
N.  15.  Satisfacturus  desiderio  quorundam,  qui  cum  theologiae  dog- 
maticae  studio  lectionem  scriptorum  ss.  patrum  jungere  optant,  horum 
opuscula  a  me  hactenus  edita,  quae  singulis  disputationibus  respondeant, 

Tractatus  VIII. 

De  Gratia  Christi. 


-x.  ""■  f- 


1.  Disputationis  connexio.  —  Natura  quaevis  praestitutum  sibi  finem 
habet,  in  quem  irrationalis  quidem  necessario  fertur  atque  dirigitur ;  ratio- 
nalis  vero  seu  homo  (adultus)  propriis  actibus  et  meritis  tendere  debet:  nam, 
»qui  fecit  te  sinete,  nontejustificat  sinete,*  inquit  ad  rem  Augustinus 
serm.  169  n.  13.  Porro  duplex  naturae  rationalis  distingui  potest  finis:  b*»k 
n&turalis  alter,  respondens  ipsius  viribus  exigentiaeque;  alter  super- 
naturalis  vires  naturae  omnemque  ejus  exigentiam  excedens,  ad  quem 
ea  potuit  sola  indebita  Dei  bonitate  elevari  et  destinari.  Gomplacuit  autem 
Deo,  hominem  a  se  creatum  ad  fmem  statumque  supernaturalem  elevare1), 
quo  tamen  ille  miserando  casu  excidit  Verum  unigenitus  Dei  Filius  mi- 
sericordia  motus  boni  instar  samaritani  misertus  est  humani  generis  lapsi 
(Luc.  10,  30  ss.)  lapsumque  erexit  atque  possibilitate  donavit  iterum  con-  >'■ 
sequendae  salutis,  quae  fmaliter  consistit  in  visione  intuitiva  ipsius  Dei 
(n.  674).  Gum  talis  fmis  atque  beatitudo  plane  sit  sup  ernaturalis,  ut  data  -^t'" 
opera  ostendemus  tract.  ultimo,  homo  ex  se  est  impar  illi  consequendo. 
Quare  sicut  quaevis  natura  ab  ipsa  sua  conditione  instructa  est  facultati- 


')  Nos  revera  ad  finem  supernaturalem  esse  destinatos,  quae  assertio 
suppositum  est  totius  liujus  disputationis,  colligitur  1.  ex  dictis  t.  II.  n.  326  ss. 
coli.  338  ss.  343.  358,  ubi  ostendimus,  protoparentes  fuisse  ad  ordinem  supernatura- 
lem  evectos,  et  quamvis  eo  exciderint  peccato  suo,  ruinam  humano  generi  invectam 
per  Christi  passionem  et  mortem  fuisse  reparatam  (n.  648  s ).  Colligitur  2.  ex  dicen- 
dis  de  visionis  beatificae,  ad  quam  certe  destinati  sumus,  supernaturalitate  (cf.  infra 
n.  674  ss ) ;  3.  ex  tot  testimoniis  N.  praesertim  Testamenti,  quibus  describitur  con- 
ditio,  ad  quam  a  Deo  per  Christum  non  solum  in  altera  vita,  sed  jam  in  praesenti 
destinamur.  Destinamur  enim,  utsimus  non  solum  servi  Dei,  sed  etamiei,  filii  (sane 
adoptivi),  fratres  et  coheredes  Christi,  ejusque  bonorum.  vitae  et  spiritus  consortes 
etc,  quae  conditionem  plane  supernaturalem  designare  ostendimus  t.  II.  n.  340.  Hinc 
Paulus  testatur  :  Quod  oculus  non  vidit,  nec  auris  audivit,  nec  in  cor  hominis  ascendit, 
quae  praeparavit  Deus  iis,  qui  diligunt  illum  1.  Cor.  2,  9,  et  status,  ad  quem  vocamur, 
exhibetur  ut  terminus  novae  creationis  (mox  n.  23)  et  generationis.  Est  ergo  status 
altior  quam  is  sit,  qui  est  sequela  creationis  et  naturae.    Cf.  Scheeben§  162  ss. 

Hurter,   Compeml.  theologiae  III,    11.  ed.  1 

bus  et  viribus,  quae  pares  sint  ad  consequendum  finem  naturalem :  ita 
cum  Deus  decreverit  naturam  rationalem  destinare  in  finem  exigentiam 
ejus  viresque  excedentem,  necesse  fuit,  ut  naturae  hujus  insufficientiam 
suppleret  subministratis  auxiliis  habitualibus  et  actualibus,  quibus  ea  in- 
structa  par  redderetur  ad  tantum  consequendum  finem  (cf.  s.  T  h  o  m  a  s 
c.  G.  III,  147).  Ejusmodi  subsidia  generatim  gratiae  nomine  designari 
possunt,  eaque  constituunt  praesentis  disputationis  argumentum,  quod 
tamen  mox  accuratius  definiemus.  Haec  interim  dicta  sint,  ut  tractatus 
nexus  cum  praecedentibus  perspiciatur. 

2.  Gratiae  praestantia.  —  Quod  gratiae  praestantiam,  ideoque  hujus 
disputationis  momentum  attinet,  non  est,  cur  nunc  multa  dicamus.  Suf- 
ficiat  1.  meminisse  gratiam  esse  fructum  sanguinis  Christi:  tanto  autem 
pretio  quanta  respondebit  merces  ? 

2.  Gratiae  est,  naturam  rationalem  perficere,  supra  se  elevare  atque 
consortem  reddere  naturae  divinae  (2  Petr.  1,  4).  Si  vero  jam  tanta  est 
naturae  rationalis  dignitas  atque  praestantia,  quanta  erit  gratiae,  quae 
illam  adeo  perficit  atque  ad  tam  sublimem  conditionem  attollit? 

3.  Ratione  gratiae  homo  ea  praeditus  dicitur  nova  creatura1),  ex 
morte  ad  novam  revocatus  vitam;  novo  auctus  intellectu2),  venit 


1)  2  Cor.  5,  17;  Gal.  6,  15;  Eph.  2,  10.  Gratiae  opificium  in  homine,  praeser- 
tim  peccatore,  haud  immerito  confertur  cum  opificio  sex  dierum  Gen.  1  descripto. 
Sicut  enim  initio  terra  erat  inanis  et  vacua,  in  statu  chaotico  1,2:  ita  tristissima 
est  hominis  conditio  ante  gratiam  et  absque  gratia  Rom.  1,  21  ss. ;  1  Cor.  6,  9  ss. 
Cf.  generatim  tom.  I.  thes.  IV.  Verum  sicut  Spiritus  Dei  non  deseruit  indigestam 
illam  molem  Gen.  1,  2,  sed  fovit  atque  fecunditate  donavit:  ita  neque  Spiritus  Dei 
deseruit  genus  humanum,  ut  mira  per  Christum  inducta  humani  generis  mutatio 
comprobat  (tom.  1.  n.  87).  —  Sicut  Deus  primum  dixit:  iiat  lux,  et  facta  est  lux 
Gen.  1,  3:  ita  prima  gratiae  operatio  est  illustratio.  Quonmm  Deus,  qui  dixit  de  te- 
nebris  lucem  splendescere,  ipse  illuxit  in  cordibus  nostris,  ad  illuminationem  scientiae 
claritatis  Dei  in  facie  ChristiJesu  2  Cor.  4,  6.  —  Lucem  subsecutum  est  firmamentum 
Gen.  1,  6;  ita  peccatores  gratia  fidei  illustrati,  eriguntur  in  spem  (cf.  conc.  trid. 
sess.  6  cap.  6).  —  Sicut  tertia  die  terra  cohibuit  maris  undas  atque  virescere  coepit; 
ita  gratia  agente  cupiditatum  franguntur  impetus ;  nam  qui  sunt  Christi,  carnem 
suam  crucifixerunt  cum  vitiis  et  concupiscentiis  Gal.  5,  24,  jamque  incipit  peccator 
poenitens  virescere  atque  florescere  bonis  operibus  virtutumque  exercitio.  —  Sicut 
quarta  die  luminaria  constituta  sunt,  quae  praeessent  diei  noctique ;  ita  praeva- 
lente  gratia  secundum  fidei  lumen  universa  disponitur  hominis  vita,  justus  enim  ex 
fide  vivit  Rom.  1,  17.  —  Sicut  quinta  sextaque  die  universa  terra  animata  fuit  omnis 
generis  animantibus,  piscibus,  quadrupedibus,  volatilibus :  ita  vita  gratiae  omnia 
justificati  opera  bona  vivificat,  meritoria  reddit  vitae  aeternae,  ipsumque  ita  ani- 
mat,  ut  idoneus  reddatur,  qui  alios  Christo  lucretur  atque  gignat.  —  Sicut  deni- 
que  ultimum  Dei  opus  fuit  homo,  qui  esset  ad  ipsius  imaginem  et  similitudinem : 
ita  gratia  hanc  restaurat  imaginem  peccatis  foedatam  atque  ad  perfectam  adducit 
similitudinem.  Cf.  Petrus  Damianus  fuse  hanc  comparationem  instituens  ep. 
1.  2  ep.  5  et  H  u  g  o  a  s.  Victore  de  sacr.  1.  1  p.  1  c.  1 2. 

2)  Cf.  Irenaeus  1.  5  cap.  6  — 10;  Fulgentius  ep.  17  synodica  n.  47: 
„Verum  tamen  in  anima  nostra  et  carne  non  parvum  nobis  gratiae  Dei  monstratur 

enim  Dei  Filius,  teste  Joanne  1  ep.  5,  20,  et  dedit  nobis  sensum  Sidvoiav, 
ut  cognoscamus  verum  Deum  et  simus  in  vero  Filio  ejas1):  unde  qui  eo 
destituuntur,  dicuntur  a  Paulo  1  Gor.  2,  14  animales,  qui  eo  fruuntur 
spirituales.  Gratia  novam  inserit  voluntatem  novumque  cor  (Ez.  11, 
19  s. ;  36,  26  s.),  tantasque  subministrat  vires,  ut  imbecilli  prius  atque 
infirmo  cum  Paulo  jam  dicere  liceat :  Omnia  possum  in  eo,  qui  me  con- 
fortat  Philip.  4,  13.  Quare  sicut  Deus  inspirando  homini  de  limo  terrae 
formato  spiraculum  vitae  eum  fecit  inanimam  viventem:  ita  inspiratione 
gratiae  hominem  animalem  refingit  redditque  spiritualem2). 

Imo  4.  conferunt  patres  gratiae  animam  invadentis  et  pervadentis 
operationem  cum  virtute  Altissimi  b.  Virginem,  ut  Christum  conciperet 
Salvatorem,  obumbrantis.  »Formapraecessit,  ita  Fulgentius  de  incarn. 
et  gr.  Chr.  c.  20,  in  carne  Christi,  quam  in  fide  nostra  spiritualiter  agnos- 
camus.  Nam  Christus  Filius  Dei  secundum  carnem  de  Spiritu  sancto  con- 


exemplum.  Nain  sicut  ex  seipsa  caro  vitam  non  habet,  sed  ab  anima  accipit ;  sic 
homo  non  potest  habere  fidem,  nisi  munere  Dei  donantis  acceperit.  Sicut  etiam 
(al.  enim),  ut  caro  vivat,  solius  opus  est  animae  :  ita  quoque,  ut  homo  credat,  solius 
opus  est  gratiae  ;  efc  sicut  caro  nihil  operari  potest,  si  eam  vivificare  anima  desinat, 
sic  homo  nihil  bene  velle  potest,  si  ab  eo  gratiae  juvamen  abscedat.  Ut  ergo  caro 
et  vivere  possit  et  operari,  praesentis  animae  vivificatione  fulcitur ;  homo  quoque, 
ut  bonum  velit  aut  faciat,  gratiae  vivificantis  subsidio  jugiter  adjuvatur.  Interest 
autem  ut  caro  nostra,  quantum  (f.  quamdiu)  vivificatur  ab  anima,  non  solum  bene, 
sed  etiam  male  operandi  accipiat  facultatem  ;  cum  autem  nos  gratia  vivificat,  non- 
nisi  ad  bene  volendum,nec  nisi  ad  bene  operandum  nobis  adjutorium  subministrat." 

')  Ideo  s.  literae  patresque  gratiam  passim  cum  luce  coelitus  immissa  con- 
ferunt,  qua  privati  coeci  ac  in  tenebris  sedentes  sumus  (cf.  Is.  9, 2  coll.  Matth.  4, 16). 
„Quemadmodum,  inquit  Clemens  al.  cohort.  ad  gentes  n.  11,  absente  sole  per 
cetera  quidem  astra  nox  esset  ubique  diffusa  :  sic  nisi  Verbum  cognovissemus  et  ab 
eo  essemus  illuminati,  nil  sane  differremus  ab  altilibus  gallinisin  tenebris  saginatis, 
ut  postea  mortem  patiamur."  „Sic  est  ipsum  liberum  hominis  arbitrium,  inquiunt 
episcopi  africani  m  Sardinia  exsules  ep.  syn.  n.  5,  absque  dono  gratiae,  sicut  est 
oculus  sine  luce  .  .  .  Sicut  ergo  corporis  oculus  semper  indiget  lumen  accipere,  ut 
ipsurn  lumen  possit  aspicere :  sic  et  libero  arbitrio  hominis  nulla  potest  gratiae 
suffragari  cognitio,  nisi  detur  ipsius  spiritalis  gratiae  infusio." 

*)  Quocirca  gratia  a  P  r  0  s  p  e  r  0  in  carmine  de  ingratis  p.  2  v.  337  s.  dicitur 
„mutans  intus  mentem  atque  reformans,  vasque  novum  ex  fracto  fingens  virtute 
creandi."  Cf.  opusc.  XXIV.  93  s.  cum  annot.  subjecta  et  p.  99.  Mirabilem  gratiae 
virtutem  praeclare  describit  Cyprianus  ep.  1  n.  4 :  „Postquam  undae  gemtalis 
auxilio  superioris  aevi  iabe  detersa,  in  expiatum  pectus  serenum  ac  purum  desuper 
se  lumen  infudit,  postquam  coelitus  spiritu  hausto  in  novum  me  hominem  nativi- 
tas  secunda  reparavit,  mirum  in  modum  protinus  confirmare  se  dubia,  patere  clausa, 
lucere  tenebrosa,  facultatem  dare,  quod  prius  difficile  videbatur  geri  posse,  quod 
impossibile  putabatur :  ut  esset  agnoscere  terrenum  fuisse,  quod  prius  carnaliter 
natum  delictis  obnoxium  viveret,  Dei  esse  coepisse,  quod  jam  Spiritus  sanctus  ani- 
maret."  Cf.  n.  3.  5.  —  Quaeri  autem  potest,  utrum  ordo  gratiae  et  ordo  super- 
naturalis  ab  invicem  distinguantur  ?  Resp.  si  gratiae  et  supernaturalis  no- 
tiones  stricte  sumantur,  unum  ab  altero  a  parte  rei  non  distingui,  utroque  proinde  vo- 
cabulo  eundem  designari  ordinem,  qui  comparate  ad  naturam,  quam  supra  omnem 

ceptus  et  natus  est.  Sic  ergo  in  hominis  corde  nec  fides  concipi  poterit, 
nec  augeri,  nisi  eam  Spiritus  s.  infundat  et  nutriat.  Ex  eodem  namque 
Spiritu  renati  sumus,  ex  quo  natus  est  Christus1).* 

5.  Gratia  semen  est  gloriae,  gloria  est  gratia  consummata:  unde  cum 
tantus  sit  fructus,  quantae  virtutis  atque  pretii  erit  radix  et  semen  i.  e. 
gratia?  Sed  haec  de  gratiae  praestantia  innuisse  sufficiat:  plura  enim 
disputatione  procedente  praesertim  th.  203  dabimus. 

3.  Non  ditfitemur  argumenti  difftcultatem,  quae  duplici  praesertim  ex 
capite  oboritur:  tum  quia  gratia  spectat  ad  ordinem  spiritualem  et  psy- 
c  h  o  1  o  g  i  c  u  m,  cujus  consideratio  satis  est  implexa  homini  ad  sensibilia 
prono;  tumquia  gratia  undequaque  est  supernaturalis,  ideoque  sen- 
sus  experientiam  vimque  intelligendi  naturalem  per  se  fugit  ac  plerumque 
vix  per  suos  innotescit  effectus :  et  tamen  tenendum  est,  eam  nobis  in- 
haerere,  omnia  bona  nostra  opera  praevenire  atque  comitari  et  quidem 
ita,  ut  sine  ipsa  salutariter  ne  cogitare  quidem  possimus.  Sedjamadrem 
accedamus. 

4.  Nominis  gratiae  multiplex  acceptio.  —  Potiores  significationes  no- 
minis  gratiae2)  paucis  complectitur  s.  Thomas  1.  2  q.  110  a.  1:  »Res- 
pondeo  dicendum,  quod  secundum  communem  modum  loquendi  tripli- 
citer  gratia  accipi  consuevit.  Uno  modo  pro  dilectione  alicujus;  sicut 
consuevimus  dicere,  quod  iste  miles  habet  gratiam  regis  i.  e.  rex  habet 
eum  gratum.  Secundo  sumitur  pro  aliquo  dono  gratisdato,  sicut  con- 
suevimus  dicere:  hanc  gratiam  facio  tibi.  Tertio  modo  sumitur  pro  re- 
compensatione  beneficii  gratis  dati,  secundum  quod  dicimur  agere 
gratias  beneficiorum :  quorum  trium  secundum  dependet  ex  primo.  Ex 
amore  enim,  quo  aliquis  habet  alium  gratum,  procedit,  quod  aliquid  ei 
gratis  impendat8).  Ex  secundo  autem  procedit  tertium:  quia  ex  beneficiis 
gratis  exhibitis  gratiarum  actio  consurgit.*  In  praesenti  tractatu  gratiae 
nomen  secunda  praesertim  accipitur  significatione,  atque  generatim  signi- 

.■  ,    /  ficat  domyn  grg,t4fs  collatum4^  seu  beneficium  ox  benevolentia  citra  exi- 

gentiam  ejus,  cui  confertur.   Quare  duplex  vel  triplex  ad  illam  concurrit 


&v</^ 

exigentiam  mirifice  perficit,  dicitur  supernaturalis;  quatenus  vero  excludit 
omne  debitum  atque  ex  indebita  proficiscitur  benevolentia,  dicituf  ordo  gratiae. 
Hinc  concedi  potest,  adesse  rationis  discrimen. 

')  Cf.  etiam  Augustinum  depraed.  SS.  c.  15  n.  31 ;  op. irnperf.  1. 1  c.  138. 140. 

2)Habert  theologiae  graecorum  patrum  vindicatae  circa  universam  ma- 
teriam  gratiae  1.  1  c.  4  decem  et  tres  recenset  nominis  gratiae  acceptiones. 

3)  Etiam  pulchritudo,  quae  provocat  dilectioneni,  solet  dici  gratia :  unde 
gratiosus  idem  est  saepe  ac  pulcher. 

4)  Cf.  R i p a  1  d a  de  ente  supernat.  disp.  101  sect.  1;  Kleutgen  Tbeologie 
der  Vorzeit  t.  2  sect.  7  c.  1 ;  P  a  1  m  i  e  r  i  tr.  de  gr.  act.  th.  1 ;  S  c  h  e  e  b  e  n  §  160,  qui 
n.  620  falsas  aliquot  notiones  recentiorum  notat. 

elementum :  materiale,  aliquod bonum  seu beneficium ;  formale,  gra- 

tuitas,  qua  confertur;  cujus  proinde  fons  et  radix  sit  neque  debitum, 

— — 

neque  voluntas  coacta,  neque  amor  concupiscentiae  dantisque  utilitas,  sed 
amor  purae  benevolentiae  superioris  erga  inferiorem,  nam  de  gratia  ab 
inferiori  praestita  superiori  loqui  non  solemus.  Neque  etiam  sufficit,  ut 
bonum  solum  conferatur  cum  benevolentia,  sed  conferri debet  ex  bene- 
volentia,  ut  haec  sit  ratio  dandi  bonum:  hinc  illud  adagium  s^&pcbv 
aScopa  §wpa. 

Haec  notio  a.  colligitur  ex  ipso  vocis  etymo,  ut  passim  inculcat  Au- 
gustinus.  »Ipsum  quippe  gratiae  nomen,  ita  ille  de  gestis  Pelagii  n.  33,  et 
ejus  nominis  intellectus  aufertur,  si  non  gratis  datur,  sed  eam,  qui  dignus  est, 
accipit. «    Cf.  de  nat.  et  grat.  c.  4 ;  in  Ps.  43. 

1).  Ex  Rom.  4,  4  :  Ei  autem,  qui  operatur,  merces  non  imputatur  secundum 
gratiam,  sed  secundum  debitum :  ergo  gratia  excludit  rationem  debiti ;  Rom.  ]  1 , 
6 :  Si  autem  gratia,  jam  non  ex  operibus,  alioquin  gratia  non  est  gratia  :-ideo- 
que  gratia  non  confertur  ex  justitia,  sed  ex  misericordia,  ex  benevolentia ;  Eph. 
2,  4  ss.  (n.  312),  ubi  triplex  hoc  elementum  gratiae  divinae:  doni  praestantia, 
surama  gratuitas,  pura  Dei  benevolentia,  ab  Apostolo  graviter  inculcatur. 

C.  Ex  controversia  cum  pelagianis,  qui  propterea  censebantur  ini- 
mici  gratiae,  quod  affirmarent,  gratiam  secundum  merita  dari,  ut  patebit  ex 
testimoniis,  quibus  passim  in  hoc  tractatu  utemur. 

5.  Gratiae  partitiones.  —  Gratiae  notionem  excipit  multiplex  ejusdem 
partitio.  Prima  est,  qua  ea  distinguitur  in  gratiam increatam  %i  creatam  ^^ 
prout  donum  collatum  est  vel  increatum  vel  creatum :  sunt  enim  et  dona 
increata,  quae  divinitus  nobis  conceduntur ;  ita  unigenitus  Dei  Filius,  quem 
Pater  diligens  mundum  nobis  dedit  Joan.  3,  16;  ita  Spiritus  sanctus,  qui 
datus  est  nobis  Rom.  5, 5;  ita  ipse  ille  amor  divinus,  quo  Deus  nos  prose- 
quitur  quique  fons  est  inexhaustus  tot  gratiarum,  maximum  censeri  debet 
beneficium  *).   Nos  de  gratia  creata  in  primis  agemus. 

6.  Majoris  momenti  est  altera  partitio,  qua  gratia  creata  distin- 
guitur  in  naturalem  et  supernaturalem  2),  de  qua  distinctione  sit 

Thesis  CLXXII.    Licet  bona  naturalia  clici  jjossint  et  quanclo- 
que  a  patribus  clicantur  gratia,  usu  tamen   loquendi  biblico  et  ec- 
clesiastico  ea  solum  clona  gratia  solent  vocari,  quae  naturae  ratio-  yCvxj 
nali  gratis  superacldita  advitam  aeternam  consequendam  conducunt.  ts  aa^M^ 

•)Cf.  Thomasl.  c.  coll.  1  p.  q.  38  a.  2 :  „Ratio  gratuitae  donationis  est 
amor,  ideo  enim  damus  gratis  alicui  aliquid,  quia  volumus  ei  bonum.  Primum  ergo 
quod  damus  ei,  est  amor,  quo  volumus  ei  bonum." 

2)  Ab  hac  distinctione  non  multum  differt  illa  quorundam  theologorum  in 
gratiam  theologicam,  quae  eadem  est  cum  gratia  supernaturali  et  elevante,  et  in  phi- 
loso^jhicam,  quae  continetur  auxiliis,  quae  Deus  absque  debito  ut  sapiens  et  bonus 
Dominus  ac  provisor  distribuere  posset  et  etiam  ctistribueret  in  statu  naturae  non 
elevatae,  proinde  gratis,  quod  nimirum  sint  beneficia  a  creationis  beneficio  distincta. 
Cf.  Palmierith.  2. 

Deinoiistratio  p.  1.  Bona  n  a  t  u  r  a  1  i  a  dici  posse  gratiam  ex  definitione 
supra  n.  4  declarata  patet.  Sunt  enim  et  illa  vera  bona,  gratis  et  ex  benevo- 
lentia  divina  collata:  praesertim  si  individuorum  ratio  habeatur.  Licet  enim 
plura  debita  dici  possint  speciei  seu  humano  generi  universim  spectato,  ut  sa- 
nitas,  ino-enium  aliaeque  animae  corporisque  dotes  etc,  ea  tamen  rationem 
habent  veri  beneficii  indebiti  pro  hoc  individuo,  quod  prae  aliis  iis  potitur. 
Pro  lubitu  enim  Deus  ea  diversa  mensura  distribuere  potest :  ideo  etiam  Ec- 
clesia  pro  ejusmodi  bonis  Deum  orat  et  pro  acceptis  gratias  agit.  Revera  au- 
tem  bona  naturalia  gratiam  subinde  dici  a  patribus,  patet  ex  epistola  quin- 
que  episcoporum,  inter  quos  et  Augustinus,  ad  Innocentium  I.,  in  qua 
inter  alia  scribunt  n.  7 :  » Etsi  enim  quadam  non  improbanda  ratione  dicitur 
gratia  Dei,  qua  creati  sumus,  ut  non  nihil  essemus;  nec  ita  essemus  aliquid, 
ut  cadaver,  quod  non  vivit,  aut  arbor,  quae  non  sentit,  aut  pecus,  quod  non 
intelligit,  sed  homines,  qui  essemus  et  viveremus,  et  sentiremus,  et  intelli- 
geremus,  et  de  hoc  tanto  beneficio  creatori  nostro  gratias  agere  valeamus ;  unde 
merito  et  ista  gratia  dici  potest,  quia  non  praecedentium  aliquorum  operum 
meritis,  sed  gratuita  Dei  bonitate  donata  est :  alia  est  tamen  qua  praedestinati 
vocamur,  justificamur,  glorificamur,  ut  dicere  possimus :  Si  Deus  pro  nobis, 
quis  contra  nos?  Qui  tilio  suo  proprio  non  pepercit,  sed  pro  nobis  omnibus 
tradidit  illum  (Rom.  8,  32).*  Huc  spectat  integer  Augustini  sermo  26,  ubi 
ex.  gr.  n.  7  scribit:  »Excepta  ergo  illa  gratia,  qua  condita  est  humana  natura 
(haec  enim  christianis  paganisque  communis  est),  haec  est  major  gratia,  non 
quod  per  Verbum  homines  creati  sumus,  sed  quod  per  Verbum  carnem  factum 
fideles  facti  sumus. «  Hoc  sensu  etiam  patres  immortalitatem  angelorum  so- 
lent  subinde  gratiam  appellare. 

7.  Deinonstratio  p.  II.  Usu  loquendi  biblico  et  ecclesiastico  gra- 
tiae  nomine  designari  non  bona  naturalia,  sed  bona  naturae  superaddita, 
quae  ad  vitam  conducunt  aeternam,  patet  1.  ex  verbis  n.  6  allatis ; 

2.  ex  disputatione  sec.  V.  cum  pelagianis,  qui  ultro  concedebant, 
bona  naturalia  esse  gratiam,  et  tamenhabiti  sunt  inimici  gratiae,  ut  qui  eam 
negarent.  »Defendendo  naturam,  inquit  Augustinus  de  gratia  et  nat. 
c.  23,  gratiae  Ghristi,  quajustificamur,  apertissime  contradicit^Pelagius).* 
Nomine  ergo  gratiae,  cujusnecessitasadsalutemexpraescriptodoctrinae 
catholicae  erat  profitenda,  non  intelligebantur  bona  naturalia,  sed  bona 
naturae  superaddita.  Hinc  episcopi  illi  1.  c.  exigunt:  »Eam  confiteatur 
(Pelagius)  apertissime  gratiam,  quam  doctrina  christiana  demonstrat  et 
praedicat  esse  propriam  christianorum,  quae  non  est  natura,  sed  qua  sal- 
vatur  natura.« 

Sane  3.  patres  et  Scripturae  de  ea  jugiter  loquuntur  gratia,  quamper 
Christum  accipimus,  quae  est  fructus  et  merces  sanguinis  ipsius,  qua 
justificamur  etc.  Atqui  per  Ghristum  non  recipimus  dona  naturalia,  sed 
dona  naturae  superaddita  per  Adamum  amissa,  quibus  disponimur  ad  vi- 
tam  aeternam. 

»Abjiciatur,  inquit  Augustinus  ep.  194  n.  8,  a christianorum cordibus 
ista  fallacia  (pelagianorum).  Nam  omnino  non  istam  gratiam  commendat  Apo- 

stolus,  qua  creati  sumus,  ut  homines  essemus,  sed  qua  justificati,  cum  mali 
homines  essemus.  Ista  est  enim  gratia  per  J.  Christum  D.  N.  Etenim  Christus 
non  pro  nullis,  ut  homines  conderentur,  sed  pro  impiis  mortuus  est,  ut  justi- 
ficarentur. «  Et  quinque  illi  episcopi  1.  c.  n.  8 :  »Hanc  apostolica  doctrina  gra- 
tiam  isto  nomine  appellat,  qua  salvamur  et  justificamur  ex  fide  Christi  .  .  . 
Illam  vero  gratiam,  qua  creati  sumus  homines,  etiamsi  ita  appellandam  non 
immerito  intelligimus,  mirum  est  tamen,  si  ita  appellatam  in  ullis  legitimis, 
propheticis,  evangelicis  apostolicisque  literis  legimus.*  Gemina  habet  Augu- 
stinus  de  gratia  et  lib. arb.  c.  13  n.  25  :  »Nuruquid  natura  erit  gratia?  Nam 
et  hoc  ausi  sunt  pelagiani  dicere,  gratiam  esse  naturam,  in  qua  sic  creati 
sumus,  ut  habeamus  mentem  rationalem  .  .  .  Sed  non  haec  est  gratia,  quam 
commendat  Apostolus  per  fidem  J.  Christi.  Hanc  enim  naturam  etiam  cum 
impiis  et  infidelibus  certum  est  nobis  esse  communem :  gratia  vero  per  fidem 
J.  Christi  eorum  tantummodo  est,  quorum  est  ipsa  fides  .  .  .  Denique  sicut  eis, 
qui  volentes  in  lege  justificari,  a  gratia  exciderunt,  verissime  dicit:  Si  ex  lege 
justitia,  ergo  Christus  gratis  mortuus  est  (Gral.  2,  21);  sic  et  his,  quigratiam, 
quam  commendat  et  percipit  fides  Christi,  putant  esse  naturam,  verissime  di- 
citur:  Si  ex  natura  justitia,  ergo  Christus  gratis  mortuus  est. « 

4-.  Adeo  vulgata  erat  haec  gratiae  notio,  ut  cum  Pelagius  gratiae 
profiteretur  necessitatem,  hujus  vero  nomine  fraudulenter  intelligeret  bona 
naturalia,  episcopi  concilii  diospolitani  ne  suspicati  quidem  sint frau- 
dem,  eumque  pronunciarint  catholicum. 

»His  enim  auditis  verbis  (hominem  adjuvari  Dei  gratia),  inquiunt  episcopi 
supra  laudati  n.  2,  catholici  antistites  (concilii  diospolitani)  nullam  aliam 
Dei  gratiam  intelligere  potuerunt,  nisi  quam  in  libris  Dei  legere  et  populis 
Dei  praedicare  consueverunt :  eam  utique,  de  qua  dicit  Apostolus :  Non  irritam 
facio  gratiam  Dei :  nam  si  per  legein  justitia,  ergo  Christus  gratis  mortuus  est 
(Gal.  2,  2l):  sine  dubio  gratiam,  qua  justificamur  ab  iniquitate,  et  qua  salva- 
mur  ab  infirmitate,  non  qua  creati  sumus  cum  propria  voluntate.  Nam  si  in- 
tellexissent  illi  episcopi  eam  illum  dicere  gratiam,  quam  etiam  cum  impiis 
habemus,  cum  quibus  homines  sumus :  negare  vero  eam,  qua  christiani  et  filii 
Dei  sumus:  quis  eum  patienter  catholicorum  sacerdotum  non  dicimus  audiret, 
sed  ante  oculos  suos  ferret?  Quapropter  non  culpandi  sunt  judices,  quia  eccle- 
siastica  consuetudine  nomen  gratiae  audierunt,  nescientes  quid  hujusmodi  vel 
in  suae  doctrinae  libris  vel  in  suorum  solent  auribus  spargere. * 

5.  Scripturae  et  patres  vel  aequivalenter  vel  diserte  gratiam  op- 
ponunt  naturae:  quocirca  dicunt,  hominem,  quod  natura  non  est  vel 
non  potest,  gratia  esse  vel  posse ;  naturam  gratia  juvari,  sanari,  salvari 
etc.  Supponunt  ergo  gratiam,  de  qua  loquuntur,  ambitu  donorum  natura- 
lium  non  contineri,  sed  extra,  praeter  et  supra  naturam  esse. 

Ita  Augustinus  ep.  217  n.  11  :  »Hoc  (ut  credant  homines)  opus  est 
gratiae,  non  naturae.  Opus  est,  inquam,  gratiae,  quam  nobis  attulit  secundus 
Adam,  non  naturae,  quae  totam  perdidit  in  seipso  Adam.*  Et  Prosper  c. 
Collat.  n.  41  :  »Omnia,  quae  ad  vitam  et  pietatem  pertinent,  non  per  naturam 
quae  vitiata  est,  habemus:  sed  pergratiam,  qua  natura  reparatur,  accepimus. « 
Et  jam  Tertullianus  de  anima  c.  1  disserens,  quo  pacto  lapides  fieri  pos- 

sint  filii  Abrahae  (Matth.  3,  9),  scribit:  »Haec  erit  vis  divinae  gratiae  poten- 
tior  utique  natura,  habens  in  nobis  subjacentem  sibi  liberam  arbitrii  potesta- 
tem,  quod  auzz&bziov  dicitur. «  Et  adv.  Hermogenem  c.  5  :  »  Nam  et  dei  erimus, 
si  meminerimus  illi  esse  de  quibus  praedicavit :  Ego  dixi,  vos  dii  estis  (Ps.  8 1 , 
6),  .  .  .  sed  ex  gratia  ipsius,  non  ex  nostra  proprietate:  quia  ipse  est  solus, 
qui  deos  faciat.*    Alia  testimonia  per  tractatum  sparsa  reperies. 

6.  Praetermisso  scholae  suffragio1)  hujus  loquendi usus congruam 
reddit  Suarez  in  proleg.  3  de  gr.  c.  2  n.  4  rationem :  »Gratiapropriissime 
sumpta  supponit  personam  vel  naturam,  cui  fit :  [et  ideo  prima  hominis 
creatio  secundum  Scripturae  phrasim  non  dicitur  proprie  gratia,  quia  nihil 
supponit,  sed  primum  esse  confert.  Proprietates  autem  resultantes  ex 
natura  et  subsidia,  quae  ex  vi  ipsius  naturae  illi  debentur,  gratiae  etiam 
in  rigore  non  sunt,  ut  notavit  Thomas  1.  2  q.  111  a.  1  ad2.«  Et  revera 
si  semel  concedatur,  praeter  bona  naturalia  esse  etiam  bona  supernatu- 
ralia,  nil  mirum,  haec  in  primis  gratiam  vocari,  cum  triplex  gratiae  ele- 
mentum  (n.  4)  in  ipsis  quam  maxime  eluceat :  nam  a.  et  in  ratione  d  o  n  i 
excedunt  bona  naturalia,  sunt  enim  non  ejusdem  sed  altioris  ordinis ; 
h.  non  sunt  tantum  negative,  sed  et  positive,  supposita  scil.  creatione  ad- 
huc  i  n  d  e  b  i  t  a,  ideoque  magis  indebita  seu  duplici  titulo :  excludunt  enim 
non  solum  debitum  ex  operibus  profectum,  sed  et  debitum  in  natura  ipsa 
fundatum ;  et  c.  ratione  benevolentiae  praecellunt  bona  supernatu- 
ralia  naturae  bona:  haec  enim  oriuntur  ex  benevolentia  Domini  erga 
servum ;  illa  redundant  ex  benevolentia  Patris  adoptantis  filios. 

Seposita  gratia  naturali,  in  hoc  tr.  de  gratia  supernaturali  age- 
mus,  quae  definiri  poterit:"  Donum  supernaturale  gratis  a  Deo  creaturae 
rationali  concessum  pertinens  aliquo  modo  ad  vitam  aeternam. 

8.  GratiaDei  et  Christi.  — Distinguitur  tertio  gratia  supernatura- 
lis  in  gratiam  Dei  et  gratiam  Christi  pro  discrimine  status  originalis  et 
1  a  p  s  i :  quae  enim  in  illo  collata  fuit,  dicitur  gratia  Dei ;  quae  modo  confertur, 
ratione  causae  meritoriae  vocatur  gratia  Christi  seu  gratia  Dei  per  Christum. 
Inter  utramque  sunt  aliqua  discrimina,  sed  mere  accidentalia ;  differunt  enim 
a.  ratione  subjecti:  gratia  Dei  collata  fuit  non  digno:  gratia  Christi  con- 
fertur  mdigno ;  b,  ratione  f  o  n  t  i  s :  illius  enim  fons  est  benevolentia,  hujus  mi- 
sericordia;  c.  ratione  finis:  illa  enim  collata  fuit,  ut  elevaret  hominem  ad 
ordinem  supernaturalem :  haec  vero  simul  est  medicinalis  et  elevans  seu  sanans 
impotentiam  tam  moralem  ex  concupiscentia  profectam,  quam  physicam  naturae 
insitam  ad  actus  salutares  (n.  35).  Differunt  d.  ratione  gratuitatis:  illa 
erat  pure  gratuita,  haec  meritis  est  parta,  non  quidem  a  nobis,  sed  a  Christo 
capite  nostro.    Quod  tamen  discrimen  supponit  hypothesim,  quam  defendimus 


l)  Cf.  P  a  1  m  i  e  r  i  de  gratia  act.  th.  2  ;  d  u  P  1  e  s  s  i  s  d'A  rgentre  in  observ. 
ad  testimonia  doctorum  scholast.,  qui  a  sec.  XII.  ineunte  ad  hanc  usque  aetatem 
de  gratia  pro  conditione  corruptae  naturae  disputarunt  a.  1  §  1  :  deque  his  distinc- 
tionibus  Suarez  proleg.  3  c.  4  s. 

th.  143,  incamationem  scil.  decretam  esse  dependenter  a  praeviso  Adami  pec- 
cato.  Qui  vero  contendunt,  Verbum  carnem  assumpturum  fuisse,  etiamsi 
Adamus  non  peccasset,  gratiam,  quam  dicimus  gratiam  Dei,  vocant  gratiam 
Christi  capitis,  alteram  vero  gratiam  Christi  Redemptoris.  Alii  theologi 
gratiam,  quae  incipit  a  vocatione  ad  fidem,  appellant  gratiam  Christi  aut  gratiam 
Salvatoris;  eam  vero,  quae  hanc  praecedit  atque  datur  infidelibus  negativis, 
gratiam  Dei.    Cf.  Dechamps  de  haer.  jans.  III.  d.  8  c.  12  n.  3  s. 

9.  Gratia  externa  et  interna.  —  Quarta  gratiae  distributio  est^"™ 
in  gratiam  internam  et  extemam,  prouti  beneficia,  quae  hominem  ad  con-  \fc 
secutionem  salutis  juvant,  interna  sunt  et  animae  intrinsecus  inhaerentia, 
ut  illustrationes  salutares,  habitus  fidei,  gratia  sanctificans :  vel  externa, 
extra  hominem  posita,  ut  praedicatio  Evangelii,  exemplum  Christi.  Ad 
gratiam  externam  revocari debet singularis Dei  protectio,  qua  providet 
bonos  parentes,  magistros,  amicos  etc,  vel  qua  nos  a  peccatis  praeservat, 
secundum  illa  Augustini  verba  serm.  99  n.  6:  »Regebam  te  mihi,'ser- 
vabam  te  mihi:  ut  adulterium  non  committeres,  suasor  defuit:  ut  suasor 
deesset,  ego  feci ;  locus  et  tempus  defuit :  et  ut  haec  deessent,  ego  feci . . . 
Agnosce  ergo  gratiam  ejus,  cui  debes,  et  quod  non  admisisti.  Mihi  debet 
iste,  quod  factum  est  et  dimissum  vidisti:  mihi  debes  et  tu,  quod  non 
fecisti.  Nullum  est  enim  peccatum,  quod  facit  homo,  quod  non  possit 
facere  et  alter  homo,  si  desit  rector,  a  quo  factus  esthomo.*  Gonfess.  1.  2 
c.  7:  »Gratiae  tuae  deputo  et  quaecunque  non  feci  mala;(<  de  corrept.  et 
gratia  c.  13  n.  41.  De  gratia  interna  disseremus,  cum  hanc  in  primis 
impugnaverint  p  e  1  a  g  i  a  n  i.   Gf.  P  a  1  m  i  e  r  i  th.  4. 

10-  Gratia  gratum  faciens  et  gratis  data.  —  Hanc  distinctionem  ex- 
cipit  quinta,  qua  gratia  interna  distinguitur  ratione  finis  in  gratiam     •  ?  f 
gratnm  facientem  et  gratiam  gratis  datam:  nam  gratia  gratum  faciens£%/  &aCa 
confertur  immediate  ad  propriam  sanctificationem  et  utilitatem ;  gratia     ' ; 
vero  gratis  data  immediate  ad  utilitatem  et  salutem  aliorum.   Utraque   '*K j 
bifariam  patet.  Illa  enim  consistit  indonis  gratiae,  quae  vel  formaliter 
i.  e.  sua  inhaesione,  vel  ejficienter  seu  dispositive  subjectum  Deo  fa-f 
ciunt  gratum  (n.  11);  haec  vero  complectitur  dona  naturae  superaddita 
vel  oj^linaria  in  aliorum  salutem  supernaturalem  concessa,  ut  sunt 
character  sacerdotalis,  potestas  jurisdictionis ;   vel   extraordinaria, 
quae  charismata  dici  solent,  quorum  si  non  omnia,  plura  saltem  recenset 
s.  Paulus  1  Cor.  12,  7  ss. :  Unicuique  autem  datur  manifestatio  Spiritus  ad 
utilitatem.   Alii  quidem  per  Spiritum  datur  sermo  sapientiae:  alii  autem 
sermo  scientiae  secundum  eundem  Spiritum:  alteri  fides  in  eodem  Spiritu: 
alii  gratia  sanitatum  in  uno  Spiritu:  alii  operatiovirtutum,aliiprophetia; 
alii  discretio  spirituum}  alii  genera  linguarum,  alii  interpretatio  sermonum. 
Nota  tamen,  etsi  gratiae  gratis  datae  a  Paulo  hic  recensitae  iis  designan- 
tur  nominibus,  quae  aliquibus  etiam  ex  septem  donis  s.  Spiritus  tribuun- 

tur,  illas  cum  his  confundinon  debere.  Haec  enim,  ut  alibi  videbimus,  perti- 
nenta.addonagratumfacientia;  b.  haberifpossunt  ab  omnibus,  imo  ex  vo- 
luntate  Dei  ab  omnibus  haberi  deberent;  c.  fructus  sunt  gratiae  sanctifi- 
cantis,  quam  consequuntur,  et  momenta  dynamica,  quae  nos  juvant  ad 
proficiendum  in  sanctitate,  eaque  d.  intime  invicem  sunt  connexa:  quae 
de  charismatibus  a  Paulo  recensitis  dici  nequeunt.  Quamvis  vero  gratiae 
etiam  gratum  facientes  sint  gratis  datae,  nomen  tamen  hoc  utrique  speciei 
commune,  appropriatum  fuit  speciei  infimae,  sicut  nomen  generis  animal 
tribui  solet  speciei  infimae  i.  e.  brutis  irrationalibus :  eoque  magis  tributum 
fuit  illis  donis  et  charismatibus,  quia  ad  haec  in  primis  respiciens  Christus 
apostolis  commendavit:  Gratis  accepistis,  gratis  date  (Matth.  10,  8).  — 
Notari  vero  debet,  plures  scholae  theologos  nomine  gratiae  gratis  da- 
tae  designasse  quodcunque  donum  a Deo  liberaliter  datum,  quod animam 
non  sanctificat,  etiam  ordinis  naturalis,  vel  gratiae  auxilia  ab  ipsa  gratia 
sanctificante  distincta,  hinc  gratiam  actualem.  In  praesenti  tractatu 
agemus  de  gratia  gratum  faciente.   Cf.  Kleutgen  t.  2  disp.  7. 

11.  De  gratia  habituali  et  actuali.  —  Ipsaautem  gratia  gratum  faci- 
ens  alia  est  habitualis  et  permanens  seu  permanenter  (quamdiu  peccato 
non  excluditur)  animae  inhaerens  eamque  refingens,  secundum  statum 
perficiens,  ad  ordinem  supernaturalem  elevans  ac  Deo  gratam  reddens ; 
alia  actualis  et  transiens,  secundum  actum  perficiens,  ut  piae  mentis 
illustrationes.  Cf.  s.  Thomas  1.  2  q.  110  a.  2.  Haec  distinctio  tanti  est 
momenti,  ut  inde  pendeat  praecipua  tractatus  divisio. 

1 2.  Etsi  vero  gratia  actualis  sub  genere  gratiae  gratum  facientis  tamquam 
species  continetur,  usu  loquendi  obtinuit,  ut  nomine  gratiae  gratum  facientis 
designetur  gratia  praesertim  habitualis,  nominatim  illa,  quae  immediate  et 
formaliter  gratos  nos  Deo  reddit  scil.  gratia  sanctificans ;  imo  haec,  praesertim 
apud  veteres,  per  excellentiam  simpliciter  dici  solet  gratia,  quia,  ut  videbi- 
mus,  inter  omnes  gratias  solis  atque  metae  instar  eminet,  ad  quam  reliquae 
omnes  destinantur  gratiae,  ad  eam  scil.  inducendam,  augendam,  conservandam  ; 
ac  proinde  sicut  radii  solem  orientem  praecedunt,  ortum  comitantur  atque  sub- 
sequuntur,  ita  gratiae  actuales  habitualem  praecedunt,  comitantur,  subsequun- 
tur.  In  priori  tractatus  parte  agemus  de  gratia  a  c  t  u  a  1  i ,  in  altera  de  gratia 
habituali. 


Pars  I. 

DE  GRATIA  ACTUALI. 

13.  Gratia  actualis  saepe  nomine  magis  communi  a  theologis  appel- 
lari  solet  auxilium,  adjutorium  Dei,  as.  Thomamotio  divina,  a  pa- 
tribus  graecis  too  #eoo  evepfeia,  poT^eia,  y]  avcoftev  ercixoopia,  Yj  zob  #eoo 
poTCTj,  7]  {kia  xtvTjo^,  -q  Adyoo  ysio  eu3-i  atque  itaaPerrone  describitur: 


Gratiae  actualis  ab  habituali  et  a  concursu  discrimen.  \l 

»Gratuitum  illud  internum  auxilium,  quodDeus  perChristi  meritahomini 
lapso  largitur,  tum  ut  ejus  infirmitati  consulat  atque  ita  ipse  valeat  mala 
declinare  ac  bona  praestare,  tum  ut  eum  erigat  ad  statum  supernaturalem 
atque  idoneum  faciat  ad  actus  supernaturales  eliciendos,  ut  justificationem 
possit  adipisci  in  eaque  jam  consecuta  perseverare,  donec  perveniat  ad 
vitam  aeternam.*  Quae  vero  ad  hanc  gratiam  spectant,  tribus  complec- 
temur  capitibus:  inprimoindagabimus  ejus  naturam  variasquespecies; 
in  altero  ejus  proprietates,  et  in  tertio  habitum  ipsam  inter  et 
liberum  arbitrium,  ad  quod  juvandum  conceditur. 

Caput  I. 

De  gratiae  actualis  natura  variisque  partitionibus. 

14.  Gratiae  actualis  discrimen  ab  habituali  et  aconcursu. —  Gratiam  - 

i 

actualem  distingui  ab  habituali  patet:  illa  enim  est  transiens  atque 
consistit  in  actibus ;  haec  est  permanens  consistens  in  habitibus ;  illa  neces- 
saria  est  ad  omnes  actus  salutares,  non  vero  haec;  illa  ad  hanc  disponit, 
aspirat,  et  nisi  ei  resistatur,  eam  inducit  atque  infusam  consequitur.  Licet 
autem  ab  ea  sit  distincta,  et  modo  a  theologis  sedulo  distinguatur,  a  pa- 
Iribus  tamen  saepe  per  modum  unius  cum  gratia  habituali  consideratur 
propter  intimum  qui  inter  utramque  intercedit  nexum,  nam  gratia  actualis 
non  est  nisi  propter  gratiam  sanctificantem.  —  Neque  confundenda  est 
gratia  actualis  cum  concursu  divino,  qui  ad  omnem  causarum  secun- 
darum  operationem  est  necessarius.  Goncursus  enim  supposita  creatione 
est  debitus,  non  vero  gratia.  Ille  necessarius  est  vel  ad  opera  mala,  non 
vero  gratia:  imo  etsi  gratia  adsit,  concursus  insuper  ad  actus  salutares 
requiritur.  Gratia  actualis  praevenit  voluntates  novasque  suppeditat 
vires:  concursus  vires  novas  non  suggerit,  sed  supponit  causae  secundae 
vires  tantumque  requiritur,  ut  eae  in  actum  transeant  secundum1). 

15.  Tliesis  CLXXIII.  Ad  gratias  actaales  spectant  imme- 
diata  mentis illustratio  atque  inspiratio  voluntatis  immediata,  quam 
Deus  in  nobis  sine  nobis  operatur. 

Declaratio  p.  I.  Loquimur  hic  1.  de  gratia  actuali  interna  (n.  9), 
quae  nobis  datur  ad  opera  salutaria  estque  principium  actus  salutaris,  ad  quem 
eliciendum  a  Deo  confertur.  2.  Ad  hanc  gratiam  dicimus  referendas  esse  illu- 
strationes  mentis  voluntatisque  inspirationes.  Illustratio  autem  3.  (idem  dica- 
tur  de  inspiratione)  accipi potest  active  et  passive  seu  formaliter.  Passive 
consistit  in_actu  vitali  indeliberato  intellectus,  quem  Deus  operatur  in  nobis 
sine  nobis.  Dicimus  in  actu  indej i be r a t o ,  neque  enim  gratia  prima,  qua 
Deus  nos  praevenitexcitatque,  est  actus  noois  liber,  alioquin  nulla  esset  gratia 


l)  De  gratiae  actualis  notione  variisque  appellationibus  subtiliter  sagaciter- 
que  disserit  S  c  h  e  e  b  e  n  1.  VI.  §  285  ;  P  a  1  m  i  e  ri  th.  7  ss. 

actus  liberos  praeveniens,  omnis  gratia  esset  jam  ab  initio  gratia  cooperans, 
nulli  gratiae  praevenienti  et  excitanti  resisteretur  etc,  quae  adversantur  om- 
nino  doctrinae  catholicae.  Ideoque  etiam  dicitur  actus  ille  illustrationis  fieri 
sine  nobis,  scil.  libere  cooperantibus,  sed  tamen  in  nobis,  quia  actus  ille 
illustrationis,  licet  indeliberatus,  est  vitalis,  proinde  elicitur  quidem  ab  in- 
tellectu,  non  tamen  virtute  sua  naturali,  sed  obedientiali,  quae  assistentia  divina 
supernaturali  ad  eum  eliciendum  determinatur  (n.  97).  Illustratio  vero  a  c  t  i  v  e 
spectata  est  illa  ipsa  operatio  Dei  naturae  indebita,  cui  respondet  tamquam 
terminus  seu  effectus  illustratio  passive  accepta,  quam  descripsimus,  seu  est 
operatio,  qua  Deus  ita  influit  in  intellectum,  ut  in  eo  oriantur  cogitationes 
sanctae  etc.  4.  Cum  dicimus  gratiam  actualem  consistere  in  illustratione  atque 
inspiratione,  quia  loquimur  de  gratia  actuali  prout  a  nobis  recipitur,  nobis  in- 
est,  nos  exeitat  etc,  illustratio  et  inspiratio  p  a_s  s  i  v  e  accipi  debet.  Non  tamen 
conten:limus  5.  ad  gratias  actuales  exclusive  spectare  illustrationes  mentis 
et  voluntatis  inspirationes,  tum  quia  nolumus  negare  rationem  gratiae  actualis 
quadamtenus  extendi  quoque  posse  ad  actus  indeliberatos  sensus  et  appetitus 
sensitivi,  qui  certissime  a  Deo  in  nobis  excitari  nosque  juvare  in  operibus  sa- 
lutis  possunt  (cf.  Palmieri  th.  7  ss.)  ;  tum  quia  de  ratione  gratiae  actualis  est 
non  solum  illustrare  mentem  et  inspirare  voluntatem,  sed  etiam  subministrare 
virtutem  ad  eliciendos  actus  salutares,  de  quo  tamen  munere  opportunius  age- 
tur  c.  3.  Notari  6.  debet,  concilia  et  patres  nomine  illustrationis  saepe 
complecti  simul  voluntatis  inspirationem :  et  vicissim  in  voluntatis  inspiratione 
subintelligere  mentis  quoque  illustrationem,  quia  indivulso  nexu  ita  sunt  con- 
nexae  ut  lux  et  calor  in  eodem  solis  radio. 

16.  Demonstratio  p.  I.  Ad  gratiam  actualem  generatim  spectare 
illustratio-nem  intellectus  voluntatisque  inspirationem  facile  colligitur 

1.  ex  ejusdem  descriptionibus,  quae  saepe  in  divinis literis, pa-'«* 
trum  operibus,  Ecclesiae  definitionibus  et  precibus  occurrunt,  quarum 
plurimas  in  ipso  tractatu  reperies.  Cum  enim  sermo  est  de  illo  auxilio, 
quo  indigemus  ad  pie  vivendum  salutemque  consequendam,  ideoque  de 
gratia  actuali,  jugiter  mentio  fit  illustrationis  intellectus  atque  excitationis 
voluntatis.  Ita  orat  David  Ps.  118,  34:  Da  mihi  intellectum,  et  scrutabor 
legem  tuam  et  custodiam  illam  in  toto  corde  meo ;  v.  32:  Viam  mandato- 
rum  tuorum  cucurri,  cum,  dilatasti  cor  meum.  Huc  spectant  Eph.  1,  17  s.: 
Deus  D.  N.  J.  Christi,  Fater  gloriae,  det  vobis  spiritum  sapientiae  et  reve- 
lationis  in  agnitione  ejus:  iUuminatos  oculos  cordis  vestri;  ut  sciatis  quae 
sit  spes  vocationis  ejus  etc. ;  2  Cor.  4,  6  (pg.  2  annot.). 

Huc  pertinet  conc.  carthaginensis  can.  4:  j>Per  ipsam  (gratiam)  no- 
bis  revelatur  et  aperitur  intelligentia  mandatorum,  ut  sciamus,  quid  appetere 
et  quid  vitare  debeamus «  ;  ubi  etiam  anathema  dicitur  in  eos,  qui  negent,  »  per 
illam  nobis  praestari,  ut  quod  faciendum  cognoverimus,  etiam  facere  diligamus 
atque  valeamus  .  .  .  Cum  enim  dicat  Apostolus  (l.  Cor.  8,  l):  Scientia  inflat, 
caritas  vero  aedificat:  valde  impium  est,  ut  credamus,  ad  eam  quae  inflat  nos 
habere  gratiam  Christi ;  ad  eam  quae  aedificat  non  habere,  cum  sit  utrumque 
donum  Dei,  et  scire  quid  facere  debeamus,  et  diligere  ut  faciamus :  ut  aedi- 
ficante  caritate,   scientia  non  possit  inflare.    Sicut  autem  de  Deo  scriptum  est 


est  immediate  intellectus  illustratio.  \$ 

(Ps.  93,  10):  Qui  docet  hominem  scientiam:  ita  etiam  scriptum  est:  Caritas 
ex  Deo  est  (l.  Joan.  5,  7).*  Huc  Ecclesiae  oratio  feria  IV.  quatuor  temp.  infra 
Quadrag. :  »Mentesnostras,  quaesumus,  Domine,  lumine  tuae  claritatis  illustra, 
ut  videre  possimus,  quae  agenda  sunt,  et  quae  recta  sunt  agere  valeamus.* 
Huc  Augustini  declaratio  de  pecc.  mer.  et  remiss.  1.  2  c.  ]  7  :  »Ut  innotescat, 
quod  latebat,  et  suave  fiat,  quod  non  delectabatur,  gratiae  Dei  est,  quae  homi- 
num  adjuvat  voluntatem.*  Hinc  passim  vocat  gratiam,  quae  juvat  intellectum, 
cogitationem  piam,  vocationem  altam  et  secretam,  certam  scientiam, 
aperitionem  veritatis ;  quae  vero  afficit  voluntatem,  inspirationem  caritatis, 
dilectionis;  delectationem,  suavitatis  inspirationem,  voluptatem  etc. 

2.  Illustrari  potest  haec  veritas  duplici  ratione  ex  gratiae  actualis 
scopo  derivata.  Gratia  enim  actualis  a.  confertur  nobis  ad  vitam  super- 
naturalem  agendam :  haec  autem  continetur  actibus  intellectus  et  volun- 
tatis.  Juvanda  ergo  est  utraque  lacultas:  sed  intellectus  utpote  lumen 
juvatur  lumine,  voluntas  robore.  Ergogratiaactualiscontinebiturillustra- 
tione  atque  inspiratione,  qua  excitetur  et  roboretur  voluntas.  Deinde 
h.  gratia  actualis  confertur  quoque  ad  sananda  vulnera  peccato  originali 
inflicta.  Praecipuum  autem  vulnus  est  concupiscentia,  qua  vel  ipsa  ratio 
obnubilatur  et  decipitur,  ne  judicet  secundumobjectivumrerumpretium; 
qua  immutatur  voluntatis  gustus  et  palatum,  ut  placeat  malum,  desipiat 
bonum,  ut  sequatur  passionis  impetum.  Gratiae  ergo  operatio  dirigi  debet 
et  in  intellectum,  ut  hunc  illuminet,  dissipet  tenebras,  corrigat  judicia  er- 
ronea,  dirigat  electionem;  dirigi  debet  et  in  voluntatem,  uthujusimmutet 
gustum,  quo  sapiat  virtus,  desipiat  vitium,  ut  eam  corroboret  adversus 
concupiscentiae  rebellionem,  qua  de  re  plura  n.  93.  Quare  ad  gratiam 
actualem  spectant  piae  illustrationes  intellectus  voluntatisque  inspirationes. 

17.  Declaratio  p.  II.  Duplex  distingui  debet  mentis  illustratio: 
altera,  quae  vi  legis  psychologicae  sponte  sua  oritur  in  mente  ex  propo- 
sitione  veritatis;  altera  vero  oritur  ex  immediato  Dei  influxu  in  intellec- 
tum,  quo  quidem  non  aliquid  novi  revelatur,  sed  proposito  (saltem  ple- 
rumque)  objecto  externo  intellectus  altiori  instruitur  lumine  atque  ido- 
neus  evadit,  ut  supernaturali  modo  ea,  quae  sibi  proponuntur,  apprehen- 
dat.  Illa  dici  potest  naturalis,  objectivaet  mediata,  mediante objecto 
proposito  excitata;  haec  supernaturalis,  subjectiva  et  immediata. 
Illustrationis  naturalis  et  objectivae  causa  (partialis)  essepotest  homo,  ut 
magister,  qui  apte  proponendo  et  disponendo  veritates  ratio  est,  ut  di- 
scipulus  videat  veritatum  nexum  et  ex  notis  perveniat  in  cognitionem  ali- 
orum,  quae  eum  antea  latebant,  atque  ita  eum  illuminat  Illustrationis 
supernaturalis  et  subjectivae  causa  est  solus  Deus,  auctor  intellectus.  Illa 
conferri  potest  cum  ea,  qua  quis  admoto  lumine  objectum  illuminat;  haec 
cum  ea,  qua  peritus  medicus  lumen  oculorum  restituit,  vel  suppeditato 

telescopio  aciem  videndi  plurimum  auget:  quae  tamen  comparatio  non 
est  adaequata. 

18.  Demonstratio  p.  II.  Doctrina  catholica  ad  gratiam  actualem 
internam  spectare  non  objectivam,  sed  subjectivam  et  immediatam 
illustrationem, 

1.  probatur  ex  divinis  literis:  Joan.  6, 44  ss. :  Nemo potest  venire  ad  9ca^i 
me%  nisi  Pater,  qui  misit  me,  traxerit  eum:  et  ego  resuscitabo  eum  in  no- 
rissimo  die.  Est  scriptum  in  prophetis:  Et  erunt  omnes  docibiles  Dei. 
Omnis,  qui  audivit  a  Patre  ei  didicit,  venit  ad  me ;  2  Gor.  3,  5:  Non  quod 
suffcientes  simus  cogitare  aliquid  a  nobis,  quasi  ex  nobis:  sed  nostra  suf- 
ficientia  ex  Deo  est ;  Matth.  11,  25:  Confiteor  tibi,  Pater,  Domine  coeli  et 
terrae,  quia  abscondisti  haec  a  sapientibus  et  prudentibus,  et  revelasti  ea 
parvidis ;  Act.  16,  44:  Quaedam  mulier  nomine  Lydia,  purpuraria  .  .  . 
colens  Deum  audivit  (verba  Pauli) :  cujus  Dominus  aperuit  cor  intendere 

his,  quae  dicebantur  a  Paulo.  Cf.  1  Gor.  2,  7  ss. ;  1  Jo.  2,  20  etc.  Ex  qui- 
bus  habemus :  a.  revelationem  aliquam  divinam  esse  distinctam  a  propo- 
sitione  doctrinae  externae:  b.  hanc  adscribi  Patri,  ideoque  distingui  a 
revelatione  et  institutione  externa  vel  ipsius  Ghristi ;  c.  eamexhiberi  adeo 
necessariam,  ut  sine  illa  non  prosit  ad  saiutem  institutio  externa  cum 
illustratione  illa  naturali,  quae  sponte  sua  ipsam  consequitur,  adeo  ut  ex 
ejus  defectu  credere  non  possimus.  Ergo  gratia  actualis,  quae  ad  salutem 
operandam  necessaria  est,  non  continetur  objectiva  et  mediata  illustra- 
tione,  sed  subjectiva  immediate  a  Patre  luminum  profecta. 

2.  Probatur  ex  conc.  arausicani  II.  can.  7:  »Si  quis  per  naturae&uL, 
vigorem  .  .  .  evangelicae  praedicationi  consentire  posse  confirmat,  absque 
illuminatione  et  inspiratione  Spiritus  s.,  qui  dat  omnibus  suavitatem  in 
consentiendo  et  credendo  veritati,  haeretico  falliturspiritu.*  Ergopraeter 
evangelicam  praedicationem  (externam)  specialis  ad  fidei  assensum  requi- 
ritur  illuminatio  et  inspiratio,  cujus  auctor  sit  Spiritus  s. 

3.  Probatur  ex  patribus,  qui  hoc  inculcant  occasione  praesertim  3U 
verborum  Pauli  1  Cor.  3,  7 :  Neque  qui  plantat  est  aliquid,  neque  qui  rigat : 
sed  qui  incrementum  dat,  Deus,  quibus  praeter  praedicationem  externam, 
quam  sponte  sua  et  naturaliter  consequitur  intellectus  illustratio  volunta- 
tisque  motio,  requiritur  specialis  Dei  in  animum  credentis  influxus. 

Ita  Augustinus  de  gratiaChr.  c.  13:  »Haec  gratia,  si  doctrina  dicenda 
est,  certe  sic  dicatur,  ut  aitius  et  interius  eam  Deus  cum  ineffabili  suavitate 
credatur  infundere,  non  solum  per  eos,  qui  plantant  et  rigant  extrinsecus,  sed 
etiam  per  se  ipsum,  qui  incrementum  suum  ministrat  occultius,  ita  ut  non 
ostendat  tantummodo  veritatem,  verum  etiam  impertiat  caritatem.*  »Adhibe- 
tur  enim,  inquit  de  pecc.  mer.  et  remiss.  1.  1  n.  37,  sermo  veritatis  extrinsecus 

vocis  ministerio  corporalis,  verumtamen  neque  qui  plantat  est  aliquid  etc.  Au- 
dit  quippe  homo  dicentem  vel  hominem  vel  angelum;  sed  ut  sentiat  et  cog- 
noscat  verum  esse  quod  dicitur,  illo  lumine  intus  mens  ejus  aspergitur,  quod 
aeternum  manet,  quod  etiam  in  tenebris  lucet  (Jo.  1,  5).*  Unde  infert  de  civ. 
Dei  XV,  6:  »Spiritus  s.  operatur  intrinsecus,  ut  aliquid  valeat  medicina,  quae 
adhibetur  extrinsecus.  Alioquin  etiamsi  Deus  ipse  utens  creatura  sibi  subdita 
in  aliqua  specie  humana  sensus  alloquatur  humanos,  sive  istos  corporis,  sive 
illos,  quos  istis  simillimos  habemus  in  somnis,  nec  interiore  gratia  mentem 
regat  atque  agat,  nihil  homini  prodest  praedicationis  veritas. «  In  eundem  sen- 
sum  scribit  s.  Thomas  in  Joan.  14  lect.  C> :  »llle  vos  docebit  omnia,  quia 
quaecunque  homo  doceat  extra,  nisi  Spiritus  s.  interius  det  intelligentiam, 
frustra  laborat;  quia  nisi  Spiritus  cordi  adsit  audientis,  otiosus  erit  sermo 
doctoris,  inspiratio  omnipotentis  dat  intelligentiam  (Job.  32,  8),  et  in  tantum, 
quod  etiam  ipse  Filius  organo  humanitatis  loquens  non  valet,  nisi  ipsemet 
operetur  interius  per  Spiritum  s.*  Ita  Justinus  dial.  cum  Tryphone  n.  7,  in- 
ducit  senem  secum  colloquentem :  »Tu  vero  ante  omnia  precare  lucis  tibi  portas 
aperiri;  nec  enim.  haec  (prophetarum  oracula)  quisquam  perspicere  et  intelli- 
gere  possit,  nisi  cuiDeus  intelligere  dederit  et  Christus  ejus.*  Augustinus 
de  gratia  Christi  c.  24  disserens  de  mirabili  mutatione  irae  Assueri  in  lenita- 
tem  (Est.  15,  1 1)  scribit:  »Legant  ergo  et  intelligant,  intueantur  atque  fate- 
antur,  non  lege  atque  doctrina  forinsecus  insonante,  sed  interna  et  occulta, 
mirabili  ac  ineffabili  potestate  operari  Deum  in  cordibus  hominum  non  solum 
veras  revelationes,  sed  etiam  bonas  voluntates.  «  Pi aeclare  P  r  o  s  p  e  r  in  car- 
naine  de  ingratis  v.  336  (opusc.  XXIV,  94  s.) : 

»Non  hoc  consilio  tantum  hortatuque  benigno 
Suadens  atque  docens,  quasi  normam  legis  haberet 
Gratia,  sed  mutans  intus  mentem  atque  reformans 
Vasque  novum  ex  fracto  fingens  virtute  creandi. 
Non  istud  monitus  legis,  non  verba  prophetae, 
Non  praestata  sibi  praestat  natura,  sed  unus, 
Quod  fecit,  reficit.    Percurrat  Apostolus  orbem, 
Praedicet,  hortetur,  plantet,  riget,  increpet,  instet, 
Quaque  viam  verbo  reseratam  invenerit,  intret: 
Ut  tamen  his  studiis  auditor  promoveatur, 
Non  doctor,  neque  discipulus,  sed  gratia  sola 
Efficit  inque  graves  adolet  plantaria  fructus. « 

Patrum  doctrinam  pulcherrime  complexus  est  Thomas  a  Kempis  de 
imit.  Christi  1.  3  c.  2  n.  2  :  »Possunt  quidem  (homines)  verba  sonare,  sed  spiri- 
tum  non  conferunt ;  pulcherrime  dicunt,  sed  te  tacente  cor  non  accendunt ;  li- 
teras  tradunt,  sed  tu  sensum  aperis ;  mysteria  proferunt,  sed  tu  reseras  in- 
tellectum  signatorum ;  mandata  edicunt,  sed  tu  juvas  ad  perficiendum ;  viam 
ostendunt,  sed  tu  confortas  ad  ambulandum.  Illi  foris  tantum  agunt,  sed  tu 
corda  instruis  et  illuminas ;  illi  exterius  rigant,  sed  tu  fecunditatem  donas ; 
illi  clamant  verbis,  sed  tu  auditui  intelligentiam  tribuis.*  Hinc  corollarii 
instar  ratio  redditur  facti  singularis,  oratores  sacros  celeberrimos  plausum 
quidem  referre  suis  concionibus,  sed  fructus  perpaucos ;  contra  viros  potius 
rudes  et  illiteratos,  sed  sanctos,  concione  admodum  simplici  fructum  consequi 
uberrimum  multorumque  scil.  infidelium  vel  peccatorum  conversionem.    Im- 

petrant  siquidem  meritis  vitae  sanctae  nec  non  fusis  precibus  lacrimisque  a 
Deo  copiosam  auditoribus  suis  gratiam  internam,  quae  aptam  efficacemque  red- 
dit  ad  salutem  concionis  gratiam  externam.  Unde  patet  quanti  momenti  sit 
in  ministerio  apostolico  mortificationis  orationisque  studium. 

4.  Probatur  assertio  ex  anal  o  gia  fidei.  Actus  enim  salutaresdebent^J 
esse  supernaturales.  Atqui  supernaturales  non  sunt,  nisi  facultates 
eleventur  et  viribus  supernaturalibus  augeantur ;  requiritur  ergo  imme- 
diatus  Dei  influxus  in  intellectum  nostrum,  vi  cujus  lumen  intellectuale  ad 
altiorem  evehatur  ordinem,  ut  objecta  proposita  eo  apprehendat  modo, 
quo  sibi  relictum  antea  non  potuit.  Atqui  ejusmodi  influxus  aptissime  di- 
citur  illustratio  immediata.  Haec  ergo  est  de  ratione  gratiae  ad  actus  sa- 
lutares  necessariae. 

19.  Demonstratio  p.  III.  Tenendum  omnino  est,  etiam  inspirationem 
voluntatis,  quam  ad  gratiam  actualem  spectare  supra  diximus,  oriri  ex 
immediato  Dei  influxu  in  voluntatem,  neque  sufficere  eam,  quae  sponte 
sua  vi  legis  psychologicae  ex  supernaturali  et  immediata  intellectus  illu- 
stratione  oboritur.    Quod  probatur 

1.  ex  antiquitatis  monumentis,  quae gratiam inspirationis diserte >^ 
distinguunt  a  gratia  illuminationis,  et  exaequo  adscribuntSpirituisancto. 
Quod  si  illius  nomine  nonnisi  eam  intellexissent,  quae  sponte  suanatura- 
liter  consequitur  illustrationem,  non  eam  ita  sedulo  distinguerent  ejusque 
necessitatem  adeo  inculcarent.  Insuper  inspirationis  gratiam  ut  excellen- 
tiorem  gratia  illustrationis  exhibent;  carpunt  pelagianos,  quod  Deo  asse- 
rant,  quod  est  minus  (illustrationem),  quod  vero  majus  (inspirationem) 
nobis:  imo  supponunt  illam  sine  hac  esse  posse. 

Ita  concilii  arausicani  II,  can.  7  (supra  n.  182)  et  can.  4  conc.  cartha- 
giniensis  (n.  16).  Ita  Augustinus  de  pecc.  mer.  et  remiss.  1.  2  c.  19:_^In- 
telligamus,  si  possumus,  Dominum  Deum  bonum  ideo  sanctis  suis  alicujus 
operis  justi  non  dare  vel  certam  scientiam  vel  victricem  delectationem,  ut  co- 
gnoscant  non  a  se  ipsis,  sed  ab  illo  sibi  esse  lucem,  qua  illuminantur  tenebrae 
eorum,  et  suavitatem,  qua  det  fructum  terra  eorum.*  Et  iterum  serm.  17  in 
Ps.  118  n.  3  :  » Docet  Deus  suavitatem  inspirando  delectationem  .  .  .  docet 
scientiam  insinuando  cognitionem.  Cum  itaque  alia  sint,  quae  ideo  discimus,  ut 
tantummodo  sciamus,  alia  vero,  ut  etiam  faciamus:  quando  Deus  ea  docet,  sic 
docet,  ut  scienda  sciamus  aperiendo  veritatem;  ut  facienda  faciamus  inspirando 
suavitatem ; «  et  1.  4  contra  duas  ep.  pelag.  c.  5  n.  11  :  »Legem  diversis  locu- 
tionum  modis  et  varietate  verborum  in  omnibus  disputationibus  suis  volunt 
intelligi  (pelagiani)  gratiam :  ut  scil.  a  Domino  Deo  adjutorium  cognitionis 
habeamus,  quo  ea,  quae  facienda  sunt,  noverimus,  non  inspirationem  dilectio- 
nis,  ut  cognita  sancto  amore  faciamus,  quae  proprie  gratia  est.*  De  gratia 
Christi  c.  26  :  »Istam  Dei  gratiam  in  divinis  eloquiis  manifestam  etiam  Pelagius, 
raanifeste  fateatur  .  .  .  Cognitionem  et  dilectionem,  sicut  sunt  discernenda, 
discernat.  Quia  scientia  inflat,  caritas  aedificat  (l.  Cor.  8,  l).  Et  tunc  scientia 
non  inflat,  quando  caritas  aedificat.    Et  cum   sit  utrumque  donum  Dei,  sed 

unum  minus,  alterum  majus :  non  sic  justitiam  nostram  super  laudem  justi- 
ficatoris  nostri  extollat,  ut  horum  duorum  quod  minus  est,  divino  tribuat  ad- 
jutorio:  quod  autem  majus  est,  humano  usurpet  arbitrio x). « 

2.  Patres  passim  gratiam  designant  nominibus,  quae  immediate 
ad  voluntatem  referuntur:  eam  enim  vocant  suavitatem,  delectationem, 
dilectiouem,  bonam  voluntatem  etc.  Quare  inspiratio  voluntatis  non 
tam  fructus  gratiae  actualis,  quam  potius  formaliter  gratia  actualisesse 
videtur. 

Accedit  3.  fidei  analogia.  Ut  enim  actus  voluntatis  sint  salutares, 
hinc  supernaturales,  elici  debent  a  voluntate  ad  dignitatem  principii 
supernaturalis  elevata.  Voluntas  vero  non  redditur  principium  super- 
naturale,  si  tantum  moveatur  supernaturali  intellectus  illustratione2). 

20.  Scholion.  De  nexu  gratiae  internae  cum  externa.  j-  In  praesenti  - 
rerum  ordine,  qui  est  ordo  reparationis  et  supernaturalis,  lege  divina  semper 
quidem  gratiae  externae,  et  si  non  semper,  saltem  persaepe  propositioni  alte- 
rius  quoque  objecti  externi,  quod  naturaliter  aptum  est  excitare  cogitationem 
motionemque  voluntatis  ethice  hone.-tam,  adnexa  est  ejusmodi  gratia  interna 
intellectus  et  voluntatis,  ut  cogitatio  motioque  excitanda  sit  supernaturalis. 
»Cum  igitur  verbum  Dei,  scribit  ad  rem  auctor  de  vocat.  omnium  gent.  I,  8, 
per  ministerium  praedicantium  auribus  carnis  infertur,  miscetur  operatio  po- 
tentiae  divinae  cum  sono  vocis  humanae :  et  qui  incitavit  evangelizantis  officium, 
audientis  quoque  firmavit  affectum.  Dulcescit  animae  cibus  verbi,  veteres  te- 
nebrae  nova  luce  pelluntur  et  obtutus  interior  caligine  antiqui  erroris  exuitur ; 
transit  animus  de  voluntate  in  voluntatem,  et  si  illa,  quae  pellitur,  aliqua 
cunctatione  remoratur,  ea  tamen,  quae  gignitur,  electiora  quaeque  sibi  vindi- 
cat*  etc.  Hoc  autem  modo  omnia  cooperantur  in  salutem  (Rom.  8,  28);  vel 
universitas  rerum  in  odorem  ceclit  vitae,  ut  loquitur  idem  auctor  II,  4,  et 
»semper  misericordia  Domini  plena  est  terra,  et  unicuique  fidelium  ad  colen- 
dumDeumipsa  rerum  natura  doctrina  est«,  teste  Leone  M.  serm.  6  inquadr. 
c.  1  ;  hoc  modo  Deus  secundum  Augustinum  in  Ps.  102  »vocat  undique 
ad  correctionem,  vocat  undique  ad  poenitentiam ;  vocat  beneficiis  creaturae  *  etc. 
Quare  vere  dici  potest,  humanum  genus  vel  saltem  fideles  vivere  inatmosphaera 
gratiae,  gratia  undique  esse  circumdatos.  Quae  consideratio  Deo  et  Christo  est 
digna  et  analogiae  dogmatum  consona,  illudque  theorema  confirmat,  quod  sta- 
tuimus  supra  t.  II.  n.  26 5 2,  mundum  institutum  esse  etiam  ad  utilitatem  ho- 
minis  supernaturalem3).  Propter  hunc  nexum  gratiae  internae  cum  externa 
consequitur,  cum  unius  tantum  fit  mentio,  alteram  etiam  subintelligi  vel 
praesupponi,  et  cum  uni  tribuitur  actus  salutaris,  alterius  concursum  propterea 
non  negari.  Quare  cum  patres  distinguunt  triplicem  statum,  statum  scil.  legis 
naturae,  legis  mosaicae  et  legis  evangelicae,  distinctio  non  est  ratione  gratiae 
internae,  sed  ratione  gratiae  et  oeconomiae  externae. 

21.  Gratiae  actualis  partitiones.  —  Gratia  actualis  dividitur 


*)  Cf.  D  e  c  h  a  m  p  s  de  haer.  jans.  1.  3  disp.  3c.  16;Scheeben§  287. 
*)  Cf.  Ripalda  disp.  101,  102  et  103 ;  Mazzella  disp.  1  a.  4. 
3)  Cf.  patrum  effata  opusc.  III,  100  ss.  a.  et  apud  Ripalda  disp.  20. 
Hurter,  Compend.  theologiae  III,   11.  ed.  2 

1.  in  operantem  et  cooperantem.  Illius  nomine  ea  intelligitur 
gratia,  quae  operatur  in  nobis  sine  nobis,  i.  e.  nobis  nondum  libere  coo- 
perantibus,  illuminando,  movendo,  alliciendo  etc.  Cooperans  dicitur,  quae 
supposito  consensu  influit  in  actum  deliberatum  et  qua  adjuti  bonum 
operamur. 

Fatendum  tamen  est,  alios  aliter  hanc  explicare  distinctionem,  quod  non 
est  mirum :  nomina  enim  haec  sunt  sat  indeterminata.  Ita  secundum  B  e  1  - 
larminum  de  gr.  et  lib.  arb.  1,14  gratia  operans  ea  est,  quae  operatur  pri- 
mam  hominis  voluntatem  bonam  deliberatam;  cooperans  vero,  quae  nos  adju- 
vat,  postquara  jam  aliquid  boni  egerimus  priori  gratia  adjuti  petendo,  deside- 
rando  etc,  ad  ulteriores  actus  salutares.  —  Secundum  alios  gratiae  operanti 
tribuenda  est  finis  intentio  vel  actus  elicitus:  gratiae  vero  cooperanti  electio 
mediorum  vel  actus  imperatus.  —  Theologi  scholae  gratiam  habitualem,  qua- 
tenus  nos  formaliter  constituit  justos,  vocant  gratiam  operantem:  illam  enim 
Deus  in  nobis  sine  nobis  operatur :  quatenus  vero  per  habitus  est  operis  meri- 
torii  principium,  eam  dicunt  gratiam  cooperantem1).  —  Nostram  explicationem 
expressit  Augustinus  1.  1  de  lib.  arb.  c.  17  n.  33:  »Quis  istam  etsi  parvam 
dare  coeperat  (Petro)  caritatem,  nisi  ille,  qui  praeparat  voluntatem  et  coope- 
rando  perficit,  quod  operando  incipit?  Quoniam  ipse,  ut  velimus,  operatur 
incipiens,  qui  volentibus  cooperatur  perficiens  .  .  .  Ut  ergo  velimus,  sine  nobis 
operatur :  cum  autem  volumus  et  sic  volumus,  ut  faciamus,  nobiscum  coope- 
ratur :  tamen  sine  ipso  vel  operante,  ut  velimus,  vel  cooperante,  cum  volumus, 
ad  bona  pietatis  opera  nihil  valemus.*  Et  Bernardus  de  lib.  arb.  n.  47: 
»Ipsa  gratia  liberum  excitat  arbitrium,  cum  seminat  cogitatum:  sanat,  cum 
immutat  affectum ;  roborat,  ut  perducat  ad  actum :  servat,  ne  sentiat  defectum. 
Sic  autem  ista  cum  libero  arbitrio  operatur,  ut  tantum  in  primo  illud  (liberum 
scil.  arbitrium)  praeveniat,  in  ceteris  comitetur :  ad  hoc  utique  praeveniens,  ut 
jam  sibi  deinceps  cooperetur. « 

£#   2.  Dividitur  in  excitantem  et  adjuvantem.   Illa  est  interior 

ifL^J  illustratio,  inspiratio,  qua  homo  a  somno  peccati  et  torpore  excitatur  ad 

bonum  agendum  aut  malum  fugiendum  juxta  illud:  Surge  qui  dormis,  et 

exsurge  a  mortuis:  et  illuminabit  te  Christus  Eph.  5,  14.  Adjuvans  volun- 

M  ^fjAf*      tatem  juvat  in  exsequendo  opere,  ad  quod  fuit  excitata. 

V .$.  3.  Dividitur  in  praevenientem  seu  vocantem,  comitantem  et 
subsequentem,  cujus  partitionis  non  obscure  mentio  fit  in  conc.  tri- 
dentino  sess.  6  c.  16  (n.  96);  et  a  Fulgentio,  sed  alio  sensu, ep. 6  ad 
Theodorum  c.  8 :  »Ibi  (in  ss.  literis)  profecto  invenio  et  praevenientem 
gratiam,  qua  potest  elisus  surgere:  et  comitantem,  qua  in  via  rectipossit 
itineris  currere :  et  subsequentem,  qua  valeat  ad  regni  coelestis  beatitu- 
dinem  pervenire.*  Ejus  vero  ratio,  etsi  aliter  ab  aliis  explicatur,  satis 
clara  ex  ipsis  verbis  videtur. 


.  i)  Ita  T  h  o  m  a  s  1 .  2  q.  11 1.  a.  2  ;  de  verit.  q.  27  a.  5.  Cf.  R  i  p  a  1  d  a  d.  112: 
Montagne  de  gratia  quaest. prooem.  a.  4.  A  Bellarmini  explicatione  non  dissentit 
Estius  in  2.  dist.  26  §  7. 

22.  Ad  pleniorem  harum  partitionum  intelligentiam  notetur  a.  unam  ean- 
demque  esse  gratiam,  quae  dicitur  excitans,  praeveniens,  operans,  vocans:  et 
unam  eandemque,  quae  dicitur  adjuvans,  cooperans,  comitans;  promiscue  enim 
haec  nomina  a  patribus  adhibentur.  Ea  tamen  b.  non  sunt  tautologica;  etsi 
enim  unam  eandemque  gratiam  exprimunt,  aliter  atque  aliter  eam  pro  varia 
ad  voluntatem  significant  relatione.  Dicitur  enim  v.  g.  excitans,  quatenus 
consideratur  homo  in  statu  mortis  spiritualis  vel  teporis;  vocans,  quatenus 
homo  est  devius  a  via  recta ;  et  utroque  nomine  designatur  simul  hujus  gratiae 
munus  et  ratio  formalis.  Dicitur  praeveniens,  quatenus  hominis  praevenit 
consensum  et  merita,  eumque  ex  se  plane  impotentem  ad  opera  salutis  prae- 
parat  novisque  instruit  viribus.  Dicitur  operans,  ut  ei  vindicetur  causali- 
tatis  principatus.  C.  Gratia  nominibus  primo  loco  recensitis  expressa  accedente 
voluntatis  consensu  fit  (sed  inadaequate)  gratia,  quae  nominibus  altero  loco 
recensitis  exprimitur:  nam  a  patribus  eadem  gratia,  quae  prius  describitur 
vocans,  praeveniens,  exhibetur  obtento  voluntatis  consensu  et  cooperatione 
adjuvans,  cooperans  etc.  Quod  etiam  clare  colligitur  ex  concilii  tridentini 
sess.  6  cap.  5.  6  et  can.  5.  Cf.  Liv.  Meyer  hist.  controversiarum  de  div.  gra- 
tiae  auxiliis  IV,  22.  Quod  docere  videntur  et  s.  Thomae  verba  1.  2  q.  111 
a.  2  ad  4 :  »  Ad  quartum  dicendum,  quod  gratia  operans  et  cooperans  est  e  a  - 
dem  gratia;  sed  distinguitur  secundum  diversos  effectus;*  quae  verba,  ut 
patet  ex  corp.  art.,  degratiaetiam  actuali  intelligi  debent.  Etsaneeademillasalu- 
taris  cogitatio,  quae  hominem  prius  torpentem  ad  bonum  opus  excitavit,  sup- 
posito  hominis  consensu,  non  cessat,  sed  jam  bene  operantem  comitatur,  juvat 
eique  cooperatur;  neque  illa  virtus,  quam  gratia  praeveniens  voluntati  suppe- 
ditat,  ut  par  ad  salutariter  operandum  reddatur,  cessat,  sed  evidenter  perse- 
verat  in  voluntate  jam  bene  operante,  eamque  juvat:  propterea  enim  data  est; 
ergo  gratia,  quae  prius  erat  praeveniens,  eadem  jam  est  cooperans  et  adjuvans. 
Non  tamen  negamus,  eam  cooperationis  decursu  posse  crescere,  intendi,  ad- 
jectis  novis  illustrationibus  inspirationibusque  opportunis,  et  praesertim  vir- 
tutis  subministratione  ampliari:  nam  gratia  adjuvans  importat  physicum  in- 
fluxum  principii  supernaturalis  in  actum  deliberatum,  quem  nondum  dicit 
gratia  excitans.  Propter  hunc  actualem  intluxum,  quem  superaddit  gratiae 
mere  excitanti,  dici  potest  gratia  adjuvans  adaequate  spectata  realiter  di- 
stingui  a  gratia  excitante,  praeveniente  etc.    Cf.  Palmieri  tb.  18. 

23.  Aliae  gratiae  actualis  partitiones.  —  Dividitur  gratia  actualis 

K£,  4.  in  medicinalem  et  elevantemP  pro  duplici  illius  munere  sanandi 
vulnera  peccato  originali  inflicta,  ignorantiam  et  concupiscentiam,  et 
elevandi  facultates  animae  ad  eliciendos  actus  supernaturales.  Quod 
discrimen  ut  accurate  perspiciatur,  haec  notentur :  a.  unam  eandemque 
gratiam  utrumque  obire  posse  munus,  hinc  necessarium  non  esse  dupli- 
cem  semper  supponere  gratiam  re  distinctam ;  fo.  certum  esse  in  prae- 
senti  rerum  ordine  eandem  gratiam,  si  non  semper,  saepe  saltem  medici- 
nalem  simul  esse  et  elevantem ;  c.  hac  vero  proprietate  gratiam  praesentis 
ordinis  distingui  a  gratia  tum  protoparentibus  ante  lapsum,  tum  angelis 
collata,  quae  non  fuit  medicinalis,  sed  elevans  tantum.d.  Certum  item  esse, 
gratiam  esse  posse  medicinalem,  quin  sit  elevans :  nam  Deus,  ir  alio 

praesertim  rerum  ordine,  hominem  concupiscentiae  naturaliter  obnoxium 
ad  servandam  naturae  legem  juvare  posset  auxilio  suo,  quod  non  suffi- 
ceret  ad  actum  supernaturalem ;  qua  in  hypothesi  haec  gratia  medicinalis 
non  esset  proprie  supernaturalis,  sed  praeternaturalis  vel  ordinis  naturalis 
tantum.  Quare  e.  gratia  elevans  et  medicinalis  differunt  a.  ratione  ter- 
mini:  terminus  gratiae  elevantis  sunt  actus  salutares,  supernaturales ; 
gratiae  medicinalis  terminus  esse  possunt  actus  etiam  ethice  tantum  boni 
(n.  26);  p.  ratione  necessitatis:  illa  enim  in  hypothesi  elevationis  ad 
fmem  supernaturalem  est  absolute  necessaria;  haec  in  hypothesi  vigen- 
tis  concupiscentiae  moraliter  tantum,  ideoque  non  semper  est  neces- 
saria;  7.  ratione  effectus:  illius  est  auferre  impotentiam  physicam ; 
hujus  minuere  difficultatem,  impotentiam  moralem ;  d.  ratione  0  r  d  i  n  i  s : 
illa  tantum  datur  in  ordine  supernaturali,  estque  per  se  supernaturalis ; 
haec  vero  esse  potest  in  ordine,  qui  supernaturali  est  inferior,  neque  enim 
supponit  ordinem  supernaturalem,  neque  exigit,  ut  sit  per  se  supernatu- 
ralis,  quamvis  gratis  a  Deo  conferatur. 

5.  Dividitur  gratia  actualis  in  gratiam  supernaturalem  quoad  sub- 
stantiam  et  quoad  modum.  Illa  est  in  se,  intrinsecus  atque  entitative  ordinis 
supernaturalis ;  quoad  modum  autem  supernaturalis  ea  dicitur,  quae  in 
se,  intrinsecus  atque  entitative  naturalis  ordinis  est  et  solum  ratione  modi, 
quo  confertur  ex.  gr.  propter  Christi  merita,  naturae  ordinem  atque  debi- 
tum  praetergreditur.   Cf.  Suarez  proleg.  3  de  gr.  c.  6  n.  16. 

6.  Ea  distinguitur  in  efficacem  et  sufftcientem,  quae  omnium  parti- 
tionum  est  celeberrima.  Verum  notetur,  a.  eam  alio  sensu  accipi  a  theo- 
logis  ante  controversias  de  auxiliis  gratiae  atque  a  theologis,  qui  post  illas 
floruerunt.  Antiquiores  enim  theologi  nomine  gratiae  sufficientis  intellige- 
bant  gratiam  minus  validam,  tenuem  vel  remoteadjustificationemdispo- 
nentem;  nomine  vero  gratiae  efficacis  gratiam  validam  vel  proxime  ad 
justificationem  disponentem.  Cf.  Schneemann  Weitere  Entwickelung 
der  thomistisch-molinist.  Controverse,  Freiburg  1880  §  7  pag.  124  ss. 
Nunc  vero  temporis  nomine  gratiae  efficacis  intelligi  solet  gratia  cum  bono 
opere  connexa;  nomine  vero  gratiae  sufficientis  gratia,  quae  effectu  caret. 
b.  Hoc  sensu  eam  admitti  posse :  unanimis  enim  catholicorum  est  doctrina, 
ex  gratiis  divinitus  erogatis  plures  quidem  effectum  habere,  propter  quem 
tribuuntur,  non  paucas  tamen  effectu  carere.  Si  ad  hoc  factum  brevi  qua- 
dam  formula  significandum  ea  gratia  dicatur  efficax,  quae  effectum  sor- 
titur  suum ;  sufficiens  vero  illa,  quae  licet,  quantum  est  ex  se,  sufficiat, 
fructu  tamen  ex  defectu  cooperationis  frustratur :  nihil  verius  hac  distinc- 
tione,  licet  ea  loquendi  ratio  minus  sit  apta.  Nullo  enim  loquendi  usu 
ostendi  poterit,  apposito  sufficientis  designari  virtutem  carentem  semper 

suo  effectu;  et  efficax  solet  subinde  praedicari  aliquod  medium,  etiamsi 
hic  et  nunc  careat  effectu,  ut  aliqua  medicina ;  et  eodem  fere  jure  posse- 
mus  sacramenta  aliaque  salutis  media  distinguere  in  efficacia  et  sufficien- 
tia,  prouti  effectum  habent  veleo  carent:  quod  tamen  insolitum.  Sic.no- 
mine  gratiae  sufficientis  ea  designatur,  quae  ex  sese  suaque  indole  semper 
a  bono  opere  est  divisa,  ea  distinctio  plane  rejici  debet.  Nulla  enim  est 
gratia  actualis,  quam  Ghristus  pretiosissimo  suo  sanguine  emit,  quae  ex 
sese  suaque  natura  a  bono  opere  sit  divisa,  quaeque  non  in  opus  tendat 
et  insito  veluti  pondere  feratur.  Hinc  absentia  effectus  jugiter  in  divinis 
literis  et  a  patribus  cooperationis  defectui  adscribitur. 

Caput  II. 

De  gratiae  actualis  proprietatibus. 

24.  Tres  praecipuae  recenseri  solent  gratiae  actualis  proprietates, 
ejus  scilicet  necessitas,  gratuitas  et  universalitas:  quareintres 
articulos  hoc  caput  dividemus. 

Articulus  I. 

De  gratiae  actualis  necessitate. 

25.  De  gratiae  actualis  necessitate  disputantibus  contra  duplicis 
generis  adversarios  erit  agendum,  quorum  alii  per  defectum,  *per  ex- 
c  e  s  s  u  m  alii  peccant. 

§  1.  Gratiae  actualis  necessitas  contra  eos,  qui  liberi  arbitrii  vires  niniis 

extollunt,  asserta.  /  '  V/ 

26-  Duplex  actuiim  genus.  —  Duplex  actuum  genus  distingui  debet 
pro  duplici  fme,  ad  quem  Deus  hominem  destinare,  et  hinc  pro  duplici^  t*c»JL 
statu  et  ordine,  in  quo  homo  considerari  potest,  naturali  scilicet  ve\<***l'< 
supernaturali.    »Finis,  inquit  s.  Thomas  1.  q.  23  a.  1,  ad  quem  res 
creatae  ordinantur  a  Deo,  est  duplex.   Unus,  qui  excedit  proportionem^  ^wJhLA* 
naturae  creatae  et  facultatem:  et  hic  finis  est  vita  aeterna,  quaeindivina^u^  sJcaV 
visione  consistit,  quae  est  supra  naturam  cujuslibet  creaturae  .  .  .  Alius 
autem  fmis  est  naturae  creatae  proportionatus,  quem  scil.  res  creata  potest 
attingere  secundum  virtutem  suae  naturae.*    Illi  actus,  qui  homini  con- 
veniunt  in  ordine  naturali,  quibus  ipse  satisfacit  legi  naturae  et  tendit 
in  finem  naturalem,  dicuntur  actus  ethice  boni.  Illi  vero  actus,  qui con-a(yt^^^/ 
veniunt  homini  in  ordine  supernaturali,  quatenus  destinatus  est  ad    JU^L^ 
finem  naturam  excedentem,  quibus  satisfacit  legi  hujus  ordinis  et  quibus 
velut  totidem  gressibus  in  finem  tendit  supernaturalem,  quo  continetur 
ejus salus, dicuntur  theologice  boni,  salutares,  vel,  ut  patres loquun- 
tur,  actus  ut  oportet,  ut  expedit,  qui  ad  veram  pietatem  et  justitiam 

pertinent,  simpliciter  b  o  n  i  etc.  Duplex  autem  distinguitur  salus  (super- 
naturalis)  hominis:  prima,  quae  obtinetur  injustificatione,  et  secunda, 
illius  consummatio,  quae  est  ipsa  gloria.  Quare  duplex  quoque  distingui 
potest  genus  actuum  salutarium,  quorum  priores  dicuntur  simpliciter  sa- 
lutares,  quibus  scil.  homo  disponitur  ad  justificationem ;  posteriores  sim- 
pliciter  meritorii,  quibus  justificatus  meret  gloriam.  Hinc  actus  ethice 
bonos  ab  actibus  salutaribus  re  distingui  manifestum  est.  Distinguuntur 
enim  lumine  praefulgente,  cum  illi  eliciantur  secundum  rationis  lumen, 
hi  vero  praeeunte  lumine  fidei  vel  saltem  supernae  illustrationis.  Distin- 
guuntur  p  r  i  n  c  i  p  i  o  eliciente,  ut  videbimus ;  d  i  g  n  i  t  a  t  e  interna  et  pretio 
morali:  actus  enim  naturales  conveniunt  homini,  ut  homo  et  servus  est; 
salutares  vero,  ut  est  filius  vel  in  fieri  vel  in  facto  esse ;  distinguuntur 
fine,  in  quem  tendit:  unde  illis  repit  velut  super  terram,  hisce  quasi  alis 
elevatus  in  fmem  natura  celsiorem,  in  beatitudinem  Dei  propriam  tendit. 

27.  Hoc  discrimen  summi  est  momenti,  ex  cujus  negatione  plerique  B  aj  i, 
Jansenii  et  Quesnelli  errores  circa  statum  protoparentum  lapsique  ge- 
neris  humani  conditionem  pullularunt,  ut  bene  ostendit  Ernst  die  Werke 
und  Tugenden  der  Unglaubigen  nach  St.  Augustin  §  5.  Etiam  recentiorum 
errores  opinionesque  malesanae  in  hac  materia  prodierunt  ex  hujus  discriminis 
neglectu.  Illud  autem  omnino  esse  statuendum  colligitur  a.  non  solum  ex  rei 
natura,  sed  etiam  b,  ex  disputatione  cum  pelagianis,  contra  quos  semper  pro- 
pugnatum  fuit,  naturam  posse  quidem  aliqua  ad  ornandam  vitam  terrenam, 
^quae  secundum  justitiae  (naturalis)  regulam  non  solum  vituperare  non  pos- 
sumus,  verum  etiam  merito  recteque  laudamus, *  ut  loquitur  Augustinus 
de  spir.  et  lit.  c.  27:  sed  sine  gratia  esse  eam  plane  impotentem  ad  actus  sa- 
lutares.  Ergo  hi  alterius  sunt  ordinis  atque  actus  ethice  boni  seu  naturales, 
ad  quos  natura  sane  est  potens.  Colligitur  C.  ex  damnatione  plurium  prop. 
Baji,  ut  13.  15.  17.  22.  34.  36.  37;  ex  damnatione  prop.  24  synodi  pisto- 
riensis:  »Qua  vero  parte  (doctrinae  synodi)  inter  dominantem  cupiditatem 
et  caritatem  dominantem  nulli  ponuntur  affectus  medii  a  natura  ipsa  insiti 
suapteque  natura  laudabiles,  qui  una  cum  amore  beatitudinis  naturalique  pro- 
pensione  ad  bonum  ,remanserunt  velut  extrema  lineamenta  et  reliquiae  ima- 
ginis  (ex  s.  Augustino  de  spir.  et  lit.  c.  28):'  perinde  ac  si  ,inter  dilectionem 
divinam,  quae  nos  perducit  ad  regnum,  et  dilectionem  humanam  illicitam, 
quae  damnatur,'  non  daretur  ,dilectio  humana  licita,  quae  non  reprehenditur 
(ex  s.  Augustino  s.  340),'  falsa,  alias  damnata. «  Idem  discrimen  inculcatur  in 
schemate  constit.  dogmaticae  de  doctrina  cath.  a  conc.  vaticano  edendae  c.  5 
(Acta  et  decr.  ss.  conc.  coll.  lacensis  VII,  563):  »Hinc  etiam  fit,  ut  illa,  quam 
dicunt,  vitae  probitas,  qua  mandata  Dei,  quod  ad  operum  substantiam  pertinet, 
utcunque  servantur,  a  justitia  et  sanctitate,  quae  operantem  ad  coeleste  regnum 
perducit,  longe  distet.  Licet  enim  vis  illa  naturae  insit,  qua  legitimum  aliquid 
anima  rationalis  et  sentit  et  facit,  quod  non  solum  non  vituperetur,  verum  etiam 
merito  recteque  laudetur:  nihil  tamen  horum,  quandoquidem  sine  fide  ot  sine 
gratia  fiunt,  ad  illam  pietatem  pertinet,  quae  in  vitam  transfert  aeternam.* 
Cf.  Ripalda  disp.  44  s.  1  ;  Kleutgen  t.  2.  disp.  7  c.  3  §  5  et  insignem  disp. 
P.  Arrubal  in  congreg.  de  auxiliis  ap.  L.  Meyer  in  hist.  1.  5  c.  23. 

28.  Quibus  praemissis  duplex  oritur  quaestio,  num  gratia  necessaria 
sit  ad  actus  salutares;  deindenumetiamnecessariasitad  actus  ethice 
bonos.   A  priori  incipiamus. 

A.  De  necessitate  gratiae  ad  actus  salutares. 

29.  Thesis  CLXXIV.  Gratia  Dei  ad  omnes  actus  salutares 
necessaria  est. 

Declaratlo.  Thesis  dogma  complectitur  fundamentale  religionis  chri-:J**^c/i 
stianae.  Hinc  Augustinus  de  nat.  et  gratia  c.  60:  ^Nullo  modo,  nisi  ad- 
juvante  gratia  Salvatoris  Christi  crucifixi  et  dono  Spiritus  ejus,  vel  quoslibet 
ad  plenissimam  perfectionem  vel  quemquam  ad  qualemcunque  profectum  verae 
piaeque  justitiae  pervenire  qui  negaverint,  nescio  utrum  recte  possint  in  qua- 
liumcunque  christianorum  numero  deputari. «  Cf.  ep.  178  n.  2;  ep.  190n.  22. 
Statuitur  ea  in  primis  contra  pelagianos,  qui  ineunte  sec.  V.  auctore  Pe- 
lagio  (cum  Coelestio  et  Juliano  eclanensi)  praeter  errores  circa  statum  origi- 
nalem  protoparentum  (cf.  t.  II.  n.  3101)  et  peccatum  originale  (ib.  n.  359), 
alios  quoque  sparserunt  de  gratia,  qui  ad  haec  capita  revocari  possunt:  1.  No- 
mine  gratiae  intelligebant  bona  naturalia,  naturalem  possibilitatem  seu 
potentiam,  qua  bene  operari  possumus.  Cum  vero  nimis  evidens  esset  ex  uni- 
versa  revelatione  christiana,  naturam  gratia  juvari,  nomine  adjutorii  gratiae 
2.  intelligebant  gratiam  externam  legis,  evangelii,  exempli  in  primis  Christi. 
Num  demum  admiserint  gratiam  efram  internam  saltem  illustrationis,  con- 
trovertitur  inter  theologos.  Quamvis  plurimi  id  concedant,  non  desunt  tamen 
theologi  graves,  ut  Lugo,  Bellarminus,  Norisius,  Sfondratus, 
Lessius,  Suarez,  Palmieri  etc,  qui  id  probabilius  negent.  Cf.  Liv. 
Meyer  in  diss.  docta  et  erudita  de  erroribus  pelag.  et  massil.  adnexa  t.  1  suae 
hist.  congr.  de  auxiliis;  Scheeben  §  289.  Certum  saltem  est,  quidquid  re- 
claraent  nonnulli,  eos  nunquam  admisisse gratiam  immediatae  inspirationis 
voluntatis.  Quamcunque  demum  3.  gratiam  naturae  superadditam  admitte- 
bant,  ejus  negabant  gratuitatem  atque  4.  ejus  ad  actus  salutares  necessi- 
tatem;  tuebantur  enim,  eam  tantum  dari  ad  facilius  operandam  salutem: 
opinabantur  enim  hominem  per  vires  naturales  posse  sine  ullo  vivere  peccato, 
omnia  adimplere  praecepta  atqui  ita  consequi  salutem.  5.  Remissionem  tamen 
peccatorum  et  adoptionem  filiorum,  ut  quis  in  regnum  admittatur  coelorum, 
gratiae  tribuebant:  nomine  vero  gratiae  non  videntur  intellexisse  gratiam 
internam  animae  inhaerentem,  sed  merum  Dei  favorem  extrinsecum.  Sta- 
tuitur  thesis  etiam  contra  socinianos  et  rationalistis. 

30.  Quantum  autem  horum  error  censeretur  petere  ipsa  religionis  chri- 
stianae  fundamenta,  inde  collige,  quod  ab  a.  412,  quo  primum  pelagianorum 
haeresis  magis  innotescere  coepit,  usque  ad  a.  431  circa  24  concilia  recenseri 
possint,  in  quibus  illa  haeresis  damnata  fuerit,  omnesque  pontifices  sec.  V.  in 
illa  damnanda  et  exstirpanda  fuerint  solliciti.  Cf.  de  his  accurate  disserentem 
Carnerium  in  diss.  2  ad  p.  I.  op.  Marii  Mercatoris,  cujus  synopsim  utilem 
exhibet  theol.  wirceburg.  t.  4  de  gratia  n.  176  ss.  Quare  Augustinus  scri- 
bere  potuit  1.  4  contra  duas  epistolas  pelagianor.  n.  20,  eorum  »profanas  vocum 
novitates  Ecclesiam  Christi  et  occidentalem  et  orientalem  horruisse ; «  C  o  e  - 
lestinus  I.  ep.  ad  Nestorium:  »Orientem  et  Occidentem  telis  unitatis  Pela- 
gium  et  Coelestium  et  suae  doctrinae  sequaces  profligasse ;  *  et  a  u  c  t  o  r  ep.  ad 

Demetriadem  c.  1 0 :  » Restiterunt  huic  impietati  recta  innumerabilium  corda 
sanctorum,  et  non  solum  docti  quique  pontifices,  verum  etiam  universales  Ec- 
clesiae  plebes  apostolicae  sedis  exemplo,  insaniam  novi  dogmatis  horruerunt.  * 
Damnata  praeterea  fuit  in  conc.  arausicano  II  (cf.  supra  n.  182)  et  in  tri- 
dentino  sess.  6  can.  2:  »Si  quis  dixerit,  ad  hoc  solum  divinam  gratiam  per 
Christum  Jesum  dari,  ut  facilius  homo  juste  vivere  ac  vitam  aeternam  pro- 
mereri  possit,  quasi  per  liberum  arbitrium  sine  gratia  utrumque,  sed  aegre 
tamen  et  difficulter  possit,  A.  S. ;  *  can.  3 :  »  Si  quis  dixerit,  sine  praeveniente 
Spiritus  s.  inspiratione  atque  adjutorio  hominem  credere,  sperare,  diligere  aut 
poenitere  posse,  sicut  oportet  .  .  .  A.  S.  *  In  hac  tamen  thesi  nondum  acuura- 
tius  determinamus,  qualis  gratia  ad  actus  salutares  sit  necessaria:  hac  enim 
de  quaestione  in  sequentibus  thesibus  erimus  solliciti. 

31.  Demoiistratio»  Lemmatis  instar  praemittimus,  merito  nos  sup- 

t//o  «#*wm/^      ponere,  quoties  in  literis  divinis  opera  quaedam  commendantur,  vel  de  illis 

mstituuntur  fideles,  sermonem  esse  de  operibus  salutaribus.   Neque 

enim  Scriptura  sacra  alium  in  finem  nobis  est  data,  quam  ut  nos  de  salute 

deque  via  ad  salutem  instruat.   Jam  vero  Scriptura  multipliciter  docet 

fr^d^u      gratiam  ad  ejusmodi  opera  esse  necessariam. 

1.  Docet  negando  nos  aliquid  posse  absque  gratia:  JoarL_15,  lss. 
ubi  Salvator  inter  alia  dicit:  Sicut  palmes  non  potest  ferre  fructum  a  semet- 
ipso,  nisi  manserit  in  vibe,  sic  nec  vos;  nisi  in  me  manseritis  .  .  .  Ego  sum 
vitis,  vos  palmites.  Qui  manet  in  me,  et  ego  in  eo}  hic  fertfructummultum: 
quia  sine  me  nihil  potestis  facere.  Quo  in  loco  senno  est  a.  de  gratia: 
nam  sermo  est  de  eo  influxu,  quem  exserit  Christus  in  palmites,  quatenus 
est  vitis,  seu  quatenus  est  Verbum  caro  factum.  Atqui  Verbum  caro 
factum  non  continetur  inter  ordinem  naturalem,  non  est  elementum  or- 
dinis  naturalis  sou  causa  naturalis,  sed  essentialiter  est  fundamentum  et 
radix  ordinis  plane  novi  i.  e.  supernaturalis.  Ergo  sermo  est  de  influxu 
non  naturali,  de  concursu,  sed  de  influxu  supernaturali,  id  est  de  gratia. 
Sermo  est  b.  de  operibus  salutaribus,  ut  patet  tum  exlemmate  prae- 
misso,  tum  ex  eo,  quod  de  iis  fructibus  est  sermo,  quos  agricola  coelestis 
et  Christus  vitis  exspectat,  desiderat,  intendit,  quibus  probamur  palmites 
genuini  tantae  vitis,  et  quibus  deficientibus  damnamur.  Sermo  est  c.  de 
qo)  fctuJ-  °peribus  salutaribus  omnibus.  Etsi  enim  immediate  agitur  de  operibus 
justorum,  mediate  tamen,  argumento  scilicet  a  fortiori,  colligitur,  si  justi 
indigent  gratia  ad  opera  salutaria,  a  fortiori  ea  indigere  peccatores.  Deinde 
verba  Christi  et  comparatio,  qua  utitur,  ita  sunt  universalia,  ut  se  exten- 
dant  ad  peccatorum  quoque  opera. 

Quae  illatio  duplici  confirmatur  ratione.  Nam  a.  iu  divinis  literis  homines 
sibi  relicti  in  ordine  salutis  exhibentur  mortui  Ephes.  2,  1;  coeci  5,  8; 
animales  seu  incapaces  percipiendi  ea,  quae  sunt  Dei  1.  Cor.  2,  14.  Sicut 
ergo  mortui,  quin  resuscitentur,  vivere;  coeci,  quin  illuminentur,  videre  ne- 
queunt :  ita  homo  sine  Dei  auxilio  non  poterit  operari  aliquid  ad  salutem  spec- 

tans.  Hinc  passim  sermo  est  de  renovatione,  restauratione,  recreatione,  re- 
generatione,  resurrectione,  qua  homines  praeparentur,  vivificentur,  aptentur 
in  omni  bono  (Hebr.  1  3,  2  l)  et  creentur  in  Christo  Jesu  in  bonis  operibus 
(Eph.  2,  10  col.  4,  15  s.).  Accedit  b.  authentica  traditio  exegetica  patrum 
sec.  V.  et  VI.  Ita  scribit  Augustinus  tr.  81  in  Joan.  n.  3:  »Ne  quisquam 
putaret,  saltem  parvum  aliquem  fructum  posse  a  semetipso  palmitem  ferre, 
cum  dixisset :  hic  fert  fructum  multum,  non  ait,  quia  sine  me  parum  potestis 
facere,  sed  nihil  potestis  facere.  Sive  ergo  parum,  sive  multum  sine  illo  fieri 
non  potest,  sine  quo  nihil  fieri  potest.  Quia  etsi  parum  attulerit  palmes,  eum 
purgat  agricola,  ut  plus  afferat;  tamen  nisi  in  vite  manserit  et  vixerit  de  ra- 
dice,  quantumlibet  fructum  a  semetipso  non  potest  ferre.  Quamvis  autem  Chri- 
stus  vitis  non  esset,  nisi  homo  esset:  tamen  istam  gratiam  palmitibus  non 
praeberet,  nisi  etiam  Deus  esset. «  —  Ita  auctor  ep.  ad  Demetriadem  c.  13, 
postquam  dixit,  esse  » innumerabilia  testimonia,  quae  ex  paginis  et  N.  et  V.  T. 
quadam  conelamatione  confirment,  hanc  esse  verae  humilitatis  excellentissimam 
dignitatem,  ut  omnia,  quae  hominem  faciunt  christianum,  ad  divinae  gratiae 
donum  referantur :  *  subdit,  esse  »quaedam  brevissima  tantae  plenitudinis 
tantaeque  virtutis,  ut  nullo  adversantis  ingenio  possint  in  sensum  alium  de- 
torqueri.  Nam  quae  contradictio  admitti  potest  in  eo,  quod  ipsa  Veritas  disci- 
pulis  per  Evangelium  Joannis  dixisse  narratur:  Sicut  palmes  etc.  * 

2.  Quod  Scriptura  negando  docet,  affirmando  quoque  inculcat, 
generatim  salutem  gratiae  adscribens  exclusis  operibus  naturalibus.  Non 
potest  autem  salus  simpliciter  adscribi  gratiae,  si  homines  actus  plures, 
quibus  salutem  consequuntur,  propriis  elicerent  viribus.  Ita  Ephes.  2, 1  ss., 
ubi  v.  8  ss.  legimus :  Gratia  enim  estis  salvati  per  fidem,  et  hoc  non  ex 
vobis:  Dei  enim  donum  est.  Non  ex  operibus,  ut  ne  quis  glorietur.  Ipsius 
enim  sumus  factura,  creati  in  Christo  Jesu  (causa  meritoria  et  exemplari) 
in  (s7tt  significat  intentionem,  scopum,  ad  quem)  operibus  bonis,  quae  prae- 
paravit  Deus,  ut  in  illis  ambulemus.  Quot  incisa,  tot  argumenta  ad  pro- 
bandum,  in  ordine  salutis  naturae  vires  non  sufficere,  sed  primas  partes 
Deo  per  gratiam  nos  recreanti  esse  dandas.  Philip.  1,6:  Qui  coepit  in  vobis 
opus  bonum,  perficiet  usque  in  diem  Christi  J.;  2, 12.  13:  Cum  metu  et  tre- 
more  vestram  salutem  operamini.  Deus  est  enim,  qui  operatur  in  vobis  et 
velle  etperficere.   Cf.  ad  Tit.  3,  5;  2.  Tim.  1,  9;  Rom.  3,  20  etc. 

3.  Scriptura  singillatim  opera  salutaria  gratiae  adscribit,  ut  in- 
ductione  fuse  ostendit  auctor  de  vocat.  omnium  gentium  I,  23  s.  Ita  ad- 
scribit  diserte  vel aequivalenter  gratiae  salutares  cogitationes  2.  Cor. 
3,  5 :  Non  quod  sufficientes  simus  cogitare  aliquid  a  nobis,  quasi  ex  nobis:  sed 
sufficientia  nostra  ex  Deo  est;  1.  Cor.  2,  14:  Animalis  homo  non  percipit 
ea,  quae  sunt  Spiritus  Dei.  Stultitia  enim  est  illi,  et  non  potest  intelligere: 
quia  spiritualiter  examinatur.  Spiritualis  autem  judicat  omnia ;  Salva- 
toris  agnitionem  et  invocationem  1.  Cor.  12,  3:  Nemo  potest  dicere 
Dominus  Jesus,  nisi  in  Spiritu  sancto ;  veram  Fidem  Philip.  1,  29  :  Vobis 
donatum  est  pro  Christo  non  solum,  ut  in  eum  credatis,  sed  etiam  ut pro  illo 

patiamini;  Eph.  2,  8  (supra) ;  orationem  Rom.  8,  26 :  Similiter  autem 
et  Spiritus  adjuvat  infirmitatem  nostram.  Nam  quid  oremus,  sicut  oportet,  " /-'• 
nescinius,  sed  ipse  Spiritus  postulat  pro  nobis  (postulare  nos  facit)  gemiti- 
bus  inenarrabilibus  ;  Zach.  12,  10;justificationem  Rom.  3,  24 :  Justi- 
fieati  gratis  per  gratiam  ipsius  etc. ;  caritatem  ib.  5,  5:  Caritas  Dei 
diffusa  est  in  cordibus  nostris  per  Spiritum  s.;  qui  datus  est  nobis ;  et  aliis 
omissis  gloriam  ib.  6,  32:  Gratia  autem  Dei  vita  aeterna  in  Christo 
J.  D.  N. 

4.  Probatur  luculenter  ex  verbo  Dei  t  r  a  d  i  t  o,  quod  eontinetur  c  o  n- 
c i  1  i o r u m  decretis  (n.  30),  fidelium  orationibus  etpatrum  scriptis. 
Argumento  ex  Ecclesiae  precibus utitur conc.  carthaginense  in  ep. ad 
Innocentium  I.  n.  4  s.,  et  ita  proponitur  in  auctorit.  praeteritorum  sedis 
ap.  episc.  n.  12:  »Obsecrationum  quoque  sacerdotalium  sacramenta  re- 
spiciamus,  quae  ab  apostolis  tradita  in  toto  mundo  atque  in  omni  Ecclesia 
catholica  uniformiter  celebrantur,  ut  legem  credendi  lex  statuat  suppli- 
candi.  Cum  enim  sanctarum  plebium  praesules  mandata  sibimet  legatione 
fungantur,  apud  divinam  clementiam  humani  generis  agunt  causam,  et 
tota  secum  Ecclesia  congemiscente  postulant  et  precantur,  ut  infidelibus 
donetur  fides,  ut  idololatrae  ab  impietatis  suae  liberentur  erroribus,  ut 
judaeis  ablato  cordis  velamine  lux  veritatis  appareat,  ut  haeretici  catho- 
licae  fidei  perceptione  resipiscant,  ut  schismatici  spiritum  redivivae  cari- 
tatis  accipiant,  ut  lapsis  poenitentiae  remedia  conferantur,  ut  denique 
catechumenis  ad  regenerationis  sacramenta  perductis  coelestis  miseri- 
cordiae  aula  reseretur.  Haec  autem  non  perfunctorie  neque  inaniter  a 
Domino  peti  rerum  ipsarum  monstrat  effectus  (opusc.  XVIII,  266). <(  — 
Ex  patrum  scriptis  sufficiant  interim  verba  Vincentii  lir.  commonit. 
c.  24:  »Quis  unquam  ante  profanum  illum  Pelagium  tantam  virtutem 
liberi  praesumpsit  arbitrii,  ut  ad  hoc  in  bonis  rebus  per  actus  singulos 
adjuvandum  necessariam  Dei  gratiam  non  putaret?«  Plura  alia  patrum 
testimonia  disputationis  cursu  audiemus. 

j^  Confirmatur  ratione  theologica,  quam  ita  proponit  s.  Thomas 
1.  2  q.  109  a.  5:  »Actus  perducentes  ad  fmem  oportet  esse  fini  proportio- 
natos ;  nullus  autem  actus  excedit  proportionem  principii  activi,  et  ideo 
videmus  in  rebus  naturalibus,  quod  nulla  res  potest  perficere  effectum  per 
suam  operationem,  qui  excedat  virtutem  activam . . .  Vita  autem  aeterna 
est  finis  excedens  proportionem  naturae  humanae,  .  .  .  et  ideo  homo  per 
sua  naturalia  non  potest  producere  opera  meritoria  proportionata  vitae 
aeternae,  sed  ad  hoc  exigitur  altior  virtus,  quae  est  virtus  gratiae.«  Loqui- 
tur  quidem  s.  Thomas  de  actibus  meritoriis,  eadem  tamen  ratio  valet  et 
de  actibus,  qui  disponunt  ad  justificationem,  cum  et  haec  sit  supernatu- 
ralis  (t.  II.  n.  319.  340).    Geminam  rationem  proponit  q.  62  a.  2  et  c.  G. 

III,  147:  »Res  inferioris  naturae  in  id,  quod  est  proprium  superioris  na- 
turae,  non  potest  perduci  nisi  virtute  illius  superioris  naturae,  sicut  luna, 
quae  ex  se  non  lucet,  fitlucida  virtute  et  actione  solis;  et  aqua,  quaeper 
se  non  calet,  fit  calida  virtute  et  actione  ignis.  Videre  autem  ipsam  pri- 
mam  veritatem  in  seipsa  ita  transcendit  facultatem  humanae  naturae. 
quod  est  proprium  solius  Dei  .  .  .  Indiget  igitur  homo  auxilio  divino  ad 
hoc  quod  in  dictum  finemperveniat*  —  Non  dissimilis  ratio  videtur  in- 
nui  Ecclesiae  oratione  dominicae  XVIII.  postPentecosten:  »Dirigat  corda 
nostra,  quaesumus,  Domine,  tuae  miserationis  operatio,  quia  tibi  sine  te 
placere  non  possumus.«  Sicut  scil.  solum  Verbum  caro  factum  Deo  con- 
digne  potuit  satisfacere ;  sicut  illud  tantum  sacrificium  Deo  gratum  et  ac- 
ceptum  est,  in  quo  se  offert  ipse  Unigenitus :  ita  in  praesenti  rerum  ordine 
actus  tantum  illi  Deo  sunt  grati  et  accepti,  quorum  ipse  estprincepsauc- 
tor  per  gratiam. 

Unde  auctor  de  voc.  omnium  gent.  I,  6  n.  9 :  »Deus  hoc  amat  in  nobis, 
quod  ipse  fecit :  et  hoc  odit,  quod  ipse  non  fecit. «  —  Et  a  u  c  t  o  r  ep.  ad  Demetr. 
c.  17:  » Dignum  quippe  est,  ut  imago  Dei  (de)  Deo  splendeat,  et  inde  pulchra, 
inde  sit  compta,  dicens :  Signatum  est  super  nos  lumen  vultus  tui,  Domine  (Ps. 
4,  7).  Alioquin  adultera  est  et  a  divino  aliena  conjugio,  si  alterius  cujuspiam 
decorem  in  speculo  sui  cordis  ostentat,  aut  ullis  aliis  monilibus  acquiescit  or- 
nari  nisi  illis,  quae  de  thesauris  sponsi  per  s.  Spiritus  pignus  accepit. *  — 
»Sordet  enim,  inquit  Prosper  ep.  7  ad  Ruf.,  natura  sine  gratia. «  Cf.de  thesi 
epistolae  praeclarissimae  conc.  carthaginensis  et  milevitani  et  quin- 
que  episcoporum  ad  Innocentium  I.  cum  hujus  responsis;  necnon  ep.  Coele- 
stini  21  ad  episc.  Galliae,  quas  habes  opusc.  t.  XVIII;  Scheeben  §  165. 
166.  292;  Palmieri  de  gratia  c.  2  a.  2. 

32.  Tliesis  CLXXV.  Ad  pleniorem  dogmatis  catholici  de  ne- 
cessitate  gratiae  ad  omnes  actus  salutares  declarationem  statui- 
mus  1,  etiam  ad  initium  fidei  necessariam  esse  gratiam. 

Declaratio.  Dogmate  catholico  de  gratiae  ad  actus  salutares  necessitate 
in  genere  comprobato,  ad  accuratiorem  ejusdem  expositionem  accedamus. 
Jam  primae  quaestioni,  quoad  usque  se  extendat  haec  necessitas,  hac  thesi 
respondemus.  Ea  autem  est  de  ficle,  ut  patet  ex  singulis  fere  canonibus  con- 
cilii  arausicani  II.  a.  529,  quibus  semipelagianismus  sub  qualibet  forma  r;  ,, 
damnatur.  Horum  5.  ita  sonat:  »Si  quis  sicut  augmentum,  ita  etiam  initium 
fidei  ipsumque  credulitatis  affectum  .  .  .  non  per  gratiae  donum,  i.  e.  per  in- 
spirationem  Spiritus  sancti  corrigentem  voluntatem  nostram  ab  infidelitate  ad 
fidem,  ab  impietate  ad  pietatem,  sed  naturaliter  nobis  inesse  dicit,  apostolicis 
dogmatibus  adversarius  approbatur. *  Statuitur  autem  contra  semipelagia- 
nos,  qui  concedebant  quidem,  gratiam  necessariam  esse  ad  opera  salutaria, 
non  tamen  ad  prima  germina  salutis,  ad  initium  fidei1);  contra  Abaelar- 


')  Dissentiunt  quidem  theologi  nonnihil,  cum  accurate  definire  nituntnr, 
quid  proprie  nomine  initii  fidei  intelligerent  semipelagiani  (qui  etiam  re- 
liqu  iae  pelagianorum,  vel  ab  urbe,  in  qua  praecipui  hujus  erroris  fautores  com- 

dum  *),  et  Hermes,  qui  semipelagianorum  errorem  impugnans  in  eundem 
lapsus  est2).  Quamvis  enim  cum  dograate  eatholico  tueatur  necessitatem  gra- 
tiae  ad  omnes  actus  salutares,  hos  ad  tres  revocat:  ad  fidem  efficacem  (seu 
operosam),  spem  efficacem  et  caritatem  efficacem;  reliqui  actus  secundum 
ipsum  eatenus  sunt  salutares,  quatenus  illorum  uni  nituntur.  Ad  actus  vero 
amoris,  fiduciae  in  Deum  etc,  qui  mox  transeunt,  neque  efficacem  habent  in- 
fluxum,  ut  lex  spiritus  praevaleat  legi  carnis,  in  quo  praedominio  secundum 
ipsum  salus  nostra  consistit,  non  exigit  gratiam,  quia  ipso  judice  salutares  non 
sunt,  sicut  neque  ad  fidem  theoreticam. 

33.  Demonstratio.  1.  Probatur  haec  veritas  corollarii  modo 
fere  omnibus  iis,  quibus  praecedentem  thesim  demonstravimus.  Si  aliquis 
enim  actus  est  salutaris,  profecto  est  primus  ille,  quo  salutem  incipimus 
desiderare  et  quaerere ;  quo  agnoscimus  nostram  indigentiam,  ad  quae- 
rendum  medicum  inducimur  atque  ad  eum  recurrimus.  Ab  hoc  enim  re- 
liqua  pendent.   Quocirca  ad  hunc  in  primis  necessaria  est  gratia. 


2.  Id  exigit  vel  dignitas  gratiae,  ut  ipsa  sit  initium,  radix  et  aurora  -^/r 
salutis.    Quis  enim  prior  dedit  illi,  et  retribuetur  el  ?   Quoniam  ex  ipso  et  ,  J^fT 
per  ipsum  et  in  ipso  sunt  omnia  Rom.  11,  35  s.,  quibusDeo  sicut  in  ordine 


naturali,  ita  et  in  supernaturali  prima  initia  tribuuntur.  Propterea  Chri- 
stus  Joan.  6.  44  testatur:  Nemo  potest  venire  ad  me,  nisi  Pater,  qui  misit 
me}  iraxerit  eum:  quae  profecto  spectant  vel  primum  salutis  gressum. 
Ideo  vocatur  Ghristus  a  Paulo  a^/r^bc,  r?)c  tzi^z^c,  Hebr.  12, 2  h.  e.  inter- 
prete  Chrysostomo  hom.  28  in  h.  1.,  »ipse  fidem  nobis  indidit,  ipse 
initium  dedit.« 

3.  Hinc  quaerit  Apostolus:  Quis  te  discernit?  Quid  autem  habes, 
quod  non  accepisti  ?  si  autem  accepisti,  quid  gloriaris,  quasi  non  acceperis 
(1.  Cor.  4, 7)?  »Quo  praecipue  testimonio,  inquit  Augustinus  depraed. 
SS.  c.  3  n.  7,  etiam  ipse  convictus  sum,  cum  similiter  errarem  putans  fidem, 
qua  in  Deum  credimus,  non  esse  donum  Dei,  sed  a  nobis  esse  in  nobis.« 

4.  Accedunt  conciliorum  et  patrum  effata  plane  universalia,  quibus 
gratiae  necessitatem  ad  prima  salutis  semina,  ad  primam  fidei  conceptio- 
nem  et  auroram  extendunt. 

Ita  auctor  op.  de  vocat.  omnium  gentium  I,  23:  »Hominis  bonum  me- 
ritum  ab  initio  fidei  usque  ad  perseverantiam  donum  atque  opus  esse  divi- 
num.(<  —  Ita  Prosper  in  resp.  ad  c.  8  gallorum:  »Cum  ducentis  quatuor- 
decim  sacerdotibus  (in  conc.  carthaginensi  a.   418),  quorum  constitutionem 


morabantur,  massilienses  dicebantur),  et  quoadusque  illud  e-xtenderent.  De 
eorum  erroribus  cf.  Hilarius  et  Prosper  in  suis  ad  Augustinum  epistolis 
opusc.  XXIV,  50  ss.  et  XXXVI,  1  ss.).  Accuratam  historicam  synopsim  de  ipsis 
eorumque  erroribus  exhibet  theologia  wirceb.  n.  188  ss.    Cf.  et  Scheeben  §  290. 

')  Cf.  ejus  capifc.  haeres.  n.  6  apud  Migne  182,  1051. 

-')  Theolog.  dogmaticae  III  §  282—87.   Cf.  K 1  e  u  t  g  e  n  1.  c.  3  §  2. 

contra  inimicos  gratiae  Dei  totus  mundus  amplexus  est,  veraci  professione, 
quemadmodum  ipsorum  habet  sermo,  dicamus,  gratia  Dei  per  Jesum  Christum 
D.  N.  non  solum  ad  cognoscendam.  verum  etiam  ad  faciendam  justitiam  nos 
per  actus  singulos  adjuvari,  ita  ut  sine  illa  nihil  verae  sanctaeque  pietatis 
habere,  dicere  vel  cogitare  valeamus. * — Ita  Coelestinusl.  in  auctoritatibus 
sedis  apost.  episcoporum  de  gratia  Dei,  pluribus  testimoniis  ad  rem  adductis, 
concludit  n.  14:  »His  ergo  ecclesiasticis  regulis  et  ex  divina  sumptis  auctori- 
tate  documentis,  ita  adjuvante  Domino  confirmati  sumus,  ut  omnium  bonorum 
affectuum  atque  operum  et  omnium  studiorum  omniumque  virtutum,  quibus 
ab  initio  fidei  ad  Deum  tenditur,  Deum  profiteamur  auctorem;  et  non  dubi- 
temus,  ab  ipsius  gratia  omnia  hominis  merita  praeveniri,  per  quem  fit,  ut  ali- 
quid  boni  et  velle  incipiamus  et  facere.  *  Quare  conc.  arausicanum  II.  can.  25 
respiciens  facta,  ad  quae  semipelagiani  pro  suo  provocabant  errore,  decla- 
rat:  » Manifestissime  credendum  est,  quod  et  illius  latronis,  quem  Dominus 
ad  paradisi  patriam  revocavit  (Luc.  23,  43),  et  Cornelii  centurionis,  ad  quem 
angelus  Domini  missus  est  (Act.  10,  2  s.),  et  Zachaei,  qui  ipsum  Dominum 
suscipere  meruit  (Luc.  19,  3  sa.),  illa  tam  admirabilis  fides  non  fuit  de  natura, 
sed  divinae  largitatis  donum. *  Cf.  de  hac  thesi  Augustini  1.  de  praedest. 
SS.  et  Prosper  c.  Collatorem  (opusc.  XXXVI) ;  ep.  Bonifatii  II.  ad  Caesarium 
arelat.,  qua  conc.  arausicanum  confirmat  etc. 

34.  Thesis  CLXXVI.  Statuimus  2.  nomine  gratiae  ad  omnes 
actus  salutares  necessariae  intelligendam  esse  gratiam,  actualem, 
internam  et  supernaturalem.       U  v*t  ^  ^,^     /    ^  ,  ^-4  y^  .-y.     :      ^  «J 

Deinonstratio.  Altera  quaestio  est,  quae  gratia  ad  actus  salutares 
sit  necessaria.  Respondemus,  nomine  hujus  gratiae 

1.  intelligendam  esse  gratiam  actualem,  ut  probatur  ex  appositis, 
quibus  ea  describitur :  dicitur  enim  a.  dari  ad  singulos  actus ;  distinguitur 
b.  prout  actum  salutarem  praecedit  vel  comitatur  in  operantem  et  coo- 
perantem,  excitantem  et  adjuvantem  etc. ;  de  ejus  ratione  sunt  c.  illustra- 
tiones  et  inspirationes :  quae  omnia  gratiae  actuali  conveniunt.  Notari 
tamen  debet  non  pro  numero  actuum  salutarium  repetendas  esse  illustra- 
tiones  atque  inspirationes,  cum  eadem  gratia  actualis  determinare  possit 
seriem  actuum  salutarium  atque  in  singulos  seriei  actus  influere. 

2.  Eam  esse  debere  internam,  ut  colligimus  ex  th.  173^^ 

3.  Denique eam esse debere ^supernaturalem,  ut evincunt  a.  om- 
nia,  quae  adduximus  thesi  172.  "Clonfirmatur  insuper  b.  corollarii  modo 
ex  hucusque  demonstratis.  Nam  secundum  doctrinam  catholicam  natura 
plane  est  impotens  vel  ad  minimum  actum  salutarem  (n.  39).  Cense- 
bantur  ergo  actus  salutares  plane  supra  naturam,  ejusque  vires  et  pos- 
sibilitatem  positi,  ac  proinde  gratiae  auxilium  ut  naturam  supra  se  elevans. 
ideoque  supernaturale.  Et  revera  c.  illud  auxilium  exhibetur  ut  influxus 
Ghristi  vitis  in  suos  pahnites.  Atqui  Christus  vitis  non  spectat  ad  ordinem 
naturae,  non  est  elementum  ordinis  naturalis,  sed  eminenter  causa  super- 

naturalis;  ergo  ejus  influxus  ad  opera  salutaria  seu  gratia  est  supernatu- 
ralis.  Praeterea  d.  gratia  proportione  respondere  debet  fini,  ad  quem  dis- 
ponit  et  conducit.  Atqui  hic  est  supernaturalis.  Ergo  et  gratia  ad  illum 
necessaria  (n.  31 6).  c.  Accedit  subtilis  s.  Augustini  de  Gen.  ad  lit.  IX, 
17  disputatio,  qua  actus  salutares  operibus  miraculosis  confert,  quorum 
rationes  seminales  rebus  creatis  inditae  et  concreatae  non  sunt,  sicut 
cfTectuum  naturalium,  qui  secundum  usitatissimum  cursum  rerum  sponte 
veluti  sua  causas  creatas  consequuntur:  sed  tribui  debent  Creatori  super 
hunc  cursum  rerum  naturalium  pro  sua  omnipotentia  operanti.  Nam 
»habet  Deus  in  seipso  absconditas  quorundam  factorum  causas,  quasre- 
bus  conditis  non  inseruit,  easque  implet  non  illo  opere  providentiae,  quo 
naturis  substituit,  ut  sint:  sed  illo,  quo  eas  administrat,  ut  voluerit,  quas 
ut  voluit,  condidit.  Ibi  est  et  gratia,  per  quam  salvi  fmnt  peccatores  (n.  33).* 

35.  SchollOll.  De  supernaturalitate  gratiae  et  actuiim  salutarium. —  Ec- 
clesia  nondum  definivit,  gratiam  necessariam  ad  actus  salutares  superna- 
turalem  esse:  hoc  tamen  eruitur  ex  ipsa  gratiae  notione,  adeo  ut  dici  possit 
fidei  proximum  vel  saltem  doctrina  catholica.  Ecclesia  definivit  tantum,  gratiam 
esse  gratuitam  seu  indebitam.  Ex  eo  autem,  quod  aliquid  sit  indebitum,  non- 
dum  sequitur,  illud  esse  intrinsecus  supernaturale.  Veritatem  tamen  h'anc 
saltem  indirecte  definire  cogitavit  conc.  vaticanum.  Paratus  siquidem  erat 
can.  (l)  de  gratia  Redemptoris  (V):  »Si  quis  negaverit  per  Christum  Redemp- 
torem  instauratum  esse  ordinem  supernaturalis  gratiae,  A.  S. ;  *  et  satis  clare 
expressit  verbis  infra  citandis  n.  395.  Propositionis  certitudinem  nimis  ex- 
tenuat  R  i  p  a  1  d  a ,  qui  inter  alia  scribit  disp.  10  n.  81:  » Nos  non  de  fide,  sed 
probabilius  dumtaxat  ea  auxilia  asserimus  vitalia intrinseceque  supernatu- 
ralia  esse.  Aliqua  auxilia  et  opera  intrinsece  supernaturalia  longe  jam  proba- 
biliori  theologorum  consensu  in  scholis  admittuntur. «  Qua  occasione  quaeritur, 
utrum  actus  salutares  sint  supernaturales  secundum  m  o  d  u  m  tantum,  an  se- 
cundum  substantiam.  Hoc  posterius  communiter  jam  tuentur  theologi, 
adeo  ut  »oppositam  opimonem,  teste  Ripalda  d.  44  n.  4,  gravibus  carpant 
censuris ;  C  a  n  u  s  ait,  non  solum  esse  falsam  et  periculosam,  sed  erroneam,  ne 
quid,  addit,  acerbius  dicam;  Sotus  non  esse  tutam  et  a  d.  Thoma  judicatam 
pelagianam ;  Z  u  m  e  1  esse  improbabilem  ac  sanae  doctrinae  dissonam ;  M  e  d  i  n  a 
vero,  oppositum  (scil.  sententiam  communem)  esse  de  fide  catholica.  Mitius 
nostri  doctores  locuti  sunt.«  Lugo  de  fide  d.  9  s.  2  n.  29  eam  dicit  ,veram 
et  communem  jam  omnibus  scholasticis,'  eandemque  ,divinae  theologiae  magis 
consentaneam'  censet  Suarez.  Et  revera  actus  salutares  esse  secundum  sub- 
stantiam  supernaturales  a.  colligitur  ex  impotentia  absoluta  naturae  vel 
angelicae  et  ex  oborta  inde  absoluta  necessitate  gratiae  ad  actus  salutares ; 
b.  ex  connexione  actuum  salutarium  cum  gratia  sanctificante  et  visione 
beatifica,  quae  utraque  secundum  substantiam  est  supernaturalis ;  C.  ex  eo 
quod  assignari  nequit  modus  ille,  qui  actum  secundum  substantiam  natura- 
lem  reddat  ita  supernaturalem,  ut  ad  eum  eliciendum  nulla  sufficiat  naturae 
virtus.  Neque  enim  ille  modus  est  major  sive  intensio,  quae  non  requiri- 
tur  in  actibus  salutaribus,  sive  facilitas:  hoc  enim  asserere  est  pelagianum 
(n.  39);  neque  specialis  dignitas,  quae  pendet  potius  a  subjecto  eliciente; 

neque  ratio  meriti,   haec  enim  consequitur  actus  valorem  et  pretium.    Cf. 
Palmieri  th.  25. 

36.  Supposita  autem  distinctione  actus  salutaris  a  naturali  (n.  26),  quae- 
ritur,  num  actus  salutaris,  ut  sit  secundum  substantiam  supernaturalis,  neces- 
sario  differat  etiam  objecto  ab  illo.  Certum  quidem  est,  eum  non  necessario 
distingui  objecto  materiali,  cum  uterque  possit  versari  circa  idem  objectum 
materiale.  Controversia  omnis  est,  num  necessario  requiratur  diversum  ob- 
jectum  seu  motivum  formale.  Hac  de  re  non  una  est  theologorum  sententia  ; 
aliqui  negant,  imo  Dom.  Sotus  statuit  de  nat.  et  gr.  II,  16:  »Quemcunque 
actum  potest  habere  ille,  qui  est  in  gratia,  potest  etiam,  quantum  ad  substan- 
tiam  operis,  elicere  peccator  ex  puris  naturalibus.  *  Ita  et  Palmieri  th.  25 
n.  Y.  Et  sane  supposita  praesenti  revelatione,  quare  non  posset  natura,  seclusa 
etiam  gratia  interna,  plures  virtutum  actus  ponere  ob  illa  motiva,  quae  sug- 
gerit  revelatio?  Alii  tamen  censent,  aliquo  saltem  modo  quoad  motivum  for- 
male  hoc  actus  distingui,  adeo  ut  fieri  non  possit,  actum  naturalem  et  salu- 
tarem  circa  idem  prorsus  objectum  formale  versari  vel  ex  eodem  elici  motivo: 
sufficientem  alioquin  rationem  reddi  non  posse  tantae  necessitatis  gratiae  ad 
actum  salutarem,  et  constantem  Thomae  doctrinam  esse,  actus,  habitus,  po- 
tentias  distingui  formali  objecto1).  Placet  nobis  quae  de  hac  quaestione 
statuit  Schiffini  de  gratia  divina  th.  XX,  juxta  quem  » formalis  ratio  objecti 
non  potest  esse  eadem  in  actu  virtutis  infusae  et  acquisitae^,  nam  »bonum 
proprium  virtutis  infusae  apprehenditur  seu  proponitur  appetendum  per  lumen 
et  regulam  supernaturalis  iDustrationis  Spiritus  s. ;  bonum  contra  virtutis  ac- 
quisitae  apprehenditur  seu  proponitur  appetendum  per  lumen  et  regulam  na- 
turalis  rationis.  *  Potest  tamen,  addit,  »idem  esse  utriusque  actus  (scil.  natu- 
ralis  et  supernaturalis)  motivum,  quod  ex  parte  objecti  ad  assentiendum  aut 
volendum  pertrahit*,  ut  exemplis  ostendit. 

37.  UiesiS  OLXXVII.  Statuimus  3.  vel  ipsos  justos  indigere 
gvatia  actuali  ad  actus  salutaves.  WLt*o~ 

Declaratio.  Specialis  quaestio  est  inter  theologos  de  justis,  num 
et  illi,  cum  jam  habeant  gratiam  habitualem,  indigeant insuper  actuali. 
Plures  id  olim  negarunt,  quos  recenset  Ripalda  d.  106  s.  3,  in  primis 
Ruiz  de  div.  provid.  disp.  41  s.  6  ss.  Sententia tamen affirmans  est prae- 
ferenda.  Notari  vero  debet,  quamvis  certum  sit,  justos  indigere  gratia 
actuali,  controversiam  tamen  aliquam  adhuc  manere,  q  u  a  1  i  s  gratia  ac- 
tualis  pro  ipsis  requiratur,  num  scil.  eadem  omnino,  quae  peccatoribus 
est  necessaria. 

Deinonstratio.  Probatur  assertio  1.  plerisque  testimoniis  Scri- 
pturae  et  patrum,  quibus  evincitur  gratiae necessitas  ad  omnes  actus 
salutares;  ea  enim  agunt  de  gratia  actuali,  ut  Jo.  15,  5  etc.  (n.  301).  Nam 
»quod   tempus  intervenit,  scribit  Zosimus  in  ep.,  qua  pelagianorum 


')  Cf.  hac  de  re  egregie  subtiliterque  disserentes  Arrubal  et  Bastida  in 
congr.  de  auxiliis  apud  Meyer  in  historia  earundem  V,  23.  36.  38 :  R  i  p  a  1  d  a  t.  45  : 
Pesch  praelect.  dogm.  t.  V.  n.  69  ss. ;  Schmid  Zeitschr.  1888  XLI,  263— 289  : 
419-459;  Lingens  ib.  1894  XVI,  293—335;  593-627;  Scheeben§  165. 

dogma  damnat  (tractoria  dicta),  quo  ejus  non  egeamus  auxilio?  In  om- 
nibus  igitur  actibus,  causis,  cogitationibus.  motibus,  adjutor  et  protector 
orandus  est.«  Atqui  actus  etiam  justorum  sunt  salutares.  Ergo  et  ipsi 
indigent  gratia  actuali. 

2.  Huic  assertioni  favent  conciliorum  decreta,  ut  moguntini  (a. 
1549)  c.  8;  tridentini  sess.  6  cap.  16  necnon  et  arausicani  II.  can. 
25,  in  quo  statuitur:  »Hoc  etiam  secundum  fidem  catholicam  credimus, 
quod  accepta  per  baptismum  gratia,  omnes  baptizati,  Christo  auxiliante 
et  cooperante,  quae  ad  salutem  pertinent,  possint  et  debeant,  si  fideliter 
laborare  voluerint,  adimplere:*  quibus  verbis  clare  designatur  praeter 
gratiam  justificationis  requiri  ad  bene  operandum  aliam  gratiam,  gratiam 
auxiliantem  et  cooperantem:  quae  praedicata  gratiam  actualem  signifi- 
cant.  Provocare  etiam  licet  ad  verba  schematis  cit.  conc.  vaticani  c.  5: 
»Haec  ipsa  opera  bona,  quae  gratia  praeveniente,  comitante  et  subse- 
quente  fmnt,  vitae  aeternae  meritumnonhabentsineillosanctitatisdono, 
quo  justi  cum  Christo  tamquam  membra  cum  capite  conjuncti  et  tamquam 
filii  Dei  per  gratiam  cum  Filio  Dei  naturali  consociati  sunt.« 

3.  Ecclesia  omnes,  etiam  justos,  docet  orare : » Actiones  nostras,  quae- 
sumus,  Domine,  aspirando  praeveni  et  adjuvando  prosequere,  ut  cuncta 
nostra  oratio  et  operatio  a  te  semper  incipiat  et  per  te  coepta  fmiatur.* 
Cui  exhortationi  obsequuntur  diligentissime  justi.  Unde  scribit  Hiero- 
nymus  dial.  contra  Pel.  c.  1  n.  5:  » Seilicet  nunc  mihi  Scripturarum  testi- 
monia  replicanda  sunt,  quomodo  per  singula  Dei  a  sanctis  flagitetur  auxi- 
lium  et  in  singulis  operibus  suis  illo  adjutore  etprotectoreutidesiderent. 
Lege  tantum  psalterium,  omnes  sanctorum  voces  nihil  erit  nisi  ad  Deum 
in  cunctis  operibus  deprecatio.*  Indigent  ergo  justi  praeter  gratiam  ha- 
bitualem,  quam  jam  habent,  etiam  alia  i.  e.  actuali. 

4.  Probatur  ex  eo  doctrinae  capite  patrum,  vel  Adamo  et  angelis 
gratiam  actualem  fuisse  necessariam. 

Hinc  generatim  docet  Augustinus  de  nat.  et  gr.  c.  26:  »Sicut  oculus 
plenissiine  sanus,  nisi  candore  lucis  adjutus,  non  potest  cernere,  sic  et  homo 
etiam  perfectissime  justificatus,  nisi  aeterna  luce  justitiae  divinitus  adjuvetur, 
recte  non  potest  vivere.*  Pluribus  patrum  testimoniis  idem  jam  probat  Re- 
migius  lugd.  de  tenenda  Scripturae  veritate  c.  3  (Mig.  121,  1087  ss.).  Ita 
ex.  gr.  disputat  Augustinus  adversus  Pelagium  1.  cit.  c.  48:  »Si  de  integra 
et  sana  hominis  natura  loqueretur,  quam  modo  non  habemus:  spe  enim  salvi 
facti  sumus  .  .  .  (Rom.  8,  24),  nec  sic  recte  diceret,  quod  non  peccare  nostrum 
tantummodo  sit,  quamvis  peccare  nostrum  esset:  nam  et  tunc  esset  adjutorium 
Dei,  et  tamquam  lumen  sanis  oculis,  quo  adjuti  videant,  se  praeberet  volen- 
tibus, <<c  quae  nonnisi  de  gratia  actuali  possunt  intelligi.  De  corrept.  et  gratia 
c.  11  n.  31:  »Nec  ipsum  (Adamum)  Deus  esse  voluit  sine  sua  gratia,  quam 
reliquit  in  ejus  libero  arbitrio.  Quoniam  liberum  arbitrium  ad  malum  sufficit, 

ad  bonum  autem  parum  est,  nisi  adjuvetur  ab  omnipotenti  bono.  Quod  adju- 
torium,  si  homo  ille  per  liberum  non  deseruisset  arbitrium,  semper  esset  bo- 
nus:  sed  deseruit  et  est  desertus  etc.«    Cf.  Ripalda  d.  1 1 1  s.  6. 

5.  Gonfirmatur  assertio  ratione  theologica,  quam  itaRipalda 
d.  106  s.  3  proponit:  »Omnis  actus  salutaris,  etiam  elicitus  influxu  habi- 
tuum  supernaturalium,  supponit  per  secognitionem  etaffectionemsuper- 
naturalem  circa  objectum,  in  quod  afficitur.  At  cogitatio  et  affectio  super- 
naturalis  praeveniens  necessario  actum  salutarem  est  gratia  auxilians 
actualis.  Ergo  omnis  actus  salutaris,  etiam  elicitus  influxu  habituum  super- 
naturalium,  supponit  per  se  gratiam  auxiliantem  actualem.  Sane  omnis 
actus  deliberatus  praesupponit  actus  indeliberatos.  Neve  dicatur  hos  elici 
ope  habituum  occasione  objecti  alicujus  propositi.  Nam  justus  praeditus 
est  facultatibus  naturalibus  et  gratiae  habitibus;  quocirca  operari  potest 
vel  solis  viribus  naturae  (ut  cum  peccat),  vel  viribus  elevatis  per  habitus ; 
hinc  indiget  aliqua  determinatione,  ut  potius  salutariter  quam  mere  na- 
turaliter  agat,  et  ut  habitus  infusi  ad  operandum  connaturaliter  movean- 
tur:  quae  determinatio  ejus  ordinis  sit  necesse  est,  cujus  et  actus  delibe- 
ratus  i.  e.  ordinis  supernaturalis1). 

38-   Tliesis    CLXXVIII.     Denique   4.   statuimus,  necessitatem   L*  + 
gratiae   ad    omnes   actus  salutares   non   esse  tantum  moralem  eoc 
concupiscentiae   difficultate    obortam,  sed   absolutam   et  physicam 
profectam  e&  impotentia  naturae. 

Declaratio.  Tandem  merito  quaeritur,  quanta  sit  haec  gratiae  ad 
actus  salutares  necessitas.  Necessarium  id  dicitur,  sine  quo  aliud  vel  nullo 
modo  vel  tantum  cum  magna  difncultate  propter  plura  vel  pauciora  impedi- 
menta  obtineri  potest.  In  priori  casu  habetur  necessitas  absoluta,  in  altero 
moralis.  Quaeritur  ergo,  utrum  gratiae  necessitas  ad  actus  salutares  sit  ab- 
soluta  ob  physicam  naturae  humanae  impotentiam  ad  ejusmodi  actus,  an  tan- 
tum  moralis  ob  difficultatem  consequendae  salutis.  Quod  alterum  omnes  ii 
tueri  debent,  qui  gratiae  necessitatem  ex  Adami  lapsu  atque  ex  concupiscentia 
inde  contracta  repetunt,  ut  nonnulli  etiam  recentiores  Germaniae  theologi. 
Tenendum  autem  est,  gratiam  necessariam  esse  non  solum  necessitate  morali, 
sed  et  absoluta  et  quidem  physica,  cum  ejus  fons  sit  non  sola  concupi- 


')  Potest  forte  id  illustrari  exemplo  haud  inepto.  Sicut  objecta  sensibilia  im- 
mediate  intellectum  possibilem  ad  concipiendam  ideam  determinare  nequeunt, 
quin  lumine  intellectus  agentis  ad  ordinem  transferantur  intellectualem  (de  qua 
quaestione  philosophica  cf.  K 1  e  u  t  g  e  n  Beilagen  zu  den  Werken  iiber  die  Theo- 
logie  nnd  Philosophie  der  Vorzeit  fasc.  3  sect.  1) :  ita  objecta  extrinsecus  proposita 
paria  non  sunt  ad  determinandum  influxum  habitus  infusi,  nisi  ope  illustrationis 
internaeque  inspirationis  ad  ordinem  transferantur  proportionatum  habitibus  su- 
pernaturalibus.  Cf.  Palmieri  th.  28 ;  Mazzella  d.  2  a.  2.  Perrone  in  annot. 
ad  p.  1  c.  2  a.  4  prop.  2  censet  thesim  esse  dogma  fidei,  non  spectare  ad  quaestiones 
scholasticas ;  sed  circa  partem  priorem  ei  assentiri  non  possumus ;  Scheeben 
§  293—295  a. 

Hurter,  Compend.  theologiae  III.   11.  ed.  3 

scentia,  sed  impotentia  physica  humanae  naturae  ad  actus  salutares,  hinc  ne- 
cessitate  quasi  radicali  et  fundamentali :  ideoque  eam  necessariam  esse  ne- 
cessitate  antecedenti  Adami  lapsum,  non  tantum  necessitate,  quae  lapsum 
ipsum  sit  consecuta,  et  necessitate  plane  universali. 

39.  Demonstratio.  Haec  doctrina  omnino  catholica  probatur 
q/^j^  1.  corollarii  modo.  Nam  sine  eo,  quod  est  moraliter  tantum  neces- 

sarium,  potest  aliquid  hinc  inde  fieri.  Atqui  absque  gratia  nihil  salutare 
fieri  potest.  Ergo  non  est  tantum  moraliter  necessaria.  Seu  aliis  verbis : 
Si  gratia  est  necessaria  tantum  propter  concupiscentiae  morbum,  toties 
ea  non  indigebimus,  quoties  concupiscentia  non  pulsamur.  Atqui  non  sem- 
per  concupiscentiae  aestu  laboramus.  Ergo  non  semper  ad  opera  salu- 
taria  indigeremus  gratia,  quod  adversatur  catholico  dogmati. 

2.  Accedunt  Ecclesiae  sanctiones  patrumque  effata,  quibus  rejiciunt 
sententiam  pelagianorum  de  morali  gratiae  necessitate. 

Ita  conc.  carthaginense  a.  418  can.  5:  »Quicunque  dixerit,  ideo  no- 
bis  gratiam  justificationis  dari,  ut  quod  facere  per  liberumarbitriumjubemur, 
facilius  possimus  implere  per  gratiam,  tamquam,  etsi  gratia  non  daretur, 
non  quidem  facile,  sed  tamen  possimus  sine  illa  implere  divina  mandata :  ana- 
thema  sit;*  et  s.  Augustinus  op.  imperf.  II,  198:  »Christe,  responde,  vince 
atque  convince,  clama:  Sine  me  nihil  potestis  facere  (Joan.  15,  5);  ut  taceant, 
qui  clamant:  Etsi  difficilius,  tamen  possumus  et  sine  te  facere;  aut  si  tacere 
non  possunt,  seipsos  in  latebras  aliquas  ducant,  ut  alios  non  seducant.* 

3.  Doctrina  est  patrum,  vel  ipsis  angelis  et  protoparentibus,  qui  im- 
munes  erant  a  concupiscentia,  necessariam  fuisse  gratiam  ad  opera  salu- 
taria  (n.  37 4).  Goncupiscentia  ergo  non  est  unicus  et  adaequatus  fons  ne- 
cessitatis  gratiae. 

4.  Patres  gratiae  necessitatem  absolutam,  physicam,  ex  rerum  na- 
tura  obortam  similitudinibus  etiam  illustrant.  Docent  enim  ita  gratiam 
esse  necessariam  ad  salutariter  agendum,  sicut  lux  ad  vivendum,  anima 
ad  corporis  vitam  (pag.  2  a.),  pluvia  frugibus  terrae,  sicut  alae  requirun- 
tur  ad  volandum  etc. 

» Quemadmodum  avis,  ita  Macarius  seniorhom.  32,  si  unicam  habuerit 
alam,  ea  sola  volare  nequit :  sic  quoque  humana  natura,  si  nuda  quoad  se  ma- 
neat  et  non  recipiat  commixtionem  et  communionem  coelestis  naturae,  nihil 
laude  dignum  efficit. € —  Irenaeus  V,  10:  »Quemadmodum  oleaster,  si  non 
perc;piatinsertionem,  perseverat  inutilis  suo  domino  per  suam  silvestrem  qua- 
litatem,  et  quasi  infructuosum  lignum  exciditur  et  in  ignem  mittitur  (cf.  Joan. 
15,  G):  sic  et  homo  non  assumens  per  fidem  Spiritus  insertionem  perseverat 
hoc  esse,  quod  erat  ante,  caro  et  sanguis  regnum  Dei  non  possidens. €  Consule 
et  c.  6  ss. ;  II,  17.  —  Chrysostomus  in  1.  Cor.  h.  7  n.  4 :  »Oculi  pulchri 
et  utiles  sunt:  sed  si  voluerint  sine  luce  videre,  nihil  juvat  illos  pulchritudo 
vel  propria  virtus,  imo  etiam  laedit.  Sic  itaque  anima,  si  voluerit  sine  Spiritu 
videre,  sibi  ipsi  impedimento  est. € 

5.  Ratio  denique  theologica  idem  suadet.  Actus  enim  salutares  illi 
sunt,  quibus  salutem  consequimur.  Quare  proportio  quaedam  esse  debet 
inter  hos  actus  et  salutem.  Atqui  salus  nostra  est  supernaturalis.  Ergo 
actus  nostri,  ut  proportione  respondeant  tanto  fini,  supernaturales  esse 
debent.  Atqui  omnis  natura  sive  infirma,  sive  sana,  physice  est  impotens 
ad  actus  edendos  supernaturales,  ut  patet  ex  ipsa  notione  actus  super- 
naturalis  (II.  n.  317).  Ergo  non  ex  concupiscentiae  morbo,  sed  ex  phy- 
sica  naturae  impotentia  ad  actus  salutares  oboritur  gratiae  necessitas. 
Quae  ratio  insinuatur  in  schemate  cit.  conc.  vatic.  cap.  5:  »Neque  haec 
gratia  naturae  tantum  vires  reparat,  ut  per  eam  adjuti  ad  honestatis  nor- 
mam  mores  et  actus  nostros  plene  componere  possimus,  sed  ultra  natu- 
rae  terminos  ad  coelestis  hominis  i.  e.  Christi  imaginem  nos  transformat 
in  novamque  vitam  regenerat* 

40.  Scholion.  Exceptioni  ex  s.  Augustino  satisfit.  —  Quod  si  subinde 
patres,  Augustinus  praesertim,  Adami  naturae  adscribunt virtutem bene 
i.  e.  salutariter  operandi,  vel  si  loquuntur  de  ejus  naturali  possibilitate  (po- 
tentia)  ad  actus  salutares :  notetur,  eos  Adami  naturam  vel  operandi  potentiam 
considerare  historice,  cum  omnibus  illis  praerogativis,  quibus  aucta prodiit 
e  manibus  Dei :  ergo  cum  omni  gratiae  apparatu,  qua  ab  origine  fuit  instructa 
ad  salutariter  operandum  (t.  II.  n.  326  ss.).  — Concedimus  quidem  s.  Augu- 
stinum  gratiae  necessitatem  ex  infirmitate  nostra  ad  bonum  per  concupis- 
centiam  inducta  probare:  sed  non  propterea,  quod  aliam  hujus  necessitatis 
causam,  scil.  impotentiam  naturae  physicam  lapsui  antecedentem,  ignoraverit. 
Hanc  enim  ipse  docet,  quoties  asserit  vel  angelis  et  protoparentibus  gratiam 
fuisse  necessariam;  quoties  inculcat  gratiam  non  dari  tantum  ad  facilius  ope- 
randum ;  quoties  urget,  nos  sine  gratia  nil  plane  posse.  Ad  rem  scribit  de  gestis 
pel.  c.  1  n.  3 :  »  Admonemur,  adjutoriorum  genera  esse  duo.  Alia  quippe  sunt, 
sine  quibus  illud,  ad  quod  adjuvant,  effici  non  potest,  sicut  sine  navi  navigat 
nemo,  nemo  sine  voce  loquitur;  nemo  sine  pedibus  graditur,  nemo  sine  luce 
intuetur  et  multa  hujusmodi;  unde  est  etiam  illud,  quod  nemo  sine  Dei  gratia 
recte  vivit.  Alia  vero  sunt  adjutoria,  quibus  sic  adjuvamur,  ut,  etiamsi  desunt, 
possit  alio  modo  fieri,  propter  quod  ea  requirimus*  etc.  Utrumque  necessitatis 
gratiae  fontem  ita  expressit  de  nat.  et  gr.  59:  » Cur  noluit  (Pelagius)  aliquid 
dicere  de  eo,  quod  ipsa  natura  gratia  Dei  per  J.  Christum  vel  sanatur,  quia 
vitiata  est,  vel  quia  sibi  non  sufficit,  adjuvatur  ?  «  Cf.  de  pecc.  mer.  et  remiss. 
II,  5.  Propterea  autem  libenter  gratiae  necessitatem  ex  concupiscentiae  repetit 
difficultate,  quod  haec  probatio  captu  longe  est  facilior,  experientia  et  Pauli 
exemplo  (Rom.  7)  suffulta,  hinc  omnibus  pervia;  tum  apta  ad  retundendam 
pelagianorum  arrogantiam,  qui  non  verebantur  affirmare,  se  non  solum  viri- 
bus  naturae  posse  resistere  concupiscentiae,  sed  eo  usque  pervenire,  ut  perfecta 
fruerentur  a7ra\>sia,  animi  imperturbabilitate.  Cf.  Tricassinus  de  necess. 
ad  salutem  gratia  p.  2  s.  2  §  4  et  Ripalda  d.  106,  ubi  subtiles  de  gratiae 
necessitate  quaestiones  proponit;  Scheeben  §  163. 

41.  Absoluta  quaestione  generali  de  gratiae  necessitate  ad  actus 
salutares,  sequitur  jam  duplex  quaestio  specialis. 

3* 

Thesis   CLXXIX.    Justus  in  accepta  justitia  perseverare  ne- 
quit  sine  speciali  Dei  auxilio, 

Declaratio.    Thesis  statuitur  contra  semipelagianos  et  est  de  fide, 
ut  patet  ex  concilii  tridentini  sess.  6  can.  12:  »Si  quis  dixerit,  justificatum 
vel  sine  speciali  auxilio  Dei  in  accepta  justitia  perseverare  posse,  vel  cum  eo 
non  posse,  A.  S.<,c   Ut  ea  autem  rite  intelligatur,  scias  1.  perseverantiam  distin- 
gui  in  activamet  passivam.  "Illius  nomine  intelligitur  series  actuum,   vi 
quorum  justus  omnibus  tentationibus  resistit  satisfacitque  omnibus  praeceptis, 
atque  ita  acceptam  justificationis  gratiam  conservat  augetque.    Perseverantia 
passiva  vero  continetur  morte  in  statu  gratiae.  Utriusque  conjunctio  constituit 
perseverantiam  completam   seu  finalem,   magnum  perseverantiae   donum. 
2.  Loqui  nos  de  perseverantia  activa  non  per  breve,  sed  per  longius 
temporis  spatium.    3.  Nomine  auxilii  specialis  non  esse  intelligendum  ali- 
quod  privilegium  vel  auxilium  extraordinarium  distinctum  a  gratia  actuali, 
quae  cuilibet  justorum  parata  est:  sed  auxilium  distinctum  a  gratia  habi- 
tuali,   ideoque  gratia  actualis1),  vel  si  vis  auxilium,  quod  non  solum  com- 
plectitur  gratiam  actualem,   quae  habituali  connaturalis   est   et  qua  praediti 
fuerunt  etiam  angeli  et  protoparentes,  sed  insuper  gratiam  medicinalem  contra 
concupiscentiae  morbum.  Definivit  ergo  concilium,  gratiam  habitualem  ad  per- 
severandum  non  sufficere.    4.  Quod  vero  perseverantiam  passivam  spectat, 
verissimam  esse  s.  Augustini  doctrinam  de  dono  persev.  c.  17:  »Videte  jam 
a  veritate  quam  sit  alienum,  negare  donum  Dei  esse  perseverantiam  usque  in 
finem  hujus  vitae,  cum  vitae  huic,  quando  voluerit,  ipse   det  finem ;   quem   si 
det  ante  imminentem  lapsum,   facit  hominem  perseverare  usque  in  finem. <c 
Verissimum  quoque  est,  specialem  protectionem,  qua  Deus  justos  singulariter 
a  tentationibus,  periculis,  seductione,  peccati  occasionibus  praeservat  et  a  qua 
ipsa  perseverantia  activa  plurimum  pendet,  beneficium  esse  saepe  plane  exi- 
mium  non  omnibus  justis  commune.   Merito  5.  perseverantiam  finalem  vocari 
magnum  donum  a  concilio  tridentino  sessionis   6   can.  16:   ea  enim 
a.  complectitur  gratiarum  cumulum,  scil.  praeter  gratiam  sanctificantem  seriem 
gratiarum  internarum  externarumque  (saltem  in  adultis),  in  primis  specialem 
Dei  protectionem  et  providentiam,  et  beneficium  mortis  in  statu  gratiae ;  b.  est 
omnium  gratiarum  praecipua :  nam  qui  perseveraverit  usque  in  finem,  hic  salvus 
erit  Matth.  24,  13;  eaque  C.  pendet  a  collatione  gratiarum,   quas  Deus  prae- 
videt  efficaces.  Deus  autem  non  tenetur  justis  semper  dare  gratias,  quas  prae- 
videt  efficaces,  submotis  iis,  quae  ex  justorum  negligentia  forent  inefficaces. 
Quamvis  6.  justi  nequeant,  ut  n.  2384  videbimus,  magnum  hoc  perseverantiae 
donum  merere  de  condigno,  posse  tamen  omnes  illud  petere,  impetrare, 
suppliciter  merere :  siquidem  petere  ea  omnia  possunt  et  debent,   quae  ad  sa- 
lutem   sunt  necessaria,   ideoque  et  perseverantiam  finalem,  quae  praecipuum 
est  objectum  orationis  dominicae  ab  omnibus  recitandae  cum  exauditionis 


1  Haec  animadversio  magni  est  momenti,  quam  inculcat  Perrone  de 
gratia  p.  1  c.  2  a.  4  prop.  2  a.  ult.  „Ex  eo,  inquit,  quod  haec  de  perseverantia  con- 
troversia  non  satis  fuit  explanata,  molestissima  orta  est  in  scientia  theologica  per- 
turbatio."  Cf.  Thomas  1.  2  q.  114  a.  9 ;  Palmieri  th.  36.  Bene  vero  notat 
Scheeben  n.  41  nomen  gratiae  actualis  ante  conc.  tridentinum  non  fuisse  iti  usu, 
sed  eam  dictum  fuisse  auxilium  speciale,  vel  etiam  gratiam  gratis  datam  etc.  Cf. 
de  hac  thesi  etiam  Str  au  b  Zeitschr.  f.  k.  Theol.  1897  XXI,  107  ss. ;  209  ss. 

spe  sane  non  inani,  ut  egregie  ostendit  Augustinus  1.  c.  n.  3  ss.  Ita  ex  gr. 
n.  3  scribit:  »Ipsa  oratione,  quae  dominica  nuncupatur,  quia  eam  Dominus 
docuit,  quando  oratur  a  sanctis,  nihil  pene  aliud  quam  perseverantia  posci  in- 
telligitur. «  Quare  7.  etiamsi  perseverantia  finalis  magnum  sit  Dei  donum  et 
nemo  sibi  illud  absoluta  certitudine  polliceri  possit  (cf.  conc.  trid.  sess.  6 
cap.  13):  omnibus  tamen  dici  potest  paratum  illudque  consequi  in  omnium 
justorum  potestate  esse  positum,  si  faciuntquod  est  in  se,  nullusque  cen- 
seri  debet  ab  eo  exclusus  ante  praevisum  cooperationis  defectum.  Unde  con- 
cilium  docet,  »in  Dei  auxilio  firmissimam  spem  collocare  et  reponere  omnes 
debere.  Deus  enim,  nisi  ipsi  illius  gratiae  defuerint,  sicut  coepit  opus  bonum, 
ita  perficiet  operans  velle  et  perficere  (Phil.  1,  6).« 

42.  Demonstratio.  1.  Probatur  haec  veritas  ex  eo,  quod  ad  per- 
severandum  necessarium  est  servare  omnia  praecepta,  vincere  omnes 
tentationes.  Atqui  ostendimus  vel  justos  indigere  gratia  actuali  ad  actus 
salutares  (n.  37),  ad  quos  pertinet  observatio  legum  saltem  supernatura- 
lium.  Infra  vero  th.  181  ostendemus,  nos  vincere  non  posse  absque  au- 
xilio  gratiae  omnes  tentationes.  Indigent  ergo  justi  speciali  Dei  auxilio 
ad  perseverandum.   Quapropter  in  divinis  literis 

2.  saepe  monemur,  orare  Deum  pro  obtinendo  ejusmodi  auxilio 
Matth.  26,  41 :  Vigilate  et  orate,  ut  non  intretis  in  tentationem;  Jo.  17, 11; 
2.  Thess.  2,  16  etc.  et  Ecclesia  passim  illud  a  Deo  implorat.  Ita  feria  3. 
post  dominicam  passionis  orat  Deum,  ut  »det  nobis  perseverantem  in  sua 
voluntate  famulatum;«  et  conc.  arausicanum  II.  can.  10  statuit:  »Adju- 
torium  Dei  etiam  renatis  ac  sanctis  semper  est  implorandum,  ut  ad  finem 
bonum  pervenire,  vel  in  bono  possint  opere  perdurare.*  »Gur  autem, 
inquit  Augustinus  1.  c.  n.  3,  perseverantia  ista  poscitur  a  Deo,  si  non 
datur  a  Deo  ?  An  et  ista  irrisoria  petitio  est,  cum  id  ab  eo  petitur,  quod 
scitur,  non  ipsum  dare,  sed  ipso  non  donante  esseinhominispotestate?^ 

3.  Idem  docent  patres  et  concilia,  secundum  quos  vel  angeli  et  pro- 
toparentes  indigebant  gratia  ad  perseverandum. 

Ita  conc.  arausicanum  II.  can.  19:  »Natura  humana,  etiamsi  in  illa 
integritate,  in  qua  est  condita,  permaneret,  nullo  modo  se  ipsam  creatore  suo 
non  adjuvante  servaret.  Unde  cum  sine  gratia  Dei  salutem  non  possit  custo- 
dire,  quam  accepit :  quomodo  sineDei  gratia  poterit  reparare,  quod  perdidit?* 
Quae  sunt  Augustiniep.  186  c.  11  n.  37,  qui  eam  doctrinam  saepe  incul- 
cat.  »Dederat,  ita  iterum  ille  de  correp.  etgr.  c.  1 1  n.  32,  (Adamo)  adjutorium, 
sine  quo  in  ea  (bona  voluntate)  non  posset  permanere,  si  vellet  .  .  .  Si  autem 
hoc  adjutorium  vel  angelo,  vel  homini,  cum  primum  facti  sunt,  defuisset,  quo- 
niam  non  talis  natura  facta  erat,  ut  sine  divino  adjutorio  posset  manere,  si 
vellet:  non  utique  sua  culpa  cecidissent:  adjutorium  quippe  defuisset,  sine 
quo  manere  non  possent.«  Cf.  Ench.  n.  106;  de  nat.  et  gr.  c.  48  n.  56  etc. ; 
auctor  de  voc.  omnium  gentium.  II,  28. 

4.  Si  de  nullo  bono  in  ordine  salutis  gloriari  nobis  licet,  quasi  illud 
non  acceperimus  (1.  Cor.  4,  7):  quanto  minus  licebit  nobis  de  perseve- 

rantia  gloriari,  quae  certe  magnum  estbonum.  Quareconcludimus  verbis 
Goelestini  ep.  21  ad  episc.  Gall.  c.  6:  »Neminem  etiam  baptismatis 
gratia  renovatum  idoneum  esse  ad  superandas  diaboli  insidias  et  ad  vin- 
cendas  carnis  concupiscentias,  nisi  per  quotidianum  adjutorium  Dei  per- 
severantiam  bonae  conversationis  acceperit.« 

Q  (Us^  -  duy  -  43.  Thesis  CLXXX.    Fariter  nequit  justus  absque  speciali  pri- 

vilegio  in  tota  vita  sua  peccata  omnia  venialia  vitare. 

^Ci  •vj^  i"^ . 

Declarati.0.  Statuitur  thesis  contra  pelagianos,  qui  eo  temeritatis 
pervenerunt,  ut  contenderent,  posse  hominem  absque  gratia  omnia  peccata 
venialia  vitare,  imo  consequi  perfectam  imperturbabilitatem.  Ea  est  de  fide, 
ut  patet  ex  conc.  carthaginensis  can.  6.  7.  8  (n.  44)  et  tridentini  sess. 
6  can.  23 :  »  Si  quis  hominem  semel  justificatum  dixerit  .  .  .  posse  in  tota  vita 
peccata  omnia,  etiam  venialia,  vitare  nisi  ex  speciali  Dei  privilegio,  quemad- 
modum  de  b.  Maria  V.  tenet  Ecclesia,  A.  S. «  Cf.  etiam  prop.  57  et  52  Mich. 
de  Molinos  damnatae.  Loquitur autem  l.de  justis  praesentis  status,  non 
de  justis  in  statu  naturae  integrae,  de  quibus  consule  s.  Thomam  1.  2  q. 
109  a.  8 ;  2.  de  vita  non  brevi,  sed  plus  minusve  diuturna;  non  vero  3.  de 
singulis  peccatis  venialibus,  sed  de  t  o  t  a  eorundem  serie.  Nomine  autem  4.  pec- 
catorum  venialium  intelligimus  non  tam  ea,  quae  plena  deliberatione  com- 
mittuntur,  quam  defectus  et  imperfectiones  ex  humana  fragilitate  ortas :  »  quae, 
ut  belle  Augustinus  serm.  181  c.  6  ait,  orationis  penicillo  terguntur. *  Ad 
haec  vitanda  5.  non  sufficiunt  gratiae,  quae  ordinarie  justis  concedi  solent, 
sed  requiritur  privilegium  et  quidem  tale,  quod  est  contra  generalem 
legem  seu  quod  est  exceptio  ab  universalibus  locutionibus  Scripturae:  et  sane 
illud  videtur  exigere  immunitatem  a  concupiscentia  ideoque  etiam  a  peccato 
originali:  unde  connexum  illud  videmus  cum  dignitate  matris  Dei.  Quocirca 
vix  erit  theologus,  qui  illud  alii  sanctorum  (si  forte  s.  Joannem  B.  excipias) 
vindicet.  Et  revera  etsi  conc.  tridentinum  non  de  facto,  sed  tantum  de  pote- 
state  vitandi  omnia  peccata  venialia  loquitur,  conc.  carthaginense  disserens 
de  facto  omnibus  omnino  illud  denegari  videtur  justis  (excepta  b.  V.).  Impo- 
tentia  vero  haec  vitandi omnia peccata  venialia  6.  non  est  physica,  sed  mora- 
lis:  orta  non  ex  defectu  virium  physicarum,  sed  ex  summa  difficultate  ipsi 
naturae  humanae  insita  (unde  antecedens  dici  potest),  quam  nunquam  homi- 
nes  de  facto  superabunt:  et  quamvis  hoc  attenta  hominis  fragilitate  a  priori 
videatur  certum,  infallibiliter  certum  redditur  ex  revelatione  Dei  factum  ipsum 
praevidentis.  Quamobrem  Augustinus  de  pecc.  mer.  et  remiss.  1.  2  n.  3: 
»Non  vident  (pelagiani),  quod  ad  nonnulla,  vel  quae  male  cupiuntur,  vel  quae 
male  metuuntur,  magnis  aliquando  et  totis  viribus  opus  esse  voluntatis :  quas 
non  perfecte  in  omnibus  adhibituras  praevidit,  qui  per  prophetam  veridice  dici 
voluit:  non  justificabitur  in  conspectu  tuo  omnis  vivens  (Ps.  142,  2).c  Cf.  1.  1 
n.  69.    Cf.  Palmieri  th.  29  subtiliter  de  hac  thesi  disputantem. 

44.  Demonstratio.  1.  Ad  probationem  thesis  sufficit  provocare  ad 
concilii  milevitani  II.  et  carthaginensis  plenarii  (a.  418)  cano- 
nes  tres,  in  quibus  plura  Scripturae  proponuntur  effata  atque  a  perversa 
pelagianorum  interpretatione  vindicantur.  Can.  6 :  »Item  placuit,  quod 
ait  s.  Joannes  apostolus  (1.  ep.  1,  8):  Si  dixerimus,  quiapeccatum  non  ha- 

bemus,  nos  ipsos  seducimus,  et  veritas  in  nobis  non  est :  quisquis  sic  acci- 
piendum  putaverit,  ut  dicat  propter  humilitatem  non  oportere  dici, 
nos  non  habere  peccatum,  non  quia  veritas  est,  anathema  sit.  Sequitur 
enim  apostolus  et  adjungit:  Si  autem  confessi  fuerimus  peccata  nostra, 
fidelis  est  etjustus;  qui  remittat  nobis  peccata,  et  mundet  nos  ab  omni  ini- 
quitate.  Ubi  satis  apparet,  hpc  non  tantum  humiliter,  sed  etiam  vera- 
citer  dici.  Poterat  enim  apostolus  dicere,  si  dixerimus,  quia  non  habe- 
mus  peccatum,  nos  ipsos  extollimus,  et  humilitas  in  nobis  non  est. 
Sed  cum  ait,  nos  ipsos  decipimus,  et  veritas  in  nobis  non  est :  satis  osten- 
dit,  eum,  qui  se  dixerit  non  habere  peccatum,  non  verum  loqui,  sed  falsum. 
Gan.  7 :  Item  placuit,  ut  quicunque  dixerit,  ia  oratione  dominica  ideo  di- 
cere  sanctos:  Dimitte  nobis  debita  nostra,  ut  non  pro  soipsis  hoc  dicant, 
quia  non  est  eis  jam  necessaria  ista  petitio,  sed  pro  aliis,  qui  sunt  in 
suo  populo  peccatores,  et  ideo  non  dicere  unumquemquesanctorum:  Di- 
mitte  mihi  debita  mea,  sed  dimitte  nobis  debita  nostra,  ut  hoc  pro  aliis 
potius,  quam  pro  se  justus  petere  intelligatur,  anathema  sit.  Sanctus 
enim  et  justus  erat  apostolus  Jacobus,  cumdicebat:  In  multisenim  offen- 
dimus  omnes  (3,  2).  Nam  quare  additum  est  omnes,  nisi  ut  ista  sententia 
conveniret  et  Psalmo  (142,  2),  ubi  legitur:  Non  intres  in  judicium  cum 
servo  tuo,  quia  non  justificabitur  in  conspectu  tuo  omnis  vivens.  Et  in  ora- 
tione  sapientissimi  Salomonis:  Non  esthomo,  qui  non  peccet  (Eccles.  7,  21). 
Et  in  libro  Job :  ln  manu  omnis  hominis  signat,  ut  sciat  omnis  homo  infir- 
mitatem  suam  (37,  7).  Unde  etiam  Daniel  sanctus  et  justus,  cum  in  ora- 
tione  pluraliter  diceret:  peccavimus,  iniquitatem  fecimus,  et  cetera,  quae 
ibi  (9,  5)  veraciter  et  humiliter  confitetur,  ne  putaretur,  quemadmodum 
quidam  sentiunt,  haec  non  de  suis,  sed  de  populi  sui  potius  dixisse  pec- 
catis,  postea  dixit :  Cum  orarem  et  confiterer  peccata  mea  et  peccata  po- 
puli  mei  Domino  Deo  nostro,  noluit  dicere  peccata  nostra,  sed  populi  sui 
dixit,  et  sua,  quia  futuros  istos,  qui  tam  male  intelligerent,  tamquam 
propheta  praevidit.  Can.  8 :  Item  placuit,  ut  quicunque  verba  ipsa  do- 
minicae  orationis,  ubi  dicimus:  dimitte  nobis  debita  nostra,  ita  volunt  a 
sanctis  dici,  uthumiliter,  non  veraciter  hoc  dicatur,  anathema  sit. 
Quis  enim  ferat  orantem  et  non  hominibus,  sed  ipsi  Domino  mentientem, 
qui  labiis  sibi  dicit  dimitti  velle,  et  corde  dicit,  quae  sibi  dimittantur,  se 
debita  non  habere?« 

2.  Patres  integris  operibus  pelagianorum  errorem  refellunt.  Ita  in 
primis  Augustinus,  qui  alioquin  initio  controversiae  de  facto,  num 
aliqui  justi  ope  gratiae  omne  vitaverint  peccatum,  minus  peremptorie  sen- 
tentiam  suam  expresserat  (cf.  ep.  ad  Innocentium  I.  n.  15. 16  opusc.  XVIII, 
73 :  de  perfectione  justitiae ;  de  peccat.  meritis  et  remiss.  II,  6  ss. ;  de  na- 
tura  et  gratia  c.  60  ss.) :  post  editos  canones  supra  citatos,  diserte  negat 

aliquos  unquam  exstitisse  sanctos  (excepta  b.  V.),  qui  omni  prorsus  ca- 
ruerint  peccato  (actuali).  Gelasius  prolixo  tract.  adv.  pelag.  (Migne 
59,  110  ss.);  Hieronymus  1.  2  dial.  adv.  pelag.  n.  4  ss.  et  ep.  133; 
auctor  de  voc.  omnium  gent.  I,  6  etc.  Sed  jam  patres  anteriores  hanc 
praesumptionem  praedamnarunt,  ut  Cyprianus  de  mortal.  n.  3.  4 
(opusc.  t.  IV)  et  de  op.  et  eleemos.  n.  3,  ubi  citatis  Prov.  20,  9 :  Quis 
potest  dicere :  Mundum  est  cor  meum,  purus  sum  apeccato,  et  1.  Joan.  1,  8, 
ita  prosequitur:  »Si  autem  nemo  esse  sine  peccato  potest,  et  quisquis  in- 
culpatum  se  esse  dixerit,  aut  superbus  aut  stultus  est:  quam  necessaria, 
quam  benigna  est  divina  clementia,  quae,  cum  sciat  non  deesse  sanatis 
quaedam  postmodum  vulnera,  dedit  curandis  denuo  sanandisque  vulneri- 
bus  remedia  salutaria.* 

3.  Accedit  experientia.  Quis  enim  attenta  hominis  fragilitate  sibi  per- 
t  i^     suadebit,  se  diu  absque  ullo  vel  minimo  defectu  vivere  posse? 

,'£(  45.  Scliolion  I.   Exceptionibus  satisfit.  —  1.  Objiciuntur  verba  l.Joan. 

....  3,  9 :  Qui  natm  est  ex  Deo,  peccatum  non  facit,  quoniam  semen  illius  in  eo 
manet,  et  non  potest  peccare.  Probabilior  horum  verboruni  sensus  est,  justum 
reduplicative  spectatum,  quatenus  est  renatus  ex  Deo  et  gratia  sanctifi- 
cante  praeditus,  non  posse  peccare ;  neque  enim  gratia  ad  peccatum  concurrit, 
sed  ab  eo  potius  deterret  adeo,  ut  cum  gravi  saltem  peccato  consistere  simul 
nequeat:  si  tamen  justus  peccat,  peccat  quatenus  natus  est  ex  Adamo  concu- 
piscentiae  obnoxius,  nondum  perfecte  renovatus  et  regenitus.  Quod  ita  ex- 
pressit  s.  Augustinus  de  gr.  Chr.  c.  24:  »Caritas,  secundum  quam  natus 
est  ex  Deo  (justus),  non  agit  perperam,  non  cogitat  malum.  Cum  ergo  peccat 
homo,  non  secundum  caritatem,  sed  secundum  cupiditatem  peccat,  secundum 
quam  non  est  natus  ex  Deo.«  Et  s.  Thomas  c.  G.  IV,  70:  »Sic  dictum  est: 
Non  potest  peccare,  qui  ex  Deo  natus  est,  sicut  si  diceretur,  quod  calidum  non 
potest  infrigidare  (id  tamen  quod  est  calidum  potest  fieri  frigidum  et  sic  in- 
frigidabit) ;  vel  sicut  si  diceretur,  Justus  injusta  non  agit,  scil.  in  quantum  est 
justus. «  Cf.  Bellarminus  de  justif.  1.  3  c.  15,  qui  quinque  h.  1.  explica- 
tiones  adducit;  Scheeben  1.  3  n.  907. 

2.  Notetur,  etsi  justi  peccatum  plene  cavere  nequeunt,  non  sequi,  eoYum^-J/^J, 
justitiam  non  esse  veram,   sed  tantum  eam  nondum  esse  omnibus  absolutam    /     f} 
numeris;  sicut  infans  est  homo  verus,  etsi  nondum  perfectus. 

3.  Ex  eo,  quod  justi  singula  seorsim  spectata  vitare  possunt  peccata  ve- 
nialia,  non  sequitur,  eos  posse  eadem  facilitate  omnia:  quo  plura  enim  suc- 
cessive  sunt  vitanda,  eo  major  fit  ea  vitandi  difficultas :  donec  ea  redditur  mo- 
raliter,  non  absolute,  insuperabilis,  ut  exemplis  ostendi  potest. 

4.  Haec  doctrina  censeri  non  debet  dura :  dura  tunc  forte  esset,  si  a.  non 
possemus  cavere  peccata  venialia  plene  deliberata;  si  b.  non  possemus  facile 
illorum  impetrare  veniam;  si  C.  quidquid  damni  ex  hac  fragilitate  in  nos  re- 
dundat,  non  abunde  compensaretur  bonis,  ad  quae  ejus  conscientia  et  memoria 
nos  inducit.  Fovet  enim  humilitatem,  excitat  ad  fervorem  et  vigilantiam  opera 
mortificationis  etc.  »Nec  in  eo  ipso,  inquit  Augustinus  de  pecc.  mer.  et 
remiss.  1.  2  c.  19  n.  33,  vult  (Deus)  nos  damnabiles  esse,  sed  humiles,  com- 
mendans  nobis  eandem  gratiam  suam ;  ne  facilitatem  in  omnibus  assecuti,  no- 

strura  putemus  esse,  quod  ejus  est;  qui  error  multum  est  religioni  pietatique 
contrarius.*    Cf.  c.  Jul.  IV,  3  n.  28;  Kipalda  d.  117  s.  2. 

46.  Scliolion  II.  Num  peccatores  possint  vitare  omnia  peccata  gravia. 
—  Quid  tenendum  est  de  peccatoribus  circa  peccatorum  vitationem,  si  ne 
justi  quidem  omnia  peccata  venialia  absque  privilegio  vitare  possunt?  Respon- 
det  s.  Thomas  1.  2  q.  109  a.  8:  » Antequam  hominis  ratio,  in  qua  est  pecca- 
tum  mortale,  reparetur  per  gratiam  justificantem,  potest  singula  peccata 
mortalia  vitare,  et  secundum  aliquod  tempus,  quia  non  est  necesse,  quod  con- 
tinuo  peccet  in  actu.  Sed  quod  diu  maneat  absque  peccato  mortali,  esse  non 
potest:«  cujus  impotentiae  in  sequentibus  bonam  reddit  rationem.  Breve  hoc 
responsum  fuse,  sed  magistraliter  elucidat  Suarez  I,  27  n.  13  ss.  tribus  sta- 
tutis  thesibus :  »  Dico  ergo  primo :  si  res  haec  ex  natura  rei  et  internis  prin- 
jipiis  consideretur,  nec  gratia  habitualis,  nec  fides,  nec  motio  supernaturalis 
in  substantia  est  necessaria  ad  hunc  effectum,  sed  sufficit  gratia  motionis 
divinae,  quae  licet  sit  ordinis  naturalis,  supernaturaliter  confertur.  Dico  se- 
cundo :  quamvis  non  repugnat  hanc  gratiam  sufficientem  ad  vitanda  diu  omnia 
peccata  contra  legem  naturae  dari  infidelibus,  nihilominus  valde  probabile  est 
ex  lege  Dei  non  dari  nisi  solis  credentibus,  seu  fidelibus ; €  et  (secundum  nos) 
probabiliter  etiam  infidelibus  negativis  facientibus  quod  est  in  se.  » Dico 
tertio:  probabilius  etiam  est,  ex  lege  Dei  non  dari  auxilium  hoc  proxime  suf- 
ficiens  ad  vitanda  omnia  peccata  longo  tempore  nisi  hominibus  justificatis: 
atque  hoc  modo  gratiam  habitualem  esse  necessariam  ad  vitanda  diu  peccata 
contra  legem  naturalem,  non  ut  proximum  auxilium  ad  id  necessarium,  sed  ut 
principale  fundamentum  et  ratio  obtinendi  tale  auxilium. €  Quod  tuentur 
theologi  wirceburgenses  de  gratia  n.  318;  Bellarminus  de  gr.  et  lib. 
arb.  V,  5;  Gotti  etc,  refragante  Cercia  de  gratia  s.  1  lect.  15.  Cf.  Suarez 
IX,  8;  Mazzella  disp.  2  a.  5. 

B.  De  necessitate  alicujus  divini  adjutorii  ad  actus 

ethice  bonos. 

47.  Consideravimus  necessitatem  gratiae  ad  actus  salutares.  Quae- 
ritur  jam,  num  aliquod  Dei  adjutorium  necessarium  sit  ad  actus  e  t  h  i  c  e 
bonos.   Gui  quaestioni  respondebit 

Thesis  CLXXXI.  Ad  observationem  totius  legis  naturalis 
ethice  bonam  victoriamque  gravium  tentationum  ethice  honestam 
indiget  homo  lapsus  Dei  adjutorio, 

Declaratio.  1.  Loquimur  in  thesi  non  de  observatione  legis  naturalis 
et  tentationum  yictoria  s  a  1  u  t  a  r  i ,  ad  quam,  ut  patet  ex  dictis,  certissime 
necessaria  est  gratia  supernaturalis ;  sed  tantum  de  observatione1)  et  victoria 


']  Affinis  est  alia  theologorum  distinctio,  qua  distinguunt  inter  praecepti 
observationem  quoad  substantiam  operis,  et  quoad  m o d u m.  Ut  praeceptum 
aliquod  impleatur  quoad  substantiam  operis,  sufficit,  ut  actus  suam  habeat  boai- 
tatem  moralem :  impleri  autem  dicitur  praeceptum  etiam  quoad  modum,  si  actu 
salutari  et  meritorio  servatur.  Quod  discrimen  asseritur  damnatione  prop.  61 
Baji:  „Illa  doctorum  distinctio,  divinae  legis  mandata  bifariam  impleri,  altero 
modo  quantum  ad  praeceptorum  operum  substantiam  tantum,  altero  quantum  ad 

ethice  honesta.  Neque  agimus  2.  de  observatione  unius  alteriusve  praecepti, 
neque  de  victoria  unius  alteriusve  tentationis,  sed  de  observatione  totius 
legis  deque  victoria  omnium  tentationum,  hinc  de  vitatione  omnium  pec- 
catorum  gravium.  Necessitas  vero  3.  auxilii  non  oritur  ex  impotentia  physiea 
naturae  lapsae,  sed  tantum  ex  difficultate  propter  concupiscentiam.  Cum  dici- 
mus  4.  hominem  indigere  auxilio,  non  affirmamus,  illud  per  se  superna- 
turale  esse  debere.  Ad  opus  enim  ethice  bonum  sufficit  per  se  auxilium  Dei 
ordinis  naturalis.  In  praesenti  tamen  elevationis  ordine  illud,  si  non  semper, 
saepe  tamen  est  supernaturale,  ut  observatio  legis  naturalis  et  tentationum 
victoria  salutaris  esse  possit.  Quid tenendum  sit  de  statu  naturae  purae  cf. 
supra  t.  II  th.  133.  Quod  5.  thesis  certitudinem  attinet,  assentimus  Suarez 
scribenti  I,  26  n.  12:  »Mihi  videtur  non  esse  simpliciter  de  fide,  quia  non 
invenio  expressam  et  specificam  Ecclesiae  definitionem  hujus  dogmatis  sub  his 
terminis  propositi  .  .  .  Ideoque  satis  est  dicere  doctrinam  hanc  esse  conclu- 
sionem  theologicam  adeo  certam,  ut  contraria  non  solum  jam  temeraria  sit,  sed 
etiam  errori  proxima. *  Quare  non  probamus  Ripaldae  sententiam  disp.  1 1 4  s. 
19  n.  179,  doctrinam  contrariam  nulla  theologica  dignam  esse  censura. 

48.  Demonstratio.  Quamvis  non  omnia  testimonia,  quae  pro  thesi 

afferri  solent,  ad  rem  sint,  cum  intelligi  possint  de  observatione  legis  na- 

turalis  tentationumque  victoria  salutari:  illa  tamen  probant  in  quibus 

u^^du^^y- ,'    auxilii  necessitas  ad  servanda  praecepta  repetitur  ex  infirmitate  hominis 

*vf     propter  concupiscentiam.   Huc  pertinent 

1.  verba  Pauli  Rom.  7,  18  ss. :  Velle  adjacet  mihi,  perficere  autem 
bonum  non  invenio.  Non  enim  quod  volo  bonum,  hoc  facio:  sed  quod  nolo 
malum,  hoc  ago  .  .  .  Video  autem  aliam  legem  in  membris  meis  repugnan- 
tem  legi  mentis  meae  et  captivantem  me  in  lege  peccati,  quae  est  inmembris 
meis.  lnfelix  ego  homo,  quis  me  liberabit  de  corpore  mortis  hujus  ?  Gratia 
Dei  per  J.  Christum  D.  N.  Ex  quibus  liquet  a.  summam  hominis  esse 
infirmitatem  ad  bonum  honestum,  qua  late  patet,  eamque  1).  Apostolum 
non  tam  repetere  ex  supernaturalitate  actus,  quam  ex  concupiscentiae 
repugnantia,  tantamque  c.  affirmare,  ut  sine  Dei  gratia  peccati  captivitas 
sit  inevitabilis,  saltem  moraliter  loquendo.  Atqui  ex  parte  concupiscentiae 
eadem  est  difficultas  ad  actum  tam  ethice  bonum  quam  salutarem.  Ergo 
si  propter  hanc  difficultatem  necessarium  est  Dei  auxilium  ad  actum  sa- 
lutarem,  aeque  necessarium  erit  ad  actum  ethice  bonum.  Hinc  d.  apos- 
tolus  legem  dicit  esse  literam  occidentem,  operari  iram}  mortem  etc.  Rom. 
7,  7  ss.;  4,  15  etc,  quod  non  esset  verum,  sihomo  sibi  sufficeret  ad  illam 
quamvis  non  salutariter,  tamen  ita  servandam,  ut  caveret  omne  peccatum. 
Neque  enim  ideo  operatur  mortem,  quod  per  se  praescribit  actus  super- 
naturales,  sed  quod  prohibet  ea,  ad  quae  concupiscentia  incitat  tanto  saepe 


certum  quendaro.  modum,  videlicet  secundum  quem  valeant  operantem  perducere 
ad  regnum  aeternum  (h.  e.  ad  modum  meritorium),  commentitia  est  et  explo- 
denda." 

impetu,  ut  ei  homo  prae  infirmitate,  experientia  teste,  haud  raro  succum- 
bat.   Cf.  Wieser  Pauli  ap.  doctrina  de  justific.  §  13. 

2.  Accedunt  repetita  patrum,  nominatim  Augustini  effata,  quibus 
affirmant,  ad  non  peccandum  voluntatem  sibi  non  sufficere.  Atqui  sibi 
sufficeret,  si  ex  se  posset  constanter  ethice  bene  operari  tentationesque 
vincere  omnes.  Ergo  ad  observationem  totius  legis  vel  ethice  hone- 
stam  requiritur  Dei  adjutorium. 

»Sunt  quidam,  ita  Augustinus  de  pecc.  mer.  et  remiss.  1.  2  n.  2,  tan- 
tum  praesumentes  de  libero  humanae  voluntatis  arbitrio,  ut  ad  non  peccan- 
dum  nec  adjuvandos  nos  divinitus  opinentur,  semel  ipsi  naturae  nostrae  con- 
cesso  liberae  voluntatis  arbitrio.  *  Et  1.  de  perfectione  justitiae  ita  absolvit : 
»Sed  plane  quisquis  negat,  nos  orare  debere,  ne  intremus  in  tentationem  (ne- 
gat  autem  hoc,  qui  contendit,  ad  non  peccandum  gratiae  Dei  adjutorium  non 
esse  homini  necessarium,  sed  sola  lege  accepta  humanam  sufficere  voluntatem), 
ab  auribus  omnium  removendum  et  ore  omnium  anathemandum  esse  non  du- 
bito.*  De  natura  et  gratia  c.  58  n.  68:  »Hoc  interest  inter  nos  et  istos  (pe- 
lagianos),  quod  nos,  etiam  cum  diabolo  resistitur,  poscendum  Dei  adjutorium 
non  solum  non  negamus,  verum  etiam  praedicamus :  isti  autem  tantam  tri- 
buunt  potestatem  voluntati,  ut  pietati  auferant  orationem.*  De  perfect.  justi- 
tiae  c.  2 :  » Naturae  praesertim  vitiatae  .  .  .  parum  esse  ad  non  peccandum  vo- 
luntatis  arbitrium,  nisi  adjuta  sanetur gratia. «  —  Innocentius  I.  ad  patres 
concilii  carthaginensis  ep.  29  n.  6:  »Quotidiana  praestat  ille  (Deus)  remedia, 
quibus  nisi  freti  confisique  nitamur,  nullatenus  vincere  humanos  poterimus 
errores.  Necesse  est  enim,  ut  quo  auxiliante  vincimus,  eo  iterumnonadjuvante 
vincamur. *  — Quinque  episcopi  ad  eundem  (inter  ep.  Innocentii  28  opusc. 
XVIII,  60)  n.  4:  »Satis  apparet,  quod  ad  non  peccandum  i.  e.  ad  non  male 
faciendum,  quamvis  esse  non  dubitetur  arbitrium  voluntatis,  tamen  ejus  pote- 
stas  non  sufficiat,  nisi  adjuvetur  infirmitas.  * 

3.  Idem  probatur  experientia  propria  ipsoque  facto  tot  seculorum.<&£*<^ 
Si  enim  inter  christianos  rari  sunt,  qui  totam  legem  naturalem  servent  > 
omnesque  vincant  tentationes,  quamvis  tot  gratiae  praesidiis  juventur:  quid 
foret,  si  omnibushisce  praesidiis  homines  destituerentur  ?  Neque  difficul- 

tas  haec  oritur  ex  actus  supernaturalitate,  quam  nemo  experitur,  nemo 
percipit :  sed  ex  concupiscentiae  repugnantia,  quae  aequalis  est  in  obser- 
vatione  legis  tam  ethice  bona  quam  salutari.  Quare  in  utroque  casu  ex 
aequo  requiritur  gratia  aliqua  medicinalis. 

§  2.  Refelluntur  gratiae  neeessitatem  exaggerantes. 

49.  Thesis  CLXXXII.  Haeresis  est  contendere,  gratiam  sanc- 
tificantem  necessariam  esse  ad  omne  opus  bonum,  adeoque  opera 
nondum  justificatorum  omnia  esse  peccata, 

Declaratio.   Sententiam,  quam  refellimus,  esse  falsam,  imo  hae-  Ak^  A 
reticam,  constat  ex  damnatione  artic.  16  hussitarum,  errorum  Lu- 
theri  et  Galvini  in  conc.  tridentino  sess.  6  can.  7:  »Si  quis  dixerit, 

opera  omnia,  quae  ante  justificationemfiunt,  quacunque  ratione  facta  sint, 
vere  esse  peccata,  vel  odium  Dei  mereri,  aut  quanto  vehementius  quis  ni- 
titur  se  disponere  ad  gratiam,  tanto  gravius  eum  peccare,  A.  S.;«  prop. 
13  35  inter  bajanas:  »Omne,  quod  agit  peccator  vel  servus  peccati,  pecca- 
^tumest;*  prop.  1.  45.  48  et  59  Quesnelli;  prop.  7  ex  damnatis  ab 
Alexandro  VIII;  prop.  23  synodi  pistoriensis:  »Doctrina  synodi 
(pistoriensis)  de  duplici  amore  (dominantis  cupiditatis  et  caritatis  domi- 
nantis)  enuncians,  hominem  sine  gratia  esse  sub  servitute  peccati,  ipsum- 
que  in  eo  statu  per  generalem  cupiditatis  dominantis  influxum  omnes 
suas  actiones  inficere  et  corrumpere :  quatenus  insinuat,  in  homine,  dum 
est  sub  servitute  sive  in  statu  peccati,  destitutus  gratia  illa,  qua  liberatur 
a  servitute  peccati  et  constituitur  filius  Dei,  sic  dominari  cupiditatem,  ut 
per  generalem  hujus  influxum  omnes  illius  actiones  in  se  inficiantur  et 
corrumpantur ;  aut  opera  omnia,  quae  ante  justificationem  fiunt,  qua- 
cunque  ratione  fiant,  sint  peccata;  quasi  in  omnibus  suis  actionibus  pec- 
cator  serviat  dominanti  cupiditati:  falsa,  perniciosa,  inducens  in  errorem 
a  tridentino  damnatum  ut  haereticum,  iterum  in  Bajo  damnatum 
art.  40.« 

50.  Demonstratio.  Probatur  thesis  hoc  uno  argumento :  Ea  opera 
nequeunt  censeri  mala,  ad  quae  Deus  in  Scripturis  et  per  Ecclesiam  pec- 
catores  hortatur.  Atqui  Deus  et  nomine  Dei  Ecclesia  peccatores  gratia 
sanctificante  adhuc  destitutos  ad  plura  hortatur  opera,  ad  fidem,  poeni- 
tentiam,  eleemosynas  etc,  ut  justificationis  gratiam  consequantur.  Ergo 
vel  antequam  quis  habet  gratiam  justificationis,  poterit  ipse  bene,  imo  et 
salutariter  operari,  ideoque  gratia  justificationis  non  est  necessaria  ad 


vel  antequam  quis  habet  gratiam  justific 
salutariter  operari,  ideoque  gratia  justi 
omne  opus  salutare,  multoque  minus  ad  omne  opus  bonum 


5 1 .  Scholion.  Exceptionibus  satisfit.  —  Multa  sunt,  quae  opponunt  ad- 
versarii,  in  primis  Quesnellus,  pro  quorum  solutione  haec  notentur: 

1.  Peccatorem  considerari  posse  formaliter,  reduplicative,  in  quantum 
est  peccator:  et  materialiter,  secundum  omnia  ea,  quae  habet,  inter  quae 
sunt  bona  naturae  et  possunt  esse  bona  etiam  aliqua  gratiae.  Si  consideretur 
formaliter,  verum  est,  omnia,  quae  agit  qua  peccator,  esse  peccata;  non  vero 
secundum  alteram  considerationem.  Qua  distinctione  posita,  facile  solvitur 
argumentum,  quod  toties  inculcant  ex  Luc.  7,  43  et  Matth.  7,  18:  Non  potest 
arbor  mala  bonos  fructus  facere.  Nam  a.  ut  prius  indirecte  respondeamus, 
argumentum  retorquere  licet,  cum  Christus  etiam  dixerit:  Non  potest  arbor 
bona  malos  fructus  facere:  et  tamen  justus,  qui  est  arbor  bona,  potest  peccare. 
Deinde  b.  saltem  apud  Mattbaeum  arbor  bona  et  mala  non  videntur  designare 
hominem  bonum  et  malum,  sed  doctrinam  veram  et  falsam  vel  hominem  qua- 
tenus  docet  sanam  doctrinam  vel  falsam :  vult  enim  Christus  eo  loco  nos  in- 
struere,  ut  caveamus  a  falsis  prophetis,  monetque  nos,  ut  ex  fructibus  eorum 
doctrinae  de  ipsa  doctrina  et  doctoribus  judicemus.  Quod  si  C.  verba  Christi 
universaliter accipiuntur,  nominemalae  arboris  intelligitur  actualis  seu  do- 

minans  mala  voluntas,  ex  qua,  quamdiu  ea  manet,  certe  nihil  boni  prodire  po- 
test.  Nam  homo,  inquit  ad  rem  Augustinus  contra  Jul.  JV,  n.  40,  »non 
iu  quantum  homo  est,  quod  est  opus  Dei,  sed  in  quantum  malae  voluntatis 
est,  quisque  arbor  mala  est  et  bonos  fructus  facere  non  potest;*  et  s.  Tho- 
m  a  s  de  pot.  q.  3  a.  6  ad  1 5  :  » Dominus  per  arborem  bonam  intelligit  causam 
boni  non  quidem  primam,  sed  proximam  ad  aliquem  singularem  effectum, 
et  simile  est  de  arbore  mala.*  Praeterea  d.  verba  Christi  continent  modum 
loquendi  proverbialem,  qui  enunciat,  quod  plerumque  et  communiter,  non 
quod  semper  contingit.  Denique  e.  nomine  fructuum  bonorum  possumus  in- 
telligere  opera  meritoria  vitae  aeternae:  quo  sensu  verissimum  est,  pecca- 
torem,  quamdiu  est  in  statu  peccati,  etsi  ethice  bene  vel  etiam  ope  gratiae  sa- 
lutariter  agere  potest,  non  posse  edere  opus  vere  fructuosum  i.  e.  meritorium 
vitae  aeternae.  Cf.  Bellarminus  de  grat.  et  lib.  arb.  V,  10;  Faure  in 
annot.  ad  Enchirid.  s.  Augustini  c.  15. 

2.  Distingui  debet  inter  dominium  habituale  et  actuale  sive  cari- 
tatis  sive  cupiditatis  et  peccati ;  inter  esse  peccatorem  h  a  b  i  t  u  et  esse  pecca- 
torem  actu.  Ex  eo,  quod  quis  habitu  est  peccator,  non  sequitur  eum  semper 
actupeccare;  sicut  ex  eo,  quod  quis  habitu  est  justus,  non  sequitur  eum  semper 
juste  agere  et  eum  nunquam  ne  leviter  quidem  peccare.  Hinc  solvitur  diffi- 
cultas  ex  Matth.  6,  24:  Nemo  potest  duobus  dominis  servire:  aut  enim  unum 
odio  habebit  et  alterum  diliget:  aut  unum  sustinebit  et  alterum  contemnet.  Haec 
quidem  vera  sunt  de  servitute  habituali  et  totali;  nihil  tamen  impedit, 
ut  qui  est  habitu  servus  unius,  actu  transeunte  alteri  obsequium  exhibeat:  ut 
cum  justus  venialiter  peccat,  et  peccator  servat  Dei  praeceptum.  Quare  inscite 
opponitur  illud  Augustini  Ench.  n.  117:  »Regnat  carnalis  cupiditas,  ubi 
non  est  Dei  caritas :  *  in  quae  verba  cf.  F  a  u  r  e. 

3.  Vocabulum  caritatis,  quod  nunc  tertiam  virtutem  theologicam,  quae 
cum  gratia  sanctificante  est  connexa,  significare  solet,  apud  Augustinum 
multiplicis  esse  significationis.  Significat  enim  praeterea  vel  gratiam  actualem, 
eamque  adultam,  robustam,  vel  motionem  quamlibet  voluntatis  piam  ex  gratia 
obortam,  vel  ordinis  honestatisque  amorem.  Quare  inferre  non  licet,  Augusti- 
num  exigere  gratiam  sanctificantem  ad  quodlibet  opus  bonum,  quia  subinde 
dicit:  Quidquid  ex  caritate  nonfit,  male  fit.  Cf.  Petavius  de  legeetgratia 
I,  7  ;  II,  2;  de  Rubeis  de  caritate  theolog.  c.  51  ss. ;  Mazzella  de  virt.  in- 
fusis  disp.  6  a.  1  ;  Pesch  praelect.  dogm.  t.  V.  n.  34. 

4.  Locutio  sine  caritate  accipi  potest  negative  vel  contrarie.  Si  accipitur 
negative,  negatur  tantum  actualis  influxus  caritatis:  qui  defectus  non  im- 
pedit,  quominus  bonus  sit  actus;  poterit  enim  ex  alio  motivo  honesto  elici.  Si 
vero  accipitur  contrarie,  significatur  influxus  motivi  caritati  plane  oppo- 
siti.  Quo  sensu  certissimum  est,  quidquid  sine  caritate,  i.  e.  contra  caritatem 
fit,  male  fieri;  atque  ita  hanc  locutionem  apud  Augustinum  explicare  licet. 

5.  Sedulo  distingui  debent  varii  bonitatis  gradus  actus  humani.  Is  enim 
esse  potest  a.  ethice  bonus;  b.  salutaris,  sed  nondum  de  condigno  me- 
ritorius;  C.  meritorius  de  condigno  vitae  aeternae  (n.  26).  Quare  contra 
logicam  peccant,  qui  ex  eo,  quod  patres  dicunt,  sine  caritate  nihil  boni  fieri, 
statim  inferunt :  ergo  quidquid  sine  caritate  fit,  p  e  c  c  a  t  u  m  est.  Patres  enim 
nomine  actus  boni  fere  semper  intelligunt  actum  de  condigno  meritorium  vel 
generatim  salutarem.  Atqui  certum  est,  quidquid  sine  caritate  habituali  fit, 
non  fieri  bene  bonitate,  quae  sit  de  condigno  meritoria  vitae  aeternae.    Quae 

si  prae  oculis  habentur,  apparebit  arabiguitas  et  falsitas  prop.  44.  45.  49.  50. 
54.  55.  56.  57.  58  et  60  Quesnelli.  Cf.  Fontana  Bulla  Unigenitus  theo- 
logice  propugnata  in  has  prop. ;  Palraieri  th.  2}. 

52.  Thesis  CLXXXIII.  Nequefidesnecessariaestadopusethice 
bonum,  ideoque  non  omnia  opera  infidelium  sunt  ex  sese  peccata, 

Declaratio.  ThesisstatuiturcontraLutherum,  Calvinura,  Bajum, 
cujus  prop.  15  est:  »0mnia  infidelium  opera  peccata  sunt,  et  philosophorum 
virtutes  vitia;*  contra  Jansenium;  contra  prop.  ab  Alexandro  VIII. 
damnatam  n.  8  :  »  Necesse  est  infidelem  in  omni  opere  peccare ; <<c  contra  Q  u  e  s- 
nellum,  cujus  prop.  42  et  48  eodem  inficiuntur  errore.  Cf.  de  horum  erro- 
ribus  accurate  disserentem  Ernst  die  Werke  und  Tugenden  der  Unglaubigen 
§  2  ss.  Loquimur  autem  1.  de  fide  pruprie  dicta,  supernaturali,  in  sensu  ad- 
versariorum,  qui  imo  plerumque  eam  exigunt,  quae  per  caritatem  operatur. 
Praescindimus  modo  2.  a  quaestione,  num  aliqua  saltem  gratia  necessaria  sit 
ad  opera  ethice  bona;  nomine  3.  peccati  intelligimus  peccatum  formale, 
proprie  dictum,  quod  operanti  imputetur  ad  culpam.  Denique  4.  non  loquimur 
de  facto,  num  infideles  de  facto  semper  peccent:  hoc  enim  decernere  Dei  est; 
sed  de  j  u  r  e,  num  opus  eo  ipso,  quod  non  est  ex  fide,  propter  solum  fidei  defec- 
tum,  sit  peccatum.  Thesis  non  est  de  fide,  ad  doctrinam  tamen  catholicara  spectat. 

53.  Demonstratio.  1.  Assertio  nostra  probatur  ex  divinis  literis 
Matth.  5,  46 :  Si  diligitis  eos;  qui  vos  diligunt,  qnam  mercedem  habebitis  ? 
Nonne  et  publicani  hoc  faciunt !  et  si  salutaveritis  fratres  vestros  tantum; 
quid  amplius  facitis?  Nonne  et  ethnici  hoc  faciunt?  Supponit  ergo  Christus 

yuro  1 1  ethnicos  subinde  aliquid  facere,  quod  quamvis  parum  est,  reprehensionem 

*  tamen  non  meret.  —  Rom.  1, 20  reprehendit  Paulus  gentiles,  qui  cum  Deum 
cognovissent;  non  sicut  Deum  glorificaverunt.  Supponit  ergo  eos  aliquid 
boni  peragere  potuisse,  alioquin  eos  non  reprehenderet,  quod  illud  neg- 
lexerint.  —  Rom.  2, 1 5 :  Cum  enim  gentes;  quae  legem  non  habenty  naturaliter 
ea;  quae  legis  sunt;  faciunt;  ejusmodilegem  non  habentes  ipsi  sibi  sunt  lex1). 
Quo  loco  nomine  gentium  si  non  exclusive,  inclusive  saltem  designantur 
gentes  fide  adhuc  destitutae :  de  his  vero  diserte  apostolus  dicit,  eas  ali- 
qua  saltem  legis  praecepta  subinde  servare.  —  Provocant  nonnulli  theologi 
ad  Ex.  1,  20,  ubi  de  obstetricibus  probabiliter  ethnicis,  quae  misericordia 


l)  Cf.  de  hoc  testimonio  Suarez  gr.  I,  8,  ubi  q u i n q u e  interpretationes 
expendit. Sunt enim,  qui  cum  Augustino  gentium nomine gentes ad fidem  Christi 
conversas  intelligant ;  alii  intelligunt  gentes  non  idololatras,  sed  quae  ex  fide  vive- 
bant,  sive  fuerint  christianae,  sive  non  fuerint,  ut  Job,  ita  T  o  1  e  t  u  s  in  summam 
s.  Thomae  q.  1  a.  1 ;  alii  eas  tantum,  quae  fuerunt  quidem  fideles,  sed  non  christia- 
nae,  ita  Salmeron;  alii  gentes  fide  destitutas,  ita  plurimi  patres  et  theologi, 
quam  interpretationem  Ecclesia  a  pelagianismi  suspicione  liberat  damnatione 
prop.  22  Baji,  ideoque  aequivalenter  sanam  declarat,  et  ipse  s.  Augustinus 
approbat  de  spir.  et  lit.  c.  27.  28 ;  1.  2  de  serm.  Dom.  in  monte  n.  32,  cf.  E  r  n  s  t  1. 
c.  §  7 ;  B  e  1 1  a  r  m  i  n  u  s  de  gr.  et  lib.  arb.  V,  4 ;  alii  de  gentibus  haec  interpretantur 
ad  oppositionem  judaeorum,  hinc  de  gentibus,  sive  jam  essent  christianae  sive 
essent  adhuc  infideles ;  ita  S  u  a  r  e  z. 

motae  servabant  puerulos  judaeorum  recens  natos  contra  regis  praecep- 
tum,  legimus:  Benefecit  Deus  obstetricibus  et  aedificavit  eis  domos;  et  ad 
Ezech.  29,  17  ss.,  ubi  Deus  inter  alia  dicit:  Dedi  ei  (Nabuchodonosor) 
terram  Aegypti  pro  eo,  quod  laboraverit  mihi,  in  obsidenda  scil.  et  ex- 
pugnanda  urbe  Tyri.  »Ex  eo,  quod  Nabuchodonosor  accepit  mercedem 
boni  operis,  intelligimus  etiam  ethnicos,  si  quid  boni  fecerint,  non  absque 
mercedeDei  judicio  praeteriri.*  Ita  Hieronymus  in  h.  1.  —  Huc  referri 
etiam  possunt  Act.  20,  21  et  2  Tim.  2,  25. 

2.  Probatur  expatribus,  e  quibus  Augustinus  post  longiorem 
hac  de  re  disputationem  hoc  verissimum  enunciat  principium l) :  »Sicut 
non  impediunt  a  vita  aeterna  justum  quaedam  venialia,  sine  quibus  haec 
vita  non  ducitur :  sic  ad  salutem  aeternam  nihil  prosunt  impio  aliqua 
bona  opera,  sine  quibus  difficillime  vita  cujuslibet  pessimi  hominis  in- 
venitur.«  —  »Natura  omnibus  inest  Dei  notitia,  inquit  Hieronymus  in 
ep.  ad  Gal.  1,  nec  quisquam  sine  Christo  nascitur,  et  non  habet  semina 
in  se  sapientiae  et  justitiae  reliquarumque  virtutum,  unde  multi  absque 
fide  et  Evangelio  Ghristi  vel  sapienter  faciunt  aliqua,  vel  sancte,  ut  paren- 
tibus  obsequantur,  ut  inopi  manum  porrigant,  non  opprimant  vicinos, 
non  aliena  diripiant.«  —  Gui  praeiverant  jam  s.  Gregorius  naz.  or.  18 
de  patre  suo  quondam  ethnico  n.  6  et  s.  Basilius  Hex.  1.  9  n.  4:  »Insi- 
dent  autem  et  nobis  virtutes  secundum  naturam,  cum  quibus  inest  ani- 
mae  affmitas  quaedam  non  ex  doctrina  hominum,  sed  ex  ipsa  natura. 
Quemadmodum  enim  nulla  disciplina  nos  edocet  morbum  odisse,  sed  ex 
nobismetipsis  ea,  quae  molestiam  creant,  aversamur :  ita  et  anima  a  malo 
declinat  citra  doctrinam.  Omne  autem  vitium  aegritudo  est  animae,  vir- 
tus  rationem  obtinet  sanitatis  .  .  .  Quare  anima  citra  doctrinam  id,  quod 
sibi  proprium  est  quodque  sibi  natura  convenit,  appetit.  Hinc  temperan- 
tia  ab  omnibus  laudatur,  approbatur  justitia,  fortitudo  est  admirationi, 
prudentia  valde  exoptatur.« 

3.  Probatur  ratione.  Qui  secundum  conscientiae  dictamen,  dum- 
modo  non  sit  culpabiliter  erroneum,  agit,  non  peccat.  Atqui  etiam  infideles 
iuxta  conscientiae  dictamen  agere  possunt,  alioquin  nee  peccarent ;  neque 
eorum  conscientiae  dictamen  segip_er  est  culpabiliter  erroneum :  conspirat 
enim  in  quam  plurimis  cum  dictamine  conscientiae  christianae.  Ergo  non 
omnium  infidelium  opera  necessario  sunt  peccata. 

4.  Opposita  opinio  est  absurda;  secundum  eam  enim  infidelis  mo- 
neri  non  posset  de  orando  Deo,  facienda  eleemosyna,  inquirendaveritate, 
si  haec  eo  ipso,  quod  sit  infidelis,  forent  peccata. 


')  De  spir.  et  lit.  c.  28  n.  48.  Quod  principium  tradunt  etiam  P  r  o  s  p  e  r  epigr .  46; 
auctor  vitae  s.  Syncleticae  (inter  opera  spuria  s.  Athanasii,  Mig.  28,  1554) 
n.  108  et  s.  Hier onymus  in  ep.  ad  Titum  1,  12  ss. 

54.  Thesis  CLXXXIY.  Errori  rejecto  niillatenus  suffragatur 
apostolus  JPaulus  Rom.  14,  23;  ad  Tit.  1,  15;  Hebr.  11,  6;  neque 
Augustinus  passim  affirmando  opera  infidelium  esse  peccata. 

Deinonstratio  p.  I.   Ex  s.  Scriptura  in  primis  opponi  solent: 

1.  Rom.  14,  23 :  Omne  quod  non  est  ex  fide,  peccatum  est.  Ad  quae 
respondemus,  Paulum  nomine  f i  d  e  i  hic  intelligere  non  tam  fidem  theo- 
reticam,  quam  practicam,  quae  se  conscientiae  prodit  dictamine,  quo 
sensu  theologi  passim  loquuntur  de  bona  vel  mala  fide,  qua  quis  opera- 
tur  vel  rem  possidet.  Nam,  ut  bene  notat  P.  Lombardus  in  h. L,  »fides 
nostra  vult,  ut  homo  agat  hoc,  quod  bene  intelligit  esse  agendum,  et  pec- 
catum  est,  quod  aliter  fit,  quam  probatum  est.«  Atqui  certum  est,  quid- 
quid  fit  contra  persuasionem  practicam  conscientiae  peccatum  esse. 
Revera  autem  loqui  Paulum  de  fide  practica,  quae  conscientiae  dicta- 
mine  se  prodit,  satis  patet  ex  subjecta  materia  et  casu  practico,  quem  ibi 
dirimit,  ex  v.  2  et  ex  loco  parallelo  1.  Cor.  8,  11,  ubi  eundem  expendens 
casum  ter  rationem  peccati  inde  repetit,  quod  quis  contra  conscientiae 
dictamen  manducet  idolothyta.  Ita  v.  7 :  Quidam  autem  cum  conscientia 
usque  nunc  idoli}  quasi  idolothytum  manducant;  et  conscientia  ipsorum;  cum 
sit  infirma, polluitur.   Cf.  Scheebenl.  VI  n.  514  ss. 

2.  Tit.  1,  15:  Omnia  munda  mundis,  coinquinatis  autem  et  infidelibus 
nihil  est  mundum.  His  Pauli  verbis  simili  modo  respondemus.  Quod  si  ea 
urgeas,  facile  retorqueri  possunt.  Sequeretur  enim,  justos  peccare  non 
posse,  cum  ipsis,  utpote  mundis,  omnia  sint  munda.  Geterum  non  loqui- 
tur  Paulus  de  infidelibus  generatim,  sed  de  quadam  specie,  seu  melius  de 
infirmis  in  fide  et  judaizantibus,  qui  certos  cibos  reputabant  immundos 
per  se  vel  quasi  lex  mosaica  adhuc  obligaret.  Porro  his  propter  errorem 
et  superstitionem  omnia  in  ea  materia  redduntur  immunda1). 

3.  Hebr.  11,  6:  Sine  fide  impossibile  est  placere  Deo.  Sed  hic  distin- 
gui  debet  inter  personam  et  ejus  opus.  Displicet  scil.  Deo  persona 
propter  habituale  peccatum  et  infidelitatem  ejus:  opus  tamen  placere 
potest,  non  quidem  in  ordine  ad  praemium  aeternum,  sed  ad  impetranda 
alia  beneficia.  Fieri  deinde  potest,  ut  opus  non  placeat  Deo  in  ordine  ad 
salutem,  quin  tamen  exinde  sequatur,  illud  etiam  alio  in  ordine,  ethico 
scilicet,  esse  malum,  seu  absolute  esse  peccatum,  quod  operanti  imputetur. 

55.  Beclaratio  p.  II.  Non  diffitemur  gravem  esse  difficultatem,  quae 
petitur  ex  pluribus  testimoniis  s.  Augustini.  Ita  scribit  de  gestis  Pelagii  n.  35: 
» Quantumlibet  opera  infidelium  praedicentur,   ejusdem   apostoli   sententiam 


')  Cf.  Weiss  die  Schriftstelle :  Alles  rein  dem  Reinen  etc,  Bamberg  1899, 
qui  censet,  Paulum  hisce  verbis  Simonianorum  proponere  errorein,  quibus  dein 
Apostolus  occurrit  quasi  dicens,  non  est  ita,  sed  inquinatae  sunt  eorum  mens  et 
conscientia. 

veram  novimus  et  invictam :  Omne,  quod  non  est  ex  fide,  peccatum  est  Rom.  1 4, 
23.*  Imo  contra  Julianum  IV,  3  s.  doctor  data  opera  tueri  videtur  opera  in- 
fidelium  esse  peccata.  Quem  plures  ex  ipsius  discipulis  sequuntur.  Ita  ex.  gr. 
Prosper  sent.  106:  » Omnis infidelium  vita  peccatum  est,  et  nihil  est  bonum 
sine  summo  bono :  ubi  enim  deest  agnitio  aeternae  et  incommutabilis  veritatis, 
falsa  virtus  est  etiam  in  optimis  moribus. «  Cf.  de  ingratis  v.  407  ss. ;  contra 
Collat.  c.  13  n.  39:  »Manifestissime  patet,  in  impiorum  animis  nullam  habitare 
virtutem,  sed  omnia  opera  eorum  immunda  esse  et  polluta. «  —  Auctor  de 
vocat.  omnium  gentium  I,  7  :  »  Sine  cultu  veri  Dei  etiam,  quod  virtus  videtur 
esse,  peccatum  est;  nec  placere  ullus  Deo  sine  Deo  potest.  *  Aliorum  patrum 
effata  cf.  apud  Norisium  in  vindiciis  augustin.  c.  3  §  4.  Aliter  atque  aliter 
nituntur  theologi  difficultatem  hanc  enodare.  Varias  explicationes  plus  mi- 
nusve  probabiles  diligenter  recenset  Ernst  1.  c.  §  8  ss. 

1.  Gregorius  ariminensis  prop.  omnia  opera  infidelium  sunt  peccata, 
approbat,  sed  nomine  infidelis  intelligit  eum,  qui  caret  cognitione  veri  Dei, 
ad  quam  habendam  exigit  ipse  gratiae  auxilium. 

2.  Sententia  posteriorum  augustiniensium  ab  ea  non  multum  di- 
stat,  opera  infidelium  non  quidem  ratione  sui  necessario  esse  mala,  sed  esse 
peccata  extrinsecus  ob  defectum  relationis  in  Deum  finem  ultimum,  quae  est 
fructus  amoris  Dei  super  omnia,  qui  sine  gratia  haberi  nequeat. 

3.  Plures tuentur,  s.  Augustinum  loqui  de  facto,  quia revera infide- 
lium  opera  plerumque  (non  tamen  sine  exceptione)  ex  defectu  saltem  bonae 
intentionis  suntpeccata.  Ita  Bellarminus,  Stapleton,  Vasquez,  Alti- 
cotius,  Perrone,  Kleutgen  etc.  Provocant  ad  verba  s.  doctoris  de  spir. 
et  lit.  c.  27,  ubi  postquam  concessit,  quaedam  esse  gentilium  facta,  »quae  se- 
cundum  justitiae  regulam  non  solum  vituperare  non  possumus,  verum  etiam 
merito  recteque  laudamus,  *  subjicit:  »Quamquam  si  discutiantur,  quo  fine 
fiant,  v  i  x  inveniantur,  quae  justitiae  debitam  laudem  defensionemque  merean- 
tur. *  Ita  et  Chrysostomus,  curn  dixisset  in  Jo.  h.  28:  »Quod  gentes  bene 
vivant,  nondum  mihi  constat, €  idque  quibusdam  displicuisset,  reponit:  »Ve- 
rum  ne  cuipiam  contentiosi  videamur,  concedamus  apud  gentiles  esse,  qui 
recte  vivant,  neque  hoc  orationi  nostrae  adversatur.  Sermo  enim  erat  de  eo, 
quod  ut  plurimum,  non  de  eo,  quod  raro  contingit. * 

4.  S.  Thomas  censet  2.  2  q.  23  a.  7  ad  l,  Augustini  verba  esse  acci- 
pienda  sensu  reduplicativo  et  formali,  quo  sane  certum  est,  omnia  quae  infi- 
delis  qua  infidelis  ex  spiritu  infidelitatis  et  contra  fidem  facit  esse  culpa  in- 
fecta.  Sed  infidelis  non  semper  ita  agit:  potest  enim  etiam  agere  quatenus 
homo  est,  secundum  rationem,  quae  peccato  non  est  penitus  exstincta. 

5.  Sunt  qui  censeant,  effato  illo  significari  tantum,  opera  infidelium, 
quamdiu  non  sint  ex  fide,  relinquere  infidelem  in  statu  peccati. 

6.  Ripalda  innixus  sua  theoria  opinatur  disp.  20,  in  praesenti  rerum 
ordine  et  de  facto  nulla  esse  opera  ethice  bona,  quia  Deus  gratia  sua  semper 
adest,  ut  quoties  homo  ethice  bene  operatur,  actus  reddatur  salutaris :  hinc 
verba  illa  significant,  omne  quod  non  fit  ex  fide  saltem  latiori  sensu  accepta, 
ex  superna  gratiae  illustratione,  de  facto  esse  peccatum. 

7.  Aliis  videtur  s.  doctor  in  disputationis  aestu  plus  dixisse,  quam  vo- 
luerit  intelligi,  seu  operum  infidelium  imperfectionem  exaggerasse. 

Hurter,  Compend.  tbeologiae  III,   11.  eL  4 

56.  Demonstratio  p.  II.  Quamvis  harum  interpretationum  aliquae 
sufficiant  forte  ad  unum  alterumque  patrum  testimonium,  ad  quod  adver- 
sarii  provoeant,  rite  exponendum;  alia  adhuc  suppetit  explicatio  expedien- 
dae  difficultati  magis  idonea,  quaeque  melius  illustrat  sentiendi  disseren- 
dique  rationem  s.  Augustini.  Ea  ad  haec  revocari  potest  principia: 
a.  Deus  elevavit  humanum  genus  in  protoparentibus  ad  finem  ordinemque 
supernaturalem  illudque  donavit  in  ipsis  filiatione  adoptiva ;  voluit  enim 
nos  omnes  esse  deos  et  filios  suos,  non  tantum  homines  et  filios  hominis. 
Verum  b.  Adamus  cecidit  universumque  genus  humanum  secum  in  rui- 
nam  traxit:  atque  ita  homo,  utAugustinus  loquitur  1.  83  qq.  q.  67  n.  4 
»jam  signaculo  imaginis  propter  peccatum  amisso  remansit  tantummodo 
creatura;«  mansit  tantum  homo,  destitutus  illis  monilibus,  quae  de  the- 
sauris  sponsi  i.  e.  s.  Spiritus  acceperat,  filiatione  scil.  adoptiva.  »Objecit 
(Deus)  hominibus,  inquit  idem  s.  166  c.  2  n.  2,  quia  homines  erant.  Quid 
illos  fieri  volebat,  quibus crimen erat,  quia  homines  erant?  Exprobrans 
et  objurgans  ait :  Nonne  homines  estis  ?  Quid  ergo  eos  fieri  volebat,  nisi 
quod  in  Psalmo  dicitur:  Ego  dixi,  dii  estis  et  filii  Altissimi  (81,  6)?  Hoc 
dixit  Deus:  ad  hoc  enim  vocat*  Hinc  c.  sicut  ipse  homo,  qui  nascitur, 
utpote  difformis  suo  exemplari  est  Deo  invisus  et  filius  irae :  ita  omnis 
vita,  omne  opus  difforme  huic  statui,  vocationi,  destinationi,  ordini,  etsi 
in  alio  rerum  ordine  potuisset  Deo  placere  et  gratum  esse,  jam  ei  est  in- 
visum,  peccatum  est1).  Jam  vero  d.  haec  ruina  nonnisi  fide  incipit  reparari, 
per  quam  iterum  dirigimur  in  fmem  supernaturalem  atque  in  illum  ten- 
dimus.  Fidei  autem  nomine  in  hac  quaestione  intelligere  licet  non  solum 
fidem  formaliter  christianam,  verum  omnem  salutarem  mentis  illustra- 
tionem  seminis  instar  atque  conceptionis  illam  praevertentem,  quae 
practica  agnitione  Dei  legisque  ejusdem  aeternae  per  conscientiam  se 
promulgantis  continetur.  Secundum  hanc  fidei  acceptionem  dictum,  quod 
objicitur,  exponit  et  Pesch  prael.  dogm.  t.  V.  n.  144.  Hoc  sensu  Paulus 
locutus  videtur  Rom.  14,  23  (n.  541);  et  s.  Fulgentius  de  inc.  et  gr. 
c.  23  n.  45:  »Contra  naturam  quippe  hominis  (prouti  scil.  in  Adamo  fuit 
instituta)  est,  quod  in  Deum  non  credit :  quia  incredulitatem  non  habet  ex 
creatione  Dei,  sed  voluntaria  praevaricatione  mandati.*  Ergo  e.  quidquid 
non  est  ex  fide,  peccatum  est.  Sane  f.  omnis  actio  dissona  a  norma  obli- 
gante,  seu  omnis  operatio  carens  debito  ordine  peccatum  dici  potest,  unde 


')  „Ad  hoc  credo  pertinere,  quod  quidam  prudenter  intelligunt,  illucl  quod 
Dominus  viso  Caesaris  nummo  ait :  Reddite  Caesari  quod  Caesaris  es/,  et  Deo  quod 
Dei  est  (Matth.  22,  21).  Tamquam  si  diceret:  Quemadmodum  Caesar  a  vobis  exigit 
impressionem  imaginis  suae,  sic  et  Deus  :  ut  quemadmodum  illi  redditur  nummus, 
sic  Deo  anima  lumine  vultus  ejus  illustrata  atque  signata."  S.  Augustinus  in 
Ps.  4  n.  8.    Cf.  S  c  li  e  e  b  e  n  §  297. 

distinguuntur  peccata  naturae,  artis,  moris l).  Atqui  opera  ex  fide  non  pro- 
fecta,  etsi  ethice  bona,  deficiunt  a  supernaturali  norma  fide  comprehensa, 
qua  praesens  regitur  ordo  et  secundum  quam  operadirigidebentinfinem 
supernaturalem2).  Quare  opera  omnia  infidelium  dici  poterunt  peccata. 
Ideo  Augustinus  c.  Julianum  1.  4  c.  3  n.  20  statuit:  »Quidquid  boni  fit 
ab  homine  et  non  propter  hoc  fit,  propter  quod  fieri  debere  vera  sapientia 
praecipit,  etsi  officio  videatur  bonum,  ipso  non  recto  fine  peccatum  est.« 
Et  iterum  n.  25:  »Ad  hoc  eos  in  die  judicii  cogitationes  suae  defendent, 
ut  tolerabilius  puniantur,  qui  naturaliter  quae  legis  sunt,  utcunque  fece- 


')  „Quidquid  est,  inquit  Clemens  alex.  paedag.  1.  1  c.  13,  praeter  rectam 
rationem,  peccatum  est;"  et  Theodorus  Abucara  apud  Suicerum  in  the- 
sauro  1,  203  :  „Peccatum  est  aberratio  a  scopo."  ldeo  ets.  Augustinus  permittit 
Enchir.  n.  20,  ut  e  r  r  o  r  dicatur  peccatum.  Ita  habet  s.  T  h  o  m  a  s  compendii  c.  1 1 9  : 
^Malum  actionis  ad  aliquem  finem  ordinatae,  ad  quem  non  debito  modo  se  habet, 
peccatum  dicitur  tam  in  voluntariis  quam  in  naturalibus.  Peccat  enim  medicus 
in  actione  sua,  dumnonoperaturconvenienteradsanitatem  ;  et  natura  etiam  peccat 
in  sua  operatione,  dum  ad  debitam  dispositionem  et  formam  rem  generatam  non 
perducit  sicut  cum  accidunt  monstra  in  natura;"  in  quaest.  disp.  de  malo  q.  2a.  2 
statuit :  „<Qjuilibet  actus  inordinatus  potest  dici  peccatum  vel  naturae,  vel  artis,  vel 
moris.  Sed  rationeni  c  u  1  p  a  e  non  habet  peccatum  nisi  ex  eo,  quod  est  voluntarium  : 
nulli  enim  imputatur  ad  culpam  aliquis  inordinatus  actus,'nisi  ex  eo  quod  est  in  ejus 
potestate."  Cf.  de  verit.  q.  24  a.  7.  Scil.  eo  fere  loquendi  genere  opera  etiamethice 
bona  dicipossuntmalaetpeccata,  quo  bonahujusmundidicuntur  f  alsa,  fallacia, 
inania,  comparate  scil.  ad  bona  spiritualia,  aeterna,  supernaturalia.  Hinc  A  u  g  u- 
stinus  subinde  solam  a  norma  supernaturali  dissonantiam  urget,  propter  quam 
haec  opera  non  quidem  culpa  sintinfecta,  sed  sint  inania,  sterilia,  praeter  viam.  Ita 
in  Ps.  31  n.  4:  „Ea  enim  ipsa  opera,  quae  dicuntur  ante  fidem,  quamvis  videantnr 
hominibus  laudabilia,  inania  sunt.  Ita  mihi  videnturesse,  utmagnae  vires  et  cursus 
celerrimus  praeter  viam.  Nemo  ergo  computet  bona  opera  sua  ante  fidem :  ubi  fides 
non  erat,  bonum  opus  non  erat.  Bonum  enim  opus  intentio  facit,  intentionem  fides 
dirigit"  etc.  Cf.  tract.  45  in  Joan.  n.  2  ;  tr.  10  in  ep.  Joan.  n.  1  ;  contra  duas  ep.  pelag. 
1.  3  c.  5  n.  14.  Ita  et  alii  patres  loquuntur,  utAmbrosius  in  Ps.  1  n.  41 :  „ Vir- 
tutes  sine  fide  folia  sunt :  videntur  vivere,  sed  prodesse  non  possunt.  Agitantur  vento, 
quia  non  habent  fundamentum.  Quanti  gentiles  habent  misericordiam,  habent  so- 
brietatem,  sed  fructum  non  habent."  Cf.  Lactantius  cliv.  instit.  1.  6  c.  9;  Hi- 
1  a  r  i  u  s  in  Ps.  14  n.  8 ;  s.  L  e  o  serm.  7  de  Quadrag.  c.  2 ;  a  u  c  t  o  r  hom.  de  fide  et 
leg.  (inter  opera  C  h  r  y  s.  t.  6  hom.  17). 

2)  S.  Augustinus  c.  Faustum  l.  22  c.  27  :  „Peccatum  estfactum  veldictum 
vel  concupitum  contra  aeternam  legem.  Lex  vero  aeterna  estratio  divina  vel  volun- 
tas  Dei  ordinem  naturalem  conservari  jubens,  perturbarivetans.  Quisnam  igitur  sit 
in  homine  naturalis  ordo  quaerendum  est  .  .  .  Secundum  aeternam  legem,  qua  na- 
turalis  ordo  servatur,  juste  vivimus,  si  vivamus  ex  fide  non  ficta,  quae  per  dilectionem 
operatur:  habentes  in  conscientia  bona  spem  repositam  in  coelis  immortalitatis  et 
incorruptionis  et  ipsius  perficiendae  justitiae  usque  ad  quandam  ineffabiliter  sua- 
vissimam  saturitatem,  quam  in  ista  peregrinatione  oportet  esuriri  ac  sitiri,  quam- 
diu  per  fidem  ambulamus,  non  per  speciem."  Evidens  autem  est  Augustinum  no- 
mine  ordinis  naturalis  intelligere  ordinem  historicum  in  Adamo  institutum 
et  per  Christum  iterum  reparatura.  De  civit.  Dei  1.  14  c.  4  n.  1 :  „Non  ita  vivere 
quemadmodum  factus  est  (homo)  ut  viveret,  hoc  est  mendacium :"  hinc  et  pec- 
catum. 

4* 

runt,  scriptum  habentes  in  cordibus  opus  legis  hactenus,  ut  aliis  non  facerent, 
quod  perpeti  nollent :  hoc  tamen  peccantes,  quod  homines  sine  fide  non 
ad  eum  finem  ista  opera  retulerunt,  ad  quem  referre  debuerunt.«  Eoque 
magis  g.  haec  opera  poterant  a  s.  doctore  dici  peccatum,  quod  malum  ex 
quocunque  defectu  est,  ipse  vero  ea  tantum  opera  censebat  vere  bona, 
quae  conducerent  ad  salutem,  speciatim  ad  vitam  aeternam.  »Si  ergo,  ita 
ille  n.  19,  ad  consequendam  veram  beatitudinem,  quam  nobis  immorta- 
lem  fides,  quae  in  Christo  est,  vera  promittit,  nihil  prosunt  homini  vir- 
tutes,  nullo  modo  verae  possunt  esse  virtutes.« 

57.  Verum  quaeritur,  num  s.  doctor  infidelium  opera  omnia  ita  censeat 
esse  peccata,  ut  habeant  rationem  culpae  iisque  in  poenam possint  imputari. 
Cui  quaestioni  respondemus  a.  ea  opera  ex  dictis  secundum  Augustinum  ha- 
bere  rationem  peccati  materialis;  l).  de  facto  plerumque  esse  peccataetiam 
formalia  (cf.  ejus  verba  n.  533),  eoque  C.  magis,  si  infideles  ex  spiritu  infide- 
litatis  agant  seu  cum  repulsa  gratiae,  quae  alioquin  omnibus  adultis  confertur 
vel  est  parata.  Quam  repulsam  gratiae  possumus  saltem  supponere  in  infideli- 
libus  degentibus  inter  christianos  vel  in  iis,  quos  jactabant  pelagiani  et  Au- 
gustino  opponebant.  Eo  ipso  enim,  quod  negabant  pelagiani  necessitatem  gra- 
tiae  ideoque  et  fidei  ex  gratia  profectae  ad  salutem,  sibi  nimis  facile  fingebant 
gentiles,  qui  neglecta  gratia  solis  viribus  naturae  fidentes  possent  bene  vivere. 
Ceterum  d.  et  alia  ratione  potuit  s.  Augustinus  operibus  infidelium  tribuere 
rationem  peccati.  Defectus  enim  ille  ordinationis  in  finem  supernaturalem,  qui 
omnia  opera  infidelium  inficit,  consequitur  praevaricationem  Adami.  Sicut  ergo 
s.  doctor  vel  motus  concupiscentiae  propter  deordinationem  et  quia  ex  peccato 
sunt,  vocat  peccata,  non  ita  tamen  ac  si  sint  in  se  peccata,  quamdiu  non  con- 
sentimus,  sed  participantia  reatum  peccati  originalis :  ita  opera  infidelium  par- 
ticipant  quasi  reatum  peccati  originalis.  Nullatenus  vero  e.  concedimus  s.  Au- 
gustinum  opera  infidelium  propter  solum  fidei  defectum  censuisse  peccata  sem- 
per  formalia  et  personalia,  nam  non  solum  in  infidelibus  opera  admittit  laude 
etiam  digna,  ut  de  gratia  Chr.  c.  24;  ep.  144  al.  130  ;  de  patientia  c.  26;  de 
spiritu  et  lit.  c.  27  et  28  n.  48  (cf.  supra  n.  532);  de  bono  conjugali  c.  6 :  ve- 
rum  etiam  persaepe  in  operibus  infidelium  id  tantum  carpit,  quod  sint  in  or- 
dine  ad  vitam  aeternam  inania,  sterilia,  inutilia  (cf.  n.  56  a).  Atqui  si  ex  ejus 
mente  propter  soium  fidei  defectum  haberent  revera  rationem  peccati  formalis 
et  culpae  imputabilis,  essent  non  solum  sterilia  etc,  sed  omnino  noxia.  Non 
ergo  censuit  s.  doctor  ea  opera  esse  ex  sese  peccata.  Cf.  Ernst  in  op.  cit.,  quo 
multum  in  hac  quaestione  sumus  usi;  Palmierith.  21. 

58.  Thesis  CLXXXY.  Potest  homo  lapsus  etiam  sine  gratiae 
adjutorio  opus  aliquod  ethice  bonum  perficere  et  aliqua  legis  natu- 
ralis  praecepta  servare. 

DeclaratlO.  Statuitur  thesis  contra  lutheranos  et  calvinianos, 
contra  Bajum  in  tr.  de  virtutibus  impiorum,  cujus  damnatae  sunt  prop.  27  : 
»Liberum  arbitrium  sine  adjutorio  Dei  nonnisi  ad  peccandum  valet;«  28.  30. 
34.  36:  »Amor  naturalis,  qui  ex  viribus  naturae  exoritur,  ex  sola  philosophia 
per  elationem  praesumptionis  humanae  cum  injuria  crucis  defenditur  a  non- 
nullis  doctoribus ; «  37  :  »Cum  Pelagio  sentit,  qui  boni  aliquid  naturalis  h.  e. 
quod  ex  naturae  solis  viribus  ortum  ducit  agnoscit;*  65;  contra  Jansenium 

de  statu  nat.  lapsae  1.  4  c.  1 — 17,  et  Quesnellum,  cujus  damnatae  sunt 
prop.  38:  »Peccator  non  est  liber,  nisi  ad  malum  sine  gratia  liberatoris. *  39: 
»  Voluntas,  quam  gratia  non  praevenit,  nihil  habet  luminis  nisi  ad  aberrandum, 
ardoris,  nisi  ad  se  praecipitandum,  virium,  nisi  ad  se  vulnerandum ;  est  capax 
omnis  mali;  est  incapax  ad  omne  bonum.  *  40:  »Sine  gratia  nihil  amare  pos- 
sumus,  nisi  ad  nostram  condemnationem ; *  41.  42.  Cf.  de  horum  omnium  er- 
roribus  Scheeben  accurate  disserentem  §291.  Assertio  nostra,  quamvis  non 
sit  de  fide,  spectat  tamen  ad  catholicam  doctrinam.  Quaciamtenus  ea  est  etiam 
contra  theologos  scholae  augustinensis,  utNorisium,  Berti  etc.,  secundum 
quos  probabile  saltem  est,  naturam  humanam  tam  infirmam  factam  esse  peccato, 
ut  quamvis  homo  lapsus  possit  sine  gratiae  auxilio  opus  facere  ex  objecto  et 
fine  proximo  bonum,  nequeat  tamen  facere  opus  bonum  ex  fine  ultimo.  Ad  hoc 
enim  requiri,  ut  opus  referatur  in  Deum:  referri  autem  opus  in  Deum  non 
posse  absque  amore  ejus  super  omnia,  quem  homo  solum  gratiae  auxilio  elicere 
valeat.  Distinctionibus  vero  sat  duris  et  coactis  nituntur  probare,  doctrinam 
suam  differre  a  doctrina  damnata  Baji  et  Quesnelli.  V  a  s  q  u  e  z  quoque  asseruit 
auxilium  aliquod  gratiae  (sane  naturalis)  cogitationis  saltem  bonae  congruae 
necessarium  esse  ad  actus  ethice  honestos.  Cf.  Pesch  V.  n.  126.  Agimus 
autem  in  primis  de  jure:  num  scilicet  homo  tantum  virium  post  lapsum  ha- 
beat,  ut  possit  opera  aliqua  ethice  bona  peragere. 

59.  Demonstratio.  Probamus  thesim  hoc  argumento :  In  statu  na- 
turae  purae  posset  homo  plura  opera  ethice  bona  absque  speciali  Dei  au- 
xilio  peragere.  Atqui  natura  humana  peccato  Adami  non  fuit  penitus 
corrupta,  imo  ex  admodum  probabili  theologorum  sententia,  excepto 
peccato  originali,  non  differt  a  natura  pura,  nisi  ut  homo  spoliatus  a  nudo 
(Gf.  t.  II.  n.  394).  »Neque  vero, inquit  Athanasius  de  incarn.  Verbi n.  4, 
quales  creati  sunt,  permanserunt,  sed  praecepti  transgressio  illos  ad 
propriae  naturae  conditionem  revocavit.«  Ergo  natura  lapsa  si  non  dif- 
fert,  vel  saltem  non  multum,  a  natura  pura,  poterit  aliqua  opera  ethice 
bona  et  ipsa  peragere.  Ad  rem  Bellarminus  de  gr.  et  lib.  arb.  V,  9: 
»Si  potest  homo  suis  viribus  operari  malum,  sed  arduum  et  naturae  con- 
trarium :  cur  non  poterit  operari  bonum  facile  congruumque  naturae  ?  si 
potest  e.  g.  suis  viribus  sine  auxilio  gratiae  projicere  omnia  bona  sua  in 
mare,  vel  ipse  se  occidere,  a  quo  natura  abhorret :  cur  non  poterit  pau- 
cos  nummos  largiri  indigenti,  vel  hominem  a  praecipitio  revocare  ex  mi- 
sericordia,  ad  quam  prope  ipsanatura  compellit?  Et  si  potest  interroganti 
falsum  de  industria  respondere,  cur  non  poterit  respondere  verum,  si  nihil 
inde  lucretur  aut  perdat  ?«  Et  quis  unquam  dicet  hominem  vi  lapsus  Adami 
redactum  esse  ad  conditionem  hominis  damnati,  qui  non  amplius  potest 
bonum  velle.  Gf.  patrum  doctrinam  n.  53 2.  Ideo  concilium  coloniense 
a.  1860  part,  I  c.  17  statuit:  »Potest  homo  lapsus  etiam  solius  naturae 
viribus  quaedam  opera  moraliter  bona  seu  honesta  facere.*  Cf.  Kleut- 
gen  1.  c.  §  3;  Suarez  I,  1  ss.;  Ripalda  disp.  114;  Liv.  Meyer  hist.  con- 
trov.  IV,  14;  Scheeben  Natur  und  Gnade  c.  2  §  2. 

60.  Scholioil.  Quod  factum  attinet,  quaeritur,  utrum  revera  opera 
ethice  bona  subinde  saltem  fiant,  an  adaequata  sit  distinctio  operum  moralium 
in  salutaria  seu  supernaturaliter  bona  et  mala.  Videtur  respondendum,  esse 
de  facto  opera  ethice  tantum  bona.  Hoc  consequitur  a.  damnationem  prop.  24 
synodi  pistor.  (n.  27)  et  prop.  34.  36.  37  Baji  (n.  58),  quae  de  facto  loquun- 
tur;  b.  definitiones  conciliorum  et  patrum  effata,  quae  saepe  gratiam  exigunt 
non  simpliciter  ad  actus  bonos,  sed  ad  actus  bonos  cum  appositis,  ,ut  oportet, 
ut  expedit,'  quod  ,ad  pietatem  veramque  justitiam  pertinet'  etc,  quae  parti- 
culae  limitantes  supponunt  praeter  actus  salutares  esse  actus  alios  bonos  scil. 
ethice  bonos,  qui  ad  salutem  nequeant  conducere,  alioquin  essent  supernuae. 
Hinc  C.  patres  et  theologi  ejusmodi  opera  revera  in  gentilibus  agnoscunt 
(n.  53.  553),  quae  tamen  dicunt  sterilia,  praeter  viam  etc.  Atqui  non  essent 
praeter  viam,  si  supponerent  illa  ope  gratiae  facta;  imo  subinde  tuentur,  illis 
retributum  fuisse  a  Deo  praemium  saltem  temporale.  Ergo  ea  agnoscunt  ut 
moraliter  bona,  non  ut  peccata. 

61.  Thesis  CLXXXYI.  Frustra  autem  objiciuntur  sive  1»  Scri- 
pturae  oracula  Genes.  6,  5  coll.  8,  21;  Joan.  8,  34;  Rom.  7,  14; 
sive  2.  conciliorum  canones,  nominatim  can.22  conc.  arausicani  II., 
quibus  generatim  affirmatur  nihil  boni  nos  posse  absque  gratia ; 
sive  3.  patrum  effata,  quibus  dicunt,  liberum  arbitrium  ad  non 
peccandum  sine  gratia  non  valere. 

DemonstratlO  p.  I.  1.  Verba  Gen.  6,  5 :  Videns  autem  Deus,  quod 
multa  malitia  hominum  esset  in  terra,  et  cuncta  cogitatio  cordis  intenta  esset  ad 
malum  omnitempore,  accipienda  sunt  a.  universalitate  morali.  Noe  enim  in- 
venit  gratiam  coram  Domino  v.  8.  Ea  b.  enunciant  factum,  pronitatem  scil. 
hominum  ad  malum:  pronitas  vero  ad  malum  nondum  est  impotentia  ad  bo- 
num.  c.  Homines  illi  gratia  non  fuerunt  destituti,  imo  gratia  fruebantur, 
cum  diu  Noe  ad  poenitentiam  eos  hortaretur.  Si  ergo  aliquid  probarent,  se- 
queretur,  homines  ne  gratia  quidem  adjutos  posse  boni  aliquid  operari.  Ergo 
ad  rem  non  sunt. 

2.  Joan.  8,  34  s.:  Bespondit  eis  Jesus :  Amen  dico  vobis:  quia  omnis,  qui 
facit  peccatum,  servus  est  peccati  ...  Si  ergo  vos  Filius  liberaverit,  vere  liberi 
eritis.  Dicitur  quidem  peccator  servus  peccati ;  sed  exinde  non  sequitur,  eum 
quovis  in  actu  servire  peccato  seu  peccare:  sicut  ex  eo,  quod  justus  est 
servus  justitiae  Rom.  6,  18,  non  sequitur,  eum  nunquam  peccare.  Cf.  n.  513. 
Servus  dicitur  peccati,  quod  a.  se  liberare  nequit  viribus  propriis  a  peccati 
macula;  quod  b.  peccando  excidit  statu  adoptionis  atque  incidit  in  statum 
damnationis,  quem  per  se  evadere  non  potest,  obnoxiusque  redditur  daemoni ; 
quod  c.  eo  facilius  concupiscentiae  succumbit  et  in  quandam  peccandi  ne- 
cessitatem  incidit,  quo  saepius  peccat ;  quod  d.  quamdiu  in  hoc  statu  manet, 
peccata  omnia  mortalia  vitare  non  potest  (n.  46). 

3.  Eadem  fere  dici  debent  de  Rom.  7,  14:  Ego  autem  carnalis  sum,  ve- 
numdatus  sub  peccato.  Quod  si  haec  verba  intelligi  debent  de  ipso  apostolo 
loquente  in  persona  sua  seu  in  persona  hominis  sub  gratia  constituti,  quae 
sententia  est  admodum  probabilis  ^),  ad  rem  non  sunt. 


')  Cf.  Augustinus  contra  duas  ep.  pelag.  ].  1  c.  8  n.  13  ss.;  contra  Julia- 
num  1.  6  c.  23  n.  70  ;  de  praedest.  sanctorum  c.  4  n.  8  ;  T  h  o  m  a  s  in  h.  1.,  S  tap  ]  e- 
to  n,  universa  justificationis  doctrina  1.  2  c.  1  et  11. 

62.  Demonstratio  p.  II.  Ultro  concedimus  concilia  et  patres  docere, 
nos  sine  gratia  n i h i  1  boni  posse.  Verum  respondet  s.  Bonaventura  in  2. 
dist.  28  a.  2  q.  3:  »Propterea  dicere  sanctos,  quod  ne  cogitare,  nec  velle 
possit  homo  bonum  absque  juvamine  divinae  gratiae,  quia  loquuntur  de  bono, 
secundum  quod  est  ordinatum  ad  assequendam  beatitudinem,  *  scil.  de  bono 
salutari  et  meritorio.    Cf.  Suarez  I,  20. 

Majorem  difficultatem  praebet  can.  22  conc.  arausicani  II :  » Nemo 
habet  de  suo  nisi  mendacium  et  peccatum.  Si  quid  autem  homo  habet  veritatis 
aut  justitiae,  ab  illo  fonte  est,  quem  debemus  sitire  in  hac  eremo  etc. «  Multi- 
plex  est  theologorum  de  canonis  sensu  sententia.    Sunt  enim 

1.  qui  eum  explicent  ut  effatum,  opera  infidelium  esse  peccata  n.  55. 

2.  Sunt  qui  dicant,  canonem  esse  verissimum,  cum  etiam  opera  ethice 
bona  plus  minus  Deo  adscribi  debeant,  solum  peccatum  sit  nostrum :  eatenus 
enim  peccamus,  quatenus  sumus  defectibiles :  ideo  vero  sumus  defectibiles, 
quia  ex  nihilo,  quod  nobis  est  proprium,  ut  %b  esse  Deo. 

3.  Sunt  qui  notent,  patres  contra  pelagianos  disserentes  duplex  tantum 
actuum  genus  prae  oculis  habere :  eos  scilicet,  qui  vel  ad  salutem  conducant, 
vel  ab  ea  avertant,  omissa  interim  consideratione  actuum  ethice  bonorum,  qui 
utpote  praeter  viam  relate  ad  finem  supernaturalem  velut  indifferentes  sunt. 
Qua  partitione  supposita  nihil  verius  canone.  Cf.  Fontana,  bulla  Unigenitus 
theolog.  propugnata  in  prop.  40  c.  2. 

4.  Sunt  qui  cum  Ripalda  d.  20  contendant,  in  praesenti  ordine,  utpote 
supernaturali,  reveraomnes  actus  esse  vel  salutares  vel  malos,  cum  Deus 
toties,  quoties  homo  bene  operari  velit,  gratia  sua  adsit.  Hinc  actus  bonos  sem- 
per  esse  adscribendos  gratiae,  malos  ipsi  homini:  hancque  theoriam  ipso  hoc 
canone  probari  opinantur. 

5.  Denique  pro  solutione  difficultatis  dici  potest  illud  ,de  suo'  sumi  in  hoc 
canone  et  passim  abAugustino,  ex  quo  sumptus  est  canon  (tr.  5  in  Joan. 
n.  l),  sensu  contrario,  ut  significetur,  hominem  sane  deficere,  si  se  sub- 
trahat  ductui  divino  suaque  voluntate  a  divina  emancipata  et  independente 
regi  velit.  Quae  interpretatio  egregie  confirmatur  ex  verbis  s.  doctoris  de  civ. 
Dei  XIV,  4  n.  1,  quae  commentarii  instar  sunt:  »Cum  vivit  homo  secundum 
veritatem,  non  vivit  secundum  seipsum,  sed  secundum  Deum;  Deus  est  enim 
qui  dixit :  Ego  sum  veritas.  Cum  vero  vivit  secundum  seipsum  h.  e.  secundum 
hominem,  non  secundum  Deum,  profecto  secundum  mendacium  vivit  .  .  .  qula 
homo  ita  factus  est  rectus,  ut  non  secundum  seipsum,  sed  secundum  eum,  a 
quo  factus  est,  viveret,  i.  e.  illius  potius  quam  suam  faceret  voluntatem ;  non 
autem  ita  vivere,  quemadmodum  factus  est  ut  viveret,  hoc  est  mendacium.  * 
Cf.  Scheeben,  qui  §  2 9 8  sagaciter  hanc  interpretationem  tuetur ;  E r n s t 
1.  c.  et  Zeitschr.  ftir  k.  Theol.  1895  p.  177  ss.  qui  can.  explicat  secundum  dicta 
n.  56  s. ;  Faure  ad  Enchir.  s.  Augustini  c.  105  ss. 

63.  DeillOllstratio  p.  III.  Legimus  apud  Augustinum  proposi- 
tiones,  quae  vix  differre  videantur  a  prop.  27  Baji:  »Liberum  arbitrium  sine 
Dei  adjutorio  nonnisi  ad  peccandum  valet.«  Ita  enim  ex.  gr.  scribit  ep.  168 
n.  47:  »Sine  qua  (gratia)  nos  dicimus,  ad  non  peccandum  nihil  voluntatis  ar- 
bitrium  valere ;  «  de  spiritu  et  lit.  c.  3  n.  5 :  » Nam  neque  liberum  arbitrium 
quidquid  nisi  ad  peccandum  valet,  si  lateat  veritatis  via;€  contra  duas  ep. 
pelag.  1.   3  c.  8  n.  24:   »Liberum  arbitrium  captivatum  nonnisi  ad  peccatum 

valet;  ad  justitiara  vero  nisi  divinitus  liberatum  adjutumque  non  valet;*  ep. 
157  n.  5:  »Valet  liberum  arbitrium  ad  opera  bona,  si  divinitus  adjuvetur : 
desertum  vero  divino  adjutorio  qualibet  scientia  legis  polleat,  nullo  modo  ha- 
bebit  justitiae  soliditatem,  sed  inflationem  impiae  superbiae  et  exitiosum  tu- 
morem.  * 

Verum  haec  et  geminatestimonia  accipienda  sunt  vel  a.  eo  sensu,  ut  non 
tam  jus,  quam  potius  factum,  non  quidem  universalitate  absoluta,  sed  mo- 
rali  enuncient;  vel  b.  verba  ,sine  gratia'  accipi  debent  sensu  non  tantum 
negante,  sed  contrario,  ut  significetur  voluntas,  quae  gratiam  negligit 
spernitque  ut  diximus  de  can.  arausicano  n.  625.  Et  sane  Augustinus  prae 
oculis  habet  pelagianos,  qui  nimium  de  naturae  viribus  fidentes  gratiaeque 
necessitatem  negantes,  eo  ipso  gratiam  non  curabant,  non  requirebant.  Atqui 
liberum  arbitrium  gratiam  sibi  oblatam  non  curans,  non  requirens,  ideoque 
contemnens  in  poenam  sui  tumoris  ad  non  peccandum  non  valebit.  Ceterum 
C.  s.  doctor  denegat  voluntati  absque  gratia  virtutem  habitualiter  non 
peccandi  i.  e.  vim  cavendi  omne  peccatum:  exinde  vero  non  sequitur,  volun- 
tatem  absque  gratia  nunquam  posse  vel  unum  vitare  peccatum. 

?64.  Quod  si  Augustinus  subinde  peccandi  necessitatem  admittere 
videtur,  loquitur  non  de  necessitate  proprie  dicta,  sed  vel  de  necessitate  mo- 
rali,  qua,  seclusa  gratia,  infallibiliter  ratione  habita  humanae  fragilitatis  se- 
quetur  aliquando  peccatum;  seu  quod  fere  idem  est  de  necessitate  quadam 
indeterminata  et  vaga,  quae  non  aufert  libertatem  cavendi  singula  pec- 
cata ;  vel  p  e  c  c  a  t  i  nomen  accipit  sensu  1  a  x  i  o  r  i,  adeo  ut  competat  etiam  moti- 
bus  indeliberatis  concupiscentiae,  qui  utpote  dissoni  a  lege  mentis  seu  justi- 
tiae  perfectae  quandam  peccati  materialis  rationem  prae  se  ferunt.  Distinguit 
scil.  a.  s.  doctor  duplex  praeceptum:  praeceptum  non  consentiendi  mo- 
tibus  concupiscentiae,  et  praeceptum  illos  ne  sentiendi  quidem;  seu  prae- 
ceptum  faciendae  justitiae  expressum  verbis :  Post  concupiscentias  tuas  non 
eas  Eccli.  18,  30,  et:  Non  ergo  regnet  peccatum  in  vestro  mortali  corpore,  ut 
obediatis concupiscentiis  ejus  Rom.  6,  12;  et praeceptum  perficiendae  justi- 
tiae  expressum  verbis:  Non  concupisces  Rom.  7,  7.  Hinc  de  nat.  et  gr.  scribit : 
»Facere  est  ergo  justitiam,  in  vero  Dei  cultu  cum  interno  concupiscentiae 
malo  interna  conflictatione  pugnare:  perficere  autem,  omnino  adver- 
sarium  non  habere.*  Atqui  hoc  posterius  praeceptum  b.  ipso  teste  non- 
nisi  in  altera  vita  perfecte  adimplebimus,  cum  Deum  vere  ex  toto  corde,  ex 
omnibus  viribus  diligemus.  Quare  praecepti  prioris  observatio  est  perfectio 
cursus  seuviae,  alterius  adimpletio  perfectio  stadii  termini,  praemii,  pacis. 
Nihilominus  vero  c.  praeceptum  perficiendae  justitiae  jam  modo  nobis  datum 
censet,  ut  sciamus,  quo  tendere  debeamus,  quid  nobis  adhuc  desit,  et  ut  sal- 
tem  ad  tantam  perfectionem  aspiremus,  nec  unquam  deficiamus.  Quod  si 
d.  ipsum  nondum  perfecte  adimplere  possumus,  utpote  obnoxii  necessitati  sen- 
tiendi  concupiscentiae  motus  atque  ita  illud  transgrediendi:  non  habet 
ejusmodi  non  observatio  rationem  peccati  imputabilis  culpaeque,  sed  tan- 
tum  sensu  quodam  laxiori  dici  poterit  peccatum.  Quare  de  perfect.  just.  c.  21 
n.  44  scribit:  »Non  offendit,  nisi  cui  mala  concupiscentia  contra  justitiae  ra- 
tionem  appetendo  seu  vitando  faciendum  vel  dicendum  vel  cogitandum  aliquid, 
quod  non  debuit,  sive  fallens  sive  praevalens  persuadet;*  et  serm.  151  n.  7: 
»Quomodo  ago  bonum  et  non  perficio  bonum?    Ago  bonum,  cum  malae  con- 

cupiscentiae  non  consentio;  sed  non  perficio  bonum,  ut  omnino  non  concupis- 
cam.  *  Praemiserat  vero  n.  3  :  »Resistis  et  non  consentiendo  vincis ;  sed  melius 
est,  hostem  non  habere  quam  vincere. *  Et  passim  alibi  docet  nonnisi  con- 
sensu  concupiscentiae  motum  reddi  peccatum  proprie  dictum.  Cf.  in  primis 
tr.  41  in  Jo.  n.  12,  Bernardus  serm.  50  in  Cant.  n.  2  et  Thomas  2.  2.  q.  44 
a.  6,  qui  fere  in  eundem  sensum  duplicem  praecepti  de  diligendo  Deo  obser- 
vationem  distinguit.  Hinc  intelligitur  e.  quo  sensu  dixerit  quaedam  praecepta 
nobis  esse  impossibilia  et  quo  sensu  omnem  ignorantiam,  quae  ad  officium 
pertinet,  appellaverit  peccatum.  Sane  ejusmodi  ignorantia  est  contra  perfec- 
tionem  justitiae,  peccati  originalis  sequela  et  occasio  per-  se  peccati  saltem 
materialis  (cf.  t.  II.  n.  391 2).  —  Ceterum  hic  repetere  licet  verba,  quibus  in 
simili  difficultate  utitur  s.  Bonaventura  Brevil.  III.  §  5:  »Hoc  credendum 
est  sensisse  b.  Augustinum,  licet  verba  ipsius  exterius  propter  detestationem 
erroris  pelagianorum  aliud  sentire  videantur.  Ut  enim  eos  reduceret  ad  me- 
dium,  abundantius  declinavit  ad  extremum : *  » plus  dicens  et  minus  volens 
intelligi,*  ut  addit  in  2.  dist.  33  a.  3  q.  1  ad  1.  Ita  s.  Thomas  de  malo  q.  5 
a.  2  ad  1;  cf.  aliorum  testimonia  gemina  apud  Dechamps  1.  3  disp.  1  de 
haer.  jan.  c.  3  s. ;  et  generatim  de  hac  quaestione  ib.  disp.  4;  Suarez  I,  8  s. ; 
Stapleton  II,  10  ss. 

65.  Scliolioil  I.  Alii  exceptioni  satisfit.  —  Alia  difficultas  sat  speciosa 
hunc  in  modum  proponi  potest.  Opus  in  finem  ultimum  non  directum  est  ma- 
lum ;  atqui  finis  ultimus  in  praesenti  rerum  ordine  est  supernaturalis. 
Ergo  opus  in  finem  supernaturalem  non  relatum  est  malum.  Sed  absque  fide 
et  gratia  nequit  homo  opus  referre  in  finem  supernaturalem,  unde  ait  Augu- 
stinus  in  Ps.  31  enarr.  2  n.  4 :  »Bonum  opus  intentio  facit,  intentionem  fides 
dirigit. *  Ergo  homo  absque  fide  et  gratia  nequit  aliquid  boni  facere.  Cui  dif- 
ficultati  ut  occurramus,  notamus,  Deum  esse  finem  ultimum  omnis  creaturae 
rationalis;  eumque  duplici  modo  posse  attingi,  naturaliter  et  supernatura- 
liter.  Jam  vero  Deus  statuit,  ut  homines,  quo  eum  consequantur  et  fruantur, 
in  ipsum  tendant  supernaturaliter  scil.  fide,  spe  et  caritate.  Unde  si  homo, 
ignorans  hanc  positivam  Dei  institutionem,  in  eum  tendit  eo  modo,  quo  potest, 
fide  et  ex  hypothesi  gratia  destitutus  solis  viribus  naturae:  sequitur  tantum, 
quod  etiam  Augustinus  saepius  inculcat,  eum  praeter  viam  currere,  inuti- 
liter  operari,  steriliter  laborare;  sed  nullatenus  sequitur,  eum  vere  pec- 
care  peccato  formali  et  imputabili  ad  culpam  et  poenam,  quod  esset  demon- 
strandum1).  Quare  ut  in  forma  respondeamus :  Dist.  primam  Maj.:  Opus  in 
finem  ultimum  i.  e.  in  Deum  nullo  modo  directum  est  malum,  conc. ;  opus 
in  finem  ultimum  i.  e.  Deum  non  eo  modo  directum,  quo  Deus  constituit  i.  e. 
per  fidem  et  gratiam,  est  malum :  subdist.,  si  scienter  desit  haec  directio,  conc.  ; 
si  inculpabiliter2),  rursus  dist.,  est  malum  i.  e.  non  est  salutare  atque  idcirco 

1  Ad  rem  s.  T  h  0  m  a  s  in  4.  d.  17  q.  1  a.  2  qcla.  2  ad  4 ;  „Dicendum  quod  recta 
intentio  ad  finem  ultimum  determinate  perducens  non  potest  esse  sine  fide :  sed 
tamen  finis  ultimus  scil.  Deus  potest  esse  in  intentione  etiam  ejus,  qui  fidem  non 
habet,  per  generalem  vel  naturalem  cognitionem,  quam  deDeohabet;  unde 
etiam  ille  qui  fidem  non  habet,  potest  se  ad  fidem  habendam  praeparare  et  ad  gra- 
tiam,  si  secundum  suam  cognitionem  peccatum  sibi  displicet  et  in  Deum  affectus 
ejus  feratur." 

2)  Cf.  S  c  h  e  e  b  e  n,  qui  priorem  de  gratia  p.  ita  absolvit  (§  298  n.  594) :  Die 
Vermittlung  der  entgegengesetzten  Lehrformen  (patrum  et  theologorum  scholae) 

est  sterile,  conc. ;  est  malum  i.  e.  veram  continet  rationem  peccati  et  cul- 
pae,  nego,  supposito  scil.  quod  non  sit  aliunde,  ex  objecto  vel  adjunctis  malum. 
Concedo  primam  prop.  min.  Dist.  primam  conclus. :  Opus  in  finem  superna- 
turalem  seu  finem  ultimum  supernaturaliter  attingendum  scienter  non  rela- 
tum  est  malum,  conc. ;  ex  ineulpabili  ignorantia  non  relatum  est  malum, 
subd.,  i.  e.  non  est  salutare  ideoque  est  sterile  in  ordine  ad  vitam  aeternam, 
conc. ;  est  peccatum  formale,  rursus  dist.,  si  sit  nullo  modo  in  Deum  relatum, 
sed  in  finem  a  Deo  distinctum  conc. ;  si  saltem  pro  viribus  et  debito  operantis 
sit  in  Deum  relatum  et  ex  objecto  et  adjunctis  bonum,  nego. 

66.  Scholion  II.  Quaeritur,  num  homo  solis  viribus  naturae  possit  elicere 
amorem  Dei  sive  concupiscentiae  sive  benevolentiae  super  omnia.  Negant 
tamquam  probabilius  plures  theologi,  vel  distinctione  facta  inter  amorem  habi- 
tualem  et  actualem,  hunc  concedunt,  illum  negant.  Alii  simpliciter  affirmant 
cum  Molina,  cujus  sententia  fuit  communis  multorum  theologorum  scho- 
lae,  ut  ostensum  est  in  congregationibus  deauxiliis.  Cf.  MayerlV,  11  ;  V,  10. 
Et  revera  si  homo  post  lapsum  Deum  non  amplius  diligere  posset  dilectione 
super  omnia,  nulla  supposita  gravi  tentatione:  jam  natura  in  se  fuisset  vul- 
nerata,  quod  tamen  plurimi  theologi  negant;  imo  in  se  corrupta,  quod  nemo 
theologorum  concedit.  Huc  forte  referri  possunt  verba  s.  Bernardi  de  dilig. 
Deo  c.  2  n.  6 :  »Inexcusabilis  est  omnis,  etiam  infidelis,  si  non  diligit  Domi- 
num  Deum  suum  ex  toto  corde,  tota  anima,  tota  virtute  sua.  Clamat  nempe 
intus  ei  innata  et  non  ignorata  rationi  justitia,  quia  ex  toto  se  illum  diligere 
debeat,  cui  se  totum  debere  non  ignorat. «  Et  sane  non  est  spernendum  argu- 
mentum  Scoti  in  3.  d.  27  q.  unica:  j,Recta  ratio  dictat,  solum  summum  bo- 
num  infinitum  esse  summe  diligendum,  et  per  consequens  voluntas  hoc  potest 
ex  puris  naturalibus :  nihil  enim  potest  intellectus  rscte  dictare,  in  quod  dic- 
tatum  non  possit  voluntas  naturalis  naturaliter  tendere ;  *  neque  spernenda 
ratio  s.  Antonini  q.  4  tit.  6  c.  3  §  2 :  »Si  naturaliter  amat  filius  patrem,  a 
quo  habet  partem  corporis :  quanto  magis  amare  debet  Deum,  qui  et  corpus  ei 
et  animam  ex  nihilo  fecit. *  Favet  huic  assertioni  damnatio  prop.  Baji  34  et 
36,  quam  habes  n.  58.    Quod  si  viribus  naturae  homo  potest  Deum  diligere, 


lasst  sich  wohl  am  leichtesten  dadurch  erzielen,  dass  man  mit  Bonaventura  (2.  dist. 
28  a.  2  q.  3)  die  natlirliche  Sittlichkeit,  besonders  in  den  vier  Cardinaltugenden, 
unter  dem  Gcsichtspunkte  eines  bonum  ordinabile,  in  finem  scil.  supernatura- 
lem  fasst,  wahrend  die  ubernaturliche  Sittlichkeit  ein  bonum  ordinatum  in 
finem  resp.  disponens  ad  tale  bonum  sei.  Alsdann  kann  man  nanilich  sagen :  als 
ein  solches  bonum  ordinabile  sei  die  natuiiiche  Sittlichkeit  auch  gegenwartig 
durch  die  Kraft  der  Natur  nicht  blos  moglich,  sondern  auch  wirklich,  und  in 
diesem  Sinne  verwerfe  die  Bulle  Auctorem  fidei  den  jansenistischen  Irrthum, 
welcher  aus  der  Natur  als  solcher  blos  die  prava  cupiditas,  also  ein  malum  non 
ordinabile  hervorgehen  lasst;  inwiefern  jedoch  die  Akte  oder  Affekte,  welche  das 
bonum  ordinabile  enthalten,  als  iiberlegte  Akte  unter  Leitung  des  Gewissens,  also 
mit  Riicksicht  auf  die  lex  aeterna  und  die  Stimme  Gottes  vollzogen  und  dadurch 
auf  Gott  hingeordnet  werden  —  anders  wiirden  sie  ja  auch  keine  vollkommen  sitt- 
lichen  Akte  sein,  nicht  einmal  als  sittlich  erlaubte  Akte  zu  Stande  kommen  — 
wiirden  sie  stets  unter  Leitung  des  ubernatiiiiicherleuchteten  Gewissens  und  eines 
iibernaturlichen  Antriebes  Gottes  vollzogen  und  erhielten  dadurch  eine  wirkliche, 
wenn  auch  oft  sehr  unvollkommene  ordinatio  in  finem  supernaturalem,  also  eine 
iibernaturliche  Form  und  Weihe. 

poterit  etiam  ex  dilectionis  motivo  dolere  de  peccato  dolore  scil.  naturali,  pro 
qua  assertione  citat  Molina  ss.  Thomam  et  Bonaventuram,  Scotum, 
Canum,  Gabrielem,  Cajetanum,  Petrum  de  Alliaco,  Paludanum, 
Kichardum,Victoriam,  Vegam  etc.  »Denique,  inquit,  neminem  hac- 
tenus  me  legisse  memini  ex  doctoribus  Soto  et  Cano  antiquioribus,  qui  huic 
communi  opinioni  adversetur,  modo  Majorem  excipias. «  Cf.  Meyer  IV,  13 
et  V,  9,  ubi  Greg.  de  Valentia  probat  Augustinum  huic  assertioni  non 
esse  contrarium;  c.  34,  ubi  Bastida  erudite  ostendit,  s.  Thomam,  Caj  e- 
tanum,  Sotumin  pluribus  cum  M o  1  i n a  sentire  circa  ea,  quae  homo  viri- 
bus  naturae  in  ordine  ethico  possit;  injuria  igitur  Molinae  inuri  notam  sive 
pelagianismi  sive  semipelagianismi ;  Ripalda  c.  Bajum  1.  1  d.  8  s.  14 — 24. 
Cf.  s.  Thomas  quodl.  1  a.  8 ;  et  de  hoc  art.  Palmieri  de  gratia  c.  2. 

Artictilus  II. 

De  gratuitate  gratiae. 

67.  Tliesis  CLXXXVII.    Altera  gratiae  proprietas  est  ejusdem  », 

gratuitas:  neque  enim  ullis  rependitur  meritis  sive  condignis  sive 
congruis  naturae  viribus  partis,  neque  fructus  est  impetrationis 
naturalis,  neque  terminus  dispositionis  positivae  a  sola  natura 
profectae, 

Deelaratio.  1.  Meritum  generatim  definiri  potest  opus,  cui  prae- 
mium,  merces,  compensatio  debetur.  Duo  autem  requiruntur  ad  meriti 
rationem,  dignitas  seu  proportio  operis  ad  praemium  seu  mercedem, 
et  debitum  retributionis  ortum  vel  ex  contractu  vel  ex promissione  etc. 
Si  adest  proportio,  habetur  meritum  in  actu  p  r  i  m  o :  si  vero  etiam  adsit 
retributionis  debitum,  habetur  meritum  in  actu  secundo:  in  exigentia 
praemii  consistit  formalis  ratio  meriti. 

C  2.  Si  operisvalorjuridice  aestimatus  proportione  respondet  praemio, 
meritum  dicitur  condignum;  congruum,  si  habetur  quidem  meriti 
inchoatio,  deest  vero  proportio,  adeo  ut  ea  sit  aequitate  benevola  sup- 
plenda.  Quare  meritum  congruum  cum  deficiat  a  perfecta  meriti  ratione, 
non  est  species  meriti,  sed  meritum  analogice  tantum. 

3.  Ab  utroque  merito diflert  impetratio,  quamvis saepe conjuncta 
sit  cum  ratione  meriti  congrui;  unde  plures  theologi  impetrationem  a 
merito  congruo  non  satis  distinguunt.  Eam  tamen  distingui  patet  a.  quia 
angeli  impetrant,  non  vero  merent:  nos  vero  saepe  orando  meremus,  et 
non  impetramus.  lb.  Meritum  cuilibet  competit  bono  operi;  impetratio 
proprie  tantum  de  oratione  affirmatur.  Illud  c.  innititurjustitia  velsaltem 
aequitate :  haec  misericordia.  d.  Intermeritum  et  praemium  aliqua  saltem 
intercedere  debet  proportio,  non  vero  inter  impetrationem  et  id,  quod  im- 
petrando  obtinere  nitimur.  Potest  autem  impetratio  describi :  vis  moralis 
oborta  ex  demissa  confessione  propriae  indigentiae  necnon  ex  professione 

pietatis,  misericordiae  et  divitiarum  illius,  quem  rogamus,  movens  ad 
beneficia  conferenda. 

Bene  cl.  Jungmann  Instit.  theol.  dogmaticae,  de  Gratian.  387  :  »Oratio 
ex  eo  peculiari  capite,  quod  est  petitio,  habet  propriam  et  peculiarem  aptitu- 
dinem  ad  impetrandum.  Nam  petitio  natura  sua  ad  hoc  ordinatur,  ut  animam 
alterius  inducat  ad  dandum  id,  quod  petitur,  non  quia  emitur,  non  quia  sol- 
vitur,  nec  quia  aliquis  illud  meretur,  sed  solum  quia  petitur.  Eatenus  vi- 
delicet  aptitudo  ad  impetrandum  propria  est  orationis  inter  omnia  virtutum 
opera,  quatenus  consentaneum  est  bonitati  vel  liberalitati  ejus,  qui  rogatur, 
moveri  ad  dandum  solum  quia  rogatur. «  Triplici  significatione  accipi  potest 
impetratio:  sensu  maxime  proprio  et  stricto,  et  ita  tribuitur  orationi; 
sensu  minus  proprio  et  presso,  et  ita  convenit  merito  congruo,  cujus  etiam 
est  movere  dantis  liberalitatem  et  misericordiam,  ut  suppleat  quod  deest  ju- 
stitiae.  Sensu  latissimo  subinde  affirmatur  de  quocunque  opere  bono,  ideo 
etiam  de  merito  condigno,  quia  orationi  adjunctum  mirum  in  modum  hujus 
auget  vim  impetratoriam.    Cf.  Ripalda  disp.  15.  18.  19. 

4.  Differt  a  merito  etiam  dispositio.  Meritum  enim  qua  obse- 
quium  refertur  a.  ad  alium ;  aspirat  b.  ad  praemium ;  prodesse  c.  potest 
et  alteri;  et  d.  si  est  condignum,  ad  praemium  jus  tribuit:  quaededispo- 
sitione  dici  nequeunt.  Concedimus  tamen  dispositioni  ex  gratia  profectae, 
quae  in  actibus  moralibus  consistit,  semper  inesse  rationem  meriti  con- 
grui  ad  aliam  gratiam.  Dispositio  distinguitur  in  negativam,  qua  re- 
moventur  obices  form  ae  susceptionem  impedientes ;  et  in  p  o  s  i  t  i  v  a  m, 
quae  est  realis  habitudo  subjecti,  qua  subjectum  per  se  indifferens  ita 
constituitur  plus  minus  proxime  idoneum  ad  formam  suscipiendam,  ut 
haec  sit  ipsius  naturale  vel  connaturale  complementum.  Dispositio  posi- 
tiva  iterum  distinguitur inproximam  etremotam  seu immediatam et 
mediatam. 

£  5.  Gratuitas  gratiae  non  opponitur  a.  necessitati  hypotheticae : 
nam  in  hypothesi  elevationis  ad  finem  supernaturalem  gratia  est  nobis 
necessaria  et  debita,  et  tamen  est  gratuita,  quia  elevatio  illa  est  supra  omne 
debitum  et  plane  gratuita;  sedopponiturjuri,  quodquis  ex  se  habeat.  Ne- 
que  b.  gratia  gratuita  opponitur  cuilibet  debito;  non  enim  opponitur 
debito,  quod  oritur  ex  promissione  gratiose  facta,  seddebito  ex  meritis 
profecto;  neque  c.  cuilibet  debito  ex  meritis  profecto  adversatur:  nam 
certe  gratia  nobis  gratis  datur  etsi  propter  merita  Christi.  Quare  gratia 
excludit  debitum  profectum  ex  meritis  illius,  cui  ea  datur.  Verum  d.  et 
hoc  accuratius  est  determinandum :  gratuitas  enim  gratiae  non  excludit 
quodlibet  debitum  ex  merito  illius,  cui  ipsa  datur,  profectum,  si  scil.  me- 
ritum  hoc  gratia  aliqua  praecedente  nititur.  Quamvis  enim  tunc  gratia 
immediate  debita  esse  possit,  mediate  tamen  et  in  radice  gratuita  est.  Ad- 
versatur  ergo  gratiae  gratuitas  merito  ex  solis  viribus  naturae  profecto. 

V  6.  Thesis,  quatenus  generatim  affirmat  gratiae  gratuitatem,  est 
de  fide.  Pelagius  enim  compulsus  estinsynodo  diospolitana  confiteri, 
»gratiam  Dei  non  dari  secundum  merita  nostra;«  eademque  veritas  pas- 
sim  inculcata  fuit  a  romanis  pontificibus  et  conciliis  adversus  pelagianos 
et  semipelagianos,  praesertim  in  concilio  arausicano  II.,  cujus  can.  18 
sancit:  »Debetur  merces  bonis  operibus,  si  fiant;  sed  gratia,  quae  non  de- 
betur,  praecedit,  ut  fiant.«  Dicimus  thesim  esse  de  fide,  quatenus  gene- 
ratim  affirmat  gratiae  gratuitatem.  Quare  certo  pugnat  gratiae  gratuitas 
cum  merito  c  o  n  d  i  g  n  o  operum  naturalium ;  cum  merito  naturali  con- 
gruo  quadamtenus  saltem  adhuc  consistere  posset:  minus  vero  adhuc 
pugnare  videtur  cum  dispositione  vel  impetratione  naturali ;  dummodo 
non  sit  sermo  de  ea  oratione,  quae  ratione  sui  pretii  dignitatisque  jus 
petenti  tribuat,  ut  exaudiatur  alterumque  moraliter  obliget  ad  eam  exau- 
diendam.  Hinc  censent  Ripalda  disp.  19  sect.  3,  Palmieri  th.  32  etc, 
in  alio  providentiae  ordine  esse  possibile,  ut  precibus  naturalibus 
gratiae  impetrarentur  dona.  Quocirca  secernantur  quaestiones  duae: 
altera  historica:  num  in  praesenti  rerum  ordine  meritis  congruis 
precibusve  naturalibus  impetrare  possimus  gratiam  ad  salutem  necessa- 
riam :  atqui  contra  semipelagianos  definitum  est,  adeo  esse  modo  gratiam 
gratuitam  et  salutis  radicem,  ut  id  fieri  nequeat  (cf.  ex.  gr.  conc.  arausi- 
cani  can.  6  n.  69 2);  quaestio  altera  logica:  sitne  id  de  gratiae  essentia 
in  omni  ordine:  hoc  vero  definitum non  videtur.  Nullo  vero  pacto  gratiae 
gratuitati  adversatur,  si  statuatur,  ejus  largitionem  vel  distributionem  alli- 
gari  saepe  conditionibus  vel  occasionibus  naturalibus  a  libero  arbitrio 
pendentibus,  quin  his  ulla  insit  ratio  sive  meriti  sive  dispositionis.  Ita 
potest  quis  volitione  mere  naturali,  curiositatis  gratia,  imo  peccaminosa, 
adire  concionem,  qua  deinde  gratia  adjutus  convertitur  ad  fidem.  Quoad 
primam  partem  assertio  nostra  est  contra  pelagianos;  altera  et  tertia 
pars  est  contra  semipelagianos;  quarta  contra  quosdam  theologos 
scholae.   Cf.  Bastida  apud  Liv.  Meyer  V,  28;  Scheeben  §  171. 

68.  Demonstratio  p.  I.  1.  Gratuitatem  gratiaeconciliarinonposseT 
cum  meritis  naturae  de  condigno,  probatur  damnatione  pelagianorum, 
qui  affirmabant,  gratiam  secundum  merita  reddi.  Et  revera,  inquit  Au- 
gustinus  de  gestis  pelag.  n.  4,  »ipsumgratiaenomenetejusnominisin- 
tellectus  aufertur,  si  non  gratisdatur,  sed  eam  qui  dignus  est  accipit;«  et  /  - 
ep.  217  ad  Vitalem  n.  25:  »Manifestum  est,  ex  illis  duodecim  sententiis. 
quas  ad  catholicam  fidem  pertinere  negare  non  sineris  (quas  ib.  recen- 
suerat),  non  solum  omnibus,  verum  etiam  singulis  id  confici,  ut  confitea- 
mur,  gratia  Dei  praeveniri  voluntates  et  per  hanc  eas  potius  praeparari, 
quam  propter  earum  meritum  dari.« 

2.  Probatur  ex  dogmate,  quo  supra  n.  30  demonstravimus,  hominem 
absque  gratia  nihil  posse,  quod  ad  salutem  conducat.  Atqui  multum  pos- 

*k>  n»**L     se^  sj  viribus  naturae  gratiam  condigne  mereret. 

3.  Secundum  patres  ita  gratia  praevenit  voluntatem,  ut  ante  eam 
nulla  sint  bona  opera  et  cum  ea  incipiant  omnia  merita.  Atqui  neutrum 
verum  esset,  si  viribus  naturae  gratiam  condigne  merere  possemus. 

Ita  Coelestinus  ep.  21  ad  Galliae  episc.  n.  14:  »Non  dubitemus,  in- 
quit,  ab  ipsius  gratia  omnia  hominis  merita  praeveniri,  per  quem  fit,  ut  ali- 
quid  boni  et  velle  incipiamus  et  facere. *  —  A  u  g  u  s  t  i  n  u  s  de  gr.  et  lib.  arb. 
n.  38:  »Efigentium  hominum  meritum  nullum  esset,  nisi  eos  eligentis  Dei 
gratia  praeveniret ; €  et  serm.  159  c.  2 :  »Gratia  praecessit  meritum  tuum,  non 
gratia  ex  merito,  sed  meritum  ex  gratia.  Nam  si  gratia  ex  merito,  emisti,  non 
gratis  accepisti.  Pro  nihilo,  inquit  (Ps.  55,  8),  salvos  facies  eos.  Quid  est  pro 
nihilo  salvos  facies  eos?  Nihil  in  eis  invenis,  unde  salves,  et  tamen  salvas. 
Gratis  das,  gratis  salvas.  Omnia  merita  praecedis,  ut  dona  tua  consequantur 
merita  mea.  Prorsus  gratis  das,  gratis  salvas,  qui  nihil  invenis,  unde  salves, 
et  multum  invenis,  unde  damnes. €  Cf.  infra  n.  91  ss.  et  ea  patrum  effata, 
quibus  dicunt  infidelium  opera  esse  peccata,  sterilia,  praeter  viam ;  quidquid 
non  est  ex  fide  peccatum  esse  etc.  n.  51  ss. 

4.  Merito  provocant  patres  ad  Rom.  11,  6:  Si  autem  gratia,  jamnon 
ex  operibus :  alioquin  gratia  non  est  gratia ;  et  4,  4 :  Ei  autem,  qui  opera- 
tur,  merces  non  imputatur  secundum  gratiam,  sed  secundum  debitum.  Hinc 
patet,  gratiam  neque  esse  fructum  operum  naturalium,  neque  debitam. 
Atqui  esset  fructus  operum  naturalium  essetque  debita,  si  eam  viribus 
naturalibus  merere  possemus :  nam  praemium  est  fructus  isque  debitus 
meritis.  Geterum  universa  ep.  Pauli  ad  Rom.  gratuitatem  gratiae  probat. 
Ideo  enim  eam  scripsit  Paulus,  ut  ostenderet  nemini  debitam  esse  salutem, 
homines  gratis  justificari,  Deum  pro  lubitu  sua  dona  dispensare. 

44  f^<Qf**d~  5.  Denique  inter  merita  et  praemium  debet  esse  quaedam  proportio 

ex  connexio.  Atqui  inter  merita  naturalia  et  bonum  supernaturale,  cujus- 
modi  est  gratia,  quae  est  etiam  pretium  sanguinis  Ghristi,  nulla  est  pro- 
portio  et  connexio.  Quare  pulchre  auctor  de  voc.  gent.  I,  17:  »Viles- 
ceret,  inquit,  redemptio  sanguinis  Christi,  nec  misericordiae  Dei  huma- 
norum  operumpraerogativasuccumberet,  sijustificatio,  quaefitpergratiam, 
meritis  praecedentibus  deberetur,  ut  non  munus  largientis,  sed  merces 
esset  operantis.«    Cf.  Ripalda  disp.  15  ss.;  Palmieri  th.  30  ss. 

69.  Demonstratio  p.  II.  et  seqq.  1.  Argumentum  secundum  et 
tertium,  quibus  praecedentem  demonstravimus  partem,  probat  quoque, 
nos  viribus  naturae  ne  de  congruo  quidem  gratiam  merere  posse.  »Nam, 
ut  inquit  Augustinus  de  pecc.  orig.  c.  23,  non  eritDei  gratia ullo  modo 
gratia,  nisi  gratuita  fuerit  omni  modo.^    Gratiam  vero  excludere 

2.  impetrationem  naturalem  statuit  concilium  arausicanum  II. 
can.  3:  »Si  quis  per  invocationem  humanam  gratiamDei  dicit  possecon- 
ferri,  non  autem  ipsam  gratiam  facere,  ut  ipse  invocetur  a  nobis,  contra- 
dicit  Isaiae  prophetae  (65,  1),  vel  Apostolo  idem  dicenti  (Rom.  10,  20) : 
Inventus  sum  a  non  quaerentibus  me,  palam  apparui  his;  qui  me  non  inter- 
rogabant*  Deinde  si  homo  viribus  naturae  merere  vel  impetrare  posset 
oratione  naturali  gratiam,  jam  ipse  in  ordine  salutis  aliquid  posset,  ipse  ' 
praeveniret  gratiam,  initiumque  salutis  esset  ab  ipso.  Atqui  constans  est 
doctrina  patrum  contra  semipelagianos  propugnata,  nos  in  ordine  salutis 
nihil  plane  posse,  nos  gratia  praeveniri,  Deoque  omne  initium  non  solum 
in  ordine  naturali,  sed  et  in  ordine  supernaturali  et  salutis  esse  asseren- 
dum  (n.  33.  68 3).  Hinc  Augustinus  contra  duas  ep.  pelag.  1.  2  c.  9 
n.  21:  »Avertat  Deus  hanc  amentiam,  ut  in  donis  ejus  nos  priores  facia- 
mus,  posteriorem  ipsum.»  Quare  idem  concilium  can.  6  docet  •  »Si  quis 
sine  gratia  Dei  credentibus,  volentibus,  desiderantibus,  conantibus,  labo- 
rantibus,  vigilantibus,  studentibus,  petentibus,  quaerentibus,  pulsantibus 
nobis  misericordiam  dicit  conferri  divinitus,  non  autem  ut  credamus,  ve- 
limus,  vel  haec  omnia,  sicut  oportet,  agere  valeamus,  per  infusionem  et 
inspirationem  s.  Spiritus  in  nobis  fieri  confitetur,  et  aut  humilitati,  aut 
obedientiae  humanae  subjungit  gratiae  adjutorium,  nec,  ut  obedientes  et 
humiles  simus,  ipsius  gratiae  donum  esse  consentit,  resistit  Apostolo  di- 
centi  (1.  Cor.  4,  7) :  Quid  habes,  quod  non  accepisti?  et:  Gratia  Dei  sum  id 
quod  sum  (ib.  15,  10).*    Gf.  Scheeben-Atzberger§  314. 

3.  Quamvis autem homo aliquo modo  possit  negative  se  ad  gratiam 
disponere,  removendo  obstacula,  i.  e.  cavendo  aliqua  saltem  peccata,  non    ; 
potest  tamen  viribus  naturae  positive  se  ad  illam  disponere.   Nam  a. 
omnis  dispositio  positiva  quandam  habet  proportionem  et  connexionem  /    / 
cum  forma,  ad  quam  disponit,  eamque  exigit,  saltem  in  aliquibus,  ne  sit 
frustra.   Nulla  vero  est  proportio  et  exigentia  actuum  mere  naturalium 

ad  gratiam  supernaturalem.  Quod  paulo  secus  b.  ita  expressit  s.  T  h  o- 
mas  c.  gentes  III^J.49:  »Quaelibet  res  ad  id,  quod  supra  ipsam  est,  ma- 
terialiter  se  habet.  Materia  autem  non  movet  se  ipsam  ad  suam  per- 
fectionem,  sed  oportet,  quod  ab  alio  moveatur.  Homo  igitur  non  movet 
se  ipsum  ad  hoc  quod  adipiscatur  divinum  auxilium,  quod  supra  ipsum 
est,  sed  potius  ad  hoc  adipiscendumaDeomovetur.*  c.  Patribus  solemne 
est  inculcare,  naturae  ante  gratiam  nihil  inesse,  quod  muneribus  compen- 
setur,  sed  plurimum  quod  puniatur;  et  Scripturae  conferunt  statum  ani- 
mae  humanae  ante  gratiam  cum  statu  mortis,  tenebrarum  etc.  Negant 
ergo  proportionem,  quae  propter  suam  perfectionem  gratiam  exigat.  Ad 
haec  d.  dispositioni  positivae  actibus  moralibus  inductae  dignitas  quae- 
dam  praemii  seu  ratio  meriti  saltem  congrui  videtur  competere,  quae  ex 

dictis  naturae  tribui  nequit.  Quare  censet  s.  Thomas  quodlib.  1  a  7,  »ad 
errorem  pelagianum  pertinere,  dicere,  quod  homo  possit  se  ad  gratiam 
praeparare  absque  auxilio  divinae  gratiae :  et  est  contra  Apostolum  qui 
(Phil.  1,  6)  dicit:  Qui  coepit  in  vobis  opus  bonuni,  ipse  perficiet." 

70.  Scholion  I.  Opinioni,  naturae  inesse  posse  dispositionem  positi- 
vam  prae  gratia,  non  favent  verba  parabolae  de  talentis  Matth.  25,  15,  quibus 
dominus  dicitur  distribuisse  talenta  unicuique  (servorum)  secundum  propriam 
virtutem.  Haec  enim  verba  1.  spectant  forte  tantum  ad  parabolae  ornatum, 
non  ad  sensum  intentum;  vel  2.  talenta  intelligi  pcssunt  magis  de  gratiis 
gratisdatis,  in  quarum  distributione  gratuita  Deus  rationem  etiam  habet 
idoneitatis  naturalis  ;  vel  3.  sub  v  i  r  t  u  t  e  non  immerito  intelligi  poterit  dis- 
positio  ex  gratia  profecta.  Ceterum  4:,  nulla  est  difficultas,  etiamsi  talenta 
intelligantur  de  gratiis  gratum  facientibus  et  virtus  dispositio  seu  indoles 
naturalis.  Incolumi  enim  gratiae  gratuitate  potest  Deus  rationem  habere 
indolis  naturalis  tamquam  conditionis,  cui  nulli  insit  meriti  dignitas.  Quis 
enim  dubitet,  Deum  in  elargiendis  variis  gratiis  rationem  habere  subjecti,  cui 
illas  tribuit,  num  sit  angelus  vel  homo,  is  vel  stans  vel  lapsus? 

70a.  Scholion  II.  Patres  graeci  vindicantur.  —  Non  desunt  vel  inter 
theologos  catholicos,  qui  patres  graecos,  nominatim  s.  Jo.  Chrysostomum, 
accusent,  quod  primas  partes  in  ordine  salutari  detulerint  naturae,  secundas 
gratiae,  quam  propterea  congruis  naturae  meritis  rependi  affirmaverint.  Ad 
hos  patres  ab  erroris  calumnia  vindicandos,  notentur :  1.  pelagianos  haud  se- 
mel in  Oriente fuisse  damnatos,  ut in conc.  diospolitano  (a.  415);  in  synodo 
orientali,  forte  anno  417  sub  Theodoto  patriarcha  antiocheno  habita ;  ab  A  t  - 
tico  patriarcha  CP.  a.  417;  iterum  in  conc.  ephesino  (a.  431);  haec  vero 
damnatio  non  facile  conciliatur  cum  assertione,  patres  graecos  plerosque  eorum 
erroribus  plus  minusve  favisse. 

2.  Patres  accusare  pelagianos  et  semipelagianos  novitatis,  et  contra 
eos  ad  patres  etiam  graecos  provocare;  utrumque  autem  vix  explicari  potest, 
si  patres  graeci  eodem  fuissent  infecti  errore.  Et  unde  factum  est,  ut  patres 
occidentales  tam  cito  hunc  errorem  detestati  sint  in  pelagianis  et  semipelagia- 
nis,  nunquam  vero  in  patribus  graecis?    Ad  haec 

3.  apud  illos  eosdem  patres  testimonia  inveniri  plane  egregia  pro  dog- 
mate  catholico,  quae  diligenter  collegit  Isaac  Habertus  in  sua  theol.  pp. 
graecorum  vindicata.  Ita  ex.  gr.  Chrysostomus  de  prophetiarum  obscuri- 
tate  hom.  1  n.  5 :  »  Neque  ad  recte  facta  sufficit  anima,  nisi  illo  potiamur  au- 
xilio.  Atque  ut  inteiligatis,  animam  nobis  ad  recte  facta  non  sufficere,  et  quid 
dico  ad  recte  facta?  ne  ad  hoc  quidem,  ut  ea,  quae  dicuntur,  percipere  possi- 
mus:  Animalis,  inquit,  homo  non  percipit  ea}  quae  sunt  Spiritus  (l.Cor.  2,  14) 
.  .  .  animalem  appellat  eum,  qui  ratiocinationibus  humanis  cuncta  permittit, 
neque  Spiritus  afflatum  recipit. *  Hom.  29  in  Matth. :  j,In  gratia  Dei  totum 
possumus,  sine  gratia  autem  nihil,  dicente  Apostolo :  Omnia  possum  in  eo  qui 
me  confortat  (Philipp.  4,  13);*  hom.  4  in  Ephes.  2;  in  Ps.  126  n.  1  :  »Quod 
si  illi  (judaei),  ut  urbem  et  murum  excitarent,  tanto  opus  habebant  auxilio 
superno  (cf.  2.  Esd.  4,  15  ss.):  multo  magis  nos,  qui  viam,  quae  ducit  in  coe- 
lum,  ingredimur. * 

4.  Easdem  phrases,  propter  quas  patres  graeci  accusantur,  reperiri  etiam 
apud  patres  latinos,  de  quorum  orthodoxia  nemo  dubitat,  ut  apud  Hierony- 
mum,  Hilarium,  Ambrosium  etc,  imo  vel  in  divinis  literis.  Zach.  1,3: 
Convertimini  ad  me}  et  ego  convertar  ad  vos;  Sap.  6,  17:  Quoniam  dignos  se 
ipsa  (Sapientia)  circuit  quaerens ;  Jac.  4,  8  ;  1.  Paral.  28,  9. 

5.  Patres  graecos  saepe  disserere  contra  eos,  qui  admisso  fato  quodam 
libertatem  negabant.  Sicut  ergo  Augustinus  contra  gratiae  inimicos  gra- 
tiam  extollit,  ita  illi  hac  supposita  liberum  inculcant  arbitrium.  Accedit 

6.  censuisse  patres,  eo  quod  Deus  velit  omnes  homines  salvos  fieri,  quod 
Christus  venerit  quaerere,  quod  perierat  omnesque  redemerit :  omnibus  praesto 
esse  gratiae  auxilia,  quamvis  id  non  semper  diserte  expresserint.  Nihil  ergo 
mirum,  si  gratia  supposita  fideles,  praesertim  otio  ac  socordiae  deditos,  allo- 
quentes  necessitatem  conatus  proprii  et  cooperationis  urgeant. 

7.  Quare  patres,  quorum  objiciuntur  effata,  neque  de  toto  loquuntur 
ordine  salutari,  neque  de  primo  salutis  initio,  neque  gratiae  nomine  quod- 
cunque  Dei  auxilium  intelligunt:  sed  loquuntur  de  parte  totius  ordinis  salu- 
taris,  quae  vel  proxime  praecedit  justificationem  vel  respicit  specialia  opera ; 
alloquuntur  enim  fideles  gratia  sane  praeventos.  Nomine  vero  gratiae  intelli- 
gunt  vel  gratiam  justificationis,  vel  gratiam  uberiorem,  quo  sensu  vel  ipse 
Augustinus  gratiae  nomen  saepe  adhibet  (n.  832).  Cf.  Faure  in  annot. 
ad  Augustini  Enehiridion  n.  81  et  opusc.  XVI,  112;  Petavius  de  Deo  IX, 
4  ss.,  qui  plurimum  luminis  affundit  patrum  graecorum  doctrinae;  Habert  I, 
24;  Raynaudus  in  apologia  pro  s.  Valeriano  c.  6  ss.,  quam  reperies  in 
Migne  patrol.  52,  792  ss. ;  Palmieri  th.  33. 

8.  Ad  rem  ergo  Eipalda  disp.  27  s.  11  distinguit  duplicis  generis  au- 
xilia  supernaturalia :  alia,  quae  conseruntur  et  junguntur  cum  objectis  mere 
naturalibus,  cum  homo  nunc  sit  in  ordine  elevationis  et  vel  ordo  naturalis 
eum  juvare  debeat  ad  consequendum  finem  supernaturalem  (cf.  n.  20):  alia, 
quae  sunt  conserta  et  conjuncta  cum  oeconomia  externa  supernaturalis  insti- 
tutionis,  ut  sunt  lex  et  Evangelium,  vel  quae  a  Deo  immediate  dispensantur 
sine  concursu  objecti  externi.  Quare  cum  patres  dicunt,  patriarchas  bene  usos 
esse  beneficio  naturae,  non  propterea  excludunt  gratiae  auxilia  interna  cum 
hoc  beneficio  naturae  externo  conserta:  sed  beneficium  naturae  vel  naturam 
opponunt  graiiae  externae  legis  mosaicae  vel  Evangelii.  Hinc  illa  distinctio 
triplicis  status  humani  generis  scil.  status  naturae,  status  legis  et  status 
gratiae:  qui  non  distinguuntur  gratia  interna,  quae  in  omnibus  tribus 
ruit,  quamvis  non  aequali  mensura:  sed  secundum  oeconomiam  et  gratiam  ex- 
.  ernam.  Inde  vero  explicatur  illa  patrum  quorundam  alioquin  mira  assertio, 
•  d  fuisse  gentibus  naturam,  quod  judaeis  fuerit  lex. 

71.  Scholion  II.  Juverit  aliquid  dixisse  de  celebri  et  bonitati  divinae 
adeo  conformi  axiomate  scholae :  Facienti  quod  est  in  se,  Deus  non  denegat  gra- 
tiam,  de  quo  ita  pronunciant  protestantes  in  artic.  Smalcaldicis  p.  318:  >Scho- 
lasticorum  dogmata:  hominem  habere  liberum  arbitrium  faciendi  bonum  et 
omittendi  malum;  item  sifaciat  homo,  quantum  in  se  est,  Deumlargiri  ei  certo 
suam  gratiam;  talia  et  similia  portenta  orta  sunt  ex  inscitia  peccati  etChristi, 
suntque  mere  ethnica  dogmata,  quae  tolerare  non  possumus ;  si  enim  appro- 
bantur,  Christus  frustra  mortuus  est. «    Notetur  igitur 

Hurter,  Compend.  theologiae  III,   11.  ed.  5 


QQ         Tract.  VHI.  de  gratia.  Facienti,  quod  est  in  se,  Deus  non  denegat  gr. 

1 .  axioma  illud  aequivalenter  et  fere  d i s e r t e  praeformatuin  repe- 
riri  apud  patres.  Aequivalenter,  quoties  docent,  Deum  nulli  prorsus  deesse, 
qui  sibi  non  sit  inimicus.  Fere  diserte  illud  proponit  Isidorus  pelusiota  ep. 
V  459:  »Qui  virtuti  dat  operam,  aequum  est,  eum  divinam  opem  invocare. 
At  qui  nullam  operam  dat,  etsi  eam  imploret,  propitium  numen  non  habet. 
Qui  enim  omnia,  quae  in  se  sita  sunt,  adimplet,  Deus  ipsi  benigneannuit.«  Cf. 
Hilarius  pict.  in  psalm.  118  lit.  N.;  Chrysostomus  hom.  35  in  Gen. 
n.  1  ;  hom.  53  n.  2 ;  in  psalm.  120  n.  1 ;  in  129  n.  3 ;  hom.  45  in  Matth.  n.  1  : 
»Ei,  qui  desiderio  et  studio  plenus  est,  dabuntur  aDeo  omnia;  ei  vero,  qui  his 
vacuus  est,  nec  ea,  quae  penes  se  sunt,  facit,  neque  ea,  quae  a  Deo  sunt,  da- 
buntur  illi;«  hom.  14  in  ep.  ad  Rom.  n.  11  ;  hom.  2  6  n.  3;  h.  12  in  ep.  ad 
Hebr.  n.  3;Basiliusin  regulis  brevior.  interrog.  224;  Pseudo-Basilius 
constit.  monast.  c.  1  n.  4;  Damascenus  or.  3  de  imag.  n.  33.  Imo  prae- 
formatum  dici  potest  vel  in  divinis  literis  Zach.  1,  3  (704) ;  Matth.  7,  7 :  Petite 
et  dabitur  vobis;  quaerite  et  invenietis,  pulsate  et  pulsanti  aperietur  etc.  Merito 
proinde  dici  potest  axioma  biblicum,  patristicum,  rationale. 

2.  Multiplicem  esse  axiomatis  apud  theologos  explicationem.  Cf.  variae 
sententiae  apud  Ripalda  disp.  20  sect.  1;  Mazzellad.  4  a.  5  §  2  etPal- 
mieri  th.  34.  Prajferenda  videtur  illa,  secundum  quam  axioma  intelligitur 
de  faciente  quod  est  in  se  viribus,  quas  habet:  ideoque  vel  viribus  gratiae 
elevantis,  saltem  si  sermo  est  de  fideli  respectu  gratiae  uberioris  (sive  ha- 
bitualis  sive  actualis),  seu  de  eo  qui  primum  ad  fidem  vocatur;  vel  viribus 
n  a  1  u  r  a  e  in  facilioribus  et  viribus  gratiae  medicinalis  saltem  quoad  modum 
supernaturalis  in  difficilioribus,  si  sermo  est  de  infideli.  Quo  in  casutamen 
nullum  inest  meritum,  nulla  dispositio  positiva actibus,  quibus  infidelis  facit 
quod  est  in  se,  sed  tantum  dispositio  negativa  removens  obicem,  qui  gratiae 
infusionem  impedire  posset,  et  ratio  conditionis,  qua  posita  Deus  intuitu 
meritorum  Christi,  quando  ei  placuerit,  conferet  gratiam  vocationis  ad  fidem. 
Hoc  in  sensu  illud  intellexerunt  theologi  plurimi  scholae  vetustiores  et  recen- 
tiores ;  hoc  sensu  maxime  convenit  bonitati  Dei,  qui  omnes  homines  vult  salvos 
fieri  et  ad  agnitionem  veritatis  venire  (l.  Tim.  2,  4):  hoc  sensu  vitat  incom- 
moda  illius  sententiae,  quae  tuetur  jam  ante  vocationem  ad  fidem  dari  infideli- 
bus  gratiam  secundum  substantiam  supernaturalem  ideoque  et  actus  salutares, 
si  ea  utuntur,  cum  tamen  fides  sit  radix,  initium  et  fundamentum  salutis  et 
cmnis  justificationis.  Cf.  Thomas  2.  dist.  28  q.  1  a.  4  ad  4;  1.2.  q.  89  a.  6; 
Suarez  IV,  15. 

3.  Non  sequi  ex  hoc  axiomate,  Deum  ad  dandam  suam  gratiam  semper 
exspectare,  ut  homo  faciat  quod  est  in  se.  Saepissime  enim  Deus  peccatores, 
qui  non  solum  non  faciunt  quod  est  in  se,  sed  peccata  peccatis  cumulant, 
uberrime  praevenit  gratia  sua. 

72.  Corollariimi.  Dei  in  gratiae  distributione  dominium.  —  Gum 
ergo  gratia  gratis  conferatur,  nec  ulli  creaturae  sit  debita:  liquet,  Deum 
esse  omnino  in  gratiarum  distributione  liberrimum,  ideoque  absque  ulla 
injustitia  vel  acceptionis  personarum  vitio  posse  illam  inaequali  ratione 
pro  suo  beneplacito  distribuere,  alios  vel  ab  utero  matris  gratiae  uber- 
tate  et  benedictionibus  dulcedinis  praeveniendo,  aliis  gratiam  concedendo 
longe  minus  uberem.   In  hoc  Dei  dominio  extollendo  totus  praeeunte 

Paulo,  praesertim  Rom.  9,  est  s.  Augustinus  in  suis  adversus  gratiae 
inimicos  operibus. 

Articulus  III. 

De  gratiae  distributione. 
73.  Magnum  gratiae  mysterium.  —  Unum  ex  praecipuis  totius  trac- 
tatus  mysteriis  aggredimur,  quod  gratiae  distributione  continetur.  Si  enim 
quaeritur,  quare  Deus  parcius  suas  distribuerit  gratias  ante  Christi  ad- 
ventum,  et  quare  etiam  nunc  parce  distribuat  illam  tot  gentibus  adhuc 
in  tenebris  et  in  umbra  mortis  sedentibus ;  quare  unum  sic  vocet,  ut  ve- 
niat,  non  vero  alterum,  cum  tamen  possit;  quare  e  duobus  eorundem 
scelerum  reis  unius  misereatur,  alterum  in  sua  relinquat  induratione  etc. : 
responsum  aliud  dare  non  possumus  quam  illud  Pauli  Rom.  11,  33:  0  al- 
titudo  divitiarum  sapientiae  et  scientiae  Dei,  quam  incomprehensibilia  sunt 
judicia  ejus.  Hoc  mysterium  patres  passim  admirantur,  in  primis  auctor 
op.  de  vocatione  omnium  gentium1).  Opportunum  autem  erit,  in  eo  con- 
templando  prae  oculis  habere  patrum. doctrinam,  quam  Augustinus 
ita  expressit  ep.  194  n.  21:  »Satis  sit  interim  christiano  ex  fide  adhuc 
viventi  et  nondum  cernenti,  quod  perfectum  est,  sed  ex  parte  scienti, 
nosse  vel  credere,  quod  neminem  Deus  liberet,  nisi  gratuita  misericordia 
per  D.  N.  J.  Christum,  et  neminem  damnet,  nisi  aequissima  veritate  (ju- 
stitia)  per  eundem  D.  N.  J.  Christum.«  Ep.  95  n.  6:  »Cur  autem  ille  sic, 
ille  autem  sic  adjuvetur  vel  non  adjuvetur,  nescio ;  id  tamen  Deum  summa 
sibique  notaaequitatefacerescio.*  Cf.  Fulgentius  1.  1  de  veritate prae- 
dest. ;  s.  Prosper  carm.  de  ingratis  c.  18  (opusc.  XXIV);  ex  theologis 
Palmieri  th.  62;  Atzberger  §  315.  316.  Quid  vero  de  gratiarum 
distributione  tenendum  sit,  ordine  progredientes  et  certa  a  minus  certis 
secernentes  distinctis  thesibus  exponemus. 

g-  74.  TllCSlS  CLXXXVIII.  Justis  omnibus,  praesertim  vero  vo- 
lentibus  et  conantibus,  urgente  praecepto  datur  a  Deo  gratia  vere 
ac  relative,  proxime  vel  remote  suf/iciens  ad  servanda  omnia  prae- 
cepta,  et  consequenter  ad  perseverandum, 

Declaratio  p.  I.  Thesis  est  dejide,  ut  patet  ex  damnatione  prop.  1 
Jansenii:  »Aliqua  Dei  praecepta  hominibus  justis  volentibus  et  co- 
nantibus  secundum  praesentes,  quas  habent,  vires  sunt  impossibilia :  de- 
est  quoque  illis  gratia,  qua  possibilia  fiant,«  quae  declarata  est  temeraria, 


J)  Cf.  ex.  gr.  1.  cc.  13.  15.  16.  21 ;  1.  2  cc.  1.  3.  9.  37  etc.  Ita  vero  1.  2.  c.  5  scri- 
bit :  „Quae  (gratia)  etsi  parcior  ante  atque  occultior  fuit,  nullis  tamen  seculis  se  ne- 
gavit,  virtute  una,  quantitate  diversa,  consilio  incommutabili,  opere  multiformi." 
Cf.  s.  Franc.  Salesius  Traite  de  1'Amour  de  Dieu  1.  2  c.  7. 

impia,  blasphema,  anathemate  damnanda,  haeretica.*  Gontendimus 
autem  in  ea  contra  jansenianos,  justis  omnibus  dari  gratiam  vere,  non 
nomine  tenus  sufficientem ;  relative,  i.  e.  spectatis  omnibus  adjunctis; 
proxime,  i.  e.  immediate  absque  alia  sufficientem,  vel  saltem  remote, 
i.  e.  talem,  a  cujus  bono  usu  collatio  gratiae  proxime  sufficientis  pendeat. 
Gratia  remote  sufficiens  solet  dici  gratia  orationis,  quia  ea  adjuti  sal- 
tem  orare  possumus  et  orando  impetrare  gratiam  uberiorem ;  proxime 
vero  sufficiens  dicitur  gratia  operationis:  quae  gratiae  distinctio  sig- 
nificatur  verbis  conc.  tridentinin.  seq.  citandis. 

75-  Demonstratio  p.  I.  1.  Probatur  thesis  verbis  conc.  arausi- 
cani  II.  can.  25:  »Hoc  etiam  secundum  catholicam  fidem  credimus,  quod 
accepta  per  baptismum  gratia,  omnes  baptizati,  Christo  auxiliante  et 
cooperante,  quae  ad  salutem  animae  pertinent,  possintetdebeant,  sifide- 
liter  laborare  voluerint,  adimplere;*  verbisconc.  tridentini  sess.  6cap. 
11:  »Nemo  (debet)  temeraria  illa  et  a  patribus  anathemate  prohibita  voce 
uti,  Dei  praecepta  homini  justificato  ad  observandum  esse  impossibilia : 
nam  Deus  impossibilia  non  jubet,  sedjubendo  monet  et  facere,  quodpos- 
sis,  et  petere,  quod  non  possis,  et  adjuvat,  ut  possis;«  et  can.  18  statuit : 
»Si  quis  dixerit,  Dei  praecepta  homini  etiam  justificato  et  sub  gratia  con- 
stituto  esse  ad  observandum  impossibilia,  A.  S.« 

2.  Probatur  ratione,  quam  idem  conc.  ib.  patribus  praeeuntibus  urget : 
-/  »Deus  gratia  sua  semel  justificatos  non  deserit,  nisi  ab  eis  prius  deseratur;« 
iterumque  inculcat  conc.  vaticanum  sess.  3  cap.  3. 

Ita  vero  illud  principium  exponit  Augustinus  enarr.  in  Ps.  39  n.  27: 
»Te  jam  justum  ex  fide  viventem  negliget,  deseret,  dimittet?  Imo  vero  et  hic 
fovet  et  hic  necessaria  subministrat  et  noxia  resecat  .  .  .  Dominus  curam  habet 
tui,  securus  esto !  Ille  portat,  qui  te  fecit :  ab  artificis  tui  manu  noli  cadere : 
si  cecideris  a  manu  artificis,  frangeris.  Ut  autem  permaneas  in  manu  artificis, 
bona  voluntas  facit  .  .  .  Nusquam  tibi  deest :  tu  illi  noli  deesse :  tu  tibi  noli 
deesse.*  Et  serm.  2  2  in  append.  (al.  88  de  temp.,  probabiliter  s.  Caesarii): 
»Volumus  caritati  vestrae  suggerere,  qualiter  obdurationem  illam  debeatis 
accipere.  Primo  hoc  firmiter  et  fideliter  credat  dilectio  vestra,  quia  nunquam 
prius  Deus  deserit  hominem,  nisi  prius  ab  homine  deseratur.  Cum  enim  semel 
et  secundo  et  tertio  unusquisque  gravia  peccata  commiserit,  exspectat  tamen 
Deus1)*  etc.  Dictum  autem  hoc  intelligendum  esse  non  solum  de  gratia  habi- 
tuali,  sed  in  primis  de  actuali,  patet  a.  ex  verbis  concilii  c.  13,  ubi  justos 
ita  instituit:  »In  Dei  auxilio  firmissimam  spem  collocare  et  reponere  omnes 
debent.  Deus  enim,  nisi  ipsi  illius  gratiae  defuerint,  sicut  coepit  opus  bonum, 
ita  perficiet,  operans  velle  et  perficere ;  *  fo.  ex  patrum  verbis,  quae  gratiam 
etiam  actualem  complectuntur ;  c.  ex  scopo  decreti,  qui  est  erigere  justos,  ut 


»)  Cf.  in  Ps.  149  n.  9  ;  de  nat.  et  gr.  n.  29 ;  tr.  2  et  34  in  Jo.  n.  6  ;  D  e  c  h  a  m  p  s 
1.  3  disp.  8  c.  3  ss. ;  1.  2  disp.  8c.  3;PallaviciniH.  C.  tr.  VIII,  14  n.  6.  Cf.  Maz- 
zella  d.  4.  a.  3;  Ripalda  d.  111. 

confidant  se  Deo  adjuvante  posse  perseverare.  Quamvis  autem  verum  sit,  Deum 
neminem  deserere,  nisi  prius  deseratur :  non  tamen  exinde  sequitur,  eum  toties 
hominem  deserere,  quoties  deseritur ;  hoc  enim  adversatur  experientiae  et  Scrip- 
turae :  neque,  si  hoc  fieret,  peccator  unquam  e  statu  peccati  posset  resurgere. 

3.  Probatur  ex  divinis  literis,  quae  hanc  veritatem  multipliciter  tra-  Qt. 
dunt,  sive  cum  a.  docent,  Deum  omnes  justos  diligere  dilectione  fecunda 
gratiae,  non  quia  vel  quatenus  praedestinati  sunt,  sed  quia  et  quatenus 
justi  sunt  Prov.  8,  17:  Ego  diligentes  me  diligo;  10,  6;  Joan.  14.  21; 
Matth.  12,  50:  Quicunque  fecerit  voluntatem  Patris  mei,  qui  in  coelis  est, 
ipse  meus  frater  et  soror  et  mater  est ;  Rom.  5,  8.  10:  Commendat  autem 
caritatem  suam  Deus  in  nobis,  quoniam  cum  adhuc  peccatores  essemus, 
secundum  tempus  Christus  pro  nobis  mortuus  est :  multo  igitur  magis  nunc 
justificati  in  sanguine  ipsius,  salvi  erimus  ab  ira  per  ipsum.  Si  enim  cum 
inimici  essemus,  reconciliati  sumus  Deo  per  mortem  Filii  ejus,  multo  magis 
reconciliati  salvi  erimus  in  vita  ipsius.  Sive  cum  fo.  justos  exhibent  ut 
membra  corporis  Ghristi.  Atqui  secundum  Paulum  Eph.  5,  23  ss.  nemo 
unquam  carnem  suam  odio  habuit,  sed  nutrit  et  fovet  eam  sicut  Christus 
Ecclesiam.  Sive  cum  c.  justos  omnes  certos  reddunt,  Deum  quantum  est 

ex  se  ipsis  omnibus  dare  vitam  aeternam.  Jo.  6,  30 :  Haec  est  autem  vo- 
luntas  Patris  mei,  qui  misit  me;  ut  omnis  qui  videt  Filium  et  credit  in  eum, 
habeat  vitam  aeternam,  et  ego  resuscitabo  eum  in  novissimo  die;  cf.  v.  52; 
3,  16;  ad  Tit.  3,  4  etc.  Sive  cum  d.  Ghristus  testatur  Matth.  11,  30:  Ju- 
gum  enim  meum  suave  est  et  onus  meumleve ;  ets.  Joannesl.ep.  5,3:  Man- 
data  ejus  gravia  non  sunt.  Sive  cum  e.  inculcant,  Deum  nunquam  dese- 
rere  justos,  neque  permittere,  ut  tententur  supra  id,  quod  possint;  Eccli. 

2,  12:  Quis  enim  permansit  in  mandatis  ejus  et  derelictus  est?  .  .  .  Pro- 
tector  est  omnibus  exquirentibus  se  in  veritate;  cf.  ib.  27,  9;  34,  19;  Prov. 

3,  21  ss. ;  Ps.  36, 24  ss.  et  aliis  omissis  1.  Cor.  10,  13:  Fidelis  autem  Deus 
est,  qui  non  patietur  vos  tentare  supra  id}  quod  potestis :  sed  faciet  etiam 
cum  tentatione  proventum:  quae  inepte  dicerentur  esse  intelligenda  de 
solis  pradestinatis.  Nam  a.  Paulus  alloquitur  omnes  corinthios,  et  in 
ipsis  universos  fideles;  hinc  p.  conc.  tridentinum  hisce  verbis  absque  li- 
mitatione  universaliter  sess.  24  can.  9  utitur.  Et  revera  7.  haec  scripsit 
Paulus  ad  solandos  tentatos :  atqui  non  solum  praedestinati  sunt  tentati, 
nec  ullum  esset  solatium  tentatis  scire  haec  tantum  de  praedestinatis  valere. 

4.  Ipse  status  justi  exigit  hujusmodi  gratiam :  justus  enim  est  filius 
Dei,  heres  coeli,  in  ordine  supernaturali  constitutus,  qui  tenetur  opera 
statui  suo  et  fini  convenientia  operari,  quod  sine  gratia  actuali  nequit. 
Ergo  tenetur  Deus  sapiens  ordinis  provisor  illam  subministrare,  quamdiu 
homo  ex  illo  ordine  peccato  gravi  non  excidit.  Quare  cum  Prospero 
sent.  super  c.  12  gall.  concludimus:    »Qui  dicit,  quod  quibusdam  vocatis 

et  pie  justeque  viventibus  obedientia  subtrahatur,  ut  obedire  desistant, 
male  opinatur  de  Dei  bonitate  atque  justitia.«    Gf.  n.  218. 

76.  ScllOlioil  I.  Quod  si  aliqui  patres  videntur  af6rmare,  Petro  defuisse 
gratiam,  scias  a.  ejusmodi  testimonia  non  favere  jansenianis,  cum  Petrus  non 
fueritvolens  et  conans,  de  quo  in  primis  agit  prop.  damnata;  deinde  b.  secun- 
dum  hos  patres  Petro  defuit  forte  gratia  proxime  sufficiens,  non  vero  gratia 
orationis,  cum  id  nimis  aperte  adversetur  verbis  Christi  hortantis:  Vigilate 
et  orate,  ut  non  intretis  in  tentationem  (Matth.  26,  4l).  Qnod  si  C.  opinati  es- 
sent,  Petro  omnem  defuisse  gratiam,  nondum  obessent  doctrinae  catholicae, 
cum  censeant,  Deum  deseruisse  Petrum  nonnisi  postquam  Petrus  coepit  de- 
serere  Deum,  negligendo  Christi  monita,  nimis  de  se  praesumendo  se  jue  sponte 
exponendo  periculo,  rejecta  gratia  oblata. 

77.  Scholion  II.  Quod  attinet  peccatores  fideles,  pariter  certum  est, 
Deum  omnibus.  dare  gratiam  proxime  vel  remote  sufficientem  ad  salutem.  Hoc 
probant  argumenta  thesis  seq.  et  Ecclesia  clare  docet  in  conc.  lateranensi 
cap.  ,Firmiter(:  »Si  post  susceptionem  baptismi  quisquam  prolapsus  fuerit  in 
peccatum,  per  veram  potest  semper  poenitentiam  reparari;*  et  in  conc.  tri- 
dentino  sess.  6  cap.  14  et  sess.  14  cap.  1 :  »Quoniam  Deus  dives  in  miseri- 
cordia  cognovit  figmentum  nostrum,  illis  etiam  vitae  remedium  contulit,  qui 
sese  postea  in  peccati  servitutem  et  daemonis  potestatem  tradidissent.*  Sane 
pro  his  in  primis  instituit  Chriscus  poenitentiae  sacramentum. 

78.  Demonstratio  p.  II.  Justos  omnes  accipere  gratiam  ad  per- 
severandum  remote  vel  proxime  vere  sufficientem,  ut  peremptorie 
docet  conc.  arausicanum  can.  25  (n.  75 x),  colligitur  1.  corollarii  modo. 
Nam  perseverantia  activa,  quae  ex  parte  justi  requiritur,  continetur  fideli 
observatione  praeceptorum  divinorum.  Atqui  ex  dictis  gratia  sufficiens 
omnibus  datur  iustis  ad  haec  observanda. 

2.  Docet  s.  Petrus  2.  ep.  1,  10:  Quapropter ,  fratres,  magis  satagite7 
ut  per  bona  opera  certam  vestram  vocationem  et  electionem  faciatis :  quae 
exhortatio  non  dirigitur  ad  solos  praedestinatos,  sed  ad  omnes  fratres, 
hinc  ad  omnes  saltem  justos.  Atqui  ea  irrisoria  foret,  si  vel  uni  justo- 
rum  subtraheretur  gratia  ad  perseverandum ;  tunc  enim  non  posset  illi 
obsequi  certamque  facere  suam  electionem. 

3.  Si  quis  justus  careret  auxilio  ad  perseverandum,  perseverantiae 
defectus  teste  vel  Augustino  de  corr.  et  gr.  c.  11  ei  non  posset  impu- 
tari.  Atqui  imputatur:  nam  si  non  perseverat,  damnabitur.  Habuit  ergo 
gratiam  ad  perseverandum.  Etsi  vero  ad  perseverantiam  complete  spe- 
ctatam  specialia  Dei  beneficia  requiruntur  (n.  41),  haectamennullijusto- 
rum  ita  denegari,  ut  nequeant  impetrari,  ibidem  quoque  ostendimus. 

OS{  79.  Tliesis  CLXXXIX.   Omnibus  hominibus  adultis,  etiam  in- 
fidelibus,   datur  gratia  proxime   vel  remote   ad   salutem  sufficiens. 

Declaratio.    Statuitur  thesis  contra  calvinianos  et  j  ansenianos^*9 
eaque  est  inter  theologos  certa,   cui  favet  Ecclesia,   cum  Alexander  VIII. 

damnaverit  prop.  (5):  » Pagani,  judaei,  haeretici  aliique  hujus  generis  nullum 
omnino  accipiunt  a  JesuT  Christo  influxum,  adeoque  hinc  recte  inferes,  in  illis 
esse  voluntatem  nudam  et  inermem  sine  omni  gratia  sufficienti.*  Loquimur 
autem  de  inficlelibus  negativis,  quibus  nondum  annunciatum  est  evange- 
lium ;  nam  infideles  positivi,  qui  evangelio  praedicato  nolunt  credere,  gra- 
tiam  oblatam  repellunt,  ideoque  gratia  non  carent,  sed  ea  non  utuntur.  Si 
vero  quaeritur  1.  quando  vel  quoties  infidelibus  negativis  offertur  gratia,  re- 
spondemus,  id  definiri  non  posse,  cum  nostrum  non  sit,  Deo  regulas  praescri- 
bere  in  distribuenda  gratia  servandas  et  ipse  modo  copiosius,  modo  parcius 
suas  pro  lubitu  distribuat  gratias:  merito  tamen  statuimus,  Deum  gratiam 
dispensare  saltem  a.  cum  urget  praeceptum  difficile  vel  gravis  tentatio;  b.  quo- 
ties  homini  propcnuntur  media  divinitus  in  hominis  salutem  instituta  (cf.  20; 
708);  quare  C.  etiam  cum  peccator  conscientiae  remorsibus  ad  poenitentiam 
urgetur;  d.  cum  rationis  usus  in  homine  evigilat;  si  e.  homo  faeit,  quod  est 
in  se  (n.  7l);  f.  in  mortis  periculo.  Si  2.  quaeritur,  quaenam  gratia  infideli- 
bus  confsratur,  respondet  cum  nonnullis  Ripalda  disp.  20  magno  eruditionis 
apparatu,  Deum  dare  semper  gratiam  supernaturalem,  ut  quilibet  actus  bonus 
sit  salutaris;  vivjmus  enim  in  ordine  supernaturali  et  destinati  sumus  ad 
finem  supernaturalem ;  plerique  vero  (cf.  Mazzella  d.  4  a.  5)  contendunt, 
Deum  dare  prius  gratiam  medicinalem,  quae  tantum  quoad  modum  sit  super- 
naturalis ;  gratiam  proprie  supernaturalem  dare  nonnisi  cum  prima  vocatione 
ad  fidem.  Quae  sententia  videtur  praeferenda,  dummodo  haec  vocatio  ad  fidem 
laxe  admodum  accipiatur :  habet  enim  fides  suam  auroram,  quae  eam  per  multos 
quandoque  annos  mire  praecedit,  ut  patet  ex  biographiis  eorum,  qui  suam  ad 
fidem  catholicam  conversionem  nobis  enarrarunt.  Censemus  igitur  gratiam 
supernaluvalem  conferri,  quoties  infidelis  excitatur  ad  cogitandum  de  sua  sa- 
lute,  ad  orandum  Deum,  ut  ipsum  doceat  viam  veritatis  et  salutis,  etiamsi  nihil 
adhuc  audierit  de  Evangelio:  illis  enim  cogitationibus,  orationibus,  desideriis, 
salutis  fideique  initium  aliquod  saltem  remotum  contineri  videtur. 

80.  Demonstratio.  Nostrae  sententiae  haud  spernenda  sunt  funda- 
menta.  Ea  enim  1.  consectarium  est  doctrinae,  qua  tenemus,  ordinem 
reparationis  tam  late  patere,  quam  late  patet  status  ruinae ;  nam  quod 
cecidit  in  Adamo  primo,  erectum  fuit  insecundo.  Sicut  ergo  naturae  bona 
communia  omnibus  sunt, ita omnibus communia censet  Gregonus  naz. 
or.  33  n.  9,  »legem,  prophetas,  ipsos  Ghristi  cruciatus,  per  quos  omnes 
citra  ullam  exceptionem  restaurati  sumus,  qui  eidem  Adamo  participavi- 
mus  et  a  serpente  in  fraudem  inducti  et  per  peccatum  morte  affecti  et 
per  coelestem  Adam  saluti  restituti  et  ad  lignum  vitae,  unde  excideramus, 
per  lignum  ignominiae  revocati  sumus.*  Atqui  ordo  reparatus  gratiam 
supponit  exigitque,  quae  illum  penetret  totumac  pervadat;  cuilibet  ergo, 
qui  ad  illum  pertinet,  gratia  praesto  erit. 

2.  Est  consectarium  veritatis,  quam  apostolorum  principes  nos  do- 
cent;  Paulus  scribens  ad  Timotheum  1.  ep.  2,  4:  Qui  (Deus)  omnes  ho- 
mines  vult  salvos  fieri  (II  n.  100);  Petrus  vero  contestans  2.  ep.  3,  9  nolle 
Deum  aliquos  perire,  sed  omnes  ad  poenitentiam  reverti.    »Deus  vult  om- 

nes  homines  salvos  fieri,  et  ideo,  infert  Thomas  lect.  3  inHebr.  12,  gra- 
tia  nulli  deest,  sed  omnibus,  quantum  inse  est,  secommunicat.*  Gf.  etiam 
Jo.  1,  9:  Erat  lux  vera,  quae  illuminat  omnem  hominem  venientem  in  hunc 
mundum;  Rom.  5,  15  ss.;  10,  12;  Apoc.  3,  20  etc. 

3.  Ea  consequitur  ex  theoremate  certissimo,  Ghristum  pro  omni- 
b  u  s  omnino  hominibus  mortuum  esse  sanguinemque  suum  fudisse  (II.  th. 
171):  omnes  ergo,  quantum  est  ex  se,  Patri  reconciliavit,  omnibusque 
gratiam  promeruit  ac  sanguine  emit  suo,  ut  omnes  laetissimis  hujus  re- 
conciliationis  fructibus  potiantur.   Cf.  Thomas  c.  gentes  III,  159. 

4.  Praeterea  certum  est,  Deum  impossibilia  non  praecipere,  quae 
doctrina  solemnis  est  in  universa  Ecclesia.  Hinc  Pius  VI.  damnavit  prop. 
10  synodi  pistoriensis,  » qua  parte  generaliter  innuit  hominem  prae- 
varicatorem  evasisse  per  inobservantiam  legis,  quam  impotens  esset  ob- 
servare ;  quasi  impossibile  aliquid  potuerit  imperare,  qui  justus  est,  aut 
damnaturus  sit  hominem  pro  eo,  quod  non  potuit  vitare,  qui  pius  est,«  ut 
falsam,  scandalosam,  impiam,  in  Bajo  damnatam.  Baji  autem 
propositio  54  ita  sonat:  »Definitiva  haec  sententia:  Deum  homini  nihil 
impossibile  praecepisse,  falso  tribuitur  Augustino,  cum  Pelagii  sit.«  Imo 
adeo  evidens  est  hoc  axioma,  ut  Augustinus  scribat  de duabus  anima- 
bus  c.  11 :  »Neminem  vituperatione  suppliciove  dignum,  qui  aut  velit,  quod 
justitia  velle  non  prohibet,  aut  id  non  faciat,  quod  facere  non  potest. 
Nonne  ita  cantant  et  in  montibus  pastores,  et  in  theatris  poetae,  et  indocti 
in  circulis,  et  docti  in  bibliothecis,  et  magistri  in  scholis,  et  antistites  in 
sacratis  locis,  et  in  orbeterrarumgenushumanum1)?»  Atqui  omnes  om- 
nino  homines  tenentur  quaedam  servare  praecepta,  quae  absque  gratia 
adimpleri  nequeunt,  uti  sunt  praecepta  de  procuranda  salute  aeterna,  de 
diligendo  Deo  ut  oportet,  de  agenda  poenitentia,  quae  ad  remissionem 
peccatorum  obtinendam  disponat  etc. 

»Homo  ergo,  merito  cum  Augustino  de  grat.  et  lib.  arb.  n.  9  inferi- 
mus,  gratia  juvatur,  ne  sine  causa  voluntati  ejus  jubeatur.  *  »Nain  sine  suo 
fructu,  inquit  idem  s.  doctor  de  gr.  et  lib.  arb.  c.  18  n.  37,  prorsus  admone- 
retur  praecepto  liberum  arbitrium,  nisi  prius  acciperet  aliquid  dilectionis,  ut 
addi  sibi  quaereret,  unde  quod  jubebatur  impleret.  *  —  Quare  »qui  legem 
omnibus  dedit,  nullum excepit  a  salute. «  Ita  Ambrosiaster  in  l.Tim.  2,4. 
—  Hinc  s.  Thomas  in  4.  dist.  20  q.  1  a.  1  docet:  »Quamdiu  manet  homini 
usus  liberi  arbitrii  in  hac  vita,  potest  ad  gratiam  se  praeparare  de  peccatis 
dolendo,  *  quod  certo  non  potest,  si  caret  gratia  actuali. 

5.  Accedit  celebre  axioma:  ,Facienti  quod  est  in  se,  Deus  non  de- 
negat  gratiam;'  quod,  originem  si  spectas,  inventum  scholae  non  est,  sed 


•)  Patrum  testimonia  pro  hoc  axiomate  diligenter  collegerunt  Dechamps 
1.  2  disp.  6;  1.  3  disp.  6 ;  Bellarminus  dejustific.  IV,  11  ss.  Augustini  testi- 
monia  cf.  apud  D'Argentre  de  praedest.  c.  3  p.  44. 

a  patribus  traditum  (n.  67),  imo  inScripturis  adumbratum  censeri  debet ; 
si  certitudinem  quaeris,  indubium  est :  fuit  enim,  teste  Stephano  B  r  u  1  i  f  e  r 
in  2.  d.  28  q.  3,  regula  theologicalis ;  si  extensionem,  plane  universale 
est,  adeo  ut  de  omni  homine  viatore  sit  verum.  Repugnare  enim  vide- 
tur,  hominem  esse  in  statu  viae  et  carere  medio  absolute  necessario  pro- 
grediendi  ad  terminum,  sique  fecerit,  quod  est  in  se,  id  esse  cassum.  Et 
sane  si  non  potest  operari  suam  salutem,  non  est  in  statu  viae :  si  vero 
potest,  ergo  habet  gratiam. 

^Non  enim  hoc  habet,  inquit  ad  rem  Thomas  compendii  c.  145,  ordo 
divinae  juslitiae,  quod  quamdiu  aliquis  est  in  via,  sibi  detur,  quod  pertinet 
ad  terminum  viae :  immobiliter  autem  se  habere  vel  in  bono  vel  in  malo  per- 
tinet  ad  terminum  viae.*  Etsi  vero  de  effati  sensu  non  una  est  theologorum 
sententia,  nihilominus,  quomodocunque  explicetur,  sequitur  ex  eo,  omnibus 
immediate  vel  saltem  mediate  gratiam  praesto  esse.  Quare  idem  s.  doctor  con- 
fidenter  de  verit.  q.  14  a  11  ad  1  statuit:  »Ad  divinam  providentiam  pertinet, 
ut  cuilibet  provideat  de  necessariis  ad  salutem,  dummodo  ex  parte  ejus  non 
impediatur.  Si  enim  aliquis  taliter  nutritus  (scil.  in  silvis  vel  inter  bruta  ani- 
malia)  ductum  naturalis  rationis  sequeretur  in  appetitu  boni  et  fuga  mali,  cer- 
tissime  est  tenendum,  quod  ei  Deus  vel  per  internam  inspirationem  revelaret 
ea,  quae  sunt  ad  credendum  necessaria,  vel  aliquem  fidei  praedicatorem  ad 
eum  dirigeret,  sicut  misit  Petrum  ad  Cornelium. €  Et  iterum  in  2.  dist.  28 
q.  1  a.  4  ad  4 :  »  Si  aliquis  in  barbaris  natus  nationibus,  quod  in  se  est,  faciat, 
Deus  sibi  revelabit  illud,  quod  est  necessarium  ad  salutem,  vel  inspirando  vel 
doctorem  mittendo. €  Cf.  a.  3  ad  5  ;  in  3.  d.  25  q.  2  a.  1  qcla  1  ad  1.  2;  lect. 
3  in  Rom.  1  0  ;  lect.  5.  in  Jo.  6 ;  39.  86  a.  1. 

6.  Neque  deest  conciliorum  patrumque  suffragium.  Ita  conc.  seno- 

nense  a.  1528  can.  15:    »Neque  tamen  tanta  gratiae  necessitas  libero 

praejudicat  arbitrio,  cum  illa  semper  in  promptu  sit,  et  neque  momentum 

quidem  praetereat,  in  quo  Deus  non  stet  ad  ostium  et  pulset,  cui  si  quis 

aperuerit  januam,  intrabit  ad  illum  et  coenabit  cum  illo.* 

Similia  habent  conc.  coloniense  a.  1536  p.  7  c.  32.  Cf.  t.  I.  n.  219  a. 
Et  Orosius,  Augustini  discipulus,  apol.  de  lib.  arb.  n.  19:  » Mea  semper 
haec  est  fidelis  atque  indubitata  sententia,  Deum  adjutorium  suum  non  solum 
in  corpore  suo,  quod  est  Ecclesia,  cui  specialia  ob  credentium  fidem  gratiae 
suae  dona  largitur,  verum  etiam  universis  in  hoc  mundo  gentibus  propter 
longanimem  sui  aeternamque  clementiam  subministrare,  non  ut  tu  (Pelagium 
alloquitur)  asseris  cum  discipulo  tuo  Coelestio  .  .  .  in  solo  naturali  bono  et 
libero  arbitrio  generaliter  universis  unam  gratiam  contributam :  sed  speciatim 
quotidie  per  tempora,  per  dies,  per  momenta,  per  olzojxol  et  cunctis  et  singulis 
ministrare  (Migne  P.  L.  XXXI,  1188).*  Et  n.  21:  »Ex  quo  evidentissime 
declaratum  est,  nemini  hominum  deesse  Dei  adjutorium:  praesertim  (notetur 
haec  ratio)  cum  et  seductor  insistat  et  insit  infirmitas  (Migne  ib.  p.  1190).* 
Porro  eandem  veritatem  patres  aequivalenter  docent,  quoties  a.  inculcant  ho- 
mines  perire  non  ex  gratiae,  sed  ex  cooperationis  defectu:  quod  ita  expressit 
s.  Thomas  in  Jo.  6  lect.  5:  »Cor  humanum  ex  sese  ad  inferiora  tendens  sur- 
sum  elevari  nisi  tractum  nonpotest.    Si  vero  non  elevatur,  non  est  defectus 

ex  parte  trahentis,  sed  est  propter  impedimentum  ejus,  qui  non  trahitur  .  .  . 
Deus  enim  omnibus  ad  trahendum  manum  porrigit,  quantum  est  in  se:  et 
quod  plus  est,  non  solum  attrahit  manum  reeipientis,  sed  etiam  aversos  ad  se 
attrahit  .  .  .  Ex  quo  ergo  Deus  paratus  est  omnibus  dare  gratiam  et  ad  se  at- 
trahere,  non  imputatur  ei,  si  aliquis  non  accipiat,  sed  ei,  qui  non  accipit. «  Cf. 
c.  gentes  IV,  55.  —  Docent  b.  quoties  tradunt  singulis  hominibus  angelos 
in  custodiam  deputari  (t.  II.  n.  420).  Docent  c.  cum  exhibent  homines  sin- 
gulos  medios  veluti  inter  Deum  invitantem  et  daemonem  seducentem.  Ita 
AugustinusinPs.  91  n.  3:  »Si  satanas  loqueretur  et  taceret  Deus,  haberes 
unde  te  excusares :  modo  aures  tuae  positae  sunt  inter  monentem  Deum  (uti- 
que  voce  salutari)  et  suggerentem  serpentem.  Quare  huc  flectuntur,  hinc  aver- 
tuntur?  Non  cessat  satanas  suadere  malum,  sed  nec  Deus  cessat  admonere 
bonum ;  satanas  non  cogit  invitum :  in  tua  potestate  est  consentire  aut  non 
consentire. *  —  Quare  omnino  ad  rem  Orosius  1.  c.  n.  20:  »Itaque  cum  vi- 
deas  hominibus  ignaris  tantam  diaboli  incubuisse  nequitiam  in  disperdendum, 
nullam  hinc  credis  Dei  in  custodiendo  gratiampraefuisse?*  etn.  21  :  »Eviden- 
tissime  declaratum  est,  nemini  hominum  deesse  Dei  adjutorium,  praesertim 
cum  et  seductor  insistat  et  insit  infirmitas.*  Ad  haec  d.  prae  oculis  habe 
auream  Augustini  doctrinam  1.  2  de  serm.  Dom.  in  monte  c.  9  n.  32: 
»Nullam  esse  animam  quamvis  perversam,  quae  tamen  ullo  modo  ratiocinari 
potest,  in  cujus  conscientia  non  loquatur  Deus,«  voce  profecto  salutari.  Unde 
statuit  in  Ps.  18  enarr.  1  n.  7 :  »Cum  autem  Verbum  etiam  caro  factum  est 
et  habitavit  in  nobis,  non  permisit  ullum  mortalium  excusare  se  de  umbra 
mortis,  et  ipsam  enim  penetravit  Verbi  calor. €  Lege  de  Augustino  Bastida 
apud  L.  Meyer  hist.  contr.  de  aux.  V,  29.  31.  Cf.  auctor  de  vocat.  omnium 
gentium  1.  2  c.  4.  5.  13.  25.  31  opusc.  t.  III.  cum  annot.  pag.  100,  ubi  alio- 
rum  patrum  habes  effata  de  modo,  quo  Deus  succurrat  gentibus  fide  adhuc 
destitutis;  ex  theologis  cf.  Josephus  Tricassinus  de  necessaria  ad  salutem 
gratia  omnibus  et  singulis  data;  Ruiz  de  praedest.  disp.  39  ss. ;  theologorum 
scholae  suffragium  apud  d'Argentre  comment.  de  praedest.  c.  1 1. 

$  81.  Tliesis  CXC.  De  eorum  numero,  quibus  Deus  gratiam  ad 
salutem  sufficientem  confert,  peccatores  excoecati  et  indurati  eximi 
non  debent. 

Declaratio.  Excoecatio  et  induratio  considerari  possunt  passive  et 
active.  Excoecatio  spectata  p a s s i v e  opponitur  gratiae  illustrationis, 
et  est  affectio  mentis,  ejus  scilicet  coecitas  in  ordine  salutis  orta  ex  volun- 
taria  repulsa  gratiae  illustrantis  et  veritatis.  Unde  non  solum  consistit  in 
quadam  inhabilitate  et  hebetudine  percipiendi  ea,  quae  ad  salutem  spectant, 
sed  et  in  positiva  judicii  perversione,  quam  Is.  5,  25  describit:  Vae;  qui 
dicitis  malum  bonum  et  bonum  malum,  ponentes  tenebras  lucemetlucemte- 
nebras: ponentes  amarum  in  dulce  et  didce  inamarum.  Obduratio  vero 
passive  spectata  opponitur  gratiae  inspirationis  et  pertinet  ad  cor,  est- 
que  hujus  durities  orta  ex  pertinacia  voluntatis  peccato  firmiter  inhaeren- 
tis,  gratiae  emollienti  resistentis,  quam ita describit  Bernardus  de  con- 
sid.  I,  2:  »Ipsum  cor  durum  est,  quod  nec  compunctione  scinditur,  nec 
pietate  mollitur,  nec  movetur  precibus,  minis  non  cedit,  flagellis  duratur. 

Ingratum  ad  beneficia  est,  ad  consilia  infidum,  adjudiciasaevum,  invere- 
cundum  ad  turpia,  impavidum  ad  pericula,  inhumanum  ad  humana,  te- 
merarium  in  divina,  praeteritorum  obliviscens,  praesentia  negligens,  futura 
non  providens.«  Si  vero  excoecatio  etinduratio  active  consideratur, ne- 
gari  nequit,  utramque  Deo  in  divinis  literis  passim  adscribi.  Quod  ut  rite 
intelligas,  haec  tene : 

1.  Per  excessum  errare  Calvinum,  qui  excoecationem  adscribit  posi- 
tivae  Dei  voluntati  et  operationi,  adeo  ut  Deus  sit  illius  causa  vera  et  directa : 
quam  sententiam  nunquam  non  exhorruit  antiquitas  (t.  II  n.  85.  106). 

2.  Non  exhauriri  excoecationis  notionem,  si  Deus  dicitur  excoecare  per- 
mittendo  tantum  excoecationem,  vel  si  cum  auctore  1.  de  praed.  et  gratia  c.  1 1 
et  Attone  vercell.  in  Eom.  1.  24  statuitur:  >Non  operatur  in  homine  Deus 
ipsam  duritiam  cordis,  sed  indurare  eum  dicitur,  quem  mollirenoluerit:  sic  etiam 
excoecare,  quem  illuminare  noluerit,  et  repellere  eum,  quem  noluerit  vocare. « 

3.  Indurationem  ex  parte  Dei  includere  a.  ejus  permissionem,  ideoque 
b.  quandam  subtractionem,  privationem  non  quidem  omnis  gratiae,  uberioris 
tamen  auxilii.  Qnocirca  ejusmodi  indurati  dicuntur  passim  in  divinis  literis 
despecti,  derelicti,  repulsi,  rejecti.  Hinc  Augustinus  explicans  verba  Pauli 
Rom.  1,  28  scribit  in  Ps.  ^_^._3JL»Dedit  illos  iti  reprobum  sensum,  nam  ea  est 
coecitas  mentis:  in  eam  quisquis  datus  fuerit,  ab  interiore  Dei  luce  secluditur, 
sed  nondum  penitus,  cum  in  hac  vita  est.  Sunt  enim  tenebrae  exteriores,  quae 
magis  ad  diem  judicii  pertinere  intelliguntur,  ut  penitus  extraDeum  sit,  quis- 
quis,  dum  tempus  est,  corrigi  noluerit.  Penitus  enim  extra  Deum  esse  quid 
est  nisi  in  summa  coecitate  esse?«  c.  Cum  hac  desertione  conjunctam  esse 
subtractionem  protectionis  divinae,  qua  sublata  peccator  exponitur  insidiis 
fraudibusque  daemonis.  Unde  ejusmodi  peccatores  traditi  dicuntur  in  repro- 
bum  sensum  Rom.  1,  28.  »Cum  deserimur  a  Domino,  inquit  Chrysostomus 
hom.  68  in  Jo.  n.  2,  diabolo  traditi  innumeris  maiis  affligimur.*  Cf.  2.  Paralip. 
18,  18;  3.Reg.  12,  19;  2.  Cor.  4,  3;  2.  Thes.  2,  10,  et  quae  hoc  de  argumento 
praeclare  disserit  Les  sius  de  div.  perfect.  XIII,  12  ss.  Quandoque  d.  dici 
Deum  indurare  homines,  quatenus  est  causa  positiva  eorum,  quorum  non  qui- 
dem  influxu,  sed  occasione,  homines  sponte  sua  se  indurant.  Cum  enim 
Deus  hunc  effectum  praevideat,  permittat  et  ad  optimum  finem  disponat :  si 
ejusmodi  occasionem  ponit,  indurationis  causa  dici  potest  occasionalis,  permis- 
siva,  ordinans.  Huc  pertinent  verba  PauliRom.  2,  4  :  An  divitias  bonitatis  ejus 
et  patientiae  et  longanimitatis  contemnis?  ignoras,  quoniam  benignitas  Dei  ad 
poenitentiam  te  adducit?  Secundum  autem  duritiam  tuam  et  impoenitens  cor, 
thesaurizas  tibi  iram  in  die  irae  et  revelationis  justi  judicii  Dei ;  Job  24,  13: 
Dedit  ei  Deus  locum  poenitentiae ,  et  ille  abutitur  eo  in  superbiam ;  Eccli.  8, 
1 1  :  Quia  non  profertur  cito  contra  malos  sententia,  absque  timore  ullo  filii  ho- 
minum  perpetrant  mala.  »Si  patientia  Dei,  ita  Hieronymus  ep.  120  q.  10, 
induravit  Pharaonem  et  multo  tempore  poenas  distulit  Israelis,  ut  justius  con- 
demnaret,  quos  tanto  tempore  sustinuerat :  non  Dei  accusanda  est  patientia  et 
infinita  clementia,  sed  eorum  duritia,  qui  bonitate  Dei  in  perniciem  suam  abusi 
sunt.  Alioquin  unus  est  solis  calor  et  secundum  essentias  subjacentes  alia 
constringit,  alia  liquefacit,  alia  indurat :  liquatur  enim  cera  et  induratur  lu- 
tum  et  tamen  caloris  non  est  diversa  natura.  Sic  et  bonitas  et  clementia  vasa 

irae,  quae  apta  sunt  ad  interitum,  indurat:  vasa  misericordiae  .  .  .  non  salvat 
irrationabiliter  et  absque  judicii  veritate,  sed  causis  praecedentibus :  quia  alii 
non  susceperunt  Filium  Dei,  alii  autem  recipere  sua  sponte  voluerunt  .  .  .  Ex 
quo  ostenditur,  non  gentes  eligi,  sed  hominum  voluntates.  *  Sed  prae  primis 
cf.  Chrysostomus  hom.  16  in  ep.  ad  Rom.  (cf.  II,  1223);  s.  Thomas  1.2 
q.  79  a.  3;  c.  gentes  III,  162;  in  ep.  ad  Eom.  9  lect.  3. 

4-.  Causam  propriam  et  positivam  indurationis  esse  ipsum  hominem  et 
quidem  duplicem :  meritorie  et  remote,  quatenus  propter  antecedentia  pec- 
cata  meret,  ut  Deus  ipsum  deserat,  gratiae  auxilia  subtrahat,  insidiisque  dae- 
monis  exponat;  deinde  efficienter  et  proxime,  quatenus  gratiae monitisque 
divinis  saepius  resistendo  indurationis  habitum  seu  duritiam  quandam  con- 
trahit:  quod  saepe  docent  Scripturae,  praesertim  Exod.  cap.  7  ss. ;  Ps.  94,  8; 
Matth.  13,  13;  23,  27;  Act.  7,  51  etc.  Idem  inculcant  patres,  praesertim  oc- 
casione  indurationis  Pharaonis  et  judaeorum.  Ita  e.  g.  Augustinus  tr.  53 
in  Joan.  n.  6 :  »Non  poterant  credere  (judaei),  quia  hoc  Isaias  propheta  prae- 
dixit;  hoc  autem  propheta  praedixit,  quia  Deus  hoc  futurum  esse  praescivit. 
Quare  autem  non  poterant,  si  a  me  quaeratur,  cito  respondeo :  quia  nolebant ;  c 
et  ad  Simplic.  q.  2  n.  10 :  »Noluit  Esau  et  non  cucurrit,  sed  et  si  voluisset  et 
cucurrisset,  Dei  adjutorio  pervenisset,  qui  etiam  velle  ei  currere  vocando  prae- 
staret,  nisi  vocatione  contempta  reprobus  fieret.c  —  Chrysostomus  hom. 
68  in  Jo.  12,  39:  »Neque  enim  quia  id  dixit  Isaias,  ideo  non  crediderunt: 
sed  quia  credituri  non  erant,  ideo  haec  dixit.  Illud  autem  non  potuerunt  i.  e. 
noluerunt.*    Franzelin  de  Deo  uno  th.  65. 

5.  Quare  si  indurationem  per  causas  describimus,  dicendum  est  a.  ipsius 
causam  velut  ultimam  et  supremam  esse  Deum,  non  quidem  directe,  positive, 
efficienter,  sed  permissive,  negative,  occasionaliter  et  quatenus  illam  ordinat 
ad  sapientissimum  finem ;  b.  causam  moralem  inducentem,  non  tamen  neces- 
sitatem  inferentein,  esse  daemonem ;  c.  causam  proximam  et  vere  efficientem 
esse  perversam  hominis  libertatem  per  repetitos  actus  pravos;  d.  causam  for- 
malem  coecitatem  mentis  et  positivam  judicii  perversionem  obstinationemque 
in  malo  repetitis  actibus  inductam  et  contractam;  e.  causam  meritoriam  esse 
crimina  hominis  praecedentia ;  tandem  f.  causam  finalem  seurationem,  cur  Deus 
eam  permittat,  esse  manifestationem  suae  justitiae  secundum  Rom.  9,  22. 

82.  Demonstratio.  »Inter  catholicos,  scribit  Ruiz  1.  c.  sect  1,  non 
defuere  doctores,  quibus  visum  fuerit,  aliquos  peccatores  propter  aliquem 
cumulum  et  gravitatem  criminum  auxiliis  ad  poenitendum  sufficientibus 
destitui.  Verum  ii  auctores  sunt  valde  pauci,  eosdemque  aliis  in  locis  op- 
positum  sentire  probabimus  vel  explicationemadmittere.*  Theologi  pleri- 
que  docent,  nec  induratis  deesse  gratiam  ad  salutem  sufficientem. 

1.  Id  probatur  corollarii  modo  ex  th.  189.  Argumenta  enim,  quae  il- 
lam  evincunt,  plane  universalia  sunt,  ideoque  et  pro  induratis  valent. 

2.  Docent  Scripturae,  Deum,  quamdiu  homines  vivunt  et  in  statu 
sunt  viae,  nolle  aliquos  perire,  sed  velle  omnes  ad  poenitentiam  reverti. 
2.  Petr.  3, 9 :  Non  tardat  Dominus  promissionem  suam;  sicut  quidam  existi- 
mant :  sed  patienter  agit  propter  vos  nolens  aliquos  perire ;  sed  omnes  ad 

poenitentiam  reverti;  Ez.  33,  11:  Vivo  ego,  dicit  Dominus  Deus :  nolo  mor- 
tem  impii}  sed  ut  convertatur  impius  a  via  sua  et  vivat ;  Rom.  2,  4  etc. 

3.  Idem  docent  patres,  praesertim  occasione  indurationis  Pharaonis ; 
ita  auctor  de  voc.  omn.  gent.  disserens  de beneficiis posteris Gaini a Deo 
datis,  animadvertit  II,  3:  »Quae  beneficia  licet  obduratis  nihil  remedii  et 
emendationis  attulerint,  probant  tamen  aversionem  eorum  non  divinae 
fuisse  constitutionis,  sed  propriae  voluntatis.«  Idem  supponit  et  Ecclesia, 
quae  induratos  etiam  obligat  ad  annuam  confessionem.  Possunt  ergo  agere 
poenitentiam  et  converti.   Habent  ergo  gratiam. 

4.  Accedit  auctoritas  s.  Thomae,  qui  de  hac  quaestione  ita  statuit  de 
verit.  q.  24  a.  11 :  »Obstinatio  importat  quandam  firmitatem  in  peccato,  per 
quam  aliquis  a  peccato  reverti  non  possit.  Quod  autem  aliquis  non  possit  a 
peccato  reverti,  potest  intelligi  dupliciter.  Uno  modo  ita,  quod  vires  suae  non 
sufficiant  ad  hoc,  quod  a  peccato  totaliter  liberetur,  et  sic  quilibet  peccato  mor- 
tali  cadens  dicitur  non  posse  ad  justitiam  redire.  Sed  ex  ista  firmitate  in  pec- 
cato  non  dicitur  aliquis  proprie  obstinatus.  Alio  modo  habet  aliquis  firmi- 
tatem  in  peccato,  ita  quod  nec  cooperari  potest  ad  hoc,  quod  a  peccato  resur- 
gat.  Sed  dupliciter  est  hoc.  Uno  modo  ita,  quod  nullo  modo  possit  cooperari: 
et  haec  est  perfecta  obstinatio,  quadaemones  sunt  obstinati  .  .  .  Alio  modo  ita, 
quod  non  de  facili  possit  cooperari  ad  hoc,  quod  exeat  de  peccato.  Et  haec 
est  obstinatio  imperfecta,  qua  (al.  quia)  aliquis  potest  esse  obstinatus  in  statu 
viae,  dum  scil.  habet  aliquis  ita  firmatam  voluntatem  in  peccato,  quod  non  sur- 
gunt  motus  ad  bonum  nisi  debiles.  Quia  tamen  aliqui  surgunt  ex  eis,  datur 
via,  ut  praeparetur  ad  gratiam.*    Cf,  Dechamps  III  disp.  8  c.  13  ss. 

83.  Scholion  I.  Exceptionibus  satisfit.  — •  Non  diffitemur,  plura  posse 
opponi  iis,  quae  praecedentibus  duabus  thesibus  statuimus,  praesertim  ex  A  u- 
gustino.    Pro  quorum  solutione  haec  prae  oculis  habeantur: 

1.  Distingui  debet  inter  gratiam  actualem  et  habitualem.  Ex  eo, 
quod  haec  non  omnibus  detur,  non  sequitur,  neque  actualem  dari.  Illius  enim 
collatio  in  adultis  ab  hujus  bono  pendet  usu.  Jam  vero  de  gratia  habituali  in- 
telligi  possunt  aliqua  patrum  effata,  quae  objiciuntur,  ut  cum  Augustinus 
dicit  serm.  11  n.  4 :  »  Communis  est  omnibus  natura,  non  gratia,  *  qua  scilicet, 
ut  subdit,  »facti  sumus  pbpulus  ejus  et  oves  pascuae  ejus. €  Cf.  supra  n.  7,  8. 
Subinde  loquuntur  ita  etiam  de  gratia  vocationis  ad  fidem  proxima,  quae,  teste 
experientia,  non  omnibus  est  communis :  ut  efficacius  reprobarent  pelagiano- 
rum  errorem,  qui  nomine  gratiae  ad  salutem  necessariae  intelligebant  ipsa 
bona  naturalia  omnibus  communia. 

2.  Distingui  debet  inter  gratiam  0  p  e  r  i  s ,  gratiam  adultam,  et  gratiam 
orationis,  initialem:  illam  Augustinus  nomine  gratiae,  adjutorii,  non 
hanc,  saepissime  intelligit,  ut  cum  gratiae  defectum  ex  neglectu  orationis  re- 
petit.  Haec  annotatio  summi  momenti  probatur  innumeris  s.  doctoris  testimo- 
niis.  Ita  de  Spiritu  et  lit.  c.  19  n.  34:  »Lex  data  est,  ut  gratia  quaereretur, € 
scil.  major,  robustior;  alioquin  si  haec  propositio  de  prima  intelligeretur 
gratia,  semipelagiana  omnino  esset.  De  natura  et  gratia  c.  15  :  »Praecepto  fa- 
cere  commonemur,  quod  conantes  et  nostris  viribus  non  valentes,  adjutorium 
divinum  precemur.€  De  corrept.  et  grat.  n.  2:  »Quilegitime  lege  utitur,  discit 

in  ea  mLlum  et  1/onum,  et  non  confidens  in  virtute  sua  confugit  ad  gratiam, 
quapraestante  declinetamaloetfaciat  bonum ; «  ad  Simplicianum  1.  1  q.  2  n.  2  : 
»  hominem  bene  operari  non  posse,  nisi  per  fidem  gratiam  perceperit.  Incipit  au- 
tem  homo  percipere  gratiam,  ex  quo  incipit  Deo  credere.*  Quare  si  s.  doctor 
hinc  inde  dicit.  gratiam  quibusdam  deesse,  non  licet  statim  inferre,  omuem 
illis  deesse  gratiam.  Supponit  semper  adesse  saltem  gratiam  orationis.  Cf. 
Faure  ejus  ad  Enchir.  n.  81  ss.  opusc.  XVI,  165  an. 

3.  Distingui  debet  inter  gratiam,  quae  defectu  cooperationis  fructu  caret 
et  sufficiens  dici  solet;  et  eam,  quae  cooperante  libero  arbitrio  fructum 
parit  salutis,  atque  efficax  dicitur.  De  hac  non  sine  ratione  plerumque  pa- 
tres  loquuntur;  hanc  pluribus  deesse,  sed  ipsorum  culpa,  concedimus. 

4.  Distingui  debet  inter  dare  gratiam  et  habere  vel  accipere  gra- 
tiam:  illud  solius  est  Dei,  hoc  etiam  hominis.  »Accipere  quippe,  inquit  Au- 
gustinus  de  spir.  et  lit.  n.  60,  et  habere  anima  non  potest  haec  dona,  de 
quibus  hoc  audit  (quid  habes  quod  non  accepisti  ].  Cor.  4,  7),  nisi  consen- 
tiendo;  ac  per  hoc  quid  habeat  et  quid  accipiat,  Dei  est.  Accipere  autem  et 
habere  utique  accipientis  et  habentis  est. *  Serm.  165  n.  ].  2:  »Quiaut  Deus 
velit  dare,  debes  et  tu  ad  accipiendum  voluntatem  accommodare.  Quomodo 
vis  accipere  gratiam  divinae  bonitatis,  qui  sinum  non  aperis  voluntatis  ?  * 
Enar.  2  in  Ps.  2;  serm.,  cujus  fragmentum  exstat  t.  5  ed.  paris.  pag.  1151  : 
»Quidquid  nobis  jubetur,  orandum  est,  ut  impleatur;  sed  non  sic,  ut  dimit- 
tamus  nos  et  quomodo  aegri  jaceamus  supini  et  dicamus :  Pluat  Deus  escas 
super  facies  nostras,  ut  prorsus  nos  nihil  agere  velimus :  et  cum  esca  compluta 
fuerit  super  os  nostrum,  dicamus  etiam:  Deus  glutiat  de  nobis.  Aliquid  et 
nos  agere  debemus,  studere  debemus,  conari  debemus,  et  in  eo  gratias  agere, 
in  quo  potuerimus:  in  quo  non  potuerimus,  orare.  *  Quo  sensu  etiam  scribit 
A  n  s  e  1  m  u  s  de  casu  diab.  c.  4 :  »  Deus  ideo  non  dedit  (perseverantiam  malo 
angelo),  quia  illa  non  accepit;  et  ideo  non  accepit,  quia  accipere  noluit. *  Ergo 
ex  eo,  quod  non  omnes  accipiunt  vel  non  habent  gratiam,  non  sequitur,  eam 
ipsis  non  offerri.  Similiter distingui  debet  inter  non  adjuvari  gratia  et  gra- 
tiam  deesse;  nemo  enim  proprie  adjuvatur,  nisi  ipse  cooperetur;  si  vero  non 
cooperatur,  ac  proinde  non  adjuvatur,  non  sequitur  deesse  ipsi  gratiam. 

5.  Cum  desertio  ex  parte  Dei  in  subtractione  consistat  gratiae,  haec  mul- 
tiplex  sit  gradusque  admittat,  desertio  etiam  Dei  admittit  gradus.  Praecipites 
ergo  sunt,  qui  ex  eo,  quod  legimus,  Deum  aliquos  deserere,  inferunt,  eos 
omni  destitui  gratia.    Legant  potius  Augustini  verba  n.  81  3. 

6.  Verum  est  fidem  esse  salutis  initium,  sed  praepostere  exinde  infertur, 
ante  fidem  nullam  omnino  conferri  gratiam.  Nisi  enim  gratia  fidem  praeveniat, 
actus  fidei  elici  non  potest;  ideoque  damnatae  sunt  prop.  Quesnelli  26:  »Nul- 
lae  dantur  gratiae  nisi  per  fidem;*  27  :  »Fides  est  prima  gratia  et  fons  alia- 
rum;«  29:  »Extra  Ecclesiam  nulla  conceditur  gratia;«  prop.  22  syn.  pisto- 
riensis.  Fides  enim  suum  habet  initium,  sua  germina,  suam  conceptionem 
et  auroram,  quae  prima  salutari  mentis  illustratione,  qua  Deus  ad  cor  hominis 
loquitur,  continetur.  Cf.  Ripalda  d.  63  s.  2;  d.  20  s.  17  n.  78.  Ideo  autem 
omnis  illustratio  intellectus  ad  gratiam  fidei,  sicut  omnis  inspiratio  volun- 
tatis  ad  caritatis  gratiam  potest  revocari,  quia  omnis  illustratio  demum 
tendit  ad  inducendam,  gignendam  fovendamque  fidem ;  sicut  omnis  voluntatis 
inspiratio  ad  excitandum  caritatis  ignem  illumque  fovendum  augendumque 
aspirat. 

84.  Scliolion  II.  De  vocationis  gratia.  —  Cum  non  desint,  qui  videan- 
tur  affirmare,  illi,  qui  vocationis  gratiam  neglexerit,  jam  subtrahi  divinitus 
omne  salutis  subsidium:  ea  paucis  complectemur,  quae  hac  de  re  atque  gene- 
ratim  de  vocationis  gratia  tenenda  censemus. 

1.  Omnino  tenendum  est,  esse  aliquam  gratiam  vocationis,  qua  scil.  quis 
non  solum  ad  fidem  et  salutem,  ad  perfectionem  in  genere  divinitus  vocetur: 
sed  et  ad  certum  vitae  statum;  quae  gratia  initium  et  fundamentum  sit  seriei 
auxiliorum  specialium  pro  determinato  illo  vivendi  genere  ad  satisfaciendum 
illius  muneribus  et  officiis,  et  ad  facilius  consequendam  salutem  et  perfectionem 
quam  in  alio  statu.  Hoc  colligitur  a.  ex  verbis  Christi  Jo.  15,  16:  Non  vos 
me  elegistis,  sed  ego  elegi  vos  etc. ;  Matth.  19,  11:  Non  omnes  capiunt  verbum 
istud  (de  continentia),  sed  quibus  datum  est;  b.  ex  consensu  ascetarum,  qui 
regulas  tradunt  dignoscendae  vocationis ;  C.  ex  sensu  fidelium  de  salute  sua 
sollicitorum,  qui  sedulo  impenseque  de  vocatione  sua  cogitant;  d.  ex  tot  mo- 
nitis  et  consiliis  fundatorum  ordinum  et  episcoporum  ad  probandam  et  diju- 
dicandam  novitiorum  et  clericorum  vocationem ;  e.  ex  conscientia  plurimorum, 
qui  se  ita  ad  certum  vitae  genus  divinitus  impulsos  tractosque  sentiunt,  ut  se 
reos  contemptus  vel  saltem  negligentiae  gratiae  magnae  judicarent,  imo  im- 
morigeros  Deo  futuros,  si  illi  impulsui  seu  vocationi  non  obsequerentur,  se- 
cundum  iila  Pauli  1.  Cor.  9,  16:  Nam  si  evangelizavero,  non  est  mihi  gloria, 
necessitas  enim  mihi  incumbit:  vae  enim  mihi  est,  si  non  evangelizavero. 

2.  Per  se  patet  a.  negligere  certam  vocationis  gratiarn,  utpote  con- 
gruam  hominis  ingenio  et  conditioni  matricemque  seriei  gratiarum  ad  finem 
vitae  usque,  rem  esse  periculi  plenam.  Et  sane  b.  si  temerarium  est,  imo  no- 
xium,  viri  prudentis  consilium  in  negotio  magni  momenti  spernere,  quanto 
magis  negligere  consilium  Dei  gratia  vocationis  oblatum  in  negotio  salutis. 
Deinde  c.  qui  gratiae  vocationis  cor  pulsanti  saepius  resistit,  indurationis  con- 
trahit  habitum,  quo  nihil  periculosius  et  quo  contracto  gratiae  illae  minores, 
quas  loco  gratiae  vocationis  rejectae  consequetur,  magis  adhuc  inefficaces  re- 
manebunt:  quae  est  ratio,  quare  ascetae  tam  graviter  judicent  de  salutis  dif- 
ficultate  hominis  repellentis  gratiam  vocationis. 

3.  Nunquam  tamen  licet  affirmare,  homini,  qui  eam  neglexerit,  subtrahi 
gratias  ad  salutem  sufficientes  (quamdiu  vixerit),  alioquin  illi  status  religiosus, 
sacerdotalis  etc.  non  esset  de  consilio,  sed  de  praecepto  (nam  id  adulto 
necessarium  est  saltem  de  praecepto,  sine  quo  salus  obtineri  nequit):  quod 
tamen  nemo  affirmabit;  falsumque  esset  axioma:  Si  non  es  vocatus,  fac,  ut 
voceris;  falsaque  th.  189.  Continget  illi  scil.  quod  Esau,  qui  spretis  primo- 
genitis  (Gen.  25,  31  ss.),  sibi  tantum  detraxit  de  hereditate,  ut  de  ipso  prae 
Jacob  Deus  dixerit:  Esau  odio  habui  Rom.  9,  13. 

4.  Tenendum  videtur  gratiam  vocationis  gratiam  esse  specialem,  non 
omnibus  communem :  nam  a.  gratia  vocationis  dicitur  non  respectu  cujuscun- 
que  status,  status  communis,  sed  respectu  status  altioris  perfectionis ;  quis 
autem  dicet,  omnes  homines  vocatos  esse  ad  statum  altiorem?  tunc  enim  hic 
ipse  status  esset  status  communis.  Quod  si  quis  censeat,  etiam  in  statu  com- 
muni  dari  vocationem  ad  determinatum  vitae  genus,  ea  non  videtur  distincta 
a  dictamine  sanae  rationis  et  prudentiae  illutratae  fide  (cujus  est  hominum 
vitam  dirigere,  n&mjustus  ex  fide  vivit  Rom.  1,  17),  vel  saltem  ejusmodi  vo- 
catio  non  omnibus  datur.  Cui  assertioni  b.  videtur  favere  experientia,  cum 
plures  bonae  voluntatis  et  sincero  desiderio  faciendi  Dei  voluntatem  praediti 

omni  adhibita  diligentia  indifferentes  se  sentiant  ad  varios  vitae  status,  ac  pro 
arbitrio  sine  ullo  conscientiae  scrupulo  hunc  potius  eligant  quam  alium. 

85.  Corollaria.  1.  Cum  ergo  Deus  omnibus  justis,  imo  omnibus 
hominibus  det  gratiam,  ut  salutem  consequi  possint,  neque  tamen  omnes 
justi,  multo  minus  omnes  homines  salventur:  liquet  admittendam  esse 
gratiam  sufficientem,  gratiam  scilicet,  quae  ex  intentione  operis  a 
Deo  confertur,  sed  ex  defectu  cooperationis  humanae,  non  vero  ex 
proprio  defectu,  fructu  caret.  Quaelibet  enim  gratia,  etiam  ea,  quae  caret 
effectu,  efficax  est  efficaciaduplici:  etficacia  virtutis  et  subjectiva,  cum 
suppeditet  vires  pares  ad  salutariter  operandum:  et  efficacia  morali 
seu  objectiva,  qua  hominem  ad  bonum  allicit,  a  malo  deterret,  quamvis 
non  semper  obtineat  consensum  (cf.  n.  99). 

Ad  haec  illustranda  juverit  notasse,  gratiam  sufficientem  posse  spectari 
tripliciter:  a.  in  se  prout  potentiam  confert  (salutariter  operandi),  praecisione 
facta  ab  eventu,  utrum  reipsa  etiam  conjugatur  cum  operatione  necne;  et  sic 
dici  potest  omnis  gratia  sufficiens  opponiturque  insufficienti ;  b.  prout  po- 
tentiam  confert  et  simul  est  conjuncta  cum  operatione  seu  actu ;  et  sic  dicitur 
positive  sufficiens  atque  eadem  est  cum  gratia  efficaci;  C.  prout  potentiam 
confert,  sed  caret  effectu  ob  voluntatis  resistentiam  vel  neglectum ;  et  sic  di- 
citur  negative  aut  pure  sufficiens  atque  opponitur  gratiae  efficaci.  Cf.  theol. 
wirceburg.  t.  4  n.  325.  Gratia  vero  dicitur  dupliciter  efficax,  vel  dynamice 
efficacia  virtutis,  ut  supra notavimus ;  et  ita  quaelibet  gratia  est  dicique 
potest  efficax ;  nam  et  ea  medicina  dicitur  efficax,  quae  sanitatem  efficere  valet, 
sive  sanitas  eam  sequatur  sive  non  sequatur,  quod  adnibita  non  fuerit;  et  sa- 
cramenta  dicuntur  efficacia  et  quidem  ex  opere  operato,  etsi  actu  non  semper 
conferunt  gratiam  propter  obicem  ex  parte  suscipientis ;  vel  dicitur  efficax  (hi- 
storice)  efficacia  o  p  e  r  i  s,  si  scil.  conjungitur  cum  opere,  ad  quod  datur.  Cf.  n.  23  6. 

86.  2.  Liquet  falsam  esse  Jansenii  sententiam,  qui  distinguens  q u a- 
druplicem  generis  humani  statum,  ante  legem,  sub  lege,  sub  gratia,  in 
pace,  contendit  praesertim  de  altero  statu,  illum  »tempus  fuisse  legis  tol- 
lentis  quidem  ignoratiam,  nullam  tamen  bene  operandi gratiam, multo- 
que  minus  libertatem  arbitrio  a  dominantis  cupiditatis  tyrannide  largien- 
tis;«  hancque  esse  Augustini  sententiam.  Nam  argumenta  allata  n.  80, 
si  quid  probant,  evincunt  etiam  judaeis,  et  generatim  hominibus  ante  Ghri- 
stum  viventibus  collatam  fuisse  gratiam,  quamvis  non  vi  V.  Testamenti, 
sed  intuitu  Christi  et  per  quandam  velut  redundantiam  ex  N.  T. ;  ideoque 
distinctionem  illam  proponi  ratione  habita  oeconomiae  externae,  non 
ratione  gratiae  internae  (cf.  n.  70 8).  Ideoque  et  Augustinus  distinctionem 
illam  admittit,  non  tamen  propterea  negatdefuissejudaeis  vel  hominibus 
ante  Christum  gratiam.  »Quis  enim  catholicus,  inquit  c.  duas  ep.  pel.  1.  3 
c.  4,  dicat,  quod  nos  dicere  jactant  (pelagiani),  Spiritum  s.  adjutorem  in 
V.  T.  non  fuisse?«  Et  ipse  est  qui  inculcat:  »Magnumaliquid  se  scire  pu- 
tant,  quando  dicunt :  Non  juberet  Deus,  quod  sciret  non  posse  ab  homine 

fieri:  quis  hoc  nesciat?«  Atqui  Deus  multa  praecepit  in  V.  T.  Dedit  ergo 
secundum  Augustinum  (n.  804)  gratiam.  Gf.  Faure  in  Enchir.  n.  118; 
Palmieri  th.  61. 

Caput  III. 

De  habitu  inter  auxilium  gratiae  et  liberum  arbitrium. 
■?.  87.  Libertatis  notio.  —  Antequam  quaestionem  difficilem  quidem, 
sed  theologorum  disputationibus  saepe  obscuratam,  de  nexu  gratiam  in- 
ter  et  liberum  arbitrium  ad  actus  salutares  quod  attinet,  tractemus,  non 
inutile  erit  quasdam  de  libero  arbitrio  praemittere  notiones,  ut  facilius 
gratiae  cum  ipso  concordia  intelligatur.  L  i  b  e  r  t  a  s  est  gQneratim  immu- 
nitas,  non  quidem  a  perfectione,  sed  ab  imperfectione.  Si  ea  speciatim  de 
voluntate  affirmatur,  significat  negative  immunitatem l)  tam  a  coa- 
ctione  (vi  ab  extra  illata),  quamanecessitate,  quodEcclesia  adversus  hae- 
reticos  declaravit,  atque  patressaepepropugnarunt:  hinc  damnatae  prop. 
Baji  66:  »Sola  violentia  repugnat  libertati  hominis  naturali;«  67: 
»Homo  peccat  etiam  damnabiliter  in  eo,  quod  necessario  facit.«  Posi-  / 
tive  libertatis  nomine  intelligitur  praerogativa  voluntatis,  vi  cujus  haec 
praeeunte  lumine  intellectus  rationisque  consultatione  positis  omnibus  ad 
agendum  requisitis  pro  lubitu  agere  vel  non  agere  potest,  seu  vi  cujus 
eligere  inter  duo  plurave  potest,  quapropter  etiam  libertas  indifferen- 
tiae  dicitur.  Porro  triplex  distinguitur  indifferentia :  objectiva,  passiva, 
activa.  Prima,  quae  etiam  indifferentia  judicii  (melius  objecti)  dicitur, 
consistit  in  actu  intellectus,  quo  exhibetur  bonum  ut  non  necessarium  ad 
beatitudinem,  quod  ergo  voluntatem  necessario  determinare  nequit.  — 
Altera  est  potentia  receptiva  non  determinata  ad  unum  potius  actum, 
quam  ad  alium.  —  Tertia  est  potentia  non determinata ad unum  actum 
vel  objectum,  sed  quae  vi  pollet  se  ipsam  determinandi  ad  agendum  vel 
non  agendum,  ad  hotfpotiusf  quam  illud  agendum,  seque  applicandi  huic 
potius  objecto  quam  alteri  ideoque  consistit  in  dominio  actus. 

88.  Ut  libertatis  notio  illustretur  sedulo  distingui  debet 

1.  inter  ejus  essentiam  et  sufficientiam  seu  potestatem,  inter 
velle  et  posse,  inter  voluntatis  dominium  hujusque  dominii  amplitu- 
dinem :  nam  voluntate  quidem  volumus,  sed  non  ideo  possumus  quod  vo- 
lumus.  »Cum  duo  quaedam  sint, inquit  Augustinus  de  spir.  etlit.  n.  53, 


')  Libertatis  nomine  subinde  intelligitur  sola  immunitas  a  coactione,  seu 
quod  dicitur  libentia  vel  lubentia,  quaeconsistere  potest  cum  necessitate.  Hinc 
notant  theologi,  nomen  liberi  arbitrii  minus  aequivocum  esse  nomine  li  berta- 
ti  s.  Cf.  Dechamps  1.  3  disp.  2;  1,  2.  disp.  2et4;Petaviusde  Deo  V",  1  ss.;  de 
opificio  sex  dierum  III,  6;  12 ;  Habert  theologiae  qq.  graec.  1.  2  c.  1  §  8  etc. 

Hurter,   Compend.  theologiae  III,   11.   ed.  6 

velle  et  posse,  unde  nec  qui  vult,  continuo  potest,  nec  qui  potest  con- 
tinuo  vult ;  quia  sicut  volumus  aliquando,  quod  non  possumus,  sic  etiam 
possumus  aliquando,  quod  nolumus  :  satis  evolutis  ipsis  etiam  vocabulisre- 
sonat,  quod  ab  eo,  quod  est  velle,  voluntas,  ab  eo  autem,  quod  estposse, 
potestas  nomenaccepit.*  Inhocmaximeerrabantpelagiani,  quodhaec 
non  satis  distinguerent  et  potestatem  eligendi,  quae  est  naturalis,  con- 
funderent  cum  potestate  efficiendi,  quae  potest  esse  et  in  praesenti  ordine 
saepe  est  supernaturalis ;  in  ordine  etiam  naturali  aliud  est  velle,  aliud 
posse :  hoc  enim  pendet  a  requisitis,  quae  non  semper  sunt  in  nostra  po- 
testate.   Gf.  n.  96. 

2.  Essentia  libertatis  consistit  in  jure  et  facultate  seipsum  determi- 
nandi,  deque  suis  viribus  disponendi,  in  qua  convenit  omnis  libertas,  di- 
vina  scil,  angelica  et  beata,  humana,  diabolica.  »Libertas  arbitrii,  inquit 
Bernardus  de  gr.  et  lib.  arb.  c.  5  n.  15,  cunctis  pariter  ratione  utenti- 
bus  convenit,  non  minor  quantum  in  se  est  in  malis,  quam  in  bonis,  tam 
plena  in  hoc  seculo,  quam  et  in  futuro;«  quibus  similia  passim  habet  in 
eodem  opere.  Haec  tamen  intra  certos  limites  intelligi  debent,  cum  usus 
saltem  libertatis  non  sit  apud  omnes  aequalis,  ut  ex  n.  89  liquebit. 

3.  Duplex  distinguitur  necessitas,  physica  et  moralis  ideoque 
duplex  libertas,  physica  et  moralis.  Necessitas  physica  perimit,  moralis 
circumscribit  libertatem,  ejus  usum  non  reddit  impossibilem,  sed  illicitum 
eumque  impedit,  obligando  ligat  et  circumscribit. 

4.  Libertas  peccandi  non  est  voluntatis  liberae  perfectio,  sed  po- 
tius  rubigo.  Quod  patet  tam  a  priori,  quam  a  posteriori.  Nam  quo  magis  quis 
accedit  ad  Deum,  normam  omnis  recti,  eo  magis  recedit  a  peccato,  imo 
et  a  peccandi  possibilitate  1.  Joan.  3,  9  (n.  45).  Ad  haec,  peccamus  eli- 
gendo  malum ;  electio  vero  mali  est  mala,  supponit  enim  judicium  in- 
tellectus  erroneum  et  voluntatis  gustum  corruptum. 

5.  Eo  efficacius  excluditur  libertatis  (creatae)  abusus,  quo  magis  ea 
pendet  a  norma  omnis  recti  eique  inhaeret :  inde  enim  ea  reddilur  pura, 
sincera,  perfecta.  Omnis  autem  recti  norma  est  Deus.  Ergo  tantum  abest 
ut  dependentia  a  Deo  libertati  sit  detrimento,  ut  eam  potius  in  immensum 
perficiat.  Justus  ita  a  Deo  pendens  non  indiget  legibus  externis,  quibus 
regatur  in  libertatis  usu.  Quo  sensu  scribit  Paulus  1.  ad  Tim.  1,  9:  Lex 
justo  non  est  posita,  sed  injustis.  Ideo  autem  non  est  ei  lex  posita,  quia 
legem  praevenit,  non  exspectat  legis  impulsum ;  quia  sponte  sua  bonum 
operatur,  nonlegistimore;  quia  plus  praestat,  quam  lex  exigat.  Huc  etiam 
spectant  illa  2.  Gor.  3,  17:  Ubi  Spiritus  Domini,  ibi  libertas.  Gontra  vero 
quo  magis  aliqua  voluntas  aversa  est  a  norma  recti,  eo  imperfectior  erit 
ejus  libertas  in  ordine  morali  atque  passionum  serva. 

Hinc  Augustinus  ep.  157  ad  Hilar.  c.  2  n.  8 :  »Haec  enim  voluntas 
tanto  erit  liberior,  quanto  sanior:  tanto  autem  sanior,  quanto  divinae  miseri- 
cordiae  subjectior  .  .  .  Quomodo  enim  libera  esl,  cui  dominatur  iniquitas  ?  *  ■ — 
Leo  XIII. ■  in  lit.  encycl.  de  libertate  humana  20.  Jun.  1888:  »Longe  est  a 
veritate  alienum,  interveniente  Deo  minus  esse  liberos  motus  voluntarios :  nam 
intima  in  homine  et  cum  naturali  propensione  congruens  est  divinae  vis  gra- 
tiae,  quia  ab  ipso  et  animi  et  voluntatis  nostrae  auctore  manat,  a  quo  res  om- 
nes  convenienter  naturae  suae  moventur.  Imo  gratia  divina,  ut  monet  ange- 
licus  doctor,  ob  hanc  causam,  quod  a  naturae  opifice  proficiscitur,  mire  nata 
atque  apta  est  ad  tuendas  quasque  naturas  conservandosque  mores,  vim,  effi- 
cientiam  singularem. *    Cf.  Weiss  Apol.  des  Christenth.  V1,  177. 

89.  Varia  libertatis  perfectio.  —  Ex  hucusque  dictis  haec  sequuntur: 

1.  Libertatem  omnium  deterrimam  et  imperfectissimam  esse  damna- 
torum  libertatem,  qui  ob  suam  irrevocabilem  a  Deo,  fonte  omnis  boni,  aver- 
sionem  ita  confirmati  et  obstinati  sunt  in  malo,  ut  malum  tantum  eis  placeat 
et  inter  mala  tantum  eligere  possint. 

2.  Imperfectam  esse  libertatem  hominis  lapsi,  qui  persaepe  concupi- 
scentiae  lenociniis  irretitus  atque  deceptus  a  bono  honesto  avertitur  et  ad  sen- 
sibilia  legi  divinae  contraria  trahitur.  Hac  tamen  imperfectione  non  obstante 
potest  eligere  inter  bona  et  mala  et  inter  bona  naturae  suae  congrua. 

3.  Jam  perfectior  libertas  est  gratiae,  libertas  liberata,  libertas  justo- 
rum:  gratia  enim  illustrationis  corriguntur  judicia  falsa  et  praejudicia,  ut 
prudens  sit  deliberatio ;  gratia  inspirationis  sanatur  palatum  voluntatis,  ut  sana 
sit  electio ;  ampliatur  dominium,  augetur  sufficientia  remotis  compedibus  con- 
cupiscentiae  et  ignorantiae  et  subministratione  novae  virtutis.  Ad  rem  Coe- 
lestinus  ep.  21  ad  episc.  Galliae  c.  6:  »Hoc  utique  auxilio  et  munere  non 
aufertur  liberum  arbitrium  sed  liberatuf,  uf  de  tenebroso  lucidum,  de  pravo 
rectum,  de  languido  sanum,  de  imprudente  sit  providum.«  Cf.  n.  932;  Schee- 
"benl.  3§170n.  911  coll.  1.  2  n.  535.  Quia  tamen  homo  gratia  non  perfecte 
sanatur  a  vulneribus  peccati  originalis :  ideo  pro  insita  cuivis  naturae,  utpote 
ex  nihilo  factae,  mutabilitate  et  reliqua  concupiscentiae  fragilitate,  facile  ad- 
huc  in  eligendo  deficere  et  malum  bono  praeferre  potest. 

4.  Felicior  fuit  libertas  paradisiaca,  originalis,  quae  ab  omni  sive 
ignorantiae  sive  concupiscentiae  compede  libera,  gratia  insuper  aucta  bonum 
eligere  et  perficere  absque  ulla  concupiscentiae  repugnantia  et  difficultate  po- 
tuit.  Quia  vero  solius  Dei  est  non  posse  peccare,  creaturae  posse  deficere :  po- 
tuit  et  illa  deficere,  idque  factum  esse  historia  docet. 

5.  Quare  felicissima  erit  libertas  gloriae,  beata,  in  qua  tanta  erit  visio 
obortusque  inde  amor  summi  boni,  ut  quod  proprium  est  soli  Deo  natura, 
gratia  et  participatione  redundet  in  beatos,  ut  nonnisi  bonum  velint  atque  am- 
plectantur  et  jam  amplius  peccare  nequeant.    Cf.  Lombardus   2.  dist.  25. 

6.  Denique  perfectissima  est  libertas  divina,  ut  per  se  liquet. 

90.  Ex  quibus  omnibus  patet,  liberum  arbitrium,  etsi  secundum  suum 
elementum  formale,  quatenus  est  eligendi  facultas,  inamissibile :  secundum 
elementum  m  a  t  e  r  i  a  1  e,  scil.  secundum  amplitudinem  dominii  sufficien- 
tiaeque  virtutem  augeri  etimminui,  intendi,  perfici  et secundum  quid 
etiam  amitti  posse. 

6* 

91.  His  praestitutis  ad  habitum  gratiam  inter  et  liberum  arbi- 
trium  illustrandum  accedamus.   De  quo  haec  statuimus  principia: 

I.  Gratiae  est  praevenire  voluntatem  et  praeveniendo  eam  sanare  ei 
praeparare  ad  edenda  opera  salutaria.  Quod  colligitur  ex  controversia 
catholicorum cum  pelagianis,  nominatim  vero  cum  semipelagianis, 
contra  quos  strenue  propugnatum  fuit,  indignum  esse,  in  ordine  salutis 
secundas  tantum  partes  Deo,  primas  vero  tribuere  voluntati,  cum  ante 
gratiam  homini  nihil  insit  boni  in  ordine  ad  salutem,  omnisque  boni  et 
meriti  radix  sit  gratia  (n.  68  s.). 

Ita  Augustinus  c.  duas  ep.  pelag.  IV  n.  13:  »  Verumtamen  in  omni- 
bus,  inquit,  quae  quisque  agit  secundum  Deum,  misericordia  ejus  praevenit 
eum  (Ps.  58,  1  l).  Quod  isti  nolunt,  qui  non  esse  catbolici,  sed  pelagini  vo- 
lunt. *  Et  de  nat.  et  gratia  c.  3 1  :  »  Praevenit,  ut  sanemur,  quia  et  subseque- 
tur,  ut  etiam  sanati  vegetemur ;  praevenit  ut  vocemur,  subsequetur  ut  glorifi- 
cemur;  praevenit  ut  pie  vivamus,  subsequetur  ut  cum  illo  semper  vivamusr 
quia  sine  illo  nihil  possumus  facere. «  —  Idem  egregie  tuentur  episcopi  airi- 
cani  in  Sardinia  insula  exsules  in  ep.  ad  Joannem  et  Venerium  (inter  ep.  s. 
Fulgentii  15  opusc.  XLVI,  168)  n.  11  scribentes:  »Quod  autem  vos  dicitis, 
sola  Dei  raisericordia  salvari  hominem,  illi  (semipelagiani)  autem  dicunt,  nisi 
quis  propria  voluntate  concurrerit  et  elaboraverit,  salvus  esse  non  poterit:  digne 
utrumque  tenetur,  si  rectus  ordo  servetur  divinae  misericordiae  et  voluntatis 
humanae,  ut  illa  praeveniat,  haec  sequatur;  sola  dei  misericordia  initium  sa- 
lutis  conferat,  cui  deinde  voluntas  hominis  cooperatrix  suae  salutis  exsistat,  ut 
misericordia  Dei  praeveniens  voluntatis  humanae  dirigat  cursum,  et  humana 
voluntas  obediens,  eadem  misericordia  subsequente,  secundum  intentionem 
currat  ad  bravium.  Ac  per  hoc  humana  voluntas  in  eo,  quod  currit,  utiliter  et 
laborat,  ex  Dei  misericordia  sibi  esse  donum  cursus  ac  laboris  agnoscat;  ne  sit 
ingrata  misericordiae,  per  quam  salutis  accipit  initium,  ut  per  ipsttm  perveniat 
ad  plenum  sempiternae  salutis  effectum :  quia  tunc  erit  bona,  siDei  praev?nia- 
tur  dono,  et  tunc  permanebit  bona,  si  ejus  non  destituatur  auxilio.*  —  Et 
aliis  praetermissis  Gregorius  M.  Moral.  XVII,  9:  »Lumen  Dei  est  gratia 
praeveniens,  quae  si  in  corie  nostro  nequaquam  gratuita  consurgeret,  prolecto 
mens  nostra  in  peccatorum  suorum  tenebris  obscura  remaneret. «  —  Quaprop- 
ter  conc.  arausicanum  II.  can.  14  statuit:  »Nullus  miser  de  quacunque 
miseria  liberatur,  nisi  qui  Dei  misericordia  praevenitur,  sicut  dicit  Psalmista: 
Cito antkipet  nos  misericordia  tua,  Domine(\8,  8),  etillud:  Deus,  misericordia 
ejus  praeveniet  me  (58,  13).*  Idem  docet  conc.  tridentinum  sess.  6  can.  3. 

92.  Gratiam  autem  praeveniendo  sanare  etpraeparare  volun- 
tatem  ad  edendos  actus  salutares,  sicut  docent  allatapatrum  testimonia, 
ita  colligitur  etiam  ex  gratiae  scopo.  Duplici  enim  ex  capite  indigethomo 
gratiae  auxilio:  tum  quia  physice  est  impotens  ad  actus  eliciendos  super- 
naturales ;  tum  quia  propter  concupiscentiae  morbum  ad  malum  admodum 
est  pronus,  adeo  ut  plerumque  opus  bonum,  etiam  ordinis  naturalis,  ei 
difficile  reddatur.    Ut  ergo  sit  par  et  expeditus  ad  actus  salutares,  impo- 

tentia  tam  physica  quam  moralis  seu  infirmitas  est  auferenda  et  sananda. 
Ad  utrumque  praestandum  confertur  gratia  praeveniens  (n.  16 2). 

#  93.  II.  Sanat  et  praeparat  gratia  voluntatem  indeliberatis  mentis  il- 
lustrationibus  voluntatisque  inspirationibus ,  quas  in  nobis  excitat  et  ope- 
ratur,  atque  subministratione  virtutis.   Prima  pars  colligitur 

1.  ex  gratiae  nos  praeparantis  descriptionibus,  quae  in  conciliis  pa- 
trumque  operibus  leguntur,  in  quibus  illustrationis,  inspirationis  volun- 
tatis  et  subministrationis  virtutis  mentio  diserta  occurnt,  et  gratiae  prae- 
paratio  et  sanatio  ob  oculos  nobis  velut  ponitur1). 

Et  sane  quod  illustrationes  et  inspirationes  attinet,  insignia  sunt,  quae 
habet  Augustinus  1.  1  ad  Simplicianum  q.  2  n.  2  :  »Nullo  modo  ista  (elee- 
mosynas,  orationes,  etc.)  operaretur  (Cornelius,  Act.  1 0,  2),  nisi  ante  credi- 
disset;  nullo  modo  autem  credidisset,  nisi  vel  secretis  per  visa  mentis  aut 
spiritus,  vel  manifestis  per  sensus  corporis  admonitionibus  vocaretur. «  Et  in- 
fra  n.  21  :  »Quis  potest  credere,  nisi  aliqua  vocatione,  hoc  est  aliqua  rerum 
testificatione  tangatur?  Quis>  habet  in  potestate  tali  viso  attingi  mentem  suam, 
quo  ejus  voluntas  moveatur  ad  fidem?  quis  autem  animo  amplectitur  aMquid, 
quod  eum  non  delectat?  aut  quis  habet  in  potestate,  ut  vel  occurrat,  quod 
eum  delectare  possit,  vel  delectet,  cum  occurrerit  ?  Cum  ergo  nos  ea  delectont, 
quibus  proficiamus  ad  Deum,  inspiratur  hoc  et  praebetur  gratia  Dei,  non  nutu 
nostro  et  industria  aut  operum  meritis  comparatur:  quia  ut  sit  nutus  volun- 
tatis,  ut  sit  inclustria  studii,  ut  sint  opera  caritate  ferventia,  ille  tribuit,  ille 
largitur. «  Et  contra  duas  ep.  pelag.  1.  2  n.  2  scribit:  »Tunc  enim  bonum  con- 
cupisci  incipit,  quando  dulcescere  coeperit  .  .  .  Ergo  benedictio  duleedinis  est 
gratia  Dei,  qua  fit  in  nobis,  ut  nos  delectet  et  cupiamus,  hoc  est  amemus,  quod 
praecipit  nobis :  in  qua  si  nos  non  praevenit  Deus,  non  solum  non  perficitur, 
sed  nec  inchoatur  ex  nobis.*  —  Et  episcopi  afri  ad  Zosimum  n.  9  :  »Praepa- 
ratur  voluntas  a  Domino  (Prov.  8,  35  sec.  LXX),  et  ut  boni  aliquid  agant, 
paternis  inspirationibus  suorum  ipse  tangit  corda  fidelium.* 

2.  Sane  ad  salutariter  eligendum  et  agendum  necesse  est,  ut  mentis 
tenebrae  dissipentur,  tot  corrigantur  judicia  de  objectorum  bonitate  vel 
malitia  erronea  illorum  speciei  fallaci  innixa;  ut  pellantur  nebulaeacon- 
cupiscentia  excitatae  ad  impediendum  rectum  rationis  judicium ;  necesse 
est  corrigatur  corruptum  voluntatis  palatum,  cui  sapiunt  fallacia  mundi 
bona,  imo  et  vitia,  desipiunt  vera  bona,  virtutes  atque  praecepta  divina. 
»Quia  nec  esurire,  inquit  ad  rem  Fulgentius  1.  1  ad  Monimum  c.  1, 
panem  illunvqui  de  coelo  descendit  (Joan.  6,33),  possumus,  nisi  ab  ipso 
fastidientibus  esuries  datur,  qui  se  ad  satiandos  esurientes  donare  dig- 


')  Cum  exsistit  series  actuum  salutarium,  quorum  posterior  a  priore  deter- 
minatur,  qui  praecedit  rationem  habet  gratiae  praevenientis  et  praeprrantis  pro 
consequente.  Hio  autem  praeparationem  prae  oculis  habemus  ad  primum  actum 
salutarem  deliberatum,  quem  forte  consequitur  major  miaorve  aiiorum  actuum  sa- 
lutarium  series,  quae  immediate  quidem  pendet  ab  illo  primo  actu,  mediate  tamen 
a  praeparatione,  quam  hic  describimus. 

natur.«  Hoc  vero  efficitur  immissis  illustrationibus  inspirationibusque 
supernis,  quas  Deus  in  nobis  operatur,  quaeque  viam  sternunt  ad  actum 
deliberatum,  qui  plurimum  e  praevia  mentis  voluntatisque  dispositione 

pendet. 

Praeclare  hanc  gratiae  operationem  describit  s.  Coelestinus  I  supra 
n.  89  3  et  s.  Prosper  in  resp.  ad  cap.  6  gall.:  »Liberum  arbitrium  nihil  esse 
vel  non  esse,  perperam  dicitur,  sed  ante  illuminationera  fidei  in  tenebris  illud 
et  in  umbra  mortis  agere,  non  recte  negatur.  Quoniam  priusquam  a  domina- 
tione  diaboli  per  Dei  gratiam  liberetur,  in  illo  profundo  jacet,  in  quod  se  sua 
libertate  demersit.  Amat  ergo  languores  suos,  et  pro  sanitate  habet,  quod 
aegrotare  se  nescit:  donec  prima  haec  medela  conferatur  aegroto,  ut  incipiat 
nosse,  quod  langueat,  et  possit  opem  medici  desiderare,  qua  surgat. «  Et  contra 
Collat.  c.  18  n.  53:  »Liberum  arbitrium  naturaliter  homini  inditum  manet  in 
natura,  sed  qualitate  et  conditione  mutata  per  mediatorem  Dei  et  hominum 
hominem  Christum  Jesum,  qui  ipsam  voluntatem  ab  eo,  quod  perverse  vole- 
bat,  avertit  et  in  id,  quod  ei  bonum  esset  velle,  convertit :  ut  delectatione 
affecta,  fide  mundata,  spe  erecta,  caritate  accensa  liberalem  susciperet  servi- 
tutem  et  servilem  abjiceret  libertatem.*  Cf.  et  infra  n.  124.  —  Neque  minus 
praeclare  Fulgentius  ep.  17  n.  41:  »Qua  gratia  humanum  non  aufertur 
sed  sanatur;  non  adimitur  sed  corrigitur;  non  removetur  sed  illuminatur;  non 
evacuatur,  sed  adjuvatur  atque  servatur  arbitrium,  ut  .  .  .  in  quo  coecus  fuit 
(homo),  in  eo  accipiat  lumen.*  Quo  nil  praestantius.  Quibus  omnibus  egregie 
gratiae  influxus  in  liberum  arbitrium  declaratur :  qui  etiam  similitudine  aliqua 
(utique  inadaequata)  illustrari  potest.  Sicut  enim  qui  nocte  lucernam  accendit, 
ut  discernere  possimus  prudenterque  eligere  inter  lapides  pretiosos  atque 
alios,  qui  nullius  sunt  pretii,  vel  nos  instruit  de  pretio  objectorum,  libertatem 
nobis  non  adimit,  non  impedit,  sed  potius  juvat;  neque  medicus  sanans  aegroti 
palatum,  cui  ex  morbi  vitio  cibi  sani  desipiebant,  ut  illi  jam  sapiant:  ita  nec 
gratia  intellectum  illustrans  et  voluntatem  corrigens,  hominis  interimit  liber- 
tatem,  sed  potius  perficit.    Cf.  de  voc.  omnium  gentium  II,  26. 

94.  Scliolion.  Berti  opinio  refellitur.  ■ —  Voluntatis  inspirationem  con-£)  i/^f 
sistere  in  inspiratione  solius  caritatis,  praepostere  tuentur  janseniani, 
imo  et  nonnulli  theologi  catholici,  qui  ut  Berti  de  theol.  disc.  IV,  11  gra- 
tiam  ita  definiunt,  ut  sit  » inspiratio  dilectionis,  ut  cognita  sancto  amore  fa- 
ciamus.*  Hoc  enim  adversatur  1.  divinis  literis,  quae  et  alios  actus  virtutum 
commendant,  ut  timoris,  spei,  poenitentiae,  qui  non  necessario  nituntur  ca- 
ritate,  nedum  sunt  jam  formaliter  caritas,  sed  ad  eam  disponunt,  et  ad  quos 
certe  requiritur  gratia  voluntatis.  Adversatur  2.  concilio  tridentino,  quod 
sess.  6  cap.  6  gratiae  aliorum  quoque  affectuum  et  actuum  inspirationem  ad- 
scribit.  Adversatur  3.  patrum  manifestae  doctrinae,  secundum  quam  omnis 
salutaris  motio  voluntatis  gratiae  est  tribuenda.  Omnem  autem  bonam  salu- 
taremque  voluntatis  motionem  secundum  ipsos  formaliter  esse  caritatem,  is 
tantum  affirmaverit,  qui  eos  non  legerit.  Adversatur  4.  omni  ascesi  christia- 
nae,  totius  scholae  sensui,  quae  tam  sollicite  recenset  virtutes  a  caritate  di- 
stinctas;  ipsi  genesi  caritatis,  quae  manifesto  praesupponit  fidem;  fides  autem 
bonam  voluntatis  motionem  scil.  credulitatis  affectum.  Quod  si  Augustinus 
voluntatis  gratiam  ad  caritatis  inspirationem  videtur  revocare,  eam  ita  appellat 
vel  a.  dispositive  et  finaliter  (n.  83(i),  vel  b.  denominatione  desumpta  a  specie 

nobilissima ;  vel  c.  quia  quivis  voluntatis  actus  oritur  ex  aliquo  amore  amo- 
remque  latissima  significatione  acceptum  imbibitum  habet:  Augustinus  vero 
caritatis  vocabulum  laxa  saepe  significatione  accipit  (n.  512).  Merito  ergo 
damnatae  sunt  Quesnelli  prop.  54:  »Sola  caritas  est,  quae  Deo  loquitur;  eam 
solam  Deus  audit;  55:  Deus  non  coronat  nisi  caritatem:  qui  currit  ex  alio 
impulsu  et  ex  alio  motivo,  in  vanum  currit;*  56.  57.  60.  62. 

95.  Altera  prop.  pars  inspirationes  has,  quibus  voluntas  ad  actum  salu- 
tarem  edendum  praeparatur,  contineri  actibus  indeliberatis  nimis  evidens  est, 
quam  ut  probetur.  Dicuntur  enim  a.  excitari  in  nobis  sine  nobis :  atqui  actus 
deliberatus  nunquam  dicitur  esse  in  nobis  sine  nobis,  cum  sit  de  ejus  essen- 
tia  elici  a  voluntate  libere  operante  vel  cooperante,  a  nobis  quatenus  sumus 
domini  nostrorum  actuum.  Quod  si  b.  inspirationes  gratiae  continerentur 
actibus  deliberatis  voluntatis,  jam  nulla  esset  gratia  inspirationis  praeveniens, 
sed  tantum  cooperans,  cum  actus  deliberatus  salutaris  sit  fructus  gratiae  coope- 
rantis  et  consentientis  voluntatis ;  et  omnis  inspiratio  voluntatis  esset  efficax, 
quod  utrumque  est  absurdum :  saepius  enim  homines  resistunt  Spiritui  s.,  cui 
tribuitur  voluntatis  inspiratio  (Act.  7,  5l),  et  gratiam  Dei  in  vacuum  reci- 
piunt  (2.  Cor.  6,  l).  Actui  autem  deliberato  voluntatem  resistere  inepte  dici- 
tur.  Saepe  deinde  C.  exhibetur  homo  medius  inter  satanam  seducentem  et 
Deum  blandientem,  allicientem,  trahentem,  sane  voluntatis  inspirationibus,  sed 
ita  ut  in  hominis  potestate  sit  assentire  vel  dissentire  (n.  80 6  c).  Voluntatis 
ergo  inspirationes  non  consistunt  in  actibus  jam  deliberatis. 

96-  Tejrtiam  p.,  qua  affirmamus  gratiam  subminisfrare  virtutem,  do- 
cent  a.  Scripturae,  ut  cum  Christus  affirmat  Joan.  15,  5,  nos  sine  ipso, 
sine  suo  influxu,  nil  posse  in  ordine  salutis.  Quare  conc.  trid.  sess.  6 
cap.  16:  »Ille  ipse  Christus  Jesus  tamquam  caput  in  membra  et  tamquam 
vitis  in  palmites  in  ipsos  justificatos  jugiter  virtutem  influit,  quae  virtus 
eorum  opera  semper  antecedit,  comitatur  et  subsequitur.«  Jam  vero  hic 
influxus  aliquam  profecto  suppeditat  potentiam.  —  Docent  b.  et  patres, 
quoties  inculcant,  nos  absque  gratia  nil  plane  posse,  gratia  nos  in  om- 
nibus  jnvari,  gratia  nos  multa  posse  etc. :  haec  enim  doctrina  supponit 
gratiam  conferre  quandam  potentiam.  —  Idem  clocent,  cum  passim  gra- 
tiam  diserte  dicunt  virtutem  seu  virium  subministrationem,  ut  possimus 
bonum  peragere. 

Ita  Augustinus  serm.  4 2  c.  3  :  »  Quomodo  gratia  te  a  te  liberat V  dimit- 
tendo  peccata,  donando  merita,  dando  Tibi  vires  ad  pugnandum  adversus 
concupiscentias  tuas,  inspirando  virtutem,  dando  coelestem  delectationem, 
qua  omnis  delectatio  superatur;*  et  serm.  3  2  n.  9:  »Vocat  te  Deus  et  jubet, 
ut  facias ;  sed  ipse  dat  vires,  ut  quod  jubet,  impleri possit. *  Et  aliis  omissis 
c.  duas  ep.  pel.  1.  1  n.  5 :  » Quid  est,  quod  iste  libero  arbitrio  vult  bene  vi- 
vendi  tribuere  potestatem,  cum  haec  potestas  non  detur  nisi  gratia  Dei  per 
Jesum  Christum  D.  N. ?  —  Augustino  consentit  Fulgentius  de  fide  ad 
Petrum  c.  82:  »Firmissime  tene  .  .  .  divinis  mandatis  obedire neminem  posse, 
nisi  quem  Deus  gratia  sua  praevenerit,  ut  quod  audit  corpore,  corde  etiam 
percipiat,  et  accepta  divinitus  bona  voluntate  atque  virtute  mandata  Dei 


o^  Tract.  VIII.  de  gratia.  De  virtute, 

facere  et  velit  et  possit. «  —  P.  Damianus  serm.  21:» Ille  (Spiritus  s.)  lumen 
mentibus  ingerit,  desiderium  excitat,  vires  infundit.  Illustrat  siquidem  ut  vi- 
deamus;  provocat  ut  velimus;  roborat  ut  bona,  quae  volumus,  implere  valea- 
mus  «  _  Ad  rem  s.  Bernardus  de  gr.  et  lib.  arb.  c.  1  :  »Non  est  ejusdem 
facilitatis  scire,  quid  faciendum  sit,  et  facere ;  quoniam  et  diversa  sunt,  coeco 
ducatum  ac  fesso  praebere  vehiculum.  Non  quicunque  ostendit  viam,  praebet 
etiam  viaticum  itineranti.  Aliud  illi  exhibet,  qui  facit,  ne  deviet ;  et  aliud,  qui 
praestat,  ne  deficiat  in  via.  Ita  nec  quivis  doctor  statim  et  dato1'  erit  boni, 
quodcunque  docuerit.    Porro  duo  mihi  sunt  necessaria,  doceri  ac  juvari.« 

Idem  clarissime  docet  schola.  Ita  Thomas  c.  gentes  III,  534:  »Nihil 
enim  potest  ad  altiorem  operationem  elevari,  nisi  per  hoc,  quod  ejus  virtus 
forti6cetur;«  c.  157  (30G).  —  Aliis  praetermissis  Richardus  a  s.  Victore 
de  erud.  inter.  hominis  I,  30:  »Scimus  quis  dicat:  Sine  me  nihil  fotestU  facere 
(Joan.  15,  5).  Tantum  ergo  possumus,  quantum  posse  accepimus.  Quid  enim 
habes,  quod  non  acceplsti  (l.  Cor.  4,  7)?  Nihil  enim  aliud  est  habere  hujus- 
modi  potestatem  et  fortitudinem,  quam  habere  gratiam  cooperantem.  Potestas 
tua,  cooperatrix  gratia.  Quantum  habes  gratiae,  tantum  habes  et  potentiae. 
Et  quantum  gratia  accepta  crescit,  tantum  et  potentia  tua  proficit;  et  quan- 
tum  gratia  minuitur,  tantum  et  potentiae  tuae  subtrahitur.  Et  si  quando  sub- 
trahitur  gratia,  simul  perit  et  potentia.  Patet  itaque  ex  his,  quia  aliud  est  ar- 
bitrii  potestas,  atque  aliud  est  arbitrii  libertas.  Aliud  est  enim  magna  posse, 
atque  aliud  est  liberum  esse  .  .  .  Si  sanus  et  robustus  es,  et  multa  et  niagna 
facere  potes ;  verumtamen  si  liber  es,  ad  nihil  cogi  potes  vel  debes.  Et  si  amit- 
tis  sanitatem,  amittis  priorem  potestatem,  non  tamen  et  libertatem  .  .  .  Quam 
multi  in  definitione  liberi  arbitrii  errant,  quia  inter  potestatem  et  libertatem 
distinguere  ignorant  vel  dissimulant. «  Cf.  Schazler  Natur  un  1  Uebernatur 
c.  1  et  4  p.  156  ss. ;  Palmieri  th.  15  s. ;  Scheeben  §  286. 

9.7.  Scliolion.  De  virtute,  quam  subministrat  gratia.  —  Quaeritur,  quo- 
modo  concipienda  sit  haec  virtus,  quam  subministrari  voluntati  a  gratia  dici- 
mus,  seu  aliis  verbis,  quodnam  sit  illud  comprincipium,  cujus  synthesi  facultas 
hominis  redditur  principium  supernaturale  par  ad  eliciendos  actus  salutares 
supernaturales.  Si  sermo  est  de  homine  justo  habitibus  infusis  instructo,  re- 
sponsio  minus  videtur  difficilis;  major  est  difficultas,  si  sermo  est  depeccatore. 
Triplex  praesertim  hac  de  re  est  sententia.    Prima  sententia  est  thomista- 

/rum,  qui  tuentur  elevationem  intrinsecam  potentiarum  etiam  in  pecca- 
tore,  sed  transeuntem,  infusione  qualitatis  vel  quasi  qualitatis  fiuidae  seu  trans- 
euntis  non  vitalis.  Sicut  enim  in  justo  potentiae  elevantur  per  qualitatem  in- 
haerentem  permanentem  i.  e.  per  habitum  infusum :  ita  analogice  in  peccatore, 
cum  gratia  aetuali  praevenitur,  infunditur  qualitas  inhaerens,  sed  transiens, 
qua  elevetur  hic  et  nunc  potentia  ad  salutariter  operandum.  Cf.  Scheeben 
§  166  n.  767;  288  n.  126.  Contra  hanc  sententiam  multa  opponuntur,  quae 
fusius  evolvit  Limbourg  Zeitschrift  fiir  k.  Theol.  1891  p.  480  ss.  —  Alii  cum 

2-Suarez  de  gratia  III,  4.  18.  19  tuentur  elevationem  extrinsecam:  et 
quamvis  forte  nonnihil  inter  se  dissentiant  in  ea  accuratius  determinanda,  in 
eo  conveniunt,  ut  doceant,  in  actu  salutari  peccatoris  Spiritum  s.  speciali  et 
supernaturali  modo  assistere  facultatibus  naturalibus  ac  supplere  defectum  al- 
terius  principii  intrinseci  in  genere  causae  physicae  efficientis,  adeo  ut  facul- 
tates  intrinsecus  non  immutentur,  non  eleventur;  et  licet  intrinsecus  non  im- 

mutentur,  principium  tamen  eliciens  actum  salutarem  esse  supernaturaie,  quod 
facultates  naturales  ilium  eliciant,  quatenus  complentur  illa  assistentia  Spi- 
ritus  s.,  quae  non  est  ordinis  naturalis,  sed  prorsus  indebita  et  supernaturalis ; 
ad  hoc  autem  ut  aliqua  causa  sit  supernaturalis,  non  requiritur,  ut  singula 
illius  elementa  sint  supernaturalia,  sed  sufficit,  ut  aliquod  comprincipium 
„  physice  et  ex  hypothesi  requisitum  sit  supernaturale.  — Non  desunt,  qui  rejiciant 
elevationem  intrinsecam  per  qualitates  inhaerentes  realiterque  a  substantia 
animae  distinctas  sententiae  primae;  necnon  et  elevationem  extrinsecam  sen- 
tentiae  secundae,  quatenus  haec  non  mutat  facultates :  opinentur  vero  has  mo- 
dificari  Deo  assistente  modificatione  interna,  sed  indistincta  ab  animae 
entitate,  vel  ipsis  actibus  supernaturalibus  indeliberatis  tribuaut  vim  physice 
confortandi  voluntatem  ad  ponendos  actus  salutares.  Cf.  Mazzella  d.  1  a.  5 ; 
Pesch  V  n.  47  ss. 

C  98-  III.  Porro  haec  virtus,  hae  vires;  quas  gratia  suppeditat.  nostrae 
fiunt  et  inter  vires  voluntatis  proprias  sunt  recensendae.  Hinc  A  u  g  u  s  t  - 
nus  passim  eas  vocat  nostras,  vires  voluntatis  nostrae. 

Ita  narrans  quomodo  Deus  Abrahamum  probaverit  (G-en.  22),  scribit  de 
civ.  Dei  XVI,  32:  »Pierumque  aliter  animus  humanus.  sibi  ipsi  innotescere 
non  potest,  nisi  vires  suas  sibi  non  verbo,  sed  experimento,  tentatione  quo- 
dammodo  interrogante,  respondeat.  Ubi  si  Dei  munus  agnoverit,  tunc  pius 
est,  tunc  solidatur  firmitate  gratiae;*  et  ep.  186  n.  5  :  »Bonum  igitur  est  ho- 
mini,  ut  cum  totis  viribus  liberi  arbitrii  sui  dicat:  Fortitudinem  meam  ad  te 
custodiam  (Ps.  58,  10),*  fortitudinem  scil.  gratia  acceptam,  non  natura  insi- 
tam,  alioquin  propositio  esset  pelagiana.  Iterum  in  Ps.  10  2  serm.  1  n.  7: 
»Cujus  viribus  (luctatus  es)?  Tuis,  sed  ab  illo  ministratis. *  —  Illas  confert 
Richardus  a  s.  Victore  militibus,  qui  ad  imperatoris  sunt  nutum,  1.  c.  c.  16: 
»Incipitergo  posse  (liberum  arbitrium)  ex  divino  adjutorio,  quod  nonpotestde 
seipso,  et  quod  jam  non  potest  per  naturam,  accipit  bonum  posse  per  gratiam. 
Quotidie  crescit  a>l  bonum,  quotidie  roboratur  contra  maium.  Crescit  ad  bo- 
num,  ita  ut  jam  in  potestate  consistens  et  habens  sub  se  milites  possit  dicere 
huic :  vade  et  vadit  (Luc.  7,  8)  etc.  Et  quantum  hoc  esse  putamus,  posse  om- 
nes  rebelles  animae  motus  reprimere  et  ab  actu  cohibere,  quamvis  nec>lum 
possit  omnes  perfecte  delere  et  regnum  suum  ad  plenam  pacem  reformare?* 
Hinc  secundum  ipsum  vi  gratiae  est  »liber  ille  arbitrii  consensus  tot  cogita- 
tionum,  tot  affectionum,  appetituum,  sensuum  imperator  et  dominus.  « 

£  99.  IV.  Quare  gratia  voluntatem  praevenit  etpraeveniendo  praeparat 
non  solum  objective  et  moraliter,  sed  et  subjective  et  physice  (seu  dynamice 
et  energetice).  Hisce  continetur  praecipuum  discrimen  inter  gratiam  ca- 
tholicorum  et  gratiam  pelagianorum  (et  etiam  semipelagianorum),  qui,  si 
aliquam  admittebant  gratiam,  eam  tantum  concedebant,  quae  extrinsecus 
vocaret,  invitaret,  alliceret,  suaderet,  qua  ratione  etiam  homo  hominem 
juvare,  docere  etc.  possit:  abhorrebant  vero  ab  ea  gratia,  quae  intrin- 
secus  mentem  voluntatemque  indeliberatis  illustrationibus  atque  inspira- 
tionibus  a  Deo  in  nobis  sine  nobis  productis  afficeret  et  refingeret  eleva- 
retque  subministrata  virtute  ad  altiorem  operandi  statum,  adeo  ut  sub- 

jective  et  physice  praeparata  par  esset  adsupernaturaliter  operan- 
dum.  Quae  assertio  sicut  corollarii  instar  ex  dictis  fluit,  ita  testimoniis 
hactenus  allatis  confirmatur. 

Utramque  hanc praeparationem  satis  clare  innuit  Augustinus  de  bono 
viduit,  n.  21  :  »Nostrum  enim  est  velle,  sed  voluntas  ipsa  et  admonetur  ut 
surgat,  et  sanatur  ut  valeat,  et  dilatatur  ut  capiat,  et  impletur  ut  habeat.* — 
Fulgentius  ad  Monimum  1.  1  c.  8 :  »Dei  est,  ut  bonum  facere  velimus 
et  ut  facere  valeamus.*  —  Cyrillus  alex.  de  ador.  in  spir.  1.  1:  »Quia 
hominis  natura  non  est  adeo  firma,  neque  satis  virium  habet,  ut  emergere  e 
vitiis  possit,  opem  illi  fert  in  ea  re  Deus.  Itaque  duplicem  gratiam  tribuere 
cognoscitur:  cum  enim  monitis  suadet,  tum  adjuvandi  rationes  invenit  easque 
praesenti  malo  vim  nobis  afferente  valentiores  efficit. «  —  Cf.  s.  Bernardi  verba 
n.  96  et  quae  scribit  s.  Thomas  in  Ephes.,  lect.  2:  ,Facultatem  (ad  saliria- 
res  actus)  dat  Deus  infundendo  virtutem  et  gratiam,  per  quas  homo  efficitur 
potens  et  aptus  ad  operandum.  Sed  ipsam  operationem  confert,  in  quantum 
in  nobis  interius  operatur  movendo  et  instigando  ad  bonum  .  .  .  in  quantum 
virtus  ejus  operatur  in  nobis  velle  et  perficere  pro  bona  voluntate.« 

100.  Corollarilim.  Quare  si  nomine  praemotionis  physicae  nihil 
aliud  intelligitur,  quam  haec  praeparatio  voluntatis,  quae  non  solum  morali 
et  objectivo,  sed  et  subjectivo  et  physico  seu  dynamico  et  energetico  influxu 
continetur;  illam  non  solum  non  rejicimus,  sed  ultro  admittimus.  Si  vero  ad 
eam  requiritur  etiam  praedeterminatio  physicu  ab  intrinseco  efficax,  qua 
posita  infallibiliter  vi  praemotionis  actus  sequatur,  eam  admittere  non  possu- 
mus  propter  rationes  infra  afferendas.  Illam  priorem  unam  novit  quoad  liber- 
tatem  s.  Thomas,  ut  egregie  ostendit  Bastida  apud  Me}^er  hist.  congr.  de 
aux.  VI,  18.    Cf.  Scheeben  §  287;  Mysterien  des  Christenth.  §  102. 

;  101.  Thesis  CXCI.  Voluntatis  autem  praedicto  modo  praepa- 
ratae  est,  gratiae  praevenienti  consentire  eaque  uti,  adeo  nt  actus 
salutares  deliberati  nec  soli  gratiae,  nec  soli  vicissim  libero  ar- 
bitrio  adscribi  possint,  sed  proficiscantur  ab  umLJcausa  adaequata, 
quae  est  voluntas  aucta  gratia, 

Demonstratio  p.  I.   Voluntatis  praedicto  modo  praeparatae  esse 

Y gratiae consentire eique cooperari, docet conc.  tridentinum  sess. 6  cap. 5 

statuens,  homines  »per  ejus  (Dei)  excitantem  atque  adjuvantem  gratiam 

ad  convertendum  se  ad  suamipsorumjustificationemeidemgratiaelibere 

assentiendo  et  cooperando  disponi :  ita  ut  tangente  Deo  cor  hominis  per 

Spiritus  sancti  illuminationem  neque  homo  ipse  nihil  omnino  agat  inspi- 

rationem  illam  recipiens,  quippe  qui  illam  et  abjicere  potest,  neque  tamen 

sine  gratia  Dei  movere  se  ad  justitiam  coram  illo  libera  sua  voluntate 

possit.«  Quod  confirmant  exhortationes,  quibus  Deus  peccatores  per  Scri- 

pturam  et  Ecclesiam  admonet,  ne  in  vacuum  Dei  gratiam  recipiant  2.  Cor. 

'6,1,  sed  strenue  eidem  cooperentur ;  quapropter  solemne  est  A  u  g  u  s  t  i  n  i 

'  axioma  serm.  169  n.  13:    »Qui  fecit  te  sine  te,  non  justificat  te  sine  te.« 

Huc  pertinent,  quae  idem  s.  doctor  inculcat  de  pecc.  mer.  et  remiss.  1,  2 
c.  5 :  »Nec  ideo  solis  de  hac  re  (de  acquirenda  justitia)  votis  agendum  est,  ut 

non  subinferatur  adnitendo  etiam  nostrae  efficacia  voluntatis.  Adjutor  enim 
noster  Deus  dicitur,  nec  adjuvari  potest,  nisi  qui  etiam  aliquid  sponte  co- 
natur.  Qiiia  non  sicut  in  lapidibus  insensatis  aut  sicut  in  eis,  in  quorum  na- 
tura  rationem  voluntatemque  non  condidit,  salutem  nostram  Deus  operatur  in 
nobis. *  —  Eundem  in  sensum  s.  Leo  serm.  43:  »Quia  rationabiles  la- 
pides  sumus  et  viva  materies,  sic  nos  auctoris  nostri  exstruit  manus,  ut  cum 
opifice  suo  etiam  is,  qui  reparatur,  operetur.  Gratiae  igitur  Dei  obedientia  se 
humana  non  subtrahat. «  —  Et  s.  Hieronymus  in  ep.  ad  Gal.  5,  8:  »Aliud 
Dei  opus  est.  aliud  hominum :  Dei  opus  est  vocare,  hominum  vel  credere  vel 
non  .  .  .  Sive  ergo  in  bonam  sive  in  malam  partem,  nec  Deus  nec  diabolus  in 
causa  est,  quia  persuasio  nostra  non  est  ex  eo,  qui  vocavit  nos,  sed  ex  nobis, 
qui  vel  consentimus,  vel  non  consentimus  vocanti.*  —  »Debemus  gratiae,  in- 
quit  Ennodius  ticinensis  1.  2  ep.  19,  quod  vocamur;  debemus  gratiae,  quod 
occultis  itineribus,  nisi  resistamus,  sapor  nobis  vitalis  infunditur ;  nostrae  ta- 
men  electionis  est,  quod  beneficia  demonstrata  sectamur. «  — Et  aliis  innume- 
ris  patrum  effatis  omissis  Bonaventura  de  resurr.  a  pecc:  »Cum  sint  in 
opere  salutis  ista  quatuor,  scil.  invitari,  acquiescere,  adjuvari  et  permanere : 
primum  estinspirationis,  secundum  libertatis  arbitrii,  tertium  muneris  divini, 
quartum  sollicitudinis  nostrae  et  pariter  adjutorii  divini. € 

102.  Denionstratio  p.  II.  Voluntatis  sic  praeventae  et  praepa- 
ratae  est  etiam  gratia  uti,  quod  sponte  sua  consequitur  ex  iis,  quae  de- 
monstravimus  n.  98.  Si  enim  gratiae  est,  voluntati  conferre  novas  vires, 
quae  ipsius  redduntur  propriae:  profecto  poterit  iisuti,  sicut  utitur  viribus  { 
ab  ipsa  natura  insertis.  Hunc  enim  in  finem  voluntati  conferuntur  ejus- 
modi  vires,  ut  suppleta  ejus  naturali  iusufficientia  subministratione  novae 
virtutis  ipsa  voluntas  possit,  quae  antea  nonvaluit,  praestare.  Quaredoc- 
tor  seraphicus  in  2.  d.  26  q.  6  a.  1:  »Sicut  voluntas,  inquit,  movet  se 
ipsam  ad  opera  naturalia,  sic  adjuta  per  gratiam  movet  se  ipsam  ad 
opera  meritoria.*  Idem  colligimus  ex  tot  exhortationibus,  quibus  excita- 
mur,  ut  bene  utamur  gratia. 

»Hortatur  primo  (Apostolus),  inquit  s.  Thomas  lect.  1  in  2.  Co*r.  6,  1, 
in  generali,  quod  gratia  Dei  non  utantur  in  VRnum. *  Nam,  ut  notat  in  Ps. 
38,  3:  »Deus  non  dat  gratiam  homini,  nisi  utatur  illa,  et  ideo  quando  quis 
per  negligentiam  gratia  sibi  data  non  utitur,  Deus  aufert  ei,  ut  patet  de  ta- 
lento  Luc.  19;*  et  3  p.  q.  69  a.  8  ad  2 :  »  Quia  etiamsi  aequalem  gratiam  (duo) 
percipiant,  non  aequaliter  ea  utuntur,  sed  unus  studiosius  in  ea  proficit,  alius 
per  negligentiam  gratiae  Dei  deest;*  in  1.  p.  q.  62  a.  3  ad  2  :  »Dicendum  quod 
omnis  forma  inclinat  suum  subjectum  secundum  modum  naturae  ejus:  moJus 
autem  naturalis  intellectualis  naturae  est,  ut  libere  feratur  in  ea,  quae  vult, 
et  ideo  inclinatio  gratiae  non  imponit  necessitatem,  sed  habens  gratiam  po- 
test  ea  non  uti  et  peecare.*  Atqui  secundum  eundem  doctorem  angelicum  1. 
2  q.  16  a.  2:  »Uti  est  applicare  aliquod  principium  actionis  ad  actionem : 
sicut  consentire  est  applicare  motum  appetivum  ad  aliquid  appetendum. 
Applicare  autem  aliquid  ad  alterum  non  est  nisi  ejus,  quod  habet  super  illud 
arbitrium. «  Ergo  gratia  secundum  s.  Thomam  non  praedeterminat  liberam 
voluntatem.    Cum  autem  dicimus,  voluntatem  gratia  uti,  non  dicimus  volun- 

tatem  uti  gratia  viribus  naturalibus,  quod  esset  erroneum,  sed  gratia  jam 
praeparatam.  Sicut  si  quis  ab  alio  edoctus  de  pretio  rei  eligendae,  ipsius  con- 
silium  sequitur  in  eligenda  re  pretiosa,  lumine  accepti  consilii  illustratus  et 
edoctus  utitur  eo  consilio.  Cf.  Bastida  apud  Liv.  MeyerV,  51;  Lessius 
de  grat.  effic.  c.  10  n.  12  ss. ;  Ripalda  disp.  30  coll.  110  s.  10. 

103.  Demonstratio  p.  III.  Actus  salutares  et  gratiae  et  libero 
arbitrio  esse  tribuendos,  adeo  clare  tradunt  ss. litterae, ut plane super- 
fluum  sit  id  data  opera  confirmare.  Non  posse  autem  hos  actus  alterutri 
exclusive  et  seorsim  adscribi,  manifestum  est  per  se.  Nam 

1.  quotiescunque  ad  aliquem  effectum  producendum  duo  principia 
concurrunt  et  necessario  requiruntur,  neutri  seorsim  et  exclusive  tribuere 
illum  licet.  Atqui  ad  actum  salutarem  et  gratia  requiritur  et  voluntas  gra- 
tia  praeventa  huic  eidem  cooperans  gratiae ;  ergo  nec  gratiae  seorsim,  nec 
soli  voluntati  licet  vindicare  actus  salutares.   Quod  egregie 

2.  docemur  1.  Gor.  15,  10:  Gratia  ejus  in  me  vacua  non  fuit;  sed  ab-x 
undantius  illis  omnibus  laboravi,  non  ego  autem;  sed  gratia  Dei  mecum. 

Horum  verborum  occasione  scribit  A  u  g  u  s  t  i  n  u  s  de  gr.  et  lib.  arb.  n.  1  2 : 
»  Nec  gratia  Dei  sola,  nec  ipse  solus,  sed  gratia  Dei  cum  illo ;  *  quod  saepe  re- 
petit,  ut  serm.  1 3  c.  3  :  »  Si  ergo  Deus  est,  qui  operatur  in  nobis  (Philipp.  2,  1 3), 
quare  dictum  est,  vestram  ipsorum  salutem  operamini  (ib.  v.  1  2)  ?  Quia  sic  in 
nobis  operatur,  ut  et  nos  operemur.  Adjutor  meus  esto  (Ps.  26,  9):  designat  et  se 
operatorem,  qui  invocat  adjutorem;*  Retract.  I,  23  n.  2  et  3  :  »Utrumque  (cre- 
dere  et  operari)  et  ipsius  est,  quia  ipse  praeparat  voluntatem,  et  utrumque 
nostrum,  quia  non  fit  nisi  volentibus  nobis:*  de  dono  persev.  c.  3  ;  ad  Simpli- 
cianum  I  q.  2  n.  1 0 :  »  Ut  velimus,  suum  esse  voluit  et  nostrum.  Suum  vo- 
cando,  nostrurn  sequendo.  «  —  Praeclare  vero  Apostoli  verba  interpretatur  G  r  e- 
gorius  M.  Mor.  XVI,  25:  »Quiadivinanos  bonitas,  ut  innocentes  faciat,  prae- 
venit,  Paulus  ait :  Gratia  autem  Dei  sum  id;  quod  sum.  Et  quia  eandem  gra- 
tiamnostrum  liberum  arbitrium  sequitur,  adjungit:  Et  gratia  ejus  in  me  vacua 
non  fuitf  sed  abundantius  illis  omnibus  laboravi.  Qui  dum  se  de  se  nihil  esse 
conspiceret,  ait:  Non  autem  ego.  Et  tamen  quia  se  esse  aliquid  cum  gratia  in- 
venit,  adjunxit,  sed  gratia  Dei  mecum.  Non  enim  diceret  mecum,  si  cum  prae- 
veniente  gratia  subsequens  liberum  arbitrium  non  haberet.  Ut  ergo  se  sine 
gratia  nihil  esse  ostenderet,  ait :  Non  ego.  Ut  vero  se  cum  gratia  operatum 
esse  per  liberum  arbitrium  demonstraret,  adjunxit:   Sed  gratia  Dei  mecum.€ 

3.  Idem  docent  patres  graeci;  ita  Origines,  qui  id  Philoc.  c.  24  si- 
miritudine  illustrat:  »Quemadmodum  fructus  agriculturae  estmixtum  aliquod 
prover.iens  et  ex  electione  agricolae  ex  arte  laborantis,  et  ex  providentiae  be- 
neficio  ob  aeris  temperiem  et  pluviam  sufficientem  extra  ipsius  facultatem  po- 
sitam :  ita  et  opus  bonum  hominis  ratione  praediti  est  compositum  quoddam 
ex  ipsius  electione  et  Dei  virtute,  qui  quod  melius  est  inspirat  eligenti.*  Quae 
quidem  similitudo  non  est  omnino  adaequata,  nam  pluvia  et  aeris  temperies 
non  novam  virtutem  atque  fecunditatem  terrae  tribuunt,  sed  eam,  quae  natu- 
raliter  inest,  excitant,  fovent,  promovent;  quare  pluvia  et  aeris  temperies  gra- 
tiam  potius  externam  repraesentant:  ad  scopum  tamen  sulficit,  ut  scil.  osten- 

datur,  hominem  ad  salutem  suam  operandam  sibi  non  sufficere,  sed  indigere 
Dei  gratia:  cujus  indolis  vero  sit  haec  gratia,  alibi  accuratius  describitur  a 
patribus, — Eadem  similitudine  utitur  IrenaeusII,  1 7  scribens :  »Sicut 
enim  de  arido  tritico  massa  una  fieri  non  potest  sine  humore,  nec  unus  panis: 
ita  nec  nos  multi  unum  fieri  in  Christo  Jesu  poteramus  sine  aqua,  quae  de  coelo 
est.  Et  sicut  arida  terra,  si  non  percipiat  humorem,  non  fructificat,  sic  nos 
lignum  aridum  exsistentes  primum,  nunquam  fructificaremus  vitam  sine  su- 
perna  voluntaria  pluvia. «  —  Assertum  nostrum  confirmat  et  T  h  e  o  d  o  r  e  t  u  s  in 
Philip.  1,  29:  »Dona  Dei  Paulus  vocavit  et  credidisse  et  splendide  decertasse, 
non  liberum  tollens  animi  arbitrium,  sed  docens,  quod  lpsa  per  se  mens  aut 
voluntas  gratia  destituta  nihil  boni  potest  recte  facere.  Utroque  enim  opus 
est,  nempe  et  nostra  animi  promptitudine  et  divino  auxilio.  Neque  enim  iis, 
qui  animi  alacritatem  non  habent,  sufficit  gratia  Spiritus ;  nec  animi  prompta 
voluntas,  si  sit  gratia  destituta,  potest  virtutis  divitias  colligere.* 

4:.  Prae  ceteris  accurate  hanc  doctrinam  tradunt  s.  Anselmus  et  s'. 
Bernardus,  quorum  ille  ita  disputat  de  conc.  gr.  et  lib.  arb.  c.  5  :  »Si  bene 
considerentur,  quae  dicta  sunt,  aperte  cognoscitur,  quia  cum  aliquid  dicit  s. 
Scriptura  pro  gratia,  non  amovet  omnino  liberum  arbitrium:  neque  cum  lo- 
quitur  pro  libero  arbitrio,  excludit  gratiam:  quasi  sola  gratia  aut  liberum 
arbitrium  solum  sufficiat  ad  salvandum  hominem  ...  Ita  quippe  intelligenda 
sunt  dicta  divina,  ut  hoc  excepto,  quod  dixi  de  infantibus,  nec  sola  gratia  nec 
solum  liberum  arbitrium  salutem  hominis  operetur.  Quippe  cum  dicit  Domi- 
nus:  Sine  me  nihil  potestis  facere  (Joan.  15,  5),  non  ait:  Nihil  valet  vobis  ve- 
strum  iiberum  arbitrium,  sed  nihil  potest  (al.  prodest)  sine  mea  gratia.  Etcum 
legitur:  Neque  volentis,  neque  currentis,  sed  miserentis  est  Dei  (Rom.  9,  16), 
non  negatur  in  volente  et  currente  aliquid  prodesse  liberum  arbitrium,  sed 
significatur,  non  esse  imputandum  libero  arbitrio,  quod  vult  et  quod  currit, 
sed  gratiae  .  .  .  Sicut  ergo  quamvis  naturalis  usus  non  procreet  prolem  sine 
patre  nec  nisi  per  matrem,  non  tamen  removet  ullus  intellectus  aut  patrem 
aut  matrem  a  generatione  prolis:  ita  gratia  et  liberum  arbitrium  non  discor- 
dant,  sed  conveniunt  ad  justificandum  et  salvandum  hominem.*  —  Plane  vero 
aurea  sunt  Bernardi  verba  de  grat.  et  lib.  arb.  c.  14  n.  47,  quibus  omnia, 
quae  hucusque  demonstravimus,  confirmantur :  »Ipsa  (gratia)  liberum  excitat 
arbitrium,  cum  seminat  cogitatum ;  sanat,  cum  immutat  affectum ;  roborat,  ut 
perducat  ad  actum ;  servat,  ne  sentiat  defectum.  Sic  autem  ista  cum  libero 
arbitrio  operatur,  ut  tantum  illud  in  primo  praeveniat,  in  ceteris  comitetur ; 
ad  hoc  utique  praeveniens,  ut  jam  sibi  deinceps  cooperetur.  Ita  tamen  quod  a 
sola  gratia  coeptum  est,  pariter  ab  utroque  perficitur ;  ut  mixtim,  non  singil- 
latim;  simul,  non  vicissim,  per  singulos  profectus  operentur.  Non  partim 
gratia  partim  liberum  arbitrium,  sed  totum  singulaopere  individuo  peragunt. 
Totum  quidem  hoc  et  totum  illa;  sed  ut  totum  in  illo,  sic  totum  ex  illa.« 

5.  Denique  idem  evincit  accurata  actus  salutaris  analysis.  Ejus 
enim  characteres essentiales sunt, ut  sit  vj_tajis,  alioquin  non est noster ; 
utsitliber,  secus  enim  meritorius  non  est  ideoque  nec  laude  dignus ; 
ut  sit  supernaturalis,  quo  conducere  possit  ad  salutem.  Atqui  su- 
pernaturalis  non  est,  si  voluntas  sibi  relicta  ipsum  elicit ;  liber  vitalisque 
non  est,  si  causa  adaequata  est  gratia  secluso  voluntatis  consensu.  Ergo 

actus  salutaris  nec  gratiae  seorsim  nec  seorsim  libero  arbitrio  est  ad- 
scribendus.    Cf.  Mazzella  disp.  1  a.  7;  Ripalda  d.  29  s. 

104.  Demonstratio  p.  IV.  Quare  cum  actus  salutares  neutri  ex- 
clusive  tribui  possint,  sequitur  illos  adscribi  debere  gratiae  et  libero  arbitrio, 
quatenus  unam  adaequatam  constituunt  causam,  voluntati  scil.  gratia 
praeventae,  praeparatae,  auctae.  Quocirca  Augustinus  disserens  de 
bono  pudicitiae  ait  c.  Jul.  1.  5  c.  16,  hoc  esse  discrimen  catholicos  inter 
et  pelagianos:  »vos  ipsius  animi  viribus  hoc  tribuitis,  ego  adjutae  per  Dei 
gratiam  voluntati.*  Et  sane  hoc  negari  nequit,  quin  tota  gratiae  oecono- 
mia  funditus  pervertatur.  Ad  quid  enim  Deus  gratiam  nobis  concedit, 
nisi  ad  sublevandam  roborandamque  hominis  impotentiam  et  insufficien- 
tiam  ad  actus  salutares?  Nonne  potest  homo  post  adeptam  gratiam  cum 
Paulo  dicere :  Omnia  possum  (sane  ego)  in  eo;  qui  me  confortat  (Philip.  4, 
13)?  Ergo  homo  seu  voluntas  gratia  aucta  et  roborata  causa  est  adae- 
q  u  a  t  a  actus  salutaris.  Unde  corollarii  modo  sequitur,  in  quaestione,  utrum 
gratia  et  voluntas  agant  simul  actum  deliberatum,  an  sit  inter  eas  ordo 
prioritatis,  negandum  esse  suppositum:  haec  enimquaestiolocnmhabere 
tantum  potest,  cum  duae  reapse  sint  causae  distinctae,  quae  agant. 

xl05.  Scholion.  Disputant  theologi  subtiliter  de  indole  influxus  etacti- 
vitatis,  quam  natura  exercet  in  actus  supernaturales,  utrum  scil.  voluntas 
gratia  praeparata  ac  roborata  virtute  propria  et  sibi  nativa,  distincta ab  illa, 
quam  ex  gratia  habet,  immediate  etiam  concurrat  ad  actum,  an  tota  activitas 
proxime  sit  a  gratia,  sicut  ex.  gr.  in  ferro  ignito,  cui  cornbustio  tribuitur,  tota 
virtus  romburendi  est  ab  igne,  ferro  immediate  et  active  ad  eam  non  concur- 
rente.  Hoc  posterius  tuentur  thomistae:  alterum  ceteri  theologi,  in  quo- 
rum  sententia  potentia  (intellectus  et  voluntas)  non  efficit  actum  salutarem 
solum  gratia,  qua  elevatur,  sed  etiam  sua  innata  virtute,  non  quidem  seorsim 
a  gratia,  sed  quatenus  hac  utpote  insufficiens  et  incompleta,  completur,  ita  ut 
ex  potentia  et  gratia  exsurgat  unum  principium  proximum  adaequatum,  re- 
spectu  cujus  tam  potentia  quani  gratia  potest  dici  partiale  principium,  par- 
tialitate  causae,  non  partialitate  effectus,  ac  si  gratia  partem  et  voluntas 
alteram  actus  partem  operaretur:  sicut  gladius,  quo  quis  alium  vulnerat,  sua 
acie  aliquid  confert  ad  incisionem.  Et  merito,  cum  id  sequatur  ex  illis  testi- 
moniis  sive  Scripturae  sive  patrura,  in  quibus  de  cooperatione  nostra  est  sermo 
n.  101  ;  103  etc.  et  quibus  monemur,  ut  etiam  de  nostro,  proprio  labore  ali- 
quid  conferamus  ad  opus  salutis,  cujus  rationem  reddunt,  quod  nos  non  lapi- 
dum  instar  simus  in  salutis  negotio.  Atqui  si  tota  activitas  esset  a  gratia,  non 
posset  dici,  nos  cooperari,  nos  de  nostro  aliquid  conferre:  neque  enim 
ferrum,  si  est  ignitum,  cooperatur  igni,  neque  lapis  projectus  motui,  quo  in 
altum  movetur.  Ad  haec  actus  salutaris  debet  esse  vitalis  et  liber;  atqui 
vitalitatem  et  libertatem  non  habet  a  gratia,  sed  ex  ipsa  voluntate.  Ergo  haec 
immediate  insita  sua  virtute  in  actum  salutarem  influit. 

106.  Unde  coroUarii  instar  sequitur  1.  gratiam  non  esse  unicam  men- 
suram  perfectionis  actuum  salutarium  deliberatorum,  sed  hanc  pendere  etiam  a 

majori  minorique  conatu  cooperationis  voluntatis,  quod  constanter  Scripturae 
et  patres  incukant  et  concilium  trid.  sess.  6  cap.  7  clare  docet.  Sequitur  2.  vo- 
luntatem  non  esse  causam  mere  instrumentalem  in  actibus  salutaribus: 
de  qua  q.  cf.  Ruiz  d.  33.  Imo  3.  voluntatem  dici  posse  quodam  sensu  causam 
principalem,  quamvis  obnoxiam  et  subordinatam,  actus  salutaris.  Sicut 
enim  causae  instrumentalis  proprium  est  ad  agendum  moveri  et  determinari: 
ita  causae  principalis  est  se  ipsam  movere  atque  determinare.  » Quod  ab  altero 
tantum  agitur,  inquit  s.  Tb  omas  c.  gentes  III,  112,  rationem  instrumenti 
habet;  quod  vero  per  se  agit,  habet  rationem  principalis  agentis.  *  Atqui  li- 
berum  arbitrium  ita  praeveniente  gratia  agitur,  ut  ipsum  tamen  causa  sit  ac- 
tualis  suae  electionis  ac  determinationis ;  est  enim  dominus  suorum  actuum. 
Ergo  causae  principalis  praerogativam  participat.  Cf.  egregie  disputantem 
Ijastida  in  congreg.  de  auxiliis  apud  MeyerV,  25;Palmierith.  17. 

107.  Verum  nunc  oritur  quaestio  palmaris  catholicos  inter  et  haere- 
ticos,  utrum  gratia  voluntatem  ita  praeveniat  praeparetque,  ut  illam  ad 
actum  salutarem  determinet  et  determinando  necessitet:  an  maneat 
voluntas  sub  gratiae  influxu  1  i  b  e  r  a  suique  actus  domina,  adeo  ut  possit 
etiam  gratiae  resistere.  Affirmat  Ecclesia  catholica  impenseque  tuetur 
voluntatis  etiam  sub  gratiae  influxu  libertatem. 

-p    108.  Thesis   CXCII.    Voluntas   autem   non   ita    gratiae  prae- 
venienti    eonsentit,    ut    non    possit    etiam     dissentire ;    quare    sub  ' 
gratiae  influocu  manet  libera,  neque  ad  unum  determinatur, 

Declaratio.  Secundum  lutheranos,  calvinianos  et  jansenia-  ^a^ 
nos  gratia  necessitatem  infert  voluntati,  ideoque  cum  homo  gratiae  resistere 
non  possit,  non  solum  infallibiliter,  sed  et  irresistibiliter  ac  necessario  bonum 
operatur.  Contra  quos  tamquam  dogma  fidei  tenendum  est  gratiam  non  inferre 
necessitatem,  sed  sub  gratiae  innuxu  hominem  manere  liberum,  adeo  ut  et 
dissentire  possit,  ut  statuit  conc.  tridentinum  sess.  6  can.  4:  »Si  quis  di- 
xerit,  liberum  hominis  arbitrium  a  Deo  motum  et  excitatum  nihil  cooperari 
assentiendo  Deo  excitanti  atque  vocanti,  quo  ad  obtinendam  justificationis  gra- 
tiam  se  disponat  ac  praeparet,  neque  posse  dissentire  si  velit,  sed  veluti  ina- 
nime  quoddam  nihil  omnino  agere  mereque  passive  se  habere,  A.  S.  *  Cf.n.  101. 
Quocircadamnatafuitut  haeretica  prop.  3  Jansenii:  ^lnteriori  gratiae  in 
statu  naturae  lapsae  nunquam  resistitur. «  Damnatae  fuere  similes  quoque 
prop.  Quesnelli  10.  12.  13.  14.  16. 

109.  Demonstratio.  1.  Probatur  dogma  catholicum  verbis  Eccli. 
31,  8  ss. :  Beatus  dives,  qui  inventus  est  sine  macula,  et  qui  post  aurum 
non  abiit,  nec  speravit  in  pecunia  et  thesauris.  Quis  est  hic  et  laudabimus 
eum  ?  fecit  enim  mirabilia  in  vita  sua.  Qui  probatus  est  in  illo  et  perfectus 
est,  erit  illi  gloria  aeterna :  qui  potuit  transgredi  et  non  est  transgressus, 
facere  mala  et  non  fecit:  ideo  stabilita  sunt  bona  illius  in  Domino  et  elee- 
mosynas  illius  enarrabit  omnis  Ecclesia  sanctorum.  Hic  sermo  est  de  eo, 
qui  sub  g r ati a  est  constitutus,  ut  patet fere  ex singulis incisis,  nam homo 
gratia  destitutus  neque  beatus  praedicari,  neque  sine  macula  esse,  neque 

eleemosynas  salutares  facere,  neque  legem  integram  servare  potest. 
Atqui  non  obstante  gratia  hic  dives  non  est  ad  unum  determinatus,  sed 
in  sua  potestate  habet  agere  quod  vult;  ideoque  laudatur,  quod  cum  po- 
tuerit  malum  agere,  egerit  bonum.  Ergo  homo  sub  gratia  constitutus 
manet  liber,  nec  gratia  ad  unum  determinat. 

2.  Gratia  ad  unum  determinans  excludit  electionem,  defectum 
cooperationis,  nullum  relinquit  locum  exhortationi.  Atqui  in  divinis  literis 
homini  gratia  praevento  facultas  adscribitur  eligendi :  Eccli.  15,  16  ss. : 
Si  volueris  mandata  servare:  conservabunt  te  .  .  .  Apposuit  tibi  aquam  et 
ignem,  ad  quod  volueris,  porrige  manum  tuam.  Ante  hominem  vita  et  mors, 
bonum  et  malum,  quod  placuerit  ei,  dabitur  illi;  Deut.  30,  19:  Testes  in- 
voco  hodie  codum  et  terram,  quod  proposuerim  vobis  vitam  et  mortem,  be- 
nedictionem  et  maledictionem.  Elige  ergo  vitam,  ut  et  tu  viras  et  semen 
tuum,  et  diligas  Dominum  Deum  tuum ;  cf.  Jos.  24,  15.  22;  Matth.  19, 17. 
21;  1.  Gor.  7,  37;  Is.  50,  16.  20  etc. ;  monentur  homines,  ut  gratiae  stre- 
nue  cooperentur;  Philip.  2,  12:  Cum  metu  et  tremore  vestram  salutem 
operamini1);  2.  Petr.  1,  10:  Fratres,  magis  satagtte,  ut  per  bona  opera 
certam  vestram  vocationem  et  electionem  faciaiis;  cf.  etiam  Hebr.  12,  12; 
Apoc.  3,  18-  20;  22,  17  etc. ;  ideo  autem  monentur,  quod  ex  defectu  coo- 
perationis  fieri  possit,  ut  gratia  maneat  vacua,  2.  Cor.  6,  1 :  Adjuvantes 
exhortamur,  ne  in  vacuum  gratiam  Dei  recipiatis;  Matth.  23,  37;  Act.  7, 
51  etc. ;  et  haec  cooperatio  exhibetur  subinde  ita  ditficilis,  ut  Christus 
testetur  Matth.  7,  24  arctam  esse  viam,  quae  ducit  advitam,  adeo  ut  pauci 
illam  arripiant,  quod  in  hypothesi  gratiae  necessitantis  immerito  diceretur. 
Ergo  gratia  ad  unum  non  determinant,  neque  perimit  libertatem. 

3.  Probatur  ex  controversia  cum  pelagianis;  neque  enim  a. 
controversia  erat  de  libero  arbitrio,  sed  de  hujus  sufficientia  in  or- 
dine  salutis,  utrum  scilicet  ex  se,  an  ex  gratiasufficiensessetadoperasa- 
lutaria;  non  de  gratia  necessitante,  sed  de  gratiae  necessitate. 
Quare  b.  Augustinus  ut  calumniam  rejicit  pelagianorum  exceptionem, 


')  Praetermittere  non  possumus  praeclarum  h.  1.  commentarium  Segneri 
Manna  delPanima  ad  d.  2.  Maji,  quo  ostendit  omnes  fere  hac  in  materia  errores 
Pauli  verbis  damnari.  Contra  eos  scil.  qui  opinantur  homines  sola  fide  salvari,  urget 
Ap.  Vestram  salutem  operamini ;  iis,  qui  sibi  certitudinem  suae  justitiae  et  electionis 
vindicant,  in  memoriam  revocat  metum  et  tremorem,  quo  salutem  suam  op  rari  de- 
beant.  Pelagianos  salutem  viribus  naturae  tribuentes  docet:  Deus  est,  qui  operatur 
in  nobis  ;  semipela.gianis  vero,  qui  initium  saltem  asserebant  viribus  naturae,  oppo- 
nit:  Deus  operatur  in  nobis  non  solum  perficere  sed  et  ipsum  velle.  fced  ne  quis  per- 
severantiam  saltem  adscribat  virtuti  naturali,  perficere  etiam  gratiae  esse  affirmat. 
Ad  excludenda  merita  naturalia  praedicat :  Operatur  (Deus)  m  vobis  velle  et  perficere 
pro  b  na  v  luntate.  Ita  paucis  verbis  complectitur  doctor  gentium  universam  fere  de 
gratia  actuali  doctrinam. 

catholicos  negare  liberum  arbitrium.  Nomine  vero  c.  liberi  arbitrii  omnes 
intelligebant  facultatem  immunem  a  necessitate  suique  juris,  neque  enim 
ulla  de  hac  ejus  dote  erat  controversia.  »Liberum  in  hominibus  esse  ar- 
bitrium,  inquit  de  nupt.  et  concup.  1.  2  c.  8,  .  .  .  utrique  dicimus.  Non 
hinc  estis  coelestiani  et  pelagiani.  Liberum  autem  esse  quemquam  ad 
agendum  bonum  sine  adjutorio  Dei  .  .  .  hoc  vos  dicitis,  hinc  estis  coele- 
stiani  et  pelagiani.«  Et  ep.  47:  »Fides  sana  catholica  neque  liberum  ar- 
bitrium  negat  sive  in  vitam  malam.  sive  in  vitam  bonam:  neque  tantum 
eitribuit,  ut  sine  Dei  gratia  valeat  aliquid:«  et  saepealibi.  Ergo  cumnulla 
esset  controversia  de  libertate,  sed  de  gratiae  necessitate,  doctrina  erat 
catholica,  non  obstante  gratia  hominem  manere  liberum. 

4.  Doctrina  est  patrum  Scripturis  nixa,  gratiae  esse  sicut  generatim 
hominem  refingere  et  revocare  ad  pristinum  statum,  e  quo  lapsus  est 
Adam,  ita  speciatim  restau^are  et  reformare  liberum  arbitrium  peccato 
originis  infirmatum  et  inclinatum.  Hinc  Augustinus  op.  imperf.  VI,  11 
relatis  verbis  Innocentiil.  ad  patres  concilii  milevit.  ep.  30  n.  4:  »Ergo 
Dei  gratiam  conantur  auferre  (pelagiani),  quam  necesse  est  etiam  resti- 
tuta  nobis  status  pristini  libertate  quaeramus.«  »Audis,  prosequitur,  re- 
stitui  libertatem,  et  non  periisse  contendis,  atque  humana  voluntate  con- 
tentus,  divinam  non  petis  gratiam,  quam  libertas  nostra  etiam  in  statum 
pristinum  restituta  sibi  esse  intelligit  necessariam?«  Atqui  profecto  Ada- 
mus  sub  gratia  fuit  liber  fatentibus  ipsis  adversariis.  Ergo  ethomolapsus 
est  liber  sub  gratia.  Gf.  Fontana  Bulla  ,Unigenitus;  ad  prop.  25  et  39 — 42. 

5.  Omissis  disertis  patrum  contra  hanc"haeresim  effatis  ex  revela- 
tionis  doctrina  est  manifestum,  gratiam  virtutem  suam  non  adversus 
liberum  arbitrium  exserere,  illud  opprimendo  et  evertendo,  sed  p  r  0  libero 
arbitrio  ipsumjuvando,  firmando,  perficiendo.  »Opitulationes  divinae  gra- 
tiae,  inquit  bene  Prosper  c.  Gollat.  c.  18  n.  3,  stabilimenta  sunt  volun- 
tatis  humanae.«  Atqui  secundum  Thomam  1.  p.  q.  83  a.  3,  »proprium 
liberi  arbitrii  est  electio :  ex  hoc  enim  liberi  arbitrii  esse  dicimur,  quod 
possumus  unum  recipere  alio  recusato,  quod  est  eligere.«  Ergo  per  gratiam 
electio  non  aufertur,  sed  juvatur  scil.  ut  sit  salutaris,  prudens,  sana,  ideo- 
que  et  voluntas  sub  influxu  gratiae  retinet  eligendi  facultatem.  »Neque 
enim,  inquit  adrem  Augustinus  ep.  157  c.  2,  voluntatis  arbitrium  ideo 
tollitur,  quia  juvatur:  sed  ideo  juvatur,  quia  non  tollitur.«  Et  sane  tan- 
tum  abest,  ut  gratia  necessitatem  inferat,  ut  potius  compedes  removeat, 
obstacula  tollat,  libertatem  liberet  secundum  verba  Christi  Joan.  8,  26. 

Huc  pertinent  pafrum   testimonia   allata  n.  89.  93 2  et  Petri  diaeoni 

verba  de  incarn.  et  gr.  c.  6:    »Ut  ergo  falsa  libertas  fieret  christiana  libertas, 

eadem  libertas  liberatore  indiguit,  qua  posset  per  ejus  gratiam  ab  occupationi- 

bus  humanis  aversa  ea  cogitare  et  considerare,  quae  pertinent  ad  vitam  aeter- 

Hurter,  Compend.  theologiae  III,    11.   ed.  7 

nam.  Sine  hac  igitur  gratia  potest  quidem  cogitare  et  desiderare  humana,  non 
autem  potest  cogitare  et  velle  aut  desiderare  divina.*  Quo  in  doctrinae  capite 
consentit  ecclesia  graeca  schismatica  cum  Ecclesia  catholica.  Nam  in  orthodo- 
xae  fidei  confessione  ecclesiae  orientalis  a  Parthenio  patriarcha  CP.  comprobata 
ad  q.  27  ita  statuitur:  »Quamvis  et  ipsa  hominis  voluntas  peccato  originis 
misere  labefactata  fuerit,  nihilominus  etiam  praesenti  hoc  tempore  in  cujus- 
que  arbitrio  positum  esse,  ut  bonus  Deique  filius  sit  aut  e  contrario  improbus 
filiusque  diaboli.  Hoc  omne,  inquam,  in  manu  atque  potestate  hominis  situm 
est:  ita  tamen,  ut  in  bonum  divina  gratia  hominis  adjutrix  sit,  eumque  item 
a  malo  retrahat,  at  non  ut  arbitrium  hominis  necessitate  illata  compellat. « 
Nae<  ille  ne  tenuissimam  quidem  gratiae  ideam  habet,  qui  eam  n e c e s s i- 
tantem  fingit! 

vllO.  Nominatim  contra  Jansenium  urgemus  can.  4  sess.  6  conc. 
tridentini  (n.  108),  cujus  vim  frustra  evadere  conatur  inepto  plane 
commentario,  definiri  nimirum  illo  canone,  hominem  dissentire  posse,  »si 
velhV  non  tamen  posse  hominem  sub  gratia  constitutum  velle  dissentire. 
Nam  a.  haec  sophistica  exceptio  adversatur  usui  loquendi,  secundum  quem 
phrasis  »posse  aliquem  aliquid  facere,  si  velit/  duo  significat:  dependentiam 
actionis  a  voluntate  et  potentiam  expeditam  volendi  pro  lubitu.  Et 
sane  b.  concilium  si  voluisset  definire  hominis  sub  gratia  libertatem,  eam 
clarius  docere  non  potuisset.  Ad  haec  c.  admissa  janseniana  explicatione 
inutilis  esset  canon  contra  Lutherum  et  Galvinum  statutus.  Hi  enim 
non  negabant  cooperationem  necessitate  extortam,  sed  liberam  a  nutu 
voluntatis  pendentem.  Praeterea  d.  secundum  illam  explicationem  lice- 
ret  pariter  dicere,  Deum  posse  peccare,  si  velit  ideoque  esse  liberum  ad 
peccandum :  quae  loquendi  ratio  omnino  abhorret  ab  auribus  christianis l). 
Quare  e.  in  cap.  5  (n.  101)  parallelo  omittuntur  verba  ,si  velit'.  Ita  enim 
legimus:  »neque  homo  ipse  nihil  omnino  agit  inspirationem  illam  reci- 
piens,  quippe  qui  illam  et  abjicere  potest.«  Ergo  absolute  verum  est, 
hominem  sub  gratia  constitutum  posse  dissentire,  quod  secundum  Jan- 
s e n i i  explicationem  falsum  est.  Ergo  secundum  conc.  tridentinum 
gratia  necessitatem  non  infert.    Gf.  Bastida  apud  Meyer  VI,  9. 

C  111.  lllCSlS  CXCIII.  JVeacus  inter  gratiam  bonioperisliberam- 
qne  eorum,  qui  bene  operantur,  voluntatem,  nonestex  seseinfalli- 
bilis,  sed  ejusmodL  qui  eum  de  facto  adsit,  abesse  quoque  potuerit. 


■)  Belle  jam  Th.  Waldensis  doctrin.  t.  1  1.  1  c.  15  simile  sophisma  wicleffi- 
tarum  irridet :  „Sub  hac  glossa  communi  ,potest  si  vult'  sedent  omnes  wicleffitae 
securi,  non  tamen  sicut  Elias  sub  juniperi  umbra,  sed  sicut  Jonas  sub  hedera.  Acce- 
dat  igitur  vermis  ille,  qui  est  prima  veritas,  mentiar,  si  radices  hujus  glossae  non 
coraedat,  unde  herba  maroescat.  Cur  negas  Deum  posse  majorare  mundum,  quod 
tamen  potest  si  vult?  An  tunc  non  potest,  si  cum  vultpotest?  Non,  inquis.  Cur  hoc? 
Quia  non  vult  et  nihil  potest  nisi  volens.  Jam  ecce  supposui  tibi  quod  velit?  Non, 
inquit,  potest  velle,  sed  si  \ult  potest." 

Deelaratio.  Jam  alia  controversia  oritur  longe  subtilior,  quae  in- 

columi  manente  dogmate  catholico  aliter  atque  aliter  a  theologis  catholi- 

cis  solvitur :  utrum  scil.  voluntas  gratia  praeventa  et  ad  actum  salutarem 

praeparata  ita  ad  agendum  moveatur,  applicetur,  inducatur,  ut  ex  interna 

gratiae  virtute  opus  bonum  infallibiliter  sequatur,  fierique  nequeat,  ut 

manente  eadem  gratia  et  ad  bonum  impulsu,  illud  non  sequatur :  an  potius 

contingere  possit,  ut  cum  eadem  plane  gratia  unus  bene  operetur,  alter 

vero  opus  omittat:  adeo  ut  nexus  inter  gratiam  boni  operis  et  ipsum 

opus  non  sit  ex  se  infallibilis,  non  pendeat  ex  ipsa  interna  gratiae  virtute, 

sed  a  consensu  liberae  voluntatis :  seu  aliis  verbis,  utrum  gratia  ex  sese 

internaque  sua  virtute  sit  efficax  ipsius  bonioperis:  an  sitquidemex  sese 

efficax  efficacia  virtutis,  non  vero  efficax  ex  se  efficacia  boni  operis,  quod 

hujus  cum  illa  nexus  pendeat  a  libera  voluntate,  quae  possit  manente  ea- 

dem  gratia  eidem  non  cooperari  bonumque  opus  omittere.   Gratiam  ex 

sese  esse  efficacem  affirmant  innumeri  gravissimique  theologi,  sed  etiam 

quam  plurimi  non  minoris  auctoritatis  negant. 

112.  Qui  gratiam  ex  se  efficacem  tuentur,  pro  varietate  systematis,  cui 
inbaerent,  aliter  atque  aliter  hanc  efficaciam  explicant.  Thomistarum,  duce 
praesertim  Baiiez,  sententia  ad  haec  revocari  potest  principia:  1.  Deus  est 
omnium  prima  causa,  primus  omnium  motor,  ad  quem  omnes  revocantur  mo- 
tus,  ideoque  etiam  omnes  volitiones  actionesque  humanae.  Neque  solum  id- 
circo  2.  ad  eum  revocari  debent  omnes  actiones,  quod  creatura  rationalis  ab 
ipso  habeat  potentiam  volendi  agendique,  sed  quia  habet  ipsum  quoque 
actum.  Sicut  instrumento  ad  agendum  non  sutficit  aptitudo,  sed  requiritur 
ejus  applicatio:  ita  voluntati,  quae  ex  sese  est  indifferens,  non  sufficit  xb 
posse  (quod  ad  actum  supernaturalem  confertur  a  gratia  sufficienti),  sed  ad 
opus  moveri  et  applicari  a  Deo  debet.  Haec  vero  3.  applicatio  dicitur  prae- 
motio  physica,  estque  actio  divina,  qua  potentia  rebus  creatis  naturaliter  vel 
supernaturaliter  indita  modo  naturae  agentis  consentaneo  ad  agendum  appli- 
catur,  seu  ut  eam  definit  Gronet,  est  »actio  Dei,  quae  voluntatem  humanam, 
priusquam  se  ipsa  determinet,  ita  ad  actum  movet  insuperabili  virtute,  ut  vo- 
luntas  nequeat  omissionem  sui  actus  cum  illa  praemotione  conjungere. «  Dicitur 
autem  motio,  quia  fundatur  in  praerogativa  Dei,  qua  est  primus  motor;  di- 
citur  praemotio,  quia  praecedit  actum  voluntatis,  non  quidem  tempore,  sed 
prioritate  naturae  seu  causalitatis  et  dependentiae.  Dicitur  praemotio  phy  sica, 
»non  quod  forma  naturalis  sit,  inquit  Gonet  Clypei  theol.  disp.  9  a.  5  §  1, 
seu  per  modum  naturae  ad  unum  determinans  (absit),  sed  quia  ex  propria  es- 
sentia  et  ab  intrinseco  est  efficax,  independenter  a  quocunque  creato  consensu : 
quod  est  esse  physicum  theologice,  non  philosophice;*  seu  ut  condistinguatur 
contra  illam,  quae  est  tantum  moralis  et  objectiva.  Qna  4.  praemotione  po- 
sita  certo  et  infallibiliter  vi  ipsius  sequitur  actus,  sed  absque  ulla  libertatis 
laesione  in  natura  rationali :  nam  ea  potius  libertatem  perficit.  Deus  enim  5. 
praemovendo  et  praedeterminando  causas  secundas  illis  se  accommodat  pro 
earum  indole  et  natura,  adeo  ut  necessariae  necessario,  liberae  libere  agant. 
Consensus  tamen  liber  semper  est  effectus  efficaciae  et  nunquam  c  a  u  s  a,  adeo 
ut  »semper  sit  verum  dicere  arguendo  a  priori,  ideo  hominem  consentire,  quia 

gratia  est  efficax ;  nunquam  vero  ideo  gratiam  esse  efficacem,  quia  homo  con- 
sentit:  alioquin  Deus  non  esset  causa  prima  et  immediata  hujus  consensus, 
consequenter  nec  salutis,  et  creatura  sibi  hanc  praerogativam  arrogaret.  Igi- 
tur  ex  omnipotentissinia  Dei  voluntate  et  supremo  ejus  domiuio  super  voiun- 
tates  nostras  haec  gratia  habet  suam  vim  et  infallibilem  efficaciam.*  Ita  Bil- 
luart  de  gr.  5  a.  2  §  2.  Hinc  6.  explicantur  corollarii  molo  omnia  discri- 
mina,  quae  intercedunt  inter  baaesianos  et  molinistas.  Sequitur  enim  ex  illo- 
rum  opinione  a.  si  duo  iisdem  auxiliis  praeveniuntur,  utrumque  vel  neutrum 
consentire;  b.  gratiam  efficacem  et  sufficientem  objective,  entitative,  in- 
trinsecus  differre1),  cum  haec  det  tantum  posse,  illa  vero  ipsum  agere; 
C.  gratiae  efficaciam  unice  pendere  a  gratiae  indole  et  natura,  eamque  d.  pby- 
sicam  omnino  esse,  non  consistere  in  causalitate  morali ;  e.  praedestinationis 
certitudinem  pendere  ab  ipsa  gratia:  quae  omnia  molinistae  negant.  Lege 
disquisitionem  accuratissimam  Selbstzeichnung  der  thomistischen  Gnadenlehre 
auctore  M.  Limbourg  S.  J.  in  fasc.  lit.  Zeitschrift  fur  kath.  Theologie  Oeni- 
ponti  187  7  pag.  161  ss. ;  Morgott  KL.2  I,  1948  ss.;  Frins  s.  Thomae  Aq. 
doctrina  de  cooperatione  Dei  cum  omni  natura  creata,  Parisiis  1893  §  2  a.  1 
et  Bastida  VI,  6- 

113.  Secundum  augustinianos  aliosque  gratiae  efficacia  in  praesenti 
rerum  ordine  consistit  in  delectatione  relative  victrice  seu  in  caritate, 
quae  sua  graduum  intensione  superet  contrariam  cupiditatis  delectationem. 
Principium  enim  eorum  fundamentale  est,  voluntatem  moveri  delectatione  at- 
que  semper  sequi  delectationem  relative  majorem.  Hi  distinguuntur  a  bane- 
sianis,  tum  quia  praemotionem  tuentur  non  physicam,  sed  tantum  moralem: 
tum  quia  negant  discrimen  essentiale  inter  gratiam  sufficientem  et  efficacem, 
nam  eadem  gratia  antea  sufficiens,  cessante  delectatione  carnali,  fieri  potest 
efficax.  Differunt  ajansenianis,  quia  negant  delectationem  victricem  in- 
ferre  necessitatem,  licet  ea  posita  actus  vi  ipsius  infallibiliter  sequatur  sive  ol> 
contemperationem  et  congruentiam  gratiae  cum  hominis  indole  sive  ob  delec- 
tationis  excessum:  neque  enim  ejusmodi  in  casibus  nexum  certum  et  infalli- 
bilem  adversari  censent  libertati.  Sicut  enim  homo  prudens  deliberatione  prae- 
missa  nunquam  nudus  incedit  per  plateas,  etsi  ad  hoc  sit  liber:  ita  voluntas 
auctagratia,  quae  est,  ut  cum  Augustino  loquamur,  »occultissima,  interna,. 
mirabilis  ac  ineffabilis  potestas,  inspiratio  flagrantissimae  ac  luminosissimae 
caritatis,  voluntas  efficacissima  ac  omnipotentissima,  quae  ex  nolentibus  vo- 
lentes  facit  humanasque  agit  voluntates  insuperabiliter  et  indeclinabiliter2), « 
tanto  dono  illustrata  et  a  compedibus,  quibus  erat  obnoxia,  liberata,  eliget 
omne  id,  ad  quod  talisgratiainducit,  seu  quod  ob  gratiammagisnosdelectat,  quam 
objectum  oppositum.  Cf.  Berti  de  theolog.  discipl.  1.  1  4  c.  8  prop.  4;  Noris 
diss.jansenianierroriscalumniasublataop.nl,  1057  ss. ;  Mazzella  d.  3  a.  5.  6. 

')  „Gratia  thomistice  sufficiens  ita  ex  natura  sua  essentialiter  disti  lguitur  a 
gratia  thomistice  efficaci,  ut  nunquam  et  in  nullo  casu  gratia  sufficiens  thomistice 
evadere  possit  gratia  efficax  thomistice,  nec  unquam  ponatur  actus  secunclus,  nisi 
accesserit  gratia  efficax  thomistice."  G  r  a  v  e  s  o  n  cl  1  ep  1  n.  3  p.  12  s.  Romae  1728. 

*)  Cf  testimoniaapudBerti  moxcit.  c.  9.  Sed  quisnon  videt,  has  Augustini 
descriptiones  gratiae  non  posse  applicari  omni  gratiae  boni  operis  Utinam  ne 
fierent  a  theologis  ejusmodi  saltus,  quibus  contra  omnem  logicam,  quod  de  sin- 
gularissimaaliquagratiaest  dictum,  affirmatur  de  quacunque  gratia  boni  operisr 
v.  gr.  de  gratia  ad  qualemcunque  oratiunculam.  Cf.  infra  n.  1305. 

1 1 4.  Alia  systemata  ad  alterutrum  ex  his  plus  minusve  accedunt.  Ita 
Thomassinus  tr.  3  de  consensu  scholae  de  gr.  c.  18  quod  augustini- 
anenses  uni  adscribunt  gratiae,  auxiliorum  tribuit  cumulo,  quibus  Deus 
gradatim  hominis  expugnat  voluntatem,  »quorum  quidem  singula  seorsim  fru- 
strari  possunt,  at  universa  obstinatissimos  quosque  fatigant  tandem  et  multi- 
tudine,  conspiratione,  indefessa  oppugnatione  sua  ad  assensum  pertrahunt.  * 
—  Alii  cum  Alph.  Moyne,  Ysambert,  Montagne,  s.  Alph.  Liguori, 
Knoll  etc,  quo  facilius  omnes  expediant  difficultates  atque  dissidia  de  gratiae 
eificacia  componant,  duplicem  admittunt  gratiam,  aliam  ex  voluntatis  con- 
sensu,  aliam  ex  sese  atque  intrinsecus  efficacem;  illam  potissimum  dari  cen- 
sent  ad  opera  faciliora,  praesertim  ad  orationem :  qua  si  homo  bene  utitur,  im- 
petrabit  gratiam  ex  sese  efficacem  ad  opera  difficiliora,  ad  perfectam  hominis 
conversionem.  Cf.  Habert  1.  2  c.  15;  du  Plessis  d' Argentre  in  diss.  de 
multiplici  genere  div.  gratiae  ejusque  partitionibus  apud  antiquos  theologos; 
Zeitschr.  fur  k.  Theol.  Oeniponti  1879  III,  585;  Atzberger§  319  n.  846. 

115.  Verum  praeferenda  videtur  ea  sententia,  quae  statuit,  gratiam 
boni  operis  (saltem  in  genere)  ex  sese  non  esse  ita  efficacem,  ut  ea  posita 
infallibiliter  (praecisione  facta  a  divina  praescientia),  insuperabiliter,  in- 
declinabiliter  sequatur  actus  salutaris:  fieri  enim  posse,  ut  si  duo  eadem 
plane  gratia  praeveniantur,  ea  in  uno  sit  efficax,  in  altero  propter  coope- 
rationis  defectum  careat  effectu :  ideoque  ex  gratia  inferre  non  licere  con- 
sensum,  sed  eam  denominari  efficacem  ex  consensu,  qui  manente  eadem 
gratia  abesse  etiam  possit. 

9c  116.  Demonstratio.    Sententia  nostra  probatur  iis  fere  omnibus, 

quibus  th.  praecedentem  vindicavimus.   Insuper  1.  ex  s.  Scriptura  et 

'quidem  a.  ex  Matth.  11,  20:  Tunc  coepit  exprobrare  civitatibus,  inquibus 

factae  sunt  plurimae  virtutes  ejus;  quia  non  egissent  poenitentiam :  Vaetibi 

Oorozaim;  vae  tibi  Bethsaida,  quia  si  in  Tyro  et  Sidone  factae  essent  vir- 

tutes,  quae  factae  sunt  in  vobis,  olim  in  cilicio  et  cinere  poenitentiam  egis- 

sent.   Quibus  Ghristus  unam  eandemque  gratiam,  quae  in  Bethsaidae  in- 

colis  fuit  inefficax,  exhibet  efficacem  prae  Tyri  et,  Sidonis  incolis,  si  his 

fuisset  data.  Dicimus,  eandem  gratiam:  quam  primumenim  supponitur, 

Ghristum  non  loqui  de  eadem  plane  gratia,  sedintyriis  in  hypothesisuae 

praedicationis  supponere  praemotionem  physicam  vel  delectationem  vic- 

tricem,  qua  carebant,  ut  eventus  ostendit,  incolae  Bethsaidae,  Christi  re- 

prehensio  non  fuisset  aequa.   Nexus  ergo  inter  gratiam  et  bonum  opus 

no n  est  ex  virtute  gratiae  infallibilis,  individuus. 

b.  in  2.  Cor.  6,  1  hortatur  Paulus  corinthios,  ne  in  vacuum  gratiam  Dei 
recipiant.  Ex  quibus  verbis  ita  instituit  Bastida  argumentum  (VI,  8):  »Gra- 
tia,  de  qua  Paulus  loquitur,  talis  est  entitatis,  cui  non  repugnet  in  vacuum 
recipi  seu  effectu  carere,  postquam  in  voluntate  posita  est.  Sed  gratia,  de  qua 
Paulus  in  hoc  testimonio  loquitur,  est  gratia  efficax.  Ergo  gratia  efficax  talis 
est  entitatis,  cui  non  repugnet  in  vacuum  recipi  et  effectu  carere  postquam  in 
voluntate  posita  est. «    Singula  dein  nervose  probat.    Et  revera  s.  Paulus  1.  c. 


102  Tract-  VIN.  de  gratia.  Thesis  CXCIII.  Gratia 

clare  docet  eandem  gratiam  esse  posse  vacuam  vel  frugiferam,  idque  a  nostra 
cooperatione  pendere;  ideo  enim  ad  hanc  exhortatur.  Ergo  gratia  non  est  ex 
se  efticax. 

C.  Docent  Scripturae  et  patres,  Deum  voluntates  gratia  praeventas  ex- 
spectare,  ut  fructus  edant  salutis.  Atqui  haec  loquendi  ratio  manifesto  osten- 
dit,  nexum  inter  gratiam  et  bona  opera  non  esse  ex  se  infallibilem,  indivi- 
duum,  sed  talem,  qui  pendeat  a  voluntatis  cooperatione.  Cf.  Isai.  5,  1  ss.,  ubi 
inter  alia  Deus  haec  ad  populum  Israel  dicit:  Quid  est,  quod  debui  ultra  facere 
vineae  meae  et  non  feci  ei  ?  an  quod  exspectavi,  ut  faceret  uvas  et  fecit  labrus- 
cas?  ex  quibus  verbis  ita  arguit  Bastida:  »Deus  non  dedit  judaeis  .  .  .  au- 
xilium  physice  praedeterminans  ad  bona  opera  facienda  (alioquin  secundum 
thomistas  haec  non  potuissent  deesse).  Sed  nihilominus  affirmat  Deus,  se  fe- 
cisse  judaeis  omnia  quae  debuit  et  se  exspectasse  ab  eis  bona  opera,  et  con- 
queritur  de  illis,  eosque  punit,  quia  mala  opera  fecerunt.  Ergo  nec  ad  facienda 
bona  opera,  quae  non  fecerunt,  necessarium  erat  eis  auxilium  physice  prae- 
determinans,  nec  ad  facienda  mala,  quae  fecerunt,  praedeterminavit  illos  Deus. « 
Singula  iterum  solide  probat.  Ad  hoc  argumentum  petimus  responsum,  sed 
quod  intelligatur !  Apoc.  3,  20:  Ecce  sto  ad  ostium  et  pulso:  si  quis  audierit 
vocem  meam,  et  aperuerit  mihi  januam,  intrabo  ad  illum,  et  coenabo  cum  illo  et 
ipse  mecum ;  Matth.  23,  37  :  Quoties  volui  congregare  filios  tuos,  quemadmodum 
gallina  congregat  pullos  suos  sub  alas,  et  noluisti ;  Prov.  1,  24;  Rom.  2,  4  ss. 
Ita  A  u  g  u  s  t  i  n  u  s  in  Ps.  1 4  4  n.  11:  »  Vocat  te  nunc,  exhortatur  te  nunc,  e  x- 
spectat,  donec  resipiscas,  et  tu  tardas?«  Cf.  eundem  Bastida  ex  verbis 
Eccl.  15,  14  invicte  disputantem. 

117.  Probatur  2.  ex  verbis  conc.  tridentini  sess. 6  cap. 5  (n.  101) 
et  can.  4  (n.  108)  ubi  sane  sermo  est  de  gratia  boni  operis,  qua  pecca- 
tores  praeventi  et  adjuti  adjustificationemsedisponunt.  Atqui  hac  gratia 
etiam  posita  et  in  voluntatem  recepta  asseritur  non  solum  dissentiendi 
potestas  qualiscunque,  sed  expedita  et  praesente  gratia  reducibilis  in 
actum:  haec  enim  ex  constanti  usu  loquendi  vis  est  formulae  ,potest  si 
velit1  (n.  110).  Ergo  ex  conc.  tridentini  sententia  non  ita  efficax  est  gratia 
boni  operis,  ut  ea  posita  ex  sese  infallibiliter,  indeclinabiliter,  insuper- 
abiliter  sequatur  bonum  opus,  cum  et  deesse  quoque  possit. 

Scimus  equidem  thomistas  definitionis  tridentinae  (et  similium  testi- 
moniorum  s.  Scripturae  patrumque)  vim  eifugere  celebri  distinctione  sensus 
compositi  et  divisi:  qua  alhibita  contendant,  omnia  ejusmodi  testimonia 
esse  vera  in  sensu  diviso,  absente  scil.  gratia  posse  revera  adesse  actum  con- 
trarium  ei,  ad  quem  gratia  determinat,  non  autem  simul  cum  gratia  boni  operis 
in  compositione  cum  ea,  in  sensu  composito:  impossibile  enim  esse  ut  simul 
sit  assensus  et  dissensus.  Propterea  conc.  tridentinum  tantum  definisse,  ho- 
minem  a  gratia  motum  et  excitatum  posse  dissentire  si  velit,  scil.  una  cum 
gratia  manere  potentiam  dissentiendi,  quae  actuabitur  vel  actuari  poterit 
aliis  in  adjunctis,  absente  gratia:  hac  vero  praesente  non  posse  adesse  dissen- 
sum.  Verum_a.  haec  explicandi  ratio  est  contra  omnem  sensum  obvium,  na- 
turalem,  humanum.  Quotiescunque  enim  ad  significandam  alicujus  libertatem 
ad  contraria  dicitur:  qui  sedet,  potest  ambulare;   qui  bene  agit,  potest  male 

agere,  non  solum  significatur  cum  sessione  manere  potentiam  ambulandi,  sed 
praeterea  eam  ita  esse  expeditam,  ut  sedens  quam  primum  velit,  possit  cessare 
a  sessione,  ut  utatur  pro  libitu  potestate  ambulandi.  Alioquin  possem  etiam 
dicere:  vinctus  potest  ambulare,  liber  ergo  est  ad  ambulandum ;  beati  possunt 
peccare,  ergo  sunt  liberi  ad  peccandum;  lapis  projectus  potest  non  moveri,  quae 
tamen  loquendi  ratio  non  obtinet.  Bene  enim  notat  Billot  de  Deo  th.  22 
p.  199:  »Tunc  tantum  necessitas,  quam  infert  sensus  compositus  non  officit 
libertati,  quando  voluntas  habet  in  potestate  illud  ipsum,  in  cujus  sensu  com- 
posito  actus  evadit  necessarius :  quando  autem  istud  in  potestate  voluntatis  non 
est,  manifestissime  libertas  tollitur.*  Hinc  ipse  s.  Thomas  de  Verit.  q.  17 
a.  3  fatetur:  »Ille  qui  ligatus  est,  necessitatem  habet  consistendi  in  loco,  ubi 
ligatus  est,  et  aufertur  ei  potestas  ad  alia  divertendi. *  Deinde  b.  ad  rem  ita 
disputat  Bastida  (V,  41):  »Duo  ibi  concilium  definit:  posse  nimirum  arbi- 
trium  recipere  et  posse  abjicere  inspirationem :  at  primum  illud  de  vocationis 
receptione  debet  necessario intelligi  in  sensu  composito:  non  enim  recipitur 
inspiratio,  quae  non  est:  ergo  in  eodem  sensu  accipiendum  est  secundum  de 
potestate  abjiciendi  inspirationem. *  Praeterea  C.  »verba  illa  abjicere  et 
dissentire  sensum  compositum  involvunt  et  divisum  excludunt.  Quis  ab- 
jicit  (vel  abjicere  potest)  gratiam,  quam  non  habet?  Quis  dissentit  inspirationi, 
quam  non  sentit?  Quis  resistit  vocationi,  qua  non  pulsatur?  De  eo  qui  non 
habet  vocationem  ad  religionem,  dici  potest,  noluisse  ingredi  religionem,  non 
tamen  dici  potest  restitisse  religiosae  vocationi,  quandoquidem  eam  non  habuit* 
etc/  Quod  si  ea  distinctio  d.  semel  admittitur,  jam  nihil  est,  quod  concilium 
adversus  lutheranos  et  calvinianos  definiit ;  nam  synodus  non  erat  sollicita,  ut 
definiret  hominem  absente  gratia  posse  ponere  dissensum,  de  quo  nulla  erat 
controversia ;  sed  docere  voluit  praesente  gratia,  una  cum  gratia  posse  esse 
dissensum,  hinc  in  sensu  composito,  quod  negabant  haeretici :  si  vero  docuisset 
praesente  gratia  impossibilem  esse  dissensum,  quod  virtute  gratiae  voluntas 
ita  potenter  ad  agendum  determinetur,  ut  dissensus  conciliari  cum  ea  non 
possit,  nulla  opus  fuisset  definitione,  cum  id  ultro  concederent  adversarii.  Cf. 
Bastida  1.  c. ;  VI,  9;  Limbourg  1.  c.  pag.  125  ss.  et  egregie  De  San  de 
Deo  I  p.  3  c.  8  pag.  745  ss. 

•^  118.  Probatur  3.  ex  patribus,  quorum doctrinam  Bastida  adquin- 
que  capita  revocat  (VI,  12).  Rejiciunt  enim  a.  diserte  vel  verbis  aequi- 
pollentibus  omnem  praedeterminationem  tamquam  nostrae  libertati  con- 
trariam.  Ex  multis  speciminis  gratia  sint  Damasceni  verbaF.  0.  II,  30: 
»Illud  scire  interest,  Deum  omnia  quidem  praescire,  sed  non  omnia  prae- 
finire.  Praescit  enim  ea  quae  in  nostra  potestate  sunt :  at  non  item  ea 
praefinit.  Nec  etiam  malitiam  patrari  vult,  nec  rursus  virtuti  vim  affert.« 
Docent  b.  in  nostra  potestate  esse  sub  gratia  constitutos  agere  vel  non 
agere,  gratia  uti  vel  non  uti.  Legantur  n.  101  verba  plane  perspicua 
s.  H  i  e  r  o  n  y  m  i.  Testantur  c.  fieri  posse  et  fieri  subinde,  ut  cum  eadem 
gratia  alius  convertatur,  alius  non  convertatur.  Consulatur  idem  Hie- 
ronymus  n.  81 3.  Affirmant  d.  non  ideo  futuros  esse  actus  liberos,  quia 
Deus  eos  praesciat,  sed  ideo  Deum  eos  praescire,  quia  futuri  sint.  Ita  s. 
Cyrillus  al.  in  Jo.  10  1.  9:  »Non  ergo  ut  adimpleatur  Scriptura,  necista 

de  causa  iacta  sunt  (quae  praedicta  legimus  in  s.  Scriptura)  a  quibusdam, 
quia  Scriptura  praedixit,  sed  contra;  quoniam  ita  nonnulli  sponte  facturi 
erant,  idcirco  praesciens  Spintus  s.  futura  praedixit.*  Cf.  II  n.  73.  Deni- 
que  e.  cum  patres  exponunt,  qua  ratione  Deus  voluntates  moveat,  non 
recurrunt  ad  praemotionem  physicam,  sed  ad  media,  quibus  voluntatem 
moraliter  moveat,  suadendo  scil.,  hortando,  monendo  etc.  ut  patet  evi- 
denter  ex  eorum  doctriua  infra  n.  123.  124  afferenda.  Atqui  cum  his 
quinque  doctrinae  capitibus  conciliari  nequit  gratia  ita  ex  se  efficax,  ut 
ea  posita  indeclinabiliter,  infallibiliter,  insuperabiliter  sequatur  bonum 
opus.   Non  est  ergo  ejusmodi  gratia  ad  mentem  ss.  patrum. 

1 1  9.  Quod  speciatiin  4.  s.  Augustinum  attinet,  tuemuv,  ipsius  quo- 

/que  doctrinae  gratiam  ex  se  efficacem  adversari:  nam  passim  docet  a.  nostrum 
esse  sub  gratia  ei  assentire  vel  ab  ea  dissentire,  ut  cum  scribit  de  gestis  cum 
Felice  manich.  II,  4:  »Habet  unusquisque  in  voluntate  aut  eligere  quae  bona 
sunt,  et  esse  arbor  bona,  aut  eligere  quae  mala  sunt  et  esse  arbormala;* 
contra  Julianum  1.  1  c.  98:  »Ex  quo  .  .  .  homo  incipit  uti  voluntatis  arbitrio, 
et  peccare  et  non  peccare  potest:  sed  alterum  horum  non  facit  nisi  adjutus  ab 
eo,  qui  dixit  (Jo.  15,  5):  Sine  me  nihil  potestis  facere;  alterum  vero  propria 
voluntate. *  Cf.  supra  806;  b.  Deum  exspectare  opera  bona  a  nobis  gratia 
praeventis  n.  116c;  C.  agere  ut  agamus  suadendo,  alliciendo  etc.  n.  123;  imo 
d.  casum  expendens  de  duobus  eadem  gratia  praeventis,  censet  fieri  posse,  ut 
unus  ea  juvetur,  alter  ei  desit.  Huc  spectat  celeber  locus  de  civ.  Dei  XII,  6, 
ubi  ponit  »duos  aequaliter  affectos  animo  et  corpore  videre  unius  corporis 
pulchritudinem :  qua  visa  unus  eorum  ad  illicite  perfruendum  moveatur,  alter 
in  voluntate  pudica  stabilis  perseveret. «  Tum  quaerit,  quid  causae  sit,  cur 
unus  consentiat,  non  vero  alter.  Respondet:  j>Quid  aliud  apparet,  nisi  unum 
voluisse,  alterum  noluisse  a  castitate  deficere?  Umle,  nisi  propria  voluntate, 
ubi  eadem  fuerat  in  utroque  corporis  et  animae  afifectio?  Amborum  oculis 
pariter  visa  est  eadem  pulchritudo :  ambobus  pariter  institit  occulta  tentatio.* 
Manifestum  est  ergo,  nexum  gratiam  inter  et  liberum  arbitrium  non  esse  ex 
vi  gratiae  infallibilem :  alioquin  hoc  in  casu  uterque  vel  neuter  stabilis  per- 
mansisset  in  voluntate  pudica,  vel  non  aequaliter  fuissent  afiPecti  animo  et 
corpore,  cum  unus  caruisset  praemotione  physica,  qua  alter  praeditus  suppo- 
nitur.  Gratia  igitur  non  est  ex  sese  et  interna  virtute  efficax  efficacia  operis. 
Cf.  de  hoc  textu  Dechamps  1.  3  disp.  8  c.  2 ;  de  s.  Augustini  doctrina  Ba- 
stidam  1.  c.  VI,  1 1. 

rt  12Q;  Accedit  5.  multiplex  r  a  t  i  o  theologica.  Sane  a.  secundum  dogma 
catholicum  praeeuntibus  Scriptura  (n.  109  s.)  et  patribus,  homo  sub  in- 
fluxu  gratiae  illius,  quam  Deus  ad  bene  agendum  confert,  ita  est  dominus 
suorum  actuum,  ut  in  ipsius  potestate  sit  agere  vel  non  agere :  manet 
enim  sub  gratia  liber.  Atqui  si  gratia  boni  operis  praedeterminat  volun- 
tatem,  ita  ut  po^ita  hac  praemotione  vi  ipsius  infallibiliter  et  insuper- 
abiliter,  imo  irresistibiliter  sequatur  bonus  actus,  non  videtur  amplius  in 
expedita  hominis  potestate  esse  pro  lubitu  agere  vel  non  agere,  pro  nutu 
se  ipse  determinare :  neque  enim  voluntas  a  principio  superiori  et  externo 

ab  ipsa  prorsus  independente  indeclinabiliter  praemota  ad  actum  bonum 
videtur  amplius  pro  nutu  seipsamposse  determinare,  quod  tamen  de  es- 
sentia  est  libertatis,  cujus  est,  positis  omnibus  ad  agendam  requisitis, 
ideoque  posita  etiam  gratia  boni  operis,  agere  vel  non  agere.  »Dominium 
enim,  inquit  Thomas  c.  gentes  I,  68,  quod  habet  voluntas  supra  suos 
actus,  per  quod  est  in  ejus  potestate  velle  vel  non  velle,  excludit  deter- 
minationem  virtutisadunum« ;  et  in  2.  d.  28  q.  1  a.  1:  »Non  esset  homo 
liberi  arbitrii,  nisi  ad  eum  determinatio  sui  operis  pertineret,  ut  ex  pro- 
prio  judicio  eligeret  hoc  aut  illud.*  Quomodo  vero  non  est  determinata 
ad  unum,  si  praemotione  divina  ab  ipso  non  pendente  indeclinabiliter  ap- 
plicatur  ad  opus  bonum  et  quidem  in  gradu  prorsus  defmito,  adeo  ut 
etiam  ab  hac  praemotione  indeclinabiliter  et  irresistibiliter  pendeat  ipse 
intensionis  gradus  ? 

Ad  haec  b.  omnes,  qui  carent  praemotione  physica  seu  generatim 
gratia  ex  se  efficaci,  carent  gratia  quoque  sufficienti.  Atqui  hoc  adver- 
satur  fidei,  alioquin  nulla  daretur  gratia  interior,  cui  resistitur,  quod  ta- 
men  tamquam  de  fide  tenendum  est  ex  prop.  2.  Jansenii:  »Interiori  gra- 
tiae  in  statu  naturae  lapsae  nunquam  resistitur,«  quae  declarata  est  hae- 
retica;  adversatur  Scripturis,  patribus,  sensui  totius  christiani  nominis 
(cf.  n.  s5).  Ergo  admitti  nequit  praemotio  physica  seu  generatim  gratia 
ex  se  efficax. 

Probatur  prop.  major:  Qui  enim  caret  praemotione  pliysica,  in  aeternum 
nequit  ponere  actum  salutarem,  quia  deest  elementum  absolute  ad  agendum 
necessarium  i.  e.  praemotio  physica:  nam  nonnisi  vocum  abusu  dicere  licet, 
ilium  posse  agere,  cui  deest  elementum  essentialiter  requisitum  ad  agendum. 
Sic  nemo  dicet  hominem  in  tenebris  constitutum  posse  videre,  ita  ut  nonnisi 
per  ipsum  stet,  quod  non  videat;  sacerdotem  pane  prorsus  destitutum  posse 
consecrare,  adeo  ut  ipsi  vitio  vertendum  sit,  si  non  consecret;  infantem  posse 
ratiocinari,  studere,  loqui,  propter  solam  potentiam,  cui  tamen  desunt  quae 
requiruntur  ad  actum.  Ergo  qui  caretpraemotionephysica  dici  nequit,  si  hu- 
mano  saltem  more  ioqui  velimus,  posse  salutariter  agere.  Atqui  hoc  omnino 
tenemlum  est  de  eo,  qui  habet  gratiam  sufficientem :  ei  enim  imputatur  si  non 
bene  agit.  Ergo  qui  caret  praemotione  physica,  caret  et  gratia  vere  sufficienti. 
Neque  dicatur,  in  hominis  potestate  esse,  habere  praemotionem  physicam,  si 
scil.  gratiae  sufficienti  non  resistat.  Si  enim  adversarii  hoc  utantur  effugio, 
sibi  contradicunt  et  quin  velint  incidunt  in  sententiam,  quam  penitus  aver- 
santur.  Nam  a.  secundum  ipsos  gratia  sufficiens  dat  tantum  posse  non  ipsum 
agere.  Atqui  homo  absone  dicitur  resistere  illi,  quod  tantum  dat  posse  habi- 
tuale,  non  ipsum  agere :  sic  inepte  quis  dicitur  resistere  alteri,  qui  potest  qui- 
dem  ipsum  impugnare,  sed  actu  non  impugnat.  Deinde  [B.  haec  non  resistentia 
voluntatis,  qua  obtinetur  gratia  efficax,  continetur  vel  aliquo  actu  vel  mera 
actus  omissione.  Atqui  mera  actus  omissio  esse  nequit:  alioquin  dormiendo 
obtineremus  praemotionem  physicam,  nam  dum  dormimus  nullam  opponimus 
resistentiam.    Si  vero  ista  non  resistentia  continetur  aliquo  actu,  is  certe  erit 

bonus  et  salutaris,  quia  eo  obtinemus  gratiam  ex  se  efficacem.  Ergo  ad  eum 
etiam  necessaria  erit  gratia  ex  se  efficax,  praemotio  physica,  quae  a  nobis  est 
independens.  Si  vero  iterum  refugiunt  ad  priorem  gratiam  sufficientem,  cui 
non  resistimus,  eadem  redibit  quaestio.  Sed  hac  responsione  omissa,  in  aliam 
incidimus  f.  difficultatem.  Ista  gratia  sufficiens  secum  trahit  gratiam  efficacem, 
si  non  resistirnus :  si  vero  resistimus  non  connectitur  cum  gratia  efficaci,  et 
en  proh  dolor!  jam  sumus  molinistae.  Habemus  scil.  gratiam,  quae  pro  resi- 
stentia  vel  non  resistentia  voluntatis  creatae  est  inefficax  vel  efficax,  disjuncta 
scil.  a  gratia  boni  operis,  quam  Deus  dando  gratiam  sufficientem  conierre  in- 
tendit,  vel  cum  gratia  boni  operis  conserta. 

Insuper  c.  admissa  praemotione  physica,  sequitur  Deum  hominem 
praedeterminare  indeclinabiliter,  irresistibiliter,  insuperabiliter  ad  opera 
mala  et  ad  peccata;  illam  enim  banesiani  exigunt  ad  omnes  creaturarum 
actiones,  cum  ejus  necessitas  pendeat  a  Dei  praerogativa,  qua  est  omnium 
primus  motor.  Atqui  si  Deus  ad  opera  mala  praedeterminat,  praesertim 
ad  actus,  a  quibus  ratio  peccati  est  inseparabilis,  ut  sunt  odium,  blasphe- 
mia  Dei  etc,  non  videtur  Deus  excusari  a  peccato,  vel  si  excusatur,  eodem 
modo  posset  excusari  voluntas  humana.  Desistimus  ab  evolvendo  hoc 
argumento,  ne  invidiam  conflare  videamur  praedeterminantium  syste- 
mati.  Cf.  illud  cum  aliis  egregie  expositum  a  Bastida  1.  6  c.  17;  Lim- 
bourg  Zeitschrift  etc.  4,  34  ss. ;  Billiot  de  Deo  th.  XXII. 

Geterum  d.  id  unum  notamus,  discrimen  inter  eos,  qui  tuentur  gra- 
tiam  ex  se  efficacem,  et  eos,  qui  hanc  gratiae  efficaciam  negant,  potius 
esse  theoreticum  quam  practicum,  ac  saepe  consistere  in  verbis 
tantum.  Omnes  enim,  qui  catholice  docere,  sentire  et  loqui  volunt,  con- 
cedunt,  gratiam  non  perimere  liberum  arbitrium,  hinc  hominem  sub  gratia 
manere  liberum;  eum  gratiae  posse  resistere,  ipsius  esse  gratiae  coope- 
rari;  imo  omnes  in  suis  ad  populum  concionibus,  in  libris  asceticis,  in 
praxi,  etiamsi  accerrime  propugnent  in  theoria  praemotionem  physicam, 
loquuntur  juxta  sententiam  Molinae  et  Lessii,  nostrum  scil.  esse  gratiauti, 
a  nobis  pendere  post  gratiam  profectum  in  virtute,  Deum  exspectare  nostros 
conatus,  nobis  satagendum  esse,  ut  per  bona  opera  certam  faciamus  no- 
stram  electionem,  nos  a  gloria  nobis  proposita  socordia  nostra  posse 
excidere  etc. :  quae  propositiones  inscite  vel  ub  cordis  angustias  a  non- 
nullis  semipelagianae  censentur,  nam  rite  intellectae  plane  catholicae  sunt, 
cum  in  omnium  versentur  ore  et  in  praxi  quotidie  inculcentur.  Magnum, 
imo  praecipuum  veritatis  argumentum!  Praeferendum  omnino  videtur 
systema,  quocum  concordat  praxis,  modus  loquendi  quotidianus  et  unice 
aptus  ad  excitandos  homines  ad  omne  virtutis  studium,  illi  theoriae,  a  qua 
plus  minus  dissentit  praxis  modusque  practicus  instituendi  populum  chri- 
stianum,  et  secundum  quam  nulla  concio  haberi  potest  apta  et  efficax  ad 
desides  excitandos  ad  conversionem,  poenitentiam,  cooperationem  cum 

gratia,  quin  se  possint  excusare  ob  defectum  gratiae  efficacis  vel  se  socor- 
diae  dare,  donec  fruantur  optata  praemotione  physica. 

121.  Neque  favet  efncaciae  gratiae  ex  praemotione  physica  obortae  s. 
Thomas,  quidquid  reclamant  baiiesiani.  »Haec  est  enim  gratia,  inquit  ad  rem 
Bastida  VI,  6,  quam  cum  propriis  humeris  sui  auctores  ferre  non  possent, 
s.  Thomae  nomini  portandam  imponunt,  ipso  tamen  angelico  doctore  manibus 
pedibusque  renuente. €  Sane  a.  etsi  doctor  angelicus  saepissime  dicit,  Deum 
determinare  causas  secundas,  movere  voluntatem,  nunquam  tamen  dicit,  eum 
praedeterminare  voluntatem  ad  actus  liberos,  salutares  etc,  qua  locutione  nihil 
frequentius  apud  hos  auctores!  imo  b.  hoc  negat  in  2.  d.  25  q.  1  ad  3 :  »Deus 
operatur  in  omnibus,  ita  tamen,  quod  in  unoquoque  secundum  ejus  condi- 
tionem;  unde  in  rebus  naturalibus  operatur  sicut  ministrans  virtutem  agendi 
et  sicut  determinans  naturam  ad  talem  actionem;  in  libero  autem  arbitrio  hoc 
raodo  agit,  ut  virtutem  agendi  sibi  ministret  et  ipso  operante  liberum  arbi- 
trium  agat,  sed  tamen  determinatio  actionis  et  finis  in  potestate  liberi  ar- 
bitrii  constituitur ;  unde  remanet  sibi  dominium  sui  actus. €  Et  in  2.  d.  39 
q.  1  a.  1 :  »Ipsa  enim  potentia  voluntatis,  quantum  in  se  est,  indifferens  est 
ad  plura;  sed  quod  determinate  exeat  in  hunc  actum  vel  in  illum,  non  est  ab 
alio  determinante,  sed  ab  ipsa  voluntate;*  a.  2;  de  pot.  q.  3  a.  7  ad  13:  >>Vo- 
luntas  dicitur  habere  dominium  sui  actus  non  per  exolusionem  causae  primae, 
sed  quia  causa  prima  non  ita  agit  in  voluntate,  ut  eam  de  necessitate  ad  unum 
determinet,  sicut  determinat  naturam,  sed  determinatio  actus  relinquitur  in 
potestate  rationis  et  voluntatis. €  Ideo  vero  C.  negat  Deum  voluntatem  prae- 
determinare,  quod  homo  alioquin  non  esset  liber.  »Non  esset  homo,  inquit  ib. 
d.  28  q.  1  a.  ],  liberi  arbitrii,  nisi  ad  eum  determinatio  sui  operis  per- 
tineret;*  et  iterum  ib.  d.  25  q.  1  a.  ]  :  »In  solis  intellectum  habentibus  libe- 
rum  arbitrium  invenitur,  non  autem  in  illis,  quorum  actiones  non  determi- 
nantur  ab  ipsis  agentibus,  sed  a  quibusdam  aliis  causis  prioribus ; €  et  ad  ] . 
Nam  secundum  ipsum  de  verit.  q.  22  a.  6,  »necessariumdicitur,  quod  est  im- 
mutabiliter  determinatum  ad  unum.*  Cf.  insuper  1.  2  q.  10  a.  4  etc.  Atqui 
secundum  banesianos  posita  praemotione  physica  sequitur  immutabiliter  actus 
et  quidem  ille  unus  ad  quem  determinatur  voluntas.  Ergo  actus  bonus  et 
salutaris  in  hac  hypothesi  non  esset  liber,  judice  s.  Thoma,  quod  catholice 
affirmari  nequit.    Cf.  Pesch  V.  n.  264  ss. 

Quod  si  d.  Deus  movet  voluntatem,  ita  eam  movet,  ut  ipsa  huic  motioni 
possit  resistere,  quod  inauditum  in  theoria  praemotionis  physicae.  »Deus 
movet  omnia,  ita  ille  quodl.  1  a.  7  ad  ?,  secundum  modum  eorum,  et  ideo  di- 
vina  motio  a  quibusdam  participatur  cum  necessitate,  a  natura  autem  ratio- 
nali  cum  libertate  propter  hoc,  quod  virtus  rationalis  se  habet  ad  opposita ;  et 
ideo  sic  Deus  movet  mentem  humanam  ad  bonum,  quod  tamen  potest  huic 
motioni  resistere  (ergo  in  sensu  composito) :  et  sic  ex  Deo  est,  ut  homo  se  ad 
gratiam  praeparet;  sed  quod  gratia  careat,  non  habet  causam  a  Deo,  sed  ab 
homine  secundum  illud  Osee  1 3 :  Perditio  tua  ex  te,  lsrael,  tantummodo  ex  me 
auxilium  tuum. €  Ita  vero  conciliat  motionem  Dei;  quae  ad  agendum  est  neces- 
saria,  cum  hominis  libertate  1.  2  q.  9  a.  6  ad  3 :  »Dicendum  quod  Deus  movet 
voluntatem  (hominis)  sicut  universalis  motor  ad  universale  objectum  volun- 
tatis,  quod  est  bonum ;  et  sine  hac  universali  motione  homo  non  potest  aliquid 
velle;  sed  homo  per  rationem  determinat  se  ad  volendum  hoc  vel  illud,  quod 

est  vere  bonum  vel  apparens  bonum.  Sed  tamen  interdum  specialiter  Deus 
movet  aliquos  ad  aliquod  determinate  volendum,  quod  estbonum,  sicut  in 
his,  quos  movet  per  gratiam.*  Quare  »Vocatio,  qua  trahitar  praedestinatus, 
nihil  est  aliudquam  quidam  mentis  instinctus,  et  haec  vocatio  in  praedestinatis 
est  efficax,  quia  hujusmodi  vocationi  assentiunt.*  Ita  s.  Thomas  in  ep.  ad 
Rom.  c.  8,  quod  tamen  baiiesiani  prorsus  negant.    Cf.  n.  1125. 

Tenendum  ergo  est  e.  secundum  s.  doctorem,  voluntatem  non  praedeter- 
minari,  sed  se  ipsam  determinare:  quod  saepe  inculcat,  ut  de  verit.  q.  22  a.  4  : 
»Quanto  aliqua  natura  est  Deo  vicinior,  tanto  minus  ab  eo  inclinatur  et  magis 
nata  est  seipsam  inclinare  .  .  .  Natura  rationalis,  quae  est  Deo  vicinissima,  non 
solum  habet  indinationem  in  aliquid,  sicut  habent  inanimata,  nec  solum  mo- 
vens  hanc  inclinationem  quasi  aliunde  eis  determinatam,  sicut  natura  sensi- 
bilis ;  sed  ultra  hoc  habet  in  potestate  ipsam  inclinationem,  ut  non  sit  ei  ne- 
cessarium  inclinari  ad  appetibile  apprehensum,  sed  possit  inclinari  vel  non 
inclinari,  et  sic  ipsa  inclinatio  non  determinatur  ei  ab  alio,  sed  a  seipsa.*  De 
nialo  q  3  a.  3  ad  5  :  »  Voluntas  cum  sit  ad  utrumlibet,  per  aliquod  determi- 
natur  ad  unum,  scil.  per  consilium  rationis,  nec  oportet  hoc  esse  per  aliquod 
agens  extrinsecum ;«  in  4.  d.  49  q.  1  a.  1  :  »Dicendum,  quod  potentia  ratio- 
nalis  se  habet  ad  opposita  in  his,  quae  ei  subsunt,  et  haec  sunt  illa,  quae  per 
ipsam  determinantur ;  non  autem  potest  in  opposita  illorum,  quae  ei  sunt  ab 
alio  determinata;  et  ideo  voluntas  non  potest  in  oppositum  ejus,  ad  quod  ex 
divina  impressione  determinatur  scil.  in  oppositum  finis  ultimi.  Potest  autem 
in  oppositumeorum,  quae  ipsa  sibi  determinat,  sicut  sunt  ea,  quae  ordinantur 
in  finem  ultimum,  quorum  electio  ad  ipsam  pertinet;*  cf.  compend.  theol.  c.  76: 
»  Liberum  autem  dicimus,  quod  sui  causa  est  .  .  .  Liberum  est  quod  non  est 
obligatum  ad  aliquid  unum  determinatum.*  Unde  voluntas  in  iis,  in  quibus 
est  libera,  se  ipsa  reducit  in  actum :  » In  quantum  actu  vult  finem,  inquit  s. 
Thomas  1.  2  q.  9.  a.  3  ad  1,  reducit  se  de  potentia  in  actum  respectu  eorum, 
quae  sunt  ad  finem,  ut  scil,  ea  actu  velit;*  fuse  demalo  q.  fi  a.  unico,  ubiinter 
alia  statuit :  »Quantum  ad  exercitium  manifestum  est,  quod  voluntas  movetur 
a  seipsa:  sicut  enim  movet  alias  potentias,  ita  et  seipsam  movet.  *  Ideo  etiam 
f.  tuetur  in  1.  d.  38  q.  1  a.  5  (coll.  1.  p.  q.  14a.  13),  » contingentia  ad  utrum- 
libet  in  causis  nullo  modo  cognosci  posse.  *  Atqui  infallibiliter  cognoscerentur 
in  suis  causis,  si  hae  ad  agendum  necessario  indigerent  praemotione  physica, 
qua  posita  infallibiliter  sequitur  determinatus  effectus.  Cf.  plura  apud  S  c  h  n  e  e- 
mann,  die  Enstehung  der  thomistisch-molinistischen  Controverse,  praesertim 
p.  2  append.  pag.  171  ss.,  Friburgi  1879.  1880:  Frins  sect.  3.  4;  Lesser- 
teur  S.  Thomas  et  le  Thomisme,  Paris  1883  ;  Pecci  Sentenza  del  s.  Tommaso 
circa  Tinnusso  di  Dio  sulle  azioni  delle  creature  ragionevoli  e  sulla  scienza 
media,  Romae  1886;  in  primis  de  San  de  Deo  I,  590  —  745  a. 

d-A  122.  lhesis  CXCIV.  Quamvis  verissimiim  sit  Deum  virtute 
gratiae  faeere,  ut  faciamus  Ezech.  1 1, 10  coll,  3(>,  26 ;  operari  in  nobis 
velle  et  perficere  Philipp.  2,  13,  traltere  nos  ad  Cltristum  Jo.  6*,  44; 
adeo  ut  ipsa  opera  nostra  bona  sirtt  ipsius  ejusque  gratiae  dona  et 
totnm  in  ordine  salutis  ipsi  sit  adscribendum ,  quia  neque  volentis, 
neque  currentis,  sed  miserentis  est  Dei  JRom.  .9, 16 ;  tamen  ad  haec 
omnia  rite  intelligenda  et  explicanda  necessarium  nullatenus  est 
recurrere  vel  ad  gratiam  necessituntem ,  vel  ad  gratiam  eoc  sese  ef- 

ficacem,   cum   illis  abunde   satisfiat   iis,   quae   diacimus   de  duplici 
gratiae  praeparatione,  objevtiva  et  subjectiva,  morali  et  pltysica, 

Demonstratio.  I.  Maxime  provocant  tam  ii,  qui  gratiam  necessi- 
tantem  tuentur  (cf.  Bastida  1.  c.  VI,  15),  quam  patroni  gratiae  ex  seef- 
ficacis  1.  ad  haec  vel  similia  testimonia  Ez.  11,  19  s. :  Et  dubo  eis  cor 
unum  (vel'36,  26:  novum)}  et  spiritum  novum  tribuam  in  visceribus  eorum 
(ib.  ponam  in  medio  vestri),  et  auferam  cor  lapideum  de  carne  eorum  et 
dabo  eis  cor  carneum,  ut  in  praeceptis  meis  ambulent  et  judicia  mea  custo- 
diant  faciantque  ea;  vel  ut  habetur  36,  27:  Et  faciam,  ut  in  praeceptis 
meis  ambuletis  et  judicia  mea  custodiatis  et  operemini.  Phil.  2,  13:  Deus 
est  enim}  qui  operatur  in  vobis  et  velle  et  perficere  pro  bona  voluntate  etc. 
Atqui  haec  non  sufficiunt  ad  gratiam  sive  necessitantem,  sive  ex  sese  ef- 
ficacem  statuendam L). 

123.  In  primis  enim  notamus,  verba  prophetae  dici  de  omnibus, 
qui  ad  novum  spectant  testamentum ;  verba  vero  Apostoli  scribi  ad  om- 
n  e  s  fideles,  non  ad  praedestinatos  tantum :  et  tamen  neque  omnes  fideles 
observant  praecepta  Domini,  neque  omnes  in  iis  ambulant,  bonum  volunt 
et  perficiunt.  Ergo  evidenter  significatur  tantum,  haecDeumoperarigratia 
sua,  quantum  est  ex  se;  nullo  modo  evincunt,  gratiam  ex  sese  esse  eifi- 
cacem,  alioquin  in  omnibus  fidelibus  hunc  haberet  effectum.  Quo  solo 
responso  omnis  hujus  Achillis  adversariorum,  cui  tantopere  fidunt,  vis 
eliditur.  —  Sed  interrogemus  Augustinum,  quem  maximi  faciunt  alte- 
rius  sententiae  patroni,  quomodo  Deus  operetur  in  nobis  velle  et  perficere, 
faciat  ut  faciamus.  Saepe  enim  s.  doctor  adversus  pelagianos,  secundum 
quos  Deus  dat  tantum  posse  (illudque  naturale),  inculcat,  Deo  tribuen- 
dum  esse  in  ordine  salutis  non  solum  posse  (sane  supernaturale),  verum 
ipsum  etiam  agere,  ipsum  actum  salutarem,  explicatque  qua  ratione 
Deus  operetur  in  nobis  velle  et  agere.   Atqui  s.  Augustinus  docet 

1.  Deum  hoc  operari  gratia  sua  nos praeveniendo,  alliciendo,  in- 
vitando,  movendo  etc.  Et  revera  causae  morali,  etiam  homini  motivis 
gravibus  allicienti,  inducenti,  moventi  alterum,  hujus  opera  adscribi  pos- 
sunt,  etiamsi  motiva  et  rationes,  quibus  utitur,  exseseetinfallibiliter  non 
sint  efficaces.  Ita  de  homine  consulente,  mandante,  impellente  ad  homici- 


')  Ceterum  satis  inculcari  nequit,  Scripturae  de  gratia  testimonia  hmnonice 
esse  exponenda;  quod  ipse  Augustinus  passin  notat,  ut  ep.  215  n.  5;  de  grat. 
et  lib.  arb.  c.  15.  Qua  in  re  nonnulii  niwis  leviter  se  gerunt.  Provocantad  aliquod 
Scripturae  etfatum,  ut  ad  illud  1.  Cor.  4,  6  :  Quid  habes  quod  non  accepisti,  vel  si  uilia, 
neque  illius  sensum,  argumentun,  ambitum  etc.  accuratius  deteruinant,  sed  quid- 
quid  volunt,  iuferunt,  nulla  ratione  habita  aliorum  textuum.  Hoc  modo  facile  est 
affirmare,  sententiam  de  gratia  ex  se  efficaci  in  sensu  neothomistarum  jam  adeo  esse 
certam,  ut  desit  tantum  Ecclesiae  definitio,  ut  sit  dogma  fidei  catholicae  !  Cf.  Ri- 
palda  disp.  101  c.  5;  d.  109. 

dium  dici  potest,  eum  effecisse  ut  alter  homicidium  patraret.  Ita  Demo- 
sthenes  omnia  egit,  ut  athenienses  bellum  adversus  Philippum  macedo- 
num  regem  gererent.  Quod  si  jam  homo  prudentia,  mansuetudine,  sua- 
sione  vel  durissimos  cera  molliores  et  ad  omne  quod  vult  propensos 
nullis  adhibitis  mediis  ex  se  infallibilibus  persaepe  efficere  potest:  quanto 
magis  Deus  hominis  vel  obstinatissimi  pertinaciam  frangere  et  rebelles 
nostras  voluntates  ad  omne  beneplacitum  suum  inflectere  poterit,  cum 
ipse  penitissime  cognoscat  omnes  hominis  propensiones  et  studia  scrutans 
renes  et  corda  hominum.  Quare  non  est  timendum,  ne,  si  gratia  non  sit 
ex  se  efficax,  homines  possint  eludere  Dei  consilia  et  impedire,  quominus 
eos  salvet,  quos  salvare  decreverit.  Sane  longe  admirabilior  est  Dei  pro- 
videntia,  magisque  splendescit  ejus  in  nostras  voluntates  dominium,  si 
visorum  suasionibus  agit,  ut  credamus,  quam  si  recurrere  debet  ad 
omnipotentiam  suam,  ad  gratiam  ex  se  efficacem  et  praedeterminantem, 
ut  certo  assequatur  id,  quod  apud  se  statuerit.  Sed  jam  audiamus  ipsum 
s.  doctorem. 

»Visorum  suasionibus,  inquit  de  spir.  et  lit.  c.  34  n.  60,  agit  Deus,  ut 
velimus  et  ut  credamus  sive  extrin9ecus  per  evangelicas  exhortationes . . .  sive 
intrinsecus,  ubi  nemo  habet  in  potestate,  quid  ei  veniat  in  mentem;  sed  con- 
sentire  vel  dissentire  propriae  voluntatis  est.  His  ergo  modis  quando  Deus 
agit  cum  anima  rationali,  ut  ei  credat  (neque  enim  credere  potest  quodlibet 
libero  arbitrio,  si  nulla  sit  suasio  vel  vocatio,  cui  credat),  profecto  et  ipsum 
velle  credere  Deus  operatur  in  homine,  et  in  omnibus  misericordia  ejus  prae- 
venit  nos ;  consentire  autem  vocationi  Dei  vel  ab  ea  dissentire,  ut  dixi,  pro- 
priae  voluntatis  est.«  Et  in  1.  93  qq.  q.  68  n.  5:  »Et  quoniam  nec  velle  quis- 
quam  potest  nisi  admonitus  et  vocatus,  sive  intrinsecus,  ubi  nullus  hominum 
videt,  sive  extrinsecus  per  sermonem  sonantem  aut  per  aliqua  signa  visibilia: 
efficitur,  ut  etiam  ipsum  velle  Deus  operetur  in  nobis.  Ad  illam  enim  coe- 
nam,  quam  Dominus  dicit  in  Evangelio  (Luc.  14,  16  ss.)  praeparatam,  nec 
omnes,  qui  vocati  sunt,  venire  voluerunt:  neque  illi,  qui  venerunt,  venire 
possent,  nisi  vocarentur.  Itaque  nec  illi  debent  sibi  tribuere,  qui  venerunt, 
quia  vocati  venerunt;  nec  illi,  qui  noluerunt,  debent  alteri  tribuere,  sed  tan- 
tum  sibi,  quoniam  ut  venirent  vocati,  erat  in  libera  voluntate.  Vocatio  ergo 
ante  meritum  voluntatis  operatur.  Propterea  et  si  quisquam  sibi  tribuit,  quod 
venit  vocatus,  non  sibi  potest  tribuere,  quod  vocatus  est  etc.  *  Lege  Confes- 
sionum  V,  7  s.,  ubi  graphice  describit,  quomodo  Deus  miris  modis  cum  ipso 
egerit,  ut  in  via  salutis  proficeret.  Eoque  magis  dici  potest  Deus  operari  in 
nobis  ipsum  velle,  cum  non  solum  objective  moveat,  ut  homo  quilibet,  sed 
ipsa  prima  voluntatis  initia  inserat  et  in  nobis  operetur,  scil.  actus  indelibera- 
tos  amoris,  desiderii,  qui  actum  deliberatum  praevertunt  eique  viam  sternunt. 

2.  Facit  Deus,  ut  faciamus,  conferendo  vires, subministrando  vir- 
tutem.  Qua  subministratione  virtutis  perficitur  prior  modus,  ideoque  ingens 
exsistit  discrimen  inter  Deum,  qui  facit  ut  faciamus,  et  hominem  vel  etiam 
angelum,  qui  suadendo,  alliciendo  etc.  facit,  ut  alius  aliquid  faciat.  Deus 


faciat  ut  faciamus.  \]_\ 

eum  subjective  subministrat  vires,  inserit  novaadagendumpondera,  ele- 
vat  facultates,  agit  in  animam  datque  ipsum  posse  (n.  96) :  homines  vero 
objective  tantum  movere,  et  supposita  agendi  virtute  concurrere  tantum 
possunt  ad  zb  facilius  posse. 

»Et  ipsa  bona  opera  nostra,  inquit  Augustinus  de  Gen.  c. manichaeos 
1.  1  c.  22,  illi  tribuenda  sunt,  qui  vocat,  qui  ut  velimus  invitat  et  vires  im- 
plendi  ea,  quae  imperat,  submini&trat. «  Quibus  verbis  clare  duplicem  illam 
describit  praeparationem,  quam  exposuimus  n.  99.  »Certum  est,  inquit  iterum 
de  gr.  et  lib.  arb.  c.  16  n.  32,  nos  facere,  cum  facimus:  sed  ille  facit,  ut  facia- 
mus  praebendo  vires  efficacissimas  voluntati,  qui  dicit :  Faciam,  ut  in  justifi- 
cationibus  meis  ambuletis  etc.«  Huc  referri  possunt  et  illa  ep.  55  n.  19: 
»Sicut  cum  bene  operamur,  ipse  dicitur  operari  in  nobis,  cujus  munere  bene 
operamur;  ita  cum  requiescimus,  ipse  requiescere  dicitur,  quo  donante  requi- 
escimus.*  In  Ps.  52  n.  5:  »Plerumque  ita  loquitur  Scriptura,  ut  quod  dono 
Dei  creatura  facit,  Deus  facere  dicatur:  ut  v.  gr.  cum  misereris  pauperis,  quia 
dono  Dei  facis,  Deus  misereatur  . . .  quod  dono  ipsius  facies,  ille  facere  dicitur, 
quia  sine  illo  tu  non  faceres.  Ergo  Deus  facere  dicitur,  cum  tu  facis. «  Quo 
sensu  is  etiam,  qui  alteri  media  suppeditat  vel  juvat  ad  studendum,  dicitur 
fecisse,  ut  ille  studeret,  presbyter,  doctor  fieret  etc.  Neque  cum  s.  doctor  lo- 
quitur  de  viribus  efiicacissimis,  cogitandum  est  de  gratia  ex  se  efficaci  operis, 
sed  de  gratia  efficaci  efficacia  virtutis  (cf.  infra  n.  130). 

3.  Facit  praeterea  Deus,  ut  faciamus,  adjuvando  nos :  scil.  Deus  non 
solum  objective  et  subjective  nos  ad  agendum  disponit  et  movet,  sed  ad 
ipsum  actum  gratia  adjuvante  concurrit,  jugiter  in  eum  dynamice  influit 
sicut  vitis  in  palmitem,  adeo  ut  hic  actus  vere  sit  ipsius  opus  (non  seclusa 
nostra  cooperatione). 

Ita  passim  s.  doctor  illum  loquendi  modum  explicat,  ut  de  gr.  Chr.  c.  25 : 
»Velle  et  operari  operatur  in  nobis  (Deus),  non  quia  nos  non  volumus,  aut 
nos  non  agimus,  sed  quia  sine  ipsius  adjutorio  nec  volumus  boni  aliqui  I,  nec 
agimus.*  Ad  Sixtum  ep.  149  n.  1*5:  »Quid  est  autem  interpellat  (seil.  Spiritus 
s.  Rom.  8,  26),  nisi  interpellare  nos  facit . . .  nobisque  interpellandi  et  gemendi 
inspirat  affectum.  Sicut  lllud  in  Evangelio:  Non  enim  vos  estis,  qui  loquimini, 
sed  Spiritus  Patris  vestri,  qui  loquitur  in  vobis  (Matth.  10,  20).  Neque  enim  et 
hoc  fit  de  nobis  tamquam  nihii  facientibus  nobis.  Adjutorium  igitur  Spiritus 
sancti  sic  expressum  est,  ut  ipse  facere  diceretur,  quod  ut  faciamus  facit. «  Et 
sane  qui  alium  potenti  auxilio  juvat,  etsi  non  necessitat  vel  determinat,  dici 
potest  fecisse  ut  alius  vinceret  etc. 

4.  Imo  secundum  Augustinum,  utDeus  dici  possit  operari  incor- 
dibus  nostris,  sufficit,  si  quaedam  extrinsecus  permittat  vel  faciat,  quae 
hominibus  jam  malis  occasionem  praebent  ad  graviores  lapsus;  tantum 
abest,  ut  ejusmodi  formulae  secundum  ipsum  necessario  designent  gra- 
tiam  ex  sese  efficacem.  Et  sane  eo  sensu  explicari  debent  verba  Is.  63, 
17:  Quare  nos  errare  fecisti  Domine  de  viis  tuis:  indurasti  cor  nostrum, 
ne  timeremus  te? 

Ita  relatis  Fzech.  14,  9  et  Kom.  ],  24  ss.  subdit  de  gr.  et  lib.  arb.  c.  21 
n.  43:  »His  et  talibus  testiinoniis  .  .  .  satis  manifestatur,  operari  Deum  in 
cordibus  hominum  ad  inclinandas  eorum  voluntates  quocunque  voluerit  sive 
ad  bona  pro  sua  misericordia,  sive  ad  mala  pro  meritis  eorum  .  .  .  Si  autem 
potens  est  .  .  .  operari  etiam  in  cordibus  malorum  pro  meritis  eorum,  quorum 
malitiam  non  ipse  fecit  .  .  .  quid  mirum  est,  si  per  Spiritum  s.  operatur  in 
cordibus  electorum  suorum  bona,  qui  operatus  est,  ut  ipsa  corda  essent  ex 
malis  bona?*  Et  n.  41  :  >Scriptura  divina  si  diligenter  inspiciatur,  ostendit, 
non  solum  bonas  hominum  voluntates,  quas  ipse  facit  ex  malis,  et  a  se  factas 
bonas  in  actus  bonos  et  in  aeternam  dirigit  vitam,  verum  etiam  illas,  quae 
conservant  (forte  exornant)  seculi  creaturam,  ita  esse  in  Dei  potestate,  ut  eas 
quo  voluerit,  quando  voluerit,  faciat  inclinari.  * 

124.  II.  Provocant  ad  Jo.  6,  44:  Nemo  potest  venire  ad  me;  nisi  Pa- 
ter,  qui  misit  me,  traxerit  eum;  quibus  non  designatur  gratia  sive  necessi- 
tans  sive  ex  sese  efficax.  Natn  loquitur  Christus  de  tractu,  qui  congruit 
creaturae  rationali,  cui  congruit  tractus  non  necessitans,  sed  qui  relinquat 
plenum  actus  dominium:  unde  continetur  suasione,  illecebris,  etc.  Quod 
colligitnr  ex  verbis  Christi,  qui  explicat  quo  pacto  Pater  trahat:  et  erunt 
omnes  docibiles  Dei  StSaxtol  Bsoo,  aDeo  edocti;  omnis,  qui  audivit  a  Patre 
et  didicit,  venit  ad  me.  Docendo  ergo,  suadendo,  illuminando  trahit  Pater ; 
doctrina  autem  et  suasione  voluntas  ad  credendum  non  necessitatur,  et 
ad  discendum  requiritur  discipuli  libera  cooperatio. 

Quod  ipse  s.  Augustinus  tract.  4  in  1.  ep.  Joan.  n.  1  significat:  »Cum 
multi  audiant,  non  omnibus  persua<letur  quod  dicitur,  sed  illis  solis,  quibus 
intus  Deus  loquitur.  Illis  autem  intus  loquitur,  qui  ei  locum  praebent;  illi 
autem  Deo  locum  praebent,  qui  diaboio  locum  non  praebent.  *  Unde  acute 
tract.  42  in  Joan.  n.  1  :  »Non  capit  (sermo  meus)  cor  vestrum,  quia  non  re- 
cipitur  a  corde  vestro.  Sic  enim  est  sermo  Dei  et  sic  esse  debet  fidelibus,  tam- 
quam  pisci  Lamus:  tunc  capit,  quando  capitur. *  Quare  damnata  est  prop.  17 
Quesnelli:  »Gratia  est  vox  illa  Patris,  quae  homines  interius  docet,  ac  eos 
venire  facit  ad  J.  Christum:  quicunque  ad  eum  non  venit,  postquam  audivit 
vocem  exteriorem  Filii,  nullatenus  est  doctus  a  Patre.  *  Quae  explicatio  con- 
firmatur  communi  suffragio  patrum,  quorum  interpretationes  diligenter  col- 
legit  Ripalda  disp.  104  s.  5:  »Haec  tractio  exponitur  a  patribus  non  pure 
physica,  sed  moralis  per  actus  vitales  intellectus  et  voluntatis.  Augustinus 
contra  literas  Petiliani  c.  8  ait,  hominem  trahi  legum  coercitionibus ;  tract.  26 
in  Joan.  voluptate,  delectatione,  amore;  de  verbis  ap.  serm.  2  suavitate  et 
desiderio;  Prosper  contra  Collat.  c.  6  illurainatione.,  delectatione  suavitate- 
que  justitiae ;  e.  24  contemplatione  elementorum,  cognitione  divinorum  operum, 
timore,  laetitia,  desiderio,  delectatione  et  eifectibusanimae;  Petrus  diaconus 
de  incarn.  et  gratia  c.  6  suavitate  Spiritus  sancti;  Chrysostomus  hom.  4  0 
in  Joan.  doctrina;  Cyrillus  alexandrinus  1.  4  in  Joan.  c.  9  monitionibus  et 
consiliis;  c.  6  monitione,  doctrina,  revelatione  ineffabiliter  facta;  c.  7  disci- 
plina  et  persuasione;  d.  Bernardus  serm.  22  in  cant.  minis  et  flagellis,  in- 
ternis  consolationibus  et  inspirationibus;  Gregorius  Cant.  1  internoiura 
dulcedine,  dilectione  et  amore;  d.  Thomas  lect.  5   in  Joan.  6  n.   3   q*  1  ex- 

ponit,  hominem  trahi  mnltipliciter,  revelatioae  interna  veritatis,  persuasione, 
operatione  miraculorum,  blanditiis,  admirabili  delectatione  etamore  veritatis; 

d.  Bonaventura  in  Joan.  6  divina  revelatione,  doctrinae  sacrae  eruditione, 
dilectionis  divinae  infusione,  coelica  consolatione,  praemii  promissione.  * 

In  primis  audiendus  est  P  r  o  s  p  e  r  hunc  tractum  egregie  explieans  c.  Collat. 

e.  7:  »Trahit  igitur  ad  Deum  contemplatio  elementorum  omniumque,  quae  in 
eis  sunt,  ordinatissima  pulchritudo :  Invuibilia  enim  ejus  a  creaturamundi  per 
ea,  quae  facta  sunt,  intellecta  couspiriuntur  (Rom.  1,  2());  trahunt  rerum  gesta- 
rum  relatores,  animum  audientis  inflammant  narrantes  laudes  Dumini  et  vir- 
tutes  et  mirabilia  ejus,  quae  fecit  (Ps.  7  7,  4);  trahit  timor,  principium  enim 
sapientiae  timor  Domini  (Prov.  1,7);  trahit  laetitia,  quoniam  laetatus  sum  in 
his,  quae  dicta  sunt  mihi}  in  domum  Domini  ibimus  (Ps.  I2l);  trahit  desi- 
derium,  quoniam  concupiscit  et  deficit  anima  mea  in  atria  Domini  (Ps.  8  3.  3); 
trahunt  divinae  lectiones,  quamdulciaemmfaucibus  tneis  eloquia  tua,  super  mel 
et  favum  ori  meo  (Ps.  1  18,  103).  Et  quis  perspicere  aut  enarrare  possit,  per 
quos  affectus  visitatio  Dei  aniraum  ducat  humanum,  ut  quae  fugiebat,  >equa- 
tur;  quae  oderat,  diligat;  quae  fastidiebat,  esuriut;  ac  subito  commutatione 
mirabili,  quae  clausa  ei  fuerant,  fiant  aperta;  quae  onerosa,  sint  levia;  quae 
amara,  sint  dulcia;  quae  obscura,  sint  lucida  ?  Haec  autem  omnia  operatur  unus 
atque  idem  Spiritus  dividens  singidis  prout  vult  (l.  Cor.  12,  1  l). •  Quae  omnia 
tractum  moralem,  objectivum,  nullatenus  nece^sitantem,  neque  praemotionem 
physieam  significant.  Et  sane  etiam  oratores  et  concionatores  dicuntur  tra- 
here,  imo  et  rapere  suos  auditores  ad  id  quod  intendunt,  quin  tamen utantur 
praemotione  physica  vel  mediis  irresi^tibilibus  sive  ex  sese  efficacibus.  Quam- 
vis  vero  huic  tractui  resisti  possit  (docet  enim  concilium  senonense  decr.  15: 
5>Nec  tale  esse  hujusmodi  Dei  trahentis  auxilium,  cui  resisti  non  possit*): 
negari  tamen  nequit,  verbum  trahere  a  Imodum  esse  aptum,  ut  significetur 
tum  gratia,  quae  praeveniat  voluntatem,  tum  giatiae  elficacia  ac  virtus,  quae 
quandoque  vel  momento  peccatores  etiam  obstinatos  convertat.  Cf.  Ruiz  de 
praed.  disp.  28,  praesertim  s.  8.  9. 

125.  III.  Verum  est  salutem  nostram  non  esse  volentis  et  currentis,  sed 
miserentis  Dei  Rom.  9,16:  non  tamen  ita,  ut  excludatur  hominis  cursus  li- 
beraque  cooperatio,  ut  patet  ex  dictis.  Unde  hortatur  ipsePaulus:  Sic  currite, 
ut  comprehendatis  (palmam  coelestem  1.  Cor.  9,  24),  speratque  propter  suum 
cursum  et  fidem  coronam  justitiae  a  justo  judice  2.Tim.  4,  7  s.  Quare  hisce 
verbis  significatur,  salutem  non  esse  opus  naturae,  sed  gratiae  fructum,  seu 
excluditur  conatus  cursusque  naturalis  et  duplex  inculeatur  gratiae  proprie- 
tas,  summa  ejus  necessitas  et  omnimoda  gratuitas.  Gratiae  est  enim 
praevenire  hominis  voluntatem :  non  hominis  est  incipere  in  ordme  salutis. 
Quod  praeclara  similitudine  illustrat  Anselmus  de  conc.gr.  et  lib.  arb.  c.  5  : 
»Cum  ait,  neque  voientis,  neque  currentis  est,  subaudiendum  est,  quod  vult  et 
currit;  velut  cum  aliquis  nudo,  cui  nihil  debet,  et  qui  nullum  a  se  potest  in- 
dumentum  habere,  dat  vestem :  non  tunc,  quamvis  ipse  habeat  potestatem 
utendi  vel  non  utendi  veste  accepta,  si  ea  utitur,  imputandum  est  induto,  quia 
indutusest,  sed  danti  vestem.  Quapropter  ita  dici  potest:  non  est  induti,  quod 
est  indutus,  sed  miserentis  i.  e.  vestem  dantis.«  Non  tamen  propterea  liret 
invertere  propositionem  et  dicere:  Non  est  miserentis  Dei,  sed  volentis  et  cur- 
rentis  hominis,  quia  Deus  est  causa  princeps  nostrae  salutis,  voluntas  humana 
Hurter,  Compend.  theologiae  III,    11.  ed.  8 

tantum  secundaria;  ideoque  non  licet  ita  subordinare  gratiam  voluntati ;  prae- 
sertim  quia  voluntas  neque  velle  neque  currere  potest,  nisi  praeveniatur  mi- 
sericordia  Dei :  quod  ergo  velit  et  currat  est  ex  misericordia  Dei,  non  tamen 
necessitante  et  praedeterminante :  illo  autem  loquendi  modo  excluderetur  mi- 
sericordia  divina  nos  praeveniens  a  salutis  negotio,  quod  est  haereticum. 

126.  IY.  Nihil  verius,  omnia  nostra  opera  bona  Deo  adscribenda,  Dei 
esse  dona:  facit  enim,  ut  faciamus;  imo  totum  in  ordine  salutis  Deo  esse  tri- 
buendum.  Idcirco  tamen  nec  gratia  necessitatem  infert,  nec  ab  intrinseco 
efficax  censeri  debet.  Nam  ut  opus  alteri  possit  adscribi,  sufficit  si  illius  est 
auctor  consilio,  auxilio,  subministratione  mediorum  etc. :  quanto  ergo  magis 
in  ordine  salutis  Deo  adscribi  debent  opera  nostra  bona,  sine  quo  nihil  inci- 
pere  possumus,  nisi  gratia  ejus  praeveniat  et  praeparet  voluntates  nostras; 
sine  quo  nihil  perficere  possumus,  nisi  gratia  nos  adjuvet  et  quidem  multiplici 
ratione,  ut  explicavimus  n.  91  ss.  123.  Unde  Chrysostomus  in2.  Cor.  3,  5  : 
»Non  ita  dicebam,  fiduciam  habeamus,  ut  partim  sit  nostrum,  partim  sit  Dei, 
sed  totum  illi  tribuo  acceptumque  fero,  quia  sufficientia  nostra  ex  Deo  est.* 
Quare  hac  loquendi  ratione  libera  cooperatio  nullatenus  excluditur.  Ad  rem 
Augustinus  serm.  169  n.  13:  »Totum  ex  Deo,  inquit,  non  tamen  quasi 
dormientes,  non  quasi,  ut  non  conemur,  non  quasi  ut  non  velimus ;  sine  vo- 
luntate  tua  non  erit  in  te  justitia  Dei  .  .  .  esse  potest  justitia  Dei  sine  volun- 
tate  tua,  sed  in  te  esse  non  potest  praeter  voluntatem  tuam.*  Hinc  alibi  opera 
bona  nobis  tribuuntur  vel  nostra  esse  dicuntur  (n.  103). 

127.  Alia  Scripturae  effata  consulto  praetermittimus,  ut  Is.  5  5,  10  :  Quo- 
modo  descendit  imber  et  nix  de  coelo  et  illuc  ultra  non  revertitur,  sed  inebriat 
terram  et  infundit  eam,  et  germinare  eam  facit,  et  dat  semen  serenti  et  panem 
comedenti:  sic  erit  verbum  meum,  quod  egredietur  de  ore  meo:  non  revertetur 
ad  me  vacuum,  sed  faciet  quaecunque  volui,  et  prosperabitur  in  his,  ad  quae 
misi  illud ;  Eph.  2,  10:  Ipsius  enim  sumus  factura,  creati  in  Christo  Jesu  in 
operibus  bonu,  quae  praeparavit  Deus}  ut  in  illis  ambulemus.  Is.  26,  12:  Do- 
mine  dabis  pacem  nobis:  omnia  enim  opera  nostra  operatus  es  nobis,  quae  s. 
Hieronymus  in  h.  1.  ita  interpretatur :  »  Pro  cunctis  operibus,  quae  operati 
sunt  super  terram,  dicunt  se  sustinuisse  tormenta,  et  justum  esse,  ut  post 
supplicia  atque  cruciatus  misericordiam  consequantur.  *  Haec  enim  et  gemina, 
quae  coacervant,  ad  rem  non  sunt,  vel  quia  non  de  gratia,  sed  de  operibus 
unice  a  Deo  pendentibus  agunt;  vel  quia  non  gratiae  operandi  rationem  de- 
scribunt,  sed  ejus  gratuitatem  et  necessitatem  inculcant ;  vel  quia  ex  dictis  jam 
explicari  possunt;  vel  quia  exegesi  tantum  arbitraria  in  sensum  adversariorum 
explicantur.    Cf.  Bastida  1.  c.  VI,  15  a.  3. 

128.  Scholion  I.  Aliis  exceptionibus  satisfit.  —  Plura  supersunt, 
quae  contra  gratiae  efficaciam  a  nobis  defensam  urgeri  solent.  In  primis 
illud:  si  gratia  ex  sese  non  esset  efficax,  hominis  esset  seipsum  ab  aliis 
discernere.  At  Dei  est  discernere,  teste  Paulo  1.  Cor.  4,  7:  Quis  enimte 
discemit  ?  Quid  autem  habes,  quod  non  accepisti  ?  Si  autem  accepisti,  quid 
gloriaris,  quasi  non  acceperis?  quod  idemet  Augustinus  passim  incul- 
cat.   Ergo  gratia  ex  se  efficax  admiltenda  est.   Verum 

1.  distingui  debet  duplex  discretio,  formalis  et  efficiens,  ideo- 
que  etiam  duplex  discretionis  principium.    Principium  discretionis  for- 

male  sua  inhaesione  discernit  unum  ab  alio, potestque  esse  vel habituale 
vel  actuale,  sic  doctrina  inhaerens  formaliter  discernitdoctumabindocto; 
sic  et  actus  fidei  ope  gratiae  elicitus  formaliter  discernit  actu  credentem 
ab  infideli.  Principium  discretionis  efficiens  sua  operatione  unum  ab 
alio  discernit,  ut  qui  alium  divitiis  donat,  hac  donatione  efficit,  ut  is  a 
paupere  discernatur. 

2.  Principium  discretionis  iormale  in  ordine  salutis  sunt  dona  gratiae 
habitualia  vel  actus  salutares;  efficiens  non  est  solus  Deus  gratia,  nec 
solum  liberum  arbitrium  (n.  103),  ut  patet  ex  dictis,  sed  Deus  gratia  causa 
est  princeps :  causa  subjugis  est  voluntas  humana  gratiae  cooperans. 

3.  Gratia  ergo  supposita  voluntati  etiam  humanae  discretio  efficien- 
ter  adscribi  potest,  sicut  ei  tribuuntur  bona  opera,  quibus  homo  gratia 
utens  se  disponit  ad  justificationis  gratiam,  et  hac  obtenta,  in  bono  per- 
severans  certam  facit  suam  electionem  2.  Petr.  2,  10,  itaque  ab  impiis 
discernitur.  Et  revera  hoc  supponunt  concionatores,  etiamsi  sint  patroni 
gratiae  ex  se  efficacis  acerrimi,  quoties  hortantur  peccatores,  ut  se  con- 
vertant  ad  Dominum.  Quid  enim  est  se  convertere,  quam  deserere  castra 
peccatorum,  seque  ab  illis  discernere  et  adjungere  Christi  vexillo  ?  Unde 
ipse  Augustinus  serm.  234  n.  3:  »Discernebamusnos,  inquit,  apaganis 
credendo  Ghristum  resurrexisse.  Si  aliquid  possumus,  a  daemonibus  nos 
discernamus. «  Et  serm.  159:  »Discerne  fidem  tuam  a  daemonibus.  Unde 
eam  discernis?  Adde  fidei  spem!«  cf.  tr.  in  Jo.  83  n.  1;  imo  etiam  in  di- 
vinis  literis  1.  Esdr.  6,  21;  Is.  52,  11;  2.  Tim.  2,  21  discretio  hominibus 
adscribitur,  et  ipse  Christus  rationem  discretionis  inter  eos,  qui  injudicio 
universali  stabunt  ad  dexteram,  ab  iis,  qui  erunt  a  sinistris,  refundit  in 
eorum  opera:  Dedistis  mihi  bibere  etc.  Matth.  25,  35  s. 

4:.  Si  urges :  id,  quod  discernit,  nequit  esse  commune ;  atqui  gratia  discer- 
nit  inter  bene  et  male  operantes;  nequit  ergo  ea  esse  communis  etc. :  distin- 
guimus  majorem :  Quod  discernit  formaliter,  nequit  esse  commune,  conc. ;  quod 
discernit  eificienter,  subd.:  si  spectetur,  quatenus  praeveniens  et  adjuvans, 
conc. ;  si  ut  praeveniens  tantum,  rursus  dist. :  si  spectetur  in  se,  nego;  si  in 
praescientia  divina,  concedo.  Hinc  etiam  s.  Augustinus  docet  discretionem 
angelorum  in  praescientia  esse  factam.  »Solus  quippe  ille,  inquit  de  civ.  DeiXI, 
19,  ista  discernere  potuit,  qui  potuit  etiam  priusquam  caderent  praeacire 
casuros  et  lumine  privatos  veritatis  in  tenebrosa  superbia  remansuros.  *  Quae 
mox  repetit.    Cf.  Ruiz  d.  30  ;  Ripald  a  d.  30  s.  22.  28. 

129.  Hinc  patet  quo  sensu  nobis  non  liceat  in  ullo  gloriari.  Non  licet 
gloriari,  ut  ipse  Paulus  testatur  1.  Cor.  4,  7,  quasi  non  acceperis  ;  quasi  ex 
nobis  sit  salus,  ac  si  sufficientia  nostra  non  esset  ex  Deo  2.  Cor.  3,  5  ;  non  licet 
gloriari  in  viribus  meritisque  naturalibus  (Rom.  4,  2),  quasi  his  debeatur  ali- 
quid  in  ordine  salutis ;  sed  licet  gloriari,  si  cum  gratitudine  omnia  in  acceptis 
referimus  Deo,  hoc  est  enim  gloriari  in  Domino.  Hanc  gloriationem  gratitu- 
dinis,   amoris,  gaudii  de  beneficiis  acceptis  permittit  Paulus;   sic  enim  ipse 

gloriatur  1.  Cor.  15,  10:  Abundantius  illis  (apostolis)  omnibus  laboravi:  non 
ego  autem,  sed  gratia  Dei  mecum;  2.  Tim.  4,  7 :  Bonum  certamen  certavi,  cur- 
sum  consummari,  fidem  servavi.  In  reliquo  reposita  est  mihi  corona  justitiae, 
quam  reddet  mihi  Dominus  in  illa  die  justus  judex ;  cf.  1.  Cor.  1,  31  ;  2.  Cor.  7, 
4.  14;  11,  18  ss. ;  12,  1  ss. ;  permittit  passim  s.  Augustinus,  utep.  186 
n.  4;  ep.  188  n.  7.  8  etc.  Ad  rem  Bernardus  de  dilig.  Deo  n.  3:  j,Non  ait 
simplieiter  (Paulus),  quid  gloriaris?  sed  addit:  quasi  non  acceperis,  ut  asserat 
reprehensibilem,  non  qui  in  habitis,  sed  qui  in  non  acceptis  gloriatur.  *  Cf. 
s.  Thomas  lect.  2  in  2.  Cor.  12.  et  quae  statuit  de  honore  2.  2.  q.  131  a.  1 
et  q.  132  a.  1 :  haec  enim  ad  gloriationem  transferri  possunt.   Ruiz  d.  35.  s.  9. 

1  30.  Sckolion  II.  Augustini  doctrina  illustratur.  —  Verum  est  A  u  gu- 
stinum  disserentem  de  gratiae  virtute  et  efficacia  saepe  provocare  ad  omni- 
potentiam  Dei.  Non  tamen  idcirco  1.  gratia  cum  omnipotentia  Dei  confundi 
debet.  Damnata  enim  est  prop.  19  Quesnelli:  ,  Dei  gratia  nihil  aliud  est, 
quam  ejus  omnipotens  voluntas:  haec  est  idea,  quam  Deus  nobis  tradidit  in 
omnibus  suis  Scripturis. «  Neque  idcirco  2.  sequitur,  homines  non  posse  di- 
vinae  gratiae  resistere:  damnata  enim  est  prop.  Jansenii  2:  ^lnteriori 
gratiae  in  statu  naturae  lapsae  nunquam  resistitur : «  quae  declarata  est  h  a  e- 
retica.  Cf.  n.  109  ss.  Scias  3.  Augustinum  provocare  etiam  ad  prae- 
scientiam,  in  qua  Deus  paravit  auxilia,  quibus  salvandi  certissime  salventur: 
nulla  autem  necessitas  provocandi  ad  praescientiam,  si  nexus  inter  gratiam 
et  bonum  opus  ex  sola  omnipotentia,  ex  virtute  gratiae  insita,  et  non  etiam 
ex  liberi  arbitrii  consensu  est  repetenda.  Ideo  4.  Augustinus  contra  pela- 
gianos  disputans  ad  divinam  provocat  omnipotentiam,  quod  illi  dominium 
Dei  in  distribuendis  gratiis  salvandisque  hominibus  limitibus  circumscripse- 
rint  et  dependens  fecerint  a  conditionibus,  quas  homines  viribus  naturae  ad- 
implere  possint.  Quare  s.  doctor  non  solum  efficaciam  gratiae,  sed  et  absolu- 
tum  Dei  dominium  in  ordine  gratiae  nititur  extollere.  Ceterum  5.  prae- 
postere  judicatur  de  gratia  boni  operis  universim  ex  nonnullis  Scripturae  pa- 
trumque,  Augustini  praesertim,  effttis,  quibus  gratiae  efficaciam  subinde 
extollunt  potentissimumque  Dei  in  hominis  voluntatem  dominium  descnbunt. 
Quid  enim,  si  illa  gratia,  qua  Paulus  praeventus  ex  persecutore  factus  est 
subito  apostolus,  fuerit  ex  sese  efficax :  sequiturne,  quotiescunque  fidelis  te- 
nuissimam  elicit  attritionem,  eum  gratia  praeveniri  ex  se  efficaci?  Vocat  A  u- 
gustinus  gratiam  »luminosissimam  caritatem^,  sequiturne  propterea,  quo- 
tiescunque  homo  qualicunque  devotione  recitat  orationem  matutinam,  eum 
praeveniri  semper  luminosissima  caritate?  Caveantur  ejusmodi  illationes,  in 
quibus  conclusio  latius  patet  praemissis.  Non  quaeritur,  num  inter  innumera 
gratiae  auxilia  esse  etiam  possint  vel  etiam  subinde  dentur  talia,  quae  sint  ex 
sese  efficacia;  sed  num  homo,  quotiescunque  bene  operetur,  tali  gratia  prae- 
veniatur,  quae  ex  sese  infallibiliter  sit  efficax,  adeo  ut  fieri  nequeat,  ut  non 
sequatur  bonum  opus  manente  eadem  gratia.  Hujus  propositionis  universalis 
demonstrationem  postulamus,  sed  non  reperimus:  neque  enim  probari  potest 
testimoniis,  quae  vel  ex  ipsis  verbis  vel  ex  adjunctis  patet  esse  particularia. 

6.  Denique  sedulo  distinguas  inter  haec  duo,  gratiam  esse  ex  sese 
invictam,  indeclinabilem,  insuperabilem, etgratiam  recldere  voluntatem 
hominis  gratiae  cooperantis  invictam,  indeclinabilem,  insuperabilem ;  illud 
generatim  de  quacunque  gratia  boni  operis  affirmari  nequit:  hoc  autem 

nihil  verius,  nam  homo  gratia  adjutus  (quacum  ergo  libere  cooperatur) 
merito  dicere  potest  cum  Paulo  Philipp.  4,  13:  Omnia  possum  in  eo,  qui 
me  confortat ;  vel:  Quis  separabit  nos  a  caritate  Christi?  tribulatio ,  an 
angustia?  anfames?  an  nuditas?  .  .  .  Certus  sum,  quianeque  mors}  neque 
vita  .  .  .  neque  creatura  alia  poterit  nos  separare  a  caritate  Dei,  quae  est 
in  Christo  Jesu  D.  N.  Rom.  8,  35  ss.  »Adamante  solidiores,  inquit 
Ghrysostomus  in  Gen.  h.  4,  Dei  gratia  nos  efficit  et  si  volumus  om- 
nino  invictos.«  Et  revera  cederet  in  gratiae  injuriam,  si  ea,  cum  sit  auxi- 
lium  Dei  et  quidem  Dei  omnipotentis,  non  posset  solidare,  roborare  et 
adjuvare  voluntatem  ad  edenda  opera  salutis  et  vincendas  omnesinimici 
insidias  et  tentationes.  Ut  vero  hoc  praestet,  necesse  non  est,  ut  ex  sese 
sit  efficax,  sed  ut  voluntati  subministret  virtutem,  robur  invictum,  quo 
voluntas  utens  (voluntatis  enim  est  gratia  uti,  cf.  n.  102)  invicta  reddatur. 
Hoc  sensu  scribit  Augustinus  de  corrept.  et  gr.  c.  8  n.  17:  »Quando 
rogavit  ergo  (Christus  pro  Petro),  ne  fides  ejus  deficeret,  quid  aliud  roga- 
vit,  nisi  ut  haberet  in  fide  liberrimam,  fortissimam,  invictissimam,  perse- 
verantissimam  voluntatem?  Ecce  quemadmodum  secundum  gratiam  Dei, 
non  contra  eam,  libertas  defenditur  voluntatis.  Voiuntas  quippe  humana 
non  libertate  consequitur  gratiam,  sed  gratia  potius  libertatem,  et  ut  per- 
severet,  delectabilem  perpetuitatem  et  insuperabilemfortitudinem.«  Etde 
gr.  et  lib.  arb.  c.  16 :  »Ille  facit,  ut  faciamus,  praebendo  vires  efficacissi- 
mas.«  Hinc  non  obstantibus  hisce  viribus  efficacissimis  hortatur  Paulus 
Phil.  2, 12:  Cum  metu  et  tremore  vestram  salutem  operamini.  Talis  autem 
metus  et  tremor  conciliari  nequit  cum  gratia,  quae  ex  se  sit  adeo  efficax, 
ut  ea  posita  sit  impossibile  non  sequi  bonum  opus ;  si  ea  determinat,  imo 
praedeterminat  voluntatis  cooperationem  atque  intensionem.  Paulus  au- 
tem  vult,  ut  praesente  etiam  gratia  metuamus  (scil.  de  nobis  nostraque 
cooperatione),  nam  quamvis  Deus  sit,  qui  operatur  in  nobis  velle  et  per- 
ficere  v.  13,  nostrum  tamen  est,  vel  gratiam  recipere,  et  quidem  ita,  ut 
non  maneat  vacua  2.  Gor.  6,  1,  gratiae  cooperari  eaque  uti,  vel  eam  ab- 
jicere  ita,  ut  maneat  vacua. 

131.  Scholion  III.  Quo  sensu  admitti  possit  gratia  ex  se  efficax.  — 
Inter  auxilia  gratiae,  quae  voluntatem  adjuvant,  numerari  etiam  possunt  actus 
quidam  voluntatis  deliberati.  Sane  a.  ejusmodi  actus  juvant  ad  alios  actus, 
ut  perfecta  caritas  ad  praeceptorum  observationem ;  caritas  proximi  ad  actus 
misericordiae :  quocirca  b.  ejusmodi  actus  vocari  possunt  auxilia ;  sed  etiam 
C.  gratia,  utpote  gratiae  fructus;  quo  sensu  dicit  concilium  tridentinum 
sess.  6  cap.  16,  tautam  esse  Dei  bonitatem,  ut  velit  justorum  esse  merita, 
quae  ipsius  sunt  dona.  Ergo  inter  auxilia  gratiae  referri  possunt.  Et  revera 
patres  de  gratiae  auxiliis  disserentes,  saepe  de  ejusmodi  actibus  intelligendi 
sunt.    Hinc  infert  Ripalda  disp.  103  s.  5  n.  41: 

1.  dari  aliqua  auxilia  gratiae  intrinsecus  efficacia.  »  Nam  affectus  absoluti 
et  deliberati  pietatis  moventes  voluntatem  ad  alios  ejusdem  pietatis  actus  re- 

ferri  debent  inter  auxilia  gratiae  .  .  .  At  inter  affectus  absolutos  et  deliberatos 
pietatis  sunt  plures,  qui  efficacia  intrinseca  movent  voluntatem  ad  agendum 
alios;  nam  actus  piae  affectionis  movet  efficaciter  arbitrium  ad  assensum  fidei; 
actus  efficax  caritatis  ad  impletionem  praeceptorum ;  intentio  efficax  finis  ad 
electionem  mediorum ;  actus  efficaciter  imperans  ad  imperatum ;  actus  internus 
ad  actionem  meritoriam  externam.  Ergo  inter  auxilia  gratiae  admitti  debent 
aliqua  intrinsece  efficacia.«  Cf.  Palmieri  th.  10.  11;  Scheeben  §  286 
n.  815. 

2.  »Infertur,  prosequitur  idem  theologus,  plura  Augustini  testimonia, 
quae  victoriam  tentationum,  praeceptorum  adimpletionem  aliaque  illustria  fa- 
cinora  referre  videntur  in  efficaciam  intrinsecam  divinae  gratiae,  qua  voluntas 
praemunitur  a  Deo,  manifestam  interpretationem  habere,  si  dicas,  eam  gratiam 
non  esse  primam  excitantem  et  operantem,  sed  solum  cooperantem  arbi- 
trio  ad  ea  egregia  facinora,  videlicet  pios  voluntatis  affectus  absolutos  et  effi- 
caces,  qui  voluntatem  ad  ea  agenda  praeveniunt  ex  prioribus  auxiliis  intrin- 
sece  indifferentibus,  et  (quos)  Ecclesiae  patres  inter  dona  Dei  et  gratiae 
auxilia  recensent.  *  Haec  vero  gratiae  auxilia  ex  sese  efficacia  triplici  modo 
distinguuntur  a  gratia  thomistarum  aliorumque  ex  se  efficaci.  Nam  a.  hi 
loquuntur  de  gratia  praeveniente,  quae  in  actibus  consistit  indeliberatis :  nos 
de  gratia  adjuvante,  cooperante;  b.  illi  hanc  efficaciam  adscribunt  gratiae  an- 
tecedenter  et  independenter  a  voluntatis  cooperatione :  nos  gratiae,  cui  et  quam- 
diu  voluntas  cooperatur;  illi  C.  hanc  virtutem  victricem  adscribunt  gratiae 
relate  ad  voluntatem,  quam  ipsa  indeclinabiliter  ad  agendum  applicat:  nos 
voluntati  adjutae  a  gratia,  quae  ipsi  virtutem  suam  communicat,  ut  ea  sit  in- 
victa  et  victrix  omnium  tentationum,  quas  excitant  caro,  mundus,  daemon. 

Porro  inter  haec  Augustini  testimonia,  quae  non  de  gratia  praeveniente, 
sed  de  gratia  adjuvante  deque  actibus  non  indeliberatis,  sed  de  deliberatis  in- 
telligi  debent,  ea  in  primis  refer,  in  quibus  delectationis  efficaciam  urget. 
Eum  enim  loqui,  plerumque  saltem,  de  delectatione  deliberata,  suadent 
saepe  adjuncta,  ut  cum  a.  delectationem  laudat  et  homines  ob  eam  commendat 
vel  reprehendit;  cum  b.  eam  proponit  ut  normam  vitae  nostrae;  cum  c.  ad 
eam  excitat  vel  ab  ea  deterret;  oum  d.  eam  proponit  ut  gratiae  effectum.  Hisce 
enim  in  adjunctis  sermo  esse  nequit  de  delectatione  indeliberata.  Ita  de  de- 
lectatione  deliberata  sermo  est  in  celebri  effato  in  ep.  ad  Gal.  c.  6,  quo  janse- 
niani  tantopere  ad  haeresim  suam  stabiliendam  abutuntur:  »Quod  enim  am- 
plius  nos  delectat,  secundum  id  operemur  necesse  est.  *  Ex  contextu  enim 
liquet,  s.  doctorem  de  tali  loqui  delectatione :  unde  corruit  totum  adversario- 
rum  argumentum.  De  delectatione  vero  indeliberata,  ita  testatur  Conf. 
VIII,  8  (Migne  XXXII,  758):  »Non  faciebam  quod  et  incomparabili  affectu 
amplius  mihi  placebat. * 

132.  Scliolion  IY.  Semipelagianismi  nota  excluditur.  —  Sunt  plures, 
qui  opponant,  non  admissa  gratia  vel  necessitante  vel  ex  se  efficaci,  admitten- 
das  esse  has  vel  similes  formulas  loquendi  semipelagianis  solemnes, 
>in  promptu  nobis  esse  salutem,  dummodo  illam  aicipere  velimus;  homines 
gratia  invitari  et  vocari,  sed  proprio  quemque  arbitrio  parere  vocanti ;  gra- 
tiam  nulli  se  subtrahere,  sed  volentes  juvare;  Deum  voluntates  nostras  ex- 
spectare*  etc.  Verum  facile  respondetur,  formulas  has  non  absolute  et  quovis 
sensu  esse  falsas,  nam  etiam  apud  patres  probe  orthodoxos  reperiuntur,  et  a 

concionatoribus  plane  catholicis,  thomistis  etiam,  quotidie  frequentantur :  hae- 
reticas  esse  tantum  sensu  semipelagiano,  si  scilicet  excludatur  gratia  praeve- 
niens  et  praeparans,  eaque  gratuita  et  supernaturalis,  cujus  necessitatem  nos 
multis  probavimus;  non  vero  esse  haereticas,  si  haec  vel  similia  de  voluntate 
gratia  jam  praeventa  affirmentur. 

Alii  quasi  perterriti  excipiunt,  gratiam,  quae  non  sit  ex  se  sed  coopera- 
tione  nostra  efficax,  esse  versatilem.  Sed  pace  horum  virorum  notamus, 
tunc  eodem  jure  dici  posse  et  evangelium  versatile,  quia  teste  Paulo  2.Cor.  2, 
10  prorsus  idem  Evangelium  aliis  est  odor  mortis  in  mortem,  aliis  autem  odor 
vitae  in  vitam  ;  versatilis  eucharistia,  quia  alii  inde  percipiunt  vitam,  alii  sibi 
mandueant  judicium  1.  Cor.  11,  29  etc,  quod  nemo  dixerit.  Versatilis  enim 
tunc  tantum  posset  dici  gratia,  si  ex  aequo  ad  bonum  et  ad  malum  juvaret; 
cum  vero  solum  ad  bonum  alliciat  et  juvet,  a  malo  deterreat,  et  contra  malum 
subministret  virtutem,  vere  inscite  versatilis  concipitur.  Speramus  autem  fore, 
ut  misella  haec  exceptio  demum  eliminetur  e  libris  theologicis. 

133.  Scholion  V.?  Reliquum  fest,  ^ut  rpaucaftdieamus"e?e  discrimine 
gratiae  in  primis  actualis  Adamo  ante  lapsumc,ei]hominibus  post  lapsum 
necessariae.  Tenendum  est  1.  multiplex  esse  discrimen:  a.illa  fuit  gratia 
Dei,  nostra  est  gratia  Ghristi  (n.  8);  b.  illa  fuit  [tantum  elevans,  cum 
Adamus  careret  concupiscentia ;  nostra  est  simul  m  e  d  i  c  i  n  a  1  i  s  (cf.  n.  23), 
sanans,  pugnax ;  c.  illa  (si  de  habituali  est  sermo)  quasi  connaturalis  pro- 
pagata  fuisset  ipsa  generatione  naturali:  modo  vero  habitualis  a^singulis 
est  acquirenda  vel  actibus  propriisjvel  sacramentis;  d.  gratia  actualis  in 
Adamo  mansit  inefficax,  nostra  in  multis  est  efficax.  Nullatenus  vero  e. 
discrimen  cum  calvinianis  et  jansenianis^repeti  debet  ex  modo 
agendi,  quod  scilicet  gratia  ante  lapsum  ad  unum  non  determinaret,  nunc 
vero  determinet. 

2.  Quod  nominatim  attinet  doctrinam  Augustini,  distinguentis  inter 
adjutorium  sine  quo  non,  quod  habuit  Adamus:  et  adjutorium  quo,  quod  nunc 
ii  habent,  qui  actu  perseverant :  falsum  est,  quod  inculcat  Jansenius,  hoc 
discrimen  esse  »clavem,  filum  in  labyrintho,  fundamentum  et  basim  doctrinae* 
s.  doctoris  de  gratia.  Nam  ipse  illius  post  multos  demum  annos  ab  exordio 
controversiarum  cum  Pelagio,  post  pelagianos  jam  devictos  ac  semel  tantum 
scil.  de  corr.  et  gr.  c.  1 1  mentionem  facit.  Quis  autem  putaverit  s.  doctorem 
clavem,  basim  etc.  totius  doctrinae  de  gratia  tamdiu  ignorasse  vel  silentio  in- 
volvisse,  illius  semel  tantum  meminisse,  cum  toties  integris  operibus  dataque 
opera  quaestionem  de  gratia  agitet  atque  in  omne  verset  latus? 

3.  Plures  sunt  hujus  loci  sat  obscuri  theologorum  expositiones.  Cf.  diss. 
de  hoc  adjutorio  in  thes.  theol.  ed.  Zaccari  a  V,  636  ss. ;  Ripald  a  disp.  1 1 1 
sect.  7.  Praeferenda  videtur  sententia  eorum,  secundum  quos  a.  adjutorium 
quo  in  genere  non  est  exclusive  proprium  status  lapsi,  neque  adjutorium 
sine  quo  non  proprium  solius  status  angelorum  et  Adami  ante  lapsum.  Hoc 
enim  agnoscit  Augustinus  etiam  pro  statu  lapso  et  illud  pro  statu  angelorum. 
b.  Nomine  adjutorii  quo  non  intelligitur  1.  c.  una  gratia,  sed  gratiarum  tam 
mternarum  quam  externarum  s e r i e s  seu  oeconomia.    C.  Inter  adjutorium 

quo  et  illud  sine  quo  non  discriraina  duo  assignat  Augustinus.  Prius  est, 
quod  in  priori  oeconomia,  in  qua  collatum  est  a^jutorium  sine  quo  non}  osten- 
sum  fuit,  quid  posset  liberum  arbitrium :  in  altera  vero  oeconomia,  in  qua  ad- 
jutorium  quo  confertur,  ostendit  Deus,  quid  possit  gratia.  sua.  —  Alterum 
discrimen  est,  quod  adjutnrium  sine  quo  non  in  libero  arbitrio  Adami  relictum 
fuit,  ita  ut  Adamus  stare  potuerit  libero  arbitrio,  sicut  steterunt  angeli;  vel 
cum  eo  non  cooperari,  ut  revera  factum  est:  adjutorium  vero  quo  nunc  opera- 
tur  ita,  ut  semper  sint  sancti,  qui  indeclinabiliter,  insuperabiliter,  invictissime 
velint,  ut  loquitur  s.  doctor  ib.  n.  38. 

4.  Omnibus  ergo  expensis  ita  videtur  cum  Palmieri  de  grat.  div.  act. 
th.  46  (Galopiae  1885)  explkauda  Augustini  theoria:  Deus  instituens  sta- 
tum  justitiae  originalis  et  conferens  gratiam,  per  quam  posset  perdurare,  non 
habuit  voluntatem  absolutam  antecedentem,  ut  ille  status  perseveraret :  sed 
solum  conditionatam,  si  nempe  Adam  cum  gratia  cooperaretur  et  in  gratia 
accepta  perseveraret.  Hinc  perseverentia  illius  status  relicta  erat  in  arbitrio 
Adami;  hujus  vero  peccato  ostensum  est,  qui-l  liberum  arbitrium  possit;  quod 
tamen  ostensum  quoque  fuisset,  si  Alamus  perseverasset.  At  lapsa  natura 
Deus  Filium  suum  humani  generis  constituit  Redemptorem,  voluitque  volun- 
tate  absoluta  et  antecedenti  effectum  redemptionis  in  pluribus  saltem  reapse 
obtineri1):  voluit  cum  Christo  capite  alios,  qui  ejus  corpus  eonstituerent ;  no- 
luit  permittere,  ut  Christus  potestate  tantum,  non  actu  esset  caput  solusque 
sine  fratribus  in  aeternum.  Voluit  igitur  Deus  huraano  generi  reparato  eam 
gratiam  seu  gratiae  oeconomiam  subministrare,  ut  plures  ex  eo  certissime  sal- 
varentur,  et  ita  ostendere,  quid  gratia  sua  possit,  h.  e.  quod  potens  sit,  si  ve- 
lit,  gratia  sua  salvare  homines.  Quae  manifestatio  eo  est  luculentior,  quo  na- 
tura  lapsa  fragilior,  quam  integra.  Perseverantia  ergo  status  reparationis 
per  Christum  non  est  relicta  in  arbitrio  hominis  sed  antecedenter  ordinata  et 
statuta  a  Deo :  qui  ea  decrevit  oeconomia  uti,  in  qua  id  infallibiliter  obtine- 
retur,  ideoque  in  qua  plures  homines  infallibiliter  perseverarent. 

Pars  II. 

DE  GRATIA  HABITUALI  SEU  DE  JUSTIFICATIONE. 

184.  Disputationis  partitio.  —  Omnis  gratia  Christi  gratum  faciens 
est  vel  actualis  vel  habitualis  (n.  11).  De  priori  egimus:  jam  de  al- 
tera  disserendum  est:  quae  cum  in  ipsa  infundatur  justificatione  ejusque 
effectus  plane  eximii2)  justificationis  nomine  comprehendantur,  ad  plenam 


')  Dum  hoc  cora-edimus,  nullatenus  tuemur  praedestinationem  singulorum 
electorum  ante  praevisa  merita.  Aliud  enim  est  volunt.as,  qua  ex  multis  ordinibus 
gratiarum.  possibilibus  Deus  eum  ehgit,  in  quo  videt  plures  strenua  sua  cooperationc 
fore  salvos,  propterea  quod  magis  velit  aliquos  salvos,  quam  nullum  ;  et  aliud  est 
voiuntas,  qua  Deus  in  antecessum  determinat  numerum  praedestinatorum  singu- 
losque  in  individuo  et  ipsura  gradum  gloriae  a  singulis  consequendum:  quo  suppo- 
sito  decreto  eligit  de  industria  eas  et  non  alias  gratias,  quibus  adjuti  hi  et  non  alii 
consequantur  gradum  gloriae  ipsis  praedestinatum:  alii  vero,  qui  negative  repro- 
bati  dicuntur,  maneant  exclusi  a  praedestinatorum  sorte. 

'J)  Hos  paucis  ita  complectitur  Ripalda  de  ente  supernat.  disp.  ult.  sect.  5 
n.77  :  „Comparatione  Dei  dicitur  (gratia  habitualis  justificans)  participatio  naturae 

ejus  notitiam  assequendam  de  toto  justificationis  exordio,  processu  et  con- 
summatione  disputabimus.  Omnia  autem,  quae  ad  eam  spectant,  egregie 
exposuit  synodus  tridentina  sess.  6.  Ea  ad  tria  capita  revocari  possunt, 
in  quorum primo  quaeremus,  quomodo  acquiratur,  seu  de  dispositione 
ad  eam  requisita;  in  secundo  inquiremus  in  ejus  esse  formale  seu  inejus 
naturam  et  proprietates;  in  tertio  spectabimus  eam  secundum  ipsius 
virtutem  et  IvipYeiav  seu  quem  valorem  imprimat  actibus  justificatorum, 
unde  agemus  de  m  e  r  i  t  o. 

Caputl. 

De  dispositionibus  ad  justificationem  requisitis. 

J.  135.  Paucis  complectamur,  quae  concilium  prioribus  cap.  sess.  VI. 
docet.  Breviter  descripta  c.  1  tristissima  conditione  humani  generis,  quae 
consecuta  est  Adami  praevaricationem,  statuit 

&  I.  Gentes  solis  viribus  naturae  non  potuisse  ex  tot  malis  liberari.  Gu- 
jus  propositionis  veritas  manifesta  est  ex  dictis  in  priore  tractatus  parte 
de  gratiae  necessitate.  Si  enim  gentes  conatu  naturali  potuissent  ex  tot 
malis  liberari,  conatus  ille  fuisset  omnino  s  a  1  u  t  a  r  i  s.  Atqui  vidimus  ho- 
minem  sine  gratia  nihil  prorsus  agere  posse  quod  ad  salutem  spectet.  Docet 

Q  II.  Ne  judaeos  quidem  per  ipsam  etiam  literam  legis  a  lapsu  surgere 
potuisse.  De  qua  propositione  scias,  consulto  concilium  illam  loquendi 
rationem  elegisse,  teste  Pallavicino  hist.  conc.  tr.  VIII,  13,  ne  dirime- 
ret  controversiam  inter  scholae  theologos  agitatam,  num  institutum  mo- 
saicum  fuerit  prorsus  inefficax  ad  salutem.  Quare  id  tantumdocere  inten- 
dit,  legem  mosaicam  cum  orrmibus  suis  ritibus  per  se,  seclusa  gratia 
Ghristi,  ad  salutem  non  suffecisse.  Hinc  etiam  can.  1  statutum  fuit:  »Si 
quis  dixerit,  hominem  suis  operibus,  quae  vel  per  humanae  naturae  vel 
per  legis  doctrinam  fiant,  absque  divina  per  J.  Christum  gratia  posse 
justificari  coram  Deo,  A.  S.« 

Quod  probatur  1.  generatim  ex  epistolis  Pauli  ad  rorhanos,  galatas  et 
hebraeos,  in  quibus  data  opera  apostolus  oeconomiae  mosaicae  insufficientiani 
ad  veram  coram  Deo  justitiam  assequendam  demonstrat:  et  quidem  in  ep.  ad 
romanos  negat  hominem  justificari  lege  morali  seu  decalogo ;  in  ep.  ad  ga- 
latas  virtutem  justificandi  removet  a  caeremoniis  legalibus,  et  in  ep.  ad  he- 


divinae,  filiatio  adoptiva  et  amicitia;  comparatione  virtutum  infusarum  naturu 
quaedam  supernaturalis,  quae  radix  sit  universalis  formaque  virtutum  ;  compara- 
tione  actuum  moralium  dignitas  et  valor  ipsorum ;  comparatione  gloriae  semen  et 
ju8  hereditarium  ad  iliam  ;  denique  comparatione  naturae  rationalis  antonomastice 
gratia,  justitia,  vita,  pulchritudo  et  mundities  ab  omni  macula  peccati  lethalis.4- 
En  quanta  gratiae  habitualis  dignitas  et  pretium,  quantum  hujus  disputationi* 
momentum ! 

braeos  a  sacrificiis  mosaicis.  Idem  2.  probatur  speciatim  ex  variis  doctrinae 
capitibus  ejusdem  apostoli,  sive  cum  a.  docet  Gal.  2,  21  :  Si  per  legem  justitia, 
ergo  gratis  Christus  mortuus  est ;  sive  cum  b.  infert  Gal.  3,  18:  Si  ex  lege 
hereditas,  jam  non  ex  promissione.  Abrahae  autem  per  repromissionem  donavit 
Deus;  sive  cum  C.  negat,  legem  posse  vivificare  Gal.  3,  21;  litera  enim  (legis) 
occidit  2  Cor.  3,  6;  Ux  enim  iram  operatur  ob  hominis  ex  sese  (sine  gratia) 
fragilitatem  Rom.  4,  15;  nihil  ad  perfectum  adduxit  Hebr.  7,  19;  imo  d.  im- 
possibile  erat  legi,  nos  liberare  a  lege  peccati  et  mortis,  eo  quod  infirmabatur 
per  carnem  concupiscentiae  obnoxiam :  unde  necessaria  erat  missio  Filii,  qui 
de  peccato  damnaret  peccatum  in  carne  i.  e.  oblatione  carnis  suae,  quae  similis 
erat  carni  peccatrici  nostrae  et  ex  nobis  assumpta,  in  cruce  facta  deleret  reg- 
num  peccati  et  mortis  Rom.  8,  2  ss.  Quare  e.  peremptorie  pronunciat  Rom. 
3,  20:  Ex  operibus  legis  non  justificabitur  omnis  caro  coram  illo  (Deo),  quae 
repetit  Gal.  2,  16.  Et  sane  3.  totum  institutum  mosaicum  ad  gratiam  revocari 
potest  externam.  Atqui  gratia  externa  absque  interna  ad  salutem  non  sufficit. 
Cf.  th.  173;  s.  Thomas  1.  2.  q.  102  a.  2. 

136.  Gum  igitur  homo  lapsus  neque  ex  sese,  neque  litera  legisadju- 
tus  surgere  posset,  ideoque  in  misera  pereundi  necessitate  jace~et:  Deus 
Pater  misericordia  motus,  Filium  suum  misit  ad  salvandum  humanum 
genus  (cf.  II  n.  440);  quare  ex  eodem  conc.  cap.  2.  3  tenendum  est, 

V  III.  Neminem  salutem  consequi  posse,  nisi  per  Christum  Jesum.  Quod 
divinae  literae  docent  et  diserte  Act.  4,  12:  Et  non  est  in  alio  aliquo 
salus:  neque  enim  aliud  nomen  est  sub  coelo  datum  hominibus,  inquoopor- 
teat  nos  salvos  fieri ;  Joan.  14,  6 :  Ego  sum  via  et  veritas  et  vita.  Nemo 
venit  ad  Patrem,  nisi  per  me;  Rom.  3,  21  s. :  Nunc  sine  lege  justitia  Dei 
manifestata  est  (i.  e.  manifestatum  est,  quomodo  justitiam  veram  conse- 
qui possimus,  quae  f uit)  testificata  a  lege  et  aprophetis.  Justitia  autem  Dei  (non 
qua  ipse  justus  est,  sed  qua  nos  justos  facit)  per  fidem  J.  Christiin  omnes 
et  super  omnes,  qui  credunt  in  eum  etc. ;  et  aequivalenter,  quoties 
testantur  Christum  salvatorem  esse  omnium  hominum,  redemptorem  et 
mediatorem,  mortuum  pro  omnibus,  esse  propitiationem  pro  peccatis 
totius  mundi  (cf.  th.  171)  etc.  Quam  ob  rem  conc.  arausicanum  II. 
ean.  16  statuit:  »Inde  (a  Christo)  habet,  quicunque  habet  (aliquid  ad  sa- 
lutem  pertinens).  Quisquis  autem  inde  se  habere  negat,  aut  vere  non 
habet,  aut  id,  quod  habet,  auferetur  ab  eo.«    Cf.  can.  21. 

\y,  137.  IY.  Ut  adultus  justificationis  gratiam  consequatur,  necessaria  est 
aliqua  dispositio,  ex  gratia  et  libera  hominis  cooperatione  profecta.  Justificatio 
a  conc.  tridentino  cap.  4  definitur:  » Translatio  ab  eo  statu,  in  quo  homo 
nascitur  filius  primi  Adami,  in  statum  gratiae  et  adoptionis  filiorum  Dei  per 
secundum  Adamum  Jesum  Christurn.*    Ad  hanc  requiri 

[  1.  aliquam  dispositionem,  patet  ex  innumeris  Scripturae  effatis,  in  qui- 
bus  remissio  peccatorum,  justitia  etc,  quibus  justificatio  continetur,  iistantum 
promittuntur,  qui  aliqua  prius  praestiterint.  Marc.  10,  16:  Quicredideritet 
haptizatus  fuerit,   salvus  erit:  qui  vero  non  crediderit,  condemnabitur  etc. ;   ex 

praxi  constanti  Eeclesiae,  quae  ad  sacramenta  baptismi  et  poenitentiae,  qui- 
bus  peccatores  justificantur,  eos  solum  admittebat  ex  adultis,  qui  rite  essent 
dispositi;  ex  eventu,  quia  alioquin  ratio  reddi  nequit,  quare  non  omnes  re- 
vera  salventur,  cum  Deus  tamen  omnium  velit  salutem. 

t>  2.  Dispositionem  debere  esse  supernaturalem  i.  e.  profectam  ex  gra- 
tia,  docet  concilium  can.  3:  »Si  quis  dixerit,  sine  praeveniente  Spiritus 
sancti  inspiratione  atque  ejus  adjutorio,  hominem  creJere,  sperare,  diligere  aut 
poenitere  posse,  sicut  oportet,  ut  ei  justificationis  gratia  conferatur,  A.  S.;«  et 
colligitur  ex  prop.  57.  ex  65  ab  Innocentio  XI.  damnatis:  »Probabile  est 
sufficere  attritionem  naturalem  modo  honestam*  (ad  sacramentum  poeniten- 
tiae).  Assertionis  veritas  patet  tum  ex  dictis  de  gratiae  necessitate  ad  artus 
salutares,  cum  profecto  ejusmodi  dispositio  sit  salutaris;  tum  ex  eo  quod  dis- 
positio  ordinarie  loquendo  proportionata  esse  debet  formae,  ad  quam  disponit. 
Atqui  gratia  justificationis  maxime  est  supernaturalis ;  ergo  et  dispositio  talis 
sit  oportet.    Cf.  Thomas  1.  2  q.  109  a.  6. 

q^  IL  3.  Requiri  cooperationem  hominis  1  i  b  e  r  a  m  ,  docet  c  o  n  c  i  1  i  u  m  cap.  5 
s.  et  can.  4  et  patet  tum  ex  dietis  n.  101  ss.,  tum  ex  eo,  quod  haec  dispositio 
in  divinis  literis  est  objectum  praecepti,  laudis,  meriti  (congrui),  exhortatio- 
nis,  quae  libertatem  supponunt;  tum  ex  variis  doctrinae  capitibus  patrum, 
secundum  quos  hoc  est  discrimen  inter  creaturas  rationales  et  irrationales» 
quod  hae  sine  libera  cooperatione  in  suos  promoventur  fines  a  divina  provi- 
dentia;  illae  vero,  si  jam  rationis  fruunturusu,  dependenter  a  sua  cooperatione 
(n.  l).  Unde  inferunt  rationem  damnationis  ex  defectu  cooperationis,  quem  in 
sensum  utuntur  Osee  13,  9:  Perditio  tua,  lsrael:  tantummodo  in  me  auxilium 
tuum.  Ratio  vero  est,  quod  justificatione  homo  constituitur  ex  inimico  Dei 
amicus:  reconciliatio  vero  et  amicitia  inter  eos,  qui  ratione  utuntur,  libero 
contrahitur  consensu.  Cf.  s.  T  h  o  m  a  s  1 .  2  q.  1 1 3  a.  3  ;  R  i  p  a  1  d  a  disp.  ult.  s.  3 1 . 

£    4:.  Haec  dispositio  fidem  complecti  debet,  de  qua  sit: 

^  138-  Thesis  CXCV.    Dlspositio    ad    justificationem,    necessaria 
complecti  in  primis  debet  fidem,  qua  credimus  vera  esse,  quae  divi- 
nitus  revelata  et  promissa  sunt,  nonvero  eam,  qua  quisque  firmis-%%* 
sime  et  sine  haesitatione  creditfpropter  Christum  sibi  non  imputari 
peccata  sua*  sed  esse  remissa. 

Declaratio.  Thesis  est  de  fide,  ut  patet  ex  concilii  sess.  6  cap.  6  et 
quoad  alteram  p.  ex  can.  12:  »Si  quis  dixerit,  fidem  justificantem  nihil  aliud 
esse,  quam  fiduciam  divinae  misericordiae  peccata  remittentis  propter  Chri- 
stum,  vel  eam  fiduciam  solam  esse,  qua  justificamur,  A.  S.*  Statuitur  contra 
protestantes,  quorum  plures  triplicem  distinguunt  fidem:  fidem  miraculo- 
rum,  qua  patranturmiraculaMatth.  17,  19;  fidem  historicam,  quacredun- 
tur  dogmata  et  facta  revelata;  et  fidem  promissionum,  quam  iterum  di- 
stinguunt  in  generalem  et  specialem,  qua  peccator  credit  seu  confidit 
sibi  non  imputari  peccata  propter  Christum.  Hanc  statuunt  esse  fidem  justifi- 
cantem,  eique  adscribunt  triplicem  actum,  fiduciae  scil.,  refugii  et  re- 
ceptionis,  quo  receptionis  actu  homo  Christi  gratiam  apprehendit,  Christo 
adhaeret  eique  se  unit.  Fidem  autem  generatim  ad  justificationem  esse  neces-^t.rr  f^  } 
sariam,  est  evidens  ex  divinis  literis,  quae  docent,  accedentem  ad  Deum  credere 
oportere  Hebr.  11,  6;  non  credentem  condemnari  Marc.  16.  16;  Joan.  3,  18; 
imo  impossibile  esse  sine  fide  Deo  placere  Hebr.  11,  6. 

139.  Demonstratio.  Utramque  partem  affirmantem  et  negantem 
<imul  probabimus.  Gonferantur  1.  s.  Scripturae  effata:  Marc.  16,  15  s.: 
Praedicate  Evangelium  omni  creaturae.  Qui  crediderit  et  bapfizafus  fuerit, 
salvus  erit ;  qui  vero  non  crediderit,  condemnabitur  ;  Joan.  20,  31:  Haec 
uutem  scripta  sunt,  ut  credatis,  quia  Jesus  est  Christus  Filius  Dei,  et  ut 
$redentes  vitam  habeatis  in  nomine  ejus ;  Act.  8,  37 :  Dixit  Phdippus  (eu- 
nucho):  Si  credis  ex  toto  corde,  licet  (baptizari).  Et  respondens  ait:  Credo 
Filium  Dei  esse  Jesum  Christum.  Gf.  Jo.  3,  16;  Rom.  1,  16;  3,  22.  26;  4, 
18  ss.;  10,  9  ss.;  Gal.  2,  16.  20;  3,  22;  Phil.  3,  19  etc.  Hisce  in  testimo- 
niis  sermo  est  de  fide  justifcante.  Atqui  nullibi  proponuntur  promissio- 
nes  speciales  ut  ejus  objectum ;  sed  vel  Evangelium  qua  late  patet,  vel 
divina  Christi  missio,  vel  generatim  invisibilia  mysteria  etc. 
U<Qft<i%.  Speciatim  consulatur  Hebr.  11,  1  ss.  Hic  enim  a.  sermo  est  de 
fide  justificante.  de  qua  Paulus  dixit  10,  38:  Justus  autem  meus  ex  fide 
vivit ;  et  11,  6:  Sine  fide  impossibile  est  placere  Deo  etc. ;  b.  de  fide,  quae 
pertinet  ad  intellectum :  dicitur  enim  sXe^os  rerum  quae  non  videntur, 
cujus  objectum  est  creatio  v.  3  etc. ;  ejus  c.  fructus  sunt  metus  v.  7,  qui 
ex  fiducia  oriri  non  solet,  totque  egregia  patriarcharum  facinora  v.  4  ssM 
quae  fidem  dogmaticam  praesupponunt. 

3.  Accedit  auctoritas  symbolorum,  quae  profecto  sunt  expressio  fidei 
ad  salutem  necessariae  i.  e.  justificantis.  Atqui  nullum  exstat  symbolum, 
«ujus  objectum  sint  promissiones  speciales,  sed  omnia  complectuntur 
.summam  doctrinae  christianae.    Suffragatur 

4.  praxis  Ecclesiae,  quae  a  justificandis  nunquam  primario  exegit 
Hdem  specialem  promissionum,  sed  fidem  symbolis  contentam. 

5.  Suffragatur  ipsum  fidelium  nomen  sane  a  fide  justificante deri- 
vatum.  Nemo  vero  numerabatur  inter  fideles,  nisi  qui  iutegram  Ghristi 
profiteretur  doctrinam.  Qui  enim  vel  unum  doctrinae  christianae  dogma 
negaret,  haereticis  accensebatur.   Praeterea 

6.  protestantes  secundum  sua  principia  affirmare  nequeunt,  fiduciam 
illam  esse  fidem  ad  justificationem  necessariam,  nisi  id  evidenter  ex 
s.  Scriptura  probent,  cum  se  solis  stare  Scripturis  semper  jactent.  Nullibi 
autem  hoc  in  divinis  literis  docetur.  Non  tamen  propterea  excludimus  a 
fidei  justificantis  objecto  hanc  veritatem  generalem,  a  Deo  justificari  im- 
pium  per  ejus  gratiam  propter  redemptionem  Ghristi  Jesu.  Ratio  est,  quia 
in  ea  objecta  in  primis  tendere  debet  fides  justificans,  quae  maxime  ido- 
nea  sunt  ad  excitandum  hominem,  ut  seadjustificationemseriodisponat. 
Ejusmodi  autem  est  haec  veritas,  quae  excitat  in  peccatore  fiduciam  seu 
spem,  Deum  sibi,  si  fecerit  quod  est  in  se,  fore  propter  Ghristum  propitium. 
Quare  et  ipsum  conc.  tridentinum  sess.  6  cap.  6  exigit  ut  justificandi  eri- 


Thesis  CXCVX  Fides  necessaria  necessitate  medii.  \2& 

gantur  in  spem  »fidentes,  Deum  sibi  propter  Christum  propitium  fore.^ 
Gf.  Rom.  4,  5;  Act.  13,  3s  etc. 

}'f)  140-  Thcsis  CXCVL  Quo  vero  accuratius  definiantnr,  qnae  de 
fide  ad  justificationem  necessaria  tenenda  sunt,  dicimus  1 .  fidem  M*<- 
esse  necessariam  non  tantum  necessitate  praecepti,  sed  et  medii; 
2.  non  sufficere  fidem  latiori  sensu  acceptam,  sed  requiri  proprie 
dictam,  eamque  3.  se  extendere  dehere  virtute  quidem  et  implicitew^ 
ad  omnia  revelata  per  Uliristum  ;  a*tu  autem  4.  et  explicite  saltem 
ad  veritates  Dei  exsistentis  et  remuneratoris. 

DeclamtlO  p.  I.  Necessitas  praecepti  oritur  a.  ex  voluntate  supe- 
rioris  oldigantis,  respicit  b.  entia  rationalia  spectatque  ad  ordinem  moralem^ 
et  quia  C.  ligat  voluntatem  me  liante  ratione,  qua  praeceptum  innotescit,  ig- 
norata  excusat:  neglecta  vero  d.  fandat  culpam.  Necessitas  medii  a.  oritur 
ex  relatione  (objectiva),  qua  unum  ad  alterum  tamquam  medium  ad  finem 
conse  juendum  refertur,  ideoque  b.  spectat  ad  ordinem  ontologicum  et  objec- 
tivum,  cui  etiam  obnoxia  sunt  entia  irrationalia:  et  quia  C.  hie  indepen-lens 
est  a  nostra  cognitione,  ignorata  non  exeusat:  neglecta  vero  d.  non  semper 
fundat  culpam,  sed  aliquam  impotentiam  conse quendi  finem  intentum.  Multi- 
plex  est  necessitas  medii.  Si  enim  unutn  sine  altero  obtineri  quidem  potest, 
sed  cum  magua  difficultate,  habetur  necessitas  medii  latiori  sensu  accepta  seu 
moraiis,  quae  iterum  suos  habet  gradus.  Si  unum  sine  altero  absolute  ob-r 
tineri  nequit,  habetur  necessitas  medii  proprie  dicta,  et  haec  pendet  vel  asola 
voluntate  illius  qui  ordinem  instituit,  vel  ex  natura  rei  sive  phy»ica  sive  me- 
taphysica,  hinc  neeessitas  vel  physica  dicitur,  quae  nonnisi  per  miraculuni 
dispensationi  est  obnoxia;  vel  metaphysica  et  plane  indispensabilis,  cujus- 
modi  est  ex.  gr.  necessitas  causae  ad  effectum  habendum.  Est  insuper  neces^- 
sitasmedii  propria  ordinis  supernaturalis,  quam  privilegiatam  diceie  licet; 
si  scilicet  vi  alicujus  privilegii  medium  alioquin  absolute  necessarium  alio  sup^ 
pleri  potest,  ut  est  necessitas  baptismi,  qui  suppleri  potest  martyrio  eto, 
Fidem  necessariam  censemus  necessitate  medii  pendente  a  voluntate  Dei  in- 
stitutoris  ordinis  supernaturalis  fundata  quadamtenus  in  natura  rei,  uti  mox 
s.  Thomam  docentem  audiemus.    Cf.  Lugo  de  euch.  d.  3  s.  1. 

141.  Demonstratio  p.  I.  Fidem  necessariam  esse  necessitate  prae- 
c e p  ti,  evidens  est  ex  divinis  literis,  quae  illam  saepevelpraecipiunt  vel exir  ^c 
gunt.   Quare  damnata  est  propos.  16  ab  Innocentio  XI:    »Fides  non 
censetur  cadere  sub  praeceptum  speciale  et  secundum  se.«    Eam  autem 
necessariam  esse  necessitate  medii,  docet  Paulus  ad  Galat.  2, 16;  Hebr.  r 
11,  6  absolute  pronuncians,  sine  fide  impossibile  esse  placere  Deo  ;  docet 
concilium  tri.cL  sess.  6c.  7  statuens:  »Sine  fide  nulli  unquam  contigitju-  A 
stificatio;*  et  iterum  c.  8,  ubi  provocans  ad  perpetuum  Ecclesiae  catho- 
licae  consensum,  statuit  fide  ideo  justificari  homines,  quia  fides  est  hu- 
manae  salutis  initium,  fundamentum  et  radixomnisjus.tificationis. «  Quae 
denuo  inculcat  concilium  vaticanum  sess.  3  c.  2:  »Quoniam  vero  sine  '/•- '' 
fide  impossibile  est  placereDeo  et  ad  filiorum  ejus  consortium  pervenire, 
ideo  nemini  unquam  sine  illa  contigit  justificatio,  nec  ullus,  nisi  in  ea 

perseveraverit  usque  in  finem,  vitam  aeternam  assequetur.*  Atqui  neces- 
sitas,  a  qua  non  datur  exceptio,  necessitas  est  medii. 

Idem  docent  patres,  in  primis  Augustinus,  quoties  affirmat,  opera  in- 
fidelium  esse  peccata  (n.  55);  et  Fulgentius  de  fide ad  Petrum n.  l  :  »Fides 
est  bonorum  omnium  fundamentum ;  fides  est  humanae  salutis  initium.    Sine 
hac  nemo  ad  filiorum  Dei  numerum  potest  pertinere :  quia  sine  ipsa  nec  in  hoc 
seculo  quisquam  justificationis  consequitur  gratiam,  nec  in  futuro  vitam  pos- 
sidebit  aeternam ;  et  si  quis  hic  non  ambulaverit  per  fidem,  non  perveniet  ad 
speciem.  Sine  fide  omnis  labor  hominis  vacuus  est.*  —  Rationem  autem  tantae 
necessitatis   egregiam  reddit  s.  Thomas  de  verit.  p.  14  a.  10:    »Non  enim 
contingit  aliquid  de  imperfecto  ad  perfectum  adduci  nisi  per  actionem  alicujus 
perfecti:  nec  perfecti  actio  ab  imperfecto  statim  recipitur  in  principio  perfecte, 
sed  primo  quidem  imperfecte,  postea  perfecte  et  sic  deinde  quousque  ad  per- 
fectionem  perveniat.    Et  hoc  quidem  manifestum  est  in  omnibus  rebus  natu- 
ralibus,  quae  per  successionem  temporis  aliquam  perfectionem  consequuntur. 
Et  similiter  videmus  in  operibus  humanis  et  praecipue  in  disciplinis.  In  prin- 
cipio  enim  homo  imperfectus  est  in  cognitione.  Ad  hoc  autem  quod  perfectio- 
nem  scientiae  consequatur,  indiget  aliquo  instruente,  qui  eum  ad  perfectionem 
scientiae  ducat,   quod  facere  non  posset,   nisi  ipse  perfecte  scientiam  haberet 
utpote  comprehendens  rationes  eorum,  quae  sub  scientiam  cadunt.  Non  autem 
in  principio  suae  doctrinae  statim  ei,  qui  instruitur,  tradit  rationes  subtilium, 
de  quibus  instruere  intendit ;   quia  tunc  statim  in  principio  scientiam  haberet 
perfecte  qui  instruitur;   sed  tradit  ei   quaedam,   quorum  rationes  tunc  cum 
primo  instruitur  discipulus  nescit,  sciet  autem  postea  perfectus  in  scientia. 
Et  ideo  dicitur  quod  oportet  addiscentem  credere  et  aliter  ad  perfectam  scien- 
tiam  pervenire  non  posset,  nisi  scil.  supponeret  ea,  quae  sibi  in  principio  tra- 
duntur,  quorum  rationes  tunc  capere  non  potest.    Ultima  autem  perfectio,  ad 
quam  homo  ordinatur,  consistit  in  perfecta  Dei  cognitione.    Ad  quam  quidem 
pervenire  non  potest  nisi  operatione  et  instructione  Dei,  qui  est  sui  perfectus 
cognitor:  perfectae  autem  cognitionis  statim  homo  in  sui  principio  capax  non 
est.    Unde  oportet,  quod  accipiat  per  viam  credendi  aliqua,   per  quae  manu- 
ducatur  ad  perveniendum  in  perfectam  cognitionem.  *    Quod  brevius  iterum 
statuit  2.  2  q.  2  a.  3 ;  c.  gentes  III,  152  (cf.  t.  In.  495 3).  Suaderi  forte  potest 
etiam  hac  ratione :    Sicut  vita  animalis  non  explicatur,  nisi  praeeunte  cogni- 
tione  sensitiva,  et  rationalis  nisi  praeeunte  lumine  rationis :  ita  non  poterit  vi- 
vere  homo  vitam  supernaturalem   sicut  oportet,  nisi  praefulgente  cognitione 
supernaturali,  quae  modo  fide  continetur1).  —  Non  autem  sufficit  fides  in  voto, 
ut  votum  baptismi:  cujus  duplicem  affert  de  Lugo  d.  12  de  fiden.  3i  ratio- 
nem:  alteram  ex  Ecclesiae  traditione,  quae  diversimode  necessitatem  baptismi 
et  fidei  intellexit ;  alteram  ex  natura  fidei,   quae  non  requiritur  ad  justitiam 


l)  Cf.  S  c  h  m  i  d  die  ausserordentlichen  Heilswege  fur  die  gefallene  Mensch- 
heit,  Brixen  1899  n.  108.  Sed  ne  putes,  omnem  cogitationem  seu  illustrationem 
supernaturalem  formaliter  esse  jam  cognitionem  fidei :  primum  enim  actum  fidei 
praecedere  debent  illustrationes  et  apprehensiones  supernaturales,  quae  gradatim 
animum  ad  fidem  dispooant,  et  germiiiis  instar  atque  aurorae  sint  fidei.  Possunt 
tamen  ejusmodi  illustrationes  supernaturales  merito  revocari  ad  gratiam  fidei,  quia 
ad  fidem  disponunt,  tendunt,  eamqueaspirantatque  gignunt,  nisi  gratiae  resistitur. 

solum  ut  conditio  ex  divina  ordinatione,  sed  ut  causa,  sine  qua  non  sufficienter 
proponitur  voluntati  objectum  amandum. 

141.  DemonstratlO  p.  II.  Fides  proprie  dicta  continetur  assensu  Deo 
sive  interius  sive  exterius  per  legatos  loquenti  propter  ejus  auctoritatem  ex- 
hibito:  fides  late  accepta  assensu  exhibito  revelationi  virtuali,  seu  creatura- 
rum  testimonio,  quae  sua  exsistentia  et  ordine  testantur  Dei  exsistentiam  et 
sapientiam.  Hic  vero  assensus  potest  esse  vel  naturalis,  vel  etium  supernatu- 
ralis  ope  gratiae  elicitus.  Cf.  Ripalda  d.  20  sect.  21 — 23;  d.  63  col.  d.  ui- 
tima  s.  42  n.  461.  Si  fides  continetur  assensu  solum  naturali,  evidens  est  ex 
toto  tractatu,  eam  non  sufficere  ad  salutem.  Sufficere  vero  fidem  late  acceptam 
supernaturalem  haud  improbabile  censet  Gutberlet  Lehrb.  der  Apologetik 
I1,  61.  Eam  tamen  non  sulficere,  et  si  assensus  sit  supernaturalis,  patet  ex 
declaratione  conc.  vaticani  (t.  I  n.  458);  ex  prop.  23  ab  Innocentio  XI.  /m  y? 
damnata:  »Fides  late  dicta  ex  testimonio  creaturarum  similive^motivo  ad  iu- 
stificationem  sufficit. «  Colligitur  etiam  ex  Scripturis  et  patribus,  qui  quoties 
fidei  necessitatem  urgent,  nomine  fidei  fidem  proprie  dictam  intelligunt.  Si 
autem  quaeras,  quomodo  ergo  provisum  sit  infidelibus,  ad  quos  nondum  per- 
venit  revelatio  christiana:  provocamus  ad  axioma :  Facienti  quod  est  in  se, 
Deus  non  denegat  gratiam  :  hinc  enim  inferunt  theolegi  cum  s.  T  h  o  m  a,  Deum 
provisurum  esse  (sive  per  missionarium,  sive  interna  illustratione  etc.)  illi,  ut 
ante  mortem  de  iis,  quae  ad  salutem  necessaria  sunt,  instruatur  (n.  805). 
Plura  cf.  supra  t.  II  n.  105a. 

142.  Declaratio  p.  III.  Fides  explicita,  ea  est,  quae  veritatem 
credendam  in  se  attingit;  implicita  vero  ea  dicitur,  quae  veritatem 
creditam  in  se  ipsa  non  concipit,  neque  cognoscit,  sed  inalia veritate  ex- 
plicite  credita  implexam  atque  latentem  complectitur.  Veritas  autem,  in 
qua  aliquid  implicite  creditur,  est  vel  1.  objectum  formale  fidei,  seu  auc- 
toritas  Dei  revelantis,  qua  fideliter  admissa  omnia  virtute  et  animi  dispo- 
sitione  tamquam  vera  admittuntur,  ad  quae  ejus  revelatio  se  extendit.  Ita 
fideles  actum  fidei  implicitae  in  veritates  revelatas  eliciunt,  cum  dicunt: 
credo  quidquid  Deus  infinita  veritas  revelavit.  Vel  2.  est  regula  proxima 
proponens  revelationem,  ut  cum  dicitur :  credo  quidquid  credendum  docet 
Ecclesia;  vel  3.  veritas  aliqua  spectans  ad  objectum  materiale  fidei  ex- 
plicite  credita,  in  qua  alterum  includitur,  aut  ita,  ut  sine  alia  revelatione 
possit  ex  ea  ratione  deduci:  sic  qui  credit  propositionem  universalem, 
credit  implicite  propositiones  particulares  sub  ea  comprehensas ;  aut  ita 
unum  in  altero  continetur,  ut  id  sine  nova  revelatione  attingi  nequeat. 
Sic  qui  credit  unum  verum  Deum,  implicite  credit  Patrem,  Filium  et  Spiri- 
tum  sanctum  (cf.  t.  I.  n.  151).  Denique  4.  sermo  esse  potest  de  fide,  quae 
implicite  latet  in  bona  voluntate,  voto,  desiderio,  animi  dispositione  fa- 
ciendi  omnia,  quae  Deus  praecepit.  Jam  vere  ejusmodi  fidem  implicitam 
scil.  in  voto  tantum  non  sufficere,  jam  diximus  n.  140. 

143.  Demonstratio  p.  III.  Necessario  credendum  esse  virtute 
saltem  et  implicite  quidquid  revelatio  christiana  complectitur,  probatur  iis, 

quibus  in  thesi  praecedenti  necessitatem  fidei  demonstravimus  ad  justifi- 
eationem  consequendam.  Omnia  enim  probant,  fidem  justificantem  de- 
bere  se  extendere  ad  Evangelium,  qua  late  patet;  ad  omnia,  quaecunque 
mandavit  Christus  quaeque  tamquam  legatus  Dei  nos  docuit.  Quod  ipsa 
etiam  iidei  ratio  evincit.  Ea  enim  innititur  auctoritate  Dei,  qua  tamquam 
motivo  fidelis  ad  assentiendum  movetur.  Atqui  non  movetur  vere  auc- 
toritate  Dei,  si  non  omnibus  assentit  vel  assentire  est  paratus,  quae  sub- 
stant  huic  motivo :  nam  hoc  motivum,  cum  aequale  sit  pro  omnibus  veri- 
tatibus  revelatis,  ex  aequo  determinat  intellectum.  Ergo  vel  omnia  cre- 
dentur,  vel  nihil  vere  propter  hoc  motivum  creditur,  sed  pro  lubitu  quae 
placent  creduntur,  ut  ipso  haeresis  nomine  ab  alpio[mi  eligere  derivato 
significatur.  Fieri  autem  nequit  multiplici  ex  capite  (cf.  t.  I  n.  1491),  ut 
iideles  omnes  explicite  teneant  fide  singulas  veritates  revelatas,  cum  vix 
eruditi  id  possint.  Sufficiet  ergo,  ut  quae  explicite  non  creduntur,  implicite 
saltem  teneantur.  Neque  de  hoc  dubium  est  inter  theologos.  Quaestio 
potissimum  versatur  circa  ea,  quae  explicite  sint  tenenda. 

144.  Benionstratio  p.  IV.  Omissis  iis,  quae  necessitate  praecepti 
explicite  sunt  credenda,  de  iis  tantum,  quae  certo  sunt  explicite  necessi- 
tate  medii  credenda,  agernus.  Haec  assignat  Paulus  Hebr.  11,6.  Postquam 
enim  dixit,  sine  fide  impossibile  esse  placere  Deo}  subdit :  Credere  enim 
eportet  accedentem  ad  Deum,  quia  est}  et  inquirentibus  se  remunerator  sit. 
Quod  confirmatur  1.  prop.  22  per  InnocentiumXI.  damnata:  ^Non- 
nisi  fides  unius  Dei  necessaria  videtur  necessitate  medii,  non  autem  ex- 
plicita  remuneratoris.«  Accedit  2.  unanimis  theologorum  consensus,  qui 
etsi  in  aliis  mysteriis  assignandis,  quae  necessario  sint  credenda,  inter  se 
dissentiant,  in  asserenda  necessitate  fidei  utriusque  hujus  veritatis  plane 
conspirant.  Suadetur  3.  ratione.  Fides  enim  cum  ad  salutem  necessaria 
sit  tamquam  medium  natura  sua  ad  illam  disponens,  tamquam  initium  et 
radix,  illas  in  primis  veritates  respicere  debet,  quarum  cognitio  homini- 
bus  prae  ceteris  est  necessaria,  ut  possint  tendere  ad  salutem,  et  quae  om- 
nium  aliarum  veritatum  sunt  fundamentum.  Ejusmodi  vero  sunt  profecto 
veritates  Dei  exsistentis,  qui  est  finis  hominis,  et  Dei  remuneratoris,  cui 
displicent  peccata,  placent  bona  opera.  Unde  Thomas  lect.  2  in  Hebr. 
11,  6:  »Non  solum,  inquit,  est  necessarium  credere,  quod  Deus  sit,  sed 
quod  habeat  providentiam  de  rebus :  aliter  nullus  iret  ad  ipsum,  si  non 
speraret  aliquam  remunerationem  ab  ipso.«  Gf.  2.  2  q.  1  a.  7.  Deus  autem 
considerari  potest  ut  remuneratur  praemiis  vel  naturalibus,  vel  super^ 
naturalibus,  vel  praescindendo  consideratione  ab  ordine  sive  naturali  sive 
supernaturali.  Jam  vero  necessarium  non  est  credere  Deum  remunera- 
torem  praemiis  supernaturalibus  explicite  et  reflexe,  dummodo  ne  creda- 
datur  remunerator  tantum  naturalis :  haec  enim  fides  foret  falsa. 

145.  Scholion.  De  veritatibus  necessitate  medii  explicite  credendis.  — 
Gravior  est  controversia,  num  praeter  has  duas  veritates  aliae  necessitate  me- 
diiexplicitesintcredendae:  speciatim mysteria  Trinitatis  et  incarnationis. 
Qua  de  re  quadruplex  est  sententia.  Graves  enira  theologi  cum  Suarez  et 
de  Lugo  d.  12  s.  4  necessitatem  medii  negant,  cujus  sententiae  hae  videntur 
rationes :  1.  haec  necessitas  medii  non  demonstratur  ex  rei  natura ;  eruenda 
ergo  est  ex  positiva  Dei  voluntate ;  de  hac  autem  satis  non  constat,  ut  patet 
ex  ipsa  dissensione  theologorum.  Quae  autem  necessaria  sunt  necessitate 
medii.  manifesta  esse  oportet,  ut  ex.  gr.  certa  est  baptismi  necessitas.  Quid, 
quod  2.  nihil  certius  baptismi  necessitate,  et  tamen  baptismus  suppleri  potest 
ejus  voto  eoque  implicito?  Poterit  ergo  sufficere  etiam  horum  mysterioruin 
fides  explicita  re  vel  in  voto.  Ad  haec  3.  plures  ex  patronis  alterius  sententiae 
concedunt,  hanc  fidem  ante  Christi  adventum  non  fuisse  adeo  necessariam. 
Quis  ergo  putabit,  difficultatem  consequendae  salutis  pro  infidelibus  solo 
Christi  adventu,  nulla  facta  promulgatione,  fuisse  auctam?  Hinc  4.  Paulus 
disserens  Hebr.  11,  6  de  fide  quovis  tempore  necessaria  ejusque  objecto,  horum 
mysteriorum  nullam  facit  mentionem.  —  Quod  attinet  effata  Scripturae  et 
patrum,  quae  necessitatem  fidei  in  Christum  urgent,  responderi  potest  vel 
a.  ea  saepe  nimium  probare ;  ex  iis  enim  sequi  aliorum  quoque  mysteriorum 
fidem  esse  absolute  necessariam ;  b.  ea  urgere  gravissimam  necessitatem  sed 
praecepti  tantum ;  cui  satisfieri  possit  in  fidei  explicitae  impossibilitate  fide 
implicita  et  in  voto ;  vel  C.  ea  esse  affirmantia,  quae  inculcant  fidei  in  Christum 
efficaciam;  vel  d.  ea  agere  de  fide  per  Christum,  quam  scil.  habemus  ex  me- 
ritis  Christi;  vel  denique  e.  patres  loqui  de  facto,  quod  scilicet  ii,  qui  carent 
fide  in  Christum,  non  soleant  fere  salutem  consequi. 

Secunda  sententia  plane  opposita  horum  mysteriorum  fidem  semper  fuisse 
absolute  necessariam  tuetur,  quae  tamen  est  obsoleta  et  paucorum.  —  Suc- 
cedit  duplex  sententia  media.  Altera,  quae  est  Melchioris  Cani,  Baiiez  etc, 
distinguit  inter  salutem  et  justificationem,  et  contendit,  ad  illam,  non  vero  ad 
hanc,  absolute  necessariam  esse  horum  mysteriorum  fidem.  Altera  distinguit 
tempora,  et  contendit,  horum  mysteriorum  fidem  in  vetere  testamento  non 
fuisse,  modo  vero  esse  necessariam.  Ita  Valentia,  Becanus,  Antoine 
et  Gotti  cum  plerisque  thomistis,  quorum  praecipuum  argumentum  peti- 
tur  ex  effatis  Scripturae  et  patrum,  quae  necessitatem  fidei  in  Jesum  Christum 
adeo  urgent.    Cf.  Mazzella  de  virt.  inf.  d.  3  a.  10. 

146.  In  hac  sententiarum  varietate  monemus,  in  praxi  sequendam  esse 
sententiam  affirmantem  ob  responsum  a  congregatione  s.  Officii  datum 
28.  Febr.  1703,  quo  decernitur  » missionarium  teneri  adulto  etiam  moribundo, 
qui  incapax  omnino  non  sit,  explicare  fidei  mysteria,  quae  sunt  necessaria  ne- 
cessitate  medii,  ut  sunt  praecipue  mysteria  Trinitatis  et  incarnationis. « 
Hoc  autem  responso  quaestionem  non  esse  peremptorie  solutam,  liquet  a.  ex 
eo  quod  non  constat,  num  s.  congregatio  voluerit  eam  dirimere.  Unde  b.  non 
obstante  hoc  decreto  theologi  ad  nostros  usque  dies  hac  de  re  dissentiunt. 
Quod  si  C.  urgetur  decretum,  sequitur  ex  ipsius  verbis,  alia  quoque  esse  neces- 
saria  necessitate  medii,  quod  non  facile  concedent  theologi.  Quare  illud  non 
videtur  esse  intelligendum  de  necessitate  medii  sensu  presso,  sed  tantum  de 
summa  praecepti  necessitate  et  si  per  adjuncta  adhuc  liceat  moribundum  in- 
struere:  quo  sensu  scil.  ab  Innocentio  XI.  damnata  fuit  prop.  64:   »Abso- 

Hurter,  Compend.  theologiae  III.  11.  ed.  9 

lutionis  capax  est  homo,  quantumvis  laboret  ignorantia  mysteriorum  fidei,  et 
etiamsi  per  negligentiam,  etiam  culpabilem,  nesciat  mysterium  ss.  Trinitatis 
et  incarnationis  D.  N.  J.  Christi. *  Quare  statui  poterit  cum  Suarez  d.  12  de 
fide  s.  4  conclusio:  ^Dicendum  est,  fidem  explicitam  Christi  per  se  loquendo 
esse  necessariam  omnibus  et  singulis  in  statu  legis  evangelicae  ad  utramque 
salutem.  Unde  etiam  dici  potest  medium  necessarium,  quamvis  non  semper 
in  re,  sed  vel  in  re,  vel  in  voto. *  Quae  videtur  etiam  sententia  s.  Thomae 
2.  2  q.  2  a.  7  ad  3 :  »Si  qui  tamen  salvati  fuerunt,  quibus  revelatio  non  fuit 
facta,  non  fuerunt  salvati  absque  fide  MeJiatoris:  quia  etsi  nonhabuerunt  fidem 
explicitam,  habuerunt  tatnen  fidem  implicitam  in  divina  providentia,  credentes 
Deum  esse  liberatorem  hominum  secundum  modos  sibi  placitos  et  secundum 
quod  aliquibus  veritatem  cognoscentibus  Spiritus  revelasset.*  Cf.  de  verit. 
q.  29  a.  7  ad  7. 

-     a  147.  Thesis  CXCVIL  Sola  ftdes  non  justiftcaU 

DeclaratlO.    In  thesi  unum  ex  erroribus  fundamentalibus  novatorum 

sec.  XVI.  refellimus.    Duplici  sensu  intelligi  potest  propositio,  sola  fides  justi- 

^ficat:  affirmative,   ita  ut  affirmetur,   inter  plures  dispositiones,   quae  ad 

J   /  justificationem  disponunt,  fidem  sufficere,   quamvis  aliae  non  adsint;  vel  ex- 

j^  clusive,  ut  significetur,  nullam  aliam  dispositionem  ad  justificationem  con- 

ducere  excepta  fide.    ITterque  sensus  est  falsus.    Protestantes  propositionem 

posteriori  praesertim  sensu  tuentur.  Contra  hunc  errorem  statuit  conc.  triden- 

-j>  tinum  sess.  6  c.  9:  »Si  quis  dixerit,  sola  fide  impium  justificari,  ita  ut  intelli- 

gat,  nihil  aliud  requiri,  quod  ad  justificationis  gratiam  consequendam  coopere- 

tur,  et  nulla  ex  parte  necesse  esse,  eum  suae  voluntatis  motu  praeparari  atque 

disponi,  A.  S.«    Cf.  etiam  c.  12.  14.    Cum  vero  exclusio  operum  bonorum  in 

<£ c  cygf V£»  <M  justificationis  negotio  nimis  abhorreret  a  sensu  christiano,  fatebantur  subinde 

t^jf  /plures  ex  adversariis,  quamvis  sibi  pro  more  contradicentes,   se  non  penitus 

1  o**o><<  ^3-excludere  bona  opera,  cum  ea  sponte  sua  consequantur  veram  fidem  et  requi- 

u   r  fo-~  *-•     rantur  non  necessitate  exigentiae  seu  dispositionis,   sed  necessitate  veritatis 

seu  ut  signa  verae  fidei.    Cf.  Mohler  Symb.  §  18.  22. 

n  .  148.  Demonstratio.  1.  Probatur  thesis  hoc  argumento:  Plures  ob 

'  defectum  bonorum  operum  damnabuntur,  quamvis  habeant   ndem,   ut 

patet  ex  integro  cap.  25  Matth.  et  7,  21 :    Non  omnis,  qui  dicit  mihi:  Do- 

mine,  Domine,  intrabit  in  regnnrn  coelorum,  sed  qui  facit  voluntatem  Patris 

QaJUtJ \&\    mei.   Ergo  propter  defectum  bonorum  operum  carent  gratia  justificante, 

alioquin  non  damnarentur.  Ergo  sola  fides  non  justificat.  Ita  epuloni  non 

exprobratur  fidei,  sed  misericordiae  bonorumque  operum  defectus  Luc. 

16,  19  ss.    Quapropter  hortatur  Christus  ib.  v.  9:    Facite  vohis  amicos  de 

mammona  iniyuitatis,  ut;  cum  defeceritis,  recipiant  vos  in  aeterna  taber- 

nacula;  et  Spiritus  s.  docet  Eccli.  I,  28:    Qui  sine  timore  est,  non  poterit 

&J-  justificari.   Atqui  fieri  non  posset,  ut  iidelis  ob  defectum  operum  damne- 

^V"  r/  ^  tur,  si  sola  fides  justificat  sive  ut  justificationis  forma,  sive  ut  dispositio 

sufficiens.   Ergo  sola  fides  absque  aliis  actibus  et  operibus  non  justificat. 

2.  Minus  sane  requiritur  ad  conservandam  justificationis  gratiam, 

jam  adeptam,  quam  ad  eam  primum  consequendam.  Atqui  ad  eam  conser- 

vandam  ex  dictis  non  sufficit  sola  fides,  nam  qui  facit  voluntatem  Dei, 
manet  in  aeternum  1.  Jo.  2,  17.  Ergo  neque  sola  fides  justificat. 

3.  Hinc  Deus  ad  salutem  plus  exigit,  quam  solam  fidem,  scilicet  con- 
versionem  ex  toto  corde,  poenitentiam  de  omnibus  iniquitatibus,  cor  no- 
vum  Zach.  1,  3;  Joel  2,  12;  Ez.  18,  30  etc.  Si  vis  ad  vitam  ingredi,  serva 
■mandata  Matth.  19,  17  et  6,  12:  Dimitte  nobis  debita  nostra,  sicut  et  nos 
dimittimus  debitoribus  nostris  ...  Si  enim  dimiseritis  hominibus  peccata 
eorum}  dimittet  et  vobis  Pater  vester  coelestis  delicta  vestra.  Si  autem  non 
dimiseritis  hominibus,  nec  Pater  vester  dimittet  vobis  peccata  vestra.  Ejus- 
modi  vero  exhortationibus  non  satisfit  sola  fide  vel  fiducia;  neque  sola 
fide  satisfit  sermoni  montano  Matth.  5.  6.  7,  in  quo  Christus  plura  exigit 
ad  salutem  consequendam.   Ergo  sola  fides  non  sufficit  ad  salutem. 

4.  Secundum  Paulum  1.  Gor.  13, 2  etiamsi  quis  habuerit  omnem  fidem^  -  C  <~<^U 
adeo,  ut  montes  transferat,  si  caritate  destituitur,  ea  nihil  prodest;  fides,  ^-^* 

si  opera  non  habet,  mortua  est;  non  potest  salvare  secundum  Jacobum  2, 
14  ss.  Atqui  haec  de  fide  dici  non  possunt,  si  ea  sola,  omnibus  destituta, 
justificat  peccatores  ideoque  vivificat.   Ad  haec 

5.  doctrina  protestantium,  quomodocunque  demum  explicetur,  exseV^ 
omnibus  peccatis  sternit  viam.  Si  enim  sola  fides  justificat,  cum  quilibet..^^ 
peccator  credere  possit,  etiamsi  actu  peccet  vel  nolit  emendare  vitam,  C**u.i 
sequeretur  etiam,  ejusmodi  hominem  posse  justificationis  gratiam  conse-'    ' 
qui.   Ea  insuper  est  praeter  Scripturam,  cum  nullibi  legatur,  homines^1, 
justificari  sola  fide,  nisi  textus  corrumpatur.   Nihil   aatem   secundum 
protestantes  admittendum  est,  praesertim  tamquamdogmafundamentale, 

quod  non  clare  inScripturis  continetur.   Sed  est  etiam  contra  Scriptu-  ^  , 
ram,  cum  passim  salus  aliis  quoque  adscribatur  dispositionibus.  Imo  s.  Ja- 
cobus  eam  diserte  videtur  praedamnasse  scribens  2,  24 :  Videlis,  quoniam 
ex  operibus  justificatur  homo  et  non  ex  fide  tantum1).   Hinc  illae  irae! 

149.  Scholion  I.  De  aliis  dispositionibus.  —  Si  autem  quaeras, 
quinam  alii  actus  praeter  fidem  ad  justificationem  disponant,  respondet 
conc.  tridentinum  sess.  6  c.  6  ad  justificationem  disponere  timorem, 


')  Unde  niirum  esss  non  debat,  plerosque  protestantes  sive  pudore  sive  veri- 
tatis  evidentia  coactos  jam  recessisse  ab  hoc  dogmate  alioquin  fundamentali  prote- 
stantismi.  Ita  ex.  gr.  scribit  Hase  Handbuch  der  protest.  Polemik  ed.  4  pag.  264: 
„Man  darf  es  offen  aussprechen,  dass  dem  jetzt  herrschenden  protestantischen  Be- 
wusstsein  die  semipelagianische  Richtung  des  katholischen  Dogma  naher  liegt  als 
das  reformatorische  in  seiner  diistern  Majestat.  Daher  geschehen  ist,  dass  prote- 
stantische  Theologen  unserer  Tage,  und  solche  die  sich  fiir  Triiger  des  reinen 
Lutherthums  achteten,  als  den  seligmachenden  Glauben  gerade  den  in  der  Liebe 
thatigen  beschrieben,  genau  nach  dem  scholastischen  BegrifF  der  fides  formata  und 
ihn  einem  vermeinten  katholischen  Dogma,  der  Rechtfertigung  durch  gute  Werke 
entgegenstellten." 

9* 

spem,  dilectionem,  poenitentiam,  votum  baptismi  et  propositum  novae 
vitae.   De  singulis  actibus  pauca. 

1.  Timorem  ad  justificationem  disponere,  facile  probatur.  Nam  actus 
\j~JL*#*kJ''.  i^e  merito  inter  dispositiones  ad  justificationem  refertur,  qui  obstacula  remo- 
w^^jd-1  vet,  cor  hominis  a  peccati  amore  avellit  compellitque  ad  Deum  confugere; 
^vwJ^  £t          ejusmodi  autem  est  timor,  qui  propterea  dicitur  Eccli.  1,16;  Psal.  110,  10  etc. 

initium  sapientiae,  et  Eccli.  1,27  expellere peccatum  ;  imo  mox  subjicitur,  qui  siue 
timore  est,  non  poterit  justificari.  Hinc  passim  Deum  peccatores  timore  poenarum 
terret,  ut  terrore  perculsi  salutarem  agant  poenitentiam,  convertantur  atque 
salutem  assequantur  Ex.  20,  20;  Jonae  3;  Matth.  3,  7  s.  etc.  Unde  Augu- 
stinus  de  cat.  rud.  c.  5:  *Rarissime  accidit,  imo  vero  nunquam,  ut  quisquam 
veniat  volens  fieri  christknus,  qui  non  sit  aliquo  Dei  timore  perculsus.  * 

2.  Spem  disponere  negare  non  possunt  protestantes,  qui  demum  totam 
dispositionem  ad  fiduciam  i.  e.  spem  revocant.  Eam  exigit  Christus  Matth.  y,  2  : 
Confide,  fili}  remittantur  tibi  peccata  tua ;  exigit  et  rei  natura.  Nemo  enim  serio 
ad  aliquid  obtinendum  se  disponet,  nisi  illud  se  assequi  posse  speret.  Hinc 
Ambrosius  de  poenit.  I,  1:  »Nemo  potest  agere  poenitentiam,  nisi  qui 
speraverit  indulgentiam.  * 

3.  Optimam  dispositionem  esse  dilectionem,  patet  ex  Jo.  14,  21; 
Luc.  7,  47:  R^mittuntur  ei  peccata  multa,  quoniam  dilexit  multum ;  et  ex  rei 
natura.  Justificatione  enim  homines  Deo  reconciliantur  ejusque  constituuntur 
amici.  Ad  reconciliationem  vero  et  amicitiam  ineundam  optima  est  dispositio, 
si  quis  amore  perfecto  in  eum,  quem  offenderat,  feratur.  Imo  adeo  efficax  ea 
est,  ut  justificet  extra  sacramentum,  ut  ex  th.  245  patebit. 

4.  Idem  dicatur  de  poenitentia  (cf.  infra  n.  458  ss.).    Cum  vero 

5.  nec  vera  sit  dilectio,  nec  vera  poenitentia  sine  proposito  novae  vitae 
et  observationis  mandatorum,  inter  quae  eminet  ratione  suae  necessitatis  prae- 
ceptum  de  suscipiendo  baptismo,  patet,  utrumque  propositum  ad  justifi- 
cationis  dispositionem  requiri.    Cf.  Bellarminus  I,  13. 

150.  Non  negamus,  praeter  actus  a  concilio  enumeratos  alios  quoque 
hominem  disponere  ad  justificationem,  ut  orationem,  humilitatem,  opera  mise- 
ricordiae  etc.  Ideo  vero  concilium  actus  supra  enumeratos  in  primis  comme- 
morat,  quod  1.  hi  actus  prae  aliis  necessarii  sint ;  2.  fere  semper  in  adultorum 
praeparatione  adesse  soleant;  3.  prae  aliis  magis  directe  disponant ;  in  omnium 
4.  sint  potestate,  et  5.  sponte  sua  ex  fide,  velut  e  radice,  oriantur.  Cf.  T  h  o  - 
mas  3.  p.  q.  85  a.  5;  Suarez  VIII,  18  s. ;  Ripalda  d.  ult.  s.  33. 

151.  Scholion  II  Actus,  quos  recensuimus  n.  149,  non  sunt  ejus- 
dem  necessitatis  in  ordine  ad  justificationem.  Quod  ut  accurate  ex- 
plicemus,  has  statuimus  propositiones : 

1.  Duplici  modo  peccator  justificationis  gratiam  consequi  potest,  sciL 
vel  ex  opere  operato  i.  e.  sacramentis  baptismi  aut  poenitentiae,  vel 
extra  sacramentum  re  susceptum  ex  opere  operantis:  pro  quo  duplici 
justificationis  modo  duplex  quoque  distingui  debet  dispositio.  Porro  con- 
cilium  loquitur  de  dispositione  in  genere  ad  justificationem  (non  ad  bap- 
tismum),  sive  haec  virtute  sacramenti,  sive  extra  illud  obtineatur,  ut  patet 

tum  ex  cap.  4,  tum  ex  verborum  universalitate  »disponuntur  autem  ad 
ipsam  justitiam,«  tum  ex  scopo  decreti,  voluit  enim  plenam  justificationis 
doctrinam  tradere;  tum  quia  inter  dispositiones  recenset  votum  etiam 
baptismi. 

2.  Dubitari  nequit,  minorem  requiri  dispositionem  ad  justificationem 
per  sacramentum,  quam  extraillud  consequendam.  Quod  patet  a.  ex  consensu 
theologorum  sensuque  fidelium,  qui  bene  sperant  de  iis,  qui  moriuntur  baptismo 
vel  poenitentiae  sacramento  suscepto :  anxii  vero  sunt  de  iis,  qui  illo  destituti 
vita  decedunt;  b.  ex  doctrina  conc.  sess.  14  c.  4;  C.  ex  scopo  institutionis 
sacramentorum.  Instituta  enim  fuerunt,  ut  faciliorem  redderent  consecutionem 
salutis.  Si  vero  ad  justificationem  sacramentis  obtinendam  eadem  dispositio 
requireretur,  quae  absque  illis  sufficit,  sacramenta  non  redderent  faciliorem 
viam  salutis,  sed  potius  impeditiorem :  imo  essent  fere  inutilia. 

3.  Etsi  timor  fere  semper  adest  in  dispositione  adulti  et  admodum  est 
utilis,  necessarius  tamen  non  est  actu  explicito,  neque  necessitate  medii,  ne- 
que  praecepti.  Qua  de  causa  in  can.  3,  ubi  iterum  recensentur  actus,  qui  ad 
justificationem  disponunt,  omittitur. 

4.  Ad  justificationem,  quocunque  demum  modo  obtinetur,  necessarius  est 
in  adulto  aliquis  actus  poenitentiae,  et  non  solum  necessitate  praecepti, 
sed  et  medii,  ut  patebit  ex  tract.  de  poenitentia  (n.  458). 

5.  Caritas  et  contritio  perfecta  necessario  requiruntur  ad  justificationem 
extra  sacramentum  consequendara,  non  vero  si  virtute  sacraraenti  obtinetur. 

6.  Spes  et  propositum  sive suscipiendi baptismi  sive  servandi  prae- 
cepta  sunt  necessaria  necessitate  connexionis:  illa  non  tam  propter  se,  quam 
propter  alios  actus ;  requiritur  enim  ut  habeatur  efficax  conversio  in  finem, 
quo  bomo  se  serio  ad  justificationem  consequendam  disponat,  et  sponte  sua  obo- 
ritur  ex  fide  Dei  remuneratoris.  Propositum  vero  illud  duplex  requiritur,  ut 
vera  sit  et  sufficiens  poenitentia  et  contritio. 

7.  Plerumque  peccatores  paulatim  disponi  solent;  potest  tamen  Deus 
subito  peccatorem  ad  justificationis  graiiam  disponere,  ut  in  Paulo  factum  esse 
credimus.    Cf.  Thomas  1.  2  q.  1 1  2  a.  2  ad  2  ;  q.  113  a.  7. 

8.  Actuum  series,  quam  concilium  c.  6  describit,  rerum  naturis  hominis- 
que  indoli  plane  est  accommodata;  non  tamen  ita  constans  est  et  necessaria, 
ut  ex  parte  saltem  non  possit  inverti :  sed  semper  actus  fidei  utpote  justifica- 
tionis  radix  et  fundamentum  praeire  debet. 

9.  Dispositionem  eo  momento,  quo  perfecta  est,  excipit  ipsa  justificatio. 
Nam  ut  ait  Deus  Ezech.  33,  12:  Impietas  impii  non  nocebit  ei,  in  quacunque 
die  conversus  fuerit.  Dispositio,  quatenus  disponit  et  justificationis  gratiam 
praecedit,  dicitur  informis;  quatenus  cum  gratia,  ad  quam  disponit,  jam 
conjungitur  et  ab  ea  perficitur,  dicitur  formata. 

152.  Scholion  III.  Dispositio,  quam  descripsimus,  non  tantum  est 
conditio  sine  qua  non,  sed  veri nominis  dispositio  moralis,  quaeDeum 
ad  justificationis  gratiam  elargiendam  aliqualiter,  praesertim  si  est  per- 
fecta,  movet.   Hoc  statuimus  contra  lutheranos.   Sane 

1.  concilium  id  docet,  nam  actibus  illis  passim  vindicat  vim  dispo- 
nendi,  praeparandi,  impetrandi,  et  quidem  ita,  ut  gratia  infundatur  etiam 

secundum  propriam  cujusque  dispositionem  et  cooperationem.    Gf.  sess. 
6  cap.  5.  6.  7 ;  can.  4  et  9 ;  sess.  14  cap.  4. 

4.  Doctrinam  hanc  hausit  ex  Scripturis  patrumque  traditione:  in 
quibus  a.  hi  actus  exhibentur  connexi  cum  salute  et  ad  eam  recta  ducere 
Zach.  1,  3:  Convertimini  ad  me,  et  ego  convertar  ad  vos;  Ez.  18,  21:  Si 
impius  egerit  poenitentiam  .  .  .  vita  vivet  et  non  morietur ;  Rom.  10,  13 
etc. :  b.  exhibentur  motivi  instar  moventis  Deum  ad  conferendam  justifi- 
cationis  gratiam;  Luc.  7,47:  Remittuntur  ei  peccata  multa,  quoniam  di- 
lexit  multum;  18,  14:  Dico  vobis:  descendit  hic  (publicanus)  justificatus  in 
domum  suam  ab  illo:  quia  omnis,  qui  se  exaltat,  humiliabitur }  et  qui  se 
humiliat,  exaltabitur ;  Rom.  4,  17  ss.  etc.  c.  Pro  ratione  horum  actuum 
dicitur  conferri  gratia.  Ita  Cyrillus  hier.  cat.  1  n.  5:  »Remissio  pecca- 
torum  ex  aequo  datur  omnibus ;  communicatio  vero  Spiritus  sancti  se- 
cundum  proportionem  fidei  uniuscujusque.«  Ejusmodi  vero  characteres 
proprii  sunt  verae  dispositionis  causalitate  morali  praeditae.   Imo 

3.  adeo  causalitatem  huic  dispositioni  tribuunt  divinae  literae,  ut 
affirment,  hominem  hisce  actibus  seipsum  sanctificare,  justificare,  emun- 
dare  etc,  1.  Jo.  3,  3:  Omnis,  qui  habet  hanc  spem}  sanctificat  se;  Ez.  18, 
30  s. ;  Eccli.  2,  20  etc.  Atqui  ejusmodi  actus  neque  causalitate  physica 
neque  formali  justificant:  hoc  enim  est  gratiae  habitualis  in  justificatione 
infusae;  ergo  causalitate  morali.  Quam  illi  vindicant  et  patres,  cum 
docent,  homines  fide  impetrare,  merere  gratiam  justificationis.  Ita  Augu- 
stinus  ep.  186  n.  10:  »Cum  fides  impetrat  justificationem,  .  .  .  non 
gratiam  aliquid  meriti  praecedit  humani :  sed  ipsa  gratia  meretur  augeri, 
ut  aucta  mereatur  perfici.« 

4.  Denique  Suarez  hac  ratione  VIII,  9  n.  16  id  probat:  »Quamvis 
ex  conditionali  locutione  formaliter  non  inferatur  causalitas,  tamen  in 
materia  promissiva  (ut  sic  dicam)  optime  infertur,  quando  conditio  re- 
quisita  est  aliquod  obsequium  liberum  exhibendum  ab  eo,  cui  talis  pro- 
missio  sub  tali  conditione  fit,  et  intuitu  cujus  aliquid  promittitur :  quia  tunc 
illud  opus,  quod  exigitur,  est  moralis  ratio  obtinendi,  quod  promittitur,  et 
hoc  est  esse  causam  moralem.  Hoc  autein  modo  offertur  remissio  pec- 
catoribus,  si  poenitentiam  agant :  et  conversio  Dei  ad  ipsos  per  gratiam, 
si  ipsi  ad  Deum  per  congruentem  dispositionem  convertantur. «  Cf.  S  c h  e  e- 
ben  Mysterien  §  89;  Handb.  der  k.  Dogm.  §  172;  de  dispositione  genera- 
tim  bene  agit  ejus  continuator  Atzberger§  306  s. 

Q">  153.  Thesis  CXCVIII.  Solam  fidem  justificare  neque  evincunt 
1.  ea  Scripturae  effata,  quae  justificationem  et  salutem  fidei  adscri- 
bunt;  neque  2,  JPauli  testimonia  docentis,  hominem  vel  sine  operi- 
bus  legis,  vel  generatim  sine  operibus,  vel  gratis  justificari ;  neque 
3.  patrum  quorundam  dicta,  quibus  diserte  soli  fidei  salutem  ad- 
scribunt. 

Demonstratio  p.  I.  Testimonia,  quibus  salus  fidei  adscribitur,  prae- 
termissis  iis,  quae  tumultuario  et  inepte  allegantur  ut  Matth.  9,  22;  15,  28; 
Luc.  8,  48  etc,  non  favex-e  doctrinae  protestantium,  ostenditur  1.  retorquendo 
argumentum.  Nam  salus  passim  etiam  aliis  adscribitur  dispositionibus,  ut 
timori,  poenitentiae  etc.  Posset  ergo  secundum  argumentandi  rationem  pro-c£-?^> 
testantium  inferri,  solum  etiam  timorem  absque  fide  ad  justificationem  suffi- 
cere:  quod  tamen  nemo  concedet.  Et  sane  2.  testimonia  objecta  sunt  affir- 
mantia,  non  excludentia,  ideoque  ex  aliis  locis  suppleri  debet,  quod  in  iis 
tacetur.  Ad  rem  Augustinus  de  fid.  et  oper.  c.  9:  ,  Scriptura  tacuit  atque 
intelligenda  dimisit  cetera,  quae  cum  illo  spadone  baptizando  Philippus  egit 
(Act.  8,  38);  atque  in  eo,  quod  ait,  baptizavit  eum  Philippus,  intelligi  voluit 
impleta  omnia,  quae  licet  taceantur  in  Scripturis  gratia  brevitatis,  tamen  serie 
traditionis  scimus  implenda.  *  Eoque  minus  3.  alias  dispositiones  excludere^Uy^  % 
licet,  quod  Scriptura  loquitur  de  fide  non  mortua,  sed  viva,  ex  qua  sponte 
sua  reliquae  dispositiones  oriuntur.  Quare  Cyprianus  de  unitateEccl.  n.  2: 
^credere  se  in  Christum  quomodo  dicit,  qui  non  facit,  quod  Christus  facere 
praecepit?*  Ceterum  4.  non  desunt  rationes,  propter  quas  justificatio  fidei  in 
primis  adscribitur,  ut  scilicet  a.  ndei  necessitas  inculcetur;  quod  I).  ea  sit 
primus  gressus  ad  justificationem ;  quod  c.  reliquae  dispositiones  in  ea  radi- 
cem  habeant  et  ex  ea,  nisi  homo  resistat,  sponte  sua  oriantur;  quod  d.  ipsa 
viam  ad  justificationem  consequendam  demonstret  ideoque  potestatem  det  filios 
Dei  fieri  Jo.  1,12.  Hinc  concilium  trid.  vocat  fidem  initium  justificationis, 
quia  est  primus  veluti  gressus  ad  reconciliationem  et  primum  vinculum,  quo 
conjungimur  arctius  Deo;  fundamentum,  quia  tota  justificati  vita  fide  in- 
niti  debet;  et  radix,  quia  non  est  fundamentum  mortuum  sed  actuosum,  ex 
quo  aliae  dispositiones  progerminant,  quod  hominem  ad  justificationem  con- 
sequendam  urget  jugiterque  in  eum  influit,  nisi  resistat.  Cf.  Franzelin  de 
sacr.  th.  8. 

154.  Deinonstratio  p.  II.    In  primis   provocant   protestantes 
ad  testimonia  Pauli,  quibus  docet  homines  justificari  sine  operibus  legis, 
vel  generatim  sine  operibus.  Ita  Rom.  3,  28 :   Arbitramur  justificari  ho-  ?c^>  ^ 
minem  per  fidem  sine  operibus  legis  ;  Rom.  4.  2 :  Si  Abraham  ex  operibus 
justificatus  est,  habet  gloriam,  sed  non  ajpud  Deum.    Cf.  v.  4;  11,  6;    Eph. 
2,  8  s.;  2.  Tim.  1,  9;  Tit,  2,  5;  Gal.  2,  16;  5,  4;  Phil.  3,  9.   Verum  haec',: 
testimonia  tunc  tantum  adversarentur  doctrinae  catholicae,  si  Paulus  ex- J 
eluderet  opera,  quae  fidem  consequuntur,  fide  innituntur:  atqui  non  de/v.± -£"*'. 
his  disserit  operibus,  sed  de  iis,  quae  fidem  praeceduut,  fide  non  innitun-/^ 
tur,  viribus  naturae  eduntur.    Quod 

1.  probatur  ex  harmonia Scripturae,  quae contradictionem omnem 
excludit.  Atqui  vera  foret  contradictio,  si  Paulus  ea  a  justificationis  dis- 
positione  excluderet,  quae  ad  illam  tam  diserte  exigunt  divinae  literae 
(n.  148);  imo  ipse  Apostolus  1.  Cor.  13,  2:  Si  habuero  omnem  fidem,  ita 
ut  montes  transferam,  charitatem  autem  non  habuero,  nihil  sum;  Rom.  2, 13 : 
Non  enim  auditores  legis  justi  sunt  apud  Deum,  sed  factores  legis  justifi- 
cabuntur;  Gal.  5,  5 :  In  Christo  J.  neque  circumcisio  aliquid  valet,  neque 

praeputium :  sed  fides,  quae  per  charitatem  operatur  etc.   Hinc  etiam  in 
omnibus  epistolis  sollicite  ad  bona  hortatur  opera. 

2.  Probatur  ex  s  c  o  p  o  s.  Pauli ;  evidenter  enim  eos  refellit,  qui  re- 
jecta  vel  neglecta  fide  solis  viribus  naturae  operibusque  sive  moralibus  sive 
caeremonialibus  se  veram  coram  Deo  assequi  justitiam  confidebant. 

3.  Probatur  ex  argumentatione  s.  Pauli  ad Galat. 2,21:  Si enim 
perlegemjustitia;ergogratisChristusmortuus  est;  3, 18;  5,  5;  quae  valida 
est,  si  loquitur  de  operibus  fide  non  innixis  seu  naturalibus  deque  merito 
condigno  inde  oborto :  invalida  vero,  si  excluderet  etiam  opera  fidei :  nam 
ad  haec  edenda  requiritur  gratia,  quam  Ghristus  sanguine  suo  nobis  pro- 
meruit,  quo  etiam  obtinuit,  ut  ejusmodi  opera  in  dispositionem  ad  justifi- 
cationem  a  Patre  acceptarentur.  Quare  si  ejusmodi  opera  requiruntur  ad 
justificationem,  Ghristus  non  est  gratis  mortuus.  Revera  Paulum  opera  na- 
turalia  tantum  excludere,  colligitur  etiam  ex  Rom.  4,  2  ss.,  ubi  explicat, 
quid  nomine  operum  intelligat,  ea  scil.,  quae  opponuntur  fidei,  quibus  quod 
redditur,  merces  est,  non  gratia. 

4.  Probatur  ex  constanti  horum  locorum  interpretatione,  quae 
obtinuit  in  Ecclesia  usque  ad  seculum  XVI.  Omnes  enim  consentiunt, 
Paulum  non  excludere  opera  gratiae,  fructus  fidei.  Gf.  Wieser  Pauli  ap. 
doctrina  de  just.  §  3.  4.  10.  15;  Suarez  VIII.  22. 

155.  Corollariuin.  Jacobi  doctrina.  —  Quare  difficile  non  est  Paulum 
cum  Jacobo,  qui  tam  diserte  opera  ad  justificationem  exigit,  conciliare.  Nam 
Paulus  excludit  a  justificationis  negotio  opera  in  fide  non  fundata,  natura- 
lia:  Jacobus  vero  postulat  opera  salutaria,  ex  fide  tamquam  hujus  fructus 
profecta.  Loquitur  enim  a.  de  iis,  quae  ad  justificationem  conducunt  2,  24; 
sine  quibus  b.  fides  est  mortua  vers.  14.  17.  20  et  26;  quae  C.  sunt  fructus 
et  consummatio  fidei,  ad  quae  fides  cooperatur  vers.  22;  quorum  cL  exempla 
habemus  in  Abraham  et  Rahab,  qui  propter  fidem  et  opera  inde  profecta  mag- 
nam  laudem  apud  Deum  et  gratiam  consecuti  sunt  v.  21  s. ;  25  coll.  Hebr.  1 1 , 
17.  31.  Cf.  Wieser  §  20.  Neque  desunt  exegetae,  qui  cum  s.  Augustino 
1.  83  qq.  q.  76;  enarr.  2.  in  Ps.  31  n.  3;  de  fide  et  op.  c.  14  n.  21  censent, 
voluisse  s.  Jacobum  corrigere  falsam  doctrinae  s.  Pauli  explicationem.  Cf.  Theol. 
Qtlschr.,  Tubingen  1880  pag.  60  ss. 

156.  Provocant  deinde  protestantes  ad  Pauli  testimonia,  quibus  do- 
cet  hominem  justificari  gratis.  Qua  loquendi  ratione  excludit  opera  tan- 
tum  naturalia,  ex  fide  non  profecta,  meritoria  de  condigno :  non  vero 
omnem  dispositionem  ex  gratia  profectam,  alioquin  excluderet  vel  ipsam 
fidem.  Sicut  ergo  fides  non  obest  gratuitati  justificationis,  ita  neque  ad- 
versabuntur  aliae  dispositiones.  Praesertim  cum  quidquid  inest  pretii 
ejusmodi  actibus,  illis  insit  ex  gratia  praeveniente  gratis  prorsus  collata 
et  ex  promissione  divina  gratuita.  Quare  justificatio  mediate  semper  et  in 
radice  est  gratuita :  imo  etiam  quadamtenus  immediate  et  proxime ;  quia 

ejusmodi  dispositioni,  etsi  perfectae,  ad  summum  inest  ratio  meriti  con- 
grui,  quod  conciliari  potest  cum  gratuitate  rei,  quae  conceditur  (cf.  n.  67 6). 

157.  Demoiistratio  p.  III.    Verum  est,  nonnullos  patres  soli  fidei 
adscribere  salutem ;  sed  hac  loquendi  ratione  nullatenus  excludere  volunt  alios 
actus  tamquam  necessarios,   qui  sponte  sua  fidem  consequuntur,   cum  et  ipsi 
illos  alibi  tantopere  inculcent  et  postulent.    Quare  vel  1.  prementes  vestigia  j/^A^ 
Pauli  excludunt  opera  legis  naturalia,  fidem  praecedentia;  vel  2.  loquuntur ,         ^ 
de  fide  viva,  de  fide  practica,  quae  ceteras  conditiones  ad  justificationes  gra- 
tiam  consequendam  adimplet ;  vel  3.  loquuntur  de  casu  necessitatis  et  exclu- 
dunt  tantum  opera  externa,  ut  ex.  gr.  s.  Bernardus  op.  10  de  baptismo  c.  2 
n.  8;  vel  tandem  4.  nomine  fidei  intelligunt  religionem  christianam,  aut  fidem  ? 
catholicam  haeresi  oppositam,  inculcare  volunt,  fidem  justificantem  non  esse 
fidem  haereticorum,  sed  fidem  solius  verae  Ecclesiae  i.  e.  catholicae. 

158-  Si  autem  quaeritur,  quo  sensu  opera  requirantur  ad  justificationem, 
cum  plures  videantur  justificari  absque  operibus,  dicimus  1.  si  nomine  ope- 
rum  intelliguntur  actus,  ut  spei,  poenitentiae  etc,  manifestum  est  ex  dictis, 
ea  requiri  ad  complendam  disposilionem  per  fidem.  Si  vero  2.  intelliguntur 
opera  externa,  ea  requiruntur  in  proposito,  servandi  scil.  praecepta  Dei,  et  actu 
urgente  praecepto  ante  actualem  justificationem.  Kequiruntur  3.  actu  ad  au- 
gendam  justificationem,  ad  eam  servandam  et  fovendam  urgente  praecepto :  et 
quamvis  plura  bona  opera  absolute  non  sint  necessaria,  moraliter  tamen  sunt 
necessaria  ad  gratiam  perseverantiae  impetrandam. 

Caput  II. 

De  natura  et  essentia  justificationis. 

159.  Circa  ipsam  justificationem  sedulo  distinguere  debemus,  quae 
Ecclesia  tamquam  d  0  g  m  a  t  a  fidei  contra  protestantes  definivit,  ab  iis, 
quae  spectant  potius  ad  uberiorem  quandam  dogmatum  explicatio- 
nem.  Quare  prius  dogmata  fidei  catholicae  adversus  protestantes  vindi- 
cabimus,  deinde  subtilius  in  justificationis  naturam  inquiremus,  conside- 
rantes  ejus  effectus  formales  et  partes  integrantes :  quod  ut  melius  fieri 
possit,  nonnulla  de  habitibus  et  virtutibus  inserenda  erunt;  quam  dispu- 
tationem  excipient  justificationis  causae  atque  proprietates.  Quare  omnia 
ad  quinque  revocabimus  articulos. 

Articulus  I. 

De  natura  et  essentia  justificationis  secundum  fidem 

catholicam. 

O  160-  Thcsis  CXCIX.  In  justi/icatione  peccatoris  peccataaDeo 
vere  remittuntur  et  delentur. 

DeclaratlO.  Thesis  est  de  fide,  ut  patet ex concilii  tridentini  sess.  5 
c.  5 :  »  Si  quis  per  Jesu  Christi  gratiam,  quae  in  baptismate  confertur,  reatum 
originalis  peccati  remitti  negat,  aut  etiam  asserit,  non  tolli  totum  id,  quod 

veram  et  propriam  rationem  peccati  habet,  sed  illud  dicit  tantum  radi  aut  non 
imputari,  A.  S.  *  Loquitur  quidem  concilium  tantum  de  peccato  originali,  sed 
quod  de  hoc  affirmatur,  de  aliis  quoque  peccatis  est  tenendum,  ut  liquet  ex 
collatione  sess.  6  cap.  7.  Non  tamen  1.  contendimus  peccata  deleri  in  ordine 
historico  seu  fieri  infecta ;  sed  dicimus  2.  vere  remitti,  ita  ut  in  ratione  culpae 
provocantis  iram  ea  plane  cessent,  ac  si  peccator  nunquam  peccasset.  Ideoque 
3.  delentur  in  ordine  morali,  ut  amplius  non  sint.  Possunt  quoque  4.  dici 
deleri  in  ordine  physico  ratione  cujusdam  maculae,  quam  anima  peccato  in- 
currit  amittendo  gratiam  sanctificantem,  cujus  defectus  animam  Deo  reddit 
invisam,  et  quae  in  justificatione  restituitur.  Thesis  est  contra  protestantes, 
secundum  quos  peccata  in  justificatione  teguntur  tantum,  non  imputantur 
nulla  facta  vera  emundatione  :  quae  eorum  opinio  quatenus  affirmat  peccatorum 
non  imputationem,  vera  est:  quatenus  negat  veram  emundationem,  prorsus 
est  reprobanda. 

161.  Demonstratio.  1.  Probatur  thesis  ex  divinis  literis.  Etsi  in 
Seriptura  subinde  dicitur  Deus  tegere  peccata  et  non  imputare  ut  Ps. 
31,  1;  Ez.  33,  16;  2.  Cor.  5,  19:  saepissime  tamen,  cum  de  remissione 
peccatorum  est  sermo,  ea  dicuntur  a.  toJJJ,  auferri  Joan.  1,  29;  trans- 

44,  22;  mundari  Ephes.  5,  26  s.;  Ez.  36,  25;  ablui  1.  Cor.  6,  11,  ut 
sordes  et  maculae  delentur  Ps.  50,  9;  2.  Cor.  7,  1;  Hebr.  9,  13;  pur- 
gari  ib.  1,  3;  etc,  adeo  ut  b.  justificatus  sit  lotus  et  dealbatus  Isai.  1, 
18;  novus  homo,  iterum  creatus,  quasi  quod  antea  fuerat,  sit  annihila- 
tum  Ps.  50,  12;  2.  Cor.  5,  17;  peccata  c.  exhibentur  ut  livores,  plagae, 
languores,  morbi,  vulnera,  quae  dicuntur  sanari;  vel  ut  vincula,  quae 
solvuntur  Rom.  6,  22;  vel  ut  mors,  quae  collatione  novae  vitae,  resus- 
citatione  excluditur  Eph.  2,  5 :  Cum  essemus  mortai  peccatis,  convivifica- 
vit  nos  (Deus)  in  Christo  J. ;  1.  Joan.  3,  14;  Rom.  6,  4  ss. :  status  peccati 
d.  exhibetur  ut  status  tenebrarum,  status  justitiae  ut  status  lucis  Eph. 
5,  8 :  Eratis  enim  aliquando  tenebrae}  nunc  autem  lux  in  Domino ;  ut  filii 
lucis  ambulate;  1.  Petr.  2,  9;  quibus  omnibus  si  non  designatur  vera  re- 
missio  deletioque  peccatorum,  verba  desunt,  quibus  ea  significari  possit. 
2.  Dedecet  Deum  Patrem,  cujus  adeo  mundi  sunt  oculi,  ut  malum 
videre  et  ad  iniquitatem  respicere  non  possint  (Hab.  1,  13),  amicos  et 
filios  peccato  adhuc  maculatos  habere.  Dedecet  Deum  Filium,  qui  venit 
Adae  ruinam  reparare,  si  id  non  potuit  praestare  et  si  tantum  exterius 
dealbavit  humanum  genus  interius  Adae  peccato  infectum,  quemadmodum 
sepulcra  dealbari  solent,  ut  appareant  speciosa  (Matth.  23,  27).  Dedecet 
Deum  Spiritum  s.,  quinonhabitatincorporesubditopeccato  (Sap.  1,4), 
templa  incolere  peccato  inquinata.  Atqui  haec  sunt  affirmanda,  si,  ut 
protestantes  contendunt,  peccata  in  justificatione  teguntur  tantum,  non 
vero  delentur,  adeo  ut  maneant,  quamvis  non  imputentur. 

3.  Relate  ad  Deum,  in  cujus  conspectu  non  est  ulla  creatura  invi- 
sibilis  et  cujus  oculis  omnia  nuda  et  aperta  sunt  (Hebr.  4,  13),  idem  est 
aliquid  esse  tectum  et  deletum.  Ergo  etiamsi  concedatur,  in  justi- 
ficatione  peccata  tegi,  ut  vere  sint  tecta  coram  Deo,  necesse  est,  ut  sint 
deleta.  Quare  teguntur  peccata  a  Deo  non  dissimili  ratione,  qua  ratione 
medici  tegunt  vulnera,  non  solum  ut  non  appareant,  sed  ut  sanentur  et 
plane  evanescant.  Apposite  s.  Augustinus  serm.  2  in  Ps.  31  n.  9.  1.2: 
»Nec  sic  intelligatis,  quod  dixit,  peccata  cooperta  sunt,  quasi  ibi  sint  et 
vivant .  .  .  Deus  tegat  vulnera,  noli  tu.  Nam  si  tu  tegere  volueris  erubes- 
cens,  medicus  non  curabit.  Medicus  tegat  et  curet,  emplastro  enim  tegit. 
Sub  tegmine  medici  sanatur  vulnus,  sub  tegmine  vulnerati  celatur  vulnus. 
Cui  celas?   Qui  novit  omnia.* 

4.  S.  Augustinus  saepe  doctrinam  catholicam  tradit  et  protestantium 
figmentum  in  antecessum  jam  damnavit:  nam  proposita  pelagianorum 
calumnia  c.  duas  ep.  pel.  I,  13  n.  26:  »Dicunt  (catholici)  baptisma  non  dare 
omnium  indulgentiam  peccatorum,  nec  auferre  crimina,  sed  radere,  ut  om- 
nium  peccatorum  radices  in  mala  carne  teneantur,  *  ita  eam  refellit:  »Quis 
hoc  adversus  pelagianos  nisi  infidelis  affirmet?  Dicimus  ergo  baptisma  dare 
omnium  indulgentiam  peccatorum,  et  auferre  crimina,  non  radere;  nec  ut  om- 
nium  peccatorum  radices  in  mala  carne  teneantur,  quasi  rasorum  in  capite 
capiliorum,  unde  crescant  iterum  resecanda  peccata.  *  —  Eundem  in  sensum 
Gregorius  M.  ep.  XI,  45  :  »Si  qui  vero  sunt,  qui  dicunt  peccata  in  baptis- 
mate  superficietenus  dimitti,  quid  est  hac  praedicatione  infidelius?  .  .  .  Qui 
dicit,  peccata  in  baptismate  fumlitusnon  dimitti,  dicat  in  mari  rubro  aegyptios 
non  veraciter  mortuos.  Si  autem  fatetur  aegyptios  veraciter  mortuos,  fateatur 
necesse  est,  peccata  in  baptismate  funditus  mori,  quia  nimirum  plus  valet  in 
absolutione  nostra  veritas,  quam  umbra  veritatis.  In  Evangelio  Dominus  dicit: 
Qui  lotus  est,  non  indiget,  ut  lavet,  sed  est  mundus  totus  Joan.  13,  10.  Si  igitur 
peccata  in  baptismate  funditus  minime  dimittuntur,  quomodo  is,  qui  lotus  est, 
mundus  est  totus?  Totus  enim  mundus  dici  non  potest,  cui  de  peccato  aliquid 
remansit.  Sed  nemo  resistit  voci  Veritatis:  Quilotusest,  mundus  esttotus.  Nihil 
ergo  ei  de  peccati  sui  contagio  remanei,  quem  totum  fatetur  mundum  ipser 
qui  redemit. «    Cf.  Murray  tr.  de  gratia  disp.  9  §  3. 

5.  Neque  spernenda  e?t  ratio,  quam  ita  enunciat  s.  Thomas  comp. 
theol.  c.  144:  »Alioquin  malitiahominis  in  peccando  plus  posset,  dum  removet 
gratiam  divinam,  quam  divina  bonitas  ad  removenda  peccata  per  gratiae  dona.« 

162.  Corollarium.  Remissis  in  justificatione  peccatori  peccatis,  re- 
mittitur  ei  quoque  poena  aeterna.  Neque  enim  plene  remissa  dici  potest 
culpa,  neque  peccator  vere  Deo  reconciliatus,  saltem  ea  reconciliationis 
plenitudine,  quam  toties  commendat  Scriptura !),  si  pro  culpa  integram 

')  Censet  Ripalda  disp.  91  s.  5  (cum  Suar  io  et  de  L  u  g  o  de  poenit.  d.  8 
n.  69),  Deuin  posse  remittsre  culpam,  non  remissa  omai  poena  aeterna,  imo  ne  re- 
missa  quidem  poena  ;  quia  dignitas  odii  et  inimicitiae  aliud  estadignitatepoenae  : 
qnare  una  sine  altera  poterit  remitti.  Quam  quaestionem  ut  evitemus,  dicimus,  s-il- 

adhuc  luere  deberet  poenam.  QuarePaulus  Rom.  8,  1  statuit:  Nihil  nanc 
damnationis  est  iis;  qui  sunt  in  Christo  Jesu. 

(\   163.    Thesis    CC.     Justificatio  non  consistit  in  sola  peccatorum 
remissione,  sed  renovationem  etiam  hominis  interioris  complectitur. 

Deinonstratio.  Thesis  est  in  primis  contra  calvinianos,  secun- 
dum  quos  justificatio  consistit  in  sola  peccatorum  remissione  i.  e.  non  im- 
putatione.  Quem  errorem  damnavit  conc.  trjjde_ntinum  sess.  6  c.  11: 
»Si  quis  dixerit,  homines  justificari  vel  sola  imputatione  justitiae  Ghristi 
vel  sola  peccatorum  remissione,  exclusa  gratia  et  caritate,  quae  in  cordi- 
bus  eorum  per  Spiritum  s.  diffundatur  atque  illis  inhaereat,  aut  etiam  gra- 
tiam,  qua  justificamur,  esse  tantum  favorem  Dei,  A.  S.* 

1.  Probatur  ex  eo,  quod  justificatio  describitur  in  Scripturis  ut  quae- 
dam  regeneratio,  renovatio,  resurrectio in novam vitam, vivificatio etc. 
Tit.  3,  5 :  Salvos  nos  fecit  per  lavacrum  regenerationis  et  renovationis  Spi- 
ritus  s.,  quem  effudit  in  nos  ahunde.  Cf.  1.  Petr.  1,  3;  Joan.  1,  13;  3,  3  s. ; 
1.  ep.  3,  9  etc.  (n.  2.  168).  Atqui  hisce  non  significatur  mera  exclusio 
corruptionis  et  vetustatis,  sed  etiam  vera  quaedam  interior  restauratio  et 

a»  xjpv  aa"  pristinam  perfectionem  revocatio. 

2.  Justificare  nec  grammatice  nec  logice  idem  significat  ac  re- 
mittere  peccatum,  cum  possit  aliquis  justificari,  cui  nullum  remitti  debeat 
peccatum,  ut  justificati  fuere  angeli  et  protoparentes ;  et  possit  Deus  re- 
mittere  peccata,  quin  justificet,  ut  in  statu  naturae  purae.  Et  sane  justi- 
ficatione  reddimur  justi,  Dei  amici,  filii,  consortes  divinae  naturae  (th.  203), 
quod  plus  est  quam  consequi  remissionem  tantum  peccati.  Justificatio 
ergo  non  consistit  in  sola  peccatorum  remissione. 

Qam  cb  rem  patres  de  justificatione  disserentes  sedulo  distinguunt  inter 
peccatorum  remissionem  et  interiorem  animae  renovaticnem,  atque  utramque 
ad  justificationem  exigunt.  Ita  jam  Barnabas  in  ep.  n.  6:  »Ut  igitur  nos 
renovavit  per  remissionem  peccatorum,  effecit,  ut  aliam  formam  haberemus, 
animam  nempe  puerorum  instar,  utpote  qui  et  spiritu  nos  reformavit . . .  Ecce 
igitur  nos  denuo  formati  sumus,  quemadmodum  rursus  in  alio  propheta  dicit : 
Ecce}  inquit  Dominus,  auferam  ab  eis  h.  e.  ab  eis,  quos  Spiritus  Domini  prae- 
videbat,  corda  lapidea,  et  immittam  illis  corda  carnea  (Ez.  11,  19). 

f(    164.  Thesis  CCI.  Justificationis  gratia  non  continetur  justitia 
Christi  nobis  imputata,  sed  in  animam  ipsam  recipitur  eique  inhaeret, 

DeclaratlO.  Una  e  potioribus  controversiis  inter  catholicos  et  nova- 
tores  sec.  XVI.  est  de  causa  formali  justificationis  seu  de  eo,  quo  constitui- 
mur  justi  coram  Deo.    Opiniones  adversariorum  praecipuae  ex  quatuordecim 


tem  cum  ea  reconciliationis  plenitudine,  quam  partam  per  Christum  Scriptura  com- 
mendat,  conciliari  non  posse  exactionem  poenae  aeternae.  Ceterum  non  desunt  qui 
Ripaldae  opinionem  rejiciant,  et  merito  ut  videtur.  Cf.  M  a  u  r  u  s  qq.  theol.  1.  V,  q.  39. 

et  ultra  hac  de  re  sunt  quinque.  Prima  statuit,  causam  formalem  esse  ■ 
ipsam  fidem.  Secunda  celebrior  docet,  eam  esse  obedientiam  et  justitiam 
Christi  nobis  imputatam,  vi  cujus  imputationis  justificatus,  etsi  in  se  vere  in- 
justus,  justus  tamen  habetur  a  Deo,  justitia  Ghristi  velut  tectus  et  indutus. 
Tertia  opinatur,  formalemjustitiae  causam  esse  justitiam  Dei,  qua  ipse  justus 
est.  Quarta  censet  in  sola  remissione  peccatorum  eam  consistere  (n.  163). 
Quinta  duplicem  admittit  causam  formalem  justitiae,  scilicet  justitiam  no- 
stram  nobis  inhaerentem,  et  justitiam  Christi  nobis  imputatam  (contra  quam 
opinionem  cf.  Lainez  op.  II,  153 — 193  ed.  Grisar  Oeniponte  1886).  Quos 
omnes  errores  damnat  concilium  trid.  sess.  6  cap.  7,  in  quo  justificationis  cau- 
sas  recensens  statuit:  »Demum  unica  formalis  causa  est  justitia  Dei,  non  qua 
ipse  justus  est,  sed  qua  nosjustos  facit:  quavidelicet  ab  eo  donati,  renovamur 
spiritu  mentis  nostrae,  et  non  modo  reputamur,  sed  vere  justi  nominamur  et 
sumus,  justitiam  in  nobis  recipientes  unusquisque  suam  secundummensuram, 
quam  Spiritus  s.  partitur  singulis  prout  vult  et  secundum  propriam  cujusque 
dispositionem  et  cooperationem. *  In  thesi  secundam  in  primis  opinionem 
refutabimus.  Ut  vero  omnis  tollatur  aequivocatio,  duplex  distinguatur  im- 
putatio  justitiae  Christi :  formalis  altera,  quam  tuentur  protestantes,  et  hanc 
rejicimus;  altera  efficiens  seu  meritoria.  Dici  enim  vere  potest,  nobis  im- 
putari  (seu  melius  applicari  et  communicari)  merita  Christi,  ejus  passionem, 
obedientiam  etc.,  eo  quod  Deus  merita  Christi  nobis  applicat,  in  nos  transfert 
et  propter  ipsa  nobis  largitur  justitiam  inhaerentem,  qua  vere  justi  reddimur. 
Quam  distinctionem  ipsum  concilium  innuit  statuens  can.  10:  »  Si  quis  dixerit, 
homines  sine  Christi  justitia,  per  quam  nobis  meruit,  justificari,  aut  per  eam 
ipsam  formaliter  justos  esse,  A.  S.*    Cf.  cap.  3-  7. 

165.  Demonstratio.  1.  »Recipimus,  inquit  Augustinus  de  Gen. 
ad  lit.  VI,  24,  justitiam,  ex  qua  per  peccatum  lapsus  est  homo.*  Atqui 
peccato  Adami  non  amisimus  justitiam  imputatam,  sed  animae  vere  in- 
haerentem;  talem  ergo  recipimus  in  justificatione.  Unde  explicans  verba 
s.  Pauli  adRom.  3,  21 :  Justitia  Dei  manifestata  est,  scribit  de  spir.  et  lit. 
c.  9^  »Non  dixit  justitia  hominis  vel  justitia  propriae  voluntatis,  sedjusti- 
tiaTJei :  non  qua  Deus  justus  est,  sed  qua  induit  hominem,  cum  justificat 
impium. «  Et  explicans  v.  seq. :  Justitia  autem  Dei  per  fidem  Christi,  sub- 
jicit :  » Sicut  autem  ista  fides  Ghristi  dicta  est,  non  qua  credit  Ghristus,  sic 
et  illa  justitia  Dei,  non  qua  justus  est  Deus.  Utrumque  enim  nostrum  est : 
sed  ideo  Dei  et  Ghristi  dieitur,  quod  ejus  nobis  largitate  donatur.* 

2.  Accedit  doctrina  ejusdem  apostoli  Rom.  5, 15  ss.,  secundum  quem 
a.  justificatio  et  regeneratio  per  Christum  opponitur  generationi 
ex  Adamo,  tamquam  medicina  morbo,  reparatio  damno ;  ita  b.  consti- 
tuimur  per  Ghristum  justi,  sicuti  per  Adamum  peccatores ;  imo  c.  abun- 
dantior  fuit  gratia  et  donatio  seu  reparatio  per  Christum  quam  Adami 
ruina  v.  15.  Atqui  generatione  ex  Adamo  inficitur  natura  peccato  ipsi 
inhaerente,  neque  constituimur  sola  imputatione  peccatores  (praesertim 
secundum  theorias  protestantium).   Ergo  regeneratione  seu  justificatione 

communicatur  gratia  ipsam  naturam  sanans  eique  inhaerens  et  consti- 
tuimur  subjective  justi,  non  solum  per  imputationem. 

» Perabsurdum  est,  inquit  ad  rem  Cyrillus  alex.  Glaphyr.  1.  l  in  Gen. 
(Migne  69,  :50),  ut  Adam,  terrenum  hominem,  vim  maledictionis  veluti 
quandam  haereditatem  naturalem  ad  totum  humanum  genus  posse  transmit- 
tere  arbitremur:  Emmanuelem  vero,  qui  de  coelo  est  Deusque  suapte  natura 
et  nobis  similis  esse  voluit  secundusque  Adam  factus  est,  non  tantum  roboris 
habuisse  existimemus,  ut  illos,  qui  ejus  familiaritatem  per  fidem  adepti  sunt, 
suae  vitae  participes  efficere  possit.  *  —  Similia  habent  Augustinus  op. 
imperf.  II,  101  et203;  Bernardus  ep.  190  seu  tr.  de  erroribus  Abaelardi 
n.  16:  »Anpeccatum  in  semine  peccatoris,  et  non  justitia  in  Christi  sanguine? 
.  .  .  Nec  patitur  ratio  aequitatis,  ut  ex  aequo  contendant,  sed  vincat  necesse 
est  spiritus  carnem,  et  sit  efficacior  causa,  cujus  potior  est  natura:  quo  plus 
videlicet  prosit  generatio  secunda,   quam  prima  nocuerit. «    Suarez  VII,   7- 

3.  Praeterea  s.  Scriptura  testatur,  Christum  venisse  hunc  in  mun- 
dum,  ut  nos  redderet  sanctos,  immaculatos,  justos  Eph.  1,  4;  5,  25;  Tit. 
2,  5  etc.  Atqui  finem  suum  non  esset  assecutus  et  a  scopo  aberrasset,  si 
impii  non  reapse  justi,  sed  specie  tantum  et  imputatione  justi  redderen- 
tur,  illisque  fere  applicare  liceret  illud  Matth.  7,  15 :  Veniunt  ad  vos  in 
vestimentis  ovium,  intrinsecus  autem  sunt  lupi  rapaces. 

4.  Haec  opinio  insuper  philosophice  est  absurda.  Res  enim  duplici 
praedita  forma  opposita,  altera  interna  et  inhaerente,  altera  externa,  de- 
nominatur  potius  a  forma  interna,  quam  ab  externa.  Hinc  Aethiops  licet 
veste  indutus  alba,  non  vocabitur  albus,  sed  nigris  accensebitur.  Atqui 
peccatori,  cui  imputatur  tantum  justitia  Christi,  inest  forma  inhaerens 
injustitiae.  Quare  justificatus  potius  dicendus  esset  injustus  quam  justus, 
quod  adversatur  sensui  totius  christiani  nominis.   Ad  haec 

5.  juxta  hanc  theoriam  omnes  justificati  ex  aequo  sunt  justi,  eadem 
enim  justitia  Christi  ipsis  imputatur;  neque  infantes  possunt  justificari, 
cum  fide  nequeant  Christi  apprehendere  justitiam  sibi  imputandam :  quod 
utrumque  adversatur  sensui  christiano. 

6.  Denique  huc  spectant  omnia,  quibus  in  th.  202  probabimus  gra- 
tiam  sanctificantem  formam  esse  et  qualitatem  animae  inhaerentem. 

166.  ScllOlion.  Exceptionibus  satisfit.  —  Provocant  protestantes  pro 
suo  errore  de  justitia  imputata  ad  haec  Scripturae  effata:  1.  Factus  est  nobis 
(J.  Christus)  sapientia  a  Deo  etjustitia  et  sanctificatio  et  redemptio  1.  Cor.  1,  30. 
Resp.  dist. :  formaliter  imputatione,  nego;  meritorie  quatenus  justitiam 
inhaerentem  nobis  promeruit,  et  efficienter,  conc,  quo  sensu  Deus  saepe 
dicitur  fortitudo,  salus  nostra,  et  ipse  Christus  hic  redemptio.  —  2.  Eum,  qui 
non  noverat  peccatum,  pro  nobis  peccatum  fecit,  ut  nos  efficeremur  juditia  Dei 
in  ipso  2.  Cor.  5,  21.  Sensus  non  est,  Chriatum  factum  esse  pro  nobis  pecca- 
tum  imputatione,  ut  supponunt  adversarii,  sed  eum  factum  esse  victimam  pro 
peccatis  nostris,  pro  significatione  sat  vulgata  nominis  peccati:  nos  autem  effi- 

cimur  justitia  Dei  i.  e.  justi  justitia  a  Deo  collata  nobis  inhaerente,  propter 
quam  alibi  dicimur  lux  in  Domino  Eph.  5,  4.  —  3.  Induite  novum  hominem, 
qui  secundum  Deum  creatus  est  in  justitia  et  sanctitate  veritatis  Eph.  4,  24: 
quibus  verbis  catholica  potius  doctrina  eonfirmatur,  nam  nemo  indutus  est 
imputatione  vestis  alterius,  sed  hujus  inhaesione;  et  induere  alterius  mores 
signiticat  usu  loquendi  illos  in  se  expressos  referre  sibique  inhaerentes  imita- 
tione  habere.  Et  revera  eo  perfecte  induimur,  quo  informamur,  quod  nobis 
inhaeret.  Ceterum  symbolo  vestis  apte  designatur  justitia  inhaerens,  ut 
significetur  eam  non  esse  naturalem,  sed  ab  extra  animae  infundi  qualitatis- 
que  instar  nobis  inhaerere,  eamque  posse  iterum  amitti.  Cf.  Becanus  p.  II. 
tr.  4  c.  2;  Atzberger  in  continuat.  op.  Scheeben  Handb.  der  k.  Dogm.  qui 
doctrinam  Scripturae  et  patrum  de  his  thesibus  bene  proponit  §  303  ss.,  prae- 
sertim  n.  646  ss. 

A  r  t  i  c  u  1  u  s  II. 

Uberior  doctrinae  catholicae  denatura  justificationis 

illustratio. 

167.  Thesis  CCII.  Gratia,quapeccatoresju8tificantur,distincta 
est  ab  actibus  et  permanens  seu  habitualis,  forma  scil.quaedam  c*t**^'/* 
qualitas  spiritualis  animae  inhaerens.  |  / 

Declaratio.  Demonstrato  dogmate  catholico  de  justificatione,  jam  ac- 
curatius  inquiramus  in  naturam  et  indolem  gratiae  illius,  qua  dicimur  justi- 
ficari  seu  justifieati.  Porro  in  hac  thesi  contendimus,  gratiam  justificationis , 
non  esse  a.  actum,  gratiam  actualem,  vel  seriem  gratiarum  actualium,  sed|' 
aliquid  permanens;  non  aliquid  b.  mere  extrinsecum  ut  favorem,  gra- 
tiam  principis,  quae  inest  principi:  sed  aliquid  subjectivum,  animam  intrin- 
secus  afficiens  eique  inhaerens ;  non  tamen  C.  tantum  denominationem  mo- 
ralem,  quo  sensu  quis  ab  actu  praeterito  furti  dicitur  fur,  a  collatione  doc- 
toratus  doctor,  sed  d.  aliquid  physicum,  accidens  scil.  quoddam,  qualitatem, 
formam  permanentem  animae  inhaerentem,  ut  ex.  gr.  sapientia  aliquid  physi- 
cum,  intrinsecum  formae  instar  inhaerentis  est  in  anima  viri  docti.  Qua  as- 
sertione  complexa  non  enunciamus  dogma  proprie  dictum  catholicum,  sed.5  • 
doctrinam  catholicam,  cujus  contrarium  saltem  est  temerarium.  Non  desunt 
theologi,  qui  eam  dicant  de  fide  vel  fidei  proximam.  Ita  ex.  gr.  Suarez 
VI,  3  n.  6 :  » Censeo  veritatem  hanc  esse  definitam  de  fide  a  conc.  tridentino 
saltem  in  hoc  sensu,  quod  gratia,  qua  sumus  permanenter  justi,  est  res  aliqua 
creata,  distincta  ab  actibus  et  cessantibus  illis  in  homine  permanens.  Ita  do- 
cuitVega  1.  7  in  Trident.  (scil.  de  justific.j  c.  24  et  consentit  doctissimus 
Bellarminus.*  Aliorum  theologorum  sententias  cf.  apud  Schazler  Neue 
Untersuch.  iiber  das  Dogma  von  der  Gnacle  pag.  303  ss.,  qui  bene  disputat 
contra  theologos  quosdam  recentiores  leviter  nimis  de  gratiae  justificantis 
notione  disserentes.  Utiliter  conferetur  etiam  Perrone  prael.  theol.  t.  7  p.  2 
de  gratia  sanctific.  in  annot.  ad  praenotiones.  In  schemate  vero  constit.  dogm. 
de  doctrina  cath.  conc.  vaticano  proponendo  cap.  5  statuitur:  »Quare  hoc 
quoque  tenendum  et  ab  omnibus  Christi  fidelibus  profitendum  est,  sanctifi- 
cantem  gratiam,  qua  Deo  conjungimur,  non  in  externo  tantum  favore  Dei  con- 
sistere,  neque  in  actibus  tantum  praetereuntibus  reperiri,  sed  permanens  esse 

donum  supernaturale,  quod  divinitus  infusum  animae  inhaeret,  tam  in  adultis 
justificatis,  quam  in  infantibus  baptismo  regeneratis. «  Parati  erant  et  duo 
canones  2:  »Si  quis  dixerit,  justificationem  non  esse  nisi  remissionem  pecca- 
torum ;  aut  gratiam  sanctificantem  non  esse  nisi  favorem,  quo  Deus  hominem 
tamquam  gratum  acceptat  paratusque  sit  ad  gratiae  actualis  auxilia  concedenda, 
A.  S. ;  *  3  :  »  Si  quis  negaverit,  gratiam  sanctificantem  donum  esse  supernatu- 
rale  permanens  et  in  anima  inhaerens,  A.  S.  *  Quare  si  thesis  hac  forma  enun- 
cietur,  proxima  fidei  censenda  est.  Num  autem  gratia  non  tantum  sit  modus 
realiter  cum  anima  identificatus  et  ab  ea  distinctus  solum  distinctione  rationis 
cum  fundamento  in  re,  sed  qualitas  ab  animae  substantia  re  distincta,  non 
ita  expresse  in  ecclesiasticis  monumentis  est  declaratum,  sicut  reliqua,  quae 
statuimus ;  quare  quamvis  id  pluribus  clare  videatur  sequi  ex  Ecclesiae  doctrina 
et  communiter  a  theologis  defendatur,  non  censemus  eam  sententiam  tanta 
certitudine  frui,  quanta  reliqua,  quae  statuimus.  Cf.  alias  subtiles  qq.  apud 
Pesch  V.  n.  307  ss. 

168-  Demonstratio  p.  I.  1.  Scripturae  docent,  peccatores  justifi- 
catione  recreari,  renovari,  regenerari  (n.  163)  etc.  Atqui  crea- 
tione  et  generatione  communicatur  esse  non  transiens  sed  permanens, 
non  morale  sed  physicum,  non  aliquid  extrinsecus  tantum  denominans, 
sed  intrinsecus  afiiciens.  Ergo  justificatione  novum  permanens  et  inter- 
num  esse  communicabitur,  non  quidem  substantiale,  accidentale  ta- 
men,  quod  Diosysius  Ar.  de  eccl.  hier.  c. 2§  1  sivai  fteiwc,  essedivinum 
vocat.  Quare  sicut  creatione  vel  generatione  constituitur  natura  et  cum  ea 
ordo  naturalis:  ita  regeneratione  etjustificatione,  communicato  novo  esse 
altioris  ordinis,  ponitur  in  anima  reale  fundamentum  ordinis  supernatura- 
lis,  quod  merito  a  theologis  altior  quaedam  natura  (Uebernatur)  jam  vo- 
catur  (n.  134  a.). 

2.  Cum  in  divinis  literis,  tum  a  patribus  gratia  justificationis  frequen- 
ter  exhibetur  sub  symbolis  seminis,  vitae,  lucis,  pignoris,  inunctionis, 
fontis  aquae  salientis  in  vitam  aeternam  (Jo.  4,  14),  splendidae  vestis, 
stolae,  quam  in  Adamo  amisimus:  1.  Joan.  3,  9:  Omnis,  qui  natus  est  ex 
Deo,  peccatum  non  facit,  quoniam  semen  ipsius  in  eo  manet;  Eph.  5,  8; 
Eratis  aliquando  tenebrae,  nunc  autem  lux  in  Domino ;  Joan.  6,  58 :  Sicut 
misit  me  vivens  Pater}  et  ego  vivo  propter  Patrem:  et  qui  manducat  me,  et 
ipse  vivet  propter  me  ;  10,  10:  Ego  veni;  ut  vitam  habeant  et  abundantius 
habeant.  Unde  peccatores  gratia  hac  destituti  dicuntur  mortui ;  justificatio 
exhibetur  ut  resuscitatio  n.  161 2,  quibus  symbolis  et  comparationibus 
non  significatur  aliquid  transiens,  in  apprehensione  tantum  nostra  sub- 
sistens,  sed  aliquid  permanens,  a  parte  rei  exsistens,  physicum.  Gratia 
ergo  justificationis  principium  est  permanens,  ab  actibus  distinctum  et 
animae  habitualiter  inhaerens  instar  principii  vivificantis.  »Quemadmo- 
dum  ars  est  in  eo,  ita  Basilius  de  Spir.  s.  n.  61,  qui  illam  adeptus  est, 

ita  gratia  Spiritus  in  eo,  qui  recepit  eam,  semper  quidem  praesens  est.  at 
non  perpetuo  operans.«    Cf.  Fulgentius  supra  n.  2  a. 

>  3.  Eadem  est  gratia,  qua  justificantur  adulti  et  infantes.  Quodjanv*--' 
Augustinus  docuit  de  pecc.  etmer.  1.  1  c.  9  s. ;  probabile  fuit  tempore  "*** y* 
Innocentii  IIL,  ut  patet  ex  cap.  ,Majores; debapt.;probabilius  tempore 
conc.  viennensis,  quod  cum  ClementeV.  statuit  in  Clement.  de 
summa  Trinit.  et  cath.  fide:  »Opinionem  secundam,  quae  dicit  tam  par- 
vulis,  quam  adultis  conferri  in  baptismo  informantem  gratiam  et  virtutes, 
tamquam  probabiliorem  et  dictis  sanctorum  et  doctorum  modernorum 
theologiae  magis  consentaneam  et  concordem  sacro  approbante  concilio 
duximus  eligendam.*  Unde  evidenter  colligitur,  gratiam  justificationis 
secundum  theologos  illius  aetatis  et  secundum  concilium  esse  aliquid  ha-  r 
bituale,  animam  informans,  ab  actibus  distinctum :  ut  patet  ex  ipsa  con- 
troversia.  Quis  enim  prudens  unquam  probabile  credidit  infantibus  in- 
fundi  gratias  actuales  ?  Ergo  gratia,  quae  sine  controversia  credebatur 
adultis  infundi,  non  censebatur  actualis :  utpote  eadem  cum  ea,  quae  etiam 
infantibus  infunditur.  Certa  denique  evasit  haec  sententia  in  conc.  tri- 
d  e  n  ti  ri  b,  quod  nulla  distinctione  facta  inter  adultos  et  infantes  universim 
docet  sess.  5  can.  5  (n.  160),  gratia  in  baptismo  collata  deleri  peccatum 
originale. 

4r.  Etsi  concilium  hanc  doctrinam  disertis  verbis  non  definivit,  ea 
nihilominus  de  gratia  justificante  affirmat,  quae  hanc  clare  ostendunt 
permanentem  et  ab  actibus  distinctam.  Docet  enim  eam  infundi,  inhae- 
rere,  conservari,  augeri,  amitti,  justum  posse  ab  ea  excidere,  eam  esse 
stolae  instar,  quam  Adam  sibi  et  nobis  perdidit,  quam  candidam  et  im- 
maculatam  conservare  jubeutur  renati,  ut  eam  perferant  ante  tribunal 
Jesu  Christi  et  habeant  vitam  aeternam.  Cf.  sess.  6  cap.  7.  10.  11  et  16; 
can.  23.  24.  32  etc.    Cf.  Pallavicini  hist.  VIII,  14  n.  13. 

5.  Accedunt  rationes  plane  eximiae  s.  Thomae  c.  gentes  III,  150: 
»  Oportet  autem  hanc  gratiam  aliquid  in  homine  gratificato  esse  quasi  quandam 
formam  et  perfectionem  ipsius.  Quod  enim  in  aliquem  finem  dirigitur,  oportet 
quoil  habeat  continuum  ordinem  in  ipsum  ;  nam  movens  continue  mutat  quous- 
que  mobile  per  motum  finem  sortiatur.  Cum  igitur  auxilio  divinae  gratiae 
homo  dirigatur  in  ultimum  finem  .  .  .  oportet  quod  continuo  homo  isto  auxilio 
potiatur,  quousque  ad  finem  perveniat.  Hoc  autem  non  esset,  si  praedictum 
auxilium  participaret  homo  secundum  aliquem  motum  aut  passionem  et  non 
secundum  aliquam  formam  manentem  et  quasi  quiescentem  ift  ipso  ;  motus  enim 
et  passio  talis  non  esset  in  homine,  nisi  quando  actu  converteretur  in  finem, 
quod  non  continue  ab  homine  agitur,  ut  praecipue  patet  in  dormientibus.  Est 
ergo  gratia  gratum  faciens  aliqua  forma  et  perfectio  in  homine  manens,  etiam 
quando  non  operatur . . .  Amplius :  unumquodque  ordinatur  in  finem  sibi  con- 
venientem  secundum  rationem  suae  formae;  diversarum  enim  specierum  di- 
versi  sunt  fines.  Sed  finis  in  quem  homo  dirigitur  per  auxilium  divinae  gratiae 
Hurter,   Conipend.  theologiae  III,   11.  ed.  10 

est  supra  naturam  humanam.  Ergo  oportet  quod  homini  superaddatur  aliqua 
supernaturalis  forma  et  perfectio,  per  quam  convenienter  ordinetur  in  fineni 
praedictum  (quam  rationem  praeclare  fusius  evolvit  de  verit.  q.  27  a.  2).  — 
Item :  oportet  quod  homo  ad  ultimum  finem  per  proprias  operationes  perveniat. 
Unumquodque  autem  operatur  secundum  propriam  formam.  Oportet  igitur 
ad  hoc,  quod  homo  perducatur  in  ultimum  finem  per  proprias  operationes, 
quod  superaddatur  ei  aliqua  forma,  ex  qua  ejus  operationes  aliquam  efficaciam 
accipiant  promerendi  ultimum  finem.*  —  S.  Bonaventurain  2.  sent.  d.  26 
a.  1  q.  2 :  » Si  gratiae  est  recreare  et  reformare  et  vivificare,  sic  de  yliis,  cum 
omnis  talis  actus  sit  ab  aliquo  tamquam  a  principio  formali:  non  enim  est  et 
recreatio,  nec  reformatio,  nec  vivificatio  et  sic  de  aliis  sine  forma,  necesse  est 
aliquod  donum  poni  in  anima,  quod  sit  animae  ipsius  informativum :  sed  Deus 
nullius  potest  esse  forma  perficiens,  qua-nvis  se  possit  habere  in  ratione 
formae  exemplaris.  Ergo  praeter  donum  increatum,  quod  Deus  est,  ad  hoc 
quod  anima  gratificetur,  necesse  est  ponere  donum  creatum.  *  Cf.  aliorum  PP. 
testimonia  apud  Scheeben  §  163  n.  694  ss.  et  §  304  n.  649  ss. 

169.  Corollarium.  Falsa  justificationis  notio.  —  Ex  quibus  liquet, 
justificationis  gratiam  non  esse  confundendam  cum  statu  cujusdam  perfectio- 
nis,  in  quem  exercitio  virtutum  grauatim  gratia  actuali  adjuti  transimus,  ne- 
que  ipsam  justificationem  consistere  in  quodam  progressu,  quo  sensim  ex  vi- 
tiis  proficimus  propriis  actibus  in  virtute.  Nam  1.  concilium  trid.  c.  7  docet 
translationem,  in  qua  justificatio  consistit,  conferri  una  cum  remissione  pec- 
catorum,  quae  certe  non  gradatim  confertur.  —  2.  Actus,  quibus  ad  justifi- 
cationem  disponimur,  secundum  concilium  eam  non  merent,  saltem  de  con- 
digno;  multo  minus  ergo  illam  formaliter  efficiunt:  nam  dispositio  praeparat 
quidem  subjectum  ad  formae  infusionem,  sed  non  est  ipsa  forma.  —  3.  Se- 
cundum  concilium  justificationis  gratia  confertur  baptismo  et  quidem  etiam 
infantibus ;  hinc  in  instanti,  non  gradatim.  Non  est  ergo  perfectio,  quam  sen- 
sim  actuum  repetitione  acquirimus.  —  Denique  id  colligitur  4.  ex  prop.  52 
Baji  damnata:  »Justitia,  qua  justificatur  per  fidem  impius,  consistit  forma- 
liter  in  obedientia  mandatorum,  quae  est  operum  justitia;  non  autem  in  gratia 
aliqua  animae  infusa,  qua  adoptatur  homo  in  filium  Dei  et  secundum  interio- 
rem  hominem  renovatur  ac  divinae  naturae  consors  efficitur,  ut  sic  per  Spiri- 
tum  s.  renovatus,  deinceps  bene  vivere  et  Dei  mandatis  obedire  possit. «  Hoc 
tamen  non  impedit,  quominus  in  adultis  justificatio  concipiatur,  ut  operatio 
Dei,  quae  gratia  habituali  (cum  connexis  virtutum  habitibus)  infusa  hominis 
ad  justitiam  tendentiam  et  motum,  qui  in  ipsis  dispositionis  actibus  contine- 
tur,  consolidet,  habitualem  stabilemque  reddat:  quo  sensu  dixit  Dominicus 
Soto  de  nat.  et  grat.  1.  2  c.  3 :  »  Dispositio  sufficiens,  quam  certo  et  infallibi- 
liter  sequitur  gratia,  est  inchoatio  quaedam  justificationis.*  Neque  catholica 
justificationis  notio  excludit  justitiae  sanctitatisque  incrementum  et  explica- 
tionem  per  virtutum  exercitium.  Cf.  Schazler  die  Lehre  von  der  Wirksam- 
keit  der  Sacr.  §  23  p.  418  annot. 

170-  Demonstratio  p.  II.  Gratiam  esse  formam  aliquam  et 
qualitatem  animae  inhaerentem  colligitur  1.  ex  verbis  conc.  vien- 
nensis  (n.  1683),  a  quo  dicitur  informans  i.  e.  formam  dans,  et  cate- 
chismi  tridentini  de  bapt.  n.  50:    »Est  autem  gratia,  quemadmodum 

tridentina  synodus  ab  omnibus  credendum  poena  anathematis  proposita 
decrevit,  non  solum  per  quam  peccatorum  fit  remissio,  sed  divina  quali- 
tas  in  anima  inhaerens,  ac  velut  splendor  quidam  et  lux,  quae  animarum 
nostrarum  maculas  omnes  delet  ipsasque  animas  pulchriores  et  splendi- 
diores  reddit;«  ex  verbis  Cyrilli  alex.  hom.  pasch.  10(Migne  77,618): 
»Spiritus  nos  similes  Christo  reddit  per  sanctificationis  videlicet  qualita- 
tem  dia.  iv  aYtacj[i(j>  rcoidryjtos  :  imago  enim  et  facies  veluti  quaedam  est 
Salvatoris  nostri  Christi,  Spiritus  divinam  in  nobis  figuram  per  seipsum 
quodammodo  exprimens.* 

2±  Idem  magno  consensu  docent  theologi  scholae,  praeeunte  s.Thoma, 
cujus  argumenta  lucidissima  supra  dedimus  quique  iterum  ita  statuitl,  2 
q.  119  a.  2  ad2:  »Omnis  substantia  vel  est  ipsa  natura  rei,  cujus  est  sub-  •' 
stantia,  vel  est  pars  naturae,  secundum  quem  modum  materia  vel  forma 
substantia  dicitur.  Et  quia  gratia  est  supra  naturam  humanam,  non  potest 
esse,  quod  sit  substantia  aut  forma  substantialis,  sed  est  forma  acciden- 
talis  ipsius  animae.  Id  enim,  quod  substantialiter  est  in  Deo,  accidentaliter  ' 
fit  in  anima  participante  divinam  bonitatem.« 

3.  Probatur  haec  pars  via  exclusionis.  Neque  enim  gratia  justifi- 
cationis  est  substantia,  ut  per  se  patet;  neque  mera  relatio  et  denomi- 
natio,  neque  motio  transiens,  ut  probant  argumenta  p.  primae;  neque 
modus  animae  quidem  inhaerens,  sed  re  ab  ejus  substantia  indistinctus, 
plus  enim  exigunt  verba  conciliorum  rationesque  allatae  n.  168,  et  gratia 
sanctificans  singulares  prorsusque  supernaturales  habet  effectus,  qui  non 
possunt  tribui  entitati  re  indistinctae  ab  animae  substantia,  quin  illorum 
supernaturalitas  in  discrimen  vocetur.  Reliquum  ergo  est,  ut  justificatio- 
nis  gratia  sitaccidens,  qualitas,  forma  quaedam  accidentalis.  Cf.  Schee- 
benl.  3  §  168-  170. 

171.  Thesis  CCIII.  ut  natura  atque  indoles  gratiae  justifican- 
tis  melius  intelligatur,  dicimus  illius  effectus  formales  esse  1.  delere 
illius,  qui  justificatur,  peccata  gravia,  eumque  2.  reddere  Deo  gra- 
tum  et  3.  justum ;  perfundere  4.  ipsius  animam  splendore  atque 
pulchritudine  coelesti ;  neque  mirum  5.,  cum  illi  indat  specialem 
cum  Dei  Filio  unigenito  similitudinem,  eumque  constituat  G.mem- 
brum  Christi  vivum,  filium  Dei  adoptivum  heredemque  gloriae ; 
imo  7.  divinae  reddat  consortem  naturae  ;  unde  sponte  sua  sequi- 
tur  8.  eam  justorum  actibus  dignitatem  novumque  valorem  con- 
ferre. 

Declaratio  p.  I.  Formae  alicujus  excellentia  ex  ejus  praesertim  effectu 
formali  colligi  potest.  Etsi  autem  simplicis  formae  unus  tantum  est  effectus 
adaequatus,  ob  varios  tamen  ipsius  respectus  relationesque  in  plures  poterit 
saepe  effectus  discerni  inadaequatos.  Quocirca  etiam  plures  partiales  effectus 
formales,   vel  quasi  formales  gratiae  in  justificatione  infusae  distinguimus : 

10' 

priinarios  vel  secundarios,   physicos  vel  ethicos,  privativos,   removentes  sciL 

maculas  peccati,  vel  positivos,  novam  conferentes  animae  supernaturalemque 

perfectionem.    Dicimus  ergo  gratiae  effectum  formalem  esse  primo  peccatorum 

remissionem.   Ut  autem  statum  quaestionis  melius  intelligas,  noveris  nos  sup- 

ponere  ex  praecedentibus,  in  justificatione  peccata  remitti:  modo  affirmamus 

hanc  remissionem  fieri  gratia  sanctificante  tamquam  causa  formali.   Jam  oritur 

subtilis  controversia  inter  theologos  de  oppositione,  quae  inter  gratiam  sancti- 

ficantem  et  peccata  exsistat.    Triplex  de  ea  viget  sententia.   Sunt  1.  qui  do- 

ceant,  gratiam  ex  natura  rei  et  physice  opponi  peccato,  sicut  lux  opponitur 

tenebris,  ita  ut  mutuo  se  excludant  e  subjecto.    Ex  patronis  hujus  sententiae 

alii  admittunt  cum  Vasquez  in   1.  2  disp.  204,  Platelio  synopsis  curs. 

theol.  11,402,   Schiffini  de  gratia  n.  178  etc,  repugnantiam  absolutam, 

quae   sententia  videtur  praeferenda;   alii    cum  Suarez  1.   7    c.   20  tuentur 

repugnantiam  physicam  quidem,  sed  non  essentialem,  ita  ut  potentia  Dei  ab- 

soluta  gratia  habitualis  simul  consistere  possit  in  anima  cum  peccato.  —  Alii 

2.   e  contrario  censent  gratiam  justificantem  non  expellere  peccatum  natura 

sua,   sed  tantum  lege  et  constitutione  Dei  decernentis  ad  praesentiam  quali- 

tatis  gratiae  remittere  peccatum,  nulla  facta  vi  qualitati  gratiae,   si  peccatum 

non  remitteret.    Ita  Scotus  cum  suis,  enominalistis,  Biel,  Jo.  de  Me- 

dina,  Coninck  etc.  —  Alii  3.  mediam  ineunt  viam  statuentes  gratiam  justi- 

ficationis  non  opponi  peccato  ex  natura  rei  tanta  oppositione,  quanta  opponitur 

calor  frigori,  albedo  nigredini ;   sed  oppositione  solum  m  o  r  a  1  i ,   fundata  in 

quadam  indecentia,   si  gratiae  excellentia  conjungeretur  cum  deformitate  pec- 

cati,  qualis  apparet  in  eo,  si  scurriles  mores  assumerentur  ad  dignitatem  pon- 

tificiam.    Ita  Lessius  de  div.  perfect.  XII,  11  n.  75  ss.;  XIII,  27  n.  195.   Cf. 

Ripalda  disp.  ult.  s.  14.  15.  16 ;  Suarez  1.  7  c.  12  ss. ;  Becanus  p.  3  de 

sacr.  c.  31  q.  3.  4;  Mazzella  d.  5  a.  6.  —  Qua  occasione  praeter  alia  quae- 

runt  theologi,  num  causa  formalis  remissionis  peccatorum  et  justificationis 

possit  esse  actus  ex.  gr.  contritio  perfecta.    Probabile  id  censet  Vasquez, 

imo  in  3.  p.  disp.  2  c.  6  statuit:   »In  adulto,  qui  justificatur  extra  sacramen- 

tum,   magis  certum   est,   eum  justificari  contritione  quam  gratia  habituali. <c 

Haec  tamen  opinio  communiter  a  theologis  rejicitur,  quia  a.  contritio  est  dis- 

positio   ad  remissionem  peccatorum  et  justificationem,   non  ergo   ipsa  forma 

justificans;   b.   remissio.  peccatorum  exhibetur  ut  beneficium  consequens  con- 

tritionsm,  non  ergo  ea  formaliter  efficitur.    Nullus  deinde  e.  peccator  potest 

condigne  satisfacere  pro  peccatis,  ergo  neque  seipsum  justificare.  —  Quaerunt 

insuper  theologi,  possitne  remitti  peccatum  sine  gratiae  infusione.    Mirum,  id 

fuisse  ex  rationibus  sat  levibus  a  pluribus  negatum,   quos  cf.  apud  Ripalda 

d.  ult.  sect.  2 1  s. ;  nam  evidens  videtur,  Deum  in  statu  naturae  purae  posse 

condonare  peccata,  quin  hominem  ad  statum  supernaturalem  elevet. 

172.  Demonstratio  p.  I.  1.  Probatur  ex  concilii  trid.  sess.  5  can. 
5:  »Si  quis  per  Jesu  Christi  D.  N.  gratiam,  quae  in  baptismate  confertur, 
reatum  originalis  peccati  remitti  negat,  A.  S. ;«  et  ex  sess.  6  c.  7  (n.  164), 
ubi  docet  causam  formalem  justificationis  et  quidem  unicam  esse  justi- 
tiam  Dei,  qua  nos  justos  facit,  qua  renovamur.  Atqui  secundum  idem 
concilium  justificatio  continetur  etiam  remissione  peccatorum.  Ergo  et 
hujus  causa  formalis  erit  gratia  justificans.  Praeterea  cap.  4  definit  justi- 

licationem  »translationem  ab  eo  statu,  in  quo  homo  nascitur  iilius  primi 
Adae,  in  statum  gratiae  et  adoptionis  filiorum  Dei.«  Atqui  in  omni  mu- 
tatione  terminus  a  quo  excluditur  termino  ad  quem.  Ergo  gratia  justifi- 
cationis,  quae  est  terminus  ad  quem  in  hac  translatione,  excludetur  status 
peccati. 

2.  Probatur  Scripturae  patrumque  effatis,  quibus  passim  affirmant 
gratiam  opponi  peceato  ut  lumen  tenebris  (n.  161  *),  sanitatem  aegritudini, 
novitatem  vetustati,  resurrectionem  morti.  Eph.  5,  8:  Eratis  enim  ali- 
quando  tenebrae:  nunc  autemlux  in  Domino.  Ut  filii  lucis  ambulate  ;  2.  Gor. 
9,  14:  Quae  enim  participatio  justitiae  cum  iniquitate?  aut  quae  societas 
lucis  ad  tenebras?  Atqui  lux  se  ipsa  excludit  tenebras  etc. 

3.  Illud  videtur  expellere  formaliter  peccatum  constituens  nos  Dei 
inimicos,  quo  reddimur  Deo  grati,  ejus  filii  et  amici:  hoc  autem  est,  ut 
videbimus,  gratia  in  justificatione  infusa. 

Neque  opponatur  gratiam  in  justificatione  infusam  esse  aliquid  p  h  y  s  i  - 
cuni,  peccatum  vero  esse  ordinis  muralis,  ideoque  gratiam  non  posse  for- 
maliter  excludere  peccatum.  Nam  et  peccatum  spectat  quadamtenus  ordinem 
physicum  ratione  maculae,  quam  includit;  et  gratia  essentialiter  spectat  quo- 
que  ad  ordinem  moralem  :  ad  hunc  enim  ordinem  spectat  et  amicitia  et  justitia, 
cujus  ipsa  est  causa  formalis;  amor  ille,  cujus  gratia  est  signum,  effectus,  ar- 
gumentum  et  realis  expressio:  unde  eo  ipso  quod  gratia  justificationis  est  ex- 
pressio  amoris  constituentis  nos  amicos  et  adoptantis  nos  in  filios,  non  videtur 
nobis  novus  favor  a  collatione  gratiae  justificantis  distinctus  ad  peccatorum 
remissionem  actualem  necessarius :  sed  ipsa  collatio  est  signum  remissionis, 
imo  ipsam  realem  peccatorum  remissionem  includit. 

173.  Scliolion  I.  Quare  de  facto  nunquam  simul  cohaerent  gratia  et  pec- 
catum  mortale  in  eodem  subjecto:  quod  colligitur  ex  1.  Joan.  3,  9  (n.  45 *) 
et  etiam  ex  damnatione  prop.  70  et  43  Baji:  »In  hominibus  poenitentibus 
ante  sacramentum  absolutionis  et  in  catechumenis  ante  baptismum  est  vera 
justificatio  separata  tamen  a  remissione  peccatorum. *  Imo  neque  simul  in 
eadem  anima  consistere  possunl  peccatum  grave  et  jwtificationis  gratia.  Opposita 
sententia  videtur  inniti  inadaequata  et  jejuna  gratiae  justificantis  notione,  qua 
consideratur  mere  ut  accidens  et  qualitas  aliqua  physica.  Cf.  Scheeben 
die  Herrlichk.  der  g.  Gnade  III,  2  ;  II,  7;  Mysterien  §  86.  —  Cum  ergo  gratia 
iustificans  cum  omni  pugnet  peccato  mortali  sitque  in  praesenti  ordine  forma- 
lis  causa  remissionis  peccatorum,  liquet,  in  praesenti  ordine  nunquam  unum 
peccatum  grave  sine  alio  remitti,  neque  remitti  posse.  Num  in  alio  ordine 
unum  peccatum  grave  sine  alio  remitti  possit,  in  dubium  revocare  licet. 

174.  Scholion  II.  De  peccati  venialis  remissione  haec  inter  alia  statuit 
Suarez  VII,  24:  1.  Peccatum  veniale  remitti  tantum  habenti  gratiam  justi- 
ficantem :  non  tamen  2.  semper  hac  gratia ;  neque  enim  quoties  haec  confer- 
,tur,  illud  remittitur.  Ideoque  3.  gratiam  habitualem  non  esse  formam  seipsa 
expellentem  peccatum  veniale.  Quamvis  vero  4.  Deus  possit  remittere  pecca- 
tum  veniale  sine  actu  peccatoris,  id  ordinario  non  contingere  (neque  unquam 

contingere,  si  justus  peccati  venialis  reus  actu  positivo  illi  inhaereret).  Obti- 
neri  5.  remissionem  hujus  peccati  vel  ex  opere  operantis,  actibus  scil.  caritatis, 
poenitentiae  aliarumque  virtutum,  quae  peccatis  commissis  opponuntur  vir- 
tualemque  eorum  displicentiam  involvunt;  vel  ex  opere  operato  per  sacramenta, 
ad  quae  tamen,  ut  hunc  producant  effectum,  conveniens  dispositio  requiritur. 
Cf.  Thomas  3.  p.  q.  87;  Ripalda  disp.  97  sect.  4;  Colletde  poenit.  p.  2 
c.  3  a.  1.  n.  32;  Linzer  Qtlschr.  1881  pag.  500  ss. ;  de  Augustinis  de  re 
sacr.  tr.  5  p.  1  a.  9 ;  Sasse  de  sacr.  Ecclesiae  II,  226  ss. 

175.  Declaratio  p.  II.  Aliquem  alteri  gratum  esse,  significat  eum 
hujus  frui  gratia  seu  benevolentia,  ei  placere  atque  esse  acceptum.  Benevolen- 
tia  vero  varia  esse  potest  pro  diverso  gradu  perfectionis  vel  bonitatis,  quae  in 
objecto  grato  reperitur.  Hinc  cum  omnes  creaturae  bonitate  aliqua  sint  prae- 
ditae,  omnes  Deo  gratae  dici  possunt  (Gen.  1,  4.  10  etc).  Verum  non  hac  ra- 
tione  generica  dicitur  gratia  sanctificans  hominem  reddere  gratum,  sed  speciali, 
quatenus  scilicet  hominem  ea  ornatum  sic  Deo  reddit  acceptum,  ut  sibi  in  illo 
complaceat  non  tantum  ut  in  servo  fideli,  sed  etiam  ut  in  amico  et  filio 
carissimo.  Ut  hic  effectus  melius intelligatur,  quaedam  ex  Mazzella  de  virt. 
infusis  d.  6  a  5  de  amicitia  adnotabimus.  Amicitia  1.  potest  accipi  vel 
inadaequate,  et  ita  est  amor  benevolus  unius  erga  alterum;  vel  adae- 
quate  et  ita  definitur  ab  Aristotele  »mutua  aliquorum  benevolentia  non  la- 
tens*  Pro  ratione  fundamenti  2.  mutuae  benevolentiae  potest  ea  distingui  in 
amicitiam  utilem,  delectabilem,  honestam,  quae  ultima  solum  meret 
nomen  verae  amicitiae.  Conditiones  autem  3.  ad  amicitiam  requisitae  sunt : 
a.  aequalitas  interamicos,  unde  illud  s.  Hieronymi  inMichaeae7  »ami- 
citia  pares  aut  invenit  aut  facit.*  Admitti  tamen  solet  etiam  amicitia  excel- 
lentiae,  quae  vigere  potest  inter  eos,  qui  sunt  in  diverso  dignitatis  gradu 
constituti :  sed  tunc  requiritur,  ut  superior  se  inclinet  et  ad  se  attollat  inferio- 
rem  eum  elevando  ad  convenientem  dignitatem :  quamobrem  rex  Alexander 
volens  Jonatham  judaeorum  ducem  in  amicum  assumere,  misit  ei  purpuram  et 
coronam  auream  (l.  Mach.  10,  2 0);  et  bene  notat  s.  Thomas  c.  gentes  IV, 
54:  »Quum  amicitia  in  quadam  aequalitate  consistat,  ea,  quae  multum  inae- 
qualia  sunt,  in  amicitia  copulari  non  posse  videntur.  Ad  hoc  igitur  quod  fami- 
liarior  amicitia  esset  inter  hominem  et  Deum,  expediens  fuit  homini,  quod 
Deus  fieret  homo,  quia  etiam  naturaliter  homo  homini  amicus  est  ut  sic,  dum 
visibiliter  Deum  cognoscimus,  in  invisibilium  amorem  rapiamur. *  b.  Bene- 
volentia,  et  quidem  C.  mutua,  qua  se  non  propter  utilitatem  vel  delecta- 
tionem,  sed  propter  se  diligunt,  ita  d.  ut  ea  non  lateat  ipsos:  quaeque  e.  ni- 
tatur  aliqua  bonorum  communione.  Ut  ergo  4:.  homo  amore  amicitiae  divinae 
tam  indebito  creaturae  servae  reddatur  dignus,  necesse  est,  ut  ipsi  infundatur 
d  o  n  u  m,  quo  elevetur  dignusque  reddatur  amore  divino,  quod  donum  dicimus 
esse  gratiam  sanctificantem ;  et  virtus,  qua possit  Deum  redamare  amore,  qui 
respondeat  amori  divino  tam  indebito;  hinc  legimus  Gal.  4,  4:  Quoniam  estis 
filii,  misit  Deus  Spiritum  Filii  sui  in  corda  vestra  clamantem:  Abba  Pater :  qua 
de  re  alias.    Cf.  Toletus  in  2.  2.  q.  23  a.  1 ;  Maurus  qq.  theol.  1.  2  q.  62. 

176.  Demonstratio  p.  II.  Veritas  hu.jus  partis  probatur  1.  ex  con- 
cilio  trid.,  quod  docet  sess.  6  cap.  4.  7,  hominem  fieri  in  justificatione  ex 
inimico  amicum  et  quidem  voluntaria  susceptione  gratiae  et  donorum.  2.  Ex 
ipso  nomine  gratiae,  quod  in  primis  tribuitur  gratiae  justificanti,   quae  in- 


reddit  nos  Deo  amicos.  151 

ter  omnes  eminet  gratias  a.  stabilitate  sua;  b.  dignitate,  cum  reli- 
quarum  omnium  sit  centrum,  finis,  meta;  C.  praestantia,  ratione  suorum 
effectuum;  d.  necessitate,  quia  sine  ipsareliquae  non  prosunt  ad  vitam  ae- 
ternam.  Hinc  cum  gratiae  sit,  nos  Deo  reddere  gratos,  in  primis  huic  gratiae 
effectus  iste  erit  tribuendus.  Quare  s.  Thomas  in  3.  dist.  26  q.  1  a.  2  ad  1  : 
» Sicut  albedo  facit  album  parietem,  sic  gratia  in  animam  agit  mundificando 
ipsam  et  gratificando.  *  Deinde  3.  sicut  peccatores  sunt  inimici,  ita  justi  amici. 
Ergo  sicut  eo,  quo  constituuntur  peccatores,  sunt  inimici :  ita  eo,  quo  justifi- 
cantur,  redduntur  amici. 

177.  ScholiOIl.  Occasione  hujus  effectus  formalis  theologi  alias  quae- 
stiones  subtiliores  instituunt,  ex  gr.  possitne  Deus  aliquem  honrnem  sibi 
facere  gratum  et  dilectum  sine  infusione  alicujus  gratiae  habitualis;  vel  pos- 
sitne  homo  gratia  sanctificante  praeditus  Deo  esse  non  gratus,  de  quibus  et 
similibus  cf.  Suarez  VII,  3.  4,  qui  inter  alia  statuit:  1.  »Impossibile  esse, 
formam  gratiae  inhaerere  animae  et  non  constituere  illam  participem  divinae 
naturae  et,  quantum  est  ex  se,  dignam  beatitudine  et  dilectione  divina,  imo  et 
amicHia  etc. a  2.  »Gratiam  posse  inhaerere  animae  et  non  reddere  hominem 
acceptum  ad  beatitudinem  et  ad  perfectam  amicitiam  .  .  .  Ratio  generalis  est, 
quia  operatio  est  res  distincta  ab  ipsa  natura  seu  gratia  et  posterior  illa  et 
pendens  ab  influxu  libero  Dei  novo  et  distincto,  quem  Deus  potest  pro  sua 
libertate  et  supremo  dominio  suspendere.  *  De  hac  tamen  propositione  dubitare 
licet,  si  gratia  plene  et  ut  decet  consideretur.  3.  »Esse  gratum  et  acceptum 
Deo  vel  ab  eo  dilectum,  ut  praecise  significat  objectum  proportionatum  tali 
amori  vel  acceptationi,  non  posse  homini  convenire  sine  intrinseca  gratia,  quae 
conferat  homini  participationem  divinae  naturae,  ratione  cujus  deificari  dicatur 
et  reddi  aptus  et  proportionatus  tali  dilectioni  Dei. «  Concedit  tamen  4.  homi- 
nem  posse  esse  et  dici  Deo  gratum  imperfectiori  quodam  gradu  absque  gratia 
inhaerente,  sed  addit:  »Nihilominus  tamen  dicimus,  illum  modum  gratifica- 
tionis  seclusa  inhaerente  ac  permanente  gratia  imperfectum  esse  et  ad  conna- 
turalem  rerum  ordinem  et  proportionem  insufficientem.*  Nam  ut  notat  s. 
Thom  as  2  dist.  26  q.  1  a.  1  ad  2,  de  ratione  amicitiae  esse,  ut  amicus  ami- 
eum  trahat  in  societatem  suae  fruitionis,  ut  in  hoc  sit  ejus  gloria  et  beatitudo, 
qua  ipse  beatus  est.  Hoc  autem  quoad  Deum  sine  gratia  sanctificante  haberi 
nequit.    Cf.  Schiffini  disp.  3  sect.  8. 

178.  Declaratio  p.  III.  Ut  clariora  reddantur,  quae  de  tertio  ef- 
feetu  formali  ac  generatim  de  justificatione  disserimus,  juverit  accuratius 
notiones  justitiae,  justificare,  justificationis  explicare.  De  ra- 
tione  justitiae  generatim  est  duplex  elementum :  debitum  et  aequalitas : 
est  enim  illa  virtus,  qua  satisfit  juri  alterius  seu  debito  secundum  deter- 
minatam  normam.  Pro  varietate  debiti  vel  normae,  cui  actiones  sunt 
adaequandae,  variae  oriuntur  justitiae  partitiones.  Justitia,  vi  cujus  in- 
ducitur  aequalitas  seu  conformitas  inter  cogitationes,  consilia,  affectus, 
verba,  opera,  seu  totam  vitam  et  legem,  qua  illa  regi  debet,  dicitur  justitia 
universalis  vel  generalis.  Haec  vero  distinguitur  1.  ratione  principii 
et  originis  in  humanam  et  divinam,  acquisitam  et  infusam,  prouti 
scil.  viribus  naturalibus  actuumque  exercitio  acquiritur  vel  a  Deo  imme- 

diate  confertur,  quae  distinctio  innuitur  Phil.  3,  9;  Rom.  4,  2;  10,  3  ss.; 
2.  ratione  legis,  ad  quam  estexpressa,  inpoliticam  seu  civilem,  na- 
turalem  seu  moralem,  legalem  seu  judaicam,  et  in  justitiam  fidei 
seuchristianam;  3.  ratione  modi,  quo  habetur,  in  actualem  et  habi- 
tualem.  Justitia  particularis,  quae  sub  hac  generali  subsumitur,  illa 
erit,  qua  inducitur  conformitas  seu  aequalitas  inter  actus  et  legem  in 
determinata  materia:  quo  sensu  quaelibet  virtus  dici  poterit  justitia  par- 
ticularis.  Tamen  nomine  justitiae  particularis  proprie  intelligitur  virtus, 
quae  respicit  alium  et  definiri  solet  »perpetua  et  constans  voluntas  jus 
suum  unicuique  tribuens.*  Et  haec  est  illa  justitia,  quae  inter  virtutes 
cardinales  (n.  205)  recensetur. 

Cum  autem  debitum  erga  alterum  et  hujus  jus  non  semper  ejusdem  sint 
rationis  ac  gradus  admittant,  justitia  haec  saltem  duplex  est.  Una  enim  vel 
reddit  quidem  alteri  debitum,  ita  tamen,  ut  deficiat  a  ratione  aequalis,  quia 
debitum  nunquam  extinguit  vel  exhaurit,  ut  religio  Deo,  pietas  parentibus, 
gratitudo  benefactoribus ;  vel  ita  reddit  alteri  debitum,  ut  redditio  deficiat 
plus  minus  a  ratione  debiti,  quod  tantum  est  morale  et  ex  honestate  virtutis, 
quale  habetur  in  liberahtate,  amicitia  etc,  quas  decet  recompensare  alicui  se- 
cunlum  ea,  quae  fecit:  et  haec  laxiori  sensu  justitia  dicitur,  et  virtutes,  quae 
ita  a  ratione  sive  aequalis  sive  debiti  deficiunt,  dicuntur  virtutes  justitiae 
(proprie  dictae)  annexae,  qua  de  re  praeclare  disserit  s.  Thomas  2.  2  q.  80. 
—  Altera  justitia,  proprie  dicta,  jam  magis  respicit  perfectam  debili  et  juris 
rationem,  quod  ita  secundum  quandam  aequalitatem  reddit,  ut  illud  extinguat, 
et  haec  dicitur  justitia  specialis.  Haec  specialis  iterum  distingui  solet  in 
commutativam,  quae  tribuit  unicuique  quod  suum  est,  servata  in  com- 
mutatione  aequalitate  rei  ad  rem,  et  in  hac  perfecta  justitiae  ratio  invenitur, 
ideo  est  justitia  stricte  sumpta;  in  distributivam,  quae  servat  proportio- 
nem  in  distribuendis  bonis  et  oneribus  publicis  (unde  principaliter  est  in  su- 
periore);  et  in  legalem,  quae  pro  objecto  formali  habet  honestatem  relu- 
centem  in  eo,  quod  is,  qui  est  pars  communitatis,  huic  praestet,  quod  a  parte 
qua  tali  debitum  est  in  ordine  ad  bonum  commune1).    Objectum  vero  mate- 


')  Nolumus  ingredi  quaestiones  subtiliores  de  justitia  legali,  de  ejus  in- 
dole,  objecto  mateviali,  motivo  etc.  Cf.  Costa-Rosetti  Zeitschr.  fur  k.  Theol. 
1892  p.  552 — 556.  Neque  volumus  dirimere  controversiam,  quae  minus  nunc  ad 
nos  spectat,  num  ea  sit  revera  cum  justitia  commutativa  et  distributiva  tertia  spe- 
cies  sub  justitia,  quae  recensetur  inter  virtutes  cardinales,  utplurimi  theologituen- 
tur.  Alii  enim  aliter  censent.  Ita  V.  Cathrein,  qui  postquam  fuerat  hujus  sen- 
tentiae,  re  diligentius  expensa,  eam  reformandam  statuit  (Zeitschr.  f.  k.  Th.  1901 
p.  635—648).  Praeeunte  s.  Thoma  censet,  justitiam,  quae  est  virtus  cardinalis 
justitiae  proprie  seu  pressius  dicta  et  particularis,  sub  se  complecti  duas  tantum 
species,  justitiam  commutativam  et  distr ibuti vam,  justitiam  vero  le- 
galem  esse  tunc  justitiam  tantum  sensu  laxiori,  improprio,  analogico.  Quod  si 
de  justitia  communiter  dicta  et  quateaus  est  virtus  generalis,  sit  sermo,  tunc  eam 
ex  aequo  complecti  sub  se  tamquam  partes  subjectivas  seu  species,  religionem, 
pietatem,  justitiam  legalem,  commutativam,  distributivam.  Ratio  prioris  partis 
hujus  asserti  potest  esse,  quia  justitia  legalis  a  propria  et  stricta  justitiae  ratione 
deficit,  cu.n  non  omnino  sit  ad  alterum :  neque  enim  communitas  a  membris  suis 

riale  hujus  virtutis  est  quilibet  actus  honestus  referibilis  ad  bonutn  commune 
seu  opera  factiva  et  conservativa  boni  communis,  ut  ait  Toletus  in  2.  2  q. 
58  a.  5. 

Unde  liquet  eandem justitiae  acceptionem  generalem  vel  specialem 
esse,  prout  scilicet  refertur  vel  ad  species  justitiae  sibi  subjectas,  vel  ad  altius 
genus.  ,  Quocirca,  inquit  Suarez  XII,  30,  ut  nominis  aequivocatio  tollatur, 
quatuor  modis  dicitur  generalis  justitia:  1.  universalissime  et  quasi  meta- 
phorice  pro  omni  virtute;  2.  generaliter  ac  proprie  prout  est  genus  ad  omnes 
virtutes  ad  alterum ;  3.  generice  i.  e.  ut  est  species  subalterna  hujus  generis 
et  genus  proximum  ad  tres  proprias  species  justitiae;  4.  prout  est  quaedam 
species  ultima  justitiae,  quae  universalitatem  habet  in  objecto  et  causalitate, 
et  dicitur  etiam  justitia  legalis.  Unde  e  contrario  justitia  specialis  dici  potest 
vel  respective  quaelibet  minus  generalis  respectu  superioris,  vel  absolute  de 
tribus  ultimis  speciebus  numeratis,  vel  inter  eas  distributiva  et  commutativa 
solet  specialis  justitia  vocari,«  vel  particularis,  quia  versatur  circa  bonum 
particulare  privatorura,  in  quo  distinguitur  a  legali,  quae  dicitur  generalis,  in 
quantum  actus  omnium  virtutum  temperat  et  ordinat  ad  bonum  commune. 

179.  Praeter  has  justitiae  acceptiones,  quae  omnes  significant  habitum 
animae,  aliae  habentur  translatae.  Transfertur  enim  hoc  nomen  vel  ad  ob- 
jectum,  circa  quod  servatur  Rom.  2,  26;  vel  ad  jus,  cui  reddit  debitum 
Isai.  5,  23;  vel  ad  legem,  secundum  quam  illud  redditPsal.  18,  9.  In  prae- 
senti  tractatu  nomine  justitiae  illam  intelligimus,  quae  in  se  omnes  virtutes 
ut  partes  integrae  suae  perfectionis  complectitur.  Ipsa  enim  est,  quae  inte- 
gram  homini  rectitudinem  tribuit  tam  in  se  ipso,  quam  in  ordine  ad  Deum  et 
proximum,  quod  necessarium  est,  ut  hominem  justum  simpliciter  constituat. 
Cf.  Thomas  2.  2  q.  58;  Lugo  de  jure  et  just.  d.  1. 

180.  Verbum  justificare  in  divinis  literis  multiplicemhabetsigni- 
ficationem.  Significat  enim  vel  approbare  seu  agnoscere alicujus prae- 
rogativas  Luc.  7,  35;  vel  jactare  justitiam ibid.  10, 29;  vel  declarare 
justum  declaratione  judiciali  et  forensi  sive  divina  Matth.  12, 37  (quae  signi- 
ficatio  protestantibus  maxime  placet  in  praesenti  controversia),  sive  hu- 
mana  Prov.  17,  15;  vel  facere  justum  collatione  justitiae  inhaerentis 
aut  hujus  augmenti  Apoc.  22,  11:  Qui  in  sordibus  est,  sordescat  adhuc,  et 
quijustus  est,  justificetur  adhuc,  et  qui  sanctus  est}  sanctificetur  adhuc. 
Haec  significatio  in  praesenti  quaestione  vera  et  catholica  est,  ut  patet 
a.  ex  art.  praecedenti;  b.  quia  iri  Deo  dicere,  declarare  est  facere,  secus 
judicium  Dei  est  falsum,  si  quem  declaret  justum,  qui  revera  a  parte  rei 
justus  non  est.  Ut  ergo  sit  verum,  justificationi  forensi  seu  declarationi 
justitiae  praeire  debet  justificatio,  qua  peccator  vere  fiatjustus;  quam  justi- 
ficatipnis  rationem  c.  universa  quoque  antiquitas  christiana  suosuffragio 
confirmat. 


distinguitur,  atque  adeo  haec  justitia  non  ita  respicit  bonum  comniune,  ut  a  bona 
operantis  praescindat.  Cf.  A.  V e rmeersch  c>.  J. Quaestiones  de  justitia,  Bru- 
sris  1901. 

181.  A  verbo  justificare  derivatur  justificationis  nomen,  cujus 
acceptio  pariter  multiplex  est.  Omissis  iis  signiiicationibus,  secundum  quas 
designat  declarationem  justitiae  aut  translate  1  e g e m  divinam,  no- 
men  hoc  vel  active  vel  passive  accipi  potest.  Active  acceptum  significat 
vel  singularem  operationem  Dei,  qua  completa  hominis  dispositione  eum 
ex  statu  injustitiae  ad  statum  verae  justitiae  inhaerentis  transfert,  vel  qua 
hominem  justum  facit  justiorem,  vel  omnem  operationem  Dei  a  prima  sa- 
lutariillustratione  usque  ad  infusionem  ipsius  justitiae.  Justificatio  vero 
p  a  s  s  i  v  e  accepta  effectum  denotat  justificationis  activae.  Quapropter  sicut 
hujus  est  triplex  notio,  ita  et  illius. 

Cf.  Bellarmintis  de  justific.  I,  1  ;  Suarez  VII,  6  et  in  primis  Wieser 
Pauli  Ap.  doctrina  de  justific.  §  1  7  ss.,  qui  omnibus  locis,  ad  quos  protestan- 
tes  pro  sua  significatione  provocant,  expensis  ita  §  18  n.  10  concludit:  »Sin- 
gulis  satis  consideratis,  quaenam  sit  summa  de  locis  sensum  judicialem  vocis 
cixatouv  indicantibus,  dubium  esse  nequit,  videlicet  haec  est:  a.  vocabula 
dixaioov,  oVx.aiwtxa,  Sotaiwatc;  nonnunquam  aut  certo  aut  probabiliter  ac- 
tum  judicialem  significare;  sed  b.  hunc  actum  judicialem  nunquam  talem 
esse,  ut  sine  re  et  veritate  fiat;  sed  c.  solummodo  talem,  ut  justificationem 
formalem  justitiaeque  exsistentiam  semper  supponat. «  Et  §  1 9  n.  1  0  statuit 
thesim:  »Loci$  singulis  in  sua  natura  suoque  contextu  diligenter  definitis, 
fcaec  de  voce  Stxaioov  in  epistolis  Pauli  indicata  deprehendimus :  a.  multo 
plures  esse  locos,  qui  sensum  justificationis  formalis,  quam  qui  sensum 
justificationis  forensis  prae  se  ferunt;  b.  nullumlocum,  qui  de  justificatione 
formali  agit,  supponere  forensem :  omnes  autem  locos,  qui  de  justificatione  fo- 
rensiagant,  supponerejustificationem  formalem:  C.  phrases,  justificari  ex  fide, 
justificari  gratis  et  gratia,  nunquam  sensum  forensem,  sed  semper  sensum 
formalem  indicare :  d.  momentumjustificationis  formalis  duplex  exsistere,  posi- 
tivum  renovationis  mentis  (Eph.  4,  24)  et  negativum  remissionis  peccatorum.* 

^Cum  ergo  dicimus,  gratiae  in  justificatione  infusae  esse  hominem 
reddere  justum,  significamus,  illius  esse  reddere  hominem  non  solum 
immunem  a  peccato  gravi,  sed  etiam  bene  dispositum  ad  omne  operan- 
dum,  quod  aequum  debitumque  est  secundum  fidei  lumen.  Verum  secer- 
natur  duplex  quaestio.  Aliud  est  quaerere,  num revera gratia  habitualis 
reddat  hominem  justum ;  aliud,  quomodo  eum  constituat  bene  dispositum 
ad  juste  agendum.  De  priori  agimus  hac  in  parte ;  de  altera  sermo  erit, 
cum  loquemur  de  virtutibus  infusis,  quae  tamquam  proprietates  et  facul- 
tates  ab  justificationis  gratia  exiguntur  et  eam  consequuntur. 

V182.  Demonstratio  p.  III.  Peccatorem  in  justificatione  reddi  ju- 
stum,  patet  1.  ex  ipso  verbo  justificare,  quod  accipi  debet  sensu  Deo 
digno  (n.  180);  2.  ex  concilii  trid.  doctrina,  formalem  causam  justifica- 
fionis  esse  justitiam  Dei,  quam  ab  ipso  accipimus,  et  qua  ipse  nos  justos 
facit  (n.  164) ;  3.  expatrurn  testimoniis  (cf.  Bellarminus  II,  8).  »Multisqui- 
dem  videtur,  inquit  Ghrysostomus  hom. ad neoph.,  coelestem gratiam  in 

peccatorum  tantum  remissione  consistere,  nos  autem  honores  computa- 
bimus  decem.  Hac  de  causa  enim  infantulos  baptizamus,  ut  non  sint  coin- 
quinati  peccato,  ut  eis  addatur  sanctitas,  justitia,  adoptio,  hereditas,  frater- 
nitas  Christi,  ut  ejus  membra  sint  omnes,  ut  Spirilus  habitatio  fiant«  etc. 
Hunc  vero  eflectum  esse  tribuendum  gratiae  in  justificatione  infusae  ut 
causae  formali,  patet  exconcilii  trid.  sess.  6  cap.J  et  can.  11  et  ex  prop. 
4^Baji  damnata  (n.  1694),  tum  ex  theologorum  consensu,  quibus  syno- 
nyma  sunt  justitia  inhaerens  et  gratia  justificationis.  Et  sane  gratia  in 
justificatione  infusa  omnia  complectitur,  quae  requiruntur  ad  constituen- 
dum  hominem  justum  i.  e.  bene  dispositum  ad  omne  id,  quod  est  debitum 
secundum  lumen  fidei :  ratione  enim  virtutum  inmsarum,  quae  ipsam  co- 
mitantur,  recte  ordinatur  justificatus  ad  Deum,  seipsum  et  proximum. 

183.  Ad  difficultates  solvendas  juverit  notasse,  1.  justitiam,  quam  justi- 
ficationis  gratia  confert,  esse  quidem  veram,  non  tamen  summo  gradu  per- 
fectam,  possumus  enim  et  debemus  in  justitiacrescere;  2.  eam  inesse  nobis 
una  cum  concupiscentia,  cujus  motus  non  impedit,  et  qui  potius  impediunt, 
quominus  semper  juste  agamus.  Difficultas  ergo  bene  agendi  non  probat,  ju- 
stitiam  non  inhaerere  nobis,  sed  tantum  cum  ordine  supernaturali  restitutum 
non  fuisse  ordinem  praeternaturalem.  Quare  3.  non  repugnat,  nos,  etsi  ju- 
stos,  esse  obnoxios  defectibus  et  maculis,  quibus  justitia  nostra  maculetur. 
Quo  sensu  scribit  Augustinus  de  civ.  DeiXIX,  27:  » Nostra  justitia  quam- 
vis  vera  sit  .  .  .  tamen  tanta  est  in  hac  vita,  ut  potius  peccatorum  remissione 
constet,  quam  perfectione  virtutum. €  4.  Ut  quis  dici  possit  justus,  non  re- 
quiri,  ut  actu  semper  juste  agat:  potest  enim  quis  ab  habitu  denominari. 
Unde  distingui  debet  inter  justitiam  habitualem  et  actualem.  Quae  illustran- 
tur  analogia  hominis,  qui  vi  creationis  rationalis  dici  potest  et  debet,  etsi 
a.  ratio  nondum  est  explicata,  neque  b.  semper  in  actu,  etsi  C.  ejus  usus 
saepe  impeditur  sensuum  imaginationisque  vivacitate  et  d.  erroribus  haud 
raro  maculatur. 

184.  Demonstratio  p.  IV.  Gratiam  pulchritudine  coelesti  ani- 
mam  perfundere,  consequitur  1.  ex  ejusdem  effectu  secundo:  tales  enim  nos 
efficit,  in  quibus  Pater  coelestis  sibi  complaceat,  i.  e.  gratos  et  gratiosos ;  pul- 
chritudinis  autem  maxime  proprium  est  placere,  amorem  sibi  conciliare  et  bene- 
volentiam.  2.  Ex  sensu  ipsorum  hominum,  quorum  judicio  virtus  pulchritu- 
dine  non  caret;  gratia  autem  non  unam,  sed  virtutum  collectionem  animo  ju- 
stificati  inserit.  Idem  3.  docet  catechismus  tridentinus  de  bapt.  n.  50, 
cum  vocat  gratiam  >splendorem  quendam  et  lumen,  quae  animarum  noslra- 
rum  maculas  omnes  delet,  ipsasque  animas  pulchriores  et  splendidiores  reddit.  * 
Quod  4.  saepe  et  diserte  docent  patres.  Ita  ex.  gr.  Chrysostomus  hom. 
ad  illuminandos  n.  3:  »Quemadmodum  si  quis  auream  statuam  tempore,  fumo, 
pulvere,  rubigine  foedatam  denuo  conflaverit,  eam  nobis  purissimam  atque 
fulgentem  restituit:  sic  et  naturam  nostram  Deus  peccati  rubigine  foedatam, 
multoque  affectam  delictorum  fumo  illa  pulchritudine  destitutam,  quam  ipsi 
ab  initio  indiderat,  denuo  conflavit  et  in  aquas  seu  in  conflatorium  injiciens 
et  pro  igne  gratiam  Spiritus  inmittens,  hinc  renovatos  cum  solaribus  radiis 
splendore  decertantes  educit,  contrito  vetere  homine,  novo  autem  splendidiori, 

quam  vetus  erat,  condito.«  Cyrillus  alex.  dial.  7  de  Trin.  p.  683:  »Hoc 
igitur,  quod  divinam  nobis  imaginem  insculpit  et  sigilli  instar  praestantiorem 
mundo  pulchritudinem ingenerat,  nonne  Spiritus  est?*  —  Ambrosius  Hex. 
VI,  47:  »Utrum  secundum  corpus  an  secundum  animam  justificatio  tibi  con- 
ferri  videatur?  quaeso,  respondeas.  Sed  dubitare  non  potes,  cum  justitia,  unde 
justificatio  derivata  est,  mentis  tuae  utique,  non  corporis  sit.  Pictus  es  ergo, 
homo,  et  pictus  a  Domino  Deo  tuo.  Bonum  habes  artificem  atque  pictorem: 
noli  bonam  delere  picturam,  non  fuco,  sed  veritate  fulgentem,  non  cera  ex- 
pressam,  sed  gratia. *  —  Augustinus  de  Trin.  XV  c.  8  n.  14:  »Natura,  cum 
a  suo  conditore  justificatur,  a  deformiformaformosam  transfertur  in  formam.* 
Denique  aliis  omissis  s.  Bonaventura  in  2.  dist.  29  a.  1  q.  1  :  »Quod  enim 
creatura  consecretur  in  templum,  adoptetur  in  filiam,  assumatur  in  conjugium, 
hoc  est  supernaturale  complementum  omnis  creaturae.  Et  ideo  nec  consecratio, 
nec  adoptatio,  nec  unio  animae  ad  Deum  fit  per  aliquam  proprietatem  naturae, 
sed  per  aliquod  donum  gratiae  superadditum,  quod  animam  consecret,  ut  sit 
templum ;  assimilet,  ut  sit  Dei  filia;  quod  faciem  decoret  animae,  ut  apta  sit 
esse  Dei  sponsa.  Haec  autem  omnia  facit  gratia  gratum  faciens ;  cui  est  adeo 
jivncta  Dei  conformitas,  ut  nullo  modo  possit  Deo  dissimilis  fieri;  adeo  juncta 
spiritualis  venustas,  ut  nullo  modo  possit  deformari,  et  ideo  reddit  Deo  animam 
acceptam,*  quae  sunt  derivata  ex  Alexandro  hal.  p.  II.  q.  9  !  m.  1  a.  3 
§'  1.  2.  S.  Thomas  in  Ps.  25:  »Gratia  divina  pulchrificat  sicut  lux.* 

185.  Comparatio,  qua  gratia  confertur  luci,  admodum  opportuna  est  ad 
gratiae  praerogativas  illustrandas,  ut  pluribus  ostendit  Scheeben,  die  Herr- 
lichkeiten  der  gottl.  Gnade  1.3  c.  1.  Exhibetur  scil.  1.  ut  lux,  quia  Deus  pater 
luminum  est  Jac.  1,17;  participationum  autem  ad  extra  sane  nobilissima  est 
per  gratiam,  ratione  ergo  originis;  2.  ratione  virtutis:  lux  enim  a.  dis- 
sipat  tenebras  et  illuminat,  ita  et  gratia  illuminat  et  intellectum  dat  parvulis 
(Ps.  118,  130);  non  tantum  b.  afficit  exterius,  sed  intus  pervadit  corpora  pel- 
lucida:  ita  gratia  omnes  recessus  animae  pervadit,  penetrat,  omnia  refingit; 
lux  C.  confert  rebus  colorem,  pulchritudinem,  adeo  ut  ea  recedente  omnia  hor- 
reant,  amittant  splendorem ;  ea  corpora  facit  sidera,  cristallum  soli  persimile: 
ita  gratia  absente  bona  vel  maxima  carent  pretio,  ea  praesente  deificatur  homo. 
Lux  d.  dilatat,  ita  gratia  dilatat  corda,  ut  mundus  ipsis  sit  angustus  nimis. 
Lux  e.  calefacit,  ita  gratia  sancto  accendit  amore ;  lux  f.  attrahit,  ut  omnia 
respiciant  solem:  ita  gratia  corda  attrahit  adDeum;  lux  g*.  fecunditate  et  vita 
donat :  ita  et  gratia  steriles  ante  animas  ad  opera  salutis  reddit  intentas ;  me- 
diante  luce  ll.  imagines  admodum  expressae  obtinentur,  ut  in  speculo  vel  ope 
photographiae :  ita  gratia  nos  reddit  deiformes.  Similis  est  3.  gratia  luci  ra- 
tione  proprietatum.  Nil  enim  luce  purius,  candidius,  serenius,  hilarius, 
subtilius,  actuosius,  mitius  etc.  Jam  vero  proprietates  analogas  communicat 
gratia  animae,  ut  patet  ex  vitis  sanctorum.  Cf.  Vega  de  justific.  doctrina 
universa  1.  5  c.  8. 

186.  Denionstratio  p.  V.  Ex  gratia  miram  redundare  in  animam 
pulchritudinem,  etiam  ex  eo  liquet,  quod  hominem  refingit  ad  simili- 
tudinem  unigeniti  Fihi,  qui  est  speciosus  forma  prae  filiis  hominum, 
cujus  imprimit  lineamenta.  Haec  est  1.  certa  doctrina  patrum,  nomina- 
tim  Cyrilli  alex.,  qui  id  saepissime  inculcat.    »Neque  enim,  ita  ille  in 

thes.  ass.  32  (Migne  75,526),  adoptione  et  similitudine  filii  essemus,  nisi 
ipso  vero  Filio  praesupposito,  ad  quem  efformamur,  qui  ad  similitudinem 
ipsius  arte  quadam  et  gratia  traducimur.*  Quod  2.  non  obscure  ss.  Scri- 
pturae  innuunt,  cum  Ghristum  vocant  primogenitum  intermultosfratres: 
inter  fratres  autem  vi  ipsius  generationis  solet  esse  quaedam  similitudo ; 
atqui  regeneratione  filii  Dei  et  fratres  Christi  constituimur.  Clarius  vero 
hoc  significat  s.  Paulus  ad  Galat.  3,  21  scribens:  Quicunque  in  Christo 
baptizati  estis,  Christum  induistis ;  et  4,  19:  Filioli  mei}  quos  iterum  par- 
turio,  donec  formetur  Christus  in  vobis. 

In  quae  verbaCyrillus  1.  4  in  Isaiam  or.  2  (Migne  70,  935):  j>Dicemus 
ut  possumus ;  formaturenim  homo  simplieiter,  nempe  de  terra,  quemadmodum 
et  primus  parens  Adam  .  .  .  Formatur  item  in  filium  Dei,  intelligibiliter  in- 
formatus  diviuarum  legum  scientia,  ad  speciem  effigiemque  excellentem,  quae 
virtutum  ornatu  in  animis  hominum  inhaeret  et  insidet.  Haec  autem  pulchri- 
tudo  intelligitur  spiritualis.  Formatur  etiam  veluti  in  Christo  per  Spiritus 
sancti  participationem  ad  ipsius  speciem  . . .  Formatur  autem  in  nobis  Christus 
sancto  Spiritu  nobis  divinam  quandam  formam  per  sanctificationem  et  justi- 
tiam  immittente.  Sic  enim,  sic  in  animis  nostris  elucet  character  substantiae 
Dei  et  Patris,  reformante,  ut  dixi,  sancto  Spiritu  nos  per  sanctificationem  in 
ipsum. «  —  In  priorem  vero  locum  scribit  Chrysostomus:  »Hoc  est  ean- 
dem  formam,  eundem  typum  habetis  omnes,  videlicet  Christi.  Qui  prius  erat 
ethnicus  aut  judaeus  aut  servus,  nunc  obambulat  formam  gestans  non  angeli, 
neque  archangeli,  sed  universorum  Dominum  in  sese  Christum  repraesentans.* 
—  Gregorius  naz.  or.  40  in  sancta  lumina  n.  27  :  »Ex  quo  die  per  baptis- 
mum  immutaris,  veteres  omnes  notae  cessarunt,  una  forma  omnibus  impositus 
est  Christus;*  et  or.  18  n.  13  de  patre  suo  ait:  »Ad  eam  regenerationem, 
quae  per  aquam  et  Spiritum  efficitur,  ipse  accedit,  per  quam  hominis,  qui  se- 
cundum  Christum  est,  formationem  et  perfectionem  terrenique  ad  spiritum 
immutationem  et  refectionem  Deo  confitemur.  * 

3.  Sicut  Adam  parens  est  humani  generis,  ita  Christus  parens  gene- 

ris  reparati.  Atqui  generatione  ex  Adamo  omnes  contrahimus  lineamenta 

ipsius,  portamus  imaginem  terreni  hominis.  Regeneratione  ergo  ex  Christo 

illa  delebuntur,  et  Christi  induemus  imaginem.   Nam  si  ratione  resur- 

rectionis  Paulus  scribere  potuit  1.  Cor.  15,  49:  Igitur  sicut  portavimus 

imaginem  terreni,  portemus  et  imaginem  coelestis:  poterit  idem  dici  secun- 

dum  animam  ratione  regenerationis. 

187.  Demonstratio  p.  VI.  Constituimur  justificationis  gratia  mem- 
bra  viva  corporis  Christi.  Etsi  enim  homines  redduntur  membra  Christi 
eo  ipso,  quod  membra  sunt  Ecclesiae :  tamen  gratia  justificante,  qua  vita 
supernaturalis  continetur,  viva  sunt  membra.  Belle  in  justificatione  com- 
pletur  typus  vel  repetitur  miraculum  Elisei,  qui  incumbendo  super  Suna- 
mitidis  filium,  se  contrahendo  et  ponendo  os  suumsuper  osejusetoculos 
super  oculos  ejus  et  manus  super  manus  ejus  vitam  amissam  reddidit 
4.  Reg.  4,  32.   Ita  Christus  Verbum  incarnatione  abbreviatum  per  om- 

nia  nobis  similis  factus  est,  excepto  peccato,  ut  vitam  supernaturalem 
amissam  nobis  restitueret  atque  veluti  inspiraret.  Et  quia  gratia  justifi- 
cante  homo  redditur  membrum  Christi  vivum,  dicere  poterit  cum  Paulo 
Gal.  2,  20 :  Vivo  autem,  jam  non  ego :  vivit  vero  in  me  Christus.  Mani- 
festum  autem  est,  ex  conjunctione  fidelium  cum  Christo  capite,  quae  con- 
summatur  gratia  sanctificante,  singularem  redundare  injustificatosnobi- 
litatem  et  dignitatem,  quam  incarnatione  non  supposita  ceteris  paribus 
nunquam  justi  essent  adepti. 

188.  Constituimur  insuper,  quod  est  praecipuum,  gratia  justificante 
filii  Deiadoptivi.  Adoptio  a  theologis  praeeunte  Thoma  3.  p.  q.  23 a.  1 
definitur:  »Personae  extraneae  in  filium  et  heredemgratuitaassumptio;* 
et  in  ep.  conc.  francofordiensis  ad  episc.  Hispaniae  legimus:  »Quid 
est  adoptio,  nisi  caritatis  copulatio,  qua  pater  adoptione  sibi  copulat  filium, 
quem  per  generationem  non  habet?«  Unde  colligimus  1.  filiationem 
adoptivam  differre  a  naturali ;  ita  tamen  2.  differre,  ut  ad  hanc  proxime 
accedat,  ejus  in  locum  succedat  eamque  aemuletur  ut  ipsius  vicaria; 
3.  voluntatem  gratiamque  adoptantis  supplere,  quodraturaedeest;  ideo- 
que  4c.  hanc  dignitatem  naturae  non  esse  insitam,  sed  ad  eam  accedere 
et  accessu  suo  eam  elevare  ad  conditionem  indebitam.  Maximum  autem 
discrimen  est  inter  adoptionem  divinam  et  humanam :  haec  enim  a.  oritur 
ex  indigentia,  illa  ex  bonitatis  divinae  abundantia,  qua  Deus  filii  naturalis 
similitudinem  creaturis  rationalibus  communicat.  b.  Adoptio  humana 
supponit  naturae  similitudinem ;  divina  illam  communicat,  quantum  ca- 
pax  est  natura  creata;  c.  illa  fit  externa  acceptatione,  quin  adoptatus 
intrinsecus  mutetur,  perficiatur;  haec  fit  regeneratione,  qua  immutatur 
adoptatus  novumque  ,accipit  esse  supernaturale  infusione  gratiae  inhae- 
rentis,  mirumque  in  modum  perficitur,  unde  prius  adaptat  quam  adoptet, 
ut  non  solum  filii  Dei  nominemur,  sed  et  simus  (1.  Jo.  3,  1).  Alia  discri- 
minis  capita  indicat  Mazzella  d.  5a. 8.  De  ejus  praestantia  cf.  Schee- 
ben  §  57  ss.;  87;  Terrien  la  grace  et  la  gloire  1.  1  c.  1  ss. 

189.  Adoptionem  effectum  esse  justificationis,  patet  a.  ex  hujus  de- 
fmitione  tradita  a  concilio  trid.  sess.  6  c.  4;  continetur  enim  justificatio 
translatione  »ab  eo  statu,  in  quo  homo  nascitur  filius  primi  Adae  in  sta- 
tum  gratiae  et  adoptionis  filiorum  Dei;«  b.  ex  Scripturis,  secundumquas 
justi  omnes  sunt  filii  Dei;  c.  ex  eo,  quod  justificamur  regeneratione,  ge- 
nerationis  autem  terminus  est  filiatio:  non  vero  hoc  in  casu  naturalis, 
ut  evidens  est :  ergo  adoptiva.  Huc  d.  pertinet  doctrina  patrum,  Filium  Dei 
idcirco  factum  esse  filium  hominis,  ut  nos  redderet  filios  Dei,  atque  hoc 
inter  ipsum  et  justos  esse  discrimen,  quod  ille  natura  sit  Filius,  nos 
adoptione  et  gratia. 

190.  ScholiOIl  I.  1.  Quaerunt  theologi,  utrum  gratia  sanctificans  sit 
fortna  adaequata  et  propria  seipsa  comtituens  homines  filios  Dei,  quocl  plerisque 
theologis  placet,  cura  haec  videatur  clara  doctrina  conc.  tridentini  sess.  6 
c.  7 ;  an  potius  justi  constituantur  filii  Dei  participatione  divinae  naturae  seu 
Spiritus  sancti,  quera  sanctiticans  gratia  attrahit  in  justos  iisque  unit.  Quod 
nonnulli  tuentur  theologi,  ut  !Les  sius1),  Petavius  de  Trin.  VIII,   4  ss., 

')  De  div.  perfect.  XII,  cum  appendice  subjecta  et  de  summo  bono  1.  2  c.  1, 
qui  priori  loco  snam  sententiam  ita  explicat :  „Sed  quo  medio,  qua  ratione  adoptio- 
nem  nobis  contulit?  Ratioae  prorsus  admirabili ;  nam  primo  unum  hominem  in  filium 
naturalem  assumpsit  tota  divinitatis  plenitudine  in  ipsum  refusa  et  substantialiter 
unita;  per  hunc  adoptat  et  filios  Dei  efficit  omnes  illos,  qui  illihomini  per  fidem  et 
sacramenta  tamquam  rami  trunco  et  palmites  viti  inseruntur.  Statim  enim,  ut  quis 
adhaerescit  Christo,  a  Spiritu  Christi,  qui  est  ejus  divinitas,  veluti  animatur  et  vi- 
vificatur,  ac  proinde  efficitur  filius  Dei :  qui  enim  Spiritu  Dei  aguntur,  hi  sunt  filii  Dei, 
ut  inquit  Apostolus  Rom.  8,  14.  Eodem  enim  Spiritu  vivunt,  quo  Deus  ipse,  et  quo 
Christus  Filius  Dei  naturalis  vivit,  etsi  hic  spiritus  diverso  modo  istis  communicetur. 
Personis  enim  divinis  communicatur  per  identitatem  .  .  .  humanitati  vero  Christi 
per  hypostaticam  unionem,  nobis  per  quandam  extensionem,  qua  mediante  dono 
gratiae  justificantis  incipit  esse  noster  spiritus,  nostra  vitanosinhabitans,  movens. 
ornans,  regens  et  omnes  vitales  functiones  Domiuo  placentes  in  nobis  excitans  et 
edens.  Itaque  hoc  Spiritu  diviaae  personae  vivunt  naturaliter,  cum  sit  illarum 
esse  et  vita  naturalis ;  humanitas  Christi  quasi  naturaliter  propter  substantialem 
unionem  :  nos  vero  omnino  supernaturaliter  .  . .  Cogita  Spirituai  Christi  esse  veluti 
immensam  quandam  animam,  quae  angustiis  istius  humanitatis  non  coercetur,  sed 
in  omnem  partem  quasi  in  infinitum  exundat :  itaque  sufficiens  est,  ut  non  solum 
illum  hominem  seu  hoc  individuum,  sed  omnes  etiam  illos,  qui  illi  adhaeserint, 
vivificet  et  consequenter  filios  Dei  efficiat.  Facit  autem  haec  non  immediate  per  se 
nos  informanclo,  sed  per  dona  gratiae,  quae  nobis  infundit.  Sumus  ergo  filii  Dei 
proprie  et  formaliter  non  tam  per  donum  aliquod  creatum  secundum  physicam 
suam  entitatem  consideratum,  quam  per  inhabitationem  et  possessionem  Spiritus 
divini  vivificantis  et  regentis  animas  nostras,  sive  per  gratiam  habitualem,  quate- 
nus  haec  facit  nos  pnssidere  Spiritum  Dei".  Haec  sententia  admodum  displicet 
Ri  paldae,  qui  disp.  ult.  sect.  8  et  10  n.  127  nimis  rigidam  censurain  de  ea  pro- 
nunciat:  „Quae  sententia  mihi  videtur  suspecta  et  tanto  theologo  indigna.  Accedit 
proxime  sententiae  haereticorum  asserentium  nos  justificari  per  formam  extrinse- 
carn."  Censurae  hujus  rigorem  merito  carpunt  alii  gravissimi  theologi,  ut  Kleut- 
gen  Theol.  der  Vorz.  II,  727;  Franzelin  de  Trinit.  p.  636  a.  et  Pesch  II. 
n.  676  ss.,  qui  Lessii  sententiam  benignum  in  sensum  interpretatur.  Quod  cl.  S  c  h  e  e- 
b  e  n,  qui  hujus  sententiae  patronis  aocensetur,  propterea  graviter  impugnatus  a 
Grranderathin  fasc.  lit.  Zeitschrift  fiir  kath.  Theol.  1 878  p.  581  ss. ;  1881  p.  283  ss.; 
1883  p.  492  ss. ;  1884  p.  545  ss.,  attinet,  notetur  1.  eum  negare  Spiritum  s.  essecau- 
sam  formalem  adoptionis,  quatenus  haec  una  cst  cum  sanctificatione  verusque 
justificationis  effectus  formalis,  prout  eam  exhibet  conc.  tridentinum.  Tueri  2.  jus- 
tificationem  plene  constitut  im  praesupponi  ei  filiationis  plenitudini,  quam  perficit 
et  consummat  inhabitatio  Spiritus  s. :  H.  filiationis  plenitudinem  adaequate  consti- 
tui  gratia  justificante,  quitenus  haec  est  non  solum  forma  inhaerens,  sed  simul 
etiam  vinculum  Spiritus  inhabitantis,  idque  4.  illustrari  ex  conjuge,  quae  ob  uni- 
tatem  carnis,  quam  contrahit  cum  viro,  pleniore  ratione  fit  filia  patris  viri  sui,  quam 
mera  adoptione.  lta  et  nos  incorporatione  in  Christum  pleniori  ratione  reddimur 
participes  filiationis  divinae,  quam  mera  adoptione  per  gratiam.  Cf.  Handb.  169, 
praesertim  n.  814  ss. ;  879-83;  863  ss.  col.  838;  Katholik  1884.  II,  56!  ss. ;  1885. 
I,  18  ss. 

Thomassinus  de  incarn.  VIII,  9  ss.,  et  nostra  aetate  Jovene1):  quae 
opinio  illustrari  forte  posset  hac  ratione:  Constituimur  filii  Dei  regeneratione. 
De  ratione  vero  generationis  est  naturae  communicatio :  cum  ergo  aliunde 
constet,  nos  revera  vi  regenerationis  reddi  naturae  divinae  consortes,  partici- 
pes  non  solum  charismatum  Spiritus  s.,  sed  ipsius  Spiritus  sancti,  ut  mox  vi- 
debimus:  sequi  videtur,  nos  pleniori  saltem  sensu  reddi  filios  Dei  adoptivos, 
quatenus  regeneratione  in  nos  transit  Spiritus  adoptantis:  adeo  ut  adoptatus, 
quamvis  non  naturaliter  possideat  naturam  adoptantis  (tunc  enim  esset  filius 
naturalis),  supernaturaliter  illam  participet.  Unde  nobilissima  erit  haecfiliatio 
adoptiva,  aemula  filiationis  naturalis,  filiationis  adoptivae  gratia  justificationis 
inhaerente  jam  collatae  consummatio  et  fastigium  juxta  Pauli  verba  Gal.  4,  4 
(n.  17  5). 

2.  Quaeritur.  numjusti  V.  T.  fuerint  filii  Dei.  Merito  id  affirmat  Suarez 
in  3  q.  23  a.  3:  verum  simul  notat  a.  eos  fuisse  filios  Dei  non  vi  V.  T.,  secl 
quatenus  fide,  spe  et  caritate  jam  ad  novum  spectabant.  j,Deinde  b.  illi  anti- 
qui  justi,  licet  vere  essent  filii,  tamen  non  habebant  statum  filiorum,  sed 
servorum,  quia  erant  sub  lege  et  spiritu  timoris  ducebantur,  unde  erant  tam- 
quam  parvulus,  qui  quamdiu  sub  actoribus  et  tutoribus  est,  nihil  differt  a 
servo  (Gal.  4,  2).  Denique  c.  pro  illo  statu  carebant  perfectione  gloriae,  unde 
non  poterant  adire  perfectam  hereditatem,  donec  Christus  veniret.  Erat  ergo 
illa  adoptio  vera,  sed  imperfecta. * 

3.  Quaeritur,  possitne  Deus  aliquem  adoptare  in  filium  absque  gratiae 
sanctificantis  infusione.  Suarez  de  gr.  VII,  3  id  utcunque  fieri  posse  con- 
cedit;  de  facto  tamen  non  fieri  atque  hunc  adoptandi  modum  minus  rerum 
congruentiis  et  analogiis  convenire.    Cf.  Becanus  c.  18  p.  2.  3. 

191.  Scholion  II.  De  filiorum  pane.  —  Si  1.  Deus  est  Pater  noster, 
patris  autem  est  filiis  providere  panem,  profecto  et  filiis  suis  Pater  coelestis 
panem  condignum  providebit.  Eum  sane  praebet  in  eucharistia.  Quod  si 
2.  tantus  est  panis,  quantae  excellentiae  erit  vita  gratiae,  quae  illo  conserva- 
tur,  sustentatur,  fovetur?  Sic  mutuo  illustrat  et  gratiae  praestantia  excellen- 
tiam  eucharistiae,  et  hujus  dignitas  illius  pretium.  Sicut  3.  praestantia  illius 
panis  est  invisibilis,  sensuum  judicio  non  aestimanda,  sed  fide  tantum  cognita : 
ita  et  vita  gratiae  quae  infunditur  in  justificatione,  non  sensibus  est  aesti- 
manda,  oculis  non  usurpatur  (saltem  in  se  et  immediate),  fidei  tantum  est 
pervia.  Et  sicut  4.  mutatio  panis  in  Christi  corpus  est  interior  manentibus 
tamen  speciebus :  ita  licet  is,  qui  foris  est,  noster  homo  corrumpatur,  tamen  is, 
qui  intus  est,  renovatur  de  die  in  diem  2.  Cor.  4,  16.  Cf.  Chrysologus  s.  (>7. 
72;  Scheeben  Herrl.  der  g.  Gnade  II,  6;  Mysferien  §  71. 

192.  Ex  gratiae  justificantis  praerogativa,  qua  nos  reddit  filios  Dei  ado- 
ptivos,  consequitur  et  altera ;  nam  teste  Paulo  Gal.  4,  7  ;  Rom.  8,  1  7 :  Si  filii 
(sumus)  et  heredes:  heredes  quidem  Dei,  coheredes  autem  Christi.  Controversia 
vero  est  inter  theologos  de  jure,  quo  potiuntur  justi  vi  gratiae  sanctificantis 


')  In  libro  mscr.  cui  titulus  „de  vita  deiformi,"  in  quo  fuse  nititur  hanc  illu- 
strare  sententiam,  atque  non  solum  ad  patrum  graecorum  testimonia,  sed  ad  ipsum 
s.  T h o m  a m  in  3  dist.  10  q.  2  a.  1  qcl.  3et  Alexandrum  hal.  summae  theol.  3. 
p.  q.  61  m.  3  a.  2  et  ad  haud  paucos  theologos  graves  recentiores  provocat.  Cf.  in- 
fra  n.  200. 

et  adoptionis  ad  ipsam  hereditatem.  Ripalda  disp.  ult.  s.  10  triplex  distin- 
guit  jus  :  »  Alterum  est  jus  morale  strictae  justitiae,  ratione  cujus  fieret  injuria 
stricta  justo,  si  negaretur  a  Deo  gloria:  quod  jus  ad  gloriam  ut  coronam  con- 
venire  justis  (ex  meritis)  statuimus  disp.  83.  Alterum  jus  pbysicum  exigen- 
tiae  naturalis,  quale  convenit  cuicunque  naturae  in  suas  proprieiates,  ratione 
cujus  vis  inferretur  gratiae,  si  privaretur  bereditate  gloriae,  sicut  vis  infertur 
naturae,  cum  privatur  sibi  debita  proprietate.  Tertium  est  jus  solius  conna- 
turalitatis  et  dignitatis  pbysicae  seu  capacitatis  naturalis:  quae  lata  quadam 
significatione  vocem  juris  obtinere  potest. «  Jam  vero  gratiae  denegat  jus  mo- 
rale  et  pbysicum,  tribuitque  »jus  solius  connaturalitatis  seu  dignitatis  pby- 
sicae  et  babilitatis  naturalis,  ut  gratiose  acceptemur  in  gloriam.* 

193.  Denioiistratio  p.  VII.  »Per  gratiam  vero  habitualem  fieri 
hominem  participem  naturae  divinae,  scribit  Ripalda  1.  c.  s.  7, 
ideoque  gratiam  esse  participationem  deitatis  adeo  frequens  et  constans 
est  theologorum  assertum,  ut  absque  temeritate  negari  non  possit.  Ita 
s.  Thomas  et  reliqui  theologi  cum  illo  1.  2  q.  110  a.  2;  q.  112  a.  1; 
3.  p.  q.  2  a.  10  ad  1.«  Revera  1.  id  docent  patres  occasione  verborum 
Psalm.  81,  G:  Ego  dixi:  dii  estis  et  filii  excelsi  omnes ;  2.  Petr.  1,  4:  Per 
quem  maxima  et  pretiosa  nohis  promissa  donavit,  ut  per  haec  efficiamini 
divinae  consortes  naturae.  Neque  2.  id  affirmant  tantum  et  comprobant, 
sed  etiam  illustrant  similitudinibus ;  docent  enim  ita  nos  reddi  divinitatis 
participes,  ut  ferrum  ignitum  ignis,  aer  illuminatus  luminis,  gutta  aquae 
vino  immissa  vini  etc.  Ita  s.  B  a  s  i  1  i  u  s  de  Spir.  s.  c.  9  n.  23 :  » Quemadmodum, 
inquit,  corpora  nitida  peliucidaque  contacta  radiis  solisfiuntetipsasupra 
modum  splendida  et  alium  fulgorem  ex  se  profundunt:  sic  et  animae  Spi- 
ritu  afflatae  et  illustratae  fiunt  et  ipsae  spirituales  et  in  alios  gratiam  emit- 
tunt  .  .  .  Hinc  cum  Deo  similitudo  et,  quo  nil  sublimius  expeti  potest, 
hinc  est,  ut  Deus  fias.«  Huc  3.  refer  prop.  Baji  damnatas  42  (cf.  n.  169) 
et  21:  »Humanae  naturae  sublimatio  et  exaltatio  in  consortium  divinae 
naturae  debita  fuit  integritati  primae  conditionis,  ac  proinde  naturalis  di- 
cenda  est,  et  non  supernaturalis.«  Accedunt  4.  Ecclesiae  orationes;  ita 
enim  sacerdos  in  missa,  dum  aquam  vino  admiseet,  orat:  »Da  nobis  per 
hujus  aquae  et  vini  mysterium  ejus  divinitatis  esse  consortes,  qui  huma- 
nitatis  nostrae  fieri  dignatus  est  particeps.«  Cf.  Petavius  de  Trin.  VIII, 
4  s. ;  Gasini  Quid  est  homo  ed.  Scheeben  p,  243  ss. ;  Passaglia  com- 
ment.  theoi.  V  de  eccl.  signific.  xvf  ooaias  §  11  ss. ;  Terrien  II,  2. 

194.  Verum  difficile  est  explicare  modum  bujus  consortii:   cavere  enim 
1.  debemus,  ne  banc  participationem  defectu  extenuemus,  revocando 

eam  ad  meram  assimilationem  moralem  scil.  secundum  sentiendi  rationem, 
vel  virtualem  scil.  in  solo  modo  operandi ;  tenendum  enim  est  eam  esse 
pbysici  ordinis  scil.  aliquid  pbysicum  et  objectivum;  neque  participationem 
tantum  alicujus  attributi,  sed  naturae.  Sed  altera  ex  parte  cavendum  est, 
ne  excessu  eam  exaggeremus,  adeo  ut  in  sententias  pantbeismum  olentes  in- 
Hurter,   Coinpcnd.  theoL>giae  III,    11.   (.d.  11 

cidamus.  Hinc  damnatae  prop.  Eckhardi  10:  »Nos  transformamur  totaliter 
in  Deum  et  convertimur  in  eum ;  sicut  in  sacramento  eucharistiae  panis  con- 
vertitur  in  corpus  Christi :  sic  ego  convertor  in  eum,  quod  ipse  operatur  me 
suum  esse,  unum,  non  simile;*   13.  et  5.  Mich.  Molinos. 

2.  Plerique  theologi  reperiunt  hoc  consortium  in  speciali  et  supernatu- 
rali  assimilatione  hominis  cum  Deo,  vi  cujus  justificatus  redditur  expressa 
imago  et  similitudo  Dei,  non  tantum  moralis,  sed  et  physica,  supernaturalis, 
formalis.  Qnod comparatione  illustrat  Dr.  Jungmann,  qui  distinctione  facta 
inter  vestigium,  repraesentationem  et  similitudinem,  scribit  de  gratia  p.  2 
c.  1  a.  ]  :  »Ita  vestigium,  quod  homo  in  terra  relinquit,  aliqua  ratione  re- 
motissima  eum  nobis  ex  parte  exhibet;  repraesentatio  quaedam  ejus 
habetur,  cum  coloribus  ipsius  effigies  in  tela  depingitur ;  sed  multo  major  si- 
miJitudo  relucet  ex  speculo  nitidissimo,  quod  perfectissime  nobis  hominem 
veluti  viventem  ob  oculos  ponit.  Simili  modo  creaturae  irrationales  vestigia 
quaedam  divinarum  perfectionum  prae  se  ferunt;  majorem,  etsi  remotissimam, 
similitudinem  cum  Deo  naturaliter  habet  anima  rationalis;  at  gratia  sancti- 
ficante  ornata  et  deificata  veiuti  speculum  est,  ex  quo  divinitas  ipsa  relucet. 
Et  quemadmodum  purissimi  crystalli  globus  lucet  atque  resplendet  veluti  sol, 
dum  solis  radii  atque  lux  in  eo  colliguntur;  ita  et  anima  ornata  gratia  divino 
fulgore  resplendet  et  deificatur.* 

3.  Si  quaeras,  quaenam  sit  illa  divina  perfectio,  quam  gratia  formaliter 
ac  physice  participat,  variae  sunt  sententiae.  Praetermissis  sententiis  quibus- 
dam  subtilioribus  et  fere  antiquatis  rem  ita  explicat  Suarez  VII  c.  1  n.  30: 
»Divina  essentia  ratione  objecti  intelligibilis  in  se  et  per  visionem  intuitivam 
ad  ipsam  Dei  essentiam  immediate  terminatam,  adeo  est  elevata  et  excellens 
ratione  purissimae  actualitatis  et  immaterialitatis  suae,  ut  a  nulla  substantia 
intellectuali  possit  connaturaliter  videri  nisi  a  se  ipsa.  Per  gratiam  vero  et 
dona  supernaturalia  elevatur  natura  creata  intellectualis  ad  participationem 
illius  gradus  intellectualitatis  divinae,  in  quo  possit  objectum  illud  intelligi- 
bile  divinae  essentiae  in  se  intueri. «  Cf.  et  Schiffini  n.  184.  — Paulo  secus 
Ripalda  d.  20  s.  14.  n.  72:  »Participatio  divinitatis,  quae  gratiae  justifi- 
cantis  propria  est,  in  eo  est  sita,  quod  conveniat  formaliter  cum  natura  divina 
quoad  esse  primam  radicem  totius  honestatis  moralis,  removendo  omne  pecca- 
tum  et  praebendo  facultatem  ad  omnia  pietatis  ac  bonitatis  moralis  opera. *  — 
Quae  duae  sententiae  mutuo  se  complent  et  perficiunt,  cum  ratio  imaginis  di- 
vinae  in  homine  respiciat  intellectum  et  voluntatem :  quare  et  perfectior  assi- 
milatio  naturam  perficiet  quatenus  est  radix  utriusque  facultatis.  Merito  ergo 
dicetur  hanc  assimilationem  consistere  in  vita  deiformi,  cujus  inchoatio  et 
explicatio  continetur  actibus  virtutum  theologicarum,  consummatio  visione  et 
fruitione  Dei,  qui  actus  habent  Deum  pro  objecto  materiali  et  formali,  sicut 
actus  vitae  divinae:  unde  principia  proxima  proportionata  (virtutes  theologicas 
infusas)  exigunt  et  horum  radicem,  quae  est  instar  altioris  naturae  i.  e.  gratiam 
in  justificatione  infusam.  Sicut  ergo  natura  divina  est  radix  et  principium  vitae 
divinae:  ita  gratia  regeneratione  animae  communicata  est  principium  vitae 
deiformis,  et  eatenus  habetur  assimilatio  illa  specialis  et  expressa  divinitatis. 

4.  Admissa  hac  speciali  similitudine  plenius  tamen  divinae  naturae  par- 
ticipationem  explicat  Lessius,  cujus  verba  supra  n.  190  a.  audivimus.  Cui 
sententiae  a.  suffragari  videntur  patres  praesertim  graeci,   qui  passim  docent, 

ideo  nos  esse  consortes  divinae  naturae,  quod  ipse  Spiritus  s.  xar5  ooatav  justos 
inhabitet.  Ita  ex.  gr.  Athanasius  ep.  1  ad  Serap.  n.  24:  »Omnes  similiter 
per  Spiritum  participes  Dei  dicimur  .  .  .  Sed  si  Spiritus  s.  res  creata  esset, 
nulla  sane  Dei  communicatio  nobis  in  ipso  esset:  sed  rei  creatae  conjungeremur 
et  divinae  naturae  alieni  essemus,  utpote  nulla  in  parte  ejus  facti  participes  . . . 
Si  porro  Spiritus  communicatione  divinae  naturae  consortes  efficimur,  nemo 
certe  nisi  insanus  dixerit,  Spiritum  non  Dei,  sed  creatae  esse  naturae. *  — 
Saepe  vero  Cyrillus  alex.  ut  in  Joan.  1,  13:  »Aut  enim  mentiri  plane  evan- 
gelistam  fatebimur,  aut  si  verax  est,  sicuti  est  profecto,  Deus  erit  et  ex  Deo 
secundum  naturam  Spiritus,  cujus  participatione  per  fidem  in  Christum  donati 
et  naturae  divinae  participes  efficimur  et  ex  Deo  nati  esse  dicimur,  et  eam  ob 
rem  dii  nuncupamur,  non  gratia  solum  ad  supernaturalem  gloriam  evecti,  sed 
quod  jam  Deum  in  nobis  habitantem  atque  diversantem  habeamus  juxta  illud 
prophetae  dictum  :  Quia  inhabitabo  in  ipsls  et  inambulabo  inter  eos  (2.  Cor.  6, 
16).*  Cf.  n.  1984.  Suffragatur  fo.  ipsa  notio  participationis,  consortii  naturae 
divinae;  praesertim  si  ratio  habeatur  doctrinae  patrum,  qui  saepius  inculcant, 
Filium  Dei  factum  esse  participem  naturae  nostrae,  ut  nos  redderet  consortes 
naturao  suae,  cui  non  satisfit  mera  similitudine  analoga.  Eoque  magis  C.  ita 
noc  consortium  explicabimus,  quod  ex  revelatione  constat,  ut  th.  204  videbi- 
mus,  Spiritum  s.  revera  secundum  substantiam  se  nobis  communicare.  Quare 
etiam  em.  card.  Franzelin  th.  48  de  Deo  trino  scribit:  j>Duo  igitur  com- 
plectitur  consortium  naturae  divinae :  participationem  divinae  naturae  forma- 
lem,  sed  analogicam  h.  e.  supernaturalem  assimilationem  ad  naturam  divinam, 
et  hacdispositionesupposita  acper  hoc  velutivinculumparticipationem  aysuv.Yjv, 
videlicet  intimam  unionem  cum  ipsa  subsiantia  divinae  naturae.  Deificatio, 
inquit  de  hier.  eccl.  c.  l  §  3  et  c.  2  §  1  Dionysius,  est  ad  Deum  quanta  fieri 
potest  assimilatio  et  unio  yj  7rpo<;  -O-ebv  a<p opLOicoa^  ts  xai  eveostc.*  Cf.  Schee- 
ben  §  169;   Terrien,   qui  1.  4.  c.  3  utramque  pariter  conditionem  inculcat. 

195.  DcillOllstratio  p.  VIII.  Gratia  in  justificatione  infusa  dignita- 
tem  altiorem  novumque  conferre  valorem  actibus  justorum  ita  probat  L  e  s  s  i  u  s 
n.  81:  »Quo  persona  est  excellentior  vel  carior,  eo  pluris  est  aestimandum 
ejus  obsequium:  quia  per  illud  ipsa  cum  tota  sua  dignitate  et  amabili  bonitate 
se  illi  subjicit  et  in  ejus  cultum  et  honorem  impendit;  vilitas  autem  personae 
multum  detrahit  operis  aestimationi :  similiter  si  parum  sit  grata  ei,  cui  defert 
obsequium.  Itaque  cum  esse  filium  Dei  ejusquepraeditum  esse  spiritu  tribuat 
homini  sunimam  excellentiam  faciatque  Deo  carissimum,  fit,  ut  opera  ejus  et 
obsequia  in  Deum  maximi  aestimentur  et  condigna  censeantur  vitae  aeternae 
remuneratione. (<  Verum  de  hoc  iterum  disseremus,  cum  agemus  de  merito. 
Interim  ex  hac  praerogativa  demonstratur  gratiae  excellentia.  Sine  ipsa  enim 
opera  vel  maxima  nil  valent  ad  vitam  aeternam;  cum  illa  vel  minima  merent 
de  condigno  augmentum  gloriae  aeternae,  idque  non  semel,  sed  toties,  quo- 
ties  quis  bene  operatur.  Est  ergo  fons  inexhaustus  bonorum  saliens  in  vitam 
aeternam. 

196.  Scliolion.  Effectus  secundarii.  —  Quo  gratiae  excelleniia  ma- 
gis  innotescat,  effectus  quosdam  secundarios  ejusdem  brevitre  expenda- 
mus.   Omissa  interim  infusione  virtutum,  quae  illam  comitatur, 

1.  gratia  sanctificans  reddit  justos  speciali  dignos  p  r  o  v  i  d  e  n  t  i  a,  qua 
de  re  egregie  Isai.  49, 15  :  Numquid  oblivisci  potest  midier  infantem  suum, 

ut  non  misereatur  filio  uteri  sui?  et  si  illaoblita  fuerit,  egotamennonobli- 
viscar  tui.  Ecce  in  manibus  meis  descripsi  te:  muri  tui  coram  oculis  meis 
semper;  46,  3;  Matth.  6,  25  s. ;  et  tanta  est  haec  providentia,  ut  diligen- 
tibus  Deum  omnia  cooperentur  in  bonum  Rom.  8,  28- 

2.  Adde  specialem  angelorum  custodiam  Hebr.  1,  14;  Ps.  90,  11. 

3.  Adnexa  est  dos  liberalis,  qualis  decet  eos,  qui  facti  sunt  filii  DeL 
fratres  J.  Ghristi,  templa  Spiritus  s.:  hinc  singularis  v  i  r  t  u  s  et  potentia,  quam 
fragilinaturae  confertpropter  habitus  infusos  et  multiplex  gratiae  auxilium, 
quod  secum  fert,  ut  condignam  dacere  possint  vitam.  Cujus  virtutis  tot 
sunt  argumenta,  quot  martyres,  virgines,  quot  horum  victoriae  de  carne, 
mundo,  inferno ;  hujus  virtutis  intuitu  exclamare  licet :  Vere  digitus  Dei 
est  hic  Ex.  8,  19;  haec  mutatio  dexterae  hJxcelsi  Ps.  76,  11;  mirabilis  Deus 
in  sanctis  suis  Ps.  67,  36 ;  Venite  et  videte  opera  Domini,  quae  posuit  pro- 
digia  super  terram  Ps.  45,  9;  Ad  justos  spectant  Is.  40,  31:  Qui  autem 
sperant  in  Domino,  mutabunt  fortitudinem ,  assument  pennas  sicut  aquilae; 
current  et  non  laborabunt,  ambulabunt  et  non  deficient.  Quare  illis  cum 
Paulo  Phil.  4,  13  dicere  licet:  Omnia  possum  in  eo,  qui  me  confortat.  Gf. 
Gregorius  M.  hom.  30  in  Ev.  opusc.  VI,  240  ss.  ser.  II. 

4.  Haec  gratiaveram  conciliat  felicitatem  et  pacem,  quam  mundus 
dare  non  potest,  adeo  ut  cum  eodem  Apostolo  2.  Cor.  7,  4  justus  dicere 
possit:  Superabundo  gaudio  in  omni  tribulatione  nostra. 

5.  Ipsa  veram  confert  libertatem,  verum  progressum  cultumque; 
formamur  enim  ad  nobilissimum  Ghristi  et  Dei  exemplar. 

6.  Alia  gratiae  sanctificantis  praerogativa  est  ejus  perennitas, 
nectitur  enim  cum  gloria  tamquam  hujus  radix,  hinc  a.  in  Scripturis 
justi  hujus  vitae  exhibentur  jam  participes  regni  coelorum  vitaeque  ae- 
ternae.  Tamdiu  ergo  durabit,  quamdiu  ipsum  regnum  coelorum.  Deinde 
b.  eatenus  justi  consequentur  gloriam  coelestem,  quatenus  sunt  filii  et 
heredes.  Filii  autem  et  heredes  constituuntur  gratia.  Tamdiu  ergo  haec 
durare  debet,  quamdiu  gloria.  Hinc  c.  gratia  exhibetur,  ut  fons  saliens 
in  vitam  aeternam  Jo.  4,  14.  Ad  haec  d.  gratia  deificamur  secundum 
patrum  doctrinam  (n.  193).  Haec  vero  deificatio  culmen  suum  attinget  in 
gloria.  Ergo  et  gratia  in  gloria  manebit.  Gf.  Kirschkamp  Gnade  und 
Glorie  pag.  74  ss. 

Quare  post  haec  omnia  de  gratia  repeti  possunt  encomia,  quae  auctor 
inspiratus  sapientiae  tribuit  Sap.  7,  8  ss. :  Praeposui  illam  regnis  et  sedi- 
bus,  et  divitias  nihil  esse  duxi  in  comparatione  illius.  Nec  comparavi  illi 
lapidem  pretiosum;  quoniam  omne  aurum  in  comparatione  illius  arena 
est  exigua  et  tamquam  lutum  aestimabitur  argentum  in  conspectu  illius. 
Super  salutem  et  speciem  dilexi  illam:  quoniam  inexstinguibile  est  lumen 

illius.  Venerunt  autem  mihi  omnia  bona  pariter  cum  illa  et  innumerabilis 
honestas  per  manus  illius  .  .  .  Infinitus  enim  thesaurus  est  hominibus. 
Unde  corollarii  modo  liquet,fquam  enorme  malum  sit  peccatum  grave, 
quo  tantum  Dei  bonitatis  opificium  destruitur,  tantus  amittitur  thesaurus. 
Cf.  in  primis  Scheeben  die  Herrlichkeiten  der  gottl.  Gnade  II,  3  et  4  et 
Mysterien  §  38  ss.  praesertim  pag.  234  ss.  —  Propter  tantam  gratiae 
praestantiam  quaerunt  theologi,  possibilisne  sit  gratia  habitualis  perfectior 
gratia praesentis ordinis ?  Negant  plures  cumSuarez;  affirmat  Ripalda 
disp.  ult.  s.  39. 

197.  Thesis  CCIV.  Spiritus  sanctus  omnes,  qui  gratia  sancti- 
ficante  omantur,  secundum  substantiam  speciali  modo  inhabitat. 

Demoiistratio.  Gum  gratia  justificationisnexam  esse  specialem  in- 
habitationem  Spiritus  s.,  innumera  Scripturae  et  patrum  effata  docent, 
secundum  quae  Spiritus  s.  non  tantum  donis  suis,  sed  Ka'r5ooaiav  secun- 
dum  substantiam  justos  inhabitat.   Docent 

1.  Scripturae  Joan.  14, 16;  15,26;  Rom.  5,  5;  8,  9  s.;  1.  Cor.  3,  16; 
6,  19  etc,  e  quibus  testimoniis  liquet,  Spiritum  s.,  qui  est  Patris  et  Filii 
Spiritus,  qui  a  Patre  procedit,  justis  mitti,  infundi,  donari,  non  secus  ac 
Filius  nobis  missus  et  datus  fuit;  justos  eum  accipere,  habere,  portare, 
adeo  ut  sint  ejus  templum.  Atqui  nomine  Spiritus  s.,  qui  a  Patre  proce- 
dit,  qui  Patris  et  Filii  est  Spiritus,  cujus  nos  sumus  templum,  intelligi  ne- 
quit  tantum  aliquod  charisma,  sed  intelligi  debet  ipsa  persona. 

2.  Spiritussanctussingulariratione  vocatur  donum,  non  solum,  quia 
est  donorum  supernaturalium  auctor,  sed  quia  ipse  donatur.  »De  Spiritu 
sancto,  inquit  s.  Augustinus  de  fide  et  symb.  c.  9,  nondum  tam copiose 
ac  diligenter  disputatum  est  a  doctis  et  magnis  divinarum  Scripturarum 
tractatoribus  .  .  .  nisi  quod  eum  donum  Dei  esse  praedicant,  ut  Deum 
credamus  non  seipso  inierius  donum  dare.* 

3.  Praeterea  patres  distinguunt  iuter  Spiritus  sancti  substantiam 
et  operationem,  et  diserte  tuentur,  Spiritum  s.  non  tantum  secundum 
operationem,  sed  secundum  substantiam  inhabitare  justos. 

Ita  antiquus  auctor  serm.  182  (in  append.  opp.  s.  Augustini)  n.  1: 
»Adfuit  ergo  in  hac  clie  (Pentecostes)  fidelibus  suis  non  jam  per  gratiam  visi- 
tationis  et  operationis,  sed  per  ipsam  praesentiam  majestatis:  atque  in  vasa 
non  odor  balsami,  sed  ipsa  substantia  sacri  defluxit  unguenti.  *  —  »  Considere- 
mus,  inquit  Cyrillus  alex.  1.  5  in  Jo.  1,  39,  in  sanctis  quibusdam  prophetis 
velut  uberem  quandam  illustrationein  et  illuminationem  s.  Spiritus  exstitisse, 
quae  ad  futurorum  perceptionem  erudire  posset  occultorumque  notitiam :  et 
vero  in  iis,  qui  credunt  iu  Christum,  non  simplicem  illustrationem  a  s.  Spiritu 
derivatam,  sed  ipsummet  Spiritum  habitare  et  domicilium  collocare  confitemur; 
unde  merito  et  templaDei  vocamur,  cum  nullus  sanctorum  prophetarum  tem- 
plum  Dei  nominatus  sit  unquam.* 

4.  Ex  hac  praesentia  inferunt,  nos  divinae  consortes  esse  naturae, 
cum  creaturae  praesentia  reddi  non  possimus  illius  participes. 

Sic  idem  Cyrillus  dial.  7  (p.  637):  »Si  ignis,  inquit,  nemo  particeps 
esse  potest  sine  igne,  quinam  divinitatis  particeps  esse  potest  quispiam  nisi 
per  Deum?  Jam  vero  quod  in  nobis  inest,  tamquam  Deus  ac  Dei  locum  et 
operationem  implet,  potestne  Deus  non  esse  ?  «  Et  thes.  ass.  3 4  (Migne  7  5 ,  6 1 0)  : 
»Si  Spiritu  s.  signati  ad  Deum  reformamur,  quomodoerit  creatum  id,  perquod 
divinae  essentiae  imago  et  increatae  naturae  signa  nobis  imprimuntur?  Neque 
enim  Spiritus  s.  pictoris  instar  in  nobis  divinam  essentiam  depingit,  aliud 
quidpiam  ab  illa  exsistens :  neque  hoc  modo  nos  ad  similitudinem  Dei  ducit : 
sed  cum  ipse  sit  Deus  et  ex  Deo  procedat,  in  cordibus  eorum,  qui  ipsum  sus- 
cipiunt,  velut  cerae  invisibiliter  instar  sigilliimprimitur:  et  naturam  nostram 
per  communicationem  similitudinemque  sui  ad  archetypi  pulchritudinem  de- 
pingit  Deique  imaginem  homini  restituit.  Quomodo  igitur  erit  creatura  is,  per 
quem  natura  humana  ad  Dei  imaginem  reformatur  utpote  Dei  particeps  faeta?* 

5.  Patres  docent,  hoc  discrimen  esse  Deum  inter  et  creaturam,  quod 
haec  operatione  sola  hominis  possit  animam  ingredi,  Deus  vero  secundum 
substantiam.  Quocirca  curn  de  Spiritu  s.  legimus,  eum  animas  justorum 
replere  easque  inhabitare,  inferunt,  eum  esse  Deum.  Manifesto  ergo  sup- 
ponunt,  eum  non  solum  %ats evspfetav,  sed  xat' ooaiav  inhabitare  justos. 
Ita  Didymus  alex.  de  Spir.  s.  n.  8:  »Quidam  Spiritu  sancto  pleni  esse 
dicuntur :  nemo  autem  sive  in  Scriptura  sive  in  consuetudine  plenus  crea- 
tura  esse  dicitur ;  neque  Scriptura  hoc  sibi  vindicat  aut  sermo  communis. 
ut  dicas  quempiam  esse  plenum  angelo,  throno,  dominatione :  soli  quippe 
divinae  naturae  hic  convenit  sermo ;  dicimus  autem  virtutis  aut  disci- 
plinae  quosdam  esse  plenos.« 

6.  Denique  docent,  nos  illapsu  s.  Spiritus  deificari,  eamque  commu- 
nicationem  multiplici  comparatione  illustrant,  ut  ignis  invadentis  ferrum. 
auri  sua  infusione  deaurantis,  balsami  pervadentissubjectum,  in  quodre- 
cipitur  etc.   Gf.  Petavius  VIII,  4;  Thomassinus  de  incaru.  VI,  8  ss. 

198.  Corolliirilim.  Ex  hac  s.  Spiritus  inhabitatione  satis  probabiliter 
colligitur,  eum  justis  illa  impertiri  septem  dona,  quae  ipsi  speciali  modo  attri- 
buuntur.  Nam  teste  Paulo  Eom.  8,  9  s. ;  Galat.  4,  6,  eodem  Spiritu  reddimur 
justi,  quo  obumbrante  conceptus  et  incarnatus  esi  Dei  Filius,  idemque  Spiritus 
inhabitat  membra,  qui  tota  sua  plenitudine  requievit  super  Christum,  caput 
nostrum.  Atqui  Spiritus  s.  requievit  in  Christo  nominatim  per  septem  dona 
sua  teste  Isai.  11,  1  s.  Ergo  iisdem  inhabitat  membra  Christi.  Quod  et  magno 
consensu  theologi  praeeunte  s.  Thoma  1.  2  q.  68  tuentur. 

199.  Scholion.  Quaeritur,  num  injustis  V.  T.  inhabitaverit  y.ar'  ooatav 
Spiritus  s.  Aliqui  patres  videntur  favere  sententiae  neganti ;  praeferenda  tamen 
est  sententia  affirmans,  quam  tuentur  practer  alios  Franzelin  th.  48  et 
Mazzella  d.  5  a.  9  §  5.  Ad  explicanda  autem  ea  patrum  effata,  quae  objici 
possunt,  haec  memineris:  1.  inhabitationem  Spiritus  s.  pertinere  ad  N.  Testa- 
mentum  eodem  modo  ac  gratia  ad  illud  pertinet.    Sicut  ergo  justi  V.  T.  gra- 

tiam  justificationis  non  habebant  vi  legis,  sed  intuitu  meritorum  Christi  et 
quatenus  fide  et  caritate  spectabant  jam  ad  N.  T.,  ita  et  illam  ;  2.  concedi  posse, 
gratiae  abundantiam  et  Spiritus  s.  inbabitationem  non  fuisse  adeo  plenam  et 
intensam,  ut  in  N.  T.  redemptionis  pretio  jam  persoluto ;  3.  in  N.  T.  locum 
habere  specialem  s.  Spiritus  inhabitationem,  qualis  in  V.  T.  non  fuit,  scil.  per 
sacramenta  consecratoria,  ordinis  praesertim  et  confirmationis. 

200.  De  inhabitatione  s.  Spiritus.  —  Sicut  autem  facile  probatur  factum 
inhabitationis  sancti  Spiritus,  ita  difficile  est  explicare  modum  hujus  praesen- 
tiae  et  unionis.  Cavenda  sunt  nimirum  1.  duo  extrema.  Non  ita  scil.  est 
extenuenda,  ut  vix  distinguatur  ab  ea,  quae  habetur  vi  omnipraesentiae,  vel 
secundum  specialem  aliquam  operationem,  vel  quatenus  Spiritus  s.  est  objec- 
tum  cognitionis  tantum  naturalis ;  altera  vero  ex  parte  ea  non  est  ita  exagge- 
randa,  ut  sit  vel  dicatur  naturalis,  substantialis,  hypostatica,  nisi  forte  deno- 
minatio  petatur  ex  terminis,  qui  uniuntur,  non  ex  termino,  qui  ex  hac  unione 
prodit.  Dici  tamen  2.  potest  realis,  ontologica,  accidentalis  quidem,  relativa; 
ideoque  3.  maximum  est  discrimen  inter  hanc  unionem  et  unionem  sive  Verbi 
cum  humana  natura  assumpta  sive  animae  cum  corpore1);  ad  utramque  tamen 
quadamtenus  accedit.  Sicut  enim  ratione  unionis  hypostaticae  filius  hominis 
est  Filius  Dei  naturalis  et  verus  Deus :  ita  ratione  hujus  unionis  filius  Adae 
redditur  (saltem  juxta  quosdam  theologos)  plene  filius  Dei  adoptivus  atque 
consors  divinae  naturae;  et  sicut  ratione  unionis  animae  cum  corpore  corpus 
vivit  vitam  animalem:  ita  ratione  inhabitantis  Spiritus  s.  justi  vivunt  vitam 
spiritualem.  Hinc  AugustinusinPs.  70  serm.  2  n.  3 :  »Duae  vitae  sunt, 
una  corporis,  altera  animae;  sicut  vita  corporis  est  anima,  sic  vita  animae 
Deus:«  quae  passim  repetit.  Quare  4.  Spiritus  s.  illapsu  suo  ac  substantiae 
suae  applicatione  justi  animae  se  insinuat,  eam  pervadit,  nova  vita  novisque 
proprietatibus  donat.  Quae  doctrina  mirum  in  modum  illusWtur  ex  sancto- 
rum  biograpbia  non  obiter  tamen  inspecta. 

201.  De  quaestione,  utrum  haec  specialis  inhabitatio  Spiritui  sancto  sit 
propria,  an  tantum  appropriata:  scias,  communiorem  esse  theologorum 
sententiam,  eam  tantum  ipsi  appropriari,  cum  graves  obsint  difficultates,  si  ea 
Spiritui  s.  propria  statuatur.  Non  tamen  desunt  theologi,  qui  di^tinctione 
facta  inter  inhabitationem,  quaecommunis  est  tribus  personis,  et  unio- 
nem,  hanc  proprie  convenire  Spiritui  sancto  plus  minusve  diserte  opinentur: 
pro  qua  sententia citari  solent  Petavius,  Thomassinus,  Corn.  a  L a p i d e, 
Passaglia,  Schrader,  Scheeben  (Myst.  §  29  s.),  Matignon  et  Bor- 
gianelli.  Ei  favere  videntur  ea  in  primis  Scripturae  effata  Jo.  14,  16  s.  25, 
28;  15,  26,  quibus  Spiritus  s.  dicitur  ita  ad  nos  mitti,  utFilius  dicitur  missus 
in  mundum,  et  patrum  doctrina,  nos  per  Spiritum  s.  conjungi  Filio  et  Patri. 
Neque  propterea  timendum,  admittendam  esse  inter  Spiritum  s.  et  justos  unio- 
nem  hypostaticam :  haec  enim  habetur  inter  personam  divinam  et  naturam 
assumptam,  locum  autem  non  habet  inter  personas,  quamvis  arctissime  unian- 


')  Ad  rem  s.  Thomas  1  q.  110  a.  1  ad  2 :  „Dicendum  quod  Deus  est  vita 
animae  per  modum  causae  efficientis,  sed  anima  est  vita  corporis  per  modum  cau- 
sae  formalis.  Inter  formam  autem  et  materiam  non  cadit  aliquod  medium,  quia 
forma  per  se  ipsam  informat  materiam  vel  snbjectum.  Sed  agens  informat  sub- 
jectum  non  per  suam  substantiam,  sed  per  formam,  quam  causat  in  materia." 

tur.    Neque  justus  unitur  ex  horum  theologorum  mente  Spiritui  s.  quatenus 
est  persona,  sed  naturae  divinae,  quatenus  in  ipso  subsistit. 

20 la.  Si  vero  quaeritur,  quid  ea  unio  superaddat  praesentiae  perimmen- 
sitatem,  saltem  in  hoc  conveniunt  theologi,  ut  statuant  a.  justificationis  gra- 
tiam  esse  novum  titulum  praesentiae  sancti  Spintus,  cui  adeo  placet  anima 
ea  gratia  praedita,  ut  si  non  esset  ibi  ratione  immensitatis,  gratia  allectus  in 
tali  saltem  anima  esse  inciperet ;  eam  b.  superaddere  novam  praesentiae  di- 
vinae  manifestationem ;  propter  novum  vero  manifestationis  modum  solemus 
dicere,  Deum  speciali  ratione  alicubi  esse,  Estergo  C.  in  sanctis  ut  in  templo, 
organo,  throno;  ut  rector  et  motor,  ut  effundens  suae  gratiae  divitias;  ut  se 
communicans  speciali  tutela  et  providentia  supernaturali,  gratia  et  amore  tam- 
quam  amico,  filio  adoptivo,  sponsae  dilectae;  est  d.  in  justis  ut  objectum  in- 
teriorum  operationum,  secundum  quod  cognitum  est  in  cognoscente  et  amatum 
in  amante  (cf.  s.  Thomas  1.  q.  8  a.  3),  quatenus  scil.  Deus  se  tradit  justis  per 
modum  amici  seu  objecti  possessi  et  fruibilis  per  actus  supernaturales  vitae 
deiformis,  consummate  quidem  in  patria,  inchoate  actu  et  habitu  in  terra. 
Cf.  Kleutgen  Theol.  der  Vorz.  t.  II  d.  7  c.  6;  Franzelin  de  Deo  trino 
th.  43;  Oberdoerffer  de  inhabitatione  Spiritus  s.,  Tornaci  1890;  De  San 
de  Deo  I  p.  III  c.  3  p.  342;  Terrien  1.  4  c.  5. 

Articulus  III. 

De  virtutibus  infusis. 

202.  Praeiiotiones.  De  habitibus.  ■ —  Habitus  ab  Aristotele  Me- 

taph.  1.  5  defmitur:  »Dispositio,  secundum  quam  bene  vel  male  disponitur 

subjectum  aut  secundum  se  aut  ad  a^md,^de  qua  defmitione  cf.  s.  Tho- 

mas  1.  2  q.  49  a.  1.  Defmiri  etiam  solet:  »Qualilaspermanens  etdifficul- 

ter  mobilis  (qua  proprietate  distinguitur  secundum  aliquos  a  mera  dispo- 

sitione),  qua  homo  bene  vel  male  se  habet,  spectata  primario  vel  natura 

ipsius  vel  operatione.*    Supponit  ergo  habitus  subjectum,  quod  ad  plura 

est  in  potentia  et  circa  ea  nondum  determmatum,  inditque  subjecto  pon- 

dus,  propensionem,  pronitatem,  qua  potius  ad  hoc  quam  ad  aliud  ex  illis 

pluribus  inclinetur  et  inducatur.    Sequitur  hinc  corollarii  instar,  poten- 

tiam  jam  naturaliter  ad  unum  determinatam  non  esse  habitus  subjectum. 

Dividuntur  autem  1.  habitus  in  eos,  qui  subjectum  in  se  sine  relatione 
ad  operationem  (saltem  immediate)  afficiunt  et  entitativi  dici  possunt,  ut 
sanitas,  pulchritudo,  gratia  sanctificans  etc. ;  et  in  illos,  qui  subjectum  dispo- 
nunt,  perficiunt  immediate  in  ordine  ad  actum,  et  operativi  dicuntur;  ex 
usu  vero  loquendi  nomine  habituum  simpliciterintelligi  solent  operativi.  Hinc 
s.  Thomas  de  verit.  q.  27  a.  2  ad  7 :  »Gratia  (scil.  sanctificans)  est  in  prima 
specie  qualitatis,  quamvis  non  proprie  possit  dici  habitus,  quia  non  immediate 
ordinatur  ad  actum. «  Definiri  potest  habitus  operativus :  qualitas  de  se  per- 
manens  bene  disponens  potentiam  in  ordine  ad  operationem ;  quod  aliis  verbis 
ita  expressit  s.  Thomas  in  2.  d.  24  d.  1  a.  1  :  »Habitus  secundum  proprie- 
tatem  sui  nominis  significat  qualitatem  quandam,  quae  est  principium  actus, 
informantem  et  perficientem  potentiam;  unde  oportet,  si  proprie  accipiatur, 
quod  sit  superveniens  potentiae  sicut  perfectio  perfectibili.  * 


naturalibus  et  infusis,  1QQ 

2.  Dividuntur  habitus  in  bonos  et  malos;  ratione  originis 

3.  in  naturales  seu  ipsa  natura  insitos,  acquisitos,  qui  actibus 
acquiruntur,  et  infusos  quos Deus supernaturaliter  agens  animae cornmunicat. 
Habituum  infusorum  alii  dicuntur  infusi  per  a  c  c  i  d  e  n  s ,  ii  scil,  qui  repetitis 
actibus  ab  homine  acquiri  quidem  possent,  nihilominus  tamen  a  Deo  gratuito 
non  exspectata  actuum  repetitione  infunduntur,  ut  ex.  gr.  donum  linguarum. 
Hi  quidem  quoad  subitantiam  sunt  naturales  et  nonnisi  quoad  modum,  quo 
conferuntur,  supernaturales.  Alii  vero  dicuntur  infusi  per  se,  qui  quoad  mo- 
dum  et  substantiam  sunt  supernaturales ;  ideoque  unum  Deum  habent  aucto- 
rem,  et  nulla  actuum  etiam  supernaturalium  repetitione  acquiri  possunt ;  iique 
non  tam  agendi  facilitatem,  quam  potius  agendi  potentiam  conferunt.  De his 
Suarez  de  gr.  II,  9  n.  3 :  »Nec  sunt  puri  habitus,  nec  purae  potentiae,  sed 
utramque  rationem  eminenti  modo  participant.  Sunt  enim  h  a  b  i  t  u  s,  quatenus 
supponunt  potentiam,  quae  est  proximum  principium  operationis,  et  illam  in- 
formant  et  ad  operandum  adjuvant,  nec  possunt  sine  illius  influxu  operari: 
sunt  vero  potentiae  aliquo  modo,  quatenus  non  dant  solam  facilitatem  ope- 
randi  sicut  puri  habitus,  sed  etiam  dant  vel  complent  potestatem.  Non  possunt 
autem  dici  simpliciter  potentiae,  quia  non  sunt  totum  principium  proximum 
agendi;  quia  necesse  est,  ut  ipsae  potentiae  animae  immediate  influant  in  ac- 
tum,  alioquin  actio  non  esset  vitalis.  Vocantur  autem  simpliciter  habitus,  ut 
distinguantur  a  propriis  potentiis,  quibus  superadduntur,  et  quia  sine  potentiis 
nihil  agere  possunt:  potentiae  autem  absolute  agere  possunt  sine  tali  habitu, 
si  Deus  per  aliquod  auxilium  vicem  ejus  suppleat. «  Et  bene  s.  Bonaven- 
tura  in  2.  d.  28  dub.  1  :  »Est  quidam  habitus,  qui  ortum  habet  a  potentia, 
sicut  ille  qui  per  assuefactionem  acquiritur  ab  eo,  in  quo  est;  et  de  tali  habitu 
verum  est,  quod  non  dat  novam  potentiam,  sed  priorem  potentiam  habilitat. 
Est  et  alius  habitus,  qui  desursum  descendit,  et  non  solum  dependet  ab  eo, 
in  quo  est,  sed  magis  ab  eo,  a  quo  est;  et  talis  habitus  habet  potentiam  nobi- 
litare  et  potest  etiam  iliud,  in  quo  est,  movere  et  supra  se  elevare  ratione 
illius,  a  quo  procedit,  et  talis  habitus  est  ipsa  gratia.  «  Quare  habitum  per  se 
infusum  definit  Ripalda  d.  1 18  s.  1  :  »Qualitas  per  se  infusa  et  permanens, 
adjuvans  potentiam  vitalem  ad  agendum  actus  supernaturales,  et  tenens  se  ex 
parte  potentiae. *    Cf.  d.  119;  s.  Thomas  1.  2  q.  54. 

203.  Plures  quaestiones  hac  occasione  agitant  theologi: 

1.  Num  habitus  infusi  dent  praeter  posse  etiam  facilius  posse.  Affir- 
mat  Valentia,  negant  probabilius  alii.  Hinc  non  semper  dant  illam  proni- 
tatem,  deleetabilitatem  ad  bonum  operandum,  et  consistere  possunt  experientia 
teste  cum  difficultate  et  repugnantia  erga  actus  bonos,  quae  in  habitibus  acqui- 
sitis  locum  non  habet  (n.  183.  210). 

2.  Quaeritur,  num  repetitione  actuum  salutarium  seu  supernaturalium 
gignatu$  habitus  supernaturalis.  Negant  communiter  theologi,  tum  quia  per- 
iret  discrimen  inter  habitus  acquisitos  et  infusos,  qui  uni  Deo  tribuuntur; 
tum  quia  habitus  supernaturalis  se  habet  per  modum  potentiae;  potentiae 
autem  actibus  non  acquiruntur,  sed  ad  eos  praesupponuntur. 

3.  Si  quaeritur,  unde  ergo  illa  facilitas,  quae  repetitione  actuum  super- 
naturalium  acquiritur  ad  illos  iterandos,  non  una  est  theologorum  responsio. 
Ea  videtar  repetenda  ncn  solum  ex  aucto  habitu  infuso,  aucta  gratia  actuali 
et  remotione  obstaculorum,  sed  etiam  ex  eo,  quod  ipso  actuum  exercitio  po- 

tentiae  naturales  semper  me]ius  disponuntur  ad  concursum  suum  exhibendum 
cum  gratia  (cf.  n.  105).  Quare  habitus  infusi  actibus  augentur  dispositive  et 
meritorie.  Cf.  Suarez  VIII,  4;  Ripalda  disp.  51  ss. ;  Mazzellade  virtu- 
tibusinfusis  d.  la.  5;Limbourg  Zeitschr.  fiirkath.  Theol.  1885  p.  643  — 70; 
1886  p.  107—141  et  277—313. 

204.  De  virtutibus.  —  »Virtus,  inquit  Thomas  de  verit.  q.  14  a.  6, 
ex  sui  nominis  impositione  significat  complementum  activae  potentiae;* 
hinc  cum  quaedam  potentiae  perfectio  sit,  generatim  definiripotesthabi- 
tus  operativus  bonus.  Si  autem  quaeras,  in  quo  haec  perfectio  consistat, 
respondet  s.  doctor  de  virt.  in  communi  a.  1 :  »Habitibus  virtutum  in- 
digemus  ad  tria:  Primo  ut  sit  firmitas  in  sua  operatione  .  .  .  Secundo 
ut  operatio  perfecta  in  promptu  habeatur  .  .  .  Tertia  ut  delectabiliter 
perfecta  operatio  compleatur.«  Duplici  autem  modo  habitus  operativus 
dici  potest  bonus,  vel  quia  adjuvat  ad  opus  p  h  y  s  i  c  e  bonum,  seu  ut  ait 
ib.  a.  7  s.  doctor,  ad  opus  bonum  quidem,  non  tamen  sub  ratione  boni  ut 
ex.  gr.  artes;  vel  quia  adjuvat  ad  opus  moraliter  bonum,  seu  ad  opus 
bonum  sub  ratione  boni;  unde  perficit  hominem  in  ordine  morali;  ille 
dicitur  virtus secundum quid,  hic virtus  simpliciter,  quae  ab  Aristotele 
Ethic.  II,  6  definitur:  »Virtus  est,  quae  bonum  facit  habentem  et  opus  ejus 
bonum  reddit.* 

205.  Praeter  hanc  partitionem  distinguuntur  virtutes  1.  ratione  po- 
tentiae,  quam  perficiunt,  in  intellectuales  etmorales. 

De  virtutibus  intellectu  alibus  haec  notentur:  a.  eas  perficere  in- 
tellectum  in  cognitione  veri.  Atqui  multiplici  modo  intellectus  verum  attingit 
et  considerat;  illud  enim  contemplatur  vel  speculative  in  se,  idque  aut  imme- 
diate  aut  mediate:  quod  autem  mediate  considerat  ope  deductionis,  est  vel 
ultimum  in  aliquo  genere  cognitionis,  vel  ultimum  respectu  totius  cognitionis: 
vel  contemplatur  verum  modo  practico,  prout  dirigit  normamque  imponit  aut 
actibus  humanis  seu  agibilibus,  aut  operibus  mere  externis  seu  factibilibus. 
Quapropter  quinque  virtutes  intellectuales  a  theologis  cum  s.  Thoma  1.  2 
q.  57  numerantur:  intellectus  scil.,  qui  perfioit  mentem  ad  contemplanda 
prima  principia,  quae  immediate  sunt  evidentia;  scientia,  quae  eam  perficit 
ad  derivandas  ex  principiis  conclusiones ;  sapientia,  quae  juvat  ad  inda- 
gandas  ultimas  omnium  rerum  rationes;  prudentia,  quae  dirigit  actus,  et 
ars,  quae  praeest  operibus  externis.  Quibus  adnumerari  debet  fides  theo- 
logica,  quam  philosophi  ethnici  non  cognoverunt,  et  quae  perficit  intellectum 
ad  cognoscendum  verum  supernaturale. 

Virtutes  vero,  quae  perficiunt  voluntatem  seu  generatim  vires  appe- 
titivas,  dicuntur  morales:  de  quibus  haec  teneantur:  a.  voluntatem  e»se 
liberam  ejusque  esse  eligere;  b.  bonitatem  actus  voluntatis  consistere  in  con- 
formitate  cum  intellectu  practico,  qui  voluntatis  eat  regula;  conformitatem 
autem  C.  excludere  tam  excessum,  quam  defectum,  ideoque  consistere  in  quadam 
medietate;  hinc  (1.  virtutes  morales  disponere  voluntatem  viresque  appe- 
titivas,  ut  semper  agant  hoc  modo  conformiter  ad  normam :  quare  virtus   ab 


moralibus,  acquisitis  et  infusis.  ^7  1 

Aristotele  1.  c.  n.  15  definitur:  »Habitus  electivus  exsistens  in  medietate 
determinata  a  ratione,  prout  sapiens  determinabit:*  de  qua  medietate  pluribus 
disputat  s.  Thomas  1.  2  q.  64.  Cum  vero  e.  ratio  mediante  voluntate  totam 
humanam  vitam  omnesque  operationes  ac  passiones  dirigat,  liquet,  pro  diver- 
sitate  operationum  ac  passionum  plures  distingui  posse  virtutes  morales.  Inter 
has  vero  f.  eminent  quatuor  cardinales,  i.  e.  prudentia,  fortitudo,  justitia 
et  temperantia,  »quarum,  ut  ait  Augustinus  de  moribus  Eccl.  1.  1  c.  15, 
utinam  ita  sit  in  mentibus  vis,  ut  nomina  earum  in  ore  sunt  omnium.*  Et 
revera  harum  mentio  frequenter  occurrit  apud  veteres,  imo  et  in  Scripturis 
Sap.  8,  7  :  Labores  hujus  (justitiae  i.  e.  generalis,  qua  late  patet)  magnas  habent 
virtutes :  sobrietatem  enim,  et  prudentiam  docet}  et  justitiam  et  virtutem  (fortitu- 
dinem),  quibus  utilius  nihil  est  in  vita  hominibus.  Dicuntur  autem  cardinales 
(forte  primum  a  s.  Ambrosio),  vel  quia  opus  quodlibet,  ut  sit  bonum,  boni- 
tate  harum  virtutum  propria  praeditum  esse  debet,  et  illi  veluti  quadruplici 
cardini  inniti  adeo,  ut  si  vel  una  desit,  opus  dici  nequeat  bonum ;  vel  quia 
reliquae  virtutes  omnes  ad  has  tamquam  ad  principales  revocari  possunt.  Per- 
ficiunt  etiam  virtutes  cardinales  quatuor  illas  facultates,  quae  virtutis  sub- 
jectum  sunt,  prudentia  scil.  rationem,  justitia  voluntatem,  temperantia  appe- 
titum  concupiscibilem  et  irascibilem  fortitudo :  nam  uterque  hic  appetitus  in 
quantum  participat  rationem  seu  in  quantum  natus  est  rationi  obedire  seu  a 
ratione  moveri,  subjectum  est  virtutis,  ut  inquit  s.  Thomas  1.  2  q.  56  a.  4, 
quem  de  virtutum  moralium  distinctione  cf.  ib.  q.  60.  61,  et  de  virtutum 
cardinalium  inter  se  ordine  2.  2.  q.  123  a.  1  2. 

2.  Distinguuntur  virtutes  ratione  originis  in  acquisitas  et  infu- 
sas:  et  infusae  in  eas,  quae  sunt  per  se,  et  eas,  quae  per  accidens  in- 
fusae  sunt  (n.  202 3).  Virtus  infusa  solet  definiri:  »Qualitas  bona  mentis, 
qua  recte  vivitur,  qua  nullus  male  utitur,  quam  Deus  in  nobis  sine  nobis 
operatur:«  quae  definitio  a  Magistro  ex  Augustini  verbis  concinnata  om- 
nes,  ut  ostendit  s.  T  h  o  m  a  s  1. 2  q.  55  a.  4,  virtutis  causas  comprehendit l). 

3.  Distinguuntur  virtutes  ratione  objecti  in  theologicas  et  non 
theologicas,  quae  communiter  morales  dici  solent.  Differunt  autemhae 
virtutes  a.  ratione  objecti  materialis,  nam  virtutis  theologicae  obje- 
ctum  materiale  adaequatum  aut  saltem  princeps,  ad  quod  reliqua  objecta 
referuntur,  est  ipse  Deus,  non  vero  virtutum  moralium;  b.  ratione  objecti 
formalis,  objectum  enim  formale  in  virtutibus  theologicis  estipseDeus 


')  Reprobandae  prorsus  sunt  notiones  jejunae  virfcutis  infusae,  quae  praeser- 
tim  sec.  18.  apud  theologos  minus  scholasticos,  hinc  ad  liberioremsentiendi  ratio- 
nem  pronos,  reperiri  solent,  secundum  quos  virtus  infusa  est  vel  destinatio  (Beraf) 
ad  opera  meritoria,  vel  jus  justificationis  gratiae  innixum  ad  auxilium  Spiritus  s.. 
vel  ordo  ad  Spirituni  s.  inhabitantem  et  auxiliantem  seu  virtutem  suam  applican- 
tem,  vel  habitualis  affectio  (Neigung)  ad  actus  supernaturales  orta  ex  actu  caritatis 
non  retractato  absque  subministratione  virtutis  etc.  de  quibus  notionibus  S  che  e- 
ben  1.  3  n.  782,  qui  bene  dicit:  Alles  dieses  ist  lauter  Flitterwerk,  das  sich  ebenso- 
wenig  mit  dem  einfachen  und  naturlichen  Sinne  der  Kirchenlehre  von  der  wahren 
iib(  rnatiirlichen  Lebendigkeit  der  Kinder  Gottes  reimt,  als  es  tief  und  wiirdig 
o^edacht  ist. 

seu  aliqua  ipsius  perfectio ;  virtutum  vero  moralium  bonitas  seu  honestas 
ipsa  actus;  c.  virtutis  theologicae  est,  hominem  immediate  per  actus 
cumDeo  fine  supernaturali  conjungere,  in  illum  ordinare  etdirigereejus- 
que  vitam  reddere  deiformem  (n.  209) :  virtutis  vero  moralis  mediate  tan- 
tum,  versatur  enim  circa  ea  quae  sunt  ad  finem.  »Virtutes  theologicae 
inquit  Thomas  1.  2  q.  62  a.  3,  hoc  modo  ordinant  hominem  ad  beati- 
tudinem  supernaturalem,  sicut  per  naturalem  inclinationem  ordinatur  in 
iinem  sibi  connaturalem.*  Et  in  4.  d.  44  q.  1  a.  1  qcl.  4  ad  2:  »Virtutes 
infusae  tripliciter  se  habent  ad  Deum.  Quaedam  enim  Deum  habent  pro 
objecto  et  fine,  sicut  theologicae.  Quaedam  non  pro  objecto,  in  quod  trans- 
eat  earum  actus,  sed  pro  fme  proximo :  sicut  patet  de  latria  (seu  de  vir- 
tute  religionis),  quae  aliquas  servitutis  protestationes  quasi  materiam  ha- 
bet,  quas  immediate  ordinat  in  Deum  quasi  in  finem;  et  tales  virtutes  pro- 
pinquissimae  sunt  theologicis :  unde  et  actus  harum  virtutum  attribuuntur 
virtutibus  theologicis,  sicut  proximis  imperantibus  .  .  .  Quaedam  autem 
non  habentDeum  pro  objecto,  neque  pro  fine  proximo,  sed  ultimo;  sicut 
temperantia,  quae  habet  passiones  pro  materia  et  quietem  animi  pro  fine 
proximo;  sed  hanc  ulterius  ordinat  ad  Deum.«  d.  De  ratione  virtutis 
theologicae  est,  ut  adhaereat  suo  objecto  actu,  qui  sit  appretiative  super 
omnia,  quae  repugnant  illi  praedicato  divino,  quod  est formale  objectum 
actus  tlieologici.  —  Porro  virtutes  theologicae  numerantur  tres,  quod 
quidem  non  est  de  fide,  sed  theologis  certum,  hujusque  numeri  rationem 
aliquam  internam  reddit  s.  T  h  o  m  a  s  in  qq.  disputat.  de  virt.  in  com- 
muni  a.  12. 

4.  Distinguuntur  denique  virtutes  ratione  extensionis  seu  objecti  in 
»universales  etparticulares1).  Virtus  universalis  ea  dicitur,  cujus 
objectum  f  ormale  ea  gaudet  amplitudine,  ut  ei  quodvis  peccatum  ad- 
versetur;  particularis  e  contrario,  cui  aliquod  tantum  opponitur.  Prioris 
generis  sunt  caritas,  spes,  religio,  obedientia,  gratitudo  ergo  Deum,  et  si 


')  Pro  complernento  doctrinae  de  virtutibusiu  genere  nota,  quae  scribit  Sasse 
instit.  theologicae  de  sacramentis  II,  16 :  «Distinguuntur  virtutis  (alicujus)  prin- 
cipalis  partes  subjectivae  etpotentiales  (potestativae).  Partes  subjectivae 
suat  eae  virtutes,  quae  rationem  virtutis  principalis  perfecte  participant  ac  proin 
veluti  species  inferiores  virtuti  principali  tamquam  generi  praedicatione  essentiali 
subjiciuntur,  ut  justitia  in  commutativam  et  distributivam  dividitur.  Partes  vero 
potentiaies  eae  virtu-es  sunt,  quae  quidem  propriam  rationem  virtutis  principalis 
aliquo  modo  participant,  simul  tamen  essentialiter  a  perfecta  ejus  ratione  deficiunt, 
nimirum  non  actu  et  perfecte,  sed  potestate  «quodammodo  seu  in  potentia  rationem 
virtutis  principalis  assequuntur."  ita  s.  Thomas  2.  2.  q.  80  a.  1  tamquam  virtutes 
justitiae  seu  partes  potentiales  enumerat  reLigionem,  pietatem,  observantiam,  veri- 
tatem,  gratiam,  vindicationem,  amicitiam,  liberalitatem ;  et  q.  143  eas  vocat  vir- 
tutes  secundarias. 

quae  aliae  hujusmodi  sunt:  posterioris  generis  sunt  ex.  gr.  temperantia, 
fortitudo,  fides  etc. «    P  a  1  m  i  e  r  i  de  poenit.  th.  4 . 

206.  Donum  Spiritus  sancti  praeeunte  Thoma  1.  2  q.  68  perfectio  qu?e- 
dara  est  hominis,  qua  disponitur  ad  hoe,  ut  bene  sequatur  instinctum  Spiritus 
sancti.  Hinc  sicut  convenit  cum  virtute  acquisita  et  infusa  in  eo,  quod  est 
habitus:  ita  differt,  quod  illae  regantur  vel  norma  rationis  vel  lumine  fidei : 
hoc  vero  impulsu  seu  speciali  illustratione  Spiritus  sancti.  Quam  ob  rem  non 
sunt  confundenda  dona  sancti  Spiritus  cum  virtutibus  infusis  ejusdem  nominis. 
Cf.  Suarez  II,  17  s.,  qui  VI,  10  n.  10  animadvertit,  nihil  esse  certum  de 
eorum  numero,  cum  per  numerum  septenarium  apud  Is.  l  ! ,  2  s.  secundum 
plures  designetur  donorum  plenitudo,  proinde  posse  plura  vel  pauciora  quam 
septem  statui.  Ceterum  cum  theologi  accuratius  nituntur  notionem  doni  s. 
Spiritus  determinare,  inter  se  non  consentiunt:  quaestio  est  enim  satis  sub- 
tilis  et  implexa.  Cf.  Katholik  1879  I,  449  ss. ;  Bodewig  in  Zeitschr.  fiir 
kath.Theol.  1882pag.  113 — 140;  248  —  282;  1883  p.  124  —  147;  230—50; 
Mazzellad.  1  a.  13;  Scheeben  §  295;  Weiss  s.  Thomae  Aq.  de  septem 
donis  Spiritus  s.  doctrina,  Viennae  1895. 

207.  Theologi  subinde  mentionem  faciunt  etiam  beatitudinum  et 
fructuum,  de  quibus  fuse  disputat  s.  Thomas  1.  2  q.  69  et  70,  quae 
paucis  ita  complectitur  lect.  6  in  ep.  ad  Gal.  c.  5 :  »  Accipitur  autem  differentia 
donorum,  beatitudinum,  virtutum  et  fructuum  ad  invicem  hoc  modo.  In  vir- 
tute  enim  est  considerare  habitum  et  actum.  Habitus  autem  virtutis  perficit 
ad  bene  agendum.  Et  si  quidem  perficiat  ad  bene  operandum  humano  modo, 
dicitur  virtus;  si  vero  pernciat  ad  bene  operandum  supra  modum  hunnanunu 
dicitur  d  o  n  u  m.  Unde  philosophus  supra  communes  virtutes  ponit  quasdam  he- 
roicas :  puta  cognoscere  invisibilia  Dei  sub  aenigmate,  est  per  modum  humanum, 
et  haec  cognitio  pertinet  ad  virtutem  fidei;  sed  cognoscere  ea  perspicue  et 
supra  humanum  modum  pertinet  ad  donum  intellectus.  Actus  autem  virtutis 
vel  est  perficiens,  et  sic  est  beatitudo;  vel  est  delectans,  et  sic  est  fructus.* 

208-  Thesis  CCV.  In  justificatione  habitns  operativi  infundun- 
tur,  nominatim  virtutes  theologicae  fides,  spes,  caritas. 

Demonstratio  p.  I.  Non  desunt  theologi,  qui  putent,  thesim  esse 
saltem  quoad  virtutes  theologicas  de.fide,  si  habituum  nomine  dona  tan- 
tum  intelligantur  permanentia  ab  actibus  distincta,  seposita  quaestione, 
num  haec  dona  proprie  dici  possint  habitus.  Ita  Suarez,  Valentia, 
de  Lugo,  Ripalda  d.  130  s.  4.  Secundum  alios,  ut  Dom.  Soto,  G  a- 
num,  Medina,  Vasquez  etc,  ea  ita  est  certa,  ut  absque  temeritate 
nequeat  negari.   Minus  certa  est  virtutum  moralium  infusio. 

1.  Probatur  infusio  virtutum  generatim  ex  controversia  de  habituum 
infusione  tempore  conc.  viennensis;  adeo  enim  inter  theologos  certa 
erat  illo  tempore  virtutum  infusio  quod  adultos  attinet,  ut  de  ea  nemo 
dubitaret.  Si  fuit  dubium,  illud  tantum  spectabat  infantes :  verum  et  his 
infundi  virtutes  tamquam  probabilius  statuit  concilium  (n.  168 3). 

2.  Accedit  auctoritas  catechismi  tridentini,  qui  de  baptismo  dis- 
serens  n.  51  docet:    >>Huic  autem  (gratiae)  additur  nobilissimus  omnium 

virtutum  comitatus,  quae  in  animam  cum  gratia  infunduntur  divinitus;* 
et  synodus  atrebatensis  a.  1035:  »Prius  foedi  eramus  deformitate 
peccatorum,  in  ipsa  tinctione  reddimur  pulchri  dealbatione  virtutum;* 
quae  sunt  s.  Isidori  hisp.  etymol.  VI,  19  n.  44. 

3.  Omisso  argumento  ex  suffragio  patrum  et  consensu  theologorum, 
qui  tantus  est,  ut  teste  Suario  VI,  4,  nullus  reperiatur,  qui  id  negaverit : 
illustratur  id  ratione  haud  spernenda,  quam  s.  Thomas  proponit  1.  2  q. 
110  a.  2:  »Non  est  conveniens,  quod  Deus  minus  provideat  his,  quos  di- 
ligit,  ad  supernaturale  bonum  habendum,  quam  creaturis,  quas  diligit  ad 
bonum  naturale  habendum.  Creaturis  autem  naturalibus  sic  providet,  ut 
non  solum  moveat  eas  ad  aclus  naturales,  sed  etiam  largiatur  eis  formas 
et  virtutes  quasdam,  quae  sunt  principia  actuum,  ut  secundum  se  ipsas 
inclinentur  ad  hujusmodi  motus  .  .  .  Multo  igitur  magis  illis,  quos  movet 
ad  consequendum  bonum  supernaturale  aeternum,  infundit  aliquas  for- 
mas  seu  qualitates  supernaturales,  secundum  quas  suaviter  et  prompte 
ab  ipso  moveantur  ad  bonum  aeternum  consequendum.*  Qua  ratione 
saepe  utitur,  ut  c.  gentes  III,  150  ss.  (n.  168 5),  qq.  disp.  de  carit.  a.  1  etc. 

4.  Idem  divinae  literae  toties  significare  videntur,  quoties  promittunt 
Deum  ablaturum  esse  in  foedere  gratiae  cor  lapideum  et  daturum  cor  car- 
neum  ;  se  scripturum  legem  in  fidelium  visceribus,  et  in  eorum  corde,  ut 
Ezech.  11,  19:  Et  auferam  cor  lapideum  de  carne  eorum}  et  dabo  eis  cor 
earneum:  ut  in  praeceptis  meis  ambulent,  etjudicia  mea  custodiant  facianU 
que  ea ;  36,  26.  Jer.  31,  33  s. :  quae  vix  aliter,  quam  de  habitibus  infusis 
explicari  possunt.  Sicut  enim  nomine  cordis  lapidei  intelligitur  cor  per- 
tinax,  pravis  habitibus  infectum:  ita  nomine  cordis  carnei  manifesto  sig- 
nificatur  cor  pronum  seu  principium  habituale  et  permanens  operativum, 
sed  bonum  (ut  in  praeceptis  meis  ambulent)  divinitus  infusum  i.  e.  habi- 
tus  operativus  bonus.  Pariter  aliquid  in  corde  scribere  est  efficere,  ut 
illud  habitualiter  memoria  teneatur,  magni  fiat,  ametur  etc.  Lex  ergo  cordi 
inscripta  erit  lex  menti  alte  impressa,  quae  cum  amore  et  prompte  ser- 
valur.  Atqui  habitualis  promptitudo  et  alacritas  in  servanda  lege  est  vir- 
tus.  Ergo  divinitus  infunditur  cordibus  eorum,  qui  spectant  ad  N.  T.,  vir- 
tus,  pro  varietate  praeceptorum  multiplex.  Hae  vero  virtutes  constituunt 
illam  Dei  armaturam,  qua  instructi  esse  debent  juxta  s.  Paulum  fideles 
omnes  utpote  milites  Christi  Eph.  6,  11  ss. 

209.  Dcmonstratio  p.  II.  1.  Probatur  corollarii  modo.  Si  enim 
in  justificatione  virtutes  infunduntur,  inter  eas  vero  necessitate  et  digni- 
tate  eminent  virtutes  theologicae,  hae  prae  ceteris  infundentur. 

2.  Concilium  trid.  sess.  6  c.  7  doceL:  »In  ipsa  justificatione  cum  re- 
missione  peccatorum  haec  omnia  simul  infusa  accipit  homo  per  J.  Chri- 

stum,  cui  inseritur,  fidem,  spem  et  caritatem;«  quae  certe  neque  de  acti- 
bus,  neque  de  gratia  actuali  intelligi  possunt,  cum  vera  esse  debeant  in 
justificatione  infantium. 

3.  Rationem  hujus  infusionis  praeclare  ita  exponit  s.  Thomas  1.  2 
q.  62  a.  3:  »Dicendum  quod,  sicut  supra  dictum  est  (a.  1),  virtutes  theo- 
logicae  Hoc  modo  ordinant  hominem  ad  beatitudinem  supernaturalem, 
sicut  per  naturalem  inclinationem  ordinatur  homo  in  finem  sibi  connatu- 
ralem.  Hoc  autem  contingit  secundum  duo :  primo  quidem  secundum  ra- 
tionem  vel  intellectum,  in  quantum  continet  prima  principia  universalia 
cognita  nobis  per  naturale  lumen  intellectus,  ex  quibus  procedit  ratio  tam 
in  speculandis  quam  in  agendis ;  secundo  per  rectitudinem  voluntatis  na- 
turaliter  tendentis  in  bonum  rationis.  Sed  haec  duo  deiiciunt  ab  ordine 
beatitudinis  supernaturalis  secundum  illud  (1.  Gor.  2,  9):  Oculus  non  vi- 
dit  etc.  .  .  .  Unde  oportuit  quod  quantum  ad  utrumque  aliquid  homini 
supernaturaliter  adderetur  ad  ordinandum  ipsum  in  finem  supernatura- 
lem.  Et  primo  quidem  quantum  ad  intellectum  adduntur  homini  quaedam 
principia  supernaturalia,  quae  divino  lumine  capiuntur :  et  haec  sunt  cre- 
dibilia,  de  quibus  est  fid_e s.  Secundo  vero  est  voluntas,  quae  ordinatur 
in  illum  iinem  et  quantum  ad  motum  intentionis  in  ipsum  tendentem,  si- 
cut  in  id, quod  est  possibile  consequi,  quod  pertinet  ad  sp  em ;  et  quantum 
ad  unionem  quandam  spiritualem,  per  quam  quodammodo  transformatur 
in  illum  finem,  quod  fit  per  caritatem.  Appetitus  enim  uniuscujusque 
rei  naturaliter  movetur  et  tendit  infinemsibiconnaturalem;  etistemotus 
provenit  ex  quadam  conformitate  rei  ad  suum  finem.*  Haec  fusius  evol- 
vit  c.  Gentes  III,  151 — 53;  de  virtut.  in  communi  a.  10. 

4t.  Suadetur  et  hac  ratione:  Non  dissimili  ratione  videtur  gratia 
operari  in  filiis  adoptionis,  ac  natura  in  filiis  naturalibus.  Atqui  natura 
inserit  filiis  specialem  facilitatem  agnoscendi  parentes,  fiduciam  in  illos  et 
amorem  tenerum ;  cui  triplici  affectui  in  ordine  naturali  triplex  affectus 
ordinis  supernaturalis  erga  Deum,  sive  tres  respondent  virtutes  theologi- 
cae:  ergo  gratia  regeneratione  eas  inseret  justificatis ;  quod  de  caritate 
clare  docet  Paulus  Galat.  4,  0 :  Quoniam  autem  estis  filii,  misit  Deus  Spi- 
ritum  Filii  sui  in  corda  vestra  clamantem:  Ahba,  Pater ;  de  fide  vero 
supponit.  Gum  enim  aperte  pronunciet  Hebr.  11,  6,  sine  fide  impossibile 
esse  placere  Deo,  infantes  vero  baptizati  sane  Deo  placeant ;  debent  in- 
fantes  vi  baptismi  habere  fidem,  non  quidem  actualem,  ergo  habitualem 
seu  habitum  fidei. 

210.  Scholioil  I.  Exceptioni  satisfit.  —  Virtutuui  infusioni  non  adver- 
satur  factum,  justos  saepe  experiri  eosdeni  in  se  pravos  habitus,  quibus  ob- 
noxii  erant  ante  justificationeni :  nam  1.  inter  virtutes  infusas  et  habitus  pra- 
vos  non  est  formalis  oppositio,  cum  sint  diversi  ordinis :  sicut  etiam  memoriae 

orationis  dominicae  in  lingua  latina  non  opponitur  oblivio  ejusdem  in  alia  lin- 
gua.  2.  Distingui  debet  duplex  facilitas  vel  difficultas,  una  interna,  quae  per 
se  inest  cuivis  facultati  respectu  sui  actus:  altera  quae  oritur  ex  adjunctis  ex- 
ternis.  Atqui  virtus  infusa  confert  priorem  facilitatem,  sed  non  aufert  difficul- 
tatero,  quae  oritur  ex  fomite  concupiscentiae,  tentationibus  (n.  183.  2033)  etc. 
quamvis  3.  saepe,  praesertim  si  fervida  praecessit  praeparatio,  pravos  quoque 
babitus,  si  non  penitus  exstirpet,  multum  refrenet  difficultatesque  minuat. 

211.  Scliolion  II.    Breviter  nonnnllae  quaestiones  sunt  solvendae. 

1.  Quaeritur,  num  in  justificatione  virtutes  etiam  morales  infundantur. 
Communior  est  sententia  affirmans,  quae  nititur  argumentis,  quibus  thesim 
demonstravimus.  Quod  ejus  certitudinem  attinet,  statuit  Suarez  degratiaVI, 
9  n.  15:  »Concludendum  est  igitur,  hanc  assertionem  solum  esse  opinionem 
theologicam  probabiliorem,  non  quidem  eo  in  gradu,  ut  contraria  temeritatis 
nota  vel  alia  simili  censurari  possit,  sed  solum  ut  a  pluribus  theologis  proba- 
tam  et  ratione  melius  fundatam  magisque  piam  et  modo  etiam  loquendi  sanc- 
torum  magis  consentaneam.^    Cf.  s.  Thomas  1.  2  q.  63  a.  3;  q.  65  a.  3. 

2.  Quaeritur,  quando  infundantur  habitus  fidei  et  spei,  nam  habitum  cari- 
tatis  in  justiticalione  infundi  extra controversiam  est.  Plures  cum  Cajetano, 
Valentia,  Suarez  etc.  censent,  eos  infundi  adultis  jam  antejustificationem, 
quam  primum  hi  actibus  fidei  et  spei  ad  eorum  infusionem  sunt  dispositi. 
Alii  cum  ss.  Thoma  et  Bonaventura,  Arriaga,  Ripalda  etc.  statuunt, 
eos  in  ipsa  justificatione  infundi,  quia  alioquin  baptismus  nunquara  per  se 
illos  infunderet  adultis,  et  tamen  juxta  conc.  tridentinum  simul  cum  justi- 
ficatione  et  caritate  accipiunt  justificandi  fidem  et  spem  (n.  2092).  Cf.  Maz- 
zella  de  virt.  inf.  d.  1  a.  7;Pesch  VIII  prop.  3. 

3.  Quaeritur,  quodnam  sit  discrimen  inter  gratiam  justificationis  et  habi- 
tum  caritatis.  »Haec  controversia,  inquit  Ripalda  d.  132  s.  4,  olim  celebris 
fuit,  nunc  facile  dirimitur:  cum  jam  constiterit,  nullius  partis  argumenta  plene 
convincere. *  Non  desunt  graves  theologi,  ut  Scotus,  Vega,  Bellarmi- 
nus,Vasquez,  Estius,  Antoine  et  alii,  qui  contendant,  nullum  esse 
reale  discrimen,  sed  rationis  tantum :  maximeque  illo  nituntur  argumento,  quod 
gratiae  et  caritati  iidem  plane  effectus  adscribantur,  et  quod  haec  duo  nonrna 
promiscue  adhiberi  soleant.  Plerique  tamen  theologi,  ut  s.  Bonaventura, 
s.  Thomas  1 .  2  q.  1 1 0  a.  3.  4 ;  qq.  disp.  de  ver.  q.  2  7  a.  2  et  post  ipsum  t  h  o- 
mistae,  Suarez  VI,  12,  Valentia,  Ripaldaet  alii  tuentur  reale  discri- 
men  gratiam  inter  et  caritatem,  quod  in  hac  hypothesi  omnia  melius  explicen- 
tur  et  cohaereant.  Sicut  in  ordine  naturali,  inquiunt,  distinguuntur  essentia 
animae  et  ejus  facultates,  ita  in  ordine  supernaturali  distingui  debet  gratia, 
quae  perficit  essentiam  animae,  quatenus  est  radix  intellectus  et  voluntatis, 
ab  habitibus,  quibus  hae  facultates  perficiuntur:  ut  ita  totus  homo  gratia  ele- 
vetur,  regeneretur,  deidcetur. 

4.  Quaeritur,  cujusmodi  sit  relatio  inter  gratiam  sanctificantem  et  virtutes 
infusas:  cui  quaestioni  melius  respomleri  nequit,  quam  verbis  Thomae  3.  q. 
62  a.  2:  »Gratia  secundum  se  considerata  perficit  essentiam  animae,  in  quan- 
tum  participat  aliquam  similitudinem  divini  esse ;  et  sicut  ab  essentia  animae 
fiuunt  ejus  potentiae,  ita  a  gratiafluunt  perfectiones  ad  potentias  animae,  quae 
dicuntur,  virtutes  et  dona,  quibus  perficiuntur  potentiae  in  ordine  ad  actus 
suos. «  Cf.  1.  2  p.  q.  1 1  0  a.  3  ;  3.  q.  7  a.  2  ;  q.  89  a.  1 .   Quapropter  docent  theo- 

logi,  sanctificanti  gratiae  competere  in  ordine  supernaturali  munus  naturae, 
eamque  esse  radicem  omnis  perfectionis  supernaturalis.  »Licet  enim  una  sit 
gratia  vivificans,  inquit  s.  Bonaventura  Breviloq.  V,  4,  ramificari  tamen 
necessario  habet  in  varios  habitus  propter  varias  operationes. €  Cf.  Ripalda 
1.  c.  s   5  ;  Scheeben  §  167. 

5.  Hinc  solvitur  quaestio  inter  theologos  agitata,  utrum  forma  justificans 
sit  simplex,  an  composita  scil.  ex  collectione  habituum  infusorum,  quam  Ri- 
palda  ita  dirimit  ib.  n.  38:  »Habitum  simplicem  gratiae  habitualis  a  reli- 
quis  virtutibus  distinctum  (aut  caritatem  indistinctam  a  gratia  habituali)  esse 
essentialem  justitiam :  collectionem  vero  reliquarum  virtutum  theologicarum 
et  moralium  ad  justitiam  integralem  pertinere.*    Quod  si 

6.  quaeras,  utrum  nexus  inter  gratiam  et  virtutes  infusas  sit  physicus  an 
moralis,  tuetur  S u a r e z  contra  thomistas,  quos  sequuntur  Silvius,  R  i  - 
palda,  Pesch  VIII,  n.  57  etc,  eum  non  esse  physicum,  sed  moralem: 
nam  virtutes  ex  gratia  physice  non  fluunt,  sed  ejus  intuitu  infunduntur,  quasi 
illi  secundum  suavem  providentiam  debitae  et  connaturales,  ut  filii  Dei  habitua- 
liter  idonei  sint  ad  vivendum  et  operandum  pro  exigentia  status  tam  sublimis. 

Articulus  IV. 

De  causis  justificationis. 

212.  Plures  causae  justificationis  solent  a theologis  numerari.  Cum 
vero,  quae  ad  illas  spectant,  vel  extra  controversiam  sint,  vel  alibi  jam 
fuerint  demonstrata,  pauca  de  iis  sufficient. 

1.  Causa  efficiens  est  Deus  unus  et  trinus,  et  Deus  quidem  solus 
est  causa  efficiens  principalis ;  neque  ulla  creatura,  quamvis  esse  possit 
causa  ministerialis,  potest  esse  causa  efficiens  principalis,  quae  scil.  vir- 
tute  sibi  insita  et  propria  justificationis  conferat  gratiam.  Gratia  enim 
justificationis  est  prorsus  supernaturalis,  complectitur  vero  praeter  alia 
peccatorum  remissionem,  adoptionem  divinam  et  participationem  naturae 
divinae.  Atqui  illius  tantum  est  elevare  naturam  ad  altiorem  ordinem, 
cujus  est  constituere  creaturis  suum  ordinem ;  remittere  peccatum  jure 
proprio  potest  tantum  offensus,  et  adoptare  solum  is,  cujus  quis  redditur 
filius.  Ergo solus  Deus.  Cf.  Thomas  1.2q.  109  a.  7;  112  a.  1,  ubi  scribit: 
»Sic  enim  necesse  est,  quod  solus  Deus  deificet  communicando  consor- 
tium  divinae  naturae  per  quandam  similitudinis  participationem,  sicut 
impossibile  est,  quod  aliquid  igniat  nisi  solus  igmV  etc. ;  SuarezVII,  25. 

Qua  occasione  disputant  theologi,  num  justificationis  opus  omnium  operum 
divinorum  sit  maximum:  et  respondent,  justificationem  ratione  effectus  unione 
quidem  hypostatica  et  glorificatione  esse  minorem,  sed  majorem  creatione: 
hujus  enim  terminus  est  bonum  naturae  mutabilis :  illius  vero  participatio 
naturae  divinae.  Quamobrem  censet  Augustinus  in  Joan.tr.  72  n.  3,  majus 
opus  esse,  ut  ex  impio  justus  fiat,  quam  creare  coelum  et  terram.  »Coelumenini 
et  terra  transibit:  praedestinatorum  autem  salus  et  justificatio  permanebit. € 
Hurtcr,   Compend.  theologiae  III.   11.   ed.  12 

Si  autem  ipsae  inter  se  conferuntur  operationes,  major  est  creatio  justifica- 
tione.    Cf.  s.  Thomas  1.  2  q.  113  a.  9. 

2.  Causa  instrumentalis  et  quidem  separata,  sunt  sacramenta : 
conjuncta  vero  causa  est  humanitas  Christi,  cui  multiplex  relate  ad  justi- 
ficationem  convenit  causalitas,  scil.  satisfactoria,  meritoria,  exemplaris  et  mini- 
sterialis.  Christus  enim  homo  in  terris  degens  reconciliationis  egit  ministrum, 
cujus  tamen  ministerialis  potestas  non  iis  alligata  erat  conditionibus,  quibus 
nostra  circumscribitur :  poterat  enim  pro  nutu  adhibitis  vel  seclusis  sacra- 
mentis  praesentes  et  etiam  absentes  justificare,  unde  ejus  potestas  dicitur  auc- 
toritas  excellentiae,  de  qua  plura  infra  n.  285.  Ceterum  illi  etiam  ea  causalitas 
jure  merito  potest  vindicari,  quae  sacramentis  tribuitur ;  sicut  enim  horum  ap- 
plicatione  homines  justificantur,  ita  potuit  Christus  in  terris  degens  tactu  ss. 
humanitatis  justificare  peccatores  poenitentes. 

3.  Causa  finalis  est  triplex:  gloria  Dei,  gloria  Christi,  salus  justificati. 

4:.  Causa  formalis  est  justitia  Dei,  non  qua  Deus  justus  est,  sed  qua 
nos  justos  facit,  quaeque  nobis  inhaeret  (cf.  thes.  201). 

5.  Causa  ministerialis  sunt  ministri  conferentes  sacramenta. 

6.  Causa  dispositiva,  quae  ad  materialem  revocari  solet,  sunt  actus, 
quibus  ad  justificationis  gratiam  consequendam  disponimur  (n.  149):  nam  dis- 
positionibus  subjectum  seu  anima  justificandi,  quam  aliqui  causam  materialem 
seu  subjectivam  vocant,  fit  habilis  ad  formae  i.  e.  gratiaereceptionem.  Cf.  Atz- 
berger-Scheeben  §  306. 

213.  Subtilis  oritur  hic  quaestio  inter  theologos,  utrum  gratia  justifi- 
cationis  creetur,  vel  concreetur  seu  increetur,  ut  nonnulli  loquuntur,  vel  utrum 
homo  secundum  eam  creetur,  an  potius  dicendum  sit,  eam  ex  animae  potentia 
non  quidem  naturali,  sed  obedientiali  divinitus  educi.  j,Si  creatio  sumatur,  in- 
quit  Habertus  theol.  PP.  graec.  vindicatae  1.  3  c.  3  §  4,  pro  rei  subsistentis 
productione,  quum  gratia  sit  accidens . . .  inhaerens,  et  cum  ordine  dependentiae 
a  subjecto,  cui  inhaerere  debet,  producatur,  eo  sensu  accurate  creatio  dici 
productio  ipsius  non  potest.  Ita  s.  Thomas  (l  q.  45  a.  4).  Quia  vero  creatio 
a  quibusdam  etiam  extenditur  ad  ea,  quae  vim  et  captum  potentiae  natura- 
lis  .  .  .  superant  atque  extra  sphaeram  agentium  naturalium  posita  sunt,  so- 
lamque  potentiam  receptivam  obedientialem  in  subjecto  praerequirunt  et  Dei 
solius  actione  producuntur :  cum  gratia  a  Deo  solo  animae  infundatur,  simul  a 
Deo  creari  dicitur  a  permultis  veteribus  scholasticis,  Scoto,  Bonaventura, 
Grabriele,  Paludano  et  aliis  .  .  .  adeo  ut  s.  T h o m a s  medio  quodam  modo 
sententiam  utramque  temperare  conetur,  ubi  ait  (l.  2  q.  1 10  a.  2  ad  3),  ,se- 
cundum  hoc  etiam  gratia  dicitur  creari,  ex  eo  quod  homines  secundum  ipsam 
creantur  i.  e.  in  novo  esse  constituuntur  ex  nihilo  i.  e.  non  ex  meritis  secun- 
dum  illud  ad  Eph.  2,  10:  Creati  in  Christo  in  operibus  bonis/  Sicut  accidens 
neque  fit  neque  corrumpitur :  quia  ejus  est  fieri  vel  corrumpi,  cujus  est  esse 
vel  non  esse :  accidens  autem  est  entis  ens,  et  ideo  dicitur  fieri  vel  corrumpi 
secundum  quod  subjectumincipit  vel  desinit  esse  in  actu  secundum  illud  acci- 
dens.  Et  secundum  hoc  dicitur  etiam  gratia  creari.  Haec  doctrina  et  loquendi 
ratio,  quam  excogitavit  b.  T  h  o  m  a  s  valde  consentanea  est  Scripturae  sancto- 
rumque  patrum  dictis. *  Quod  cum  adductis  Scripturae  patrumque  effatis  pro- 
bavit,  prosequitur:  ^Ex  his  clarum  est,  quaestionem  esse  fere  de  nomine  apud 

scholasticos  .  .  .  Litem  itaque  totara  paucis  dirimere  mihi  videtur  b.  T  h  0  m  a  s 
postea  quam  dixit  de  pot.  q.  3  a.  8  ad  8,  gratiam  proprie  non  creari,  quia  non 
est  forma  subsistens.  Infusio  tamen  gratiae  accedit  ad  rationem  creationis,  quia 
non  est  ita  ex  potentia  materiae,  ut  possit  educi  in  actum  per  causam  natura- 
lem. «  Cf.  Ripaldad.  7;  Suarez  VIII,  2;  Schazler  Lehre  von  der  Wirk- 
samk.  der  Sacr.  §  7  ;  Scheeben  §  170. 

Articiilus  V. 

De  proprietatibus  justificationis. 

214.  Plures  justificationis  proprietates  concilium  trident.  sess.  6 
c.  7.  contra  protestantes  tuetur.   Quarum  prima  est  gratiae  inae-^vj, 
qualitas;  neque  enim  aequalis  est  in  omnibus  justis,  neque  semper 
aequalis  manet  in  eodem  justo.   De  qua  proprietate  haec  tene: 

1.  Duplicem  esse  causam  inaequalitatis  gratiae  in  justis.  Prior  petitur 
ex  voluntate  Dei,  qui  prout  vult  sua  dispensat  dona;  sicut  eniminordine 
naturali  neque  omnibus  easdem  proprietates  et  dotes,  neque  eodem  tri- 
buit  gradu,  ut  hac  varietate  pulchrius  reddatur  universum :  ita  in  ordine 
supernaturali  non  omnibus  eandem  gratiae  mensuram  elargitur.  Altera 
petitur  ex  diversa  justificandorum  dispositione.  Sicut  enim  in  ordine  na- 
turali  pro  diversa  materiae  subjectae  dispositione  diversus  est  secunda- 
rum  causarum  effectus :  ita  et  in  ordine  supernaturali  pro  diversa  sub- 
jecti  dispositione  plus  minusve  gratiae  confertur.  Utramque  rationem  pro- 
ponit  concilium  docens  c.  7,  unumquemque  recipere  justitiam  suam  »se- 
cundum  mensuram,  quam  Spiritus  s.  partitur  singulis,  prout  vult,  et  secun- 
dum  propriam  cujusque  dispositionem  et  cooperationem.« 

2.  Neque  in  singulis  gratia  semper  est  aequalis ;  crescere  enim  potest 
et  debet,  ut  patet  ex  Apoc.  22,  11:  Qui  justus  est,  justificetur  adhuc,  et 
sanctus  sanctificetur  adhuc;  Prov.  4,  18 :  Justorum  semita  quasi  lux  splen- 
dens,  procedit  et  crescit  usque  ad  perfectam  diem.  Gf.  etiam  Rom.  4,  2  s. 
col.  Jac.  2,  23;  Eccli.  18^22:  Ne  verearis  usque  ad  mortem  justificari; 
2.  Petr.  3, 18.  Quod  et  multiplici  analogia  illustrari  potest.  Gratiaenim  est 
a.  s  e  m  i  n  i  s  instar  boni,  seminis  autem  est  crescere  et  explicari.  —  b.  Re- 
geniti  sunt  adhuc  parvuli,  qui  cum  aetate  proficere  debent  sapientia  et 
gratia  apud  Deum  et  homines,  ut  adolescant,  donec  formetur  in  illis 
Ghristus,  cujus  in  regeneratione  ipsis  impressa  fuerunt  lineamenta  Galat. 
4, 19  (n.  186).  —  e.  Justificati  sunt  Deo  g ra ti  et  cari  ratione  sanctificantis 
gratiae;  sed  qui  gratus  et  carus  est,  gratior  et  carior  fieri  potest:  sicut 
qui  injustus  et  inimicus,  potest  fieri  magis  inimicus  et  injustus.  Quo  vero 
gratior  et  carior  quis  est  Deo,  eo  magis  ab  eo  diligitur;  quo  autemmajori 
dilectione  Deus  aliquem  complectitur,  ea  majora  etiam  omnis  gratiae 
dona  in  eum  profundit.  Damnata  tamen  est  prop.  (1)  Reguardorum  a 

12* 


IgQ  Tract.  VIII.  de  justificatione.  Gratiae  inaequalitas. 

Clemente  V.  in  conc.  viennensi:  »Quod  homo  in  vita  praesenti  tan- 
tum  et  talem  perfectionis  gradum  potest  acquirere,  quod  reddetur  penitus 
impeccabilis  et  amplius  in  gratia  proficere  non  valebit;  nam,  ut  dicunt, 
si  quis  semper  posset  proficere,  Jposset  aliquis  Ghristo  perfectior  in- 
veniri.*    Cf  s.  Thomas  1.  2  q.  112  a.  4. 

3.  Gratia  augeturvel  sacramentis  vel  bonis  operibus,  utpatet 
ex  conc.  t  r  i  d  e  n  t  i  n  i  sess.  6  c.  10  et  can.  24. 32 ;  tum  ex  Jacobi  ep.  2, 24 : 
Videtis,  quoniam  ex  operibus  justiftcatur  homo  et  non  ex  ftdetantum,  quae 
verba  sunt  intelligenda  non  tantum  de  justificatione  prima,  sed  etiam  de 
secunda,  de  augmento  scil.  gratiae  justificantis.  Nam  verbum  justifi- 
care  utramque  potest  significare;  neque  ulla  ratio,  cur  restringatur  hic 
ad  significandam  primam  justificationem;  praesertim  cum  apostolus  du- 
plex  afferat  justificationis  exemplum :  alterum  certo  justificationis  secundae 
v.  21,  alterum  probabilius  primae  v.  25. 

215.  De  gratiae  augmento.  —  In  quo  autem  eonsistat  hoc  augmentum 
gratiae  semel  infusae  haud  facile  est  explicare :  neque  una  de  eo  est  theologo- 
rum  sententia.  Alii  putant  id  fieri  additione  gradus  ad  gradum,  quod  ra- 
tione  habita  simplicitatis  hujus  qualitatis,  difficultate  haud  caret;  alii  aug- 
mentum  explicant  per  majorem  radicationem  gratiae  in  subjecto,  cui  inhae- 
ret.  Quod  s.  Thomas  disserens  de  virtutibus  infusis  ita  explicat  q.  1  a.  11: 
»Ideo  intenduntur  et  remittuntur,  in  quantum  subjectum  reducitur  magis  in 
acTum  ipsarum  per  actionem  agentis  causantis  eas :  unde  sicut  virtutes  acqui- 
sitae  augentur  ex  actibus,  per  quos  causantur,  ita  virtutes  infusae  augentur 
per  actionem  Dei,  a  quo  causantur.  Actus  autem  nostri  comparantur  ad  aug- 
mentum  caritatis  et  virtutum  infusarum  ut  disponentes,  sicut  ad  caritatem 
a  principio  obtinendam :  homo  enim  faciens  quod  est  in  se,  praeparat  se,  ut  a 
Deo  recipiat  caritatem.  Ulterius  autem  actus  nostri  possunt  esse  meritorii 
respectu  augmenti  caritatis,  quia  praesupponunt  caritatem,  quae  est  principium 
merendi.*  Aucta  autem  quovis  opere  bono  justificationis  gratia,  crescunt 
proportione  congrua  virtutes  infusae,  quae  illam  potentiarum  instar  conse- 
quuntur  (n.  21  l4).  Utrumque  vero  augmentum  illico  post  opus  meritorium 
confertur:  neque  enim  ulla  probabiiis  reddilur  ratio,  quare  illius  collatio  dif- 
feratur  vel  in  alteram  vitam  vel  ad  aliud  tempus.  Cf.  Limbourg  Zeitschi\ 
1886  p.  277  ss.;  Pesch  VIII  n.  67  s. 

}      /.  216.  Gratiae  incertitudo.  —  Altera  gratiae  justificantisproprietas  in 

*  eo  consistit,  quod  nemo  scire  potest certitudine  fidei  se gratiam Dei esse 
consecutum.  Quod  tenendum  estcontra  protestantes,  secundumquos 
justiticandi  possunt,  imo  debent  credere  sibi  remissa  esse  peccata.  Pro- 
batur  vero  ex  Eccle.  9,  1 :  Sunt  justi  atque  sapientes;  et  opera  eorum  in 
manu  Dei;  et  tamen  nescit  homo,  utrum  amore  an  odio  dignus  sit;  qui 
tamen  locus  exegetis  quibusdam  non  videtur  satis  efficax;  ex  1.  Gor.  4, 4: 
Nihil  mihi  conscius  sum,  sed  non  in  hocjustificatus  sum:  qui  autemjudicat 
me  Dominus  est;  Prov.  29,  9:  Quis  potest  dicere:  mundum  est  cor  meum, 
purus  sum  a  peccato?  Quibus  similia  leguntur  Job.  9, 20;  Eccli.  5.  5.  —  In 

primis  vero  comprobatur  nostra  assertio  hac  ratione :  Eatenus  aliquis 
certus  esse  posset  certitudine  fidei  de  obtenta  justificationis  gratia,  qua- 
tenus  certitudine  fidei  vel  evidentiae  scit,  se  omnia  praestitisse  omnesque 
adimplesse  conditiones,  quae  requiruntur  ad  justificationis  gratiam  con- 
sequendam.  Jam  vero  quamvis  quis  possit  certus  esse  certitudine  con- 
jecturali  et  morali  de  sua  dispositione,  deque  adimpletis  omnibus  con- 
ditionibus,  nunquam  tamen  certus  esse  potest  certitudine  fidei  vel  evi- 
dentiae.  Nam  etsi  conscientiae  testimonium  verax  est  in  testanda  alicu- 
jus  dispositionis  exsistentia,  infallibiliter  tamen  nequit  dijudicare  ejusdem 
qualitatem,  num  fuerit  supernaturalis,  sufficiens  (contritio  perfecta); 
validumne  fuerit  sive  baptisma  sive  poenitentiae  sacramentum:  disposi- 
tionis  autem  sufficientia  non  pendet  a  sola  illius  praesentia,  sed  quam 
maxime  ab  ejus  qualitate ;  esse  enim  debet  supernaturalis,  sicut  oportet. 
Ex  patribus  audiatur  Gregorius  M.  ad  Gregoriam,  Augustae  cubicu- 
lariam,  scribens  ep.  VI,  27:  »Quod  vero  Dulcedo  tua  in  tuis  epistolis  sub- 
junxit,  importunam  se  mihi  existere,  quoadusque  scribam,  mihi  revela- 
tum  esse,  quia  peccata  tua  dimissa  sunt,  rem  et  inutilem  et  difficilem 
postulasti:  difficilem  quidem,  quia  ego  indignus  sum,  cui  revelatio  fieri 
debeat ;  inutilem  vero,  quia  secura  de  peccatis  tuis  fieri  non  debes,  nisi 
cum  jam  in  die  vitae  tuae  ultimo  plangere  eadem  peccata  minime  valebis : 
quae  dies  quousque  veniat,  semper  suspecta,  semper  trepida  metuere 
culpas  debes,  atque  eas  quotidianis  fletibus  lavare.*  Merito  ergo  statuit 
conc.  tridentinum  sess.  6  cap.  9:  »Sicut  nemo  pius  de  Dei  misericordia, 
de  Christi  merito  deque  sacramentorum  virtute  et  efficacia  dubitare  de- 
bet :  sic  quilibet,  dum  seipsum  suamque  propriam  infirmitatem  et  indis- 
positionem  respicit,  cle  sua  gratia  formidare  et  timere  potest ;  cum  nullus 
scire  valeat  certitudine  fidei,  cuinonpotestsubessefalsum,  se  gratiamDei 
esse  consecutum.*  Hinc  corollarii  modo  sequitur,  justos  a  fortiori  certos 
esse  non  posse  de  sua  perseverantia  et  praedestinatione,  quae 
a  tot  conditionibus  et  adjunctis  futuris  pendent,  de  quibus  ipsi  vix  conji- 
ciendo  (ex  se)  aliquid  assequi  possunt. 

217.  Exceptionibus  satisfit.  —  Ut  difficultates  solvantur,  memineris 

1.  nos  quidem  negare,  justum  absque  revelatione  posse  habere  certitu- 
dinem  fidei  de  adepta  justitia:  libenter  tamen  concedimus,  eum  posse  habere 
certitudinem  conj  ecturalem  et  moralem  majorem  minoremve,  quae  exclu- 
dat  actualem  formidinem,  prudens  dubium:  non  tamen  ita,  ut  si  justus  velit 
omnes  rationes  timendi  attendere  et  expendere,  formidare  non  possit.  Ejus- 
modi  certitudinem  conjecturalem  patres  justis  subinde  concedunt. 

2.  Pleraque  ex  innumeris  testimoniis,  quae  vel  ex  Scripturis  vel  ex  pa- 
tribus  protestantes  objiciunt,  non  sunt  ad  rem;  in  illis  enim  sermo  est 
vel  de  certitudine  confidentiae,  qua  certo  confidimus  et  speramus,  nos  a 
Deo  gratiam  et  gloriam  consecuturos,  si  fecerimus,  quod  est  in  nobis ;  vel  de 

certitudine  fidei,  cujus  objectum  non  est  propria  cujusque  justificatio,  quod 
tamen  necessarium  esset,  ut  vim  probandi  haberent:  sed  propositiones  uni- 
versales,  ex.  gr. :  Qui  rite  est  dispositus,  justificabitur;  per  baptismum  re- 
mitti  peccata;  nos  non  debere  anxios  et  sollicitos  esse,  ne  Deus  peccata  non 
remittat  etc.  scilicet  dispositis:  quae  veritates  utpote  revelatae  profecto  certi- 
tudine  fidei  sunt  credendae:  sed  earum  applicatio  ad  nos  utpote  pendens  a 
conditionibus  non  plane  certis  non  est  de  fide. 

218.  Thesis  CCVI.  Gratia  justificationis  amittl  potest  etiam 
in perpetuum  ;  amittitur  autem  quolibet  peccato  mortali,  et  una  cum 
illa  amittuntur  reliqua  dona  infusaf  non  tamen  fides  et  spes,  quae 
solum  per  actus  ipsis  directe  oppositos  amittuntur. 

Demonstratio.  1.  Justos  amittere  posse  gratiam  statuitur  contra 
Jovinianum,  qui  teste  Hieronymo  1.  2  adv.  eundem  n.  1  asserebat: 
»Eos,  qui  fuerunt  baptizati,  a  diabolo  non  posse  tentari ;  quique  autem 
tentati  fuerint  ostendi,  eos  aqua  et  non  Spiritu  fuisse  baptizatos;*  quod 
tuetur  etiam  Calvinus.  Contra  quos  de  fide  est,  gratiam  justificationis 
amitti  posse,  ut  constat  ex  concilii  trid.  sess.  6  c.  14  et  can.  23:  »Siquis 
hominem  semel  justificatum  dixerit  amplius  peccare  non  posse,  neque 
gratiam  amittere,  atque  ideo  eum,  qui  labitur  et  peccat,  nunquam  vere 
fuisse  justificatum,  A.  S.«  Assertio  haec  adeo  est  evidens,  ut  demonstra- 
tione  non  indigeat,  cum  s.  Scriptura  passim  hortetur,  ut  qui  se  existimat 
stare,  videat  ne  cadat  1.  Cor.  10,  12;  et  Ezech.  33,  12  s.  testetur:  Justus 
non  poterit  vlvere  in  justitia  sua,  in  quacunque  die  peccaverit.  Etiam  si 
dixero  justo,  quod  vita  vivat,  et  confisus  in  jnstitia  sua  fecerit  iniquitatem : 
omnes  justitiae  ejus  oblivionitradentur }  et  ininiquitate  sua,  quam  operatus 
est,  in  ipsa  morietur. 

2.  Certum  est,  justos  in  aeternum  amittere  posse  gratiam;  quo- 
circa  monetur  justus  Apoc.  3,  11 :  Tene  quod  habes,  ut  nemo  accipiat  co- 
ronam  tuam;  Joan.  15^6:  Si  quis  in  me  non  manserit;  mittetur  foras  sicut 
palmes,  et  arescet,  et  colligent  eum  et  in  ignem  mittent  et  ardet ;  1.  Cor.  9, 
27 :  Castigo  corpus  meum  et  in  servitutem  redigo,  ne  forte  cum  aliis  prae- 
dicaverim,  ipse  reprobus  efficiar ;  Hebr.  10,  26;  2.  Petr.  2,  21. 

Quam  paradoxa  et  improbanda  sint  haec  et  similia  doctrinae  capita  de 
justificatione  a  novatoribus  sec.  XVI.  proposita,  sentiunt  ipsi  protestantes,  qui 
sane  haec non amplius  serio  tuentur :  viderunt  jam  Grotius  et  Leibnitius 
in  systemate  theol.  p.  47,  quorum  ille  ita  scribit  in  discussione  apologiae  Ri- 
veti  p.  217:  »Christiani  pectoris  est  horrescere  ea  dogmata,  quae  pietati  no- 
cent,  quale  illud  est  a  nonnullis  defensum :  pecca  fortiter,  sed  crede  fortius,  et 
nihil  nocebunt  tibi  centum  homicidia  et  mille  stupra.  Hi  sunt  genuini  fructus 
illius  dogmatis,  credere  quempiam  debere  justitiam  Christi  sibi  imputari,  quasi 
ipse  eam  praestitisset;  certo  se  esse  perseveraturum  ;  certe  et  absolute  salutem 
sibi  destinatam ;  peccata  fidelium,  utut  magna  et  gravia  esse  possint,  non  im- 
putari  ipsis  propter  fidem  in  Jesum  Christum;   posse  eos  cadere  in  crimen 

majestatis,  in  homicidium,  adulterium  etc,  et  nihilominus  eos  pro  certo  ha- 
bere,  se  nunquam  totaliter  ac  finaliter  excidere  posse  ex  paterna  Dei  caritate 
erga  se. <<c 

3.  Gontra  lutheranos  tenendum  est,  non  solum  peccato  infideli- 
tatis,  sed  q  u  o  v  i  s  peccato  gravi  amitti  gratiam  justificationis,  ut  sess.  6 
c.  15  etcan.  27  statuitur:  »Siquis  dixerit,  nullum  esse  mortale  peccatum 
nisi  infidelitatis,  aut  nullo  alio  quantumvis  gravi  et  enormi  praeterquam 
infidelitatis  peccato  semel  acceptam  gratiam  amitti,  A.  S.«  Quod  diserte 
docent  Scripturae  Ezech.  18,  24:  Si  autem  averterit  se  justus  ajustitia 
sua,  et  fecerit  iniquitatem  secundum  omnes  abominationes }  quas  operari 
solet  impius,  numquid  vivet?  Omnes  justitiae  ejus?  quas  fecerat,  non  recor- 
dabuntur  ;  in  praevaricatione,  qua  praevaricatus  est,  et  in  peccato  suo, 
quod  peccavit}  in  ipsis  morietur ;  1.  Gor.  6,  9  s. :  An  nescitis,  quia  iniqui 
regnum  Dei  non  possidebunt?  Nolite  errare:  neque  fornicarii}  neque  idolis 
servientes;  neque  adulteri}  neque  molles,  neque  masculorum  concubitores, 
neque  fures,  neque  avari,  neque  ebriosi,  neque  maledici,  neque  rapaces, 
regnum  Dei  possidebunt ;  1.  Jo.  3,  8;  Jac.  1,  14  s.  etc.  Ex  quibus  liquet, 
quemlibet  iniquum  seu  gravis  peccati  reum  excludi  regno  coelorum,  dam- 
nari  ideoque  excidisse  justitia,  si  antea  fuit  justus.  Atqui  nomine  iniqui- 
tatis  non  intelligitur  sola  infidelitas,  sed  quaelibet  gravis  transgressio  legis 
divinae,  ut  patet  evidenter  ex  ipsis  textibus.  Ergo  non  solo  infidelitatis 
peccato  justitia  amittitur.  Merito  dein  provocamus  ad  facta.  Nam  Scri- 
ptura  lapsum  quorundam  refert,  qui  gratiam  amiserunt,  ut  protoparentes. 
David,  Salomon  etc.  et  quidem  in  aeternum,  ut  Judas  etc,  eamque  amise- 
runt  non  ob  infidelitatem,  sed  ob  alia  peccata.  Assertionem  vero  nostram 
ita  praeclare  illustrat  s.  Thomas  2.  2  q.  24  a.  12:  »Caritas,  cumsitha- 
bitus  infusus,  dependet  ex  actione  Dei  infundentis:  qui  sic  se  habet  in 
infusione  et  conservatione  caritatis,  sicut  sol  in  illuminatione  aeris  .  .  . 
et  ideo  sicut  lumen  statim  cessaret  esse  in  aere  per  hoc,  quod  aliquod 
obstaculum  poneretur  illuminationi  solis :  ita  etiam  caritas  statim  deficit 
esse  in  anima,  per  hoc  quod  aliquod  obstaculum  ponitur  influentiae  ca- 
ritatis  a  Deo  in  animam.  Manifestum  est  autem,  quod  per  quodlibet  mor- 
tale  peccatum,  quod  divinis  praeceptis  contrariatur,  ponitur  praedictae 
infusioni  obstaculum ;  quia  ex  hoc  ipso  quod  homo  eligendo  praefert  pec- 
catum  divinae  amicitiae,  quae  requirit,  ut  Dei  voluntatem  sequamur,  con- 
sequens  est,  ut  statim  per  unum  actum  peccati  mortalis  habitus  caritatis 
perdatur.  Unde  et  Augustinus  dicit  (super  Gen.  ad  lit.  VIII,  12),  quod  homo 
Deo  sibi  praesente  illuminatur,  absente  autem  continuo  tenebratur,  a  quo 
non  locorum  intervallis,  sed  voluntatis  aversionedisceditur.*  Cf.  c.  gentes 
IV,  70. 

4.  Praeter  gratiam  quovis  gravi  peccato  amittuntur  reliqua  dona 
habitualia,  quod  de  caritate  aeque  certum  est  ac  de  gratia  sanctificante ; 
de  reliquis  donis  minus  est  certum,  ex  communi  tamen  theologorum  sen- 
tentia  tenendum  est.  Assertionem  ita  Ripalda  probat  disp.  128  s.  4 
n.  38 :  » Virtutes  exsistunt  sola  exigentia  gratiae,  scil.  solum  quia  gratia 
exigit,  ut  compleatur  per  illas  status  divinus  et  dignitas  intrinseca  per- 
manens,  in  quam  homo  evehitur  per  gratiam,  potens  scil.  permanenter 
et  intrinsece  actiones  edere  dignas  filiatione,  amicitia  Dei  divinitatisque 
consortio,  quod  ei  confert  gratia  justificans.  Nam,  ut  statuimus  disp.  35, 
non  exiguntur  virtutes  ex  natura  rei,  ut  actus  supernaturales  connatura- 
liter  edantur,  nec  ut  potentia  vitalis  connat.uraliter  eos  eliciat,  sed  solum 
ut  homo  elevatus  in  participationem  divinitatis  facultatibus  sibi  intrinsecis 
ac  permanentibus  ornetur  consentaneis  dignitati  gratiae,  atque  adeo  ex 
natura  rei  sola  exigentia  gratiae  virtutes  inducit  morales.  Ergo  abeunte 
gratia  abibunt  ex  natura  rei  virtutes,  siquidem  abiit  unica  causa,  qua  a 
Deo  inducuntur  et  conservantur  in  homine:  neque  alia  exsistit,  quae  ex 
natura  rei  vindicet  conservationem  earum.«  Cf.  Suarez  1.  11  de 
gr.  c.  3. 

5.  Excipi  tamen  debet  fides,  ut  concilium  trid.  sess.  6  can.  28 
docet:  »J3i  quis  dixerit,  amissa  per  peccatum  gratia,  simul  et  fidem  sem- 
per  amitti;  aut  fidem,  quae  remanet,  non  esse  veram  fidem,  licet  non  sit 
viva;  aut  eum,  qui  fidem  sine  caritate  habet,  non  esse  christianum,  A.  S.* 
Et  sane  Ecclesia  constat  fidelibus ;  sed  non  solum  justis  (cf.  th.  46) ;  ergo 
etiam  peccatoribus  fidelibus.  Atqui  hi  non  dicuntur  fideles  ab  actu,  quem 
jugiter  eliciant ;  ergo  ab  habitu,  qui  supponitur  manere.  Hinc  etiam  dam- 
nata  est  ab  Alexandro  VIII.  prop.  12:  »Quando  in  magnis  peccatoribus 
deficit  omnis  amor,  deficit  etiam  fides :  et  etiamsi  videantur  credere,  non 
est  fides  divina,  sed  humana.* 

Exceptionis  rationem  aliam  atque  aliam  reddunt  theologi,  ut  Ripalda 

1.  c.  s.  5  ostendit,  cui  nulla  ex  rationibus,  quae  solent  afferri,  placet.  Ipse  ex- 
ceptionem  ita  probat:  »Lex  aliqua  specialis  et  dispensatoria  Dei  recte  colli- 
gitur  ex  testimoniis  s.  paginae  et  patrum  communi  catholicorum  DD.  sensu 
intellectis  et  ex  definitionibus  Ecclesiae.  At  lex  conservandi  habitum  fidei  post 
interitum  gratiae  colligitur  ex  testimoniis  sacrae  paginae  et  patrum  communi 
doctorum  sensu  intellectis  et  ex  definitionibus  Ecclesiae.  Ergo  talis  lex  ad- 
mittenda  est  .  .  .  M  i  n  o  r  probatur.  In  primis  sunt  plura  testimonia  sacrae 
paginae  et  patrum,  quae  fidem  admittunt  in  peccatore  nullo  discrimine  ex- 
presso  fidei  actualis  et  habitualis  .  .  .  At  haec  testimonia  sic  indifferentia  in- 
tellecta  sunt  communi  doctorum  catholieorum  consensu  etiam  de  fide  habituali, 
cum  omnes  doctores  catholici  tam  prisci  in  3  1.  dist.  23,   quam  recentes  in  1. 

2.  q.  4  a.  4  et  aliis  in  locis  unanirai  consensu  in  hanc  sententiam  incubuerint. 
Ergo  ex  testimoniis  s.  paginae  et  patrum  communi  doctorum  catholicorum 
sensu  intellectis  colligitur  lex  conservandi  fidem  habitualem  post  interitum 

gratiae.  *  Idem  dicatur  de  s  p  e ,  ut  rommuni  consensu  tuentur  theologi.  Ea- 
dem  enim  ratio,  propter  quam  Deus  peccatori  relinquit  fidei  habitum,  ut  scil. 
justificationis  semine  et  radice  velut  relicta  peccator  facilius  resipiscat  et  ad 
justitiam  redire  possit,  exigit,  ut  maneat  habitus  spei,  quae  absolute  est  ne- 
cessaria,  ut  peccator  serio  ad  reconciliationem  cum  Deo  offenso  se  disponat. 

6.  Donum  etiam  habitualis  fidei  amitti  posse  docet  conc.  triden- 
tinum  sess.  6  cap.  15;  et  patet  a.  ex  variis  Scriptnrae  effatis Luc. 8, 13: 
Qui  supra  petram;  qui  cum  audierint  (verbum  Dei),  cum  gaudio  suscipiunt 
verbum;  et  hi  radices  non  habent,  qui  ad  tempus  credunt,  et  in  tempore 
tentationis  recedunt ;  1.  Tim.  1,  5  s. ;  4,  1 ;  6,  21 ;  2.  Tim.  2,  17  s.  etc. ; 
b.  ex  patrum  exhortationibus  ;  sollicite  enim  hortantur  fideles,  ut  sibi  ca- 
veant  tempore  persecutionis  vel  haeresis,  ne  fidem  amittant;  ratio  vero 
C.  evidens  est:  fides  enim  libera  est,  libere  suscipitur;  libere  ergo  etiam 
abjici  potest.  Quod  autem  de  fide  est  tenendum,  communi  consensu  sta- 
tuunt  theologi  etiam  de  spe. 

7.  Fides  vero  amittitur  peccatis  ipsi  directe  oppositis,  ut  sunt  hae- 
resis  et  apostasia,  spes  his  peccatis  et  desperatione  (non  vero,  ut  proba- 
biliter  statuunt  theologi,  praesumptione),  cujus  amissionis  reddit  de  Lugo 
rationem  de  fide  d.  14  s.  4:  »SicutDeus  vulthaecdona  habitualia  adultis 
nonnisi  volentibus  dare,  ita  non  vult  conservare  in  nolentibus  et  respuen- 
tibus,  quamvis  non  exigat  eandem  dispositionem  ad  conservationem  et 
ad  infusionem :  nam  ad  infusionem  exigit  actum  positivum ;  ad  conser- 
vationem  vero  solum  exigit,  quod  non  respuantur  per  actum  contrarium ; 
quando  tamen  homo  per  actum  contrarium  ea  dona  abjicit  et  respuit, 
Deus  meritissime  ea  aufert,  quippe  qui  ea  volentibus  solis  confert  et  in 
invitis  non  conservat. «    Gf.  Scheben-Atzberger  §  308. 

219.  Scliolioil.  Num  gratia  minuatnr.  —  Gratia  habitualis  potest  cre- 
scere,  intendi :  jam  quaeritur,  possitne  etiam  imminui,  remitti  peccato  veniali. 
Hoc  revera  aliqui  affirmarunt,  sed  »dicendum  est,  inquit  Suarez  XI,  8,  gra- 
tiam  et  caritatem  imminui  non  posse.  Hanc  assertionem  censeo  ita  certam, 
ut  contraria  non  sit  probabilis,  nec  versimiliter  defensabilis ;  «  tum  quia  gra- 
viores  theologi  id  docent  cum  Thoma  (l.2.q.  24  a.  lu),  Bonaventura  etc; 
tum  quia  sequeretur,  multiplicatis  peccatis  venialibus  tandem  amitti  gratiam 
sanctificantem,  et  peccatum  veniale  puniri  poena  aeterna  (amissione  aeterna 
gradus  gloriae,  qui  respondeat  gradui  gratiae  amisso),  quod  concedi  nequit. 
Ceterum  Ripaldae  ejusmodi  rationes  non  videntur  solidae,  unde  scribit  disp. 
130  n.  8:  »Quare  si  rationi  theologicae  insistimus,  non  invenio  aliquam,  qua 
contrariae  sententiae  improbabilitas  convincatur;  eam  tamen  improbo,  tum  quia 
communi  theologorum  praesertim  hujus  seculi  approbationi  invisa  est;  tum 
quia  nulla  firma  probatione  fulcitur;  praeterea  quia  peccata  venialia  non  op- 
ponuntur  intensioni  virtutum  et  gratiae  neque  physice  neque  moraliter.  *  Con- 
cedunt  tamen  theologi,  dici  posse  gratiam  indirecte  et  quadamtenus  imminui, 
scil.  quantum  ad  radicationem  et  fervorem,  ut  loquitur  Thomas  in  2.  d.  17 
q.  2  a.  5  et  de  malo  q.  7  a.  2,  non  quantum  ad  essentiam.    Peccatis  enim  ve- 

nialibus  fervor  faciendi  opera  bona,  quae  sunt  justitiae  fructus,  minuitur; 
passiones  majorem  vim  acquirunt,  quocirca  crescit  difricultas  operandi  bonum, 
ita  etiam  minuitur  resistentia  hominis  in  tentationibus,  minores  erunt  gratiae 
actuales,  quas  Deus  ipsi  ad  vitanda  gravia  peccata  concedit,  ideoque  peccatis 
venialibus  disponitur  homo,  ut  incidat  in  peccata  mortalia.  Cf.  Mazzella  de 
virt.  d.  1  a.  10  s.;  Limbourg  Zeitschr.  1886  p.  289 — 313. 

220.  Tliesis  CCVII.  Ad  conservationem  gratiae  et perseveran- 
tiam  in  eadem  reqiiiritur  expartejustorum,  ntpraecepta,  quae  illis 
impossibilia  non  sunt,  et  a  quorum  observatione  non  sunt  exempti, 
servent  beneque  operentur, 

Demonstratio  p.  I.  Praecepta  justis  saltem  esse  possibilia,  patet 
ex  dictis  n.  75 l.  Et  sane  propositio  novatorum  seculi  XVI.,  praecepta 
Dei  etiam  justis  esse  impossibilia,  maxime  injuriosa  est  a.  Ghristo  dicenti : 
Jugum  enim  meum  suave  est  et  onus  meum  leveM&iiYi.  11,30;  estinjuriosa 
b.  Deo,  exhibet  enim  Deum  mendacem,  cum  ipse  promiserit  se  facturum, 
ut  justi  in  praeceptis  suis  ambulent,  ut  judicia  sua  custodiant  Ez.  36,  26 
(cf.  208 4).  Hinc  fideles  dicuntur  Eph.  2,  10  Ipsius  (Dei)  factura,  creati  in 
Christo  Jesu  in  operibus  bonis,  auae  praeparavit  Deus  ut  in  illis  ambule- 
mus.  Est  injuriosa  c.  gratiae,  \  qua  adjutus  Paulus  dicere  poterat  Phi].  4, 
13:  Omnia  possum  in  eo;  qui  me  confortat.  Et  revera  ea  adjuti  plures  in 
divinis  literis  laudantur  ob  fideliter  adimpleta  Dei  praecepta.  ut  David 
Act.  13,  22  et  passim  alibi;  Josias  4.  Reg.  23,  25;  Zacharias  et  Elisabeth 
Luc.  I,  6;  apostoli  Jo.  17,  26  etc.  Est  d.  absurda,  cum  ratio  et  communis 
sensus  hominum  doceant,  ad  impossibilia  neminem  teneri  (n.  804).  — 
Verum  quidem  est,  patres  nonnunquam  sic  loqui  de  justorum  operibus, 
ac  si  non  sint  bona,  sed  vitiis  et  peccatis  infecta;  cum  veroitaloquuntur, 
vel  conferunt  justitiam  humanam  cum  justitia  beatorum,  angelorum,  aut 
Dei  ipsius :  quo  sensu  etiam  creaturae  Deo  comparatae  dicuntur  non  entia, 
bona  terrena  prae  bonis  spiritualibus  detrimentum,  stercora  Phil.  3,  8 ; 
vel  loquuntur  hypothetice,  si  scil.  opera  spectentur  a  solo  homine  sine 
gratia  facta ;  vel  loquuntur  de  peccatis  venialibus  deque  imperfectionibus 
et  fragilitatibus,  quae  irrepere  solent  etiam  in  justorum  opera.  Cf.  Bel- 
larminus  de  justif.  IV,  10.  21. 

221.  Demonstratio  p.  IF.  Vere  blaterant,  nec  refutatione  sunt 
digni,  qui  asserunt,  justos  ab  observatione  praeceptorum  esse^  exemptos ; 
quos  damnat  concilium  trid.  sess.  6  can.  19:  »Si  quis  dixerit,  nihil prae- 
ceptum  esse  in  Evangelio  praeter  fidem,  cetera  esse  indifferentia,  neque 
praecepta,  neque  prohibita,  sed  libera;  aut  decem  praecepta  nihil  perti- 
nere  ad  christianos,  A.  S. ;«  20:  »Si  quis  hominem  justificatum  et  quan- 
tumlibet  perfectum  dixerit  non  teneri  ad  observantiam  mandatorum  Dei 
et  Ecclesiae,  sed  tantum  ad  credendum :  quasi  vero  Evangelium  sit  nuda 
et  absoluta  promissio  vitae  aeternae  sine  conditione  observationis  man- 

datorum  Dei,  A.  S.«  Cf.  etiam  cap.  11.  Et  sane  Christus  diserte  dixit:  Si 
vis  ad  vitam  ingredi,  serva  mandata  Matth.  19,  16  s. ;  7,  21,  totoque  ser- 
mone  montano  ib.  c.  5  s.  praeceptorum  observationem  eamque  omnino 
perfectam  a  suis  discipulis  exigit,  et  ascensurus  in  coelum  apostolis  injun- 
xit,  ut  docerent  omnes  gentes  servare  omnia,  quaecunque  mandaverat 
ipsis  Matth.  28,  20 ;  et  observationem  praeceptorum  proponit  tamquam 
signum  verae  dilectionis,  sine  qua  non  sit  salus  Jo.  15,  10  et  14,  21 :  Qui 
habet  mandata  mea  et  servat  ea;  iste  est;  qui  diligit  me. 

222.  Neve  provocent ad differentiam inter  legem  et  Evangelium. 
vetus  et  novum  Testamentum;  nam  haec  non  eo  continetur,  quod  qui  per- 
tinuerint  ad  legem,  praeceptorum  pondere  velut  oppressi  fuerint :  qui  vero 
gratiae  N.  T.  participes  sint,  ab  omni  praecepto  sint  soluti;  sedlongealia 
est  eaque  multiplex.  Differunt  ab  invicem  a.  n  u  m  e  r  o  praeceptorum :  lex 
enim  quam  plurima  imposuit,  Christus  paucis  retentis  pleraque  abroga- 
vit,  et  pauca  induxit  nova ;  h.  s  a n  c  ti  o  n  e,  promittebat  lex  iis,  qui  praece- 
pta  servarent,  bona  temporalia,  quae  figura  essent  praemiorum  ad  N.  T. 
pertinentium ;  differ unt  c.  s p  i r  i t u :  nam  in  lege  d ominabatur  spiritus  timo- 
ris  (non  tamen  exclusive);  in  N.  T.  dominatur  (Rom.  8, 15)  spiritus  amo- 
ris,  non  secluso  tamen  quovis  timore  Matth.  10,  28.  Differunt  d.  quod  lex 
scripta  erat  in  tabulis  lapideis,  ostendens  quidem  quid  faciendum 
omittendumque  esset,  gratiam  autem,  qua  adimpleretur,  per  se  non  con- 
ferens;  praecepta  vero  N.  T.  scripta  sunt  in  cordibus  justorum  per 
Spiritum  s.  diffundentem  in  illis  caritatem,  qua  suavia,  facilia,  levia  red- 
dantur  (n.  208 4).  Differt  e.  lex  ab  Evangelio  ut  inchoatum  a  perfecto,  um- 
bra  a  corpore,  figura  a  veritate;  Evangelium  enim  complectitur sub- 
limiorem  doctrinam,  nobiliora  promissa,  et  perfectiorem  exigit  mandato- 
rum  observantiam  et  hortatur  ad  consilia  servanda.  Lex  f.  particulari 
data  fuit  genti,  Evangelium  ad  o  m  n  e  s  se  extendit  gentes ;  illa  fuit  mu- 
tanda  vel  abrogatione  vel  mutatione  in  melius ;  hoc  nunquam  per  aliud 
abrogabitur. 

Unde  corollarii  instar  colligitur,  Christum  non  tantum  esse  redempto- 
rem,  ut  sec.  XVI.  nonnulli  opinati  sunt,  verum  etiam  legislatorem ;  veras  enim 
leges  tulit,  legemque  decalogi  tamquam  Dominus  iterum  promulgavit,  sanxit, 
authentice  explicavit.  Quapropter  statuit  concilium  trid.  cau.  21  :  »Si  quis 
dixerit,  Christum  J.  a  Deo  hominibus  datum  fuisse  ut  redemptorem,  cui  fidant, 
non  etiam  ut  legislatorem,  cui  obediant,  A.  S. «  Quare  libertas  christiana, 
quam  tantopere  extollunt  protestantes,  non  consistit  in  immunitate  ab 
omni  lege,  sed  a.  in  libertate  a  gravissimo  jugo  peccati  et  diaboli  Jo.  8, 
34  s. ;  Rom.  6,  20  etc. ;  b.  in  iibertate  a  jugo  legis  mosaicae,  caeremonialis 
et  judicialis  Act.  15,  10;  Gal.  2,  3  s. ;  4,  21  ss.,  quem  in  1.  cf.  Thomas 
lect.  8;  C.  in  libertate  a  terrore  et  timore,  quem  incutiebat  lex  mosaica, 
cum  in  primis  terreret,  non  vero  infunderet  spiritum  caritatis,  qua  praecepta 

suavia  et  facilia  redduntur,  non  coacte,  sed  libenter  et  cum  hilaritate  a>lim- 
plentur;  quo  sensu  dixit  Paulus  Rom.  G,  14:  Non  enim  sub  lege  estis,  sed  sub 
gratia;  et  1.  Tim.  1,  9  justo  lex  non  est  posita.    Cf.  supra  n.  88 5. 

223.  Ex  his  clare  patet,  ad  conservationem  gratiae  et  ad  perseve- 
rantiam  in  ea  justos  debere  praecepta  servare,  et  cum  observatio  prae- 
ceptorum  sit  bonum  opus,  consequitur,  eos  teneri  ad  bene  operandum. 
Quae  omnia  iterum  confirmantur  tum  iis,  quaeChristus  dejudicioultimo 
sive  disertis  verbis,  sive  propositisdocetparaboiisMatth.25;  tumsolemni 
Scripturae  patrumque  doctrina,  declinandum  esse  a  malo  et  faciendum 
bonum,  ut  vita  habeatur  aeterna.  Huc  pertinent  patrum  tractatus,  homi- 
liae,  sermones  ad  populum,  opuscula  ascetica.  Speciminis  gratia  lege  A  u- 
gustini  1.  de  fide  et  operibus;  Enchir.  n.  67  ss. ;  11.  duos  de  baptismo, 
qui  s.  Basilio  adscribi  solent  etc. 

224.  Cum  vero  necessitatem  operum  bonorum  ad  perseveranduin  in  gratia 
urgemus,  scias  a.  nos  non  loqui  de  brevissima,  sed  de  longiori  in  gratia  per- 
severantia;  b.  non  eandem  esse  illorum  necessitatem  ad  justitiae  infusionem 
et  ad  illius  conservationem ;  ad  illam  enim  aliqua  absolute  sunt  necessaria  per 
modum  dispositionis  (n.  15l);  ad  hanc  vero  tantum  urgente  praecepto  affir- 
mativo,  cujus  transgressio  peccatum  est  mortale.  Etsi  vero  C.  per  se  et  ab- 
solute  opera  solum  praecepta  ad  justitiae  conservationem  sunt  necessaria,  per 
accidens,  indirecte  et  ex  quadam  velut  praesuppositione  necessaria  sunt  alia 
opera  bona,  ut  ex.  gr.  orationes,  opera  misericordiae  etc,  quae  saepe  conditio 
sine  qua  non  sunt  ad  obtinendas  gratias  uberiores  et  efficaces,  quibus  prae- 
cepta  serventur  tentationesque  superentur. 

Caput  III. 

D  e  merito. 

225.  Meritum  propria  significatione  acceptum  est  quaedam  proprie- 
fas,  atfectio  actuum  creaturae  rationalis,  quatenus  ad  alterum  referuntur 
in  ordine  ad  retributionem,  eo  quod  cedunt  in  ipsius  obsequium  vel  dam- 
num.  »Meritum  et  demeritum,  inquit  Thomas  1.  2  q.  21  a.  3,  in  ordine 
ad  retributionem  dicuntur,  quae  fit  secundum  justitiam ;  retributio  autem 
secundum  justitiam  fit  alicui  ex  eo,  quod  agit  in  profectum  vel  nocu- 
mentum  alterius.^  Quamvis  autem  nomen  meriti  tribuatur  tam  bonis 
quam  malis  actibus,  communiter  tamen  theologi nomen  roeriti  de  bonis 
actibus  praedicant,  malos  vero  d  e  m  e  r  i  t  a  dicunt.  Deliniri  meritum  so- 
let:  »Obsequium  cedens  in  utilitatem  aut  honorem  alterius  valentis  illud 
munere  aliquo  compensare.*  Variae  sunt  meriti  divisiones;  praecipua 
ea  est,  qua  illud  in  condignum  et  congruum  distinguitur,  de  qua 
plura  infra  (n.  234). 

Distinguunt  nonnulli  etiam  meritum  personae,  meritum  o p e r u m  et 
meritum  operum,  quod  supponit  meritum  personae.  Meritum  personae  est  exi- 


ex  parte  actus.  jg^ 

gentia  alicujus  boni  orta  ex  qualitate  et  dignitate  personae:  ita  filius  eo  quod 
talis,  habet  merituin  sive  jus  adeundae  hereditatis  (cf.  n.  1 92).  Meritum  operum 
est  exigentia,  quae  operibus  nititur  ad  mercedem  vel  praemiura.  Meritum 
operum,  quod  supponit  meritum  personae,  est  exigentia,  quae  inest  operibus  ex 
dignitate  quoque  operantis  (cf.  n.  231).  Cf.  Ripalda  disp.  71  s.  2,  qui  sub- 
tiliter  inquirit  in  discrimen  inter  actum  meritorium  et  actum  laudabi- 
lem,  quod  paucis  ita  expressit  s.  Thomas  1.  c. :  »Patetquod  actus  bonus  vel 
malus  habet  rationem  laudabilis  vel  culpabilis  secundum  quod  est  in  po- 
testate  voluntatis ;  rationem  vero  rectitudinis  et  peccati  secundum  ordinem 
ad  finem;  rationem  vero  meriti  vel  demeriti  secundumretributionemjustitiae 
ad  alterum.*    Cf.  Mazzella  de  gratia  disp.  6  a.  1. 

226.  De  conditionibus  meriti  ex  parte  actus.  —  Supponentes  modo 
hominesapudDeumpossemerere,  in  meriti  conditiones  inquiremus,  quae 
peti  possunt  vel  ex  parte  a  c  t  u  s,  vel  ex  parte  personae  m  e  r  e  n  t  i  s,  vel 
ex  parte  Dei  remunerantis.   Ex  parte  actus  requiritur: 

1.  ut  veri  nominis  adsit  actus;  neque  enim  mera  omissione  ac- 
tus  meremus :  merere  tamen  profecto  possumus  actus  mali  omissione,  si  ea 
sit  intenta  seu  volita  actu  positivo,  ut  cum  resistimus  tentationi  ad  malum 
sollicitanti.  Gf.  Thomas  in  2.  d.  35  q.  1  a.  3  ad  4;  Suarez  XII,  2. 
Sententiae  longe  communiori  adversatur  Ripalda,  qui  disp.  70  fuse 
ostendere  nititur,  puram  actus  omissionem  esse  meritoriam. 

2.  Requiritur,  ut  actus  sit  liber  libertate  a  necessitate,  ut  de  fide 
tenendum  est  contra  Jansenium,  cujus  prop.  3  ut  haeretica  damnata 
est:  »Ad  merendum  et  demerendum  in  statu  naturae  lapsae  nonrequiri- 
tur  in  homine  libertas  a  necessitate,  sed  sufficit  libertas  a  coactione.* 

Doctrinam  patrum  cf.  apud  Bellarminum  de  justific.  V,  10  s.;  doc- 
trinam  scholae  apud  Suarez  XII,  3.  Ad  hanc  conditionem  uberius  illustran- 
dam  statuit  Ripalda  d.  7  4 :  a.  »Non  est  necessaria  ad  meritum  libertas  per- 
fectissima,  proindeque  sufficit  perfecta  sufficiens  ad  peccatum  mortale. «  fo.  »Hinc 
colligo,  opus  virtutis  metu  gravi  extortum  esse  posse  meritorium. «  C.  »Suf- 
ficit  libertas  imperfecta  ad  meritum  gratiae  actualis  et  gloriae  accidentalis ;  * 
sicut  ea  sufficit  ad  patrandum  peccatum  veniale.  d.  Ad  meritum  non  sufficit, 
si  quis  liber  tantum  est  ad  actus  omnino  aequales.    Cf.  Pesch  V,  399. 

3.  Requiritur,  ut  actus  sit  moraliter  bonus:  neque  enim  meremus 
actibus  sive  malis  sive  indifferentibus.  Quaerunt  theologi,  num  actusmo- 
raliter  bonus,  qui  propter  aliquam  circumstantiam  malam  vitietur,  meri- 
torius  esse  possit.  Affirmat  alacriter  Ripalda  disp.  75  et  praesertim  50, 
ubi  sect.  1  innumeros  adducit  theologos  in  utramque  partem,  ac  n.  4  sta- 
tuit:  »Porro  actus  supernaturalis  reddi  potest  vitiosus  dupliciter.  Primo 
quidem  extrinsece  ab  actu  vitioso  priori  ipsum  imperante :  ponimus  enim 
unum  actum  voluntatis  sumere  posse  bonitatem  et  malitiam  ex  relatione 
alterius  in  suum  fmem.  Secundo  quasi  intrinsece  et  immediate  a  prae- 
cepto  ipsum  actum  prohibente,  vel  a  circumstantia  aliqua  temporis  aut 

loci,  in  quo  licite  exerceri  non  potest:  tunc  enim  fiet  vitiosus  actus  super- 
naturalis  sejunctim  a  priori  vitio  alterius  actus.  Igitur  utroque  modo 
infici  posse  actum  supernaturalem  affirmant  et  negant  auctores  pro  prima 
et  secunda  sententia  adducti.*  Sententiam  affirmantem  fuse  probat,  et 
s.  7  infert,  actum  ex.  gr.  misericordiae  imperatum  ex  vana  gloria  posse 
esse  meritorium.  Gontrarium  statuit  s.  Thom  as  in  2.  d.  38  q.  1  a.  4  ad 4, 
quem  sequuntur  multi  theologi  hac  moti  ratione,  quod  actus,  ut  sit  meri- 
torius,  bonus  esse  debeat.  Atqui  bonum  ex  integra  causa,  malum  ex  quo- 
cunque  defectu:  ergo  actus  vitio  intrinsecus  infectus  non  est  simpliciter 
bonus.  Goncedit  tamen  Suarez  XII,  4,  posse  actui  bono  vel  simul  tem- 
pore  vel  successu  temporis  adjungi  actus  vere  sed  venialiter  malos  nume- 
rice  distinctos  ab  actu  bono,  qui  non  impediant  actus  boni  meritum. 

4.  Requiritur,  ut  actus  meritorius  a  gratia  procedat  et  aliquo  modo 
sit  supernaturalis,  est enim  actus salutaris.  Ad  quemlibet  vero  actum 
salutarem  requiritur  gratia.  Huc  referri  potest  patrum  dictum,  fidem  esse 
initium  et  radicem  meriti;  sicut  scil.  operans  absquefideplacerenonpot- 
est  Hebr.  11,  6,  ita  nec  opus  in  ordine  ad  praemium  supernaturale  acce- 
ptum  esse  potest  sine  influxu  fidei  seu  gratiae  illustrantis,  quae  ad  gratiam 
fidei  demum  revocatur.  Quapropter  opus  vel  in  se  vel  ratione  actus  im- 
perantis  supernaturale  esse  debet.  Cf.  Mullendorf  Zeitschr.  fur  kath. 
Theol.  1893  p.  42—78;  496—520. 

5.  Requiritur,  ut  actus  meritorius  aliquando  revera  exsistat;  quod 
s.  Augustinus  de  praed.  SS.  c.  12  tuetur  contra  semipelagianos, 
qui  meriti  rationem  vindicabant  etiam  actibus  sub  conditione  nunquam  po- 
nenda  futuris. 

6.  Requiritur,  ut  opus  meritorium  de  condigno  habeat  aliquam  pro- 
portionem  et  aequalitatem  cum  praemio ;  neque  enim  admitti  potest  operis 
cum  scotistis  condignitatem  unice  pendere  a  Dei  acceptatione ;  non  tamen 
requiritur  aequalitas  mathematica,  sed  sufficit  aequalitas  proportionis, 
quae  non  solum  ab  opere,  sed  et  ab  adjunctis  et  praemiantis  majestate 
pendet.  Merito  hinc  statuit  Ripalda  d.  16  s.  9:  »Magnam  latitudinem 
admittit  (haec  aequalitas  proportionis),  nullaque  in  opere  facta  variatione 
fieri  potest,  ut  idem  opus  nunc  praemio  majori,  nunc  minori  jure  com- 
pensetur,  ex.  gr.  eidem  poemati  ab  inaequalibus  principibus  in  eadem  oc- 
casione  et  ab  eodem  principe  in  diversis  occasionibus  inaequalia  munera 
juste  quidem  reddenda  proponi  possunt*    Cf.  Suarez  XII,  17. 

227.  Conditiones  quae  non  requiruntur.  —  1.  Non  requiritur,  ut  actus 
meritorius  sit  supererogatorius  seu  non  praeceptus,  quod  tenenduin  est 
contra  protestantes,  qui  si  quod  meritum  concedunt,  exigunt,  ut  opus  merito- 
rium  nullo  alio  titulo  sit  debitum.  Evidenter  enim  constat  ex  Scriptura,  patri- 
bus  et  concilio  trid.  sess.  6  c.  16,  justos  per  omnia  opera  bona,  ideoque  etiam 

per  praeceptorum  observationem,  quae  sane  est  bona,  merere;  imo  Suarez 
probatXII,  5,  opus  praeceptum  (a  fortiori  opus  ex  voto  factum  cf.  s.  Thomas 
2.  2  q.  88  a.  6)  ceteris  paribus  magis  esse  meritorium,  quam  non  praeceptum, 
cum  ejusmodi  opus  melius  sit;  nam  praeceptum  addit  circumstantiam  obedien- 
tiae  formalis  seu  virtualis,  quae  bonitatem  actui  ip3i  jam  insitam  ideoque  et 
meritum  auget.  Melius  enim  est  opus,  quo  duplex,  quam  illud,  quo  una  tan- 
tum  exercetur  virtus. 

2.  Non  requiritur,  ut  actus  meritorius  sit  difficilis:  nam  ut  actus 
sit  meritorius,  debet  esse  bonus ;  difficultas  autem  non  necessario  est  de  ratione 
boni.  Est  quidem  difficultas,  quae  auget,  et  facilitas,  quae  minuit  meritum ; 
et  est  difficultas,  quae  minuit,  et  facilitas,  quae  auget  meritum.  Difficultas  vel 
facilitas  objectiva  seu  inhaerens  ipsi  objecto  auget  sane  vel  minuit  ceteris 
paribus  meritum;  nam  dare  centum  florenos  est  magis  meritorium  ceteris  pa- 
ribus  quam  dare  unum ;  ita  etiam  subire  martyrium  quam  patienter  tolerare 
leve  incommodum.  Difficultas  vero  vel  facilitas  subjectiva  consistens  in 
minori  majorive  alacritate,  qua  operans  opus  ponit,  ceteris  paribus  minuit  vel 
auget  operis  aestimationem,  quia  supponit  minorem  majoremve  volitionis  per- 
fectionem,  a  qua meriti intensio  pendet.  Quod  s.  Thomas  ita  breviter  expres- 
sit  de  verit.  q.  14  a.  10  ad  1  2 :  »Duplex  est  difficultas,  quaedam  ex  conditione 
ipsius  operis  et  talis  difficultas  operatur  ad  meritum.  Alia  est  ex  indispositione 
et  tarditate  voluntatis,  et  talis  potius  diminuit  meritum  et  hanc  aufert  habi- 
tus,  et  non  primam. «  Cf.  de  malo  q.  3  a.  11  ;  1.  2  q.  1 14  a.  4  ad  2.  ■ —  Qua 
occasione  notanda  est  praeclara  s.  Thomae  doctrina,  qui  2  dist.  29  q.  1  a.  4 
paucis  assignat  triplicem  fontem,  e  quo  pendet  meriti  augmentum :  »Cum 
meritum,  inquit,  non  consistat  in  habitu,  sed  in  actu,  nec  in  actu  quolibet, 
sed  in  eo,  qui  per  habitum  gratiae  informatur:  actus  autem  omnis  meritorius 
ex  voluntate procedat ;  oportetquod  meritum  aliquid  habeat  a  gratia,  et  ali- 
quid  avoluntate,  et  aliquid  etiam  ab  objecto  actus,  unde  species  actus 
trahitur.  Et  ideo  ex  his  tribus  efficacia  merendi  mensurari  potest :  ex  gratia, 
voluntate  et  objecto.*    Cf.  Schiffini  n.  385. 

3.  Meritorii  sunt  non  solum  actus  caritatis,  sed  actus  aliarum  etiam  vir- 
tutum,  quodvis  bonum  opus,  ut  clare  docet  concilium  trid.  sess.  6  c.  1  6  et 
can.  32,  ubi  omnibus  bonis  operibus  justorum  meriti  praerogativam  vindicat. 
Neque  mirum  a.  cum  etiam  in  divinis  literis  sicut  omnibus  malis  operibus 
poena  intentatur,  ita  bonis  omnibus  promittatur  merces  2.  Cor.  5,  10.  Sane 
b.  conciliari  nequit  cum  infinita  bonitate  Dei,  qui  magis  paratus  est  ad  bene- 
faciendum  quam  ad  puniendum,  eum  punire  quodlibet  minimum  peccatum, 
vel  verbum  inane,  nolle  autem  praemio  afficere  opus  omne  bonum  justi.  Ne 
vero  C.  de  ejus  liberalitate  dubitemus,  expresse  mentio  fit  operis  vere  minimi, 
potus  aquae  frigiclae,  qui  non  carebit  praemio  aeterno  Matth.  10,  42.  Et  re- 
vera  d.  ratio  meriti  videtur  indivisibilis  a  ratione  actus  boni,  quamdiu  homo 
est  in  statu  viae.  Atqui  ut  actus  sit  bonus  non  requiritur,  ut  eliciatur  vel 
imperetur  a  caritate:  alioquin  peccatores  nullum  possent  actum  bonum  elicere, 
omnisque  illa  tam  accurata  theologorum  et  ascetarum  disputatio  de  virtutum 
distinctione  et  pretio,  esset  sat  superfl.ua,  si  demum  omnis  earum  bonitas  et 
praestantiafpenderet  a  caritatis  influxu.  Quare  omnia,  quae  afferri  solent  de 
caritatis  necessitate  ad  meritum,  intelligi  quidem  debent  de  necessitate  status 
et  habitus  caritatis  ideoque  et  gratiae  (n.  23 1)  ad  meritum  condignum,  non 

autem  de  necessitate  influxus  actualis  et  effectivi,  qui  a  caritate  eliciatur.    Cf. 
Mazzella  de  virt.  inf.  d.  6  a.  7;  Murray  d.  12  n.  112  ss. 

228.  De  actu  externo  haec  teneas:  a.  meritum  potissimum  residere  in 
actu  interno;  b.  ratione  vero  actus  interni  imperantis  vel  approbantis,  actus 
etiam  externos  meritorios  esse  posse;  imo  C.  cum  actus  externus  multum  con- 
ferat,  ut  actus  internus  sit  magis  intensus,  saepius  iteretur,  diutius  duret, 
multum  conferre  actus  externos  ad  meriti  augmentum  (cf.  s.  Thomas  1.  2 
q.  20  a.  4);  ceteris  vero  paribus  d.  disputare  theologos,  augeatne  actus  ex- 
ternus  meritum  actus  interni.  Negant  plurimi  cum  Suarez  XII,  6  et  de 
Lugo  de  poenit.  d.  24  s.  6  ;  refragatur  Ripalda  disp.  68  et  in  app.  add.  74, 
ubi  n.  70  paucis  complectitur  potiora  pro  sua  opinione  argumenta:  »Omnes 
(actiones  externae)  conferunt  in  majorem  cultum  Dei,  quia  in  eis  specialis  ratio 
cultus  reperitur,  distincta  a  cultu  actionum  internarum:  item  in  majorem  Dei 
honorem,  cum  Deus  non  solum  internis,  sed  etiam  externis  actibus  honoretur : 
quippe  illi  in  obsequium  Dei  exhibiti  non  solum  augent  testimonium  excellen- 
tiae  Dei,  quo  pacto  augent  rationem  cultus :  sed  etiam  magis  testantur  et  ex- 
primunt  veram  et  bonam  existimationem  de  Deo,  quo  pacto  crescit  major  Dei 
honor  et  gloria.  Rursus  conlerunt  in  peculiarem  exsecutionem  finis  intenti  a 
Deo  et  interdum  in  adimpletionem  praecepti  a  Deo  impositi,  in  quam  non  con- 
ferunt  adaequate  solae  actiones  internae ;  quia  Deus  intendit  et  praecipit  non 
solum  actiones  internas,  sed  etiam  externas,  gaudetque  de  fine  exsecutioni 
mamlato  et  praecepto  reipsa  adimpleto.  Rationes  istae  seorsim  ab  exemplo 
afferunt  bona  extrinseca  Deo  aestimatione  et  pretio  digna:  nam  cum  ea  homi- 
nibus  prudentibus  aestimabilia  sint,  Deo  etiam  in  aestimatione  et  pretio  erunt. « 
S.  Thomas  in  2.  d.  40  q.  1  a.  3  ita  statuit:  j,Quia  ad  praemium  essentiale 
ordinatur  actus  per  bonitatem  primam,  quam  hlioel  a  voluntate,  prout  libera- 
liter  redditur  et  ex  amore:  ideo  actus  exterior  nihil  adjungit  ad  praemium 
essentiale ;  tantum  enim  meretur  qui  habet  perfectam  voluntatem  aliquod 
bonumfaciendi,  quantum  si  faceret  illud;  et  si  facit  unum  actum,  quantum  si 
faceret  multos  voluntate  aequaliter  perfecta  manente.  Ad  praemium  autem 
accidentale  ordinatur  per  bonitatem,  quae  est  ipsius  actus  exterioris  secundum 
se;  et  ideo  actus  exterior  adjungit  aliquid  ad  praemium  accidentale,  v.  gr. 
martyr  in  quantum  exterius  patitur,  victoriam  de  adversariis  fidei  habet:  et 
ex  hoc  sibi  aureola  debetur. «    Cf.  etiam  de  malo  q.  2  a.  2  ad  8. 

229.  Si  quaeras,  nam  ad  merltum  necessaria  sit  specialis  relatio  actus  in 
Deum,  pro  quaestionis  solutione  distinguatur  quintuplex  actus  relatio  in 
Deum:  actualis,  virtualis,  per  actum  nimirum  virtute  perseverantem; 
objectiva,  qua  offeruntur  Deo  subinde  bonae  actiones,  qui  tamen  actus  ob- 
lationis  supponitur  jam  praeterisse,  neque  amplius  virtute  durare ;  habi- 
tualis,  qua  opera  eo  ipso,  quod  operans  praeditus  est  gratiae  et  caritatis 
habitu,  quo  in  Deum  dirigitur,  censentur  relata  in  Deum ;  denique  conna- 
turalis,  quam  quodlibet  opus  salutare  eo  ipso,  quod  ex  gratia  proficiscitur, 
connaturaliter  habet.  Qua  distinctione  posita  negamus  requiri  relationem 
actualem,  vel  virtualem,  vel  objectivam,  quia  haec  in  opera  nullo  modo  in- 
fluit,  ea  ergo  meritoria  reddere  nequit :  requiritur,  sed  non  sufficit  relatio 
habitualis ;  praeter  hanc  requiritur  et  sufficit  relatio  connaturalis?  Quod  ita 
S  u  a  r  e  z  de  gr.  1.  1 2  c.  9  n.  5  praeclare  illustrat :  Omnia,  quae  procedunt  a 
Deo,  ad  eundem  redeunt  tamquam  ad  ultimum  finem  naturali  pondere  et  ic- 

clinatione  naturae.  Ergo  quae  procedunt  a  Deo  ut  auctore  supernaturali,  ordi- 
nantur  ad  ipsum  ut  supernaturalem  finem  intrinseca  et  naturali  ordinatione; 
nam  ultimus  finis  semper  proportionatur  primo  principio.  Unde  in  superiori- 
bus  dicebumus,  quod  sicut  natura  intellectualis  per  se  tendit  in  Deum  ut  na- 
turalem  finem,  quia  ab  illo  ut  prima  causa  naturali  procedit;  ita  gratia  sancti- 
ficans  natura  sua  tendit  in  Deum  finem  supernaturalem. «  Unde  infert  »actum 
supernaturalem  per  se  et  natura  sua  tendere  in  Deum  finem  supernaturalem, 
etiamsi  ab  operante  per  alium  peculiarem  actum  non  referatur. «  Hinc  con- 
sequitur  justos  per  omnes  merere  actus  salutares.  Ratio  asserti  primaria  est 
doctrina  concilii  trid.  sess.  6  c.  16,  quod  disserens  data  opera  de  meritis  ad 
meritum  exigit  tantum,  ut  opus  sit  justi  et  ex  Deo  seu  in  gratia  et  ex  gratia 
profectum.  Cf.  de  hac  quaestione,  quam  plures  theologi  implexiim  reddiderunt, 
Miillendorf  Zeitschr.  fur  k.  Theol.  1885  p.  1 — 46;  209—240;  423  —  471. 
Schmid  theol.  prakt.  Qtlschr.  (Linz)  1898  p.  77  2  ss. 

230.  Neque  plus  videntur  exigere  verba  Pauli  1.  Cor.  10,  31  :  Sive  ergo 
manducatis  sive  bibitis  sive  aliud  quid  facitis,  omnia  in  gloriam  Dei  facite.  De- 
monstrandum  enimesset,  hisce  verbis  contineri  praeceptum  proprie  dictum, 
non  solum  consilium.  Quod  si  accipiuntur  praeceptive,  praecipitur  (ne- 
gative),  ne  quid  unquam  contra  gloriam  Dei  faciamus ;  affirmative  vero,  non  ut 
omnia  actu  in  Deum  referantur,  ut  communiter  concedunt  theologi:  id  enim 
nimis  difficile  esset  misero  homini  tot  distractionibus  obnoxio:  sed  ut  aliquo 
saltem  modo  dirigantur  in  Deum,  ad  quod  sutficiet  non  solum  relatio  virtualis, 
sed  etiam  connaturalis,  quam  n.  229  statuimus.  En  quam  parum  exigat 
s.  Augustinus  ad  monitum  apostoli  adimplendum  ita  in  Ps.  34  serm.  2 
n.  16  docens:  »Tota  die  Deum  laudare  quis  durat?  Suggero  remedium,  unde 
tota  die  laudes  Deum,  si  vis  .  .  .  Discedis  ut  reficiaris?  noli  inebriari,  et  lau- 
dasti  Deum;  discedis  ut  dormias?  noli  surgere  ad  male  faciendum,  et  laudasti 
Deum;  negotium  agis?  noli  fraudem.  facere,  et  laudasti  Deum.*  —  Bellar- 
minus  vero  de  grat;a  et  lib.  arb.  V,  9:  »Non  est  necesse,  inquit,  omnia  re- 
ferre  in  Deum  explicite,  sed  satis  est,  si  opus  referatur  in  bonum  finem  proxi- 
mum :  tunc  enim  per  se  dirigetur  in  Deum  ut  in  ultimum  finem.  Sicut  enim 
omne  agens  particulare  agit  in  virtute  primi  motoris  i.  e.  Dei;  sicetiam  omnis 
bonus  finis  movet  in  virtute  ultimi  finis  (ut  etiam  docet  s.  Thomas  de  verit. 
q.  22  a.  l).  Alioqui  non  solum  infideles,  sed  fideles  et  justissimi  quique  sem- 
per  peccarent,  cum  inter  operandum  de  Deo  non  cogitant:  sed  operantur,  quia 
ratio  dictat  es-e  bonum  et  faciendum.  Itaque  nisi  apponatur  circumstantia 
finis  mali,  omne  opus  bonum  morale  per  se  refertur  in  Deum,  etiamsi  auctor 
operis  id  non  cogitet  vel  intendat. «  Nam,  ut  inquit  s.  Thomas  1.  2  q.  19 
a.  10  ad  1  :  »Quicunque  vult  aliquid  sub  quacunque  ratione  boni,  habet  vo- 
luntatem  contormem  voluntati  divinae  quantum  ad  rationem  voliti.  *  Quare 
quaestio,  num  quis  actus  sit  meritorius  (de  condigno  vel  de  congruo)  re 
coincidit  cum  quaeatione,  sitne  salutaris  seu  supernaturaliter  bonus.  Cf.  s. 
Thomas  de  carit.  a.  11  ad  2  et  3;  Toletus  in  2.  2  q.  1 0  a.  4  concl.  2; 
Scheeben  §  2cj6;  praesertim  n.  491  s. 

231.  Conditiones  ad  merendum  in  operante  requisitae.  —  Ex  parte 
personae  merentis  requiritur  ad  meritum  condignum :  1.  ut  ea  sit  in  s  t  a  t  u 
gratiae;  quod  probatur  a.  ex  damnatione  prop.  Baji  2  et  12:    »Pelagii 

Hurter,  Conipend.  theologiae  111.  11.  ed.  13 

sententia  est,  opus  bonum  citra  gratiam  adoptionis  factum  non  est  regni 
coelestis  meritorium;*  13.  15:  »Ratio  meriti  non  consistit in eo,  quod qui 
bene  operantur  habeant  gratiam  et  inhabitantem  Spiritum  s.,  sed  in  eo 
solum,  quod  obediunt  divinae  legi ; «  17.  18.  62.  63.  Probatur  b.  ex  do- 
ctrina  perspicaa  concilii  trid.  sess.  6  c.  16  etcan.  32  (n.  235);  c.  excon- 
sensu  theologorum  praeeunte  s.  Thoma  1.  2  q.  114  a.  2;  d.  ex  divinis 
literis,  praesertim  Joan/  15,  4  ss. :  Sicut  pahnes  non  potest  ferre  fructum 
a  semetipso;  nisi  manserit  in  vite:  sic  nec  vos,  nisi  in  me  manseritis.  Ego 
sum  vitis}  vos  palmites.  Qui  manet  in  me  et  ego  in  eo;  hic  fert  fructum 
multum,  quia  sine  me  nihil  potestis  facere.  Si  quis  inmenonmanserit}mit- 
tetur  foras  et  arescet;  et  colligent  eum  et  in  ignem  mittent,  et  ardet.  Qui- 
bus  in  verbis  sermo  est  de  fructibus  manentibus  in  vitam  aeternam,  quos 
agricola  coelestis  exspectat  et  vitis  Christus  intendit:  haec  autem  sunt 
opera  plene  m  e  r i  t  o  r i  a,  quibus  mercedis  instar  tribuitar  coelum.  Ad  haec 
autem  evidenter  exigitur  plena  et  habitualis  cumChristo  unio,  quaenon- 
nisi  justificationis  gratia  obtinetur.  Hinc  in  schemate  constit.  dogm.de 
doctrina  cath.  concilio  vatic.  proponendo  c.  5  legitur:  »Sed  haec  ipsa 
opera  bona,  quae  gratia  praeveniente,  comitante  et  subsequente  fiunt,  vitae 
aeternae  meritum  non  habent  sine  illo  sanctitatis  dono,  quo  justi  cum 
Christo  tamquam  membra  cum  capite  conjuncti,  et  tamquam  filii  Dei  per 
gratiam  cum  filio  Dei  naturali  consociati  sunt,  monente  Domino:  Sicut 
palmes  etc.«  Huc  referri  possunt  verba  s.  Thomae  1.  2  q.  114  a.  3: 
»Dicendum  quod  opus  meritorium  hominis  dupliciter  considerari  po- 
test:  uno  modo,  secundum  quod  procedit  ex  libero  arbitrio;  alio  modo, 
secundum  quod  procedit  ex  gratia  Spiritus  s.  Si  consideratur  secundum 
substantiam  operis  et  secundum  quod  procedit  ex  libero  arbitrio,  non 
potest  ibi  esse  condignitas  propter  maximam  inaequalitatem . . .  Si  autem 
loquimur  de  opere  meritorio  secundum  quod  procedit  ex  gratia  Spiritus  s., 
sic  est  meritorium  vitae  aeternae  excondigno.*  Juxta  hanc  distinctionem 
explicat  verba  Pauli  Rom.  8,  18:  Non  sunt  condignae  passiones  hujus 
temporis  ad  futuram  gloriam;  noTat  scil.  eum  »loquidepassionibussanc- 
torum  secundum  eorum  substantiam.*  Neque  deest  e.  ratio  theologica. 
Sane  opera  bona  justorum  ex  se  vix  ullam  habent  proportionem  ad  fu- 
turam  gloriam,  quae  revelabitur  in  nobis  Rom.  8,  18;  2.  Cor.  4, 17.  Atqui 
ad  meritum  condignum  aliqua  requiritur  proportio  cum  praemio  (n.  226 6). 
Ergo  haec  ex  personae  dignitate  in  opus  derivari  debet.  Et  revera  satis- 
factionis  et  meriti  valor  non  tantum  ex  operis  praestantia,  sed  prae  pri- 
mis  ex  operantis  diguitate  aestimari  solet.  Atqui  nulla  dignitas  in  pec- 
catore,  imo  ipse  est  plane  inhabilis,  quamdiu  est  peccator,  praemii  aeterni, 
utpote  odiu  et  poena  aeterna  dignus ;  maxima  autem  in  justo  (cf.  thes.  203), 
quae  una  par  est  reddendae  rationi,  ob  quam  minima  justorum  opera 

simt  meritoria.  Tandem  f.  peccator  si  posset  merere  de  condigno,  simul 
dignus  esset  poena  aeterna  ratione  peccati  gravis  nondum  remissi,  et 
praemio  a  Deo  ex  justitia  ob  meritum  conferendo,  quod  nequit  admitti. 

»Gratia  (sanctificans)  ergo  concurrit  ad  meritum  condignum  1.  negative 
removendo  indignitatem  subjecti:  2.  positive  in  genere  causae  formalis,  con- 
ferendo  aequalitatem  cum  praemio :  3.  in  genere  causae  efficientis  mediate  tri- 
buendo  habitus  infusos;  denique  4.  in  genere  causae  materialis  constituendo 
capacitatem  et  proportionem  subjecti. «  Ita  Ripalda  d.  78  n.  26,  qui  merito 
d.  8  1  tuetur  cum  pluribus  theologis  (contra  alios)  ex  majori  gratia  habituali 
ceteris  paribus  meritum  crescere.  Mirum  autem  videtur,  quod  idem  theologus 
disp.  16  sect.  9  negat,  »nostra  opera  in  genere  causae  formalis  digniora  reddi 
a  dignitate  membri  Christi,  quam  essent,  si  persona  operans  tali  conditione 
esset  destituta. *  Nam  a.  ex  hac  unione  cum  Christo  specialis  quaedam  dig- 
nitas  et  amabilitas  redundat  in  justos  (cf.  n.  187),  tanta  ut  ea  sit  novus  velut 
titulus  conferendi  praemium  jam  ob  internum  valorem  operum  debitum.  b,  Ex 
relatione  insuper  ad  merita  Christi  majorem  quandam  justitiae  rationem  me- 
rita  nostra  participant,  et  hinc  a  Deo  Patre  rigorosiori  acceptantur  justitia. 
»  Addere  possumus  C.  inquit  SuarezXII,  19n.  11,  etiam  concurrere  Christum 
ad  nostra  merita  offerendo  illa  Patri,  ut  ab  illo  non  solum  libentius  accepten- 
tur,  sed  etiam  majori  quodammodo  obligatione  acceptentur:  nam  illa  Christi 
oblatio  et  auget  rei  oblatae  dignitatem  seu  acceptabilitatem,  et  licet  prout 
nunc  fit  a  Christo  in  coelo,  non  habeat  novum  meritum :  quatenus  vero  in 
praecedentibus  Christi  meritis  nititur,  rationem  justitiae  in  nostris  meritis 
auget  et  perficit. «  Imo  d.  propter  hanc  unionem  dicere  licet,  Christum  me- 
rere  in  nobis,  non  quidem  proprie,  cum  Christus  sit  modo  extra  statum  meriti, 
sed  causaliter  et  quo  sensu  Christus  dicitur  modo  etiam  persecutionem  pati 
in  membris,  in  corpore  suo,  quod  est  Ecclesia.  Cf.  Suarez  XII,  1 9.  Alias  sub- 
tiliores  quaestiones  huc  spectantes  cf.  apud  Eipalda  d.  77  ss. ;  Vega  de 
justif.  V,  8;  Bellarminum  V,  5. 

2.  Requiritur,  ut  persona,  quae  meret,  sit  in  statu  viae1).  Nomine 
autem  status  viae  intelligitur  status  fidei  in  vita  mortali,  quae  secundum 
communem  et  ordinariam  legem  in  hoc  mundo  agitur,  hinc  qui  extra 
hanc  legem  et  altiori  modo  vivunt,  ut  Elias  et  Henoch,  ad  hunc  statum 
viatorum  non  pertinent.  Haec  vero  conditio  colligitur  ex  Scripturis,  quae 
docent:  a.  tempus  vitae  esse  tempus  meriti  Eccli.  14,  17:  Ante  obitum 
operare  justitiam;  18,  19  ss. ;  1).  tempus  mortis  esse  tempus  retributionis, 
ibid.  11,  18:  Facile  est  coram  Deo  in  die  obitus  retribuere  unicuique  secun- 
dum  vias  suas;  Luc.  16,  9;  c.  post  mortem  non  dari  locum  aut  tempus 
meriti,  Eccle.  9,  10:  Quodcunque  potest  facere  manus  tua,  instanter  ope- 


})  Cf.  S u  a r e z  XII,  15etRipalda  disp.  77,  qui  hanc  conditionem  repetunt 
ex  sola  Dei  voluntate :  sicut  a  sola  principis  voluntate  tempus  pendet,  quo  cur- 
rentes  accipere  possint  bravium.  Stentrup  de  Verbo  incarn.  p.  II  th.  25  eam  re- 
petit  ex  natura  rei.  Ceterum  Ripalda  probabilem  censet  sententiam  s.  T  h  o  m  a  e, 
quam  tamen  is  postea  retractavit  1.  p.  q.  62  a.  9  ad  3,  s.  B  o  n  a  v  e  n  t  u  r  a  e,  V  a  s- 
quez  etc,  beatos  in  stitu  beatitudinis  mereri  sibi  et  aliis  praemia  aliqua  acciden- 
talia;  quod  etiam  probabile  censet  de  animabus  purgatorii. 

rare;  quia  nec  opus,  nec  ratio,  nec  sapientia,  nec  scientia  erunt  apud  in- 
feros;  11,  3;  Joan.  9,  4;  Venit  nox,  quando  nemo  potest  operari;  qua- 
propter  d.  testaturPaulusobjectumjudicii  atque  idcirco  retributionis  esse 
propria  corporis  i.  e.  quae  per  corpus  gessimus  ra  8ia  zob  G&^azoc,  2.  Gor. 
5,  10:  Omnes  nos  manifestari  oportet  ante  trtbunal  Christi,utreferat  unm- 
quisque  propria  corporis,  prout  gessit  sive  bonum  sive  malum  etc. 

3.  Requiritur,  ut  qui  meret,  sibi,  non  alteri  mereat,  cum  in  praesenti 
rerum  ordine  nemo  alteri  possit  condigne  merere.  Haec  enim  est  prae- 
rogativa  unius  Ghristi,  ut  docent  theologi  cum  s.  Thoma  in  1. 2  q.  114a. 
6  et  in  4.  d.  27  a.  6  etc.  Diximus  in  praesenti  rerum  ordine ;  censent  enim 
plures  cum  Suarez  XII,  16  et  Ripalda  disp.  96,  absoluta  Dei  potentia 
fieri  posse,  ut  justus  alteri  nullius  criminis  reo  mereat  de  condigno  gra- 
tiam.   Num  id  etiam  possit  peccatori,  magis  est  controversum. 

232.  Quod  conditiones  attinet  ex  parte  Dei  remunerantis  ad  meritum 
condignum,  quaeritur,  num  necessaria  sit  acceptatio  et  promissio  Dei. 
Qua  in  re  triplex est sententia.  Prima affirmat cum  Vasquezinl.2 disp. 
114  c.  4,  rationem  meriti  condigni  convenire  nostris  operibus  proceden- 
tibus  a  gratia  seclusa  omni  divina  ordinatione  seu  promissione  de  confe- 
rendo  praemio.  Altera  omnino  opposita  tuetur,  omnem  prorsus  condigni- 
tatem  ex  divina  acceptatione  et  promissione  pendere :  ita  plures  cum 
Scoto  in  1  dist.  17.  q.  2.  Tertia  est  media  asserens  condignitatem  qui- 
dem  ad  praemium  inesse  in  actu  primo  nostris  operibus  independenter 
ab  omni  lege  et  promissione  divina;  sed  efficaciam  ad  obtinendum  prae- 
mium  in  actu  secundo  illis  convenire  ex  promissione  divina.  Ita  Sua- 
rez  XII,  17  et  Ripalda  d.  82  cum  aliis,  quae  sententia  omnino  videtur 
tenenda;  nam  meritum  condignum  in  sensu  proprio  seu  in  actu  secundo 
illud  est,  quo  homo  jus  ad  praemium  apud  Deum  acquirit.  Atqui  homo  jus 
apud  Deum  operibus  acquirere  non  potest  nisi  ex  promissione  divinasub 
conditione  talium  operum.  Ad  rem  Augustinus  serm.  158  c.  2:  »De- 
bitor  factus  est,  inquit,  non  aliquid  a  nobis  accipiendo,  sed  quod  placuit 
promittendo.  Aliter  enim  dicimus  homini:  Debes  mihi,  quia  dedi  tibi;  et 
aliter  dicimus  (Deo):  Debes  mihi,  quia  promisisti  mihi  .  .  .  Illo  ergomodo 
possumus  exigere  Dominum  nostrum,  utdicamus:  Redde,  quod  promisisti, 
quia  fecimus,  quod  jussisti.*  Quibus  similia  habet  in  Ps.  83  et  109.  Et 
conc.  senonense  (a.  1528)  docet  in  decr.  fid.  c.  16:  ».Iustitiam  nostro- 
rum  meritorum  non  fundari  in  condignitate  absoluta  nostrorum  operum, 
sed  magis  in  liberali  gratuita  promissione  Dei,  qua  conventione  facta  con- 
duxit  operarios.«  Gui  sententiae  favet  conc.  moguntinum  (a.  1549) 
c.  8,  et  quod  majoris  est  momenti,  tridentinum  sess.  6  c.  16-  Cf.  Atz- 
berger§311.  Verum  et  haec  sententia  bifariam  patet,  cum  alii  pro- 
missionem  explicitam  exigere  videantur,  alii  tantum  implicitam  seu 

virtualem,    quae   continetur  ordinatione  divina1),  de  qua   ita   habet 

s.  Thomas  1.  2  q.  114  a.  1  in  c. :    »Meritum  hominis  apud  Deum  esse 

non  potest  nisi  secundum  praesuppositionem  divinae  ordinationis,  ita  scil. 

ut  id  homo  consequatur  a  Deo  per  suam  operationem  quasi  mercedem, 

ad  quod  Deus  ei  virtutem  operandi  deputavit:  sicut  etiam  res  naturales 

hoc  consequuntur  per  proprios  motns  et  operationes,  ad  quodaDeosunt 

ordinatae.*  Hinc  ut  ib.  ad  3.  notatDeus  non  efficitur  »simpliciter  debitor 

nobis,  sed   sibi   ipsi,   in   quantum   debitum   est,  ut  sua   ordinatio  im- 

pleatur.« 

Quaerunt  autem  diligenter  subtiliterque  theologi,  num  Deus  revera  se- 
cundum  justitiam  distribuat  pro  meritis  praemia  (cf.  Maurus  qq.  theol.  1.  2 
q.  66  n.  17  ss.).  Hoc  vix  in  dubium  posse  revocari  pluribus  videtur  ob  verba 
Pauli  2  Tim.  4,  8 :  In  reliquo  reposita  est  mihi  corona  justitiae,  quam  reddet 
mihi  Dominus  in  illa  die  justus  judex.  Quo  statuto  quaerunt  ulterius,  utrum 
Deus  praemia  reddat  secundum  justitiam  legalem  an  distrjbutivam  vel 
commutativam:  de  qua  quaestione  cf.  Suarez  XII,  30  ss.  et  opusc.  6  de 
justitia,  qua  Deus  reddit  praemia  meritis;  Ripalda  disp.  16  sect.  1 1  et  disp. 
83.  Non  desunt,  qui  censeant  Deum  tribuere  meritis  justorum  praemium  ex 
justitia,  quae  aliquid  tum  commutativae,  tum  distributivae  participet.  Schif- 
fini  vero  de  gr.  th.  XXXVIII  statuit,  Deum  porro  in  retributione  justitiae 
aequalitatem  perfecte  observare,  neque  propterea  ex  proprio  justitiae  debito 
creaturae  obligari,  sed  ex  sola  fidelitate,  quae  inter  partes  potentiales  justitiae 
numeratur.  Cf.  Lessius  de  div.  perf.  1.  XIII  c.  2.  Haec  vero  sententia  vide- 
tur  praeferenda. 

233.  Celebre  est  axioma  apud  theologos,  Deum  supra  condignum  meritis 
praemium,  et  infra  condignum  demeritis  retribuere  poenam.  Illud  significant 
jam  patres,  quorum  testimonia  cf.  apud  Suarez  XII,  31  ;  eruunt  illud  quoad 
praemium  ex  verbis  Pauli  Rom.  8,18:  Existimo  enim,  quod  non  sunt  condignae 
passiones  hujus  temporis  ad  futuram  gloriam,  quae  revelabitur  in  nobis;  2  Cor.  4, 
17  et  Luc.  6,  38;  quoad  poenam  cf.  Thomas  1.  p.  q.  21  a.  4  ad  1.  Cf.  Bel- 
larminus  V,  19.  —  Axiomaautem  ex  theologorum mente  ita  videtur  intelli- 
gendum:  cum  multiplex  sit  praemium  condignum,  infimum,  medium  et  su- 
premum:  Deum  loco  infimi,  quod  ex  condignis  redJere  juste  posset,  tribuere 
ex  liberalitate  praemium  condignorum  omnium  maximum.  Nam  dat  pro  bonis 
operibus  mensuram  non  quamcunque,  sed  coagitatam  et  supereffluentem2). 


i)  Cf.  M  u  1 1  e  n  d  0  r  f  Zeitschr.  fiir  k.  Theol.  1 901  XXV,  69-84. 

-)  Hunc  in  sensum  videtur  secundum  Ripalda  disp.  16  sect.  6  damnata 
prop.  B  a  j  i  14  :  „Opera  boni  justorum  non  accipient  in  die  judicii  extremi  amplio- 
rem  mercedem,  quam  justo  Dei  judicio  mereantnr  accipere."  Videtur  nimirum 
Bajus  justorum  operibus  vindicasse  aequalitatem  mathematicam  cum  praemio. 
Melius  forte  rationem  damnationis  aperit  Suarez  XII,  31 ;  quod  scil.  ea  significe- 
tur,  operibus  praemium  tribui  non  secundum  valorem,  quem  habent  ex  spiritu 
adoptionis  et  gratiae,  sed  justa  meritum,  quod  ex  se  suaque  bonitate  morali  habent, 
ut  colligitur  ex  prop.  13  et  15  (n.  231 ').  Hoc  autem  merito  damnatur,  quia  nimis 
ad  dogma  pelagianum  accedit.  Quapropter  immerito  provocatur  ad  hanc  propo- 
sitionem  adversus  meritum  condignum  justorum.  Cf.  K  i  r  s  c  h  k  a  imp^Gnade  und 
Glorie  p.  82-84. 

Praeterea  jure  dicitur  Deus  supra  condignum  bonis  operibus  praemium  con- 
ferre,  quod,  nisi  antecederet  ejus  gratia,  qua  sola  adjuti  merere  possumus,  et 
liberalissima  ejus  ordinatio  et  promissio  ex  sola  gratia  et  misericordia  profecta, 
nos  nullum  haberemus  jus  ad  praemium  tantum.  Deus  enim  omniaoperabona 
et  plura  alia  posset  exigere  a  nobis  jure  dominii  nulla  reddita  mercede ;  quam 
ob  rem  Coelestinus  I.  ep.  21  n.  14  et  conc.  tridentinum  sess.  6  cap.  1 6 
docent,  tantam  esse  Dei  bonitatem,  ut  nostra  velit  esse  merita,  quae  sunt 
ipsius  dona. 

234.  De  merito  congruo.  —  Ad  meritum  congruum  requiritur  ex  parte 
actus,  ut  sit  veri  nominis  actus  (cf.  n.  226  *),  ut  sit  actus  bonus,  liber, 
salutaris,  aliquando  exsistens.  Ex  parte  D  e  i  necessaria  est  ordinatio  seu 
acceptatio,  ut  sit  meritum  efficax  et  actuale.  Num  vero  ex  parte  personae 
merentis  requiratur  status  viae,  est  inter  theologos  controversum 
(n.  231 2  a.).  Aliae  conditiones  ad  meritum  condignum  necessariae  non 
requiruntur.  Ad  hoc  enim  se  habet  meritum  congruum,  ut  imperfectum 
ad  perfectum:  quare  si  vel  una  ex  reliquis  conditionibus  meriti  condigni 
desit,  habebitur  meritum  congruum.  »Convenit  (meritum  congruum),  in- 
quit  Suarez  XII,  33  n.  7,  cum  illo  (condigno),  quia  est  actus  sufficiens, 
ut  ejus  intuitu  detur  aliqua  retributio;  differt  vero,  quia  in  ea  non  con- 
currunt  omnes  conditiones  perfecti  meriti.  Unde  quia  hic  defectus  po- 
test  multis  modis  contingere  juxta  illarum  conditionum  diversitatem,  ideo 
meritum  de  congruo  multiplex  esse  potest.*  S.  Thomas  discrimen  ita 
assignat  Supplem.  q.  14  a.  4:  »Meritum  dupliciter  dicitur.  Uno  modo 
actus  ille,  per  quem  efficitur,  ut  ipse  agens  habeat  debitum  recipiendi,  et 
hoc  vocatur  meritum  condigni;  alio  modo  ille,  per  quem  efficitur,  ut  sit 
debitum  dandi  in  dante  secundum  decentiam  ipsius,  et  ideo  hoc  meritum 
vocatur  meritum  congrui.«  Meritum  congruum  distinguunt  plures  theologi 
in  fallibile  et  infallibile.  Infallibile  erit,  si  habet  promissionem  di- 
vinam  adnexam:  sic  dicipotest,  contritionem  perfectam  merere,  sed  tan- 
tum  de  congruo,  infallibiliter  tamen  propter  promissionem  divinam,  recon- 
ciliationem  cum  Deo.  Quod  si  desit  talis  promissio,  et  adsit  tantum  quae- 
dam  decentia  seu  aequitas,  ut  Deus  illud  acceptet,  fallibile  ab  illis  dicitur. 

235.  Contra  protestantes  tamquam  de  fide  tenendum  est,  homi- 
nes  apud  Deum  bonis  operibus  ex  gratia  factis  merere  posse  ;  quod  defmivit 
concilium  trid.  sess.  6  c.  16  et  can.  32:  »Si  quis  dixerit,  hominis  justifi- 
cati  bona  opera  ita  esse  donaDei,  utnonsint  etiam  bonaipsiusjustiiicati 
merita;  aut  ipsum  justificatum  bonis  operibus,  quae  ab  eo  per  Dei  gratiam 
et  J.  Christi  meritum,  cujus  vivum  membrum  est,  fiunt,  non  vere  mereri 
augmentum  gratiae,  vitam  aeternam  et  ipsius  vitae  aeternae,  sitamenin 
gratiaDei  decesserit,  consecutionem  atque  etiam  gloriae  augmentum,  A.  S.« 
Colligitur  assertio  1.  ex  Scriptura  s.,  in  qua  passim  sermo  est  de  mer- 

c  e  d  e,  praemio,  corona  justorum  bonis  operibus  a  Deo  tribuenda.  Atqui 
haec  praesupponunt  meritum,  et  merito  tantum  retribuuntur. 

2.  Frequenter  legimus  Deum  esse  redditurum  secundum  operaunius- 
cujusque  Ps.  61,  13:  Tu  reddes  unicuique  juxta  opera  sua;  Matth.  16,  27: 
Filius  enim  hominis  venturus  est  in  yloria  Patris  sui  cum  angelis  suis,  et 
tunc  reddet  unicuique  secundum  opera  ejus ;  Rom.  2,  6;  1.  Cor.  3,  8; 
Apoc.  2,23;  22,  12;  idcirco  dicitur  judex  et  ejus  judicium  accurate 
describitur  Matth.  25, 31  ss.,  in  quo  sicut  peccatis  poenam,  ita  bonis  ope- 
ribus  reddet  praemium,  ita  ut  opera  sint  ratio  et  norma  retributionis :  Om- 
nes  enim  nos;  inquit  Paulus  2.  Gor.  5, 10,  manifestari  ojportet  ante  tribunal 
Christi,  ut  referat  unusquisque  propria  corporis  prout  gessit  sive  bonum 
sive  malum.  Atqui  judicis  functio,  judicii  notio  et  vis  locutionis  ,reddere 
secundum  opera'  sive  bona  sive  mala  mercedem  vel  poenam,  meriti  vim 
inesse  significat  operibus  bonis,  sicut  et  demeriti  malis.  Ergo  homines 
non  solum  malis  operibus  poenam,  sed  et  bonis  apud  Deum  praemium 
merere  possunt. 

3.  Apostolus  id  illustrat  collatione  instituta  cum  certaminibus  cursus 
apud  graecos  (1.  Gor.  9,  24  ss.),  in  quibus  victor  vere  merebatpraemium: 
unde  plenus  fiducia  scribit  2.  Tim.  4,  6 :  Bonum  certamen  certavi;  cursum 
eonsummavi,  fidem  servavi:  in  reliquo  reposita  est  mihi  corona  justitiae, 
quam  reddet  mihi  Dominus  in  illa  die  justus  judex:  non  solum  autem  mihi, 
sed  et  iis,  qui  diligunt  adventum  ejus.  Hinc  justi  exhibentur  digni  prae- 
mio  vitae  aeternae  Sap.  3,  5;  Luc.  20,  35;  2.  Thes.  1,  5;  Apoc.  3,  4  coll. 
Luc.  10,  7. 

4.  Bona  opera  et  gloria  junguntur  nexu  causali,  non  utique  physieo, 
sed  morali,  hinc  meritorio  Matth.  19,  17;  25,  21:  Euge  serve  bone  et  fide- 
lis :  quia  super  pauca  fuisti  fidelis,  super  multa  te  constituam;  intra  in 
gaudium  Domini  tui;  Jac.  1,  12;  Phil.  2,  12;  etc.  Imo  diserte  adscribitur 
hominis  respectu  Dei  meritum  Eccli.  16,  15:  Misericordia  faciet  locum 
unicuique  secundum  meritum  operum  suorum;  Hebr.  13,  16:  Beneficentiae 
autem  et  communionis  nolite  oblivisci;  talibus  enimhostiispromeretur  Deus. 

236-  Haec  eadem  argumenta  ostendunt,  operibus  justorum  inesse  ra- 
tionem  meriti  de  condigno,  quae  propositio  juxta  Suarez  XII,  1  n.  10, 
»non  est  de  fide,  quia  sub  his  terminis  non  est  definita ;  est  tamen  omnino 
vera  et  valde  consentanea  principiis  fidei,  ideoque  conclusio  est  theolo- 
gica  satis  certa,  quam  communiter  approbanttheologi.*  Etsane  illioperi 
competit  ratio  meriti  condigni,  cui  tribuitur  praemium  ut  m  e  r  c  e  s,  ex  j  u- 
stitia,  injudicio,  ajudice,  servata justitiae  forma scil.  secundum p r 0- 
portionem  operis.  Atqui  operibus  justorum  tribuitur  praemium  ut 
merces  Matth.  10,  41;  Gen.  15,  1;  ex  justitia  in  judicio  a  justo  judice 
Matth.  25,  34  s.;  et  tribuitur  servata  operum  proportione  1.  Gor.  3,  8: 

Unusquisque  autem  propriam,  mercedem  accipit  secundum  suum  laborem 
(n.  235).  Gonfirmatur  ex  modo  loquendi  conc.  tridentini,  quod  peccatori- 
bus  nunquam  tribuit  meritum  respectu  justificationis,  imo  denegat :  justis 
vero  meritum  asserit  respectu  gloriae.  Atqui  communi  theologorum  con- 
sensu  peccatori  bene  se  disponenti  ad  justificationem  tribui  potest  meri- 
tum  imperfectum  i.  e.  congruum.  Ergo  concilium  asserit  justis meritum 
perfectum  i.  e.  c  o  n  d  i  g  n  u  m. 

Rationibus  etiam  assertum  theologi  illustrant.  »Gratia  facit,  inquit 
Suarez  n.  14,  homines  dignos  vita  aeterna:  ergo  opera,  quae  ex  illa  proce- 
dunt,  ratione  illius  seu  ex  virtute  illius  sunt  merita  digna  vitae  aeternae  .  .  . 
quia  sicut  gratia  habet  proportionem  cum  vita  aeterna  tamquam  cum  ultimo 
fine :  ita  opera  gratiae  habent  proportionem  et  condignitatem  cum  eodem  fine 
tamquam  media  illi  maxime  proportionata  et  consequenter  ut  ejus  merita  con- 
digna. «  Hujus  condignitatis  radices  in  operibus  justorum,  quae  specie  saepe 
minimi  videntur  valoris,  aperiunt  s.  Thomas  1.  2  q.  114  a.  3  ets.  Bona- 
ventura,  qui  ita  Brevil.  V,  2  disserit:  »Non  tantum  liberuin  arbitrium  per 
gratiam  meretur  gratiae  augmentum  in  statu  viae  merito  digni,  verum  etiam 
complementum  in  statu  patriae  merito  concligni,  tum  propter  sublimitatem 
doni  Spiritus  sancti  in  merito  cooperantis,  tum  propter  veracitatem  Dei  pro- 
mittentis,  tum  propter  vertibilitatem  liberi  arbitrii  consentientis  et  finaliter 
perseverantis,  tum  propter  difficultatem  status  merendi,  tum  propter  dignita- 
tem  Christi  nostri  capitis  intervenientis,  quod  debet  glorificari  cum  suis  mem- 
bris,  tum  etiam  propter  liberalitatem  Dei  tribuentis,  quem  non  decet  parva 
reddere  propter  obsequium  sibi  fideliter  obtemperantis,  tum  propter  nobili- 
tatem  operis,  quod  ex  caritate  procedit,  quod  tantum  ponderat  in  conspectu 
judicis,  quantum  amor,  ex  quo  procedit,  qui  Deum  incomparabiliter  praeponit 
omnibus  creaturis,  et  ideo  non  sufticienter  et  competenter  potest  nisi  in  Deo 
et  summo  bono  remunerari.  Ex  quibus  omnibus  tamquam  ex  septem  rationi- 
bus  gloriam  aeternam  merito  non  tantum  congrui,  sed  etiam  condigni,  mereri 
facit  gratia  septiformis. « 

237.  Si  autem  homines  merere  possunt  de  condigno  apud  Deum, 

a"fortiori  poterunt  merere  de  congruo.  Quod  confirmatur  praeterea  ex 

dictis  n.  152  et  ex  notione  meriti  congrui  n.  234. 

Inepte  vero  contra  justorum  merita  opponunt  protestantes,  iis  obscurari 
merita  Christi;  tantum  enim  id  abest,  ut  merita  justorum  Christi  merita  po- 
tius  illustrent.  Tanta  siquidem  horum  est  virtus,  ut  non  solum  obtinuerint 
hominibus  gratiam,  sed  et  ipsam  virtutem  merendi.  Quare  sicut  fecunditas 
palmitum  non  obscurat  vitis  fecunditatem,  imo  potius  manifestat,  ita  et  justo- 
rum  merita  virtutem  Christi  vitis  patefaciunt. 

238.  Reliquum  est,  ut  de  objecto  meriti  aliquid  dicamus. 

1.  Nullus  homo  potest  sive  de  condigno  sive  de  congruo  merere 
sibi  primam  gratiam  actualem,  ut  patet  ex  thesi  187. 

2.  Potest  peccator  gratia  actuali  adjutus  de  congruo  merere  alias 
gratias  actuales  ad  justificationis  gratiam  consequendam  utilesvelneces- 
sarias,  ut  patet  ex  divinis  literis,  imo  et  justificationis  gratiam  (n.  152). 


De  objecfco  meriti.  201 

Hoc  patrum  suffragio  confirmari  potest;  nam  patres  haud  morose  fidei 
aliisque  dispositionibus  ex  gratia  profectis  eam  meriti  tribuunt  rationem, 
quam  naturae  conatui,  desideriis,  dispositioni  adscripserunt  semipelagiani, 
qui  non  aliam  meriti  vindicabant  rationem,  quam  quae  esset  de  congruo.  Eos 
non  posse  de  condigno  merere  justificationis  gratiam,  patet  ex  dictis  de  ne- 
cessitate  status  gratiae  ad  meritum  condignum  n.  231.  Quam  assertionem 
»non  audeo  dicere,  inquit  Suarez  XII,  24  n.  1 2  (coll.  c.  37),  esse  de  fide, 
quia  non  invenio  illam  tam  expresse  definitam  aut  traditam  in  Scripturis  vel 
conciliis,  quin  per  apparentes  expositiones  possint  testimonia  illudi.  Nihilomi- 
nus  censeo  assertionem  esse  omnino  certam  et  indubitatam,  et  reipsa  in  Scri- 
ptura  contentam  et  a  conciliis  et  a  patribus  intentam  .  .  .  Dico  ergo,  assertio- 
nem  esse  catholicam  veritatem  et  ex  iis,  quae  secundum  certitudinis  gradum 
in  theologia  habent,  licet  aperte  de  fide  non  sit. *  Fuse  de  hac  assertione  nunc 
communi  Vega  de  justific.  VIII,  6  ss.  disserit. 

3.  Justi  merere  possunt  de  condigno  gloriam,  augmentum  gloriae 
et  gratiae  habitualis,  ut  definit  concilium  trid.  sess.  6  c?.*32  (n.  235). 
Quam  veritatem  probant  omnia,  quibus  ostenditur,  justos  apud  Deum 
posse  merere.  Quae  si  quid  probant,  evincunt,  eos  merere  mercedem, 
coronam  aeternam  etc,  etconsequenterpropter  gloriae  cum  gratia  nexum 
cum  gloriae  augmento  etiam  gratiae  augmentum. 

Gratia  potest  augeri:  ergo  si  peccator  de  congruo  potest  merere  gratiam 
primam,  poterit  et  justus  de  condigno  merere  ejusdem  augmentum.  Nam  con- 
dignitas  maxime  pendet  a  statu  gratiae  (23 1);  quare  eadem  opera,  quae  in 
peccatore  sunt  meritoria  de  congruo,  merita  sunt  condigna  in  justo.  Ad  haec 
si  bona  opera  sunt  dispositio  ad  inducendam  gratiam,  erunt  admodum  pro- 
portionata  ad  eandem  augendam.  —  Cum  autem  habitus  infusi  gratiam  justi- 
ficationis  consequantur  facultatum  instar  connaturalium  (n.  21 14),  toties  au- 
gebuntur  virtutes  infusae,  quoties  augetur  gratia  sanctificans.  Atqui  augmen- 
tum  gratiae  sanctificantis  merent  justi  quolibet  bono  opere  sive  intenso  sive 
remisso  (dummodo  sit  supernaturaliter  bonum).  Ergo  merebunt  augmentum 
habituum  infusorum  etiam  operibus  remissis,  quae  habitus  intensionem  non 
adaequent:  quod  tenendum  est  contra  Baiiez,  secundum  quem  justus  virtu- 
tum  augmentum  non  meret  nisi  actibus,  qui  habitibus  sint  intensiores.  - — 
Posito  autem  justi  merito  condigno  nulla  est  ratio,  cur  dicatur,  infusionem 
augmenti  gratiae  et  virtutum  differri  nescio  in  quod  tempus  vel  in  momentum 
glorificationis.  Sicut  enim  completa  dispositione  peccatoris  statim  infunditur 
gratia  justificationis  prima:  ita  videtur  consequens,  ut  posito  merito  condigno 
conferatur  ejusdem  augmentum.    Cf.  Mazzella  de  virt.  inf.  d.  1  a.  9. 

4:.  Justi  decongruo  merere  possunt  sibi  gratias  actuales  uberio- 
res  opportunas,  perseverantiam  finalem  (praesertim  operibus  insig- 
nibus  virtutumque actibus  diu  exercitis),  et  forte  etiam  reparationem 
pro  casu  lapsus.  Possunt  enim  haec  impetrare ;  ergo  et  merere,  saltem  de 
congruo,  quamdiu  sunt  in  statu  viae. 

Nequit tamen  justus  de  condigno  merere  perseverantiam  finalem, 
quia  a.  de  hoc  objecto  meriti  condigni  non  constat,  neque  illud  concilium  trid. 

recenset  sess.  6  cap.  16  et  can.  32;  deinde  b.  objectum  meriti  condigni  est 
debitum:  Scripturae  vero  et  patres  exhibent  perseverantiam  finalein  utgratiam 
magnamque  Dei  gratiam  supplicibus  precibus  impetrandam.  Praeterea  C.  vel 
justus  ita  meret  hoc  donum,  ut  ipsum  iterum  possit  amittere,  et  tunc  illud 
proprie  non  meruit;  vel  ita  meret,  ut  illud  nequeat  amplius  amittere;  hoc  au- 
tem  videtur  contra  sensum  Scripturae  et  Ecclesiae,  et  tunc  foret  justus  in  gratia 
confirmatus.  Ceterum  d.  ejusmodi  actus  assignari  nequeunt  nec  quoad  speciem, 
nec  quoad  numerum,  quibus  facta  sit  talis  praemii  promissio.  Ad  haec  e.  vi- 
demus  plures  justos  post  multa  bona  opera  et  merita  ceeidisse  et  periisse.  Cf. 
Thomas  1.  2  q.  114  a.  9.  Denique  f.  vis  merendi  de  condigno  omnium  bo- 
norum  operum  exhausta  videtur  praemio  augmenti  gratiae  et  gloriae,  quod 
ipsis  rependitur:  quare  si  quid  adhuc  merent,  merebunt  illud  tantum  de  con- 
gruo.  Ex  quibus  rationibus  nonnullae  evincunt  etiam,  justos  non  posse  de 
eondigno  merere  gratias  (praevisas)  efficaces,  et  reparationem  pro  casu, 
quod  gratia excidant.  Imo  Suarez  c.  38  quoad  meritum  reparationis  congruum 
post  lapsum  apponit  clausulam :  »Quamvis  nec  de  quocunque  merito,  nec  de 
omni  peccato  id  videtur  universaliter  affirmandum,  sed  proportionem  aliquam 
prudenti  arbitrio  esse  observandam.  Possunt  enim  praecedentia  merita  esse 
tam  pauca  et  tot  peccata  postea  multiplicata,  ut  omnino  obruant  merita  et  ef- 
iiciant,  ut  nullo  modo  Deum  ad  miserendum  provocent.  Secus  vero  erit,  si  e 
contrario  merita  magna  fuerint  et  peccatum  subsequens  et  rarum  sit  et  excu- 
sationem  aliquam  ex  ignorantia  vel  infirmitate  habeat.*  Cf.  ib.  c.  26  s.;  Bel- 
1  a  r  m  i  n  u  s  V,  22;  M  u  r  r  a  y  disp.  12;  Mazzella  de  gratia  d.  6  a.  4.  S.  T  h  o- 
mas  taraen  1.  c.  a.  1  negat  meritum  etiam  congruum  reparationis  post  lapsum, 
sed  lect.  3  in  Hebr.  6  illi  favet. 

5.  Justi  quidquid  sibi,  id  aliis  de  congruo  merere  possunt,  imo  secun- 
dum  plures  theologos  aliquid  plus,  nimirum  etiam  primam  gratiam,  quam 
sibi  nequeunt  merere.  Rationem  hujus  meriti  pro  aliis  ita  bene  explicat 
Suarez  XII,  5  n.  5:  »Secundum  legem  amicitiae  videlicet  congruumest, 
ut  amicus  honestam  amici  voluntatem  faciat,  et  ita  hoc  potest  dici  debitum 
operibus  et  obsequiis  amici  ex  congruitate  amicitiae.  Gum  ergo  inter  Deum 
et  hominem  amicitia  intercedat  dicente  Ghristo  Domino:  Jam  non  dicam 
vos  servos,  sed  amicos  (Joan.  15,  15.),  magnum  profecto  fundamentum  est 
in  operibus  justorum,  ut  ad  benefaciendum  aliis  Deus  benigne  propter 
amicorum  opera  inclinetur,  et  hoc  ipsum  est,  illa  esse  meritoria  de  con- 
gruo  respectu  aliorum.«  Quam  rationem  jam  antea  proposuerat  s.  Tho- 
mas  1.  2  q.  114  a.  6.    Gf.  Atzberg  er  §  312. 

239.  Denique  aliquid  dicendum  est  de  reviviscentia  meritorum,  de  qua 
statuit  Ripalda  disp.  91  s.  1:  »Redire  merita  et per peccatum eis super- 
veniens  non  exstingui,  sed  solum  mortificari  et  impediri,  constans  est  om- 
nium  theologorum  consensus.*  Plurimis  citatisprosequitur:  »Quam  veri- 
tatem  adeo  plerique  certam pronunciant,  utLedesma  censeat, eam esse 
de  fide,  Sotus  oppositum  esse  erroneum ;  sed  rectius  Suarez,  Grana- 
dus,  Meratius  et  alii,  sine  temeritate  asseri  nonposse.  Nam  quamvis 
haec  veritas  in  s.  literis  expressa  non  sit,  omnes  tamen  theologi  et  plures 

Ecclesiae  patres  tamquam  rem  indubitatam  docent,  quin  unus  eam  nega- 

verit;«  et  docent  quidem  occasione  verborum  s.  Pauli  ad  Galat.  3,  4; 

Hebr.  6,  10:    Non  enim  injustus  Deus,  ut  obliviscatur  operis  vestri  et  di- 

lectionis,  quam  ostenditis  in  nomine  ipsius,  qui  ministrastis  sanctis,  et  mi- 

nistratis.  Favet  etiam  concilium  trid.  sess.  6  c.  16  et  can.  32  (n.  235): 

ab  hoc  enim,  ut  opera  justorumsintmeritoria,  exigit  tantum,utsintbona. 

facta  per  gratiam  a  vivo  membro  Christi  et  ut  justus  in  gratia  decedat 

(non  autem,  ut  in  gratia  sine  interruptione  perseveret):  quae  conditiones 

reperiuntur  etiam  in  operibus  illorum  justorum,  qui  ad  tempus  gratia  ex- 

cidunt.  Ergo  non  est  ratio  dubitandi,  num  opera  a  justo  facta  ante  pec- 

catum,  hoc  poenitentia  jam  remisso,  iterum  acceptentur  a  Deo  ad  gloriam 

suo  tempore  rependendam.   Ratio  autem  theologica  pro  ejusmodi  revi- 

viscentia  potior  haec  videtur,  quia  Deus  delendo  culpam  cum  illa  omnem 

dignitatem  ad  poenam  aeternam  delet.  Solemniter  enim  promittit  Ez.  33. 

12:  Impietas  impii  non  nocebit  ei}  in  quocunque  die  conversus  fuerit  ab  im- 

pietate  sua.  Atqui  privatio  irrevocabilis  gratiae  et  gloriae  prioribus  meritis 

debitae  esset  poena  aeterna,  hinc  multum  peccatori  converso  noceret. 

Ergo  remisso  peccato  reviviscit  jus  ad  gloriam  ex  meritis  prioribus  pro- 

fectum.  Patet  vero  ad  ejusmodi  reditum  meritorum  requiripraeterpeccati 

remissionem  favorem  Dei  specialem,  quia  Deus  posset  remittere  peceatum 

non  remissa  poena  amissionis  praemii  pro  meritis  praeteritis.   Sententia 

autem  probabilior  est,  redire  meritaquoad  totam  gratiam  et  praemium 

ipsis  debitum,  ut  plurimi  theolo<>i  tuentur  apud  Ripalda  ib.  s.  7;  non 

tantum  acl  praemiolum  aliquod  accidentale,  quae  est  opinio  singularis 

Bafiesii  in  2.  2  q.  24  a.  6  dub.  6,  et  quidem   statim   in   ipso  instanti 

justificationis,  non  primum  in  mortis  hora.  Ripalda  pariter  cum  multis 

aliis  censet,  reviviscere  quoque  gratiam  sacramentis  obtentam  ante  pec- 

catum  et  peccato  amissam.   Refragantur  tamen  alii.  ut  Billot  de  Sacr. 

in  3  p.  q.  79  §  2  saltem  quoad  gratiam  vi  sacramenti  eucharistiae  accep- 

tam.  Cum  enim  hoc  nihil  relinquat  in  anima  inamissibile,  nullum  titulum 

et  rationem  accipiendae  gratiae  sicut  alia  sacramenta,  hinc  nunquam  (ces- 

sata  reali  praesentia)  reviviscit  gratia  ablato  obice,  ideoque  neque  gratia 

per  eam  praecedenter  habita. 

240.  Quare  ingens  est  discrimen  inter  peccata  et  merita.  Merita 
peccato  amissa  seu  potius  mortificata,  deleto  peccato,  reviviscunt,  adeo  ut  pec- 
catum  se  habeat  ad  illa  obicis  tantum  instar,  qui  praemii  consecutionem 
impedit;  eo  igitur  remoto  omnem  illam  exserunt  vim  relate  ad  praemium. 
quam  habuerunt  ante  peccatum.  Peccata  vero  superveniente  hominis  congrua 
poenitentia  a  Deo  non  solum  teguntur,  quamdiu  gratiae  status  durat,  te  l 
prorsus  remittuntur  et  delentur,  et  non  solum  conditionate,  sed  absolute 
(n.  16l):  quare  etsi  justus  statu  gratiae  excidit,  peccata  non  reviviscunt,  ut- 
pote  antea  prorsus  deleta :  nam  sine  poenitentia  sunt  dona  Dei,  ut  toties  cum 

s.  Pauio  Rom.  1 1,  29  patres  inculcant.  Neque  enim  probabilis  est  opinio  quo- 
rumdam  theologorum,  qui  putent  peccata  vel  absolute  redire,  vel  si  non  quoad 
maculam,  saltem  quoad  poenam,  vel  saltem  peccata  graviora.  Cf.  Maurus 
qq.  theol.  1.  VI  q.  86.  Quod  si  patres  subinde  de  reditu  loquuntur  pecca- 
torum,  de  eo  intelligi  debent,  quem  s.  Thomas  3  p.  q.  88  a.  1  vocat  reditum 
secundum  quid:  quatenus  scil.  peccatum  subsequens  eo  majorem  malitiae  et 
ingratitudinis  prae  se  fert  rationein,  quo  saepius  jam  Deus  peccatori  remiserit 
peccata;  ratione  hujus  majoris  ingratitudinis  solet  Deus  subinde  gravius  pu- 
nire  peccatum  subsequens  ac  illud  punisset,  si  nulla  praecessisset  jam  pecca- 
torum  remissio.  Cf.  Palmieri  de  pocnit.  th.  18;  Scheller  S.  J.  Zeitschr. 
fur  k.  Theol.  1891,  19 — 44;  Sasse  de  sacr.  Eccl.  II,  220  ss. 

241.  Corollarilim  practicum.  Doctrina  catholica  de  gratia  multi- 
plici  ratione  in  populi  christiani  utilitatem  potest  converti.  I.  Ex  dogmate  de 
necessitate  gratiae  ad  bene  agendum  expresso  Jo.  15,5  sine  me  nihil  potestis 
facere  (n.  3l)  colligere  licet  et  hominis  infirmitatem  et  impotentiam  ad 
nos  salutariter  humiliandos;  salutis  nostrae  celsitudinem  ad  nos  in  illius 
cupidinem  excitandos;  gratiae  beneficium,  ut  ea  strenue  utamur. 

1.  Ex  illo  dogmate  discimus  naturae  imbecillitatem:  sine  gratia 
enim  a.  nihil  ad  salutem  spectans  possumus  (n.  30  ss.) ;  I).  ne  incipere  qui- 
dem  (n.  33),  imo  nec  desiderare  vel  cogitare  (n.  18),  idque  c.  impotentia  ab- 
soluta  et  physica  (th.  178);  quod  si  d.  salutem  gratia  Dei  consecuti  sumus, 
eam  absque  nova  gratia  conservare  vel  tueri  non  possumus  (n.  41  s.).  Absque 
Dei  auxilio  e.  adeo  imbecilles  sumus,  ut  nec  tentationes  constanter  vincere 
neque  peccata  gravia  habitualiter  cavere  possimus  (n.  47  s.),  omnes  f.  nostri 
conatus,  facta  vel  maxime  splendida,  sint  cursus  praeter  viara,  folia  sine  fructu, 
peccati  materialis  rationem  habeant  (n.  55),  ut  non  glorietur  omnis  caro  in 
conspectu  ejus  1 .  Cor.  1,29. 

2.  Sed  unde  tanta  impotentia?  In  primis  a.  ex  finis  celsitudine.  Ad 
tam  altum  finem  enim  Deus  caritate  perpetua,  qua  nos  dilexit  (Is.  31,  3),  nos 
destinavit:  Quod  oculus  non  vidit,  nec  auris  audivit,  nec  in  cor  hominis  ascen- 
dit,  quae  praeparavit  Deus  iis,  qui  diligunt  illum  l.Cor.  2,  9 ;  hinc  ne  cogitare 
quidem  sufficientes  sumus  a  nobis  aliquid,  quod  salutem  spectet,  sed  sufficien- 
tia  nostra  ex  Deo  est  2.  Cor.  3,  5;  ideo  donandi  sumus  novis  oculis,  novo  in- 
tellectu  per  gratiam  fidei,  novo  corde,  ut  illum  cognoscere  atque  aspirare  pos- 
simus,  subministratione  novae  virtutis  novisque  viribus  opus  est,  ut  illum 
consequi  valeamus  (n.  2.  93  ss.).  Quia  vero  b.  tam  sublimis  est  nostra  desti- 
natio  et  vocatio,  requiritur  ad  eam  exquisitus  animae  ornatus  et  cultus,  quem 
sola  virtus  gratiae  efficere  et  praestare  potest,  quia  Deo  sine  Deo  placere  non 
possumus  (n.  93);  Pater  coelestis  iis  tantuin  delectatur  fructibus,  quos  ipse 
sevit  et  justi  qua  palmites  vitis  ferunt,  quae  est  Christus  Jo.  15,  1  ss.  Alia 
C.  radix  necessitatis  auxilii  divini  est  sane  etiam  infirmitas  contracta  per  con- 
eupiscentiam,  quae  consecuta  est  peccatum  originale  (n.  48),  unde  liquet  gra- 
vitas  damni  hujus  peccati. 

3.  Ex  his  sequitur  a.  maximum  esse  gratiae  beneficium  attenta  na- 
turae  vilitate  finisque  nostri  celsitudine,  ad  quem  consequendum  juvat:  eoque 
majus  b.  quo  minus  illud  viribus  naturae  de  congruo,  nedum  de  condigno 
merere,  imo  nec  impetrare  possumus  (th.  187);  quo  magis  eo  propter  peccata 
indigni  sumus.    Quare  C.  qua  aviditate  gratia  est  expetenda;  qua  grati- 

tudine  acceptanda,  qua  sollicitudine  adhibenda,  qua  strenuitate 
ei  cooperandum,  qua  cautela  cavendum  ne  gratiam  in  vacuum  recipiaraus 
2.  Cor.  6,  1  ;  quo  metu  et  terrore  salus  nostra  operanda  Phil.  2,  12  ob  ratio- 
nem  reddendatn  de  tanto  talento  a  Deo  accepto. 

242.  II.  Illustrari  potest  mira  operandi  ratio  gratiae  in  homine  compa- 
ratione  instituta  cum  opificio  sex  dierum  (n.  23  a.) ;  vel  consideratione  im- 
mutationis  quam  efficit  1.  in  hominis  intellectu,  cujus  a.  tenebras  dissi- 
pat;  b.  eognitionem  dilatat  et  elevat,  suppeditatis  nobilissimis  ad  agendum 
motivis ;  C.  judicia  erronea  ex  naturali  ad  sensibilia  pronitate,  institutione, 
conversatione  mundana  imbibita  et  inveterata  corrigit ;  d.  contra  dubia  firmat ; 
2.  in  ejus  voluntate,  cujus  a.  gustum  immutat;  quam  b.  duram  et  gelidam 
mollit,  obsequentemreddit,  inspirat,  accendit,  inflammat  (n.  124);  quam  c.  an- 
gustam  ob  amorem  proprium  dilatat;  infirraam  (l.  ad  omnia  roborat,  ut  dicere 
nobis  liceat:  Omnia  possum  in  eo,  qui  me  confortat  Phil.  4,  13  (n.  933);  circa 
concupiscentiam  3.  cujus  est  medela.  Cf.  praeclara  patrum  testimonia 
n.  2  a.  pag.  3;  n.  162;  4.  circa  libertatem,  quam  a.  a  compedibus  igno- 
rantiae  et  concupiscentiae  liberat;  b.  dilatat  augendo  ejus  sufficientiam,  ut 
homo  eam  vel  in  amplissimo  ordine  supernaturali  exercere  possit;  cui  C.  facis 
instar  praeit,  ut  ejus  electio  sana  et  prudens  sit  (n.  88  ss.).  Haec  in  se  ex- 
periuntur  peccatores  gratia  divina  ad  Deum  conversi.  Cf.  s.  Cypriani  verba 
n.  23  a.  Quare  5.  merito  gratia  ratione  virtutis  et  effectus  exhibetur  ut  re- 
novatio,  recreatio,  regeneratio,  resuscitatio,  incarnationis  conti- 
nuatio  (n.  24).  Hinc  sicut  6.  expositio  mundana  (Weltausstellung)  ostendit, 
quid  possit  ingenium  et  ars  humana;  sicut  ver  inexhaustam  naturae  fecun- 
ditatem  arboribus  fructiferis  floribusque  prodit :  ita  festum  omnium  sanctorum 
seu  generatim  vitae  sanctorum  manifestant  artem  divinam,  seu  quid  possit 
gratia  Dei  in  homine.  Venite  et  videte  opera  Domini,  quae  posuit  prodigia  su- 
per  terram  Ps.  45,  9.  Quod  Deus  gratia  sua  operatus  est  in  sanctis,  paratus 
est  operari  et  in  nobis;  quia  qui  coepit  in  vobis  opus  bonum,  perficiet  usque  in 
diem  Christi  Jesu  Phil.  1,  6,  dummodo  non  desiraus  gratiae  ipsius. 

243.  III.  De  gratiae  sanctificantis  praestantia  copiosam  concionibus 
praebet  materiam  n.  2  et  n.  167 — 201,  praesertim  si  commentarii  instar  con- 
sulas  aureum  libellum  P.  Nieremberg  Aprecio  y  estima  de  la  divina gracia, 
versum,  retractatum,  auctum  a  Scheeben  sub  inscriptione:  Die  Herrlich- 
keiten  der  gottlichen  Gnade,  saepiu3  jam  editum  Friburgi  1863  et  deinceps. 
In  primis  hae  vel  similes  gratiae  sanctificantis  praerogativae  commendari  pos- 
sunt:  1.  ea  scil.  delet  peccatum  grave  a.  malorum  omnium  maximum;  delet 
b.  omnia  etiamsi  essent  innumera,  enormia;  delet  C.  momento ;  hinc  relaxat 
d.  poenam  aeternam  peccatis  debitam,  restituit  e.  vitam  animae  supernatura- 
lem,  divinam,  quantum  est  ex  se  aeternam.  Si  homo  jam  tanti  facit  medicinam, 
quae  restituit  sanitatem  corporalem,  eripit  per  aliquot  tantum  annos  vel  dies  a 
morte  corpuris:  qua  aviditate  talis  medicina,  tantum  beneficium  est  expetendum? 

2.  Verum  gratia  sanctificans  non  solum  puros  nos  reddit  ab  oraniuni 
deterrima  peccati  macula,  sed  et  gratiosos  (n.  175  s. ;  184)  a.  oculo  non 
carnali,  quique  decipi  potest,  sed  b.  omnium  Domino,  verae  nobiiitatis  infalli- 
bili  aestimatori,  qui  sibi  in  anima  gratia  sanctificante  praedita  non  coraplacere 
non  potest:  cujus  judicium  C.  omnis  aula  coelestis  approbat  et  sequitur.  Eam 
vero  complacentiam  d.  consequitur  singularis  benevolentia,  imo  et  amicitia; 

Deus  enim  justos  in  amicorum  numerum  recipit:  hanc  e.  amicitiam  excipit 
specialis  Omnipotentis  protectio  et  angelorum  custodia  (n.  196):  nequeunt  enim 
angeli  non  esse  solliciti  de  iis,  qui  Deo  adeo  cordi  sunt.  Cum  vero  omnis  homo 
ambiat  esse  gratiosus  et  aliis  placere,  frui  tavore  et  amore  principum,  esse  in 
omnium  ore  et  corde :  en  objectum  sanctae  ambitionis :  frui  gratia,  benevolentia, 
amicitia  Dei  ideoque  et  aulae  coelestis  per  gratiam  sanctificantem. 

3.  Gratia  sanctificans  hominem  reddit  filium  Dei  adoptivum,  fratrem 
J.  Christi  atque  membrum  vivum  corporis  Chri&ti  mystici,  templum  s.  Spiritus 
(n.  187.  198).  Gratia  reddit  A.  hominem  filium  Dei  adoptivum:  a.  quantus 
Pater,  et  quanta  hominis  dignitas  posse  rerum  omniura  creatorem  non  solum 
Dominum  suum,  sed  et  Patrem  tenerrimo  nomine  appellare.  Sed  Deus  b.  non 
vult  solum  Pater  noster  appellari,  sed  revera  esse,  ideoque  omnia  munera 
Patris  amantissimi  adimplere :  hinc  per  revelationem  nos  inducit  in  cognitionem 
secretorumcoelestium,  ipsumque  nobis  dedit  magistram  Filium  suum,  qui  ipsa 
est  Sapientia:  Deum  nemo  vidit  unquam:  unigenitus  Filius,  qui  est  in  sinu 
Patris,  ipse  enarravit  Jo.  1,  1  8  ;  cf.  ].  Cor.  2,  6  ss. ;  dedit  C.  institutricemEc- 
clesiam  omnibus  gratiarum  mediis  instructam,  quae  nos  excolat,  ut  digni  quon- 
dam  simus  admitti  in  conspectu  Patris  coelestis;  dedit  d.  et  matrem  coelestem, 
eandem,  quae  est  mater  Filii  sui;  dedit  c.  et  tutores.  angelos  custodes,  quibus 
mandavit,  ut  nos  custodiant  in  omnibus  viis  nostris  Ps.  90,  1 1.  Sollicitus fuit 
f.  et  de  pane  condigno,  qui  non  est  alius  a  carne  et  sanguineFilii  sui  (n.  19  l). 
Instruxit  nos  g.  et  supellectile  necessaria  ad  vitam  tantae  vocationi  et  nobilitati 
condignam  ducendam,  multiplici  scil.  gratia  actuali ;  promisit  h.  et  hereditatem : 
nam  si  filii,  et  heredes :  heredes  quidem  Dei,  coheredes  autem  ChristiUom.  8,  17. 
Quare  digne  ambulemus  vocatione,  qua  vocati  sumus  Eph.  4,  1  ss.  Sentiamus, 
loquamur,  conversemur  prout  decet  eos,  qui  non  amplius  sunt  filii  hujus  se- 
culi,  filii  hominum,  sed  utfiliiDei.  —  B.  Red  Iimur  fratres,  imo  et  membra 
Christi:  hinc  a.  contrahimus  cum  ipso  singularem  similitudinem  (n.  186);ipse 
1).  qua  vitis  in  palmites,  qua  caput  in  membra  transfundit  suam  virtutem  et 
spiritum :  quoniam  estis  filii,  misit  Deus  Spiritum  Fdii  sui  in  corda  vestra  cla- 
mantem:  Abba,  Fater  Gal.  4,  6.  Quo  spiritu  c.  gradatim  in  ipsum  tranforma- 
mur,  ut  tandem  d.  nobis  dicere  liceat:  Vivo  autem,  jam  non  ego,  vivit  vero  in 
me  Christus  (Gal.  2,  20).  Haec  nostra  sit  intentio,  haec  aemulatio,  impensum 
hoc  studium  nostrum,  ut  in  nobis  pro  viribus  exprimamus  Christum,  qui  est 
exemplar  divinitus  nobis  datum  :  Iuspice  et  fac  secundum  exemplar ',  quod  tibi  in 
monte  momtratum  est  Ex.  25,  40.  Sicut  enim  ipse  factus  est  nobis  per  omnia 
similis  excepto  peccato:  ideoque  nostras  in  se  suscepit  miserias:  ita  et  nos  facti 
filii  Dei  et  fratres  J.  Christi  per  omnia  debemus  reddi  Christo  homini  similes 
ejusque  induere  virtutes.  Hoc  est  induere  novum  hominem  i.  e.  Christum. 
Hoc  enim  sentite  in  vobis,  hortatur  Apostolus  Phil.  2,  5,  quodetin  Christo  Jesu. 
—  C.  Reddimur  gratia  justificationis  templa  s.  Spiritus,  qui  a.  nos  non 
solum  donis,  sed  se  ipso  inhabitare  dignatur  (th.  204);  quare  b.  vere  regnum 
Dei  intra  nos  est  Luc.  17,  21  ;  ideoque  c.  oportet  nos  reducere  ab  effasione  in 
res  creatas,  introire  in  nos,  vitam  collectam,  internam,  spiritualem,  superna- 
turalem,  divinam  degere  habentes  in  nobis  fontem  aquae  salientis  in  vitam 
aeternam  Jo,  4,  14.  Oportet  d.  sanctificare  corda  et  corpora  nostra  utpote 
templum  s.  Spiritus:  Glorificate  et  portate  Deum  in  corpore  vestro  l.Cor.  6,  20. 

244.  IV.  Demum  gratiae  sanctificantis  praestantia  illustrari  potest,  ut 
illius  aestimatio,  desiderium,    studium  eam  vel  acquirendi,  vel  conservandi  et 

augendi,  timor,  ne  eam  amittamus,  excitetur,  si  consideretur,  quid  sit  homo 
sine  illa,  quid  cum  illa.  Sine  illa  a.  est  objectum  displicentiae,  aver- 
sionis  Dei  universaeque  aulae  coelestis :  cum  hac  objectum  complacentiae 
et  benevolentiae;  sine  illa  b.  servus  diaboli;  cum  hac  servus  Dei;  sine 
illa  C.  filius  irae  divinae  et  quidem  aeternae;   cum  hac  filius  Dei;    sine  illa 

d.  exsul  in  aeternum  a  patria  coelesti,  a  visione  beatifica,  regno  coelorum  et 
beatorum  consortio :   cum  hac  h  e  r  e  s  Dei,   coheres  autem  Christi ;   sine  illa 

e.  est  limi  instar  (n.  2),  homo  animalis  1.  Cor.  2,  14,  imo  mortuus  morte 
pessima,  qua  scil.  privatur  vita  nobilissima,  quae  est  participatio  vitae  divinae  : 
cum  hac  est  homo  spiritualis,  viva  Dei  imago,  fruitur  vita  divina,  quae  ex 
Christo  vite  in  ipsum  tamquam  in  palmitem,  et  ex  Christo  capite  in  ipsum 
membrum  redundat,  imo  ex  Deo  Patre  per  Christum  injustum  derivatur :  nam 
sicut  misit  me  vivens  Pater,  et  ego  vivo  propter  Patrem  (cf.  Jo.  5,  26):  et  qui 
manducat  me,  et  ipse  vivet  propter  rne  (n.  190  a.).  Sine  illa  f.  homo  nihil 
merere  potest  pro  altera  vita:  cum  hac  justus  merere  potest  mercedem,  etqui- 
dem  aeternam,  idque  singulis  operibus  bonis,  vel  minimis  (n.  19r>).  Quare 
sine  illa  homo  est  vere  miser  et  miserabilis  et  pauper  et  caecus  et  nudus  Apoc. 
3,  17  ;  dum  contra  cum  illa  veniunt  omnia  bona  pariter  justo  et  innumerabilis 
honestas  per  manus  illius.  Infinitus  enim  thesaurus  est  hominibus  Sap.  7,11 
(n.  196).  Sine  illa  g*.  homo  est  fere  inermis  adversus  hostes  potentissimos 
(n.  46);  cum  hac  potentissimus  omni  armorum  generemunitus:  instructus  vir- 
tutum  omnium  nobilissimo  comitatu  (th.  205),  multiplici  gratia  actuali  (n.  20 
74  s.),  protectione  speciali  paterna  (n.  9.  196),  singulari  angelorum  custodia 
(n.  196).  Quanto  ergo  desiderio,  sollicitudine,  diligentia  est  adnitendum,  ut 
tantum  thesaurum  acquiramus,  conservemus,  augeamus,  nunquam  amittamus. 
Habes  hic  specimen,  quantum  fides  et  gratia  hominem  elevet  atque  nobilitet, 
quantum  incredulitas  et  peccatum  eum  deprimat  atque  dejiciat.  Homo,  cum 
in  honore  esset,  non  intellexit:  comparatus  est  jumentis  insipientibus,  et  similis 
factus  est  illis  Ps.  48,  13. 


Tractatus  IX. 

De  Sacramentis. 

245.*  Sacramentorum  dignitas.  —  Cognita  summa  gratiae  sanctifi- 
cantis  praestantia  digni  quoque  consideratione  sunt  canales  illi,  a  bono 
Samaritano  i.  e.  Redemptore  nostro  Ecclesiae  suae  relicti  (t.  II.  n  440),  per 
quos  ipsa  hominum  animis  infunditur  quique  sacramenta  dici  solent. 
Lft  vero  eorum  momentum  et  dignitas  statim  a  disputationis  exordio 
innotescat,  quintuplici  modo  ea  consideremus : 

1.  quidem  respectu  humani  generis  sacramenta  N.  Testamenti  sunt 
a.  c  a  n  a  1  e  s  gratiae,  per  quos  de  fontibus  Salvatoris  in  cruce  pendentis 
ad  homines  omnium  aetatum  et  gentium  gratia  decurrit;  sunt  b.  vasa 
medicinae  primum  contra  ipsam  mortem  spiritualem  animae,  dein  contra 
multiplex  peccati  vulnus ;  quare  illis  recte  applicari  possunt  Eccli.  38,  7 ; 
Unguentarius  faciet  pigmenta  suavitatis  et  unctiones  conficiet  sanctitafis1). 
Sunt  denique  c.  f  u  n  d  a  m  e  n  t  a  et  cardines  vitae  christianae,  quibus  varii 
status  et  stadia  hujus  vitae  ad  altiorem  elevantur  ordinem  gratiaque  im- 
buuntur  atque  sanctificantur. 

2.  relate  ad  Ecclesiam  sunt  sacramenta  a.  fontes,  qui  illam  irri- 
gant,  non  secus  ac  ille  fluvius,  qui  egrediebatur  de  loco  voluptatis  ad  irri- 
gandum  paradisum  (Gen.  2, 10),  ut  ipsam  reddant  verum  paradisum  hor- 
tumque  voluptatis  virginum  liliis,  rosis  martyrum,  confessorum  violis  con- 
situm;  sunt  b.  columnae  illae  septem,  quibus  innititur  domus  a  Sa- 


')  Ad  rem  sunt  verba  s.  Bonaventurae  in  Prooemio  in  1. 4 Sent. :  „Erant 
quippe  in  lege  figurae  unctiones,  sed  non  erant  sanativae,  quia  morbus  erat  letalie, 
et  unctio  erat  superficialis  (cf.  Hebr.  9,  9  s.) . . .  Quia  ergo  ungebant  camem,  et  vul- 
nus  letale  erat  in  mente,  ideo  non  poterant  curare  .  .  .  Ad  hoc  ergo  quod  aliquis 
faceret  unguenta  sanitatis,  necessarium  erat,  quod  afferret  unctionem  spiritualem  et 
virtutem  vit.ilem:  hic  autem  fuit  Christus  Dominus.  Duin  enim  mortalitatem  nostram 
univit  vitae,  et  ille,  qui  vita  erat,  mortuus  est,  facta  est  confectio,  in  qua  et  per  quam 
mortuus  reviviscitur,  et  ex  morte  ipsius  sacramenta  habent  vivificandi  efficaciam." 

pientia  sibi  aedificata  (Prov.  9, 1);  sunt  c.  vincula  etnervi,  quibus  fide- 
lium  multitudo  in  unum  coalescit  et  colligatur  corpus  (cf.  Eph.  4,  16). 

3.  si  sacramenta  spectentur  secundum  suum  habitum  ad  Ghristum, 
haud  incongrue  dici  eadem  possunt  a.  quaedam  incarnationis  adum- 
brationes  et  imitamenta;  sicut  enim  in  humana  assumpta  natura  la- 
tebat  divinitas  Dei  Verbi,  qui  illam  gestabat  atque  per  eamnostram  ope- 
rabatur  salutem:  ita  sacramentum  forma  est  visibilis  invisibilis  gratiae, 
quae  per  ritum  visibilem  exseritur.  Nam  »instrumenta,  inquit  s.  T  h  o  m  a  s 
c.  gentesIV,  56,  oportet  esse  primae  causae  proportionata.  Prima  autem 
et  universalis  causa  humanae  salutis  est  Verbum  incarnatum  .  .  .  Gon- 
gruum  igitur  fuit,  ut  remedia,  quibus  universalis  causae  virtus  pertingit 
ad  homines,  lllius  causae  similitudinem  haberent,  ut  scil.  in  eis  virtus  di- 
vina  invisibiliter  operaretur  sub  visibilibussignis*.  Sacramenta  praeterea 
dici  possunt  b.  operationes  Christi;  sicut  enim  Ghristus  loquendo, 
tangendo  etc.  remittebat  peccata,  sanctificabat,  sanctum  conferebat  Spi- 
ritum;  ita  mediante  ritu  sacramenlali  a  suis  ministris  ipsius  ncmine  et 
auctoritate  posito  ipse  peccata  delet,  animas  sanctificat;  ipse  enim  insa- 
cramentis,  ut  solemniter  contra  donatistas  propugnatum  fuit,  principalis 
gratiae  estminister  (th. 212).  Quapropterc.  multipiicatio  sunt  quae- 
dam  virtutis  sanctificatricis  Salvatoris,  quam  mediantibus  sacramentis 
modo  non  solum  ut  olim  inPalaestina  pro  judaeorum  tantum  salute  (vi- 
sibiliter)  exserit,  sed  hominibus  sanctificandis  omnium  aetatum,  gentium 
et  locorum  applicat,  atque  ita  omnibus  seredemptoremexhibet:  adeo  ut 
ratione  sacramentorum  maxime  dici  possit,  Christum  in  sua  Ecclesia  vi- 
vere  illudque  continuare  opus,  quod  visibilis  in  terra  degens  inchoavit. 
Quare  s.  T hom a s  in  prol.  in  1.  4.  sent. :  »Quia  haec  medicina  (incarnatione 
nobis  exhibita)  tantae  est  efficaciae,  ut  omnes  sanare  possit,  virtus  enim 
exibat  de  illo,  et  sanabat  omnes,  ut  dicitur  Luc.  6, 19,  ideo  ab  hac  univer- 
sali  medicina  et  prima  aliae  particulares  medicinae  procedunt  universali 
medicinae  conformes,  quibus  mediantibus  virtus  universalis  medicinae 
proveniat  ad  infirmos  et  haec  sunt  sacramenta,  in  quibus  sub  tegumento 
rerum  visibilium  divina  virtus  secretius  operatur  salutem,  ut  Augustinus 
dicit  (q.  80  in  Levit.  et  tr.  30  in  Joan.).« 

4.  Sacramenta,  si  considerentur  secundum  suam  ad  Deum  relatio- 
nem.  sunt  a,  mirabilia  omnipotentiaeDei;  quid  enim mirabilius,  quam 
Deum  elementis  tam  vilibus  adeo  stupenda  operari,  delere  peccata,  red- 
dere  homines  ex  filiis  irae  filios  Dei,  sanctificare  animas,  conferre  s.  Spi- 
ritumV  »Unde  ista  tanta  virtus  aquae,  ut  corpus  tangat  et  cor  abluatV* 
Augustinus  tr.  80  inJo.  n.  3;  cf.  Tertullianus  de  bapt.  c.  2;  Alge- 
r  u  s  de  sacr.  corp.  et  sang.  dominici  III,  4.  6.  b.  P  i  g  n  o  r  a  divinae  boni- 
tatis :  si  enim  Deus  per  sacramenta  tam  insignia  praebet  bona,  quae  da- 

Hurter,  Compend.  theologiae  III,   11.  ed.  14 

turus  est  in  gloria?  c.  inventa  divinae  sapientiae,  quam  miratur  et  de- 
praedicat  catechismus  tridentinus  p.  II  c.  1  n.  13  (n.  252). 

5.  Denique  si  sacramenta  spectenturrelate  adnaturam,  dicipossunt 
a.  naturae  sensibilis  s  u  b  1  i  m  a  t  i  o ;  magna  enim  in  eam  redundat  dignitas, 
si  instrumentum  est  s.  Spiritus  in  ordine  salutis  ad  effectus  tam  stupendos 
et  divinos;  quocirca  b.  in  sacramentis  maxime  assequitur  fmem  suum, 
qui  est  naturae  rationali  inservire  ad  illum  assequendum  finem,  pro  quo 
creata  est;  et  cum  c.  in  sacramentis  natura sensibilis  instrumentum 
fit  benedictionis,  jam  anticipatur  illa  redemptio,  quam  modo  adspirat  et 
qua  liberabitur  a  servitute  corruptionis  in  libertatem  gloriae  filiorum  Dei 
(Rom.  8,  19  ss.). 

246.  Tractatus  divisio.  —  Plura  autem,  ut  videbimus,  sunt  sacra- 
mentis  communia,  conveniunt  enim  in  ratione  sacramenti:  ne  ergo  de 
singulis  disserentes,  ea  semper  repetere  necesse  sit,  quaedam  de  sacra- 
mentis  in  genere  praemittemus,  antequam  ad  sacramenta  in  s p e c i e 
accedimus:  unde  disputatio  de  sacramentis  spontesua  induasdispescitur 
partes. 

Pars  I. 

DE  SACIUMENTIS  IN  GENERE. 

247.  Disputationis  partitio.  —  Ad  duo  capita  revocari  possunt  quae- 
cunque  de  sacramentis  novae  Legis  in  genere  disputantur :  ad  illorum 
scil.  naturam  et  numerum.  Natura  alicujusreietexejusdem  causis 
et  ex  ipsius  efiectibus  dignoscitur.  Quare,  ut  sacramentorum  naturam 
rite  cognoscamus,  illorum  causas  indagabimus  et  effectus,  praemissis  ta- 
men  claritatis  gratia,  quae  sacramenti  n  o  t  i  o  n  e  m,  sacramentorumque 
sive  convenientiam  sive  exsistentiam  spectant:  unde  caput  pri- 
mum  in  tres  distinguemus  articulos. 

Caput  I. 

De  sacramentorum  natura. 

Articulus  I. 

Desacramenti  notione  dequesacramentorumexsistentia 

et  convenientia. 

•  248.  Sacramenti  notio.  —  Plures  haeretici  jam  primis  Ecclesiae  seculis, 
nominatim  vero  novatores  sec.  XVI.,  a  genuina  de  sacramentis  discessere  doc- 
trina.  Et  protestantes  quidem  pro  errorum  diversitate,  quos  profitentur,  ali- 
ter  atque  aliter  definiunt  sacramentum:  omnes  vero  doctrinae  cohaerentia  eo 
sunt  adducti,  ut  illorum  negarent  virtutem,  praestantiam,  necessitatem,  mi- 
nuerentque  numerum.  Quas  perversas  sacramenti  definitiones  opportunius  in 
articulo  de  sacramentorum  causalitate  refutabimus.    Ut  vero  rite  intelligatur, 

quid  ex  catholicorum  sententia  sacramenti  significetur  nomine,  notari 
debet,  non  unam  esse  hujus  vocis  apud  auctores  tum  profanos,  tum  ecclesi- 
asticos,  tum  sacros  significationem.  Significat  enim  1.  vel  pecuniam  a  duo- 
bus  litigantibus  in  loco  sacro  ea  depositam  conditione,  ut  qui  vicisset  causam, 
suam  reciperet,  amitteret  vero  victus;  vel  2.  jusjurandum ;  vel  apud  scrip- 
tores  ecclesiasticos  plerumque  idem  3.  ac  vox  graeca  [xoonqpiov,  quae  cum 
multiplicis  sit  significationis,  ideo  etiam  sacramenti  nomen  alio  atque  alio 
iterum  accipitur  sensu.  Mysterium  enim  derivatur  a  voce  ^jlosiv  claudere  atque 
significat  idem  ac  causum,  hinc  absconditum,  secretum,  arcanum.  Potest  autem 
esse  a.  aliquid  absconditum  per  se  ut  veritates  superrationales,  vel  quasi  ex- 
trinsecus  quatenus  aliorum  notitiae  subtrahitur,  ut  secreta  cordis  vel  quaedam 
statuta  et  decreta,  etiam  errorum  monstra  etc,  quae  occultantur  nondum  ini- 
tiatis.  Translate  vero  h.  symbola  seu  signa,  quae  aliquid  arcanum  significant, 
mysteria  dicuntur:  quo  sensu  dixit  s.  Augustinusep.  138:  »Signa  cum 
ad  res  divinas  pertinent,  sacramenta  nominantur ; «  et  s.  Paulus  matrimonium 
vocat  magnum  mysterium,  sacramentum  Eph.  5,  32,  quatenus  est  symbolum 
mirae  illius  conjunctionis,  quae  viget  Christum  inter  et  Ecclesiam;  ita  ritus 
quidam  apud  gentiles,  quibus  rudes  sacris  initiabantur,  quia  significationem 
sacram  et  occultam  habere  jactabantur,  dicebantur  mysteria.  Est  4:.  et  alia 
sacramenti  significatio  ab  effectu  derivata  scil.  a  sacrando  sicut  nomina  or- 
namentum,  fulcimentum,  nutrimentum  etc.  ab  effectu  derivantur.  Hinc  s.  T  h  o- 
mas  1.  2  q.  102  a.  5:  »Sacramenta  proprie  dicuntur  illa,  quae  adhibebantur 
Dei  cultoribus  ad  quandam  consecrationem,  per  quam  scil.  deputabantur  quo- 
dammodo  ad  cultum  Dei.<<:  Hac  et  praecedenti  significatione  (3b)  in  primis 
quidam  ritus  sacri  religionis  christianae,  quibus  homines  cultui  divino  ini- 
tiantur,  sacramenta  temporis  lapsu  quasi  nomine  proprio  appellabantur,  post- 
quam  apud  patres  sat  laxus  et  anceps  fuerit  hujus  vocis  usus.  Illa  significa- 
tione  in  hoc  tractatu  utemur,  sed  ea  est  accuratius  explicanda.  Cf.  Gihr  die 
heil.  Sacramente  I,  1  ss. 

249.  Secundum  theologos  catholicos  ad  genuinam  sacramenti  notio- 
nem  concurrunt  haec  elementa: 

1.  signum  idque  sensibile  seu ritus aliquis externus,  quia  sacra-    ;>w>._^£, 
menta  pro  hominibus  sunt  instituta:  quod  ultra  protestantes  concedunt; 

2.  signum  sacrum  tamexparte  rei  significantis,  quam  ex  parte  rei^<>' 

significatae :  debet  scil.  ritus  esse  non  profanus,  sed  sacer,  significans  rem 

non  profanam,  sed  sacram ;  quare  ritus  profani,  licet  symbolici,  non  so- 

lent  amplius  dici  sacramenta. 

Bene  s.  Bonaventura  Brevil.  VI,  1  :  »Licet  sacramenta  sint  corporalia 
et  sensibilia,  sunt  tamen  veneranda  tamquam  sancta,  quia  sacra  significant 
mysteria,  ad  sacra  praeparant  charismata,  a  sacratissimo  Deo  data,  sacra  insti- 
tutione  et  benedictione  consecrata,  ad  cultum  sacratissimum  Dei  in  sacra  Ec- 
clesia  instituta,  ita  ut  merito  dici  debeant  sacramenta. * 

3.  Signumex  institutione  symboljjcjjm:  significare  enim debet  ali-  9j^JJ '- 
quo  modo  animae  sanctificationem  seu  gratiam,  qua  anima  sanctiii- 
catur.  Quod  colligitur  a.  ex  omnibus  fere  sacramenti  definitionibus,  quae 

a  theologis  catholicis  ab  Augustino  ad  nostram  usque  aetatem  proponun- 

tur,  secundum  quos  sacramentum  est  ,invisibilis  gratiae  visibilis  forma,  ut 
ejus  similitudinem  gerat  et  causa  exsistat'  (s.  Thomas  op.  V.  de  art. 
fidei  et  sacr.  Ecclesiae  p.  2) ;  colligitur  b.  ex  patrum  effatis,  qui  cum  de 
iis  ritibus,  quos  sacramenta  dicimus,  loquuntur,  sedulo  distinguunt  inter 
elementum  visibile  et  elementum  invisibile  scil.  Spiritus  sancti  gratiam, 
quae  intus  latet  et  illo  adumbratur,  utn.  255 2  videbimus;  colligitur  c.  ex 
decretis  tumEugenii  IV.  pro  armenis  (n.  278),  tumconcilii  trid.  sess.  7, 
secundum  quae  sacramenta  gratiam  significant,  quam  vel  conferunt,  vel 
quondam  saltem  conferendam  (ut  sacramenta  V.  T.)  praefigurant. 

4.  Signum  practicum,  non  speculativum  tantum  et  theoreticum, 
ut  suntverba  et  imagines,  sedquod  sanctitatem  non  solum  significet,  sed 
et  usu  seu  ipsa  applicatione  conferat,  hinc  consecret  sitque  propterea  ri- 
tus  non  sterilis,  sed  efficax  sanctitatis.  Porro  duplicem  distinguere  licet 
sanctitatem:  alteram,  quae  gratia  continetur  sanctificante ;  alteram  im- 
perfectam,  legalem,  illius  umbram,  quae  in  quadam  consecratione  ad  cul- 
tum  divinum  vel  singulari  conjunctione  cum  Deo  consistit.  Hanc  con- 
ferebant  sacramenta  V.  Testamenti :  illam  conferunt  sacramenta  novae 
Legis,  quam  eorum  praecipuam  etpropriampraerogativam  inprimis  reji- 
ciunt  protestantes,  sed  nos  sacramentis  suo  asseremus  loco  (n.  278).  Hinc 
liquet  sacramentum  distingui  a  sacrificio,  quod  et  ipsum  est  signum, 
sacrificii  scil.  invisibilis,  quo  homo  se  refert  ad  Deum  tamquam  ad  primum 
omnium  principium  et  finem  ultimum,  et  ideo  primario  refertur  ad  Dei 
cultum,  non  ad  cultorum  Dei  sanctificationem.  Gf.  Franzelin  de  sacr. 
th.  1 ;  L  u  g  o  de  sacr.  d.  1  s.  3. 

5. De ratione sacramenti est, ut sit signum d i v in i t u s  institutum, quia 
Dei  est  praescribere  ritus,  qui  sint  signa  efficacia  sanctificationis  cf.  n.  284 
ss.  Sunttheologi,  qui6.  exigant,ut  sacramentum sit signum  seu  ritus  per- 
petuae  institutionis,  eo  quod  spectet  ad  cultum  religiosum  ordinarium 
et  divinitus  institutum,  in  quo  omnes  fideles  et  Ecclesiae  membra  con- 
veniant  et  quo  in  coetum  religiosum  colligantur. 

250.  Quibus  praemissis  poterit  sacramentum  N.  T.  definiri  cum  ca- 
techismo  romanop.  2c.  ln.  5:  »Est  invisibilis  gratiae  visibile  signum 
'  ad  nostram  justificationem  institutum*,  quam  pluribus  explicans  aliis  ver- 
bis  n.  10  ita  proponit:  »Res  sensibus  subjecta,  quae  ex  Dei  institutione 
sanctitatis  et  justitiae  tum  significandae  tum  efficiendae  vim  habet;«  vel 
brevissime  ,ritus  efficax  gratiae.'  A  P  e  t  r  o  Lombardo  definitur  IV.  dist. 
1  p.  1  c.  4:  »Sacramentum  proprie  dicitur,  quod  ita  signum  est  gratiae 
Dei  et  invisibilis  gratiae  fonna,  ut  ipsius  imaginem  gerat  et  causam  ex- 
sistat:«  quam  s.  Thomas  ut  completissimam  laudat.  Cf.  Sasse  insti- 
tutiones  theol.  de  sacr.  1 1  th.  1 . 


Sacrameniorum  exsistentia.  213 

251-  Sacramentorum  exsistentia.  —  Exposita  sacramenti  notione  quaeri- 
tur,  num  aliqua  ejusmodi  sacramenta  exstent,  ne  in  vacuum  de  ipsis  dispute- 
mus.  Cui  quaestioni  ut  respondeant  theologi,  dividunt  religiosam  humani 
generis  historiam  in  quatuor  periodos,  in  periodum  scil.  justitiae  originalis, 
patriarchalem  seu  legis  naturae1),  mosaicam  et  christianam. 

1.  Quod  attinet  periodum  originalem  dicimus,  nil  certo,  imo  ne  pro-  o/ >  '^£  'cHc^ 
babiliter  quidem  statui  vel  affirmari  posse,   fuerintne  in  ea  sacramenta,   cum  \  sj%* 

non  diu  duraverit  fereque  nil  de  ea  habeant  Scriptura  atque  traditio.  S.  Tho-cNc^u, 
mas  3  q.  61  a.  2  illorum  institutionem  pro  eo  statu  negat  tamquam  minus 
convenientem.  Suarez  disp.  3  in  3  p.  eam  admittit  pro  hypothesi,  quod 
Adamus  non  peccasset,  quod  etiam  placet  de  Lugo  disp.  3  sect.  1,  sed  tan- 
tum  in  hypothesi,  si  tunc  futura  fuisset  Verbi  incarnatio:  qua  non  admissa 
negat  ipse  sacramentorum  institutionem  pro  illo  statu;  negat  Billot  de  sacr. 
th.  3.    Cf.  Knoll  instit.  theol.  theoreticae  t.  5  tr.  1  a.  2. 

2.  Circa  periodum  patriarchalem  a.  communis  est  theologorum  sen- 
tentia,  nemine  fere  dissentiente,  exstitisse  aliquod  remedium,  quo  infantes  sine 
propria  cooperatione  participes  fieri  potuerint  remissionis  peccaci  originalis  et 
sanctificationis.  »Nec  credendum  est,  inquit  s.  Augustinusc.  Jul.  V,  1 1 
n.  45,  et  ante  datam  circumcisionem  famulos  Dei,  quandoquidem  eis  inerat 
mediatoris  fides  in  carne  venturi,  nullo  sacramento  ejus  opitulatos  fuisse  par- 
vulis  suis,  quamvis  quid  illud  esset,  aiiqua  necessaria  causa  Scriptura  latere 
voluerit.*  —  Gregorius  M.  Moral.  1.  4  c.  3 :  »Quod  vero  apul  nos  valet 
aqua  baptismatis,  hoc  egit  apud  veteres  vel  pro  parvulis  sola  fides,  vel  pro 
majoribus  virtus  sacrificii,  vel  pro  his,  qui  ex  Abrahae  stirpe  prodierant,  my- 
sterium  circumcisionis.  *  —  Bernardus  opusc.  10  de  baptismo  c.  1  n.  4 : 
»  At  vero  quis  nesciat,  et  alia  praeter  baptismum  contra  originale  peccatum 
remedia  antiquis  non  defuisse  temporibus?  Abrahae  quidem  et  semini  ejus 
circumcisionis  sacramentum  in  hoc  ipsum  divinitus  traditum  est.  In  nationi- 
bus  verc,  quotquot  inventi  sunt  fideles,  adultos  quidem  fide  et  sacrificiis  cre- 
dimus  expiatos,  parvulis  autem  solam  profuisse,  imo  et  suffecisse  parentum 
fidem.  Porro  hoc  ita  quidem  usque  ad  baptismi  tempora  perdurasse,  quo  uno 
substituto  vacasse  cetera;*  c.  2  n.  6;  s.  Thomas  de  malo  q.  4  a.  8  ad  12v 
Praecipua  vero  ratio  asserendi  ejusmodi  remedium  est  a  priori,  scil.  ex  volun-  fl 
tatis  Dei  salutiferae  universalitate  petita;  ad  quam  etiam  provocat  Innocen- 
tius  III.,  cum  in  cap.  ,Majores'  de  bapt.  et  ejus  effeet.  1.  3  tit.  42  cap.  3'docet: 

»  Absit,  ut  universi  parvuli  pereant,  quorum  quotidie  tanta  multitudo  moritur, 
quin  misericors  Deus,  qui  neminem  vult  perire,  aliquod  remedium  procuraverit 
ad  salutem. «  Cf.  in  primis  Franzelin  th.  3.  —  h,  Disputatur  tamen  de  ra- 
tione  hujus  remedii,  num  scil.  necessario  fuerit  sensibile ;  et  si  sensibile,  fue- 
ritne  divinitus  determinatum.  Probabile  est  parvulos  a  peccatis  fuisse  mun- 
datos  et  populo  Dei  insertos  aliorum,  qui  ipsorum  nomine  ac  jure  agerent, 
actibus  religiosis  iisque  in  individuo  non  determinatis  (Thomas  3  q.  70  a.  2 

l)  Status  legis  naturae  non  dicitur  ad  exclusionem  (n.  70s)  gratiae,  sed 
ad  exclusionem  legis  positivae  mosaicae  et  christianae;  neque  ad  exclu- 
sionem  cujuscunque  legis  supernaturalis  :  nam  et  in  eo  statu  praeceptae  erant  fides, 
spes,  caritas,  poenitentia  etc.  Is  autem  status  duravit  apud  judaeos  usque  ad 
Moj^sen ;  apud  alias  gentes  usque  ad  Christum,  imo  usque  ad  Evangelium  suffici- 
enter  promulgatum,  quae  promulgatio  successive  facta  est,  ut  infra  dicemus 
(n.  3171). 

ad  1 ;  a.  4  ad  2),  aptis  tamen  ad  ipsum  finem  cooptationis  ad  coetum  fidelium 
significandum.  C.  Ritus  ergo  ille  utpote  sensibus  obnoxius  et  ad  parvulorum 
ordinatus  sanctificationem  eamque  significans,  sacramentum  dici  potuit.  d.  In- 
certum  plane  est,  num  praeter  hunc  ritum,  quem  remedium  vocant  naturae, 
alia  fuerint  sacramenta. 

3.  In  periodo  mosaica  fuisse  sacramenta,  certum  est:  hoc  enim  sup- 
ponunt  concilia  florentinum  et  tridentinum,  testantur  passim  patres, 
unanimiter  docet  schola,  quae  illa  praeeunte  s.  Thoma  1 .  2  q.  10  2  a.  5  ad 
quatuor  revocat:  ea  scil.  erant  ci  rcumcisio,  figura  baptismi ;  agnus  pa- 
schalis  et  forte  panes  propositionis,  figuraeucharistiae:  ritus,  quibus  initia- 
bantur  sacerdotes,  figura  sacramenti  ordinis :  variae  lustrationes  et  mun- 
dationes,  figurae  sacramenti  poenitentiae.  Cf.  Becanus  analogia  V.  et  N.  T. 
c.  14;  Pesch  VI  n.  37 — 65. 

4.  Denique  in  lege  christiana  aliqua  saltem  esse  sacramenta,  ex integro 
constabit  tractatu,  nec  ab  ullo  negatur  haeretico,  nisi  forte  perditissimae  fuerit 
notae,  qui  omnem  abjecerit  religionis  christianae  formam. 

252.  Multiplex  vero  reddipotest  convenientiae  ratio,  cur  Christus  voluerit 
instituere  sacramenta  ad  hominum  sanctificationem. 

1.  Conditio  hominis,  qui  visibilibus  indiget,  ut  ad  invisibilium  elevetur 
contemplationem,  exigit  sacramenta  i.  e.  sacrorum  symbola:  iisque  etiam  me- 
lius  homo  disponitur  ad  gratiae  receptionem,  cum  ipsorum  rituum  visibilium 
usu  scit,  quando  infundatur  gratia.    Cf.  Thomas  3  q.  61  a.  1.    Convenit 

2.  Dei  sapientiae,  ut  quod  est  occasio  ruinae,  salutis  fiat  medium;  crea- 
tura  autem  visibilis  fuit  et  adhuc  saepe  est  homini  occasio  ruinae. 

3.  Homo  Deum  anima  offendit  et  corpore,  anima  et  corpore  debet  esse 
sanctus :  hinc  expedit,  ut  ritibus  visibilibus  vim  spiritualem  habentibus  cure- 
tur  et  sanctificetur.  Ad  rem  Ambrosius  in  Luc.  II,  79:  »Nam  cum  ex  dua- 
bus  naturis  homo  i.  e.  ex  anima  subsistat  et  corpore,  visibile  per  visibilia,  in- 
visibile  per  invisibile  mysterium  consecratur.  Aqua  enim  corpus  abluitur, 
Spiritu  animae  delicta  donantur  .  .  .  cum  communia  delicta  sint  mentis  et  cor- 
poris,  purificatio  quoque  debuit  esse  communis. 

4.  Multum  conducunt  sacramenta  ad  superbiam  humanae  mentis  doman- 
dam  fovendamque  humilitatem,  dum  vilibus  nos  subjicere  cogimur  elementis, 
ut  Deo  obtemperemus.  »Expediens  fuit  (institutio  sacramentorum),  inquit 
s.  Bonaventura  in  4  dist.  1  p.  1  a.  1  q.  1,  a  parte  aegroti:  quia  erat  coecus 
quoad  rationalem,  ideo  data  sunt  ei  sacramenta  visibilia  ad  eruditionem;  erat 
elatus  quoad  irascibilem,  ideo  data  sunt  ei  sacramenta  corporalia  ad  sui  hu- 
miliationem;  erat  fastiditus  quoad  concupiscibilem,  ut  non  saperent  ei  spiri- 
tualia,  ideo  sacramenta  sunt  ei  data  ad  exercitationem,  ne  forte  in  unius  solius 
perceptione  vel  in  spiritualium  tantum  contemplatione  sibi  posset  fastidium 
generari  et  taedium.*  Quae  fusius  evolvit  Hugo  a  s.  Victore  de  Sacr.  1.  l 
p.  9  c.  3.    Cf.  Schazler  die  Lehre  von  der  Wirksamkeit  der  Sacr.  §  5. 

5.  Denique  sacramentorum  convenientia  colligitur  ex  Ecclesiae  condi- 
tione;  nam  ut  s.  Augustinus  c.  Faustum XIX,  1 1  notat:  »In  nullum  nomen 
religionis  seu  verae  seu  falsae  coagulari  homines  possunt,  nisi  aliquo  signacu- 
lorum  vel  sacramentorum  visibili  consortio  colligentur. <(  Hinc  vel  diabolus 
naturae  humanae  indigentiis  abutens  mimicam  sacramentalium  rituum  imita- 

tionem  apud  suos  cultores  induxit,   ut  notat  Tertullianus  de  praescript. 
t.  40.    Cf.  Suarez  d.  1  s.  3;  Grihr  die  hh.  Sacramente  §  6. 

Articulus  II. 

De  sacramentorum  virtute. 

253.  Jam  aceuratius  in  sacramentorum  naturam  inquiramus,  quam 
colligere  licet  ex  eorum  vel  causis  vel  agendi  virtute  et  effectibus.  Hanc 
posteriorem  viam  prius  ingrediamur.  Quare  in  sacramentorum  agendi 
virtutem  eorumque  effectus  indagabimus:  hinc duplex erit quaestio : 
quosnatn  effectus  sacramenta  producant,  etquomodo  illos  operentur.  Ini- 
tium  ducimus  a  posteriori,  qua  soluta  ex  parte  soluta  erit  et  prior. 

§  1.  De  sacramentorum  operandi  ratione. 

254.  Tliesis  CCVIII.  Virtus  sacramentis  novae  Legis  propria 
est9  ut  per  ea>  tamquam  per  causas  instrumentales  hominibus  non 
ponentibus  obicem  gratia  vi  ipsius  signi  sensibilis  sacrique  ritus  ex- 
terni  juxta  Christi  institutum  adhibiti  conferatur. 

Declaratio.  1.  Obex  est  aliquod  impedimentum.  Potest  autem  sacra-  j£*^> 
mentum  ita  a  suscipiente  impediri,  ut  nihil  prorsus  operetur,  adeoque  ut  nul- 
lum  sit  atque  invalidum :  et  ejusmodi  impedimentum  dicitur  obex  sacra-^  a<- 
menti  et  con?istit  in  ineptitudine  ad  sacramentum  suscipiendum.  Potest 
vero  sacramenti  virtus  ita  impediri,  ut  non  omnem  exserat  virtutem,  hinc  non 
conferat  gratiam:  et  hoc  impedimentum  dicitur  obex  gratiae,  atque  con-  Oj^ 
sistit  in  animi  dispositione,  quae  vel  absolute  vel  secundum  praesentem  Dei 
providentiam  repugnat  infusioni  gratiae.  Ejusmodi  repugnantia  utpote  moralis 
potest  tantum  tolli  actibus  iiberis  ipsius  hominis  auxilio  gratiae  actualis  eli- 
citis.  Hisce  ergo  constituitur  necessaria  ad  sacramenta  dispositio.  2.  In  in- 
fantibus  relate  ad  aliqua  sacramenta  nullus  est  gratiae  obex :  circa  alia  est  in- 
eptitudo,  ut  constat  ex  universali  traditione  cbristiana.  3.  In  adultis  repug- 
nantia  haec  est  impoenitentia  de  peccato  commisso,  si  agitur  de  sacramentis, 
quae  instituta  sunt  ad  remissionem  peccatorum ;  quocirca  dispositio  necessaria 
ad  removendum  obicem  continetur  actibus  poenitentiae,  ad  quos  requiritur 
fides,  spes,  voluntas  perveniendi  ad  gratiam  Dei,  detestatio  peccati  commissi 
cum  voluntate  servandi  legem  Dei,  ut  patet  ex  dictis  de  dispositionibus  ad 
justificationem  requisitis  n.  135  ss.,  ex  Matth.  28,  1  9  s. ;  Marc.  16,  16;  Act. 
2,  38  etc.  et  confirmatur  ex  historia  catechumenatus  et  poenitentiae.  In  aliis 
sacramentis,  quae  ex  sua  institutione  referuntur  ad  peculiarem.  membrorum 
Christi  sanctificationem  et  gratiae  augmentum,  disjjositio  necessaria  est  status 
gratiae,  ut  constat  ex  propria  illorum  natura  proprioque  fine,  qui  non  est  con- 
ferre  vitam  supernaturalem,  sed  collatam  augere:  quare  vitam  gratiae  omnino 
praesupponunt.  Quare  4.  calumniantur  qui  asserunt,  secundum  catholicos 
sacramenta  conferre  gratiam  absque  ullo  suscipientis  bono  motu.  Licet  vero 
5.  aliqua  requiratur  in  adultis  dispositio,  ut  sacramenta  prosint  seu  gratiam 
operentur,  ea  non  est  causa  gratiae  efficiens,  sed  remotio  impedimenti,  ut 
sacramentum  suum  producere  possit  effectum  seu  conditio  sine  qua  non. 
Contendimus  autem  6.  per  sacramenta  tamquam  per  causas  instrumen- 

t  a  1  e  s  ,  ubi  obex  non  impedit,  sanctincantem  gratiam  immediate-et  efficienter 
conferri1),  cum  per  se  evidens  sit,  Deum  esse  auctorem  principem  gratiae. 
Thesis  statuitur  contra  protestantes  2),  quorum  doctrinam  mox  thesi  seq. 
exhibemus,  estque  de  fide,  ut  patet  ex  concilio  trid.  sess.  7  can.  5  ss.,  quo- 
rum  7  ita  sonat :  >Si  quis  dixerit,  non  dari  gratiam  per  hujusmodi  sacramenta 
semper  et  omnibus,  quantum  est  ex  parte  Dei,  etiamsi  rite  ea  suscipiant,  sed 
aliquando  et  aliquibus,  A.  S.  *  Alios  infra  dabimus.  Cf.  etiam  prop.  1  Lutheri 
a  Leone  X.  damnata. 

255.  Demonstratio.  1.  Consulantur  Scrip  turae  effata,  in  qui- 
bus  sermo  est  de  sacramentorum  efficacia,  cujusmodi  sunt:  JoarL  jL_5: 
Nisi  quis  renatus  fuerit  ex  aqua  et  Spiritu  s.,  non  potest  introire  in  regnum 
Dei;  Act.  2,  38:  Baptizetur  unusquisque  vestrum  in  nomine  J.  Christi  in 
remissionem  peccatorum  vestrorum ;  et  accipietis  donum  Spiritus  s.;  Act 
22,  16,  ubi  Ananias  dicit  ad  Saulum  (Paulum) :  Quicl  moraris  ?  exsurge  et 
haptizare}  et  ahtue  peccata  tua;  Eph.  5,  25:  Christus  dilexit  Ecclesiam  et 
seipsum  tradidit  pro  ea}  ut  illam  sanctificaret;  mundans  lavacro  aquae  in 
verbo  vitae ;  Tit.  3,  5:  Salvosnos  fecit  per  lavacrum  regenerationis  et  reno- 
vationis  Spiritus  sancti;  Act.  8,  17:  Tunc  imponehant  (Petrus  et  Joan- 
nes)  manus  super  illos  et  accipiehant  Spiritum  s. ;  Joan.  6, 59 :  Qui  mandu- 
cat  hunc  panem,  vivet  in  aeternum ;  1.  Tim.  4,  14:  Noli  negligere  gra- 
tiam  .  .  .  quae  data  est  tihi  .  .  .  cum  impositione  manuum  prexhyterii ; 
2.  Tim.  1.  6:  Besuscites  gratiam  Dei }  quae  est  in  te  per  impositionem 
manuum  mearum;  Joan.  20,  22  s. :  Accipite  Spiritum  s. ;  quorum  remise- 
ritis  peccata,  remittentur  eis,  et  quorum  retinueritis,  retenta  sunt  etc. 
Atqui  hisce  in  testimoniis  ne  semel  quidem  innuitur,  effectum  sacramen- 
torum  contineri  fide,  quae  excitetur,  vel  obsignatione  promissionum  divi- 
narum :  sed  diserte  vel  aequivalenter  enunciatur,  sacramenta  eo  pertinere 
et  hunc  esse  illorum  effectum,  ut  homines  laventur,  renoventur,  regene- 
rentur,  accipiant  Spiritum  s.,  vivant  in  aeternum,  remissionem  consequan- 
tur  peccatorum.  Quo  vero  habitu  quave  relatione  ad  hos  referuntur  effec- 
tus?  Eo,  quem  Scripturae  ipsae  designant  a.  particulis  ex,  per:  b.  abla- 


')  „Sacramentorum  efficacia,  inquit  Franzelin  thes.  6  p.  3,  ad  producen- 
dam  gratiam  concipi  potest  tripliciter :  primo  ita,  ut  per  sacramenta  tamquam  per 
signa  et  visibilia  verba  (ut  Augustinus  loquitur)  evangelium  reconciliationis 
extrinsece  proponatur,  quam  propositionem  suscipiens  homo  alkuide  adjutus  gratia 
actuali  interna,  sese  disponat  fide,  spe  et  caritate  ad  saiictificantem  gratiam  con- 
sequendam  ex  opere  h.  e.  ex  merito  congruo,  vel,  si  jam  justus  est,  ex  opere  con- 
digno  operantis.  At  haec  est  efficacia  propria  praedicationis  verbi  Dei  et  sacra- 
mentorum  V.  T.  —  Alio  modo  deinde  posset  concipi  ita,  ut  per  sacramenta  ex  esse 
solum  obtineatur  gratia  actualis  illustrationis  et  motionis,  cui  homo  cooperans 
perveniat  ad  justificationem  vel  gratiae  sanctificantis  augmentum.  Haec  est  virtus 
propria  non  sacramentorum,  sed  sacrificii  novae  Legis."  Tertium  modum  supra  in 
textu  expressimus. 

2)  Quorum  doctrinam  cf.  apud  M  o  h  1  e  r  Symbolik  §  29  ss. ;  W  i  n  e  r  p.  1 19  ss. 

tivo  instrumenti ;  c.  particula  finali  in;  d.  synthesi  subordinationis,  qua 
instrumentalis  ritus  cum  Spiritu  s.  ceu  causa  efficiente  principe  copulatur. 
Atqui  hisce  omnibus  habitus  effertur  causae  instrumentalis  et  obnoxiae, 
qua  homines  regenerentur,  renoventur  etc.  Ergo  per  sacramenta  tam- 
quam  per  causas  instrumentales  confertur  gratia. 

2.  Eadem  veritas  probatur  ex  traditione  symbolica scil.  ex  sym- 
boli  articulo:  »Credo  unumbaptisma  inremissionempeccatorum.*  Nam 
ex  duobus  alterutrum:  vel  immediatus  baptismi  ceu  instrumentalis  causae 
effectus  est  peccatorum  remissio,  quod  est  dogma  catholicum ;  vel  exci- 
tatio  fidei,  qua  mediante  potiamur  remissione  peccatorum,  quae  est  opinio 
protestantium.  Atqui  haec  explicatio  adversatur  a.  obvio  verborum  sen- 
sui ;  describitur  enim  baptismus  ex  suo  effectu  praecipuo.  Causa  vero  non 
solet  describi  ex  effectu  mediato  et  remoto,  sed  ex  proximo,  imme- 
diato  et  proprio.  Adversatur  b.  Scripturae  effatis  Act.  2,  38;  22,  16  (cf. 
supra);  Marc.  16,  16:  Qui  crediderit  et  baptizatns  fuerit,  salvus  erit;  qui- 
bus  significatur,  baptisma  non  media  fide,  quam  exitat,  sed  fide  jam  prae- 
supposita  operari  salutem.  Adversatur  c.  praxi  universalis  Ecclesiae  fla- 
gitantis  fidem  et  poenitentiam  (in  adultis)  ante  baptismi  collationem: 
(1.  praxi  paedobaptismi;  si  enim  et  infantibus  conferebatur  baptisma  in 
remissionem  peccatorum,  in  quibus  excitare  non  potest  fidem,  remissionem 
peccati  originalis  per  se  et  immediate  credebatur  operari.  Adversatur 
e.  baptismi  descriptionibus  et  appellationibus,  quae  apud  patres  passim 
occurrunt,  quarum  ne  una  quidem  illius  (secundum  protestanfes)  imme- 
diati,  praecipui,  proprii  effectus,  qui  sit  fidei  excitatio,  meminit. 

Ita  enim  ex.  gr.  ab  Optato  milevitano  describitur  de  schism.  donat.  V,  1  : 
» Quis  fidelium  nesciat,  singulare  baptisma  virtutum  esse  vitam,  criminum 
mortem,  nativitatem  immortalem,  coelestis  regni  comparationem,  innocentiae 
portum,  peccatorum  naufragium  ?  *  —  Cyrillus  hierosol.  Procat.  n.  16:  »  Mag- 
num  est  sane  propositum  hoc  baptisma:  captivis  pretium,  peccatorum  re- 
missio,  mors  peccati,  animae  regeneratio,  luminosum  indumentum,  currus  ad 
coelum  etc. *    Lege  etiam  Gregorium  naz.  or.  40  n.  3.  4. 

3.  Probatur  traditione  p  r  a  c  t  i  c  a.  Constans  enim  fuit  Ecclesiae  doc- 
trina,  infantes  baptismo  mundari.  Atqui  hic  effectus  non  adscribebatur 
merito  ministri,  ratum  enim  habebatur  baptisma  ab  haeretico  collatum; 
neque  infantium  dispositioni,  ut  patet.  Reliquum  ergo  est,  ut  adscribere- 
tur  ipsi  ritui.  Idem  inferre  licet  ex  praxi  conferendi  nonnulla  sacramenta 
adultis  moribundis  sensibus  jam  destitutis. 

4.  Accedit  illustris  patrum  doctrina.  Docent  enim  a.  intimum  esse 
nexum  inter  ritum  sacramentalem  ejusque  effectum. 

»Caro  abluitur,  ita  Tertullianus  de  resur.  carnis  c.  8,  ut  anima  ema- 
culetur;  caro  ungitur,  ut  anima  consecretur;  caro  signatur,  ut  et  anima  mu- 
niatur;  caro  manus  impositione  adumbratur,  ut  et  anima  Spiritu  iliuminetur; 


21g  Tract.  IX.  de  sacranientis.  Sacramentorum  virtus. 

caro  corpore  et  sanguine  Christi  vescitur,  ut  et  anima  de  Deo  saginetur. «  — 
Optatus  1.  c. :  »Baptisma  christianorum  Trinitate  confectum  confert  gratiam ;« 
Augustinus  ep.  98  n.  2:  »Aqua  exhibens  forinsecus  sacramentum  gratiae 
et  Spiritus  operans  intrinsecus  beneficium  gratiae,  solvens  vinculum  culpae, 
reconcilians  bonum  naturae,  regenerant  hominem  in  uno  Christo  ex  uno  Adam 
generatum.*  —  Cyrillus  hieros.  catech.  mystag.  3  n.  3:  ^ Visibili  unguento 
corpus  quidem  ungitur,  sancto  autem  et  vivifico  Spiritu  anima  sanctificatur.  * 

h.  Nexum  repetunt  ex  virtute  sancti  Spiritus,  quae  ritui  inest. 

Ita  iterum  Tertullianus  de  bapt.  c.  4:  »Invocato  Deo  supervenit 
statim  Spiritus  de  coelis  et  aquis  superest  sanctificans  eas  de  semetipso,  et  ita 
sanctificatae  vim  sanctificandi  combibunt. « —  Basilius  de  Spir.  s. n.  35  :  »Si 
qua  est  gratia  in  aqua,  non  est  ex  ipsius  aquae  natura,  sed  ex  Spiritus  prae- 
sentia:«  quae  repetit  Ambrosius  de  Spir.  s.  1.  1  n.  77;  qui  de  mysteriis 
c.  3  n.  8  ita  habet:  »Crede  divinitatis  illic  (in  aqua  baptismi)  adesse  praesen- 
tiam.  Operationem  credis,  non  credis  praesentiam?  Unde  sequeretur  operatio, 
nisi  praecederet  ante  praesentia ? €  —  Hippolytus  serm.  in  Theophania  n.  8 
(Migne  patrol.  gr.  10,  859):  »Haee  est  aqua  cum  Spiritu  s.  conjuncta  .  .  . 
per  quam  regeneratus  homo  vivificatur. «  —  Firmicus  Maternus  de  errore 
profan.  relig.  n.  2  :  »Illa  (aqua),  quam  despicis,  ignita  venerandi  Spiritus  ma- 
jestate  decoratur:  ut  ex  ipsa  per  veteres  conscientiae  cicatrices  credentibus 
hominibus  salutaris  venia  irrigetur*.  —  Ephraem  advers.  scrut.  serm.  40: 
»Divini  Spiritus  in  igne  figuram  agnoscito,  permiscetur  aquis,  ut  eas  ad  ex- 
piationem  elevet;  pani  se  infundit,  ut  in  hostiam  sacrificii  transferat. «  — 
Gregorius  or.  40  n.  8:  » Quandoquidem  duabus  partibus  h.  e.  animo  et  cor- 
pore,  constamus,  quarum  altera  in  aspectum  cadit,  altera  oculorum  sensum 
fugit:  duabus  quoque  rebus  constat  baptismus,  aqua  scil.  et  Spiritu,  illa  vi- 
sibili  et  corporeo  modo  accepta,  hoc  vero  incorporeo  et  invisibili  concurrente : 
illa  typica,  hoc  vero  et  intimos  animi  fines  purgante.  Qui  primae  na- 
tivitati  opem  et  adjumentum  ferens,  ex  veteribus  novos,  ex  humanis  divinos 
efficit,  absque  igne  nos  rursus  conflat  et  absque  confractione  rursus  effingit.  * 
Quam  ob  rem  Isidorus  hisp.  Etymol.  VI,  19  n.  40  sacramentum  definit: 
»Quae  (sacramenta  recensita)  ob  id  sacramenta  dicuntur,  quia  sub  tegumento 
corporalium  rerum  virtus  divina  secretius  salutem  eorundem  sacramentorum 
operatur,  unde  a  secretis  virtutibus  vel  a  sacris  sacramenta  dicuntur;«  cf.  n. 
41  ss.,  49;  quae  repetit  Eab.  Maurus  de  instit.  cleric.  I,  24. 

c.  Id  similitudinibus,  praesertim  cum  disserunt  de^baptismo,  illustrant. 

» Quemadmodum,  inquit  Cyrillus  alex.  1.  2  in  Jo.  3,  5,  infusa  lebetibus 
aqua,  si  admoveatur  igni  vehementi,  vim  ejus  accipit:  sic  Spiritus  operatione 
aqua  sensibilis  ad  divinam  quandam  et  ineffabilem  vim  transformatur  omnes- 
que  demum,  in  quibus  fuerit,  sanctificat. «  Plurimas  ejusmodi  similitudines 
reperies  in  1.  x\mbro  sii  de  mysteriis,  Tertulliani  de  bapt.  et  in  cate- 
chesibus  mystag.  Cyrilli  hieros.,  quae  habes  opusc.  t.  VII,  et  in  annot.  ad 
Optatum  milev.  II,  10.  opusc.  t.  X.  Hinc  Ambrosius  de  Elia  et  jejunio 
c.  22  n.  83:  »Baptismus  velut  ignis  quidam  peccata  consumit,  quia  Christus 
in  ^gne  et  Spiritu  baptizat. «    Cf.  Franzelin  th.  6  ss. 

5. Denique dogma catholicum probatur consensu  Ecclesiae graecae 
schismaticae,  quae  etsi  saepius  tentata  nunquam  potuit  adduci,  ut  pro- 

testantium  de  sacramentis  approbaret  errores :  imo  revelationis  evidentia 
inducta  non  semel  doctrinam  catholicam  solemniter  professa  est,  ut  in 
synodo  in  urbe  Jassy  a.  1642  habita  declarans  q.  99  sacramentum  esse 
»caeremoniam  sacram,  quae  sub  forma  visibili  producit  Dei  gratiam  in- 
visibilem  eandemque  in  animam  fidelem  infundit.« 

256.  Thesis  CCIX.  Doctrina  protestantium  de  efficientia  sacra- 
mentorum,  quaienus  illis  hanc  unam  asserunt  virtutem,  quod  sint 

vel  1,  signa  et  tesserae,  quibus  a  judaeis  et  gentilibus  discernantur  ^y^»  '' 
christiani ;  vel  2,  sigilla,  quibus   divinae  promissiones  obsignentur 
ac  fides  nostra  eoccitetur  et  confirmetur ;  vel  S,  signa,  quibus  homo 
Ecclesiae  se  probet   candidatum    et  militem   Christi,  falsa   censeri 
debet,  nec  ullo  Scripturae  testimonio  innixa, 

Demonstratio  p.  1.  Thesi  hac  triplicem  excludimus  de  sacramentorum 
efficacia  errorem;  primus  est  socinianorum,  alter  lutheranorum  et 
calvinistarum,  tertius  zwinglianorum.  Contra  primum  et  alterum 
statuit  concilium  trid.  sess.  7  can.  6:  »Si  quis  dixerit,  sacramenta  novae 
Legis  non  continere  gratiam,  quam  significanl,  aut  gratiam  ipsam  non  ponen- 
tibus  obicem  non  conferre,  quasi  signa  tantum  externa  sint  acceptae  per  fidem 
gratiae  vel  justitiae,  et  notae  quaedam  christianae  professionis,  quibus  apud 
homines  discernuntur  fideles  ab  infidelibus,  A.  S.  *  Eefelluntur  autem  hi  er- 
rores,  quatenus  excludunt  a  sacramentis  omnem  aliam  virtutem  corollarii  modo 
ex  thesi  praecedenti. 

Praeterea urgemus  contra  primum  errorem,  si  sacramenta  tantum  signa 
distinctiva  sunt,  a.  eorum  numerum  ultra  fas  augeri,  cum  plurimis  ritibus 
christiani  a  non  christianis  secernantur;  1).  principem  sacramenti  rationem 
competere  professioni  fidei,  cum  fide  maxime  ab  invicem  sejungantur;  C.  sa- 
cramenta  ab  hominibus  institui  posse. 

Alteri  errori  a.  opponimus  praeter  dicta  n.  25 5 3  absurda,  quae  ex  ipso 
sequuntur:  sequitur  enim  sufficere  ad  sacramenti  percipiendum  fructum,  illud 
tantum  videre  alteri  v.  gr.  administratum ;  ideoque  unicam  sacramenti  admi- 
nistrationem  omnibus  posse  prodesse  adstantibus;  hominem  posse  instituere 
sacramenta:  nam  sane  ipse  potest  determinare  ritum  aptum  ad  excitandam 
fidem. 

Secundum  tertium  errorem  homines  per  sacramenta  agerent,  nil  per 
eadem  operaretur  Deus;  quod  adversatur  revelatae  doctrinae,  secundum  quam 
Deus  per  sacramenta  hominum  operatur  salutem.  Ad  haec  solemnis  pariter 
est  Ecclesiae  doctrina,  sacramenta  a  Salvatoris  meritis  omnem  suam  trahere 
vim,  quod  in  illa  opinione  serio  affimari  nequit. 

257.  Deinonstratio  p.  II.  Provocant  protestantes  ad  haec  et  gemina 
testimonia:  Act.  15,  9:  Fide  purificans  corda  eorurn ;  Rom.  1,17:  Justus  ex 
fide  vivit ;  10,  4.  8;  1.  Qpr._15;_^i.  2:  Notum  vobis  faeio  Evangelium,  quod 
praedicavi  vobis  .  .  .  per  quod  et  salvamini ;  Eph.  5,  26 ;  1.  Petr.  3,  21  ss.  etc. ; 
insuper  ad  omnia  illa  testimonia,  quibus  nituntur  probare,  solam  fidem  justi- 
ficare  (quae  cf.  n.  153  ss.).  Verum  frustra:  sunt  enim  1.  haec  testimonia  af- 
firmantia,  non  excludentia;  affirmant  quidem  fidei  ad  justificationem  con- 
sequendam  necessitatem  et  vim,  quam  ultro  concedimus :  sed  nullatenus  ne- 
gant  sacramentorum  efficaciam,  neque  excludunt  eorum  necessitatem.    2.  Ex- 

hibent  quidem  fidem  ut  causam  salutis,  non  tamen  exclusis  illis  operibus,  quae 
eam  sponte  sua  consequuntur  quaeque  fides  ipsa  exigit,  sed  exclusis  operibus 
legis,  quae  naturae  viribus,  non  ex  fide  fiunt  (154  s.):  imo  aliis  in  locis  ut 
Marc.  16,  16;  Act.  2,  38;  22,  16  (n.  255)  praeter  fidem  baptismus  diserte 
exigitur,  et  huic  immediate  salus  adscribitur.  Ad  rem  Franzelin  tb.  8: 
»Causalitas  sacramentorum  ex  opere  operato  et  causalitas  fidei  ex  opere 
operantis,  quaecunque  esse  supponatur,  nec  sibi  opponuntur,  nec  se  invi- 
cem  excludunt,  quia  sunt  in  diverso  ordine,  et  quia  alius  est  gradus  gratiae 
eonferendus  ex  opere  operantis  et  alius  conferendus  ex  opere  operato. <<c  3.  Saepe 
fidei  nomine  significatur  vel  fides  practica,  fides,  quae  per  caritatem  opera- 
tur,  quae  propterea  sacramentorum  includit  usum;  vel  fides  objectiva  seu 
ordo  fidei,  qui  universam  religionem  cbristianam  cum  omnibus  mysteriis,  prae- 
ceptis  et  institutis  complectitur,  adeo  ut  sensus  sit,  religione  seu  oeconomia 
Cbristi  nos  salvari:  quo  sensu  testimonia  objecta  nullam  prae  se  ferunt  diffi- 
cultatem.    Cf.  Kuhn  in  fasc.  lit.  tiibing.  185  5  pag.  40  ss. 

258.  Formula  exopere  operato. —  Hactenus de  doctrina  catholica; 
nonnulla  addenda  sunt  de  catholica  professione,  scil.  de  formula:  sa- 
cramenta  conferre  gratiam  »ex  opereoperato/  qua  Ecclesia  suam  de  sa- 
cramentorum  efficacia  fidem  exprimit,  et  quam  acriter  impugnant  pro- 
testantes.  Ea  formula primum  forte  occurrit  apud  Petrum  pictaviensem 
(f  1205,  sed  adhuc  cum  quadam  haesitatione  et  cum  apposito  »ut  dici  so- 
let«,  dein  apud  Innocentium  III  (f  1216). 

Quod  autem  participium  operatum  accipiatur  contra  grammaticae  regulam 
passive,  non  caret  exemplo.  Ita  legimus  apud  Tertullianum  de  praescr. 
n.  57  »operata -charismata* ;  apud  Lactantium  div.  instit.  VII,  27  »ope- 
ratae  virtutes  * ;  nec  improbabilis  est  eorum  sententia,  secundum  quos  passive 
accipitur  Gal.  5,6:  Fides,  auae  per  caritatem  operatur.  Imo  hic  usus  sat  fre- 
quens  est  apud  optimos  etiam  scriptores  latinos  Caesarem,  Livium1)  etc. 
Cam  ergo  haec  acceptio  non  sit  sine  exemplo,  cum  ea  jam  per  secula  obti- 
nuerit  in  universa  theologorum  schola,  cum  ea  admodum  sit  apta:  potuit  Ec- 
clesia  vulgatum  loquendi  usum  acceptare  et  solemni  sancire  decreto.  Etsi  vero 
ea  locutio  esset  inusitata,  valerent  hic  verba  Augustini  in  Ps.  138  n.  20: 
»Melius  est,  ut  nos  reprehendant  grammatici,  quam  ut  non  intelligant  populi ; « 
et  iterum  in  Ps.  3  6  serm.  3  n.  6 :  »Quid  ad  nos,  quid  grammatici  velint? 
Melius  in  barbarismo  nostro  vos  intelligitis,  quam  in  nostra  disertitudine  vos 
deserti  eritis.*  Quibus  similia  habet  Origenes  vel  forte  potius  ipsius  inter- 
pres  Rufinus  in  Cantic.  1.  3  in  2,  3. 

Dum  autem  protestantes  hanc  formulam  impugnant,  1.  formulae 
pervertere  solent  sensum,  ac  si  catholici  docerent  a.  opus  operatum  esse 
opus  meritorium  ipsius  suscipientis  sacramenta;  vel  1).  opus  externum 
justificare  sine  ullo  bono  ipsius  hominis  (adulti)  motu;  vel  c.  Spiritum  s. 
suas  resignasse  vices  sacramentis  veluti  causis  primariis  seu  hisce  inesse 
vim  magicam ;  quae  sunt  calumniae  ex  inscitia  vel  mala  fide  profectae ; 
nihil  enim  horum  docent  catholici. 


')  Vide  Z  u  m  p  t  lat,  Grgmmatik  ed.  8  Berolini,  1837  §  632  p.  535. 

2.  Sensus  formulae  est,  ipsi  ritui  sacramentali  secundum  Christi  in- 
stitutionem  adhibito  vim  inesse  gratiam  infundendi:  non  propter  opus 
operantis  sive  ministri  sive  suscipientis  sacramenta,  sed  viritusseuactio- 
nis  sacramentalis  gratiam  conferri,  ideoque  sacramentorum  virtutem  esse 
independentem  non  quidem  a  Spiritu  sancto,  qui  sacramento  veluti  in- 
strumento  utitur,  sed  a  ministri  probitate  et  subjecti  dispositione,  quam- 
vis  haec  requiratur  ad  removenda  impedimenta,  quae  obstare  possent. 
quominus  sacramenta  suam  exserant  efficaciam.  Quare  opus  operatum 
est  opus  externum,  in  quantum  a  Deo  assumitur  in  instrumentum  ad  gra- 
tiae  productionem  et  opponitur  ei,  quod  ex  opere  operantis  i.  e.  hominis 
propria  virtute  operantis  valorem  habet.  Cf.  Schiizler  die  Lehre  von 
der  Wirksamk.  der  Sacr.  §  1  ss. 

Neque  3.  probari  potest  quorundam  catholicorum  explicatio,  quae 
refert  opus  operatum  ad  opus,  quod  Christus  operatus  est in cruce,  adeo 
ut  sensus  sit,  sacramenta  conferre  gratiamex  passione  atque  meritis  ChristL 
vel  ex  institutione  Christi  vel  ex  thesauro  meritorum  Christi  (Hilgers 
Symbolische  Theol.  p.  157).  Quamvis  enim  haec  vera  sint,  non  is  tamen 
est  genuinus  formulae  sensus,  quem  intendit  concilium  tridentinum. 

Hoc  enim  in  sensu  a.  formula  non  amplius  praerogativam  sacramentorum 
propriam  designaret,  cum  etiam  opera  meritoria  hoc  modo  conferant  gratiam 
sanctificantem ;  neque  b.  ea  esset  directa  adversus  protestantium  errores,  qui 
id  non  negant;  noque  C.  adversus  eos  vindicaret  doctrinam  catholicam,  qui 
tamen  fuit  scopus  concilii  in  ea  formula  sancienda;  denique  d.  haec  interpre- 
tatio  adversantur  communi  theologorum  sensui. 

4.  Virtus  sacramentis  propria  triplici  alia  formula  exprimi  solet,  scil. 
sacramenta  vel  continere,  vel  conferre,  vel  operari  gratiam. 

259.  Quaestio  scholastica  de  propria  causalitate  sacramentorum.  — 
Ex  hactenus  dictis  satis  liquet  admitti  non  posse  opinionem  illorum,  qui 
sacramentorum causalitatem revocant ad meram rationem  conditionis 
vel  causae  sine  qua  non  (cf.  s.  Thomas  in  4.  d.  1  q.  1  a.  4  qcl.  4; 
quodl.  12  a.  14;  3,  p.  q.  62  a.  1),  qua  scil.  posita  Deus  ipse  operatur  ef- 
fectum  ipsa  nullo  modo  ad  effectum  producendum  concurrente.  Hanc  tue- 
tur  ex.  gr.  Petrus  de  Alliaco  in  4.  d.  1  q.  1  a.  1,  et  ad  eam  accedere  vi- 
dentur  s.  Bonaventura  in  4.  d.  1  q.  4;  Scotus  in  4.  d.  1  q.  4.  5  cum 
sua  schola,  Durandus  in4  d.  1  q.  4  etc.  Ea  si  non  confixa  fuit  decretis 
conc.  tridentini,  graviter  saltem  est  vulnerata.  —  Vera  autem  admissa 
causalitate  instrumentali  sacramentorum  restat  quaestio  admodum  sale- 
brosa,  quam,  ut  inquit  L  u  g  o  d.  4  s.  4,  sua  contentione  et  disputatione 
celebriorem  reddiderunt  Suarez  et  Vasquez,  utrum  scil.  sacramenta 
sint  causae  instr umentales  physicae  an  morales  gratiae,  quam  con- 
ferunt. 

Quae  quaestio  ut  raelius  intelligatur,  juverit  quasdam  notiones  accuratius 
exponere.  Quadruplex  est  discrimen  causam  inter  physicam  et  moralem: 
1.  causa  moralis  est  causa  mediata  effectus  i.  e.  mediante  causa  physica; 
haec  causa  est  immediata  effectus;  2.  illa  concurrit  ad  productionem  ef- 
fectus  movendo  motione  morali  intellectum  voluntatemque  causae  physicae 
auctoritate,  bonitate,  precibus  etc.  (objective),  quae  ideo  motiva  dici  solent; 
causa  physica  operatur  exserendo  suas  vires  physicas  ad  effectus  productionem ; 
3.  causalitas  moralis  viget,  ubi  incipit  ordo  moralis,  intellectus  et  voluntas: 
causalitas  physica  tam  late  patet  quam  ipse  ordo  physicus  et  viget  etiam  inter 
creaturas  irrationales ;  4.  causa  physica  tunc  tantum  operari  potest,  cum  et 
ubi  est  seu  exsistit ;  causa  moralis  vero  operari  potest  absens  et  cum  non  am- 
plius  physice  est.  —  Proderit  insuper  prae  oculis  habere  discrimen  inter  cau- 
sam  principalem  et  instrumentalem,  quod  ita  exponit  s.  Thomas 
3  p.  q.  62  a  1:  »Principalis  quidem  (causa)  operatur  per  virtutem  suae 
formae,  cui  assimilatur  effectus,  sicut  ignis  suo  calore  calefacit  .  .  .  Causa  vero 
instrumentalis  non  agit  per  virtutem  suae formae ;  sed  solum  per  motum, 
quo  movetur  a  principali  agente.  TJnde  effectus  non  assimilatur  instrumento, 
sed  principali  agenti,  sicut  lectus  non  assimilatur  securi,  sed  arti,  quae  est  in 
mente  artificis  .  .  .  Hoc  proprie  dicitur  instrumentum,  per  quod  aliquis  ope- 
ratur.*  Quae  magis  explicans  paulo  infra  addit:  »Instrumentum  habet  duas 
actiones,  unam  instrumentalem,  secundum  quam  operatur  non  in  virtute  pro- 
pria,  sed  in  virtute  principalis  agentis :  aliam  autem  habet  actionem  propriam, 
quae  competit  ei  secundum  propriam  formam,  sicut  securi  competit  scindere 
ratione  suae  acuitatis:  facere  autem  lectum  in  quantum  est  instrumentum 
artis ;  non  autem  perficit  instrumentalem  actionem,  nisi  exercendo  actionem 
propriam,  scindendo  enim  facit  lectum.  *  Quare  de  ratione  instrumenti  tria 
sunt :  1 .  ut  habeat  operationem  propriam  per  virtutem  propriam  permanentem 
in  eo  et  sibi  inhaerentem,  ut  est  acies  in  securi,  vi  cujus  scindit;  2.  ut  habeat 
virtutem  instrumentalem  transeuntem  a  virtute  principali  derivatam  et  sibi 
inditam,  quae  non  est  nisi  motus,  quo  movetur  a  principali  agente  et  quo  at- 
tingit  ad  effectum  principalem :  hinc  per  aliquid  sibi  proprium  dispositive  de- 
bet  concurrere  ad  effectum  principalis  agentis.  3.  ut  nonnisi  virtute  hujus 
motionis  illum  attingat  effectum.    Cf.  Franzelin  th.  6  p.  2. 

260.  Jam  potiores  de  sacramentorum  causalitate  sententias  propo- 
namus.  Causalitatem  physicam  tuentur  auctores  numero  plurimi,  auc- 
toritate  et  scientia  graves ;  quorum  alii  statuunt  sacramenta  causare  gra- 
tiam,  non  quod  ea  attingant  physice  entitatem  gratiae,  sed  producant  dis- 
positionem  praeviam  et  quasi  necessitantem  ad  gratiam,  ut  characterem 
vel  ornatum  quendam  spiritualem;  ita  antiqui  thomistae  usque  ad  Caje- 
tanum,  quibus  addi  possunt  AlbertusM.,  Petrusa  Tarantasia,  Dio- 
nysius  Carth.  etc.  (cf.  n.  267 x);  alii  vero  dicunt  sacramenta  causare 
gratiam  instrumentaliter  physice  et  perfective  et  quidem  vel  per  virtutem 
quandam  physicam,  spiritualem  et  supernaturalem  ipsis  inhaerentem  vel 
per  specialem  extrinsecam  assistentiam  et  indebitum  concursum,  quo  crea- 
tura  aliqua  elevari  potest,  ut  effectum  supernaturalem  attingere  possit. 
Alterutro  modo   causalitatem   sacramentorum  physicam    tuentur   Ca- 

jetanus  et  post  eum  thomistae  fere  omnes  recentiores,  Suarez 
disp.  9,  Bellarminus,  Valentia,  salmanticenses  etc,  nostra vero 
aetate  Schazler  op.  cit,  Oswald  etc.  Cf.  Reinhold  die  Streitfrage 
iiber  die  phys.  oder  moral.  Wirksamkeit  der  Sacr.,  Stuttgart  1899. 

261.  Contra  hanc  sententiam,  praesertim  prout  ea  a  rigidioribus  cau- 
salitatis  physicae  assertoribus  defenditur,  juxta  quos  ipse  ritus  sensibilis 
seu  sonus  et  actio  qualitate  aliqua  eis  impressa  vel  virtute  obedientiali  phy- 
sice  in  animam  agunt  et  cooperantur  ad  gratiae  productionem,  sicut  ca- 
lamus  physice  suaqualitate  influit  in  scriptionem,  multa  sunt  quaeoppo- 
nuntur.  Ea  scil.  a.  rationibus  idoneis  non  probatur;  neque  b.  necessaria 
est  ad  explicanda  quae  de  sacramentorum  causalitate  sunt  tenenda ;  c.  plu- 
ribus  obnoxia  est  difficultatibus  atque  magna  obscuritate  involvit  doctri- 
nam  de  sacramentis.  Prudenter  vero  notat  de  Lugo  d.  4  s.  4  n.  35:  »Non 
debemus  res  nostrae  fidei  absque  necessitate  difficiliores  et  obscuriores 
reddere,  sed  potius  quantum  fieri  possit  faciliores  et  magis  ad  captum 
vulgi  et  infidelium  accommodatas*.  Ejusmodi  autem  difficultates  sunt: 
a.  causae  physicae  tunc  tantum  operantur  et  operari  possunt,  cum  exsi- 
stunl.  Atqui  sacramentum  subinde  operatur,  cum  physice  non  amplius 
exsistit,  ut  cum  suscipitur  cum  gratiae  obice :  hoc  enim  etiam  post  mul- 
tum  tempus  ab  ipsius  susceptione  remoto,  sacramentum  olim  susceptum 
confert  gratiam  (cf.  n.  268).  (3.  Materia  et  forma,  quae  constituunt  sacra- 
mentum,  physice  non  semper  coexsistunt,  quod  tamen  est  necessarium, 
ut  constituant  causam  p  h y  s  i c  a m ;  7.  verba  formae  sibi  suceedimt  et  pro- 
latis  ultimis,  sine  quibus  forma  non  valet,  non  amplius  exsistunt  priora: 
quomodo  ergo  iorma  (utique  integra,  nam  nonnisi  integra  valet)  physice 
concurrere  potest  ad  producendum  effectum,  qui  fit  in  instanti? 

262.  Alio  modo  sacramentis  causalitatem  physicam  asserere  nitun- 
tur  quidam  theologi  vitatis  his  sane  gravissimis  incommodis,  qui  notant, 
deum  virtutemsuam  sanctificatricem  ritui  sacramenti  adjungere,  nonprae- 
ter  et  extra  illum,  sed  in  illo  et  per  illum  exserere  et  suscipienti  sacra- 
menta  applicare,  adeo  ut  virtus  sanctificatrix  vere  dici  possit  illis  inexsi- 
stere:  hinc  vero  sensu  sacramenta,  quatenus  scil.  considerantur  ut 
synthesis  ex  ritu  visibili  et  virtus  sanctificatrice  divina,  causas  physicas 
collationis  gratiae  dici  posse.  Deum  suam  virtutem  sanctificatricem  sacra- 
mentali  adjungere  ritui  et  per  eum  exserere  omnia  probant,  quae  de  sacra- 
mentorum  etficacia,  ex  patrum  praesertim  doctrina  (n.  255  4),  diximus. 
Haec  vero  sacramentorum  praerogativa,  qua  sunt  forma  visibilis,  per 
quam  et  sub  qua  invisibiliter  exseritur  virtus  sanctificatrix  divina,  om- 
nino  exigit,  ut  sacramentis  causalitas  tribuatur,  quam  merito  physicam 
dixeris,  cum  neque  ad  causalitatis  moralis  revocetur  speciem,  neque  sit 
mera  conditio  sine  qua  non.    Sicut  cum  Christus  tactu  sanabat,  manus 

Christi  vere  dici  poterat  instrumentum  sanationis  physicum,  quod  per 
illam  Christus  suam  virtutem  divinam,  quae  causa  erat  physica  sanationis, 
derivaret  in  infirmum,  ei  applicaret  atque  exsereret.  »Sicut  in  aliissacra- 
mentis,  scribit  ad  rem  s.  Thomas  in  4  dist.  8q.  1  sol.  1  ad2,  materiale 
elementum  non  est  causa  virtutis,  quae  in  ipso  est,  neque  alicujus  spiri- 
tualis  effectus  in  homine  nisi  mediante  virtute,  secundum  quod  ex  ele- 
mento  et  virtute  quasi  unum  efficitur :  ita  in  hoc  sacramento  (eucharistiae) 
species  non  sunt  causa  corporis  Christi  neque  alicujus  effectus  spiritualis 
nisi  mediante  corpore  Christi  vero,  secundum  quod  ex  speciebus  et  cor- 
pore  Christi  fit  unum  sacramentum.  Utrum  autem  species  illae  secundum 
se  habeant  aliquem  effectum  corporalem  (ex.  gr.  nutriendi),  sicut  aqua 
corporaliter  abluit  in  baptismo  etiam  non  mediante  spiritualivirtute,  infra 
dicetur.*  Si  hanc  virtutis  divinae  inexsistentiam  in  rituvisibili  sacramen- 
tali  prae  oculis  habueris,  facile  explicabis  omnia  testimonia  sive  Scrip- 
turae  sive  traditionis,  quae  tanta  confidentia  patroni  causalitatis  physicae 
sacramentorum  invocant,  neque  enim  plus  quam  hanc  exigunt. 

Hanc  sententiam  praeclare  expressit  Henricus  gandav.  (t  1293) 
quodlib.  IV  qu.  37:  »Dicendum  est,  quod  sacramenta  N.  L.  nullo  modo  ali- 
quid  agunt  ad  gratiam  creandam,  neque  in  creanda  attingunt  eam  plus,  quam 
sacramenta  V.  L. ;  sed  solum  dicuntur  esse  causae  gratiae  praesentis,  cujus 
sunt  signa  iu  hoc,  quod  sunt  contentiva  ejus,  quod  est  per  se  causa  creativa 
gratiae,  in  quantum  creat  eam.  Licet  enim  Deus,  qui  est  creator  gratiae,  per 
essentiam  et  substantiam  in  omnibus  sit,  tamen  quoad  aliquem  effectum  est 
in  una  re  ita,  quod  non  in  alia.  Secun<lum  quod  Deitas  exsistens  in  carne 
Christi  per  gratiam  unionis  ad  tactum  rnanus  ejus  curabat  leprosos,  ut  Deitas 
dicatur  illud  egisse,  non  ut  Deitas  tantum,  sed  ut  exsistens  in  manu  Christi; 
et  per  hoc  quod  illa  exsistens  in  manu  Chritsti  curabat  illum  sicut  agens  prin- 
cipale,  dicitur,  quod  curabat  ipsum  manus  Christi  ut  agens  instrumentale,  ut 
secundum  hunc  modum  dicamus,  quod  sacramenta  N.  L.  sunt  causae  gratiae 
instrumentaliter,  non  quia  aliquid  agunt  in  producendo  gratiam  .  .  .  sed  quia 
Deus  ut  exsistens  est  in  ipsis  ad  tactum  eorum  circa  illos,  quibus  admini- 
strantur,  confert  gratiam  creando  eam  in  ipsis.*  —  Excipi  tamen  potest 
contra  hanc  explicationem,  juxta  eam  sacramentis  ipsis,  quae  constant  ritibus 
visibilibus,  nullam  proprie  dictam  causalitatem  competere.  Ex  eo  enim  quod 
Deus  divina  virtus  speciali  modo  inexsistit  ritui  visibili,  non  sequitur  eum  seu 
sacramentum  veram  habere  rationem  causae  instrumentalis  in  productione  gratiae, 

263.  Moralem  vero  causalitatem  haud  pauci  theologi  auctoritate 
plane  graves  statuunt,  ut  Canus,  qui  primus  eam  proposuisse  videtur, 
V  a  s  q  u  e  z,  L  u  g  o,  M  a  s  t  r  i  u  s,  F  r  a  s  s  e  n,  T  o  u  r  n  e  1  y,  A  r  r  i  a  g  a,  P  a  1 1  a- 
vicini  etc,  quorum  doctrina  ad  has  revocari  potest  propositiones  cum 
Franzelin,  qui  eam  sollerter  expolivit: 

I.  Sacramenta  sunt  operationes  vicariae  Christi  Redemptoris,  quas  a 
se  institutas  ad  passionis  fructus  singulis  applicandos  per  ministros  sua 
auctoritate  fungentes  exsequitur.    Quod  colligitur 

1.  exipsa  ministerii  ecclesiastici natara.  P^cclesia enim non solum 
in  docendo,  sed  etiam  in  sanctificando  pro  Christo  legalione  fungitur; 
quapropter  ministri  Ecclesiae  non  suo  nomine  sacramenta  administrant, 
sed  nomine  et  auctoritate  a  Ghristo  accepta,  quod  maxime  elucet  in  eu- 
charistiae  consecratione.  Ideoque  sicut  ipsi  ut  ministri  vices  gerunt  Christi, 
ita  cum  operantur  ut  ministri,  vice  operantur  Christi.  Quare  eorum  ope- 
rationes  sunt  operationes  vicariae  Christi. 

2.  Confirmatur  ex  traditione:  veritas  enim  asserta  multipliciter 
declarata  et  data  opera  propugnata  fuit  principii  fundamentalis  instar  in 
controversia  contra  donatistas,  ut  inde  probaretur  sacramentorum  valor, 
etiamsi  a  ministris  improbis  vel  haereticis  administrarentur. 

Ita  passim  Augustinus  in  suis  adversus  illos  operibus  (n.  289  2);  Op- 
tatus  V.  4.  7  et  posteriores  scriptores  Augustini  vestigia  prementes.  Ita  ex. 
gr.  Adelmannus  in  pulcherrima  ep.  ad  Berengarium  (Mig.  143,  1293): 
»Baptizat  et  homo,  per  cujus  manus  et  linguam  opus  illud  administratur ;  sed 
maxirae  et  principaliter  ille  baptizat,  qui  vim  et  efficientiam  totam  praestat 
.  .  .  Cnristus  igitur  per  manum  et  os  sacerdotis  baptizat :  Christus  per  manum 
et  os  sacerdotis  corpus  et  sanguinem  suum  creat  .  .  .  Propter  quod  sacerdos 
est  in  aeternum,  quia  ipse  est  qui  baptizat  et  qui  immolat.  Nam  quod  semel 
fecit  passibiliter  per  semetipsum,  id  quotidie  agit  impassibiliter  per  eos,  qui- 
bus  dedit  potestatem  filios  Dei  fieri  etc.«  Cf.  P.  Damianus  integro  opusc.  6 
(Mig.  155,  99);  Eadulphus  Ardens  (fl.  initio  sec.  XII)  hom.  25  de  temp., 
hom.  5  in  dom.  (Migne  155,  1684);  Goffridus  vindoc.  abb.  (t  1132) 
opusc.  3 :  » Dei  Filius  universa  Ecclesiae  conficit  et  tribuit  sacramenta.  € 

Idem  patet  3.  ex  rei  natura:  neque  enim  potest  homo  sua  aucto- 
ritate  et  virtute  alios  sanctificare.  Quare  bene  Stentrup  de  Verbo  in- 
carn.  p.  II  th.  124  ita  distinguit:  »Operationes  sacramentales,  ut  simpli- 
citer  operationes  sunt,  hominum  sunt,  qui  eas  eliciunt;  ut  vero  sa- 
cramentales  sunt,  non  hominum  sunt,  sed  Christi;  seu  ut  aliis  verbis 
dicamus,  operationes  sacramentales  considerata  m  a  t  e  r  i  a  seu  eo,  q  u  o  d 
potens  et  valens  est,  hominum  sunt:  considerata  vero  forma,  seu  eo, 
quo  illae  potentes  et  valentes  sunt,  Christi,  non  autem  hominum  sunt... 
Quamvis  nimirum  operationes,  q  u  a  e  sunt  sacramentales,  ab  homine  sint 
eas  eliciente  ut a causa  principali :  eaedem tamen,  quatenus  sacramen- 
tales  sunt,  ab  eodem  tantum  sunt,  ut  Christus  eum  tamquam  ministrum 
sibi  substituit,  atque  hac  substitutione  effecit,  ut  iste  sit  instrumentum 
suum  operationesque  istius  sint  operationes  suae.« 

II    Quare  sacramentis  inest  supernaturale  pretium  et  dignitas  ob- 
jectiva,  quae  ex  Christi  meritis  promanans  constanti  ordinis  reparati  lege^/ 
exigit  hominum,  qui  initiantur,  sanctificationem.   Id  probatur  tum  ex  ac- 
tionis  vicariae  notione:  actio  enim ministri  vel  ex  lege  et  consuetudine 
humana  vim  dignitatemque  suam  mutuatur  ex  domini  praestantia,  cujus 

Hurtor,   Compend.  theologiae  III,   11.  ed.  15 

vices  gerit  et  in  cujus  nomine  agit,  imo  aequivalet  operationi  Domini ;  tum 
ex  sensu  Ecclesiae,  quae  huicveritati  innixa  valorem sacramentorum ab 
haereticis  collatorum  agnovit.  ItaAugustinus  ep.  89 n.  5:  »Restatuti- 
que,  ut  quilibet  ministrorum  hominum  accesserit,  ideo  ratus  sit  baptis- 
mus,  quia  super  quem  descendit  columba  ipse  baptizat  (Joan.  1,  33).* 
Quod  principium  saepissime  recurrit  in  s.  doctoris  operibus,  in  quibus  con- 
tra  donatistas  valorem  baptismi  ab  haereticis  collati  probat  (cf.  n.  289 2). 
Porro  cum  Christus  his  ritibus  sua  velit  merita  passionisque  fructus  ap- 
plicare,  idque  meritorum  suorum  infinito  valore  promeruerit,  ex  constanti 
reparati  ordinis  lege  administratio  sacramentorum  exigit  eorum,  qui  ini- 
tiantur,  sanctificationem. 

III.  Ideo  sacramenta  verissime  suntcausae  morales  collationis  qratiae. 
Sane  causa  moralis  ea  dicitur,  quae  causae  physicae  intelligenti  est 
ratio  sua  bonitate  et  dignitate  movens  ad  effectum  physice  producendum : 
et  hoc  ipso,  quod  insita  sua  dignitate  movet,  distinguitur  a  mera  condi- 
tione  sine  qua  non  vel  ab  occasione.  Atqui  bonitas  et  dignitas  actionum 
Ghristi  movet  Deum,  qui  est  sanctificationis  causa  principalis  physica,  ad 
sanctificandos  eos,  quibus  illae  applicantur  hunc  in  finem :  nam  per  illas 
Ghristus  merita  sua  Patri  offert  ut  pretium  nostrae  sanctificationis.  Hinc 
merito  dicitur  sacramenta  efficaciam  suam  trahere  ex  passione  seu  ex 
meritis  Christi.  Gum  vero  haec  bonitas  actibus  ministrorum  vicariis  non 
insit  per  se,  sed  derivatione  tantum  ex  infinita  Ghristi  dignitate,  qui  iis 
tamquam  suis  utitur,  ideo  ministrorum  actiones  causae  morales  solum  i  n- 
strumentales  sunt. 

264.  Gontra  hanc  tamen  explicationem  causalitatis  sacramentorum 
patroni  alterius  sententiae  plura  excipiunt :  non  tantum  scil.  provocant  ad 
testimonia  Scripturae  et  patrum,  quibus  aegre  hac  theoria  satisfit,  sed 
praeterea  urgent  1.  non  satis  in  ea  videri,  quomodo  sacramenta  sint  cau- 
sae  instrumentales  Dei  in  collatione  gratiae;  2.  non  satis  in  ea  distingui 
modum  causandi  sacramentorum  a  modo  causandi,  qui  sacrificii  proprius 
est ;  3.  sacramenta  causare  gratiam  significando :  jam  vero  sacramenta  non 
prae  se  ferre  interpellationem  impetrativam. 

265.  Est  et  quarta  explicatio,  quam  jam  antiquiores  theologi  in- 
sinuarunt,  quae  orta  controversia  sec.  XVI  minus  expensa  fuit,  nostra  vero 
aetate  a  gravibus  theologis  sagaciter  exposita  strenue  defenditur.  Ita 
Lehmkuhl  Kirchenlex.  X2,  1502 — 1504^Billot  de  sacr  th.  7,  cui  cau- 
salitas  moralis  sacramentorum  supra  exposita  non  arridet.  Secundum  ip- 
sum  sacramenta  operantur  ut  signa  practica.  Sed  signa  practica  cau- 
sant  instrumentaliter  i  m  p  e  r  a  t  i  v  e.  Ita  verba,  quibus  in  consistorio  pon- 
tifex  publicat  novos  episcopos,  rationem habent instrumenti,  qu o  in electis 
episcopalis  dignitas  quoad  jurisdictionis  potestatem  inducitur.  Ergo  sacra- 

menta  in  tantum  causant  gratiam,  in  quantum  deferendo  et  applicando 
determinato  subjecto  imperium  Dei,  ponunt  in  eo  necessitatem  ad  gratiae 
susceptionem.  Innititur  autem  raticni  sacramentis  propriae  et  essentiali, 
quod  sint  signa.   Quod  si  illis  quamcunque  aliam  causalitatem  tribuimus 
physicam,  egredimur  e  genere  et  ratione  signorum.  Mavult  proinde  dicere 
sacramenta  operari  imperative  seu  intentionaliter,  quam  physice  vel 
moraliter.   Cum  s.  Thoma  vero  tuetur,  ea  non  immediate,  sed  solum  in- 
strumentaliter  et  dispositive  causare  gratiam,  quatenus  eorum  effectus 
immediatus  est  titulus  et  dispositio  (quam  veteres  in  sacramentis  non  im- 
primentibus  characterem  ornatum  dicebant)  exigens  gratiam,   modo 
obex  non  obstet.    Quare  suam  sententiam  ad  hanc  revocat  formulam : 
»Sacramenta  probabilius  non  causant  gratiam  moraliter  i.  e.  per  mo- 
dum  valoris,  cujus  intuitu  aliquid  datur,  sed  causant  eam  efficienter.  Rur- 
sus  non  causant  efficienter  perfective  actione  sua  pertingendo  immediate 
ad  ipsam  gratiae  substantiam,  sed  solum  dispositive,  inducendo  id, 
quocl  est  res  et  sacramentum.   Denique  virtus  instrumentalis,  per  quam 
operantur,  non  videtur  esse  physica,  sed  potius  intentionalis  utpote  ha- 
bens  adaequatum  sui  principium  in  institutione  Christi  legislatoris  N.  T.« 
Eandem  sententiam  fusius  evolvit  et  tuetur  Miiller  S.  J.  in  diss.  (mscr.) 
de  sacramentis  N.  L.  (Oeniponte  19i  0/1901).  Huic  sententiae  favent,  quod 
in  ea  facilius  explicatur,  quomodo  sacramenta  significando  sint  cau- 
sae  gratiae,  et  quomodo  ficte  suscepta,  remoto  obice,  reviviscant,  et  quod 
juxta  eam  sacramentorum  administratio  magis  accedat  adrationem  ope- 
randi,  qua  Christus  patravit  miracula.  Juverit  tamen  ad  plenius  explicanda 
patrum  de  sacramentorum  efficacia  testimonia  prae  oculis  habere,  quae 
dicta  sunt  n.  262. 

266.  Quod  s.  Thomam  attinet,  alii  aliter  eum  interpretantur  teste 
Lugo  disp.  4  s.  5  n.  98  ss.,  etiam  inter  ipsos  thomistas.  Id  autem  sane 
certum  est,  eum  de  hoc  maxime  esse  sollicitum,  ut  veram  causae  rationem  sa- 
cramentis  asserat,  quam  defensores  causalitatis  moralis  suo  tempore  nimis  ex- 
tenuare  et  ad  meram  rationem  conditionis  sine  qua  non  revocare  videbantur. 
Quod  si  aliquam  causalitatem  physicani  tuetur,  illi  videtur  favere,  quam 
supra  exposuimus  n.  262,  ut  liquet  ex  verbis  ibidem  allatis,  quibus  adde,  quae 
scribit  op.  5  de  art.  fidei  et  sacr.  p.  2  :  » In  sacramentis  virtus  Christi  sub  tegu- 
mento  rerum  visibilium  secretius  operatur  salutem;*  3.  p.  q.  7  3  a.  1  ad  2 : 
»Dicendum  quod  aqua  baptismi  non  causat  aliquem  spiritualem  effectum 
propter  ipsam  aquam,  sed  propter  virtutem  Spiritus  s.  in  aqua  exsistentem.* 
Negari  tamen  nequit  non  deesse  testimonia,  quae  theoriae  ultimo  loco  expo- 
sitae  faveant.  Ita  ex.  gr.  in  4.  d.  1  q.  1  a.  4  q.  5 :  »Hujusmodi  materialibus 
instrumentis  competit  aliqua  actio  ex  natura  propria,  sicut  aquae  abluere  et 
oleo  facere  nitidum  corpus ;  sed  ulterius,  in  quantum  sunt  instrumenta  divinae 
misericordiae  justificantis,  pertingunt  instrumentaliter  ad  aliquem  effectum  in 
ipsa  anima,  quod  primo  correspondet  sacramentis,  sicut  est  character  vel  ali- 

15* 

quid  hujusmodi.  Ad  ultimum  autem  effectum ,  quod  est  gratia,  non  pertingunt 
etiam  instrumentaliter,  nisi  dispositive,  in  quantum  hoc,  ad  quod  instrumen- 
taliter  effective  pertingunt,  est  dispositio,  quae  est  necessitas,  quantum  in  se 
est,  ad  gratiae  suseeptionem.*  De  pot.  q.  3  a.  4  ad  7  et  8  diserte  negat,  sa- 
cramenta  pertingere  instrumentaliter  ad  gratiae  productionem.  Neque  adest 
sufficiens  ratio,  ut  Cajetano  in  3  q.  62  a.  1  concedamus,  s.  doctorem  in 
Summa  retractasse  sententiam,  quam  prius  tenuerat. 

§  II.  De  sacramentorum  Novae  Legis  effectibus. 

267.  Sacramentorum  effectus  ad  tres  revocabimus.   Omnibus  enim 
i  [ 

commune  est,  gratiam  conferre  sanctificantem  necnon  gratias  s  a- 
cramentales:  trium vero proprium, imprimere  etiam  c h a r a c t e r e m. 
Quae  ad  priores  duos  effectus  pertinent,  paucis  expediemus. 

1.  Omnia  N.  Legis  sacramenta  semper  conferunt  gratiam  habitualem  ^<\ 
seu  sanctificantem  non  ponentibus  obicem.  Haec  est  sententia  communis 
theologorum,  ac  patet  ex  sacramentorum  fine :  per  ipsa  enim,  ut  docet 
concilium  trid.  prooemio  sess.  7,  »omnis  vera  justitia  vel  incipit,  vel 

/coepta  augetur,  vel  amissa  reparatur,«  quod  sine  gratiae  sanctificantis 
infusione  non  fit  *).  Ad  haec,  sacramenta  conferunt  gratiam  etiam  infan- 
tibus  et  sensu  destitutis :  non  vero  actualem ;  ergo  habitualem. 

Notandum  tamen  est  secundum  datam  supra  n.  255  expositionem  sacra- 

fusionem  gratiae,  quamdiu  in  homine  permanet,  eamque  immediate  inducens. 
nisi  obsit  obex,  vel  statim  post  remotum  obicem  (cf.  supra  n.  259).  Haec  dis- 
positio  in  quibusdam  sacramentis  est  character,  in  aliis  is,  quem  dicunt  titu- 
lum  exigitivum  gratiae,  vel  »ornatum  animae*,  nomine  communi  »rem  et  sa- 
cramentum".  Huic  doctrinae  olim  sat  vulgatae  inhaeret  s.  Thomas  in  com- 
ment.  in  11.  sent. :  nec  eam  revocasse  videtur  in  sua  summa  theologica, 
quidquid  aliqui  dicant.    Eam  tuetur  Billot  1.  c.  th.  6   hac  innixus  ratione: 

J»Sacramenta  causant  id,  quod  significant;  atqui  significant  quendam  effectum 
distinctum  a  gratia  et  ad  eam  praevium,  a  quo  dependeat  gratiae  sacramentalis 
collatio.  Ergo  etc*  Propositionem  minorem  ostendit  inductione.  Provocat 
deinde  ad  factum,  gratiam  per  validum  sacramentum  subinde  non  conferri. 
Ergo  j>eo  ip30  oportet  concludere,  quod  sacramentorum  significatio  et  virtus 
nec  proxime  nec  absolute  a  1  effectum  gratiae  se  extendit,  sed  mediate  tantum 
et  sub  certa  hypothesi :  mediate  i.  e.  medio  titulo,  qui  gratiam  exigit ;  sub  certa 
hypothesi  i.  e.  modo  non  adsit  obex,  a  quo  illius  tituli  exigentia  impediatur 
(p.  109).*  Hinc  censet  optime  explicari  reviviscentiam  sacramentorum  remoto 
obice.    Cf.  Schazler  §  18. 


menta  non  immediate  causare  ipsam  gratiam,  sed  effectum  aliquem  distinctum 
a  gratia  et  ad  eam  praevium,  qui  est  dispositio  sive  titulus  de  se  exigens  in- 


')  Cf.  Suarez  d.  7  sect.  2.  4,  ubi  statuit,  peccatum  tantum  mortale  poeni- 
tentia  non  retractatum  obicein  esse  gratiae ;  hinc  infert  peccatum  veniale  non 
impedire  sacramenti  effectum,  qua  doctrina  proposita  subjicit:  „Doctrina  haec 
apud  me  fere  certa  est,  quia  contraria  nulla  ratione  aut  auctoritate  nititur  et  est 
nimis  rigida  ac  praeter  humanam  fragilitatem."  Cf.  de  euchar.  d.  63  s.  3;  Thomas 
3.  p.  q.  79  a.  8 ;  B  e  c  a  n  u  s  c.  22  q.  2  de  euch  ar. 

Etsi  sacramenta  omnia  conferunt  gratiam  habitualem,  aliqua  per  se 
suntinstitutaaddelendapeccata,ideoqueadinfundendamgratiamjustifican- 
tem  primam,  ut  baptismus  et  poenitentia,  quaepropterea  sacramenta  mor- 
tuorum  dicuntur;  reliqua  vero  supponunt  peccatum  jam  deletum,  hinc 
gratiam ;  ideoque  augent  gratiam  seu  conferunt  gratiam  secundam :  et  haec 
appellantur  sacramenta  vivorum. 

3.  Sacramenta,  quae  per  se  ordinata  sunt  ad  conferendam  gratiam  pri- 
mara,  conferunt  gratiae  augmentum  seu  gratiam  secundam,  quoties  scil. 
suscipiens  sacramentum  jam  gratia  fruitur.  Ratio  est,  quia  sacramenta  con- 
ferunt  semper  gratiam  non  ponentibus  obicem ;  qui  autem  in  gratia  est  jam 
constitutus,  profecto  obicem  non  ponit;  ergo  accipiet  gratiam:  non  primam, 
quam  jam  habet;  ergo  gratiae  augmentum. 

4.  Sacramenta  vivorum  saltem  aliqua  per  accidens  conferre  possunt 
gratiam  primarn.  Haec  sententia,  non  quidem  certa,  secundum  Suarez  disp. 
7  s.  2  probabilis  est  et  magis  pia,  quam  s.  Thomas  ubique  docet  tractando 
de  singulis  sacramentis  (3.  p.  q.  7  2  a.  7  ad  2 ;  q.  79  a.  3_etc).  Ea  sic  suaderi 
potest:  Secundum  doctrinam  catholicam  sacramenta  N.  L.  certo  gratiam  con- 
ferunt  non  ponentibus  obicem.  Atqui  peccator  invincibiliter  ignorans  grave 
peccatum,  si  bona  fide  et  cum  attritione  universali  de  omnibus  peccatis  ad 
sacramentum  vivorum  accedit,  obicem  non  ponit:  neque  enim  obicem  ponit 
propter  aliquod  peccatum  actuale,  nam  supponitur  accedere  bona  fide ;  neque 
ratione  peccati  habitualis :  quia  peccatum  habituale  poenitentia  retractatum 
per  se  non  est  obex  gratiae,  ut  patet  ex  sacramentis  mortuorum.  Ergo  talis 
peccator  videtur  consequi  gratiam  primam.  Quoad  eucharistiam  Lugo  d.  12  in 
sententiam  negantem  propendet  deque  sola  extrema  unctione,  de  qua  id  sane 
est  tenendum,  ut  certum  tuetur. 

5.  Sacramenta  conferunt  gratiam  ex  opere  operato,  sed  pro  ratione  d  i  s  - 
positionis.  Quod  clare  docet  concilium  trid.  sess.  6  cap.  7;  nam  postquam 
dixit,  nos  in  justificatione  justitiam  in  nobis  recipere,  subjicit:  >>Unusjguisque 
suam  secundum  mensuram,  quam  Spiritus  s.  partitur  singulis  prout  vult,  et 
secundum  propriam  cujusque  dispositionem  et  cooperationem.*  Hoc  coiligitur 
quoque  ex  Ecclesiae  praxi  hortantis  accedentes  ad  sacramenta,  ut  pro  viribus 
se  disponant,  cum  meliori  dispositioni  uberior  respondeat  gratia.  Quod  theo- 
logi  analogia  illustrant.  Comparare  enim  licet  sacramenta  in  ordine  superna- 
turali  causis  secundis  ordinis  naturalis.  Atqui  causae  secundae  aequalem  pro- 
ducunt  effectum  in  subjectis  aequaliter  dispositis,  inaequalem  in  subjectis  in- 
aequaliter  dispositis.  Ergo  et  sacramenta  operantur  scil.  conferunt  gratiam 
pro  ratione  dispositionis.  Neque  haec  assertio  adversatur  dogmati  catholico  de 
efficacia  sacramentorum  ex  opere  operato.  Nam  etiam  siccitas  ligni,  quae  est 
dispositio  ad  combustionem,  nonconfert  igni  vim  comburendi,  sed  est  tantum 
ratio,  ut  ignis  vim  sibi  innatam  abundantius  exserat:  ita  dispositioni  inest 
congruitas,  ut  virtus  sacramentomm  ex  meritis  Christi  infinite  patens  plus 
gratiae  in  melius  disposito  quam  in  minus  disposito  (ex  opere  operato)  effi- 
ciat:  per  dispositionem  enim  removentur  impedimenta,  quae  obsistere  possent 
infusioni  gratiae,  et  subjicitur  anima  sicut  passivum  suo  proprio  activo.  Cf. 
Suarez  d.  7  s.  5;  Lugod.  9  s.  2;  de  euch.  d.  1  s.  7. 

268.  De  reviviscentia  gratiae  in  sacramentis  cum  obice  susceptis  eo 
remoto  variae  sunt  theologorum  sententiae.  De  ea  haec  videntur  tenenda : 

1.  gratiam  certo  reviviscere  in  sacramento  baptismi:  quae  est 
communissima  theologorum  sententia  contra  paucos  quosdam;  ea  vero 
satis  probatur  ex  controversiis  catholicorum  cum  donatistis.  Illorum  enim 
nomine  Augustinus  passim  tuetur,  baptismum  ab  haereticis  collatum 
tunc  incipere  valere  et  prodesse  ad  peccata  remittenda,  cum  is,  qui  illum 
susceperit,  redierit  ad  Ecclesiam,  hinc  removerit  schismatis  obicem,  qui 
gratiae  infusioni  obstiterat. 

»Non  iterum  baptizandus  est,  inquit  de  bapt.  1.  1  c.  12.  n.  18,  quia  ipsa 
ei  reconciliatione  ac  pace  (qua  removetur  schismatis  obex)  praestatur,  ut  ad 
remissionem  peccatorum  ejus  in  unitate  jam  prodesse  incipiat  sacramentum, 
quod  acceptum  in  scbismate  prodesse  non  poterat. *  Quare  Urbanus  II. 
(t  1099)  ep.  273  scribit:  » Schismaticorum  et  baereticorum  sacramenta,  quo- 
niam  extra  Ecclesiam  sunt  (en  obicem),  juxta  ss.  patrum  traditiones  Pelagii, 
Gregorii,  Cypriani,  Augustini,  Hieronymi,  formam  quidem  sacramentorum, 
non  autem  virtutis  effectum  babere  profitemur  (valent  ergo,  sed  non  conferunt 
gratiam),  nisi  cum  ipsi  vel  eorum  sacramentis  initiati  per  manus  impositionem 
ad  catbolicamredierintunitatem,  *  quo  reditu  tollitur  obex.  Ratio  autem  baud 
spernenda  inde  petitur,  quod  vix  credibile  videtur,  Deum  velle,  ut  qui  cum 
obice  fuit  baptizatus,  privetur  fructu  sacramenti  adeo  necessarii  ad  salutem, 
quod  nequit  iterari,  etiamsi  de  posito  obice  postea  doleat.  Neque  dicatur, 
damnum  reparari sacramento  poenitentiae.  Hujus  enim  fructus  non  est  rege- 
neratio,  bujus  materia  (delenda)  non  sunt  peccatum  originale  et  peccata 
actualia  ante  baptismum  contracta.  Cf.  Lugo  d.  9  s.  3  ss.,  qui  alias  subtiles 
quaestiones  cum  bac  connexas  acute  discutit;  c.  11  q.  11. 

2.  Probabilius  est  sacramenta  confirmationis,  ordinis,  ma- 
trimonii  et  extremae  unctionis  cum  obice  suscepta,  eo  ablato,  revi- 
viscere.  Haec  est  sententia  communis  contra  paucos !).  Gujus  ratio  pa- 
riter  est,  quod  hinc  quidem  haec  sacramenta  vel  simpliciter  vel  quadam- 
tenus  saltem  iterare  non  liceat ;  inde  vero  vix  credibile  sit,  Deum  velle 
eos,  qui  ea  indignesusceperint,  de  hoc  tamenpeccato  poenitentiam  egerint. 
illorum  fructu  carere  in  perpetuum.  Quod  tamen  de  eucharistia,  quae 
toties  accipi  potest,  affirmandum  non  videtur. 

3.  Girca  poenitentiae  sacramentum  plurimi  tuentur  gratiae  re- 
viviscentiam ;  dubitant  alii,  quod  ipsis  dubium  est  suppositum,  posse  illud 
esse  informe  i.  e.  validum  sed  infructuosum.    Cum  nobis  probabile  om- 

')  Inter  bos  per  errorem  recensetur  Scotus.  Nam  circa  duo  priora  sacra- 
menta  scribit  in  4.  d.  1  q.  5  circi  finem  :  „In  quibuscunque  enim  sacraraenfcis  im- 
primifcur  dispositio  acl  effectnm  principalem,  si  propter  obicem  in  suscipiente  non 
causatur  tunc  effectus  principalis  :  cessanfce  obice  sufficifc  dispositio  ad  illum  effec- 
tum  principalem,  ut  apparet  in  sacramenfcis  inprimentibus  cbaracterem."  Circa 
sacramenta  matrimonii  et  extreraae  unctionis  id  neque  affirmafc  neque  negat:  sed 
quoad  poenitentiam  id  negat. 

nino  videatur,  sacramentum  poenitentiae  nunquam  esse  validum  et  simul 
infructuosum,  hinc  nulla  etiam  quaestio  est  de  gratiae  reviviscentia  in  ipso. 

269.  De  gratia  sacramentali.  —  Quod  alterum  sacramentorum  spec- 
tat  effectum  (n.  267),  gratiam  scil.  sacramentalem,  statuimus:  1.  Singula 
sacramenta  praeter  gratiam  sanctificantem  peculiares  conferre  gratias. 
Ordinantur  enim  sacramenta  ad  fines  distinctos ;  singulis  ergo  alius  atque 
alius  respondet  effectus  in  ordine  ad  suum  finem :  alioquin  sacramenta 
non  diiferrent  ab  invicem  nisi  ritu  externo,  nec  ulla  esset  ratio,  quare  Chri- 
tus  plura  instituerit  quam  unum,  quare  unum  alio  magis  sit  necessarium, 
vel  unum  per  aliud  non  possit  suppleri.  Quocirca  et  patres  (n.  2554), 
imo  et  Scripturae  de  diversis  loquentes  sacramentis  diversos  eorundem 
recensent  effectus.  Ejusmodi  vero  gratiam  specialem  2.  consistere  secun- 
dum  nonnullos  in  dispositionibus  imminutivis  concupiscentiae  et  seque- 
larum  ejus,  et  probabilissime  in  jure  ad  specialia  auxilia  pro  assequendo 
fine  sacramenti.  Ideoque  3.  gratiam  sacramentalem  plene  et  adaequate 
spectatam  esse  ipsammet  gratiam  sanctificantem,  quatenus  per  tale  sa- 
cramentum  datur  et  ordinatur  ad  ejusdem  finem,  et  quatenus  sub  ea 
ratione  ex  divina  institutione  titulus  est  et  jus  praebet  ad  specialia  quae- 
dam  auxilia  pro  opportunitate  conferenda  ad  finem  sacramenti  proprium 
consequendum.  Unde  consequitur  4.  non  semper  dari  totam  gratiam 
sacramentalem  eo  tempore,  quo  sacramentum  suscipitur:  quamvis  enim 
tunc  conferatur  gratia  sanctificans  cum  dispositionibus  forte  imminutivis 
concupiscentiae,  gratiae  tamen  auxilia  postea  concedentur,  quando  iis  in- 
digemus. 

270.  Thesis  CCX.  Sucramentis  baptismi,  confirmationis  et  or- 
dinis  imprimitur  animae  character,  sianum  videlicet  quoddam 
spirituale  et  indelebile. 

Declaratio.   Thesis   statuitur   contra  novatores  sec.   16,  quorum 

ex.  gr.  Galvinus  scribit  in  antidoto  conc.  trid.  ad  sess.  7  can.  9:  »Q.uod 

de  charactere  indelebili  fabulantur,  ex  eadem  (indoctorum  monachorum) 

prodiit  officina :  nam  veteribus  hoc  ignotum  fuit,  et  magis  consentaneum 

est  incantationibus  magicis,  quam  sanae  Evangelii  doctrinae.  Eadem  ergo 

facilitate  repudiabitur,  qua  excogitatum  fuit.«  Similiter  alii  primipilipro- 

testantium,  quibus  praeivit  Wicleffus  Trialogi  1.  4  c.  15.   Cum  aliqua 

saltem  eruditionis  et  sagacitatis  specie  doctrinam  catholicam  impugnat 

Bingham  in  historia  scholastica  baptismi  laicorum  p.  2  c.  6;  in  origi- 

nibus  seu  antiquitat.  ecclesiasticis  1.  17  c.  2  §  5;  dissert.  in  conc.  nicaeni 

can.  8.   Doctrinam  catholicam  asseruit  concilium  trid.  sess.  8  can.  9: 

>>Si^uis_dixerit,  in  tribus  sacramentis,  baptismo  scil.,  confirmatione  et  or- 

dine  non  imprimi  characterem  in  anima,  hoc  est  signum  quoddam  spiri- 

tuale  et  indelebile,  unde  ea  iterari  non  possunt,  A.  S.«    Quod  jam  antea 

docuerat  Eugenius  IV.  in  instruct.  pro  armenis.  Nomine autem  charac- 
teris  intelligimus  signum  aliquod  seu  sigillum  animae  impressum.  Distin- 
gui  autem  debet  duplex  quaestio,  alia  de  facto  seu  de  characteris  ex- 
sistentia:  alia  de  ejus  essentia  atque  natura.  Modo  de  priori  sumus 
solliciti,  acturi  de  altera  postea. 

Dcmonstratio.  1.  Quatuor  saltem  seculis  praecedentibus  protestan- 
tium  innovationi  doctores  omnino  omnes  dogma  hoc  proponebant  in  com- 
mentariis  vel  ad  IV.  sent.  d.  4  et  6  vel  ad  3.  p.  summae  s.  Thomae  q.  63 
ut  ecclesiasticum,  ubique  receptum.  Quamvis  enim  disputatio  in  scholis 
ferveret  de  characteris  natura  vel  etiam  de  modo,  quo  ejus  impressio  pro- 
betur,  eo  evidentior  erat  consensus  de  illius  exsistentia.  Atqui  ejusmodi 
consensio  constans  et  universalis  semper  habita  est  theoretice  et 
practice  ut  nota  praecipua  et  tutissima  apostolicitatis  doctrinae  (t.  I. 
n.  134).  Doctrina  ergo  de  characteris  exsistentia  est  apostolicae  originis. 

Nonnulli  theologi,  cum  minus  essent  versati  in  christianae  antiquitatis 
monumentis,  quod  tunc  non  mirum,  cum  de  charactere  disputant,  ea  habent, 
quae  minus  sunt  probanda.  Ita  scribit  Scotus  in  4  dist.  4  q.  9 :  » Propter 
solam  auctoritatem  Ecclesiae,  quantum  occurrit  ad  praesens,  est  ponendum 
characterem  imprimi. «  —  Biel  in  4  sent.  dist.  6  q.  2  art.  3  d.  1:  »Magis 
consonare  determinationi  Ecclesiae,  quae  non  potest  errare,  ponere  characte- 
rem.*  —  Durandus  in  4  dist.  4  q.  1  :  »Omnes  moderni  profitentur  imprimi 
characterem  in  aliquibus  sacramentis,  et  nos  loquentes  ut  plures  dicamus  cum 
eis,  characterem  non  nihil  esse.*  —  De  Rubione  statuit:  »Quod  character 
ponitur  inesse  de  facto  ab  Ecclesia.  Haec  conclusio  est  vulgata,  licet  videatur, 
non  multum  certa :  cum  nec  ad  hoc  esse  expressa  terminatio  Ecclesiae  videatur.* 
—  Et  Caj  etanus  in  3  p.  q.  63  a.  1 :  »Adverte  hic  duo:  primum,  quod  sacra- 
menta  imprimere  characterem  ex  s.  Scriptura  non  habetur,  sed  ab  Ecclesiae 
auctoritate  et  non  multum  antiqua.*  Quae  expuncta  fuere  ex  editione  jussu 
Pii  V.  adornata.  Sed  immerito  ad  hos  theologos  provocant  protestantes  pro 
suo  errore,  cum  hi  omnes  characteris  exsistentiam  plane  admiserint:  mi- 
randum  potius  est,  quod  theologi  alioquin  tam  sagaces  in  defectu  argumen- 
torum  adeo  dociles  ab  ore  pependerint  Ecclesiae.  Hanc  docilitatem  sibi  imitan- 
dam  proponant  adversarii.  Theologorum  vero  dubia  non  tam  respiciunt  cha- 
racteris  exsistentiam,  quam  potius  ea,  quae  in  scholis  de  ejus  natura  et 
dotibus  disputantur.  Hinc  scribit  Albertus  M.  in  4  d.  6  a.  1:  »In  dictis 
sanctorum  aut  etiam  Scripturae  de  charactere  parum  inveniri  in  sensu,  quo 
magistri  disputant.*    Similia  notat  Biel. 

2.  Revera  doctrinam  hanc  ex  apo]stolica  derivatam  esse  praedica- 
tione  manifestum  fiet,  si  prae  oculis  habeas,  ex  historia  dogmatum  pa- 
trumque  testimoniis  constare,  inde  a  temporibus  apostolicis  semper  et  ubi- 
que  creditum  esse,  tria  haec  sacramenta  semel  collata  ita  haerere,  ut 
eadem  iterare  nunquam  liceat. 

Hinc  Augustinus  ep.  23  n.  2:  »Rebaptizare  catholicum,  immanissi- 
mum  scelus  est;«  de  unico  bapt.  c.  13  n.  22:  »Rebaptizare  catholicos . . .  sem- 

per  est  diabolicae  praesumptionis ;  *  de  baptismo  1.  5  c.  5 :  ^Homines  occulta 
nescio  qua  inspiratione  Dei  detestantur,   si  quis  iterum  baptismum  accipiat;* 

I.  2  n.  19:  »Quid  sit  autem  perniciosius,  utrum  omnino  non  baptizari,  an  re- 
baptizari,  judicare  difficile  est. *  —  S.  Leo  baptismi  iterationem  pariter  ep. 
166  ,inexpiabile  scelus'  vocat;  et  luciferiani  apud  Hieronymum 
dial.  contra  eos  n.  4,  hanc  reddunt  rationem,  quare  reciperent  ab  arianis  bapti- 
zatos:  »Recipimus  laicos,  quoniam  nemo  converteretur. «  —  De  sacramento 
ordinis  cf.  Optatum  milevit.  II,  23.  Quod  si  subinde  forte  ii,  qui  a  simo- 
niacis  vel  schismaticis  fuerunt  ordinati,  iterum  ordinarentur :  id  non  propterea 
attentatum  fuit,  quod  putaretur  licere  ordinationis  iterationem,  sed  quod 
existirnaretur  prima  ordinatio  invalida.    Cf.  P.  Damiani  opusc.  VI,  30  ss. 

Hujus  autem  tam  singularis  proprietatis  hanc  reddunt  patres  in  con- 
troversiis  praesertim  cum  donatistis  rationem,  qucd  hisce  sacramentis 
praeter  gratiam  aliquid  conferatur  homini  independens  ab  ejus  disposi- 
tione,  permanens  et  indelebile,  etiamsi  gratia  vel  non  recepta  vel  iterum 
amissa  (uerit,  quod  hominem  a  Deo  et  ab  Ecclesia  fugitivum  semper  obliget 
Ghristo  tamquam  ovem,  militem,  ministrum:  quod  imprimatur  animae 
realiter  tamquam  sigillum  et  character,  quo  homo  maneat  consecratus 
et  specialiter  transcriptus  in  jus  Christi  pastoris  atque  imperatoris,  cujus 
characterem  gerit. 

Ad  rem  Augustinus  contra  ep.  Parmeniani  II,  13  n.  29:  »Si  enim 
aliqui  furtim  et  extra  ordinem  in  monetis  publicis  aurum,  vel  argentum,  vel 
aes  percutiendo  signaverint ;  cum  fuerit  deprehensum,  nonne  illis  punitis  aut 
indulgentia  liberatis,  cognitum  regale  signum  thesauris  regalibus  congeretur? 
Aut  si  quisquam,  sive  desertor,  sive  qui  nunquam  omnino  militavit,  nota  mili- 
tari  privatum  aliquem  signet;  nonne  ubi  fuerit  deprehensus  illo  signatus,  pro 
desertore  punitur,  et  eo  gravius,  quo  probari  potuerit  nunquam  omnino  mili- 
tasse,  simul  secum  punito,  si  eum  prodiderit,  audacissimo  signatore?  Aut  si 
forte  illum  militiae  characterem  in  corpore  suo  non  militans  pavidus  exhor- 
ruerit,  et  ad  clementiam  imperatoris  confugerit,  ac  prece  fusaet  impetratajam 
venia  militare  jam  coeperit;  numquid  homine  liberato  atque  correcto  character 
ille  repetitur,  ac  non  potius  agnitus  approbatur?  An  forte  minus  haerent  sa- 
cramenta  christiana,  quam  corporalis  haec  nota,  cum  videamus  nec  apostatas 
carere  baptismate,  quibus  utique  per  poenitentiam  redeuntibus  non  restituitur, 
et  ideo  amitti  non  posse  judicatur?«  Cf.  etiam  ep.  185  n.  23  et  43;  serm. 
296  n.  6;  serm.  ad  Ecclesiae  caesar.  plebem  n.  2;  tract.  5  in  Joan.  n.  6 ;  tr.  6 
n.  1  5  s.  etc.  Et  revera  nullam  aliam  magis  congruam  reddi  posse  rationem 
praeter  id,  quod  dicimus  characterem,  quare  haec  sacramenta  iterare  non  liceat, 
probant  irriti  protestantium  conatus  aliam  assignandi.  Quas  enim  ipsi  excogi- 
tarunt  causas,  vel  insufficientes  vel  ineptae  sunt,  ut  ostendunt  Bellarm^nus 

II,  22  et  Gotti  theologiae  III  tr.  4  q.  5  dub.  1  §  1. 

271.  Scholion.  Ratio,  cur  tria  haec  sacramenta  repeti  nequeant,  potest 
esse  vel  sola  voluntas  et  praeceptum  Dei  vel  ipsa  natura,  qua  »christiani  bap- 
tismi  sacramentum  etiam  apud  haereticos  valet  et  sufficit  ad  consecrationem, 
quamvis  ad  vitae  aeternae  participationem  non  sufficiat :  quae  consecratio  reum 
quidem  facit  haereticum  extra  Domini  gregem  habentem  dominicum  characte- 

rem,  corrigendum  tamen  admonet  sana  doctrina,  non  iterum  similiter  conse- 
crandum1).*  Quare  hae  duae  propositiones :  Haec  sacramenta  repeti  nequeunt; 
ergo  imprimunt  characterem,  si  spectantur  absolute  et  abstracte,  non  ita  nec- 
tuntur,  ut  secunda  intelligatur  necessario  sequi  ex  priori.  At  si  spectantur, 
ut  nobis  ex  traditione  innotescunt,  prior  propositio  ita  enunciari  debet :  Haec 
sacramenta  ex  sua  natura  propter  ontologicam  consecrationem,  quam  produ- 
cunt  indelebilem,  repeti  non  possunt.  Quod  si  ita  enuncietur,  ex  ea  legitime 
infertur:  Ergo  imprimunt  characterem ;  haec  enim  conclusio  implicite  in  ea 
continetur.    Cf.  Franzelin  th.  12. 

272.  3.  Patrum  effata  de  charactere  disserentium2),  inter  quos  emi- 
nent  s.  Augustinus  etCyrillus  hierosol.,  ad  quaedam  revocabimus 
capita.  Docent  patres  a.  sacramentis  hisce  imprimi  fidelibus  s  i  g  i  1 1  u  m, 
signum,  signaculum,  characterem. 

Ita  Ambrosius  de  Spir.  s.  1.  1  c.  6 :  »Signati  igitur  Spiritu  sancto  a 
Deo  sumus.  Sicut  enim  Christo  morimur,  ut  renascamur,  ita  et'am  Spiritu 
sancto  signamur,  ut  splendorem  atque  imaginem  ejus  et  gratiam  tenere  pos- 
simus,  quod  est  utique  spiritale  signaculum.  Nam  etsi  specie  signamur  in  cor- 
pore,  veritate  tamen  in  corde  signamur,  ut  Spiritus  sanctus  exprimat  in  nobis 
imaginis  coelestis  effigiem.  * 

b.  Signum  illud  diserte  distinguunt  tum  a  ritu  externo  sacramenti 
tum  a  gratia  sanctificante  sacramento  infusa ;  quod  toties  significant,  quo- 
ties  affirmant  sacramenta  haec  manere  etiam  in  pessimis. 

Ita  Augustinus  serm.  8  (Migne  t.  46)  n.  2 :  ^Baptizatus  in  Eccle3ia 
si  fuerit  desertor  Ecclesiae,  sanctitate  vitae  carebit,   sacramenti  signaculo  non 


!)  S.  A  u  g  u  s  t  i  n  u  s  ep.  98  n.  5.  Cf.  conc.  trid.  sess.  7  can.  9  (n.  270) ;  T  h  o- 
m  a  s  3  p.  q.  66  a.  9  ;  Bonaveatura  Breviloq.  p.  6%  6.  —  Ceterum  vel  cordatiores 
protestantes,  qui  in  plerisque  doctrinae  capitibus  plurimum  recedunt  ab  extremis 
(et  hinc  saepe  absurdis)  opinionibus,  in  quas  praeceps  novandipruritus  adegit  auc- 
tores  reformationis  sec.  XVI.,  jam  accedunt  plus  minus  ad  doctrinam  catholicam. 
Ita  Leibnitius  system.  theol.  p.  204  ed.  mogunt.  a.  1825  et  Marheinecke 
Christl.  Symbolik  oderhistorisch-kritische  und  dogmatisch-comparative  Darstellung 
des  katholischen,  lutherischen,  reformirten  und  socinianischen  Lehrbegriffes  p.  1 1.  3 
das  System  des  Katholicismus  c  4,  qui  ita  scribit :  „Keinem  Ausspruche  des  Christen- 
thumes  zuwider,  vielmehr  dem  Geiste  desselben  ganz  angemessen  ist  eine  solche 
Lehre,  welche  dieses  als  den  Hauptgrund  anfiihrte,  weswegen  Taufe,  Confirmatioii 
und  Ordi  iation  nicht  wiederholt  werden  konnen,  weil  sie  einmal  fiir  immer  auf 
eine  hochst  religiose  Weise  weihen  :  welche  Weihung  der  Seele  eine  durchaus  neue 
Verfassung  mittheilt,  welche  nie  wieder  verschwindet,  welche  dem  also  Geweihten 
in  ihren  Folgen  nachhangt,  weil  sie  auf  dem  Grund  seines  tiefsten  religiosen  Lebens 
ruht  und  in  das  Princip  seines  geistigen  Daseins  selbst  iibergegangen,  gleichsam  an 
dieses  geheftet  ist." 

2)  Cf.  G  e  r  b  e  r  t  de  selectu  theologico  circa  effectus  sacramentorum  c.  8  ss. ; 
Lorinser  de  sacramentali  charactere  commentatio  ;  T r  o m  b e  1 1  i  de  baptisruo 
t.  5  diss.  15  p  3  q.  3  c.  1 ;  et  de  confirmatione  t.  I  diss.  4  s.  2  c.  1  ;  Stanonik  KL. 
III,  65 — 71,  qui  valde  bene  de  charactere  disputat.  Ex  his  autem  patebit,  quam 
inscite  protestantes  contendant,  Innocentii  III.  auctoritate  doctrinam  de  cha- 
ractere  primum  fuisse  in  Ecclesiam  introductam. 

oarebit  .  .  .  sicut  desertor  militiae  caret  legitima  societate,  non  caret  regio 
charactere. (<  —  Cyrillus  hieros.  in  suis  catechesibus  saltem  quaterdecies 
sigilli  in  baptismo  et  confirmatione  impressi  mentionem  facit,  ac  fere  ubique 
hoc  sigillum  satis  clare  a  ritu  distinguit  externo.  In  procatech.  n.  1 6  illud  re- 
censet  inter  baptismi  effectus ;  n.  1  7  ipsum  dicit  indelebile  in  secula;  catech.  17 
n.  26  docet  illud  impertiri  animae;  cat.  3  n.  4  statuit:  »Uti  corpus  aqua 
mundat,  ita  animam  obsignat  Spiritus.^ 

c.  Docent  hujus  characteris  esse  signatos  secernere  a  non  signatis, 
ut  agnoscantur  ab  angelis,  timeantur  a  daemonibus. 

»In  acie,  inquit  s.  Basilius  hom.  13  de  bapt.  n.  4  (cf.  et  n.  2),  duces 
tesseram  tribuunt  sub  se  militantibus,  ut  et  amici  facile  se  invicem  inclament, 
et  si  in  conflictu  fuerint  cum  hostibus  commixti  queant  citra  confusionem  se- 
jungi.  Agnoscet  te  nemo,  nosterne  sis  an  hostium,  nisi  mysticis  signis  affini- 
tatem  ostenderis,  nisi  signatum  sit  super  te  lumen  vultus  Domini.  Quomodo 
angelus  vindicabit  te?  quomodo  eripiat  ex  hostibus,  nisi  agnoverit  signaculum  ? 
Quomodo  dicturus  es  tu:  Dei  sum,  si  notas  et  insignia  non  exhibeas?  An 
ignoras  exterminatorem  domus  signatas  praeteriisse,  in  his  vero,  quae  signatae 
non  erant,  primogenita  occidisse  (Ex.  12,  12  ss.)?  Thesaurus  non  obsignatus 
diripi  a  furibus  facile  potest:  ovi  signo  carenti  tuto  struuntur  insidiae.  *  — 
Cyrillus  cat.  17  n.  36  et  cat.  1  n.  3 :  »Non  dat  (Deus)  sancta  canibus.  Sed 
ubi  probam  conscientiam  videt,  illic  salutare  et  admirabile  sigillum  confert, 
quod  contremiscunt  daemones  et  agnoscunt  angeli;  ita  ut  illi  quidem  fugitent 
abacti,  hi  vero  ut  cognatum  et  familiare  circumplectantur.  His  ergo,  qui  spi- 
rituale  illud  ac  salutare  sigillum  suscipiunt,  opus  est,  ut  proprium  quoque 
studium  adhibeant.*  Loquitur  autem  hic  de  charactere  plene  spectato,  qua- 
tenus  gratiam  adnexam  habet  (n.  277°).  —  Grregorius  naz.  or.  40  n.  4 
varia  baptismi  nomina  recensens  testatur  illum  dici  etiam  »  sigillum,  quia  con- 
servatio  est  ac  dominationis  obsignatio.  Huic  gratulantur  coeli,  hunc  angeli 
propter  splendoris  cognationem  celebrant;  hic  beatitudinis  illius  imaginem  gerit.  * 

d.  Patres  characterem  passim  cum  tessera  ab  imperatore  militibus 
imposita  vel  cum  signo  ovibus  a  pastore  impresso  conferunt. 

Haec  comparatio  frequens  est  apud  s.  Augustinum.  Ita  contra  Cresco- 
nium  scribit  I,  30  n.  35:  ^Neque  propterea,  inquit,  mutandus  est  regius  cha- 
racter  in  homine,  si  erroris  sui  veniam  et  militandi  ordinem  a  rege  impetravit, 
quia  eundem  characterem,  quo  sibi  satellites  congregaret,  desertor  infixit:  aut 
propterea  signa  mutanda  sunt  ovibus,  cum  dominico  gregi  sociantur,  quia  eis 
dominicum  signum  fugitivus  servus  impressit. «  Quod  ita  confirmat:  ^Circum- 
cisionem  certe  praeputii  in  figura  futuri  baptismi  Christi  ab  antiquis  obser- 
vatam  esse  negare,  ut  arbitror,  non  audetis.  Numquid  apud  samaritanos  cir- 
cumcisus,  si  fieri  tum  vellet  judaeus,  posset  iterum  circumcidi?  Nonne  illius 
hominis  error  corrigeretur,  signaculum  autem  fidei  agnitum  probaretur?*  — 
Ad  rem  quoque  Chrysostomus  hom.  30  inGen. :  »Sicut  illos  circumcisionis 
signum  divisit  a  reliquis  gentibus  et  ostendit  illorum  ad  Dominum  familiari- 
tatem :  eodem  modo  in  nobis  circumcisio,  quae  per  baptismum  fit,  accuratiorem 
in  nobis  distinctionem  constituit  et  separationem  fidelium  a  non  fidelibus.  * 
Quibuscum  cf.  hom.  3  in  2.  Cor.  n.  7  ;  hom.  2  in  ep.  ad  Eph.  1,12,  ubi  ait: 
»Charactere  nos  insignivit  Deus  .  .  .  signati  etiam  sunt  israelitae,  sed  circum- 

cisionis  nota,  ut  pecora;  sed  nos  ut  filii  signati  sumus  Spiritu  sancto. «    Epi- 
phanius  haer.  5  n.  16. 

e.  Quando  igitur  patres  priorum  trium  seculorum  sacramenta  haec 
vocant  sigillum1),  signaculum  salutare  etc,  ea  testimonia  intelligi  de- 
bent  secundum  declarationis  patrum  sec.  IV.  et  V.,  quorum  doctrina  mani- 
feste  est  continuatio  doctrinae  aetatispraecedentisejusquelegitimainter- 
pretatio :  hinc  et  illis  insinuatur  characteris  impressio. 

273.  4r.  Expendantur  2.  Cor.  1,  21:  Qui  autem  confirmat  nos  vobis- 
cum  in  Christo,  et  qui  unxit  nos  Deus :  qui  et  signavit  (6  %ax  acppafiaau.svo?) 
nos,  et  dedit  pignus  Spiritus  incordibus  nostris;  Eph.  1, 13:  In  quo  (verbo 
veritatis)  et  credentes  signati  estis  (sa<ppa7io\b]Te)  Spiritu  promissionis 
sancto ;  4,  30.:  Nolite  contristare  Spiritum  sanctum  Dei,  in  quo  signati 
estis  (lo<p paYtafl-Tjts)  in  diem  redemptionis ;  in  quibus  textibus  praeter  gra- 
tiam  et  sancti  Spiritus  communicationem  (quae  in  primis  effectus  est 
trium  illorum  sacramentorum),  distincte  obsignationis  seu  sigilli  fit  mentio. 
Quare  haec  testimonia  possunt  saltem  intelligi  de  characteris  alicujus 
impressione.  Gollata  vero  phraseologia  ecclesiastica  de  tribus  sacramen- 
tis  perspicue  innotescit,  eam  ex  hisce  Pauli  verbis  esse  desumptam  et  ad 
ejus  loquendi  rationem  expressam.  Hinc  ex  phraseologia  ecclesiastica 
praesto  est  canon  externus  hermeneuticus,  eujus  ope  commemorata  ora- 
cula  rite  enarrentur.  Etsi  ergo  ex  Scripturae  verbis,  adhibitis  solis  cano- 
nibus  interpretationis  grammaticis,  doctrina  de  characteris  impressione 
nequit  evinci,  satis  tamen  probabiliter  colligitur,  eam  doctrinam  in  divinis 
literis  insinuari  et  contineri,  si  interpretatio  ad  normam  intellectus  catho- 
lici  dirigatur,  quem  esse  canonem  interpretationis  principem  alibi  de- 
monstravimus  (t.  I.  n.  126);  eoque  magis,quod  huic  interpretationi  nullus 
prorsus  canon  hermeneuticus  internus  adversetur2). 

274.  Corollarium.  A  charactere  objectivo,  qui  animae  imprimitur, 
potest  metonymice  sacramentum  denominari  character,  sigillum,  sensu  scil. 
activo  et  causali:  sicut  et  sigillum  significatione  tam  passiva  quam  activa 
adhiberi  solet.  Quo  sensu  patres  quandoque  baptismum,  et  hujus  etiam  for- 
niam,  qua  conficitur,  characterem  appellant.  Quocirca  nihil  conficiunt  pro- 
testantes,  dum  pluribus  allatis  Augustini  effatis  inferunt,  s.  doctorem 
ipsum  baptismum  vel  hujus  formam  vocare  characterem,  quod  ultro  concedi- 
mus.  Sed  quaeritur,  quare  baptismum  appellaverit  characterem  etc.  Atqui 
apellationis  rationem  ipse  aperit  tot  aliis  in  locis,  ubi  manifesto  docet,  vi 
baptismi  imprimi  et  inhaerere  animae  baptizati  characterem.    Ergo  et  ipsum 


')  Ita  C  y  p  r  i  a  n  u  s  ep.  78  ad  Jubajanum ;  1.  1  testimoniorum  c  8 ;  T  e  r  t  u  1- 
I  ia  nus  de  idol.  c.  19;  de  bapt.  c.  13;  Cornelius  ep.  ad  Fabianum  (cf.  infra  in 
annot.  ad  n.  319) ;  H  e  r  m  a  s  1.  3  similit.  8  n.  6 ;  similit.  9  n.  6.  7. 

8)  Fatemur  tamen,  non  deesse  interpretes  etiam  catholicos,  qui  haec  testi- 
monia  aliter  quam  de  charactere  interpretentur.   Cf.  Pesch  VI,  182. 

baptismum  et  formam  baptismi  sensu  activo  et  causali  potuit  vocare  characte- 
rem.  Quae  animadversio  prae  oculis  habeatur  ad  explicandum  textum  non- 
nihil  difficilem,  qui  legitur  in  ejus  serm.  ad  caesariensis  ecclesiae  plebem  n.  2. 

275iJam  inquiramus  in  rationem  et  naturam  characteris  sacramen- 
talis.  Statuimus  1.  cbaracterem  esse  entitatem  seu  qualitatem  quan- 
dam  realem,  quae  animam  ipsam  afficit,  non  relationem  tantum  rationis 
et  denominationem  mere  moralemetexternamutestdoctoratus, veldepu- 
tationem  ad  sacras  actiones,  ut  opinatur  Durandus,  vel  respectum 
realem  extrinsecus  animae  advenientem  causatum  a  Deo  in  susceptione 
sacramenti  initerabilis,  ut  censet  Scotus  in  4.  Sent.  d.  6  q.  10. 

Hoc  saltem  post  concilium  trid.  adeo  est  certum  theologis,  ut  temera- 
rium  foret  id  negare :  quod  comprobant  a.  singula  fere  verba,  quibus  concilium 
characterem  1.  c.  describit.  Dicit  illum  signum,  et  quidem  spirituale  et 
indelebile  auimaeque  impressum,  quae  praedicata  de  mera  relatione  vel 
denominatione  externa  valde  improprie  affirmantur.  Id  probant  b.  patrum  ef- 
fata,  similitudines,  quibus  characterem  describunt;  munera,  quae  ei  tribuunt, 
n.  27  2;  probat  C.  theologorum  scholae  consensus;  suadet  d.  et  illud,  quod 
Deus  sit  ens  maxime  reale,  cujus  operationes  realia  relinquunt  vestigia,  ut 
patet  ex  ejus  amore,  quo  nos  gratos  habet,  ex  justificatione,  adoptione,  quae 
sine  gratiae  habitualis  animae  inhaerentis  eamque  penitus  innovantis  infusione 
non  fiunt. 

2.  Characterem  esse  qualitatem'supernaturalem,  patet  ex  ejus 
causa  supernaturali  et  ex  connexione,  quam  habet  cum  gratia. 

3.  Eum  consistere  in  quadam  consecratione  permanente  a  gra- 
tia  distincta,  passim  docet  Augustinus.  Ita  disserens  de  sacramentis 
baptismi  et  ordinis:  »Utrumque  sacramentum  est,  inquit  contra  ep.  Par- 
men  II,  13  n.  28,  et  quadam  consecratione  utrumque  homini  datur:  illud 
cum  baptizatur,  istud  cum  ordinatur;  ideoque  in  catholica  utrumque  non 
licet  iterari;«  et  de  bapt.  IV,  21  n.  29:  »Usque  adeo  nemo  debet  in  quo- 
libet  profectu  interioris  hominis,  si  forte  ante  baptismum  usque  ad  spiri- 
tualem  intellectum  pio  corde  profecerit,  contemnere  sacramentum,  quod 
ministrorum  opere  corporaliter  adhibetur,  sed  per  hocDeushominiscon- 
secrationem  spiritualiter  operatur.« 

Quam  consecrationem  patres  alii  aliis  describunt  verbis,  ut  cum  docent 
(n.  272)  charactere  nos  addici  Christi  familiae;  illum  esse  ornamentum  coe- 
leste,  quo  agnoscamur  ut  pertinentes  ad  familiam  Dei;  imaginem  et  confor- 
mationem  ad  Dominum.  Ita  jam  Theodotus  auctor  vetustissimus  apud  Cle- 
mentem  alex.  (tp.  a.  217)  inExcerptis  n.  86:  »CumDomino  numisma  fuerit 
oblatum,  dixit  ille,  non  cujus  illud  juris  est,  sed,  cujus  est  imago  ac  super- 
scriptio  (Matth.  22,  20)?  Caesaris,  ut  cujus  esset,  illi  daretur.  Sic  etiam  fidelis. 
Dei  nomen  per  Christum  sibi  superscriptum  habet,  Spiritum  autem  ut  ima- 
ginem.  Quin  et  muta  animalia  per  signaculum  Oatenduut,  cujus  unumquodque 
pecus  sit,  atque  ex  signo  hoc  vindicantur.  Sic  etiam  anima,  quae  fidelis  est 
quaeque  sigillum  veritatis  accepit,   stigmata  Christi  secum  portat.*  —  Cy- 

rillus  alex.  in  Luc.  2,  22:  »Sicuti  circumcisus  in  Dei  populum  per  id  sig- 
nuin  olim  cooptabatur,  sic  baptizatus  Christo  in  se  sigilli  instar  recepto  inter 
filios  Dei  adscribitur. €  —  Et  forte  huc  spectant  verba  Gregorii  naz.  or.  40 
n.  10:  »Dic  signaculo  fretus  (diabolo  tentatori):  Ipse  quoque  imago  Dei  sum; 
nondum  ut  tu  a  superna  gloria  propter  superbiam  dejectus  sum ;  Christo  in- 
dutus  sum ;  Christum  mihi  per  baptismum  vindicavi,  tu  me  ipse  adora.  * 

2764 4.  Porro  in  Christi  familia  triplex  ordinum  distinctio  conside- 
rari  potest,  cui  tres  respondent  characteres  distincti.  Sicut  enim  Christus 
est  rex,  propheta  et  sacerdos :  ita  pro  triplici  hoc  munere  respondet  in 
mystico  ejus  corpore  triplex  fidelium  status,  subditorum  simpliciter, 
certantium  bonum  certamen  pro  fide,  et  ministrantium  in  myste- 
riis  et  charismatibus  redemptionis :  atque  ideo  triplex  est  character  et 
triplex  consecratio  per  sacramentum,  fidelium  scil.,  coniirmatorum  et  sa- 
cerdotum.  Qua  consecratione  configurantur  et  conformantur  Christo  regi, 
prophetae,  sacerdoti,  ut  apta  reddantur  membra  in  ejusdem  corpore  my- 
stico  atque  participes  functionum  sacerdotalium  capitis  passive  et  active 
ad  cultum  Dei :  sicut  in  cOrpore  humano  membra  vi  suae  configurationis 
et  structurae  specialis  et  propriae  apta  redduntur  organa  ad  percipiendum 
influxum  vitae  exserendasque  animae  vires;  quam  si  non  haberent, 
nunquam  informarentur  ab  anima  ejusque  subservirent  activitati. 

Charactere  nos  configurari  Christo,  qui  est  secundum  s.  Paulum  Hebr.  1,  3 
figura  substantiae  ejus  (Patris)  yapaXTYjp  ttjc  vnzo^za.^Bidq  aoToO,  ratione  mu- 
neris  (non  ratione  naturae,  cui  magis  assimilamur  gratia  sanctificante 
n.  186),  saepe  inculcat  doctor  angelicus,  ut  3^j)^q.  63  a.  3  ad  2:  »Character 
.secundum  propriam  rationem  characteris  est  signum  configurativum  alicui 
principali,  apud  quem  residet  auctoritas  ejus,  ad  quod  aliquis  deputatur:  sicut 
milites,  qui  deputantur  ad  pugnam,  insigniuntur  signo  ducis,  quo  quodam- 
modo  ei  configurantur.  Et  hoc  modoilli,  qui  deputantur  ad  cultum  christianum, 
cujus  auctor  est  Christus,  characterem  accipiunt,  quo  Christo  configurantur. 
Unde  proprie  est  character  Christi.  *  Cf.  q.  63  a.  1  ad  2  ;  in  4  d.  q.  1  a.  1  ad  3 ; 
a.  2  q.  2.  Plenius  hanc  consecrationem,  relationem  ad  Christum  et  conforma- 
tionem  explicat  Stentrup  (de  sacr.  in  gen.  th.  19  mscr.).  »Relatio,  qua  per 
characterem  ad  Christum  referimur,  monstrat,  ipso  nos  ontologice  consecrari, 
ut  functionum,  quas  Christus  Caput  divino-humanum  exercet,  participes  simus. 
Culmen  autem  et  centrumharum  functionum  est  sacerdotium  Christi,  quo  hinc 
creaturae  gratia  obtinetur,  inde  Deo  cultus  infinitus  praestatur.  Charactere 
proinde  destinationem  adipiscimur,  ut  secundum  utrumque  hunc  respectum 
sacerdotii  Christi  participes  simus.  Sub  primo  respectu  ipsius  participes  esse 
possumus  vel  passive  vel  active;  passive  quidem,  quum  functionis  Christi 
Capitis,  quam  in  sacramentis  exercet,  effectum  in  nos  recipimus,  quod  fieri 
nequit,  nisi  baptismo  characterem  membri  corporis  Christi  acceperimus,  quum 
sacramenta  instar  venarum  corporis  Christi  inystici  sint,  ideoque  receptionem 
in   ejus   organismum   supponant1);   active   vero,   quum   ejusdem  functionis 

l)  S.  Thomas  in  4.  dist.  24  q.  1  a.  2  sol.  ad  qcl.  3 :    „Nihil  potest  aliquid  re- 
cipere,  cujus  receptivam  potentiam  nonhabet.  Per  characterem  autem  baptismalem 

Christi  organum  et  instrumentum  constituimur.  Sub  altero  respectu  sacerdotii 
Christi  in  primis  et  maxime  participes  sunt,  quibus  character  ministrorum 
Christi  impressus  est,  ac  potestas  sacrificium  Christi  conficiendi  et  ofFerendi 
facta  est:  tum  altero  propemodum  loco  ceteri  quoque  omnes,  ut  quibus  charac- 
tere  membrorum  Christi  datum  est  idem  sacrificium  non  quidem  conficere, 
attamen  ut  vere  ipsis  proprium  offerre.  Per  utrumque  autem  characterem 
destinatio  oritur,  ut  qui  insigniti  ipso  sunt,  semetipsos  Deo  in  holocaustum 
offerant.  *  Huic  principio  characterem  natura  sua  esse  signum  potestatis  sacra 
vel  agendi  vel  recipiendi,  atque  aliqualem  sacerdotii  Christi  participationem, 
innititurscientifica  characteris  declaratio  apud  s.  Thomam  3.  p.  q.  63,  qui  a. 
3.  statuit,  »  sacramentales  characteres  nihil  aliud  esse  quam  quasdam  partici- 
pationes  sacerdotii  Christi  ab  ipso  Christo  (gradu  tamen  diverso)  derivatas ; * 
ideoque  nonnisi  in  iis  sacramentis  imprimitur  character,  quae  aliquam  novam 
conferunt  deputationem,  potentiam  seu  idoneitatem  spiritualem  sive  activam 
sive  passivam,  ut  quis  valide  vel  saltem  ex  officio  excercere  possit  actionem 
sacram.  Hinc  etiam  in  Christo  non  est  character,  quia  in  ipso  est  sacerdotii 
plenitudo,  non  participatio  tantum  aliqua. 

277A5.  Quapropter  character  signum  quidem  est  a.  distincti  vum , 
non  tam*  logicum,  arbitrarium,  ex  divina  institutione  tantum,  quam  potius 
b.  entitativum  et  ex  sua  natura,  quia  ex  dictis  C.  Christo  confi_gjira- 
tivum,  qua  ratione  similitudo  filii  signum  est  originis  suae  a  patre;  hinc 
(1.  est  signum  constituti vum  et  dignificativum,  et  e.  dispositivum, 
qua  ratione  ipsa  membrorum  configuratio  ea  apta  reddit  ad  influxum  capitis 
seu  animae  recipiendum  ejusque  virtutem  exserendam:  neque  enim  quaelibet 
membri  configuratio  sufficit,  ut  ab  anima  informetur  vel  ejusdem  sit  organum 
ad  suas  functiones  exercendas;  est  signum  f.  obligativum  seu  consecra- 
tivum  repraesentans  hominem  sub  determinato  aliquo  respectu  Christo  devo- 
tum,  consecratum,  obligatum  et  ad  eum  speciali  titulo  spectantem.  Huc  forte 
referri  possunt  verba,  quae  Augustinus  ep.  34  n.  3  tribuit  catholico  ad 
donatistas  deficienti :  »Vadam  mihi  ad  eos,  qui  noverunt  exsufflare  gratiam, 
in  qua  illi  (Ecclesiae)  natus  sum;  destruere  formam,  quam  in  utero  ejus  ac- 
cepi. €  Et  quia  character  est  signum  obligativum,  quo  Christo  obligamur  est 
g.  alio  sensu  obligativum,  quo  obligamur,  ut  vitam  tanto  capite,  duce,  do- 
mino  dignam  ducamus,  quemadmodum  vestis  famularis  (Livree)  est  jugis  mo- 
nitio  pro  farnulo,  ut  nullum  inferat  domino  dedecus.  Cum  ergo  character  tam 
multiplici  sensu  sit  s  i  g  n  u  m ,  facile  solvitur  exceptio,  characterem  esse  plane 
superfluum,  cum  neque  pro  hominibus  habeat  signi  rationem  utpote  invisibilis, 
neque  pro  Deo  vel  angelis,  cum  neque  Deus  neque  angeli  indigeant  signo.  — 
Resp.  tunc  forte  characterem  fore  superfluum,  sit  esset  signum  tantum  con- 
ventionale,  arbitrarium,   ex  mera  institutione1) :  non  vero  si  est  signum 

efficitur  homo  receptivus  aliorum  sacramentorum  :  unde  qui  characterem  non  habet. 
nullum  alterum  sacramentum  suscipere  potest." 

')  Quod  si  ratio  habeatur  muneris  tantum  distinguendi,  ita  ad  hanc  difficul- 
tatem  respondet  s.  Thomas  in  4.  d.  4  a.  2  q.  2  ad  2  :  ,,Ad_secundum  dicendum, 
quod  istud  distinctionis  signum  est  et  propter  ipsum  hominem,  qui  suscipit,  qui 
eo  accipit  distinctum  posse  ab  aliis;  et  propter  alios  homines,  qui  eum  admittunt 
ad  spirituales  actiones  ex  consignatione  sacramenti  exteriori  interiorem  perpen- 
dentes ;  et  quoad  Deum,  qui  ejus  actionibus  spiritualibus  efficaciam  praebet." 

entitativum,  constitutivum,  configurativum,  potestativum  et  hinc  consequenter 
distinctivum. 

6.  Character  ergo  ordinem  habet  ad  gratiam,  quatenus  Deus,  quantum 
est  ex  se,  dignitati  et  muneri  spirituali  gratiam  semper  connexam  esse  vult, 
ut  eo  bene,  condigne,  meritorie  fungamur:  ideoque  character  animae  impressus 
dispositio  est  ad  gratiam  sicut  organismus  ad  vitam,  ordinemque  etiam  habet 
et  congruam  reiationem  tum  ad  obtinendaadjutoriainterna,  tum  ad  custodiam 
specialem  bonorum  angelorum  et  ad  arcendas  tentationes  daemonum,  ut  satis 
clare  colligitur  e  patrum  effatis,  qui  characterem  saepe  considerant  in  actuali 
conjunctione  cum  gratia  ac  proinde  plene:  quocirca  loquuntur  de  obsignatione 
per  gratiam.  jjjharacter  directe  quidem  et  propinque,  inquit  s.  Thomas  3- 
p.  q.  63  a.  4  ad  1,  disponit  animam  ad  ea,  quae  sunt  divini  cultus  exsequenda : 
et  quia  haec  idonee  non  fiunt  sino  auxilio  gratiae  (quia  ut  dicitur  Joan.  4,  24  : 
Eos,  qui  adorant  Deum}  in  spiritu  et  veritate  adorare  oportet),  ex  consequenti 
divina  largitas  recipientibus  characterem  largitur  gratiam,  per  quam  digne  im- 
pleant  ea,  ad  quae  deputantur. «  Huc  referri  possunt,  quae  scribunt  Ambro- 
sius  (sup.  n.  272a)  etCornelius  ad  Fabiaoum  de  Novatiano  (XVII,  1  3 1) : 
»  Sed  neque  postquam  liberatus  est  a  morbo,  reliqua  percepit,  quae  juxta  eccle- 
siasticam  regulam  percipi  debent:  neque  ab  episcopo  consignatus  est.  Hoc 
autem  signaculo  minime  percepto,  quo  tandem  modo  Spiritum  sanctum  potuit 
accipere ')  ?  « 

7.  Subjectum  characteris  juxta  verba  conc.  tridentini  (n.  270)  neque 
voluntas  est,  neque  intellectus,  sed  ipsa  anima :  cui  ille  non  mere  extrin- 
secus  adhaeret,  sed  quam  intrinsecus  afficit  et  Ghristo  coaptat. 

8.  Circa  characteris  perpetuitatem  saltem definitum est, charac- 
terem  semel  receptum  in  hac  vita  amitti  non  posse :  theologorum  vero 
sententia  est  communis  eaque  patrum  conciliorumque  locutionibus  om- 
nino  conformis,  quam  respuere  non  licet,  eum  permanere  etiam  post  hanc 
vitam  et  quidem,  ut  docet  s.  Thomas  3.  p.  q.  65  a.  5,  »in  bonis  ad  eorum 
gloriam  et  in  malis  ad  eorum  confusionem :  sicut  etiam  militaris  character 
remanet  in  militibus  post  adeptam  victoriam :  et  in  his,  qui  vicerunt,  ad 
gloriam,  et  in  his,  qui  sunt  victi,  ad  poenam.«   Cf.  Lugo  d.  6  n.  66  s. 

278.  Scholion  I.  De  sacramentis  V.  T.  —  Iis  declaratis,  quae  ad 
sacramentorum  novae  Legis  virtutem  et  effectus  pertinent,  jam  facile  di- 
rimitur  quaestio  de  differentia  sacramentorum  N.  L.  a  sacramentis 
veteris  Legis.   Initio  quidem  tenendum  est: 


*)  Cf.  0  s  w  a  1  d  Die  dogmat.  Lehre  von  den  h.  Sacramenten  p.  7  c.  2,  qui  n.  3 
occasione  verborum  Pauli  ut  resuscites  gratiam  2.  Tim.  1 , 6  notat :  „Liegt  nicht  darin, 
dass,  wenn  auch  die  Gnade  der  Weihe  selbst  sich  mindern  und  erloschen  sollte, 
dennoch  ein  Substrat  derselben  bleibt,  das  stets  vorhanden,  nur  wieder  erweckt  zu 
werden  braucht  ?  Das  ware  dann  der  Charakter."  Cf.  F  r  a  n  z  el  i  n  th.  13  ;  L  i  n  g  e  n  s 
Die  innere  Schonheit  des  Christenth.  p.  2  s.  2  §  1  pag.  94  ss. ;  prae  primis  Schee- 
ben  Mysterien  des  Christenth.  §  84.  Aliorum  theologorum  scholae  doctrinam  apud 
Schazler  Lehre  von  der  Wirks.  der  Sacr.  §  17  s. 

1.  sacramenta  N.  L.  differre  eo  discrimine  a  sacramentis  V.  L..  quo 
discrimine  differt  ab  invicem  utrumque  testamentum.  Distingui  antem  de- 
bet in toto  vetere Testamento  oeconomia  spiritualis  pertinens  ad  omnes 
gentes,  cum  ipsa  origine  humani  generis  inchoata,  per  Christum  vero  con- 
summata ;  et  oeconomia  t  e  m  p  o  r  a  r  i  a,  particularis,  restricta  ad  populum 
Israel,  mosaica,  quae  tota erat  prophetica seu  potius  typica:  namomnia 
in  figura  contingebant  illis  1.  Cor.  10",  11 :  cujus  promissio  erat  hereditas 
terrena,  terra  lacte  et  melle  manans,  et  sanctificatio  haereditati  respon- 
dens,  externa  scil.  legalis,  et,  ut  Paulus  ait  Hebr.  9, 13,  emundatio  carnis, 
ita  tamen,  ut  hereditas  et  sanctificatio  figura  essent  atque  realis  prophetia 
hereditatis  et  sanctificationis  conferendae  per  magnum  sacerdotem  N.  T. 
Huic  ergo  rationi  veteris  oeconomiae  seu  Testamenti  propriae  responde- 
bat  propria  rituum  et  sacramentorum  ratio.  Erant  quippe  signa  demon- 
strativa  et causae justitiae  1  e g ali s  et per  hanc signa prophetica  Salvatoris 
venturi  sanctitatisque  verae  per  ipsum  conferendae,  non  autem  erant  cau- 
sae  gratiae  collatae.  Contra  vero  sacramentaN.  T.  sunt  a.  signa  demon- 
s  t  r  a  t  i  v  a  gratiae ;  b.  signa  p  r  a  c  t i  c  a,  quae  efficiunt,  quod  demonstrant; 
c.  commemorativa  passionis  Christi,  hujus  virtute  efficacia;  d.  pro- 
gnostica  vitae  aeternae,  ad  quam  jus  conferunt. 

Hoc  discrimen  probatur  praeterea  ex  instructione  Eugenii  IV.  pro  ar- 
menis,  in  qua  legirnus :  »Ilja  (sacrarnenta  V.  L.)  non  eausabant  gratiam,  sed 
eam  solum  per  passionem  Christi  dandam  esse  figurabant:  baec  vero  nostra  et 
continent  gratiam  et  ipsam  digne  suscipientibus  conferunt1).^  —  Hinc  Augu- 
stinus  in  Ps.  73  n.  2:  »Lex  per  Moysen  data  est,  gratia  et  veritas  per  J. 
Christum  facta  est.  Si  enim  discernimus  duo  Testamenta  vetus  et  novum,  non 
sunt  eadem  sacramenta,  nec  eadem  promissa,  eadem  tamen  pleraque  praecepta 
.  .  .  Sacramenta  non  eadem,  quia  alia  sunt  sacramenta  dantia  salutem,  alia 
promittentia  Salvatorem.  Mutata  sunt  sacramenta,  facta  sunt  faciliora,  pau- 
ciora,  salubriora,  feliciora.*  Quapropter  Paulus  ritus,  ideoque  et  sacramenta 
mosaica,  vocat  exemplar  et  umbram  Hebr.  8,5;  10,1;  parabolam  9,  9 ;  in~ 
firma  et  egena  elementa  Gal.  4,  9. —  Quod  praeclare  expressit  Bruno  astensis 
hom.  in  sabb.  post  dom.  1  Quadr.,  qui  distinguens  secundum  Hebr.  9  tria  ta- 
bernacula  ita  disserit:  ^Primum  igitur  tabernaculum  est  synagoga,  secundum 
Ecclesia,  tertium  coelum:  primum  in  umbra  fuit  et  figura,  secundum  in  figura 
est  et  veritate,  tertium  in  veritate  sola;  in  primo  ostenditur  vita,  in  se- 
cundo  datur,  in  tertio  possidetur:  non  enim  sacramenta  Ecclesiae  ut 
sacramenta  synagogae  medicinam  docent  et  ostendunt,  sed  ipsa  potius  sunt 
medicina  et  remissio  peccatorum.*  —  Huc  referri  quoque  potest  illa  distinctio 
Ambrosii  de  officiis  1.  1  c.  48  n.  238  et  in  Ps.  38  n.  25:  »Primum  igitur 
umbra  praecessit,  secuta  est  imago,  erit  veritas;  umbra  in  lege,  imago 


•)  „  Eo  fere  modo,  inquit  Pallavicini  Hist.  conc.  trid.  TX,  4,  quo  plu  viam 
significant  tum  ranae  in  paluclibus  coaxantes,  tumnubes  in  aere  constrictae:  illae 
significant  pluviam  a,  venturis  nubibus  eitundendam  :  hae  vero  pluviam.  qua  ipsae 
gravidae  sunt  et  quam  ipsae  profundent." 

Hurter,  Compend.  theologiae  III.  11.  ed.  16 

vero  in  Evangelio,  veritas  in  coelestibus.  Umbra  Evangelii  et  Ecclesiae  con- 
gregationis  in  lege;  imago  futurae  veritatis  in  Evangelio,  veritas  in  judicio 
Dei.«  Cf.  de  bac  distinctione  Perpetuite  de  la  foi  t.  2  1.  6  c.  10;  s.  Thomas 
1.  2  q.  101  a.  2;  q.  106  a.  4  ad  1  ;  c.  gentes  IV,  57;  Becanus  Anal.  V.  et 
N.  T.  De  habitu  N.  T.  ad  V.  praeclare  disputat  Humbertus  card.  adv.  grae- 
corum  calumnias  n.  38  ss.  Migne  143,  950  ss. ;  Franzelin  th.  2. 

2.  Si  quaeritur,  num  sacramenta  V.  L.  (seposita  interim  quaestione 
de  remedio  naturae  et  circumeisione)  contulerini:  gratiam  ex  opere  o  p  e- 
rato,  negandum  id  omnino  est:  quamvis  non negemus, potuisse  ea prod- 
esse  ad  salutem  ita,  ut  qui  illis  uterentur,  gratiam  consequerentur  ex  opere 
operantis:  nam  sane  excitabant fidem, fovebant spem, poenitentiae spi- 
ritum  atque  fervorem. 

3.  Si  ergo  propria  ratio  generica  sacramenti  in  eo  est,  ut  sit  sancti- 
hcationis  signum,  sine  dubio  univoce  sacramenti  ratio  convenit  tam 
sacramentis  V.  L.  quam  sacramentis  N.  T.,  ita  tamen,  ut  ab  invicem  dif- 
ferant  specie.  Si  autem  propria  ratio  sacramenti  ponitur  in  eo,  quod  sunt 
causae  sanctificationis.  sacramenta  V.  T.  analogice  tantum  sacra- 
menta  appellantur ;  nam  sacramenta  N.  L.  causant  sanctitatem  veram : 
sacramenta  vero  V.  L.  causabant  tantum  verae  sanctitatis  umbram  et 
iiguram,  sanctitatem  scil.  legalem;  illa  faciunt  hominem  sanctum,  haec 
reddebant  eum  tantum  sacrum.  Gf.  s.  Thomas  1.  2  q.  103  a.  2.  Non 
deest  tamen  ratio,  sub  qua  dici  possint  univoce  sacramenta:  nam  etsi 
sanctitas  analogice  tantuni  dicitur  de  sanctitate  legali,  possumus  tamen 
a  sacramentorum  utriusque  T.  effectu  abstrahere  conceptum  univocum  et 
communem  sanctitatis,  qui  significari  potest  nomine  consecrationis 
aut  dedicationis  et  conjunctionis  peculiaris  cum  Deo.  Atqui  sacramentis 
utriusque  Testamenti  ejusmodi  consecratio  respondet.  Utrique  ergo  ritus 
univoce  dici  possunt  sacramenta,  si  sacramenti  nomine  intelligitur  ritus 
sanctitatem  signihcans  et  suo  usu  consecrans  homines. 

J-.Decircumcisionis  virtute  et  ef ficacia,  t  r  e  s  sunt  sententiae.  P  r  i  m  a 
eaque  teste  s.  Thoma  3.  p.  q.  70  a.  4  fere  communis,  affirmat,  circumcisione 
datam  fuisse  gratiam/ex  opere  operato  vel  ex  infallibili  decreto  et  promissione 
divina,  ita  Alexander  halensis,  Bonaventura,  Valentia,  Suarez, 
Pereira  etc.  Praecipuum  fundamentum  est  auctoritas  s.  Augustini,  quem 
plures  scriptores  posteriores  sequuntur,  quique  innititur  in  primis  Gen.  17,  14, 
et  auctoritas  Innocentii  III.,  qui  affirmat,  baptismum  circumcisioni  succes- 
sisse.  —  Sententia  altera  est  plane  contraria,  negat  enim  circumcisione  col- 
latam  fuisse  gratiam  ex  opere  operato,  quam  tuentur  Bellarminus,  Canus, 
Vasquez  et,  ut  videtur,  Thomas  3.  p.  q.  62  a.  6  ad  3;  q.  70  a.  4.  Provo- 
cant  hi  ad  Scripturae  effata,  quae  generatim  ritus  mosaicos,  non  exclusa  cir- 
cumcisione,  egena  et  infirma  vocat  eiementa :  ad  patres  haud  paucos,  qui  om- 
nem  circumcisioni  abnegant  virtutem  atque  inculcant,  eam  tantum  fuisse  da- 
tam  ad  discernendos  judaeos  a  gentilibus;  ad  concilia  florentinum  et  tri- 
dentinum,   quae  de  omnibus  sacramentis  V.  T.  negant,   quod  gratiam  con- 

tulerint ;  qui  urgent  et  illud,  circumeisionem  potuisse  tanium  applicari 
pueris  etc.  —  T  e  r  t  i  a  sententia  est  media,  quam  ita  enunciat  L  u  g  o  d.  5  s.  3  : 
»Asserimus,  circumcisionem  ex  sua  institutione  nullam  vim  habuisse  justi- 
ficandi  vel  tollendi  peccatum  originale,  sed  solum  fuisse  datam  in  signum  et 
characterem  populi  judaici  ac  fidelis,  ut  docet  secunda  sententia,  quam  aucto- 
ritas  Scripturae,  conciliorum  et  patrum  videtur  omnino  confirmare:  cum  hoc 
tamen  stat,  quod  in  circumcisione  et  per  circumcisionem  parvuli  regulariter 
justificarentur :  quia  remedium  legis  naturae,  quod  applicari  debebat  aliquo 
signo  externo,  quod  esset  protestatio  fidei  internae  de  Christo  venturo  (cf. 
u.  251 2),  regulariter  etiam  applicabatur  per  ipsam  circumcisionem,  ut  una 
et  eadem  actione  duplici  praecepto  satisfieret. «  Utrumque  proinde  verum  est, 
et  caeremonias  Legis  non  excepta  circumcisione  in  se  fuisse  egena  et  infirma 
elementa  Gal.  4,  9,  praesertim  si  considerentur  in  sua  ad  sacramenta  N.  L. 
oppositione  et  tamquam  figurae  atque  umbrae;  et  ^originalem  culpam  remis- 
sarn  fuisse  per  circumcisionis  mysterium,*  ut  ait  Innocentius  III.  cap. 
»Majores*  1.  3  decr.  tit.  42  c.  3.  Huc  refer  verba  S.  Thomae  lect.  2  in  ep.  ad 
Rom.  c.  3:  »Melius  dicendum  est,  quod  circumcisio  ex  ipso  opere  operato  non 
habebat  virtutem  effectivam  neque  quantum  ad  remotionem  culpae,  neque 
quantum  ad  operationem  justitiae,  sed  erat  solummodo  justitiae  signum,  ut 
hic  Apostolus  dicit  (v.  ll):  sed  per  fidem  Christi,  cujus  circumcisio  signum 
erat,  auferebatur  peccatum  originale  et  conferebatur  auxilium  gratiae  ad  recte 
agendum.<,(  Quod  brevius  3.  p.  q.  70  a.  4  ita  expressit,  gratiam  tunc  fuisse 
collatam  »ex  fide  significata,  non  ex  circumcisione  significante  «  i.  e.  non  secun- 
dum  quod  erat  meritoria,  sed  secundum  quod  erat  medium  copulationis  cum 
Christo,  a  quo  est  omnis  sanctificatio.  Cf.  Schmalzl  Die  Sacramente  des  A.  B. 
Eichstadii  1883. 

5.  Si  quaeras,  num  saltem  remedium  naturae  et  circumcisio,  in  hypothesi 
quod  vices  gereret  remedii  naturae,  gratiam  conferrent  ex  opere  operato, 
respondet  Suarez  disp.  10  s.  2:  »Quamvis  suppositis  his,  quae  in  superio- 
ribus  dicta  sunt,  quaestio  haec  videatur  ad  modum  loquendi  pertinere,  nihilo- 
minus  hic  modus  loquendi  magis  probandus  est,  ut  non  simpliciter  asseramus, 
circumcisionem  vel  sacramentum  legis  naturae  contulisse  gratiam  ex  opere 
operato:  sed  interdum  eis  datam  esse  praeter  opus  operantis  solum  ob  spe- 
cialem  necessitatem,  cui  divina  providentia  non  statuit  aliter  subvenire,  quae 
necessitas  in  parvulis  tantum  accidebat.*  Paulo  secus  respondet  Lugo,  secun- 
dum  quem  naturae  remedium  vel  circumcisio  fuit  tantum  c  o  n  d  i  t  i  o ,  qua 
posita  Deus  movebatur  ad  dandam  gratiam,  non  propter  ipsam,  sed  propter 
promissionem  suam  et  propter  merita  Christi  futura,  quae  erant  causa  moralis 
gratiae  qua  tunc  conferendae.  Quare  accuratius  dicetur,  gratiam  fuisse  colla- 
tam  infantibus  in  circumcisione  quam  per  circumcisionem. 

279.  Scholion  II.  De  sacramentalibus.  —  Juverit  quaedam  no- 
tasse  circa  sacramentalia ;  quod  nomen  primum  videtur  adhibuisse  Ale- 
x  a  n  d  e  r  halensis  (f  1245).  Sacramentalium  nomine  intelliguntur  primo 
caeremoniae  et  ritus  ab  Ecclesia  instituti,  qui  ordinantur  ad  sacramen- 
torum  confectionem  et  administrationem l).   Verum  de  bis  modo  non  lo- 


')  S.  Thomas  suppl.  q.  29  a.  1 :  „Sacramentum  dicitur  ilia  actio  Ecclesiae, 
quae  attingit  ad  eftectum  principaliter  intentum  in  administratione  sacramentorum 

16* 

quimur,  sed  de  illis  ritibus  velrebus,  quae  ab  Ecclesia  extra  sacramento- 
rum  administrationem  ad  pios  fidelium  usus  sunt  institutae  quaeque  usu 
loquendi  nunc  recepto  propter  quandam  cum  sacramentis  analogiam  fere 
sacramentalia  dicuntur,  dum  ritus  illi  in  sacramentorum  administratione 
adhibiti  caeremoniae  nuncupari  solent.  Harum  rerum  sacrarum  vel  n- 
tuum  ingens  est  numerus,  ad  t  r  i  p  1  e  x  tamen  genus  revocari  forte  possunt : 
ad  b  e  n  e  d  i  c  t  i  o  n  e  s  (et  res  benedictas),  c  o  n  s  e  c r  a t  i  o  n  e  s  (et  res  con- 
secratas)  et  exorcismos,  quibus  et  quartum  plures  addunt,  certas  quas- 
dam  precum  formulas.  Differunt  autem a sacramentis in primis  a.  auc- 
tore,  b.  effectu  principali  et  c.  operandi  efficacia. 

Quod  attinet  auctorem,  sacramentorum auctor  omnium  est  solus 
Christus,  sacramentalium  vero  Ecclesia1). 

Quod  attinet  effectum  1.  certum  est,  fideles.  praesertim  justos. 
sacramentalium  usu  gratiam  merere  vel  impetrare  ex  opere  o  p  e  r  a  n  t  i  s: 
multiplicis  enim  virtutis  exercitio  occasionem  praebent,  atque  itapietatem 
fovent  eorumque  promovent  salutem.  Hinc  apte  Hugo  a  s.  Victore  de 
sacr.  1.  2  p.  9  c.  1  (Migne  176,  471)  ea  vocat  »minora  sacramenta*. 
»in  quibus  etsi  principaliter  salus  non  constat,  tamen  salus  ex  iis  auge- 
tur,  in  quantum  devotio  exercetur.«    Praeterea  tamen 

2.  specialis  virtus  illis  debet  adscribi  distincta  a  virtute  impetra- 
toria  vel  meritoria  propria  omnibus  precibus  vel  bonis  operibus,  alioquin 
ea  non  distinguerentur  a  reliquis  bonis  operibus  justorum. 

3.  Haec  vero  virtus  propria  et  immediata  seu  effectus  neque  est  a. 
collatio  gratiae  sanctificantis  ex  opere  operato,  alioquin  sacramentalia 
essent  sacramenta;  neque  b.  collatio  gratiae  actualis  ex  opere  operato. 
cum  sacramentalia  applicentur  etiam  hominibus  usu  rationis  destitutis. 
animalibus,  rebus  inanimatis,  nec  Ecclesia  possit  ita  disponere  de  gratia- 
rum  elargitione.  Merito  tamen  sperari  potest,  Deum  intuitu  orationis 
Ecclesiae  eadem  instituentis  impertiri  varia  beneficia  et  gratiae  auxilia 
iis,  qui  pie  illis  utantur.  Neque  c.  sacramentalium  effectus  proprius  re- 
missio  est  peccati  mortalis,  neque  d.  venialis,  nisi  mediantibus  actibus, 
ad  quos  illa  auxilio  gratiae  juvant,  prout  docet  s.  Thomas  3.  p.  q.  87 
a.  3:  »Benedictio  episcopalis,  aspersio  aquae  benedictae,  quaelibet  sacra- 
mentalis  unctio,  oratio  in  ecclesia  dedicata  et  si  qua  alia  sunt  ejusmodi, 
operantur  ad  remissionem  venialium  peccatorum  .  .  .  in  quantum  incli- 


sed  sacramentale  dicitur  illa  actio,  quae  quaravis  non  pertingit  ad  illum  effectum,. 
tamen  ordinatur  aliquo  modo  ad  illam  actionem  principalem." 

•)  Ipsa  lotio  pedum,  etsi  Christi  commendata  exemplo,  si  inter  sacramentalia 
recenseatur,  sacramentalis  rationem  habere  videtur  ex  Ecclesiae  institutione,  quae 
illud  virtutis  exercitium  in  reverentiam  exempli  Christi  inter  sacros  recepit  ritus. 

nant  ad  motum  poenitentiae,  qui  est  detestatio  peccatorum  vel  implicite 
vel  explicite.*  Neque  e.  eorurn  effectus  est  remissio  poenae  temporalis, 
quae  non  remittitur  nisi  praecesserit  vel  condonatio  culpae,  vel  aliqua 
satisfactio,  vel  per  indulgentias,  quae  quidem  sacramentalium  usui  adjungi 
subinde  solent,  sed  ab  illis  distinguuntur. 

Si  ergo  4.  quaeritur,  quinam  sit  eorum  fructus  specialis,  alios  atque 
alios  theologi  illis  assignant:  et  revera  non  unus  idemque  est  effectus  sin- 
gulorum.  Schmid  op.  infra  cit.  c.  2  eorum  recenset  septem,  qui  aliis 
atque  aliis  conveniunt.  Ejusmodi  sunt  excitatio  piorum  sensuum  et  affec- 
tuum,  collatio  gratiarum  actualium  et  beneficiorum  ut  in  benedictione 
abbatis.  in  ordinibus  minoribus,  in  benedictione  nuptiali  etc,  personarum 
et  rerum  stabilis  consecratio  etc.  Prae  primis  autem  eorum  effectum  pro- 
prium  colligere  licet  ex  ipso  Ecclesiae  usu  et  orationibus,  quae  ab  ea  in 
plerisque  consecrandis  vel  adhibendis  funduntur.  Ex  hisce  vero  assequi- 
mur,  sacramentalium  efficaciam  dirigi  quam  plurimum  adversus  daemo- 
nes,  qui  circumeunt  quaerentes,  quem  devorent  (1.  Petr.  5,  8),  et  contra 
eorum  potestatem,  incursus,  infestationes,  impugnationes,  quibus  nitun- 
tur  hominibus  immediate  vel  mediate,  directe  vel  indirecte  in  anima,  cor- 
poribus,  bonis  externis  nocere.  Hinc  Ecclesiae  benedictione  et  consecra- 
tione  <reatura  quadamtenus  per  quandam  anticipationem  liberatur  a 
maledicto,  cui  obnoxia  peccato  facta  est,  et  redditur  instrumentum  bene- 
dietionis  et  salutis. 

Denique  specialis sacramentalium  efficacia  triplici  innititur titulo : 
a.  virtuti  impetrationis  Ecclesiae  sacramentalia  instituentis ;  b.  potestati 
speciali  Ecclesiae  datae  adversus  daemones,  qui  ei  cedere  ex  Ghristi  ob- 
ligantur  voluntate;  c.  ipsi  crucis  et  nominis  Christi  virtuti,  quae  invoca- 
tur,  dum  conficiuntur  vel  adhibentur.  Ea  vero  non  videtur  pro  omni  casu 
infallibilis ;  quatenus  tamen  independens  est  ab  opere  operantis  et  inniti- 
tur  dignitate  et  auctoritate  Ecclesiae,  participat  aliquid  de  efficacia  ex 
opere  operato.  Imo  non  desunt,  quibus  haec  sentiendi  loquendique  ratio 
arridet,  sacramentalia  operari  ex  opere  operato,  quod  saltem  quoad 
consecrationeset  benedictiones  constitutivas,  forte etiam quoad 
quosdam  exorcismos,  concedi  potest1). 

Articulus  III. 

De  sacramentorum  causis. 

280.  De  materia  et  forma.  —  Sacramentorum  causa  finalis  est 
hominum  justificatio  (n.  267);  exemplaris  ipsum  Verbum  incarnatum 


')  Cf.  pro  hac  sententia  prae  prirnis  Schinid  Die  Sacramentalien  der  kath. 
Kirche,  Brixen  1896 ;  et  generatim  de  hoc  argumento  Suarez  d.  15  s.  4;  Arendt 


246  Tract.  IX.  de  sacramentis.  De  materia 

ejusque  operationes  frsavfyixai  (n.  2453).  Ad  eausam  intrinsecam  re- 
vocamus  materiam  et  formam,  de  quibus  haec  teneantur: 

1.  Inductione,  perpetua  Ecclesiae  traditione  et  praxi,  imo  et  Scriptu- 
rae  oraculis  Matth.  28,  19;  Act.  8,  15;  Jac.  5,  14  s.  etc.  (n.  255 l)  liquet, 
N.  L.  sacramenta  rebus  vel  actibus  et  verbis  perfici,  cujus  institutionis 
congruentiam  exponit  s.  Thomas  3.  p.  q.  60  a.  6.  Et  quidem  ita  sacra- 
menta  perficiuntur  rebus  vel  actibus  et  verbis,  ut  haec  a.  concurrant  ad 
unam  componendam  significationem,  in  qua  synthesi  b.  unum  est  imper- 
fectum  in  significatione  et  indifferens  ad  plura:  alterum  vero  perficiens, 
determinans  ad  unam  significationem ;  ad  haec  c.  imperfectum  supponi- 
tur  ut  prius,  perficiens  vero  accedit.  Atqui  ejusmodi  habitus  apte  desig- 
natur  nominibus  materiae  et  formae:  eoque  magis,  quod  hic  loquendi 
modus  jam  a  sec.  XII.  (auctore  in  primis  Guilelmo  antissidorensi 
t  1223)  theologis  sit  communis,  confirmatus  a  concilio  trid.  sess.  14 c.  2 
et  3  et  ab  Eugenio  IV.  in  instruct.  pro  armenis:  »Omnia  sacramenta 
tribus  perficiuntur,  videlicet  rebus  tamquam  materia,  verbis  tamquam 
forma,  et  persona  ministri  conferentis  sacramentum  cum  intentione 
faciendi  quod  facit  Ecclesia:  quorum  si  aliquod  desit,  non  perficitur  sacra- 
mentum.*  Merito  ergo  dicimus,  sacramenta  constare  materia  et  forma. 
Probabilius  autem  est,  ea  ita  constare  materia  et  forma,  ut  haec  sint 
partes  essentiales  et  sacramentum  constituentes. 

2.  Materia  alia  dicitur  ex  qua  scil.  ex  qua  constat  ritus  sacramenta- 
lis,  et  de  hac  nunc  loquimur:  alia  circa  quam  scil.  versatur  actio  sacra- 
mentalis,  ut  in  eucharistia  substantia  panis  et  vini,  quae  consecratione 
cessat,  et  in  sacramento  poenitentiae  peccata,  quae  delentur.  Porro  materia 
ex  qua  alia  est  remota,  elementum  scil,  quod  actione  applicari  debet, 
ut  efficiatur  sacramentum,  ita  aqua  in  baptismo,  quae  ablutione  corpori 
applicanda  est,  ut  cumformaconstituatsacramentum:  aliaest  proxima, 
scil.  ipsum  elementum  applicatum  sive  applicatio  elementi,  ut  aquae  in- 
fusio  in  baptismate. 

3.  Si  ratio  signi  non  secundum  physicam,  sed  secundum  raeta- 
physicatn  compositionem  spectatur,  seu  si  non  ipse  ritus  visibilis,  sed 
sacramentum,  quatenus  est  signum  significans,  efficax,  practicum  consi- 
deratur.  tunc  ad  materiam  referendum  est,  quidquid  in  ritu  estvisibileet 


S.  J.  de  sacramentalibus,  Romae  18D8 ;  Liift  Liturgik  II,  451  ss.,  Katholik  1865 
II,  525  ss. ;  Probst  Sacramente  und  Sacramentalien  in  den  3  ersten  christl.  Jahrh. 
p.  1 ;  Noldin  de  sacramentis  n.  43  ss.,  qui  n.  46  benedictiones  et  consecrationes, 
quas  aliqui  dicunt  constitutivas,  quatenus  s o  1  u  m  vim  habent  constituend i 
rem  vel  personam  vare  sacram  et  ad  cultum  divinum  deputatam,  a  sacramentalium 
censu  excludit.  Quod  si  consecratio  vel  usus  rei  eonsecratae  vim  habeat  conferendi 
eftectus  supernaturales,  ea  sacrameatalia  esse  concedit. 

sensibile:  ipsa  autem  significatio,  quae  ex  institutione  Christi  ritui  com- 
petit,  et  virtus,  quae  illi  inest,  rationem  habent  ibrmae. 

4.  Ad  solvendas  difficultates  scias  a.  nomen  materiae  hac in  quaestione 
non  accipi  sensu  p h y  s i c o ,  sed  sensu  philosophico:  ideoque  b.  de  ratione 
materiae  sacramentalis  necessarium  non  esse,  ut  ea  sit  res  materialis  et 
palpabilis:  sufficit  enim,  ut  sit  elementum  minus  determinatum,  ad  plura  in- 
differens,  quod  alterius  accessu  magis  determinatur  et  perficitur;  quare  etiam 
actus  sensibili  modo  manifestati  rationem  habere  possunt  materiae,  ut  in  sacra- 
mentis poenitentiae  et  matrimonii.  Ad  rationem  vero  formae  c.  sufficere,  ut 
verba  habeantur  vel  formaliter  vel  aliquoties  aequivalenter  (ut  sunt  nutus),  et 
d.  ut  inter  materiam  et  formam  distinctio  habeatur  saltem  virtualis.  Ita 
in  matrimonio  eadem  verba  vel  iidem  actus  rationem  habent  materiae,  qua- 
tenus  mutua  sunt  traditio  seu  eam  significant :  et  simul  rationem  habent  formae, 
sub  alio  tamen  respectu,  quatenus  mutua  sunt  acceptatio  seu  hunc  significant 
et  eatenus  obligationem  inducunt  contractumque  perficiunt  et  consummant. 
Ideoque  e.  cavendum  esse,  ne  nimis  facile  ex  compositis  naturalibus,  quae 
materia  et  forma  constant  physica,  judicium  feratur  de  sacramentis,  quae  non 
sunt  composita  naturalia,  sed  artificialia  pendentia  ab  arbitrio  institutoris ;  quo- 
circa  compositionis  ratio  non  est  eadem,  sed  analoga  tantum  et  remota. 

281.  Scliolion  I.  Celebris  est  distinctio,  qua  theologi  scholae  cum 
Magistro  sententiarura  in  4.  dist.  22,  s.  Thoma  in  3.  p.  q.  84  a.  1  ad  3, 
Sooto  in  4.  d.  8  q.  1  a.  1  in  sacramentis  distinguunt  aliquid,  quod  est  sa- 
cramentum  tantum;  aliquid,  quod  res  tantum,  et  aliquid,  quod  res  simul 
etsacramentum.  De  qua  haec  nota:  1.  hanc  distinctionem  primum  forte 
clare  innui  ab  Hugone  a  s.  Victore  1.  2  de  sacr.  p.  8  c.  7  ;  q.  85  in  1.  Cor. ; 
sentent.  tr.  6  c.  3 ;  Stephano  augustodunensi,  qui  eodem  tempore  floruit 
(Mig.  172,  1295,  si  tamen  ipsius  est  ille  tract.),  cum  nonnullis  aliis  ejusdem 
aetatis,  et  ablnnocentio  III.  in  cap.  ,cum  Marthae'  de  celebratione  missa- 
rum ;  qui  tamen  2.  haec  tantum  in  sacramento  eucharistiae  distinguunt; 
scholastici  vero  ea  in  omnibus  sacramentis  invenire  et  assignare  laborant. 
Nomen  3.  sacramenti  in  hac  distinctione  accipi  latius,  pro  signo  scil.  per- 
tinente  ad  sacramentum,  quamvis  non  sit  pars  constituens  sacramentum:  ita 
character  secundumeamresetsacramentumdicitur,  quiaestetiam  signum.  Eursus 
quando  aliquid  appellatur  sacramentum  tantum,  non  est  sensus,  quod  in  illo 
solo  consistat  tota  ratio  sacramenti  proprie  dicti,  sed  quod  illud  ita  sit  signum, 
ut  non  sit  simul  res  significata.  Hoc  ergo  loquendi  modo  4.  distinguunt  theo- 
logi  in  sacramentis  aliquid,  quod  significat  et  non  significatur,  et  hoc  appel- 
lant  sacramentum  tantum ;  aliquid,  quod  significatur  et  non  significat,  et  hoc 
vocant  rem  tantum;  denique  aliquid,  quod  significat  et  significatur,  et  hoc 
appellant  rem  simul  et  sacramentum.  Ita  5.  in  eucharistia  species  sunt  sacra- 
mentum  tantum,  quia  significant  corpus  Christi  et  gratiam,  ipsae  vero  non 
significantur:  gratia  vero  est  res  tantum,  quae  significatur  et  non  significat. 
Denique  corpus  Christi  est  sacramentum  simul  et  res,  quia  significat  gratiam 
et  significatur  a  verbis  et  a  speciebus.  Quod  -vero  6.  alia  sacramenta  attinet, 
praesertim  poenitentiam,  magis  in  hisce  elementis  assignandis  laborant  et 
etiam  inter  se  dissentiunt  theologi.  7.  In  sententia  eorum,  secundum  quos 
sacramenta  gratiam  non  causant  efficienter  perfective  actione  sua  pertingendo 
immediate  ad  ipsam  gratiae  substantiam,   sed   solum  dispositive   inducendo 

titulum  exigitivum  gratiae,  haec  distinctio  maximi  est  momenti.  Hinc  scribit 
Billot  in  schol.  ad  th.  6:  »De  re  et  sacramento  pauca  admodum  habent  mo- 
derni.  Vix  tamen  in  praesenti  materia  aliquid  reperies,  quod  majus  momen- 
tum  habeat  et  magis  necessariam  lucem  afferat  plerisque  obscuritatibus  passim 
inibi  occurrentibus. *  Cf.  Lugo  disp.  2  sect.  8;  Scheeben,  Mysterien  des 
Christenthums  §  83. 

282.  Scliolion  II.  Adversus  protestantes  tenendum  est,  in  sacra- 
mentis  verba,  quae  rationem  habent  formae,  non  esse  concionatoria,  sed  con- 
secratoria.  Et  sane  protestantium  opinio  falso  innititur  supposito.  Ideo 
enim  opinantur,  verba  sacramentalia  esse  concionatoria,  quod  sacramenta  unice 
referantur  ad  excitandam  roborandamque  fidem  sintque  adminicula  praedi- 
cationis  verbi  divini:  quod  falsum  esse  demonstravimus  th.  208.  seq.  Deinde 
falsitas  hujus  asserti  evidens  est  ex  paedobaptismo,  ex  praxi  administrandi 
sacramenta  etiam  surdis,  coecis,  sensibus  destitutis;  ex  rata  sententia,  haere- 
ticorum  quoque  valere  baptismum  etc.  Verba  vero  sacramentalia  esse  conse- 
cratoria,  passim  testantur  patres.  »Deus  adest,  inquit  Augustinus  de  bapt. 
1.  6  c.  25,  evangelicis  verbis  suis,  sine  quibus  baptismus  Christi  consecrari 
non  potest:  et  ipse  sanctificat  sacramentum  suum. *  —  Ambrosius  de  sacr. 
1.  4  c.  4:  »Ubi  accessit  consecratio,  de  pane  fit  corpus  ChrUti. *  ■ —  Cyrillus 
hieros.  cat.  3  n.  3 :  »Aqua  simplex  sancti  Spiritus,  Christi  et  Patris  invocatio- 
nem  percipiens  vim  sanctificationis  consequitur. «  In  Scriptura  vero,  cum 
mentio  fit  verborum,  quibus  sacramenta  conficiuntur,  ut  1.  Cor.  10,  16;  Act. 
22,  16;  Matth.  28,  19  etc,  ea  exhibentur  qua  benedictio,  invocatio,  oratio. 
Atqui  benedictionis,  orationis,  invocationis  est  consecrare.  Ceterum  id  patet 
vel  ex  sacramentorum  administratione.  Si  enim  ad  sacramenti  valorem  requi- 
ritur  verbum,  idque  non  est  concionale  sive  institutio  aliqua :  reliquum  est,  ut 
sit  vel  verbum  invocationis  vel  verbum  determinans  elementum  materiale  in- 
determinatum  ad  esse  sacramentale,  hinc  consecrans,  secundum  illud  Au- 
gustini  in  Joan.  tr.  80  n.  3  :  »Verbo  baptismus  consecratur.  Detrahe  verbum 
et  quidestaqua,  nisiaqua?  accedit  verbum  ad  elementum  et  fit  sacramentum. * 
Hinc  de  bapt.  V,  20:  »Quomodo,  inquit,  homicidam  exaudit  (Deus)  depre- 
cantem  vel  supra  aquam  baptismi,  vel  super  oleum,  vel  super  eucharistiam  vel 
super  capita  eorum,  quibus  manus  imponitur?*  ■ —  Quod  ita  etiam  expressit 
Hugo  a  s.  Victore  de  sacr.  leg.  nat.  et  scr.  (Mig.  176,  35):  »Sacramenta 
gratiae  per  invocationem  Trinitatis  sanctificationem  in  se  suscipiunt,  ac  deinde 
sanctiticationem  conferunt,  ut  sint  ex  sanctificatione  sanctificantia.  *  Accedunt 
monumenta  antiquitatis,  quae  in  sacramentorum  administratione  verba  exhibent 
consecrationis,  invocationis,  benedictionis,  orationis. 

/283.  Frustra  protestantes  pro  suo  errore  provocant  ad  s.  Augustinum, 
praesertim  ad  ejus  tract.  80  in  Joan.  Nam  a.  s.  doctor  admisit  baptismum 
infantium,  in  quo  inepte  somniatur  de  verbo  concionali;  admisit  baptismum 
ab  haereticis  collatum,  in  quo  verbum  concionale  esset  plane  noxium;  urget 
catechumenos  sane  jam  credentes  ad  baptismi  susceptionem.  b.  Ipse  1.  c.  totus 
est  in  eo,  ut  ostendat  occasione  verborum  Christi :  Jam  vos  tnundi  estis  propter 
verbum,  quod  locutus  sum  vobis  Jo.  15,  3,  mundationem  omnem  immediate  vel 
mediate  a  verbo  oriri :  hinc  loquitur  modo  de  verbo  concionali,  modo  de  sacra- 
mentali,  quod  utrumque  mundat,  aliter  tamen  atque  aliter:  illud  mediate,  hoc 
immediate.  Cum  vero  C.  quaerit  n.  3:  »Unde  ista  tanta  virtus  aquae,  ut  corpus 


Theais  CCXl.  Ohristus  est  auotor  sacramentorum.  249 

tangat  et  cor  abluat?  et  respondet:  »Nisi  faciente  verbo,  non  quia  dicitur,  sed 
quia  creditur;*  se  ipsum  explicat  suhjiciens:  »Nam  et  in  ipso  aliud  est  sonus 
transiens,  aliud  virtus  manens.^  Negat  scil.  verbo  hanc  competere  efficaciam, 
quatenus  percipitur  auribus  et  sonus  est  aeris,  sed  illam  vindicat  verbo  ratione 
virtutis  sub  illo  latentis  et  per  illud  tamquam  per  formam  se  manifestantis, 
quae  non  sensibus,  sed  fide  percipitur,  quaeque  vim  suam  uon  exserit  nisi  in 
animam  credentem,  si  baptizandus  est  adultus. 

284.  Haec  sufficiant  de  sacramentorum  materia  et  forma.  Jam  ad 
eorundem  accedamus  auctorem  etministrum:  qua  in  re  tenendum 
est,  Deo  competere  potestatem  auctoritatis,  Ghristo  potestatem  ex- 
c  e  1 1  e  n  t  i  a  e.  Ecclesiae  auctoritatem  dispensandi,  ministris  simplex  minis- 
terium.    Potiora  de  hoc  argumento  aliquot  illustrabimus  thesibus. 

285.  lliesiS  CCXI.  Christus  Jesns  omnium  sacramentorum 
JV.  L,  est  auctor,  et  qnideni  non  tantum  mediate  et  auctoritate 
apostolis  concessa,  sed  imm  ediate  et  per  sese. 

Declaratio.  Deum  solum  esse  principem  sacramentorum  auclorem 
auctoritate  prorsus  independente  et  a  qua  omnis  alia  pendet  auctoritas, 
per  se  patet.  llle  enim  solus  esse  potest  auctor  sacramentorum  auctori- 
tate  suprema,  cujus  est  jure  proprio  et  non  derivato  pro  nutu  gratiam  dis- 
tribuere,  peccata  remittere,  in  Dei  adoptare  filios.  Hic  vero  est  Deus 
tantum.  Etsi  autem  Christo  homini,  qua  homo  est,  talis  non  competit 
auctoritas,  ei  tamen  relate  ad  sacramenta  ejusmodi  tribuenda  est  potestas. 
quae  longe  excellat  cujuslibet  creaturae  potestatem,  quam  propterea  etiam 
theologi  potestatem  excellentiae  appellant.  Sane  certum  est,  Chris- 
tum  esse  omnium  hominum  redemptorem,  qui  pro  peccatis  totius  mundi 
plenissime  satisfecit  gratiamque  nobis  promeruit;  ipsum  esse  Ecclesiae 
caput.  e  quo  omnis  gratia  dimanat  in  membra  Joan.  1,  16:  De  plenitu- 
dine  ejus  omnes  nos  accepimus,  et  gratiam  pro  gratia  (t.  I.  n.  208);  sum-  fj 
mum  sacerdotem,  sponsorem  et  mediatorem  N.  T.  eique  datam  esse  om- 
nem  potestatem  in  coelo  et  in  terra,  praesertim  in  hominum  salutem : 
ideoque  ab  ipso  pendere  meritorum  suorum  applicationem,  gratiae,  quam  • 
ipse  promeruit,  distributionem  collationemque  per  media,  quae  nonnisi 
ejus  nomine  et  auctoritate  administrantur.  Matth.  28, 18  s.:  Data  est  mihi 
omnis  potestas  in  coelo  et  in  terra :  euntes  ergo  docete  omnes  gentes  bapti- 
zantes  eos;  2.  Cor.  5,  18  ss. :  Omnia  ex  Deo,  qui  nos  reconciliavit  sibi  per 
Christum,  et  dedit  nobis  ministerium  reconciliationis  .  .  .  Pro  Christo  ergo 
legatione  fungimur.    Cf.  Jo.  1,  33;  20,  21;  Act.  4,  12;  Eph.  4,  15  s.  etc. 

Merito  hinc  colligit  s.  Thomas  3  p.  q.  64  a.  3  potestatem  excellentiae 
consistere  in  quatuor:  »Prim_ouqiiidem  in  hoc,  quod  meritum  et  virtus  pas- 
sionis  Christi  operatur  in  sacramentis.  Et  quia  virtus  passionis  copulatur  nobis 
per  fidem,  secundum  illud  ad  Rom.  3  :  Quem  proposuit  Deus  propitiatorem  per 
fidem  in  sanguine  ipsius,  quam  fidem  per  invocationem  nominis  Christi  pro- 

testamur;  ideo  secundo  ad  potestatem  excellentiae,  quam  Christus  habet  in 
sacramentis,  pertinet,  quod  in  ejus  nomine  sacramenta  sanctificantur ;  et  quia 
ex  ejus  institutione  sacramenta  virtutem  obtinent,  inde  est  quod  tertio  ad 
excellentiam  potestatis  Christi  pertinet,  quod  ipse,  qui  dedit  virtutem  sacra- 
mentis,  potuit  instituere  sacramenta.  Et  quia  causa  non  dependet  ab  effectu, 
sedpotius  e  converso,  ideo  quarto  ad  excellentiam  potestatis  Christipertinet, 
quod  ipse  potuit  effectum  sacramentorum  sine  exteriori  sacramento  conferre. * 
Cf.  Stentrup  th.  124. 

286.  Demonstratio.  Christum  non  solum  mediate  omnia  insti- 
tuisse  sacramenta,  quod  saltem  defideestsecundumconcilii  trid.  sess.  7. 
can.  1 :  »Si  quis  dixerit,  sacramenta  N.  L.  non  fuisse  omnia  a  J.  Christo 
D.  N.  instituta  ...  A.  S. ;«  sed  etiam  immediate,  ita  certum  est  post 
idem  concilium,  ut  forte  nullus  theologorum  sit,  qui  id  vel  neget  vel  negari 
posse  concedat:  quamvis  inter  se  disputent,  num  immediata  sacramen- 
torum  institutio  definitione  tridentina  comprehendatur,  et  quantumin 
singulis  sacramentis  quoad  materiam  et  formam  accuratius  determinan- 
dam  permissum  sit  Ecclesiae  arbitrio. 

1.  Institutio  immediata  colligitur  ex  can.  citato,  quo  deiinitur  sacra- 
mentorum  institutio  per  Christum;  atqui  de  institutione  mediata  nemo 
unquam  dubitavit;  dubium  vero  inter  theologos  exstitit  de  institutione 
immediata.  Quare,  ne  canon  sit  plane  inutilis,  de  institutione  imme- 
diata  est  omnino  intelligendus ;  quod  etiam  sensus  ipse  canonis  obvius 
exigit.  Quando  enim  aliquis  rei  cujusdam  dicitur  institutor,  semper  id 
solet  intelligi  de  institutore  immediato.  Nemo  enim  dixerit  Christum  in- 
stitutorem  festorum,  jejuniorum,  indulgentiarum  etc,  quas  Ecclesia  auc- 
toritate  ab  ipso  accepta  instituit.   Hinc 

2.  si  concilium  Christo  voluisset  mediatam  tantum  asserere  sacra- 
mentoruminstitutionem,  caeremoniarum  quoque  institutionem  ei  tribuisset. 
quas  Ecclesia  pro  potestate  a  Christo  sibi  tradita  constituit.  Atqui  harum 
institutionem  tribuit  Ecclesiae,  cui  denegat  omne  jus  circa  sacramenti  sub- 
stantiam  sess.  21.  cap.  2.  Ergo  canon  non  de  mediata,  sed  de  immediata 
sacramentorum  intelligi  debet  institutione. 

3.  Cum  maxime  dubia  erat  immediata  extremae  unctionis  per  Ghri- 
stum  institutio,  hanc  diserte  sess.  14  can.  1  ipsi  asserit.  A  fortiori  ergo 
aliorum  sacramentorum  immediatus  censendus  est  auctor.  Hinc 

4.  in  antiquitate  altum  de  sacramenti  alicujus  per  Ecclesiam  insti- 
tutione  silentium,  neque  unquam  Ecclesia  eam  sibi  vindicavit.  Quare  con- 
lidenter  auctor  op.  de  sacramentis  IV,  4:  »Auctor  sacramentorum  quis 
est,  nisi  Dominus  Jesus?  de  coelo  ista  sacramenta  venerunt.* 

5.  Denique  non  desunt  rationes  congruentiae  pro  immediata  per  Christum 
sacramentorum  institutione :  a.  ne  in  alio  spem  nostram  collocaremus,   si  al- 

terius  nomine  sacramentum  ministraretur  (cf.  l.Cor.  1,12  ss.),  quam  rationem 
post  Augustinum  (cf.  n.  289 2)  proponit  Thomas  1.  c.  a.  4  ad  1  ;  b.  ut 
esset  magis  stabilis  et  firma  unitas  ritualis  non  habente  Ecclesia  potestatem 
mutandi  sacramenta  quoad  substantiam;  C.  decuit,  ut  Christus  Ecclesiae  auc- 
tor  et  caput  ejusdem  fundamenta  praecipua  ipse  poneret;  d.  exigit  hoc  ipsa 
sacramentorum  dignitas,  quae  non  essent  amplius  actiones  Christi  vicariae,  si 
humanae  institutionis,  ideoque  dignitatis  minoris,  prae  se  ferrent  speciem. 

287.  Coroll/irium.  Eo  ipso  autem,  quod  Christus  iramediatus  fuit  sa- 
cramentorum  auctor,  sequitur,  eum  illorum  quoque  substantiam  i.  e.  mate- 
riam  et  formam  sacramentorum  determinasse.  Vero  hoc  non  obstante 
licet  tueri,  eum  in  nonnullis  quidem  sacramentis  materiam  et  formam  accurate 
seu  ut  dicunt  in  specie  infima  determinasse,  in  aliis  in  genere  tantum,  adeo 
ut  Ecclesiae  permiserit  arbitrio,  eam  accuratius  constituere.  Nisi  enim  quan- 
dam  institutionis  latitudinem  admittimus,  et  si  omnia,  quae  materiam  formam- 
que  spectant,  a  priori  ex  quibusdam  congruentiis  et  subtilibus  considerationi- 
bus  definire  volumus,  in  graves  incidimus  difficultates  ex  ipsa  historia  ad- 
ministrationis  sacramentorum  petitas.  Cf.  s.  Th  omas  3.  q.  60  a.  5 :  Billot 
th.  2;  Harent  S.  J.  Etudes  1897.  73,  315  —  337. 

288-  Thesis  CCXIF.  Sacramentorum  valor  non  pendet  a  sancti- 
tate  vel  fide  ministri. 

Declaratio.  Reliquum  est,  ut  aliqua  dicamus  de  causa  ministe- 
riali  seu  de  ministris,  per  quos  sacramenta  hominibus  administrantur. 
Hos  esse  homines  ex  universa  colligitur  revelatione  etpraxi  christiana. 
Imo  soli  homines ordinarie illorum suut  ministri,  cujus  institutionis hanc 
reddit  s.  Thomas  rationem  in  4.  d.  5  q.  2  a.  3  qcl.  1  sol.  1 :  »Dispensa- 
tio  sacramentorum  non  est  concessa  nisi  hominibus,  qui  conveniunt  cuin 
Verbo  incarnato,  a  quo  sacramenta  fluxerunt,  in  natura  assumpta  et  etiam 
cum  sacramentis,  in  quibus  est  spiritualis  virtus  incorporeiselementissi- 
cut  et  homines  ex  naturaspiritualietcorporalicompositisunt.*  —  Quare 
angeli  per  se  nequeunt  valide  sacramenta  administrare :  quamvis  et  ipsis 
divinitus  haec  virtus  administrandi  sacramenta  posset  conferri.  Gf.  s. 
Thomas  3  q.  64 a.  7.  —  Non  vero  omnes  homines  omnium  sacramen- 
torum  sunt  ministri,  sed  alii  pro  aliis,  ut  de  singulis  agentes  videbimus. 
Hic  ea  tantum  attingemus,  quae  omnibus  ministris,  quicunque  ii  demum 
sint,  communia  sunt.  In  primis  ergo  notetur,  virtutem  conferendi  gratiam 
ipsi  inesse  ritui  seu  signo  sacramentali  (n.  258).  Hinc  cum  sacramenta 
per  homines  sint  ministranda,  per  illos  scii.,  qui  pro  Ghristo  legatione 
funguntur,  potestas  vicaria  ministri  immediate  pertinet  ad  ponendum 
ipsum  signum,  quatenus  est  sacramentale  et  efficax  gratiae,  mediate  ergo 
tantum  i.  e.  per  ipsam  videlicet  actionem  sacramentalem  pertinet  ad 
gratiae  collationem :  ideoque  minister  eatenus  tantum  causa  est  gratiae. 
quatenus  potestate  sibi  a  Christo  collata  sibique  inhaerente  utitur  ad 
ponendnm  signum.efficax  gratiae.   Quod  cum  em.  card.  Franzelin 

etiam  enunciare  licet:  Minister  potestatem  habet  remittendi  peccata 
gratiamque  conferendi  non  immediate  et  absolute,  sed  quatenus  habet 
potestatem  tamquam  Dei  legatus  ponendi  actiones  sacramentales,  quae 
eo  ipso,  quod  fiunt  a  ministro  tamquam  legato,  actiones  sunt  Christi  et 
Dei,  et  ideo  efficaces  gratiae  et  remissionis  peccatorum.  Thomistae 
tamen  fere  unanimes  tuentur  ministrum  non  solum  mediate  i.  e.  non  so- 
lum  positione  ritus  sacramentalis  concurrere  ad  collationem  seu  produc- 
tionem  gratiae,  sed  immediate  et  physice  efficienter,  adeo  ut  sacramen- 
torum  effectus  pendeat  immediate  ab  ambobus  (ritu  et  ministro)  tam- 
quam  a  constituentibus  unum  instrumentum  completum  et  totale,  quod 
influit  uno  influxu  attingente  indivisibiliter  effectum1).  —  Quaeritur  autem, 
quid  in  ministro  praeter  potestatem  ministerialem  insuper  requiratur  ad 
confectionem  sacramentorum  validam  (nam  de  conditionibus  requisitis 
ad  licitam  disputent  moralistae).  Initio  quidem  statuimus  in  hac  thesi 
contra  varios  haereticos,  quid  ut  absolute  necessarium  non  requiratur. 

289.  Demonstratio  p.  I.  Sacramentorum  valorem  non  pendere 
a  ministri  probitate,  dogma  est  fidei  statutum  jam  olim  contra  donati- 
s  t  a  s,  dein  contra  w  a  1  d  e  n  s  e  s  ab  Innocentio  III.  in  prof.  fidei  ipsis  prae- 
scripta,  contra  plures  sectas  medii  aevi,  ut  petrobrussianos,  henricianos. 
albigenses.  catharos,  contra  wicleffitas  in  damnatione  prop.  4  etc, 
<  ontra  protestantes  etc.  Contra  hos  omnes  est  concilii  t r i d.  sess.  7 
can.  12:  ^Si^quis  dixerit,  ministrum  in  peccato  mortali  exsistentem,  modo 
omnia  essentialia,  quae  ad  sacramentum  conficiendum  aut  conferendum 
pertinent,  servaverit,  non  conficere  aut  conferre  sacramentum,  A.  S.« 

1.  Praecipuum  pro  dogmate  argumentum  petitur  ex  Ecclesiae  praxi 
valide  contra  donatistas  tot  operibus  a  s.  Augustino  defensa,  non  ite- 
randi  scil.  sacramenta  a  peccatoribus  sive  occultis  sive  publicis  collata. 

2.  Colligitur  haec  veritas  ex  doctrinae  capite  ea  occasione  sive  di- 
serte  sive  aequivalenter  propugnato,  sacramenta  propria  constare  sancti- 
tate  eorumque  principem  administratorem  esse  Christum :  ex  quo  inferunt 
patres,  eorum  valorem  independentem  esse  a  ministri  sanctitate. 

»Dedit  Judas  (baptismum),  inquit  Augustinus  tr.  5  in  Jo.  n.  18,  et 
non  baptizatum  est  post  Judam;  dedit  Joannes  (Baptista),  et  baptizatum  est 
post  Joannem:  quia  si  datus  est  a  Juda  baptismus,  Christi  erat;  qui  autem 
a  Joanne  datus  est,  Joannis  erat.  Non  Judam  Joanni,  sed  baptismum  Christi 
etiam  per  Judae  manus  datum  baptismo  Joannis  etiam  per  manus  Joannis  dato 
recte  praeponimus  .  .  .  Quos  baptizavit  Joannes,  Joannes  baptizavit:  quos  au- 
tem  Judas  baptizavit,  Christus  baptizavit.  Sic  ergo  quos  baptizavit  ebriosus, 
quos  baptizavit  homicida,  quos  baptizavit  adulter,  si  baptismus  Christi  erat, 


>)  Ita  Salmanticenses  de  sacr.  in  conc.  disp.  7  d.  6  n.  110,  XVII,  568. 
Cf.  M  o  r  g  o  1 1  Der  Spender  der  hl.  Sacr.  sect.  1  c.  2 ;  Friburgi  1886. 

Christus  baptizavit.  Non  timeo  adulterum,  non  ebriosum,  non  homicidam: 
quia  columbam  attendo,  per  quam  mihi  dicitur:  Hic  est,  qui  baptizat  (Joan. 
1,  33).*  Quod  iterum  fuse  inculcat  tr.  sequenti,  ubi  inter  alia  n.  6  scribit : 
»Per  hanc  potestatem,  quam  Christus  solus  sibi  tenuit  et  in  neminem  mini- 
strorum  transfudit,  quamvis  per  ministros  suos  baptizare  dignatus  sit,  per  hanc 
stat  unitas  Ecclesiae  .  .  .  Si  enim,  ut  jam  dixi,  fratres  mei,  transferretur  po- 
testas  a  Domino  ad  ministrum,  tot  baptismata  essent,  quod  ministri  essent  et 
jam  non  staret  unitas  baptismi.^  —  Ambrosius  de  Spiritu  s.  prol.  n.  18: 
»Non  mundavit  Damasus,  non  mundavit  Ambrosius,  non  mundavit  Gregorius : 
nostra  enim  servitia,  sed  tua  sunt  sacramenta.  Neque  enim  humanae  opis  est 
divina  conferre,  sed  tuum,  Domine,  munus  et  Patris  est,  qui  locutus  est  per 
prophetas  dicens :  Effundam  de  Spiritu  meo  (Joel  2,  21  s.);«  de  mysteriis  n.  27. 
—  Chrysostomus  hom.  86  al.  85  in  Joan. :  »Neque  angelus,  neque 
archangelus  in  iis,  quae  a  Deo  data  sunr,  aliquid  eificere  potest,  sed  Pater  et 
Filius  et  Spiritus  s.  omnia  administrat.  Sacerdos  vero  linguam  suam  commo- 
dat,  manum  porrigit.*  Lege  et  Optatum  V,  2.  3.  4;  cf.  n.  26  0.  Hinc  s. 
Thoraas  opusc.  18  al.  22  c.  3:  »In  forma  sacramentorum  non  plus  facit  ver- 
bum  a  justo  quam  a  peccatore  prolatum,  quia  non  operatur  ibi  meritum  ho- 
minis,  sed  passio  Christi  et  virtus  Dei.<<: 

3.  Patres  assertionem  nostram  multiplici etiam illustrant  similitu- 
dine.  Quemadmodum  enim  verbum  Dei  etiam  cum  fructu  ab  improbis 
ministris  annunciatur,  semen  sordidis  etsi  manibus  satum  fructificat,  aqua 
per  canales  etiam  lapideos  et  ferreos  derivata  irrigat,  sigillum  quoque 
ferreum  regis  imprimit  imaginem,  medicus  per  membra  infirma  medici- 
nam  praebet  salutarem :  ita  quoque  sacramentorum  virtus  independens 
est  a  ministrorum  probitate. 

Quare  Anastasius  II.  ep.  1  (ed.  Thiel)  c.  7  hac  de  re  egregie  dispu- 
tans  ad  cognominem  scribit  imperatorem :  »Nam  et  baptismum,  quod  procul 
sit  ab  Ecclesia,  sive  ab  adultero  vel  a  fure  fuerit  datum,  ad  percipientem  munus 
pervenit  illibatum:  quia  vox  illa,  quae  per  columbam  sonuit,  omnem  maculam 
humanae  pollutionis  excludit,  qua  declaratur  ac  dicitur:  Hic  est  qui  baptizat 
in  Spiritu  et  igne  (Luc.  3,  16).  Nam  si  visibilis  solis  istius  radii,  cum  per  loca. 
foetidissima  transeunt,  nuila  contactus  inquinatione  maculantur,  multo  magis 
illius,  qui  istum  visibilem  fecit,  virtus  nulla  ministri  indignitate  constringitur* 
etc.  — Eadem  similitudine  e  solis  radiopetita  utitur  et  Nicolaus  I.  in  ep.  9  7 
resp.  ad  bulgarorum  consulta  n.  71,  et  P.  Damianus  opusc.  6  c.  12,  ubi 
cum  Augustino  notat:  »Per  hoc  enim  unitas  Ecclesiae  stat,  quia  Christus 
apud  se  consecrandi  virtutem  tenuit,  et  in  neminem  ministrorum  consecra- 
tionum  jura  transfudit. *    Cf.  s.  Thomas  3.  p.  q.  64  a.  5. 

4.  Sane  si  semel  conceditur,  sacramentorum  valorem  a  ministri  san- 
ctitate  pendere,  omnis  eorundem  utilitas  periret  ob  perpetua  de  illius 
sanctitate  dubia,  imo  de  ipsa  actum  esset  Ecclesia.   Tandem 

5.  aliis  omissis,  ita  cum  Suarez  disp.  13  s.  4  argumentari  licet:  si 
peccator  privatur  potestate  valide  administrandi  sacramenta,  hoc  ideo 
fit,  vel  quia  talis  minister  ea  potestate  est  indignus,  vel  quia  non  decet 

Deum  uti  homine  iniquo  ut  instrumento  ad  eifectus  tam  supernaturales 
et  sanctos,  vel  quia  Ecclesiae  non  expedit  peccatores  sacramentorum  esse 
ministros.  Atqui  horum  nihil  dici  potest.  Non  primum,  quia  peccator 
non  omnibus  iis  privatur,  quibus  propter  peccatum  redditur  indignus, 
alioquinprivandusessetpotestatepraecipiendi,  regendi,  docendi,  ipsavita 
etc. ;  non  alterum,  quia  Deus  tam  bonus  est  atque  omnipotens,  ut  et  per 
malos  possit  bonum  operari:  hinc  »non  deserit  Christus  sacramentum, 
etiamsi  habuerit  maluminstrumentum,*  inculcat  ad  rem  Thomas  wal- 
densis  in  egregio  op.  Doctrinale  antiquitatum  fidei  Ecclesiae  catholicae 
adversus  Wicleffitas  et  Hussitas,  Venetiis  1757  t.  3,  in  cujus  1. 5.  fuse  hanc 
agitat  eontroversiam ;  non  tertium,  cum  ipsum  Ecclesiae  bonum  exigat, 
ne  ministri  mali  hac  priventur  potestate,  alioquin  de  Ecclesia  esset  actum. 
»Neque  enim  justum  fuisset,  inquit  Chrysostomus  hom.  87  in  Matth. 
n.  4,  ut  propter  alterius  improbitatem  illi,  qui  fidem  sunt  amplexi,  in  sym- 
bolis  salutis  nostrae  laederentur;*  hom.  2  in  2.  ad  Timoth.  n.  3,  4  inter 
alia  praeclara:  »Non  talia  sunt  ea,  quae  Deus  elargitur,  ut  a  sacerdotali 
virtute  perficiantur:  totum  ex  gratia  est,  hujusautem  tantum  est  os  ape- 
rire,  totum  vero  Deus  operatur:  symbolum  hic  (sacerdos)  solumimplet,* 
Ergo  ministri  sacramentorum  peccato  non  amittunt  potestatem  eadem 
valide  administrandi,  ideoque  sacramentorum  valor  independens  est  a 
ministri  sanctitate.    Cf.  T  h  o  m  a  s  3.  p.  82  a.  5  ss. 

290.  Dcclaratio  p.  II.  Sacramentorum  valor  neque  a  ministri  fide 
pendet.  Quod  baptismum  attinet,  id  est  de  fide,  ut  patet  ex  contro- 
ATersia  praesertim  cum  donatistis  et  ex  concilii  trid.  sess.  7  can.  4: 
»Si  quis  dixerit,  baptismum,  qui  etiam  datur  ab  haereticis  in  nominePa- 
tris  et  Filii  et  Spiritus  s.  cum  intentione  faciendi  quod  facit  Ecclesia,  non 
esse  verum  baptismum,  A.  S.«  De  reliquis  sacramentis id  quidem  non 
est  de  fide,  ita  tamen  in  Ecclesia  receptum,  ut  certum  atque  fidei  proxi- 
mum  sit.  Poenitentiae  vero  sacramentum  excipi  debet,  cum  abso- 
lutio  sacerdotis  haeretici  invalida  sit  ex  defectu  non  quidem  potestatis 
ordinis,  sed  jurisdictionis,  qua  carent  haeretici.  Quare  cum  Ecclesia,  ne 
quis  pereat,  suppleat  vel  concedatjurisdictionem  in  articulo  mortis  etiam 
haeretico,  valide  is  hoc  in  casu  absolvit. 

291.  Dcinonstratio.  Probatur  veritas  asserti  iisdem  fere  argumen- 
tis,  quibus  priorem  demonstravimus  partem;  nominatimcircabaptismum 
ex  celebri  controversia  sec.  III.  cum  s.  Cypriano  et deinde sec. IV.  et  V. 
cum  donatistis;  ex  qua  liquet,  sententiam  negantem  valorem baptismi 
ab  haereticis  collati  tempore  esse  posteriorem  affirmante,  fuisse  particu- 
larem,  quae  tandem  evanuit  praevalente  sententia  affirmante.  Nam  »quis 
tunc  universi  negotii  exitus  ?  quaerit  Vincentius  lirinensis  commonit.  c.  6- 
Quis  utique  nisi  usitatus  et  solitus?  Retenta  est  scil.  antiquitas  et  explosa 

novitas.*  Cf.  ep.  1  Siricii  ad  Himerium  tarracon.  c.  1  (opusc.  XVII.),  et 
A  u  g  u  s  t  i  n  u  s  de  bapt.  III,  2 :  »Quod  et  consuetudo  Ecclesiae  pristina  non 
habebat  (baptizare  ab  haereticis  baptizatos),  et  postea  catholicus  orbis 
terrarum  robustissima  firmitate  consensionis  exclusit.«  Nequit  ergo  sen- 
tentia  opposita  censeri  apostolicae  originis,  sed  potius  doctrinae  revelatae 
contraria.  Reliqua  vero  sacramento  ab  haereticis  collata  pariter  esse  va- 
lida,  evincit  tum  praxis  Ecclesiae  universae,  tum  analogia  cum  baptismo ; 
suadet  et  ratio  petita  tum  ex  eo,  quod  Christus  sacramentorum  princeps 
est  minister,  tum  ab  objectivo  valore  et  sanctitate  sacramentorum :  unde 
eorum  efficacia  independens  est  a  ministro  homine. 

Diximus  assertiouem  nostram  evinci  praxi  uni  versae  Ecclesiae;  non 
enim  diffitemur,  fieri  potuisse,  ut  nonnulli  de  valore  sacramentorum  ab  haere- 
ticis  collatorum  dubitaverint,  et  forte  eadem,  ut  ordinationem,  iteraverint : 
Ecclesia  vero  u  n  i  v  e  r  s  a  nunquam  dubitavit  et  in  praxi  valorem  horum  sacra- 
mentorum  agnovit.  Quam  Ecclesiae  praxim  et  fidem  bene  expressit  Augu- 
stinus  contra  ep.  Parmen.  1.  2  c.  13  n.  28:  »Utrumque  sacramentum  est 
(baptismus  et  ordinatio),  et  quadam  consecratione  utrumque  homini  datur: 
illud  cum  baptizatur,  istud  cum  ordinatur :  ideoque  in  Catholica  utrumque  non 
licet  iterari.  Nam  si  quando  ex  ipsa  parte  venientes  etiam  praepositi  pro  bono 
pacis  correcto  schismatis  errore  suscepti  sunt,  et  si  visum  est  opus  esse,  ut 
eadem  officia  gererent,  quae  gerebant,  non  sunt  rursus  ordinati;  sed  sicut 
baptismus  in  eis,  ita  ordinatio  mansit  integra:  quia  in  praecisione  fuerat  vi- 
tium,  quod  unitatis  pace  correctum  est:  non  in  sacramentis,  quae  ubicunque 
sunt,  ipsa  sunt.  Et  cum  expedire  hoc  judicatur  Ecclesiae,  ut  praepositi  eorum 
venientes  ad  catholicam  societatem  honores  suos  ibi  non  administrent :  non  eis 
tamen  ipsa  ordinationis  sacramenta  detrahuntur,  sed  manent  super  eos. *  Cf. 
Aigerus  de  sacr.  corp.  et  sang.  dom.  III.  1  ss.  opusc.  t.  XXIII.  Franzelin 
th.  15;  in  primis  Morgott  sect.  2  c.  1.  —  Quod  si  haud  pauci  patres  illo- 
rum  haereticorum  noluerint  probare  baptisma,  qui  circa  ss.  Trinitatis  fidem 
errarunt  (ut  ostendit  Ernst  Die  Ketzertaufangelegenheit  in  der  altchristl. 
Kirche  nach  Cyprian,  Mainz  190l),  id  non  inde  ortum  est,  quod  putaverint. 
sacramenta  generatim  ab  haereticis  collata  esse  invalida  (aliorum  enim  haere- 
ticorum  recipiebant  sacramenta),  sed  quod  censuerint,  illos  haereticos  non  con- 
ferre  baptisma  Christi  propter  suum  circa  ss.  Trinitatem  errorem.  Cf.  Zeitschr. 
f.  k.  Theol.  XXVI  (1902),  376  ss. 

292.  Scliolioil.  De  intentione.  —  Cum  ergo  neque  sanctitas  neque  fides 
requiratur  in  ministro  ad  validam  sacramentorum  confectionem,  quaeritur  jam, 
num  aliquid  saltem  praeter  potestatem  seu  delegationem  ministerialem  ad  sa- 
cramenta  ministranda  sit  necessarium :  et  respondemus,  ad  hoc  ut  homo  ratio- 
nem  induat  ministri,  praeter  potestatem  ministerialem  requiri  aliquam  inten- 
tionem.  De  hac  autem  duplex  est  controversia :  altera  adversus  protestan- 
tes  eaque  facilis;  altera  inter  theologos  catholicos,  eaque  celebris  et  subtilis. 
Quod  primam  attinet,  dogma  est  catholicum  statutum  praesertim  in  concilio 
t  r  i  d.  sess.  1 4  cap.  6  et  can.  9  et  sess.  7  c.  1 1 :  »  Si  quis  dixerit,  in  ministris 
dum  sacramenta  conficiunt  et  conferunt,  non  requiri  intentionem  saltem  faciendi 
quod  facit  Ecclesia,  A.  S.  *    Protestantes  quidem,  secundum  quos  sacramentis 

similis  inest  vis  ac  verbis  concionis,  inde  inferunt,  illorum  efficaciam  non  pen- 
dere  ab  intentione  ministri,  sicut  nec  verborum  significatio  a  loquentis  pendet 
intentione.  Cui  errori,  aliis  argumentis  praetermissis,  opponimus,  necesse  esse 
in  sacramentorum  confectione,  ut  is,  qui  eadem  administrat,  agat  tamquam  le- 
gatus  et  minister  Christi,  ideoque  actionem  ponat  non  nomine  suo  proprio, 
tamquam  actionem  suam,  quia  tunc  profecto  non  est  sacramentalis :  sed  nomine 
Christi,  auctoritate  ab  eo  accepta,  actionem  ministerialem.  Haec  autem  actionis 
indifferentia  non  tollitur  nisi  voluntatis  nutu,  quo  homo  potius  agere  vulttam- 
quam  Christi  minister,  quam  auctoritate  et  facultate  sua  naturali :  nam  alter- 
utro  modo  agere  potest  pro  lubitu.  Requiritur  ergo  ad  sacramenti  confectio- 
nera  talis  ministri  intentio,  qua  se  subjicit  instrumenti  instar  agenti  princi- 
pali.  Quod  paulo  secus  ita  expressit  s.  Thomas  3  q.  G4  a.  8  acl  1  :  »Instru- 
raentum  inanimatum  non  habet  aliquam  intentionem  respectu  effectus,  sed 
loco  intentionis  est  motus,  quo  movetur  a  principali  agente  ;  sed  instrumentum 
animatum,  sicut  minister,  non  solum  movetur,  sed  etiam  quodam  modo  movet 
seipsuin,  inquantum  voluntate  sua  movet  membra  ad  operandum,  et  ideo  re- 
quiritur  ejus  intentio,  qua  se  subjiciat  principali  agenti,  ut  scil.  intendat 
facere,  quod  facit  Christus  et  Ecclesia;*  ets.  Bonaventura  Brevil.  VI,  5: 
»  Dispensatio  sacramentorura  est  opus  hominis  ut  rationalis,  ut  ministri 
Christi  et  ut  ministri  salutis;  hinc  est,  quod  necesse  est,  quod  fiat  ex  in- 
tentione.  * 

293.  Si  vero  quaeritur,  quaenam  requiratur  et  suffieiat  intentio,  dici- 
mus  non  requiri  actualem,  sed  sufficere  virtualem,  imo  juxta  Mar- 
tinum  V.  art.  22  ex  39,  de  quibus  errorum  Wicleff  et  Huss  suspecti 
interrogandi  sunt,  Eugenium  IV.  iu  instr.  pro  armenis  (n.  280 *)  etcon- 
cilium  tricl.  (n.  292),  sufficere,  ut  sit  saltem  intentio  faciendi  quocl  facit 
Ecclesia.  Qua  formula  siguificatur,  non  requiri  intentionem  explicitam  et 
distinctam  agendi  nomine  Dei  et  Christi  et  conferendi  sacramentum  for- 
maliter  qua  efficax  gratiae;  sed  sufficere  implicitam  et  quidem  in  inten- 
tione  etiam  alterius:  sufficit  enim,  ut  quis  velit  sese  in  illo  actu  exhibere 
Ecclesiae  ministrum;  ideoque  satis  esse,  si  sit  concepta  in  confuso  etge- 
neratim  faciendi,  quocl  Ecclesia  sive  christiani  in  hujusmodi  ritu  facere 
consueverunt.  Unde  intelligitur,  quomodo  fides,  a  qua  potestatem  conii- 
ciendi  sacramenta  independentem  diximus  (n.  289),  non  requiratur  ratione 
necessariae  intentionis.  Etsi  enim  baptizans  ex.  gr.  nec  in  Christum  cre- 
dit,  neque  efficaciam  vel  sanctitatem  sacramenti,  neque  veritatem  Eccle- 
siae  atque  religionis  christianae  admittit,  dummodo  scit  eum  ritum  haberi 
et  adhiberi  ut  sacrum  a  religionis  christianae  sectatoribus,  potest  habere, 
et  si  a  christianis  rogatus  baptizet,  plerumque  habebit  intentionem  faciendi 
ritum  non  sua  quidem,  sed  christianorum  opinione  sacrum ;  qua  inten- 
tione  supposita  jam  non  proprio  agit  nomine,  sed  se  exhibet  Ecclesiae,  et 
hinc  implicite  Christi  ministrum  seque  Christo  ministro  principi  instru- 
menti  instar  subjicit.    Cf.  Thomas  in  4.  d.  6  s.  1  a.  3  qcl.  2. 

294.  Tliesis  CCXIII.  Sententia  Catharini  affirmans,  materiam 
et  formam  ipsa  externa  deliberata  aetione  externisque  adjunctis 
ita  determinari  ad  rationem  sacramenti,  ut  nulla  intentione  con- 
truria,  quae  in  animo  ministri  lateat,  valor  sacramenti  impediri 
possit,  admitti  nequit. 

Dcmonstratio.  Sententia  baec  ab  Ambrosio  Catbarino(t  1553)  suara 
habet  celebritatem  (non  originem),  eamque  sequuntur  theologi  praesertim  galli, 
ut  Contenson  (t  1674),  Arnaldus  (t  1694),  Nat.  Alexander  (t  1724), 
Scribonius,  Juenin  (t  1  7  1  3),  L' Herminier  (t  1735),  Serry  (t  173s), 
D  r  o  u  v  e  n  i  u  s  (t  1  742)  ;  ex  belgis  Farvaques  etc. ;  ex  hispanis  Salraeron 
(t  1585);  ex  italis  Pasqualigo  (f  1664),  Milante  (t  1749),  Ansaldi 
(t  1779);  ex  gerraanis  Stattler  (t  1797),  Dobmayer  (t  1805),  Waibel 
(t  1852);  et  ex  recentioribus  Oswald  (qui  tamen  eam  retractavit  I,  126 
ed.  5  op.  de  sacramentis),  Haas,  Grlossner.  Kationes  praecipuae,  quae  hos 
theologos  impulerunt  ad  eam  amplectendara,  fuerunt  major  fidelium  tranquilli- 
tas  et  certitudo  de  sacramentorum  valore,  qui  ipsis  in  dubium  toties  videtur 
vocari,  quoties  dependens  fit  ab  intentione  raere  interna  ministri :  tura  ipsa 
ratio  signi,  cujus  virtus  independens  est  ab  intentione  illius,  qui  illud  ponit 
seu  adhibet.    Cf.  historia  controversiae  apud  Morgott  1.  c.  c.  2. 

295-  1.  Haec  opinio  refellitur  dictis  n.  292.  Ministris  enim  sacra- 
mentorum  non  solum  commissum  est  munus  denunciandi  seu  significandi 
remissionem  peccatorum  et  sanctificationem,  sed  potestas  vera  ministe- 
rialis  nomineDeietChristiper  actiones  sacramentales  remittendi  peccata 
et  eonierendi  gratiam,  qua  potestate  pro  suo  judieio  et  arbitrio  utantur: 
hinc  non  sunt  mera  instrumenta,  sed  esse  debent  dispensatores  prudentes 
mysteriorum  Dei.  Quapropter  ab  eorum  voluntate  pendet,  utrum  velint 
actiones  illas  ponere  utendo  ea  potestate  supernaturali  sibi  eommissa,  an 
suo  nomine  facultate  sibi  inhaerente  mere  naturali,  qua  omnis  homo 
pollet.  Ergo  ut  illa  actio  per  se  indilferens  illius  potius  quam  hujus  po- 
testatis  sit  exercitium,  sit  sacramentalis  expotestate  ministerialiprofecta, 
necessaria  est  voluntas  saltem  implicita  in  ministro  utendi  hac  sua  pote- 
state  et  ministerialiter  ponendi  actionem :  non  enim  erit  actio  sacramen- 
talis,  si  minister  velit  quidem  ponere  actionem,  sed  qua  exercitium  facul- 
tatis  suae  naturalis;  seu  requiritur  aliqua  intentio  interna  determinans 
actionem,  ut  sit  potius  exercitium  potestatis  ministerialis  quam  naturalis 
omnibus  hominibus,  etiam  feminis,  communis.  Unde  ruit  et  altera  ad- 
versariorum  ratio  ex  signi  natura  petita:  est  enim  sacramenti  admini- 
stratio  non  mera  positio  signi,  sed  et  potestatis  usus.  Ceterum  etsi  urge- 
tur  signi  ratio,  tamen  requiritur  loquentis  intentio ;  nam  quoties  signum 
aliam  atque  aliam  potest  habere  signiiicationem  et  usum,  requiritur  in- 
tentio  loquentis,  ut  actu  hoc  potius,  quam  illud  significet. 

2.  Quamvis  haec  opinio  a  concilio  t  r  i  d.  proscripta  censeri  nequeat 
(damnavit  siquidem  concilium  protestantium  errorem,  a  quo  ea  dit- 

Hurter,  Compend.  theologiae  III,    11.  ed.  17 

fert) :  conciliari  tamen  vix  potest  cum  iis,  quae  concilium  de  intentionis 
statuit  necessitate.  Sane  sess.  14  c.  6  declarat  absolutionem  invalidam, 
»si  sacerdoti  animus  serio  agendi  et  vere  absolvendi  desit*  Cui  de- 
clarationi  respondet  damnatio  prop.  12  Lutheri:  »Si  per  impossibile  con- 
fessus  non  esset  contritus  aut  sacerdos  non  serio  sed  joco  absolveret,  si 
tamen  credat  se  absolutum,  verissime  est  absolutus.*  Atqui  animusserio 
agendi  profecto  deest,  si  minister  sacramentum  simulat  tantum,  neque  in- 
tentionem  absolvendi  habet:  sicut  nemo  diceret  eum  habere  animum  serio 
et  vere  promittendi  vel  contrahendi  matrimonium,  qui  quidem  ex  respectu 
humano,  timore  etc.  profert  verba  promissionis  seu  contractus,  intus  vero 
apud  se  statuit  nolle  se  obligare.  Et  revera  verba  conc.  tridentini  de  inten- 
tione  interna  esse  intelligenda  inde  patet,  quod  non  obstante  hac  decla- 
ratione  jocus  extrinsecus  apparens  (ex.  gr.  ad  celandum  adstantes  ritum 
sacrum  baptismi)  cum  seriaintentione  conferendi  sacramentum,  certissime 
hoc  non  redderet  invalidum. 

3.  Concilium  cum  Eugenio  IV.  (n.  280 *)  diserte  distinguit  inter  sa- 
cramenti  confectionem  et  intentionem  (cf.  n.  292)  et  hanc  tamquam 
plane  necessariam  exigit.  Atqui  nemo  seriam  simulationem,  qua  potest  confici 
ritus  externus  sacramenti,  dicet  intentionem.    Ergo  illa  non  sufficit. 

4.  Neque  in  opinione,  quam  impugnamus,  ulla  ratio  est  tam  sedulo  di- 
stinguendi  inter  intentionem  et  sacramenti  confectionem  et  utramque 
exigendi,  si  illa  ab  hac  esset  plane  inseparabilis,  seu  si  seria,  simulata  tamen, 
sacramenti  confectio  absque  ulla  alia  intentione  sufficeret  ad  valorem. 

5.  Damnata  fuit  ab  Alexandro  VIII.  prop.  28:  »Valet  baptismus  col- 
latus  a  ministro,  qui  omnem  ritum  externum  formamque  baptizandi  observat, 
intus  vero  in  corde  suo  apud  se  resolvit:  Non  intendo  quod  facit  Ecclesia.* 
Neque  probabile  est,  quod  excipiunt  adversarii,  hac  damnatione  proscriptum 
iterum  fuisse  Lutheri  errorem  jam  satis  a  concilio  trid.  damnatum.  Hinc 
Benedictus  XIV.  de  syn.  dioec.  1.  7  c.  4  §  8  censet,  grave  saltem  vulnus 
hac  damnatione  praefatae  inflictum  fuisse  opinioni. 

6.  Denique  aliis  omissis  ea  refeliitur  ex  rubricis  missae,  quibus  irrita 
declaratur  consecratio,  si  quis  habens  coram  se  undecim  hostias,  solum  decem, 
quas  tamen  non  determinat,  consecrare  intendat.  Pendet  ergo  consecratio  le- 
gitimae  et  praesentis  materiae  non  a  sola  formae  prolatione,  sed  et  ab  interna 
intentione  sacerdotis  consecrantis.  Cf.  Pallavicini  hist.  conc.  trid.  IX,  6; 
XII,  10  n.  34;  Franzelin  th.  16  s.  Ceterum  hanc  opinionem  bene  refellit 
Hugo  a  s.  Victore  de  sacr.  1.  2  p.  6  c.  13  (Mig.  176,  459),  refutationemque ita 
absolvit:  »Vide  ergo  et  considera,  quod  rationale  esse  oportet  opus  ministerio- 
rum  Dei,  nec  propter  solam  formam  praejudicare,  ubi  intentio  agendi  nulla  est.« 

296.  Quod  si  tamen  sententia  opposita  alicui  videatur  probabilis,  non 
propterea  ei  licet  in  illa  conquiescere,  si  de  internae  intentionis  satis  constet 
defectu :  quia  non  licet  in  sacramentorum  administratione  sententia  uti  pro- 
babili  relicta  tutiori,  ut  constat  ex  prop.  1  ab  Innocentio  XI.  damnata. 
Quare  eo  in  casu,  ut  docet  Benedictus  XIV.  1.  c.  §  9  urgente  necessitate, 
sacramentum  erit  iterum  sub  conditione  perficiendum :   si  tamen  res  moram 

patitur,  sedis  apostolicae  oraculum  erit  exquirenclum.  —  Neque  putent  illius 
patroni  se  ea  magis  consulere  fidelium  tranquillitati,  quae  praecipua  forte  pro 
ea  ipsorum  est  ratio.  Si  enim  sacramentorum  minister  fingitur  adeo  malignus, 
ut  velit  invalide  administrare  sacramenta,  poterit  ea  multiplici  alia  ratione 
reddere  invalida,  sive  corrumpendo  formam,  sive  materiam,  quin  adstantes 
animadvertant  corruptionem.    Cf.  Sasse  de  sacr.  Eccl.  I.  thes.  25. 

Caput  II. 

De  sacramentorum  N.  L.  numero. 

297.  Tkesis  CCXIV.  jy.  Jjegis  sacramenta  neque  plura,  neque 
pauciora  sunt  quam  septem. 

Demonstratio.  Absoluta  disputatione  de  sacramentorum  efficacia 
et  natura,  superest  quaestio  deeorum  numero,  de  quo  statuit concilium 
trid.  sess.  7  can.  1:  »Si  quis  dixerit,  sacramenta  N.  L.  .  .  .  esse  plura  vel 
pauciora  quam  septem,  videlicet  baptismum  etc,  aut  etiam  aliquod  horum 
septem  non  esse  vere  et  proprie  sacramentum,  A.  S.«  Quod  dogma  no- 
bis  vindicandum  est  contra  sec.  XVI.  n  o  v  a  t  o  r  e  s,  qui  quamvis  inter  se 
pro  more  dissentirent  de  numero  sacramentorum,  consenserunt  tamen  in 
rejiciendo  numero  septenario;  fatendum  vero  est  illos  gradatim  eo 
devenisse,  ut  duo  tantum  admittant.  Seposita  autem  demonstratione 
directa,  qua  singulorum  sacramentorum  veritas  ex  revelatione  compro- 
batur,  cum  ea  supponat  tractatus  de  singulis  sacramentis,  demonstratione 
utemur  indirecta  eaque  plane  decretoria  ex  consensu  christiani  nomi- 
nis  petita.  Cujus  argumenti  vis  ut  perspiciatur,  haec  sedulo  et  ex  ordine 
expendantur : 

1.  Christianos  omnes  saltem  a_sec.  XII.  usque  ad  XVI.  conspirasse 
in  hanc  fidem,  et  quidem  professione  u  n  a  n  i  m  i,  cum  theologorum  nullus, 
etsi  ii  alioquin  de  multis  ad  sacramenta  spectantibus  dissenserint,  de  nu- 
mero  dubitaverit  septenario;  professione  non  solum  theoretica  et  privata, 
sed  p  r  a  c  t  i  c  a,  solemni,  quotidiana,  ipso  eorum  usu. 

2.  Hanc  in  fidem  conspirarunt  cum  latinis  ipsi  graeci  jamasec.  XI. 
imo  et  IX.  ab  unitate  romana  sejuncti:  ut  constat  a.  negative:  nunquam 
enim  graeci,  quamvis  de  rebus  minimis  altercati  sint  cum  latinis,  propter 
sacramentorum  numerum  litem  Ecclesiae  romanae  moverunt;  b.  ex  ge- 
stis  pro  unione  utriusque  ecclesiae  tempore  concilii  1  u  g  d  u  n  e  n  s  i  s  II.  et 
florentini:  nam  ne  vestigium  quidem  dissensionis  exstitit  circa  hoc 
clogma;  c.  ex  professionibus  fidei  graecorum:  huc  spectat  professio  fidei 
ab  imperatore  Michaele  Palaeologo  a.  1274  inconcilio  iugdunensi  II.  Gre- 
gorio  X.  oblata,  in  qua  omnia  septem  sacramenta  singulatim  recensen- 
tur;  nominatim  vero  d.  ex  irrito  protestantium  conatu  pertrahendi  grae- 
cos  in  suum  errorem. 

17* 

Saepe  declararunt  graeci  adversus  illos,  septeru  se  credere  sacramenta  & 
Christo  Domino  instituta.  Ita  ex.  gr.  Jeremias  patriarcha  (t  1594)  in  cen- 
sura  Ecclesiae  orientalis,  in  qua  reprobat  coniessionem  augustanam:  >Dici- 
mus  praeclare  nobis  ss.  patres  tradidisse,  unam  sanctam,  catholicam  et  aposto- 
licam  Ecclesiam  esse  .  .  .  in  ea  item  ipsa  catholica  et  orthodoxa  Ecclesia  septem 
divina  sacramenta  esse,  baptismum  scil.  etc.  Nam  cum  dona  Spiritus  sancti 
teste  Isaia  septem  sint,  septem  item  sacramenta,  quae  ab  eodem  Spiritu  sancto 
vim  efficiendi  habent,  sint  oportet ;  non  plura  autem  nec  pauciora  esse  vel  ipsa 
plena  rei  partitio  demonstrat  .  .  .  Et  haec  quidem  omnia  saluti3  nostrae  re- 
media  ipse  J.  Christus  Deus  et  D.  N.  nobis  tradidit  et  ss.  ejus  apostoli.'-' 
Verum  quidem  est  Cyrillum  Lucarim,  patriarcham  quondam  constantinopo- 
litanum,  qui  tristi  fato  (strangulatus  siquidem  periit)  vitam  finivit  a.  1638. 
professionem  fidei  edidisse,  quae  faveret  protestantibus ;  verum  eam  non  hausit 
ex  Ecclesiae  orientalis  traditione,  monumentis  authenticis  et  praxi,  sed  a  eal- 
vinianis  Genevae,  ubi  studiis  operam  dederat,  didicit.  Mox  enim  reclamarunt 
graeci  atque  synodis  habitis  ut  Constantinopoli  a.  1641  et  Hierosolymis  a.  1672 
eam  damnarunt,  fidemque  suam  diserte  professi  sunt.  Ceterum  de  consensu 
graecorum  cum  Ecclesia  latina  constat  etiam  ex  eorum  libris  liturgicis  et  ri- 
tualibus,  in  quibus  omnes  illi  ritus,  quos  Ecclesia  catholica  sacramenta  esse 
docet,  descripti  sunt  cum  iis  orationibus  et  caeremoniis,  quae  gratiae  collatio- 
nem  significant.    Cf.  Pesch  VI  n.  77  ss. 

3.  Imo  sec_^ae^Orientis  ab  Ecclesia  sec.  V.  divulsae  eandem  denu- 
mero  sacramentorum  fidem  profitentur:  quamvis  negari  non  possit,  plu- 
res  apud  ipsas  abusus  barbarie  praesertim  gentium  sub  turcarum  jugo 
gementium  clerique  incuria  in  eorum  irrepsisse  administrationem1). 

2§3-  Atqui  ex  consensu  talibus  praedito  dotibus  certo  colligitur,  lidem 
de  numero  sacramentorum  septenario  apostolicae  esse  originis: 

1.  juxta  principium  alibi  comprobatum  (t.  I.  n.  1214;  134).  consen- 
sionem  patrum,  quae  praeverterit  controversiam  aliquam  de  fide,  semper 
habitam  fuisse  pro  tutissima  norma,  secundum  quam  de  doctrinae  judi- 
caretur  ortliodoxia  vel  heterodoxia. 

2.  Patet  ex  eo  quod  hujus  fidei  origines  aetate  apostolica  recentiores 
assignari  nequeant.  Neque  enim  dici  potest,  illam  primum  inductam  esse 
sec.  XII.,  ut  protestantes  autumant,  cum  reperiatur  etiam  apud  graecos. 
qui  certissime  hanc  fidem  non  hauserunt  post  suam  separationem  a  la- 
tinis,  quos  semper  aversati  sunt.  Ergo  latini  et  graeci  eam  hauserunt 
ex  fonte  communi,  qui  antecessit  eorum  separationem,  scil.  ab  Eccle- 
sia  universali  sec.  IX.  et  VIII.,  a  qua  divulsi  sunt  graeci.  Sed  neque  sec. 
IX.  vel  VIII.  primum  originem  habuit  haec  fides,  cum  reperiatur  apud 
illas  sectas,  quae  jam  sec.  V.  Ecclesiae  castra  deseruerunt.  Quare  ex  ea- 


')  Cf.  Perpetuite  de  la  foi  t.  5  1.  1 ;  D  e  n  z  i  n  g  e  r  ritus  orient. ;  Assemani 
biblioth.  orient.  t.  3  diss.  demonophys.  n.  5  ;  et  p.  2  diss.  de  nestorianis  c.  7  §  S,  qui 
tamen  circa  singularia  aliqua  sacramenti.  ut  de  extrema  unctione  errarunt.  Cf.  KL. 
IX?,  178. 

dem  ratione  inferendum  est,  tam  catholicos,  quam  schismaticos  eam  hau- 
sisse  ex  fonte  communi,  ex  Ecclesia  matrice  sec.  V.  et  IV.,  a  qua  schis- 
matici  facti  sunt  rami  praecisi.  Quod  si  Ecclesia  jam  sec.  V.  et  IV.  hanc 
profitebatur  fidem,  etsi  non  diserte,  reipsa  tamen  admittendo  singulasa- 
cramenta:  ea  certe  non  est  apostolis  recentior,  cum  Ecclesia  illius  prae- 
sertim  temporis  tot  decorata  martyribus  atque  eximiis  si  unquam  illu- 
strata  doctoribus,  admodum  esset  tenax  antiquitatis  novitatisque  aver- 
satrix.  Quare  manifesto  obtinet  hic  A  u  g  u  s  t  i  n  i  de  bapt.  IV,  24  axioma : 
y.Quod  universa  tenet  Ecclesia,  nec  conciliis  institutum,  sedsemperreten- 
tum  est,  nonnisi  auctoritate  apostolica  traditum  rectissime  creditur.« 

3^Sane  supponamus,  hoc  dogma  non  esse  originis  apostolicae:  erit 
ergo,  ut  contendunt  protestantes,  i  n  n  o  v  a  t  i  o  humana  atque  proinde  fidei 
apostolicae  corruptio.  Atqui  a.  omnis  innovationis  in  fide,  saltem  ali- 
cujus  momenti,  scimus  parentes,  patriam,  annum  nativitatis,  adjuncta  etc, 
ut  inductione  constat:  ergo  haec  omnia  sciremus  etiam  de  hac  doctrina, 
si  revera  esset  inventum  humanum.  Sed  nihil  horum  scimus.  Nonestergo 
persuasio  de  numero  sacramentorum  inventum  humanum.  Ad  haec  b.  in- 
duci  non  potuit  fidei  et  praxis  christianae  corruptio,  quin  commoveretur 
Ecclesia,  excitarentur  patres,  reclamarent  episcopi,  cogerentur  concilia 
atque  sequeretur  innovationis  damnatio,  ut  iterum  inductione  luculenta 
omnium  fere  seculorum  comprobatur :  eoque  magis  secutaessetcommotio, 
quod  ageretur  de  re  magni  momenti,  practica,  quotidiana,  a  qua  plurimum 
pendet  vita  christiana,  Ecclesiae  disciplina  totumque  ejus  ministerium,  et 
quidem  in  coetu  amplissimo.  Sicut  enim  corpus  organicum  vivum  contur- 
batur  et  commovetur,  si  in  se  receperit  venenum  vel  aliam  substantiam 
noxiam,  donec  illud  evomuerit  vel  ejecerit,  et  eo  vehementior  est  organismi 
commotio,  quo  corpus  est  perfectius  et  sanius,  et  quo  venenum  magis 
noxium :  ita  a  simili  Ecclesia,  quo  perfectior  ejus  est  vita,  eo  magis  com- 
movetur,  si  aliqua  innovatio  afficit  ipsa  ejus  fundamenla,  quae  fide  in  primis 
continentur.  Unde Petrus ven.  rationem reddens  suae translationis haere- 
sis  saracenorum  in  latinum  (Mi  g.  189,  650) :  »Fuit  in  hoc  opere,  inquit,  in- 
tentio  mea,  ut  morem  illum  patrum  sequerer,  quo  nullam  unquam  suorum 
temporum  vel  levissimam,  ut  sic  dicam,  haeresim  silendo  praeterierunt, 
quin  ei  totis  fidei  viribus  resisterent,  et  scriptis  atque  disputationibus  esse 
detestandam  ac  damnabilem  demonstrarent*  Hujus  autem  commotionis 
nullum  vestigium,  nulla  umbra  in  universa  antiquitate :  ea  primum  ince- 
pit,  cum  novatores  sec.  XVI.  sacramentorum  minuerent  numerum.  Quod 
si  c.  haec  fides  esset  innovatio  sec.  XII.,  quae  sensim  et  clanculum  nemine 
advertente  invasit  et  pervasit  universam  Ecclesiam  latinam,  quomodo  ea 
invasit  et  pervasit  coetus  schismaticos  Orientis,  Ecclesiae  romanae  adeo 
infestos?  et  si  hi  clausis  oculis  ab  occidentalibus  hanc  mutuarunt  sen- 

tentiam,  unde  factum  est,  ut  in  administrationis  ritibus  adeosubindedi.^- 
crepent?  Ad  rem  Tertullianus  de  praescr.  n.  28:  jjCcquid  verisimile 
est,  inquit,  ut  tot  ac  tantae  ecclesiae  in  unam  fidem  erraverint?  Nullus 
inter  multos  eventus  unus  est  exitus.  Variasse  debuerat  error  doctrinae 
ecclesiarum :  ceterum  quod  apud  multos  unum  invenitur,  non  est  erratum. 
sed  traditum.« 

4.  Gonstat  hac  praescriptione :  Eatenus  tantum  deserenda  esset  do- 
ctrina  de  numero  sacramentorum,  quam  Ecclesia  catholica  pacifice  pos- 
sedit  per  plura  secula  ante  ortas  de  eadem  sec.  XVI.  controversias,  qua- 
tenus  novatores  sec.  XVI.  digni  essent,  qui  audiantur  et  quibus  tuto  cre- 
dere  possimus.  Atqui  novatores  sec.  XVI.  undequaque  sunt  iudigni.  qui 
in  rebus  fidei  audiantur,  omni  carent  auctoritate.  Ergo  temere  deseritur 
propter  eorum  asserta  Ecclesiae  fides.  Et  sane  protestantes  ne  audiendi 
quidem  sunt  a.  quia  carent  omni  missione,  ut  fuse  ostendimus  t.  I. 
n.  327 2;  b.  quia  inter  se  dissident  de  numero  sacramentorum :  nam 
quamvis  modo  duo  tantum  admittant,  olim  non  defuerunt,  qui  tria,  vel 
quatuor,  imo  et  quinque  admitterent :  magisterium  autem  in  se  dissonum. 
cum  agitur  de  rebus  fidei,  caret  auctor itate ;  c.  quia  dissentiunt  manifesto 
a  patrum  doctrina  seu  ab  Ecclesia  sec.  IV.  et  V.,  quae  evidenter  plura 
quam  duo  admisit  sacramenta;  quia  d.  dissentiunt  a  doctrina  omnium 
coetuum  fidelium,  qui  huic  controversiae  praeexstiterunt:  inter  varios  au- 
tem  coetus  illos  fuit  certo  etiam  vera  Ecclesia,  cum  ea  sit  indefectibilis ; 
quia  e.  nimis  terrifica  sunt  Christi  verba  Matth.  18,  17:  Si  Ecclesiam  non 
audierit,  sit  tibi  sicut  ethnicus  et  publicanus  ;  et  verba  Pauli  Gal.  1,  9 :  Si 
quis  vobis  evangelizaverit  praeter  id,  quod  accepistis,  anathema  sit.  Neque 
dicant  novatores  sec.  XVI.,  se  nihil  novi  annunciare,  sed  purum  tantum 
Evangelium  restaurare :  nam  a.  haec  assertio  est,  non  probatio ;  et  qui- 
dem  p.  assertio  omnibus  haereticis  communis ;  et  7.  evidenter  falsa,  cum 
alia  atque  alia  asserant  diversi  novatores  illius  temporis:  quare,  ne  in- 
digne  ferant,  si  eos  rogamus,  ut  prius  inter  se  consentiant,  antequam  ca- 
tholicos  turbent1). 

299.  Solent  theologi  inquirere  in  rationes  congruentiae  numeri  septe- 
narii  sacramentorum  atque  alias  aliasque  proponunt.  Alexander  halensis 
1.  4  summae  theologiae  q.  8  membri  7  a.  2  ets.  Bonaventura  compend. 
theolog.  verit.  1.  6  c.  5  et  Breviloquii  VI,   3  hujus  numeri  rationem  repetunt 


')  Cf.  Perpetuite  de  la  foi  t.  4  1.  10  ;  F  r  a  n  z  e  1  i  11  th.  18.  Quadruplex  haec 
probatio  n.  207  proposita  bene  notetur,  cum  ea  saepe  uti  possimus :  plane  enim 
efficax  est  ad  omnia  fere  dogmata  a  protestantibus  rejecta  comprobanda ;  neque 
aliud  alicujus  momenti  contra  eam  excipere  possunt,  nisi  cum  rationalistis  vel 
prima  fidei  christianae  rudimenta  subvertere  velint  atque  in  dubium  vocare  divi- 
nitatem,  imo  et  sapientiam  Christi  promittentis,  se  Ecclesiam  suam  aedificaturum 
ease  non  super  arenam,  sed  super  petram. 

ex  septemplici  defectu  per  peccatum  in  genus  humanum  inducto,  cui  me- 
dentur  sacramenta,  quam  rationem  probat  et  s.  Thomas  3.  p.  q.  65  a.  1.  — 
Albertus  M.  in  4.  d.  2  a.  ]  illa  opponit  septem  vitiis  capitalibus.  —  S. 
Thomas  1.  c.  numerum  hunc  praeclare  illustrat  ex  indigentiis  vitae  corpora- 
lis,  quacum  analogiam  quandam  habet  vita  spiritualis.  Ex  quibus  patet  hoc 
fidei  catholicae  dogma  Christo  esse  dignissimum,  ostendit  enim  ipsum  sua 
gratia  omnem  statum  et  conditionem  humanae  vitae  reparasse,  sanctificasse 
atque  ad  altiorem  evexisse  ordinem :  » In  vita  autem  corporali,  inquit,  dupli- 
citer  aliquis  perficitur :  uno  modo  quantum  ad  personam  propriam ;  alio  modo 
per  respectum  ad  totam  communitatem  societatis,  in  qua  vivit  .  .  .  Respectu 
autem  sui  ipsius  homo  perficitur  in  vita  corporali  dupliciter:  uno  modo  per 
se,  acquirendo  scil.  aliquam  vitae  perfectionem,  alio  modo  per  accidens,  scil. 
removendo  impedimenta  vitae,  puta  aegritudines  vel  aliquid  hujusmodi.  Per 
se  autem  perficitur  corporalis  vita  tripliciter:  primo  quidem  per  generationem, 
per  quam  homo  incipit  esse  et  vivere;  et  loco  hujus  in  spirituali  vita  est  ba- 
ptismus,  qui  est  spiritualis  regeneratio  .  .  .  Secundo  per  augmentum,  quo 
aliquis  perducitur  ad  perfectam  quantitatem  et  virtutem,  et  loco  hujus  in  spi- 
rituali  vita  est  confirmatio,  in  qua  datur  Spiritus  s.  ad  robur  .  .  .  Tertio 
per  nutritionem,  qua  conservatur  in  homine  vita  et  virtus,  et  loco  hujus  in 
vita  spirituali  est  eucharistia  .  .  .  Sed  quia  homo  incurrit  interdum  et  cor- 
poralem  infirmitatem  et  spiritualem,  scil.  peccatum,  ideo  necessaria  est  homini 
curatio  ab  infirmitate;  quae  quidem  est  duplex:  una  est  quidem  sanatio,  quae 
sanitatem  restituit,  et  loco  hujus  in  spirituali  vita  est  poenitentia  .  .  .  alia 
est  autem  restitutio  valetudinis  pristinae  per  convenientem  diaetam  et  exer- 
citium  et  loco  hujus  est  extrema  unctio,  quae  removet  peccatorum 
reliquias,  et  hominem  paratum  reddit  ad  finalem  gloriam1)  .  .  .  Perficitur  au- 
tem  homo  in  ordine  ad  communitatem  dupliciter:  uno  modo  per  hoc  quod  ac- 
cipit  potestatem  regendi  multitudinem  et  exercendi  actus  publicos,  et  loco 
hujus  est  .  .  .  sacramentum  ordinis  .  .  .  Secundo  quantum  ad  naturalem  pro- 
pagationem,  quod  fit  per  matrimonium  tam  in  corporali quam  in  spirituali 
vita.*    Cf.  etiam  ejusdem  expos.  in  symb.  ap.  n.  35;  Oswald  t.  1  §  12. 

300.  Scholion.  Exceptionibus  satisfit.  —  Fatemur  plura2)  dogmati  op- 
poni.    Ut  praecipuae  saltem  solvantur  difficultates,  scias 

1.  Patres  minus  fuisse  systematicos  theologis  scholae,  neque  adeo  pronos 
ad  sacramenta  connumeranda3),  praesertim  cum  ea  in  administrationis  ritu 
plurimum  discrepent.  Mirum  ergo  esse  non  debet,  si  patres  nunquam  diserte 
dixerint,  septem  esse  sacramenta,  eoque  minus,  quod  neque  alium  determi- 
natum  numerum  assignent  vel  tradant.  Concedimus  ergo,  eos  non  dixisse  sub 
forma  collectionis  septem  esse  sacramenta,  sed  distributive  et  re  septem 
sacramenta  tenuerunt. 


')  Opportunius  forte  urgeretur  congruentiaeratio,  quaminfradabiruusn.  53H4. 

a)  Collegit  haec  Georg.  Lud.  Ha  hn  in  comraentario  :  Doctrinae  romauae  de 
numero  sacrament.  septenario  rationes  historicae,  Wratislaviae  1859,  cui  opposuit 
Bittner  ep.  criticam  de  numero  septenario  sacramentorum,  ib.  1859. 

3)  In  statuis  Sonnati  (sec.  VII)  archiep.  remensis  Migne  80,  443  septem 
sacramentorum  expressa  occurrit  mentio  ;  sed  fatendum  est,  statutorum  genuinita- 
tem  non  satis  esse  certam.  Primi,  qui  certo  omnia  septem  sacramenta  enumerant, 
sunt  s.  Otto  bambergensis  (f  1139)  in  doctrinae   capitibus  pomeranis  traditis  (cf. 


254  Tract.  IX.  de  sacramentis.  Exceptionibus  satisfit. 

2.  Vocis  sacramenti  notionem  olim  nondum  satis  fuisse  tixam:  hinc 
modo  duorum  triumve  sacramentorum  faciunt  mentionem,  modo  eju3  signifi- 
cationem  adeo  extendunt,  ut  plura  quam  septem  nuraerent ;  ita  P.  D  a  m  i  a  - 
nus  numerat  quindecim,  plura  Hugo  a  s.  Victore  de  sac.  II  p.  9. 

«$,  Viguisse  olim  arcani  disciplinam  praesertim  in  re  sacramentaria 
(cf.  n.  325 3  a.):  quare  solum  necessitate  compulsi  patres  de  uno  alterove  dis- 
serunt  sacramento,  vel  ut  Ecclesiae  doctrinam  vindicent  a  calumniis,  vel  ut 
initiandos  in  necessariis  instruant:  hinc  trium  plerumque  faciunt  mentionem, 
baptismi  scil.,  confirmationis  et  eucharistiae,  quia  haec  simul  conferri  solebant. 
Cum  vero  haec  in  prirais  hominem  Deo  consecrent  mysticisque  ritibus  gratiam 
adumbrent,  ideo  prae  ceteris  too  u,1)  jnrjptoo  appellatione  pro  significatione  sat 
usitata  fuerunt  insignita. 

4.  Non  negamus  quosdam  esse  scriptores  orientales  mediae  aetatis,  qui 
uno  alterove  omisso  sacramento  caeremonias  alias,  quae  sacramenta  non  sunt, 
inter  septem  sacramenta  recenseant,  ut  professionem  monasticam  et  exsequias. 
Ita  ex.  gr.  Vartanus  armenus  monophysita,  Ebed-Jesu  nestorianus,  Job 
monachus  et  Damascenus  thessalonicensis.  Verum  et  hi  a.  non  dissentiunt 
circa  numerum;  b.  eorum  testimonium  nequit  pondus  detrahere  soiemni- 
bus  sectarum  orientalium  professionibus  earumque  praxi;  ad  summum  probat 
C.  magnam  horum  auctorum  ignorantiam,  quae  mira  videbitur  nemini,  qui 
tristissimam  consideret  conditionem  et  statum  sectarum  illarum  a  tempore, 
quo  se  a  vera  Christi  separarunt  Ecclesia.    Tandem 

5.  quod  difficultatem  attinet  petitam  ex  pedum  lotione,  cui  elementa 
omnia  ad  sacramenti  notionem  necessaria  convenire  videntur,  aliis  omissis  no- 
tamus,  eam  hoc  unum  probare,  in  re  sacramentaria  optimam  esse  inter- 
pretem  Ecclesiae  praxim.  Cum  ergo  ex  hac  constet,  pedum  lotionem  nunquam 
habitam  fuisse  pro  vero  proprioque  sacramento *) :  manifestum  quoque  est, 
verbaJoan.  13,  14ss.  de  sacramenti  alicujus  institutione  non  esse  intelligenda, 
sed  de  aliquo  virtutis  exercitio,  quod  hoc  praecise  ritu  Christus  commendat 
quidem,  quin  ipsum  ritum  proprie  praecipiat.    Cf.  Pesch  VI  n.  94  ss. 

301.  ScholiOIl  practlcum.  Ad  sacramenta  populo  christiano  com- 
mendanda  prodesse  possunt,  quae  diximus  n.  24  5,  quaeque  docet  s.  Thomas 
n.  299.  Juverit  forte  et  characteris,  quem  tria  imprimunt,  inculcare  mo- 
mentum.    Est  enim  ille 

1.  signum  consecrativum,  quo  Christus  Redemptor  suum  in  nos  jus 
et  dominium  soleraniter  et  coram  universo  obsignat,  et  quo  aite  nobis  impri- 
mitur  obiigatio,  ut,  sive  vivimus,  sive  morimur,  Domini  simus  (Roin.  14,  8), 
et  ut  simus  fideles  servi,  strenui  milites,  rainistri  idonei  et  prudentes 
tanti  Domini,   Regis  et  Sacerdotis,  qualis  est  Christus.    Characterem  esse  sig- 


e.jus  vita  n.  50  s.  et  sermo  Mig.  173,  1299.  1357)  et  Gregorius  bergomensis  epi- 
scopus  (1133— 46)  in  opusc.  de  veritate  corporis  Christi  (c.  13)  primum  edito  ab 
Uccelii  per  modum  appendicis  ad  opus  Scritti  inediti  del  b.  Gregorio  Barbarigo 
etc.  Parmae  1877,  et  iuter  opusc.  a  nobis  edita  XXXIX,  56.  Cf.  etiam  Paululus 
de  off.  eccles.  c.  12  ss.,  M  i  g  n  e  177,  388  ss. :  S  c  h  a  n  z  §  13  p.  197  ss. 

')  Testatur  A  u  g  u  s  t  i  n  u  s  ep.  55  n.  33  :  „Ne  ad  ipsum  sacramentum  baptismi 
videretur  pertinere,  multi  hoc  in  consuetudinem  recipere  noluerunt :  nonnulli  etiam 
de  consuetudine  auferre  non  dubitaverunt.u  Cf.  F  r  a  n  z  e  1  i  n  thes.  19.  20 :  B  a  c  h 
Die  Siebenzahl  der  Sacr.,  Ratisbonae  1864. 

num  consecrativum  a.  docet  s.  Augustinus  passim  (n.  275);  ostendit 
b.  comparatio  cum  tessera  militari,  signo  ovi  impresso,  circumcisione ; 
C  usus  humanus,  qui  res  signat,  ut  eas  ad  dominum  pertinere  in  ejusque  de- 
stinari  usum  vel  obsequium  manifestetur;  colligitur  d.  ex  sententia  s.  Tho- 
mae,  secundum  quem  character  est  quaedam  sacerdotii  Christi  participatio 
(n.  276).  Quod  si  homines  vel  sola  veste  famulari  vel  militari  suae  vel  reli- 
giosa  obligationis,  obsequii,  servitutis  recordantur :  quanto  magis  fideles,  quo- 
rum  animae  vi  characteris  impressa  est  consecratio  ontologica  eaque  piane  in- 
delebilis  (n.  277),  conscii  sibi  esse  debent,  se  penitus  esse  Christi  ut  membra 
capitis,  atque  mancipatos  esse  ejus  servituti,  militiae,  ministerio,  et  ad  eos 
prae  primis  spectare  Is.  43,  1  :  Et  nunc  haec  dicit  Dominus  creans  te  Jacob  et 
formans  te  Israel:  Noli  timere,  quia  redemi  tey  et  vocavi  te  nomine  tuo:  meus 
es  tu.    Cf.  Oswald  I  c.  3  §  7  n.  6. 

2.  Character  est  signum  configurativum,  quo  fideles  configurantur 
Christo,  qui  est  character  substantiae  Patris  Hebr.  1,  3;  attemperantur  ut 
membra  congrua  ipsi  capiti,  quo  abundanter  ejus  percipere  possint  influxum. 
Quanta  nobilitas  exprimi  ad  eum,  qui  est  splendor  paternae  gloriae,  esse  mem- 
brum  coaptatum  tanto  capiti.  Quod  si  ut  servi,  milites,  ministri  configurantur 
secundum  animam  Christo  duci  et  capiti,  sane  tenentur  eum  exprimere  et  in 
actibus,  in  ipsa  vita:  sentire  scil.  debent  quae  et  Christus  J.  sensit  (Phil.  2,  5), 
vivere  ex  ejus  fide;  agere  ejus  causam  commodisque  servire;  imbui  ejus  spi- 
ritu  sacrificii,  quo  omnia  omnibus  fiant,  ut  omnes  faciant  salvos  (l.  Cor.  9,  22); 
atque  ita  character  internus  manifestari  debet  charactere  vitae  vere  christia- 
nae  externae  et  socialis. 

3.  Character  est  signum  dispositivum,  quatenus  ordinem  habet  et 
ju3  praebet  eo  insignitis  pignorisque  instar  est  a.  gratiae,  quae  cum  eo  ex 
intentione  Dei  connexa  est  (n.  27  6);  b.  ad  specialem  angelorum  custodiam, 
ad  quam  invitat  et  allicit;  hinc  C.  ad  fiduciam  adversus  daemonum  insidias. 
Cf.  n.  2 7 2  verba  s.  B a 3 i  1  i i ,  et  n.  2 7 5 2  verba  s.  Grregorii  naz. 

Pars  II. 

J)E  SACIUMENTIS  IN  SPECIE. 

Sectio  I. 

De  baptismi  sacramento. 

302.  Septem  esse  N.  Legis  sacramenta  a  Ghristo  Domino  instituta 
parte  priori  hujus  disputationis  demonstravimus.  Jam  de  singulis  accu- 
ratius  est  disputandum.    Horum  primum1)  et  ne„cessitate  et  natura, 

')  Praeclare  disputat  s.  Th  omas  de  ordine,  quo  ratione  dignitatis  sacra- 
menfca.  enumerari  poshint  in  4.  dist.  7  q,.  1  a.  1  sol.  3 ;  „Quinque  modis  unum  sacra- 
mentuin  dicitur  esse  dignius  alio  Uno  modo,  quoad  r  em  sacramenti,  sive  effectum 
ejus :  et  sic  b a p  ti  s m  u  s,  qui  delet  omnern  culpain  et  aufert  omnem  poenam,  est 
niasimum  sacramentorum.  Alio  modo  quantum  ad _id1_.q.uod  continetur  in  sacra- 
niento;  et  sic  eu  charistia  est  nobilissimum,  in  qua  continetur  Christus.  Tertio 
quantum  ad  gradum  d  i  g  n  i  t  a  t  i  s,  in  quo  constituit ;  et  sic  o  r  d  o  est  dignissimum 
sacramentum.  Quarto  quantum  ad  m  i  n  i  s  t  r  u  m  ;  et  sic  c  o  n  fi  r  m  a  t  i  o  et  etiam 
ordo  sunt  diguissima,  quia  nonnisi  per  episcopum  ministrantur.  Quinto  quantum 

ideoque  et  receptionis  ordine,  est  baptismi  sacramentum.  Sicut  enim 
generatio  est  principium  et  fundamentum  vitaenaturalis:  ita  regeneratio. 
quae  est  effectus  baptismi  proprius,  initium  est  vitae  (habitualis)  super- 
naturalis,  quae  dein  reliquis  conservari  et  excoli  debet  sacramentis.  Hinc 
Eugenius  IV.  in  instruct.  pro  armenis:  »Primum  omnium  sacramento- 
rum  locum  tenet  sanctum  baptisma,  quod  vitae  spiritualis  janua  est:  per 
ipsum  enim  membra  Christi  ac  de  corpore  efficimur  Ecclesiae.  Et  cum 
per  primum  hominem  mors  introierit  in  universos,  nisi  exaquaetSpiritu 
renascimur,  non  possumus,  ut  inquit  Veritas  (Joan.  3, 5),  in  regnum  coe- 
lorum  introire.* 

303.  Multiplici  typo  patres  hoc  sacramentum  in  V.  Testamento  adum- 
bratum  cernunt J) :  quotiescunque  scil.  Deum  legunt  miri  aliquid  mediante 
aqua  esse  operatum.  Cernunt  ex.  gr.  baptismum  adumbratum  Gen.  1,2:  Spi- 
ritus  Dei  ferebatur  super  aquas;  Gen.  1,  20:  Producant  aquae  reptile  animae 
viventis  ;  G-en.  2,  7  in  formatione  bominis  ex  limo  i.  e.  terra  et  aqua;  in  fonte 
irrigante  paradisum;  in  diluvio,  in  arcaNoe  secundum  verba  Petri  l.ep.  3,  20 ; 
in  transitu  israelitarum  per  mare  rubrum;  in  mutatione  aquae  amarae  in  dul- 
cem  Ex.  15,  23  ss. ;  in  aqua  de  petra  miraculose  eductaEx.  17,  1  ss. ;  in  mun- 
datione  Naamam  syri;  in  piscina  probatica  Joan.  5,  2 ;  in  aqua  profluente  e 
latere  Christi  Joan.  19,  34.  Ex  quibus  typis  secundum  patrum  explicationem 
evidenter  colHgitur  1.  baptismi  materiam  esse  aquam;  2.  praeter  elementum 
visibile  adesse  virtutem  invisibilem,  virtutem  s.  Spiritus,  quae  per  illud  3.  ex 
opere  operato  mira  operatur ;  significantur  4.  effectus  plane  mirabiles,  ereptio 
a  diabolica  captivitate,  perfecta  deletio  omnium  peccatorum,  reconciliatio  cum 
Deo,  collatio  novae  vitae,  adeo  ut  sit  vera  recreatio  et  regeneratio  ad  vitam 
supernaturalem.  Colligitur  5.  summa  ejus  ad  salutem  necessitas  et  (>.  valor, 
etiamsi  extra  Ecclesiam  confertur. 

304.  Multiplici  quoque  nomine  patres  baptismi  praestantiam,  proprie- 
tates  atque  effectus  significant.  Denominatur  enim  hoc  sacramentum  1.  a  ma- 


nd  s  i  g  n  a  t  u  m  et  non  contentura  :  et  sic  matrimonium  est  dignissimum,  quia  signat 
oonjunctionem  duarum  naturarum  in  persona  Christi.  Si  tamen  has  dignitates  ad 
invicem  comparemus,  invenitur  illa  dignitas  potissima,  quam  sacramentum  habet 
ex  contento,  quia  est  essentialiter ;  et  ideo  sacramentum  eucharistiae  est  simpliciter 
dignissimum,  et  ad  ipsum  quodammodo  alia  sacramenta  ordinantur.  Dignitas  au- 
tem  quae  est  in  efficiendo  respectu  boni,  simpliciter  loquendo,  praevalet  ei  quae 
est  in  amotione  mali ;  et  ideo  sim^riciter  loquendo,  post  eucharistiam  nobilius  sa- 
cramentum  est  ordo,  per  quod  homo  et  in  gratia  et  in  gradu  dignitatis  ponitur;  et 
post  hoc  confirmatio,  per  quam  perfectio  gratiae  confertur ;  et  post  baptismus,  per 
quem  fit  plena  remissio  culpae  et  poenae  :  et  post  matrimonium.  quod  habet  maxi- 
mam  significationem.  Poenitentia  autem  et  extrema  unctio  ponuntur  inter  baptis- 
mum  et  matrimoniura. ;  quia  ordinantur  directe  ad  remotionera  mali ;  quamvis  in 
hoc  poenitentia  habeat  minorem  efficaciam  quam  baptismus  ;  quia  ordinatur  con- 
tra  culpam  actualem  tantum,  et  non  delet  totaliter  poenam ;  et  adhuc  minorera  ex- 
trema  unctio,  quae  contra  reliquias  peccati  ordinatur." 

')  Cf.  de  typis  Ambrosius  de  myst.  c.  3  et  T  e  r  t  u  1 1  i  a  n  u  s  de  ba  pt. 
opusc.  VIL,  ubi  in  annotationibus  plurima  alia  patrum  adduximus  testimonia.  Po- 
tiores  paucis  exhibet  Hieronymus  ep.  69  n.  '1. 

teria  remota  aqua  vitae  aeternae,  sacra  piscina:  a  proxima  baptismus. 
lavacrum,  lavacrum  mysticum,  salutare,  lotio  etc. ;  2.  a  forma  sacramentum 
Trinitatis;  3.  ratione  effectuum per  excellentiam  gratia,  sacramentum  re- 
generationis,  renovationis,  signaculum  seu  sigillum,  illuminatio,  quia  illo  de 
potestate  tenebrarum  transferimur  in  admirabile  lumen  1.  Petr.  2,  9  ;  Col.  1,  1 3  : 
4.  ratione  initiationis  sacramentum  fidei ;  5.  ratione  figurae,  cui  successit, 
circumcisio  non  manufacta  Col.  2,  1 1  etc.  Lege  praeclaram  s.  G-regorii 
naz.  or.  in  s.  baptisma,  in  qua  n.  4  ejus  nomina  recenset:  ^Donum  vocamus, 
gratiam,  baptismum,  unctionem,  illuminationem,  incorruptionis  indumentum. 
regenerationis  lavacrum,  sigillum  ac  denique  excellentissimo  quovis  nomine 
appellamus.  Donum  dicitur,  quia  iis,  qui  nihil  prius  contulerunt,  datur:  gra- 
tia,  quia  etiam  debentibus ;  baptismus,  quia  peccatum  in  aqua  sepelitur: 
unctio,  quia  sacer  et  regius  (haec  enim  erant  quae  ungebantur) ;  illuminatio. 
quia  splendor  et  claritas ;  indumentum,  quia  ignominiae  nostrae  velamen  est ; 
lavacrum,  quia  abluit;  sigillum,  quia  conservatio  est  ac  dominationis  obsig- 
natio  (z-qc,  ftsGTCOistas  a7][ieia)Gt<;).  Huic  gratulantur  coeli;  hunc  angeli  propter 
splendoris  cognationem  celebrant ;  hic  beatitudinis  illius  imaginem  gerit ;  hunc 
laudibus  quidem  et  hymnis  celebrare  volumus,  verum  pro  rei  dignitate  non 
possumus.*  Cf.  Schanz  §  14.  Porro  a  catechismo  romano  baptismus  de- 
finitur  (II.  c.  2  n.  5):  »Sacramentum  regenerationis  per  aquam  in  verbo,*  vel 
explicatius  a  theologis:  Sacramentum  a  Christo  Domino  institutum,  in  quo 
per  ablutionem  exteriorem  corporis  sub  invocatione  ss.  Trinitatis  homo  spiri- 
tualiter  regeneratur. 

305.  Disputationis  partitio.  —  Gum  ad  sacramenti  collationem  qua- 
tuor  requirantur,  materia,  forma,  minister  et  subjectum,  cui 
confertur,  de  hisce  in  primis  disseremus:  quibus  quaestionem  subjieiemus 
de  baptismi  necessitate.  Quare  omnia  ad  quinque  revocabimus 
puncta.  Reliqua  vel  jam  satis  expendimus  disserentes  de  sacramentis  tn 
genere,  vel  magis  spectant  ad  theologiam  morum,  vel  minoris  sunt  mo- 
menti,  quam  ut  in  theologia  compendiaria  tractentur. 

1.  Huc  spectat  baptismum  esse  sacramentum,  de  quo  christianus 
nullus  unquam  dubitavit;  si  enim  semel  certum  est,  esse  sacramenta,  in  pri- 
mis  id  de  baptismo  est  tenendum,  qui  a  Christo  est  institutus  et  ita  evidenter 
efficax  gratiae,  ut  pleraque  testimonia  allata  ad  probandam  sacramentorum 
virtutem  thes.  208  agant  de  baptismo. 

2.  Quod  attinet  tempus,  quo  baptismus  fuerit  a  Christo  institutus, 
id  certo  ex  divinis  literis  nequit  determinari.  Praeferenda  videtur  sententia, 
quae  statuit,  Christum  illum  instituisse  jam  ante  passionem  suam.  Constat 
enim  apostolos  ante  ipsius  mortem  eucharistiam  suscepisse1) :  aliorum  autem 
sacramentorum  efficacia  praesupponit  baptismum:  neque  probabilis  censeri 
debet  opinio  apostolos  non  fuisse  baptizatos.  Quomodo  enim  potuissent  bap- 
tismi  necessitatem  praedicare  et  inculcare  (Act.  2,  38),   si  ipsi,  Ecclesiae  fun- 


')  Cf.  Theol.  Thomas  3  q.  66  a.  2  ;  wirceb.  t.  5  de  sacr.  disp.  1  de  baptismo 
c.  1  a.  1  ;  KL.  II2,  1255.  Quaestionem,  nutn  apostoli  fuerint  baptizati,  movet 
jam  Tertullianus  de  bapt.  n.  12,  sed  non  solvit.  Cf.  Goffridus  ab,  vindoc. 
(t  1132)  serm.  5  (Mig.  157,  255).    Negative  respondet  0  s  waid  p.  2  8  6. 

damenta  et  columnae,  ab  hac  necessitate  fuissent  exempti  et  sine  baptismo 
adepti  salutem  ?  Et  sanePaulus,  qui  verus  fuit  apostolus  et  admirabiliter  con- 
versus  atque  justificatus,  baptizandus  mittitur  ad  Ananiam  (Act.  9,  7).  Legimus 
praeterea  apostolos  jam  ante  Christi  passionem  baptizasse  Jo.  4,  2.  Atqui  non 
est  vero  simile  eos  tunc  alio  baptismo  esse  usos  ab  eo,  quem  Christus  instituit. 
Obligatio  autem  suscipiendi  baptismum  videtur  nonnisi  coepisse  cum  pro- 
mulgatione  novae  legis  i.  e.  in  die  Pentecostes:  sed  cf.  infra  n.  317  l. 

3.  Hucspectant,  quaejam  supra  probavimus,  baptismo  imprimi  charac- 
terem;  baptismi  gratiam  reviviscere  remoto  obice  n.  2681,  baptismum  a 
peccatore  vel  ab  haeretico  collatum  esse  validum  thes.  212. 

4.  De  effectibus  baptismi  sufficiant,  quae  diximus  de  effectibus  justi- 
ficationis  formalibus  n.  1  67  ss. :  cum  evidens  sit  ex  omnibus,  quae  de  baptismate 
in  Scripturis  et  a  patribus  affirmantur,  illud  esse  sacramentum,  quo  justifica- 
mur  et  quo  propterea  delentur  omnia  peccata.  Quare  praeclara  est  baptismi 
descriptio  a  Gregorio  naz.  proposita  or.  40  n.  3 :  »Baptismus  est  carnis  ab- 
jeetio,  spiritus  assectatio,  Verbi  participatio,  figmenti  correctio,  peccati  dilu- 
vium,  lucis  communicatio,  tenebrarum  oppressio.  Baptismus  vehiculum  ad 
Deum,  peregrinatio  cum  Christo,  fidei  adminiculum,  mentis  perfectio,  coelestis 
regni  clavis,  vitae  commutatio,  servitutis  depulsio,  vinculorum  solutio,  com- 
positionis  in  meliorem  statum  conversio.  Quid  plura  commemorare  attinet? 
Baptismus  omnium  Dei  beneficiorum  praeclarissimum  est  et  praestantissimum. * 
Cf.  Chrysostomus  h.  25  in  Jo.  n.  3.  Baptismo  autem  deleri  non  solum 
peccata,  etiam  venialia  (supposita  tamen  congrua  dispositione),  sed  remitti 
omnem  quoque  poenam  temporalem,  quo  excellit  sacramento  poenitentiae, 
est  de  fide,  ut  colligitur  ex  concilio  trid.  sess.  5  can.  5:  »Nihil  est  damnatio- 
nis  iis,  qui  vere  consepulti  sunt  cum  Christo  per  baptisma  ...  itn  ut  nihil 
prorsus  eos  ab  ingressu  coeli  remoretur;*  et  ex  Eugenii  IV.  instructione 
pro  armenis,  qui  inter  effectus  sacramenti  baptismi  recenset  omnis  poenae  re- 
missionem:  »propterea,  infert  pontifex,  baptizatis  nulla  pro  peccatis  praeteri- 
tis  injungenda  est  satisfactio :  sed  morientes  antequam  culpam  aliquam  com- 
mittant,  statim  ad  regnum  coelorum  et  Dei  visionem  perveniunt.*  Quam  fidem 
ita  jam  expressit  Augustinus  de  pecc.  mer.  et  remiss.  1.  2  n.  46 :  »Si  con- 
tinuo  (post  baptismum)  consequatur  ab  hac  vita  emigratio,  non  erit  omnino 
quod  obnoxium  hominem  teneat,  solutis  omnibus,  quae  tenebant.  *  Unde  liquet 

5.  Christi  baptismum  multum  praecellere  Joannis  baptismo ;  merito  ergo 
concilium  t  r  i  d.  contra  protestantes  statuit  can.  1  :  »  Si  quis  dixerit  baptismum 
Joannis  habuisse  eandem  vim  cum  baptismo  Christi,  A.  S.«  Differentiam  bene 
expressit  ipse  Baptista  Matth.  3,  11:  Ego  quidem  baptizo  vos  in  aqua  (sola, 
non  in  aqua  et  Spiritu  s.)  in  poenitentiam  (ad  excitandam,  fovendam  poeniten- 
tiam  salutarem,  quae  ex  opere  operantis  disponat  ad  peccatorum  remissionem) 
.  .  .  ipse  vos  baptizabit  in  Spiritu  s.  (conferens  s.  Spiritus  gratiam  ex  opere 
operato)  et  igni,  narn  ejus  gratia  ignis  instar  animam  purificat  et  illustrat; 
innc  Luc.  3,  3  ille  dicitur  baptismus  poenitentiae  in  remissionem  peccatorum : 
dum  de  nostro  pronunciat  s.  Petrus  Act.  2,  38:  Poeniteniiam  agite  et  baptizetur 
unusquisque  vestrum  in  nomine  J.  Christi  in  remissionem  peccatorum  vestrorum 
et  accipietis  donum  Spiritus  sancti1). 

»)  Cf.  T  e  r  t  u  1 1  i  a  n  u  s  de  bapt.  c.  10  :  T  h  o  m  a  s  3  q.  38  a.  2  ;   B  e  1 1  a  r  m  i- 
nus  de  baptisnio  c.  21 :    Touttee  in  diss.  3  de   doctrina  s.  Cyrilli  hieros.  c.  8 


Thesis  CCV.  De  baptismi  materia.  26^ 

6.  Baptismum  iterari  non  posse  clarissime  testatur  antiquitas  chri- 
stiana,  ut  audivimus  supra  occasione  disputationis  de  valore  baptismi  ab  hae- 
reticis  collato  et  doctrinae  de  impressione  characters  n.  27  02-  Congruentiae 
rationes  recldit  s.  Tbomas  3  q.  66  a.  9. 

306.  TliesiS  CCXV.  Materia  remota  in  baptismo  est  aqua  vera 
et  naturalis ;  proxima,  tam  immersio  quam  infusio  et  aspersio. 
Forma  vero  complecti  debet  distinctam  triiun  personarum  divina- 
rum  invocationem. 

Demonstratio  p.  T.  Haec  pars  est  contra  socinianos,  quiverba 
Christi  Joan.  3,  5  de  aqua  intelligunt  metaphorica ;  ea  est  de  fide  statuta 
in  concilio  trid.  sess.  7  can.  2:  »Si  quis  dixerit,  aquam  veram  el  natura- 
lem  non  esse  de  necessitate  baptismi,  atque  ideo  verba  illa  D.  N.  J.  Christi : 
Nisi  quis  renatus  fuerit  ex  aqua  et  Spiritu  s.  ad  metaphoram  aliquam  de- 
torscrit,  A.  S.«    Colligitur  asserti  veritas 

1.  ex  verbis  Christi  mox  citatis,  quae  adeo  sunt  clara,  ut  nonnisi 
socinianis  seculo  demum  XVI.  in  mentem  venerit,  ea  alium  in  sensum 
detorquere.  Quod  si  esset  vel  minimum  circa  Christi  verba  dubium,  hoc 
plane  dissipatum  fuisset  traditione  luculenta  exegetica,  quae  ea  semper 
intellexit  sensu  obvio,  qui  etiam  praesumi  debet,  nisi  demonstretur  oppo- 
situm.  Nulla  vero  est  ratio  suspicandi  hic  metaphoram :  neque  ideo,  quod 
aqua  conjungatur  Spiritui  s.,  cum  causae  principali  instrumentalem  ad- 
dere  liceat:  neque  ideo  quod  Joannes  Baptista  dicat  Matth.  3,  11:  Ego 
quidem  baptizo  vos  in  aqua  in  poenitentiam  .  .  .  ipse  ros  baptizabit  in 
Spiritu  sancto  et  igni.  Nam  comparationem  non  instituit  ratione  ritus 
seu  materiae,  red  ratione  eifectus.   Accedunt  ex  divinis  literis 

2.  facta  luculenta.  Nam  eunuchus  Candacis  reginae  iide  jam  im- 
butus  mox  atque  aquam  vidit,  dixit  Act.  8,  36 :  Ecce  aqua :  quid  prohibet 
me  baptizari?  Brevis  ergo  institutio  suffecit,  ut  aquae  necessitatem  ad 
baptismum  colligeret.  Ita  Act.  10,  47  cumPetrus  videret  Cornelium  cum 
suis  egregie  ad  baptismum  suscipiendum  dispositum,  dixit:  Numquid 
aquam  quis  prohibere  potest,  ut  non  baptizentur  hi  ? 

3.  Probatur typis et prophetarum  vaticiniis  utls. 55, 1 ;  Ez. 36, 25: 
Zach.  13,  1,  in  quibus  mentio  fit  futuri  baptismi  in  aqua. 


n.  60  ss. ;  0  s  wald,  die  dogmatische  Lehre  von  den  Sacr.  p.  2  c.  1  §  1.  Non  desimt- 
tamen,  qni  ignem  intelligant  de  igne  fntnri  jndicii.  Censent  enim  s.  Joannem  ob 
duplicem  rationem  Christum  fortiorern  se  praedicare.  Primum  quia  baptizat  in 
Spiritu  s.,  deinde  quia  in  igne  baptizat,  quatenus  nimirum  judiciariam  exercet  po- 
testatem  ia  die  judicii  facta  hominum  adhibito  exacto  examine  vel  approbans  vel 
purgans  et  vindicans.  Quae  explicatio  contextui  est  consentanea  Matth.  3,  12 
col.  10.  Alii  putant  ignem  referri  ad  miraculum,  quod  in  descensu  Spiritus  s.  die 
Pentecostes  contigit  Act.  2,  2.  Varias  hujus  loci  interpretationes  cf.  apud  An- 
s  a  1  d  i  0.  Pr.  de  baptismate  in  Spiritu  s.  et  igni,  Mediolani  1722  ;  S  c  h  a  n  z  §  14. 15  : 
Sasse  de  bapt.  th.  2. 

4:.  Confirinatur  maniiesta  traditione  theoretica  et  praetica:  et 
practica  quidem,  quia  semper  adhibita  fuit  in  baptismo  aqua,  nunquam 
receptus  baptismus  absque  aqua  collatus;  theoretica  vero  colligitur  a.  ex 
tot  typis,  quibus  praefiguratum  censuerunt  patres  baptismum  (n.  303); 

b.  ex  nomine  pisciculorum,  quo  designabantur  olim  christiani.  »Sed 
nos  pisciculi,  ita  belle  Tertullianus  de  bapt.  c.  1,  secundum  lyQ-av 
nostrum  J.  Christum  in  aqua  nascimur.«  Cf.  et  c.  5.  Neque  desunt  c.  di- 
serta  testimonia  eaque  innumera.  Huc  spectat  integer  Tertulliani  lib. 
de  baptismo;  et  Augustinus:  »Quid  est,  inquit  tr.  15  in  Joan.  n.  4, 
baptismus  Christi?  Lavacrum  aquae  in  verbo.  Tolle  aquam,  non  est 
baptismus;  tolle  verbum,  non  est  baptismus.« 

5.  Ipsum  nomen  baptismi,  ablutionis,  lavacrietc.  hoc  satisinnuit: 
communiter  enim  ablutio  aqua  fieri  solet.  Quod  si  quaeritur.  quare  Chri- 
stus  aquam  pro  baptismi  selegerit  materia,  respondemus  rationem  esse, 
a.  ejus  voluntatem  h.  aquae  aptitudinem  ad  designandam  spiri- 
tualem  animae  mundationem,  quae  hujus  sacramenti  effectus  proprius  est; 

c.  baptismi  necessitatem  summam:  quocirca  seligenda  fuit  ea  mate- 
ria,  quae  esset  ubique  obvia  atque  facile  comparabilis. 

307.  Demonstratio  p.  II.  Valere baptismum  per  immersionem 

1.  colligitur  ex  ipso  nomine  baptismi,  quod derivatur  a pairca> mer- 
gere,  submergere ;  aliisque  nominibus  lavacri,  balnei  salutaris  etc. ; 

2.  ex  baptismo  eunuchi  illius,  qui  ut  baptizaretur  descendit  in 
aquam,  atque  de  ea  ascendit  Act.  8,  38  s.  Colligitur 

3.  ex  verbis  Pauli  Rom.  6,  3  ss.;  Coloss.  2,  12,  qui  disserens  de 
baptismo  satis  clare  innuit,  eo  veluti  repraesentari  mortem  et  resurrectio- 
nem  Christi,  quod  verum  est  de  baptismate  per  immersionem. 

4.  ex  p  r  a  x  i  Ecclesiae,  quae  diu  immersione  baptizabat.  Ceterum 

5.  si  licet  baptizare  per  aspersionem,  a  fortiori  immersione  licebit. 

308.  Quare  potius  probandum  est,  valere  baptismum  aspersione 
vel  infusione  contra  quosdam  graecos  schismaticos,  qui  in  synodo 
a.  1756  habita  declararunt  baptisma  latinorum  invalidum,  et  hinc  reba- 
ptizant  non  solum  protestantes,  sed  et  catholicos.  Contra  hunc  errorem 
statuit  conc.  trid.  can.  3:  »Si  quis  dixerit,  inEcclesia  romana, quae om- 
nium  ecclesiarum  mater  est  et  magistra,  non  esse  veram  de  sacramento 
baptismi  doctrinam,  A.  S.«  Porro  immersionis  ritus  videtur  viguisse  us- 
que  ad  sec.  XIV.,  et  ab  eo  tempore  invaluisse  ritus  infusionis,  hinc  s. 
Thomas  adhuc  statuit  3  q.  66  a.  7,  quamvis  immersio  non  sit  de  ne- 
cessitate  baptismi  ^tutius  esse  baptizare  per  modum  immersionis,  quia 
hoc  habet  communior  usus.«  A  sec.  demum  XV.  et  XVI.  praevaluit  baptis- 
mus  per  infusionem.    Cf.  Funk  Ttib.  Qtlschr.  1882  p.  114 — 23.   Asserti 

veritas  colligitur.  1.  ex  praxi  baptizandi  iniirmos  et  moribundos,  qui 
oerte  in  aquam  non  immergebantur.  Quare  s.  Cyprianus  consultus 
a  Magno  de  infirmorum  baptismo  ep.  69  al.  76  n.  12  respondet :  »Nec  quem- 
quam  movere  debet,  quod  aspergi  vel  perfundi  videntur  aegri,  cum  gratiam 
dominicam  consequuntur,  quando  Scriptura  s.  per  Ezechielem  prophetam 
loquatur  et  dicat:  Et  aspergam  super  vos  aquam  mundam  etc.  (36,  25).  Unde 
apparet  aspersionem  quoque  aquae  instar  salutaris  lavacriobtinereetc." 
Baptismi  per  aspersionem  jam  mentio  fit  c.  7  1.  doctrinae  apost.  nuper 
reperto,  qui  forte  est  sec.  I.  vel  ineuntis  II. 

2.  Eum  valere  haud  immerito  colligimus  ex  Act.  2,  41,  ubi  refertur, 
die  Penteeostes  baptismum  recepisse  circa  tria  hominum  millia,  qui  vix 
omnes  immersione  baptizati  sunt;  cf.  etiam  16.  33. 

3.  Golligimus  etiam  ex  eo,  quod  alioquin  baptismi  adeo  necessarii  ad- 
ministratio  redderetur  saepe  admodum  difficilis  sive  ob  defectum  aquae. 
sive  ob  frigus,  sive  ob  baptizandorum,  qui  esse  possunt  infantes  tenelli, 
senes,  moribundi  etc,  infirmitatem  vel  multitudinem. 

309.  Demonstratio  p.  III.  Baptismum  conferendum  esse  cum  in- 
vocatione  distincta  trium  personarum  ss.  Trinitatis x),  colligitur 

1.  ex  Matth.  28,  19:  Euntes  docete  omnes  gentes,  baptizantes  eos  in 
nomine  Patris  et  Filii  et  Spiritus  sancti :  unde  satis  clare  coiligitur  in  ad- 
ministrando  baptismo  haec  nomina  esse  invocanda,  nam  plures  alias  sa- 
crae  potestatis  functiones  praescripsit  Ghristus  apostolis,  quae  sane  exer- 
cendae  sunt  in  nomine  Dei,  et  tamen  nunquam  addidit  sicut  hic  eas  exer- 
cendas  esse  in  nomine  Patris  etc.  Quod  si  haec  non  videntur  sufficere,  ut 
inde  inferatur  hujus  invocationis  necessitas  ad  valorem  baptismi,  com- 
pienda  est  eorum  probandi  vis  traditionis  suffragio. 

2.  Ex  praxi  Ecclesiae,  quae  de  baptismi  valore  judicans  in  primis 
erat  sollicita,  num  is  collatus  fuerit  in  nomine  Patris  et  Filii  et  Spiritus 
sancti.  Ita  conc.  arelatense  a.  314  can.  8:  »De  afris:  quod  propria 
lege  sua  utantur,  ut  rebaptizent,  placuit,  ut  si  ad  Ecclesiam  aliquis  de  hae- 
resi  venerit,  interrogent  eum  symbolum,  et  si  perviderint  eum  in  Patre 
et  Filio  et  Spiritu  s.  esse  baptizatum,  manus  ei  tantum  imponatur,  ut  ac- 
cipiat  Spiritum  s.  Quod  si  interrogatus  non  responderit  hanc  Trinitatem. 
baptizetur.«  Imo  adeo  certa  fuit  hujus  formae  necessitas,  ut  Augusti- 
nus  de  bapt.  1. 6  n.  47  testetur :  »Quis  nescit,  non  esse  baptismum  Christi, 
si  verba  evangelica,  quibus  symbolum  constat,  illic  defuerint?   Sed  fa- 


x)  Notetur  et  prop.  27  damnata  ab  Alexandro  VIII:  „Valuit_aliquando 
baptismus  sub  hac  forma  collatus :  in  nomine  Patris  et  Filii  et  Spiritus  s.,  praeter- 
missis  istis:  Ego  te  baptizo,"  quam  opinionem  jam  antea  reprobaverat  Alexan- 
der  III.  L.  3  Decr.  tit.  42  c.  1. 

cilius  inveniuntur  haeretici,  qui  omnino  non  baptizent,  quam  qui  non  illis 
verbis  baptizent1).*  Quapropter  Ambrosius  de  myst.  c.  4  n.  10:  »Nisi 
baptizatus  fuerit  (catechumenus)  in  nomine  Patris  et  Filii  et  Spiritus  s., 
remissionem  non  potest  accipere  peccatorum,  nec  spiritualis  gratiae  mu- 
nus  haurire.« 

3.  Ratio  congruentiae  est,  quod  cum  baptismus  sacramentum  sit 
iidei  et  regenerationis,  qua  homo  fit  Dei  filius,  conveniens  fuit  eum  con- 
ferri  sub  expressa  invocatione  ss.  Trinitatis,  quae  praecipuum  est  myste- 
rium  fidei.   Cf.  Algerus  de  sacr.  corp.  et  sang.  dom.  III,  13.  14  op.  23. 

310.  Scholion.  De  baptismo  in  nomine  Jesu.  —  Legimus  Act.  2,  38; 
8,  12;  10,  48;  19,  6  quosdam  baptizatos  fuisse  in  nomine  Jesn  Christi:  unde 
orta  est  quaestio  inter  theologos,  quid  de  hoc  baptismate  sit  tenendum.  Qua 
de  re  triplex  est  sententia.  P  r  i  m  a  sententia  tuetur,  baptisma  in  nomine  Jesu 
collatum  esse  validum;  ita  v.  Beda,  Petrus  Lombardus  et  Petrus  Picta- 
viensis  ejus  discipulus,  Cajetanus,  Toletus,  Orsi  etc,  eamque  saltem 
permittere  videtur  Nieolaus  I.  in  suo  ad  consulta  bulgarorum  responso, 
cap.  104:  »  A  quodam  judaeo,  nescitis  utrum  christiano  an  pagano,  multos  in 
patria  vestra~uaptizatos  asseritis,  et  quid  de  iis  sit  agendum  consulitis.  Hi 
profecto  si  in  nomine  ss.  Trinitatis  vel  tantum  in  Christi  nomine,  sicut  in 
actibus  apostolorum  legimus,  baptizati  sunt  (unum  quippe  idemque  est,  ut 
s.  exponit  Ambrosius),  constat,  eos  non  esse  denuo  baptizandos. * 

Altera  sententia  est  s.  Bonaventurae  et  s.  Thomae,  qui  :3.  p.  q.  60 
a.  6  ad  1  docet:  ^Dicendum,  quocl  ex  speciali  Christi  revelatione  apostoli 
in  primitiva  Ecclesia  in  nomine  Christi  baptizabant,  ut  nomen  Christi,  quod 
erat  odiosum  judaeis  et  gentilibus,  honorabile  redderetur  per  hoc,  quod  ad  ejus 
invocationem  Spiritus  s.  dabatur  in  baptismo. «  Quare  modo  baptisma  ita  col- 
latum  lect.  2.  3  in  1.  Cor.  l  non  amplius  valere  censet. 

T  e  r  t  i  a  sententia  eaque  communior  atque  in  praxi  omnino  tenenda  statuit, 
baptismum  in  solo  Christi  nomine  collatum  esse  invalidum.  Si  autem  ab  hu- 
jus  sententiae  patronis  quaeritur,  quomodo  explicanda  sint  Scripturae  effata 
de  baptismate  in  Christi  nomine  collato,  in  diversas  abeunt  sententias.  Secun- 
dum  nonnullos  (sed  minus  probabiliter)  baptismus  collatus  quidem  fuit  in 
nomine  J.  Christi  Filii  Dei,  sed  non  excluso  nomine  Patris  et  Spiritus  sancti. 
—  Aliis  videtur  hac  loquendi  ratione  designari  nonnisi  baptismus  Christi 
auctoritate,  nomine,  ex  ejus  delegatione  collatus  seu  qui  a  Christo  est  insti- 
tutus  vimque  sanctificandi  habet,  et  idcirco  ab  eo  denominatur,  adeo  ut  baptis- 
mus  in  nomine  Christi  idem  sit  ac  Christi  baptismus  diversus  a  baptismo  Joan- 
nis.  —  Eundem  fere  in  modum  explicant  responsum  Nicolai  I.  supra  allatum. 
Ita  inter  alios  notat  Billotth.  23  §  4  ^decisionem  hanc  non  respicere  sacra- 
menti  formam  .  .  .  Sed  dubium  erat  utrum  homo  ille  baptismum  tradidisset 
per  modum  cujusdam  sortilegii  vel  specialis  superstitionis,  quemadmodum  de 
hujusmodi  ignoto  hebraeo  suspicari  licebat:  an  vere  in  nomine  Christi  vel  Tri- 

')  Non  defuisse  tamen  haereticos,  qui  circa  baptismi  formam  erraverint  eam- 
que  corruperint,  pluribus  ostendit  Holtzclau  in  theol.  wirceb.  t.  5  a.  4  n.  34. 
S.  Basilius  de  Spiritu  s.  c.  12  data  opera  disputat  adversus  eos,  qui  dicunt,  auf 
ficere  baptismum  in  nomine  Domini,  opusc.  XXXI,  52  s. 

nitatis,  quod  est  unum  idemque,  utique  quantum  ad  intentionem  conficiendi 
sacramentum.*  Cf.  Pesch  VI  n.  389.  —  Quidam  ut  Holtzclau  n.  47  etc, 
putant  baptizare  in  Christi  nomine  idem  esse  ac  baptizare  in  Christum  cre- 
clentes  vel  in  professionem  fidei  Christi.  Fuse  de  hac  quaestione  disserunt 
Trombelli  de  bapt.  tr.  4  diss.  10  et  Orsi  in  diss.  de  baptismo  in  nomine 
J.  Ch.,  ejusque  vindiciis.    Cf.  Palmieri  th.  33  p.  5  de  rom.  pontifice. 

311.  De  baptismi  ministro  haec  teneantur:  1.  ministrum  proprium 
hujus  sacramenti  primo  loco  esse  sacerdotem,  episcopum et presbyte- 
rum :  altero  veluti  gradu  2.  d  i  a  c  o  n  u  m,  nam  jam  Philippus  diaconus 
baptizabat  Act.  8, 12.  38.  3.  »In  casu  autem  necessitatis,  ut  docet  Euge- 
nius  IV.  in  instruct.  pro  armenis,  non  solum  sacerdos  vel  etiam  diaconus, 
sed  etiam  1  a  i  c  u  s  vel  mulier,  imo  etiam  paganus  et  haereticus  baptizare 
potest,  dummodo  formam  servet  Ecclesiae  et  facere  intendat,  quod  facit 
Ecclesia;*  et  antea  conc.  lateranense  IV.  in  cap.  ,Firmiter';  ^acra- 
mentum  baptismi,  quod  ad  invocationem  individuae  Trinitatis  .  .  .  con- 
secratur  in  aqua,  tam  parvulis  quam  adultis  in  forma  Ecclesiae  a  q  u  o- 
cunque  rite  collatum  proficit  ad  salutem.* 

Quod  ita  jam  expressit  Tertullianus  de  bapt.  n.  17:  »Dandi  quidem 
(baptismum)  habet  jus  summus  sacerdos,  qui  est  episcopus :  dehinc  presbyteri 
et  diaconi,  non  tamen  sine  episcopi  auctoritate  propter  Ecclesiae  honorem  .  .  . 
alioquin  etiam  laicisjus  est. «  —  Ineunte  sec.  IV.  asseruit  conc.  eliberitanum 
can.  38  »posse  fidelem,  qui  lavacrum  suum  integrum  habet  nec  sit  bigamus, 
baptizare  rn  necessitate  infirmitatis  positum  eatechumenum  «  :  qui  canon  sat  sin- 
gularis  non  videtur  ita  intelligendus,  ac  si  baptismus  a  peccatore  collatus  sit 
invalidus :  haec  enim  esset  ipsa  haeresis  donatistarum ;  sed  ut  in  casu  necessi- 
tatis  non  liceat  peccatori  et  bigamis,  si  alii  adsint  fideles,  baptizare.  Quod  si 
alii  fideles  deessent,  certo  non  prohiberet  concilium,  ut  peccatores  et  bigami 
baptizent.  Baptismum  enim  a  bigamis  collatum  declarare  invalidum  esset  error 
vere  mirus  et  singularis.  —  Hieronymus  dial.  c.  lucif.  n.  9:  »Baptizare, 
si  tamen necessitas  cogit,  scimus  etiam  laicis  licere;*  et  Augustinus  c.  ep. 
Parmen.  1.  2  n.  29:  »Et  si  laicus  aliquis  pereunti  dederit  (baptismum)  necessi- 
tate  compulsus,  quoa  cum  ipse  acciperet,  quomodo  dandum  esset,  addidicit, 
nescio  an  pie  quisquam  dixerit  esse  repetendum.  Nulla  enim  cogente  necessi- 
tate  si  fiat,  alieni  muneris  usurpatio  est:  si  autem  necessitas  urgeat,  aut  nul- 
lum  aut  veniale  delictum  est.  Sed  et  si  nulla  necessitate  usurpetur,  et  a  quo- 
libet  cuilibet  detur,  quod  datum  fuerit,  non  potest  dici  non  datum,  quamvis 
recte  dici  possit  illicite  datum.«  Cf.  Gelasius  I.  (a.  494)  ep.  14  ad  episc. 
per  Lucaniam,  Bruttios  et  Siciliam  c.  7;  Isidorus  hisp.  de  officiis  eccl.  II,  6  7  ; 
N  i c o  1  a u s  I.  (n.  3 1 0).  —  Vere  ergo  Petrus  Damianus  affirmat  serm.  6 9  : 
»  Baptismi  gratiam  omni  homini  vel  omni  sexui  (administrandam)  tradidit  auc- 
toritas  antiquorum :  confirmationis  autem  insigne  sola  pontificalis  persona  suae 
vindicat  dignitati.*  Accedit  luculenta  Ecclesiae  praxis,  quae,  etsi  initio  non 
adeo  manifesta  (cf.  Schanz  §  18),  ita  invaluit  et  praevaluit,  ut  jam  nemo 
serio  hac  de  re  dubitet.  Congruentiae  rationem  petunt  theologi  ex  sum- 
ma  ipsius  baptismi  necessitate  ad  salutem.  Cf.  Algerus  III,  6;  Oswald 
p.  2  §  7.      . 

Hurter,  Compend.  theologiae  Ilf.   11.  ed.  18 

312.  Quod  hujus  sacramenti  attinet  subjectum.  controversia  in 
primis  est  de  infantibus,  num  valide  et  licite  possint  baptizari,  cum 
dispositionis  prorsus  sint  incapaces,  Christus  vero  dixerit  Marc.  16,  16 : 
Qui  crediderit  et  baptizatus  fuerit,  salvus  erit.   Quare  sit 

Thesis  CCXVI.  Baptismus  infantibus  quoque  valide  et  licite 
conferri  potest:  neque  cum  ii  ad  annos  discretionis  pervenerint, 
iterum  sunt  baptizandi,  neque  interrogandi,  an  ratum  habere  velint, 
quod  patrini  eorum  nomine,  dum  baptizarentur,  sunt  polliciti, 

Declaratio  p.  I.  Prima  pars  statuitur  contra  catharos,  in  primis 
contra  anabaptistas,  qui  praeeunte  Storch  innixi  Lutheri  principiis 
de  sola  fide  justificante  deque  sacramentis,  quorum  virtus  tantum  con- 
sistat  in  excitanda  fide,  inferebant,  infantes  utpote  fidei  incapaces  inuti- 
liter  baptizari.  Quos  sequuntur  sociniani  et  arminiani.  Assertio 
nostra  est  de  fide  et  ab  Ecclesia  iterum  in  concilio  trid.  statuta  sess.  7 
can.  12  et  13:  »Si  quis  dixerit,  parvulos,  eo  quod  actum  credendi  non 
habent,  suscepto  baptismo  inter  fideles  computandos  non  esse :  ac  pro- 
pterea,  cum  ad  annos  discretionis  pervenerint,  esse  rebaptizandos ;  aut 
praestare  omitti  eorum  baptisma,  quam  eos  non  actu  proprio  credentes 
baptizari  in  sola  fide  Ecclesiae,  A.  S.« 

313.  Demonstratio  p.  I.  1.  Fatendum  quidem  est  ex  divinis  literis 
nullum  proferri  posse  testimonium  disertum  vel  factum  indubium  pro 
paedobaptismo.  Haud  tamen  improbabilis  est  conjectura  infantes  quoque 
esse  baptizatos,  nam  referuntur  integrae  familiae  baptizatae  Act.  16,  15. 
33;  1.  Cor.  1, 16.  Merito  etiam  provocare  licet  ad  Christi  verbaMatth.  19, 
14 :  Sinite  parvulos  et  nolite  eos  prohibere  ad  me  venire :  talium  est  enim 
regnum  coelorum.  Si  enim  etiam  parvulorum  estregnumcoelorum;  nemo 
vero  regnum  Dei  ingredi  potest,  nisi  renatus  ex  aqua  et  Spiritu  sancto 
Joan.  3,  5 :  poterunt  etiam  parvuli  baptizari. 

2.  Etsi  vero  in  divinis  literis  diserta  desunt  testimonia,  ea  tamen  tra- 
duntur  principia,  ex  quibus  valor  et  utilitas  colligitur  paedobaptismi. 
Docent  enim  a.  Christum  Adami  reparasse  ruinam ;  reparationem  hanc 
fieri  regeneratione,  qua  sanatur  peccati  vetustas  et  corruptio,  quam  gene- 
ratione  ex  Adamo  contrahimus :  regenerationem  autem  per  Christum  ef- 
ficachrem  esse  generatione  ex  Adamo  (n.  1652).  Atqui  regeneramur  ba- 
ptismo,  qui  est  regenerationis  sacramentum.  Sicut  ergo  infantes  absque 
sua  cooperatione  sola  generatione  contrahunt  peccatum,  ita  poterunt  sola 
regeneratione  sine  sua  cooperatione  accipere  gratiam,  qua  generationis 
vitium  i.  e.  peccati  macula  sanetur,  atque  ita  constitui  justi  et  filii  Dei ; 
baptismi  ergo  sunt  capaces.  b.  Deus  vult  omnes  homines  salvos  fieri.  Si 
vero  infantes  non  essent  capaces  baptismi,  tertia  hominum  pars  careret 

salutis  possibilitate.   c.  Circumcisio  est  figura  baptismatis ;  atqui  infantes 
valide  circumcidebantur;  valide  igitur  et  baptismus  conferetur  parvulis. 

3.  Validissime  confirmatur  haec  veritas  traditione  et  theoretica 
et  practica,  eaque  adeo  splendida,  ut  protestantes  coacti  fuerint  paedoba- 
ptismum  retinere,  licet  hac  praxi  dupliciter  sibi  contradicerent:  primo 
quod  illum  retinuerint  innixi  traditione,  quam  alioquin  contemnunt ;  de- 
incle,  quod  eum  eatenus  tantum  utilem  et  necessarium  censere  possint, 
quatenus  ipsi  adscribunt  aliquam  virtutem  ex  opere  operato,  quam  alio- 
quin  exhorrent.  Ecclesiae  autem  traditio  maxime  elucet  ex  controversia 
cum  p  e  1  a  g  i  a  n  i  s :  argumentum  enim  fere  praecipuum  maximeque  effi- 
cax  adversus  illos  pro  peccato  originali  petebatur  expaedobaptismo;  ne- 
que  unquam  ausi  sunt  pelagiani  de  hujus  sive  valore  sive  utilitate  dubitare 
timentes  fidelium  reprehensionem  matrumque  christianarum  contradictio- 
nem  (t.  II.  n.  371).  Quare  concilium  milevitanum  et  dein  carthagi- 
nense  anathema  dicit  can.  2  illi,  »quicunque  parvulos  recentes  ab  uteris 
matrum  baptizandos  negat.* 

Augustinus  de  hac  praxi  testatur  serm.  176  n.  2:  »Hoc  Ecclesia 
semper  habuit,  semper  tenuit,  hoc  a  majorumfide  percepit:  hccusque  in  finem 
perseveranter  custodit. «  —  Sed  jam  ante  Augustinum  Ambrosius  confi- 
clenter  pronunciat  (de  Abraham  II,  81):  »Quia  omnis  aetas  peccato  obnoxia, 
ideo  omnis  aetas  sacramento  idonea. «  —  Ante  Ambrosium  praeclarissimum  de 
hac  praxi  habemus  testimonium  s.  Cypriani  cum  synodo  66  episcoporum 
ita  ad  Fidum  scribentis  ep.  63  (ed.  n.  16  opusc.  XXI)  n.  5  :  »Porro  si  etiam  gra- 
vissimis  delictoribus  et  in  Deum  multum  ante  peccantibus,  cum  postea  credi- 
derint,  remissa  peccatorum  datur  et  a  baptismo  atque  a  gratia  nemo  prohi- 
betur:  quanto  magis  prohiberi  non  debet  infans,  qui  recens  natus  nihil  pec- 
cavit,  nisi  quod  secundum  Adam  carnaliter  natus  contagium  mortis  antiquae 
prima  nativitate  contraxit?  qui  ad  remissam  peccatorum  accipiendam  hoc  ipso 
facilius  accedit,  quod  illi  remittuntur  non  propria,  sed  aliena  peccata. «  Quae 
epistola  scripta  post  a.  252  summimomenti  est  ac  fere  tota  de  hoc  argumento. 
Proposuerat  enim  Fidus  quaestionem,  liceatne  infantem  baptizare  intra  octa- 
vum  a  nativitate  diem.  Eatio  dubii  petebatur  a  lege  circumcisionis,  in  cujus 
locum  successit  baptismus ;  nam  infantem  non  licebat  ante  octavum  diem  cir- 
cumcidere. —  Ante  Cyprianum  Origenes  1.  5  in  ep.  ad  rom.  n.  9:  »Ecclesia 
ab  apostolis  traditionem  suscepit  etiam  parvulis  baptismum  dare.  Sciebant  enim 
illi,  quibus  mysteriorum  secreta  commissa  sunt  divinorum,  quod  essent  in  om- 
nibus  genuinae  sordes  peccati,  quae  per  aquam  et  Spiritum  ablui  deberent. « 
—  Ante  Originem  jam  IrenaeusIV,  22  n.  4:  »Omnes  venit  per  semetipsum 
salvare  (Christus) :  omnes,  inquam,  qui  per  eum  renascuntur  inDeum,  infantes 
et  parvulos  et  pueros  et  juvenes  et  seniores.*  —  Quare  si  in  divinis  literis 
clispositiones  quaedam  ad  baptismum  rite  suscipiendum  requiruntur,  spectant 
ea  effata  adultos,  non  infantes,  quibus  sicut  aliena  voluntas  causa  fuit  ruinae, 
ita  aliena  voluntas  satis  est  ad  salutem.  —  Hinc  s.  Augustinus  s.  294 
c.  1 1 :  »Credit  in  altero,  quia  peccavit  in  altero  (cf.  t.  II  n.  105  *)  ;€  et  s.  Ber- 
nardus  opusc.  10  c.  2  n.  9:   »Non  quod  vel  ipsi  (infantes),  quando  bapti- 

18* 

zantur  fide  omnino  careant,  sine  qua  impossibile  est  vel  ipsos  placere  Deo : 
sedsalvantur  et  ipsi  per  fidem,  non  tamen  suam,  sedalienam1).  Dignumnempe 
est  et  ad  Dei  spectat  benignitatem,  ut  quibus  fidem  aetas  denegat  propriam, 
gratia  prodesse  concedat  alienam.  Nec  enim  Omnipotentis  justitia  propriam 
putat  ab  his  exigendam  fidem,  quos  novit  propriam  nullam  habere  culpam. 
Porro  aliena  opus  est  fide,  cum  sine  sorde  non  nascantur  aliena  .  .  .  Nec  du- 
bium,  quod  macula  contracta  ab  aliis,  aliorum  quoque  fide  valeat  vel  debeat 
emundari. «  —  Paedobaptismi  praxim  testantur  vel  inscriptiones  sepulcrales, 
quarum  specimina  exhibet Kirchenlex.  72,  791.  Cf.  egregius  sermo  7  Ecberti 
schonaug.  (sec. XII  Mig.  195,  4l)  adversus  catharos;  Nat.  Alexander  diss. 
13  in  sec.  XII.  et  XIII.  de  bapt.  infantium  contra  petrobrussianos  in  walden- 
sibus  etc.  redivivos.    Cf.  s.  Thomas  3  q.  68  a.  9. 

314.  Cum  ergo  infantes  valide  baptizentur,  non  licet  eos,  cum  adoleve- 
rint,  rebaptizare ;  nam  Ecclesia  quovis  tempore  baptismi  iterationem  exhorruit 
(n.  27 02).  Ideo  conc.  trid.  statuit  sess.  7  can.  11  :  »Si  quis  dixerit,  verum  et 
rite  collatum  baptismum  iterandum  esse  illi,  qui  apud  infideles  Christi  fidem 
negaverit  et  ad  poenitentiam  revertitur,  A.  S.« 

315.  BemoilStratio  p.  II.  Erasmus  in  praef.  ad  paraphr.  in  Ev. 
Matth.  ed.  lugd.  Bat.  1706  opp.  t.  7  innixus  principio,  neminem  invitum  ad 
aliquid  ab  alio  ejus  nomine  promissum  servandum  obligari  posse,  contendit, 
interrogandos  esse  parvulos,  cum  ad  annos  discretionis  pervenerint,  »ratumne 
habeant,  quod  susceptores  illorum  nomine  polliciti  sunt  in  baptismo :  si  respon- 
deant,  se  ratum  habere,  tunc  publice  renovetur  ea  professio ; «  quod  si  negent, 
omnibus  mediis  frustra  adhibitis,  concludit:  »Expediet  illos  non  cogi,  sed  suo 
relinqui  animo,  donec  resipiscant :  nec  ad  aliam  interim  vocari  poenam,  nisi  ut 
ab  eucharistia  sumenda  reliquisque  sacramentis  arceantur. <<c  Verum  eam  pra- 
xim  damnavit  concilium  trid.  sess.  7  can.  14:  »Si  quis  dixerit,  hujusmodi 
parvulos  baptizatos,  cum  adoleverint,  interrogandos  esse,  an  ratum  habere 
velint,  quod  patrini  eorum  nomine,  dum  baptizarentur,  polliciti  sunt :  et  ubi 
se  nolle  responderint,  suo  esse  arbitrio  relinquendos  nec  alia  interim  poena  ad 
christianam  vitam  cogendos,  nisi  ut  ab  eucharistiae  aliorumque  sacramentorum 
perceptione  arceantur,  donec  resipiscant,  A.  S.€  Cf.  etiam  can.  8  et  Perrone 
VIII.  de  bapt.  c.  4. 

316.  1.  Infantes  revera  hac  teneri  sponsione,  probatur  ex  jure  na- 
t  u  r  a  e.  Parentes  enim  tenentur  vel  jure  naturae  infantibus  consulere. 
quamdiu  sibi  ipsi  providere  nequeant  ea,  quae  necessaria  sunt  ad  salutem 
tum  corporis,  tum  animae.  Atqui  ad  salutem  animae  absolute  necessarius 
est  baptismus.  Hunc  ergo  parentes  infantibus  procurare  debent.  Atqui 
jure  naturae  tenentur  parvuli,  cum  adoleverint,  ea  servare  pacta  et  sol- 
vere  debita,  quae  in  utilitatem  temporalem  pro  ipsis  inierunt  parentes, 


l)  Hinc  dicuntur  infantes  „in  fide  Ecclesiae"  baptizari,  quod  triplici  sensu 
accipi  potest :  1.  efficienter,  quia  fides  Ecclesiae  de  necessitate,  efficacia  etc. 
baptismi  est  causa,  curetiau»  parvuli  baptizentur;  2.  dispositive,  quia  fides  quo- 
rundam  membrorum  Ecclesiae  est  ratio  movens  eos,  ut  infantes  otfencnt  baptizan- 
dos;  3.  f  ormaliter  quatenus  baptismus  est  sacramentum  fidei  i.  e.  practica  pro- 
fessio  fidei  et  sigillum,  quo  quis  ad  fidem  Cbristi  profitendam  obligatur. 

neque  interrogandi  sunt,  velintne  ea  rata  habere.  Ergo  a  pari  iis  etiam 
obstringentur  obligationibus,  quas  baptismus  ad  salutem  prorsus  neces- 
sarius  seeum  fert.   Probatur 

2.  ex  jure  civili.  Nam  jure  civili  (imo  et  naturali)  tenentur  pupilli 
iis  stare  pactis,  quae  in  eorum  utilitatem  inierunt  tutores.  Atqui  tutores 
infantium  sunt  parentes,  patrini,  Ecclesia :  quae  vero  hi  spondent,  in  sum- 
mam,  in  aeternam  eorum  cedunt  salutem  et  commodum.  Injustum  ergo 
non  est,  si  ab  adultis  exigitur,  ut  hisce  stent  promissis.  Ad  haec  vi  juris 
civilis  tenentur  infantes,  quin  adulti  interrogentur,  propter  solam  nativi- 
tatem  ad  leges  patriae  subinde  duras,  subinde  inutiles,  servandas.  Quanto 
minus  ergo  injustum  est,  eos  vi  regenerationis  obnoxios  fieri  legibus  rei- 
publicae  christianae  plane  salutaribus? 

3.  Probatur  ex  jure  m  o  s  a  i  c  o.  Infantes  enim  judaeorum  vi  circum- 
cisionis  obnoxii  reddebantur  universae  legi  mosaicae.  Quapropter  contra 
justitiam  non  erit,  si  parvuli  baptizati  vi  circumcisionis  spiritualis  i.  e.  ba- 
ptismi  ad  legem  christianam  servandam  obligentur. 

4.  Probatur  denique  ex  jure  d  i  v  i  n  o :  nam  circumcisionis  lex  insti- 
tutionis  erat  divinae :  ergo  secundum  jus  divinum  est,  ut  quis,  quin  inter- 
rogetur  vel  consentiat,  obstrictus  sit  legi  divinae  servandae.  Praeterea 
omnis  homo  vi  nativitatis,  velit  nolit,  tenetur  ad  legis  naturalis  observan- 
tiam.  Non  erit  ergo  contra  jus  divinum,  ut  infans  vi  regenerationis,  quo 
fit  membrum  ordinis  supernaturalis,  obnoxius  reddatur  hujus  ordinis  le- 
gibus.  Ceterum  omnis  evanescet  difficultas,  si  notetur,  infantes,  postquam 
adoleverint,  ad  id  tantum  obligari,  ad  quod  obligantur  etiamsi  non  fuissent 
baptizati,  independenter  a  promissionibus  in  baptismo  factis,  vijurisdivini 
exigentis,  ut  certae  serventur  conditiones  ad  consequendam  salutem. 

317.  Tliesis  CCXVII.  liaptismus  omnibus  tam  parvtilis  quam 
adultis  ad  salutem  est  necessarius. 

Declaratio.  Reliqua  est  quaestio  de  baptismi  necessitate,  quam 
negarunt  veteres  et  recentiores haeretici.  Ita  pelagiani,  negato  peccato  ori- 
ginali,  affirmabant,  baptismum  necessarium  quidem  esse  ad  consequendam 
adoptionem  in  filios  Dei  et  regnum  coelorum :  non  autem  ad  adipiscendam 
vitam  aeternam,  quam  ab  illo  distinguebant.  Sociniani  vero,  arminiani, 
rationalistae  etc,  rejectis  pariter  peccato  originali  et  sacramentorum  effi- 
eacia  conferendi  gratiam,  consequenter  baptismi  necessitatem  inficiati  sunt1). 
Contra  quos  omnes  statuit  concilium  trid.  sess.  7  canc.  5:  »§i_quis  dixerit, 
baptismum  liberum  esse,  h.  e.  non  necessarium  ad  salutem,  A.  S.  ;*  et  sess.  6 


')  Mirum  vere  est,  quomodo  protestantes,  saltem  orthodoxi,  baptismi  neces- 
sitatem  tueri  possint,  si  sola  fides  justificat  atque  sacramenta  nullam  habent  vir- 
tutem  conferendi  gratiam  ex  opere  operato.  Sed  quirebellantadversusrevelationem 
et  infallibilis  Ecclesiae  auctoritatem,  logicae  quoque  jugum  excutere  ejusque  leges 
contemnere  solent. 

cap.  4  docet,  s>justincationem  post  promulgatum  Evangelium  sine  lavacro  re- 
generationis  aut  ejus  voto  fieri  non  posse.*  Jam  vero  de  hac  necessitate  plura 
sunt  praenotanda.    Sequitur  scil.  ex  hisce  verbis 

1.  baptismi  necessitatem  seu  obligationem  non  incepisse  ab  ipso  institu- 
tionis  baptismi  momento,  sed  a  sufficienti  ejusdem  promulgatione;  ideo- 
que  cum  non  ubique  eodem  tempore  promulgatum  fueritEvangelium,  sed  suc- 
cessive  et  temporis  cursu,  non  ubique  eodem  tempore  coepisse  obligationem 
recipiendi  baptismi:  citius  in  Palaestina  quam  in  imperio  romano;  citius  in 
provinciis  huic  obnoxiis  quam  in  regionibus  remotissimis,  in  quas  Evangelium 
seculis  nonnisi  posterioribus  fnit  illatum ;  citius  in  urbibus  nobilissimis,  quam 
in  villis  et  vicis.  Quare  infideles  negativi  post  Christi  adventum  ante  suffi- 
cientem  Evangelii  promulgationem  in  eodem  statu  et  conditione  versabantur, 
in  qua  fuerant  universae  gentes  ante  Christi  adventum  circa  salutis  media. 
Huc  referri  possunt  verba  s.  Befnardi  opusc.  10  de  bapt.  c.  2  n.  6 :  »Ex  eo 
tempore  tantum  cuique  coepit  antiqua  observatio  non  valere,  et  non  baptizatus 
quisque  novi  praecepti  reus  exsistere,  ex  quo  praeceptum  ipsum  inexcusabiliter 
ad  ejus  potuit  pervenire  notitiam.*  Cf.  Perrone  1.  c.  c.  5.  Suarez  tamen 
de  legibus  1.  1 0  c.  4  quamvis  statuat  legis  evangelicae  ideoque  et  legis  baptismi 
obligationem  supponere  ejusdem  promulgationem,  hanc  vero  non  eodem  tem- 
pore,  sed  successive  tam  quoad  judaeos  quam  quoad  gentiles  factam  esse:  non 
probat  eorum  sententiam,  qui  putent,  promulgationem  hanc  in  multis  regio- 
nibus  nonnisi  post  secula  locum  habuisse.  Distinctione  enim  praemissa  inter 
promulgationem  et  divulgationem  seu notitiam promulgationis,  illam 
jam  diu  factam  censet,  hanc  successive  modo  adhuc  diffundi.  Hinc  ad  solven- 
das  difficultates  distinguit  inter  excusationem  et  carentiam  obligationis,  cen- 
setque  gentes  post  sufficiens  tempus  coepisse  quidem  obligari  lege  evan- 
gelica,  per  accidens  tamen  ob  cognitionis  defectum  a  transgressionis  culpa 
excusari,  non  tamen  propterea  sine  baptismo  salutem  potuisse  consequi :  hinc 
non  eandem  fuisse  earum  conditionem,   quae  gentium  ante  Christi  adventum. 

2.  Ecclesia  definivit  baptismi  necessitatem  absque  accuratiori  determina- 
tione,  utrum  ea  sit  necessitas  praecepti  tantum,  an  etiam  medii.  Hoc 
exactius  definire  est  theologi,  qui  praemissa  hujus  distinctionis  notione  (n.  1 40), 
expensis  argumentis  merito  infert,  baptisraum  necessarium  esse  necessitate 
non  solum  praecepti,  sed  etiam  m  e  d  i  i. 

3.  Verum  haec  necessitas  medii  non  est  prorsus  absoluta,  quae  nullam 
patiatur  exceptionem,  si  scil.  loquamur  de  ritu  et  non  de  re  (seu  effectu) 
sacramenti;  nam  baptismus  ipse  suppleri  potest  in  adultis  contritione 
caritate  perfecta,  quae  baptismi  votum  includat,  et  quae  idcirco  dicitur  baptis- 
mus  flaminis,  ut  in  thesi  245  videbimus;  et  in  primis  martyrio,  quod 
propterea  baptismus  sanguinis  dicitur.  Martyrium  revera  supplere  baptis- 
mum  aquae  (dummodo  hic  culpabili  negligentia  non  contemnatur),  constans 
est  assertio  theologorum,  innixa  praxi  Ecclesiae  et  persuasioni  totius  antiqui- 
tatis,  quam  ita  enunciat  Augustinus  de  civit.  Dei  XIII,  7:  »Quicunque 
etiam  non  percepto  regenerationis  lavacro  pro  Christi  confessione  moriuntur, 
tantum  eis  valet  (mors)  ad  dimittenda  peccata,  quantum  si  abluerentur  fonte 
baptismatis.  Qui  enim  dicit:  Si  qnis  non  renatus  fuerit  ex  aqua  et  Spiritu 
sancto,  non  intrabit  in  regnum  coelorum  (Joan.  3,  5),  alia  sententia  istos  facit 
exceptos,  ubi  non  minus  generaliter  dicit:  Qui  me  confessus  fuerit  coram  homi- 

?iibus,  confitebor  et  ego  eum  coram  Patre  meo,  qui  in  coelis  est  (Matth.  10,  22); 

et  alio  loco:    Qui  perdiderit  animam  suam  propter  me,  inveniet  eam  (16,  32). 

Hinc  est,  quod  scriptum  est:   Pretiosa  in  conspectu  Domini  mors  sanctorum 

ejus  (Ps.  115,  15)*  etc.  Cf.  de  bapt.  IV,  22;  Tertullianus  de  bapt.  n.  16; 

B  e  r  n  a  r  d  u  s  1.  c.  c.  2  ;  A 1  g  e  r  u  s  1.  c.  III,  7  ;  T  h  o  m  a  s  lect.  1  in  c.  6  ep.  ad 

Hebr. ;  quodl.  6  a.  4.  Martyrium  autem  definitur :  Perpessio  mortis  vel  cruciatus 

letalis  pro  Christi  fide  aut  virtute  christianae  fidei  patienter  tolerata:  qua  in 

definitione  virtus  christianae  fidei  latissime  intelligi  debet,  ut  s.  Thomas 

pi-aeclare  exponit  2.  2  p.  q.  124  a.  5 :  »Ad  fidei  veritatem  non  solum  pertinet 

ipsa  credulitas  cordis,  sed  etiam  exterior  protestatio,  quae  quidem  fit  non  so- 

lum  per  verba,  quibus  aliquis  confitetur  fidem,  sed  etiam  per  facta,  quibus  ali- 

quis  fidem  se  habere  ostendit,  seeundum  illud  Jacobi  2,8:  Ego  ostendam  tibi 

ex  operibus  fidem  meam.    Unde  et  de  quibusdam  dicitur  (ad  Tit.  1,  16):   Con- 

fitentur  verbis  se  nosse  Deum,  factis  autem  negant.    Et  ideo  omnium  virtutum 

opera,  secundum  quod  referuntur  ad  Deum,  sunt  quaedam  protestationes  fidei, 

per  quam  nobis  innotescit,  quod  Deus  hujusmodi  opera  a  nobis  requirit  et  nos 

pro  eis  remunerat,  et  secundum  hoc  possunt  esse  martyrii  causa.  *    Hinc  Ec- 

clesia  ut  martyres  colit,  qui  pro  tuenda  castitate,  juribus  Ecclesiae,  matrimonii 

sanctitate  (ut  s.  Joannes  B.),  pro  confessionis  sigillo  sancte  servando  etc.  for- 

titer  obierunt.  —  Ut  vero  martyrio  haec  tribui  possit  praerogativa,  requiritur 

ex  parte  adulti  a.  consensus  in  martyrium  sive  acceptatio  mortis  saltem  habi-  ,wt^ 

tualiter  voluntaria  ex  motivo  supernaturali,  b.  absque  resistentia,  debet  enim 

esse  imitatio  mortis  Christi;  et  c.  si  is,  qui  occiditur,  est  in  peccati  gravis  &ovu**y! 

statu,  poenitentia,  quae  sit  saltem  attritio.    Justificat  autem  martyrium  non 

ex  opere  operato,  sed  ex  privilegio  per  modum  operis  operati  seu  quasi  ex 

opere  operato,  non  mediante  actu  caritatis  perfectae,  cum  hic  per  se  necessa- 

rius  non  est.    Cf.  Holtzclau  theol.  wirceb.  V  de  bapt.  c.  2  a.  3;  Heinrich 

dogm.  Theol.  I  §  52. 

318.  Demonstratio.  1.  Baptismi  necessitas  colligitur  ex  verbis 
Ghristi  Joan.  3,  5:  Amen,  amen  dico  tibi,  nisi  quis  renatus  fuerit  ex  aqua 
et  Spiritu  sancto,  non  potest  introire  in  regnum  Dei:  quae  verba  adeo 
solemniter  prolata  a.  sunt  plane  universalia;  non  enunciantur  b.  forma 
praeceptiva,  sed  c.  significant  [nexum  objectivum  conditionis  seu  medii 
ad  fmem:  cujus  nexus  d.  redditur  ratio  v.  6:  Quod  natum  est  ex  carne, 
caro  est:  et  quod  natum  est  ex  spiritu ,  spiritus  est :  col.  l.Gor.  15,50.  Ergo 
baptismus  omnibus  necessarius  est  et  quidem  necessitate  medii  ad  salu- 
tem.  Quod  si  dubia  videtur  illatio,  omnis  dubii  vel  umbra  excluditur 
traditione  exegetica  et  practica  Ecclesiae.  —  Matth.  28, 19 :  Docete  omnes 
gentes  baptizantes  eos  etc. ;  Marc.  16,  16:  Qui  crediderit  et  baptizatus 
fuerit,  salvus  erit:  quibus  verbis  profecto  significat  Christus,  quae  prae 
ceteris  sint  necessaria  ad  salutem,  scil.  fidem,  qua  simul  complectitur  re- 
liquas  dispositiones,  quae,  nisi  impedimenta  ponuntur,  fructuum  instar  ex 
illa  progerminant,  et  baptismum.  Est  ergo  baptismus  praeterfidem,  quae 
necessaria  est  necessitate  medii  (cf.  n.  141),  quam  maxime  necessarius 
ad  salutem. 

2.  Golligitur haec veritas ex  traditione,  praesertim ex disputatione 
cum  pelagianis,  qui  cum  contenderent,  parvulos  sine  baptismo  posse  con- 
sequi  saltem  vitam  aeternam,  damnati  sunt  atque  saepius  contra  eos  de- 
claratum  fuit,  parvulos  sine  baptismo  perire. 

Ita  patres  conc.  carthaginensis  scribunt  n.  6  ad  Innocentium  I: 
»  Quicunque  negat  parvulos  per  baptismum  Christi  a  perditione  liberari  et  sa- 
lutem  percipere  sempiternam,  A.  S. ; «  et  Innocentius  patribus  conc.  m i  1  e- 
vitani  respondet  n.  5:  »Illud  vero,  quod  eos  vestra  fraternitas  asserit  prae- 
dicare,  parvulos  aeternae  vitae  praemiis  etiam  sine  baptismatis  gratia  posse 
donari,  perfatuum  est. «  —  Quocirca  Augustinus  ad  Eenatum  de  anima  et 
ejus  orig.  III,  9:  »Noli  credere,  nec  dicere,  nec  docere,  infantes  antequam 
baptizentur,  morte  praeventos  pervenire  posse  ad  originalem  indulgentiam 
peccatorum,  si  vis  esse  catholicus.*  Cf.  t.  II  n.  370.  Tanta  est  secundum 
Hermae  Past.  1.  2  similit.  9  c.  16  baptismi  necessitas,  ut  vel  justi  V.  T.  in 
limbo  degentes  debuerint  baptizari,  antequam  plene  essent  salvi.  »Antequam 
enim  accipiat  homo  nomen  Filii  Dei,  morti  destinatus  est:  at  ubi  accipit  illud 
sigillum,  liberatur  a  morte  et  traditur  vitae.    Illud  autem  sigillum  aqua  est.  * 

3.  Accedit  sensus  fidelium,  qui  se  prodit  sollicitudine  de  parvulo- 
rum  baptismate  et  tristitia  de  horum  morte  sine  baptismo. 

4.  Neque  desunt  principia,  quibus  confirmatur  dogma  catholicum. 
Nemo  enim  a.  potest  salvari,  nisi  vivificetur,  cum  omnes  Adami  peccato 
mortui  sunt:  secundum  illud  1.  Gor.  15,22:  Sicut  in  Adam  omnes  moriun- 
tur:  ita  et  in  Christo  omnes  vivificabuntur,  quae  et  de  anima  intelligi 
debent.  Atqui  infantes  vivificari  tantum  possunt  vi  regenerationis,  qua  in 
eis  sanetur  generationis  vitium:  regeneratio  autem  efficitur  baptismo 
Joan.  3,  5.  Ergo  infantibus  baptismus  absolute  est  necessarius  ad  salu- 
tem.  Quod  b.  ita  confirmatur:  Infantes  vivificari  tantum  possunt  vel  ex 
opere  operantis,  vel  ex  opere  operato.  Atqui  operis  operantis  sunt  in- 
capaces ;  ergo  ex  opere  operato,  hinc  per  sacramentum.  Atqui  sacramen- 
tum  ad  vivificandum  primario  institutum  est  baptismus,  qui  est  sacra- 
mentorum  aliorum  janua.  Ergo  sine  baptismo  salutem  nequeunt  conse- 
qui.  Hinc  »quisquis  dixerit,  scribit  Augustinus  ad  Hieronymum  ep.  166 
n.  21,  quod  in  Christo  vivificabuntur  etiam  parvuli,  qui  sine  sacramenti 
ejus  (baptismi)  participatione  de  vita  exeunt,  hic  profecto  et  contra  apo- 
stolicam  praedicationem  venit  et  totam  condemnat  Ecclesiam,  ubi  pro- 
pterea  cum  baptizandis  parvulis  festinatur  et  curritur,  quia  sine  dubio 
creditur,  aliter  eos  in  Ghristo  vivificari  omnino  non  posse.^ 

Sectio  II. 

De  eonfirmationis  saeramento. 

319.  Baptismum  in  ordine  sacramentorum  excipit  confirmatio, 
quae  a  materia  remota  dicitur  c  h  r  i  s  m  a ;  a  proxima  sive  ritu  i  m  p  o  s  i- 

tio  manuum  seu  chrismatis  sacramentum;  ab  ettectu  confirmatio. 
signaculum  dominicum,  sigillum,  quae  appellatio  videtur  etiam  derivata 
a  ritu,  confertur  enim  ab  episcopo  consignatione  frontis ;  a  relatione  ad 
baptismum  dicitur  perfectio,  consummatio,  sacramentum  plenitudinis. 
quia  eo  consummatur,  quod  in  baptismo  fuit  inchoaturn.  Cf.  Viceco- 
m  e  s  de  ant.  conf.  ritibus  I,  2  s.  —  Adumbratur  hoc  sacramentum  manuum 
impositione,  quam  Christus  impertiebat  parvulis  Matth.  19, 13;  Marc.  10, 13; 
splendidius  vero  solemni  adventu  Spiritus  s.  supra  apostolos  die  Penteco- 
stes.  —  Definitur  confirmatio  sacramentum  N.  L.,  quo  baptizatis  gratia 
sanctificans  augetur  et  additur  robur  Spiritus  s.  tum  ad  firmiter  creden- 
dum,  tum  ad  fidem  strenue  profitendam.  —  Triplex  in  primis  est  quaestio 
dogmatica,  quarum  duas  concilium  t  r  i  d.  suis  canonibus  diremit : 

1.  num  confirmatio  veri  nominis  sit  sacramentum,  et 

2.  quinam  sit  ejusdem  minister 

3.  quaenam  sit  ejus  materia  et  forma. 

320.  Thesis  CCX^  III.  Confirmatio  verum  est  proprieque  dic- 
tum  novae  Legis  sacramentuni  a  baptismo  distinctum, 

Dcmonstratio.  Thesis  statuitur  contra  protestantes,  interquos 
impugnatione  hujus  sacramenti  eminent  Dallaeus  etBasnage:  eaque 
est  de  fide,  ad  quam  tuendam  concilium  trid.  sess.  7  sanxit  can.  1:  »Si 
quis  dixerit  confirmationem  baptizatorum  otiosam  caeremoniam  esse  et 
non  potius  verum  et  proprium  sacramentum ;  aut  olim  nihil  aliud  fuisse, 
quam  catechesim  quandam,  qua  adolescentiae  proximi  fidei  suae  rationem 
coram  Ecclesia  exponebant,  A.  S.«    Probatur 

1.  ex  Act.  8,  14  ss.,  ubi  narratur  samaritanorum  ad  fidem  conversio. 
ad  quos  missi  fuere  Petrus  et  Joannes,  qui  imponebant  manus  super  illos 
et  accipiebant  Spiritum  sanctum.  Cum  vidisset  autem  Simon,  quia  per  im- 
positionem  manus  apostolorum  claretur  Spiritus  sanctus,  obtulit  eis  pecu- 
niam;  etc. ;  19,  6:  His  auditis  baptizati  sunt  in  nomine  Domini  Jesu.  Lt 
cum  imposuisset  illis  manus  Faulus,  venit  Spiritiis  s.  supereos:  et  loqueban- 
tur  linguis  et  prophetabant.  Unde  liquet  a.  manuum  impositionem,  de  qua 
1.  c.  est  sermo,  ritum  fuisse  distinctum  a  baptismo :  imponebantur  enim 
manus  jam  baptizatis;  eamque  h.  fuisse  efficacem  gratiae,  nam  illa  con- 
ferebatur  Spiritus  s. :  c.  eam  habitam  non  fuisse  indifferentem,  cum  ad 
imponendas  manus  apostolorum  princeps  cum  Joanne  in  Samariam  se  L^^  La 
contulerit,  illuc  propterea  ad  mera  charismata  conferenda  certo  non  iturus. 
aliis  occupationibus  obrutus,  nisi  ritus  hic  institutionis  esset  divinae  et  ad 
salutem  quam  maxime  utilis.  Tantaevero  d.  ritum  hunc  esse  praestantiae 
et  dignitatis,  ut  non  quilibet  illius  esse  possit  minister,  neque  is  semper. 
qui  baptismum  administravit,  sed  ii  tantum,  qui  in  Ecclesia  excellunt: 

unde  Act.  19,  5  s.  taeetur  quidem  qui  ephesios  illos  baptizaverit,  diserte 
vero  narratur  Paulum  ipsum  manus  eis  imposuisse.  Atqui  ritus  efiicax 
i>;ratiae*est  sacramentum.  Ergo  et  haec  manuum  impositio  super  baptiza- 
tos,  quae  confirmatio  jam  dicitur,  est  sacramentum. 

321.  Si  quis  excipit,  lianc  manuum  impositionem  fuisse  olim  adhibitam 
ad  conferenda  extraordinaria  Spiritus  s.  charismata,  quae  m  o  d  o  cessarunt, 
ideoque  fuisse  ritum  temporalem  nonnisi  pro  Ecclesia  primitiva ;  negamus  hunc 
fuisse  ritus  istius  rinem  saltem  primarium  vel  unicum.  Adhibitus  enim  fuit, 
ut  ex  ipsis  patet  textibus,  ad  conferendum  Spiritum  s.,  quem  Christus  non 
solum  apostolis,  sed  fidelibus  omnibus  promisit,  ut  liquet  praesertim  ex  Joan. 
7,  38:  Qui  credit  in  me,  sicut  dicit  Scriptura,  fiumina  de  ventre  ejus  fluent 
aquae  vivae.  Hoc  aufem  dixit  de  Spiritu,  quem  erant  accepturi  credentes  in  eum; 
Act.  2,  38:  quibus  in  locis  nomine  Spiritus  s.  primario  ipse  Spiritus  s.  secun- 
dum  sua  dona  gratum  facientia  intelligi  debet:  neque  enim  affirmari  potest, 
omnibus  fidelibus  promissa  esse  charismata  gratis  data,  cum  nullatenus  ad  sa- 
lutem  sint  necessaria :  neque  probabile  est,  revera  omnes  illos,  etiam  mulieres, 
quibus  tunc  manus  imponebantur,  mira  accepisse  charismata.  Voluit  scil.  Deus, 
ut  initio  Ecclesiae  collatio  invisibilis  Spiritus  s.  visibili  saepe  manifestaretur 
modo  ad  roborandam  fidem  christianam,  qua  sufficienter  corroborata  cessarunt 
signa  extraordinaria  (t.  I  n.  93).  Ad  rem  Augustinus  de  bapt.  III,  1  (\ : 
»  Neque  temporalibus,  inquit,  et  sensibilibus  miraculis  attestantibus  per  manus 
impositionem  modo  datur  Spiritus  s„  sicut  antea  dabatur  ad  commendationem 
rudisfideietEcclesiaeprimordiadilatanda.  Quis  enim  nunc  hoc  exspectat,  ut  ii, 
quibus  manus  ad  accipiendum  Spiritum  s.  imponitur,  repente  incipiant  lin- 
guis  loqui?  sed  invisibiliter  et  latenter  intelHgitur  propter  vinculum  pacis 
eorum  cordibus  divina  caritas  inspirari.*  Ceterum  ingeniose  s.  doctor  osten- 
dit,  qua  ratione  hoc  miraculum  nunc  quoque  in  fidelibus  adimpleatur: 
eo  ipso  enim  quod  fideles  per  sacramenta  inseruntur  Ecclesiae,  quae  loqui- 
turlinguis  omnium  gentium,  participant  et  ipsi  hanc  praerogativam.  Cf.  opusc. 
XXVII,  187  a. 

Excipi  tamen  posset,  ritum  hunc  esse  inutilem  ;  vel  enim  adhibetur  ad 
conferendam  gratiam  vel  ad  conferendum  robur.  Atqui  ad  gratiam  conferendam 
institutus  est  baptismus ;  ad  roborandum  data  est  eucharistia.  Superfluus  ergo 
est  hic  ritus.  —  Kespondemus,  in  quaestione  facti  et  institutionis  divinae  sen- 
tentiam  non  esse  ferendam  a  priori,  sed  secundum  divinae  revelationis  testi- 
monia.  Atqui  haec  clare  praeter  baptismum  et  eucharistiam  alium  exhibent 
ritum  Ecclesiae  relictum  ad  conferendum  Spiritum  s.  Ratio  etiam  reddi  potest 
institutionis  ritus  distincti.  Baptismo  enim  reddimur  filii:  eucharistia  nutri- 
mur  cibo,  qui  tales  tantosque  decet  filios ;  confirmatione  adolescimus  et  con- 
stituimur  milites:  hinc  roboramur  ad  militiam  spiritualem,  ut  proeliemur 
proelia  Domini  adversus  spirituales  nequitias. 

322.  2.  Neve  quis  excipiat,  apostolorum  tantum  aetate  ejusmodi  ex- 
stitisse  ritum  ad  conferendum  speciali  modo  Spiritum  s.,  recurrendum  est 
ad  traditionem,  qua  evidenter  comprobetur  ejus  perennitas. 

Eum  viguisse  sec.  V.  testatur  Augustinus  cum  respiciens  Act.  8,  1 4  ss. 
scribit  de  Trin.  XV  n.  46  :  »Quemmorem  in  suis  praepositis  etiam  nunc  servat 

Ecclesia;«  et  iterum  c.  lit.  Petil.  II,  104:  »In_hoc  unguento  sacramentuin 
chrismatis  vultis  interpretari :  quod  quidem  in  genere  visibilium  signaculorum 
sacrosanctum  est,  sicut  ipse  baptismus. «  —  Eodem  fere  tempore  Innocen- 
tius  I.  statuit  ep.  25  ad  Decentium  n.  6:  »De_  consignandis  vero  infantibus 
manifestum  est,  non  ab  alio,  quam  ab  episcopo  fieri  licere.  Nam  presbyteri, 
licet  secundi  sint  sacerdotes,  pontificatus  tamen  apicem  non  habent.  Hoc 
autem  pontificium  solis  deberi  episcopis,  ut  vel  consignent  vel  Paracletum 
Spiritum  tradant,  non  solum  consuetudo  ecclesiastica  demonstrat,  verum  et 
illa  lectio  actuum  apostolorum,  quae  asserit  Petrum  et  Joannem  esse  directos, 
qui  jam  baptizatis  traderent  Spiritum  s.  Nam  presbyteris  .  .  .  chrismate 
baptizatos  ungere  licet,  sed  quod  ab  episcopo  fuerit  consecratuin,  non  tamen 
frontem  ex  eodem  oleo  signare,  quod  solis  debetur  episcopis,  cum  tradunt 
Spiritum  Paracletum. *  —  Ante  utrumque  refert  Hieronymus  dial.  adv. 
lucif.  n.  9,  »hanc  esse  ecclesiarum  consuetudinem,  ut  ad  eos,  qui  longe  in 
minoribus  urbibus  a  presbytero  et  diacono  baptizati  sunt,  episcopus  ad  invo- 
cationem  Spiritus  sancti  manus  impositurus  excurrat. *  —  Ante  Hieronymum 
Cyrillus  hieros.  adeo  clare  tradit  integra  catechesi  (mystag  3.  opusc.  VII, 
1 1  0  ss.)  hujus  ritus  in  Ecclesia usum,  ut  Chemnitius  hoc  sacramentum  per 
contemptum  appellet  chrisma  cyrillianum.  —  Seculo  III.  hujus  sacramenti 
testes  luculenti  sunt  Cornelius  romanus  pontifex  (n.  276°),  et  Cj^pria- 
nus,  qui  relato  Act.  8,  14  ss.,  scribit  ep.  73:  ^Quod  deerat,  id  a  Petro  et 
Joanne  factum  est,  ut  oratione  pro  eis  habita  et  manu  imposita  invocaretur  et 
infunderetur  super  eos  Spiritus  sanctus.  Quod  nunc  quoque  apud  nos  geritur, 
ut  qui  in  Ecclesia  baptizantur,  praepositis  Ecclesiae  offerantur  et  per  nostram 
orationem  et  manus  impositionem  Spiritum  s.  consequantur  et  signaculo 
dominico  consummentur.  *  —  Quibus  similia  habent  duo  alii  testes  coaevi, 
Nemesianus  a  Thubunis  in  concilio  carthaginensi  III.  (a.  256)  c.  5  et 
auctor  1.  de  rebaptismate.  —  Sed  ante  hos  omnes  sec.  exeunte  II.  jam  Ter- 
tullianus  testis  exsistit  de  bapt.  c.  8:  » Dehinc  (post  baptismum)  manus  im- 
ponitur  per  benedictionem  advocans  et  invitans  Spiritum. *  Cf.  de  praescr. 
n.  36  et  supra  n.  2555. 

3.  Accedit argumentum efficax  ex  consensu  ecclesiae graecae schis- 
maticae  et  sectarum  Orientis,  quae  nunquam  non  inter  septem,  quae  ad- 
mittunt  sacramenta,  confirmationem  recensent l). 

323.  De  hujus sacramenti  ministro  statuit  concilium  trid.  sess.  7  can.  3 : 
»Si  quis  dixerit,  sanctae  confirmationis  ordinarium  ministrum  non  esse 
solum  episcopum,  sed  quemvis  simplicem  sacerdotem,  A.  S.;«  cf.  et  sess. 
23  can.  7  (th.  256).  Episcopos  revera  ministros  proprios  et  ordinarios 
esse  hujus  sacramenti,  colligitur  vel  ex  illis  sive  Scripturae  sive  traditionis 
effatis,  quibus  thesim  comprobavimus.  —  Ex  plurimis  vero  factis,  quae  col- 
legit  Morinus,  liquet,  nonsolum  inOriente,  sed  et  inOccidente  presby- 


')  De  nestorianis  id  luculenter  probat  cl.  B  i  c  k  e  1 1  in  fol.  trimestri  Zeitschr. 
fiir  kath.  Theologie,  Innsbruck  1877  pag.  85  ss.  Cf.  R  e  n  a  u  d  o  t  Perpetuite  de  la 
foi  t.  5  1.  2  c.  11  ss. ;  Arcudius  de  concordia  Eccl.  occident.  et  orientalis  in  sep- 
tem  sacrament.  administratione  1.  2  ;  G  o  a  r  in  euchologio  pag.  628  ss. ;  A  s  s  e  m  a  n  i 
biblioth.  orient.  p.  1  et  2. 

teros  quoque  hoc  administrasse  sacramentum,  imo  in  Orientehanc  praxim 
esse  quasi  ordinariam.  Quaeritur  ergo,  num  episcopi  jure  divino,  an 
ecclesiastico  tantum  sint  hujus  sacramenti  ministri  ordinarii.  Non 
desunt  theologi,  qui  hoc  posterius  affirment.  Omnibus  tamen  expensis 
tenenda  est  ea  sententia,  quae  statuit,  presbyteros  non  esse  ministros 
proprios,  sed  ad  hoc,  ut  possint  confirmationis  conferre  sacramentum, 
indigere  delegatione,  et  quidem  in  Ecclesia  latina  a  romano  pontifice ;  in 
Oriente  vero  ex  privilegio  et  tacito  quasi  sedis  apostolicae  consensu  eos 
indigere  delegatione  episcopi.  Nam  Eugenius  IV.  declarat  in  instruct. 
pro  armenis:  »Legitur  tamen  aliquando  per  apostolicae  sedis  dispen- 
sationem  ex  rationabili  et  urgente  admodum  causa  simplicem  sacerdotem 
chrismate  per  episcopum  confecto  hoc  administrasse  confirmationis  sacra- 
mentum.*  Quare  presbyteri  censendi  sunt  tantum  ministri  extraordi- 
narii.  Ex  hac  autem  delegatione  ipsis  necessaria,  ut  valide  possint  con- 
ferre  confirmationis  sacramentum,  non  sequitur,  ejus  collationem  revocan- 
dam  esse  ad  potestatem  jurisdictionis,  ut  plures  censent theologi  ve- 
tustiores :  sed  inde  videtur  consequi,  ad  ejus  valorem  requiri  quandam  in 
Ecclesia  eminentiam  et  dignitatem,  quae  illa  delegatione  sane  confer- 
tur2):  quod  et  s.  Thomas  satis  innuit  c.  gentes  IV,  60:  »Convenienter 
etiam  hoc  sacramentum  a  solis  pontificibus  confertur,  qui  sunt  quodam- 
modo  duces  exercitus  christiani ;  nam  et  apud  secularem  militiam  ad  du- 
cem  exercitus  pertinet,  ad  militiam  eligendo  quosdam  adscribere.*  Cf. 
quodl.  11  q.  7  a.  7.  Quare  in  episcopo  character  episcopalis  est  causa 
totalis  validae  confirmationis :  in  presbytero  character  sacerdotalis  com- 
pletus  et  elevatus  per  delegationem  pontificiam,  quae  utique  actus  juris- 
dictionis  est. 

324.  De  materia  hujus  sacramenti  quadruplex  est  sententia,  et  pro 
qualibet  graves  stant patroni.  P r i m a ,  quam  Sirmondus,  Is.  Habert  etc. 
tuentur,  censet  materiam  proximam  esse  solam  manuum  impositionem, 
cujus  unice  in  Scriptura  fit  mentio.  —  Altera,  quae  arrisit  Thomae,  Bel- 
larmino,  Maldonato,  contendit,  solam  materiam  essentialem  esse  in- 
unctionem,  quae  substituta  fuerit  manuum impositioni ;  pro  qua  assertione 
provocant  ad  libros  rituales  pluresque  patres,  qui  solius  inunctionis  memi- 
nerunt;  in  primis  ad  Eugenium  IV.,  qui  in  instruct.  pro  armenis  declarat, 
hujus  sacramenti  materiam  esse  chrisma;  et  citatis  verbis  Act.  8,  14  s.  sub- 
dit:  »Loco  autem  illius  manus  impositionis  datur  in  Ecclesia  confirmatio.  * 
Cf.  conc.  mogunt.  a.  1549  cap.  18;  Billot  th.  32.  —  Reliquae  duae  senten- 
tiae  sunt  mediae  ad  evitandas  primae  et  alterius  difficultates.  Tertia,  quam 
sequitur  ex.  gr.  Ruardus  Tapper,  statuit  et  manuum  impositionem  et  in- 
unctionem  seorsim  materiam  esse  essentialem,  ut  suadere  videntur  argu- 


')  Cf.  Lehmkuhl,  Zeitschr.  fiir  kath.  Theol.  6,  567  ss.,  Oeniponte  1882  et 
P  r  a  x  m  a  r  e  r  Katholik  1884.  I,  271  ss.  ;  P  e  s  c  h  VI  n.  554  s. 

menta,  quibus  utuntur  patroni  tum  primae,  tum  alterius  sententiae.  —  Q  u  a  r  t  a 
sententia  contra  tuetur  manuum  impositionem  scil.  eam,  quae  habetur  in 
ipsa  inunctione  seu  cum  inunctione,  materiam  esse  proximam  confirma- 
tionis.  Quae  sententia  videtur  praeferencla,  cum  ea  concilientur  monumenta 
antiquitatis,  in  quibus  revera  modo  hujus,  modo  illius  tamquam  ritus  maxirae 
proprii,  quo  hoc  administretur  sacramentum,  fit  mentio.  Improbabile  vero  est, 
duplicem  esse  materiam  essentialem  et  adaequatam  ejusdem  sacramenti.  Ergo 
duo  hi  ritus  unam  constituunt  materiam  hujus  sacramenti  adaequatam.  Quam- 
obrem  forma  erunt  ea  verba,  quae  episcopus,  dum  pollice  manus  impositae 
inungit  frontem  confirmandi,  pronunciat.    Cf.  Katholik  1881.  I,  271  ss. 

Sectio  III. 

De   sanctissimo  eucharistiae  mysterio. 

325.  De  eucharlstiae  praestantia.  —  »Jam  nunc  ad  illud  dominici 
corporis  est  sanguinis  transeamus  venerabile  sacramentum,  quod  quidem 
tantum  formidabile  est  ad  loquendum,  quantum  non  terrenum,  sed  coe- 
leste  est  mysterium;  non  humanae  aestimationi  comparabile,  sed  admi- 
rabile:  non  disputandum,  sed  metuendum.  De  quo  silere  potius  aestima- 
veram,  quam  temeraria  disputatione  indigne  aliquid  definire :  quia  coele- 
stis  altitudo  mysterii  plane  non  valet  officio  linguae  corruptibilis  exponi1).* 
Et  revera  sacramentorum  omnium  praestantissimum  esse  eucharistiam 
nemo  catholicorum  in  dubium  vocabit.  Quae  quidem  praestantia  multi- 
plici  ex  capite  innotescit. 

1.  Innotescit  ex  nominum  multitudine,  quibus  hoc  sacramentum 
designatur,  ex  splendore  praedicatorum,  quibus  describitur,  seu  ex  appa- 
ratu  rhetorico,  qui  in  illo  efferendo  adhibetur. 

Quo  enim  praestantior  est  aliqua  res,  quo  majorem  includit  perfectionem, 
eo  magis  fundamentum  praebet  multiplicandi  nomina;  eo  plura  requiruntur 
praedicata  ad  illam  adaequate  describendam  vel  saltem  adumbrandam,  ad  per- 
fectionum  divitias,  quas  compleclitur,  oculis  velut  subjiciendas.  Atqui  eucha- 
ristiae  sacramentum  innumeris  a  patribus  designatur  nominibus.  Vocatur  hoc 
sacramentum  a.  a  ritu,  qui  in  eo  celebrando  adhibetur  fractio  panis,  eoXoYia 
(quamvis  hoc  noraine  saepius  designetur  panis  ex  fidelium  oblatione  sepositus, 
qui  benedicebatur  et  non  communicaturis  communionis  vice  dabatur,  qui  usus 
invaluit  a  sec.  IV.  praesertim  apud  graecos,  cf.  Kirchenlex.  IV,  87  9),  eoyapiarEa ; 
1).  ab  institutionis  tempore  vel  occasione  mensa,  coena,  coena  dominica,  coena 
Domini,  pascha  N.  T.j  C.  a  re,  quam  continet,  corpus  et  sanguis  Christi, 
sancta,  sancta  sanctorum,  mysteria,  sanctissimum  (Frohnleichnam  i.  e.  corpus 
Domini);  (l.  a  materia,  e  qua  conficitur,  panis  Joan.  6,  52;    1.  Cor.  10,  16, 


')  Ita  exorditur  disputationem  de  hoc  sacramento  Fulbertus  carn.  (f  1028) 
ep.  5  (Migne  141,  201).  Porro  tam  niagnificum  exordium  plane  est  ridiculum  et 
fere  puerile,  si  tenuisset  eorum  fidem,  qui  negant  realem  Christi  in  eo  praesentiam. 
Cf.  P  e  t  r  u  s  bless.  M  i  g  n  e  206,  358  ;  B  a  1  d  u  i  n  u  s  de  sacr.  altaris  ib.  204,  641. 

licet  etiam  panis  dicatur  ratione  speciei  externae,  et  panis  coelestis  ratione 
virtutis,  qua  vitam  spiritualem  conservat  et  auget;  e.  ratione  sacrificii,  in  quo 
conficitur,  oblatio,  sacramentum  altaris,  mensa  Domini  ].  Cor.  10,  21: 
f.  ratione  summae  Christi  in  nos  dilectionis,  cujus  est  fructus,  et  effectus,  qui 
est  dilectio  socialis,  cujus  est  symbolum  et  causa,  vel  ratione  adjunctorum, 
quae  illius  celebrationem  olim  comitabantur,  a^OLTZ'^ ;  g.  ratione  effectuum,  quos 
producit,  viaticum,  communio  etc.  Cf.  Thomas  3.  p.  q.  73  a.  4;  Oswald, 
Die  dogm.  Lehre  von  den  Sacramenten  t.  1  p.  4  §  1  n.  4.  —  Insuper  efferunt 
patres  eucharistiae  sacramentum  praedicatis  quam  honorificentissimis :  dicunt 
enim  illud  non  solum  sanctum,  sacrosanctum,  sed  et  sanctissimum,  ineffabile, 
divinum,  divinissimum,  tremendum,  <ppwttdv,  horrendum,  »quod,  ut  scribit 
€hrysostomus  hom.  81  in  Matth.  n.  5,  angeli  videntes  horrore  replentur, 
nec  respicere  audent  propter  erumpentem  exinde  splendorem.* 

2.  Praestantiam  hujus  sacramenti  testatur  apparatus  liturgieus. 
quo  eucharistia  quovis  seculo  in  Ecclesia  universa  celebrata  fuit.  Vere 
enim  dici  potest,  eucharistiae  celebrationem  totius  cultus  et  vitae  reli- 
giosae  esse  centrum  et  velut  cor  et  animam.  Tolle  hoc  sacramentum  ex 
Ecclesia,  et  illico  languescet  fidelium  pietas  et  devotio,  imminuetur  con- 
cursantium  ad  templum  frequentia  et  alacritas.  Ubi  eucharistia  confici- 
tur,  congregantur  undique  fideles;  ut  illacondignecelebretur,  omnesinter 
se  certant  artes  liberales,  eriguntur  tam  magnifica  templa,  parantur  vasa 
pretiosa,  curatur  summa  mundities,  exigitur  tanta  in  ministris  virtus  et 
puritas,  multiplex  distinguitur  ministrorum  ordo,  praemittenda  est  com- 
municaturis,  si  in  statu  sunt  peccati,  alterius  sacramenti  susceptio,  prae- 
scribitur  rigidissimum  corporis  jejunium;  ex  hoc  mysterio  redundat  in 
altaria,  vasa,  templa  dignitas,  quae  eadem  reddit  veneranda. 

I  Quam  ob  rem  Optatus  non  sine  horrore  refert,  quae  donatistae  contra 
catholicorum  altaria  egerint.  »Quid  enim,  inquit  VI,  1.  2,  tam  sacrilegum, 
quam  altaria  Dei  (in  quibus  efvos  aliquando  obtulistis)  frangere,  radere,  re- 
movere  ?  in  quibus  et  vota  populi  et  membra  Christi  portata  sunt :  quo  Deus 
omnipotens  invocatus  sit;  quo  postulatus  descenderit  Spiritus  s.1) :  unde  a 
multis  et  pignus  salutis  aeternae,  et  tutela  fidei  et  spes  resurrectionis  accepta 
est  .  .  .  Quid  est  enim  altare  nisi  sedes  et  corporis  et  sanguinis  Christi?  Haec 
omnia  furor  vester  aut  rasit,  aut  fregit,  aut  removit.  Hoc  igitur  inexpiabile 
nefas,  si  de  aliqua  ratione  descendit,  uno  modo  fieri  debuit  .  .  .  Quid  vos  offen- 
derat  Christus,  cujus  illic  per  certa  momenta  corpus  et  sanguis  habitabant? 
.  .  .  Hoc  modo  judaeos  estis  imitati:  illi  injecerunt  manus  Christo  in  cruce :  a 
vobis  percussus  est  in  altari  .  .  .  Hoc  tamen  immane  facinus  a  vobis  gemina- 
tum  est,  dum  fregistis  etiam  calices,  Christi  sanguinis  portatores.*  —  Secun- 
dum  Chrysostomum  vero  tanta  ex  eucharistiae  celebratione  dignitas  in  ea, 


*)  Hic  manifesto  respicit  illam  Spiritus  s.  invocationem,  qua  in  antiquis  prae- 
sertim  liturgiis  ipse  invocatur,  „utadvenienssancta,  bonaetgloriosa  sua  praesentia 
sanctificet  et  transmutet  proposita  et  sanctadonaistainipsumcorpusetsanguinem 
nostrae  liberationis,"  ut  legimus  in  liturgia  alex.  s.  Gregorii  apud  Renaudot 
1.  c.  1,  195.    Cf.  infra  th.  226. 

quae  illam  circumstant,  redundat,  ut  eo  tempore  alicujus  tieri  commemora- 
tionem,  in  summum  hujus  cedat  honorem :  inde  enim  rationem  petit,  quare 
martyrum  mentio  fiat  oblationis  tempore.  »In  manibus  est  hostia  (0")aia),  ita 
ille  hom.  21  in  act.  apost.,  et  omnia  parata  prostant:  adsunt  angeli,  archan- 
geli1),  adest  Filius  Dei:  cum  tanto  horrore  adstant  omnes,  adstant  illi  cla- 
mantes  omnibus  silentibus  .  .  .  Quid  putas,  pro  martyribus  offerri  quod  no- 
minentur  in  illa  hora?  Licet  martyres  sint,  etiam  pro  martyribus  magnus 
honor  nominari  Domino  praesente,  dum  mors  perficitur  illa,  horrendum  sacri- 
ficium  (cppiXTY}  •O-osia),  ineffabilia  mysteria.  Quemadmodum  enim  sedente  im- 
peratore,  quaecunque  voluerit,  quispiam  perficit:  ubi  autem  surrexerit,  quae- 
cunque  dixerit,  frustra  dicit :  ita  et  tunc,  quamdiu  prostant  mysteria,  omnibus 
honor  maximus  est  in  memoria  haberi  etc. « 

3.  Quo  pretiosior  est  thesaurus,  quo  carior  margarita,  eo  diligentiori 
cura  et  sollicitudine  custoditur,  improborum  notitiae  subtrahitur  atque 
occultatur.  Quapropter  Ecclesia  memor  verborum  Christi:  Nolite  dare 
sanctum  canibus,  nequc  projicite  margaritas  vestras  anteporcos  (Matth.  7, 6), 
mysteria  sua  profanorum  et  nondum  initiatorum  oculis  sedulo  subtraxit. 
atque  disciplina,  ut  dicunt,  arcani-)  caute  velavit:  prae  ceteris  vero hoc 


1)  Angelorum  praesentiam  tempore  sacrificii  eucharistici  saepe  idem  testatur 
s.  cloctor,  et  cum  eodem  Gregorius  M.  dial.  IV,  58  ubi  scribit :  „Quis  fidelium 
habere  dubium  possit,  in  ipsa  immolationis  hora  ad  sacerdotis  vocem  coelos  aperiri. 
in  illo  Christi  mysterio  angelorum  choros  adesse,  terrena  coelestibus  jungi  unum- 
que  ex  visibilibus  atque  invisibilibus  fieri?"  quae  etiam  Paschasius  Radbertus 
adducit  ep.  ad  Frudegardum  et  Gero  de  corpore  et  sanguine  Christi  c.  53 
(Migne  137,  400).  Huc  referri  possunt,  quae  habentur  in  liturgia  syriaca,  in 
qua  diaconus  hortatur  fideles  :  „Stemus  recte  orantes,  stemus  cum  timore  et  tremore, 
stemus  caste,  quia  ecce  oblatio  offertur,  et  majestas  exoritur,  portae  coeli  aperiun- 
tur  et  Spiritus  s.  descendit  et  super  haec  sancta  mysteria  accubat :  in  loco  terribili 
ac  tremendo  stamus,  cherubim  et  seraphim  conjugati  et  fratres  ac  socii  vigilum 
angelorumque  etfecti,  igneum  ac  spirituale  ministerium  cum  ipsis  peragimus  etc." 
Ita  in  supplernento,  in  quo  integra  ea  describuntur,  quorum  initia  in  syriacis  ana- 
phoris  indicata  sunt  in  Assemani  cod.  lit.  1.  4  p.  2  pag.  82.  Cf.  Renaudot 
collect.  liturg.  II,  33. 

2)  Cum  disciplinae  arcani  in  re  praesertim  sacramentaria  saepe  occurrat  men- 
tio,  quaedam  de  illa  breviter  annotasse  haud  pigebit.  Eam  1.  viguisse  nemo  in- 
ficiabitur,  qui  vel  obiter  patrum  inspexerit  opera.  Eam  patres  testantur,  quoties  de 
sacramentis  disserentes  aliqua  siientio  praetereunt,  vel  ad  illa  tantum  respiciuntet 
alludunt,  vel  eadem  obscure  attingunt,  adhibitis  verbis :  ,norunt  initiati,'  quae  fatente 
ipso  Casaubono  saltem  quinquagies  apud  s.  Joan. Chrysostomum,  nec  multo  ra- 
rius  apud  s.  Augustinum  occurrunt.  Agens  de  ipso  baptismo,  haec  advertit  Chry- 
sostomus:  „Volo  quidem  aperte  hoc  dicere,  verum  non audeo  propter non initiatos. 
Hi  enim  expositionem  nobis  reddunt  difficiliorem,  ut  qui  nos  cogunt  vel  non  aperte 
dicere,  vel eis arcana  enunciare.  Sed  tamen  quantumpotero,  dicam  adumbrate  etc." 
(in  1.  Cor.  hom.  40  n.  1).  Ex  Augustino  vero  luculentum  testimonium  habes 
tract.  11  in  Joan.  n.  3  opusc.  I,  181  ser.  II.  Quod  si  2.  quaeras,  quam  late  patuerit 
haec  disciplina,  respondemus,  eam  fuisse  loco  plane  universalem,  cum  illius  aperte 
mentionem  faciant  Augustinus,  Athanasius,  Cyrillus  hieros.,  Basilius, 
Chrysostonrus,  Amb  r  o  sius,  Gaudentius,  Juliu  s  I.  et  Innocentius  I. 
etc. ;  ex  qua  universalitate  merito  conjicitur  3.  eam  esse  traditionis  a  p  o  s  t  o  1  i  c  a  e, 

tum  sicut  ad  iinem.  Manifestum  est  enim,  quod  sacramentum  ordinis 
ordinatur  ad  eucharistiae  consecrationem ;  sacramentum  vero  baptismi 
ordinatur  ad  eucharistiae  receptionem:  in  quo  etiam  perficitur  aliquis  per 
confirmationem,  ut  non  vereatur  se  subtrahere  a  tali  sacramento.  Per 
poenitentiam  etiam  et  extremam  unctionem  praeparatur  homo  ad  digne 
sumendum  corpus  Christi.  Matrimonium  etiam  saltem  sua  significatione 
attingit  hoc  sacramentum,  in  quantum  significat  conjunctionem  Christi 
et  Ecclesiae,  cujus  unitas  per  sacramentum  eucharistiae  figuratur  (adde, 
et  consummatur)  ...  Tertio  hoc  apparet  ex  ritu  sacramentorum,  nam 
fere  omnia  sacramenta  in  eucharistia  consummantur  etc.« 

Tamen  ne  haec,  quae  de  praestantia  eucharistiae  prae  ceteris  sacramentis 
dici  solent  a  theologis,  praepostere  intelligas,  cave  ne  propterea,  quod  eucha- 
ristia  gratiarum  fontem,  cetera  sacramenta  gratiae  rivulos  continere  dicantur, 
putes  eam  reliqua  posse  supplere  sacramenta,  vel  eorum  operari  effectum  vel 
etiam  plus  gratiae  conferre,  quod  posterius  plane  incertum  est,  teste  de  Lugo 
de  euch.  d.  1  n.  11.  Continet  quidem  gratiae  auctorem,  virtutis  sanctificatricis 
plenitudinem,  quam  tamen  Christus  non  secundum  totam  latitudinem  suam 
exserit,  sed  secundum  legem  a  se  statutam;  posset  quidem  operari  aliorum 
sacramentorum  effectum  per  eucharistiam,  sed  illis  semel  institutis  praeter 
ipsa  eorum  effectum  operari  non  vult.  Quare  affirmari  tantum  potest,  eucha- 
ristia  aliorum  sacramentorum  effectus  consummari  et  ad  ulteriorem  provehi 
perfectionem.    Cf.  Suarez  in  3.  p.  t.  3  d.  40. 

327.  5.  Eucharistia  vere  est  mirabilium  compendium  et  summa. 
Et  in  primis  ea  est  admirabilis  divinarumperfectionummanifestatio;  quant- 
opere  enim  illa  manifestantur  divina  potentia,  liberalitas,  bonitas,  sapien- 
tia  etc.  ?  quod  cum  omnibus  sit  notum,  pluribus  non  exsequimur. 

6.  Est  deinde  sacramentum  eucharistiae  compendium  mirabilium 
mysterii  incarnationis  ac  propemodum  quaedam  ejusdem  repetitio. 

Analogia  eucharistiam  inter  et  incarnationem.  —  Sicut  enim  a.  Verbum 
ex  b.  Maria  V.   nascens  carne  amictum  prodiit  et  in  praesepio  jacuit1):  ita 


J)  C  h  r  y  s  o  s  t  o  m  u  s  hom.  in  s.  Philogonium  n.  3  (M  i  g  n  e  48,  753) :  „Quid 
excusabimus,  aut  quam  veniam  obtinebimus,  si  cum  ipse  nostri  causa  descenderit 
e  coelis,  nos  ad  illum  vel  ex  aedibus  ire  gravemur?  cum  alienigenae  barbarique 
magi  ex  Perside  accurrant,  ut  illum  videant  in  praesepi  jacentem,  tu  vero  qui  chri- 
stianus  es,  ne  breve  quidem  spatium  emetiri  sustineas,  uthoc  felici  spectaculo  per- 
fruaris  ?  Nam  si  cum  fide  accesserimus,  procul  dubio  videbimus  illum  in  praesepi 
jacentem,  siquidem  haec  mensa  vicem  explet  praesepis.  Nam  et  hic  ponetur  corpus 
dominicum,  non  quidem  fasciis  involutum  sicut  tunc,  sed  undique  Spiritu  s.  vesti- 
tum.  Qui  mysteriis  initiati  sunt,  intelligunt  quae  dicuntur.  Ac  magi  quidem  nihil 
aliud  quam  adorarunt,  tibi  vero,  si  cum  pura  conscientia  accesseris,  permittemus. 
ut  sumas  et  sumpto  domum  abeas  etc."  Similia  habet  hom.  24  in  1.  Cor.  n.  5.  — 
Theodotus  nncyranus  s.  de  nativ.  Chr.  vocat  praesepe  matrem  mensae  eucha- 
risticae,  subdens  n.  11  :  „Propterea  in  illo  est  positus,  ut  in  ista  edatur  et  fidelibus 
fiat  salutaris  cibus.  Et  praesepe  quidem  hanc  claram  mensam  designavit."  —  Ada- 
mus  ab  Perseniae  ep.  15  (Mig.  211,  630) :   „Quid,  inquam,  sunt  illae  species,  color 

Verbum  carofactum  sacerdotis  consecratione  panis  et  vini  speciebus  velatur  et 
in  altari  adorandum  proponitur.  Sicut  b.  Christus  diu  vitam  vere  absconditam, 
sed  plane  divinam  duxit  in  domo  nazarethana:  ita  et  vitam  absconditam,  di- 
vinissimam  tamen,  vivit  in  hoc  sacramento.  Sicut  e.  Christus  totum  se  im- 
pendit  animarum  saluti  benefaciendo  pertransiens  universam  Palaestinam :  ita 
et  in  hoc  sacramento  totus  vivit  animarum  saluti,  lumen,  benedictionem,  sa- 
lutem  impertiens,  gratiarum  charismata  omnis  generis  ubertim  diffundens  in 
omnes  hominum  ordines.  Sicut  d.  Christus  in  cruce  moriens  sacrificium  ob- 
tulit  Deo  Patri  cruentum:  ita  et  in  altari  quotidie  offertur  oblatio  munda, 
cruenti  illius  sacrificii  incruenta  commemoratio.  Sicut  e.  post  resurrectio- 
nem  solaturus  suos  saepius  apparuit,  ita  per  eucharistiam  pacem  et  gaudium 
afferens  stat  in  medio  fidelium.  Praeclare  Cyrillus  alex.  1.  1  2  in  Joan.  20,  26  : 
»  Justissimis  itaque  de  causis  sanctos  conventus  in  ecclesiis  agimus  octava 
die :  et  cum  arcanius  quiddam  effari  oportet,  quia  omnem  intelligendi  modum 
superat,  fores  quidem  claudimus,  sed  supervenit  et  apparet  Christus  nobis 
omnibus,  invisibiliter  simul  ac  visibiliter :  invisibiliter  quidem  ut  Deus,  visi- 
biliter  vero  in  corpore.  Permittit  vero  et  dat  sanctam  carnem  suam  tangen- 
clam.  Accedimus  enim  secundum  Dei  gratiam  ad  participationem  eulogiae 
mysticae  Christum  in  manum  suscipientes,  ut  et  nos  firmiter  credamus,  eum 
templum  suum  vere  excitasse1). « 

Alia  similitudinis  capita  recenset  Lessius  in  opere nunquam  satis  com- 
mendando  de  perfect.  moribusque  divinis  XII,  16n.  129:  »a.  Sicut  in  mysterio 
incarnationis  divinitas  invisibilis  unita  est  humanitati  visibili,  ita  in  eucha- 
ristia  caro  Christi  invisibilis  unita  est  speciebus  visibilibus.  b.  Sicut  ex  illa 
unione  unus  efficitur  Christus,  ita  ex  hac  unione  cum  speciebus  unum  sacra- 
mentum  corporis  et  sanguinis  Christi.  C.  Sicut  per  incarnationem  totum  Ver- 
bum  unitum  est  singulis  humanae  naturae  partibus,  ita  per  consecrationem 
totum  Christi  corpus  singulis  unitur  partibus  specierum.  d.  Sicut  laesa  et 
patiente  humanitate  divinitas  manebat  illaesa  et  impassibilis,  ita  passiones, 
quae  fiunt  circa  species,  non  possunt  corpus  Christi  sub  illis  latens  afficere. 
e.  Sicut  tamen  ob  unionem  illam  Deus  dicebatur  pati,  crucifigi,  mori,  patiente 
humanitate :  ita  ob  hanc  unionem  fractis  et  sumptis  speciebus  dicitur  frangi 
et  sumi  corpus  Christi.  Facit  enim  haec  unio  quandam  idiomatum  commu- 
nionem.  Sic  etiam  corpus  Christi  dicitur  videri,  tangi,  misceri,  portari  ratione 
specierum;  et  hoc  visibile  recte  dicitur  vivum,  intelligens,  sanctificans  ratione 
corporis  inclusi.    f.  Sicut  humanitas  Christi  non  habebat  ibi  suum  naturalem 


et  sapor,  fornia  et  pondus,  quibus  tantum  mysterium  obumbratur,  nisi  pauni  illi, 
quibus  Verbum  infans  in  angustia  praesepis  obvolviturV"  Cf.  Suarez  disp. 
46  s.  7. 

')  Aliam  analogiam  suggerit  Isidorus  pelusiota  ep.  I,  123:  „Pura  illa 
sindon,  quae  sub  divinorum  donorum  ministerio  expansa  est,  Josephi  arimathensis 
est  ministerium.  Ut  enim  ille  Domini  corpus  sindone  involutum  sepulturae  man- 
davit,  per  quod  universum  mortalium  genus  resurrectionem  percepit :  eodem  modo 
nos  propositionis  panem  in  sindone  sanctificantes,  Christi  corpus  sine  dubitatione 
reperimus,  illam  nobis  immortalitatem  fontis  in  modum  proferens,  quam  Salvator 
Jesus  a  Josepho  funere  elatus,  posteaquam  a  morte  ad  vitam  rediit,  largitus  est." 
Cf.  P.  Radbertus  in  Matth.  27,  59;  tr.  de  corpore  D.  (forte  s.  Bernardi) 
Mig.  182,  1150. 

raodum  subsistendi,  sed  sustentabatur  a  Verbo,  ita  species  non  habent  hic 
suum  naturalem  modum  exsistendi,  sed  continentur  virtute  corporis  Christi 
seu  divinitate  extra  suum  naturale  subjectum.  g.  Sicut  nulla  vis  creata  potest 
illam  unionem  dissolvere,  ita  nec  hanc,  quamdiu  species  salvae  manent.  * 

7.  Imo  non  solum  incarnatio  hoc  mysterio  adumbratur,  sed  quadam- 
tenus  continuatur.  Hoc  enim  sacramento  Ghristus  intime  se  fidelibus  sin- 
gulis  insinuat  eosque  sua  imbuit  vita  secundum  illa  Joan.  6,  68 :  Sicut 
misit  me  vivens  Pater,  et  ego  vivo  propter  Patrem :  et  qui  manducat  me  et 
ipse  vivet  propter  me,  adeo  ut  merito  singuli  fideles  dicere  possint:  Vivo 
autem,jam  non  ego;  vivit  vero  in  me  Christus  (Gal.  2,  20).  Qua  intima  in- 
sinuatione  fideles  penitissime  sibi  devincit  Christus,  sicut  vitis  palmites. 
caput  membra  sua :  et  non  solum  fideles  arctissime  sibi  devincit,  secl  inter 
se  quoque  conjungit  atque  in  unum  constringit  corpus :  unum  corpus  multi 
sumus,  omnes  qui  de  uno  pane  participamus  (1.  Gor.  10,  17). 

Quantae  vero  virtutis  sit  hoc  vinculum  inde  patet,  quod  unum  non  specie, 
sed  numero  corpus  Christi  sit  in  omnibus  ficlelibus,  qui  de  hoc  participant 
pane:  qua  de  re  egregie  disserit  Algerus  de  sacramentis  corporis  et  san- 
guinis  dominici  I,  3  (opusc.  t.  XXIII),  et  ingeniose  admodum  Scheeben,  qui 
analogiam  et  affinitatem  trium  summorum  mysteriorum  religionis  christianae, 
ss.  Trinitatis,  incarnationis  et  eucharistiae  praeclare  illustrat.  Omnia  enim 
tria  eundem  nobis  ostendunt  Filium  Dei,  primum  in  sinu  Patris  aeterni,  a  quo 
generatione  aeterna  procedit ;  alterum  in  sinu  matris,  e  quo  visibilis  ingressus 
est  hunc  mundum ;  tertium  in  sinu  Ecclesiae,  in  qua  jugiter  praesens  est  se- 
que  cum  singulis  conjungit  (cf.  infra  n.  387  s.);  ubique  tamen  corporis  oculo 
et  rationis  lumini  irapervius :  nam  neque  per  ea,  quae  facta  sunt,  generationem 
aeternam,  neque  in  humanitate  visibili  unionem  hypostaticam,  neque  sub  spe- 
ciebus  eucharisticis  Christi  praesentiam  vel  conjiciendo  assequimur:  sed  re- 
velationis  tantum  lumine  et  fide  attingimus,  et  fide  non  quacunque,  sed  quae 
superat  plane  rationis  captum  atque  adversatur  notionibus,  quibus  assueti 
sumus.  Rationis  enim  lumine  cognoscimus  in  singulari  natura  unam  tantum 
personam;  personam,  quae  unius  tantum  sit  naturae;  accidentia,  quae  suae 
inhaereant  substantiae.  In  hisce  vero  mysteriis  exhibentur  nobis  et  persona- 
rum  pluralitas  in  singularitate  naturae,  et  personae  unitas  in  duabus  integris 
naturis,  et  accidentia,  quae  carent  subjecto  connaturali,  et  corpus  ad  modum 
spiritus  sub  alienis  exsistens  speciebus.  Unde  notiones  fundamentales  natu- 
rae,  personae,  substantiae,  accidentis,  quibus  universa  philosophia 
rationalis  innititur,  in  horum  mysteriorum  lumine  mirum  in  modum  corri- 
guntur,  perficiuntur,  ampliantur1). 


*)  Daher  fallen,  concludit  auctor  Mysterien  cles  Christenth.  §  69,  diese 
Mysterien  auch  gar  nicht  in  die  Metaphysik  der  reinen  Vernunft,  in  die  philoso- 
phische  Metaphysik  ;  sie  bilden  ein  System  einer  neuen  ubernaturlichen  Metaphysik. 
welches  sich  zu  der  naturlichen  fast  ebenso  verhalt,  wie  diese  zur  Physik :  ein 
reiches  und  harmonisches  System,  zu  dem  die  Wurzeln  aller  Kategorien  nach  den 
verschiedensten  Seiten  in  ein  neues  Licht  treten,  in  clein  ein  Gliecl  das  andere 
wesentlich  erg-anzt  und  erkliirfc." 

8.  Verum  eucharistia  non  solum  compendium  et  repetitio  est  mira- 
bilium  incarnationis,  sed  et  summa  novorum  mirabilium,  quibus  Christus 
suum  in  omnem  creaturam  dominium  ostendit,  »nametsubstantiastrans- 
mutat,  et  accidentibus  alium  modum  exsistendi  tribuit,  et  corporis  molem 
ad  similitudinem  spiritualissubstantiaepraesentem  efficit  idemque  corpus 
in  variis  locis  constituit  et  alia  similia  operatur,  quibus  se  universae  na- 
turae  dominum  declarat.«  Ita  Suarez  1.  c.  c.  16.  Gf.  Lessius  1.  c.  qui 
c.  16  mirabilia  12  numerat  (n.  348). 

328.  9,  Novo  lumine  eucharistiae  praestantia  perfunditur,  si  considera- 
mus  momentum  practicum  hujus  mysterii  pro  Ecclesia.  Nam  per  illud  Christus 
jugiter  suae  adest  Ecclesiae,  plenissime  adimplet  suum  promissumMatth.  28,  20 : 
Ecce  ego  vobiscum  sum  omnibus  cliebus  usque  ad  consummationem  seculi;  per 
illud  in  Ecclesia  vivit  et  operatur,  singulisque  se  praebet  consolatorem  at- 
que  redemptorem,  caput  et  vitem.  Sane  triplici  modo  haec  praesentia  et  ope- 
ratio  praecellit  praesentiam  et  operationem,  quam  Christus  aliis  in  sacramen- 
tis  suae  exhibet  Ecclesiae.  Haec  enim  praesentia  in  aliis  sacramentis  est  tan- 
tum  xaTa  ivspfstav,  secundum  virtutem  et  operationem :  in  eucharistia  vcat' 
oootav  secundum  essentiam  et  personalis;  in  aliis  sacramentis  est  transiens, 
in  hoc  sacramento  permanens;  in  illis  ita  est  transiens,  ut,  si  poenitentiam 
excipias,  semel  tantum  vel  rarissime  eam  singulis  exhibeat;  in  hoc  vero 
quoties  volumus,  ejus  frui  licet  praesentia.  Hinc  etiam  Ecclesia  sensu  ple- 
nissimo  est  domus  Dei,  atque  in  ea  vere  adimplentur  verba  2.  Cor.  6,  16: 
Vos  enim  estis  templum  Dei  vivi,  sicut  dicit  Deus :  Quoniam  inhabitabo  in  illis 
et  inambulabo  inter  eos,  et  ero  illorum  Deus,  et  ipsi  erunt  mihi  popuhis  (Lev. 
26,  12).  Hoc  sacramentum  fontis  instar  est,  qui  jugiter  irrigat  Ecclesiam 
reddens  eam  paradisum.  Ex  ea  enim  et  martyres  suam  hauriunt  fortitudinem, 
et  virgines  puritatis  splendorem;  ipsa  confessorum  firmat  constantiam,  viro- 
rum  apostolicorum  animat  zelum,  ipsa  accendit  tot  animarum  heroicarum  fer- 
vorem  alitque  innumerorum  ridelium  pietatem  cordialem,  ingeniosam,  opero- 
sam,  fovet  eorum  vitam  supernaturalem ;  nam  fidem  excitat,  spem  corroborat 
accenditque  caritatem  (cf.  Suarez  de  euch.  d.  46  sect.  7).  Imo  propter  eucha- 
ristiam  Ecclesia  militans  quadamtenus  Ecclesiam  aemulatur  triumphantem. 
»Hic  tibi,  inquit  Chrysostomus  hom.  24  in  1.  Cor.  n.  5,  terram  coelum 
facit  hoc  mysterium  .  .  .  quod  enim  illic  omnium  pretiosissimum  est,  hoc  tibi 
in  terra  jacens  monstrabo.  Sic  enim  in  regia,  quod  omnium  magnificentissi- 
mum  est,  non  muri  sunt,  non  tectum  aureum,  sed  regium  corpus  in  solio 
sedens :  sic  et  in  coelis  regium  corpus.  Sed  hoc  nunc  tibi  licet  in  terra  videre. 
Non  enim  angelos,  non  archangelos,  non  coelos  et  coelos  coelorum,  sed  ipsum 
tibi  horum  Dominum  ostendo.  Vidistine  quomodo  id,  quod  omnium  pretiosis- 
simum  est,  in  terra  respicias  ?  Neque  vides  tantum,  sed  et  tangis ;  nec  tangis 
tantum,  sed  et  comedis  et  eo  accepto  domum  reverteris.  Absterge  et  munda 
animam  et  praepara  mentem  ad  horum  mysteriorum  susceptionem.  Nam  si 
regis  filius  cum  ornatu,  purpura  et  diademate  concreditus  tibi  esset  gestandus, 
omnia  quae  sunt  in  terra,  abjecisses.  Nunc  autem  non  filium  regis,  sed  ipsum 
Dei  Filium  accipiens  non  exhorrescis,  dic  mihi,  et  non  omnem  secularium  re- 
rum  amorem  abjicis?  etc.*  Duplex  tamen  est  discrimen  inter  Ecclesiam  tri- 
umphantem  et  militantem  relate  ad  Christum,  quem  utraquepossidet;  viatores 

enim  eo  fruuntur,  sed  velato :  beati  facie  ad  faciem ;  et  hinc  eum  videndo  bean- 
tur,  dum  illi  eum  credendo  merent.  Hinc  eucharistia  anticipatio  et  pignus 
futurae  gloriae  dicitur.    Alia  momenta  practica  cf.  n.  387  s. 

10.  Tandem  hujus  mysterii  praestantia  inde  quoque  apparet,  quod  non 
solum  sacramentum  est,  sed  et  oblatio  illa  munda  splendidissime  praedicta, 
quae  succedens  sacrificiis  V.  T.  typicis  a  solis  ortu  usque  ad  occasum  Deo  in 
odorem  suavitatis  offertur  (Mal.  1,  ]  l).  Et  quantae  excellentiae  est  hoc  sacri- 
ficium!  nam,  ut  quaedam  attingamus,  res  oblata  est  infinitae  dignitatis;  mo- 
dus  offerendi  in  se  et  quoad  substantiam  est  maxime  supernaturalis  et  divi- 
nus;  ratione  actionis  vero  sensibilis  simplicissimus,  mundissimus,  facillimus; 
significatio  praestantissima,  est  enim  expressa  quaedam  et  viva  imago  passio- 
nis  Christi;  virtus  maxima,  cum  in  hoc  sacrificio  conjuncta  reperiantur  bona 
omnia,  quae  in  aliis  sacrificiis  divisim  erant;  est  enim  simul  latreuticum,  eu- 
charisticum,  propitiatorium  et  impetratorium.    Cf.  th.  238. 

329.  Gum  igitur  eucharistia  sacrarnentum  simul  sit  et  sacri- 
ficium,  pro  duplici  hac  praerogativa  duoincapita  dividemus  sectionem. 
Omnia  autem,  quae  ad  eucharistiam,  quatenus  est  sacramentum,  spectant, 
ad  quinque  revocabimus  articulos.  Demonstrandum  enim  est 

1.  vere  realiterque  adesse  in  hoc  sacramento  corpus  et  sanguinem 
Christi  sub  speciebus  panis  et  vini.   Inquirendum  deinde  est 

2.  in  modum.  quo  praesens  sistatur  corpus  Christi,  et 

3.  quaenam  sit  hujus  praesentiae  ratio.   Tum  expendemus 

4.  corollaria  ad  praxim  spectantia,  de  quibus  magnae  motae  sunt 
diversis  temporibus  controversiae.    Conabimur  demum 

5.  conciliare  hoc  mysterium  cum  sana  ratione,  quantum  per  illius 
altitudinem  et  hujus  fieri  licet  angustias :  necnon  quasdam  proponemus 
regulas  loquendi  de  tanto  mysterio. 

Caput  I. 

De  sanctissimo  eucharistiae  sacramento. 

Articulus  I. 

De   praesentia  reali   corporis   et   sanguinis   Jesu   Christi 
in  eucharistiae  sacramento. 

330.  Jam  primo  Ecclesiae  seculo  I  g  n  a  t  i  o  teste  ep.  ad  smy rn.  c.  7  (n.  3  4  7 ) 
haeretici  quidam  (docetae)  realem  carnis  Christi  praesentiam  in  eucharistia 
negarunt  innixi  suo  errore,  quo  veritatem  carnis  a  Verbo  assumptae  rejecerunt. 
—  Manichaeis  Petrus  siculus  in  hist.  manich.  n.  3  (in  Bibl.  N.  PP.  ed.  Mai 
t.  IV  p.  II  p.  13)  exprobrat,  »quod  divinam  verendamque  sanctorum  myste- 
riorum  corporis  ac  sanguinis  Domini  Dei  nostri  participationem  aversantur: 
neque  hoc  contenti,  aliis  quoque  hanc  sententiam  suadendam  putant,  dicentes, 
haudpanem  ac  vinum  a  Domino  discipulis  suis  in  coenapropositum,  sed  sym- 
bolice  verba  sua  tantummodo  panis  vinique  loco  dedisse. «   Quod  si  tamen  ali- 

quam  eucharistiae  celebrationern  adniiserunt,  saltem  a  specie  vini  abstinebant 
(n.  395 3).  —  Controver3iae  inter  Paschasium  Radbertum  (t  8G5)  et  Ra- 
tramnum  huc  non  spectant:  neuter  enim  negabat  realem  carnis  Christi  in 
eucharistia  praesentiam,  sed  quaestio  erat,  possitne  dici  idem  corpus  Christi 
esse  in  eucharistia,  quod  natum  est  ex  Maria  V.  etc.  (cf.  n.  357 6).  —  Scotus 
Erigena  (t  c.  874)  realem  corporis  Christi  in  eucharistia  praesentiam  vi- 
detur  negasse,  satis  ambigue  enim  loquitur.  Ceterum  ejus  1.  de  eucharistia 
contra  Paschasium  Ratbertum  non  amplius  superest,  neque  seriae  controver- 
siae  dedit  locum.  —  Undecimo  primum  seculo  Ecclesiae  fidem  aperte  impugna- 
vit  Berengarius  r):  verum  haec  controversia  inter  scholae  parietes  mansit 
inclusa,  cum  ille  non  multos  habuerit  asseclas,  nulliusque  sectae  haereticae 
exstiterit  auctor,  imo  suum  retractaverit  errorem  (t  1088).  Errarunt  dein 
circa  hoc  sacramentum  aliae  quaedam  medii  aevi  sectae,  ut  albigenses,  walden- 
ses,  wicleffitae,  hussitae  etc,  qui  negarunt  realem  praesentiam  corporis  Christi 
vel  saltem  transsubstantiationem.  —  Infausto  tandem  sec.  XVI.  reservata  fuit 
aperta  et  pertinax  hujus  mysterii  amoris  divini  impugnatio  atque  realis  Christi 
in  eodem  praesentiae  negatio.  Cujus  nefandi  erroris  auctores  fautoresque  fuere 
Carolostadius,  Bucerus,  Zwinglius,  Oecolampadius  etc,  non 
vero  Lutherus2),  qui  quidem  circa  alia  dogmata  de  hoc  sacramento  tenenda 
erravit,  realem  vero  corporis  Christi  in  eucharistia  praesentiam  non  negavit, 
etsi  libenter,  nisi  verborum  Christi  evidentia  obstitisset,  errorem  oppositum 
esset  amplexus,  nam  dogma  de  reali  praesentia  male  cohaeret  cum  ejus  errore 
de  sola  fide  justificante  et  cum  jejuna  opinone  de  efficacia  sacramentorum.  Lege 
candidam  ejus  confessionem  in  ep.  ad  argentoratenses :  »Hoc  diffiteri  non  pos- 
sum,  nec  volo,  quod  si  Carolostadius  aut  alius  quispiam  ante  quinquennium 
mihi  persuadere  potuisset,  in  sacramento  praeter  panem  et  vinum  esse  nihil, 
ille  magno  me  beneficio  sibi  devinctum  reddidisset.  Gravibus  enim  curis 
anxius  et  in  hac  discutienda  materia  multum  desudans  omnibus  nervis  ex- 
tensis  me  extricare  et  expedire  conatus  sum,  cum  ipse  perspiciebam,  hac  re 
papatui  in  primis  me  valde  incommodare  posse.  Verum  ego  me  captum  video, 
nulla  evadendi  via  relicta  est;  textus  enim  Evangelii  nimium  apertus  est  et 
patens,  qui  facile  convelli  non  potest. *  —  Calvinus  mediam inter Lutherum 
et  Zwinglium  iniit  viam  negata  reali  corporis  Christi  in  eucharistia  et  admissa 
so]a  virtuali  praesentia,  quatenus  scil.  a  corpore  Christi  in  coelo  exsistente 
virtus  quaedam  in  digne  communicantes  irradiatur.  —  Anglicani  vero  quam- 
vis  verbis  videantur  admittere  realem  Christi  in  eucharistia  praesentiam,  in 
calvinianorum  delapsi  sunt  errores.    Cf.  Pesch  VI  n.  564  ss. 

331.  Contra  hos  adversarios  statuit  concilium  trid.  sess.  13  can.  1: 
»Si  quis  negaverit  in  ss.  eucharistiae  sacramento  contineri  vere,  rea- 


')  Cf.  de  ipso  ejusque  erroribus  Guitmundus  de  corp.  et  sang.  Christi 
veritate  1.  1  n.  5  ss. ;  B r i s c h ar  KL2  2,  39 1 — 404 ;  Schnitzer  Berengar  von  Tour 
sein  Leben  und  seine  Lehre,  Stuttgart  1892;  Delare  ia  Revue  des  qq.  hist.  XX, 
115—156. 

2)  Aliorum  reformatorum  testimonia  pro  dogmate  cf.  passim  in  op.  Beleuch- 
tung  der  Vorurtheile  wider  die  kath.  Kirche,  von  einem  protest.  Laien  Ziirichs  1 . 
I,  96  ss. ;  2.  II,  42.  70  ss.,  Lucernae  1844  ed.  3.  De  erroribus  Zwinglii,  Calvini 
etc.  cf.  B  e  1 1  a  r  m  i  n  u  s  de  euchar.  1,1;  M  o  h  1  e  r,  Symbolik  §  35  ;  W  i  n  e  r  ver- 
gleich.  Darstell.  p.  136  ss. 

1  i  t  e  r  et  s  u  b  s  t  a  n  t  i  a  1  i  t  e  r  corpus  et  sanguinem  una  cum  anima  et  di- 
vinitate  D.  N.  J.  Christi  ac  proinde  totum  Christum,  sed  dixerit  tantum- 
modo  esse  in  eo  ut  in  signo  vel  figura  aut  virtute,  A.  S.:«  quibus  verbis 
triplicem  clamnat  adversariorum  errorem,  adesse  scil.  corpus  Christi  in 
eucharistia  non  vere  sed  tantum  r  e  p  r  a  e  s  e  n  t  a  t  i  v  e,  symbolice,  figurate 
ut  in  signo,  figura,  imagine  (adversus  Zwinglium  etc);  vel  adessetan- 
tum  objective  seu  idealiter  per  apprehensionem  et  fidem,  non  reipsa, 
non  realiter;  vel  adesse  virtualiter  per  effectus,  non  secundum  sub- 
stantiam  (adversus  Calvinum). 

Si  quod  est  fidei  catholicae  dogma,  cui  probando  praesto  sunt  plurima 
eaque  decretoria  argumenta,  illud  est,  de  quo  nobis  modo  adversus  sacramen- 
tarios  seu  umbraticos,  ut  eos  belle  appellat  Guitmundus,  est  disserendum; 
unde  miranda  est  divina  providentia,  quae,  quo  difficilius  et  gravius  hoc  my- 
sterium  est  creditu,  eo  plura  suppeditavit  ad  illud  comprobandum  argumenta. 
ut  vix  in  iis  proponendis  modum  servare  possimus. 

332.  riiesiS  CCXIX.  Dogma  catholiciim  de  reali  corporis  et 
sanguinis  Christi  in  eucharistia  praesentia  eo  credibilitatis  fulget 
splendore,  utf  vel  seposito  examine  doctrinae  Scripturae  patrumque, 
revelatum  illud  esse  pateat,  sacramentarii  vero  novitatis  haereticae 
rei  aperte  convincantur, 

Deinonstratio.  Assertionis  veritas  eadem  disputandi  methodo  com- 
probatur,  qua  usi  sumus  th.  214.    Sufficiet  eam  innuisse. 

1.  Colligitur  apostolica  dogmatis  catholici  origo  ex  consensu  theolo-     /^ 
gorum  et  fidelium  plane  splendido  praevertente  controversias  sec.  XVI.  de 
reali  Christi  in  eucharistia  praesentia:  ejusmodi  autem  consensus  semper 
habitus  fuit  criterium  traditionis  apostolicae  (cf.  t.  I.  n.  134); 

2.  ex  eo,  quod  haec  est  doctrina  verae  Ecclesiae,  a  cujus  ore  nos 
pendere  oportet,  nisi  esse  velimus  ethnici  et  publicani  (Matth.  18,  17); 
nam  omnes  coetus,  qui  has  praecesserunt  controversias  quique  aliqua 
probabilitatis  specie  se  Christi  dicebant  Ecclesiam,  realem  Christi  in 
eucharistia  professi  sunt  praesentiam :  inter  hos  autem  fuit  vera  Ecclesia, 
cum  ea  sit  perennis  et  visibilis  (th.  38). 

3.  Colligitur  ex  consensu  ecclesiae  graecae1).  Celebria  enim  sunt 
hac  de  re  acta  protestantium  cum  ecclesia  graeca  schismatica,  ut  eam  in 
suas  traherent  partes  et  errores ;  quorum  fructus  fuit  nonnisi  manifestior 
dogmatis  catholici  professio  et  erroris  novatorum  damnatio. 

Id  patet  ex  conciliis  CP.  a  1 642  art,  lTethierosolymitano  a,  1672 
cap.  17,  ubi  inter  alia  legimus:  »In  hujus  itaque  celebratione  sacramenti 
D.  N.  J.  Christum  credimus  esse  praesentem,  non  quidem  secundum  figuram 


')  Cf.  Perpetuite  de  la  foi  t.  1  1.  2.  3 ;  t,  3  1.  8 ;  Nat.  A 1  e  x  a  n  d  e  r  diss.  cle 
y>raesentia  reali  a.  3,  in  thes.  Zaccaria  t.  10.  II,  616  ss. 

aut  imaginem,  neque  etiam  secundum  quandam,  uti  ceteris  in  sacramentis, 
gratiae  excellentiam,  neque  secundum  simplicem,  quam  et  in  baptismo  patres 
nonnulli  coinmemoravere,  praesentiam;  neque  penes  conjunctionem,  qua  pro- 
posito  eucharistiae  pani  Verbi  divinitas  substantialiter  uniatur,  quemadmodum 
inscite  juxta  ac  misere  lutherani  arbitrantur:  sed  vere  realiterque,  quatenus 
panis  et  vini  facta  consecratione,  transmutetur,  transsubstantietur,  convertatur, 
transeat  panis  quidem  in  ipsum  corpus  Domini  verum,  quod  natum  est  Beth- 
lehem  ex  semper  Virgine,  baptizatum  in  Jordane,  passum,  sepultum,  quod 
resurrexit,  ascendit,  sedet  a  dextris  D^i  Patris,  in  coeli  denique  nubibus  ad- 
venturum ;  vinum  vero  in  ipsum  Domini  sanguinem  verum  eonverti  ac  trans- 
substantiari,  qui  ex  illo  in  cruce  pendente  pro  mundi  vita  defluxit. «  Accedit 
et  consensus  reliquarum  sectarum  orientis,  quae  omnes  curn  Ecclesia  catholica 
circa  hoc  conspirant  dogma,  cujus  tam  miri  consensus  alia  a  praedicatione 
apostolica  assignari  nequit  origo. 

4.  Veritas  dogmatis  catholici  colligitur  ex  eo,  quod  assignari  nequeat 
ipsius  origo  recentior  ipsa  Evangelii  promulgatione.  Nam  si  dogma  ca- 
tholicum  non  esset  revelatum,  sed  innovatio  humana  et  corruptio  fidei 
apostolicae,  assignari  posset  ejus  origo,  auctor,  locusetc.  sieut  omnis  alius 
innovationis ;  eoque  magis,  quod  eucharistiae  celebratione  continetur  cul- 
tus  Ecciesiae.  Atqui  innovationis  hujus  recentior  origo  nunquam  ab  ad- 
versariis  assignari  potuit.  Ergo  dogma  catholicum  apostolicae  est  ori- 
ginis :  Qua  de  re  repeti  possunt  quae  diximus  n.  298.   Denique 

5.  sacramentariicarentmissione(t. In.  3172):  audiendi  ergo  nonsunt. 

Quare  absolvere  possumus  verbis,  quibus  Lanfrancus  (f  1089)  allo- 
quitur  Berengarium  1.  de  corpore  et  sanguine  Dominic.  22:  »Si  veruni  est. 
quod  tu  de  corpore  Christi  credis  et  adstruis:  falsum  est,  quod  ab  Ecclesia 
ubique  gentium  de  eadem  re  creditur  et  adstruitur.  Omnes  enim,  qui  christia- 
nos  se  et  esse  et  dici  laetantur,  veram  Christi  carnem  verumque  ejus  sangui- 
nein,  utraque  sumpta  de  Virgine,  in  huc  sacramento  se  percipere  gloriantur. 
Interroga  universos,  qui  latinae  linguae  nostrarumve  literarum  notitiam  per- 
ceperunt.  Interroga  graecos,  armenos,  seu  cujuslibet  nationis  quoscunque 
christianos  homines ;  uno  ore  hanc  fidem  se  testantur  habere.  Porro  si  uni- 
versalis  Ecclesiae  fides  falsa  exsistit,  aut  nunquam  fuit  catholica  Ecclesia,  aut 
periit.  Nihil  namque  efficacius  ad  interitum  animarum  quam  perniciosus  error. 
Sed  non  fuisse  aut  periisse  Ecclesiam  catholicus  nemo  consenserit. «  Nec  mi- 
nus  praeclara  sunt  quae  habet  Guitmundus  III,  26.  Ad  rem  quoquefratres 
Walemburgici  in  methodo  august.  p.  2  c.  1  animadvertunt :  »  Audax  procui 
dubio  facinus  et  imprudenti  plenum  temeritate ;  homines  reperiri,  qui  Eccle- 
siam  Christi  adstruant  sine  unitate ;  veritatem  sine  miraculorum  sanctitate, 
Evangelii  praedicationem  sine  extensione,  missionem  sine  successione :  ac 
proinde  repellendi  essent  potius,  quam  audiendi,  nisi  promissionum  magni- 
tudine  incautos  allicerent  et  instabiles  perverterent.  «  Argumenta  haec  egregie 
evolvit  Scheffmacher  Lettres  d' un  docteur  allemand  a  un  gentilhomme  et 
a  uu  magistrat  protestants  ep.  8. 

333.  Haec  abunde  sufficerent  ad  omnem  finiendam  controversiam. 
ad  excludendos  adversarios  a  quavis  actione  contra  dogma  nostrum,  ad 

tuendam  causam  catholicam,  adeo  ut  necesse  non  sit  singula  expendere 
sive  Scripturae  sive  traditionis  de  hoc  mysterio  testimonia.  Ne  tamen 
videamur  difficultates  declinare,  et  quia  decet,  ut  notat  Tertullianus 
c.  Marc.  III,  1,  veritatem  totis  viribus  uti  suis,  potiora  quibus  innititur  dogma 
catholicum  proponemus  argumenta.  Initium  ducimus  a  divinis  literis, 
quarum  de  eucharistia  testimonia  in  tres  distinguere  classes  licet :  ad  ea 
scil.  quae  ejus  promissionem,  institutionem,  usum  referunt. 

334.  Tliesis  CCXX.  Vera,  realis  et  substantialis  corporis  et 
sanguinis  D.  N.  J.  Christi  in  eucharistia  praesentia  demonstratur 
primum  verbis  promissionis  Joan.  (>,  52  s, 

Declaratio.  Sicut  alias  Ghristus  res  magnas  a  se  instituendas  ante 
promisit:  ita  antequam  sacramentorum  maximum,  eucharistiam,  insti- 
tueret,  amplissimis  verbis  eam  prius  promittit.  Gontinetur  splendidissima 
haec  eucharistiae  promissio  Jo.  6.  Contendunt  quidem  protestantium 
plerique  in  sermone  Christi  Domini  Joan.  6,  26  ss,  usque  ad  finem  de 
eadem  re  agi,  scil.  tantum  de  f  i  d  e  in  Ghristum,  seu  Christum  exhiberi 
qua  panem  vitae  per  fidem  in  ipsum.  Catholici  vero  vel  sermonem  duas 
dividunt  in  partes,  quarum  in  priori  v.  25 — 48  Christus  exhibetur  ut  panis 
vitae  per  fidem  seu  quatenus  est  fidei  objectum;  in  altera  v.  48  ss.  ut 
panis  vitae  per veram  manducationem;  vel censent totum sermonem 
referri  a  v.  25  ad  eucharistiam,  ita  tamen  ut  Christus  prius  de  fide  dis- 
serat  tamquam  dispositione  praevia  ad  illam,  de  qua  deinde  a  v.  48  jam 
clare  disputat.  Quidquid  vero  est  de  priore  sermonis  parte,  contendimus 
Ghristum  promittere  v.  52  ss.  se  vere,  realiter  substantialiterque  daturum 
carnem  suam  ad  manducandum.  Verba  autem  Ghristi,  ex  quibus  argu- 
mentamur,  ita  sonant  v.  52 :  Si  quis  manducaverit  ex  hoc  pane,  vivet  in 
aeternum :  et  panis,  quem  ego  dabo,  caro  mea  est  pro  mundi  vita.  v.  53 : 
Litigabant  ergo  judaei  ad  invicem,  clicentes:  Quomodo  potest  hic  nobis 
carnem  suam  dare  ad  manducandum  ?  v.  54 :  Dixit  ergo  eis  Jesus :  Amen, 
amen  dico  vobis:  nisi  manducaveritis  carnem  Filii  hominis,  et  biberitis 
ejus  sanguinem,  non  habebitis  vitam  in  vobis.  v.  55 :  Qui  manducat  meam 
carnem,  et  bibit  meum  sanguinem,  habet  vitam  aeternam;  et  ego  resusci- 
tabo  eum  in  novissimo  die.  v.  56 :  Caro  enim  mea  vere  est  cibus,  et  sanguis 
meus  vere  est  potus.  v.  57:  Qui  manducat  meam  carnem  et  bibit  meum 
sanguinem,  in  me  manet,  et  ego  in  illo.  v.  58 :  Sicut  misit  me  vivens  Pater, 
et  ego  vivo  propter  Patrem :  et  qui  manducat  me,  et  ipse  vivet  propter  me. 
v.  59:  Hic  est  panis,  qui  de  coelo  descendit.  Non  sicut  manducaverunt 
patres  vestri  manna,  et  mortui  sunt.  Qui  manducat  hunc  panem,  vivet  in 
aeternum. 

335.  Deinonstratio.  1.  Ghristus  promittit  se  vere  daturum  esse 
in  animarum  cibum  ipsum  corpus  et  sanguinem  suum,  siejusverba  pro- 

p  rie,  non  metaphorice,  sunt  aceipienda.  Atqui  verba  Christi  a  Joanne  6, 
52  ss.  relata  sensu  proprio  sunt  accipienda:  a.  quia  hic  sensus  praesumi- 
tur,  nisi  eontrarium  probatur;  tum  quia  to.  etsi  dici  potest  nos  esurire, 
sitire,  vel  etiam  nos  edere  et  bibere  sapientiam  Eccli.  24,  9  et  quamvis 
sapientia  sub  symbolo  panis  edendi  et  vini  bibendi  Prov.  9,  5  proponatur : 
tamen  inauditum  prorsus  est  sensuque  caret  toties  repetita  diligensque 
distinctio  inter  manducationem  carnis  et  potionem  sanguinis,  si  ageretur 
tantum  de  fide  in  Ghristum  ejusque  passionem:  praesertim  cam  nullibi, 
etsi  saepissime  haec  fides  urgetur,  similis  loquendi  ratio  recurrat,  neque 
apud  audacissimos  rhetores  nullaque  in  lingua  manducare  alicujus  car- 
nem,  ejus  bibere  sanguinem  significat  vel  creclere  in  ipsum,  vel  meditari 
ejus  passionem  et  mortem:  et  tunc  manducanda  et  bibenda  etiam  esset 
divinitas  Ghristi,  cum  et  ipsa  sit  fidei  objectum.  In  primis  vero  c.  sensus 
proprius  est  retinendus,  cum  sensus  metaphoricus  sit  plane  absonus.  Ex 
usu  enim  loquendi,  qui  in  enarrando  aliquo  effato  maxime  est  attenden- 
dus,  dictio  .manducare  alicujus  carnem1  metaphorice  accepta  significat 
moliri  alicui  gravem  injuriam,  praecipue  per  calumniam :  qui  sensus  certe 
hic  minime  est  probandus. 

Quod  pluribus  et  solide  probat  W  i  s  e  m  a  n  de  hoc  argumento  prae  ceteris 
consulendus  in  Lectures  an  the  Eeal  Presence  of  Jesus  Christ  in  the  Blessecl 
Eueharist,  praelect.  2.  Hic  usus  loquendi  confirmatur  ex  Ps.  26,  2:  Dum  ap- 
propiant  super  me  nocentes,  ut  edant  carnes  meas ;  Mich.  3,  3:  Qui  comede- 
runt  carnem  populi  mei  et  pellem  eorum  desuper  excoriaverunt ;  Jer.  10,  25; 
Gral.  5,  15;  Jac.  5,  3  etc. ;  praeseriim  Dan.  3,  8;  6,  26,  ubi  Vulgata  habet 
verhum  accusare7  dum  in  textu  chaldaico  dicitur:  comedebant  frusta  (carnem) 
judaeorum:  comedebant  frusta  Danielis.  Luc.  1 6,  1  legitur  diffamatus  est, 
quod  syrus  vertit:  comedebantur  ei  frusta  ejus  ;  ita  etiam  Matth.  27,  12  ;  et 
nomen  §ta[3oXos  calumniator  redditur  velut  nomen  jam  proprium  comestor 
carnis.  —  Verba  Job.  31,  31  :  Dixerunt  viri  tabernaculi  mei:  quis  det  de  car- 
nibus  ejus,  ut  saturemur,  vel  etiam  hoc  sensu  explicari  possunt,  vel  secundum 
textum  hebraicum  clarius:  Quis  reperiet  aliquem,  qui  de  victu  ejus  non  sit 
saturatus?  Quod  si  intelliguntur  de  flagrantissimo  amore,  prophetica  sunt  et 
spectant  hoc  ipsum  mysterium. 

2.  Judaei  verba  Ghristi  acceperunt  sensu  proprio  et  obvio  v.  56.  Hinc 
multi  ex  ejus  discipulis  audientes  dixerunt  (v.  61):  Durus  est  hic  sermo: 
et  quis potest  eum  audire?  Atqui  a.  neque  Christus  pro  more  suo  eorum 
interpretationem  correxit;  neque  b.  evangelista  Ghristi  verba  explicavit, 
ut  tamen  alias  fecit1):  sed  c.  Ghristus  iterum  atque  iterum  repetendo  sua 


l)  De  Christi  more  explicandi  sua  verba,  si  proprie  acciperentur,  cum  essent 
accipienda  m  e  t  a  p  h  o  r  i  c  e  cf.  Joan.  3,  3  ss. :  4,  32  ;  1 1,  l  ] ;  8,  2 1  ss. ;  Matth.  16,  6 
col.  Luc.  12,  1  etc.  Evangelistae  morem  testantur  nobis  Jo.  2,  19  s.  et  7,  33  s.  Cf. 
W  i  s  e  m  an  [1.  c. ;  de  A  u  g  u  s  t  i  n  i  s  de  re  sacr.  de  euch.  p.  1  a.  2  ;  P  a  t  r  i  z  i  diss. 
de  Christo  pane  vitae  ;  F  r  a  n  z  e  1  i  n  th.  3  de  ss.  euch.  sacr. 


300  Tract.  IX.  de  eucharistia.  Thesis  CCXX.  Realis  praesentia 

verba,  quae  sponte  sua  hunc  suggerebant  sensum,  eaque  maxima  incul- 
cando  solemnitate  confirmavit  illorum  interpretationem ;  imo  diserte  enun- 
ciat:  Caro  mea  vere  est  cibus,  et  sanguis  meus  vere  est  potus.  Quocirca 
provocamus  adversarios,  ut  dicant,  quomodo  Christus  paucis  clarius  po- 
tuisset  loqui,  siquidem  voluisset  promittere  realem  sui  corporis  et  san- 
guinis  in  eucharistia  manducationem  ? 

Quod  si  excipias,  judaeos  errasse  circa  modum  hujus  manducationis, 
putantes  Christi  carnem  fore  secundum  ipsius  verba  manducandam  more  alio- 
rum  ciborum,  et  tamen  Christum  eos  non  correxisse  ideoque  non  sequi  ex 
Christi  silentio  approbationem  sensus  proprii :  memento  a.  distinguendum  esse 
inter  manducationis  objectum  et  manducationis  modum;  Christus  autem 
hoc  in  sermone  loquitur  de  manducationis  objecto,  nondum  de  ejus  modo.  Quare 
non  tenebatur  corrigere  judaeorum  circa  modum  errorem  non  ex  suis  verbis, 
sed  ex  judicii  praecipitatione  ortum.  Eoque  minus  b.  quod  Christus  totus  in 
eo  est,  ut  exigat  fidem  in  verba  sua,  dedecet  autem  tantum  magistrum,  tot 
eredibilitatis  signis  fulgentem,  ut  satisfaciat  quaestionibus  ad  rem  nondum 
necessariis  ex  incredulitate  ortis.  Tenebatur  tantum  c.  cavere,  ne  suis  verbis 
esset  causa  efficax  erroris,  quod  fuisset,  si  judaeorum  circa  manducationis  ob- 
jectum  interpretationem,  quam  ipsius  verba  secundum  omnes  regulas  sanae 
hermeneuticae  sponte  sua  suggerebant,  non  correxisset,  si  fuisset  erronea. 
Ceterum  (1.  solutionem  quaestionis  circa  manducationis  modum  satis  innuit 
v.  04.  Si  vero  e.  alias  non  correxit  falsam  judaeorum  interpretationem  ver- 
borum  suorum  ut  Jo.  2,  19  ss. ;  Matth.  15,  1 1  etc,  vel  agebatur  de  re  minoris 
momenti,  vel  nimis  evidens  erat  mala  auditorum  voluntas,  vel  saltem  Christus 
non  ita  solemniter  sua  inculcavit  verba  ut  hac  occasione. 

3.  Si  verba  Christi  figurate  essent  explicanda,  sermo  ejus  revera 
esset  durus,  insolitus,  nullatenus  pervius,  ut  probat  protestantium  conatus 
in  expiscando  et  determinando  sensu  metaphorico,  quem  Christus  inten- 
derit.  Hoc  vero  conciliari  nequit  cum  Christi  indole,  quod  scil.  voluerit 
uti  tam  obscuro  sermone  in  re  tanti  momenti  nulla  adjecta  explicatione; 
quod  malueritpermittere  potius  discessum  discipulorum,  imo  errorem  in- 
numerorum  fidelium  per  tot  secula  (n.  338g),  quam  eumexplicaresermo- 
nem,  quem  non  poterant  intelligere,  non  ex  mala  voluntate  vel  increduli- 
tate,  sed  quia  erat  improprius,  obscurus,planeinsolitus,nunquamab  aliis 
adhibitus.  Mirum  scil.  non  est  Deum  revelare  mysteria,  quae  rationis 
superent  caput,  ideoque  turbent  homines  mundanos  et  animales :  sed  eum 
in  re  summi  momenti  uti  sermone  insolito  quasi  ad  decipiendum  compo- 
sito,  ad  quem  dilucidandum  requiritur  omnis  subtilitas  grammatica  et  sa- 
uacitas  rhetorica,  adeo  ut  totum  mysterium  sit  non  in  re,  sed  in  verbis, 
Christum magistrum  sapientissimum  quam  maxime  dedecet  (Cf.  Bossuet 
medit.  in  Evang.  die  39.).  Ergo  verba  illa  accipienda  sunt  sensu  proprio, 
quo  sunt  clara,  etsi  mysterium  continent  creditu  prorsus  diffrcile,  ad  quod 
credendum  omni  vivae  fidei  conatu  opus  est,  quam  praeclare  expressit 

Petrus  verbis  v.  69:  Domine  ad  quem  ibimus?  verba  vitae  aeternae  habes. 
Et  nos  credidimus  et  cognovimus ;  quia  tit  es  Christus  Filius  Dei 

4.  cunfirmatur  illatio  nostra  solemni  patrum  suflragio,  inter  quos 
eminent  Cyrillus  alex.,  Chrysostomus  in  commentariis  ad  h.  1.  et 
Hilarius  pict,  qui  ita  de  Trinit.  VIII,  14  disserit: 

»Quae  sunt  scripta  legamus,  et  quae  legerimus  intelligamus :  et  tum  per- 
fectae  fidei  officio  fungemur.  De  naturali  etenim  in  nobis  Christi  veritate. 
quae  dicimus,  nisi  ab  eo  didicerimus,  stulte  ac  impie  dicimus.  Ipse  enim  ait : 
Caro  mea  vere  est  esca  etc.  6,  56.  De  veritate  carnis  et  sanguinis  non  relictus 
est  ambigendi  locus.  Nunc  enim  et  ipsius  Domini  professione  et  fide  nostra 
vere  caro  est  et  vere  sanguis  est.  Et  haec  accepta  atque  hausta  id  efficiunl,  ut 
et  nos  in  Christo  et  Christus  in  nobis  sit.  Anne  hoc  veritas  non  est?  Contingat 
plane  his  verum  non  esse,  qui  Christum  J.  verum  Deum  esse  denegant.  Est 
ergo  in  nobis  ipse  per  carnem  et  sumus  in  eo,  dum  secum  hoc,  quod  nos  su- 
mus,  in  Deo  est.«  Et  n.  16  occasione  verborum  Joan.  6,  58  scribit:  »Vivit 
ergo  per  Patrem,  et  quomodo  per  Patrem  vivit,  eodem  modo  nos  per  carneni 
ejus  vivimus  .  .  .  Haec  ergo  vitae  nostrae  causa  est,  quod  in  nobis  carnalibus 
manentem  per  carnem  Christum  habemus,  victuris  nobis  per  eum  ea  condi- 
tione,  qua  vivit  ille  per  Patrem.  Si  ergo  nos  naturaliter  secundum  carnem  per  eum 
vivimus  i.  e.  naturam  suae  carnis  adepti,  quomodo  non  naturaliter  secundum 
Spiritum  in  se  Patrem  habeat,  quo  vivat  ipse  per  Patrem?*  Hujus  testimonii 
vim  pluribus  illustrat  Guitmundus  III,   13  ss.  (opusc.  XXXVIII,  132  ss.). 

Neque  opponatur  quorundam  patrum  sive  interpretum  veterum  dissen- 
sus,  nam  a.  ex  prioribus  sex  seculis  nullus  adduci  potest  pater,  qui  haec  verba 
(v.  52 — 59)  non  intellexerit  de  eucharistia;  vel  si  ea  interpretatus  sit  cle 
Christo  pane  per  fidem,  non  intellexerit  quoque  de  eucharistia.  Insuper  fo.  conc. 
ephesinum  et  nicaenum  II.  (Hard.  I,  1290 ;  IV,  370)  ea  de  eucharistia 
acceperunt.  Nonnisi  C.  occasione  haeresis  calixtinorum  (sec.  XV.),  qui  conten- 
derunt  sumptionem  eucharistiae  sub  utraque  specie  necessariam  esse  ad  sa- 
lutem,  theologi  nonnulli  verba  Christi  interpretati  sunt  sensu  metaphorico,  ut 
adversariis  praecipuum  pro  suo  errore  eriperent  argumentum  (6,  54):  proinde 
non  tam  propter  rationes  exegeticas,  quam  propter  dogmaticas.  Ceterum 
d.  multi  doctique  protestantium  interpretes  ut  Olshausen,  Koestlin, 
Delitzsch,  Keil  etc.  nobiscum  verbaChristi  de  eucharistia  intelligunt;  qui 
vero  dissentiunt,  ideo  nolunt  ea  intelligere  de  eucharistia,  ne  dogma  catholi- 
cum  admittere  teneantur. 

336.  Scliolioil.  Exceptionibus  satisfit.  —  Contra  hanc  verborum  Christi 
explicationem  nihil  alicujus  momenti  opponere  possunt  protestantes.  Potior 
exceptio  petitur  ex  v.  64  :  Spiritus  est,  quivivificat,  caro  non  prodest  quidquam : 
verba,  quae  ego  locutus  sum  vobis,  spiritus  et  vita  sunt.  —  Verum  probari  ne- 
quit,  nom ine  carnis  designari  sensum  proprium,  nomine  spiritus  figu- 
ratum  et  improprium.  Nam  ^certissima  regula  est,  inquit  Maldonatus, 
nullam  habens  exceptionem,  quotiescunque  in  ss.  literis  nomen  carnis  opponi- 
tur  nomini  spiritus  aut  alteri  idem  valenti,  illud  non  accipi  pro  natura  carnis, 
sed  pro  infirmitate  et  culpa,  quaenascitur  ex  humana  carne.*  Cf.  Rom.  8,  1  ss. 
Quare  hujus  loci  sensus  est:  Verba  haec  non  carnaliter  i.  e.  secundum  natu- 
ralem,  infirmam  sensibusque  addictam  intelligentiam  esse  explicanda;  anima- 

lis  eniin  homo  non  percipit  ea,  quae  sunt  Spiritus  Dei  (l.  Cor.  2,  14);  sed 
spiritualiter  i.  e.  s.  Spiritus  illustratione  opus  esse  ad  ea  percipienda  et  cre- 
denda,  ac  nonnisi  fide  apprehensa  ea  esse  salutaria;  quo  sensu  Christus  dixit 
Petro  Matth.  16,  17:  Caro  et  sanguis  non  revelavit  tibi,  sed  Pater  meus,  qui  in 
coelis  est.  —  Aliis  videtur  Christus  significare,  carnem  suam  per  se  ipsam 
non  vivificare;  hanc  praerogativam  ei  non  competere  nisi  ratione  spiritus  seu 
divinitatis,  cui  hypostatice  est  unita  (355^).  —  Quod  si  quaeritur,  quo  nexu 
cum  praecedentibus  cohaereant  verba  Christi  v.  63:  Si  ergo  videritis  Filium 
hominis  ascendentem  ubi  erat  prius  ?  duplici  modo  is  nexus  explicari  poterit : 
vel  ita,  ut  Christus  provocaverit  ad  gloriosam  suam  ascensionem,  quo  credi- 
bile  redderet  tantum  rnysterium ;  vel  ea  dixit,  ut  augeret  mysterii  difficuita- 
tem,  quasi  diceret:  Hoc  quod  locutus  sum  vos  scandalizat,  cum  adhuc  vobis- 
cum  sum,  et  facilius  intelligi  possit,  quomodo  praesens  praesentibus  det  suam 
carnem?    Quid  dicetis,  cum  me  videbitis  ascendentem  in  coelum? 

337.  Difficultas  ex  Augustino.  —  Gravior  est  difficultas,  quae  petitur  ex 
verbis  s.  Augustini,  qui  legitimae  interpretationis  tradens  praecepta  de  doctr. 
christ.  III,  1 1  scribit :  » Si  praeceptiva  est  locutio  aut  flagitium  aut  facinus 
vetans,  aut  beneficientiam  jubens,  non  est  figurata.  Si  autem  flagitium  aut 
facinus  videtur  jubere,  aut  utilitatem  aut  beneficientiam  vetare,  figurata  est. 
Nisi  manducaveritis,  inquit,  carnem  Filii  homini  etc,  facinus  vel  flagitium 
videtur  jubere.  Figura  ergo  est  praecipiens  passioni  Domini  esse  communican- 
dum  et  suaviter  atque  utiliter  in  memoria  recondendum,  quod  caro  ejus  pro 
nobis  crucifixa  et  vuinerata  sit.*    Respondemus 

1.  his  non  negari  realem  corporis  Christi  in  eucharistia  praesentiara  ora- 
lemque  ejusdem  manducationem,  ut  patet  ex  aliis  s.  doctoris  locis.  Ita  ex.  gr. 
serm.  143  (a  Mai  edito  in  nova  PP.  bibl.  t.  l)  n.  3:  »Christus  ergo  praesto 
est  in  mensa,  Christus  ipse  ibi  occiditur,  Christus  immolatur,  Christus  ibi  in 
suo  corpore  et  sanguine  sumitur.  Ipse  ille,  qui  discipulis  hodie  panem  dedit 
et  calicem,  iste  ipse  hodie  consecrat  ista.  Non  est  enim  homo,  qui  appositum 
Christi  corpus  et  sanguinem  dedicet,  sed  ille  ipse  Christus,  qui  pro  vobis  est 
crucifixus.  Ore  sacerdotis  verba  proferuntur,  ipsumque  corpus  et  sanguis  Dei 
virtute  consecrantur  et  gratia.*  Ceterum  adeo  verum  est  s.  Augustinum 
non  negare  veram  carnis  Christi  manducationem  Joan.  6,  54  esse  praeceptam, 
ut  inde  refellat  adversarium  legis  et  prophetarum,  qui  factis  nonnullis  V.  T. 
offendebatur.  Ita  enim  scribit  1.  2  c.  9  n.  93:  »Eat  plane  iste  retro  cum  suis 
similibus  sociis,  qui  dixerunt:  Durus  est  hic  sermo,  quis  potest  eum  audire 
(Joan.  6,  61 )?  Nos  autem  et  intelligamus  duo  Testamenta  in  duobus  filiis 
Abrahae  duabusque  mulieribus :  sicut  duos  in  carne  una,  Christum  et  Eccle- 
siam,  istis  nolentibus,  sine  ulla  obscoenitate  cognoscimus ;  sicut  mediatorem 
Dei  et  hominum  Christum  Jesum  carnem  suam  nobis  manducandam  biben- 
dumque  sanguinem  dantem  fideli  corde  atque  ore  suscipimus,  quamvis  horri- 
bilius  videatur,  humanam  carnem  manducare,  quam  perimere ;  et  humanam 
sanguinem  potare,  quam  fundere.*    Cf.  Pesch  VI  n.  632  ss. 

2,  Eam  vult  s.  doctor  exclusam  manducationem,  quae  tota  oris  come- 
stione  absolvitur,  ad  altiorem  mysterii  intelligentiam  non  assurgit,  et  non  est 
signum  simul,  symbolum  ac  velut  typus  manducationis  spiritualis.  Semetip- 
sum  explicans  ita  scribit  de  hac  ipsa  re  tr.  27  in  Joan.  n.  2:  »Non  crediderunt 
(capharnaitae)  aliquid  magnum  dicentem  et  verbis  illis  aliquam  gratiam  coo- 

perientem,  sed  prout  voluerunt,  ita  intellexerunt  et  more  hominum,  quia  po- 
terat  Jesus  aut  hoc  disponebat  Jesus  carnem,  qua  indutum  erat  Verbum,  velut 
concisam  distribuere  credentibus  in  se. *    Quare 

3.  sicut  vere  dici  potest,  baptismum  non  esse  ablutionem  corporis,  sed 
animae  emundationem  (l.  Petri  3,  2l):  non  ut  illa  excludatur,  verum  ut 
significetur,  baptismum  in  illa  non  terminari,  ulterius  destinari  tamquam  ad 
scopum  intentum  ad  emundandam  animam ;  ita  et  eucharistia  non  eo  contine- 
tur,  ut  manducetur  Christi  caro  aliorum  more  ciborum,  sed  in  sacramentali 
consistit  refectione,  quae  dam  ore  perficitur,  internam  refectionem  significat 
et  efficit.  j>Tunc  vita,  inquit  serm.  131  n.  ],  unicuique  erit  corpus  et  sanguis 
Christi,  si  quod  in  sacramento  visibiliter  sumitur,  in  ipsa  veritate  spiritualiter 
manducetur,  spiritualiter  bibatur. « 

4.  Distinguere  scil.  cum  eodem  Augustino  de  doctr.  chr.  III,  12  pos- 
sumus  duplex  figuratum  loquendi  genus,  aiterum  (metaphoricum),  in  quo 
verba  non  significant  id,  ad  quod  exprimendum  primum  sunt  instituta;  alte- 
rum  (typicum),  in  quo  sensus  proprius  non  excluditur,  sed  id,  quod  verba  ex- 
primunt,  figura  et  typus  est  alterius  rei,  quam  verborum  significatio  per  se 
non  exhibet.  In  exemplum  affert  ipse  Augustinus  unctionem  pedum  Christi 
a  muliere  factam  docetque  illam,  etsi  vere  contigit,  fuisse  figuram,  quae  a 
Christo,  quamvis  ejusmodi  unctio  vulgo  luxui  deputaretur,  ad  aliquid  signifi- 
candum  fuerit  admissa.  Hoc  sensu  Origenes  ait  in  Joan.  t.  32  n.  13,  Joan- 
nem  symbolice  recubuisse  in  sinu  Christi,  non  quod  revera  in  sinu  Christi 
non  recubuit,  sed  quod  recubitus  ille  symbolum  erat  propensi  affectus,  quem 
erga  Christum  gerebat  Joannes.  Similiter  ait  n.  16,  symboiice  noctem  fuisse, 
cum  Jesum  proditurus  Judas  exiit ;  non  quod  revera  nox  non  erat,  sed  quia 
nox  illa  s}^mbolum  erat  noctis  alterius,  quae  Judae  animo  incubabat  etc.  Jam 
vero  hoc  sensu  manducatio  sacramentalis  carnis  Christi  figura  dici  potest  spi- 
ritualis  manducationis,  qua  ipsius  passioni  communicamus  et  in  memoria  re- 
condimus,  quod  caro  ejus  pro  nobis  crucifixa  et  vulnerata  est.  Quare  exhibent 
forte  Augustini  verba  difficultatem  exegeticam,  non  vero  dogmaticam,  cum  ibi 
non  doceat,  quid  proprie  sit  eucharistia1). 

o38-  Tliosis  CCXXI.  Eadem  veritas  comprobatur  verbis  insti- 
tutionis  eucharistiae  Matth.  26,  26  ss. ;  Marc.  14,  22  ss.;  Luc.  22, 
19  ss.  et  1  Cor.  11,  24  s. 

Deinonstratio.  1.  Dogmatis  catholici  probatio  ex  verbis  institutio- 
nis  adeo  est  plana,  simplex  et  candida,  ut  vix  ad  demonstrationis  normam 
exigi  possit,  quin  obscuretur.   Ratio  enim,  quare  Ecclesia  catholica  cre- 


1 )  Cf.  S  c  h  a  n  z  Tiib.  Qtlschr.  1 896  p.  79  - 1 17  ;  Nat.  A 1  e  x  a  n  d  e  r  diss.  de 
praesentia  reali  (in  thes.  theol.  Z  a  c  h  a  r  i  a  e  t.  XII.)  a.  2  §  14.  Hanc  difficultatem 
sibi  a  Fradegardo  propositam  jam  resolvit  Pasch.  R  a  d  b  e  r  t  u  s  in  ep.  ad  euni 
(Migne  120,  1352)  advertens  :  „Ideo,  si  quis  dicit  hanc  carnem  ethunc  sanguinem 
sic  ipsa  esse  absque  mysterio  et  sacramento,  nec  in  fignra  ex  parte  sumendum,  ut 
illi  tunc  carnales  carnaliter  sapientes  senserunt,  totum  (sacramentum)  dissipat.  Et 
ideo  forte  beatus  Augustinus  hoc  ita  sapere,  magnum  facinus  esse  dicit.  Alioquin 
quomodo  ipse  idemque  doctor  tam  egregius  contra  se  diceret?"  Cf.  Guitmun- 
d  u  s  II,  24  ss.  opusc.  XXXVI,  qui  umbraticos  hoc  textu  gloriantes  acriter  perstrin- 
git  et  refellit. 

clit,  in  eucharistia  ipsum  esse  corpus  Christi  ejusque  sanguinem,  est,  quia 
ipse  dixit:  IIoc  est  corpus  meum;  hic  est  sanguis  meus  Matth.  26,  26.  28. 
Planior  atque  evidentior  consonantia  inter  verba  Christi  et  doctrinam 
Ecclesiae  cogitari  nequit :  ea  enim  non  est  nisi  repetitio  verborum  Christi. 
Sacramentarii  vero,  ut  suam  inde  extundant  opinionem,  aliqua  addere 
debent  verbis  Christi,  ea  permutare,  imo  iis  vim  inferre  ideoque  in  diver- 
sissimas  abeunt  sententias,  quas  jam ita belle  irrisit  Lutherus1):  »Doc- 
tor  C  a r  o  1  o s  t a d i u s  ex  his  sacrosanctis  vocabulis :  Hoc  est  corpus  meum, 
misere  detorquet  pronomen  hoc;  Zwinglius  autem  verbum  substan- 
tivum  est  macefat;  Oecolampadius  nomen  corpus  torturae  subjicit; 
alii  totum  textum  excarnificant.*  Quare  adversariis  verbo  factoque  faten- 
tibus  sensus  verborum  Christi  non  est  obvius,  usitatus  sagacitatemque 
exigit,  ut  inveniri  possit.  Atqui  sensus  proprius,  obvius,  planus  praesu- 
mitur,  eoque  magis  si  sensus  figuratus  est  exquisitus  et  remotus,  nisi  con- 
trarium  evidenter  demonstretur.  Ergo  quoadusque  sacramentarii  eviden- 
ter  non  probant,  sensum  proprium  obviumque  esse  deserendum,  sumus 
in  possessione. 

2.  Sane  unica  ratio  confugiendi  ad  sensum  figuratum,  ut  etiam  can- 
dide  plures  e  sacramentariis  fatentur.  apparens  est  mysterii  impossibilitas. 
Atqui  haec  ratio  admitti  nequit :  nam  a.  ea  vel  semel  admissa,  lata  aperi- 
tur  via  rationalismo :  omnia  mysteria  ob  ejusmodi  impossibilitatem  in 
discrimen  vocabuntur;  neque  b.  credibile  est,  Christum,  qui  toties  fidem 
exegit  in  suam  omnipotentiam,  et  apostolos  ob  defectum  fiduciae  in  ean- 
dem  increpavit,  quique  inculcavit  Luc.  18,  27 :  Quae  impossihilia  sunt  apud 
homines,  possihiUa  esse  apad  Deum:  voluisse,  ut  apostoliilliteratietrudes 
ejusmodi  uterentur  criterio,  quo  de  sensu  suorum  verborum  judicarent; 
neque  c.  credibile  est,  apostolos  tot  miraculorum  Christi  testes,  fuisse 
dispositos,  ut  eo  revera  uterentur :  hinc  et  alias  verba  Christi  figurate 
accipienda  sensu  proprio  acceperunt.  Hinc  neque  dicunt  ut  alias :  Edissere 


l)  Apol.  de  coena  Dom.  Christophorus  Rasperger  edere  jam  potuit  Ingol- 
stadii  1577  dissertationem,  qua  complexus  est  d  u  c  e  n  ta  s  verborum  hoc  est  corpus 
menm  interpretationes,  quas  ad  illud  usque  tempus  excogitaverant  novatores  ;  Cl.  de 
Sainctes  deeuchar.  relect.  1  cap.  ult.  ultra  80  refert.  Potiores  proponit  Bellar- 
minus  de  sacramento  eucharistiae  1.  1  c.  8.  Nostra  aetate  Philipps  in  1.  Tooxo 
lati  xo  ouijjia  ;j.oo.  Vier  Abhandl.  etc.  Gutersloh  1885  verba  ita  explicat :  Hoc  est  si- 
mile  corpori  meo,  vel  fit  corpus  meum  (comestione),  vel  hoc  meum  est,  acl  me  spe- 
ctat,  est  mea  possessio.  Eorum  sensum  paraphrastice  ita  exhibet  H  a  u  p  t  (iiber  die 
urspriingl.  Form  und  Bedeut.  der  Abendmahlsworte,  Halle  1894):  Meine  Person  ist 
Triiger  der  Krafte  eines  hoheren  Lebens,  welche  so  angeeignet  werclen  und  so  zu 
einem  Bestandtheil  eurer  Person  werden  will,  wie  dies  bei  der  irdischen  Nahrung 
der  Fall  ist.  Dies  ffilt  aber  o-anz  besonders  auch  von  meinem  bevorstehenden  Tode, 
gerade  die  Dahiagabe  meiner  Personlichkeit  wird  euch  die  in  ihr  beschlossenen 
Lebens-  und  Heilskrafte  im  vollsten  Masse  ers  hliessen  und  zu  gute  kommenlassen. 

nobis  parabolam  istam  Matth.  15,  15;  13,  36:  nam  panis  neque  ex  rei  na- 
tura  neque  ex  usu  loquendi  symbolum  est  corporis.  Quare  a  proprio  non 
licet  recedere  sensu. 

3.  Omnia  exigunt,  ut  sensus  proprius  et  obvius  retineatur.  Exigit  a. 
collatio  cum  verbis  promissionis  Joan.  6,  52  ss. :  hoc  enim  nunc  tradit 
manducandum,  quod  tunc  tam  solemniter  promisit1).  De  figurata  vero 
manducatione  cogitare  vetant  verba  Matth.  26,  26:  Accepit  Jesus  panem 
et  benedixit  ac  fregit,  deditque  discipulis  suis  et  ait :  Accipite  et  comedite : 
hoc  est  corpus  meum.  Ab  objecto  manducationis,  quod  dicitur  hic  corpus, 
omnem  figuram  excludit  sermo  Christi  apud  Joan.  6,  52  ss.,  ubi  tamclare 
docet  objectum  manducationis  esse  carnem  et  sanguinem,  utneaudacio- 
res  quidem  interpretum  protestantium  ausi  sint  ibi  nomina  carnis  et  san- 
guinis  metaphorice  explicare.  Ergo  ipsum  corpus  et  sanguis  Christi  vere 
in  eucharistia  percipiuntur. 

Exigunt  b.  ipsa  adjuncta  et orationis emphasis.  Valedicturus enim 
Christus  apostolis,  qui  erant  admodum  simplices,  eosque  solaturus  ob 
futuram  suam  passionem  et  discessum,  ultima  tradebat  monita,  in  primis 
eucharistiae  institutionem  memoriae  et  testamenti  instar.  Atqui  adjuncta 
ejusmodi  minus  congruunt  metaphorae  insolitae,  imo  et  inauditae.  Hinc 
discipuli  ne  suspicati  quidem  sunt  aliquam  metaphoram,  alioquin  dixis- 
sent:  Edissere  nobis  parabolam  istam  Matth.  15,  15;  13,  36- 

c.  Praeter  morem  a  tribus  evangelistis  et  ab  apostolo  Paulo  in  ep. 
ad  Corinthios  accurate  refertur  eucharistiae  institutio,  nil  prorsus  adjecto, 
unde  colligi  possit  Christi  verba,  quod  corpus  et  sanguinem  attinet,  figu- 
rate  esse  accipienda. 

Quod  factum  non  est  negligendum.  Nam  pauca  admodum  sunt,  quae  a 
tribus  evangelistis  simul  referuntur,  et  insuper  ab  apostolo  evangelistae  in- 
star;  quod  si  idem  referunt,  id  narrant  nonnullis  adjectis  explicationis  gratia, 
vel  omissis,  vel  aliis  verbis.   Institutio  vero  eucharistiae  a  quatuor  refertur  et 


J)  Praeclare  Bruno  astensis  (f  1125)  in  Matth.  26,  26  (Migne  165,290) 
scribit :  „Exponit  Dominus  hoc  in  loco  quocl  significaret,  cum  alibi  diceret :  Aiisi 
manducaveritis  carnem  filii  hominis  et  biberitis  ejus  sanguinem,  non  habebitis  vitam  in 
vobis  (Joan.  6,  54).  Ecce  sacerdos  in  aeternum  secundum  ordinem  Melchisedech 
panem  et  vinum  virtute  ineffabili  in  sui  corporis  et  sanguinis  substantiam  conver- 
tit.  Sicut  enim  tunc  et  vivebat  et  loquebatur  et  tamen  a  discipulis  comedebatur  et 
bibebatur,  ita  et  modo  integer  et  incorruptibilis  manet  et  a  fidelibus  suis  inpanis 
et  vini  sacramento  quotidie  bibitur  et  manducatur.  Nisi  enim  panis  et  vinum  in 
ejus  carnem  et  sanguinem  verterentur,  nunquam  ipse  corporaliter  manducaretur 
et  biberetur.  Mutantur  enim  ista  in  illa ;  comeduntur  et  bibuntur  illa  in  istis ; 
quod  qualiter  fiat,  ipse  solus  novit,  qui  omnia  potest  et  omnia  novit.  Dixit  enim 
tunc  per  se,  dicit  et  modo  per  suos  ministros :  Hoc  est  enim  corpus  meam ;  et  tanta 
est  ejus  verbi  virtus  et  efficacia,  ut  statim  fiat,  quod  dicitur.  Similiter  autem,  dum 
dicit :  Hic  est  sanguis  meus,  mox  in  ejus  sanguinem  vinum  convertitur." 

Hurter,  Compend.  theologiae  III,   11.  ed.  -0 

quod  attinet  panis  consecrationem  iisdem  prorsus  verbis:  quoad  calicis  con- 
secrationem  cum  aliqua  varietate  bini  et  bini.  Jam  vero  si  Christi  verba  me- 
taphorica  essent  in  sensu  sacramentariorum,  qui  factum  est,  ut  nullus  eorum 
vel  aliquo  modo  innuerit  vel  exposuerit  hanc  metaphoram,  ex  se  inusitatam 
nec  perviam,  neque  etiam  Joannes,  qui  eucharistiae  refert  promissionem,  quod 
tamen  alias  fecerunt?  Phaenomenon  vere  singulare!  Quare  verba  Christi  acci- 
pienda  sunt  prout  jacent,  seclusa  quavis  additione,  qua  eorum  mutetur  sensus. 

d.  Christus  utitur  verbis  admodum  emphaticis  dicens  Matth.  26, 28 : 
tooto  ^dp  isuy  to  aijxd  «j.oo  to  xffi  xaiyfjc  Sia-fhjxYjs,  to  ;uspi  ftoXXfiv 
e%yovdu,=vov  elc  a^eaiv  au/xpuwv :  ubi  articulus  ter  repetitus  inculcat  iden- 
titatem  sanguinis  ad  bibendum  exhibiti  cum  eo,  quem  Christus  pro  nobis 
effudit,  quasi  diceret :  hic  est  sanguis  meus,  ille  idem,  qui  effunditur  pro 
multis  in  remissionem  peccatorum;  ut  revera  patres  (cf.  n.  346  s.  351 l) 
saepe  horum  verborum  vim  reddunt. 

Ad  rem  Paschasius  Radbertus  in  Matth.  26,  26  (Migne  120,  890) 
citatis  his  verbis  subdit :  ^Audiant,  qui  volunt  extenuare  hoc  verbum  corporis, 
quod  non  sit  vera  caro  Christi,  quae  nunc  in  sacramento  celebratur  in  Ecclesia 
Christi,  nec  verus  sanguis  ejus :  nescio  quid  volentes  plaudere  vel  nngero  quasi 
virtus  sit  carnis  et  sanguinis  in  eo  admodum  sacramento,  ut  Dominus  mentia- 
tur,  et  non  sit  vera  caro  ejus,  neque  verus  sanguis,  in  quibus  vera  mors  Christi 
annunciatur,  cum  ipsa  Veritas  dicat :  Hoc  est  corpus  meum  .  .  .  Neque  itaque 
dixit,  cum  fregit  et  dedit  eis  panem,  hoc  est  vel  in  hoc  mysterio  est  virtus  vel 
figura  corporis  mei,  sed  ait  non  ficte :  hoc  est  corpus  meum  . . .  Unde  miror,  quid 
velint  nunc  quidam  dicere,  non  in  re  esse  veritatem  carnis  Christi  vel  san- 
guinis,  sed  in  sacramento  virtutem  carnis  et  non  carnem,  virtutem  sanguinis 
et  non  sanguinem,  figuram  et  non  veritatem,  umbram  et  non  corpus*  etc.  Cf. 
Balduinus  in  1.  de  sacr.  alt.  Mig.  204,  667;  Bruno  astensis  1.  c. :  »Hic, 
inquit  (Christus),  est  sanguis  meus,  qui  fundendus  est,  non  alius  iste  et  alius 
ilie,  sed  unus  idemque  et  iste  et  ille.  Cras  igitur  fundetur  ex  hoc  meo  latere, 
quem  modo  bibitis  et  videtis  in  calice.* 

Praeterea  e.  cum  a  s.  Luca  calix  dicatur  pro  nobis  effundendus,  ne- 
que  aliud  pro  nobis  Christus  effuderit,  quam  proprium  sanguinem,  eatenus 
tantum  calix  pro  nobis  effundendus  dici  poterat,  quatenus  non  vinum,  sed 
sanguinem  pro  nobis  effundendum  continebat. 

f.  Omnem  figurae  suspicionem  excludit  collatio  cum  Exodi  24,  8; 
Hebr.  9,  20.  Utrobique  enim  instituitur  testamentum  et  sanguine  confir- 
matur,  utrobique  eadem  adhibentur  verba.  Atqui  Ex.  24, 8  non  significa- 
tur  sanguinis  figura,  sed  verus  adhibebatur  sanguis.  Ergo  etMatth.  26,  27  s. 
de  vero  sanguine,  quo  testamentum  novum  confirmatur  et  qui  bibendus 
exhibetur,  est  sermo.  Quod  ut  clareat,  sufficit  hos  duos  locos  juxta  se 
ponere,  et  illico  apparebit  parallelismus  et  hinc  vis  argumenti: 

Ille  (Moyses)  sumptum  sanguinem         Accipiens  calicem  gratias  egit  et  dedit 
Respersit  in  populum,  et  ait:  dicens:  Bibite  ex  hoc  omnes  ; 

Hic  est  sanguis  foederisy  Hic  est  enim  sanguis  meus 

quodpepigitDominusvobiscum^Ex.^^^S).     novi  Testamenti  (Matth.  26,  27  s.). 

Denique  g".  quando  Christus  Dominus  eucharistiae  sacramentum  instituit, 
non  solum  apostolos,  sed  totam  Ecclesiam,  fideles  omnes  usque  ad  consum- 
mationem  seculi,  prae  oculis  habuit  et  in  hac  sua  praescientia  verba  enunciavit, 
quae  vidit  ex  sese  ita  comparata,  ut  per  multa  saltem  secula  sensu  proprio 
essent  accipienda  a  fidelibus  non  aliam  ob  causam,  quam  quia  ea  animi  dispo- 
sitione,  quam  ipse  semper  exegit,  instructi,  rationem  humanam  fidei  et  reve- 
rentiae  erga  ipsius  infinitam  veracitatem  et  omnipotentiam  subjecturi  erant, 
donec  novatores  aliqui  credendi  difficultate  victi  subtilibus  quibusdam  dispu- 
tationibus  sensum  obvium  repudiarent  et  figuras  alii  alias  invenirent.  Nihilo 
tamen  minus,  si  vera  est  sacramentariorum  hypothesis,  voluit  Christus  verba 
ita  enunciare,  ut  fideles  omnes  supposita  christiana  animi  dispositione  neces- 
sario  errarent:  sensus  autem  genuinus  nonnisi  ab  iis  inveniri  posset,  qui  ea 
rejecta,  ut  difficultatem  credendi  effugerent,  verba  Dei  pro  arbitrio  consuetae 
legum  physicarum  experientiae  accommodarent.  Atqui  haec  omnia  tam  mani- 
festo  adversantur  sapientiae,  bonitati  et  veracitati  Christi  universaeque  redem- 
ptionis  oeconomiae,  ut  iis  positis  omnis  fides  in  mysteria  superrationalia  et 
religio  christiana  subvertatur.  Ergo  Christus  eum  voluit  enunciare  sensum, 
quem  verba  prae  se  ferunt,  quem  christiani  omnes  per  multa  secula  ex  reve- 
rentia  erga  ejus  veracitatem  et  omnipotentiam  crediderunt  (n.  335 3).  Cf.  haec 
argumenta  egregie  proposita  a  card.  Franzelin  th.  4;  eandem  rationem 
urget  jam  Erasmus  in  ep.  ad  L.  Berum  a.  1529. 

339.  Confirmatur  sensus  catholicus  iis,  quae  Paulus  relata  eucharistiae 
institutione  occasione  usus  ejusdem  subjicit  1.  Cor.  11,  27:  Itaque  qui- 
cunque  manducaverit  panem  Imnc  vel  biberit  calicem  Domini  indigne}  reus 
erit  corporis  et  sanguinis  Domini.  Atqui  a.  dici  non  potest  communio  in- 
digna  crimen  m  corpus  et  sanguinem  Domini  commissum,  si  panis  est 
figura  tantum  corporis  Christi  absentis.  Sane  nunquam  dicuntur  judaei, 
qui  peccato  maculati  manducabant  agnum  paschalem  vel  manna,  rei  cor- 
poris  Christi;  vel  qui  profanat  baptismi  aquam,  reus  Spiritus  sancti;  vel 
qui  injuria  afficit  regis  imaginem,  reus  corporis  et  sanguinis  regis,  sed  in- 
juriosus  in  ipsum  regem.  Ergo  eucharistia  non  est  merum  symbolum  cor- 
poris  et  sanguinis  Christi.  Addit  b.  s.  Paulus  rationem,  quare  indigne 
communicans  judicium  sibi  manducet  et  bibat,  quia  non  dijudicat  corpus 
Domini  (|i/y)f8ia%ptv<«>v  xo  atb[ia).  Ergo  juxta  Apostolum  eucharistia  censeri 
judicarique  debet  corpus  Domini.  Hinc  c.  communionem  eucharisticam 
vocat  (10,  16)  communicationem  sanguinis  Ckristi  et  participationem  cor- 
poris  Domini,  At  si  sanguis  et  corpus  re  abessent  a  symbolis  eucharisticis, 
haberetur  quidem  fide  unio  spiritualis  cum  Christo ;  ea  tamen  non  satis 
accurate  diceretur  communicatio  sanguinis  et  participatio  corporis:  hinc 
participes  mensae  daemoniorum  dicit  tantum  fieri  socios  daemonum  v.  20. 
Concludamus  igitur  cum  s.  Cyrillo  hieros.  cat.  myst.  4  n.  1.  2:  »Cum 
igitur  ipse  pronunciaverit  et  dixerit  de  pane :  Hoc  est  corpus  meum ;  quis 
deinceps  audebit  ambigere  ?  et  cum  ipse  asseveraverit  et  dixerit :  Hic  est 
meus  sanguis:  quis  unquam  dubitaverit,  ajens  non  esse  ejus  sanguinem? 

Aquam  olim  in  vinum,  quod  sanguini  affine  est,  in  Cana  Galilaeae  trans- 
mutavit:  et  eum  parum  dignum  existimabimus,  cui  credamus,  cumvinum 
insanguinemtransmutavit?*  Gui  concinens  s.  M  a  r  u  t  h  a  s  syrus1):  »Nunc 
quoties  ad  corpus  et  sanguinem  (Christi)  accedimus  et  ea  super  manus 
nostras  accipimus,  sic  credimus  nos  corpus  amplecti  et  fieri  de  carne  ejus 
et  de  ossibus  ejus,  sicut  scriptum  est  (Eph.  5,  30).  Nam  etiam  Christus 
illud  non  appellavit  typum  aut  figuram,  sed  (dixit)  vere  hoc  est  corpus 
meuni  et  hic  est  sanguis  meus.« 

340.  Scholion.  Exceptionibus  satisfit.  —  Multa  sunt,  quae  sacra- 
mentarii  opponunt  ad  verborum  Ghristi  evidentiam  obscurandam. 

I.  Provocant  ad  ea  Scripturae  testimonia,  quae  ex  ipsorum  opi- 
nione  verbis  institutionis  sunt  parallela,  etinquibusverbum  esse  significat 
repraesentare,  figuram  esse,  vel  quae  metaphorice  sunt  accipienda.  Spe- 
ciminis  gratia  sint:  Gen.  41,  26:  Septem  boves  pulchrae  et  septem  spicae 
plenae  (quas  viderat  Pharao  in  somnio)  septem  ubertatis  anni  sunt  (eos 
significant) ;  Dan.  7,  24:  Cornua  decem  reges  erunt;  Matth.  13,  38:  Ager 
est  mundus  ;  Gal.  4,  24.  —  Joan.  10,  9:  Ego  sum  ostium;  15,  1:  Ego  sum 
vitis  vera  et  Pater  meus  agricola  est  .  .  .  vos  palmites.  —  1.  Cor.  10,  4: 
Petra  autem  erat  Christus  (typus,  figura  Christi);  Gen.  17,  10  de  circum- 
cisione  dicit  Deus:  Hoc  est  pactum  meum  (i.  e.  signum  pacti  mei);  Ex.  12. 
1 1 :  Est  enim  phase  (id  est  transitus)  Domini,  scil.  agnus  paschalis  signi- 
ficat  transitum  Domini  etc.   Pro  difficultatis  solutione 

1.  quaerimus,  unde  factum  sit,  si  testimonia  objecta  verbis  institu- 
tionis  sunt  vere  parallela,  ut  usque  ad  sec.  XVI.  nemo  hunc  parallelismum 
viderit?  nemo  illa  explicaverit  sensu  proprio  sicut  verba  institutionis  ? 
nemo  ex  illis  haec  illustrare  nisus  sit?  Neque  patres  unquam  videmus 
sollicitos  sive  ut  persuadeant  fidelibus,  credendum  omnino  esse,  septem 
boves  Gen.  41,  26  revera  fuisse  septem  annos,  cornua  Dan.  7,  24  veros 
reges,  Christum  sensu  proprio  esse  vitem,  petram,  ostium  etc,  neque  li- 
cere  dubitare  hac  de  re,  licet  sensus  contrarium  renuncient ;  sive  ut  pro- 
bent  omnis  generis  miraculis  possibilitatem  talis  appellationis,  sicut  eos 
circa  verba  institutionis  fecisse  constat  ad  convincendos  auditores,  eucha- 
ristiam  ipsum  esse  corpus  Christi  (cf.  th.  226). 

2.  Notamus  ad  parallelismum  non  sufficere,  ut  idem  verbum  quo- 
modocunque  recurrat,  sed  requiri,  ut  de  eadem  vel  gemina  re  sit  sermo, 
eadem  servetur  verborum  constructio,  eadem  locum  habeant  adjuncta. 
Atqui  in  locis  objectis  non  adest  proprie  dictus  parallelismus  verbalis, 
multo  minus  realis;  alia  sunt  adjuncta,  cum  plerisque  in  locis.  si  qua 


•)  Apud  Assemani  in  bibl.  orient.  I,  180.   Alia  testimonia  similia  infra 
n.  352°  dabimus.    Cf.  W  i  s  e  m  a  n  1.  c.  prael.  5.  6.  8  ;  B  e  1 1  a  r  m  i  n  u  s  V,  8. 

figurata  est  locutio,  ea  vel  explicetur  vel  ex  contextu  facillime  possit 
colligi,  quod  de  verbis  institutionis  nequit  affirmari. 

3.  Ut  jam  aliqua  de  singulis  classibus  dicanms,  prima  classis  non  est 
ad  rem,  quia  a.  non  de  pronomine  indeterminato  hoc  aliquid  affirmatur,  sed 
de  nomine  substantivo  determinato.  Tunc  forte  esset  aliquis  parallelismus,  si 
Christus  dixisset,  hic  panis  est  corpus  meum,  quae  propositio  differt  ab  illa: 
hoc  est  corpus  meum.  Deinde  l).  de  nomine  substantivo  affirmatur  praedicatum 
non  designans  certam  determinatamque  substantiam,  ut  in  verbis  euchari- 
sticis  corpus  meum,  sed  praedicatum  abstractum  vel  collectivum  vel  non  de- 
signans  substantiam,  scil.  anni,  reges,  mundus,  testamentum  etc.  Demum 
C.  ad  excludendam  vel  umbram  dilficultatis,  diserte  testatur  Scriptura  1.  c. 
agi  de  interpretatione  somnii,  parabolae,  ailegoriae. 

Quod  attinet  alteram  classem,  eadem  nota,  in  primis  vero  Christum  ad 
tollendam  omnem  aequivocationem  indicasse  analogiam  seu  similitudinem, 
propter  quam  se  dixerit  vitem,  ostium,  ideoque  clare  significasse  se  loqui 
metaphorice. 

Classis  tertia,  cui  maxime  fidunt  adversarii,  quod  complectatur  dicta, 
ut  ajunt,  sacramentalia,  pariter  nihil  eos  juvat:  tum  quia  pronomen  Jioc  non 
refertur  ad  aliquod  substantivum  praesens  coram  oculis  positum,  sed  ad  ritum ; 
neque  praedicatum  significat  determinatam  substantiam,  est  enim  pactum, 
transitus ;  verbum  est  ibi  non  aequivalet  significat,  repraesentat,  sed  retinet 
significationem  propriam,  et  tam  Gen.  17,  10  ss.,  quam  Ex.  12,  26  ss.  adjicitur 
explicatio,  qua  omnis  difficultas  solvitur.  Sensus  enim  Gen.  17,  10  est:  Hoc 
est  pactum  i.  e.  praeceptum  meum}  quod  observabitis  .  .  .  Cicumcidetur  ex  vobis 
omne  masculinum.  Alterius  loci  sensus  est :  caeremonia  descripta  est  solemnitas 
nominanda  phase  (i.  e.  transitus)  et  sacra  Domino.  Scil.  Ex.  12,  26  ss.  descri- 
bitur  singularis  caeremonia  divinitus  praescripta,  quae  aliquid  significare  ad- 
juncta  suadebant,  adeo  ut  v.  26  filii  judaeorum  inducantur  interrogaturi :  Quae 
est  ista  religio  ?  et  sequitur  responsum :  Dicetis  eis :  Victima  transitus  Domini 
(hebraice  Domino)  est,  quando  transivit  super  domos  filiorum  Israel  etc.  — 
1.  Cor.  10,  4  verbum  erat  sumitur  proprie,  Christus  revera  erat  petra  spiri- 
tualis  adumbrata  petra  deserti.  Ceterum  Paulus  claritatis  gratia  addit:  Haec 
autem  omnia  in  figura  contingebant  illis  v.  1 0.  Mirum,  in  omnibus  fere  locis 
objectis  legitur  explicatio,  ne  ea  accipiamus  sensu  proprio :  in  verbis  vero 
Christi  de  eucharistia  ne  vestigium  apparet  ejusmodi  explicationis,  etsi  ab  om- 
nibus  evangelistis  et  a  Paulo  fuse  verba  Christi  referantur  et  agatur  de  re 
summi  momenti.  Cf.  G-regorius  berg.  de  verit.  corp.  Christi  a.  22.  23 
opusc.  XXXIX;  Perpetuite  de  la  foi  t.  II  1.  1  c.  1 1  ss. ;  Wiseman  prael.  7. 

341.  II.  Verum  quidem  est  in  verbis  Lucae  22,  20:  Hic  est  calix  novum 
Testamentum  in  sanguine  meo;  et  geminis  Pauli  1.  Cor.  11,25  figuram  occurrere 
metonymiae,  cum  continens  (calix)  ponatur  pro  re  contenta:  sed  a.  ea  est 
usitatissima,  quam  nemo  potest  perperam  intelligere :  quapropter  etiam  nemo 
ad  saeculum  usque  XIX.  in  ea  explicanda  vel  erravit  vel  dubius  haesit:  ejus- 
que  non  ineptam  rationem  reddit  s.  Thomas  3.  p.  q.  78  a.  3  ad  1  :  »De  quo 
(calice)  fit  hic  mentio,  quia  sanguis  Christi  in  hoc  sacramento  consecratur,  in 
quantum  est  potus  fidelium,  quod  non  importatur  in  ratione  sanguinis ;  et  ideo 
oportuit  hoc  designari  per  vas  huic  usui  accommodatum. «  Cf.  lect.  6  in  1 .  Cor.  1 1 . 
—  b.  Non  minus  evidens  est  figura,  si  qua  latet  in  voce  Testamenti,  cum  penes 


310  Tract.  IX.  de  eucharistia.  Sacramentariorum 

populos  omnes  consensu  plane  comrauni  signum  seu  instrumentum  pacti  vel 
testamenti  soleat  pactum  vel  testamentum  appellari.  Ad  haec  C.  verba  Lucae 
et  Pauli  certo  idem  significant,  quod  verba  Marc.  14,  24  et  Matth.  26,  28: 
Hic  est  enim  sanguis  meus  novi  Testamenti,  qui  pro  multis  effundetur  in  remis- 
sionem  peccatorum:  quae  quidem  clariora  sunt  magisque  respondent  verbis, 
quibus  Christus  consecravit  panem,  quaeque  apud  omnes  quatuor  inspiratos 
auctores  fere  eadem  sunt.  Quare  si  verbis  Lucae  et  Pauli  aliqua  subest  obscu- 
ritas,  ex  illis  illustrari  potest.  Facile  ll.  ea  obscuritas  dissipatur,  si  notatur, 
verbis  sanguis  meus  designari  instrumentum  et  causam  sancientem  N.  Testa- 
menti,  hoc  vero  esse  effectum  sancitum  (cf.  n.  338 3  f.):  et  constructionem 
grammaticam  non  ubique  esse  eandem.  Apud  Matthaeum  et  Marcum  causa 
ponitur  in  recto,  effectus  in  obliquo :  contra  apud  Lucam  et  Paulum  effectus 
ponitur  in  recto,  causa  in  obliquo. 

342.  III.  Alia  exceptio  petitur  ex  verbis,  quae  Christus  post  eucharistiae 
institutionem  dixisse  videtur  Matth.  26,  29:  Non  bibam  amodo  de  hoc  genimine 
vitis  usque  in  diem  illum,  cum  illudbibam  vobiscum  novum  in  regno  Patris  mei. 
Appellat  ergo  illud,  quod  mox  dixerat  sanguinem  suum,  iterum  vinum.  —  Verum 
1.  probabile  est,  verba  haec  referri  ad  calicem,  quem  secundum  ritum  pascha- 
lem  ex  quatuor  adhiberi  solitis  ante  eucharistiae  institutionem  bibendum  por- 
rexerat,  ut  liquet  ex  Luc.  22,  17  ss.,  qui  manifesto  ea  verba  refert  dicta  ante 
eucharistiae  consecrationem ;  et  ex  collatione  cum  geminis  verbis,  quae  dixerat 
de  agno  paschali  ib.  1 5  s.  Quod  si  tamen  2.  haec  verba  quis  referre  velit  ad 
calicem  eucharisticum,  raemineris  aliud  esse  simplicem  appellationem,  aliud 
definitionem  seu  solemnem  decJarationem,  qua  authentice  pronunciatur,  quid 
aliquid  sit,  eoque  sensu  3.  sanguinem  Christi  dici  genimen  vitis  i.  e.  vinum, 
quo  sensu  ejus  corpus  in  eucharistia  praesens  dicitur  etiam  a  Paulo  1.  Cor. 
10,  16  panis:  scil.  a.  ratione  materiae,  ex  qua  conficitur  eucharistia,  vel 
secundum  eum  loquendi  usum,  quo  nomen  conveniens  rei  ante  mutationem 
retinemus;  ita  legimus  Matth.  11,  5:  Coeci  vident,  surdi  audiunt ;  Ex.  7,  12; 
Jo.  2,  9;  9,  17  etc.  b.  ratione  apparentiae  seu  specierura:  appellamus 
enim  saepe  res  non  secundum  substantiam,  sed  secundum  externam  speciem ; 
C.  ratione  analogiae,  quia  ita  se  habet  eucharistia  ad  animam,  ut  panis  ad 
corpus:  est  enim  revera  cibus  coelestis  atque  plane  eximius,  dicente  Christo 
Joan.  6,  52:  Panis,  quem  ego  dabo,  caro  mea  est  pro  mundi  vita.  Cf.  Maldo- 
natus  in  Matth.  26,  29;  Perpetuite  de  la  foi  t.  1  1.  7  c.  7. 

343-  IV.  Excipiunt  sacramentarii,  apostolos  intellexisse  sacramentum 
a  Christo  insiitui.  Atqui  sacramenti  ratio  propria  est,  ut  rei  sacrae  sit  signum. 
Ergo  cum  audierunt  verba :  hoc  est  corpus  meum,  facile  assequi  poterant,  panem 
significatione  esse  corpus  Christi.  —  Sed  si  adversarii  hoc  sibi  volunt,  Chri- 
stum  prius  instituisse  panem  corporis  sui  symbolum,  supponunt  quod  est  in 
quaestione,  neque  id  probare  possunt.  Si  vero  hoc  sibi  velint,  apostolos  ex 
verbis  Christi  collegisse  sacramenti  institutionem,  id  hoc  sensu  concedimus, 
quod  apostoli  intellexerint  quidem  prius  genuinum  verborum  Christi  sensum 
ideoque  illud,  quod  porrigebat,  ipsius  esse  corpus;  cum  vero  manerent  panis 
phaenomena,  atque  Christus  juberet,  ut  hoc  idem  facerent  in  sui  commemora- 
tionem,  eos  collegisse  institutionem  corporis  et  sanguinis  invisibiliter  prae- 
sentis  sub  signis  visibilibus  ad  animarum  alimentum,  ideoque  intellexisse 
sacramenti  institutionem. 

344.  Y.  Neque  obstat  Christum  eucharistiam  reliquisse  in  sui  memoriam. 
Nam  a.  memoria  non  necessario  supponit  absentiam  rei,  cujus  memores  esse 
decet,  cum  et  Dei  praesentis  memores  esse  oporteat ;  sed  ea  opponitur  o  b  1  i  - 
v  i  o  n  i ,  quae  oritur  ex  eo,  quod  res  nullam  in  sensus  faciat  impressionem. 
Quod  vero  aliqua  res  nullam  in  sensus  faciat  impressionem,  oritur  non  solum 
ex  ejusdem  absentia,  sed  potest  etiam  inde  oriri,  quod  etsi  praesens,  per  se  sit 
invisibilis.  Cum  ergo  b.  Christi  corpus  in  hoc  sacramento  per  se  invisibiliter 
adsit,  eucharistia  quatenus  visibile  complectitur  elementum,  ipsius  memoria 
esse  dicique  poterit.  Ceterum  c.  eucharistia  proprie  non  est  memoria  corporis 
Christi,  sed  secundum  1.  Cor.  11,  26,  passionis  et  mortis  ejusdem,  quo  in 
casu  nulla  est  difficultas;  et  d.  verba  1.  Cor.  11,  25  :  Hoc  facite,  quotiescunque 
bibetis,  in  meam  commemorationem,  non  sunt,  ut  adversarii  supponunt,  prae- 
cedentium  explicatio,  sed  praeceptum  continent:  quod  ut  servari  possit,  prae- 
cedentia  prius  intelligi  debent.  Simili  ratione  e.  solvitur  difficultas  inde  petita, 
quod  patres  quandoque  vocant  eucharistiam  pignus.  Sane  est  pignus,  non 
tamen  corporis  Christi,  sed  ejus  amoris,  protectionis,  futurae  gloriae:  quo 
sensu  et  reliquiae  sunt  pignus  protectionis,  quam  nobis  impendunt  sancti; 
quo  sensu  alicujus  praesentia  est  nobis  suae  fidelitatis,  tutelae  pignus ;  quo 
sensu  et  Spiritus  s.  est  pignus  aeternae  hereditatis.  Quare  haec  appellatio  non 
supponit  absentiam  corporis  Christi :  imo  candide  fateor,  panem  quamvis  bene- 
dictum  sat  tenue  fore  pignus  infinitae  caritatis  Christi.  Cf.  Perpetuite  de  la  foi 
II  1.  1  c.  15;  III  1.  6.  c.  11. 

345-  VI.  Verum  quidem  est  doctores  catholicos,  cum  accuratius  Christi 
enarrant  verba,  nonnihil  inter  se  dissentire.  Alii  enim  cum  s.  Thoma  1.  5  in 
1.  Cor.  11  et  3.  p.  q.  78  a.  5  censent,  pronomine  hoc  designari  substantiam  in 
genere  sub  speciebus  contentam ;  alii  cum  Alexandro  halensi  et  s.  Bona- 
v  e  n  t  u  r  a  putant,  pronomen  supponere  pro  pane  convertendo :  alii  cum  S  c  o  t  o 
opinantur,  illud  supponere  pro  corpore  Christi.  Quae  sententiae  mutuo  se  non 
excludunt,  sed  verum  exhibent,  licet  inadaequatum,  sensum  verborum  Christi. 
Ceterum  ut  alias  sacramentariorum  evadamus  tricas,  haud  inutile  erit  in  sin- 
gulorum  verborum  vim  propriam  atque  significationem  inquirere.  Pronomine 
hoc  et  hic  attentio  dirigitur  in  rem  praesentem,  quaecunque  demum  ea  est, 
quae  exhibetur:  addita  copula  est  mens  suspenditur  et  protenditur  ad  ideam 
praedicati,  quo  edicetur,  quid  sit  illa  res  praesens,  quae  exhibetur.  Completa 
propositione  per  praedicatum  corpus  meum  enunciatur  jam  distincte,  quid  il- 
lud  sit,  quod  sub  visibilibus  praesentatur  speciebus.  Quare  facta  distinctione 
inter  significationem  et  demonstrationem  seu  inter  significationem 
formalem  et  materialem,  pronomine  hoc  neque  panis,  neque  Christi  corpus  di- 
stincte  significatur,  sed  praesentia  alicujus  rei  in  confuso,  sicut  particula  e  c  c  e  ; 
quod  autem  monstratur  materialiter  initio  propositionis  est  panis  in  statu 
transeunte;  propositione  completa  est  corpus  Christi  in  statu  permanente.  — 
Tandem  ad  alia  testimonia  s.  Scripturae  respondemus,  iis  negari  praesentiam 
Christi  visibilem,  naturalem,  qualis  ea  fuit,  qua  visibilis  et  mortalis  ante  pas- 
sionem  degebat  in  terra:  non  vero  ejusdem  invisibilem,  sacramentalem  soli- 
que  fidei  perviam.  Cf.  Gregorius  berg.  de  verit.  corp.  Chr.  c.  2  ss.  opusc. 
XXXIX.  Cf.  Franzelin  thes.  6;  Vasquez  in  3  p.  disp.  201  ;  Perpetuite  de 
la  foi  II,  2  c.  2  ss.  et  III,  6  c.  10,  ubi  aliae  difficultates  solvuntur. 

346.  ThesiS  CCXXII.  A  verbo  Dei  scripto  ad  traditum  gradum 
facientes  ea  initio  urgemus  ejfata,quibuspatres  docent,inter  figuras 
eucharistiae  in  V.  T.  et  ipsam  tantum  interesse  discrimen,  „quan- 
tum  inter  umbram  et  corpora,  inter  imaginem  et  veritatem,  inter 
eocemplaria  futurorum  et  ea  ipsa,  quae  per  exemplariafiguraban- 
tur"  Unde  consequitur,  eucharistiam  non  essefiguram  tantum  cor- 
poris  et  sanguinis  Christi,  sed  haec  vere  et  substantialiter  conti- 
nere:  quod  etiam  patres  ea  verborum  fatentur  claritate,  quae  nullis 
obscurari  possit  cavillis. 

Demoiistratio  p.  I.  Tot  suppetunt  splendida  traditionis  testimonia, 
ut  cogamur  ea  claritatis  gratia  distribuere  in  classes.  Primum  eos  ex  pa- 
tribus  audiemus,  qui  docent,  eucharistiam  multipliciter  praefiguratam 
fuisse  in  V.  T.  Praecipuae  figurae  fuere  f  r  u  c  t  u  s  arboris  vitae  in  paradiso, 
manna,  panes  propositionis,  agnus  paschalis,  sanguis,  quo  con- 
ilrmatum  fuit  V,T.  Ex.  24, 8  (n.  338 3  e.),  o  b  1  a  t  i  o  Melchisedech  Gen.  14, 18 
(cf.  s.  Thomas  3  p.  q.  73  a.  6).  Atqui  inter  has  figuras  et  eucharistiam 
tantum  interesse,  quantum  inter  umbram  et  corpora,  ut  Hieronymus 
ait  in  ep.  ad  Tit.  c.  1,  passim  docent. 

Ita  Salvianus  adv.  avarit.  II,  6  :  »Judaei  habebant  quondam  umbram 
rerum,  nos  veritatem ;  judaei  fuerunt  servi,  nos  adoptivi  .  .  .  Judaeis  servus 
magister  missus  est,  nobis  Filius;  judaei  per  mare  transierunt  ad  eremum, 
nos  per  baptisma  introimus  in  regnum ;  judaei  manna  manducaverunt,  nos 
Christum ;  judaei  carnes  avium,  nos  corpus  Dei ;  judaei  pruinam  coeli,  nos 
Deum  coeli.«  —  Ita  Chrysostomus  hom.  de  prod.  Jndae  (Mig.  43,  379): 
»Ille  quippe  agnus  (paschalis  Ex.  12,  12)  figura  erat  alterius  agni  spiritualis, 
et  ovis  ovem  praenotabat.  Atque  illud  quidem  umbra,  hoc  veritas  erat.  Cum 
apparuisset  sol  justitiae,  umbra  cessavit,  oriente  quippe  sole  solvitur  umbra. 
Ideo  in  eadem  ipsa  mensa  utrumque  pascha  perficitur  et  t}^pi  et  veritatis. 
Quemadmodum  enim  pictores  in  eadem  ipsa  tabula  et  lineas  circumducunt  et 
umbram  depingunt  tuncque  colorum  veritatem  apponunt,  sic  etChristus  fecit: 
in  eadem  ipsa  mensa  typicum  pascha  descripsit  et  verum  addidit . . .  Erat  olim 
pascha  judaicum,  sed  nunc  solutum  est  advenitque  spirituale  pascha,  quod 
nunc  tradidit  Christus.  Illis  enim  manducantibus  ac  bibentibus,  inquit,  acci- 
piens  panem  fregit  et  dixit:  Hoc  est  corpus  meum  etc.  Aderat  Judas  haec 
Christo  dicente.  Hoc  est  corpus,  quod  vendidisti,  Juda,  triginta  argenteis ;  hic 
est  sanguis,  pro  quo  nuper  pacta  impudenter  inibas  cum  improbis  pharisaeis. 
0  Christi  benignitatem !  o  Judae  dementiam  et  insaniam !  Ille  namque  vendidit 
iilum  triginta  denariis,  Christus  vero  postea  non  recusavit  hunc  ipsum  san- 
guinem  venditum  vendenti  dare  in  remissionem  peccatorum,  siquidem  voluis- 
set.  Aderat  Judas  et  sacrae  mensae  particeps  erat. «  Cf.  in  l.  Cor.  4,  23.  24; 
in  Ps.  133.  Ita  Cyrillus  alex.  adv.  Nest.  IV,  5:  » Conservabant  ipsae  figurae 
eos,  qui  ante  nos  fuerant  (Ex.  12,  24).  Quanto  igitur  res  nostrae  sunt  excel- 
lentiores,  quibus  ipsa  veritas  i.  e.  Christus  illuxit  sanctamque  suam  carnem  ad 
participandum  apposuit?  Quomodo  id  non  sit  omnibus  perspicuum?  Multo 
namque  sunt  procul  dubio  praestantiores  ac  superiores.  Atque  hujus  mysterii 
vim  ut  declararet  D.  N.  J.  Christus  ait :  Amen  dico  vobis,  qui  credit  in  me,  habet 

vitam  aeternam  etc.  (Joan.  6,  48 — 52).  Nam  quia  ex  geDere  Israel  nati  de 
mannae  suppeditatione  Moysen  admirabantur,  quod  cum  per  desertum  ejus 
temporis  hominibus  demissum  fuisset,  typum  gessit  mysticae  benedictionis : 
umbra  namque  erat  lex,  ideo  prudenter  admodum  D.  N.  J.  Christus  typum 
extenuat,  ut  ad  veritatem  transferat.  Neque  enim,  inquit,  ille  fuit  panis  vitae, 
sed  ego  potius,  qui  de  coelo  sum,  et  omnia  vivifico  et  me  in  manducantes  etiam 
per  unitam  mihi  carnem  insero. «  Quod  cum  probasset  verbis  v.  54 — 58,  sub- 
jicit:  »Vide  igitur,  quemadmodum  in  nobis  manet  et  corruptionis  victores 
efficit,  dum  se  in  nostra  demittit  corpora,  ut  dixi,  etiam  per  suam  carnem, 
quae  verus  est  cibus,  cum  illa  legalis  umbra  et  cultus  per  ipsam  institutus  non 
habeat  veritatem. *  —  Athanasius  ep.  festiv.  4  n.  4:  »Ipse  Salvator  noster 
a  figurato  pariter  ad  spiritale  transiliens,  promisit  eis  fore,  ut  non  agni  carnem 
comederent,  sed  suiipsius  dicentis :  Accipite,  comedite  et  bibite :  hoc  est  corpus 
meum  et  sanguis  meus. «    Cf.  Thomas  3.  p.  q.  7  3  a.  G  ;  q.  75  a.  1. 

Ex  tanta  autem  eucharistiae  prae  suis  figuris  praestantia  ipsum  ad- 
esse  corpus  Christi  in  ea  evidenter  colligitur.  Si  enim  panis  eucharisticus 
non  secus  ac  manna,  agnus  paschalis  etc.  figura  solum  est  corporis  Christi 
et  quidem  absentis,  tantum  abest,  ut  ille  figuras  sicutcorpus  umbram  prae- 
cellat,  ut  hae  potius  censendae  sint  praestare  et  pretio  et  symboli  ratione. 
Concludamus  igitur  verbis  auctoris  op.  de  sacr.  IV,  5  n.  24:  »Magnum 
quidem  et  venerabile,  quod  manna  judaeis  pluit  e  coelo :  sed  intellige. 
Quid  est  amplius,  manna  de  coelo,  an  corpus  Christi?  Corpus  utique 
Christi,  qui  auctor  est  coeli  .  .  .  Ergo  non  otiose  dicis  tu:  Amen,  jam  in 
spiritu  confitens,  quod  accipias  corpus  Christi.  Dicit  tibi  sacerdos :  Corpus 
Christi;  et  tu  dicis:  Amen,  hoc  est,  verum.  Quod  confitetur  lingua,  teneat 
affeetus.* 

Cf.  de  hoc  argumento  Algerus  II,  3;  Bellarminus  I,  3;  Perpetuite 
de  la  foi  t.  2  1.  6  c  8  ss.  Ad  rem  synodus  ecclesiae  graecae  schismaticae  CP. 
a.  1642  sub  Parthenio  hoc  carpit  in  professione  fidei  calviniana  Cyriili 
Lucaris  a.  17:  »  Divinam  autem  eucharistiam  ita  convellit,  ut  nihil  ipsi  aliud 
nisi  nudam  figuram  relinquat,  quasi  adhuc  in  u  m  b  r  a  veteris  Legis  servire- 
mus.  Negat  enim  eum,  qui  videtur  et  comeditur,  panem  jam  sanctificatum 
esse  verum  Christi  corpus«  etc.  Cf.  Guibertus  ab.  (t  1124),  qui  in  ep.  de 
buccella  Judae  data  et  de  veritate  dominici  corporis  c.  3  bene  notat  (Mig. 
156,  530),  in  adversariorum  opinione  nos  »in  umbram  de  umbra  decidere;* 
Lanfrancus  de  corpore  et  sang.  Domini  c.  22  etc. 

347.  Demonstratio  p.  II.  Ex  innumeris  testimoniis,  quorum  splen- 
dor  nullis  obscuratur  sophismatibus,  audi  verba  liturgiae  s.  M  a  r  c  i  (in 
cod.  lit.  Assemani  IV,  4  p.  78.  128),  juxta  quam  sacerdos,  postquam  de 
eucharistia  ter  dixit:  »Corpus  et  sanguis  Emmanuelis  Dei  nostri  hoc  est 
vere,  amen;«  prosequitur:  »Credo,  credo,  credo  et  confiteor  usque  ad 
ultimum  spiritum,  quod  sit  ipsa  caro  vivifica  unigeniti  Filii  tui,  Domini 
Dei  et  Salvatoris  N.  J.  Christi.  Accepit  ipsam  ex  s.  Domina  nostra  Deipara 
et  semper  V.  Maria  .  .  .  Credo  eam  ipsam  vere  esse. « 

Eadem habentur  in  liturgia  s.  Basilii  apud  Renaudot  in  coll.  liturg.  I, 
23  et  83,  nbi  adjicitur:  »Tradidit  ipsam  ad  liberationem  et  ad  remissionem 
peccatorum  et  vitam  aeternam  illis,  qui  ex  ea  participant.  Credo  eam  ipsam 
esse  vere;«  in  liturgia  s.  Gregorii  ib.  I,  36;  cf.  et  123.  —  Aethiopes  in 
sua  liturgia  post  consecrationem  dicunt :  »Amen,  amen,  amen,  credimus  etcon- 
fidimus  et  laudamus  te,  o  Domine  Deus  noster :  hoc  vere  corpus  tuum  est ; «  et 
mox  sacerdos  dicit:  »Vere  hoc  est  corpus  et  hic  est  sanguis  Emmanuel  Dei 
nostri,  amen.  Credo,  credo,  credo  ex  nunc  et  usque  in  seculum,  amen.  Hoc  est 
corpus  et  hic  est  sanguis  Domini  et  servatoris  nostri  J.  Chr.,  quod  et  quem 
assumpsit  ex  D.  N.  sancta  et  immaculata  V.  Maria. *  Migne  138,  923.  925. 
—  In  missa  dominicali  liturgiae  gallicanae  post  orat.  dominicam  haec 
dicuntur :  »  Libera  nos  a  malo,  Christe  Jesu :  corpus  tuum  crucifixum  edimus 
et  sanguinem  sanctum  tuum  pro  nobis  effusumbibimus.*  —  In  liturgia  mo- 
zarabica  orat  sacerdos  fer.  4  Pasch. :  »Haec  est  hostia,  quae  pependit  in 
ligno;  haec  est  caro,  quae  surrexit  de  sepulcro.  Quod  pro  nobis  obtulit  sacer- 
dos  noster  in  veritate,  hoc  conferimus  in  panis  et  vini  suavitate.*  Cf.  Mura- 
tori  diss.  de  rebus  liturg.  c.  8  ss.;  Perpetuite  de  la  foi  IV,  2  c.  8. 

Ex  patribus  audiantur  s.  Ignatius  M.  ep.  ad  smyrn.  n.  7:  »Ab  eucha- 
ristia  et  oratione  abstinent  (docetae  negantes  veram  a  Dei  Filio  assumptam 
fuisse  carnem),  eo  quod  non  confitentur  eucharistiam  carnem  esse  Salvatoris 
N.  J.  Chr.  eam,  quae  pro  peccatis  nostris  passa  est,  quamque  Pater  benignitate 
sua  resuscitavit.  Qui  ergo  contradicunt  dono  Dei,  altercantes  moriuntur.  Utile 
autem  esset  eis  diligere  (hoc  donum),  ut  et  resurgerent. «  —  Macarius  Mag- 
nes,  qui  floruit  ineunte  s.  IV:  »Dixit  (Christus) :  hoc  est  corpus  meum;  non 
enim  figura  corporis  Christi  est,  neque  figura  carnis,  ut  quidam  stupida  mente 
nugati  sunt:  sed  secundum  veritatem  sanguis  et  corpus  Christi.*  Et  inter  alia 
egregia  quae  de  eucharistia  habet,  notat :  »  Quod  vero  non  sit  hoc  inauditum  et 
horrendum  (manducare  Christi  carnem),  considerare  licet  puerum  infantem, 
quomodo,  nisi  manducet  carnem  et  sanguinem  matris,  non  vivit;  natura  enim 
sanguinis  est  secundum  veritatem  lac. «  Migne5,  348.  —  Chrysostomus 
hom.  21  in  1.  Cor.  n.  1  :  »Hoc  quod  in  calice  est,  illud  ipsum  est,  quod  ex 
latere  fluxit,  et  illius  sumus  participes. €  —  Absolvimus  verbis  Ratherii 
veronensis  ep.  1  n.  3  s. :  »Forte  transitorie  accipis  aut  etiam  figurate  te  dicere 
ipse  putas,  dum  accipienti  loqueris :  Corpus  D.  N.  J.  Christi  propitietur  tibi  in 
vitam  aeternam?  Quod  si  ita  est,  coecitas  tui  intellectus  magis  est  dolenda  et 
instruenda,  quam  miranda  et  irridenda  . . .  Sed  crede,  frater,  quia  sicut  in  Cana 
Gralilaeae  vinum  Dei  imperio  verum  et  non  figurativum  fuit  ex  aqua  factum : 
ita  illud  Dei  benedictione  vinum  verus  et  non  figurativus  efficitur  sanguis  et 
caro  panis.  Quod  si  sapor  idem  manet,  et  color  ita  se  habere  dissuadeat,  propono 
tibi  aliud. «  Proponit  scil.  hominis  efformationem,  in  qua  manente  substantia, 
limus  transfiguratus  tantum  fuit  in  hominis  figuram:  sed  hic  contrarium  con- 
tingit:  »manente  colore  atque  sapore  eadem  sapientia  operante  veram  carnem 
et  sanguinem,  quod  percipis  esse  crede  .  .  .  Sed  cujus  corporis  caro  sit  ista 
rogas,  importune  forsitan,  ut  sese  vanitas  habet  humanae  curiositatis,  et  unde, 
et  a  quo  succisa,  et  si  delata  ipsa,  et  panis  forsitan  invisibiliter  sublatus,  aut 
ipse  panis  in  carnem  mutatus?  .  .  .  Evangelium  itaque  interrogemus, «  et  ci- 
tatis  verbis  institutionis  absolvit:  »Habes,  cujus  sit  corporis  caro  ista  et  san- 
guis,  tanto  certius,  quanto  veritatis  ejusdem,  quae  loquitur,  voce  instructus. 
De  ceteris,  quaeso  ne  solliciteris,  quandoquidem  mysterium  esse  audis  et  hoc 

fidei:  nam  si  mysterium  est,  non  valet  comprehendi;  si  fidei,  debet  credi,  non 
discuti.*  Vim  consensus  patrum  ipse  agnovit  Lutherus,  cujus  testimonium 
palmare  cf.  apud  Mohler  Symbolik  §  48  a. 

348.  Thesis  CCXXIIT.  JPatres  praeterea  1.  mirantur  realem 
Christi  irt  eucharistia  praesentiam  propter  stupenda,  quae  ipsam 
comitantur,  miracula  ;  2,  in  rationes  inquirunt,  propter  quas  volue- 
rit  Salvator  ipsam  suam  carnem  dare  ad  manducandum  ;  et  3,  ea 
inferunt  corollaria,  quae  evidenter  ostendunt,  eosdem  vel  maocime 
alienos  fuisse  ab  egena  umbraticorum  opinione  persuasissimumque 
habuisse,  in  eucharistia  ipsum  adesse  corpus  et  sanguinem  Christi. 

Deinonstratio  p.  I.  Ex  plurimis  miraculis,  quae  secundum  patres 
hoc  comitantur  mysterium,  haec  in  primis  mirantur:  corpus  Christi  ad 
dexteram  Dei  sedens  celebrationis  eucharisticae  tempore  fidelium  mani- 
bus  teneri,  tot  millibus  fidelium  (secundum  animam)  alendis  unum  suf- 
ficere,  indivisibile  manens  dividi  et  nunquam  consumi;  singulos  illud  ac- 
cipere  integrum;  Christum  se  ipsum  portasse,  ipsum  esse  convivam  et 
convivium  etc.  Haec  autem  evidenter  supponunt  realem  corporis  Christi 
in  eucharistia  praesentiam.  Quorundam  saltem  patrurn  audiamus  testi- 
monia,  ut  appareat,  Christum  vere  in  instituendo  hoc  sacramento  memo- 
riam  fecisse  mirabilium  suorum  Ps.  1 10,  3. 

Ita  Chrysostomus  de  sacerd.  III,  4:  »Cum  enim  videris,  inquit,  Do- 
minum  immolatum  et  jacentem  et  sacerdotem  sacrificio  incumbentem  ac  pre- 
cantem  omnesque  pretioso  illo  sanguine  rubentes,  an  putas  te  adhuc  cum  ho- 
minibns  et  in  terra  esse?  annon  potius  in  coelos  translatus  omnique  carnali 
cogitatione  eliminata,  nudo  animo  menteque  pura  quae  in  coelis  sunt  circum- 
spicis?  0  miraculum!  0  Dei  benignitatem !  Qui  cumPatre  sursum  sedet,  illa 
horaomnium  manibus  tenentur,  seseque  colentibus  dat  complectendum  et  ac- 
cipiendum. «  Relate  dein  Eliae  miraculo,  quo  igne  coelitus  delato  victimae 
consumptae  sunt,  censet  non  minus  miraculum  in  hoc  contingere  mysterio. 
Cf.  VI,  4.  — Auctor  anon^onus  hom.  de  filio  prodigo  inter  Chrysostomi 
homilias  spurias  (Migne  59,  519)  ita  exponit  verba  patris  filii  prodigi  (Luc. 
15,  23):  Adducite  vitidum  saginatum  et  occidite  etc. :  »Mactate  eum,  qui  vivi- 
ficat  eos,  qui  se  mactant;  occidite  eum,  qui  occidtur,  sed  non  moritur;  occi- 
dite  eum,  qui  membratim  conciditur  et  eos  sanctifieat,  qui  se  occidunt;  occi- 
dite  eum,  qui  comeditur  ab  eis,  qui  eum  norunt,  et  nunquam  consumitur; 
occidite  eum,  qui  comedentes  beatos  reddit  etc.*  —  S.  Ephr  aem  (f  373  vel 
379)  adv.  scrutatores  s.  10:  »Angelis  Abrahamus  incorporeis  corpoream  dapem 
obtulit,  oblatam  illi  comederunt.  Novum  nunc  cerno  miraculum  illo  praestan- 
tius  a  Domino  nostro  factum,  dum  corporeus  incorporeus  ex  igne  et  Spiritu 
paratur  cibus  et  potus.  Jactus  ab  irato  Deo  ignis  nocentes  invasit  et  concre- 
mavit  (Gen.  19),  ignis  alter  ab  eodem,  sed  placato  missus  descendit  in  terras 
et  in  pane  mansit.  Porro,  si  ignis  ille  voravit  homines  et  absumpsit,  iste,  quem 
in  pane  comeditis,  comedentes  vita  donavit  etc* 

G-regorius  nyssenus  or.  catech.  c.  38:  »Cum  autem  solumillud  corpus, 
quod  Deum  suscepit,  hanc  gratiam  (vivificandi  scil.)  acceperit,  ostensum  sit 

autem  aliter  fieri  non  posse,  ut  nostrum  corpus  sit  in  immortalitate,  nisi  per 
communionem  cum  immortali  factum  sit  particeps  incorruptionis  :  oportet  con- 
siderare,  quomodo  fieri  potuerit,  ut  unum  illud  corpus,  quod  tam  multis  fide- 
lium  millibus  in  universo  orbe  terrarum  semper  distribuitur,  totum  per  par- 
tem  (eucharistiae)  sit  in  unoquoque  et  ipsum  in  se  totum  maneat, «  quod 
subtiliter  deinde  nititur  aliquo  modo  explicare.  In  praefatione  missae,  quae, 
teste  Guitmundol,  17,  sec.  XI.  per  totum pene  orbem  latinum adhibebatur, 
legimus :  Hostia  »  guae  offertur  a  plurimis,  et  unum  corpus  Christi  s.  Spiritus 
infusione  perncitur.  Singuli  accipiunt  Christum  Dominum,  et  in  singulis  por- 
tionibus  totus  est,  nec  per  singulos  minuitur,  sed  integrum  se  praebet  in  sin- 
gulis.«  —  Dionysius  eccl.  hierarchiae  c.  3  contempl.  §  12:  »Sacerdos,  in- 
quit,  indivisibilem  panem  in  multa  dividens,  et  indivisibile  calicis  omnibus 
distribuens  ratione  symbolorum  multiplicat  et  distribuit  unitatem.*  —  In 
praef.  missae  gothicae  fer.  4  post  pascha  dicitur  Christus  agnus,  »qui  nus- 
quam  moritur  immolatus,  sed  semper  vivit  occisus : «  in  liturg.  s.  Joan.  Chry- 
sostomi  ad  fractionem :  »  Frangitur  et  dividitur  agnus  Dei,  Filius  Patris,  qui 
frangitur,  at  non  comminuitur ;  qui  semper  comeditur  et  non  consumitur,  sed 
eos,  qui  sunt  participes,  sanctificat.  *  Quae  in  mentem  nobis  revocant  pul- 
cherrima  verba  s.  A  n  d  r  e  a  e  ap.  tributa  in  epist.  presbyterorum  et  diacono- 
rum  Achajae  de  ejus  martyrio,  cum  jussus  idolis  sacrificare  dixisse  fertur: 
»Omnipotenti  Deo  ego  omni  die  vivum  offero  sacrificium  .  .  .  immaculatum 
agnum  quotidie  in  altari  crucis  Deo  offero,  cujus  carnes  postquam  fidelis  po- 
pulus  comedit  et  sanguinem  ejus  bibit,  immolatus  agnus  integer  manet  et 
vivus. «  Cf.  Nicetas  choniates  in  Alexio  Comneno  1.  3  n.  8  opusc.  XXIII,  22; 
Petrus  bless.  ep.  140. 

Aliud  miraculum  miratur  Augustinus  serm.  1  in  Ps.  38  n.  10  expo- 
nens  verba  1 .  Reg.  21,  13  sec.  LXX :  Et  ferebatur  in  manibus  suis :  ,  Hoc  vero, 
fratres,  quomodo  possit  fieri  in  homine,  quis  intelligat?  Quis  enim  portatur 
in  manibus  suis?  Manibus  aliorum  potest  portari  homo,  manibus  suis  nemo 
portatur.  Quomodo  intelligatur  in  ipso  David  secundum  literam  non  inveni- 
mus,  in  Christo  autem  invenimus.  Ferebatur  enim  Christus  in  manibus  suis, 
quando  commendans  ipsum  corpus  suum  ait:  Hoc  est  corpus  meum  (Matth.  26, 
26).  Ferebat  enim  illud  corpus  in  manibus  suis.*  Similia  habet  serm.  2  n.  2. 
De  quo  testimonio  fuse  disputat  Guitmundus  III,  2.  Hoc  forte  miraculum 
insinuat  imago  piscis  portantis  super  dorsum  panem  et  vinum,  quae  in  cata- 
cumbis  reperitur.  Nec  praetereunda  sunt  Hieronymi  verba  ep.  ad  Hedi- 
biam  120  q.  2:  »Nec  Moyses  dedit  nobis  panem  verum,  sed  Dominus  Jesus, 
ipse  conviva  et  convivium,  ipse  comedens  et  qui  comeditur.  Illius  bibimus 
sanguinem  et  sine  ipso  potare  non  possumus  et  quotidie  in  sacrificiis  ejus  de 
genimine  vitis  verae  rubentia  musta  calcamus.*  —  Jacobus  sarugensis 
(t  521)  in  hom.  in  velamen  supra  faciem  Moysis:  »In  quonam  festo  praeter 
hoc  datum  fuit  convivium,  in  quo  convivis  panis  loco  fuerit  distributum  sponsi 
corpus?  .  .  .  Mortuus  est  (sponsus  Ecclesiae)  in  cruce  et  gloriosae  (sponsae) 
donavit  suum  corpus.  Ecce  ipsa  illud  accipit  et  in  ejus  mensa  comedit  illud 
quotidie.  Ex  latere  lancea  transfosso  miscuit  ipse  calicem  sacro  sanguine  et  por- 
rexit  illum,  ut  ipsa  eum  potaret  et  deorum  oblivisceretur.*  Apud  Bickell 
Ausgewahlte  Gedichte  der  syr.  Kirchenv.  p.  264. 

349.  Demonstratio  p.  II.  Rationes  institutae  eucharistiae  secun- 
dum  patrum  doctrinam  sunt,  1.  ut  propemodum  restituat  carnem  vi  in- 

carnationis  a  nobis  acceptam;  2.  ne  simus  in  deteriori  conditione  ac 
primi  fideles;  3.  ut  virtute  carnis  suae  vivificae  communione  in  nos  re- 
ceptae  quasi  antidoto  sanetur  corruptio,  qua  esu  fructus  prohibiti  veneni 
instar  infecta  fuit  universa  natura  humana. 

Ita  Chrysostomus  in  Jo.  h.  46  n.  3  fideles  instruit:  »Ut  ergo  non 
solum  per  dilectionem,  sed  etiam  secundum  rem  ipsam  ("/.at'  cnbzb  zb  /Kpd."(\m) 
cum  illa  carne  commisceamur;  hoc  enim  fit  per  cibum,  quem  ipse  donavit: 
volens  nobis  ostendere  amorem,  quo  fertur  erga  nos,  propterea  se  nobis  com- 
miscuit  et  nobis  corpus  suum  (per  manducationem)  inseruit,  ut  unum  aliquid 
simus  sicut  corpus  junctum  capiti  .  .  .  Amorem  suum  erga  nos  ostendens,  non 
solum  videndum  se  exhibuit  nobis  desiderantibus,  sed  et  tangendum  et  come- 
dendum,  et  ut  ejus  carnem  dentibus  teramus,  et  ei  intime  uniamur,  et  desi- 
derium  omne  expleamus.  Ut  leones  ergo  ignem  spirantes  a  mensa  illa  receda- 
mus  diabolo  terribiles  .  .  .  Parentes  saepe  liberos  suos  aliis  tradunt  nutrien- 
dos ;  ego  vero  non  ita,  inquit,  sed  carnibus  meis  nutrio,  me  ipsum  vobis  ap- 
pono  .  .  .  Communicavi  carni  et  sanguini  propter  vos  (in  incarnatione),  rursum 
vobis  eandem  carnem  et  sanguinem  trado,  per  quae  congener  vobis  factus 
sum.*  —  Aliam  rationem  exponit  Cyrillus  alex.  in  Matth.  26,  26:  »Post- 
quam  egressus  esset  Judas,  tradit  Salvator  undecim  discipulis  salutare  myste- 
rium.  Cum  enim  paulo  post  in  propria  carne  esset  resurreeturus  ac  rediturus 
ad  Patrem,  ut  ipsius  Servatoris  praesentiam x)  haberemus  (sine  praesentia  enim 
Christi  fieri  non  potest,  ut  salvetur  homo  libereturque  a  morte  et  peccato,  non 
coexsistente  nobiscum  nostra  vita),  dedit  nobis  proprium  corpus  et  sanguinem, 
ut  iis  corruptionis  vis  dissolvatur,  inhabitet  autem  in  animabus  nostris  per 
s.  Spiritum,  fiamusque  participes  sanctitatis  hominesque  supercoelestes  et 
spirituales  reddamur.«  Gemina  habet  inLuc.  22,  19.  —  Posteriorem  rationem 
fusius  evolvit  Gregorius  nyssenus,  qui  or.  cat.  c.  37  praemittit  contra  ve- 
nenum  sumendum  esse  antidotum ;  nos  ergo,  cum  gustu  cibi  vetiti  infecti 
fuerimus  veneno  peccati,  antidoto  opus  habere;  dein  subjicit:  »Quid  hoc  ergo 
est?  Nihil  aliud  quam  illud  corpus,  quod  morte  potentius  ostensum  fuit  et 
vitae  nostrae  fuit  initium  .  .  .  Immortale  corpus,  cum  fuerit  intra  eum,  qui 
sumpsit,  totum  quoque  transmutat  in  suam  naturam  (immortalem).  Sed  non 
potest  fieri,  ut  quidpiam  aliud  sit  intra  corpus  (nostrum),  nisi  per  esum  et 
potum  visceribus  nostris  misceatur . . .  Dispensatione  gratiae  seipsum  per  car- 
nem  inserit  omnibus  commixtus  corporibus  fidelium,  quibus  ex  pane  et  vino 
substantia  est,  ut  unione  cum  immortali  (corpore)  etiam  homo  particeps  fiat 
incorruptionis.  Haec  autem  dat  virtute  benedictionis  in  illud  (immortale  cor- 
pus  Christi)  transelementans  eorum,  quae  apparent,  naturam.* 


!)  Ita  Fulbertus  carnotensis  ep.  5  (M  i  g  n  e  141,  202) :  „Quia  corpus  suuni, 
quod  semel  pro  nobis  offerebat  in  pretium,  paulo  post  a  nostris  visibus  sublaturus 
fuerat  in  coelum ;  ne  sublati  corporis  fraudaremur  praesenti  munimine,  corporis 
nihilominus  et  sanguinis  sui  pignus  salutare  nobis  reliquit,  non  inanis  mysterii 
symbolum,  sed  compaginante  Spiritu  s.  corpus  Christi  verum,  quod  quotidiana 
veneratione  sub  visibili  creaturae  forma  invisibiliter  virtus  secreta  in  sacris  solem- 
nibus  operatur."  Cf.  Petri  Damiani  serm.  10;  Rupertus  tuit.  in  Joan.  6,  26 
(Mig.  169,  454  s.  col.  485);  Honorius  augustod.  Eucharist.  c.  2  (ib.  172,  1250). 
Ceterum  de  fine  institutionis  eucharistiae  praeclare  disserit  Scheeben  Mysterien 
des  Christenthums  §  69  s. 

350.  Deinonstratio  p.  III.  Plurima  inferunt  patres  ex  eucharistia 
corollaria,  quae  supponunt  realem  corporis  et  sanguinis  praesentiam. 

1.  Huc  spectant  quae  praecipiunt  de  sumina  reverentia,  qua  nos  ge- 
rere  decet  tempore  celebrationis  tanti  mysterii1),  quae  et  arcani  disciplinae 
occasionem  praebuit  (3252),  in  primis  vero  dereverentia,  qua  accedendum  sit 
ad  tantum  sacramentum,  qualem  nunquam  exigunt  erga  alia  sacramenta.  Audia- 
tur  Cyrillus  hieros.  cat.  myst.  5.  n.  21:  »Adiens  igitur,  ne  expansis  ma- 
nuum  volis,  neque  disjunctis  digitis  accede:  sed  sinistram  velut  thronum  sub- 
jiciens  dexterae,  utpote  regem  suscepturae,  et  concava  manu  suscipe  corpus 
Christi,  respondens:  Amen.  Postquam  autem  caute  oculos  tuos  sancti  corporis 
contactu  sanctificaveris,  illud  percipe,  advigilans,  ne  quid  ex  eo  tibi  depereat. 
Quod  enim  intercidere  patieris,  id  tibi  tamquam  ex  propriis  membris  deminu- 
tum  puta.  Dic  enim,  quaeso,  si  quis  tibi  auri  ramenta  dedisset,  nonne  summa 
cautione  ac  diligentia  teneres,  providus  ne  quid  horum  tibi  periret,  ac  dam- 
num  paterere?  nonne  multo  cautius  ac  vigilantius  curabis,  ne  ex  eo  tibi  vel 
mica  intercidat,  quod  est  auro  ac  gemmis  longe  pretiosius2)?  Tum  vero  post 
communionem  corporis  Christi  accede  et  ad  sanguinis  poculum :  non  extendens 
manus,  sed  pronus,  et  adorationis  ac  venerationis  in  modum,  dicens  Amen, 
sanctificeris,  ex  sanguine  Chri3ti  quoque  sumens.  Et  cum  adhuc  labiis  tuis 
adhaeret  ex  eo  mador,  manibus  attingens,  et  oculos  et  frontem  et  reliquos 
sensus  sanctifica3).* 


')  Cf.  Chrysostornus  hom.  de  coemit.  et  cruce  n.  3 ;  iu  Eph.  h.  3. 

2)  Cf.  eandem  cautionem  fidelibus  inculcantes  Origenes  hom.  13inExod.; 
Caesarius  arelat.  serm.  300  in  append.  serm.  s.  Augustini;  Heterius  et 
B  e  a  t  u  s  1.  1  ad  Elipandum  n.  97  (M  i  g  n  e  96,  954). 

3)  „Quod  Cyrillus  praecipit,  inquit  Toutteein  praef.  ad  h.  cat.,  ut  antequam 
ore  sumatur  panis  sacer,  oculis  admoveatur,  utque  postquam  fuerit  ex  calice  epotus 
Christi  sanguis,  collectus  digitis  adhaerens  labiis  mador,  oculis,  fronti  et  sensibus 
applicetur,  id  cum  singulare  forte  videri  possit,  aliorum  auctorum  exemplis  est  con- 
firmandum.  Ac  primo  Joannes  Damasc.  de  fide  orthod.  IV,  13  non  oculos  solum, 
sed  et  labia  per  osculum  et  frontem  Christi  corpori  admoveri  praecipit :  Tou  sataop  ojjji- 
voo  xo  odiixa  s:u§s4u>|j.s\)'a  y.ai  stcixKvtss  o^fl-aXaouc  y.alv_etATj  y,ai  fjLstoma,  xou  dsioo  avfrGay.05 
jj.rcaXdfkofj.ev.  ,Crucifixi  corpus  recipiamus,  applicantesque  oculos,  labia  et  frontem 
divinum  carbonem  sumamus.'  (Hucforte  spectant  verba,  quae  tribuuntur  s.  Agneti 
in  ejus  officio  :  ,Sanguis  ejus  ornavit  genas  meas4).  Theodoretus  in  Cantic.  1,1: 
,Consideret,  quomodo  in  tempora  mysteriorum  sponsi  membra  suscipientes  oscula- 
mur  et  circumplectimur  et  oculis  imponimus.'  Ejus  moris  antiqui  testis  estTheo- 
d  o  r  u  s  Phurnes  apud  A 1 1  a  t  i  u  m  1.  3  de  consensu  etc.  c.  1 .  15.  De  altero  usu,  col- 
lectum  e  labiis  post  sumptionem  calicis  madorem  oculis,  fronti  et  reliquis  sensibus 
adhibendi,  eum  Hierosolymis  singularem  non  fuisse  ritum  monumenta  nonnulla 
suadent.  Nam  Cyrillus  alex.  1.  2  Glaphyrorum  in  Ex.  p.  270  et  27] ,  de  Christi 
sanguine  a  fidelibus  sumpto  explicans  figuram  sanguinis  agni  domorum  postibus 
illiti,  ait  portas  nostras  h.  e.  sensus  Christi  sanguine  liniri,  ftupac  Be  vo^aetc  ta^  ev 
Tjfj.iv  oa<j-d"fpsiq  .  .  .  per  quas  invadit  daemon,  nisi  Christi  sanguine  liniantur,  ob  yb.p 
■yjoav  y.atay.e/aoic[j.£vat  toj  atjiatt  Xpiatou.  Quem  locum  sane  prae  oculis  habuisse  videtur 
Theodorus  Balsamon,  cum  in  ep.  de  jejuniis  n.  14  Cotelerii  monum.  t.  2 
p.  503  scriberet :    Tw  alaaTt  y.ai  toj  co')fj.axt  Xpiziob  xaq  xihv  alaO-^asojv  Trapa9-upou<;  ypio- 

fjevo:  y.ai  dYiCofisvoi.  .Inungentes  et  sanctificantes  sensuum  nostrorum  januas  sanguine 
et corpore Christi.'  Theodorus  Studita  hunc morem videtur respexisse, dum ait 
serm.  46 :  ,Neve  oculi  augustosanguinepiatiefferumcernunto.'  P]umquoquepraeocu- 

2.  Quc  sanctius  hoc  mysterium,  eo  majorem  exigunt  patres  sanctita- 
tem  animae,  imo  et  corporis  ab  iis,  qui  eo  fruuntur. 

»Qua  ergo  puritate,  inquit  Chrysostomus  hom.  82  in  Matth.  n.  5, 
non  oporteat  eum  esse,  qui  hoc  fruitur  sacrificio?  quibus  radiis  solaribus  non 
puriorem  manum,  quae  hanc  carnem  secat,  os  repietum  igne  spirituali,  linguam 
tinctam  tremendo  sanguine?  .  .  .  Quis  pastor  propriis  suis  membris  nutrit 
oves?  Et  quid  dicam  pastor?  Matres  saepe  sunt,  quae  post  partus  dolores 
tradunt  infantes  aliis  nutricibus.  Ipse  autem  hoc  non  est  passus,  sed  ipse  nos 
nutrit  proprio  sanguine  et  per  omnia  nos  sibi  ipsi  conjungit. €  —  Ad  corporis 
sanctitatem,  i.  e.  j  e j  u n i u m,  spectant  haec  Augustini  ep.  54  n.  8  :  » Num- 
quid  tamen  propterea  calumniandum  est  universae  Ecclesiae,  quod  a  jejunis 
semper  accipiatur  (eucharistia)  ?  Et  hoc  enim  placuit  Spiritui  s.,  ut  in  honorem 
tanti  sacramenti  in  os  christiani  prius  dominicum  corpus  intraret,  quam  ceteri 
cibi :  nam  ideo  per  universum  orbem  mos  iste  servatur ;  *  quae  repetit  I  s  i  d  o- 
r  u  s  hisp.  incuicans  de  div.  offic.  I,  18:  » Panis  enim,  quem  frangimus,  corpus 
Christi  est  .  .  .  Vinum  autem  sanguis  ejus  est.«  Et  Dionysius  alex.  (t  265) 
in  ep.  canonica  n.  2  disserens  de  mulieribus  profluvio  menstruo  obnoxiis : 
»Neque  eas  existimo,  inquit,  si  sint  piae  et  fideles,  sic  afiectas  ausuras  vel  ad 
s.  mensam  accedere  vel  corpus  et  sanguinem  Domini  attingere.  Neque  enim 
quae  duodecim  annorum  fluxum  habebat,  ipsum  ad  medicinam  tetigit,  sed 
solum  ejus  fimbriam  (Matth.  9,  20)  .  .  .  Ad  sancta  autem  sanctorum,  qui  non 
omnino  anima  pariter  et  corpore  purus  est,  accedet*e  prohibetur. € 

3.  Inferunt  patres  gravitatem  criminis  communionis  indignae1).  Ita 
Tertullianus  redarguens  christianos  idolorum  artifices  de  idol.  c.  7 : 


habuisse  censeo  Apollinarem  seu  quisquis  est  auctor  tragoediae  Christi  patien- 
tis  apud  Nazianzenum  II,  272  ajens,  centurionem,  qui  latus  Christi  perfodit 
et  clamavit :  Filius  Dei  erat  iste,  sanguinem  e  Christi  latere  profluentem  manibus 
collegisse  et  oculis  applicuisse  : 

'Aposxat  xs  XePat  v«Pouv°o,  v.al  y.opac; 

'ft^ptssv,  u><;  eotxsv  (oc,  Srp/tafi.'!)^ 

E  fonte  manibus  haurit  et  inunxit  pupas, 

Ita  ut  decebat,  sanctitatem  inde  expetens. 
Nihil  Rivetum  moror,  qui  ut  superstitiosum  et  praeter  Scripturas  traduci  hunc  a 
Cyrillo,  de  quo  agimus,  commendatum  morem.  Eodem  jure  omnes  ante  laudatos 
auctores  accuset.  Accuset  Gorgoniam  Gregorii  naz.  sororem,  quae  corporis  et  san- 
guinis  Christi  particulas,  propriis  lacrymis  mixtas,  medicinae  in  modum  laboran- 
tibus  artubus  applicuit :  accuset  et  Gregorium  fratrem,  qui  hoc  in  sorore  uti  prae- 
cipuum  fidei  et  fiduciae  in  Deum  specimen,  a  Deo  ipso  per  restitutionem  sanitatis 
remuneratum,  refert  et  laudat  or.  II." 

')  De  gravitate  peccati  indignae  commimionis  cum  utilitate  leges,  quae  de  ea 
habet  s.  T  h  o  m  a  s  3.  p.  q.  80  a.  5,  secundum  quem  indigna  communio  neque  per  se 
seu  ratione  objecti,  neque  per  accidens  seu  ratione  circumstantiarum  personae  pec- 
cantis  estpeccatum  omnium  gravissimum.  Non  ratione  o  b  j  e  c  t  i,  quia  tanto  gravius 
est  peccatum  ratione  objecti,  quo  id,  contra  quod  peccatur,  estmajus.  „Et  quia  di- 
vinitas  Christr  est  major  humanitate  ipsius,  et  ipsa  humanitas  est  potiorquam  sa- 
cramenta  humanitatis  :  inde  est,  quod  gravissima  peccata,  sunt,  quae  committuntur 
in  ipsam  divinitatem . .  .  secundario  autem  sunt  gravia  peccata  quae  committuntur 
in  humanitatem  Christi  .  .  .  tertio  autem  loco  sunt  peccata,  quae  committuntur 
contra  sacramenta,  quae  pertinent  ad  humanitatem  Christi,  et  post  haec  sunt  alia 

»Zelus  fidei  ingemit  .  .  .  christianum  eas  manus  admovere  corpori  Do- 
mini,  quae  daemoniis  corpora  confecerunt . . .  Semel  judaei  Christo  manus 
intulerunt;  isti  quotidie  corpus  ejus  lacessunt!  0  manus  praecidendae.* 
C(.  Chrysostomus  hom.  25  in  1.  Cor.;  Cyprianus  de  lapsis n. 22 ss. 

4.  Huc  praeterea  spectant  quae  patres  statuunt  sive  de  adora- 
t  i  o  n  e  corpori  Christi  in  eucharistia  exhibenda  (th.  232),  sive  de  d  i  g  n  i- 
tate  sacerdotum,  quam amplissimis  verbis  extollit  Chrysostomus  de  sa- 
cerd.  11.  3  et  6 ;  sive  de  sanctitate  altarium,  quae  ex praesentia corporis 
Christi  in  ipsa  redundat  (n.  325 2),  sive  de  efficacia  commemorationis 
tempore  missae  (ib.),  de  qua  cf.  Chrysostomus  hom. 3  de  incompreh. 
n.  7 ;  4  n.  4  (opusc.  XXIX.).  Inferunt  et  alia  corollaria  practica1)  pro  fo- 
venda  vita  vere  christiana  (cf.  n.  328.  389),  quae  sane  non  fluunt  ex  je- 
juna  sacramentariorum  opinione,  sed  omnino  praesupponunt  realem  cor- 
poris  et  sanguinis  Christi  in  eucharistia  praesentiam,  ut  per  se  est  mani- 
festum  et  ex  ipsis  patrum  effatis  liquet. 

351.  Tliesis  CCXXIY.  Imo  patres  vel  in  antecessum  damna- 
runt  diserte  vel  aequivalenter  sacramentariorum  errores. 

Demonstratio.  Nil  efficacius  est  ad  confirmationem  dogmatis  ca- 
tholici  errorisque  sacramentariorum  refutationem  quam  collatio  instituta 
hinc  quidem  professionis  catholicae,  inde  vero  novatorum  opinionum  cum 
patrum  doctrina.  Ex  hac  collatione  patebit  consonantia  fidei  catholicae 
cum  traditione  apostolica  et  omnimoda  dissonantia  figmenti  adversario- 
rum  ab  eadem.   Quare  conferamus  ad  invicem 

1.  loquendi  modum.  Si  enim  quaerimus  a  sacramentariis,  quid 
sit  panis  eucharisticus,  non  solent  respondere,  eum  esse  ipsum  corpus 
Christi,  quo  tamen  responso  nil  frequentius  in  liturgiis  et  apud  patres. 

Ita  s.  I  s  aa c  Magnus  syrus  in  serm.  de  fide  (apud  Assematii  bibl.  or.  I,  220) : 
»  Vidi  mixtum  craterem  ejus  (fidei  i.  e.  quem  fides  porrigit)  et  pro  vino  reple- 


peccata  contra  puras  creaturas.  Per  accidens  autein  unum  peccatum  est  gravius  alio 
ex  partepeccantis,  puta  peccatum,  quod  est  ex  ignorantia  vel  infirmitate,  est  levius 
peccato,  quod  est  ex  contemptu  vel  ex  certa  scientia.  et  eadem  ratio  est  de  aliis  cir- 
cumstantiis.  Et  secundum  hoc  istud  peccatum  in  quibusdam  potestessegravius . .. 
in  quibusdam  vero  minus  grave,  puta  in  his,  qui  ex  quodam  timore,  ne  deprehen- 
dantur  in  peccato,  cum  conscientia  peccati  ad  hoc  sacramentum  accedunt."  Hinc 
prudenter  monet  B  i  1 1  o  t  in  annot.  ad  h.  a  :  „Cavendum  igitur  est  ab  omni  excessu, 
unde  animae,  praesertim  puerorum,  possent  in  desperationem  conjici  ;  et  prudenter 
interpretandi  sunt  patres,  quando  comparant  peccatum  indigne  coinmunicantium 
cum  peccato  Judae  vel  judaeorum  crucifigentium  Christum ;  nam  ista  sunt  acci- 
pienda  non  secundum  aequalitatem,  sed  secundum  quandam  proportionalitatem." 
')  Of.  Sorg  Die  h.  Eucharistie  als  Sacrament  und  ihr  Einfluss  auf  das  sitt- 
liche  Leben  nach  der  Lehre  des  h.  Joh.  Chrysostomus  Katholik  1898.  II,  137  ss. ; 
cf.  et  ea,  quae  supra  notavimus  n.  328  et  n.  387. 

tum  sanguine  et  pro  pane  positum  ab  ea  corpus  in  media  mensa  (altaris).  Vidi 
sanguinem  et  expavi :  vidi  corpus,  et  stupor  apprehendit  me.  Innuit  mihi  (iides 
dicens):  Comede  et  quiesce,  bibe  puer  et  ne  scruteris  .  .  .  Ostendit  mihi  cor- 
pus  mactatum,  et  ponens  ex  eo  in  labiis  meis  placide  mihi  dixit:  Vide,  quid 
comedis.  Porrexit  mihi  calamum  Spiritus  et  postulavit  a  me,  ut  manum  ap- 
ponerem :  accepi,  scripsi  et  confessus  sum :  hoc  esse  Dei  corpus  ;  ita  deinde 
etiam  calicem  accepi  et  bibi  in  convivio  ejus  (fidei),  et  perculit  me  ex  calice 
odor  ejusdem  corporis,  quod  manducaveram.  Et  quod  de  corpore  dixeram 
ipsum  esse  Dei  corpus,  id  etiam  dixi  de  calice,  hunc  esse  sanguinem  Salvatoris 
nostri.*    Juvencus  (fl.  c.  a.  330)  hist.  evang.  1.  4  v.  448  ss.: 

»Divinumque  (panem)  dehinc  tradit,  sanctumque  precatus 

Discipulos  docuit  proprium  sibi  dedere  corpus. 

Hinc  calicem  sumit  Dominus,  vinoque  repletum 

Gratis  sanctificat  verbis,  potumque  ministrat 

Edocuitque  suum  se  divisisse  cruorem.^ 
In  synodo  atrebatensi  adversus  manichaeorum  reliquias  habita  a.  1035 
(Migne  142,  1278):  »Sacrificium  de  pane  et  vino  cum  aqua  mixto  ineffa- 
bili  sanctificatione  cruce  et  verbis  illius  in  altari  consecratur,  dumque  passio- 
nis  .  .  .  salutifera  memoria  agitur,  verum  ac  proprium  corpus  ipsius  D.  N.  J. 
Christi  et  sanguis  verus  et  proprius  efficitur,  quamvis  aliud  esse  videatur. 
Videtur  namque  panis  materialis,  sed  verissime  efficitur  corpus  Christi,  sicut 
ipsa  eadem  veritate  attestante  didicimus. *  —  S.  Anastasius  monachus 
(t  c.  a.  1036)  in  ep.  ad  Geraldum  ab.  (Mig.  149,  433):  »Credo  sacrosanctum 
corpus  dominicum,  quod  in  altari  quotidie  ex  sacerdotis  officio  consecratur, 
omni  exsecrata  dubitatione,  veram  ejus  carnem  esse,  quae  passa  est  in  cruce; 
et  verum  ejus  sanguinem,  qui  manavit  ex  latere,  ut  Veritas  ipsa  testatur: 
Caro  mea,  inquiens,  vere  est  cibus,  et  sanguis  meus  vere  est  potus  (Joan.  6,  52) 
.  .  .  Hoc  est  corpus  meum,  quod  pro  vobis  tradetur  (Luc.  22,  19).  His  igitur  et 
hujuscemodi  verbis  dominicis  fidem  praebens,  sicut  nullum  corpus  aliud  pro 
nostra  salute  traditum  praeter  suum  scio :  ita,  ut  praefatus  sum,  nullam  ejus 
aliam  carnem,  quam  quae  nata  est  de  Maria  virgine  et  resurrexit  de  sepulcro, 
manducari  in  remissionem  peccatorum  credo ;  neque  alium  sanguinem  bibi, 
quam  qui  profluxit  de  ejus  latere,  non  dubito.  Qui  vero  autumant  illud  post 
consecrationem  panem  esse  materialiter,  et  corpus  Domini  figuraliter  tan- 
tum  et  non  veraciter,  carnales  carnaliter  sapientes  non  parum  contra  fidem 
desipiunt  eo,  quod  magis  suis  corporalibus  oculis,  quam  veritatis  attestationi- 
bus  credunt.*  Cf.  n.  339.  346.  3576.  Cf.  Perpetuite  de  la  foi  t.  I  1.  8  c.  5 ; 
t.  II  1.  4  c  8  ss.  et  in  prolegomenis  edit.    Migne  I,  76  ss. 

2.  Conferamus modum  instituendi  catechumenos.  Sacramentarii 
magna  sollicitudine  et  diligentia  exempla  corradunt,  quibus  ostendant,  rei 
significatae  nomen  tribui  signo :  ut  inde  suadeant,  potuisse  Ghristum  pa- 
nem  utpote  corporis  sui  symbolum  appellare  corpus  suum.  Non  ita  patres, 
qui  proponunt  verba  Christi,  eadem  inculcant  nulla  addita  explicatione, 
neque  monent,  ea  proprie  et  ad  literam  minime  esse  accipienda.  Volunt 
ergo,  ut  eadem  sensu  accipiantur  obvio. 

Quis  sacramentariorum  unquam  ita  instituet  fidei  christianae  candidatos, 
ut  ex.  gr.  Cyrillus  hierosol.  cat.  mystag.  4  n.  6.  9:    »Nec  igitur  velut  sim- 
Hurter,  Compend.  theologiae  III.  11.  ed.  21 

plici  pani  et  vino  attendas;  corpus  enim  et  sanguis  Christi  est  secundum 
Domini  asseverationem.  Nam  etsi  tibi  illud  sensus  exhibeat,  tamen  fides  te 
certum  reddat.  Ne  judices  rem  ex  gustu,  sed  ex  fide  indubitanter  certus  esto, 
te  corpore  et  sanguine  Christi  dignatum  fuisse. «  Integra  catechesis  esset  le- 
genda,  sicut  et  Ambrosii  de  mysteriis  c.  8  s.  (opusc. t.  VII) ;  Isidori  hisp. 
(vel  alterius  auctoris)  hom.  5  de  paschate  et  Paschasii  Eadberti  1.  de  corpore 
et  sang.  Domini  c.  1,  ut  appareat  palmaris  diversitas  inter  fidem  antiquitatis 
et  novatorum  figmenta.  Cf.  praeclara  Guitmundi  disputatio  1.  1  n.  24  ss. 
opusc.  XXXVIII.  Et  tamen  patres  admodum  soDiciti  erant,  ne  illa  Scripturae 
effata,  quibus  Deo  adscribuntur  membra  humanique  affectus,  proprie  intelli- 
gerentur,  hinc  monent  ea  esse  figurata.  Cum  ergo  hoc  circa  institutionis  verba 
non  inculcent,  nullam  in  illis  viderunt  figuram. 

3.  Secundum  sacramentarios  verba  Ghristi  difficilia  sunt ;  quapropter 
Z  w  i  n  g  1  i  u  s ,  etsi  jam  aliquot  ab  annis  fidem  in  realem  corporis  Christi 
praesentiam  excusserat,  nullam  diu  rationem  reperit,  qua  verba  Ghristi 
suae  accommodaret  negationi:  inde  etiam  apud  eos  tanta  opinionum  di- 
versitas.  Res  vero  hisce  verbis  significata  juxta  adversariorum  explicatio- 
nem  est  facilis.  Quid  patres?  Nullam  in  verbis  Christi  reperiunt  diificul- 
tatem,  quocirca  eadem  repetunt,  urgent,  inculcant :  verum  in  re,  quam 
significant,  maximum  cernunt  mysterium  rationis  captum  excedens :  hinc 
exigunt  fidem,  scrutationem  damnant,  ad  Dei  omnipotentiam  provocant, 
miraculis  illud  credibile  reddere  nituntur  (th.  226). 

Ita  Ambrosius  1.  c.  et  qui  illum  presse  sequitur  auctor  op.  de  sa- 
cramentis  IV,  5;  ita  Cyrillus  hieros.  1.  c. ;  et  Gaudentius  brixianus 
(t  c.  a.  41 0)  tr.  2  in  Exod. :  »Ipse  naturarum  creator  et  Dominus,  qui  producit 
de  terra  panem,  de  pane  rursus,  quia  et  potest  et  promisit,  efficit  proprium 
corpus,  et  qui  de  aqua  vinum  fecit,  facit  et  de  vino  sanguinem  suum  .  .  .  Si 
qua  mysteriorum  superaverint  in  mane  illius  futurae  resurrectionis  manife- 
standa,  quae  capere  modo  non  possumus  (tnodo  enim  scio  ex  parte,  inquit 
Apostolus  1.  Cor.  13,  12)  .  .  .  baec  igne  cremanda  sunt,  i.  e.  divino  tradenda 
Spiritui,  ut  ea,  quorum  rationem  modo  non  capimus,  ardentis  fidei  spiritu 
consumantur. «  —  S.  Jacobus  sarugensis  serm.  66  de  pass.  Domini:  ^Ab 
ilio  temporis  puncto,  quo  (Jesus)  accepit  panem  et  dixit  illud  corpus  suum, 
non  erat  panis,  sed  corpus  ejus,  et  hoc  edebant  admirantes.  Edebant  corpus 
ejus,  qui  cum  ipsis  in  mensa  accubabat,  et  bibebant  sanguinem  ejus,  cujus 
simul  audiebant  vocem  doctrinae  .  .  .  Corpus  suum  Dominus  noster  suis  mani- 
bus  distribuit  in  mensa.  Et  quis  rebellis  sit,  ut  dicat  nunc,  non  esse  corpus  ? 
Ipse  (Christus)  dixit:  Hoc  est  corpus  meum,  et  quis  vernm  non  fatetur?  Si 
quis  hoc  non  credat  verum,  non  est  discipulus  apostolatus.  Apostoli  enim 
crediderunt  et  viventem  ac  secum  accumbentem  (ad  mensam)  comederunt  .  .  . 
Electi  apostoli,  ut  Filio  fidem  adhiberent,  satagebant,  non  ut  scrutarentur  vel 
quaestiones  moverent  sicut  rebelles.  Panem,  quemfregit  et  dixit  corpus  suum, 
corpus  agnoscebant,  et  ita  illud  reputabant,  ac  si  in  veritate  sanguis  ejus 
stillaret.  * 

352.  4:.  Secundum  patres  cavendum  sedulo  est,  ne  mysterium  hoc 
dijudicemus  juxta  sensuum  relationem,  alioquin  fallimur,  cum  longe  aliud 

sit,  quam  quod  sensus  referunt.  Secundum  sacramentarios vel  nullum  est 
errandi  periculum,  cum  panis  vere  sit  panis :  vel  certe  erroris  periculum 
majus  non  est,  quam  circa  baptismi  aquam. 

Quis  eorum  verba  usurpabit  Chrysostomi  in  Matth.  h.  82:  » Deo 
igitur  ubique  credamus,  nec  contradicamus,  etiamsi  quod  dicit,  rationibus  et 
sensibus  nostris  contrarium  videatur,  sed  praevaleat  ejus  verbum  nostris  ra- 
tionibus  et  sensibus.  Sic  etiam  in  mysteriis  (eucharistia)  faciamus,  non  solum 
quae  sub  sensus  cadunt  respicientes,  sed  verba  ejus  tenentes.  Verbum  quippe 
ejus  infallibile  est,  sensus  vero  noster  facile  decipitur;  verbum  ejus  nunquam 
excidit,  sensus  noster  in  multis  fallitur.  Cum  ergo  sermo  (divinus)  dicat:  Hoc 
est  corpus  meum,  obtemperemus  et  credamus  et  spiritualibus  oculis  ipsum 
respiciamus.  Nihil  enim  sensibus  percipiendum  Christus  nobis  tradidit,  sed  in 
rebus  quidem  sensibilibus  omnia  sunt  spiritualia. €  —  Caesarius,  frater 
Gregorii  naz.,  seu  quisquis  est  auctor  dialogorum,  qui  ipsi  tribuuntur  (III,  169): 
»Videmus  sanctum  illum  panem  hodie  in  ara  incruenta  tempore  divini  et  my- 
stici  officii,  in  impolluta  propositum  mensa,  non  tamen  similem  imagini  salu- 
tiferi  corporis  Dei  et  Verbi  .  .  .  illud  vero  (quantum  sensibus  apparet)  rotun- 
dum  est,  non  articulatum,  inanimatum,  exsangue,  immobile,  neutri  simile, 
non  ei,  qui  visibilis  est  et  divinitate  invisibilis.  Credimus  nihilominus  divino 
sermoni  et  quidem  non  simile  aut  aequale,  sed  proprie  et  vere  ipsum  esse  di- 
vinum  corpus,  quod  in  divina  mensa  sacrificatur,  et  populo  prorsus  sine  sui 
divisione  distribuitur  et  sine  sui  deficientia  participatur. €  Similia  supra  n.  325  3 
audivimus  a  s.  Epiphanio.  —  Odo  camerac.  (f  1113)  in  expos.  can.  missae 
(Migne  160,  1063)  occasione  verborum  ,mysterium  fidei',  quae  occurrunt 
in  consecratione  calicis :  ^Mysterium  fidei.  Pertinet  ad  fidem  catholicam  credere 
post  benedictionem  esse  verum  sanguinem,  ut  infidelis  sit,  qui  hoc  non  credi- 
derit.  Item  dicitur  mysterium,  quod  sensibilibus  tegitur  occultum,  sicut  veri- 
tas  sanguinis  in  sapore  vini  latet  et  specie.  Calix  ergo  altaris  est  mysterium 
fidei,  quia  sub  figura  et  sapore  vini  ocultus  creditur  verus  sanguis.  Est  my- 
sterium  fidei,  quia  quod  creditur,  sensibilibus  quibusdam  obtegitur.  Nam  verus 
sanguis  creditur,  quod  vinum  visu  sentitur  et  gustu.  Est  fidei  mysterium, 
quia  quod  fides  credit,  intus  est  occultum.  Intus  est  verus  sanguis  vera  fide, 
exterius  est  falsum  vinum  vera  specie.  Sentitur  vinum,  et  non  est.  Non  appa- 
ret  sanguis,  et  est.  Sensus  decipitur  qualitate,  certa  tenetur  fides  rei  veritate. 
Ideoque  sanguis  dicitur  fidei  mysterium,  quia  sanguinem  fides  credit  intus 
occultum.  Apertum  est,  quod  sentitur;  occultum  est,  quod  creditur.  Et  si 
quid  occultum  est  fide,  fidei  est,  sicuti  quod  patet  est  sensus.  Est  ergo  sanguis 
mysterium  fidei,  siquidem  occultus  pertinet  ad  fidem. € 

5.  Juxta  sacramentarios  ita  panis  eucharisticus  continet  tantum  cor- 
poris  Christi  virtutem,  ut  aqua  baptismatis  sanguinis  Christi  efficaciam 
aut  ivspYsiav  s.  Spiritus.  Atqui  talis  secundum  patres  comparatio  non 
obtinet;  hinc  nunquam  dicunt  aquam  baptismatis  esse  ipsum  Christi  san- 
guinem  vel  Spiritum  s.;  eucharistiam  vero  constanter  dicunt  ipsum  cor- 
pus  Christi,  ut  liquet  ex  tot  jam  allatis  testimoniis  (n.  351 l). 

Quid  sit  eucharistia  ita  nos  docet  Justinus  M.  (t  166  vel  167)  Apol.  I 
n.  65:   »Neque  enim  ut  communem  panem,  neque  ut  communem  potum  ista 

21* 

sumimus,  sed  quemadmodum  per  verbum  Dei  carofactus  Jesus  Christus  Sal- 
vator  noster  et  carnem  et  sanguinem  habuit  pro  nostra  salute:  ita  etiam  illam 
alimoniam,  ex  qua  sanguis  et  carnes  nostrae  per  conversionem  aluntur,  edocti 
sumus,  esse  incarnati  illius  Jesu  et  carnem  et  sanguinem,  postquam  ea  (ali- 
monia)  per  precem  verba  ejus  continentem  facta  est  eucharistia,  *  quod  allatis 
institutionis  verbis  confirmat.  Ut  vero  verborum  s.  Justini  momentum  magis 
appareat,  sedulo  attendatur  comparatio  cum  incarnationis  mysterio.  Ea  enim, 
nisi  frustra  a  Justino  aifertur,  evidenter  probat,  non  minus  vere  panem 
converti  et  fieri  mediante  Christi  verbo  corpus  Christi,  ac  vera  fuit  incarnatio, 
in  qua  virtute  s.  Spiritus  veram  carnem  verumque  sanguinem  Dei  Filius  as- 
sumpsit.  Huc  spectant  etiam  verba  auctoris  op.  de  sacr.  VI,  1  :  »Sicut  verus 
est  Dei  Filius  D.  N.  J.  Christus,  non  quemadmodum  homines  per  gratiam,  sed 
quasi  Filius  ex  substantia  Patris :  ita  vera  caro,  sicut  ipse  dixit,  quam  accipimus, 
et  verus  ejus  est  potus1).*  Aliud  in  Justini  verbis  annotatione  dignum  est, 
quod  ad  illustrandum  tantae  conversionis  miraculum  in  memoriam  revocet 
quotidianam  naturalemque  conversionem  panis  et  vini  in  nostri  corporis  sub- 
stantiam,  qua  analogia  alii  etiam  patres  utuntur  (n.  365).  Ceterum  summi 
esse  faciendum  Justini  testimonium  liquet  ex  ejus  antiquitate;  ex  viri, 
qui  fuit  insignis  philosophus  et  martyr,  celebritate;  ex  apologiae  scopo, 
ratione  habita  absurdarum  calumniarum,  quae  ex  eucharistia  male  intellecta 
in  vulgus  sparsae  erant;  denique  ex  summa  lectorum  dignitate,  oblata 
enim  fuit  imperatori  Antonino  Pio  ejusque  filiis. 

6.  Secundum  sacramentarios  verba  Ghristi :  Hoc  est  corpus  meum} 
ita  sunt  exponenda:  Hoc  est  figura  (vel  signum,  symbolum)  corporismei. 
Atqui  patres  hanc  interpretationem  damnant. 

Ita  Epiphanius  diaconus  confutans  iconoclastarum  errores  act.  VI  conc. 
nic.  II  inter  alia  pronunciat:  »Nullus  aliquando  tubarum  Spiritus,  sanctorum 
videlicet  apostolorum  aut  illustrium  patrum  nostrorum,  incruentum  sacrifi- 
cium  nostrum,  quod  in  commemorationem  Christi  Dei  nostri  ac  omnis  dispen- 
sationis  efficitur,  dixit  imaginem  corporis  ejus.  Nec  enim  acceperunt  aDomino 
sic  dicere  vel  confiteri,  sed  audiant  evangelice  dicentem  eum:  Nisi  manduca- 
veritis  carnem  Filii  hominis  etc.  (Joan.  5,  54) ;  qui  manducat  meam  carnem  etc. 
(v.  55);  et  non  dixit:  Accipite  et  comedite:  hoc  est  imago  corporis  mei  .  .  . 
Ergo  liquido  demonstratum  est,  quod  nusquam  Dominus  vel  apostoli  aut  pa- 
tres  sacrificium  incruentum  per  sacerdotem  oblatum  dixerunt  imaginem,  sed 
ipsum  corpus  et  ipsum  sanguinem.  Et  ante  consecrationis  quidem  consum- 
mationem  quibusdam  ss.  patrum  pie  visum  est  nominare  antitypa  .  .  .  post 
consecrationem  vero  corpus  proprie  et  sanguis  Christi  dicuntur  et  sunt  et  cre- 
duntur2)*  etc.  In  eundem  sensum  et  alii  patres  loquuntur.  Ita  Anastasius 


»)  Cf.  Hugo  lingoniensis  de  corp.  et  sang.  D.  (Mig.  143,  1330)  et  s.  Hilde- 
g  a  r  d  i  s,  quae  ep.  43  scribit :  „Eadem  virtus  Altissimi,  quae  in  utero  Virginis  carnem 
operata  est,  super  altare  ad  verba  sacerdotis  oblationem  panis  et  vini  in  sacramen- 
tum  carnis  et  sanguinis  convertit  virtute  sua  illud  fovens." 

2)  Apud  H  a  r  d  o  u  i  n  VIII,  370.  Si  corpus  Christi  confertur  cum  speciebus, 
hae  sunt  xd-oc,  et  signum,  corpus  Christi  ivxixoicov,  h.  e.  significatum  et  exhibitum 
per  species.  Quandoque  tamen  avxiwxoq  sumitur  pro  typo  vel  signo,  quo  sensu  lo- 
quitur  hic  Epiphanius:  nam  hoc  sensu  panis  et  vinum  ante  consecrationem  vel 
etiam  species  sacramentales  dici  possunt  avtitoTca  corporis  Christi. 

sinaita  disputans  cum  gajanita  Hodeg.  c.  7  eum  interrogat:  »Communio  cor- 
poris  et  sanguinis  Christi,  quam  offers  et  participas,  estne  verum  corpus  Christi 
Filii  Dei,  an  simplex  panis,  qualis  ostiatim  venditur,  vel  figura  corporis  Christi, 
ut  sacrificium  hirci,  quod  judaei  offerunt?*  Respondet  gajanita:  »Absit,  ut 
dicamus  sacram  communionem  esse  tantum  figuram  (dvuTOTUov)  corporis  Christi 
aut  simplicem  panem,  sed  vere  ipsum  corpus  et  sanguinem  Christi  Filii  Dei 
suscipimus,  incarnati  et  nati  ex  s.  Dei  genitrice  semper  Virgine  Maria.*  Quae 
approbans  orthodoxus  ita  prosequitur:  »Sic  credimus  et  sic  confitemur  juxta 
dictum  ipsius  Christi,  quod  pronunciavit  ad  discipulos  in  coena  mystica  dans 
eis  panem  vivificum :  Accipite,  comedite,  hoc  est  corpus  meum,  similiter  et  ca- 
licem  tradens  illis  dixit:  Hic  est  sanguis  meus.  Non  dixit:  Hoc  est  figura  cor- 
poris  et  sanguinis  mei.^  — Ita  et  Joannes  Damasc.  F.  0.  IV,  13n.  40:  »Json 
panis  et  vinum  est  figura  corporis  et  sanguinis  Christi,  absit!  sed  ipsum  cor- 
pus  Domini  divinitate  donatum ;  cum  Dominus  ipse  dixerit,  Hoc  est,  non  figura 
(xbKoc)  corporis  mei,  sed  corpus  meum  ;  neque  figura  sanguinis  mei,  sed  san- 
guis  meus.*  Subjicit  deinde  n.  48,  species  consecratas  »antitypa  futurorum 
dici,  non  quasi  vere  corpus  et  sanguis  Christi  non  sint,  sed  quia  nunc  quidem 
per  ipsa  participes  sumus  divinitatis  Christi,  tunc  vere  intellectualiter  (vo7]id)c) 
per  solam  visionem  (participes  erimus),  *  communio  scil.  est  pignus,  praelibatio, 
adumbratio  fruitionis  beatificae,  quatenus  sub  specierum  velamine  illius  reddi- 
mur  participes,  quod  quondam  absque  velo  in  se  videbimus  et  quo  fruemur.  — 
Ante  hos  idem  jam  sat  clare  inculcat  Cyrillus  alex.  in  Matth.  26,  27:  »De- 
monstrative  (Ssixuxooc)  autem  dixit:  Hoc  est  corpus  meum,  et  hic  est  sanguis 
meus,  ne  figuram  (roftov)  esse  arbitreris  ea,  quae  videntur;  sed  arcana  ratione 
aliqua  transformari  (pisia7roisi<3\),ai)  ab  omnipotente  Deo  in  corpus  et  sangui- 
nem  Christi  vere  (xatd  to  dX^-O-sc)  oblata,  quorum  participes  effecti  vivificam 
et  sanctificantem  Christi  virtutem  suscipimus.  Oportebat  enim  eum  per  Spi- 
ritum  s.  in  nobis  prout  Deum  decet  attemperari  quodammodo  corpoiibus  no- 
stris  per  s.  carnem  suam  et  pretiosum  sanguinem,  quae  utique  etiamhabuimus 
ad  vivificam  benedictionem  tamquam  in  pane  et  vino,  ne  ignavifiamus,  carnem 
illius  et  sanguinem  in  ecclesiarum  mensis  proposita  cernentes;  accommodans 
enim  sese  Deus  nostris  infirmitatibus  immittit  propositis  virtutem  vitae  trans- 
fertque  ((isiKanrpLv)  ad  vitae  efficaciam :  ac  ne  dubites,  verum  id  esse,  ipso 
clare  pronunciante :  Hoc  est  corpus  meum,  hic  est  sanguis  meus.  Suscipe  autem 
potius  per  fidem  Servatoris  sermonem,  veritas  enim  cum  sit,  non  mentitur.* 
Cf.  supra  n.  338 3.  339.  347  etc. 

353.  Scliolioil.  Fatendum  tamen  est  quosdam  patres  eucharistiam  di- 
xisse  figuram,  typum,  signum  corporis  Christi,  ut  Tertullianusc. 
Marcionem  III,  19;  IV,  30;  e.  Judaeos  c.  11;  Augustinus  in  Ps.  3,  1  ;  ep. 
98  n.  9  ad  Bonifatium;  c.  Adamantium  c.  12  n.  3 ;  Origenes  in  Matth.  t.  1 1 
n.  14;  Gelasiusc.  Eutich.  in  bibl.  max.  VIII,  703;  Facundus  herm.  pro 
defens.  trium  cap.  IX,  5  et  si  qui  alii.  Verum  notetur:  1.  haec  non  ita  obesse 
doctrinae  catholicae,  sicut  effata,  quae  attulimus,  adversantur  sacramentariorum 
errori:  facile  enim  ea  componuntur  cum  dogmate  catholico,  dum  vero  patrum 
effata,  quibus  patres  sexcenties  inculcant,  eucharisliam  esse  ipsum  Christi  cor- 
pus,  conciliari  nequeunt  cum  jejuna  sacramentariorum  opinione. 

Sane  2.  amice  componuntur  testimonia  objecta  cum  doctrina  catholica,  si 
meminerimus,  duplicis  generis  signa,  plena,  quae  complectuntur  ipsam  rem 

significatam,  et  signa  vacua,  et  eucharistiam  juxta  Ecclesiae  doctrinam  ita 
esse  corpus  Christi,  ut  simul  sit  sacramentum,  hinc  signum,  symbolum, 
formam  visibilem  gratiae  invisibilis,  seu  in  nostro  casu  corporis  non  absentis, 
sed  praesentis  et  permanenter  sub  illa  latentis,  ideoque  esse  signum  plenum 
continens  rem  significatam  i.  e.  ipsum  Christi  corpus. 

3.  Sicut  ergo  baptismus  dici  potest  ratione  ritus  externi  symbolum,  sig- 
num  gratiae  regenerationis,  quam  tamen  continet  et  confert:  ita  et  eucharistia 
ob  elementum  visibile  et  permanens  est  symbolum,  figura,  memoria  etc.  cor- 
poris  Christi  sane  praesentis :  quamvis  nunc  propter  sacramentarios,  qui  ejus- 
modi  formulis  loquendi  abutuntur,  consultius  sit  ab  iisdem  abstinere. 

4.  Nunquam  vero  patres  affirmant  sicut  sacramentarii,  eucharistiam  esse 
tantum  figuram  corporis  Christi ;  nunquam  diserte  negant  eam  esse  vel  conti- 
nere  corpus  Christi,  neque  docent,  ita  Christi  verba  esse  interpretanda.  Cf.  n.  35 2 fi. 

354.  7.  Secundum  sacramentarios  Christi  corpus  fide  tantum,  man- 
ducatione  spirituali  suscipimus :  sed  adversantur  patres,  secundum  quos 
vere,  ore  suscipimus  et  intra  nos  recipimus  corpus  Christi. 

Audiatur  s.  Cyrillus  1.  10  c.  2  in  Jo.  15,  1:  »Quod  vero  dicere  ausi 
sunt,  nullam  esse  nobis  cum  eo  carnalis  conjunctionis  rationem  («)<;  o6§et£ 
•^ulv  aovacpetas  TTjS  ttata  aapxa  rcpo?  aotov  6  Xo^o^),  ss.  literis  dissentire  pe- 
nitus  ostendemus  .  .  .  Dicat  enim  nobis  aliquis  causam,  et  vim  eulogiae  my- 
sticae  obiter  doceat.  Nam  cur  in  nobis  inseritur?  Nonne  ut  Christum  inhabi- 
tare  faciat  in  nobis  etiam  corporaliter  (aot)(JLatt>ui)c)  participatione  et  commu- 
nione  sanctae  suae  carnis  ?  Praeclare  quidem :  scribit  enim  Paulus,  gentes 
factas  esse  concorporales  et  comparticipes  et  coheredes  Christi  (Eph.  3,  6). 
Concorporales  autemquonam  modo  factae  sunt?  Nempe  eulogiae  mysticae  par- 
ticipatione  honoratae  unum  cum  eo  factae  sunt  corpus,  sicut  et  unusquisque 
ss.  apostolorum.  Alioqui  quam  ob  causam  sua,  imo  omnium  membra,  sicut  sua, 
membra  Christi  nuncupavit  ?  Sic  enim  scribit :  Nescitis  quoniam  membra  vestra 
membra  sunt  Christi?  Tollens  ergo  membra  Christi,  faciam  membra  meretricis? 
Absit  (l.  Cor.  6,  15).  Sed  Servator  ipse:  Qui  manducat  meam  carnem,  inquit, 
et  bibit  meum  sanguinem,  in  me  manet  et  ego  in  illo  (Joan.  6,  57).  Hinc  enim 
animadvertere  est  operae  pretium,  Christum  non  dicere  se  dumtaxat  in  nobis 
futurum  secundum  relationem  quandara  affectualem,  sed  et  per  participationem 
naturalem  oo  ftata  o^eatv  ttva  |x6vt]v  sv  dtadsost  vooouivv]v,  aXXa  xata  ui#e£tv 
<poat%7]V.  Ut  enim  si  quis  ceram  cerae  indutam  igne  simul  liquaverit,  unum 
quid  ex  ambabus  efficit,  ita  et  per  corporis  Christi  et  pretiosi  sanguinis  parti- 
cipationem  ipse  quidem  in  nobis,  nos  autem  rursus  in  eo  simul  unimur.  Nec 
enim  aliter  vivificari  potest,  quod  natura  sua  est  corruptibile,  quam  si  cor- 
poraliter  unitum  sit  corpori  ejus,  qui  secundum  naturam  suam  est  vita,  h.  e. 
Unigeniti, «  ut  liquet  ex  Joan.  6,  54  s.  Similia  saepe  alibi  docet,  ut  1.  1 1  c.  1 
in  Joan.  17,  22 :  »Est  in  nobis  Filius  awu-aaxws  quidem  ut  homo  nobis  com- 
mixtus  et  unitus  per  eulogiam  mysticam :  7rveou,attxaK;  vero  ut  Deus  sui  Spi- 
ritus  virtute  et  gratia«  etc.;  1.  2  de  ador.  in  spir.  p.  103;  adv.  Nestorium  IV,  5  ; 
in  1.  Cor.  5,  15.  Cf.  quoque  Hilarium  de  Trinit.  VIII,  14  (n.  33 5 3);  Joan. 
Damascenum  or.  3.  de  imag.  n.  26.  —  Aliis  omissis  concludimus  verbis 
Werneri  abb.  s.  Blasii  (f  1125)  in  deflorat.  ss.  Patrum  1.  2  in  dominic.  2 
post  Pentec.  (Mig.  157,  1029):  »In  sacramento  suo  modo  temporaliter  venit 
ad  te,  et  est  corporaliter  tecum,  ut  per  corporalem  praesentiam  ad  spiritualem 

quaerendam  exciteris,  et  inveniendam  adjuveris.  Quando  in  manibus  sacra- 
mentum  ejus  tenes,  corporaliter  tecum  est.  Quando  ore  suscipis,  corporaliter 
tecum  est.  Quando  manducas  et  quando  gustas,  corporaliter  tecum  est.  Deni- 
que  in  visu,  in  tactu,  in  sapore  corporaliter  tecum  est.  Quamdiu  sensus  cor- 
poraliter  afficitur,  praesentia  ejus  corporalis  non  aufertur.  Postquam  autem 
sensus  corporalis  in  percipiendo  deficit,  deinceps  corporalis  praesentia  quae- 
renda  non  est,  sed  spiritalis  retinenda.  Dispensatio  completa  est  per  factum 
sacramentum,  intus  manet  Christus,  de  ore  ad  cor  transit. *  Quae  derivata  sunt 
ex  Hugonea  s.  Victore  de  sacr.  1.  2  p.  8  c.  13. 

8.  Si  quaerimus  a  sacramentariis,  quare  in  eucharistia  videantur 
panis  et  vini  species,  respondent,  quia  panis  et  vini  substantia  manet,  nulla 
enim  mutatio  substantialis  locum  habet.  Alias  reddunt  majores  nostri 
rationes,  quae  omnino  realem  corporis  et  sanguinis  Christi  praesentiam 
supponunt.  Docent  enim,  species  manere,  ne  horreamus  carnem  Christi 
manducare  et  ut  sit  locus  fidei. 

Ita  Lanfrancus  de  corp.  et  sang.  D.  c.  18:  ^Credimus  terrenas  sub- 
stantias,  quae  in  mensa  dominica  per  sacerdotale  ministerium  divinitus  san- 
ctificantur,  ineftabiliter,  incomprehensibiliter,  mirabiliter  operante  superna 
potentia  converti  in  essentiam  dominici  corporis  reservatis  ipsarum  rcrum 
speciebus  et  quibusdam  aliis  qualitatibus,  ne  percipientes  cruda  et  cruenta 
horrerent,  et  ut  credentes  fidei  praemia  ampliora  perciperent. <<c  —  Praeclare 
Germanus  CP.  in  hom.  de  sacramentali  corpore  D.  N.  J.  Christi  (m  edit. 
Renaudotii  p.  4  s.),  Christum  ita  loquentem  ad  discipulos  inducit :  » Ver- 
borum  meorum  efficacia  omnem  panem  et  vinum  in  meum  sanguinem  et  cor- 
pus  transmutabit  .  .  .  Neque  vero  gravis  vobis  debet  aut  durus  esse  commu- 
nionis  sermo.  Non  enim  absterrebimini  carnem  edentes  humanam  et  sangui- 
nem  bibentes  sub  eadem  forma,  qua  subsistunt  et  in  me  sunt,  sed  tamquam 
in  pane  et  vino  manducabitis.  Panis  autem  et  vini  apparens  veritas  veritatem 
non  apparentem  corporis  et  sanguinis  continebit;  substantia  quidem  trans- 
mutata  ut  in  vobis  sacramentum  operetur:  externa  vero  forma  eadem  perma- 
mente,  ne  qua  vos  haesitatio  et  horror  detinens  a  communione  abducat. « 
Eadem  vel  similia  docent  alii  veteres  scriptores,  quos  dedimus  opusc.  XXIII, 
112  ss.  et  XXXVII,  50.    Cf.  s.  Thomas  3  q.  75  a.  5. 

355.  Thesis  CCXXY.  Adeo  persuasum  erat  patribus  de  reali 
corporis  et  sanguinis  J.  Christi  in  eucharistia  praesentia,  ut  hoc 
dogmate  usi  sint  principii  instar  indubii,  quo  contra  haereticos  alias 
comprobarent  fidei  catholicae  veritates, 

Demonstratio.  1.  Negarunt  gnostici  J.  Christum  Filium  esse 
Creatoris  mundi.  Sed  eos  refellit  Irenaeus  IV,  18  n.  4:  »Quomodo 
constabit  eis  eum  panem,  in  quo  gratiae  actae  sunt,  corpus  esse  Domini 
sui  et  calicem  sanguinis  ejus,  si  non  ipsum  fabricatoris  mundi  Filium  di- 
cant  i.  e.  Verbum  ejus,  per  quod  .  .  .  terra  dat  primum  quidem  foenum 
(herbam),  post  deinde  spicam,  deinde  plenum  triticum  in  spica?*  Neque 
enim  Christus  converteret  panem  in  corpus  suum,  nisi  esset  Filius  et 
Verbum  illius,  qui  est  auctor  panis :  alterius  creatoris  creaturam  nunquam 

sibi  ad  tam  praestans  sacramentum  conficiendum  vindicaret,  ne  cupidus 
alieni  et  aliena  concupiscens  ostenderetur.  Cf.  n.  358. x 

2.  Negarunt  ariani  Verbi  cum  Patre  consubstantialitatem :  sed  ex 
eucharistia  eos  reiellit  Hilarius,  ut  supra  n.  3354  audivhnus. 

3.  Negarunt  plures,  Verbum  suscepisse  carnem  nostram,  quos  ita 
revincit  Chrysostomus  hom.  82  in  Matth.  n.  5 : 

»Matres  saepe  sunt,  quae  post  partum  infantes  aliis  nutrieibus  dant; 
ipse  vero  id  non  passus  est,  sed  nos  proprio  sanguine  nutrit  et  per  omnia  sibi 
copulat.  Considera  autem :  ex  nostra  substantia  natus  est.  Sed,  inquies,  nihil 
hoc  ad  omnes  pertinet:  quamquam  ad  omnes  certe.  Si  etiam  ad  naturam  no- 
stram  venit,  utique  ad  omnes  venit:  si  autem  ad  omnes,  etiam  ad  singulos. 
Et  quomodo,  inquies,  non  omnes  hunc  fructum  acceperunt?  Id  certe  non  illi 
adscribendum,  qui  pro  omnibus  illud  delegit,  sed  illis,  qui  noluerunt.  Cuique 
enim  fideli  per  hoc  mysterium  se  conjungit,  et  quos  genuit,  per  se  nutrit,  ne- 
que  alii  tradit:  hocque  tibi  modo  persuadet  se  carnem  suscepisse  tuam.* 

4.  Negavit  Nestorius  unionem  substantialem  et hypostaticam  na- 
turae  humanae  cum  Verbo;  sed  audi  Cyrillum  eum  impugnantem: 

»Quis  pono  ille  est,  qui  dixit:  Qui  manducat  meam  carnem  etbibitmeum 
sanguinem,  in  me  manet  et  ego  in  eo  (Joan.  6,  57)?  Nam  si  homo  quispiam 
seorsim  et  non  potius  ipsum  Dei  Verbum  factum  est  simile  nobis,  res  ipsa. 
quae  geritur,  anthropophagia  erit  et  inutilis  omnino  illa  participatio.  Ipsum 
enim  Christum  dicentem  audio :  Caro  non  prodest  quidquam :  Spiritus  est  qui 
vivificat  (ib.  v.  fi4).  Quod  enim  naturam  ejus  attinet,  corruptibilis  quidem  est 
caro  et  nullo  modo  vivificabit  alios,  cum  intrinsecus  corruptionis  morbo  labo- 
rat. «  L.  4.  c.  5.  Cf.  etiam  declarat.  anathem.  11  ;  ep.  9  ad  Coeiestinum  (opuse. 
XVIII,  201)  n.  4;  ep.  17  al.  15  ad  Nestorium  de  excommunicatione.  Eodem 
modo  adversus  nestorianos  disputat  X  e  n  a j  a  s  mabugensis  monophysita  sec.  VI. 
apud  Assemanum  in  bibl.  or.  II,  39.    Cf.  Franzelin  th.  9. 

5.  Negarunt  macedoniani  Spiritus  sancti  divinitatem:  quam  ita 
probat  Isidorus  Pelusiota  ep.  I,  109  ex  transsubstantiationis  mysterio: 

»Cum  Deus  et  Salvator  noster  homo  factus  Spiritum  s.  divinam  Trinitatem 
complere  tradiderit,  atque  in  sancti  baptismi  invocatione  una  cum  Patre  ac 
Filio  tamquam  a  peccatis  liberans  numeretur,  et  in  mystica  mensa  communem 
panem  proprium  ipsius  incarnationis  corpus  reddat:  quid  tu,  o  vesane,  quid- 
dam  factitium  aut  creatum  aut  servilis  naturae  et  non  dominantis  et  creatricis 
essentiae  et  consubstantialem  Spiritum  sanctum  esse  doces?<<: 

6.  Libenter  patres  carnis  resurrectionem  inde  probant. 

»Qux>modo  dicunt,  ita  Irenaeus  adversus  gnosticos  1.  supra  cit.  n.  5, 
carnem  in  corruptionem  devenire  et  non  percipere  vitam,  quae  corpore  Domini 
et  sanguine  alitur?  Ergo  aut  sententiam  mutent  aut  abstineant  offerendo, 
quae  praedicta  sunt.  Nostra  autem  consonans  est  sententia  eucharistiae  et 
eucharistia  rursus  confirmat  sententiam  nostram.*  Sane  praestantia  panis  eu- 
charistici  exigit  tam  vitalem  effectum,  ut  inserat  corporibus  mortalibus  im- 
mortalitatis  germen  :  et  vicissim  corporum  resurrectio  nequit  esse  fructus  panis 

terreni  quamvis  benedicti,  sed  nonnisi  carnis  vivificae  Salvatoris.  Ad  rem  et 
Cyrillus  alex.  IV,  2  in  Jo.  6,  55  :  >>Licet  mors,  quae  per  praevaricationem 
nos  invasit,  bumanum  corpus  corruptionis  necessitati  subjiciat:  tamen  quia 
Christus  per  suam  carnem  in  nobis  est,  omnino  resurgemus:  incredibile  enim 
est,  imo  vero  impossibile,  ut  vita  eos,  in  quibus  fuerit,  non  vivificet.  Quem- 
admodum  enim  scintillam  multis  paleis  inserimus,  ut  semen  ignis  servemus, 
sic  etiam  D.  N.  J.  Christus  per  carnem  suam  in  nobis  vitam  integit  ac  velut 
semen  immortalitatis  inserit,  quod  totam,  quae  in  nobis  est,  corruptionem 
abolet.«    Quibus  adde  testimonia  348.  349.  354 7.  390. 

7.  Denique  G yrillus  alex.  n.  327e  et  inLuc.  22, 19  ex  hoc  dogmate 
illustrat  Christi  resurrectionem;  s.  Leo  serm.  91  et  ep. 46  et  Atha- 
n a s i u s  apud Theodoretum  dial.  2 inferunt veritatem  carnis Christi 
etiam  post  resurrectionem ;  Braulio  caesaraug.  ep.  42  (Migne  80,  960) 
probat  eum  resumpsisse  sanguinem;  Anastasius  sinaita  in  Hodego 
c.  23  refellit  gajanitas  negantes  corpus  Christi  ante  resurrectionem 
fuisse  corruptibile  (cf.  tamen  Perp.  de  la  foi  III,  5  c.  12)  et  c.  13  s.Timo- 
theum  quendam;  Cyrillus  al.  summam  membrorum  Ecclesiae  inter  se 
et  cum  capite  conjunctionem  inde  fuse  explicat  in  Jo.  17,  20  ss. 

»Ut  ergo  ad  unitatem,  ita  ille  XI,  1 1  in  Jo.  17,  22,  cum  Deo  et  inter 
nos  contenderemus  atque  nos  una  commisceremur,  licet  corporibus  et  animis 
alii  ab  aliis  differamus,  rationem  quandam  excogitavit  Unigenitus  per  conve- 
nientem  sibi  sapientiam  et  consilium  Patris.  Uno  enim  corpore,  suo  nimirum, 
credentes  in  se  benedicens  per  mysticam  communionem,  cum  eos  sibi  tum 
etiam  inter  se  concorporales  efficit.  Quis  enim  eos,  qui  per  unum  illud  sanctum 
corpus  ad  unitatem  cum  Christo  conjuncti  sunt,  diviserit  et  a  naturali  inter 
se  unione  removerit?*    Gemina  habet  Hilarius  de  Trinit.  VIII,  13  ss. 

356.  Imo  ipsi  haeretici  ad  hoc  provocant  dogma,  ut  suos  stabiliant 
errores.  Ita  eutychianorum  aliquis  apud  Theodoretum  dial.  2  natu- 
ram  humanam  post  Christi  ascensionem  transiisse  in  divinam  probare 
nititur:  »Sicut  symbola  dominici  corporis  et  sanguinis  alia  sunt  ante  sa- 
cerdotis  invocationem,  post  invocationem  vero  mutantur  et  alia  fiunt:  ita 
dominicum  corpus  post  ascensionem  in  divinam  substantiam  mutatum 
est.«  —  Ita  Paulus  samosatenus  apud  Dionysium  alex.  op.  pag. 323, 
ut  ostendat  sanguinem  Christi  esse  corruptibilem,  quod  is  in  eucharistia 
distribuatur.  Quare  post  tantum  antiquitatis  consensum  licebit  disputa- 
tionem  concludere  cum  Durando  ab.  troarnensi  (f  1088)  de  corp.  et 
sang.  D.  p.  2  n.  2  (Mig.  149, 1378):  »Absit,  ut  tam  perversis  et  a  veritate 
ipsa  tam  aversis  pari  jungamur  perfidia,  atque  in  sancta  dominici  corporis 
ac  sanguinis  communione  minus  aliquid  fateamur,  quam  catholica  per 
universum  orbem  praedicat  Ecclesia.  In  qua  revera  tam  vera  Christi  caro 
verusque  sanguis  exsistit,  quam  verax  esse  ipse  Christus  probatur,  qui  ea 

(panem  et  vinum)  prior  sanetificavit  suisque  demum  auctoritatem  formam- 
que  sanctificandi  sua  potestate  concessit1)*  etc. 

357.  Scholion.  Exceptionibus  satisfit.  —  Non  infitiamur,  plura 
patrum  testimonia  contra  dogma  catholicum  objici.  Cum  ad  singula  nec 
respondere  vacet,  nec  sit  necessarium :  sufficiat  quaedam  statuisse  prin- 
cipia,  quibus,  si  non  omnia,  pleraque  saltem  explicentur. 

1.  Cum  nullum  sit  mysterium,  contra  quod  non  possint  testimonia 
sat  obscura,  sat  difficilia  opponi,  ut  constat  inductione  (cujus  causa  est 
ipsa  mysteriorum  altitudo,  intellectus  humani  imbecillitas,  defectus  idea- 
rum  propriarum  verborumque  aptorum) :  immerito  ornnino  exigitur,  ut 
nullum  prorsus  patrum  reperiatur  effatum,  quod  pariat  difficultatem ;  prae- 
sertim  si  ratio  habetur  disciplinae  arcani,  de  qua  n.  325 3  egimus,  etusus 
patrum,  qui  fide  praesupposita  libenter  rimantur  et  sectantur  significa- 
tiones  morales  et  allegoricas,  nominatim  materiae,  ex  qua  conficitur  eu- 
charistia,  panis  scil.  et  vini  aqua  mixti1).  Ad  rem  Origenes  hom.  9  in 
Levit.  n.  10:  »Novit,  inquit,  qui  mysteriis  imbutus  est,  et  carnem  et  san- 
guinem  Verbi  Dei ;  non  ergo  immoremur  in  his,  quae  scientibus  nota  sunt 
et  ignorantibus  patere  non  possunt* 

2.  Cum  patrum  effata  pro  reali  Christi  in  eucharistia  praesentia  ful- 
geant  splendore  numeroque  careant,  imprudenter  illa  propter  pauca  atque 
obscura  dicta  negliguntur,  et  haec  illis  praeferuntur :  omnia  enim  exigunt 
ut  paucorum  obscuritas  splendore  illustretur  clarorum,  quae  apud  eosdem 
patres  vel  apud  illos,  quibuscum  in  unitate  fidei  vixerunt,  reperiuntur. 
Nullo  enim  modo  credibile  est,  patres  circa  tantum  dogma  vel  secum  ipsis 
pugnasse  vel  ab  aliis  in  substantia  dissensisse.  Neque  mirum  si  sacra- 
mentariis  nondum  litigantibus  patres  in  allegorias  propensi  subinde  secu- 
rius  et  liberius  loquerentur,  ut  teste  dogmatum  historia  circa  quodvis  fere 
dogma,  nullo  adhuc  urgente  adversario,  contigit.  Loquentes  enim  in  Ec- 
clesia  catholica  jure  merito  praesumere  poterant,  verba  sua  secundum 
Ecclesiae  fidem  aliunde  satis  cognitam  intelligi. 


')  Cf.  etiani  factum,  quod  refert  Irenaeus  1.  1  c.  13  n.  2  et  quod  respicit 
auctor  carminis  adv.  Marcionem  1.  1  c.  7,  de  quo  Massuet  in  diss  1  adv.  Grab- 
bium  a.  2  §  6  n.  86  et  diss.  3  n.  76  ad  opera  s.  Irenaei.  Huc  refer  etiam  gentilium 
calumnias,  christianos  in  sacris  suisconventibusinfantemfarrecontectum  comedere 
etc.  (cf.  ex.  gr.  Min.  Felix  in  Oct.  n.  9  opusc.  XV,  28),  quibus  non  nisi  dogma  de 
reali  corporis  Christi  in  eucharistia  praesentia  occasionem  praebere  potuit. 

2)  Cf.  Perpetuite  de  la  foi  1. 1  Reponse  generale  (ed.  Migne  1,  76  ss.)etl.  10; 
III,  2  c.  8  ss.  Lege  ex.gr.  C  y  p  r  i  a  n  i  ep.  63,  A  m  b  r  o  s  i  u  m  de  mysteriis  c.  9,  A  u- 
gustinum  serm.  ad  infantes (opusc. XLVI, 40 ss.).  Cf.  D 6 1 1  i n g e r  die  Lehre  von 
der  Eucharistie  in  den  ersten  drei  Jahrh.  p.  9 1  ss. 

Praeclara  sunt  ad  patres  vindicandos  verba  Guilelmi  ab.  s.  Theodorici 
in  1.  de  corpore  et  sanguine  Domini  c.  1 1  (Mig.  180,  359):  »Quia  ab  initio 
s.  Ecclesiae  usque  ad  nostra  paene  tempora  haec  ab  omnibus  quaestio  intacta 
relicta  est,  ss.  patres  quod  non  impugnabatur,  non  defendebant,  nisi  quod 
aliquando  in  tractatibus  suis  hoc  inde  proferebant,  quod  res  postulabat,  quae 
in  manibus  habebatur.  Quod  quia  quaestionibus  non  respondebat,  quae  non- 
dum  erant,  parum  modo  sufficere  videtur  ad  eas,  cum  exsurgunt,  compescen- 
das.  Contra  quas,  quia  tunc  non  vigilabat  intentio  eorum,  plurima  de  sacra- 
mentis  sanctis  (corporis  et  sanguinis  Domini)  in  scriptis  suis  reliquerunt, 
quae  suo  loco,  suo  sensu  bene  dicta,  ab  eis,  qui  contendere  vel  errare  amant, 
eruta  de  locis  suis  aliud  per  se  videntur  sonare,  quam  ibi  sonent,  unde  sumpta 
sunt,  et  quam  senserit,  qui  scribit.  Sed  et  multa  de  eadem  re  ab  eis  relicta 
sunt,  quae  bene  dicta  sed  obscurius,  utpote  ab  eis,  qui  ut  homines  venturas 
omnes  eorum  calumnias  non  poterant  praevidere,  male  intellecta  materiam 
errandi  vel  contendendi  perditis  videntur  praestare  .  .  .  Quod  b.  Augustino  in 
multis  accidisse  non  ignorat,  qui  librorum  ejus  lectionem  familiarem  habet. « 

3.  Distinguatur  duplex  de  rebus  loquendi  modus :  alter  sequitur  sen- 
sus  seu  phaenomena,  quae  sensibus  sunt  subjecta,  externamque  rerum 
speciem;  alter  objectivam  rei  veritatem,  scientiae  fideique  normam,  qui 
priorem  saepe  corrigit.  Ita  secundum  speciem  stellas  parvas,  magnas 
secundum  rei  veritatem  dicimus.  Saepe  vero  contingit,  ut  iidem  de  ea- 
dem  re  nunc  priori,  posteriori  nunc  utantur  genere  loquendi.  Quapropter 
patres  modo  sequentes  consuetudinem  humanam  juxta  sensuum  phaeno- 
mena  eucharistiam  vocabant  panem;  modo  juxta  fidei  lumen  hunc  lo- 
quendi  usum  corrigentes  dicebant,  eam  esse  ipsum  Christi  corpus.  Insuper 

4.  sacramentum  eucharistiae  dupliciconstatelemento,  visibili  ni- 

mirum,  quod  speciebus  continetur ;  et  i  n  v  i  s  i  b  i  1  i  i.  e.  corpore  et  sanguine 

Christi.   Atqui  res  composita  modo  ab  uno  tantum  elemento,  modo  ab 

altero,  modo  ab  utroque  potest  denominari.   Triplici  ergo  ratione  de  eu- 

charistia  licet  loqui.   Ab  elemento  visibili  dici  potest  p  a  n  i  s ,  sacramen- 

tum,  figura,  typus  corporis  Christi;  a  re  contenta  seu  ab  elemento  in- 

visibili  corpus  et  sanguis  Christi;  ab  utroque  panis  coelestis  etc.   Si 

ergo  patres  eucharistiam  quandoque  dicunt  signum,  typum,  symbolum 

corporis  Christi,  praepostere  infertur,  eos  ideo  exclusisse  rem  contentam 

i.  e.  corpus  Christi.  Nam  et  modo  catholici  eucharistiam  dicunt  s  a  c  r  a  - 

m  e  n  t  u  m  corporis  Christi,  sacramentum  autem  est  signum  rei  sacrae : 

tamen  nemo  inde  inferet,  eos  credere  Christi  corpus  non  adesse  secun- 

dum  rei  veritatem   et  substantiam.    Quare  ex  simili  loquendi  ratione 

patrum  non  licet  tam  praecipitanter  inferre,  patres  negasse  realem  cor- 

poris  Christi  in  eucharistia  praesentiam.  Cf.  quae  diximus  n.  353. 

Haec  jam  notarunt  veteres  scriptores  ut  Lanfrancus  1.  de  corpore  et 
sanguine  Domini  c.  14  et  20;  Haymo  halberst.  (f  853)  in  Apoc.  1.  20 
(Mig.  117,  962):  »Sacramentum  mysterium  est,  ubi  aliud  videtur  et 
aliud  intelligitur,  sicut  v.  gr.  in  Christi  corpore,   ubi  cum  videtur  panis, 

vera  est  caro1).*  Pasch.  Eadbertus  de  corp.  et  sang.  Domini  c.  4;  Gerber- 
tus  remensis  (postea  Sylvester  II.  t  1003)  in  1.  de  corp.  et  sang.  Domini,  ubi 
n.  4  post  laudatam  Pasch.  Eadberti  doctrinarn  statuit:  »Nos  . .  .  simpliciter 
fateamur,  quia  figura  est  (eucharistia),  dum  panis  et  vinum  extra  videtur, 
veritas  autem,  dum  corpus  et  sanguis  Christi  in  veritate  interius  creditur.* 
—  Petrus  vener.  (t  1 1  56)  adv.  Petrobrussianos  contra  id,  quoddicunt,  missam 
nihil  esse  (Migne  189,  915):  »Manet  tecta  veritas  carnis  et  sanguinis 
honesta  panis  et  vini  specie,  ut  et  usui  humano  condescendatur,  et  fides  exer- 
ceatur,  et  meritum  augeatur.  Inde  est,  quod  sacramentum  mysterium,  species 
et  figura  vocatur,  quia  intra  hoc,  quod  exterior  forma  nunciat,  virtus  divina 
verum  corpus  et  sanguinem  Eedemptoris  occultat.*  —  Durandus  ab.  troar. 
1.  c.  p.  5  n.  17  (Mig.  149,  1391  s.)  et  Hugo  a  s.  Victore  de  sacr.  1.  2  p.  S 
c.  7.  8,  quiinter  alia  lectu  dignissima  ita  habet:  »Cum  unum  sit  sacramentum, 
tria  ibi  discreta  proponuntur:  species  videlicet  visibilis,  et  veritas  corporis  et 
virtus  gratiae  spiritualis.  Aliud  est  enim  visibilis  species,  quae  visibiliter 
cernitur;  aliud  est  veritas  corporis  et  sanguinis,  quae  sub  visibili  specie  in- 
visibiliter  creditur,  atque  aliud  gratia  spiritualis,  quae  cum  corpore  et  san- 
guine  invisibiliter  et  spiritualiter  percipitur.  Quod  enim  videmus,  species  est 
panis  et  vini;  quod  autem  sub  specie  illa  credimus,  verum  corpus  Christi  est 
et  verus  sanguis  J.  Christi,  quod  pependit  in  cruce  et  qui  fluxit  de  latere.  Nec 
per  panem  et  vinum  corpus  et  sanguinem  tantum  significari  credimus ;  sed 
sub  specie  panis  et  vini  verum  corpus  et  verum  sanguinem  consecrari,  et  spe- 
ciem  quidem  visibilem  sacramentum  (signum)  esse  veri  corporis  et  veri  san- 
guinis ;  corpus  autem  et  sanguinem  sacramentum  (signum)  esse  gratiae  spiri- 
tualis*  etc.  —  Lege  praeclaram  s.  Anselmi  1.  4  ep.  106.  Quare  calix  eucha- 
risticus  dici  potest  alfia  votjigv,  mysticus,  non  ad  exclusionem  sanguinis  realis, 
sed  ad  exclusionem  visibilitatis:  sanguinem  enim  esse  in  eucharistia  oculis 
non  videmus,  sed  fide  credimus,  ac  proinde  mente  concipimus.  Cf.  Perpetuite 
I,  7  c  5  s. ;  II,  4  c.  7  ;  III,  1  c.  2;  Gregorius  berg.  tr.  de  verit.  corp.  Chr. 
c.  1  0  opusc.  XXXIX. 

5.  Patres  subinde  negant,  nosmanducare  corpus  Christi,  dum  alii 
diserte  affirmant,  nos  illud  ore  seu"vere  manducare  (n.  354 7).  Quae  re- 
vocantur  ad  harmoniam,  si  notetur,  manducationis  nomine  plura 
pauciorave  posse  comprehendi  et  intelligi.  Si  ea  intelligitur  physiolo- 
gice  cum  functionibus  solitis  attritionis  dentium,  gustus,  digestionis, cor- 
poralis  nutritionis  etc,  vere  negatur,  nos  Ghristi  corpus  manducare :  neque 
enim  est  cibus  naturalis  et  corporalis,  sed  supernaturalis  et  spiritualis.  Si 


')  In  1.  de  corp.  et  sang.  Domini  (Migne  118,  817)  aliam  etiam  reddit  ratio- 
nem,  ob  quam  eucharistia  dici  possit  signum,  quae  non  estinfrequensapudpatres. 
..Notandum,  inquit,  quod  panis  ille  sacratus  et  calix  signa  dicuntur.  Non  autem 
hoc  quantum  ad  carnem  Christi  et  sanguinem  accipiendum  est ;  quod  tamen  qui- 
dam  errore  sensibus  carnis  omnino  dediti,  mente  coecati  stolidissime  putant;  jam 
enim  corpus  Christi  et  sanguis  non  essent  .  .  .  sed  ad  similitudinem  sumentium  re- 
vera  signa  dicuntur,  sicut  enim  panis,  qui  sacratus  fit  corpus  Christi,  ex  multis 
granis  fit  unus  panis,  et  potus  ille,  qui  sanctificatus  efficitur  sanguis  Christi,  ex 
multis  acinis  fit  unus  potus :  sic  omnes  digne  sumentes  hoc  sacramentum  ex  muitis 
unum  corpus  in  Christo  efficiuntur  etc."    Cf.  Perp.  de  la  foi  II,  7;  III,  4  c.  1  ss. 

vero  manducationis  nomine  intelligitur  trajectio  ab  ore  ad  stomachum 
alicujus  cibi  vel  rei,  quae  saltem  sub  specie  et  ad  analogiam  cibi  praebe- 
tur,  Christi  corpus  in  eucharistia  manducamus.  Si  ea  praeterea  compre- 
henditur  illius  effectus  et  finis,  qui  est  refectio,  vere  dicitur,  solos  justos, 
non  vero  peccatores,manducareCliristi  corpus.  Quosensu  Augustinus 
passim  loquitur.  Ita  serm.  131  n.  1:  »Illud  manducare  refici  est,  et  illud 
bibere,  quid  est  nisi  vivere  ?  .  .  .  tunc  autem  hoc  erit,  id  est,  vita  unicui- 
que  erit  corpus  et  sanguis  Christi,  si  quod  in  sacramento  visibiliter  sumi- 
tur,  in  ipsa  veritate  spiritualiter  manducetur,  spiritualiter  bibatur.«  Et  in 
Jo.  tr.  27  n.  1:  »Signum  quia  manducavit  et  bibit,  hoc  est,  si  manet  et 
manetur:  si  habitat  et  inhabitatur:  si  haeret,  ut  non  deseratur.« 

(y.  Cum  alius  sit  status  corporis  Christi  in  eucharistia,  alius  in  coelo, 
et  alius  ejusdem  fuerit  ante  resurrectionem,  facile  intelligitur,  quomodo 
Paschasius  Radbertus  sec.  IX.  docens  in  eucharistia  esse  ipsum  illud 
corpus,  quod  natum  est  de  Maria  V. l),  reperire  potuerit  adversarios  vel 
inter  catholicos.  Est  scil.  illud  ipsum  s  u  b  s  t  a  n  t  i  a  m  si  spectes :  non  est 
illud  ipsum  quoad  s  p  e  c  i  e  m  externam  et  existendi  conditionem. 

Ajebant  quidam  ab  Hieronymo  dupliciter,  ab  Augustino  tripliciter 
corpus  Christi  dici.  Ita  Honorius  augustod.  (n.  ineunte  sec.  XII.)  in  1.  Eu- 
charisticon  c.  1  :  »Trifarie  itaque  corpus  Domini  dicitur.  Primo  id,  quod  de 
Virgine  incarnatum,  in  ara  crucis  pro  nobis  est  oblatum  .  .  .  Secundo,  corpus 
Domini  dicitur,  quod  ob  pignus  Ecclesiae  traditum  Spiritu  s.  consecrante  ex 
substantia  panis  et  vini  ministerio  sacerdotum  quotidie  conficitur,  ac  divini- 
tate  operantc  in  praedictum  corpus  transfertur,  et  licet  ab  omni  populo 
comestum,  integrum  tamen  catholica  fide  permanere  fertur.  Tertio,  corpus 
Domini  tota  Ecclesia  praedicatur,  quae  de  omnibus  electis,  ut  de  multis  mem- 


»)  Idem  plures  affirmarunt  eo  tempore,  cf.  th.  222  p.  2.  Ita  Bruno  astensis 
comment.  in  Joan.  6,  52 :  „Jam  nunc  ipso  Domino  exponente  intelligimus,  quid  sit 
iste  panis.  iste  eniin  panis  caro  Christi  est,  quae  pro  mundi  vita  iu  ara  crucis  im- 
molata  est.  Hanc  autem  manducat  Ecclesia,  ideoque  non  moritur,  sed  vivit  in  aeter- 
num.  Panis  enim  et  vinum,  quae  in  altari  ponuntur,  ad  sacerdotis  vocem  coelesti 
benedictione  sanctificantur,  et  in  Christi  carnem  et  sanguinem  essentialiter  com- 
mutantur,  ut  una  eademque  essentia  sit  et  ejus  carnis  quae  de  Virgine  nata  est,  et 
ejus  quae  de  pane  facta  est."  —  Goffridus  ab.  vindoc.  opusc.  1  (Mig.  157,  213), 
citatis  verbis  institutionis  subjicit :  „Si  qui  autem  aliam  carnem  praeter  istam  ha- 
buisse  Dominum  Jesum  credit,  desipit,  non  est  cathoiicus,  sed  haereticus.  Hac 
carne  redimit  hominem  Christus ;  hac  in  carne  Christum  homo  peremit.  Anima 
tamen  et  caro  hominis  sunt  redempta;  sed  haec  caro  hominis  fuit  pretium  redem- 
ptionis.  Haec  est  illa  una  eademque  vere  vera  caro,  non  alia,  quae  cooperante 
JSpiritu  sancto  concepta  nata  est  de  Maria  virgine  et  passa  in  cruce,  quam  ipse 
Deus  omnipotentia  divinitatis  suscitavit  a  mortuis  tertia  die.  Quapropter  nemo 
formidet  hanc  carnem  Christi  Dei,  Dei  Patris  unigeniti  Filii,  naturalem  et  pro- 
priam,  incorruptibilem  et  immortalem  jam  factam  dicere,  et  dicendo  credere,  et 
credendo  accipere,  non  tantum  in  sacramento,  quod  et  multi  mali  faciunt,  sed  us- 
que  ad  spiritus  participationem."  Cf.  Anastasius  monachus  supra  n.  351 ' : 
Uuitmundus  11,41  opusc.  XXXVIil;  A  lgeru  s  I,  17.  18.  20.  opusc.  XXIII;  in 
primis  card.  Franzelin  thes.  10. 

bris  in  unum  compagmatur  . . .  Hoc  tertium  primo  per  medium  connectitur  .  . . 
unde  non  tria  sed  unum  corpus  Spiritu  sancto  coadunante  recte  affirmatur.* 
Quibuscum  cf.  quae  habet  c.  5 :  » Verbum  naturam  panis  et  vini  in  substan- 
tiam  suae  carnis  et  sanguinis,  sicut  aquam  in  vinum,  convertit  et  non  aliud 
quam  suum  substantivum  de  virgine  genitum  corpus  suis  edendum  tribuit,  et 
idem  in  crastino  pro  vita  mundi  in  ara  crucis  Deo  Patri  obtulit.  Idem  etiam 
et  non  aliud  Ecclesia  hodie  per  manus  sacerdotum  conficit,  quod  Maria  genuit ; 
idem  nihilominus  et  non  aliud,  quamvis  ex  alio  pane  confectum,  populus 
fidelium  hodie  accipit,  quod  et  Christus  manibus  suis  tradidit*  etc.  —  Quo- 
circa  anonymus  Paschasii  adversarius1)  bene  illos  ad  harmoniam  revocans 
statuit,  »non  quidem,  quod  absit,  naturaliter,  sed  specialiter  (idestquoad 
speciem  apparentem  et  statum  exsistendi)  aliud  esse  corpus  Domini  quod  ex 
substantia  panis  et  vini  pro  mundi  vita  quotidie  per  Spiritum  s.  consecratur, 
quod  a  sacerdote  postmodum  Deo  Patri  suppliciter  offertur:  et  aliud  speciali- 
ter  corpus  Christi,  quod  natum  est  de  Maria  V.,  in  quod  illud  transfertur ; «  et 
Lanfrancus  adversus  Berengarium  c.  1S:  »Vere  posse  dici  et  ipsum corpus, 
quod  de  Virgine  sumptum  est,  et  tamen  non  ipsum.  Ipsum  quidem  quantum 
ad  essentiam  veraeque  naturae  proprietatem  atque  virtutem :  non  ipsum 
autem,  si  spectes  panis  vinique  speciem2).*  Quare  concludamus  verbis  s.  P. 
Damiani  serm.  45:  »lllud  corpus  Christi,  quod  bb.  Virgo  genuit,  quod  in 
gremio  fovit,  quod  in  fasciis  cinxit,  quod  materna  cura  enutrivit ;  illud,  inquam, 
absque  ulla  dubietate,  non  aliud,  nunc  de  sacro  altari  percipimus,  etejussan- 
guinem  in  sacramentum  nostrae redemptionis  haurimus.  Hoc  catholica fides 
habet,  hoc  sancta  Ecclesia  fideliter  docet. « 

358.  Ut  saltem  aliqua  obscuriora  testimonia,  quae  objici  solent,  expen- 
damus,  haec  ceteris  difficiliora  videntur :  1.  Tertulliani  contra Marc.  IV,  40  : 
»Professus  itaque  se  concupiscentia  concupisse  edere  pascha  ut  suum  (indig- 
num  enim  ut  quid  alienum  concupisceret  Deus),  acceptum  panem  et  distribu- 
tum  discipulis,  corpus  illum  suum  fecit,  hoc  est  corpus  meum  dicendo,  id  est, 
figura  corporis  mei. «  Praetermissis  explicationibus  aliis  (quas  cf.  in  Per- 
petuite  III,  2  c.  2;  Marani  praef.  ad  op.  s.  Justini)  difficultas  solvipotestcum 
Du  Perron  Traite  du  sacrement  de  1'eucharistie  1.  2  p.  208  s.  admissa  con- 
structione,  quae  dicitur  a  grammaticis  07rsp[3aT0V,  qua  appositum  refertur  ad 
nomen  non  immediate,   sed  mediate  praecedens,  quae  constructio  apud  Ter- 


*)  Hujus  disp.  exhibet  Mabillonius  ad  calcem  sec.  VI.  benedictini  p.  2 
n.  4  ss.  Cf.  Migne  139,  183.  Si  haec  et  alia  quae  supra  observavimus  prae  oculis 
habentur,  impossibile non erit,  Ratramni,  qui contra Pasch.  Radbertum  scrip- 
sit,  orthodoxiam  tueri,  praesertim  si  expendantur,  quae  docet  de  corp.  et  sang. 
Domini  n.  49.  69  cum  annot.  Boileau  (Migne  121,  154  s.).  Ceterum  cf.  Mabil- 
1  o n i u s  diss.  de  controv.  euchar.  sec.  IX.  §  4  et  Nat.  Alexander  diss.  in  sec.  IX. 
■de  quorun  dam  sec.  IX.  scriptorum  doctrina  circa  eucharistiam. 

2)  Secundum  hunc  duplicem  statum  et  modum  exsistendi,  secundum  exsis- 
tendi  niodum  scil.  connaturalem  et  sacramentalem  distinguitur  a  patri- 
bus  corpus  et  sanguis  Christi  ita,  ut  idem  in  statu  sacramentali  dicatur  aliquando 
repraesentatio,  figura  et  typus  seu  antitypus  corporis  et  sanguinis  Christi,  quate- 
nus  est  in  modo  exsistendi  connaturali.  Et  quia  in  eucharistia  fruimur  quidem 
Christo,  sed  sub  symbolis,  ideo  relate  ad  fruitionem  remotis  symbolis  futuram,  vo- 
catur  ea  subinde  antitypum  futurorum.    Cf.  n.  352  R. 

tullianum  alias  occurrit,  ut  cum  contra  Praxeam  c.  29  scribit :  »Christus 
mortuus  est,  id  est  uuctus.*  Hinc  sensus  erit:  Hoc  i.  e.  quod  erat  jamin  V.  T. 
figura  corporis  mei  (secundum  illud  Jer.  11,  19:  Mittamus  lignum  in  panem 
ejus,  ubi  secundum  ipsum  Tertullianum  c.  Marc.  III,  19  panis  est  figura 
corporis  Christi)  est  corpus  meum  etc.  Adeoque  Tertullianus  significat, 
Christum  eucharistiae  institutione  adimplesse  figuram,  juxta  quam  panis  apel- 
latione  significatum  fuit  in  V.  T.  1.  cit.  corpus  ipsius,  et  quidem  adimplesse 
repraesentando,  ut  loquitur  I,  1 4  i.  e.  praesens  exhibendo  sub  pane  seu  panis 
specie  corpus  suum.    Cf.  Katholik  1864.  I,  277  ss.;  Billot  th.  38  §  3  n.  3. 

2.  HaecobjiciunturexOrigenis  serie  in Matth.  n.  85  (Migne  13,1734): 
»Non  enim  panem  illum  visibilem,  quem  tenebat  in  manibus,  corpus  suum 
dicebat  Deus  Verbum,  sed  verbum,  in  cujus  mysterio  fuerat  panis  ille  fran- 
gendus  .  .  .  Nam  corpus  Dei  Verbi  aut  sanguis  quid  aliud  esse  potest,  nisi 
verbum,  quod  nutrit,  et  verbum,  quod  laetificat  eor?*  Quae  tamen  nimis  ur- 
gere  nequeunt  sacramentarii,  quia  alioquin  actum  est  de  ipsa  eucharistiae  in- 
stitutione  et  sacramento,  eaque  ad  literam  accepta  falsa  forent ;  quare  Origenes 
iis  significat,  vel  panem  illum  non  per  se  fuisse  Christi  corpus,  sed  vi  verbi, 
quo  erat  consecrandus ;  vel  non  esse  nobis  corpus  Christi  nisi  ratione  fidei, 
nisiscil.illuddebitacumfideaccipiamus;  vel  relicto  sensuproprio,  fortepropter 
arcani  disciplinam  (cf.  ejus  verba  n.  357  l),  deflectit  ad  allegoriam :  quaerespon- 
sio  illustratur  ex  hom.  16  in  Num.:  »Bibere  dicimur  sanguinem  Christi  non 
solum  sacramentorum  ritu,  sed  et  cum  sermones  ejus  recipimus,  in  quibus 
vita  consistit. «  Et  revera  0  r  i  g  e  n  e  s  1.  c.  totus  est  in  sectandis  allegoriis. 
Cf.  De  la  Eue  op.  Orig.III,  898;  Probst  Tiib.  Qtlschr.  1864  p.  449—534. 

3.  Allogorice  quoque  accipi  debent,  quae  objiciuntur  ex  Cypriani 
ep.  63  n.  13  (cf.  opusc.  XXI,  208  a.)  et  ex  Augustini  s.  272  ad  infantes 
(cf.  opusc.  XXXIII,  83  ss.  a.  et  XLVI,  39  s.).  De  aliis  ejusdem  testimoniis, 
quibus  eucharistiam  vocat  signum  corporis  Christi necnon  de  verbis  Facundi 
hermian.  sufficiant  dicta n.  337.  353.  357 3.  Cf.  AlgerusIII,  17  ss.  opusc.  XXIII 
cum  annot.  p.  83.  87.  89.  202. 

4.  Quodsi  s.  Augustinus  ep.  205  ad  Consentium  dubitare  videtur,  num 
Christus  in  coelo  habeat  sanguinem:  manifestum  est,  eum  non  dubitare  de  san- 
guine  secundum  substantiam,  cum  hic  ad  corporis  spectat  naturam,  quam  certe 
integram  resumpsit  in  resurrectione  Christus;  sed  exclusum  vult  sanguinem 
secundum  affectiones  vitae  mortalis ;  nam  totus  in  eo  est,  ut  omnem  a  Christo 
removeat  corruptionis  umbram.  Cum  autem  sanguis  maxime  corruptioni  et 
multipliei  mutationi  sit  modo  obnoxius,  ideo  non  vult  subtilem  hanc  et  curio- 
sam  magis  quam  utilem  ingredi  quaestionem,  qua  » fortassis  accepta  occasione, 
inquit  ib.,  urgebit  nos  molestior  perscrutator,  et  dicit:  Si  sanguis  (est  in  cor- 
pore  Christi),  cur  non  et  pituita,  cur  non  et  fel  flavum  et  fel  nigrum,  quibus 
quatuor  humoribus  naturam  carnis  temperari  etiam  medicinae  diseiplina 
testatur  ?  « 

Articulus  II. 

De  Transsubstantiatione. 

359.  Transsubstantiationis  dogma. —  Gatholica  doctrina  de  ss.  eucha- 
ristiae  sacramento  non  absolviturprofessione,corpus  et  sanguinem  Christi 


336  Tract.  IX.  de  eucharistia.  Thesis  CCXXVI.  Notio 

post  consecrationem  vere,  realiter  atque  substantialiter  esse  sub  specie- 
bus  panis  et  vini:  sed  praeterea  ad  fidem  catholicam  spectat  etiam  mo- 
dus,  quo  corpus  et  sanguis  Domini  fit  praesens:  credendum  scil.  est,  id 
iierimirabili  et  singulari  conversione  totius  substanliae  panis  in  cor- 
pus,  et  totius  substantiae  vini  in  sanguinem,  quam  conversionem  catho- 
lica Ecclesia aptissime  transsubstantiationem appellat.  Quod dogma 
conc.  tridentinum  statuit  sess.  13  c.  3-  4  et  can.  2:  »Si  quis  dixerit, in 
sacrosancto  eucharistiae  sacramento  remanere  substantiam  panis  et  vini 
una  cum  corpore  et  sanguine  Domini  nostri  Jesu  Christi;  negaveritque 
mirabilem  illarn  et  singularem  conversionem  totius  substantiae  panis  in 
corpus  et  totius  substantiae  vini  insanguinem,  manentibusdumtaxatspe- 
ciebus  panis  et  vini:  quam  quidem  conversionem  catholica  Ecclesia  ap- 
tissime  transsubstantiationem  appellat,  A.  S.« 

Eandem  veritateni  jam  antea  saepius  statuerat  Eeclesia;  ita  etinconc.ro- 
mano  VI.  sub  Gregorio  VII.  a.  1079;  in  conc.  1  ater anensi  IV.  cap.  ,Fir- 
miter';  in  profess.  fidei  a  Mich.  Palaeologo  conc.  lugdunensi  proposita;  in 
damnatione  art.  Wicleffifactaa  conc.  constantiensi ;  indecreto  Eugenii  IV. 
pro  armenis.  Merito  ergo  Pius  VI.  art.  2  9  synodi  pistoriensis  hunc  in  mo- 
dum  damnavit:  »Doctrina  synodi,  qua  parte  tradere  instituens  fidei  doctrinam 
de  ritu  consecratfonis,  remotis  quaestionibus  scholasticis  circa  modum,  quo 
Christus  est  in  eucharistia,  a  quibus  parochos  docendi  munere  fungentes  ab- 
stinere  hortatur,  duobus  his  tantum  propositis:  1.  Christum  post  consecra- 
tionem  vere,  realiter,  substantialiter  esse  sub  speciebus;  2.  tunc  omnem  panis 
et  vini  substantiam  cessare,  solis  remanentibus  speciebus,  prorsus  omittit  ullam 
mentionem  facere  transsubstantiationis  seu  conversionis  totius  substan- 
tiae  panis  in  corpus,  et  totius  substantiae  vini  in  sanguinem,  quam  velut  ar- 
ticulum  fidei  tridentinum  concilium  definivit,  et  quae  in  solemni  fidei  profes- 
sione  continetur :  quatenus  per  inconsultam  istiusmodi  suspiciosamque  omis- 
sionem  notitia  subtrahitur  tum  articuli  ad  fidem  pertinentis,  tum  etiam  vocis 
ab  Ecclesia  consecratae  ad  illius  tuendam  professionem  adversus  haereses,  ten- 
ditque  adeo  ad  ejus  oblivionem  inducendam,  quasi  ageretur  dequaestionemere 
scholastica:  perniciosa,  derogans  expositioni  veritatis  catholicae  circa  dogma 
transsubstantiationis,  favens  haereticis. € 

360.  Thesis  CCXXVI.  Tota  substantia  panis  ac  vini  in  eucha-  8 
ristia  consecratione  conrertitur  in  substantiam  corporis  et  sangui-tf 
nis  D.  3r.  «7.  Christi.  ^ 

Declaratio.  Conversio,  quae  est  mutationis  species,  deiinitur  tran- 
situs  rei  in  rem  secundum  aliquam  rationem  entis.  Ad  eam  hae  condi- 
tiones  requiruntur  et  sufficiunt: 

1.  ut  duplex  sit  terminus,  unus  a  quo  (extremum  quod),qui  desinit: 
et  alius  ad  quern  (extremum  in  quod),  qui  succedit  secundum  aliquam 
entis  rationem  pro  diversitate  conversionis  diversam.  Requiritur  ergo 

2.  aliqua  ratio  entis,  quae  cesset,  et  nova,  quae  succedat;  quare  ad 
conversionem  proprie  dictam  non  sufficit,  si  quid  nulla  realitate  amissa 

perficiatur,  ut  si  doctus  liat  doctior;  vel  si  amittat  tanlum  aliquam  reali- 
tatem  nulla  alia  in  ejus  locum  succedente,  quod  tamen  sufficeret  ad  mu- 
tationem.  Deficiente  termino  a  quo  habetur  c  r  e  a  t  i  0 :  deficiente  termino 
ad  quem  annihilatio,  non  autem  conversio. 

3.  Necessarium est,  ut inter  desitionem  unius  et  successionem 
alterius  nexus  sit  et  ordo,  quatenus  successio  exigit  prioris  exclusionem 
et  desitionem,  et  desitio  ordinetur  ad  alterius  successionem:  unde  non  suf- 
ficit  fortuita  successio  unius  post  alterum. 

4.  Hinc  distingui  debet  terminus  totalis  et  formalis  tam  a  quo  quam 
ad  quem.  Termintis  formalis  a  quo  est  ratio  entis,  quaecessat:  incasu 
nostro  substantia  panis  et  vini;  terminus  totalis  a  quo  est  terminus, 
qui  mutatur  secundum  aliquam  entis  rationem :  in  hac  conversione  ipse 
panis,  scil.  totum  constans  ex  panis  substantia  et  accidentibus.  Terminus 
formalis  ad  quem  est  ratio  entis,  quae  incipit  adesse:  in  hac  conversione 
corpus  et  sanguis  J.  Christi;  terminus  totalis  ad  quem  est  terminus,  qui 
ex  conversione  prodit:  in  nostro  casu  synthesis  ex  corpore  et  sanguine 
Christi  et  accidentibus  panis  atque  vini  seu  ipsum  eucharistiae  sacramen- 
tum.  Qua  distinctione  posita  dicimus,  ad  conversionem  sensu  stricto  re- 
quiri  a.  ut  terminus  totalis  a  quo  desinat  seu  cesset,  non  tamentotaliter; 
b.  necessarium  tamen  per  se  non  esse,  ut  simpliciter  cesset terminus 
formalis  a  quo:  sufficit,ut  cesset  saltem  adesse  in  re,  quaediciturmutari, 
nisi  et  ipse  dicatur  converti,  ut  in  casu  nostro,  in  quo  tenendum  est,  ip- 
sam  panis  substantiam  converti  in  corpus  Christi.  Requiri  c.  ut  termi- 
nus  totalis  ad  quem  simpliciter  incipiat;  si  enim  is  jam  fuit  ante  conver- 
sionem,  nulla  facta  est  vera  mutatio.  d.  Non  vero  requiri,  ut  terminus 
formalis  ad  quemsimpiiciter  producatur,satis  est,  si  incipit  esse  viconversio- 
nis  in  termino  totali  ad  quem l).  Denique  e.  requiri,  ut  id,  quod  cum  termino 
formali  a  quo  constituerat  terminum  totalem  a  quo,  perseveret  et  cum 
termino  conversionis  formali  ad  quem  componat  unum  terminum  totalem 
ad  quem;  ita  enim  hoc  commune  utrique  termino,  in  ordine  ad  quod 
unus  alteri  quadamtenus  succedit  eumque  excludit,  ejusque  vices  supplet 
relate  ad  elementum  commune,  efficit,  ut  dicere  possimus:  »eaquaesunt 
mutari  in  id,  quod  non  erant,«  ut  ait  Ambrosius  de  mysteriis  c.  9. 

361.  Ex  usu  loquendi  mutatio  per  se  est  nomen  maxime  genericum, 
quo  designari  possit  non  solum  quivis  transitus  intrinsecus  ab  uno  statu  in 
alium,  sive  ex  positivo  in  positivum,  sive  ex  negativo  in  positivum  et  contra: 


*)  Non  desunt  theologi,  qui  contendant,  ad  conversionem  maxime  propriam 
postulari,  ut  positio  termini  formalis  ad  quem  actione  fiat  productioni  magis 
quam  adductioni  analoga,  atque  adeo  actione  productioni  aequipollenti,  quae  scil. 
ad  ejus  productionem  sufficeret  quaeque  a  Lessio  replicatio  apte  dicitur.  Ita 
card.  F  r  a  n  z  e  I  i  n  th.  13. 

Hurter,  Compend.  theologiae  III,   11.  ed.  22 

veruin  etiam  transitus  mere  extrinsecus  ex  uno  loco  in  alium,  ex  una  denomi- 
natione  in  aliam.  Conversio  designat  mutationem,  quae  locum  habet  inter 
terminos  positivos,  ideoque significat,  transitum  rei  in  rem;  transformatio 
stricte  sumpta  est  conversionis  species :  significat  enim  transitum  ab  una  forma 
in  aliam,  eaque  pro  ratione  formae  potest  esse  accidentalis  vel  substantialis.  Ea 
vero  conversionis  species,  quae  est  transitus  unius  substantiae  in  aliam, 
aptissime  dicitur  transsubstantiatio  praeeunte  Hildeberto  turonensi, 
qui  forte  primus  hoc  vocabulum  adhibuit  (t  1132 — 1134),  secundum  ana- 
logiam  nominum  transformationis,  transfigurationis,  translo- 
cationis  etc.  Quare  si  ejusmodi  conversio  in  eucharistia  locum  habet,  hebe- 
tis  ingenii  pusillique  animi  est  tain  apto  ad  eam  designandam  vocabulo  pueri- 
liter  offendi. 

362.  Statuitur  thesis  contra  Berengarium,  praeprimis  vero  contra 
lutheranos,  qui  admittunt  quidem  veram  realemque  corporis  atque  san- 
guinis  J.  Christi  in  eucharistia  praesentiam :  sed  simul  contendunt,  una  cum 
corpore  et  sanguine  Christi  manere  panis  vinique  substantiam,  adeo  ut  corpus 
Christi  sitcum,  sub,  in  pane.  Ita  ex.  gr.  formula  concordiae  p.  7  36:  »Do- 
cent  (lutherani),  quemadmodum  in  Christo  duae  distinctae  et  non  mutatae 
naturae  inseparabiliter  sunt  unitae,  ita  in  sacra  coena  duas  diversas  substan- 
tias,  panem  videlicet  naturalem  et  verum  naturale  corpus  Christi  in  instituta 
sacramenti  administratione  hic  in  terris  simul  esse  praesentia.  *  Si  quaeris  ab 
iis,  qua  ratione  praesens  illud  sit,  provocant  alii  ad  corporis  Christi  u  b  i  q  u  i  - 
tatem,  alii  consubstantiationem  tuentur  seu  conjunctionem  corporis 
Christi  cum  pane:  aliis  nondisplicet  impanationis  figmentum  seu  assumptio 
hypostatica  panis;  alii  subtiliora  excogitant,  ut  Gerhardus,  qui  exclusis 
quam  plurimis  explicationibus,  demum  statuit  loc.  theolog.  XXII,  10  §  69 
unionem  sacramentalem  corporis  Christi  cum  pane,  »quae  ita  comparata  est,  ut 
juxta  ipsius  Salvatoris  nostri,  veracis,  sapientis  et  omnipotentis  institutionem 
pani  benedicto,  tamquam  medio  divinitus  ordinato,  corpus,  et  vino  benedicto, 
tamquam  medio  item  divinitus  ordinato,  sanguis  Christi  modo  nobis  incompre- 
hensibili  uniatur,  ut  cum  illo  pane  corpus  Christi  una  manducatione  sacramen- 
tali,  et  cum  illo  vino  sanguinem  Christi  una  bibitione  in  sublimi  mysterio 
sumamus,  manducemus  ac  bibamus.  Breviter  non  a7rooaiav  absentiam,  non 
ivouaiav  inexsistentiam,  non  auvouaiav  consubstantiationem,  non  u,£rouaiav 
transsubstantiationem,  sed  rcapoooiav  quasi  adsubstantiationem  corporis  et 
sanguinis  Christi  in  sacra  coena  statuimus1).* 

363.  Demonstratio.  1.  Dogma  catholicum  probatur  verbis  insti- 
tutionis,  sive  ea  speculative  sive  practice  accipiantur.  Si  ea 
accipiuntur  speculative,  tunc  inter  subjectum  hoc  et  praedicatum  corpus 
affirmatur  identitas  substantialis.  Atqui  haec  affirmari  nequit  manente 
panis  substantia,  quia  haec  non  est  substantialiter  idem  cum  corpore 
Christi.  Ergo  ut  vera  sint  Ghristi  verba,  quando  accepto  pane  ea  protulit. 


•)  Doctrinam  lutheranorum  distincte  exponunt  Hah  n  christl.  Glaubenslehre 
d.  4  §  129;  Winer  1.  c.  p.  141  ss.  Notionem  genuiiiam  transubstantiationis  accu- 
rate  evolvunt  L  u  g  o  d.  7  s.  1  ;  B  e  1 1  a  r  m  i  n  u  s  III,  11  ss. ;  B  e  c  a  n  u  s  summa e 
theol.  t.  3  tr.  2  c.  18  etc. 

necesse  est,  ut  cessaverit  panis  substantia  ejusque  in  locum  sub  eisdem 
speciebus  successerit  Christi  corpus  seu  ut  facta  sit  transubstantiatio.  Si 
vero  Christi  verba  fuerunt  practica,  quae  sententia  omnino  est  praeferenda 
(cf.  n.  369  s.),  ea  effecerunt  id,  quod  significant.  Atqui  verba  Christi,  ut 
modo  diximus,  significant  identitatem  substantialem  inter  praedicatum  et 
subjectum.  Ergo  eam  effecerunt.  Atqui  eam  efficere  non  potuerunt,  nisi 
cessaverit  panis  substantia  ejusque  in  locum  successerit  corpus  ipsius  seu 
nisi  facta  sit  transubstantiatio.  Sane  a.  si  non  cessat  substantia  panis, 
falsa  sunt  verba  Christi :  quia  pronomen  hoc  refertur  ad  substantiam,  qua- 
tenus  ea  per  accidentia  cadit  sub  apprehensione  sensus.  Quare  perma- 
nente  substantia  propria  sub  propriis  accidentibus,  hujus  suae  substantiae 
propriae  et  non  alterius  accidentia  sunt  manifestativa.  Hinc  sicut  falsa  est 
propositio  de  pane  prolata:  hoc  est  Deus,  etsiDeus  ratione  suae  immen- 
sitatis  ibi  est  praesens :  ita  falsa  forent  verba  Christi,  si  manente  pane, 
lantum  illi  inesset  latenter  et  invisibiliter  ejus  corpus.  Nostra  illatio  con- 
firmatur  b.  authentico  patrum  suffragio,  qui,  ut  mox  videbimus,  ex  his 
verbis  inierunt  panem  mutari  in  corpus  Christi.  Hinc  conc.  t  r  i  d  e  n  t  i  - 
num  docet  sess.  13  cap.  4:  »Quoniam  autem  Christus Redemptor  noster 
corpus  suum  id,  quod  sub  specie  panis  offerebat,  vere  esse  dixit:  ideo 
persuasum  semper  in  Ecclesia  Dei  fuit . . .  conversionem  fieri  totius  sub- 
stantiae  panis  in  substantiam  corporis  Christi  D.  N.«  Imo  c.  vel  ex  con- 
fessione  adversariorum *),  qui  candide  fatentur,  admitti  non  posse  realem 
corporis  et  sanguinis  Christi  in  eucharistia  praesentiam  vi  verborum  in- 
stitutionis,  quin  admittatur  transsubstantiatio. 

2.  Dogma  catholicum  probatur  traditione,  ex  liturgiis  scil.  etpa- 
trum  eflatis.  Saepissime  enim  in  illis  occurunt  formulae :  ante  consecra- 
tionem  esse  panem  et  vinum,  post  verba  mystica  non  esse  panem  et  vinum, 
sed  corpus  et  sanguinem  Christi ;  panem  f  i  e  r  i ,  mutari,  transmutari,  trans- 
elementari,  transire  etc.  in  corpus  Christi. 


')  Ita  H  e  r  z  o  g  in  op.  Real-Encyklopaedie  fur  protest.  Theologie  und  Kirche 
I,  39  ed.  2  :  Dr.  Luther  und  die  ihm  anhangenden  Theologen  sahen  wohl  ein,  dass 
die  Festhaltung  des  rein  buchstablichen  Sinnes  schnurstracks  zu  der  katholischen 
Lehre  fiihre.  In  der  That  steckt  in  der  buchstablichen  Erklarung  die  ganze  katho- 
lische  Theorie  und  Praxis  in  Beziehung  auf  das  Sacrament  des  Altars,  nicht  blos 
die  Wandlung  der  Elemente,  die  Anbetung  der  Hostie,  die  Kelchentziehung.  sondern 
auch  das  versohnende  Opfer  der  Messe,  welches  gemass  dem  strengen  Wortsinne 
des  Textes  wahrend  des  Abendmahles  dargebracht  wurde,  Daher  Dr.  Luther  eine 
Zeit  lang  zur  tropischen  Deutung  stark  hinneigte,  „weil  ich  wohl  sah,  schreibt  er, 
dass  ich  damit  dem  Papstthuni  hatte  den  grossten  Puff  geben  konnen  . . ."  So  sieht 
man  sich  folgender  Alternative  gegeniiber  gestellt :  entweder  der  rein  und  streng 
buchstabliche  Sinn  oder  der  rein  tropische,  entweder  das  Katholische  gesteigert 
bis  zum  Deus  in  pyxide  und  zum  Messopfer  oder  das  Reformirte  etc.  Cf.  Perpetuite 
de  la  foi  t.  2  1.  2  c.  ] . 

Ex  innumeris  testimoniis  speciminis  gratia  sint,  quae  legimus  in  liturgia 
alexandrina  s.  Gregorii:  »Ipse  igitur,  Domine,  tua  voce  haec  proposita 
transmuta  .  .  .  Ipse  Spiritum  tuum  mitte,  ut  adveniens  sancta,  bona  et  glo- 
riosa  sua  praesentia  sanctificet  et  transmutet  proposita  et  sancta  dona  ista  in 
ipsum  corpus  et  sanguinem  nostrae  liberationis. c  Et  in  liturgia  s.  Basilii 
alexandrina  (apud  Renaudot  in  collect.  liturg.  1 ;  1 0 5  et  3) :  » Transfer 
eos  (panem  et  vinum),  ita  ut  panis  quidem  fiat  corpus,  et  hoc  mixtum  in 
calice  sanguis  tuus  pretiosus. c  Jure  ergo  Petrus  sieulus  (fl.  c.  870)  scribens 
contra  quandam  manichaeorum  sectam  inter  sex  paradoxa,  quae  ipsis  objicit, 
ut  tertium  statuit,  quod  negent  terribilem  transmutationem  in  corpus  et  san- 
guinem  Domini,  quae  fit  in  mysteriis.  Cf.  de  hoc  argumento  ex  liturgiis  Per- 
petuite  de  la  foi  t.  2  1.  6  c.  1.  ss. ;  Muratori  diss.  de  rebus  liturgicis  c.  8  ss. 
et  jam  G-uitmundus  contra  Bereng.  III,  n.  38.  opusc.  XXXVIII,  158.  Ne- 
cesse  non  est  et  patrum  afferre  testimonia.  Praeter  ea,  quae  in  hac  thesi  re- 
peries,  cf.  n.  338 3.  351 8.  357  6.  etc.  Ceterum  vel  protestantes  candidiores 
fatentur  antiquitatis  sensui  consonum  esse  dogma  catholicum.  Ita  Hugo  G  r  o  - 
t i u s  in  voto  pro  pace ;  Leibnitziusin  systemate  theol.  (edit.  3  E a e s s  et 
Weiss,  Moguntiae  1825)  p.  220:  »Sed  pia  antiquitas  aperte  satis  declaravit 
panem  mutari  in  corpus  Christi,  vinum  in  sanguinem:  passimque  hic  veteres 
agnoscunt  {xeiaaroi^subaiv,  quam  latini  transsubstantiationem  recte  verterunt, 
et  definitum  est,  totam  substantiam  panis  et  vini  mutari  in  substantiam  cor- 
poris  Christi  et  sanguinis ;  et  quemadmodum  igitur  alias,  ita  hic  quoque  ex- 
plicanda  est  Scriptura  ex  traditione,  quam  custos  Ecclesia  ad  nos  usque 
transinisit. «  Et  Grabius  in  annot.  ad  Irenaei  V,  2  de  Cyrillo  hierosol., 
Nysseno,  Damasceno  »et  aliis  fortasse  pluribus  *  scribit :  » Hi  quippe  per  - 
suasi  erant,  Spiritum  s.  coelitus  descendentem  pani  non  modo  virtutem  cor- 
poris  Christi  communicare  sicque  eundem  ratione  qualitatum  mutare,  sed  et 
divina  potentia  ipsam  ejus  substantiam  in  carnem  transmutare,  quae  Christi 
caro  sit  etc.c 

3.  Gum  autem  talis  mutatio  omnem  nostrum  superet  captum  ac  plane 
incredibilis  videatur,  mirum  non  est,  patres  ad  omnis  generis  miracula 
provocare,  quo  eam  persuadeant.  Ita  eloquenter  provocat  s.  Ambrosius 
ad  plures  conversiones  stupendas  de  myst.  c.  9 ;  ad  aquam  mutatam  in 
vinum  occasione  nuptiarum  in  Cana  Gallilaeae  (Joan.  2,  7  s.)  Gyrillus 
hieros.  (n.  397);  ad  creationis  opus  Isidorus  hisp.  (vel  alius  auctor  an- 
tiquus)  hom.  5  de  pasch.  n.  2: 

»Recedat  ergo  omne  infidelitatis  ambiguum,  quandoquidem  qui  auctor 
est  muneris,  ipse  etiam  testis  est  veritatis.  Nam  invisibilis  sacerdos  visibiles 
creaturas  in  substantiam  corporis  et  sanguinis  sui  verbo  suo  secreta  potestate 
convertit,  ita  dicens:  Accipite  et  comedite,  hoc  est  corpus  tneum  (Matth.  26,  26) 
.  .  .  Ergo  ut  ad  nutum  praecipientis  Domini  repente  ex  nihilo  substiterunt 
excelsa  coelorum,  profunda  fluctuum,  vasta  terrarum,  pari  potentia  in  spiri- 
tualibus  sacramentis  verbi  praecipit  virtus  et  rei  servit  effectus. c  Ad  alia 
deinde  n.  12  omnipotentiae  divinae  opera  provocat. 

Ad  incarnationis  mysterium  provocat  Justinus  M.  (n.  352 5);  ad 
quotidianas  mutationes,  quae  secundum  naturae  leges  peraguntur,  Gau- 
dentius  brix.  (n.  351 3)  et  Ghrysostomus. 

Adest  Christus,  ita  hic  hom.  1  de  prod.  Judae  n.  6,  et  nunc  is,  qui 
mensam  illam  apparavit,  hic  ipse  hanc  nunc  exornat.  Non  enim  homo  est, 
qui  facit,  ut  proposita  efficiantur  corpus  et  sanguis  Christi,  sed  ipse  Christus, 
qui  pro  nobis  crucifixus  est.  Figuram  implens  (pyf{[m  rcXYjpwv)  stat  sacerdos 
verba  illa  proferens ;  virtus  autem  et  gratia  Dei  est.  Hoc  est  corpus  meum, 
inquit.  Hoc  verbum  transformat  ea,  quae  proposita  sunt.  Ac  quemadmodum 
vox  illa:  Crescite  et  multiplicamini,  et  replete  terram  (Gen.  1,  28)  semel  quidem 
prolata  est,  omni  vero  tempore  naturae  nostrae  vim  praebet  ad  filiorum  pro- 
creationem :  ita  et  vox  haec  semel  prolata  in  ecclesiis  ad  unamquamque  men- 
sam,  ab  illo  ad  hodiernum  usque  tempus  et  usque  ad  adventum  ejus,  sacrifi- 
cium  perfectum  efficit.*  Gemina  habet  h.  2  n.  6 ;  quae  placent  Hincmaro 
rhem.  de  cavendis  vitiis  et  exerc.  virtutibus  c.  10  (Mig.  126,  930)  et  Gezo 
de  corp.  et  sang.  Christi  c.  40  (Migne  137,  39 1).  Cf.  plura  ad  rem  nostram 
apud  auctorem  de  sacr.  IV,  4;  P.  Radbertum  c.  1;  Adelmannum  et Eus. 
Brunonem  in  suis  ep.  adv.  Bereng.  (Mig.  147,  1203).  $§!$*        jgj*jg 

364.  4.  Succedit  triplex  analogia  (sane  inadaequata),  qua  patres 
hoc  nituntur  illustrare  mysterium.  Provocant  scil.  ad  mutationes  quoti- 
dianas,  quibus  semina  mutantur  in  triticum  atque  adeo  in  panem,  succus 
terrae  in  vinum ;  ad  mutationem,  qua  Christus  quotidie  comedens  panem 
mutavit  in  sui  corporis  substantiam ;  ad  mutationem,  qua  virtute  naturali 
cibi  vertuntur  in  carnem  ac  sanguinenTnostrum. 

De  prima  analogia  ita  habet  Jo.  Damascenus  de  F.  O.IV,  13:  »Quam- 
obrem  si  sermo  Dei  vivus  est  et  efficax  (Hebr.  4,  12);  et  omnia  quaecunque 
voluit  Dominus  fecit  (Ps.  134,  6)  etc. ;  si  coelum  et  terra,  aqua  et  ignis  et 
aer  omnisque  eorum  ornatus  verbo  Domini  perfecta  sunt,  quin  et  hoc  nobilis- 
simum  animal,  quod  homo  nuncupatur:  si  denique  ipse  Deus  Verbum  pro  sua 
voluntate  homo  factus  est,  atque  ex  sanctae  semperque  Virginis  purissimis  et 
intaminatis  sanguinibus  ipse  sibi  nullo  semine  carnem  compegit:  cur  demum 
panem  corpus,  vinum  item  et  aquam  sanguinem  suum  efficiendi  potens  non 
sit?  In  principio  dixit:  Producat  terra  herbam  virentem  (Gen.  1,  ll),  et  ad  hanc 
usque  diem,  accedente  imbre,  divino  praecepto  impulsa  et  roborata,  fetus  suos 
profert;  dixit  perinde  Deus :  Hoc  est  corpus  meum,  et:  Hic  est  sanguis  meus ; 
et  hoc  facite  in  meam  commemorationem,  idque  omnipotenti  ejus  praecepto, 
donec  veniat,  efficitur  .  .  .  per  invocationem  huicce  novae  segeti  imbre  super- 
veniente,  Spiritus  s.  nimirum  obumbrante  virtute  .  .  .  Tu  nunc  quaeris,  qui 
panis  fiat  corpus  Christi,  ac  vinum  et  aqua  sanguis  illius?  Ergo  vero  tibi  re- 
pono,  Spiritum  s.  supervenire  et  ea  facere,  quae  sermonem  conceptumque  pro- 
cul  exsuperant. «  Similia  habet  Petrus  siculus  serm.  3  c.  manich.  (bibl.  n. 
PP.  ed.  Mai  t.  4  II,  78). 

Altera  analogia  transsubstantiationis  dogma  ingeniose  illustrat  Gre- 
gorius  nyss.  or.  cat.  c.  37  :  »Unde  in  illo  corpore  transmutatus  panis  transit 
in  divinam  virtutem,  per  idem  fit  nunc  similiter.  Nam  et  illic  Verbi  gratia 
sanctum  fecit  corpus,  cui  ex  pane  erat  substantia  et  quodammodo  ipsum  cor- 
pus  erat  panis:  et  hic  similiter  panis,  sicut  dicit  Apostolus,  sanctificatur  per 
verbum  Dei  et  orationem  non  eo  quidem,  ut  esu  et  potu  transeat  in  corpus 
Verbi,  sed  ut  statim  per  verbum  in  corpus  transmutetur,  sicut  dictum  est: 
Hoc  est  corpus  meum.€ 

T e r t i a  analogia  Theodorus  Abucara  opusc.  22  (M i g n e  patrol. gr. 
97,  1554)  saraceno  persuasit,  panem  mystica  benedictione  fieri  corpus  Christi. 
Postquam  enim  dixerat  concoctione  naturali  panem  in  nostri  corporis  verti 
substantiam,  subjicit:  »Eodem  modo  cogita  mihi  fieri  mysterium  nostrum. 
Ponit  sacerdos  panem  super  sanctam  mensam,  similiter  et  vinum,  et  precante 
eo  precationem  sanetam,  descendit  Spiritus  s.  in  ea,  quae  proposita  sunt;  et 
divinitate  sua  panem  et  vinum  in  corpus  et  sanguinem  Christi  mutat  non 
minus,  quam  hepar  cibum  in  corpus  alicujus.  En  amice,  non  das,  ut  possit 
Spiritus  s.  perficere,  quod  hepar  tuum  potest?  Saracenus:  Do,  inquit,  et 
suspirans  tacuit. «  Eadem  fere  ratione  J.  Damascenus  mysterium  illustrat  1.  c. : 
»Panis  ipse  et  vinum  in  corpus  et  sanguinem  Dei  transmutantur.  Si  requiras, 
quonam  pacto  istud  fiat,  sat  tibi  sit  audire,  hoc  fieri  per  Spiritum  s. ;  quemad- 
modum  et  ex  s.  Dei  genitrice  Dominus  sibi  ipsi  carnem  assumpsit,  quae  in 
seipso  subsisteret:  nec  amplius  quidquam  nobis  perspectum  est  et  exploratum, 
quam  quod  Dei  sermo  verax  efficaxque  est  atque  omnia  potest;  modus  vero 
prorsus  investigari  nequit.  Illud  vero  dicere  alienum  non  est,  quemadmodum 
naturaliter  panis  per  comestionem  vinumque  et  aqua  per  potionem  in  corpus 
et  sanguinem  comedentis  et  bibentis  transmutantur,  ut  nec  corpus  fiant  aliud 
a  corpore  ejus,  quod  prius  exstabat;  sic  panem,  qui  in  prothesi  praeparatus 
fuit,  vinum  item  et  aquam  per  Spiritus  s.  invocationem  et  adventum,  modo 
qui  naturae  viribus  et  conditione  sublimior  est,  in  Christi  corpus  et  sanguinem 
converti,  ut  nequaquam  duo  sint,  sed  unum  et  idem.*  Ita  Bruno  ast.  Sen- 
tent.  1.  4  c.  9;  Guitmundusl.  1  n.  9  etPetrus  ven.  adv.  petrobrussianos 
(Mig.  189,  803).  Ne  tamen  hae  comparationes  praeposterum  accipiantur  in 
sensum,  cf.  Suarez  disp.  49  s.  3  et  Algerus  I,  9  n.  62. 

Quae  omnia  ad  evidentiam  usque  demonstrant,  tantum  discedere  lu- 
theranorum  opinionem  a  fide  majorum  nostrorum,  quantum  ad  eam 
dogma  accedit  catholicum.  Sed  eadem  probant  etiam  falsitatem  doctrinae 
sacramentariorum,  qui  eucharistiam  revocant  ad  meram  corporis  Christi 
figuram.  Risum  enim  moveret  sacramentarius  ille,  qui  ut  catechumenis 
suis  persuaderet,  panem  eucharisticum  Christo  auctore  figuram  vel  signum 
esse  corporis  ejusdem,  ad  miracula  vel  opera  provocaret  omnipotentiae 
divinae,  quibus  ex  nihilo  mundum  creavit,  aquam  vertit  in  vinum,  homi- 
nem  a  suis  cineribus  resuscitabit  etc,  cum  ad  institutionem  figurae  vel 
signi  tantus  potentiae  apparatus  non  requiratur,  nec  ulla  sit  inter  hanc 
et  illa  opera  similitudo.  E  contrario  ad  demonstrandum  dogma  catholi- 
cum  de  reali  corporis  Christi  in  eucharistia  praesentia  nil  aptius,  nil  op- 
portunius,  validius  nihil  eo  loquendi  probandique  modo  afferri  potest. 
Viderint  hinc  adversarii,  apud  quos  sit  veritas !  Quare  concludimus  cum 
Haymone  halberstad.  de  corp.  etsanguineD.  (Migne  118,  815):  »Sub- 
stantiam  ergo  panis  et  vini,  quae  super  altare  ponuntur,  fieri  corpus  Christi 
et  sanguinem  per  ministerium  sacerdotis  et  gratiarum  actionem,  Deo  hoc 
operante  divina  gratia,  secreta  potestate,  nefandissimae  dementiae  est 
fidelibus  mentibus  dubitare.« 

365.  Scholion  I.  Exceptionibus  satisfit.  —  1.  Verum  quidem  est  patres 
mutatiouem,  quae  in  eucharistia  locum  habet,  illustrare  mutationibus  tantum 
accidentalibus,  qualis  ea  est  ex.  gr.,  qua  aqua  baptismi  vel  chrismainvocatione 
s.  Spiritus  fit  sacrum  et  sanctihcans,  vel  qua  homines  resurrectione  transeunt 
in  angelicam,  spiritualem  conditionem,  vel  qua  homo  ope  gratiae  in  alium  mu- 
tatur,  angelus  fit.  Eo  ipso  enim  a.  quod  hisce  comparationibus  rarissime  utan- 
tur  ad  illustrationem  conversionis  eucharistiae,  longe  frequentius  provocent 
ad  exempla  mutationum  substantialium,  significant  comparationes  illas  esse 
inadaequatas :  conveniunt  scil.  tantum  genere,  sed  differunt  3pecie:  namin 
eucharistia  ea  est  substantialis,  in  aliis  casibus  tantum  accidentalis.  Quod 
patres  b.  clare  docent,  cum  mutationis  eucharisticae  terminum  dicant  esse 
ipsum  eorpus  Christi  (3511):  aliis  vero  mutationibus  assignent  terminum 
accidentalem.  Ita  nunquam  dicunt  aquam  vel  chrisma  fieri  Spiritum  sanctum, 
sed  aliquid  sacrum.  Quid  clarius  verbis  Cyrilli  cat.  myst.  3  n.  3  :  »Sicut 
panis  eucharistiae  post  invocationem  sancti  Spiritus  non  est  communis  panis, 
sel  corpus  Christi:  ita  et  sanctum  istud  unguentum  non  amplius  nudum,  ne- 
que  si  quis  ita  appellare  maluerit,  commune  unguentum  est  post  invocationem, 
sed  charisma  Christi  et  Spiritus  sancti  praesentia  ipsius  Deitatis  factum  efficax. « 
Quod  C.  alteram  comparationem  attinet,  notandum  est,  eam  exigendam  esse 
ad  dogma  aliunde  certissimum  de  identitate  carnis  seu  substantiae  humanae 
in  resurrectione :  nullum  autem  exstat  dogma  de  identitate  panis  seu  sub- 
stantiae  in  termino  a  quo  et  in  termino  ad  quem  respectu  eucharistiae.  Quare 
in  illa  comparatione  terminus  mutationis  non  tam  designatur  nomine  substan- 
tivo  substantiae,  naturae,  sed  praedicato  angelicae,  spiritualis :  quo  tantum 
nova  qualitas  designatur  corporum  (quae  quoad  substantiam  manent)  resur- 
gentium.  Eadem  fere  d.  dicenda  sunt  de  tertia  comparatione.  Mutatio  enim 
hominis  ope  gratiae  in  angelum  evidenter  est  accidentalis  et  nomen  angeli,  ut 
saepe  alias,  sumitur  metaphorice:  hinc  nunquam  patres  ad  eam  suadendam 
provocant  ad  miracula,  quibus  utuntur  ad  comprobandum  dogma  catholicum 
de  eucharistia.  ^Nec  dubitet,  inquit  Isidorus  hisp.  in  serm.  (opp.  VII,  316) 
ed.  Arevali),  quisquam,  primarias  creaturas  nutu  potentiae praesentia  maje- 
statis  in  dominici  corporis  transire  naturam,  cum  ipsum  hominem  videat  arti- 
ficio  coelestis  misericordiae  Christi  corpus  effectum.  Sicut  autem  quicunque 
ad  fidem  veniens  ante  verba  baptismi  adhuc  in  vinculo  est  veteris  debiti,  his 
vero  commemoratis  mox  exuitur  omni  faece  peccati ;  ita  quando  benedicendae 
verbis  coelestibus  creaturae  sacris  altaribus  imponuntur,  antequam  invoca- 
tione  summi  nominis  consecrentur,  substantia  illic  est  panis  et  vini,  post 
verba  autem  Christi  corpus  et  sanguis  est  Christi.  Quid  autem  mirum  est,  si 
ea,  quae  verbo  potuit  creare,  verbo  possit  creata  convertere.*  Quibus  verbis 
accurate  assignatur  ratio,  propter  quam  conferri  possit  mutatio  baptismo  effecta 
cum  mutatione  eucharisfrca,  simulque  significatur  magnum  inter  utramque 
discrimen.  Cf.  Perpetuite  de  la  foi  d.  2  1.  6  c.  1  ss. ;  em.  card.  Franzelin 
docte  th.  1 4  ss.  disputantem  adversus  P  u  s  e  y  the  Doctrins  of  the  Real  Pre- 
sence  ac  contained  in  the  Fathers.  1855,  qui  misere  hisce  et  similibus  patrum 
locutionibus  abutitur.    Cf.  etiam  opusc.  VII,  101. 

2.  Patres  si  dicunt,  a  Deo  immitti  donis  propositis  v  i  m  vitae  et  ea  trans- 
mutari  in  virtutem  carnis  Christi,  hac  loquendi  ratione  non  negant  vel  ex- 
cludunt,  quod  centies  affirmant,  dona  proposita  mutari  in  ipsum  corpus  Christi ; 

quo  supposito  sane  eucharistiae  inerit  vis   vitae,  virtus  carnis  Christi;  eoque 
magis  quod  patribus  virtus  Sovajii?  saepe  idem  sit  ac  substantia,  essentia. 

3.  Neque  obstat  patres  aliquoties  dicere,  Christum  dedisse  nobis  carnem 
et  sanguinem  suum  in  pane  et  vino.  Cum  eirim  toties  affirment  et  probent 
panem  mutari  in  corpus  Christi,  ut  eucharistia  non  sit  amplius  panis  sed  ip- 
sum  corpus  Christi :  locutio  illa  rara  explicari  debet  ita,  ut  significet  vel  carnem 
dari  sub  specie,  forma  panis  vel  per  modum  cibi  (spiritualis),  vel  eucharistiam 
confici  in  pane,  ex  pane,  qui  est  illius  materia  remota :  eoque  magis  quod  nun- 
quam  dicant,  Christum  carnem  suam  dare  manducandam  cum  pane. 

4.  Hae  duae  propositiones :  hoc  est  corpus  meum,  et  hic  homo,  scil.  Chri- 
stus,  est  Deus,  non  sunt  ejusdem  rationis.  Nam  haec  altera  propositio  vera  est 
propter  unionem  hypostaticam  Verbi  cum  natura  humana.  Eatione  enim  hu- 
]us  unionis  de  Christo  licet  affirmare,  quod  sit  Deus :  quia  revera  praeter  na- 
turam  humanam,  a  qua  denominatur  homo,  habet  etiam  naturam  divinam,  et 
omnis  habens  naturam  divinam  est  Deus  (cf.  t.  II.  thes.  CLIX).  Inter  corpus 
vero  Christi  et  panem  nulla  est  unio  hypostatica:  id  enim  a.  plane  inauditum 
est  in  universa  antiquitate,  quae  unam  novit  unionem  hypostaticam  Verbum 
inter  et  naturam  humanam  assumptam.  Ad  rem  GuitmundusIII,  30:  »Quae 
insania  est,  ut  Christum,  ut  ita  dixerim,  sua  auctoritate  impanent  et  invinent 
(berengariani)  ?  Et  quidem  Christum  incarnari  humanae  redemptionis  ratio 
exposcebat,  quod  futurum  prophetae  praedixerunt,  factum  Christus  ostendit, 
apostoli  praedicaverunt,  mundus  credidit.  At  impanari  vel  invinari 
Christum  nulla  (sicut  ostendimus)  expetit  ratio,  nec  prophetae  praedixerunt, 
nec  Christus  ostendit,  nec  apostoli  praedicaverunt,  nec  mundus,  exceptis  his 
paucissimis  haereticis,  credidit1).  *  Etiamsi  b.  in  eucharistia  locum  haberet 
unio  hypostatica  et  impanatio,  haec  fieret  inter  Verbum  seu  Christum  et  panem, 
non  vero  inter  corpus  Christi,  quod  non  est  hypostasis,  et  panem:  hinc  non 
sufficeret,  ut  panis  posset  dici  corpus  Christi,  sicut  corpus  Christi  non  potest 
dici  anima;  nam  communicatio  idiomatum,  quae  consequitur  unionem  hypo- 
staticam,  transferri  nequit  ad  ea,  quae  sunt  assumpta,  ut  de  se  invicem  prae- 
dicari  possint.  Ad  haec  C.  panis  si  hypostatice  a  Verbo  assumeretur,  non 
propterea  posset  dici  corpus  seu  caro  Christi,  nedum  illa  Christi  caro,  quae 
pro  mundi  vita  datur  Joan.  6,  52;  neque  vinum  sanguis  ille,  qui  pro  nobis 
effunditur  in  remissionem  peccatorum  Matth.  26,  28;  sed  panis  et  vinum  ma- 
nerent  quod  sunt,  sicut  caro  et  sanguis  hypostatice  assumptus  manserunt  quod 
erant  secundum  suam  naturam  caro  scil.  et  sanguis.  Denique  d.  nulla  habe- 
returmira  et  singularis  conversio  panis  et  vini  in  corpus  et  sanguinem  Christi, 
prout  revelatio  tam  clare  docet,  sed  Christus  quotidie  novum,  imo  multa  hypo- 
statice  assumeret  corpora  seu  panes,  quot  scil.  panes  consecrarentur,  eaque 
iterum  jugiter  exueret,  quod  est  absurdum. 


l)  Haec tamen  opinio  videtur  arrisisse  Ruperto  Tuitiensi(f  1135)  inJo.6, 25, 
secundum  quem  ita  Verbum  per  consecrationemassumitineucharistiapanemsicut 
in  incarnatione  naturam  humanam.  ldeo  autem  censet,  corpus  panaceumdiciposse 
unum  cum  corpore  de  Virgine  nato,  quia  unum  est  suppositum  utriusque  et  unus 
est  Christus,  qui  utrumque  assumpsit.  Cf.  B  i  1 1  o  t  in  3.  p.  q.  75  §  1  :  A 1  g  e  r  u  s  I, 
6,  8.  Alii  tamen  nituntur  eum  excusare  ab  eo  errore,  ut  G  e  r  b  e  r  o  n  edita  pro  eo 
apologia  et  D  o  y  e  n  die  Eucharistielehre  R.  von  D  e  u  tz,  Metis  1889. 


Praeposterae  transsubstantiationis  notiones.  345 

5.  Vemm  quidem  est  nonnullos  veteres  scriptores  docuisse  in  eucba- 
ristia  consecratione  facta  manere  panis  naturam,  ut  Gelasium  de  duabus 
naturis;  Ephraem  antioch.  apud  Photium  cod.  229;  auctorem  ep.  ad 
Caesarium  Chrysostomo  adscriptae  (inter  hujus  op.  ed.  maur.  III,  844),  Theo- 
doretum,  qui  in  dial.  2  ^lnconfusibilis*  (op.  IV,  85)  disputans  cum  mono- 
physita  provocante  pro  suo  errore  de  mutatione  corporis  dominici  in  naturam 
divinam  ad  mutationem  eucharisticam  (n.  356),  reponit:  »Captus  es  retibus, 
quae  ipse  texuisti.  Neque  enim  post  sanctificationem  mystica  symbola  rece- 
dunt  a  suanatura;  manent  enim  in  prioris  essentiae  et  figura  et  forma  aspecta- 
bili,  et  visibilia  sunt  et  tangibilia,  qualia  erant  prius ;  intelliguntur  autem 
esse  ea,  quae  facta  sunt,  et  creduntur  et  adorantur,  utpote  quae  sint  id,  quod 
esse  creduntur  ...  Ita  etiam  illud  corpus  (Christi  post  ascensionem)  priorem 
habet  formam  et  figuram  et  circumscriptionem,  et  ut  uno  verbo  dicam,  cor- 
poris  essentiam.*  Verum  hi  patres  nomine  naturae  intelligunt  non  ipsam  sub- 
stantiam  panis,  sed  summam  qualitatum  sensibilium,  quibus  illa  se  manifestat 
et  ab  aliis  distinguitur  cibis.  Jure  merito  autem  horum  patrum  testimonia  ita 
explicari,  colligitur  a.  ex  collatione  cum  aliis  patribus,  qui  tam  perspicue 
transubstantiationem  docent,  a  quibus  certo  in  tanto  mysterio  non  dissense- 
runt;  1).  ex  eo,  quod  et  ipsi  eucharistiam  vocant  corpus  et  sanguinem  Christi, 
quae  appellatio  non  esset  legitima  manente  in  ea  substantia  panis  et  vini. 
Neque  obstat  C.  quod  hac  comparatione  usi  sunt  praesertim  adversus  mono- 
physitas:  nam  ea  usi  sunt  non  sponte  propria,  sed  coacti  propemodum  ab 
adversariis,  qui  ea  abutebantur.  Sufficiens  autem  est  adversus  eos,  qui  puta- 
bant,  ita  absorptam  esse  naturam  humanam  a  divina,  ut  a  pelago  aquae  gutta 
vini,  cujus  nihil  reliquum  manet.  Si  enim  semel  probatur,  manere  in  Christo 
qualitates  humanas :  obvia  est  illatio,  mansisse  etiam  substantiam  seu  naturam, 
cum  nulla  ratio  sufficiens  reddi  possit,  quare  Christus  post  resurrectionem  re- 
tinuerit  qualitates  humanas  deficiente  veritate  substantiae  humanae :  quae  ta- 
men  ratio  optima  reddi  potest  et  redditur  a  patribus,  quare  maneant  in  eucha- 
ristia  qualitates  panis  deficiente  ejus  substantia. 

366.  Sfiholion  W,Praeposteraenotionestranssubstantiationis.  —  Exthesi 
sequitur  praeter  impanationis  figmentum,  quod  refutavimus  n.  praec,  plane 
erroneam  esse  opinionem  eorum,  qui  putent 

1.  cessare  quidem  panis  materiam,  non  formam,  qua  ea  est  panis ; 
contra  quem  errorem  cf.  s.  Thomas  3  q.  75  a.  6. 

2.  opinionem  Durandi  in  4.  dist.  11  q.  3,  secundum  quam  forma  qui- 
dem  panis  desinit,  non  vero  materia,  ut  in  manducatione  naturali  panis 
contingit  (n.  364).  Utraque  enimassertio  manifesto  adversatur  doctrinae  conc. 
tridentini  statuentis  cessare  totam  substantiam  manentibus  solis  speciebus. 
Ad  haec  secundum  Durandum  corpus  Christi  eucharisticum  non  esset  ea  caro, 
quae  data  est  pro  mundi  vita,  quam  peperit  b.  Virgo  etc.  (n.  35 7 G);  multiplex 
esset  corpus  Christi,  et  Christus  quotidie  sibi  efformaret  novum  corpus,  quod 
jugiter  iterum  exueret;  neque  ea  conversio  esset  adeo  mirabilis  et  singularis, 
prout  docet  conc.  tridentinum  n.  359. 

3.  A  Durandi  opinione  non  multum  distat  conjectura  Eosmini,  cujus 
prop.  29  reprobata  fuit  a  congregatione  s.  Officii  14.  Dec.  1887.  Ea  ita  habet: 
»A  catholica  doctrina,  quae  est  sola  veritas,  minime  alienam  putamus  hanc 
conjecturam :  in  eucharistico  sacramento  substantia  panis  et  vini  fit  vera  caro 

et  verus  sanguis  Christi,  quando  Christus  eam  facit  terniinuin  sui  principii 
sentientis  ipsamque  sua  vita  vivificat:  eo  ferme  modo,  quo  panis  et  vinum 
vere  transsubstantiantur  in  nostram  carnemetsanguinem,  quia  fiuntterminus 
nostri  principii  sentientis. «  Ex  qua  conclusionem  infert  absurdam  (prop.  30): 
»Peracta  transsubstantiatione  intelligi  potest  corpori  Christi  glorioso  partem 
aliquam  adjungi  in  ipso  incorporatam,  indivisam  pariterque  gloriosam.* 

4.  Ex  iisdem  fere  rationibus,  quas  contra  Durandi  opinionem  adduximus, 
rejici  quoque  debet  opinio  Joannis  Parisiensis  (f  1306):  cui  affinis,  si  non 
eadem,  est  illa,  quam  reprobat  s.  congregatio  inquisitionis  statuens  die  7.  Julii 
1875,  tolerari  non  posse  has  prop.  3  :  »Hinc  transsubstantiatio  seu  conversio 
totius  substantiae  panis  in  substantiam  corporis  Christi  D.  N.  explicari  potest 
hac  ratione,  quod  corpus  Christi,  dum  fit  substantialiter  praesens  in  eucha- 
ristia,  sustentat  naturam  panis,  quae  hoc  ipso  et  absque  alia  sui  mutatione 
desinit  esse  substantia,  quia  jam  non  est  in  se,  sed  in  alio  sustentante :  adeo- 
que  manet  quidem  natura  panis,  sed  in  ea  cessat  formalis  ratio  substan- 
tiae:  et  ideo  non  sunt  duae  substantiae  sed  una  sola,  nempe  corporis  Christi. * 
4:  »Igitur  in  eucharistia  manent  materia  et  forma  elementorum  panis;  verum 
jam  in  alio  supernaturaliter  exsistentes  rationem  substantiae  non  habent,  sed 
habent  rationem  supernaturalis  accidentis,  non  quasi  ad  modum  naturalium 
accidentium  afficerent  corpus  Christi,  sed  eo  dumtaxat,  quod  a  corpore  Christi 
modo,  quo  dictum  est,  sustentantur.*  Hoc  enim  figmentum  plane  adversatur 
Ecclesiae  doctrinae.  secundum  quam  panis  non  solum  cessat  esse  substantia 
seu  habere  rationem  substantiae,  sed  tota  substantia  panis  et  vini  convertitur, 
adeo  ut  nihil  de  ea  maneat,  praeter  sola  accidentia  et  haec  quidem  absque 
subjecto,  novumque  excogitat  sustentationis  modum,  alium  ab  eo,  quo  vel  hypo- 
stasis  sustentat  naturam,  vel  substantia  accidens,  vel  materia  formam. 

367.  Scholion  III.  Variae  de  transsubstantiatione  sententiae.  —  Non 
ingredimur  quaestionem  spinosam,  utrum  Christi  corpus  praesens  sistatur 
actione  adducente  (secluso  quovis  motu  locali),  quae  sententia  placet  Bel- 
larmino  III,  18  (cujus  tamen  sententia  quoad  rem  non  differt  ab  opinione 
card.  de  Lugo),  V  a  s  q  u  e  z ,  nec  displicet  B  e  c  a n  o  c.  18  q.  4  (cf.  P  e  s  c h  VI, 
692  ss.);  anconservante,  ut  censet  Suarez  disp.  50  s.  4,  quae  scil.  ter- 
minetur  ad  substantiam  corporis  Christi  et  a  qua  hoc  dependeat  ita  post  con- 
secrationem,  ut  per  eam  produceretur,  si  nondum  exsisteret :  quam  actionem 
alii  reproductionem  seu  forte  melius  replicationem  cum  L e s s i o  de 
div.  perf.  XII,  1 6  vocant.  Hanc  sententiam,  saltem  ut  ea  a  Suarez  proponitur, 
impugnat  Lugo  disp.  7  s.  2  statuens  ejusmodi  actionem  neque  a.  esse  possi- 
bilem,  cum  nihil  sit  causa  sui,  Christus  autem  homo  sit  principalis  offerens  in 
eueharisliae  celebratione ;  hinc  ne  instrumentaliter  quidem  concurrere  potest 
ad  sui  corporis  conservationem  seu  reproductionem ;  neque  b.  sufficientem, 
cum  actio  conservativa  per  se  non  sit  conversio;  neque  C.  necessariam,  cum 
sufficiat  actio  constituens  corpus  Christi  sub  speciebus  panis  illudque  his 
uniens  atque  ita  substituens  substantiae  panis,  ut  hujus  vices  respectu  acci- 
dentium  suppleat  et  munus  substantiae  exerceat,  non  quidem  ea  producens 
vel  ut  eorum  subjectum  inhaesionis,  sed  eadem  conservans  absque  ulla  eorum 
ab  ipso  tamquam  a  causa  materiali  dependentia :  ex  qua  actione  resultet  ea 
unio,  vi  cujus  corpus  Christi  intime  est  accidentibus  praesens  et  conjunctum, 
sicut  antea  substantia  panis;  quae  eo  ipso  est  exclusa,  adeo  ut  nunc  corpus 

Christi  per  accidentia  sit  demonstrabile  sicut  antea  panis  substantia.  Unionem 
vero  inter  corpus  Christi  et  species  sacramentales  ita  subtiliter  illustrat  disp. 
6  n.  19:  »Existimo  hanc  continentiam  corporis  Christi  sub  speciebus  con- 
sistere  in  primis  in  actione  quadam,  qua  corpus  Christi  per  potentiam  obedien- 
tialem  activam  ut  instrumentum  elevatum  conservat  accidentia  panis  supplendo 
concursum  et  sustentationem  panis,  non  in  eodem  genere  causae,  sed  in  genere 
causae  efficientis :  per  hanc  enim  causalitatem  dicitur  corpus  Christi  substare 
illis  accidentibus ;  substare,  inquam,  hoc  est,  exercere  circa  illa  munus  potissi- 
mum  substantiae,  quia  cum  praecipuum  munus  substantiae  respectu  acciden- 
tium  sit  illa  sustentare,  merito  dicitur  corpus  Christi  substare  illis  accidenti- 
bus,  quae  loco  panis  sustentat  in  genere  causae  efficientis.*  Cf.  Suarez  disp. 
17  s.  3;  Becanus  17  p.  12  concl.  6.  Notat  autem  quod  quamvis  habeatur 
in  eucharistia  conversio  substantiae  in  substantiam,  unde  ratione  terminorum 
ea  dici  possit  conversio  substantialis :  definitum  tamen  non  esse,  eam  fieri 
actione  substantiali,  neque  ad  eam  requiri,  ut  terminus formalis  ad  quem 
de  novo  producatur.  Quod  autem  attinet  panis  substantiam,  licet  ea  penitus 
cesset,  dici  tamen  nequit  annihilari.  » Annihilatio,  inquit  s.  Thomas 
quodl.  5  q.  6  a.  1,  quendam  motum  importat.  Omnis  autem  motus  denomi- 
natur  a  termino  ad  quem;  unde  terminus  annihilationis  est  nihil.  Consecratio 
autem  panis  in  sacramento  eucharistiae  non  terminatur  ad  nihil,  sed  ad  corpus 
Christi,  alioquin  non  esset  dare,  quomodo  corpus  Christi  incipiat  esse  sub 
sacramento;  non  enim  incipit  ibi  esse  per  motum  localem,  alioquin  desineret 
esse  in  coelo.  Relinquitur  ergo  quod  in  consecratione  panis  non  est  aliqua 
annihilatio,  sed  transubstantiatio  panis  in  corpus  Christi.* 

Fatendum  tamen  est  omnes  has  sententias  et  explicationes  minus  placere 
Billot  theologo  alioquin  sagaci,  tum  quia  a.  eae  plus  minus concedunt  anni- 
hilari  panis  vinique  substantiam:  atqui  tenendum  est  secundum  conciliorum 
declarationes  panis  substantiam  converti  in  corpus  Christi;  conversio  excludit 
annihilationem,  annihilatio  conversionem.  Ad  haec  b.  in  illis  explicationibus 
habetur  tantum  quaedam  substantiarum  successio  vel  substitutio,  neque  adest 
nexus  internus  sed  tantum  externus  et  accidentalis  inter  desitionem  substan- 
tiae  panis  et  positionem  corporis  Christi .  Atqui  baec  non  sufficiunt  ad  plenam 
notionem  mirabilis  conversionis  substantiae  in  substantiam  seu  transubstan- 
tiationis.  Neque  C.  satis  assequimur,  qualis  sit  actio,  qua  praesens  ponitur 
corpus  Christi:  ea  enim  vel  producitur  vel  adducitur  corpus  Christi:  medium 
non  datur,  sed  neutrum  defendi  potest:  neque  mysterium  consisteret  in  con- 
versione:  nam  successio  vel  substitutio  unius  substantiae  loco  alterius  non 
adeo  difficulter  intelligitur,  sed  mysterium  lateret  in  illa  positione  corporis 
Christi  sub  speciebus  panis.  Adversantur  praeterea  cl.  illi  sententiae  doctrina 
veterum  scholae  principum,  qui  unanimiter  negant  omnem  substantiae  panis 
annihilationem,  negant  omnem  actionem  circa  corpus  Christi  primo  terminatam, 
hinc  omnem  adductionem  vel  productionem  vel  mutationem  in  ipso  inductam. 
»Itaque  in  doctrina  veterum  transsubstantiatio  non  est  unius  substantiae  de- 
structio  et  alterius  subrogatio  per  productionis  vel  adductionis  viam ;  sed  est 
una  simplex  actio,  qua  Deus,  qui  ut  auctor  entis  potest  in  totum  ens,  imme- 
diate  mutat  in  id  quod  est  entitatis  in  substantia  corporis  Christi,  quidquid 
entitatis  est  in  substantia  panis,  ita  ut  subjectum  patiens  non  sit  ullo  modo 
Chiistus,  sed  solus  panis,  cujus  transit  substantia  et  remanent  dimensiones. * 
Quare  mysterium  transsubstantiationis  in  eo  situm  est,  »quod  permanentibus 

dimensionibus  panis,  ipsa  panis  substantia  immediate  convertitur  in  substan- 
tiam  praeexsistentem  corporis  Christi,  quod  ex  tunc  absque  ulla  sui  mutatione 
vel  virtuali  multiplicatione  incipit  esse  sub  dimensionibus  illis,  sed  non  ut  lo- 
catum  in  loco,  quia  substantia  (quae  sola  est  terminus  directus  hujus  conver- 
sionis)  ratione  sui,  situm  et  positionem  in  loco  habere  non  potest. «  De  sacr. 
in  3.  p.  q.  75.  Num  vero  hac  sententia  melius  illustretur  vel  vindicetur  dogma 
catholicumdetranssubstantiatione,  dubitamus:  ea  enim  non  intelligitur ;  neque 
recentiorum  scholae  theologorum  explicationes  videntur  adeo  distare  a  s.  Tho- 
mae  doctrina,  ut  vera  habeatur  oppositio.  Hic  enim  urget  conversionem,  quod 
omnino  est  faciendum,  quin  tamen  plenius  conversionis  mysterium  seu  rationem 
evolvat,  quam  recentiores  theologi,  ejus  discipuli,  ingeniose  nituntur  plenius 
evolvere. 

368.  Corollarium  I.  Sicut  mutatio  specifica  accidentium  postulat 
naturaliter  et  indicat  mutationem  panis  et  vini  in  aliam  substantiam  re- 
spondentem  hisce  accidentibus  mutatis:  ita  ex  constanti  lege  sacramen- 
tali  mutatis  specifice  accidentibus  postulatur,  ut  non  sit  amplius  sub  illis 
corpus  Christi,  sed  subst  antia  respondens  hisce  mutatis  accidentibus,  quae 
ad  exigentiam  accidentium  creatur.  Neque  tamen  ideo  corpus  Christi 
potest  dici  conversum  in  aliam  substantiam,  tum  quia  a.  non  simpliciter 
desinit,  sed  tantum  desinit  esse  sub  his  speciebus,  tum  quia  1).  haec  ipsa 
desitio  non  fit  in  ordine  ad  aliam  substantiam  substituendam :  neque  enim 
vi  hujus  novae  substantiae  excluditur  corpus  Christi,  sed  cessante  prae- 
sentia  corporis  Christi  exigit  rerum  ordo,  ut  accidentibus  corruptis  con- 
veniens  provideatur  substantia.  Deestinsuper  c.  tertium  commune  (n.  360). 
Cf.  Suarez  d.  54;  Franzelin  schol  1  post  th.  14. 

368a.  Corollariuin  II.  Cum  materia  pro  conficiendo  sanguine  Christi 
secundum  antiquissimam  Ecclesiae  praxim  sit  vinum,  cui  modicum  aquae  sit 
admixtum1):  non  est  operose  inquirendum,  num  aqua  prius  convertatur  in 
vinum  et  deinde  in  sanguinem,  cum  certum  sit  totam  substantiam  materiae 
proximae,  quae  est  vinum  aqua  mixtum,  quomodocunque  aqua  se  habeat  in 
hac  mixtione,  in  sanguinem  converti.  Cf.  de  hac  controversia  (cujus  etiam 
mentionem  facit  Innocentius  III.  3  decr.  tit.  41  c.  7  apud  Denzinger 
n.  346)  subtiliter  disputantes  Lugo  disp.  4  sect.  3;  Suarez  disp.  45  sect.  4, 
qui  etiam  quaerit  disp.  57  s.  4,  quid  tenendum  sit,  si  quid  vino  consecrato 
immisceatur.  Cf.  s.  Thomas  quodl.  10  q.  1  a.  3.  De  sanctificatione,  quae  ex 
particula  consecrata  in  vinum  non  consecratum,  si  ei  admisceatur  seu  immit- 
tatur,  redundet,  disputat  Belethus  (sec.  XII.)  in  rationali  div.  offic.  c.  99 
(Mig.  202,  104)  etMabillonius  in  comment.  praeviis  ad  ordines  romanos 
§  12  ss.  (cf.  Migne  78,  896  ss.).  Merito  autem  notat  Billot  in  3  p.  q.  77 
a.  8  Scholion  2 :  » Ceterum  in  his  omnibus  oportet  sapere  ad  sobrietatem,  nec 
curiosius  investigandum,  quid  pro  singulis  hypothesibus  contingeret,  quia  cum 
deficiant  ibidocumentarevelationis,  et  naturalis  ratio  in  his  determinationibus 
plerumque  caliget,  plerumque  etiam  solutio  undequaque  dubia  remanebit.* 


')  Cf.  C  y  prianus  ep.  63  opusc.  XXI,  195  ;  Perrone  de  euch. p.  2  c.  3  pr.  3. 

369.  Thesis  CCXXVII.  Corpus  et  sanguls  Christi  ipsis  verbis 
evangelicis,  quibus  Salvator  in  ultima  coena  sacramentum  instituit, 
realiter  ac  substantialiter  praesens  fit. 

Declaratio.  Thesis  statuitur  contra  graecos  schismaticos  recentiores, 
quicum  Theodoro  ep.Andidae  (sec. XII),  Theodoro  melitinensi  (sec.  XIV), 
Nicolao  Cabasila  (f  1 3 7 1 )  in  expos.  lit.  c,  29  et  Marco  ephesino  in  1. 
de  verbis  consecr.  docent,  invocationi  Spiritus  s.  super  dona  proposita  zTzivXrpic, 
dictae,  quae  in  liturgiis  Orientis  et  in  nonnullis  Occidentis  occurrit,  una  cum 
verbis  dominicis  tribuendam  esse  vim  efficiendi  transubstantiationem.  Imo 
r  u  s  s  i  spiritu  oppositionis  hunc  errorem  in  professionem  fidei,  quae  ab  episcopo 
consecrando  emitti  debet,  receperunt l) ;  recentiori  vero  aetate  patriarcha  schis- 
maticus  CP.  latinis  exprobravit  eos  ab  avita  hac  in  re  defecisse  persuasione. 
Assertio  nostra,  si  non  de  fide,  fidei  proxima  dici  debet.  Nam  EugeniusIV. 
in  instructione  pro  armenis  docet:  »Forma  hujus  sacramenti  sunt  verba  Sal- 
vatoris,  quibus  hoc  conficit  sacramentum ; «  et  in  decreto  pro  jacobitis  de  ea 
testatur  »Romanam  Ecclesiam  apostolorum  doctrina  et  auctoritate  firmatam 
(ea)  semper  uti  consuevisse. «  Concilium  trid.  vero  sess.  13  cap.  1.  3  docet 
vi  verborum  adesse  corpus  et  sanguinem  Christi  (n.  3  72).  Quapropter  P  i  u  s  VII. 
in  brevi2)  ad  patriarcham  melchitarum  8.  Maji  1822  prohibet  sententiam, 
verba  consecrationis  non  sufficere,  sed  ad  perfectam  consummatamque  conse- 
crationem  addi  oportere  eam  precum  formulam,  quae  verba  memorata  apud 
occidentales  praecurrit,  in  orientali  liturgia  subsequitur.  Et  jam  antea  Cle- 
mens  VI.  in  instructione  ad  patriarchamarmenumstatuit3):  »In  42.  capitulo 
dicis,  te  credere  et  tenere,  quod  corpus  Christi  natum  de  V.  et  mortuum  in 
cruce,  quod  nunc  est  in  coelo  vivum,  post  verba  consecrationis  panis,  quae 
sunt :  Hoc  est  corjms  meum,  est  in  sacramento  sub  specie  et  similitudine  panis. <c 
Admitti  ergo  nequit  sententia  Ambr.  Catharini  et  Christophori  Cheffon- 
taines,  qui  contendunt  verba  Christi  hoc  est  corpus  meum  esse  tantum  de- 
clarativa,  non  effectiva  consecrationis,  cum  haec  fiat  per  epiclesin.  Neque 
probanda  est  opinio,  quam  amplectuntur  LeBrun,  Renaudot,Touttee 
etc,  libere  defendi  posse  sententiam,  consecrationem  fieri  non  solis  verbis  do- 
minicis,  sed  simul  adnexa  Spiritus  s.  invocatione,  quatenus  scil.  hac  sacerdotis 
consecrantis  intentio  ad  actionem  eucharisticam  plane  necessaria  significetur. 

370.  Demonstratio.  1.  Nostra  assertio  sat  efficaciter  ex  divinis 
literis  probatur.  Dubitari  enim  nequit,  scriptores  sacros  voluisse  eucha- 
ristiae  institutionem  ea  referre  plenitudine,  ut  nil  eorum  omitterent,  quae 
Dominus  ad  realem  praesentiam  significandam  et  efficiendam  dixit  aut 
egit4):  praesertim  cum  praeceperit :  Hoc  facite  in  meam  commemorationem 


l)  Cf.  Nilles  Zeitschr.  fur  kath.  Theol.  1891  p.  288  ss. 

2j  Apud  L  a  e  m  m  e  r,  in  decreta  onc.  ruthen.  Zamosc.  animadversiones,  Fri- 
burgi  1865  p.  56. 

3)  Apud  Raynaldum  ad  a.  1351  n.  11. 

")  Inter  theologos  scholae  variae  sunt  sententiae  de  verbis  vel  actionibus, 
quibus  Christus  effecerit  transubstantiationem.  Contra  omnem  sensum  antiquitatis 
et  ipsius  Ecclesiae  opinantur  nonnulli,  inter  quos  Innocentius  III.  (nondum 
pontifex)  et  recentiori  aetate  H o p p e  die  Epiclesis  p.  298,  Watterich  quondam 
catholicus  in  op.   Der  Consecrationsmoment  im  hl.  Abendmahl  und  s.  Geschichte, 

Luc.  22,  19.  Atqui  praeter  institutionis  verba  nil  omnino  aliud  referunt 
dictum  aut  factum  a  Ghristo,  quod  pertineat  ad  illam  significandam  et 
efficiendam:  nam  qualis  fuerit  illa  benedictio  et  gratiarum  actio,  cujus 
Matthaeus  et  Marcus  (non  vero  Lucas  et  Paulus)  mentionem  faciunt,  ac- 
curatius  non  designatur.  Quare  solis  verbis,  quae  omnes  accurate  referunt, 
eucharistiam  confecisse  censendus  est. 

2.  Confirmatur  splendidissimo  patrum  suffragio,  quorumjamplura 
luculenta  audivimus  testimonia1),  quibus  addantur: 

Ambrosius  de  myst.  c.  9  n.  52:  »Si  tantum  valuithumanabenedictio 
(in  miraculis,  quae  retulerat  ex  V.  T.),  ut  naturam  converteret,  quid  dicimus 
de  ipsa  consecratione  divina,  ubi  verba  ipsa  Domini  Salvatoris  operantur? 
Nam  sacramentum  istud,  quod  accipis,  Christi  sermone  conficitur. <<c  Quibuscum 
cf.  quae  leguntur  de  sacr.  IV,  5.  —  Joannes  Darensis,  monophysita  sec.  VIII., 
explicans  verba  consecrationis2):  »Incipit  qui  sacerdotio  fungitur  et  repetit 
preces  deificas,  nempe  efficientes  corpus  et  sanguinem  Dei.  Sunt  autem  pre- 
ces  deificae  illae  ab  hierarchis  laudatae  et  in  mysticis  ministeriis  positae  juxta 
Evangelium  et  Apostolum;  illud  (Evangelium)  enim  dicit :  Accepit  Jesus  panem 
et  benedixit,  cum  iis  quae  sequuntur ;  hic  (Apostolus)  autem :  Dominus  Jesus 
in  qua  nocte  tradebatur,  accepit  panem  et  dixit:  hoc  est  corpus  meum.  —  Ex 
pluribus  medii  aevi  scriptoribus  duos  tantum  audiamus.  S.  Bruno  astensis 
expos.  in  Levit.  8,  18  (Mig.  164,  407):  »Hoc  est  illud  holocaustum,  inquit, 
quod  quotidie  in  sancta  Ecclesia  fit.  Offert  enim  Moyses  i.  e.  Christus  arietem  in 
holocaustum,  quoniam  etsi  sacerdotum  ministerio  fiat,  ipse  tamen  carnem  et 
sanguinem  suum  immolat  et  sacrificat.  Non  enim  sacerdotis,  sed  ipsius  vox  est, 
quae  dicit:  Hoc  est  corpus  meum  .  .  .  Hac  enim  voce  totum  sacrificium  im- 
molatur  et  sanctificatur. <<c  —  Et  Manegaldus(fl.  exeunte  sec.  XI.)  opusc. 
ccntra  Wolfelmum  colon.  c.  ]  8  (Mig.  155,  165):  »Novum  in  se  ipso  condidit 
Testamentum,  secundum  quod  vetus  homo  in  novam  creaturam  convertendus 
ablueretur  per  lavacrum  regenerationis,  postmodum  de  Christi  corpore  refice- 
retur,  quod  de  virgine  sumptum  erat.  Hoc  licet  ante  resurrectionem,  immor- 
tale  tamen  et  incorruptibile  potentia  divina  porrigitur,  ut  cum  audis  Domi- 
num  ad  coelos  corporaliter  ascendisse,  non  ideo  aestimes  fideles  suos  tanto 
munere  defraudari;  sed  licet  irrevocabiliter  sedeat  ad  dexteram  Patris,  eadem 
tamen  potentia  illud  idem  etiamnum  accipit  in  altari  fidelis,  quod  tunc  dedit 
discipulis,  cum  adhuc  inter  eos  appareret  mortalis.  Sicut  enim  in  baptismo 
Christo  consepeiiris  in  mortem,  et  baptizantis  manus  tamquam  quaedam  in- 
strumenta  exterius  ministrant,  medius  autem  stat,  de  quo  dicitur:  Hic  est  qui 
baptizat,  quem  fidelis  videt,  infidelis  ignorat,  qui  effectum  operatur  salutis ;  sic 


Heidelberg  1896,  verba  Christi  in  ultiraa  coena  prolata  IIoc  est  corpus  meum  fuisse 
declarativa  tantum  transubstantiationis  benedictione  ab  ipso  jam  antea  effectae, 
nunc  vero  utique  esse  consecratoria.  Cf.  Suarez  disp.  58  sect.  1  etBecanum 
c.  21  q.  3. 

1)  Cf.  Tertullianus  n.  3581 ;  J  u  stin  u  s  n.  3525;  Germanus  CP.n.  3548; 
Joan.  Chrysostomusn.  363° ;  Isidorus  hisp.  n.  3655 ;  Joan.  Damascenus 
n.  364  etc.   Cf.  a-lia  apud  H  o  p  p  e  op.  cit.  p.  224—48. 

2)  Apud  Benedettiin  antirrhet.  II.  c.  11  op.  s.  E  phraemi  II,  48. 

in  mensa  Christi  ejusdem  non  figiirativo,  sed  vero  corpore  reficeris,  quantum 
fide  capis  visibiliter,  quantum  adest  iile  invisibilis  sacerdos  propositae  creatu- 
rae  mutator  atque  assumptor  tanta  efficacia  sanctificationis,  ut  sacerdote  verba 
Domini,  quae  viva  et  sanctificatoria  sunt,  proferente,  attendendum  et  sumen- 
dum  sit,  teste  b.  Ambrosio,  non  quod  natura  formavit,  sed  quod  benedictio 
consecravit.  * 

3.  Accedit  consensus  graecorum  cum  latinis  in  concilio  floren- 
tino.  Bessarion  enim  archiep.  nicaenus  reliquorum  nomine  solem- 
niter  professus  est1):  »Quoniam  ab  omnibus  ss.  doctoribus  Ecclesiae,  prae- 
sertim  ab  illo  bb.  Joan.  Ghrysostomo,  qui  nobis  notissimus  est,  au- 
dimus,  verba  dominica  esse  illa,  quae  mulant  et  transubstantiant  panem 
et  vinum  in  corpus  verum  Christi  et  sanguinem :  et  quod  illa  verba  divina 
Salvatoris  omnem  virtutem  transubstantiationis  habent,  nos  ipsum  ss.  doc- 
torem  et  illius  sententiam  sequimur  de  necessitate.* 

Idem  4.  Ecclesia  practice  profitetur  jubens  eucharistiam  mox  prola- 
tis  Ghristi  verbis  devote  adorare. 

371.  De  epiclesi  —  Verum  difficultas  oritur  ex  invocatione  Spiritus  s., 
quae  in  omnibus  fere  liturgiis  Orientis  et  quibusdam  etiam  missis  Occidentis 
(gothicis  scil.  et  mozarabicis)  post  verba  evangelica  consecrationis  sequitur, 
et  cujus  speciem  habes  supra  n.  363 2  col.  32 5 2.  —  Sed  notetur  1.  totam  eam 
partem  sacrae  liturgiae,  quae  a  latinis  actio,  canon,  a  graecis  avacpopa  dicitur, 
ut  unam  considerandam  esse  actionem  sacrificalem.  Ideo  autem  2.  plures  preces 
diversosque  adhiberi  ritus,  ut  sacramenti  et  sacrificii  finis  et  fructus  distinctius 
uberiusque  declaretur  ac  velut  ob  oculos  sistatur,  et  ut  excitetur  congruentior 
animi  devotio.  Quocirca  3.  verba,  quatenus  pertinent  ad  distinctiorem  decla- 
rationem,  intelligi  debere  non  pro  tempore,  quo  dicuntur,  sed  pro  tempore, 
pro  quo  dicuntur,  ut  animadvertit  Bessarion.  Operatio  scil.  Spiritus  s.  non 
est  successiva  et  per  partes,  sed  tota  simul;  ejus  autem  declaratio  precibus  et 
verbis  fieri  nequit  nisi  successive.  Refertur  ergo  haec  invocatio  s.  Spiritus  non 
ad  efficiendam  praesentiam  corporis  Christi,  sed  ad  declarandam  ver- 
borum  Christi  efficaciam  et  ad  obtinendum  fructum  in  corpore  Christi  mystico. 
Ita  oramus  in  liturgia  romana,  »ut  fiat  nobis  corpus  et  sanguis  Christi;*  vel 
ut  in  quadam  missa  mozzarabica  legitur:  »Precamur,  ut  hic  panis,  quem 
signum  crucis  coxit,  et  hic  calix,  quem  torcuiar  passionis  expressit,  benedictio- 
nem  tuae  divinitatis  accipiant  veramque  salutem  sumentibus  praebeant:  ut 
quicunque  exinde  sumpserimus,  specialem  gratiam  consequi  mereamur.  *  Cete- 
rum  4:.  bene  distinguit  Lingens2)  inter  epiclesin  liturgicam,  quae  scil. 


>)  Mansi  coll.  conc.  31,  1045  s.  Cf.  T  u  r  recr  em  a  ta  in  conc.  florent. 
Hardouin  tX,  963  ss.  et  974  s. 

2)  Zeitschr.  f.  k.  Theol.  XX  (1896),  748  ss. ;  XXI  (1897),  50—106.  Cf.  de  hac 
quaestione  sat  implexa  Benedictus  XIV.  de  sacrificio  missae  1.  2  c.  15  n.  16  ss. ; 
0 r s i  in  dissert.  de  liturg.  Spiritus  s.  invocatione  ;  Petri  Benedetti  de  augustis- 
simo  eucharistiae  sacramento  antirrheticon  adversus  R.  P.  Lebrunum  et  Eus.  Re- 
naudotum  in  thesauro  Zachariae  X,  525  ss. ;  H 0  p  p  e  die  Epiclesis  der  griech. 
und  orientaiischen  Liturgie  und  der  rom.  Consecrationscanon,  Schaffhausen  1864 

»Hoc  quoque  fides  sumentium  hoc  sacramentum  firmiter  tenere  debet,  quan- 
tulumcunque  sumere  videatur  de  hoc  sacramento,  corpus  Christi  non  per  partes 
divisum  et  separatum,  sed  omnino  integrum  accipere.  *  Cf.  aliorum  effata 
supra  n.  348.    Cf.  Perpetuite  I,  2  c.  14;  II,  5  c.  12. 

5.  Christum  vere  exsistere  jam  ante  separationem  totum  in  toto. 
et  totum  in  singulis  speciei  partibus,  de  fide  quidem  non  est,  canon  enim 
tridentinus  3  sess.  13  ita  sonat:  »Si  quis  negaverit,  in  vener.  sacramento 
eucharistiae  sub  unaquaque  specie  et  sub  singulis  cujusque  speciei  par- 
tibus  separatione  facta  totum  Ghristum  contineri,  A.  S.;«  magno  tamen 
consensu  theologi  tuentur1),  quorum  ratio  praecipua  petitur  ex  dictis, 
adeo  ut  contrarium  censeant  erroneum  vel  errori  proximum.  Ostendi- 
mus  enim  Ghristum  separatione  facta  esse  sub  singulis  speciei  partibus. 
Atqui  hujus  replicatae  praesentiae  causa  esse  nequit  fractio,  quae  ad  tan- 
tum  effectum  producendum  non  est  instituta.  Reliquum  ergo  est,  ut  Ghristus 
jam  ante  divisionem  exsistat  sub  singulis  speciei  partibus.  Quare  etiam 
in  cap.  3  sess.  13  conc.  trid.  (n.  372),  ubi  statuitur  Christum  esse  sub  qua- 
libet  speciei  parte,  omittitur  illa  restrictio  ,separatione  facta\  quae  in  ca- 
none  enunciatur.  Cf.  Guitmundus  I,  16  ss.,  qui  n.  19  praesentiam  cor- 
poris  Christi  in  eucharistia  duplici  comparatione  illustrat:  praesentiae 
scil.  animae  in  corpore,  et  vocis  ab  uno  prolatae  in  omnium  audientium 
auribus  (opusc.  XXXVIII.  25  s.). 

374.  Sckolion.  De  speciebus  eucharisticis.  —  Cum  corpus  Christi 
hoc  in  sacramento  supernaturaliter  exsistat  prorsusque  sit  gloriosum, 
censeri  illud  nequit  subjectum,  cui  accidentia  inhaereant:  ut  unanimes 
quoque  docent  theologi ;  quare  cum  transsubstantiatione  cessaverit  adesse 
panis  substantia,  accidentia  in  eucharistia  sunt  sine  subjecto.  Quam  ob 
rem  damnati  fuerunt  aMartinoV.  art.  1  et  2  Wicleffi:  »Substantia 
panis  materialis  et  similiter  substantia  vini  materialis  remanent  in  sacra- 
mento  altaris;«  et  »Accidentia  panis  nonmanent  sine  subjecto  in  eodem 
sacramento.*  Quod  si  hujus  miraculi  explicatio  aliqua  exigitur,  variae 
excogitatae  fuere  hypotheses.  Sunt  qui  doceant,  species,  quas  accidentia 
vocamus,  objectiva  carere  realitate,  et  esse  solum  substantiae  in  sensus 
nostros  operationes.  Cum  vero  in  eucharistia,  transsubstantiatione  facta, 
non  remaneat  panis  substantia,  quae  in  sensus  agat,  Deum  per  se  ipsum 
supplere  actionem  substantiae  panis,  eadem  producta  impressione  in  nostris 
sensibus,  quam  ante  consecrationem  efficiebat  panis  substantia2).  Ita  ex. 


1  j  Cf.  T  h  o  m  a  s  3  p.  q.  76  a.  3  ;  S  u  a  r  e  z  disp.  52  ;  F  r  a  n  z  e  1  i  n  thes.  1 1 ; 
L  e  s  s  i  u  s  de  div.  perf.  XII,  16. 

-)  Cf.  noanulla  de  controversiis  circa  hanc  opinionem  in  nostro  Nomenclatore 
literario  recentioris  theol.  II,  641  s. ;  929  a. ;  1298;  1307.  Eam  expositam  reperies 
apud  Holtzclau  de  sacr.  n.  284  in  theol.  wirceb.  et  in  Katholik  1878  I,  241  ss. 

gr.  Maignan  eoque  duce  Saguens,  Naxera,  Pourchot,  Pissy, 
Perimezzi  etc.  Tenendum  tamen  est,  aliquas  saltem  species  sacramen- 
tales  habere  realitatem  objectivam,  physicam,  distinctam  a  substantia  panis, 
divina  potentia  ab  ea  separabilem,  quae  remanet,  cessante  etiam  panis 
substantia. 

1.  Probatur  haec  assertioloquendiratione  patrum,  qui  in  euchari- 
stia  distinguunt  elementum  visibile  et  invisibile,  quod  est  corpus  Ghristi. 

Illudvocantremterrenam,qualitatem,subindenaturamsensibilem(n.3655), 
permanentem,  non  desinentem  naturae  proprietatem :  quae  loquendi  ratio 
ostendit,  eos  accidentium  nomine  intellexisse  quid  physicum,  quod  a  parte 
rei  et  objective  non  secus  ac  corpus  Ghristi  exsistit. 

2.  Probatur  consensu  magistrorum  scholae:  omnes  enim  con- 
senserunt  in  objectivam  accidentium  panis  et  vini  realitatem,  quamvis  dis- 
sensus  aliquis  esset  de  propria  eorum  ratione1).  Imo  Algerus  de  sacr. 
corp.  et  sang.  dom.  I,  7  aliique,  qui  scripserunt  contra  Berengarium,  ut 
Hildebertus  cenom.,  Guilelmus  s. Theodorici ab.,  Lanfrancusetc, 
data  opera  oppositam  theoriam  jam  refellunt.  Quare  theologi  graviores 
post  conc.  constantiense  et  tridentinum  hanc  sententiam  dicunt  ad  fidem 
pertinere.  Hinc  in  tanta  doctorum  multitudine  ad  sec.  XVII.  usque  labens 
nullus  alicujus  nominis  theologus  defendit  opinionem  de  speciebus,  quas 
dicunt  intentionales,  quae  sint  mera  phaenomena,  et  de  sola  operatione 
divina  in  sensus  nostros  et  in  corpora  circumstantia1). 

3.  Probatur.  ex  damnatione  art.  Wicleffi  (supra),  instruct. 
Eugenii  IV.  pro  armenis,  ex  conciliis  lateranensi  cap.  ^Firmiter'  et 
tridentino,  quae  dum  docent  manere  species  panis  et  vini,  secundum 
usum  tunc  in  scholis  ubique  receptum  explicari  debent.  Atqui  commu- 
niter  tunc  nomine  specierum  intelligebatur  aliquid  objectivum,  phy- 
sicam  habens  realitatem.  Ergo  ejusmodi  species  concilia  tuentur;  eoque 
magis  quod  hae  species  panis  tamquam  quae  maneant  opponantur  ejus- 
dem  substantiae,  quae  cessare  affirmatur.  Atqui  et  species  panis  cessa- 
rent,  si  species  essent  tantum  panis  impressiones  in  sensus  nostros,  quas 
dein  Deus  deficiente  panis  substantia  hujus  vice  vel  loco  continuaret 
operari.  Manerent  scil.  tunc  similes  species,  sed  non  eaedem  numero,  non 
eaedem  quas  produxit  panis.  Ad  haec  species  credebantur  ita  manere,  ut 
censerentur  esse  sine  subjecto,  quare  damnata  fuit  prop.  2.  Wicleffi,  di- 
cebantur  frangi,  corrumpi,  et  cat.  tridentinus  p.  2  c.  4  n.  25  inter  tria 


')  De  hoc  priscorum  theologorum  consensu  erudite  disserit  Theoph.  Ray- 
11  a  u  d  u  s  in  op.  Exuviae  panis  et  vini  lucubratio,  in  qua  ostenditur,  esse  veras  qua- 
litates  tum  a  spectris  sensuum  ludificantibus,  tum  a  substantiis  intra  poros  panis 
exsistentibus  distinctas.  Opp.  VI,  407  s.  ed.  Lugd.  1665. 

maxime  in  hoc  sacramento  admiranda,  quae  fides  catholica  sine  ulla 
dubitatione  credit  et  profitetur,  tertio  loco  ponit:  »Accidentia,  quae  aut 
oculis  cernuntur  aut  aliis  sensibus  percipiuntur,  sine  ulla  re  subjecta  esse, 
mira  quadam  atque  inexplicabili  ratione.  Ac  panis  quidem  et  vini  acci- 
dentia  omnia  licet  videre,  quae  tamen  nulli  substantiae  inhaerent,  sed  per 
se  ipsa  constant.«  Quae  realitatem  accidentium  objectivam  supponunt : 
si  enim  species  sunt  impressiones  in  sensus  nostros,  indigent  quidem  causa 
a  parte  rei,  non  vero  subjecto. 

4.  Dedecet  denique  haecjugissensuumludificatiosacramentumveri- 
tatis,  si  sensuum  relationi  nihil  responderet  a  parte  rei.  Cf.  B  i  1 1  o  t  th.  40 
coll.  47  §  2,  ubi  exceptiones  bene  solvit. 

375.  Supposita  accidentium  objectiva  realitate,  eorum  absque 
subjecto  conservationem  cum  card.  Franzelin  th.  16itaexplicarelicet: 
Resistentia  concipi  debet  ut  actuatio  seu  actus  virtutis  resistendi,  qui  alius 
atque  alius  esse  potest  pro  diversitate  virtutis,  ideoque  etiam  ab  ea  sepa- 
rabiiis:  nam  ex.  gr.  homo  se  impellenti  non  semper  resistit,  vel  saltem 
non  semper  eodem  conatu.  Quare  actualis  resistentia  concipi  potest  ut 
realitas  jugiter  dimanans  vel  resultans  ex  substantiae  virtute,  quae  quidem 
naturaliter  postulat  inesse  substantiae,  et  ideo  vocatur  accidens,  ens  entis. 
Atqui  »Deus,  inquit  s.  Thomas  3.  p.  q.  77  a.  1,  qui  est  prima  causa  sub- 
stantiae  et  accidentis,  per  suam  infinitam  virtutem  conservare  potest  in 
esse  accidens  subtracta  substantia,  per  quam  conservabatur  in  esse  sicut 
per  propriam  causam:  sicut  etiam  alios  effectus  naturalium  causarum  po- 
test  producere  sine  naturalibus  causis.*  Quod  si  Deus  resistentiam  con- 
servat,  patet  phaenomena,  quorum  radix  proxima  est  resistentia,  eodem 
manere  modo  ac  si  substantia  panis  adesset.  Manetscil.  extensioinspatio, 
reflexio  lucis  et  soni,  hinc  quantitas  visibilis  et  figura,  raritas  vel  densitas, 
titillatio  fibrarum  in  sensu  gustus,  gravitas,  mutationes  quoad  calorem  etc. 
Gorpora  vero  circumstantia  non  solum  eodem  modo  afficientur  ab  illis 
accidentibus  sicut  prius,  sed  etiam  eodem  modo  in  illa  agent  ac  si  adhuc 
eisdem  subesset  substantia  panis  et  vini;  poterunt  proinde  illa  sicutprius 
modificare,  immutare,  imo  et  corrumpere,  ut  non  amplius  sint  panis  et 
vini  species:  quo  posito  desinent  esse  species  sacramentales,  cessabitque 
praesentia  corporis  et  sanguinis  sub  illis;  ut  vero  specierum  naturali  exi- 
gentiae  inhaerendi  substantiae  sibicongruae  satisfiat,  ejusmodisubstantia 
sub  illis  creatur.  Unde  liquet,  qua  ratione  species  nutriant :  nutriunt  enim 
vi  hujus  substantiae,  quam  exigunt  quaeque  sub  illis  creatur,  postquam 
ob  corruptionem  cessaverit  esse  sub  iis  corpus  Christi.  Huic  hypothesi 
favet  Scotus  in  4.  d.  12  q.  6. 

Haec  conservationis  accidentium  sine  subjecto  explicatio  ut  aliis  longe 
simplicior  videtur  praeferenda.    Ea  non  multum  distare  videtur  a  sententia 

s.  Thomae,  qui  docet,  quantitatem  immediate  esse  sine  subjecto:  acci- 
dentia  vero  reliqua  inesse  ac  fundari  in  quantitate  ideoque  esse  sine  subjecto 
ultimo  (cf.  in  4.  dist.  12  q.  1  a.  1  qcl.  3;  in  3.  p.  q.  7  7  a.  1.  3):  eaque  sen- 
tentia  placet  de  Lugo  disp.  9  sect.  1,  Suario  disp.  56,  cujus  synopsin  ex- 
hibet  Becanus  c.  20  q.  1 ;  (non  vero  arridet  Lessio  de  div.  perfect.  XII,  16). 
Quod  enim  s.  Thomae  est  quantitas,  est  haec  divinitus  conservata  resistentia 
a  substantia  panis  distincta.  —  Quomodo  vero  accidentia  eucharistica  nutriant, 
aliter  explicat  s.  Thomas  1.  4  in  1.  Cor.  11  et  c.  gentes  IV,  66  :  j>Melius  di- 
cendum  videtur,  quod  in  ipsa  consecratione,  sicut  substantia  panis  in  corpus 
Christi  miraculose  convertitur,  ita  miraculose  accidentibus  confertur,  quod 
subsistant,  quod  est  proprium  substantiae :  et  per  consequens  quod  omnia  pos- 
sint  facere  et  pati,  quae  substantia  posset  facere  et  pati,  si  substantia  adesset: 
unde  sine  novo  miraculo  et  inebriare  et  nutrire  et  incinerari  et  putrefieri 
possunt,  eodem  modo  et  ordine,  ac  si  substantia  panis  et  vini  adesset:*  quia 
scil.  retinent  virtutem  a  substantia  panis  ipsis  impressam,  sicut  semen  virtutem 
retinet  naturae,  cujus  est.    Cf.  et  3  p.  q.  77  a.  6. 

376.  Corollarium.  Sacramentalis  corporis  Christi  praesentia.  —  Ex 
dictis  liquet,  exsistendi  rationem  corporis  Christi  in  eucharistia  esse  prorsus 
supernaturalem  et  accedere  ad  exsistendi rationem  spirituum :  unde ratione 
hujus  singularis  exsistendi  modi  dicitur  corpus  Christi  in  eucharistia  spiri- 
tuale.  Differt  autem  sacramentalis  exsistendi  ratio  corporis  Christi  ab 
exsistendi  ratione  naturali:  nam  corporis  praesentia  naturalis  est  circum- 
scriptiva  (cf.  t.  II  n.  53),  non  vero  praesentia  sacramentalis :  totum  enim  Christi 
corpus  est  in  qualibet  speciei  parte ;  illa  insuper  est  conjuncta  cum  duplici  ex- 
tensione,  una  ex  parte  subjecti,  et  alia  in  ordine  ad  spatium  (cf.  380 3):  haec 
quamvis  conjuncta  sit  cum  extensione  seu  reali  compositione  ex  parte  subjecti, 
quod  manet  per  se  utpote  ex  partibus  compositum  divisibile,  comparate  tamen 
ad  spatium  non  est  divisibilis.  Analogia  vero  cum  exsistendi  ratione  spirituum 
in  eo  est,  quod  corpus  Christi  est  in  toto  symbolo  et  in  singulis  symboli  par- 
tibus ;  differt  tamen  in  eo,  quod  compositum  et  divisibile  in  se  manet.  Quare 
corpus  Christi  non  est  in  eucharistia  sicut  in  loco,  si  hac  locutione  intelligitur 
praesentia  circumscriptiva,  in  qua  partes  corporis  distinctae  distinctis 
respondent  spatii  partibus ;  est  tamen  in  loco,  quatenus  realiter  et  substan- 
tialiter  hic  est.  Item  non  est  in  eucharistia  definitive,  si  hoc  nomine  in- 
telligitur  definitio  ad  unum  locum,  ita  ut  non  sit  etiam  alibi.  Ex  hac  exsistendi 
ratione  corporis  Christi  sequitur  etiam,  neque  ipsum  naturaliter  agere  in  alia 
corpora,  neque  vicissim  haec  in  ipsum  agere  posse  prout  est  in  eucharistia: 
nulliusque  sensibus  ipsum  esse  obnoxium,  neque  imaginatione  posse  reprae- 
sentari:  haec  enim  supponunt  naturalem  exsistendi  rationem  per  extensionem 
realem  in  spatio.  Qua  de  re  docte  disputat  em.  card.  Franzelinth.  11,  qui 
inter  alia  statuit,  Christum  Dominum  »non  posse  naturali  virtute  suae  huma- 
nitatis  exercere  actus  transeuntes  in  alia  corpora;  nec  posse,  spectata  solum 
naturali  virtute,  animam  Christi  agere  in  proprium  corpus  sive  ad  motum  sive 
ad  exercitium  sensuum  externorum.  Hoc  theorema  omnino  consequitur  ex 
modo  exsistendi  sacramentali  inextenso  corporis  Christi  .  .  .  Videtur  tamen 
dignitas  ss.  humanitatis  exigere  vel  certe  ejus  dignitatem  decere,  ut  Verbum 
supernaturali  modo  tribuat  suae  humanitati  etiam  itt  hoc  statu  exercitium 
sensuum  corporis,  quantum  id  mysterio  fidei  et  fini  sacramenti  congruit.* 
Quibus  explicatur  Thomas  3.  p.  q.  76  a.  5  et  ad  1  ;  a  7.    Cf.  Lugo  disp.  5 

s.  7;  Suarez  disp.  53,  Dalgairns  Die  hl.  Communion,  ihre  Philosophier 
Theologie  und  Praxis  c.  4;  Scheeben,  qui  de  momento  hujus  praesentiae 
praeclare  disserit  Mysterien  §  73. 

377.  ThesiS  CCXXIX.  Praesentia  corporis  et  sanguinis  Ciiristi 
in  eucharistia  non  est  alligata  tantum  usui,  sed  consecratione  per- 
acta  tamdiu  durat,  quamdiu  species  consecratize  manent. 

Demonstratio.  Thesis  est  de  fide,  ut  patet  ex  concilii  trid.  sess. 
13  can.  4:  »Si  quis  dixerit,  peracta  consecratione  in  admirabili  eachari- 
stiae  sacramento  non  esse  corpus  et  sanguinem  D.  N.  J.  Ghristi,  sed  tan- 
tum  in  usu,  dum  sumitur,  non  autem  antevelpost:  et  in  hostiis  seu  par- 
ticulis  consecratis,  quae  post  communionem  reservantur  vel  supersunt, 
non  remanere  corpus Domini,  A. S.«  Ea  statuitur  adversus  lutheranosr 
qui  idcirco  maxime  praesentiam  Christi  in  eucharistia  extra  usum  negantr 
ut  eo  facilius  omnem  ss.  sacramenti  rejicere  possint  cultum  aliaque  con- 
sectaria  catholica.  Dogmatis  catholici  veritas 

1.  probatur  ex  verbis  institutionis,  quibus  hoc  sacramentum  con- 
tMJtp».. .  ficitur  (thes.  227).   Horum  enim  veritas  et  vis  independens  est  ab  eucha- 

ristiae  sumptione,  quam  nullatenus  significant.  Si  ergo  sunt  practica  effi- 
ciuntque  quod  significant,  efficiuntrealemcorporisGhristipraesentiam  in- 
dependenter  ab  usu.  Hinc  secundum  Christi  verba:  Bibite  ex  hoc  omnes7 
hic  est  enim  sanguis  meus  N.  T.  (Mattth.  26, 28),  praesentia  sanguinis  Christi 
non  pendet  ab  usu,  sed  usus  consequitur  praesentiam.  —  Insuper,  ut  os- 
tendimus,  realis  praesentia  efficitur  verbis  Christi :  quare  ipsius  corpus  eo 
saltem  tempore  aderit,  quod  intercedit  consecrationem  et  sumptionem : 
ut  etiam  supponitur  in  omnibus  liturgiis.  Nil  vero  impedit,  quominus  usus 
diu  distet  a  consecratione.  —  Ad  haec  ex  illa  opinione  sequeretur  non 
tam  sacerdotes  quam  potius  fideles  ipsa  sumptione  conficere  hoc  sacra- 
mentum,  quod  inauditum. 

2.  Probatur  ex  traditione,  et  quidein  a.  negative,  cum  patres 
de  eucharistia  disserentes  eam  simpliciter  dicant  corpus  et  sanguinem 
Christi  independenter  ab  usu  vel  sumptione,  hinc  figmenti  lutherani  nullum 
reperitur  penes  ipsos  vestigium ;  b.  ex  disertis  effatis:  »Porro  alios  esse 
etiam  audio,  scribit  Cyrillus  alex.  ep.  83,  qui  mysticam  benedictionem 
nihil  ad  sanctificationem  juvare  dicunt,  si  quid  ex  ea  fiat  reliqui  in  aliam 
diem.  Insaniunt  vero  qui  haec  asserunt :  neque  enim  alteratur  Christus, 
neque  sanctum  ejus  corpus  immutatur,  sed  benedictionis  vis  ac  facultas  et 
vivificans  gratia  perpetuo  in  ea  (i.  e.  quamdiu  eucharistia  seu  species  eu- 
charisticae  manent  n.  368)  exsistit.« 

3.  Probatur  ea  p  r  a  x  i  veteris  Ecclesiae  :  solebant  enim  fideles  eu- 
charistiam  secum  domum  deferre;  credebant  ergo  corpus  Christi  perma- 
nenter  esse  in  eucharistia.   Ita  jam  Tertullianus  instruit  fideles,  quo- 

modo  et  servare  possint  jejunium  et  accipere  communionem  de  orat.  n.  19 : 
»Nonne  solemnior  erit  statio  tua,  si  et  ad  aram  Dei  steteris  (si  interfueris 
mane  sacro)?  Accepto  corpore  et  reservato,  utrumque  salvum  est,  et  par- 
ticipatio  sacrificii  et  exsecutio  officii  (i.  e.  jejunii).*  Cf.  Mabillon  de  lit. 
galL  J,  9;  Muratori  diss.  de  rebus  lit.  c.  24. 

378.  Potiora  argumenta  paucis  complexus  est  Leibnitzius  in  syst. 
theol.  p.  224:  ^Certum  est,  antiquitatem  tradidisse,  ipsa  consecratione  fieri 
conversionem,  quemadmodum  apparet  ex  verbis  Ambrosii  paulo  ante  allatis : 
neque  unquam  veteribus  auditum  est  novum  quorundam  dogma,  quod  in  mo- 
mento  perceptionis  demum  adsit  corpus  Christi.  Certum  enim  est,  nonnullos 
sacrum  hunc  cibum  non  statim  consumpsisse,  sed  aliis  misisse,  et  secum  domum, 
imo  in  itinera,  in  deserta  tulisse,  eumque  morem  aliquando  fuisse  commen- 
datum,  quamquam  postea  abrogatus  sit  majoris  reverentiae  causa.  Et  profecto 
aut  falsa  sunt,  quae  a  sacerdote  pronunciantur,  verba  institutionis,  quod  absit, 
aut  necesse  est,  quod  benedictum  est,  esse  corpus  Christi,  etiam  antequam 
manducetur.  Ut  taceam,  qui  sic  sentiunt,  in  tricas  incidere,  utrum  in  labiis 
aut  in  ore  aut  in  gula  aut  in  stomacho  primum  incipiat,  an  ne  in  hoc  quidem, 
si  vitio  ejus  symbola  non  consumantur. «    Cf.  Kirchenlex.  1  2,  1576. 

Articulus  IV. 

Dogma  catholicum  de  augustissimo  eucharistiae  myste- 
rio  secundum  rationis  lumen  consideratum. 

379.  Hoc  articulo  paucis  ea  complectemur,  quae  tenenda  sunt  circa 
apparentem  pugnam  inter  ipsum  dogma  rationisque  principia. 

1.  Distingue  inter  rationem  mere  humanam  sibique  permissam, 
quae  secundum  Paulum  1.  Gor.  2,  14  competit  homini  animali:  et  ratio- 
nem,  quam dicere possumus  christianam,  quae  revelationis scil. lumine 
imbuitur  et  regitur:  ostendimus  enim  multum  luminis  etcommodi  ex  re- 
velatione  redundare  in  rationem  (t.  I  n.  494). 

2.  Jam  vero  rationi  christianae  neque  incredibile  dogma  catholicum, 
neque  probabilis  videri  potest  opinio  adeo  jejuna  sacramentariorum  in 
lumine  earum  veritatum,  quas  fides  nos  docet  a.  de  omnipotentia 
Dei,  quae  omnia  creavit  ex  nihilo  et  cui  possibilia  sunt,  quae  hominibus 
videntur  impossibilia;  b.  de  liberalitate  Dei,  qui  proprio  Filio  suo  non 
pepercit,  sed  pro  omnibus  nobis  tradidit  illum  (Rom.  8,  32) ;  c.  de  s  a- 
pientia  Dei,  qui  per  ea,  quae  judaeis  scandalum,  graecis  stultitia  viden- 
tur,  constituit  salvos  facere  credentes  (1.  Gor.  1,  21);  d.  de  amore 
Ghristi,  qui  dilexit  suos  in  fmem,  imo  usque  ad  profusionem  sanguinis  sui, 
incujusdilectionispignusreliquiteucharistiam;  e.  de  mysteriis  ss. Tri- 
nitatis  et  incarnationis  aliisque  operibus  divinis :  majus  vero  prodigium 
est,  quod  Deus  fiat  homo  et  humana  indutus  forma  agat  et  patiatur  hu- 
mana,  quam  quod  panis  fiat  caro,  et  caro  sub  panis  specie  tribuatur  in 

coelestem  alimoniam  iidelium1);  f.  de  summa  dignitate,  ad  quam 
homopergratiamelevatur  (n.  191);  g.  defamiliari  conversatione  Dei 
cum  hominibus  jam  in  paradiso,  cum  patriarchis  et  populo  judaico,  et 
de  humanitate  Sapientiae  incarnatae,  cujus  deliciae  sunt,  esse  cum  filiis 
hominum  (Prov.  8,  31),  incolumi  manente  statu  fidei  et  viae;  et  propter 
quam  jam  olim  promisit :  Ponam  tabernaculum  meum  in  medio  vestri;  et 
non  abjiciet  vos  anima  mea.  Ambulabo  inter  vos;  et  ero  Deus  vester  vosque 
eritis  populus  meus  (Lev.  26,  11.  12  col.  2.  Gor.  6,  16).  Ratione  hujus 
mysterii  secundum  fidem  catholicam  Ecclesia  praeclare  rnedium  locum 
occupat  inter  V.  Testamentum  et  statum  futurae  gloriae.  In  illo  omnia  in 
figura  contingebant  illis  (1.  Gor.  10,  11),  Christus  erat  typice;  in  gloria 
facie  ad  faciem  eo  fruemur;  nunc  adest  mystice,  realiter  scil.  sed  velatus 
(cfr.  n.  278 x).  Quo  tenacius  Ghristum  mysticum  tuemur,  eo  certior  nobis 
erit  Ghristus  historicus  seu  historica  ejus  realitas.  Quod  si  in  eucharistia 
umbram  tantum  et  figuram  videmus  Christi,  eo  pronius  delabimur  ad  Chri- 
stum  mythicum,  quod  scil.  Christus  fuerit  tantum  mythus.  Cf.  0  s  w  a  1  d 
die  dogm.  Lehre  von  den  h.  Sacr.  p.  4  s.  1  c.  3.  Merito  ergo  conc.  tri- 
dentinum  sess.  13  cap.  1  disserens  de  corporis  Christi  in  eucharistia 
praesentia,  docet,  nos  eam  »etsi  verbis  exprimere  vix  possumus,  possibilem 
tamen  esse  Deo,  cogitatione  per  fidem  illustrata  assequi  posse.« 

3.  Ratio  vere  mere  naturalis  injuria  exigit,  ut  ei,  antequam  cre- 
dat,  demonstretur,  mysterium  hoc  evidenter  esse  possibile.  Qui  enim 
hoc  exigit,  supponit  vel  a.  nullam  esse  veritatem  nullamque  rem,  quae 
mentis  finitae  innumeris  erroribus  obnoxiae  captum  excedat,  quod  pror- 
sus  falsum;  vel  b.  rationem  nil  posse  aut  debere  admittere,  nisi  ei  appa- 
reat  evidenter  possibile,  quod  adversatur  sensui  communi,  nedum  chri- 
stiano ;  vel  c.  Deum  nil  posse  revelare  aut  facere,  quod  superet  hominis 
captum,  quinejuspossibilitatemeviientermanifestet,  quod  plane  arrogans. 

Repetere  hic  licet  verba  Augustiniep.  137  ad  Volusianum  n.  8:  »Hic 
si  ratio  quaeritur,  non  erit  mirabile :  si  exemplum  poscitur,  non  erit  singulare. 
Demus  Deum  aliquid  posse,  quod  nos  fateamur  investigare  non  posse.  In  ta- 
libus  rebus  tota  ratio  facti  est  potentia  facientis;*   et  Cyrilli  1.  4  c.  2  in 


')  Cf.  Schee  ben  Mysterien  §  71,  qui  pro  more  sublimiter  clisserit  de  nexu 
hujus  mysterii  cum  mysteriis  ss.  Trinitatis  et  incarnationis.  Balduinus  cantuar. 
archiep.  (f  1190)  in  tr.  de  ss.  euch.  sacramento  (M  i  g.  204,  408)  post  praeclaram  fidei 
catholicae  de  hoc  mysterio  expositionem,  ita  prosequitur  :  „  Vere  Deus  absconditus  tu 
es,  rex  Israel  Salvator  (Is.  45, 15).  Absconditus  fuit  Christus  ab  initio  in  sinu  Patris; 
absconditus  fuit  post  iclem  in  forma  servi,  quam  assumpsit;  absconclitus  esfc  et 
nunc  in  sacramento,  quod  ipse  instituit  (cf.  supra  n.  327 7).  Absconditum  in  sinu 
Patris,  ficles  invenit:  absconditum  in  homine  fides  nihilominus  invenit;  invenit  et 
ipsa  (f.  ipsum)  fides  iii  sacramento  absconditum.  Magna  virtus  fidei  magnam  habet 
familiaritatis  gratiam  apud  Deum."  Cf.  W  o  1  p  h  e  1  m  i  ab.  brunvillerensis  (f  1091) 
egregiam  ep.  contra  errores  Berengarii. 

Joan.  6,  53  :  Quomodo  potest  hic  nobis  carnem  suam  dare  ad  manducandum,  ita 
disserens:  »Judaicum  est  illud  vocabulum  xihc,  (quomodo)  et  extremi  proinde 
causa  supplicii  .  .  .  aliorum  igitur  stultitia  ad  rei  utilis  investigationem  sa- 
pientiores  facti,  de  iis,  quae  Deus  operatur,  illud  ttwc  usurpare  caveamus,  sed 
ei  potius  operum  suorum  viam  perspectam  esse  fateri  studeamus. *  Quod  con- 
firmat  Is.  55,  8  s.  et  exemplo  ex  humana  consuetudine  petito,  dein  prosequi- 
tur:  »Quomodo  igitur,  inquiet  aliquis,  non  gravissimorum  criminum  rei  jure 
tenebuntur,  qui  praestantissimum  rerum  omnium  artificem  Deum  incredulitate 
sua  elevare  audent:  qui  de  iis,  quae  operatur,  tiwc  quaerere  non  verentur, 
quamvis  universae  sapientiae  largitorem  eum  esse  noverint,  et  ex  omni  divina 
Scriptura  cunctipotentem  esse  didicerint?* 

4.  Neque  vicissim  ratio  demonstrare  potest  hujus  mysterii  repugnan- 
tiam  sive  impossibilitatem.  Vera  enim  demonstratio  ea  dici  nequit.  quae 
per  XVIII  secula  innumeros  viros  doctos  aeque  ac  sanctos,  veritatis  ex 
corde  studiosos  omnisque  erroris  acerrimoshostesnullatenusinsuacom- 
movit  persuasione.  Ejusmodi  vero  est  decantata  demonstratio  impossibi- 
litatis  hujus  mysterii. 

5.  Quare  cum  nec  evidens  sit  possibilitas,  neque  ejusdem  impossi- 
bilitas :  non  poterit  a  priori,  sed  debet  a  posteriori  scil.  ex  revelatione,  si 
qua  est,  dirimi  quaestio,  quid  de  hoc  mysterio  sit  tenendum.  Poterit  sane 
exigi,  ut  quo  difficilius  creditu  illud  est,  eo  certius  constet  de  ejus  revela- 
tione,  quo  certitudo  revelationis  factae  compenset  mysterii  obscuritatem 
juvetque  rationis  imbecillitatem  ad  dubitandum  tam  pronae.  Atqui  ut  vi- 
dimus  toto  art.  1,  dogma  catholicum  de  reali  corporisetsanguinisChristi 
in  eucharistia  praesentia  clare  continetur  revelationis  deposito.  Dicimus 
clare,  quamvis  haud  immerito  illius  revelatio  conferri  possitnubi,  quae  (Ex. 
14, 20)  stetit  inter  castra  aegyptiorum  et  castra  Israelis,  illis  tenebrosa,  his 
lucida;  nam  verba  promissionis  et  institutionis  sunt  lidelibus,  qui  intel- 
lectum  suum  libenter  captivant  sub  auctoritate  divina,  clara  et  perspicua : 
incredulis  vero  obscura  secundum  illa  Pauli  1.  Cor.  2, 14:  Animalis  homo 
non  percipit  ea,  quae  sunt  Spiritus  Dei,  stultitia  enim  est  illi  et  non  potest 
intelligere1). 

380.  Sed  nonne  eucharistiae  mysterium  evidenter  repugnare  vide- 
tur?  Nam  repugnat  a.  adesse  Christi  corpus  sub  speciebus  panis  modo 
spiritus  et  sine  actuali  coextensione  ad  spatium;  b.  idem  corpus  adesse 


»)  Cf.  Guitmundus  LIl,  47  et  Al  g  er  u  s  11,4.  Ad  rem  Ecbertus  ab. 
schonaug.  serm.  11  contra  catharos  (Mig.  195,  85)  n.  2  :  „Humano  sensui  impossi- 
bile  quidem  est,  ut  intelligat,  qualiter  id  fieri  possit ;  habet  tamen  rectam  et  firinam 
rationem,  quare  hoc  indubitanter  credere  debeat.  Quae  est  illa  ratio,  qua  credi 
debeat  illud,  quod  foris  videbatur  esse  panis,  fuisse  ipsum  corpus  Domini?  Quod 
D.  Jesus  Christus  Filius  Dei  hoc  dixit,  qui  mentiri  non  potuit.  Vere  mentiri  non 
potuit,  quia  Deus  fuit,  quia  veritas  fuit."    Cf.  Suarez  d.  46.  47.  48. 

simul  tot  diversis  in  locis ;  c.  cessare  panis  et  vini  substantiam,  remanen- 
tibus  tamen  absque  inhaesionis  subjecto  eorum  accidentibus.  Verum 

1.  argumentum  ex  hisce  petitum  capitibus  multipliciter  peccat,  scil. 

a.  idearum  c  o  n  f  u  s  i  o  n  e,  confundi  enim  solet  in  hisce  difficultatibus  ur- 
gendis  impossibilitas  rei  cum  ejusdem  incomprehensibilitate ;  huc  trans- 
ferri  possunt  Augustini  adversus  arianos  de  agone  christ.  c.  16  verba: 
»Nesciunt  quid  loquuntur,  et  de  hisrebus,  quas  per  oculos  carneos  videre 
consueverunt,  vanas  imagines  ad  disputationes  suas  transferunt.*  Peccat 

b.  argumentum  temeritate,  supponunt  enim  adversarii se comprehen- 
dere  penitus  omnipotentiam  Dei  atque  accurate  nosse,  quid  possit  quid- 
que  non  possit;  peccat  c.  arrogantia,  cum  adversarii  sibi  vindicent 
cognitionem  essentiae  corporum  perfectam,  de  qua  tamen  dissident  phi- 
losophi  sagacissimi.  Peccat  d.  contra  regulas  logicae,  quatenus  prae- 
sens  rerum  ordo  pro  unico  possibili  habetur:  unde  inferunt  adversarii, 
leges,  quas  utcunque  cognoscunt,  esse  plane  immutabiles.  nulli  prorsus 
exceptioni  obnoxias  et  vigere  pro  quovis  casu. 

2.  Notetur  judicia  nostra  de  corporibus  distinguenda  esse  in  duplicis 
generisjudicia,  proutscil.  consideratur  vel  esse  corporis  praecisione  facta 
a  quovis  ordine  concreto  et  determinato  sive  in  se,  hinc  esse  seu  essentia 
metaphysica,  vel  esse  corporis  concretum,  actuatum  et  determinatum, 
hinc  esse  sive  essentia  physica.  Priora  judicia,  quae  dicuntur  ordinis  me- 
taphysici,  pendent  ab  evidenti  cognitione  essentiae  corporis  in  se,  et  haec 
sunt  absolute  vera  et  immutabilia:  alia,  quae  dicuntur  ordinis  physici, 
innituntur  constanti  experientiae  et  sunt  certa  hypothetice,  quamdiu  scil. 
leges  physicae  perseverant.  Quarequi  de  corporibus  absolute  et  proquavis 
hypothesi  et  pro  quovis  ordine  judicat  secundum  leges  physicas  praesen- 
tis  naturae  cursus,  manifesto  praepostere  judicat ;  nam  iis  suspensis  sive 
in  alio  naturae  ordine,  aliter  corpora  se  habebunt.  Ita  manifesto  erraret 
qui  de  corporibus  post  resurrectionem  judicaret  secundum  eam,  cui  modo 
obnoxii  sunt,  conditionem.  Jam  vero  repugnantiae  illae,  quae  objiciun- 
tur,  fundantur  in  constantia  legum  physicarum,  nullatenus  vero  colligun- 
tur  ex  ipsa  corporum  essentia.  Inferri  ergo  tantum  poterit,  eas  vigere 
pro  praesenti,  non  autem  pro  omni  rerum  ordine,  quod libenter  concedi- 
mus;  eucharistia  autem  ad  alium  pertinet  rerum  ordinem,  qui  est  super- 
naturalis  et  in  quo  aliae  vigent  leges ;  neque  Christi  corpus  nunc  naturalis 
est  conditionis,  sed  in  statu  summae  glorificationis,  ideoque  praeter  et 
supra  omnes  leges  physicas. 

3.  Ut  jam  directe  respondeamus  ad  propositas  exceptiones,  haud 
inopportunum  erit  sedulo  distinguere  a.  inter  corporis  essentiam  et 
ejusdem  praesentiam;  b.  inter  extensionem  subjectivam,  organi- 

cam,  intrinsecam,  et  extensionem  extrinsecam,  situalem,  localem  in 
ordine  ad  spatium.  Illa  continetur  pluralitate  partium,  quae  re  ab  invicem 
distinguuntur,  mutuo  ab  invicem  pendent  (saltem  in  corpore  organico)  et 
aptitudinem  exigentiamque  habent,  ut  in  ordine  ad  spatium  dispositione 
locali  respondente  suae  naturae  una  sit  extra  aliam.  Quare  si  corpus 
suae  permittitur  naturae,  partes  sunt  extra  partes  in  ordine  ad  spatium : 
unde  exsurgit  altera  extensio,  quam  extrinsecam,  localem,  situalem  dixi- 
mus,  quae  prioris  est  velut  effectus  secundum  leges  physieas  necessario 
ex  illa  resultans  et  dimanans:  qui  tamen  a  Deo,  cui  omnis  obnoxia  est 
natura  creata,  suspendi  poterit,  quo  suspenso  corpus  quamvis  in  se  ex- 
tensum  suam  extensionem  non  exseret  in  ordine  ad  spatium.  Quod  autem 
revera  Deus,  rerum  creatarum  Dominus  absolutissimus  et  omnipotens, 
pro  nutu  relationes  corporum  ad  spatium  mutare  possit,  inde  forte  illu- 
strare  licet,  quod  eadem  substantia  (ex.  gr.  aqua)  indefmita  propemodum 
elasticitate  aliam  atque  aliam  induere  potest  ad  locum  relationem  et 
praesentiam;  et  quod  vel  homo  instrumentis  opticis  objecta  maxima  ad 
minimum  reducere  spatium,  et  objecta  minima,  quae  oculum  inermem 
plane  fugiunt,  per  spatium  maximum  possit  dilatare ;  atque  generatim  nil 
mutabilius  est  relationibus  temporis  et  spatii:  quod  uni  est  magnum, 
alteri  est  parvum ;  quod  uni  est  brevissimum,  alteri  est  longissimum  etc. 
Gum  ergo  corpus  necessario  non  sit  alligatum  determinato  rerum  spatio 
vel  secundum  notas  nobis  leges  physicas :  repugnantia  evidens  non  ap- 
paret,  si  statuitur,  Deum  omnipotentia  sua  efficere  posse,  ut  corpus  mag- 
num  minimo  insit  loco,  et  unum  idemque  corpus  praeter  consuetas  leges 
suam  exhibeat  praesentiam  distinctis  in  locis. 

381.  Ad  hanc  difficultatem  ex  multilocatione  corporis  Christi  petitam 
respondere  jam  nititur  Gruitmundusl,  19.  20,  ubi  inter  aliascribit:  »Cum 
vero  sapientissimus  Salomon  cunctas  res  esse  difficiles  dixerit,  ita  ut  explicare 
eas  homo  non  possit,  nonne  insanienti  quam  simillimus  est,  qui  haec  divina 
arcana  discutere  ad  oculum  violenter  quaerit?  Omnes  enim  creaturae  Dei  mi- 
racula  nobis  inexplicabilia  sunt:  Christus  vero  inter  omnia  aut  prae  omnibus 
miraculum  singulare.  Si  igitur  potest  Christus  efficere,  sicut  diximus,  ut  una- 
quaeque  separata  particula  sit  totum  Christi  corpus,  et  tamen  omnes  separatae 
non  plura  sint  corpora  sed  unum  corpus,  quemadmodum  vox  mille  hominum 
percutit  aures,  et  apud  unumquemque  tota  est,  nec  tamen  plures  dicuntur,  sed 
una  sola:  et  quemadmodum  tota  animamille  corporis  humanireplet  particulas, 
et  cum  se  totam  praebeat  singulis,  non  plures  tamen,  sed  una  est  anima;  ita 
jam  nulla  ratio  propter  hujuscemodi  quasi  partitiones  obstare  videtur,  ut  non 
possit,  aut  velle  non  debeat  Christus  panem  et  vinum,  sicut  ipse  docuit  et  Ec- 
clesia  credidit,  transferre  in  corpus  et  sanguinem  suum.*  Eadem  analogia  uti- 
tur  etiam  Eutychius  patriarcha  CP.  serm.  2  in  bibl.  nova  PP.  ed.  M a i  IV,  57. 

382.  Quod  speciatim  difficultatem  attinet  ex  accidentibus  petitam,  quae 
contra  eorum  naturam  subjeeto  careant,  nota,  de  ratione  accidentis  non  esse, 

actu  subjecto  inhaerere,  sed  aptitudinem  et  exigentiam  inhaerendi  in  alio, 
quam  actualis  inhaesio  consequitur,  si  naturaliter  exsistit.  Haec  ejus  proprie- 
tas  non  negatur  dogmate  catholico.  »Non  est  definitio  substantiae,  inquit  ad 
rem  s.  Thomas  3.  p.  q.  77  a.  1  ad  2,  ens  per  se  sine  subjecto,  nec  definitio 
accidentis  ens  in  subjecto;  sed  quidditati  seu  essentiae  substantiae  competit 
habere  esse  non  in  subjecto,  quidditati  autem  sive  essentiae  accidentis  competit 
habere  esse  in  subjecto.  In  hoc  autem  sacramento  non  datur  accidentibus  quod 
ex  vi  suae  essentiae  non  sint  in  subjecto,  sed  ex  divina  virtute  sustentante :  et 
ideo  non  desinunt  esse  accidentia,  quia  nec  separatur  ab  eis  definitio  accidentis, 
quae  est  aptitudo  ad  subjecturo,  quae  semper  manet  in  iis,  non  actualis  in- 
haerentia,  nec  competit  eis  definitio  substantiae.* 

383.  Aliam  exceptionem  hunc  in  modum  proponit  Scotus:  »In  sacra- 
mento  veritatis  nil  decet  esse  falsum.  At  si  substantia  panis  desit,  erit  falsitas 
in  accidentibus ;  accidentia  enim  externa  sunt  naturalia  signa  internae  sub- 
stantiae;  unde  etiam  per  ea  a  posteriori  indagatur  a  philosophis  substantia.  * 
Respondemus  1.  sensus  in  hoc  mysterio  proprie  non  decipi:  sensuum  enim 
est  referre  phaenomena,  non  vero  de  horum  subjecto  vel  causa  judicare.  Atqui 
eadem  manent  phaenomena  in  eucharistia.  Idem  ergo  sensus  referre  debent 
transsubstantiatione  facta:  ex  hac  ergo  parte  nulla  falsitas.  Quamvis  2.  ratio 
sponte  sua  ex  sensuum  relationibus  concludat  ad  subjectum  vel  substantiam 
correspondentem,  in  praesenti  tamen  mysterio,  quominus  ita  judicet,  fide  prae- 
venitur,  ideoque  ab  errore  praeservatur.  »  Dicendum,  inquit  s.  T  h  o  m  a  s  3  p. 
q.  7  5  a.  5  ad  2,  quod  in  hoc  sacramento  non  est  aliqua  deceptio;  sunt  enim 
ibi  secundum  rei  veritatem  accidentia,  quae  sensibus  dijudicantur.  Intellectus 
autem,  cujus  est  proprium  objectum  substantia,  per  fidem  a  deceptione  prae- 
servatur.«  Cf.  in  4.  d.  11  q.  1  a.  1  qcla.  2  ad  1  ;  d.  12  q.  1  a.  ]  qcla.  2  ad  2. 
3.  Quod  eos  attinet,  qui  panem  eucharisticum  vident  non  cognita  illius  conse- 
cratione,  ad  summum  dici  potest,  Deum  permittere  illorum  errorem,  sicut  eum 
permisit  in  illis,  qui  videntes  Christum  puerum,  eum  purum  judicabant  homi- 
nem:  Deus  enim  non  tenetur  omnem  impedire  errorem.  Neque  4.  illorum  ju- 
dicia  necessario  sunt  erronea,  cum  judiciorum,  quae  experientiae  innituntur, 
certitudo  supponat  hypothesim,  leges  naturales  fuisse  servatas ;  si  enim  hac 
spreta  absolute  judicamus  de  rebus,  errandi  periculo  nos  exponimus :  ea  vero 
tacite  supposita  (quam  quidem  plerumque  negligimus,  cum  nulla  adsit  vel 
appareat  suspicandi  ratio,  suspensas  fuisse  hoc  in  casu  leges  naturae)  judicia 
circa  eucharistiam  ab  errore  sunt  immunia.    Cf.  Guitmundus  I,  26  ss. 

384.  Scholion.  Loqnendi  regidae.  —  Cognita  hujus  mysterii  natura, 
difficile  non  erit  quasdam  statuere  loquendi  regulas  circa  illud  servandas. 
Aliquas  jarn  insinuavimus  n.  353.  357 4.  376.   Insuper 

1.  illa  loquendi  ratio  diligenter  est  servanda,  quam  sancivit  Ecclesia 
sive  solemnibus  declarationibus  sive  ipsousu.  et  quam  commendat  vene- 
randa  patrum  auctorilas.  Merito  enim  statuit  s.  Augustinus  de  civ. 
Dei  X,  23:  »Liberis  verbis  loquuntur  philosophi,  nec  in  rebus  ad  intelli- 
gendum  difficillimis  offensionem  religiosarum  aurium  pertimescunt.  Nobis 
autem  ad  certam  regulam  loqui  fas  est,  ne  verborum  licentia  etiam  de 
rebus,  quae  his  significantur,  impiamgignatopinionem.*  Quare  non  facile 

sunt  usurpandae  formulae,  quae  quamvis  absolute  verae,  propter  abusum 
haereticorum  redditae  sunt  suspectae,  vel  propter  non  usum  sunt  novae 
et  insolitae,  vel  propter  ambiguitatem  errori  possunt  dare  occasionem. 
Ejusmodi  ex.  gr.  sunt :  eucharistiam  esse  figuram  corporis  Christi ;  corpus 
Ghristi  in  eucharistia  manducari  corporaliter,  esse  et  exhiberi  spirituali- 
ter  etc.  cf.  s.  Thomas  3.  p.  q.  75  a.  8.  Praeter  hanc  regulam  genera- 
lem  speciatim  notentur: 

2.  Eo  ipso,  quod  modus  tantum  exsistendi  Christi  in  eucharistia  est 
alius,  sequitur  nomina  suhstantiva  et  adjectiva,  quae  ab  exsistendi  modo  prae- 
scindunt,  a.  aequaliter  posse  de  Christo  sive  in  sacramento  sive  extra  illud 
praedicari :  ideoque  Christum  non  solum  prout  extra  sacramentum  consideratur, 
sed  eliam  in  sacramento  exsistentera  dici  posse  Deum,  hominem,  Mediatorem, 
omnipotentem  etc. :  particulas  vero  et  praedicata  b.  quae  modum  exsistendi 
naturalem  respectu  loci  adsignificant,  non  rite  de  ipso  deque  ejus  corpore 
praedicari.  Quare  non  licet  dicere  ipsum  in  eucharistia  stare,  jacere,  hunc 
illumve  habere  situm.  Quod  si  C.  verba  significant  tantum  praesentiam  cor- 
poris  Domini  in  eucharistia  abstrahendo  a  moclo  exsistendi  in  loco,  simpliciter 
affirmari  possunt.  Hinc  dicere  licet,  corpus  Christi  esse,  manere,  contineri  in 
eucharistiae  sacramento. 

3.  Spectatis  speciebus,  quibus  corpus  Christi  substat  a.  per  accidens  qui- 
dem,  vere  tamen  minimeque  figurate,  de  ipso  verba  enunciantur  motum  localem 
significantia.  Sane  cum  eucharistiae  sacramentum  synthesis  quaedam  sit  cor- 
poris  sanguinisque  Domini  et  specierum,  habitus  quidam  unionis  inter  corpus 
sanguinemque  et  species  intercedit:  habitus  quidem  accidentalis,  qui  potest 
conferri  analogice  cum  habitu,  qualis  obtinet  in  compositis  tum  naturalibus, 
tum  artificialibus.  Atqui  talis  unio  sufficit,  ut  de  corpore  Christi  accidenta- 
liter  quidem,  vere  tamen  verba  praedicentur  motum  designantia  localem,  quae 
proprie  spectant  ad  species.  Quare  sicut  moto  corpore  dici  potest,  animam 
moveri:  ita  analogice  dici  poterit,  Christi  corpus  moveri  motis  speciebus,  af- 
ferri,  circum  ferri  etc.  Nequeunt  vero  b.  de  Christi  corpore  affirmari  ea  prae- 
dicata,  quae  de'  pane  affirmantur,  quatenus  est  subjectum  inhaesionis  et  infor- 
mationis  accidentium.  Neque  enim  ipsum  est  subjectum,  cui  species  inhaereant ; 
quocirca  dicere  vetamur,  corpus  Christi  in  eucharistia  esse  rotundum,  album  etc. 
Adhiberi  tamen  C.  figurate  licet  de  Christi  corpore  vocabula,  quae  habitum 
relationemque  exprimunt  ad  sensus  videndi  tangendique,  ut  patet  ex  loquendi 
ratione  patrum,  qui  passim  docent,  nos  in  eucharistia  Christum  videre,  tangere, 
deosculari  etc.  Cum  enim  de  ratione  sacramenti  sit  esse  formam  visibilem  in- 
visibilis  gratiae,  et  eucharistia  sacramentum  sit,  in  quo  corpus  Christi  subjecti 
instar  et  species  se  habent  instar  phaenomenorum,  quibus  illud  se  induit  et  fidei 
oculis  exhibet  et  manifestat  ut  panis  coelestis:  ideo  quae  fiunt  circa  accidentia 
panis,  praecise  ut  manifestant  praesens  (sub  forma  tamen  cibi)  Christi  corpus, 
de  hoc  enunciantur:  et  subinde  propter  rationes  polemicas  etiam  enunciari 
debent.  Harum  enim  locutionum  sensus  est,  substantiam,  quae  accidentibus 
subest,  ut  objectum  sunt  immediatum  visus,  tactus,  fractionis,  et  quae  cum 
ipsis  unum  constituit  sacramentum,  non  esse  aliam  quam  ipsum  Christi  corpus. 
Hoc  sensu  Berengarius  jussus  est  profiteri  in  concilio  romano  a.  1059, 
»panem   et  vinum  post  consecrationem  non  solum  sacramentum,  sed   etiam 

verum  corpus  et  verum  sanguinem  D.  N.  J.  Christi  esse,  et  sensualiter  non 
solum  in  sacramento  (seil.  ut  in  aliquo  symbolo  seu  figura  corpore  Christi  va- 
cua),  sed  et  in  veritate  manibus  sacerdotum  tractari,  frangi  et  fidelium  denti- 
bus  atteri.*  »Hoc  modo,  inquit  ad  rem  s.  Thomas  3  q.  77  a.  7  ad  3,  in- 
telligenda  est  confessio  Berengarii,  ut  fractio  et  attritio  dentium  referatur  ad 
speciem  sacramentalem,  sub  qua  vere  est  corpus  Christi.*  Ceterum  hujus 
professionis  apologiam  cf.  apud  Bellarminum  III,  24  et  opusc.  XXIII, 
219  s.  Bene  Thomas  Waldensis  contra  Wicleffum  t.  2  1.  4  c.  42:  »Ecce 
iste  magnus  philosophus  et  profundus  theologus  (Chrysostomus),  etiam 
secundum  Wicleffum,  ipse  concedit,  illud,  quod  ibi  videtur  et  tangitur, 
esse  Christum ;  cur  hoc  negabit  fidelis,  quia  non  videtur  per  suam  naturam, 
sed  extraneam?  Sic  enim  (per  suam  naturam)  est  ibi  invisibilis,  intangibilis, 
incomestibilis,  indivisibilis,  irrevelabilis ;  revelatus  tamen,  divisus,  comestus, 
tactus,  aspectus  sensibiliter  per  species  alienas.*  Cf.  Gruitmundus  I,  10  ss. 

4.  Species  parsque  visibilis  sacramenti  improprie  tantum  per  figuram 
meton^^miae  dicuntur  corpus  Christi.  De  hac  loquendi  ratione  fusius  disputant 
scriptores  medii  aevi,  ut  plura  effata  Augustini  alioquin  obscura  explicent. 
Hoc  sensu  videtur  dixisse  A  u  g  u  s  t  i  n  u  s  in  ep.  97  n.  9  :  »  Sacramentum  cor- 
poris  Christi  esse  corpus  Christi  secundum  quendam  modum ;  *  et  Facundus 
hermianensis  in  loco  alioquin  sat  obscuro  pro  defens.  trium  capit.  1.  9  c.  5 : 
»Potest  sacramentum  adoptionis  (baptismus)  adoptio  nuncupari  sicut  sacra- 
mentum  corporis  et  sanguinis  ejus,  quod  est  in  pane  et  in  poculo  consecrato, 
corpus  ejus  et  sanguinem  dicimus:  non  quod  proprie  corpus  ejus  sit  panis  et 
poculum  sanguis,  sed  quod  in  se  mysterium  corporis  sanguinisque  contineat. 
Hinc  et  ipse  Dominus  benedictum  panem  et  calicem,  quem  discipulis  tradidit, 
corpus  et  sanguinem  suum  vocavit.  Cf.  supra  n.  357  4;  Algerusl,  5.  17 
opusc.  XXIII,  202  cum  annot. 

5.  Denique  cum  corpus  Christi  pluribus  in  locis  praesens  habeat  unum 
«sse  substantiale,  multiplex  vero  esse  praesentiale:  ideo  quae  conse- 
quuntur  zb  esse  praesentiale,  multiplicari,  imo  et  contraria  esse  possunt:  non 
vero  ea,  quae  consequuntur  zb  esse  substantiale.  Quocira  de  corpore  Christi 
dicere  possuraus  simul,  illud  adesse  et  abesse,  moveri  et  quiescere  etc,  sed 
dicere  non  licet  ob  replicatam  praesentiam  multa  esse  Christi  corpora. 

Articulus  Y. 

De  eucharistiae  effectibus,  necessitate  et  cultu. 

385.  Thesis  CCXXX.  EJfectus  sacramenti  eucharistiae  1,  non 
est  vitae  spiritualis  inchoatio,  sed  2.  ejusdem  conservatio  et  per-  '*H 

fectio:  consequenter  3.  praeparatio  ad  fruitionem    consummatam 
gloriosamque  corporum  resurrectionem . 

Demonstratio  p.  I.  Ad  fructuosam  hujus  sacramenti  susceptionem 
praerequiri  statum  gratiae,  ideoque  ejus  fructum  unicum  vel  primarium 
non  esse  peccatorum  gravium  remissionem,  quam  jam  praesupponit,  te- 
nendum  est  contra  Lutherum  et  Galvinum,  quorum doctrinam dam- 
navit  <3oncilium  tridentinum  sess.  13  cap.  7  etcan.  5:  »Siquisdixerit, 

vel  praecipuum  fructum  ss.  eucharistiae  esse  remissionem  peccatorum, 
vel  ex  ea  non  alios  effectus  provenire,  A.  S.«  Probatur  autem 

1.  ex  praxi  Ecclesiae,  quae  eucharistiam  peccatoribus  gravium 
criminum  reis  non  ante  solebat  dare,  quam  baptismo  vel  poenitentia 
peccatorum  veniam  obtinuissent.  Ita  jam  Justinus  Apol.  I  n.  66:  »Hu- 
jus  (eucharistiae)  nemini  alii  licet  esse  participi,  nisi  qui  credat,  vera  esse, 
quae  docemus,  atque  illo  ad  remissionem  peccatorum  et  regenerationem 
lavacro  ablutus  fuerit,  et  ita  vivat,  ut  Christus  tradidit.«  Hinc  inter  mis- 
sarum  solemnia  vox  illa  diaconi :  ,Exite  catechumeni,  poenitentes,  indigni  1* 
hinc  et  illa  altera  ante  eucharistiae  distributionem  in  liturgia  graecorum : 
,Sancta  sanctis/ 

Quamobrem  s.  Cyprianus  de  nimia  quorundam  erga  lapsos  facilitate 
gravibus  conqueritur  verbis  in  ep.  9  n.  2 :  »Nondum  poenitentia  acta,  nondum 
exomologesi  facta,  nondum  manu  eis  ab  episcopo  et  clero  imposita,  eucharistia 
illis  datur,  cum  scriptum  sit  (l.  Cor.  11,  27):  Qui  ederit  panem  aut  biberit 
calicem  Domini  indigne,  reus  erit  corporis  et  sanguinis  Domini. <<c  Ceterum  huc 
spectant  pleraeque  Cypriani  epistolae  in  causa  lapsorum  scriptae  (plures 
habes  opusc.  t.  XXI),  nominatim  1.  de  lapsis  (opusc.  t.  V),  ubi  etiam  propositis 
divinae  vindictae  exemplis  n.  24  ss.  lapsos  deterret,  ne  »ante  expiata  delicta, 
ante  exomologesim  factam  criminis,  ante  purgatam  conscientiam  sacrificio  et 
manu  sacerdotis,  ante  offensam  placatam  indignantis  Domini  et  minantis*  vim 
inferant  corpori  ejus  et  sanguini,  et  plus  in  Dominum  manibus  atque  ore  de- 
linquant,  quam  cum  Dominum  negaverunt. 

2.  Probatur  tum  ex  parabola  hominis,  qui  ad  regias  nuptias  in- 
gressus  est  non  vestitus  veste  nuptiali Matth.  21,  11;  tum  ex  munditia 
praescripta  judaeis  in  obeundis  sacrificiis,  quae  celebrationis  eucharistiae 
erant  tantum  typi  et  umbrae;  tum  haudobscure  ex  lotione  pedum  eu- 
charistiae  institutioni  praemissa  Jo.  13,  4  ss.,  tum  praecipue  ex  verbis 
Pauli  modo  citatis :  neque  enim  alius  (ex  mente  antiquissimae  Ecclesiae) 
est  ille,  qui  indigne  manducat,  quam  qui  illotus,  veste  nuptiali  caritatis 
destitutus,  peccatis  obnoxius  gravibus,  qualia  ibidem  corinthiis  exprobrat 
Paulus,  ad  hoc  accedit  convivium. 

Merito  ergo  Ambrosius  de  sacramentis  1.  5  c.  2  n.  6 :  ^Osculetur  me 
(Cant.  1,1).  Vides  te  mundum  esse  ab  omni  peccato,  quia  delicta  detersa  sunt ; 
ideo  te  sacramentis  coelestibus  dignum  judicat,  et  ideo  invitat  ad  coeleste 
convivium. «  Et  s.  B  a  s  i  1  i  u  s  de  bapt.  II,  3  :  »  Si  tales  minae  adversus  eos 
positae  sunt,  qui  temere  ad  ea  sacra  accedunt,  quae  ab  hominibus  sanctifican- 
tur:  quid  dicendum  est  de  eo,  qui  in  tantum  ac  tale  mysterium  temerarius 
est?  Quanto  enim  plus  templo  illic  est  secundum  Domini  vocem,  tanto  gravius 
et  terribilius  est,  corpore  Christi  impure  vesci  audere,  quam  arietes  vel  tauros 
edere,  cum  apostolus  dicat:  Itaque  quicunque  manducaverit^  etc.  Cf.  n.  350. 

3.  Accedit  argumentum  ex  sacramenti  natura  petitum;  institutum 
enim  est  per  modum  cibi  dicente  Ghristo :  Caro  mea  vere  est  cibus  et  san- 

guis  meus  vere  est  potus  (Jo.  6, 56).  Cibus  autem  praesupponit  vitam,  nec 
datur  ad  vitam  communicandam,  secl  ad  hanc  conservandam  roboran- 
damque.  Ideoque  Christus  ejus  fructum  significat  verbis:  non  morietur, 
vivet  in  aeternum,  quibus  non  vitae  inchoatio,  sed  perseverantia  in  ea 
exprimitur.  Quare  si  liturgiae  et  patres  peccatorum  remissionem  inter 
eucharistiae  numerant  effectus,  illam  tribuunt  sacrificio  eucharistico.  Quod 
si  loquuntur  de  ipso  sacramento,  intelligi  debent  vel  de  consumptione 
concupiscentiae,  vel  de  praeservatione  a  peccalis,  vel  de  remissione  pec- 
catorum  quotidianorum  i.  e.  venialium,  vel  etiam  gravium,  sed  per  acci- 
dens  juxta  dicta  n.  267 4. 

386.  Demonstratio  p.  II.  Cum  sacramenta  omnia  non  ponentibus 
obicem  gratiam  conferant,  et  cum  hoc  sacramentum  institutum  non  sit 
ad  conferendam  gratiam  primam,  reliquum  est,  ut  conferat  gratiam  s  e- 
cundam  seu  gratiae  augmentum.    Quaeritur  autem 

1.  num  hoc  sacramentum  saltem  per  accidens  conferat  gratiam  primam. 
Ad  hanc  quaestionem  respondimus  supra  n.  26  74.    Quaeritur 

2.  num  eucharistia  conferat  gratiam  etiam  infantibus,  si  eis  praebeatur. 
Negant  nonnulli,  inter  quos  et  Oswald  (qui  tamen  non  negat  alios  effectus, 
quales  ex.  gr.  sacramentalia  conferunt).  Sententia  tamen  probabilior  secun- 
dum  Suarez  disp.  62  s.  4,  omnino  vera  secundum  Lugo  disp.  13  s.  2,  certa 
secundum  Perrone  n.  220,  affirmat,  tum  quia  a.  sacramenta  non  ponentibus 
obicem  conferunt  gratiam ;  tum  b.  propter  praxim  antiquae  Ecclesiae  confe- 
rendi  illis  eucharistiam,  et  c.  propter  analogiam  cum  confirmatione. 

3.  Quaeritur,  quinam  sint  effectus  proprii  hujus  sacramenti.  In  primis 
ergo  tenendum  est,  ejus  effectus  plane  esse  praestantes,  ut  patet  tum  ex  dictis 
n.  326,  tum  ex  iis  quae  docet  catechismus  trid.  p.  2  c.  4  n.  48:  »Vere  enim 
ac  necessario  fons  omnium  gratiarum  dicenda  est  (eucharistia) :  cum  fontem 
ipsum  coelestium  charismatum  et  donorum  omniumque  sacramentorum  aucto- 
rem  Christum  Dominum  admirabili  modo  in*se  contineat,  a  quo  tanquam  a  fonte 
ad  alia  sacramenta  quidquid  boni  et  perfectionis  habent  derivatur.  *  Recensitis 
vero  nonnullis  effectibus  concludit  n.  56:  ^Cum  ecs  jure  ac  merito  beatissi- 
mos  fuisse  existimamus,  in  quorum  tecta  mortalis  receptus  est  (Christus),  vel 
qui  illius  vestis  aut  fimbriae  tactu  sanitatem  recuperarunt:  multo  nos  beatiores 
et  feliciores  esse,  in  quorum  animam  immortali  gloria  praeditus  ingredi  non 
gravatur,  ut  ejus  vulnera  sanet  omnia  eamque  amplissimis  muneribus  ornatam 
sibi  conjungat. «  Merito  huc  referes  Pauli  verba  Rom.  8,  32:  Quomodo  non 
etiam  cum  illo  (Filio)  omnia  nobis  donavit  ?  Si  Christus  se  ipsum  nobis  in  hoc 
sacramento  donat,  donabit  profecto  et  alia.    Cf.  s.  Thomas  3  q.  79  a.  1. 

387.  Ut  autem  in  particulari  proprios  quosdam  hujus  sacramenti  re- 
censeamus  effectus,  cum  E  u  g  e  n  i  o  IV.  in  instr.  pro  arm.  affirmare  licet : 
»Omnem  effectum,  quem  materialis  cibus  et  potus  quoad  vitam  agunt  cor- 
poralem  sustentando,  augendo,  reparando  et  delectando,  sacramentum 
hoc  quoad  vitam  operari  spiritualem.*    Quare 

'  1.  hujus  sacramenti  est  vitam  conservare  spiritualem :  nam  qui 
manducat  hunc  panem,  vivet  in  aeternum  Jo.  6,  59.  Conservat  autem  prae- 

servando  a  peccatis  mortalibus,  adversus  quae  secundum  concilium  trid. 
sess.  13 cap.  2  antidotum  est.  Praeservat  vero  a.  augendo gratiam gratum 
facientem gratiarumque auxilia,  ideoque  roborando;  b.  infundendo 
delectationemspiritualem,  unde  minuantur  cupiditas  carnalis  concupiscen- 
tiaeque  aestus,  et  c.  fugando  daemones  specialique  protectione  ad- 
versus  eos  dignos  nos  reddendo. 


lo' 


»Cbristus  enim,  inquit  Cyrillus  alex.III,  2  in  Joan.  6,  67,  exsistens  in 
nobis,  sopit  saevientem  in  nostris  membris  carnis  legem,  et  pietatem  in  Deum 
exsuscitat,  perturbationes  mortificat,  delicta,  in  quibus  sumus,  nobis  non  im- 
putans,  sed  potius  ut  aegrotos  sanans.  Confractum  enim  alligat,  erigit  lapsum 
ceu  pastor  bonus,  et  qui  animam  suam  ponit  pro  ovibus  suis.  *  Cf.  inPs.  22,  5. 
—  Firmicus  Maternus  (fl.  c.  a.  340)  de  errore  profanarum  relig.  c.  22: 
^Scimus,  quibus  remediis  artis  tuae  (o  diabole)  venena  vincantur.  Christi  im- 
mortalem  sanguinem  bibimus,  nostro  sanguini  sanguis  Christi  adjunctus  est. 
EIoc  est  salutare  remedium  scelerum  tuorum,  quod  a  Dei  plebe  mortiferum 
virus  excludit.*  —  Chrysostomus  hom.  46  in  Joan.  n.  3.  4.  —  Cyprianus 
ep.  63  n.  11  (opusc.  XXI,  207)  et  Ambrosius  serm.  8  in  Ps.  118  n.  48: 
»Suscipe  ante  Dominum  Jesum  tuae  mentis  hospitio:  ubi  corpus  ejus,  ibi 
Christus  est.  Cum  hospitium  tuum  adversarius  viderit  occupatum  coelestis 
fulgore  praesentiae,  intelligens  locum  tentamentis  suis  interclusum  esse  per 
Christum,  fugiet  ac  recedet,  et  tu  mediam  noctem  sine  ulla  offensione  trans- 
ibis.  *  Hiceffectus  typice  praesignatus  fuit  sanguine  agni  paschalis,  quo  asper- 
gere  debebant  israelitae  utrumque  januae  postem  et  superliminaria,  quo  viso 
angelus  vastator  illorum  domus,  quin  eos  laederet,  pertransiit  (Ex.  12,  23  ss.). 
Cf.  s.  Thomas  3  q.  79  ab;  P.  Damianus  ep.  11  et  opus.  47  c.  2.  Cf.  Sua- 
rez  d.  63  s.  9 ;  64  s.  1.  Applicari  hinc  eucharistiae  possunt  verba  Is.  4,  6: 
Et  tabernaculum  erit  in  umbraculum  diei  ab  aestu,  et  in  securitatem  et  abscon- 
sionem  a  turbine  et  a  pluvia. 

y  2.  Verum  non  solum  eucharistiae  est  conservare  vitam  spiritualem, 
sed  et  illam  promovere  speciali  unione  cum  Christo  gratiarum  fonte, 
capite  et  vite,  cui  per  eucharistiam  semper  magis  inserimur,  ut  ihde  co- 
piosius  jugiter  gratiis  irrigemur  secundum  illa :  Qui  manducat  meam  car- 
nem  et  bibit  meum  sanguinem,  in  me  manet  et  ego  inilloJo.  6,  57.  Vihujus 
arctioris  unionis  semper  magis  perficiuntur  lineamenta  illa  Ghristi,  quae 
vi  regenerationis  contraximus  (cf.  n.  186),  secundum  praeclara  Augu- 
stini  verba Gonfess.  VII,  10:  »Cibus  sum  grandium,  cresceetmanducabis 
me :  nec  tu  me  in  te  mutabis,  sicut  cibos  carnis  tuae,  sed  tu  mutaberis  in 
me;«  et  s.  Leonis  serm.  12  de  pass. Domini  c.  7:  »Non  enim  aliud  agit 
participatio  corporis  et  sanguinis  Christi,  quam  ut  in  id,  quod  sumimus, 
transeamus.*  Et  sane  si  duo  inter  se  uniuntur,  id  quod  potentius  est,  al- 
terum  sibi  subjicit  atque  assimilat.  Unde  frequenti  dignaque  com- 
munione  illud  assequi  licebit,  ut  cum  apostolo  dicere  possimus:  Vivo  ait- 
tem,  jam  non  ego,  vivit  vero  in  me  Christus  (Gal.  2,  20) :  atque  hinc  ha- 

betur   vi   eucharistiae   quaedam   incarnationis   continuatio    et   amplia- 

tio  *) :  Inde 

'3.  alius  quoque  eflectus  consequitur,  arcta  scil.  conjunctio  fide- 

lium  inter  se.   Quam  ob  rem  sacramentum  optimum  remedium  est  ad- 

versus  egoismum  ad  fovendum  amorem  socialem2).   Nam  amoris,  quem 

sacramentum  sponte  sua  succendit,  est  transire  et  transeundo  transfor- 

mare  in  amatum :  unde  fideles  sibi  in  Christo  occurrunt  et  per  Christum 

in  unum  coagulantur  corpus,  ut  praeclare  Paulus  significat  1.  Cor.  10, 17 : 

Quoniam  unus  panis;  unum  corpus  multi  sumus,  omnes  qui  de  uno  pane 

participamus  (cf.  n.  355 7).   Quem  effectum  secundum  patrum  explicatio- 

nem  ipsa  materia,  ex  qua  eucharistia  conficitur,  panis  scil.  et  vinum  sym- 

bolice  adumbrat :  ille  enim  non  ex  unico  grano,  hoc  vero  ex  multis  acinis 

in  unitatem  redactis  conficitur ;  et  ipsa  praxi,  qua  administratur  euchari- 

stiae  sacramentum,  fovetur :  promiscue  enim  divites  et  pauperes,  nobiles 

et  rudes  mensae  eucharisticae  accumbunt  nulla  ratione  habita  dignitatis, 

conditionis,  cultus  etc. 

388.  Sckolioil.  Qua  occasione  quaerunt  subtiliter  theologi,  qualis  oria- 
tur  unio  inter  corpus  Christi  et  nostrum,  et  quo  nomine  sit  exprinienda,  utrum 
dicenda  realis,  an  naturalis  vel  substantialis  vel  corporalis  etc.  De  qua  ita 
disserit  Suarez  disp.  64  sect.  3:  »Tota  haec  controversia,  quamvis  a  multis 
magna  contentione  disputetur,  videtur  magis  in  verbis  consistere,  quam  in  re 
aliqua  versari.*    Quam  ut  dirimat,  statuit: 

1.  In  usu  hujus  sacramenti  nos  non  tantum  suscipimus  Christum  in 
figura  aut  per  fidem,  sed  vere  et  realiter  per  os  corporeum  . . .  quod  potissimum 
intendunt  docere  aliqui  ex  sanctis  in  priori  sententia  citatis  et  hanc  vocant 
corporalem  unionem,  quia  est  vere  corporalis  sumptio;  dicitur  etiam  na- 
turalis,  ut  distinguatur  contra  umbratilem  aut  per  solam  figuram  vel  sig- 
num  .  .  .  haec  vero  unio  quantum  ad  hoc  non  est  effectus  sacramenti  hujus, 
sed  potius  usus  ejus,  «  quocirca  et  peccatoribus  communis. 

2.  »Existimo  omnino  certum  praeter  hanc  propinquitatem  vel  contactum 
inter  corpus  nostrum  et  (corpus)  Christi  mediis  speciebus  sacramentalibus  non 
intervenire  materialem  aliquam  unionem  physicam  ac  veram.  *  Ad  quod  pro- 
bandum  ex  ordine  ostendit,  non  aclesse  unionem  formalem,  substantialem, 
hypostaticam,  effectivam.  Et  sane  explicari  nequit,  inter  quae  fiat  haec  unio 
physica,  dum  corpus  Christi  nostro  unitur.  Neque  enim  dici  potest  uniri  cum 
toto  corpore  nostro,  quia  corpus  Christi  non  est  toti  corpori  immediate  prae- 
sens;  neque  dici  potest  physice  uniri  cum  aliqua  parte,  quia  nulla  est  ratio, 
quare  potius  cum  hac  physice  uniatur  quam  cum  alia. 

3.  » Certum  est  ex  hac  sacramentali  manducatione  et  corporali  receptione 
carnis  Christi  sequi  in  his,  qui  digne  illam  suscipiunt,  spiritualem  unionem 


')  De  hac  assiuiilatione  et  transformatione  in  Christum  praeclare   disserit 
Caesarius  arelat. hom. 5  inpascha.  Cf.  ScheebenMysteriendesChristenth.§7lss. 
2)  Cf.  Stimmen  aus  Maria  Laach  1894  pag.  277  ss. 

cum  Christo  seu  perfectionem  ejus,  et  omnes  effectus  supra  numeratos,  qui 
omnes  ad  perfectionem  hujus  unionis  tendunt  et  ideo  spirituales  sunt.« 

4.  Nihilominus  ratione  sacramentalis  unionis  spirituali  conjunctae  potest 
dici  Christus  nobis  uniri  magis  quam  per  solam  spiritualem  unionem  vel  sa- 
cramentalem  solam:  nam  ratione  illius  contactus  speciali  titulo  censetur  is, 
qui  digne  suscipit  hoc  sacramentum,  esse  aliquid  Christi  et  Christus  non  solum 
habere  curam  animae,  sed  etiam  corporis  ejus,  ut  illud  sanctificet  suaeque  glo- 
riae  particeps  faciat.  Quam  veritatem  egregie  in  primis  illustrat  Vasquez 
disp.  204,  ad  quem  nos  delegat  ipse  Lugo  disp.  12  s.  5,  quod  scil.  optime 
totam  controversiam  comprehenderit.  Notat  scil.  a.  amorem  suapte  natura 
tendere  ad  unionem  amantium  realem  inter  se  eo  modo,  quo  fieri  potest ;  quo- 
circa  h.  amici  amant  mutuam  praesentiam,  convictum,  collationem,  qua  unio 
secundum  affectum  perficiatur.  Jam  vero  C.  Christus  vehementer  nos  amans 
suum  amorem  consummat  conjunctione  carnis  suae  cum  nostra,  quam  per 
modum  cibi  ingreditur.  Hinc  fit  d.  ut  Christus  postquam  a  nobis  inter  viscera 
et  carnem  nostram  ex  caritate  sumptus  est,  corpora  nostra,  intra  quae  recipitur, 
aestimet  et  tractet  ut  propria,  et  ut  membra  ex  carne  et  ossibus  ejus.  Ideoque 
e.  patres  baptismum  exhibent  qua  nuptias,  quas  cum  Christo  inimus :  eucha- 
ristiam  vero  qua  earundem  consummationem. 

5.  Statuit  Suarez  1.  c.  hanc  unionem  dici  non  posse  substantialem,  quia 
quamvis  fiat  inter  substantias,  accidentalis  est;  posse  tamen  dici  corpora- 
1  e  m ,  quia  fundatur  in  corporali  permixtione  seu  susceptione  sacramenti ;  r  e  a  - 
lem  et  naturalem  ad  excludendas  figuras:  sed  maxime  esse  spiritualem; 
et  proprie  m  y  s  t  i  c  a  m  seu  moralem  fundatam  aliquo  modo  in  vinculo  corporali. 
Cf.  Lessius  XII,  15;  Toletus  in  Jo.  6  a.  29;  c.  17  a.  13. 

Gum  ergo  hoc  sacramentum  ordinetur  ad  intimam  unionem  animae 
cum  Deo,  peccata  venialia,  quae  unionis  perfectioni  obsunt,  delet  ex  opere 
operato,  supposita  ea  dispositione,  quae  sit  sufficiens  ad  auferendum  obi- 
cem,  non  ad  ipsam  remissionem  venialium  impetrandam :  et  hic  est 

4.  alius  hujus  sacramenti  effectus.  Poenas  vere  temporales  adhuc 
luendas  ob  peccata  remissa,  quia  perfectioni  caritatis  non  obsunt,  nec 
alia  suppetunt  argumenta,  ex  quibus  concludamus,  illarum  remissionem 
effectum  esse  sacramenti:  non  ex  opere  operato,  sed  solum  indirecte  et 
quadam  concomitantia,  quatenus  auget  actualem  caritatem  et  fervorem, 
hinc  ex  opere  operantis  remittit.   Cf.  Thomas  3.  q.  79. 

389.  Deinonstratio  p.  III.  Hujus  sacramenti  esse  etiam  ad  glo- 
riam  praeparare  futuram  patet  ex  dictis.  Praeparamur  autem  ad 
gloriam,  quatenus  a.  est  pignus  futurae  nostrae  gloriae  et  perpetuae  feli- 
citatis,  ut  docet  conc.  tndentinum  sess.  13  cap.  2,  hinc  alit  potentissime  spem 
illam  consequendi.  Si  enim  Christus  se  jam  nobis  donat  in  terris,  quanto 
magis  in  coelis  se  donabit  in  praemiurn.  Praeparat  quatenus  b.  euchari- 
stiae  usu  in  gratia  perseveramus  et  crescimus ;  quatenus  c.  ea  roboramur 
adversus  daemonum  insidias,  qui  omni  conatu  moliuntur,  ne  illa  potia- 
mur,  adeo  ut  jam  vita  hominis  super  terram  sit  jugis  militia  (Job  7,  1) 

et  gloria  certaminis  palma ;  quatenus  d.  hujus  sacramenti  est  excitare  ad 
bona  Opera x),  quibus  certam  faciamus  vocationem  et  electionem  nostram 
(2.  Petr.  1, 10),  atque  nova  semper  gloriae  augmenta  promereamus.  Hunc 
esse  revera  effectum  proprium  hujus  alimoniae  coelestis,  colligimus  ex 
manna,  ejus  figura,  quo  sustentati  israelitae  peregrinantes  per  desertum 
pervenerunt  demum  in  terram  promissam ;  et  ex  altera  ejusdem  figura, 
ex  pane  scil.  subcinericio,  in  cujus  fortitudine  Elias  ambulavit  quadra- 
ginta  diebus  et  quadraginta  noctibus  usque  ad  montem  Dei  Horeb  (3.  Reg. 
19,  8).  Quare  aptissime  vocatur  viaticum.  Hinc  Gyprianus  cum40 
episcopis  decrevit,  ut  ingruente  persecutione  poenitentibus  daretur  pax 
et  communio  ep.  58  al.  54  n.  2:  »Communicatio  a  nobis  danda  est,  ut 
quos  excitamus  et  hortamur  ad  proelium,  non  inermes  et  nudos  relinqua- 
mus,  sed  protectione  sanguinis  et  corporis  Christi  muniamus  .  .  .  muni- 
mento  dominicae  saturitatis  armemus ;  nam  quomodo  docemus  aut  pro- 
vocamus  eos  in  confessione  nominis  sanguinem  suumfundere,  sieismili- 
taturis  Christi  sanguinem  denegamus2)?*  Ideo  et  Christus  inculcat:  Hic 
est  panis,  qui  de  coelo  descendit.  Non  sicut  manducaverunt  patres  vestri 
manna  et  mortui  sunt.    Qui  manducat  hunc  panem,  vivet  in  aeternum*). 

390.  Quare  eucharistiae  adscribi  potest  etiam  g  1  o  r  i  o  s  a  corporum 
resurrectio,  quae  ab  adeptione  gloriae  coelestis  pendet:  imo  patres  illam 


*)  Quam  ob  rem  Chrysostomus  cupiens  auditores  suos  ad  opera  excitare 
misericordiae,  utitur  hoc  mysterio  tamquam  motivo  validissimo  in  hom.  de  viduis 
(Migne  51,  237)  n.  16:  „Cum  ali  te  opus  fuerit,  ne  carni  quidem  suae  parcit  ipse 
(Christus) ;  cum  potum  tibi  dari  opus  fuerit,  nec  sanguini  quidem  suo  parcit,  nec 
illum  invidet;  tu  vero  ne  panem  quidem  impertis,  nec  calicem  (egenis) !  Quam  tan- 
dem  veniam  obtinebis,  qui  tot  bonis  tam  pretiosis  acceptis,  tain  vilibus  parcas  ?u 
Hom.  77  in  Joan.  n.  5  ;  in  1.  Cor.  h.  27  n.  3.    Cf.  F  r  a  n  z  e  1  i  n  th.  19. 

2)  Cf.  K  n  e  1 1  e  r  Eucharistic  und  Martyrium,  Stimmen  aus  Maria  Laach  1894. 
r,  276  ss. 

3)  Joan.  6,  59.  De  sensu  horum  verborum  et  v.  49  s. :  Patres  vestri  manducaverunt 
manna  in  deserto  et  mortui  sunt.  Hic  est  panis  de  coelo  descendens,  ut  si  quis  ex  ipso 
manducaverit,  non  moriatur,  haud  levis  oritur  controversia.  Nam  sive  ea  de  morte 
corporis,  sive  de  spiritali  intelligantur,  difficultatem  facessunt.  Triplex  autem  est  ex- 
positio.  P r i m a  est,  comparationem  institui  non  tam  de  rebus  quam de  personis, 
quia  qui  manna  manducaverunt,  plerique  male  comederunt.  Atqui  non  de  personis 
agitur,  verum  de  r  e b  u  s  i.  e.  de  manna  et  de  eucharistia.  A  lt  e r  a  concedit,  panem 
cum  pane  conferri,  non  tamen  quocunque  modo,  sed  quantum  est  ex  natura  sua,  et 
sermonem  esse  de  sola  vita  et  morte  spirituali.  Tertiam  ita  enunciat  Maldona- 
tu  s  in  h.  1. :  „Vere  mihi  videntur  quaestionem  explicare,  qui  respondent,  agi  simul 
h.  1.  de  morte  vitaque  corporis  et  animae  . . .  Itaque  sensus  est,  manna  non  potuisse 
dare  vitam  corporis,  hunc  autem  panem  dare  vitam  animae  .  .  .  Haec  est,  quae  in 
his  verbis  occulta  latet  argumentatio  a  minori  ad  majus  per  negationem,  et  a 
maj  ori  ad  minus  per  affirmationem.  A  minori  sic :  Manna  non  potuit  vitam  dare 
corporibns,  quod  est  minus  :  ergo  multo  minus  poterit  vitam  aeternam  aniinis  dare. 
quod  est  majus.  A  majore  hoc  modo :  Panis  hic,  qui  de  coelo  descendit,  dat  vitam 
animis  aeternam,  quod  est  majus  :  dabit  igitur  vitam  corporibus  :  quod  est  minus.'* 
Cf.  A 1  g  e  r  u  a  II,  6. 

saepe  inter  eucharistiae  fructus  recensent  (cf.  n.  348.  349.  354.  3556). 
Cujus  rationem  ita  Vasquez  reddit  disp.  204  c.  5:  Ex  sola  illa  unione, 
quam  explicuimus  (n.  S^S4),  carnem  nostram  habere  posse  pignus  vitae 
immortalis  et  ad  eam  praeparari  patet :  quia  si  virtute  illius  fit  una  cum 
carne  Christi,  et  nemo  unquam  carnem  suam  odio  habuit,  ut  dixit  Apo- 
stolus  ad  Eph.  5,  29,  et  Christus  in  carne  propria  resurgens  ex  mortuis 
jam  non  moritur:  quis  dubitet  fore,  ut  et  nostra  caro  cum  eo  eadem  im- 
mortalitate  perficiatur?  Hanc  autem  praeparationem  carnis  nostrae  non 
fieri  per  qualitatem  aliquam  in  eam  derivatam,  sed  solum  spe  certa,  quam 
ex  praedicta  unione  concipere  possumus,  indicat  Irenaeus  illis  verbis 
(IV,  18):  »Sic  et  corpora  nostra  percipientia  eucharistiam  non  sunt  cor- 
ruptibilia  spem  resurrectionis  habentia.«  Quare  eucharistia  novum  dat 
jus  ad  gloriosam  resurrectionem  adeo  efficax,  ut  si  homines  non  essent 
vi  legis  universalis  resurrecturi,  resuscitandi  forent  certe  ii,  qui  pie  sus- 
ceperint  communionem :  et  intuitu  hujus  tituli  et  juris  speciales  conse- 
quuntur  gratias,  ut  ad  illam  secure  perveniant1). 

391.  TliesiS  CCXXXI.  Quamvis  realis  perceptio  eucharistiae 
non  sit  absolutead  salutem  necessaria:  moraliter  tamen  necessaria 
dici  potest  ad  perseverandum  in  gratia  per  longius  tempus. 

Deinonstratio  p.  I.  Etsi  adeo  praestantes  sunt  eucharistiae  effec- 
tus,  dici  ea  tamen  nequit  absolute  necessaria  ad  salutem,  quod  sal- 
tem  quoad  infantes  est  de  fide,  ut  patet  ex  concilii  trid.  sess.  21  cap.  4 
et  can.  4 :  »Si  quis  dixerit,  parvulis  antequam  ad  annos  discretionis  per- 
venerint,  necessariam  esse  eucharistiae  communionem,  A.  S.«  Et  sane 
eatenus  eucharistia  esset  absolute  necessaria  ad  salutem,  quatenus  esset 
medium  absolute  necessarium  vel  ad  primam  gratiam  obtinendam  vel 
ad  perseverandum  in  ea.  Atqui  neutrum  affirmare  licet:  non  illud,  ut 
patet  ex  thesi  praecedenti;  non  alterum,  ut  patet  ex  infantibus,  qui  post 
baptismum  ante  perceptam  eucharistiam  moriuntur,  de  quorum  salute 
nunquam  fuit  desperatum,  sicut  neque  de  salute  adultorum,  qui  mox  a 
baptismo  decedunt.  Ratio  est,  quia  solo  peccato  gravi  excidimus  gratia 
et  salute ;  atqui  infantes  baptizati  carent  omni  peccato ;  adulti  vero,  saltem 
per  tempus  aliquod  sine  hoc  sacramento  actu  suscepto  peccatum  grave 
vitare  possunt.   Non  est  ergo  illud  ad  salutem  absolute  necessarium. 

392.  Hinc  reprobata  fuit  prop.  31  Rosmini:  »Quoniam  qui  non  man- 
ducat  carnem  Filii  hominis  et  bibit  ejus  sanguinem,  non  habet  vitam  in  se 
(Jo.  6,  54);  et  nihilominus  qui  moriuntur  cum  baptismate  aquae,  sanguinis 
aut  desiderii  certo  consequuntur  vitarn  aeternam:  dicendum  est  his,  qui  in  hac 


')  Ceterum  fuse  de  eucharistiae  effectibus  disputat  Heimbacher  die  Wir- 
kungen  der  hl.  Communion,  Regensburg  1884 ;  Behringer,  Die  hl.  Communion 
in  ihren  Wirkungen  und  ihrer  Heilsnotwendigkeit,  Regensburg  1898. 


374  Tract.  IX.  de  eucharistia.  Thesis  CCXXXI.  De  eucharistiae 

vita  non  comederunt  corpus  et  sanguinem  Christi,  subministrari  hunc  coe- 
lestem  cibum  in  futura  vita  ipso  mortis  instante.  Hinc  etiam  sanctis  V.  T. 
potuit  Christus  descendens  ad  inferos  seipsum  communicare  sub  speciebus  pa- 
nis  et  vini,  ut  aptos  eos  redderet  ad  visionem  Dei.  *  Haec  enim  adeo  singularis 
opinio  innititur  falso  supposito  absolutae  necessitatis  eucharistiae.  Neque  ur- 
geatur  parallelismus  inter  verba  Christi  Jo.  6,  54  (n.  39 1),  quibus  inculcat 
eucharistiae  percipiendae  necessitatem,  et  Jo.  3,  5 :  Nisi  qais  renatus  fuerit  ex 
aqua  et  Spiritu  s.,  non  potest  introire  in  regnum  Dei,  quibus  significatur  abso- 
luta  necessitas  medii  baptismi :  triplex  enim  inter  utrumque  locum  est  dis- 
crimen:  1.  ratione  formae  grammaticae:  Joan.  3,  5  subjectum  necessitati 
obnoxium  enunciatur  illimitate  nisi  quis ;  Joan.  0,  54  sermo  dirigitur  ad  adul- 
tos;  hinc  vi  verborum  nonnisi  adulti  obligantur;  2.  ratione  subjectae  mate- 
riae:  Jo.  3,  5  sermo  est  de  regeneratione,  quae  ad  vivendum  est  absolute  ne- 
cessaria;  Jo.  6,  54  de  manducatione,  quae  non  est  absolute  necessaria  ad  viven- 
dum  ex.  gr.  per  horam;  3.  ratione  interpretationis  authenticae  Ecclesiae. 

393.  Demonstratio  p.  II.  Eucharistiam  necessariam  esse  neces- 
sitate  praecepti  et  divini  et  ecclesiastici  dubium  esse  nequit :  imo  eam 
necessariam  quoque  censemus  ad  salutem  necessitate  m  e  d  i  i  utique  non 
absoluta,  sed  morali  (n.  140),  utpote  medium  admodum  efficax  ad  per- 
severandum  et  hunc  in  fmem  divinitus  institutum.  Et  sane  nisi  defen- 
datur  haec  necessitas,  sensu  carent  minae  Christi :  Amen}  amen,  dico  vo- 
bis:  Nisi  manducaveritis  carnem  Filii  homiuis  et  biberitis  ejus  sanguinem, 
non  habebitis  vitam  in  vobis  (Jo.  6,  54) ;  et  promissio  adjecta  v.  58 :  Sicut 
misit  me  vivens  Pater  et  ego  vivo  propter  Patrem:  et  qui  manducat  me  et 
ipse  vivet  propter  me.  Haec  enim  omnia,  sicut  ipsa  exterior  sacramenti 
forma,  qua  institutum  est  sub  cibi  symbolo,  clare  evincunt,  ita  analogice 
se  habere  hunc  panem  ad  conservationem  vitae  spiritualis,  ut  se  habet 
cibus  corporalis  ad  conservationem  vitae  naturalis.  Fieriergononpoterit. 
ut  qui  voluntarie  hoc  medium  spernit,  seposita  etiam  praecepti  transgres- 
sione,  perseverantiae  donum,  saltem  ordinarie,  assequatur. 

394.  Scholion.  Exceptioni  satisfit.  —  Censent  nonnulli,  Augustinum, 
Innocentiuml.  etGelasium  statuisse  absolutam  eucharistiae  ad  salutem 
necessitatem.  Certum  tamen  est,  Augustinum  passim  docere,  infantibus 
ad  salutem  sufficere  baptisma.  Cf.  de  pecc.  meritis  et  remiss.  1.  1  c.  19  n.  25  ; 
c.  20  n.  28;  c.  25  n.  36;  c.  26  n.  39;  c.  32  n.  61  s.;  praesertim  1.  3  c.  5. 
Hinc  patres  nunquam  de  infantibus  baptizatis,  antequam  eucharistiam  perce- 
perint,  dicunt  eos  carere  gratia,  vel  non  esse  filios  Dei,  eos  esse  damnationi 
obnoxios,  actum  vel  saltem  dubitandum  esse  de  eorum  salute,  ut  saepe  id  af- 
firmant  de  nondum  baptizatis.  Difficultas  ergo  haec  exegetica  tantum  est, 
quam  alii  aliter  solvunt.  Secundum  plures  hi  patres  loquuntur  non  tam  de 
ipso  sacramento  quam  de  re  sacramenti  seu  de  ejus  effectu,  qui  est  con- 
junctio  cum  Christo  et  incorporatio,  quem  infantes  jam  in  baptismo  percipiunt : 
quare  quadamtenus  dici  possunt  in  baptismo  manducare  corpus  et  sanguinem 
Christi,  non  quidem  ratione  sacramenti,  sed  ratione  effectus,  quem  consequun- 
tur,  et  qui  sane  ipsius  eucharistiae  susceptione,  quam  infantes  jam  baptizati 

voto  adspirant,  cousummabitur.  Quae  explicatio  confirmatur  Fulgentii  re- 
sponso  dato  Ferrando  diacono  interroganti,  quid  sentiendum  sit  de  salute 
cujusdam  aethiopis,  qui  post  baptismum  ante  perceptam  eucharistiam  deces- 
serat.  Eespondet  nimirum  s.  episcopus  ep.  12  n.  2f>:  »Arbitor,  sancte  frater, 
disputationem  nostram  praeclari  doctoris  Augustini  sermone  firmatam,  nec 
cuiquam  esse  aliquatenus  ambigendum,  tunc  unumquemque  fidelium  corporis 
sanguinisque  dominici  participem  fieri,  quando  in  baptismate  membrum  cor- 
poris  Christi  efficitur:  nec  alienari  ab  eo  panis  calicisque  consortio,  etiamsi 
antequam  panem  illum  comedat  et  calicem  bibat,  de  hoc  seculo  in  unitate  cor- 
poris  Christi  constitutus  abscedat. *  Provocat  autem  s.  Fulgentius  pro  hac 
explicatione  ad  s.  doctoris  sermonem  ad  infantes,  quem  suae  ep.  subjungit 
(opusc.  t.  XLVI,  40  ss.).  Provocare  pro  eadem  possumus  etiam  ad  tr.  26inJo. 
n.  1  7  :  »Hoc  est  ergo  manducare  illam  escam  et  illum  bibere  potum,  in  Christo 
manere  et  illum  manentem  in  se  habere*  etc.  Necessaria  scil.  est  res  sacra- 
menti,  non  ipsum  sacramentum.  Cf.  s.  Thomas  3  q.  73  a.  3.  —  Alii  vero 
censent  cum  card.  Norisio  in  vind.  c.  4  §  4,  Augustinum  argumentari  ad 
hominem  adversus  pelagianos,  qui  distinctione  facta  inter  regnum  Dei  et 
vitam  aeternam,  hanc,  non  illud,  vindicabant  infantibus  absque  baptismo 
mortuis.  Contra  hoc  urgere  poterat  verba  Christi  Joan.  6,  54,  quibus  vita 
aeterna  suscipientibus  eucharistiam,  quae  baptismum  praesupponit,  promittitur : 
unde  sequitur,  neminem  non  baptizatum  vitam  posse  adipisci.  Quae  responsio 
confirmari  potest  ex  Isidoro  hisp.  hom.  5  de  pasch.,  imo  ex  Augustini  ep. 
186  n.  29  ad  Paulinum:  »Si  autem  cedunt  (pelagiani)  sedi  apostolicae  vel 
potius  ipsi  Magistro  et  Domino  apostolorum,  qui  dicit,  non  habituros  vitam 
aeternam  in  semetipsis,  nisi  manducaverint  carnem  Filii  hominis  et  biberint 
sanguinem,  quod  nisi  baptizati  utique  non  possunt :  nempe  aliquando  fate- 
buntur  parvulos  non  baptizatos  vitam  habere  non  posse. *  Cf.  Oswald 
§  17  n.  1. 

395.  Thesis  CCXXXII.  Sumptio  eucharistiae  subutraque  specie 
non  est  fidelibus  ad  salutem  necessaria. 

Demonstratio.  Thesis  est  de  jide;  statuit  enim  concilium  trid. 
sess.  21  can.  1:  »Si  quis  dixerit,  exDei  praecepto  vel  necessitate  salutis, 
omnes  et  singulos  Ghristi  fideles  utramque  speciem  ss.  eucharistiae  sa- 
cramenti  sumere  debere,  A.  S.«  Huc  spectant  etiam  can.  2  et  3  et  cap.  lss. 
Tenenda  ea  est  adversus  sic  dictos  calixtinos  duce  Huss,  quos  con- 
cilium  constantiense  sess.  13  damnavit.  Qaare  ex  mandato  Mar- 
tini  V.  interrogandus  etiam  erat  suspectus  errorum  Wicleff  et  Huss  (n.  18) : 
^Utrum  credat,  quod  consuetudo  communicandi  personas  laicales  sub 
specie  panis  tantum  ab  Ecclesia  universali  observata,  et  per  sacrum  conc. 
Gonstantiae  approbata,  sit  servanda  sic,  quod  non  liceat  eam  reprobare 
aut  sine  Ecclesiae  auctoritate  pro  libito  immutare ;  et  quod  dicentes  per- 
tinaciter  oppositum  praemissorum  tamquam  haeretici  vel  sapientes  hae- 
resim  sint  arcendi  etpuniendi.«  RecoxerunthorumerroresLutherus  et 
Calvinus.   Ut  eos  refellamus 

1.  sufficiet  ad  praecipuum,  quo  nituntur  adversarii,  respondere  argu- 
mentum  petitum  ex  verbis  Ghristi l) :  Nisi  manducaveritis  camem  Filii  homi- 
nis  et  biberitis  ejus  sanguinern,  non  habebitis  vitaminvobis.  Exhisenimea 
necessitas  non eruitur, obstat enim  a.  authentica Ecclesiae  interpreta- 
tio,  cujus  est,  legitimum  praeceptorum  divinorum  enarrare  sensum.  Ad 
haec  h.  loco  objecto  non  est  sermo  de  m  o  d  o  suscipiendi  eucharistiam, 
quae  nondum  erat  instituta,  sed  de  r  e  sumenda,  scil.  de  carne  et  sanguine 
Salvatoris,  quae  ex  th.  228  sub  unaquaque  continetur  specie :  ideoque 
Christi  praecepto  unius  speciei  sumptione  satisfit.  Praeterea  c.  propo- 
sitio  illa  disjunctive  accipi  potest,  ita  scil.  nisi  quis  manducaverit  vel  bi- 
berit  etc,  sicut  disjunctive  accipi  debent  verba  Petri  Act.  3,  6:  Ar- 
c/entum  et  aurum  non  est  mihi;  Ex.  21,  15  (sec.  textum  hebr.):  Qui  per- 
cusserit  patrem  et  matrem,  morte  moriatur ;  Lev.  20,  9  etc.  Quo  in  casu 
nulla  difficultas.  Et  revera  Paulus  disjunctive  scribit  1.  Gor.  11,27:  Ita- 
que  quicunque  manducaverit  panem  hunc  vel  biberit  calicem  Domini  in- 
digne,  reus  erit  corporis  et  sanguinis  Domini.  Supponit  ergo  alterutrum 
contingere  posse,  quod  verum  non  est,  si  utraque  species  necessario  simul 
est  sumenda.  Geterum  d.  ad  difficultatem  solvendam  opportuna  est  ar- 
gumentatio  concilii  trid.  sess.  21  c.  1:  »Qui  dixit:  Nisi  manducaveritis 
etc,  dixit  quoque:  Si  quis  manducaverit  ex  hoc  pane,  vivet  in  aeternum 
(v.  52).  Et  qui  dixit:  Qui  manducatmeamcamernetbibitmeum  sanguinem, 
habet  vitam  aetemam  (v.  55),  dixitetiam:  Panis,  quem  ego  dabo}  caro  mea 
est  pro  mundi  vita.  Et  denique  qui  dixit :  Qui  manducat  meam  carnem  et 
bibit  meum  sanguinem}  in  me  manet}  et  ego  in  illo,  dixit  nihilominus:  Qui 
manducat  hunc  panem}  vivet  in  aeternum^ 

2.  Communio  sub  utraque  specie  tunc  forte  esset  necessaria  ad  sa- 
lutem,  si  sub  utraque  plus  contineretur,  quam  sub  una.  Atqui  ex  thesi  228 
sub  quavis  specie  totus  atque  integer  est  Christus,  qui  causa  est  efficax 
gratiae  et  vitae,  ad  quam  conservandam  augendamque  hoc  sacramentum 
instituit.   Nulla  ergo  ii,  qui  unam  tantum  accipiunt  speciem,  privantur 


•)  Joan.  6,  54.  Neque  enim  quisquam  tam  ineptus  erit,  ut  provocet  ad 
Matth.  26,  27  :  Et  accipiens  calicem  gratias  egit  et  dedit  illis  dicens:  bibite  ex  eo  omnes, 
ut  inde  inferat,  omnes  fideles  praecepto  divino  teneri  ad  bibendum  calicem.  Haec 
enim  verba  rationemhaberepossuntexhortationisetinvitationis;  quod  si  ratiouem 
habent  praecepti,  spectant  apostolos  :  hinc  Marcus  14,  23  subjicit :  Et  biberunt  ex  illo 
omnes.  Si  vero  ita  urgentur,  ut  inde  eruatur  praeceptum  omnes  obligans,  sequere- 
tur,  toties,  quoties  celebratur  eucharistia,  omnes  quotquot  adsunt,  nemine  excepto 
teneri  ad  communionem,  quod  falsum,  quod  inauditum  et  absonum  est.  Ceterum 
jam  Guilelmus  de  Campellis  (f  1121)  quamvis  propter  praxim  antiquam  statuat 
retinendam  esse  utramque  speciem,  tamen  ita  pronunciat  de  sacr.  altaris  (M  i  g. 
163,  1040) :  „Quod  dicitur,  utramque  speciem  oportere  accipi,  haeresis  plane  est," 
cum  scil.,  ut  inculcat,  totus  Christus  sit  in  utraque  specie. 

gratia  ad  salutem  necessaria1);  quare  nulla  ex  sacramenti  natura  sequi- 
tur  necessitas  communionis  sub  utraque  specie:  quae  est  argumentatio 
concilii  trid.  sess.  21  cap.  3. 

$  3.  Probatur  doctrina  catholica  ex  praxi  antiquae  Ecclesiae,  quae 
quamvis  soleret  ad  sec.  usque  XII.  communionem  sub  utraque  specie 
fidelibus  exhibere,  haud  raro  illam  etiam  sub  una  distribuit :  ut  patet  ex 
communione  infantium,  qui  idonei  non  erant,  ut  sub  panis  specie  eam 
acciperent ;  ex  communione  domestica  et  infirmorum ;  neque  enim  asser- 
vabatur  sanguis  Domini;  ex  iis,  quae  s.  Leo  de  manichaeis  testatur 
serm.  49.  Plures  euim  diu  Romae  latitantes  cum  reliquis  fidelibus  inter- 
erant  sacris  synaxibus  atque  etiam  ad  sacram  accedebant  communionem : 
abstinebant  vero  a  calice  ob  suum  errorem,  vinum  utpote  creaturam  mali 
principii  esse  malum.  Atqui  latitare  non  potuissent,  si  fidelibus  semper 
data  fuisset  s.  communio  sub  utraque  specie.  Quare  etiam  ad  eos  dete- 
gendos  praecepit  pontifex,  ut  fideles  observarent  illos,  qui  semper  sub 
una  tantum  communicarent  specie.  CensuitergoEcclesiaquovis  tempore, 
neque  de  necessitate  salutis,  neque  ex  praecepto  divino  necessariam  esse 
communionem  sub  utraque  specie2). 

396.  Cum  fideles  gradatim  renunciarent  suo  privilegio  sumendi  sub  utra- 
que  specie  eucharistiam,  quo  ex  vigente  Ecclesiae  praxi  jam  a  remotissima 
aetate  gaudebant,  adeo  ut  a  sec.  XII.  consuetudine  jam  esset  inducta  commu- 
nio  sub  una  tantum  specie,  accedentibus  aliis  gravibus  rationibus  eadem  Ec- 
clesia  pro  potestate  divinitus  sibi  facta  hanc  praxim  lege  sancivit.  Ejusmodi 
rationes  esse  poterant  a.  periculum  effusionis  sanguinis  in  magna  populi  fre- 
quentia;  fo.  plurimorum  vel  nausea  bibendi  cum  aliis  ex  eodem  calice,  vel  vini 
fastidium;  c.  penuria  vini  in  multis  regionibus  et  ecclesiarum  inopia  ad  illud 


!)  Quaeritur,  num  saltem  major  gratia  conferatur,  si  utraque  accipitur  species. 
Negant  B  e  1 1  a  r  m  i  n  u  s  IV,  23 ;  S  u  a  r  e  z,  B  i  1 1  o  t  th.  36  etc. ;  affirmant  L  u  g  o  d. 
12  s.  3,  V  asquez  etc.  Sententia  prior  seu  negans  videtur  praeferenda.  Sicut  enim 
baptismus  trina  immersione  collatus,  etsi  significantius  exprimat  emundationem, 
non  plus  confert  quam  baptismus  sola  infusione  collatus,  ita  et  duplex  species,  etsi 
clarius  significet  animae  refectionem,  non  plus  conferre  videtur  quam  una  species. 
Ita  etiam  si  quis  duas  accipiat  particulas  consecratas,  non  plus  consequetur  gratiae. 
Miillendorf  Qtlschr.  Linz  190 1  fasc.  2. 

2)  Cf.  L  a  i  n  e  z  in  consult.  de  calice  iaicis  porrigendo  in  suis  disp.  trid.  ed. 
G  r  i  s  a  r  Oeniponte  1886.  II,  24—74  col.  proleg.  13*— 42* ;  P  e  r  r  o  n  e  p.  1  c  3  p.  5  ; 
B  e  c  a  n  u  s  in  op.  de  communione  sub  utraque  specie.  Leibnitziusin  syst.  theol. 
iisdem  fere  argumentis  et  fuse  probat  communionem  sub  utraque  specie  non  esse 
necessariam  disputationemque  ita  absolvit:  „Nil  autemdubito,  derebushujusmodi 
statuere  posse  eos,  qui  praesunt,  iisque  parendum  potius  quam  schisma  faciendum 
esse,  quod  super  omniapene  mala  grave  malum  Augustinus  ostendit.  Ecclesiae  qui- 
dem  potestas  definiendi  late  porrigitur,  ad  ea  etiam  (sed  certo  modo),  quae  juris 
divini  positivi  sunt,  ut  patet  ex  mutatione  sabbati  in  dominicam  diem,  permissione 
sanguinis  et  suffocati  . ..  abrogata  immersione  in  baptismo  matrimoniique  impedi- 
mentis,  quae  partim  ipsi  protestantes  sola  Ecclesiae  auctoritate,  quam  in  aliis  sper- 
nunt,  tuti  sequuntur."    Cf.  Perpetuite  etc.  V,  8  c.  1  ss. 

comparandum ;  d.  ad  excludendum  errorem,  Christum  non  esse  totum  sub  qua- 
vis  specie ;  e.  spontanea  fidelium  desuetudo  et  hinc  unitas  ritus  in  accipienda 
eucharistia;  f.  ut  faciliorem,  hinc  frequentiorem  redderet  sacramenti  tam  sa- 
lutaris  usum. 

379.  Thesis  CCXXXIII.  Christus  in  eucharistia  adoranclus  est 
cultu  latriae. 

Demonstratio.  Concilium  trid.  sess.  13  can.  6  statuit:  _»Si  quis 
dixerit,  in  s.  eucharistiae  sacramento  Ghristum  uuigenitum  Dei  Filium 
non  esse  cultu  latriae,  etiam  externo,  adorandum,  atque  ideo  nec  festiva 
peculiari  celebritae  venerandum,  neque  in  processionibus  secundum  lau- 
dabilem  et  universalem  Ecclesiae  s.  ritum  et  consuetudinem  solemniter 
circumgestandum,  vel  non  publice,  ut  adoretur,  populo  proponendum,  et 
ejus  adoratores  esse  idololatras,  A.  S.«  Haec  autem  sponte  sua  conse- 
quuntur  realem  Ghristi  in  eucharistia  praesentiam.  Si  enim  in  ea  vere  est 
praesens  ipse  J.  Christus,  quem  Pater  aeternus  introducens  in  orbem  ter- 
rarum  jubet  adorari  ab  omnibus  angelis  Dei  (Hebr.  1,  6),  quemmagipro- 
cidentes  adoraverunt,  quem  ab  apostolis  adoratum  fuisse  Scriptura  (Matth. 
28,  17)  testatur:  certe,  ut  infert  idem  concilium  cap.  5,  anobisquoquein 
eucharistia  est  adorandus.  Et  revera jam  in  antiquissima  Ecclesia  Christum 
in  hoc  sacramento  fuisse  adoratum,  tradunt  patres. 

Praeclarissima  sunt,  quae  legimus  in  antirrhetico  2  Theodori  Studitae 
c.  31:  »Orthodoxus:  Quo  in  numero  habes  corpus  et  sanguinem  Domini 
Jesu  Christi?  Haereticus:  Sancta  sunt  procul  dubio,  etenim  sancta  sanctis 
a  sacerdote  pronunciantur.  0.  Haec  itaque  etiam  adoranda  judicas?  H.  Et 
quis  adeo  impie  sentiat,  qui  non  sancta  simul  et  adoranda  confiteatur?  0.  Non 
igitur  tecum  pugnantia  loqueris,  qui  cum  antea  dixeris,  non  statim  quod 
sanctum  est,  idem  etiam  adorandum  esse,  nunc  rursum  affirmas,  quod  negasti? 
H.  Atqui  non  de  mysteriis  mihi  sermo  erat,  quum  de  his  omnes  consentiant, 
ut  dixi.«  —  Ambrosius  exponens  Ps.  1)8,  5  ita  scribit  de  Spir.  s.  1.  3  n.  79  : 
»Per  scabellum  terra  intelligitur ;  per  terram  autem  caroChristi,  quam  hodie- 
que  in  mysteriis  adoramus,  et  quam  apostoli  in  Domino  Jesu  adoraverunt :  ; 
et  Augustinus  eadem  enarrans  verba:  »Converto  me,  inquit  n.  <),  ad  Chri- 
stum,  quia  ipsum  quaero  hic,  et  invenio,  quomodo  sine  impietate  adoretur 
terra,  sine  impietate  adoretur  scabellum  pedum  ejus.  Suscepit  enim  de  terra 
terram,  quia  caro  de  terra  est,  et  de  carne  Mariae  carnem  accepit.  Et  quia  in 
ipsa  carne  hic  ambulavit,  et  ipsam  carnem  nobis  manducandam  ad  salutem 
dedit;  nemo  autem  illam  carnem  manducat,  nisi  prius  adoraverit;  inventum 
est,  quemadmodum  adoretur  tale  scabellum  pedum  Domini,  et  non  solum  non 
peccemus  adorando,  sed  peccemus  non  adorando  .  .  .  Ideo  et  ad  terram  quam- 
libet  (i.  e.  ad  quamlibet  eucharistiae,  quae  caro  Christi  et  hinc  terra  est,  par- 
ticulam)  cum  te  inclinas  atque  prosternis,  non  quasi  terram  intuearis,  sed  il- 
lum  sanctum,  cujus  pedum  scabellum  est,  quod  adoras,  propter  ipsum  enim 
adoras.*  —  Auctor  anonymus  sec.  XI.  (Mig.  143,  1215)  ita  redarguit  grae- 
cos  schismaticos,  qui  eucharistiam  ex  pane  azymo  confectamrespuebant:  »Ni- 
hil  est  medium :   aut  corpus  est  Christi,   et  omnibus  adorandum :  aut  corpus 

ejus  non  est  et  ut  idolum  contemnendum.  Sed  unde  probas,  quod  corpus  ejus 
non  fiat,  cum  nullus  doctorum  hoc  sapiat?  etc. «  Cf.  n.  3501;  Muratori  in 
diss.  de  rebus  liturg.  c.  ]  9  et  quae  sapienter  ad  hunc  cultum  vindicandum 
animadvertit  Leibnitzius  1.  c.  p.  250  ss.  Plures  de  hujus  sacramenti  ado- 
ratione  quaestiones  expendit  Suarez  disp.  65. 

398.  ScholiOH.  Reliquum  est,  ut  paucis  quaestiones  quasdam  de  ra- 
tione  et  unitate  hujus  sacramenti  expediamus.  Eucharistiam  esse  sacramentum 
probandum  non  est,  nullus  enim  haereticorum  id  unquam  negavit.  Et  sane 
adest  signum  idque  significans  spiritualem  refectionem  eamque  causans  ipsa 
sumptione.  Porro  eucharistia  definitur:  » Sacramentum  corporis  et  sanguinis 
Christi  sub  speciebus  panis  ac  vini  ad  spiritualem  fidelium  refectionem  a  Chri- 
sto  Domino  institutum.  *    Quare 

1.  tenendum  est,  species  panis  et  vini  intrinsecus  spectare  ad  hoc  sacra- 
mentum,  quia  sacramentum  signum  est  sensibile;  spectare  etiam  corpus  et 
sanguinem  Domini,  quia  sacramentum  causat  gratiam,  quam  hoc  sacramen- 
tum  causat  ratione  corporis  et  sanguinis  Domini.  Alia  quoque  praedicata  ei 
non  competunt  nisi  ratione  corporis  et  sanguinis  Domini. 

2»  Si  quaeras,  num  corpus  Christi  in  recto  et  directe  hujus  sacramenti 
ingrediatur  essentiam,  statuit  Lugo  d.  1  s.  3,  species  solas  non  importari  in 
recto,  quia  speciebus  non  conveniunt  ea  praedicata,  quae  eucharistiae  sacra- 
mento  tribui  solent,  esse  scil.  corpus  et  sanguinem  Christi,  nutrire  ad  vitam 
aeternam  etc. :  ideoque  in  recto  importari  communiter  (non  semper)  corpus  et 
sanguinem  Christi,  species  vero  connotari;  eucharistiam  ergo  esse  corpus  et 
sanguinem  Domini  sub  speciebus  panis  et  vini  contentum,  non  vero  species 
continentes  corpus  et  sanguinem  Domini.  Si  tamen  in  sacramento  in  primis 
prae  oculis  habeatur  ratio  signi,  dicere  licet  species  consecratas  principalius 
importari,  ut  ajunt,  ut  etiam  docet  catechismus  trid.  p.  2  c.  8.  Melius  tamen 
forte  dicetur,  et  corpus  Christi  et  species  ex  aequo  esse  de  ratione  hujus  sacra- 
menti,  cum  sacramentum  sit  forma  visibilis  invisibilis gratiae.  Cf.  Pesch  (VI) 
thes.  LXXV. 

3.  Quaeres,  num  verba  consecrationis  spectent  ad  sacramenti  essentiam. 
Negant  plures,  quia  hoc  sacramentum  est  permanens  et  sanctificans;  atqui 
verba  consecrationis  neque  permanent  neque  sanctificant  animas:  sunt  ergo 
forma  efficiens,  sed  non  constituens,  informans  sacramentum.  Ita  Be- 
canus  c.  15  q.  2  c.  5;  Vasquez  disp.  167  c.  3;  Ledesma  etc.  Affirmat 
Lugo  d.  1  s.  4,  quia  species  per  se,  seorsim  a  verbis,  non  habent  rationem 
signi  sacramentalis,  et  quia  alioquin  verba  non  possent  dici  forma :  neque  enim 
principium  mere  efficiens  alicujus  rei  dicitur  hujus  forma.  Ita  etiam  Valen- 
tia,  Billot  th.  35  etc.  Suarez  disp.  42  s.  priorem  sententiam  censet  pro- 
babilem  simulque  notat :  »  Secunda  opinio  non  negat,  quod  in  re  affirmat  prima, 
sed  addit  aliquid  spectans  ad  modum  loquendi,  quod  non  displicet, «  scil. 
»licet  verba  physice  transierint,  semper  tamen  quodammodo  informant  illas 
species,  quia  illae  non  significant,  nisi  ut  consecratae  sunt,  atque  adeo  quate- 
nus  substant  verbis  consecrationis,  quae  praecesserunt  .  .  .  unde  relatio  signi, 
quae  rationis  est,  intelligi  potest  fundata  in  speciebus  ut  denominatis  a  tali 
forma  .  .  .  haec  vero  unio  et  informatio  non  est  physica,  ideo  non  oportet  ut 
sit  intrinseca  et  propria,  sed  per  quandam  denominationem  extrinsecam*,  ut 
aqua  dicitur  benedicta  a  benedictione  praeterita.    Neque  enim  sacramentum 

qua  tale  est  composituui  physicum,  sed  compositum  ordinis  intentionalis,  ad 
quod  satis  est  ut  permanentia  formae  sit  ab  intellectu  perceptibilis  utpote 
fundata  super  actionem,  quae  praecessit  realiter1). 

4.  Materia  remota  eucharistiae  est  panis  triticeus  et  vinum  de  vite, 
cui,  si  non  ex  institutione  Christi,  saltem  ex  Ecclesiae  praecepto  admixtum  sit 
modieissimum  quid  de  aqua  (cf.  Lugo  d.  4  s.  2).  Licere  uti  pane  azymo, 
tenendum  est  contra  graecos  schismaticos,  et  colligitur  ex  Christi  exemplo,  qui 
prius  celebrata  more  judaeorum  coena  paschali,  in  qua  non  licebat  adhibere 
panem  fermentatum,  certe  pane  azymo  usus  est.  Colligitur  item  ex  ejusdem 
usu  jam  sec.  XI.  in  Ecclesia  occidentali  universaliter  vigente,  qui  cum  non 
videatur  gradatim  inductus,  cum  hujus  inductionis  per  concilium  vel  romanum 
pontificem  nullum  habeatur  vestigium,  ex  traditione  apostolica  derivari  si  non 
certum,  saltem  admodum  est  probabile2).  Ceterum  etiam  in  Oriente,  saltem  in 
provinciis  Osrhoenae  et  Euphratesiae,  sec.  V.  viguisse  praxim  consecrandi  pa- 
nem  azymum,  colligimus  ex  ep.  Eabulae  edesseniad  Gemellinum  ep.  Perrhae3), 
in  qua  monachorum  quorundam  abusum  reprehendit,  qui  se  victitarejactabant 
sola  eucharistia,  atque  »  hunc  in  flnem  parabant  hostiam  cum  fermento  copioso, 
magnam  et  bene  excoctam,  ut  ipsis  esset  in  alimentum,  non  ad  sacramentum 
corporis  Christi,  quod  azymo  repraesentatur.  * 

5.  Etsi  consecratione  efficitur  hoc  sacramentum,  ea  tamen  non  est 
eucharistiae  sacramentum,  ut  patet  vel  ex  modo  loquendi:  dicitur  enim  illud 
manere  peracta  consecratione,  a  fidelibus  accipi,  adorari,  Christum  in  eo  esse 
etc,  quae  de  consecratione  dici  nequeunt. 

6.  Sumptio  est  sacramenti  applicatio  seu  conditio  sine  qua  illud  gra- 
tiani  non  confert.  Quod  analogia  illustrat  L  u  g  o  disp.  1  n.  1 1 2  :  »  Eucharistiae 
sacramentum  institutum  est  per  modum  cibi  nutrientis  spiritualiter  .  .  .  quare 
sicut  cibus  naturalis  de  se  habet  adaequatam  virtutem  ad  nutriendum,  man- 
ducatio  vero  non  nutrit,  sed  est  conditio  applicans  virtutem  cibi  ad  opus :  sic 
etiam  sumptio  cibi  spiritualis  non  est  virtus,  nec  pars  virtutis,  sed  applicatio 
virtutis  cibi,  ut  operetur  vitam  in  anima.  * 

?.  Ambae  species  unum  constituunt  sacramentum  in  ratione  significa- 
tionis,  qua  scil.  signiflcant  convivium  et  refectionem  spiritualem :  utraque 
tamen  species  dici  potest  sacramentum,  imo  integrum  sacramentum  in  ratione 
cibi,  alimenti  coelestis  seu  causae,  hinc  eucharistia  materialiter  quidem 
est  duplex,  formaliter  tamen  unum  sacramentum. 

8.  Plures  particulae  consecratae  melius  dicuntur  unum  sacramentum,  quia 
<lenominatio  fit  a  potiori,  quod  est  unum  scil.  corpus  Christi  sub  illis  latens. 


i)  Cf.  de  hac  quaestione  Sickenbergerin  Theol.  praktische  Monatsschrift, 
Passau  1894  t.  4  fasc.  11.  12. 

2)  Cf.  Perrone  p.  2  c.  3;  de  Augustinis  p.  2  a.  2  th.  8.  De  convenientia 
materiae  bene  disserit  A 1  g  e  r  u  s  II,  5  ;  0  s  w  a  1  d  p.  4  s.  2  c.  2. 

3)  Apud  B  i  c  k  e  1  ausgewahlte  Schriften  der  syrischen  Kirchenvater.  David 
archiep.  syrus  in  Revue  de  FEglise  grecque  unie  1888  p.  188  censet  tamen  hoc  testi- 
monium  non  esse  ad  rem,  quod  carpat  non  usum  fermenti,  sed  c  o  p  i  o  s  i  fermenti : 
viguisse  enim  olim  in  ecclesia  syra  usum  fermenti  in  eucharistia. 

Caput  II. 

De  sacriiicio  missae. 

399.  Postquam  consideravimns  eucharistiam  ut  est  sacramentum. 
ad  alteram  ejusdem  praerogativam  transeamus,  quae  sacrificii  digni- 
tate  continetur  (n.  328 10),  quod  in  ejus  offertur  celebratione.  Omnia  aa- 
tem,  quae  de  sacrificio  eucharistico  dicenda  sunt,  ad  tres  revocari  possunt. 
articulos.   Probanda  scil.  est 

1.  veritas  sacrificii; 

2.  declaranda  est  ejus  essentia; 

3.  determinanda  est  ejus  e  f  f  i  c  e  n  t  i  a. 

Articulus  I. 

De  veritate  sacrificii  missae. 

400.  Quaestiones  praeviae  de  sacriftcio.  —  Ut  ea,  quae  de  missae  sa- 
crificio  dicenda  sunt,  clariora  reddantur,  quasdam  de  sacrificio  in  genere 
notiones  et  quaestiones  praemittemus  (cf.  t.  II  n.  641  s.).  Sacrificium  est 
actus  cultus  externi,  nobilissima  expressio  cultus  interni,  atque  a  theo- 
logis  definitur:  Oblatio  Deo  facta  rei  substantialis  et  sensibilis  per  ejus- 
dem  realem  vel  moraliter  aequivalentem  destructionem  seu  immutatio- 
nem  legitime  instituta  ad  agnoscendam  Dei  majestatem  supremumque 
dominium  et  in  statu  lapso  ad  propitiandam  divinam  justitiam  propri- 
umque  reatum  profitendum.  Ad  accuratiorem  definitionis  intelligentiam 
statuimus : 

1.  Non  omnis  actus  virtutis  vel  opus  bonum  et  sacriftcium  proprie 
dictum.  Quod  tenendum  est  contra  protestantes,  qui  quo  facilius  veterum 
eflata  de  missae  sacrificio  eludant,  omnia  susque  deque  vertunt.  Gonce- 
dunt  scil.  eucharistiae  celebrationem  dici  posse  sacrificium,  sed  eo  sensu, 
quo  alii  actus  religiosi  sacrificium  dicuntur.  Quocirca  Melanchthon 
sacrificium  in  apol.  confess.  aug.  in  art.  missa  defmit:  »Sacrificium  est 
caeremonia  vel  opus,  quod  nos  Deo  reddimus,  ut  eumhonoreafiiciamus.* 
Probatur  assertum  a.  ex  sensu  omnium  gentium,  quae  sedulo  distingue- 
bant  inter  sacrificia  proprie  dicta  et  opera  bona;  hinc  etiam  in  divinis 
literis  ejusmodi  actus  solent  opponi  sacrificio  proprie  dicto  Os.  6,  6 :  Mi- 
sericordiam  volui,  et  non  sacrificium,  Ps.  39,  7;  Prov.  21,  3;  Mich.  6,  6; 
1.  Reg.  15,  32:  Melior  est  obedientia,  quam  victimae;  et  auscultare  magis 
quam  offerre  adipem  arietum.  b.  Actus  virtutum  quilibet  homo  exercere 
potest  vel  debet :  saerificium  vero  offerre  non  est  cujuslibet,  sed  sacer- 
dotum  Hebr.  5, 1 ;  c.  patres  loquuntur  tantum  de  sacrificio  crucis  et  coe- 
nae,  quod  Ghristus  obtulerit,  cum  tamen  innumeros  virtutum  actus  ex- 

ercuerit;  iidemque  testantur  (n.  406)  in  N.  T.  unum  tantum  Deo  offerri 
sacrificium ;  actuum  autem  bonorum  ingens  est  varietas.  d.  Sicut  sacer- 
dotium  et  sacrificium  intime  nectuntur,  ita  et  altare  et  sacrificium :  ad 
ejusmodi  vero  virtutum  actus  nullum  requiritur  altare.  Quam  ob  rem  vel 
ipse  Galvinus  scribit  Inst.  IV,  18  §  13:  »Qui  sacrificii  vocabulum  ad 
omnes  caeremonias  et  religiosas  actiones  extendunt,  qua  ratione  id  faciant, 
non  video.«  Quare  si  qui  actus  virtutum  dicuntur  sacrificium,  vocantur 
ita  ab  aliqua  analogia  cum  sacrificio,  quia  scil.  in  iis  reperitur  vel  aliqua 
oblatio  ut  in  eleemosynis,  vel  immolationis  species,  ut  in  martyrio,  mor- 
tificatione,  votis  etc,  vel  Dei  cultus,  qui  maxime  sacrificio  intenditur. 

2.  Statuimus  de  ratlone  sacrificii  esse  quidem  aliquam  oblationem,  sed 
non  quamlibet  oblationem  esse  sacrificium  proprie  dictum.  Primum  colli- 
gitur  ex  usu  loquendi,  quo  promiscue  adhibentur  verba  sacrificare  et 
ofterre,  et  quo  facilius  illi  virtutum  actus  analogice  saltem  dicuntur 
sacrificia,  in  quibus  aliqua  oblatio  locum  habet.  Alterum  probatur  a.  ex 
divinis  literis  in  quibus  legimus,  Deo  oblata  fuisse  aurum,  argentum,  pri- 
mogenitos  etc,  quae  tamen  non  dicuntur  Deo  sacrificata.  Ad  haec  b.  non 
omnis  oblatio  exigit  sacerdotium  et  altare,  sicut  sacrificium. 

3.  Sacrificium  est  nobilissima  oblationis  species :  est  scil.  oblatio  quin- 
que  distincta  characteribus :  a.  ex  parte  m  i  n  i  s  t  r  i,  nam  non  quilibet 
(saltem  ordinario)  potest  sacrificium  offerre,  ut  patet  ex  inductione,  cum 
et  in  synagoga  et  apud  alias  gentes  reperiantur  sacerdotes,  quorum  mu- 
nus  esset  sacrificia  offerre :  quod  et  Paulus  haud  obscure  confirmat  scri- 
bens:  Omnis  pontifex  ad  offerendum  munera  et  hostias  constituitur  Hebr. 
8,  3 ;  et  Omnis  pontifex  ex  hominibus  assumptus  pro  hominibus  constitui- 
tur  in  iis;  quae  sunt  ad  Deum}  ut  offerat  dona  et  sacrificia  pro  peccatis 
ib.  5,  1;  I).  ex  parte  loci,  qui  est  ara;  c.  ex  parte  finis,  qui  est  supre- 
mus  cultus  soli  Deo  exhibendus.  Sane  reliqua  omnia  cultus  signa  aliis 
quoque,  qui  non  sunt  Deus,  ut  sanctis,  regibus  etc  exhibentur :  solum  sa- 
crificium  Deo  uni  exhibetur.  »Quis  vero,  inquit  Augustinus  de  civit. 
Dei  X,  4,  sacrificandum  censuit  nisi  ei,  quem  Deum  aut  scivit,  aut  puta- 
vit,  autfinxit?*  Hinc  romani  imperatores  tum  demum  sibi  offerri  sacrificia 
exigebant,  postquam  declarati  fuerunt  dii.  Hinc  daemonum  conatus  in- 
ducendi  homines  ut  ipsis  offerant  sacrificia:  »daemones  enim,  notat  idem 
s.  doctor  c  19,  non  cadaverinis  nidoribus,  seddivinishonoribusgaudent.* 
Cf.  c  advers.  leg.  et  prophet.  I,  18;  c  Faustum  XX,  22;  s.  Thomas  2. 
2.  q.  85  a.  2;  d.  ex  parte  materiae,  cum  non  quidlibet  victima  esse 
possit,  sed  haec  esse  debeat  res  sensibilis,  substantialis,  absolute  vel  re- 
lative  pretiosa,  secundumhominum  aestimationem  quandam  prae  se  ferens 
dignitatem,  et  ad  hominis  sustentationem  vel  delectationem  pertinens, 
cujus  rationem  mox  reddemus;  e.  ex  parte  formae,  quae  scil.  contine- 

tur  actione  rei  oblatae  consecrativa,  hinc  nomen  sacrificare:  conse- 
cratio  vero  consistit  aliqua  immutatione,  qua  res  oblata  in  Dei  hono- 
rem  immoletur  vel  destructione  vel  commutatione  in  melius.  ut  ex.  gr.  in 
incenso.  Haec  porro  immolatio,  praesertim  si  destructione,  ut  fere  semper, 
continebatur  a.  significationem  habet  moralem:  est  eniin  visibilis  ex- 
pressio  sensus  interni,  quo  homo  profitetur  summum  Dei  in  se  dominium 
suamque  ab  ipso  dependentiam,  vi  cujus  tenetur  se  totum  devovere  Deo 
vitamque  suam  consumere  in  ejus  honorem,  et  si  est  peccator,  offerre  ad 
eum  placandum.  Habet  (3.  significationem  symbolicam,  quatenus  vic- 
tima  substituitur  offerenti:  quod  colligimus  tum  ex  Lev.  17,  11:  Anima 
carnis  in  sanguine  est  et  ego  dedi  illum  vobis,  ut  super  altare  in  eo  expietis 
pro  animabus  vestris;  et  sanguis  pro  animae  piaculo  sit;  tum  ex  ritu,  se- 
cundum  quem  is,  pro  quo  offerebatur  sacrificium,  victimae  debebat  im- 
ponere  manum  quasi  translaturus  sua  in  eam  peccata;  hinc  ratio  redditur 
materiae,  quam  sacrificiis  assignavimus.  Insuper  y-  habet  significationem 
practicam,  nam  victimae  destructione  reaii  quaedam  exercetur  abne- 
gatio,  mortificatio,  satisfactio,  qua  homo  non  solum  symbolice  peccati 
sensum  exprimit,  sed  et  facto  spiritum  prodit  poenitentiae  renunciando 
grato  cuidam  objecto,  quod  ad  ipsum  spectat.  In  V.  T.  illi  inerat  §.  sig- 
nificatio  quoque  t  y  p  i  c  a,  quatenus  adumbrabat  substitutionem  illam,  qua 
se  substituit  Dei  Filius  pro  humano  genere  reo,  ut  ostendimus  t.  II.  n.  641  s. 
Ea  vero  destructio  erat  plerumque  physica,  subinde  tamen  tantum  mo- 
ralis  et  aequivalens  seu  consumptio,  ut  in  libationibus,  cum  effundebatur 
vinum ;  subinde  tantum  partialis,  cum  scil.  pars  victimae  comburebatur, 
alia  pars  comedebatur  aut  a  sacerdotibus  aut  etiam  ab  offerentibus :  hinc 
ara  erat  mensa  Dei,  et  qui  admittebantur  ad  victimae  manducationem, 
admittebantur  ad  mensam  Dei,  in  signum  reconciliationis,  amicitiae  et 
familiaritatis  restitutae.  Quo  in  casu  victimae  oblatio  rationem  habebat 
tum  sacrificii  tum  sacramenti.  Cf.  Thomassinus  de  incarnat.  1. 10  c.  6; 
Weiss  Apologie  II,  2  §llss.;  Thalhofer  §  5.  11.  12;  Oswald  §  19; 
Gihr  die  h.  Sacramente  I,  595  ss. 

401.  Quibus  ad  pleniorem  rei  tractionem  haec  praeterea  addantur: 
1.  Sacrificium  pertinere  ad  genus  signorum:  »nam  sacrificium  visibile 
inquit  Augustinus  de  civ.  Dei  X,  5  col.  19,  invisibilis  sacrificii  sacramen- 
tum  i.  e.  sacrum  signum  est.«  Quocirca  in  omni  sacrificio,  ut  est  ex  lege  na- 
turae  vel  determinatum  institutione  kumana,  pretium  et  dignitas  sacrificii 
externi  petitur  ex  interno :  quod  etiam  valet  de  sacrificiis  V.  T.  divinitus  prae- 
eeptis ;  unde  ad  harmoniam  revocantur  Scripturae  patrumque  effata,  quae  modo 
enunciant,  Deum  voluisse  ea  sacrificia,  modo  ea  noluisse  atque  sibi  ea  displi- 
cuisse.  Aliter  vero  censendum  est,  si  sacrificio  major  dignitas  insit  ex  speciali 
ratione  tum  offerentis  tum  rei  oblatae,  ideoque  ex  opere  operato  ut  in  sacri- 
ficio  missae.    Si  autem  veritas  dicitur  res  significata  prae  signo  significante, 

potuit  Augustinus  1.  c.  dicere:  »Illud  quod  ab  omnibus  appellatur  sacrificmm. 
signum  est  veri  sacrificii. « 

2.  Sacrificia  distinguuntur  a.  ratione  originis  in  sacrificia  legis  na- 
turae,  V.  Testamenti  et  in  sacrificium  N.  T. ;  b.  ratione  materiae  in  sacri- 
ficia  animalium  i.  e.  liostias,  fructuum  terrae  i.  e.  immolationes,  et  ]i- 
quidorum  i.  e.  libationes;  C.  ratione  formae  in  holocausta,  si  tota  victima 
comburebatur :  in  sacrificia  pro  peccatis,  in  quibus  pars  una  comburebatur. 
altera  cedebat  in  usum  sacerdotum;  in  pacifica,  si  etiam  pars  (tertia)  cedebat 
in  usum  offerentium ;  d.  ratione  finis  in  latreutica,  eucharistica,  propitia- 
toria,  impetratoria.    Cf.  Becanus  de  triplici  sacrif.  III,  10. 

3.  Convenit  sacrificium  cum  sacramento,  quod  utrumque  pertinet  ad 
signorum  genus :  differunt  tamen  in  pluribus,  nominatim  in  eo,  quod,  ut  docet 
Suarez  d.  1  s.  1,  »sacrincium  contineat  supremum  cultum  Dei  i.  e.  imme- 
diate  referatur  et  constituatur  ad  tribuendum  cultum  Deo  .  .  .  sacramentum 
vero  immediate  referatur  ad  ipsos  cultores  Dei,  quos  disponit  seu  sanctificat 
ad  cultum  Dei.  Unde  fit,  ut  sacrificium  consistat  in  actione  aliqua  seu  o  b  1  a  - 
tione,  quae  ad  Deum  refertur:  sacramentum  autem  in  receptione  seu 
quasi  passione,  quae  in  Dei  cultoribus  aliquo  modo  suscipiatur.  Et  hinc  etiam 
repetendum  quod  idem  sacrificium  possit  a  multis  offerri  et  omnibus  prodesse : 
idem  vero  sacramentum  seu  usus  sacramenti  tantum  in  uno  recipiatur  eique 
tantum  prosit  etc. *  Quibus  et  Billot  in  praeambulis  ad  3.  p.  q.  82.  83  §  1 
alia  quaedam  addit  discrimina:  »Sacramenta  nec  sunt  de  jure  naturae,  nec 
possunt  esse  institutionis  humanae,  nec  necessario  et  semper  a  sacerdote  con- 
ficiuntur,  nec  demum  efficaciam  habent  per  modum  impetrationis,  sicut  sacri- 
ficium,  sed  per  modum  efficientiae.  * 

402.  Quaeritur  num  quilibet  possit  instituere  sacrificium.  Per  se  quidem. 
si  de  ordine  naturali  agitur,  singuli  homines  pro  suo  libitu  signa  apta  assumere 
possunt  ad  Deum  colendum,  hinc  et  sacrificia,  sunt  enim  signa  ad  placitum : 
sed  si  cultum  sacrificum  historice  consideremus,  videmus,  sacrificia  ubique 
gentium  partem  fuisse  cultus  publici :  quamobrem  passim  theologi  negant, 
hominem  privata  auctoritate  posse  sacrificia  instituere.  Et  sane  a.  si  genera- 
tim  non  omnium  erat  sacrificium  offerre,  sed  nonnisi  eorum,  qui  ex  hominibus 
assumebantur  et  pro  hominibus  constituebantur,  vel  qui  ratione  auctoritatis 
alios  repraesentabant,  multo  minus  erat  cujuslibet  sacrificium  instituere.  Prae- 
terea  1).  ad  unitatem  et  concordiam  humanae  reipublicae  expedit,  ut  omnes 
conveniant  in  solemniori  modo  colendi  Deum,  qui  consistit  in  sacrificio.  Ad 
hunc  vero  finem  consequendum  necesse  est,  ut  sacrificia  auctoritate  publica 
instituantur  et  determinentur,  neque  aliter  possint  introduci.  Quod  c.  Lugu 
illustrat  comparatione  d.  19  s.  1  :  »Sicut  vox  homo  non  potest  privata  alicujus 
voluntate  accipere  vim  significandi  hominem,  sednecessariaestadhocinstitutio 
communis  vel  alicujus  habentis  plus  quam  privatam  auctoritatem :  sic  occisio 
ovis  v.  gr.  non  videtur  posse  fieri  signum  sufficienter  significans  talem 
vel  talem  reverentiam  ex  sola  unius  vel  alterius  privata  voluntate.*  Si  vero 
aliqua  sacrificia  auctoritate  legitima,  nominatim  vero  divina,  sunt  instituta, 
alii  actus,  quamvis  per  se  apti  ad  sacrificii  rationem,  nequeunt  censeri  actus 
publici,  solemnes  et  legitimi  cultus  divini,  sed  potius  cultus  profanationes : 
sicut  argentum  auctoritate  privata  signatum  acceptari  non  solet  in  pecuniain. 
Quare  etsi  in  quibusdam  actibus  externi  cultus  christiani  reperiuntur  materia 
et  forma  oblationis  per  se  sufficiens  ad  rationem  sacrificii,  ii  tamen  non  sunt 

nisi  caeremoniae  orclinatae  ad  majestatem  et  declarationem  sacrificii  a  Christo 
instituti,  nullatenus  sacrificium;  quia  non  modo  deest  institutio  in  signum 
sacrificum,  sed  facta  jam  divinitus  institutione  unius  sacrificii  excluduntur  om- 
nes  aliae  oblationes  a  ratione  sacrificii1).  Quapropter  neque  in  potestate  Ec- 
clesiae  est  instituere  sacrificia.    Cf.  Sasse  I,  th.  XIX. 

403.  Thesis  CCXXXIV.  Traditionis  suffragio  invicte  compro- 
batur  eucharistiae  celebratione  verum  propriumque  JDeo  offerri  sa- 
crificium, 

Declaratio.  Statuitur  thesis  generatim  contra  novatores  sec.  XVI., 
qui  quamvis  subinde  permittant,  ut  eucharistiae  celebratio  laxiori  et  im- 
proprio  sensu  dicatur  sacrificium,  ut  quaelibet  gratiarum  actio  vel  virtu- 
tis  actus:  unisone  et  clamoribus  vere  inconditis  sacrificii  proprie  dicti 
dignitatem  et  rationem  illi  denegant,  et  hanc  Ecclesiae  catholicae  totius- 
que  antiquitatis  fidem  abominationem  vocant  Gf.  Oswald  1.  c.  §  24. 
Contra  quos  concilium  trid.  dogma  catholicum  de  veritate  sacrificii  mis- 
sae  sess.  22  quatuor  tueUir  canonibus,  quorum  1.  ita  habet:  »Si  quis  di- 
xerit,  in  missa  non  offerri  Deo  verum  et  proprium  sacrificium,  aut  quod 
offerri  non  sit  aliud,  quam  nobis  Christum  ad  manducandum  dari,  A.  S.« 
M  i  s  s  a  e  autem  nomine  intelligimus  celebrationem  eucharistiae  sub  utra- 
que  specie  secundum  ritum  a  Christo  institutum  et  \Ecclesiae  traditum, 
cum  dixit:  Hoc  facite  in  meam  commemorationem  Luc.  22,  19,  quem  Ec- 
clesia  pro  potestate  sibi  tradita  adjectis  variis  precibus  et  caeremoniis 
solemniorem  reddidit. 

404.  Nomen  autem  missae  illi  haesit  secundum  aliquos  ex  formula:  »Ite, 
missa  i.  e.  missio,  dimissio  (coetus  seu  conventus)  est,  *  qua  eidem  finis  im- 
ponebatur  (qua  ratione  missa  pro  defunctis  dicitur  Kequiem,  a  voce  Requiem, 
qua  incipit,  et  missa  adventus  Rorate) :  quam  tamen  sententiam  impugnat  D. 
Mark  in  progr.  Ursprung  und  Bedeutung  des  Wortes  missa,  Brixinae  1883, 
in  quo  ostendit  hoc  nomen  derivari  a  verbo  mittere,  quod  etiam  apud  auc- 
tores  classicos  subinde  significat  perficere,  celebrare,  dicare,  sacrare,  offerre  sa- 
crificium.  Licet  autem  substantivum  missa  forte  primum  in  scriptis  s.  Am- 
brosii  (ep.  20  et  serm.  25)  occurrat,  potuisse  illud  jam  prius  apud  fideles 
esse  in  usu  in  sensu  sacrificii.  Contra  quem  priorem  explicationem  iterum  tue- 
tur  Rottmanner  Tiib.  Qtlschr.  1889  p.  531.  Alias  explicationes  proponit 
Schrod  KL.  8,  1311. 

405-  DeinOllStratio.  Antequam  traditionis  evolvimus  monumenta,  vel 
a  priori  conjecturis  haud  spernendis  suaderi  potest,  esse  aliquod  in  Ecclesia 
verum  sacrificium;  quo  semel  concesso,  jam  dubium  nulluin  amplius  erit,  illud 


•)  Cf.  Suarez  disp.  73  sect.  4;  disp.  74  sect.  3;  Bel  larminu  s  Y,  2  s. ; 
F  r  a  n  z  e  1  i  n  th.  23  de  sacrif.  Sacrificia  gentilium  erant  sacrificia  eo  modo,  quo 
eorum  cultus  est  generatim  cultus  divinus,  i.  e.  aderant  sacrificii  elementa  praeter 
objectum  cultus,  quod  non  est  verum,  sed  existimatum  tantum  :  eoque  ipso,  quanto 
sacrificia  excellentioris  cultus  sunt  expressio,  eo  majoris  erant  impietatis. 

Hurter,  Compend.  theologiae  III,   11.  td.  *  25 

esse  celebrationem  eucharistiae,  cum  de  nullo  alio  ritu  controversia  ulla  sit. 
Rationes  autem  congruentiae  hae  sunt: 

1.  Eeligionis  est  Deum  colere.  Religionis  ergo  perfectissimae  est,  Deum 
perfectissime  colere.  Atqui  cultus  perfectissimus  est  vel  natura  duce  per  sa- 
crificia.    Ergo  religio  perfectissima  i.  e.  christiana  cultu  non  carebit  sacrificiali. 

2.  Paulo  secus  eadem  ratio  cum  Bellarmino  VI,   20  proponi  potest: 

» Tanta  est  conjunctio  inter  legem  seu  religionem  et  sacrificium  externum  ac 

proprie  dictum,  ut  omnino  necesse  sit,  aut  legem  et  religionem  vere  et  pro- 

prie  in  Ecclesia  Christi  non  reperiri,  aut  sacrificium  quoque  externum  et  pro- 

prie  dictum  in  Christi  Ecclesia  reperiri.    Nullum  est  autem,  si  missam  tollas. 

Est  igitur  missa  sacrificium  externum  et  proprie  dictum.*     Hunc  vero  nexum 

testantur  divinae  literae,  ex  quibus  liquet,  Dei  cultum  et  sacrificia  esse  coaeva ; 

illo  florente  vel  collabente  viguisse  vel  defecisse  etiam  sacrificiorum  usum; 

ideoque  apud  omnes  gentes,  apud  quas  religionis  reperitur  vestigium,  sacri- 

ficia  quoque  reperiuntur.    Neque  mirum  cum  praeter  sacrificium  nullus   sit 

actus  cultus  externi,  qui  ita  Deo  sit  proprius,  ut  non  aliis  etiam  (quamvis  alia 

intentione)  exhibeatur:  improbabile  vero  est,   in  religione  omnium  perfectis- 

sima  Deum  carere  cultu  externo  exclusive  ipsi  proprio.    Sane  cultum  exclusive 

proprium  exigit  summa  Dei  majestas  nulli  creaturae  communis,  ne  errori  prae- 

beatur  occasio,  nullum  esse  essentiale  discrimen  inter  ipsum  et  creaturas,  si 

non  cultu  saltem  aliquo  incommunicabili  honoretur :  nam  recta  ratio  cultus  ex- 

terni  in  hcc  consistit,  ut  per  exteriores  reverentiae  testificationes  unumquem- 

que  in  suo  veluti  gradu  collocemus.    »Hoc  etiam  videmus,  inquit  ad  rem  s. 

Thomas   2.  2  q.  85  a.  2,  in  omni  republica  observari,  quod  summum  recto- 

rem  aliquo  signo  singulari  honorant,  quod  cuicunque  alteri  deferretur,  esset 

crimen  laesae  majestatis. *    Quod  argumentum  bene  urget  Petrus  ven.  tr. 

contra  Petrobrusianos  (Migne  189,  789  ss.),  qui  inter  alia  (p.  793)  ita  dis- 

serit:   »Mirum  valde  si  praecipuus,  ut  jam  dictum  est,  deitatis  cultus  Deo 

nostro  tempore  non  defertur,  qui  omni  ante  nostra  tempora  tempore,  summo 

studio,  sollicita  devotione  frequentabatur.    Mirum  si  christiani  a  sacrificiis  uni 

Deo  offerendis  arcentur,  cum  patriarehae,  prophetae,  judaei,  gentiles  fideles 

ab  ipso  Deo  ipsi  Deo  sacrificare  cogantur.    Mirum  nunc  primum  de  mundo 

divina  auferri  sacrificia,  cum  nunquam  mundus  in  retroactis  generationibus 

suis  absque  sacrificiorum  sacris  fuerit.    Nam  nec  in  profundis  ignorantiae  et 

nequitiae  suae  tenebris  ita  a  Deo  periit,  ut  non  haberet  aliquos,  etsi  paucos, 

qui  et  per  justitiam  Deum  colerent  et  per  sacrificia  eum  se  colere  demonstra- 

rent.  At  nunc  si  novam  vestram  doctrinam  mundus  exaudiat,  faciet  quod  nun- 

quam  fecerat  .  .  .  Erit  his  temporibus  gratiae,  quod  nunquam  fuit  nec  tempore 

irae,  ut  christianis  Deo  sacrificare  cessantibus,  cultus,  qui  semper  in  mundo 

fuerat,  omnino  de  mundo  pereat,  et  qui  Deum  ritu  suo  colens  Deo  esse  sub- 

ditus  probatur,  cultum  ejus  abjiciens  absque  aliquo  Deo  prorsusesse  videatur.« 

3.  Analogia  cum  synagoga  in  Ecclesia  sacrificium  aliquod  exigit :  nam 
synagoga  fuit  Ecclesiae  typus :  ergo  cultui  per  sacrificia  cultus  sane  perfectior 
per  aliquod  saltem  sacrificium  in  Ecclesia  respondebit;  neque  enim  Christus 
omnia  abrogavit,  quae  in  synagoga  servabantur,  imo  plura  perfecit,  ut  prae- 
cepta  moralia,  nominatim  vero  sacramenta.  Haud  improbabile  igitur  est,  quod 
perfecerit  sacrificia  substituto  meliori ;  eoque  magis  quod  praecipuae  causae, 
propter  quas  populus  hebraicus  habuit  sacrificia,  valeant  et  pro  christianis : 
nam  et  hi  constituunt  Ecclesiam  visibilem;  Deum  cultu  visibili  (cf.  Thomas 

e.  gentes  III,  119),  communi  et  latreutico  colere  debent;  indigent  commemo- 
ratione  et  repraesentatione  mortis  Christi ;  tenentur  Deo  gratias  agere,  eum 
placare,  novisque  beneficiis  opus  habent  etc.  Cf.  Oswald  1.  c.  §  28,  qui  sacri- 
ficii  convenientiam  in  religione  christiana  sagaciter  illustrat:  a.  urget  histori- 
cum,  imo  naturalem  nexum  inter  orationem  (adorationem)  et  sacrificium,  in 
quo  illa  perficitur  et  suum  quasi  attingit  culmen.  Tolle  sacrificium  et  jam  via 
sternitur  ad  eliminandam  vel  orationem ;  b.  urget  convivia  religiosa,  quae  vi- 
gebant  fere  in  omni  cultu  religioso  gentium.  Morem  hunc  Christus  sancivit 
instituta  in  forma  convivii  eucharistia.  Sed  gentium  convivia  erant  sacrificialia : 
sacrificiale  erit  et  convivium  eucharisticum ;  c.  urget  sacerdotium,  quo  non 
caruerunt  saltem  eae  gentes,  quarum  cultus  religiosus  erat  expressior.  Sacer- 
dotum  autem  auctoritas  fere  superhumana  nitebatur  sacrificio.  Tolle  sacrifi- 
cium,  nulla  erit  ministrorum  cultus  auctoritas  ;  ut  historia  teste  ea  evanuit  apud 
protestantes.  Atqui  summa  debet  esse  eorum  auctoritas,  qui  pro  Christo  lega- 
tione  funguntur,  qui  debent  esse  lux  mundi,  sal  terrae  etc.  Nitetur  ergo  et 
haec  dignitate  sacerciotali,  hinc  sacrificio,  quod  offerunt  Hebr.  5,  1  ss. ;  d.  urget 
spiritum  abnegationis,  mortificationis,  compassionis  cum  Christo,  verbo  spiri- 
tum  sacrificii,  qui  universam  Ecclesiam,  singulos  fideles  informare  et  animare 
debet.  Sed  unde  illum  haurient  homines  ad  commoda  sensibiiia,  voluptates 
tam  proni,  nisi  Christus  in  forma  sacrificiali  semper  suae  Ecclesiae  adsit,  sicut 
ad  eam  sanctificandam  semper  adest  in  suis  sacramentis  (n.  2453.  260)? 

406.  Sed  jam  ad  traditionis  testimonia  accedamus.  Possemus 
quidem  ab  iisJem  afferendis  abstinere,  cum  protestantes  ipsi  fateantur, 
primis  seculis  viguisse  in  Ecclesia  hanc  fidem :  ad  pleniorem  tamen  fidei 
catholicae  defensionem  et  illustrationem  provocamus 

1.  ad  loquendi  rationem  patrurn  et  liturgiarum  a  primis  Ecclesiae 
seculis:  fatente  ipso  Chemnitio  Ex.  conc.  trid. II,  782,  »negarinonpot- 
est,  veteres,  quando  loquuntur  de  celebratione  coenae  dominicae,  usur- 
pare  vocabula  sacrificii,  immolationis,  oblationis,  hostiae,  victimae:  item 
uti  verbis  offerre,  sacrificare,  immolare.*  Atquiverba  sunt  idearum  signa. 
Ergo  loquendi  usu  antiquitatis  communi  manifestatur,  fideles  credidisse 
eucharistiae  celebrationem  verum  esse  sacrificium.  Quapropter  L  u  t  h  e- 
rus  de  capt.  bab.  c.  1  fassus  est:  »Missacreditur  passim  esse sacrificium, 
quod  offertur  Deo.  Accedunt  his  dicta  ss.  patrum,  tot  exempla  tantusque 
usus  per  orbem  constanter  observatus.* 

Plures  ejusmodi  confessiones  (et  inconditas  novatorum  voces,  ut  supra  di- 
ximus)  reperies  apud  Muratori  diss.  de  rebus  liturg.  c.  16,  ubi  invicte  ex 
liturgiis  sacrificii  veri  dignitatem missae  vindicat,  sicut  et  in  Assemani  diss. 
de  origine  liturg.  praemissa  1.  4  cod.  liturg.  Ecclesiae  univ.  Inter  eas  eminet 
illa  Joan.  Ernesti  Grabii,  qui  ad  IrenaeilY,  17  al.  33  adnotat:  »Certum  est, 
s.  Irenaeum  aliosque  patres,  quorum  scripta  habemus,  tam  eos,  quividerunt 
apostolos,  quam  eos,  qui  immediate  ipsis  successerunt,  spectasse  eucharistiam 
velut  sacrificium  novae  legis,  et  obtulisse  Deo  Patri  super  altare  panem  et  vi- 
num,  ante  consecrationem  quidem  tamquam  primitias  creaturarum  ad  recog- 
noscendum  supremum  ejus  in  res  omnes  dominatum  (sed  cf.  n.  513),  et  post 

consecrationem  velut  corpus  et  sanguinem  mysticum  J.  C,  ad  sic  repraer-en- 
tandum  sacrificium  cruentum,  quod  ipse  fecit  corporis  et  sanguinis  sui  in  cruce, 
et  ad  obtinendos  fructus  mortis  suae  pro  iis  omnibus,  pro  quibus  oblatum  est. 
Ceterum  haec  doctrina  non  est  doctrina  unius  ecclesiae  vel  peculiaris  doctoris, 
sed  erat  doctrina  et  praxis Ecclesiae  universalis;  Ecclesia  eam acceperat  ab 
apostolis,  apostoli  a  Christo.  Est  id,  quod  s.  Irenaeus  nos  docet,  quod  s. 
Ignatius  et  s.  Justinus  nos  docuerunt  ante  ipsum,  quod  Tertullianus 
et  s.  Cyprianus  nos  docuerunt  post.  Est  id,  quod  clare  continetur  in  ep. 
s.  Clementis  ad  Corinth. «  Tandem  concludit:  ^Utinam,  quoniam  plures 
doctores  protestantes  cognoverunt  circa  hoc  punctum  veram  doctrinam  Ecclesiae 
apostolicae  et  errorem  Lutheri  et  Calvini,  omnes  convenire  possent  ad  resolu- 
tionem  reddendi  majestati  divinae  hunc  supremum  honorem,  qui  ei  debetur, 
et  ad  hoc  restituerent  usum  sacrarum  liturgiarum,  quas  male  rejecerunt,  in 
quibus  modus  patet,  quo  Deo  offerri  debet  hoc  sanctum  sacrificium. «  Cf.  D  u  1- 
1  i  n  g  e  r  Die  Lehre  von  der  Euchar.  in  den  ersten  drei  Jahrh.  pag.  7  9  ss. 

407.  2.  Tradunt  patres,  Ghristum  semetipsum  in  coena  ultima  ob- 
tulisse  in  sacrificium.   Ex  pluribus  speciminis  gratia  audiantur 

s.  Cyprianus  *):  »Nam  si  J.  Christus  Dominus  et  Deus  noster  ipse  est 
summus  sacerdos  Dei  Patris  et  sacrificium  Patri  se  ipsum  primum  obtulit  et 
hoc  fieri  in  sui  commemorationem  praecepit,  utique  ille  sacerdos  vice  Christi 
vere  fungitur,  qui  id,  quod  Christus  fecit,  imitatur;  et  sacrificium  verum  et 
plenum  tunc  offert  in  Ecclesia  Deo  Patri,  si  sic  incipiat  offerre,  secundum  quod 
ipsum  Christum  videat  obtulisse. «  —  Isidorus  hisp.  1.  1  de  officiis  eccles. 
c.  ]  8  n.  1 :  »  Sacrificium,  quod  a  christianis  Deo  offertur,  primum  Christus  D.  N. 
et  Magister  instituit,  quando  commendavit  apostolis  corpus  et  sanguinem 
suum  .  .  .  Quod  quidem  sacramentum  Melchisedech  rex  Salem  figuraliter  in 
typum  corporis  et  sanguinis  Christi  primus  obtulit,  primusque  mysterium 
tanti  sacrificii  imaginarie  idem  expressit  etc.  *  —  Integrae  hic  referendae  essent 
duae  homiliae  de  Christi  paschate  Cyrillonae,  auctoris  syri  sec.  IV.  exeun- 
tis,  quas  e  textu  originali  germanice  versas  primum  edidit  cl.  Bickell  2),  in 
quibus  ex.  gr.  legimus:  ^Dominus  noster  ipse,  inquit,  primum  suum  immola- 
vit  corpus,  et  deinde  homines  illud  immolarunt  .  .  .  Legis  acuit  cultrum,  quo 
suum  corpus  tamquam  agnum  paschalem  immolaret  .  .  .  Agnus  comedit  agnum, 
pascha  consumpsit  pascha  .  .  .  Ipse  astitit  seque  ipsum  amore  actus  portavit 
atque proprium  corpus  suis  portavit  manibus  (cf.  verba  similia  s.  Augustini 
supra  n.  348)  ..  .  Consecravit  et  benedixit  seipsum,  oravit  et  gratias  egit 
supra  corpus  suum.    Obtulit,  immolavit  seipsum,   praebuit  et  expressit  ex  se 


*)  Ep.  63  e.  14,  quae  tota  huc  spectat,  opusc.  t.  XXI.  pag.  195.  Alia  ejusdem 
testimonia  cf.  in  praef.  M  arani  ad  ejus  opera  §  15. 

2)  Ausgewahlte  Gedichte  der  syrischen  Kirchenvater,  Kempten  1872  pag.  37 63. 
Ibidem  quoque  (p.  19)  ita  fidelium  excitat  fiduciam  :  „Si  infirma  vestem  tuam  tan- 
gens,  per  pallium  salutem  accepit :  quanto  magis  mihi  salus  et  auxilium  proveniet. 
cumintegrum  corpustuumapprehenderim?"  manibusscil.,inquasolimdabatur  sacra 
communio  (cf.  n.  350 ').  Quibus  gemina  reperies  in  hymno  Jacobi  sarugensi». 
auctoris  sec.  IV.  ineuntis,  in  velum  coram  facie  Moysis  pag.  264  ed.  Bickel  1  cit., 
et  in  sermone  Aphraatis,  auctoris  syri  sec.  IV.,  in  pascha  ed.  Bickell  ver- 
sionis  germ.  (Ausgewahlte  Schriften  der  syr.  KV.,  Kempten  1874)  pag.  109.  Cf. 
Fran  ze  lin  th.  9. 

sanguinem  suum  vivificum  .  .  .  Venite,  discipuli  mei,  et  accipite  me,  me  in 
vestras  tradere  volo  manus.  Ecce,  integer  vere  hic  adsum,  sed  simul  vos  me 
integrum  vere  consuraitis  . . .  Corpus  meum  manducastis,  ne  mei  obliviscamini : 
sanguinem  meum  bibistis,  recordemini  mei.* 

3.  Docent  saepe,  eucharistiae  celebrationem  successisse  sacrificiis 
V.  T.  ipsius  typis.   Ita  passim  A  u  g  u  s  t  i  n  u  s  ut  de  civ.  Dei  XVII,  20 : 

»Id  enim  sacrificium  successit  omnibus  illis  sacrificiis  V.  T.,  quae  immo- 
labantur  in  umbra  futuri.  Propter  quod  etiam  vocem  illam  in  Ps.  39  ejusdem 
mediatoris  per  prophetiam  agnoscimus :  Sacrificium  et  oblationem  noluistiy  cor- 
pus  autem  aptasti  mihi:  quia  pro  illis  omnibus  sacrificiis  et  oblationibus  cor- 
pus  ejus  offertur  et  participantibus  rainistratur.  *  In  Ps.  39  n.  12:  »Antiqui, 
quando  adhuc  sacrificium  verum,  quod  fideles  norunt,  in  figuris  praenunciaba- 
tur,  celebrabant  figuras  futurae  rei  .  .  .  Sacrificia  ergo  illa  tamquam  verba 
promissiva  ablata  sunt :  quid  est,  quod  datum  est  completivum?  Corpus,  quod 
nostis,  quod  non  omnes  nostis,  quod  utinam  qui  nostis,  omnes  non  ad  judi- 
cium  noveritis*  etc. 

4.  Testantur  hoc  sacrificium  ubique  terrarum  Deo  offerri. 

»Firmissime  tene,  scribit  Fulgentius  de  fide  ad  Petrum  c.  19n.  60,  et 
nullatenus  dubites,  ipsum  unigenitum  Deum  Verbum  carnem  factum  se  pro 
nobis  obtulisse  sacrificium  et  hostiam  Deo  in  odorem  suavitatis  (Ephes.  5,  2) : 
cui  cum  Patre  et  Spiritu  sancto  a  patriarchis,  et  prophetis,  et  sacerdotibus 
tempore  veteris  Testamenti  animalia  sacrificabantur ;  et  cui  nunc,  id  est  tem- 
pore  novi  Testamenti,  cum  Patre  et  Spiritu  sancto,  cum  quibus  illi  est  una 
divinitas,  sacrificium  panis  et  vini  in  fide  et  caritate  sancta  catholica  Ecclesia 
per  universum  orbem  terrae  offerre  non  cessat  .  .  .  In  illis  ergo  sacrificiis,  quid 
nobis  esset  donandum,  figurate  significabatur :  in  hoc  autem  sacrificio,  quid 
nobis  jam  donatum  sit,  evidenter  ostenditur.  In  illis  sacrificiis  praenunciaba- 
tur  Filius  Dei  pro  impiis  occidendus :  in  hoc  autem  pro  impiis  annunciatur 
occisus. «  —  Et  Augustinus  quaest.  evang.  II,  33  n.  5  :  »Istae  epulae  at- 
que  festivitas  (pro  reditu  filii  prodigi)  celebrantur  per  orbem  terrarum  Eccle- 
sia  dilatata  atque  diffusa.  Vitulus  enim  ille  in  corpore  et  sanguine  dominico 
et  offertur  Patri  et  pascit  totam  domum.  * 

5.  Docent  Christum  per  ministros  suos  seipsum  offerre. 

»Etsi  nunc  Christus,  inquit  Ambrosius  in  Ps.  88  n.  25,  non  videtur 
offerre,  tamen  ipse  offertur  in  terris,  quando  Christi  corpus  offertur:  imo  ipse 
oiierre  manifestatur  in  nobis,  cujus  sermo  sanctificat  sacrificium,  quod  offer- 
tur;«  et  in  liturgia  alex.  s.  Gregorii  (Mig.  36,  703):  »Dignum  me  fac,  ut  of- 
ferantur  dona  ista  a  me  peccatore  et  indigno  servo  tuo :  tu  es  enim  qui  sancti- 
ficas  et  sanctificaris,  qui  offers  et  offereris,  qui  suscipis  et  susciperis,  qui  das 
et  daris.* 

6.  Distinguunt  inter  hoc  sacrificium  et  sacrificia  improprie  dicta,  ut 
G  r.e  g  o  r  i  u  s  naz.,  qui  postquam  multa  dixit  de  sanctitate  a  Deo  prae- 
scripta  sacerdotibus  leviticis,  subjicit  or.  apol.  §  95: 

»Hoc  cum  nossem  illudque  insuper,  neminem  magno  et  Deo  et  sacrificio 
et  pontifice  dignum  esse,  nisi  qui  prius  seipsum  Deo  hostiam  viventem  sanc- 
tam  exhibuerit  .  .  .  Deoque  sacrificium  laudis  et  spiritum  contritum  obtulerit, 

quod  solum  sacrificium  is,  qui  omnia  dedit,  a  nobis  exposcit:  quo  tandem 
modo  externum  illud  sacrificium,  illud  magnorum  mysteriorum  antitypum  ipsi 
offerre  auderem,  aut  quomodo  sacerdotis  personam  et  dignitatem  subire,  prius- 
quam  sanctis  operibus  manus  purificassem?* 

Quare  si  apologetae  in  suis  adversus  gentiles  disputationibus  negant 
christianos  habere  aras  et  similia:  evidenter  exclusa  volunt  tantum  sa- 
crificia  cruenta  quaeque  moris  essent  apud  idololatras,  prae  quibus  sa- 
crificium  eucharisticum  alterius  est  plane  rationis. 

408.  Thesis  CCXXXV.  Veritas  sacrificii  eucharistici  compro- 
batnr  praeterea  Scripturae  testimoniis,  quibus  hoc  sacrificium  a 
prophetis  praedictum,  a  Christo  promissum  et  institutum,  et  apo- 
stolorum  aetate  jam  oblatum  exhibetur. 

Demonstratio  p.  T.  In  tam  splendido  traditionis  lumine  clariora 
redduntur  Scripturae  de  sacrificio  missae  testimonia,  quae,  ut  in  thesis 
enunciatione  innuimus,  ad  quatuor  revocamus classes.  Exprophetarum 
vaticiniis,  plura  afferre  licetProv.  9, 1 :  Sapientia  aedificavit  sibidomum 
.  .  .  immolavit  victimas  suas,  miscuit  vinum  et  proposuit  mensam  suam ; 
Is.  19,  21:  Cognoscent  aegyptii  Dominum  in  die  illa,  et  colent  eum  in  ho- 
stiis  et  muneribus ;  Is,  66,  21 :  Et  assumam  ex  eis  sacerdotes  et  levitas,  di~ 
cit  Dommus;  coll.  Jer.  33,  18;  56,  7;  Ps.  21,  26  ss.;  Soph.  3.  9;  Dan.  8, 
11  et  12, 11,  ubi  antichristus  dicitur  ablaturus /w#0  sacrificium;  quodnullo 
modo  intelligi  potest  sive  de  sacrificio  mere  interno,  sive  de  sacrificio  ex- 
terno  improprie  dicto.  Gf.  Bellarminus  V,  9.  Brevitatis  studio  ad  unum 
provocamus  Malachiam,  qui  ceteris  prophetis  clarius  praedixit  hoc  sacri- 
ficium,  ita  nomine  Dei  alloquens  UJ&  s.  sacerdotes,  quorum  reprehen- 
derat  in  sacrificiis  offerendis  Dei  contemptum:  Non  est  mihi  voluntas  in 
vobis,  dicit  Dominus  exercituum,  et  munus  non  suscipiam  de  manu  vestra. 
Ab  ortu  enim  solis  usque  ad  occasum,  magnum  est  nomen  meum  in  genti- 
bus:  et  in  omni  loco  sacrificatur  et  offertur  nomini  meo  (et  quidem,  ut  ex 
textu  originali  supplere  possumus)  oblatio  munda:  quia  magnum  est  nomen 
meum  in  gentibus,  dicit  Dominus  exercituum.   Jam  vero 

1.  sermo  est  hoc  in  vaticinio  de  tempore  messiano:  nam  sermo 
est  de  tempore,  quo  gentes  agnoscent  Deum  non  quomodocunque,  sed 
sub  ea  praecise  ratione,  qua  se  manifestavit  populo  electo  ut  Jahve,  quae 
est  vis  dicti  nomen  meum  et  qua  tali  (nomini  meo)  ufferent  oblationem- 
Illud  enim  in  gentibus  aequivalere  dictioni  »a  gentibus*,  colligitur  ex  op- 
positione:  Munus  non  suscipiam  de  manu  vestra.  Atqui  omnium  gentium 
agnitio  nominis  Dei  apud  prophetas  nota  est  et  character  temporis  mes- 
siani:  nec  aliud  tempus  assignari  potest,  quo  haec  adimpleta  diciqueant. 

2.  Promittitur  cultus  novus  substituendus  cultui  mosaico,  quem 
Deus  non  amplius  suscipiet;  qui  cultus  scil.  sit  a.  ab  ortu  solis  usquead 

oceassum ;  qua  locutione  designatur  non  sola  terra  israelitarum,  sed  orbis 
terrarum ;  b.  cultus  in  gentibus,  quod  nomen  (hebraicum)  in  plurali  semper 
designat  gentes,  quae  non  sunt  israelitae ;  cultus  denique  c.  in  omni  loco : 
quae  adversantur  cultui  mosaico,  qui  ratione  loci,  gentis,  diffusionis,  erat 
particularis. 

3.  Praedicitur  et  promittitur in hoc vaticinio cultus  externus:  nam 
a.  non  opponitur  cultui  qualicunque  externo,  sed  certo  cuidam  cultui  ju- 
daico  externo,  particulari,  abrogando :  ergo  alia  erit  forma  cultus  externi, 
sed  praestantior  illa  priori;  b.  describitur  verbis,  quibus  alias  cultus  om- 
nino  externus  designatur ;  eo  c.  praedicitur  Deus  magnificandus,  sicut 
propter  sacerdotum  neglectum  despectus  fuit:  quae  glorificatio  innuit 
cultum  externum  (cf.  Matth.  5. 16),  qualem  exigit  vel  natura  humana,  cui 
sicut  non  sufficit  corde  credere,  nisi  accesserit  et  oris  confessio  (Rom. 
10,  10) :  ita  nec  satis  est,  solum  interius  Deum  colere,  nisi  addatur  cultus 
professio  visibilis. 

4.  Gultus  hic  externus  vero  proprieque  dicto  sacrificio  contine- 
tur :  nam  a.  describitur  verbis,  quibus  ex  usu  loquendi  biblico  constanter 
proprie  dictum  designatur  sacrificium.  Adhibentur  enim  vocabula  hitter 
adolere,  suffire,  nigges  et  mincha,  quorum  primum  ciim  suis  derivatis  cir- 
citer  centies  quadragies  sexies,  alterum  in  forma  Piel  et  Hiphil  duodecies, 
tertium  centies  quinquagies  quater  occurrit  in  V.  T.  (et  hoc  ipso  in  loco 
v.  10)  ad  designandum  sacrificium  proprie  dictum  (ultimum  praesertim 
pro  sacrificio  incruento) :  nullum  vero  eorum  de  cultu  interno  vel  de  ob- 
lationibus  aliis,  quae  non  sint  vera  sacrificia.  Eo  magis  autem  1).  haec 
verba  debent  sumi de cultu  sacerdotali,  quod sermo est ad sacerdotes : 
Ad  vos,  o  sacerdotes  v.  6,  quos  Deus  reprehendit  de  neglecto  cultu.  Gul- 
tus  autem  sacerdotalis  est  solum  sacrificialis.  Ad  haec  c.  cultus,  de  quo 
est  sermo,  opponitur  qua  novus  substituendus  sacrificiis  mosaicis,  et  ita  qui- 
dem  ut  appareat,  non  simpliciter  aboleri  cultum  per  sacrificia,  sed  sacri- 
ficiis  mosaicis  melius  et  mundius  substitui,  quod  etiam  a  novis  ministris 
divinitus  praeparatis,  tribu  Levi  praefiguratis  3,  3,  offerendum  erit.  Atqui 
haec  intelligi  nequeunt  de  sacrificiis  improprie  dictis  laudis  bonorumque 
operum,  sed  ea  exigunt  sacrificium  proprie  dictum,  idque  distinctum  a  sa- 
crificio  crucis,  cui  non  conveniunt  praedicata  hujus  novi  sacrificii.  Hoc 
autem  aliud  non  erit  a  celebratione  eucharistiae.  Quae  illatio  confirma- 
tur  splendido  suffragio  patrum. 

Itam  jam  Irenaeus  IV,  17  n.  5  de  Christo  instituente  eucharistiam  dis- 
serit:  »Novi  Testamenti  novam  docuit  oblationem,  quam  Ecclesia  ab  apostolis 
accipiens  in  universo  mundo  offert  Deo  ei,  qui  alimenta  nobis  praestat,  pri- 
mitias  suorum  munerum  in  N.  T.,  de  quo  in  duodecim  prophetis  Malachias  sic 
praesignificavit :  Non  est  mihi  voluntas  etc.  .  .  .  manifestissime  significans  per 

haec,  quoniam  prior  quidem  populus  cessabit  offerre  Deo,  omni  autem  loco 
sacrificium  offeretur  ei  et  hoc  purum*  etc.  —  Ita  etiam  Augustinus  tract. 
adv.  judaeos  n.  13:  »Aperite  oculos  tandem  aliquando  et  videte,  ab  oriente 
sole  usque  in  occidentem,  non  in  uno,  sicut  vobis  fuerat  constitutum,  sed  in 
omni  loco  offerri  sacrificium  christianorum,  non  cuilibet  Deo,  sed  ei,  qui  ista 
praedixit,  Deo  Israel  .  .  .  non  secundum  Aaron,  sed  secundum  ordinem  Melchi- 
sedech.*  De  civit.  Dei  XVIII,  35  n.  5.  —  Ad  hoc  vaticinium  respicit  liturgia 
s.  Cyrilli  (Renaudot  coll.  lit.  I,  40)  :  » Gratias  agimus  tibi  et  offerimus  tibi, 
eique  (J.  Christo)  simul  et  Spiritui  s.,  Trinitati  sanctae,  consubstantiali  et  in- 
divisae,  hoc  sacrificium  rationabile  et  hoc  ministerium  incruentum,  quod  offe- 
runt  tibi  omnes  populi  ab  ortu  solis  usque  ad  occasum,  a  septemtrione  ad 
austrum,  quia  nomen  tuum,  Domine,  magnum  est  in  omnibus  gentibus :  et  in 
omni  loco  offerunt  incensum  nomini  tuo  sancto  et  sacrificium  purum  simul 
cum  hoc  sacrificio  et  hac  oblatione.  *  —  Citatur  etiam  hoc  vaticinium  pro  sacri- 
ficio  eucharistico  in  doctrina  12  apostolorum  c.  14  n.  1  recenter  reperta,  quae 
si  non  est  sec.  L,  saltem  est  ineuntis  sec.  II. 

Eadem  illatio  confirmatur  collatione  instituta  inter  celebrationem 
eucharistiae  et  hoc  vaticinium ;  ex  qua  evidenter  innotescet,  celebratione 
eucharistiae  manifeste  illud  esse  adimpletum.  Nam  a.  cultus  eucharisti- 
cus  successit  cultui  judaico ;  b.  eucharistia  celebratur  ab  ortu  solis  us- 
que  ad  occasum,  et  quidem  c.  inter  omnes  gentes;  d.  ejus  celebratione 
magnificatur  nomen  Dei ;  ad  eam  enim  congregantur  undique  fideles  eaque 
est  centrum  totius  cultus :  ea  e.  mundissima  est,  continet  enim  corpus 
et  sanguinem  Christi,  estque  f.  vera  mincha:  mincha  enim  erat  sacrificium 
incruentum,  complectens  panem  et  vinum,  connexum  quidem  cum  sacri- 
ficio  cruento.  Et  quantum  congruitsacrificiumincruentumN.  Testamento, 
ut  significetur  peracta  jam  per  sacrificium  cruentum  redemptio  nostra, 
confecta  reconciliatio  et  pax :  dum  contra  in  V.  T.  ideo  redundarent  omnia 
sanguine,  ut  portenderetur  magnum  futurum  sacrificium  cruentum  crucis. 
Quare  evidenter  praedicta  est  a  Malachia  celebratio  eucharistiae  et  qui- 
dem  ut  sacrificium 2). 

409.  Demonstratio  p.  II.  Ad  promissionem  proxime  instituendi  sa- 
crificii  non  improbabiliter  referuntur  Joan.  4,  21  ss.,  ubi  Christus  mulieri 
samaritanae  dicit:  Mulier,  crede  mihi,  quia  venit  hora,  quando  neque  in  monte 
hoc,  neque  in  Jerosolymis  adorabitis  Patrem  .  .  .  Sed  venit  hora  et  nunc  est, 
quando  veri  adoratores  adorabunt  Patrem  in  spiritu  et  veritate.  Notetur  enim 
1.  verbum  adorare  passim  designare  adorationem  non  quamcunque,  sed  no- 
bilissimam  adorationis  speciem,  quae  sacrificio  continetur.  Cf.  Joan.  12,  20; 
Act.  8,  17;  Gen.  22,  5;  1.  Keg.  1,  3;  15,  30  etc.  Christum  vero  2.  de  ejus- 
modi  loqui  adoratione,  suadetur  ex  eo,  quod  ipse  certe  verbum  adorare  eodem 
accipit  sensu,  quo  mulier  samaritana;  haec  autem  loquitur  de  adoratione  per 
sacrificium,  alligata  scil.  monti  Garizim.  Ad  haec  3.  Christus  loquitur  de  ado- 
ratione  opposita  ei,   quae  tunc  alligata  erat  uni  loco,  deque  adoratione  nova, 


•)  Cf.  de  nostro  vaticinio  Z  i  n  g  e  r  1  e  Zeitschr.  fiir  k.  Theol.  V  (1881),  499  ss. 

quae  non  amplius  haberet  rationem  umbrae,  figurae,  neque  esset  carnalis.  At- 
qui  haec  non  satis  bene  de  adoratione  simpliciter  dicta  intelligi  possunt,  quae 
neque  futura  erat,  cum  jam  olim  apud  multos  vigeret,  neque  loco  certo  alli- 
gata,  neque  typica:  perbelle  autem  intelliguntur  de  ea,  quam  praedixit  Mala- 
chias  (n.  408)  quaeque  continetur  sacrificio. 

410.  Demonstratio  p.  III.  Christum  ita  instituisse  eucharistiam, 
ut  esset  sacramentum  simul  et  sacrificium,  colligilur  haud  obscure 

1.  ex  eo.  quod  illam  instituit  post  coenam  paschalem  ut,  quemad- 
modum  canit  d.  Thomas,  »novum  pascha  novae  legis  phase  vetus  ter- 
minet,  vetustatem  novitas,  umbram  fuget  veritas,  noctem  lux  eliminet.« 
Atqui  agnus  paschalis  sacrificium  simul  erat  et  sacramentum.  Ergo  et 
eucharistica  coena,  quae  illi  tamquam  antitypus  et  veritas  figurae  succes- 
sit.  Et  revera  tot  sunt  similitudinis  capita  inter  coenam  agni  paschalis  et 
coenam  eucharisticam,  ut  manifestum  plane  sit,  hanc  illi  vere  successisse 
et  pro  N.  T.  esse,  quod  illa  pro  vetere  fuerat ;  eo  tamen  discrimine,  quod 
illa  semel  tantum  in  anno  celebraretur :  haec  quotidie  possit  celebrari. 
Hunc  etiam  nexum  passim  inculcant  patres1). 

2.  Colligitur  ex  ipsis  institutionis  verbis.  Christus  enim  illud 
praebet  corpus,  quod  pro  nobis  datur  Luc.  22,  19.  i.  e.  coll.  Jo.  6,  52  pro 
mundi  vita;  quod  pro  nobis  frangltur  zb  oTUsp  bpw  ttXu>u.svov2);  dat  cali- 
cem,  qui^ronobiseminditur  (zobzo  zh  rconflptov  to  o:usp  ojjlwv  Iz/ovvdjJLsvov) 
Luc.  22,  20,  et  quidem  in  remissionem  peccatorum  Matth.  26,  28.  Atqui 
haec  sunt  verba  sacrificialia,  quibus  sacrificia  V.  T.  et  ipsum  sacrificium 
Christi  in  cruce  passim  solet  describi.  Cf.  Hebr.  10,  20:  Tit.  2, 14;  l.Tim. 


')  Cf.  B  e  1 1  a  r  m  i  n  u  s  1.  5  c.  7.  Prae  ceteris  doctissime  et  eruditissime  nexum 
inter  coenam  paschalem  et  eucharistiae  celebrationem  illustravit  cl.  G.  B  i  c  k  e  1 1  in 
libro  Messe  und  Pascha  (Mogunt.  1872)  et  in  fasc.  Ztsch.  fiir  kath.  Theol.  1880. 
p.  90—112,  in  quibus  ingeniose  ostendit,  ritum  celebrandi  eucharistiam  ab  aetate 
apbstolica  harmonice  respondere  ritui  celebrandi  hallel  post  pascha  penes  judaeos 
servato,  et  sacram  liturgiam  esse  quasi  paraphrasim  hujus  hallel.  Nam  finito  convi- 
vio  paschali  implebatur  et  miscebatur  calix  ultimus,  super  quem  canebatur  hallel, 
compositum  e  psalmo  Non  nobis  (litania  cum  oratione),  post  quem  Salvator  accepit 
panem  et  calicem  (oblatio),  deinde  e  ps.  Dilexi  et  Credidi  (secreta),  ps.  116  et  117 
(praefatio  et  Sanctus).  Postea  canebatur  cum  doxologia  finali  ps.  125,  post  cujus 
v.  24  Jesus  Christus  consecrationem  interposuit  (canon) ;  sequebatur  doxologia  ante 
potum  calicis  (oratio  ante  communionem),  potus  calicis  (communio),  et  doxologia 
subsequens  (postcommunio). 

2)  Verum  quidem  estv.Xouij.svov  in  aliquot  codd.  vetustis  non  legi,  in  aiiis  tamen 
haud  paucis,  in  versionibus  antiquis  ut  itala,  utraque  syriaca  et  gotica,  in  patrum 
gravissimorum  graecorum  operibus  reperiri,  et  in  formam  consecrationis  liturgia- 
rum  pene  omnium  orientalium  fuisse  receptum  :  quare  non  tam  facile  pronunciare 
licet,  illud  non  esse  genuinum.  Quod  etiamsi  defuisset  in  textu  originali,  cum  verba 
to  uirep  ujxdiv  sint  evidenter  elliptica,  merito  supplefcur  vel  ^Sojj.svov  ex  Luc.  22. 19,  vel 
v./au;j.£vov  ex  praecedente  verbo  exXasev.  Cf.  C  0  r  n  e  1  y  com.  in  1.  ep.  ad  Cor.  in  h.  1.; 
S  a  s  s  e  de  sacr.  Eccl.  tr.  de  euch.  th.  2. 

2,  6;  Gal.  1,4;  Eph.  5,  2  etc.  Etrevera  verba  ,dare  corpus  et  sanguinem 
pro  nobis  in  peccatorum  remissionem'  apte  significant  Christi  pro  nobis 
reis  substitutionem  ad  placandum  Deum  et  consequendam  peccatorum 
veniam  (cf.  Lev.  1,  5  ss. ;  3,  2ss. ;  4,  7  ss.  etc.):  quae  substitutio  victimae 
pro  reo  character  est  proprius  sacrificii  (cf.  II  n.  631  s.).  Neque  tamen  haec 
verba  immediate  referenda  sunt  ad  sacrificium  crucis :  obstat  prae  primis 
calix,  qui  effundetur  pro  nobis;  neque  enim  in  cruce  effusus  fuit  calix. 
Obstat  etiam  illud  xXib^vov,  quod  pro  usu  loquendi  biblico  significat,  in 
cibum  apponitur,  donatur,  distribuitur:  hoc  autem  de  corpore  Christi  in 
cruce  oblato  commode  nequit  affirmari.  Intelligi  ergo  debent  haec  verba 
de  eucharistia,  quae  eo  ipso  describitur  ut  sacrificium.  »Et  in  vetere  qui- 
dem  lege,  inquit  Chrysostomus  in  l.Cor.  h.  24 n. 2,  quia imperfectio- 
res  erant,  quem  idolis  offerebant  sanguinem,  eum  ipse  excipere  sustinuit, 
ut  ab  illis  abduceret,  quod  ipsum  rursus  erat  amoris  ineffabilis.  Hic  autem  in 
rem  horribiliorem  etmagnificentiorem  sacerdotalem  transtulit  operationem 
ipso  mutato  sacrificio,  et  probrutorummactationeseipsumjussitofferri.« 

.  3.  Confirmatur  ex  sacerdo  tio  Christi  secundum  ordinem  M  e  1  c  h  i  s  e- 
dech  Ps.  109,  5  col.  Gen.  14,  18.  Si  enim  Christus  est  sacerdos,  debuit 
sacrificium  offerre  (Hebr.  5,  1 ;  8,  3) ;  si  fuit  sacerdos  secundum  ordinem 
Melchisedech,  debuit  offerre  sacrificium,  quod  ut  veritas  umbrae,  sacri- 
ficio  responderet  a  Melchisedech  oblato.  Atqui  ejusmodi  sacrificium  est 
ipsa  celebratio  eucharistiae :  quod  evincit  vel  simplex  comparatio  coenae 
eucharisticae  cum  sacrificio  Melchisedech  Gen.  14,  18 :  Melchisedech  rex 
Salem  proferens  panem  et  vinum,  erat  enim  sacerdos  Dei  altissimi.  Hoc 
enim  Christus  tamquam  antitypus  manifeste  complevit  in  ultima  coena : 
neque  potest  ratione  sacrificii  crucis  dici  sacerdos  secundum  ordinem 
Melchisedech. 

411.  Exceptionibus  satisfit.  —  Argumenti  vim  nituntur  nonnulli  elidere 
1.  negando,  prolationem  panis  et  vini  Melchisedech  fuisse  sacrificiura.  Atqui 
Melcliisedech  verum  obtulisse  sacrificium,  cum  protulit  panem  et  vinum, 
a.  suadetur  inde,  quod  alterius  sacrificii  ab  eo  oblati  nullibi  mentio  fit:  sacri- 
hcium  autem  est  ex  omnium  judicio  (Hebr.  5,  l)  munus  primarium  sacer- 
dotii;  quod  1).  ratio  protestantium,  quare  Melchisedech  protulerit  panem  et 
vinum  i.  e.  Abrahami  refocillatio,  est  improbabilis,  cum  redierit  patriarcha  de 
praelio  praeda  onustus :  et  quamvis  verbum  hoci'  non  sit  verbum  sacrificiale, 
de  adductione  tamen  hostiae  subinde  adhibetur.  Cf.  Judic.  6,  18  s.  Ceterum 
C.  satis  clare  enunciatur  prolationem  illam  fuisse  sacrificialem  cum  illius 
reddatur  ratio  inciso  sequenti :  Erat  enim  sacerdos  Altissimi.  —  Verum  quidem 
est  in  textu  originali  haberi  particulam  vav,  et,  quam  vulgatus  interpres  red- 
dit  enim;  sed  passim  ita  verti  potest  et  debet.  Cf.  Gen.  20,  3;  30,  27;  Is.  64, 
5  etc.  Neque  hoc  incisum  referendum  est  ad  sequentia :  Benedixit  ei  etc. :  ob- 
stat  enim  interpunctio  recepta  in  textum  hebraicum  et  in  versiones  chal- 
daicam,   graecam   et   latinam;   et   sacerdotium   proprie  non   est  ratio, 

propter  quam  quis  possit  benedicere,  cum  etiam  qui  non  fuerint  sacerdotes, 
benedixerint  Jos.  8,  13;  12,  6;  2.  Reg.  6,  18;  3.  Reg.  8,  55  etc.  Accedit 
(i.  pro  sententia  nostra  splendidissimum  traditionis  suffragium.  Quare  de 
sacrificio  panis  et  vini  a  Melchisedech  oblato  dubitare  non  licet. 

2.  Neque  excipias  Christum  sacerdotem  dici  secundum  ordinem  Melchi- 
sedech  propter  illas  praerogativas,  quas  recenset  Paulus  Hebr.  7,  1  ss.,  ubi 
fusius  de  Melchisedech  typo  Christi  disserit.  Nam  propter  has  Melchisedech 
typus  erat  Christi,  non  vero  sacerdos:  hinc  propter  eas  Christus  dici  nequit 
per  excellentiam  »sacerdos  secundum  ordinem  Melchisedech. «  Et  revera, 
ut  bene  notat  Bellarminus,  omnes  illas  praerogativas  Melchisedech  com- 
munes  habet  etiam  cum  aliis,  soli  ipsi  propria  atque  prima  est  sacrificii  forma, 
a  qua  demum  sacerdotii  ordo  pendet. 

3.  Neque  obstat  Paulum  in  ep.  ad  Hebraeos  agentem  de  Melchisedech  typo 
Christi,  nullam  mentionem  facere  sacrificii  incruenti.  Nam  noluit  Paulus  quae- 
stionem  de  sacerdotio  Christi  secundum  ordinem  Melchisedech  exhaurire  et 
adaequate  pertractare;  ipse  enim  ait  Hebr.  5,  11  :  De  quo  nobis  grandis  sermo 
et  ininterpretabilis  ad  dicendum.  Attingit  ea  tantum,  quae  demonstrant  sacer- 
dotii  Christi  sacerdotio  melchisedechiano  praefigurati  praecellentiam  prae  aaro- 
nico,  ad  quam  demonstrandam  nihil  conducebat  mentio  sacrificii  incruenti,  cum 
ex  eo  non  potuerit  hanc  praecellentiam  illustrare.  Ceterum  omne  dubium  ex- 
cludit  solemnis  traditio  exegetica.  Patres  enim,  etsi  saepe  alias  quoque  red- 
dunt  rationes,  quare  Christus  dicatur  sacerdos  secundum  ordinem  Melchisedech, 
hanc  tamen  in  primis  inculcant,  quod  semetipsum  in  celebratione  eucharistiae 
sub  speciebus  panis  et  vini  offerens  typum  in  Melchisedech  exhibitum  adim- 
pleverit.  Audiatur  Cyprianus  ep.  63  n.  4:  »Quis  magis  sacerdos  Dei  summi 
quam  D.  N.  J.  Christus,  qui  sacrificium  Deo  Patri  obtulit :  et  obtulit  hoc  idem, 
quod  Melchisedech  obtulerat  i.  e.  panem  et  vinum,  suum  scil.  corpus  et  san- 
guinem?  .  .  .  Ut  ergo  in  Genesi  per  Melchisedech  sacerdotem  benedictio  circa 
Abraham  posset  rite  celebrari,  praecedit  ante  imago  sacrificii  Christi  in  pane 
et  vino  scil.  constituta.  Quam  rem  perficiens  et  adimplens  Dominus  panem  et 
calicem  mixtum  vino  obtulit,  et  qui  est  plenitudo  veritatis,  veritatem  prae- 
figuratae  imaginis  adimplevit. €  —  Et  aliis  omissis  Augustinus  c.  advers. 
legis  et  proph.  I,  26:  »Noyerunt  qui  legerunt,  quid  protulerit  Melchisedech, 
quando  benedixit  Abraham:  et  si  jam  sunt  participes  ejus,  vident  tale  sacri- 
ficium  nunc  offerri  Deo  toto  orbe  terrarum.  *  Cf.  P  e  t  a  v  i  u  s  de  incarn.  XII,  1  2  : 
Thomassinus  de  incarn.  X,  15;  Bellarminus  V,  6.  Patrum  suffragio 
addantur  verba  R.  Phinees  in  Num.  28  memorabilia,  quae  olim  exstabant 
(cf.  Ztschr.  liir  kath.  Theol.,  Oeniponti  1878  p.  767)  in  Berescit  Rabba:  »Tem- 
pore  Messiae  omnia  sacrificia  cessabunt,  sed  sacrificium  panis  et  vini  non  ces- 
sabit :  sic  dictum  est  Gen.  14,  18:  Et  Melchisedech  rex  Salem  protulit  panem  et 
vinum,  Melchisedech  enim  i.  e.  rex  Messias  excipiet  a  cessatione  sacrificium 
panis  et  vini,  sicut  dicitur  Ps.  109,  5:  Tu  es  sacerdos  in  aeternum  secundum 
ordinem  Melchisedech.<(-  Cf.  Curti  in  diss.  Sacrificium  incruentum  in  thes. 
theol.  Zachariae  XI,  1  — 10;  Franzelinth.  7  ss. 

412.  Demonstratio  p.  IV.  Apostolorum  jam  tempore  oblatum 
fuisse  hoc  sacrificium,  si  non  probant,  suadent  saltem 

1.  quae  Act.  13,  2  legimus:  Ministrantibus  (XeitoopYoovtwv)  autem 
illis  (prophetis  et  doctoribus  antiochenis)  Domino,  dixit  illis  Spiritus  s. : 

Segregate  mihi  Saulum  et  Barnabam  in  opus,  ad  quod  assumpsi  eos.  Ver- 
bum  enim  XettoopYsw  passim  significat  in  divinis  literis  (Luc.  1,  23 ;  Phil. 
2,  17;  Hebr.  9,  21;  10,  11  etc.)  sacrificare,  etgraeci  inde  derivant  vocem 
technicam  liturgiae,  qua  designent  eucharistiae  celebrationem,  quae  ipsis 
certissime  est  sacrificium ;  neque  ea  vox  hic  facile  de  alio  ministerio  Deo 
exhibito  potest  intelligi. 

2.  Suadent  verba  Pauli  1.  Gor.  10,  16  ss.:  Calix  benedictionis,  cui 
benedicimus,  nonne  communicatio  sanguinis  Christi  estf  et  panis,  quem 
frangimus,  nonne  participatio  corporis  Domini  est?  ...  Videte  Israel 
secundum  carnem:  nonne  qui  edunt  hostias ,  participes  sunt  altaris?  Non 
potestis  mensae  Domini  participes  esse  et  mensae  daemoniorum.  Gonfert 
enim  apostolus  mensam  eucharisticam  altari  judaeorum  mensaeque  i.  e. 
conviviis  sacrificialibus  gentilium,  ipsamque  eucharistiam  victimis  judae- 
orum  et  gentilium.  Supponit  ergo  haud  obscure  eucharistiam  esse  victimam, 
et  participationem  eucharistiae  convivium  sacrificiale  (n.  495 3),  ideoque 
eucharistiae  celebrationem  esse  sacrificium.  Hinc  conc.  tridentinum  sess.  22 
cap.  1:  »Quam  (oblationem  a  Malachia  praedictam)  non  obscure  in- 
nuit  Ap.  Paulus  Corinthiis  scribens  .  .  .  per  mensam  altare  utrobique  in- 
telligens.« 

3.  Suadent  verba  Hebr.  13,  10:  Habemus  altare,  de  quo  edere  non 
habent  potestatem,  qui  tabernaculo  deserviunt.  Nam  vocabulum  edere  ra- 
tione  habita  v.  9  et  lectorum,  quibus  comestiones  de  altari  in  usu  olim 
fuerant,  accipi  debet  sensu  proprio.  Quod  si  ita,  objectum  comedendum 
aliud  esse  nequit  quam  eucharistia.  Atqui  illa  dicitur  comedenda  de  altari. 
Ergo  mensa,  in  qua  illa  conficitur  et  cujus  mentionem  fecerat  apostolus 
1.  Cor.  10,  21,  est  altare,  ideoque  illius  celebratio  est  sacrificialis.  Neque 
nomine  illius  altaris  videtur  significari  crux,  cum  non  satis  commode 
clicatur,  nos  de  altari  crucis  edere  eucharistiam.  Quare  etiam  s.  Igna- 
tius  M.  probabiliter  hunc  respiciens  locum  mensam  eucharisticam  con- 
stanter  vocat  fto^aarqptov  ad  Philad.  n.  4 ;  ad  Trall.  n.  7 ;  ad  Ephes.  n.  5 ; 
ad  Magn.  n.  7.  Cf.  Thalhofer  §  31  n.  5;  detotathesiScheffmacher 
Lettres  d'un  Docteur  Allemand  ep.  7. 

413.  Scliolion.  Exceptionibus  satisfit.  —  Tanto  splendore  fulget  dog- 
matis  catholici  veritas,  ut  vix  habeant  adversarii,  quod  opponant.    Opponunt 

1.  quae  Paulus  in  ep.  ad  Hebraeos,  nominatim  cc.  9  et  10  inculcat  de 
u  n  i  c  a  oblatione  Christi,  qua  s  e  m  e  1  oblatus  in  sempiternum  consummavit 
sanctificatos,  adeo  ut  non  habeat  necessitatem  quotidie  quemadmodum  sa- 
cerdotes  V.  T.  hostias  offerre.  —  Ut  solvatur  difficultas,  intelligenda  est  Pauli 
doctrina.  Docet  ipse,  sacrificio  crucis  meritum  redemptionis  et  objectivae  sa- 
tisfactionis  esse  completum,  ideo  nec  ipsum  esse  saepius  offerendum,  nec  aliud 
sacrificium  instituendum,  quo  redemptio  compleatur  et  meritum  novum  acce- 
dat:  et  sub  hoc  respectu  sacrificium  Christi  semel  tantum  oblatum  confert 

cum  sacrificiis  V.  T.  saepe  repetitis,  quibus  non  obstante  eoruni  roultitudine 
per  se  nulla  inerat  expiandi  vis,  sed  solum  expressio  indigentiae  et  commemo- 
ratio  peccatorum  et  typus  futurae  per  unum  illud  sacrificium  expiationis.  Atqui 
eucharistiae  sacrificium  neque  offertur  ad  pei  ficiendam  humani  generis  redem- 
ptionem,  neque  ad  augendam  satisfactionem  meritumque  Christi,  sed  ad  appli- 
candum  singulis  redemptionis  meritum  et  fructum,  quemadmodum  hic  fructus 
fide,  sacramentis  aliisque  salutis  mediis  applicatur.  Quare  cum  ille  fuerit  com- 
parationis  scopus,  haec  vero  sit  sacrificii  eucharistici  ratio,  necessarium  non 
fuit,  ut  apostolus  disputaret  de  sacrificio  applicationis,  sicut  non  disserit 
de  baptismo  aliisque  salulis  mediis;  eo  ipso  enim,  quod  applicatio  nec  semel 
nec  simul  fit,  quotidie  adhibenda  sunt  applicationis  media,  et  si  inter  haec  est 
sacrificium  aliquod  a  Christo  institutum,  quotidie  illud  erit  Deo  offerendum. 
Doctrinam  cathclicam  limpide  exponit  conc.  tridentinum  sess.  2  2  cap.  1: 
^Deus  etDominus  noster,  etsi  semel  seipsum  in  ara  crucis,  morte  intercedenter 
Deo  Patri  oblaturus  erat,  ut  aeternam  illic  redemptionem  operaretur:  quia 
tamen  per  mortem  sacerdotium  ejus  exstinguendum  non  erat,  in  coena  novis- 
sima,  qua  nocte  tradebatur,  ut  dilectae  sponsae  suae  Ecclesiae  visibile,  sicut 
hominum  natura  exigit,  relinqueret  sacrificium,  quo  cruentum  illud  semel  in 
cruce  peragendum  repraesentaretur,  ejusque  memoria  in  finem  usque  seculi 
permaneret,  atque  illius  salutaris  virtus  in  remissionem  eorum,  quae  a  nobis 
quotidie  committuntur,  peccatorum  applicaretur:  sacerdotem  secundum  ordi- 
nem  Melchisedech  se  in  aeternum  constitutum  declarans,  corpus  et  sangui- 
nem  suum  sub  speciebus  panis  et  vini  Deo  Patri  obtulit;  ac  sub  earundem 
rerum  symboiis  apostolis,  quos  tunc  N.  T.  sacerdotes  constituebat,  ut  sume- 
rent,  tradidit;  et  eisdem  eorumque  in  sacerdotio  successoribus,  ut  offerrentr 
praecepit  per  haec  verba:  Hoc  facite  in  meam  commemorationem  (Luc.  22,  19)r 
uti  semper  catholica  Ecclesia  intellexit  et  docuit. «  Ceterum  adversarii  in  suis 
exceptionibus  supponunt  de  ratione  sacrificii  esse  unice  vel  praecipue  satis- 
factionem.    Atqui  haec  accedit  sacrificio,  cui  in  primis  competit  ratio  cultus. 

2.  Opponunt  verba  Pauli  Hebr.  7,  23  s.,  quibus  negat,  Christum  eo  quod 
maneat  in  aeternum,  habere  in  sacerdotio  successores.  Atqui  subsumunt 
adversarii,  si  postquam  obtulit  in  cruce  sacrificium,  cursu  seculorum  verum 
offertur  in  eucharistia  sacrificium,  habet  in  sacerdotio  successores.  —  Responsio 
obvia  est :  Christus  ita  dicitur  sacerdos  unicus  et  aeternus,  quemadmodum  est 
solus  noster  magister,  mediator,  salvator,  quemadmodum  etiam  Deus  dicitur 
solus  potens,  immortalis,  unus  pater  noster  (Matth.  23,  9  s.)  :  scil.  ad  exclu- 
sionem  sacerdotum,  qui  sint  p a r i s  auctoritatis  ipsique  aequales,  non  ad 
exclusionem  ministrorum,  qui  ejus  vices  gerant,  pro  ipso  legatione  fungantur, 
potestate  ab  ipso  derivata  ejusque  nomine  sacrificent :  sicut  ipsius  magisterium 
non  excludit  magistros  ejus  vice,  nomine,  auctoritate  docentes. 

3.  Excipiunt  idem  esse  non  posse  simul  sacramentum  et  sacrifi- 
cium,  illo  enim  aliquid  homini  communicatur ;  per  hoc  Deo  aliquid  offertur. 
—  Kesp.  nequit  idem  esse  sacramentum  simul  et  sacrificium  sub  eodem  re- 
spectu,  transeat ;  sub  diverso  respectu,  nego :  neque  enim  repugnat,  ut  unum 
idemque  et  cedat  in  Dei  honorem  et  simul  in  nostram  utilitatem  et  salutem ; 
imo  nihil  ab  homine  fit  in  Dei  obsequium,  quin  simul  redundet  in  ipsius  com- 
modum.  Hinc  et  judaei  de  quorundam  sacrificiorum  victimis  participare  pote- 
rant,  et  agnus  paschalis  sacrificium  simul  erat  et  sacramentum.  Cf.  Becanus- 
de  tripl.  sacrif.  III,  7. 

Articulus  II. 

De  essentia  sacrificii  missae. 

414.  Eo  ipso,  quod  proponitur  credendum,  eucharistiae  celebratio- 
nem  esse  verum  propriumque  sacrificium,  credendum  est  etiam,  omnia 
ei  inesse  elementa,  quae  sacrificii  constituunt  essentiam,  etiamsi  non 
satis  nobis  constet,  quae  singulae  notae  sint  sacrificio  essentiales,  vel  in 
quo  proprie  sacrificii  eucharistici  essentia  consistat.  Quare  ex  dissensu 
theologorum  catholicorum  inter  se  de  essentia  sacrificii  sive  in  genere, 
sive  in  specie  quoad  sacrificium  eucharisticum,  immerito  infertur,  neque 
de  ipso  constare  dogmate,  quo  profitemur,  missam  esse  sacrificium.  Cf. 
Franzelin  th.  1.4.  Conabimur  tamen patribus  et  celebrioribus  theologis 
ducibus,  quadamtenus  saltem  hujus  sacrificii  indagare  essentiam. 

415.  Tliesis  CCXXX\I.  Sacrificii  eucharistici  essenlia  in  utri- 
usque  speciei  consecratione  consistit. 

Deinonstratio.  Doctrinam  de  sacrificii  eucharistici  essentia  distinc- 
tis  propositionibus  gradatim  proponemus. 

1.  Consecratio  est  de  essentia  hujus  sacrificii.   Quod  ita  probatur: 

1.  sacrificium  continetur  aliqua  actione ;  hujus  vero  sacrificii  sacerdos 
principalis  est  Christus  (cf.  n.  422).  Ea  ergo  actione  sacrificii  hujus  es- 
sentia  continetur,  quam  sacerdos  nomine  et  vice  Christi  peragit.  Atqui 
in  consecratione  maxime  sacerdos  suam  exuit  personam  atque  personam 
induit  Christi.   Ergo  in  hac  imprimis  consistet  actio  sacrificialis. 

2.  Sacrificium  missae  repetitio  est  sacrificii  coenae,  secundum  illud : 
Hoc  facite  in  meam  commemorationem  Luc.  22,  19  col.  1.  Cor.  ]  1,  25- 
Atqui  praeter  consecrationem  non  constat  aliam  a  Christo  adhibitam 
fuisse  actionem,  in  qua  consistere  possit  sacrificii  ratio. 

3.  Constat  via  excludente,  cum  nulla  alia  assignari  queat  actio  ex 
iis,  quae  in  celebratione  eucharistiae  adhiberi  solent,  cui  adeo  sacrificii  es- 
sentia  competat  sicut  consecrationi :  cui  etiam  nil  deesse  videtur  eorum, 
quae  de  sacrificii  essentia  sunt,  ut  mox  videbimus.  Neque  enim  hujus 
sacrificii essentia  in  communione  consistit,  quae unica est actio, de qua 
cum  aliqua  veri  similitudine  posset  dubitari:  nam  sacrificium  consistit 
sane  in  aliqua  actione,  quam  Christus  in  ultimacoenaperegit  et  sacerdos 
ejus  nomine  ponit.  Atqui  Christum  in  ultima  coena  communionem  acce- 
pisse  non  constat,  neque  communionem  sacerdos  nomine  recipit  Christi, 
neque  vi  potestatis  ordinis,  cui  soli  innititur  potestas  sacrificandi ;  eam- 
que  accipiunt  et  laici,  imo  quondam  eam  sibi  ipsi  poterant  ministrare.  — 
Ad  haec,  repugnare  videtur  »ut  dicatur  aliquid  offerri  Deo  per  eam  ac- 
tionem,  qua  non  Deo  datur,  sed  homini  et  in  propriam  utilitatem  ab  eo 
consumitur  (Billot).* 

4.  Sententiae  huic  favent  et  patres.  Ita  Irenaeus  scribit  IV,  17: 
Christus  »dicens  hoc  est  corpus  meum  .  .  .  docuit  novam  N.  T.  oblatio- 
nem.«  Chrysostomus  de  prod.  Judae  h.  1  n.  6:  »Haec  vox  (hoc  est 
corpus  meum)  semel  prolata  ad  unamquamque  mensam  ab  illo  usque  ad 
hodiernum  tempus  et  usque  ad  adventum  ejus  sacrificium  perfectum  ef- 
ficit*    Quare  jam  communi  suffragio  theologi  hanc  assertionem  tuentur. 

416.  Quaeritur  autem,  utrum  essentia  sacrificii  eucharistici  consistat  in 
sola  consecratione,  an  de  ejus  essentia  sit  etiam  communio.  Plures  cum 
Dom.  de  Soto,  Bellarmino  de  missa  I,  27;  de  Lugo  disp.  19  s.  5,  Sal- 
manticensibus,  s.  Alphonso  etc.  statuunt,  communionem  sacerdotis 
spectare  ad  substantiam  et  integritatem  sacrificii,  nam  per  eam  adhuc  magis 
consumitur  eucharistica  victima,  sicut  olim  in  holocausto  per  combustionem 
victima  jam  immolata  penitus  destruebatur.  S  u  a r  e  z  verosimilius  censet  d.  7  5 
s.  5  n.  11,  »sumptionem  sacerdotis  non  esse  institutam,  ut  sit  de  essentia  hujus 
sacrificii,  atque  adeo  totam  essentiam  positam  esse  in  consecratione.  *  Quam 
sententiam  et  nos  ut  praeferendam  amplectimur,  hinc  statuimus  propositionem  : 

II.  Sacrifi&ii  euchafistici  essentia  consistit  in  sola  consecratione :  quod 
argumenta  n.  415  allata  satis  videntur  probare.  Unde  communio  spectat 
quidem  ad  integritatem  ritus,  quem  Christus  instituit,  non  tamen  ad  sacri- 
ficii  substantiam.  Quare  non  licet  omittere  in  celebratione  eucharistiae 
communionem.  Hinc  conc.  toletanum  XII.  (a.  681)  c.  6  reprehendit 
sacerdotes,  qui  eodem  die  saepius  sacrificium  celebrabant,  et  nonnisi  in 
ultima  celebratione  communionem  accipiebant,  »quasi  non  sit  toties  illi 
vero  et  singulari  sacrificio  participandum,  quoties  corporis  et  sanguinis 
D.  N.  J.  Christi  immolatio  facta  constiterit  .  .  .  nam  quale  erit  illud  sacri- 
ficium,  cui  nec  ipse  sacrificans  particeps  esse  cognoscitur?« 

417.  III.  Eucharistiae  celebratio  ita  est  sacrificium,  ut  simul  esse 
debeat  commemoratio  sacrificii  crucis;  ideoque  sacrifieium  relativum. 
Quod  1.  colligitur  ex  1.  Cor.  11,  25:  Hoc  facite,  quotiescunque  bibetis, 
in  meam  commemorationem.  Quotiescunque  enim  manducabitis panem  hunc 
et  calicem  bibetis,  mortem  Domini  annunciabitis,  donec  veniat.  Idem  docet 

2.  concilium  trid.  sess.  22  cap.  1  statuens,  Christum  reliquisse  »sa- 
crificium,  quo  cruentum  illud  semel  in  cruce  peragendum  repraesentare- 
tur  ejusque  memoria  in  finem  usque  seculi  permaneret;«  et  Ecclesia  cum 
profitetur  (in  or.  secr.  dom.  IX.  post  Pentec.) :  »Quoties  hujus  hostiae 
commemoratio  celebratur,  opus  nostrae  redemptionis  exercetur.« 

3.  Hoc  docent  patres;  ita  Cyprianus  ep.  63  n.  9:  »Unde  apparet, 
sanguinem  Christi  non  offerri,  si  desit  vinum  calici,  nec  sacrificium  domi- 
nicum  legitima  sanctificatione  celebrari,  nisi  oblatio  et  sacrificium  nostrum 
responderit  passioni.« 

Ita  G-audentius  brix.  serm.  2  ad  neophytos:  »A  Christo  instituti  sa- 
crificii  coelestis  causam  rationemqne  noscamus  .  .  .  Voluit  beneficia  sua  manere 

apud  nos,  voluit  animas  pretioso  sanguine  suo  sanctificari  per  imaginem  pro- 
priae  passionis,  et  ideo  discipulis  fidelibus  mandat,  quos  primos  Ecclesiae  suae 
constituit  sacerdotes,  ut  indesinenter  ista  vitae  aeternae  mysteria  exercerent, 
quae  necesse  est  a  cunctis  sacerdotibus  per  singulas  totius  orbis  ecclesias  cele- 
brari. «  —  Isidorus  hisp.  hom.  de  corp.  et  sang. Chr.  (Mig.  30,  272)  n.  1 :  »J^uia 
corpus  assumptum  ablaturus  erat  ab  oculis  nostris  et  sideribus  illaturus,  ne- 
cessarium  erat,  ut  nobis  in  hac  die  sacramentum  corporis  et  sanguinis  sui  con- 
secraret,  ut  coleretur  vel  jugiter  jure  per  mysterium,  quod  semel  offerebatur 
in  pretium :  ut  quia  quotidiana  et  indefessa  currebat  pro  hominum  salute  re- 
demptio,  perpetua  esset  etiam  redemptionis  oblatio,  et  perennis  illa  victima 
viveret  in  memoria,  et  praesens  semper  esset  in  gratia.* 

4.  Suadet  analogia:  sicut  enim  judaei  indigebant  sacrificiis,  quae 

praefigurarent  redemptionis  sacrificium  cruentum,  ita  christiani  indigent 

ejusdem  jugi  commemoratione.    »Hebraei,  inquit  Augustinus  c.  Fau- 

stum  XX,  18,  in  victimis  pecorum,  quas  offerebant  Deo,  multis  et  variis 

modis,  sicut  re  tanta  dignum  erat,  prophetiam  celebrabant  futurae  victi- 

mae,  quam  Christus  obtulit,  unde  christiani  peracti  ejusdem  sacrificii 

memoriam  celebrant  sacrosancta  oblatione  et  participatione  corporis  et 

sanguinis  Christi.«    Cf.  n.  407 4;   Algerus  I,  17  et  de  sacr.  missae  n.  1 

opusc.  XXIII;  Franzelin  th.  15. 

418.  IY.  Haec  commemoratio  continetur  consecratione  distincta  panis 
et  vini}  quod  demonstratione  non  eget:  ea  enim  repraesentatur  effusio 
sanguinis,  qua  in  primis  continetur  ratio  sacrificii  cruenti.  Huc  spectant 
pulcherrima  illa  Gregorii  naz.  ep.  171  ad  Amphilochium  verba:  »Nec 
cuncteris  et  orare  et  legatione  fungi  pro  nobis,  quando  Verbum  attrahis, 
quando  incruenta  sectione  secas  corpus  et  sanguinem  dominicum  vocem 
adhibens  pro  gladio.«  Neque  obstat,  in  eucharistia  non  haberi  realem 
sanguinis  effusionem  et  separationem  (juxta  dicta  th.  228),  sed  hujus 
tantum  repraesentationem:  nam  eucharistia  non  est  sacrificium 
cruentum,  sed  sacrificii  cruenti  commemoratio,  ad  quam  sufficit  sanguinis 
effusi  repraesentatio. 

419.  Variae  sententiae  de  essentia  sacrificii  missae.  —  Gum  vero  plu- 
ribus  theologis  videatur,  forte  non  immerito,  sacrificii  cruenti  repraesen- 
tatio,  quamvis  vivida  ea  sit  et  expressa,  quamvis  in  ea  habeatur  mystica, 
ut  ajunt,  sanguinis  effusio,  imo  realiter  adsit  ipsa  victima  seu  Christus,  qui 
sacrificio  cruento  crucis  semetipsum  obtulit,  nondum  verum  propriumque 
sacrificium,  nisi  aliquid  accedat;  hinc  sollerter  inquirunt  in  illud,  quo  di- 
stincta  panis  atque  vini  consecratio  constituatur  sacrificium,  inque  varias 
abeunt  sententias1). 


')  Cf.  Vacant  Histoire  de  la  Conception  du  sacrifice  de  la  Messe  dans  l'Eg- 
lise  latine,  Parisiis  1894;  W.  Goetzmann  Das  euch.  Opfer  nach  der  Lehre  der 
alteren  Scholastiker,  Freiburg  1901 ;  Renz  Die  Geschichte  des  Messopferbegriffs. 
Dillingen  t.  1.  1901 ;  t.  2  Freising  1902. 

Ex  his  sententiis  aliae  sunt  minoris  momenti,  antiquatae  et  falsae,  ut  ex. 
gr.  sacrificium  consistere  in  oblatione  vocali,  quae  antecedit  vel  consequitur 
consecrationem,  vel  in  communione,  qua  species  consumuntur;  vel  in 
transubstantiatione,  quatenus  per  eam  panis  substantia  cessat  seu 
quadamtenus  destruitur.  Succedunt  sententiae  plus  minusve  probabiles,  quas 
graves  tuentur  theologi. 

1.  Secundum  Vasquez  in  3.  p.  disp.  222  c.  8  sacrificium  nihil  aliud  est 
quam  nota  exsistens  in  re  (h.  e.  signum  non  in  verbis,  sed  in  re  consistens,  re 
ipsa  expressum),  qua  profitemur  Deum  auctorem  vitae  et  mortis.  Quo  posito 
distinguit  inter  sacrificium  absolutum  et  relativum.  Ad  illud  quidem  requirit 
victimae  immutatio  nem,  non  quidem  ut  rationem  formalem  sacrificii,  sed 
ut  quid  ex  parte  materiae  requisitum:  nam  »ratio  sacrificii  in  significatione 
omnipotentiae  Dei  auctoris  vitae  et  mortis  formaliter  posita  est,  ac  proinde 
si  sit  oblatio  aliqua,  per  quam  absque  rei  oblatae  immutatione  vera  et  reali 
Deus  auctor  vitae  et  mortis  denotari  et  coli  possit,  vere  et  proprie  sacrificium 
dici  debet. c  Atqui  in  eucharistia  vi  consecrationis  corpus  et  sanguis  Christi 
ita  fit  praesens,  ut  repraesentetur  sacrificium  in  cruce  oblatum  ejusque  sit 
commemoratio,  et  hoc  ipso  denotetur  Deus  auctor  vitae  et  mortis,  ac  si  tunc 
Christus  in  honorem  Dei  reipsa  occideretur.  Ergo  celebratio  eucharistiae  est 
sacrificium  non  quidem  absolutum,  sed  relativum.  Quae  theoria  placuit  et 
Perrone  de  euch.  p.  2  c.  1  pr.  1. 

2.  Secundum  Lessium  de  div.  perf.  XII,  13  consecratio  est  vere  sacri- 
ficativa,  quia  ea  vi  verborum  separatur  corpus  a  sanguine ;  quamvis  enim  per 
concomitantiam  sit  idem  sub  utraque  specie,  hoc  est  per  accidens :  nam  verba, 
quantum  est  de  se,  separant  corpus  a  sanguine  et  instar  gladii  mystici  dissol- 
vunt  illud  compositum  (cf.  Gregorii  naz.  verba  n.  418)  atque  ideo  sacra- 
mentaliter  seu immolatione non quidem reali,  sed  mystica  mactant  et  ponunt 
in  altari  tamquam  victimam  occisam  et  mactatam.  Hanc  sententiam  plurimi 
theologi  tuentur,  ut  Gonet,  Billuart  etc,  nostra  aetate  Oswald,  Knit- 
tel  in  fol.  trim.  tiib.  59,  530;  Pesch  praelect.  dogm.  VI  prop.  91,  secundum 
quem  Vasquez,  Lessius  et  Suarez  in  exponenda  ratione  sacrincii  eucharistici  re 
non  dissentiunt.  Ab  ea  non  multum  distare  videtur  explicatio  P.  Billot,  qui 
in  suo  tr.  de  sacr.  th.  54  reponit  ^formalem  rationem  sacrificii  missae  in  mac- 
tatione  mystica  secundum  se  i.  e.  in  sacramentali  separatione  corporis  a  san- 
guine,  non  praecise  quia  et  in  quantum  repraesentat  oblationem  crucis,  ad  sen- 
sum  Vasquezii ;  multo  minus  quia  et  in  quantum  foret  ex  sese  occisiva  Christi, 
nisi  impediretur  per  aliam  causam,  ut  dicit  Lessius  ;  sed  quia  et  in  quantum 
sistit  Christum  sub  speciebus  sacramenti  in  quodam  externo  habitu  mortis  et 
destructionis,  ac  per  hoc  nata  est  non  secus  ac  realis  destructio  victimae  in 
propria  specie  vere  ac  realiter  subjectare  significationem  symbolicam,  quae 
sacrificio  propria  est  juxta  declarata  superius  in  prol.  §  1  ass.  3.*  Hanc  expli- 
cationem  inde  colligit,  quod  eucharistiae  celebratio  debeat  esse  passionis  imago. 
tum  ex  verbis  institutionis,  quae  formalem  rationem  sacrificii  declarant.  Nam 
corpus  Christi  in  eucharistia  pro  hominibus  dari  seu  frangi  et  sanguinem  ejus 
pro  iisdem  effundi,  nihil  aliud  est  quam  offerri  Deo  corpus  et  sanguinem  sacra- 
mentaliter  separata :  quatenus  loquendo  de  re  oblata,  secundum  quod  per  spe- 
cies  et  verba  sensibus  subjicitur,  vere  est  ex  una  parte  solum  corpus  sub  specie 

Hurter,  Conipend.  theologiae  III,   11.  ed.  26 

frangibili  panis,  ex  altera  vero,  solns  sanguis  in  habitu  effusionis  sub  liquida 
specie  vini. 

3.  Suarez  notat,  in  sacrificio  requiri  quideni  immutationem  aliquam, 
non  tamen  necessario  destructione  rei  principalis  oblatae,  quae  fuit  propria 
sacrificiorum  V.  T. :  »at  vero  in  nostro  sacrificio,  quia  per  actionem  supernatu- 
ralem  et  divinam  perficitur,  licet  substantia  panis  et  vini  destruatur,  tamen 
quod  potissimum  intenditur,  est  effectio  et  praesentatio  (ut  ita  dicam)  corporis 
et  sanguinis  Christi  super  altare  Dei  in  honorem  ejus*  (disp.  75.S.  5  n.  6).  Sicut 
sacrificium  incensi  non  tam  in  combustione  thuris,  quam  in  productione  sua- 
vissimi  odoris  illa  effecta,  et  sacrificium  olei  in  productione  luminis  consiste- 
bat.  Respondet  autem  duplex  haec  immutatio  characteri  proprio  utriusque 
Testamenti.  A  Suarez  non  multum  dissentire  videtur  Scheeben  Myst.  des 
Christenth.  §  72;  Handb.  der  Dogm.  1.  V  §  270  n.  1425. 

4.  Aliam  init  viam  card.  Cienfuegos  de  vita  abscond.  d.  5  s.  2,  secun- 
dum  quem  Christus,  dum  praesens  fit  consecratione,  primum  exercet  aliquos 
actus  vitae  sensitivae  modo  non  quidem  per  se  connaturali  statui  sacramentali, 
sed  quia  humanitas  elevatur  virtute  divina  ad  tales  actus  exercendos.  Tum  vero 
Christus  ipse  hanc  vitam  suspendit,  donec  in  commixtione  specierum  panis  ac 
vini  tamquam  imagine  resurrectionis  eos  actus  iterum  resumit.  In  hac  sacri- 
ficatione  vitae  sensitivae  reponit  ipse  rationem  formalem  nostri  sacrificii.  Ad 
hanc  opinionem  accedere  videtur  Rohling  Katholik  1868  II,  279. 

Ex  his  variis  opinionibus  sententia  Vasquezii  est  jejuna:  sententia 
Lessii  obvia,  magnorumque  theologorum  consensu  communita  et  quiaplana 
communiter  vel  in  catechismos  recepta;  sententia  Suarii  nobilis  tantoque 
ingenio  digna;  sententia  card.  Cienfuegos  singularis.  Cf.  harum  opinio- 
num  censuram  apud L u g o  disp.  1 9  sect.  4,  Franzelin  th.  16  et  Thalhofer 
das  Opfer  des  A.  u.  N.  B.  §  32,  qui  sacrificii  nostri  rationem 

5.  ita  explicat:  censet  nimirum  sacrificii  cruenti  veluti  formam  fuisse  in- 
ternum  Christi  actum,  quo  se  totum  ex  obedientia  Deo  impendit  et  immolavit; 
hujus  formam  externam,  qua  haec  interna  oblatio  actuata  fuit  et  exterius  se 
prodidit,  fuisse  mortem  in  cruce,  qua  Christus  vitam  suam  Deo  impendit  om- 
nemque  sanguinem  in  ejus  honorem  fudit.  Jam  vero  hanc  interiorem  oblatio- 
nem  et  immolationem  seu  hunc  internum  voluntatis  actum  Christus  conservat, 
continuat:  ejusque  exterior  forma  alia  et  expressio  est  sicut  quondam  in  cruce 
actualis  effusio  sanguinis,  ita  modo  distincta  utriusque  speciei  concecratio1). 


')  „ln  der  Consecration,  ita  ille  1.  c.  n.  12,  tritt  nun  der  hiinmlische  Hohepriester 
und  initihm  seinhimmlisches  Opfer  in  die  irdische  Zeitraumlichkeit  und  dadurch  iu 
das  irdische  Nach  und  Nebeneinandersein ;  wahrend  er  beim  Aussprechen  der 
Wandlungsworte  in  Forai  der  Trennung,  in  forma  sacrificii  sich  auf  detn  Altare 
gegenwartig  setzt,  vollzieht  er  auf  dem  Altare,  also  zeitraumlich,  dem  Wesen  nach 
ganz  denselben  Opferact,  welchen  er  einst  am  Kreuze  vollzog  und  welchen  er  jen- 
seits  im  himmlischen  Opfer  vollzieht.  Es  ist  derselbe  Opferpriester  wie  am  Kreuze, 
dasselbe  Opferobject.  riamlich  seine  hl.  Menschheit  nach  Seele  und  Leib,  dieselbe 
Opfertat  actuell  festgehalten  und  beziehungsweise  reproduzirt.  Im  Moment  der 
Consecration  ist  Jesu  Seele  von  dem  wesentlich  gleichen  Opfergehorsam  und  Ent- 
saguno-so-eiste  bewegt  wie  damals,  als  der  Heiland  am  Kreuze  hin^  und  im  sinn- 
falligen  Blutvergiessen    seinen    Opfergehorsam   betatigte  und  manifestirte ;   dess- 

419.  6.  Quamvis  hae  sententiae  satis  bene,  si  forte  quartam  excipias, 
rationem  sacrificii  eucharistici  explicent,  hisce  alii  nondum  sunt  contenti, 
plenius,  subtilius,  ingeniosius  nituntur  illam  illustrare  ut  Lugo  1.  c.  s.  5, 
praeprimis  Franzelin  th.  16;  Stentrup  th.  95  et  Sasse  th.  32  etc, 
quorum  sententia  ad  haecrevocaripotestcapita:  a.  Ad  sacrificii  rationem 
revera  aliqua  requiritur  rei  destructio:  in  omnibus  enim  sacrificiis  haec 
reperitur  forma.  Haectamen  I).  destructio  non  debet  esse  semper  physica ; 
sufficit  aequivalens,  moralis,  ita  scil.  ut  vi  actionis  sacrificialis  hostia 
ponatur  in  statu  decliviori  et  humano  modo  desinat,  ut  vinum  efYusione  in 
libationibus.  Unde  c.  liquet,  inquit  Lugo,  »quomodo  consecratione  ipsa 
saerificetur  corpus  Ghristi:  nam  licet  consecratione  non  destruatur  sub- 
stantialiter,  sed  tamen  destruitur  humano  modo,  quatenus  accipit  statum 
decliviorem  et  talem,  quo  reddatur  inutile  ad  usus  humanos  corporis  hu- 
mani  et  aptum  ad  alios  diversos  usus  per  modum  cibi;  quare  humano 
modo  idem  est  ac  si  fieret  verus  panis  et  aptaretur  ac  condiretur  in  cibum: 
quae  mutatio  sufficiens  est  ad  verum  sacrificium ;  fieri  enim  comestibile 
illud,  quod  non  erat  comestibile,  et  ita  fieri  comestibile,  ut  jam  non  sit 
utile  ad  alios  usus  nisi  per  modum  cibi1),  major  mutatio  est,  quamaliae, 
quae  ex  communi  hominum  mente  sufficiebant  adverumsacrificium.*  Et 
revera  d.  in  eo  videtur  reponenda  essentia  sacrificii  missae,  quod  efficitur 
consecratione :  ostendimus  enim  consecratione  perfici  sacrificium  n.  415. 
Atqui  vi  consecrationis  non  solum  ponuntur  corpus  et  sanguis  Ghristi 
distinctim  sub  speciebus  panis  et  vini,  sed  etiam  per  modum  cibi  et  potus, 
ut  possint  in  animae  refectionem  sumi.  Quam  sententiam  e.  patres  in- 
nuunt,  cum  immolationem  distinguunt  a  manducatione  et  participatione 
sacrificii,  ita  ut  immolatio  praecedat  tamquam  praeparatio  cibi  hujus  di- 
vini  ac  potus :  manducatio  cibi  immolatione  praeparati  sequatur  tamquam 
victimae  participatio :  atque  ideo  victima  immolata  ordinetur  ad  mandu- 
cationem  ac  potionem. 


gleichen  ist  iin  Momente  der  Consecration  jede  Faser  des  Leibes  Jesu  von  der  we- 
sentlich  gleichen  Opferliebe  durchgliiht,  welche  als  brennender  Schmerz  in  allen 
Fibern  des  am  Kreuze  hangenden  Opferleibes  gluhte  und  brannte.  Und  um  den 
Glaubigen  zu  verbiirgeu  und  soweit  moglich  fur  die  Sinne  darzustellen,  dass  in  der 
Consecration  dem  Wesen  nach  das  Gleiche  geschehe  wie  damals,  wo  der  Heiland 
sein  Blut  vergoss,  wird  er  in  der  Consecration  nicht  etwa  blos  unter  der  Brod- 
gestalt,  sondern  wird  er  in  der  Form  der  Trennung  gegenwartig."  Quam  senten- 
tiam  probant  quoque  S  i  m  a  r  Lehrb.  der  Dogmatik  §  155  etBickell  Zeitschr.  fiir 
kath.  Theologie  1880  pag.  109  s  ,  sed  cf.  S t  en  trup  de  Verbo  incarn.  p.  II  th.  93. 
*)  Quod  ita  enunciat,  dignius  forte,  em.  card.  Franzelin  th.  16 :  „Internam 
sacrificii  formam  in  eo  esse,  quod  Christus  magnus  sacerdos  per  ministerium  sacer- 
dotum  ejus  nomine  offerentium,  corpus  et  sanguinem  suum  sub  speciebus  panis  et 
vini  constituit  secundum  quandam  sanctissimae  suae  humanitatis  a  functionibus 
■et  rationibus  exsistendi  connaturalibus  exinanitionem  ad  statum  cibi  ac  potus." 

2G* 


404  Tract.  IX.  de  sacrificio  missae.  Quaestiones  reliquae 

Ita  Hieronymus  ep.  21  n.  26:  »Vitulus  saginatus,  qui  ad  poenitentis 
immolatur  salutem,  ipse  est  Salvator,  cujus  quotidie  carne  pascimur,  cruore 
potamur.*  —  In  primis  Gregorius  nyss.,  qui  citato  Joan.  10,  18:  Nemo 
tollit  animam  meam  a  me  etc,  ita  de  resur.  or.  l  prosequitur :  »  Qui  potestate 
sua  cuncta  disponit,  non  ex  proditione  sibi  impendentem  necessitatem,  non 
judaeorum  quasi  praedonum  impetum,  non  iniquam  Pilati  sententiam  ex- 
spectat,  ut  eorum  malitia  sit  communis  hominum  salutis  principium  et  causa : 
sed  consilio  suo  antevertit  et  arcano  sacrificii  genere,  quod  ab  hominibus  cerni 
non  poterat  seipsum  pro  nobis  hostiam.  offert  et  victimam  immolat,  sacerdos 
simul  exsistens  et  agnus  Dei  ille,  qui  mundi  peccatum  tollit.  Quando  id  prae- 
stitit?  cum  corpus  suum  discipulis  congregatis  edendum  et  sanguinem  biben- 
dum  praebuit,  tunc  aperte  ostendit  Agni  sacrificium  jam  esse  perfectum ;  non 
enim  esset  corpus  sacrificii  ut  comederetur  idoneum,  si  animatum  esset.  Quando 
ergo  corpus  edendum  et  sanguinem  bibendum  discipulis  exhibuit,  jam  ineffa- 
bili  et  inaspectabili  ratione  corpus  erat  immolatum,  sicut  potestati  ipsius  my- 
sterium  peragentis  collibuerat. «  —  Gaudentius  brix.  serm.  2  in  Ex.  ad 
neophytos:  »In  hac  veritate,  qua  sumus  (comparate  ad  umbras  V.  T.),  unus 
pro  omnibus  mortuus  est,  et  idem  per  singulas  ecclesiarum  domos  in  mysterio 
panis  et  vini  reficit  immolatus,  vivificat  creditus,  consecrantes  sanctificat  con- 
secratus.*  —  GregoriusM.  (n.  431);  P.  Radbertus  de  corp.  et  sang.  D.  c.  9. 

420.  Scholion.  Quaestiones  reliquae.  —  Ad  accuratiorem  hujus  sa- 
crificii  cognitionem  nonnulla  sunt  addenda: 

1.  Victima  et  res  primo  et  per  se  oblata  est  Christi  Domini  cor- 
pus  et  sanguis  ac  consequenter  totus  Ghristus,  non  quidem  in  specie  pro- 
pria,  sed  quatenus  constituitur  sub  speciebus  panis  et  vini, 

2.  Species  ipsae  non  sunt  res,  quae  per  se  offeruntur,  sed  per  quas 
corpus  et  sanguis  Ghristi  seu  victima  fit  sacrificium  visibile. 

3.  Substantia  panis  (et  vini)  pertinet  ad  hoc  sacrificium  ut  materia 
sine  qua  non  potest  perfici  seu  ut  terminus  a  quo,  plane  necessarius  ut 
prodeat  sacrificium  veluti  e  sinu  Ecclesiae,  et  significetur  cooblatio  cor- 
poris  Christi  mystici,  quod  panis  symbolice  repraesentat,  cum  vero  Ghristi 
corpore,  in  quod  ille  transit  actione  sacrifica ;  ut  hoc  qua  victima  consti- 
tuatur  sub  ejusdem  speciebus :  atque  ita  sunt  intelligendi  patres,  quando 
docent  in  eucharistia  primitias  ex  creaturis  panem  et  vinum  Deo  offerri. 

4.  Quamvis  in  consecratione  unius  speciei  reperiatur  sufficiens  apti- 
tudo,  ut  in  sacrificium  instituti  potuisset  (cf.  n.  419),  ex  dictis  tamen  n.  417 
col.  n.  402  colligitur,  sacriticio  a  Christo  instituto  essentialem  esse  distin- 
ctam  panis  et  vini  consecrationem.  Hinc  Lugo  d.  19  s.  8  probabile  putat. 
consecrationem  unius  speciei  exclusa  intentioneconsecrandialteramfore 
invalidam,  eo  quod  Christus  dederit  consecrandi  potestatem  tantum  in 
ordine  ad  sacrificandum ;  sacrificium  autem  modo  consistat  essentialiter 
in  consecratione  utriusque  speciei1). 


x)  Henriquez,  Bonacina,  Lacroix  etc.  probabile  existimant alterutram 
consecrationem  ad  sacrificii  essentiam  sufficere,  ita  et  R  o  h  1  i  n  g  diss.  in  Eatholik 

5.  Propter  identitatem  rei  oblatae  et  principis  sacerdotis  in  sacri- 
ficio  crucis  et  sacrificio  missae  dici  forte  potest,  idem  esse  quadamtenus 
saerificium  utrumque,  diversum  autem  secundum  quid:  est  enim  diversi- 
tas.a.  in  modo  offerendi;  b.  in  offerente:  nam  in  ara  crucis  solus  offerens 
Christus  fuit ;  in  missa  est  ipse  quidem  sacerdos  principalis,  sed  per  ho- 
minem,  qui  est  sacerdos  verus,  etsi  subordinatus  et  ministerialis,  et  cooffe- 
rentes  sunt  omnes,  qui  ad  Ecclesiam  pertinent,  aliter  tamen  atque  aliter; 
est  et  c.  diversitas  in  re  oblata:  »quatenus  in  missa  secus  ac  in  cruce, 
mysticum  corpus  Ecclesiae,  sin  minus  physice,  at  certe  affectu  et  signifi- 
catione,  pertinet  ad  id  quod  offertur.  Quisquis  enim  in  sacrificio  offert 
victimam,  offert  eam  ut  vicariam  sui  intendens  exprimere  interiorem  sub- 
missionem  atque  absolutam  devotionem,  qua  vult  ipsemet  spiritualiter 
in  Dei  honorem  consumi.  Si  ergo,  ut  dictum  est,  Ecclesia  in  missa  se 
habet  ut  offerens,  pariter  se  habet  ut  oblata,  utique  in  unione  cum  capite 
suo1)*.  Est  et  d.  diversitas  in  effectu,  qui  illic  est  meritum  et  satisfactio 
pro  toto  mundo,  in  hoc  sola  meriti  satisfactionisque  applicatio  pro  iis, 
qui  sunt  de  Ecclesia.  Gum  vero  distinctio  desumatur  in  primis  ex  obla- 
tionis  forma,  sacrificium  missae  a  sacrificio  crucis  specie  differre  affir- 
mare  licet. 

6.  Cum  distinctio  numerica  sacrificii  desumatur  potius  amultiplica- 
tione  actionis  sacrificialis  quam  a  victimarum  distinctione,  sacrificium 
crucis,  coenae  et  altaris,  et  quotidianae  oblationes  simpliciter  numero  dici 
debent  sacrificia  distincta,  non  autem  sacrificium  numero  unum,  nisi  cum 
addito,  ratione  victimae2)  et  principis  sacerdotis. 

421.  Corollarilim.  Be  missis  privatis.  —  Cum  ex  dictis  liqueat,  pc~ 
puli  participationem  de  victima  nullatenus  ad  sacriiicii  pertinere  essentiam, 


1868  p.  257  ss.  Ipsam  quaestionem,  num  consecratio  utriusque  speciei  sit  de  valore 
hujus  sacrificii,  accurate  expendit  Schmid  Zeitsehr.  fiir  kath.  Theol.  1892  XVI, 
97 — 119  omnibusque  expensis  sententiam  affirmantem  censet  dicendam  esse  cum 
s.  Alphonso  communiorem  tantum  et  prohabiliorem. 

1)  B  i  1 1  o  t  de  sacr.  in  praeamb.  ad  3  p.  q.  82.  83  §  3.  Qua  de  re  egregie  disse- 
rit  S  c  h  e  e  b  e  n  Mysterien  §  72.  Saepe  etiam  s.  A  u  g  u  s  t  i  n  u  s  ad  hanc  cooblatio- 
nem  corporis  Christi  mystici  in  sacrificio  missae  respicit,  ut  de  civ.  Dei  X.  20  etc. 

2)  C  h  r  y  s  o  s  t  o  m  u  s  hom.  1 7  in  ep.  ad  Hebr.  n.  3 :  „Eundem  enim  semper 
offerrimus,  non  nunc  aliam.  cras  aliam  ovem,  sed  semper  eandem.  Quaraobrem 
unura  est  sacrificium  propter  hanc  rationem  :  alioquin  hac  ratione,  quoniam  multis 
in  locis  offertur,  multine  sunt  Christi?  Nequaquam,  sed  unus  ubique  Christus,  qui 
et  hic  est  plenus  et  illic  plenus,  unum  corpus.  Ut  ergo  multis  in  locis  oblatus  unum 
est  corpus,  et  non  multa  corpora  :  ita  etiam  unum  est  sacrificium.  Pontifex  noster 
ille  est,  qui  obtulit  hostiam,  quae  nos  mundat.  Illam  nunc  quoque  offerimus,  quae 
tunc  fuit  oblata,  quae  non  potest  consumi.  Hoc  fit  in  recordationem  ejus,  quod 
tunc  factum  est :  Hoc  enim  facite,  inquit,  in  meam  commemorationem  (Luc.  22,  19). 
Non  aliam  hostiam,  sicut  pontifex  (leviticus)  tunc,  sed  eandem  semper  facimus,  vel 
potius  sacrificii  facimus  commemorationem."  Cf.  Becanus  de  triplici  sacrificio 
III,  2.   S  u  a  r  e  z  disp.  75.  76  ;  S  t  e  n  t  r  u  p  th.  89. 

praxi  vero  Ecclesiae  jam  veteris  constet,  eucharistiae  sacrincium  fuisse  cele- 
bratum,  etsi  non  semper  adstantes  de  victima  participarent :  non  est  cur  ad- 
versarii  damnent  qua  illicitas  vel  etiam  invalidas  eas  missas,  in  quibus  nemo 
est,  qui  praeter  sacerdotem  sacramentaliter  communicet.  Ceterum  concilium 
trid.  etsi  s.  22  cap.  6  optat,  »ut  in  singulis  missis  fideles  adstantes  non  soluru 
spirituali  affectu,  sed  sacramentali  etiam  eucharistiae  perceptione  communi- 
carent,  quo  ad  eos  sanctissimi  hujus  sacrificii  fructus  uberior  proveniret;*  ib. 
tamen  adversus  Lutherum,  qui  maxime  in  missas,  quas  privatas  dicunt. 
invectus  est,  can.  8  statuit:  »Si  quis  dixerit,  missas,  in  quibus  solus  sacerdos 
sacramentaliter  communicat,  illicitas  esse  ideoque  abrogandas,  A.  S.K<  Cum 
vero  et  synodus  pistoriensis  prop.  28  videretur  reprobare  missas,  in  qui- 
bus  nemo  communicat,  declaravit  PiusVI:  »Propositio  synodi,  qua  postquam 
statuit,  ,victimae  participationem  esse  partem  sacrificio  essentialem,'  subjungit. 
,non  tamen  se  damnare  ut  illicitas  missas  illas,  in  quibus  adstantes  sacramen- 
taliter  non  communicant ;  ideo  quia  isti  participant,  licet  minus  perfecte,  de 
ipsa  victima,  spiritu  illam  recipiendo;'  quatenus  insiuuat,  ad  sacrificii  essen- 
tiam  deesse  aliquid  in  eo  sacrificio,  quod  peragatur  sive  nullo  adstanfe,  sive 
adstantibus,  qui  nec  sacramentaliter  nec  spiritualiter  de  victima  participant; 
et  quasi  damnandae  essent  ut  illicitae  missae  illae,  in  quibus  solo  sacerdote 
communicante,  nemo  adsit,  qui  sive  sacramentaliter  sive  spiritualiter  commu- 
nicet:  falsa,  erronea,  de  haeresi  suspecta  eamque  sapiens. *  Licet  vero  missa 
dici possit p r i v a t a ratione  1  o c i,  temporis,  finis,  paucitatis  adstantium. 
et  contraria  missae  sive  conventuali  sive  solemni,  quod  nullus  com- 
municetetc. ;  ea  tamen semper characterera  quendam  publicum  retinet,  qua- 
tenus  a  ministro  publico,  nomine  Ecclesiae  et  pro  omnibus  fidelibus  offertur. 

422.  ThesiS  CCXXXVII.  Chrislus  est  in  eucharistiae  sacrijicio 
sacerdos  offerens  principalis :  secundarius  vero  et  ministerialis  est 
solus  et  omnis  sacerdos  legitime  ordinatus. 

Declaratio  p.  II.  Christum  in  sacrificio  missae  olTerentem  esse  prin- 
cipalem,  docet  concilium  trid.  sess.  22  cap.  2.  Ut  vero  dici  possit  offe- 
rens  principalis,  non  sufficit  ipsum  vel  hoc  sacrificium  instituisse  vel 
jussisse  illud  offerri,  vel  ad  consecrationem,  qua  sacrificii  essentia  conti- 
netur,  physice  coneurrere.  vel  illius  vim  et  efficaciam  in  ipsius  meritis 
fundari:  sed  requiritur,  ut  sacerdos  illud  conficiat  in  persona  Christi  et 
tamquam  legatus  ipsum  repraesentans :  et  ut  Christus  ipse  concurrat  actu 
voluntatis  suae,  quo  vult  de  praesenti,  ut  verba  consecrationis,  quae  sa- 
cerdos  in  ipsius  persona  pronunciat,  id  operentur,  quod  significant.  Cf. 
Suarezd.  77  s.  1;  Stentrup  th.  88- 

422a.  Demonstratio  p.  I.  1.  Probatur  assertio  ex  Christi  sacer- 
dotio  aeterno  secundum  ordinem  Melchisedech.  Si  enim  qua  sacerdos  se- 
cundum  ordinem  Melchisedech  sacrificium  eucharisticum  oblulit;  qua 
sacerdos  in  aeternum  secundum  ordinem Melchisedech,  illud  usque  ad 
seculi  consummationem  (cf.  t.  II  n.  669  s.)  offeret  2.  Sacrificii  eucharistid 
essentia  consistit  in  consecratione  (n.  416).   Atqui  in  consecratione,  ma- 

xime  sacerdos  minister  propriam  exuit  personam  atque  personam  induit 
Christi  dicens :  Hoc  est  corpus  meum,  quibus  consecratio  perficitur  (n.445s.). 
Hinc  3.  patres  testantur,  Christum  seipsum  in  hoc  oiierre  sacrificio  (n.  407 5). 
Accedit  4.  analogia  cum  sacramentis,  in  quibus  princeps  est  minister 
(n.  260)  et  ipsa  sacerdotii  in  Ecclesia  indoles.  Sunt  quidem  homines  sa- 
cerdotes,  sed  simul  m  i  n  i  s  t  r  i,  vices  Christi  gerentes  et  pro  ipso  fungen- 
tes  legatione.   Quare  ipse  Christus  princeps  est  sacerdos. 

423.  Demonstratio  p.  II.  Solos  sacerdotes  posse  hoc  sacriiicium 
offerre,  enunciatur  in  professione  fidei  ab  Innocentio  III.  waldensibus 
praescriptae :  »Firmiter  credimus  et  confitemur,  quod  quantumcunque 
quilibet  honestus,  religiosus,  sanctus  et  prudens  sit,  non  potest  vel  debet 
eucharistiam  consecrare  vel  altaris  sacrificium  conficere,  nisi  sit  presbyter 
a  visibili  tangibili  episcopo  regulariter  ordinatus  .  .  .  Ideo  firmiter  credi- 
mus  et  fatemur,  quod  quicunque  sine  praecedenti  ordinatione  episcopali 
credit  et  contendit,  se  posse  sacrificium  eucharistiae  facere,  haereticus  et 
perditionis  Core  et  suorum  complicum  est  particeps  atque  consors  et  ab 
omni  sancta  romana  Ecclesia  segregandus1).* 

1.  Colligitur  haec  veritas  ex  nexu  inter  sacrificium  etsacer- 
dotium;  quorum  unum  alterum  supponit  (cf.  t.  II.  n.  639); 

2.  ex  luculenta Ecclesiae  doctrina  et  praxi,  quae  ministros  presby- 
teris  inferiores  a  missae  oblatione  vel  in  necessitate  gravissima  arcet. 

Ita  in  can.  8  conc.  n  i  c  a  e  n  i  legimus :  »  Pervenit  ad  sanctum  magnumque 
eoncilium,  quod  in  quibusdam  locis  et  civitatibus  presbyteris  gratiam  sacrae 
communionis  diaconi  porrigant :  quod  nec  regula  nec  consuetudo  tradit,  ut  ab 
his,  qui  potestatem  non  habent  offerendi,  illi,  qui  offerunt,  corpus  Christi  ac- 
cipiant. €  Cum  Athanasius  ab  arianis  accusaretur  sacrilegii,  quod  eo  insti- 
gante,  cum  Ischyras  sacrificium  celebraret,  confractus  fuerit  calix,  omnis  dis- 
sipata  fuit  accusatio  semel  ac  constitit,  Ischyram  non  fuisse  presbyterum :  qua 
de  re  ita  apud  Hilarium  legimus2):  »Reus  (Athanasius  ab  arianis)  presby- 
teri  sui  impetu  disturbati  altaris  in  ipso  sacrificiorum  tempore,  ubi  Scyrus 
presbyter  assistebat,  arguitur.  Scyrus  presbyter  negatur  et  criminis  falsitas 
cum  auctore  dainnatur.  Porro  autem  sacrificii  opus  sine  presbytero  esse  non 
potuit. *  —  Ita  etiam  Hieronymus  adversus  luciferianos :  »Hilarius,  inquit 
n.  21,  cum  diaconus  de  Ecclesia  recesserit  .  .  .  neque  eucharistiam  conficere 
potest,  episcopos  et  presbyteros  non  habens.*  Neque  tam  facile  fideles  eucha- 
ristiam  secum  domum  tulissent,  si  et  laici  potuissent  consecrare. 


')  Cf.  etiain  conc.  lateranense  IY.  cap.  l  „Firmiter"  ;  Eugenius  IV.  in 
instruct.  pro  armenis ;  conc.  tridentinum  sess.  22  can.  2. 

3)  In  fragmento  2  n.  16.  Cf.  etiam  ep.  concilii  alexandrini  apud  A t h a- 
n  a  s  i  u  m  apol.  2  contra  arianos.  Cf.  de  A  u  g  u  s  t  i  n  i  s  p.  2  a.  5  th.  1 1 ;  in  primis 
vere  Petavius  in  diatriba,  de  potestate  consecrandi  et  sacrificandi  sacerdotibus 
a  Deo  concessa,  in  qua  refellit  H.  Grotium,  qui  in  diss.  edita  1637  contenderat, 
consecrandi  dominici  corporis  pofcestatem  ex  aequo  christianis  omnibus  a  Christo 
esse  concessam,  sed  ita,  ut  laici  extra  necessitatis  casum  eam  minime  usurpent. 

3.  Probatur  ex  ordinationibus  ministrorum  Ecclesiae;  nulli  enim 
ministrorum  sacerdotibus  inferiori  tribuitur  haec  polestas,  sed  solum  mi- 
nistrandi  munus  in  confectione  tanti  mysterii.    Cf.  Schanz  §  33. 

Articulus  III. 

De  sacrificii  missae  efficientia. 

424.  Thesis  CCXXXVIII.  Sacrificium  missae  non  tantum  la- 
treuticum  est  et  eucharisticum ,  verum  etiam  propitiatorium  et  im- 
petratorium. 

Demonstratio  pp.  I.  II  et  III.  Sacrificium  missae  esse  latreu- 
ticum  patet  ex  sacrificii  notione  (n.  400;  t.  II  n.  631);  esse  euchari- 
s  t  i  c  u  m  ex  ipso  nomine  et  haud  aegre  concedent  protestantes.  Praecipua 
controversia  inter  eos  et  catholicos  est,  sitne  etiam  propitiatorium. 
Quam  diremit  concilium  trid.  sess.  22  can.  3:  »Si  quis  dixerit,  missae 
sacrificium  tantum  esse  laudis  et  gratiarum  actionis,  aut  nudam  comme- 
morationem  sacrificii  in  cruce  peracti,  non  autem  propitiatorium,  vel  soli 
prodesse  sumenti ;  neque  pro  vivis  et  defunctis,  pro  peccatis,  poenis,  satis- 
factionibus  et  aliis  necessitatibus  offerri  debere,  A.  S.«  Est  autem  propi- 
tiatorium,  quatenus  per  ipsum  satisfactio  sacrificii  crucis  iis  applicatur, 
pro  quibus  illud  offertur,  ad  obtinendam  peccatorum  poenarumque  remis- 
sionem:  seu  quatenus  per  ipsum  fit,  docente  eodem  concilio  cap.  2,  »utsi 
cum  vero  corde  et  recta  fide,  cum  metu  et  reverentia,  contriti  ac  poeni- 
tentes  ad  Deum  accedamus,  misericordiam  consequamur  et  gratiam  inve- 
niamus  in  auxilio  opportuno.  Hujus  quippe  oblatione  placatus  Dominus 
gratiam  et  donum  poenitentiae  concedens,  crimina  et  peccata  etiam  in- 
gentia  dimittit*  Hinc  etsi  non  remittit  immediate  peccata,  pro  quorum 
remissione  instituta  sunt  sacramenta  baptismi  et  poenitentiae,  tamen  non 
solum  impetrat  spiritum  poenitentiae,  ut  rite  dispositi  per  illa  sacramenta 
veniam  consequamur,  sed  et  placat  Deum  indignitationisque  aufert  obicem, 
ne  subtrahat  auxilia  opportuna1). 


')  Quomodo  autem  ratio  propitiationis,  quam  huic  sacrificio  adscribit  con- 
cilium  1.  c.  differatabimpetratione  eidem  propria,  hunc  in  modumpraeclare  explicat 
Franzelin  th.  13:  „Peccata  scil.  .  .  .  causa  sunt,  cur  justitia  divina  uberiores 
gratias  subtrahat,  quas,  nisi  peccata  obstarent,  divina  bonitas  concedere  vellet. 
Jam  per  sacrificium,  quo  satisfactio  in  cruce  consummata  pro  determinatis  pecca- 
toribus  divino  conspectui  exhibetur,  et  ita  eis  specialiter  applicatur,  haec  justa  ira 
Dei  placatur,  ne  poenam  inferat  subtractionis  gratiarum,  quam  proinde  placatio- 
nem  consequitur  divina  misericordia  et  liberalitas  in  concedendis  gratiis  abundan- 
tioribus,  et  per  has  ulterius,  accedente  hominis  cooperatione,  perficitur  poenitentia 
et  justificatio.  Propitiatio  igitur  respicit  directe  placandam  divinam  justitiam,  ne 
poenam  inferat :  impetratio  divinam  bonitatem  ac  misericordiam,  ut  beneficia  con- 
cedat.  Hinc  ad  rem  catechismus  tridentinus  nos  docet  (p.  2  c.  4  q.  55  n.  1) :  „Eu- 
charistia  instituta  est,  ut  Ecclesia  perpetuum  sacrificium  haberet,   quo  peccata 

425.  1.  Probatur  inde,  quod  hoc  sacrificium  successerit  sacrificiis 
V;"T.  Hinc  teste  s.  Leone  serm.  58  (cf.  n.  4073),  »omnem  differentiam 
hostiarum  unius  corporis  et  sanguinis  complet  oblatio.«  Atqui  sacrificia 
V.  T.  in  primis  pro  peccatis  offerebantur.  Ergo  et  oblatio  eucharistica  erit 
propitiatoria ;  eoque  magis  quod  in  genere  N.  T.  praecellat  vetus,  et  in 
specie  corpus  Ghristi  quamlibet  animalium  victimam.  »Illis  sacrificiis  (quae 
scil.  pro  peccatis offerebantur),  inquit  Augustinus  in Levit. q. 57, unum 
hoc  sacrificium  significabatur,  in  quo  vera  fit  remissio  peccatorum :  a  cu- 
jus  tamen  sacrificii  sanguine  in  alimentum  sumendo  non  solum  nemo  pro- 
hibetur,  sed  ad  bibendum  potius  omnes  exhortantur,  qui  volunt  habere 
yitareu* 

2.  Secundum  Hebr.  5,  1  sacerdotis  est  offerre  sacrificia  pro  peccatis. 
Atqui  N.  T.  verum  est  sacrilicium;  veri  sunt  sacerdotes.  Ergo  Ghristus 
»cum  oblatus  est  et  quotidie  in  suis  sacramentis  offertur,  remissionem 
praestatpraeteritorumetpraesentiumpeccatorum/  teste  M.  Mercatore 
1.  subnotat.  c.  8  n.  23;  hinc  Ghristus  ipse  testatur,  calicem  eucharisticum 
effundi  in  remlssionem  peccatorum  Luc.  22,  20. 

3.  Accedit  solemnis  fides  non  solum  theoretica,  sed  et  practica  totius 
antiquitatis,  Finis  enim,  propter  quem  antiquitas  sacrificium  obtulit,  col- 
ligi  debet  ex  liturgiis,  in  quibus  clarissime  offerentis  intentio  exprimitur. 
Atqui  nulla  est  liturgia,  in  qua  non  haec  vel  gemina legantur :  »Offerimus 
tibi  hoc  incruentum  sacrificium  pro  peccatisnostrisetignorantiispopuli,* 
ut  in  liturgia  s.  Jacobi  et  Ghrysostomi. 

Ita  instruit  Cyrillus  hieros.  cat.  mystag.  5  n.  10  recens  baptizatos: 
„Deinde  et  pro  defunctis  ss.  patribus  et  episcopis  et  omnibus  generatim,  qui 
inter  nos  vita  functi  sunt  (oramus) ;  maximum  hoc  credentes  adjumentum  illis 
animabus  fore,  pro  quibus  oratio  defertur,  dum  sancta  et  perquam  tremenda 
coram  jacet  victima.  Hujus  rei  fidem  vobis  ab  exemplo  facere  volo.  Novi  enim 
multos  ita  dicere :  Quid  juvat  animam  ex  hoc  mundo  in  peccatis  seu  sine  pec- 
catis  decedentem,  si  ejus  in  oratione  mentio  fit?  An  vero  si  rex  quispiam  viros, 
a  quibus  offensus  fuerit,  relegavit  in  exsilium ;  posteaque  illi,  ad  quos  attinent, 
coronam  plectentes  eam  regi  pro  suis  poena  ab  ipso  afflictis  obtulerint:  nonne 
ipsis  suppliciorum  relaxationem  gratificaturus  sit?  Ad  eundem  modum  et  nos 
pro  defunctis,  etiamsi  peccatores  sint,  preces  Deo  offerentes,  non  coronam 
plectimus,  sed  Christum  mactatum  pro  peccatis  nostris  offerimus,  cleraentem 
Deum  cum  pro  illis  (defunctis),  tum  pro  nobis  demereri  et  propitiare  satagen- 


nostra  expiarentur,  et  coelestis  Pater,  sceleribus  nostris  saepe  graviter  offensus,  ab 
ira  ad  misericordiam,  a  justae  unimadversionis  severitate  ad.  clementiam  traduce- 
retur  "  Per  se  autem  patet,  quo  plura  sunt  peccatoris  scelera,  quo  minor  ejus  dis- 
positio,  eo  magis  commendari,  ut  sacrificii  pro  eo  oblatio  multiplicetur.  Propitiatio 
autem  pro  peccatis  gravibus  est  quidem  ex  opere  operato  :  sed  considerato  ultimo, 
ad  quem  tendit  termino,  qui  est  actualispeccatoris  conversio  etjustificatio,  minime 
est  infallibilis. 

tes. *  Unde  colligimus,  sacrificium  hoc  propitiatorium  esse  non  solum  pro  vivis, 
sed  etiam  pro  defunctis.  —  Praeclare etiam  Gregorius  M.  hom.  37  in Evang. 
n.  7  :  »  Singulariter  namque  ad  absolutionem  nostram  oblata  cum  lacrymis  et 
benignitate  mentis  sacri  altaris  hostia  suffragatur,  quia  is,  qui  in  se  resurgens 
a  mortuis  jam  non  moritur,  adhuc  per  haec  in  suo  mysterio  pro  nobis  patitur. 
Nam  quoties  ei  hostiam  suae  passionis  offerimus,  toties  nobis  ad  absolutionem 
nostram  passionem  illius  reparamus.*  Cf.  infra  n.  431.  —  Pulcherrirne  cha- 
racterem  propitiatorium,  qui  eucharistiae  inest,  expressit  Cyrillonas  in 
hymno  in  festum  omnium  sanctorum  (c.  a.  396)  ed.  Bickell  p.  21  :  »Parce 
virgae,  nam  tecum  sum  unitus:  si  caedis,  te  ipsum  percutis.  Corpus  enirn 
tuum  in  me  est,  ne  permittas  ut  injuria  afficiatur:  mysteria  tua  me  sunt  in- 
gressa,  ne  eis  illudatur,  velis.*  Et  in  hymno  panegyrico  in  triticum  hoc  ei 
tribuit  elogium:  »Sine  ipso  (tritico)  vacua  essent  altaria:  sine  ipso  Spiritus  s. 
non  posset  descendere ;  sine  ipso  sacerdos  non  posset  offerre  sacriflciuni  pro- 
pitiatorium,  imo  sine  ipso  nullus  hominum  par  esset  placandae  divinitati  (ib. 
pag.  59).*  —  Et  Isaac  antioch.  carm.  20:  »Haec  (gratia)  medica  vidit,  me- 
dicamentum  vitulorum,  quod  ad  remissionem  peccatorum  dederat,  aegrotos 
peccatores  non  sanare,  ideoque  tandem  dedit  medicinam  eucharistiae,  quae  in- 
firmos  sanat,  mortuos  vivificat,  vulnera  curat.  Quamquam  per  vitulos  debitum 
non  dimittebatur,  per  eucharistiam  manducatores  justifieantur.  Aegroti,  nolite 
abstinere  a  medicina  spirituum.  Corpus  vivum  non  est  tale  sacrificium,  quod 
manducantibus  molestiam  afferat,  sed  est  medicamentum  morbo  nostro  saluti- 
ferum  a  vero  medico  nobis  donatum.  Sacrificia  nos  non  expiaverunt,  nec  hirei 
nos  justificaverunt,  sed  hoc  pro  illis  nos  justificat.  *  Ita  in  edit.  op.  omnium 
cur.  Bickell  Giessae  1877  p.  II  pag.  31.  Cf.  carm.  35  ib.  p.  215;  Bellai- 
minus  VI,  1  ss. ;  Franzelin  th.  12. 

426.  Deinonstratio  p.  IV.  Iisdem  fere  argumentis  probatur,  hoc 
sacriiicium  impetratorium  quoque  esse:  scil.  tum  ex  sacrificiis  V.  T.. 
inter  quae  fuere  impetratoria;  tum  ex  liturgiis.  nam  teste  Gyrillo  ib. 
n.  8 :  »Super  illam  propitiationis  hostiam  obsecramus  Deum  pro  communi 
ecclesiarum  pace,  pro  recta  mundi  compositione,  pro  imperatoribus,  pro 
militibus  et  sociis,  pro  iis,  qui  infirmitatibus  laborant,  pro  his,  qui  afflic- 
tionibus  premuntur ;  et  universim  pro  omnibus,  qui  opis  indigent,  preca- 
mur  nos  omnes  et  hanc  victimam  offerimus.*  Idem  infertur  a  fortiori;  si 
enim  sacrificium  hoc  Dei  inimicis  impetrat  remissionem  peccatorum.  a 
fortiori  impetrabit  Dei  amicis,  quod  est  minus,  varia  quibus  indigent 
beneficia. 

427.  Scholion  I.  Quaestio  de  efficacia  et  fructu  sacrificii  missae  haud 
parum  est  implexa1):  distinguere  enim  possumus  a.  ejus  valorem  seu 
pretium  et  effectum;  b.  varios  offerentes,  scil.  Christum, Ecclesiam, 
sacerdotem  ministrum,  fideles  adstantes  et  aliquo  modo  ad  sacrificium 
concurrentes ;  c.  efficaciam  ex  opere  o  p  e  r  a  n  t  i  s  et  ex  opere  ( >  p  e  r  a  t  o 2 :) 

»)  Fuse  hoc  argurnentum  qq.  1347  prosequitur  Pasqualigo  in  op.de  sa- 
erificio  N.  L.  quaestiones  theologicae,  moralis,  juridicae,  Lugduni  1630. 

*  2)  Bene  notat  Billot  de  sacr.  in  praeambulis  ad  q.  82.  83  §  2,  locutionem  „es 
opere  operato"  aliter  adhiberi  quoad  sacramenta  et  quoad  sacrificium.  Recte  quippc 

d.  fructum  propitiationis  et  iinpetrationis;  et  denique  e.  alia 
atque  alia  subjecta,  quibus  sacrificium  applicari  potest,  ut  sunt  justi,  pec- 
catores,  animae  purgatorii  etc.  Quibus  praemissis  in  genere  affirmare 
licet  hoc  sacrificio  jugiter  continuari  et  adimpleri  quod  cecinerunt  angeli 
occasione  nativitatis  Christi :  Gloria  in  excelsis  Deo  et  in  terra  pax  homi- 
nibus  bonae  vokmtatis  (Luc.  2,  14).  Pro  multiplici  tamen  distinctione. 
quam  innuimus,  aliae  atque  aliae  enunciari  possunt  propositiones  spe- 
ciales.   Ut  ergo  ordine  procedamus, 

1.  statuimus  sacrificium  hoc  esse  in  primisactum  cultus,  qui,  qua- 
tenus  consideratur  Ghristus  oflerens,  aestimatioms  est  mfimtae :  repetitur 
enim  eo  adoratio  et  laus  semel  exhibita  in  cruce  divinae  majestati  con- 
digna:  quatenus  vero  considerantur  homines  offerentes  pariter  ratione  rei 
oblatae  insita  sua  natura  aestimationis  est  supremae.  Unde  homines  hoc 
sacrificio  plenissime  et  condigne  satisfacere  possunt  suo  d  e  b  i  t  o  adorandi 
et  colendi  Deum  eique  gratias  referendi :  quod  vel  solum  nobilissimus 
summique  pretii  est  fructus  hujus  sacrificii.  Eo  ipso  autem  quod  hoc  sa- 
crificio  nobilissimus  Deoque  gratissimus  exhibetur  cultus,  erit  illud 

2.  ex  sese  utilissimum  hominibus :  fons  enim  exsistit  uberrimus  gra- 

tiarum  et  benedictionum  pro  genere  humano,  utvelexindeluculentissime 

patet,  quod  hujus  sacrificii  victima  cedit  fidelibus  in  cibum  vitam  aeter- 

nam  elargientem  estque  sacramentum  omnium  praestantissimum  gratiis 

redundans :  hinc  mediante  sacramento  causa  est  omnium  effectuum,  qui 

eucharistiae  sacramento  competunt.   Hic  duplex  fructus  non  satis  in- 

culcari  solet,  cum  sermo  est  de  sacrificii  missae  fructibus, 
yio^j  (U~yjLA;,  ^Xz^S  i^-6Uc^i~^  tt ,-     •      ■  ' ■  >  * 

3.  Statuimus  hoc  sacrificium  ex  parte  Christi  modo  non  esse  meri- 

torium  et  satisfactorium,  cum  ipse  non  amplius  sit  in  statu  viae ;  verum 
per  illud  totam  satisfactionem  meritumque  crucis  sacrificio  consummatum 
valoris  infmiti  renovata  oblatione  Deo  Patri  repraesentat  et  exhibet  at- 
que  hominibus  applicat. 

4.  Sacrificium  missae,  quatenus  ab  Ecclesia  per  sacerdotes  oiiertur. 
non  quidem  satisfactorium  vel  meritorium  est,  sed  impetratonum 
semperque  acceptatur  a  Deo  in  odorem  suavitatis :  etquiahaecimpetratio 


dicitur  sacramenta  conferre,  operari  etc.  gratiaui  (n.  2592),  „de  sacrificio  autetn 
loquens,  non  recte  quaereres,  utrum  aliquid  efficiat  ex  opere  operato,  sed  melius, 
utrum  valorem  habeat  latreuticum  vel  impetratorium  ratione  tantum  habita  devo- 
tionis  hominum  offerentium,  an  etiam  independenter  a  devotione  illa  ex  hoc  solo. 
quod  valide  peragitur  conforme  ad  legem  institutionis  suae."  In  hac  praerogativa 
ratione  principalis  offerentis  et  victimae  pretiosissimae  quam  maxime  distinguitur 
sacrificium  missae  a  sacrificiis  V.  T.  Hinc  docet  conc.  tridentinum  sess.  22  cap.  1  : 
„Et  haec  quidem  illa  munda  oblatio  est,  quae  nulla  indignitate  aut  malitia  offeren- 
tium  inquinari  potest." 

independens  est  a  qualitate  morali  ministri,  sub  hoc  respectu  dici  poterit 
quadamtenus  ex  opere  operato ;  in  quantum  vero  refertur  ad  ipsam  Ec- 
clesiam  ut  offerentem,  quamvis  specialem  vim  trahat  ex  dignitate  victi- 
mae  qua  nititur,  dici  debet  ex  opere  operantis. c  ^         *V  ^^ 

5.  Sacrificium  missae  tam  ex  parte  sacerdotis  quam  etiam  adstan- 
tium  et  cooperantium  est  meritorium  et  satisfactorium  ex  opere  operan- 
tis  (si  debitae  adsint  conditiones).  Et  sane  justi  quolibet  bono  opere 
merere  et  satisfacere  possunt,  idque  eo  efficacius  poterunt,  quo  praestan- 
tius  est  opus,  cui  incumbunt.  Atqui  praestantissimum  opus  est  oblatio 
sacrificii  et  oblatio  talis  sacrificii. 

6,  Hoc  sacrificium  ex  parte  sacerdotis  et  adstantium  est  speciali 
modo  impetratorium,  ut  patet  ex  dictis  n.  426  et  ex  rei  natura.  Si  enim 
jam  oratio  fidelium  est  impetratoria :  quanto  magis  si  adjunctam  habet 
victimam  Deo  adeo  gratam  eique  innititur.  Quod  vero  vim  impetrandi 
attinet,  prae  oculis  habeantur  quae  sagaciter  statuit  Suarez  disp.  79  s.  2. 
Modus  enim  efficaciae  seu  impetrationis  et  effectus  inde  proveniens  mul- 
tis  modis  differt  a  causalitate  et  effectu  sacramentorum  ex  opere  operato : 
nam  a.  haec  oritur  ex  speciali  promissione  et  institutione  Christi ;  specia- 
lis  vero  illa  impetrandi  vis  veluti  ex  rei  natura,  ex  sanctitate  scil.  et  prae- 
stantia  sacrificii ;  b.  illa  est  determinata  ad  certum  effectum,  haec  infinite 
patet  et  ab  offerente  pendet,  ad  quem  effectum  impetrandum  sacrificium 
offerre  velit;  illa  c.  est  infallibilis :  impetratio  vero  etsi  sacrificio  missae 
suffulta  non  infallibiliter  semper  obtinet  id,  quod  homo  impetrare  nititur ; 
d.  causalitas  sacramentorum  est  independens  ab  intentione  ministri :  im- 
petratio  vero,  si  homo  nihil  impetrandum  sibi  proponat,  est  nulla. 

428.  Quaeritur  num  sacrificio  missae  praeter  fructus  tam  insignes  et 
uberes,  quos  jam  recensuimus,  competat  effectus  seu  fructus  alius  ex  opere 
operato.  Qua  in  quaestione  cavendum  est,  ne  sacrificium  hoc  aequiparemus 
sacramentis,  neque  enim  ipsius  effectus  est  immediate  et  ex  opere  operato  re- 
mittere  peccata  g  r  a  v  i  a  ideoque  infundere  gratiam  p  r  i  m  a  m ,  ut  jam  notavi- 
uius  n.  424.  Circa  culpas  veniales  idem  videtur  tenendum,  sacrificium  scil. 
missae  ex  opere  operato  ad  eorum  remissionem  non  immediate,  sed  mediate 
per  placationem  divinae  justitiae  conferre,  ne  scil.  in  earum  poenam  uberiores 
gratias  neget,  sed  concedat  eas,  quibuscum  homo  cooperans  poenitentiam  agat 
atque  ita  earum  remissionem  consequatur.  Etsi  vero  ex  sese  neque  peccata 
delet  neque  gratiam  sanctificantem  infundit,  tenendum  tamen  est,  illo  poenas 
pro  peccatis  jam  remissis  adhuc  luendas,  supposito  statu  gratiae  et  si  non  obest 
obex,  immediate  (ex  opere  operato)  remitti  exkibita  Deo  satisfactione  Christi. 
Quo  gradu  autem  eas  remittat,  definire  non  possumus. 

429.  II.  Quaeritur  num  effectus  sacrificii  rnissae,  qui,  quatenus  illud  est 
impetratorium  et  satisfactionis  applicatio,  actu  et  in  se  est  flnitus,  saltem 
e.rtensive  sit  infinitns,  ita  scil.  ut  effectus  non  dividatur,  sed  multiplicetur  pro 
numero  eorum,   pro   quibus  offertur,   adeo   ut  singuli  eundem  consequantur 

fructum,  quem  unus  accipit,  pro  quo  offertur:  quemadmodum  sol  ex  aequo 
omnes  illuminat,  sive  pauci  sive  multi  adsint.  Nonnulli  tuentur  cum  Vas- 
quez  in  3.  p.  d.  231  e.  3,  effectum  missae  multiplicari  pro  numero  eoruni, 
pro  quibus  ea  offertur,  quicunque  is  demum  sit,  nec  minui  fructum  unius  ex 
aliorum  consortio ;  alii  negant,  quam  sententiam  L  u  g  o  vocat  communiorem 
et  veriorem;  Scotus  distinguit  quodl.  20  duplicem  fructum:  primarium, 
qui  speciali  intentione  sacerdotis  applicatur,  et  hunc  dicit  limitatum  dividique 
inter  plures;  et  secundarium,  independentem  a  sacerdotis  applieatione, 
quem  illimitatum  censet.  Melius  tamen  distinguit  Suarez  inter  offerentes  et 
eos,  pro  quibus  offertur,  atque  has  statuit  d.  79  s.  12  propositiones : 

»Dico  1.  quando  plures  offerentes  concurrunt  cum  sacerdote  ad  idem 
numero  sacrificium,  omnes  et  singuli,  quatenus  offerentes  sunt,  accipiunt  in- 
tegrum  fructum,  non  minorem,  quam  si  unus  tantum  esset  offerens ;  unde  in 
hoc  sensu  fructus  hujus  sacrificii  potest  quodammodo  dici  infinitus  vel  potius 
augmentabilis  in  infinitum  extensive.  *  Quaeassertio  videtur  evidens,  alioquin 
dicendum  foret,  concursum  adstantium,  qui  sane  cedit  in  majorem  Deigloriarn, 
cedere  in  ipsorum  damnum. 

»Dico  2.  effectus  sacrificii  respondens  oblationi  sacerdotis,  ut  sic,  quem 
ipse  potest  pro  aliis  offerre,  finitus  est  et  unus  tantum.  Unde  si  pro  multis 
offeratur  .  .  .  minuetur  fructus  in  singulis. «  Haec  assertio  pariter  videtur 
evidens.  Si  enim  tantum  prodesset  sacrificium  singulis  ex  multis,  quantum 
uni  soli,  pro  quo  onertur,  male  agerent  sacerdotes,  si  illud  offerrent  pro  uno 
tantum;  nec  esset  ratio,  quare  non  possent  unico  missae  sacrificio  innumeris 
satisfacere  obligationibus,  quibus  tenentur  vel  ex  obedientia  vel  ex  justitia  pro 
determinatis  personis  sacrificium  missae  offerre. 

Addimus  3.  haud  immerito  statui,  adstantes  eo  plus  sacrificii  fructus 
reddi  participes,  quo  magis  intentione,  spiritu  et  fervore  se  in  offerendo  ad- 
jungunt  Christo  sacerdoti  principi  et  sacerdoti  ministro  seque  ipsos  reddunt 
hostiam  viventem,  sanctam,  Deo  placentem  Rom.  12,  1.    Cf.  n.  431. 

430.  Triplex  tnissae  fructus.  —  Ex  dictis  liquet,  non  inanem  esse  theo- 
logorum  distinctionem,  qua  triplicem  hujus  sacrificii  fructum  distinguunt, 
nimirum  generalem,  specialem,  specialissimum.  Generalem  post  Scotum 
theologi  illum  nominant,  qui  respondet  sacrificio  eucharistico,  ut  offertur  ab 
Ecclesia  seu  a  sacerdote  nomine  Ecclesiae.  Nam  sacrificium  cedit  non  solum 
in  honorem  Dei,  sed  et  in  utilitatem  offerentis,  praesertim  si  ipse  eam  intendit. 
Quare  oblationi  sacrificii  eucharistici,  quatenus  offertur  a  sacerdote  nomine 
Ecclesiae,  respondebit  fructus,  qui  in  utilitatem  cedit  ipsius  Ecclesiae  seu  fide- 
lium.  —  Fructus  vero  ille,  qui  sacrificio  respondet  eucharistico,  quatenus  spe- 
ciatim  pro  determinatis  personis  ad  determinata  bona  obtinenda  pro  more 
Ecclesiae  a  sacerdote  offertur,  specialis  vel  etiam  medius  appellatur. 
Hujus  distributio  vel  applicatio  pendet  a  sacerdotis  arbitrio,  cui  sacrificii  ob- 
latio  speciatim  est  commissa.  —  Demum  et  fructus  respondebit  ipsi  sacerdotir 
cum  ipse  solus  proprie  offerat,  qui  neque  communis  est,  neque  communicabilis 
censetur,  hinc  merito  specialissimus  dicitur. 

431.  Absolvamusjucundissimum  hoc  argumentum  gravibus  s.  Gregorii 
M.  verbis  dial.  IV,  58,  59:  »Debemus  itaque  praesens  seculum,  vel  quia  jam 
conspicimus  defluxisse,  tota  mente  contemnere,  quotidiana  Deo  lacrymarum 

sacrificia,  quotidianas  carnis  ejus  et  sanguinis  hostias  immolare.  Haec  namque 
siDgulariter  victima  ab  aeterno  interitu  animam  salvat,  quae  iilam  nobis  mor- 
tem  Unigeniti  per  mysterium  reparat,  qui  licet  resurgens  a  mortuis  jam  non 
moritur  et  mors  ei  ultra  non  dominabitur :  tamen  in  semetipso  immortaliter 
atque  incorruptibiliter  vivens,  pro  nobis  iterum  in  hoc  mysterio  sacrae  obla- 
tionis  immolatur.  Ejus  quippe  ibi  corpus  sumitur,  ejus  caro  in  populi  salutem 
partitur,  ejus  sanguis  non  jam  in  manus  infideliuin,  sed  in  ora  fidelium  fun- 
ditur.  Hinc  ergo  pensemus,  quale  sit  pro  nobis  hoc  sacrificium,  quod  pro  ab- 
solutione  nostra  passionem  unigeniti  Filii  semper  imitatur.  Quis  enim  fidelium 
habere  dubium  possit,  in  ipsa  immolationis  hora  ad  sacerdotis  vocem  coelos 
aperiri,  in  illo  J.  Christi  mysterio  angelorum  choros  adesse,  summis  ima  so- 
ciari,  terrena  coelestibus  jungi,  unumque  ex  visibilibus  atque  invisibilibus 
fieri?  Sed  necesse  est,  ut  cum  haec  agimus,  nosmetipsos  Deo  in  cordis  contri- 
tione  mactemus :  quia  qui  passionis  dominicae  mysteria  celebramus,  debemus 
imitari  quod  agimus.  Tunc  ergo  vere  pro  nobis  hostia  erit  Deo,  cum  nos  ipsos 
hostiam  fecerimus.* 

432.  ScholiOll  practicuin.  Post  tam  praeclara  ss.  patrum  testimonia 
de  eucharistiae  praestantia  deesse  non  poterit  materia  concionis  de  hoc  ss.  sa- 
cramento.    Quare  sufficiet  quaedam  tantum  innuisse. 

1.  Huic  sacramento  accommodari  possunt  Ps.  13  0,  4.  5  :  Memoriam  fecit 
mirabilium  suorum  misericors  et  miserator  Dominus,  escam  dedit  timentibus  se. 
Est  enim  1.  eucharistia  memoria  mirabilium  divinorum,  splendidissima 
perfectionum  divinarum  manifestatio : 

a.  caritatis:  Cum  dilexisset  suos  .  .  .  in  finem  dilexit  eos  Joan.  13,  1, 
institutione  hujus  sacramenti  supremum  caritatis  gradum  (finem)  attigit:  quid 
enim  se  praestantius  potuit  dare:  seque  dedit  cum  tanta  sui  exinanitione, 
cum  tanta  eum  ex  parte  nostra  accipiendi  facilitate  (n.  349): 

1).  providentiae  erga  nos  paternae  magis  quam  miraculosa  largitione 
manna  in  deserto:  Non  Moyses  dedit  vobis  panem  de  coelo:  aed  Pater  meus  dat 
vobis  panem  de  coelo  verum  .  .  .  Patres  vestri  manducaverunt  manna  in  deserto 
et  mortui  sunt.  Hic  est  panis  de  coelo  descendens,  ut  si  quis  ex  ipso  manduca- 
verity  non  moriatur  Jo.  6,  32.  49.  50  (n.  389  a.).  Hoc  cibo  suffulti  securi 
perveniemus  ad  terram  promissionum. 

C.  sapientiae,  quae  per  illam  invenit  modum,  quo  semper  possit  esse 
nobiscum,  quin  fidei  meritum  minuatur,  imo  potius  augeatur :  et  ita  adim- 
plere  promissum  Zach.  2,  10:  Lauda  et  laetare  filia  Sion:  quia  ecce  ego  venio 
et  habitabo  in  medio  tui,  ait  Dominus: 

d.  omnipotentiae,  est  enim  eucharistiae  sacramentum  mirabilium 
seu  miraculorum  summa,  ut  patet  ex  n.  348.  363  3. 

2.  Eucharistia  mirabilium  est  memoria  a.  ob  miram  analogiam  inter 
ipsam  et  incarnationis  mysterium,  ut  pluribus  ostendimus  n.  327; 

b.  quia  per  illud  incarnatio  quadamtenus  continuatur,  ut  ib.  diximus ; 

C.  quia  Christus  opus,  quod  visibilis  in  terris  degens  inter  judaeos  egit, 
in  ea  quoad  singulos  continuat;  per  illam  enim  ad  singulos  venit,  singulos 
solatur,  roborat,  adjuvat,  se  siugulis  Salvatorem  exhibet  (n.  328); 


argumenta  de  eucharistia.  415 

d.  quia  speciatim  est  commemoratio  sacrificii  cruenti  Christi  in  cruce : 
et  quidem  tam  mirabilis  et  efficax,  ut  per  ipsam  fructuum  illius  fiat  applicatio 
n.  428;  alatur  in  Ecclesia  spiritus  sacrificii  n.  389.  4053. 

433-  II.  Quod  est  cor  in  corpore  pro  vita  humana,  est  hoc  sacramentum 
in  corpore  Christi  mystico  pro  vita  supernaturali.  Sicut  enim  ex  corde  redundat 
in  singula  corporis  membra  sanguis,  quo  ea  foventur,  vivificantur,  aluntur :  ita 
ex  hoc  sacramento  alitur  vita  supernaturalis  et  christiana.  Et  quotuplici  modo 
fovet  hoc  sacramentum  vitam  supernaturalem  ?  Proderit  haec  expendisse,  ut 
liqueat,  quomodo  et  in  hoc  sacramento  constituerit  Christus  fontem  aquae  sa- 
lientis  in  vitam  aeternam  Jo.  4,  14,  ut  hauriamus  aquas  in  gaudio  de  fontibus 
Salvatoris  Is.  12,  3.  Fovet  hoc  sacramentum  vitam  supernaturalem  eam 
tuendo,  augendo,  explicando. 

1.  Tuendo  quatenus  a.  praeservat  a  peccatis,  morte  spirituali,  instar 
illius  ligni  vitae  positi  in  paradiso,  de  quo  si  sumpsisset  Adam,  vixisset  in  ae- 
ternum  Gen.  3,  22  (t.  II.  n.  335).  Hinc  illa  Christi  verba  Jo.  6,  54:  Nisi  man- 
ducaveritis  .  .  .  non  habebitis  vitam  n.  387;  b.  protegendo  a  daemonum 
insidiis  instar  sanguinis  agni  paschalis,  quo  viso  in  aedibus  israelitarum  tran- 
siit  angelus,  qui  aegyptiorum  primogenita  interfecit  Ex.  12,  13  n.  350a.  387  ; 
C.  a  1 1  i  c  i  e  n  d  o  in  nostram  tutelam  angelos. 

2.  Fovet  eucharistia  vitam  gratiae  eam  a.  augendo,  quoties  digne  susci- 
pitur;  aucta  gratia  b.  intenduntur  virtutes,  quae  eam  consequuntur,  multi- 
plicantur  gratiae  auxilia;  neque  mirum  c.  cum  arctius  semper  per  eam  unia- 
mur  ut  palmites  cum  Christo  vite,  ut  membra  cum  Christo  capite,  ex  quo  omnis 
virtus  dimanat  n.  335  4;  atque  ita  d.  crescimus  ac  confortamur  in  Domino,  non 
secus  ac  cibis  homines  secundum  corpus  crescunt  et  roborantur,  magisque 
semper  c.  transformabimur  in  Christum  secundum  Augustini  verban.  3872. 

3.  Fovet  eucharistia  vitam  gratiae  eam  excitando  ut  ventus  flammam 
ignis,  ut  se  evolvat  et  exp.Hcet  exercitio  virtutum,  nam  sponte  sua  provocat 
a.  ad  exercitium  fidei,  est  enim  eueharistia  vere  mysterium  fidei  n.  352, 
quam  probat,  acuit,  illuminat  n.  327 7;  roborat  b.  ad  strenue  subeunda  certa- 
mina  pro  fidei  professione,  imo  vel  ad  martyrium  n.  389;  alit  C.  spem:  si 
enim  Christus  per  eucharistiam  totum  se  nobis  tradit,  quomodo  non  etiam  om- 
nia  quibus  ad  salutem  indigemus,  in  ea  et  per  eam  nobis  donabitRom.  8,  32? 
et  hinc  merito  dicitur  pignus  futurae  gloriae  n.  389  atque  gloriosae  resur- 
rectionis  n.  355 6.  390;  accendit  d.  ut  per  se  patet  cordialem  erga  Christum 
caritatem  n.  349;  3873,  atque  e.  promovet  caritatem  fraternam  ib.; 
provocat  f.  ad  opera  misericordiae  et  omnis  generis  sacrifician.  389;  ani- 
mat  g.  cultum  tum  privatum,  tum  publicum.  Tolle  enim  ex  templis  altaris 
sacramentum  et  illico  cessabit  illorum  per  diem  frequentia:  quid  enim  quavis 
hora,  imo  per  diem  et  noctem  attrahit  magnetis  instar  tot  animas  devotas  ad 
invisendas  ecclesias  quam  Jesus  in  ss.  sacramento?  languescet  orationis  et 
rueditationis  studium ;  familiaris  cum  Deo  conversatio  tepescet.  Tolle  ex  Ec- 
clesia  altaris  sacrificium,  ad  nihilum  redigetur  cultus  Dei  publicus,  cum  ad 
illius  celebrationem  non  solum  diebus  dominicis  et  festis,  sed  et  per  hebdo- 
madam  frequens  accurrat  populus  ad  Deum  colendum  n.  408 4;  non  amplius 
erigentur  tam  splendida  templa,  non  amplius  certabunt  artes  in  Dei  honorem 
n.  325 2;  ad  hominum  cultum,  naenias  vel  fabulas  mythologicas  repraesentan- 

das  vel  glorificandas  etc.  deficient.  Excitat  h.  ad  fovendam  puritatem,  nam 
tantum  puri  a  peccato  gravi  sacramentum  illud  recipere  possunt;  ad  sancti- 
tatem,  nam  ,sancta  sanctis'  n.  350.  385;  ad  colendam  virginitatem,  e3t  enim 
eucharistia  frumentum  electorum  et  vinum  germinans  virgines  Zach.  9,  17.  Pro- 
vocat  i.  ad  tot  aliarum  v  i  r  t  u  t  u  m  imitationem,  quarnm  tam  illustre  specimen 
in  hoc  ipso  sacramento  Christus  nobis  exhibet.  Merito  ergo  dixit  Christus : 
Sicut  misit  me  vivens  Pater  et  ego  vivo  propter  Patrem :  et  qui  manducat  me;  et 
ipse  vivet  propter  me  Jo.  6,  58. 

434.  III.  Quod si eucharistia  consideratur  ut  sacrificium,  illius  prae- 
stantia  commendari  potest  ex  quadruplici  capite,  ut  satis  innuimus 
n.  328 10,  cui  adde  et  quintum  momentum,  illius  principem  ministrum  esse 
ipsum  Christum  n.  422.  Quare  nobis  magnopere  est  laetandum,  quod  Deum 
colere,  placare  et  ei  pro  acceptis  beneficiis  gratias  agere  possumus  sacrificio 
ei  condigno.  Obtinet  et  hic  illud  »tibi  sine  te  placere  non  possumus^ 
(n.  316).    Cf.  n.  405.  424—427. 

Sectio  IV. 

De  sacramento  poenitentiae. 

435.  De  illo  jam  agendum  est  sacramento,  quod  praefiguratum  in 
sacerdotum  de  lepra  judicio  (Lev.  14  s.) ;  adumbratum  in  resuscitatione 
Lazari,  quem  Ghristus  divina  quidem  virtute  suscitavit1),  a  vinculis  vero 
solvendum  tradidit  apostolis  Jo.  11,  44;  institutum  demum  fuit,  cum 
Christus  a  mortuis  excitatus  insufflavit  in  discipulos  suos  dicens :  Accipite 
Spiritum  s.;  quorum  remiseritis  peccata,  remittuntur  eis  (Jo.  20,  22  etc), 
Definiri  autem  solet  sacramentum,  quo  baptizatis  relapsis  contritis,  con- 
fessis  ac  satisfacere  proponentibus  impenditur  absolutio  a  peccatis.  Ut 
vero  doctrina  catholica  de  eo  conc.  tridentini  sess.  14  comprehensa 
plene  tradatur,  necesse  est 

1.  comprobare,  Ghristum  Ecclesiae  suae  contulisse  potestatem  re- 
mittendi  retinendique  peccata  fidelium  post  baptismum  contracta; 

2.  hanc  potestatem  Ecclesiam  exercere  non  posse,  nisi  triplex  a  pec- 
catore  ponatur  actus:  scilicet  cordis  contritio  de  peccatis,  oris  confessio, 
operis  satisfactio  re  praestita  vel  saltem  proposito ; 

3.  ritum,  qui  hinc  quidem  absolutione  sacerdotis,  inde  vero  poeni- 
tentis  contritione,  confessione  et  satisfactione  continetur,  veri  nominis 
esse  sacramentum  peccatori  baptizato  ad  salutem  necessarium. 

4.  His  addenda  sunt,  quae  ex  praescripto  doctrinae  catholicae  spe- 
ctant  ad  ministrum,  formam  ac  materiam  hujus  sacramenti.  Denique 

5.  appendicis  loco  adjiciemus  disputationem  deindulgentiis. 


')  De  adumbratione  hujussacramenti  in  mundatione  leprosorum  et  mortuo- 
rum  resuscitatione  praeclare  disserit  Wiseman  Abhandl.  uber  verschiedene 
Gegenstande  I,  177  ss.   Cf.  etiam  s.  Thomas  suppl.  q.  19  a.  1. 

Caput  I. 

De  potestate  remittendi  retinendique  baptizatorum 
peccata  Ecclesiae  a  Ghristo  collata. 

436.  Tliesis  CCXXXIX.   Contulit  Christus  Dominus  Ecclesiae 
suae  potestatem  remittendl  retinendique  peccata,  distinctam  tum  a*    *  /  £.k 
munere  baptizandi,  tum  ab  auctoritate  annunciandi  promulgandi- 
que  a  Deo  remitti  peccata  credentibus  et  poenitentibus,  noncreden- 
tibus  autem  et  non  poenitentibus  eadem  retineri. 

Demonstratio  p.  1.  Thesis  est  de  fide,  ut  patet  ex  sess.  14  con-Xl 
cilii  trid.  can.  2.  3:  »Si  quis  dixerit,  verba  illa  Domini  Salvatoris:  Acci- 
pite  Spiritum  s.:  quorum  remiseritis  peccata,  remittuntur  eie;  et  quorum 
retinueritis,  retenta  sunt:  non  esse  intelligenda  de  potestate  remittendi 
et  retinendi  peccata  in  sacramento  poenitentiae,  sicut  Ecclesia  catholica 
ab  initio  semper  intellexit;  detorserit  autem  contra  institutionem  hujus 
sacramenti  ad  auctoritatem  praedicandi  Evangelium  A.  S.«  Prior  autem 
pars,  quatenus  hanc  potestatemaccuratiusnondumdeterminat,  difficulta- 
tem  non  habet,  et  probatur 

1.  ex  verbis  Christi  in  canone  adductis  Jo.  20,  22  s.,  quibus  citatis  ita 
prosequitur  P.  Chrysologus  serm.  84:  »Ubi  sunt,  quiper  hominesho- 
minibus  peccata  remitti  non  posse  praescribunt  ?  qui  semel  diabolica  im- 
pulsione  collapsos  opprimunt,  ne  se  erigant  ?  qui  languoribus  curam,  vul- 
neribus  crudeli  spiritu  subtrahunt  negantque  medicinam  ?  qui  peccatoribus 
redeundi  desperationem  impie  insultant?  Remittit  Petrus  peccata  et  toto 
cum  gaudio  suscipit  poenitentes  atque  omnibus  sacerdotibus  hanc  a  Deo 
concessam  amplectitur  potestatemetc»  Ergo  Christus  homo.  infert  Hugo 
a  s.  Victore  de  sacr.  II,  14  c.  1,  discipulis  suis  vicem  ejus  agentibus  in  terra 
potestatem  dedit  dimittendi  peccata.« 

2.  Ex  verbis  aequipollentibus  Matth.  16,  19:  Et  tibi  dabo  claves  regni  ; 
coelorum:  quodcunque  ligaveris  super  terram,  erit  ligatum  et  in  coelis ;  et 
quodcunque  solreris  super  terram,  erit  solutum  et  in  coelis  ;  et  geminis  ad 
omnes  apostolos  ib.  18,  18,  quibus  confertur  etiam  (non  solum)  potestas 
remittendi  peccata ;  quae  propterea  partialiter  sunt  parallela  Joan.  20, 22  s., 
ut  patet  a.  ex  ipsa  verborum  amplissima  potestate  ratione  habita  con- 
textus;  b*  ex  dogmatica  interprelatione  veteris  Ecclesiae.  Patres  enim 
disserentes  contra  montanistas  et  novatianos  de  Ecclesiae  potestate  re- 
mittendi  peccata  promiscue  ad  haec  tria  testimonia  provocant l).   c.  Ex 

')  Cf.  T  e  r  t  u  1 1  i  a  n  u  s  impugnans  catholicorum  argumenta  pro  hac  potes- 
tate  de  pudic.  c.  21  :  Firmilianus  ep.  ad  Cyprianum,  in  qua  relatis  Matth.  16, 
19  et  Joan.  20,  23  inferfc:  „Potestas  ergo  remitteiidorum  peccatorum  apostolis  data 
est  et  ecclesiis,  quas  illi  a  Christo  missi  constituerunt,  et  episcopis,  qui  eis  ordi- 

Hurter,  Compend.  theolog-iae  III,   11.   ed.  27 

symbolo  clavium,  quo  patres  ad  potestatem  remiUendi  peccata  designan- 
dam  saepe  utuntur.  Atqui  claves  traduntur  Petro  Matth.  16,  19.  Ibidem 
ergo  eam  potestatem  traditam  fuisse  censent.  Hinc  Augustinus  serm. 
149  n.  7  :  »Non  sunt  istae  claves  in  Ecclesia,  ubi  quotidie  peccata  dimit- 
tuntur?«  Ad  testimonia  aequipollentia  spectat  2.  Cor.  5, 18 :  Omnia  autem 
ex  Deo;  qui  nos  reconciliavit  sibi  per  Christum,  et  dedit  nobis  ministerium 
reconciliationis,  non  solum  annunciandae,  sed  etiam  efficiendae,  ut  patet 
ex  baptismo.  Cum  ergo  et  fideles  in  peccatum  grave  lapsi  indigeant  re- 
conciliatione :  haec  vero  supponat  peccatorum  remissionem,  etiam  hanc 
ministri  reconciliationis  seu  Ecclesiae  ministri  concedere  poterunt. 

3.  Probatur  ex  celebri  controversia  catholicos  inter  et  montanistas 
ac  novatianos  seculi  II — IV.,  qui  vel  omnem  potestatem  remittendi  fide- 
lium  peccata  Ecclesiae  ministris  denegabant,  vel  ea  utcunque  admissa 
dissidebant  a  catholicis  circa  ejusdem  amplitudinem :  ideoque  habiti  sunt 
haeretici.  Ergo  jam  sec.  II.  fides  fuit  Ecclesiae,  hanc  sibi  competere  po- 
testatem1).  Patrum  testimonia  omittimus,  nam  fere  in  singulis  thesibus 
aliqua  afferemus.  Sufiiciant  interim  Paciani  verba  ep.  3  ad  Sympr.  de 
hac  controversia  n.  1:  »Tractatus  omnis  novatianorum,  quem  ad  me  con- 
fertis  undique  propositionibus  destinasti,  hoc  continet:  Quod  postbaptis- 
mum  poenitere  non  liceat,  quod  mortale  peccatum  Ecclesia  donare  non 
possit,  imo  quod  ipsa  pereat  recipiendo  peccantes.« 

437.  Demonstratio  p.  II.  Iisdem  fere  argumentis  probatur  hujus 
potestatis  distinctio  a  munere  baptizandi  Ecclesiae  collato.  Sane 

1.  nulla  controversia  erat  inter  catholicos  et  montanistas  de  eo,  num 
possint  peccatores  gravissimis  etsi  obnoxii  peccatis,  dummodo  sint  dispo- 
siti,  ad  baptismum  admitti ;  sed  de  eo,  possitne  Ecclesia  fidelibus  jam  ba- 
ptizatis,  peccata  post  baptismum  commissa  revera  remittere.  Catholici 
affirmabant  et  quidem  nulla  facta  distinctione  inter  peccata  et  peccata, 
haeretici  vero  vel  negabant  vel  tantum  facta  distinctione  inter  peccata 
capitalia  et  venialia.  Omnibus  ergo  persuasum  erat,  potestate  clavium 
aliam  designari  potestatem  distinctam  a  munere  baptizandi. 


natione  vicaria  successerunt :"  Cyprianus  ep.  synod.  55  n.  1  (opusc.  XXI,  124) 
ad  Cornel. ;  Pacianusep.  1  et3  (opusc.  XXXVII.) ;  A  m  b  r  o  s  i  u  s  de  poenit.  1.  1 
n.  7  et  33  ;  in  Ps.  38  n.  37  ;  constitutiones  apost.  II,  1 1 ;  C  h  r  y  s  o  s  t  o  m  u  s  de  sacerd. 
HI,  5;  Augustinus  serm.  295  n.  2;  Fulgentius  de  remiss.  pecc.  1.  1  c.  23  ss. ; 
Gregorius  M.  h.  2  j  in  Evang.  n.  5.  6  ;  M  a  x  i  m  u  s  taurin.  h.  68  ;  Athanasius 
(vel  alius  auctor  antiquus)  hom.  in  illud  :  Transeuntes  in  pagum  ;  C  y  r  i  1 1  u  s  al.  in 
Luc.  5,  24 ;  liturgia  coptica  s.  Basilii  (Migne  patrol.  graecac  31,  1659)  etc. 
Cf.  Morinus,  commentarius  historicus  de  disciplina  in  aclministratione  sacra- 
menti  poenit.  etc.  1,  4  s. ;  P  a  1  m  i  e  r  i  de  poenit.  th.  8. 

•)  Cf.  Frank,  die  Bussdisciplin  in  der  Kirche  c.  3  §  1 ;  Oswalcl,  die  dogm. 
Lehre  von  den  h.  Sacramenten  p.  5  §  2. 

2.  Ea  testimonia  nequeunt  de  eadem  intelligi  potestate.  quae  neque 
grammatice,  neque  logice  sunt  parallela  vel  aequipollentia.  Atqui  verba 
Matth.  28,  19:  Docete  omnes  gentes,  baptizantes  eos  etc. ;  et  Marc.  16,  16: 
Qui  crediderit  et  baptizatus  fuerit,  salvus  erii,  neque  logice  neque  gram- 
matice  sunt  parallela  vel  aequipollentia  testimoniis  p.  praecedenti  prola- 
tis.  Hisce  ergo  alia  tribuitur  potestas  distincta  a  munere  baptizandi.  Et 
sane  potestas  baptizandi  versatur  circa  baptismi  collationem,  non  com- 
plectitur  potestatem  retinendi  peccata,  non  se  extendit  ad  quaecunque 
peccata,  sed  tantum  ad  ea,  quae  ipsum  praecedunt:  ipse  vero  baptismus 
rationem  habet  regenerationis,  quae  vel  ex  sua  notione,  multo  magis  se- 
cundum  traditionem,  semel  tantum  fieri  potest:  dum  contra  potestas,  de 
qua  agimus,  latius  patet  (n.  444),  sub  symbolo  repraesentatur  clavium, 
quarum  usus  est  frequens,  quoties  scil.  aliquid  est  clausum:  eaque  bifariam 
patet  et  immediate  attingit  peccata.   Alia  ergo  est  potestas. 

3.  Dato  non  concesso,  haec  testimonia  intelligi  posse  de  potestate 
remittendi  infidelium  peccata  per  baptismum1):  a  pari,  imo  a  fortiori  in- 
telligi  poterunt  de  potestate  remittendi  fidelium  quoque  peccata.  A  pari, 
quia  verba:  quodcunque,  quaecunque,  quorum,  infinitepatent;  neque  etiam 
ex  contextu  ad  peccata  infidelium  tantum  coarctantur.  A  fortiori:  rite 
enim  ita  argumentatur  Pacianus  ep.  3  ad  Sympr.  n.  11:  »Quod  si  ad 
gentes  hanc  solvendi  licentiam  vel  ligandi  spectasse  concedam,  multo 
magis  ad  baptizatos  pertinuisse  convincam.  Nam  si  is  solvi  potuit  vel  li- 
gari,  qui  non  habuit  vinculum :  quanto  magis  ille,  quem  fidei  jura  tenue- 
runt.«  Scil.  si  Ecclesia  ex  adversariorum  concessione  (quod  haec  verba 
intelligenda  sint  de  nondum  baptizatis)  potest  solvere  et  ligare  (quo  pro- 
prie  jurisdictionis  potestas  exprimitur)  eos,  qui  adhuc  extra  eam  sunt, 
ideoque  jurisdictioni  suae  nondum  subjectos :  a  fortiori  poterit  judicare, 
ideoque  ligare  et  solvere  fideles  ejus  jurisdictioni  plane  obnoxios. 

4.  Denique  id  vel  a  priori  suadetur.  Gum  enim  Ghristus  tot  praero- 
gativas  et  remedia  in  fidelium  utilitatem  Ecclesiae  concesserit  ipsiusque 
curae  eorum  concrediderit  salutem:  vix  credibile  est,  Ecclesiam  destitui 
potestate  remittendi  peccata  membrorum  suorum,  quae  distinguatur  a 


*)  Nonnulli  patres,  ut  C  y  r  i  1 1  u  s  alex.  1.  1 2  in  Joan.  20,  22  s. ;  A  u  g  u  s  t  i- 
n  u  s  de  bapt.  1.  3  n.  22  s. ;  F  i  r  m  i  1  i  a  n  u  s  ep.  ad  Cypr.  n.  l6;Rupertus  tuit.  in 
h.  1.,  verba  apud  Joannem  revera  intelligunt  etiam  de  potestate  remittendi  peccata 
baptismo.  Verum  haec  verba  proprie  de  baptismo  intelligi  nequeunt.  His  enim 
conceditur  potestas.  quae  exercenda  sit  forma  judiciali,  ut  infra  videbimus.  Cum 
ergo  in  baptismo  neque  proprie  dictum  judicium,  neque  retinendi  seu  ligandi  po- 
testas  (n.  440)  exerceatur  :  referri  ea  debent  ad  potestatem  remittendi  peccata,  quae 
baptismum  consequuntur,  peccata  scil.  jam  fidelium,  qui  Ecclesiae  sunt  obnoxii. 
Quare  patres  illis  sensu  quodam  generico  seu  per  quandam  extensionem  ea  verba 
ad  baptismum  retulisse  censendi  sunt. 

27* 

baptismo,  qui  semel  collatus  iterari  nequit;  praesertim  cum  ipsa  pro  Christo 
legatione  reconciliationisque  ministerio  fungi  debeat  missionisque  Ghristi 
sit  particeps,  qui  venit  peccatores  omnes  salvos  facere. 

438.  Demonstratio  p.  III.  Hanc  vero  potestatem  remittendi  fide- 
lium  peccata  seu,  ut  brevius  dicamus,  hanc  clavium  potestatem  Ecclesiae 
a  Ghristo  concessamnon  esse  meram  potestatem  annunciandi  peccatorum 
remissionem  vel  facultatem  declarandi  peccata  vere  credentibus  et  poeni- 
tentibus  esse  remissa,  quae  est  protestantium  jejuna  opinio  M,  sed  esse 
potestatem  vere  remittendi  peccata  non  minus  ac  per  baptismum,  multi- 
plici  comprobatur  argumento.    Sane 

1.  hoc  colligitur  ex  ipsis  collationis  Joan.  20,  22  s.  verbis.  De  ea 
enim  peccatorum  remissione  est  sermo,  cujus  a.  auctor  est  ipse  Spiri- 
tus  s.2);  quocirca  praemisit  Ghristus  ipsius  collationi  verba:  Accipite 
Spiritum  s. ;  ad  quam  b.  hominibus  impertiendam  missus  est  Christus  i 
nam  praemisit  et  haec  verba:  Sicut  misit  me  Pater,  et  egomitto  vos;  quae 
c.  designatur  eodem  remittendi  vocabulo,  quo  alias  significatur  ea  re- 
missio  peccatorum,  quam  Deus  sive  immediate  sive  mediate  concedit; 
quae  d.  respondet  indoli  N.  T.,  in  quo  sicut  futura  promittitur  (cf.  Jer.  31, 
33  col.  Hebr.  20,  16  etc.)  vera  gratia  et  justificatio,  sane  per  ministros 
conferenda,  ita  et  vera  peccatorum  remissio  per  eosdem  efficienda ;  quae- 
que  e.  respondet  solemnitati  collationis :  qua  nihil  novi,  nullum  singulare 
beneficium  collatum  fuisset  in  adversariorum  hypothesi,  cum  et  prophetae 
V.  T.  annunciare  potuerint  vere  poenitentibus  remitti  peccata,  et  quilibet 
fidelis  id  possit.  Neque  ea  verba  de  sola  poenarum  relaxatione  possunt 
intelligi;  haec  enim  non  conceditur  non  remissa  culpa. 

Egregie  jam  Richardus  a  s.  Victore  in  antecessum  refutavit  jejunum 
protestantium  commentarium  de  potestate  ligandi  atque  solvendi  c.  12:  »Ex- 
stat  quorundam  de  potestate  ligandi  atque  solvendi  sententia  tam  frivola,  ut 
ridenda  potius  videatur,  quam  refellenda.  Putant  enim  et  praedicant,  sacer- 
dotes  non  habere  potestatem  ligandi  atque  solvendi,  sed  ostendendi  homines^ 
esse  solutos  sive  ligatos.  Sed  numquid  Dominus  dicit:  Quodcunque  ligatum 
ostenderis  erit  ligatum,  et  quodcunque  solutum  ostenderis  erit  solu- 
tum  ?  Dicunt  apostolicos  viros  peccata  remittendi  vel  retinendi  potestatem  non 


*)  Ita  conf.  Helv.  II.  c.  14:  „Rite  et  efficaciter  ministriabsolvunt.  dum  Evan- 
gelium  Christi  et  in  hoc  remissionem  peccatorum,  quae  singulis  promittitur  fideli- 
bus,  sicuti  et  singuli  sunt  baptizati,  praedicant  et  ad  singulospecuhariter  pertinere 
testantur."    Cf.  Winer  p.  181. 

E)  Ad  rem  Augustinus  1.  2  contra  ep.  Parmeniani  c.  11  n.  24:  „Cum  in- 
terpositum  est :  Hoc  cum  dixisset,  insufflavit  ct  ait  illis:  Accipite  Spiritum  s.,  et  deinde 
illatum  per  eos  vel  remissionem  vel  retentionem  fieri  peccatorum,  satis  ostenditur, 
non  ipsos  (homines)  id  agere,  sed  per  eos  utique  Spiritum  s."  Ceterum  s.  doctoris 
doctrinam  de  poenitentiae  sacramento  accurate  expositam  reperies  a  Schanz. 
Tiib.  Qtlschr.  1895  p.  448  ss. 

habere,  cuui  Dominus  hoc  dicat.  Dicunt  eos  tantummodo  babere  potestatem 
utrumque  ostendendi,  cum  Dominus  hoc  non  dicat.  Quorwn  remiseritis,  inquit, 
peccata,  non  quorum  remissa  ostenderitis,  remittuntur  eis.*  Praeclare  item 
Werner  abb.,  qui  inter  alia  notat:  »Nos  verissime  profitemur  sacerdotes  Dei 
in  Ecclesia  potestatem  habere  ligandi  atque  solvendi,  non  perfunctorie  inusi- 
tato  quodam  genere  loquendi  significatam,  sed  veraciter  a  Deo  concessam,  qui- 
bus  dictum  est:  Quorum  remiseritis  etc.  Sed  forte  quis  opponet,  quia  sacer- 
dotes  multos  ligant  in  Ecclesia,  qui  apud  Deum  non  ligantur;  itemque  mul- 
tos  solvunt,  qui  apud  Deum  ligati  permanent.  Sed  saepe  et  innocentes  ligant, 
et  in  reatu  permanentes  absolvunt,  et  sic  iterum  non  erit :  Quorum  remiseritis 
etc.  Sed  sciendum  est  quod  sacra  Scriptura  sic  de  re  aliqua  loquitur,  ut  quid 
inde  venturum  sit  pronunciare  videatur,  et  tamen  virtutem  ejus  magis  quam 
eventum  exprimat,  quia  non  quid  evenire  debeat,  sed  quid  evenire  possit  osten- 
dat.  Verbi  gratia  dicit  quodam  loco  Scriptura:  Qui  crediderit  et  baptizatus 
fuerit,  salvus  erit  (Marc.  16,  16);  et  tamen  scimus,  quia  multi  credentes  bap- 
tismum  accipiunt,  qui  postea  culpis  suis  exigentibus  reprobati  ad  salutem  ae- 
ternam  non  pertingunt1).* 

2.  Idem  colligitur  ad  evidentiam  usque  ex  controversia  catholicorum  f  v.  7*+V 
cum  montanistis  et  novatianis  sec.  II.  et  deinceps.  Neque  enim  a.  ulla 
controversia  erat,  num  Ecclesia  peccatorum  remissionem  credentibus  et 
poenitentibus  annunciare,  sed  num  eam  possit  concedere  seu  efficere. 
Affirmabant  catholici,  negabant  haeretici  vel  absolute  vel  secundum  quid, 
et  ideo  habiti  sunt  haeretici.  Ergo  sec.  jam  II.  credendum  erat,  Ecclesiam 
non  solum  posse  annunciare,  sed  etiam  concedere  fidelibus  peccatorum 
remissionem.  Quod  b.  confirmatur  praecipuo  haereticorum  argumento, 
qui  ideo  negabant  vel  coarctabant  potestatem  clavium,  quod  solius  Dei 
sit  remittere  peccata  in  ipsum  commissa.  Gontroversia  ergo  non  erat  de 
putestate  tantum  declarativa,  sed  de  ea,  quae  efficeret  remissionem  pecca- 
torum.  Confirmatur  c.  ex  catholicorum  responsione,  quae  adeo  splendida 
est  atque  decretoria,  ut  nullum  de  dogmate  possit  esse  dubium. 

Respondebant  enim,  Ecclesiae  ministros  id  non  ex  se,  sed  potestate  sibi 
commissa  posse.  »Solus  hoc,  inquies,  Deus  poterit, *  ita  Pacianus  ep.  1  ad 
Sympronianum  novatianum  n.  6.  »Verum  est,  reponit,  sed  et  quod  per  sacer- 
dotes  suos  facit,  ipsius  potestas  est.  «  Atque  iterum  ep.  3  n.  7  :  »  Ceterum  quod 
ego  facio,  id  non  meo  jure,  sed  Domini:  Dei  sumus  adjutores,  inquit  (l.  Cor. 
3,  (j)  ...  Quare  sive  baptizamus,  sive  ad  poenitentiam  cogimus  seu  veniam  peten- 
tibus  relaxamus,  Christo  id  auctore  tractamus.  Tibi  videndum  est,  an  Christus 
hoc  possit,  an  Christus  hoc  fecerit. (<  —  Ita  et  Ambrosius  de  poenit.  1.  1 
c.  8  n.  34:  »  Vult  Dominus  plurimum  posse  discipulos  suos:  vult  a  servulis 
suis  ea  fieri  in  nomine  suo,  quae  faciebat  ipse  positus  in  terris.  Denique  ait: 
Et  majora  his  facietis  (Joan.  14,  12).  Dedit,  ut  mortuos  suscitarent:  et  cum 
ipse  Saulo  reddere  posset  usum  videndi,  eum  tamen  ad  Ananiam  discipulum 


l)  In  deflor.  ss.  patrum  1.  2  in  dora.  19  post  Pentec.  (Migne  167,  1185),  quae 
leguntur  etiam  apud  Hugonem  a  s.  Victore  de  sacr.  1.  2  p.  14  c.  8  M i g.  176,  566. 
568.  Cf.  Nat.  Alexander  diss.  14  in  sec.  XIII.  et  XIV.  §1;  Morinus  VIII,  6. 

suum  misit,  ut  ejus  benedictione  Saulo  refunderentur  oculi,  quos  amiserat  .  .  . 
Dedit  etiam  discipulis,  ut  lux  mundi  essent  per  gratiam,  qui  erat  ipse  lux 
mundi  .  .  .  Omnia  denique  donavit  discipulis  suis  .  .  .  Omnia  ergo  dedit,  sed 
nulla  in  his  hominis  potestas  est,  ubi  divini  muneris  gratia  viget. «  Hinc  eos 
refellunt  ex  baptismo.  Ita  iterum  Ambrosius  ib.  n.  36:  »Cur  ergo  manus 
imponitis  et  benedictionis  opus  creditis,  si  quis  forte  revaluerit  aegrotus  ?  Cur 
praesumitis  aliquos  a  colluvione  diaboli  per  vos  mundari  posse?  Cur  bapti- 
zatis,  si  per  hominem  peccata  dimitti  non  licet?  In  baptismo  utique  remissio 
peccatorum  omnium  est:  quid  interest,  utrum  per  poenitentiam  an  per 
lavacrum  hoc  jus  sibi  datum  sacerdotes  vindicent?  Unum  in  utroque  rayste- 
rium  est.  Sed  dicis,  quia  in  lavacro  operatur  mysteriorum  gratia.  Quid  in 
poenitentia?  nonne  Dei  nomen  operatur?  Quid  ergo?  ubi  vultis,  vindicatis 
vobis  Dei  gratiam :  ubi  vultis,  repudiatis  ?  Sed  hoc  insolentis  arrogantiae,  non 
sancti  timoris  est:  ut  fastidio  vobis  sint,  qui  volunt  agere  poenitentiam.*  Imo 
eos  violati  praecepti  divini  arguit  n.  6 :  »  Sed  ajunt,  se  Domino  deferre  reve- 
rentiam,  cui  soli  remittendorum  criminum  potestatem  reservent.  Imo  nulli 
majorem  injuriam  faciunt,  quam  qui  ejus  volunt  mandata  rescindere,  com- 
missum  munus  refundere.  Nam  cum  ipse  in  Evangelio  suo  dixerit  Dominus 
Jesus:  Accipite  Spiritum  sanctum ;  quorum  remiseritis  peccata,  remitiuntur  eis: 
et  quorum  detinueritis  detenta  erunt;  quis  est  ergo  qui  magis  honorat,  utrum 
qui  mandatis  obtemperat,  an  qui  resistit?  Ecclesia  in  utroque  servat  obedien- 
tiam,  ut  peccatum  et  alliget  et  relaxet:  haeresis  in  altero  immitis,  in  altero 
inobediens;  vult  ligare,  quod  non  resolvat:  non  vult  solvere  quod  ligavit;  in 
quo  se  sua  damnat  sententia. c 

3.  Accedit  argumentum  ex  sensu  totius  antiquitatis,  qui  colligitur  ex 
tot  patrum  effatis,  quibus  disputationis  decursu  utemur.  Nam  a.  con- 
ferunt  hanc  potestatem  quoad  effectum  cum  potestate  remittendi  peccata 
per  baptismum  (cf.  th.  252) ;  docent  b.  Ecclesiae  ministros  praecellere 
sacerdotibus  leviticis,  quod  hi  judicare  tantum  potuerint  inter  lepram  et 
lepram,  illi  vero  efficere  possint  mundos  seu  sanare  a  lepra  peccati. 
»Corporis  lepram  purgare,  ita  C  h  r  y  s  o  s  t  o  m  u  s  de  sacerd.  III,  5,  imo  po- 
tius  nullatenus  purgare,  sed  purgatos  probare  tantum,  judaeorum  sacer- 
dotibus  licebat  .  .  .  Hi  vero  non  lepram  corporis,  sed  immunditiam  ani- 
mae  non  purgatam  probandi,  sed  prorsus  purgandi  potestatem  accepe- 
runt.«  Affirmant  c.  fieri  posse,  ut  peccatores  ex  defectu  absolutionis  vi 
hujus potestatis  concessae pereant  (n.  4773).  Quare  potestatem  hanc  cen- 
sent  non  tantum  esse  declarativam,  sed  ad  ipsa  remittenda  peccata 
efficacem. 

439.  Scholioil  I.  Protestantium  opinio.  —  Haud  pauci  e  protestantibus 
censent,  formulam  solvere  et  ligare  secundum  usum  loquenditalmudicum 
nihil  aliud  significare  apud  Matthaeum,   quam   aliquid  licitum   vel   illicitum 
declarare,  perruittere  vel  prohibere  aut  praecipere.    Qua  significatione  admissa^  *  C*^ 
jam  nullum  esset  argumentum  nostrum  inde  derivatum.  Verum  hisce  non  de-     t  &-o  yA 
signari  solum  jus  permittendi  et  prohibendi,  sed,  ut  statuit  Bengel  in  ].  <J^A 

Gnomon  in  h.  1.,   denotari  »totum  munus  Petri,  adeo  ut  ligandi  et  solvendi  *  ' 

verbis  comprebendantur  omnia  ea,  quae  Petrus  apostolica  auctoritate  gessit 
docendo,  convincendo,  hortando,  permittendo,  consolando,  remittendo,  pu- 
niendo  etc.,*  pluribus  probatur.    Nam 

1.  usus  ille  loquendi,  ad  quem  provocant  adversarii,  erat  privatus,  tech- 
nicus  et  scholarum  schammaeanae  et  hillelianae  proprius.  Vix  autem  credibile 
est,  Christum  ad  eum  sua  exegisse  verba:  neque  adeo  verum,  rabbinis  hanc 
formulam  significasse  jus  tantum  declarandi  et  prohibendi. 

2.  Pluribus  exemplis,  quae  eruditi  collegerunt,  constat,  jugatum  usum 
verborum  Ssstv  et  Xosiv  graecis  haud  esse  insolitum;  eoque  autem  illos  uti, 
ut  priori  significent  non  solum  interdicere,  verum  etiam  reum  declarare,  culpa 
devinctum  judicare,  poenae  obnoxium  pronunciare;  posteriori  vero,  non  tan- 
tum  permittere,  sed  etiam  delicti  veniam  facere,  poenam  remittere  atque  a 
crimine  liberum  pronunciare. 

Verum  3.  etiamsi  nullo  exemplo  ex  usu  loquendi  sive  judaico  sive  graeco 
comprobari  posset,  formulam  solvere  significare  etiam  remissionem  peccato- 
rum,  mirum  id  non  esset,  cum  talis  potestas  ante  Christum  non  exstabat  inter 
homines :  inde  vero  minime  sequeretur,  Christum,  cui  data  est  omnis  potestas 
in  coelo  et  in  terra  (Matth.  28,  18),  illam  hac  formula  non  potuisse  conferre 
et  revera  non  contulisse.  Hinc  explicatio  illa  adeo  jejuna  plane  inaudita  est  in 
antiquitate  christiana,  quae  de  horum  verborum  genuina  interpretatione  ad- 
modum  erat  sollicita.    Et  sane 

4.  ea  non  satis  bene  cohaeret  cum  subjecta  materia:  nam  Christus  non 
instituit  meram  scholam  et  academiam,  sed  coetum  ad  perfectae  societatis 
formam  redactum  (cf.  t.  I  th.  37,  4]);  neque  cohaeret  cum  antecedentibus 
Matth.  16,  18  s.  (cf.  t.  I  n.  354),  neque  cum  Matth.  18,  18,  ubi  sermo  est  de 
Ecclesia,  ad  quam  deferendae  sint  fidelium  causae ;  neque  cum  loco  parallelo 
Jo.  20,  22  s„  cujus  invicta  est  vis  (n.  4362);  neque  cum  aliis  locis  similibus, 
utls.  22,  22  ;  Apoc.  3,  7  :  Haec  dicit  Sanctus  et  Verus,  qui  habet  clavem  David ; 
qui  aperit  et  nemo  claudit,  claudit  et  nemo  aperit;  Job  42,  9  sec.  LXX  et  Is.  4  0,  2, 
ubi  formula  Xostv  ajiapuav  certe  significat  peccata  remittere. 

440.  Scholion  II.  De  potestate  ligandi.  —  Ex  ipsis  verbis,  quibus  i*«**, 
Christus  contulit Ecclesiae hanc potestatem,  pateteam  bifariam  patere, 
i.  e.  duplicem  diversamque  complecti  functionem.  Neque  enim  idem  est 
solvere  et  ligare,  remittere  et  retinere.  Quod  si  quaeras,  quid  verbis 
ligare  et  retinere  significetur, respondemus,  exprimi  nontantum  me- 
ram  actus  solvendi  omissionem,  sed  etiamactumpositivumjurisdictionis, 
non  quo  constituit  hominem  reum,  nam  quilibet  judex,  a  fortiori  minister 
Christi,  non  facit,  sed  supponit  reum,  sed  actum,  quo  authentice  denega- 
tur  peccatorum  remissio  et  praescribuntur  conditiones,  sub  quibus  re- 
missio  peccatorum  possit  obtineri :  quo  ergo  ligantur  seu  obligantur  pec- 
catores  ad  satisfactionem  praestandam  etc.  Quod  colligitur  1.  ex  ipsa 
potestate  verborum:  quae  quomodocunque  explicentur,  actum  positivum 
significant :  neque  enim  ligare  est  tantum  non  solvere ;  2.  ex  usu  loquendi 
tam  sacro  quam  profano  n.  439 ;  3.  ex  collatione  cum  aliis  locis,  in  qui- 

bus  Christus  aliquam  confert  potestatem :  nunquam  enim  subdit,  se  dare 
etiam  jus  potestatis  illius  exercitium  omittendi :  nam  hoc  per  se  intelligi- 
tur;  4.  ex  interpretatione  practicaEcclesiae,  quaeexhacpotestateligandi 
jus  sibi  vindicavit  authentice  praescribendi  peccatoribus  conditiones  ad 
consequendam  veniam  imponendique  satisfactiones,  quam  illationem  etiam 
conc.  tridentinum  comprobavit  sess.  14  cap.  8  et  can.  15. 

Cf.  Pacianus  ep.  3  n.  7;  Ambrosius  de  poenit.  I,  2 ;  II,  4;  Rich.  a 
s.  Victore  de  potest.  lig.  c.  1 1  :  »Quod  ad  Petrum  Dominus  dicit,  idem  va- 
let  ac  si  aliis  verbis  diceret,  quod  ligatum  aut  solutum  fuerit  a  te,  ligatum 
vel  solutum  erit  et  apud  me.  Qui  a  te  debitae  satisfactionis  injunctione  con- 
stringitur,  apud  me  ejusdem  satisfactionis  debitor  tenetur ;  et  qui  a  te  pecca- 
torum  suorum  absolutionem  meruit,  ex  meo  judicio  pro  hac  parte  arctari  non 
poterit. c 

441.  Corollarium  I.  Duplici  ergo  salutis  medio  instructa  est  Ec- 
clesiaadremittendapeccata;  alterum,  cujussubjectum,  cui  applicatur,  sunt 
infideles,  et  quo  delentur  peccata  baptismum  praecedentia ;  alterum  con- 
cessum  in  utilitatem  jam  baptizatorum,  quo  delentur  peccata  baptismum 
consequentia.  Omnia  autem  suadent,  ritum,  quo  hoc  alterum  admini-£«^^^H* 
stratur,  esse  sacramentum,  sicut  ritus,  quo  prius  applicatur  i.  e.  baptismus 

(cf.  th.  252).    Cf.  Thomas  c.  gentes  IV,  72. 

442.  Corollarilim  II.  Potestatem  clavium  esse  ministerialem ,  quam 
scilicet  Ecclesia  exercere  non  potest  pro  lubitu,  sed  secundum  Christi  Domini 
voluntatem  statutasque  ab  eo  leges,  patet  ex  ipso  Ecclesiae  munere,  quae  non 
est  domina,  sed  dispensatrix  tantum  mysteriorum  Dei :  pro  Christo  legatione 
fungitur  ejusque  vices  gerit.  Hinc  Ecclesia  nunquam  pro  arbitrio  usa  est  hac 
potestate,  imo  in  innumeris  conciliis  quamplurimos  edidit  canones,  quibus  nil 
aliud  intendit,  quam  interpretari  voluntatem  Christi,  ad  cujus  normam  ea  po- 
testas  sit  exercenda.  Qua  de  re  cf.  epistolae  s.  Cypriani  et  Ecclesiae  romanae 
ad  eundem  in  causa  lapsorum  persecutionis  tempore.  Etsi  vero  ea  potestas  est 
ministerialis,  ratione  tamen  auctoris  et  effectus  est  divina;  ejus  enim  judi- 
cium  ratum  habetur  in  foro  divino,  ipsosque  animos  attingit  delens  peccata. 
Cf.  Chrysostomus  de  sacerd.  III,  5  s.  (n.  5  1  4a  (l.). 

443.  Thesis  CCXL.  JPotestas  remittendi  retinendique  peccata 
Ecclesiae  facta  judicialis  est,  ideoque  exerceri  nequit  incognita 
causa  cum  peccantium  tum  peccatorum. 

Demonstratio.  Potestatem,  de  qua  agimus,  judicialem1)  esse, 
qua  scil.  non  possit  pro  lubitu  excerceri,  sed  nonnisi  cognita  causa, 
eruimus 

1.  ex  controversia  catholicorum  cummontanistisetnovatianis.  Utri- 
que  enim  sedulo  peccata  prae  hac  potestate  in  varias  species  distingue- 

')  „Ad  essentiaun  potestatis  judicialis,  inquit  Sasse  III,  73,  pertinet,  ut  qui 
dicitur  judex,  ex  auctoritate  sive  propria  sive  delegata  valeat  obligationem  impo- 
nere  vel  jus  alicui  asserere  pro  merito  ejus  seu  habita  ratione  eorum,  quae  fecit  aut 
no n  fecit." 

bant,  quod  non  faciebant,  cum  ageretur  de  conferendo  baptismo.  Ideo 
autern  distinguebant  catholici  inter  peccata  et  peccata  ut  ex  praescripto 
Christi  pro  varietate  peccatorum  majores  minoresve  imponerent  satis- 
factiones ;  novatiani  vero,  ut  pro  varietate  peccatorum  veniam  vel  conce- 
derent  vel  negarent.  Gonsentiebant  ergo  utrique,  non  cognita  causa 
potestatem  hanc  exerceri  legitime  non  posse. 

2.  Ea  potestas  estjudicialis,  quae  versatur  circapeccata,alitertamen 
atque  aliter  pro  eorum  varietate  et  gravitate,  et  qua  pro  delicti  qualitate 
est  imponenda  satisfactio.  Ejusmodi  vero  est  haec  potestas,  ut  patet  ex 
praxi  Ecclesiae  antiquae. 

Ita  statuit  conc.  laodicenum  (a.  343 — 381)  can.  2:  »Eos,  qui  in  di- 
versis  delictis  peccant  et  in  oratione  confessionis  et  poenitentiae  perseverant 
et  se  a  malis  perfecte  convertunt,  tempore  poenitentiae  eis  pro  delicti  pro- 
portione  dato  propter  Dei  miserationes  et  bonitatem  offerri  communioni. * 
—  Conc.  carthaginense  III.  (a.  397)  c.  31  :  »Ut  poenitentibus  secundum 
peccatorum  differentiam  episcopi  arbitrio  poenitentiae  tempora  decernan- 
tur. *  —  Gregorius  M.  hom.  26  in  Evang.  4.  5 :  »Ecce  .  .  .  principatum 
superni  judicii  sortiuntur  (discipuli),  ut  vice  Dei  quibusdani  peccata  retineant, 
quibusdam  relaxent  .  .  .  Horum  profecto  in  Ecclesia  episcopi  locum  tenent  .  .  . 
Grandis  honor,  sed  grave  pondus  .  .  .  Causae  pensandae  sunt,  et  tunc  ligandi 
atque  solvendi  potestas  exeercencla.  Videndum,  quae  culpa  praecesserit,  aut 
quae  sit  poenitentia  secuta  post  culpam,  ut  quos  omnipotens  Deus  per  com- 
punctionis  gratiam  visitat,  illos  pastoris  sententia  absolvat;*  et  iterum  (vel 
alius  auctor  antiquus  1.  3  in  Reg.  n.  13):  » Afflictio  poenitentiae  ad  delenda 
peccata  tum  demum  idonea  est,  cum  sacerdotis  judicio  fuerit  imperata,  cum 
ab  eo  confitentium  actibus  discussis  pro  modo  criminis  onus  ei  decernitur  af- 
flictionis.* 

3.  Hac  de  causa  sacerdotes  clavium  potestate  instructi  judices, 
potestatis  exercitium  a  patribus  j  u  d  i  c  i  u  m  dicuntur. 

Modo  a  Gregorio  M. ;  ita  a  Chrysostomo  de  sac.  III,  5.  6;  a  Theo- 
doreto  in  Ex.  q.  15:  »Sicut  sacerdos  lepram  dijudicat,  ita  oportet  ipsum  et 
judicem  esse  peccatorum  aniraae; *  ab  Ambrosio,  qui  explanans  verba  Ps. 
38,  14:  Remitte  mihi,  ut  refrigerer  priusquam  eam  et  amplius  non  ero,  scribit 
n.  37:  »H.  e.  hic  mihi  remitte,  ubi  peccavi.  Nisi  hic  mihi  remiseris,  ibi  re- 
missionis  requiem  invenire  non  potero  ;  quod  enim  in  terra  ligatum  manserit, 
ligatum  manebit  et  in  coelo ;  quod  solutum  in  terra  fuerit,  solutum  erit  in 
coelo.  Propheta  enim  et  praedicator  Ecclesiae  congregendae  evangelico  spiritu 
indulgentias  Domini  praevidebat  et  praecipienda  apostolis  ei  Dominus  reve- 
labat;  imo  haec  erat  vetus  sententia,  ut  qui  se  ligasset  in  terris,  vinctus  mi- 
graret  a  corpore.  Ideo  Dominus,  quod  ante  erat  judicii  sui  dedit  apostolis 
peccata  remittendi  aequitate  solvenda  (sci1  remittsndi  peccata,  quae  solvere 
i.  e.  remittere  aequum  foret),  ne  cito  solvenda  diu  ligata  manerent.  Denique 
audi  dicentem :  Tibi  clabo  claves  regni  coelorum  etc.  Tibi,  inquit,  dabo  ctaoes 
regni  coelorum,  ut  et  solvas  et  liges.  Hoc  Novatianus  non  audivit,  sed  Ecclesia 
Deiaudivit:  ideo  ille  in  lapsu,  nos  in  remissione:  ille  in  impoenitentia,  nos  in 

gratia.  Quod  Petro  dicitur,  apostolis  dicitur.  Non  potestatem  usurpamus,  sed 
servimus  imperio  .  .  .  Merito  ergo  David  remitti  sibi  postulat,  quod  sciebat  non 
esse  iis,  qui  secundum  Aaron  erant,  sacerdotibus  attributum,  sed  Evangelio 
servabatur.  Cui  ergo  non  remittitur,  in  exsilio  est,  in  peregrinationis  injuria 
perseverat  etc. ;«  ita  constitutiones  apost.  1.  2  c.  1 1 :  »In  ecclesia  sede  (episcope) 
sermonem  faciens,  ut  qui  potestatem  habeas  judicandi  eos,  qui  peccarunt.  Quo- 
niam  vobis  episcopis  dictum  est :  Quodcunque  ligaveritis  etc.  Judica  igitur, 
episcope,  potestate  fretus  tamquam  Deus*  etc. 

4.  Idem  colligitur  ex  ipsa  potestatis  indole,  quae  a.  est  ministerialis 
ab  Ecclesiae  auctore  et  domino  collata,  non  pro  arbitrio,  sed  secundum 
ipsius  voluntatem  exercenda  (cf.  s.  Thomas  suppl.  q.  18  a.  4);  eaque 
b.  versatur  circa  peccata  et  peccatores,  ac  c.  duas  sibi  invicem  oppositas 
complectitur  functiones  ligandi  atque  solvendi.  Atqui  talis  potestas  nequit 
exerceri,  quin  discernatur  inter  peccata  et  peccata,  peccatores  et  peccatores, 
quin  cognoscatur  causa,  quin  ejus  exercitium  determinetur  per  judicium. 
Quare  Hieronymus  disserens  de  sacerdotibus  leviticis  discernentibus  in- 
terlepram  et  lepram  inMatth.  16,19:  »Sic  ethic(inN.  T.)  alligat  vel  solvit 
episcopus  et  presbyter  non  eos,  qui  insontes  vel  noxii,  sed  pro  officio  suo, 
cum  peccatorum  audieritvarietates,  scitquiligandussitquivesolvendus.* 
Merito ergo conc.  tridentinum  docet sess. XIV cap. 5 :  »D. N.  J.  Christus, 
e  terris  ascensurus  ad  coelos,  sacerdotes  sui  ipsius  vicarios  reliquit  tam- 
quam  praesides  et  judices,  ad  quos  omnia  mortalia  crimina  deferan- 
tur,  in  quae  Christi  fideles  ceciderint;  quo  pro  potestate  clavium  remis- 
sionis  aut  retentionis  peccatorum  sententiam  pronuncient.*  Cf.  et  cap.  6 
et  can.  9. 

444.  Tliesis  CCXLI.  Clavinm  potestas  se  ad  omnia  fidelium 
peccata  extendit,  adeo  ut  nullum  sit  peccatum,  quod  ea  rite  dispo- 
sitis  remitti  nequeat, 

I.  Demonstratio.  Ea  potestatis  clavium  amplitudo,  quam  statuimus 

1.  colligitur  ex  v  e  r  b  i  s  collationis  (n.  436),  quae latissime  patent.  Hinc 
Pacianus  ep.  3  n.  12:  Quaecunque  solveritis,  inquit,  omnino  nihil  ex-  fc^v 
cepit.  Quaecunque}  inquit,  vel  magna  vel  modica ; «  et  H  a  d  r  i  a  n  u  s  II.  ep.  5 
(Migne  122,1265):  »In quibuscunque  omnia  sunt,  quantacunque  et  qua- 
liacunque  sunt;«  quae  desumpta videntur  ex  Gelasii  tr.  de anathematis 
vinculo  n.  5,  quibus  similia  habent  Hilarius  in  Matth.  18  n.  19;  Za- 
chaeus  christianus  1.  2  consult  c.  18  (Migne  20,  1142);  Ambrosius 

de  poenit.  I,  5.  19;  conc.  romanum  a.  495. 

2.  Idem  colligitur  ex  damnatione  montanistarum  et  novatiano-  h 
rum,  qui  tuebantur,  quaedam  saltem  peccata  ab  Ecclesia  remitti  non  posse. 
Quare  Fulgentius  de  remiss.  pecc.  1.  1  c.  23:  »qui  non credit intra Ec- 
<lesiam  catholicam  cmicta  relaxari  posse  peccata,  ipse  sibi  remissionem 

peccatorum  denegat,  si  de  hoc  seculo  in  eadem  impoenitentis  cordis  duritia 
perseverans  alienatus  ab  ecclesiastica  societate  discedat;«  et  Joannes  XIX. 
ep.  17 :  »Nullum  in  Ecclesia  catholica  majus  potest  esse  nefas,  quam  exi- 
stimare  alicujus  naevum  criminis  praecipue  poenitentis,  quod  non  queat 
dissolvere  concessa  Petro  a  Domino  clavis.« 

3.  Christus  antequam  Joan.  20,  23  hanc  contulit  potestatem.  dixit : 
Sicut  me  misit  Pater}  et  ego  mitto  vos.  Atqui  Christus  a  Patre  coelesti  ad 
omnes  missus  est  peccatores,  nullo  excepto.  Ergo  et  Ecclesia  omnium 
peccatorum  peccata  remittere  potest.  Quae  illustrantur  eo  doctrinae  ca- 
pite,  quod  Ecclesia  hic  in  terris  vices  gerat  Christi  et  Christus  opus  a  se 
inchoatum  in  ea  et  per  eam  continuet  (th.  40). 

4.  Patet  ex  praxi  Ecclesiae,  quae  omnia  peccata  rite  dispositis  re- 
misit  (th.  248).  Sufficiat  provocare  ad  Paulum,  qui  incestuosum,  reum 
peccati  secundum  adversarios  irremissibilis,  venia  donavit  n.  45Sb. 

445.  Thesis  CCXLII.  Distinctionipeccatorum  inremissibilia  et 
irremissibilia  neque  Scriptttrae,  neqne  patrum  snffragantur  effata. 

Demoiistratio  p.  I.  In  antecessum  jam  monemus  pleraque  testi- 
monia,  quae  contra  assertam  universalitatem  potestatis  clavium  objici 
solebant,  non  esse  ad  rem,  tum  quia  a.  derivantur  ex  V.  T. ;  tum  quia 
b.  nimis  probant,  scil.  esse  quaedam  peccata,  quae  neque  a  Deo  remit- 
tantur  vel  saltem  neque  baptismo  remitti  possint;  tum  quia  e.  in  sensu 
ab  adversariis  intento,  juxta  quem  sequeretur,  quaedam  peccata  in  Eccle- 
sia  non  posse  remitti,  adversantur  aliis  manifestis  Scripturae  effatis,  qui- 
bus  clare  affirmatur  omnium  peccatorum  remissibilitas  (n.  444).  Quare 
illa  intelligi  nequeunt  illimitate  et  absolute.  Porro  potiora  testimonia. 
quibus  adversarii  fidunt,  haec  sunt : 

1.  Verba  Heli  1.  Reg.  2,  52  ita  alloquentis  filios:  Si  peccaverit  vir  in  vi- 
rum}  placari  ei  potest  Deus:  si  autem  in  Dominum  peccaverit  vir}  quis  orabit 
pro  eo?  Quae  quidem  ex  divina  inspiratione  sunt  scripta,  num  etiam  ex  ea 
sint  dicta,  est  valde  dubium:  sunt  enim  verba  Heli.  De  iis  sufficiant,  quae 
statuit  Ambrosius  de  poenit.  I,  9:  »Scriptum  enim  non  est,  nullus  orabit 
pro  eo,  sed  quis  orabit?  hoc  est,  quis  ille  sit,  qui  in  tali  causa  orare  possit, 
quaeritur,  non  excluditur  .  .  .  quis  orabit  pro  eo}  h.  e.  singularis  vitae  aliquis 
debet  orare  pro  eo,  qui  peccavit  in  Dominum.  Quo  major  culpa,  eo  majora 
sunt  quaerenda  suffragia.  * 

2.  Prov.  1,  24  ss. :  Tunc  invocabunt  me}  et  non  exaudiam:  mane  consur- 
gent}  et  non  invenient  me  etc.  Sermo  hic  est  de  iis,  qui  moriuntur  impoeni- 
tentes  (cf.  Sap.  5,  1  ss.);  quare  verba  non  sunt  ad  rem. 

3.  Jer.  14,  11  s. :  Et  dixit  Dominus  ad  me:  Xoli  orare  pro  populo  isto 
in  bonum.  Cum  jejunaverint}  non  exaudiam  preces  eorum  ;  et  si  obtulerint  holo- 
cautomata  et  victimas,  non  suscipiam  ea:  quoniam  gladio  et  fame  et  peste  con- 
sumam  eos.    Sermo  non  est  de  peccatorum  remissione,  sed  de  poenis  tempora- 

libus,  quas  Deus,  deprecantrbus  etiam  sanctis,  non  semper  condonat.  Multo 
minus  autem  hac  occasione  erat  paratus  eas  condonare,  cum  cognosceret  Ju- 
daeorum  pervicaciam  atque  cor  impoenitens. 

4:.  2.  Machab.  9,  13:  Orabat  autem  hic  scelestus  Dominum,  a  quo  non 
esset  misericordiam  consecuturus.  Verum  Antiochus  orabat  pro  liberatione  a 
morbo,  pro  sanitate,  Dominum,  a  quo  non  esset  misericordiam  i.  e.  hoc  bene- 
ficium,  hanc  gratiam  consecuturus ;  non  autem  rogabat  pro  peccatorum  venia; 
testus  ergo  non  est  ad  rem. 

446.  5.  Difficultatem  majorem  facessunt  Christi  verba  Matth.  12,  31  : 
Omne  peccatum  et  blasphemia  remittetur  hominibus:  Spiritus  autem  blasphemia 
non  remittetur.  Duplex  jam  oritur  quaestio :  altera,  quodnam  peccatum  dicatur 
Spiritus  blasphemia;  altera,  quo  sensu  illud  a  Domino  irremissibile 
pronuncietur.  Diversae  sunt  de  priori  theologorum  interpretumque  sententiae. 
^Plerique,  inquit  Ambrosius  in  Luc.  VII,  121,  illud  tenent,  ut  eam  blas- 
phemiam  dicant  non  esse  veniabilem,  si  quis  Christum  dicat  in  Beelzebub 
ejicere  daemonia,  non  potestate  divina. «  —  Cui  consentiens  Pacianus  scri- 
hit  ep.  3  ad  Sympr.  n.  15:  »Habes  supra  scriptum,  cum  Dominus  daemonia 
verbo  fugaret  et  virtutes  multas  speciali  vigore  compleret,  dixisse  pharisaeos : 
Hic  non  expellit  daemonia  nisi  in  Beelzebub  principe  daemoniorum,  hoc  est  in 
Spiritum  s.  deliquisse,  in  ea  blasphemasse,  quae  per  Spiritum  s.  gerebantur. 
In  ceteris  quippe  peccatis  aut  errore  labimur  aut  metu  frangimur  aut  carnis 
infirmitate  superamur.  Haec  coecitas  est,  non  videre  quod  videas,  et  s.  Spiritus 
opera  diabolo  deputare  eamque  gloriam  Domini,  qua  diabolus  ipse  superatur, 
diaboli  appellare  virtutem.  Hoc  est  ergo  quod  non  dimittetur,  reliqua  bonis 
poenitentibus  donantur.  *  Sat  clarum  scil.  est,  nomine  blasphemiae  Spiritus 
illud  significari  atrocissimum  peccatum,  quo  opera  manifesto  divina  in  homi- 
num  salutem  facta  daemoni  adscribuntur,  ideoque  veritati  manifestae  mentis 
oculi  habitualiter  et  pertinaciter  occluduntur. 

Si  vero  quaeras,  quo  sensu  hoc  peccatum  dicatur  irremissibile,  egre- 
gie  id  explicat  Thomas  2.  2  q.  14  a.  3:  »Dicitur  irremissibile,  non  quod 
nullo  modo  reraittatur,  sed  quia  quantum  estae  se,  habet  meritum,  ut  non 
remittatur.  Et  hoc  dupliciter,  uno  modo  quantum  ad  poenam.  Qui  enim  ex 
ignorantia  vel  infirmitate  peccat,  minorera  poenam  meretur.  Qui  autem  ex 
certa  malitia  peccat,  non  habet  aliquam  excusationem,  unde  ejus  poena  mi- 


')  Quibus  similia  habet  s.  Athanasius  ep.  4  ad  Serap.  n.  15:  „Quidam 
humana  spectantes,  Dominum  vident  sitientem  vel  laborantem  vel  patientem,  et 
Salvatori  velut  homini  obtrectant :  magnopere  quiclem  peccant,  possunt  tamen 
celeriter  paemtentiam  agendo  veniam  consequi,  cum  habeant  pro  excusatione  im- 
becillitatem  corporis  .  .  .  Cum  autem  rursus  quidam  divinitatis  opera  consideran- 
tes,  dubitaverint  de  corporis  natura,  ipsi  quoque  maxime  peccant,  quod,  licet  eum 
videant  comedentem  et  patientem,  phantasma  nihilominus  ipsum  arbitrentur  :  ve- 
rum  illis  item  cito  resipiscentibus  veniam  Christus  donare  potest :  quod  et  ipsi  pro 
excusatione  habeant  magnitudinem  operum  hominis  potestatem  excedentium. 
Verum  postea  quani  utrorumque  inscitiam  et  coecitatem  supergressi,  qui  videntur 
habere  legis  scientiam  (quales  tunc  erant  pharisaei),  in  insaniam  versi  fuerint.  et 
quocl  in  corpore  est  Verbum,  omnino  negaverint  aut  divinitatis  opera  diabolo  ejus- 
que  daemonibus  attribuerint,  merito  pro  tali  impietate  indeprecabili  sunt  supplicio 
obnoxii". 

nuatur.  Similiter  etiam  qui  blasphemabat  in  Filium  hominis,  ejus  divinitate 
nondum  revelata,  poterat  habere  aliquam  exeusationem  propter  infirmitatem 
carnis,  quam  in  eo  aspiciebat,  et  sic  minorem  poenam  merebatur:  sed  qui  in 
ipsam  divinitatem  blasphemabat  opera  Spiritus  sancti  diabolo  attribuens,  nul- 
lam  excusationem  habebat,  unde  ejus  poena  diminueretur1)  . . .  Alio  modo  potest 
intelligi  quoad  culpam,  sicut  aliquis  morbus  dicitur  incurabilis  secundum 
naturam  morbi,  per  quem  toliitur  id,  per  quod  potest  morbus  curari;  puta 
cum  morbus  tollit  virtutem  naturae  vel  inducit  fastidium  cibi  et  medieinae, 
licet  talem  morbum  Deus  possit  curare;  ita  et  peccatum  in  Spiritum  a.  dicitur 
irremissibile  secundum  suam  naturam,  in  quantum  excludit  ea,  per  quae  fit 
remissio  peccatorum.  Per  hoc  tamen  non  praecluditur  via  remittendi  et  sa- 
nandi  omnipotentiae  et  misericordiae  Dei,  per  quam  aliquando  tales  quasi  mi- 
raculose  spiritualiter  sanantur. «    Cf.  etiam  lect.  1  in  ep.  ad  Rom.  c.  2. 

Quare  hoc  peccatum  irremissibile  dicitur  non  absolute  et  simpliciter, 
sed  tantum  quadamtenus  et  secundum  quid,  quatenus  scil.  difficile  est, 
de  illo  ut  oportet  poenitentiam  agere  illiusque  consequi  veniam  propter  mentis 
excoecationem  cordisque  indurationem,  cujus  peccatum  illud  nefandum  causa 
esse  solet.  Et  revera  Christum  difticultatem  tantum,  non  impossibilitatem 
veniae  consequendae  inculcare,  colligitur  vel  ex  more  Scripturae,  quo  passim 
in  secundo  membro  propositionis  aliquid  affirmatur  vel  negatur  non  simplici- 
ter,  sed  comparate  cum  eo,  quod  in  membro  priori  statuitur,  adeo  ut  ne- 
gatio  alterius  membri  circumscribi  debeat  particulis  »non  ita  sicut*  vel  simili 
ratione.  Et  sane  hoc  exigit  contextus.  Sicut  enim  Christus  dicit,  Spiritus  blasphe- 
miam  non  remitti,  ita  affirmat:  Quicunque  dixerit  verbum  contra  Filium  ho- 
minis,  remittetur  ei.  Atqui  non  omne  peccatum  in  Filium  hominis  dimittitur. 
Ergo,  ne  falsa  sint  Veritatis  verba,  iis  significatur  non  factum,  sed  facilitas 
veniae  consequendae.  Quod  si  verba:  Omne  peccatum  in  Filium  hominis  re- 
mittetur  ei,  significant  facilitatem  consequendae  remissionis,  propositio  oppo- 
sita:  Spiritusblasphemianonremittetury  non  impossibilitatem,  sed  difficultatem 
tantum  veniae  obtinendae  exprimet,  cujus  difficultatis  specialis  rationem  reddit 
s.  Thomas  verbis  supra  allatis.  Hinc  ad  rem  Chrysostomus  in  Matth. 
hom.41  n.  3:  »Blasphemia  Spiritus  non  remittitur,  ne  poenitentibus  quidem? 
Et  qua  ratione  stare  possit  illud?  Nam  et  hoc  peccatum  poenitentibus  remis- 
sum  fuit.  Multi  enim  illorum,  qui  talia  dixerunt,  postea  crediderunt  omnia- 
que  ipsis  remissa  sunt.  Quid  igitur  hic  dixit?  Peccatum  hoc  ceteris  multo 
minus  esse  ignoscibile1).* 

447.  (>.  Testimonium  aliud  sat  difficile  legitur  Hebr.  6,  4  ss. :  Impossibile 
est  enim  eos,  qui  semel  sunt  illuminati  (i.  e.  baptizati),  gustaverunt  etiam  donum 
coeleste  (eucharistiam)  etparticipes  facti  sunt  Spiritus  sancti  (per  confirmationem), 


')  Cf.  et  A  m  b  r  o  s  i  u  m  de  poenit.  II,  4 ;  de  Spir.  s.  I,  3  ;  s.  T  h  o  m  a  s  3  q. 
86  a.  1 ;  Corn.  a  L  a  p  i  d  e  h.  1. ;  G  e  r  b  e  r  t  in  disquisit.  de  peccato  in  Spiritum  s. ; 
Richardus  a  s.  Victore  in  1.  de  spiritu  blasphemiae  rem  ita  explicat  (M i g n e 
196,  1190) :  „Bene  ergo  dicitur  de  eo,  qui  blasphemaverit  in  Spiritum  s.,  quod  non 
habet  remissionem  inaeternum:  quoniam  si  poenitet,  nihil  ei  de  plenitudine  di- 
strictissimae  expiationis  ;  si  non  poenitet,  nihilei  remittitur  de  plenitudiue  distric- 
tissimae  damnationis :"  dum  contra  in  aliis  peccatis,  quia  aliquid  excusationis  ad- 
mittunt,  aliquid  relaxatur  sive  in  expiatione  vel  satisfactione  sive  in  gravitate 
damnationis. 

gustaverunt  nihilominus  bonum  Dei  verbum  virtutesque  seculi  venturi,  et  prolapsi 
sunt,  rursus  renovari  ad  poenitentiam  etc.  Ad  hoc  in  prirais  novatiani  pro- 
vocabant,  ut  suum  tuerentur  errorem,  et  hinc  quia  non  omni  caret  difficultate, 
factum  etiam  est,  ut  quondam  de  hujus  epistolae  authentia  haud  pauci  dubi- 
taverint,  vel  saltem  ea  rarius  sint  usi,  teste  Philastrio  haer.  89  (cf.  t.  I. 
n.  1735a.).  Porro  duplex  est  hujus  loci  apud  patres  et  theologos  explicatio. 
Alii  enim  censent,  Paulum  negare  baptismum  posse  iterari;  alii,  eum  incul- 
care  tantuin  difficultatem,  quam impotentiam moralem  vocant,  veniae  ob- 
tinendae  in  casu  apostasiae:  quae  quidem  difficultas  non  oritur  ex  eo,  quod 
potestas  clavium  limitibus  sit  circumscripta,  sed  ex  indispositione  apostatarum 
propria,  quam  vel  ipsa  experientia  et  historia  ecclesiastica  comprobat.  Kari  enim 
admodum  sunt,  qui  post  plenam  a  religione  catholica  apostasiam  sincera  acta 
poenitentia  redierint  ad  Ecclesiam.  Fatendum  tamen  est  priorem  sententiam 
communiorem  esse  apud  patres.  Ita  Athanasius  ib.  n.  13:  »Hebraeis  autem 
scripsit  (apostolus),  et  ne  illi  poenitentiae  obtentu  existimarent  juxta  legis 
consuetudinem  multa  esse  et  quotidiana  baptismata,  ideo  eos  ad  poenitentiam 
hortatur,  unamque  esse  per  baptismum  renovationem,  nec  secundum  superesse 
affirmat.  Neque  ait  (apostolus),  impossibile  est  poenitere,  sed  impossibile 
est  obtentu  poenitentiae  nos  renovare.  Est  autem  ingens  inter  haec  dicta 
discrimen.  Is  enim,  quem  poenitet,  peccare  quidem  desinit,  retinet  tamen  vul- 
nerum  cicatrices.  Qui  autem  baptizatur,  veterem  exuit  hominem  et  renovatur 
superne  genitus  Spiritus  gratia.*  —  Ita  etChrysostomus  hom.  9  in  h.  1. 
n.  3:  »Quid  ergo?  ejecta  est  poenitentia?  Non  poenitentia,  absit!  Sed  quae 
rursum  fit  per  lavacrum  renovatio !  .  .  .  Novos  enira  facere,  solius  est  lavacri . . . 
Poenitentiae  autem  est,  eos,  qui  novi  facti  sunt  ac  deinde  a  peccatis  invetera- 
verunt,  a  vetustate  liberare  novosque  reddere :  ad  illum  autem  splendorem  non 
licet  reducere;  illic  enim  totum  erat  gratia. «  —  Quod  bene  iliustrat  s.  Epi- 
phanius  hac  comparatione  haer.  59  n.  2 :  »Ut  enim  is,  qui  virginitatem  ami- 
sit,  quod  ad  corpus  attinet,  repraesentare  illam  non  potest,  cum  id  minime 
natura  patiatur :  ita  qui  post  baptismum  in  majora  quaedam  crimina  prolapsus 
est,  perinde  ac  qui  virginitate  excidit,  secundum  habet  in  continentia  commen- 
dationis  gradum:  sic  ille  post  baptismura  graviore  obstrictus  scelere  secundum 
habet  sanitatis  genus.  Quod  tamen  si  cum  tanta,  quanta  prius,  virtute  minime 
conjunctum  sit,  non  est  tamen  a  consequenda  vitae  spe  ac  salutis  alienum. 
Igitur  eorum,  qui  in  capessenda  poenitentia  laborant,  fructum  ac  praemium 
divinus  sermo  non  rejicit. «  Cf.  Thomas  3.  p.  q.  84  a.  10  ad  1  ;  Morinus 
1.  3  c.  7 ;  pro  altera  sententia  Corn.  a  Lapide  in  h.  1. 

7.  Objicitur  Hebr.  10,  26:  Voluntarie  enim  peccantibus  (peccato  apo- 
stasiae,  ut  patet  ex  v.  praeced.  deserentes  collectionem  nostram)  nobis  post  ac- 
ceptam  notitiam  veritatis  jam  non  relinquitur  pro  peccatis  hostia.  Terribilis 
autem  quaedam  exspectatio  judicii  etc.  Horum  verborum  sensus  est,  apostatae 
a  fide  christiana  ad  judaismum  nullam  plane  superesse  hostiam  pro  peccatis 
seu  medium  salutis;  non  legale,  cum  sacrificia  legalia  jam  sint  abolita;  non 
medium  legis  christianae,  quam  deseruit  et  sprevit.  Non  tamen  propterea 
negat  Paulus,  eum  redire  posse  ad  fidem  christianam  atque  ita  in  ea  et  per 
eam  obtinere  iterum  salutem,  imo  ut  ejusmodi  in  fide  sive  dubios  sive  jam 
lapsos  revocet,  scripsit  hanc  epistolam. 

8.  Hebr.  12,  16  s. :  Ne  quis  (sit)  fornicator  aut  profanus  ut  Esau,  qui 
propter  unam  escam  vendidit  primitiva  sua.    Scitote  enim;   quoniam  et  postea 

cupiens  heredltare  benedictionem,  reprobatus  est :  non  enim  invenit  poenitentiae 
locum,  quamquam  cum  lacrymis  inquisisset  eam.  Hic  textus  non  est  ad  rem, 
sensus  enim  est:  neque  precibus  neque  lacrymis  impetrasse  Esau,  ut  Isaac 
benedictionis  Jacobo  datae  poeniteret.  Ideo  vero  Paulus  ad  hoc  factum  pro- 
vocat,  ut  terreat  peccatores  impoenitentes  ostensa  inutilitate  poenitentiae,  quae 
tempore  pro  consequenda  venia  elapso  suscipitur. 

448.  9,  Demum  objicitur  1.  Joan.  5,  16:  Qui  scit  fratrem  suum  peccare 
peccatum  non  ad  mortem,  petat  et  dabitur  ei  vita  peccanti  non  ad  mortem.  Est 
peccatum  ad  mortem,  non  pro  illo  dico  ut  roget  quis.  In  hisce  verbis  nomine 
peccati  ad  mortem  non  intelligitur  peccatum  quodcunque  mortaie:  nam 
et  peccatum  non  ad  mortem  mortale  esse  potest,  cum  intuitu  orationis  fidelium 
detur  peccanti  non  ad  mortem  vita:  amiserat  ergo  illam  peccato  etsi  non  ad 
mortem.  Quare  nomine  peccati  ad  mortem  intelligitur  peccatum  aliquod  gra- 
vissimum,  in  quo  definiendo  dissentiunt  inter  se  theologi.  De  hoc  vero  non 
affirmatur  irremissibilitas  relate  ad  clavium  potestatem,  sed  tantum  diffi- 
cultas  impetrandae  ab  aliis  gratiae  conversionis  peccatori  talis  sceleris  reo. 
Bene  s.  Thomas  in  2.  dist.  43  (in  fine):  »Si  peccatum  ab  mortem  intelligatur 
peccatum  in  Spiritum  s.  prout  peccatum  in  Spiritum  s.  requirit  finalem  im- 
poenitentiam  secundum  unam  opinionem,  sic  intelligendum  est,  ut  nullus  oret : 
quia  qui  usque  ad  mortem  in  peccato  mortali  perdurat,  postmodum  orationi- 
bus  non  juvatur.  Si  autem  sumatur  pro  peccato  in  Spiritum  s.  secundum  aliam 
opinionem,  prout  non  requirit  finalem  impoenitentiam :  sic  intelligendum  est, 
ut  non  oret  pro  eo  quis  i.  e.  quicunque,  quia  talium  conversio  quasi  miracu- 
losa  est.  Unde  sicut  pro  faciendis  miraculis  non  quilibet  orat,  sed  magni  et 
sancti  viri :  ita  nec  pro  talium  conversione.  Tamen  secundum  formam  verborum 
non  prohibetur  oratio  pro  eo  fieri;  sed  ostenditur  quod  praeceptum  de 
orando  pro  proximis  fidelibus  non  se  extendit  ad  tales  peccatores :  quiapropter 
sui  peccati  enormitatem  hoc  merentur,  ut  a  fidelibus  relinquantur  sicut  ethnici 
et  publicani.*  Cf.  de  malo  q.  3  a.  15  ad  3;  supra  n.  445  x;  prae  primis  Am- 
b  r  o  s  i  u  s  ,  qui  de  poenit.  1.  1  c.  10  praeclare  de  hoc  testimonio  disputat. 

449.  Demonstratio  p.  II.  Quod  patres  attinet,  quorum  verba  objici 
solent,  memineris:  1.  eos  saepe  loqui  verbis  Scripturae;  ideoque  eodem  modo 
esse  eorum  verba  explicanda  ac  Scripturae  testimunia;  vel  2,  eos  historice  re- 
ferre  quaedam  peceata  de  facto  non  remitti,  non  ex  defectu  potestatis  clavium, 
sed  propter  dispositionis  defectum,  qui  plerumque  ejusmodi  peccata  consequi 
solet;  vel  3.  eos  affirmare,  peccata  quaedam  esse  irremissibilia  merito  i.  e. 
ex  se  nullam  merere  veniam,  quod  nullo  pacto  possint  excusari ;  non  tamen 
propterea  negant  ea  misericorditer  remitti  a  Deo,  cujus  misericordia  omnem 
vincit  malitiam:  alioquin  sequeretur,  juxta  patres  illa  neque  baptismo  remitti, 
quod  inauditum ;  vel  4-.  patres  nonnunquam  more  oratoribus  haud  inusitato 
veniae  consequendae  exaggerare  diffieultatem,  non  vero  tueri  impossibilita- 
tem1);  vel  5.  eos  loqui  ad  hominem,  dilata  interim  quaestione,  qua  ratione 
peccatum  in  Spiritum  s.  dicatur  irremissibile,  ostendentes,  adversarios  vel  sibi 
non  constare,  vel  consectaria  eorum  erroris  certis  doctrinae  revelatae  capitibus 


')  Cf.  praeclarum  C  h  r  y  s  o  s  t  o  m  i  monitum  hom.  31  in  ep.  ad  Hebr.  12,  17  ; 
et  I  si  d  o  r  i  Pelusiosae  ep.  IV,  14. 

plane  adversari x).  Ceteruin  eo  ipso  quod  patres  vel  inter  se  dissentiunt  vel 
dubii  haerent  in  determinando  peccato  in  Spiritum  s.,  manifestum  est,  nullum 
certum  peccatum  per  se  esse  irremissibile :  de  hoc  enim  Ecclesiae  constare  de- 
bet,  ne  illud  remittere  audeat.  Itaque  si  quod  peccatum  patribus  est  irremis- 
sibile,  hoc  oritur  ex  voluntaria  peccantis  indispositione. 

450.  De  Athanasio,  cujus  verba praecipuam  faciunt  difrlcultatem,  scias 
eum  et  theoretice  et  practice  inhaesisse  doctrinae  catholicae.  Et  theoretice, 
cum  statuat  in  fragm.  in  Matth.  (Mig.  27,  1286):  » Observandum  porro  est, 
non  dixisse  Christum,  blasphemanti  ac  postea  poenitenti  remissionem  dandam 
non  esse :  sed  blasphemanti  et  in  blasphemia  perseveranti,  siquidem  condigna 
poenitentia  peccata  omnia  eluit*  (quae  leguntur  etiam  in  1.  de  communi 
essentia  n.  49);  practice  vero  receptis  arianis,  blasphemis  etiam  in  Spiri- 
tum  s.,  dummodo  poenitentiam  agerent,  in  communionem,  ut  patet  ex  synodo 
alexandri  na  a.  362  et  ep.  3  ad  Serapionem  n.  7. 

451-  Thesis  CCXLIII.  JPrimis  aerae  christianae  seculis  nul- 
lum  omnino  fuit  peccatum,  cujus  remissio  letje  universali  in  Eccle- 
sia  catholica  poenitentibus  fuerit  denegata. 

I 

Demoiistratio.  Concedimus  quidem  exstitisse  episcopos  nonnullos  sec.IL, 

qui  veniam  non  esse  dandam  cuidam  peccatorum  generi  censuerint,  ut  diserte 
testatur  Cyprianus;  ex  ejus  tamen  verbis  simul  colligitur,  consuetudinem 
eam  fuisse  quoad  locum  et  personas  particularem  minimeque  probandam.  y^<*. 
Ita  enim  scribit  ep.  52  ad  Anton.  n.  21  :  »Et  quidem  apud  antecessores  nostros 
quidam  de  episcopis  isthic  in  prcfvmcia  nostra  dandam  pacem  moechis  non  pu- 
taverunt,  et  in  totum  poenitentiae  locum  contra  adulteria  clauserunt.  Non 
tamen  a  coepiscoporum  suorum  collegio  recesserunt,  aut  catholicae  Ecclesiae 
unitatem  vel  duritiae  vel  censurae  suae  obstinatione  ruperunt,  ut  quia  apud 
alios  adulteris  pax  dabatur,  qui  non  dabat,  de  Ecclesia  separaretur.  «  Verum 
contendimus  contra  plures  etiam  primi  ordinis  theologos,  ut  Bernaldum2), 
Petavium3),  Sirmondum4),  Albaspinaeum5),  Duguet6),  card. 
d' Aguirre7),  Christ.  Lupum  8),  Martene,  editores  maurinos  opp.  s. 
Ambrosii9),  Hagemann10),  Funk  J1)  etc,  nunquam  obtinuisse  in  Ec- 
clesia  universali  consuetudinem,  ut  uni  vel  pluribus  peccatorum  speciebus 
denegaretur  absolutio. 

452.  Quod  in  primis  argumentis  generalibus  probamus : 


')  Ita  P  a  c  i  a  n  u  s  ep.  3  ad  Sympron.  n.  15  opusc.  XXXVII ;  H i er  b  n y  m  u  s 
ep.  42  ad  Marcellam  et  A  t  h  a  n  a  s  i  u  s  ep.  4  ad  Serapionem.  Cf.  C  o  1 1  e  t  p.  2  c.  1 
et  2  a.  1 ;  Palmieri  th.  8. 

2)  Scriptor  sec.  XII.  apud  Migne  148,  1184  ss. 

8)  In  notis  ad  Epiph.  haer.  59 ;  de  poenit.  VI,  6. 

4)  Hist.  poenit.  publ.  c.  I.  5)  Comm.  in  can.  47  conc.  elib. 

r>)  Diss.  16.  7)  Comm.  in  can.  47  conc.  elib. 

8)  In  Tert.  de  praescr.  c.  30;  de  gall.  eccl.  appell.  c.  17;  de  pecc.  ac  satisf.  indulg. 

9)  Ln  praef.  ad  1.  de  lapsu  virg. 

10  Die  rom.  Kirche  uncl  ihr  Einfluss  pag.  53  ss. 

•')  Kirchengesch.  Abhandi ,  Paderborn  1897.  I,  155  as. :  Kirchenlex.  II.  1562; 
quam  sententiam  olim  temperasse  visus  est  negans  eam  praxim  fuisse  universalem 
Tiib.  Qtlschr.  1891  p.  625. 

1.  ex  controversia  cum  montanistis  etnovatianis,  quiprosuo  tuendo 
errore,  quo  Ecclesiae  denegabant  jus  certis  quibusdam  criminibus  conce- 
dendae  veniae,  non  provocabant  ad  hanc  praxim,  ut  supponitur,  univer- 
salem  et  apostolici  fere  aevi,  quod  certo  non  omisissent,  cum  ea  validis- 
sime  suam  doctrinam  vel  saltem  disciplinam  tueri  potuissent:  immerito- 
que  accusati  fuissent  inhumanitatis,  si  eorum  praxis  expressa  fuisset  ad 
praxim  antiquioris  Ecclesiae.  Ad  rem  de  novatianorum  schismate  refert 
Eusebius  H.  E.  VI,  43:  »0b  quam  rem,  cum  Romae  congregata  esset 
synodus,  in  qua  sexaginta  quidem  episcopi,  presbyteri  vero  multo  plures 
convenerunt,  cumque  in  provinciis  antistites,  quid  agendum  esset,  seor- 
sim  consultassent,  hujusmodi  decretum  a  cunctis  promulgatum  est:  No- 
vatum  quidem  et  eos,  qui  cum  ipso  insolentius  sese  extulerant,  et  quicun- 
que  inhumanissimae  a  fraterna  caritate  alienae  ejus  opinioni  prae- 
sumpserant  consentire,  alienos  ab  Ecclesia  esse  habendos.« 

2.  probatur  ex  can.  13  conc.  nicaeni:  »De  his,  qui  ad  exitum  veni- 
unt,  etiam  nunc  antiqua  et  canonica  iex  servetur,  ut  si  quis  egreditur 
de  corpore,  ultimo  et  maxime  necessario  viatico !)  non  privetur,  quod  si 
desperatus  aliquis  accepta  communione  supervixerit,  sit  inter  illos,  qui  in 
oratione  sola  communicant,  donec  statutum  tempus  compleatur.  Genera- 
tim  vero  et  nullo  excepto,  quolibet  excedente  et  eucharistiam  flagitante, 
episcopus  cum  probatione  impertiatur.*    Supponunt  dein 

3.  alterius  sententiae  patroni  mitiorem  prius  viguisse  disciplinam, 
quae  gradatim  austerior  facta  demum  in  summum  illum  rigorem  abierit. 
Ejusmodi  vero  mutatio  induci  non  potuit  sine  aliqua  saltem  fidelium  com- 
motione,  poenitentium  turbis  et  querelis,  ut  constat  ex  causa  lapsorum 
tempore  Cypriani;  magnas  enim  excitaverunt  turbas  propter  solam  re- 
conciliationis  dilationem.  Atqui  nulla  comparent  turbarum  vestigia 
propter  negatam  veniam  et  disciplinae  mutationem.  Nunquam  ergo  facta 
est  talis  disciplinae  in  summum  rigorem  immutatio. 

453.  Ut  invicte  assertionem  nostram  probemus,  percurramus  eccle- 
sias  praecipuas,  apostolicas  praesertim,  ex  quibus  Ecclesia  universalis 
coalescit,  atque  investigemus  praxim  in  illis  vigentem. 

a.  Exordiamur  ab  Ecclesia  principe  i.  e.  romana.  Testis  adest  nobis 
s.  Clemens,  omni  peccato  locum  poenitentiae  fuisse  coneessum,  ita  corin- 
thiis  1.  ep.  n.  7.  8.  scribens:  »Animum  intendamus  in  sanguinem  Cbristi  cer- 
namusque,  quam  pretiosus  Deo  sit  ejus  sanguis,  qui  propter  nostram  salutem 
effusus  toti  mundo  poenitentiae  gratiam  obtulit.  Recurramus  ad  omnes  gene- 
rationes  discamusque,   quod  in  generatione  et  generatione  poenitentiae  locum 


')  Via  tici   nomine  esse  intelligendam  eucharistiam  pluribus  probat  Pel- 
liccia  de  eccles.  polit.  diss.  2  t.  3  pag.  90;  Frank  Bussdisciplin  V,  8. 
Hnrter,  Compend.  theologiae  III.  11.  ed.  28 

Dominus  dedit  volentibus  ad  ipsuni  converti :  «  ergo  etiam  Ecclesia.  Supponere 
enim  non  licet  disciplinam  Ecclesiae.  quae  pro  Christo  legatione  fcmgitur  no- 
minatim  in  reconciliationis  ministerio  (2.  Cor.  5.  1  b  ss.j.  tam  aperte  dissidere 
ab  expressa  Dei  voluntate.  Testis  Hermae  pastor  mand.  4.  cujus  auctoritat^-. 
etsi  ea  videatur  nostrae  assertioni  contraria1».  usi  sunt  catholici  contra  mon- 
tanistas.  ut  constat  ex  Tertuiliano  de  pud.  cc.  10.20;  Zephyrinus  vel  Cal- 
lixtus  papa.  cujus  edictum  refert  Tertullianus  1.  c.  c.  2:  >Audio,  etiam 
edictum  esse  propositum  et  quidem  peremptorium.  Pontifex  maximus,  episco- 
pus  episcoporum  dicit :  ego  et  moechiae  et  fornicationis  delicta  poenitentia 
functis  dimitto'2).*  Testis  poenitentia  Marcionis  gravissimi  criminis  rei  Eomae 
acta3"!.  necnon  poenitentia  et  reconciliatio  Xataiis.  qui  pecunia  corruptus  se  in 
haereticorum  episcopum  permiserat  consecrari,  ut  refert  E  u  s  e  b  i  u  s  H.  E.  V.  28- 

1).  Eandem  praxim  obtinuisse  in  ecclesia  corinthiaca.  constat  tum 
ex  facto  Pauli.  qui  incestuoso  veniam  dedit  2.  Cor.  2.  •'  BS.  col.  I  ep.  .j.  1  ss.. 
tum  ex  2.  Cor.  12.   21  :    rRmeo  .  .  .   ne  cum   venero,   humiliet   me  De 

r  iis.  qui  ante  ,  unt  et  non  egerunt  poei    U    - 

immm  d  fbrnicatume  et  impudieii  nn  egeruni:  quibu- 

verbis  hanc  in  rem  usi  sunt  jam  sec.  II.  catholici  te=te  Tertulliano  de 

pudic.  c.    15   et  adversus  novatianos   Cyprianus  ep.  .5  2  n.  24:   Epipha- 

n  i u s  haer.  59  n.  5  :    Theodoretus.  qui  in  h.  1.  scribit :   , 3Idnife-te   repre- 

hendit  doctrina  apostolica  Novati  (lege  Xovatiani)  arrogantiam :«  haer.  fab.  V. 

28 ;  a  u  c  t  o  r  qq.  in  V.  et  N.  T.  q.  102;   P  r  i  m  a  s  i  u  s  et  A  m  b  r  o  s  i  a  s  t  e  r  in 

h.  1..  qui  inde  proban:,  forn:  :am.   cui   secumium  theokgos  il. 

i  i  antiqua  venia  fait  denegata,  ab  apostolo  poenitentiam  agentibufl 

tuissr  ra  n     Z?.Llem  praxim  in  illa  e  pondnrasse     :..:gimus  ex  §. 

ementis  e\  ist  >la  ad  illam  ecclesiam  <supra  lit.  a.  .  quae  teste  nysie 

corinthiorum  episcopo  i'n.  c.  a.  170)  in  illa  ia  publice  leg  ideo- 

que  normae  instar  et  ndei  et  morum  haber.  al   i      *um  ex  -  ipsius  Dio- 

nysii  ad  episcopos  Ponti,  in  qua  >multa  de  nuptiis  et  castitate  eis  praecipit 

et   cunctos.  qui  a  quovis  la:  re  delicto  3ive  etiam  ab  haeretica  pravi- 

te  desiliunt,  ben  u  :pi  jubet. «  ut  r  usebius  H.  E.  IV.  23. 

C.   De  praxi  ecciesiarum  Asiae  minoris  judicare  licet  ex  Apoc.   _         id^ 
quae  etiam  catho.  rant.  ut  contra  montan a :.-.-.  efl  DOYatianoi  renun 

omnibus.  etiam  srravis^imonim  criminum  reig.  esee  dandam  evincerent.   testi- 


. :    7unk  1.  -  Batiffol  LEglise  naissante.    Herm 

probleme  moral  au  second  ^vue  bibl.  X.  337 — 51. 

-   De  hoc  edicto  ejusque  an/  m  illum  Tertullianus  acemal 

non      -._      \  multum  ad  nostram  usque  aetatem  disputant  eruditL   Cf.  Frank 

-  :  tholik  1*76.  113  ==.   Non  de?unt  qui  illud  Zephy- 

rino  abjudicT  Tillemont,Coll  poenis  p-  2  a.  5 1  .  hist. 

-  :   3.  Jungmann  diss.  seL  in  hist.  eccL  L  2o  1  et  F  u  n  k  KL.  H.        _ 
qui  illud  tribuunt  Calliito.   Adjuncta  vero  interna  et  exteraa  ejus  genuinitatem 
io.  suadent.  illudque  directum  :  _r  adver  l3eop08.  quorum 

-prianus    cf.  supia  n.  451    mentionem  facit.    M esnar t   in  sua  editione 
moechiae  et  fornicationis  funes  dimitt  i  Das 

Indulgenzedict  des  rom,  Bisch.  Callixr  ^:-h  untersucht  un 

•  hard  und  Harnacl  XI  fasc. 

:ollianu5  de  praesc:  Epipha  nius  ha       fc_       1. 

bus  Tertulliano  de  pudie.  c.  19;  de  poenit  c.  6  s. :  Cypriano  ep.  52  ad 
Anton.  n.  22;  Paciano  ep.  3  ad  Svmpron.  n.  8:  Arnhrosio  de  poenit.  1.  l 
n.  46  :  Hieronymo  dial.  c.  lucifer.  n.  24:  auctore  qq.  in  V.  et  N,  T.  q.  102. 
Huc  spectant  quae  C 1  e  m  e  n  s  al.  de  s.  Joanne  ap.  refert  in  1.  quis  dives 
salvetur  n.  42,  et  ex  eo  Eusebius  H.  E.  III,  23.  Hinc  enini  juvenem  quendam 
sceleribus  atque  latrociniis  famosum  ad  poenitentiam  adduxit.  »necprius  abs- 
cessit,  quam  illum  Ecclesiae  restituisset  magnumque  sincerae  poenitentiae 
exemplum  et  iteratae  regenerationis  ingens  documentum  et  conspicuae  resur- 
rectionis  tropaeum  omnibus  ostendisset.  * 

d.  De  ecclesia  antiochena  judicetur  ex  epist.  s.  Ignatii  ad  philadel- 
pbienses,  in  qua  n.  3  scribit :  » Omnibus  igitur  poenitentibus  remittit  Deus. 
si  se  convertant  ad  unionem  cum  Deo  et  ad  communionem  cum  episcopo :  ■ 
remittit  autem  profecto  per  eos.  qui  pro  ipso  legatione  funguntur :  ex.  can. 
apost.  52:  »Si  quis  episcopus  aut  presbyter  eum.  qui  se  eonvertit  a  peccato, 
non  reeeperit,  sed  ejecerit,  deponatur,  quia  eontristat  Christum  dicentem  (^Lue. 
15,  10):  Gaudium  oritur  in  coelo  super  uno  peccatore  poeniientiam  agente:* 
quae  desumpta  sunt  ex  eonstitut.  apostolicis  (sec.  IV.),  quarum  magna  fuit  in 
Oriente,  praesertim  in  Syria,  auetoritas.  Cf.  II,  12  8.,  ubi  inter  alia  episcopna 
monetur  (c.  14):  »Igitur  poenitentem  reeipe.  nee  te  ullatenus  dubitare  faeiant 
aut  a  proposito  retrahant.  qui  immiserieorditer  dieunt.  non  oportere  eum  liu- 
jusmodi  coinquinari,  neque  vel  sermone  communicare.  Haee  qnippe  eonsilia 
Deum  divinamque  providentiam  ignorantium  sunt  et  judicium  ratione  earen- 
tiuni  et  immanium  belluarum." 

e.  Alexandrinae  ecelesiae  praxis  eolligitur  ex  1.  Hermae  pastoris, 
cujus  summa  in  illa  ecclesia  fuit  auctoritas :  ex  Origene,  qui  c.  Celsum  III. 
51  scribit :  »Quam  severa  est  disciplina  erga  peeeantes.  praecipne  contamina- 
tos  libidine,  quos  e  sua  republiea  nostri  ejieiunt.  et  tamen  resipiseentes  haud 
secus  quam  redi  vivos  recipiunt  post  longiorem  melioris  mentis  approbationem.  * 
Q.uod  si  unquam  horrida  illa  praxis  in  universa  viguisset  Eeelesia.  ad  hanc 
potius  provoeasset  pro  demonstranda  severitate  nostrae  disciplinae.  Colligitur 
nostra  assertio  ex  s.  Dionysio  alex..  qui  iu  ep.  ad  Canonem  (cf.  Kusebius 
H.  E.  VI,  42-  44:  Pitra  juris  eeeli.  gr.  I.  546):  ^Qui  vero  sub  exitum  vitae 
adducti,  si  indigeant  venia  eamque  precibus  exposcant  concedi  .  .  .  >ane  eos 
dimitti  liberos  Dei  digna  suadei  agendi  ratio  et  humanitas.* 

f.  Eandem  disciplinam  viguisse  in  Gallia  patet  ex  iis.  quae  narrat 
Irenaeus  I,  13  de  mulieribus  mente  et  corpore  eorruptis  b  Marco  haeresi- 
areha,  quae  eonfessione  erimen  suumexpiarunt;  tum  ex  insigni  epistola  eccle- 
siae  viennensis  et  lugdunensis  ad  ecclesias  Asiae.  qua  relata  subjunf 
Eusebius  V.  3:  »Atque  baee  de  beatorum  iliorum  afiecto  erga  eos  fratres 
hic  posita  sint  propter  eos.  qui  inhumano  quodam  et  truei  animo  praediti.  :.n- 
clementer  adversus  Christi  membra  postmodum  saevierun:.  s 

Denique  g,  de  ecclesia  africana  oonstat  ex  1.  Tertulliani  de  poeni- 
tentia,  quo  sieut  omnes  hortatur  ad  poenitentiam.  ita  omnibus  spem  veniae 
facit;  iu  primis  ex  aurea  ep,  52  s,  Cypriani  ad  Antonianum.  C*.  Orsl  in 
diss.  hist,,  qua  ostenditur.  catholicam  Eeelesiam  tribus  prioribus  seculis 
talium  criminum  reis  pacem  et  absolutionem  neutiquam  denegasse,  Mediolani 
17  30:  Collet  1.  e. :  Morinus  I,  20  58.;  Frank  Bussdisciplin  IV.  1  :  V.  7: 
Pa  lmieri  thes.  9, 

28' 

454.  ThesiS  CCXLIV.  Ecclesiae  nullatenus  concedi  potest  jus 
et  arbitrium  denegandae  veniae  reis  cujuscunque  tandem  criminis, 
si  rite  sint  dispositi, 

Deinonstratio.  Ostendimus  nunquam  viguisse  in  u  n  i  v  e  r  s  a  Eccle- 
sia  rigidam  illam  disciplinam,  qua  quasi  a  priori  denegata  fuerit  certis  qui- 
busdam  criminibus  venia.  Jam  contendimus,  quo  efficacius  adversariorum 
opinionem  excludamus,  Ecclesiam  ne  potuisse  quidem  ejusmodi  sancire 
disciplinam.    Gujus  assertionis  veritas  colligitur 

1.  ex  concilii  trid.  sess.  21,  in  qua  synodus  docet,  Ecclesiam idcirco 
posse  justis  de  causis  fidelibus  subtrahere  communionem  sub  specie  vini, 
quod  ea  ad  salutem  non  sit  necessaria;  supponit  ergo,  Ecclesiam  id  non 
posse,  si  ad  salutem  foret  necessaria.  Atqui  absolutio  a  peccatis  gravis- 
simis  ad  salutem  est  prorsus  necessaria.  Ergo  eam  Ecclesia  nunquam  rite 
dispositis  denegare  poterit.   Ideoque 

2.  doctrina  concilii  pistoriensis  (pr.  38),  qua,  postquam synodus 
professa  est,  ,se  non  posse  non  admirari  illam  adeo  venerabilem  disci- 
plinam  antiquitatis,  quae  (ut  ait)  ad  poenitentiam  non  ita  facile  et  forte 
nunquam  eum  admittebat,  qui  post  primum  peccatum  et  primam  recon- 
ciliationem  relapsus  esset  in  culpam1,  subjungit,  ,per  timorem  perpetuae 
exclusionis  a  communione  et  pace,  etiam  in  articulo  mortis.  magnum 
frenum  illis  injectum  iri,  qui  parum  considerant  malum  peccati  et  minus 
illud  timent1,  pronunciatur  a  Pio  VI.  »contraria  can.  13  conc.  nicaeni  I. 
(n.  452 2),  decretali  Innocentii  I.  ad  Exsuperium  tolos.,  tum  et  decre- 
tali  Coelestini  I.  ad  episc.  vien.  et  narbon.,  redolens  pravitatem, quam 
in  ea  decretali  s.  Pontifex  exhorret.«  Jam  vero  si  tali  censura  notatur 
praxis,  quae  unicam  saltem  concedit  reconciliationem,  quid  de  illa  dicen- 
dum,  quae  omnem  denegat?  poteritne  universa  Ecclesia  eam  unquam 
sancire  disciplinam,  cum  synodus  pistoriensis,  quae  mitiorem  solum  lau- 
davit,  damnata  fuerit? 

3.  Ecclesia  nequit  eam  sancire  disciplinam,  qua  omnis  poenitentia 
exstinguitur  et  desperatio  inducitur.  Atqui  patres  uno  ore  contra  mon- 
tanistas  et  novatianos  disserentes  docent  et  inculcant,  disciplina  ea,  se- 
cundum  quam  aliquibus  venia  negetur,  poenitentiam  auferri  hominesque 
ad  desperationem  adduci.  »Quis  non  reflectat  gradum,  inquit  Ambro- 
sius  serm.  16  in  Ps.  118  n.  43,  quando  audiat,  sibi superiora omnia pec- 
cata  donari?  Propter  hoc  enim  plerique  a  conversionis  studio  revocari 
solebant,  quod  delictorum  suorum  conscii  nullam  spem  veniae  praesu- 
merent,  et  Ecclesiae  quanto  sanctiora  praecepta,  tanto  sine  venia  puta- 
rent  esse  peccata.« 

Cf.  infra  n.  457  et  auctor  anonymus  (Cyprianus  vel  Cornelius) 
1.  contra  Novatianum  ;  C  y  p  r  i  a  n  u  s  ep.  5  2  ad  Anton.  n.  28;  Tertullianus 

de  poenit.  c.  6  s.;  Ambrositis,  qui  egregie  hunc  rigorem  refellit  de  poenit. 
1.  1  c.  1  n.  4 ;  c.  2  ;  c.  3  n.  1 1  ;  c.  4  et  1 6  n.  88  s. ;  c.  1  7 ;  1.  2  c.  3  n.  l  9.  20 
(opusc.  V.);  1.  7  in  Luc.  n.  236;  Bachiarius  de  reparat.  lapsi  n.  4.  15 
(Mig.  20,  103  ss.);  Chrysostomus  1.  1  ad  Theod.  lapsum  n.  18;  auctor 
qq.  in  V.  et  N.  T.  q.  102  ;  Gregoriu  s  naz.  or.  39  n.  18.  19  etc. 

4.  Patres  consone  omnino  montanistarum  et  novatianorum  praxim, 
secundum  quam  peccatores  quidem  ad  poenitentiam  invitabantur,  sed  ex- 
cludebantur  a  venia,  judicant  ,crudelem,  duram,  contra  fidem  Scriptura- 
rum,  misericordiae  hostem,  poenitentiae  interfectricem,  divinae  pietatis 
et  salutis  fraternae  inimicam,  impiissimam,  clementissimum  D.  N.  J.  Chri- 
stum  quasi  implacabilem  calumniantem,  inhumanam  duritiam,  ob  quam 
ratio  reddenda  erit  in  die  judicii,  haereticae  praesumptionis  durissimam 
pravitatem,  ferocem  censuram'  etc.  Atqui  Ecclesia,  quae  omnium  lan- 
guentium  et  periclitantium  pientissima  esse  debet  mater,  ejusmodi  disci- 
plinam  nunquam  potest  sancire. 

Consulantur  s.  Cyprianus  passim  ut  in  ep.  5  2.  54.  5  7  n.  3,  ep.  67; 
cui  consentiunt  auctor  coaevus  tract.  de  lapsis  ad  Novatianum  (Mig.  3, 
1205  ss.)  n.  1.  13,  ubi  eam  dicit  ,Cainam  haeresim',  quae  nonnisi  tantum  oc- 
cidere  gestit;  Pacianus  ep.  3  ad  Sympron.  n.  5;  Dionysius  alex.  ad 
Dionysium  rom.  apud  Eusebium  H.  E.  VII,  8  col.  VI,  42;  Hilarius  in 
Ps.  137  n.  8.  qui  eam  dicit  »insolentem  professionem  eorum,  qui  humanae 
naturae  et  infirmitatis  immernores  et  immisericordem  Deum  praedicantes  pec- 
catis  poenitentium  veniam  et  solatium  non  relinquunt. *  —  Belle  Gilleber- 
tus  abbas  serm.  31  in  cantica  n.  5  (Mig.  184,  164)  comparationem  instituens 
inter  Novatianum  et  Pelagium  illius  errorem  ita  notat:  »Novatianus  non  ha- 
bet  mammam  veniae,  nec  Pelagius  gratiae  .  .  .  Ille  (Pelagius),  ut  sic  dicam, 
revocat  petentes,  hic  non  suscipit  poenitentes.  Vetustatem  ille  propinat,  hic 
austeritatem.  Non  habet  ejus  doctrina  gratiae  lacteam  novitatem,  nec  hujus 
dulcedinem  .  .  .  Pelagius  dives  est,  non  eget  hac  dulcedine,  innascitur  ei,  non 
paratur;  Pelagius  dicit:  Non  indiges ;  et  Novatianus:  Non  indulgeo.  Alter 
praedives  est,  alter  praedurus*  etc.  —  Quam  ob  rem  Augustinus  ep.  93 
ad  Vincentium  rogatistam  n.  43:  »Si  autem,  quod  veritas  habet  et  quod  Ec- 
clesia  merito  tenet,  recte  poenitentibus  adulteris  pax  dabatur,  illi,  qui  in  totum 
locum  poenitentiae  contra  adulteros  claudebant,  impie  utique  agebant,  qui 
membris  Christi  sanitatem  negabant,  et  claves  Ecclesiae  pulsantibus  subtra- 
hebant  et  misericordissimae  patientiae  Dei,  quae  illos  propterea  sinebat  vivere, 
ut  poenitendo  sanarentur  sacrificio  contriti  cordis  oblato,  dura  crudelitate  con- 
tradicebant. *  Nam,  ut  egregie  notat  serm.  325  n.  9:  »Fuerunt  qui  dicerent, 
quibusdam  peccatis  non  esse  dandam  poenitentiam  et  exclusi  sunt  de  Ecclesia 
et  haeretici  facti  sunt.  In  quibuscunque  peccatis  non  perdit  viscera  pia  mater 
Ecclesia  «  Nullo  ergo  pacto  tolerari  potest  quorundam  opinio  duplicem  olim 
viguisse  in  Ecclesia  poenitentiam,  aliam,  quae  agebatur  inEcclesia,  cum  recon- 
ciliationis  spe,  aliam  quasi  privatam  et  coram  solo  Deo,  deque  hac  veteres  pa- 
tres  posse  intelligi  ut  Clementem  romanum,  Tertullianum  in  1.  de 
poenitentia  etc. 

5.  Denique  ejusmodi  disciplina  plus  minusque  fuisset  laesum  sigil- 
lum  sacramentale.  Quare  Ecclesia  pro  sua prudentia lege  universali ejus- 
modi  disciplinam  sancire  non  potuit.  Quibus  omnibus  expensis  non  nimis 
audax  videri  debet  assertio,  quam  cl.  Palmieri  th.  9  ita  enunciat:  »Si 
Ecclesia  veniam  negavit  idololatris,  moechis,  homicidis  etiam  poeniten- 
tibus  et  quamtumvis  poenitentibus,  ea  vel  ab  enormi  inobedientia  erga 
Ghristi  legem  vel  ab  errore  in  fide  nequit  liberari:  atqui  id  absurdum,« 
ut  per  se  patet.  Illud  quoque  sane  absurdum  est  fmgere,  ut  cum  Deus 
dicat  et  juret:  Nolo  mortem  impii  (Ez.  33, 11):  Ecclesia  ejus  vicariaetpro 
ipso  legatione  fungens  nolit  eum  absolvere.  »Ergo  evidentissime,  conclu- 
dimus  cum  Ambrosio  de  poenit.  1.  2  n.  18,  Domini praedicatione  man- 
datum  est.  etiam  gravissimi  criminis  reis,  si  ex  toto  corde  et  manifesta 
confessione  peccati  poenitentiam  gerant,  sacramenti  coelestis  refunden- 
dam  gratiam.* 

455.  Scliolioil.  Exceptionibus  satisfit.  —  Non  diffitemur  esse  testimonia 
aliqua,  quae  immani  illi  rigori,  quem  plures  theologi  Ecclesiae  primorum  se- 
culorum  adscribunr,  favere  videantur.    Provocant  adversarii 

1.  ad  Tertullianum,  qui  in  1.  de  pudic.  passim  supponit,  catholicos 
homicidis  et  lapsis  in  idololatriam  veniam  negasse;  quocirca  eos  arguit  in- 
constantiae  et  acceptationis  personarum,  quod  adulteris  pacem  concederent. 
Ita  enim  ex.  gr.  c.  5  scribit:  »Adsistit  idololatra,  adsistit  homicida.  in  medio 
eorum  adsistit  moechus:  pariter  de  poenitentiae  officio  sedent  in  sacco  et  ci- 
nere  inhorrescunt.  Eodem  fletu  gemiscunt,  eisdem  precihus  ambiunt,  eisdem 
genibus  exorant,  invocant  eandem  matrem.  Quid  agis  mollissima  et  humanis- 
sima  disciplina?  Aut  omnibus  eis  hoc  esse  debebis  (beati  enim  pacifici),  aut 
si  non  omnibus,  nostra  esse.  Idololatram  quidem  et  homicidam  semel  damnas, 
moechum  vero  de  medio  excipis,  idololatrae  successorem,  homicidiae  anteces- 
sorem,  utriusque  coliegam.  Personae  acceptatio  est. «  Cf.  cc.  9s  12.  19.  22- 
Nonnulli  respondent,  Tertullianum  more  haereticorum  non  sincere  exhibere 
Ecclesiae  praxim,  eique  adscrihere  per  calumniam  disciplinam,  quam  non  pro- 
fessa  sit.  Ita  Natalis  Alexander  diss.  7  m  sec.  III.  prop.  3;  Morinus  IX, 
19;  Binterim  Denkwiirdigkeiten  t.  5  p.  2  pag.  263.  —  Marano  praef.  ad 
op.  s.  Cypr.  §  9  videtur  Tertuliianus  agere  non  adversus  catholicos,  sed  contra 
adversarios  ex  ipsis  montanistis,  qui  sibi  non  constantes  homicidis  et  idololo- 
latris  veniam  denegaverint,  moechis  vero  reconciliationem  indulserint.  Ita  et 
Peters  in  Katholik  1876.  II,  113  ss. 

Utraque  tamen  responsio  non  videtur  sufficiens.  Quare  dicimus  a.  Eccle- 
siae  disciplinam  potius  discendam  esse  a  Tertulliano  catholico,  quam  ab  eo 
montanista:  potius  ex  fontibus  sinceris,  quam  ex  libro  haeretico;  1).  ostendi 
multis  documentis,  et  etiam  e  Tertulliani  1.  de  poenitentia,  quem  adhuc  catho- 
licus  scripsit,  omnibus  criminibus  datam  fuisse  veniam.  Fatendum  esse  C.  ut 
et  exemplis  constat,  Tertullianum  haeresi  infectum  doctrinam  catholicam  saepe 
male  exponere  vel  interpretari,  quo  facilius  eam  impugnet.  Hinc  d.  probabile  t 
esse,  Tertullianum  argumentari  ex  particulari  quorundam  episcoporum  agendiL./ (■  LiA^j 
ratione  (n.  45 1),  quam  per  exaggerationem  universae  adscribit  Ecclesiae. 

2.  Provocant  ad  epist.  2  cleri  romani  ad  Cyprianum  et  ad  ep.  Cy- 
priani  52  ad  Anton.  n.  6,  in  quibus  fit  mentio  temperamenti  statuti  in 
causa  lapsorum  »ut  nec  in  totum  spes  communicationis  et  pacis  lapsis  dene- 
garetur,  ne  plus  desperatione  deficerent,  et  eo,  quod  sibi  Ecclesia  clauderetur, 
secuti  seculum  gentiliter  viverent:  nec  tamen  rursus  censura  evangelica  sol- 
veretur,  ut  ad  communicationem  temere  prosilirent,  sed  traheretur  diu  poeni- 
tentia*  etc.  Atqui  hoc  temperamentum  fuit  decretum  medium  inter  nimium 
rigorem,  quo  lapsis  omnis  denegabatur  venia,  et  nimis  facilem  indulgentiam. 
Ergo,  inferunt,  exstitit  quondam  praxis  denegandi  lapsis  pacem.  —  Verum 
ipse  Cyprianus  diserte  in  eadem  ep.  n.  21  ss.  testatur,  ejusmodi  praxim 
rigidam  nunquam  in  univert?a  Ecclesia  viguisse,  nec  potuisse  vigere,  sed  esse 
quorundam  obstinatorum  etc.  (n.  4 5 1 ) ;  clerus  romanus  profitetur,  se  nihil 
innovare;  innovasset  vero  quam  maxime  pristinam  disciplinam,  si  tam  horren- 
dus  prius  viguisset  rigor.  Quare  illud  tcmperamentum  non  est  necessario  re- 
ferendum  ad  quandam  rigidiorem  Ecclesiae  praxim,  quae  prius  viguerit:  sed 
vel  significare  potest  quodcunque  placitum,  statutum,  quo  dirimatur,  de- 
cidatur  lapsorum  causa;  vel  refertur  ad  duas  extremas  factiones  schismaticas, 
quae  tunc  Ecclesiam  turbabant:  quarum  una  crudeliter  nimis  pacem  lapsis 
negabat,  altera  nimis  temere  et  inconsiderate  lapsis,  licet  congruam  nondum 
egissent  poenitentiam,  pacem  dabat. 

3.  Provocant  ad  canones  conc.  illiberitani  (probabiliter  c.  a.  306), 
in  quibus  passimpeccatoiibus  gravium  criminum  reis  negatur  vel  in  fine  vitae 
communio.  Atqui  nomine  communionis,  inquiunt  hi  theologi,  designatur 
reconciliatio.  Ergo  denegabatur  quibusdam  peccatis  omnis  venia.  Verum 
nomine  communionis  intelligi  debet  eucharistia;  dicitur  enim  can.  3  et  7  8 
dominica;  can.  76  laica;  dicuntur  quidam  peccatores  ab  ea  debere  se  ab- 
stinere  can.  50  et  61,  arceri  can.  30.  40.  67.  78;  reconciliari  communioni 
can.  79;  quam  etiam  diaconi  dare  possunt  can.  32.  Quare  concedi  potest, 
illis  canonibus  negari quidem  quibusdam  peccatoribus  viaticum:  inde  tamen 
non  sequitur  denegatam  fuisse  etiam  absolutionem.  Quae  praxis  ut  rite  intel- 
ligatur  et  plures  difficultates  solvantur,  haec  notentur:  a.  communionem  ec- 
clesiasticam  pluribus  contineri  bonis,  ut  participatione  publicarum  precum, 
jure  interveniendi  synaxi,  in  ea  faciendi  oblationem,  jure  ad  suifragia,  in  pri- 
mis  eucharistiae  participatione.  Atqui  h,  propter  quaedam  peccata  gravia  om- 
nibus  hisce  bonis  et  juribus  privabantur  fideles  ac  gradatim  tantum  in 
eorum  usum  restituebantur :  unde  ortae  sunt  variae  (penes  plures  ecclesias 
orientis  quatuoi*)  poenitentium  stationes  seu  ordines1).  Duplex  autem  c.  recon- 
ciliatio  distinguatur:  altera  imperfecta,  quae  continebatur  absolutione  a 
peccatis,  negataadhucplena  communione  et  eucharistia,  qua  ea  consumma- 
batur;  altera  perfecta,  qua  omnia  bona  et  jura  communionis  ecclesiasti- 
cae  restituebantur,  quae  dicebatur  %o".vtovia  \lsic/.  rcpoacpopas,  tsXsiov,  absolu- 
tissima  reconciliatio,  {isO-s^.c  aYiaajMov,  reconciliatio  altaris,  legitima  communio, 
communio  et  pax  simpliciter,   quae  complectebatur  indulgentiam  plenariam. 


l)  Cf.  de  stationum  origine,  numero  etc.  F  u  n  k  Kirchengesch.  Abhandl.  und 
Untersuchungen  n.  7.,  ubi  ostendit  eas  coepisse  ineunte  sec.  4.  in  Oriente,  neque  apud 
omnes  ecclesias  Orientis  viguisse,  sed  praesertim  in  Asia  minori ;  in  Occidente 
distributionem  poenitentium  in  quatuor  stationes  fuisse  ignotam ;  in  Oriente  vero 
non  diu  fuisse  servatam,  post  Nectarii  factum  (cf.  infra  n.  491)  fere  evanuisse. 

Cf.  Petavius  in  diatribe  ad  Synesium.  Ita  hujus  duplicis  reconciliationis 
mentio  fit  in  conc.  ancyrani  (a.  314)  can.  7:  »  De  his,  qui  diebus  festis 
gentilium  in  remotis  eorum  locis  convivia  celebrarunt  cibosque  proprios  defe- 
rentes  ibidem  comederunt :  placuit  post  poenitentiam  biennii  eos  suscipi.  Utrum 
vero  cum  oblatione  ([xsra  7Upoarpopd<;  quacum  conjunctum  erat  jus  ad  eucha- 
ristiam),  singuli  episcoporum,  probantes  vitam  eorum  et  singulos  actus,  exami- 
nent. «  Cf.  can.  ]  ;  Hefele  Conciliengesch.  in  h.  c. ;  Morinus  VI,  21.  Quare 
(1.  si  in  aliquo  antiquitatis  monumento  legimus,  negatam  fuisse  alicui  pecca- 
tori  vel  in  articulo  mortis  communionem,  pacem,  reconciliationem  etc,  non 
licet  statim  inferre,  negatam  fuisse  etiam  absolutionem  a  peccatis,  sed  tantum 
eucharistiam,  quae  erat  reconciliationis  perfectio  et  consummatio,  vel  plenariam 
indulgentiam  seu  remissionem  omnis  poenae.  Ceterum  e.  cum  in  synodi  hujus 
decretis  alia  sat  singularia  habeantur,  praxis  vero  hic  statuta  peremptorie  a 
conc.  nicaeno  reprobetur  (n.  45 2 2),  non  tanta  censeri  debet  ejus  auctoritas. 
456.  4.  Hinc  solvitur  exceptio,  quae  petitur  ex  Innocent  ii  I.  ep.  6  ad 
Exsuperium  n.  6  verbis :  » De  his  (qui  post  baptismum  omni  tempore  incon- 
tinentiae  voluptatibus  dediti  in  extremo  fine  vitae  suae  reconciliationem  ex- 
poscunt)  observatio  prior,  durior:  posterior,  interveniente  misericordia,  incli- 
natior.  Nam  consuetudo  prior  tenuit,  ut  concederetur  poenitentia,  sed 
communio  negaretur.  Nam  cum illis  temporibus  crebrae  persecutiones  essent, 
ne  communionis  concessa  facilitas  homines  de  reconciliatione  securos  non  re- 
vocaret  a  lapsu,  merito  negata  communio  est,  concessa  poenitentia,  ne  totum 
penitus  negaretur :  et  duriorem  remissionem  fecit  temporis  ratio.  Sed  postquam 
Dominus  noster  pacem  ecclesiis  suis  reddidit  jam  depulso  terrore,  communionem 
dari  abeuntibus  placuit,  et  propter  Domini  misericordiam  quasi  viaticum  pro- 
fecturis,  et  ne  Novatiani  haeretici  negantis  veniam,  asperitatem  et  duritiam 
sequi  videamur.  Tribuetur  ergo  cum  poenitentia  extrema  communio :  ut  ho- 
mines  hujusmodi  vel  in  supremis  suis  permittente  Salvatore  nostro  a  perpetuo 
exitio  vindicentur. «  —  Ex  his  autem  non  sequitur  feralis  illa  praxis,  nam 
testatur  a.  Innocentius,  hisce  miseris  fuisse  concessam  saltem  poenitentiam ; 
sed  non  solebat  Ecclesia  poenitentiam  imponere,  quin  faceret  spem  veniae  (cf. 
n.  45 4 3.  457  s.).  Imponere  poenitentiam  denegata  spe  veniae  est  pura  puti- 
daque  praxis  novatiana,  quam  consuetudinis  instar  in  Ecclesia  ubique  vi- 
guisse  quis  unquam  dixerit?  Testatur  b.  negatam  fuisse  communionem,  sed 
concessam  poenitentiam,  ne  totum  penitus  negaretur,  ideoque  remissionem 
fuisse  duriorem.  Atqui  negata  venia  et  absolutione  totum  fuisset  denegatum, 
nulla  concessa  remissio.  Quid  enim  prodest  ligare,  si  non  sequitur  solutio ; 
cum  omnes  crederent  secundum  Christi  verba,  quae  authentice  essent  ligata 
in  terris,  ligata  fore  et  in  coelis,  quamdiu  non  essent  ab  eadem  auctoritate 
soluta?  Omnino  enim  tenendum  est  poenitentiae  nomine  inclusam  fuisse  ab- 
solutionem  seu  significari  totum  ritum  sacramentalem,  sicut  et  nomine  baptismi. 
Neque  obstat  c.  ratio,  quam  reddit  pontifex  mitioris  disciplinae  (ne  Nova- 
tiani  .  .  .  duritiam  sequi  videamur) :  nam  negare  poenitentibus  in  articulo 
mortis  perfectam  pacem,  plenam  absolutionem,  integram  communionem  non 
est  quidem  praxis  novatiana,  sed  ad  eam  accedit,  eam  propemodum  sapit:  et 
quia  Ecclesia  vel  umbram  praxis  haereticae  cavere  debet,  merito  et  hanc  con- 
suetudinem  abrogavit.  Neque  obstant  d.  verba,  quibus  mitioris  disciplinae 
finis  significatur,  ,ut  homines  hujusmodi  .  .  .  a  perpetuo  exitio  vindicentur', 
cum  supponere  non  liceat,  Ecclesiam  sequendo  consuetudinem,  cujus  meminit 

Innocentius  (et  quam  illi  theologi  universalem  fuisse  contendunt),  liberatio- 
nem  a  perpetuo  exitio  data  quasi  opera  neglexisse.  Quare  horum  verborum 
sensus  est:  ut  hujusmodi  homines  oroni,  quo  possunt,  subsidio  et  salutis  me- 
dio  a  perpetuo  exitio  vindicentur;  quod  fiet  eo  efficacius  et  securius,  quo  pluri- 
bus  sacrarnentis  juvantur,  quamvis  vel  unum  suificiat.  Ad  summum  concedi 
potest,  Innocentium  respicere  consuetudinem  seu  potius  abusum,  qui  contra 
canonem  conc.  nicaeni  aliquibus  in  ecclesiis  particularibus,  non  in  Ecclesia 
universali  (quod  saltem  probari  nequit,  cf.  Collet  1.  c.  concl.  II.),  inva- 
luit,  denegandi  veniam  clinicis  (iis  scil.  qui  ad  mortem  usque  poenitentiam 
differebant),  quod  dubitaretur  de  sinceritate  poenitentiae,  sine  qua  nulla  est 
peccatorum  remissio,  ,quia  rogare  illos  non  deiicti  poenitentia,  sed  morbi  ur- 
gentis  admonitio  compellit',  utloquiturs.  Cyprianus,  hujus  praxis  (sed  tan- 
tum  circa  lapsos)  fautor  (ep.  5  2).  Dicimus  ad  summum  hoc  posse  concedi, 
neque  enim  certum  est,  s.  Cyprianum  clinicis  denegasse  absolutionem  a  pec- 
catis :  forte  negavit  tantum  reconciliationem  perfectam,  ideoque  communionem, 
quam  pontifex  omnino  dandam  esse  inculcat.  Ingens  vero  fit  contra  omnes 
logicae  regulas  saltus,  si  ex  hac  praxi  infertur  thesis,  Ecclesiam  primis  seculis 
lege  universali  quorundam  criminum  reis  nulla  habita ratione  dispositionis 
quasi  a  priori  veniam  denegasse,  quod  tamen  contendere  videntur  plures  alio- 
quin  eruditi  theologi.  £j  \^  kjlA^  ($  < 

457.  5.  Provocant  nonnulli  theologi  pro  sua  sententia  ad  patrum  doctri- 
nam  de  unitate  poenitentiae  lapsis  in  peccatum  post  baptismum  permissae,  ut 
inde  inferant,  relapsis  saltem  in  gravia  crimina  iteratam  a  peccatis  absolutio- 
nem  futsse  denegatam.  Hanc  poenitentiae  unitatem  testantur  jam  Hermae 
Pastor  1.  2  mand.  4:  »Post  vocationem  illam  magnam  et  sanctam  (per  baptis- 
mum),  si  quis  tentatus  fuerit  a  diabolo  et  peccaverit,  unam  poenitentiam 
habet. «  Clemens  alex.  1.  2  Stromat. ;  Origenes  hom.  15  in  Levit.,  Ter- 
tullianus  de  poenit.  c.  7.  9;  Ambrosius  de  poenit.  1.  2  c.  10  n.  95: 
»Merito  reprehenduntur,  qui  saepius  agendam  poenitentiam  putant,  quia  lu- 
xuriantur  in  Christo.  Nam  si  vere  agerent  poenitentiam,  iterandam  postea  non 
putarent:  quia  sicut  unum  baptisma,  ita  una  poenitentia,  quae  tamen  publice 
agitur  etc. «    Cf.  M  o  r  i  n  u  s  V,  27  s. ;  F  r  a  n  k  V,  7  §  2 .    Verum 

a.  effata  haec  non  de  quacunque  poenitentia,  qualis  in  Ecclesia  agitur 
quaeque  remissionis  peccatorum  beneficio  donatur,  sunt  inteiligenda,  seque- 
rentur  enim  gravissima  absurda:  sed  de  singulari  aliqua  scil.  de  publica  et 
solemni;  ejusque  unitas  est  tantum  juris  seu  potius  consuetudinis  ecclesiasti- 
cae,  ne  ea  poenitentiae  forma  vilesceret.  ^Solemnis  poenitentia  iterari  non 
debet,  scribit  s.  Thomas  suppl.  q.  28  a.  2,  propter  tria:  primo  ne  ex  itera- 
tione  vilescat;  secundo  propter  significationem,  quia  significat  expulsionem 
primi  hominis  de  paradiso,  quae  semel  tantum  est  facta:  tertio  quia  solemni- 
zatio  est  quasi  quaedam  professio  perpetuo  poenitentiam  conservandi.  Et  ideo 
iteratio  solemnitati  repugnat. « 

b.  Ex  hac  praxi  inferre  non  licet,  causam  peccatorum,  qui  peracta  semel 
poenitentia  solemni  in  eadem  vel  graviora  incidissent  peccata,  fuisse  despera- 
tam;  nam  poterant  iterum  illorum  remissionem  consequi. 

C.  Quaero  enim,  num  ejusmodi  peccatores  in  peccata  gravia  relapsi  non 
potuerint  dolere  de  suis  peccatis  ac  poenitentiam  agere?  Non  solum  poterant. 
sed  et  debebant,  imo  ad  poenitentiam  erant  cohortandi,  incitandi,  cogendi. 
Quilibet  enim  peccator  jure  divino,  ipso  jure  naturae  ad  poenitentiam  agendam 

tenetur.  Atqui  omnibus  erat  persuasum  a.  eam  tantum  poenitentiam  Deo  esse 
gratam,  acceptam  et  fructuosam,  quae  in  Ecclesia  agitur,  »  cum  Dominus  legem 
tulerit,  ut  ligata  in  terris  et  in  coelis  ligata  essent,  solvi  autem  illic  possent, 
quae  hic  prius  in  Ecclesia  solverentur, €  ut  scribit  s.  C  y  p  r  i  a  n  u  s  in  ep.  syn. 
54  ad  Cornelium.  Persuasum  deinde  (3.  omnibus  et  axiomatis  instar  erat, 
neminem  posse  poenitentiam  agere,  nisi  spe  veniae  consequendae  sustentare- 
tur.  En  argumentum  invictum,  quo  catholici,  teste  Tertulliano  de  pudic. 
c.  3,  contra  montanistas  utebantur.  »Si  enim,  inquiunt  (catholici),  aliqua 
poenitentia  caret  venia,  jam  nec  in  totum  tibi  agenda  est.  Nihil  enim  agen- 
dum  est  frustra.  Porro  frustra  agetur  poenitentia,  si  caret  venia.  Omnis 
autem  poenitentia  agenda  est.  Ergo  omnis  veniam  consequatur,  ne  frustra 
agatur,  quia  non  erit  agenda,  si  frustra  agatur. «  Cf.  n.  454  3.  Ergo  nisi  dicere 
velimus,  peccatores  in  pristina  peccata  relapsos  a  praecepto  agendae  poeniten- 
tiae  solutos  fuisse,  vel  potestati  clavium  non  amplius  subjectos:  tenendum 
est,  ipsis,  si  rite  essent  dispositi,  veniam  nunquam  fuisse  negatam.    Et  revera 

d.  nihil  disciplina  contraria  perniciosius.  »Si  clauderetur,  inquit  ad  rem 
Augustinus  serm.  352  n.  9,  aditus  poenitentiae,  nonne  ille  peecator  tanto 
magis  adderet  peccata  peccatis,  quanto  magis  sibi  desperaret  ignosci?  Diceret 
enim  sibi :  Ecce  peccavi,  ecce  scelus  admisi,  jam  mihi  veniae  nullus  est  locus, 
poenitentia  infructuosa  est,  damnandus  sum :  quare  jam  non  vivo  ut  volo? 
Quia  ibi  non  invenio  caritatem,  hic  saltem  pascam  cupiditatem.  Quare  enim 
me  abstineam?  Ibi  mihi  locus  omnis  clausus  est:  hic  quidquid  non  fecero, 
perdo,  quia  vita,  quae  post  hanc  futura  est,  non  mihi  dabitur.  Quare  ergo  non 
servio  libidinibus  meis,  ut  eas  impleam  et  saturem  ?  et  faciam  quidquid  non 
licet,  sed  libet?*  etc.  Disciplinam  talium  fructuum  naturaliter  feracem  san- 
cietne  Ecclesia?    Quare 

C.  patres  unanimes  statuunt,  neminem  posse  ab  agenda  poenitentia  hu- 
jusque  fructu  i.  e.  peccatorum  remissione  excludi.  »Neminem  putamus,  scri- 
bit  s.  Cyprianus  ep.  52  n.  27,  a  fructu  satisfactionis  et  spe  pacis  arcendum, 
cum  sciamus  juxta  Scripturarum  divinarum  fidem,  auctore  et  hortatore  ipso 
Deo,  et  ad  agendam  poenitentiam  peccatores  (profecto  etiam  relapsos)  redigi, 
et  veniam  atque  indulgentiam  poenitentibus  non  denegari.«  — Et  aliis  omissis 
s.  Coelestinus  in  ep.  ad  ep.  prov.  vien.  et  narb.  n.  3 :  »Agnovimus  poeni- 
tentiam  morientibus  denegari,  nec  illorum  desideriis  annui,  qui  obitus  sui 
tempore  hoc  animae  suae  oupiunt  remedio  subveniri.  Horremus,  fateor,  tan- 
tae  impietatis  aliquem  reperiri,  ut  de  Dei  pietate  desperet :  quasi  non  possit 
ad  se  quovis  tempore  concurrenti  succurrere  et  periclitantem  sub  onere  pecca- 
torum  hominem  pondere,  quo  se  ille  expediri  desiderat,  liberare.  Quid  hoc, 
rogo,  aliud  est,  quam  morienti  mortem  addere,  ejusque  animam  sua  crudeli- 
tate,  ne  absoluta  esse  possit,  occidere?  cum  Deus  ad  subveniendum  paratissi- 
mus,  invitans  ad  poenitentiam,  sic  promittat:  Peccator,  inquit,  quacunque  die 
conversus  fuerit,  peccata  ejus  non  imputabuntur  ei  (Ez.  33,  15):  et  iterum : 
Nolo  mortem  peccatoris,  sed  tantum  convertatur  et  vivat  (ib  18,  23).  Salutern 
ergo  homini  adimit,  quisquis  mortis  praeteriti  tempore  poenitentiam  (forte: 
mortis  tempore  praeteriti  poenitentiam)  denegarit.  Et  desperavit  de  clemen- 
tia  Dei,  qui  eum  ad  subveniendum  morienti  sufficere  vel  momento  posse  non 
credidit. *  Quapropter  vel  Natalis  Alexander,  quamvis  statuerit  patrum 
efFatis  de  unitate  poenitentiae  innixus  propositionem  dis3.  10  in  sec.  III:  sIis 
qui  acta  publice  poenitentia  in  eadem  vel  nova  crimina  relabebantur,  ob  quae 

agenda  publice  poenitentia  esset,  secundum  Ecclesiae  leges  nedum  publicae, 
verum  etiam  privatae  poenitentiae  praecludebatur  aditus,  *  quam  tuentur  etiam 
Albaspinaeusl),Morinus2),Petavius3),  Witasse4),  Hefele5); 
mox  tamen  alteram  subjicit :  » Peccantibus,  qui  peracta  publice  poenitentia, 
eadem  vel  aeque  gravia  crimina  perpetraverant,  privata  poenitentia  et  abso- 
lutio  in  morte  non  denegabatur, «  quod  probant  etiam  Collet'')  et  Tour- 
nely  7)  verbis  Siricii  papae,  qui  consultus  de  iis,  qui  acta  poenitentia  in 
gravia  peccata  relapsi  erant,  respondet  ep.  1  ad  Himer.  c.  5  :  »  De  quibus,  quia 
jam  suffugium  non  habent  poenitendi,  id  duximus  decernendum,  ut  sola  intra 
ecclesiam  fidelibus  oratione  jungantur,  sacrae  mysteriorum  celebritati,  quam- 
vis  non  mereantur,  intersint;  a  dominicae  autem  mensae  convivio  segregentur, 
ut  hac  saltem  districtione  correpti,  et  ipsi  in  se  sua  errata  castigent,  et  aliis 
exemplum  tribuant,  quatenus  ab  obscenis  cupiditatibus  retrahantur.  Quos 
tamen,  quoniam  carnali  fragilitate  ceciderunt,  viatico  munere,  cum  ad  Domi- 
num  coeperint  proficisci,  per  communionis  gratiam  volumus  sublevari.  Quam 
formam  et  circa  mulieres,  quae  se  post  poenitentiam  talibus  pollutionibus  de- 
vinxerunt,  servandam  esse  censemus.* 

f.  Neve  contra  nostram  sententiam  excipias,  meliorem  ergo  fuisse  con- 
ditionem  peccatorum  post  relapsum,  cum  ipsis  non  amplius  fuerit  agenda 
poenitentia  publica,  sed  tantum  privata.  Respondemus,  id  non  sequi :  nam 
tanti  aestimabatur  poenitentia  solemnis,  ut  secundi  baptismi  loco  haberetur: 
relabentium  vero  poenitentia  plus  minusve  suspecta  videbatur ;  quocirca  eorum 
plena  reconciliatio  saepe  differebatur  ad  mortem  usque.  Ceterum  quibusdam 
in  ecclesiis  clericis  majorum  criminum  reis  negabatur  etiam  poenitentia  publica 
et  solemnis,  quin  negaretur  poenitentia  privata.  Cf.  ep.  167  ad  Rusticum 
narbon.  inquis.  2.  (opusc.  XXVI,  281).  Illustrare  licet  illam  praxim  non  in- 
epte  ex  modo,  quo  patres,  graeci  praesertim,  de  matrimonio  scribunt.  Sicut 
enim  inculcant  et  extollunt  matrimonii  unitatem,  ut  secundas  et  tertias  nuptias 
fornicationi  vel  incontinentiae  damnabili  fere  aequiparent :  cum  tamen  et  poste- 
riores  nuptiae  sint  permissae  et  licitae,  quamvis  inferioris  meriti ;  ita  extollunt 
poenitentiam  publicam  et  solemnem,  ut  privatam  de  peccatis  saltem  graviori- 
bus  spernere  fere  videantur.  Et  sicut  Ecclesia  primo  tantum  matrimonio  bene- 
dictionem  impertit  solemnem,  nuptiis  vero  secundis  adjunxit  notam  irregulari- 
tatis  relate  ad  ordines :  ita  unicam  tantum  concessit  poenitentiam  solemnem : 
non  tamen  sprevit  secundam  privatam.  Cf.  Francolini  veteris  Ecclesiae 
severitas  vindicata  1.  1  disp.  5  ;  Faure  in  annot.  ad  s.  Augustini  Enchiridion 
n.  64  ss. 

Caput  II. 

De  contritione  ad  peccatorum  remissionem  per  clavium 
potestatem  obtinendam  necessaria. 

458-  Poenitentiam  seu  animi  dolorem  detestationemque  peccatorum 
saltem  aliquam  esse  necessariam8)  ad  remissionem  peccatorum  perpote- 

')  L.  2  observ.  5.  2)  L.  5  c.  29.  3)  Ad  Epiph.  haer.  59. 

4)  De  sacr.  poen.  p.  l  s.  4  ass.  1.2.  &)  L.  c.  I,  409  ed.  2. 

fi)  L.  c.  a.  6  concl.  2.  7)  De  poen.  p.  8  a.  5  concl.  2. 

8)  Hac  occasione  distinguunt  theologi  inter  s  a  c  r  a  m  e  n  t  u  m  poenitentiae 
et  poenitentiae  virtutem  deque  hac  ex  ordine  statuunt: 

statem  elavium  obtinendam  adeo  est  evidens,  ut  demonstratione  non  in- 
^j,  digeat.   Id  enim  colligitur 

1.  ex  tot  exhortationibus,  quibus  Deus  peccatores  ad  poenitentiam 
excitat  ita  quidem,  ut  sine  ea  veniam  obtinere  nequeant  Luc.  13,  3:  Si 
poenitentiam  non  egeritis,  omnes  similiter  peribitis ;  Eccli.  2,  22;  Apoc.  2,  5: 
quae  exhortationes  instituta  clavium  potestate  vim  suam  non  amiserunt. 

2.  Colligitur  ex  verbis  Petri,  qui  ad  peccatorum  remissionem  baptismo 
obtinendam  exegit  poenitentiam  Act.  2,  38:  Poenitentiam  agite}  et  bapti- 
zetnr  unusquisque  vestrum  .  .  .  in  remissionem  peccatorum ; 

3.  ex  traditione  theoretica,  patrum  scil.  scriptis,  sermonibus,  homi- 
liis  etc,  quibus  haec  inculcatur  necessitas;  et  practica,  ex  praxi  scil.  Ec- 
clesiae,  quae  poenitentibus  tantum  remissionis  beneficium  indulsit1); 


1.  Poenitentiam  prouti  est  dolor  detestatioque  peccati  cum  proposito  non  pec- 
candi  de  cetero  esse  virtutem:  est  enim  objectum  laudis,  meriti,  exhortationis, 
praecepti  :  praecepta  vero  dantur  de  actibus  virtutum  ;  eaque  etiam  omnia  complec- 
titur,  quae  sunt  de  ratione  virtutis. 

2.  Actum  poenitentiae  elici  posse  ex  pluribus  motivis  diversaruni  virtutum, 
quae  non  sunt  formaliter  paenitentia,  ex.  gr.  ex  motivo  proprio  vel  caritatis  velspei 
vel  timoris  vel  religionis  vel  obedientiae  vel  gratidudinis.  Quod  si  actus  poeniten- 
tiae  ex  ejusmodi  motivis  elicitur,  tunc  erit  actus  elicitus  illius  virtutis  ex  cujus 
motivo  proprio  elicitur :  eaque  virtus  prout  actum  illum  elicit,  poterit  sub  eo  re- 
spectu  poenitentia  denominari. 

3.  Poenitentiam  esse  etiam  virtutem  specialem,  cujus  motivum  formale, 
quo  ab  aliis  virtutibus  distinguitur,  est  honestas,  quae  reperitur  in  expiatione  in- 
juriae  Deo  illatae  adeoque  in  compensatione,  quantum  fieri  potest,  juris  divini  per 
peccatum  laesi :  unde  ea  revocatur  ad  justitiam  tamquam  hujus  pars  potestativa 
(cf.  s.  T  h  o  m  a  s  3.  p.  q.  85  a.  3). 

4.  Objectum  materiale  poenitentiae,  ut  ea  est  actus  fugae,  esse  primo  quod- 
vis  peccatum  a  poenitente  commissum  et  ex  consequenti  id,  quod  in  futuro  ipse 
committere  potest,  non  vero  peccatum  originale  et  alienum.  Ut  vero  poenitentia 
est  nctus  prosecutionis  in  emendationem  offensae,  objectum  materiale  esse  ea  omnia, 
quae  a  poenitente  assumi  possunt  in  compensationem  injuriae.  Cf.  Palmieri 
th.  1  ss.,  ex  quo  baec  decerpsimus,  et  Sasse  inst.  theol.  de  sacr.  II.  2  ss. ;  Pesch 
VII,  87  ss. 

')  Cf.  T  e  r  t  u  1 1  i  a  n  u  s  de  poenit.,  A  m  b  r  o  s  i  u  s  11.  2  de  poenit.,  C  y  p  r  i  a- 
nus  de  lapsis  n.  15.  16.  22  s.  26.  29  s.  32  ss.  (opusc.  t.  V.)  et  in  epistolis  de  causa 
lapsorum  (opusc.  XXI.) ;  Thomas  c.  gentes  III,  158  praesertim  arg.  1.  Praetermit- 
timus  quaestionem,  num  Deus  possit  condonare  peccata  absque  peccatoris  retrac- 
tatione  et  poenitentia,  quam  D.  S  o  t  u  s  in  4  d.  15  q.  1  a.  2  cum  aliquot  thomistis 
ob  doctrinam  s.  T  h  o  m  a  e  3  p.  q.  86  a.  2  negative,  Scotus,  Valentia,  Suarez, 
Vasquez,  deLugo,  Ripaldade  ente  supern.  clisp.  ult.  s.  24  ss.,  aliisque  prae- 
termissis  M  a  u  r  u  s  op.  theol.  1.  6  q.  84  affirmative  resolvunt,  quia,  ut  ajunt,  Deus 
potest  infundere  gratiam  sanctificantem,  quae  est  causa  formalis  nostrae  justifica- 
tionis,  hinc  remissionis  peccatorum  absque  ulla  praevia  dispositione,  et  per  illam 
infunditur  habitualis  conversio  in  Deum,  qua  excluditur  habitualis  a  Deo  aversio : 
hinc  peccatum  praeteritum,  quo  voluntas  se  avertit  a  Deo,  retractatur  aequi- 
valenter. 

4.  colligitur  ex  rei  natura:  nam  ad  impetrandam  ollensae  veniamab 
offenso  necesse  est,  ut  offensor,  quantum  est  in  se,  illud  removeat,  quod 
merito  offensi  provocat  iram  i.  e.  culpam  seu  offensam.  Gum  vero  offensor 
injuriam  reddere  nequeat  infectam,  necesse  est,  ut  eam  aequivalenter 
tollat;  quod  fit,  dum  ei  renunciat,  eam  aversatur,  retractat,  odio  prose- 
quitur,  actibus  oppositis  emendare  nititur,  verbo  necesse  est,  ut  de  ea  agat 
poenitentiam.  Ad  rem  Augustinus  de  duab.  anim.  c.  Manich.  n.  32: 
»Potest  aliquis  dicere,  non  se  peccare,  non  autem  sibi  esse,  si  peccaverit, 
poenitendum,  nulla  barbaries  dicere  audebit.*  Ideoque  concilium  trid. 
docet  sess.  14  c.  1.  4:  »Fuit  quovis  tempore  ad  impetrandam  veniam 
peccatorum  contritionis  motus  necessarius.*  Gf.  s.  Thomas  1.  2 
q.  113  a.  5. 

459.  Sed  jam  de  poenitentia  ad  remissionem  peccatorum  per  pote-  l 

statem  clavium  obtinendam  necessaria  accuratius  est  agendum.  Ea  com-  f  c  3 
plectitur  tres  actus:  contritionem  cordis,  confessionem  oris  et 
satisfactionem  operis.  Incipiemus  a  cordis  contritione,  quae  distin-  ' 
guitur  in  perfectam  et imperfectam.  Ratio  discriminis  petitur  ex  motivo, 
in  primis  vero  ex  effectu:  ea  enim  dicitur  perfecta,  quae  se sola sufficit 
ad  impetrandam  peccatorum  veniam ;  imperfecta  ea  est,  cujus  virtus  com- 
pleri  debet  ipso  usu  alicujus  sacramenti.  De  contritione  perfecta  sit 

IliesiS  CCXLV.    Contritio  caritate  perfecta  hominem  Deo  re-^JcVxxjr^ 
conciliat,  priusquam  per  potestatem  clavium  absolvitur.  l*M^,  *« 

Declaratio.   Goncilium  trid.  sess.  14  c.  4  contritionem  generatim 

delinit:  »animi  doloterri  ac  detestationem  de  peccato  commisso  cum  pro- 

posito  non  peccandi  de  cetero1).*  Est  ergo  dolor  animi,  non  corporis ;  de 

peccato,  non  de  malo  physico ;  de  peccato  proprio,  non  de  alieno ;  de 

commisso  (iibere),  non  de  contracto;  detestatio  de  praeterito,  hinc  cum 

proposito  de  futuro  cavendo :  quare  contritio  est  vera  animi  inversio  et 

conversio.   Porro  contritio  tunc  dicitur  caritate  perfecta  seu  formata,  si 

caritate  lormae  instar  perficitur,  si  peccator  de  peccatis  dolet  ex  motivo 

caritatis  Dei  super  omnia,  quod  scil.  peccatum  offensa  est  Dei  summe  boni 

summeque  amabilis.   Quod  si  contritio  ex  tali  elicitur  motivo,  tantae  est 


l)  Si  autem  quaeritnr,  num  requiratur  propositum  explicitum,  videtur 
respondendum,  sufficere,  si  quis  immemor  obligationis  eliciendi  propositum  veram 
eliciat  (ex  motivo  universali)  contritionem,  cumliaec  sufficienter  includatejusmodi 
propositum  juxta  s.  Thomae  doctrinam  in  4.  d.  17  q.  a.  2  sol.  4:  „Proprius  actus 
ejus  (poenitentiae)  est  in  objectum  proprium,  quod  est  peccatum  commissum ;  et 
ideo  ejus  actus  principalis,  scil.  contritio,  secundum  suam  speciem  respicit  tantum 
peccatum  praeteritum  ;  sed  ex  consequenti  respicit  futurum,  secundum  quod  (poeni- 
tentia)  habet  aliquid  de  actu  prudentiae  adjunctum,  et  non  tantum  in  illud  ratione 
propriae  speciei  movetur:  et  propter  hoc  ille,  qui  conteritur,  doletdepeccatoprae- 
terito  et  cavet  futurum." 

praestantiae,  ut  ea  hominem  Deo  reconciliet,  antequam  ad  clavium  pote- 
statem  recurrit,  non  tamen  sine  hujus  recursus  voto :  et  quidem  non  so- 
lum  in  casu  necessitatis,  sed  toties  quoties  contingit  contritionem  caritate 
esse  perfectam1).  Quod  tenendum  estcontra  Lutherum,  Bajum  cujus 
damnatae  sunt  prop.  31.32.33.  70.  71,  quae  ita  habet:  »Per  contritionem 
etiam  cum  caritate  perfecta  et  cum  voto  suscipiendi  sacramenti  conjunc- 
tam  non  remittitur  crimen  extra  casum  necessitatis  aut  martyrii  sine  ac- 
tuali  susceptione  sacramenti;*  et  etiam  contra  quosdam  theologos  catho- 
licos  vetustiores  et  recentiores.  Thesis  non  quidem  est  de  fide,  doctrinam 
tamen  complectitur  catholicam. 

460.  Demonstratio.  1.  Veritatem  hanc  disertis  verbis  proponit  1. 
c.  concilium  trid.:  »Docet  praeterea  (s.  synodus),  etsi  contritionem  hanc 
aliquando  caritate  perfectam  esse  contingat  hominemque  Deo  reconciliare, 
priusquam  hoc  sacramentum  actu  suscipiatur,  ipsam  nihilominus  recon- 
ciliationem  ipsi  contritioni  sine  sacramenti  voto,  quod  in  illa  includitur, 
non  esse  adscribendam.*  Imo  teste  Pallavicino  H.  G.  XII,  10  n.  27, 
»canon  quoque  paratus  fuerat,  ubi  damnabatur  quisquis  negaret,  contri- 
tione,  qua  poenitens  divina  gratia  per  Christum  cooperante  dolet  de  pec- 
catis  propter  Deum  cum  proposito  confitendi  et  satisfaciendi,  remitti 
peccata.« 

2.  Probatur  ex  damnatione  propositionum  Baji,„  quas  indicavimus; 

3.  ex  Scripturis,  in  quibus  promittitur  dilectioni  et  poenitentiae  sin- 
cerae  remissio  peccatorum:  Prov.  8,  17:  Ego  diligentes  me  diligo ;  Jo.  14, 
21:  Qui  diligit  me,  diligetur  a  Patre  meo,  et  ego  diligam  eum  et  manifestabo 
ei  meipsum ;  v.  23:  Si  quis  diligit  me,  sermonem  meum  servabit:  et  Fater 
meus  diliget  eum,  et  ad  eum  veniemus  et  mansionem  apud  eum  faciemus; 
1.  Jo.  4,  7.  16:  Deus  caritas  est}  et  qui  manet  in  caritate,  in  Deo  manet  et 
Deusineo;  Luc.  7,47:  Bemittuntur  ei  (mulieri  peccatrici)  peccata  multa, 
quoniam  dilexit  multum;  Ez.  18,  21:  33,  12:  Impietas  impii  non  nocebit 
ei}  in  quacunque  die  conversus  fuerit  ab  impietate  sua;  Zach.  1,  3:  Con- 
vertimini  ad  me,  ait  Dominus  exercituum,  et  convertar  ad  vos  etc.  Ex  qui- 
bus  ita  argumentamur :  In  V.  Testamento  sane  adultus  poterat  obtinere 
peccatorum  remissionem,  alioquin  nullus  potuisset  salvari.  Atqui  non  ex 
opere  operato  per  efficaciam  alicujus  sacramenti  (n.  278).  Ergo  ex  opere 
operantis  seu  aliquo  ipsius  actu.   Quod  si  poterat  impetrare  aliquo  actu 


')  Merito  autem  statuunt  theologi,  peccatorem  in  suppositione  oblivionis 
peccatorum  suorum  justificari  solo  actu  caritatis  perfectae,  cum  haec  ob  suam 
praestantiam  et  efficaciam  sit  totalis  aversio  a  peccato  et  conversio  ad  Deum,  hinc 
v  i  r  t  u  a  1  i  s  contritio.  Cf.  S  a  s  s  e  t.  II.  th.  6.  Ad  remissionem  vero  peccatorum  in 
sacramento  poenitentiae  obtinendam  requiritur  contritio  formalis  (non  perfecta), 
quia  ea  spectat  ad  sacramenti  materiam. 

peccatorum  remissionem  seu  ad  eam  se  disponere,  certe  id  poterat  actu 
omnium  nobilissimo,  qualis  est  caritas  perfecta  et  poenitentia  caritate 
formata.  Ergo  in  V.  T.  saltem  caritas  et  contritio  caritate  perfecta  erat 
dispositio  proxima  et  sufficiens  ad  impetrandam  (de  congruo)  remissionem 
peccatorum.  Atqui  dignitas  et  meritum  actuum  in  N.  T.  non  mutatur,  nec 
institutione  sacramenti  aucta  est  difficultas  obtinendae  veniae,  quin  potius 
imminuta;  cum  mediante  sacramento  sufticiat  dispositio,  quae  perse  non 
suftecerat  in  V.  T.  Ergo  etiam  modo  immediate  cum  contritione  perfecta 
juncta  erit  remissio  peccatorum. 

Neque  obstat,  similia  de  fide  affirmari,  etsi  sola  fides  non  justificat.  Dis- 
crimen  enim  est  inter  fidem  et  caritatem :  haec  fidem  praesupponit,  imo  et 
plures  alios  actus  salutares;  ipsa  est  dispositionis  apex  et  consummatio  tan- 
taeque  perfectionis,  ut  ea  melior  non  sit  eaque  cum  peccato  gravi  consistere 
nequeat;  contra  fides  est  dispositionis  inchoatio,  cum  peccato  consistere  potest, 
sola  ad  justificationem  non  sufficit  (th.  197),  ut  diserte  s.  Jacobus  2,  24  testa- 
tur:  quod  de  caritate  nunquam  affirmatur;  quae  imo  dicitur  Rom.  13,  10 
plenitudo  legis  et  Coloss.  3,  14  vinculum  perfectionis  i.  e.  vinculum,  quo  colli- 
gante  perfectio  habetur,  vel  quo  perfecte  inter  nos  et  cum  Christo  unimur. 

4:.  Eadem  est  doctrina  patrum.  Ita  s.  Leo  M.  ep.  108:  » Misericordiae 
Dei  nec  mensuras  possumus  ponere,  nec  tempora  definire,  apud  quem  nullas 
moras  patitur  veniae  v  e  r  a  conversio,  dicente  spiritu  Dei  per  prophetam :  Cum 
ingemueris,  tunc  salvus  eris*  Is.  30,  15  sec.  LXX;  Fulgentius  ep.  7  n.  3: 
»Caritas,  ubi  habitare  coeperit,  non  permittit  dominari  peccatum,  sed  cooperit 
multitudinem  peccatorum;  nec  solum  praesentia  peccata  facit  vitari,  quin 
etiam  praeterita  facit  omnia  relaxari. 

5.  In  eandem  sententiam  conspirant  scholae  theologi,  ut  de  Lugo  dicat 
d.  5  s.  8  n.  116,  »quod  sit  sententia  (Silvii)  contra  theologos  omnes,  clarius 
est,  quam  ut  probatione  vel  inductione  indigeat.*  Nota  sunt  verba  s.  Thomae 
in  4  d.  17  q.  2  a.  5 :  » Quantumcunque  parvus  sit  dolor,  dummodo  ad  contri- 
tionis  rationem  sufficiat,  omnem  culpam  delet.  * 

6.  Neque  deest  ratio  congruentiae.  Supposita  enim  reconciliatione  per 
Christum,  conveniens  est,  ut  si  homo  gratia  adjutus  quantum  est  ex  se  per- 
versitatem  peccato  inductam  rectificat  seque  perfecte  ad  Deum  convertat,  Deus 
veniam  illico  elargiatur,  cum  et  in  ordine  naturae  dispositionem  perfectam 
consequatur  sua  forma.  Ita  enim  adimpletur  illud:  Convertimini  ad  me  .  .  . 
et  convertar  ad  vos  (Zach.  1,  3). 

461.  Exceptionibus  satisfit.  —  1.  Provocant  adversarii  ad  Luc.  7,  48, 
unde  sic  arguunt:  Profecto  Magdalena  perfectam  habuit  contritionem,  dilexit 
enim  multum.  Atqui  non  ante  remissa  ei  fuere  peccata,  quam  Christus  diceret : 
Remittuntur  ei  peccata  multa.  Ergo  contritio  caritate  formata  per  se  non  jdsti- 
ficat.  —  Resp.  verba  Christi  semper  vera  esse,  etiamsi  jam  fuerint  peccata  vir- 
tute  contritionis  remissa,  cum  contineant  remissionis  authenticam  declarationem 
et  confirmationem.  Ea  revera  hoc  sensu  posse  accipi,  patet  inde,  quod  Christus 
bis  ea  verba  protulerit.  Cf.  Marc.  5,  34.  Ceterum  Christus  usus  est  verbo  tem- 
poris  praeteriti  acpsoovrai.    Hinc  nulla  difficultas. 

2.  Neque  aliquid  probat  Ananiam  dixisse  Paulo  sane  contrito  Act.  22,  16: 
Exsurge  et  baptizare  et  ablue  peccata  tua.  Supposuit  ergo  Paulo,  licet  haberet 
contritionem  perfectam,  nondum  remissa  esse  peccata.  —  Respondere  enim 
licet,  vel  Ananiam  ignorasse  Pauli  perfectam  contritionem  et  justificationem, 
vel  illa  verba  continere  baptismi  descriptionem  a  Paulo  suscipiendi,  licet  jam 
esset  virtute  contritionis  perfectae  justificatus. 

3.  Verum  quidem  est  s.  Augustinum  valde  urgere  susceptionem  bap- 
tismi  etiam  quoad  eos,  qui  caritate  flagrant.  Itatract.  13in  Joan.n.  7:  j>Quan- 
tumcunque  catechumenus  proficiat,  adhuc  sarcinam  iniquitatis  suae  portat, 
non  illi  dimittitur,  nisi  cum  venerit  ad  baptismum.*  —  Eesp.  Augustinum 
ejusmodi  prae  oculis  habere  catechumenos,  qui  etsi  occasionem  habebant  susci- 
piendi  baptismi,  illum  differeban!;,  negligebant,  fere  contemnebant ;  quorum 
caritas  idcirco  merito  suspecta  erat.  Ita  enim  ib.  n.  6  scribit:  »Quare  opor- 
tebat,  ut  Dominus  baptizaretur?  Quia  multi  contempturi  erant  baptismum, 
eo  quod  jam  majore  gratia  praediti  viderentur,  quam  viderent  alios  fideles. 
Verbi  gratia  jam  continenter  vivens  catechumenus  contemneret  conjugatum 
et  diceret  se  meliorem  quam  ille  sit  fidelis.  Ille  catechumenus  posset  dicere 
in  corde  suo :  Quid  mihi  opus  est  baptismum  accipere,  ut  hoc  habeam,  quod 
et  iste,  quo  jam  melior  suni?* 

462.  Scliolion  I.  Contritio  ut  justificet  ante  sacramenti  susceptio- 
nem,  includere  debet  sacramenti  votum  (saltem  implicitum),  ut  diserte 
statuit  supra  coneilium.  Hinc  damnata  fuit  a.  1479  a  Sixto  IV.  Petri 
oxumensis  prop.  1 :  »Peccata  mortalia  quantum  ad  culpam  et  poenam 
alterius  seculi  delentur  per  solam  cordis  contritionem  sine  ordine  ad  cla- 
ves.«  Ratio  est,  quia  ut  videbimus,  in  praesenti  rerum  oeconomia  recur- 
sus  ad  claves  necessarius  est  ad  obtinendam  peccatorum  remissionem 
non  minus  ac  baptismus.  Si  ergo  Deus  intuitu  caritatis  peccata  remittit, 
antequam  quis  se  ad  clavium  receperit  potestatem,  id  eatenus  facit,  qua- 
tenus  caritas  est  plenitudo  legis  firmumque  includit  propositum  adim- 
plendi  praeceptum  de  recursu  ad  potestatem  clavium :  quod  si  illud  non 
includeret,  jam  non  esset  vera  caritas.  Acceptat  ergo  Deus  tam  bonam  vo- 
luntatem  interim  pro  opere. 

463.  ScllOlion  II.  De  recursu  ad  claves  non  obstante  contritione.  — 
Quaeres,  quare  is,  qui  virtute  contritionis  caritate  perfectae  remissionem  con- 
secutus  est  peccatorum  ante  susceptum  sacramentum,  adhuc  obligetur  recur- 
rere  ad  potestatem  clavium  et  confiteri  peccata  jam  remissa.  —  Hujus  obli- 
gationis  ratio  est  multiplex.    Obligatur 

1.  ratione  voti  seu  propositi  confitendi,  cum  contritio  caritate  formata 
ex  dictis  non  sine  sacramenti  voto  hominem  Deo  reconciliet.  Tenetur  ergo 
illud  exsequi  (obligatione  non  nova,  sed  ea,  quae  oritur  ex  ipso  praecepto  con- 
fessionis),  ne  in  negotio  tanti  momenti  Deo  illusisse  videatur.    Obligatur 

2.  ratione  satisfactionis  Deo  exhibendae.  Fideles  enim  pro  peccatis 
gravibus  post  baptismum  commissis  satisfacere  tenentur  secundum  judicium 
eorum,  quibus  concredita  est  potestas  clavium,  quae.  non  tantum  ad  solven- 
dum,  sedetiam  ad  iigandum  data  est.  Hinc  s.  Thomas  ad  quaestionem,  quare 

peccata  ex  oblivione  in  confessione  omissa,  sed  virtute  absolutionis  remissa, 
clavibus  sint  postea  subjicienda,  si  eorum  recordemur,  respondet  suppl.  q.  10 
a.  5  ad  1  :  »Dicendum  quod  in  confessione  sacramentali  non  solum  requiritur 
absolutio,  sed  judicium  sacerdotis  satisfactionem  imponentis  exspectatur;  et 
quamvis  iste  absolutione  sit  functus,  tamen  tenetur  confiteri,  ut  suppleatur, 
quod  defuit  sacramentali  confessioni. « 

3.  Obligatur  ratione  ordinis  et  disciplinae.  Vult  enim  Deus,  ut  quae 
praeter  ordinem  a  se  statutum  via  quasi  extraordinaria  benignus  confert,  rata 
veluti  habeantur  ab  Ecclesia:  non  quod  sine  hujus  approbatione  irrita  forent, 
sed  quod  eam  vicariam  constituerit  suam  nosque  ab  illa  ut  filios  a  matre  vo- 
luerit  pendere,  ut  spiritui  privato  viam  praecluderet,  illusiones  illius,  qui  se 
in  angelum  transfigurat  lucis,  praepediret.  obedientiamque  foveret  et  humili- 
tatem.  Ideoque  ipse  Christus  eos,  quos  a  lepra  sanaverat,  ad  sacerdotes  misit 
Luc.  17,  14;  etPaulum,  quem  vel  conversionis  momento  vel  saltem  illo  triduo, 
quod  totum  in  jejunio  et  oratione  transegit,  justificatum  fuisse  vix  possumus 
dubitare,  ad  Ananiam  ire  jussit  Act.  9,  7,  ut  ab  eo  baptizaretur ;  idemque 
Paulus  etsi  apostolus  non  ab  hominibus  neque  per  hominem,  sed  per  Jesum 
Christum  Gal.  1,1,  ascendit  secundum  revelationem  (ib.  1,  2)  Jerosolymam,  ut 
conferret  cum  iis,  qui  videbantur  aliquid  esse,  Evangelium  suum,  ne  in  vacuum 
curreret  aut  cucurrisset;  et  Cornelius  qui  »audiens  et  credens  quod  praedica- 
verat  Petrus,  ita  mundatus  est,  ut  ante  visibilem  baptismum  cum  suis,  qui 
aderant,  acciperet  donum  Spiritus  s.  (Augustinus  q.  33  in  Num.  n.  9),* 
ab  apostolorum  tamen  principe  baptizatus  fuit.  Cui  rationi  illa  s.  Thomae 
suppl.  q.  8  a.  2  ad  3  affinis  est,  quod  scil.  qui  jam  virtute  contritionis  Deo 
est  reconciliatus,  reconciliandus  est  etiam  Ecclesiae  potestate  clavium. 

4.  Obligatur  ratione  boni  communis,  alioquin  potestas  clavium  frustra- 
retur,  cum  quilibet  facile  se  contritum  esse  sibi  persuaderet  eaque  repeteret, 
quae  merito  reprehendit  Augustinus  s.  392  (nonnihil  dubii)  n.  3:  »Nemo 
sibi  dicat,  occulte  ago,  apud  Deum  ago  (poenitentiam) :  novit  Deus,  qui  mihi 
ignoscat,  quia  in  corde  meo  ago.  Ergo  sine  causa  dictum  est:  Quae  solveritis 
in  terra,  soluta  erunt  in  coelo  ?  Ergo  sine  causa  sunt  claves  datae  Ecclesiae  Dei  ? 
frustramus  Evangelium,  frustramus  verba  Christi?* 

5.  Obligatur ratione  securitatis,  nam  » aliquis,  inquit  T h o m a s  suppl. 
q.  5  a.  2  ad  ],  non  potest  esse  certus,  quod  contritio  sua  sit  sufficiens  ad  de- 
letionem  poenae  et  culpae,  et  ideo  tenetur  confiteri  et  satisfacere,  maxime  cum 
contritio  vera  non  fuerit,  nisi  propositum  confitendi  habuisset  annexum :  quod 
debet  ad  effectum  reduci  etiam  propter  praeceptum,  quod  est  de  confessione 
datum.*  Damnanda  ergo  prop.  7  Wicleffi:  »Si  homo  fuerit  debite  contri- 
tus,  omnis  confessio  exterior  est  sibi  superflua  et  inutilis. « 

464.  Sed  esto  eum,  qui  virtute  contritionis  Deo  jam  est  reconciliatus, 
teneri  peccata  confiteri  remissa,  poteritne  is  rite  absolvi,  an  non  erit  sacerdo- 
talis  absolutio  vel  falsa  vel  saltem  inefficax  et  inutilis?  Nulla  ratione,  nam, 
ut  docet  S  u  a  r  e  z  in  3  p.  t.  4  d.  1 9  s.  2  n.  19,  »  quamvis  verbum  absolvo  solum  vi- 
deatur  significare  vinculi  solutionem,  tamen  quia  non  dissolvitur  nisi  per  in- 
formationem  gratiae,  ideo  juxta  subjectam  materiam,  ex  vi  ejusdem  verbi 
significatur  gratiae  infusio  ordinata  ad  peccati  remissionem.  *  Cum  vero  sacra- 
menta  conferant  gratiam  non  ponenti  obicem  ex  opere  operato,  contritus  autem 
nullum  ponat  obicem  gratiae,  absolutione  conferetur  contrito  gratia  ad  delen- 
Hurter,  Compend.  tbeologiae  III.   11.  ed.  29 

duin  peccatum  destinata:  quae,  si  peccata  jam  sint  deleta,  non  faciet  quidein 
ex  injusto  justum,  sed  ex  justo  magis  justum,  augens  gratiam  illam,  quae  in- 
haesione  sua  omnem  peccati  lethalis  maculam  excludit.  Quod  alia  ratione  ex- 
primi  potest:  cum  nimirum  illi,  qui  contritionis  virtute  peccatorum  jam  con- 
secutus  est  remissionem,  absolutionis  beneficium  impertitur,  peccata  iterum 
remittuntur  novo  scil.  titulo,  collata  gratia,  quae  peccata,  si  qua  invenit, 
delet;  sed  si  jam  sunt  remissa,  amplius  lavat  hominem  Deo  reconciliatum  ab 
iniquitate  sua  aucta  ejus  munditie.  Qnare  absolutio  hoc  in  casu  non  est  nuda 
declaratio  remissionis  jam  obtentae,  sed  ejusdem  confirmatio  efficax,  realis, 
novum  conferens  titulum  realem  novoque  ditans  beneficio  hominem  jam  re- 
conciliatum.  Sicut  lucis  est  expellere  tenebras:  iis  vero  luce  jam  exclusis, 
lucis  augmentum  exclusionem  confirmat  ac  roborat  augetque  claritatem.  Hinc 
et  rex  David,  quamvis  a  peccatis  jam  mundatus  rogat  Ps.  50,  4:  Amplius 
lava  me  ab  iniquitaie  mea,  et  a  peccato  meo  munda  me.  Et  si  vota  et  promis- 
siones  utiliter  renovantur,  poterit  et  absolutio  utiliter  renovari. 

465.  ScliOlion  III.  Num  requiratur  contritionis  intensio.  —  Ut  doc- 
trina  catholica  thesi  praecedenti  exposita  melius  intelligatur,  nonnulla 
sunt  addenda.   Ex  iisdem  fontibus  colligimus 

1.  non  requiri  ad  peccati  remissionem  extra  sacramentum,  ut  con- 
tritio  habeat  certum  quendam  intensionis  gradum,  sed  sufficit,  ut  sit  ap- 
pretiative  summa:  sicut  etiam  peccatum  grave,  ut  excludat  ab  anima 
gratiam,  non  exigit  nescio  quem  intensionis  gradum,  sed  sufficit  ut  sit  deli- 
beratum.  Hinc  s.  Alph.  Liguori  theol.  mor.  1.  16  tr.  4  de  poenit.  n.  441 
non  dubitat  affirmare:  »Dolor  omnis  peccati,  qui  proficiscitur  ex  amore 
Dei  praedominante  super  omnia  etiam  remisso,  est  justificans  hominem 
extra  sacramentum,  ut  communiter  docent  doctores.«  Gontrarium  plures 
affirmarunt  utEstius,  LeDrou  diss.  4  de  contrit.  et attrit.  c.  1,  Jueni- 
nus,  Billuart  iri  tract.  de  contrit.  etc. 

Amare  autem  aliquid  appretiative  significat,  amare  illud  secundum 
judicium  aestimationemque  intellectus  de  pretio  objectivo  rei  amatae:  ideoque 
talis  amor  a  nonnullis  dicitur  amor  intellectualis.  Quare  si  voluntas  amando 
Deum  creaturis  theoretice  et  practice  praefert  secundum  judicium  intellectus, 
qui  judicat  majorem  inesse  Deo  bonitatem,  quam  reliquis  omnibus  rebus,  ejus 
amor  appretiative  erit  summus.  —  Intensio  vero  actus  duplex  distingui- 
tur:  essentialis  et  objectiva,  quae  tunc  habetur,  cum  actus  omnia  essen- 
tialia  eiementa  compiectitur,  ut  in  se  suoque  genere  sit  perfectus :  et  haec 
sane  requiritur,  ut  contritio  impetret  peccatorum  remissionem.  Sed  de  hac 
non  est  quaestio,  cum  quaeritur,  num  requiratur  ad  contritionem  perfectam 
aliqua  intensio,  sed  de  altera,  scil.  de  accidentali,  quae  supponit  amorem 
jam  in  suo  genere  constitutum,  estque  nonnisi  quaedam  amoris  qualitas  et 
aflfectio,  orta  ex  vehementiori  facultatis  ad  objectum  applicatione  et  bujus  in 
iliam  influxu.  Cum  autem  objecta  sensibilia  magis  moveant,  quam  spiritualia, 
facultatesque  etiam  sensitivae  vehementius  applicari  possint  suis  objectis,  quam 
rationales:  nil  mirum  si  amor  vel  dolor  sensibilis  intensior  esse  soleat  amore 
rationali  et  spirituali.    » Vires  inferiores,   inquit   s.  T  h  o  m  a  s  supplem.  q.   3 

a.  1,  nioveiitur  vehementius  ab  objeetis  propriis,  quam  ex  redundantia  supe- 
riorum  virium:  et  ideo  quanto  operatio  superiorum  virium  est  propinquior 
objectis  inferiorum,  tanto  magis  sequuntur  eorum  motum:  et  ideo  major  dolor 
est  in  sensitiva  parte  ex  laesione  sensibili,  quam  sit  ille,  qui  in  ipsam  redun- 
dat  ex  ratione ;  similiter  major,  qui  redundat  ex  ratione  de  corporalibus  deli- 
berante,  quam  qui  redunclat  ex  ratione  considerante  spiritualia.  Unde  dolor 
in  sensitiva  parte  ex  displicentia  rationis  proveniens  de  peccato  non  est  major 
dolor  aliis  doloribus,  qui  in  ipsa  sunt;  et  similiter  nec  dolor,  qui  est  volun- 
tarie  assumptus,  quia  non  obedit  affectus  inferior  superiori  ad  nutum,  ut 
tanta  et  talis  passio  sequatur  in  inferiori  appetitu,  qualem  ordinat  superior. <<c 
Quamobrem  fieri  potest  a.  ut  amor  sit  appretiative  summus,  et  tamen  non 
adsit  intensio  sensibilis;  b.  ut  aliquis  amor  Dei  sit  admodum  intensus  (sensi- 
bilis  nimirum  ex  vehementi  concione  obortus),  quin  sit  appretiative  summus; 
C.  ut  homines  magis  afficiantur  et  secundum  affectum  sensibilem  magis  com- 
moveantur  amore  rerum  creatarum  earumque  amissione  quam  amore  Dei  ejus- 
que  offensa,  et  tamen  Deum  super  omnia  appretiative  ament.  Quare  d.  intensio 
sensibiiis  fallax  est  criterium,  quo  de  sinceritate  veri  amoris  et  doloris  judi- 
eetur.  Neque  e.  intensio  sensibilis  est  praecepta,  cum  plerumque  non  sit  in 
nostra  potestate,  et  quamvis  subinde  Dei  sit  donum,  saepe  tamen  pendet  a 
naturali  hominis  dispositione.  —  Ceterum  ad  solvendas  difficultates  distingua- 
tur  remissio  culpae  a  remissione  culpae  et  totius  poenae  etiam  temporalis ; 
item  simplex  culpae  remissio  a  conversione,  quae  sit  stabilis  deinceps,  constans 
adversus  tentationes,  ad  finem  usque  perseverans.  Ad  hanc,  non  ad  priorem, 
necessaria  dici  poterit  contritio  non  quaelibet,  sed  intensa  et  fervida.  Cf.  M  i  c  h  1 
in  discuss.  theol.  4  de  contr.  et  attrit. 

466.  Frustra  vero  provocant,  qui  exigunt  eertum  quendam  inten- 
sionis  gradum  in  contritione,  acl  dilectionis  praeceptum  Deut.  6,  4  et 
Matth.  22,  37,  quo  praecipitur  ut  Deum  diligamus  ex  toto  corde,  ex  tota 
anima,  ex  tota  virtute,  ex  omnibus  viribus;  sive  ad  Joelis  verba  2,  12: 
Convertimini  ad  me  in  toto  corde  vestro,  in  jejuniis  et  in  ffetu  et  in  planetu 
etc.  Hisce  enim  non  significatur  Deum  esse  diligendum  omnibus  viribus 
intensive,  quo  sensu  praeceptum  esset  vel  impossibile,  vel  durum  et 
occasio  innumeris  anxietatibus :  sed  extensive  seu  appretiative:  ita 
scil,  ut  Deus  praeferatur  omnibus  nullusque  amor  deliberatus  admittatur, 
qui  sit  contrarius  amori  divino,  omnisque  amor  alteriusrei,  utparentum, 
bonorum  temporalium  etc.  sit  ei  subordinatus.  Ita  enim  amor  Dei  domi- 
nabitur  in  corde  illudque  totum  occupabit.  Aliis  verbis,  sermo  est  non  de 
totalitate  intensionis,  sed  de  ea,  quae  opponitnr  duplicitati,  divisioni 
cordis  inter  Deum  et  aliud  objectum  Deo  non  subordinatum,  sed  ipsi 
oppositum. 

Ad  rem  s.  Thomas  2.  2  q.  44  a.  4  ad  2  :  »Dupliciter  contingit  ex  toto 
corde  Deum  diligere:  uno  quidem  modo  in  actu,  i.  e.  ut  totum  cor  hominis 
semper  actualiter  in  Deum  feratur,  et  ista  est  perfectio  patriae ;  alio  modo,  ut 
habitualiter  toturn  cor  hominis  in  Deum  feratur,  ita  scil.  quod  nihil  contra 
Dei  dilectionem  cor  hominis  recipiat ;  et  haec  est  perfectio  viae,  cui  non  contra- 

riatur  peccatum  veniale,  quia  non  tollit  habitum  caritatis,  cum  non  tendat  in 
oppositum  objectum,  sed  solum  impedit  caritatis  usum.*    Cf.  a.  5;  q.  24 .  a.  8. 

—  Et  s.  Bonaventura  in  3.  d.  27  a.  2  q.  ult. :  »Inpraecepto  diligendi  Deum 
ex  toto  corde  duplex  totalitas  cordis  indicatur:  una  quae  excludit  omnes 
affectus  contrarios  amori  Dei,  ita  ut  nihil  diligatur  supra  Deum,  et  ad 
hunc  modum  diligendi  Deum  tenemur  in  via  vi  istius  praecepti.*  Cf.  in  4.  d. 
16  p.  1  a.  2  q.  1.  —  Jam  Theodoretus  praeceptum  dilectionis  q.  3  in 
Deuter.  explicans  scribit :  »Manifeste  nos  docuit  Dominus,  neminem  posse  duo- 
bus  dominis  servire.  Et  hoc  igitur  loco  docemur,  dilectionem  non  partiri  inter 
Deum  et  aurum,  Deum  et  uxorem,  inter  Deum  et  liberos,  inter  Deum  et  ami- 
cos :  sed  totam  dilectionis  vim  Deo  creatori  consecrare,  deinde  post  creatorem 
quae  unicuique  conveniant  tribuere,  et  parentibus  et  uxori  et  liberis  et  fra- 
tribus  et  amicis.  Siquidem  pertinet  ad  dilectionem  Dei  haec  etiam  praestare. 
Qui  enim  diligit  me,  inquit  (Joan.  14,  15),  mandata  mea  servabit.  Mandata 
vero  Dei  ista  praecipiunt. «    Cf.  etiam  in  Joel  2,  12;   Basiliusin  Ps.  44,  2. 

—  Ipse  Christus  passim  veram  Dei  dilectionem  in  eo  consistere  docet,  ut  nihil 
ei  praeferatur  Matth.  10,  37  ;  Luc.  14,  26  etc,  et  in  praeceptorum  observatione 
Joan.  14,  21;  15,  10;  ita  et  Joannes  1  ep.  2,  5;  3,  14.  24;  5,  3. 

467.  2.  Colligimus  ex  iisdem  fontibus,  non  requiri,  ut  contritio  per- 
fecta  extra  sacramentum  justificet,  certam  quandam  temporis  durationem. 
Quare  s.  Thomas  3  p.  q.  84  a.  8  ad  1  docet:  »Homo  in  primo  instanti 
verae  poenitentiae  remissionem  consequiturpraeteritorum.*  Quodpatres 
passim  inculcant  occasione  eorum,  quae  legimus  2.  Reg.  12, 13.  Vix  enim 
David  post  patratum  adulterium  et  homicidium  audita  prophetae  Nathan 
correptione  dixit :  Peccavi  Domino,  audivit  ex  ejusdem  ore :  Dominus  quo- 
que  transtulit  peccatum  tuum.  Ideoque  ait  Ps.  31,  5:  Dixi:  confitebor 
adversum  me  injustitiam  meam,  et  tu  remisisti  impietatem  peccaii  mei. 
Quem  in  1.  Gregorius  M.  (vel  alius  auctor):  »Attende,  quanta  sit  in- 
dulgentiae  vitalis  velocitas,  quanta  misericordiae  Dei  commendatio,  ut 
confitentis  desiderium  comitetur  venia,  antequam  ad  cruciatum  perveniat 
poenitentia:  ante  remissio  ad  cor  perveniat,  quam  confessio  in  vocem 
erumpat*  Ez.  33,  12:  Justitia  justi  non  liberabit  eum  in  quacunque  die 
peccaverit:  et  impietas  impii  non  nocebit  ei  in  quacunque  die  conversus  fue- 
rit  ab  impietate  sua.  Sicut  ergo  momento  peccator  a  Deo  averti  potest, 
ita  momento  quoque  conversione  perfecta  eidem  poterit  reconciliari. 
Cf.  s.  Coelestini  verba  n.  457e.  Falsum  ergo  est  quod  scribit  Jueni- 
nus  in  comment.  historico  dogm.  diss.  6  q.  9c.  4:  »Toti  antiquitati  fuisse 
persuasum,  contritionem  non  esse  unius  diei  opus,  sed  multorum  men- 
sium,  imo  et  nonnunquam  annorum.*    Cf.  Collet  p.  2  c.  4  a.  1. 

468-  3.  Quaeritur  quamam  caritas  ad  contritionem  perfectam  requi- 
ratur.  Respondent  theologi,  requiri  amorem  amicitiae  et  benevolentiae, 
quod  verissimum  est.  Si  ulterius  quaeris,  quodnam  sit  hujus  caritatis 
motivum  formale,  non  eadem  est  eorum  responsio.  Plures  respondent, 

requiri,  utDeus  ametur  propter  bonitatem  absolutam:  non sufficere ut 
ametur  propter  suam  bonitatem  relativam  seu  ut  est  summum  bonum 
nostrum.  Non  tamen  desunt  alii  theologi,  qui  contendant,  toties  amorem 
esse  perfectum,  ideoque  justificantem  extra  sacramentum,  quoties  Deus 
amatur  propter  semetipsum,  ideoque  propter  motivum  seu  rationem  in- 
distinctam  a  Deo.  Atqui  si  Deus  amatur  ut  summum  bonum  et  beatitudo 
nostra  seu  propter  bonitatem  respectivam  motivum  seu  ratio  amandi  est 
perfectio  indistincta  a  Deo :  nam  Deus  per  semetipsum  est  summum  bo- 
numnostrumseubonitasrelativa.  Ergo  si  propter  eam  amaturDeus,  ama- 
tur  propter  se1). 

Et  sane  a.  vix  reperitur  in  divinis  literis  expressio  perfectae  sinceraeque 
caritatis  erga  Deum,  quae  non  feratur  in  ipsum  ut  est  summum  bonum  nostrum : 
bonitatis  vero  absolutae  Dei  tamquam  motivi  necessarii  nunquam  fit  mentio. 
Quemadmodum  desiderat  cervus  ad  fontes  aquarum :  ita  desiderat  anima  mea 
ad  te  Deus.  Sitivit  anima  mea  ad  Deum  fortem  vivum:  quando  veniam  et  ap- 
parebo  ante  faciem  Dei  Ps.  41,  2  s.  Mihi  enim  vivere  Christus  est,  et  mori 
lacrum  .  .  .  Coarctor  autem  e  duobus:  desiderium  habens  dissolvi  et  esse  cum 
Christo:  multo  magis  melius  Phil.  1,  21  s.;  Dilexit  me  et  tradidit  semetipsum 
pro  me  Gal.  2,  20;  -Aros  ergo  diligamus  Deum,  quoniam  Deus  prior  dilexit  nos 
1.  Jo.  4,  19  etc.  Hoc  motivum  passim  proponit  Augustinus,  cum  de  per- 
fecta,  imo  ferventissima  Dei  caritate  disserit.  Ita  in  Ps.  85  n.  H:  »Invoca 
Deum  tamquam  Deum;  ama  Deum  tamquam  Deum.  Illo  melius  nihil  est: 
ipsum  desidera,  ipsum  concupisce.  Vide  invocantem  Deum  in  alio  Psalmo: 
Unam  petii  a  Domino,  hanc  requiram  (Ps.  26,  4).  Quid  est  quod  petit?  Ut 
inhabitem  in  domo  Domini  omnibus  diebus  vitae  meae.  Ut  quid  hoc?  ut  con- 
templer  delectationem  Domini.  Si  ergo  amator  Dei  esse  vis,  sincerissimis  me- 
dullis  castisque  suspiriis  ipsum  dilige,  ipsum  ama,  illi  fiagra,  illi  inhia,  quo 
jucundius  nihil  invenis,  quo  melius,  quo  laetius,  quo  diuturnius2).*  Et  sane 
cum  s.  Franciscus  seraphicus  exclamaret:   »Deus  meus  et  omnia, «  actum 


»)  Cf.  P  a  1 1  a  v  i  c  i  n  i,  del  Bene  1.  1  p.  2  c.  4.  5,  qui  id  egregie  illustrat  simili- 
tudine ;  Faur  e  in  annofc.  ad  s.  Augustini  enchiridion  n.  8  et  120.  Notetur  hoc  cri- 
terium  discernendi  infcer  caritatem  fcheologicam,  perfectam,  justificantem  et  aniorem 
Dei  imperfectum  :  Si  motivum  amandi  Deum  est  extra  ipsum  situm,  anior  est  im- 
perfectus,  mercenarius  etc. ;  si  motivum  est  a  Deo  indistinctum,  amor  perfectus  est 
et  justificans  (dummodo  sit  siinul  appretiative  summus).  Quare  duplex  potest 
distingui  amor  imperfectus  seu  initialis  vel  1.  ratione  motivi,  si  Deus  diligitur 
propfcer  motivum  ab  ipso  distinctum,  vel  2.  ratione  gradus:  si  Deus  diligitur 
quidem  propter  motivum  ab  ipso  indistinctum,  sed  nondum  appretiative  super 
omnia. 

2)  Cf.  in  Ps.  53  n.  10 ;  in  Ps.  55  n.  17 ;  in  Ps.  90  serm.  2  n.  13 ;  in  Ps.  77  n.  21  ; 
in  Ps.  79  n.  14 ;  in  Ps.  86  n.  1  ;  serm.  165  n.  4  et  serm.  15  n.  4  in  PP.  bibl.  nova  ed. 
Mai.  Hugo  a  s.  Victore  de  sacr.  1.  2  p.  13  c.  8  acriter  in  eos  invehitur,  quibus 
amor  Dei  ut  est  summum  bonum  nostrum,  amor  purus  et  perfectus  non  videtur : 
„Audite  homines  sapientes.  Diligimus,  inquiunt,  ipsum,  sed  nonquaerimus  ipsum. 
Hoc  est  dicere :  diligimus  ipsum,  sed  non  curamus  de  ipso.  Ego  homo  sic  diligi 
nollem  a  vobis  .  .  .  Quomodo,  inquiunt,  mercenarii  non  sumus,  si  Deum  propter 
hoc  diligimus,  ut  praemium  ab  eo  accipiamus  ?   Non  est  gratis  hoc  amare,  neque 


amor  iste  filialis,  sed  mercenarii  et  servi,  qui  pretium  quaerit  pro  servitute  sua. 
Qui  hoc  dicunt,  virtutem  dilectionis  non  intelligunt.  Quid  est  enim  diligere,  nisi 
ipsum  velle  habere?  Non  aliud  ab  ipso  sed  ipsum,  hoc  est  gratis.  Si  aliud  quae- 
reres  ab  ipso,  gratis  non  amares"  etc.  Cf.  Palmieri  th.  22  ss.  et  speciatim  de  hac 
quaestione  auctores  plures  citatos  in  nostro  Nomenclatore  literario  III*,  531  ss. 

perfectissimae  elicuit  caritatis;  et  tamen  Deum  consideravit,  quatenus  sibi  erat 
omnia  i.  e.  summum  suum  bonum. 

Quod  b.  iliustrari  potest  ex  castissimo  amore,  quo  sponsa  sponsum,  ami- 
cus  amicum,  filius  patrem  prosequitur,  quocum  caritas  Dei  perfecta  a  patribus 
libenter  conferri  solet:  notio  enim  amici,  sponsi  et  patris  bonitatem  non  tam 
absolutam,  quam  potius  respectivam  prae  se  ferre  videtur. 

C.  Tantum  abest,  ut  hic  amor  sit  imperfectus,  ut  quam  maxime  sit  per- 
fectus  cedens  in  immensam  dilectigloriam:  testimonium  enim  est,  eum  tantae 
esse  bonitatis,  ut  sufficiat  ad  aiios  beandos.  Hinc  non  desunt  theologi,  qui 
verbis  quidem  alteri  sententiae  patrocinantur,  demum  tamen  in  hanc  nostram 
relabuntur. 

469.  Thesis  CCXLVI.  Ad  remissionem  peccatonnn  virtute  po- 
testatis  clavium  obtinendam  non  requiritur  contritio  caritate  per- 
fecta. 

Deinonstratio.  Thesis  statuitur  eontra  plures  theologos  antiquiores 
et  recentiores,  atque  etiam  contra  prop.  36  synodi  pistoriensis.  quam 
damnavit  Pius  VI.,  eaque  est  fidei  proxima.    Colligitur  vero 

1.  ex  damnatione  prop.  58  Baji:  »Peccator  poenitens  non  vivifi- 
catur  ministerio  sacerdotis  absolventis,  sed  a  solo  Deo,  qui  poenitentiam 
suggerens  et  inspirans  vivificat  eum  et  resuscitat,  ministerio  autem  sacer- 
dotis  solumreatus  tollitur;«  unde  consequitur,  doctrinam  esse  catholicam, 
ministerio  sacerdotis  absolventis  vivificari  peccatores  poenitentes.  Atqui 
si  contritio  perfecta  ad  absolutionem  praerequiritur,  nunquam  peccatores 
virtute  absolutionis  vivificantur,  utpote  jam  virtute  contritionis  vivi.  Ergo 
contritio  perfecta  non  requiritur. 

2.  Juxta  doctrinam  concilii  trid.  et  patrum  (th.  247)  absolutio  pec- 
catori  adeo  est  necessaria,  ut  hic  ex  ejus  defectu  perire  possit.  Atqui  nul- 
lus  unquam  periret  ex  absolutionis  defectu,  si  ad  eam  valide  recipiendam 
semper  necessaria  esset  contritio  perfecta.  Vel  enim  moribundus  habet 
contritionem,  et  tunc  etiam  sine  absolutione  salvabitnr ;  vel  ea  caret.  et 
tunc  nulla  absolutio  proderit,  cum  desit  debitus  dolor,  sine  quo  valide 
absolvi  non  posset. 

3.  Denique  clavium  potestas  Ecclesiae  concessa  fuit  ad  reconciliandos 
Deo  peccatores;  atqui  hunc  fructum  nunquam  assequitur,  si  ad  absolutio- 
nem  necessaria  semper  est  contritio  perfecta,  quae  ante  absolutionem 
jam  peccatorum  Deo  reconciliat.  Quare  contritio  non  est  necessaria  ad 
peccatorum  remissionem  virtute  clavium  obtinendam. 

470.  SchollOIl.    Exceptionibus  satisfit.   —   Opponi   1.   pDfceSiL   p.trum 

auctoritas,  qui  reconciliationem  peccatoris  conferunt  cum  Lazari  resuscitatione. 
Cf.  Morinus  I,  7.  Unde  inferunt  adversarii:  sicut  apostoli  non  Lazarum 
mortuum,  sed  jam  a  Christo  resuscitatum  solverunt  Jo.  11,  44:  ita  sacerdotes 
illos  tantum  possunt  absolvere,  quos  Deus  gratia  sua  jam  a  morte  excitavit,  seu 
jam  vivos.  Atqui  peccator  contritione  perfecta  destitutus  adhuc  est  mortuus. 
Ergo  absolvi  non  poterit.  Quare  ad  absolutionem  validam  requiritur  contritio 
perfecta,  qua  jam  antea  vivificetur.  Verum  facile  solvitur  difficultas,  distin- 
guendo  inter  vitam  habitualem,  perfectam,  quae  gratia  sanctificante  continetur : 
et  imperfectam,  initialem,  quae  consistit  in  actibus  salutaribus  ex  gratia  actuali 
et  cooperatione  liberi  arbitrii  profectis,  et  quibus  homo  aspirat  et  disponitur 
ad  vitam  habitualem.  Hanc  duplicem  vitam  bene  distinguit  Augustinus 
serm.  89  c.  6  et  in  Ps.  102  serm.  2  n.  3.  Huc  spectat  prop.  64  Baji  dam- 
nata:  »Item  et  illa  distinctio  duplicis  vivificationis,  alterius,  qua  vivificatur 
peccator,  dum  ei  poenitentia  et  vitae  novae  propositum  et  inchoatio  per  Dei 
gratiam  inspiratur:  alterius,  qua  vivificatur,  qui  vere  justificatur  et  palmes 
vivus  in  vite  Christo  efficitur,  pariter  commentitia  est  et  Scripturis  minime 
congruens.  *  Atqui  vita  initialis,  non  vero  vita  perfecta,  ad  absolutionem  prae- 
requiritur,  et,  hujus  auctor  est  etiam  Deus.  Nisi  enim  Deus  peccatori  inclamet : 
Surge  qui  dormis,  et  exsurge  a  mortuis  Ephes.  5,  14,  peccator  ad  remissionem 
peccatorum  consequendam  se  disponere  non  posset. 

471.  Opponitur  2.  auctoritas  plurium  theologorum  scholae  per  tria  se- 
cula,  qui  contritionem  exigebant  pro  obtinenda  absolutione.  —  Verum  post 
concilium  trid.  horum  opinio  est  deserenda.  Ceterum  hic  theologorum  nu- 
merus  exaggeratur:  nam  ante  conc.  tridentinum  sat  communis  fuit  sententia 
s.  Thomae1)  et  Scoti  sacerdotis  absolutione  deleri  peccata,  ut  liquet  vel  ex 
Lutheri  dicteriis.  Ex  iis  vero,  ad  quos  adversarii  provocant,  alii  vel  negant 
ministro  clavium  virtutem  principalem  remittendi peccata,  non  vero  mini- 
sterialem  (cf.  s.  Thomas  in  4.  d.  18  q.  1  a.  3  sol.  1  ad  l),  et  aliis  in  locis 
haud  obscure  docent  sacramento  poenitentiae  deleri  peccata,  etiamsi  quis  non 
sit  contritus ;  alii  non  satis  inter  se  consentiunt.  Immerito  autem  adversarii 
ad  hos  provocant  theologos,  cum  hi  tueantur  cum  Ecclesia  catholica  contritio- 
nem  caritate  formatam  justificare  extra  sacramentum,  quod  ipsi  negare  solent. 

Neque  ad  eos  provocare  possunt  protestantes  pro  confirmando  suo 
hgmento  de  potestate  clavium,  quae  tantum  sit  declarativa.  Omnes  enim 
a.  admittebant  poenitentiam  verum  esse  sacramentum  ad  salutem  necessarium ; 
h.  confessionem  esse  jure  divino  ad  salutem  necessariam ;  c.  contritionem  ea- 
tenus  tantum  remittere  peccata,  quatenus  votum  complectitur  recurrendi  ad 
clavium  potestatem ;  d.  clavium  potestatem  non  esse  tantum  theoreticam  et 
inefficacem,  sed  omnino  practicam:  docebant  enim  vi  hujus  potestatis  habere 
sacerdotes  jus  a.  imponendi  satisfactiones,  (3.  remittendi  saltem  reatum  poenae 
vel  aeternae  (ita  Hugo  a  s.  Victore de sacr.  1.  2  p.  14  c.  8)  vel  temporalis  (ita 
Richardus  a  s.  Victore  de  potest.  lig.  et  solv.  c.  6;  Alexander  hal.), 
7.  conferendi  gratiae  augmentum  (ita  Biel),  aut  gratiam  actualem,  qua  pec- 
cator  non  satis  dispositus  reddatur  dispositus,   seu  ,ex  attrito  fiat  contritus', 


')  De  s.  T  h  0  m  a  e  doctrina  cf.  Mich.  Buchberger:   Die  Wirkungen  des 
Busssacramentes  nach  der  Lehre  des  h.  Thomas  v.  A.,  Freiburg  1901. 

ut  solebant  dicere  (ita  s.  Bonaventura  in  4.  d.  17  p.  2  a.  1  q.  4;  Hen- 
ricus  gandav.  quodlib.  q.  32  etc);  vel  o\  ipsam  remissionem  peccatorum,  si 
poenitens  non  esset  satis  contritus  (ita  Guilelmus  paris.  de  sacr.  poenit. 
c.  4);  vel  aliquem  ornatum  exigentem  gratiam  (cf.  n.  267  !).  Horum  autem 
nihil  admittunt  protestantes.  Desinant  ergo  illorum  theologorum  se  muniri 
suffragio.  —  Quod  si  quaeras,  quomodo  quis  ex  attrito  flat  contritus:  respon- 
demus,  fieri  id  posse  vel  successione  actuum  seu  motivorum,  cum  dolori  im- 
perfecto  attritionis  succedit  dolor  ex  caritate  perfecta;  vel  aequivalenter  cum 
quis  attritus  mediante  sacramento  consequitur  justificationis  gratiam :  tunc 
enim  re  idem  consequitur,  ac  si  fuisset  contritus.  Hoc  sensu  hanc  formulam 
explicat  v.  gr.  Tapper  in  defens.  art.  4,  qui  est  de  contrit.  contra  Lutherum : 
j,Id  enim  intelligimus  ex  attrito  fieri  contritum,  gratiam  et  sanctificationem 
consequi  virtute  sacramenti,  perinde  ac  si  vere  esset  contritus:  non  autem  ac 
si  inesse  incipiat  actus  aliquis,  qui  est  proprie  contritio  ex  Dei  super  omnia 
dilecti  amore  procedens.*  Ita  etiam  Canus  relect.  de  poenit.  p.  6.  Atqui 
haec  doctrinae  capita  adversantur  protestantium  erroribus1). 

472.  De  attritione.  —  Gum  ergo  ad  peccatorum  remissionem  obti- 
nendam  requiratur  aliquis  dolor,  et  quidem  in  praesenti  ordine  superna- 
turalis,  non  autem  contritio  perfecta :  sequitur  corollarii  modo,  sufficere 
contritionem  imperfectam,  quae  jam  a  pluribus  seculis  attritio2)  dici 
solet.  Discrimen  vero  inter  contritionem  perfectam  et  attritionem  non 
satis  bene  explicant  theologi  illi,  qui  contendunt,  attritionem  a  contritione 
distare  gradu  tantum  et  intensione3);  differunt  enim  specie,  scil.  mo- 
tivo.  Toties  habetur  attritio,  quoties  de  peccatis  dolemus  ex  motivo 
supernaturali  sed  distincto  a  perfecta  caritate :  conveniunt  vero  secundum 
concilium  trid.  sess.  14  c.  4  in  eo,  quod  utraque  est  »animi  doloracde- 
testatio  de  peccato  commisso  cum  proposito  non  peccandi  de  cetero.* 

473.  Jam  quaeritur,  num  quaevis  attritio  supematuralis  ex  quocunque 
demum  motivo  concepta  ad  sacramentum  poenitentiae  sufficiat;  quod 
nobis  omnino  afilrmandum  videtur  post  concilium  tridentinum.  Nam 

1.  secundum  conc.  c.  3  contritio  est  unus  ex  illis  actibus,  qui  cum 
absolutione  sacramentum  constituunt.  Atqui  eam  contritionem  definit 
synodus  c.  4  »animi  dolorem  ac  detestationem  depeccatocum  proposito 
non  peccandi  de  cetero,«  nulla  facta  mentione  motivi.  Ergo  quodcunque 
demum  sit  motivum  contritionis,  dummodo  ea  sit  supernaturalis  animi 
dolor  ac  detestatio  de  peccato  commisso  cum  proposito  non  peccandi  de 
cetero,  ad  sacramentum  poenitentiae  sufficiet.  Unde  sponte  sua  consequi- 


1)  Cf.  S  u  a  r  e  z  in  3,  p.  t.  4  d.  19  s.  2  ;  P  a  1  m  i  e  r  i  th.  25  s. ;  in  primis  S  c  h  a  z- 
ler  die  Lehre  von  der  Wirksamkeit  der  Sacr.  §  14  ss. ;  Katholik  1897.  I,  48  ss. 

2)  Hoc  nomen  non  primus  induxit  Alexander  halensis  (f  1245),  ut  censet 
M  o  r  i  n  u  s  :  sed  ut  jam  notum  adhibetur  ab  A 1  a  n  o  ab  Insulis  (f  1203)  in  reg.  theol. 
c.  85  (Mig.  210,  618). 

3)  Varias  de  hoc  discrimine  sententias  cf.  apud  Collet  de  poenit.  p.  3  c.  4 
a.  2  §  1 ,  aliasque  de  attritione  quaestiones  et  opiniones  ib.  a.  4. 

tur,  attritionem  illam  sufficere,  quae  »vel  ex  turpitudinis  peccati  conside- 
ratione,  vel  ex  gehennae  et  poenarum  metu  concipitur,  si  voluntatem  pec- 
candi  excludit  cum  spe  veniae1):*  nam  quod  de  genere  valet,  valet  et  de 
specie. 

2.  Eoque  magis,  quod  conc.  illi  eam  disponendi  vim  ad  justificatio- 
nem  tribuit  in  sacramento,  qua  caret  extra  illud.  Atqui  extra  sacramen- 
tum  ea  est  dispositio  remota.  Ergo  in  sacramento  est  proxima,  quae 
scil.  cum  eo  sufficit  ad  peccatorum  remissionem  obtinendam. 

3.  Ad  haec,  ut  sacramenta  operentur,  sufficit  remotio  obicis.  Atqui 
obex  in  sacramento  poenitentiae,  qui  est  adhaesio  ad  peccatum,  sufficien- 
ter  removetur  attritione,  quae  est  animi  dolor  et  detestatio  de  peccato 
cum  proposito  non  peccandi  de  cetero,  etiamsi  haec  eliciatur  ex  timore 
gehennae.   Ergo  talis  attritio  sufficiet. 

474.  Multa  tamen  sunt,  quae  huic  opponuntur  illationi.  Sunt  qui 
ipsum  gehennae  timorem  carpant  damnentque,  quod  solum  cohibeat 
manum  a  pravo  opere,  non  vero  cor  a  pravo  affectu.  Ita  non  tantum 
lutherani,  sed  et  janseniani  et  quesnelliani.  Quod  prorsus  est 
falsum,  alioquin  Scripturae  et  patres  non  adeo  commendarent  bonitatem, 
utilitatem,  efficaciam  timoris  gehennae.  Ideoque  etiam  Ecclesia  saepius 
illum  errorem  damnavit,  ut  in  concilio  tridentino  sess.  6  can.  8  et 
sess.  14  c.  4  et  can.  5;  proscriptione  prop.  Quesnelli  60 — 67  et  prop. 
25  synodi  pistoriensis,  qua  Pius  VI.  paucis  complectitur  doctrinam 
catholicam ;  »Doctrina,  quae  timorem  poenarum  generatim  perhibet  ,dum- 
taxat  non  posse  dici  malum,  si  saltem  pertingit  ad  cohibendam  manum:1 
quasi  timor  ipse  gehennae,  quam  fides  docet  peccato  infligendam,  non  sit 
in  se  bonus  et  utilis,  velut  donum  supernaturale  ac  motus  a  Deo  inspira- 
tus  praeparans  ad  amorem  justitiae :  falsa,  temeraria,  perniciosa,  divinis 
donis  injuriosa,  alias  damnata,  contraria  doctrinae  concilii  trid.,  tum  et 
communi  patrum  sententiae,  ,opus  esse,'  juxta  consuetum  ordinem  prae- 
parationis  ad  justitiam,  ,ut  intret  timor  primo,  per  quem  veniat  caritas : 
timor  medicamentum,  caritas  sanitas' ex  s.  Augustinoin  1.  Jo.  4tr.  9  etc.« 

475.  Exceptionibus  satisfit. —  Ad  solvenda  sophismata  memineris  1.  mul- 
tas  esse  timoris  species  juxta  s.  Thomam  2.  2  q.  19  a.  2.    Alius  est  natu- 

l)  Omnia  attritionis  motiva  ad  ea,  quae  his  verbis  concilium  recenset,  revo- 
cari  possunt.  Nam  cum  in  peccato  non  sint  nisi  culpa  et  poena,  peccatum  detestatur 
homo  vel  ratione  culpae  vel  ratione  poenae.  Si  ipsum  detestatur  ratione  culpae, 
motivum  detestationis  erit  turpitudo  peccati,  quae  detestatio  a  pluribus  virtutibus, 
quibus  peccatum  opponitur,  elici  aut  imperari  potest,  et  si  eliciatur  aut  imperetur 
a  caritate,  erit  contritio  :  si  ab  alia  virtute,  erit  saltem  attritio.  Si  vero  detestetur 
homo  peccatum  ratione  mali,  quod  inducit,  hoc  est  vel  privatio  beatitudinis  vel 
poena  positiva  a  Deo  infiicta  aeterna  aut  temporalis  ;  ideoquemotivumejus  erit  vei 
spes  seu  desiderium  vel  timor.    Ita  Palmieri  thes.  21. 

ralis,  quo  natura  duce  mala  naturae  reformidamus ;  alius  mundanus  seu 
humanus,  quo  quis  ita  mala  et  damna  ab  hominibus  inferenda  metuit,  ut  ad 
ea  vitanda  Deum  offendere  non  refugiat;  alius  servilis,  cum  quis  gehennae 
poenarumque  a  Deo  infligendarum  metu  divinam  exsequitur  legem  deque  pec- 
catis  dolet.  Quod  si  is  non  solum  manum,  sed  et  voluntatem  cohibet  a  peccato, 
simpliciter  servilis  dicitur:  si  vero  manum  tantum  cohibet  metu  poenae, 
quin  reprimat  peccandi  desiderium,  dicitur  serviliter  servilis.  Alius  est 
filialis  seu  castus,  quiDeum  ut  patrem  amantissimum  reveretur:  alius  dici- 
tur  initialis  seu  mixtus,  cum  quis  culpam  timet  et  propter  offensam  Dei  et 
propter  poenae  metum.  Controversia  nulla  est  de  timore  riliali  et  initiali, 
quem  omnes  bonum  esse  concedunt;  neque  de  timore  mundano  et  serviliter 
servili,  qui  certo  malus  est,  sed  de  timore  simpliciter  servili.  Quare  praecipites 
sunt,  qui  ex  eo,  quod  patres  aliquem  poenae  timorem  damnant,  omnem  esse 
malum  inferunt. 

2.  Inepte  nonnulli  timorem  poenae  calumniantur,  quod  semper  adjunc- 
tam  habeat  voluntatem  quandam  interpretativam  peccandi,  nisi  poena 
immineret.  Non  enim  vident,  pari  ratione  omnes  fere  actus  vel  sanctissimos 
simili  calumniae  esse  obnoxios :  nam  aeque  calumniari  possemus  illum,  qui 
cum  psalmista  Ps.  118,  112  dicit:  Inclinavi  cor  meum  ad  faciendas  justifica- 
tiones  tuas  in  aeternum  propter  retributionem.  Neque  vident,  quod  si  haec  vo- 
luntas  peccandi  esset  deliberata  ideoque  verum  peccatum,  ab  ipso  sincero  et 
genuino  inferni  timore  exeluderetur,  cum  propter  illam  incurritur  infernus, 
quem  hic  timor  refugit.  Ad  rem  Chrysostomus  hom.  15  de  statuis,  in  qua 
praeclare  de  utilitate  timoris  poenarum  disserit:  »Sicuti  in  domo,  inquit  n.  1, 
stante  milite  semper  armato  non  latro,  non  fur,  non  alius  quis  talia  mala  pa- 
trantium  apparere  propius  audebit ;  sic  et  metu  animos  nostros  occupante 
illiberalium  nulla  perturbationum  facile  nos  subrepit,  sed  omnes  fugiunt  et 
pelluntur  timoris  imperio  undique  exacti.*  —  Et  s.  Thomas  in  Ps.  18,  8: 
»Dicitur  convertens  (lex  convertens  animas)  non  tantum  exteriores  actus,  sed 
et  animas.  Sed  lex  vetus  hoc  faciebat  imperfecte,  lex  nova  perfecte :  quia  lex 
vetus  cohibebat  per  poenas  temporales,  sed  lex  nova  cohibet  per  poenas  aeter- 
nas,  quae  coercent  cor.* 

3.  Frustra  nos  terrent  inimici  timoris  servilis,  cum  dicuni,  eum  oriri  ex 
amore  proprio,  ex  fonte  scilicet  vitioso.  Amor  enim  proprius,  si  inter  de- 
bitos  se  continet  limites,  non  solum  non  est  malus,  sed  bonus ;  alioquin  neque 
creator  illum  naturis  inseruisset,  neque  Salvator  normae  instar  proponeret,  ad 
quem  exigendus  sit  amor  proximi  supernaturalis.  Neque  inordinatum  est  prop- 
ter  poenam  vitare  culpam,  cum  ideo  Deus  intentet  poenam,  ut  vitetur  culpa. 
Qui  ergo  ex  hoc  motivo  culpam  cavet,  agit  secundum  Dei  voluntatem,  hinc 
certe  non  inoi^dinate ;  neque  necessario  comparationem  instituit  inter  malum 
poenae  et  malum  culpae  illudque  huic  praeponit;  neque  timens  culpam  ob 
poenae  timorem  positive  excludit  nobilius  motivum,  sed  praecisive  se  habet: 
solent  enim  homines  ab  ejusmodi  praescindere  comparationibus,  quae  non  sunt 
praeceptae,  nedum  consulendae.  Cf.  Thomas  2.  2  q.  1  25  a.  1  ;  q.  7  a.  1  et 
suppl.  q.  3  a.  1  ad  4,  ubi  postquam  subtiliter  inquisivit,  num  culpa  magis 
quam  poena  poenitenti  odio  sit  habenda,  prudentissime  monet:  »Sciendumest 
etiam,  quod  quamvis  talis  debeat  esse  contriti  dispositio,  non  tamen  de  eis 
tentandus   est;   quia  homo  affectus  suos  non   de  facili  mensurare  potest;   et 

quandoque  illud  quod  rainus  displicet,  videtur  magis  displicere,  quia  est  pro- 
pinquius  sensibili  nocumento,  quod  magis  est  nobis  notum. *  Idem  instantius 
inculcat  quodl.  1  a.  9.  Melius  facerent  hi  moderni  ascetae,  si  cessarent  ab  im- 
pugnando  tam  salutari  poenarum  infernalium  metu  timerentque  ipsi  secundum 
s.  Spiritus  consilium  hanc  tremenclam  peccati  poenam.  Hac  sua  ascesi  daemo- 
nem  tantum  juvant,  cujus  praecipuum  est  studium  eliminare  ex  hominum 
corde  poenarum  timorem,  prout  id  vel  in  protoparentibus  attentavit  (nequa- 
quam  morte  moriemini  Gen.  3,  4).  Eliminato  siquidera  poenarum  metu  facile 
inducet  peccandi  licentiam.  Quare  merito  ejusmodi  ascetis  applicantur  illa 
Clementis  al.  Strom.  II,  7:  »Qui  timorem  accusant,  legem  insectantur:  quod 
si  legem,  clarum  est,  quod  illum  quoque,  qui  legem  dedit  Deum.* 

4.  Quod  Augustinum  attinet,  certum  est  a.  eum  passim  laudare  timo- 
rem  servilem  ut  salutarem,  bonum,  etc.  En  praeclarum  ejusdem  testimonium 
in  Ps.  127  n.  7  :  »Alius  non  in  hac  terra  pati  timet,  sed  gehennam  tiraet.  Unde 
terruit  et  Dominus.  Audistis,  cum  Evangelium  legeretur:  Ubi  vermis  eorum 
non  morietur  et  ignis  eorum  non  extinguetur  (Marc.  9,  45).  Audiunt  haec  ho- 
mines,  et  quia  vere  futura  sunt  impiis,  timent  et  continent  se  a  peccatis  .  .  . 
Timent  quidem,  sed  non  amant.  Cam  autem  per  timorem  continent  se  a  pec- 
cato,  fit  consuetudo  justitiae,  et  incipit  quod  durum  erat  amari  et  dulcescit 
Deus,  et  jam  incipit  homo  propterea  juste  vivere,  non  quia  timet  poenas,  sed 
quia  amat  aeternitatem.  Exclusus  est  ergo  timor  a  caritate,  sed  successit  timor 
eastus.«  Cf.  tr.  9  in  ep.  Jo.  n.  4  (opusc.  XVI,  168  a.).  Apud  s.  doctorem  1).  for- 
raulae  negantes  vel  formulae  his  aequivalentes,  ut  ,sine  amore,  sine  caritate' 
etc.  (sicut  etiam  in  Scripturis),  saepe  designant  non  simplicem  omissionem 
actus  amoris  vel  absentiam  motivi  caritatis,  sed  actum  habituraque  plane 
oppositum  odii,  aversionis  etc. :  accipiuntur  scii.  in  sensu  contrario:  quo 
sensu  sane  quidquid  est  sine  caritate,  malum  est.  Praeterea  C.  nomen  cari- 
tatis  multiplicis  est  significationis  apud  Augustinum,  ut  notavimus  n.  51 2. 
Hinc  etsi  caritatis  necessitatem  urget,  non  sequitur  eum  loqui  in  sensu  adver- 
sariorum  de  caritate,  quae  est  caritas  theologica  et  perfecta.  Saepe  d.  loquitur 
s.  doctor  de  timore  poenae  naturali,  pelagiano,  qui  passim  inter  judaeos  non 
ex  defectu  gratiae,  sed  ob  perversam  eorum  voluntatem  dominabatur ;  vel  quan- 
doque  C.  extenuat  bonitatem  timoris  poenae  prae  efficacia  caritatis,  vel  f.  vult 
significare,  solum  timorem  non  sufficere  ad  justitiae  perfectionem  vel  in  ea 
perseverantiam.    Cf.  Faurein  Aug.  enchir.  n.  121. 

476.  Acris  est  inter  theologos  controversia,  nam  ad  attritionem  suf- 
ficientem  pro  obtinendo  beneficio  absolutionis,  necessario  requiratur  ini- 
tialis  aliqua  dilectio.  Nolumus  ingredi  controversiam,  quae  satis  soluta 
censeri  potest  ex  dictis  n.  473,  et  ex  Alexandri  VII.  decreto,  quo  prae- 
cipit  cunctis  et  singulis  fidelibus,  ut  »non  audeant  alicujus  theologicae 
censurae  alteriusve  injuriae  aut  contumeliae  nota  taxare  alterutram  sen- 
tentiam,  sive  negantem  necessitatem  aliqualis  dilectionis  Dei  in  praefata 
attritione  (sufficiente  ad  valide  recipiendum  poenitentiae  sacramentum) 
ex  metu  gehennae  concepta,  quae  hodie  inter  scholasticos  communior 
videtur,  sive  asserentem  dictae  dilectionis  necessitatem,  donec  ab  hac 
sancta  sede  fuerit  aliquid  hac  in  re  definitum.*    Atqui  profecto  Ecclesia 

non  posset  permittere  sententiam  initialis  amoris  necessitatem  negantem, 
si  non  certum  vel  saltem  probabilius  esset,  initialem  amorem  nonrequiri 
ad  validam  absolutionem,  ne  poenitentiae  sacramentum  exponeret  cum 
damno  tot  animarum  nullitatis  periculo :  nam  damnavit  Innocentius 
XI.  prop.  1 :  »Non  est  illicitum,  in  sacramentis  conferendis  sequi  opinio- 
nem  probabilem  de  valore  sacramenti  relicta  tutiore,  nisi  id  vetet  lex, 
conventio  aut  periculum  gravis  damni  incurrendi  etc.«  Eoque  minus  vo- 
lumus  ingredi  hanc  controversiam,  quod 

1.  practice  ea  non  tanti  videtur  momenti,  ut  a  multis  habetur; 
neque  enim  poenitentes  de  hac  initiali  dilectione  anxie  interrogandi  sunt, 
sed  in  praxi  animarum  pastori  sollicite  est  satagendum,  ut  poenitentes 
quo  meliori  fieri  possit  modo  ad  reconciliationem  sint  parati  atque  pec- 
cata  detestentur. 

2.  Si  vero  eatheoretice  spectatur,  est  difficilis,  quod  vix  definiri 
possit,  quae  dilectio  et  quo  in  gradu  requiratur.  Quam  ob  rem  vix  ulla 
est  amoris  species  ullusque  gradus  in  tota  dilectionis  scala,  quae  suos 
non  habeat  patronos ;  et  quod  est  consequens,  argumenta,  quibus  singuli 
suam  tuentur  sententiam,  plerumque  nimium  vel  nihil  probant. 

Provocant  enim  ad  testimonia  Scripturae  et  patrum,  quae  agunt,  vel  de 
caritate  habituali,  vel  actuali  sed  perfecta,  vel  de  necessitate  caritatis  ad  me- 
ritum  vitae  aeternae,  aut  ad  perfectam  conversionem  et  perseverantiam  in  ea, 
vel  de  necessitate  illius  amoris,  qui  non  distinguitur  a  qualibet  pia  et  salutari 
voluntatis  motione.  Neque  plus  probat  princeps  eorum  argumentum  ex  conc. 
trid.  sess.  6  c.  6,  ubi  concilium  ad  justificationembaptismo  consequendam  exi- 
git,  ut  peccatores  incipiant  diligere  Deum,  ut  justitiae  fontem :  ex  quo  inferunt, 
si  jam  ad  justificationem  baptismo  obtinendam  initialis  requiritur  dilectio,  a 
fortiori  ea  requiritur  ad  justificationem  poenitentiae  sacramento  consequen- 
dam.  Verum  probandum  esset,  concilium  recensere  ibi  actus  omnes,  qui  ad 
justificationem  absolute  necessarii  sunt:  quod  probari  nequit,  recensetur 
enim  et  actus  timoris.  Probandum  deinde  foret,  concilium  loqui  de  dispo- 
sitione  ad  justificationem  per  baptismum  actu  susceptum consequendam.  At- 
qui  concilium  loquitur  de  ea  dispositione,  quae  ad  justificationem  etiam  cum 
solo  voto  baptismi  sufficit1),  ut  liquet  ex  collatione  cum  c.  4.  6.  7 ;  ad  hanc 
autem  sane  requiritur  Dei  dilectio.    Quare  argumentum  hoc  vacillat. 


l)  Hoc  argumentis  externis  internisque  probat  Benaglia  in  op.  erudito  et 
docto  dell'attrizione  t.  2  c.  2  ss.  Quae  interpretatio  cumadversetur  explicationi  apud 
auctores  obviae,  qui  verba  sess.  6  cap.  6  non  de  caritate  perfecta,  sed  de  initiali 
dilectione  intelliguut,  juverit  saltem  potiores  ejus  theses  hic  apponere  ; 

1.  „Doctrina  de  contritione  parte  essentiali  sacramenti  poenitentiae  propo- 
sifca  a  concilio  tridentino  exclusive  hauriri  debet  ex  sess,  14."  Qua  thesi  nil  verius, 
cum  concilium  testetur  in  prooemio  illius  sessionis,  se  velle  tradere  definitionem 
exactam  et  plenam  de  sacramento  poenitentiae. 

2.  „Opinio  de  necessitate  alicujus  amoris  ad  suscipiendum  baptismi  sacra- 
mentum  ignota  fuit  patribus  concilii."    Quod  colligit  ex  actis  sess.  14.  Nemo  enim 

3.  Denique  haec  quaestio  relate  ad  plures  theologos  videtur  quae- 
stio  magis  de  nomine  quam  de  re.  Si  enim  amoris  initialis  nomine 
eum  intelligunt,  quiimplicite  latet,  et,  ut  itadicam,  imbibiturinattritione, 
quatenus  attritio  est  a.  actus  salutaris  voluntatisque  pia  motio,  omnis 
autem  pia  motio  modo  loquendi  Augustini  caritas  dici  possit;  quate- 
nus  b.  attritio  ex  gratia  proficiscitur,  quae  finaliter  ad  caritatem  aspirat; 
quatenus  c.  removet  obicem  caritatis  i.  e.  peccatum  et  propositum  in- 
cludit  servandi  Dei  mandata,  inter  quae  est  illud  de  diligendo  Deo ;  qua- 
tenus  d.  odium  peccati  complectitur  et  spemveniae,  quaeimpliciteoritur 
ex  amore  beatitudinis  et  pacis  cum  Deo  etc:  si  hoc,  inquam,  sensu  ne- 
cessitatem  tueantur  amoris  initialis,  nullus  erit  attritionistarum,  qui  non 
in  eandem  conspiret  sententiam. 

Cf.  V i  v a  in  propos.  15  ab  Alexandro  VIII.  damnatam,  qui  ita  scribit 
n.  26 :  »Quis  enim  neget  voluntatem  adhibendi  media  ad  reconeiliationem  cum 
aliquo  esse  aliqualem  illius  amorem?  Includitur  etiam  in  proposito  servandi 
in  posterum  Dei  mandata  et  non  amplius  peccandi:  constat  enim  hujusmodi 
propositum  esse  pariter  aliqualem  et  inchoatum  Dei  amorem,  cum  enim  inter 
praecepta  detur  praeceptum  dilectionis :  qui  proponit  servare  praecepta,  in- 
choate  et  in  causa  diligit.  Praeterea  in  ipso  odio  peccati  quamvis  ex  motivo 
poenarum  concepto  includitur  etiam  aliqualis  dilectio  et  caritas  inchoata.  Qai 
enim  odit  alicujus  malum,  aiiqualiter  illum  amat  amore  veluti  negativo,  no- 
lendi  scil.  illi  malum:  esto  non  velit  illi  positive  bonum  condistinctum  a  ca- 
rentia  talis  rnali.*  Liberius  a  Jesu  t.  4  tract.  5  de  poenit.  disp.  3  a.  1  de- 
cem  et  septem  rationibus  nititur  ostendere,  attritionem  ex  metu  gehennae  posse 
dici  Dei  dilectionem  inchoative  et  in  radice.    Cf.  Palmieri  th.  25  ss. 


patrum,  qui  putabant  ad  contritionem   pro  poenitentiae  sacramento  sufficientem 
necessarium  esse  aliquem  dilectionis  actum,  provocabat  ad  sess.  6  cap.  5. 

3.  „Adversariorurn  explicatio  c.  6  sess.  6  adversatur  agendi  modo  concilii  no- 
lentis  definire  controversias  scholasticas."  Hinc  card.  Pailavicini  illam  ignora- 
vit  et  tamen  ipse  nihil  omittit  eorum,  quae  suae  favent  opinioni  de  necessitate 
dilectionis  initialis  ad  sacramentum  poenitentiae . 

4.  Haec  explic&tio  adversatur  concilii  intentioni,  quod  intendit  docere  prae- 
parationis  modum  ad  justificationem  in  genere  sive  extra,  sive  intra  sacramentum. 

5.  „Ex  antithesi  lutheranorum  liqnet  verba  ,incipiunt  diligere',  esse  acci- 
pienda  de  dilectione  perfecta :"  et  ex  Thoma  3.  q  85  a.  5,  unde  conc.  decretum 
derivavit. 

0.  Huic  expositioni  non  adversantur  verba  concilii  ejusdem  capitis :  „Per 
eam  poenitentiam,  quam  ante  baptismum  agi  oportet."  Haec  enim  apposita  sunt, 
non  ut  significetur  poenitentia,  quae  cum  actuali  baptismi  susceptione  sufficiat, 
sed  ut  distinguatur  ab  ea,  quae  requiritur  ad  sacramentum  poenitentiae. 

7.  Explicationi  propositae  suffragatur  catechismus  romanus  p.  2  c.  5  n.  S  :  suf- 
fragantur  et  theologi  concilio  coaevi  eique  suppares  ad  finem  usque  seculi  XVI. 
Cf.  etiam  S  u  a  r  e  z  de  incarn.  disp.  4  sect.  8. 

Caput  lll.v^ 

De  confessione  deque  ejus  ad  remissionis  peccatorum 
beneficium  obtinendum  necessitate. 

477.  TliesiS  CCXLAIl.    Ad  remissionem  peccatorum  letaliumfat^^tli 
post  baptismutn  commissorum  obtinendam  tenentur  fideles  ad  cla- 

rium  potestatem  recurrere. 

Demonstratio.  Thesis  est  de  fide,  ut  colligitur  ex  concilii  trid. 
sess.  14  can.  6:  »Si  quis  negaverit,  confessionem  sacramentalem  vel  in- 
stitutam  vel  ad  salutem  necessariam  esse  jure  divino  .  .  .  A.  S.«  Quam- 
vis  autem  hoc  canone  directe  definita  sit  confessionis  necessitas,  indirecte 
et  implicite  omnino  definita  censeri  debet  necessitas  recursus  ad  mini- 
stros  clavium,  quibus  facienda  estconfessioadobtinendamabsolutionem. 
Gf.  can.  7  n.  480 ;  cap.  2  et  sess.  6  can.  29.   Probatur 

1.  tum  ex  verbis,  quibus  haec  potestas  collata  fuit  (n.  436),  tum  ex 
verbis  Pauli  2.  Cor.  5,  18  s. :  Omnia  autem  ex  Deo,  qui  nos  reconciliavit 
sibi  per  Christum,  et  dedit  nobis  ministerium  reconciliationis  ....  Pro 
Christo  ergo  legatione  fungimur,  tamquam  Deo  exhortante  per  nos.  Obse- 
cramus  pro  Christo:  Eeconciliamini  Deo,  ex  quibus  sic  licet  argumentari: 
Reconciliatio  peccatoribus  etiam  jam  baptizatis  est  necessaria.  Atqui 
hanc  Ghristus  concredidit  Ecclesiae  ministris,  ut  liquet  a.  ex  Pauli  ver- 
bis ;  b.  ex  collata  clavium  potestate ;  c.  ex  potestate  retinendi  peccata, 
quae  frustranea  esset,  si  independenter  ab  Ecclesiae  ministris  pateret  re- 
conciliationis  via;  d.  ex  analogia  cum  baptismo.  Sicut  ergo  recursus  ad 
ministros  baptismi  re  vel  voto  est  necessarius :  ita  necessarius  erit  et  re- 
cursus  pro  peccatoribus  jam  baptizatis  ad  potestatem  clavium:  neque 
enim  ulla  ratio  discriminis  potest  indicari.  Hinc  etiam  patres  poeniten- 
tiam,  quae  in  Ecclesia  agitur,  alterum  vocant  baptismum,  secundam  post 
naufragium  tabulam,  et  potestatem  clavium  exhibent  parallelam  baptismo, 
ut  infra  videbimus  n.  514b. 

Quare  apposite  s.  Leo  ep.  108  c.  2 :  »Multiplex  misericordia  Dei  ita 
lapsibus  subvenit  humanis,  ut  non  solum  per  baptismi  gratiam,  sed  etiain  per 
poenitentiae  medicinam  spes  vitae  reparetur  aeternae,  ut  qui  regenerationis 
dona  violassent,  proprio  se  judieio  condemnantes,  ad  remissionem  criminum 
pervenirent:  sic  divinae  bonitatis  praesidiis  ordinatis,  ut  indulgentia  Dei  nisi 
supplicationibus  sacerdotum  nequeat  obtineri.  Mediator  enim  Dei  et  hominum, 
homo  Christus  Jesus  hanc  praepositis  Ecclesiae  tradidit  potestatem,  ut  et  con- 
fitentibus  actionem  poenitentiae  darent,  et  eo-sdem  salubri  satisfactione  purgatos 
ad  communionem  sacramentorum  per  januam  reconciliationis  admitterent.  * 

478.  Neve  opponantur  quaedam  Augustini  effata,  quibus  videtur 
favere  protestantium  errori,   baptismi  recordatione  deleri  peccata  post  illius 

receptionem  coromissa  ut  ep.  185;  1.  2  de  gratia  et  pecc.  orig.  c.  39  s. ;  1.  :3 
contra  duas  ep.  pelag.  c.  3 ;  1.  6  contra  Jul.  c.  ]  3  s.  et  1.  de  nuptiis  et  concup. 
c.  33  n.  38,  ubi  scribit:  »Eodem  lavacro  regenerationis  et  verbo  sanctifica- 
tionis  omnia  prorsus  mala  hominum  regeneratorum  mundantur  atque  sanantur ; 
non  solum  peccata,  quae  nunc  remittuntur  in  baptismo,  sed  etiam  quae  poste- 
rius  humana  ignorantia  vel  infirmitate  contrahuntur ;  non  ut  baptisma  quoties 
peccatur,  toties  repetatur;  sed  quia  ipso,  quod  semel  datur,  fit  ut  non  solum 
antea,  verum  etiam  postea  quorumlibet  peccatorum  venia  fidelibus  impetretur. « 
Manifestum  enim  est,  s.  doctorem  refundere  in  baptismum  subsequentium  pec- 
catorum  remissionem  ut  in  radicem  necessario  praesuppositarn  subsequenti- 
bus  salutis  subsidiis,  non  vero  ut  in  causam  proximam  et  seclusis  aliis  mediis 
per  se  sufficientem.  Ideoque  1.  c.  mox  subjicit:  »Quidenim  prodesset  vel  ante 
baptismum  poenitentia,  nisi  baptismus  sequeretur,  vel  postea,  nisi  praece- 
cleret?^  etc.  Cf.  s.  Augustini  doctrina  de  peccatorum  per  poenitentiae  sacra- 
mentum  remissione  Pesch  in  Katholik  1900  I,  537 — 547. 

479.  2.  Thesis  evidenter  probatur  ex  controversia  cum  montanistis 
et  novatianis :  ex  qua  constat,  catholicis  fuisse  persuasum,  poenitentes  ad 
desperationem  adduci,  si  eis  vehia  ab  Ecclesia  negaretur  (n.  454 3).  Atqui 
nulla  fuisset  desperandi  ratio,  si  independenter  ab  Ecclesia  posset  obtineri 
peccatorum  venia.  Verbo  tota  controversia  cum  illis  haereticis  universa- 
que  praxis  poenitentialis  per  plura  secula  tam  rigida  sensu  et  ratione  ca- 
rent,  si  semei  supponatur,  necessarium  non  esse  pro  impetranda  letaiium 
eriminum  remissione  ad  hanc  recurrere  potestatem ;  neque  etiam  potuis- 
set  Ecclesia  simpliciter  excludere  a  pace  et  eucharistia  gravium  criminum 
reos,  qui  citra  poenitentiam  in  ea  et  secundum  ejus  normam  actam  ad 
s.  communionem  voluissent  accedere.   Cf.  Pesch  th.  26. 

3.  Accedunt  luculenta  patrum  effata.  Ita  Augustinus  ep.  228  n.  8 
hanc  reddit  rationem,  quare  Ecclesiae  ministris  non  liceat  fugere  tempore  in- 
vasionis  hostilis :  » An  non  cogitamus,  cum  ad  istorum  periculorum  pervenitur 
extrema,  nec  est  potestas  ulla  fugiendi,  quantus  in  Ecclesia  fieri  soleat  ab  utro- 
que  sexu  atque  ab  omni  aetate  concursus,  aliis  baptismum  flagitantibus, 
aliis  reconciliationem,  aliis  etiam  poenitentiae  ipsius  actionem,  omnibus 
consolationem  et  saeramentorum  confectionem  et  erogationem?  Ubi  si  mini- 
stri  desint,  quantum  exitium  sequitur  eos,  qui  de  isto  seculo  vel  non  re- 
generati  exeunt  vel  ligati?...  Si  autem  ministri  adsint  .  .  .  omnibus 
subvenitur,  illi  baptizantur,  alii  reconciliantur. «  —  Victor  vitensis 
de  persec.  vand.  II,  11  inducit  fideles  exsilium  episcoporum  et  presbyterorum 
ita  plorantes:  »Quibus  nos  miseros  relinquitis,  dum  pergitis  ad  coronas?  Qui 
hos  baptizaturi  sunt  parvulos  fontibus  aquae  perennis?  Qui  nobis  poenitentiae 
munus  collaturi  sunt  et  reconciliationis  indulgentia  obstrictos  vinculis  pecca- 
torum  soluturi,  quia  vobis  dictum  est:  Quaecunque  solveritis  etc.  ?  — ■  »Soli 
enim  illi  (i.  e.  Ecclesiae  catholicae),  inquit  Fulgentius  de  remiss.  pecc.  1,24, 
Dominus  ligandi  solvendique  tribuit  potestatem  dicens :  Tibi  dabo  claves  regni 
coelorum  etc.  Quod  ergo  sancta  Ecclesia  in  hoc  seculo  non  solverit,  ita  insolu- 
bile  permanet,  ut  etiam  in  futuro  solvi  nullatenus  possit.  Ligatus  est  autem 
omnis  homo,  quem  ista  non  solverit,  nec  consequetur  aliquod  solutionis  bene- 

ficium,  qui  non  conversus  ad  poenitentiam  in  Ecclesia  sibi  dandam  speraverit 
indulgentiam  peccatorum. «  Cf.  aurea  verba  s.  Cypriani  ep.  54  ad  Cornel. 
n.  ]  et  4  opusc.  XXI;  s.  Coelestini  n.  457d,  aliaque  n.  4382  et  514b. 

480.  Thesis  CCXL^III.  Fidelibus  peccatoribus  jure  diviiip  offi-l ■  . 
cium  incumbit  confitendi  omnia  et  singula  peccata  gravia  post  bap- 
tismum  patrata, 

Declaratio.  Plures  e  novatoribus  sec.  XVI  concedebant  quidem  con- 
fessionis1)  utilitatem  et  etiam  factum,  quod  ea  fuerit  quondam  in  usu 
in  Ecclesia:  imo  initio  non  defuerunt,  qui  quandam  illius  etiam  necessitatem 
tuerentur, ut liquet  exeorum  testimoniis  a  Kirsch  allatisinl.zurGesch.  derk. 
Beicht,  Wiirzburg  1902  p.  167  ss.,  198  ss. :  postea  tamen  magno  consensu 
saltem  ejus  absolutam  negabant  necessitatem.  Quare  contra  illos  probandum 
est,  confessionem  esse  institutionis  divinae  et  ad  peccatorum  gravium  remis- 
missionem  obtinendam  necessariam:  quod  sanxit  conc.  tridentinum 
sess.  14  can.  7:  »Si  quis  dixerit,  in  sacramento  poenitentiae  ad  remissionem 
peccatorum  necessarium  non  esse  jure  divino  confiteri  omnia  et  singula  pec- 
cata  mortalia,  quorum  memoria  cum  debita  et  diligenti  praemeditatione  ha- 
beatur,  etiam  occulta  et  quae  sunt  contra  duo  ultima  decalogi  praecepta,  et 
circumstantias,  quae  peccati  speciem  mutaut;  sed  eam  confessionem  tantum 
esse  utilem  ad  erudiendum  et  consolandum  poenitentem,  et  olim  observatam 
fuisse  tantum  ad  satisfactionem  canonicam  imponendam:  aut  dixerit  eos,  qui 
omnia  peccata  confiteri  student,  nihil  relinquere  velle  divinae  misericordiae 
ignoscendum;  aut  demum  non  licere  confiteri  peccata  venialia,  A.  S. «  Can.  6 
cf.  n.  47  7.  —  Cum  vero  exigimus  confessionem  peccatorum  gravium  remitten- 
dorum,  per  se  patet,  sufficere  confessionem  hic  et  nunc  poenitenti  moraliter 
possibilem,  versamur  enim  in  re  morali  et  humana.  Atqui  haec  moralis 
possibilitas  alia  atque  alia  est  pro  diversitate  poenitentium  et  adjunctorum. 
Quare  non  eadem  exigenda  est  confessio  a  rudi  quae  ab  erudito,  a  puero  quae 
ab  adulto,  a  moribundo  quae  a  sano.  Poterit  ergo  in  casu  necessitatis  pro 
exercitio  hujus  potestatis  in  utilitatem  poenitentium  Ecclesiae  collatae  a  Deo, 


')  Quaedam  hic  adnotabimus  de  voce  ^ojj-oXoYYja^,  qua  scriptores  graecicon- 
fessionem  designant,  latini  vero  passim  alia  atque  alia  utuntur  significatione.  Sig- 
nificat  enim  apud  hos  velorationempoenitentialem,  vel  processionem  seu  solemnem 
supplicationem  eo  institutam  fine,  ut  Deus  delictis  miseratus  indulgeat,  vel  poeni- 
tentiam  publicam  (cf.  Irenaeum  1.  1  c.  9),  in  primis  secundum  Petavium  in  dia- 
tribe  ad  haer.  59  Epiphanii  actionem  poenitentiae  in  stadio  substratorum,  quae  ma- 
xinie  erat  luctuosa,  quamque  itadescribit  Tertullianus  depoenit.  n.  9  :  „Is  actus, 
qui  magis  graeco  vocabulo  exprimitur  et  frequentatur,  exomologesis  est,  qua  delic- 
tum  nostrum  Domino  confitemur  non  quidem  ut  ignaro,  sed  quatenus  satisfactio  con- 
fessione  disponitur,  confessione  poenitentia  nascitur,  poenitentia  Deus  mitigatur. 
Itaque  exomologesis  prosternendi  et  humilificandi  hominis  disciplina  est,  conver- 
sationem  injungens  misericordiae  lllicem ;  de  ipso  quoque  habitu  atque  victu 
mandat,  sacco  et  cinere  incubare,  corpus  sordibus  obscurare"  etc.  A  qua  significa- 
tione  non  multum  differt  ea,  cujus  meminit  B  e  n  e  d  ic  tu  s  XIV.  de  syn.  dioec.  1.  7 
c.  16  n.  6,  secundum  quem  designat  „ritum  ultimum  seu  actum  externum,  qui  to- 
tius  publicae  poenitentiae  clausula  erat  et  complementum,  cum  nimirum  publice 
poenitentes  humi  substrati  fientes  atque  ingemiscentes  seipsos  incusabant,  veniam 
exposcebant  et  Ecclesiae  tandem  reconciliari  atque  iterum  ad  sacramenta  admitti 
poscebant.    Cf.  M  o  r  i  n  u  s  II,  2. 

qui  non  vult  mortem  peccatoris,  sed  ut  vivat  (Ez.  33,  ll),  sufficere  confessio, 
quae  tantum  sit  in  genere.  Ceterum  alias  quaestiones  practicas  de  hujus  con- 
fessionis  proprietatibus  pro  singularibus  casibus  relinquimus  theologiae  morali. 

481.  Deinonstratio.  1.  Thesis  probatur  ex  ipsa  potestatis  divini- 
tus  collatae  indole.  Potestas  enim  j  u  d  i  c  i  a  1  i  s  exerceri  nequit  causa  non 
cognita,  ut  inductione  omnium  judiciorum  liquet :  adeo  ut  illud  judicium 
temerarium  dicatur,  quod  causa  incognita  fertur.  Atqui  potestas  clavium 
est  judicialis  (th.  240),  versatur  i  m  m  e  d  i  a  t  e  circa  peccata,  ut  ea  remittat 
vel  retineat,  non  tamen  pro  arbitrio,  sed  secundum  voluntatem  Ghristi 
pro  conditione  rei;  neque  ita  versatur  circa  peccata  (gravia),  ut  unum  sine 
altero  remittere  possit  (cf.  n.  173).  Ergo  peccata,  circa  quae  remittenda 
vel  retinenda  versatur,  cognosci  debent.  Ea  vero  cognosci  nequeunt  nisi 
peccatoris  confessione. 

Neve  dicas  potestatem  hanc  non  magis  essejudicialem,  quam  ministerium 
baptizandi,  quod  etiam  exercere  non  licet  absque  judicio,  quo  admittantur 
dispositi,  indispositi  arceantur.  Magnum  nimirum  discrimen  esse  inter  utram- 
que  potestatem,  vel  inde  liquet,  quod  ministri  baptismi  nunquam  dicantur 
judices,  neque  baptismus  judicium,  cum  tamen  ministri  clavium  judices 
appellentur  atque  clavium  exercitium  judicium  (n.  443 3).  Quare  negamus 
paritatem  inter  utramque  potestatem,  nam  a.  munus  baptizandi  immediate  re- 
fertur  ad  ritum  sacramentalem  baptismi,  quo  mediante  delentur  peccata :  quare 
baptizans  cogaoscere  tantum  debet,  adsintne  debitae  dispositiones  pro  confe- 
rendo  baptismo ;  exercitium  vero  potestatis  clavium  immediate  consistit  in  ipsa 
remissione  vel  retentione  peccatorum :  nam  Christus  dixit :  Quorum  remiseritis 
peccata  etc. ;  debet  ergo  cognoscere  suum  objectum,  circa  quod  versatur,  sicut 
sacerdos  consecrans  debet  cognoscere  materiam,  quam  consecrare  intendit.  Ad 
haec  b.  potestas  clavium  ita  est  judicialis,  ut  etiam  secundum  peccatorum 
mensuram  imponenda  sit  satisfactio.  Praeterea  c.  concessa  etiam  quadam  ana- 
logia,  differt  judicium  utriusque  potestatis;  in  exercitio  muneris  baptizandi 
sicut  in  quovis  usu  omnis  potestatis  ministerialis  exercetur  judicium  p  r  u  - 
d  e  n  t  i  a  e ,  in  nostro  casu  judicium  jurisdictionis.  Objectum  judicii  illius 
sunt  dispositiones,  quae  certe  cognosci  debent,  ut  judicium  ferri  possit:  hinc 
manifestandae  sunt,  et  in  dubio  catechumenus  de  eis  est  interrogandus  et  ex- 
aminandus:  judicii  autem  a  potestate  clavium  ferendi  objectum  sunt  non  solum 
dispositiones,  sed  ipsa  etiam  peccata,  circa  quae  immediate  versatur  et  quae  pro 
varietate  judicii  remittenda  vel  retinenda  sunt:  ideoque  non  minus  cognosci 
debent  quam  illae  dispositiones,  juxta  quas  discernitur  quis  admittendus  sit 
ad  baptismum  et  quis  arcendus.  Aliud  ergo  est  potestas  judicialis  et  potestas 
cum  judicio  i.  e.  prudenter  administranda. 

2.  Probatur  ex  consensu  ecclesiae  graecae  schismaticae,  quae  se 

seculo  IX.  ab  Ecclesia  latina  separavit,  et  sectarum  Orientis,  quae  jam  **K  /x*< 

$  ■■ 
sec.  V.  Ecclesiam  reliquerunt1).  Ita  synodus  hierosolymitana  a.  1672 


')  De  hoc  consensu  cf.  Perpetuite  de  la  foi  t.  5  1.  3  c.  3  s. ;  D  e  n  z  i  n  g  e  r,  ritus 
orient.  t.  1.  Synodus  arrnena  in  urbe  Dovin  habita  a.  527  can.  20  anathema  dicit 
sacerdoti,  qui  confessionis  sigillum  laedit.  Cf.  Hef  ele  Conciliengesch.  II,  518. 

Hurter,   Compend.  theologiae  III,   11.  ed.  30 

cap.  1 5  recensens  septem  Ecclesiae  sacramenta  sexto  loco  ponit  sacra- 
mentum  poenitentiae,  »in  quo  et  secreta  includitur  confessio.*  Afiir- 
mari  autem  nequit,  schismaticos  hanc  hausisse  doctrinam  a  latinis  vel 
latinos  ab  illis  facta  jam  separatione.  Ergo  singuli  coetus  eam  hauserunt 
ex  fonte  communi,  ex  Ecclesia  nimirum,  in  qua  ante  schisma  unitate  fidei 
in  unum  corpus  redigebantur :  ideoque  ab  Ecclesia  universali  seculi  IX., 
imo  V.  et  IV.  Quod  si  Ecclesia  universalis  sec.  V.  et  IV.  jam  professa  est 
hanc  doctrinam,  ea  censeri  debet  apostolicae,  imo  divinae  originis.  Huc 
referri  possunt,  omnia,  quae  de  hoc  praescriptionis  argumento  plane  in- 
victo  diximus  n.  297  s. 

483.  3.  Probatur  ex  patrum  testimoniis,  quorum  alii  confessionis 
factum  et  usum,  alii  ejusdem  testantur  necessitatem.  Gum  vero  ea 
plures  collegerint1),  paucis  erimus  contenti,  quae  ad  quasdam  revocabi- 
mus  classes.   Testes  doctrinae  catholicae  sunt  patres,  quoties 

a.  clavium  ministros  vocant  judices,  potestatis  exercitium  judicium, 
exiguntque,  ut  pro  delicti  qualitate  satisfactionis  mensura  determinetur 
(n.  443);  quoties 

b.  conferunt  clavium  ministros  medicis,  peccatores  infirmis,  pec- 
cata  morbis.  Quare  sicuti  infirmi  recurrere  debent  pro  sanitate  conse- 
quenda  ad  medicos,  iis  aperire  morbos  non  solum  in  genere,  sed  et  in 
specie,  etsi  secretos  et  turpes,  nisi  vitae  discrimen  subire  velint :  ita  debent 
peccatores  ad  clavium  ministros  recurrere,  iisque  peccata  aperire  con- 
fessione,  non  solum  in  genere,  sed  et  in  specie,  etsi  secreta,  etsi  turpia. 
Horum  nihil  est,  quod  patres  non  doceant. 

Ita  Aphraates,  scriptor  syrus  sec.  IV:  »Omnibus  doloribus,  scribit 
hom.  7.  de  poenit.,  sunt  medicamenta  sananturque,  modo  prudens  medicus 
illos  noverit;  et  iis,  qui  in  certamine  nostro  plagis  affecti  fuerint,  paratum  est 
poenitentiae  pharmacum,  quo  vulneribus  imposito  reficiantur.  0  medici,  disci- 
puli  sapientis  nostri  medici,  accipite  remedium  illud,  quo  languentium  vul- 
nera  sanetis  .  .  .  Virum,  qui  in  acie  vulneratus  est,  non  pudet  tradendi  semet 
manibus  medici  sapientis  .  .  .  ita  qui  a  daemone  vulnus  accepit,  non  debet  ru- 
bore  prohiberi,  quominus  delictum  suum  confiteatur,  illud  relinquat  et  poeni- 
tentiae  remedium  postulet.  Quem  enim  pudet  vulneris  manifestandi,  cum  mox 
inficit  gangraena  toti  corpori  nocumentum  afferens.  Qui  non  erubuit  conva- 
lescit  a  vulnere  et  ad  pugnam  revertetur  .  .  .  Qui  in  pugna  nostra  superatus 


})  lta  M.  Victor  Reatinus  de  sacr.  confessionis  seu  poenitentiae  historia 
ex  ss.  patribus  in  thes.  theol.  Zachariae  t.  11;  N.  Alexander  diss.  14  in 
sec.  XIV ;  Dionys.  de  Sainte-Marthe  (Sanmarthanus)  Traite  de  la  confession ; 
Scheff  mach  er  Lettres  d'un  docteur  allemand  .  .  .  a  un  gentilhomme  et  a  un 
magistrat  protestant,  ep.  4  (utrumque  opus  prostat  in  Perpetuite  de  la  foi  t.  4  ed. 
Migne  1841);  Muzzar  elli ;  il  buon  uso  della  logica  opusc.  13:  Confessione  auri- 
culare  ;  K 1  e  e  die  Beicht,  Frankfurt  1828 ;  B  ic  k  e 1 1  zur  Geschichte  der  Beicht  im 
Orient  wahrend  der  ersten  4  Jahrh.,  in  Zeitschrift  fiir  kath.  Theologie  I,  410  ss. 

est,  banc  habet  viam  recuperandae  sanitatis  ut  dicat:  Peccavi,  et  petat  poeni- 
tentiam :  qui  vero  erubescit,  nequit  sanari,  quoniam  vulnera  sua  non  vult 
manifestare  medico  .  .  .  Vos  autem,  medici,  qui  discipuli  estis  illustris  medici 
nostri,  non  debetis  medicinam  denegare  iis,  quibus  curatione  opus  est.  Si  quis 
plagam  suam  vobis  ostenderit,  poenitentiae  remedium  ipsi  adhibete;  quem 
vero  infirmitatis  suae  revelandae  pudet,  hunc  adhortamini,  ne  eam  vos  celet, 
eandemque  vobis  patefactam  nolite  (aliis)  manifestare*  etc.  —  Ita  s.  Basi- 
lius  in  reg.  brev.  229  (cf.  et  11  o) :  »In  peccatorum  confessione  eadem  ratio 
est,  quae  etiam  in  aperitione  vitiorum  corporis.  Ut  igitur  vitia  corporis  ne- 
quajuam  quibusvis  temerarie  homines  aperiunt,  sed  iis  tantummodo,  qui  ra- 
tionem,  qua  ea  curanda  sint,  teneant,  eodem  modo  etiam  peccatorum  confessio 
fieri  debet  apud  eos  videlicet,  qui  ea  curare  possunt. «  Quinam  autem  hi  sint, 
indicat  regula  288:  »Necessario  iis  peccata  aperiri  debent,  quibus  credita  est 
dispensatio  mysteriorum  Dei. €  —  -  Asterius  amasenus  in  hom.  adv.  eos,  qui 
alios  acerbius  judicant:  »Audacter  ostende  sacerdoti,  quae  sunt  recondita  animi 
arcana,  tamquam  occulta  vulnera  medico  detege ;  ipse  honoris  et  valetudinis 
tuae  rationem  habebit  .  .  .  Tu  vero,  cujus  animus  aeger  est,  cur  non  ad  me- 
dicum  properas,  cur  non  ei  morbum  tuum  ostendis  confitendo  ?€  —  Ante  hos  jam 
Origejies  hom.  2  in  Ps.  37  n.  6  confert  peccatum  cibo  indigesto  vel  humori 
noxio,  qui  ejiciendus  est,  ut  animus  relevetur;  dein  ita  prosequitur:  »Tan- 
tummodo  circumspice  diligentius,  cui  debeas  peccatum  confiteri.  Proba  prius 
medicum,  cui  debeas  causam  languoris  exponere  .  .  .  Si  intellexerit  et  praevi- 
derit,  talem  esse  languorem  tuum,  qui  in  conventu  totius  Ecclesiae  exponi 
debeat  et  curari,  ex  quo  fortassis  et  ceteri  aedificari  poterunt  et  tu  ipse  facile 
sanari,  multa  hoc  deliberatione  et  satis  perito  medici  illius  consilio  procuran- 
dum1).*  Hunc  vero  medicum  sacerdotem  Domini  esse  hom.  2  inLev.  n.  4  dicit. 
Et  in  verba,  ut  revelentur  ex  multis  cordibus  cogitationes,  ita  disserit  hom.  17 
inLuc.  2,  35  :  »Unde  et  nos,  si  peccaverimus,  debemus  dicere:  Peccatum  meum 
notum  tibi  feci,  et  iniquitatem  meam  non  abscondi.  Dixi :  annunciabo  injustitiam 
meam  contra  me  Domino  (Ps.  31,  5).  Si  enim  hoc  fecerimus  et  revelaverimus 
peccata  nostra  non  solum  Deo,  sed  et  his,  qui  possunt  mederi  vulneribus  no- 
stris  atque  peccatis,  delebuntur  peccata  nostra  ab  eo,  qui  ait:  Ecce  deleo  ut 
nubern  iniquitates  tuas  et  sicut  caliginem  peccata  tua  (Is.  44,  22).«  —  Hiero- 
nymus  in  Eccl.  10,  11  :  »Si  quem  serpens  diabolus  occulte  momorderit  et 
nullo  conscio  eum  peccati  veneno  infecerit ;  si  tacuerit  qui  percussus  est  et 
non  egerit  poenitentiam,  nec  vulnus  suum  fratri  et  magistro  voluerit  confiteri, 
magister  et  frater,  qui  linguam  habent  ad  curandum,  facile  ei  prodesse  non 
poterunt.  Si  enim  erubescat  aegrotus  vulnus  medico  confiteri,  quod  ignorat, 
medicina  non  curat.«  Huc  spectat  collatio  cum  leprosis  V.  T.,  qui  secundum 
patres  figura  sunt  peccatorum.  Sicut  enim  illi  se  sistere  debebant  judicio 
sacerdotum,  quo  declararentur  mundi :  ita  peccatores  fideles  se  exhibere  debent 
sacerdotibus  N.  T.,  ut  a  peccatorum  lepra  mundentur  (n.  43 8 3). 

C.  Testes  sunt  quoties  peccatores   deterrent,  ne  pudore  seducti  crimina 
quaedam  celent.    Ita  Ambrosius  in  Luc.  VII,  225:    »Frustra  autem  velis 

■)  Verum  quidem  est,  hujus  homiliae  exstare  tantum  R  u  f  i  n  i  versionem,  sed 
nulla  est  ratio  suspicandi,  quod  eam  hoc  in  loco  interpolaverit.  Quod  si  eam  etiam 
interpolasset,  haberemus  testimonium  sec.  exeuntislV.  vel  ineuntis  V.,  cum  Ruf  i- 
n  u  s  obierit  a.  410.  De  0  r  i  g  e  n  i  s  doctrina  cf.  Katholik  1865. 1,  415.  Cf.  Augusti- 
nus  serm.  171.  172  in  bibl.  N.  PP.  ed.  Mai  I,  386. 

occultare,  quem  nihil  fallat,  et  sine  periculo  prodas,  quod  scias  jam  esse  cogni- 
tum :  confitere  magis,  ut  interveniat  pro  te  Christus,  quem  advocatum  habe- 
mus  apud  Patrem,  roget  pro  te  Ecclesia  et  illacrimet  populus.* —  Et  Pacia- 
nus  paraen.  ad  poenit.  n.  6.  8 :  »Rogo  ergo  vos,  fratres,  etiam  pro  periculo 
meo,  per  illum  Dominum,  quem  occulta  non  fallunt,  desinite  vulneratam  con- 
tegere  conscientiam.  Prudentes  aegri  medicos  non  verentur,  ne  in  occultis 
quidem  corporum  partibus  etiam  secaturos,  etiam  perusturos.  Peccator  erubescet 
perpetuam  vitam  praesenti  pudore  mercari  .  .  .  an  sic  illi  melius  est  perire  ?  * 

d.  Accedunt  diserta  testimonia  et  facta  luculenta.  Ita  scribit  s.  Leo 
ep.  148  ad  episcopos  Campaniae:  »Illam  etiam  contra  apostolicam  regulam 
praesumptionem,  quam  nuper  agnovi  a  quibusdam  illicita  usurpatione  com- 
mitti,  modis  omnibus  constituo  submoveri:  de  poenitentia  videlicet,  quae  ita 
a  fidelibus  postulatur,  ut  de  singulorum  peccatorum  genere  libellis  scripta 
professio  publice  recitetur,  cum  reatus  conscientiarum  sufficiat  solis  sacerdo- 
tibus  indicare  confessione  secreta.  *  —  Cyprianus  lapsos  n.  29  ita  hor- 
tatur:  » Confiteantur  singuli,  quaeso  vos,  fratres  dilectissimi,  delictum  suum, 
dum  adhuc  qui  deliquit  in  seculo  est,  dum  admitti  confessio  ejus  potest,  dum 
satisfactio  et  remissio  facta  per  sacerdotes  apud  Daminum  grata  est. «  —  Quare 
Theodoretus  carpit  haer.  fab.  IV,  lOaudianos,  » quod  vera  peccata  (in 
poenitentia)  celarent,  cum  parva  peccata  et  gravia  sacerdoti  aperienda  sint;« 
nam,  ut  inquit  Sozomenus  H.  E.  VII,  16,  »in  petenda  venia  peccatum  ne- 
cessario  confiteri  oportet."31    Cf.  infra  n.  492  s. 

Quod  facta  vero  attinet,  refert  Irenaeusl,  6  et  13  n.  6.  7  de  mulieri- 
bus  a  Marco  haeresiarcha  corruptis :  »Hae  saepissime  conversae  ad  Ecclesiam 
Dei  confessae  sunt  et  secundum  corpus  exterminatas  se  ab  eo  velut  cupidine 
et  inflammatas  valde  illum  se  dilexisse;*  et  de  ejus  discipulis:  »Multas  se- 
duxerunt  mulieres,  quae  cauterizatas  conscientias  habentes,  quaedam  quidem 
etiam  manifesto  exomologesin  faciunt:  quaedam  autem  reverentes  hoc  ipsum, 
in  silentio  sensim  semetipsas  retrahunt,  desperantes  a  vita  Dei ;  quaedam  qui- 
dem  in  totum  abscesserunt,  quaedam  autem  inter  utrumque  dubitant  etc.  *  — 
De  s.  Ambrosio  narrat  Paulinus  ejus  notarius  in  ipsius  vita  n.  39:  »Erat 
etiam  gaudens  cum  gaudentibus  et  flens  cum  flentibus,  siquidem,  quotiescun- 
que  illi  aliquis  ob  percipiendam  poenitentiam  lapsus  suos  confessus  esset,  ita 
flebat,  ut  et  illum  flere  compelleret:  videbatur  enim  sibi  cum  jacente  jacere. 
Causas  autem  criminum,  quae  ille  confitebatur,  nulli  nisi  Domino  soli,  apud 
quem  intercedebat,  loquebatur. *  —  Quibus  similia  legimus  in  vita  s.  Hilarii 
arelat.  ab  ejusdem  conscripta  discipulo  c.  13  (Mig.  50,  1233):  »Quotiescun- 
que  poenitentiam  dedit,  saepe  die  dominico  ad  eum  turba  varia  confluebat; 
volabat  ad  ejus  castigationem  quicunque  adesse  volebat,  lacrymaruni  se  imbri- 
bus  eluebat,  coelestibus  judiciis  territus  promissisque  succensus  tanti  gemitus, 
tanti  fletus  astantibus  nascebantur,  ut  vitae  praesentis  horreret  habitaculum.  * 
—  Notanda  item  sunt,  quae  Maximus  taur.  hom.  104  refert  de  quibusdam 
haereticis:  »Praepositi  eorum  quos  presbyteros  vocant,  dicuntur  tale  habere 
mandatum,  ut  si  quis  laicorum  fassus  fuerit  crimen  admissum,  non  dicat  illi: 
Age  poenitentiam,  deplora  facta  tua,  defle  peccata;  sed  dicat:  Da  tantum  mihi 
et  indulgentur  tibi. «  —  In  concilio  germanico  I.  a.  742  statuitur:  Unus- 
quisque  praefectus  (militum)  unum  presbyterum  (secum  habeat),  qui  homini- 
bus  peccata  confitentibus  judicare  et  poenitentiam  indicare  possit :  *  quae  denuo 
inculcantur  in  concilio  moguntino  a.  813  can.  2. 

e.  Neque  negligantur  ea  patrum  eiTata,  in  quibus  nulla  sacerdotis 
facta  mentione  simpliciter  de  confessionis  necessitate  loquuntur:  ea  enim 
intelligenda  sunt  de  confessione  clavium  ministro  facienda.  Loquuntur 
enim  de  confessione  fidelibus  jam  nota,  quae  scil.  pars  est  poenitentiae 
in  Ecclesia  agendae,  quamque  alii  patres  et  ipsi  alibi  accuratius  descri- 
bentes  sacerdoti  faciendam  esse  statuunt  (n.  492). 

Itaque  provocare  possumus  ad  verba  Clementis  rom.  (vel  alterius 
auctoris  antiqui)  ep.  2  ad  Cor.  n.  8 :  » Quamdiu  sumus  in  hoc  mundo,  pecca- 
torum,  quae  in  carne  gessimus,  ex  toto  corde  poenitentiam  agamus,  ut  a  Do- 
mino  salvemur,  dum  poenitentiae  tempus  habemus.  Postquam  enim  e  mundo 
exivimus,  non  amplius  possumus  ibi  confiteri  aut  poenitentiam  agere;«  ad 
verba  Doctrinae  apost.  1.  4  c.  14:  »In  Ecclesia  confiteberis  peccata  tua,  neque 
accedes  ad  orationem  tuam  in  conscientia  mala;*  et  1.  14  c.  1  :  »Die  dominica 
convenientes  frangite  panem  et  gratias  agite,  postquam  confessi  estis  peccata 
vestra,  ut  sit  mundum  sacrificium  vestrum;*  ad  verba  Lactantii  notatu 
digna  instit.  IV,  30  col.  17:  »Quia  singuli  quique  coetus  haereticorum  se  po- 
tissimum  christianos  et  suam  esse  catholicam  Ecclesiam  putant,  sciendum  est, 
illam  esse  veram  (Ecclesiam),  in  qua  est  confessio  et  poenitentia,  quae  pec- 
cata  et  vulnera,  quibus  subjecta  est  imbecillitas  carnis,  salubriter  curat,  *  et 
G-regorii  nyss.  or.  2  c.  Eunom. :  »Si  sanctae  Trinitatis  confessio  est  inutilis, 
inutiles  sunt  Ecclesiae  ritus.  In  his  autem  ritibus  est  sigillum,  deprecatio, 
baptisma,  peccatorum  confessio.*    Cf.  alia  infra  n.  514a  e.  f. 

484.  4.  Accedit  ratio  duplex  theologica  haud  spernenda.  Prior  ita 
potest  proponi:  Supponimus  Ecclesiam  esse  perennem,  visibilem,  infalli- 
bilem.  Ergo  ante  controversiam  de  confessionis  necessitate  seculo  XVI. 
obortam  exstitit  alicubi  vera  Christi  Ecclesia  visibilis  et  infallibilis.  Atqui 
a  sec.  XII.  usque  ad  XVI.  nullus  fuit  coetus,  qui  aliqua  veri  specie  veram 
se  dixerit  Ecclesiam,  qui  non  etiam  confessionis  necessitatem  profiteretur. 
Ergo  cum  inter  illos  diversos  coetus  unus  fuerit  vera  Ghristi  Ecclesia, 
etiam  vera  Christi  Ecclesia  infallibilis  eandem  tenuit.  Ergo  haec  doctrina 
est  vera  et  revelata. 

Altera  ratio  petitur  ex  ipso  confessionis  praecepto,  quod  expensis 
omnibus  adjunctis  humana  auctoritate  non  potuit  imponi;  est  ergo  insti- 
tutionis  divinae.   Quae  illatio  triplici  modo  confirmatur. 

a.  Omnis  innovationis  humanae  in  Ecclesia  alicujus  momenti  scimus 
parentes,  patriam,  annum  natalem  etc.  Atqui  hujus  innovationis,  qua  fideles 
dicuntur  privati  libertate  evangelica  et  facti  obnoxii  jugo  tyrannico  atque  car- 
nificinae  confessionis,  nec  auctor,  nec  patria,  nec  annus  natalis  assignari 
potest,  quamvis  sit  res  admodum  practica ;  ridendus  enim  foret,  qui  serio  ejus 
auctorem  diceret  Innocentium  III.,  cum  is  necessitate  confessionis  suppo- 
sita  tamquam  ab  omnibus  admissa,  tempus  tantum  determinaverit,  quo  saltem 
ei  esset  satisfaciendum.  Legantur  Alcuini  ep.  112;  opusc.  7  et  Damiani 
serm.  58,   ubi  data  opera  de  confessionis  proprietatibus  deque  causis  confes- 

sionis  sinceritatem  impedientibus  graviter  disserunt1),  ut  appareat,  quantae 
necessitatis  crederetur  confessio  jam  diu  ante  Innocentium  III.  Cf.  Kirsch 
zur  Gesch.  der  kath.  Beicht,  qui  p.  172  quain  ss.  plurimis  testimoniis  allatis 
ostendit,  jam  diu  ante  Innocentium  III.  creditum  peccatorum  gravium  confes- 
sionem  esse  plane  necessariam,  ideo  ab  episcopis,  synodis,  libris  poenitentiali- 
bus  inculcatam. 

I).  Si  immutata  fuisset  disciplina,  praesertim  in  re  tam  gravi,  et  privatus 
fidelium  populus  libertate  evangelica,  ortae  essent  certo  in  Ecclesia  turbae, 
ut  ex  plurimis  factis  constat.  Atqui  in  tota  antiquitate  nullum  reperitur  tur- 
barum  propter  inductam  confessionisnecessitatem  vestigium,  quae  tamen  ortae 
sunt  propter  solam  absolutionis  dilationem.  Ergo  nulla  facta  fuit  hac  in  re 
innovatio. 

C.  Ea,  quae  sunt  institutionis  humanae  vel  etiam  ecclesiasticae,  tempo- 
rum  cursu  solent  mutari,  abrogari,  in  iis  locum  habet  dispensatio.  Etsi  autem 
in  disciplina  poenitentiali  multiplex  facta  est  immutatio,  dispensatio  etc,  haec 
tamen  nunquam  attigit  confessionis  substantiam.  Disciplina  ergo  poenitentialis 
plus  minusve  est  institutionis  ecclesiasticae,  confessio  divinae. 

485.  Singidorum  jwccatorum  confessio.  —  Qaod  si  speciatim  quae- 
ras,  quomodo  probetur,  singula  peccata  graviainconfessioneesseape- 
rienda,  respondemus,  id  satis  quidem  colligi  ex  dictis,  breviter  tamen  ar- 
gumentorum  velut  capita  indicabimus.    Id  colligitur 

1.  ex  indole  potestatis,  quae  est  judicialis  etcujusmateriessuntsin- 
gula  peccata  gravia  post  baptismum  commissa:  judicium  autemestman- 
cum  incognito  integro  objecto,  circa  quod  versari  debet. 

2.  ex  comparatione,  qua  patres  conferunt  peccata  morbis  et  vulne- 
ribus,  sacerdotes  medicis :  nam  infirmus  singula  vulnera  ostendere  debet, 
si  velit  curari ;  peccata  autem  gravia  nequeunt  seorsim  remitti.  Cf.  s.  T  h  o- 
m  a  s  suppl.  q.  9  a.  2,  qui  bene  notat  unum  peccatum  saepe  aggravari  ex 
adjunctione  alterius,  sicut  unus  morbus  ex  adjunctione  alterius  aggra- 
vatur. 

3.  Hinc  hortantur  patres,  ut  fideles  vel  secretissima  aperiant  peccata 
caveantque  pudorem,  si  eorum  velint  consequi  remissionem. 

4.  Accedit  quod  semper  creditum  fuit,  sacerdotis  esse  poenitentibus 
imponere  pro  ratione  peccatorum  satisfactionem,  ideoque  saepe  singulis 
peccatis  a  conciliis  sua  statuta  erat  satisfactio.  Ut  ea  ergo  possit  imponi. 
necesse  est,  peccatorum  gravium  et  species  et  numerus  aperiatur. 

486.  Ex  iisdem  capitibus  probatur  confessionis  necessitas  ex  jure 
d  i  v  i  n  o.   Ea  enim  colligitur  ex  ipsa  potestatis  indole  et  quod  sacerdotes 


l)  Cf.  etiam  J.  Climacus  scala  para  d. gr.  4 ;  R  a  d  u  1  p  h  u  s  Ardens (fl. sec.  XI.) 
hom.  40  in  evang.  et  ep.  domin. ;  Theobaldus  stampensis  (fl.  sec.  XII.)  ep.  1 
(M  i  g.  163,  759) ;  H  u  g  o  a  s.  Victore  de  sacr.  1.  2  p.  14  c.  ]  ;  A 1  a  n  u  s  ab  Insulis  de 
sex  alis  Cher.  (Mig.  210,  265  ss.).   Cf.  etiam  infra  n.  509. 

sunt  judices,  medici,  ministri  reconciliationis,  ut  pro  Ghristo  legatione 
fungantur.  Atqui  hoc  sunt  jure  divino  et  potestas  ipsa  originis  est  divinae. 
Hinc  patres  nunquam  provocant  ad  praeceptum  ecclesiasticum,  sed  ad 
haec  munera,  ad  verba  Ghristi,  ad  satisfactionis  necessitatem,  quae  est 
juris  divini,  ut  patet  ex  testimoniis  allatis. 

487.  Confessionis  convenientia.  —  Ceterum  confessio  admodum  con- 
sentanea  est  1.  naturae  humanae.  Sicut  enim  natura  organiea  humores 
pravos,  venenum,  cibum  indigestum  ejicere  nititur,  et  ejectione  levatur : 
ita  confessione  peccatum  ex  animi  latebris  egeritur  magna  conscientiae 
revelatione  et  consolatione,  ut  experientia  ipsa  testatur. 

2.  Consentanea  est  confessio  ipsi  peccatori  christiano,  qui  ejus  ne- 
cessitate  excitatur  e  somno  peccati ;  obligatur  ad  scrutandam  conscien- 
tiam  et  examinandum  statum  animae  suae,  quo  procuret  salutem  suam, 
fugiat  occasiones,  adhibeat  salutis  media  et  resipiscat  a  peccatis,  quorum  Z 
omnium  tam  facile  magno  suo  damno  obliviscitur,  nisi  confessionis  ne-  ^^l^L 
cessitate  ad  haec  praestanda  adigatur.  Quare  sicut  cultus  externus  fovet/^  A,  / 
internum,  ita  confessio  contritionem. 

3.  Consentanea  est  justitiae  divinae :  omne  enim  peccatum  includit 
quandam  inobedientiam  et  superbiam;  superbiaemedeturconfes- 
sionis  humilitas,  inobedientiam  reparat  prompta  subjectio  sub  sacerdotis 
judicio.  Quam  ob  rem  nulla  satisfactio  confessione  est  melior,  nil  adeo 
placat  offensum,  quam  humilis  culpae  agnitio  et  confessio.  Hinc  Deus  ad 
veniam  pronus,  provocavit  Adam  ad  peccati  confessionem  Gen.  3,  9 ;  et 
Prov.  28,  13  legimus:  Qui  abscondit  scelera  sua  non  dirigetur.  qui  autem 
confessus  fuerit  et  reliquerit  ea,  misericordiam  consequetur.  In  ipsa  socie- 
tate  civili  spontanea  rei  confessio  mitigat  et  minuit  vindictae  rigorem. 

Belle  Petrus  bless.  op.  3  Compend.  in  Job  c.  1  (Mig.  207,  812):  »Si 
peccatum  tuum  aperias,  dicit  Dominus,  ego  illud  operio  (Ps.  31,  5) :  si  agnoscis, 
ignosco ;  si  accusas,  excuso ;  si  te  judicas  et  condemnas,  te  nec  judico,  nec  con- 
demno.  Quod  si  vosmetipsos  judicaretis,  dicit  Apostolus  (l.  Cor.  11,  3l),  non 
utique  judicaremini.  David  adulter,  homicida  et  proditor  arguente  Nathan 
propheta,  qui  peccatum  suum  humiliter  recognovit,  audire  meruit :  Transtulit 
a  te  Dominus  peccatum  tuum  (2.  Reg.  12,  13).  Saul  vere,  qui  Samueli  ipsum 
arguenti  superbe  respondit,  audivit:  Transtulit  a  te  Dominus  regnum  tuum 
(l.  Reg.  15,  23).    Ab  altero  peccatum,  ab  altero  translatum  est  regnum.* 

4.  Consentanea  est  m  i  s  s  i  o  n  i  et  fmi  Ecclesiae,  cujus  est  docere  non 
solum  integras  nationes,  sed  et  singulos  promovere  in  via  salutis  et  per- 
fectionis.  Eo  vero  melius  aliquis  discipulum  poterit  instituere,  quo  peni- 
tius  eum  cognoverit,  quo  magis  erit  expertus  et  dono  discretionis  spiri- 
tuum  praeditus.  Atqui  accuratam  animae  cognitionem  acquirit  sacerdos 
sincera  peccatoris  confessione :  ideoque  pastor  animarum  oves  sibi  com- 

missas  opportune  de  singulis  pro  rerum  adjunctis  instruere  poterit;  ex 
saepe  auditis  confessionibus  acquiret  animorum  dirigendorum  peritiam 
donumque  discretionis  spirituum.  Per  confessionem  Ecclesia  quoque  auc- 
toritatem  exercet  salutarem  simul  et  efficacem  in  fidelium  animos  inde- 
pendentem  prorsus  a  quavis  potestate  civili. 

5.  Gonsentanea  est  confessio  ipsi  societati  humanae,  cujus  bonum  ad- 
modum  promovere  potest  prudens  confessarius  componendo  lites  et  dis- 
sidia,  reconciliando  inimicos,  procurando  bonorum  ablatorum  restitutio- 
nem,  impediendo  et  reparando  scandala1)  etc. 

6,  Denique  confessionis  usu  inculcatur  illa  omnium  coram  Deo  ju- 
dice  aequalitas  et  ab  eo  dependentia  neminemque  in  terris  esse,  licet  po- 
tentissimum,  qui  immunis  sit  a  reddenda  suorum  factorum  ratione.  Quare 
mirum  esse  non  debet,  si  non  desint  viri  docti  vel  ex  protestantibus2), 
qui  confessionis  institutum  et  praxi  admodum  commendent. 

Unus  audiatur  Leibnitius  in  syst.  theologico  ed.  mogunt.  1825  pag.  264: 
»Totum  hoc  institutum  divina  sapientia  dignurn  esse  negari  non  potest,  et  si 
quid  aliud,  hoc  certe  io  christiana  religione  praeclarum  et  laudabile  est,  quod 
et  sinenses  et  japonenses  sunt  admirati:  nam  et  a  peccatis  multos  deterret 
confitendi  necessitas,  eos  maxime,  qui  nondum  obdurati  sunt,  et  lapsis  mag- 
nam  consolationem  praestat;  et  adeo  puto  pium,  gravem  et  prudentem  con- 
fessarium  magnum  Dei  organum  esse  ad  animarum  salutem:  prodest  enim 
consilium  ejus  ad  regendos  affectus  .  .  .  ad  omnia  denique  animae  mala  aut 
tollenda  aut  mitiganda:  et  cum  fideli  amico  vix  quidquam  in  rebus  humanis 
praestantius  reperiatur,  quanti  est,  eum  ipsa  sacramenti  divini  inviolabili  re- 
ligione  ad  fidem  servandam  opemque  ferendam  adstringi?*  Hinc  explicatur, 
quare  confessionis  praxis  reperiatur  apud  plures  veteres  populos  (cf.  Weiss 
Apologie  des  Christenth.  II  diss.  1 8  n.  1  u),  quod  scil.  ea  est  adeo  naturae  hu- 
manae  consentanea;  ejusque  apud  judaeos  praxis  quibusdam  saltem  in  casibus 
colligitur  ex  Lev.  5,  18;  6,  6;  Num.  5,  7,  ac  generatim  in  sacrificiis  pro  pec- 
catis  Lev.  cc.  5  et  6. 


')  ItaOswald§  11;  Nicolas  Philosoph.  Studien  iiber  das  Christenthum 
t.  3  c.  16;  Wilmer  s  Lehrbuch  der  Religion  t.  3  Von  der  Busse  §  8 — 10. 

'-)  Praeclarissima  ejusmodi  testimonia  cf.  in  op.  Beleuchtung  der  Vorurtheile 
wider  die  kath.  Kirche  von  einem  protestantischen  Laien  Ziirichs,  Luzern  1844  t.  2 
p.  1  pag.  84  ss.  Cf.  Horion  der  Triumph  der  Beicht,  Graecii  1852;  Stark,  Entre- 
tiens  philosophiques pag.  28,  Parisiis  1818;  Bergier  clictionaire  de  theologie,  art. 
Confession  ;  D  e  M  a  i  s  t  r  e  du  Pape  1.  3c.3§l;Esslinger  der  Gegner  der  Kirche 
widerlegt  durch  die  Geschichte  und  die  Ansichten  der  geistreichsten  Protestanten, 
Aug.  V.  1838  pag.  117  ss. ;  effata  vero  speciatim  anglicanorum  Katholik  1884. 
II,  655  —  63.  Horum  483  ecclesiastici  petierunt  a.  1868  a  parlamento,  ut  confessio 
iterum  induceretur,  et  a.  1877  in  quodam  eorum  conventu  declaratum  fuit,  800  esse 
paratos  ejus  usum  in  suis  parochiis  iterum  inducere.  Hinc  ut  legimus  in  evang. 
Kirchenzt.  ed.  S  t  o  c  k  e  r  3.  Nov.  1894  Frid.  G  u  i  1  e  1  m  u  s  III  Borussiae  rex  fassus 
est :  Der  evangelischen  Kirche  konnte  keine  tiefere  Wunde  geschlagen  werden  als 
dadurch  geschehen  ist,  dass  man  die  Specialbeichte  abschaffte  und  an  deren  Stelle 
die  freilich  fiir  beide  Theile  bequeme  allgemeine  Beicht  setzte. 

488.  Corollarium.  De  peccatorum  venialium  confessione.  —  Etsi 
clavium  potestas  se  in  primis  acl  ea  extendit  peccata,  quae  coelum  nobis 
claudunt,  peccata  scil.  mortalia :  cum  adeo  late  pateat,  se  ad  peccata  quo- 
que  venialia,  quae  ingressum  in  coelum  remorantur,  extendet;  quare  et 
horum  confessio,  quamvis  non  necessaria,  utilis  tamen  erit.  Cum  vero 
eorum  confessio,  etsi  olim  minus  frequens,  nunc  a  pluribus  seculis  in 
Ecclesia  vigeat,  temerarium  est,  hanc  carpere  praxim.  Idcirco  Pius  VI. 
de  prop.  39  synodi  pistoriensis  statuit:  »Declaratio  synodi  de  peccato- 
rum  venialium  confessione,  quam  optare  se  ait  non  tantopere  frequen- 
tari,  ne  nimium  contemptibiles  reddantur  hujusmodi  confessiones ;  teme- 
raria,  perniciosa,  sanctorum  ac  piorum  praxi  a  s.  conc.  tridentino  (sess.  14 
c.  5)  probatae  contraria.*  Cf.  Acta  SS.  IX,  722;  Jungmann  diss.  in 
H.  E.  II,  163  ss. 

489.  Thesis  CCXLIX.  Doctrinae  catholicae  de  confessionis  in-Mo 
stitutione  divina  et  necessitate  nullatenus  adversantur  1.  apostolo- 
rum  silentium  sive  de  praecepto,  sive  de  usu  confessionis  ;  2.  verba 
I*auli  1.  Cor.  11,  28;  3.  historia  expuncti  per  Nectarium  presbyteri 
poenitentiarii ;  4.  repetita  patrum,  Chrysostomi  praesertim,  effata, 
sufficere  peccata  Deo,  soli  Deo  confiteri;  5.  doctrina  nonnullorum 
veterum ,  qui praeter  confessionem  aliamedia  obtinendae  remissionis 
peccatorum  recenseant ;  (>.  canon  33.  concilii  cabilonensis  II. 

DeillOllstratio  p.  I.  Primum  quod  opponitur  argumentum,  silentium 
scil.  s.  Scripturae  sive  de  praecepto  sive  de  confessionis  usu,  est  1.  negans, 
cui  nulla  inest  vis  contra  argumenta  affirmantia,  quae  ex  divinis  literis  neces- 
sitatem  et  institutionem  confessionis  comprobant.  Ex  divinis  literis  autem 
utraque  probatur  non  quidem  directe  et  disserte,  sed  saltem  mediate  et  im- 
plicite,  quatenus  utriusque  proponit  fundamentum,  ex  quo  accedente  traditione 
praesertim  practica,  optima  institutionum  Christi  interprete,  tam  confessionis 
institutio  quani  necessitas  colligitur. 

2.  Innititur  falso  supposito  :  credenda  agendaque  a  fidelibus  o  m  n  i  a  con- 
tineri  Scripturis,  quod  falsum  esse  ostendimus  t.  I  th.  XXX.  —  Ceterum  3.  ne- 
que  adeo  certum  est,  quod  confidenter  pronunciant  adversarii.  Facti  enim 
vestigia  sat  clara  habentur  Act.  19,  13  ss.  Narratur  ibi  mira  Dei  ultio  in 
quosdam  judaeos,  qui  praesumpserant  in  nomine  Jesu  (in  quem  non  credebant) 
expellere  daemones.  Punitionis  fructus  narratur  v.  18:  Multique  credentium 
(twv  7rs7Ti3r£D%or(ov)  veniebant  confitentes  et  annunciantes  actus  snos  (s|o|j.oXo- 
Yo6{JL£VOt  %cfi  avaYYsXXovre?  rac;  7rpa£et<;  aorwv),  non  utique  bonos,  ut  patet  ex 
sequentibus :  Multi  autem  ex  iis,  qui  fuerant  curiosa  sectati,  contulerunt  libros 
et  combusserunt  coram  omnibus ;  et  patet  etiam  ex  hujus  confessionis  causa  vel 
occasione,  quae  fuit  timor,  qui  propter  mirum  illud  factum  cecidit  super  omnes1). 
—  Praeceptum  vero,  vel  saltem  exhortationem  ad  confessionem  plures2) 


')  Vel  protestantes  hic  confessionis  factum  agnoscunt,  ut  Hansen  in  solida 
consid.  doctrinae  evangelico-luth.  de  confessione  c.  9  Lubecae  173". 

2)  Ad  haec  verba  provocant  conc.  c  a  b  i  1  o  n  e  n  s  e  II.  c.  33  (n.  495);  v.  B  e  d  a 
et  s.  M  a  r  t  i  n  u  s  legion.  (M  i  g.  209,  212)  in  h.  1. ;  S  m  a  r  a  g  d  u  s  in  diademate  mo- 

reperiunt  Jac.  5,  16:  Confitemini  alterutrum  peccata  vestra.  Neque  excipiatur, 
ex  his  verbis  sequi,  cuilibet  fieri  posse  peccatorum  confessionem.  Eesponde- 
musillud  alterutrum  non  semper  significare  alternationem  mutuam,  ut  patet 
ex  Eph.  5,  21;  Rom.  15,  7  col.  1  ;  1.  Petr.  4,  9.  Egregius  est  in  h.  1.  com- 
mentarius  Werneri  abb.  (t  1 126)  deflorat.  ss.  patrum  1.  1  dominica  3.  (Mig. 
157,  882  ss.),  in  quo  inter  alia  scribit:  ^Dicis  fortassis:  Quare  non  similiter 
Christus  praeceptum  dedit  hominibus  peccata  sua  confitendi,  sicut  discipulis 
potestatem  dedit  confitentium  peccata  dimittendi  (Joan.  20,  22  s.)?  Audi 
quare :  voluit  Christus,  ut  a  temetipso  surgeres,  ut  non  quasi  extorta  vel  coacta 
videretur  confessio  tua.  Idcirco  quod  ad  se  pertinuit,  officium  suum  discipulis 
suis  peragendum  injunxit,  ut  medicorum  more  aegros  ad  se  venientes  excipe- 
rent  et  sanarent.  Medicis  dixit,  ut  curarent ;  sed  infirmis  non  dixit,  ut  ad  me- 
dicos  curandi  venirent.  Hoc  quasi  certum  esse  voluit,  quod  aegri  libenter 
salutem  quaererent,  et  se  curandos  offerrent,  si  medicos  invenirent.  Propterea 
solos  medicos  monuit.  Infirmum  enim  suus  morbus  sufficienter  admonet,  ne- 
que  opus  praecepto  hoc,  si  dolet.  Tamen  ipsi  medici  postea,  quia  negligentes 
in  curatione  sua  aegros  invenerunt,  eos  ad  salutem  quaerendam  et  admoni- 
tione  sua  excitaverunt  et  praecepto  attraxerunt:  Confitemini,  inquit  apostolus 
Jacobus,  alterutrum  peccata  vestra  et  orate  pro  invicem,  ut  salvemini.  Quid  est 
alterutrum?  .  .  .  Non  tamen  unusquisque  unicuique,  sed  alterutrum,  hoc  est 
inter  vos  homines  hominibus,  oves  pastoribus,  subjecti  praelatis,  hi,  qui  pec- 
cata  habent,  his,  qui  peccata  dimittere  potestatem  habent  .  .  .  Propterea  ergo 
coufitemini  alterutrum  peccata  vestra  et  orate  pro  invicem.  Ad  quid?  Vt  sal- 
vemini:  confitemini,  ut  salvemini.  Quid  est  confitemini,  ut  salvemini?  Hoc  est, 
non  salvamini,  nisi  confiteamini.  Haec  fortassis  tu  audire  noluisti,  qui  late- 
bras  quaeris  et  abscondis  scelera  tua,  ut  non  justificeris.  Non  tibi  placet,  quod 
dicitur,  quia  hi,  qui  nolunt  confiteri  peccata  sua,  salvari  non  possunt.  Propterea 
fortassis  conaris  ad  aliud  dictum  apostoli  intorquere,  ut  intelligatur  confiten- 
tibus  quidem  promisisse  salvationem,  tamen  non  confitentibus  non  negasse 
justificationem.  Audi  ergo,  Augustinus  dicit:  ,Non  potest  quis  justificari 
a  peccato,  nisi  confessus  fuerit  ante  peccatum'  etc. ;  *  quae  leguntur  etiam  apud 
Hugonem  a  s.  Victore  de  sacr.  1.  2  p.  14  c.  1. 

490.  Demonstratio  p.  II.  Paulus  1.  Cor.  ll,  28  scribit  quidem: 
Probet  autem  seipsum  komo  et  sic  de  pane  illo  edat  et  de  calice  bibat:  sed  prop- 
terea  non  negat  necessitatem  confessionis,  si  quis  probatione  praemissa  reum 
se  gravis  criminis  deprehenderit,  sicut  neque  excludit  poenitentiae  alicujus 
praemittendae  necessitatem.  Neque  enim  sola  probatio  est  sufficiens  dispositio 
post  gravia  crimina,  ut  absque  alio  statim  dignus  quis  sit  eucharistia ;  sed  ideo 
est  praemittenda,  ut  cognita  sua  indignitate  peccator  ea  seligat  media,  quae 
eum  dignum  reddant.  Atqui  inter  haec  est  poenitentia,  qualem  Christus  in- 
stituit,  ut  jam  noverant  corinthii:  proinde  de  hoc  monendi  non  erant.  Etrevera 
hoc  medium  esse  poenitentiam,  patet  ex  praxi  antiquae  Ecclesiae,  quae  pecca- 
tores,  nisi  prius  egissent  poenitentiam,  qualis  in  ipsa  agi  solebat,  quae  ergo 
complecteretur   confessionem,   ad   sacram   mensam  non  admittebat.    Graphice 


nachorum  c.  16  (Mig.  102,  613);  Theodolfusin  capitulari  (ib.  105,  217):  .)  onaa 
aurelian.  de  instit.  laicali  1.  1  c.  15  ;  Rabanus  M  a  u  r  u  s  hom.  p.  2  hom.  42  (M  i  g  n  e 
110,  323);  Haym  o  halberstad.  hom.  19  (Migne  118,  141) ;  Hildebertus  ceno- 
man.  serm.  40  (ib.  171,  485) ;  Bernardus  Carthusiae  prior  ep.  3  (ib.  153,  900). 

hanc  probationem  describit  s.  Augustinus  serm.  351  n.  7,  ubi  loquens  de 
poenitentiae  actione  pro  peccatis  contra  decalogi  praecepta  ita  disserit :  »  Con- 
stituto  in  corde  judicio  adsit  accusatrix  cogitatio,  testis  conscientia,  carnifex 
timor:  inde  quidam  sanguis  animi  confitentis  per  lacrymas  profluat.  Po9tremo 
ab  ipsa  mente  talis  sententia  proferatur,  ut  se  indignum  homo  judicet  parti- 
cipatione  corporis  et  sanguinis  Domini :  ut  qui  separari  a  regno  coelorum  timet 
per  ultimam  sententiam  summi  judicis,  per  ecclesiasticam  disciplinama  sacra- 
mento  coelestis  panis  interim  separetur  .  .  .  (n.  9).  Judicet  ergo  seipsum  homo 
in  istis  voluntate  .  .  .  et  cum  ipse  in  se  protulerit  severissimae  medicinae,  sed 
tamen  medicinae  sententiam,  veniat  ad  antistites,  per  quos  illi  in  Ecclesia  cla- 
ves  ministrantur  et  tamquam  bonus  jam  incipiens  filius,  maternorum  mem- 
brorum  ordine  constituto,  a  praepositis  sacramentorum  accipiat  satisfactionis 
suae  modam*  etc.  Ceterum  jam  Doctrina  apost.  exigit  ante  eucharistiae  per- 
ceptionem  confessionem  (n.  483e);  ita  et  Cyprianus  de  lapsis  n.  15-  16; 
ep.  9.  Hinc  legimus  in  confessione  s.  Fulgentio  adscripta,  quae  habetur  in 
sacramentario  s.  Gregorii:  j,Ego  corpus  Domini  et  sanguinem  ejus  polluto 
corde  et  corpore  sine  confessione  et  poenitentia  sciens  indignus  accepi.*  Eadem 
habentur  in  11.  poenitentialibus  Alcuini  et  Egberti,  in  sacramentario  turo- 
nensi  apud  Morinum  in  append.  p.  43,  cujus  judicio  illud  saltem  est  se- 
culi  IX,  in  quo  legimus  inter  alia  peccata :  » Confiteor,  quia  corpus  et  san- 
guinem  D.  N.  J.  Christi  indignus  et  pollutus  et  immundus  et  sine  confessione 
communicavi,  tetigi,  portavi  etc,  et  iu  quadragesima,  sicut  constitutum  est, 
confessus  non  fui,  nec  poenitentiam  de  praeteritis  omnibus  egi.*  Quare  auc- 
tor  1.  de  salutaribus  documentis  (inter  opp.  s.  Augustini,  forte  Paulini 
aquilej.)  diserte  statuit:  »  Unusquisque  antequam  corpus  et  sanguinem  D.  N. 
J.  Christi  accipiat,  seipsum  probet  .  .  .  Quando  enim  illud  accipere  debemus, 
antea  ad  confessionem  et  poenitentiam  recurrere  debemus  et  omnes  actus 
nostros  curiosius  discutere,  et  peccata  obnoxia,  si  in  nobis  comperimus,  cito 
festinemus  per  confessionem  et  veram  poenitentiam  abluere,  ne  cum  Juda 
proditore  diabolum  intra  nos  celantes  pereamus.  *  Cf.  Gennadius  de  dogm. 
eccles.  c.  53;  Herveus  ven.  (f  1150)  inh.  1. ;  Honorius  augustod.  Eucha- 
risticon  c.  7  (Mig.  172,  1251)  etc.    Cf.  Frank  II,  5. 

491.  Deinonstratio  p.  III.  Praecipua  difficultas,  quam  urgent  pro- 
testantes,  petitur  ex  facto,  quod  narrant  Socrates  H.  E.  V,  19  et  So- 
zomenus  H.  E.  VII,  16  de  expuncto  per  Nectanum  (f  397)  presbytero 
poenitentiario  occasione  confessionis,  qua  proditum  est  grave  diaconi 
crimen;  unde  inferunt,  abrogatam  fuisse  ipsam  confessionem,  ideoque 
eam  institutionis  esse  ecclesiasticae.  Quibusdam  fides  Socratis  et  Sozo- 
meni  nonnihil  est  suspecta,  eoque  magis  quod  hujus  facti  altum  apud 
alios  scriptores  coaevos  et  patres  est  silentium,  nemoque  ejusmodi  repre- 
hendit  abrogationem.  Verum  eruditi  communiter  factum  admittunt:  ex 
ipso  autem  aliorum  silentio  merito  inferunt,  minus  fuisse  abrogatum  quam 
adversariijactant  vel  putant.  Illud  scilicet  1.  fuit  abrogatum,  quod  fuit 
causa  scandali,  ut  patet  ex  ipsa  facti  historia.  Atqui  hoc  fuit  neque  poe- 
nitentia  publica  pro  peccatis  publicis,  neque  confessio  s  e  c  r  e  t  a ;  haec 
ergo  abrogata  non  fuit.  Ad  haec  2.  quod  fuit  abrogatum,  cessavit  in  toto 

Oriente.  Confessio  vero  secreta  nunquam  cessavit.  —  Quid  ergo  fuit  abro- 
gatum?  Non  una  est  theologorum  sententia,  secundum  quos  abrogata  fuit 
vel  poenitentia  publica  pro  peccatis  occultis,  vel  praxis  confitendi  quae- 
dam  peccata  publice  secundum  nutum  confessarii  (n.  483b),  vel  species 
cujusdam  tribunalis  poenitentialis,  ad  quod  deferebantur  fratrum  crimina, 
cujus  erat  in  delinquentes  inquirere,  poenitentiam  publicam  moderari,  ad 
hanc  etiam  adigere,  poenitentibus  invigilare  etc. :  quae  sententia  videtur 
praeferenda.  Illud  enim  fuit  abrogatum,  quod  post  Nectarium  in  Oriente 
€essavit,  quod  secundum  Socratem  inductum  fuerat  tempore  persecutionis 
decianae,  quod  Sozomenus  tamquam  Romae  vigens  ibidem  describit :  hoc 
autem  est  tribunal  et  institutum  illud  poenitentiale  cum  suis  muneribus, 
solemnitatibus  et  stationibus.  Gf.  Palmieri  th.  34;  Jungmann  diss. 
select.  in  H.  E.  t.  2  d.  8. 

492.  Demonstratio  p.  IV.  Non  negamus.  patres  de  poenitentia  de- 
que  peccatorum  confessione  disserentes  hinc  inde  docere,  peccata  esse 
confitenda  Deo,  imo  soli  Deo  nulla  facta  mentione  sacerdotis ;  exinde  ta- 
men  minime  sequitur,  eos  confessionis  necessitatem,  quam  catholica  tue- 
tur  Ecclesia,  ignorasse  vel  etiam  rejecisse.   Quis  enim 

1.  ignoret,  saepe  et  persaepe  aliquid  de  Deo  deque  Deo  solo  affir- 
mari,  quin  propterea  interventus  causarum  secundarum  vel  eorum,  qui  pro 
Deo  legatione  funguntur,  excludatur? 

Legimus  Deum  producere  in  montibus  foenum  et  herbam,  dare  jumentis 
escam  et  pullis  corvorum  invocantibus  eum  Ps.  146,  8  s. ;  Matth.  6,  26  ss. : 
num  propterea  immediate  haecpraestat  seclusacreaturarumcooperatione?  Pro- 
fitemur  solius  Dei  esse  remittere  peccata,  num  propterea  non  ea  delet  bap- 
tismo,  vel  non  remittit  per  eos,  quibus  dixit :  Quorum  remiseritis  peccata,  re- 
mittuntur  eis?  Testatur  Petrus  Ananiae  (Act.  5,  4):  Nonestmentitushominibus, 
sed  Deo :  non  est  ergo  Ananias  mentitus  Petro  ?  Soli  Deo  offerendum  est  sacri- 
ficium ;  num  idcirco  ab  omnibus  promiscue  offerri  poterit  citra  illius  ministerium, 
qui  pro  omnibus  constituitur  . . .  ut  offerat  dona  et  sacrificia  propeccatis  (Hebr. 
5,  l)?  Si  ergo  patres  Deo  solique  Deo  confitenda  esse  peccata  affirment,  non 
excludunt  ministerium  sacerdotum,  per  quos  confessio  in  Deum  dirigitur  et 
Deo,  ut  eam  acceptet,  offertur. 

2.  Quare  nisi  vel  subjecta  materia,  vel  orationis  adjuncta,  vel  doc- 
trina  aliunde  certa  evidenter  sacerdotum  interventum  ac  ministerium 
excludant,  ex  ejusmodi  patrum  dictis  nihil  legitime  contra  confessionis 
necessitatem  excipi  poterit.  Sed  tantum  abest,  majores  nostros  a  con- 
fessione  Deo  facienda  relegasse  sacerdotes,  quin  potius  multiplici  ratione 
peccatorum  confessionem  per  sacerdotes  et  ministros  Ghristi  docuerunt 
esse  Deo  faciendam,  ut  supra  vidimus.  Sane  patres  loquuntur  de  ea  con- 
fessione,  quae  pars  sit  illius  poenitentiae,  ad  quam  fideles  gravium  crimi- 

num  reos  adeo  hortantur ;  haec  autem  est  poenitentia  in  Ecclesia  agenda 
et  confessio  sacerdoti  facienda. 

Quare  Hildebertus  cenom.  serm.  30:  »Erubescite  peccata  vestra  et 
confitemini  ea  sacerdoti.  Sunt  quidam,  qui  dicunt  se  posse  poenitere  sine  mi- 
nistro  Ecclesiae :  sed  hoc  nullus  audet  praesumere.  Non  omnibus  clata  est  po- 
testas  solvendi,  sed  solis  apostolis  et  vicariis  eorum,  quibus  dictum  est:  Qitod- 
cunque  ligaveritis  etc.«  Colligitur  etiam  ex  scopo  confessionis  hujus  Deo  faci- 
endae,  quem  Tertullianus  indicat  de  poenit.  n.  9:  »Delictum  Domino 
nostrum  conhtemur,  non  quidem  ut  ignaro,  sed  quatenus  satisfactio  confessione 
disponitur,  confessione  poenitentia  nascitur  etc«  Confessio  ergo  normae  instar 
erat,  secundum  quam  satisfactio  disponebatur  et  imponebatur;  atqui  satis- 
factionem  imponebant  Ecclesiae  ministri,  quibus  data  est  potestas  sicut  solvendi 
ita  et  ligandi.  His  igitur  facienda  erat  confessio.  Cf.  verba  s.  Augustini 
n.  4634  et  Origenis  n.  4836. 

3.  Si  ergo  patres  peccatores  fideles  hortantur,  ut  confiteantur  Deo 
peccata  sua,  intelligendi  vel  exponendi  sunt  eo  sensu,  quem  plures  vete- 
rum,  qui  clarius  loquuntur,  hisce  subjiciunt  verbis. 

»Confitere,  inquit  Anastasius  sinaita  (t  599)  de  s.  synaxi  (ap.  Com- 
befisium  Auct.  ecl.  paris.  I,  890),  peccata  tua  Christo  per  sacerdotem.<c 
Egbertus  eboracensis  (f  7  67)  praescribit:  »Confiteatur  Deo  malefacta  sua, 
ut  sacerdos  sciat,  quam  poenitentiam  ipsi  imponere  debeat  (M an  s  i  XII,  235).  * 
In  celeberrimo  apud  graecos  libello  poenitentiali,  qui  Joanni  jejunatori  pa- 
triarchaeCP.  (t  585)  tribui  solet  (apud  Morinum  ant.  poenitp.  77  s.),  injun- 
gitur  sacerdoti,  ut  ita  peccatorem  alloquatur:  ^Spiritualis  fili,  ego  confessio- 
nem  tuam  primario  et  praecipue  non  recipio,  nec  tibi  absolutionem  concedo, 
sed  per  me  Deus  (illius  enim  est  opus  ejusmodi)  peccatorum  tuorum  confes- 
sionem  suspicit  et  per  nostram  vocem  horum  remissionem  dispensat  et  largitur 
.  .  .  Revela  igitur  et  declara  coram  sanctis  angelis,  nihiique  me  cela  eorum, 
quae  a  te  clam  facta  sunt,  velut  si  Deo  occulta  cordium  cognoscenti  confite- 
reris  etc*  —  Similis  exhortatio  reperitur  ib.  p.  38  in  poenitentiali  andega- 
vensi  sec.  XI:  »Cirm  dixeris  vero  sacerdoti  peccata  tua,  non  sacerdoti  sed 
Christo,  qui  est  verus  sacerdos.  Ideo  debes,  carissime  frater  vel  carissima  soror, 
compunctione  et  gemitu  cordis  peccata  tua  Deo  confiteri  et  sacerdoti  tuo,  qui 
vice  Christi  officium  gerit,  et  non  debes  quidquam  celare  de  infirmitate  animae 
tuae,  ut  possis  sanari.*  —  >Mox  eum  suavi  voce  interroget,  ita  in  Euchologio 
graeco  (apud  Martene  de  ant.  Eccl.  rit.  p.  2  1.  1  c.  6  a.  7  ord.  20),  frater, 
ut  quid  ad  Deum  et  ad  me  accessisti  ?  Ne  verearis :  non  enim  mihi,  sed  Deo, 
coram  quo  stas,  peccata  tua  enuncias.*  —  Et  Godefridus  abbas  vindoci- 
nensis  et  cardinalis  (t  1129),  postquam  quatuor  crimina  graviora  publica  con- 
fessione  aperienda  excepit,  scribit  1.  5  ep.  1 6 :  »  Cetera  vero  vitia,  sicut  dicis, 
per  semetipsum  Dominus  sanat  et  corrigit.  Licet  enim  omnia,  quaecunque 
sanantur,  Dominus  sanet  et  corrigat,  quaeclam  tamen  per  semetipsum  sanare 
atque  corrigere  perhibetur,  ea  videlicet,  quae  sibi  privata  confessione  revelan- 
tur.  Sibi  dico,  quia  illi,  qui  in  ejus  loco  esse  dignoscitur.  Certum  est,  nihil 
hoc  certius,  omnia  peccata  vel  crimina  confessione  indigere  et  poenitentia. « 

4.  Quod  si  sunt  patrum  dicta,  quae  excludant  sacerdotis  praesentiam 
a  confessione,  ea  vel  de  confessione  peccatorum  venialium  sunt  intelli- 

gencla ;  vel  de  peccatis  potestate  clavium  iam  remissis,  quae  etiam  atque 
etiam  deflere  oportet  secundum  Sapientis  consilium :  De^/propitiato  peccato 
noli  esse  sine  metu  (Eccli.  5, 5) ;  vel  denique  de  ea  confessione,  qua  coram 
Deo  peccata  nostra  recognoscentes  ea  detestamur  ac  lugemus,  et  ita  nos 
ad  illam  disponimus  confessionem,  quae  hujus  est  fructus,  quaeque  cla- 
vium  potestate  remissionem impetrat  peccatorum.  Ad  rems.  Anselmus 
in  medit.  supra  Miserere:  »Interim  non  parcam  ori  meo,  sed  ibo  et  sacer- 
dotibus  me  ostendam,  quatenus  fiat  et  mihi,  ut  dum  vixero,  fiam  munda- 
tus;  quia  animae  meae  lepram  non  possum  vere  ostendere  sacerdoti,  nisi 
prius  tibi  eam  ostendero  et  tu  mihi.  Certum  est  enim  nonnisi  in  Ecclesia 
obtineri  posse  peccatorum  remissionem  (in  bibl.  PP.  ed.  Mai  I,  509^9).« 
—  »Ipsa  namque  proprie,  inquit  s.  Augustinus  Enchir.  n.  65,  Spiritus 
s.  pignus  accepit,  sine  quo  non  remittuntur  peccata,  ita  ut  quibus  dimit- 
tuntur,  vitam  consequantur  aeternam.« 

495.  Adversarii  nominatim  ad  Chrysostomum  provocant,  qui  passim 
ita  loquitur  hom.  5  de  Incompreh.  n.  7  :  »  Quamobrem  etiam  atque  etiam  hor- 
tor,  rogo  et  oro,  ut  frequenter  Deo  confiteamini.  Non  te  in  theatrum  con- 
servorum  tuorum  duco,  neque  hominibus  peccata  revelare  cogo ;  conscientiam 
tuam  expande  coram  Deo,  ostende  ipsi  vulnera,  et  ab  eo  medicamenta  postula : 
ostende  non  exprobranti,  sed  curanti;  licet  enim  taceas,  ipse  novit  omnia.* 
Non  diffitemur  haec  gravem  facessere  difficultatem,  si  per  se  et  seorsim  spec- 
tentur  et  non  considerentur  in  lumine  traditionis  coaevae  practicae  et  theo- 
reticae.  Ad  eam  solvendam  dicimus  a.  vix  esse  credibile,  Chrysostomum 
hac  in  re  aliis  adversari  patribus,  quibuscum  in  eadem  Ecclesia,  ideoque  in  ea- 
dem  fide  vivebat,  et  qui  confessionis  necessitatem  tuebantur;  alioquin  dissen- 
sionis  vestigium  appareret.  Vix  credibile  est  1).  s.  doctorem  sibi  ipsi  contra- 
dicere,  nam  confessionis  necessitatem  alibi  docet  saltem  aequivalenter,  ut 
de  Sacerd.  III,  5  n.  4383  et  514d.  Cf.  Pesch  VII  n.  387.  Accedit  C.  quod 
inter  alia  accusationis  capita  ipsi  in  conciliabulo  ad  Quercum  habito  a.  403 
objecta  et  illud  fuisse  legimus  (cf.  Socrates  H.  E.  VI,  21  ;  Photius  cod.  59): 
»Quodlicentiampeccantibus  praebeat  sic  docens:  Si  iterum  peccasti,  poeniteat 
iterum:  et  quoties  peccaveris,  veni  ad  me,  ego  te  sanabo.*  Cum  ergo  ipse 
veniam  pollicitus  est  peccatoribus,  sed  non  sine  sacerdotis  ministerio:  sacer- 
dotalis  vero  potestas  peccatores  sanandi  secundum  s.  doctorem  est  judicialis, 
quae  sine  causae  discussione  exseri  nequit:  credi  vix  potest,  eum  haec  omnia 
aliis  in  locis  penitus  ignorasse,  et  non  potius  in  hac  suppositione  esse  locutum, 
ea  scil.  supponens,  quae  ex  vulgatissima  disciplina  erant  auditoribus  jam  nota. 
Quare  d.  in  locis  objectis  s.  doctor  vel  prae  oculis  habet  peccata  quotidiana 
vel  aiias  jam  remissa,  de  quibus  tamen  semper  poenitentia  est  agenda;  vel 
eum  loqui  de  confessione  Deo  primum  facienda,  cujus  fructus  siteligeremedia 
pro  peccatorum  remissione  impetranda,  inter  quae  est  etiam,  si  peccata  sint 
gravia,  recursus  ad  clavium  potestatem  et  confessio;  vel  de  confessione  Deo, 
sed  per  sacerdotem  facienda,  seclusa  ea  confessione,  quam  rei  coram  judicibus 
facere  debent,  quae  solis  hominibus  et  quidem  pluribus  cum  magno  rei  ipsius 
damno  et  pudore  facienda  est.  Vult  enim  ob  oculos  ponere  ingens  discrimen 
inter  judicium  sacramentale  poenitentiae  et  judicia  fori  humani.    Hic  summa 

publicitas  et  fructus,  qui  est  condemnatio :  ibi  altum  secretum  et  silentium, 
fructus  venia  et  absolutio.  Comparatio  solatii  plena,  argumentum  egregium 
concionis  et  commendationis  divinae  misericordiae  et  ipsius  confessionis  sacra- 
mentalis. 

494.  Deinoiistratio  p.  V.  Concedimus  quidem,  patres  hinc  inde 
plura,  quandoque  sex,  septem,  o  c  t  o  praeter  confessionem  recensere  me- 
dia1),  quibus  peccatores  criminum  suorum  veniam  consequi  possint,  ut 
eleemosynas,  condonationem  injuriarium  etc.  Inde  tamen  non  sequitur, 
confessionem  esse  tantum  utilem  vel  de  consilio,  ut  utiles  v.  gr.  sunt  elee- 
mosynae  etc.  Nam  1.  inter  ejusmodi  remedia  recensent  patres  etiam 
baptismum :  propterea  vero  nemo  inferet,  illos  baptismi  necessitatem  ne- 
gasse.  Ergo  a  pari,  ex  eo  quod  confessionem  adnumerant  illis  mediis,  quae 
non  adeo  necessaria  sunt,  non  sequitur,  illos  confessionis  negasse  neces- 
sitatem.  Quare  2.  dicendum  est,  eos  recensere  media  illa,  quae  vel  me- 
diate  vel  immediate,  directe  vel  indirecte  ut  dispositiones  ad  remis- 
sionem  peccatorum  conducunt,  quaeque  vei  necessaria  vel  admodum  op- 
portuna  ad  eam  sunt.  Praeterea  3.  loquuntur  de  mediis  ad  consequen- 
dam  peccatorum  remissionem  intensive  et  extentive  perfectam: 
extensive,  qua  remittantur  etiam  peccata  venialia;  intensive  perfectam, 
qua  sanentur  etiam  reliquiae  peccatorum,  ut  habitus  pravi,  et  relaxentur 
omnes  poenae  temporales.  Atqui  ad  ejusmodi  remissionem  plurima  me- 
dia  una  cum  baptismo  et  confessione  conducunt. 

495.  Demonstratio  p.  VI.  Canon  33  concilii  cabilonensis  (Cha- 
lons)  II.  a.  813  ita  habet:  »Quidam  Deo  solummode  confiteri  debere  dicunt 
peccata,  quidam  vero  sacerdotibus  confitenda  esse  percensent.  Quod  utrumque 
non  sine  magno  fructu  intra  s.  Ecclesiam  fit,  ita  dumtaxat,  ut  et  Deo,  qui  re- 
missor  est  peccatorum,  confiteamur  peccata  nostra  .  .  .  et  secundum  institu- 
tionem  apostoli  (Jac.  5,  16)  confiteamur  alterutrum  peccata  nostra  .  .  .  Con- 
fessio  itaque,  quae  Deo  fit,  purgat  peccata:  ea  vero,  quae  sacerdoti  fit,  docet 
qualiter  purgentur  ipsa  peccata.  Deus  namque  salutis  et  sanitatis  auctor  et 
largitor  plerumque  hanc  praebet  suae  potentiae  invisibili  administratione, 
plerumque  medicorum  operatione.  *  —  Verum  1.  vix  credibile  est,  hunc  cano- 
nem  adversari  praecedenti,  quo  confessionis  integritas  inculcatur:  »Sed  et 
hoc  emendatione  indigere  perspeximus,  quod  quidam  cum  confitentur  peccata 
sua  sacerdotibus,  non  plene  id  faciant.  Quia  ergo  constat,  hominem  ex  duabus 
esse  substantiis,  anima  videlicet  et  corpore,  et  interdum  animi  motu,  inter- 


l)  Ita  Ori  genes  hom.  2  in  Levit.  recenset  media  septem  obtinendae  re- 
missionis  peccatorum,  quem  sequitur  J  on  as  aurelianensis  de  instit.  laicali  1.  1  c.  5 
(Migne  105,  130)  et  Theodolfus  cap.  36  (Migne  105,  203);  sex  Chrysosto- 
m  u  s  hom.  4  in  2.  Cor.  n.  6  ;  octo  Cassiodorus  praef.  in  Ps.  6  adjiciens  :  „In  veni- 
untur  et  alii  fortasse  modi  remissionis ;"  quinque  auctor  scholii  6  in  gradum  9 
scalae  paradisi  Climaci;  duodecim  s.  Caesarius  (vel  quivis  alius  auctor)  hom.  13 
(M  i  g  n  e  67,  1075) ;  phira  etiam  Pinufius  apud  C  a  s  s  i  a  n  u  m  coll.  20  c.  8,  quem 
sequitnr  Rabanus  M  a  u  r  u  s  de  modo  poenit.  c.  23  etc. 

dum  carnis  fragilitate  peccatur,  solerti  indagatione  debent  inquiri  in  ipsa 
peccata,  ut  ex  utrisque  plena  sit  confessio.  Ut  scilicet  ea  confiteantur,  quae 
per  corpus  gesta  sunt,  et  ea,  quibus  sola  cogitatione  delinquitur  etc. «  Quare 
dicendum  est  2.  hoc  canone  commendari  quidem  utilitatem  confessionis  Deo 
faciendae,  non  tamen  negari  confessionis  sacerdoti  faciendae  necessitatem. 
Imo  3.  sat  clare  docet  utramque  esse  conjungendam,  quo  nihil  verius.  Quod 
si  4.  eos  non  damnat,  qui  affirmabant  Deo  solummodo  esse  confitendum,  ratio 
videtur,  vel  quod  esset  quaestio  potius  de  nomine,  vel  quod  ii,  qui  errabant, 
non  tam  contumacia  quam  simplicitate  seu  ignorantia  errarent:  atque  ita 
potius  instructione  indigerent,  quam  anathemate  essent  damnandi.  Deum 
autem  5.  salutis  esse  auctorem  et  hanc  praebere  suae  potentiae  invisibili  ad- 
ministratione  praesertim  iis,  qui  sunt  vere  contriti,  ideoque  etiam  dispositi 
ad  servanda  omnia,  quaecunque  sunt  praecepta,  incolumi  dogmate  catholico 
affirmari  non  solum  potest,  sed  et  debet.  —  In  eundem  fere  sensum  explica- 
mus,  quae  ex  Gratiani  decreto  p.  2  caus.  33  d.  1  c.  34 — 37  et  89  s.  ob- 
jiciuntur.  Aliorum  enim  adducit  testimonia,  quibus  urgetur  contritionis  effi- 
cacia  et  necessitas  ante  confessionem,  adeo  ut  inferat  c.  36:  »Cum  ergo  ante 
confessionem,  ut  probatum  est,  sumus  resuscitati  per  gratiam  et  filii  lucis 
facti,  evidentissime  apparet,  quod  sola  cordis  contritione  sine  confessione  oris 
peccatum  remittitur. *  Non  tamen  propterea  negat  confessionis  necessita- 
tem,  imo  iteratis  vicibus  eam  supponit  et  docet,  ut  c.  89  p.  §  9 :  »Porro  sine 
confessione  oris,  si  facultas  confitendi  non  defuerit,  aliquod  grave  delictum  ex- 
piari  auctoritati  penitus  probatur  adversum*  etc.  Id  unum  liquet,  Gratianum 
coacervasse  plurium  auctorum  testimonia  sine  judicio  critico,  ea  non  potuisse 
ad  harmoniam  revocare,  quia  claras  non  habuit  notiones  potestatis  clavium  et 
sacramenti  poenitentiae,  hinc  non  obstante  sua  jactata  evidentia  non  audet 
dirimere  controversiam,  utrum  semper  contritione  perfecta  via  ordinaria  re- 
mittantur  peccata,  an  etiam  in  confessione  per  sacerdotis  absolutionem,  etiamsi 
non  adfuerit  perfecta  contritio.  »Cui  autem  harum  inquit  c.  89,  potius  ad- 
haerendum  sit,  lectoris  judicio  reservatur.  Utraque  enim  fautores  habet  sa- 
pientes  et  religiosos  viros. €  Sed  lector  sani  judicii  saltem  post  concilium  tri- 
dentinum  et  ea,  quae  hactenus  demonstravimus,  non  haerebit  in  ferendo  judicio. 

Caput  IV. 

De  satisfactione. 

496.  In  hac  quaestione  satisfactionis  nomine  designatur  volun- 
taria  poenae  alicujus  toleratio  tum  ad  compensandam  injuriam  Deo  pec- 
cato  illatam,  tum  ad  redimendam  poenam  temporalem  post  remissum 
peccatum  reliquam.  Peccatores  fideles  teneri  ad  satisfaciendum  Deo,  sponte 
sua  sequitur  ex  conceptu  sincerae  poenitentiae,  quae  sine  aliqua  satis- 
factione  offenso  exhibita  cogitari  nequit,  hinc  saepe  per  opera  satisfacto- 
ria  describitur  (cf.  Job  42,  3.  6) ;  et  ex  dogmate  de  purgatorio,  nec  non 
ex  universali  perennique  Ecclesiae  praxi,  quae  nunquam  sine  satisfac- 
tione  vel  saltem  ejus  proposito  quemquam  absolvendum  censuit.  Hinc  ne 
censura  evangelica  solveretur.  Romae  et  Carthagine  negata  fuit  venia 
lapsis,  qui  nullam  adhuc  exhibuerant  satisfactionem,  quamvis  martyres 

pro ipsis intercessissent, ut testis estCyprianus  passim in suis epistolis l) 
et  in  libello  de  lapsis ;  eademque  de  causa  patres  poenitentiam  appella- 
bant  baptismum  laboriosum,  difficilem,  baptismum  lacrymarum, 
quod  scilicet  satisfactione  magna  opus  esset  ad  reconciliationis  gratiam 
impetrandam.  Hinc  cum  Isidoro  hisp.  Etymol.  VI,  71  docent:  »Poeni- 
tentia  appellata  est,  quasi  punitentia,  eo  quod  ipse  homo  in  se  puniat 
poenitendo,  quodmaleadmisit;*  vel  cumAugustino  serm.  20  n.  2:  »Im- 
punitum  non  potest  esse  peccatum,  impunitum  esse  non  decet,  non  oportet, 
non  est  justum.  Ergo  quia  impunitum  non  debet  esse  peccatum,  puniatur 
a  te,  ne  puniaris  pro  illo.«  Et  serm.  331  n.  12:  »Non  sufficit  mores  in 
melius  commutare  et  a  factis  malis  recedere,  nisi  etiam  de  his  quae  facta 
sunt,  satisfiat  Deo  per  poenitentiae  dolorem,  per  humilitatis  gemitum,  per 
contriti  cordis  sacrificium  cooperantibus  eleemosynis.«  Merito  ergo  con- 
cilium  tridentinum  inter  actus  ad  perfectam peccatorum  remissionem 
consequendam  necessarios  etiam  satisfactionem  numerat  sess.  14  cc.  2. 
3.  8  et  can.  4.  Quibus  de  satisfactione  in  genere  praemissis  quasdam  sub- 
jiciemus  quae  huc  spectant  propositiones. 

497.  Propositio  I.  Non  semper  tota  poena  simul  cum  culpa  remit- 
titur,  sed  sublata  virtute  clavium  culpa  poenaque  aeterna,  plerumque  ex- 
solvenda  manet  adhuc  poena  temporalis.  Hoc  tenendum  est  contra 
protestantes,  secundum  quos  poenae,  quae  post  dimissam  culpam 
manent,  non  sunt  vindicativae,  sed  praeservativae  tantum,  ne  in 
posterum  peccemns.  Assertio  est  defide,  utcolligitur  ex  concilii  triden- 
tini  sess.  14  can.  12:  »Si  quis  dixerit,  totam  poenam  simul  cum  culpa 
remitti  semper  a  Deo,  satisfactionemque  poenitentium  non  esse  aliam, 
quam  fidem,  qua  apprehendunt  Ghristum  pro  eis  satisfecisse,  A.  S.«  Pro- 
batur  ex  factis  in  s.  Scriptura  relatis.  Ita  Moyses  et  Aaron  prohibiti  sunt 
ingredi  terram  promissam  Num  20,  10  ss.;  cf.  14,  19  ss.;  Deut.  32,  49, 
profecto  non  ut  a  peccato  praeservarentur,  sed  in  poenam  et  vindictam 
suae  diffidentiae.  Ita  David  obtenta  jam  venia  sui  peccati  audiit  2  Reg. 
12, 14:  Verumtamen  quoniam  blasphemare  fecisti  inimicos  Dei  propter  ver- 
bum  (scelus)  hoc,  filius,  qui  natus  est  tibi}  morietur.  Ipse  Adam  jam  ob- 
tenta  venia  non  obtinuit  remissionem  poenarum  temporalium,  quas  in- 
currit,  quia  comedit  de  fructu  vetito.  Praeterea  colligitur  haec  veritas  ex 
praxi  universae  antiquitatis,  quae  idcirco  tam  graves  exigebat  poeniten- 
tias  a  fidelibus  peccatoribus,  quod  credebat,  non  eadem  facilitate  remitti 
peccata  ante  et  post  baptismum  commissa :  haec  scil.  non  dimitti,  quin 


»)  Cf.  ep.  9  n.  2 ;  40  n,  2.  3 ;  52  n.  6 ;  55  n.  12.  13  etc.  Imo  satisfactionis  ne- 
cessitas  colligitur  vel  ex  sensu  generis  humani,  de  quo  cf.  W  e  i  s  s  Apologie  II  d.  21. 
Cf.  s.  Thomas  c.  gentes  III,  158. 

Hurter,  Compend.  theologiae  III,   11.  8d.  31 

aliqua  poena  temporalis  sive  ante  absolutionem,  sive  post  illam  exsolva- 
tur,  qua  divinae  justitiae  satisfieret.  »Sane,  inquit  ad  rem  conc.  tridenti- 
num  sess.  14  c.  8,  et  divinae  justitiae  ratio  exigere  videtur,  ut  aliter  ab  eo 
in  gratiam  recipiantur,  qui  ante  baptismum  per  ignorantiam  deliquerint ; 
aliter  vero,  qui  semel  a  peccati  et  daemonis  servitute  liberati  et  accepto 
Spiritus  s.  dono  scienter  t.emplum  Dei  violare  et  Spiritum  s.  contristare  non 
formidaverint.  Et  divinam  clementiam  decet,  ne  ita  nobis  absque  ulla  sa- 
tisfactione  peccata  dimittantur,  ut  occasione  accepta  peccata  leviora  pu- 
tantes  veluti  injurii  et  contumeliosi  Spiritui  sancto  in  graviora  labamur 
thesaurizantes  nobis  iram  in  die  irae.  Procul  dubio  enim  magnopere  a 
peccato  revocant  et  quodam  freno  coercent  hae  satisfactoriae  poenae 
cautioresque  et  vigilantiores  in  futurum  poenitentes  efficiunt,  medentur 
quoque  peccatorum  reliquiis,  et  vitiosos  habitus  male  vivendo  comparatos 
contrariis  virtutum  actionibus  tollunt.*  Quibus  praeter  satisfactionem  pro 
peccatis  alii  fmes  innuuntur  poenarum  temporalium. 

498-  Propositio  II.  Haec  poena  temporalis  potest  bonis  operibus 
redimi,  sed  non  semper:  interdum  enimDeus  illam  absolute  vult  infligere, 
nulla  pro  ea  accepta  satisfactione,  ut  patet  ex  poena  Davidi  etiam  post 
veniam  concessam  illata  (n.  497).   Probatur  assertio 

1.  ex  divinis  literis  2.  Paral.  7,  13;  Jer.  18,  7;  Ez.  18,  21  ss.;  Joel 
2,  12  ss.;  Dan.  4,  24  etc,  in  quibus  hortatur  Deus  peccatores,  ut  operibus 
satisfactoriis  remissionem  impetrent  culpae  poenaeque  aeternae.  Quod  si 
peccatores  operibus  satisfactoriis  impetrare  possunt  remissionem  culpae 
poenaeque  aeternae,  a  foHiori  poterunt  justi  bonis  operibus  poenam  red- 
imere  temporalem.   Idem  confirmatur 

2.  suffragio  patrum,  de  quibus  Ghemnitius  inExam.  conc. tr. p. 4: 
»Nec  vero  nescius  sum,  veteres  aliquando  nimis  largiter  et  verbis  nimium 
magnificis  disciplinam  canonicam  commendare,  ut  quod  Tertullianus 
dicit,  satisfactionibus  illis  peccata  expiari;  Gyprianus  illis dicit peccata 
redimi,  ablui,  sanari  et  judicem  placari;  Ambrosius,  poenas  gehennae 
illis  compensari;  Augustinus,  Deum  illis  de  peccatis  praeteritis  pro- 
pitiari.«  Pariter  Flaccus  Illyricus  ingenue  fatetur,  patres  fere  omnes  agno- 
scere  satisfactionem.  Ita  centuria  III.  c.  4  et  10  citat  Tertullianum,  Ori- 
genem,  Gyprianum ;  cent.  IV.  c.  10  Hilarium,  Gregorium  naz.,  Ambrosium, 
Lactantium,  Hieronymum,  Theophilum  alex.,  Antonium  ab. ;  cent.  V.  c.  4 
et  10  Ghrysostomum,  Augustinum,  Leonem,  Prosperum,  Maximum,  Pau- 
linum,  Gassianum,  Hesychium ;  cent.  seqq.  Cassiodorum,  Gregorium  M., 
Isidorum,  Bedam  et  alios,  quos  omnes  reprehendit,  quod  eadem  docue- 
rint  de  satisfactione  ac  catholici. 

3.  Justi  possunt  bonis  operibus  vitam  merere  aeternam  ejusque 
augmentum  aeternum  (n.  235).  Poterunt  ergo  a  fortiori  satisfaciendo  redi- 

mere  poenam  temporalem.  Merito  ergo  damnata  fuit  prop.  77  inter  ba- 
janas:  »Satisfactiones  laboriosae  justificatorum  non  valent  expiare  de 
condigno  poenam  temporalem  restantem  post  culpam  condonatam;*  et 
error  protestantium  in  conc.  tridentino  sess.  14  can.  13:  »Si  quis  di- 
xerit,  pro  peccatis  quoad  poenam  temporalem  minime  Deo  per  Ghristi 
merita  satisfieri  poenis  ab  eo  inilictis  et  patienter  toleratis  vel  a  sacer- 
dote  injunctis  sed  neque  sponte  susceptis,  ut  jejuniis,  orationibus,  eleemo- 
synis  vel  aliis  etiam  pietatis  operibus,  atque  ideo  optimam  poenitentiam 
esse  tantum  novam  vitam,  A.  S.« 

499.  Propositio  III.  Ministri  potestatis  clavium  et  jus  et  officium  ha- 
bent  imponendi  opportunas  satisfactiones  peccatoribus  sibi  confitentibus.  Quod 
sicut  non  obscure  colligitur  ex  ipsa  potestate  ligandi  (cf.  n.  440),  ita  ex  con- 
stanti  persuasione  practica  Ecclesiae  etiam  a  montanistis  et  novatianis  ad- 
missa  comprobatur :  imponebant  enim  hi  poenitentias  etiam  iis,  quorum  pec- 
cata  non  remittebant.  Hinc  statuit  concilium  tridentinum  sess.  14  can.  15: 
»Si  quis  dixerit,  claves  Ecclesiae  esse  datas  tantum  ad  solvendum,  non  etiam 
ad  ligandum,  et  propterea  sacerdotes,  dum  imponunt  poenas  confitentibus, 
agere  contra  finem  clavium  et  contra  institutionem  Christi  et  fictionem  esse, 
quod  virtute  clavium  sublata  poena  aeterna,  poena  temporalis  plerumque  ex- 
solvenda  remaneat,  A.  S. « 

500.  PropOSltio  IV.  Non  requiritur,  ut  satisfactio  opere  praestita  an- 
tecedat  absolutionem  per  clavium  potestatem.  Propositio  statuitur  contra  Pe- 
trum  oxumensem,  cujus  propos.  5  damnata  est:  »Non  sunt  absolvendi  poe- 
nitentes  nisi  peracta  prius  poenitentia  eis  injuncta:*  contra  Arnaldum,  ex 
cujus  opere  de  frequenti  communione  desumptae  sunt  propos.  ab  Alexan- 
dro  VIII.  damnatae  16.  17:  ^Per  illam  praxim  mox  absolvendi  ordo  poeni- 
tentiae  est  inversus ; *  18;  contra  Quesnelli  propos.  87:  » Modus  plenus 
sapientia,  lumine  et  caritate  est,  dare  animabus  tempus  portandi  cum  humili- 
tate  et  sentiendi  statum  peccati,  petendi  spiritum  poenitentiae  et  contritionis, 
et  incipiendi  ad  minus  satisfacere  justitiaeDei,  antequam  reconcilientur ;  *  88. 
89;  contra  syn.  pistor.  cujus  damnatur  prop.  35,  »quatenus  innuit,  poeniten- 
tiaSj  quae  imponuntur  adimplendae  post  absolutionem,  spectandas  potius  esse 
velut  supplementum  pro  defectibus  admissis  in  opere  nostrae  reconciliationis, 
quam  ut  poenitentias  vere  sacramentales  et  satisfactorias  pro  peccatis  confessis ; 
quasi  ut  vera  ratio  sacramenti,  non  nudum  nomen  servetur,  oporteat  de  via 
ordinaria,  ut  actus  humiliationis  et  poenitentiae,  qui  imponuntur  per  modum 
satisfactionis  sacramentalis,  praecedere  debeant  absolutionem ;  falsa,  temeraria, 
communi  praxi  Ecclesiae  injuriosa,  inducens  in  errorem  haereticali  nota  in 
Petro  de  Osma  confixum. « 

501.  1.  Propositionis  veritas  colligitur  ex  Ecclesiae  universalis  praxi, 
quae  jam  per  plura  secula  viget.  Atqui,  inquit  Augustinus  ep.  118  c.  5, 
»si  quid  totum  per  orbem  frequentat  Ecclesia  .  .  .  quin  ita  faciendum  sit 
disputare,  insolentissimae  insaniae  est.«    Golligitur 

2.  vel  ex  praxi  antiquissimae  Ecclesiae,  ad  quam  adeo  libenter  pro- 
vocant  adversarii.   Certum  enim  est,  pluribus  saltem  in  casibus  ante  ex- 

31* 

hibitam  satisfactionem  datam  fuisse  absolutionem,  ut  moribundis,  poeni- 
tentibus  imminente  nova  persecutione,  vel  si  quod  specimen  eximiae  vir- 
tutis  edidissent,  vel  si  ex  dilata  absolutione  merito  timeretur  schisma,  vel 
si  ex  absolutione  mox  concessa  spes  affulgeret  magni  lucri  (spiritualis). 
Ergo  Ecclesia  antiqua  non  censuit  sive  ex  rei  natura,  sive  ex  jure  divino 
praemittendam  necessario  esse  absolutioni  satisfactionem.  Quare  Eccle- 
sia  sicut  quondam  justis  de  causis  saepe  praeexigebat  satisfactionem  *), 
ita  poterit  modo  contenta  solo  poenitentis  proposito  ante  satisfactionem 
concedere  absolutionem.   Qua  in  praxi 

3.  Ecclesia  imitatur  Deum,  qui  contentus  solo  proposito  satisfaciendi 
perfecte  contritis  peccata  condonat. 

502.  Scholion.  Quaestiones  de  satisfactione.  —  Plura  de  satisfactioue 
quaeri  solent,  quae  paucis  expediemus.    Quaeritur 

1.  quaenam  sint  conditiones  necessariae  tum  ex  parte  operis,  tum 
ex  parte  operantis  ad  satisfactionem.  Kespondent  theologi,  easdem  generatim 
requiri,  quae  ad  meritum  (n.  226  ss.);  insuper,  si  sermo  est  de  satisfactione 
pro  poena  seu  de  redemptione  poenae,  exigi,  ut  opus  sit  aliquo  modo  p  o  e  - 
nale.  Nam  hac  satisfactione  praevenimus  judicem  et  voluntarie  punimus  in 
nobis  peccatum,  pro  quo  alioquiu  Deus  nos  punivisset.  Cf.  s.  T  h  o  m  a  s  suppl. 
q.  15  a.  1.  Ceterum  in  praesenti  ordine  omne  bonum  opus  propter  naturae 
nostrae  infirmitatem  concupisceutiaeque  repugnantiam  pius  minusve  est  poe- 
nale,  hinc  satisfactorium.  Notandum  vero  est,  opus  externum  augere  satis- 
factionis  virtutem,  quia  auget  poenalitatem  secus  ac  in  merito,  quod  opere  ex- 
terno,  ceteris  parihus,  saltem  secundum  plures  theologos  non  augetur  (n.  228). 

2.  Quaeritur,  quibus  praesertim  operihus  satisfieri  possit.  Respondet 
conc.  tridentinum  sess.  14  cap.  9:   »Docet  praeterea  s.  synodus,  tantam 


l)  Hoc  dicimus  in  hypothesi,  si  vera  sit  sententia  communiter  a  theologis 
recepta,  absolutionem  a  peccatis  olim  plerumque  datam  non  fuisse  nisi  in  fine  diu- 
turnae  poenitentiae  vel  prope  finem  ex.  givpost  absolutam  tertiam  stationem  sub- 
strationis.  Verum  haec  sententia  nullatenus  videtur  posse  probari.  Quis  enim  putet, 
absolutionem  pluribus  annis  fuisse  sejunctam  a  peccatorum  confessione  seu  formam 
a  materia ;  et  nisi  statuere  velimus  poenitentem  obligatum  fuisse  bis  eadem  confiteri 
peccata,  quod  inauditum,  quomodo  potuisset  sacerdos  absolvere  poenitentem,  qui 
ante  aliquot  annos  sibi  confessus  fuit?  Quid  si  sacerdos,  cui  poenitens  sua  confes- 
sus  est  peccata,  interim  moreretur?  Quare  illa  absolutio  et  reconciliatio,  quae 
finita poenitentia solemni  dabatur,  fuit  tantum  caeremonialis:  nam  illam  dare 
solebat  episcopus,  qui  certe  non  omnium  lapsorum  audierat  confessiones,  eamque 
saepe  dabat  pluribus  simul.  Quare  probabile  admodum  videtur,  semper  viguisse 
praxim  illam,  quam  inculcat  s.  Bonifatius  in  concilio  leptinensi  (a.  743) 
stat.  31 :  „Curetunusquisquepresbyter  statim  post  acceptam confessionem poeni- 
tentium  singulos  data  oratione  reconciliari."  Hanc  porro  sententiam  pluribus  tue- 
tur  Frank  die  Bussdisciplin  der  Kirche  V.  6,  praeeunte  Amort  theol.  ecl.  tr.  de 
poenit.  disp.  5  q.  3  op.  III,  199  —  216  Augustae  V.  1752,  Wiseman  die  vornehm- 
sten  Lehren  und  Gebrauche  der  kath.  Kirche  pag.  443;  eandem  sequuntur  Pal- 
m  i  e  r  i  in  app.  de  indulg.  §2;Schmitz  Katholik  1 885 1,  349  ss. ;  W  i  1  d  t  Kirchen- 
lex.  II,  1608;  Pesch  VII  n.  268  ss.  Cf.  de  ipsa  prop.  Nat.  Alexander  diss.  9 
in  sec.  3 ;  Mor  inus  I,  19;  VI,  24;  IX,  6  ss. 

esse  divinae  munificentiae  largitatem,  ut  non  solum  poenis  sponte  a  nobis  pro 
vindicando  peccato  susceptis  (cf.  Job  42,  6;  2.Reg.  12,  16  s.;  3.Reg.  21,  27), 
aut  sacerdotis  arbitrio  pro  mensura  delicti  impositis,  sed  etiam,  quod  maxi- 
mum  amoris  argumentum  est,  temporalibus  flagellis  a  Deo  inflictis  et  a  nobis 
patienter  toleratis,  apud  Deum  Patrem  per  Christum  Jesum  satisfacere  valea- 
rnus.«  Cf.  can.  13  n.  498 3  et  s.  Thomas  suppl.  q.  15  a.  2.  Inter  opera  satis- 
factoria erninent  jejunium,  oratio  et  eleemosyna:  cujus asserti  a  theo- 
logis  plures  redduntur  rationes.  > Una  est,  inquit  Bellarminus  IV,  6,  quod 
debemus  satisfacere  per  ea  bona,  "quae  nostra  sunt,  quoad  ejus  fieri  potest. 
Habemus  autem  tria  genera  bonorum :  animi,  quae  Deo  damus  per  orationem ; 
corporis,  quae  Deo  damus  per  jejunium;  et  fortunae,  quae  Deo  damus  per 
eleemosynam.  —  Altera  ratio  est,  quod  omnia  vitia  revocantur  ad  illa  tria, 
quae  s.  Joannes  posuit  1.  ep.  2,  15,  concupiscentiam  carnis,  concupiscentiam 
oculorum  et  superbiam  vitae.  Jejunium  comprimit  concupiscentiam  carnis, 
eleemosyna  concupiscentiam  oeulorum  i.  e.  avaritiam,  oratio  superbiam  vitae.* 
—  Tertiam  addit  Suarez  de  poenit.  d.  37  s.  3:  »Homo  satisfaciendo  privat 
se  vel  aliquo  bono  utili,  et  hoc  fit  per  eleemosynam ;  vel  bono  delectabili,  et 
hoc  fit  per  jejunium;  vel  acquirit  cum  aliquo  labore  bonum  honestum,  et  hoc 
fit  per  orationem.  Ad  haec  homo  peccando  Deum  offendit,  se  et  proximum 
laedit:  hinc  castigat  se  per  jejunium;  subvenit  proximo  per  eleemosynam, 
Deum  honorat  per  orationem. «  Cf.  Thomas  suppl.  qq.  12  ss. ;  Collet  p.  2 
c.  6  a.  1  ;  Palmieri  th.  36  ss.;  Kipalda  d.  98. 

3.  Quaeritur,  qua  virtute  satisfaciendi  praedita  sint  opera  poenalia  pec- 
catorum  et  justorura.  Dicendum  est,  peccatores  operibus  suis  quadam- 
tenus  satisfacere  de  congruo  pro  culpa  poenaque  aeterna,  quatenus  ejus- 
modi  opera  eos  disponunt  ad  culpae  poenaeque  remissionem  impetrandam. 
Hoc  enim  patrum  testimonia  comprobant  (n.  498).  Justi  vero  operibus  suis 
pro  poena  temporali  satisfaciunt  de  condigno,  ea  nimirum  condignitate, 
quae  Deum  inter  et  homines  locum  habere  potest.  Hoc  sicut  colligitur  ex  eo, 
quod  justi  condigne  merent  vitam  aeternam,  ita  etiam  ex  prop.  59  et  77  inter 
bajanas  damnatis  (cf.  ib.).  Docent  autem  theologi,  satisfactioni  sacramentali, 
cum  sit  pars  sacramenti  poenitentiae  instituti  ad  remissionem  peccatorum, 
causalitatem  etiam  aliquam  ex  opere  o  p  e  r  a  t  o  respondere :  non  circa  pecca- 
torum  remissionem,  cum  haec  ante  exhibitam  satisfactionem  absolutione  jam 
sint  deleta ;  ergo  saltem  circa  relaxationem  poenae  temporalis,  quae  luenda 
manet  dimissa  jam  virtute  absolutionis  culpa  poenaque  aeterna. 
k,,  * .*~,  4.  Quaeritur,  qua  ratione  concilientur  satisfactiones  nostrae  cum  dogmate 
de  superabundanti  satisfactione  Christi  pro  peccatis  nostris  exhibita.  Cui 
quaestioni  satis  respondet  conc.  tridentinum  sess.  14  c.  8.  Memineris 
scilicet  a.  Christum  abundanter  Deo  Patri  satisfecisse;  nulli  vero  hanc  satis- 
factionem  prodesse,  nisi  ei  applicetur.  Ut  vero  fo.  adulto  applicetur,  exigere 
Deum  eorum  cooperationem  et  conditiones  ab  ipsis  servandas,  inter  quas  est 
etiam  aliqua  poenitentis  satisfactio,  praesertim  si  relaxationem  poenae  tempo- 
ralis  post  dimissam  culpam  poenamque  aeternam  reliquae  impetrare  intendat; 
ideoque  c.  satisfactiones  justorum  praesupponere  meritum  satisfactionemque 
Christi,  quatenus  a.  supponunt  Deum  hominibus  placatum,  reconciliatum,  pa- 
ratum  ad  peccatorum  poenarumque  remissionem:  quae  Dei  humanitas  fructus 
est  satisfactionis  Christi ;  quatenus  (3.  ad  eas  requiritur  gratia,  quae  fructus 
est  sanguinis  Christi;  quatenus  y.  Christus  promeruit,  ut  opera  poenalia  a  Dec- 

acceptentur  in  poenarum  relaxationem.    Satisfactiones  ergo  justorum  ex  satis- 
factione  Christi  totam  suam  mutuantur  vim  eamque  maxime  commendant. 

503.  Frustra  protestantes  contra  doctrinam  catholicam  de  satisfactione 
urgent  verba  Ezech.  33,  1!^:  Impietas  impii  non  nocebit  ei  in  quacunque  die 
conversus  fuerit.  Nam  negamus  a.  suppositum,  satisfactiones  nocere  peccatori 
converso.  b.  Verbis  illis  excluditur  damnum  aeternum,  spirituale  in  ordine 
ad  salutem,  non  vero  teraporale  cedens  in  spiricuale  bonum,  ut  vel  ex.  quoti- 
diana  experientia  constat.  Denique  c.  ea  verissima  sunt  in  adversariorum 
sensu  de  prima  conversione  per  baptismum:  pro  peccatis  enim  ante  baptis- 
mum  commissis  nulla  remanet  poena  temporalis;  et  subinde  etiam  de  per- 
fecta  conversione  a  peccatis  post  baptismum  commissis,  cum  Deus  contentus 
sit  ea  satisfactione,  quam  poenitentia  perfecta  includit. 

Caput  V. 

De  absolutione,  de  ministro  potestatis  clavium  deque 
aliis  ad  poenitentiae  sacramentum  spectantibus. 

504.  De  absolutione.  —  Quae  de  absolutione  tenenda  sunt,  ad  quaedam 
capita  revocabimus,  quae  facile  ex  jam  demonstratis  derivantur: 

1.  Absolutio  actus  proprius  est  hujus  potestatis,  quae  ad  remittenda 
peccata  fuit  concessa,  eique  subordinata  est  retinendi  ligandique  facultas: 
quae  propterea  non  est  aeque  principalis  atque  illa. 

2.  Ea  ex t e r i u s  proferri  debet,  ut  constat  a.  ex  instructione  E u g e - 
nii  IV.  pro  armenis:  »Forma  hujus  sacramenti  sunt  verba  absolutionis,  quae 
sacerdos  profert  cum  dicit,  ego  te  absolvo  etc. ; *  b.  ex  collatione  cum  aliis 
sacramentis.  Neque  mirum  c.  cum  id  exigat  Ecclesiae  visibilitas,  nec  non  et 
conditio  humanae  naturae.  Si  quaeras,  sufficiatne  absolutio  n  u  t  i  b  u  s ,  scripto 
etc,  an  necessario  requirantur  verba  ore  prolata,  respondemus :  cum  agatur 
de  actu  juridico,  actus  autem  juridicus  tunc  tantum  valeat,  quando  expressus 
est  ad  normam  authenticam,  Ecclesia  vero  et  theoretice  et  practice  declararrt, 
absolutionem  verbis  omnino  esse  proferendam,  statuendum  est,  acl  absolutionis 
valorem  verba  requiri  ore  prolata. 

3.  Absolutio  dari  potest  praesenti  tantum,  ut  liquet  ex  praxi  Eccle- 
siae,  ex  forma  ore  proferenda,  quae  ad  praesentem  dirigitur,  et  declaratione 
Clementis  VIII.  data  19.  Julii  a.  1602,  qua  propositionem,  »licere  per  lite- 
ras  seu  internuncium  confessario  absenti  peccata  sacramentaliter  confiteri  et 
ab  eodem  absente  absolutionem  obtinere, *  ad  minus  ut  falsam,  temerariam  et 
scandalosam  damnavit  ac  prohibuit.  Cum  vero  Suarez  censeret  propositio- 
nem  complexive  tantum,  non  vere  divisive  sumptam  esse  prohibitam, 
ac  de  hac  sua  opinione  scripsisset  tractatum  (ed.  a  Malou  in  E.  P.  Suarez 
opuscula sex, Bruxellis  1859):  declaravit  Paulus  V.  de  14.  Jul.  160  5  in  con- 
gregatione  s.  Officii  decretum  etiam  in  sensu  d  i  v  i  s  o  h.  e.  de  confessione  vel 
de  absolutione  seorsim  valere.  Clemens  vero  VIII.  jam  vivae  vocis  oraculo 
enunciaverat,  se  non  intendere  casum,  quo  moribundus  sensibus  destitutus, 
quem  adstantes  absolutionem  antea  petiisse  testarentur,  absolvendus  esset. 
Cf.  Pesch  VII  n.  194  s. ;  Analecta  rom.  1897  p.  264  ss.  Quamvis  autem 
poenitentiae  sacramentum  per  modum  judicii  sit  institutum,  non  tamen  in 
omnibus  hujus  naturam  sequitur;   in  quibus  illud  imitetur,   ex   praxi   colligi 

debet.  Cf.  Collet  c.  5  n.  575  ss. — Num  vero  absolutio  per  telephonium  imper-  <>v 
tita  sit  valida;  valde  est  dubium  tum  ob  rationem  hic  n.  2  allatam,  tum  ob 
defectum  sufficientis  praesentiae.  Non  tamen  desunt  theologi,  qui  putent, 
saltem  in  casu  necessitatis  sub  conditione  dare  absolutionem  per  telephonium 
non  adeo  facile  probari  illicitum:  eo  enim  in  casu  omnia  sunt  tentanda.  Hinc 
etiam  s.  congregatio  hac  de  re  interrogata  responsum  noluit  adhuc  dare.  Cf. 
Eschbach  La  confession  par  telephon,  Tournay  1888;  Rieder  theol.  pract. 
Qtlsch.  1899.  52,  633. 

4.  Absolutio  non  est  declarativa  tantum,  sed  efficax  ipsius  remissionis 
peccatorum,  ut  definit  conc.  tridentinum  sess.  1 4  c.  6  et  can.  9 :  »  Si  quis 
dixerit,  absolutionem  sacramentalem  sacerdotis  non  esse  actura  judicialem,  sed 
nudum  ministerium  pronunciandi  et  declarandi,  remissa  esse  peccata  confi- 
tenti  modo  tantum  credat,  se  esse  absolutum  .  .  .  A.  S.«  Hoc  colligitur  clare 
ex  dictis  n.  438.  Hinc  etiam  patres  ad  absolutionis  efncaciam  significandam 
eam  dicunt  remissionem  peccatorum,  concessionem,  abolitionem  delictorum, 
mundationem,  reconciliationem,  pacem  etc,  ut  patet  ex  testimoniis,  quae  col- 
legit  Morinus  VIII,  4  ss. 

505.  De  absolutionis  forma.  —  Multum  disputant  theologi,  possitne  ab- 
solutionis  forma  esse  deprecatoria,  an  necessario  debeat  esse  indica- 
tiva.  Ad  quam  quaestionem  paucis  respondemus :  1.  Quaestionem  de  abso- 
lutionis  forma,  cum  agatur  de  re  positiva,  quae  pendeat  a  Christi  voluntate, 
non  a  priori  esse  dirimendam :  quare  2.  si  vel  semel  in  Ecclesia  obtinuit  forma 
absolvendi  deprecativa,  indubitanter  tenendum  est,  eam  tunc  saltem  valuisse, 
sicut  valet  ea  forma,  qua  nunc  utitur  Ecclesia  graeca,  etsi  diversa  a  forma  ab- 
solutionis  Ecclesiae  latinae.  Jam  vero  3.  in  Ecclesia  latina  per  plura  secula 
viguisse  videtur l)  absolutio  forma  deprecativa  expressa ;  et  teste  Denzinger 
ritus  or.  de  poenit.  §  2,  »forma  absolutionis  apud  orientales,  si  armenos  ex- 
cipias,  deprecativa  est. «  Tamen  4.  cum  jam  a  pluribus  seculis  Ecclesia  occi- 
dentalis  forma  utatur  indicativa  hujusque  usum  solemniter  omnibus  prae- 
scripserit:  merito  de  valore  formae  deprecativae,  si  modo  auctoritate  privata 
adhiberetur,  dubitare  licebit  ob  rationem  n.  5042  assignatam.  Ceterum 
5.  quamvis  forma  indicativa  magis  conveniat  potestati  clavium,  quatenus  est 
judicialis,  deprecativa  tamen  exprimit  characterem  potius  ministerialem.  Nec 
officit  deprecatio  efficaciae  ex  opere  operato,  ut  patet  ex  forma  sacramenti  ex- 
tremae  unctionis. 

506-  Thesis  CCLI.  Soli  sacerdotes  ministri  sunt  potestatis  re- 
mittendi  retinendique  peccata. 

Declaratio.  Thesis  statuitur  contra  waldenses  et  wicleffitas 
asserentes,  laicos  quoque  bonos  a  peccatis  absolvere  posse.  Hinc  ex  mandato 
Martini  V.  interrogandus  est  is,  qui  errorum  Wicleffi  est  suspectus  n.  20: 
»Utrum  credat,  quod  christianus  ultra  contritionem  cordis  habita  copia  sacer- 
dotis  idonei  soli  sacerdoti  de  necessitate  salutis  confiteri  teneatur,  et  non  laico 


*)  Cf.  Morinus  VIII,  8  ss. ;  Frank  V,  5,  quiadmodum  urgets.  Augustini 
testimonium  s.  99  n.  8  ss.  Urgeri  etiam  potest  ep.  anonymi  sec.  XI.  Migne  156, 
693  ss.  Cf.  Palmieri  th.  12  s. ;  Pesch  VII  prop.  20.  Kirsch  zur  Gesch.  der 
kath.  Beicht  Wiirzburg  p.  144  ss.  exhibet  plures  absolutionis  formas  indicativas, 
quae  diu  ante  sec.  XIII.  variis  in  ecclesiis  adhiberi  solebant. 

seu  laicis  quantunicunque  bonis  et  devotis.  *  Statuitur  etiam  contra  nova- 
tores  seculiXVL,  quorum  doctrinam  damnavit  conc.  tridentinum  sess.  14 
c.  6  et  can.  10:  »Si  quis  dixerit,  sacerdotes,  qui  in  peccato  mortali  sunt,  po- 
testatem  ligandi  et  solvendi  non  habere,  aut  non  solos  sacerdotes  esse  mini- 
stros  absolutionis,  sed  omnibus  et  singulis  Christi  fidelibus  esse  dictum: 
Qnaecunque  ligaveritis  etc. ;  et :  Quorum  remiseritis  peccata  etc. :  quorum  ver- 
borum  virtute  quilibet  absolvere  possit  peccata,  publica  quidem  per  correptio- 
nem  dumtaxat,  si  correptus  acquieverit;  secreta  vero  per  spontaneam  confes- 
sionem,  A.  S.«    Cf.  prop.  12.  13.    Lutheri  a  Leone  X.  damnatae. 

507.  Bemonstratio.  1.  Probatur  ex  verbis,  quibus  ea  potestas  col- 
lata  fuit  (n.  436).  Gonfertur  enim  haec  potestas  apostolis,  quatenus  di- 
stinguuntur  ut  legati  authentici,  judices  et  praesides  a  subditis  et  ab  iis, 
ad  quos  sunt  missi.  Non  est  ergo  ipsis  communis  cum  reliquis  fidelibus. 
Atqui  haec  potestas,  ut  ex  toto  tractatu  cons!;at,  perennis  est  in  Ecclesia. 
Ergo  sic  traditur  apostolis,  ut  in  ipsis  et  per  ipsos  collata  fuerit  etiam  iis, 
qui  ipsis  in  munere  apostolico  temporum  cursu  successuri  sunt.  Ex  uni- 
versa  vero  traditione  constat,  apostolorum  successores,  quatenus  fuerunt 
legati,  pastores,  judices,  primo  gradu  esse  episcopos,  altero  presbyteros. 
Ergo  sacerdotes  sunt  hujus  potestatis  ministri. 

2.  Accedit  traditionis  suffragium,  ex  quo  liquet,  s  o  1  o  s  sacerdotes  hu- 
jus  potestatis  esse  ministros.  Nam  a.  monumenta  antiquitatis,  praeser- 
tim  libri  poenitentiales,  praeter  sacerdotes  nullos  alios  exhibent  hac  po- 
testate  instructos.  Ita  in  poenitentiali  romano  secundum  excerpta  Re- 
g  i  o  n  i  s  (apud  M  o  r  i n u  m  in  fine  operis)  legimus :  » Sicut  sacrificium  offerre 
non  debent,  nisi  episcopi  et  presbyteri,  quibus  claves  regni  coelorum  tra- 
ditae  sunt,  sic  nec  poenitentium  judicia  alii  usurpare  debent.  Si  autem 
necessitas  evenerit  et  presbyter  non  fuerit  praesens,  diaconus  suscipiat 
poenitentem  ad  sanctam  communionem.*  Alia  testimonia  passim  pro- 
stant  in  hoc  tractatu  cf.  n.  436-438.443. 477. 479. 4836.4923.  Imo b.eam 
diserte  his  s o  1  i s  vindicant,  utAmbrosiusde  poenit.  1. 1  n.  7 :  » Jus hoc 
(solvendi)  solis  permissum  sacerdotibus  est.  Recte  igitur  hoc  Ecclesia  vin- 
dicat,  quae  veros  sacerdotes  habet:  haeresis  vindicare  non  potest,  quae 
sacerdotes  Dei  non  habet.«  Sacerdotum  autemnomine  intelligendos  esse 
non  solum  episcopos,  sed  etiam  presbyteros,  inde  liquet,  quod  patres,  cum 
discrimen  inter  utrosque  assignant  (th.  257),  hujus  praerogativae  non  fa- 
ciunt  mentionem.  Ex  hac  praerogativa  c.  patres  probant  praestantiam 
sacerdotii  N.  T.  tum  in  se,  tum  prae  aaronico,  cujus  tantum  erat  decla- 
rare  qui  purgati  essent  a  lepra  (n.  438 3).  Suffragii  hujus  vis  crescit  d.  si 
notetur,  patres,  quamvis  doceant  ordinarios  baptismi  ministros  esse  sa- 
cerdotes,  simul  tamen  affirmare,  in  casu  necessitatis  alios  praeter  eos 
valide  baptizare  (n.  311);  non  vero  concedere,  alios  praeter  sacerdotes 
valide  a  peccatis  posse  absolvere.  Credebant  ergo,  sacerdotes  non  solum 

esse  ministros  ordinarios,  sed  et  solos  hujus  potestatis.  Rationem  diver- 
sitatis  inter  utriusque  sacramenti  ministrum  non  immerito  repetit  s.  Tho- 
mas  suppl.  q.  8  a.  1  ex  diversitate  necessitatis :  nam  longe  universalior 
baptismi  est  necessitas,  ac  plurimis  in  casibus  nullo  alio  potest  suppleri 
medio,  cum  tamen  absolutio  plerumque  suppleri  possit  contritione  perfecta 
(th.  245).   Cf.  Schanz  Tiib.  Qtlschr.  1897  p.  27-70. 

508.  ScllOlioil  I.  Exceptionibus  satisfit.  —  Haud  levis  tamen  difficultas 
oritur  ex  verbis  Cypriani  ep.  12  ad  clerura  in  lapsorum  causa:  »Quoniam 
video  facultatem  veniendi  ad  vos  nondum  esse,  et  jam  aestatem  coepisse,  quod 
tempus  infirmitatibus  assiduis  et  gravibus  infestatur,  occurrendum  puto  fra- 
tribus  nostris,  ut  qui  libellos  a  martyribus  acceperunt  et  praerogativa  eorum 
apud  Deum  adjuvari  possunt,  si  incommodo  aliquo  et  infirmitatis  periculo  oc- 
cupati  fuerint,  non  exspectata  praesentia  nostra,  apud  presbyterum  quemcun- 
que  praesentem,  vel  si  presbyter  repertus  non  fuerit  et  urgere  exitus  coeperit, 
apud  diaconum  quoque  exomologesin  facere  delicti  sui  possint;  ut  manu  els 
in  poenitentiam  imposita  veniant  ad  Dominum  cum  pace,  quam  dari  martyres 
literis  ad  nos  factis  desideraverunt.*  Ex  quibus  similibusque  aliis  eftatis,  re- 
centioris  tamen  aetatis,  infert  M  o  r  i  n  u  s  VIII,  2  2  cum  R  i  g  a  1 1  i  o  in  adnot. 
in  h.  ep.,  potuisse  antiquitus  diaconos  in  casu  necessitatis  poenitentes  a  pec- 
catis  absolvere.  Haec  tamen  verba  non  cogunt,  ut  hunc  Cypriano  adscribamus 
errorem.  Cum  enim  nullum  proferri  possit  factum  diaconi  sacramentaliter  ab- 
solventis  a  peccatis,  nullum  quoque  exstet  disertum  antiquitatis  testimonium, 
quo  haec  potestas  saltem  in  casu  necessitatis  diaconis  vindicetur  (quae  enim 
proferuntur,  sunt  vel  sequioris  aetatis  minorisque  auctoritatis,  vel  agunt  de 
excipienda  morientium  petitione,  imponenda  vel  relaxanda  poenitentia  canonica, 
administranda  eucharistia  etc,  ad  quae  per  se  clavium  potestas  non  requiritur)  : 
non  videtur  probabile,  solum  Cyprianum  tam  singularem  tenuisse  sententiam  : 
quae  eo  minus  ipsi  est  tribuenda,  quod  verba  sat  commode  possint  aliter  in- 
telligi.  Et  in  primis  si  supponimus,  poenitentibus  mox  post  confessionem 
datam  fuisse  absolutionem  (n.  501 2a.),  omnis  sublata  est  difficultas.  Ea  non 
supposita,  dicimus,  Cyprianum  permittere  illis  in  angustiis,  ut  diaconi  ea 
ratione  hos  peccatores  reconciliarent,  qua  poterant.  Poterant  autem  sincerae 
poenitentiae  professionem  et  signa  excipere,  hinc  eos  recipere  inter  poenitenies, 
reconciliare  cum  Ecclesia  ex  episcopi  delegatione,  nam  cuidam  excommuni- 
cationi  erant  obnoxii,  utpote  Ecclesiae  communione  plus  minusve  privati: 
ideoque  etiam  tribuere  intuitu  intercessionis  martyrum  relaxationem  reliquae 
poenitentiae  peragendae  seu  indulgentiam  (cf.  infra  n.  526).  Ita  reconciliati 
poterant  admitti  ad  sacram  eucharistiam  (n.  507 2),  cum  possent  in  tanta  sa- 
lutis  necessitate  suppohi  contriti  et  hinc  sufficienter  dispositi1):  sicut  sacer- 


')  Hoc  in casu necessitatis permittunt  Theodorus  sec.  VIII.  in  poenitentiali 
c.  31  (Mi  g.  99,  946)  aliique  auctores  ejusdem  et  sequentium  seculorum  (IX— XII). 
Cf. Laurain  De  1'intervention  des  laiques,  des  diacres  et  des  abbesses  dans  l'ad- 
ministration  de  la  penitence,  Paris  1897,  pag.  78  ss.  Expresse  vero  additur :  „Sicut 
enim  sacrificium  offerre  non  debentnisi  episcopi  vel  presbyteri,  quibus  claves  regni 
coelestis  traditae  sunt,  sic  nec  poenitentium  judicia  alii  usurpare  debent.  Can.  31. 
conc.  triburiensi  a.  895  saltem  prout  legitur  in  variis  canonum  collectionibus  et 
apud  veteres  canonistas,  deinde  pluribus  in  conciliis  sec.  XIII.,  tribuitur  diaconis 

dos  peccati  licet  gravis  reus  nonnullis  in  adjunctis  potest  contritus  absque 
praevia  absolutione  sacrum  celebrare.  Haec  vero  reconcilitatio  multum  con- 
ferebat  lapsis,  ut  cum  pace  migrarent  ad  Dominum,  cum  scirent  extra  Eccle- 
siam  non  esse  salutem.  Poterant  diaconi  etiam  indirecte  aliquid  conferre  ad 
reconciliationem  ipsam  cum  Deo,  monitis  scil.  et  consiliis,  quibus  illi  poeni- 
tentes  ad  perfectam  contritionem  disponerentur. 

509.  Alia  difficultas  inde  petitur,  quod  a  sec.  saltem  XI.  et  deinceps  in- 
valuit  praxis  confitendi  in  casu  necessitatis  absente  sacerdote  etiam  laicis.  Initio 
quidem  ea  commendabatur  ut  utilis  et  salutaris  praesertim  ob  auctoritatem 
libri  de  vera  et  falsa  poenitentia  medio  aevo  multum  vulgati,  qui  falso  s.  Au- 
gustino  tribuebatur,  in  quo  ex.  gr.  c.  10  n.  25  (Mig.  XL,  1113)  inter  alia 
legimus :  »  Tanta  vis  est  confessionis,  ut  si  deest  sacerdos,  confiteatur  proximo  . . . 
Etsi  ille  cui  confitebitur,  potestatem  solvendi  non  habeat,  fit  tamen  dignus 
venia  ex  sacerdotis  desiderio,  qui  crimen  confitetur  socio.*  Postea  non  defue- 
runt  quis  hujus  confessionis  inculcarent  necessitatem.  Hinclegimus  in  serm.  8. 
s.  Bonaventurae1)  in  diebus  Rog.  »In  necessitate  laico  confitendum,  si 
sacerdos  haberi  non  possit.*  Cf.  s.  Thomas  suppl.  q.  8  a.  2  ad  1.  4.  Omnes 
praetergressus  est  Albertus  M.  in  4.  d.  17  a.  58.  59.,  ubi  inter  alia  haec 
mira  habet:  »Absolutio  quaedam  est  hic:  licet  non  tantum  effectum  conse- 
quatur,  sicut  si  confiteretur  (peccator)  sacerdoti,  tamen  consequitur  absolutio- 
nem  in  communi,  et  ad  hanc  non  est  necessaria  vis  clavium,  ubi  non  potest 
sacerdos  haberi  .  .  .  absolutio  illa  est  sacramentalis,  ut  est  baptismus  a  laico 
datus,  et  laicus  eo  casu  est  veri  ministri  i.  e.  sacerdotis  vicarius.*  Quintuplicem 
dein  distinguit  absolvendi  auctoritatem :  ex  auctoritate,  quae  est  Dei ;  ex  pote- 
state  superexcellentiae,  ex  vitae  merito,  ex  officio.  »  Ultima  est  ex  unitate  fidei 
et  caritatis,  et  haec  pro  necessitatis  articulo  descendit  in  omnem  hominem  ad 
proximum  subveniendum ;  et  hanc  potestatem  habet  laicus  in  articulo  neces- 
sitatis,  et  mulier  similiter. *  Haec  sunt  singularia,  neque  similia  leguntur 
apud  alios  auctores.  S.  Thomas  doctrinam  magistri  quasi  temperans  1.  c.  a.  2 
ad  1.  confessionem  laico  factam  dicit  »quasi  sacramentalem*  negatque  laicum 
dare  absolutionem,    »defectum   tamen  sacerdotis  summus  sacerdos  supplet.* 


facultas  excipiendi  etiam  confessiones.  Verum  id  pro  casu  necessitatis  mirum  videri 
non  debet,  cum  eo  tempore,  utmox  videbimus,  opinio  invaluerit,  eo  in  casu  absente 
sacerdote  vel  laico  esse  confitendum.  Non  desunt  tamen  concilia  vel  constitutiones 
synodales,  in  quibus,  concessa  pro  casu  necessitatis  facultate  excipiendi  confessio- 
nes,  negatur  jus  dandi  absolutionem  „cum  clavesnon  habeant :"  idque  forte  neces- 
sarium  erat :  ex  nonnullis  enim  monumentis  illius  aetatis  satis  colligitur,  revera 
irrepsisse  abusus  atque  diaconos  ausos  esse  vel  absolvere  poenitentes.  Sec.  XV.  vi- 
dentur  usus  et  abusus  diaconorum  circa  poenitentes  in  casu  necessitatis  absente 
sacerdote  cessasse,  ideoque  in  actis  concilii  tridentini  ne  vestigium  reperitur  con- 
troversiae  de  jure  diaconorum  etiam  in  casu  necessitatis  in  poenitentes.  Cf.  Lau- 
rain  1.  cit.  fuse  de  hac  q.  ib.  p.  68 — 114  disserentem. 

')  Si  tamen  ipsius  est  hic  sermo.  nam  alibi  (Tr.  Quia  fratres  min.  praedicent 
et  confessiones  audiant  opp.  VII,  345  Lugduni  1668)  scribit :  „Quod  enim  dicitur, 
quod  in  extremis  debeat  homo  laico  confiteri,  si  sacerdotem  non  habeat,  non  est  de 
necessitate,  cum  laicus  non  habeat  auctoritatem  aliquam  absolvendi,  secl  est  signum 
tantum  contritionis,  quo  perpenditur,  quod  sacerdotem  desideraverit  etc."  Cf.  de 
hac  praxi  fuse  et  erudite  disserentem  Laurain  1.  c.  p.  8  — 68:  Frank  1.  2  c.  3  §  8; 
Benedictus  XIV  de  syn.  dioec.  1.  7  c.  16. 

Verum  jam  a  sec.  XIII.  graves  auctores  hujus  confessionis  necessitatem  repro- 
barunt,  contenti  consilio :  sed  et  hoc  demum  invenit  contradictores,  unde  gra- 
datim  a  sec.  XV.  haec  praxis  evanuit.  Quid  de  hac  praxi  sit  tenendum,  jam 
paucis  dicamus.  Ideo  scilicet  a.  theologi  commendarunt  peccatori  illo  in  casu 
necessitatis  confessionem  laico  faciendam,  quod  quilibet  in  ejusmodi  statu,  in 
quo  agitur  de  salute  aeterna,  tenetur  facere  quidquid  potest.  Atqui  sacerdote 
absente,  praesente  vero  laico,  moribundus  huic  saltem  confiteri  potest.  Tamen 
1).  non  censuerunt,  confessionem  hanc  esse  sacramentalem,  vel  laicum  posse 
absolvere.  Verum  C.  sacerdotem  invisibilem,  Christum,  tali  in  casu  ob  sin- 
cerum  confitendi  sacerdoti  desiderium  absolutionem  impertiri.  Ita  tamen  (l.  ut 
peccator  periculum  elapsus  teneatur  eadem  peccata  sacerdoti  confiteri.  Inde 
vero  e.  colligere  licet,  quam  firma  fuerit  persuasio  de  necessitate  confessionis 
ad  salutem.  Recentiores  vero  theologi  censent,  nunc  temporis  illicitum  esse 
laico  confiteri,  ne  videamur  favere  novatorum  errori  (n.  506). 

510.  Scholion  II.    De  jurisdictione.  —  Ut  tamen  sacerdos  valide 
possit  absolvere,  praeter  potestatem  ordinis  praeditus  esse  debet  potestate  ^/  i 
j  urisdictionis  in  foro  interno.  ' 

D u p  1  e x  distinguitur  potestas,  o r d i n i s  scil.  etjurisdictionis.  Po- 
testas  ordinis  est  potestas  conficiendi  corpus  Christi  eucharisticum  et  sancti- 
ficandi  corpus  Christi  mysticum  per  media  gratiae.  Potestas  vero  jurisdictionis 
est  potestas  regendi  fideles  subditos  in  iis,  quae  pertinent  ad  finem  supernatu- 
ralem l).  Multiplex  vero  est  discrimen  inter  utramque  potestatem :  Illa  a.  est 
principium  effectus  sacramentalis  ad  ordinem  gratiae  spectantis:  haec  potestas 
dirigendi  et  efncaciter  urgendi  actiones  fidelium  in  finem  supernaturalem ; 
hinc  illa  refertur  immediate  ad  fidelium  sanctificationem,  haec  ad  eorundem 
directionem:  adeoque  consistit  in  quadam  superioritate,  vi  cujus  quis  potest 
praecipere,  prohibere,  obligare  etc. ;  illius  effectus  spectat  ad  ordinem  onoto- 
logicum,  hujus  ad  ordinem  moralem;  illa  b.  supponit  subjectum  idoneum : 
haec  subditum ;  illa  c.  confertur  immediate  a  Deo,  sacramento  quidem :  haec 
extra  et  praeter  sacramentum  ab  Ecclesia,  si  pontificem  excipias,  qui  eam  im- 
mediate  a  Deo  accipit;  illa  d.  utpote  cum  charactere  connexa  est  inamissi- 
bilis,  et  in  omnibus  ejusdem  ordinis  aequalis :  haec  amissibilis  et  alia  in  aliis. 
Hinc  e.  hae  duae  potestates  possunt  divisim  ab  invicem  exsistere.  Quandoque 
alterutra  sufficit  ad  suum  effectum  producendum,  quandoque  utriusque  requi- 
ritur  concursus.  Porro  potestas  jurisdictionis  duplex  est  pro  duplici  foro :  altera 
nimirum  in  foro  e  x  t  e  r  n  o ,  altera  in  foro  i  n  t  e  r  n  o.  Utraque  quidem  consistit 
in  quadam  superioritate  et  obligat  in  conscientia:  sed  illa  refertur  ad  com- 
munitatem  seu  ad  fideles,  quatenus  constituunt  coetum  visibilem,  ideoque  est 
legifera,  judicialis,  coactiva :  haec  ad  individua ;  illa  respicit  actiones  fidelium 


')  Catechismus  trid.  p.  II  c.  7  n.  11  discrimen  ita  explicat :  ,,Ordinis  potestas 
ad  v  e  r  u  m  Christi  Domini  corpus  in  sacrosancta  eucharistia  refertur.  Jurisdictio- 
nis  vero  potestas  tota  in  Christi  corpore  mystico  versatur;  ad  eam  enim  spectat 
christianum  populum  gubernare  et  moderari  et  ad  aeternam  coelestemque  beatitu- 
dinem  dirigere."  Mox  illam  uberius  explicans  n.  12  addit  potestatis  ordinis  non 
solum  esse  vira  consecrandi,  sed  et  „ad  eara  (eucharistiam)  accipiendam  hominum 
animos  praeparare  et  idoneos  reddere  ceteraque  omnia  complecti  quae  ad  eucha- 
ristiam  quovis  modo  referri  possunt." 


492        Tr.  IX.  de  poenitentia.  Confessarius  solum  subditos  potest  absolv. 

prout  referuntur  (iramediate)  ad  societatem  ecclesiasticam,  haec  prout  referun- 
tur  ad  Deum.  Cf.  Thomas  suppl.  q.  22  a.  1  ;  Tarquini  juris  eccl.  publ. 
instit.  1.  26.  1. 

511.  Quaeritur  ergo,  utrum  sacerdos  ita  ordinatione  potestatem  ac- 
eipiat  remittendi  peccata,  ut  absque  alia  conditione  omnes  rite  dispositos 
valide  possit  absolvere:  an  potius  ita  ut  ea  effectum  suum  non  sortiatur, 
nisi  Ecclesiae  rector  ipsi  subditos  materiae  instar  assignet,  in  quos  suam 
exserat  potestatem,  seu  conferat  jurisdictionem.  Hoc  posterius  tenendum 
est  contra  plures  theologos  jansenismi  erroribus  infectos,  ut  colligitur  ex 
prop.  37  synodi  pistoriensis  a  Pio  VI.  damnata,  et  ex  conc.  triden- 
tino,  quod  sess.  14  cap.  7  banc  reddit  rationem:  »Quoniam  natura  et 
ratio  judicii  illud  exposcit,  ut  sententia  in  subditos  dumtaxat  feratur,  per- 
suasum  semper  in  Ecclesia  Dei  fuit  et  verissimum  esse  synodus  haee  con- 
firmat,  nullius  momenti  eam  esse  absolutionem  debere,  quam  sacerdos 
in  eum  profert,  in  quem  ordinariam  aut  subdelegatam  non  habet  juris- 
dictionem. «  Hoc  jam  antea  declaravit  E  u  g  e  n  i  u  s  IV.  in  instr.  pro  armenis 
et  synodus  lateranensis  IV.  cap.  21:  »Siquisalienosacerdotivoluerit 
justa  de  causa  sua  confiteri  peccata,  licentiam  prius  postulet  et  obtineat 
a  proprio  sacerdote,  cum  aliter  ille  ipsum  non  possit  absolvereetligare.* 
Idem  non  obscure  colligitur  ex  Joan.  20,  21:  Sicut  misit  me  Tater,  et  ego 
mitto  vos.  Haec  cum  dixisset,  insufflavit,  et  dixit  eis:  Accipite  Spiritum  s.} 
quorum  remiseritis  peccata,  remittuntur  eis.  Sicut  enim  posterioribus  ver- 
bis  designatur  potestas  ordinis,  ita  prioribus  authentica  missio,  qua  as- 
signatur  terminus,  respectu  cujus  formaliter  apostoli  sunt  legati  authentici, 
seu  subjectum,  in  quod  collata  auctoritas  possit  exerceri,  hincjurisdictio 
Cf.  s.  Thomas  quodlib.  12  a.  30.  —  Gum  necessitas  jurisdictionis  ad 
absolutionis  valorem  sequitur  ex  ratione  judicii,  quod  nonnisi  in  sub- 
ditos  possit  exerceri,  in  confessione  autem peccatorum  venialium  etiam 
excercendum  sit  judicium,  requiretur  et  ad  absolutionem  peccatorum 
venialium  jurisdictio.  Hinc  Innocentius  XI.  decreto  12.  Febr.  1679 
vetuit  confessionem  peccatorum  venialium  facere  sacerdoti  simplici  non 
approbato1). 

512.  Corollariuin.  De  casuum  reservatione.  —  Merito  ergo  infert 
oonc.  tridentinum  1.  c.  et  can.  11,  episcopos  habere  potestatem  reservandi 
sibi  quaedam  peccata,  a  quibus  saeerdotes  extra  mortis  articulum  valide  ne- 
queant  absolvere.  Sane  reservatio  aliud  non  est,  quam  jurisdictionis  circum- 
scriptio  circa  quaedam  peccata  vel  personas,  quae  inferioris  judicis  judicio  sub- 
trahuntur.    Atqui  ejusdem  est  jurisdictionem  circumscribere  limitibus,  cujus 


x)  Non  defuerunt  olim  theologi,  qui  opinarentur,  ad  absolutionem  a  peccatis 
venialibus  non  requiri  jurisdictionem,  ut  Dom.  Soto  in  4.  dist.  18  q.  4  a.  2,  qui 
haud  immerito  ad  s.  Thomam  suppl.  q.  24  a.  4  provocat,  vel  saltem  quemlibet 
»aeerdotem  eam  habere  ad  remittenda  peccata  venialia. 

est  illam  concedere  vel  negare,  et  cujus  jurisdictioni  inferioris  jurisdictio  est 
obnoxia.  Hinc  passim  Ecclesia  hanc  sibi  asseruit  potestatem,  ut  patet  ex  damna- 
tione  prop.  45  et  46  synodi  pistoriensis  et  ex  conciliis  saltem  17  synodo 
tridentina  anterioribus,  quae  recenset  auctor  op.  Sermoni  istruttivi  d1  un 
vecchio  parocco  del  Toscana  al  suo  populo,  Vercelli  1796  serm.  9.  Hanc  illa- 
tionem  vidit  vel  Leibnitius  in  suo  syst.  theologico  scribens:  »Id  ipsum 
enim  de  jure  divino  est,  ut  absolutionem  non  consequatur,  qui  Ecclesiae  judi- 
cium  contemnit,  et  quas  illa  conditiones  sive  in  confiteudo  exigit  sive  post 
confessionem  imponit,  negligere  audeat.  Hinc  etiam  in  pontifice  maximo  et 
episcopo  potestas  est  statuendi  casus  reservatos,  qui  a  quovis  sacerdote  remitti 
non  possunt  nisi  in  periculo  mortis,  et  praescribendi  canones  poenitentiale^ 
.  .  .  quibus  a  confitente  neglectis  .  .  .  irrita  absolutio  esset. «  Cf.  s.  Thomas 
suppl.  q.  20:  Perrone  c.  5  pr.  4. 

513.  Seholioil  III.  De  sigillo. —  Per  se  liquet  seposito  etiam  Ecclesiae 
praecepto  sacerdotes  teneri  sigilli  lege  circa  confessionis  objectum.  Hujus 
obligationis  rationes  paucis  exponit  s.  Thomas  in  4.  dist.  21  q.  3  a.  1  sol.  3 : 
»In  sacramentis  ea,  quae  exterius  geruntur,  sunt  figura  rerum,  quae  interius 
contingunt:  et  ideo  confessio,  qua  quis  sacerdoti  se  subjicit,  signum  est  in- 
terioris,  qua  quis  Deo  subjicitur.  Deus  autem  peccatum  illius,  qui  se  sibi 
subjicit  per  poenitentiam,  tegit;  unde  et  hoc  oportet  in  sacramento  poeniten- 
tiae  significari ;  et  ideo  de  necessitate  sacramenti  est,  quod  quis  confessionem 
celet ;  et  tamquam  violator  sacraraenti  peccat  qui  revelat ;  et  praeter  hoc  sunt 
aliae  utilitates  hujus  celationis,  quia  per  hoc  homines  ad  confessionem  magis 
attrahuntur  et  simplicius  peccata  confitentur. « 

514.  TliesiS  CCLII.  Ritusfquicontritione9confessioneetsatis- 
factione  peccatoris9nec  non  sacerdotis  absolutione  continetur,  verum 
credi  debet  novae  legis  sacramentum  a  baptismo  distinctum. 

Demonstratio.  Hac  thesi  fructum  totius  tractatus  colligimus :  ea 
enim  corollarium  est  omnium,  quae  hucusque  statuimus.  Est  porro  asser- 
tio  nostra  de  fide,  ut  patet  ex  concilii  tridentini  sess.  14  can.  1:  »Si 
quis  dixerit,  in  catholica  Ecclesia  poenitentiam  non  esse  vere  et  proprie 
sacramentum  pro  fidelibus,  quoties  post  baptismum  in  peccata  labuntur. 
ipsi  Deo  reconciliandis  a  Christo  D.  N.  institutum,  A.  S.«  Quod  saepius 
jam  antea  sancitum  fuit,  ut  ab  Eugenio  IV.  instr.  pro  armenis;  a  Gle- 
mente  IV.  in  professione  fidei  Michaeli  Palaelogo  proposita;  decreto 
Lucii  III.  contra  albingenses  1.  5  decr.  tit.  7  c.  9. 

1.  Probatur  thesis  corollarii  modo:  Sacramentum  generatim  de- 
fmiri  potest  ritus  efficax  gratiae,  qui  Ghristum  habet  auctorem.  Atqui  ritus, 
quem  descripsimus,  Christum  habet  auctorem  estque  gratiae  efficax.  Ef- 
ficit  enim  peccatorum  remissionem  (n.  438),  qua  homo  ex  peccatore  fit 
justus,  quod  sine  infusione  gratiae  fieri  nequit :  est  ergo  sacramentum. 

2.  Probatur  ex  patribus,  qui  passim  de  poenitentia,  qualis  in  Ec- 
clesia  agitur,  disserentes,  omnia  ei  adscribunt,  quae  ad  sacramenti  ratio- 
nem  sufficiunt:  ritum  scil.  visibilem,  efficaciam  in  ordine  salutis  ideoque 

institutionem  divinam.  Ita  ex.  gr.  Innocentius  I.  ep.  25  ad  Decentium 
n.  10:  »Ceterum  de  pondere  aestimando  delictorum  sacerdotis  est  judi- 
care,  ut  attendat  ad  confessionem  poenitentis  et  ad  fletus  atque  lacrymas 
corrigentis,  ac  tum  jubere  dimitti,  cum  viderit  congruam  satisfactionem 
suam.*  Expendantur  praeterea  verba  Cypriani  de  lapsis  n.  29  (supra 
n.  483d);  Leonis  M.  ep.  108  (n.  477)  etc. 

514a.  3.  Probatur  ex  collatione,  quam  patres  baptismum  inter 
et  poenitentiam  instituunt :  quae  cum  efficax  praebeat  argumentum  et  om- 
nia,  quae  hucusque  diximus,  novo  perfundat  lumine  atque  confirmet,  ac- 
curatius  est  evolvenda. 

a.  Iisdem  n  o  m  i  n  i  b  u  s  baptismus  et  poenitentia  a  patribus  designan- 
tur;  vocatur  enim  poenitentia  comparate  ad  baptismum  poenitentia  se- 
cunda  aTertulliano  l)  etClemente2)  alex. ;  subsidia secunda, altera 
pharus  salutis  (vel  ut  mavult  Rigaltius  planca  i.  e.  tabula  salutis)  ab 
eodem  Tertulliano3);  gratia  secunda  a  Bachiario4);  baptismus, 
laboriosus  quidem,  a  Gregorio5)  naz.  Philastrio6),  Jo.  Dama- 
sc eno7).  »Per  has  duas  portas  baptismi  et  poenitentiae,  inquit  Hiero- 
nyraus8),  in  Jerusalem  i.  e.  in Ecclesiam  Dei  vel introitus  vel reditus  est.« 
Alter  partus  a  Theodoreto9)  et  a  Clemente10)  alex. ;  y.Xrpic,  Seorspa 
ab  Epiphanio11). 

b.  Docent  patres,  poenitentiam  non  minus  quam  baptisma  m  e  d  i  u  m, 
praesidium  esse  salutis  divinitus  concessum,  hoc  tamen  discrimine,  quod 
baptismus  institutus  sit  ad  delenda  peccata  infidelium,  poenitentia  vero  in 
remissionem  peccatorum  jam  baptizatorum. 

Ita  Augustinus  de  conjugiis  adulterinis  II,  16:  »Si  a  catechumeno 
factum  est  (homicidium),  baptismo  abluitur;  si  a  baptizato,  poenitentia  et 
reconciliatione  sanatur ; «  et  c.  28  n.  35:  » Quae  autem  baptismatis, 
eadem  reconciliationis  est  causa,  si  forte  poenitentem  fmiendae  vitae  periculum 
praeoccupaverit.  Nec  ipsos  enim  ex  hac  vita  sine  arrha  suae  pacis  exire  velle 
debet  Ecclesia;*  et  saepe  alibi  ut  I,  7;  II,  17;  serm.  71.  393  (dubio) ;  c.  ep. 
Parmen.  II,  1 6  n.  35.  De  natura  boni  n.  48  disputationem  hisce  absolvit  verbis  : 
»Praesta  nobis  (Domine  misericors),  dona  nobis,  ut  per  nostrum  ministerium, 
quo  exsecrabilem  et  nimis  horribilem  hunc  errorem  (manichaeorum)  redargui 
voluisti,  sicuti  jam  multi  liberati  sunt,  et  alii  liberentur,  et  sive  per  sacra- 
mentum  sancti  baptismi  tui,  sive  per  sacrificium  contribulati  spiritus  et  cordis 
contriti  et  humiliati  in  dolore  poenitentiae  remissionem  peccatorum  et  blas- 
phemiarum  suarum,  quibus  per  ignorantiam  te  offenderunt,  accipere  merean- 
tur.    Tantum  enim  valet  praepollens  misericordia  et  potestas  tua  et  veritas 


i)  De  poenit.  c.  7.  2)  Strom.  1.  2  n.  12.  3)  L.  c.  c.  12. 

4)  In  prol.  fidei  M  i  g.  20,  1033.  5)  Or.  39  n.  17  ;  or.  40  n.  8. 

6)  Haer.  89.  7)  P.  0.  IV,  9.  8)  In  Soph.  1,  10. 

9)  In  Gal.  4,  19.  10)  In  1.  quis  dives  salvatur  n.  42. 

^1)  Haer.  59  n.  9. 


poenitentiae.  495 

baptismi  tui  clavesque  regni  coelorum  in  s.  Ecclesia  tua,  ut  nec  de  illis  despe- 
randum  sit*  etc.  —  Ambrosius  de  poenit.  I,  8 ;  ep.  41  n.  42  belle:  »Unde 
suam  mundaret  (pharisaeus  Luc.  7,  44)  conscientiam,  qui  aquam  non  susce- 
perat  Christi?  Ecclesia  autem  et  aquam  habet  et  lacrymas,  aquam  baptismi 
et  lacrymas  poenitentiae;*  et  aliis  patribus  praetermissis  s.  Hieronymus 
dial.  1  adv.  pelag.  n.  33  docet  peccata  redimi  i.  e.  remitti  »sanguine  Salvatoris 
aut  in  domo  baptismatis  aut  in  poenitentia,  quae  imitatur  baptismatis  gratiam 
per  ineffabilem  clementiam  Salvatoris.  *  Et  1.  2  n.  7  :  »  Quod  autem  scriptum  est : 
»Et  sanguis  Jesu  Pilii  ejus  mundat  nos  ab  omni  peccato  (l.  Joan.  1,  7),  tam 
in  confessione  baptismatis,  quam  in  clementia  poenitudiuis  accipiendum  est.* 

Quare  c.  poenitentiae  administrationem  non  minus  quam  baptismi 
Ecclesiae  ministris  concreditam  censebant :  ut  patet  evidenter  ex  disputa- 
tione  cum  montanistis  et  novatianis. 

Hinc  peccatores  hortatur  Augustinus  serra.  351  n.  9:  »Quisquis  ergo 
post  baptismum  aliquorum  pristinorum  malorum  opere  obligatus  tenetur,  us- 
que  adeone  sibi  inimicus  est,  ut  adhuc  dubitet  vitam  mutare,  cum  tempus  est, 
cum  ita  peccat  et  vivit?  .  .  .  Implicatus  igitur  tam  mortiferorum  vinculis  pec- 
catorum  detrectat  aut  differt  aut  dubitat  confugere  ad  ipsas  claves  Ecclesiae, 
quibus  solvatur  in  terra  ut  sit  solutus  in  coelo,  et  audet  sibi  post  hanc  vitam, 
quia  tantum  christianus  dicitur  salutem  aliquam  polliceri?  .  .  .  Judicet  ergo 
se  ipsum  homo  .  .  .  veniat  ad  antistites,  per  quos  illi  in  Ecclesia  claves  mini- 
strantur,  et  tamquam  bonus  jam  incipiens  esse  filius  .  .  .  a  praepositis  sacra- 
mentorum  accipiat  satisfactionis  suae  modum. €    Cf.  alia  n.  438 2.  477. 

d.  Hinc  exbibent  patres  ministros  Ecclesiae  duplicis  divinitus  in- 
structos  munere  remittendi  peccata,  baptismo  scil.  et  reconciliatione. 

Quod  quidem  evidenter  ex  dictis  sequitur,  sed  aliis  quoque  effatis  com- 
probatur.  Ita  s.  Pacianus  ep.  1  n.  6:  »Solus  hoc  (ignoscere  poenitenti), 
inquies,  Deus  poterit.  Verum  est :  sed  et  quod  per  sacerdotes  suos  facit,  ipsius 
potestas  est.  Nam  quid  est  illud,  quod  apostolis  dicit:  Quae  ligaveritis  in 
terris  etc.  ?  Cur  hoc,  si  ligare  hominibus  ac  solvere  non  licebat?  An  tantum 
hoc  solis  apostolislicet?  Ergo  et  baptizare  solis  licet,  et  Spiritum  s.  dare  solis 
et  solis  gentium  peccata  purgare :  quia  totum  hoc  non  aliis  quam  apostolis 
imperatum  est  .  .  .  Si  ergo  et  lavacri  et  chrismatis  potestas,  majorum  et  longe 
charismatum  ad  episcopos  inde  descendit,  et  ligandi  quoque  jus  adfuit  atque 
solvendi  etc*  —  Praeclarissima  vero  sunt  verba  Chrysostomi  de  hac  po- 
testate,  quam  praeter  jus  baptizandi  habent  sacerdotes,  de  sacerd.  III,  5.  6 : 
» (Sacerdotes)  qui  terram  incolunt  in  eaque  commorantur,  ad  ea  quae  in  coelis 
sunt  dispensanda  commissi  sunt,  potestatemque  acceperunt,  quam  neque  an- 
gelis  neque  archangelis  dedit  Deus.  Neque  enim  illis  dictum  est:  Quaecunque 
ligaveritis  etc.  Habent  quidem  ii,  qui  in  terra  imperant  potestatem  ligandi, 
verum  corpora  solum:  hoc  autem  vinculum  ipsam  attingit  animam  coelosque 
transcendit:  ac  quaecunque  inferne  sacerdotes  faciunt,  eadem  Deus  superne 
confirmat,  servorumque  sententiam  ipse  Dominus  ratam  facit.  Quid  enim  aliud 
illis  dedit,  quam  omnem  coelestium  potestatem  ?  Nam  quorum,  inquit,  peccata 
remiseritis  etc.  Quae  major  hac  potestas  fuerit?  Omne  judicium  dedit  Pater 
Filio  (Jo.  5,  22);  videoque  ipsum  omne  ipsis  traditum  a  Filio  esse  .  .  .  Insania 
manifesta  est  tantum  principatum  despicere,   sine  quo  neque  salutem  neque 

promissa  bona  consequi  possumus  .  .  .  Corporis  lepram  purgare,  imo  potius 
nullatenus  purgare,  sed  purgatos  probare  tantum,  judaeorum  sacerdotibus 
licebat  .  .  .  Hi  vero  non  lepram  corporis,  sed  immunditiam  animae  non  pur- 
gatam  probandi,  sed  prorsus  purgandi  potestatem  acceperunt.  €  Hinc  praxis 
obtinuit,  ut  eadem  die  scil.  in  coena  Domini  diaconus  ante  offertorium  ad  epi- 
scopum  adduceret  tum  cateehumenos  tum  poenitentes,  illi  ut  baptizarentur, 
hi  ut  plene  Deo  et  Ecclesiae  reconciliarentur  (absolutione,  quae  compleret  et 
consummaret  absolutionem  jam  antea  a  peccatis  datam) :  qua  occasione  hisce 
pulcherrimis  utebatur  verbis,  quae  passim  legimus  in  antiquis  11.  poeniten- 
tialibus  (apud  Morinum),  ut  in  1.  poenitentiali  Egberti:  »Augemur  regene- 
randis,  crescimus  reversis:  lavant  aquae,  lavant  lacrymae;*  et  de  s.  Simpli- 
cio  refertur  in  vitis  rom.  pontif.  (Migne  128,  363),  eum  constituisse  pres- 
byteros  in  tribus  basilicis  »propter  poenitentes  etbaptismum. * 

e.  Neque  minorem  virtutem  atque  efficaciam  patres  absolutioni 
quam  ipsi  baptismo  vindicant.  Quod  colligitur  manifesto  ex  controversia 
cum  novatianis.  Non  enim  de  eo  controversia  erat,  possetne  Ecclesia 
quacunque  demum  ratione  peccata  fidelibus  condonare,  sed  num  ea  ita 
posset  remittere,  ut  haec  remissio  valida  esset  coram  Deo.  Negabant  nova- 
tiani,  affirmabant  catholici,  ut  patet  ex  n.  438 2. 

Quibus  adde  illud  s.  Athanasii  contra  novat.  (Migne  patrol.  gr.  25, 
XIII):  » Quemadmodum  homo  a  sacerdote  baptizatus  Spiritus  s.  gratia  illu- 
minatur,  ita  qui  confitetur  in  poenitentia,  per  sacerdotem  Christi  gratia  remis- 
sionem  accipit.  *  In  constitutionibus  apost.  II,  44  legimus:  »Ut  ethnicum 
baptismo  lotum  post  doctrinam  admittis,  sic  hunc  (peccatorem)  ut  poenitentia 
purgatum  per  manus  impositionem  cunctis  pro  eo  deprecantibus  in  antiqua 
pascua  restitues  eritque  ei  loco  lavacri  manus  impositio  (qua  scil.  reconcilia- 
tionis  beneficium  conferebatur).  * 

f .  Mirum  hinc  non  est,  eos  docuisse,  reconciliationem  ita  peccatoribus 
fidelibus  esse  necessariam  ut  catechumenis  baptismum.  Quapropter  ut 
hanc  necessitatem  imagine  quadam  repraesentent,  poenitentiam  vocant 
alteram  post  naufragium  salutis  tabulam. 

Gravissimis  etiam  verbis  illam  inculcant.  » Agnosce,  scribit  Cassianus 
VI,  18  ad  Nestorium,  sacramenta  salutis  tuae,  per  quae  renatus  es.  Non 
minus  tibi  nunc  opus  sunt,  quam  tunc  f uerunt :  ut  te  per  poenitentiam  nunc 
regenerent,  quae per fontem generarunt. €  —  »Unde  vos,  inquit  s.  Caesarius 
serm.  61,  frequenter  admonui,  fratres  carissimi,  iterum  atque  iterum  admoneo 
et  contestor,  ut  qui  se  cognoscit  de  litore  continentiae  tempestate  libidinis  in 
pelagum  luxuriae  fuisse  jactatum  et  castitatis  incurrisse  naufragium,  peccato- 
rum  confessionem  velut  tabulam  confractae  navis  velociter  apprehendat:  ut 
per  ipsam  de  abysso  ac  profundo  luxuriae  possit  evadere,  et  ad  portum  poe- 
nitentiae  pervenire,  ubi  jam  tutiori  loco  spei  ancoram  figere,  et  salutem  per- 
ditam  valeat  reparare. «  —  Hinc  fidelium  sollicitudo  recurrendi  ad  Ecclesiae 
ministros,  ut  moribundis  vel  baptismus  conferatur  vel  reconciliationis  bene- 
ficium  (n.  479),  cujus  nobis  iterum  testis  estAugustinus,  qui  ita  de  civ. 
Dei  XX,  9  probat  defunctorum  animas  non  separari  ab  Ecclesia:  »Alioquin 
nec  ad  altare  Dei  fieret  eorum  memoria  in  communicatione  corporis  Christi, 

nec  aliquid  prodesset  ad  ejus  in  periculis  baptismum  currere,  ne  sine  illo 
finiatur  haec  vita,  nec  ad  reconciliationem,  si  forte  per  poenitentiam  malamve 
consuientiam  quisque  ab  eodem  corpore  separatus  est.  Cur  enim  fiunt  ista, 
nisi  quia  fideles,  etiam  defuncti,  membra  ejus  sunt?^  Hinc  patrum  querelae 
de  iis,  de  quibus  Ambrosius  in  Luc.  VII,  221  scribit:  ^Scio  quosdam  di- 
cere,  quod  ad  mortem  sibi  lavacri  gratiam  vel  poenitentiam  reservent. « 

515.  Quae  cum  ita  sint,  merito  inferimus,  vel  baptismum  non  esse 
novae  legis  sacramentum,  vel,  si  baptismus  est,  non  minus  verum  propri- 
umque  sacramentum  esse  poenitentiam,  quae  in  Ecclesia  agitur.  Iisdem 
enim  baptismus  et  haec  poenitentia  designantur  nominibus,  idem  Spiri- 
tus  s.  in  utroque  operatur  ritu,  eadem  utriusque  est  efficacia  ac  virtus, 
par  ad  salutem  necessitas,  eandem  in  ministro  missionem  delegationem- 
que  divinam  supponunt,  ejusdem  misericordiae,  quae  non  vult  mortem 
peccatoris,  sed  ut  vivat,  salutis  sunt  praesidia  ac  canales  gratiae  abluentis 
maculas.  Si  differunt,  ea  differunt  ratione,  ut  haec  differentia  vim  argu- 
menti  confirmet.  Differunt  enim  ordine,  cum  baptismum  poenitentia  ex- 
cipiat  tamquam  baptismus  alter;  differunt  subjecto,  cum  baptismus  in- 
fidelium,  absolutio  vero  peccata  deleat  fiJelium;  differunt  modo  remis- 
sionis,  cum  in  baptismo  peccata  modo  ablutionis  deleantur:  in  poeniten- 
tia  judiciali  absolutione  praesupposilis  contritione,  confessione  et  con- 
grua  satisfactione,  unde  ea  baptismus  difficilis  dicitur  et  laboriosus. 

516.  4.  Omisso  argumento  valido  ex  consensu  Ecclesiae  graecae ^^  J e*»~^ 
et  sectarum  Orientis,  haud  spernenda  accedit  ratio  theologica:  Ex  doc-  rJ<J*y*^~*~ 
trina  Scripturae  et  patrum  Ecclesia  est  dispensatrix  mysteriorum  Dei,  >V,^A< 
pro  Christo  legatione  fungitur,  et  opus  ab  eo  inchoatum  continuat.  Atqui 

inter  mysteria  Dei,  inter  functiones  potestatis  salvantis  Christi  est  remis- 
sionon  solumpeccatorum  antebaptismumcommissorum,  sed  etiam  eorum, 
quae  post  baptismum  contraximus.  Ergo  non  solum  illorum,  sed  et  horum 
remissionem  dispensat  Ecclesia,  largitur  Christus  perEcclesiam.  Sedpro- 
fecto  ritu  visibili,  ut  suadet  analogia  cum  baptismo,  exigit  conditioEc- 
clesiae  visibilis,  cujus  auctor  est  Christus,  efficax  remissionis  peccatorum 
post  baptismum  commissorum,  efficax  hinc  gratiae,  seu  aliis  verbis  s  a  c  r  a- 
m  e  n  t  u  m  poenitentiae. 

517.  Scholion.  De  materia  sacramenti  poenitentiae.  —  Certum  est 
secundum  omnes,  contritionem,  confessionem  et  satisfactionem  »ad  inte- 
gritatem  sacramenti,  ad  plenamque  et  perfectam  peccatorum  remissionem 
ex  Dei  institutione  requiri  (et)  hac  ratione  poenitentiae  partes  dici«,  ut  do- 
cet  concilium  trid.  sess.  14  c.  3.  Verum  controversia  est,  num  hi  actus 
sint  m  a  t  e  r  i  a,  ex  qua  sacramentum  constituitur,  non  secus  atque  in  baptismo 
aqua  seu  ablutio  per  aquam.  Affirmant  plerique  theologi,  quibus  favet 
catechismus  trid.  de  sacr.  poenitentiae  n.  10:  »In  eo  maxime hoc sacra- 
mentum  ab  aliis  differt,  quod  aliorum  sacramentorum  materia  est  res  ali- 

Hurter,   Compend.  theologiae  III,    11.  ed.  32 

qua  naturalis  vel  arte  effecta:  sacramenti  vero  poenitentiae  quasi  mate- 
ria  sunt  actus  poenitentis,  nempe  confessio  etc.  *  v-/  Neque  vero  hi  actus 
quasi  materia  a  synodo  appellantur,  quia  verae  materiae  rationem  non 
habeant:  sed  quia  ejus  generis  materia  non  sint,  quae  extrinsecus  adhi- 
beatur,  ut  aqua  in  baptismo  et  chrisma  in  confirmatione.*  Negant  sco- 
tistae  praeeunte  Scoto  in  4.  dist.  16  q.  1,  secundum  quos  absolutio,  qua- 
tenus  ritus  est  sensibilis,  rationem  habet  materiae :  formae  vero  rationem, 
quatenus  significat  sacramenti  effectum.  Quam  ob  rem  definiunt  poe- 
nitentiae  sacramentum:  »est  absolutio  hominis  poenitentis  facta  certis 
verbis  cum  debita  intentione  prolatis  a  sacerdote  jurisdictionem  habente 
et  ex  institutione  divina  efficaciter  significantibus  absolutionem  animae  a 
peccatis.*  Proinde  contritio,  confessio  et  satisfactio  non  sunt  sacramenti 
partes,  sed  »ad  sacramentum  poenitentiae  ad  hoc,  ut  digne  recipiatur, 
requiruntur  vel  praevia  vel  sequentia.*  Maldonatus  de  poenit.  p.  3 
q.  3  ad  th.  7  hanc  sententiam  veriorem  censet,  quamvis  fateatur  alteram 
esse  communiorem. 

518.  Praeferenda  videtur  prior  sententia.  non  solum  quia  communior, 
verum  etiam  1.  conciliis  florentino  et  tridentino  magis  conformis.  Te- 
nendum  enim  est  a.  sacramenta  omnia  materia  constare  et  forma;  b.  ab- 
solutionem  esse  formam  sacramenti  poenitentiae ;  C.  poenitentis  actus  requiri 
ad  integritatem  sacramenti,  esse  partes  sacramenti  et  quasi  materiam.  Atqui 
nunquam  actus  disponentes  ad  aliorum  sacramentorum  receptionem  dicuntur 
eorum  partes  seu  quasi  materia;  neque  concilia  aliam  sacramenti  poenitentiae 
materiam  assignant.  Quare  concludendum  videtur,  actus  poenitentis  revera  in 
boc  sacramento  materiae  habere  rationem;  idcirco  vero  a  concilio  appellari 
quasi  materiam  (cum  prius  in  schemate  actus  dicerentur  esse  pro  materia), 
quod  non  sint  aliquid  materiale,  sicut  materia  in  aliis  sacramentis,  etsi  hujus 
vices  gerant.  Ideo  etiam  2.  vocatur  hoc  sacramentum  poenitentiae  vel  con- 
fessionis  sacramentum,  sicut  baptismus  dicitur  sacramentum  ablutionis  etc. : 
quae  appellandi  ratio  non  esset  accurata,  si  poenitentis  actus  non  essent  ma- 
teria  ipsi  interna  et  essentialis.  Accedit  3.  concilium  dicere  sess.  14  cap.  3, 
vim  hujus  sacramenti  praecipue  in  forma  seu  in  verbis  illis :  Ego  te  absolvo 
etc.  esse  sitam.  Ergo  absolutio  non  est  integrum  sacramentum.  Quam  senten- 
tiam  4.  confirmat  em.  card.  Franzelin  hunc  in  modum:  »Dum  enim  Chri- 
stus  instituit  potestatem  in  ministris  non  simpliciter  absolvendi  peccata,  sed 
absolvendi  et  retinendi  per  modum  judicii:  eo  ipso  instituit  tamquam  partem 
hujus  sacramentalis  judicii  submissionem  poenitentem  culparum,  quantum  a 
peccatore  moraliter  fieri  potest,  et  satisfactionem  sub  potestate  judicum  ab- 
solventium  ac  retinentium,  adeo  ut  sine  hac  poenitente  submissione  non  solum 
absolutio  eifectum  non  consequatur,  sed  neque  sit  ad  modum  judicii  a  Christo 
instituti,  atque  ideo  neque  sacramentum.  Jam  vero  ex  duplici  hoc  constitutivo 
judicii  sacramentalis  poenitens  submissio  culparum  sub  potestate  judicis  sup- 
ponitur  ut  res  determinanda  et  perficienda,  verba  absolutionis  determinant  et 
perficiunt  signum  efficax  sacramentale ;  illa  ergo  se  habet  ad  modum  materiae, 
haec  sunt  forma  sacramenti.  Porro  ubi  sunt  plures  partes  materiae,  non  ne- 
cessario  omnes  sunt  essentiales  ad  esse  rei  simpliciter,   sed   possunt  aliquae 

esse  solum  integrantes.  Ita  in  praesenti  pars  materialis  integrans  sacramenti 
est  satisfactio,  quae  tamen  utpote  pars  sacramentalis  in  sua  morali  unione 
cum  forma,  cum  actu  scilicet  judiciali  retentionis  et  absolutionis,  vim  etiam 
habet  sacramentalem  ad  satisfaciendum  ex  opere  operato.*  Desacr.  ingen.th.  4. 
€f.  Thomas  3.  p.  q.  90  a.  2;  Palmieri  th.  14. 

Caput  VI. 

De  indulgentiis. 

519.  Ut  ab  initio  manifestum  sit,  quid  Ecclesia  catholica  indul- 
gentiarum  nomine  intelligat,  juverit  illius  notionem  ex  authenticis  Ec- 
clesiae  monumentis  et  decretis  eruere.  Quibus  consultis1)  colligimus: 
1.  Fontem  indulgentiarum  esse  Ecclesiae  thesauium,  qui  coalescit  ex  ^^ 
satisfactionibus  Ghristi  et  sanctorum ;  2.  Ecclesiam  i.  e.  summum  pontifi- 
cem  primo  gradu,  altero  episcopos  fidelibus  applicare  posse  has  satis- 
factiones;  3.  hac  applicatione  fidelibus  jam  justificatis  remitti  non  solum 
poenitentias  canonicas,  sed  et  poenas  temporales,  quae  dimissa  culpa 
poenaque  aeterna  ex  divinae  justitiae  decreto  luendae  adhuc  sint;  et 
quidem  4.  ita  ut  haec  remissio  valida  sit  in  foro  divino;  5.  in  hac  remis-  LbJ^ 
sione  consistere  indulgentiam,  quae  6.  etiam  suffragii  modo  applicari  possit 
defunctis.  Quare  indulgentiae  sunt :  remissio  extrasacramentalis  poenae 
temporalis  dimissa  culpa  peccatis  debitae,  coram  Deo  valida,  applicatione 
thesauri  Ecclesiae  a  superiore  legitimo  facta.  Notandum  tamen  est,  duo 
tantnm  secundum  conc.  tridentinum  sess.  25  esse  de  fide,  scil.  Eccle- 
siam  habere  potestatem  concedendi  indulgentias  harumque  usum  populo 
christiano  esse  salutarem.  Reliqua,  quae  supra  statuimus,  non  quidem 
sunt  de  fide,  spectant  tamen  omnino  ad  doctrinam  catholicam2),  quam 
propositionibus  aliquot  vindicabimus. 


')  Potiora  documenta  sunt  art.  12  Wicleffi  damnatus  a  conc.  coustan- 
tiensi;  art.  26.  27.  28,  de  quibus  errorum  WicleffietHuss  suspecti  ex  mandato 
M  a  r  t  i  n  i  V.  interrogandi  sunt ;  prop.  6  P  e  t  r  i  oxumensis  a  S  i  x  t  o  IV.  damnata  ; 
errores  Lutheri  18—22  a  Leone  X.  damnati;  concilii  trid.  sess.  25  decr.  de  in- 
duigentiis;  prof.  trid. ;  prop.  60  Baji,  16  Molinos,  syn.  pist.  40—43  damnatae, 
quae  reperies  in  enchiridio  symb.  et  definit.  ed.  D  enz  inger.  Potiora  decursu 
disputationis  dabimus.  Quibus  adde  constitutionem  Clementis  VI.  a.  1349  apud 
Raynaldumada.  1349  n.  11  et  intra  Extravag.  communes  1.  5  tit.  9  c.  JJnigeni- 
tus'  2;  cf.  n.  520.    Cf.  Palmieri  de  poenit.  append.  de  indulg.  §  1. 

2)  Quare  minus  bene  et  accurate  scribit  H  o  1  d  e  n  in  analysi  fidei  1.  2  §  3  c.  6 : 
„Cetera  oninia  (praeter  illa,  quae  diximus  de  fide  esse)  dubia  sunt  et  a  theologis  in 
utramque  partem  agitata  :  nimirum,  an  sit  thesaurus  aliquis  meritorum  et  satisfac- 
tionum  in  Ecclesia,  cujus  dispensatores  sint  romani  pontifices  et  reliqui  Ecclesiae 
pastores ;  an  poena,  quae  ex  natura  rei  et  coram  Deo  solvenda  sit  pro  peccato  sive 
pu blico,  sive  secreto,  possit  ab  alio  quocunque  impleri,  quam  ab  ipsomet  peccatore . . . 
De  poenis  autem  purgatorii  solvendis  majori  longe  incertitudine  disputantur  hae 
quaestiones,  adeo  ut  ex  fide  divina  et  catholica  non  constet,  an  per  quascunque  in- 
dulgentias  aut  levari  aut  remitti  possint  hujusmodi  poenae,  quae  coram  Deo  et  ex 

520-  Propositio  I.  Admitti  debet  thesaurus  satisfactionum  ChristiJ 
Nomine  thesauri  intelligitur  vel  ipsa  res  pretiosa  contenta  vel  ipsum 
continens.  Qua  posteriori  significatione  thesaurus  satisfactionum  Christi 
est  Dei  memoria,  amor,  justitia  et  providentia  supernaturalis,  in  quibus 
velut  reconditae  sunt  satisfactiones  Ghristi,  nunquam  oblivioni  tradendae, 
ut  suis  temporibus  hominibus  applicentur.  Alterasignificationethesaurus 
ille  consistit  in  meritis  satisfactionibusque  Ghristi,  quarum  virtus  et  effi- 
cacia  nondum  est  exhausta.  Ejusmodi  thesaurum  esse  admittendum, 
patet  ex  prop.  17  L  u  t  h  e  r  i  damnata :  »Thesauri  Ecclesiae,  unde  papa  dat 
indulgentias,  non  sunt  merita  Christi  et  sanctorum ; «  etexprop.  4i  synodi 
pistoriensis  damnata:  »Item  in  eo,  quod  subditur,  scholasticos  suis 
subtilitatibus  inflatos  invexisse  thesaurum  male  intellectum  meritorum 
Ghristi  et  sanctorum,  et  clarae  notioni  absolutionis  a  poena  canonica  sub- 
stituisse  confusam  et  falsam  applicationis  meritorum ;  quasi  thesauri  Ec- 
clesiae,  unde  papa  dat  indulgentias,  non  sint  merita  Ghristi  et  sanctorum ]) : 
falsa,  temeraria,  Christi  et  sanctorum  meritis  injuriosa,  dudum  in  art.  1 7 
Lutheri  damnata.*  Facile  autem  probatur  assertio.  Christi  enim  satis- 
factio,  personam  si  spectes,  fuit  infinita ;  si  debitum,  fuit  superabundans ; 
si  intentionem  offerentis,  ea  oblata  fuit  pro  omni  debito  viatorum ;  si  amo- 
rem  justitiamque  Patris  coelestis,  ea  semper  est  pretiosa  vigetque  in  ejus 
conspectu.  Ergo  ex  data  definitione  thesaurus  inexhaustus  satisfactionum 
Christi  debet  admitti.  Eum  deinde  supponunt  omnia  sacramenta,  quae 
totidem  illius  sunt  canales  et  quorum  virtus  inexhausta  illi  innititur.  Hanc 
doctrinam  praeclare  expressit  C 1  e  m  e  n  s  VI.  in  constitutione  supra  cit, 
in  qua,  postquam  descripsit  infinitam  Christi  satisfactionem  (supra  t.  II. 
n.  651),  ita  prosequitur:  »Quantum  ergo  exinde,  ut  nec  supervacua,  in- 
anis  aut.  superflua  tantae  effusionis  miseratio  redderetur,  thesaurum  mili- 
tanti  Ecclesiae  acquisivit,  volens  suis  thesaurizare  filiis  pius  Pater,  ut  sic 
sit  infinitus  thesaurus  hominibus,  quo  qui  usi  sunt,  Dei  amicitiae  participes 


natura  rei  debentur  peccato.  Incertum  est  etiam  an  per  indulgentias  remittantur 
solummodo  poenae  ab  Ecclesia  injunctae,  an  aliquid  etiam  earum,  quae  peccato 
debitae  sunt  ex  natura  rei.u 

•)  Satisfactio,  si  proprie  loquimur,  distinguitur  a  m  e  r  i  t  o  (cf.  t.  II.  n.  648) : 
illa  enim  refertur  ad  exstinguendum  debitum,  hoc  ad  consequendum  praemium. 
Porro  Christus  pro  nobis  satisfecit  et  nobis  nieruit:  quare  exstat  thesaurusetsatis- 
factionum  et  meritorum  Christi.  Cum  vero  indulgentiae  consistant  in  relaxatione 
debiti :  ideo  ea  conceditur  applicatione  satisfactionum  Christi.  Atqui  passim  nomina 
satisfactionis  et  meriti  promiscue  adhibentur  propter  quandam  analogiam  inter  sa- 
tisfactionem  et  meritum.  et  quia  eadem  opera  solent  esse  meritoria  simul  et  satis- 
factoria  :  ideo  etiam  dici  solet,  indulgentias  conferri  applicatione  meritorum  Christi 
et  sanctorum.  Thesauri  nomine  primi  usi  videntur  Alexander  hal.  p.  4  summae 
q.  23  n.  3.  6  et  A 1  b  e  r  t  u  s  M.  in  4.  dist.  20  a.  16.  Cf.  0  s  w  a  1  d  die  dogm.  Lehre  von 
den  h.  Sacramenten  p.  5  §  16 ;  Perr  o  n  e  prael.  theol.  t.  8  de  indulgentiis  prop.  ?>. 

sunt  effecti.  Quem  quidem  thesaurum  non  in  sudario  repositum,  non  in 
agro  absconditum,  sed  per  b.  Petrumcoeliclavigerumejusquesuccessores 
suos  in  terris  vicarios  commisit  fidelibus  salubriterdispensandumetpro- 
priis  et  rationalibus  causis  nunc  pro  totali,  nunc  pro  partiali  remissione 
poenae  temporalis  pro  peccatis  debitae  tam  generaliter  quam  specialiter 
(prout  cum  Deo  expedire  cognoscerent)  vere  poenitentibus  et  confessis 
misericorditer  applicandum.  Ad  cujus  quiderri  thesauri  cumulum  b.  Dei 
genitricis  et  omnium  electorum  a  primo  justo  usque  ad  ultimum  merita 
adminiculum  praestare  noscuntur.« 

521.  Propositio  II.  Ad  hunc  thesaurum  pertinent  etiam  supereffiuentes 
sanctorum  satisfactiones:  ut  mox  audivimus  a  Clemente  VI.  Quod  ut  probe- 
tur,  scias   1.  omni  operi  bono  justorum  duplicem  inesse  valorem,  merito-     .  J 
rium  et  satis  factorium;  2.  supereffluentes  satisfactiones  illas  dici,  r        f^y-r 
quas  sancti  praestiterunt  supra  debitum  divinae  justitiae   pro   suis  peccatis 
solvendum;   eas   vero   3.   non   adjungi  thesauro  satisfactionum  Christi,   quasi 

hae  sint  insufficientes,  sed  ne  illae  sint  inanes  et  congruo  honore  priventur. 
Atqui  negari  nequit,  exstitisse  sanctos,  qui  plus  sint  passi,  quam  necessarium 
fuerit  ad  redimendam  poenam  temporalem  pro  peccatis  sibi  dimissis  reliquam, 
ut  s.  Joan.  Baptistam,  martyres,  qui  praeter  mortem  dolores  magnos,  incom- 
moda  omnisque  generis  privationes  etc.  passi  sunt:  quaelibet  autem  mors 
cruenta  pro  Christo  tolerata  se  sola  sufficit  ad  exstinguendum  vel  maximum 
poenae  temporalis  debitum;  in  primis  vero  b.  Mariam  V.,  quae  nullum  ejus- 
modi  habuit  debitum :  unde  damnatae  fuere  Baji  prop.  72  et  73:  »Nemo 
praeter  Christum  est  absque  peccato  originali :  hinc  b.  Virgo  mortua  est  propter 
peccatum  ex  Adam  contractum  omnesque  ejus  afflictiones  in  hac  vita  sicut  et 
aliorum  justorumfueruntultiones  peccati  actualis  vel  originalis. *  Infinita  vero 
Dei  bonitas  non  patietur,  has  satisfactiones  oblivioni  tradi  ac  fructu  privari. 
Semper  ergo  in  ejus  vivent  conspectu,  ut  aliis  saltem  prosint. 

522.  Neve  dicas,  has  satisfactiones  fructu  non  privari,  cum  justi,  si  nullum 
eis  sit  luendum  debitum,  eo  majus  adepturi  sint  praemium:  ideoque  immerito 
dici  eas  thesauro  Ecclesiae  asservari.  Notamus  enim  1.  valorem  satisfactorium 
prorsus  distingui  a  meritorio,  adeo  utnullatenus  confundi  debeant;  2.  idem 
opus  posse  esse  meritorium,  quatenus  cedit  in  alterius  honorem,  et  satisfacto- 
rium,  quatenus  est  poenale ;  Deum  3.  tantae  esse  bonitatis,  ut  eadem  opera 
nostra  bona  pro  utroque  acceptet  valore,  ut  evidens  est  ex  divinis  literis. 
Quocirca  4.  justorum  opera,  quatenus  sunt  meritoria,  superabundanti  recom- 
pensat  praemio :  quatenus  vero  sunt  satisfactoria,  acceptat  ad  delendum  eorum 
debitum ;  quod  si  hoc  excedant,  non  praemio  illa  compensat,  cum  satisfactio 
non  referatur  ad  praemium  et  eorum  valori  meritorio  cumulatissime  sit  satis- 
factum :  sed  ea  asservat,  ut  aliorum  exstinguendo  inserviant  debito,  cum  hoc 
$l.  eorum  valori  magis  conveniat;  fo.  in  majorem  ipsius  justi  gloriam  et  hono- 
rem  cedat,  si  ejus  satisfactiones  aliis  prosint;  et  C.  mirum  Ecclesiae  seu  cor- 
poris  Christi  mystici  organismum  sanctorumque  commendet  communionem. 
Unde  conjeceris  eo  minus  esse  luendum  a  sontibus,  quo  magis  satisfecerint  in- 
sontes :  et  divina  sapientiaordinante  fieri,  ut  in  fine  temporum  nullae  amplius 
supersint  supereffluentes  sanctorum  satisfactiones,   quae  non  fuerint  impensae 

ad  exstinguendum  aliorum  debitum,  quod  subductis  eorum  propriis  satisfactio- 
nibus,  his  solvendum  adhuc  fuisset. 

523.  Propositio  III.    Satisfactiones   Christi   et  sanctorum  super-       M^»\ 
effluentes  in  alios,  qui  divinae  justitiae  sunt  debitores,  derivari  possunt. 

Et  quidem  quod  attinet  Ghristi  satisfactiones,  id  plane  est  evidens,  cum 
cae  quotidie  sacramentis  baptismi  et  poenitentiae,  necnon  et  sacrificio 
missae  applicentur,  Sanctorum  autem  satisfactiones  in  eos,  qui  obnoxii 
sunt  poenae  temporali,  revera  clerivari,  probatur 

1.  ex  symboli  articulo  de  sanctorum  communione,  de  quo  infra;  ex 
martyrum  actis,  ex  quibus  colligitur,  illorum  passiones  profuisse  lapsis,  ut 
eorum  poenitentia  contraheretur,  qua  de  re  mox  n.  526  g.  plura. 

2.  Huc  spectant  Joannis  apostoli  ad  latronem  verba  apud  Eusebium  xaj    <Lt 
H.  E.  III,  24:  »Ego  pro  te  satisfaciam,  adhuc  tibi  superest  spes  salutis,  tuaa 
causa  mortem  libenter  excipiam,  quemadmodum  Dominus  pro  nobis  mori 
sustinuit,  animam  meam  pro  te  vicariam  dabo.«    Gf.  n.  453  c. 

3.  Frequenter  legimus  in  divinis  literis  ut  Jos.  7,  1  ss.;  22,  20;  2. 
Reg.  24,  1  ss.  etc,  Deum  propter  peccata  unius  in  hujus  consanguineos,. 
imo  in  civitates  et  gentes  integras  justitiae  suae  vindictam  derivasse.  Ali- 
unde  autem  novimus,  Deum  magis  esse  paratum  ad  misericordiam,  quam 
ad  ultionem.  Quare  congruum  omnino  est,  ut  superabundantes  satisfac- 
tiones  unius  in  alios  caritate  ei  conjunctos  deriventur,  quo  a  poenis  tem- 
poralibus  liberentur.  Ita  paratus  erat  Deus  propter  decem  justos,  si  tot 
reperti  fuissent  Sodomis,  perditissimae  huic  genti  parcere  Gen.  18,  32 ; 
propter  David  servum  suum  pepercit  urbi  Jerusalemjam  abhostibus  ex- 
pugnandae  (4.  Reg.  20,  6). 

4.  Denique  hoc  colligas  ex  prop.  60  Baji  damnata:  »Per  passiones 
sanctorum  in  indulgentiis  communicatas  non  proprie  redimuntur  nostra 
delicta;  sed  per  communionem  caritatis  nobis  eorum  passiones  impertiun- 
tur,  ut  digni  simus,  qui  pretio  sanguinis  Christi  a  poenis  pro  peccatis  de- 
bitis  liberemur.« 

524.  Thesis  CCLIII.  Ecclesiae  facta  est  divinitus  potestas  con- 
cedendi  indulgentias. 

Demonstratio.  Thesis  est  de  fide  ex  conc.  tridentini  sess.  25,  in  qua 
anathema  dicitur  omnibus,  qui  »indulgentias  concedendi  in  Ecclesia  po- 
testatem  esse  negant.*  Potest  autem  Ecclesia  indulgentias  concedere  ap- 
plicatione  satisfactionum  Christi  et  sanctorum,  de  quibus  egimus  n.  520  s. : 
quod  quidem  non  est  de  fide,  sed  ad  accuratiorem  dogmatis  explicationem 
spectat.   Probatur  thesis 

1.  ex  Matth.  16,  19:  Et  tibi  dabo  claves  regni  coelorum.  Et  quod- 
cunque  ligareris  super  terram,  erit  ligatum  et  in  coelis ;  et  quodcunque  sol- 

veris  super  terram,  erit  solutum  et  in  coelis:  quibus  verbis  a.  amplissima 
confertur  Petro  potestas  relaxandi  quodlibet  vinculum,  quod  ingressum  A 
in  coelum  impediat.  Inter  haec  vincula  b.  jure  merito  refertur  etiam  poena'/^ 
temporalis  post  dimissam  culpam  exsolvenda.  Quare  c.  ea  potestas  etiam 
ad  hoc  vinculum  legitima  ex  causa  relaxandum  porrigitur.  Sane  d.  si  ea 
solvi  potest  reatus  culpae  gravis  poenaeque  aeternae,  videtur  consonum, 
ea  solvi  etiam  posse  justa  de  causa  reatum  poenae  temporalis.  Verum 
e.  sicut  culpa  poenaque  aeterna  dimitti  nequit  sine  applicatione  satis- 
factionum  Christi,  quibus  pro  illa  satiefactumestdivinaejustitiae:  itanon 
poterit  relaxari  poena  temporalis  divinae  justitiae  debita,  nisi  nova  ap- 
plicatione  satisfactionum,  quae  substituantur  veluti  satisfactionibus,  quas 
homo  praestare  debuisset.  Poterit  ergo  pontifex  per  claves  nova  satis- 
factionum  thesauro  Ecclesiae  contentarum  applicatione  justa  de  causa 
poenae  temporalis  relaxare  debitum,  et  quia  acl  hoc  non  est  opus  infusione 
gratiae,  relaxare  poterit  illud  extra  sacramentum. 

Neque  dicatur,  regnum  coelorum  hic  designare  Ecclesiam  non  trium- 
phantem,  sed  militantem,  in  terris  degentem,  cum  hujus  claves  Petrus  acce- 
perit,  non  illius:  itaque  argumentum  non  valere.  Resp.  quamvis  Petrus  et 
in  Petro  ejus  successores  acceperint  claves  i.  e.  primatum  jurisdictionis  in  Ec- 
clesiam  militantem,  eum  acceperunt  in  ordine  ad  Ecclesiam  triumphantem, 
scil.  ut  perducant  fideles  ad  illam  seu  ad  regnum  coelorum,  quod  in  Ecclesia 
incipit  quidem  sicut  vita  aeterna  per  gratiam,  perficietur  vero  et  consumma- 
bitur  per  gloriam  m  Ecclesia  triumphante.  Merito  ergo  infertur  ex  amplissima 
clavium  potestate,  eam  referri  ad  omne  vinculum,  quod  gloriam  impedit,  sive 
id  sit  peccatum  sive  poena. 

2.  Probatur  ex  facto  Pauli  2.  Cor.  2,  6  ss.  Sane  a.  Apostolus  re- 
laxavit  seu  donavit  (graece  k(fo  o  xe^apiajjiat)  peccatori  incestuoso  poeni- 
tenti  partem  poenitentiae  admodum  gravis,  quam  b.  incestuosus  ille  de- 
bebat  in  foro  divino  ad  satisfaciendum  divinae  justitiae  pro  impetranda 
venia,  ut  colligitur  ex  1.  Cor.  5,  3  s. :  Ego  quidem  absens  corpore,praesens 
autem  spiritu,  jam  judicavi  ut  praesens  eum,  qui  sic  operatus  est :  in  nomine 
D.  N.  J.  Christi;  congregatis  vobis  et  meo  spiritu,  cum  virtute  D.  N.  Jesu, 
tradere  hujusmodi  satanae  in  interitum  carnis,  ut  spiritus  salvus  sit  in  die 
D.  N.  J.  Christi.  Illam  vero  c.  apostolus  relaxavit  in  persona  Christi, 
ut  minister  Christi  pro  Christo  legatione  fungens,  hinc  ea  potestate  prae- 
ditus,  cujus  sententia  rata  habetur  a  Deo.  Ad  rem  Ambrosiaster  in 
2.  Cor.  2,  10:  »Et  ut  ratum  ei,  cui  donavit,  ostenderet  apud  Deum,  ait, 
inpersona  Christi  se  donasse,  quod  donavit,  h.  e.  accepto  tulisse  Christum, 
cujus  legatione  fungebatur,  ut  factum  apostoli  factum  sit  Christi,  sicut 
dixit:  Quaecunque  solveritis  etc.,«  quem  sequitur  Rabanus  M  a  u  r  u  s  et 
Herveus  in  h.  1.,  qui  illud  ,in  persona  Christi'  ita  explicat:  »i.  e.  ac  si 
ipse  Christus  illi  condonaret;*  et  iterum:  »vice  Christi,  qui  ait:  Quorum 

remiseritis  peceata*  etc, ;  s.  Thomas  op.  23  de  forma  absol. :  »In  per- 
sona  Ghristi  i.  e.  ac  si  ipse  Ghristus  condonaret.«  Veram  ergo  apostolus 
indulgentiam  concessit. 

525.  3.  Probaturex  praxi  Ecclesiae.  Contendit  Ghemnitius  qui- 
dem  in  p.  4  ex.  conc.  trid. :  »Non  posse  (catholicos)  vel  ulla  patrum  te- 
stimonia,  vel  ulla  veteris  Ecclesiae  exempla  proferre,  quod  talis  doctrina 
vel  usus  talium  indulgentiarum  ullo  unquam  tempore  usque  ad  annos 
post  natum  Christum  1200  in  veteri  Ecclesia  fuerit.«  Verum  ascendendo 
a  seculo  XII.  usque  ad  I.  ostendi  potest,  Ecclesiam  semper  alia  quidem 
forma  concessisse  indulgentias1).  Provocamus  tantum  ad  duplicem  pra- 
xim,  quae  viguit  a  primis  Ecclesiae  seculis,  scil.  ad  jus,  quod  competebat 
episcopis  relaxandi  poenitentiam  secundum  canones  statutam:  quod  jus 
illis  assentur  pluribus  in  conciliis.  Ita  in  conc.  ancyrano  can.  2:  »Dia- 
coni  similiter,  qui  immolaverunt,  honorem  quidemhabeant;  cessare  vero 
ab  omni  sacro  ministerio,  sive  a  pane  sive  a  calice  offerendo  vel  prae- 
dicando.  Quod  si  quidam  episcoporum  conscii  sunt  laboris  eorum  et  hu- 
militatis  et  mansuetudinis,  et  voluerunt  eis  aliquid  amplius  tribuere  (Sioovai 


'^Quod  Schoofs  die  Lehre  vom  kirchl.  Ablasse,  Miinster  1867,  c.  2  fuse 
ostendit,  qui  indulgentiarum  praxim  et  usum  in  quinque  distinguit  periodos. 
In  p  r  i  m  a  periodo  ad  a.  usque  325  indulgentiae  concedebantur,  quatenus  episcopi 
pro  potestate  divinitus  accepta  graves  poenitentias  coram  Deo  luendas  justa  de 
causa,  intuitu  praesertim  intercessionis  martyrum,  ex  parte  saltem  relaxabant.  ln 
a  1 1  e  r  a  periodo  a  concilio  ni  c  a  e  n  o  I.  ad  II.  (325—787)  praxis  non  multum  differe- 
bat  a  praxi  prioris  periodi :  nam  et  in  hac  episcopi  pro  sua  potestate  poenitentibus 
pro  ratione  fervoris  et  dispositionis  contrahere  poterant  stadia  seu  tempora  poeni- 
tentiae  ideoque  ejus  relaxare  partem.  Tertia  periodus  complectitur  tempus  a 
conc.  n i c a e n o  IL  ad  conc.  claromontanum  (787—  1 095).  Cum  praxis  poeni- 
tentiae  canonicae  cum  suis  stationibus  gradatim  deficeret,  ejus  vicem  supplebant 
hac  in  periodo  compensationes  per  jejunia,  flagellationes,  peregrinationes  et  re- 
demptiones  per  eleemosynas,  genuflexiones  etc,  quae  saepe  utpote  leviores  spe- 
ciem  prae  se  ferebant  cujusdam  relaxationis,  accedente  praesertim  indulgentia  epi- 
scopi.  Tria  vero  hac  in  periodo  jam  magis  comparent :  indulgentiarum  applicatio 
defunctis  facta ;  indulgentiae  non  tantum  uni  factae,  sed  jam  magis  in  communi 
propositae  ;  singularis  romani  pontificis  in  iis  concedendis  potestas.  Dr.  dchmitz 
tamen  ostendit  in  Katholik  1885  1,  622 — 34  redemptionibus  non  competere  cujus- 
dam  indulgentiae  rationem,  ideoquc  hanc  epocham  ex  indulgentiarum  historia  esse 
eliminandam.  Quarta  periodus  (1005 — 1275)  convenit  cum  tertia,  quatenus  ro- 
mani  pontifices  pro  summa  sua  auctoritate  omnibus  lis,  qui  arma  sumebant  ad- 
versus  infideles,  vel  pro  recuperanda  terra  sancta,  vel  adversus  haereticos,  vel  qui 
conferrent  larga  subsidia,  plenariam  indulgentiam  omnis  poenitentiae,  hinc  poenae 
temporalis  pro  peccatis  debitae,  concedebant.  In  quinta  denique  periodo  a  con- 
cilio  1  u  g  d  u  n  e  n  s  i  II.  ad  nostra  usque  tempora  ea  invaluit  indulgentiarum  praxis, 
quae  modo  viget.  Cf.  A  m  o  r  t  accurata  notitia  historica,  dogmatica,  polemica,  cri- 
tica  de  origine,  progressu,  valore  ac  fructu  indulgentiarum  p.  1  sect.  1  p.  1 1,  ubi 
parallelismum  instituit  inter  veteris  et  recentioris  Ecclesiae  indulgentias  earum- 
que  quoad  substantiam  ob  oculos  ponit  consonantiam ;  Bellarminus  de  indulg. 
1,3;  II,  11. 

•5)  ofatpsiv),  penes  ipsos  erit  potestas1).*  Haec  vero  relaxatio  habita  fuit  /^ 
valida  coram  Deo,  aequivalens  scil.  relaxationi  poenae  temporalis  Deo  ■ 
debitae.  Neque  enim  forum  Ecclesiae  a  foro  Dei  separatur,  cum  hujus 
vices  gerat;  neque  scopus  poenitentiae  canonicae  et  generatim  omnis 
poenitentiae  et  satisfactionis  impositae  est  satisfacere  solum  Ecclesiae, 
ut  nonnulli  opinantur:  sed  in  primis  satisfacere  Deo,  ut  constat  ex  tot 
Cypriani  epistolis  in  causa  lapsorum.  Episcopi  ergo  relaxando  poeni- 
tentias,  ita  ut  haec  remissio  rata  haberetur  a  Deo,  veri  nominis  conce- 
debant  indulgentiam.    Cf.  Sasse  II  thes.  38.  prob.  2. 

526.  Altera  praxis  erat  relaxandi  poenitentiam  intuitu  intercessionis 
martyrum  seu  libellorum,  quos  a  martyribus  fideles  poenitentes  impetra- 
bant,  quam  praxim  paucis  illustrabimus. 

a.  Notum  supponimus,  lapsos  persecutionis  tempore  ac  generatim 
gravium  criminum  reos  diuturnam  rigidamque  subire  debuisse  poeniten- 
tiam,  antequam  plene  reconciliati  ad  eucharistiam  perfectamque  ecclesia- 
sticae  communionis  admitterentur  participationem. 

b.  Ut  lapsi  tam  gravis  poenitentiae  relaxationem  ab  Ecclesiae  prae- 
sulibus  impetrarent,  martyrum  propter  fidei  confessionem  carceribus  de- 
tentorum  ambiebant  intercessionem. 

Hujus  consuetudinis  testis  luculentus  est  s.  Cyprianus  passim  in  suis 
epistolis.  »Cum  comperissem,  ita  ille  ep.  14  n.  2.  eos,  qui  sacrilegis  contacti- 
bus  manus  suas  atque  ora  maculassent  vel  nefandis  libellis  nihilominus  con- 
scientiam  polluissent,  exambire  ad  martyres  passim,  confessores  quoque  im- 
portuna  et  gratiosa  deprecatione  corrumpere,  ut  sine  ullo  discrimine  atque 
examine  singulorum  darentur  quotidie  libellorum  millia  contra  Evangelii  le- 
gem:  literas  feci,  quibus  martyres  et  confessores  consilio  meo,  quantum  pos- 
sem,  ad  dominica  praecepta  revocarem.*  Eam  vero  consuetudinem  testatur 
ep.  ]  0  viguisse  jam  sub  antecessoribus  suis.  Pulcherrimum  testimonium  est 
epistola  Celerini  (inter  ep.  s.  Cypriani  20),  qua  pro  sororibus  suis  Romae 
lapsis  pacem  a  confessoribus  carthaginensibus  petit.  —  Hujus  consuetudinis 
testis  est  Tertullianus  in  exhort.  ad  mart.  c.  1  :  » Quam  pacem  quidam  in 
Ecclesia  non  habentes  a  martyribus  in  carcere  exorare  consueverunt ; «  eam- 
que  graviter  post  suam  ad  montanistas  defectionem  carpit  de  pudic.  c.  22: 
»At  tu  jam  et  in  uiartyres  tuos  effundis  hanc  potestatem  (delicta  remittendi). 
Ut  quisque  ex  confessione  vincula  induit  adhuc  mollia  in  novo  custodiae  no- 
mine,  statim  ambiunt  moechi,  statim  adeunt  fornicatores,  jam  preces  circum- 
sonant,  jam  lacrymae  circumstagnant  maculati  cujusque,  nec  ulli  magis  adi- 
tum  carceris  redimunt,  quam  qui  Ecclesiam  perdiderunt  .  .  .  pacem  ab  his 
quaerunt,  qui  de^sua  periclitantur. * 

c.  Exigebatur,  ut  martyr  illos,  projquibus  apud  episcopos  intercede- 
nat,  designaret  nominatim,  eosque  tantum  commendaret,  quosbenenosset 


1 1  Cf.  can.  5  ;  conc.  nic.  can.  12  ;  G-r  e  g  o  r  i  u  s  nyasenus  ep.  ad  Letojum  c.  5. 
Cf.  F  r  a  n  k  1.  6  c.  1  s. ;  P  e  r  r  o  n  e  prop.  1 ;  P  a  1  m  i  e  r  i  1.  c.  §  2. 

quorumque  poenitentiam  satisfactioni  proximam  conspiceret  i.  e.  quipar- 
tem  poenitentiae  impositae  non  minimam  jam  praestitissent. 

Hcc  passim  praescribit  s.  Cyprianus  ita  martyres  instruens  ep.  10 
n.  4 :  » Sed  et  illud  ad  diligentiam  vestram  redigere  et  emendare  debetis,  ut 
nominatim  designetis  eos,  quibus  pacem  dari  desideratis.  Audio  enim  quibus- 
dam  sic  libellos  fieri,  ut  dicatur:  ,Communicet  ille  .  .  .  cum  suis,'  quod  nun- 
quam  omnino  a  martyribus  factum  est,  ut  incerta  et  coeca  petitio  invidiam 
nobis  postmodum  cumulet.  Late  enim  patet,  quando  dicitur  ,ille  cum  suis,' 
et  possunt  nobis  viceni  et  triceni  et  amplius  offerri,  qui  propinqui  et  afBnes 
et  liberti  et  domestici  esse  asseverentur  ejus,  qui  accipit  libellum.  Et  ideo 
peto,  ut  eos,  quos  ipsi  videtis,  quos  nostis,  quorum  poenitentiam  satisfactioni 
proximam  conspicitis,  designetis  nominatim  libello  et  sic  ad  nos  fidei  ac  disci- 
plinae  congruentes  literas  dirigatis.*  Illa  enim  agendi  ratione,  ait  ep.  22r 
»paene  omne  vinculum  fidei  et  timorem  Dei  et  mandatum  Domini  etEvangelii 
sanctitatem  solvi.* 

d.  Martyres  non  dabant  ipsam  pacem  seu  veniam  et  reconciliatio- 

nem,  sed  ut  ab  episcopis  concederetur,  intercedebant,  unde  eorum  pro 

lapsis  literae  dicebantur  desideria,  petitiones  martyrum. 

Hoc  colligimus  ex  ejusdem  s.  praesulis  ep.  9  n.  2  et  ep.  1 0  ad  martyres, 
in  qua  eos  reprebendit  presbyteros  (n.  l)  »qui  nec  timorem  Dei,  nec  episcopi 
bonorem  cogitantes  (cum  vos  ad  me  literas  direxeritis,  quibus  examinari  desi- 
deria  vestra  et  quibusdam  lapsis  paeem  dari  postulastis,  cum  persecutione 
finita,  convenire  in  unum  cum  clero  et  recolligi  coeperimus)  .  .  .  contra  Evan- 
gelii  legem,  contra  vestram  quoque  honorificam  petitionem,  ante  actam  poeni- 
tentiam,  ante  exomologesim  gravissimi  atque  extremi  delicti  factam,  ante 
manum  ab  episcopo  et  clero  in  poenitentiam  impositam  offerre  pro  illis  et 
eucharistiam  dare  i.  e.  sanctum  Domini  corpus  profanare  audeant  etc. *  Cf.  n. 
2.  3;  ep.  16  col.  21  n.  2 ;  22  etc.  Quare  cum  martyres  dicuntur  pacem  de- 
disse,  id  tantum  hoc  intelligi  potest  sensu,  quod  eam  dederint  mediate  per 
antistites,  quos  intercessione  sua  ad  pacem  conferendam  inducebant. 

c.  Haec  intercessio  non  sine  diligenti  ab  episcopis  admittebatur  exa- 
mine,  quo  lapsorum  causa,  studium,  fervor,  satisfactio  jam  praestita  et 
num  poenitentiae  relaxatione  essent  digni,  expendebantur.  »Fecerunt  ad 
nos,  scribit  s.  Gyprianus  exul  plebi  suae  ep.  11  n.  1,  de  quibusdam 
beati  martyres  literas,  petentes  examinari  desideria  sua.  Cum,  pace  nobis 
omnibus  a  Domino  prius  data,  ad  Ecclesiam  regredi  coeperimus,  tunc 
examinabuntur  singula  praesentibus  et  judicantibus  vobis.« 

f.  Relaxatio  satisfactionis  impositae  ob  martyrum  intercessionem 
concessa  censebatur  valida  non  in  foro  tantum  ecclesiastico,  sed  et  divino. 

Hoc  manifestum  est  ex  1.  de  lapsis  et  ex  tot  epistolis  s.  Cypriani,  quibus 
irrepentes  coercet  abusus  atque  inconsideratam  libellos  dandi  consuetudinem 
carpit,  quod  sit  contra  Evangelium,  contra  mandata  dominica,  quae  a  pecca- 
toribus  fidelibus  congruam  post  lapsum  exigant  satisfactionem.  Non  ergo 
agebatur  de  relaxanda  satisfactione  soli  Ecclesiae  debita,  sed  Deo  quoque  prae- 
standa.    »  Sollicitudo  loci  nostri,   ita  Cyrianus  ad  martyres  ep.  10  n.  1,   et 

timor  Domini  compellit,  fortissimi  ac  beatissimi  fratres,  admonere  vos  literis 
nostris,  ut  a  quibus  tam  devote  et  fortiter  servatur  fides  Domini,  ab  iisdem  lex 
quoque  et  disciplina  Domini  reservetur.  Nam  cum  omnes  milites  Christi  custo- 
dire  oporteat  praecepta  imperatoris  sui,  tum  vos  magis  praeceptis  ejus  ob- 
temperare  plus  convenit,  qui  exemplum  ceteris  facti  estis  et  virtutis  et  timoris 
Dei.  Et  credideram  quidem  presbyteros  et  diaconos,  qui  illic  praesentes  sunt, 
monere  vos  et  instruere  plenissime  circa  Evangelii  legem,  sicut  in  praeteritum 
semper  sub  antecessoribus  factum  est,  ut  diaconi  ad  carcerem  commeantes 
martyrum  desideria  consiliis  suis  et  Scripturarum  praeceptis  gubernarent.  Sed 
nunc  cum  maximo  animi  dolore  cognosco,  non  tantum  illic  vobis  non  suggeri 
divina  praecepta,  sed  adhuc  potius  impediri  etc. «  Quocirca  bene  sperat  ep. 
1 2  n.  1  et  ep.  13,  lapsos  moribundos,  qui  nondum  integram  adimpleverint 
poenitentiam,  libellis  martyrum  »apud  Deum  adjuvari  posse  .  .  .  ut  manu  eis 
in  poenitentiam  imposita,  veniant  ad  Dominum  cum  pace,  quam  dari  martyres 
literis  ad  nos  factis  desideraverunt. «  Idem  colligitur  ex  Tertulliano  mon- 
tanista,  qui  eam  consuetudinem  reprehendit;  manifesto  enim  supponit  catho- 
licos  credidisse,  indulgentiam  esse  validam  in  ipso  foro  divino.  »Sufficiat 
martyri,  ita  ille  1.  c,  propria  delicta  purgasse.  Ingrati  vel  superbi  est  in  alios 
quoque  spargere,  quod  pro  magno  fuerit  consecutus.  Quis  alienam  mortem 
sua  solvit  nisi  Dei  Filius?  .  .  .  Proinde  qui  illum  aemularis  donando  delicta,. 
si  nihil  ipse  deliquisti,  patere  pro  me.  Si  vero  peccator  es,  quomodo  oleum 
faculae  tuae  sufficere  et  tibi  et  mihi  poterit?* 

g.  Denique  relaxatio  ob  martyrum  intercessionem  lapsis  donata  vi- 

detur  concessa  non  sine  satisfactionum,  quibusabundabantmartyres,  de- 

rivatione  in  eos,  qui  illis  indigebant,  utmartyrumdivitiisditatidivinaeju- 

stitiae  possent  exsolvere  quod  ipsi  deberent/^  ^o^*</> 

Hoc  innuere  videntur  verba  Tertulliani  modo  allata;  patet  etiani 
ex  eo,  quod  martyrum  intercessio  vim  atque  efficaciam  ab  eorum  morte  mu-^ 
tuabatur;  hinc  s.  Cyprianus  presbyteros  reprehendit  ep.  9,  qui  »ante 
ipsum  paene  martyrum  excessum «  communicaverint  cum  lapsis,  quos  illi  com- 
mendaverant;  et  Celerinus  a  confessoribus  carthaginensibus  pacem  petens 
pro  sororibus  lapsis  inter  alia  scribit  Luciano  in  ep.  cit.  n.  3 :  »  Rogo  itaque 
domine,  et  peto  per  Dominum  N.  J.  Christum,  ut  ceteris  collegis  tuis,  fratribus 
tuis,  meis  dominis  referas  et  ab  eis  petas,  ut  quicunque  prior  vestrum  coronatus 
fuerit,  istis  sororibus  nostris  Numeriae  et  CancUdae  tale  peccatum  remittat. « 
—  Lucianus  vero  ep.  21  respondens  de  Paulo  martyre  refert:  »Cum  bene- 
dictus  martyr  Paulus  adhuc  in  corpore  esset,  vocavit  me  et  dixit  mihi :  Luciane, 
coram  Christo  tibi  dico,  ut  si  quis  p  o  s  t  arcessitionem  (i.  e.  mortem)  meam 
abs  te  pacem  petierit,  des  in  nomine  meo.  *  Neque  obscure  significatur  in  ep. 
eccl.  lugdunensis  et  viennensis  apud  Eusebium  H.  E.  V,  2  ad  episcopos 
Phrygiae  de  martyribus  lugdunensibus :  »Neque  enim  fastu  et  arrogantia  in- 
tumuerunt  adversus  lapsos,  sed  ea  quibus  abundabant  bona  indigentibus  libe- 
raliter  subministrabant,  materna  quaedam  viscera  gestantes  magnamque  vim 
lacrymarum  pro  illorum  salute  coram  Deo  Patre  fundentes.  Vitam  petierunt 
et  largitus  est  eis  Deus,  quam  etiam  illi  proximis  suis  communicarunt  ubique 
victores  ad  Deum  profecti. «    Cf.  supra  n.  523 2. 

527.  Merito  ergo  theologi  catholici  ad  hanc  provocant  praxim,  ut 

indulgentiarum  probent  usum  in  antiqua  jam  Ecclesia  vigentem.  Indul- 

gentiae  enim,  si  rem  spectes,  sunt  relaxatio  quaedam  poenae  temporalis 
peccatis  debitae  valida  coram  Deo  ob  applicationem  satisfactionum  ex 
thesauro  Ecclesiae.  Atqui  seculo  tertio  lapsis  pars  poenitentiae  et  satis- 
iactionis  Deo  debitae  ab  Ecclesiae  praesulibus  non  sine  passionum  satis- 
factionumque  martyrum  in  eos  derivatione  relaxabatur.  Conferebatur 
ergo  illis  veri  nominis  indulgentia. 

528.  Propositlo  IV.  Ministris  clavium  competit  potestas  concedendi 
indulgentias.  Hoc  liquet  ex  testimoniis  Scripturae  et  patrum,  quibus 
comprobavimus  thesim.  Ex  traditione  vero  practica  constat,  non  omni- 
bus  eam  inesse,  sed  tantum  iis,  qui  sunt  pastores  veluti  principes  in 
grege  dominico:  hinc  in  primis  hoc  jure  polletsummuspontifex;  secundo 
vero  gradu  episcopi,  quiactu  fruunturjurisdictionispotestate;  nonautem 
episcopi  titulares,  neque  (ex  usu  ecclesiastico)  vicarii  generales  seu  capi- 
tulares,  neque  praepositi  generales  vel  provinciales  ordinum,  neque  ab- 
bates  vel  visitatores.  Episcopi  vero  indulgentias  tantum  dare  possunt 
secundum  quod  eis  taxatum  est  a  summo  pontifice,  ut  statutum  est  in 
conc.  lateranensi  IV.  c.  62.  Quapropter  suspectus  errorum  Wicleffi 
etHussinterrogari  debet  n.  28:  »Utrum  credat,  quod  singuli  episcopi  suis 
subditis  secundum  limitationem  ss.  canonum  hujusmodi  indulgentias  con- 
cedere  possint.«  Et  Pius  VI.  in  eonstit.  ,supersoliditate'damnatEibelii 
propositionem :  »Quemlibet  episcopum  parimodo  atque  papam  posse  in- 
dulgentiam  concedere.*  Ratio  limitationis  praecipua  videtur,  quod  prin- 
cipis  tantum  est  dispensare  bonorum  communium  thesaurum. 

S.  Thomas  hanc  assertionem  in  4.  d.  20  q.  1  a.  4  sol.  1  ita  illustrat: 
» Indulgentiae  effectum  habent  secundum  quod  opera  satisfactoria  unius  alteri 
computantur,  non  solum  ex  vi  caritatis,  sed  ex  intentione  operantis  aliquo 
modo  directa  ad  ipsum.  Sed  intentio  alterius  potest  ad  alterum  dirigi  tripli- 
citer:  aut  in  speciali,  aut  in  generali,  aut  in  singulari.  In  singulari  quidem, 
sicut  cum  quis  pro  alio  satisfacit  determinate,  et  sic  quilibet  potest  alteri  sua 
opera  communicare.  In  speciali  autem,  sicut  cum  quis  orat  pro  congregatione 
sua  et  familiaribus  et  benefactoribus,  et  ad  hoc  ordinat  etiam  sua  opera  satis- 
factoria;  et  sic  ille,  qui  congregationi  praeeat,  potest  opera  illa  alii  communi- 
care  applicando  intentionem  illorum,  qui  sunt  de  congregatione  sua  ad  hunc 
determinate.  Sed  in  generali,  sicut  cum  quis  opera  sua  ordinat  ad  bonum 
Ecclesiae  in  generali :  et  sic  ille  qui  praeest  Ecclesiae  generaliter,  potest  opera 
illa  communicare  applicando  intentionem  suam  ad  hunc  vel  ad  illum. *  In  se- 
quentibus  dein  declarat,  quare  nonnisi  applicatio  a  pontifice  et  quadamtenus 
ab  episcopis  facta  indulgentiae  habeat  rationem  (cf.  n.  533). 

529.  Si  excipias,  sacerdotem  in  sacramentorum  administratione  applicare 
Christi  merita;  posse  ergo  et  satisfactiones  thesauro  Ecclesiae  comprehensas 
ad  relaxandam  poenam  temporalem  applicare:  notandum  est  magnum  discrimen 
inter  applicationem  illam  et  hanc,  quae  locum  habet  in  indulgentiis.  Sacer- 
dotes  immediate  nequeunt  applicare  Christi  sive  merita  sive  satibfactiones,  sed 

eatenus  tantum,  quatenus  conficiunt  sacramenta,  quibus  applicantur  vi  insti- 
tutionis  Christi  pro  ipsius  nutu  et  arbitrio  sua  merita.  Quocirca  non  est  in 
arbitrio  sacerdotis  sive  hanc  applicationem  sive  ejus  fructum  et  effectum  de- 
terminare  ita  scil.,  ut  tantum  sive  gratiae  conferatur,  sive  poenae  relaxetur: 
contra  in  indulgentiis  applicantur  satisfactiones  Christi  extra  sacramentum  et 
pro  arbitrio  conferentis  indulgentias,  qui  potest  tantum  applicare,  quantum 
requiritur  ad  relaxandum  omne  debitum  vel  debiti  partem.  Cf.  s.  Tnomas 
suppl.  q.  25  a.  2  ad  ].  Deinde  sacerdotes  debent  secundum  Ecclesiae  prae- 
scriptum  imponere  poenitentias  ad  satisfaciendum  divinae  justitiae  (sicut  ju- 
dices  poenas) :  sed  easdem  indulgere,  relaxare  cum  effectu  coram  Deo  nequeunt, 
sicut  neque  judices  inferiores  poenas  secundum  leges  reis  impositas  indulgere 
possunt.  Satisfactiones  autem  thesauro  Ecclesiae  contentas  hunc  in  finem 
applicare  illius  tantum  est,  ut  diximus,  qui  Ecclesiae  praeest.  Cf.  B  e  1 1  a  r  - 
minus  I,  4. 

530.  Propositio  V.  Tenendum  in  primis  est,  indulgentiis  nullum  Ve> 
remitti  peccatnm.  Ut  indulgentiarum  indolem  melius  assequamur,  in  ea- 
rum  inquiremus  effectum.  Veritas  assertionis  nostrae  inde  colligitur, 
quod  indulgentiae  non  sunt  sacramenta,  et  ad  peecatorum  mortalium  re- 
missionem  instituta  sunt  jam  sacramenta  baptismi  et  poenitentiae ;  dein 
ad  lucrandas  indulgentias  vel  ex  pontificum  declaratione  jam  requiritur 
status  gratiae;  et  etiam  peccata  venialia  remittuntur  tantum  vel  actu 
ipsius  hominis  vel  sacramentorum  virtute.  Verum  quidem  est  nonnun- 
quam  legi  in  concessioneindulgentiarum:  Goncedimus  indulgentiam  ,om- 
nium  peccatorum,'  relaxamus,  ,tertiam  partem  peceatorum4  ,absolvimusa 
culpa  et  a  poena1  etc.  Sed  a.  ejusmodi  indulgentiae  saepe  sunt  apocry- 
phae,  ut  videre  est  ex  Clementis  V.  Clem.  1.  de  poenit.  et  remiss.  et  ex 
chronico  magno  Belgii,  ubi  de  card.  Cusano  per  Germaniam apostolicae 
sedis  legato  refertur:  »Ipse  in  synodo  provinciali  nobis  audientibus  Mag- 
deburgi  per  ipsum  celebrata  dicebat:  »Sedes  apostolica  suis  verbis  a 
poena  et  culpa  indulgentias  nunquam  dare  consuevit.«  Quandoquevero 
b.  voce  peccati  designatur  poena  peccatis  debita  ut  2.  Mach.  12,  46; 
1.  Petr.  2,  24  etc.  Quare  illis  verbis  hic  subest  sensus:  relaxari  vel  totam 
poenam  temporalem  pro  peccatis  remissis  adhuc  debitam,  vel  illius  ter- 
tiam  partem.  Ceterum  c.  cum  ad  indulgentias  lucrandas  confessio  saepe 
exigitur,  vero  quodam  sensu  dici  potest,  indulgentiis  relaxari  culpam  et 
poenam;  hanc  scil.  directe,  illam  indirecte,  quatenus  confessionem  habet 
adjunctam.  Hinc  jam  Eckius  in  celebri  disputatione  Lipsiae  adversus 
Lutherum  habita  hanc  propositionem  tuendam  statuit:  »Si  indulgentiae 
dicantur  dari,  ut  absolvantur  a  poena  et  culpa  eas  consequentes,  nullus 
existimari  debet,  indulgentias  remittere  culpam,  sed  quia  papa  concedit, 
ut  a  culpa  (reservata)  mediante  sacramento  poenitentiae  a  deputatis  com- 
missariis  absolvantur,  et  deinde  indulgentias  i.  e.  poenarum  remissiones 

consequantur1).*  —  Cum  ergo  indulgentia  plenaria  praesupponat  remissa 
esse  o  m  n  i  a  peccata,  etiam  venialia,  difficile  autem  sit  prorsus  immunem 
esse  ab  omni  peccato  veniali,  liquet  non  admodum  facile  esse,  lucrari 
indulgentiam  vere  plenariam.  Non  tamen  propterea  dicimus,  eum,  qui 
peccatis  aliquibus  venialibus  maculatur,  nil  lucrari :  etsi  enim  non  o  m  n  e 
debitum  poenae  temporalis  relaxatur,  illius  remittetur  saltem  pars:  ideo- 
que  potest  quis  indulgentiam  per  se  plenariam  vel  plene  vel  ex  parte 
lucrari.  Cf.  Benedictus  XIV.  de  synodo  dioec.  XIII,  18  n.  7;  Suarez 
in  3.  p.  t.  4  disp.  50  s.  1 ;  Katholik  1876  I,  449  ss. 

531.  Propositio  YI.  Falsum  est,  indulgentiis  solum  relaxari poe-' 
nitentias  canonicas,  seu  Ecelesiae  tantum,  quatenus  est  societas,  debitas: 
tenendum  enim  omnino  est,  iis  remiiti  poenas  temporales  in  foro  divino 
debitas.  Quod  statuimus  contra  theologos  quosdam  vetustiores,  quos  re- 
fellit  Thomas  suppl.  q.  25  a.  1,  contra  Lutherum,  cujus  damnata  est 
prop.  19 :  »Indulgentiae  his,  qui  veraciter  eas  consequuntur,  non  valent 
ad  remissionem  poenae  pro  peccatis  actualibus  debitaeapud  divinamju- 
stitiam :«  ex  qua  inferebat  21  pariter  damnatam :  »Indulgentiae  necessariae 
sunt  solum  publicis  criminibus,  et  proprie  conceduntur  duris  solummodo 
et  impatientibus;*  et  22:  »Sex  generibus  hominum  indulgentiae  necsunt 
necessariae,  nec  utiles:  videlicet  mortuis  seu  morituris,  infirmis,  legitime 
impeditis,  his,  qui  non  commiserunt  crimina,  his,  qui  crimina  commise- 
runt,  sed  non  publica,  his,  qui  meliora  operantur.«  Statuimus  contra  sy- 
nodi  pistoriensis  prop.  40 :  »Propositio  asserens  jndulgentiam secun- 
dum  suam  praecisam  notionem  aliud  non  esse,  quam  remissionem  partis 
ejus  poenitentiae,  quae  per  canones  statuta  erat  peccanti,1  quasi  indul- 
gentia  praeter  nudam  remissionem  poenae  canonicae,  non  etiam  valeat 
ad  remissionem  poenae  temporalis  pro  peccatis  actualibus  debitae  apud 
divinam  justitiam,  falsa,  temeraria,  Christi  meritis  injuriosa,  dudum  in 
art.  19  Lutheri  damnata:*  quem  errorem  plures  amplexi  sunt  theolcgi 
seculi  praesertim  XVIII. 

532.  1.  Sane  indulgentiis  remitti  poenam  temporalem  Deo  debitam, 
probant  omnia,  quibus  thesim  praecedentem  demonstravimus.  Colligitur 

2.  ex  utilitate  indulgentiarum  declarata  a  conc.  trid.  Atqui  nullius 
utilitatis  essent,  si  iis  poenitentiae  tantum  canonicae  relaxarentur,  cum 
hae  jam  a  sex  seculis  non  amplius  vigeant,  et  magna  pars  populi  chri- 


»)  Cf.  N.  Paulus  Zeitschr.  fiir  kath.  Theol.  1899  p.  51  ss.,  quid  id  probat 
pluribus  testimoniis  Joannis  de  Paltz  (f  1511),  qui  exeunte  sec.  XV.  et  ineunte 
XVI.  per  Germaniam  ex  mandato  legati  apostolici  indulgentias  amplissimas  pro- 
mulgavit.  Cf.  etiara  p.  181  ss. ;  423  ss.  Jo.  a  Torquemada  com.  in  decr.  Grat.  V,  96 
Venetiis  1578. 

stiani,  etiamsi  adhuc  vigerent,  iis  obnoxia  non  sit.  Imo,  ut  bene  notat 
Thomas  1. c. :  »Ecclesiahujusmodi  indulgentias  faciens magis damnifica- 
ret,  quam  adjuvaret,  quia  remitteret  ad  graviores  poenas,  scil.  purgatorii, 
absolvendo  a  poenitenths  injunctis.* 

3.  Gertum  est  indulgentias  applicari  posse  defunctis;  nemo  vero 
animas  defunctorum  dicet  obnoxias  poenis  soli  Ecclesiae  exsolvendis. 

4.  Oppositus  error  falso  innititur  supposito,  poenitentias  ab  Ecclesia 
injungi  tantum  ad  satisfaciendum  ipsi,  non  vero  etiam  Deo :  quo  nil  fal- 
sius,  nam  Ecclesia  illud  in  primis  intendit,  ut  peccator  congrua  satis- 
factione  exhibita  vel  saltem  promissa  reconcilietur  Deo,  quem  in  finem 
accepit  clavium  potestatem.  Quod  si  Ecclesia  in  dandis  indulgentiis  re- 
spicit  subinde  poenitentias  canonicas,  ut  cum  conceduntur  indulgentiae 
septem  annorum,  quadragenarum  etc,  significatur  quidem  immediate  re- 
mitti  tantum  poenitentiae  canonicae,  mediate  vero  tantum  poenae  tempo- 
ralis  dimissa  cuipa  divinae  justitiae  debitae,  quantum  remitteretur  ei,  qui 
poenitentiam  canonicam  septem  annorum  etc.  ageret.  Si  vero  dabatur 
indulgentia  de  poenitentiis  injunctis,  illae  poenitentiae  intelligebantur,  quas 
confessarii  imponere  poterant  vel  debebant  secundum  rigorem  canonum 
poenitentialium.   Gf.  P  e  r  r  0  n  e  pr.  2. 

533.  Scholion  I.  Formalis  indulgentiarum  ratio.  —  Quaeritur  in 
quo  consistat  formalis  ratio  indulgentiae.  Sunt  qui  doceant,  eam  pro 
fidelibus  vivisjudiciariaatqueauthentica  contineri  absolutione  a  poena 
temporali  per  clavium  potestatem.  Alii  censent,  eam  proprie  consistere 
in  s  0 1  u  t  i  0  n  e,  seu  in  compensatione  poenae  temporalis  per  satisfactiones 
Christi  et  sanctorum  competenti  auctoritate  Deo  pro  fidelibus  oblatas. 
Aliilnehus  cum  Bellarmino  utrumque  conjungentes  elementum  sta- 
tuunt,  indulgentiam  esse  absolutionem  judiciariam,  quae  annexam  habeat 
solutionem  ex  thesauro  satisfactionum  Christi  et  sanctorum. 

Sane  ad  rationem  indulgentiae requiri  absolutionem  judicialem,  evin- 
citur  tum  ex  eo,  quod  jus  concedendi  indulgentias  revocatur  ad  clavium  po- 
testatem;  tum  ex  eo,  quod  alioquin  ratio  reddi  nequit,  quare  fideles  suas  pro 
aliis  offerendo  satisfactiones  indulgentiam  non  concedant !),  et  quare  animabus 
in  purgatorio  indulgentiae  directe  et  immediate  conferri  nequeant,  sed  tantum 
possint  per  modum  suffragii  applicari.  —  Requiri  autem  praeterea  quandam 
solutionem,  qua  pro  debito  ejus,  qui  lucratur  indulgentias,  divinae  justi- 
tiae  satLsfiat,  docent  passim  summi  theologi  cum  s.  Thoma,  qui  1.  c.  ad  2. 
statuit:   »IUe,  qui  indulgentias  suscipit,  non  absolvitur  simpliciter  loquendo 


')  Fideles  suas  satisfactiones  aliis  applicando,  si  haec  applicatio  a  Deo  ac- 
ceptatur,  auctores  sunt,  ut  res  seu  effectus  indulgentiae  i.  e.  relaxatio  poenae  tem- 
poralis  aliis  proveniat,  sed  proprie  indulgentiam  non  concedunt,  cum  manifestum 
sit,  indulgentiam  dare,  indulgere,  relaxare  debitum  divinae  justitiae  exsolvendum 
esse  tantum  Dei  seu  ejus,  qui  ad  hoc  a  Deo  acceperit  potestatem  ac  pro  eo  legatione 
fungatur.    Cf.  B  e  1 1  a  r  m  i  n  u  s  I.  5. 

a  poenae  debito,  sed  datur  ei,  unde  debitum  solvat ;  *  cujus  asserti  hanc  reddit 
rationera  Aegidius  Carlerius  in  conc.  basileensi1):  jjndulgentia  dicit 
relaxationem  poenae  debitae :  sed  quia  oportet,  ut  salvetur  divina  justitia  et 
qui  peccavit,  quia  debitor  est,  solvat  aut  alius  satisfaciat  pro  eo,  per  indulgen- 
tiam  poena  peccatorum  relaxatur  ex  hoc,  quod  merita  alterius  isti  applicentur. c 
Propterea  etiam  romani  pontifices  in  concedendis  indulgentiis  ad  Ecclesiae 
thesaurum  provocant.  Cf.  prop.  60  Baji  damnata  n.  5234.  Variae  hae  senten- 
tiae  ad  harmoniam  forte  revocari  possunt,  si  statuatur,  absolutionem  esse  de 
ratione  indulgentiae,  si  consideretur  nomen  et  primitiva  forma  concessionis 
earum,  quamvis  et  tunc  solutio  locum  habuerit  (n.  526g);  nunc  vero  magis 
induere  rationem  solutionis  ex  thesauro  ab  auctoritate  publica  factae  ad  ex- 
stinguendum  debitum  poenae  temporalis. 

534.  Propositio  VII.  TJt  indulgentiae  valeant,  requiritur  praeter 
auctoritatem  concedentis  justa  et  legitima  causa,  ut  ipsi  pontifices  profi- 
tentur.  Neque  enim  ipse  est  thesauri  Ecclesiae  dominus,  sed  tantum  di- 
spensator,  ideoque  prudens  et  fidelis  in  eo  dispensando  esse  debet,  neque 
datum  est  ei  dispensandi  munus  in  ruinam,  sedinaedificationem.  Dissen- 
tiunt  vero  theologi,  dum  definiunt,  quae  causa  dici  possit  j  u  s  t  a.  Placet 
nobis  sententia  Bellarmini,  qui  statuit2) :  1.  eam  esse  causam  justam, 
ex  qua,  omnibus  expensis,  plus  honoris  in  Deum  et  utilitatis  in  Ecclesiam 


')  Apud  H  a  r  d  u  i  n  u  m  collect.  concil.  VIII,  1795.  In  explicando  habitu,  quo 
ad  invicem  se  habeant  satisfactiones  Christi  et  sanctorum,  quarum  applicatione 
nostrum  solvitur  divinae  justitiae  debitum,  theologi  nonnihil  inter  se  dissentiunt. 
Secundum  nonnullos  satisfactiones  sanctorum  applicantur  nobis  cum  Christi  satis- 
factionibus  per  modum  unius  pretii.  Ita  Pesch  VII  n.  498 :  „Potius  dicendus  est 
Deus  in  omni  absolutione  poenarum  respicere  totutn  cumulum  satisfactionum  prout 
in  Ecclesia  exsistit,  non  ut  tot  et  tot  unitates  inter  se  plane  separatas,  sed  ut  opera 
totius  corporis  mystici,  cujus  omnes  actiones  quodammodo  sunt  actiones  Christi. 
Nam  haec  omnia  Deo  placent  non  aliter  quam  ex  intima  eorum  cum  Christo  con- 
junctione,  et  ita  satisfactio  Christi  tamquam  causa  universalis  dat  satisfactioni- 
bus  sanctorum  dignitatem  et  efficaciam,  et  in  his  omnibus  Chhstus  honoratur."  — 
Secundum  alios  Ecclesia  Deo  offert  sanctorum  satisfactiones,  ut  earum  intuitu  Deus 
applicet  satisfactiones  Christi,  ideoque  concurrunt  per  modum  impetrationis  :  quae 
tamen  opinio  accedit  ad  prop.  60  Baji.  Praeferenda  videtur  ea  sententia,  quae 
censet,  ita  se  habere  satisfactiones  sanctorum  nobis  applicatas  ad  solvendum  debi- 
tum  nostrum,  quo  se  haberent  satisfactiones  a  nobis  praestitie,  quibus  illae  sub- 
stituuntur :  soivimus  ergo  debitum  nostrum  satisfactionibus  sanctorum  nobis  ap- 
plicatis.  Nequc  tamen  inde  sequitur  indulgentiis  applicari  soluni  sanctorum  satis- 
factiones ;  cum  enim  harum  valor  innitatur  Christi  satisfactionibus  (cf.  n.  5024) 
atque  ipse  passione  morteque  sua  hoc  ipsum  nobis  obtinuerit,  ut  aliorum  satisfac- 
tiones  nobis  prodesse  possint,  non  secluduntur  in  hac  applicatione  Christi  satis- 
factiones. 

2)  L.  1  c.  12.  Ad  rem  s.  T  h  o  mas  in  4.  dist.  20  q.  1  a.  3  qcl.  2  :  „Ad  hoc  au- 
tem  quod  (satisfactiones  sanctorum)  applicentur  isti,  requiritur  auctoritas  dispen- 
sandi  hujusmodi  thesaurum,  et  unio  ejus  cui  dispensatur  ad  eum  qui  merebatur,  quod 
est  per  caritatem,  et  ratio  dispensationis,  secundum  quam  salvetur  intentio  illorum, 
qui  opera  meritoria  fecerunt :  fecerunt  enim  ad  honorem  Dei  et  utilitatem  Ecclesiae 
in  generali.  Unde  quaecunque  causa  adsit,  quae  in  utilitatem  Ecclesiae  vergat  et 
honorem  Dei,  sufficiens  ratio  est  indulgentias  elargiendi." 

redundet,  quam  ex  rigida  peccatorum  vindicta  per  exactionem  novissimi 
quadrantis  poenae  Deo  debitae.  Quocirca  2.  opera  praescripta  debere 
habere  rationem  medii  ad  hunc  finem,  honoris  scilicet  Dei  utilitatisque 
Ecclesiae;  ideoque  3.  fieri  posse,  ut  pro  opere  minoris  meriti  major  con- 
cedatur  indulgentia,  si  aptius  sit  medium  ad  eum  finem  consequendum ; 
imo  ut  nullo  novo  bono  opere  injuncto  indulgentia  concedatur,  vel  merce- 
disinstarintuitubonorumoperumvitaepraeteritae,  vel  intuitu  aliorum,  qui 
oblatis  suis  satisfactionibus  hoc  beneficium  ab  Ecclesia  aliis  concedi  exop- 
tant.  ut  olim  factum  esse  vidimus  n.  526.  Num  autem  deficiente  causa 
justa  indulgentiae  valeant,  controvertunt  theologi.  Plures  censent  cum 
s.  Thoma  supplem. q. 25 a. 2 :  »Inarbitriodantis  indulgentiam est  taxare, 
quantum  per  indulgentiam  de  poena  remittatur.  Si  tamen  inordinate  re- 
mittat,  peccat  tales  faciens  indulgentias,  nihilominus  quis  plenam  conse- 
quitur  indulgentiam.«    Gf.  Oswald  p.  5  §  18. 

535.  Propositio  VIII.  Indulgentiae  fidelibus  prosunt :  ut  conc.  tri-  lj/^ijt, 
dentinum  defmivit  sessT  25  et  patet  ex  earum  effectu,  tum  ex  factis,  quae 

ipsi  cernimus.  Quanta  enim  sacramentorum  frequentia,  invisendi  templa 
et  loca  sacra  fervor,  orationis  studium,  congregationum  alacritas,  bono- 
rum  operum  multiplicatio,  ad  quae  omnia  fideles  plerumque  sola  in- 
dulgentiarum  spe  illecti  inducuntur.  Accedunt  et  alia  commoda,  quae  ex 
indulgentiarum  usu  oriuntur;  siquidem  eae  a.  commonent  fideles,  quale 
olim  fuerit  Ecclesiaedepeccatisjudicium,  quibus  tam  diuturnam  imposuit 
poenitentiam ;  revocant  b.  in  memoriam  fervorem  et  poenitentiae  stu- 
dium  majorum  nostrorum,  qui  ad  satisfaciendum  pro  peccatis  suis  tot 
tantasque  subierunt  poenitentias ;  continent  c.  professionem  dogmatis. 
dimissa  culpa  poenaque  aeterna  non  semper  dimitti  omnem  poenam  tem- 
poralem;  excitant  d.  fideles  ad  satisfactionis  studium,  cum  vident,  quan- 
tum  pro  ipsis  sancti  praestiterint;  manifestant  e.  harmoniam  inter  justi- 
tiam  et  misericordiam  divinam;  patefaciunt  f.  vim  communionis  sancto- 
rum,  vi  cujus  bona  unius  membri  supereffluentia  redundant  sicut  in  cor- 
pore  humano  in  commodum  alterius  (n.  526?) ;  solantur  g.  peccatores 
conversos  diuturnae  poenae  temporalis  luendae  debitores,  quorum  in- 
digentiae  incolumi  divina  justitia  subvenitur  derivatione  et  applicatione 
satisfactionum  confratrum  i.  e.  indulgentiis. 

536.  Propositio  IX.  Non  solum  autem  fidelibus  vivis;  verum  etiam 
animabus  in  purgatorio  indulgentiae  prosunt.  Opposita  enim  sententia 
»luctuosius  adhuc  esse,  quod  chimaerica  isthaec  applicatio  transferri  so- 
lita  sit  in  defunctos,*  declarata  fuit  a  Pio  VI.  in  prop.  52  synodi  pisto- 
riensis  »falsa,  temeraria,  piarum  aurium  offensiva,  in  romanos  pontifi- 
ces  et  in  praxim  et  sensum  universalis  Ecclesiae  injuriosa,  inducens  in 
errorem  haereticali  nota  in  Petro  de  0  s  m  a  confixum,  iterum  damnatum 

Hurter,  Compend.  theologiae  III.  11.  ed.  33 


514  Tract.  IX.  de  indulgentiis.  Prosunt  animabus  in  purgatorio. 

in  art.  22  Lu  theri  (cf.  n.  531).«  P.deOsma  prop.  (6)aSixtoIV.  a.  1479 
damnata  ita  habet:  »Papanonpotestindulgere  alicuiviro1)  poenampur- 
gatorii.*  Merito  autem  damnatus  fuit  hic  error,  nam  si  viventes  satisfactio- 
nes  suas  pro  animabus  purgatorii  offerre  possunt,  non  apparet  ratio,  cur 
nequeant  offerri  pro  ipsis  sanctorum  etiam  satisfactiones,  quas  nobis  ap- 
plicare  licet.  Cum  vero  animae  in  purgatorio  non  amplius  subsint  Ecclesiae 
jurisdictioni,  non  prosunt indulgentiae  illis  directe,  sedtantum  indirecte 
suffragii  modo;  eo  scil.  modo,  quo  animabus  in  purgatorio  prosunt 
nostra  suffragia  i.  e.  bona  opera  satisfactoria,  quae  Deo  offerimus,  ut  eo- 
rum  intuitu  animabus  in  purgatorio  debiti  pars  relaxetur:  sed  prosunt 
efficacius  quam  nostra  suffragia,  quia  intercedit  Ecclesiae  auctoritas. 

Ostendit  tamen  N.  Paulus  Zeitschr.  f.  kath.  Theol.  1900  XXIV,  1 — 36 
nuilam  reperiri  certam  et  genuinam  indulgentiarum  concessionem  pro  anima- 
bus  purgatorii  a  rom.  pontificibus  factam  ante  Calixti  III.  bullam  a.  1457; 
theologos  quidem  scholae  plurimos  docuisse  indulgentias  animabus  illis  posse 
prodesse,  sed  non  deesse  etiam  plures  theologos  et  canonistas,  qui  possibili- 
tatem  applicationis,  hinc  et  utilitatem  impune  negaverint.  Gradatim  vero  a 
sec.  XV  praevaluit  apud  omnes  scholae  theologos  persuasio,  licere  Ecclesiae 
per  modum  sufFragii  defunctorum  animabus  applicare  indulgentias,  ut  idem 
vir  eruditus  ib.  p.  249 — 266  ostendit. 

Prosunt  autem  indulgentiae  animabus  non  solum  in  genere,  sed  et 
in  specie  iis,  quibus  applicantur,  quamvis  dubium  sit,  num  infallibi- 
liter  et  semper  et  secundum  t o t u m  earum  valorem.  Ostendi  enim 
nequit,  Deum  teneri  illas  acceptare.  Hinc  congregatio  indulgentiarum 
28.  Jul.  1840  declaravit:  »Per  indulgentiam  altari  privilegiato  adnexam, 
si  spectetur  mens  concedentis  et  usus  clavium  potestatis,  intelligendam 
esse  indulgentiam  plenariam,  quae  animam  statim  liberet  ab  omnibus 
purgatorii  poenis ;  si  vero  spectetur  applicationis  efTectus,  intelligendam 
esse  indulgentiam,  cujus  mensura  divinae  misericordiae  beneplacito  et 
acceptationirespondet.«  Probabile  admodum  est,  etiam  de  indulgentiarum 
efficacia  valere  normam  a  Christo  D.  promulgatam  Matth.  5,  7 :  Beati  mi- 
sericordes:  quoniam  ipsi  misericordiam  consequentur ,  et  regulam,  quam 
circa  alia  suffragia  statuit  Augustinus  Enchir.  c.  110:  »Sed  eis  haec 
prosunt,  qui  cum  viverent,  ut  haec  sibi  postea  possent  prodesse,  merue- 
runt  .  .  .  Quocirca  hic  omne  meritum  comparatur,  quo  possit  post  hanc 
vitam  quispiam  relevari  vel  gravari.«    Cf.  Thomas  suppl.  q.  71. 

537.  Scholion  practlcum.  Plura,  quae  in  hac  sectione  exposuimus, 
populo  christiano  proponi  queunt.    Juverit   1.   asserere  Ecclesiae  potesta- 


l)  Conjecit  Lehrnkuhlin  fasc.  lit.  „Pastor  bonus,,  XI, 8  ss.  contra  N.  P a  u- 
1  u.s  Katholik  1898  II,  92  legendum  esse  „alicui  vivo,"  non  „alicui  viro  ;u  verum. 
P  a  u  1  u  s  rationibus  sat  efficacibus  tuetur,  lectionem  antiquam  „alicui  viro*  esse 
retinendani  ib.  pag.  475  ss. 

tem  vere  remittendi  fidelibus  peccata  post  baptismum  commissa  th.  239,  ut 
a.  aperiatur  infinita  Dei  erga  humanum  genus  lapsum  bonitas  et  misericordia 
(cf.  verba  s.  Leonis  n.  47 7 2);  commendetur  b.  Ecclesiae  auctoritas,  quam 
Christus  tam  insigni  auxit  praerogativa,  cum  solius  Dei  proprie  sit  peccata 
remittere  n.  4392.  4433.  519d;  ostendatur  C.  sacramenti  poenitentiae  conve- 
nientia  th.  252.  Proderit  2.  extollere  confessionis  convenientiam :  et  sane 
si  aliquod  institutum  undequaque  se  commendat,  est  confessionis  praeceptum, 
ut  breviter  ostendimus  n.  487.  483.  Illustretur  3.  indulgentiarum  doc- 
trina,  ut  liqueat,  quam  inconsiderate  et  temere  protestantes  illam  abjecerint 
carpantque,   cum  eam   satis  neque  intelligant  neque  assequantur.    Cf.  n.  535. 

Sectio  V. 

De  sacramento   extremae  unctionis. 

538.  Doctrinae  de  poenitentia  subjicimus cum  concilio  tridentino 
sess.  14  sacramentum  extremae  unctionis,  »quod  non  modo  poenitentiae 
sed  et  totius  christianae  vitae,  quae  perpetua  poenitentia  esse  debet, 
consummativum  existimaturn  est  a  patribus.«  Porro  definire  illud  licet 
»saeramentum  N.  L.  a  Ghristo  D.  institutum l),  quo  per  unctionem  olei 
benedicti  et  orationem  seu  formam  praescriptam  sacerdotum  ministerio 
baptizatis  graviter  aegrotantibus  gratia  confertur,  qua  peccata  et  eorum 
reliquiae  absterguntur,  vires  augentur  ad  daemonis  insidias  vitandas, 
atque  ad  morbi  incommoda  patienter  ferenda,  et,  si  animae  saluti  expe- 
dierit,  valetudo  corporis  restituitur.*  Dicitur  autem  unctio  infirmorum 
a  subjecto  inungendo,  sacramentum  exeuntium,  unctio  extrema,  »quod 
haec  omnium  sacrarum  unctionum,  quas  Dominus  Salvator  noster  Eccle- 
siae  suae  commendavit,  ultima  administranda  sit,*  ut  inquit  Gat.  rom. 
p.  II  c.  6  n.  3.  Solliciti  tantum  erimus,  ut  adversus  protestantes  tueamur 
dogma  catholicum,  eam  esse  sacramentum,  de  quo  conc.  plures  constituit 
canones,  quorum  1.  ita  habet:  »Si  quis  dixerit,  extremam  unctionem  non 
esse  vere  et  proprie  sacramentum  a  Christo  D.  N.  institutum  et  a  b.  Jacobo 
ap.  promulgatum,  sed  ritum  tantum  acceptum  a  patribus  aut  figmentum 
humanum,  A.  S.« 

539.  TliesiS  CLLIV.  Extrema  unctio  est  vere  et  proprie  N.  Le- 
gis  sacramentum. 

Denionstratio.  1.  Invicte  probatur  thesis  praescriptionis  ar- 
gumento,  quod  alias  jam  fuse  evolvimus ;  ex  consensu  scil.  universae  Eccle- 


')  „Instituta  est  autem,  inquit  concilium  1.  c.  c.  1,  haec  unctio  infirmorum 
tamquam  vere  et  proprie  sacramentum  N.  T.  a  Christo  D.  N.,  apud  Marcum  qui- 
dem  insinuatum  (6,  13 :  Ungebant  oleo  multos  aegrotos),  per  Jacobum  autem  aposto- 
lum  ac  Domini  fratrem  fidelibus  commendatum  ac promulgatum  (5, 14)."  Cf.  Wise- 
man  sagaciter  de  his  duobus  testimoniis  disserentem  Abhandl.  iiber  verschiedene 
Gegenst.,  Regensburg  1854  I,  190  s.  A  graecis  vocatur  hoc  sacramentum  xo  a*fiov 
T/vawv  vel  sbyj-kaiov  (ab  so)(Y]  et  eA.o-.tov)  secundum  verba  Jacobi. 

33* 

siae  latinae  practico  et  theoretico  a  sec.  XII.,  et  jam  a  sec.  IX.,  cum  in 
hanc  eandem  fidem  conspiret  ecclesia  graeca  schismatica1);  imo  jam  a 
sec.  V.,  cum  non  dissentiant  sectae  Orientis ;  quare  haec  fides  derivata 
censeri  debet  ab  ipsa  aetate  apostolica  (cf.  n.  334  s.). 

2.  Probatur  verbis  b.  Jacobi5, 14:  Infirmatur  aaftsvsi  (quod  de  gra- 
viter  decumbentibus  merito  accipitur,  ut  patet  ex  voce  mox  sequenti 
%au,vovia  et  ex  Act.  19,  12)  quis  in  vobis  (quibus  satis  clare  innuitur,  hoc 
beneficium  conferri  tantum  ei,  qui  membrum  sit  coetus  christiani,  fideli 
ergo  baptizato)  ?  inducat  presbyteros  Ecclesiae  (hinc  tamen  non  sequitur. 
plures  presbyteros  simul  advocandos  esse  ad  quemlibet  graviter  decum- 
bentem,  etsiid  olim  saepe  fiebat :  sed  pro  more  loquendi  significatur  inunc- 
tionem,  quam  mox  commendat,  ad  munus  spectare  presbyterorum  cf.  conc. 
tr.  can.  4.)  et  orent  super  eum,  ungentes  eum  oleo  in  nomine  Domini  (quae 
apte  sicut  alias  ita  intelliguntur:  auctoritate  Ghristi,  quaministriChristi). 
et  oratio  fidei  (quo  apposito  fidei  non  necessario  significatur  fides  sub- 
jectiva  administrantis  hanc  unctionem,  sed  verius  fides  objectiva,  adeo  ut 
sensus  sit,  hic  ritus  institutus  pro  fidelibus,  quem  docet  fides  christiana, 
qui  spectat  ad  fidem  seu  religionem  christianam)  salvabit  infirmum  (i6v 
%d(j,vovia  ex  gravi  morbo  decumbentem)  et  alleviabit  (certo  secundum 
animam  in  primis,  l^epei  excitabit,  novum  ei  robur,  alacritatem,  laetitiam 
et  vigorem  suppeditando,  quibus  graviter  decumbens  maxime  indiget) 
eum  Dominus,  et  si  in  peccatis  sit;  remittentur  ei.  Ex  sensu  autem  obvio 
et  contextu  liquet,  hic  non  esse  sermonem  de  inunctione  oleo  verbi  i.  e. 
concione  unctione  plena ;  neque  de  oleo,  quod  esset  merum  remedium 
domesticum,  neque  de  inunctione  charismatica :  tribuitur  enim  illi  effectus 
ad  ordinem  gratiae  facientis  spectans  (remissio  peccatorum).  Quare  ita 
instituimus  argumentum :  Sacramentum  est  ritus  sensibilis  efficax  gratiae. 
aChristo  Domino  institutus.  Atqui  horum  nihil  deest  ritui,  cujus  hic  me- 
minit  Jacobus.   Est  ergo  sacramentum.    Cf.  Oswald  p.  6  §  1. 

3.  Probatur  ex  traditione,  qua  simul  evincitur  ritum  hunc  habi- 
tum  non  esse  ad  tempus  institutum,  sed  perenniter  in  Ecclesia  usurpandum 
in  fidelium  utilitatem  spiritualem  non  secus  atque  alia  salutis  media  seu 
sacramenta,  hinc  non  spectare  ad  charismata  gratis  data  tunc  subinde 
concessa,  quod  videtur  vel  a  priori  certum,  cum  describatur  adeo  proficuus 
in  animarum  salutem.  Ejusmodi  vero  ritus  tamdiu  vigere  debet,  quam- 
diu  viget  oeconomia  salutis  a  J.  Christo  instituta. 


')  Illud  enim  recensent  inter  septem  Ecclesiae  sacramenta  Dionysius  pa- 
triarcha  CP.  in  resp.  super  calvinistarum  erroribus  a.  1672  edita  ap.  H  a  r  d  o  u  i  n  Xi, 
275;  synodi  hierosolymitana  ejusdem  a.  cap.  15  (ib.  247)  et  CP.  subPar- 
thenio  habita  a.  1642  (ib.  ]74).  Pro  sectis  Orientis  cf.  Renaudot  Perp.  de  la 
foi  V,  5  c.  1  s. ;  M  a  r  t  e  n  e  1.  c.  a.  1  s.,  D  e  n  z  i  n  g  e  r,  ritus  orient. 

Ita  testantur  jam  Origenes  hom.  2  in  Lev.  n.  4,  Victor  antiochenus 
in  Marc.  6,  Chrysostomus  de  sacerd.  III,  6,  ritum  a  Jacobo  commendatum 
apud  fideles  fuisse  in  usu.  —  »Non  est  dabium,  respondet  Innocentius  I. 
ep.  25.  Decentio  plures  proponenti  quaestiones  c.  8,  de  fidelibus  aegrotantibus 
accipi  vel  intelligi  debere  (verba  Jacobi),  qui  sancto  oleo  chrismatis  perungi 
possunt,  quod  ab  episcopo  confectum  non  solum  sacerdotibus,  sed  et  omni- 
bus  uti  christianis  licet  in  sua  aut  in  suorum  necessitate  ungendum  *)  «.  — 
Auctor  antiquus  (probabiliter  s.  Caesarius  arel.):  » Quotiescunque,  in- 
quit2),  aliqua  infirmitas  supervenerit,  corpus  et  sanguinem  Christi  ille,  qui 
aegrotat,  accipiat,  et  inde  corpusculum  suum  ungat,  ut  illud,  quod  scriptum 
est,  in  eo  impleatur:  Infirmatur  aliquis  etc.  Videte  fratres,  quia  qui  in  infir- 
mitate  ad  Ecclesiam  concurrerit,  et  corporis  sanitatem  recipere  et  peccatorum 
indulgentiam  merebitur  obtinere.  *  —  Accedunt  concilia,  quae  hunc  commen- 
dant  ritum.  Ita  conc.  cabillonense  a.  813  can.  48  praecipit:  »Secundum 
b.  Jacobi  ap.  documentum,  cui  etiam  documenta  patrum  consentiunt,  infirmi 
oleo,  quod  ab  episcopis  benedicitur,  a  presbyteris  ungi  debent.*  Idem  prae- 
cipiunt  conc.  aquisgranense  a.  836,  moguntinum  a.  847,  regiati- 
cense  a.  850can.8  et  alia  apud  Serarium  in  suadisp.  de  extrema  unctione. 
Quantum  vero  nonnulli  huic  ritui  tribuerint,  patet  ex  Egberti  eboracensis 
(sec.  VIII.)  verbis  in  poenitentiali  1.  1  p.  2  c.  15  (Migne  89,  416):  »Hanc 
unctionem  (Jac.  5,  14  s.)  quilibet  fidelis,  si  possit,  acquirere  sibi  debet,  et 
statuta,  quae  ad  eam  pertinent,  quoniam  scriptum  est,  quod  quicunque  hanc 
disciplinam  habuerit,  anima  ejus  aeque  pura  sit  post  obitum  ac  infantis,  qui 
statim  post  baptisma  moritur. «   Eandem  praxim  colligimus  ex  antiquis  sacra- 


l)  Hinc  non  sequitur,  omnes  fideles  potuisse  hoc  sacramentum  administrare ; 
cuni  niox  probet,  etiam  episcopos  posse  aegrotos  inungere,  quod  certe  probandum 
non  fuisset,  si  omnibus  fidelibus  tunc  id  licuisset.  Quare  sensus  est,  non  solum  pres- 
byteris,  qui  infirmos  inungunt,  licere  hoc  sacramentum  recipere,  sed  et  omnibus 
christianis  concessum  esse  hoc  sacro  oleo  inungi.  Videtur  autem  ex  Innocentii  ver- 
bis  consequi,  tunc  moris  fuisse,  ut  fideles  passim  in  suis  morbis,  etiamsi  non  essent 
graves,  inungerentur :  itatamen,  ut  inunctio  non  esset  sacramentalis,  sed  usus  olei 
sacri  ab  Ecclesia  benedicti,  ea  ratione,  qua  etiam  modo  in  morbis  utuntur  fideles 
aqua  aliisque  rebus  benedictis.  Ideo  enim  pontifex  subjicit :  „Poenitentibus  istud 
(oleum  sacrum)  infundi  non  potest,  quia  genus  est  sacramenti.  Nam  quibus  reli- 
qua  sacramenta  negantur,  quomodo  unum  genus  putatur  posse  concedi?"  Certuni 
autem  est,  ut  ex  eadem  patet  epistola,  poenitentibus  in  periculo  mortis  constitutis 
concessa  fuisse  alia  sacranienta  proprie  dicta. 

*)  Serm.  2  J5  in  app.  serm.  s.  Aug.  n.  3.  Pro  ecclesia  orientali  afferri  forte  pos 
sunt  verba  I  s  a  a  c  i  antioch.  (f  c.  460)  in  disquis.  de  potest.  diaboli  in  homine  ten- 
tando  (op.  1,  187  ed.  Bickell):  „Sacerdotem  visitatorem  non  probatum  habent 
stultae  (mulieres),  ideoque  signationem  ejus  contemnunt :  sed  talem  quaerunt,  qua- 
lem  supra  descripsimus,  qui  etiam  extemplo  advenit,  ut  ipsas  signet.  At  potius,  o 
mulier,  donum  quidem  tribue  recluso,  sed  signationeni  a  sacerdote  tuo  accipe ; 
cibum  affer  monacho,  sed  oleum  martyrum  (forte,  ex  lampadibus  coram  martyruni 
sepulcris  ardentibus)  sit  tibi  .  .  .  Crucifixi  tantum  oleum  sit  tibi  et  a  sacerdote 
signationem  accipe  .  .  .  Negligitur  oleum  apostolorum  et  martyruin,  qui  pro  veri- 
tate  mortem  passi  sunt,  et  oleum  mendacium  splendet  in  oribus  perversarum.  Servi 
Christi  et  orfchodoxi  afferre  solent  aegrotos  et  infirmos  ad  sanctum  altare,  non  au- 
tem  ipsi  oleum  conficere  audent,  ne  domum  expiationis  contemnere  videantur,  sed- 
ubi  sacerdos  est  regens  plebem,  observant  ordines  justitiae."    Cf.  S  c  h  a  n  z  §  46. 

mentariis,  in  quibus  describuntur  ritus  consecrandi  feria  V.  in  coena  Doniini 
oleum  infirmorum  et  ungendi  infirmos  cum  precibus  recitandis. 

4:.  Neque  sperneDda  est  convenientiae  ratio,  quam  suggerit  concilium 
trident.  in  prooemio  sess.  14:  »Primum  itaque  circa  illius  institutionem 
declarat  et  docet,  quod  clementissimus  Redemptor  noster,  qui  servis  suis  quo- 
vis  tempore  voluit  de  salutaribus  remediis  adversus  omnia  omnium  hostium 
tela  esse  prospectum,  quemadmodum  auxilia  maxima  in  sacramentis  aliis  prae- 
paravit,  quibus  christiani  conservare  se  integros,  dum  viverent,  ab  omni  gra- 
viore  spiritus  incommodo  possint;  ita  extremae  unctionis  sacramento  finem 
vitae,  tamquam  firmissimo  quodam  praesidio  munivit.  Nam  etsi  adversarius 
noster  occasiones  per  omnem  vitam  quaerat  et  captet,  ut  devorare  animas 
nostras  quoquo  modo  possit:  nullum  tamen  tempus  est,  quo  vehementius  ille 
omnes  suae  versutiae  nervos  intendat  ad  perdendos  nos  penitus,  et  a  fiducia 
etiam,  si  possit,  divinae  misericordiae  deturbandos,  quam  cum  impendere  no- 
bis  exitum  vitae  perspicit.  *  Et  revera  vix  probabile  est,  Christum  cum  prae- 
cipua  nostrae  vitae  mortalis  stadia  sacramentis  munierit  et  sanctificaverit,  su- 
premum  vitae  nostrae  agonem,  a  quo  demum  omnia  pendent,  reliquisse  sine 
speciali  praesidio  et  salutis  subsidio.  —  Convenientiam  hanc  vidit  etiam  Leib- 
n  i  t  i  u  s,  qui  in  systemate  theologico  p.  2  7  4  ita  ad  rem  scribit :  »  De  unctione  infir- 
morum  non  est  cur  multis  disputemus:  verba  habet  Scripturae  sacrae,  inter- 
pretationem  Ecclesiae,  cui  pii  et  catholici  homines  tute  fidunt;  nec  video,  quid 
in  eo  more,  quem  recipit  Ecclesia,  reprehendi  a  quoquam  possit.  Videmus 
olim  et  donum  curationis  saepe  affuisse ;  cujus  usus  nunc  cum  aliis  extraordi- 
nariis  beneficiis  stabilita  Ecclesia  infrequentior  factus  est;  semper  tamen  ne 
tunc  quidem  sanatos  fuisse  credendum  est,  qui  ungebantur.  Superest  igitur 
saltem  hodieque  efficacia  illa  sanitatis  perpetua  et  nunquam  fallens,  quae  ad 
animam  ipsam  bene  dispositam  pertinet,  atque  a  Jacobo  apostolo  additur, 
quando  hujus  sacramenti  usum  describit,  et  in  peccatorum  remissione  ac  fidei 
virtutisque  munimento  collocatur,  quo  nunquam  magis  opus  est,  quani  in 
vitae  periculo  atque  terroribus  mortis  ad  ignea  tela  satanae,  tum  maxime  in- 
gruentia,  repellenda.*  —  Bene  jam  G-offridus  abb.  vindocinensis  (f  1132) 
opusc.  8  (Mig.  15  7,  226)  recensens  extremam  unctionem  cum  baptismo,  con- 
firmatione  et  eucharistia  de  ea  dicit:  »In  unctione  autem  infirmorum  datur 
iterum  per  Spiritum  s.  remissio  peccatorum,  ut  neque  in  vita,  neque  in  morte 
desit  christianis  Christi  misericordia. «    Cf.  Oswald  p.  6  §  2. 

540.  Beliquae  quaestiones.  —  1.  Materia  remota  est  oleum  olivarum, 
quod  convenienter  adhibetur  ad  hujus  sacramenti  effectum  designandum,  qui 
est  animi  alleviatio,  confortatio  adversus  difficultates  in  mortis  articulo  occur- 
rentes,  corporis  sanatio  etc.  Quamvis  tantum  purum  oleum  sit  adhibendum, 
valet  tamen  inunctio,  si  oleo  admixti  sint  liquores  alii,  modo  olei  substantiam 
ne  destruant.  »Ex  apostolica  autem  traditione,  addit  concilium  1.  c„  per  ma- 
nus  accepta  intellexit  Ecclesia,  materiam  esse  oleum  ab  episcopobenedictum.^ 
Quibusdam  videtur  nondum  peremptorie  decisa  controversia,  utrum  benedictio 
episcopi  sit  juris  divini  et  de  sacramenti  essentia,  an  solum  institutionis 
ecclesiasticae.  Verum  Paulus  V.  declaravit  13.  Jan.  1611  temerariam 
et  errori  proximam  propositionern :  »Quod  nempe  sacramentum  extremae 
unctionis  oleo  episcopali  benedictione  non  consecratc  ministrari  valide  possit.  « 
Quod  iterum  14.  Sept.  1842  approbavit  Gregorius  XVI.  Certum  tamen  e»t, 


De  clericis.  5^9 

ex  summi  pontificis  concessione  expressa  vel  tacita  posse  oleum  benedici  etiam 
a  presbytero.  Cf.  Benedictus  XIV.  de  syn.  dioec.  VIII,  1  Katholik  1885. 
II.  —  2.  Forma  hujus  sacramenti  jam  a  pluribus  seculis  est  deprecativa,  sed 
olim  indicativa  fuit:  nec  ullum  est  dubium,  de  ejus  essentia  non  esse,  ut  sit 
deprecativa.    Cf.  Martene  de  ant.  Eccl.  ritibus  I.  p.  2  c.  7  a.  4. 

541.  3.  De  effectu  ita  habet  concilium  trid.  cap.  2:  »Res,  hujus  sa- 
cramenti  gratia  est  Spiritus  sancti,  cujus  unctio  delicta,  si  quae  sint  adhuc 
expianda,  ac  peccati  reliquias  abstergit,  et  aegroti  animam  alleviat  et  confir- 
mat,  magnam  in  eo  divinae  misericordiae  fiduciam  excitando,  qua  iufirmus 
sublevatus  et  morbi  incommoda  ac  labores  levius  fert,  et  tentationibus  dae- 
monis  calcaneo  insidiantis  facilius  resistit;  et  sanitatem  corporis  interdum, 
ubi  saluti  animae  expedierit,  consequitur. *  Scil.  hoc  sacramento  (sed  per  ac- 
cidens)  delentur  peccata  mortalia,  quae  sacramento  poenitentiae  deleta  non 
sunt,  dummodo  adsit  attritio  et  contitendi  impossibilitas :  delentur  peccata 
venialia,  dummodo  adsit  sufficiens  dispositio,  et  etiam  poenae  temporales,  non 
tamen  semper  omnes.  Cf.  s.  Thomas  suppl.  q.  30  a.  1.  Ceterum  hic  effectus, 
quem  apostolus  asserit  inunctioni,  evidenter  ostendit,  non  esse  sermonem  de 
unctione  medica,  ut  somniarunt  plures  e  protestantibus.  Cf.  Glaser  die 
Krankenolung  in  ihrer  bibl.  u.  hist.  Begmndung  dargestellt,  Ratisbonae  1831  ; 
Schmitz  de  effectibus  sacr.  extr.  unctionis,  Friburgi  1893.  — -  Quo  jure  pro- 
hibita  sit  iteratio  hujus  sacramenti  durante  eodem  morbo,  inquirit  Schmid 
Ztschr.  fiir  k.  Theol.  1901  p.  258 — 269. 


Sectio  VI. 

De   sacramento   ordinis. 

542.  Lemma  I.  De  clericis.  —  Discrimen  illud,  quo  alii  in  EcclesiaD 
sunt  dicunturque  c  1  e  r  i  c  i,  alii  1  a  i  c  i,  jam  a  prima  Ecclesiae  origine  viguit.  j 
nec  aliunde  est  repetendum,  quam  ex  Christi Ecclesiae institutoris  volun-.-.r-l 
tate,  ex  jure  ergodivino  (th.48).  Hoc  tenendum  est  contra  sec.  XVI.  110- 
v  a  1 0  r  e  s  tamquam  fidei  dogma,  ut  patet  ex  sess.  7  can.  10  et  ex  tota 
sess.  23  conc.  tridentini,  quod  ita  ex.  gr.  cap. 4  statuit:  »Quod  si  quis 
omnes  christianos  promiscue  N.  T.  sacerdotes  esse  aut  omnes  pari  inter 
se  potestate  spirituali  praeditos  affirmet,  nihil  aliud  facere  videtur,  quam 
ecclesiasticam  hierarchiam,  quae  est  ut  castrorum  acies  ordinata,  con- 
fundere:  perinde  ac  si  contra  b.  Pauli  doctrinam  omnes  apostoli,  omnes 
prophetae,  omnes  evangelistae,  omnes  pastores,  omnes  sint  doctores  (1.  Gor. 
12,  28  s.).  Proinde  sacrosancta  synodus  declarat,  praeter  ceteros  eccle- 
siasticos  gradus,  episcopos,  qui  in  apostolorum  locum  successerunt,  ad 
hunc  hierarchicum  ordinem  praecipue  pertinere ;  et  positos,  sicut  Aposto- 
lus  ait  (Act.  20,  28),  a  Spiritu  s.  regere  Ecclesiam  Dei,  eosque  presbyteris 
superiores  esse,  ac  sacramentum  confirmationis  conferre,  ministros  Ec- 
clesiae  ordinare,  atque  alia  pleraque  peragere  ipsos  posse,  quarum  func- 
tionum  potestatem  reliqui  inferioris  ordinis  nullam  habent.« 

543.  Clerici  autem  nomen  derivatur  a  voce  graeca  xX^poc  sors,  etquia 
hereditas  inter  plures  sorte  subinde  dividi  solebat,  translate  ea  significat  here- 
ditatem.  Quamvis  vero  omnes  christiani  ratione  habita  etymologiae  dici 
possint  clerici  (cf.  Eph.  1,  11;  Col.  1,  12):  usu  tamen  loquendi  ecclesiastico 
speciatim  Ecclesiae  ministri  prout  fidelibus  simplicibus  seu  populo  (Xao<;, 
unde  laici)  opponuntur,  dicuntur  clerici:  vel  quia  a.  etsi  omnes  fideles  vocati 
sunt  in  sortem  Domini,  ipsi  tamen  specialiter  sunt  electi,  sunt  portio  electa, 
hereditas  praecipua,  de  quibus  Christus  dicit :  Non  vos  me  eligistis,  sed  ego  elegi 
vos  Joan.  15,  16;  vel  quia  b.  Dominus  sors,  pars,  hereditas  clericorum  est, 
secundum  illa  Ps.  15,  5,  quae  recitantur  in  collatione  tonsurae,  qua  quis  pri- 
mum  admittitur  in  clerum:  Dominus  }mrs  hereditatis  meae;  vel  quia  C.  se- 
cundum  Isidorum  hisp.  de  eccles.  officiis  II,  1  Matthias  sorte  in  ordinem 
apostolicum  adlectus  fuit  (Act.  1,  26).  Duplex  prior  explicatio  confirmatur 
Hieronymi  verbis  in  ep.  52  n.  5  (opusc.  XI,  146),  etiam  receptis  in  corpus 
juris  canonici.  ^Clericus,  ita  ille,  interpretetur  primo  vocabulum  suum:  et  no- 
minis  definitione  prolata  nitatur  esse,  quod  dicitur.  Si  enim  KXrftOC,  graece, 
sors  latine  appellatur,  propterea  vocantur  clerici,  vel  quia  de  sorte  sunt  Do- 
mini,  vel  quia  Dominus  sors  i.  e.  pars  clericorum  est. *  Clericorum  ergo 
nomine  designantur  Ecclesiae  ministri,  qui  divino  cultui  specialiter  consecrati 
et  in  ministerii  juriumque  Christi  participationem  vocati  ad  rerum  sacrarum 
curam  et  ecclesiastica  munera  obeunda  sunt  destinati.  Cf.  Hallier  de  sacris 
electionibus  proleg.  c.  1  §  l  ss. ;  annot.  1 7  ss.  ad  cap.  1 0  schematis  de  Ecclesia 
pro  conc.  vaticano  in  collect.  lac.  VII,  599  ss. 

544.  Factum  lemmate  expressum  in  dubium  vocari  nequit ;  illud  vero 
juris  esse  divini  alibi  comprobavimus  (th.  48),  atque  insuper  illustratur 
analogia  cum  corpore,  qua  passim  utitur  Paulus,  et  cum  synagoga,  Ec- 
clesiae  typo,  in  qua  discrimen  hoc  auctoritate  divina  fuit  institutum  atque 
adeo  sanctum,  ut  ejusdem  violatores  divinitus  sint  gravissima  correpti 
vindicta  Num.  26;  2.  Paral.  2Q,  16:  qua  ratione  utitur  jam  Clemens 
rom.  ep.  1.  ad  Cor.  n.  4  s.  Accedit,  idem  discrimen  reperiri  apud  Orientis 
sectas,  quae  se  jam  sec.  V.  ab  Ecclesia  catholica  separarunt :  indicium 
haud  obscurum,  illud  non  esse  juris  humani,  sed  divinae  originis  atque  ad 
ipsam  spectare  Ecclesiae  constitutionem.  Quare  jam  Tertullianus 
de  praescr.  c.  10  gravissime  invehitur  in  haereticos  sui  temporis,  hoc 
discrimen  non  adeo  sancte  servantes:  »Ordinationes  eorum  temerariae, 
leves,  inconstantes ;  nunc  neophytos  conlocant,  nunc  seculo  obstrictos, 
nunc  apostatas  nostros,  ut  gloria  eos  obligent,  quia  veritate  non  possunt ; 
nusquam  facilius  proficitur,  quam  in  castris  rebellium,  ubi  ipsum  esse  illic, 
promereri  est.  Itaque  alius  hodie  episcopus,  cras  alius:  hodie  diaconus, 
qui  cras  laicus,  nam  et  laicis  sacerdotalia  munera  injungunt* 

545.  Quare  errat  Bohmer,  qui  in  dissert.  juris  eccl.  diss.  5.  contendit, 
discrimen  clericos  inter  et  laicos  non  exstitisse  ante  aetatem  Tertulliani. 
Cui  opponimus  tantum  verba  Clementis  rom.  1.  c.  n.  42:  ^Apostoli  nobis 
Evangelii  praedicatores  facti  sunt  a  D.  J.  Christo,  J.  Christus  missus  est  a  Deo. 
Christus  igitur  a  Deo  et  apostoli  a  Christo;  et  factum  est  utrumque  ordinatim 

ex  voluntate  Dei.  Itaque  acceptis  mandatis  .  .  .  egressi  sunt  (apostoli)  annun- 
ciantes  regni  Dei  adventum.  Per  regiones  igitur  et  urbes  verbum  praedicantes 
primitias  eorum  spiritu  cum  probassent,  constituerunt  episcopos  et  diaconos 
eorum,  qui  credituri  erant.  Neque  hoc  quidem  novum  institutum  fuit.  Multis 
enim  retro  seculis  de  episcopis  et  diaconis  scriptum  est.  Sic  enim  alicubi  dicit 
Scriptura  (Isai.  60,  17):  Constituam  episcopos  eorum  in  juditia  et  diaconos 
eorum  in  fide.  Et  quid  mirum  eos,  quibus  in  Christo  a  Deo  hoc  munus  com- 
missum  fuit,  praedictos  constituisse  ?  « 

546.  Scliolioil.  Exceptionibus  satisfit.  —  Tria  adversarii  opponunt  con- 
tra  divinam  hujus  discriminis  originem: 

1.  Verba  Pauli  ad  Galat.  3,  28:  Non  est  judaeus,  neque  graecus :  non  est 
servus,  neque  liber:  non  est  masculus,  neque  femina.  Omnes  enim  vos  unum 
estis  in  Christo  Jesu:  quibus  apostolus  omnem  negat  servitutem  et  subjectio- 
nem  inter  fideles,  ideoque  omnem  excludit  superioritatem,  qua  jure  divino  alii 
in  Ecclesia  aliis  praesint.  —  Haec  tamen  ad  rem  non  sunt.  Eodem  enim  jure 
sequeretur,  apostolum  negare  diversitatem  sexus,  quae  sit  ex  conditione  na- 
turae,  conditionis  distinctionem  etc.  in  Ecclesia,  quod  est  absurdum.  Id  unum 
docere  intendit,  has  differentias  non  constituere  inaequalitatem  in  ordine  ad  c 
justificationem,  salutem,  gratiam,  ad  quam  omnes  vocantur,  et  a  qua  nemo  ex- 
cluditur,  eo  quod  sit  servus  vel  femina  etc.  Religio  christiana,  si  vis,  excludit, 
ut  bene  notat  s.  Thomas  suppl.  q.  34  a.  1,  subjectionem  servitutis,  non  vero 
subjectionem  utilitatis. 

2.  Neque  ad  rem  sunt  verba  1.  Petri  2,  5  :  Et  ipsi  tamquam  lapides  vivi 
superaedificamini  domus  spirituaiis,  sacerdotium  sanctum,  offerre  spirituales 
hostius  ;  v.  9  :  Vos  autem  genus  electum,  regale  sacerdotium,  gens  sancta,  populus 
acquisitionis ;  Apoc.  1,6:  Fecit  nos  (J.  Christus)  regnum  et  sacerdotes  Deo  Patri. 
Si  enim  a.  urgentur,  deduxeris  omnes  fideles  etiam  proprie  dictos  esse  reges. 
Quare  1).  sicut  fideles  sunt  regnum  sensu  translato,  quin  excludantur  reges 
proprie  dicti:  ita  dicuntur  sensu  spirituali  sacerdotes,  non  exclusis  sacerdoti- 
bus  sensu  proprio.  Sane  c.  haec  affirmantur  de  christianis,  ut  olim  de  populo 
israelitico  Exod.  19.  6,  qui  dicebatur  regnum  sacerdotale  non  excluso  discrimine 
divinitus  statuto  inter  levitas  et  reliquum  populum.  Quod  d.  passim  patres 
significant.  Ita  Augustinus  de  civ.  Dei  XX,  10:  »Erunt  sacerdotes  Dei  et 
Christi  et  regnabunt  cum  eo  mille  annis  (Apoc.  20,  6),  non  utique  de  solis  epi- 
scopis  et  presbyteris  dictum  est,  qui  proprie  jam  vocantur  in  Ecclesia  sacer- 
dotes:  sed  sicut  omnes  christianos  dicimus  propter  mysticum  chrisma,  sic  om- 
nes  sacerdotes,  quoniam  membra  sunt  hujus  sacerdotis,  de  quibus  apostolus 
Petrus,  plebs,  inquit,  sancta,  regale  sacerdotium.  *  De  hoc  d  u  p  1  i  c  i  sacerdotio 
improprie  seu  latius  dicto  et  interno,  et  de  sacerdotio  proprie  et  presse 
dicto  et  externo  cf.  Catech.  rom.  p.  II  c.  7  n.  44  ss. 

3.  Difficiliora  videntur  verba  Tertulliani  de  exhort.  cast.  c.  7:  »Dif- 
ferentiam  inter  ordinem  et  plebem  constituit  Eeclesiae  auctoritas  .  .  .  adeo, 
ubi  ecclesiastici  ordinis  non  est  consessus,  et  offers  et  tinguis  et  sacerdos  es 
tibi  solus. *  Sed  scias  a.  haec  esse  seripta  aTertultianojam  montanista  et  con- 
tinere  b.  sophisma:  ideo  scilicet  laieis  non  licere  secundas  inire  nuptias,  quod 
sint  sacerdotes,  quibus  nuptiae  secundae  sunt  interdictae.  Quod  si  ea  C.  nimis 
urgreas,  sequitur  ex  loco  consimili  omnes  cbristianos  esse  inter  se  proprie  dic- 

tos  fratres  et  sorores1),  esse  etiam  reges.  Sicut  ergo  fideles  latiori  tantum  sensu 
sunt  fratres  et  reges,  ita  et  sacerdotes.  Ceterum  d.  eum  vel  post  suam  ad 
montanistas  defectionem  agnovisse  discrimen  inter  laicos  et  presbyteros  esse 
juris  divini,  colligitur  ex  1.  de  exhort.  castit.  c.  7  :  »Omnes  nos  Deus  ita  vult 
dispositos  esse,  ut  ubique  sacramentis  ejus  obeundis  apti  simus  .  .  .  Usque 
adeo  nisi  et  laici  ea  observent,  per  quae  presbyteri  adleguntur,  quomodo  erunt 
presbyteri,  qui  de  laicis  adleguntur?  Ergo  pugnare  debemus,  ante  laicum 
jussum  a  secundo  matrimonio  abstinere,  dum  presbyter  esse  non  alius  potest 
quam  laicus,  qui  semel  fuerit  maritus.  *  Ergo  exsistit  discrimen  inter  laicos 
et  presbyteros,  et  quidem  volente  Deo,  qui  aliqua  presbyteris  praescribit,  ac 
speciali  modo  sacramentorum  eis  commisit  administrationem.  Sed  plane  aurea 
sunt,  quae  mox  subjungit  Tertullianus  c.  12:  »  Sed  cum  extollimur  et  infiamur 
adversus  clerum,  tunc  omnes  sacerdotes  (nos  esse  jactamus),  quia  sacerdotes 
nos  Deo  et  Patri  suo  fecit  (Apoc.  1,6):  cum  ad  peraequationem  disciplinae 
sacerdotalis  provocamur,  deponimus  infulas  et  impares  sumus,  *  si  scil.  mone- 
mur  eandem  ac  sacerdotes  agere  vitam,  tunc  praetendimus  pro  excusatione  con- 
ditionis  disparitatem.  Neque  obest  e.  quod  laicis  tribuat  offerendi  potestatem; 
nam  non  omnis  oblatio  est  sacrificium,  ut  ostendit  Petavius  de  potest.  con- 
secr.  c.  1  s.  Cf.  de  hier.  eccl.  III,  3.  Vero  aliquo  sensu  f.  dici  potest,  diffe- 
rentiam  inter  clericos  et  plebem  constituisse  Ecclesiae  auctoritatem,  incolumi 
manente  ejus  origine  divina,  quatenus  scil.  Ecclesiae  est  voluntatem  Christi 
exsequi,  clericos  eligere,  electos  constituere  et  ordinare,  et  externam  hujus 
discriminis  speciem  et  faciem  definire. 

547.  Leinina  II.  Porro  Christus  voluit,  ut  certo  solemnique  ritu  RJi 
clerici  constituerentur  et  secernerentur  a  laicis.  Sane  id  testatur  non  so-  Vj 
lum  praxis  Ecclesiae  omnium  seculorum  coetuumque  onentalium  schis- 
maticorum,  sed  etiam  praxis  apostolorum  (n.  549),  idque  exigunt  ipsa 
Ecclesiae  visibilitas  et  rei  natura,  cum  clerici  neque  nascantur  neque  di- 
vinitus  designentur:  idem  suadet  et  analogia  cum  quavis  societate,  spe- 
ciatim  cum  societate  civili,  quae  suos  ministros  visibili  designat  modo. 
Quare  Synesius  ab  olbiatis  in  episcopum  electus  ad  Theophilum  alex. 
ep.  76  scribit:  »Uno  adhuc  opus  est,  quod  tamen  praecipuum  est.  scil. 
sacra  tua  manu;  ea  quidem  olbiatae  opus  habent,  ego  autem  precibus.* 
Jam  vero  de  hoc  ritu  visibili  est  controversia  cum  protestantihus.  num  sit 
sacramentum. 


548-  Tliesis  CCLY.  mtus,  qui  ordo  vel  orclinatio  dici  consuevit, 
et  quo  Christo  auctore  clerici  saltem  potiores  constituuntur  et  a  laieis 
secemuntur,  verum  propriumque  JV.  J^egis  est  sacramenturn . 


V. 


y>  c 


*)  De  monogamia  c.  7.  Abundant  libri  a  Tertulliano  post  suam  ab  Ec- 
clesia  defectionem  conscripti  sophismatibus.  Ut  probet  montanistarum  errorem, 
illicitas  esse  secundas  nuptias,  ita  disserit  1.  c. :  Nuptiae  inter  fratres  et  sorores 
sunt  prorsus  illicitae.  Atqui  christiani  sunt  inter  se  fratres  et  sorores.  Ergo  etc, 
non  animadverteus,  si  vel  umbra  probationis  huic  inesset  argumento,  inde  sequi, 
omne  matrimonium  inter  christianos  esse  illicitum.  De  difficultate,  quam  in  annot. 
ad  I  r  e  n  a  e  i  IV,  8.  al.  20  n.  3  urget  G  r  a  b  i  u  s,  cf.  M  a  s  s  u  e  t  dissert.  3  in  Iren. 

Declaratio.  Thesis  vere  dici  potest  contra  novatores  sec.  XVI. 
fundamentalis.  Sublato  enim  discrimine  juris  divini  inter  clericos  et  lai- 
cos  sacramento  imprimente  characterem  firmato,  corruit  hierarchia  eccle- 
siastica,  quae  sit  juris  divini:  et  cum  Ecclesiae  hierarchia  apostolici- 
tas,  in  nunquam  interrupta  pastorum  serie  consistens,  quam  ut  verae 
Ecclesiae  notam  patres  tam  invicte  urgebant  adversus  haereticos;  cor- 
ruunt  Ecclesiae  docentis  praerogativae,  infallibilitas  in  primis  et<~/<( 
indefectibilitas,  ac  subvertitur  universa  Ecclesiae  facies  ac  con- 
stitutio,  ut  deformationis  sec.  XVI.  sequelae  manifesto  ostendunt.  Sicut 
enim  admissa  hierarchia,  quae  divinae  sit  originis,  praevalet  in  Ecclesia 
vis  synthetica  ideoque  unitas :  ita  et  abjecta  invalescit  analysis  i.  e.  dis- 
solutio  et  hinc  corruptio,  ut  probat  protestantismi  historia.  Ordinationem 
sive  ordinem  esse  sacramentum  statuimus  contra  novatores  sec. XVI. 
qui  de  hac  re  initio  haesitarunt,  sibi  contradixerunt,  ambigue  locuti  sunt, 
demum  satis  communi  consensu  negarunt  illam  esse  verum  sacramentum. 
Gontroversiam  peremptorie  diremit  conc.  tridentinum  statuens  sess.  23 
can.  3:  »Si  quis  dixerit,  ordinem1)  sive  sacram  ordinationem  non  esse 
vere  et  proprie  sacramentum  a  Christo  D.  institutum,  vel  esse  figmentum 
quoddam  humanum  excogitatum  a  viris  rerum  ecclesiasticarum  imperitis, 
aut  esse  tantum  ritum  quendam  eligendi  ministros  verbi  Dei  et  sacra- 
mentorum,  A.  S.« 

549.  Demonstratio.  1.  Thesis  probatur  ex  divinis  literis.  Sanecon- 
sulantur  Act.  6,  6:  Hos  (electos  in  diaconos)  statuerunt  ante  conspectumfitt  t 
apostolorum  et  orantes  imposuerunt  ets  manus;  14,  22:  Et  cum  constituis-  it,  nv. 
sent  illispersingulas  ecclesias  presbyteros,  graece  ^sLpotovYjaavtss  oh  aotoic 
zat5  ly.xXYplav  7rp=<;[3otspoDs ;  1.  Tim.  4,  14:  Noli  negligere  gratiam  (^apiV 
u,atos),  quae  in  te  est}  quae  data  est  tibi  per  prophetiam  (sancti  Spiritus 


a.  7  n.  101 .  Cf.  P  h  i  1 1  i  p  s  Kirchenrecht  t.  1  §  33 ;  K  o  h  1  b  e  r  g  Yerfassung,  Cultus 
und  Disciplin  der  christl.  Kirchen  nach  den  Schriften  Tertullians,  Braunsberg  1886 ; 
S  c  h  e  n  z  das  Laien-  und  das  hierarchische  Priesterthum  (1873). 

')  Ordinis  nomen  multiplicis  est  significationis.  Significat  enim  1.  aptam 
reram  dispositionem:  est  enim  ordo,  ut  docet  Catechismus  trid.  II  c.  7  n.  19, 
si  propriam  ejus  vim  et  notionem  accipiamus,  dispositio  superiorum  et  inferiorum 
rerum,  quae  inter  se  ita  aptatae  sunt,  atuna  ad  alteram  referatur."  Hinc  ordo  sig- 
nificat  2.  regulam  normamque  fixam,  juxta  quam  res  disponantur  :  ut  cum  sermo 
est  de  ordine  diurno,  de  ordine  missae,  festorum  etc. ;  3.  statum  conditionemque 
stabilem  intra  societatem  humanam,  quo  sensu  distinguimus  ordinem  senatorium, 
equestrem,  ordinem  episcoporum  etc.  Utramque  hanc  significationem  complectitur 
4.  notio  ordinis  religiosi.  5.  Causaliter  sumitur  i.  e.  pro  ritu,  quo  stabiiiter  dis- 
cernuntur  clerici  vel  a  laicis  vel  inter  se,  quo  sensu  idem  significat  ac  ordinatio. 
Hinc  0.  ordines  denominantur  libri,  quibus  continentur  ejusmodi  ritus  seu  de- 
scribuntur  caeremoniae  sacrae  ordinationis.  Demum  7.  ordo  designat  ordinationis 
ettectum  i.  e.  sacram  potestatem,  qua  clerici  a  laicis  discernuntur  et  quae  ordina- 
tione  clericis  communicatur  :  quo  sensu  dicimus  episcopum  conferre  sacros  ordines. 


c;f?i 

impulsu  et  illustratione  cf.  1,  18)  cum  impositione  manuum  presbyterii 
i.  e.  vel  episcopi,  ut  fieres  presbyter,  vel  cum  impositione  manuum  cleri, 
ita  tamen,  ut  praecipuas  partes  habuerit  ipse  Paulus,  ut  patet  ex  2.  Tim.  1, 6 : 
Admoneo  te,  ut  resuscites  gratiam  (tq  yapi^jia)  Dei}  quae  est  in  te  per  im- 
positionem  manuum  mearum. 

Quamvis  autem  )(dpi<;u.a  designare  soleat  gratiam  gratis  datam,  subinde 
tamen  significat  etiam  gratiam  gratum  facientem,  ut  patet  ex  ].  Cor.  12,  31 
col.  13,  1  ;  Rom.  5,  15;  et  hic  revera  Apostolus  eo  nomine  banc  significat: 
haec  enim  solet  negligi  estque  ex  parte  Apostoli  exhortationis  thema:  eaaptis- 
sime  designatur  ignis  symbolo,  quo  hic  utitur  non  obscure  Paulus  (avaC(o:co- 
peiv,  quod  vocabulum  secundum  Origenem  hom.  15  in  Gen.  n.  2  non  tam 
resuscitari  quam  reaccendi,  ut  ita  dicam,  significat  et  reigniri) ;  ea  complectitur 
spiritum  virtutis,  dilectionis,  sobrietatis,  de  quo  mox  loquitur  2.  Tim.  1,7; 
imo  hic  aptum  omnino  est  vocabulum,  nam  ordinationis  ritu  confertur  quidem 
gratia  gratum  faciens,  sed  primario  gratia  gratis  data,  potestas  scil.  sacerdo- 
talis.  Ceterum  quaecunque  demum  designetur  gratia,  textus  hi  semper  adver- 
-antur  protestantibus :  probant  enim  ordinationis  ritum  gratiae  alicujus  esse 
efficacem,  ideoque  institutionis  divinae,  quod  ipsi  negant. 

1.  Tim.  5,  22:  Manus  cito  nemini  imposueris,  neque  communicaveris 
peccatis  alienis  (secundum  Christi  mandatum  Matth.  7,  6),  quae  certo  in- 
telligi  nequeunt  de  manuum  impositione  sive  ad  orandum  sive  ad  mira- 
cula  patranda:  neutra  enim  quis  communicat  peccatis  alienis;  nequeulla 
est  ratio,  ut  intelligantur  de  manuum  impositione  confirmatoria :  sed  ea 
de  impositione  magni  momenti  accipi  debent,  cum  adeo  provide  sit  fa- 
cienda  et  tantum  damnum  sequatur  improvide  factam,  scil.  de  manuum 
impositione,  qua  quis  constituatur  fidelium  pastor  ac  magister.  Ex  his 
Scripturae  testimoniis  colligimus  a.  manuum  impositione,  hinc  ritu  visibili, 
constituiEcclesiae  ministros;  et  quidem  b.  manuum  impositione,  quae  di- 
stinguatur  ab  ea,  quae  fit  ad  orationem  vel  confirmationem  vel  miracu- 
lorum  editionem,  quaeque  c.  efficax  sit  gratiae ;  qua  facta  d.  episcopi  et 
presbyteri  censeri  eo  ipso  debent  positi  a  Spiritu  sancto  ad  regendam 
Ecclesiam  Dei,  et  a  Ghristo  Domino  dati  pastores  Ecclesiae,  ut  liquet  ex 
Act.  20,  18  et  Eph.  4,  8  s.  Nihil  ergo  deest  ritui  illi,  quo  Christo  auctore 
ministri  Ecclesiae  constituuntur,  ad  rationem  sacramenti,  nisi  forte  dicatur 
ei  deesse  institutionem,  ut  in  perpetuum  usurpetur.  Atqui  neque  haec  de- 
est,  ut  patebit  ex  mox  dicendis.   Cf.  Oswald  p.  7  §  2. 

550.  2.  Probatur  ex  traditione,  ex  variis  scil.  doctrinae  capitibus, 
quae  statuuntur  a  patribus.   Docent  a.  ritu  hoc  conferri  gratiam. 

Ita  s.  Innocentius  I.  ep.  24  ad  Alex.  n.  4:  »Nec  dare  Spiritus  pleni- 
tudinem  possunt  (haeretici),  quae  maxime  in  ordinationibus  operatur. «  — 
Gregorius  nyss.,  qui  in  or.  in  bapt.  Chr.  haec  egregia  habet:  »Eadem  verbi 
vis  etiam  sacerdotem  augustum  et  honorandum  facit  novitate  benedictionis  a 
communitate  vulgi  separatum.    Cum  enim  antea  unus  e  multitudine  ac  plebe 

fuerit,  repente  fit  praeceptor,  praeses,  doctor  pietatis  et  mysteriorum  occulto- 
rum  praesul,  eaque  contingunt  ei.  cum  nihil  vel  corpore  vel  forma  mutatu^. 
quod  ad  speciem  externam  attinet,  ille  sit,  qui  erat,  invisibili  quadam  vi  ac 
oratia  invisibilem  animam  in  melius  transformatam  o-erens.*  —  Theodore- 
tus  in  hist.  relig.  n.  15  Acepsimae  ordinationem  describens :  »Mox  ducente 
nemine,  inquit,  hic  genibus  flexis  gratiam  exspectat,  ille  manum  imponen- 
Spiritui  famulabatur.  * 

Quare  b.  graves  poenae  jam  a  coneilio  chalcedonensi  can.  2 
statuuntur,  ^sjjimis  episcopus  per  pecunias  fecerit  ordinationem  et  sub 
pretio  redegerit  gratiam.  quae  non  potest  vendi.  ordinaveritque  per  pe- 
cunias  episcopum  aut  presbyterum  aut  diaconum  etc.€    Annumerant 

e.  ordinationem  veris  sacramentis  et  cum  iis  conferunt. 

Ita  G-regorius  nyss.  1.  c. ;  Augustinus  de  bono  conjug.  n.  32  et  de 
bapt.  1.  5  c.  20:  »Si  ergo  ad  hoc  valet,  quod  dictum  est  in  Evangelio:  Deus 
peccatorem  non  audit  (Joan.  9,  3l),  ut  per  peccatorem  sacramenta  non  eele- 
brentur,  quomodo  exaudit  homicidam  deprecantem  vel  super  aquam  baptismi. 
vel  super  oleum  vel  super  eucharistiam,  vel  super  capita  eorum,  quibus  ma- 
nus  imponitur,  quae  omnia  tamen  et  fiunt  et  valent?*  —  Theodoretus 
q.  18  in  Numer. :  »Cum  et  multae  myriades  ab  uno  sacerdote  baptizantur  et 
donum  divinum  accipiunt,  sacerdotis  gratiam  nonminuunt:  nec  dum  a  summis 
pontificibus  ordinantur  permulti  sacerdotalem  dignitatem  accipientes,  ordi- 
nantis  gratiam  ullatenus  imminuunt. «  —  Chrysustomus  de  resur.  mort. 
n.  8:  »Nisi  nunc  etiam  esset  arrhabo  Spiritus,  neque  baptisma  adhibitum 
esset,  neque  peccatorum  remissio  .  .  .  neque  sacerdotes  habuissemus :  neque 
enim  has  ordinationes  sine  tali  descensu  fieri  est  possibile.  Sed  multa  alia 
possemus  dicere  gratiae  Spiritus  symbola.  *  Cf.  hom.  1  4  in  act.  ap.  n.  5  ;  de 
sacerd.  III,  4:  Firmilianus  ep.  ad  Cyprianum  n.  7;  Hieronymus  dial. 
adv.  lucif.  n.  1 1 ;  adv.  Vigil.  n.  2:  Sozomenus  H.  E.  VII,  10. 

Hinc  d.  inferunt,  ejus  valorem  non  pendere  a  fide  et  sanctitate  mi- 
nistri.  Ita  Augustinus  1.  c.  et  Anastasius  II.  inep.  1.  adimp.  Anasta- 
sium  c.  7:  »Nullum  de  his,  quos  vel  baptizavit  Acacius  vel  quos  sacer- 
dotes  sive  levitas  secundum  canones  ordinavit.  ulla  eosex  nomineAcacii 
portio  laesionis  attingit:  quo  forsitan  per  iniquum  tradita  sacramenti 
gratia  minus  firma  videatur.* 

Vocant  e.  ordinationem  opus  divinum,  imo  diserte  s  a  c  r  a  m  e  n  t  u  m 
et  quidem  verum  propriumque,  non  minus  quam  baptisma. 

Ita  Optatus  II,  21  :  »Perfecti  fuerant  illi  opere  scil.  Dei,  qui  in  ejus 
nomine  fuerant  ordinati.  Et  vos  contra  opus  Dei  hostiliter  militantes  divinum 
opus  malitiae  vectibus  destruentes. *  —  A u g u  s  ti  n u  s  c.  ep.  Parm.  II,  1 3  n.  30  : 
»Si  utrumque  (baptisma  et  ordinatio)  sacramentum  est,  quod  nemo  dubitat, 
cur  illud  non  amittitur  (defectione  ab  Ecclesia),  et  illud  amittitur?  Neutri 
sacramento  injuria  facienda  est;«  n.  28;  de  bapt.  I,  1  n.  2  et  saepe  alibi.  — 
Gregorius  M.  1.  5  in  1.  l.  Reg.  c.  6  n.  21  et  1.  4  c.  5  n.  6,  ubi  disserens  de 
inunctione  Saulis  in  regem  ita  scribit :  »  Hoc  proiecto  hac  unctione  exprimitur, 
quod  in  sancta  Ecclesia  nunc  etiam  materialiter  exhibetur :  quia  qui  in  culmine 

ponitur,  sacrarnenta  suscipit  unctionis.  Quia  vero  ipsa  unctio  sacrarnentum 
est,  si  quis  promovetur,  bene  foris  ungitur,  si  intus  virtute  sacramenti  robore- 
tur. *  Cf.  etiam  n.  23.  —  Leo  M.  ep.  9  ad  Dioscorum  alex.  provocans  ad 
Act.  13,  2  inde  concludit,  nos  debere  intelligere,  »quanta  et  dantium  et  acci- 
pientium  devotione  curandum  sit,  ne  tantae  benedictionis  sacramentum  negli- 
genter  videatur  impletum.* 

3.  Accedit  invictum  praescriptionis  argumentum,  quo  jam  saepius 
usi  sumus,  ex  consensu  Ecclesiae  occidentalis  et  orientalis  aliarumque 
Orientis  sectarum  petitum,  de  cujus  forma  cf.  n.  297.  332. 

551.  4.  Neque  desunt  rationes  congruentiae :  si  enim  a.  ritus,  quo 
homines  aggregantur  Ecclesiae  et  filii  fmnt  Dei,  sacramentum  est:  sacra- 
mentum  erit  ritus  ille,  quo  Ecclesiae  praeficiuntur  et  constituuntur  patres 
iiliorum  Dei.  Si  b.  ritus  ille,  quo  Christi  subditi  promoventur  in  ejus- 
dem  milites,  gratiae  est  efficax  (th.  218);  quanto  magis  ille,  quo  eligun- 
tur  in  militum  duces,  Christi  ministros  et  fidei  doctores.  Si  c.  status  ma- 
trimonialis  propter  adnexas  difficultates  et  onera,  diuturnitatem,  momen- 
tum,  gratia  sanctificatur  et  fovetur  (th.  260) :  a  fortiori  gratia  ditatur 
status  sacerdotalis,  qui  excellentior,  altior,  difficilior  est,  quo  quis  totum 
se  Ecclesiae  devovet.  Cf.  s.  Thomas  suppl.  q.  35  a.  1.  Cum  denique 
d.  Ecclesiae  ministri,  sacerdotes  in  primis,  ministri  etiam  sint  eucharistiae, 
quae  omnium  mysteriorum  est  apex,  decet  divinam  providentiam,  eos 
condigne  ad  tam  celsum  munus  gratia  praeparare  et  disponere. 

552.  Scholion.  De  hierarchia.  —  Vidimus  clericos  a  laicis  distin- 
gui:  iidem  tamen  inter  se  non  sunt  pares,  sed  in  varios  distribuuntur  gra- 
dus  seu  ordines,  qui  ab  invicem  differunt  muneribus,  potestate,  praeroga- 
tivis.  Constituunt  hi  omnes  sacrum  principatum  seu  hierarchiam x)  eccle- 
siasticam,  qua  designatur  vel  po.testas  sacra  (et  quidem  sacra  ratione 
originis,  finis,  collationis  etmediorum)  a  Deo  instituta  et  per- 
sonis  legitime  vocatis  eum  in  finem  collata,  ut  in  EcclesiaChristi  ministe- 
rium  et  regimen exerceant ;  vel hujus potestatis  subjectum,  quodetiam 
ministerium  appellari  solet  ecclesiasticum  atque  multis  constituitur  mem- 
bris  iisque  praerogativis,  juribus,  muneribus  distinctis,  quorum  alia  aliis 
harmonice  subordinantur.  Pro  duplici  potestate,  qua  Ecclesiae  ministri 
in  fidelium bonum praediti  sunt,  ordinis  etjurisdictionis  (cf . n.  510), 
duplex  hierarchia  distinguitur.  Jam  de  singulis  gradibus,  e  quibus  mi- 
nisterium  coalescit  ecclesiasticum  seu  hierarchia  ordinis  disseremus,  et 
de  iis  in  primis,  qui  potiores  majorisque  momenti  sunt  in  Ecclesia. 
Cf.  Phillips  Kirchenrecht  t.  1  §  32. 


^)  De  hierarchiae  noraine,  quodinduxit  Psendo-D  ionysius,  cf.  S  tigl- 
mayr  Zeitschrift  fur  k.  Theol.  1898  p.  180  ss. 

553.  Propositio.    I.  Lnter  Ecclesiae  ministros  Christo  auctore  re-'J) (s-*Oy 

ferri  debent  diaconi.  Diaconorum  institutionem,  quamvis  Actuum  6,  1  ss. 
occasione  murmuris  graecorum  facta  narretur1),  juris  esse  divini,  docet 
concilium  trid.  sess.  23  can.  6:  »Si  quis  dixerit,  in Ecclesia catholica non 
esse  hierarchiam  divina  ordinatione  institutam,  quae  constat  ex  episcopis,  M 
presbyteris  et  ministris,  A.  S.«  Ministrorum  autem  appellatione  primo  loco 
intelliguntur  d  i  a  c  o  n  i,  ut  patet  vel  ex  nomine.   Probatur 

1.  ex  Act.  6,  1  ss.  collatis  8,  5  s.,  1.  Tim.  3,  8  ss.  et  ad  Phil.  1,  1. 
Tanta  enim  diligentia  in  iis  eligendis,  tanta  sollicitudo  in  praescribendis 
dotibus  requisitis,  tanta  praestantia  dotum,  quae  exiguntur,  tantus  appa- 
ratus  in  iis  constituendis,  tanta  conjunctio  cum  episcopis,  quibus  subnu- 
merantur,  tanta  denique  benedictio  divina,  quae  eorum  consecuta  est  con- 
stitutionem,  satis  ostendunt,  apostolos  in  iis  instituendis  non  proprium 
secutos  esse  consilium,  sed  nutu  sancti  Spiritus  implesse  Ghristi  volunta- 
tem,  nec  iis  tribuisse  solum  ministerium  mensarum,  sed  et  ministerium 
vere  ecclesiasticum. 

2.  Haec  illatio  confirmatur  auctoritate  patrum,  sive  cum  generatim  mi- 
nisterium  ecclesiasticum  divinitus  institutum  affirmant  coalescere  ex  episco- 
pis,  presbyteris  et  diaconis,  sive  cum  nominatim  de  diaconis  disserunt.  Ita 
Clemens  romanus  (n.  545),  s.  Ignatius  ep.  ad  Trall.  n.  2:  »Oportet  au- 
tem  et  diaconos,  qui  sunt  ministri  mysteriorum  Jesu  Christi,  omni  modo  om- 
nibus  placere.  Non  enim  ciborum  et  potuum  ministri  sunt,  sed  Ecclesiae  Dei 
ministri . . .  Cuncti  revereantur  diaconos  ut  mandatum  Jesu  Christi.*  —  P  oly- 
carpus  n.   5.  vocat  diaconos  ministros  Dei  et  Christi,  non  hominum.    Huc 


l)  Supponimus  ex  communi  patrum  et  interpretum  consensu  Act.  6, 1  ss.  re- 
vera  referri  d  i  a  c  o  n[o  r  u  m  institutionem,  etsi  diserte  id  non  affirmetur.  Porro 
d  i  a  c  o  n  i  nomen  accipitur  sensu  s  p  e  c  i  fi  c  o,  atque  ita  designat  eum,  qui  ordine 
distinguitur  a  presbytero  et  episcopo  :  et  hoc  sensu  accipimus  hic  nomen  diaconi ; 
et  sensu  generico,  quo  sensu  omnes  Ecclesiae  ministri  dici  possunt  diaconi  i.  e. 
ministri  Christi,  et  Christus  ipse  dicitur  Rom.  15, 8  o^axovo?  7ispiTO|UY]<;.  Cf.  dissert.  Nat. 
Alexander,  quae  habetur  in  thes.  theol.  Zaccaria  XII,  621  ss. ;  Lupus  in 
scholio  ad  Tertulliani  1.  de  praescript.  c.  3  op.  IX,  18 — 28,  Phillips,  qui  egregie 
disserit  de  diaconis  1.  c.  t.  1  §  37;  Seidl  derDiakonat  in  der  kath.  Kirche,  Regens- 
burg  1884:  KL.  III2,  1660.  —  Ut  aliquid  addamus  de  diaconissis,  quae  etiam 
matriculariae  dicebantur,  scias,  eonominenondesignariuxoresdiaconorum,  sed  pu- 
dicas  honestasque  mulieres  ad  ministerium  Ecclesiae  deputatas,  quae  in  primis  ex 
virginibus  et  etiam  ex  viduis  eligebantur.  Earum  institutio  est  antiquissima,  cum 
earum  mentio  fiat  forte  jam  Rom.  16,  1  et  1.  Tim.  5,  9 ;  nec  sejuncta  fuit  a  sacro  quo- 
dam  initiationis  ritu,  de  quo  cf.  constit.  apostol.  VIII,  19  s.  Ipsarum  fuit  intervenire 
in  mulierum  baptismo,  ut  honestati  consuleretur,  instruere  rusticanas  et  imperitas 
mulieres  in  fide,  episcoporum  mandata  deferre  ad  mulieres,  curam  agere  viduarum, 
custodire  portam,  per  quam  ingrediebantur  mulieres  in  Ecclesiam  etc.  Earum  insti- 
tutum  duravit  per  plura  sec,  sed  sec.  VIII.  cessavitin  ecclesia  occidentali,  in  orien- 
tali  diutius  duravit.  Cf.  P  i  n  i  i  diss.  de  diaconissis  t.  1  act.  SS.  mensis  Sept. ;  P  e  r- 
m a n e d e r  KL.  III,  1675  ;  Ratzinger  Forschungen  zur  bayei^ischcn  Geschichte, 
Kempten  1898  pag.  588  ss. 

spectant,  quae  de  praestantia  muneris  diaconorum  habentur  in  constitut.  apo- 
stolicis  II,  26.  28  et  30,  ubi  legimus:  »Nunc  vobis  loco  Aaronis  est  diaconus, 
Moysis  autem  loco  episcopus.  Cum  igitur  Moyses  a  Domino  appellatus  sit  Deus 
(Ex.  7,  l),  a  vobis  episcopus  tamquam  Deus  observetur,  et  diaconus  ut  pro- 
pheta  ejus.  Nam  sicuti  Christus  sine  Patre  nihil  agit,  ita  nec  diaconus  sine 
episcopo :  et  sicut  Filius  sine  Patre  non  subsistit,  ita  neque  diaconus  sine  epi- 
scopo :  et  sicut  Filius  debitor  est  Patri,  sic  et  omnis  diaconus  episcopo ;  atque 
ut  Filius  Patris  angelus  ac  propheta  est ;  sic  et  diaconus  angelus  ac  propheta 
episcopi. *  Et  c.  44:  »Ceterum  diaconus  sit  episcopi  auris  et  oculus  et  os,  cor 
pariter  et  anima:  et  episcopus  in  pluribus  quam  par  est  ac  minutioribus  ne- 
gotiis  non  occupetur,  sed  in  solis  gravioribus,  quemadmodum  et  Jethro  Movsi 
digessit  (Ex.  18,  21):«  III,  19. 

3.  Accedit  consensus  ecclesiae  graecae  et  sectarum  Orientis,  imo  et  pro- 
testantium,  qui  ministros  sub  diaconorum  nomine  retinuerunt. 

554.  Propositio  II.    Ordinatio,  qua  constituuntur  diaconi,  est  sa- 
cramentum.  Diaconatum  esse  sacramentum,  de  fide  quidem  non  est,  com- 
munis  tamen  sententia  theologorum.   Ritus  enim,  qui  divinae  est  insti- 
tutionis  atque  efficax  gratiae,  est  sacramentum.   Atqui  ritus,  quo  diaconi  ■'"/"* 
constituuntur,  divinae  est  institutionis  (ex  num.  praec.)  estque  efficax    ■    ' 
gratiae,  ut  colligitur  ex  sess.  23  concilii  trid.  can.  4:    »Si  quis  dixerit. 

per  sacram  ordinationem  non  dari  Spiritum  sanctum,  ac  proinde  frustra 
episcopos  dicere :  Accipe  Spiritum  sanctum,  aut  per  eam  non  imprimi 
characterem,  vel  eum,  qui  sacerdos  semel  fuit,  laicum  rursus  fieri  posse, 
A.  S. ;«  in  ordinatione  autem  diaconi  dicit  episcopus :  Accipe  Spiritum 
sanctum.  Non  est  ergo  diaconi  ordinatio  gratia  vacua,  sed  efficax  potius 
gratiae  ideoque  sacramentum. 

555.  Propositio  III.  Inter  Ecclesiae  ministros  Christo  auctore  re- 
ferri  debent  presbyteri,  qui  a  diaconis  distincti  vero  proprioque  sacramento 
constituuntur.  Revera  presbyteros l)  distingui  a  diaconis  (num  etiam  ab 
episcopis  distinguantur,  postea  videbimus)  liquet 

1.  ex  Scripturis,  in  quibus  secernuntur  et  nomine  et  officiis.    Pres->^-^ 
byteris  enim  adscribitur  administratio  extremae  unctionis  Jac.  5, 14  s.  et 
administratio  ecclesiarum  Act.  14,  22;  1.  Tim.  5,  17;  Tit.  1,  5; 

2.  ex  consensione  theoretica  et  practica  christiani  nominis,  quae 
adeo  evidens  est,  ut  probatione  non  indigeat,  neque  in  dubium  vocetur. 


')  „HpsaS6Tepo<;  i.  e.  senior  est  nomen,  quod  tribuitur  ininistris  Ecclesiae,  sive 
quia  olim  ministri  Ecclesiae  plerumque  deligebantur,  qui  jam  essent  grandioris 
aetatis,  sive  potius  quia  ministri  Ecclesiae  moribus  senes  referre  debent  iisque  is 
tribuendus  honor,  qui  senibus  tribui  solet :  ita  igitur  nomen  est  non  aetatis,  sed 
officii  et  dignitatis."  ItaSuicerus  in  thesauro.  Eo  nomine  designantur 
etiam  subinde  episcopi,  sed  ex  usu  loquendi  proprie  designantur  ii,  qui  secun- 
d  u  m  in  ordinis  hierarchia  occupant  gradum,  de  quibus  modo  loquimur.  Cf.  P  e- 
tavius  de  eccles.  hier.  1.  1  c.  2  §  1  s. ;  c.  12  §  16;  Segna  de  Eccl.  constitutione 
c.  13. 

556.  Presbyteratum  autem  esse  sacramentum,  probatur  a  fortiori. 
Si  enim  a.  diaconatus  est  sacramentum,  a  fortiori  presbyteratus.  Deinde 
b.  si  ordo  est  sacramentum,  certissime  ille  est,  quo  praecipua  potestas 
sacra  conficiendi  eucharistiae  sacramentum,  offerendi  missae  sacrificium 
et  remittendi  peccata,  confertur.  Atqui  haec  confertur  in  primis  in  pres- 
byteratu.  Ad  haec  c.  de  diaconatu  et  episcopatu,  ut  de  aliis  ordinibus 
taceamus,  subinde  dubitatum  fuit,  nec  modo  omnino  est  certum,  sintne 
sacramenta.  Si  ergo  nec  de  presbyteratu  id  prorsus  esset  certum,  jam 
de  nullo  ordine  constaret  de  Me,  eum  esse  sacramentum.  Quapropter 
inter  eos,  qui  ordinis  sacramentum  admittunt,  nunquam  hac  de  re  dubium 
vel  minimum  exstitit. 

057.  TliesiS  CCL\  I.  Sicuti  presbyteri  a  diaconis  distinguun- 
tur  iisdemque  praecellunt,  ita  jam  a  prima  Ecclesiae  origine  alios 
reperimus  ministros,  quos  episcopos  dicere  solemus,  ab  utrisque 
diversos  et  utrisque  superiores,  quae  distinctio  et  praestantia  non 
aliunde,  quam  ex  divino  jure  repetenda  est. 

Demonstratio  p.  I.  Distinguatur  duplex  quaestio,  altera  de  no-^ 
mine,  de  re  altera.  Goncedimus  quidem  eos,  qui  modo  episcopi  vel 
sacerdotes  primi  ordinis  appellantur,  subinde  (etiam  in  N.  T.)  dictos  fuisse 
presbyteros.  Id  quod  quaeritur  est,  num  in  antiqua  Ecclesia  exstiterit 
duplex  ordo  vel  series  ministrorum,  ab  invicem  muneribus  juribusque 
distinctorum,  quorum  alii  dicerentur  communiter  episcopi  vel  sacerdotes 
primi  ordinis,  alii  presbyteri  vel  sacerdotes  secundi  ordinis,  nunquam 
forte,  saltem  a  patribus,  episcopi.  Quod  factum  attinet,  certum  est,  jam 
seculis  IV.,  III.  imo  II.  et  I.  exstitisse  ministros  a  presbyteris  et  diaconis 
distinctos,  iisque  superiores,  qui  episcopi  dicebantur.  Quod  probatur  ex 
effatis  patrum,  qui  ministros  Ecclesiae  recensentes  episcopos  ita  a  pres- 
byteris  distinguunt,  ut  hos  a  diaconis.  Ita  haud  obscure  jam  Hermae 
Pastor  1.  1  vis.  3  n.  5 ;  ita  C 1  e  m  e  n  s  alex.  paedagogi  III,  1 2  et  Stromat.  VI, 
13:  »Nam  hic  quoque  in  Ecclesia  progressiones  episcoporum,  presbyte- 
rerum,  diaconorum,  ut  arbitror,  sunt  imitationes  angelicae  gloriae  et  illius 
oeconomiae;*  in  primis  Ignatius  M.  passim  in  suis  epistolis  ut  ad 
Magnesios  n.  6 :  »Hortor,  ut  in  concordia  Dei  omnia  peragere  studeatis, 
episcopo  praesidente  loco  Dei  et  presbyteris  loco  senatus  apostolici,  et 
diaconis  mihi  suavissimis  concreditum  habentibus  ministerium  Jesu 
Christi.*  In  actis  martyrii  ipsius  n.  3:  »Exceperunt  sanctum  illum  virum 
civitates  atque  ecclesiae  Asiae  per  episcopos  et  presbyteros  et  diaconos, 
cum  omnes  ad  eum  festinarent,  si  forte  partem  charismatis  spiritualis  ab 
eo  acciperent;«  Tertullianus  (n.  3113)  de  fugainpersec.  n.  11:  »Sed 
cum  ipsi  auctores  i.  e.  diaconi,  presbyteri  et  episcopi  fugiunt,  quomodo 
laicus  intelligere  poterit,  qua  ratione  dictum  est:  Fugite  de  civitate  in  ci- 

vitatem  (Matth.  10,  23)?«  can.  apostol.  6:  »Episcopus  vel  presbyter  vel 
diaconus  seculares  curas  non  suscipiat,  alioquin  deponatur;«  et  passim  in 
hisce  canonibus.* 

558.  Deinonstratio  p.  II.  Non  solum  patres  docent,  distingui  epi- 
scopos  a  presbyteris,  sed  etiam  illos  his  esse  superiores,  et  ideo 

1.  presbyteros  vocant  sacerdotes ordinis  secundi,  episcopos sacer- 
dotes  ordinis  primi.  Ita  Optatus  1, 13:  »Quid  commemorem laicos, qui 
tunc  in  Ecclesia  nulla  fuerunt  dignitate  suffulti  ?  Quid  ministros  plurimos  ? 
quid  diaconos  in  tertio,  quid  presbyteros  in  secundo  sacerdotio  constitu- 
tos?  Ipsi  apices  et  principes  omnium  aliqui  episcopi  illis  temporibus  in- 
strumenta  divinae  legis  (s.  Scripturas)  impie  tradiderunt.« 

2.  Idem  colligitur  ex  solemni  facto  etlege,  unum  tantum  esse  opor- 
tere  episcopum  in  una  civitate,  cum  tamen  presbyterorum  numerus  nec 
facto,  nec  lege  erat  definitus.  Quare  jam  s.  Ignatius  ad  Philad.  n.  4: 
»Studeatis  igitur  una  eucharistia  uti;  una  enim  est  caro  D.  N.  J.  Christi 
et  unus  calix  in  unitatem  sanguinis  ipsius,  unum  altare  sicut  unus  epi- 
scopus  cum  presbyteris  et  diaconis  conservis  meis.«  Colligitur  etiam  ex 
solemniori  ordinatione:  itacan.  1  apostolorum  statuit:  »Episcopusaduo- 
bus  aut  tribus  episcopis  manuum  impositione  ordinetur;«  can.  2:  »Pres- 
byter  ab  uno  episcopo  ordinetur  et  diaconus;«  cf.  const.  apost.  III,  20; 
conc.  arel.  a.  314  can.  20,  quod  exigit  ad  episcopi  consecrationem  praeter 
episcopum  consecrantem  septem  vel  saltem  tres  episcopos;  et  conc.  ni- 
caenum  can.  4,  quod  exigit  tres  episcopos,  qui  ceteris  consentientibus 
electum  ordinent. 

3.  1.  Tim.  5,  17.  19;  ad  Tit.  1,  5;  Apoc.  1,2  ministrorum  fit  mentio, 
quorum  esset  presbyterorum  causas  cognoscere,  eos  constituere  et  ordi- 
nare,  pro  merito  reprehendere  vel  praemio  afficere,  singulis  ecclesiis  velut 
angelos  praeesse  easque  regere  etc,  quae  munera  presbyteris  in  antiqua 
Ecclesia  propria  non  erant.  Hinc  statuit  conc.  tridentinum  sess.  23  can.  7 : 
»Si  quis  dixerit,  episcopos  non  esse  presbyteris  superiores,  vel  non  habere 
potestatem  confirmandi  et  ordinandi;  vel  eam,  quam  habent,  illis  esse 
cum  presbyteris  communem  .  .  .  A.  S.«  Cf.  etiam  art.  25  ex  iis,  de  qui- 
bus  errorum  Wicleffi  et  Huss  suspecti  interrogandi  sunt. 

559.  Demonstratio  p.  III.  Institutionem  episcoporum,  qui  a  pres- 
byteris  distinguantur,  juris  esse  divini,  statuit  concilium  trid.  sess.  23 
can.  6  (n.  553).  Probatur  1.  ex  eo,  quod  episcoporum  ordo  ad  intimam 
Ecclesiae  essentiam  et  formam  pertinet.  Qui  vero  auctor  est  alicujus  rei, 
eorum  quoque  auctor  censeri  debet,  quae  ad  illius  essentiam  et  substan- 
tiam  pertinent.  Episcoporum  autem  ordinem  pertinere  ad  Ecclesiae  con- 
stitutionem,  patet  a.  ex  eo,  quod  hic  ordo  coaevus  est  originibus  Ecclesiae, 

et  b.  tam  late  patet,  quam  ipsa  Ecclesia;  quod  c.  patres  tamquam  ad  ef- 
ficax  criterium  discernendae  verae  doctrinae  veraeque  Ecclesiae  ab  hae- 
reticorum  coetibus  ad  nunquam  interruptam  episcoporum  successionem 
provocant,  ut  ostendimus  t.  I  n.  121.  314. 

Quapropter  s.  Ignatius  ad  Trall.  n.  3  scribit:  ^Cuncti  similiter  reve- 
reantur  diaconos  ut  mandatum  J.  Christi,  et  episcopum  ut  J.  Christum  Filium 
Patris,  et  presbyteros  ut  senatum  Dei  et  concilium  apostolorum:  sine  his  Ec- 
clesia  non  vocatur. «  —  Et  Cyprianus  ep.  69  n.  8:  »Ecc]esia  a  Christo  non 
recedit,  et  illi  sunt  Ecclesia,  plebs  sacerdoti  adunata,  et  pastori  suo  grex  ad- 
haerens.  Unde  scire  debes,  episcopum  in  Ecclesia  esse,  et  Ecclesiam  in  epi- 
scopo,  et  si  quis  cum  episcopo  non  sit,  in  Ecclesia  non  esse.<<c  Ep.  27  n.  1: 
^Dominus  N„  cujus  praecepta  et  monita  observare  debemus,  episcopi  honorem 
et  Ecclesiae  suae  rationem  disponens  in  Evangelio  loquitur  et  dicit  Petro :  Ego 
dico  tibi,  quia  tu  es  Petrus  etc.  (Matth.  16,  18).  Inde  per  temporum  et  succes- 
sionum  vices  episcoporum  ordinatio  et  Ecclesiae  ratio  decurrit,  ut  Ecclesia  su- 
per  episcopos  constituatur,  et  omnis  actus  Ecclesiae  per  eosdem  praepositos 
gubernetur.    Cum  itaque  hoc  divina  lege  fundatum  sit  etc. «    Ita  passim  alibi. 

2.  Nullum  assignari  potest  concilium,  quodepiscoposinstituerit:  eo- 
rum  institutio  constanter  revocatur  ad  apostolos,  qui  illam  iterum  in  Spi- 
ritum  s.  et  Ghristum  refundunt  Act.  20,  28;  Ephes.  4,  11. 

3.  Praeterea  episcoporum  proprium  est  ordinare  alios  episcopos  et 
presbyteros,  et  quidem  hoc  ita  proprium  est,  ut  nullo  in  casu  alius,  qui 
non  sit  episcopus,  valide  possit  ordinare  (cf.  thes.  seq.).  Atqui  ejusmodi 
potestatem  non  habent  ab  Ecclesia,  alioquin  Ecclesia  eam  aliis  tribuere 
posset :  ergo  a  Deo ;  proinde  sunt  institutionis  divinae. 

560.  Demonstratio  p.  IV.  Praestantiam  episcoporum  prae  pres- 
byteris  pariter  esse  juris  divini  (quod  quidem  concilium  trident.  noluit 
explicite  defmire),  probatur  1.  ex  dictis.  Vel  enim  Ghristus  instituit 
episcopos  presbyteris  aequales  vel  inaequales.  Si  aequales,  certe  nulla 
est  differentia,  neque  jam  dici  possunt  ab  illis  distingui,  quae  tamen  di- 
stinctio  est  admittenda  (n.  557) ;  si  inaequales,  eos  instituit  vel  inferiores 
vel  praestantiores.  Sed  illud  est  inauditum.  Ergo  jure  divino  praecellunt 
presbyteros.  Quod  confirmatur  2.  ex  ea  praerogativa,  de  qua  mox  (n.  562), 
quod  scil.  soli  possint  alios  ordinare;  3.  ex  damnatione  Aerii,  qui  certo 
non  negavit  episcopos  facto  presbyteris  esse  superiores,  sed  jure,  quod 
scilicet  putaret,  omnes  Ghristo  auctore  esse  aequales.  Quam  opinionem 
Epiphanius  haer.  75  (cf.  n.  562)  dogma  vocat  ,supra  homines  captum 
furiosum  et  immane,  stoliditatis  plenissimum.'  Hinc  4.  etiam  nullum  vesti- 
gium  reperitur  murmurationis,  contradictionis,  rebellionis  presbyterorum 
adversus  episcopos  ob  horum  ut  fmgitur  usurpationem  potestatis  supra 
ipsos.  Ideoque  Joannes  XXII.  anno  1327  damnavit  Marsilii  patavini 
doctrinam  (n.  4):  »Quod  omnes  sacerdotes  sive  sit  papa,  sive  archiepisco- 

pus,  sive  sacerdos  simplex,  sint  ex  institutione  Christi  auctoritatis  et  ju- 
risdictionis  aequalis.«  Gf.  Kurz  Der  Episkopat  der  hochste  vom  Presby- 
terat  verschiedene  Ordo,  Wien  1877. 

561.  Thesis  CCLYII.  Inter  praerogativas9quibus  episcopi  pres- 
byteris  praecellunt,  illa  eminet,  qua  soli  Christo  auctore  divinoque 
jure  9gignere  patres  Ecclesiae'  possunt,  adeoque  manuum  impositione 
episcopos  et  presbyteros  ordinare. 

Demonstratio.  Insignes  prorsus  sunt  praerogativae  et  dotes,  quas 
patres  vetustissimi  episcopo  vindicant  atque  splendidissimis  coloribus 
depingunt.  Ipse  est  centrum  unitatis,  cui  velut  citharae  reliqui  ut  chordae 
concinere  debent ;  ipse  norma  credendi  et  agendi,  a  quo  tota  vita  et  gu- 
bernatio  Ecclesiae  pendet :  vices  Christi  gerens,  imo  ut  vocatur  in  consti- 
tutionibus  apostolicis  II,  26,  ,Deus  terrenus  ^).4  Quae  omnia  paucis  com- 
plectitur  s.  Ignatius  M.  in  ep.  ad  smyrnaeos  n.  8:  »Separatim  ab  epi- 
scopo  nemo  quidquam  faciat  eorum,  quae  ad  Ecclesiam  spectant.  Valida^M^-<- 
eucharistia  habeatur  illa,  quae  sub  episcopo  peragitur,  vel  sub  eo,  cui 
ipse  concesserit.  Ubi  comparuerit  episcopus,  ibi  et  multitudo  sit ;  quem-  • 
admodum  ubi  fuerit  Christus  Jesus,  ibi  catholica  est  Ecclesia.  Non  licet 
sine  episcopo  neque  baptizare,  neque  agapen  celebrare,  sed  quodcunque 
ille  probaverit,  hoc  et  Deo  est  beneplacitum,  ut  firmum  et  validum  sit 
omne,  quod  peragitur.«  Et  ad  ephesios  n.  3  s.:  »J.  Christus,  inseparabilis 
nostra  vita,  sententia  (yj  fvu)frr])  patris  est,  ut  et  episcopi  per  tractus  ter- 
rae  constituti  in  sententia  J.  Christi  sunt.  Unde  decet  vos  in  sententiam 
episcopi  concurrere,  quod  et  facitis.  Nam  memorabile  presbyterium  ve- 
strum,  dignum  Deo,  ita  coaptatum  est  episcopo,  ut  chordae  citharae.  Propter 
hoc  in  consensu  vestro  et  concordi  caritate  J.  Christus  canitur  .  .  .  Ma- 
nifestum  igitur  est,  quod  episcopum  respicere  oporteat,  ut  ipsum  Domi- 
num2).*  Hinc  plenam  ab  episcopo  dependentiam  inculcat  etiam  canon 
ap.  40  vel  38:  »Presbyteri  atque  diaconi  absque  sententia  et  voluntate 
episcopi  nihil  peragant :  ipse  enim  est,  cui  concreditus  fuit  populus  Do- 
mini  et  a  quo  de  animabus  eorum  ratio  reposcetur.«  Hujus  totalis  depen- 


i)  Multa  alia  habentur  praeclara  in  hisce  constitutionibus  de  episcoporum 
digriitate.  Ita  c.  II :  „Quocirca,  episcope,  stude  immaculatis  actibus  locum  digni- 
tatemque  tuam  patefacere,  quia  inter  homines  figuram  obtines  Dei,  praesidendo 
cunctis  mortalibus :  sacerdotibus,  regibus,  principibus,  patribus,  filiis,  doctoribus, 
cunctis,  qui  pariter  omnes  tibi  subjecti  sunt.  Sic  ergo  in  Ecclesia  sede  sermonem 
faciens  quasi  potestate  praeditus  judicandi  etc."  Cap.  29.  30  (cf.  n.  5532),  52  ss. : 
VIII,  28  et  46.  Cf.  Dunin  Borkowski  Die  neueren  Forschuugen  iiber  die  Anfange 
des  Episcopat,  Freiburg  1900;  Mihiels  I/origine  de  TEpiscopat,  Londain  1900. 

2)  Cf.  insuper  ep.  ad  magnesios  n.  4  et  7 ;  ad  trall.  n.  2  et  7 ;  ad  philadelph. 
n.  7  etc. ;  Thomassinus  vetus  et  nova  Ecclesiae  disciplina  p.  1  1.  1  cap.  1  s.  et 
50  ss.;  Phillips  1.  c.  p.  1  §  36. 

dentiae  presbyterorum  ab  episcopo  in  sacramentorum  administratione 
vestigia  supersunt  in  praxi  praesentis  quoque  Ecclesiae.  Gf.  Thomas 
suppl.  q.  29  a.  6. 

562.  Inter  praerogativas  autem  illa  eminet,  qua  soli  ordinare  episco- 
pos  et  presbyteros  possunt.  Sane  1.  hanc  praerogativam  positive  ipsis 
vindicant  patres  et  canones  Ecclesiae,  qui  semper  exhibent  episcopos  sa- 
cramenti  ordinis  ministros ;  n  e  g  a  t  i  v  e,  cum  alterius  ministri  nunquam 
faciant  mentionem :  exclusive,  cum  diserte  ab  hac  praerogativa  alios 
excludant,  eamque  qua  propriam  episcopatus  dotem  proponant. 

Ita  Hieronymus  ep.  85  ad  Evang.  n.  1 :  »Quid  facit  excepta  ordina- 
tione  episcopus,  quod  presbyter  non  faciat  ?  €  —  Chrysostomus  cum  dixisset 
»inter  episcopos  et  presbyteros  ferme  nihil  interesse*,  subjicit  hom.  1 1  in 
1.  Tim.:  »Sola  quippe  ordinatione  superiores  illi  sunt,  atque  hoc  tantum  plus 
quam  presbyteri  habere  videntur. *  —  Epiphanius  hinc maxime  inter  utros- 
que  inaequalitatem  contra  Aerium  demonstrat.  »Enim  vero  totum  illud 
(Aerii  dogma),  inquit  haer.  75  n.  4,  stoliditatis  plenissimum  prudens  quisque 
facile  perspiciet,  velut  cum  episcopum  ac  presbyterum  adaequare  conatur.  Hoc 
enim  constare  qui  potest?  Siquidem  epicoporum  ordo  ad  gignendos  patres 
praecipue  pertinet:  hujus  est  enim  patrum  in  Ecclesia  propagatio.  Alter  cum 
patres  non  possit,  filios  Ecclesiae  regenerationis  lotione  producit,  non  tamen 
patres  aut  magistros.  Quinam  vero  fieri  potest,  ut  is  presbyterum  constituat, 
ad  quem  creandum  manuum  imponendarum  jus  nullum  habeat?  Aut  quomodo 
presbyter  episcopo  dici  potest  aequalis  ?  Verum  Aerium  istum  nimia  quaedam 
procacitas  aemulatioque  decepit.  * 

2.  Probatur  ex  historia  ecclesiastica  et  traditione  practica.  Nullum 
enim  a.  exemplum  reperitur  vel  presbyterum  quendam  attentasse  ejus- 
modi  ordinationem  vel  ordinationis  presbyteri  aut  episcopi  ab  aliquo, 
qui  non  esset  episcopus,  factae,  quae  valida  habita  fuerit.  Imo  b.  ne 
summa  quidem  urgente  necessitate,  qua  Ecclesia  permittit  laicis  bapti- 
zare,  presbyteris  confirmationis  sacramentum  administrare,  presbyteris 
haereticis  et  apostatis  absolvere,  qua  verbo  concedere  solet,  quidquid 
quibuslibet  potest,  permissum  unquam  fuit  aliis  atque  episcopis  ordinare. 
Quare  c.  patres  concilii  alexandrini  apud  Athanasium  in  apol.  c. 
arianos  n.  1 1  hujus  calumniatores,  qui  Ischyram  dicebant  presbyterum, 
hac  ratione  refellunt:  »Unde  presbyter  Ischyras?  quo  ordinante?  Num 
Collutho  ?  .  .  .  Atqui  Colluthum  presbyterum  obiisse  ambasque  ejus  manus 
sine  auctoritate  fuisse,  omnibus  notum  est  ac  nulli  dubium.*  Omnibus 
ergo  persuasum  erat,  solos  episcopos  jure  divino  esse  ordinationis 
ministros. 

3.  Si  episcopi  pollerent,  presbyteri  vero  carerent  hac  potestate  ex 
solo  jure  ecclesiastico,  ratio  reddi  non  posset,  quare  Ecclesia  voluisset 

presbyteros  ea  in  perpetuum  privare,  et  quare  non  posset  episcopos  hae- 
reticos,  schismaticos  etc.  ea  privare,  sicut  eos  privat  jurisdictione1). 

563.  Corollarium.  De  ordinationibus  haereticorum.  —  Cum  vi  or- 
dinationis  conferatur  potestas  ordinis,  ordinationis  autem  valor,  cum 
ea  sit  sacramentum,  non  pendeat  a  sanctitate  et  fide  ministrorum  (thes. 
212):  ordinationes  factae  ab  episcopis  haereticis  et  schismaticis,  dum- 
modo  servent  materiam  et  formam  essentialem,  sunt  validae.  Quae  sen- 
tentia  s.  Thomae  nunc  omnino  est  certa,  quamvis  eam  olim, ut testatur 
Magister  sententiarum  1.  4  dist.  25,  perplexam  et  pene  insolubilem 
fecerint  quorundam  doctorum  verba.  Verum  jam  in  antiqua  Ecclesia 
praevaluit  nostra  sententia,  ut  colligitur  ex  controversia  cum  dona- 
tistis,  in  qua  Augustinus  saepe  respicit  etiam  ordinationes  ab  im- 
probis  vel  haereticis  ministris  factas  (cf.  ejus  sermonem  ad  caes.  ecclesiae 
plebem  n.  2),  et  ex  praxi:  nam  Ecclesia  subinde  recepit  ministros  ab 
haereticis  ordinatos  in  suo  ordine,  quem  acceperant,  ut  praesertim  dona- 
tistas  (n.  291  a.).  Cf.  can.  8  conc.  nicaeni.  Hinc  ad  omnem  controversiam 
dirimendam  statuit  Paschalis  II.  in  conc.  lateranensi  a.  1116:  »Quo- 
niam  Ecclesia  in  multis  locis  et  maxime  in  teutonicis  partibus  laboravit 
sub  haeresi  et  schismate,  et  si  omnia  illa,  quae  ab  illis  haereticis  et  schis- 
maticis  ordinata  sunt,  annullari  deberent,  quaedam  ecclesiae  omnino 
nudari  viderentur  suis  clericis ;  nos  sequentes  decreta  ss.  patrum  de  his, 
qui  sub  Acacio  et  Bonoso  et  donatistis  ordinati  sunt,  statuentes  decrevi- 
mus,  ut  episcopi,  qui  sub  isto  schismate  ordinati  sunt,  omnes  in  suis 
honoribus  permaneant,  nisi  sint  invasores  aut  criminosi.  De  ceteris  vero 
ordinibus  penes  episcopos  potestas  sit,  ut,  quorum  vita  probabilis  videatur, 
in  suo  gradu  consistant.« 

Etiam  Hieronymus  in  dial.  adv.  lucif.  n.  1 1  scribit:   »Si  in  fide  sua 
baptizato  baptizans  nocere  non  potuit,  et  in  fide  sua  sacerdotem  constitutum 


l)  Cf.  conc.  trid.  sess.  23  cap.  4 ;  can.  7  (n.  5583).  Cf.  P  e  ta  vi  u  s  de  eccl.  hier- 
archia  1.  2  c.  9.  Quod  attinet  subdiaconatum  atque  ordines  minores.  potest  presbyter 
eosdem  ex  romani  pontificis  concessione  conferre.  Controversia  est  de  d  i  a  c  o  n  a  t  u, 
quae  dirempta  forte  censeri  posset  bulla  Innocentii  VIII.  a.  1489,  qua  quibusdam 
abbatibus  s.  ord.  Cist.  privilegium  concedit  ordinandi  diaconos,  si  ea  essetgenuina. 
Genuinitatem  quidem  probat  Panholzl  in  Studien  und  Mittheil.  aus  dem  Bene- 
dictiner-  und  Cistercienser-Orden  1884  I,  441  ss.  Cf.  etiam  Wex  S.  J.  in  epitome 
canon.  p.  II.  controv.  2.  Non  desunt  tamen  qui  suspicentur,  pontificiam  couces- 
sionem  fuisse  interpolatam  quod  attinet  diaconatus  vocabulum.  Alii  vero  con- 
cessa  privilegii  genuinitate  tuentur,  quaestionem  eo  peremptorie  non  esse  diremp- 
tam,  nihilque  prohibere  quominus  dicatur,  pontificem  ia  concedendo  privilegio 
secutum  esse  opinionem  probabilem,  quae  falsa  esse  possit.  Ita  B  a  1 1  e  r  i  n  i  -  P  a  1- 
mieri,  Pesch  VII.  n.  667  ss.  Cf.  Pius  a  Lingonio  0.  Min.  Cap.  de  bulla  Inno- 
centiana  seu  de  potestate  papae  committendi  simplici  presbytero  subdiaconatus  et 
diaconatus  collationem  diss.  hist.  theol.,  Romae  1901,  qui  tuetur  bullae  genuini- 
tatem. 

constituens  non  inquinavit*;  et  n.  14:  »Eadem  ratione  episcopum  ab  arianis 
recipio,  qua  tu  recipis  baptizatum.*  Cf.  de  hac  quaestione  integrum  s.  Petri 
Damiani  opusc.  6  ,Gratissimus'  inscriptum,  ubi  ordinationem,  quod  valorem 
attinet,  baptismo  prorsus  aequiparat.  Ita  c.  3:  »Si  quis  autem  mihi  fortassis 
objiciat,  aliud  esse  baptismum  humanae  regenerationis,  aliud  consecrationis 
ecclesiasticae  dignitatem :  nos  quidquid  in  hac  parte  de  baptismo  credimus, 
totum  nihilominus  et  de  consecratione  sentimus.  Nam  cum  baptismus  totius 
ecclesiastici  sacramenti  origo  sit  atque  primordium,  sicut  baptismus  Dei  est 
et  non  hominis;  ita  nimirum  omnis  ecclesiastica  consecratio  illi  specialiter 
competit,  a  quo  omnium  benedictionum  plenitudo  profluxit.*  Cf.  etiam  Ber- 
naldus  tract.  de  sacramentis  excommunicatorum  Migne  148,  1061  ss. ;  de 
vitanda  excommunicatorum  communione,  ib.  1181  ss. ;  de  reordinatione  vi- 
tanda,  ib.  1255  ss.;  Thomas  2.  2.  q.  39  a.  3. 

564.  Ad  solvendas  difficultates,  quae  fieri  possunt  ex  pluribus  veterum 
sive  dictis  sive  factis,  prae  oculis  habe: 

1.  Duplici  modo  dici  ordinationem  irritam,  quia  est  vel  invalida, 
vel  illegitima;  quo  casu  ordinatus  accipit  quidem  characterem  et  pote- 
statem,  sed  privatur  ejusjuribus,  usu,  honore,  et  si  malae  est  fidei,  gratia  sanc- 
tificante,  imo  gravissimum  committit  sacrilegium.  Quam  ob  rem  patres  ejus- 
modi  ordinationes  ab  haereticis  etc.  factas  vere  dicere  poterant  vanas,  inanes, 
irritas,  falsas  etc,  non  quasi  non  imprimant  characterem  et  conferant  pote- 
statem  sacerdotalem ;  sed  quod  gratiam  non  conferant,  ordinatique  priventur 
jure  et  usu  potestatis  acceptae  ac  si  non  essent  ordinati. 

2.  Distingui  item  debet  manuum  impositio  ordinatoria  a  recon- 
ciliatoria  et  caeremoniali,  qua  quandoque  illegitime  ordinatis  solemniter 
restituebatur  usus  et  exercitium  ordinum.  Eitum  caeremonialem,  quo  simoniace 
ordinatus  acta  poenitentia  in  ordinis  restituebatur  exercitium,  describit  F  u  1  - 
bertus  carnotensis  ep.  13:  »Ceierum  rebaptizationes,  ita  ille,  et  reordina- 
tiones  fieri,  canones  vetant.  Propterea  depositum  non  reordinabitis,  sed  red- 
detis  ei  suos  gradus  per  instrumenta  et  per  vestimenta,  quae  ad  ipsos  gradus 
pertinent,  ita  dicendo:  Reddo  tibi  gradum  ostiarii  etc.  In  nomine  Patris  et 
Filii  et  Spiritus  s.  Novissime  autem  benedictione  laetificabis  eum  sic  conclu- 
dendo :  Benedictio  Dei  Patris  et  Filii  et  Spiritus  s.  super  te  descendat,  ut  sis 
confirmatus  in  ordine  sacerdotali,  et  offeras  placabiles  hostias  pro  peccatis 
atque  offensionibus  populi  omnipotenti  Deo,  cui  est  honor  et  gloria  in  se- 
cula  seculorum,  amen.«  Quae  probant  Ivo  carnot.  decreti  p.  VI.  c.  227  et 
P.  Damianus  opusc.  5  ;  imo  decretum  affine  reperitur  in  conc.  toletano  IV. 
(a.  624)  can.  28.  Cf.  Lanfranci  ep.  21 ;  Hergenr  other  osterreich.  Viertel- 
jahrsch.  1862  pag.  207  ss. ;  Photius  II,  321 — 376. 

3.  Mirum  esse  non  debet,  si  qui  dubitaverint  de  valore  ordinationum 
haereticorum,  cum  nonnulli  vel  de  valore  baptismi  ab  haereticis  collati  haese- 
rint.  Ita  praesertim  medio  aevo  non  defuerunt  theologi,  qui  de  earum  valore 
dubitaverint,  Petrus Lombardus  haesitanter  hac  de  quaestione  scribit, H u m - 
bertus  et  Deusdedit  cardinales alioquin  celebres  valorem  negarunt.  Neque 
diffitemur  quaedam  forte  contigisse1)  decursu  temporis,  ex  quibus,  cum  sint 

')  Falso  autem  exprobrat  Dollinger  in  famoso  libello  J a n u s  vel  opti- 
mis  pontificibus  ut  s.  L  e  o  n  i  IX,  s.  Gregorio  VII,  Urbanolletlnnocentioll. 
ejusmodi  reordinationem,  ut  ostendit  Michael  Zeitschr.  fiir  k.  Theol.  1893  XVII, 
193—230. 

facta  particularia  ex  ignorantia  vel  malitia  patrata,  Ecclesiae  universalis  sen- 
sus  colligi  nequit. 

Quod  si  4.  usque  ad  nostra  tempora  controvertebatur  de  valore  ordina- 
tionum  anglicanarum,  ratio  non  erat  dubium  de  thesi,  num  scil.  ordina- 
tiones  haereticorum  sint  validae,  sed  gravissima  dubia  a.  de  valida  ordinatione 
primi  episcopi  (Parker),   a  quo  reliquorum  episcoporum  ordinatio  pendet; 
1).  de  sufficientia  intentionis  in  ministris  ordinationum :  cum  enim  negent 
et  ipsum  ordinis  sacramentum,  sacrificandi  potestatem  et  characterem  sacer- 
dotalem,  et  hunc  in  finem  immutaverint  ritum,  vix  in  ordinandis  Ecclesiae 
ministris  videntur  dici  posse  intendere  id  facere,  quod  facit  Ecclesia.    Prae 
primis  vero  C.  gravissima  moventur  dubia de  sufficientia  formae  in  anglica- 
norum  ordinationibus  adhibitae,  quae  satis  anceps  est  post  inductam  in  ea  inno- 
vationem  ad  designandam  veram  potestatem  sacerdotalem.    Hinc  ab  a.  1554 
constans  viguerat  jam  in  Ecclesia  praxis  illorum  ordinationes  pro  invalidis 
habendi.     Controversiam  potius    theoreticam    peremptorie  nostra  aetate 
diremit  Leo  XIII.  in  bulla  de  iis  edita  13.  Sept.  1896,  in  qua  inter  alia  legi- 
mus :  » Verba,  quae  ad  proximam  usque  aetatem  habentur  passim  ab  anglicanis 
tamquam  forma  propria  ordinationis  presbyteralis  vid.  ,Accipe  Spiritum  s.' 
minime  sane  significant  definite  ordinem  sacerdotii  vel  ejus  gratiam  et  pote- 
statem,  quae  praecipue  est  potestas  consecrandi  et  offerendi  verum  corpus  et 
sanguinem  Domini  .  .  .   De  consecratione  episcopali  similiter  est  .  .  .  Cum  hoc 
igitur  intimo  formae  defectu  conjunctus  est  defectus  intentionis  .  .  .  si 
ritus  immutetur  eo  manifesto  consilio,  ut  alius  inducatur  ab  Ecclesia  non  re- 
ceptus,  utque  id  repellatur,   quod  facit  Ecclesia  et  quod  ex  institutione  ad 
naturam  attinet  sacramenti,  tunc  palam  est  non  solum  necessariam  sacramento 
intentionem  deesse,  sed  intentionem  imo  haberi  sacramento  adversam  et  re- 
pugnantem  .  .  .    Itaque  omnibus  pontificum  decessorum  in  hac  ipsa  causa  de- 
cretis  usquequaque  assentientes  eaque  plenissime  confirmantes  ac  veluti  reno- 
vantes,  auctoritate  Nostra,  motu  proprio,  certa  scientia,  pronunciamus  et  de- 
claramus  ordinationes  ritu  anglicano  actas  irritas  prorsus  fuisse  et  esse  om- 
ninoque  nullas.*   Cf.  E.  E.  Estcourt,  The  question  of  Anglican  Ordinations 
discussed;  Brandi,   La  condanna  delle  ordinazioni  anglicane,  Romae  1897; 
Katholik  1894.  II,   582  ss.;  Lingens  Ztschr.  f.   kath.  Theol.   1895  XIX  p. 

718  ss.;  756  ss. ;  1896  XX,  588  ss. 

/1 
565.  Thesis    CCLYIIT.    Ritus,  quo   initiantur  episcopi,  verus 

est  ordo  a  reliquis  distinctus  verumque  sacramentum. 

Declaratio.  De  qua  quaestione  scribit  Perrone:  »Si  ordinis  nomine 
significetur  gradus,  nulla  potest  esse  contentio,  cum  de  fide  sit  definitum, 
dari  in  Ecclesia  catholica  hierarchiam  divina  ordinatione  institutam,  quae  con- 
stat  ex  episcopis,  presbyteris  et  ministris  (cf.  n.  567).  Controversia  itaque 
viget  seu  potius  viguit  de  episcopatu,  quatenus  nomine  ordinis  significatur 
ipse  ritus  consecrationis1).  Yeteres  plerique  scholastici  censuerunt  episco- 
patum  neque  ordinem  esse  proprie  dictum,  neque  proinde  sacramentum,  sed 


»)  Prael.  t.  9  de  ord.  c.  2  Schol.  Cf.  S  c  h  u  1 1  e  -  P  1  a  s  s  m  a  n  n  der  Episcopat 
ein  vom  Presbyterat  verschiedener,  selbstandiger,  eacramentaler  Ordo,  Paderbornae 
1883;  in  primis  de  Rubeis  diss.  27  in  s.  Tbomam  c.  4. 

solaui  extensionem  presbyteratus,  seu  ut  alii  loquuntur,  simplicem  deputa- 
tionem  extrinsecam  ad  aliquas  functiones  seu  ministeria,  quibus  peragendis 
non  erat  idoneus  presbyter.  Verum  sententia  nunc  temporis  communis  et 
omnino  tenenda  haec  est:  episcopatum  et  ordinem  esse  specie  distinctum  a 
presbyteratu  (quo  confertur  jure  divino  ex  opere  operato  nova  potestas  pres- 
byteris  non  communis  atque  gratia  ideoque)  et  sacramentum.  *  Sane  sententia 
haec  est  Bellarmino  de  ord.  c.  5  certissima;  Petro  Soto  de  ord.  lect.  4 
certa  fide  admittenda,  aliis  ita  saltem  certa,  ut  secundum  Mich.  Medina  peri- 
culosum  sit  contrarium  defendere. 

566.  Denionstratio.  Probatur  1.  ex  verbis  s.  Pauli  (n.  549),  quibus 
potissimum  theologi  probant  ordinationem  esse  sacramentum ;  nam  ad- 
modum  probabile  est,  agi  ibi  de  ordinatione  Timothei  in  eum  ministrum, 
qualis  tunc  fuit  et  cujus  munus  in  epistolis  ad  ipsum  jugiter  prae  oculis 
habet  apostolus,  de  ordinatione  scil.  in  episcopum. 

2.  Simile  argumentum  colligimus  ex  patrum  effatis  (n.  550),  quibus 
ostenditur  ordinatio  esse  sacramentum:  siquidem  frequenter  admodum 
sermo  m  illis  est  de  consecratione  in  episcopum. 

Quibus  adde  Leonis  M.  verba  serm.  1  in  anniv.  assumpt.  suae  n.  1  : 
»Cum  hujus  divini  sacerdotii  sacramentum  etiam  ad  humanas  pervenit  func- 
tiones,  non  per  generationum  tramitem  curritur,  nec  quod  caro  et  sanguis 
creavit,  eligitur  (sicut  in  V.  T.):  sed  cessante  privilegio  patrum  et  familiarum 
ordine  praetermisso,  eos  rectores  Ecclesia  accipit,  quos  Spiritus  s.  praeparavit, 
ut  in  populo  adoptionis  Dei,  cujus  universitas  sacerdotalis  atque  regalis  est, 
non  praerogativa  terrenae  originis  obtineat  unctionem,  sed  dignatio  coelestis 
gratiae  gignat  antistitem  * ;  et  verba  auctoris  antiquissimi  1.  de  aleatoribus 
c.  3:  ^Quoniam  episcopi  idem  (f.  item;  Hartel  cum  aliis  legit  Ejnscopium 
i.  e.)  Spiritum  s.  per  impositionem  manus  cordis  excipimus  hospitio,  cohabita- 
tori  nostro  nullam  moestitiam  proponamus.* 

3.  Vel  consecratio  in  episcopum  est  mere  caeremonialis,  sacramen- 
tale  quoddam  institutionis  ecclesiasticae  sicut  consecratio  abbatis,  vel  est 
ritus  efficax  ex  jure  divino  excellentissimae  cujusdam  potestatis,  de  qua 
egimus  thesi  praecedenti.  Si  illud,  corruet  doctrina  catbolica  de  discri- 
mine  inter  presbyteros  et  episcopos  ex  jure  divino,  pendebit  enim  a 
sola  caeremonia  ecclesiasticae  institutionis :  et  hinc  explicari  non  poterit, 
quare  vel  episcopus  nondum  ordinatus  nunquam  ordines  valide  conferre, 
vel  solus  episcopus  ordinare  possit.  Si  vero  conceditur  consecrationem 
in  episcopum  esse  jure  divino  ex  opere  operato  efficacem  conferendae 
praecellentissimae  potestatis,  negari  non  poterit  collatio  etiam  gratiae 
una  cum  illa.  Si  enim  gratia  non  negatur  diaconis  ad  simplex  m  i  n  i  s  t  e- 
rium,  non  negabitur  episcopis  ad  regimen  Ecclesiae.  Qua  in  re  vel 
ipsi  graeci  nobiscum  sentiunt. 

567.  Corollarium.  Ex  thesibus  statutis  sponte  sua  consequitur  ve- 
ritas  can.  6  sess.  23:  »Si  quis  dixerit,  in  Ecclesia  catholica  non  esse  hier- 

archiam  divina  ordinatione  institutam,  quae  constat  ex  episcopis,  presby- 
teris  et  ministris,  A.  S.«  Sunt  scil.  in  Ecclesia  ministri,  qui  sacrum  prin- 
cipatum  in  fideles  exerceant,  qui  tamen  inter  se  pares  non  sint,  sed  vario 
subordinationis  nexu  mutuo  conjungantur,  atque  ita  efficiant  Ecclesiam 
castrorum  aciem  ordinatam. 

568.  Tliesis  CCLIX.  Discrimine  facto  inter  ea,  quae  s.  Hiero- 
nymus  ut  testis,  et  ea,  quae  uti  disputator  affirmat :  contendimus  1,  ab 
ipso  tamquam  teste  ea  tradi  de  habitu  episcopum  inter  ac  presby- 
terum,  quae  cum  asserta  hucusque  a  nobis  doctrina  conspirent.  Alia 
vero  2.  ab  ipso  tamquam  disputatore  proferri,  quae  probabilitatis 
specie  destituantur. 

Demonstratio  p.  I.  Doctrina  catholica  cirea  hierarchiam  ad  haec  re- 
vocatur  capita :  1.  ad  illius  in  tres  gradus  distributionem;  2.  ad  hujus  distri-  -.,/. 
butionis  originem  divinam;  3.  adpraecellentiam  sicut  presbyterorum  / 
prae  diaconis,  ita  episcoporum  prae  presbyteris.  Atqui  horum  nullum  est,  quod 
s.  Hieronymus  non  testetur.  Testatur  saepissime  primum.  Conferens  in 
dial.  c.  lucif.  n.  28  Ecclesiam  cum  arca:  »Similiter  et  Ecclesia,  inquit,  multis 
gradibus  consistens  ad  extremum  diaconis,  presbyteris,  episcopis  finitur:*  et 
c.  Jovin.  II,  28 :  »Quomodo  et  in  V.  T.,  et  in  N.  alium  ordinem  pontifex  tenet, 
alium  sacerdotes,  alium  levitae,  alium  janitores,  alium  aeditui.*  Cf.  in  Is.  19, 
18;  in  Mich.  7,  5  ss. ;  ep.  48  n.  21.  —  Testatur  alterum  c.  lucif.  n.  9:  »Ec- 
clesiae  salus  in  summi  sacerdotis  dignitate  pendet,  cui  si  non  exsors  quaedam 
et  ab  omnibus  eminens  detur  potestas,  tot  in  ecclesiis  efficientur  schismata, 
quot  sacerdotes.  Inde  venit,  ut  sine  chrismate  et  episcopijussionenequepres- 
byter  neque  diaconus  jus  habeat  baptizandi;*  et  ep.  85  n.  2  :  »Ut  sciamus 
traditiones  apostolicas  sumptas  de  V.  T.,  quod  Aaron  et  filii  ejus  atque  levitae, 
hoc  sibi  episcopi  et  presbyteri  et  diaconi  vindicent  in  Ecclesia.*  In  Matth. 
25,  26  refert  »apostolos  per  singulas  provincias  ordinasse  presbyteros  et  epi- 
scopos.*  —  Tertium  testatur  verbis  relatis  n.  562  *  et  ep.  52  n.  7,  quibus 
adde  ad  Joan.  hieros.  n.  37  :  »Nihil  interest  inter  episcopum  et  presbyterum, 
eadem  dignitas  mittentis  et  missi?  Hoc  satis  imperite,  in  portu,  ut  dicitur, 
naufragium;*  et  verbis  ex  com.  in  Tit.  1,  5  objectis  (cf.  n.  569)  subjicit,  epi- 
scopos  »in  commune  debere  Ecclesiam  regere,  imitantes  Moysen,  qui  cum  ha- 
beret  in  potestate  solum  praeesse  populo  Israel,  septuaginta  elegit  (Num.  1 1 , 
16  s.),  cum  quibus  populum  judicaret:*  quibus  tamen  Moyses  certo  jure  di- 
vino  praecelluit.    Cf.  Segna  de  constit.  Eccl.  c.  19  n.  108. 

569.  Dcinonstratio  p.  II.  Haec  sunt,  quae  ex  s.  Hieronymi  com- 
mentario  in  Tit.  1,  5  objiciuntur:  »Idem  est  ergo  presbyter,  qui  et  episcopus: 
et  antequam  diaboli  instinctu  studia  in  religione  fierent  et  diceretur  in  po- 
pulis:  Ego  sumPauli,  ego  Apollinis,  ego  autem  Cephae  (l.  Cor.  1,  12),  communi 
presbyterorum  consilio  ecclesiae  gubernabantur.  Postquam  vero  unusquisque 
eos,  quos  baptizaverat,  suos  putabat  esse,  non  Christi,  in  toto  orbe  decretum 
est,  ut  unus  de  presbyteris  electus  superponeretur  ceteris,  ad  quem  omnis 
Ecclesiae  cura  pertinere  et  schismatum  semina  tollerentur.  Putet  aliquis  non 
Scripturarum,  sed  nostram  esse  sententiam,  episcopum  et  presbyterum  unum 
esse,  et  aliud  aetatis,  aliud  esse  nomen  officii :  relegat  apostoli  ad  philippenses 
verba  (l,  1.  2),*  ubi  scil.  Paulus  episcopis  et  diaconis  nulla  facta  mentione 

presbyterorum,  gratiam  adprecatur.  Et  citatis  Act.  20,  28  etc.  ita  prosequitur : 
»  Haec  propterea,  ut  ostenderemus  apud  veteres  eosdem  fuisse  presbyteros  quos 
et  episcopos:  paulatim  vero  ut  dissensionum  plantaria  evellerentur,  ad  unum 
omnem  sollicitudinem  esse  delatam.  Sicut  ergo  presbyteri  sciunt,  se  ex  Eccle- 
siae  consuetudine  ei,  qui  sibi  praepositus  fuerit,  esse  subjectos :  ita  episcopi 
noverint  se  magis  consuetudine,  quam  dispositionis  dominicae  veritate  pres- 
byteris  esse  majores  et  in  commune  debere  Ecclesiam  regere.*  In  ep.  vero  85 
haec  habet:  » Alexandriae  a  Marco  evangelista  usque  ad  Heraclam  (t  c.  256) 
et  Dionysium  (t  265)  episcopos  presbyteri  semper  unum  ex  se  electum  in 
exeelsiori  loco  collocatum,  episcopum  nominabant:  quomodo  si  exercitus  im- 
peratorem  faciat:  aut  diaconi  eligant  de  se,  quem  industrium  noverint,  et 
archidiaconum  vocent.  * 

570.  Duplici  potissimum  argumento  utitur  Hieronymus,  quo  efficiat, 
in  Ecclesiae  primordiis  unum  fuisse  ordinem  episcoporum  vel  presbyterorum 
indiscriminatim  dictum,  alterum  ex  Scriptura,  alterum  ex  consuetudine  eccle- 
siae  alexandrinae.  Sed  neutrum  ad  rem  est.  Non  illud  ex  Scripturis,  quod  sciL 
in  his  non  satis  distinguantur  presbyteri  ab  episcopis.  Affirmat  enim  occasione 
corinthiaci  schismatis  factum  esse,  ut  ordo  episcoporum  ab  ordine  distingue- 
retur  presby terorum ;  illud  vero  accidit  a.  54  vel  57  ;  hoc  igitur  anno  episcopi 
a  presbyteris  ministerio  apostolorum  fuerunt  distincti.  Atqui  epist.  ad  Timo- 
theum,  Titum  et  ad  philippenses  fuere  scriptae  post  annum  60,  atque  adeo  post 
inductum  episcoporum  a  presbyteris  discrimen.  Nequit  ergo  ex  hisce  epistolis 
Hieronymus,  quod  tamen  facit,  identitatem  utrorumque  demonstrare,  si  sibi 
vult  cohaerere.  Sed  verumne  est,  quod  affirmat  Hieronymus,  apostolos  occa- 
sionem  ex  schismaie  corinthiaco  sumpsisse,  tum  distinguendi  episcopos  a  pres- 
byteris,  tum  edendi  decreti,  ut  in  singulis  ecclesiis  praeesset  unus  episcopus  ? 
Non  videtur,  cum  hujus  facti  et  decreti  apostolici  omnium  primus  post  annos 
350  meminerit  Hieronymus,  neque  id  ex  Pauli  epist.  ad  corinthios  colligatur: 
nam  hac  de  re  omnino  silet  apostolus,  et  secundum  ipsum  neque  ministri  se- 
cundi  ordinis  neque  eorundem  collegium  occasionem  dederunt  schismati,  sed 
Apollo,  Cephas  et  ipse  Paulus,  ut  liquet  ex  1.  Cor.  1,  1 1  ;  3,  3  ss. 

571.  De  consuetudine  ecclesiae  alexandrinae,  ad  quam  Hieronymus  pro- 
vocat,  nota  1.  Hieronymum  primum  esse,  qui  eam  nobis  narret.  Neque  2.  ipsi 
rem  satis  fuisse  exploratam.  Designaturus  enim  tempus  mutatae  consuetudinis 
scribit  satis  anceps,  usque  »adHeraclam  et  Dionysium  (episcopos).*  Vix  vero 
3.  credibile  videtur  in  ecclesia  alexandrina  obtinuisse  morem,  qui  ab  univer- 
sali  recederet  disciplina,  quod  concedendum  foret,  si,  quae  Hieronymus  narrat, 
probarentur.  Dato  etiam  4:.  vera  esse,  quae  ipse  refert,  nullatenus  sequitur, 
ut  presbyteriani  volunt,  sive  pares  cum  episcopis  habendos  esse  presbyteros, 
sive  his  fuisse  ordinandi  potestatem,  sive  aliquem  fuisse  constitutum  episco- 
pum  sine  ordinatione,  sed  tantum  presbyteris  alexandrinis  jus  fuisse  eligendi 
episcopum.  Ceterum  5.  nullum  exstat  vestigium  ecclesiarum,  quae  regerentur 
presbyterorum  collegio,  sed  relatum  potius  legimus,  jam  ante  schisma  corin- 
thiacum  praefuisse  unum  ecclesiis  apostolicis  episcopum  uti  ecclesiae  h  i  e  r  o  - 
solymitanae,  antiochenae,  romanae.  Hinc  patres episcoporum  succes- 
sionem  in  ecclesiis  recensentes,  illam  non  repetunt  a  presbyterorum  collegio, 
sed  ab  aliquo  apostolo,  qui  unum  instituerit  episcopum.  Ita  Irenaeus  II, 
3  n.  1  :   »Habemus,  inquit,  annumerare  eos,  qui  ab  apostolis  instituti  sunt 

episcopi  et  successores  eorum  usque  ad  nos,  qui  nihil  tale  docuerunt,  neque 
cognoverunt  quale  ab  his  deliratur. *  Ita  et  Tertullianus  de  praescr.  n.  32. 
Incolumi  etiam  dogmate  concedere  possumus,  in  Ecclesiae  exordiis,  cum  ubique 
ecclesiae  fundarentur,  nondum  omnia  fuisse  ita  accurate  disposita,  sicut  postea 
adolescente  jam  Ecclesia.  Hinc  quamdiu  apostoli  vivebant  sibique  supremum 
ecclesiarum  regimen  reservabant,  fieri  potuit,  ut  instituerentur  ecclesiae,  in 
quibus  essent  tantum  presbyteri  et  diaconi ;  aliae,  in  quibus  esset  solum  epi- 
scopus  cum  diaconis,  sicut  Hierosolymis,  ubi  videntur  primum  apostoli  tantum 
fuisse  et  diaconi;  aliae  dein  forte  erant  ecclesiae,  in  quibus  essent  plures  pres- 
byteri  episcopali  quoque  ordine  praediti,  ut  pro  opportunitate  ad  alias  mitti 
possent  ecclesias  fundandas :  quamvis  haec  posterior  hypothesis  minus  videatur 
probabilis.  Concedere  et  illud  possumus,  schisma  corinthiacum  occasionem  apo- 
stolis  praebuisse  exsequendi  mandatum  dominicum  de  instituendis  praefigen- 
disque  singulis  ecclesiis  episcopis,  sicut  graecorum  murmur  instituendis  dia- 
conis  fuit  occasio.  Etsi  vero  ordines  episcopatus,  presbyteratus,  diaconatus 
potestate  et  jure  sunt  distincti,  fieri  potuit,  ut  nomina  diaconi,  presbyteri,  epi- 
scopi,  quae  per  se  vagae  sunt  significationis,  adeo  ut  promiscue  adhiberi  pos- 
sint,  initio  non  satis  distinguerentur,  donec  progrediente  tempore  singulorum 
significatio  technica  seu  propria  figeretur.  Quae  si  prae  oculis  habentur,  omnis 
fere  evanascet  difficultas.  Cf.  Petavius  1.  c.  I,  4;  IV,  1;  dissert.  eccles.  I, 
1  s. ;  Mamachi  origines  et  antiquit.  christ.  IV,  337  ss. ;  Thomassinus  de 
vet.  et  nova  Eccl.  disciplina  t.  1  1.  1  c.  54;  Franzelin  de  Eccl.  th.  16;  de 
Smedt  in  Revue  des  qq.  historiques  1888,  44,  329 — 384. 

572.  Scholionl.  Num plura  sint  ordinis  sacramenta.  —  Ex  eo,  quod 
tam  diaconatus  quam  presbyteratus  et  episcopatus  sunt  sacramenta,  non 
sequitur,  plura  esse  ordinis  sacramenta.  Singuli  enim  ordines  non  sunt 
nisi  partes  ordinis  totalis,  qui  plene  possidetur  ultimo  obtento  ordine :  et 
hinc  tria  sunt  sacramenta  partialia,  constituentia  unum  sacramentum 
ordinis  totale.  Porro  ordo  defmiri  potest  sacramentum,  quo  gratia 
spiritualisque  potestas  confertur  clerico  ad  eucharistiam  muniaque  ad 
eum  ordinata  rite  peragenda. 

573.  Scholion  II.  JDe  ordinibus  minoribus.  —  Praeter  hos  tres  or- 
dines  plures  alii  a  concilio  t  r  i  d.  sess.  23  c.  2  recensentur *),  quorum  om- 
nium  simul  jam  seculo  III.  mentionem  facit  Gornelius  papa  in  epist.  ad 
Fabium  antiochenum  itascribens:  » Ille  ergo  Evangelii vindex  (Novatia- 
nus,  quem  ita  per  ironiam  appellat)  ignorabat,  unum  episcopum  esse 
oportere  in  Ecclesia  catholica  ?  in  qua  (Romae  scil.)  non  ei  latebat  (quo- 
modo  enim  latere  potest?),  presbyteros  esse  quadraginta  sex,  diaconos 
septem,  subdiaconos  septem,  acolythos  duos  et  quadraginta,  exorci- 
s t a s  autem  etlectores  cum  o s t i a r i i s  quinquaginta  duos. «  Ita etiam 

')  Ad  ordines  minores  non  spectat  tonsura,  quae  est  quaedam  initiatio  ad 
statum  clericalem.  „Ut  enim  homines,  inquit  Catech.  trid.  II  c.  7  n.  27,  ad  baptis- 
mum  exorcismis,  ad  matrimonium  sponsalibus  praeparari  solent;  ita  cum  tonso 
capillo  Deo  dedicantur,  tamquam  aditus  ad  ordinis  sacramentum  illis  aperitur." 

in  conc.  laodiceni  (c.  a.  373)  can.  24  (in  quo  pro  acolythis  psaltes 
ponuntur)  et  in  can.  5  ss.  concilio  carthaginensi  IV.  a.  398  tributis 
(qui  forte  sunt  sec.  VI, cf.  Hefele  Conciliengesch.il2, 68)  describitur  ritus 
conferendi  singulos  hos  ordines.  Singulorum  vero  mentio  passim  apud 
patres  antiquos  occurrit. 

574.  »Horum  ordinum  originem  indagare,  inquit  Benedictus  XIV.  de 
syn.  dioec.  VIII,  9  §  5,  est  operosum,  assequi  vero  fere  impossibile. *  Pluribus 
autem  conatur  ostendere  Morinus  de  ss.  Eccl.  ord.  exerc.  11  c.  1,  eos  non 
esse  institutionis  divinae,  tum  quia  apud  graecos  aliosque  Orientis  coetus 
non  idem  est  numerus,  tum  quia  in  ipsa  Ecclesia  latina  non  videtur  idem  nu- 
merus  semper  fuisse  et  diversa  in  diversis  ecclesiis  viguisse  ministeria  seu 
ordines.  Utramque  sententiam  negantem  et  affirmantem  conciliare  licebit,  si 
dicimus  cum  Thomassinop.  1  1.  2  c.  40 :  » Nihil probabilius  quam  minores 
ordines  comprehenso  subdiaconatu  velut  quasdam  portiones  esse  diaconatus 
aliis  aliisque  temporibus  et  necessitatibus  ab  eo  (per  Ecclesiam)  decerptas. 
Quamobrem  aliquo  sensu  eoque  vero  recte  dixeris,  minores  ordines  in  fonte 
suo  atque  origine  i.  e.  in  diaconatu,  unde  tamquam  rivuli  scaturierunt,  insti- 
tutionis  esse  divinae1).*  Quod  jam  antea  s.  Thomas  suppl.  q.  37  a.  2  ad  2 
ita  affirmaverat :  „ In  primitiva  Ecclesia  propter  paucitatem  ministrorum  omnia 
inferiora  ministeria  diaconis  committebantur,  ut  patet  per  Dionysium  (eccl. 
hier.  c.  3),  ubi  dicit:  ,Ministrorum  alii  stant  ad  portas  templi  clausas,  alii  aliud 
proprii  ordinis  operantes,  alii  autem  sacerdotibus  proponunt  super  altare  sa- 
crum  panem  et  benedictionis  calicem.'  Nihilominus  erant  omnes  praedictae 
potestates,  sed  implicite  in  una  diaconi  potestate.  Sed  postea  ampliatus  est 
cultus  divinus,  et  Ecclesia,  quod  implicite  habebat  in  uno  ordine,  explicite  tra- 
didit  in  diversis.*  —  Plures  autem  theologi  praesertim  recentiores  ordinibus 
minoribus  et  subdiaconatui  sacramenti  dignitatem  denegant,  quod  non  constet 
de  eorum  institutione  proprie  dicta  divina,  nec  aliquid  legatur,  quo  ritus,  qui- 
bus  conferuntur,  efficaces  gratiae  ex  opere  operato  demonstrentur,  quod  eorum 
munera  a  laicis  etiam  exerceantur,  quod  conferri  possint  ab  eo,  qui  non  sit 
episcopus  sed  tantum  presbyter.  Vetustiores  tamen  theologi  sat  magno  con- 
sensu  tuentur  eorum  dignitatem  sacramentalem,  quibus  accedunt  etiam  aliqui 
ex  recentioribus,  ut  Silbernagel,  Laemmer,  Glossner,  de  Augusti- 
nis  etc.  Sasse  prolatis  argumentis  pro  utraque  sententia  II.  th.  6  de  saciv 
ord.  controversiam  dirimere  non  audet. 

575.  Scholion  III.  De  ordinum  numero.  —  Si  quaeras,  quot  sint 
ordines,  respondent  omnes,  qui  negant  episcopatum  esse  ordinem  et  sa- 


l)  Hinc  A  m  a  1  a  r  i  u  s  de  eccles.  officiis  1. 2  c.  6,  postquam  ostendit,  Christum 
exercuisse  ordines  inferiores  (cf.  etiam  Stephanus  augustod.  de  sacr.  alt.  c.  6 ; 
H  u  g  o  a  s.  Victore  de  sacram.  1.  2  p.  3  c.  6  ss. ;  P.  L  o  m  b  a  r  d  u  s  in  4.  d.  24  ;  B  a  u- 
d  i  n  u  s  in  4.  d.  23 ;  H  u  g  o  rotomag.  c.  haeret.  II,  10;  Bonaventura  comp.  theol. 
verit.  VI,  36),  subjicit :  „De  istis  sat  est  ad  demonstrandum,  unumquemque  sacer- 
dotem  habere  in  se  subjecta  ministeria,  sed  propter  multitudinem  hominum  non 
posse  illum  omnia  adimplere  ac  ideo  adjectos  esse  sibi  socios,  qui  minora  adimple- 
ant.u  Cf.  Phillips  §  36;  Wieland  Die  genetische  Entwicklung  der  sogonannten 
ordines  minores  in  den  ersten  drei  Jahrh.  in  rom.  Qtlschrift  1897 ;  S  p  e  c  h  t  theol. 
prakt.  Monatschr.,  Passau  1893  p.  233. 

€ramentum,  ordines  esse  s ep  t e m ;  verum  et  plerique  ex  iis,  qui  admittunt 
episcopatum  esse  ordinem  etsacramentum,  retinentnumerumseptenarium 
ordinum  docentes,  septimum  ordinem  id  est  sacerdotium  esse  bipartitum, 
eomplectentem  scil.  presbyteratum  et  episcopatum.  Potest  etiam  dici, 
septem  esse  ordines,  per  quos  velut  per  totidem  gradus  ad  fastigium  sa- 
cerdotii  ad  episcopatum  ascendatur.  Maldonatus  vero  de  sacr.  ord. 
q.  4  scribit:  »In  hac  re  videntur  mihi  juris  pontificii  peritimelius  sentire, 
quod  dicant,  plures  esse  quam  ordines  septem.  Tota  denique  antiquitas 
plena  est  testimoniis,  et  episcopatum  esse  ordinem  distinctum,  adeo  per- 
spicuum  est  ex  omnibus  conciliis  vetustissimis  et  ex  canonibus  apostolorum, 
ut  nemo  negare  possit,  nisi  qui  non  legerit.*  Nec  obest  inscriptio  cap.  2 
sess.  23  tridentinae  ,de  septem  ordinibus',  cum  ea  non  sit  authentica, 
nec  a  concilio  apposita,  sed  postmodum  praefixa.  —  Ex  ordinibus  alii  dicun- 
tur  minores,  majores  alii  seu  sacri  pro  minori  majorive  potestate, 
jure  et  munere  aliquid  sacrum  peragendi,  ad  altare  accedendi,  eucharistiam 
conficiendi  vel  administrandi,  sacra  vasa  attingendi,  hinc  etiam  ratione 
majoris  consecrationis  per  votum  continentiae  adnexum.  »Ordo  dicitur 
sacer,  inquit  s.  T  h  o  m  a  s  in  4.  dist.  24  q.  2  a.  1  q.  3,  qui  habet  aliquem 
actum  circa  rem  aliquam  consecratam:  et  sic  sunt  tantum  tres  ordines 
sacri,  scil.  sacerdos  et  diaconus,  qui  habent  actum  circa  corpus  Ghristi  et 
sanguinem  consecratum ;  et  subdiaconus,  qui  habet  actum  circa  vasa  con- 
secrata:  et  ideo  etiam  eis  continentia  indicitur,  ut  sancti  et  mundi  sint, 
qui  sancta  tractant.«  Geterum  a  graecis  subdiaconatus  ordinibus  ma- 
joribus  non  accensetur. 

576-  Scholion  IV.  De  ordinum  materia.  —  Implexa  admodum  est 
controversia  de  materia  et  hinc  de  forma  trium  ordinum  hierarchi- 
corum,  scil.  diaconatus,  presbyteratus,  episcopatus.  Triplex  saltem  de 
illa  est  sententia.  Si  veteres  audimus  scholasticos,  ex  iis  plures  docent, 
materiam essentialem esse instrumentorum  traditionem;  quibus favere 
videtur  instructio  Eugenii  IV.  pro  armenis,  quae  hujus  sacramenti 
assignans  materiam,  traditionis  instrumentorum  tantum  facit  mentionem. 
—  At  »postquam  sanior  critica,  ut  inquit  P  e  r  r  o  n  e,  rimas  omnes  antiqui- 
tatis  perscrutata  est,  communior  jam  evasit  sententia,  quae  in  sola 
manuum  impositione  et  oratione  sitam  esse  materiam  etformam  ho- 
rum  ordinum  tuetur.«  Sane  huic  sententiae  favent  Scripturarum  testi- 
monia,  ritualia  et  sacramentaria  ante  900  ad  minimum  annos  conscripta, 
aliaque  antiquitatis  monumenta,  in  quibus  solius  impositionis  manuum, 
non  vero  traditionis  instrumentorum  fit  mentio,  praxis  ecclesiae  graecae 
a  remotissima  antiquitate.  Imo  can. 5conc.  carthaginensilV.  (a. 398) 
tributus  in  eo  ponit  discrimen  inter  subdiaconatum  (ordinesque  minores) 
et  hierarchicos  ordines,  quod  ille  instrumentorum  traditione,  isti  manuum 

impositione  conferantur;  conc.  vero  tridentinum  sess.  14  c.  3  de  ex- 
trema  unct.  sacerdotes  dicit  »rite  ordinatos  per  impositionem  manuum 
presbyterii« ;  et  Leo  XIII,  in  lit.  apost.  de  ordinat.  anglic.  13. Sept.  1896: 
>  Ordinis  conferendi  materia,  inquit,  quatenus  hoc  loco  se  dat  conside- 
randam,  est  manuum  impositio.*  Prior  sententia  exclusive  sumpta 
certe  defendi  nequit,  cum  argumenta  allata  necessitatem  impositionis 
manuum  pro  ordinationis  valore  omnino  evincant.  Verum  et  alteram 
exclusive  deiendi  non  posse  nondesunt,  qui sentiant ob Eugenii decre- 
tum,  quod  tam  levi  manu,  illud  esse  tantum  instructionem  practicam. 
negligi  nequeat,  cum  alioquin  theologi  in  re  sacramentaria  decretum  hoc 
magno  invocent  consensu.  Quare  aliis  praeferenda  videtur  tertia  sententia 
in  praxi  omnino  servanda,  utrumque  scil.  ritum  seu  impositionem  manuum 
instrumentorum  traditione  auctam  et  expressiorem  redditam  pro  materia 
essentiali  in  Ecclesia  occidentali  esse  habendam;  qua  conjunctione  diffi- 
cultates,  quae  in  prima  et  altera  sententia  occurrunt,  vitantur.  Quod  ita 
expressit  de  Lugo *):  »Quamvisimpositiomanuum  cum  forma  proportionata 
sufficeret,  prout  sufficit  apud  graecos :  quia  tamen  Ecclesia  latina  voluit 
adhibere  materiam  et  formam  magis  explicitam,  noluit  complere  ordi- 
nationem  in  manuum  impositione,  et  ideo  non  profertur  tunc  forma,  donec 
explicetur  magis  materia  tradendo  panem  et  vinum  etc,  tunc  autem  pro- 
fertur  forma :  Accipe  potestatem  offerendi  sacrificium  etc,  quae  forma  cadit 
supra  totam  materiam  praecedentem  constantem  ex  manuum  impositione 
et  traditione  panis  et  vini,  quae  faciunt  materiam  integram.« 

577.  Seholioii  Y.  2Je  coelibatu. —  Ecclesiae  ministri  sacris  seuma- 
joribus  initiati  ordinibus  i.  e.  subdiaconi  (non  tamen  semper  et  ubique), 
diaconi,  presbyteri  et  episcopi  ad  servandum  coelibatum  (in  Ecclesia  la- 
tina)  obligantur.  Gum  vero  coelibatus  lex  exosa  sit  novatoribus  sec.  XVI., 
quaedam  ad  eam  vindicandam  synoptice  proponemus. 

1.  Goelibatus  innititur  exemplo  Christi  et  apostolorum,  qui  relictis 
omnibus,  etiam  uxoribus,  secuti  sunt  Christum  Math.  19,  27.  29;  qua- 
propter  nulla  in  antiquitate  uxorum  et  filiorum  apostolorum  fit  mentio. 

Quare  Tertullianus  de  raonog.  c.  8 :  » Petrum  solum  invenio  maritum 
per  socrum  .  .  .  Ceteros,  cum  maritos  non  invenio,  aut  spadones  intelligam 
necesse  est  aut  continentes ; *  et  Hieronymus  c.  Jovin.  I,  26  :  »Quamquam 
excepto  apostolo  Petro  non  sit  manifeste  relatum  de  aliis  apostolis,  quod  uxo- 
res  habuerint,  et  cum  de  uno  scriptum  sit  ac  de  ceteris  tacitum,  intelligere 


!)  De  sacram  in  gen.  disp.  2  s.  5.  Cf.  Gutberlet  Zeitschrift  fur  kath. 
Theol.  XXV  (1901),  621 — 634,  qui  eandem  sententiam  ita  exprimit:  So  ist  die  tra- 
ditio  instrumentorum  mit  ihren  bezuglichen  Formeln  die  Form  fiir  die  Hand- 
auflegung  als  Materie,  mit  der  sie  ein  moralisches  Ganzes  bildet.  Oder  die  Worte, 
welche  bei  der  Darreichung  gesprochen  werden,  sind  Form  fiir  die  traditio  und 
durch  sie  fiir  die  Handeauflegrinsr. 

debemus,  sine  uxoribus  eos  fuisse,  de  quibusnihil  tale  Scripturasignificet.*  — 
Inepte  vero  nonnulli  provocant  ad  1.  Cor.  9,  5  :  Numquid  non  habemus  potesta- 
tem  mulierem  sororem  (aSeXcpyjv  fovaixa)  circumducendi,  sicut  et  ceteri  apostoli 
et  fratres  Domini  et  Cephas?  Nam  non  de  apostolorum  uxoribus  ibi  est  sermo, 
sed,  ut  rite  notat  i.  c.  s.  Hieronymus,  »de  sanctis  mulieribus,  quae  juxta 
morem  judaeorum  magistris  de  sua  substantia  ministrabant,  sicut  legimus  ipsi 
quoque  Domino  factitatum. *  Cf.  Theodoretum,  Ambrosiastrum,  Pri- 
masium  et  Lanfrancum  in  h.  1.,  Tertullianum  de  monog.  c.  8;  Au- 
gustinum  de  opere  monach.  cc.  4.  5  ;  Isidorum  Pelusiotam  epist.  III,  176. 
Etiamsi  autem  hic  locus  intelligatur  de  apostolorum  uxoribus,  quas  ante 
suam  ad  apostolatum  vocationem  duxerant,  assertum  nostrum  confirmat:  cum 
enim  Paulus  illas  simul  vocet  sorores,  eo  ipso  significat,  apostolos  suas  con- 
juges  non  qua  uxores,  sed  qua  sorores  habuisse,  hinc  servasse  continentiam. 
»Non  ut  uxores,  inquit  Clemens  alex.  Strom.  III,  6,  sed  ut  sorores  circum- 
ducebant  mulieres,  quae  una  ministraturae  essent  apud  mulieres,  quae  domos 
custodiebant :  per  quas  etiam  in  gynaeceum  absque  ulla  reprehensione  malave 
suspicione  ingredi  posset  doctrina  Domini.« 

Ineptius  etiam  provocant  nonnulli  ad  illud  Pauli  Philip.  4,  3  :  Etiam  rogo 
et  te,  germane  compar,  fvyjsis  aoCofs  etc.  Nam  etsi  g6'Q^oc,  conjugem  saepe 
significat,  hic non significare uxorem,  sed  collegam,  probat  a.  et  genusmas- 
culinum  appositi  fviqaie,  et  b.  ipsa  vis  appositi,  quod  de  uxore  dictum  legiti- 
mam  significat  concubinae  oppositam :  quare  adsignificaret  Paulum  plures  ha- 
buisse  uxores;  obstant  C.  quae  Paulus  tam  solemniter  de  se  testatur  1.  Cor. 
7,  7 :  Volo  omnes  vos  esse  sicut  tneipsum:  totus  autem  ibi  est  in  exhortando  ad 
virginitatem  vel  saltem  ad  continentiam  servandam ;  praeterea  d.  vix  credibile 
est,  dum  Paulus  Romae  esset,  uxorem  ipsius  Philippis  degisse;  dedecet  etiam 
C.  Pauli  apostoli  gravitatem  coram  omni  ecclesia  talis  uxoris  compellatio ;  quare 
f .  patres  hanc  opinionem  excludunt  cum  T  h  e  o  d  o  r  e  t  o  in  h.  1. :  »  Comparem 
autem  nonnulli  stulte  existimarunt  esse  uxorem  apostoli,  non  attendentes  ea, 
quae  scripta  erant  in  (l)  ep.  ad  Corinthios  (7,  7).*  Ergo  cum  Hieronymo 
ep.  48  n.  2  1  concludimus:  »Christus  virgo,  virgo  Maria  utriusque  sexus  vir- 
ginitatis  dedicavere  principia;  apostoli  vel  virgines  vel  post  nuptias  continen- 
tes.«  Cf.  ep.  22  n.  20 ;  Tertullianus  ad  uxor.  I,  3.  Origines  in  ep.  ad 
Rom.  1.  1  c.  1  opinionis  quorundam  facit  mentionem,  qui  tradunt,  Paulum 
matrimonio  ante  suam  conversionem  fuisse  junctum,  sed  per  vocationem  » ex 
consensu  ab  uxore  liberum  effectum  esse. « 

578.  2.  In  Ecclesia  occidentali  vel  a  remota  antiquitate  coelibatus 
viguit.  Vix  autem  credibile  est  eum  coepisse  a  conc.  eliberitano 
(a.  300  vel  306),  quod  statuit  can.  33 :  »Placuit  in  totum  prohibere  epi- 
scopis,  presbyteris  et  diaconis  vel  omnibus  clericis  positis  in  ministerio 
abstinere  se  a  conjugibus  suis  et  non  generare  filios :  quicunque  vero  fe- 
cerit,  ab  honore  clericatus  exterminetur. «  Hieronymus  enim  testatur 
ep.  48  n.  21,  non  quod  esset  praxis  nova  »Episcopi,  presbyteri,  diaconi 
aut  virgines  eliguntur,  aut  vidui,  aut  certe  post  sacerdotium  in  aeternum 
pudici;«  et  adversus  Jovinianum  1,34  scribit:  »Certe  confiteris  nonposse 
esse  episcopum,  qui  in  episcopatu  filios  faciat.    Alioqui  si  deprehensus 

fuerit,  non  quasi  vir  tenebitur,  sed  quasi  adulter  damnatur.«  Hinc  ab 
imperatoribus  Valente,  Valentiniano  et  Gratiano  lege  sancitum  fuit,  ut 
filii  episcoporum ,  presbyterorum  et  diaconorum  post  susceptos  ordines 
progeniti  ad  munera  sordida  i.  e.  publicos  labores  damnarentur  l).  Neque 
Siricius  (a.  385)  tam  acriter  inveheretur  2)  incoelibatus  transgressores, 
si  res  esset  recentis  originis  et  non  consuetudinis  antiquae  et  fixae :  hinc 
hanc  consuetudinem  legem  vocat  indissolubilem.  Anliquam  ejusoriginem 
satis  etiam  testatur  conc.  africanum  a.  389  vel  390  celebratum,  quod 
n.  2.  statuit:  »Episcopos,  presbyteros  et  diaconos  ita  placuit,  utcondecet 
sacros  antistites  et  Dei  sacerdotes  necnon  et  levitas  vel  qui  sacramentis 
divinis  inserviunt,  continentes  esse  in  omnibus,  quo  possint  simpliciter, 
quod  a  Deo  postulant,  impetrare  ut  quod  apostoli  docuerunt  et  ipsa  ser- 
vavit  antiquitas,  nos  quoque  custodiamus.*  Num  vero  haec  sufficiant  ad 
statuendam  apostolicam  legis  de  coelibatu  servando  originem  non  aude- 
mus  affirmare.  Praeplacet  nobis  sententia ,  quam  ita  enunciat  S  a  s  s  e  II, 
339:  »Ut  coelibatus  ab  apostolis  originem  accepisse  censeatur,  non  ne- 
cesse  est  expressam  legem  exhibere,  qua  apostoli  coelibatum  praeceperunt, 
sed  satis  est  inde  ab  apostolis  viguisse  disciplinam  coelibatus,  quae  vim 
legis  universalis  obtinuerit.«  Quando  autem  vim  legis  obtinuerit,  difficile 
est  definire.  Sane  non  primum  ablnnocentio  I.  veiSiricio,  qui  obli- 
gationem  jam  supponunt  eamque  nonnisi  potenter  urgent. 

578.  3.  Etiam  in  pluribus  Ecclesiae  orientalis  partibus  floruit  jam 
primis  seculis  continentiae  lex,  teste  Epiphanio  haer.  59  n.  4:  »Quin 
eum,  qui  adhuc  in  matrimonio  degit  ac  liberis  dat  operam,  tametsi  unius 
uxoris  sitvir,  nequaquam  tamen  ad  diaconi,  presbyteri,  episcopi  aut  hypo- 
diaconi  ordinem  admittit  Ecclesia :  sed  eum  dumtaxat,  qui  ab  unius  uxoris 
consuetudine  sese  continuerit  aut  ea  sit  orbatus,  quod  in  illis  locis  prae- 


')  Cf.  Haenel  Bericht  iiber  ciie  Verhaadl.  der  k.  sachsischen  Gesellsch.  der 
Wissenschaften  zu  Leipzig  XX,  1. 

2)  Ep.  1  n.  8  ss.  Dignissimae  sunt  quae  de  hoc  argumento  legantur  Siricii 
epistolae  :  scil.  ep.  1.  5  ad  episc.  Africae  n.  3 ;  ep.  10  n.  5  ss. ;  ep.  1  Innocentii  I, 
n.  12  ;  ep.  6  n.  2  ;  et  ep.  38 ;  L  e  0  n  i  s  I.  ep.  1 4  n.  4  (quas  reperies  in  opusc.  t.  XVII. 
et  XXV) ;  conc.  africani  V.  et  Vlfa.  401  can.  4.  Cf.  M  6  h  1  e  r  ges.  Schriften  I,  177  ss. 
Bickell,  der  Colibat  eine  apostolische  Anordnung  in  fasc.  lit.  Zeitschrift  fiir 
kath.  Theologie  1878  pag.  26  ss.,  et  1879  pag.  792  ss.,  ubi  novis  productis  testimo- 
niis  conatur  evincere  coelibatus  originem  apostolicam.  Hanc  vero  plures  ne- 
gant  theologi  ut  Schelstrate,  Nat.  Alexander,  Tillemont,  Tournely, 
Hefele,  Probst,  Funk  praesertim  Kirchengesch.  Abhandl.  und  Untersuchun- 
gen,  Paderborn  1897  pag.  121  — 155,  ubi  enervare  nititur  argumenta,  quibus  alii 
probant  apostolicam  coelibatus  originem,  atque  rationes  adducit,  ut  probet  eum 
neque  in  Occidente  neque  in  Oriente  lege  universali  fuisse  praescriptum,  etsi  haud 
pauci  illum  coluerint. 

Hurter,  Compend.  theologiae  III,   11.  ed.  35 


546  Tract.  IX.  de  ordine.  Coelibatus  in  Oriente. 

cipue  fit,  ubi  eeelesiastici  canones  accurate  servantur  l).  At  enim  nonnullis 
adhuc  in  locis  presbyteri,  diaconi  et  hypodiaconi  liberos  suscipiunt:  re- 
spondeo,  non  illud  ex  canonis  auctoritate  fieri,  sed  propter  hominum  ig- 
naviam,  quae  certis  temporibus  negligenter  agere  ac  connivere  solet  .  .  . 
Quod  ad  ipsam  Ecclesiam  attinet,  ea  utpote  a  s.  Spiritu  bene  ordinata 
atque  constituta,  quod  decentius  est  omnibus  in  rebus  considerans,  ei  rei 
potissimum  studere  instituit,  ut  quae  divino  numini  ministeria  praestan- 
tur,  nulla  re,  quoad  fieri  potest,  distrahantur,  atque  spiritualia  omnia  oi- 
ficia  quam  optima  laetissimaque  conscientia  gerantur«  etc. 

»Singulares  nuptias,  inquit  haer.  48  n.  9,  coramendat  (Ecclesia),  cum 
sacerdotalia  munera  et  ornamenta  prae  primis  (aaXtota)  cum  iis,  qui  post 
unas  nuptias  continentiam  servaverint  aut  in  virginitate  perstiterint,  communi- 
canda  esse  velut  in  quodam  exemplari  monstraverit :  id  quod  apostoli  deinde 
ecclesiastica  sacerdotii  regula  honeste  ac  religiose  decreverunt. €  Cf.  etiam  ex- 
pos.  fid.  n.  21;Isidorus  Pel.  ep.  III,  75.  —  Hieronymus  adversus  Vigi- 
lantium  n.  2  :  » Quid  facient  Orientis  ecclesiae  ?  Quid  Aegypti  et  sedis  apo- 
stolicae,  quae  aut  virgines  clericos  accipiunt,  aut  continentes,  aut  si  uxores 
habuerint,  mariti  esse  desistunt?*  —  Idem  elucet  ex  Cyrillo  hieros.,  qui 
cat.  12  n.  25  hene  notat:  »Decehat  eum,  qui  purissimus  est  et  puritatis  ma- 
gister,  ex  puris  prodire  thalamis.  Si  enim  is,  qui  apud  Jesum  bene  (ttaXax;) 
fungitur  sacerdotio,  abstinet  a  muliere :  ipse  Jesus  quomodo  ex  viro  et  muliere 
proditurus foret * ?  —  Provocat  Bickellad opus  syriacum  inscriptum,  ,Doctrina 
Addaei'  sec.  ut  putat  forte  1  vel  III,  sed  juxta  alios  sequioris  aetatis,  sec.  sal- 
tem  ineuntis  V.  in  quo  legimus  de  Addaeo,  eum  »praecepisse  (clericis  suis) 
diligenter,  ut  pura  et  sancta  essent  eorum  corpora,  sicut  deceret  viros,  qui 
coram  altaribus  Dei  starent. €  Et  in  laudem  virginum  et  clericorum  edesseno- 
rum  legimus  ibidem:  »Omnes  servitio  ecclesiastico  addicti,  viri  et  mulieres, 
erant  casti,  cauti,  sancti  et  puri,  siquidem  habitabant  seorsim  et  caste  absque 
macula2).€  Id  saltem  in  Ecclesia  orientali  semper  servatum  fuit  usque  in 
praesens,  ut  nemini  post  susceptos  ordines  majores  liceat  inire  matrimonium. 
Hinc  non  immerito  dicitur  ecclesiam  graecam  gradatim  defecisse  a  coelibatus, 
qui  etiam  olim  in  Oriente  viguit,  puritate  eamque  disciplinae  relaxationem 
demum  in  concilio  trullano  a.  691  fuisse  probatam  atque  ita  in  universalem 
apud  ipsos  abiisse  consuetudinem. 

580.  4.  Legi  coelibatus  suffragatur  tam  efficax  convenientiae  ratio, 
ut  mirum  esse  non  debeat,  apostolorum  exemplum  successores  ad  imita- 
tionem  provocasse,  imitationem  induxisse  consuetudinem,  consuetudinem 
demum  firmatam  esse  lege.  Prima  est  ea,  quam  Innocentius  I.  pro- 
ponit  ep.  2  ad  Victric.  c.  9:  »Si  priscis  temporibus  de  templo  Dei  sacer- 
dotes  anno  vicis  suae  non  discedebant,  sicut  de  Zacharia  legimus,  nec 


1)  Graece  \iahizxo.  ojioo  axpi°sc?  y.av6vs<;  ot  ev.ytXrpia.zxwoi  maxirae  ubi  accurati 
canones  ecclesiastici :  quorum  verborum  sensus  fere  coincidit  cum  versione,  quam 
in  textu  dedimus. 

2)  Cf.  Cureton  Ancient  documents  p.  15  et  21  coll.  Bickell  Zeitschrift 
fur  kath.  Theol.  II,  43 ;  I,  299  ss. 

domus  suas  omnino  tangebant,  quibus  utique  propter  sobolis  successio- 
nem  uxorius  usus  fuerat  relaxatus,  quia  ex  aliatribuetpraeter  exsemine 
Aaron  ad  sacerdotium  nulli  fuerat  praeceptum  accedere :  quanto  magis 
hi  sacerdotes  vel  levitae  pudicitiam  ex  die  ordinationis  suae  servare  de- 
bebunt,  quibus  vel  sacerdotium  vel  ministerium  sine  successione  est,  nec 
praeterit  dies,  qua  vel  a  sacrificiis  divinis,  vel  a  baptismatis  officio  vacent? 
Nam  si  Paulus  ad  corinthios  (1.  ep.  7,  5)  scribit,  dicens:  Abstinete  vos  ad 
tempus,  nt  vacetis  orationi ,  et  hoc  utique  laicis  praecipit :  multo  magis 
sacerdotes,  quibus  et  orandi  et  sacrificandi  juge  officium  est,  semper  de- 
bebunt  ab  hujusmodi  consortio  abstinere.«  Cf.  ep.  6  ad  Exsup.  et  jam 
antea  Siricius  ep.  1  n.  8  ss.  —  Altera  ex  munere  apostolico  (1  Gor. 
7,  32  s.)  deducitur,  ad  quod  rite  obeundum  viri  curis  matrimonialibus 
soluti  requiruntur:  nam  omnibus  omnia  fieri  debet,  ut  omnes  faciat  salvos 
(1  Cor.  9,  22),  curam  agere  infirmorum  morbis  etiam  contagiosiis  infec- 
torum,  paratumque  vel  animam  pro  ovibus  atque  Ecclesiae  bono  ponere. 
—  Tertia  derivatur  ex  auctoritate  et  independentia,  qua Ecclesiae mini- 
stros  supra  fideles  excellere  oportet :  siquidem  ipsi  esse  debent  lux  mundi, 
sal  terrae,  angeli  Dei  exercituum;  hanc  autem  ipsis  maxime  conciliat 
sanctitas ,  et  quidem  ea  sanctitas ,  quae  vivendi  ratione  superhumana, 
supernaturali  continetur,  qua  quis  super  reliquos  excellens  vehementium 
passionum  victor  perfectaeque  abnegationis  exsistit  exemplar  et  norma. 
Talis  autem  vivendi  ratio  exigit  coelibatum. 

581.  5.  Coelibatui  nulla  adversatur  lex,  alioquin  neque  apostoli,  neque 
Christus  tantopere  commendassent  et  verbo  et  exemplo  continentiam.  Neque 
coelibatus  lex  adversatur  bono  communi  reipublicae,  imo  hoc  potius  quam 
maxime  promovet;  ideoque  et  societas  civilis  a  quam  plurimis,  ut  a  militibus, 
pauperibus  etc.  propter  bonum  commune  ad  tempus  saltem  coelibatum  exigit. 
Sane  reipublicae  salus  non  consistit  in  quam  maxima  hominum  t  u  r  b  a,  sed  in 
horumfelicitate,  pace,  virtute  etc.,  quam  in  primis  promovet  religio.  Haecvero 
eo  potentius  vim  suam  exseret  salutarem,  quo  meliores  magisque  idonei  sunt 
ejus  ministri  quoque  majore  apud  populum  fruuntur  auctoritate.  Atqui  ea 
auctoritas  quam  maxime  pendet  a  coelibatu;  quod  confirmatur  collatione  in- 
stituta  inter  populos,  quorum  ministri  sacri  sunt  coelibes,  et  illos  qui  regun- 
tur  a  ministris  habentibus  uxorem.  Imo  cum  continentia  clericorum  sai  sit 
honestatis  publicae,  et  quo  haec  sanctior,  eo  fecundior  generatio:  non  coeli- 
batui  clericorum  imminutio  adscribi  debet  subditorum,  sed  aliis  causis,  prae- 
sertim  coelibatui  libertinorum,  qui  jugum  et  vincula  honesti  horrent  matri- 
monii,  quo  liberius  effreni  indulgere  libidini  possint.  Cf.  Ambrosius  de 
virg.  c.  65;  s.  Thomas  c.  gentes  III,  136. 

582.  6,  Mala  quae  coelibatum  consequi  crepantibus  jactare  solent 
buccis  illius  osores,  vel  a.  exaggerata  aut  etiam  conficta  sunt;  vel  Ib.  re- 
torqueri  possunt  in  quemlibet  vitae  statum :  siquidem  probant  solum,  nil 
sub  sole  esse  perfectum ,  atque  homines,  quamdiu  hic  vivunt ,  admodum 

35* 

esse  fragiles.  Hinc  c.  si  ea  nimis  urgeas,  sequeretur,  matrimonium  etiam 
unius  cum  una  idque  indissolubile  esse  malum  et  abrogandum,  cum  ex  eo 
multa  ob  hominum  malitiam  consequantur  incommoda  et  mala,  ut  aclul- 
teria,  conjugicidia  etc.  Ceterum  d.  consulimus  hisce,  ,orbis  curatoribus', 
ut  eos  belle  Chrysostomus  de  virg.  n.  14  vocat,  ut  prius  quam  ex 
oculis  cleri  eruant  festucam  malorum,  quae  coelibatum  propter  hominum 
fragilitatem  subinde  consequuntur ,  ad  crimina  sive  propria  sive  aliorum 
respiciant,  nam  fatente  ipso  Voltaire  (apud  Maistre  du  Pape  III,  3) 
vel  tristissimis  Ecclesiae  temporibus  laici  clericis  semper  pejores  fuerunt. 

583.  7.  Neve  opponatur,  haec  quidem  omnia  ostendere  coelibatum 
esse  bonum  ideoque  consuli,  nontamen  praecipi  posse:  nama. haec 
a  fortiori  contra  societatem  civilem  urgeri  possunt,  quae  ad  coelibatum 
tot  invitos  c  o  g  i  t ,  non  vero  contra  Ecclesiam,  quae  nonnisi  eos  ad  hanc 
legem  obligat  servandam,  qui  sponte  sua  atque  libere  se  offerunt. 
b.  Consilium  attenta  hominis  fragilitate  hac  in  materia  non  sufficit. 
Hinc  Ecclesia  fere  semper  privaretur  bono  illo ,  ad  quod  coelibatus  tam 
necessarius  est.  Quare  c.  quilibet  consideret  prius,  sitne  ad  hunc  statum 
vocatus,  certus  d.  quod,  si  vocatus  accedit,  Deus  daturus  sit  gratiam  ad 
ferenda  hujus  status  onera,  nec  permissurus ,  ut  quis  tentetur  supra  id, 
quod  possit  (1.  Cor.  10,  13).  Cf.  Perrone  IX.  de  ord.  c.  5;  Zaccaria 
Storia  del  Celibato,  Romae  1774;  Hettinger  I,  3  diss.  22. 

583a.  Scliolion  practiciim.  Uberem  dicendi  copiam  de  sacerdotii  dig- 
nitate,  quae  peropportune  populo  commendatur  occasione  primitiarum  neo- 
sacerdotis,  suppeditat  disputatio  de  sacramento  ordinis. 

I.  Ostendatur  ordinationis  efficacia,   qua  per  manuum  impositionem 

1.  ordinandi  irrevocabiliter  charactere  impresso  a  laicis  secernun- 
tur  iisque  praeficiuntur  (cf.  Gregorii  nyss.  verba  n.  55 12),  ut  sint  lux  mundi, 
sal  terrae,  patres,  magistri,  benefactores,  medici  hominum,  angeli  pacis,  media- 
tores  ad  Deum :  omnis  namque  pontifex  ex  hominibus  assumptus  pro  hominibus 
constituitur  in  iis,  quae  sunt  ad  Deum,  ut  offerat  dona  et  sacrificia  pro  peccatis 
Hebr.  5,  1.  Quare  sicut  baptismo  suppeditatur  Ecclesiae  materia,  ita  ordina- 
tione  constituitur  ejusdem  elementum  formale. 

2.  Ordinatione  ordinandi  Deo  penitus  mancipantur  et  devoventur,  adeo 
ut  Deus  jam  eorum  sit  sors  atque  hereditas,  et 

3.  supernaturali  augentur  potestate:  quae  a.  excedit  potestatem  vel 
regiam,  imo  et  angelicam:  qua  caruit  ipsa  Dei  genitrix,  ordinisque  est 
supernaturalis  planeque  divini  utpote  participatio  potestatis  Christi ;  eaque 
nulli  b.  potestati  terrenae  est  obnoxia  et  c.  ipsos  animos  attingit,  in  foro 
vaiet  divino,  efficax  est  gratiae  divinae;  cujus  d.  efFectus  per  se  manet  in 
aeternum,  et  quae  e.  plane  est  i n e x h a u s t a.  Quare  de  ordinatis  vere  re- 
petas  verba  1.  Reg.  2,  8:  Suscitat  de  pulvere  egenum  et  de  stercore  elevat  pau- 
perem,  ut  sedeat  cum  principibus  et  solium  gloriae  teneat. 

584-  II.  Sacerdotis  praerogativae  vix  plenius  enarrari  possunt,  quam 
paucis  sed  gravibus  s.  Hieronymi  verbis  ep.  14  ad  Heliodorum  n.  8:  »Ab- 


corollaria.  549 

sit,  ut  de  his  quidquam  sinistrum  loquar,  qui  apostolico  gradui  succedentes, 
Christi  corpus  sacro  ore  conficiunt,  per  quos  et  nos  christiani  sumus :  qui  cla- 
ves  regni  coelorum  habentes  quodam  modo  ante  diem  judicii  judicant,  qui 
sponsam  Domini  sobria  castitate  conservant.*  Quibus  quintuplex  sacerdo- 
tum  praerogativa  enunciatur. 

1.  Sacerdotes  sunt  apostolorum  successores  a.  in  munere;  b.  in 
praecipuis  praerogativis;  C.  in  obligationibus:  sicut  enim  illi,  et  hi 
omnia  omnibus  fieri  debent,  ut  omnes  faciant  salvos  1.  Cor.  9,  22. 

2.  Christi  corpus  sacro  ore  conficiunt:  quanta  virtus  et  gloria,  ut  verbis 
dominicis  prolatis  ex  eorum  manibus  prodeat  corpus  Christi  panis  speciebus 
velatum,  non  secus  atque  ex  b.  Maria  V.,  obumbrante  virtute  s.  Spiritus,  pro- 
diit  Verbum  humanitate  velatum  seu  caro  factum. 

3.  Per  sacerdotes  christiani  sumus.  Ipsi  a.  baptismum  administrant, 
quo  renascimur  in  filios  Dei,  nobisque  per  illum  inspirant  vitam  supernatura- 
lem,  unde  fiunt  patres  nostri  spirituales ;  qua  patres  spirituales  b.  nos  in  cog- 
nitione  Dei  instituunt;  panem  c.  illum  coelestem  distribuunt,  quo  alitur,  con- 
servatur,  fovetur  vita  gratiae  in  nobis ;  qua  patres  pervigilant  (l.  quasi  ratio- 
nem  pro  animabus  nostris  reddituri  Hebr.  13,  17- 

4.  Sacerdotes  claves  regni  coelorum  habent  et  quodam  modo  ante  diem 
judicii  judicant.  Ipsis  enim  a.  dictum  est:  Quorum  remiseritis  peccata,  remit- 
tuntur  eis  Joan.  20,  23;  ita  ut  b.  eorum  sententia  rata  habeatur  in  foro  divino: 
quaecunque  enim  solveritis  super  terram,  erunt  soluta  et  in  coelo  Matth.  18,  18, 
quod  est  privilegium  plane  divinum  (n.  4382.  4433);  nec  ullum  C.  peccatum 
subtractum  est  eorum  potestati  (n.  444):  quare  d.  ipsis  judicantibus  et  sol- 
ventibus  cassatur  sententia  divina  in  peccatorem  alioquin  pronuncianda :  ita 
enim  e.  peccatorum  salus  alligata  est  huic  potestati  sacerdotali,  »ut  indul- 
gentia  Dei  nisi  supplicationibus  sacerdotum  nequeat  obtineri;*  ut  ait  s.  Leo 
ep.  108  c.  2  (cf.  n.  47  7  l). 

5.  Sacerdotes  sponsam  Domini  sobria  castitate  conservant :  ipsorum  enim 
regimini,  curae,  sollicitudini  fidelium  grex  est  concreditus.  Ecce  servus  fidelis 
et  prudens,  quem  constituit  Dominus  swper  familiam  suam,  ut  det  illis  cibum  in 
tempore  Matth.  24,  45  ;  labia  enim  sacerdotis  custodient  scientiam,  et  legem  re- 
quirent  ex  ore  ejus:  quia  angelus  Domini  exercituum  est  Mal.  2,  7-  Ipsi  sunt, 
quos  Christus  dedit  ad  consummationem  sanctorum,  in  aedificationem  corporis 
sui  mystici  Eph.  4,  12. 

585.  III.  Sacerdotes  pro  Christo  legatione  funguntur  2  Cor.  5,  20  et 
quidem  triplici  in  ministerio: 

1.  in  magisterio:  a.  Docete  omnes  gentes  .  .  .  servare  omnia  quaecun- 
que  mandavi  vobis  Matth.  28,  19  s. ;  et  quidem  b.  doctrinam  quam  sanctam, 
sublimem,  ab  ipsa  Sapientia  incarnata  propalatam,  utilem,  ad  salutem  plane 
necessariam  docere  debent?  qui  enim  non  crediderit  ipsis  praedicantibus,  con- 
demnabitur.  Cf.  Mal.  2,  7  (cf.  n.  584 5);  et  quanta  c.  auctoritate  docent?  Qui 
vos  audit,  me  audit,  et  qui  vos  spernit,  me  spernit,  Luc.  10,  16.  Yere  hoc  ma- 
gisterium,  haec  cathedra  excellit  omni  cathedrae  humanae. 

2.  Funguntur  sacerdotes  legatione  pro  Christo  in  animarum  regimine: 
ipsis  enim  etiam  dictum  est  pasce  oves  meas  Jo.  21,  17,  quas  scil.  Christus 
pretioso  suo  sanguine  redemit:  ipsis  tuendos,  fovendos,  promovendos  credidit 
filios  Dei  sibi  carissimos,  fratres  et  membra  sua,  imo  et  sponsas,  templa  s.  Spi- 

ritus:  quare  ipsis  satagendum,  ut  formetur  in  fidelibus  Christus  Gal.  4,  19. 
Quare  viscera  pietatis,  amorem  paternum,  maternam  sollicitudinem  erga  fideles 
induere  et  oves  aberrantes  zelo  apostolico  ad  verum  pastorem  animarum  redu- 
cere  debent:  obsecrantes  pro  Christo,  ut  reconcilientur  Deo  2.  Cor.  5,  20; 
omnia  omnibus  fieri  debent,  ut  omnes  faciant  salvos  1.  Cor.  9,  22 ;  verbo,  fide- 
libus,  imo  peccatoribus  exhibere  in  se  debent  ipsum  Christum,  cujus  gerunt  vices. 

3.  Funguntur  legatione  pro  Christo  in  ordine  sanctificationis  et 
ratione  sacrificii,  quod  nomine  Christi  offerunt  Hebr.  5,  1  (I,  1  ;  th.  237), 
cujus  praestantiam  et  efficaciam  collige  ex  dictis  n.  32810,  et  ratione  sacra- 
mentorum:  sunt  enim  dispensatores  mysteriorum  Dei  1.  Cor.  4,  1  ;  manus 
et  lingua  Christi,  qui  eorum  operationibus  utitur  tamquam  suis  in  animarum 
salutem  (n.  260):  in  persona  Christi  agunt  2.  Cor.  2,  10.  Quare  sacerdos 
strenuus  et  animarum  zelo  fervens  est  quasi  fons  seu  melius  canalis  gratia- 
rum  inexhaustus  in  hominum  utilitatem.  Meminerint  tamen :  Gratis  accepistis,. 
gratis  date  Matth.  10,  8. 

586.  IV.  Si  sacerdotes  pro  Christo  legatione  funguntur,  ad  eos  spectant 
verba:  Sicut  me  misit  Pater,  et  ego  mitto  vos  Jo.  20,  21.    Mittuntur  scil. 

1.  a  Christo,  ita  ut  ejus  auctoritatis  reddantur  vi  hujus  missionis 
participes ;  et  quidem  a.  ad  docendum :  hinc  dixit  ad  eos :  Data  est  mihi  omnis 
potestas  in  coelo  et  in  terra:  euntes  ergo  docete  omnes  gentes  Matth.  28,  18.  19  ; 
b.  ad  sanctificandum:  hinc  mox  post  illa  verba  Jo.  20,  21  subjicit  v.  22 : 
Accipite  Spiritum  s.,  quorum  remiseritis peccata,  remittuntur  eis;  C.  ad  regen- 
d  u  m :  quaecunque  alligaveritis  super  terram,  erunt  ligata  et  in  coelo  Matth.  18, 18; 
pasce  agnos  meos  Jo.  21,  16.    Quare  vices  Christi  gerunt  in  terra. 

2.  Misit  eos  eum  in  finem,  ad  quem  ipse  venit :  in  hominum  salutem, 
quaerere  scil.  et  salvare  quod  perierat  Matth.  18,  11;  ut  essent  hominibus 
via  regimine  et  exemplo,  veritas  magisterio,  vita  sacramentorum  admini- 
stratione:  quae  vocatio  omnium  est  nobilissima:  nobilior  a.  arte  medici, 
qui  curare  tantum  potest  morbos  corporis,  idque  ad  tempus,  neque  infallibi- 
liter;  dum  sacerdotum  est  curare  vitia  animi,  suscitare  spiritualiter  mortuos, 
donare  vita,  quantum  est  ex  se,  aeterna;  nobilior  b.  arte  architecti,  cujus 
est  construere  aedes  superbas,  tempore  tamen  perituras :  dum  sacerdos  coope- 
ratur  ad  condenda  templa  Spiritus  s.  in  fidelium  cordibus,  ad  aedificandam 
Ecclesiam,  adversus  quam  portae  inferi  non  praevalebunt  Matth.  16,  18;  no- 
bilior  c.  arte  militari,  cujus  est,  quo  est  validior,  spargere  sanguinem, 
complere  ruinis  omnia,  subjugare  et  spoliare  populos :  dum  sacerdotis  est  libe- 
rare  a  jugo  peccati  et  daemonis,  ex  inferni  faucibus  peccatores,  eos  reddere 
filios  Dei,  ditare  bonis  supernis ;  nobilior  d.  munere  docendi  quo  altior, 
certior,  salubrior,  nobilior  est  scientia  salutis  quavis  scientia  profana ;  nobilior 
demum  e.  quavis  alia  arte,  munere,  dignitate,  quo  nobilior  finis  salutisquovis 
alio.  Quare  sacerdos  sibi  dicta  censeat  verba  Moysis  ad  Josue  Deut.  31,  7  : 
Confortare  et  esto  robustus :  tu  enim  introduces  populum  istum  in  terram,  quam 
daturum  se  patribus  eorum  juravit  Dominus  ;  vel  illa  Is.  40,  9:  Super  montem 
excelsum  ascende  tu,  qui  evangelizas  Sion;  exalta  in  fortitudine  vocem  tuam,  qui 
evangelizas  Jerusalem ;  exalta,  noli  timere.  Dic  civitatibus  Juda :  ecce  Deus 
vester  ;  sed  et  memor  sit  verborum  Oseae  4,  6:  Quia  tu  scientiam  repulisti, 
repellam  te,  ne  sacerdotio  fungaris  mihi. 

3.  Misit  eos  eadem  via,  qua  ipse  ambulavit.  Quanta  inde  obligatio 
a.  1  a  b  o  r  a  n  d  i ,  non  otiandi :  Ego  elegl  vos  et  posui  vos,  ut  eatis,  et  fructum 
afferatis,  et  fructus  vester  maneat  Jo.  15,16  (ubi  singula  ponderanda  sunt  verba) ; 
I).  praelucendi  exemplo:  Vos  estis  lux  mundi  Matth.  5,  14;  adeo  ut  pro- 
vocare  possint  fideles  cum  Paulo :  Imitatores  mei  estote,  sicut  et  ego  Christi 
1.  Cor.  11,  1  ;  c.  patiendi:  Non  est  servus  major  domino  suo :  Si  me  perse- 
cuti  sunt  et  vos  persequentur  Jo.  1  5,  20 ;  et  ad  ipsos  in  primis  spectat:  Si  quis 
vult  post  me  venire,  abneget  semetipsum,  et  tollat  crucem  suam,  et  sequatur  me 
Matth.  16,  24;  verbo,  in  se  repraesentare  debent  Christum,  ejus  induere  zelum, 
mansuetudinem,  caritatem ;  plene  in  se  exhibere  verba  Pauli :  Vivo  ego,  jam 
non  ego,  vivit  vero  in  me  Christus  Gal.  2,  20. 

V.  Praeclaram  sacerdotis  institutionem  habes  Jer.  1.  Significantur  enim 
1.  hominis  ad  tantum  munus  ex  se  infirmitas  et  ineptitudo:  Ecce  nescio 
loqui,  quia  puer  ego  sum  v.  6;  2.  electionis  vis:  Noli  dicere:  Puer  sitm, 
quoniam  ad  omnia,  quae  mittam  te.  ibis  v.  7  et  consequens  hinc  gratia:  Ne 
timeas  a  facie  eorum,  quia  tecum  ego  sum,,  ut  eruam  te  v.  8  ;  3.  ordinationis 
v  i  r  t  u  s  et  efficacia :  Et  misit  Dominus  manum  suam  et  tetigit  os  meum :  et  dixit 
Dominus  ad  me :  Ecce  dedi  verba  mea  in  ore  tuo :  ecce  constitui  te  super  gentes 
et  super  regna  v.  9.  10;  4.  sacerdotii  scopus  et  m  u  n  u  s :  TJt  evellas,  et  destruas, 
et  disperdas  et  dissipes,  et  aedifices,  et  plantes  v.  10;  5.  fervor  et  alacritas, 
ut  tanto  muneri  correspondeamus :  Tu  ergo  accinge  lumbos  tuos,  et  surge,  et 
loquere  ad  eos  omnia,  quae  ego  praecipio  tibi.  Ne  formides  a  facie  eorum  v.  1  7 ; 
6.  gratia  sacramentalis :  Nec  enim  timere  te  faciam  vultum  eorum..  Egoquippe 
dedi  te  hodie  in  civitatem  munitam  et  in  columnam  ferream  . . .  Et  bellabunt  adver- 
sum  te  et  non praevalebunt :  quia  ego  tecum  sum,  ait  Dominus,  ut  liberem  tey.  17  ss. 

Sectio  VII. 

De  sacramento   matrimonii. 

587.  Matrimonii  notio.  —  Ex.  Gen.  1 ,  27  s. :  Ad  imaginem  Dei  crea- 
vit  illum  (hominem  Deus):  masculum  et  feminam  creavit  eos.  Benedixit- 
que  illis  Deas  et  ait :  Crescite  et  multiplicamini ;  2,  l8ss. :  Dixit  quoque 
Dominus  Deus:  non  est  bonum  esse  hominem  solum:  faciamus  ei  adjuto- 
rium  simile  sibi  .  .  .  Dixitqite  Adam :  Hoc  nunc  os  ex  ossibus  meis  et  caro 
de  carne  mea  .  .  .  Quamobrem  relinquet  Jiomo  patrem  suum  et  matrem, 
et  adhaerebit  uxori  suae,  et  erunt  duo  in  carne  una;  Matth.  19,  3  ss. ; 
1.  Gor.  7,  1  ss.;  Eph.  5,  11  ss.  Tob.  8,  9  (n.  592),  haec  matrimonii  de- 
finitio  sive  descriptio  colligitur/matrimonium  scil.  est  conjunctio  unius 
cum  una,  indissolubilis,  ab  auctore  naturae  instituta,  a  viro  et  muliere 
voluntate  inita  et  a  Deo  confirmata  et  benedicta,  qua  se  mutuo  adjuvanti 
perficiunt,  complent,  ut  sint  unum  principium  physicum,  ethicum  et  reli- 
giosum,  par  ad  propagandum  genus  humanum,  ad  subministrandam  ma- 
teriam  Ecclesiae  aedificandae,  prolemque  in  triplici  illo  ordine  educan- 
dam,  referens  lmaginem  expressam  conjunctionis  Christi  cum  Ecclesia. 
Brevius  vero  ex  communi  theologorum  sententia  definitur  a  catechismo 

rom.  p.  II  c.  8  n.  Si^Matrimonium  estviri  et  mulieris  maritalis  coniunctio 
inter  legitimas  personas  individuam  vitae  consuetudinem  retinens.« 

Quapropter  uxor  dicitur  adjutorium  simile  viro,  et  non  esse  bonum  ho- 
minem  esse  solum  Gen.  2,  18;  et  ib.  v.  24  dicuntur  duo  in  carne  una,  quia  na- 
tura  humana  adaequate  et  plene  in  ratione  simul  principii  fecundi  ad  sui  pro- 
pagationem  reperitur  neque  in  viro  seorsim  neque  in  femina,  sed  in  utriusque 
conjunctione.  Inde  autem,  quod  femina  est  viri  connaturale  complementum, 
oritur  ille  nisus  unius  sexus  in  alterum,  sicut  animae  in  corpus,  corporis  in 
membra.  Porro  conjunctio  haec  matrimonium  inde  dicitur,  quod  ejus  finis 
est,  ut  uxores  matres  fiant;  conjugium  ex  jugo  onerum  et  officiorum-utri- 
que  vi  contractus  imposito,  quod  mutua  caritate  inter  se  conjuncti  portare  de- 
bent;  connubium,  quod  apud  romanos  mulier  nupta  tradebatur  viro  in 
uxorem,  hinc  nubere  viro,  et  nuptiarum  nomen.  »Descendit  (Rebecca),  ita 
s.  Ambrosius  de  Abrah.  I,  9  n.  93,  et  caput  suum  obnubere  coepit(Gen.  24, 
64  3.),  docens  verecundiam  nuptiis  praeire  debere ;  inde  enim  et  nuptiae  dictae, 
quod  pudoris  gratia puellae  se  obnuberent1).*  Cf. s. Thomas  suppl.  9.  44  a.  2. 

588-  Errores.  —  Multiplicis  generis  adversarii  catholicam  de  matri- 
monio  doctrinam  impugnarunt.  Alii  enim  matrimonii  impugnarunt  ho- 
nestatem  ethicam;  alii  dignitatem  supernaturalem  et  sacramen- 
t a  1  em ;  alii  reale  inducunt  discrimen  inter  matrimonium  sacrainen- 
tum  et  contractum  matrimonialem  christianum.  Quos  excipiunt,  qui  ejus 
proprietates  praecipuas  monogamiamet  indissolubilitatem  ne- 
gant.  Sequuntur  demum  illi,  qui  matrimonium  jurisdictioni  Ecclesiae  sub- 
trahere  atque  societati  civili  subjicere  nituntur.  —  Mirum  autem  forte  vi- 
debitur  tot  haereses  jam  primis  Ecclesiae  seculis  impugnasse  matrimonii 
sive  honestatem  sive  dignitatem :  sed  in  hoc  se  iterum  prodidit  ille ,  qui 
homicida  erat  ab  initio  (Jo.  7,  44),  et  qui  prae  invidia  non  solum  nititur 
inferre  humano  generi  damnum  spirituaie,  sed  ed  quantum  potest  per- 
niciem  physicam.  Sicut  enim  in  mundi  initio  invidia  ejus  intravit  non 
solum  peccatum,  sed  et  mors  temporalis  in  orbem  terrarum  Sap.  2,  24: 
ita  successu  temporis  non  solum  adidololatriaminduxithomines,  sedeos 
in  horrendas  mutuo  crudelitates  et  caedes  incitavit.  Reparato  per  Chri- 
stum  genere  humano,  hujus  nititur  vel  praepedire  venenoque  inficere  ge- 
nerationem  tot  suggestis  erroribus  adversus  matrimonium :  quo  subverso 
vel  impedito  succedant  vaga  libido  aliaque  nefanda  carnis  vitia,  quibus 
nil  perniciosius  propagationi  humani  generis ,  ut  proles  ab  ipsa  origine 
langueat  et  tabescat.  Simili  fraudi  inimici  humani  generis ,  quae  quidem 
ex  sententia  ei  procedit ,  adscribi  debet  tanta  adversariorum  Ecclesiae 
catholicae  nostra  aetate  conspiratio  in  impugnanda  matrimonii  sive  digni- 
tate  sacramentali  sive  dependentia  ab  Ecclesiae  jurisdictione. 


')   Accuratam   matrimonii  definitionem   cf.  apud    Palmieri   de  matrim. 
christ.  th.  \  seq. ;  R  i  v  e  die  Ehe  sect.  7  §  3 ;  S  c  h  e  e  b  e  n  §  150. 

589.  Disputationis  ordo.  —  Eodem  ergo  ordine ,  quo  recensuimus 
errores  adversus  genuinam  matrimonii  notionem,  catholicam  exponemus 
doctrinam.  Honestatem  tamen  ethieam  matrimonii  data  opera  non  vin- 
dicabimus,  cum  eam  modo  nullus  sanae  mentis  amplius  neget.  Eam  patres 
probare  solent  ex  eo,  quod  Deus  ipse  auctor  sit  naturae  humanae  gene- 
ratione  propagandae,  ipse  crearit  Evam  copularitque  Adamo,  ipse  dixerit 
ad  protoparentes  matrimonio  junctos :  Crescite  et multiplicamini  Gen,  1, 28 ; 
quod  Christus  praesentia  sua  honestarit  nuptias,  leges  de  matrimonio 
tulerit,  sicut  etPaulus,  qui  connubium  Hebr.  13,4  honorabile  vocat.  Quam- 
vis  vero  matrimonio  propagetur  peccatum  originale,  inde  non  sequitur. 
illud  esse  illicitum,  ut  patet  a.  exrationibus  allatis  sensuque  fidelium: 
b.  ex  eo  quod  hoc  malum  sequitur  per  accidens ,  neque  matrimonio  in- 
tenditur;  licet  autem  ex  fme  bono  ponere  causam,  quam  per  accidens  et 
ex  connexione  mere  externa  consequitur  malum  nulla  modo  intentum ; 
eoque  magis  c.  si  hoc  malo  Deus  non  offenditur  (multiplicatis  enim  ho- 
minibus  non  augetur  oitensa  Dei,  quam  semel  incurrit  Adamus  peccando. 
sed  multiplicantur  subjecta,  quibus  Deus  est  offensus) ;  neque  d.  damnum 
infertur  proli,  cui  semper  melius  est  esse,  etsi  peccato  originali  obnoxia, 
quam  non  esse,  praesertim  e.  in  hypothesi  reparationis  per  Christum. 
Honestate  ergo  matrimonii  supposita  eam  potius  matrimonio  vindicabi- 
mus  dignitatem,  a  qua  reliqua  fere  omnia  pendent. 

o90.  lliesiS  CCLX.  Matrimoniumchristianumverumpropri- 
umque  est  novae  legis  sacramentum. 

Deelaratio.  Thesis  est  de  fide  enunciata  sess.  24  can.  1  conc.  tri- 
dent. :  »Si  quis  dixerit,  matrimonium  non  esse  vere  et  proprie  unum  ex 
septem  legis  evangelicae  sacramentis  a  Christo  Domino  institutum ,  sed 
ab  homine  inventum,  neque  gratiam  conferre,  A.  S.«  Statuitur  adversus 
novatores  sec.  XVI.  Neque  enim  verum  est,  plures  e  theologis  scholae 
hanc  veritatem  negasse,  ut  invicte  comprobat  Perrone  de  matrimonio 
christiano  1.  1  sect.  1  c.  a.  2.  Ipse  Durandus,  qui  alioquin  hac  in  re 
minus  bene  audit,  in  4.  dist.  26  a.  3  statuit:  »Tenendum  est  absolute, 
quod  matrimonium  est  sacramentum,  cum  hoc  determinet  Ecclesia  (Extra 
,de  haereticis1,  ad  abolendam),  ubi  memorat  matrimonium  inter  alia  sa- 
cramenta,  et  docere  oppositum  esthaereticum.«  Ast  paulo  infra  autumat, 
matrimonium  posse  sine  haeresi  dici  sacramentum  aequivoce,  quod 
gratiam  non  conferat  ex  opere  operato,  sed  ex  opere  operantis :  in  quo 
neque  secum  (cf.  in  4.  dist.  2  q.  2),  neque  cum  reliquis  scholae  tlieologis 
cohaeret,  fatetur  enim  ceteros  theologos  communiter  contrarium  tenere. 
Verum  tamen  est,  canonistas  quosdam  oceasione  glossae  in  c.  ,Quidquid- 
101  causa  1.  q.  1  sat  inscite  contra  communem  theologorum  consensum 
hac  in  quaestione  cespitasse. 

591.  Demonstratio.  1.  Praecipuum  argumentum  pro  dogmate  ca- 
tholico  petitur  ex  praescriptione:  semper  enim  vigait  in  Ecclesia 
fides  de  septem  sacramentis  (th.  214),  inter  quae  numerabatur  et  matri- 
monium:  quam  in  fidem  conspirarunt  etiam  ecclesia  graeca  schismatica 7 
et  sectae  Orientis  jam  sec.  V.  ab  Ecclesia  divisae  l).  Accedit 

2.  practica  sentiendi  ratio  veteris  Ecclesiae ,  juxta  quam  matri- 
monium  non  est  contractus  profanus,  civilis,  mere  humanus ,  sed  sacer 
coram  Ecclesia,  in  Ecclesia  cum  multiplici  ritu  sacro  peragendus. 

»Unde  sufficiamus,  inquit  Tertullianus  ad  uxorem  II,  9,  ad  enarran- 
dam  felicitatem  ejus  matrimonii,  quod  Ecclesia  conciliat  et  confirmat  oblatio 
et  obsignat  benedictio,  angeli  renunciant,  Pater  ratum  habet?*  Et  anonymus 
auctor  1.,  ,Praedestinatus'  III,  31:  »Emendate  ergo  Ecclesiae  regulam :  dam- 
nate,  qui  in  toto  orbe  sunt  sacerdotes  nuptiarum  initia  consecrantes  et  in 
Dei  mysteriis  sociantes.*  Censuit  ergo  Ecclesia,  matrimonium  per  Christum 
ad  altiorem  dignitatem  evectum  fuisse,  quae  conveniret  ordini  per  ipsum  reno- 
vato,  ad  dignitatem  proinde  a  gratia  non  sejunctam.  Quare  etiam  in  ordinibus 
vetustis  accensetur  sacramentis  vel  diserte  vocatur  sacramentum.  Cf.  Perrone 
1.  1  sect.  1  c.  1  a.  1 .  Ut  tamen  hoc  argumento  probetur  matrimonium  non 
solum  esse  ex  Ecclesiae  mente  contractum  quomodocunque  sacrum:  sed  etiam 
sacramentum,  tria  prae  oculis  haberi  debent  a.  matrimonii  celebrationem  in 
libris  ritualibus  inter  illos  referri  ritus,  qui  sunt  sacramenta;  b.  subinde  in 
illis  dici  sacramentum,  ut  in  tribus  ordinibus  sat  antiquis  a  Martenio  pro- 
latis;  C.  in  orationibus  ea  occasione  recitandis  innui  in  oeconomia  gratiae 
matrimonium  ad  altiorem  per  Christum  esse  evectum  ordinem  gratia  veluti 
imbibitum.  Ita  armeni  apud  G-alanum  de  conciliatione  ecclesiae  armenae 
cum  romana  t.  2  q.  3  §  5 :  »Benedic,  Domine,  et  sanctifica  horum  servorum 
tuorum  conjugium  .  .  .  Non  enim  prohibuisti  nuptias,  sed  sanctificasti  eas  et 
sacerdotaliter  benedixisti,  atque  veracissimo  verbo  tuo  confirmasti  dicens: 
Quod  Deus  conjunxit,  homo  non  separet  (Matth.  19,  6).* 

3.  Accedit  suffragium  patrum ,  e  quibus  I  n  n  o  c  e  n  t  i  u  s  I.  ep.  36 : 
»Statuimus  fidecatholica  suffragante,  illud  esse  conjugium,  quod  primitus 
erat  divina  gratia  fundatum,  conventumque  secundae  mulieris  priore  su- 
perstite  nec  divortio  ejecta  nullo  pacto  posse  esse  legitimum.* 

»Neque  nos  negamus,  ita  episcopi  cum  Ambrosio  in  ep.  synod. ad  Siri- 
cium  n.  3,  sanctificatum  esse  a  Christo  conjugium  divina  voce  dicente:  Erunt 
ambo  in  una  carne  et  in  uno  spiritu  Matth.  19,  5.<,c  —  Augustinus  illius 
indissolubilitatem  illustrat  comparatione  cum  sacramentis  baptismi  et  ordinis, 
quae  characterem  imprimunt  indelebilem  de  nupt.  et  concup.  1.  1  c.  1  0  :  »Hujus 
procul  dubio  sacramenti  res  est,  ut  mas  et  femina  connubio  copulati,  quamdiu 
vivunt  inseparabiliter  perseverent  .  .  .  Ita  manet  inter  viventes  quiddam  con- 
jugale,  quod  nec  separatio  nec  cum  altero  copulatio  possit  auferre:  manet 
autem  ad  noxam  criminis,  non  ad  vinculum  foederis :  sicut  apostatae  anima 
veluti  de  conjugio  Christi  recedens  etiam  fide  perdita  sacramentum  fidei  non 


i)  Cf.  Perpetuite  V,  1.  6  c.  1;  Assemani  Bibl.  or.  III.  I,  356;  2,  319  ss. 

amittit,  quod  lavacro  regenerationis  accepit. «  De  bon.  conj.  c.  24:  »Bonum 
nuptiarum  per  omnes  gentes  atque  omnes  homines  in  causa  generandi  est  et 
in  fide  castitatis.  Quod  autem  ad  populum  Dei  pertinet,  etiam  in  sanctitate 
sacramenti x).  * 

592. 4.  Neque  inefficax  est  argumentum  ex  verbis  s.  Pauli  Eph.  5, 22  ss. : 
Mulieres  viris  suis  subditae  sint,  sicut  Domino:  23.  quoniam  vir  caput  est 
mulieris}  sicut  Christus  caput  est  Ecclesiae,  ipse  Salvator  corporis  ejus.  24. 
Sed  sicut  Ecclesia  subjecta  est  Christo ,  ita  et  midieres  viris  suis  in  omni- 
bus.  25.  Viri  diligite  uxores  vestras ;  sicut  et  Christus  dilexit  Ecclesiam,  et 
seipsum  tradidit  pro  ea,  26.  ut  illam  sanctificaret,  mundans  lavacro  aquae 
in  verbo  vitae,  27.  ut  exhiberet  ipse  sibi  gloriosam  Ecclesiam]  nonJtabentem 
maculam}  aut  rugam }  aut  aliquid  hujusmodi,  sed  ut  sit  sancta  et  imma- 
culata.  28.  Ita  et  viri  debent  diligere  uxores  suas  ut  corpora  sua.  Qui  suam 
uxorem  diligit,  seipsum  diligit.  29.  Nemo  enim  unquam  carnem  suam  odio 
habuit ;  sed  nutrit  et  fovet  eam,  sicut  et  Christus  Ecclesiam ;  30.  quia  mem- 
bra  sumus  corporis  ejus,  de  carne  ejus  et  de  ossibus  ejus.  31.  Propter  hoc 
relinquet  homo  patrem  et  matrem  suam}  et  adhaerebit  uxori  suae:  et  erunt 
duo  in  carne  una.  32.  Sacramentum  hoc  magnum  est}  ego  autem  dico  in 
Christo  et  in  Ecclesia.  33.  Verumtamen  et  vos  singuli,  unusquisque  uxorem 
suam  sicut  seipsum  diligat ;  uxor  autem  timeat  virum  suum. 

Verba  illa  in  Christo  et  in  Ecclesia  sl^  Xptocov  ttai  ei<;  r?]v  IxxXYjaiav  pos- 
sunt  intelligi  de  causa matrimonii  exemplari,  sed  haud  improbabiliter  etiam 
de  causa  ejusdem  finali.  Et  revera  post  lapsum  ideo  matrimonium  tanti  est 
momenti,  quod  illo  suppeditatur  materia  aedificandae,  propagandae  consum- 
mandaeque  Ecclesiae,  quae  corpus  est  Christi  mysticum,  juxta  praeclara  Tobiae 
junioris  verba:  Domine  tu  scis,  quia  non  luxuriae  causa  accipio  sororem  meam 
conjugem}  sed  sola  posteritatis  dilectione}  in  qua  benedicatur  nomen  tuum  in  se- 
cida  seculorum.  Inde  pendet  maxime  modo  matrimonii  honestas  et  usus  lici- 
tus,  qui  alioquin  dubius  videri  posset,  cum  matrimonio  gignantur  filii  irae, 
propagetur  peccatum,  dilatetur  massadamnata:  hinc  in  primis  quatenus  tendit 
et  aspirat  siq  Xpiotov  %ol  elc,  r/jv  iywttXYpiav  honestum,  sacrum,  imo  et  sanctum 
redditur.  Qua  interpretatione  non  negatur,  conjunctionem  Christi  cumEcclesia 
esse  causam  matrimonii  etiam  exemplarem :  hoc  enim  fluit  ex  toto  contextu, 


')  Cf.  etiam  cc.  7.  15.  18;  de  conjugiis  adulterinis  II,  5 ;  de  fide  et  op.  c.  7 ; 
de  genesi  ad  lit.  IX,  7;  Ivo  carnot.  ep.  155  (Mig.  162, 160);  Hildebertus  cenom. 
serm.  143  (Migne  171,  956)  illud  adnumerat  baptismo  et  eucharistiae.  Referri  in- 
ter  traditionis  testimonia  potest  numisma  graecum  ad  sec.  V.  et  VI.  spectans,  in  quo 
sponsus  etsponsa  dextras  jungunt,  Christo  exsistente  in  medio,  qui  utrumque  am- 
plexatus  jungit,  cum  subscriptione  0sou  x^P-S-  Qu°d  jam  G  r  e  g  o  r  i  u  s  naz.  expres- 
serat  sub  forma  paululum  diversa  ep.  193 :  „Juveniles  dextras  inter  se  jungo  atque 
utramqueDeimanui."  Depatrum  doctrina  circi  hoc  argumentam  minus  perspicua 
cf.  sagacem  diss.  J.  Mullendorf  SJ.  Ueber  den  patristischen  Beweis  fiir  die  Ehe 
als  Sacrament  Zeitschr.  fur  kath.  Theol.  1878  H,  633—50. 

cum  tam  instanter  apostolus  inculcet,  talem  esse  debere  inter  conjuges  rela- 
tionem,  qualis  vigeat  Christum  inter  et  Ecclesiam. 

Ita  vero  ex  verbis  Pauli  argumentari  licet :  Symbolum  sacrum  ad- 
nexam  habens  gratiam  est  sacramentum.  Matrimonium  autem  esse  sym- 
bolum  gratia  plenum  et  auctum infertur  a.  ex  differentia  interV.  etN. 
Testamentum :  haec  enim  videtur  exigere,  ut  quae  in  V.  T.  fuerant  mera 
symbola,  gratia  vacua,  quamtantum  portenderant,  in  N.  T.  meritis  Christi 
gratia repleantur  (cf.n.  278);  b.  ex  emphasi  apostoli,  qua  matrimonium 
magnum  vocat  mysterium :  quid  enim  magni  in  oeconomia  gratiae  et  or- 
dine  salutis,  quod gratia destituitur ?  c.  ex  prototypi  praestantia,  quod 
amore  naturali  pro  dignitate  nequit  repraesentari ;  d.  ex  corollariis 
practicis,  quae  inde  infert  apostolus,  mulieres  scil.  subjectas  esse  debere 
viris  sicut  Ecclesia  subjecta  est  Christo,  subjectione  proin  pia:  et  viros 
diligere  debere  uxores  sicut  Ecclesiam  dilexit  Christus,  qui  se  tradidit  pro 
ea,  hinc  dilectione  actuosa,  operosa,  salutari.  Quare  sat  clare  docet 
Paulus  Christum  gratia  perfecisse  amorem  naturalem  conjugum,  ideoque 
matrimonium  elevasse  ad  perfectionem  supernaturalem,  ad  dignitatem 
sacramentalem. 

593.  5.  Accedunt  rationes  theologicae  plane  gravissimae. 

Sane  a.  decebat  Christum,  qui  venit  reparare  ruinam  per  Adamum 
illatam,  quae  matrimonium  etiam  invasit  eoque  propagatur,  de  hujus  re- 
paratione  et  restauratione  esse  sollicitum.  Quam  ob  rem  non  raro  docent 
patres,  Christum  idcirco  interfuisse  nuptiis  Joan.  2. 1  ss.,  ut  eas  honoraret 
praesentia  sua,  sane  non  sterili,  sed  benefica,  quae  illas  sanctificaret,  non 
secus  ac  cum  baptizabatur,  praesentia  et  contactu  aquas  sanctificavit, 
illisque  indidit vim sanctificatricem.  »Christusipse,  inquit  Cyrillus  alex. 
1.  2  in  Jo.  2,  1,  cum  discipulis  suis  invitatus  venit  (ad  nuptias)  non  tam 
epulaturus,  quam  ut  miraculum  faceret,  ac  praetereagenerationishumanae 
principium  sanctificaret,  quod  ad  carnem  nimirum  attinet.  Conveniebat 
enim,  ut  qui  naturam  ipsam  hominis  renovaturus  erat,  non  solum  iis,  qui 
jam  in  ortum  vocati  erant,  benedictionem  impertiretur,  sed  iis  quoque, 
qui  nascituri  essent,  gratiam  praestitueret  et  eorum  ortum  sanctum  effi- 
ceret,«  in  parentibus  scil.,  quorum  munus  vi  conjugii  maxime  proprium 
est,  materiam  suppeditare  aedificandae  consummandaeque  Ecclesiae. 

Similia  habet  in  Joan.  2,  11 :  »Nuptiae  quippe  honorabiles  sanctificatae 
sunt  et  exsecratio  in  mulieres  repulsa.  Non  enim  in  doloribus  ultra  parient 
liberos,  cum  quoque  nostrae  generationis  initium  Christus  benedixerit;*  1.  5 
in  Joan.  7,  30  (Mig.  73,  730);  ep.  17  synod.  ad  Nestorium  a  conc.  ephe- 
sino  approbata  n.  1 1  (Mig.  7  7,  199);  Maximus  taurin.  hom.  1  et  7  de 
epiphania  Domini;  Epiphanius  haer.  51  n.  30:  ,  Duabus  de  causis  videtur 
mihi  invitatus  esse  Christus.    Primum  ut  aquae  similem  ac  diffluentem  furio- 

sorum  hominum  in  mundo  libidinem  nuptiarum  castimonia  et  honestate  con- 
stringeret:  tum  ut  quod  deerat  emendaret,  ac  jucundissimi  vini  suavitate  mul- 
ceret  et  gratia.«  Haer.  67  n.  6;  Gregorius  naz.  or.  40  in  bapt.  c.  18; 
Joan.  Damascenus  F.  0.  IV,  24;  liturgia  gallicana  in  praef.  in  vigilia  epi- 
phaniae  (Migne72,  240)  et  in  collect.  missae  de  epiph.  (ib.  47  l).  Cf.  Schee- 
ben  Mysterien  §  85. 

Alia  ratio  b.  petitur  ex  scopo  et  munere  matrimonii  (n.  587). 
Ejus  enim  munus  est  tam  altum  et  in  praesenti  ordine  etiam  superna- 
turale,  ut  merito  inferatur,  Deumeos,  quos  ad illud  destinat,  inEcclesia, 
quae  gratia  redundat,  gratia  ditare.  Ergo  cum  vi  matrimonii  conjuges  ad 
hoc  destinentur  munus,  vi  matrimonii  consequentur  gratiam.  Quare  ma- 
trimonium  est  contractus  efficax  gratiae.  Quod  confirmatur  ex  sacramento 
ordinis,  qui  propterea  ditatur  gratia,  teste  E  u  g  e  n  i  o  IV.  in  decr.  pro  ar- 
menis,  »ut  quis  sit  idoneus  minister.*  Gum  ergo  conjugum  munus  maximi 
sit  momenti  et  sit  utilitatis  corpori  et  animae  filiorum,  omni  ordini,  natu- 
rali  et  supernaturali,  societati  tam  civili  quam  ecclesiasticae,  tempori  et 
aeternitati  (parentes  enim  excolere  debent  imagines  spirantes  Dei,  quas 
ipse  creavit,  membra  Christi  ad  perfectionem  adducere,  templa  Spiritus  s. 
sancte  custodire  et  omni  virtutum  genere  exornare,  et  quos  ss.  Trinitas 
ad  sui  possessionem  elegit,  in  hunc  dirigere  finem) :  matrimonium  sane 
christianum  vi  contractus  multiplici  gratia  ditabitur. 

c.  Notae  et  characteres  matrimonii  christiani  sunt  inclissolubi- 
litasetunitas.  Atqui hae obligationes quam plurimis in casibus magna 
exigunt  sacrificia,  virtutem  subinde  heroicam,  jugum  constituunt  d  u  r  u  m. 
Exigit  ergo  oeconomia  novi  testamenti,  ut  gratia  matrimonii  onus  reddat 
leve  et  suave  jugum,  juxta  Christi  promissionem :  Jugum  enim  meum  suave 
est  et  onus  meum  leve.   Matth.  11,  30. 

En  imaginem  matrimonii  christiani,  quale  illud  descripsit  jam  Tertul- 
lianus  ad  uxorem  II,  9:  »Quale  jugum  fidelium  duorum  unius  spei,  unius 
disciplinae,  ejusdem  servitutis!  Ambo  fratres,  ambo  conservi,  nulla  spiritus 
carnisve  discretio.  Atqui  vere  duo  in  carne  una;  ubi  caro  una,  unus  et  spi- 
ritus.  Simul  orant,  simul  volutantur  et  simul  jejunia  transigunt,  alterutro 
docentes,  alterutro  hortantes,  alterutro  sustinentes.  In  Ecclesia  Dei  pariter  utri- 
que,  pariter  in  convivio  Dei,  pariter  in  angustiis,  in  persecutionibus,  in  refri- 
geriis;  neuter  alterum  celat,  neuter  alterum  vitat,  neuter  alteri  gravis  est; 
libere  aeger  visitatur,  indigens  sustentatur;  eleemosynae  sine  tormento,  sacri- 
ficia  slne  scrupulo,  quotidiana  diligentia  sine  impedimento ;  non  furtiva  signa- 
tio,  non  trepida  gratulatio,  non  muta  benedictio;  sonant  inter  duos  psalmi 
et  hymni,  et  mutuo  provocant,  quis  melius  Deo  suo  cantet.  Talia  Christus 
videns  et  audiens  gaudet,  his  paeem  suam  mittit ;  ubi  duo,  ibi  et  ipse ;  ubi  et 
ipse,  ibi  et  malus  non  est.«  Talis  vero  tantaque  vitae  societas  absque  gratia 
corruptae  naturae  humanae  possibilis  non  est.,  Praeclare  de  hoc  argumento 
disputat  ci.  Moy  von  der  Ehe  c.  5.  Cf.  Schneemann  Irrthiimer  iiber  die 
Ehe  in  collectione  lacensi  fasc.  3  §  2;  Palmieri  th.  7.  8 ;  Rive  §  5;  Os- 

waldp.  8§2;  Pesch  VII  prop.  53,  quem  cf.  de  quibusdam  scholae  theo- 
logis  (Magistro  sententiarum  et  Durando)  et  canonistis  nonnihil  in  hoc  argu- 
mento  cespitantibus. 

o94.  TliesiS  CCLXI.  Matrimonium  christianum  ita  est  verum 
propriumque  novae  Legis  sacramentum,  ut  nihil  intersit  inter  con- 
tractum  matrimonii  christiani  et  matrimonii  sacramentum  ,nullum- 
que  inter  christianos  verum  celebretur  matrimonium,  quod  nonsit 
pariter  Ecclesiae  sacramentum. 

Declaratio.  Realem  unitatem  contractus  et  sacramenti  matrimonii  apud 
•christianos,  quae  veritas  fundamentalis  est  in  hac  materia.  vindicamus  adversus 
plures  juris  peritos  et  canonistas  seculi  XVIII  et  XIX,  qui  reale  discrimen, 
imo  et  separabilitatem  utriusque  ab  invicem  tuentur,  quo  facilius  subtrahant 
matrimonium  potestati  ecclesiasticae  atque  subjiciant  potestati  civili.  Quorum 
agmen  ducunt  Marc.  Ant.  de  Dominis  x),  Launoyus2),  quos  dein  sequun- 
tur  Ant.  Petzek3),  Lasaulx,  A.  Theiner,  Nuytz  etc.  Olim  haec  asser- 
tio  non  adeo  erat  certa :  hinc  non  defuerunt  aliqui  ex  theologis  alioquin  probe 
oatholicis  ut  ex.  gr.  G-reg.  Thomas  Ziegler,  Vasquez  etc,  qui  putarint, 
posse  esse  verum  inter  christianos  matrimonium,  quod  non  sit  sacramentum, 
ut  matrimonium  clandestinum  vel  si  conjuges  illud  contrahant  cum  absoluta 
intentione  contrahendi  quidem,  at  susceptionem  sacramenti  excludendi.  Thesis 
continet  doctrinam  catholicam  modo  adeo  certam,  ut  opposita  sit  plus  quam 
temeraria.    Cf.  Pesch  VII  prop.  54. 

594a.  Deinonstratio.  1.  Probatur  auctoritate  Eugenii  IV.,  qui  in 
decreto  pro  armenis  docet:  »Causa  efficiens  matrimonii  regulariter  est 
mutuus  consensus  per  verbadepraesentiexpressus.«  Atqui  summus  pon- 
tifex  manifeste  loquitur  de  matrimonio,  quatenus  est  sacramentum. 
Nam  de  matrimonio  loquitur,  quatenus  numeratur  inter  septem  Ecclesiae 
sacramenta :  quocirca  de  singulis  disserens  sacramentis  ea  assignat,  quae 
ipsis  ut  sacramentis  sunt  propria  et  quibus  conficiuntur ;  matrimonii  autem 
nullam  aliam  proponit  materiam  formamque,  quibus  conficiatur  in  ra- 
tione  sacramenti.  Loquitur  ergo  hic  manifesto  de  matrimonio,  quatenus 
est  sacramentum.  Gonsensu  autem  mutuo  conficitur  contractus.  Ergo  ipse 
contractus  est  sacramentum. 

2.  Idem  colligitur  ex  modo  loquendi  concilii  trident.  sess.  24,  qui 
etiam  ab  omnibus  adhibetur  theologis.  Statuit  enim  canone  1  matrimo- 
nium  esse  sacramentum,  et  in  decreto  docet,  illud  in  lege  evangelica  ve- 
teribus  connubiis  per  Christumgratiapraestare.  Atqui  matrimonii  nomine 


')  De  rep.  chr.  1.  3  et  5  c.  2.  2)  De  reg.  in  matr.  potest. 

3)  De  pot.  Eccl.  in  statuendis  imped.  dirim.  Friburgi  1783  et  in  vindiciis  hu- 
jus  diss.  a.  1787.  Ceterum  adversarios  diligentissime  et  erudite  recenset  Rosko- 
vany  de  matrimonio  in  Ecclesia  catholica  t.  1  a.  4—15;  Perrone  1.  c.  c.  6,  qui 
c.  1  a.  1  refellit  illorum  sententiam,  qui  contendunt,  Guilielmum  parisiensem 
fuisse  primum,  qui  separabilitatem  inter  matrimonii  christiani  contractum  et  ma- 
trimonii  sacramentum  invexerit. 

non  intelligitur  aliqua  caeremonia,  sed  ipse  contractus  matrimonialis.  Ergo 
hic  ipse  est  sacramentum.  Quod  Pius  VI.  in  ep.  ad  episcopum  motulensem 
6  Sept.  1788  diserte  affirmat  scribens:  »Contractus  matrimonialis  est 
vere  et  proprie  unum  ex  septem  legis  evangelicae  sacramentis.«  Accedit 
quod  idem  concilium  ib.  de  reform.  c.  1  docet,  matrimonm  clandestina 
rata  et  vera  fuisse  matrimonia,  ideoque  sacramenti  habuisse  rationem. 
quamdiu  Ecclesia  ea  irrita  non  fecerit.  Idem  enim  est  secundum  ss.  ca- 
nonum  usum  loquendi  matrimonium  ratum  et  matrimonium  sacramentum, 
ut  patet  ex  Innocentio  III.  de  divortio  c.  7.  Atqui  in  matrimonio  clan- 
destino  nihil  habes  praeter  contractum  matrimonialem.  Ergo  hic  ipse  est 
sacramentum. 

3.  Denique  Piuj ...IX.  alloc.  27  Sept.  1852  diserte  declarat:  »Nemo  ex 
catholicis  ignorat  aut  ignorare  potest,  matrimonium  esse  vere  et  proprie 
unum  ex  septem  legis  evangelicae  sacramentis  a  Ghristo  Domino  insti- 
tutum,  ac  propterea  inter  fideles  matrimonium  dari  non  posse,  quin  uno 
eodemque  tempore  sit  sacramentum,  atque  idcirco  quamlibet  aliam  inter 
christianos  viri  et  mulieris  praeter  sacramentum  conjunctionem,  cujus- 
cunque  etiam  civilis  legis  vi  factam,  nihil  aliud  esse  nisi  turpem  atque 
exitialem  concubinatum  ab  Ecclesia  tantopere  damnatum,  ac  proinde  a 
conjugali  foedere  sacramentum  separari  nunquam  posse.^ 

Idem  peremptorie  declarat  in  literis  ad  Victorem  Emmanuelem  Sardiniae 
regem  19.  Sept.  1852  datis,  et  in  damnatione  operum  Joan.  Nep.  Nuytz. 
Ideo  in  syllabo  damnatae  sunt  prop.  66:  »Matrimonii  sacramentum  non  est 
nisi  quid  contractui  accessorium  ab  eoque  separabile,  ipsumque  sacramentum 
in  una  tantum  nuptiali  benedictione  situm  est;«  73:  » Vicontractus  mere  ci- 
vilis  potest  inter  christianos  constare  veri  nominis  matrimonium,  falsumque 
est  aut  contractum  matrimonii  inter  christianos  semper  esse  sacramentum, 
aut  nullum  esse  contractum,  si  sacramentum  excludatur.^  Eandem  doctrinam 
denuo  inculcat  Leo  XIII.  lit.  encycl.  10.  Febr.  1880  :  »Nam  Christus  D.  digni- 
tate  sacramenti  auxit  matrimonium ;  matrimonium  autem  est  ipse  contractus, 
si  modo  factus  sit  jure.  Huc  accedit,  quod  ob  hanc  causam  matrimonium  est 
sacramentum,  quia  est  sacrum  signum  et  efficiens  gratiam  et  imaginem  refe- 
rens  mysticarum  nuptiarum  Christi  cum  Ecclesia.  Istarum  autem  forma  ac 
iigura  isto  ipso  exprimitur  summae  conjunctionis  vinculo,  quo  vir  et  mulier 
inter  se  colligantur  quodque  aliud  nihil  est  nisi  ipsum  matrimonium.  Itaque 
apparet,  omne  inter  christianos  justum  conjugium  in  se  et  per  se  esse  sacra- 
mentum,  nihilque  magis  abhorrere  a  veritate,  quam  esse  sacramentum  decus 
quoddam  adjunctum  aut  proprietatem  illapsam  extrinsecus,  quae  a  contractu 
disjungi  ac  disparari  hominum  arbitratu  queat. « 

595.  Scholion.  Matrimonium  qualis  sit  contractus.  —  Quamvis  ma- 
trimonium  ad  genus  contractuum  revocetur,  contractus  tauien  est  a  re- 
liquis  summopere  discrepans  ac  plane  singularis.   Alii  contractus 

1.  circa  res  et  commoda  ex  rebus  provenientia  versantur ;  connubii 
materia  sunt  ipsae  personae  contrahentes  earumque  affectus. 

2.  In  reliquis  contractibus  cum  materia  principalis  tum  extensio  ef- 
ectuum  et  obligationis  duratio  subsuntcontrahentium  libertati,  transactioni 
vel  legibus  civilibus  aut  ecclesiasticis :  nihil  vero  horum  in  matrimonio, 
quatenus  spectat  contractus  substantiam,  subest  vel  contrahentium  arbi- 
trio  vel  societatis  sive  civilis  sive  ecclesiasticae  statutis. 

3.  Matrimonii  proprium  est  a.  ut  contrahentes  in  novo  societatis 
statu  collocentur;  ut  b.  ad  novum  vitae  genus  obligentur;  ut  e.  ex  con- 
nubio  novae  affinitates  cognationesque  exsistant;  ut  d.  vincula  alioquin 
sacerrima,  si  non  solvantur,  multum  saltemrelaxentur;  nam  propter  ma- 
trimonium  relinquet  homo  patrem  suum  et  matrem  et  adhaerebit  uxori  suae 
et  erant  duo  in  carne  una  Gen.  2,  4. 

4.  Praeterea  hic  contractus  est  a.  naturalis,  quia  fundatur  in 
hominum  natura  et  ordinatur  ad  bonum  naturae,  id  est  ad  complendam 
naturam  in  ratione  principii  et  ad  eam  propagandam ;  b.  speciali  modo 
Deo  est  reservatus;  nam  quod  Deus  conjunxit,  homo  non  separet 
Matth.  19,  () ;  habet  c.  rationem  symboli  sacri:  referre  enim  debet  con- 
junctionem Christi  cumEcclesia(n.592).  Itaque  est  sacer  et  religiosus, 
utpote  destinatus  ad  multiplicandos  cultores  Dei  (Tob.  8,  9),  hinc  ad  pro- 
pagandam  Dei  gloriam  et  dilatandam  Ecclesiam ;  quem  in  finem  auctus 
est  a  Christo  gratia factusque  d.  sacramentalis  (th. 261);  insuper  est 
e.  contractus  spiritualis,  quatenus  omnino  supponit  animorum  unionem 
et  intendit  etiam  spirituale  prolisbonum;  f.  ecclesiasticus,  quatenus 
in  nonnullis  potestati  Ecclesiae  est  obnoxius,  ut  infra  videbimus ;  et  etiam 
g.  civilis,  quatenus  ordinatur  ad  bonum  societatis.  Quare  liquet,  prae- 
cipites  esse,  qui  ex  eo,  quod  matrimonium  est  contractus,  illico  inferunt, 
illud  ex  toto  obnoxium  esse  potestati  civili;  est  enim  quadamtenus  tan- 
tum  contractus  civilis,  ideoque  secundum  quid  tantum  illi  obnoxius1). 

V  596.  Thesis  CCLXII.  Sacramenti  matrimonii  ministri  sunt 
ipsi  contrahenteSf  non  vero  sive  parocJius  assistens  sive  sacerdos 
nuptiis  benedicens, 

Deinonstratio.  Thesim,  quae  ex  veritate  fundamentali  asserta 
sponte  consequitur,  primum  videtur  negasse  Melchior  Canus2),  quem 

')  Cf.  Rive  die  Ehe  c.  4;  Moy,  das  Eherecht  der  Christen  in  der  morgen- 
liindisehen  und  abendlandischen  Kirche  bis  zur  Zeit  Karls  des  Gr.  Ratisbonae  1833, 
qui  diligenter  inquirit,  num  matrimonium  revera  dici  possit  contractus,  quod  non- 
nulli  haud  spernendi  scriptores  negarunt,  cum  tam  singularis  naturae  et  indolis  sit 
matrimonium.    Cf.  Stentrup  Zeitschr.  fiir  k.  Theol.  1878  p.  179  ss. 

2)  De  loc.  theol.  VIII,  5.  Cf.  B  e  n  e  d  i  c  t  u  s  XIV.  de  synodo  dioeces.  VIII,  18; 
Roskovanyt.  1  §27;  Perrone  tom.  1.  c.  2  ;  s.  Alphons  L  i  g  u  o  r  i  in  diss.  de 
ministro  et  forma  sacramenti  matrim.  adnexa  theol.  mor.  tract.  6  de  matrimonio 
c.  2.  Recentiori  aetate  Cani  sententiam  adhuc  tuebantur  Albertus  a  Bulsano, 
C  a  s  s  a  c  c  i  a,  Jesualdo  deLucaaBronte  0.  Cap.  in  disquis.  theol. :  Cur  Verbum 

innumeri  secuti  sunt  theologi,  ita  ut  Benedictus  XIV.  ejus  opinionem 
vocet  valde  probabilem,  alii  suo  numero  nimium  confidentes  nostram 
dixerint  antiquatam,  periculosam,  plane  absurdam  etc.  Verum  rem  aliter 
se  habere,  hisce  evincimus  argumentis : 

1.  Demonstravimus  ipsum  matrimonii  christiani  contractum  et  hinc 
omne  matrimonium  inter  christianos  initum  esse  sacramentum.  Ergo  illi 
sunt  ministri  sacramenti,  qui  conficiunt  contractum,  ideoque  ipsi  contra- 
hentes  sunt  hujus  sacramenti  ministri. 

2.  Ex  praxi  quotidiana  Ecclesiae  liquet  haereticorum  matrimonia, 
cum  conjuges  ad  Ecclesiam  revertuntur,  non  amplius  benedici.  Atqui  vel 
haec  matrimonia  sacramenti  rationem  habent,  et  tunc  ipsi  contrahentes 
sunt  sacramenti  ministri :  vel  non  habent  sacramenti  rationem,  et  tunc 
falsa  esset  thesis  praecedens.  Idem  dicas  de  matrimoniis  clandestinis, 
quae  nulla  accedente  benedictione  sacerdotali  fuerunt  quondam  et,  ubi 
decretum  conc.  tridentini  de  eis  non  est  promulgatum,  nunc  sunt  vera 
matrimonia  (sicut  et  illa,  quae  praesente  parocho,  sed  eo  repugnante  con- 
trahuntur),  ideoque  sacramenti  dignitate  ornantur.  Atqui  in  his  matri- 
moniis  manifesto  parochus  non  est  minister.  Ergo  contrahentes  ministri 
sunt  hujus  sacramenti. 

3.  Huc  spectat  Hadriani  II.  ab  episcopo  consulti,  valeatne  matri- 
monium  absente  sacerdote  contractum,  responsum  ep.  40  (Mig.  122, 1318) : 
»Ut  omnis  quaestio  super  eodem  matrimonio  de  cetero  sopiatur,  perapo- 
stolica  tibi  scripta  mandamus,  quatenus  hujusmodi  connubium  dissolvi 
nullatenus  patiaris,  sed  firmum  facias  atque  inviolabile  permanere.  Si  enim 
alias  personae  convenientes  et  legitimae  fuerint,  et  contractus  ipse  legibus 
concordans,  ita  quod  non  videatur  ei  de  sacris  canonibus  obviare,  pro  eo, 
quod  sacerdos  absens  fuerit,  tale  matrimonium  non  debet  ullatenus  im- 
pediri« ;  et  simile  responsum  ecclesiae  Galliae  22.  Apr.  1795  datum1),  quo 
declaratur  fideles,  qui  ob  persecutiones  parochum  pro  contrahendo  ma- 
trimonio  adire  non  poterant,  ideoque  eo  absente  illud  inierant,  »hortan- 
dos  esse,  cum  sacerdotis  copiam  habere  possunt,  ab  eo  benedictionem 
petant,  qui  tamen  illis  declarabit,  hujusmodi  benedictionem  ad  validitatem 
matrimonii  minime  pertinere.* 

4.  Praeterea  sacerdos  conjungens  sponsos  in  matrimonium  potest 
secundum  Ecclesiae  permissionem  uti  qualibet  forma,  juxta  receptum 


caro  factum,  Catanae  1 869 ;  Consecrator  christiani  matrimonii  in  verum  et  pro- 
prium  sacramentum  N.  L.  tr.  theol.  ib.  1871.  Ex  thesi  autem  liquet  neque  opinio- 
nem,  quam  Berlage  in  sua  tuetur  dogmatica  III  827,  posse  admitti,  conjuges  mi- 
nistros  sacramenti  esse  ordinarios,  extraordinarios  vero  sacerdotes. 

•)  Apud  M  o  s  e  r  in  coll.  declarat.  ac  decretorum  n.  IX.  Simile  decretum 
congr.  s.  Officii  5  Febr.  1780  profert  Perrone  t.  2  sect.  1  c.  7  p.  305  a.  21. 

Hurter,  Compend.  theologiae  III,   11.  ed.  36 

uniuscujusque  provinciae  ritum1).  »Atqui,  subjicit  Benedictus  XIV.  1.  c. 
tantam  varietatem  Ecclesia  non  tolerasset,  multoque  minus  cujuslibet 
provinciae  arbitrio  permisisset,  si  existimasset  per  verba  a  sacerdote  pro- 
lata  confici  sacramentum  matrimonii.*    Ad  haec 

5.  sententiae  Gani  refragatur  universa  schola  antiquior,  Hinc  ipse 
vix  unum  alterumve  pro  sua  sententia  allegare  potuit  theologum :  neque 
illi,  ad  quos provocat,  ut  Guilielmus  paris.,  Paludanus  et  Thomas, 
ei  suffragantur,  quemadmodum  ostendit  Perrone  c.  2  a.  1. 

597.  Frustra  provocant  patroni  alterius  sententiae  1.  ad  Paulum,  qui 
1.  Cor.  4,  1  Ecclesiae  ministros  vocat  dispensatores  mysteriorum  Dei.  Nam 
a.  graves  exegetae  nomine  mysteriorum  hic  intelligunt  in  primis  veritates 
revelatas  superrationales.  Deinde  b.  verba  sunt  affirmantia,  non  excludentia,  ac 
praeterea  C.  sermo  est  de  mysteriorum  dispensatione:  indeautemnon  se- 
quitur  ministros  Ecclesiae  hoc  sacramentum  conficere,  sed  tantum  matrimonium 
non  esse  celebrandum  independenter  ab  Ecclesia.  Non  ut  illud  sanctificet,  in- 
quit  ad  rem  Scheeben,  Mysterien  §  85,  requiritur  assistentia  sacerdotum, 
sed  quia  matrimonium  est  sacrum.  Ceterum  d.  aliquo  sensu  potest  dici  mi- 
nister,  quatenus  est  testis  authenticus  juxta  conc.  tridentinum,  a  cujus  prae- 
sentia  pendet  contractus  valor  et  est  minister  solemnitatis. 

2.  Idem  dicatur  de  argumento,  quod  petunt  adversarii  ex  effatis  patrum, 
qui  benedictionem  sacerdotalem  pro  rite  ineundo  matrimonio  urgent.  Haec 
enim  exceptio  eo  minus  valet,  quod  Ecclesia  saepius  declaraverit,  benedictio- 
nem  sacerdotalem  non  esse  de  necessitate  matrimonii,  ideoque  eam  multis  in 
casibus  non  urget,  imo  et  denegat.  Ex  orationibus  vero  Ecclesiae  super  sponsos 
colligitur  quidem,  quae  fuerit  fides  Ecclesiae  de  matrimonio  christiano,  non 
vero  probatur,  gratiam  saeramentalem  a  benedictione  et  oratione  sacerdotali 
tamquam  ex  opere  operato  pendere. 

3.  Neque  favet  ipsis  s.  Thomas.  Incredibile  enim  est  a.  si  certo  hoc 
docuisset,  nullum  ex  tot  s.  doctoris  discipulis  usque  ad  Canum  id  vidisse; 
imo  1).  s.  doctor  in  4  dist.  26  a.  1  ad  1  diserte  statuit:  ^Verba,  quibus  con- 
sensus  matrimonialis  exprimitur,  sunt  forma  bujus  sacramenti,  non  autem 
benedictio  sacerdotis,  quae  est  quoddam  sacramentale. «  Locis  vero  objectis 
C.  nihil  aliud  significat,  quam  matrimonium,  cum  sit  sacramentum,  spectare 
ad  Ecclesiam,  quae  propterea  illi  addiderit  benedictionem,  ut  condigne  cele- 
bretur,  quod  nostrae  sententiae  nullatenus  adversatur.  Neque  obstant  d.  quae 
in  4  dist.  1.  q.  1  a.  3  ad  5  scribit,  matrimonium,  secundum  quod  est  sacra- 
mentum  »in  dispensatione  ministrorum  Ecclesiae  consistere;  *  c.  gentes  IV,  78  : 
^Matrimonium,  secundum  quod  consistit  in  conjunctione  maris  et  feminae  in- 
tendentium  prolem  ad  cultum  Dei  generare  et  educare,  est  Ecclesiae  sacra- 
mentum,  unde  et  quaedam  benedictio  nubentibus  per  ministros  Ecclesiae  ad- 
hibetur,«  et  similia  suppl.  q.  8  a.  1 ;  q.  22  a.  2 ;  q.  31  a.  1  ;  q.  39  a  2 ;  3  p. 
q.  83  a.  3  ad  8  etc,  quae  forte  favere  possent  Cani  sententiae,  si  non  tam 
clara  s.  doctoris  testimonia  pro  sententia  nostra  obessent.  Ita  praeter  illa,  quae 

!)  Cf.  concilium  tridentinum  sess.  24  cap.  1  de  reform.  matriinonii.  Cete- 
rum  pro  argumento,  quod  ex  concilio  tridentino  derivamus,  opportuna  sunt,  quae 
refert  Pallavicino  hist.  conc.  trid.  1.  22  c.  5 ;  1.  23  c.  8  et  alibi. 

jam  citavimus,  clarissima  sunt  haec  ejusdem  verba  in  4  dist.  28  q.  1  a.  3: 
»Consensus  expressus  per  verba  de  praesenti  inter  personas  legitimas  ad  con- 
trahendum  matrimonium  facit,  quia  haec  duo  sunt  de  essentia  sacramenti ; 
alia  autem  omnia  sunt  de  solemnitate  sacramenti,  quia  ad  hoc  adhibentur,  ut 
matrimonium  convenientius  fiat. «  Et  expressius  ib.  ad  2 :  »  Sacerdotis  bene- 
dictio  non  requiritur  in  matrimonio  quasi  de  essentia  sacramenti. * 

4.  Nec  obstat  analogia  cum  aliis  sacramentis.  Sicut  enim  matrimonii 
sacramentum  cum  aliis  habet  quaedam  communia,  unde  ad  sacramentorum 
genus  revocatur :  ita  et  quaedam  propria,  unde  sacramentum  est  specie  ab  aliis 
distinctum.  Cf.  Ott.  de  G-raefenstein  in  fol.  trim.  linciensi  1880  p.  689  ss., 
qui  thesim  duodecim  argumentis  probat. 

598.  Corollaria.    Ex  hac  duplici  veritate  sequitur  praeterea 

1.  matrimonium  inter  fideles  initum  cum  positiva  voluntate  non  susci- 
piendi  sacramentum  vel  non  esse  sacramentum,  hinc  nec  matrimonium  vali- 
dum,  sed  concubinatum ;  vel  si  valet  in  ratione  contractus,  nihilominus  esse 
sacramentum :  quod  alterum  est  probabilius,  cum  censeatur  praevalere  inten- 
tio  contrahendi,  ponendi  ergo  omnia  necessaria  ad  valorem  contractus,  ideoque 
suscipiendi  sacramentum  in  praesenti  ordine  inseparabile  ab  illo.  Quare 
Jo.  de  Carthagena  disp.  sel.  in  4.  sent.  disp.  6  diss.  2  c.  1  statuit:  »Si  duo 
baptizati  conveniunt  ad  faciendum  contractum  matrimonii  coram  parocho  et 
testibus,  non  tamen  habeant  intentionem  faciendi  sacramentum,  nihilominus 
manet  validum  matrimonium  non  solum  in  ratione  consensus,  sed  etiam  in 
ratione  sacramenti,  quia  non  est  in  potestate  contrahentium  auferre  rationem 
sacramenti  a  praedicto  contractu. « 

2.  Sequitur  matrimonium  per  procuratorem  initum  esse  sacramentum ;  et 

3.  matrimonia  inter  haereticos  et  schismaticos  inita,  si  nullum  obstat 
impedimentum  dirimens,  valere  et  ut  contractum  et  ut  sacramentum:  quod 
dici  nequit  de  infidelium  matrimonio ;  etsi  enim  valet  ut  contractus,  ob  baptismi 
defectum  non  est  sacramentum:   ad   quod  tamen  suscepto  baptismo  elevatur. 

4.  Num  matrimonium  inter  fidelem  et  infidelem,  sublato  impedimento 
disparitatis  cultus,  validum  sit  etiam  saltem  pro  conjuge  fideli  sacramentum, 
dissentiunt  theologi.  Negant  Vasquez,  Sanchez,  Pontius  etc. :  ratio 
negandi  videtur,  quod  ipse  contractus  est  sacramentum:  hinc  sicut  contractus 
nequit  ex  una  parte  esse  validus,  invalidus  ex  alia,  sed  vel  validus  vel  invalidus 
«st  ex  utraque :  ita  vel  sacramentum  est  pro  utraque  vel  pro  neutra  parte. 
Adversantur  tamen  Perrone  t.  2  sect.  1  c.  7  a.  1  cum  Tournely,  Collet, 
Rive  s.  8  p.  240  annot.,  Palmieri  append.  post  th.  11  aliique,  qui  proba- 
bile  censent  ejusmodi  matrimonium  ex  parte  fideli  esse  sacramentum.  Sicut 
enim  idem  matrimonium  inter  fideles  ab  uno  potest  ita  contrahi,  ut  consequa- 
tur  gratiam  (digne),  ab  alio  ita,  ut  gratiam  non  consequatur  (indigne) :  ita 
poterit  in  uno  habere  hunc  effectum  dignitatis  sacramentalis,  quin  habeat  eum 
in  altero,  cum  hic  effectus  in  utroque  seorsim  exsistat.  Cf.  Pesch  VII  n.  728. 

599.  5.  De  materia  et  forma.  —  Sequitur,  cum  ipse  contractus  ma- 
trimonialis  sit  sacramentum,  hujus  materiam  et  formam  esse  eandem, 
quae  est  ipsius  contractus.  Hinc  non  major  est  difficultas  definiendi  hujus 
sacramenti  materiam  et  formam,  quam  in  defmienda  materia  et  forma 
ipsius  contractus.  Omissis  variis  theologorum  sententiis,  quas  refert  B  e- 

nedictus  XIV.  de  syn.  dioec.  VIII,  13.,  communior  ea  est,  quam  tuetur 
Suarez,  Bellarminus  de  matrim.  I,  6  etc,  corpora contrahentium  seu 
dominium  in  eadem  materiam  esse  remotam  et  circa  quam :  verba  vero 
contrahentium  rationem  habere  materiae  proximae  simul  et  formae ;  illius, 
quatenus  significant  corporum  traditionem:  huius,  quatenus  enunciant 
acceptationen. 

600.  Scholion.  Ut  autem  appareat,  quomodo  matrimonium  sit  sacra- 
mentum  et  quo  paeto  habeatur  signum  illudque  efficax  ejus,  quod  3ignificat, 
atque  fecundum  gratiae:  nota  in  matrimonio  esse  signum  i.  e.  verba  signifi- 
cantia  contractum,  quae  efficiunt,  quod  significant,  scil.  conjunctionem  unius 
cum  una,  eamque  indissolubilem,  quae  non  amplius  est  in  potestate  contra- 
hentium,  quaeque  est  adumbratio  conjunctionis  Christi  cum  Ecclesia.  Cum  au- 
tem  haec  condigne  sine  gratia  haberi  nequeat,  ideo  vi  verborum  confertur 
gratia,  quae  perficiat  et  sanctificet  hanc  conjunctionem.  Haec  autem  gratia 
praeter  gratiam  sanctificantem  est  gratia  a  d  j  u  t  o  r  i  i  ad  se  mutuo  perficien- 
dum  in  ordine  etiam  supernaturali  et  spirituali  et  in  utilitatem  prolis  ad  eam 
christiane  instituendam,  et  est  gratia  medicinalis  seu  r  e  m  e  d  i  i  contra  triplex 
concupiscentiae  malum :  »Concupiscentiaenim,  inquit  s.  Bonaventura  in  4 
d.  26  q.  2,  inclinat  ad  multas:  quia  luxuriosus  non  est  una  contentus,  et  in 
matrimonio  datur  gratia  homitii,  ut  soli  uxori  velit  conjungi,  et  ita  pronitas 
ad  multas  excluditur  per  copulam  singularem.  Concupiscentia  etiam  inclinat 
ad  delectationem,  non  ad  utilitatem :  quia  luxuriosus  non  quaerit  nisi  satis- 
factionem  appetitus  seu  appetitus  sensitivi.  Datur  ergo  gratia  in  matrimonio, 
ut  non  cognoscat  uxorem  nisi  propter  prolem,  et  ita  excluditur  delectatio  ap- 
petitiva  per  copulam  utilem.  Item  concupiscentia  fastidium  generat  post  im- 
pletionem:  unde  luxuriosus,  postquam  cognovit  unam,  illam  respuit  et  vadit 
ad  aliam.  In  matrimonio  vero  datur  gratia,  ut  semper  velit  esse  cum  una :  et 
ita  excluditur  variarum  concupiscentia  per  copulam  inseparabilem. « 

601.  Jam  praecipuas  matrimonii  proprietates  consideremus,  quae 
sunt  unitas  et  indisssolubilitas. 

Thesis  CCLXIII.  Proprietas  matrimonii  christiani  est  unitas, 
quae  polygamiam  simultaneam  excludit, 

Demonstratio.  Unitatis  proprietatem  vindicabimus  matrimonio 
contra  plures  haereticos  antiquos,  imo  et  contra  novatores  sec.  XVI. 
Ut  quo  par  est  ordine  procedamus,  haec  statuimus: 

I.  In  lege  evangelica  polygamia  simultanea1)  omnino  est  prohibita ; 
ut  definit  conc.  tridentinum  sess.  24  can.  2:  »Si  quis  dixerit,  licere  chri- 
stianis  plures  simul  habere  uxores,  et  hoc  nulla  lege  divina  esse  prohi- 


•)  Nil  dicemus  de  p  o  1  y  a  n  d  r  i  a,  qua  una  mulier  pluribus  viris  est  commu- 
nis  :  hanc  enim  aperte  adversari  juri  naturae,  nedum  legi  evangelicae,  patet  a.  quia 
ea  potius  impedit  humani  generis  propagationem,  quae  primarius  finis  est  matri- 
monii  ;  ea  b.  incertum  reddit  patrem,  unde  perit  pietas  filialis  ;  cum  ea  c.  consistere 
nequit  familiae  unitas,  harmonia,  pax ;  subvertitur  ergo  familiae  bonum,  a  quo  in 
primis  pendet  boimm  ipsius  societatis ;  quocirca  d.  ea  nunquam  stabili  lege  vel 
consuetudine  obtinuit  ne  apud  perditissimas  quidem  gentes. 

bitum,  A.  S.« ;  et  Mich.  Palaeologus  in  conf.  fidei  in  conc.  lugdunensi  a. 
1274  oblata  profitetur:  »De  matrimonio  vero  tenet,  quod  nec  unus  vir 
plures  uxores  simul,  nec  una  mulier  permittitur  habere  plures  viros.« 

1.  Monogamia  quidem  in  N.  T.  expresse  et  data  opera  non  incul- 
catur,  quod  tunc  temporis  usu  et  consuetudine  fuerit  non  solum  apud 
judaeos,  sed  et  apud  romanos  inducta:  ea  tamen  colligitur  ex  Marc.  10, 11: 
Quicunque  dimiserit  uxorem  suam  et  aliam  duxerit,  adulterium  committit 
super  eam ;  coll.  Luc.  16,  18;  Matth.  19,  9.  Si  ergo  adulterium,  committit, 
qui,  dimissa  uxore  aliam  ducit :  non  minus  erit  adulterium  si  aliam  ducat, 
retenta  priori  uxore.  Hinc  Ambrosius  de  Abraham  1.  1  c.  7 :  » Non 
licet  tibi,  inquit,  uxore  vivente  uxorem  ducere.  Nam  et  aliam  quaerere, 
cum  habeas  tuam,  crimen  est  adulterii.«  Ergo  sicut  adulterium  est  pro- 
hibitum,  ita  in  lege  evangelica  prohibetur  polygamia.  Quare  Ghristus  ap- 
probans  Adami  verba  statuit  (Matth.  19,  5) :  Et  erunt  duo  in  carne  una. 

2.  Colligitur  ex  verbis  Pauli  1.  Cor.  7,  2  s. :  Propter  fornicationem 
autem  unusquisque  suam  uxoremhabeat,  et unaquaeque suum virum habeat. 
Uxori  vir  debitum  reddat :  similiter  autem  et  uxor  viro.  Mulier  sui  corporis 

'potestatem  non  habei}  sed  vir  ;  similiter  autem  et  vir  sui  corporis potestatem 
non  habet;  sed  midier :  quibus  apostolus  idem  jus  uxori  in  virum  ac  viro 
in  uxorem  concedit,  jus  vere  fundamentale  ad  matrimonium  reforman- 
dum,  quod  cum  polygamia  consistere  nequit. 

3.  Matrimonium  symbolum  est  juxta  Eph.  5,  22  (n.  592)  conjunctio- 
nis  Christi  cum  Ecclesia :  Christus  autem  cum  una  jungitur  Ecclesia. 

4.  Id  evidens  est  ex  sentiendi  ratione  universi  nominis  christiani. 
Inauditum  enim  est  in  tota  antiquitate,  aliquem  impune  duas  simul  du- 
xisse  uxores.   Necesse  non  erit  patrum  afferre  testimonia. 

602.  Exceptio  aliqua  petitur  ex  responso  Gregorii  II.  dato  s.  Bonifatio 
hujus  tenoris :  »  Nam  quod  proposuisti,  quod  si  mulier  infirmitate  correpta  non 
valuerit  debitum  viro  reddere,  quid  ejus  faciat  jugalis  ?  Bonum  esset,  si  sic 
permaneret,  ut  abstinentiae  vacaret.  Sed  quia  hoc  magnorum  est,  ille,  qui  non 
poterit  continere,  nubat  magis,  non  tamen  subsidii  opem  subtrahat  ab  illa, 
quam  infirmitas  praepedit  et  non  detestabilis  culpa  excludit. *  Verum  alii  du- 
bitant  de  responsi  genuinitate,  quod  illud  sub  Zacharia  Gregorii  successore 
sedulo  in  archivis  romanis  fuerit  conquisitum,  nec  tamen  inventum:  incredi- 
bile  autem  videtur  documentum  tanti  momenti  excidisse.  Alii  censent,  agi  de 
impedimento  impotentiae  post  contractum  matrimonium  comperto,  hinc  de 
matrimonio  tantum  rato.  Utramque  solutionem  proponit  jam  sec.  XI.  Ber- 
naldus  in  tract.  de  prudenti  dispensatione  ecclesiast.  sanctionum  (Mig.  148, 
1267).  Alii  haec  explicant  de  conjugio  inito  in  infidelitate,  quod  cum  sacra- 
mentum  non  sit,  eam  non  habet  firmitatem,  quam  sibi  vindicat  conjugium 
christianorum,  quod  sacramentum  est,  hinc  declarasse  putant  pontificem,  illud 
superveniente  impotentia,  in  favorem  infidelis  conversi  posse  dissolvi.  Crescit 
autem  solutionis  difficultas,  quod  non  amplius  exstat  s.  Bonifatii  epistola,  qua 

pontificem  de  hoc  consulit  casu.  Cf.  Rosko  vany  II,  160;  Collet,  cont.  prael. 
Tournelii  t.  8  c.  5  a.  2  sect.  3  n.  131  ;  Berardi  in  ep.  Gratiani  canones  ge- 
nuini  ab  apocryphis  discreti  p.  2  n.  66;  Binterim  monumenta  primi,  medii 
et  novissimi  aevi  t.  6  p.  1  pag.  431. 

602.  II.  Non  solum  in  lege  evangelica,  verum  etiam  ipsa  originali 
matrimonii  institutione  exclusa  fuit  polygamia.  Hoc  innuitur  ipsa  crea- 
tione:  creatum  siquidem  est  unicum  conjugum  par,  etsi  tunc  summa  fuit 
multiplicandi  generis  humani  necessitas ;  colligitur  ex  verbis  Adami  Gen. 
2,  24:  Adhaerebit  (vir)  uxori  suae,  non  uxoribus,  eteruntduo,  nonplures, 
in  carne  una,  quae  Ghristus  approbat  Matth.  19,  3  ss.  atque  subsumens : 
Quod  ergo  Deus  conjunxit,  homo  non  separet,  infert,  dimissa  uxore  aliam 
ducere  esse  adulterium.  Quare  Nicolaus  I.  ad  bulgarorum  consulta 
respondens  n.  51  statuit:  »Duas  tempore  uno  habere  uxores  nec  origo 
humanae  conditionis  admittit,  nec  lex  christiana  ulla  permittit.« 

603.  III.  Imo  polygamia  juri  naturali  minus  consentanea  est,  cum 
1.  in  ea  non  servetur  aequalitas  inter  conjuges  tantopere  a  Paulo  incul- 
cata  (n.  60 12);  hinc  apud  populos,  in  quibus  viget  polygamia,  uxoressunt 
servae  nimisque  obnoxiae  arbitrio  viri :  quod  conciliari  nequit  cum  digni- 
tate  matris  familias,  quam  exigit  bonum  familiae. 

2.  Bonum  conjugii  et  familiae  exigit,  ut  conjuges  non  solum  corpore, 
sed  et  animis  jungantur,  seque  totos  sibi  invicem  tradant :  quod  minime 
servatur  in  polygamia,  ex  qua  potius  sequuntur  cordis  divisio,  aemulatio, 
invidia,  zelotypia,  hinc  rixae,  injustitia,  odium  etc. 

604.  Num  autem  polygamia  absolute  adverseturjurinaturae,  non 
eadem  est  theologorum  sententia.  Haud  pauci  negant,  ut  Durandus, 
Tostatus  fuse  in  Matth.  c.  19,  Maldonatus  de  matrimonio  q.  1  ad 
arg.  4,Palacios,  Mersennius  etc;  alii affirmant.  ItaBenedictusXIV. 
de  syn.  dioeces.  XIII,  21,  qui  n.  9  scribit:  »Docent  quidem  Durandus 
et  A  b  u  1  e  n  s  i  s,  jure  naturae  polygamiam  non  repugnare.  Quamvis  autem 
singularis  haec  eorum  opinio  dici  non  possit  a  concilio  Tridentino  fuisse 
proscripta  .  .  .,  censuram  tamen  non  fugit  doctrinae  improbabilis  et  alie- 
nae  a  communi  sententia  aliorum  theologorum  docentium  polygamiam 
divino  aeque  ac  naturali  juri  esse  contrariam.«  Gommunior  scil.  theolo- 
gorum  sententia  tuetur,  polygamiam  sin  minus  primario  naturaejuri,  se- 
cundario  saltem  seu  derivato  esse  contrariam,  nempe  conclusionibus  ex 
primariis  praeceptis  deductis,  ut  loquitur  Thomas,  qui  suppl.  q.  65  a.  1 
inter  alia  statuit:  »Pluralitas  uxorum  neque  totaliter  tollit,  nequealiqua- 
liter  impedit  matrimonii  primarium  finem,  cum  unus  sufficiat  pluribus  uxo- 
ribus  fecundandis  et  educandis  filiis  ex  his  natis.  Sed  secundarium  fmem 
etsi  non  totaliter  tollat,  tamen  multum  impedit,  eo  quod  non  facile  potest 
esse  pax  in  familia,  ubi  uni  viro  plures  uxores  junguntur,  cum  nonpossit 

unus  vir  sufficere  ad  satisfaciendum  pluribus  uxoribus  ad  votum,  et  etiam 
quia  communicatio  plurium  in  uno  officio  causat  litem  .  .  .  Et  ideo  patet 
ex  dictis  quod  pluralitas  uxorum  quodammodo  est  contra  legem  naturae 
et  quodammodo  non.«  Neque  verba  Innocentii  III.  dicentis  de  divortiis 
c.  8:  »Nec  ulli  unquam  licuit  insimul  plures  uxores  habere,  nisi  cui  fuit 
divina  revelatione  concessum, «  probant,  polygamiam  jure  naturae  esse 
absolute  illicitam.  Ea  enim  non  attingunt  quaestionem,  num  polygamia 
fuerit  prorsus  illicita  ex  jure  naturae,  sed  affirmant  facto  eam  fuisse  illi- 
citam,  quod  oriri  potuit  ex  institutione  divina  et  jure  originali  (n.  602), 
hinc  ex  lege  positiva. 

605.  IY.  Si  jam  quaeras,  num  in  V.  T.  fuerit  polygamia  permissa, 
tenendum  sane  est  contra  Calvinum,  eam  in  oeconomia  patriarchali  et 
mosaica  fuisse permissam saltem  ex  dispensatione  divina :  neque enim 
Deus  tam  familiariter  conversatus  fuisset  cum  patriarchis,  si  in  habituali 
vixissent  adulterio  statuque  peccati.  Quam  dispensationem  redundasse 
quoque  ad  gentes  ante  Ghristi  adventum  haud  pauci  non  immerito  tuentur. 
Hinc  prophetae  et  Paulus  ap.  inter  crimina,  quae  gentibus  exprobrant, 
nunquam  referunt  polygamiam.  Hanc  sententiam  itaenunciat  Palmieri 
thesi  15  n.  5:  »Censere  ergo  licet,  Deum  permisisse,  ut  privilegium  per  se 
fidelibus  concessum  ab  infidelibus  quoque  usurparetur.  Ex  eo  autem  id 
erat  consequens,  ut  ipsi  illo  privarentur  vix  ac  esset  illud  pro  populo  Dei 
sublatum  (in  N.  T.),  ita  ut  ignorantia  eos  quidem  excusaret  adhuc,  non 
autem  v  a  1  i  d  e  plures  uxores  habere  amplius  possent.«  Non  desunt  tamen 
qui  opinentur  clivina  dispensatione  non  fuisse  opus,  ut  quis  plures  simul 
ducere  potuerit  uxores,  quod  polygamia  non  sit  quovis  in  casu  intrinsecus 
mala,  alioquin  Deus  eam  non  permisisset  patriarchis  et  generatim  judaeis. 
Pro  qua  opinione  provocant  et  ad  patres.  Ita  ex.  gr.  scribit  Augustinus 
de  Jacob  patriarcha  c.  Faustum  XXII,  47 :  »Si  naturam  consulas,  non  la- 
sciviendi,  sed  gignendi  causa  illismulieribusutebatur:  simorem,  illotem- 
pore  atque  in  illa  terra  hoc  factitabatur ;  si  praeceptum,  nulla  lege  prohi- 
bebatur.«  In  quae  s.  Augustini  verba  s.  Thomas  notat  suppl.  q.  65  a.  1 
ad  2:  »Illa,  quae  lex  naturalis  dictat  quasi  ex  principiis  primis  legis  na- 
turae  derivata  (cujus  modi  est  juxta  ipsum  monogamia,  cf.  verba  supra 
n.  604)  non  habent  vim  coactivam  per  modum  praecepti  absolute,  nisi 
postquam  lege  divma  et  humana  sancita  sunt.  Et  hoc  est,  quod  dicit 
Augustinus,  quod  non  faciebant  contra  legis praecepta,  quia nulla lege 
erat  prohibitum.*  Cf.  ib.  a.  2.  Similia  cum  s.  Augustino  habent  Theo- 
doretus  q.  67  n.  85  in  Genesim;  Hieronymus  ep.  69  ad  Oceanum 
n.  5;Eucherius  lugd.  instruct.  1.  1  a.  1  in  Gen.  30,  19  s. 

Perrone,  qui  fuse  hac  de  re  disputat  a.  3,  ut  ad  harmoniam  revocet 
patrum  effata  sibi  in  specie  contraria,  suam  sententiam  ita  enunciat:   ^ltaque 

sine  contradictione  affirmari  poterit  vel  negari,  polygamiam  esse  contra  legem, 
prout  legis  nomen  vel  presse  vel  laxius  usurpatur,  ac  simili  modo  dicetur  vel 
justa  vel  injusta,  prout  consentiente  aut  invita  priori  uxore  frequentata  sup- 
ponatur:  itemque  honesta  vel  inhonesta,  prout  ejus  finis  est  generis  humani 
multiplicatio  aut  licentia.  Scilicet  ut  polygamia  a  crimine  violatae  legis  divi- 
nae  immunis  credatur,  tres  conditiones  omnino  requiruntur :  ut  nulla  explicita 
lege  vetetur,  ut  uxor  expresse  vel  tacite  consentiat,  ut  finis  sit  honestus ;  quod 
si  una  ex  his  conditionibus  desit,  si  ad  libidinem  potius  quam  ad  multiplica- 
tionem  humani  generis  adhibeatur,  si  primae  uxori  afferatur  injuria,  si  ratio 
habeatur  legis  sin  minus  explicitae,  saltem  implicitae,  tum  enim  vero  eadem 
polygamia  inhonesta  dicitur,  contra  fas  et  jus,  et  contra  spiritum  legis  atque 
aliquo  vero  sensu  illegitima.  * 

607.  Y.  Denique  quamvis  polygamia  simultanea  lege  evangelica 
sit  prohibita,  polygamia  successiva  i.  e.  aliud  matrimonium  defuncto  uno 
conjuge  omnino  permissum  censeri  debet.  Doctrinam  catholicam  bene  pro- 
posuit  et  confirmavit  s.  Augustinus  de  bono  viduit.  c.  12:  »De  tertiis 
et  de  quartis  et  de  ultra  pluribus  nuptiis  solent  homines  movere  quaesti- 
onem.  Unde,  ut  breviter  respondeam,  nec  ullas  nuptias  audeo  damnare . . . 
Quis  enim  sum,  qui  putem  definiendum,  quod  nec  Apostolum  video  defi- 
nisse.  Ait  enim,  malier  alligata  est;  quamdiu  vir  ejus  vivit:  non  dixit,  pri- 
mus  aut  secundus  aut  tertius  aut  quartus :  sed  mulier;  inquit,  alligata  est, 
quamdiu  vir  ejus  vivit ;  si  autem  mortuus  fuerit  vir  ejas;  liberata  est;  cui 
vult  nubat,  tantum  in  Domino.  Beatior  autem  erit,  si  sic  permanserit 
(1.  Gor.  7,  39  s.).  Quid  huic  sententiae,  quantum  ad  hanc  rem  attinet, 
addi  vel  detrahi  possit  ignoro  .  .  .  Quapropter  nec  contra  humanae  vere- 
cundiae  sensum  audeo  dicere,  ut  quoties  voluerit,  viris  mortuis  nubat  fe- 
mina,  nec  ex  meo  corde  praeter  Scripturae  s.  auctoritatem  quotaslibet 
nuptias  audeo  condemnare.* 

608.  Fatendum  quidem  est,  patres,  praesertim  graecos,  circa  nuptias 
iteratas  rigidius  judicasse,  quod  plerumque  signum  sint  animi  minus  conti- 
nentis;  imo  in  Oriente  jure  ecclesias  tico  videtur  fuisse  conjugium  ultra 
tertium  invalidum :  ideoque  in  ejusmodi  matrimonia  acribus  invehuntur  ver- 
bis,  reprehendendo  potius  animum  quam  rem.  Hinc  Michael  Palaeologus 
imperator  in  professione  fidei  cit.  profitetur  inter  alia:  »De  matrimonio  vero 
tenet  (Ecclesia  romana),  quod  nec  unus  vir  plures  uxores  simul,  nec  una  mu- 
lier  permittitur  habere  plures  viros.  Soluto  vero  legitimo  matrimonio  per 
mortem  conjugum  alterius,  secundas  et  tertias  deinde  nuptias  successive  lici- 
tas  esse  dicit;«  et  Eugenius  IV.  in  decreto  pro  jacobitis:  »Quoniam  non- 
nullos  asseritur  quartas  nuptias  tamquam  comdemnatas  respuere,  ne  peccatum, 
ubi  non  est,  esse  putetur,  cum  secundum  Apostolum,  mortuo  viro,  mulier  sit 
ab  ejus  lege  soluta  et  nubendi  cui  vult  in  Domino  habeat  facultatem,  nec  di- 
stinguat,  mortuo  primo  vel  secundo  vel  tertio :  declaramus,  non  solum  secun- 
das,  sed  tertias  et  quartas  atque  ulteriores,  si  aliquod  canonicum  impedimen- 
tum  non  obstat,  licite  contrahi  posse.  Commendatiores  tamen  dicimus,  si 
ulterius  a  conjugio  abstinentes  in  castitate  permanserint.*  Cf.  Renaudot 
Perpetuite  1.  6  c.  5. 

609.  xliesis  CCLXI\  Alteva  matrimonii  christiani  consum- 
mati  proprietas  est  ejusdem  indissolubilitas. 

Demonstratio.   De   indissolubilitate   matrimonii   haec  teneantur: 

I.  Matrimonium  consummatum  in  lege  evangelica  plane  est  indissolubile. 

Seponimus  interim  casum  adulterii  et  alium,  cum  unus  conjugum  conver- 

titur  ad  fidem,  altero  nolente  pacifice  cum  ipso  cohabitare. 

1.  Docet  hoc  Christus  diserte  statuens:  Omnis  qui  dimittit  uxorem 

suam  et  alteram  ducit,  moechatur ;  et  qui  dimissam  a  viro  ducit ,  moechatur 

Luc.  16,  18  col.  Marc.  10,  11;  unde  sequitur  toties  committi  adulterium, 

quoties  dimissa  uxore  alia  ducitur.   Nulla  ergo  uxoris  dimissione  vel  se- 

paratione  ab  eadem  matrimonium  solvitur. 

2.  Idem  inculcat  s.  Paulus,  secundum  quem  matrimonium  sola  morte 
solvitur:  Quae  sub  viro  est  mulier,  vivente  viro,  alligata  est  legi ;  si  autem 
mortuus  fuerit  vir  ejus,  soluta  est  a  lege  viri.  Igitur  vivente  viro  vocabitur 
adultera,  si  fuerit  cum  alio  viro :  si  autem  mortuus  fuerit  vir  ejus,  liberata 
est  a  lege  viri,  ut  non  sit  adultera,  si  fuerit  cum  alio  viro  Rom.  7,  2  s. ; 
l.Gor.  7,  10;  ipsumque  referre  debet  imaginem  conjunctionis  Christi  cum 
Ecclesia  (n.  592),  quae  est  indissolubilis.  Quare  Eugenius  IV.  in  instr. 
pro  armenis  matrimonii  bona  recensens  statuit:  »Tertium  est  indivisibi- 
litas  matrimonii  propter  hoc,  quod  significat  indivisibilem  conjunctionem 
Christi  cum  Ecclesia.« 

3,  Accedit  luculenta  traditio  theoretica  et  practica.  Patrum  nomine 
audiatur  Augustinus  de  nupt.  et  concup.  1.  1  c.  10:  »Hujus  procul  dubio 
sacramenti  (nuptiarum)  res  est,  ut  mas  et  femina  connubio  copulati,  quamdiu 
vivunt,  inseparabiliter  perseverent,  nec  liceat,  excepta  causa  fornicationis,  a 
conjuge  conjugem  dirimi  (Matth.  5,  32).  Hoc  enim  custoditur  in  Christo  et 
Ecclesia,  ut  vivens  cum  vivente  in  aeternum  nullo  divortio  separetur.  Cujus 
sacramenti  tanta  observatio  est  in  civitate  Dei  nostri,  in  monte  sancto  ejus 
(Ps.  47,  2)  h.  e.  in  Ecclesia  Christi,  quibusque  fidelibus  conjugatis . . .  ut  cum 
hliorum  procreandorum  causa  vel  nubant  feminae  vel  ducantur  uxores,  nec 
sterilem  conjugem  fas  sit  relinquere,  ut  alia  fecunda  ducatur.  Quod  si  quis- 
quam  fecerit,  non  lege  hujus  seculi  .  .  .  sed  lege  Evangelii  reus  est  adulterii: 
sicut  etiam  illa,  si  alteri  nupserit.  Usque  adeo  manent  inter  viventes  semel 
initajuranuptiarum,  ut  potius  sint  inter  se  conjuges,  qui  ab  alterutro  separati 
sunt,  quam  cum  his,  quibus  aliis  adhaeserunt.  Cum  aliis  quippe  adulteri  non 
essent,  nisi  ad  alterutrum  conjuges  manerent.  *  Cf.  1,  1  ad  Pollentium  c.  25. 
Hinc  romani  pontifices  durissima  potius  tolerare  parati  erant,  quam  consen- 
tire  in  dissolutionem  matrimonii  principum  valide  contracti.  Cf.  Cigoi,  Die 
Unaufioslichkeit  der  christl.  Ehe  und  die  Ehescheidung,  Paderborn  1895. 

610-  II.  Matrimonium  censeri  debet  indissolubile  etiam  ex  primitiva 
et  originali  institutione.  Sane  hoc  infert  Christus  ex  verbis  ipsius  Adami : 
Non  legistis,  quia  qui  fecit  hominem  ab  initio,  mascidum  et  feminam  fecit 
eos?  et  dixit  (Gen.  2,  24) :  Propter  hoc  dimittet  homo  patrem  et  matrem,  et 

adhaerebit  uxori  suae,  et  erunt  duo  iti  carne  una.  Itaaue  jam  non  sunt 
duo;  sed  una  caro.  Quod  ergo  Deus  conjunxit,  homo  non  separet  Matth. 
19,  4  s.  —  Insuper  originalem  matrimonii  indissolubilitatem  Ghristus  eo 
ipso  significat,  quod  judaeorum  facultatem  dimittendi  uxorem  solum  re- 
petit  ex  permissione  ipsis  ob  eorum  duritiem  facta  ib.  v.  8.  Ergo  sine  hac 
permissione  ea  fuisset  illicita.  Quare  eam  abrogans  hanc  reddit  rationem, 
ab  initio  non  fuit  sic.  —  Quod  etiam  non  improbabiliter  colligitur  ex 
citatis  Adami  verbis:  Relinauet  homo  patrem  suum  et  matrem  et  adhae- 
rebit  uxori  suae  et  erunt  duo  in  carne  una:  quae  status  diuturnitatem 
significant  indefinitam,  tamdiu  durantem,  quamdiu  conjuges  manent  in 
carne propria.  »Sicut  ergo  carnem  secare,  inquit  Ghrysostomus  hom. 
Q2  in  Matth.  n.  2,  scelestum  est,  ita  et  uxorem  (a  se)  dirimere  iniquum« : 
utriusque  enim  conjunctionis  Deus  est  auctor.  Ideoque  conc.  tridenti- 
num  sess.  24  in  decr.  de  matrimonio :  »Matrimonii  perpetuum  indissolu- 
bilemque  nexum  primus  humani  generis  parens  divini  spiritus  instinctu 
pronunciavit,  cum  dixit:  Hoc  nunc  os  ex  ossibus  meis  etc.« ;  et  Pius  VI. 
ep.  ad  episc.  Agriae  11  Jul.  1789:  »Quo  manifeste  patet,  matrimonium 
vel  in  ipso  statu  naturae,  ac  sane  ante  multo  quam  ad  proprie  dicti  sa- 
cramenti  dignitatem  eveheretur,  sic  divinitus  institutum  esse,  ut  secum 
afferat  perpetuum  indissolubilemque  nexum,  qui  proinde  nulla  civili  lege 
solvi  queat.  Itaque  licet  sacramenti  ratio  a  matrimonio  sejungi  valeat, 
velut  inter  infideles,  adhuc  tamen  in  tali  matrimonio,  siquidem  verum  est 
matrimonium,  perstare  debet  omninoque  perstat  perpetuus  ille  nexus, 
qui  a  prima  origine  divino  jure  matrimonio  ita  adhaeret,  ut  nulli  subsit 
civili  potestati.« 

611.  III.  Imo  matrimonium  jure  naturae  censeri  debet  indissolubile. 

1.  Haec  assertio  insinuatur  hoc  facto :  Quo  purior  populus  et  quo 
minor  morum  corruptio,  eo  rarius  est  divortium ;  quo  vero  major  morum 
corruptio,  eo  frequentius  illud  est.  Divortium  ergo  non  videtur  esse  se- 
cundum  legem  naturae,  sed  transgressionis  fructus1). 

2.  Tolle  indissolubilitatem  et  jam  discrimen  internum  assignari  nequit 
inter  foedum  concubinatum  honestumque  matrimonium,  quod  tamen  dic- 
tante  natura  sancte  servatur  a  populis  omnibus.   Praeterea 

3.  conjugium  omnis  societatis  et  amicitiae  exemplar  est  et  forma. 
Hinc  quo  perfectior  aliqua  societas  et  unio,  eo  saepius  sub  schemate  ex- 
hibetur  societatis  seu  unionis  conjugalis.  Ita  episcopus dicitur  ecclesiae 
sibi  commissae  sponsus,  anima  Deo  consecrata  sponsa  Christi  et  Christus 


')  Teste  Dionysio  halic.  Antiq.  rom.  II,  25  apud  romanos  a.  520  effiuxere 
usque  ad  primum  divortium.  Cf.  Taparelli,  saggio  di  diritto  naturale  2,351 
(versionis  germanicae,  Ratisbonae  1845);  S  che  e  ben  1.  3  §  150.  Legatur  Tertul- 
li  a  n  u  s  Apolog.  c.  6  n.  29  opusc.  XIX,  41  ;  T  ho  m  a  s  c.  gentes  III,  123. 

sponsus  Ecclesiae.  Stabilitate  ergo  vinculi  matrimonium  omnem  societa- 
tem  et  conjunctionem  superare  debet.  Quam  ob  rem  et  contrahentes  se 
mutuo  sibi  donare  in  perpetuum,  i.  e.  quamdiu  vivunt,  intendunt,  et  amor 
eorum,  quo  se  mutuo  complectuntur,  accedere  debet  ad  amorem,  quo  se 
quisque  amat,  ut  s.  Paulus  ex  ipsa  matrimonii  natura  colligit  scribens : 
Qui  suam  uxorem  diligit,  seipsum  diligit  (Eph.  5,  28).  Hic  autem  amor  est 
perpetuus. 

4.  Idem  exigit  filiorum  et  familiae  bonum,  pietas  filialis,  bonum  con- 
jugum,  qui  in  senectute  indigent  ope  filiorum ;  idem  exigit  et  pax  socialis. 
Bonum  enim  societatis  innititur  pace  familiarum  tum  in  se,  tum  inter  se. 
Haec  conciliatur  conjugio :  si  enim  duo  ineunt  matrimonium,  amicitia  in- 
ter  se  junguntur  quam  plurimi,  omnes  scil.  consanguinei  et  amici  conju- 
gum1).  Fac  divortio  solvi  matrimonium,  quot  sequuntur  mala.  Haecprae- 
clare  enumerat  Leo  XIII.  in  lit.  encycl.  10  Febr.  1880:  »At  vero  quanti 
materiam  mali  in  se  divortia  contineant,  vix  attinet  dicere.  Eorum  enim 
causa  fiunt  maritalia  foedera  mutabilia,  extenuatur  mutua  benevolentia, 
infidelitati  pernieiosa  incitamenta  suppeditantur,  tuitioni  atque  institutioni 
liberorum  nocetur,  dissuendis  societatibus  domesticis  praebetur  occasio, 
discordiarum  inter  familias  semina  sparguntur,  minuitur  et  deprimitur 
dignitas  mulierum,  quae  in  periculum  veniunt,  ne  cum  libidini  virorum 
inservierint,  pro  derelictis  habeantur  .  .  .  Multoque  esse  graviora  haec 
mala  constabit,  si  consideretur  frenos  nullos  futuros  tantos,  qui  conces- 
sam  semel  divortiorum  facultatem  valeant  intra  certos  aut  ante  provisos 
limites  coercere.*  Gum  igitur  divortium,  imo  vel  sola  spes  aut  timor 
divortii  tot  malorum  tam  ferax  sit  occasio  et  causa,  merito  illud  legi  natu- 
rali  generatim  adversari,  ideoque  matrimonium  jure  naturae  insolubile 
dici  potest  et  debet.  Quare  nulla  auctoritate  humana  poterit  dissolvi,  nec 
licebit  conjugibus  inire  matrimonium,  quod  postmodum  pro  lubitu  solvant. 
Si  enim  volunt  matrimonium  inire,  contrahere  illud  debent  secundum 
naturae  legem :  quae  cum  exigat  in  bonum  et  prolis  et  societatis  matri- 
monii  indissolubilitatem,  nonnisi  matrimonium  indissolubile  inire  poterunt. 
Quare  damnata  est  in  syllabo  prop.  67:  »Jure  naturae  matrimonii  vincu- 
lum  non  est  indissolubile,  et  in  variis  casibus  divortium  proprie  dictum 
auctoritate  civili  sanciri  potest.« 

612.  Fatendum  tamen  est,  non  deesse  theologos,  ut  Cajetanum,  San- 
chez,  Bellarminum  de  matrim.  c.  4  n.  2,  Schwartz  etc,  secundum  quos 


l)  Haec  est  praeter  alias  causas  (cf.  Moufang  Verbot  der  Ehen  zwischen 
nahen  Verwandten)  ratio  velut  socialis  impedimentorum  consanguineitatis  et  affi- 
nitatis :  ne  scil.  matrimonia  celebrarentur  inter  familiae  angustias,  atque  ita 
familiae  ab  invicem  manerent  divisae,  sed  ut  homines  cogerentur  ad  ineundam  in- 
timam  etiam  cum  aliis  familiis  societatem  et  amicitiam,  ideoque  ad  dilatandum 
amorem  socialem. 

absoluta  matrimonii  indissolubilitas  non  ex  s  o  1  o  jure  naturae  provenit,  neque 
ea  probari  potest  pro  omni  casu,  adeo  ut  non  quidem  pro  lubitu  contrahen- 
tium  vel  principum  nutu,  sed  gravissima  de  causa  dissolvi  possit,  accedente 
praesertim  divina  dispensatione.  At  longe  plures  contendunt,  eam  ex  solo  etiam 
jure  naturali  satis  probari:  tales  sunt  Lyra,  Tostatus,  Sotus,  Covar- 
ruvias,  Corduba,  Guttierez,  Ledesma,  Lopez  aliique,  quos  cf.  apud 
Liguori  de  matr.  in  theol.  mor.  n.  156.  Hae  sententiae,  prosequitur  Per- 
rone  1.  c.  a.  1 ,  » sin  minus  ad  concordiam  revocari,  saltem  conciliari  aliquo 
modo  possunt,  si  accurate  primarii  juris  naturae  praecepta  a  secundariis  distin- 
guantur,  quemadmodum  nos  etiam  praestitimus  in  priori  hujus  libri  sectione, 
dum  de  unitate  matrimonii  dissereremus.  Hac  distinctione  posita  haec  statui 
posse  videntur:  1.  legem  indissolubilitatis  non  pertinere  ad  primaria  atque  es- 
sentialia  praecepta  naturae,  (alioquin  neque  ex  dispensatione  divina  posset  dis- 
solvi),  qua  concessione  aliquid  damus  iis,  qui  sententiam  negantem  tuentur ;  et 
2.  addimus  eam  indissolubilitatem  juri  naturae  esse  omnino  consentaneam, 
atque  adeo  3.  ex  jure  secundario  provenire, *  et  quidem  ita,  ut  nullo  in  casu 
liceat  matrimonium  dissolvere  neque  conjugum  consensu  (indissolubilitas  in- 
trinseca),  neque  auctoritate  ulla  mere  humana  (indissolubilitas  extrin- 
seca).  Ideo  autem  auctoritati  humanae  deneganda  videtur  haec  potestas  in 
ordine  mere  naturali,  quod  nimis  facile  irreperent  in  materia  tam  lubrica 
abusus.  Ea  vero  censeri  debent  jure  naturae  absolute  prohibita,  quae  vel 
semel  permissa  irreparabilia  propter  hominis  ad  malum  pronitatem  damna 
vel  incommoda  secum  ferrent.  Cum  vero  haec  absoluta  matrimonii  indissolu- 
bilitas  quovis  in  casu  vix  possit  solo  rationis  lumine  certo  agnosci,  et  theologi 
ipsi  hac  de  re  dissentiant:  liquet,  a  peccato  saltem  excusari  illos  infideles,  qui 
gravissima  de  causa,  ut  ob  sterilitatem,  perpetuum  morbum,  adulterium  etc. 
matrimonium  dissolverint  aliudque  inierint.  Quare  si  quaeras,  unde  summa 
matrimonii  christiani  indissolubilitas  fluat,  respondendum  est,  eam  esse  repe- 
tendam  jam  ex  lege  naturae,  in  primis  tamen  ex  institutione  originali  et  lege 
positiva,  tum  ex  significatione  symbolica  et  dignitate  sacramentali.  Hinc  cate- 
chismus  rom.  docet  n.  2  c.  8  n.  1 3 :  » Quamvis  matrimonio,  quatenus  est  na- 
turae  officium,  conveniat,  ut  dissolvi  non  possit:  tamen  id  maxime  fit,  quate- 
nus  est  sacramentum. «  Cf.  BoskovanyII§  1  ss. ;  Rive  c.  6;  Perrone 
1.  3  s.  2  c.  1. 

613.  IY.  Quare  si  libello  repudii  judaeis permissa  fuit  matrimonii  so- 
lutio,  dicendum  est,  divina  dispensatione  eam  fuisse  permissam,  qua  certis- 
sime  matrimonii  dissolutio  licita  reddi  potest.  Ceterum  de  libello  repudii 
multum  disputant  theologi  et  exegetae,  num  eo  ita  diremptum  fuerit  matri- 
monium  quoad  vinculum,  ut  liceret mulieri  dimissae  novum  inire  matrimo- 
nium.  Sunt  qui  negent  id  licuisse.  Itas.  Hieronymus,  Bonaventura, 
Lyranus,  P.  Lombardus,  Dominic.  Soto,  Estius,  Silvius,  Cal- 
met  etc.  Affirmant  vero  multi,  ut  Bellarminus,  Sanchez,  Corn.  a 
Lapide,  Maldonatus  etc.  P e r r o n e  ita  statuit  a.  2  :  » Ex  his  omnibus 
patet,  ejusmodi  constitutionem  mosaicam  non  fuisse  praeceptivam,  sed  tantum 
permissivam,  ac  per  eam  divinitus  dispensationem  datam  fuisse  primaevae  legi 
indissolubilitatis  a  Deo  ipso  constitutae  in  nuptiarum  institutione  inter  proto- 
parentes.  «  Quae  sententia  videtur  praeferenda  propter  has  rationes :  1.  Christus 
diserte  testatur :  Ab  initio  non  fuit  sic.  Quod  ergo  Moyses  permisit,  ab  initio 
non  fuit  permissum :  sed  dimittere  uxorem  manente  vinculo,  gravi  saltem  de 

causa,  ut  in  casu  adulterii,  certe  permissum  fuit  etiam  ante  legem  mosaicam, 
nam  permissum  id  est  vel  in  lege  evangelica.  Vix  credibile  est  2.  vi  hujus 
permissionis  longe  pejoris  fuisse  conditionis  mulierem  viro:  hic  enim  potuit 
aliam  ducere  uxorem,  polygamia  siquidem  erat  permissa:  mulier  vero  sine 
adulterii  crimine  non  potuisset  aliud  inire  matrimonium;  eaque  3.  obligata 
fuisset  ad  perpetuam  continentiam ;  ejusmodi  vero  obligatio  vix  conciliatur 
cum  ea  oeconomia,  in  qua  ignota  fuit  virginitatis  praestantia.  Neque  4.  nos 
movet,  quod  haec  permissio  data  fuerit  propter  duritiam  judaeorum:  hoc  enim 
non  probat,  id  quod  divinitus  fuit  permissum,  mansisse  illicitum  atque  hinc 
prohibitum.  Neque  nos  5.  movent  verba  Deut.  24,  1,  imo  potius  nostram 
confirmant  sententiam.  Nam  a.  secundus  vir,  qui  dimissam  duxerat,  vocatur 
aeque  maritus  ac  prior,  qui  eam  dimiserat;  1).  hic  alter  maritus  pariter  poterat 
dare  libellum  repudii,  qui  certe  non  erat  dandus  adulterae ;  C.  mulier  a  se- 
cundo  dimissa  viro  non  poterat  recipi  iterum  a  priori  viro,  quod  vix  credibile, 
si  mansisset  matrimonii  vinculum.  Cf.  in  primis  Palmierith.  16;Rosko- 
vany  II  §  69. 

614.  Thcsis  CCLXV.  Matrimonium  christianum  etiam  in  casu 
adulterii  est  plane  indissolubile, 

Deelaratio.  Haud  levis  difficultas  contra  ea,  quae  hucusque  dispu- 
tavimus,  oritur  ex  verbis  Christi :  Dico  autem  vobis,  quia  quicunque  dimi- 
serit  uxorem  suam  nisi  ob  fornicationem  et  aliam  duxerit  moechatur  Matth. 
19,  7  col.  5,  31  s. :  saltem  ad  haec  omnes  protestantes  et  graeci 
schismatici,  imo  et  aliqui  theologi  catholici,  ut  Cajetanus,  Catha- 
rinus,  Launoy  provocant,  ut  probent  in  casu  adulterii  matrimonium 
dissolvi;  tenendum  tamen  est,  quod  statuit  synodus  tridentina  sess.  24 
can.  7:  »Si  quis  dixerit,  Ecclesiam  errare,  cumdocuitetdocetjuxtaevan- 
gelicam  et  apostolicam  doctrinam  propter  adulterium  alterius  conjugum 
matrimonii  vinculum  non  posse  dissolvi  A.  S.«  Ex  canonis  forma  liquet 
thesim  non  esse  de  fide,  cum  definita  sit  tantum  Ecclesiae  infallibilitas 
in  ea  docenda :  censeri  tamen  debet  fidei  proxima.  Voluit  quidem  con- 
cilium  hanc  veritatem  directe  definire,  sed  agente  oratore  veneto,  teste 
Pallavicino  Hist.  conc.  trid.  XXII,  4  n.  27  ss.,  praelata  fuit  forma  in- 
directa,  ne  damnarentur  graeci,  qui  in  praxi  tuentur  matrimonii  solubi- 
litatem  in  casu  adulterii.  Dicimus  in  praxi,  nam  in  theoria  eam  non  sunt 
ausi  propugnare :  quocirca  nunquam  latinis  oppositam  exprobrarunt  sen- 
tentiam,  et  in  conc.  florentino  a  pontifice  interrogati  de  sua  praxi, 
effugia  quaesierunt  responsumque  declinarunt.  Non  tamen  destiterunt 
romani  pontifices  veram  inculcare  doctrinam  ejusque  etiam  exigere  ob- 
servantiam.  Ita  expresse  Urbanus  VIII.  etBenedictus  XIV. in  prof.  fidei 
orientalibus  praescripta.  Quare  cum  graeci  hac  in  re  non  tam  mentis  ob- 
stinatione  errent  quam  potius  nimia  facilitate  et  respectu  erga  imperato- 
rum  leges,  unde  suam  hauserunt  praxim,  cumque  concilium  trid.  contra 
protestantium  novitates  congregatumfuerit:  moderatione  quadamusaest 

Ecclesia  benigniorem  eligendo  definitionis  formam,  quadamnareturquidem 
praesumptuosa  novatorum  temeritas,  declararetur,  quantum  satis  est, 
veritas,  et  ratio  saltem  haberetur  aliqua  imbecillitatis  humanae  graeco- 
rum,  qui  hac  forma  non  audent  reprobare  canonem. 

615.  Demonstratio.  Posita  genuinitate  et  authentia  textuum  Evan- 
gelii,  quam  nonnulli,  etiam  catholiei,  sed  sine  ratione  sufficienti,  in  du- 
bium  vocare  conati  sunt,  praetermissis  etiam  interpretationibus  vel  aperte 
falsis  vel  minus  probabilibus1),  celebriores  horum  textuum  proponemus 
explicationes  ad  difficultatis  inde  petitae  solutionem. 

Prima  sententia  vocem  rcopvsta  intelligit  non  de  adulterio,  sed  de 
fornicatione  et  concubinatu  inter  eos,  qui  nondum  sunt  matrimonio  juncti, 
adeo  ut  sit  sensus :  matrimonium  dissolvere  non  licet,  excepto  casu,  quo 
conjunctio  cum  alia  non  sit  vere  matrimonialis,  sed  fornicaria  et  concu- 
binatus  seu  matrimonium  putativum.  Quo  in  sensu  nulla  amplius  diffi- 
cultas  contra  matrimonii  indissolubilitatem  in  casu  adulterii,  cum  de  eo 
casu  Christus  hic  non  loquatur2).  Nituntur  hi  auctores  praesertim  signi- 
ficatione  vocis  7ropvsta,  quam  dicunt  non  significare  adulterium,  ad  quod 
hisce  in  locis  designandum  Christus  sedulo  utitur  voce  u.or/sta,  sed  pro- 
prie  fornicationem  extra  matrimonium,  et  explicationis  simplicitate,  cum 
adeo  sit  obvia  et  naturalis. 

Verum  non  pauca  huic  interpretationi  ab  aliis  opponuntur:  1.  nimis 
confidenter  affirmari,  Tropvsta  non  posse  significare  adulterium;  eam  enim  vo- 
cem,  ajunt,  esse  significationis  genericae,  quae  pro  diversitate  subjecti  diversa 
significet  crimina.  Excipiunt  2.  Christum  loqui  de  dimissione  uxoris,  non 
concubinae,  atque  affirmare,  eum,  qui  dimissam  duxerit,  crimen  commit- 
tere  adulterii :  quod  verum  non  foret,  si  quis  dimissam  duceret  concubinam. 
Opponunt  3.  sensum  antiquitatis :  nam  et  patres  haec  constanter  de  adulterio 
intellexerunt ;  et  in  jure  canonico  ex  hoc  loco  in  primis  demonstratur,  licitum 
esse  perpetuum  divortium  quoad  mensam  et  torum  in  casu  adulterii;  et  in 
controversia  cum  graecis,  num  adulterio  dissolvatur  matrimonium,  utraque 
pars  tamquam  certum  supposuit,  sermonem  esse  hic  de  adulterio.  Neque  de- 
sunt  4.  patres  et  versiones,  ut  syriaca  et  aethiopica,  quae  loco  fornica- 
tionis  habeant  adulterium. 

Eeponunt  vero  patroni  hujus  explicationis  1.  non  omnem  Scripturae  in- 
terpretationem  novam  esse  patribus  contrariam,  ut  ipse  docet  P  e  r  r  o  n  e  prae- 
lect.  theolog.  t.  9  de  matrimonio  c.  2  prop.  5 :  sed  eam  tantum,  quae  fidei  ad- 
versetur  aut  receptae  in  Ecclesia  doctrinae ;  si  qua  interpretatio  fidem  et  Eccle- 
siae  doctrinam  juvet  et  firmet  potius,  non  ideo  spernendam  esse,  quod  nova 
sit,  cum  tunc  potius  sit  praeter  quam  contra  patrum  doctrinam.    Hac  autem 


')  Cf.  R  o  s  k  o  v  a  n  y  II  §  77  ss.  et  P  e  r  r  o  n  e  1.  c.  c.  2. 

2)  Ita  Schegg,  Ev.  nach  Matth.  I.  459  ss. ;  Patrizi  de  interpret.  Script. 
i,  7  n.  281;  K  a  th  olik  1879  II,  530;  et- iterum  nervose  1889  XI.  636  ss. ;  contra 
•eam  in  primis  P  e  r  r  o  n  e  a.  3. 

interpretatione  longe  facilius  exceptionem  contra  dogma  catholicum  dilui:  inde 
ob  ejus  novitatem  non  esse  rejiciendam.  Reponunt  2.  incisum:  qui  dimissam 
duxerit,  moecliatur,  referri  tantum  ad  eam  dimissam,  de  qua  sermo  sit  in  pro- 
positione  principali:  Qui  dimiserit  uxorem  suam,  non  vero  ad  propositionem 
incidentem :  excepta  fornicationis  causa.  Urgent  3.  proprietatem  verborum, 
quamdiu  fieri  possit,  servandam  esse.  Licet  ergo  rcopveta  designare  possit  ad- 
ulterium  pro  ratione  subjecti,  promiscue  tamen  cum  {jLOtyeta  non  adhiberi ; 
ideoque  in  Christi  sermone,  ubi  adulterium  verum  dicitur  u,oiYSia,  ffopveta 
crimen  ab  illo  designare  distinctum. 

616.Altera  sententia  statuit *),  vocem Tcopvsia  non  designare  adulterium, 
et  Christum  respondendo  ad  quaestionem,  liceatne  dare  libellum  repudii,  do- 
cere,  licitum  esse  j  u  d  a  e  i  s  repudiare  uxorem,  si  ea  ante  initum  matrimonium 
fornicata  est:  cum  judaeis  ratum  fixumque  fuerit,  tantum  cum  virgine  inire 
matrimonium.  Hinc  explicari,  quare  Christus  discipulos  instruens  de  matri- 
monio,  quale  illud  esse  deberet  in  Ecclesia,  et  Paulus  hunc  omiserint  casum, 
nam  Christus  repudii  libellum  abrogavit  atque  matrimonium  ad  originalem 
revocavit  institutionem.  Verum  praeter  dicta  contra  priorem  explicationem 
opponas,  vix  probabile  esse,  Christum  hic  agere  authenticum  legis  mosaicae 
de  repudii  libello  interpretem,  cum  potius,  praesertim  in  sermone  montano, 
qui  certe  non  ad  solos  spectat  judaeos,  sed  ad  omnes  suos  asseclas,  legem 
mosaicam  perficiat  suamque  proponat  doctrinam;  neque  probari,  Christum 
loqui  tantum  de  fornicatione,  quae  praecesserit  matrimonium,  cum  hujus  limi- 
tationis  nullum  appareat  vestigium. 

Tertia  sententia  tuetur,  Christum  alloquentem  judaeos  interim 
distulisse  casum  adulterh2)  parcendo  eorum  praejudichs  innatis,  alia  oc- 
casione  plenius  instructurum  discipulos  suos  de  perfecta  matrimonh  in- 
solubilitate  (Marc.  10,  11;  Luc.  16,  18).  Quae  explicatio  inde  suis  patro- 
nis  probatur,  quod  ea  admissa  non  cogantur  vim  inferre  verbis  Christi, 
quae  revera  videntur  significare  exceptionem,  quin  tamen  negetur  doctrina 
catholica  de  indissolubilitate  matrimonh  etiam  in  casu  adulterh,  quia  cen- 
sent  Christum  modo  ab  hoc  casu  praescindere. 

617.  Quarta  sententia  eaque  communior,  distinguit  duplex  propo- 
sitionis  Christi  membrum.   Loquitur  scil.  Christus  primum  de  dimissione 


•)  Ita  D  0 1 1  i  n  g  e  r,  Christenthum  und  Kirche  1.  3  n.  10  et  appendice  3  ; 
auctor  dissertationis  Ueber  die  Rechtrnassigkeit  der  Ehescheidung,  Salzburg  1812  ; 
Gartz  in  dissert. :  Ist  nach  der  Schrift  die  Ehescheidung  den  Christen  verboten? 
in  sylloge  Archiv  fiir  das  katholische  Kirchen-  und  Schulwesen,  vorziiglich  in  den 
rheinischen  Bundesstaaten,  Frankfurt  1815  t.  3  fasc.  3  p.  33—46  apud  Rosko- 
v  a  n  y  §  52  s.    Cf.  adversus  hanc  opinionem  P  e  r  r  0  n  e  a.  2  §  4. 

2)  Cf.  Bellarminus  de  matrim.  c.  16.  Ad  hanc  explicationem  ea  accedere 
videtur,  quam  proponit  Dreher  in  Kathohk  1877  II,  578  ss.,  qui  illud  irapsxxo? 
Xofoo  rcopveia?  ita  explicat :  Ne  loquar  de  vestra  causa,  controversia,  quae  est  de 
rcopveia,**  ita  ut  Christus  dixerit:  seposita  vestra  disputatione,  de  qua  nihil  attinet 
dicere,  quicunque  dlmiserit  etc.  In  altero  vero  textu  Matth.  19,  9  ei  videtur  illud  e? 
jj.7]  erel  rcopveia  interpolatum.  —  Oischinger  die  christl.  Ehe  p. 71  s.  putat  phrases 
rcapextoc  ^0^00,  e?  jxtj  l«i  non  significare  exceptionem,  sed  poti  u  s  c  0  m  p  r  e  h  e  n- 
s  i  0  11  e  m,  adeo  ut  sensus  sit,  quicunque  vel  in  casu  fornicationis  dimiserit  etc. 

uxoris,  et  hanc  illicitam  pronunciat  excepto  fornicationis  i.  e.  adulterii 
casu.  Deinde  in  altero  membro  statuit,  quid  liceat  in  hypothesi  dimissio- 
nis,  et  illimitate  absque  exceptione  pronuntiat,  qui  aliam  duxerit  moecha- 
tur.  Permittit  ergo  Ghristus  uxoris  dimissionem,  non  tamen  quacunque  ex 
causa,  ut  pharisaei  opinabantur,  sed  tantum  in  casu  adulterii :  atque  hoc 
in  casu  solum  quoad  torum  et  cohabitationem,  non  vero  quoad  vinculum 
ita,  ut  solvatur  matrimonium  atque  utrique  vel  alterutri  parti  jus  conce- 
datur  novi  ineundi  matrimonii :  nam  qui  vel  in  hoc  casu  aliam  duxerit, 
moechabitur.  Et  revera  matrimonium  quoad  vinculum  non  solvi  ne  in  casu 
quidem  adulterii 

1.  evincunt  verba  Christi,  quibus  sine  exceptione  afiirmat  in  poste- 
riori  inciso:  qui  dimissam  duxerit  moechatur  (Matth.  5,  32).  Ergo  et  is, 
qui  dimissam  propter  adulterium  ducit.  Illationis  vis  crescit  si  attendas, 
Ghristum  supponere  uxorem  dimissam,  si  alteri  nupserit,  semper  moe- 
chari;  hoc  tamen  discrimine:  si  dimittitur  injuste,  adulterium  imputatur 
dimittenti,  non  vero  si  dimittitur  ob  fornicationem. 

2.  Probat  institutio  Christi,  qui  discipulos  instruens  de  matrimonii 
indissolubilitate  exceptionis  nullam  facit  mentionem  Marc.  10,  11:  Qui- 
cunque  dimiserit  uxorem  suam  et  aliam  duxerit,  adidterium  committit  su- 
per  eam.  Et  si  uxor  dimiserit  virum  suum  et  alii  nupserit,  moechatur; 
Luc.  16, 18 :  Omnis,  qui  dimittit  uxorem  suam  et  alteram  ducit,  moechatur, 
et  qui  dimissam  a  viro  ducit,  moechatur.  Quae  urget  Augustinus  de 
adult.  conjugiis  I,  9 :  »Qui  sumus  nos,  ut  dicamus :  est  qui  moechatur  uxore 
dimissa  alteram  ducens,  et  est  qui  hoc  faciens  non  moechatur,  cum  Evan- 
gelium  dicat,  omnem  moechari,  qui  hoc  facit?*  Cf.  c.  12;  II,  25.  Beda 
in  Marc.  10:  »Una  ergo  solummodo  causa  est  carnalis  fornicatio,  una 
spiritualis  timor  Dei,  ut  uxor  dimittatur,  sicut  multi  religionis  causa  fe- 
cisse  leguntur :  nulla  autem  causa  est  Dei  lege  praescripta,  ut  vivente  ea, 
quae  relicta  est,  alia  ducatur.* 

3.  Hinc  ipsi  discipuli  tantae  indissolubilitatis  mirantur  rigorem :  quae 
admiratio  vix  explicari  potest,  si  Christus  nil  aliud  demum  statuisset, 
quam  quod  jam  antea  schola  rabbinorum  rigidior  docuerat. 

4.  Christus  matrimonii  indissolubilitatem  inde  repetit,  quod  Deus  ipse 
sit  conjunctionis  conjugalis  auctor  statuens :  Quod  Deus  conjunxit,  homo 
non  separet  (Matth.  19,  6).  Atqui  non  est  probabile,  eum  mox  adultero 
tribuere,  quod  hominibus  generatim  denegat.   Accedit 

5.  doctrina  Pauli,  qui  data  opera  de  matrimonio  ejusque  firmitate 
disputans  casus  recenset,  in  quibus  solvitur  matrimonium :  pro  fidelibus 
vero  solam  assignat  mortem  solutionis  causam  (n.  609 2).  Hinc  Hiero- 
nymus  in  Rom.  7,  s.:  »Omnes  igitur  causationes  apostolus  amputans 
apertissime  definivit,  vivente  viro  adulteram  esse  mulierem,  si  alteri  nup- 

serit.  Nolo  mihi  proferas  raptoris  violent.iam,  matris  persuasionem,  patris 
auctoritatem,  propinquorum  catervam,  servorum  insidias  atque  contemp- 
tum,  damna  rei  familiaris.  Quamdiu  vivit  vir,  licet  adulter  sit,  licet 
sodomita,  licet  flagitiis  omnibus  coopertus  et  ab  uxore  propter  haec  sce- 
lera  derelictus,  ejus  maritus  deputatur,  cui  alterum  virum  accipere  non 
licet.  Nec  apostolus  haec  propria  auctoritate  decernit,  sed  Christo  in  se 
loquente,  Ghristi  verba  secutus  est,  qui  ait  in  Evangelio  etc.« 

6.  Quare  idem  apostolus  scribit  1.  Cor.  7,  10:  lis  autem,  qui  matri- 
monio  juncti  sunt,  praecipio  non  ego,  sed  Dombius,  uxorem  a  viro  non 
discedere:  quod  si  discesserit}  manere  innuptam  aut  viro  suo  reconciliari. 
Atqui  hic  loquitur  de  justa  discessione,  alioquin  non  reliquisset  uxori 
optionem  inter  reconciliationem  et  perseverantiam  in  separatione :  justa 
vero  causa  discessionis  mulieri  est  adulterium  viri,  cum  hac  de  causa 
vir  possit  dimittere  uxorem,  par  autem  sit  quoad  hanc  rem  jus  utriusque 
conjugis  in  alterum  (cf.  n.  601 2).  Cum  ergo  Dominus  universim  prae- 
cipiat  in  hypothesi  justae  separationis,  quae  in  primis  locum  habet  ob 
adulterium,  reconciliationem  aut  continentiam,  exclusum  ideoque  prohi- 
bitum  censeri  debet  eo  in  casu  novum  matrimonium. 

7.  Neque  probabile  est  mulierem  jus  te  dimissam  melioris fore con- 
ditionis  uxore  injuste  dimissa,  quae  aliud  iniens  matrimonium pronun- 
ciatur  adultera;  neque  probabile,  eum,  qui  dicebat  se  venisse  legem  ad- 
implere,  quique  reformaturus  erat  conjugium  ad  pristini  matrimonii  plane 
indissolubilis  ideam,  demum  idem  saltem  ex  parte  permisisse,  quod  propter 
cordis  duritiem  permissum  fuit  judaeis.  Nam  jam  de  primitivo  conjugio 
Adamus  affirmaverat:  Et  erunt  duo  in  came  una  Gen.  2,  24;  unde  Ghristus 
infert:  Quod  ergoDeus  conjmixit,  homo  non  separet.  Quaresicutsuicidium 
nullo  in  casu  est  licitum,  cum  Deus  solus  sit  vitae  dominus :  ita  nullo  in 
casu  licita  est  matrimonii  dissolutio,  cum  species  sit  suicidii,  destructio 
illius  unitatis  carnis,  cujus  est  auctor  Deus,  qui  sicut  est  dominus  vitae 
individui,  ita  et  vitae  conjugalis.  Quod  jam  innuit  Chrysostomus 
supra  n.  610. 

8.  Neque  spernendum  est  illud  s.  Hieronymi  in  Matth.  19,  9: 
»Quia  poterat  accidere,  ut  aliquis  calumniam  faceret  innocenti,  et  ob  se- 
cundam  copulam  nuptiarum  veteri  crimen  impingeret:  sic  priorem  dimit- 
tere  jubetur  uxorem,  11 1  secundam,  prima  vivente,  non  habeat.«  Et  sane 
quanta  pernicies  sequeretur  contra  matrimonii  stabilitatem.  Suffi- 
ceret  conjugibus  matrimonii  pertaesis  committere  adulterium  et  en  ma- 
trimonium  esset  solutum.  Nonne  haec  permissio  provocatio  fere  esset  ad 
adulterium? 

9.  Denique  explicatio  catholica  luculento  confirmatur  patrum  suffragio. 
Audiatur  in  primis  Augustinus,  qui  hac  de  re  data  opera  disputat  duobus 

Hurter,  Compend.  theologiae  III,   11.  ed.  37 

libris  de  adulterinis  conjugiis  ad  Pollentium,  ubi  inter  alia  II,  4  scribit: 
^Quamobrem  secundum  doctrinam  sanam  mulier  alligata  est,  quamdiu  vir  ejus 
vivit  i.  e.  nondum  e  corpore  abscessit.  Mulier  enim  sub  viro  vivo  marito  juncta 
est  legi  h.  e.  in  corpore  constituto.  Si  autem  mortuus  fuerit  h.  e.  de  corpore 
exierit,  evacuata  ed  a  lege  viri  .  .  .  (Rom.  7,  2).  Haeu  verba  Apostoli  toties 
repetita,  toties  inculcata,  vera  sunt,  viva  sunt,  sana  sunt,  plana  sunt;  nullius 
viri  posterioris  mulier  uxor  esse  incipit,  nisi  prioris  esse  desierit.  Esse  autem 
desinet  uxor  prioris,  si  moriatur  vir  ejus,  non  si  fornicetur.  Licite  itaque  di- 
mittitur  conjux  ob  causam  fornicationis,  sed  manet  vinculum  prioris,  propter 
quod  reus  fit  adulterii,  qui  dimissam  duxerit  etiam  ob  causam  fornicationis.* 
—  Concilium  foroj  uliense  a.  791  can.  10:  ^Placuit,  ut  resoluto  fornica- 
tionis  causa  jugali  vinculo,  non  liceat  viro,  quamdiu  adultera  vivit,  aliam  uxo- 
rem  ducere  .  .  .  Nam  etsi  legatur  in  ss.  Evangelii  paginis,  sola  fornicationis 
causa  dixisse  Dominum  dimittere  virum  uxorem  suam,  non  tamen  legitur  con- 
cessisse  aliam  vivente  illa  in  conjugio  sibi  sociare,  prohibuisse  modis  oiiinibus 
non  ambigitur. «  —  Antea  conc.  milevitanumll.  a.  461  c.  17:  ^Placuit, 
ut  secundum  evangelicam  et  apostolicam  disciplinam  neque  dimissus  ab  uxore, 
neque  dimissa  a  marito  alteri  conj  ungantur ;  sed  ita  maneant  aut  sibi  recon- 
cilientur.  Quod  si  contempserint,  ad  poenitentiam  redigantur.  In  qua  causa 
legem  imperialem  petendam  promulgari. «  —  Et  jam  Justinus  absque  ulla 
limitatione  apol.  1  n.  15  pronunciat:  »Qui  ducit  repudiatam  ab  altero  viro, 
moechatur. *  Cf.  Patrum  testimonia  apud  Palmieri  th.  17,  Roskovany  II, 
101  ss.;  Perrone  1.  3  s.  2  c.  3.  Inter  eos  eminent  ut  traditionis  testes  prae- 
ter  Augustinum  Hierony  mus  ep.  55  ;  77  n.  3  et  Chrysostom  us  hom. 
de  lib.  repudii. 

618.  Verum  quidem  est,  adversarios  undique  corradere  testimonia,  quae 
ipsorum  videntur  favere  opinioni  de  matrimonii  solubilitate  in  casu  adulterii1). 
Ex  illis  autem  plura  sepoai  debent:  aliqua  enim  1.  sunt  spuria;  alia  2.  potius 
favent  doctrinae  catholicae.  Seponi  3.  debent  testimonia  ex  legibus  principum, 
etiamsi  hi  christiani  fuerint,  petita,  cum  inauditum  sit,  principes  civiles  esse 
traditionis  testes2).  Seponi  4.  debent  et  ea,  quae  nonnisi  verba  Christi  incul- 
cant  vel  repetunt ;  nam  de  illorum  sensu  eadem  est  controversia,  quae  de  ver- 
bis  Christi ;  neque  5.  ea  quidquam  probant,  quae  sunt  ambiguae  potestatis  et 
quibus  dicitur,  adulterio matrimonium  rumpi,  divelli,  dissociari,  licere  eo  in 
casu  divortium,  repudium  etc.  Ejusmodi  enim  verba  intelligi  possunt  de  sola 
separatione  a  mensa  et  toro,  neque  necessario  sonant  ipsius  vinculi  solutio- 
nem.  Quibus  omnibus  sepositis  ex  tot  scriptoribus  ecclesiasticis  vix  unius 
Lactantii  reliquum  est  testimonium3):   et  ex  sequiori  aetate  supersunt  ca- 

J)  Cf.  Linzer  theol.  prakt.  Monatschrift  1808.  I,  208  ss.,  ubi  reperiuntur  27 
patrum  pro  hac  solubilitate  et  30  patrum  effata  contra  eandem. 

5)  Ceterum  quid  patres  censuerint  de  valore  legum  principum  circa  matri- 
monium  cf.  apucl  Perrone  1.  1  sect.  2  c.  1  a.  1.  Passim  enim  inculcant  cum 
Chrysostomo  hom.  de  libello  repudii  n.  1 :  „Ne  mihi  leges  ab  exteris  conditas 
legas  praecipientes  dare  libellum  repudii  et  divelli.  Neque  enim  juxta  illas  judica- 
turus  est  te  Deus  in  die  illa,  sed  secundum  eas,  quas  ipse  statuit." 

3)  Ita  Lactantius  scribit  Instit  VI,  23  :  „Haec  sunt,  quae  ad  continentiam 
praecipiuntur  a  Deo  :  sed  tamen  ne  quis  divina  praecepta  circumscribere  se  putet 
posse,  adduntur  illa,  ut  omnis  calumnia  et  occasio  fraudis  removeatur :  adulterum 
esse,  qui  a  marito  ejectam  duxerit,  et  eum,  qui  praeter  crimen  adulterii  uxorem 

nones  conciliorum  particularium  et  capitula  seu  statuta  sat  dubia,  neque 
magnae  auctoritatis :  quae  ad  summum  probant,  in  aliquas  provincias  subinde 
irrepsisse  abusus,  quod  in  tanto  bellorum  tumultu  populorumque  tunc  bar- 
barie  non  est  mirandum. 

619.  Sckolion  I.  Matrimbnium  ab  infidelibus  legitime  contractum 
dissolvi  potest  quoacl  vinculum,  si  alterutro  conjuge  ad  fidem  converso 
nolit  alter  cum  eo  pacifice  vivere,  vel  non  consentiat  habitare  sine  con- 
tumelia  Creatoris.  Innititur  hoc  privilegium  verbis  Pauli  1.  Cor.  7,  12ss. : 
Si  quis  frater  uxorem  habet  inftdelem  et  haec  consentit  habitare  cum  illo, 
non  dimittat  illam1)  ....  Quod  si  infidelis  discedit;  discedat.  Non  enim 
servituti  subjectus  est  frater  aut  soror  in  hujusmodi,  in  pace  autem  vocavit 
nos  Deus.  Quae  intelligi  debent  non  de  sola  separatione  quoad  torum, 
sed  de  totali  separatione  etiam  quoad  vinculum.  Nam  a.  illa  separatio 
quoad  torum  eo  ipso  habetur,  quod  infidelis  discedit:  et  propterea  non 
est  in  potestate  partis  fidelis:  non  eratergo  urgenda;  neque  b.  probabile 
est,  Paulum  repetere  praeceptum  jam  v.  11  (n.  6176)  traditum;  c.  eam 
discessionem  concedit,  qua  discesserat  pars  infidelis:  haec  vero  profecto 
discedere  censenda  est,  ut  novum  ineat  matrimonium.  Insuper  d.  de  ea 
loquitur  discessione,  qua  pars  fidelis  liberatur  a  servitute;  atqui  princeps 
<5ooXs£a  (servitus)  hac  in  materia  est  ipsum  vinculum  conjugale  cf.  v.  4. 
10.  11.  27  et  39;  quod  si  maneret,  maxime  obnoxia  esset  pars  fidelis  ser- 
vituti,  cum  discedente  parte  infideli  ea  deberet  servare  continentiam. 
Quare  e.  ne  innumeri  ab  amplectenda  fide  deterrerentur,  conveniens  erat 
hoc  fidei  adnectere  privilegium2).  Accedit  solemnis  declaratio  Inno- 
centii  III.  1.  4  decr.  tit.  19  de  divort.  c.  7  seu  ep.  II,  50:  »Si  alter  infide- 
lium  conjugum  ad  fidem  catholicam  convertatur,  altero  vel  nullo  modo 
vel  non  sine  blasphemia  divini  nominis,  vel  ut  eum  pertrahat  ad  mortale 
peccatum  ei  cohabitare  volente :  qui  relinquitur  ad  secunda,  si  voluerit, 


dimiserit,  utalteramducat.  Dissociari  enim  corpus  et  distrahi  Deus  noluit."  Quibus 
adde  alia  ex  epitome  divin.  instit.  c.  66:  „Sed  sicut  femina  castitatis  vinculis  obli- 
gata  est,  ne  aliud  concupiscat;  ita  vir  eadem  lege  teneatur,  quod  Deus  ex  viro  uxo- 
rem  unius  corporis  compage  solidavit.  Ideo  praecepit  non  dimitti  uxoreni,  nisi  cri- 
mine  adulterii  revictam,  ut  nunquam  conjugalis  foederis  vinculum,  nisi  quod  per- 
fidia  ruperit,  resolvatur."  Verum  et  haec  verba  nititur  cl.  Perron  e  1.  c.  c.  3  a.  1 
§  8  in  catholicum  explicare  sensum.  Sed  etsi  Lactantius  aperte  contradiceret 
doctrinae  catholicae,  non  multum  inde  lucrarentur  adversarii,  cum  non  magna  ejus 
sit  auctoritas,  nec  mirus  unius  ab  aliis  in  quaestione  tam  difficili  ante  claram 
Ecclesiae  definitionem  dissensus. 

1 )  Plerique  theologi  censent,  verba  Pauli  de  non  dimittenda  uxore  volente 
picifice  cohabitare  cum  viro  ad  fidem  converso  esse  consilium  tantum,  non  prae- 
ceptum,  adeo  ut  pars  conversa  possit  se  semper  a  conjuge  infideli  quoad  to- 
r  u  m  separare :  sed  quoad  vinculum  tantum,  si  is  nolit  pacifice  cohabitare. 

2)  Cf.  B  i  e  d  e  r  1  a  c  k  Zeitschr.  fiir  k.  Th.  VII,  308  ss. ;  Fr.  H  e  r  g  e  n  r  6  t  h  e  r, 
Katholik  1883.  I,  258-80;  Palm  ieri  th.  26. 

vota  transibit:  et  in  hoc  casu  intelligimus,  quod  ait  Apostolus :  Si  in- 
fideHs  discedit,  discedat;  frater  enim  vel  soror  non  est  servituti  subjectus  in 
hujusmodi  .  .  .  Si  vero  alter  fidelium  conjugum  vel  labatur  in  haeresim 
vel  transeat  ad  gentilitatis  errorem,  non  credimus,  quod  in  hoc  casu  isr 
qui  relinquitur,  vivente  altero  possit  ad  secundas  nuptias  convolare  l)r 
licet  in  hoc  casu  major  appareat  contumelia  Creatoris.  Nam  etsi  matri- 
monium  verum  inter  iniideles  exsistat,  nonesttamenratum;  interfideles 
autem  verum  et  ratum  exsistit.«  Quod  quidem  decretum  sequentes  pon- 
tifices  confirmarunt.  Idcirco  Benedictus  XIV.  pronunciat  de  syn. 
dioec.  VI,  4:  »Certum  est  infidelium  conjugium  ex  privilegio  in  fidei  favo- 
rem  a  Christo  Domino  concesso  et  per  Apostolum  1.  Cor.  7  promulgato 
dissolvi.* 

620.  Idem  pontifex  hanc  doctrinain  accuratius  exponit  1.  c.  et  XIII,  21, 
cujus  expositionis  haec  sunt  praecipua  capita:  1.  Conjugium  in  infidelitate 
contractum  legitimum  est  atque  indissolubile.  Quod  si  quis  post  primum  matri- 
monium  alias  ducat  uxores,  haec  conjugia  sunt  invalida  et  nulla.  2.  Soiutio 
matrimonii  in  casu  proposito  non  fit  auctoritate  humana,  sed  dispensatione 
divina  ex  privilegio  fidei,  et  tunc  tantum  obtinet,  si  altera  pars  nolit  pacifice 
cohabitare.  Quod  si  velit  pacifice  cohabitare,  non  solvitur  matrimonium. 
3.  Tunc  vero  matrimonium  dissolvitur,  cum  pars  conversa  aliud  init  matii- 
monium;  nam  parti  fideli,  non  infideli  concessum  est  privilegium.  Quare  4.  si 
pars  conversa  servaret  continentiam  et  pars  altera  aliud  iniisset  matrimonium, 
deinde  vero  baptizaretur,  ea  teneretur  redire  ad  priorem  conjugem.  5.  Ante- 
quam  autem  novum  ineatur  matrimonium,  necesse  est,  ut  pars  fidelis  inter- 
pellet  alteram,  ut  de  illius  repugnantia  constet,  neque  hac  in  re  excusant  loci 
distantia,  difficultates,  repugnantiae  praesumptio  etc.  Potest  tamen  6.  roma- 
nus  pontifex  ab  hac  dispensare  obligatione  secundum  Gregorium  XIII.  in 
Brevi  ,Quoniam  saepe  contingit':  qui  simul  declarat,  matrimonium  initutn 
esse  validum  et  nullatenus  rescindendum,  etiamsi  postea  innotuerit,  conjugem 
infidelem  juste  impeditum  non  potuisse  declarare  suam  voluntatem,  imo  ad 
fidem  esse  conversum  tempore  initi  secundi  matrimonii.  Id  autem  7.  secun- 
dum  aliquos  (ut  Benedictum  XIV.,  Perrone  etc.)  non  ex  eo  oritur,  quod 
pontifex  dissolvat  auctoritate  sua  matrimonia  legitima  et  consummata,  sed  ex 
eo,  quod  jus  habeat  interpretandi  jus  divinum,  hinc  eximendi  quandoque  ab 
interpellatione  necessario  praemittenda,  quando  scilicet  ea  est  moraliter  im- 
possibiiis.  Verum  praeferenda  videtursententia,  quaestatuitromanum  pontificem 
pro  plenitudine  suae  potestatis  vere  dissolvere  matrimonium  prius  in  infideli- 
tate  contractum.  Ita  censent  Gury-Palmieri,  Lehmkuhl,  Bieder- 
lack,  Pesch  aliique.  Si  enim  gravi  de  causa  potest  dissolvere  matrimonium 
christianorum  ratum,  quod  est  sacramentum  (n.  623):  poterit  etiam  gravi  de 
causa  dissolvere  matrimonium  infideiium  consumraatum,  quod  minus  habet 
firmitatis.  Quibus  duo  alia  adde:  Inter  nationes  scil.  cbristianas  praxim  inva- 
luisse,  ut  cohabitatio  non  permittatur  cum  parte,  quae  obstinata  sectae  infldeli 
v.  gr.  judaicae  adhaereat,  quamvis  haec  protestetur  se  pacifice  velle  cohabitare. 


')  Hoc  prorsus  illicitum  esse  decerait  conc.  trid.  sess.  24  can.  5. 

Hinc  infert  Sanchez,  licere  converso  alterum  inire  matrimonium :  tunc  enim 
infidelis  discedit  ac  relinquit  fidelem  eam  eligendo  cohabitationem,  quae  fideli 
illicita  est.  Fruetur  ergo  tunc  privilegio  paulino.  Cf.  Palmieri  th.  2G,  qui 
th.  27  alterum,  quod  notandum  est,  tuetur:  privilegium  scil.  paulinum  non  ad 
eos  solum  spectare,  qui  fidem  sequuntur  catholicam,  sed  ad  omnes,  qui  chri- 
stianam  fidem  susceptione  baptismi  sunt  professi.    Cf.  Pesch,  VII.  prop.  59. 

621.  Sckolion  II.    Matrimonium  ratum  non  tamen  consummatum 

solemni  religionis  professione  alterius  conjugum  dissolvitur,  ut  defmitcon- 
cilium  trid.  sess.  23  can.  6:  »Si  quis  dixerit,  matrimonium  ratum  non 
consummatum  per  solemnem  professionem  religionis  alterius  conjugum 
non  dirimi,  A.  S.«  Quod  colligitur  ex  praxi  Ecclesiae:  pro  qua  affe- 
runtur  aliquot  facta  virginum  vel  etiam  juvenum  christianorum,  qui 
prima  nuptiarum  nocte  conjugem  deseruerunt,  ut  virginitatem  suam  Deo 
penitus  consecrarent;  quae  facta  a  patribus  admodum  laudantur  et  com- 
mendantur.  Atqui  ea  laudare  non  potuissent,  si  mansissetconjugale  vin- 
culum,  cum  a.  expressum  sit  praeceptum  dominicum,  uxorem  a  viro  non 
discedere  1.  Gor.  7,  10  (n.  6176):  cum  b.  ejusmodi  discessum  etsi  ex 
causa  piissima  non  permittant  consummato  jam  matrimonio,  nisi  altera 
pars  libere  consentiat ;  eo  enim  c.  evidenter  laeditur  jus  conjugis  dere- 
licti.  Quare  inferendum  est,  non  obscuram  fuisse  veterum  persuasionem, 
inter  christianos  plena  renunciatione  suique  consecratione  Deo  facta  dis- 
solvi  matrimonia  nondum  consummata.  Probatur  vero  ex  solemnibus 
romanorum  pontificum  declarationibus,  ut  Alexandri  III.  in  concilio 
lateranensi  a.  1179  c.  ,Verum;,  et  cap.  ,Ex  publicok;  Innocentii  III. 
1.  4  tit.  32  cap.  14  ,Ex  parte  tua;  etc,  qui  cum  non  profiteantur  se  ejus- 
modi  matrimonia  propria  dissolvere  auctoritate,  eo  ipso  videntur  testari, 
eadem  dissolvi  vi  privilegii  divinitus  professioni  religiosae  adnexi.  Secun- 
dum  plures  tamen  theologos  haec  solubilitas  immediate  est  juris  eccle- 
siastici.  Si  enim  pontifex  ex  qualibet  justa  causa  potest  dissolvere 
matrimonium  ratum  (n.  623),  potuit  statuere  ejusmodi  justam  causam 
esse  professionem  religionis  solemnem.  Eatenus  tamen  potest  dici  juris 
divini,  quatenus  pontifex  seu  concilium  illud  matrimonium  non  dirimit 
jure  proprio,  sed  potestate  delegata  a  Deo,  cujus  nomine et auctoritate 
hunc  effectum  cum  religiosa  conjunxit  professione.  Cf.  Sasse  II  de 
matrim.  th.  9. 

622.  Quae  assertio  indepotestillustrari,  quodnullaappareatratiosufficiens, 
cur  non  liceat  solvi  ejusmodi  matrimonium  ad  majus  bonum  consequendum : 
non  damnum  alterius  partis,  cum  haec  libere  possit  aliud  contrahere  matri- 
monium  ;  non  proles,  quae  nulla  est,  matrimonio  nondum,  ut  ponitur,  consum- 
mato:  non  indissolubilitas  matrimonii,  cum  haec  potissimum  videatur  con- 
venire  matrimonio  consummato,  ex  quo  prodit  unitas  carnis:  quocirca  etiam 
testimonia,  quae  pro  hac  conjugii  proprietate  afferri  solent,  de  matrimonio  in 

primis  consummato  agunt;  non  sacramentum,  quo  matrimonium  adumbrat 
Christi  et  Ecclesiae  conjunctionem,  cum  haec  significatio  non  penitus  auferatur 
ab  eo,  qui  resilit,  sed  perfectius  forte  exhibeatur  desponsatione  cum  ipso  Verbo. 
Nec  apparet,  cur  non  possit  imperfectum  cedere  perfecto,  quando  nihil  prorsus 
obstat,  illudque  nequeat  cum  hoc  componi  utpote  contrarie  oppositum.  Con- 
venitergo,  ut  matrimonium  ratum,  non  consummatum,  cedat  statui  perfectiori, 
qualis  est  professio  solemnis  religionis,  qua  homo  mundo  perfecte  moritur 
totusque  Deo  consecratur;  non  vero  inde  sequitur  illud  dissolvi,  si  status  eli- 
gatur  perfectior  quidem,  talis  tamen,  quocum,  aegre  licet,  matrimonium  cohae- 
rere  possit.    Cf.  Perrone  c.  2  prop.  3;  Civilta  catt.  1889.  XII,  152—168. 

623.  Scholion  III.  »Cessat  quoque,  inquit  Benedictus  XIV.  qq. 
canon.  q.  146  n.  36,  indissolubilitas  matrimonii  rati  non  consummati  in 
aliis  omnibus  casibus  extra  professionem  religiosam,  in  quibus  summus 
pontifex  justis  et  gravissimis  de  causis  censet  ejus  dissolutioni  esse  locum. 
Ita  suadente  trid.,  ita  exposcente  observantia,  ita  demum  convincente 
continuata  plurium  seculorum  praxi  sedis  apostolicae,  ex  quibus  inter- 
pretatio  juris  divini  optime  colligi  potest.«  Et  q.  479:  »Nullam  de  pote- 
state  summi  pontificis  moveri  amplius  posse  quaestionem  in  eo,  quod  at- 
tinet  ad  dispensandum  super  matrimonio  rato  et  non  consummato,  cum 
hodie  opinio  affirmativa  sit  communis  inter  theologos  et  canonistas,  et  in 
praxi  recepta.«  Tenendum  enim  est,  romanos  pontifices,  si  per  plura  se- 
cula  nemine  reclamante  aliquo  utuntur  jure  circa  negotia  ecclesiastica, 
eos  illo  revera  potiri;  nam  ipsorum,  quibus  concredita  est  jurisdictionis 
plenitudo  et  amplissima  docendi  potestas,  est  etiam  judicare,  quoadusque 
extendatur  eorum  potestas.   Cf.  P  a  1  m  i  e  r  i  th.  25. 

624.  Scholion  IV.  De  divortio.  —  Etsi  matrimonium  consummatum 
plane  insolubile  est  quoad  vinculum,  quoad  torum  tamen  seu  coha- 
bitationem  variis  ex  causis  legitime  conjuges  ab  invicem  separari  possunt. 
Propositio  vero  statuitur  contra  novatores  seculi  XVI.,  contra  quos 
concilium  trid.  decrevit  sess.  24  can.  8:  »Si  quis  dixerit,  Ecclesiam 
errare,  cum  ob  multas  causas  separationem  inter  conjuges  quoad  torum 
seu  quoad  cohabitationem  ad  certum  incertumve  tempus  fieri  posse  de- 
cernit,  A.  S.«  Ex  Ecclesiae  praxi,  praeeunte  Scripturae  doctrina,  patet, 
causas  separationis  inter  conjuges  quoad  cohabitationem  revocari  prae- 
sertim  ad  quatuor:  adadulterium  Matth.  5,  32  (n.  614);  ad  apo- 
stasiam  vel  haeresim  cum  periculo  subversionis  alterius  conjugis  Tit. 
3,  10;  Luc.  14,  26;  ad  proximum  periculum  graviter  peccandi  ex  sug- 
gestione  et  impulsu  alterius  conjugis  Matth.  18,  9;  ad  mutuum  consen- 
s  u  m  1 .  Cor.  7,  5.  Et  revera  si  propter  lucrum  temporale,  propter  mor- 
bum  contagiosum,  pro  salute  corporis  animique  relaxatione  et  ad  eva- 
denda  corporis  fortunaeque  pericula  licet  ad  longius  breviusve  tempus 
se  separare  a  conjuge:  quare  non  licebit,  si  aliud  non  patet  effugium, 

separationem  instituere  quoad  mensam  et  torum,  cum  agitur  de  animi 
salute,  de  cavenda  damnatione  aeterna?  Vere  mira  novatorum  theologia 
pastoralis.  Matrimonii  dissolutionem  totalem  haud  aegre  permittunt, 
divortium  medicinale  quoad  cohabitationem  damnant! 

625.  Quaeras  quomodo  hic  canon  et  Ecclesiae  praxis  concilietur  cum  ver- 
bis  Christi,  qui  tam  diserte  unam  tantum  causam,  adulterium  scil.,  as- 
signat  juste  dimittemli  uxorem.  Respondent  theologi  cum  Perrone  de 
matrim.  III  c.  5,  non  ideo  illius  tantum  criminis  Christum  fecisse  mentionem, 
quasi  ol>  alia  crimina  ab  adulterio  diversa  fieri  non  liceat  divortium:  sed  ideo 
1.  quia  solum  adulterii  crimen  dat  jus  ad  perpetuam  separationem  parti 
innocenti,  etiamsi  pars  adultera  ex  animo  patrati  flagitii  agat  poenitentiam, 
quod  in  reliquis  separationis  causis  locum  non  habet.  2.  Quia  ceterae  causae 
non  sunt  matrimonii  propriae,  sed  aliis  quoque  confoederationibus  communes, 
nam  propter  apostasiam,  haeresim,  inductionem  ad  peccatum  etc.  non  solum 
ab  uxore,  sed  et  a  patre,  matre,  fratribus  etc.  separatio  facienda  est  ex  Christi 
mandato:  adulterium  vero  causa  est  solius  matrimonii  propria.  Illo  enim 
hujus  bonum,  quod  in  fidelitate  consistit,  directe  impetitur  atque  prorsus 
destruitur. 

626.  TliesiS  CCLXV  I.  Ecclesia  potest  statuere  impedimenta 
matrimonium  dirimentia  et  ad  ejus  tribunal  spectant  causae  matri- 
moniales,  quae  respiciunt  ipsum  matrimonii  vincitlum. 

Demonstratio  p.  I.  Adversarios,  contra  quos  statuimus  thesim, 
diligentissime  recensent  Roskovanyp.  1  §  1  ss.  etPerrone  t.  II  s.  1 
c.  2  a.  1.  Ea  est  de  fide,  ut  patet  ex  sess.  24  concilii  trid.  can.  3  et  4: 
»Si  quis  dixerit,  Ecclesiam  non  potuisse  constituere  impedimenta  matri- 
monium  dirimentia  vel  in  iis  constituendis  errasse,  A.  S.«  QuocircaPiusIX. 
damnavit  prop.  68  syllabi:  »Ecclesia  non  habet  potestatem  impedimenta 
matrimonii  dirimentia  inducendi,  sed  ea  potestas  civili  auctoritati  com- 
petit,  a  qua  impedimenta  exsistentia  tollenda  sunt.«  Jure  autem  merito 
ea  tribuiturEcclesiaepotestas,  quam  ipsa  nullo  reclamante  in  gravissimo 
et  quotidiano  negotio,  quale  est  matrimonium,  ad  minimum  per  XII  secula 
exercuit.  Atqui  ab  initio  seculi  saltem  IV.  usque  ad  sec.  XVI.  hanc  pote- 
statem  Ecclesia  nullo  reclamante  exercuit.  Merito  ergo  ea  ipsi  asseritur. 
Propositio  minor  patet  ex  pluribus  canonibus,  quibus  Ecclesia  saltem  a 
sec. IV. impedimenta constituit. Ita conc.  neocaesariense  (a. 314 — 24) 
can.  2  impedimentum  affinitatis :  »Mulier,  si  duobus  nupserit  fratribus,  ab- 
jiciatur  usque  ad  mortem.  Verumtamen  in  exitu  propter  misericordiam, 
si  promiserit,  quod  facta  incolumis  hujus  conjunctionis  vincula  dissolvat, 
fructum  poenitentiae  consequatur.«  Cf.  aliaexempla  apud  Palmieri  th.  29. 
Confirmatur  assertio  a.  a  p ar i:  potest  enim societas  civilis  appositis con- 
ditionibus  plures  contractus  naturales,  si  id  exigat  bonum  commune,  red- 
dere  invalidos;  poterit  ergo  et  Ecclesia  determinare  et  definire,  quando 
validus  sit  hic  contractus,  quem  regendum  moderandumque  ipsi  subjecit 

Christus.  b.  A  f  o  r  t  i  o  r  i :  potest  enim  secundum  adversarios  sooietas  civi- 
lis  statuere  impedimenta  dirimentia:  a  fortiori  ergo  Ecclesia,  postquam 
matrimonium  iactum  est  sacramentum.  c.  Ex  agendi  ratione  adversario- 
rum,  qui  non  alia  de  causa  adeo  urgent  separabilitatem  sacramenti  a  ra- 
tione  contractus  in  matrimonio  christiano,  quam  quia  clare  vident,  se  aliter 
Ecclesiae  potestati  subtrahere  non  posse  matrimonium,  si  ipsum  sit  sa- 
cramentum.  Cum  ergo  inseparabilis  sit  ratio  sacramenti  a  contractu  ma- 
trimoniali,  denegari  non  poterit  Ecclesiae  ea  potestas  in  matrimonium. 

627.  Deiiionstratio  p.  II.  Causarum  matrimonialium  nomine 
non  intelligimus  quascunque  causas,  quae  occasione  matrimonii  oriuntur, 
sed  eas,  quae  intrinsecus  cum  eo  sunt  connexae  et  vel  respiciunt 
matrimonii  vinculum  seu  valorem,  vel  ad  illud  immediate  et  per  se  dispo- 
nunt,  ut  sunt  sponsalia,  vel  eas,  quae  pendent  a  vinculo  illudque  conse- 
quuntur,  ut  legitimitas  prolis,  et  causae,  quae  referuntur  ad  conjugum 
separationem.   Has  causas  obnoxias  esse  Ecclesiae 

1.  sequitur  corollarii  modo  ex  parte  praecedenti.  Profecto  enim 
ad  illum  speetat  cognoscere  causas,  quae  respiciunt  valorem  matrimonii, 
ad  quem  spectat  statuere  conditiones,  quibus  servatis  contractus  est  va- 
lidus.   Atqui  ex  dictis  haec  potestas  competit  Ecclesiae. 

2.  Ex  th.  261  patet,  matrimonii  contractum  re  non  differre,  necposse 
sejungi  a  ratione  sacramenti.  Atqui  Ecclesiae  est  judicare  de  causis, 
quae  respiciunt  sacramentorum  valorem.  Ergo  et  de  causis,  quae  respi- 
ciunt  matrimonii  contractum,  qui  est  sacramentum,  ejusque  valorem. 
Illationis  vim  vidit  Calvinus  scribens  instit.  1.  4  c.  19  §  37:  »Ubi  enim 
semel  obtinuere  catholici  matrimonium  esse  sacramentum,  conjugalium 
causarum  cognitionem  ad  se  contraxerunt;  quippe  res  spiritualis  erat 
profanis  judicibus  non  attrectanda.«  Hoc  argumento  utitur  Pius  VI.  in 
ep.  ad  episc.  motulensem  17.  Sept.  1788,  in  qua  proposito  dogmate  catho- 
lico  de  matrimonii  sacramento  infert;  »Hinc  fit,  ut  ad  solam  Ecclesiam, 
cui  tota  de  sacramentis  est  cura  concredita,  jus  omne  ac  potestas  per- 
tineat  suam  assignandi  formam  huic  contractui  ad  sublimiorem  sacra- 
menti  dignitatem  evecto,  ac  proinde  de  matrimoniorum  validitate  aut  in- 
validitate  judicium  ferre.*  Quae  iterum  inculcavit  Pius  IX.  alloc.  habita 
27.  Sept.  1852. 

*3.  Ex  divinis  literis,  nominatim  ex  1.  Cor.  7  habemus  a.  corinthios 
consuluisse  Paulum  de  quaestionibus  ad  matrimonium  spectantibus  et 
etiam  de  causa,  quae  ipsum  respiceret  matrimonii  vinculum  v.  12  ss.; 
b.  Paulum  ad  eas  quaestiones  respondere,  et  quidem  authentice  vel 
proponendo  et  explicando  iegem  de  matrimonii  indissolubilitate  v.  39,  vel 
promulgando  Christi  praeceptum  v.  10  s.  (n.  617 G);  vel  peremptorie  de- 

cidendo  causam  ad  matrimonii  vinculum  spectantem  v.  12  ss.  (n.  619). 
Ergo  et  corinthii  in  Paulo  potestatem  decidendi  causas  matrimoniales 
agnoverunt  eamque  Apostolus  sibi  vindicavit. 

4:.  Probatur  ex  constanti  Ecclesiae  praxi.  Sane  a.  soleinne  sernper  fuit 
in  Ecclesia  s.  Ignatii  M.  monitum  ep.  ad  Polyc.  n.  5  :  »Decet  vero,  ut  sponsi 
et  sponsae  de  sententia  episcopi  conjugium  faciant,  quo  nuptiae  sint  secundum 
Dominum  et  non  secundum  cupiditatem.*  Spectabatur  ergo  jam  a  prima  Ec- 
clesiae  aetate  conjugium  ut  negotium  sacrum,  cujus  judicium  pertineat  ad 
Ecclesiam.  b.  Jam  ex  seculo  IV.  habentur  facta,  quod  ejusmodi  causae  defer- 
rentur  ad  romanum  pontificem,  isque  de  illis  judicaret.  Ita  Siricius  ep.  ad 
Himer.  n.  5 :  » De  conjugali  autem  velatione  requisisti,  si  desponsatam  alii 
puellam  alter  in  matrimonium  possit  accipere.  Hoc  ne  fiat  modis  omnibus 
inhibemus:  quia  illa  benedictio,  quam  nupturae  sacerdos  imponit,  apud  fideles 
cujusdam  sacrilegii  instar  est,  si  ulla  transgressione  violetur  *). «  c.  In  pluri- 
bus  conciliis  ejusmodi  deciduntur  causae:  quod  ne  adversarii  quidem  negant, 
cum  dicant,  Ecclesiam  sibi  hanc  potestatem  usurpasse.  Atqui  potestas,  quam 
Ecclesia  exercuit  saltem  per  XII  secula,  censeri  legitima  debet. 

028.  Merito  ergo  statuit  concilium  trid.  sess.  24  can.  12:  »Si  quis 
dixerit,  causas  matrimoniales  non  spectare  adjudices  ecclesiasticos,  A.  S.«: 
cujus  canonis  insignem  et  authenticam  declarationem  praebuit  Pius  VI. 
in  epist.  ad  episc.  molulensem  1.6  Sep.  1788,  in  qua  citato  canone  inter 
alia  docet:  »Ignotum  nobis  non  est,  quosdam  adesse,  qui  secularium  prin- 
cipum  auctoritati  plus  nimio  tribuentes,  et  verba  hujus  canonis  captiose 
interpretantes,  illud  defendendum  susceperint,  ut,  quoniam  tridentini  pa- 
tres  hac  dicendi  formula  usi  non  fuerint,  ad  s  o  1  o  s  judices  ecclesiasticos, 
aut  omnes  causas  matrimoniales,  potestatem reliquerint  judicibus  laicis 
cognoscendi  saltem  causas  matrimoniales,  quae  sunt  meri  facti.  Sed  sci- 
mus  etiam  hanc  captiunculam  et  fallax  hoc  cavillandi  genus  omnifunda- 
mento  destitui.  Verba  enim  canonis  generalia  sunt,  omnes  ut  causas  com- 
prehendant  et  complectantur.  Spiritus  vero  sive  ratio  legis  adeo  late  patet 
ut  nullum  exceptioni  aut  limitationi  locum  relinquat.  Si  enim  hae  causae 
non  alia  ratione  pertinent  ad  unum  Ecclesiae  judicium,  nisi  quia  contrac- 
tus  matrimonialis  est  vere  et  proprie  unum  ex  septem  legis  evangelicae 
sacramentis,  sicut  haec  sacramenti  ratio  communis  est  omnibus  causis 
matrimonialibus,  ita  omnes  hae  causae  spectant  unice  ad  judices  eccle- 
siasticos,  cum  eadem  sit  ratio  in  omnibus  ut  concors  est  canonistarum 
sententia,  ne  iis  quidem  exceptis,  quos  minime  favere  Ecclesiae  juribus 
satis superque eorum scripta demonstrant.  Etenim,  ut  verbisutamur  Van 
Espen  (jus  eccl.  p.  3  tit.  2  c.  1  n.  4  et  n.  11  et  12):  »Unanimi  consensu 


')  Similia  responsa  et  judicia  passimlegunturinsequentiumrom.pontificum 
epistolis,  ut  patet  vel  ex  illis  paucis,  quas  edidimus  opusc.  t.  XVIII.,  XXV.  et  XXVI. 
Cf.  etiam  ep.  gravissimam  212  C  o  e  1  e  s  t  i  n  i  III.  M  i  g.  206,  1095. 

receptum  est,  causas  sacramentorum  esse  mere  ecclesiasticas,  easque, 
quantum  ad  substantiam  eorum,  ad  judicem  ecclesiasticum  privative 
spectare,  nihilque  circa  eorum  validitatem  et  invaliditatemjudicemsecu- 
larem  posse  decernere,  eo  quod  hae  natura  sua  sintmerespirituales.*  Et 
sane  si  quaestio  vertatur  de  validitate  ipsius  matrimonii,  solus  judex  ec- 
clesiasticus  est  competens,  ipseque  solus  de  hac  quaestione  cognoscere 
potest.«  Unde  colligimus  sponsalia,  cum  sint  dispositio  ad  matrimo- 
nium,  subesse  Ecclesiae  judicio,  quod  etiam  docet  Pius  VI.  damnatione 
prop.  58  synodi  pistoriensis:  »Propositio,  quae  statuit,  sponsalia 
proprie  dicta  actum  mere  civilem  continere,  qui  ad  matrimonium  celebran- 
dum  disponit,  eademque  civilium  legum  praescripto  omnino  subjacere; 
quasi  actus  disponens  ad  sacramentum  non  subjaceat  sub  hac  ratione 
juri  Ecclesiae,  falsa,  juris  Ecclesiae  quoad  effectus  etiam  e  sponsalibus  vi 
eanonicarum  sanctionum  profluentes  laesiva,  disciplinae  ab  Ecclesia  con- 
stitutae  derogans.«  Et  Pius  IX.  damnatione  prop.  74  syllabi:  »Causae 
matrimoniales  et  sponsalia  suapte  natura  ad  forum  civile  pertinent.« 

629.  Tliesis  CCLXVIF.  I*orro  Ecclesia  ea potestate  fruitur  non 
eoc  concessione  siveexpressa,  sive  tacita  principum ,  sed  jure  proprio, 
originali  et  divino:  irno  ea  ita  propria  ipsi  est,  ut  ei  soli  competat. 

Deinonstratio  p.  I.  Haec  pars  est  de  fide,  ut  declaravit  Pius  VI. 
damnatione  prop.  59  synodi  pistoriensis:  »Doctrina  synodi  asserens, 
ad  supremam  civilem  potestatem  dumtaxat  originarie  spectare  con- 
tractui  matrimonii  apponere  impedimenta  ejus  generis,  quae  ipsum  nul- 
lum  reddunt  dicunturque  dirimentia;  quod  jus  originarium  praeterea  di- 
citur  cum  jure  dispensandi  essentialiter  connexum;  subjungens  supposito 
assensu  vel  conniventia  principum  potuisse  Ecclesiam  juste  constituere 
itnpedimenta  dirimentia  ipsum  contractum  matrimonii;  quasi  Ecclesia 
non  semper  potuerit  ac  possit  in  christianorum  matrimoniis  jure  pro- 
prio  impedimenta  constituere,  quae  matrimonium  non  solum  impediant, 
sed  et  nullum  reddant  quoad  vinculum,  quibus  christiani  obstricti  tenean- 
tur  etiam  in  terris  infidelium,  in  eisdemque  dispensare:  canonum  3.  4. 
9.12  sessionis  14  conc.  trid.  eversiva,  haeretica.«  Quare  Pius  IX.  dam- 
navit  prop.  69  syllabi:  »Ecclesia  sequioribus  seculis  impedimenta  diri- 
mentia  inducere  coepit  non  jure  proprio,  sed  illo  jure  usa,  quod  a  civili 
potestate  mutuata  erat.*    Infertur  vero  assertio  nostra 

1.  corollarii  modo  ex  dictis.  Demonstravimus  enim  Ecclesiae  ideo 
hanc  competere  potestatem,  quia  matrimonium  est  sacramentum.  Hoc 
autem  oritur  non  ex  concessione  principum,  sed  ex  voluntate  Dei. 

2,  Item  infertur  ex  definitione  tridentina.  Defmivit  enim  conc,  Ec- 
clesiae  hanc  competere  potestatem.  Atqui  Ecclesiae  definitiones  semper 

debent  esse  verae.  Ergo  semper  convenit  haec  potestas  Ecclesiae.  »At 
si  tacita  saltem  principum  requireretur  ad  eam  habendam  potestatem 
concessio,  sequeretur  illud  primis  Ecclesiae  temporibus  sub  principibus 
nimirum  ethnicis  verum  esse  non  potuisse,  neque  hoc  tempore  verum 
esse  posse  in  iis  locis,  in  quibus  Christi  fideles  degunt  sub  infidelium  do- 
minatione.*    Ita  Pius  VI.  in  ep.  ad  ep.  trevir.  a.  1782. 

3.  Potestas  Ecclesiae  non  est  alia  atque  ea,  quam  jam  Paulus  exer- 
cuit  1.  Gor.  7  (n.  627 3),  estque  hujus  continuatio.  Eodem  ergo  ex  fonte 
ea  iu  Ecclesiam  derivatur,  ex  quo  illam  habuit  Paulus,  scil.  a  Christo. 

4.  Si  Ecclesia  exerceret  hanc  potestatem  ex  delegatione  vel  con- 
cessione  principum,  huius  concessionis  saltem  aliquod  exstaret  monu- 
mentum.  Atqui  nullum  proferre  possunt  adversarii :  nullum  unquam  pro- 
tulerunt  principes.  Quare  usque  ad  dimidium  sec.  XVII.  sententia  inter 
catholicos  fuit  communis,  Ecclesiam  non  derivata,  sed  potestate  sibi  in- 
sita  de  matrimoniis  judicare,  ut  liquet  ex  disputationibus  theologorum  in 
conc.  tridentino,  cum  de  matrimonio  ageretur,  et  pro  posteriori  aetate 
ex  iis,  quae  juxta  cleri  gallicani  sententiam  Is.  Habertus  in  1.  de 
justitia  connubialis  edicti  a  Ludovico  XIII.  editi  refert. 

5.  Profecto  cum  agitur  de  quaestione,  quonam  ex  fonte  Ecclesia 
suam  acceperit  potestatem  in  matrimonium,  ipsa  in  primis  est  inter- 
roganda.  Haec  vero  nunquam  provocat  ad  concessionem,  consensum  etc. 
principum,  sed  a  patrum  statuta,  ad  canones,  ad  traditionem,  ad  Evan- 
gelium,  indeque  sibi  eam  auctoritatem  asserit  et  vindicat. 

6.  Praeterea  qui  potestatem  habet  delegatam  ex  alterius  voluntate 
acceptam,  eam  invalide  vel  illicite  exercet,  sieautitur  contra  eum,  a  quo 
illam  accepit,  declarando  irrita,  quae  ille  rata  habet,  et  quae  irrita  statuit, 
pronunciando  valida  et  rata.  Atqui  Ecclesia  in  causis  matrimonialibus 
plura  declaravit  irrita,  quae  permiserant  principes :  quaeque  hi  vicissim 
prohibuerant,  ipsa  permisit  censuitque  valida. 

7.  Ipsi  denique  reges  et  imperatores  f  a  c  t  o  professi  sunt,  hanc  Eccle- 
siae  potestatem  non  inesse  ex  ipsorum  concessione.  Quare  enim  suas 
causas  matrimoniales  detulerunt  ad  pontificem  ?  quare,  eo  ad  votum  non 
annuente,  neque  retractarunt  concessionem,  neque  causam  ad  suum  re- 
vocarunt  tribunal :  sed  se  vel  subjecerunt  vel  manserunt  contumaces,  do- 
nec  poenis  ecclesiasticis  adigerentur,  ut  morem  gererent1)? 


')  Hoc  argumentum  egregie  persequitur  Leo  XIII.  in  lit.  enc.  10.  Febr.  1880 
,Arcanum  divinae  sapientiae  consilium,'  ubi  inter  alia  habet :  „Christus  igitur,  cum 
acl  talem  ac  tantum  excellentiam  matrimonia  renovavisset,  totam  ipsorum  discipli- 
nam  Ecclesiae  crediditetcommendavit.  Quae  potestatem  in  conjugia  christianorum 
omni  cum  tempore  tum  loco  exercuit,  atque  ita  exercuit,  ut  illam  propriam  ejus  esse 

630.  Porro  admodum  conveniens  fuit,  ut  matrimonium  Ecclesiae  ipsique 
soli  concrederetur,  ne  scil.  nimis  facile  profanaretur,  nam  a.  matrimonium  ex 
■generis  humani  sensu  non  est  contractus  profanus  sed  quid  sacrosanctum. 
Quam  rationem  ita  docte  proponit  Leo  XIII.  lit.  cit. :  »Etenirn  cum  matrimo- 
nium  habeat  Deum  auctorem,  fueritque  vel  a  principio  quaedam  incarnationis 
Verbi  Dei  adumbratio,  idcirco  inest  in  eo  sacrum  et  religiosum  quiddam,  non  ad- 
ventitium  sed  ingenitum,  non  ab  hominibus  acceptum,  sed  natura  insitum.  Quo- 
circa  Innocentius  III.  (c.  8  de  divortio)  et  Hon  orius  III.  (c.  2  de  trans- 
act.)  decessores  nostri,  non  injuria  nec  temere  affirmare  potuerunt,  apudfideles 
et  infideles  existere  sacramentum  conjugii.  Testamur  et  monumenta  antiquitatis 
et  mores  atque  instituta  populorum,  qui  ad  humanitatem  magis  accesserunt 
et  exquisitiore  juris  et  aequitatis  cognitione  praestiterant:  quorum  omnium 
mentibus  informatum  anticipatumque  fuisse  constat,  ut,  cum  de  matrimonio 
cogitarent,  forma  occurreret  rei  cum  religione  et  sanctitate  conjunctae.  Hanc 
ob  causam  nuptiae  apud  illos  non  sine  caeremoniis  religionum,  auctoritate 
pontificum,  ministerio  sacerdotum  fieri  saepe  consueverunt.  Ita  magnam  in 
animis  coelesti  doctrina  carentibus  vim  habuit  natura  rerum,  memoria  origi- 
num,  conscientia  generis  humani.  Igitur  cum  matrimonium  sit  sua  vi,  sua 
natura,  sua  spcnte  sacrum,  consentaneum  est,  ut  regatur  ac  temperetur  non 
principum  imperio,  sed  divina  auctoritate  Ecclesiae,  quae  rerum  sacrarum 
sola  habet  magisterium.  Deinde  1).  consideranda  sacramenti  dignitas  est,  cujus 
accessione  matrimonia  christianorum  evasere  longe  nobilissima.  De  sacramentis 
auteni  statuere  et  praecipere  ita,  ex  voluntate  Christi,  sola  pt test  et  debet 
Ecclesia,  ut  absonum  sit  plane  potestatis  ejus  vel  minimam  partem  ad  guber- 
natores  rei  civilis  velle  esse  translatam.*  Aliae  rationes  sunt  tum  quod  C.  illud 
est  institutum  universale,  subjiciendum  ergo  ei  tantum  auctoritati,  quae  ex 
sua  institutione  et  missione  est  catholica  seu  sese  extendit  ad  omnes  gentes  et 
nationes;  tum  quod  d.  hierarchia  ad  coelibatum  obligata  judex  est  a  partium 
studio  magis  aliena  et  integra,  hinc  longe  aptior  ad  sancte  moderandum 
matrimonium,  circa  quod  vehementissimae  hominum  passiones  versantur;  tum 
quod  c.  finis  matrimonii  est  materiam  suppeditare  aedificandae  Ecclesiae. 

631.  Deiuonstratio  p.  II.  Hanc  potestatem  competere  soli  Eccle- 
siae,  non  etiam  principibus  laicis1),  ut  olim  theologi  vel  catholici  v.  gr. 


appareret,  nec  hominum  concessu  quaesitam,  sed  auctoris  sui  voluntate  divinitus 
adeptam."  Compendio  relatis  omnibus,  quae  Ecclesia  in  matrimonii  commodum 
unquam  decrevit,  prosequitur  :  „Denique  tanta  vi,  tanta  providentia  legum  divina- 
rum  istud  institutum  communiit,  ut  nemo  sit  rerum  aequus  existimator,  quin  in- 
telligat,  hoc  etiam  ex  capite,  quod  ad  conjugia  refertur,  optimam  esse  humani  ge- 
neris  custodem  ac  vindicem  Ecclesiam,  cujus  sapientia  et  fugam  temporum  et  in- 
jurias  hominum  et  rerum  publicarum  vicissitudines  innumerabiles  victrix  evasit . . . 
Igitur  confitendum  est,  de  communi  omnium  populorum  bono  meruisse  Ecclesiam 
catholicam  sanctitati  et  perpetuitati  conjugiorum  tuendae  semper  intentam."  Re- 
censitis  vero  iis,  quae  Ecclesia  ad  tuendam  matrimonii  sanctitatem  olim  sanxerat, 
concludit :  „Pontifices  vero  maximi  quoties  restifcerunt  principibus  potentissimis 
divortia  a  se  facta,  ut  rata  Ecclesiae  essent,  minaciter  petentibus,  toties  existimandi 
sunt,  non  modo  pro  incolumitate  religionis,  sed  etiam  pro  humanitate  gentium 
propugnavisse."    Cf.  Palmier  i  th.  29.  n.  15  ss. 

l)  Controvertitur  autem  inter  theologos,  num  princeps  civilis  possit  statuere 
impedimenta  dirimentia  saltem  pro  subditis  non  baptizatis.    Respondet  Pesch 

Petras  Soto  de  matrim.  lect.  4,  Catharinus  inopusc.de  cland.conjug., 
quadamtenus  et  Sanchez  de  matrim.  1.  7  d.  3  n.  2  ss.  opinati  sunt,  so- 
lemniter  declarat  Pius  VI.  et  evincit  can.  12sess.  24  conc.  trid.  (n.  628): 
»Omnes  illi  anathemati  subjiciuntur,  qui  causas  matrimoniales  negant 
pertinere  ad  Ecclesiam  et  ecclesiasticos  judices :  quo  quidem  canone  cer- 
tum  est,  non  eos  modo  comprehendi,  qui  docent,  esse  summarum  pote- 
statum  hujus  seculi  leges  de  nupths  dicere,  sed  eos  quoque,  qui  lactis  hoc 
ipsum  confirmant,  quique  auctoritatem  nanciscuntur  a  laica  potestate,  et 
qui  causas  nullitatis  matrimonii  tamquam  regii  delegati  definiunt* 

1.  Sane  si  matrimonium  est  sacramentum  et  ideo  subest  potestati 
Ecclesiae  ejusque  administrationi,  eo  ipso  nullam,  quod  vinculum  attinet, 
principes  habere  possunt  in  illud  potestatem,  nisi  dicamus,  et  ipsis  dispen- 
sationem  administrationemque  sacramentorum  esse  concreditam. 

2.  Si  ipsi  principes  possunt  pari  jure  statuere  impedimenta  diri- 
mentia,  Ecclesia  eos  injuria  afficeret  declarando  rata  matrimonia,  quae 
illis  sunt  irrita,  et  vicissim.  Et  iterum  si  principibuspersuasum  fuisset,  se 
eodem  jure  posse  de  causis  judicare  matrimonialibus,  nulla  apparet  ratio, 
cur  causas  suas  detulerint  ad  romanos  pontifices,  et  ab  illis  potuerint 
cogi  ad  sequendum  latum  ab  ipsis  judicium,  etsi  saepe  ingratum. 

3.  Fieri  nequit  vel  saltem  congruum  non  est,  ut  eadem  causa  ad 
duas  potestas  prorsus  diversas  sibique  saepe  contrarias  aeque  et  im- 
mediate  pertineat,  ne  efficax  ponatur  causa  controversiae  et  dissidii  pe- 
rennis  absque  medio  illud  peremptorie  componendi:  Deus  enim  auctor 
non  est  discordiae,  sed  amator  harmoniae  et  pacis.  Atqui  potestas  civilis 
et  ecclesiastica  sunt  prorsus  diversae.  Ergo  non  videtur  probabile,  matri- 
monium  utrique  sub  eodem  subjici  respectu.  Vidimus  vero  illud,  quod 
valorem  attinet,  spectare  ad  potestatem  ecclesiasticam :  ergo  sub  hocre- 
spectu  subtractum  censeri  debet  potestati  civili.  Quocirca  damnavit 
Pius  IX.  prop.  7t  syllabi:  »Tridentini  forma  sub  infirmitatis  poena  non 
obligat,  ubi  lex  civilis  aliam  formam  praestituat,  et  velit  hac  nova  forma 
interveniente  matrimonium  valere.*  Cf.  Palmieri  th.  32;  Sasse th. XIIL 

632.  ScllOliOll  I.  De  canonibus  tridentlnis.  —  Non  moramur  eos,  qui 
quo  facilius  suos  de  matrimonio  errores,  quos  hisce  thesibus  reiutavimus,  tue- 
antur,  contendunt,  canones  trid.  sess.  24  plerosque  omnes,  nominatim  4.  5. 
6.  7.  8  etl2,  non esse  dogmaticos,  sed  disciplinares  tantum,  ideoque  mu- 
tabiles.  Nimis  enim  evidens  esl,  in  iis  agi  de  doctrina,  non  de  disciplina,  ut 
patet  a.  ex  forma  ipsa:  ,Si  quis  dixerit ;«  b.  ex  ipsa  definitionis  materia,  quae 


n.  895  majorem  auctoritatem  exter nam  esse  pro  sententia  affirmante:  ra- 
t  i  o  n  e  s  vero  meliores  esse  pro  sententia  n  e  g  a  n  t  e.  Quanta  vero  sit  auctoritas 
societatis  civilis  in  christianor  um  matrimonium  accurate  discutit  B  i  e  d  e  r- 
lack  Zeitschr.  fiir  k.  Theol.  1893.  XVH,  655—77. 

sunt  Ecclesiae  in  docendo  infallibilitas,  jura,  rnatrimonii  proprietates,  objecta 
scil.  doctrinae,  non  disciplinae  mutabilis ;  C.  ex  scopo  concilii,  quod  voluit 
hisce  anathematismis  seu  canonibus  novatorum  baereses  et  errores  extermi- 
nare ;  d.  ex  analogia  cum  aliis  sessionibus,  quarum  canones  sunt  dogmatiei, 
non  mere  disciplinares :  quae  vero  ad  disciplinam  spectant,  babentur  in  de- 
cretis  de  reformatione ;  C.  ex  consensu  theologorum,  qui  post  concilium  hos 
canones  pro  dogmaticis  habuere.  Merito  ergo  P  i  u  s  IX.  damnavit  prop.  7  0 
syllabi:  »Tridentini  canones,  qui  anathematis  censuram  illis  inferunt,  qui  fa- 
cultatem  impedimenta  dirimentia  inducendi  Ecclesiae  negare  audeant,  vel  non 
sunt  dogmatici,  vel  de  hac  mutuata  potestate  intelligendi  sunt. «  Multo  vero 
magis  Launoji  figmentum  est  spernendum,  hisce  in  canonibus  nomine  Ec- 
clesiae  esse  intelligendos  principes  laicos:  quod  adeo  est  ineptum,  ut  re- 
futationem  ne  mereat  quidem,  mirumque  videri  debeat,  virum  alioquin  eru- 
ditum,  hoc  serio  affirmare  potuisse.    Cf.  Palmieri  th.  28. 

633.  Scliolion  II.  Sicut  Ecclesia  et  ipsa  sola  statuere  potest  impedi- 
menta  dirimentia,  ita  ipsa  sola  potest  eadem,  quae  juris  sunt  ecclesiastici, 
abrogare  et  in  eisdem  dispensare.  Jure  ergo  Pius  VI.  prop.  GO  synodi  pi- 
storiensis,  »quatenus  civili  potestati  jus  attribuit  sive  abolendi  sive  re- 
stringendi  impedimenta  Ecclesiae  auctoritate  constituta  vel  comprobata:  item 
qua  parte  supponit,  Ecclesiam  per  potestatem  civilem  spoliari  posse  jure  suo 
dispensancli  super  impedimentis  ab  ipsa  constitutis  vel  comprobatis,  *  damna- 
vit  tamquam  »libertatis  ac  potestatis  Ecclesiae  subversivam,  tridentino  contra- 
riam,  ex  haereticali  supra  damnato  principio  profectam. *  Nomine  autem  Ec- 
clesiae  intelligi  nequeunt  sive  episcopi  seorsim  sumpti,  sive  in  concilium 
particulare  congregati:  carent  enim  episcopi  jure  proprio  ad  dispensandum  in 
lege  universali.    Cf.  Palmieri  th.  35. 

634.  Scholion  practicilin.  Cum  maxima  hominum  adultorum  pars 
matrimonium  ineat,  a  matrimonio  autem  pendeat  bonum  ipsorum  conjugum, 
familiae,  societatis  civilis  et  Ecclesiae,  et  cum  circa  illud  in  primis  versentur 
hominum  passiones  vehementes :  necesse  plane  est,  ut  fideles  idea  quantum  fieri 
potest  nobili  vereque  christiana  circa  illud  imbuantur,  ne  concupiscentiae 
aestu  abrepti  ipsum  profanent,  sed  ut  potius  sancte  illud  ineant,  servent  fide- 
literque  in  eo  perseverent.    Ostendatur  ergo 

1.  hujus  institutionis  praestantia  et  quidem  tum  ex  parte  auctoris, 
qui  est  a.  ipse  Deus  rerum  omnium  creator  et  provisor,  qui  matrimonio  hu- 
mani  generis  propagationi  et  perpetuitati  consuluit,  ideoque  ipsum  b.  mira 
efficacique  plane  benedictione  auxit ;  Christus  vero  C.  benefica  sua  praesentia 
honestavit  (n.  593),  imo  d.  sacramenti  dignitate  nobilitavit;  tum  ex  parte 
p  r  o  1  i  s ,  quae  est  Dei  imago  destinata  ad  filiationem  Dei  adoptivam  et  beati- 
tudinem  coelestem. 

2.  Inculcetur  fidelibus  matrimonii  dignitas  ratione  finis:  neque 
enim  matrimonii  finis  unicus  vel  primarius  est  libidinis  impletio,  quamvis  hac 
in  re  Deus  indulgeat  1.  Cor.  7,  2  ss.,  sed  a.  mutua  conjugum  perfectio  et 
complementum  (n.  587);  b.  generis  propagatio;  C.  suppeditatio  ma- 
teriae Ecclesiae  aedificandae  (n.  592),  hinc  d.  multiplicatio  servorum,  imo 
filiorum  Dei  horumque  C.  institutio  non  solum  in  ordine  naturali,  sed  et 
in  ordine  salutis  (n.  593).    Ob  oculos  ponatur 

3.  significationis  sanctitas:  repraesentatio  unionis  Christi  cum  Eccle- 
sia;  qui  honor  ferax  est  officiorum,  nam  gravissima  hinc  redundat  in  conjuges 
obligatio  se  mutuo  promovendi  in  via  virtutis.    Explicentur 

4.  proprietates  plane  singulares  hujus  contractus:  unitas  et  in- 
dissolubilitas,  et  quidem  etiam  in  casu  sterilitatis,  infirmitatis  perpe- 
tuae,  violentae  separationis,  adulterii:  hinc  colligatur,  matrimonium  esse  con- 
tractum  singularem  (n.  595),  gravem,  sacrum  maximique  momenti;  hinc  non 
leviter,  inconsideraie,  praecipitanter  ineundum.  Quamobrem  matrimonium  con- 
tracturus  computet  sumptus  spiritus  sacrificii,  abnegationis,  patientiae,  qui 
necessarii  sunt,  si  habeat  ad  perficiendum  (Luc.  14,  28). 

5.  Fructus  recenseantur  laetissimi  matrimonii  sancte  initi  (cf.  n.  593c), 
contra  tristissimae  sequelae,  nuae  ex  matrimonio  male  inito  redundant  in 
ipsos  conjuges,  prolem,  societatem  civilem  et  Ecclesiam.  Hinc  tot  Ecclesiae 
circa  matrimonium  curae  et  statuta  (n.  629 8  a),  impedimenta  dirimentia  et 
impedientia,  denunciationes,  tempus  clausum,  preces  (n.  59 12),  confessio  et 
communio  ex  multarum  synodorum  provincialium  praescripto  illi  praemittenda. 

6.  »Ex  quibus  perspici  potest,  infert  Catech.  rom.  p.  II  c.  8  n.  36,  quo 
animo  affectos  esse  oporteat  fideles,  cum  matrimonium  contrahunt :  neque  enim 
se  humanam  aliquam  rem  aggredi  sed  divinam  putare  debent,  in  qua  singu- 
larem  mentis  integritatem  et  pietatem  adhibendam  esse,  patrum  veteris  legis 
exempla  satis  ostendunt:  quorum  matrimonia  tam  etsi  sacramenti  dignitate 
praedita  non  erant,  ea  tamen  maxima  semper  cum  religione  et  sanctimonia 
colenda  esse  existimarunt.* 


Tractatus  X. 

De  Deo  omnium  rerum  consummatore. 

635.  Postquam  consideravimus  opera  Dei,  in  primis  hominis,  propter 
quem  reliqua  fere omnia  sunt,  creationem,  elevationem,  lapsum, 
per  Christum  reparationem  et  sanctificationem:  consideran- 
dum  demum  est  operum  divinorum  fastigium  et  complementum,  seu  finalis 
omnium  consummatio.  Duplicem  consummationem  distinxeris :  con- 
summationem  singulorum  hominum,  quatenus  sunt  individua,  etcon- 
summationem  omnium  hominum  seu  generis  mundique  universi.  Gon- 
siderari  praeterea  potest  nexus,  qui  intercedit  inter  illos,  qui  jam  sunt 
consummati,  et  eos,  qui  adhuc  in  via  sunt  ad  consummationem.  Quare 
tres  sunt  hujus  disputationis  sectiones. 

Sectio  I. 

De  consummatione  singulorum  hominum. 

636.  Ingredientibus  viam  aeternitatis  per  mortis  januam  pro  meri- 
torum  diversitate  alius  atque  alius  est  paratus  locus,  locus  scil.  beatitudinis 
et  praemii,  vel damnationis  et  poenae;  illius  atrium  estpurgatorium 
iis,  qui  nondum  perfecte  mundati  hac  vita  excedunt,  destinatum,  hujus 
appendix  est  limbus  pro  illis,  qui  in  solo  peccato  originali  moriuntur. 
De  hoc  quadruplici  statu  (cf.  Thomas  suppl.  q.  67  a.  7)  dequemorte, 
quae  janua  est  ad  illum,  quinque  capitibus  disseremus. 

Caput  I. 

De  morte  et  judicio,  quod  illam  consequitur. 

637.  Mors  spectari  potest  1.  in  se  ut  vitae  finis;  2.  ut  est  janua 
aeternitatis  propter  judicium,  quod  eam  consequitur ;  ut  3.  i  n  g  r  e  s  s  u  s 
in  aeternitatem  per  judicii  exsecutionem,  quae  mortem  immediate  excipit. 

Ea  autem  opponitur  vitae  hujusque  continetur  cessatione:  quare  sicut 
triplex  in  primis  distinguitur  vita,  ita  etiam  triplicis  mortis  mentio 
occurrit  in  divinis literis.  Sermo  enim  est  de  vita  gloriae,  cui  opponitur 
damnatio,  perditio,  mors  secunda, mors  aeterna;  de  vita  gratiae,  cui 
opponitur  peccatum  grave,  quod  dicitur  mors  animae,  ideoque  mor- 
tale.  Plerumque  vero  vitae  nomine  intelligitur  vita  naturalis,  quae 
cessat  dissolutione  unionis  animae  cum  corpore.  Hoc  porro  sensu 
mors  multiplici  prorsus  modo  designatur  in  divinis  literis x) :  a.  ut  sequela, 
poena  et  fructus  peccati,  opus  diaboli  Joan.  8,  44,  quam  Deus  non  fecit 
Sap.  1,  13;  inimicus  Christi  ab  eo  vincendus  1.  Cor.  15, 26.  54  s.;  b.  (for- 
maliter)  ut  dissolutio  Phil.  1,  23 ;  depositio  tabernaculi  terrestris  2.  Petr. 

I,  13.  14;  2.  Cor.  5,  1;  c.  ratione  vitae,  quam  exstinguit,  ut  fmis  Matth. 
10,  22;  quies  Apoc.  14,  13;  exitus  Hebr.  13,  7;  d.  ratione  vitae  futurae, 
quae  illam  excipit,  ut  via  Jos.  23,  14;  iter  Sap.  3,  2;  peregrinatio  2.  Cor. 
5,  4  s.  (dies  natalis  a  patribus) ;  e.  ratione  futurae  resurrectionis  ut  som- 
nus,  dormitio  Deut.  31,  16  etc. ;  ratione  ejus  f„  quod  post  eam  contingit, 
ut  reditus  in  pulverem  Gen.  3,  10;  collectio  ad  patres  (in  V.  T.)  Gen.  15, 
15;  reditus  ad  Deum  Eccl.  12,  7.  Omissis  absurdis  quibusdam  de  morte 
crroribus,  tria  de  ea  sunt  tenenda:  1.  eam  peccati  esse  sequelam, 
qua  de  re  egimus  t.  II.  n.  336;  2.  universalem  et  3.  eam  terminum 
imponere  statui  viae.  Mortem  revera  esse  universalem  probatione  non 
indiget. 

638.  Quaeritur  tamen,  num  lex  mortis  nullam  admittat  exceptionem.  Du- 
bium  1.  oritur  ob  Eliam  et  Henoch,  quos  Scriptura  mortuos  non  esse  innuit: 
Fide  Henoch  translatus  est,  ne  videret  mortem  Hebr.  11,  5  col.  4  Reg.  2,  1 1  ; 
clarius  vero  tradunt  patres.  »Eliam  et  Henoch,  inquit  Augustinus  de  pecc. 
orig.  II,  24,  non  dubitamus  in  quibus  nati  sunt  corporibus  vivere. *  Verum 
plures  patres  et  theologi  innixi  Apoc.  11,  3  ss. :  Et  dabo  duobus  testibus  meis, 
et  prophetabunt  diebus  mille  ducentis  sexaginta  amicti  saccis  .  .  .  Et  cum  fini- 
vrint  testimonium  suum,  bestia,  quae  ascendit  de  abysso,  faciet  adversum  eos 
bellum,  et  vincet  illos  et  occidet  eos,  censent,  eos  in  fine  mundi  esse  morituros. 
Hinc  jam  Tertullianus  de  anima  c.  1  :  »  Nec  mors  eorum  reperta  est,  dilata 
scilicet,  ceterum  morituri  reservantur,  ut  antichristum  sanguine  suo  exstin- 
guant.«    Cf.  Stentrup  th.  160. 

2.  Duhium  aliud  oritur  ex  verbis  Pauli  1.  Thess.  4,  14  ss. :  Nos,  qui  vi- 
vimus,  qui  residui  sumus  in  adventum  Domini,  non  praeveniemus  eos,  qui  dor- 
mierunt  .  .  .  et  mortui,  qui  in  Christo  sunt,  resurgent  primi :  deinde  nos,  qui 
vivimus,  qui  relinquimur,  simul  rapiemur  cum  illis  in  nubibus  obviam  Christo 
in  aera;  in  primis  ex  1.  Cor.  15,  51  (secundum  textum  graecum):  Ilavre<;  00 

lj  De  ea  ingeniose  utiliterque  disserunt  patres,  utChrysostomus  noru.  34 
in  Matth.  n.4s.;  Gregorius  nyss.  or.  in  funus  Pulcher.  (opp.  II,  955) ;  M  e  t  h  0- 
d  i  u  s  de  resurr.  n.  4  ss.  (M  i g  n  e  pafcr.  gr.  18,  267  ss.).  Cf.  H  e  i  1  g  e  r  Katholik  1888. 

II,  49 — 69;  Ginella  de  notione  atque  origine  mortis  diss.,  Vratislaviae  1868. 

Hurter,  Compend.  theologiae  III.  11.  ed.  38 

xoiu.Tjthjaou.sfra,  TCavrec  ds  aXXa'pr]adu.et),a  *).    Quibus  adde  2.  Tim.  4,    1,  ubi 
Christus  dicitur  judicaturus  vivos  et  mortuos,  quae  de  vivis  et  mortuis  sensu 
proprio,  non  de  spiritualiter  vivis  et  mortuis  videntur  intelligenda.    Hinc  pa- 
tres  graeci  et  ex  latinis  nonnulli  opinantur,  eos,  qui  tempore  secundi  adventus 
Christi  sunt  victuri,  non  esse  morituros.    Qua  sententia  relata  Augustinus^oj/    -  . 
q.  3  ad  Dulcitium  fatetur:  »Nec  aliquid  aliud  mihi  visum  est,  quoties  de  his-_J/  ' 
verbis  volui  cogitare.*    Oppositam  tamen  sententiam  tuentur  plerique  patresxi^,/^ 
latini  innixi  tum  versioni  vulgatae,  tum  aliis  effatis,   quibus  passim  mortis ^  (j^. 
affirmatur  universalitas.  Verum  dissensus  est  tantum  apparens,  nec  difficulter^^-w^J 
patres  revocantur  a»l  harmoniam.    Si  enim  mortis  nomine  intelligitur  habi- 
tualis  status  seu  somnus  mortis,  qui  duret  nec  sit  momentaneus:  certum» 
est,  non  omnes  esse  morituros ;  si  vero  nomine  mortis  intelligitur  mors  a  c  - 
tualis  seu  vitae  naturalis  cessatio,  quam  consequeretur  status  mortis,  nisi 
excluderetur  omnipotentia  Dei  subitanea  resuscitatione  et  immutatione,  te- 
nendum  omnino  est,  cmnes  esse  morituros.    Quare  Gennadius  de  eccL 
dogm.  c.  7  relata  sententia  de  mortis  universalitate,  ita  prosequitur:  »Verum. 
quia  sunt  alii  et  alii  aeque  catholici  et  eruditi  viri,  qui  credunt,  anima  in  cor- 
pore  manente,  immutandos  acl  incorruptionem  et  immortalitatem  eos,   qui  in 
adventu  Domini  vivi  inveniendi  sunt,  et  hoc  eis  reputari  pro  resurrectione  ex 
mortuis,  quod  mortalitatem  praesentis  vitae  immutatione  deponant,  non  morte :. 
quolibet  quis  acquiescat  modo,  non  est  haereticus,  nisi  ex  contentione  haere- 
ticus  fiat.    Sufficit  enim  in  Ecclesiae  lege,  carnis  resurrectionem  credere  futu- 
ram  de  morte. «    Similia  habet  Augustinus  de  civ.  Dei,  XX,  20.    Ceterum 
utraque  sententia  est  probabilis.   Affirmanti  mortis  universalitatem  acquiescit 
Ecclesia  teste  catech.  rom.,  quamvis  exceptioni  pro  iis,  qui  tempore  adventus 
Christi  vivent,  magis  favere  videantur  testimonia  Scripturae. 

639.  Alia  mortis  proprietas  est,  quod  finem  imponit  statui  viaey  illi 
scil.  statui,  in  quo  homo  potest  suam  operari  salutem.  Hoc  significat  to- 
ties  Ghristus,  quoties  hortatur,  ut  parati  simus,  quia  qua  hora  non  puta- 
mus  ipse  veniet  ad  exigendam  villicationis  nostrae  rationem  Luc.  12, 40  r- 
docent  saepe  aliis  modis  s.  Scripturae,  in  primis  Paulus  2.  Cor.  5,  10 
(cf.n.2312)  et  patres,  atque  inde  quoque  colligitur,  quodquamvis  id  pen- 
deat  a  voluntate  Dei  supremi  judicis,  id  convenientissimum  sit,  alioquin 
omne  vitae  praesentis  momentum,  Ecclesiae  et  sacramentorum  necessi- 
tas,  virtutis  studium  etc.  cessaret  (cf.  thes.  271).  Quare  »tempus  acqui- 
rendi  vitam  aeternam,  inquit  Fulgentius  de  fide  n.  36,  in  ista  tantum 
vita  Deus  hominibus  dedit,  ubi  voluit  esse  etiam  poenitentiam  fructuosam.* 

640.  De  judicio  particulari.  —  Mortem  mox  excipit  judicium,  quod 
particulare  dici  solet,  ut  patet 


4)  Versio  vulgata  habet:  Omnes  qnidem  resurgemus,sednonomnesimmutabi- 
mur,  quae  in  codicibus  graecis  non  reperiuntur :  lectionem  vero  graecam  exhibent 
versiones  syriaca  et  arabica,  patres  graeci,  codices  fere  omnes  (nonnulli  codi- 
ces  habsnt :  riavts?  jjiv  obv  xotji-rjO-YjaofxsO-a,  aXX5o6  Ttavxe?  aXXayfjOoixed-a,  cui  lectioni 
favet  versio  aethiopica,  eaque  teste  Augustino  de  civit.  Dei  XX,  20  et  ep^ 
193  n-  10  transiit  in  nonnullos  codices  latinos),  eique  suttragari  videntur  contextu» 
et  collatio  cum  l.Thess.  4,  14  ss.  Cf.  Hierony  m  u  s  ep.  119  adMinervium  et  Alex^ 

1.  ex  Scripturis  Eccli.  11,  28:  Facile  est  coram  Deo  in  die  obitus  re- 
tribuere  unicuique  serundum  vias  suas ;  Hebr.  9,  27:  Statutum  est  homini- 
bus  semel  mori,  post  hoc  autem  judicium,  quae  vix  concilies  cum  figmento, 
inter  mortem  et  judicium  nescio  quod  seculorum  intercedere  somnum  vel 
statum  indifferentiae:  illisque  locis,  ex  quibus  liquet  mox  post  mortem 
discrimen  saltem  aliquod  esse  inter  bonos  et  malos,  ut  ex  parabola  epu- 
lonis  Luc.  16,  22  ss. ;  ex  verbis  Ghristi  ad  latronem  poenitentem  23,  43 ; 
ex  iis,  quae  de  Juda  testatur  Petrus  Act.  1,  25 ;  ex  visionibus  s.  Joannis 
in  Apocalypsi  7,  9;  6,  9  ss. ;  20,  4  etc;  ejusmodi  vero  discrimen  supponit 
jam  praecessisse  judicium. 

2.  Colligitur  ex doctrina  patrum.  Ita  Augustinus  de  anima  et  ejus 
orig.  1.  2  n.  8:  »Nam  illud,  quod  rectissime  et  valde  salubriter  credit 
(Victor),  judicari  animas,  cum  de  corporibus  exierint,  antequam  veniant 
ad  illud  judicium,  quo  eas  oportet  jam  redditis  corporibus  judicari,  atque 
in  ipsa,  in  qua  hic  vixerunt  carne,  torqueri  sive  glorificari,  hoc  itane  tan- 
dem  ipse  nesciebas?  Quis  adversus  Evangelium  tanta  mentis  obstinatione 
obsurduit,  ut  in  illo  paupere,  qui  post  mortem  ablatus  est  in  sinum  Abra- 
hae  et  in  illo  divite,  cujus  in  inferno  cruciatus  exponitur  (Luc.  1 6,  22), 
ista  non  audiat  vel  audita  non  credat?« 

3.  Accedit  fidei  analogia.  Gredendum  enim  est,  ut  videbimus,  justos 
post  mortem  purgari,  vel  si  mundatione  nonindigent,  mox  recipi  in  coe- 
lum,  malorum  vero  animas  post  mortem  detrudi  in  infernum:  quod  sup- 
ponit  latam  sententiam,  sententia  vero  judicium1). 

641.  Sententia  lata  mox  exsecutioni  mandatur.  De_justis,  qui  purga- 
tione  indigent,  nulla  est  difficultas,  cum  practica  Ecclesiae  fides,  quae  sta- 
tim  a  morte  pro  eorundem  e  purgatorio  liberatione  Deum  orat,  supponat 
illorum  animassine  dilatione  post  mortem  recipi  in  purgatorium.  De  im-w 
probis  id  saepius2)  ab  Ecclesia  est  definitum  utaBenedicto  XII.  in 
constitutione  ,Benedictus  Deus'  a  1336,  in  qua  legimus:  »Definimus  in- 
super,  quod  secundum  Dei  ordinationem  animae  decedentium  in  actuali 
peccato  mortali  mox  post  mortem  suam  ad  inferna  descendunt,  ubi  poe- 
nis  infernalibus  cruciantur.«    Id  porro  tenendum  est  adversus  aliquot 


')  In  schemate  const.  dogmaticae  de  doctr.  cath.  conc.  vaticano  propositae 
cap.  5  inter  alia  statuitur :  „Post  mortem,  quae  est  viae  nostrae  terminus,  mox  ad 
Dei  tribunal  sistimur,  ut  referat  unusquisque  propria  corporis  prout  gessit,  sive 
bonum  sive  malum  (2.  Cor.  5,  10),  neque  ullus  post  hanc  mortalem  vitam  relinqui- 
tur  locus  poenitentiae  ad  justificationem."  Cf.  Pe  s  ch  IX  n.  577  ss.  et  n.  586,  ubi 
opinionem  malesanam  ab  Hirscher  propositam  merito  reprobat. 

2)  Cf.  confessio  fidei  Mich.  Palaeologi  in  conc.  lugd.  oblata ;  professio  fidei 
graecis  a  Gregorio  XIII.  et  professio  fidei  orientalibus  ab  U r b a n 0  VIII.  et 
Benedicto  XIV.  praescripta.  Cf.  Mamachi  in  op.  de  animabus  justorum  in 
sinu  Abrahae  I,  91  ss.  annot. ;  K  n  0 1 1  §  756  ss. 

Orientis  sectas  (quosdam  scil.  ex  nestorianis,  armenis,  jacobitis,  coptis, 
graecis  schismaticis)  necnon  quosdam  novatores  (anabaptistas  etc),  quo- 
rum  plures  fingunt  animae  somnum  (psychopannychiam).  Probatur  as- 
sertio  catholica  ex  parabola  epulonis  Luc.  16,  22  s.  et  ex  Judae  fato  Act. 
1,  25;  ex  patrum  suffragio:  ita  e.  g.  Gregorius  M.  dial.  IV,  28;  »Sicut 
electos  beatitudo  laetificat,  ita  credi  necesse  est,  quod  a  die  exitus  sui 
ignis  reprobos  exurat.«  Cf.  s.  Thomas  c.  gentes  IV,  91,  ubi  inter  alia 
notat:  »Nulla  ratio  est,  quare  in  punitione  vel  praemiatione  animarum 
expectetur  resumptio  corporum,  quin  magis  conveniens  videtur,  ut  ani- 
mae,  in  quibus  per  prius  fuit  culpa  et  meritum,  prius  etiam  puniantur  vel 
praemientur.« 

642.  Scholion.  De  daemonum  statu.  —  Circa  daemonum  post  suum 
lapsum  conditionem  non  una  est  veterum  sententia.    Non  desunt 

1.  qui  censeant,  eisdem  concessum  fuisse  tempus  agendae  poenitentiae ; 
ita  Clemens  alex.  Stromat.  I,  17;  Ambrosiaster  in  Eph.  3,  10;  auctor 

AiAJ* consult.  Zachaei  christiani  (Migne  20,  1101  s.);  Philastrius  haer.  114; 
Pseudo-Basilius  in  Is.  14,  19  n.  279;  Isidorus  thessal.  (sec.  XIV.)  or. 
in  deiparae  annunc.    Cf.  supra  II,  4163. 

2.  Alii  praeeunte  Justino  Apol.  I.  n.  28  putant,  diabolum  suam  in  aeter- 
num  ignorasse  damnationem  ac  primum  ex  Christi  didicisse  verbis.  Ita  Ire- 
naeus  V,  26  n.  1:  »Bene  Justinus  dixit,  quoniam  ante  aiventum  Domini 
nunquam  ausus  est  satanas  blasphemare  Deum,  quippe  nondum  sciens  dam- 
nationem  suam;*  quae  refert  etiam  Eusebius  H.  E.  IV,  18.  Ita  auctor 
carminis  adv.  Marc.  I,  3;  Epiphanius  haer.  39  n.  8;  Isidorus  pelusiota 
ep.  II,  90;  Oecumenius  in  c.  ult.  ep.  1  s.  Petri. 

3.  Aliam  sententiam  ita  enunciat  Petavius  de  angelis  III,  4  §  19: 
»Haec  antiquorum  fere  theologorum  opinio  exstitit,  nondum  igne  illo  sempi- 
terno  ac  novissimo  gravissimoque  supplicio  affici  daemones:  sed  hoc  in  ex- 
tremi  judicii  tempus  reservari.  Unus  nunc  Beda  (in  Jac.  3,  6)  nobis  occurrit, 
qui  illos  gehennae  incendio  cremari  diserte  asserit  .  .  .  Sed  complures  ac  fere 
vetustiores  aliter  sentiunt,  ut  ad  Matth.  c.  8  Maldonatus  fatetur.  In  quo 
prudentius  consultiusque  facit  quam  plerique  theologi,  qui  antiquos  illos, 
quos  citavi,  patres  invitos  ab  ea,  quani  perspicue  tuentur,  ad  suam  commu- 
nemque  sententiam  transferre  student,  ac  tormentum  iliud  extremum  daemo- 
num,  quod  iis  dies  judicii  afferet,  secus  interpretantur,  quam  illorum  testimonia 
ferunt.*  Innituntur  patres  praesertim  Matth.  25,  41  ;  Judae  6 ;  2  Petr.  2,  4.  9; 
3,  7 ;  Apoc.  12,  9  ss.  Quocirca  vulgata  admodura  est  apud  veteres  sententia, 
daemones  inferno  nondum  includi,  sed  per  aera  vagari.  Ita  passim  Augu- 
stinus,  ex  gr.  de  civil.  Dei  XI,  33:  »Peccasse  autem  quosdam  angelos  et  in 
hujus  mundi  ima  (infra  dicit  aerium  coelum)  detrusos,  qui  eis  velut  carCer 
est,  usque  ad  futuram  in  die  juiicii  ultimam  damnationem  ap.  Petrus  aper- 
tissime  ostendit  dicens,  quod  Deus  angelis  peccantibus  non  pepercerit,  sed 
carceribus  caliginis  inferi  retrudens  tradiderit  in  judicio  puniendos  (2.  Petr. 
2, .4);*.  Ita  et  s.  Bonaventura  in  2  d.  6  a.  2  q.  1  :  »Sicut  patet  ex  Scri- 

j  pturis  locus  daemonum  post  lapsum  usque  ad  di,em  judicii  non  est  locus.sub- 
terraneus,  quem  vocamus  infernum,  sed  aer  caiiginosus,  in  quo  idaemonUm 

multitudo  inhabitat. *  Imo  Hieronymus  in  Eph.  6,  12:  »Haec  autem  om- 
nium  doctorum  opinio  est,  quod  aer  iste,  qui  coelum  et  terram  medius  divi- 
dens  inane  appellatur,  plenus  sit  contrariis  fortitudinibus. «  Cf.  s.  Thomas 
1.  q.  64  a.  4;  Scheeben  §  194. 

4.  Communior  modo  est  sententia,  daemones  jam  nunc  pati  inferni  poe- 
nas,  nam  teste  Thoma  1.  c.  ad  3  ^melius  est  dicendum,  quod  idem  sit  judi- 
cium  de  malis  animabus  et  malis  angelis,  sicut  idem  judicium  est  de  bonis 
animabus  et  bonis  angelis.*  Neque  huic  sententiae  adeo  adversantur  patres 
ut  censet  Petavius:  nam  cum  ea  non  difticulter  conciliatur  daemonum  per 
aerem  vagatio,  quae  in  judicio  ultimo  eis  subtrahetur :  unde  eorum  augebitur 
poena,  et  quidem  his  ex  causis,  ut  docet  Bellarminus  de  beat.  sanctorum 
c.  6 :  » 1.  quia  non  poterunt  amplius  hominibus  nocere ;  2.  quia  non  amplius 
extorquebunt  ab  ullo  cultum  Deo  debitum,  ut  modo  faciunt,  dum  ab  ethnicis 
et  necromanticis  adorantur ;  3.  quia  tunc  patebunt  eorum  fraudes  et  debilitas, 
cum  omnes  intelligent  eos  a  viris,  feminis,  pueris  superatos;  4.  quia  non  so- 
lum  a  Deo,  sed  etiam  ab  hominibus  judicabuntur  (l.  Cor.  6,  3).*  Quocirca 
ultimum  judicium  admodum  timent ;  hinc  illae  eorum  voces :  Quid  nobis  et  tibi, 
Jesu  Fili  Dei?  Venisti  huc  ante  tempus  torquere  nos  Matth.  8,  29;  Marc.  5,  7  ; 
Luc.  8,  28:  Rogabant  illum  (Jesum),  ne  imperaret  illis,  ut  in  abyssum  irent. 

643.  Gravior  est  difficultas  de  animabus  perfecte  mundis,  quare  sit : 

Thesis  CCLXVIII.  Animae  justorum,  quibus  nihil  luendum 
superest,  non  eocspectata  corporum  resurrectione  neque  universalis 
judicii  die  protinus  post  suum  e  corpore  discessum  visione  beatifica 
donantur. 

Declaratio.  Thesis  est  de  fide,  ut  patet  ex  pluribus  Ecclesiae  defi- 
nitionibus.  Ita  e.  g.  Benedictus  XII.  1.  c.  statuit:  »Homines  pios  plene 
purgatos  vel  justos  ex  hac  vita  decedentes  statim  assequi  beatitudinem 
et  visione  Dei  beatifica  perfrui.«  Statuitur  autem  contra  plures  Orientis 
haereticos,  qui  generatim  sententiae  exsecutionem  ad  diem  ultimi  judicii 
differunt,  qui  error  placuit  etiam  nonnullis  e  protestantibus,  contra  ana- 
baptistas,  necnon  plures  e  socinianis  et  arminianis,  qui  animarum  som- 
num  propugnarunt  a  morte  usque  ad  diem  judicii;  statuitur  et  contra 
quosdam  theologos  scholae,  qui  concedebant  quidem  justis  antediemju- 
dicii  visionem  Christi  hominis,  non  vero  fruitionem  ipsius  Dei. 

Quae  quidem  opinio  a  pluribus  tribui  solet  fratribus  0.  Min.,  sed  ea  de  re 
ita  scribit  W a  d d i n g  Annal.  Minor.  ad  annum  1 33 1  n.  1 0  :  » Quaestio  haec,  quae 
satis  molesta  et  diuturna  fuit,  primum  publice  mota  fuit  a  Joanne  (XXII.) 
pontifice  anno  1333  teste  Joanne  Villano  coaevo  scriptore  (quantumvis  ante 
duos  annos  eam  adinvenerit  et  mente  conceperit).  Porro  quod  franciscani  prius 
eam  docuerint,  tenuerint  aut  foverint,  vel  in  eorum  in  hac  re  sententiam  Joan- 
nes  inclinaverit,  merum  commentum  est,  quippe  nullus  gravis  historicus  Mi- 
noritis  hujus  opinionis  originem  tribuit,  omnes  scriptores  auctorem  primum 
hujus  controversiae  scribunt  Joannem  pontificem.  Cui  rei  argumento  est,  quod 
nullus  reperietur  franciscanus,  qui  in  hujus  opinionis  favorem  quidpiam  scri- 
ptum  reliquerit.    Quod  vero  Guilelmus  astiensis  inquisitor  Avenione  in 

curia  pontificia  Thomam  Valentem  anglum  ex  ordine  Praedicatorum  contrariam 
sententiam  coram  pontifice  praedicantem  in  carcerem  conjecerit,  non  ideo  fecit, 
quod  ipse  cum  Joanne  senserit,  sed  quod  praedicator  minus  religiose  et  magis 
audacter,  quam  oportuerit,  ipsum  pontificem  non  obscure,  B  z  o  v  i  o  ipso  hic  et 
alibi  teste,  perstrinxerit,  divinam  maledictionem  imprecatus  assertoribus  illius 
sententiae,  praesertim  cum  eo  tempore  Joannes  nihil  tenaciter  defenderit,  nec 
constanter  asseruerit  in  hac  quaestione.  Irreverentia  praedicatoris,  non  veri- 
tatis  praedicatio  in  causa  fuit,  ut  carceri  manciparetur.  *  Ceterum  jam  sec.  III. 
Origenes  in  synodo  arabica  refutavit  somniatores  somni  animarum.  Cf.  Eu- 
sebius  H.  E.  VI,  37;  Hefele  Conciliengesch.  I,  101  ed.  2. 

644.  Demonstratio.  1.  Probatur  ex  verbis  Pauli  2.  Cor.  5,  1  ss.: 

1.  Scimus  enim,  quoniam  si  terrestris  domus  nostra  hujus  habitationis  dis- 

solvatur,  quod  aedificationem  ex  Deohabemus,  domum  non  manufactamy 

aeternam  in  coelis  ...  6-  Audentes  igitur  semper;  scientes,  quoniam  dum 

^,1  f,  foj  sumus  in  corpore,  peregrinamur  a  Domino ;  7.  per  fidem  enim  ambulamus 

et  non  per  speciem.  3.  Audemus  autem  et  bonam  voluntatem  habemus  magis 

peregrinari  a  corpore  et  praesentes  esse  ad  Dominum.  Philip.  1,  21  ss.: 

Mihi  enim  vivere  Christus  est}  et  mori  lucrum.  Quod  si  vivere  in  carne,  hic 

mihi  fructus  operis  est,  et  quid  eligam  ignoro.    Coarctor  autem  e  duobus: 

desiderium  habens  dissolvi  et  esse  cum  Christo:  multo  magis  melius.    Per- 

manere  autem  in  carne  necessarium  propter  vos.  Ex  hisce  enim  colligimus, 

Paulum  optasse  peregrinari  a  corpore,  dissolvi,  mortem  reputasse  lu- 

crum,  idcirco  ut  praesens  esset  ad  Deum  eoque  frueretur  ac  versaretur 

cum  Christo.  Atqui  frustra  optasset  mortem,  si  credidisset,  justos  demum 

post  resurrectionem  Deo  frui.   Credidit  ergo,  si  nihil  luendum  obesset, 

statim  post  mortem  justos  praesentes  esse  ad  Deum  et  versari  cum  Christo. 

Hisce  vero  loquendi  formulis  ipsam  significari  beatitudinem  coelestem 

eamque  essentialem,  patet  a.  ex  ipsa  vi  verborum;  b.  ex  aliis  locis,  in 

quibus  formulis  similibus  ea  describitur  ut  l.Thess.  4,  16;  Jo.  14,  3;  17, 

24etc;  c.  excontextu:  agitur  enim  ibi  de  ipsa  coelesti  beatitudine ;  d.  ex 

eo,  quod  opponitur  praesentia  ad  Deum  peregrinationi  in  corpore,  species 

fidei.   Accedit  e.  gravium  interpretum  auctoritas. 

Ita  Gregorius  M.  dial.  IV,  25:  »Luce  clarius  constat,  quia  perfectorum 
justorum  animae,  mox  ut  hujus  carnis  claustra  exeunt,  in  coelestibus  sedibus 
recipiuntur,  quod  et  ipsa  per  se  Veritas  attestatur  (Luc.  17,  37)  .  .  .  etPaulus 
dissolvi  desiderat  et  esse  cum  Christo.  Qui  ergo  Christum  in  coelo  esse  non 
dubitat,  nec  Pauli  animam  esse  in  coelo  negat.  *  Similia  habet  Moral.  IV,  29. 
S.  Thomas  in  h.  1.:  ^Confutatur  per  haec  verba  error  dicentium,  animas  sanc- 
torum  decedentium  non  statim  post  mortem  deduci  ad  visionem  Dei.  Nam 
frustra  sancti  auderent  et  desiderarent  peregrinari  a  corpore,  si  separati  a  cor- 
pore  non  essent  praesentes  ad  Deum.  Et  ideo  dicendum  est,  quod  sancti  sta- 
tim  a  morte  vident  Deum  per  essentiam  et  sunt  in  coelesti  mansione.* 

2.  Probatur  thesis  aliis  Scripturae  effatis.   Ita  verbis  Christi  ad  la- 

tronem  poenitentem  Luc.  23, 43 :  Hodie  mecum  eris  in  paradiso.  Etsi  enim 

non  una  de  iis,  nominatim  de  voce  paradisi,  interpretum  est  sententia, 
seposita  quaestione  de  nomine,  ea  secundum  fidelium  sensum  accepta,  ut 
alia  omittamus,  dogma  catholicum  evincunt:  nam  non  aliunde  videtur 
derivandus  usus  loquendi,  quo  coelestis  beatitudo  designatur  nomine  pa- 
radisi,  quam  ex  hisce  Christi  verbis1).  —  Apostolis  vero  Ghristus  pro- 
mittit:  Si  abiero  et  praeparavero  vobis  locum,  iterum  venioet  accipiam  vos 
ad  me  ipsum;  ut  ubi  sum  ego}  et  vos  sitis  Jo.  14,  3.  Venit  autem  Ghristus 
non  solum  in  seculi  consummatione,  sed  etiam  ad  singulos  in  mortis  hora, 
ut  eos,  nisi  quid  obstet,  inducat  in  locum  a  se  paratum,  quo  evidenter 
coelestis  gloria  visione  Dei  contenta  intelligi  debet  Quapropter  ipse  suos 
solatur :  Ecce  venio  cito  et  merces  mea  mecum  est;  reddere  unicuique  secun- 
dum  opera  sua  Apoc.  22,  12.  Hinc  haud  raro  justorum  animae  exhiben- 
tur  in  N.  T.  vel  jam  incolae  paradisi  vel  mox  in  locum  beatitudinis  reci- 
piendae,  ut  Apoc.  7,  9  ss. ;  20,  4;  Hebr.  12,  22;  Luc.  16,  9.  Cf.  etiamLuc. 
12,  35;Marc.  13,  33. 

3.  Omissis  singulorum  patrum  testimoniis,  dogma  argumento  gene- 
rali ex traditione ita cum  Coustantio2)  comprobamus:  »Fidemnostram 
jam  aevo  suo  receptam  probat  Irenaei  V,  31  n.  lacTertullianide 
anima  c.  55  labor,  ut  eam  ex  animis  fidelium  extorqueant.  Tum  sincera 
martyrum  acta  legentes  vix unum  reperient  Justinum,  qui  non  hac  spe 
passus  sit,  quod  moriens  in  coelum  migraret.  Hanc  fidem,  quam  conceptis 
verbis  plerique  profitentur,  saepe  Deus  visis  certiorem  fecit.  Adeo  vero 
publica  erat,  ut  martyres  Christi  de  ea  a  judicibussuisinterrogatos  et  ab 
ethnicis  populis  irrisos  legamus.  Nec  leve  ejusdem  fidei  testimonium  est 
pia  plebis  christianae  consuetudo,  qua  ad  martyres  festinare  solebant 
eosque  rogare,  ut  cum  ad  Deum  in  coelum  pervenisset,  sui  apud  eum 
memores  esse  dignarentur.  Quid  eos  memoremus,  qui  martyrum  acta 
conscripserunt,  cum  illos  coelo  ac  Deo  potiri  quamplurimi  significent,  ne 
unus  quidem  neget  ?  Denique  fidem  eandem  olim  in  publicis  Eeclesiae 
precibus  consignatam  nemo  negabit,  qui  antiquum  ordinem  romanum 
aut  missale  gothicum,  necnon  sacramentarium  gallicanum  aliaque  id  ge- 
neris  monumenta  consulat.  Jam  vero  cum  coelum  non  sanguis,  sed  cari- 


»)  Cf.  P  a  s  s  a  g  1  i  a  in  edit.  Peta\ii  Romae  1857  a.  ad  VII,  14  n.  5  ;  M  u  r  a- 
■fcori  de  paradiso  non  exspectata  corporum  resurrect.  c.  2  ss.,  qui  c.  7  ss.  singulo- 
Tum  patrum  pro  hoc  doginate  aflfert  atque  expendit  testimonia. 

'*\  Praefat.  gener.  ad  op.  s.  Hilarii  pict.  §  6  sect.  3  n.  219.  Cf.  opusc.  XIII, 
39  ss.  151,  230.  Testimonia  ecclesiae  graecae  bene  muJta  ex  precibus  liturgicis  col- 
lecta  exhibet  Joan.  Plusiadenus  conc.  florentino  coaevus  in  egregia  apologia 
pro  quinque  capitibus  synodi  florent.  c.  4  apud  Mig.  patrol.  gr.  159,  1283  ss.  et 
N i  1 1  e 8  in  Kalendario  manuali  ed.  2.  2,  25  ss. ;  suffragium  ecclesiae  syrorumre- 
peries  apud  Bickell  s.  Ephraemi  syri  carmina  nisibena,  Lipsiae  1866  c.  6 ;  patrunl 
testimonia  cf.  apud  Stentrup  Soterologiae  th.  145. 

tas  aperiat,  eo  martyribus  aperto,  ceteris  quoque  justis  patere  facile  com- 
probatur.* 

645.  4r.  Accedunt  plura  doctrinae  capita,  quae  vel  hanc  veritatem 
supponunt,  vel  ex  quibus  eadem  consequitur.  Eam  a.  supponunt  patres, 
imo  fideles  et  Ecclesia  universa  toties  fere,  quoties  de  sanctorum  i  n  t  e  r- 
cessione  disserunt.  Inde  enim  invocationis  sanctorum  utilitatem  et 
intercessionis  efficaciam  probant,  quod  jam  throno  Dei  assistant  ejusque 
fruantur  visione.  »Nec  dubito,  inquit  Gregorius  naz.  or.  18  n.  4  (col. 
or.  24  n.  19),  quin  hoc  nunc  quoque  tanto  magis  deprecatione  sua  quam 
prius  doctrina  praestet  (pater  meus  scil.  curam  gregis,  cujus  fuerat  pastor), 
quanto  nunc  magis  Deo  appropinquat,  ut  qui  corporeas  compedes  excus- 
serit,  ac  limo  illo  mentis  puritatem  inficiente  liberatus  sit,  nudusque  cum 
nuda  principe  et  purissima  mente  versetur,  angelici  ordinis  dignitatemet 
fiduciam  consecutus.«  Ea  b.  consequitur  ex  iis,  quae  patres  docent  de 
Ghristi  ad  inferos  descensu. 

»Ex  quo  enim  tempore,  inquit  Gregorius  thaumaturgus  (M i g.  10,  203), 
primum  Adamum  secundus  ex  inferni  fundo,  tamquam  Jonam  ex  ceto,  eduxit, 
ac  illum,  qui  deceptus  olim  fuerit,  coeli  civem  cum  magno  deceptoris  probro 
ac  dedecore  effecit:  ex  eo,  inquam,  tempore  obseratae  fuerunt  inferni  januae, 
coeli  vero  fores  reseratae  liberura  atque  expeditum  (ootwXorov)  iis,  qui  cum 
fide  illuc  ascendunt,  aditum  concedunt.*  —  Gregorius  naz.  or.  29  n.  20: 
»In  inferna  loca  descendit  (Christus),  sed  inde  animas  evehit.*  —  Hiero- 
nymus  in  Eph.  4,  9:  »Inferiora  autem  terrae  infernus  accipitur,  ad  quem 
D.  N.  Salvatorque  descendit,  ut  sanctorum  animas,  quae  ibi  tenebantur  inclusae, 
secum  ad  coelos  victor  adduceret;«  ep.  60  n.  3.  —  Epiphanius  haer.  7  7 
n.  35  :  »Quin  etiam  et  ad  inferos  ipsius  divinitas  cum  anima  descendit,  eos- 
que  qui  vincti  illic  attinebantur,  vi  sua  ac  potentia  liberavit.  *  Christi  ad  in- 
feros  descensum  sanctarumque  exinde  animarum  liberationem  veteres  christiani 
imaginibus  quoque  sculpturisque  repraesentabant. 

Merito  ergo  Durandus  meldensis  episcopus  in  commentario  Joanni XXII. 
de  hac  quaestione  oblato  hanc  rationem  in  primis  urget  (ap.  Raynald.  ad  c. 
1333  n.  49):  »Prima  facie  videtur,  quod  dicere,  quod  animae  sanctorum  de- 
cedentium  sine  peccato  mortali  et  postquam  purgatae  sunt  a  culpa  veniali, 
si  quam  habent,  vel  a  poena  cujuscunque  culpae  debita,  non  videant  Deum 
facie  ad  faciem  usque  post  resurrectionem  corporum,  est  negare  articulum  de 
descensu  Christi  ad  inferos,  quod  patet  sic:  Christus  non  descendit  ad  inferos 
secundum  corpus  .  .  .  nec  secundum  deitatem,  quia  secundum  illam  est  ubi- 
que.  Igitur  descendit  secundum  animam.  Ad  quem  finem?  Ad  hunc  ut  ani- 
mas  sanctorum  patrum  et  aliorum,  quae  erant  in  limbo  inferni,  liberaret  se- 
cundum  illiid  Zachariae :  Tu  autem  in  sanguine  testamenti  tui  eduxisti  vinctos 
tuos  delacu  (9,  11).  In  infernoautem  non  est  nisi  duplex  poena,  poenasensus 
et  poena  damni:  in  limbo  autem  sanctorum  non  fuit  poena  sensus,  sed  solum 
damni,  quae  est  carentia  visionis  divinae,  a  qua  nullus  potest  liberari  nisi  per 
visionem  divinam»  quia  privatio  alicujus  non  tollitur  nisi  per  actum  oppositum. 
Ergo  si  descensus  animae  Christi  ad  limbum  inferni  fuit  propter  liberationem 

animarum  sanctarum,  quae  tunc  ibi  erant,  necesse  est,  quod  liberaverit  eas  a 
carentia  visionis  divinae,  quod  non  potuit  fieri  nisi  dando  eis  visionem  bea- 
tam:  et  qui  negat,  quod  animae  sanctorum  V.  T.,  quae  fuerant  in  limbo  in- 
ferni,  non  videant  Deum  visione  beata  usque  post  resurrectionem,  negat  arti- 
culum  de  descensu  Christi  ad  inferos.  Et  confirmatur,  quia  Lazarus  sine  anima 
ejus  ante  passionem  Christi  erat  in  limbo  seu  in  sinu  Abrahae  in  magna  con- 
solatione,  ut  evangelica  testatur  Scriptura  Luc.  19,  25;  multo  magis  anima 
Abrahae  erat  in  magna  consolatione  et  laetitia.  Quid  igitur  contulit  descensus 
animae  Christi  ad  inferos?  Si  dicatur,  quod  tunc  perductae  sunt  ad  claram 
visionem  et  ejus  fruitionem,  habetur  propositum.  Si  vero  dicatur,  quod  non, 
sed  quod  solum  perducti  sunt  ad  ampliorem  laetitiam  et  consolationem :  contra 
quia  secundum  prophetiam  Zachariae  jam  allegatam,  quae  secundum  sensum 
naturalem  intelligitur  de  descensu  animae  Christi  ad  inferos,  eduxit  sanctos 
sive  animas  sanctorum  de  limbo  .  .  .  dare  autem  unam  consolationem  magnam 
vel  parvam  de  futura  liberatione  non  est  eos  liberare  de  vinculis,  nec  educere 
de  carcere.  Ergo  propter  consolationem  ampliorem  datam  sanctis  in  limbo  ex- 
sistentibus  non  fuisset  impleta  dicta  prophetia.  Relinquitur  ergo,  quod  per- 
ducti  fuerunt  ad  visiouem  Dei.* 

Quod  si  Christus  idcirco  ad  inferos  descendit,  ut  sanctorum  liberaret  ani- 
mas  secumque  ad  coelestia perduceret gaudia ;  manifestum  est  c.  discrimen 
inter  justos  V.  et  N.  T.,  quod  ita  expressit  Chrysostomus  hom.  de  ss.  Be- 
renice,  Prosdoce  et  Domnina  n.  3:  »Antea  mors  ad  inferos  deducebat,  nunc 
autem  ad  Christum  perducit. «  Nam,  ut  inquit  Athanasius  ep.  fest.  5  n.  2, 
>Deus  coeli  januas  patefecit  perque  Dominum  nostrum  viam  absque  ullo  im- 
pedimento  ascendentibus  munivit;*  et  Gregorius  M.  Mor.  XIII,  43:  »Hoc 
jam  coelestis  muneris  habemus,  ut  cum  a  carnis  nostrae  inhabitatione  sub- 
trahimur,  mox  ad  coelestia  praemia  deducamur:  quia  dum  conditor  ac  Redem- 
ptor  noster  claustra  inferni  penetrans  electorum  exinde  animas  eduxit,  nos  illo 
ire  non  patitur,  unde  jam  alios  descendendo  liberavit.  Hic  vero,  qui  ante  ad- 
ventum  Domini  in  hunc  mundum  venerunt,  quantumlibet  justitiae  virtutem 
haberent,  ex  corporibus  educti  in  sinu  coelestis  patriae  statim  recipi  nullo 
modo  poterant,  quia  necdum  ille  venerat,  qui  inferni  claustra  sua  descensione 
solveret  et  justorum  animas  in  perpetua  jam  sede  collocaret.  *  Adeo  certum 
visum  est  hoc  discrimen  Gennadio,  ut  illud  inter  ecclesiastica  dogmata  re- 
ferret.  »Ante  passionem  Domini,  inquit  c.  78.  79,  omnes  animae  sanctorum 
in  inferno  sub  debito  praevaricationis  Adae  tenebantur,  donec  auctoritate  Do- 
mini  per  indebitam  ejus  mortem  de  servili  conditione  liberarentur.  Post  ascen- 
sionem  Domini  ad  coelos  omnium  sanctorum  animae  cum  Christo  sunt,  et  exe- 
untes  de  corpore  ad  Christum  vadunt  exspectantes  resurrectionem  corporis 
sui,  ut  ad  integram  et  perpetuam  beatitudinem  cum  ipso  pariter  immutentur 
etc.«    Cf.  Mamachi  1.  c. ;  Patuzzi  de  sede  inf.  III,  2.  7  ss. 

5.  Accedit  analogia  cum  damnatione,  cujus  exsecutio  non  differtur  ad 
ultimi  judicii  diem  (n.  64 1).  Quare  cum  Floro  Magistro  (exeunte  sec.  IX.) 
iii  expos.  can.  missae  concludere  licet  verbis  s.  Gregorii  M.  (n.  641):  »Luce 
olarius  constat,  quia  perfecte  justorum  animae  mox  ut  hujus  claustra  carnis 
exeunt,  in  coelestibus  sedibus  recipiuntur. '« 

646.  Scholion  I.  Exceptionibus  satisfit.  —  Non  desunt  tamen  difficul- 
tates,  quarum 

1.  inde  petitur,  quod  in  divinis  literis  praemii  et  poenae  distributio  sem- 
per  ad  ultimum  et  universale  referri  videtur  judicium.  Verum  a.  idcirco  fere 
semper  judicii  universalis  fit  mentio,  quod  in  illo  judicium  particulare  confir- 
matur,  promulgatur  atque  consummatur,  collato  integro  praemio  vel  poena 
etiam  secundum  corpus.  Quare  b.  judicium  particulare  non  excluditur,  sed  in 
illo  continetur.  Falsum  tamen  C.  est,  nullam  fieri  mentionem  judicii  particu- 
laris  et  exsecutionis  sententiae  in  illo  latae,  ut  patet  ex  dictis  n.  640.  Quare 
d.  dicendum  est,  ita  plerumque  loqui  Scipturas  de  judicio,  ut  utrumque 
significetur. 

2.  Gravior  est  difficultas,  quae  ex  patribus  petitur.  Fatendum  enim  est, 
quosdam  hac  in  re  errasse,  alias  ita  loqui,  ut  errori  rejecto  favere,  nec  sibi 
satis  constare  videantur.  Singulorum  testimonia  diligenter  expendit  in  primis 
Muratori  in  op.  cit.  de  paradiso.  Principia tantum  quaedam  statuemus,  qui- 
bus  plures  solvuntur  difficultates.  a.  Duplex  distingui  debet  quaestio,  altera  de 
ipsa  beatitudine,  altera  de  beatitudinis  loco.  Quocirca  cum  patres  dicunt, 
animas  nonnisi  post  resurrectionem  corporum  coelum,  paradisum  ingredi,  nunc 
reservari  in  sinu  Abrahae1),  in  quibusdam  esse  receptaculis :  de  beatitudinis 
finalis  1  o  c  o  possunt  intelligi,  neque  inde  necessario  sequitur,  eos  ipsam  bea- 
titudinem  ante  resurrectionem  negasse.  —  b.  Duplex  distingui  debet  beatitudo : 
consummata,  adaequata  altera,  altera  inadaequata,  incompleta;  saepe 
patres  de  illa  disserunt,  quae  revera  justis  post  resurrectionem  tantum  con- 
feretur,  quamvis  jam  antea  beatitudine  essentiali  secundum  animam  fruantur, 
sed  nondum  totali  scil.  quoad  corpus.  —  c.  Incolumi  dogmate  catholico  quae- 
rere  licet,  num  post  resurrectionem  beatitudo  sit  major  non  solum  ratione 
corporis,  sed  etiam  secundum  animam.  Rationem  id  affirmandi  aliquam  reddit 
Augustinus  de  Gen.  ad  lit.  XII,  35:  »Post  mortem  ipsa  carne  deposita 
(animam)  non  sic  videre  posse  incommutabilem  substantiam,  sicut  ss.  angeli 
vident,  sive  alia  latentiore  causa,  sive  ideo,  quia  inest  ei  naturalis  quidam 
appetitus  corpus  administrandi,  quo  appetitu  retardatur  quodammodo,  ne  tota 
intentione  pergat  in  illud  summum  coelum,  quamdiu  non  subest  corpus,  cujus 
administratione  appetitus  ille  conquiescat. *  Quae  repetit  etiam  Honorius 
augustod.  in  scala  coeli  maj.  c.  22.  Cf.  Thomassinus  de  Deo  VI,  17.  Huic 


•)  Quaeras,  quare  harum  animarum  sanctarum  status  sinus  Abrahae  dica- 
tur.  „Respondeo  dicendum,  inquit  s.  T  h  o  m  a  s  in  4.  dist.  45  q.  1  a.  2  qcla.  1,  quod 
animae  hominum  post  mortem  ad  quietem  pervenire  non  possunt  nisi  merito  fidei : 
quia  accedentem  ad  Deum  oportet  credere  Hebr.  11,6.  Primum  autem  exemplum  cre- 
dendi  hominibus  in  Abraham  datur,  qui  primus  se  a  coetu  infidelium  segregavit 
et  speciale  signum  fidei  accepit :  et  ideo  requies  illa,  quae  hominibus  post  mortem 
datur,  sinus  Abrahae  dicitur  .  .  .  Sed  animae  sanctorum  post  mortem  non  omni 
tempore  eandem  quietem  habuerunt :  quia  post  Christi  adventum  habent  plenam 
quietem  divina  visione  perfruentes  ;  sed  ante  Christi  adventum  habebant  quidem 
quietem  per  immunitatem  poenae,  sed  non  habebant  quietem  desiderii  per  conse- 
cutionem  finis.  Et  ideo  status  sanctorum  ante  Christi  adventum  potest  considerari 
et  secundum  id  quod  habebat  de  requie,  et  sic  dicitur  s  i  n  u  s  Abrahae  ;  potest  etiam 
considerari  quantum  ad  id,  quod  eis  de  requie  deerat,  et  sic  dicitur  1  i  m  b  u  s  (con- 
finium  seu  velut  extrema  pars)  i.iferni.  Limbus  ergo  inferni  et  sinus  Abrahae  fue- 
runt  ante  Christi  adventum  unum  per  accidens  et  non  per  se ;  et  ideo  nihil  prohibet 
post  Christi  adventum  esse  sinum  Abrahae  omnino  diversum  a  limbo :  quia  ea, 
quae  sunt  unum  per  accidens,  separari  contingit."  ! 

^ententiae  favet  cum  Magistro  1.  4  dist.  49  Thomas  in  hanc  d.  q.  1  a.  4  qcl. 
1,  et  1.  2  q.  4  a.  5 :  sed  ea  minus  probatur  Bellarmino  de  sanct.  beatitud. 
1.  5.  Secundum  eam  tamen  explicari  poterit  Bernardus,  qui  modo  Dei  vi- 
sionem  sanctorum  animis  concedere,  modo  denegare  videtur ;  nam  serm.  8  7  ita 
disserit:  »In  hoc  ergo  statu  positi  sancti  (scil.  ante  resurrectionem)  bibere  qui- 
dem  possunt,  sed  inebriari  non  possunt,  quoniam  a  perfectissima  contemplatione 
divinitatis  quodammodo  retardantur,  dum  adhuc  resurrectionem  corporis  in  fine 
seculi  praestolantur ; c  et  forte  etiam  clarius  serm.  3  in  festo  omnium  SS.  n.  3. 
Cf.  Mabillon  in  praef.  ad  ejus  serm.  n.  20  —  23  et  adnot.  ad  serm.  2  in  festo 
omnium  SS.  n.  4.  Hunc  in  sensum  explicat  Julianus  Prognosticon  1.  2  c.  28 
verba  Pauli  Hebr.  11,  39  s. :  Et  hi  omnes  (justi  V.  T.)  testimonio  fidei  probati, 
non  acceperunt  repromissionem,  Deo  pro  nobis  melius  aliquid  providente,  ut  non 
sine  nobis  consummarentur.  Ceterum  hisce  verbis  illud  tantum  significat  Pau- 
lus  justos  V.  T.  non  ante  novum  Testamentum  fuisse  ad  beatitudinem  ad- 
missos,  sed  debuisse  exspectare  N.  T.,  in  quo  justi  per  Christi  mortem  illico 
ad  beatitudinem  admittuntur,  dummodo  macula  aliqua  ne  obstet.  —  d.  Di- 
stinguas  stadium  fidei  implicitae  possessionisque  pacificae  et  stadium  inqui- 
sitionis,  dubii,  definitionis  Ecclesiae  (cf.  t.  I  n.  137;  1494).  Mirum  esse  non 
debet,  si  in  illo  priori  stadio  patres  subinde  minus  exacte  et  clare  sint  locuti, 
sed  fere  semper  #liis  in  iocis  clarius  loquuntur  fidemque  catholicam  profiten- 
tur;  quare  ex  his  declaranda  sunt  testimonia  obscuriora. 

647.  ScholiOD  II.  Falso  affirmatur,  JoannemXXII.  docuisse,  imo 
definisse  oppositum  errorem.  Etsi  enim  in  oppositam  opinionem  propenderit 
in  suis,  quas  habuit,  concionibus  diligenterque  collegerit  omnia,  quae  ei  fa- 
vere  videbantur,  adeo  ut  universitas  parisiensis  scripserit  (ap.  Martene  in 
thesauro  novo  anecdot.  I,  1383  ss.  ed.  paris.  1717):  »Vestra  sanctitas  pul- 
cherrime  et  subtilissime  allegat  et  quamplures  auctoritates  adduxit,  imo  tot, 
quot  non  recordamur  nos  legisse  apud  doctorem  aliquem ;  *  nullam  tamen  edi- 
dit  definitionem,  ut  eadem  testatur  universitas  1.  c.  et  patet  ex  declara- 
tione  Benedicti  XII.  in  definitionis  bulla.  Imo  in  ultimo  morbo  opinionem 
illam  coram  cardinalibus  revocavit  et  doctrinam  professus  est  catholicam1). 

Caput  II. 

De  inferno. 
648-  Animarum  in  altera  vita  sedes  peragrantes  ab  omnium  tristis- 
sima  incipiemus  ad  laetiora  postea  profecturi.  De  inferno  tria  quae- 
runtur:  ejus  exsistentia,  poenarum  qualitas  elduratio.  Usu  lo- 
quendi  biblico  et  ecclesiastico  nomen  inferni  (idem  dicatur  de  vocabulis 
q§7]s,  Scheol)  quemlibet  animarum  locum,  mortuorum  domicilium,  sedi 
coelesti  oppositum,  in  quo  animae  visione  beatifica  carent  vel  nondum 
fruuntur, significare potest, hinc etiam  purgatorium,limbum,  sinum 


')  Cf.  documenta  authentica  huc  spectantia  apud  Denifle  in  Chartulario 
paris.  II  p.  1  pag.  414—42 ;  F  e  r  e  t  La  faculte  de  Theologie  de  Paris  III 1.  3  c.  2 ; 
P  e  s  c  h  IX  n.  585  ;  Raynaldusin  annalibus  eccl.  ad  a.  1331  ss. ;  H  e  f  e  1  e  Con- 
•ciliengesch.  VI,  522  ss. ;  em.  card.  Hergenrother  Kirchengesch.  II.  1,  21. 

Abrahae1).  Quare  ad  rem  s.  Thomas  in  3.  dist.  22  q.  2  a.  1  qcla.  2: 
»Quadruplex  est  infernus.  Unus  est  infernus  damnatorum,  in  quo 
sunt  tenebrae  et  quantum  ad  carentiam  visionis  divinae  et  quantum  ad 
carentiam  gratiae  et  est  ibi  poena  sensibilis  et  hic  est  infernus  dam- 
natorum.  Alius  est  infernus  supra  istum,  in  quo  sunt  tenebrae  et 
propter  carentiam  divinae  visionis  et  propter  carentiam  gratiae,  sed  non 
est  ibi  poena  sensibilis,  et  dicitur  limbus  puerorum.  Alius  supra  huno 
est,  in  quo  sunt  tenebrae  quantum  ad  carentiam  divinae  visionis,  sed  non 
quantum  ad  carentiam  gratiae,  sed  est  ibi  poena  sensus,  et  dicitur  p  u  r- 
gatorium.  Alius  magis  supra  est,  in  quo  est  tenebra  quantum  ad  ca- 
rentiam  divinae  visionis,  sed  non  quantum  ad  carentiam  gratiae,  neque 
est  ibi  poena  sensibilis ;  et  hic  est  infernus  sanctorum  patrum.«  Usu 
tamen  loquendi  nunc  recepto  inferni  nomine  designatur  in  primis  dam- 
natorum  locus. 

649.  Tliesis  CCLXIX.  Transgressiones  legis  divinae  in  prae~ 
senti  vita  non  remissae  in  altera  a  Deo  puniuntur. 

Demonstratio.  Nonprobamus  inferni  exsistentiam  exdivinisliteris, 
quae  nimis  evidenter  eam  testantur,  quarum  tamen  auctoritatem  incre- 
duli  non  admittunt,  omni  rejecta  revelatione.  Quare  ad  quaedam  rationis 
provocabimus  argumenta,  quibus  etiam  usi  sunt  patres.  Horum  praecipua 
paucis  complectitur  Justinus  apol.  II.  n.  9:  »Ne  quis  forte  idem  dicat, 
quod  ii,  qui  existimantur  philosophi,  strepitus  inanes  esse  ac  terricula, 
quae  de  improborum  in  igne  aeterno  cruciatibus  dicimus,  ac  nostram  eo 
spectare  sententiam,  ut  virtutem  homines  metu  conducti  colant,  non 
propter  ipsius  pulchritudinem,  nec  quia  illis  placet;  paucis  respondebot 
nisi  ita  res  se  habeat,  vel  Deum  non  esse,  vel,  si  sit,  nullam  hominum 
curam  gerere,  nec  quidquam  esse  virtutem  et  vitium,  et  inique  a  legum 
latoribus  puniri,  qui  praeclara  instituta  transgrediuntur.«  Quae  argu- 
menta  ita  evolvimus : 

1.  Legislatoris  sapientisque  rectoris  societatis  non  solum  est  minarir 
sed  et  inferre  poenas  iis,  qui  suas  transgrediuntur  leges.  Atqui  Deus  su- 
premus  est  legislator  humanique  generis  rector.  Ergo  et  ipse  legum  trans- 
gressiones  puniet.  Hae  vero  saepissime  hac  in  vita  manent  inultae.  Dif- 
feretur  ergo  in  alteram  vitam  inflictio  poenae. 

2.  Deus  utpote  summa  sanctitas  nequit  indifferenter  se  habere 
circa  virtutem  et  vitium;  ut  summa  justitia  circa  aequitatem  et  iniqui- 
tatem;  ut  summa  majestas  circa  honorem  et  injuriam  sibi  illatam. 
Sicut  enim  calor  ob  physicam  repugnantiam  adversatur  frigori,  quod  et 


*)  Cf.  de  horum  vocabulorum  significatione  Atzberger   die  christliche- 
Eschatologie,  Friburgi  1890  a.  1  n.  18. 

undique  expellere  nititur,  eoque  majori  intensione  et  nisu,  quo  major  est: 
ita  sanctitas,  quo  major  est  (ut  jam  cernere  licet  in  sanctis),  eo  intensiori 
odio  omnem  aversatur  iniquitatem  eamque  repellere  et  reprimere  nititur 
odio,  fuga,  prohibitione,  poenis  etc.  Atqui  Deus  foret  omnino  indifferens, 
si  impoenitentes  legum  violatores  nullis  in  altera  vita  afficeret  poenis ; 
imo  tali  conniventia  vitia  foveret.  Ergo  ipsa  sanctitas  Dei  exiget,  suppo- 
sito  praesenti  rerum  ordine,  aliquem  poenarum  in  altera  vita  locum. 

Sagaciter  Tertullianus  adv.  Mareionem  I,  2 6  inter  alia  scribit :  » Si 
offenditur  (Deus),  debet  irasci;  si  irascitur,  debet  ulcisci  .  .  .  sed  non  ulcis- 
citur  (secundum  Marcionem) :  ergo  non  offenditur.  Sed  non  offenditur,  ergo 
nec  laeditur  voluntas  ejus,  cum  fit,  quod  fieri  noluit,  et  fit  jam  delictum  se- 
cundum  voluntatem  ejus,  quia  non  fit  adversus  voluntatem,  quod  non  laedit 
voluntatem  .  .  .  Malo  autem  parcere  Deum,  indignius  sit,  quam  animadvertere, 
et  quidem  Deo  optimo,  qui  non  alias  plene  bonus  sit,  nisi  mali  aemulus,  ut 
boni  amorem  odio  mali  exerceat  et  boni  tutelam  expugnatione  mali  impleat. K< 
Cf.  c.  27;  II,  11  et  13 :  »Quis  mali  extraneus,  nisi  qui  et  inimicus?  inimicus, 
nisi  qui  et  expugnator?  quis  expugnator,  nisi  qui  et  punitor?  Sic  totus  Deus 
bonus  est,  dum  pro  bono  omnia  est. « 

3.  »Justus  est  Deus,  inquit  Ghrysostomus  hom.  6  in  ep.  adPhil. 
n.  6,  omnes  fatemur  et  graeci  et  judaei  et  haeretici  et  christiani.  At  hinc 
multi,  qui  peccaverunt,  abierunt  impune :  multi,  qui  cum  virtute  vixerant, 
tum  demum  abierunt,  cum  sexcentas  subiissent  calamitates.  Ergo  si 
justus  Deus,  ubinam  his  quidem  praemia,  illis  vero  supplicia  tribuet,  si 
non  est  gehenna,  si  non  est  resurrectio?«  Quo  argumento  patres  passim 
adversus  gentiles  ad  probandam  resurrectionem  utuntur. 

4.  Optima  est  ratio  s.  Thomae  c.  gentes  III,  140:  »Sicut  res  natu- 
rales  ordini  divinae  providentiae  subduntur,  ita  et  actus  humani.  Utrobi- 
que  autem  convenit  debitum  ordinem  servari  vel  etiam  praetermitti ;  hoc 
tamen  interest,  quod  observatio  vel  transgressio  debiti  ordinis  est  in  po- 
testate  humanae  voluntatis  constituta,  non  autem  in  potestate  naturalium 
rerum  est,  quod  a  debito  ordine  deficiant  vel  ipsum  sequantur.  Oportet 
autem  effectus  causis  per  convenientiam  respondere.  Sicut  igitur  res  na- 
turales,  cum  in  eis  debitus  ordo  naturalium  principiorum  et  actionum 
servatur,  sequitur  ex  necessitate  naturae  conservatio  et  bonum  in  ipsis: 
corruptio  autem  et  malum,  cum  a  debito  et  naturali  ordine  receditur ;  ita 
etiam  in  rebus  humanis  oportet,  quod  cum  homo  voluntarie  servat  ordi- 
nem  legis  divinitus  impositae,  consequatur  bonum,  non  velut  ex  necessi- 
tate,  sed  ex  dispensatione  gubernantis,  quod  est  praemiari ;  et  e  converso 
malum,  cum  ordo  legis  fuerit  praetermissus,  et  hoc  est  puniri.* 

5.  Suffragatur  denique  consensus  generis  humani,  quod  quovis  tem- 
pore  credidit,  impios  puniri  in  altera  vita  *) :  qui  consensus  a.  est  univer- 

•)Cf.  testimonia  apud  Patuzzi  de  futuro  imp.  statu  I,  6  ss. ;  Hettinger 
Apol.  des  Christenth.  II,  2  disp.  12  ;  L  iicken  die  Traditionen  des  Menschengeschl. 

salis;  b.  antiquitate  se  commendat;  c.  versatur  circa  doctrinam  nullate- 
nus  gratam,  imo  perversae  hominum  inclinationi  admodum  ingratam ;  et 
d.  circa  doctrinam  summi  momenti  pro  universo  hominum  genere:  eos- 
que  e.  tantum  habet  adversarios,  qui  vitae  probitate  non  admodum  se 
commendant  ^) ;  neque  f.  alius  ipsi  fons  potest  assignari,  quam  vel  primi- 
tiva  quaedam  revelatio  vel  vqx^conscientiae,  quae  sicut  naturae  promul-  v<u"^ 
gat  legem,  legislatorem  manifestat,  ita  simul  legis  sanctionem  revelat.  r ' 
Consensus  vero  ejusmodi  manifestae  innititur  veritati. 

650.  Thesis  CCLXX.  Inter  poenas  sensus,  quibus  puniuntur 
impii,  est  etiam  ignis  isque  non  metaphoricus,  secl  verus  propri- 
usque. 

Declaratio.  Infernus  Luc.  16,  28  haud  immerito  dicitur  locus  tormen- 
torum,  quorum  gravitas  illustratur  comparatione  instituta  cum  coelesti  beati- 
tudine.  Sicut  enim  a.  hujus  gaudia  nec  oculus  vidit,  nec  auris  audivit,  nec 
in  cor  hominis  ascendit  (l.  Cor.  2,  9):  ita  et  inferni  poenas  nec  oculus  vidit, 
nec  auris  audivit  etc. ;  sicut  b.  coelum  manifestatio  est  divinae  liberalitatis : 
ita  infernus  manifestatio  est  justitiae  vere  divinae,  nam  horrendum  est  incidere 
in  manus  Dei  viventis  Hebr.  10,  31.  Sicut  c.  in  coelo  omnem  absterget  Deus 
lacrymam  ab  oculis  beatorum,  omnem  pellet  dolorem  luctumque  (Apoc.  21,4): 
ita  in  inferno  nihil  erit  quod  solari  possit,  sed  poenae  fietum  extorquebunt  et  stri- 
dorem  dentium.  Nam,  ut  ait  s.  Thomas  in  4.  dist.  50  q.  2  a.  2  qcl.  1,  »sicut 
propter  perfectam  sanctorum  beatitudinem  nihil  erit  in  eis,  quod  non  sit  gaudii 
materia:  ita  nihil  erit  in  damnatis,  quod  non  sit  eis  materiaet  causa  tristitiae, 
nec  aliquid,  quod  ad  tristitiam  pertinere  possit,  deerit,  ut  sit  eorum  miseria 
consummata.*  Cf.  n.  6533  a.  Sicut  d.  in  coelo  regnat  amor  et  benedictio:  ita 


pag.  410  ss. ;  S  c  h  n  e  i  d  e  r  das  andere  Leben,  Paderborn  1890  ;  Knabenbauer 
das  Zeugniss  des  Menschengeschl.  fiir  die  Unsterblichkeit  der  Seele,  Friburgi  1878^ 
»)  Causam,  quae  inducit  libertinos,  ut  tam  libenter  negent  interni  exsisten- 
tiam,  reperit  Augustinus  in  seductione  daemonis,  qui  simili  fraude,  qua  olim 
protoparentes  decepit,  eorum  posteros  seducere  molitur,  ifca  ad  rem  scribens  in 
Ps.  73  n.  25 :  „Vae,  inquit,  perversis  cordibus :  quoniam  ita  ventura  sunt,  quae 
restant,  sicut  venerunt  ista,  quae  tunc  non  fuerunt,  et  ventura  praenunciabantur. 
An  vero  exhibuit  nobis  Deus  omnia,  quae  promisit,  et  de  solo  die  judicii  nos  fefel- 
lit?  .  .  .  Veniet  omnino,  quomodo  ista  venerunt,  veniet,  fratres  mei.  Nemo  dicat, 
non  veniet  .  .  .  Sufficiat  prima  deceptio.  Si  non  potuimus  primo  permanere  in  prae- 
cepto,  saltem  corrigamur  exemplo.  Nondum  erat  exemplum  casus  humani,  quando 
dictum  est  ad  Adam :  mortc  morierh,  si  tetigeris.  Et  venit  de  transverso  serpens  et 
dixit :  non  morte  morieris.  Creditus  est  serpens,  contemptus  est  Deus.  Creditus  est 
serpens,  tactum  est  vetitum,  mortuus  est  homo.  Nonne  impletum  est  potius,  quod 
minatus  est  Deus,  quam  quod  promiserat  inimicus  ?  Sic  est  certe  :  agnoscimus  hoc : 
inde  omnes  in  morte.  Jam  vel  experti  cauti  simus.  Non  enim  cessat  et  modo  ser- 
pens  insusurrare  et  dicere :  numquid  vere  damnaturus  est  Deus  tantas  turbas?  Li- 
beraturus  est  paucos  ?  Quid  est  aliud,  quam  facite  contra  praeceptum,  non  morie- 
mini?  Sed  quomodo  tunc,  sic  et  nunc.  Si  feceris,  quod  suggerit  diabolus,  et  con- 
tempseris,  quod  praecepit  Deus,  veniet  dies  judicii,  et  invenies  verum,  quod  mina- 
tus  est  Deus,  et  falsum,  quod  pollicitus  est  diabolus."  —  Ad  rem  etiam  Chryso- 
stomus  h.  31  in  ep.  ad  Rom.  n.  4:  „Si  ii,  qui  talia  (contra  inferni  exsistentiam) 
dicunt,  virtutem  amplecti  vellent,  cito  de  gehenna  persuasi  essent  nec  dubitarent."- 

in  inferno  odium,  maledictio,  desperatio.  Sicut  e.  in  coelo  universum  conspirabit 
ad  beandos  justos,  ita  in  inferno  pugnabit  cum  illo  (Domino)  orbis  terrarum 
contra  insensatos  Sap.  5,  21.  Sicut  f.  in  coelo  summa  satietas,  quies,  pax  viget 
ob  adeptum  finem:  ita  in  illa  terra  miseriae  et  tenebrarum,  ubi  umbra  mortis, 
nullus  ordo  sed  sempiternus  horror  inhabitat;  et  quia  anima  damnata  exclusa 
est  a  suo  fine,  ideo  fame  discruciabitur  aeterna,  discordia  intestina,  despera- 
tione.  Hinc  sicut  g.  ibi  vera  est  vita  omnisque  potentia  et  vis  perfecte  actua- 
bitur:  ita  in  inferno  regnabit  veramors,  nam  omnis  potentia  afficietur  miseria. 

651.  Theologi  porro,  cum  inferni  poenas  accuratius  describunt,  commu- 
niter  distinguunt  inter  d  a  m  n  i  poenam  et  poenam  s  e  n  s  u  s.  Illa  continetur 
summo  damno,  privatione  scil.  boni  summi  eorumque  bonorum,  quae  cum 
hujus  fruitione  in  coelo  cohaerent.  Hujus  nomine  intelligitur  quaevis  poena 
positiva  ultra  damni  poenam  vi  legis  positivae  per  aliquam  actionem  damnatis 
illata,  naturali  inclinationi  ingrata,  per  aliquod  agens  sensibile,  quod  et  sen- 
sus  hominum  damnatorum  possit  affligere.  Quare  triplex  est  inter  utramque 
poenam  discrimen:  a.  ratione  Dei,  poena  damni  consistit  in  subtractione  in- 
fluxus  divini;  poena  sensus  in  actione  positiva;  b.  ratione  animae:  illa  con- 
sistit  in  privatione,  haec  in  cruciatu  positivo ;  C.  ratione  culpae :  illa  respondet 
aversioni  a  Deo,  haec  conversioni  inordinatae  ad  creaturas1).  Inter  varias  autem 
poenas  sensus  eminet  i  g  n  i  s ,  de  quo  non  mediocris  est  quaestio,  sitne  proprius, 
an  metaphoricus  tantum.  Hoc  posterius  affirmant  Origenes  de  princ.  II,. 
10  n.  4  ss.,  Calvinus,  Beza;  ex  theologis  catholicis  Ambr.  Catharinus 
in  1.  de  praem.  et  suppl.,  secundum  quos  ignis  symbolo  vel  generatim  expri- 
mitur  poenarum  gravitas ,  vel  speciatim  designantur  conscientiae  stimuli, 
desperatio,  sicut  et  metaphora  v  e  r  m  i  s.  Communis  tamen  theologorum  et  fide- 
lium sententia  est,  ignem  illum  esse  verum  et  proprium:  qua  de  re  nulla 
quidem  exsistit  Ecclesiae  definitio,  temerarium  tamen  foret  a  communi  rece- 
dere  sententia,  cujus  oppositum  theologi  nonnulli,  ut  Toletus  et  Bannez, 
vocant  errorem  vel  errori  proximum.  Hinc  etiam  congregatio  s.  poenitentiariae 
30.  Apr.  1890  statuit,  non  esse  absolvendos,  sed  instruendos,  qui  pertinaciter 
censeant,  ignem  inferni  non  esse  realem,  sed  metaphoricum,  ideoque  autem 
inferni  poenas  dictas  fuisse  ignem,  quod  nulla  aptior  sit  imago  ad  significan- 
dam  atrocitatem  illarum,  quaecunque  demum  illae  sint,  quam  ignis,  qui  dolo- 
rem  omniummaximumproducit.  Cum  vero  dicimus  ignem  inferni  esse  verum 
et  proprium,  non  propterea  dicimus,  eum  prorsus  esse  eundem  cum  igne,  quo 
nos  modo  utimur:  vere  enim  scribit  Augustinus  de  civ.  Dei  XX,  16:  »Qui 
ignis  cujusmodi  sit,  hominum  scire  arbitror  neminem,  nisi  forte  cui  Spiritus 
divinus  ostendit.  *  Id  tamen  videtur  defendendum,  quo  vere  ignis  dici  possit,. 
eum  esse  aliquid  externum,  physicum,  corporale,  non  mere  internum,  morale, 
spirituale,  illudque  producere  dolorem,  qualem  verus  ignis  solet  producere. 

652.  Deinonstratio.  1.  Probatur  assertio  ex  Scripturis  argumento 
generali:  a  proprietate  verborum  sine  necessitate non est recedendum. 

')  Cf.  L  e  s  s  i  u  s  de  div.  perfect.  XIII,  29 ;  P  a  1 1  a  v  i  c  i  n  i  del  Bene  1.  1.  p.  2 
c.  43 :  S  u  a  r  e  z  de  angelis  VTEI,  12  n.  1,  ubi  docet :  „Dicitur  poena  sensus,  non  quia 
per  actus  sensuum  vel  potentiam  sensitive  sustineatur,  sed  quia  causam  et  originem 
habet  ab  aliquo  sensibili  corpore,  quod  causa  est  hujus  poenae."  Quare  damnati 
praeter  poenam  damni  poenas  sensus  incurrant,  egregie  explicat  s.  T  h  o  m  a  s- 
c.  gentes  111,  145  s.   Cf.  Schmid  qq.  selectae  q.  3. 

Atqui  poenae  inferni  fere  semper  vocabulo  i  g  n  i  s  designantur :  nec  ulla 
sufficiens  ratio  reddi  potest,  propter  quam  relinquenda  sit  propria  vocis 
significatio,  imo  omnia  suadent,  ut  ea  retineatur.  Suadet  a.  ejus  adeo 
frequens  repetitio,  ut  desint  verba,  quibus  aptius  verus  desigaetur  ignis. 
Suadet  b.  quod  in  omni  loquendi  genere  occurrit,  in  poetico  scil.,  fa- 
miliari,  dogmatico,  historico,  judiciali.  Homines  autem  de  iis 
rebus,  quas  proprie  significare  possunt,  non  solent  semperetubique 
metaphorice  loqui.  Suadet  c.  quod  nunquam  haec  metaphora  expli- 
catur.  Unica  vero  ratio  d.  recedendi  a  sensu  proprio  est  difficultas 
explicandi  modum,  quo  ignis  torqueat  spiritus:  quam  non  tanti  esse 
faciendam,  cum  agitur  de  veritatibus  revelatis,  inductione  fere  omnium 
dogmatum  liquet.  Neque  excipias,  poenas  inferni  designari  etiam  nomine 
vermis,  qui  certe  metaphorice  est  intelligendus.  Memineris  enim, 
Christum  uno  tantum  in  sermone  Marc. 9,43ss.  uti  voce  vermis,  ideo- 
que  licebit  eam  accipere  metaphorice;  vocabulum  vero  ignis  ubique 
occurrit,  quapropter  metaphorice  non  debet  accipi,  nisi  id  gravibus  pro- 
betur  rationibus.  Quod  si  dubium  supersit,  id  traditione  exegeticaex- 
cluditur.  Atqui  vermis  a  paucis  proprie  accipitur,  ignis  vero  fere  ab  om- 
nibus,  et  a  nemine  significatio  propria  diserte  excluditur. 

2.  Probatur  speciatim  exMatth. 25, 41:  Discedite  a  me;  maledicti, 
in  ignem  aeternum,  qui  paratus  est  diabolo  et  angelis  ejus:  quo  in  loco 
ignis  exhibetur  a.  terminus,  ad  quem  damnati  discedant;  dicitur  b.  pa- 
ratus  a  Deo,  et  quidem  c.  diabolo  et  angelis  ejus,  illique  d.  addicuntur 
damnati  vi  senteutiae  positivae  judicis  aeterni:  quae  minus  apte  de  con- 
scientiae  stimulis  deque  verme  desperationis  dicuntur. 

653.  3.  Probatur  clare  ex  patribus,  qui  non  solum  suamloquendi 
rationem  ad  s.  Scripturam  exigunt,  hinc  ad  omnem  paginam  inferni  poe- 
nas  ignis  nomine  designant,  verum  ejusmodi  addunt  apposita  comparatio- 
nesque.  quae  metaphoram  omnem  ab  illo  excludant. 

Sane  a.  passim  tamquam  mirum  quid  affirmant,  ignem  illum  quidem 
urere,  non  vero  lucere,  ut  s.  Basilius  explicans  verba  Ps.  28,  7:  Vox 
Domini  intercidentis  flammam  ignis  n.  6 : 

»Certe  multo  admirabilius  est  ignis  naturam  intercidi,  quam  mare  ru- 
brum  in  partes  dividi.  Attamen  Domini  vox  ignem  suapte  natura  continuum 
ac  sibi  cohaerentem  intercidit.  Quamquam  igitur  ignis  consiliis  humanis  in- 
secabilis  ac  individnus  videtur  esse,  nihilominus  tamen  Domini  jussu  inter- 
ciditur  atque  dividitur.  Ignem  autem,  qui  diabolo  et  angelis  ejus  in  suppli- 
cium  paratus  est,  voce  Dommi  intercidi  reor,  ut  cum  duae  sint  in  igne  facul- 
tates,  quarum  una  comburit,  altera  illustrat,  ignis  quidem  asperitas  atque 
torquendi  proprietas  iis,  qui  adustione  digni  sunt,  servetur :  illius  vero  splendor 
et  claritas  ad  hilarit  atem  eorum,  qui  laetam  ac  beatam  vitam  acturi  sunt, 
destinetur.  Vox  igitur  Domini  intercidentis  ac  dividentis  flammam  ignis,  adeo 

*ut  supplicii  quidem  ignis  obscurus  sit,  lux  vero  requietis  vi  careat  combu- 
rendi.*  Jam  vero  fere  puerile  foret  adeo  mirari,  quomodo  ignis  ille  urat  quin 
luceat,  si  de  igne  metaphorico  esset  sermo.  —  Quod  si  quaeras,  quare  in  in- 
ferno  ignis  non  clare  luceat,  respondet  s.  T  h  o  m  a  s  supplem.  q.  9  7  a.  4  statuta 
hac  regula:  »Dispositio  inferni  erit  talis,  quod  maxime  miseriae  damnatorum 
competat.  Unde  secundum  hoc  sunt  ibi  lux  et  tenebrae,  prout  maxime  spectant 
ad  miseriam  damnatorum. «  Hinc  infert,  aliquid  saltem  lucis  esse  in  inferno, 
ut  »sub  quadam  umbrositate  videantur  ea,  quae  afflictionem  cordi  ingerere 
possunt.«    Cf.  Quodlib.  8  a.  18. 

Gonferunt  b.  inferni  ignem  cum  nostro  et  multiplex  assignant  discri- 
men,  nunquam  vero  illud,  quod  ignis  terrenus  sit  verus,  infernus  impro- 
prius  atque  metaphoricus  tantum. 

Potiora  discriminis  capita  sunt  haec:  Differunt  a.  duratione.  »Cum 
ignem  audis  (inferni),  inquit  G-regorius  nyss.  or.  catech.  c.  40,  didicisti 
aliquem  ab  illo  (nostro)  diversum  intelligere  ex  eo,  quod  illi  igni  aliquid  sit 
additum,  quod  non  est  in  hoc;  nam  ille  quidem  non  exstinguitur,  huncautem 
multa  sunt  inventa,  quae  exstinguant.  Magna  autem  est  differentia  inter  eum, 
qui  ex9tinguitur,  et  eum,  qui  nullam  admittit  exstinctionem. *  — -  Differunt 
(3.  m  u  n  e  r  e,  ignis  enim  terrenus  nobis  servit,  donum  est  divinae  providentiae ; 
infernus  vero  punit  atque  instrumentum  est  divinae  justitiae.  —  Differunt 
-f.  effectu,  cum  ignis  terrenus  urat  atque  comburat;  ille  vero  urat,  sed  non 
comburat.  Ita  Min.  Felix  in  Octavio  n.  35  :  »Nec  tormentis  aut  modus  ullus 
aut  terminus.  Illic  sapiens  ignis  membra  urit  et  reficit,  carpit  et  nutrit.  Sicut 
ignes  fulminum  corpora  tangunt  nec  absumunt ;  sicut  ignes  Aetnae  et  Vesuvii 
et  ardentium  ubique  terrarum  flagrant  nec  erogantur,  ita  poenale  illud  incen- 
dium  non  damnis  ardentium  pascitur,  sed  inexesa  corporum  laceratione  nu- 
tritur. «  Lactantius  Div.  inst.  VII,  21:  »Idem  igitur  divinus  ignis  una 
eademque  vi  atque  potentia  et  cremabit  impios  et  recreabit,  et  quantum  e 
corporibus  absumet,  tantum  reponet,  ac  sibi  aeternum  pabulum  subministra- 
bjit.*  —  Differunt  6\  natura  et  indole.  Ignis  sempiterni  »natura  diversa  est 
ab  hoc  nostro,  inquit  1.  c.  Lactantius,  quo  ad  vitae  necessaria  utimur,  qui 
nisi  alicujus  materiae  fomite  alatur,  exstinguitur.  At  ille  divinus  per  se  ipsum 
semper  vivit  ac  viget  sine  ullis  alimentis,  nec  admixtum  habet  fumum,  sed 
est  purus  ac  liquidus  et  in  aquae  modum  fluidus. <<c  Quae  omnia  paucis  com- 
plectitur  s.  Ephraem  in  serm.  exeg.  op.  ed.  syr.  lat.  II,  354:  »Omnesdebent 
fateri  et  credere,  seculi  videlicet  illius  ignem  hoc  nostro  longe  esse  atrociorem. 
Nam  ut  iste  maxime  efficax  sit,  nitet  tamen  et  splendet:  ille  vero,  cum  vehe- 
mentissime  ferveat  et  acerrime  urat,  horrendis  tamen  involvitur  tenebris  et 
noctem  affert  teterrimam.  Iste  obvium  nutrimentum  usque  eo  depascitur, 
donec  absumpserit:  si  quid  autem  contrarium  inciderit  exstinguitur,  cessat 
et  evanescit.  Contra  ille  ignis  nunquam  restinguendus  non  absumit,  quos 
torquet,  miseros,  nec  enim  absumerejussus  est,  sed  tantum  urere  ac  torquere. 
Ignis  iste  coquit  cibos  et  esui  aptos  reddit  et  algorem  expellit.  Ille  suis  flam- 
mis  praeter  tenebras  etiam  dentium  stridorem  miscet,  sontes  tenebrosus  de- 
pascitur,  depopulatur,  desolat  ac  torquet,  ut  expers  lucis  sic  etiam  finis.  Scri- 
ptum  est  enim  ignem  fore  sempiternum.  *  Ratione  horum  discriminum  patres 
.aliqui  ignem  hunc  incorporal.em  vocant,  non  ut  negent  ignis  veritatem, 
sed  omnimodam  identitatem  cum  nostro.  f; 

Conferunt  c.  inferni  ignem  cum  igne,  quo  consumptae  fuere  Sodoma 
et  Gomorrha,  ut  Chrysostomus  hom.  4.  in  ep.  a  Rom.  n.  3;  vel  cum 
igne  subterraneo  montium,  qui dicuntur  ignivomi.  Ita  Pacianus  paraen. 
ad  poenit.  n.  11;  »Vim  gehennae  et  de  praesentibus  aestimate,  cum  fu- 
mariola  quaedam  maximos  montes  subterraneis  ignibus  decoquunt.« 

Distinguunt  d.  inter  poenas  corporis  et  animae ;  inter  poenas  vero 
corporis  ignem  recensent.  »Duplex  damnatorum  poena  est  in  gehenna,. 
ait  I  s  i  d  o  r  u  s  hisp.  de  summo  bono  I,  3 :  quorum  et  mentem  urit  tristitia 
et  corpus  flamma  justa  vicissitudine,  ut  qui  mente  tractaverant  quod  cor- 
pore  perficerent,  simul  et  animo  puniantur  et  corpore.* 

e.  Quaerunt  praeterea,  quo  pacto  ignis  torquere  possit  spiritus. 

Quam  possibilitatem  Augustinus  ita  nititur  illustrare  de  civ.  Dei 
XXI,  10:  »Cur  non  dicamusTquamvis  miris  tamen  veris  modis  etiam  spiritus 
incorporeos  posse  poena  corporalis  ignis  affligi,  si  spiritus  hominum  etiam 
ipsi  profecto  incorporei  et  nunc  potuerunt  includi  in  corporalibus  membris  et 
tunc  poterunt  corporum  suorum  vinculis  insolubiliter  alligari?  Adhaerebunt 
ergo,  si  eis  nulla  sunt  corpora,  spiritus  daemonum,  imo  spiritus  daemones,. 
licet  incorporei,  corporeis  ignibus  cruciandi.*  —  Ita  vero  (xregorius  M.. 
Petro  interroganti,  qua  ratione  rem  incorpoream  ignis  tenere  possit,  respondet 
dial.  IV,  28:  » Si  viventis  hominis  incorporeus  spiritus  tenetur  in  corpore,. 
cur  non  post  mortem,  cum  incorporeus  sit  spiritus,  etiam  corporeo  igne  tene- 
tur?«  atque  concludit  c.  29:  »Ignem  gehennae  corporeum  esse  non  ambigo, 
in  quo  certum  est  corpora  cruciari.* 

Quare  f.  oppositumOrigenisejusqueasseclarumopinionemcarpuntr 
ita  Hieronymus1)  et  Orosius2),  nam,  ut  ait  Prudentius  trecen- 
sis3),  »corporeum  esse,  flammeum  atque  visibilem  mixta  obscuritate 
ignem  gehennae  omnes  orthodoxi  consentiunt* ;  et  Hugo  a  s.  Victorede- 
sacr.  II,  16  c.  3:  »Verissime  auctoritate  sacri  eloquii  et  catholicae  veri- 
tatis  probatur  testimonio,  corporali  et  materiali  igne  animas  etiam  nunc 
ante  susceptionem  corporum  cruciari.«  Sane  vix  inter  patres  reperies,. 
qui  opinioni  de  igne  inferni  metaphorico  faverint.  Allegantur  quidem 
Ambrosius  in  Luc.  VII,  205,  Gregorius  nyss.  in  dial.  de  anima  et. 
Jo.  Damascenusin  dial.  c.  manich.  c.  36 ;  verum  et  hi  alibi  non  semel 
communi  suffragantur  sententiae,  neque  objecta  testimonia  diserte  ignem 
verum  ab  inferno  excludunt4). 

3.  Accedit  consensus  s  c  h  o  1  a  e,  quae  quamvis  graves  videret  dif- 
ficultates  in  admittendo  vero  igne,  ad  explicationes  potius  improbabiles,. 
ut  mox  videbimus,  confugit,  quam  ut  negaret  veritatem  ignis. 


>)  Ep.  59 ;  1.  2  Apol.  c.  Ruf. ;  1.  3  in  Eph.  5,  6. 
2)  Commonit.  ad  Aug.  n.  3.  3)  Contra  Scotum  Erig.  c.  19. 

*)  Cf.  Katholik  1878.  II,  225;  p.  581  ss.  hi  patres  ab  errore  vindicantur ;. 
B  a  u  t  z  die  Holle  pag.  99  ss. ;  P  a  s  s  a  g  1  i  a  de  igne  inferno,  Romae  1855. 

654.  Scholion  I.  Gravis  est  controversia,  quo  pacto  ignis  torquere  possit 
daemones  et  animas  ante  corporum  resurrectionem.  Qua  de  re  plures  sunt 
theologorum  sententiae l).  Aliquas  plane  inadaequatas  refert  s.  T  h  o  m  a  s 
supplem.  q.  70  a.  3:  »Quidam  dixerunt,  quod  hoc  ipsum  quod  est  ignem 
videre,  sit  animam  aB  igne  pati  .  .  .  Alii  dixerunt,  quod  quamvis  ignis  cor- 
poreus  non  possit  animam  exurere,  tamen  anima  apprehendit  ipsum  ut  noci- 
vum  sibi,  et  ad  talem  apprehensionem  afficitur  timore  et  dolore,  ut  in  eis  im- 
pleatur  id,  quod  dicitur:  Trepidaverunt  timore,  ubi  non  erat  timor  Ps.  13,  5.« 
Ita  Guibertus  ab.  (f  1124)  de  pignoribus  SS.  IV,  4  (Migne  156,  673  ss.) 
et  Hugo  a  s.  Victore  q.  4  in  2  ep.  ad  Thessal. ;  simili  fere  ratione  Schell 
Kath.  Dogm.  III  p.  2  pag.  892  ss.  (cf.  Katholik  1901  II,  313).  Sequuntur  jam 
sententiae  probabiliores,  pro  quibus  stant  graves  theologi. 

1.  Sententia  apud  scholae  theologos  sat  vulgata  statuit,  daemones  et 
animas  separatas  ab  igne  torqueri  alligatione  ad  eundem  ignem,  in  quo 
tamquam  in  carcere  inviti  teneantur,  ita  ut  neque  se  inde  liberare,  nec  libere 
actiones  suas,  ubi  et  quomodo  voluerint,  ponere  possint:  unde  maxime  affli- 
guntur.  Ita  s.  Thomas  1.  c. ;  c.  gentes  IV,  90;  comp.  theol.  c.  180;  de  verit. 
q.  26  a.  1  ;  de  anima  a.  21  :  »Anima  enim,  inquit,  et  quaelibet  incorporalis 
substantia,  quantum  est  de  sui  natura,  non  est  obligata  alicui  loco,  sed  tran- 
scendit  totum  ordinem  corporalium.  Quod  ergo  alligetur  alicui  et  determinetur 
ad  aliquem  locum  per  quandam  necessitatem,  est  contra  ejus  naturam  et  con- 
trarium  appetitui  naturali :  et  hoc  dico  nisi  in  quantum  conjungitur  corpori, 
cujus  est  forma  naturalis,  in  quo  aliquam  perfectionem  consequitur.  Quod 
autem  aliqua  spiritualis  substantia  alicui  corpori  obligetur,  non  est  ex  virtute 
corporis  potentis  substantiam  incorpoream  detinere,  sed  ex  virtute  alicujus 
superioris  substantiae  alligantis  spiritualem  substantiam  tali  corpori  .  .  .  et 
per  hunc  modum  animae  et  daemones  alligantur  virtute  divina  in  sui  poenam 
corporeo  igni ; «  et  citatis  Augustini  verbis  n.  653allatis,  prosequitur:  »Sic 
verum  est,  quod  ignis  ille,  in  quantum  virtute  divina  detinet  animam  alliga- 
tam,  agit  in  animam  ut  instrumentum  divinae  justitiae,  et  in  quantum  appre- 
hendit  illum  ignem  ut  sibi  nocivum,  interiori  tristitia  affligitur.  Quae  quidem 
maxima  est,  cum  considerat  se  infimis  rebus  subdi,  quae  nata  fuit  Deo  per 
fmitionem  uniri.* 

2.  Suarez  de  ang.  VIII,  14  n.  41  ss.  tuetur,  »terminum  scil.  productum 
a  gehennali  igne  in  daemone  seu  spiritu  separato  esse  qualitatem  quandam 
spiritualem  in  suo  ordine  doloriferam,  dolore  utique  spirituali  ac  proinde  tanto 
majore,  quanto  spiritualia  superant  materialia. «  Si  autem  quaeras,  cujusmodi 
sit  haec  qualitas  dolorifera,  respondet,  difficile  esse  eam  describere,  forte  esse 
aliquam  qualitatem  foedantem,  deformantem  animam  eique  ,disconvenientem', 
ut  loquitur  Maurus  qq.  theol.  III  q.  192,  cui  haec  sententia  arridet.  »Non 
enim  videtur  improbabile,  prosequitur  Suarez,   quod  sicut  datur  qualitas, 


Q  no  °>, 


')  S  u  a  r  e  z,  de  angelis  VIII,  12  ss. ;  M  a  z  z  e  1 1  a  de  Deo  creante  disp.  6  §  1 : 
Scheeben  Mysterien  des  Christenthums  §  97,  ubi  ad  hanc  poenam  illustrandam 
notat  a.  peccatum  in  ordine  supernaturali  malitiam  quandam  induere  supernatu- 
ralem;  ideoque  b.  poenam  respondere  ordine  inverso  gloriae  supernaturali.  Sicut 
ergo  c.  elevatio  fit  per  lumen  supernaturaie  maxime  spirituale :  ita  poenam  infligi 
per  elementum  materiale,  quod  tamen  d.  non  agat  nisi  ut  instrumentum  justitiae 
divinae.   Bautz§10s. 

quae  natura  sua  reddat  angelum  vel  animam  pulcherrimam  ultra  ejus  natu- 
ram :  ita  etiam  possit  dari  qualitas  illi  alteri  ex  natura  sua  repugnans,  eo  quod 
foedam  et  deformem  reddat  talem  substantiam. «  Cum  autem  hae  explicationes 
non  exhauriant  vim  proprietatemque  verborum  Scripturae  et  patrum  de  igne 
inferno, 

3.  aliam  opinionem  proponit  Lessius  de  div.  perf.  XIII,  30,  quae  ad 
haec  principia  revocatur :  a.  animam  pati  posse  ignem,  cum  est  in  corpore ; 
b.  eam  esse  principium  sentiens  quamvis  mediante  corpore;  C.  vim  sentiendi 
non  distingui  ab  animae  essentia,  proinde  manere  post  mortem,  licet  tunc 
exseri  non  possit.  d.  Vim  intelligendi  in  daemonibus  eminentiori  modo  circa 
objecta  sensibilia  praestare,  quod  praestat  sensus  per  corpus  et  in  corpore. 
e.  Etiamsi  objecta  externa  per  se  ut  causa  integra  non  possint  in  spiritum 
naturaliter  agere,  aut  illi  aliquam  imprimere  qualitutem,  posse  tamen  con- 
currere  ut  causam  partialem  una  cum  vitali  ipsius  spiritus  potentia  ad  pro- 
ducendum  in  ipso  actum  vitalem.  j,His  positis,  prosequitur,  poterimus  ita 
ratiocinari:  Si  ignis  naturaliter  per  suum  calorem  potest  affligere  spiritum 
hominis  mediante  corpore,  cur  idem  ignis  ut  instrumentum  Dei  non  poterit 
affligere  eundem  spiritum  sine  ullo  corpore  medio?  Corpus  enim  solum  se 
habet  ut  medium,  per  quod  immediate  calor  spiritui  applicatur,  ut  ejus  prae- 
sentia  vi  sentiendi  percipiatur.  Deus  autem  non  eget  aliquo  medio,  sed  facile 
omnem  medii  effectum  et  defectum  supplere  potest.* 

4.  Neque  haec  satisfaciunt  Schmid  de  hac  quaestione  plane  consu- 

lendo,  qui  variis  opinionibus  1.  c.  diligenter  expensishunc  fere  in  modum 

quaestionem  dilucidat.   Tenendum  est  a.  daemones  in  suae  praevarica- 

tionis  poenam  verum  adustionis  dolorem  pati  idque  per  ignem  tamquam 

per  physicum  divinae  vindictae  instrumentum :  quod  b.  ut  explicetur,  ad- 

mitti  debet  in  spiritibus  puris  creatis  potentia  exsecutiva  seu  locomotiva 

distincta  a  vi  intelligendi  volendique,  sane  fmita,  cui  propterea  objecta 

externa,  corpora  etiam,  resistentiam  opponereseureagerepossunt:  alio- 

quin  quilibet  angelus  mundum  universum  loco  movere  posset,  si  nulla 

resistentia  ex  parte  rei  materialis  respectu  actionis  angelicae  esset  possi- 

bilis.  Quo  supposito  c.  jam  via  aperitur  explicandae  origini  seu  genesi 

sensus  vel  affectionis  ingratae  ortae  scil.  ex  ejusmodi  resistentia.   Quod 

si  d.  addas  ignem  reagere  in  spiritum  qua  instrumentum  justitiae  Dei 

vindicativae,  cui  ille  omnium  virium  contentione  se  subtrahere  nititur, 

sed  frustra,  potentiamque  obedientialem  seu  radicalem   spiritus  perci- 

piendae  affectionis  physicae  etiam  ingratissimae  pro  demeritorum  men- 

sura  divina  omnipotentia  actuari,  quadamtenus  saltem  explicatur,  quo- 

modo  ignis  verum  in  spiritu  possit  dolorem  et  cruciatum  producere  di- 

stinctum  ab  eo,  quem  intellectualis  solum  consideratio  objecti  ingrati 

causat.  Haecforte  adhuc  subtilius exsequitur  Gutberlet  Katholikl901 

II,  385—402. 

655.  Scholion  II.    De  poenarum  inaequalitate.  —  Merito  docet  Gre- 
gorius  M.  Mor.  IX,  47:  »Sicut  in  domo  Patris  mansiones  multae  sunt  pro 

diversitate  virtutis,  sic  damnatos  diverso  supplicio  gehennae  ignibus  subjicit 
disparitas  criminis.*  Hoc  satis  clare  docent  Scripturae  Sap.  6,  6 ;  Matth.  10,  15; 
Apoc.  18,  6  etc.  et  omnino  exigit  Dei  justitia  reddentis  unicuique  secundum 
opera  sua  Eom.  2,  4  et  analogia  cum  praemio,  in  quo  diversi  sunt  beatitudinis 
gradus  pro  meritorum  diversitate.  Quod  saltem  quoad  poenam  sensus  bene 
luustrat  idem  Gregorius  dial.  IV,  43:  »Sicut  in  hoc  mundo  sub  uno  sole 
limlti  exsistunt,  nec  tamen  ejusdem  solis  ardorem  aequaliter  sentiunt,  quia 
alius  plus  aestuat  atque  alius  minus :  ita  illic  in  uno  igne  non  unus  est  modus 
incendii ;  quia  quod  hic  diversitas  corporum,  hoc  illic  agit  diversitas  meri- 
torum. *  Summi  autem  momenti  est  hoc  doctrinae  caput  ad  vindicandam  Dei 
justitiam,  cum  agitur  de  poenarum  aeternitate  adversus  incredulos.  Ne  quis 
putet  leve  ac^modum  atque  vix  consideratione  dignum  esse  discrimen  inter 
varias  damnatorum  conditiones:  inter  conditionem  infelicis  juvenis  in  infideli- 
tate  nati,  qui  passionis  aestu  abreptus  semel  fragilitate  humana  in  letale  incidit 
peccatum,  et  conditionem  haeresiarchae,  tyranni  crudelis,  juventutis  seductoris 
qui  non  solum  deliberate,  de  industria  deditaque  opera  millena  commisit  cri- 
mina,  sed  et  diabolica  malitia  innumeros  induxit  ad  peccandum  atque  in  aeter- 
nam  conjecit  damnationem.  Ingens  erit  inter  utriusque  eonditionem  discrimen, 
imo  infinitum  propemodum,  milliesque  et  ultra  minor  erit  illius  juvenis  mi- 
seria  et  poena  prae  alterius  damnatione.   , 

656.  Sdiolion  III.  De  loco  seu  sede  inferni  diversae  sunt  sententiae. 
De  eo  Suarez  statuit  de  angelis  VIII,  16  :  s,Quod  infernus  sit  sub  terra,  dii- 
bitandum  non  est  propter  communem  sensum  patrum  ita  intelligentium 
Scripturas,  quae  semper  de  inferno  tamquam  de  loco  inferiori  hoc  mundo 
visibili  loquuntur,  et  ideo  motum  in  infernum  semper  descensum  appellant.* 
Hinc  Augustinus  cum  dixisset  de  civ.  Dei  XX,  26:  »Cujusmodi  sit  ignis 
inferni  et  in  qua  mundi  vel  rerum  parte  futurus  sit,  hominum  scire  arbitror 
neminem,  nisi  forte  cui  divinus  Spiritus  ostenderit,  *  haec  retractat  II,  24: 
j,De  inferis  magis  mihi  videor  dicere  debuisse,  quod  sub  terris  sint,  quam 
rationem  reddere,  cur  sub  terris  esse  credantur.*  Ceterum  bene  Chrysosto- 
mus  hom.  31  in  ep.  ad  Kom.  n.  5 :  »Ne  igitur  quaeramus,  ubi  sit,  sed  quo- 
modo  eam  (gehennam)  effugiamus. «    Cf.  Patuzzi  de  inferni  sede. 

657.  Thesis  CCLXXI.    Poenae  damnatorum  sunt  aeternae. 

Demonstratio.  Statuitur  thesis  in  primis  contra  origenistas  et 
priscillianistas,  contra  plures  etiam  catholicos  Augustini  tem- 
pore,  qui  misericordes  dicebantur,  socinianos,  recentiores  quos- 
dam  protestantes,  rationalistas  plerosque1).   Ea  est  de  fide,  ut 


•)  Cf.  Wiest  instit.  theol.  t.  6  §  297  ss. ;  recentioruni  opiniones  in  Etudes 
1894.  I,  25  ss.  et  A  t  z  b  e  r  g  e  r  l.  c.  p.  298.  Misericordium  varias  classes  bene 
ex  Augustino  proponit  F a u r  e  in  annot.  ad  ejusdem  Enchiridii  n.  70.  Cum  re- 
centiori  aetate  haec  veritas  iterum  a  pluribus  negetur,  paratus  erat  canon  a  conc. 
vati  cano  sanciendus  (cf.  coll.  lac.  VII,  567;  517)  de  gratia  redempt.  5  :  „Si  quis 
dixerit,  etiam  post  mortem  hominem  justificari  posse,  aut  poenas  damnatorum  in 
gehenna  perpetuas  futuras  esse  negaverit,  A.  S.  ;•'  et  cap.  17  haec  fusius  ita  expo- 
nuntur :  „Sicut  vero  Ecclesia  catholica  docet,  nulla  esse  peccata  quamvis  gravia, 
quorum  remissionem  homines  in  hac  vita  per  veram  poenitentiam  et  virtutem   sa- 

patet  ex  symbolo  athanasiano  et  ex  conc.  lateranensi  IV.  cap.  Fir- 
miter.  Teste  Nicephoro  H.  E.  XVII,  20  etiam  synodus  V.  anathema 
dixit  contra  errorem :  » Temporanea  esse  daemonum  et  impiorum  homi- 
num  tormenta  finemque  ea  tempore  aliquo  habitura,  atque  impios  ac 
daemones  in  priorem  suum  statum  restitutum  iri.«  Verum  canon  non 
reperitur  in  illius  synodi  actis.   Probatur 

1.  auctoritate  Scripturae,  quae  inferni  poenas  diserte  vocat  aeternas 
Matth.  18,  8,  duraturus  in  secula  seculorum  Apoc.  14,  10;  19,  2,  »quibus 
verbis,  inquit  Augustinus  de  civ.  Dei  XXI,  23,  nihil  Scriptura  divina 
significare  consuevit,  nisi  quod  fmem  non  habet  temporis.«  Vocat  ignem 
inexstinguibilem  et  vermem  non  moriturum  Marc.  9, 43,  quibus  citatis  no- 
tat  Augustinus  ad  Orosium  c.  6:  »Qualiscunque  poena  significata  sit 
nomine  vermis  atque  ignis,  certe  si  non  morietur,  nec  exstinguetur,  sine 
fine  praedicta  est,  nec  aliud  agebat  propheta  cum  hoc  diceret,  nisi  ut  eam 
sine  fine  praediceret.« 

2.  Nominatim  exhibentur  damnatorum  poenae  duratione  aequales 
beatorum  gaudiis  Jo.  4, 36 :  Matth.  25,  46  etc,  quae  profecto  fine  carent. 
Quo  argumento  utitur  A  u  g  u  s  t  i  n  u  s  1.  c.  et  de  civ.  Dei  XXI,  23 :  » Ghristus 
in  uno  eodemque  loco  in  una  eademque  sententia  dicit :  Ibunt  isti  in  sup- 
plicium  aeternum,  justi  autem  in  vitam  aeternam  (Matth.  25,  46) :  si  utrum- 
que  aeternum,  profecto  aut  utrumque  cum  fine  diuturnum  aut  utrumque 
sine  fme  perpetuum  debet  intelligi,  par  pari  enim  relata  sunt.  Hinc  sup- 
plicium  aeternum,  inde  vita  aeterna.  Dicere  autem,  in  hoc  uno  eodem- 
que  sensu  vita  aeterna  sine  fine  erit,  supplicium  aeternum  finem  habebit, 
multum  absurdum  est1).* 

3.  Praeterea  peccatores  dicuntur  vasa  irae2),  vasa  in  contumeliam*), 
maledicti*),  super  quos  manet  ira  Deib),  qui  regnum  Dei  non  consequen- 
ture)  etc.   Hujus  loci  occasione  scribit  Augustinus  1.  c.  c.  25:    »Haec 

cramentorum  ab  infinita  Dei  Salvatoris  nostri  misericordia  obtinere  non  possint : 
ita  sacrarum  Scripturarum  et  sanctorum  patrum  doctrinae  et  ipsius  Ecclesiae  catho- 
licae  consensui  inhaerentes  docemus  et  definimus,  post  viam  hujus  vitae,  quando 
homines  jam  ad  terminum  retributionis  pervenerunt,  ut  referat  unusquisque  pro- 
pria  corporis,  prout  gessit  sive  bonum  sive  malum  (2.  Cor.  5,  10),  pro  nulla  lethali 
culpa  relictum  esse  locum  salutaris  poenitentiae  et  expiationis,  sed  cuivis  peccato 
mortali,  quo  maculata  anima  mox  post  obitum  coram  sancto  et  justo  judice  Deo 
comparuerit,  poenam  constitutam  esse  perpetuam,  sicut  ipse  aeternus  judex  testa- 
tur :  Vermis  eorum  non  moritur,  et  ignis  non  exstinguitur  (Marc.  9,  43).  Unde  tam- 
quam  haereticam  damnamus  doctrinam  tum  eorum,  qui  negaverint,  poenas  dam- 
natorum  in  gehenna  fore  perpetuas ;  tum  eorum,  qui  dixerint,  quaedam  esse  pec- 
cata  mortalia,  quorum  expiatio  et  remissio  post  mortem  sperari  possit,  atque  ita  eos, 
qui  cumhujusmodi  culpae  reatu  ex  hac  vita  decesserint,  non  in  aeternum  damnari." 

»)  Eodem  argumento  utuntur  et  Basilius  in  reg.  brevior  interrog.  267  et 
GregoriusM.  XXXIV,  19 ;  Moral.  c.  19 ;  dial.  IV,  44. 

2)  Rom.  9,  22.  3)  2.  Tim.  2,  20.  4)  Matth.  25,  41. 

5)  Jo.  3,  36.  6)  1.  Cor.  6,  9 ;  Gal.  5,  21. 

profecto  apostolica  sententia  falsa  est,  si  tales  post  quantalibet  tempora 
liberati  regnum  Dei  possidebunt.  Et  si  in  regni  Dei  possessione  nunquam 
erunt,  aeterno  supplicio  tenebuntur.« 

4.  Si  poenae  inferni  aeternae  non  forent,  falsa  essent  Christi  verba 
Matth.  26,  24 :  Bonum  erat  ei,  si  natus  non  fuisset  homo  ille :  quae  verba 
generatim  de  impiis  intelligit  jam  G 1  e  m  e  n  s  romanus  in  Eclogis  apud 
Damascenum.   Denique 

5.  dogma  hoc  probatur  luculento  traditionis  suffragio  martyrumque 
testimonio,  qui,  ut  ex  eorum  actis  constat,  propterea  etiam  tam  fortiter 
tormenta  tolerarunt  temporalia,  ne  inciderent  in  aeterna. 

658.  Corollarium.  1.  Hinc  sponte  sua  sequitur,  ex  inferno  non  esse 
redemptionem,  neque  per  poenitentiam,  quamagant  ipsi  damnati  (cf.  n.  231 2): 
cujus  inutilitas  graphice  describitur  Sap.  5. 

2.  Neque  ob  aliorum  orationes  speranda  est  damnatorum  ex  inferno  libe- 
ratio.  Errorem  oppositum  refellit  Augustinus  de  civ.  Dei  XXI,  24:  »Hoc 
nemo  sanae  fidei  dixit,  nemo  dicturus  est l) :  alioquin  nulla  causa  est,  cur  non 
etiam  nunc  pro  diabolo  et  angelis  oret  Ecclesia,  quam  Magister  Deus  pro  ini- 
micis  suis  jussit  orare.  Haec  igitur  causa,  qua  fit,  ut  nunc  Ecclesia  non  oret 
pro  malis  angelis,  quos  suos  novit  esse  inimicos,  eadem  ipsa  causa  est,  qua 
fiet,  ut  in  illo  tunc  judicio  (universali)  etiam  pro  hominibus  aeterno  igne  cru- 
ciandis,  quamvis  perfecta  sit  sanctitate,  non  oret.  Nunc  enim  propterea  pro 
ipsis  orat,  quos  in  genere  humano  habet  inimicos,  quia  tempus  est  poeniten- 
tiae  fructuosae. * 

3.  Neque  finem  accipient  poenae  interitu  et  destructione  impiorum,  ut 
non  pauci  socinianorum  opinantur,  illis  Scripturae  effatis  innixi,  quibus 
damnatorum  conditio  passim  dicitur  mors,  perditio,  interitus  etc.  Verum  a.  pa- 
tres  jam  in  antecessum  hanc  damnant  opinionem  docentque  hisce  nominibus 
significari  miseriam  aeternam  seu,  ut  loquitur  Tertullianus  de  resur.  carnis 
c.  35,  aeternitatem  occisionis.  Eam  excludunt  b.  Scripturae,  cum  diserte  do- 
cent  ignem  esse  inexstinguibilem.  Quare  autem  C.  conditio  illa  tristissima 
vocetur  mors  secunda,  ita  explicant  patres  cum  Augustino  de  civ.  Dei XIX, 
28:  » Eorum  autem,  qui  non  pertinent  ad  istam  civitatem  Dei,  erit  e  con- 
trario  miseria  sempiterna,  quae  etiam  secunda  mors  dicitur:  quia  nec  anima 
ibi  vivere  dicenda  est,  quae  a  vita  Dei  alienata  erit,  nec  corpus,  quod  aeternis 
doloribus  subjacebit :  ac  per  hoc  ideo  durior  ista  secunda  mors  erit,  quia  finiri 
morte  non  poterit.*  Hinc  d.  ut  doctrinam  veram  clarius  exprimant,  vocant 
hanc  mortem  ,mortem  sine  morte'.  »Fit  ergo  miseris,  scribit  Gregorius  M. 
Mor.  IX,  66,  mors  sine  morte,  finis  sine  fine,  defectus  sine  defectu:  quia  et 
mors  vivit,  et  finis  semper  incipit  et  deficere  defectus  nescit*2).  Cf.  s.  Tho- 
mas  de  pot.  q.  5  a.  1. 

')  Dixerunt  tamen  quidam  graeci  schismatici.  Cf.  N  i  1 1  e  s  Kalendarium  ma- 
nuale  II,  12—13;  322  s. ;  Zeitschr.  fiir  k.  Theol.  1894  p.  368. 

2)  Non  defuerunt,  qui  opinarentur  damnatis  subinde  nonnihil  relaxationis  a 

•  poenis  et  quietis  indulgeri.    Quam   opinionem  utcunque  permittit  Augustinus 

Ench.  n.  110.  112  (cf.  Faure  ad  h.  1.)  coll.  de  div.  Dei  XXI,  24.   Favent  Chry- 

s  o  a  t  o  m  u  a  h.  3  in  ep.  ad  Phil.  n.  3.  4  et  sequioris  aetatis  scriptores,  ut  P  e  t  r  u  s 

jrict.  sent.  V,  20:  eam  ita  enunciat  Prudentius  cathem.  hymn.  5  v.  125: 

4.  Neque  damnatorum  poenae  finiuntur  omnium  o.Tioy.azaszaGi  (restitu- 
tione),  quam  multi  rationalistarum  propugnant  *),  nostra  aetate  Otto  Rie- 
mann  die  Lehre  von  der  Apocatastasis  d.  h.  der  Wiederbringung  Aller  aufs 
neue  untersucht  und  vertheidigt,  Magdeburg  1897,  ed.  2;  Otto  Schrader 
Die  Lehre  von  der  Apokatastasis  oder  der  endlichen  Beseligung  Aller,  Berlin 
1901.  Cf.  recentiorum  protestantium  hac  de  re  opiniones  apud  Koestlin 
Realencycl.  I3,  618 — 622.  Haec  enim  opinio  nimis  evidenter  repugnat  poe- 
narum  infernalium  aeternitati,  quam  tam  perspicue  universa  tradit  revelatio. 
Quod  si  in  Scripturis  omnium  reconciliationis  Eph.  I,  10.  22;  Col.  1,  20  fit 
mentio,  noveris,  aliunde  constare  eam  non  esse  universalem,  cum  exclu- 
dantur  angeli  (cf.  t.  II n.  416),  et  quoad  ipsos  homines  non  esse  absolutam, 
sed  conditionatam  (ib.  n.  ]  04).  —  Quod  si  dicuntur  omnia  subjicienda  Deo, 
ut  sit  Deus  omnia  in  omnibus  1.  Cor.  15,  28:  docemur  supremum  Dei  domi- 
nium  plenissime  in  judicio  finali  esse  manifestandum,  in  aliis  per  misericordiam,. 
per  justitiam  in  aliis. 

Sunt  et  spiritibus  saepe  noceutibus 

Poenarum  celebres  sub  Styge  feriae 

Illa  nocte,  sacer  qua  rediit  Deus 

Stagnis  ad  superos  ex  acheronticis  .  .  . 

Marcent  suppliciis  tartara  mitibus, 

Exsultatque  sui  carceris  otio 

Umbrarum  populus  liber  ab  ignibus, 

Nec  fervent  solito  flumina  sulphure. 
Nec  omittendum,  hymnum  hunc  Prudentii  in  multis  ecclesiis  ad  accensum  cerei  pa- 
schalis  fuisse  decantatum,  in  quibus  propterea  ea  sententia  non  male  audiebat.  Quam 
ob  rem  Petavius  de  angelis  III,  7  ita  censet :  „De  hac  damnatorum  saltem  homi- 
num  respiratione  nihil  adhuc  certi  decretum  est  ab  Ecclesia  catholica,  ut  propterea 
non  temere  tamquam  absurda  sit  explodenda  ss.  patrum  haec  opinio  :  quamvis  a 
communi  sensu  catholicorum  hoc  tempore  sit  aliena."  Illam  ut  dubiam  proponit 
Pullus  sent.  1.  1  c.  14  (cf.  Math o ud  ad  h.  c.  Migne  186,  1018).  Gravius  vero  de 
ea  judicat  T  h  o  m  a  s  in  4.  dist.  45  q.  2  qcl.  1,  ubi  varias  veterum  opiniones  de  rela- 
xatione  saltem  aliqua  suffragiis  fidelium  impetranda  damnatis  expendit ;  ita  enim 
pronunciat :  „Est  praedicta  opinio  praesumptuosa,  utpote  sanctorum  dictis  contraria 
et  vana,  nulla  auctoritate  fulta  et  nihilominus  irrationalis."  Plura  cf.  ap.  Areva- 
lum  in  proleg.  ad  Prudentium  c.  18;  S.  Merkle  Die  Sabbatruhe  in  der  Holle  in 
Romische  Qtlschr.  1895.  IV,  489 — 506.  Nostra  vero  aetate  nescio  quam  damnatio- 
nis  mitigationem  somniavit  Mivart  in  diss.  the  Happines  in  Hell  (in  The  Nine- 
theenth  Century  Dec.  1892),  in  qua  censet  molliendas  esse  vulgatas  circa  infernum 
opiniones,  neque  illius  conditionem  esse  adeo  tristem,  ut  damnati  non  malint  esse 
quam  non  esse :  ignem  vero  symbolum  esse  poenarum  non  adeo  atrocium.  Quae 
diss.  cum  sua  apologia  (ib.  1893  fasc.  Febr.  et  Apr.)  a  congr.  Indicis  et  a  s.  Officio 
prohibita  fuit  14.  et  19.  Julii  1893.  Contra  hanc  opinionem  fusius  disputa\it  Ci- 
vilta  Cattolica  a.  1893  fasc.  Mart.  pag.  672  ss.  Neque  enim  ea  conciliari  potest 
cum  damnatorum  conditione,  qualem  eam  constanter  exhibent  Scripturaeetpatres. 
Eatenus  ad  summum  quaedam  poenarum  relaxatio  concedi  posset,  quatenus  post 
debitam  satispassionem  cessant  poenae  temporales  pro  peccatis  venialibus  luendae, 
ut  censet  ex.  gr.  Platelius  II,  146. 

•)  Solet  hic  error  adscribi  Origeniets.  Gregorio  nysseno.  Verum  V  i  n- 
c  e  n  z  i  in  ep.  in  s.  Gregorii  nyss.  et  Origenis  scripta  et  doctrinam  nova  recensio  - 
Romae  1864—65  t.  1  utrumque  vindicat.  Cf.  S  c  h  e  e  b  e  n  Katholik  1866.  II,  299  ss. ; 
Atzberger  p.  291.  Dolendum  S  ch  ell  Gott  und  Geist  I.  288.  291  hunc  tueri  er- 
rorem. 

659.  ThesiS  CCLXXIL   Dogma  de  poenarum  aeternitate  sanae 
rationi  non  adversatur.  ^-^m> 

Demonstratio.  Circa  dogma  de  poenarum  inferni  aeternitate  tria  ^O  l 
praestare  potest  sana  ratio.  Potest  1.  solvere  exceptiones  incredulorum *~o  t^c^ 
adversus  hoc  dogma,  ideoque  ostendere  illudnonesse  contra  rationem, 
et  quidem  2.  ita  eas  potest  solvere,  ut possit  ostendere  illud  esse  secun- 
dum  rationem  seu  rationi  consonum;  imo  3.  etsi  forte  certo  demon- 
strare  ex  sese  nequit  ipsam  poenarum  aeternitatem  (factum  enim  pendet 
etiam  a  legislatoris  voluntate),  plura  tamen  potest  assignare  principia 
vel  momenta,  quae  eam  exigant  et  postulent,  ut  patebit  vel  ex  respon- 
sione  ad  incredulorum  exceptiones.  Diversis  ex  principiis  increduli  dogma 
de  aeternitate  poenarum  solent  impugnare.  Ad  eorum  argumenta  sive 
solvenda  sive  saltem  infringenda,  haec  prae  oculis  habeantur : 

1.  Gravitas  peccati  non  pendet  a  tempore  magis  minusve  diuturno, 
quod  reus  in  perpetrando  crimine  impenderit :  sed  potius  a  gravitate  in- 
juriae,  quae  eo  major  est,  quo  dignior  persona  offensa  et  quo  vilior  est 
peccator.  Unde  falluntur,  qui  poenarum  aeternitatem  idcirco  negant,  quod 
ad  peccatum  perpetrandum  breve  impendatur  tempus.  Quod  ut  illustret 
Augustinus  de  civ.  DeiXXI,  11,  provocat  ad  poenas,  quae  in  societate 
civili  infligi  solent  et  duratione  excedunt  tempus,  quo  perpetratum  fuit 
scelus.  Imo  peccati  gravitas  cum  comparative  sit  infmita,  poenam  meret 
eomparative  infmitam,  i.  e.  fine  carentem.  Qua  occasione  notes,  argu- 
mentum,  quod  peti  solet  ex  culpae  gravitate  i.  e.  infinitate l)  pro  poenarum 
aeternitate,  dextere  esse  proponendum,  ut  efficax  sit.  Teneatur  ergo  cum 
L e ss i o  XIII,  25  comparative  infmitum  illud  dici,  quod  alterum  ita  excedit, 
ut  hoc,  etiamsi  infmities  multiplicetur  et  intendatur,  nunquam  illud,  quod 
comparative  infmitum  dicitur,  perfectione  attingat.  Ita  anima  humana 
lapidi  comparata  infinite  est  perfectior.  Jam  vero  hoc  sensu  peccatum 
est  Dei  injuria  infinite  major  quacunque  injuria  creaturae  illata.  Jure  ergo 
poena  poterit  puniri,  quae  poenas  propter  offensam  in  hominem  inflictas 
sine  fme  excedat.  Ejusmodi  est  poena,  quae  fine  caret  i.  e.  aeterna.  Poe- 
narum  ergo  aeternitas  non  est  contra,  sed  j  u  x  t  a  rationem. 

2.  Deus  sicut  infinite  est  bonus  et  misericors,  itaestetinfinitejustus 
et  sanctus.  Sicut  ergo  non  repugnat,  ut  bonitatis  manifestationes  sint 
aeternae,  ita  non  repugnabunt  aeternaejustitiaevindicantismanifestatio- 
nes.  Falluntur  ergo,  qui  justitiae  divihae  plane  obliti,  in  poenarum  aeter- 
nitate  impugnanda  ad  solam  provocant  Dei  bonitatem. 


l)  Cf.  de  hac  peccati  infinitate  disserentem  Stentrup  Zeitschr.  fiir  kath. 
Theol.  1891,  273—300. 

3.  Etsi  humana  justitia  vindicativa  adumbratio  quaedam  est  divinae, 
ideoque  in  aliquibus  analogia  inter  utramque  intercedit,  multum  tamen 
haec  ab  illa  distat.  Nam  a.  praesens  vita  stadium  est  viae  et  emendatio- 
nis,  et  justitia  punitiva  humana  medium  est  salutis  in  utilitatem  homi- 
nibus  concessum.  Ipsius  b.  est  punire  crimina,  non  praecise  quatenus 
sunt  offensa  Dei,  sed  quatenus  sunt  humanae  societati  noxia.  Praeterea 
c.  Deus  supremus  est  judex,  homo  tantum  delegatus:  ille  judicat  creatu- 
ras  suas,  homo  vero  homines,  fratres  suos,  natura  et  destinatione  sibi 
aequales,  munere  tantum  inaequales.  Quare  mirum  esse  non  debet,  si 
homo  judex  hominem  gravissimi  licet  criminis  reum  cum  reverentia  trac- 
tare  debeat.  »Quanto  excelsior,  inquit  ad  rem  Augustinus  op.  im- 
perf.  c.  Julian.  III,  14,  tanto  inscrutabilior  divina  quam  humana  justitia, 
tantoque  ab  hac  illa  distantior.  Quis  enim  homo  justus  sinit  perpetrari 
scelus,  quod  habet  in  potestate  non  sinere?  Et  tamen  sinit  haec  Deus 
incomparabiliter  justus  omnibus  justior  et  cujus  potestas  et  incompara- 
biliter  omnibus  potestatibus  major.  Haec  cogita  et  noli  judicem  Deum 
judicibus  hominibus  comparare,  quem  non  dubitandum  est  esse  justum, 
etiam  quando  facit,  quod  videtur  hominibus  injustum  et  quod  homo  si 
faceret  esset  injustus.*  Ceterum  vel  humana  justitia  vindicativa  potest 
in  reos  animadvertere  poenis  privativis  ex  sese  perpetuis  et  positivis 
tamdiu,  quamdiu  rei  vivunt  suntque  societatis  membra.  Poterit  ergo  et 
Deus  peccatores  punire  poenis  tum  privativis  tum  positivis,  quamdiu 
sunt,  i.  e.  perpetuis.  Ad  rem  Augustinus  de  civ.  Dei  XXI,  11:  »Qui 
pro  aliquo  grandi  crimine  morte  mulctatur,  numquid  mora,  qua  occiditur, 
quae  perbrevis  est,  ejus  supplicium  leges  aestimant,  et  non  quod  eum  in 
sempiternum  auferunt  de  societate  viventium ?  Quod est autem de ista 
civitate  mortali  supplicio  primae  mortis,  hoc  est  de  civitate  illa  immortali 
homines  supplicio  secundae  mortis  auferre.  Sicut  enim  non  efficiunt  leges 
civitatis  hujus,  ut  in  eam  quisque  revocetur  occisus,  sic  nec  illius,  ut  in 
vitam  revocetur  aeternam,  secunda  morte  damnatus.« 

4.  Etsi  Deus  creaturis  rationalibus  irresistibilem  felicitatis  appetitum 
insevit,  exinde  nullatenus sequitur,  hominem  necessario  ad  felicitatem 
debere  pervenire ;  hujus  enim  assecutionem  in  hominis  posuit  potestate. 
Unde  illius  non  assecutio  vitio  verti  debet  creaturae,  creatori  non  potest 
imputari.  Quare  sicut  Deus  non  tenetur  restituere  lumen  oculorum  illi, 
qui  sponte  se  eo  privaverit :  ita  neque  felicitatem  meret,  qui  propria  culpa 
a  suo  fine  sponte  se  avertit  ideoqud  ingens  patitur  damnum. 

660.  Quae  hucusque  ad  quatuor  praecipuas  incredulorum  respondi- 
mus  exceptiones,  probant  insuper  vel  saltem  suadent,  quam  consonum  sit 
hoc  dogma  sanae  rationi.  Sed  non  desunt  aliae  probationes,  quae  vide- 
antur  poenarum  exigere  aeternitatem. 

1.  Bene  consulta  ratio  nullam  in  eo  deprehendit  pugnam,  quod  Deus 
praestituerit  certum  tempus,  v.  g.  tempus  praesentis  vitae,  quo  elapso  pec- 
catoribus  nulla  spes  sit  reliqua  veniae  obtinendae.  Id  enim  consuetum 
est  vel  principibus  humanis,  qui  absque  ulla  injustitia  reis  in  carcere  con- 
stitutis,  etsi  sincere  poenitentibus,  veniam  dare  non  solent.  Imo  cum  sanae 
rationis  principiis  apprime  congruit,  ut  qui  sunt  limites  praesentis  vitae. 
hi  quoque  censeantur  limites  consequendae  veniae.  Hoc  enim  vel  semel 
negato  omnis  scopus  et  momentum  praesentis  vitae  evanescet,  zelus  apo- 
stolicus  exstinguetur,  statui  amplius  nequit  necessitas  sive  ingressus  in 
Ecclesiam,  sive  susceptionis  quorundam  sacramentorum  ad  obtinendam 
salutem.  Praeterea  siDeussemperparceretvelteneretur  parcere,  hoc  ipso 
peccatores  ad  peccandum  eique  illudendum  efficaciter  provocarentur,  cum 
scirent,  Deum  sibi  tandem  aliquando  post  scelera  maxima  debere  esse 
propitium  et  concedere  coelestem  beatitutinem.  Ergo  vel  ipsum  praesen- 
tis  vitae  momentum  Deique  majestas  exigit  poenarum  aeternitatem. 

2.  Dedecet  Deum  ejusmodi  legum  sanctio,  quae  vix  aliquam  faciat  in 
hominem  impressionem.  Atqui  talis  est  poena  duratione  fmita,  quae  prae 
indefinita  beatitudine,  quae  eam  ex  hypothesi  adversariorum  consequetur, 
haberi  potest  puncti  instar  prae  linea  indefinite  excurrente  atque  vix  con- 
sideratione  digna.  Quare  Hieronymus  in  Jonae  3:  »Evertit  penitus, 
inquit,  hoc  dogma  (Origeni  tributum)  timorem  Dei,  dum  homines  facile 
labuntur  ad  vitia,  putantes  etiam  diabolum,  qui  auctor  est  et  peccatorum 
omnium  fons,  acta  poenitentia  posse  salvari1).*  Et  sane  si  fides  in  poe- 
narum  aeternitatem  homines  vix  deterret  a  peccando,  quid  fieret  hac 
veritate  sublata? 

3.  Sana  ratio  probat  et  exigit,  ut  sicut  is,  qui  in  ordine  physico  me- 
dia  non  adhibet,  finem  non  assequatur :  ita  et  qui  in  ordine  morali  sponte 
sua  spernit  viam,  quae  ad  finem  felicitate  perpetua  comprehensum  ducit, 
illum  non  attingat  (cf.  n.  6494).  Atqui  cum  ejusmodi  providentia  cohaeret 
pro  male  ad  mortem  usque  agentibus  finis  felicitatisque  amissio,  hinc 
summa  perennisque  miseria,  et  quia  culpabilis,  conditio  poenalis  perpetua. 

4:.  Quod  si  poenae  nequeunt  esse  aeternae,  incarnatio  non  fuisset 
necessaria.   Ad  quid  enim  tot  Christi  dolores  et  passiones,  si  his  non  ob- 

l)  Egregie  s.  Bonaventura  de  eodem  errore  in  4.  dist.  44  p.  2  a.  1  q.  1 
-censet :  „Qui  tanto  est  immanior,  quanto  videtur  esse  mitior  et  misericordior,  pro 
eo  quod  divinam  justitiam  blasphemat,  dum  eam  diminuit,  dum  tantum  dat  mi- 
-sericordiae,  quod  non  relinquit  locum  justitiae.  Secundo  vero  quia  spem  nostrani 
evacuat.  Si  enim  Scriptura  supplicium  peccatoribus  comminatur  non  secundum 
veritatem,  sed  ut  deterreat :  quid  causae  est,  cur  etiam  non  intelligamus,  praemia 
non  promittere  secundum  veritatem,  sed  ut  ad  opus  justitiae  alliciat?  Ac  per  hoc 
Scriptura  tota  et  fides  nostra  vana  et  vacua  et  frivola  poteritjudicari."  Cf.  Thomas 
comp.  theol.  c.  183;  c.  gentes  III,  144.  Hettinger  Apologie  des  Christenth.  t.  2 
3>.  2  disp.  15;  Balme3,  Briefe  an  einen  Zweifler  ep.  3. 

stantibus  peccatores  fierent  salvi  post  poenas  purgatorias  ?  Gum  ergo  in- 
carnatio  fuerit  necessaria  ad  nostram  salutem,  cum  sanguinis  tam  pretiosi 
fruetus  condignus  non  sit  liberatio  a  poena  tantum  temporali :  dicendum 
est,  poenas,  a  quibus  Christus  nos  redemit  et  in  quas  illi  incident,  qui 
ejus  spernunt  gratiam,  esse  aeternas.  Geterum  si  his  non  obstantibus 
difficultas  manet,  memores  simus,  Deum  esse  justum,  ideoque  punire  non 
posse  s  u  p  r  a  meritum ;  si  ergo  in  aeternum  punit,  sequitur  peccatum  ta- 
lem  merere  poenam.   Non  ergo  Deus,  sed  peccator  accusetur. 

661.  Scholioil.  Damnatorum  status.  —  Quod  statum  velut  internum 
intellectualem  et  moralem  damnatorum  attinet,  haec  ex  S u ar  i  o  de  angelis  VIII, 
6  ss.  notentur:  Tenendum  est  1.  eos  privari  omni  illustratione  superna- 
turali;  quapropter  exstincto  lumine  supernaturali,  dici  possunt  prae  ordine 
supernaturali  excoecati.  Non  tamen  2.  privantur  lumine  naturali,  nec  scientia 
naturali  speculativa,  quae  experientia  in  ipsis  augeri  potest.  Dicendum  vero 
est  3.  »daemones  (idem  dicatur  de  reliquis  damnatis)  in  inferno  privatos  esse 
rectitudine  judicii  practici  de  rebus  agendis,  itautnunquam  habeantverum 
judicium  practicum  in  ordine  ad  effectum  et  opus  moraliter  bonum.  Haec  as- 
sertio  communis  est. €  Quare  et  hoc  sensu  dici  possunt  excoecati  et  constituti 
in  tenebris  exterioribus.  Certum  4.  est,  damnatos  incapaces  esse  agendae  poeni- 
tentiae  salutaris,  alioquin essent  in  statu  salutis:  hinc  manent  in  suis  pec- 
catis:  et  haec  impotentia  est  obstinatio  in  peccato.  »Causa  autem  quasi 
privativa  obstinationis  daemonum  quoad  impotentiam  poenitendi  fructuose  est 
justa  voluntas  Dei  denegandi  damnatis  omne  auxilium  gratiae,  supposito  ex 
parte  ipsorum  peccato  et  perseverantia  in  illo  pro  statu  viae.  Haec  assertio 
communis  est  theologorum  in  2.  dist.  7.<<c  Accedit  5.  ex  communi  theologorum 
sententia,  daemonem  in  omnibus  actibus,  quos  libere  exercet,  male  moraliter 
operari,  ideoque  nunquam  cessare  ab  omni  peccato  actuali,  sed  aliquod  semper 
committere,  et  quidem  libere,  saltem  quoad  exercitium.  S.  Thomas  in  4.  dist. 
50  q.  2  a.  1  qcl.  6:  »In  damnatis  potest  duplex  voluntas  considerari:  scil.  vo- 
luntas  deliberativa  et  voluntas  naturalis.  Naturalis  quidem  non  est  eis  ex  ipsis, 
sed  ex  auctore  naturae,  qui  in  natura  hanc  inclinationem  posuit,  quae  natu- 
ralis  voluntas  dicitur:  unde  cum  natura  in  eis  remaneat,  secundum  hoc  bona 
poterit  in  eis  esse  voluntas  naturalis.  Sed  voluntas  deliberativa  est  eis  ex 
seipsis,  secundum  quod  in  potestate  eorum  est  inclinari  per  affectum  ad  hoc 
vel  illud,  et  talis  voluntas  in  eis  est  solum  mala ;  et  hoc  ideo,  quia  sunt  p  e  r  - 
fecte  aversi  a  fine  ultimo  rectae  voluntatis :  nec  aliqua  voluntas  potest  esse 
bona  nisi  per  ordinem  ad  finem  praedictum ;  unde  etiam  si  aliquidbo  num  ve- 
lint,  non  tamen  bene  bonum  volunt  illud,  ut  ex  hoc  voluntas  eorum  bona  dici 
possit. *  Cf.  Comp.  c.  174  s.  Oritur  miserrimus  hic  status  secundum  plures 
partim  ex  inflexibilitate  ipsorum  voluntatis,  quae  se  tota  sua  energia  a  Deo 
avertit,  partim  (quod  saltem  de  hominibus  damnatis  valet)  ex  tristissima  eorum 
conditione.  Subtractum  enim  hinc  illis  est  omne,  quod  eos  ad  bene  agendum 
possit  inducere,  omnis  spes  praemii,  utilitatis,  solatii:  nec  amor  Dei  eos  in- 
ducet,  cum  sciant  se  ab  eo  esse  maledictos,  odio  haberi,  nonnisi  malum  (poenae) 
ab  eo  sibi  infligi,  se  nunquam  ejus  amorem  sibi  posse  conciliare;  inde  vero 
omnia  eos  in  odium  et  desperationem  incitant,  poenae  dirissimae,  evadendi 
impossibilitas,  inutilitas  omnis  conatus,  status  aeternitas.  Necessitate  psycho- 

logica  adimplebitur  Ps.  111,  10:  Peccator  videbit  et  irascetur,  dentibus  suis 
fremet  et  tabescet :  desiderium  peccatorum  peribit.  Illustratur  haec  conditio  a 
contrario  e  beatorum  statu,  qui  ex  Dei  visione  ita  in  bono  confirmantur,  ut 
bonum  tantum  velle  possint.  Denique  6.  communis  sententia  est,  damnatos 
propter  haec  opera  mala,  eo  ipso  quod  sunt  extra  statum  viae,  non  merere  poenae 
essentialis  damni  aut  sensus  augmentum.  Cf.  Scheeben  §  194;  Bautz 
§  13  s. ;  Stufler  die  Verstocktheit  der  Verdammten.  Zeitschr.  1903  p.  249  ss. 

Caput  III. 

De  aeterna  infantium  sine  baptismo  decedentium 

conditione. 

662.  Quae  de  aeterna  infantium  sine  b  aptismo  decedentium  con- 
ditione  sive  certa  sive  plus  minusve  probabilia  sunt,  ad  quaedem  revoca- 
bimus  capita :  1.  Dogma  est  fidei  catholicae,  baptismum  re  vel  voto  sus- 
ceptum  necessarium  esse  omnibus  ad  salutem  consequendam  (n.  317): 
hinc  qui  illo  carent,  excidere  salute. 

Kejicienda  ergo  est  a.  doctrina  pelagianorum  etsocinianorum 
qui  infantibus  sine  baptismo  decedentibus  salutem  promittunt,  nec  non  et 
calvinianorum,  qui  illam  fidelium  saltem  infantibus  pollicentur. 

Tuta  non  est  b.  sententia  Caj  etani  in  3  p.  q.  68  a.  2.  et  11 :  »Parvulos 
fidelium  christianorum,  quibus  per  baptismum  subveniri  haud  potest,  non 
tantum  ex  privilegio  Dei  singulari,  sed  ex  lege  Dei  communi  et  ordinaria  sal- 
vari  posse  votis  et  precibus  parentum. €  Paulum  enim  abfuit,  teste  Pallavi- 
cino  H.  Conc.  tr.  IX,  8,  quin  ea  in  synodo  tridentina  damnaretur.  Ceterum 
s.  Bonaventura  in  4.  dist.  3  p.  1  q.  2  a.  2,  Durandus,  Gabriel,  Ger- 
son  serm.  de  nat.  b.  M.  V.  consid.  2,  Biel,  Eckius,  Toletus  opinabantur, 
Deum  ejusmodi  infantulos  non  quidem  lege  ordinaria,  pro  summa  tamen  cle- 
mentia  sua  propter  parentum  preces  et  vota  salvare.  , 

Neque  probabilis  c.  est  sententia  cl.  Klee  Dogm.  III  a.  2  §  1,  qui  cum 
nonnullis  aliis  tuetur,  infantibus  in  articulo  mortis  lucidum  concedi  interval- 
lum,  ut  baptismi  votum  concipere  possint.  A  qua  opinione  non  multum  di- 
stat  opinio  S  c  h  e  e  1  e  professoris  upsalensis,  qui  concedit  ejusmodi  infantes 
salvari  posse  in  altera  vita  actu  propriae  voluntatis  (Selbstwahl)  in  theol. 
Symb.  Gothae  1881.  Vix  enim  conciliatur  ea  opinio  cum  Ecclesiae  sententia, 
fieri  posse  et  revera  fieri,  ut  aliqui  cum  solo  peccato  originali  decedant.  Ita 
enim  statuit  conc.  florentinum  in  decreto  unionis  graecorum:  »Illorum 
animas,  qui  in  actuali  mortali  peccato  vel  solo  originali  decedunt,  mox  in  in- 
fernum  descendere  poenis  tamen  disparibus  puniendas. €  Atqui  id  secundum 
has  opiniones  nunquam  fieret. 

Praetermittimus  d.  alias  opiniones.  Ita  Brenner  (cum  Vosen)  Ueber 
das  Dogma,  Landishuti  1832  pag.  131  conjicit,  forte  aliquod  esse  medium 
nobis  ignotum,  quo  liberentur  a  peccato  originali  et  damnatione  aeterna.  — 
Schell  opinatur  ipsam  mortem  praematuram  hisce  infantibus  prodesse1).  — 


x)  Lath.  Dogmatik  III,  479  :  Was  die  Unmiindigen  mit  Christus  verbindet,  ist 
wohl  auch  ein  Heilmittel  fiir  sie,  namlich  ihre  Schwache,  ihre  Preisgabe  an  den 
Sundenfluch,  ihr  vorzeitiger  Tod  . . .  Es  scheint  mir  daher  wahrscheinlieh,  dass  die 

Singularis  vero  est  Hermesii  sententia,  secundum  quam  animae  horum  in- 
fantium  non  majorem  facultatum  suarum  rationalium  consequentur  explica- 
tionem,  quam  habuerint,  cum  ex  hac  decederent  vita :  hinc  fruituros  esse  feli- 
citate,  qua  capax  sit  hisce  in  terris  infantulus  unius  duorumve  annorum1). 

663.  2.  Quamvis  catholici  omnes  conveniant,  infantes  sine  baptismo 
morientes  a  beatifica  excludi  visione  et  ita  pati  damnum,  damnari; 
dissentiunt  tamen  ab  invicem  in  determinanda  natura  et  conditione  status, 
in  quo  ejusmodi  degant  infantes. 

Sunt  enim patres 2),  secundum  quos  hi  infantes  patiuntur  inferni  ignem, 
a  quo  multo  minus  crucientur,  quam  homines  peccatorum  actualium  rei.  Quam 
sententiam  theologi  scholae  vetustioris  omnes  fere  deseruerunt,  teste  Dominico 
Soto,  qui  scribit  de  nat.  et  gr.  I,  14:  » Augustinus  plus  justo  videtur  tor- 
quere  parvulos.  Unde,  qui  ejus  sententiae  subscribunt  perpauci  sunt  et  ,tor- 
tores  parvulorum'  nuncupantur. «  Imo  forte  unus  tantum,  qui  alicujus  sit 
nominis,  Gregorius  ariminensis  illi  subscripsit,  sed  neque  ipse  audet  eam 
definitive  tueri.  Non  desunt  tamen  a  sec.  XVI.  theologi,  quibus  iterum  Augu- 
stini  arriserit  opinio,  ut  in  primis  Silvio,  Norisio,  Petavio  1.  c,  Nat. 
Alexandro,  Driedo,  Florentino  C o n r i o  0.  Min.,  Bossuet,  Berti,  Gua- 
dagnini  etc,  qui  illis  praesertim  innituntur  Scripturae  effatis,  quae  omnem 
locum  intermedium  coelum  inter  et  infernum  proprie  dictum  excludere  viden- 
tur,  ut  Matth.  25,  41  ;  3,  12 ;  13,  49;  Apoc  20,  15  etc,  tum  confessione  fidei 
Michaeli  Palaeologo  a  Clemente  IV.  a.  1267  proposita  et  ab  ipso  in  conc 
lugd.  II.  a.  1274Gregorio  X.  oblata,  et  decreto  concilii  florentini  (supra 
n.  6624). 

664.  3.  Quamvis  haec  non  sint  spernenda,  communior,  imo  jam 
communissima  dici  potest  sententia  negans,  eos,  qui  in  solo  peccato 
originali  moriuntur,  poena  sensus  puniri:  cui  suffragatur  a.  auctoritas 
scholae  haud  contemnenda,  nam  teste  Thoma  de  malo  q.  5  a.  2,  »com- 


Erlosungsgnade  diejenigen,  welche  in  vorzeitiger  Schwache  dahinsiechen,  gerade 
durch  dieses  Leiden  beriihre.  Et  pag.  480 :  Fiir  die  Unmiindigen,  welche  in  vor- 
zeitiger  Schwache  dahinsiechen,  wird  vielleicht  der  Tod  selbst  zu  einem  Quasi- 
sacrament  .  .  .  und  zum  Vehikel  der  Gnade. 

>)  Es  wird  sich  also  mit  dieser  Gluckseligkeit  auf  ahnliche  Weise  verhaltenr 
wie  mit  derjenigen,  welche  ein  wohlaufgehobenes  Kind  von  ein  bis  zwei  Jahren  in 
den  Stunden  der  Zufriedenheit  hier  auf  Erden  geniesst."  Infantes  vero,  qui  jam  in 
matris  utero  moriuntur,  redituros  esse  in  virtutem  originalem  (in  die  Urkraft), 
unde  prodierunt,  vel  non  majori  fruituros  beatitudine  quam  arbores,  id  est  nulla. 
Cf.  Zeitschrift  fiir  Philos.  und  kath.  Theologie,  Bonnae  1832  pag.  53  ss. 

2)  Ita  F  u  1  g  e  n  t  i  u  s  de  fide  ad  Petrum  n.  34  et  68,  de  verit.  praedest.  1.  1 
cc.  12.  14;  episcopi  byzaceni  in  Sardinia  insula  exsules  1.  de  incarn.  et  gratia 
cc.  14.  30  (eorum  nomine  a  Fulgentio  conscripti) ;  auctor  Hypognost.  1.  5- 
n.  10  s. ;  Gregorius  M.  Mor.  IX,  12 ;  Isidorus  hispal.  sent.  1,22;  1.  2  differ. 
spirit.n.26 ;  Alcimus  A  v  it  u  s  in  carm.  ad  Fuscinum  v.  214 etc.  (quorum  testimonia 
legi  poseunt  apud  Petaviumde  Deo  IX,  10  et  N  o  r  i  s  i  u  m  in  vindic.  august.  c.  3 
§  5)  duce  in  primis  Augustino  (cujus  testimonia  collegit  Alticotius  summae 
august.  p.  4  q.  1  a.  4),  qui  tamen  Enchir.  n.  93  horum  infantium  poenam  mitissi- 
mam  fore  censet. 

muniter  dicitur,  quod  peccato  originali  nondebeturpoenasensus* ;  quod 
triplici  etiam  ratione  probat.  Gf.  in  2.  d.  38  q.  2  a.  1.  Suffragatur  b.  ratio 
theologica  et  legitima  illatio  ex  accurata  ruinae  per  peccatum  originale 
illatae  defmitione :  suffragatur  c.  doctrina  Innocentii  III.  3.  decr. tit. 42 
c.  3  ,Majores- :  »Poena  originalis  peccati  est  carentia  visionisDei,  actualis 
vero  peccati  est  gehennae  perpetuae  cruciatus1).*    Multum  quoque  pon- 
deris  d.  huic  sententiae  accedit  ex  censura  P  i  i  VI.  in  proposit.  26  synodi 
pistoriensis  lata:  »Doctrina,  quae  velut  fabulam  pelagianam  explodit 
locum  illum  inferorum  (quem  limbi  puerorum  nomine  fideles  passim  de- 
signant),  in  quo  animae  decedentium  cum  sola  originali  culpa  poena 
damni  citra  poenam  ignis  puniantur,  perinde  ac  si  hoc  ipso,  quod  qui  poe- 
nam  ignis  removent,  inducerent  locum  illum  et  statum  medium  expertem 
culpae  et  poenae  inter  regnum  Dei  et  damnationem  aeternam,  qualem 
fabulantur  pelagiani,  falsa,  temeraria,  inscholascatholicasinjuriosa.^  Unde 
consequitur  eam  sententiam  doctrinam  saltem  esse  sanam:  nunquam 
enim  Ecclesia  doctrinas   scholarum   catholicarum  malesanas  adversus 
censuras,  etsi  injustas,  solemniter  tuebitur.  Sequitur  praeterea  Augustini 
sententiam  non  esse  de  fide  et  a  conc.  florentino  definitam,  ut  visum  est 
Petavio.   Imo  ex  concilii  definitione  nostram  potius  sententiam  eruit 
P  a  1  m  i  e  r  i  de  Deo  creante  th.  8 1 :  »Disparitas  nequit  esse  poenae  (a  conc. 
statuta)  in  eo  tantum,  quod  m  i  t  i  o  r  e  poena  ignis  afficiantur,  qui  cum  solo 
originali  decedunt;  hoc  enim  discrimen  etiam  inter  eos,  qui  cum  actua- 
libus  mortalibus  peccatis  decedunt,  exsistit,  inter  quos  tamen  nullum  a 
concilio  discrimen  indicatur.   Quare  si  poena  ignis  vel  mitiori  plectuntur 
infantes,  res  eo  tandem  redit,  ut  nullum  discrimen  exstat  inter  eos  et 
ceteros  peccatores,  qui  actualiter  peccarunt,  etsi  quis  plus,  quis  minus 
patiatur.   Significatur  ergo  discrimen  aliud  praeter  illud,  quod  inter  eos- 
est,  qui  plus  minus  puniantur  poena  ignis,  discrimen  scil.  specificum. 
Hoc  autem  non  aliud  essepotest,  quam  quocl  solo  originali  obstricti  poena 
tantum  damni  mulctentur.« 

665.  4.  Etsi  ergo  hi  infantes  secundum  sententiam  admodum  probabilem 
non  afficiantur  sensus  poena,  quaerunt  tamen  theologi,  num  saltem  patiantur 
tristitiam  ob  exclusionem  e  regno  coelorum.  Negant  plures  cum  s.  Thoma 
de  malo  q.  5  a.  3  vel  ideo,  quia  visionis  beatificae  non  habent  notitiam  ideo- 
que  de  illius  amissione  dolere  nequeuut;  vel  quia  voluntatem  habent  divinae 
conformen  sibique  sunt  conscii,  se  propria  culpa  non  excidisse  beatitudine 
sibi  prorsus  indebita.  Contrarium  alii  tuentur  cum  Bellarmino  de  amiss. 
gr.  et  statu  pecc.  VI,  6  ss. 

»)  Cf.  S  c  h  e  e  b  e  n  Myst.  des  Christenth.  §  44  ss.  Etiam  in  schemate  const. 
dogm.  de  doctrina  cath.  conc.  vaticani  c.  5  pro  poena  peccati  originalis  sola  pri- 
vatio  visionis  beatificae  assignatur ;  „Qui  cum  solo  originali  peccato  mortem  obeuntr 
beataDei  visione  inperpetuumcarebunt;"  cum  peccato  personali  praeterea  crucia- 
tus  gehennae  assignentur.   Cf.  Suarez  in  3.  p.  disp.  50  s.  5;  d.  57  s.  5. 

5.  Imo  plures  theologi  eos  infantes  non  solum  omni  poena  sensus  et 
tristitia  liberant,  verum  etiam  majori  minorive  donant  beatitudine  naturali: 
itaSavonarola,Catharinus,Molina,  Sfondrati,  Balmes,  Ber- 
lage,  Oswald,  Perrone,  secundum  quos  talis  eorum  erit  conditio,  qualis 
futura  fuisset  in  statu  naturae  purae,  Mazzella  de  Deo  creante  d.  5  s.  6, 
Scheeben  §  204,  Mendive  instit.  theol. III,  463  ss„  Gottfried  a  Graun 
in  sua  inst.  theol.  dogm.  xUb.  Knoll  ed.  III,  996,  qui  conjicit  eos  inhabitaturos 
esse  terram  post  rerum  omnium  consummationem  glorificatam  atque  versa- 
turus  quasi  in  atrio  coeli,  et  aliis  omissis  Lessius  de  div.  perf.  XIII,  22  ss. 
Quae  sententia  ut  nimis  erga  infantulos  liberalis  aliis  displicet.  Adversari  enim 
videtur  a.  plurimorum  patrum  effatis ;  fo.  certae  doctrinae  Ecclesiae :  omnes 
peccato  originali  obnoxios  sub  potestate  esse  daemonis,  a  qua  solo  baptismo 
liberantur;  C.  Scripturae,  quaejugiter  duos  tantum  status  post  judicium  agno- 
scit :  coelum  et  infernum ;  inferni  autem  nomine  nunquam  designatur  conditio 
aliqua  felix;  d.  verbis  conc.  florentini  (n.  66 24),  et  can.  3  conc.  cartha- 
ginensis  a.  418  (qui  quamvis  desit  in  nonnullis  codd.  genuinus  videtur): 
aJtein  placuit,  ut  si  quis  dicit,  ideo  dixisse  Dominum,  in  domo  Patris  mei 
mansiones  multae  sunt,  ut  intelligatur,  quia  in  regno  coelorum  erit  aliquis  me- 
dius  aut  ullns  alicubi  locus,  ubi  beate  vivant  parvuli,  qui  sine  baptismo  ex 
hac  vita  migrarunt,  sine  quo  in  regnum  coelorum,  quod  est  vita  aeterna,  in- 
trare  non  possunt,  A.  S.  Nam  cum  Dominus  dicat:  Nisi  quis  renatus  fuerit 
etc,  quis  catholicus  dubitet  participem  fore  diaboli  eum,  qui  coheres  esse  non 
meruit  Christi?  Qui  enim  dextera  caret,  sinistram  procul  dubio  partem  in- 
curret.«    Cf.  de  Rubeis  de  pecc.  orig.  c.  74  ss.;  Schmid  q.  4. 

666.  Omnibus  expensis,  si  nonmalumus'judicium  suspendere,  prae- 
ferenda  est  sententia,  quae  eam  saltem  horum  infantium  tuetur  conditio- 
nem,  ut  melius  illis  sit  esse  quam  non  esse ;  illisque  concedit  naturalem 
Dei  cognitionem,  amorem  et  gaudium.  »Nihil  omnino  dolebunt,  ita 
s.  Thomas  in  2.  sent.  dist.  33  q.  2  a  2,  de  carentia  visionis  divinae,imo 
magis  gaudebunt  de  hoc,  quod  participabunt  multum  de  divina  bonitate 
etperfeetionibusnaturalibus;*  etad5:  »Quamvis  pueri  non  baptizati  sint 
separati  a  Deo,  quantum  ad  illam  conjunctionem,  quae  est  per  gloriam, 
non  tamen  penitus  ab  eo  separati  sunt.  Imo  ipsi  conjunguntur  per  parti- 
cipationem  naturalium  bonorum;  et  ita  etiam  de  ipso  gaudere  poterunt 
naturali  cogitatione  et  dilectione.«  Fruentur  praeterea  gaudio  oborto  ex 
consideratione  magni  sibi  a  Deo  collati  beneficii,  quo  ipsos  fato  praema- 
turo  abreptos  innocentiae  personalis  securos  reddidit,  et  quam  plurimis 
peccatis  periculisque  subtraxit,  quibus  procedentibus  annis  certissime 
implicandi  fuissent  addicendique  perpetuis  gehennae  ignibus. 

667.  Quod  si  quis  ex  dictis  inferat,  infantes  ergo  frui  beatitudine  na- 
turali,  quod  tamen  minus  consonum  videri  possit  sensui  Ecclesiae,  quae  eos 
dicit  damnari:  optimaestresponsio  cl.  Palmieri  1.  c. :  » Distinguenda  esse 
haec  duo:  aliquem  hominem  obtinere  id,  in  quo  beatitudo  naturalis  consistit, 
et  eundem  esse  beatum ;  potest  enim  prius  esse  sine  altero.  Nam  beatus  est 
formaliter  qui  consequitur  finem,  ad  quem  est  ordinatus;  si  ergo  homo  ab  in- 

stitutione  Creatoris  elevatus  ad  ordinem  supernaturalem  est  ordinatus  in  finem 
supernaturalem,  is  non  erit  formaliter  beatus,  nisi  hunc  finem  assequatur; 
quocirca  obtinens  illud  bonum,  in  quo  naturalis  beatitudo  exstitisset,  si  non 
fuisset  elevatus,  poterit  quidem  dici  secundum  quid  et  materialiter  beatus  eo, 
quod  possidet  bonum,  in  quo  naturalis  beatitudo  consisteret,  non  vero  sim- 
pliciter  et  formaliter,  quia  caret  reapse  eo  fine,  in  quem  est  ordinatus  insti- 
tutione  Creatoris,  qui  excluso  fine  solum  naturali,  creavit  homines  ad  finem 
supernaturalem.  Certum  est  ergo  hujusmodi  infantes  non  futuros  simpliciter 
et  formaliter  beatos.*  Ceterum  ad  rem  sunt  verba  Bellarmini:  ^Miseri- 
cordiam  nostram  erga  parvulos  jam  defunctos  nihil  eis  prodesse,  e  contra  nihil 
eis  obesse  sententiae  nostrae  severitatem.  Multum  autem  nobis  obesse,  si  ob 
inutilem  misericordiam  erga  defunctos  pertinaciter  aliquid  contra  Scripturas 
vel  Ecclesiam  defendamus.  Idcirco  non  affectum  quendam  humanum,  quo 
plerique  moveri  solent,  sed  Scripturae,  conciliorum  et  patrum  sententiam  con- 
sulere  et  sequi  debemus.  * 

Caput  IV. 

De  purgatorio. 

668-  Thesis  CCLXXIII.       Mevelatione    christiana    edocemur,  C^ 
praeter  coelum  et  infemum,  e  quo  nulla  est  redemptio,   admit- 
tendum  esse  statum  quendam,  in  quo  animae  justorum,  hac  in  vita 
nondum  perfecte  pnrgatorum,  antequam  in  coelum  admittantur, 
poenis  mundantur,  qui  proinde  jure   merito  purgatorium  dicitur. 

Demonstratio.  Thesis  est  de fide,  ut patet  ex concilio  trid.  sess.  25, 
secundum  quod  Ecclesia  ss.  literis  et  antiquae  patrum  traditioni  innixa  do- 
cuit:  »Purgatorium  esse  animasque  ibi  detentas  fidelium  suffragiis,  potis- 
simum  vero  acceptabili  altaris  sacrificiojuvari;*  ex  professione  fidei  tri- 
dentina,  juxta  quam  quilibet  catholicus  profiteri  debet :  »Constanter  teneo 
purgatorium  esse  animasque  ibi  detentas  fideliumsuffragiisjuvari:*  etex 
decreto  unionis  in  conc.  florentino  edito.  Statuitur  in  primis  contra  p  r  o- 
testantes,  praesertim  vetustiores. 

1.  Probatur  corollarii  modo  ex  aliis  veritatibus  indubiis;  qua  il-4 
latione  simul  ostenditur,  quam  bene  sibi  cohaereant  dogmata  in  syste- 
mate  catholico,  et  purgatorium,  etiamsi  de  eo  taceret  revelatio,  p o s t ul a-  ^  * 
tum  esse  rationis  christianae.   Sane  certum  est,  nihil  coinquinatum  in-^' 
gredi  coelum  (Apoc.  21,  27),  cum  adeo  mundi  sint  oculi  Dei,  ut  ad  ini-k 
quitatem  nec  respicere  (Hab.  1,  13),  nec  illam  coramsepatipossint;  cer- 
tum  quoque  remissa  culpa,  semper  quidem  remitti  poenam  aeternam,  c 
non  tamen  semper  remissa  culpa  post  baptismum  commissa  poenam 
etiam  temporalem  (n.  497).   Atqui  fieri  potest,  ut  plures  peccatis  venia- 
libus  obnoxii,  ergo  non  plane  mundi,  moriantur;  etutjustialiquimorian- 
tur,  antequam  ultimum  solverint  poenae  temporalis  quadrantem.   Quare 
dicendum  est,  aut  hos  damnari,  quod  est  injustum ;  aut  immundos  coelum 

Hurter,  Compend.  theologiae  III,   11.  ed.  40 

ingredi,  quod  indecens;  aut  eos  purgari  et  absolvi  ab  omni  debito  ipsa 
morte,  quod  omnino  arbitrarium ;  aut  admitti  debet  status  quidam  post 
mortem  ad  tempus,  in  quo  animae  omne  solvant  debitum  et  mundentur, 
i.  e.  purgatorium.  Et  revera  hujus  aliorumque  argumentorum  evi- 
dentia  plures  protestantes  recentiori  aetate  permoti,  si  non  purgatorii 
nomen,  rem  saltem  admittunt1),  praesertim  si  praescindatur  a  quaestione 
de  ignis  qualitate  deque  fidelium  suffragiis  pro  animarum  in  purgatorio 
liberatione. 

669.  2.  Sane  haec  semper  fuit  fides  Ecclesiae  primorum  seculorum, 
ut  patet  ex  praxi  orandi  pro  defunctis,  quae  fatentibus  vel  protestanti- 
bus  a  remota  semper  viguit  aetate.  Hujus  autem  praxis  hi  sunt  charac- 
teres :  a.  ea  est  universalis  loco  et  tempore.  Ita  e.  g.  Augustinus 
serm.  172  n.  2  testatur:  »Orationibus  sanctae  Ecclesiae  et  sacrificio  sa- 
lutari  et  eleemosynis,  quae  pro  eorum  (defunctorum)  spiritibus  erogan- 
tur,  non  est  dubitandum  mortuos  adjuvari,  ut  cum  eis  misericordius  aga- 
tur  a  Domino,  quam  eorum  peccata  meruerunt.  Hoc  enim  a  patribus 
traditum  universa  observatEcclesia.«  Ea  1b.  viget  apud  sectas  Orientis, 
quae  jam  seculo  V.  abEcclesia  se  separarunt.  Ea  c.  est  solemnis,  cum 
locum  haud  infimum  obtineat  in  liturgia  et  a  conciliis  inculcetur.  Ea  d. 
est  antiquissima,  cuius  vestigia  attingunt  aetatem  apostolicam. 
»Harum  (oblationum  pro  defunctis),  scribit  Tertullianus  de  corona 
mil.  c.  4,  et  aliarum  hujusmodi  disciplinarum,  si  legem  expostulas  Scri- 
pturarum,  nullam  invenies,  traditio  tibi  praetendetur  auctrix,  consuetudo 
confirmatrix  et  fides  observatrix.*  Et  revera  e.  patres  eam  repetunt  ab 
ipsis  apostolis. 

Ita  Isidorus  hispal.  de  eccl.  offic.  I,  18  n.  11:  »Sacrificium  pro  fide- 
lium  defunctorum  requie  offerre,  vel  pro  eis  orare,  quia  per  totum  orbem  hoc 
custoditur,  credimus,  quod  ab  ipsis  apostoHs  traditum  sit.  Hoc  enim  ubique 
catholica  tenet  Ecclesia,  quae  nisi  crederet  fidelibus  defunctis  dimitti  peccata, 
non  pro  eorum  spiritibus  vel  eleemosynam  faceret  vel  sacrificium  Deo  offerret.  * 
Quae  verba  citant  et  approbant  Heterius  adversus  Elipandum  1.  1  n.  80  et 
Kab.  Maurus  de  instit.  clericorum  II,  44.  —  Cf.  etiam  serm.  191  in  app.  s. 
Aug.  n.  2;  Epiphanius  haer.  75  n.  8  ss. 

Orationum  vero  analysi  instituta  liquet  a.  Ecclesiam  credidisse,  eas 
prodesse  defunctis,  ut  patet  ex  testimoniis  allatis. 

Quibus  adde,  quae  refert  Augustinus  confess.  IX,  13  de  matre  sua 
moribunda:   »Tantummodo  memoriam  sui  ad  altare  tuum  fieri  desideravit; 


')  Ita  ex.  gr.  H  a  s  e  Handb.  der  protest.  Polemik  scribit  ].  2  c.  6  :  „Die  meisten 
Sterbenden  sind  wol  zu  gut  fur  die  Holle,  aber  sicher  zu  schlecht  fur  den  Himmel. 
Man  muss  offen  zugestehen,  dasshier  im  reformatorischen  Protestantismus  eine  Un- 
klarheit  vorliegt  u.  s.  w."  Cf.  P e r r  o n e  t.  5  p.  3  c.  6  art.  2;  Hettinger  disp.  16 
Cf.  Thomas  contra  gentes  IV,  91  n.4etBonaventura  Breviloquii  VII,  2. 

unde  seiret  dispensari  victimam  sanctam,  qua  deletum  est  chirographum,  quod 
erat  contrarium  nobis  (Coloss.  2,  14),  qua  triumphatus  est  hostis  . . .  ad  cujus 
pretii  nostri  sacramentum  ligavit  ancilla  sua  animam  suam  vinculo  fidei.  *  — 
Cyrillus  alex.  scripsit  contra  eos,  qui  harum  precum  utilitatem  negabant, 
cujus  scripti  fragmentum  habes  apud  Migne  76,  1432.  —  Balaeus,  chor- 
episcopus  syrus,  qui  floruit  ineunte  sec.  V.,  in  oratione  pro  defunctis  ita  habet : 
»  Manifestum  est  mente  praeditis,  defunctis  prodesse  vigilias,  sacrificium  et 
thuribulum  propitiationis,  cum  sacerdos  ad  altare  eorum  meminit  nominum. 
Tunc  gaudent  coelestes,  jubilant  terrestres  et  etiam  exsultant  defuncti,  quia 
hodie  advocantur,  ut  coelesti  refrigerentur  sacrificio1).* 

Gredebat  vero  christiana  antiquitas  b.  hanc  utilitatem  consistere  in 
peccatorum  remissione  et  collatione  beatitudinis.  ^Oremus,  ita  constitu- 
tiones  apost.  VIII,  41,  pro  fratribus  nostris,  qui  in  Christo  requieverunt, 
ut  Deus  summae  erga  homines  caritatis,  qui  animam  defuncti  suscepit, 
remittat  ei  omne  peccatum  et  propitiUs  ac  benevolus  ei  factus  collocet 
eum  in  regione  vivorum.«  Quamvis  auteni  c.  Ecclesia  generatim  pro  om- 
nibus  defunctis  fidelibus.soleret  orare,  orationes  tamen  illis  tantum  cen- 
suit  prodesse,  qui  pie  essent  defuncti  in  Domino,  nullatenus  vero  damna- 
tis,  quorum  poenas  credebat  aeternas. 

»Si  sacrificia,  inquit  Augustinus  Ehchir.  n.  10,  sive  altaris  sive  qua- 
rumcunque  eleemosynarum  pro  baptizatis  defunctis  omnibus  offeruntur,  pro 
valde  bonis  gratiarum  actiones  sunt,  pro  non  valde  bonis  prOpitiationes  sunt, 
pro  valde  malis  etsi  nulla  sint  adjumenta  mortuorum,  qualescunque  consola- 
tiones  vivorum  sunt. «  Et  serm.  173  n.  2:  »Non  omnino  ambigendum  est, 
ista  prodesse  defunctis,  sed  talibus,  qui  ita  vixerunt  ante  mortem,  ut  possint 
eis  haec  esse  utilia  post  mortem.  Nam  qui  sine  fide,  quae  per  dilectionem 
operatur,  ejusque  sacramentis  de  corporibus  exierunt,  frustra  illis  a  suis  hujus- 
modi  pietatis  officia  impenduntur2)*  etc. 

Credebat  ergo  Ecclesia  primorum  seculorum  a.  praeter  animas  dam- 
natas  et  jam  beatas  alias  esse,  nec  damnatas  nec  jam  beatas,  easque  h. 
indigas  solatii,  auxilii  etc,  quod  nos  ipsis  afferre  possumus  suffragiis  etc.; 
easque  c.  propter  peccata  hac  in  vita  commissa  illo  esse  in  statu:  quem 
d.  censuit  habere  finem,  animasque  illas  citius  tardiusve  pro  suo  debito 
nostraque  sollicitudine  pertingere  ad  beatitudinem :  e.  credidit  igitur  ex- 
sistere  purgatorium. 

3.  Quae  illatio  confirmatur  suffragio  patrum,  qui  vel  adversariis  testan- 
tibus  nostram  tuentur  doctrinam.  »De  patribus,  inquit  Petrus  Martyr  unus 
ex  illis  loc.  commun.  classe  III  n.  9,   quid  senserint  hac  super  re,  non  habeo 


')  Apud  Bickell  Ausgewahlte  Gedichte  der  syrischen  Kirchenvater  p.  108. 
Cf.  praeterea  C  y  r  i  1 1  u  s  hieros.  cat.  myst.  V.  n.  1 0  (n.  4253) ;  C  h  r  y  s  o  s  t  o  m  u  s  in 
ct.  apost.  h.  21 ;  in  1.  Cor.  h.  41  n.  4  s. ;  K  irsch  Die  Acclamationen  und  Gebete 
-der  altchristl.  Kirche,  Coln  1897. 

*)  Cf.  praeterea  de  civ.  Dei  XXI,  13  ss. ;  G  r  e  g  o  ri  u  s  M.  dial.  IV,  c.  44.  Cf. 
Katholik  1874  I,  59  ss. 

quid  aliud  referam,  nisi  majorem  illorum  partem  in  eam  sententiam  esse  pro- 
pensam,  ut  purgatorium  credant.*  Sane  docent  patres,  quorum  jam  plura 
testimonia  adduximus,  a.  praeter  coelum  et  infernum  esse  locum  quendam 
intermedium,  in  quem  b.  illi  veniant,  qui  nondum  perfecte  a  peccatis  purgati. 
ex  hac  decedant  vita,  ibique  eos  C.  purgari  poenis  haud  levibus,  non  quidem 
in  perpetuum,  sed  ad  tempus.  Atqui  haec  ipsa  est  doctrina  catholica  de  pur- 
gatorio. 

670.  4.  Neque  miruin  patres  hoc  docuisse,  cum  haec  Scripturae  sit. 
doctrina.  Omissis1)  alhs  provocamus  ad  II.  Machab.  12,  43  ss. :  Facta 
collatione  duodecim  millia  drachmas  argenti  misit  (Judas)  Jerosolymam 
offerri  pro  peccatis  mortuorum  sacrificium;  bene  et  religiose  de  resurrectione 
cogitans  (nisi  enim  eos,  qui  ceciderant,  resurrecturos  speraret;  superfluum 
videretur  et  vanum  orare  pro  mortuis) ;  et  quia  considerabat,  quod  hi;  qui 
cum  pietate  dormitionem  acceperant;optimamhaberent  repositam  gratiam. 
Sancta  ergo  et  salubris  est  cogitatio  pro  defunctis  exorare;  ut  a  peccatis 
solvantur;  ex  quibus  (libri  inspiratione  ex  th.  XXXV  supposita)  cernas 
a.  Judam  cum  suis  credidisse,  posse  aliquos  cum  pietate  mori,  etsi  non- 
dum  ab  omni  peccato  prorsus  mundos ;  eos  tamen  b.  posse  mundari,  et. 
quidem  suffragiis  vivorum ;  itaque  c.  statum  esse  purgationis  non  peren- 
nem ;  eum  ergo  d.  credidisse  purgatorium.  Vis  argumenti  crescit,  si  con- 
siderentur  a.  facti  solemnitas  et  publicitas ;  b.  mira  militum  conspiratio> 


')  Matth.  5,  25  s. :  Esto  consentiens  adversario  tuo  cito,  dum  es  in  via  cum  eo:  ne* 
forte  tradat  te  adversarius  judici  et  judex  tradat  te  ministro  et  in  carcerem  mittaris. 
Amen  dico  tibi,  non  exies  inde,  donec  reddas  novissimum  quadrantem.    Quo  testimonio 
nonnulli  ex  veteribus  utuntur :  graves  tamen  theologi  fatentur  illud  vi  probandi  ca- 
rere,  etcarceris  nomine  intelligunt  infernum  :  ita  S  t  a  p  1  e  t  o  n,  secundum  quem 
in  antidotis  in  h.  1.  paucissimi  ipsius  tempore  eo  utebantur,  Jansenius  gandav. 
in  harmonia,  Maldonatus,  Sa,  Toletus,  Barradas  etc.  —  Majori  probandi 
vi  pollet  Matth.  12,  32 :   Quicunque  dixerit  verbum  cmtra  Fdium  hominis,  remittetur 
ei:  qui  autem  dixerit  contra  Spiritum  sanctum,  non  remittetur  ei  neque  in  hoc  seculo,. 
neque  in  futuro :  quo  etiam  effato  plures  patres  utuntur,  utlsidorus  hisp.  de  ord. 
creatur.  c.  14  n.  6;  de  officiis  eccles.  I,  18  :  „Cum  Dominus  dicat:    Qui  peccaverit  in< 
Spiritum  s.  etc.  demonstrat,  quibusdam  illic  dimittenda  peccata  et  quodam  purga- 
tivo  igne  purganda ;"  A  u  g  u  s  t  i  n  u  s  de  civit.  Dei  XXI,  25,  G  r  e  g  o  r  i  u  s  M.  dial.. 
IV,  39  ;  F  u  1  g  e  n  t  i  u  s  de  pecc.  meritis  et  remiss.  I,  2 1  ;  B  e  d  a  in  h.  1. ;  B  e  r  n  a  r- 
d u  s  serm.  66  in  Cantic.  n.  11;  Rabanus  Maurus  de  instit.  cleric.  II,  44  et  in  h.  1. ; 
Pasch.  Radbertusin  Matth.  1.  6  (M i g n e  120,  472) ;  Gerardus  I."]ep.  camerac. 
in  synodo  atrebat.  a.  1035  (M  i  g.  142,  1299) ;  B  r  u  n  o  astensis  et  H  e  r  v  e  u  s  in  h.  1. ;. 
Rupertus  ab.  tuit.  de  op.  Trin.  III,  32;  de  Spiritu  s.  IX,  11  etc.  —  1.  Cor.  3, 13 s.: 
Uniuscujusque  opus  manifestum  erit:  dies  enim  Domini  declarabit,   quia  in  igne  revela- 
bitur :  et  uniuscujusque  opus  quale  sit,  ignis  probabit.    Si  cujus  opus  manserit,  quod 
superaedificavit,  mercedem  accipiet.    Si  cujus  opus  arserit,   detrimentum  patietur :  ipse 
autem  salvus  erit:  sic  tamen  quasi  per  ignem.  Quo  textu  pariter  plures  utuntur  patres, 
neque  immerito :  probandi  enim  vi  omnino  pollet :  sed  quia  pluribus  obnoxius  est 
difficultatibus  exegeticis,  quas  modo  expedire  non  licet,  eo  non  utimur.  Cf.  Thoma?. 
lect.  2  in  1 .  Cor.  3  ;  K  n  o  1 1  t.      §  767. 

<et  alacritas;  c.  ejus  auctor,  Judas,  vir  prudens,  acerrimus  patriarum 
legum  restaurator  et  vindex ;  in  primis  vero  d.  Spiritus  s.  approbatio. 

Verum  quidem  est  eos,  qui  ceciderant,  peccasse  et  propter  peccatum  ce- 
•cidisse,  ut  constat  ex  v.  40  ss.  coll,  Deut.  7,  25.  Hoc  tamen  peccatum  tale 
non  fuisse,  ut  propterea  censerentur  damnati,  patet,  nam  non  obstante  hoc 
peccato  dicuntur  cum  pietate  dormitionem  accepisse.  Forte  enim  milites  illi 
legem  vel  ignoraverant,  vel  in  belli  aestu  illius  erant  obliti.  Sed  demus  eos 
graviter  peccasse,  conjicere  licet,  ante  mortem  eos  egisse  poenitentiam  secun- 
dum  illa  Ps.  77,  34:  Cum  occideret  eos,  quaerebant  eum.  Semper  enim  bene 
sperandum  est,  nec  certo  praesumendum  de  aliquo,  eum,  etsi  fuerit  in  peccato, 
absque  poenitentia  esse  defunctum.  Cf.  Thomas  in  4.  dist.  45  q.  2  a.  2  qcl. 
1  ad  1.  Quare  bene  s.  Ephraem  (f  373  vel  379)  in  suo  testamento  in  Asse- 
mani  Bibl.  orient.  I,  143:  »Si  filii  Mathathiae,  qui  tantum  in  figura  celebra- 
bant  festa  et  commemorationes,  quemadmodum  legistis  in  Scripturis,  oblatio- 
nibus  expiabant  debita  eorum,  qui  in  bello  ceciderant  .  .  .  quanto  magis  sacer- 
dotes  Filii  Dei  expiabunt  debita  defunctorum  oblationibus  suis?* 

671.  5.  Denique  purgatorii  dogma  undique  se  commendat  rationi  sanae 
>et  christianae.  Illud  enim  a.  manifestat  splendidissime  infinitam  Dei  justi- 
tiam,  majestatem,  sanctitatem,  quae  vel  peccati  umbram  exhorret;  palam  facit 
h,  quanta  sit  paradisi  aulaeque  coelestis  gloria,  cum  tanta  requiratur  prae- 
paratio  et  mundities.  Excitat  c.  ad  opera  bona,  satisfactionem;  fovet  spiritum 
poenitentiae ;  solatur  d.  in  mortis  articulo  peccatores  poenitentes,  qui  post 
longam  vitam  ream  vix  sperare  possent,  se  nullaprorsus  exhibita  satisfactione 
mox  assecuturos  esse  praemia  coelestia  et  velut  per  saltum  e  vitiorum  coeno 
transferendos  esse  inter  angelorum  choros.  Quam  rationem  bene  urget  Eck- 
bertus  ab.  schonaiigienis  in  egregio  s.  9  adv.  catharos  n.  25:  »Quid  absur- 
dius,  quam  ut  credatur,  animam  a  sentina  turpitudinum  recenter  extractam 
et  earum  memoria  adhuc  quodammodo  foetentem  in  illud  tam  limpidissimum 
lumen  tam  repente  irrumpere  et  purissimorum  spirituum  coetibus  admisceri, 
ita  ut  sit  uno  eodemque  die  mane  quidem  in  peccatorum  turpissimo  coeno  et 
vespere  in  angelorum  purissimo  coelo.  *  Num.  praec.  pariter  urget,  purgatorii 
negationem  exstinguere  spiritum  poenitentiae.  Dogma  catholicum  praeterea 
e.  occasionem  praebet  exercendae  fovendaeque  caritatis  in  defunctos,  reparan- 
dae  ingratitudinis  etc. ;  fovet  f.  cogitationes  alterius  vitae,  mentem  a  rebus 
transitoriis  avccat,  in  memoriam  revocat  mortem  etc.  Deterret  g.  a  peccatis 
venialibus,  quae  alioquin  carerent  sanctione  (notetur  haec  ratio  gravissima), 
quod  sanctitate  Dei  indignum;  tunc  enim  melioris  conditionis  essent  negli- 
gentes  quam  solliciti.  Cf.  L e s s i u s  XIII,  17;  Oswald  Eschatologie  sect.  1 
c.  5  ;  in  primis  B  a  u  t  z  das  Fegfeuer. 

672.  Scholion.  Reliqua  de  yurgatorio  tenenda.  —  Paucis  complectimur 
reliquas  de  purgatorio  quaestiones.    Tenendum  est 

1.  contra  Lutherum,  animas  in  purgatorio  certas  esse  de  sua  salute; 
damnavit  enim  Leo  X.  ejus  prop.  38:  »Animae  in  purgatorio  non  sunt  se- 
curae  de  earum  salute,  saltem  non  omnes,  nec  probatum  est  ullis  aut  rationi- 
bus  aut  Scripturis,  ipsas  esse  extra  statum  merendi  aut  augendae  caritatis.* 
Fluit  hoc  ex  dictis  de  judicio  particulari  (n.  640). 

2.  Hinc  certum  quoque  est  eas  peccare  amplius  non  posse  (n.  639); 
quare  absurda  est  prop.  39  Lutheri  »Animae  in  purgatorio  peccant  sine 
intermissione,  quamdiu  quaerunt  requiem  et  horrent  poenas.€    Certum  est 

3.  animas  in  purgatorio  gravissime  affligi  poena  damni,  tum  ratione 
boni,  quo  privantur,  tum  ratione  amoris,  quo  in  illud  jam  feruntur,  tum  ra- 
tione  cognitionis,  qua  se  hujus  privationis  ob  nugas  quasdam  esse  causam 
agnoscunt.  Tamen  hic  dolor  illas  nullatenus  adducit  in  desperationem  vel 
impatientes  reddit,  cum  pacate  ferant  poenam,  tum  ob  resignationem  in  Dei 
judicium  justum,  tum  propter  spem  consequendae  certo  beatitudinis. 

4:.  Praeter  poenam  damni  patiuntur  etiam  s  e  n  s  u  s  poenam,  ut  colligitur 
ex  decreto  unionis  conc.  florentini,  in  quo  dicitur,  eas  poenis  purgari,  et 
ex  patrum  effatis,  quae  collegit  Bellarminusl,  10. 

5.  In  purgatorio  verum  esse  ignem  de  fide  quidem  non  est,  sed  admodum 
probabile,  tum  propter  auctoritatem  haud  paucorum  patrum,  qui  verba  l.Cor. 
3,  1 5  :  Ipse  autem  salvus  erit}  sic  tamen  quasi  per  ignem,  de  igne  intelligunt 
purgatorii;  tum  propter  consensum  theologorum,  qui  adeo  praevaluit  in  Ec- 
clesia  latina,  ut  Eugenius  IV.  sententiam  hanc  in  decretum  recipere  voluerit 
unionis,  nisi  obstitissent  graeci  (quorum  tamen  nonnulli  ei  suffragantur  cf. 
Le  Quien  diss.  damasc.  V  n.  12).  Dissentiunt  vero  aliqui  theologi,  nostra 
etiam  aetate,  ut  Mohler,  Dieringer,  Klee  etc. 

6.  Quod  poenarum  gravitatem  attinet,  id  saltem  tuto  affirmaveris  cum 
s.  Bonaventura  in  4.  dist.  20  a.  1  q.  2,  maximam  purgatorii  poenam  gra- 
vitate  praecellere  quamlibet  hujus  vitae  poenam.  »Quia  dicitur  salvus  erit 
(l.  Cor.  3,  15),  ita  Augustinus  in  Ps.  37  n.  3,  contemnitur  ille  ignis.  Ita 
plane,  quamvis  salvi  per  ignem,  gravior  tamen  erit  ille  ignis  quam  quidquid 
homo  potest  pati  in hac  vita. *  —  Isidorus  hisp.  de  ordine  creatur.  c.  1 4.  n.  12: 
,>Sed  de  illo  purgatorio  igne  hoc  animadvertendum  est,  quod  omni,  quem  ex- 
cogitare  in  praesenti  potest  homo,  tormentorum  modo  et  longior  et  acrior  sit.  * 
Dubium  vero  est,  num  quaevis  poena  omnes  excedat  poenas  hujus  vitae, 
quod  tuetur  s.  T  h  o  m  a  s  in  4.  d.  2 1  q.  1  a.  1  qcl.  3 ;  sed  refragatur  s.  B  o  n  a  - 
ventura  1.  c. 

7.  Certum  est  purgatorium  non  durare  ultra  diem  judicii.  » Purgatorias 
poenas,  inquit  Augustinus  de  civ.  Dei  XXI,  16,  nullas  futuras  opinetur 
christianus  nisi  ante  illud  ultimum  tremendumque  judicium. «  De  poenarum 
vero  duratione  pro  singulis  nihil  statutum  est  ab  Ecclesia:  certum  tamen 
videtur,  illas  posse  esse  diuturnas,  cum  Ecclesia  per  annos,  imo  et  secula,  an- 
niversariam  defunctorum  memoriam  agat,  id  non  actura  si  crederet,  neminem 
ibidem  ultra  paucos  detineri  dies.  Cf.  Katholik  1873.  II,  697  ss.  —  Quid  vero 
dicendum  de  justis  viventibus  in  fine  mundi,  quibus  forte  debitum  poenae 
temporalis  adhuc  erit  exsolvendum?  Respondet  Thomas  in  4.  dist.  47  q.  2 
a.  3  qcl.  2  ad  5 :  >  Tres  causae  sunt,  quare  subito  illi,  qui  vivi  reperiuntur, 
purgari  poterunt.  Una  est,  quia  pauca  purganda  in  eis  inveniuntur,  cum  ter- 
roribus  et  persecutionibus  praecedentibus  fuerint  purgati.  Secunda  est,  quia 
vivi  et  voluntarii  sustinebunt  poenam  (ignis,  quo  conflagrabitur  mundus) ; 
poena  autem  in  hac  vita  voluntaria  suscepta  multo  plus  purgat,  quam  poena 
post  mortem  inflicta,  ut  patet  in  martyribus  .  .  .  cum  tamen  poena  martyrum 
brevis  fuerit  in  comparatione  ad  poenam,  quae  in  purgatorio  sustinetur. 
Tertia  est,  quia  calor  ille  recuperabit  in  intensione,  quantum  amittet  in  tem- 
poris  abbreviatione.  * 

8.  Per  se  patet  poenarum  gravitatem  durationemque  fore  secundum  m  e  n  - 
suram  peccatorum  et  debiti  poenae  temporalis,  quod  mortis  tempore  luendum 
supererit.  Quare  P]ucherius  lugd.  hom.  2  de  Epiph.:  »Quanta  fuerit  pec- 
cati  materia,  tanta  erit  pertranseundi  mora ;  quantum  accreverit  culpa,  tantum 
sibi  ex  homine  vindicabit  flammae  rationabilis  disciplina;  et  quantum  stulta 
iniquitas  gessit,  tantum  sapiens  poena  desaevit.  * 

9.  Justorum  animae  mox  atque  a  corpore  separantur,  vehementissimo 
feruntur  amore  in  Deum,  ideoque  omnis  inordinatus  affectus,  si  quis  in  illis 
fuerit,  exstinguitur.  Quare  omne  peccatum  veniale  illis  statim  remittetur  ita 
tamen,  ut  pro  eo  adhuc  luere  poenas  debeant.  Si  enim  Deus  peccata  venialia 
remittere  potest  sine  ullo  hominis  actu,  quanto  magis  animae,  quae  ita  in 
ipsum  fertur.  »Venialia  remittuntur  iis  post  hanc  vitam  etiam  quantum  ad 
culpam  eo  modo,  quo  remittuntur  in  hac  vita,  scil.  per  actum  caritatis  in  Deum 
repugnantem  venialibus  in  hac  vita  commissis.  Quia  tamen  post  hanc  vitam 
non  est  status  merendi,  ille  dilectionis  motus  in  eis  tollit  quidem  impedimen- 
tum  venialis  culpae,  non  tamen  meretur  absolutionem  vel  diminutionem  poe- 
nae  sicut  in  hac  vita.«  S.  Thomas  de  malo  q.  7  a.  11.  Cf.  Suarez  t.  4  in 
8  p.  disp.  1 1  s.  4. 

10.  Quod  locum  attinet,  duplex  distingui  probabiliter  potest  cum  s. 
Thoma  in  4.  d.  21  q.  1  a.  1  qcl.  2:  »Unum  secundum  legem  communem,  et 
sic  locus  purgatorii  est  locus  inferior  (sub  terra  cf.  n.  656)  inferno  conjunctus, 
ita  quod  idem  ignis  sit,  qui  damnatos  cruciat  in  inferno,  et  qui  justos  in  pur- 
gatorio  purgat  .  .  .  Alius  est  locus  purgatorii  secundum  dispensationem;  et 
sic  quandoque  in  diversis  locis  aliqui  puniti  leguntur  vel  ad  vivorum  in- 
structionem,  vel  ad  mortuorum  subventionem,  ut  viventibus  eorum  poena  in- 
notescens  per  suffragia  Ecclesiae  mitigaretur. * 

11.  Denique  patet  ex  dictis  (n.  536.  669),  fideles  posse  oblatis  indul- 
gentiis  et  bonis  operibus,  in  primis  sacrificio  missae,  juvare  animas  in  purga- 
torio  detentas  non  solum  universim,  sed  et  speciatim.  Verum  hujus  im- 
petrationis  et  satisfactionis  fructus  non  est  infallibilis ;  pendet  enim  a  miseri- 
cordi  acceptatione  divina:  quam  ob  rem  dicuntur  orationes  et  bona  opera 
animabus  prodesse  per  modum  suffragii.  Ut  vero  prosint,  debent  fideles,  nisi 
agant  ut  Ecclesiae  ministri  (vel  applicent  induigentias  secundum  aliquos  theo- 
logos),  esse  in  statu  gratiae;  ex  parte  vero  animae,  pro  qua  offeruntur  suffragia, 
videtur  valere  regula  A  u  g  u  s  t  i  n  i  Enchir.  n.  1 1 0  :  »  Eis  haec  prosunt,  qui 
cum  viverent,  ut  haec  sibi  postea  possent  prodesse,  meruerunt ;  *  maxime  va- 
lebit  et  illa,  quam  enunciavit  Christus :  Beati  misericordes,  quoniam  ipsi  mi- 
sericordiam  consequentur  Matth.  5,  7.  Cf.  s.  Thomas  quodl.  8  a.  9.  Praeclara 
de  purgatorio  habet  s.  Catharina  genuensis  in  L  de  hoc  argumento  (cf. 
Pesch  IX,  609). 

Caput  V. 

De  aeterna  sanctorum  felicitate. 

673.  Beatitudinis  notio.  —  Beatitudo  praeeunte  Boethio  de  consol. 
phil.  1.  3  pr.  1  definiri  solet:  Status  omnium  bonorum  congregationeper- 
fectus.  Distingui  autem  solet  1.  in  beatitudinem  objectivam,  quae 
est  ipsum  objectum  seu  res,  cujus possessione  reddimur  beati :  et  in  s  ub- 


(332  Tract.  X.  de  Deo  consuramatore.  De  hominis 

jectivam  seu  formalem,  quae  est  ipsa  possessio  et  fruitio  objecti,  quo 
beamur ;  haec  consistit  in  actibus,  quibus  illud  possidemus  eoque  fruimur. 
Cf.  Thomas  1.  2  q.  8  a.  1.  Notat  vero  Becanus  theol.  schol.  p.  2  tr.  1 
c.  1  q.  1  beatitudinem  subjectivam  magis  proprie  dici  beatitudinem,  quam 
objectivam ;  nam  ab  usu  formaliter  etintrinsecus  dicimur  beati,  a  re 
autem  tantum  objective  et  extrinsecus.  —  Distinguitur  2.  in  essen- 
tialem,  quae  secluso  quovis  alio  facit  simpliciter  beatum,  et  acciden- 
t  a  1  e  m  seu  integralem,  quae  est  beatitudinis  complementum.  —  Distin- 
guitur  3.  in  naturalem  et  supernaturalem.  Illa  beatum  reddit 
hominem  in  ordine  naturae,  hinc  perfecte  explet  varios  appetitus  homini 
natura  ipsa  insitos  perfecteque  respondet  ejus  viribus  exigentiisque  na- 
turalibus.  Beatitudo  vero  supernaturalis  ea  est,  quaehomininullatenusest 
debita,  ad  quam  nonnisi  specialissimo  Dei  favore  elevatur,  quae  contine- 
tur  participationebeatitudinisconnaturalisDei:  quocirca  naturae  creatae 
vires  exigentiamque  adeo  superat  et  excedit,  ut  natura  supra  se  evehi, 
ipsius  capacitas  dilatari  debeat  novaeque  ipsi  inserendae  sint  vires,  qui- 
bus  reddatur  par,  ut  ea  possit  frui. 

674.  In  quo  consistat  hominis  beatitudo. —  Supponimus  hominis  bea- 
titudinem  objectivam  essentialem  non  consistere  in  aliqua  re  creata,  sed 
in  ipso  Deo ;  quare  ut  formaliter  reddamur  beati,  necesse  est,  ut  Deus 
nobiscum  uniatur1),  et  quidem  actibus  intellectus  et  voluntatis,  cognitione 
et  amore.  Et  revera  testatur  Scriptura,  justos  in  altera  vita  visuros  esse 
Deum.  Id  testatur  a.  testimoniis  disertis :  Carissimi,  nunc  filii  Dei  sumus, 
et  nondum  apparuit,  quid  erimus.  Scimus  quoniam  cum  apparuerit,  si- 
miles  ei  erimusy  quoniam  videbimus  eum  sicuti  est  1.  Jo.  3, 2 ;  cf.  Matth.  5, 8 ; 
"b.  testimoniis  aequipollentibus :  Pater,  quos  dedisti  mihiyolo,  ut  ubi  sum 
ego,  et  illi  sint  mecum,  ut  videant  claritatem}  quam  dedisti  mihi  Jo.  17,  24; 
cf.  Matth.  18,  10;  2.  Gor.  3. 18;  c.  testimoniis  comparatis:  Videmus  nunc 
per  speculum  in  aenigmate,  tanc  autem  facie  ad  faciem;  nunc  cognosco  ex 
parte,  tunc  cognoscam  sicut  et  cognitus  sum  1.  Cor.  13,  12. 

675.  Fatendum  est  multorum  afferri  patrum,  Chrysostomi  in  primis, 
testimonia,  quae  dogmati  videntur  adversari.  Cum  autem  hi  patres  aliis  in 
locis  indubie  doctrinam  profiteantur  catholicam:  inferendum  est,  eos  beatis 
denegare  visionem  Dei  non  quamcunque,  sed  comprehensivam,  quae  unius 
Dei  est  propria  et  quam  anomoei,  contra  quos  agebant,  incredibili  jactantia  sibi 
vindicabant.  Si  enim  illorum  verba  nimis  urgeas,  sequeretur  eos,  vel  saltem 
Chrysostomum,  beatis  denegasse  omnem  distinctam  de  Deo  cognitionem,  quod 
est  absurdum.  Quare  sicut  patres  comparantes  creaturas  cum  infinita  Dei  per- 


')Cf.  Thomas  1.  2  q.  1  ss. ;  c.  gentes  III,  25 ;  L e s s i u s  de  summo  bono 
1.  1  qui  inductione  ostendit  in  nulla  re  praeter  Deum  noatram  consistere  beatitu- 
dinem,  et  1.  2  c.  1  egregie  exponit,  quot  modis  Deus  uniri  possit  creaturae. 

fectione  eas  non  entia  dixerunt,  ita  omnem  beatorum  visionem  comparatione 
facta  cum  divina  comprehensione  negant  esse  visionem.  Ad  rem  Epiphanio 
haer.  70  n.  8  praeeunte  Petavius  VII,  5  §  4:  »Ut  si  quis  mare  se  ex  edita 
specula  vidisse  dicat,  non  mentiatur,  siquidem  viderit.  Sed  neque  mentietur, 
qui  eum  vidisse  negaverit.  Vidit  enim  et  non  vidit,  quia  totum  non  vidit  ac 
secundum  dimensiones  omnes  .  .  .  Quod  in  Deo  multo  magis  valere  debet,  ad 
cujus  infinitatem  quantalibet  nostra  cognitio  non  est  parva,  sed  nulla. «  Ceterum 
non  negamus  patribus  subinde  excidisse  in  hac  quaestione  verba  minus  accu- 
rata,  vel  aliquos  scriptores  veteres  forte  etiam  hac  in  re  errasse.  Cf.  Fran- 
zelin  de  Deo  uno  th.  15.  19. 

676.  In  hac  visione  consistit  sanctorum  beatitudo,  ut  colligitur  ex 
allatis  testimoniis,  quibus  satis  aperte  beatissima  nostra  in  altera  vita  de- 
scribitur  conditio,  et  ex  aliis  geminis  ut  Ps.  16,  15:  Satiabor;  cum  appa- 
ruerit  gloria  tua;  35,  9:  Inebriabuntur  ab  ubertate  domus  tuae  et  torrente 
voluptatis  tuae  potabis  eos:  quoniam  apud  te  est  fons  vitae  etinluminetuo 
videbimus  lumen;  Joan.  17,  3:  Haec  est  vita  aeterna,  ut  cognoscant  te  so- 
lum  Deum  verum  et  quem  misisti  J.  Christum.  Et  sane  »beatitudo,  inquit 
L  e  s  s  i  u  s  II,  4,  nil  est  aliud,  quam  summi  boni  apprehensio  et  possessio. 
Atqui  visio  Dei  est  apprehensio  et  possessio.  Nam  visione  veluti  manus 
complexu  apprehendimus,  firmiter  tenemus  et  possidemus  ipsum  Deum 
tamquam  bonum  nostrum  nobis  ad  fruendum  datum,  ita  ut  in  nostra  po- 
testate  sit  ejus  dulcedine  frui  et  omnes  voluptates,  quae  ex  ipso  hauriri 
possunt,  sine  fine  percipere.«  Hoc  clare  jam docuerat  concilium  franco- 
f 0 r d i e n s e  in  ep.  ad  episc.  Hispaniae,  clarissime  vero  Benedictus  XII. 
in  constitutione  ,Benedictus  Deus'  29.  Jan.  1336,  in  qua  definit,  quod  justi 
in  coelo  »vident  divinam  essentiam  visione  intuitiva  et  etiam  faciali  nulla 
mediante  creatura  in  ratione  objecti  visi  se  habente,  sed  divina  essentia 
immediate  se  nude,  clare  et  aperte  eis  ostendente  quodque  sic  videntes 
eadem  divina  essentia  perfruuntur,  necnon  quod  ex  tali  visione  et  fruitione 
eorum  animae,  qui  jam  decesserunt,  sunt  vere  beatae  et  habent  vitam 
et  requiem  aeternam.*  Idem  pontifex  damnavit  (cf.  Raynaldus  ad 
a.  1341  n.  51)  errorem  quorundam  armenorum  schismaticorum  (cum 
Gregorio  Palamas  cf.  Petaviusde  Deo  I,  12.  13;  VII,  7)  dicentium, 
animas  justorum,  »nonvisurasDeiessentiam,  quianulla  creatura  eam  vi- 
dere  potest,  sed  visuras  esse  claritatem  Dei,  quae  ab  ejus  essentia  manat, 
sicut  lux  solis  emanat  a  sole  et  tamen  non  est  sol;«  quem  jam  refutavit 
Gregorius  M.  Mor.  X,  28.   Gf.  decr.  unionis  conc.  florentini. 

677.  Vocatur  haec  Dei  visio  1.  beatifica  ratione  effectus;  2.  im- 
m  e  d  i  a  t  a  excludens  non  medium  quo  (cujusmodi  est  lumen  gloriae),  sed 
medium  differens  et  obnubilans,  ut  B  0  n  a  v  e  n  t  u  r  a  ait  in  compendio 
theol.  verit.  VII,  23  s.,  seu  medium  interpositum  ex  quo  et  in  quo,  cujus- 
modi  sunt  creaturae  seu  generatim  effectus  respectu  suae  causae  (cf.  s. 

Thomas  quodl.  7  a.  1).  Hoc  medium  prae  Deo  est  differens  i.  e.  al- 
terius  et  inferioris  naturae  ab ipso, ideoque  obnubilans  i.  e.  Deum  non 
clare  exhibens  sed  obscure  tantum  adumbrans.  Dicitur  Dei  visio  3.  in- 
tuitiva,  ut  significetur  claritas;  4.  facie ad faciem  seu  facialis,  utsig- 
nificetur  exclusio  omnis  medii  et  simul  summa,  quae  cum  ea  est  conserta, 
familiaritas ;  5.  visio  in  se,  ut  negetur  eam  pro  termino  habere  tantum 
aliquem  Dei  effectum  vel  similitudinem,  et  inculcetur  objectum  visionis 
esse  ipsum  Deum.   Gf.  Mazzella  de  Deo  creante  d.  4  a.  7  §  1. 

678.  Jam  accuratius  hujus  visionis  dotes  indagabimus.  Prima  ejus 
praerogativa,  quae  veluti  fundamentum  est  totius  tractatus  de  gratia,  con- 
tinetur  ejus  supernaturalitate. 

ThesiS  CCLXXIV.  Tanta  est  visionis  beatificae  praestantia,  ut 
ea  censeri  debeat  supernaturalis, 

Deinonstratio.  1.  Visionis  beatificae  supernaturalitas,  quam  toties 

jam  in  praecedentibus  supposuimus,  ita  probatur :   Visio  beatifica,  quam 

Scriptura  promittit  justis,  hereditas  est  propria  filiorum  Dei :  Si  filii  et  he- 

redes  Rom.  8,  1 7 ;  Gal.  4,  7  s.,  adoptionis  est  consummatio.  Atqui  adoptio 

in  filios  Dei  certe  est  supernaturalis  (cf.  II  n.  340). 

2.  Idem  colligitur  ex  nominibus  et  dotibus,  quae  beatitudini  coelesti 
atque  visioni  beatificae  in  divinis  literis  tribuuntur.  Ea  enim  reddimur  in- 
time familiares  et  domestici  Dei Eph.  2, 19,  consortes regni  atque throni 
Christi  ejusque  coheredes,  participes  ejus  bonorum  et  beatitudinis : 
Accipiam  vos  ad  me  ipsum,  ut  ubi  sum  ego  et  vos  sitis  Jo.  24,  3 ;  Qui  vicerit, 
dabo  ei  sedere  in  throno  meo  sicut  et  ego  vici  et  sedi  cum  Patre  meo  in  throno 
ejus  Apoc.  3,  21.  Atqui  ejusmodi  sors  nequit  censeri  naturae  creatae  et 
servae  debita1).  Debetur  quidem  servo  merces,  sed  non  debentur  bona 
paterna,  bona  filii  propria,  intima  cum  patrefamilias  familiaritas.  Quare 
visio  beatifica  supernaturalis  est  dicenda.  Similis  formae  argumentum 
colligitur  ex  nominibus  regni  coelorum  (neque  enim  servorum  est  fieri 
reges),  coeli  i.  e.  aulae  coelestis  et  domus  Patris ;  vitae  aeternae,  sed  illius, 
cujus  particeps  est  Christus  Joan.  6,  54  ss. ;  gloriae,  sed  Patris ;  beatitu- 
dinis,  sed  propriae  Domini:  dicet  enim  Judex  servo  fideli:  Intra  in  gau- 
dium  Domini  fmMatth.  25, 21,  ad  quod  profecto  natura  servajus  nullum 
habet.  Habet  haec  quidem  jus  ad  gaudium,  sed  non  gaudium  Domini  sui. 

3.  Golligitur  ex  eo,  quod  Deus  dicitur  invisibilis,  qui  lucem  inhabitat 
inaccessibilem,  quemnullus  hominum  vidit,  sed  nec  videre  potest  1.  Tim.  1, 17 ; 


^Crysologtis  serm.  71  :  „Deus  Pater  homines  dignatur t.heredes ;  Deus 
Filius  non  dedignatur  servulos  coheredes;  Deus  Spiritus  carnem  consortem  divini- 
tatis  assumit:  fit  coelum  possessio  terrenorum  et  addicti  inferis  jurisdictione  susci- 
piuntur  in  supernis."  Cf.  de  hoc  argumento  Scheeben  in  adnot.  ad  opusc. 
Oasini.   Quid  est  homo  pag.  338  ss.  et  pag.  301  ss. 

6,  16.  Non  enim  dicitur  a.  invisibilis  prae  oculis  corporis,  cum  haec  non 
adeo  magna  sit  praerogativa,  neque  Deo  propria;  neque  b.  ratione  cog- 
nitionis  cujuscunque,  cum  Sap.  13, 1  vani  pronuncientur  homines,  inqui- 
bus  non  subest  scientia  Dei  (cf .  t.  II  n.  5  ss.) ;  neque  c.  invisibilis  dicitur 
Deus,  quia  incomprehensibilis  est ;  nam  clare  alibi  promittitur  visio  beatis, 
qui  tamen  comprehensionis  non  sunt  capaces ;  neque  d.  invisibilis  affir- 
matur  pro  praesenti  tantum  vita,  nam  verba  sunt  illimitata,  ratio  refun- 
ditur  in  lucem  inaccessam,  et  haec  intima  Patris  cognitio  reservatur  Filio 
Joan.  1,  18;  6,  46;  Matth.  11,  27:  Nemo  novit  Filium  nisi  Pater,  neque 
Patrem  quis  novit,  nisi  Filius  et  cui  voluerit  Filius  revelare.  Hinc  legimus 
Is.  45,  15:  Vere  tu  es  Deus  absconditus.  Quod  si  visioDei  intuitiva  debita 
esset  creaturae  rationali,  supposita  creatione,  non  satis  congrue  diceretur 
esse  in  Filii  potestate,  se  et  Patrem  revelare,  cum  ea  sponte  sua  conse- 
queretur  creationem  et  merita  naturae  creatae.  Reliquum  ergo  est,  ut 
dicatur  invisibilis  prae  viribus  naturae,  adeo  ut  ejus  visio  naturae  ratio- 
nali  sit  plane  indebita,  ejus  exigentiam  et  virtutem  superet. 

Hac  explicatione  testimonia  patrum  in  speciem  pugnantia  ad  harmoniam 
revocantur.  Ita  Irenaeus  IV,  20  n.  5:  »Secundum  magnitudinem  quidem 
et  mirabilem  gloriam  nemo  videbit  Deum  et  vivet  (Exod.  33,  20)  .  .  .  secun- 
dum  autem  dilectionem  et  humanitatem  et  quod  omnia  possit,  etiam  hoc  con- 
cedit  eis,  qui  se  diligunt  i.  e.  videre  Deum  . . .  Quoniam  quae  impossibilia  sunt 
apud  homines,  possibilia  apud  Deum  (Luc.  18,  27).  Homo  etiam  a  se  non  videt 
Deum.  Ille  autem  volens  videtur  hominibus,  quibus  vult  et  quando  vult  et 
quemadmodum  vult :  potens  enim  est  in  omnibus  Deus ;  visus  quidem  tunc  (in 
V.  T.)  per  spiritum  prophetiae,  visus  autem  et  per  Filium  adoptive,  videbitur 
autem  et  in  regno  coelorum  paternaliter,  Spiritu  quidem  praeparante  hominem 
in  filium  Dei,  Filio  autem  adducente  ad  Patrem,  Patre  autem  incorruptelam 
donante  in  vitam  aeternam,  quae  evenit  unicuique  ex  eo,  quod  videat  Deum.* 
Quod  paucis  ita  expressit  Beda  in  Ps.  1 18,  33:  »Deus  babitat  lucem  inac- 
cessibilem,  et  audimus  tamen :  Accedite  ad  eum  et  illuminamini  (Ps.  33,  6).  Quae 
utique  solvitur  quaestio,  ut  inaccessibilis  sit  viribus  naturae :  accedatur  autem 
ad  eum  muneribus  suis.  *  Cf.  card.  Franzelin  de  Deo  uno  th.  14;  Palmieri 
de  Deo  creante  th.  37;  Scheeben  §  162;  Bautz,  der  Himmel. 

4.  Beatitudo  coelestis  exhibetur  tam  excedensnaturaejus  etexigen- 
tiam,  ut  rationis  fugiat  captum;  nam  de  ipsa  in  primis  intelligi  debent 
verba  1.  Cor.  2,  9:  Oculus  non  vidit,  nec  auris  audivit,  nec  in  cor  hominis 
ascendit,  quae  praeparavit  Deus  iis;  qui  diligunt  illum. 

5.  Splendet  haec  veritas  ex  toto  incarnationis  apparatu,  cujus  finis 
erat  restitutio  beatitudinis  amissae.  Hic  enim  omnino  exigit,  ut  ejusmodi 
beatitudo  majus  sit  bonum,  quam  quod  operibus  tantum  ethice  bonis  na- 
turae  innocentis  jam  sit  debitum.  Et  revera  Deo  indignum  foret,  si  sua 
gratia  non  posset  ad  altiorem  finem  et  beatitudinem  hominem  elevare, 


(336       Tr.  X.  de  Deo  consummatore.  Th.  CCLXXIV.  de  visionis  beatificae 

quam  ea  sit,  quae  ei  jam  naturaliter  est  debita,  cumvelregesterrenisub- 
ditos  supra  suam  conditionem  possint  evehere.  Gf.  Scheeben  §  164 
n.  711.   Accedit 

6.  dogma  de  necessitate  gratiae  ad  opera  vel  minima  salutis ;  hoc 
enim  supponit,  salutem  esse  supra  naturae  vires.  Ergo  a  fortiori  visio 
beatifica,  quae  fmis  est  operibus  salutaribus  consequendus,  corona  et  apex 
omnium  gratiarum,  excedet  omnes  vires  omnemque  exigentiam  naturae. 
Hinc  Paulus  Rom.  6,  23 :  Gratia  Dei  vita  aeterna. 

7.  Fides  praeterea  ex  sensu  totius  antiquitatis  jam  est  supernaturalis, 
adeo  ut  vel  ad  ejus  initium  requiratur  illustratio  coelestis  (n.  32  s.) :  a 
fortiori  supernaturalis  erit  visio  Dei  intuitiva,  cujus  fides  est  tenuissima 
tantum  aurora.  Merito  igitur  damnatae  fuere  Baji  prop.  3:  »Etbonisan- 
gelis  et  primo  homini,  si  in  statu  illo  perseverasset  usque  ad  ultimum  vitae, 
felicitas  esset  merces  et  non  gratia;«  4.  5.6.11:  »Quodpieetjusteinhac 
vita  mortali  usque  in  finem  vitae  conversati  vitam  consequimur  aeternam, 
id  non  proprie  gratiae  Dei,  sed  ordinationi  naturali  statim  initio  creationis 
constitutae  justo  Dei  judicio  deputandum  est:  neque  in  hac  retributione 
bonorum  ad  Christi  meritum  respicitur,  sed  tantum  ad  primaminstitutionem 
generis  humani,  in  qua  lege  naturali  constitutum  est,  ut  justo  Dei  judicio 
obedientiae  mandatorum  vita  aeterna  reddatur.* 

679.  8.  Difficile  quidem  est  fatente  Suarez  de  Deo  II,  8,  reddere 
rationem,  ob  quam  intuitiva  Dei  visio  vires  excedat  naturae  creatae,  imo 
omnis  naturae  creabilis,  ut  ipse  cum  plurimis  tuetur  theologis.  Ea  autem 
videtur  praeferenda,  quam  ita  proponit  s.  Thomas  1.  p.  q.  12  a.  4:  »Go- 
gnitio  contingit,  secundum  quod  cognitum  est  in  cognoscente.  Gognitum 
autem  est  in  cognoscente  secundum  modum  cognoscentis.  Unde  cujus- 
libet  cognoseentis  cognitio  est  secundum  modum  suae  naturae  (operari 
enim  sequitur  esse).  Si  igitur  modus  essendi  alicujus  rei  cognitae  ex- 
cedat  modum  naturae  cognoscentis,  oportet,  quod  cognitio  illius  rei  sit 
supra  naturam  illius  cognoscentis  .  .  .  Relinquitur  ergo,  quod  cognoscere 
ipsum  esse  subsistens  sit  connaturale  soli  intellectui  divino,  et  quod  sit 
supra  facultatem  naturalem  cujuslibet  intellectus  creati,  quia  nulla  crea- 
tura  est  suum  esse,  sed  habet  esse  participatum1).*  »Gum  igitur,  con- 
cludimus  cum  s.  doctore  a.  5,  virtus  naturalis  intellectus  creati  non  suf- 
ficiat  ad  essentiam  Dei  videndam,  ut  ostensum  est  (a.  4),  oportet  ut  ex 
divina  gratia  superaccrescat  ei  virtus  intelligendi.  Et  hoc  augmentum  vir- 
tutis  intellectivae  illuminationem  intellectus  vocamus  . . .  et  secundum  hoc 
lumen  efficiuntur  (beati)  deiformes  i.  e.  Deo  similes  secundum  illud  1.  Jo. 


•)  De  principiis,  quibus  innititur  demonstratio,   cf.  S  u  a  r  e  z  Metaph.  d.  30 
s.  11  et  in  primis  Kleutgen,  Philoaophie  der  Vorz.  t.  I.  d.  1  c.  1  §  1. 

3,  2  (n.  673).«    Cf.  c.  gentes  III,  52  s.;  Stentrup  Synopsis  de  Deo 
uno  c.  2. 

Praeterea  pro  diversitate  intellectus  aliud  atque  aliud  est  objectum  pro- 
prium,  quod  ipse  immediate  et  intuitive  videt.  Atqui  essentia  divina  est  ob- 
jectum  proprium  et  proportione  naturali  re3pondens  intellectui  divino.  Non 
videtur  ergo  objectum  proprium,  quod  immediate  et  intuitive  cognoscat  in- 
tellectus  creatus,  qui  utpote  ordinis  prorsus  inferioris  objectum  inferius  habe- 
bit,  quod  immediate  et  intuitive  cognoscat,  ipsique  naturaliter  respondeat. 
Hanc  rationem  s.  Thomas  variis  modis  proponit  contra  gentes  III,  52.  Ita  ex. 
gr. :  »Quod  est  superioris  naturae  proprium,  non  potest  consequi  natura  in- 
ferior  nisi  per  actionem  superioris  naturae,  cujus  est  proprium:  sicut  aqua 
non  potest  esse  calida  nisi  per  actionem  ignis.  Videre  autem  Deum  per  ipsam 
essentiam  divinam  est  proprium  naturae  divinae.  Operari  enim  per  propriam 
formam  est  proprium  cujuslibet  operantis.  Nulla  igitur  intellectualis  sub- 
stantia  potest  videre  Deum  per  ipsam  divinam  essentiam,  nisi  Deo  hoc  faciente. 
Amplius,  forma  alicujus  propria  non  fit  alterius  nisi  eo  agente.  Agens  enim 
facit  sibi  simile  in  quantum  formam  suam  alteri  communicat.  Videre  autem 
substantiam  Dei  impossibile  est,  nisi  ipsa  divina  essentia  sit  forma  intellectus, 
qua  intelligit,  ut  probatum  est.  Impossibile  est  igitur,  quod  aliqua  substantia 
creata  ad  illam  visionem  perveniat,  nisi  per  actionem  divinam.  * 

680.  Verum  excipere  quis  posset,  rationem  a  s.  Thoma  aliisque  theo- 
logis  allatam  nimium  probare,  scil.  non  solum  visionem  Dei  naturae  creatae 
vires  excedere,  sed  esse  plane  impossibilem,  nam  zb  esse  creaturae  nunquam 
elevari  potest  ad  conditionem  too  esse  divini.  Ad  hanc  difficultatem  solvendam 
respondet  Ripalda  de  ente  supernat.  d.  10  s.  6  n.  29:  »Ut  aliqua  potentia 
cognoscens  elevetur  ad  aliquem  modum  seu  perfectionem  cognitionis  (sibi  in- 
debitam),  opus  est,  ut  eum  modum  seu  perfectionem  cognitionis  exerceat  na- 
turaliter  circa  aliquod  objectum  sibi  naturale:  ulterius  etiam,  ut  objectum,  ad 
quod  tali  perfectione  cognoscendum  elevatur,  talis  potentiae  objectum  sit,  quod 
aliquali  cognitione  naturali,  quamvis  abstractive  etconfuse,  percipiatur.  Nam 
hoc  pacto  potentia  vitalis  per  talem  cognitionem  neque  extra  suum  objectum, 
neque  extra  modum  cognoscendi  sibi  naturalem  vagatur.*  Fere  eodem  modo 
respondet  Mazzella  disp.  4  a.  7,  qui  facta  distinctione  inter  intellectus  ob- 
jectum  proprium  (quod  ab  aliis  dicitur  proportionatum  vel  specificativum) 
et  adaequatum,  quod  utcunque  saltem  supernaturali  lumine  adjutum  at- 
tingere  potest,  scribit  n.  844:  »Dicenti  ergo:  nulla  potentia  potest  agere  extra 
suum  objectum,  respondetur  dist. :  extra  suum  objectum  adaequatum,  conc.  (ac 
propterea  visus  nequit  percipere  sonos) :  extra  suum  objectum  specificativum 
seu  proprium,  subd. :  naturali  virtute  conc. ;  supernaturaliter  adjuta,  neg.  Di- 
vina  enim  substantia,  inquit  divus  Thomas  c.  gent.  III,  54,  non  sic  est  extra 
facultatem  creati  intellectus,  quasi  aliquid  omnino  extraneum  ab  ipso,  sicut 
est  sonus  a  visu,  vel  substantia  immaterialis  a  sensu:  nam  divina  substantia 
est  primum  intelligibile  et  totius  intellectualis  cognitionis  principium,  sed  est 
extra  facultatem  intellectus  creati,  sicut  excedens  virtutem  ejus,  sicut  ex- 
cellentia  sensibilium  sunt  extra  facultatem  sensuum  .  .  .  Indiget  igitur  con- 
fortari  intellectus  creatus  aliquo  divino  lumine  ad  hoc,  quod  divinam  essen- 
tiam  videre  possit. € 

681.  De  lumine  gloriae.  —  A.ugmentum  virtutis  intellectivae,  quod  ad 
Deum  videndum  theologi  exigunt,  lumen  gloriae  dici  solet.  Illud  autem  esse 
admittendum  evidenter  infertur  a.  corollarii  modo  ex  dictis,  et  b.  pluribus 
probat  s.  Thomas  c.  gentes  III,  53,  ubi  inter  alia:  »Nihil  est  susceptivum 
formae  sublimioris,  nisi  per  aliquam  dispositionem  ad  illius  capacitatem  ele- 
vetur.  Proprius  enim  actus  in  propria  potentia  fit.  Essentia  autem  divina  est 
forma  altior  omni  intellectu  creato.  Ad  hoc  igitur  quod  essentia  divina  fiat 
intelligibilis  species  alicujus  intellectus  creati,  quod  requiritur  ad  hoc,  quod 
divina  substantia  videatur,  necesse  est,  quod  intellectus  creatus  aliqua  dispo- 
sitione  sublimiori  ad  hoc  elevetur.*  Cf.  1  p.  q.  12  a.  5.  Et  sane  C.  si  Deus 
ad  connaturaliter  eliciendos  actus  salutares  infundit  habitus  disponentes  po- 
tentiam,  elevabit  et  intellectum  creatum  aliqua  divinae  bonitatis  influentia  ad 
tam  nobilem  et  eminenter  supernaturalem  visionem.  Merito  ergo  d.  damnata 
fuit  prop.  5  Beguardorum  a  Clemente  V.  cum  concilio  viennensi: 
» Quod  quaelibet  intellectualis  natura  in  se  ipsa  naturaliter  est  beata,  quodque 
anima  non  indiget  lumine  gloriae  ipsam  elevante  ad  Deum  videndum  et  eo 
beate  frueridum.*  Definitur  autem  lumen  gloriae  a  Suarez  de  Deo  II,  14 
n.  1 :  »Qualitas  creata  et  habitus  et  virtus  intellectualis  supernaturalis  et  per 
se  infusa  intellectui,  qua  redditur  proxime  potens  et  habilis  ad  videndum 
Deum.«  A  Lessio  de  summo  bono  II,  8  n.  44  ita  describitur:  »Lumen  istud 
est  suprema  quaedam  irradiatio  et  participatio  lucis  illius,  qua  Deus  seipsum 
videt,  per  quam  intellectus  ad  statum  divinum  elevatur  et  fit  deiformis.  Si 
enim  sol  mundi  istius  corporei  potest  nubes  apte  dispositas  ita  illustrare,  ut 
ipsaeinstar  solis  luceant  et  solesquidam,  quos  parelios  vocant,  esse  videantur: 
multo  magis  poterit  Deus,  qui  est  sol  mundi  incorporei,  mentes  rationales  ve- 
luti  nubes  spirituales  suo  fulgore  illustrare,  ut  ipsi  omnino  similes  sint  et 
tamquam  dii  quidam  divino  lumine  fulgeant. *  De  ejus  muneribus  statuit  ib. 
n.  52:  » Tria  praestat  hoc  mirandum  lumen:  1.  elevat  mentem  ad  statum  di- 
vinum  eumque  efficit  deiformem,  ut  Dionysius  loquitur,  et  similem  Patri. 
Mens  enim  sic  illustrata  et  elevata  constituitur  in  actu  primo  et  vires  accipit 
ad  productionem  visionis  essentiae  divinae,  ac  proinde  respondet  intellectui 
fecundo  seu  memoriae  fecundae  (ut  scholastici  loquuntur)  in  Patre.  2.  e  x  p  a  n- 
d  i  t  mentis  capacitatem  in  immensum,  ut  sit  capax  immensi  et  illimitati  boni . . . 
Sicut  enim  lumen  istud  corporale  facit,  ut  oculus  corporis  se  extendat  ad  hujus 
mundi  vastitatem  eamque  intra  se  miro  quodam  modo  complectatur :  ita  lumen 
illud  spirituale  et  divinum  facit,  ut  mens,  cui  insederit,  se  possit  extendere 
et  intra  se  quodammodo  complecti  totam  Dei  immensitatem  ...  3.  mentem 
sic  elevatam  et  expansam  determinatet  rapit  in  visionem  eam  eminenti  modo 
juvando  et  simul  concurrendo  ad  illius  visionis  productionem,  et  simul  essentia 
divina  intime  praesens  intellectui  concurrit  instar  sigilli  ad  eam  visionem  for- 
mandam  et  sibi  assimilandam. *  Cf.  Franzelin  th.  16;  de  praestantia  hujus 
luminis  Scheeben,  Herrlichk.  der  gottl.  Gnade  I,  8;  Mysterien  §  93. 

682.  SchollOnl.  Quaerunt  1.  theologi  possitne  homo  naturaliter  saltem 
appetere  visionem  beatificam.  Distinguatur  a.  duplex  appetitus,  innatus  et 
elicitus,  quam  distinctionem  ita  exponit  P a  1  m i e r i  th.  4 0  de  Deo  creante : 
»Appetitus  innatus  dictus  est  ex  analogia  appetitus  eliciti.  Appetitus  elicitus 
est  actus  vitalis  consequens  apprehensionem.  Appetitus  innatus  antevertit 
quemcunque  actum,  non  est  aliquid  distinctum  ab  ipsa  natura,  tribuitur  cui- 
vis  naturae  sive  cognoscenti  sive  cognitione  destitutae.    Generatim  hic  appe- 

titus  est  ordo  naturae  ad  aliquod  bonum  sive  ipsa  natura  prout  ordinata  est 
ad  aliquod  bonum.  Verum  hic  ordo  duplex  esse  potest:  ordo  nempe  capa- 
citatis  et  ordo  exigentiae.  Hinc  cum  appetitus  innatus  nominatur,  in- 
telligi  potest  et  intellegitur  reapse  a  pluribus  modo  prior,  modo  alter  ordo.  * 
Quod  si  1).  nomine  appetitus  innati  intelligitur  ordo  exigentiae,  qui 
magis  proprie  eo  significatur,  negandum  omnino  est,  hominem  appetitu  in- 
nato  naturaliter  appetere  visionem  beatificam :  eo  enim  appetitu  fertur  tantum 
in  bona  naturalia.  Si  vero  C.  nomine  appetitus  innati  intelligitur  sola  pas- 
siva  capacitas  boni  convenientis,  non  immerito  veteres  theologi  scholae  con- 
cipiebant  appetitum  innatum  naturae  ad  bona  supernaturalia  (cf.  t.  II  n.  324). 
Cum  autem  d.  homo  appetitu  elicito  naturaliter  i.  e.  etiam  sine gratia possit 
desiderare  quod  ut  bonum  apprehendit,  apprehendere  vero  possit  visionem 
beatificam  ut  bonum :  poterit  eam  etiam  desiderio  naturali  i.  e.  non  ex  gratia 
profecto  appetere,  sicut  appetere  potest  donum  miraculorum,  unionem  hypo- 
staticam  etc. :  sed  e.  per  se  patet,  ex  ejusmodi  desiderio  nullum  oriri  jus  sive 
exigentiam  ad  bonum  desideratum. 

2.  Quaerunt  theologi,  possitne  creari  substantia  intellectualis,  cui  lumen 
gloriae,  quod  modo  hominibus  et  angelis  est  supernaturale,  sit  connaturdle. 
Sententiam  affirmantem  magno  subtilitatis  apparatu  tuetur  Ripalda  disp.  23, 
quamvis  fateatur,  si  auctoritate  quaestio  dirimatur,  tenendam  esse  sententiam 
negantem;  ita  et  Becanus  de  Deo  c.  9  q.  5,  etsi  in  sententiam  affirmantem 
propendit.  Verum  argumenta  fere  omnia,  quibus  thesim  probavimus,  probant 
supernaturalitatem  visionis  non  solum  pro  creaturis  rationalibus  actu  exsisten- 
tibus,  sed  etiam  pro  possibilibus.    Cf.  Palmie^ri  thes.  38-  39. 

683.  Scholi.011  II.  S.  Thomas  vindicatur.  —  S.  Thomas,  etsi  ad  vi- 
sionem  Dei  intuitivam  exigit  lumen  gloriae  ideoque  statuit  eam  esse  superna- 
turalem,  saepe  tamen  videtur  tueri,  eam  ita  esse  creaturae  rationali  debitam, 
ut  haec  creari  non  potuerit,  quin  ad  eam  fuerit  destinata,  cum  sine  visione 
Dei  nunquam  redderetur  beata,  nunquam  satisfieret  desiderio  innato  videndi 
omnium  causam  in  se.  Cf.  1  p.  q.  12  a.  1  ;  1.  2  q.  3  a.  8 ;  comp.  theol.  I,  104 ; 
II,  9;  c.  gentes  III,  49  ss.  etc.    Verum 

1.  dicere  licet,  hisce  in  locis  s.  Thomam  non  de  visione  beatifica, 
qualem  illam  s.  Scriptura  describit,  sed  de  visione  loqui,  quae  sit  cognitio  Dei 
perfecta,  adaequate  satisfaciens  desiderio  naturali  creaturae  rationalis  et  pro- 
portione  respondens  statui,  in  quo  ea  reperitur.  Saepe  enim  et  clare  duplicem 
distinguit  hominis  beatitudinem,  naturalem  et  supernaturalem,  quam 
indebitam  esse  naturae  humanae  supponit;  hinc  diserte  1  q.  62  a.  2  statuit 
»nullam  creaturam  rationalem  posse  habere  actum  voluntatis  ordinatum 
ad  illam  beatitudinem  (visionem  Dei),  nisi  motam  a  supernaturali  agente*;  et 
de  ver.  q.  27  a.  2  statuit  vires  naturales  non  solum  ad  obtinendam  vitam  ae- 
ternam  non  sufficere,  sed  nec  ad  eam  cogitandam  vel  desiderandam.  Hinc  in- 
fert  infantes  sine  baptismo  decedentes  propter  carentiam  visionis  beatificae 
non  tristari,  quod  nunquam  fuerint  proportionati  ad  eam  habendam,  quia  nec 
eis  debebatur  ex  principiis  naturae,  cum  omnem  facultatem  naturae  excedat. 
In  2.  dist.  33  q.  2  a.  2.  Cf.  in  3.  dist.  23  q.  1  a.  4;  de  verit.  q.  14  a.  2 ;  q.  16 
a.  2 ;  etc.  Et  q.  5  de  malo  a.  1  ad  15 :  »Homo  in  solis  naturalibus  constitutus 
careret  quidem  visione  divina,  si  sic  decederet,  sed  tamen  non  competeret  ei 
debitum  non  habendi  (sicut  competit  infantibus  in  peccato  origjnali  deceden- 

tibus).    Aliud  est  enim  non  debere  habere,  quod  non  habet  rationem  poenae, 
sed  defectus ;  et  aliud  debere  non  habere,  quod  habet  rationem  poenae.  * 

2.  Si  loquitur  de  visione  stricto  sensu  beatifica,  dici  potest,  eum 
loqui  in  hypothesi  praesentis  ordinis.  Supposita  enim destinatione  ad  hanc 
beatitudinem,  poterit  homo  rationis  directione  appetitum  sibi  insitum  in  eam 
dirigere  in  eamque  appetitu  elicito  tendere,  adeo  ut  infelix  foret,  si  ei  non 
satisfieret.  »Quamvis  ex  naturali  inclinatione,  inquit  s.  doctor  in  4.  d.  49  q.  1 
a.  3  ad  3,  voluntas  habeat,  ut  in  beatitudinem  feratur  secundum  communem 
rationem :  tamen  quod  feratur  in  beatitudinem  talem  vel  talem,  hoc  non  est 
ex  inclinatione  naturae,  sed  per  directionem  rationis,  quae  adinvenit  vel  in 
hoc  vel  in  illo  summum  bonum  hominis  constare.  *  Et  de  verit.  q.  22  a.  7: 
» Homini  inditus  est  appetitus  ultimi  finis  sui  in  communi :  ut  scilicet  appetat 
naturaliter,  se  esse  completum  in  bonitate.  Sed  in  quo  ista  completio  con- 
sistat,  utrum  in  virtutibus,  vel  scientiis,  vel  delectabilibus,  vel  hujusmodi, 
non  est  ei  determinatum  a  natura.  Quando  ergo  ex  propria  ratione,  adjutus 
divina  gratia,  apprehendit  aliquid  speciale  bonum,  ut  suam  beatitudinem,  in 
quo  vere  sua  beatitudo  consistit ;  tunc  meretur,  non  ex  hoc  quod  appetit  bea- 
titudinem,  quam  naturaliter  appetit;  sed  ex  hoc,  quod  appetit  hoc  speciale, 
quod  non  naturaliter  appetit,  ut  visionem  Dei,  in  quo  tamen  secundum  rei 
veritatem  sua  beatitudo  consistit. «    Cf.  de  Rubeis  de  pecc.  orig.  c.  38. 

3.  Non  diffitemur  ea  subinde  Thomam  hoc  in  argumento  uti  loquendi  ra- 
tione,  quae  nunc  propter  jansenianorum  errores  et  abusus  forte  minus 
accurata  et  cauta  foret :  adeoque  in  eo  interpretando  normae  instar  prae  oculis 
habenda  esse  Ecclesiae  judicia  in  errores  circa  hanc  materiam  lata. 

684.  Alias  quaestiones  de  beatitudine  minoris  momenti  praetermittimus, 
cujusmodi  sunt:  1.  Quid  videant  beati  praeter  divinam  essentiam  divinasque 
personas  et  proprietates.  Tenendum  est,  eos  plura  alia  videre,  praesertim  ea, 
quae  prius  revelatione  innixi  credidere,  resque  creatas,  in  quibus  illustrius 
divinae  refulgent  perfectiones  et  quarum  cognitio  eorum  multum  interest. 
Cf.  Lessius  II,  9  s. ;  Suarez  de  Deo  II,  28.  De  modo,  quo  beati  creaturas 
vident,  cf.  Becanus  theol.  schol.  p.  1  tr.  l  de  Deo  c.  9  q.  13. 

2.  Quaeritur,  num  beatitudo  consistat  in  sola  visione?  Resp.  eam  com~ 
plecti  etiam  amorem  et  gaudium.  Cf. LessiusII,  5;  Peschllln.  443  ss. 

3.  Sed  jam  acris  oritur  controversia,  in  quo  actu proprie  et  formaliter 
consistat  beatitudo,  et  cui  horum  actuum  tribuendus  sit  primatus.  Varias 
sententias  recenset  expenditque  Ripalda  de  ente  supernat.  disp.  100.  Prae- 
placet  nobis  sententia  Lessii,  qui  c.  6  varias  ad  harmoniam  revocat  opiniones 
statuens,  potiorem  esse  visionem,  si  ratio  habetur  perfectionis  physicae ;  si 
honoris  Dei,  a  m  o  r  e  m ;  si  boni  denique  ipsius  beati,  g  a  u  d  i  u  m. 

4.  Quaerunt,  num  inaequalitas  visionis,  quae  certo  tamquam  a  causa  pro- 
xima  et  physica  pendet  ab  inaequalitate  luminis,  saltem  ex  p  a  r  t  e  oriri  possit 
etiam  ex  inaequalitate  perfectionis  physicae  intellectus.  Negat  Suarez  c.  21 
adversus  Scotum  in  4.  dist.  50.    Cf.  Becanus  q.  10. 

5.  Quaerunt,  num  in  visione  beatifica  locum  habeat  species  impressa,. 
quod  communiter  theologi negant ;  vel  saltem  expressa  seu  verbum  men- 
tis  ipsa  visione  expressum,  quod  alii  cum  Mauro  op.  theol.  1.  1  q.  30,   Sil- 

vio,  Gotti  etc.  negant,  alii  cum  Suarez  tuentur.    Cf.  Mazzella  1.  c.  disp. 
4  a.  7  §  1. 

6.  Alia  demuui  est  quaestio  majoris  momenti,  de  qua  sit 

685-  Thesis  CCLXXV.  Tanta  est  beatitudinis  aeternae  felici- 
tas,  ut  beati  peccare  non  possint. 

Demonstratio.  Opponitur  thesis  errori,  qui  0  r  i  g  e  n  i  tribuitur,  se- 
cundum  quem  »possibile  videtur,  ut  rationabiles  naturae,  a  quibus  nun- 
quam  aufertur  liberi  arbitrii  facultas,  possint  iterum  aliquibus  motibus 
subjacere,  indulgente  hoc  ipsum  Domino,  ne  forte,  si  immobilem  semper 
teneant  statum,  ignorent  se  Dei  gratia  et  non  sua  virtute  in  illo  fine  beati- 
tudinis  constitisse.  Quos  motus  sine  dubio  rursum  varietas  corporum  et 
diversitas  prosequetur,  ex  qua  mundus  semper  adornatur«  etc. 

L  Probatur  ex  aeternitate  beatitudinis.  Ea  enim  non  minus  est 
aeterna  quam  damnatio1).  Dicitur  enim  vita  aeterna,  immarcescibilis  et 
incorruptibilis  corona  atque  hereditas,  substantia  manens,  quam  nemo 
tollet,  duratura  in  secula  seculorum,  thesaurus,  quem  neque  aerugo  neque 
tinea  demolitur.  Atqui  beati  si  peccare  possent,  gloria  quoque  possent 
excidere,  nam  iniqui  regnum  coeleste  non  possident  (1.  Cor.  6,  9).  Quare 
cum  felicissima  illa  sorte  possibilitas  peccandi  non  cohaeret;  et  sicut  ex 
inferno  nulla  redemptio,  ita  ebeatitudine  nullus  lapsus.  Hinc  Apoc.  21, 4: 
Et  absterget  Deus  omnem  lacrymam  (etiam  compunctionis  et  doloris)  ab  ocu- 
lis  eorum;  et  mors  (qua  late  patet,  in  primis  mors  tristior  animae,  pecca- 
tum)  ultra  non  erit,  neque  luctus  (etiam  poenitentiae),  nequeclamor:  neque 
dolor  (punitionis  pro  peccato)  erit  ultra,  quia  prima  abierunt.  Atqui  non 
abiissent,  si  iterum  peccatum,  et  propter  peccatum  luctus,  clamor,  dolor 
sive  poenitentiae  sive  damnationis  locum  haberet.  Quare  de  beato  dicitur 
ib.  3,  12:  Qui  vicerit,  faciam  illum  columnam  in  templo  Dei  mei,  et  foras 
non  egredietur  amplius. 

2.  Idem  clare  docent  patres,  sive  cum  Origenis  commenta  impugnant, 
ut  Augustinus  de  civ.  Dei  XI,  11  ss.;  XII,  20;  XIII,  8;  XXI,  17  etc; 
sive  cum  praeeunte  Fulgentio  de  fide  n.  64  docent:  »Firmissime  tene 
et  nullatenus  dubites,  omnem  creaturam  naturaliter  mutabilem  a  Deo  in- 
commutabili  factam,  nec  tamen  jam  posse  quemlibet  ss.  angelorum  in 
deterius  commutari :  quia  sic  acceperunt  aeternam  beatitudinem,  qua  Deo 
stabiliter  perfruuntur,  ut  ea  carere  non  possint* 

3.  Sane  beatitudo  coelestis  beatitudo  est  perfecta;  atqui  de  ratione 
perfectae  beatitudinis  est,  ut  excludat  omne  malum,  illius  ergo  amissio- 


>)  Cf.  Luc.  10,  25  col.  28;    12,  33;   Joan.  8,  51 ;  16,  22;    1.  Cor.  9,  25;    Hebr. 
10,  34  ;  Matth.  6,  20 ;  25,  46 ;  1.  Thess.  4,  16  etc.   Cf.  T  h  om  a  s  c.  G.  ILI,  62. 
Hurter,  Compend.  theologiae  III,   11.  ed.  41 

nem  et  vel  amissionis  timorem;  imo  quo  major  est,  eo  magis  utrumque 
debet  excludere.  Si  vero  beati  peccare  possent,  eorum  beatitudo  non 
excluderet  omne  malum,  peccatum  enim  gravissimum  est  malum  et  ipsi 
timore  et  sollicitudine,  ne  amitterent  gloriam  coelestem,  jugiter  angeren- 
tur.  Quare  Augustinus  op.  imp.  c.  Julianum  V,  61 :  »Donabit  eam 
(impeccantiam)  veritas,  ut  sit  certa  securitas,  sine  qua  non  potest  esse 
illa,  cui  non  aliquid  addendum,  jam  plena  nostra  felicitas.*  Cf.  s.  Tho- 
mas  1.  2  q.  5  a.  4.   Maurus  op.  theol.  II.  1.  5  q.  6. 

686.  Impeccabilitatis  radix.  —  Jam  quaeres,  unde  haec  beatorum  impec- 
cabilitas.  Eem  ita  cum  Becano  Theol.  sch.  p.  2  tr.  1  c.  1  q.  9  explicamus: 
»Bonitas  Dei  a.  est  infinita:  bonum  in  comrauni  abstrahit  a  finito  et  infinito; 
D.  bonitas  Dei  clare  et  intuitive  videtur  a  beato:  bonum  in  communi  obscure 
et  abstractive  cognoscitur  a  viatore;  c.  bonitas  Dei  continet  in  se  eminenter 
omnia  alia  particularia  bona :  bonum  in  communi  non  continet  illa  eminenter, 
sed  tantum  imperfecte,  sicut  genus  continet  speciera.  Hinc  d.  sequitur  orania 
alia  bona  particularia  perfectiori  modo  esse  in  Deo  quam  in  seipsis  .  .  .  Ergo 
bonitas  Dei  multis  modis  potentior  et  efficacior  est  ad  movendam  voluntatem 
beati,  quam  bonum  in  communi  ad  movendara  voluntatem  viatoris.  Ergo  si 
bonum  in  communi  efficere  potest,  ut  viator  nihil  appetat  nisi  in  ordine  ad 
bonum  in  communi,  multo  magis  bonitas  Dei  efficere  potest,  ut  beatus  nihil 
appetat  nisi  in  ordine  adDeum,  ac  proinde  ut  nunquam  peccet. «  Etiam  patres 
ex  amore  summo,  qui  sponte  sua  visionem  consequitur  beatificam,  repetunt 
beatorum  impeccabilitatem.  Ita  Gregorius  M.  Mor.  V,  2 7  :  » Angelica  natura 
in  semetipsa  mutabilis  est,  quam  mutabilitatem  vincit  per  hoc,  quod  ei,  qui 
semper  idem  est,  vinculis  amoris  colligatur;*  Augustinus  Conf.  XII,  15: 
» Inest  ei  (naturae  angelicae)  ipsa  mutabilitas,  unde  tenebresceret  et  frigesceret, 
nisi  amore  grandi  tibi  cohaerens  tamquam  semper  meridies  luceret  et  ferveret 
ex  te.«  Cf.  Thomas  1.  p.  q.  62  a.  8 ;  q.  82  a.  2 ;  q.  94  a.  1  ;  Lessius  II, 
22  s.  De  quaestione  num  visio  beatifica  sola  sufficiat  ad  beatorum  impecca- 
bilitatem  explicandam  cf.  praeter  Becanum  et  Lessium  etiam  Suarez 
disp.  10  sect.  1 ;  Mazzella  1.  c.  d.  6  a.  3. 

687.  Thesis  CCLXXVI.  JEtsi  beatitudo  justorum  objectiva  ea- 
dem  est  omnium,  non  omnium  tamen  eadem  est  beatitudo  subjec- 
tiva  et  formalis:  inaequalis  enim  est  pro  ratione  meritorum. 

Demonstratio.  Thesis  est contra  Jovinianum,  qui stoicorum pla- 
cita  secutus,  sicut  merita  et  peccata,  ita  etiam  praemia  et  supplicia  aequa- 
lia  esse  contendit ;  ex  quo  inferebat,  sanctos  omnes  intuitiva  fruentes  Dei 
visione  aequaliter  esse  beatos.  Ad  eandem  illationem  pervenit 
Lutherus  ex  sua  opinione  de  justitia  Christi  justificatis  imputata.  As- 
sertio  est  de  fide:  statuit  enim  conc.  florentinum  decreto  unionis: 
»Sanctorum  animas  mox  recipi  et  intueri  clare  ipsum  Deum  trinum  et 
unum  pro  meritorum  diversitate,  alium  alio  perfectius.* 

1.  Probatur  iis  Scripturae  effatis,  quibus  pronunciatur,  Deum  red- 
diturum  esse  unicuique  secundum  opera  ejus  Malth.  16, 27 ;  Rom.  2,  6  etc; 

unumquemqne  propriam  accipere  mercedem  secundum  suum  laborem 
1.  Gor.  3,  8  etc. ;  ex  2.  Gor.  9,  6:  Hoc  autem  dico  vobis,  qui  parce  seminat, 
parce  et  metet;  et  qui  seminat  in  benedictionibus ,  debenedictionibus  etmetet. 
Idem  colligitur  ex  nominibus  praemii,  mercedis,  coronae  tribuendae  a 
j  u  d  i  c  e  et  quidem  j  u  s  t  o  (n.  235) ;  de  ratione  enim  praemii  et  mercedis 
est,  ut  proportione  respondeat  meritis. 

2.  Ejusdem  formae  argumentum  colligitur  ex  patribus,  qui  libenter 
provocant  ad  verba  Ghristi  Jo.  14,  2:  In  domo  Patris  mei  mansiones 
multae  sunt ;  et  Pauli  1.  Gor.  15,  41:  Alia  claritas  solis,  alia  claritas  lu- 
nae  et  alia  claritas  stellarum.  Stella  enim  a  stella  differt  in  claritate.  Sic 
et  resurrectio  mortuorum.  Hinc  Tertullianus  (jam  montanista)  in 
Scorpiace  n.  6:  »Quomodo  multae  mansiones  apud  Patrem,  si  non  pro 
varietate  meritorum  ?  Quomodo  et  stella  a  stella  distabit  in  gloria  nisi 
pro  diversitate  radiorum?«  Et  s.  Polycarpus  (cf.  ep.  eccl.  smyrnensis 
de  ejus  martyrio  n.  10)  judici  respondet:  »Merita  mea  doloris  aestima- 
tione  pensabo.  Quanto  graviora  pertulero,  tanto  praemia  majora  per- 
•eipiam.«  Hoc  deinde  clare  supponunt  patres,  quoties  de  praestantia  vir- 
ginitatis  prae  matrimonio,  viduitatis  prae  secundis  nuptiis  disputant. 
»Agrestis  enim  ululatus  est,  inquit  Ambrosius  in  epist.  synodica  ad 
Siricium  n.  2,  nullam  virginitatis  gratiam,  nullum  castitatis  ordinem  re- 
servare,  promiscue  omnia  velle  confundere,  diversorum  gradus  abrogare 
meritorum,  et  paupertatem  quandam  coelestium  remunerationum  indu- 
cere,  quasi  Ghristo  una  sit  palma  quam  tribuit,  ac  non  plurimi  abundent 
tituli  praemiorum.« 

3.  Accedit  ratio,  quam  urget  Hieronymus  contra  Jovinianum 
I.  2  n.  34:  »Si  nulla  sit  meritorum  diversitas,  si  nihil  distet  inter  virgines 
et  mulieres  conjugatas,  si  aequalis  meriti  sint  leviora  virtutum  opera  et 
martyrum  constantia,  vanum  erit  perfectionis  studium,  taediosus  omnino 
erit  virtutum  labor,  omnes  a  perfectione  retrahentur.  Quid  perseverant 
virgines  ?  quid  laborant  viduae  ?  cur  maritatae  se  continent  ?  Peccemus 
omnes  et  post  poenitentiam  idem  erimus  quod  apostoli  sunt.« 

688.  Scholion  I.  Exceptioni satisfit.  —  Contra beatitudinis  inaequali- 
i  a  t  e  m  haud  levis  difficultas  petitur  ex  parabola  operariorum  in  vinea  Matth.  20, 
1  ss.,  secundum  quam  paterfamilias  eandem  omnibus  tribuit  mercedem,  quam- 
vis  inaequaliter  prorsus  laboraverint.  Ad  difficultatis  solutionem  sciasr  1.  de- 
n  a  r  i  i  nomine  designari  beatitudinem  objectivam,  quae  certo  re  est  eadem 
pro  omnibus,  etsi  diversa  est  pro  capacitate  subjecti  beatitudo  subjectiva, 
de  qua  hic  loquimur.  Memineris  2.  cum  Chrysostomo  hom.  64  in  h.  1. 
>n.  3,  »non  oportere  omnia,  quae  parabolae  continent,  verbatim  scrutari,  sed 
scopum  intelligere,  ad  quem  institutae  sunt,  eoque  percepto  et  usurpato  nihil 
amplius  inquirere.*  Atqui  3.  scopus  est,  veritatem  confirmare  dicti:  Multi 
erunt  primi  novissimi,  et  novissimi  primi  (Matth.  19,  30),  scil.  >non  semper 

praemium  gloriae  mensurari  antiquitate  vocationis,  nec  diuturnitate  laboris, 
sed  habere  Deum  aliam  rationem  altiorem,  fundatam  quidem  in  voluntate  sua 
et  dominio,  salva  tamen  semper  ratione  justitiae  in  redditione  praemii.  «  Ita 
Suarez  de  Deo  II,  20  n.  12.  Ad  rem  Becanus  p.  1  tract.  1  c.  9  q.  9  n.  3 : 
»Aliud  est  plus  et  longiori  tempore  laborare,  aliud  plus  mereri.  Judaei  plus 
laboraverunt,  christiani  plus  merentur.  Unde  hoc?  quia  meritum  non  funda- 
tur  in  externo  labore  et  observatione  legali,  sed  in  gratia  et  caritate.  In  N.  T. 
major  et  potentior  est  gratia  propter  praesentiam  Christi,  quamfuerit  in  veteri, 
cum  Christus  auctor  gratiae  nondum  venisset.*  Cf.  Petavius  VII,  10  s.  ed. 
Passaglia  cum  append.  adjecta.  4.  Supponere  licet,  novissimos  habuisse 
idem  meritum  ac  primos,  ideoque  idem  accepisse  praemium :  nam  Christus  voluit 
docere,  nemini  damno  futurum  vocationis  tempus,  cum  novissimi  ita  gratia 
divina  possint  provehi,  ut  assequantur  primos.  Neque  obstat  5.  operariorum 
murmuratio.  Ad  rem  Chrysostomus  1.  c. :  » Inducit  alios  aegre  ferentes  illorum 
bona,  non  ut  invidiae  tabe  laborantes  ostendat,  absit!  sed  ut  doceat,  illos 
tanto  frui  honore,  ut  possint  etiam  alios  ad  invidiam  movere.*  Neque  obest 
6.  responsum  patrisfamilias,  qui  mercedis  aequalitatem  refundit,  non  in  meriti 
aequalitatem,  sed  in  suum  beneplacitum :  nam  praeterquam  quod  paterfamilias, 
ut  notat  Maldonatus  in  h.  1„  ita  respondit,  quia  voluit  personae  decorem 
servare  et  facti  sui  rationem  vili  servo  non  reddere,  docens  illum  pro  ratione 
satis  esse  suam  voluntatem :  Christus  insuper  suo  responso  » respexit  ad  ra- 
dicem  gratiae,  a  qua  provenit,  ut  brevi  tempore  aliquis  habeat  majora  meritar 
quia  Deus  sua  voluntate  praevenit  majori  et  abundantiori  gratia,  quos  vult. 
Potuisset  ergo  respondere  paterfamilias,  justitiam  esse  servatam:  tamen  quia 
replicari  posset  in  gratiae  distributione  servatam  non  esse,  ideo  radicitus  om- 
nes  rationes  querimoniae  evellit  et  gratiam  suam  ac  liberalem  distributionem 
commendat. €  Suarez  1.  c.  n.  17.  Ceterum  7.  non  obstante  beatitudinis  in- 
aequalitate  nihil  beatis  deerit.  Beatitudo  enim  explebit  perfectissime  eorum 
capacitatem  physicam,  quam  ipsis  tribuit  lumen  gloriae:  hoc  vero  commen- 
suratur  proportione  beatorum  meritis :  quod  bene  illustrat  Julianus  P  o  m  e  - 
r  i  u  s  de  vita  contemplat.  I,  4  scribens :  »  Sicut  enim  corporalis  saturitas  omnes 
saturos  aequaliter  habet,  quamis  singuli  cibum  non  aequaliter,  sed  pro  pos- 
sibilitate  perceperint:  ita  sancti  omnes,  etsi  fuerint  aliqua  graduum  suorum 
diversitate  distincti,  una  beatitudine  perfecti  erunt,  quia  et  una  perfectione- 
beati  futuri  erunt. « 

689.  Scholion  II.  De  dotibus  et  aureolis.  —  Dotis  nomine  intelligunt 
theologi  supernaturale  donum  animae  beatae  Christo  in  aeternum  nubenti  col- 
latum.  Est  duplex:  animae  et  corporis.  Anima  beata  habet  unam  totalem 
dotem  exsurgentem  ex  tribus  partialibus,  quae  respondent  tribus  virtutibus 
theologicis,  suntque  visio  respondens  fidei,  comprehensio  spei,  fruitio 
caritati.  —  Dos  corporis  est  supernaturalis  qualitas  seu  praerogativa  ab  anima 
beata  (saltem  ut  causa  meritoria)  dimanans  in  corpus  unitum,  ut  illud  redda- 
tur  gloriosum  atque  perfecte  ei  subjectum.  Quatuor  numerantur  dotes  corporis,. 
scil.  impassibilitas,  subtilitas,  agilitas  et  claritas.  —  Nomine 
vero  aureolae  intelligunt  theologi  praemium  accidentale  praeter  essentiale 
pro  speciali  aliqua  victoria  collatum,  quod  probabiliter  vel  in  ipsum  corpus  re- 
dundat.  Tres  solent  aureolae  statui pro  tripliei  victoria,  quam  homines  referre 
possunt  de  tribus  praecipuis  Christi  nostraeque  salutis  hostibus,  carne,  mundo, 
daemone.    De  carne  triumphat  virgo,  de  mundo  martyr  deque  daemone 

iloctor,  qui  sana  doctrina  et  sacramentorum  pabulo  homines  a  daemoniS 
liberat  tyrannide.  Quapropter  virginibus,  martyribus  et  doctoribus  aureolae 
tribuuntur.    Cf.  Lessius  II,  21 ;  Katholik  1881  II,  28  ss. 

690.  Scholion  practicum.  Hujus  sectionis  argumentum  copiosam 
utilemque  praebere  concionibus  materiam  per  se  patet.  In  omnibus  operibus 
tuis  memorare  novissima  tua,  et  in  aeternum  non  peccabis  Eccli.  7,  40.  Quare 
post  ea,  quae  fusius  dedimus,  paucis  erimus  contenti. 

1.  Mortem  1.  consideravimus  ut  vitae,  ideoque  omnium  terrenorum 
finem,  finem  quoque  temporis  adeo  pretiosi  ad  curandam  salutem  nostram 
promerendamque  gloriam  coelestem  nobis  concessi  (n.  639).  Quare  particula 
boni  doni,  cujusmodi  est  tempus,  non  te  praetereat  Eccli.  14,  14. 

2.  Mors  est  aeternitatis  j  a n u a  propter  judicium,  quod  eam  conse- 
quitur:  statutum  enim  est  hominibus  semel  mori,  post  hoc  autem  judicium 
Hebr.  11,  27.  Cogita  hic  primum  o c c u r s u m ,  primum  verbum,  primum 
factum.  Occurret  enim  anima  separata  suo  Creatori,  cujus  forte  est  oblita; 
suo  Redemptori,  cui  ingrata  exstitit;  suo  Domino,  cujus  obsequium  neglexit; 
suo  Judici,  cujus  primum  erit  verbum :  Bedde  rationem  villicationis  tuae  Luc.  16,2. 
Hinc  primum,  quod  geretur  postmortem,  erit  judicium.  Et  qualejudicium! 
Hujus  enim  judicii  objectum  est  tota  vita,  quidquid  homo  in  corpore  gessit 
2.  Cor.  5,  10,  vel  verbum  otiosum  Matth.  12,  36;  sunt  bona  omissa  seu  neg- 
lecta  Matth.  25,  24  ss.,  imo  et  peccata  aliena,  quorum  homo  aliquo  modo  ex- 
stitit  causa:  quare  psalmista  18,  14,  ut  sibi  ab  alienis  parcat,  rogat  Deum; 
idque  judicium  instituetur  coram  judice  omniscio,  cujus  oculis  omnia  sunt 
nuda  et  aperta  Hebr.  4,  1 3,  qui  scrutabitur  Jerusalem,  animas  vel  justas,  in 
lucernis  Soph.  1,  12.  Et  si  justus  vix  salvabitur,  impius  et  peccator  ubi  pare- 
bunt?  l.Petr.  4,  18.  Propter  quod,  carissimi,  haec  exspectantes,  satagite  imma- 
culati  et  inviolati  ei  inveniri  in  pace  2.  Petri  3,  14. 

3.  Est  mors  ingressus  in  aeternitatem  propter  judicii  exsecutionem,  quae 
illico  judicium  excipit  (n.  640):  nam  mortuus  est  dives  et  sepultus  est  in  in- 
ferno.  Quam  horrenda  translatio,  ex  deliciis  in  locum  tormentorum.  Factum 
est  autem  ut  moreretur  mendicus  et  portaretur  ab  angelis  in  sinum  Abrahae 
Luc.  16,  22.  Quale  solatium!  Beati  mortui,  qui  in  Domino  moriuntur.  Amodo 
jam  dicit  Spiritus  ut  requiescant  a  laboribus  suis:  opera  enim  illorum  sequun- 
tur  illos  Apoc.  14,  13. 

691.  II.  Horrendum  est  incidere  in  manus  Dei  viventis  Hebr.  10,  31.  Hoc 
probat  infernus:  cujus  describi  potest  1.  latitudo:  punietur  enim  totus 
homo  secundum  omnes  suas  facultates,  appetitus,  sensus,  membra;  est  enim 
locus  tormentorum  Luc.  16,  28.    Huc  spectant  quae  diximus  n.  650. 

2.  Altitudinem  perspice  ex  dolorum  acerbitate  et  intensione,  quam 
maxime  manifestat  horrenda  poena  ignis,  de  qua  cf.  plura  n.  652  ss. 

3.  Profunditatem  conjice  si  potes  ex  poena  damni  cum  maledictione 
divina  conjuncta :  Discedite  a  me  maledicti  Matth.  25,  41,  quam  consequitur 
incredibilis  infelicitas,  desolatio,  ira  et  livor,  desperatio:  terribiliter  adimple- 
bitur :  Peccator  videbit  et  irascetur,  dentibus  suis  fremet  et  tabescet :  desiderium 
peccatorum  peribit  (n.  66 1),  in  quibus  singula  sunt  expendenda  verba. 

4.  Longitudinem  cerne  in  poenarum  inferni  aeternitate  (n.  657), 
e  quibus  nulla  redemptio,  quarum  nulla  relaxatio,  in  quibus  requies  nulla : 
fumus  tormentorum  eorum  ascendet  in  secula  seculorum :  nec  habent  requiem  die 

ac  nocte  Apoc.  14,  11  (n.  658).  Ipsam  inferni  exsistentiam  juxta  dicta  in? 
thesi  269  etiam  in  concione  poteris  probare.  Quod  si  poenarum  aeterni- 
tatem  vindicare  velis  coram  cultioribus  (coram  incultis  id  non  erit  neces- 
sarium,  minus  opportunum),  ostende  a.  incredulos  non  habere  rationes  suf- 
ficientes,  quibus  innixi  illam  negent  (n.  659),  eam  b.  non  esse  adeo  rationi 
contrariam,  imo  potius  C.  consonam  (n.  660). 

692.  III.  Sicut  inferni,  ita  et  beatitudinis  coelestis  juverit  consi- 
derare  1.  altitudinem,  quae  tanta  est,  ut  de  ea  scribat Paulus  l.Cor.  2,  9: 
Oculus  non  vidit,  nec  auris  audivit,  nec  in  cor  hominis  ascendit,  quae  praepara- 
vit  Deus  iis,  qui  diligunt  illum.  Est  enim  ea  plane  indebita,  supernaturalis,  ex- 
cedens  omnem  exigentiam  viresque  creatas  (n.  677). 

2.  Ejus  latitudo  tanta est,  ut beet  t o t u m  hominem  secundum  animam 
et  corpus,  expleat  omne  desiderium  secundum  illud  Ps.  102,  5:  Qui  replet 
in  bonis  omne  desiderium  tuum.  »Quod  quidem  patet,  inquit  s.  Thomas 
c.  gentes  III,  63,  discurrenti  per  singula.  Est  enim  a.  quoddam  desiderium 
hominis,  in  quantum  intellectualis  est,  de  cognitione  veritatis  .  .  .  et  hoc 
quidem  manifeste  in  illa  visione  consummabitur,  quando  per  visionem  primae 
veritatis  omnia,  quae  intellectus  naturaliter  scire  desiderat,  ei  innotescent  .  .  . 
Est  etiam  b.  quoddam  hominis  desiderium,  secundum  quod  habet  rationem, 
qua  inferiora  disponere  potest  .  .  .  Quod  quidem  desiderium,  principaliter  ad 
hoc  est,  ut  tota  hominis  vita  secundum  rationem  disponatur ;  quod  est  vivere 
secundum  virtutem  .  .  .  Hoc  autem  desiderium  tunc  omnino  complebitur, 
quando  ratio  in  summo  vigore  erit,  divino  lumine  illustrata,  ne  a  recto  defi- 
cere  possit  .  .  .  c.  Ad  summam  h  o  n  o  r  i  s  altitudinem  per  illam  visionem  Dei 
homines  sublimantur,  in  quantum  Deo  quodammodo  uniuntur  .  .  .  Et  propter 
hoc,  sicut  ipse  Deus  rex  seculorum  est,  ita  et  beati  ei  conjuncti  regnare  di- 
cuntur  Apoc.  20,  5 :  Regnabunt  cum  Christo  .  .  .  d.  Beati  per  illam  visionem 
redduntur  celebres  non  secundum  hominum,  qui  decipi  et  decipere  possunt, 
opinionem,  sed  secundum  verissimam  cognitionem  et  Dei  et  omnium  beatorum. 
Et  ideo  illa  beatitudo  in  s.  Scriptura  frequentissime  gloria  nominatur  .  .  . 
C  In  illa  beatitudine  est  bonorum  omnium  suf ficientia,  in  quantum  beati 
perfruuntur  illo,  qui  comprehendit  omnium  bonorum  perfectionem  .  .  .  f .  In 
illa  felicitate  est  delectatio  perfectissima,  tanto  quidem  perfectior  ea,  quae 
secundum  sensum  est,  qua  et  bruta  animalia  perfrui  possunt,  quanto  intel- 
lectus  est  altior  sensu  .  .  .  g.  Est  etiam  naturale  desiderium  omnibus  rebus 
commune,  per  quod  conservationem  sui  desiderant  .  .  .  Quod  quidem  de- 
siderium  tunc  omnino  complebitur,  quando  beati  perfectam  sempiternitatem 
consequentur  ab  omni  nocumento  securi,  secundum  illud  Is.  49,  10  et  Apoc. 
7,  16:  Non  esurient,  neque  sitient  amplius,  neque  cadet  super  illos  sol,  neque 
ullus  aestus.  Sic  igitur  patet  quod  per  visionem  divinam  consequuntur  intel- 
lectuales  substantiae  veram  felicitatem,  in  qua  omnino  desiderium  quietatur 
et  in  qua  est  plena  sufficientia  omnium  bonorum.* 

3.  Tanta  vero  est  hujus  beatitudinis  profunditas  ut  excludat  a.  vel 
mali  umbram :  nam  absterget  Deus  omnem  lacrymam  ab  oculis  eorum,  et  mors- 
ultra  non  erit,  neque  luctus,  neque  clamor,  neque  dolor  erit  ultra,  quia  prima 
abierunt  Apoc.  21,4.  Excludet  b.  amore  summi  boni  radicitus  vel  peccandi 
possibilitatem  (th.  275).  Imo  C.  beati  inebriabuntur  ab  ubertate  domus  tuae^ 
et  torrente  voluptatis  potabis  eos  Ps.  35,  8.    Ejus  vero 

4.  longitudo  caret  fine.    Ibunt  justi  in  vitam  aeternam  Matth.  25,  46. 

Quod  ita  aliis  verbis  expressit  s.  Anselmus  prosl.  c.  25:  ,0  qui  hoc 
"bono  (scil.  Deo)  fruetur !  Et  quid  illi  erit,  et  quid  illi  non  erit  ?  Certe  quid- 
quid  volet,  erit:  et  quod  nolet,  non  erit.  Ibi  quippe  erunt  bona  corporis  et 
animae,  qualia  nec  oculus  vidit,  nec  auris  audivit,  nec  cor  hominis  cogitavit. 
Cur  ergo  per  multa  vagaris,  homuncio,  quaerendo  bona  animae  tuae  et  corporis 
tui?  Ama  unum  bonum,  in  quo  sunt  omnia  bona,  et  sufficit.  Desidera  sim- 
plex  bonum,  quod  est  omne  bonum;  et  satis  est.  Quid  enim  amas,  caro  mea; 
quid  desideras,  anima  mea?  Ibi  est,  ibi  est,  quidquid  amatis,  quidquid  desi- 
deratis.  Si  delectat  pulchritudo,  fulgebunt  justi  sicut  sol.  Si  velocitas 
aut  fortitudo  aut  libertas  corporis,  cui  nihil  obsistere  possit:  erunt  similes 
angelis  Dei,  quia  seminatur  corpus  animale,  et  surget  corpus  spiritale,  pote- 
state  utique,  non  natura.  Si  longa  et  salubris  vita:  ibi  sana  est  aeternitas  et 
aeterna  sanitas;  quia  justi  in  perpetuum  vivent:  et,  salus  justorum  aDomino. 
Si  satietas:  satiabuntur,  cum  apparuerit  gloriaDei.  Si  ebrietas:  inebria- 
buntur  ab  ubertate  domus  Dei.  Si  melodia:  ibi  angelorum  chori  con- 
cinunt  sine  fine  Deo.  Si  quaelibet  non  immunda,  sed  munda  voluptas:  tor- 
rente  voluptatis  suae  potabit  eos  Deus.  Si  sapientia:  ipsa  Dei  sapientia 
ostendet  seipsam.  Si  amicitia:  diligent  Deum  plus  quam  seipsos;  et  in- 
vicem,  tamquam  seipsos:  et  Deus  illos  plus  quam  illi  seipsos:  quia  illi  illum, 
et  se  et  invicem  per  illum;  et  ille  se  et  illos  per  seipsum.  Si  concordia: 
omnibus  illis  erit  una  voluntas,  quia  nulla  eis  erit  nisi  sola  Dei  voluntas.  Si 
potestas:  omnipotentes  erunt  suae  voluntatis,  ut  Deus  suae.  Nam  sicut 
poterit  Deus,  quod  volet,  per  seipsum ;  ita  poterunt  illi  quod  volent  per  illum : 
quia  sicut  illi  non  aliud  volent,  quam  quod  ille ;  ita  ille  voiet,  quidquid  illi 
volent :  et  quod  ille  volet,  non  poterit  non  esse.  Si  honor  et  divitiae: 
Deus  servos  suos  bonos  et  fideles  supra  multa  constituet;  imo  filii  Dei  et  dii 
vocabuntur,  et  ubi  erit  Filius  ejus,  ibi  erunt  et  illi,  heredes  quidem  Dei,  co- 
heredes  autem  Christi.  Si  vera  securitas:  certe  ita  certi  erunt  nunquam  et 
nullatenus  ista  vel  potius  istud  bonum  sibi  defuturum,  sicut  certi  erunt  se 
non  sua  sponte  illud  amissuros,  nec  dilectorem  Deum  illud  dilectoribus  suis 
invitis  ablaturum,  nec  aliquid  Deo  potentius  invitos  Deum  et  illos  separaturum. 
Graudium  vero  quale  aut  quantum  est,  ubi  tale  ac  tantum  bonum  est?« 

693.  IV.  Cum  dogma  de  purgatorio  nullam  prae  se  ferat  difficulta- 
tem  pro  fidelibus,  nimis  enim  evidenter  illud  continetur  traditione  praesertim 
practica  eaque  quotidiana  et  universali  (n.  669  s.),  proderit  ad  fidelium  fidem 
illuminandam  et  fovendam  ostendere,  quantum  dogma  de  purgatorio  et  theo- 
retice  et  practice  se  commendet  atque  rationi  sit  consonum.  Est  enim  1.  ra- 
tionis  christianae  postulatum  (n.  668);  2.  majestatis  divinae  memoriale; 
3.  alacritatis  et  fervoris  stimulus,  ideoque  fugiendae  vel  umbrae  peccati 
efficax  motivum;  4.  fomentum  spiritus  poenitentiae  et  5.  caritatis 
fraternae  et  gratitudinis  vel  ultra  hujus  vitae  mortalis  terminos  exercendae 
ferax  occasio  (n.  671 ). 

Sectio  II. 

De  consummatione  universali. 

694.  Postquam  egimus  de  singulorum  hominum  consummatione,  de 
consummatione  disseremus  mundi  extremisque  humani  generis  fatis,  de 

tempore  scil.  ultimo,  quod  in  divinis  literis  dici  solet  illa  dies,  dies  Domini, 
dies  Christi,  dies  Filii  hominis,  novissimus  dies,  finis,  consummatio  seculi. 
Quae  autem  diem  illam  praecedent,  comitabuntur  et  consequentur,  paucis 
recenset  Augustinus  de  civ.  Dei  XX,  30  n.  5:  »In  illo  utique  judicio 
vel  circa  illud  judicium  has  res  didicimus  esse  futuras :  Eliam  Thesbytem, 
fidem  judaeorum,  antichristum  persecuturum,  Ghristum  judicaturum, 
mortuorum  resurrectionem,  bonorum  malorumque  diremptionem,  mundi 
conflagrationem  ejusdemque  renovationem.  Quae  omnia  quidem  ventura 
esse  credendum  est,  sed  quibus  modis  et  quo  ordine  veniant,  magis  tunc 
docebit  rerum  experientia,  quam  nunc  ad  perfectum  hominum  intelligen- 
tia  valet  consequi.*  Quibus  addunt  alii  praedicationem  Evangelii  per  or- 
bem  secundum  verba  Christi  Matth.  24,  14 :  Et  praedicabitur  hoc  Evan- 
gelium  regni  in  universo  orbe  in  testimonium  omnibus  gentibus:  et  tunc 
veniet  consummatio. 

De  singulis  hisce,  quae  omnium  consummationem  praecedent,  aliqua  dica- 
mus  praetermissis  tamen  iis  quaestionibus,  quae  minoris  sunt  momenti  theo- 
logici,  quaeque  modo  nondum  solvi  possunt  nisi  conjecturis  saepe  vix  proba- 
bilibus:  cujusmodi  ex.  gr.  est  quaestio  de  mundi  duratione,  de  qua  sapiens 
est  monitum  Augustini  de  civit.  Dei  XVIII,  53:  »Quaeri  solet:  Quando 
istud  erit?  Importune  omnino!  Si  enim  hoc  nobis  nosse  prodesset,  a  quo 
melius,  quam  ab  ipso  Domino  magistro  interrogantibus  discipulis  disceretur? 
Non  enim  siluerunt  inde  apud  eum,  sed  a  praesente  quaesierunt  dicentes: 
Domine,  si  hoc  tempore  praesentaberis  et  quando  regnum  Israel  ?  At  ille :  Non 
est,  inquit,  vestrum  scire  tempora,  quae  Pater  in  sua  posuit  potestate  (Act.  1 , 
6  s.)  .  .  .  Frustra  igitur  annos,  qui  huic  seculo  remanent,  computare  ac  definire 
conamur,  cum  hoc  scire  non  esse  nostrum  ex  ore  Veritatis  audiamus.  *  Recen- 
sita  vero  triplici  de  mundi  fine  opinione  subdit:  »  Quemadmodum  quisque  eo- 
rum  adstruat  opinionem  suam,  longum  est  demonstrare  et  non  necessarium. 
Conjecturis  quippe  utuntur  humanis,  non  ab  eis  certum  aliquid  de  Scripturae 
canonicae  auctoritate  profertur.  Omnium  vero  de  hac  re  calculantium  digitos 
resolvit  et  quiescere  jubet  ille,  qui  dixit:  Non  est  vestrum  scire  etc.  *  Qua- 
propter  prudenter  concilium  mediolanense  a.  1365  p.  1  c.  6  hortatur 
concionatores,  »ne  certum  tempus  antichristi  adventus  et  extremi  judicii  diem 
praedicent,  cum  illud  Christi  Domini  ore  testatum  sit:  Non  est  vestrum  nosse 
tempora  vel  momenta.  Neve  quidquam  praeterea  futurum  ex  sacris  literis  di- 
vinare  eique  eventui  certam  diem  praefinire  audeant.  Neque  temere  id  sibi 
divinitus  revelatum  esse  affirment.*  Ita  et  synodus lateranensis  sub  LeoneX 
prohihiiit  >tempus  .  .  .  antichristi  adventus  aut  certum  diem  judicii  asserere 
vel  praedicare*.  Nunquam  tamen  defuerunt,  qui  non  obstante  tam  diserta 
Christi  declaratione  ausi  sint  mundi  determinare  finem1). 


*)  Ita  eum  assignavit  initio  sec.  III.  Ju d a s  quidam  teste  Hieronynio  de 
viris  illustr.  c.  52;  alii  secundum  Philastrium  haer.  106  a.  365 ;  alii  teste  Au- 
g u s t i n o  1.  c.  a.  400 ;  plures  praeeunte  jam  Hippolyto  in  Dan.  1.  4  (cf.  Theol. 
Qtlschr.  1893  p.  1 19)  anno  circiter  500,  innixi  opinioni  a  multis  receptae  et  per 
Syriam  etiam  vulgatae  (cf,  Zeitschr.  Oeniponti  1892  p.  275)  de  duratione  mundi  per 

De  Eliae  (et  Henoch)  reditu  vix  dubitare  licet,  si  patribus  credimus  (cf. 
■supra  n.  6381)  ;  dubitat  tamen  Rupertus  tuitiensis  ab.  (t  1135)  de  victoria 
VerbiV,  15  innixus  Hieronymi  auctoritate  (in  fine  comment.  in  Malachiam) 
et  Matth.  11,  14;  eosque  opinatur  a  moriendi  necessitate  liberatos  ib.  c.  16. 
Maldonatus  vero  in  Matth.  17,  1 1  loco  Henoch  Moysen  venturum  esse  cen- 
set.  De  futura  judaeorum  conversione,  quam  s.  Paulus  sperandam  esse 
satis  clare  significat  Rom.  11,  25  ss.  copiose  disputant  Malvenda  1.  cit.  1.  10 
•et  11  et  L  e  s  s  i  u  s  de  antichr.  n.  6  3  ss. 

695.  De  antichristo.  —  Antichristi  nomen  designat  tum  eum,  qui  est 
•contra  Christum,  Christi  adversarium,  tum  eum,  qui  pro  Christo  seu  Messia 
se  venditat,  pseudomessiam.  Accipitur  autem  saepe  laxiori  significatione,  et 
tunc  multi  sunt  antichristi.  Cf.  1.  Jo.  2,  18.  22  ;  2.  ep.  v.  7.  Per  antonomasiam 
sensu  pleno  et  presso  ille  dicitur  antichristus,  quem  christiani  in  fine  mundi 


sex  annorum  milia,  quorum  5500  secundum  chronologiam  tum  sat  vulgatam  ad 
Christum  usque  jam  effluxerant  (cf.  Etudes  religieuses  1868  II,  596  ss. ;  Katholik  1880 
I,  478  ss.) ;  haud  pauci,  non  tamen  consensu  communi  (cf.  Beissel  Stimmen  aus 
Maria  Laach  1895  I,  469  ss.)  anno  circiter millesimo ;  Rainerus  episc.  florentinus 
a.  1071 — 1078;  Fluentius  episc.  pariter  florentinus,  quem  damnavit  1105  Pa- 
s c h a  1  i s  II.  in  concilio  florentino  340  episcoporum,  sec. XII ;  s.  Norbertus  teste 
s.  Bernardo  op.  56  sec.  XIII ;  J o a c h i m  ab.  coenobii  florensis  regni  antichristi 
finem  et  initium  regni  chiliastici  assignavit  a.  1260  innixus  Apoc.  12,  6:  Beguini 
vero  a.  1335,  a  quibus  non  multum  dissentit  Arnoldus  de  Villanova,  juxta quem 
mundi  finis  advenire  debuisset  a.  1376  (KL.  I2,  1429);  illum  assignavit  Wiclef- 
f us  a.  1400;  s.  Vincentius  Ferrerius  a.  1412;  fanatici  quidam  in  Germania 
a.  1532  ;  plures  lutherani  auctore  Mich.  S  t  i  f  e  1  Adventus  secundus  Christi  (cf. 
KL.  II2,  789)  a.  1533;  Franc.  Meletus  a.  1530—40;  Postel  a.  1536;  Joannes 
parisiensis  a.  1560;  Cypr.  Leovitius  a.  1584;  Regiomontanus  a.  1588; 
Bruschius  a.  1589  vel  1643;  quidam  apud  Pererium  1.  1  in  Gen.  a.  1656; 
Hiibner  a.  1666;  Phil.  Nicolai  a.  1670  ;  Nic.  Cu  sanus  a.  1700— 1734;  Frid. 
Braunbon  a.  1711;  Guil.  Whiston  a.  1714,  dein  a.  1736,  demum  a.  1766; 
f  a  n  a  t  i  c  i  quidam  sec.  XVIII.  a.  1746 ;  P  e  t  r  u  s  aliacensis  a.  1789 ;  Hier.  C  a  r  d  a- 
nuset  Jac.  Naclantusa.  1800  ;  B e n g e  1  a.  1836  designavit  pro  altero  Christi 
adventu  et  regno  millenario  (finem  vero  mundi  a.  3836,  etdurationem  ejusdem  cen- 
suit  esse  a.  77777/9  c£  KL.  II2,  378)  ;irvingiani  secundum  Christi  adventum  ex- 
spectarunt  14.  Jul.  1835  vel  saltem  hoc  seculo  currente  ;  William  Miller21.  Mart. 
1843,  dein  23.  Oct.  1875  (cf.  KL.  I2,  253)  ;Anonymusinl.  Vergangenheit,  Gegen- 
wart und Zukunft  von  Exspectans exspectavi,  Diilmen  1873  a.  1900 ;  Holzhauser 
(cf.  Clarus,  H.  Lebensgeschichte  I,  226) ;  gallus  quidam  apud  Lescoeur  le 
regne  de  J.  Christ  extrema  mundi  fata  assignat  a.  1911,  cui  assentit  Baxter 
praeco  anglicanus;  conjuges  Guinness  angli  a.  1917  vel  saltem  1934  initium 
regni  millenarii  (cf.  Simmen  aus  M.  Laach  1892  1,  235  s.) ;  Kr em entz  in  op.  die 
Offenbarung  des  h.  Joh.  Friburgi  1883  c.  a.  1950;  Picus  Mirandulanns  a.  1994; 
alii  circa  a.  2000 ;  Lesquevina.  2433 ;  alii  apud  s.  Vincentium  Ferr.  in  ep. 
ad  pseudopontificem  Benedictum  a.  2537.  Cf.  M  a  1  v  e  n  d  a  de  antichr.  1,  32  s.  et  37 ; 
•C  a  1  m  e  t  in  diss.  de  antichristo  ;  L.G  e  r  b  e  r  t  Ecclesia  militans,  regnum  Christi  in 
terris  in  suis  fatis  repraesentata  c.  2  ss. ;  Schneider  die  chiliastische  Doctrin c. 5. 
Gratry  in  op.  La  morale  et  la  foi  de  1'histoire  1868  I,  287  opinatur,  humanum 
genus  multa  centena  millia  annorum  adhuc  inhabitaturum  esse  hanc  terram  ;  de 
opinionibus  sectarum  protestantium  recentioris  aetatis  cf.  Loofs  Realenc.  I3, 
191 — 198.  De  variis  autem  signis  mundi  finem  praecedentibus praeter  dicta  cf.  Les- 
=s  i  u  s  de  div.  perfect.  XIII,  18. 

ventururu  timent,  qui  ceteros  Christi  hostes  impietate  vincet  et  prae  ceteris 
Christi  adversarius  exsistet.  Sicut  autem  omnes  fideles  Christo  adhaerentes  in 
unum  coalescunt  corpus,  quod  est  Ecclesia,  quae  uno  cum  suo  capite  quando- 
que  dicitur  Christus  (cf.  t.  I  n.  209b),  ita  omnes  Christi  adversarii  cum  illo 
praecipuo  in  unum  coalescunt  corpus,  cui  propterea  antichristi  nomen  tribui 
potest.  »Nonnulli,  inquit  Augustinus  de  civ.  Dei  XX,  19,  non  ipsum  prin- 
cipem,  sed  universum  quodammodo  eorpus  ejus  i.  e.  ad  eum  pertinentem  ho- 
minum  multitudinem  simul  cum  ipso  suo  principe  h.  1.  (2.  Thess.  2)  intelligi 
antichristum  volunt.*  Jam  vero  de  antichristo  sunt  tenenda:  1.  eum  certo 
esse  venturum ;  2.  non  esse  tantum  personam  moralem,  turbam  adversariorum 
Christi,  neque  hoc  nomine  solum  designari  (per  prosopopoeiam)  spiritum  vel 
doctrinam  contrariam  doctrinae  Christi;  sed  omnino  veram  personam  eam- 
que  singularem,  quod  secundum  Suarez  in  3.  p.  t.  2  d.  54  s.  1  est  cer- 
tissimum  et  de  fide,  et  clare  colligitur  ex  2.  Thess.  2,  3,  ubi  tam  emphatice 
dicitur  6  avftpooTuos  T7js  ao.apuac,  6  oio?  a7ua>Xsias,  6  avojxo?  etc,  et  ex  con- 
stanti  patrum  consensu,  qui  multa  habent  de  ejus  fatis  etc.  Eum  3.  atris  pror- 
sus  coloribus  depingunt  patres  praeeunte  Paulo  1.  c. ;  omnino  vero  4r.  tenen- 
dum  est,  eum  fore  hominem,  non  ipsum  daemonem  humana  specie  appa- 
rentem  vel  incarnatum;  eumque  naturali  quidem  ratione  genitum,  sed  verosi- 
militer  ex  copula  illicita,  natione  judaeum,  ex  toto  Christi  adversarium,  qui 
se  pro  Messia  jactet:  hinc  Christum  in  pluribus  sit  aemulaturus.  Sicut  enim 
Christus  5.  habuit  suos  typos,  praecursores,  apostolos  miraculisque  adventum 
suum  confirmavit:  ita  et  antichristus  habet  suos  praecursores,  qui  typorum 
instar  eum  adumbrant  et  portendunt,  habet  asseclas  et  discipulos  ejusque  ad- 
ventus  est  secundum  operationem  satanae  in  omni  virtute  et  signis  et  prodigiis 
mendacii  et  in  omni  seductione  2.  Thess.  2,  8.  Magna  6.  alacritate  a  judaeis 
in  primis  excipietur,  quod  innumeri  docent  patres  innixi  verbis  Christi  Joan. 
5,  43:  Ego  veni  in  nomine  Patris  mei,  et  non  accipitis  me:  si  alius  venerit  in 
nomine  suo,  illum  accipietis.  Cf.  Malvenda  et  Lessius  in  suis  op.  de  anti- 
christo;  Stentrup  th.  152  ss.;  Atzberger  passim  in  Gesch.  fler  christl. 
Eschatologie. 

696.  Accuratius  jam  de  resurrectione  mortuorum  erit  disputandum,. 
cum  ea  sit  fundamentale  religionis  christianae  dogma:  »Resurrectionem 
enim  aufer,  inquit  s.  Augustinus  in  Ps.  101  s.  2  n.  7,  illico  christia- 
nismum  evertes.«  Et  sane,  ut  argumentatur  Paulus:  Si  resurrectio  mor- 
tuorum  non  est}  neque  Christus  resurrexit.  Si  autem  Christus  non  resur- 
rexit,  inanis  est  ergo  praedicatio  nostra,  inanis  est  fides  vestra  (1.  Gor. 
15,  13).  Sicut  autem  teste  Tertulliano  de  resur.  carnis  c.  1  »fiducia 
christianorum  est  resurrectio  mortuorunv  ita  lapis  semper  fuit  offensio- 
nis  haereticis  primorum  praesertim  seculorum.  »Nam  in  nulla  re,  teste 
A  u  g  u  s  t  i  n  o  in  Ps.  88  s.  2  n.  5,  tam  vehementer,  tam  pertinaciter,  tam 
obnixe  et  copiose  contradicitur  fidei  christianae,  sicut  de  carnis  resur- 
rectione.*  Quare  nil  mirum,  eam  in  omnibus  symbolis  credendam  pro- 
poni  et  fuse  ab  apologetis  vindicari.  Quid  autem  de  ea  sit  credendum, 
paucis  expressit  Tertullianus  1.  c.  c.  63:  »Resurget  igitur  caro  et 
quidem  omnis  et  quidem  ipsa  et  quidem  integra.« 

679-  Thesis  CCLXXVH.  In  consummatione  seculi  resurgent 
mortui  et  quidem  omnes  tempore  eodem  iisdemque  cum  corporibus, 
quae  dum  viverent,  gestarunU 

Demonstratio  p.  I.   Garnis  resurrectio  in  genere  probatur 

1.  plurimis  s.  Scripturae  effatis.  Eminet  loci  classici  instar  l.Cor.  15t 
ubi  Paulus  comprobata  v.  1 — 21  Christi  resurrectione,  de  nostra  disserit 
et  non  solum  octies  saltem  testatur,  mortuos  esse  resurrecturos,  verum 
variis  etiam  rationibus  confirmat  v.  12 — 32  et  in  resurrectionis  inquirit 
modum  v.  35  ss.  Inter  alias  rationes,  quibus  utitur,  hae  duae  in  primis 
sunt  notandae:  v.  12:  Si  autem  Christus  praedicatur }  quod  resurrexit  a 
mortuis,  quomodo  quidam  dicunt  in  vobis;  quoniam  resurrectio  mortuorum 
non  est?  Si  autem  resurrectio  mortuorum  non  est}  neque  Christus  resur- 
rexit.  Quasi  diceret:  Honor,  conformitas  et  unitas  corporis  exigit,  ut  ca- 
pitis  conditio  communicetur  membris.  Atqui  Christus  caput  nostrum  re- 
surrexit.  Decet  ergo  et  gloria  capitis  et  corporis  conformitas  exigunt,  ut 
et  membra  resurgant,  ne  sub  vivo  capite  mortua  sint  membra :  quo  sensu 
etiam  Christus  Marc.  12,  27.affirmat:  Non  est  Deus  mortuorum,  sedvivo- 
rum.  Ideoque  subjungit  apostolus  v.  20 :  Nunc  autem  Christus  resurrexit 
a  mortuis primitiae  dormientium.  Ad  rem  Ambrosius  de  excessu  fra- 
tris  Satyri  II,  102:  »Si  enim  nobis  non  resurrexit,  utique  non  resurrexit, 
qui  sibi  cur  resurgeret,  non  haberet*  Quapropter  scribit  Paulus  2.  Cor.  4, 
14  s. :  Scientes,  quoniam  qui  suscitavit  Jesum,  et  nos  cum  Jesu  suscitabit  et 
constituet  vobiscum.  Omnia  enim  propter  vos;  Rom.  8,  11:  Quod  si  Spiri- 
tus  ejus,  qui  suscitavit  Jesum  a  mortuis}  habitat  in  vobis,  qui  suscitavit 
J.  Christum  a  mortuis,  vivificabit  et  mortalia  corpora  vestra  propter  in- 
habitantem  Spiritum  ejus  in  vobis.  —  Alterum  argumentum  peti  potest  ex 
perfecta  Christi  de  morte  victoria :  Cum  autem  mortale  hoc  induerit  im- 
mortalitatem,  tunc  fiet  sermo}  qui  scriptus  est :  Absorpta  est  mors  in  victo- 
ria.  Vbi  est  mors  victoria  tua?  ubi  est  mors  stimulus  tuus  ?  1.  Cor.  15,54s. 
col.  25  s.  etc.  Si  autem  homines  non  resurgerent,  mors  illis  dominaretur, 
neque  mors  esset  devicta,  neque  destructa.  Ipsa  ergo  Christi  de  morte 
victoria  exigit,  ut  morte  evacuata,  morti  praedam  eripiat,  mortuos  a  morte 
liberet  i.  e.  resuscitet.  Ideo  ait  v.  22 :  Sicut  in  Adam  omnes  moriuntur, 
ita  et  in  Christo  omnes  vivificabuntur. 

2.  Suffragatur  dogmati  t r a d i t i o  et fides  judaeorum,  cujus  testes 
sunt  fratres  illi,  quorum  martyrium  refertur  2.  Mach.  7,  1  ss.  Ita  enim 
respondit  eorum  tertius  tyranno  crudeli :  E  coelo  ista  (membra)  possideo^ 
sed  propter  Dei  leges  nunc  haec  ipsa  despicio,  quoniam  ab  ipso  me  ea  re- 
cepturum  spero.  De  quarto  narratur  v.  14 :  Citm  esset  jam  ad  mortem}  sic 
ait:  Potius  est  ab  hominibus  morti  datos  spem  exspectare  a  Deo  iterum  ab 
ipso  resuscitandos.  Quare  etiamMartha  confidenter  pronunciat  Jo.  11,24: 

Scio  quia  (frater  meus)  resurget  in  resurrectione  in  novissima  die.  Cf.  prae- 

terea  2.  Mach.  12,  43  (n.  670);   Dan.  12,  2;   Ez.  31,  1  ss.;  Matth.  22,  28 

colL  Act.  23,  6  ss. 

698.  3.  Accedit  luculentissima  traditio  christiana,  ut  patet  ex  tot 

symbolis  et  apologiis  pro  religione  christiana  editis :  exquisitis  enim  un- 

dique  analogiis  rationibusque  nituntur  patres  hoc  dogma  confirmare,  illu- 

strare  et  adversus  gentilium  tueri  exceptiones ;  ipsique  gentiles  bene  no- 

verant,  hanc  esse  christianorum  fidem:  idcirco  enim  martyrum  corpora 

redigebant  in  cineres,  ut  eorum  resurrectionem  redderent  impossibilem. 

Cf.  opusc.  XIII,  109.   Speciminis  gratia  quaedam  dabimus. 

a.  Alii  possibilitatem  resurrectionis  carnis  confirmant  ex  creatione 
universi,  speciatim  hominis,  quam  probationem  fuse  exsequitur  Theodore- 
tus  de  prov.  or.  9.  Ita  Athenagoras  de  resur.  carnis  n.  3:  »Dei  potesta- 
tem  excitandis  ad  vitam  corporibus  non  imparem  esse,  argumento  est  eorum 
generatio.  Nam  si  non  exstantia  hominum  corpora  eorumque  principia  in 
prima  fecit  creatione,  etiam  dissoluta,  quolibet  id  contigerit  modo,  non  difn- 
cilius  exsuscitabit :  aeque  enim  id  quoque  potest. «  Vel  utuntur  exemplo  figuli 
vas  confractum  refingentis.  Ita  Hippolytus  1.  adv. gr.  (M i g n e  patr.gr.  10, 
799):  »Etiamsi  ad  tempus  solvatur  corpus  propter  primam  ab  initio  trans- 
gressionem  perpetratam,  tamquam  in  conflatorio  terrae  mandatur  rursum  ali- 
quando  reformandum,  non  tale,  quale  nunc,  resurrecturum,  sed  purum  et  non 
amplius  corruptioni  obnoxium.* 

fo.  Alii  provocant,  ut  hoc  mysterium  quibusdam  illustrent  analogiis,  ad 
quotidianam,  quae  cernitur  in  hoc  universo,  resurrectionem,  duce  Paulo,  qui 
seminis  utitur  exemplo  1.  Cor.  15,  36  ss.,  quod  terrae  commissum  prius  cor- 
rumpitur,  deinde  ad  novam  resurgit  vitam.  Inter  hos  eminet  P.  Chryso- 
logus  serm.  103.  118,  Epiphanius  in  Ancor.  n.  83  et  Tertullianus 
de  res.  carn.  c.  12,  qui  exposita  hac  analogia  subdit:  »Totus  igitur  hic  ordo 
revolubilis  rerum  testatio  est  resurrectionis  mortuorum.  Operibus  eam  prae- 
scripsit  Deus  ante  quam  literis ;  viribus  praedicavit  antequam  vocibus.  Prae- 
misit  tibi  naturam  magistram  submissurus  et  prophetiam,  quo  facilius  credas 
prophetiae  discipulus  naturae ;  quo  statim  admittas,  cum  audieris,  quod  ubique 
jam  videris ;  nec  dubites  Deum  carnis  etiam  resuscitatorem,  quem  omnium 
noris  restitutorem. «  Tertullianum  in  compendium  redigit  Minucius  Felix 
n.  34:  »Video  adeo,  quam  in  solatium  nostri  resurrectionum  futuram  omnis 
natura  meditetur.  Sol  demergit  et  nascitur,  astra  labuntur  et  redeunt;  flores 
occidunt  et  reviviscunt;  post  senium  arbusta  frondescunt;  semina  nonnisi 
corrupta  revirescunt.  Ita  corpus  in  sepulcro,  ut  arbores  in  hiberno,  occultant 
virorem  ariditate  mentita.  Quid  festinas,  ut  cruda  adhuc  hieme  reviviscat  et 
redeat?    Exspectandum  nobis  etiam  corporis  ver  est.«  -.     . 

C.  Libenter  vero  resurrectionis  congruentiam  inferunt  a.  ex  carnis 
dignitate:  quod  argumentum  expolit  et  urget  T e r t u  1  \ i a n u s  ib.  c.  5  ss. 
atque  ita  paucis  complectitur :  » Igitur,  ut  retqxam,  quam  (carnem)  Deus  ma- 
nibus  suis  ad  imaginem  Dei  struxit,  quam  de  suo  adflatu  ad  similitudinem 
suae  vivacitatis  animavit,  quam  incolatui,  fructui,  dominatui  totius  suae  dpe- 
rationis  praeposuit,  quam  sacramentis  suis  disciplinisque  vestivit,  cujus  mun- 

ditias  amat,  cujus  castigation.es  probat,  cujus  sibi  passiones  adpretiat:  haec- 
cine  non  resurget  totiens  Dei  ?  Absit,  absit,  ut  Deus  manuum  suarum  operam, 
ingenii  sui  curam,  adflatus  sui  vaginam,  molitionis  suae  reginam,  liberalitatis- 
suae  heredem,  religionis  suae  sacerdotem,  testimonii  sui  militem,  Christi  sui 
sororem  in  aeternum  destituat  interitum!*  Cf.  Apol.  c.  48  n.  165  s.  —  Et 
Irenaeus  V,  6  n.  2:  »Templum  igitur  Dei,  in  quo  inhabitat  Spiritus  Patris, 
et  membra  Christi  non  participare  salutem,  sed  in  perditionem  redigi  dicere,. 
quomodo  non  maximae  est  blasphemiae  ?  *  —  Praeclare  de  hac  congruentia  dis- 
serunt  Justinus  de  resur.  n.  7  ss.  et  Theodoretus  1.  c.  —  (3.  Resurrec- 
tionem  inferunt  ex  justitia:  justum  enim  est  corpus  particeps  reddere 
praemii,  cum  particeps  fuerit  passionum,  meritorum  etc.  Quam  convenientiae 
rationem  rhetorice  evolvit Theodoretus  1.  c,  brevius  proponit  Tertullianus 
1.  c.  c.  1 5 :  •»  Et  si  anima  est,  quae  agit  et  impellit  in  omnia,  carnis  obsequium 
est,  Deum  non  licet  aut  injustum  judicem  credi  aut  inertem :  injustum,  si  so- 
ciam  bonorum  operum  a  praemiis  arceat;  inertem,  si  sociam  malorum  a  sup- 
pliciis  secernat;  cum  humana  censura  eo  perfectior  habeatur,  quo  etiam  mi- 
nistros  facti  cujusque  deposcit,  nec  parcens,  nec  invidens  illis,  quominus  cum 
auctoribus  poenae  aut  gratiae  communicent  fructum.* 

d.  Probant  patres  veritatem  resurrectionis  carnis  principiis  certis- 
simis,  Christum  scil.  alterum  esse  Adamum;  quaerere,  quod  perierat;  repa- 
rare  Adami  ruinam  mortisque  esse  victorem.  Invicte  Tertullianus  haec 
argumenta  urget  ita  disputans  c.  34 :  » In  primis  cum  ad  hoc  venisse  se  dicit, 
ut  quod  periit  salvum  faciat,  quid  dicas  periisse?  hominem  sine  dubio.  Totum 
an  ex  parte?  utiquetotum  .  .  .  Totus  itaque  salvus  fiet,  qui  periit  totus  delin- 
quendo,  nisi  si  et  ovis  illa  (Luc.  15,  4  s.)  sine  corpore  amittitur  et  sine  cor- 
pore  revocatur.  *  Et  c.  46  :  »Quam  indignum  Deo  dimidium  hominem  redigere 
in  salutem.  Pene  minus  facere,  cum  etiam  secularium  principum  plena  sem- 
per  indulgentia  vindicetur.  Diabolus  validior  in  hominis  injuriam  intelligitur 
totum  eum  elidens.  Deus  infirmior  renunciabitur  non  totum  relevans.  Atqui 
et  apostolus  suggerit  (Rom.  5,  20),  ubi  delictum  abundaverit,  illic  gratiam 
abundasse.  €  Cf.  B  o  n  a  v  e  n  t  u  r  a  in  brevil.  VII,  5  ;  T  h  o  m  a  s  c.  gentes  IV,  79; 
in  expos.  symb.  n.  36  ;  martyrum  fides  opusc.  XIII.  praef.  n.  16  ;  syrorum  effata 
Zeitschr.  f.  kath.  Theologie  189 2.  p.  279  ss.;  Oswald  Eschatol.  s.  3  a.  2. 

699.  Beclaratio  p.  II.  et  III.  Non  defuerunt,  qui  a  resurrectione- 
exciperent  i  m  p  i  o  s :  tenendum  autem  omnino  est,  mortuos  o  m  n  e  s  esse 
resurrecturos ;  quod  implicite  credendum  proponitur,  cum  in  symbolo  do- 
eeatur  illimitate  c  a  r  n  i  s  resurrectio ;  explicite  vero  traditur  in  symbolo- 
athanasiano,  insymb.  concilii  toletani  XI.  a.  675  et  in  conc.  late- 
ranensilV.  c.  ,FirmiterS  in  quo  statuitur:  »Qui  omnes  (electi  et  re- 
probi)  cum  suis  propriis  corporibus  resurgent,  quae  nunc  gestant*  De- 
infantibus,  qui  ante  acceptum  baptismum  moriuntur,  conclusio  juxta 
S  u  a  r  e  z  in  3.  p.  t.  2  d.  60  s.  3  non  videtur  tam  expressa  in  Scripturis, 
quam  praecedens  de  adultis,  »quia  testimonia  adducta  videntur  loqui  de 
adultis,  qui  de  propriis  actibus  sunt  judicandi.«  Resurrectionem  omnium 
e  o  d  e  m  fieri  tempore  non  videtur  de  fide,  quia  nunquam  expresse  defi- 
nitum,  certum  tamen  est  et  tenendum  adversus  chiliastas,  de  quibus  mox. 

700.  Demonstratio  p.  II.  et  III.  1.  Probatur  verbis  Christi  Jo.  5, 
28  s. :  Nolite  mirari  hoc}  quia  venit  hora,  in  qua  omnes,  qui  in  monumen- 
tis  sunt}  audient  vocem  filii  Dei}  et  procedent  qui  bona  egerunt  in  resurrec- 
tionem  vitae}  qui  vero  mala  egerunt  in  resurrectionem  judicii.  Hic  sermo 
est  de  resurrectione  c  a  r  n  i  s,  nam,  ut  inquit  A  u  g  u s  t  i  n  u  s  tr.  19  in  Jo. 
n.  17,  »et  commemoratione  monumentorum  et  expressione  processionis 
de  monumentis  aperte  intelligimus  corporumresurrectionem;*  eaque  ex- 
hibetur  universalis  bonorum  et  malorum  et  quidem  c.  quae  fiat  simul 
eadem  hora,  eodem  tempore.  Sic  deservio,  ait  Paulus  Act.  24,  14  s.,  Patri 
et  Deo  meo  credens  omnibus,  quae  in  lege  et  prophetis  scripta  sunt:  spem 
habens  in  Deum,  quam  et  hi  ipsi  exspectant,  resurrectionem  futuram  justo- 
rum  et  iniquorum. 

2.  Gonfirmatur  traditione :  neque  enim  unquam  patres  de  resur- 
rectione  disputantes  aliquos  ab  ea  excipiunt.  »Resurrecturam  carnem 
omnium,  inculcat  Augustinus  Ench.  n.  84,  quicunque  nati  sunt  ho- 
minum  atque  nascentur  et  mortui  sunt  atque  morientur,  nullo  modo  du- 
bitare  debet  christianus.*  Et  revera  fere  omnia,  quibus  resurrectionem 
in  genere  demonstravimus,  ejus  universalitatem  comprobant. 

3.  Speciatim resurrectionis  unitas  ita  probatur:  In  secundo  Ghristi 
adventu  omnes  pie  defuncti  resurgent  juxta  1.  Thess.  4,  15:  Ipse  Domi- 
nus . . .  descendet  de  coelo}  et  mortui}  qui  in  Christo  sunt}  resurgent  primi ; 
et  Jo.  6, 39  ss.,  ubi  Ghristus  quater  testatur,  se  omnes  pios  novissimd  die 
esse  resuscitaturum.  Cum  resurrectione  piorum  autem  erit  conjuncta  re- 
surrectio  impiorum,  ut  patet  ex  verbis  supra  allatis,  et  ex  1.  Cor.  15,  52: 
InmomentOy  in  ictu  oculi}  innovissimatuba . .  .}etmortui  (sine  exceptione) 
resurgent  et  nos  immutabimur.  Merito  ergo  concludit  Gennadius  de 
eccl.  dogm.  c.  6:  »Erit  resurrectio  mortuorum  omnium  hominum,  sed 
una  et  insimul  et  semel.  Non  prima  justorum  et  secunda  peccato- 
rum,  ut  fabula  est  somniatorum,  sed  una  omnium.* 

701.  Declaratio  p.  IV.  Homines  resurrecturos  esse  eodem  in  cor- 
pore  (et  quidem  non  solum  quantum  ad  formam,  quod  ad  carnis  iden- 
titatem  non  sufficeret,  sed  etiam  quoad  materiam),  quod  dum  viverent 
gestarunt,  saepe Ecclesia professa est, ut in  symbolo  apostolico  secun- 
dum  formam  ecclesiae  aquilejensis  et  athanasiano,  in  conciliis 
toletano  a.  633  can.  1  et  lateranensi  IV.  cap.  ,Firmiter'  (n.  699)  et 
aliis  omissis  in  symbolo  fidei  Leonis  IX.  Petro  episcopo  proposito: 
»Credo  etiam  veram  resurrectionem  ejus  carnis,  quam  nunc  gesto;«  et 
in  symbolo  concilii  toletani  XI.  (a.  675):  »Exemplo  capitis  nostri  con- 
fitemur  veram  fieri  resurrectionem  carnis  omnium  mortuorum,  neque  in 
aerea  vel  qualibet  alia  carne  (ut  quidam  delirant)  resurrecturos  nos  cre- 
dimus,  sed  in  ista,  qua  vivimus,  movemur  et  sumus.«  Cf.  etiam  decretum 

concilii  trid.  sess.  25  de  invocatione,  veneratione  et  reliquiis  sanctorum. 
Sedulo  autem  distingui  debet  quaestio  facti  ajuris  quaestione:  aliud 
scil.  est  quaerere,  num  idem  corpus,  quod  quis  dum  viveret  habuit,  resus- 
citetur :  et  aliud,  quid  requiratur  vel  non  requiratur,  ut  habeatur  corporis 
identitas.   De  priori  nunc  sumus  solliciti. 

702.  Demonstratio  p.  IY.  1.  Corporis  resuscitandi  identitas  pro- 
hatur  ipso  resurrectionis  nomine.  Inde  jam  Tertullianus  c.  Marcio- 
nem  V,  9  cum  aliis  patribus arguit :  »Resurrectionis  vocabulum  non 
aliam  rem  vindicat,  quam  quae  cecidit.  Surgere  enim  potest  dici  et  quod 
omnino  non  cecidit,  quod  semper  retro  jacuit.  Resurgere  autem  non  est 
nisi  ejus,  quod  cecidit.  Iterum  surgere,  quia  cecidit,  resurgere  dicitur. 
Re  enim  syllaba  iterationi  semper  adhibetur.* 

2.  Ex  causa  exemplari  resurrectionis  nostrae,  quae  est  resurrectio 
Christi,  qui  idem  corpus  ad  vitam  revocavit,  quod  pependit  in  cruce. 

3.  Probatur  verbis  Jobi  19,  23  ss. :   Quis  mihi  tribuat,  ut  scribantur 

sermones  mei?  quis  mihi  det}  ut  exarentur  in  libro  stilo  ferreo  et  plumbi 

lamina  vel  celte  sculpantur  in  silice  ?  Scio  enim,  quod  Redemptor  meus  vi- 

vit}  et  in  novissimo  die  de  terra  surrecturus  sum1)  et  rursum  circumdabor 

pelle  mea  (et  postea  pelle  circumdabuntur  haec),  et  in  carne  mea  videbo 

Deum  meum.   Quem  visurus  sum  ego  ipse  et  oculi  mei  conspecturi  sunt  et 

non  alius  :  reposita  est  haec  spes  mea  in  sinu  meo  (consumpti  sunt  renes 

mei  in  sinu  meo). 

De  quibus  verbis  ita  scribit  Hieronymus  in  ep.  ad  Paulin.  53  n.  8: 
» Job  .  .  .  resurrectionem  corporum  sic  prophetat,  ut  nullus  de  ea  vel  mani- 
festius  vel  cautius  scribat;*  et  contra  Joan.  hieros.  n.  30:  »Tonet  Job  tor- 
mentorum  victor,  et  testa  radens  putridae  carnis  saniem  miserias  suas  resur- 
rectionis  spe  et  veritate  soletur  .  .  .  Quid  hac  prophetia  manifestius?  Nullus 
tam  aperte  post  Christum,  quam  iste  ante  Christum,  de  resurrectione  loquitur.  * 
Agere  autem  Job  revera  de  corporis  resurrectione,  non  de  sanitatis  pristinae- 
que  felicitatis  restitutione,  liquet  a.  ex  ipsis  verbis,  quae  de  illa  commodius 
quam  de  hac  explicantur;  b.  ex  solemnitate  exordii,  quae  tanto  mysterio  magis 
congruit;  C.  quod  Job  longe  abfuit  a  spe  sanitatis  fortunaeque  recuperandae ; 
ita  enim  v.  1 0  dixerat :  Destruxit  me  undique  et  pereo,  et  quasi  evulsae  arbori 
abstulit  spem  meam.  Cf.  7,  16;  17,  1.  Accedit  d.  haud  spernenda  patrum  auc- 
toritas2).  Ita  autem  agit  Job  de  carnis  resurrectione,  ut  carnis  resuscitandae 
identitatem  clare  testetur. 


1)  Ad  verbum  secundum  textum  hebraicum:  Et  postremus  (scil.  Re- 
demptor)  super  pulverem  surget :  quorum  verborum  hic  est  sensus :  Futurum, 
ut  Redemptor  postremo  sua  utatur  auctoritate  curamque  exserat  in  Jobi  cineres 
eos  redimens  sane  non  aliunde  quam  ab  interitu.  Sperabat  ergo  Job  corpus  suum 
quondam  resuscitandum  ex  iisdem  elementis  componi,  in  quae  erat  resolvendum. 
Cf.  Patritii  de  interpret.  Script. •  1.  2  q.  10 ;  Welte  das  Buch  Job  in  h.  1. 
KnabenbaueretZschokkeinh.  1. 

2)  Praeter  Hieronymum,  quem  cf.  etiam  in  h.  1.  et  1.  11  in  Ez.  37,  1  ss. 
C 1  e  m  e  n  s  rom.  ep.  1  ad  Cor.  n.  26;  Origenes  tom.  17  in  Matth.  n.  29  ;  C  y  r  il  - 

Quibus  adde:  Rom.  8,  11:  Qui  suscitavit  J.  Christum  a  mortuis,  vi-> 
vificabit  et  mortalia  corpora  vestra  propter  inhabitantem  Spiritum  ejus  in 
vobis;  1.  Gor.  15,  53:  Oportet  corruptibile  hoc  induere  incorruptionem,  et 
mortale  hoc  induere  immortalitatem  ;  ib.  2.  Cor.  5,  1  ss.  etc.  Fidemjudae- 
orum  colligitur  ex  2.  Machab.  7,  11  (cf.  n.  697 2)  et  14,  46. 

4.  Probatur  traditionis  suffragio :  nam  patrum  fere  nullus  est,  qui 
disserens  de  resurrectione  mortuorum  earnis  identitatem  non  inculcet ; 
et  religionis  christianae  apologetae  hanc  in  primis  adversus  gentilium 
3xceptiones  tuentur  (n.  701);  analogiae  quoque  et  rationes  congruentiae 
pro  resurrectione  quibus  utuntur  eam  exigunt. 

Ita  praeclare  Tertullianus  rationem  ex  justitia  derivatam  urget  de 
resur.  carn.  c.  56:  »Quam  absurdum  .  .  .  aliam  substantiam  operari,  aliam 
mercede  dispungi,  ut  haec  quidem  caro  per  martyria  lanietur,  alia  vero  coro- 
netur:  item  e  contrario  haec  quidem  caro  in  spurcitiis  volutetur,  alia  vero- 
damnetur  .  .  .  Marcionem  pro  Valentino  resuscitari  .  .  .  Quale  est,  ut  eadem 
anima,  quae  in  hac  carne  totum  vitae  ordinem  decucurrit,  quae  in  hac  carne 
didicit,  et  Christum  induit  et  spem  salutis  seminavit,  nescio  qua  metat  fruc- 
tum  ?  Nae  illa  gratiosissima  caro,  cui  gratis  vita  constabit. «  Lege  et  E  p  i  - 
phanium  Ancor.  n.  87. 

5.  Denique  hanc  fidem  Ecclesia  practice  profitetur  cultu  reliquiarum 
et  cura,  quam  gerit  de  defunctorum  corporibus.  Ille  enim  cultus  et  haec 
pietas  nititur  fide,  illos  cineres  et  haec  corpora  aliquando  ad  vitam  re- 
suscitanda  esse  gloriosam.  Quapropter  et  locus,  quo  mortui  sepelieban- 
tur,  dicebatur  coemeterium:  credebantur  enim  corpora  non  perire,  sed 
iterum  esse  post  mortis  somnum  surrectura. 

702.  Scholion  I.  Exceptioni  satisfit.  —  Omnia  adversariorum  a  primis 
Ecclesiae  seculis  ad  nostra  usque  tempora  carnis  resurrectionem  impugnan- 
tium  tela  contra  carnis  diriguntur  identitatem.  »Inter  haec  omnia,  inquit 
Augustinus  de  civ.  Dei  XXII,  12,  quaestio  difficillima  illa  proponitur,  in 
cujus  carnem  reditura  sit  caro,  qua  corpus  alterius  vescentis  humana  viscera. 
fame  compellente  nutritur.  In  carnem  quippe  conversa  est  ejus,  qui  talibus 
vixit  alimentis,  et  ea,  quae  macies  ostenderat,  detrimenta  supplevit.*   Ut  ergo 


lus  hieros.  cat.  18  n.  15 ;  Ambrosius.de  excessu  fratris  1.  2  n.  67;  in  Ps.  118 
serm.  10  n.  18 ;  Pseudo-Ambrosiusde  Trinit.  c.  23  (M  i  g  n  e  17,  334) ;  E  p  i~ 
p h a n i u s  Ancorati  n.  99;  Chrysostomus  vel  auctor  fragm.  in  1.  Job  ap.  M i g. 
patrol.  64,  619  ;  R  u  f  i  n  u  s  in  symbolum  n.  44  s. ;  A  u  g  u  s  t  i  n  u  8  de  civit.  Dei  XXII, 
29  n.  4 ;  P  r  o  s  p  e  r  contra  collat.  c.  15  n.  45  ;  G  r  e  g  o  r  i  u  s  M.  Moral.  XIII,  31 ;  1.  2 
hom  8  in  Ezeeh.  n.  6;  Cassiodorus  de  instit.  div.  lit.  c.  6  laudans  verba  H i e- 
ronymi  ex  ep.  ad  Paulinum ;  Perpetuus  in  suo  testamento  (Mig.  58,  753) ; 
Julianus  tolet.  antikeimenon  1.  1  interrog.  133  ;  libri  carolini  III,  6  ;  J  o n a s 
aurel.  de  instit.  laic.  III,  16 ;  B  r  u  n  o  astensis  in  h.  1. ;  B  e  r  n  a  r  d  u  s  s.  8  in  Ps. 
Qui  habitat  n.  3 ;  epitaphium  Flaviani  ep.  vercellensis,  qui  medio  sec.  VI.  obiit, 
apud  Kraus  Roma  Sotteranea,  Friburgi  1872  p.  251 ;  Petrus  ven.  tr.  c.  judaeos 
c.  3.  4 ;  H  u  g  o  rotom-  dial.  1.  6  n.  6 ;  1.  3  c.  haer.  c.  3;Petrus  bless.  contra  perfid.. 
jud.  c.  34  (Mig.  207,  867);  s.  Mar  tin  us  legion.  serm.  4  §  32  (ib.  208,  470). 

difficultas,  quae  inde  petitur,  quod  caro  unius  immediate  vel  mediate  cedit  in 
aliorum  nutrimentum,  hinc  in  eorum  vertitur  carnem,  solvatur,  1.  memoria 
retine,  quod  saepe  inculcat  Chrysostomus  ut  in  hom.  de  resur.  n.  2:  »Cum 
potentia  Dei  operatur,  illud  7rw<;  (quomodo)  non  est  addendum. «  Memineris 
deinde  2.  cum  Minucio  Felice  in  Octavio  n.  34:  »Corpus  omne  sive  arescit 
in  pulverem,  sive  in  humorem  solvitur,  vel  in  cinerem  comprimitur,  vel  in 
nidorem  tenuatur,  subducitur  nobis,  sed  Deo  elementorum  custodi  servatur.  * 
Neque  mirum,  testatur  enim  Christus  Luc.  12,  7  :  CapilU  capitis  vestri  omnes 
numerati  sunt,  et  Capillus  de  capite  vestro  non  peribit  ib.  21,  18.  Quare  3.  si 
Deus  decrevit  corporum  resuscitationem,  non  nostrum  erit,  sed  Dei,  ita  sin- 
gula  corporis  elementa,  quae  ad  ejus  identitatem  absolute  exiguntur,  tueri  et 
servare,  ne  in  alterius  transeant  corporis  proprietatem.  Ad  rem  Tertullia- 
nus  ib.  c.  63:  »Cum  in  haec  (animalia  caro)  dissolvi  videtur,  velut  in  vasa 
transfunditur.  Si  etiam  ipsa  vasa  defecerint,  cum  de  illis  quoque  effluxerit  in 
suam  matricem  terram,  quasi  per  ambages  resorbetur,  ut  rursus  ex  illa  re- 
praesentetur  Adam.*  Neque  vero  4.  necesse  est,  ut  in  resurrectione  omnia  et 
singula  elementa  restituantur,  cum  plura  saepe  redundent,  alia  Dei  omnipo- 
tentia  suppleri  possint  incolumi  manente  corporis  identitate.  Quod  si  5.  pars 
essentialis  facta  est  propria  alterius,  respondere  licet  cum  Augustino  ib.  c.  20 : 
»Reddetur  ergo  caro  illa  homini,  in  quo  caro  humana  primitus  coepit.  Ab  illo 
quippe  altero  tamquam  mutuo  sumpta  deputanda  est,  quae  sicut  aes  alienum 
reddenda  est,  unde  sumpta  est:  sua  vero  illi,  quam  fames  exinaniverat,  ab  eo, 
qui  potest  exhalata  revocare,  reddetur.  Quamvis  etiamsi  omnibus  perisset 
modis,  nec  ulla  ejus  materies  in  ullis  naturae  latebris  remansisset,  unde  vellet 
eam  repararet  omnipotens.  Sed  propter  sententiam  veritatis,  qua  dictum  est: 
Capillus  capitis  vestri  non  peribit,  absurdum  est,  ut  putemus,  cum  capillus  ca- 
pitis  perire  non  possit,  tantas  carnes  fame  depastas  atque  consumptas  perire 
potuisse. *  Cf.  Thomas  c.  gentes  IV,  81.  De  corporis  resuscitandi  identitate 
copiose  disserit  Bautz,  Die  Lehre  vom  Auferstehungsleibe,  Paderborn  1877. 

703.  Scholioil  IT.  Reliqua  de  resurrectione  tenenda.  —  Justorum  cor- 
pora  immutabuntur  gloriaque  inaequali  pro  meritorum  diversitate  refulgebunt, 
in  primis  vero  dotibus  impassibilitatis,  subtilitatis,  agilitatis  et  claritatis  or- 
nabuntur,  ut  colligimus  tum  ex  iis,  quae  disputat  Paulus  1.  Cor.  15,  35  ss., 
tum  ex  iis,  quae  docet  de  Christo  causa  exemplari  resurrectionis  nostrae  Phil. 
3,  21  ;  Rom.  6,  5.    Circa  alias,  quae  institui  possunt  quaestiones,  scias: 

1.  Omne  illud  erit  in  corporibus  beatorum,  quod  ad  integritatem,  per- 
fectionem,  decorem  naturae  humanae  pertinet. 

2.  Dotes  recensitae  ex  anima  redundabunt  in  corpus  non  solum  causali- 
tate  morali,  sed  probabiliter  etiam  physica  vi  pleni  dominii  animae  tamquam 
formae  in  corpus  secundum  illa  A  u  g  u  s  t  i  n  i  verba  ep.  1 1 8  n.  1 4 :  »  Tam  po- 
tenti  natura  Deus  fecit  animam,  ut  ex  ejus  plenissima  beatitudine,  quae  in 
fine  temporum  sanctis  promittitur,  redundet  etiam  in  inferiorem  naturam, 
quod  est  corpus,  non  beatitudo,  quae  fruentis  et  intelligentis  est  propria,  sed 
plenitudo  sanitatis  i.  e.  incorruptionis  vigor. «  Cf.  s.  T  h  0  m  a  s  c.  gentes  IV, 
86;  comp.  theol.  c.  168. 

3.  Dubitari  nequit  sensus  singulos  objectis  sibi  convenientibus  frui  con- 
gruaque  donari  beatitudine ;  delectationis  enim  sunt  capaces  totusque  homo 
praemio  afficietur,  ut  ostendunt  patrum  argumenta,  quibus  probant,  decere,  imo 

Hurter,  Coinpend.  theologiae  III,  11.  ed.  42 

et  justum  esse,  ut  corpus,  quod  tot  tantaque  propter  Deum  est  passum,  re- 
surgat,  ne  suo  careat  praemio.    Plura  cf.  apud  Lessium  III,  8. 

4.  Quod  diversa  attinet  corporis  membra,  quorum  usus  altera  in  vita 
cessabit,  statuit  s.  Thomas  suppl.  q.  80  a.  1  ad  1  :  ^Membra  possunt  dupli- 
citer  considerari  in  comparatione  ad  animam,  vel  secundum  habitudinem  ma- 
teriae  ad  formam,  vel  secundum  habitudinem  instrumenti  ad  agentem  .  .  .  Si 
ergo  membra  accipiantur  secundum  primam  rationem,  finis  eorum  non  est 
operatio,  sed  magis  perfectum  esse  speciei,  quod  etiam  post  resurrectionem 
requiretur.  Si  autem  accipiantur  secundum  secundam  comparationem,  sic  finis 
eorum  est  operatio.  Nec  tamen  sequitur,  quod  quando  deficit  operatio,  fruitra 
sit  instrumentum :  quia  instrumentum  non  solum  servit  ad  exsequendam  ope- 
rationem  agentis,  sed  etiam  ad  ostendendam  virtutem  ipsius;  unde  oportebit, 
ut  virtus  potentiarum  animae  in  ipsis  instrumentis  corporeis  demonstretur, 
etsi  nunquam  in  actum  prodeant,  ut  ex  hoc  commendetur  Dei  sapientia.  *  Unde 
infertur  post  resurrectionem  manere  sexus  diversitatem,  nam  haec  spectat  ad 
perfectionem  speciei. 

5.  Sicut  justorum  corpora  in  melius  immutabuntur,  ita  et  corpora  dam- 
natorum  in  deterius,  iisque  proprietatibus  erunt  praedita,  quae  beatorum  do- 
tibus  plane  sunt  contraria.    Cf.  Scheeben,  Mysterien  §  95. 

6.  Quaestiones  de  resurrectione  minoris  momenti,  vel  curiosas  magis 
quam  utiles,  vel  de  quibus  nihil  ne  probabiliter  quidem  statui  potest,  praeter- 
mittimus.  Cf.  Augustinus  Enchir.  n.  84  ss.;  Thomas  supp.  q.  75  ss. ; 
Oswald  sect.  3  §  6.  8. 

704.  Scliolioil  III.  Ad  quaestionem  sitne  resurrectio  naturae  humanae 
debita,  communius  theologi  respondent  negative;  verum  non  desunt  quibus 
sententia  opposita  videtur  non  improbabilis.  Etsi  enim  ss.  literae  et  patres  re- 
surrectionem  probant  ex  rationibus  altioris  ordinis,  non  tamen  penitus  excludunt 
argumenta,  quae  suadendi  saltem  vim  habent  etiam  pro  statu  naturae  purae: 
ul  eae,  quae  derivantur  ex  justitia  divina  (n.  698c).  Etiam  rationes,  quas  pro- 
ponit  s.  Thomas  comp.  theol.  verit.  c.  151,  non  videntur  spernendae :  »Quae- 
cunque  nata  sunt  uniri  secundum  naturam  suam,  naturaliter  sibi  uniri  appetunt: 
unumquodque  enim  appetit  id,  quod  est  sibi  conveniens  secundum  suam  na- 
turam.  Cum  igitur  anima  humana  naturaliter  corpori  uniatur  .  .  .  naturale  ei 
desiderium  inest  ad  corporis  unionem.  Non  poterit  igitur  esse  perfecta  quie- 
tatio  voluntatis,  nisi  iterato  anima  corpori  conjungatur,  quod  est  hominem  a 
morte  resurgere.  —  Item  finalis  perfectio  requirit  perfectionem  primam :  prima 
autem  perfectio  uniuscuiusque  rei  est,  ut  sit  perfectum  in  sua  natura,  finalis 
vero  perfectio  consistit  in  consecutione  ultimi  finis.  Ad  hoc  igitur  quod  anima 
humana  omnimodo  perficiatur  in  fine,  necesse  est,  quod  sit  perfecta  in  sua 
natura,  quod  non  potest  esse  nisi  sit  corpori  unita.  Natura  enim  animae  est, 
ut  sit  pars  hominis  ut  forma :  nulla  autem  pars  perfecta  est  in  sua  natura, 
nisi  sit  in  suo  toto.  Kequiritur  igitur  ad  ultimam  hominis  beatitudinem,  ut 
anima  rursum  corpori  uniatur.  —  Adhuc,  quod  est  per  accidens  et  contra  natu- 
ram  non  potest  esse  sempiternum :  necesse  est  autem  hoc,  quod  est  animam 
a  corpore  separatam  esse,  per  accidens  esse  et  contra  naturam,  si  hoc  per  se 
et  naturaliter  inest  animae,  ut  corpori  uniatur.  Non  igitur  anima  erit  in  per- 
petuum  a  corpore  separata.  Cum  igitur  ejus  substantia  sit  incorruptibilis,  re- 
linquitur  quod  sit  iterato  corpori  unienda.*    Cf.  c.  gentes  IV,  79.  —  Quibus 

adde,  vix  credibile  esse  in  consummatione  rerum  illam  delendam  esse  natura- 
rum  speciem,  quae  ad  universi  complementum  fere  necessaria  est  censenda 
(n.  705 2). 

705.  Scliolioil  practicuiIL.  Cum  mortuorum  resurrectio  tanti  sit  mo- 
menti,  ut  teste  Paulo  ea  negata  ruat  fides  christiana  (n.  696),  eaque  in  pri- 
mis  impugnetur  ab  adversariis  fidei,  imo  praeeuntibus  jam  incredulis  quibus- 
dam  atheniensibus  Act.  17,  32  irrideatur  (n.  702):  proderit  ostendere,  quam 
conveniens  undequaque  sit  carnis  resurrectio  ad  fovendam  hanc  ,christia- 
norum  fiduciam',  ut  eam  appellat  Tertullianus.    Est  enim 

1.  conveniens  ex  parte  Christi.  Decetenim  ut  a.  sub  capite  redivivo 
sint  et  membra  viva,  ipsi  scil.  homogenea.  Sicut  enim  Deus  non  est  Deus  mor- 
tuorum,  sed  vivorum  (Marc.  12,  27):  ita  et  dignitas  Christi  capitis  postulat, 
ut  non  sit  caput  membrorum  mortuorum,  sed  viventium  (n.  697).  Exigit 
1).  carnis  resurrectionem  plenitudo  redemptionis,  quam  rationem  prae- 
clare  urget  Tertullianus  n.  698d.  Exigit  eam  c.  victoria  sane  perfecta, 
quam  Christus  retulit  de  hostibus  nostris,  ideoque  et  de  morte:  quam  ratio- 
nem  suggerit  s.  Paulus  n.  697. 

2.  Conveniens  est  resurrectio  carnis  ex  parte  D  e  i.  Eam  enim  a.  exigit 
justitia  Dei,  quam  convenientiam  fuse  prosequuntur  patres  (n.  698.  701 5), 
eloquentissime  Theodoretus  de  prov.  or.  9  ;  exigit  b.  sapientia  Dei,  quae 
cernitur  in  perfectione  et  integritate  universi.  Atqui  hoc  mancum  et  hiulcum 
redditur  deleta  in  aeternum  natura  humana,  quae  est  tam  mira  synthesis  regni 
spiritualis  et  corporis  (t.  II  n.  288).  Exigit  C.  potentia  Dei,  quae  illam 
"toto  ordine  revoiubili  rerum  seu  natura  magistra  testatur,  ut  loquitur  Ter- 
tullianus  (n.  698b). 

3.  Conveniens  est  resurrectio  carnis  ex  parte  ipsius  naturae  humanae: 
eam  enim  exigit  a.  ipsa  indoles  et  essentia  naturae  humanae  compositae  ex 
corpore  et  anima  immortali,  quae  essentialiter  est  forma  corporis.  Cf.  s.  T  h  o- 
mas  n.  704;  exigit  b.  naturae  humanae  dignitas,  quae  in  eam  redundavit 
ex  assumptione  carnis  nobis  consubstantialis  in  unitatem  personae  Verbi; 
exigit  C.  dignitas,  quam  sacramenta  ipsi  conciliant  (n.  698°),  nominatim 
d.  perceptio  eucharistiae,  ex  qua  patres  persaepe  carnis  resurrectionem 
inferunt  (n.  355 7).  Convenientiam  ex  dignitate  carnis  derivatam  praeclare  evol- 
■vit  Tertullianus  de  carnis  resurr.  c.  5  ss. 

4.  Ex  resurrectione  carnis  infer  a.  obligationem  sanctificandi  vel 
corpus,  quod  quondam  ingredietur  aulam  coelestem.  Haec  est  voluntas  Dei, 
sanctificatio  vestra,  ut  abstineatis  vos  a  fomicatione,  ut  sciat  unusquisque  vestrum 
vas  suum  possidere  in  sanctificatione  et  honore :  non  in  passione  desiderii,  sicut 
et  gentes,  quae  Deum  ignorant  1.  Thess.  4,  3  ss. ;  collige  b.  solamen  in  pas- 
sionibus  cum  fortissimis  fratribus machabaeis  (n.  69 7 2);  moderare  C.  luctum 
in  amissione  carorum  secundum  monitum  Pauli  ib.  v.  12  ss. ;  disce  (1.  reve- 
reri  defunctorum  corpora  et  e.  colere  sanctorum  reliquias  (th.  2  28  p.  3). 

706.  TliesiS  CCLXXVIII.  Opinio  sive  de  Christo per  milleannos 
gloriose  hisce  in  terris  regnaturo,  sive  de  statu  Ecclesiae  militantis 
ante  secundum  Christi  adventum  et  judicium  universale  per  plura 
secula  felicissimo  atque  ab  omnibus  persecutionibus  et  malis  tatn 
physicis  quam  moralibus  immuni  falsa  est  censenda. 

Dcclaratio.  Ghiliasmi  nomiae  illa  intelligitur  opinio,  quae  reg- 
num  Christi  (Messiae)  visibiliter  redeuntis  gloriosum  cum  sanctis  suis 
secundum  corpus  jam  resuscitatis  in  urbe  Jerusalem  magnitice  restaurata 
vel  saltem  alicubi  in  hac  terra  quasi  intermedium  (et  quasi  praeparato- 
rium)  inter  praesentem  mundi  seu  Ecclesiae  militantis  statum  et  ipsam 
gloriam  aeternam  per  mille  circiter  annos  duraturum  admittit.  Pro  gau- 
diorum  varietate,  quibus  justi  ex  chiliastarum  sententia  illo  in  statu 
truentur, carnalium  scil.  vel spiritualium,  chiliasmus  distinguitur  in  cras- 
sum  et  subtilem  seu  spiritualem.  Huic  errori,  in  quo  veluti  substantia 
chiliasmi  consistit,  alii  alia  addunt,  duplicem  praesertim  resurrectionem, 
priorem  justorum,  impiorum  posteriorem,  quam  universale  excipiat  judi- 
cium.  Ad  chiliasmum  plus  minusve  accedit  opinio  eorum,  qui  ante  con- 
summationem  seculi  felicissimam  quandam  Ecclesiae  conditionem  ad- 
modum  longam  sperant  futuram. 

707.  Chiliasmum  crassum  propugnarunt  vel  in  eum  saltem  propenderunt 
judaei  ob  suam  Messiae  gloriosi  spem;  ex  haereticis  Cerinthus,  ebioni- 
tae,  Apollinaris  teste  Hieronymo  de  viris  illustr.  c.  16  etc,  plures  etiam 
recentiores,  ut  roormones,  irvingiani  etc.  Chiliasmum  subtilem  haud 
pauci  ex  patribus  et  scriptoribus  antiquis  plus  minus  tuentur,  ut  praeeunte 
Papia1)  Irenaeus2),  cujus  tamen  doctrina  in  nonnullis  a  proprie  dictis 
chiliastis  dissidet;  Justinus,  qui  testatur8),  multos  alios  ita  sentire,  » aliis 
piis  tamenrefragantibus;*  Tertullianus4),  Nepos,  contraquem  scripsit-'') 
Dionysius  alex.,  Methodius6),  Hilarion7),  Commodianus8),  Lac- 
tantius9),  Victorinus  petab.  etc.  De  hac  opinione  Hieronymus  10) : 
»Quae  licet  non  sequamur,  tamen  damnare  non  possumus,  quia  multi  eccle- 
siasticorum  virorum  et  martyres  ita  dixerunt,  ut  unusquisque  in  suo  sensu 
abundet  et  Domini  cuncta  judicio  reserventur. «  Et  s.  Augustinus  de  civ. 
Dei  XX,  7:  »Quae  opinio  esset  utcunque  tolerabilis,  si  aliquae  deliciae  spiri- 
tuales  in  illo  sabbato  adfuturae  sanctis  per  Domini  praesentiam  crederentur.. 
Nam  etiam  nos  haec  opinati  fuimus  aliquando. «  Etiam  ex  lutheranis  plures 
illi  ut  Jo. A.  Bengel,  Oetinger,  Crusius,  Lavater  etc.  favent,  licet  re- 
centiori  aetate  haud  pauci  alteram  potius  theoriam,  de  felicissima  scil.  Eccle- 
siae  conditione  futura,  amplectantur,  quae  nacta  est  inter  catholicos  tam  in 
Gallia,  quam  in  Germania  patronos11).    Cf.  Atzberger  1.  c.  I  n.  86  ss. 

i)  Cf.  E  u  s  e  b  i  u  s  H.  E.  III,  39.        -)  L.  5  c.  32.       3)  Dial.  cum.  Tryph.  n.  8. 
4)  Contra  Marc.  III,  27  et  in  op.  deperdito  de  spe  fidelium. 

6)  Cf.  E  u  s  e  bi  u  s  H.  E.  Vlt,  24.  fi)  In  conv.  virg.  or.  9  n.  5. 

7)  De  durat.  mundi. 

8)  In  instruct.  adv.  gent.  deos  44  et  80. 
*)  Instit.  div.  VII,  14.  24;  Epitome  c.  72. 

10)  L.  4  in  Jer.  19,  10.  In  Ez.  30  accenset  millenariis  etiam  Sulp.  Severum: 
sed  in  dial.  cum  Gallo  et  Postumiano.  ad  quem  respicit  s.  doctor,  nihil  hujusmodi 
comparet.  Quare  Hier.  de  Pra  to  operum  Severi  editor  censet  t.  1  diss.  5,  s.  docto- 
rem  aut  dialogum  solum  ex  aliorum  relatione  novisse  aut  memoria  esse  lapsum. 
Cf.  opusc.  XLVIII,  4  s. ;  de  patribus  chiliasmo  faventibus  Pesch  IX.  n.  700  ss. 

1 ')  E  germanis  in  primis  Schneider  in  op.  die  chiliastische  Doctrin  ; 
Waller  in  op.  die  geh.  Offenb.  des  h.  Joh.  ei  favefc,  contra  quem  cf.  Bautz  in 

708.  In  thesi  1,  non  agimus  contra  chiliasmum  crassum,  cum  nimis 
sit  absurdus  et  a  religionis  christianae  spiritu  abhorrens ;  ideoque  etiam  jam 
a  patribus  accensetur  haeresibus  (cf.  n.  709 2).  Neque  2.  agimus  adversus  eos, 
qui  fata  plus  minusve  felicia  Eccleaiae  ante  muncli  finem  conjectando  praesa- 
giunt;  nihil  enim  affinitatis  inter  ejusmodi  spem  et  opinionem  ultimo  loco  in 
thesis  enunciatione  expositam.  Notamus  3.  chiliasmum  spiritualem  seu  sub- 
tilem  ab  Ecclesia  non  fuisse  damnatum :  quam  ob  rera  Ribera,  Calmet, 
Cornel.  a  Lapide  etc.  praeeuntibus  Hieronymo1)  et  Augustino  (cf. 
n.  70  7)  non  audent  eam  opinionem  dicere  haereticam.  Quare  illam  nonnisi 
ut  falsam  et  modo  temerariam  rejicimus.  Etsi  4.  chiliasmus  multiplici  sub 
forma  traditur,  cum  tamen  omnes  iilius  patroni  in  eo  plus  minusve  conveniant, 
ut  statuant  regnum  Christi  intermedium  inter  statum  Ecclesiae  militantis  in 
terris  et  statum  Ecclesiae  triumphantis  in  coelis,  hoc  commentum  refutasse 
sufficiet. 

709.  Dcnioiistratio  p.  I.  1.  Judicium  universale  Matth.  25,  31  §s. 
descriptum  immediate  erit  post  secundum  Christi  adventum  et  prae- 

Katholik  1885  I,  38—62  et  Weltgericht  p.  160  ;  ex  gallis  N.  R  o  u  g  e  y  r  o  n  les  der- 
niers  temps  1866,  M.  Jos.  de  Felicite,  quod  nomen  est  fictum,  sub  quo  forte  latet 
M.  V  e  r  c  r  u  y  s  s  e,  La  regeneration  du  Monde,  in  quo  proprie  dictus  chiliasmus  pro- 
pugnatur,  de  quibus  cf.  Etudes  religieuses  1868  II.  568  ss. ;  Bigou,  Tavenir  et  le 
regne  de  satan  et  du  monde  remplace  sur  toute  la  terre  par  une  domination  inde- 
fiaie  de  J.  Christ  et  de  TEglise,  Paris  1887,  de  cujus  opinione  cf.  D  i  d  i  o  t  in  Revue 
•des  sciences  eccl.  1890  fasc.  I,  5  ss. ;  cui  respondere  nisus  est  B  ig  o  u  in  iisdem  fasc. 
^ept.  Oct.  et  Nov.  1890 ;  ex  italis  Jos.  Callegari  in  Studi  sopra  TApocalisse, 
Mantuae  (c.  a.  1889)  docet  Christum  post  devictum  antichristum  et  judicium  uni- 
versale  regnaturum  esse  a.  mille  et  tunc  restituendam  nationem  judaicam  secun- 
dum  vaticinia  niessiana,  quorum  sensum  literalem  admodum  urget ;  ex  hispanis 
Cajet.  Caballero  Infante  et  Petr.  Alv.  N  a  v  a  r  r  o.  Cf.  Etudes  relig.  1888  44,  655. 
Alios,  praesertim  ex  appellantium  factione  sec.  XVIII  et  XIX  refert  R  e  u  s  c  h 
ltidex  II,  987 — 90.  —  De  protestantium  opinionibus  cf.  Jorg,  Geschichte  des  Pro- 
testantismus  in  s.  Entwicklung  1.  2  sect.  2  c.  3  et  A  tzb  erge  r  die  christl.  Escha- 
tologie  p.  261 ;  Bratke  Realeuc.  IH3,  810  — 817.  Inter  lutheranos  Australiae 
ortum  est  auctore  F  r  i  t  z  s  c  h  e  ab  a.  1844  propter  chiliasmum  grave  dissidium  aliis 
eu  n  reprobantibus  ut  errorem  subvertentem  plura  fidei  christianae  dogmata  ideo- 
que  fundamentilem.  Ad  concordiam  restituendam  plura  habita  fuere  colloquia 
a.  1887  et  1888.  sed  frustra.  Chiliastae  suas  opiniones  duce  Kaibel  in  conventu 
Tanundae  29.  Febr.  et  l.Mart.  1888  habitosex  thesibusenunciarunt,  quarumprima 
ita  sonat:  Wir  bekennen  uns  in  der  Lehre  von  den  letzten  Dingennicht  nur  zu  der 
allgemeinen  Christenhotfnung,  wie  solche  im  s^mbolum  apostolicum  ihren  Aus- 
druck  gefunden  hat,  sonclern  auch  zu  cler  speciellen  Holfnung,  zu  welcher  die  Pro- 
phetie  des  A.  u.  N.  T.  berechtigt.  Anmerkung :  Unter  der  allgemeinen  Christen- 
holfnung  begreifen  wir  sStiicke  :  1.  die  Wiederkunft  Christi;  2.  die  Auferweckung 
cler  Todten ;  3.  das  Weltgericht ;  4.  die  Verleihung  des  ewigen  Lebens ;  5.  die  Ver- 
dammniss  der  Gottlosen.  —  Die  speciellere  Hoffnungslehre  begreift  in  sich :  1.  die 
Drangsalzeit  unter  dem  Antichrist  uncl  seine  Vernichtung  clurch  Christus ;  2.  clie 
Bekehrung  der  Juden  als  Nation  ;  3.  die  Bindung  cles  Satans  ;  4.  die  erste  Aufer- 
stehung  ;  5.  die  Aufrichtung  des  tausendjahrigen  Friedensreiches  Christi  und  seiuer 
Heiligen.  Die  speciellere  Hoffnungslehre  bezeichnen  wir  mit  dem  Namen  biblischer 
Chiliasmus.    Cf.  Neue  kirchl.  Zeitschrift,  Erlangen  1891  II,  146—61. 

l)  H  i  e  r  o  n  y  m  u  s  tamen  chiliasmum  spiritualem  fabulam  appellat  ep.  1 20  ; 
et  eos,  qui  illum  tuentur,  judaizantes  in  Is.  II,  6;  23,  18;  54,  1 ;  Prol.  ad  1.  18inls.; 
1.  6  in  Jerem.  31,  25  et  38;  1.  11  in  Ezech.  etc.    Cf.  Sch  wane  KL.  III2  148  n.  2. 


(352  Tract.  X.  de  Dco  consummatore.  Thesis  CCLXXVIIt.  Chiliasmus 

cedit  justorum  ingressum  in  coelum:  quare  inter  illum  et  hunc  nullusest 
locus  ejusmodi  regno  intermedio.  Quod  ut  probetar,  tenendum  est 
a.  Scripturam  et  Ecclesiam  universam  cognoscere  duplicem  tantum 
visibilem  Christi  adventum,  humilem  primum  per  incarnationem  ad  redi- 
mendum,  alterum  gloriosum  ad  judicandum  genus  humanum  Hebr.  9r 
26  ss.  »Duos  esse  adventus  Domini  Salvatoris,  scribit  Hieronymus2),. 
et  omnia  prophetarum  docent  volumina  et  Evangeliorum  iides,  quodpri- 
mum  in  humilitate  venerit  et  postea  sit  venturus  in  gloria.*  Quare  unus 
tantum  adhuc  exspectandus  est  Christi  adventus.  b.  In  hoc  adventu.  non 
diu  postea,  judicabit  Christus  vivos  et  mortuos.  Hoc  colligimus  ex  sym- 
bolis,  in  quibus  profitemur,  eum  venturumesse  judicare  (non  regnare) 
vivos  et  mortuos.  Intime  ergo  cohaerent  Christi  adventus  et  judicium,. 
hoc  illius  est  scopus :  ideoque  judicium  saepe  cum  altero  Christi  adventu 
conjungitur:  Fllius  hominis  venturus  est  in  gloria  Patris  sui  cum  angelis,, 
et  tunc  reddet  unicuique  secundum  opera  ejus  Matth.  1G,  27;  cf.  2.  Tim. 
4,  1 ;  ep.  Jud.  v.  4  etc.  Hinc  Augustinus  ad Dulcitium  1.  de octo quaest. 
q.  3  n.  2:  »Interrogationi  tuae,  qua  quaeris,  utrum  in  adventu  Domini 
mox  credendum  sit  futurum  esse  judicium,  puto,  quod  sufficiat  fides- 
symboli,  qua  confitemur,  Christum  a  Patris  dextera  esse  venturum  ad 
vivos  et  mortuos  judicandos.  Cum  ergo  ipsa  sit  ei  causa  veniendi,  quid 
aliud  acturus  est  mox  ut  venerit,  nisi  propter  quod  veniet?«  Cf.  de  civ. 
Dei  XX,  1.  Judicium  vero  hoc  c.  non  ita  instituetur,  ut  separatim  et  di- 
verso  tempore  justi  et  impii  judicentur,  sed  omnium  judicium  simul  eriL 
Quod  colligimus  ex  descriptione  judicii  universalis  Matth.  25,  32  ss.  coL 
Jo.  5,  27  ss.  (n.  700):  hinc  testatur  Paulus  Act.  17,  31,  Deum  statuisse 
diem,  in  quo  judicaturus  est  orbem  r?]v  olxot>fjiv7]v  in  aequitale.  Neve 
d.  quis  putet  Christi  adventum  duraturum  esse  annos  mille:  hoc  enim 
manifesto  gratis  asseritur,  imo  adversus  Ecclesiae  et  fidelium  sensum,  et 
adversatur  iis,  quae  hactenus  probavimus  de  immediata  connexione  ju- 
dicii  cum  adventu  Christi  deque  unitate  judicii.  Regnum  e.  cujus  parti- 
cipes  reddentur  sancti  in  hoc  judicio,  non  est  regnum  millenarium,  sed  in 
coelis  aeternum,  ut  patet  ex  verbis  judicis  Matth.  25,  34.  Ergo  si  Christi 
adventum  immediate  excipiet  judicium,  hoc  autem  ingressus  in  regnum 
coeleste,  falso  prorsus  fingitur  regnum  millenarium  intermedium.  Sicut 
enim  inter  judicium  et  ingressum  in  infernum  nullus  est  status  interme- 
dius,  ita  neque  inter  illud  et  ingressum  in  regnum  coeleste.  Neque  f.  reg- 
num  millenarium  praecedet  adventum  Christi,  cum  hoc  sit  contra  ipsorum 
chiliastarum  hypothesim,  secundum  quos  ipse  Christus  illud  inaugurabit, 
et  contra  omnia,  quae  p.  sequenti  dicemus. 

')  Epist.  121  c.  11.    Cf.  Ju  stin  us  Apol.  1  n.  52 ;    Cyrillu  s  hieros.  cat.  15 
n.  1  s. ;  C  h  r  y  s  o  s  t  o  m  u  s  hom.  5  in  ep.  acl  Tit.  n.  1. 

2.  Adversatur  chiliasmo  sensus  Ecclesiae,  in  qua  demum  praevaluit  et 
jam  per  sec.  XIII  plane  communis  facta  est  sententia  contraria.  Quamvis  au- 
tem  non  desint  patres  graves,  qui  primis  Ecclesiae  seculis  chiliasmo  faverint, 
inducti  auctoritate  Papiae  dicta  quaedam  Salvatoris  et  apos.olorum  male  in- 
telligentis,  non  tamen  defuerunt  jam  eo  tempore  alii,  qui  illi  se  opposuerint 
testibus  Justino  1.  c.  et  Irenaeo  V,  31  n.  1  ;  33  n.  4;  35  n.  l  aperteque 
rejecerint,  ut  Dionysius  alex.,  Romae  Cajus  teste  Eusebio  H.  E.  III,  28, 
Origenes  de  princ.  II,  1 1  n.  2,  quod  adeo  est  verum,  ut  nonnulli  de  Apo- 
calypsis  genuinitate  dubitarent  teste  Dionysio  (apud  Eusebium ,  H.  T. 

VII,  25),  quod  ea  videretur  chiliastis  favere.  Imo  nonnulli  eum  haeresibus  ac- 
censent  nulla  inter  chiliasmum  crassum  et  subtilem  factadistinctione,  ut  Phi- 
lastrius,  Gennadius  de  eccles.  dogm.  c.  55,  Theo  doretus  haer.  fab. 

VIII,  6  col.  in  Ez.  48,  35  et  Nicephorus  H.  E.  VI,  21.  A  seculo  vero  V. 
evanuit  plane  chiliasmi  opinio,  et  theologi  scholae  eam  unanimes  rejiciunt,  si 
non  ut  haeresim,  verbis  tamen  gravibus  ut  Thomas,  qui  eam  tribuit  haere- 
ticis *),  et  Bonaventura2).  Cf.  Muzzarelli  diss.  select.  3;  Franzelin 
de  tradit.  th.  16;  S  t  e  n  t  r  u  p  th.  151. 

710.  Denionstratio  p.  II.  Admitti  nequit  regnum  millenarium  vel 
felicissima  et  singularis  Ecclesiae  conditio  per  plura  secula  ante  secun- 
dum  Ghristi  adventum.  Lex  enim  1.  universalis  est:  Omnes,  qui  pie  vo- 
lunt  vivere  in  Christo  Jesu,  persecutionem  patientur  2.  Tim.  3,  12;  neque 
alia  erit  conditio  Ecclesiae  militantis  seu  corporis  Christi  in  terris,  quam 
quae  fuit  ducis  et  capitis3);  quam  ob  rem  Christus  inculcat  abnegationis 
et  mortificationis  necessitatem  Matth.  10, 34  ss. ;  16,  24  ss.  etc,  et  de  Paulo 
et  Barnaba  legimus  Act.  14,  21,  eos  fuisse  confirmantes  animas  discipu- 
lorum  exhortantesque,  ui l  permanerent  in  fide,  et  quoniam  per  midtas  tribu- 
lationes  oportet  nos  intrare  in  regnum  coelorum:  quam  legem  universalem 
suspendendam  abrogandamque  esse  per  plura  secula  ante  judicium  ulti- 
mum,  gratis,  imo  temere  affirmatur.  Cum  ea  autem  conciliari  nequit 
felicissima  illa  Ecclesiae  conditio,  quam  nonnulli  somniant.  AdhaecS.  vel 
justi  eo  tempore  obnoxii  erunt  concupiscentiae  ceterisque  peccati  origi- 
nalis  sequelis  vel  ab  illis  erunt  immunes :  hoc  temere,  imo  periculose  af- 
firmatur4).  Si  vero  primum  statuitur,  non  adeo  felix  erit  justorum  con- 
ditio,  neque  aemula  conditionis  protoparentum  in  paradiso,  ut  non  nemo 
ex  contrariae  sententiae  patronis  finxit.  Quare  Ecclesiae  conditio  ad 
fmem  usque  seculi  teste  Christo  Matth.  13,  25  ss.  complectetur  triticum 
et  zizania,  bonos  malosque ;  non  erit  ergo  adeo  felix  ejus  conditio,  ut 
gratis  affirmant  adversarii. 

711.  Scholion.  De  apocalypsi  c.  20.  Post  vaticinia  messiana  nimis  ad 
literam  intellecta  (cf.  t.  I  n.  53)   praecipuum,  quo  chiliastae  utuntur,  argu- 

')  In  4.  dist.  43  q.  1  a.  3  qcla.  1  ad  4.  ■)  In  Centiloquio  p.  4  s.  2. 

3j  Rom.  8,  16  ss. ;    Luc.  9  23  s. ;  14,  27;    Matth.   10,  24,  de  qua  lege  cf.  Aug. 
Tliill  in  theol.  pract.  Qtlschr.  (Lincii)  1891,  315—21. 
4)  Cf.  conc.  trid.  sess.  5  can.  5. 

uientum  ex  Apoc.  c.  20  petitur,  in  quo  mentio  fit  duplicis  resurrectionis  et 
regni  millenarii  Christi  inter  utramque.  Atqui  1.  immerito  provocant  ad 
hoc  caput  tamquam  locum  classicum,  cum  argumenta  ex  vaticiniis  nondum 
impletis,  nisi  admodum  sint  clara,  soleant  esse  sat  incerta:  saepe  enim  non 
constat,  utrum  verba  accipi  debeant  sensu  proprio  an  metaphorico.  Nominatim 
Apocalypsim  tenebris  esse  involutam,  testantur  jam  Dionysius  al.  apud 
Eusebium  H.  E.  VII,  25;  Augustinus  de  civit.  Dei  XX,  17  et  Hiero- 
nymus  1.11  in  Ez.  38:  »Non  intelligentes  totum  volumen  Joannis,  quod 
revelationis  titulo  praenotatur,  esse  mysticum  et  revelatione  nos  indigere,  ut 
possimus  cum  propheta  dicere :  Revela  oculos  meos  et  considerabo  mirabilia 
de  lege  tua  (Ps.  118,  18).*  Quapropter  exegetae  inter  se  dissentiunt,  utrum 
ea,  quae  in  Apocalypsi  in  forma  vaticinii  dicuntur,  jam  sint  adiinpleta  necne. 
Ad  haec  2.  ex  duabus  interpretationibus  loci  obscuri  ea  est  deligenda,  quae 
etsi  forte  minus  literalis  et  obvia,  melius  tamen  cohaeret  cum  dogmatum  ana- 
logia,  cujus  in  enarrandis  Scripturis  maxima  habenda  est  ratio.  Chiliastarum 
vero  interpretatio  a  dogmatum  analogiadissonat;  consonat  ea,  quam  mox  pro- 
ponemus,  quamque  tradunt  vel  innuunt  Augustinus  de  civ.  Dei  XX,  7  ss.; 
Gregorius  M.  Mor.  IX,  1;  Primasius  et  Beda  in  h.  c. 

712.  Ligatus  ergo  1.  fuit  diabolus  primo  adventu  atque  morte  Christi, 
qua  factum  est,  ut  princeps  hujus  mundi  ejectus  sit  foras  Jo.  12,  31,  ejusque 
dominium  ita  imminutum,  ut  vel  hominibus  concessa  fuerit  potestas  ejiciendi 
eum  in  nomine  Christi  Matth.  8,  29;  12,  28  s.  etc.  Haec  vero  ligatio  non  est 
absoluta,  permittitur  enim  adhuc  tentare homines.  >  Alligatio  diaboli,  inquit 
A  u  g  u  s  t  i  n  u  s  1.  c.  8  n.  1 ,  est  non  permitti  exercere  t  o  t  a  m  tentationem,  quam 
potest  vel  vi  vel  dolo  ad  seducendos  homines.*  Ceterum  2.  nomine  diaboli 
intelligi  non  debet  omnis  virtus  diabolica  seu  omnes  claemones,  sed  eorum 
pi  inceps  tantum :  nam  ut  scribit  T  h  o  m  a  s  lect.  2  in  Job  1  :  »  Mali  spiritus  in 
Scriptura  daemones  dicuntur  et  eorum  primus  diabolus  vel  etiam  satan.*  Cf. 
t.  II  n.  414.  425.  3.  Numero  mille  annorum  designatur  tempus  omne  inter 
primum  Christi  adventum  et  antichristi  seductionem  v.  7  vel  resurrectionem 
v.  13,  »ut  perfecto  numero  notaretur  ipsa  temporis  plenitudo1).*  4:.  Auimae 
decollatorum  v.  4,  quae  vixerunt  et  regnaverunt  cumChristo  mille  annis,  animae 
sanctorum  sunt,  qui  post  Christi  mortem  temporis  cursu  usque  ad  antichristi 
adventum  successive  participes  redduntur  regni  coelestis.  Quare  5.  nomine 
vitae,  quam  vivere  dicuntur,  intelligenda  est  vita  beata  secundum  animam,  et 
nomine  resurrectionis  primae  translatio  ad  hanc  vitam :  neque  enim,  si  de  cor- 
porum  resurrectione  esset  sermo,  dicerentur  animae  decollatorum  resurrexisse. 
0.  Particula  donec  v.  5  significat  quidem  terminum,  ante  quem  impii  non  vi- 
xerunt  beatam  vitam,  non  vero  adsignificat,  impios  postea  illam  esse  adepturos. 
Neque  vero  7.  ex  eo,   quod  v.  5  vita  et  regnum  animarum  dicatur  resurrectio 


l)  A  u  g  u  s  t  i  n  u  s  1.  c.  c.  7  n.  2.  Ita  etiam  V  i  c  t  o  r  i  n  u  s  petabionensis  in 
scholiis  ad  h.  1.  (M  i  g.  5,  342) ;  Tichonius  apud  G  e  n  n  a  d  i  u  m  de  script.  eccles. 
c.  18;  Hieronymus  in  Job  40,  24;  Cassiodorus  in  complexionibus  ad 
Apoc.  19,  17;  20,  7  ;  Gregorius  M.  Moral.  XVIII,  42,  XXXII,  15n.  22;  Julianus 
tolet.  antikeimenon  1.  2  interrog.  69  (Mig.  96,  697);  Haymo  halberstad.,  Beren- 
gaudus  (M  ig.  17.  929),  Primasius  in  h.  1.;  auctor  exposit.  in  Apoc.  in 
append.  opp.  s.  A  u  g  u  s  t  i  n  i  (M  i  g  n  e  35,  244S  l.om.  18) ;  T  h  o  m  a  s  contra  gentes 
IV,  83.    Cf.  Malvenda  X,  7  ss. 

prima,  sequitur  hanc  fuisse  ejusdem  rationis  cum  resurrectione  corporum,  cle 
qua  mentio  fit  v.  13.  Nam  a.  quamvis  sermo  v.  13  sit  de  resurrectione  cor- 
porum,  ea  tamen  non  dicitur  resurrectio,  nedum  secunda;  ergo  non  liquet, 
num  ideo  illa  v.  5  dicatur  prima,  quod  plane  ejusdem  sit  rationis  cum  hac 
v.  13;  praesertim  1).  cum  nulla  fiat  v.  5  corporum  mentio,  sed  tantum  vitae 
et  regni,  quae  animabus  etiam  sine  corpore  convenire  possunt.  Ceterum  c.  ut 
animarum  ad  beatitudinem  translatio  v.  5  dici  possit  resurrectio  prima,  suffi- 
cit,  si  corporum  praecedat  resurrectionem  et  cum  hac  quandam  habeat  analo- 
giam.  Ita  Christus  Jo.  5,  24  ss.  duplicis  etiam  resurrectionis  facit  mentionem, 
prioris  secundum  animam  v.  24,  alterius  secundum  corpus  et  animam  v.  28  s. 
Quod  d.  confirmari  potest  verbis  v.  1 4 :  Et  infernus  et  mors  missi  sunt  in 
stagnum  ignis.  Ilaec  est  mors  secunda.  Atqui  nemo  haec  intelliget  de  morte 
proprie  dicta  secunda  corporis,  sed  de  damnatione  secundum  animam  et  cor- 
pus:  ergo  et  resurrectio  prima  poterit  intelligi  de  admissione  ad  vitam  beatam 
secundum  animam,  quam  consequetur  suo  tempore  resurrectio  proprie  dicta 
secundum  corpus.  Ad  rem  s.  Augustinus  1.  c.  c.  6  n.  2:  »Sicut  ergo  duae 
sunt  regenerationes,  una  secundum  fidem,  quae  nunc  fit  per  baptismum,  alia 
secundum  carnem,  quae  fiet  in  ejus  incorruptione  atque  immortalitate  per 
judicium  magnum  et  novissimum:  ita  sunt  et  resurrectiones  duae,  una  prima. 
quae  et  nunc  est  et  animarum  est,  quae  venire  non  permittit  in  mortem  se- 
cundam ;  alia  secunda,  quae  nunc  non  est,  sed  in  seculi  fine  futura  est,  nec 
animarum,  sed  corporum  est,  quae  per  ultimum  judicium  alios  mittet  in  se- 
cundam  mortem,  alios  in  eam  vitam,  quae  non  habet  mortem.*  Cf.  c.  7  et  10 ; 
s.  Thomas  suppl.  q.  7  7  a.  1  ad  4. 

712a.  Scholioil  II.  Novam  opinionem  chiliasmo  affinem  nostra  aetate 
excogitavit  E.  A.  Chabauty  canonicus  honorarius  andegavensis  in  op.  prae- 
grandi  (sed  prohibito  18.  Dec.  1896)  Etudes  scripturales,  patristiques,  theo- 
logiques  et  philosophiques  sur  1'  avenir  de  V  Eglise  catholique  selon  le  plan 
clivin  ou  la  Regeneration  de  1'humanite  et  la  Renovation  de  1'univers,  Pictavii 
1890  —  93  t.  3.  Innixus  nimirum  praeprimis  1.  Cor.  15,  51  s.  (secundum 
textum  graecum),  l.Thess.  4,  12 — 17  et  vaticiniis messianis,  quae  sensu  lite- 
rali  accipit,  censet,  judicio  finali  non  absolvi  fata  universi  humani  generis  hisce 
in  terris,  sed  hominum  partem  in  conflagratione  mundana  servari  vivam  hosque 
homines  interesse  resurrectioni  et  judicio  universali.  Quo  finito  vitam  continuabunt 
in  terris  in  conditione  paradisiaca,  genus  propagabunt  per  secula,  electos  multi- 
plicabunt,  formabunt  societatem  religiosam  seu  Ecclesiam,  cujus  centrum  erit 
Jerusalem,  ubi  et  Christi  vicarius  sedem  figet.  Post  vitam  prolixam  et  felicem 
singuli  cum  corpore  transferentur  ad  sedes  coelestes.  Quae  opinio  nullo  modo 
probari  potest:  pugnat  enim  cum  quamplurimis  doctrinae  catholicae  capitibus, 
quae  innuisse  sufficiet.  Pugnat  cum  universalitate  peccati  originalis,  quod  in- 
fecit  universam  Adami  propaginem;  jam  vero  juxta  hanc  opinionem  infe- 
cisset  minorem  tantum  hominum  partem,  eos  scil.  qui  vivent  usque  ad  judi- 
cium  universale,  non  autem  myriades  illas,  quae  post  hoc  judicium  incolent 
terram.  —  Pugnat  cum  universalitate  mortis  omnibus  hominibus  indictae ; 
pugnat  cum  universalitate  judicii,  cui  intererit  juxta  hanc  opinionem  minima 
forte  pars  generis  humani;  cum  notione  consummationis  seculi  vulgata;  cum 
tot  effatis  Christi  et  apostolorum,  quae  aliam  viam  praeter  viam  abnegationis, 
crucis,  tribulationum,  quae  ducat  ad  gaudia  coelestia,  ignorant  (n.  710)  etc. 
Haec  fusius  evolvere  non  vacat.  Cf.  Zeitschr.  fiir  kath.  Theologie  1  894  p.  377  ss. 

713.  De  judicio  universali.  —  Clare  docent  s.  Scripturae  alterum 
Filii  Dei  adventum  esse  exspectandum  Act.  1,11  etc.  Cf.  n.  709  a.  Quo 
adventu  supposito  verissima  sunt,  quae  scribit  Augustinus  1.  c.  c.  30: 
»Nullus  vel  negat  vel  dubitat,  per  J.  Christum  tale,  quale  istis  ss.  literis 
praenuncialur,  futurum  esse  novissimum  judicium,  nisi  qui  eisdem  literis 
nescio  qua  incredibili  animositate  seu  coecitate  non  credit.«  Huic  judicio 
intererunt  non  solum  omnes  adulti,  sed  et  infantes ;  non  solum  fideles,  sed 
etinfideles;  non  solum  homines,  sed  et  angeli  tam  mali,  quam  boni.  Etsi 
autem  judicio  particulari  jam  singulorum  sors  estdefinita,  convenien- 
tissimum  nihilominus  erit  judicium  universale,  ut  1.  ratione  quadam  so- 
lemni  humani  generis  fatis  imponatur  finis;  ut  2.  judicium  particulare 
promulgetur;  3.  ut  homines,  quatenus  membra  sunt  societatis  humanae,. 
quorum  actus  saepe  per  secula  in  aliorum  cedebant  commodum  vel  dam- 
num,  publice  dijudicentur;  ut  4.  lucidissime  appareat  Dei  in  omnibus 
sapientia  et  justitia;  et  hinciniquihominumjudicia  corrigantur;  ut  5.  ab 
omnibus  creaturis  ratione  praeditis  J.  Christo  solemne  et  publicum  de- 
feratur  obsequium. 

Tertiam  rationem  ita  praeclare  evolvit  s.  Thomas  3.  p.  q.  59  a.  5: 
»Sciendum,  quod  licet  per  mortem  vita  hominis  temporalis  terminetur  secun- 
dum  se,  remanet  tamen  ex  futuris  secundum  quid  dependens.  Uno  quidem 
modo,  secundum  quod  adhuc  vivit  in  memoriis  hominum,  in  quibus  quando- 
que  contra  veritatem  remanet  bonae  famae  vel  malae.  Alio  modo  in  filiis,  qui 
sunt  quasi  aliquid  patris,  secundum  illud  (Eccli.  30,  4):  Mortuus  est  pater 
eju*,  et  quari  non  est  mortuus,  similem  enim  reliquit  sibi  post  se;  et  tamen  mul- 
torum  bonorum  sunt  mali  filii  et  e  contrario.  Tertio  modo  quantum  ad  eftec- 
tum  suorum  operum ;  sicut  ex  deceptione  Arii  et  aliorum  seductorum  pullulat 
infidelitas  usque  ad  iinemmundi;  et  usque  tunc  proficit  fides  ex  praedicatione 
apostolorum.  Quarto  modo  quantum  ad  corpus,  quod  quandoque  honorifice 
traditur  sepulturae,  quandoque  vero  relinquitur  insepultum  et  tandem  incine- 
ratum  resolvitur.  Quinto  modo  quantum  ad  ea,  in  quibus  homo  suum  affec- 
tum  defixit,  puta  in  quibuscunque  temporalibus  rebus,  quarum  quaedam  citius 
finiuntur,  quaedam  diutius  durant.  Omni  autem  haec  subduntur  existimationi 
judicii  divini.  Et  ideo  de  his  omnibus  perfectum  et  manifestum  judicium  haberi 
non  potest,  quamdiu  hujus  temporis  cursus  durat.  Et  propter  hoc  oportet 
esse  finale  judicium  in  novissimo  die,  in  quo  perfecte  id,  quod  ad  unumquem- 
que  hominem  pertiuet  quocunque  modo,  perfecte  et  manifeste  judicetur.*  Cf. 
etiam  in  4.  d.  47  q.  1  a.  2,  ubi  s.  doctor  explicat,  quo  sensu  alii  cum  Christo 
sint  judicaturi;  Augustinus  de  civ.  Dei  XX,  2;  Stentrup  th.  148. 

714.  Inter  quaestiones,  quae  occasione  judicii  universalis  moventur,  est 
etiam  iila,  quam  Rob.  Pullus  sentent.  1.  8  c.  27  ita  proponit:  »IJtrum  quo- 
rum  tecta  sunt  peccata  per  poenitentiam,  et  quorum  bona  opera  finali  malitia 
decolorantur,  in  judicio  debeant  sub  silentio,  sicut  caritura  mercede,  reticeri?* 
Et  respondet:  »Potest  utique  recte  videri  vitia  sanctorum,  etiam  satisfactione 
deleta,  et  ab  ipsis,  quibus  tunc  oblivio  minime  videtur  competere,  memoriter 
recolenda,  et  ab  aliis,  quibus  tunc  non  ora,   sed  conscientia  omnium  loquatur, 

intelligenda.  Ut  enim  virtus  et  benignitas  liberatoris  liberatis,  imo  et  aliis- 
ad  laudem  Dei  gratiarumque  actionem  appareat,  ut  constet,  sanctos  vitia  de- 
bellasse,  illecebras  pravae  consuetudinis  dirupisse,  ipsis  ad  dignitatem,  indig- 
nis,  quoniam  similiter  non  egerunt,  ad  accusationem,  minime  videtur  absonun* 
in  judicio  quoque  culpas  sanctorurn  intelligendas ;  imo  nec  bona  malorum  gesta 
in  judicio  videntur  celanda,  ut  inexcusabiles  sint,  qui  in  eo,  quod  bene  per 
gratiam  Dei  coeperant,  per  suae  imperseverantiam  culpae  defecerunt;  qui  per 
bona  suscepta  non  pervenerunt  ad  ulteriora,  non  superaverunt  mala.«  Ma- 
gister  vero  sententiarum  1.  4  d.  43  §  4  censet  »non  irrationaliter  putari 
posse,  peccata  hic  per  poenitentiam  tecta  et  deleta,  illic  etiam  tegi  aliis,  alia» 
vere  cunctis  propalari.*  Verum  displicuit  theologis  haec  opinio,  imo  inter 
ejus  errores  fuit  notata.  Et  sane  varia  Dei  attributa,  ut  ejus  justitia,  miseri- 
cordia,  gratia  etc.  videntur  omnium  exigere  manifestationem:  ea  enim  ex 
peccatis  justorum  etiam  remissis  maxime  splendescunt  etc.  Cf.  Thomas  in  4. 
d.  43  q.  1  a.  5  qcl.  2  et  in  supplem.  q.  87  ss.  plures  quaestiones;  Bautz 
Weltgericht;  Lessius  de  div.  perf.  XIII,  22. 

715.  Quod  muhdi  ipsius  consummationem  spectat,  tenendum  est 

1.  praesentem  hujus  terrae  statum  finem  esse  habiturum :  ideoque  pas- 
sim  mentio  flt  consummatlonis  seculi ;  non  tamen  prorsus  annihilari  vel  destrui 
mundanam  substantiam,  sed  tantum  praesentem  ordinem,  formam  etc,  ut 
testatur  Paulus  1.  Cor.  7,  31  :  Praeterit  figura  (c"/Yjpioi)  hujus  mundi. 

2.  Consummabitur  igne  teste  Petro  2.ep.  3,  6  s.:  llle  tunc  mundus  aqua 
inundatus  periit:  coeli  autem,  qui  nunc  sunt,  et  terra  eodem  verbo  repositi  suntr 
igni  reservati  in  diem  judicii  et  perditionis  impiorum  Jwminum. 

3.  Ita  vero  consummabitur,  ut  simul  r  e  n  o  v  e  t  u  r,  ut  docet  idem  apostolus 
ib.  v.  12:  Exspectantes  et  properanies  in  adventum  diei  Domini,  per  quem  coeli 
ardentes  soloentur  et  elementa  ignis  ardore  tabescent.  Novos  vero  coelos  et  novam 
terram  secundum  promissa  ipsius  exspectamus,  in  quibus  justitia  habitat.  Cla- 
rius  vero  Paulus  Rom.  8,  19  s. :  Nam  exspectatio  creaturae  revelationem  filio- 
rum  Dei  exspectat.  Vanitati  (corruptioni)  enim  creatura  subjecta  est  non  volensr 
sed  propter  eum,  qui  subjecit  eam  in  spe.  Quia  et  ipsa  creatura  liberabitnr  a 
servitute  cvrruptionis  in  libertatem  gloriae  filiorum  Dei :  quibus  triplicem  hujus 
innovationis  reddit  rationem,  quod  scil.  a.  praesens  status  non  sit  originalis 
conditio  creaturae ;  quod  I).  ipsa  non  sit  causa  suae  in  deterius  commutatio- 
nis ;  quod  c.  illam  exspectet:  cui  adde  d.  quod  rerum  universitas  est  propter 
hominem;  glorificato  ergo  ejus  capite  et  rege,  decet  ut  ipsa  pro  modulo  suo- 
particeps  reddatur  hujus  gloriBcationis.  Deinde  e.  universitas  rerum  visibilis 
opus  praestantissimum  est  sapientiae  et  omnipotentiae  Dei.  Quare  ipsa  ejus 
praestantia  poscit,  ut  conservetur  et  consummetur,  ut  condignum  sit  comple- 
mentum  illius  regni  Dei,  quod  judicio  universali  inaugurabitur.  Cf.  Mack  in 
fasc.  lit.  tiibing.  1833  pag.  601  —  639  et  J.  B.  Kraus  in  docta  diss.  die  Apo- 
katastasis  der  unfreien  Creatur  auf  kath.  Standpunkte,  Eegensburg  1850;- 
Scheeben  Mysterien  §  96. 

4.  Cujusmodi  vero  sit  futura  mundi  conditio,  ne  conjectando  quidem 
assequeris.  Num  in  mundo  renovato  futura  sint  animalia  et  plantae,  sea 
num  haec  renovatio  complectatur  regnum  organicum,  animale  scil.  et  vegeta- 
tivum,  haud  levis  est  quaestio.  Theologi  scholae  negant  cum  s.  Thoma  suppL 
q.  91  a.  5;  c  gentes  IV,  97.  —  Bautz  in  fasc.  liter.  Katholik  1877  II r 
135  — 158,  in  11.  der  Himmel  p.  180  ss.  et  das  Weltgericht  §  20  censet  prae- 

ferendam  esse  sententiam  affirmantem,  cum  ea  videatur  satis  bene  cohaerere 
cum  Scripturis  et  patribus,  qui  de  resfauratione  universi  clare  loquuntur,  ad 
quod  certe  spectat  etiam  regnum  organicum :  nam  universum  visibile  et  mate- 
riale  omni  plane  vita  destitutum,  hinc  mortuum,  videtur  valde  imperfectum 
et  mancum ;  quod  rationes  congruentiae  sat  graves  illi  faveant;  quod  difficul- 
tates  a  scholae  theologis  contra  eam  allatae  sufficienter  solvi  possint.  Eandem 
sententiam  ut  probabilem  tuetur  Stentrup  de  Verbo  incarn.  th.  10  7. 


Sectio  III. 

De  nexu,  quo  membra  Eeclesiae  triumphantis,  militantis  et  ii,  qui 
purgatorio  detinentur,  conjunguntur,  seu  de  communione  sanctorum. 

716.  Animae  hominum,  qui  lemporis  cursu  moriuntur,  successive  vel 
coelum,  vel  purgatorium,  vel  infernum  ingrediuntur.  Quaeritur 
autem,  utrum  inter  has  atque  homines  viventes  intercedat  nexus,  an  om- 
nis  conjunctio  abrumpatur.  De  animarum  damnatarum  (et  infantium  in 
limbo)  commercio  cum  hominibus  nil  dicemus,  cum  ordinario  nullum  sit : 
-carceri  enim  aeterno  sunt  mancipatae.  De  relatione  daemones  inter  et 
homines  egimus  t.  II  n.  425  ss.  Reliquum  est,  ut  de  relatione  disseramus 
inter  animas  defunctorum,  quae  vel  in  purgatorio  vel  In  coelo  sunt,  et 
(propter  analogiam)  inter  angelos  et  homines  viventes. 

717.  De  SS.  communione.  —  Tenendum  est,  Ecclesiam  trium- 
phantem,  militantem  et  Ecclesiae  partem,  quae  purgatorio  deti- 
netur,  non  constituere  tres  societates  penitus  ab  invicem  divulsas,  sed  ila 
conjungi,  ut  inter  earum  membra,  etsi  loco  et  conditione  diversa,  multi- 
plex  exsistat  nexus  atque  relatio.  Exhibentur  cnim  fideles  in  terra  de- 
gentes  1.  ut  beatorum  conservi  Apoc.  6, 11;  19,  10;  22,  9,  concives 
•et  coheredes,  membra  ejusdem  familiae  et  confratres  sanctorum 
Rom.  8,  29;  Eph.  2,  19;  Hebr.  12,  22  ss.  Et  sane  si  unum  est  caput 
Christus,  unus  ipse  rex,  positus  super  omnia,  quae  in  coelis  et  quae  in 
terris  sunt  Eph.  1,  22  ss.:  unum  erit  ejusdem  corpus  mysticum,  una  Ec- 
<3lesia,  unum  regnum,  una  civitas  unaque  compago,  qua  omnes,  qui  ipsi 
in  caritate  subjiciuntur  quique  jam  in  coelis  triumphant  vel  adhuc  mili- 
tant  in  terra,  consociantur.  Si  autem  tam  beati  in  coelo  quam  in  terra 
fideles  unum  sunt  corpus,  una  civitas  unumque  regnum,  sanctorum  com- 
munio  vitalisque  nexus  inscite  in  dubium  vocatur:  neque  eniai  illud  est 
<2orpus  mortuum  regnumque  discors.  Hinc  describuntur  angeli  vel  laeti 
de  peccatorum  poenitentia  Luc.  15,  7;  vel  ultores,  si  quid  damni  infertur 
illis,  qui  eorum  sunt  commissi  tutelae  Matth.  17,  10;  vel  solliciti  de  elec- 
torum  salute  Hebr.  1,  14;  quibus  triplex  significatur  boni  membri  offi- 
cium:  commiseratio,  gaudii  participatio,  sollicitudo. 

Praeclare  de  hac  membrorum  ad  invicem  connexione  Chrysostomus 
hom.  in  s.  Romanum  M.  n.  1  :  »Nos  pedes  sumus,  inquit,  martyres  autem 
caput.  Sed  non  potest  caput  pedibus  dicere:  vestri  non  egeo.  Gloriosa  sunt 
membra,  sed  gloriae  excellentia  non  aliena  illa  facit  a  conjunctione,  quae  est 
cum  reliquis  partibus.  Tunc  enim  liunt  maxime  gloriosa  quando  eam,  quae 
nobiscum  est,  conjunctionem  non  abruperint.  Nam  oculus  quoque,  licet  reli- 
quo  toto  corpore  sit  splendidior,  suam  tunc  gloriam  conservat,  quando  a  reli- 
quo  corpore  non  abscinditur.  Et  quid  de  martyribus  dico?  Si  enim  Dominus 
ipsorum  nostrum  caput  fieri  non  erubuit,  multo  magis  ipsi  esse  nostra  mem- 
bra  non  erubescunt,  habent  enim  radicatam  caritatem.  Solet  autem  caritas  ear 
quae  sunt  disjuncta,  conjungere  et  colligare,  neque  de  dignitate  admodum  ac- 
curate  inquirit. *  —  Non  minus  praeclare  Augustinus  Enchir.  c.  56:  >Haec 
(Ecclesia  triumphans)  in  sanctis  angelis  beata  persistit,  et  suae  parti  peregri- 
nanti  opitulatur,  quia  utraque  una  erit  consortio  aeternitatis,  et  nunc  una  est 
vinculo  caritatis,  quae  tota  instituta  est  ad  colendum  Deum. *  De  civ.  Dei  XX,  9- 
n.  2:  »Neque  piorum  animae  mortuorum  separantur  ab  Ecclesia,  quae  etiam 
nunc  est  regnum  Christi.  Alioquin  nec  ad  altare  Dei  fieret  eorum  memoria  in 
communicatione  corporis  Christi. *  Belle  vero  in  Ps.  85  n.  24:  »Contristatus 
est  b.  Cyprianus  in  passione,  modo  consolatus  est  in  corona.  Modo  et  conso- 
latus  adhuc  tristis  (i.  e.  sollicitus  de  nobis)  est.  Dominus  enim  noster  Jesus 
Christus  adhuc  interpellat  pro  nobis  (Rom.  8,  34):  omnes  martyres,  qui  cum 
illo  sunt,  interpellant  pro  nobis.  Non  transeunt  interpellationes  ipsorum,  nisi 
cum  transierit  gemitus  noster. €  —  Cui  consone  s.  Ambrosius  ep.  22: 
»Quamvis  enim  de  suo  merito  securi  sint,  tamen  quia  futura  est  adhuc  re- 
demptio  totius  corporis  Ecclesiae,  compatiuntur.  Cum  enim  adhuc  membra 
patiuntur  corporis  sui,  quomodo  alia  membra,  licet  superiora,  non  compatiun- 
tur  membris  unius  corporis  laborantibus  ? « 

2.  Sane  mirum  foret,  si  caritas,  cujus  est  disjuncta  copulare  eoque 
arctius,  quo  ipsa  intensior  est,  morte  interveniente  indolem  mutaret  suam, 
et  visione  beatifica  reddita  ardentissima  frigeret  erga  eos,  pro  quibus 
quondam  in  terris  parata  fuit  sanguinem  etiam  fundere. 

»Nec  aliis  profecto  legibus,  ita  Bernardus  serm.  78  in  Cant.  n.  1, 
regnum  caritatis  regi  decebat,  quam  piis  ipsorum,  qui  pariter  regnaturi  sunt, 
mutuisque  amoribus  et  puris  affectionibus  in  invicem  et  in  Deum.*  Et  serm. 
26  n.  5:  »Qui  adhaeret  Deo,  unus  spiritus  est  (l.  Cor.  6,  17),  et  in  divinum 
quendam  totus  immutatur  aifectum ;  nec  potest  jam  sentire  aut  sapere  nisi 
Deum  et  quod  sentit  et  sapit  Deus,  plenus  Deo.  Deus  autem  caritas  est,  et 
quanto  quis  conjuncticr  Deo,  tanto  plenior  caritate.  Porro  impassibilis  est  Deus, 
sed  non  incompassibilis,  cui  proprium  est  misereri  semper  et  parcere.  Ergo  et 
te  (Gerardum  fratrem  defunctum  alloquitur)  necesse  est  misericordem  esse, 
qui  inhaeres  misericordi,  quamvis  jam  minime  miser  sis:  et  qui  non  pateris, 
compateris  tamen.  Affectus  proinde  tuus  non  est  imminutus,  sed  imrautatus ; 
nec  quoniam  Deum  induisti,  nostri  cura  te  exuisti;  et  ipsi  enim  cura  est  de 
nobis.  Quod  infirmum  est  abjecisti,  sed  non  quod  pium.  Caritas  denique 
nunquam  excidit  (l.  Cor.  13,  8):  non  oblivisceris  me  in  finem. « 

3.  Accedit  analogia  ex  ordine  petita  naturali,  in  quo  ordines 
omnes  particulares  variis  mutuisque  nectuntur  vinculis  ad  pulcherrimum 

liunc  mundum  efficiendum  tamquam  ejus  partes  et  veluti  membra.  Non 
deerit  ergo  unio  et  compago  in  regno  supernaturali  inter  varios  creatu- 
rarum  intellectualium  ordines.  Haec  confirmantur  iis,  quae  dicemus  de 
sanctorum  invocatione  et  intercessione.  Cf.  Kirsch  Die  Lehre  von  der 
Gemeinschaft  der  Heiligen  im  christl.  Alterth.,  Mainz  1900. 

718.  Jam  varias  relationes,  quae  hanc  conjunctionem  consequuntur, 
diligentius  expendamus. 

Tliesis  CCLXXIX.  „Bonum  atque  utile  est,  suppliciter  sanctos 
una  cum  Christo  regnantes  invocare  etob  beneficia  impetranda  a  Deo 
per  Filium  ejus  J.  Ckristum  D.  N.,  qui  solus  noster  Iiedemptor  et 
Salvator   est,  ad  eorum  orationes,   opem  auxiliumque  confugere" 

Dcinonstratio  p.  I.  De  fide  tantum  est,  bonum  atque  utile  esse 
sanctorum  invocationem,  ut  definivit  conc.  tridentinum  sess.  25  verbis, 
quibus  thesis  enunciatur.  Hinc  sponte  sua  sequitur  eam  esse  licitam,  non 
.autem  per  se  ad  salutem  necessariam.  Porro  ut  utilitas  invocationis 
sanctorum  probetur,  supponere  oportet,  sanctos  (quibus  accensemus  et 
bonos  angelos)  pro  nobis  posse  intercedere  (quod  lutherani  generatim  non 
negant).  Quare  thesis  demonstratio  in  duas  dividetur  partes.  Ad  pro- 
bandam  priorem  partem  i.  e.  sanctorum  pro  nobis  intercessionem  theo- 
logi  haud  immerito  provocant  ad  Zach.  1,  12:  Et  respondit  angelus  Do- 
mini  et  dixit:  Domine  exercituum,  usquequo  tu  non  misereberis  Jenisalem 
et  urbiumJuda,  quibus  iratus  es?  Iste  jam  septuagesimus  annus  est;  Dan. 
10,  13  et  20  s.;  1.  Mach.  15,  12  ss.,  ubi  narratur,  Judam  in  somno  vidisse 
Oniam,  qui  fuerat  sacerdos,  quique  dixit  de  viro,  quem  pariter  vidit  in 
somno:  Hic  est  frairum  amator  et  populi  lsrael:  hic  est,  qui  multum  orat 
pro  populo  et  universa  sancta  civitate,  Jeremias  propheta  Dei.  Provocant 
dein  ad  innumera  ss.  patrum  testimonia,  quae  evidenter  hanc  Ecclesiae 
fidem  enunciant.  Nos  ea  tantum  expendemus,  quae  ratio  revelatione  il- 
lustrata  assequitur.   Sane 

1.  constat  ex  divinis  literis  a.  justos  viventes  intercessisse  pro  vivis, 
atque  b.  intercessione  sua  eis  multa  impetrasse  beneficia,  imo  c.  Deum 
alios  ad  justorum  intercessionem  delegasse.  Ita  Abraham  apud  Deum 
pro  Sodomitis  intercedit  Gen.  18,  23  ss. ;  Abimelech  mittitur  ab  ipso  Deo 
ad  Abraham,  ut  is  pro  eo  oret,  quod  praestitit  cum  fructu  ib.  20,  7  col.  17 ; 
et  iterum  Deus  dicit  amicis  Job  42,  8 :  lte  ad  servum  meum  Job,  et  offerte 
Jiolocaustum  pro  vobis :  Job  autem  servus  meus  orabit  pro  vobis;  faciem 
ejus  suscipiam,  ut  non  vobis  imputetur  stultitia  ;  et  ad  intercessionis  Moysis 
vim  demonstrandam,  Dimitte  me,  ait  Deus  ad  Moysen  Ex.  32, 10,  ut  iras- 
catur  furor  meus  contra  eos  et  deleam  eos:  illius  tamen  oratione  placatus 
fuit,  ne  faceret  malum,  quod  locutus  fuerat  adversus  populum  suum.  Cf. 
Ps.  105,  23;  Num.  12,  13;  14,13ss.;  Jac.  5,  16  etc.  Poterunt  ergo  inter- 

cedere  pro  nobis  sancti  in  coelis,  et  quidem  a  fortiori,  cum  constet 
illorum  gratiam  apud  Deum  cum  gloria  crescere,  eorumque  vel  memoriam 
Deo  adeo  esse  acceptam,  ut  ea  ad  beneficia  conferenda  provocetur:  Pro- 
tegam  arbem  hanc  et  salvabo  eam propter  me  et propter  David  servum  meum 
4.  Reg.  19,  34;  cf.  et  Dan.  3,  35;  cum  constet  non  abrumpi  vincula,  qui- 
bus  nobiscum  junguntur  (n.  717),  sed  potius  cum  caritatis  beatificae  ar- 
dore  intendi  eorundem  in  nos  affectum. 

»Si  apostoli,  inquit  Hieronymus  adv.  Vigil.  n.  6,  et  martyres  adhuc 
in  carne  constituti  possunt  orare  pro  ceteris,  quando  pro  se  adhuc  debent  esse 
solliciti:  quanto  magis  post  coronas,  victorias  et  triumphos?  Unus  homo 
Moyses  sexcentis  millibus  armatorum  impetrat  a  Deo  veniam,  et  Stephanus 
,  .  .  pro  persecutoribus  veniam  deprecatur,  et  postquam  cum  Christo  esse  coe- 
perint,  minus  valebunt?  Paulus  ap.  ducentas  septuaginta  sex  sibi  dicit  (Act.  27, 
24)  in  navi  animas  condonatas:  et  postquam  resolutus  esse  coeperit,  tunc  ora 
clausurus  est  et  pro  his,  qui  in  toto  orbe  ad  suum  Evangelium  crediderunt, 
mutire  non  poterit?*  —  Utitur  hoc  argumento  etiam  concilium  senonense 
a.  1528  decr.  13  de  fide;  pulcherrime  vero  Hildebertus  cenom.  (f  1134) 
epist.  1.  2  ep.  23  inter  alia  ita  quendam  haereticum  Vigilantii  vestigia  pre- 
mentem  impugnat  (Migne  171,  24l):  »Cum  enim,  teste  Gregorio,  nihil  foris 
sit  quod  ignorent  animae  sanctorum,  quae  scientem  omnia  sciunt,  quis  dicet 
ab  eis  proximum  diligi,  qui  proximi  clamores  audiunt,  et  nunquam  exaudiunt? 
pulsari  sciunt  et  aperire  despiciunt  vel  nesciunt?  angustias  vident  et  viscera 
claudunt  ?  Quid  caritati  est  eis,  quibus  afflictorum  gemitus  nullam  extorquent 
compunctionem,  nullumlacrymaemomentum,  quae  inter  ceteras  supplicationes 
principatum  sibi  vindicant  impetrandi?  Quia  igitur  eis  deest  dilectio  proximi, 
deest  et  Dei;  neque  enim  vel  sine  proximo  Deus  vel  sine  Deo  proximus  diligi 
potest . . .  Satis  jam,  nisi  fallor,  animadvertis,  quo  tua  evagetur  doctrina,  quam 
lutulentam  bibas  aquam,  ibi  caritatem  excidere  somnians,  ubi  caritas  nunquam 
excidit  (l.  Cor.  13,  8),  ubi  gaudium  est  pro  peccatoribus  conversis  (Luc.  15, 
1 0)  .  .  .  Resipisce  igitur,  et  si  peccatum  non  invenis  apud  te,  quo  necesse  sit 
orare  sanctos,  ut  orent  pro  te :  noli  insultare  nobis  orantibus,  ut  orent  sancti 
pro  nobis.*  Patres,  qui  eundem  fere  in  sensum  argumentantur,  cf.  apud 
Thomassinum  de  incarnat.  XI,  7  s. 

719.  2.  Mirum  revera  est  sanae  mentis  hominem  sincerisque  reli- 
gionis  christianae  principiis  imbutum  de  hac  intercessione  dubitasse.  Si 
enim  fideles  membra  sunt  Ghristi  unumque  ejus  corpus  constituunt  my- 
sticum;  si  ad  hoc  corpus  tamquam  membra  spectant  non  solum  iideles 
viatores,  sed  et  beati  comprehensores,  neque  enim  plures  siint  corpora 
Ghristi  mystica ;  si  inter  fideles,  inter  membra  ejusdem  corporis  mutua 
vigere  debet  caritas,  quae  teste  Paulo  (1.  Gor.  12,  26)  efficit,  ut  si  quid 
patitur  unum  membrum,  compatiantur  omnia  membra;  sive  gloriatur 
unura  membrum,  congaudeant  omnia  membra;  si  morte  caritas  non  ex- 
stinguitur,  sed  potius  a  quovis  naevo  emundatur,  augetur,  perficitur:  si 
haec,  inquam,  vera  sunt,  uti  sunt,  incredibile  plane  est,  caritatis  mutuae 
germen  genuinum  et  proprium  florem  fructumque,  qui  est  oratio  pro  alio- 

ram  salute,  quam  vel  apostoli  a  fidelibus  tamquam  sincerae  caritatis  ar- 
gumentum  votis  omnibus  expetierunt  (Rom.  15,  30  etc),  morte  illico  ex- 
stingui,  caritatemque,  ante  adeo  sollertem  atquesollicitam,  repente  reddi 
sterilem,  otiosam,  torpentem. 

Non  ita  sensere  ss.  patres,  inter  quos  prae  ceteris  hoc  argumenium  lu- 
culenter  proponit  s.  Bernardus.  »Sedet  veteranus  miles,  ita  ille  serm.  2 
de  s.  Victore  n.  3,  debita  jam  suavitate  et  securitate  quietus :  securus  quidem 
sibi,  sed  nostri  sollicitus.  Non  enim  cum  putredine  carnis  simul  se  exuit  visce- 
ribus  pietatis:  nec  sibi  sic  induit  stolam  gloriae,  ut  nostrae  pariter  miseriae 
suaeque  ipsius  misericordiae  oblivionem  indueret.  Non  est  terra  oblivionis, 
quam  anima  Victoris  inhabitat :  non  terra  laboris,  ut  occupetur  in  ea,  non 
denique  terra,  sed  coelum  est.  Numquid  coelestis  habitatio  animas  quas  ad- 
mittit  indurat,  aut  memoria  privat  aut  spoliat  pietate?  Fratres!  latitudo  coeli 
dilatat  corda,  non  arctat:  exhilarat  mentes,  non  alienat;  affectiones  non  con- 
trahit,  sed  extendit.  In  lumine  Dei  serenatur  memoria,  non  obscuratur:  in 
lumine  Dei  discitur  quod  nescitur,  non  quod  scitur  dediscitur  etc. «  Et  gene- 
ratim  dequovissancto  disserens  serm.  1  in  vig.  ss.Petri  et  Pauli  n.  2  ait:  »Qui 
potens  in  terra  fuit,  potentior  est  in  coelis  ante  faciem  Domini  Dei  sui.  Si  enim 
dum  hic  viveret,  misertus  est  peccatoribus  et  oravit  pro  eis,  nunc  tanto  am- 
plius,  quanto  verius  agnoscit  miserias  nostras,  orat  pro  nobis  Patrem:  quia 
beata  illa  patria  caritatem  ejus  non  immutavit,  sed  augmentavit.  Neque  enimr 
quia  impassibilis  omnino,  ideo  et  incompassibilis  factus  est:  sed  nunc  potius 
induit  sibi  viscera  misericordiae,  cum  ante  fontem  misericordiae  assistit.  *  Cf. 
7 1 7 2  et  ep.  374  de  obitu  s.  Malachiae.  —  Belle  de  ipso  s.  Bernardo  Petrus 
cellensis  ep.  14  ad  Joannem  ep.  s.  Maclovii :  »Miror  vos  scripsisse  destitutum 
patrocinio  sanctissimi  P.  N.  Bernardi,  cum  sancta  ejus  anima  nexibus  expedita 
mortalitatis  non  caritatis,  corruptionis  non  afflictionis,  necessitatis  non  volun- 
tatis,  liberius  aures  nunc  appellet  piissimi  conditoris  pro  necessitatibus  populi 
sui.  Non  mihi  contingat  de  gratia  ipsius  diffidere,  de  orationibus  ejus  despe- 
rare.« —  Et  Augustinus  de Nebridio  defuncto  Confess.  IX,  3  :  »Nec  sic  eum 
arbitror  inebriari  ex  ea  (Sapientia),  ut  obliviscatur  raei,  cum  tu,  Domine,  quem 
potat  ille,  nostri  sis  memor. *  —  Ad  rem  Eck  in  suo  enchiridion  controv. 
seu  loc.  commun.  14:  »Aut  ergo  sancti  non  orant  pro  nobis  sicut  vivi,  quia 
est  res  eis  indigna:  itaque  non  conveniet  Christo;  aut  quia  est  res  tantae  ex- 
cellentiae,  quod  soli  Christo  et  non  aliis  conveniat:  itaque  non  conveniet  via- 
toribus. «  Hoc  argumentum  praeclare  evolvit  atque  ex  Scripturis  illustrat 
Petrus  ven.  in  tr.  contra  Petrobrusianos,  ubi  fuse  probat  (Mig.  189,  823 — 4G) 
»bona  vivorum  vivis,  bona  mortuorum  mortuis,  bona  vivorum  mortuis,  bona 
mortuorum  vivis  profuisse  in  praeteritis  seculis  et  posse  prodesse  usque  ad 
consummationem  seculi  etiam  in  futuris.* 

720.  Quibus  permotus  ipse  Leibnitius  in  system.  theol.  scribit:  »Cum 
igitur  beatae  mentes  multo  magis  nunc  rebus  nostris  intersint,  quam  quando 
in  terris  vivebant,  multoque  praesentius  omnia  intueantur  (nam  homines  pauca 
tantum,  quae  in  conspectu  geruntur  aut  ab  aliis  nunciantur  cognoscunt),  cum 
caritas  eorum  aut  voluntas  juvandi  longe  sit  ardentior,  denique  cum  preces 
eorum  longe  sint  efficaciores,  quam  quas  olim  fundebant  in  hac  vita:  constet 
autem,  quantum  Deus  etiam  viventium  intercessionibus  tribueret  et  quam 
utiliter  nos  fratrum  preces  nostris  conjungi  exspectamus:  non  video,  quomodo 

crimini  dari  possit  compellare  felicem  animam  vel  sanctum  angelum,  ejus 
intercessionem  vel  auxilium  postulare  etc.  *  Aliorum  protestantium  confes- 
siones  cf.  in  op.  Beleuchtung  der  Vorurtheile  wider  die  kath.  Kirche  t.  2  p.  1 
pag.  152  ss.    Cf.  Trombelli  de  cultu  sanct.  diss.  3  c.  3 — 19. 

721.  Demonstratio  p.  II.  Sanctos  licite  utiliterque  posse  invo- 
cari,  non  eo  invocationis  genere,  quo  Deum  gratiarum  auctorem  invo- 
camus :  sed  quo  regis  amicos  ob  eorum,  qua  apud  illum  fruuntur,  bene- 
volentiam  compellamus  (cf.  Thomas  2.  2  q.  83  a.  4),  ut  suo  interventu 
nostras  corroborent  preces  ac  pro  nobis  intercedant,  colligitur 

1.  ex  dictis.  Si  enim  pro  nobis  intercedunt  vel  intercedere  possunt, 
eorum  intercessionem  votis  precibusque  expetere  licebit. 

2.  Apostoli  expetierunt  fidelium  orationes  Rom.  15,  30;  1.  Thess. 
5,  25.  Eo  magis  ergo  licebit  invocare  sanctos  regnantes  cum  Christo,  quo 
certior  horum  sanctitas,  major  potentia,  sincerior  familiaritas  cum  Deo. 
»Non  solum  in  hoc  die  festo,  ita  Ghrysostomus  h.  de  ss.  Berenice  et 
Prosdoce  n.  7,  sed  in  aliis  etiam  diebus  ad  illas  adhaerescamus,  depre- 
cemur  eas,  oremus,  ut  patronae  nostrae  sint.  Magnam  quippe  fiduciam 
apud  Deum  obtinent  non  viventes  dumtaxat,  sed  etiam  mortuae,  imo 
mortuae  multo  magis.  Nunc  enim  stigmata  Christi  portant.  Haec  porro 
stigmata  monstrantes,  nihil  non  regi  persuadere  possunt.« 

3.  Imo  ejusmodi  invocatio  plurimum  cedit  in  Dei  honorem.  Ea  enim 
profitemur  nostram  indignitatem,  summam  Dei  majestatem,  liberalitatem 
in  sanctos.  Perbene  Asterius  amas.  in  encomio  ss.  martyrum:  »Nam 
quia  minime  idonea  est  oratio  nostra  ad  flectendum  Dominum  in  tem- 
pore  necessitatis  et  calamitatis,  siquidem  oratio  nostra  non  tam  depre- 
catio  est,  quam  peccatorum  in  memoriam  revocatio :  idcirco  nos  ad  con- 
servos Domini dilectos  confugimus. «  Quibus similia habet  s.  Augustinus 
serm.  332  n.  2.  Eadem  ratio  pulchre  significatur  in  orat.  pro  mense  Aprili 
in  sacramentario  Leonis:  »Deus,  qui  nos  idoneos  non  esse  perspiciens 
ad  magnificentiam  tuam,  sicut  dignum  est,  exorandam,  eorum  nobis,  qui 
tibi  placuerunt,  praesidia  contulisti ;  praesta  ut  eorum  precibus  adjuve- 
mur,  quorum  providisti  nobis  miseratus  auxilium.*  Ibidem  reperies  alias 
orationes  ad  dogma  illustrandum. 

4.  Hinc  jam  primis  Ecclesiae  seculis  fideles  invocabant  sanctos,  et 
si  de  hac  praxi  tacerent  etiam  monumenta  scripta,  eam  tamen  palam 
proclamarent  lapides,  quibus  a  remotissima  aetate  ejusmodi  sanctorum 
invocationes  insculptae  leguntur1).  Ita  in  coemeterio  s.  Calixti  has  et 
similes  reperimus  invocationes :  »Marcianum,  Successum,  Severum  spirita 


>)  Cf.  Perrone  praelect.  theol.  t.  6  de  cultu  SS.  c.  3 ;   B a  1  m  e  s,  Briefe  an 
einen  Zweifler  ep.  21 ;  Kraus  in  Roma  Sotterranea  1.  3  c.  3. 

Hurter,  Compend.  theologiae  III.  11.  ed.  43 


(374  Tracfc.  X.  de  Deo  Consummatore.  Corollaria. 

sancta  (spiritus  sancti)  in  mente  havete  omnes  fratres  nostros.  —  Petite 
spirita  sancta,  ut  Verecundus  cum  suis  bene  naviget.  —  Otia  petiteetpro 
parente  et  pro  fratribus  ejus.  —  Vibant  cum  bono.  Sante  Suste  (Sixte  II.) 
in  mente  habeas  in  horationes  Aureliu  Repentinu.« 

722.  Corollaria.  1.  Ex  iisdem  rationibus  sequi  videtur,  sanctos  pro 
animabus  in  purgatorio  detentis  intercedere  posse ;  quocirca  etiam  Ecclesia  de- 
functis  requiem  ,intercedentibus  omnibus  sanctis'  adprecatur.  Cum  tamen 
sancti  non  sint  in  statu,  in  quo  possint  satisfacere,  purgatorium  vero  sit  locus 
justitiae  et  satisfactionis,  eorum  intercessio  minus  prodesse  videtur  quam  suf- 
fragia  fidelium.    Cf.  Petrus  ven.  loc.  c.  pag.  825  s. 

2.  Probabile  est,  animas  in  purgatorio  invocare  posse  sanctos,  quamvis 
earum  invocatio  ex  ratione  allata  minus  sit  efficax.    Cf.  Knoll  §  7  73  s. 

3.  tlaud  improbabile  est  animas  in  purgatorio  pro  viventibus  intercedere, 
ideoque  posse  invocari *) ;  earum  tamen  intercessio  ratione  habita  status  poe- 
nalis  non  ita  proderit  ac  sanctorum  oratio.  Quapropter  Ecclesia  earum  invo- 
cationem  neque  commendat,  neque  etiam  reprobat.    Ex  patrum  dictis 

4.  sequitur,  sanctos  non  tantum  in  genere  pro  nobis  intercedere,  sed 
etiam  in  specie  pro  coetibus  et  personis  singularibus  certisque  beneficiis. 

5.  Sequitur  fundamento  non  carere,  quod  catholici  pie  tenent  de  ss.  tu- 
telaribus.  Sicut  enim  in  corpore  non  omnia  membra  eundem  habent  actum, 
neque  in  aliquo  regno  omnes  ministri  eodem  funguntur  munere,  neque  natura 
ubique  easdem  exserit  vires,  neque  angelis  omnibus  eadem  competunt  officia: 
ita  nemini  mirum  videri  debet,  si  Deus  dividens  munera  sua  prout  vult 
(l.  Cor.  12,  4  ss.),  specialia  quaedam  beneficia  per  alios  atque  alios  velit  elar- 
giri  sanctos :  quam  ob  rem  superstitiosum  non  erit,  si  propterea  fideles  alios 
pro  aliis  gratiis  invocent  sanctos.  Ad  haec  propter  arctiorem  alicujus  sancti 
ad  certas  personas,  urbem,  societatem  etc.  relationem  conjunctionemque  merito 
confidimus,  eum  impensius  etiam  pro  his  intercedere,  hinc  ceu  patronum 
specialem  posse  invocari.  »Sicut  enim  dicit  Apostolus  (l.  Cor.  12,  30),  non 
omnes  sancti  habent  dona  curationum  .  .  .,  ita  nec  in  omnibus  memoriis  sanc- 
torum  ista  fieri  voluit  ille,  qui  dividit  propria  unicuique  prout  vult2).« 

0.  Neque  a  ratione  alienum  est  quod  statuit  s.  Thomas  supplem.  q.  72 
a.  2  ad  2 :  » Quamvis  sancti  superiores  sint  magis  Deo  accepti  quam  inferiores, 
utile  tamen  est  etiam  minores  sanctos  interdum  orare,  et  hoc  propter  quinque 
rationes:  1.  ex  hoc  quod  quandoque  aliquis  habet  majorem  devotionem  ad 
minorem  sanctum  quam  ad  sanctum  majorem :  ex  devotione  autem  maxime 
dependet  orationis  effectus ;  2.  propter  fastidium  tollendum,  quia  assiduitas 
unius  rei  fastidium  parit :  per  hoc  autem  quod  diversos  sanctos  oramus,  quasi  in 
singulis  novus  fervor  devotionis  excitatur;  3.  quia  quibusdam  sanctis  datum 
est  in  aliquibus  specialibus  causis  praecipue  patrocinari  .  .  .  4.  ut  omnibus 
honor  debitus  exhibeatur  a  nobis ;  5.  quia  plurium  orationibus  quandoque  im- 
petratur,  quod  unius  oratione  non  impetraretur. «  Merito  ergo  a  Pio  VI.  »doc- 
trina   et  praescriptio   (70.  synodi  pistoriensis)  generatim  reprobans   omnem 

J)  Cif.  Colner  Pastoralbl.  1883  p.  13  88. 

2)  Ita  s.  Augustinus  ep.  78  n.  3.  Cf.  Ray  na  ud  Pietas  specialis  erga  unum 
aliquem  sancfcum  prae  aliis  purgata  efc  ex  suis  titulis  illustrata  opp.  VLLL,  475—594 
et  Lugduni  1653. 

specialem  cultum,  quem  alicui  speciatim  imagini  solent  fideles  impendere  et 
ad  ipsam  potius  quam  ad  aliam  confugere, *  declarata  est  »terneraria,  perni- 
•ciosa,  pio  per  Ecclesiam  frequentato  mori,  tum  et  illi  providentiae  ordini  in- 
juriosa,  quo  ,ita  Deus  nec  in  omnibus  memoriis  sanctorum  ista  fieri  voluit,  qui 
dividit  propria  unicuique  prout  vult'  (ex  s.  Augustini  ep.  cit.).« 

723.  Thesis  CCLXXX.  Doctrinae  catholicae  de  sanctorum  in- 
vocatione  et  intercessione  nullatenus  adversantur  sive  1.  dogma  de 
uno  Mediatore  Dei  et  hominum  homine  Christo  Jesu;  sive  2.patrum 
eftata,  quibus  subinde  inculcant,  solum  Deurn  esse  invocandum  ;  sive 

3.  ignoratio  modi,  quo  invocantium  preces  sancti  audiant. 

Denionstratio  p.  I.  Imbecillius  argumentum,  quo  impugnetur 
doctrina  catholica,  excogitari  vix  potuit  a  protestantibus  eo,  quod  petitur 
ex  Mediatoris  unitate.  Sane  1.  vel  ipsi  concedere  debent,  justos  vi- 
ventes  intercedere  pro  vivis,  et  ut  intercedant  exorari  posse  (cf.  n.  717), 
quin  propterea  pereat  unius  Mediatoris  J.  Christi  dignitas.  Ergo  a  pari 
non  peribit,  si  sancti  invocentur  ipsique  invocati  intercedant.  Mediator 
quippe  (sensu  pleno)  2.  non  statim  venditandus  est,  quisquis  pro  aliis 
orat,  sed  qui  pro  omnibus  orat,  et  pro  quo  nullus  orat,  et  qui  ipse  non 
per  alium  orat  mediatorem,  quique  insita  sua  dignitate  et  merito  inde- 
pendenter  ab  alio  alterum  reddit  propitium  atque  beneficia  ab  eo  impe- 
trat.  At  pro  coelitibus  olim  orabatur,  dum  tempestateetipsijactabantur; 
neque  modo  ipsi  orant  nisi  per  J.  Christum :  omnis  enim  eorum  fiducia 
apud  Deum  innititur  meritis  Christi  atque  gratia,  qua  ex  ipsius  meritis 
apud  Deum  iruuntur  (cf.  n.  5024).  Quare  illorum  invocatione  et  inter- 
cessione  nil  derogatur  illibatae  Christi  mediatoris  majestati.  Quod  si 
tamen  3.  quis  eos  exemplo  patrum  mediatores  velit  vocare,  non  repugna- 
bimus,  neque  exinde  injuria  infertur  Christo  Mediatori,  sicut  neque  causae 
secundae  virtuti  causae  principis,  domini  patresque  terrestres  uni  Domino 
et  Patri  nostro  in  coelis  injuriam  inferunt:  siquidem  erunt  mediatores 
secundarii,  gradu  altero,  longe  inferiori,  participatione.   Quid  enim 

4.  familiarius  vel  tirunculis  scholae  christianae,  quam  sua  omnia  Christum 
suis  communicare  ?  Sic  cum  Filius  Dei  unicus  sit,  eodem  nos  consecravit 
nomine :  cum  lux  sit,  petra  et  fundamentum,  et  has  praerogativas  suis 
discipulis  tribuit;  tribuit  potestatem  sibi  propriam  remittendi  peccata, 
communicandi  Spiritum  s.  etc.  Mirum  ergo  esse  non  debet,  si  et  de  me- 
diationis  munere  sancti  non  nihil  participent;  neque  enim  5.  in  ordine 
supernaturali  gratiae  et  salutis  abrogata  est  lex  causarum  secundarum, 
ut  ostendimus  t.  I  n.  252  (cf.  supra  n.  492).  Imo  6.  in  immensum  Christi 
decus  redundat  istud  quidem  et  in  laudum  ejus  inaestimabile  incremen- 
tum,  quod  ab  eo  exundant  ceu  ab  inexhausta  scaturigine  ornamenta  di- 
gnitatum  et  virtutum  in  alios.  Universim  enim  illa  magnificentior  est 
-opulentia,  quae  nec  sibi  deficit,  et  aliis  sufficit,  quae  locupletat  ceteros 

sine  sui  dispendio.   Ita  Thomassinus  XI  c.  8  n.  12,  qui  omnia  prae- 
claris  patrum  dictis  confirmat.    Gf.  cum  utilitate  c.  7  ss. 

724.  DcniOnstratlO  p.  II.  Fatemur  patres  nonnunquam  inculcare, 
,solum  Deum  esse  invocandum':  sicut  scil.  soli  Deo  est  sacrificandum,  licet 
id  per  alios  i.  e.  per  ministros  ad  hoc  deputatos  fieri  possit  vel  debeat;  sicut 
soli  Deo  est  serviendum,  quamvis  propter  Deum  etiam  ejus  ministris  sit  pa- 
rendum.  Loquuntur  nimirum  de  supremo  invocationis  genere,  quo  ipsum  gra- 
tiae  auctorem  convenimus,  et  ita  loqui  solent  adversus  gentiles,  secundum 
quorum  superstitionem  plurimi  dii  ex  aequo  poterant  invocari.  Hoc  vero  su- 
premum  invocationis  genus  non  excludit,  quin  Deus  adiri  possit  per  suos  mi- 
nistros,  familiares  et  amicos.  Quod  si  Deus  persaepe  sua  distribuit  beneficia 
per  angelos  hominesque,  proinde  m e d i a t e :  quare  mediate  i.  e.  mediantibus 
aliis,  qui  Deo  sunt  propinquiores  gratia  et  favore,  non  poterit  invocari,  et 
quidem  solus?  quippe  ministri  non  tribuunt  gratiam,  sed  invocationem  suo 
suffragio  sustentant,  suo  ministerio  Deo  praesentant  exaudiendam. 

725.  Quod  si  negant,  ut  subinde  Chrysostomus,  ,mediatoribus  ad 
Deum  esse  opus,'  cum  quilibet  vitae  integritate  citius,  quam  per  intercessores, 
quod  desiderat,  possit  a  Deo  impetrare :  non  propterea  infitiantur  invocationis 
utilitatem,  sed  inculcant,  quod  verissimum  est,  non  debere  nos  omnem  nostram 
fiduciam  in  aliorum  precibus  collocare,  cum  intercessionis  fructus  a  nostra 
etiam  pendeat  cooperatione,  Deoque  gratius  sit,  si  ipsi  instanter  nostram  ope- 
remur  salutem,  quam  si  aliis  nostrae  salutis  curam  relinquamus.  Non  aliam 
esse  Chrysostomi  mentem,  liquet  ex  plurimis  ejusdem  homiliis,  quibus  ad 
sanctorum  hortatur  invocationem  eorumque  intercessionem  quam  plurimum 
extollit;  liquet  et  hisce  ejus  verbis  hom.  44  in  Gen.  n.  1  :  »Quando  quod  ex 
nobis  simul  est  afferimus,  ipsa  etiam  sanctorum  intercessio  plurimum  nobis 
confert.  Quod  si  ipsi  negligentes  fuerimus  et  spem  in  illis  solis  nostrae  salutis 
collocaverimus,  nihil  amplius  nobis  confert,  non  quod  minus  valeant  justi,  sed 
quia  propter  nostram  desidiam  nos  ipsos  prodimus.  *  Quo  probato  n.  2  ex 
Jer.  16,  7  prosequitur:  »Idscientes,  dilecti,  confugiamus  ad  sanctorum  preces 
et  oremus,  ut  pro  nobis  intercedant:  sed  non  illorum  precibus  tantum  confi- 
damus,  sed  et  ipsi  nostra,  ut  oportet,  dispensemus  recte  et  ad  meliora  semper 
converti  nitamur,  ut  locum  demus  orationi,  quae  pro  nobis  funditur.  *  Cf.  supra 
n.  7202;  hom.  5  in  Matth.  n.  5;  hom.  5  in  2  ad  Thessal.  n.  1 ;  ita  auctor 
serm.  in  symb.  al.  181  de  temp.  inter  serm.  Augustini :  »Debent  enim 
sancti  in  nobis  aliquid  recognoscere  de  suis  virtutibus,  ut  pro  nobis  dignentur 
Domino  supplicare. « 

726.  Bemonstratio  p.  III.  1.  Modi  ignoratio  nunquam  sufficiens 
est  ratio,  ut  veritatem  vel  factum  aliunde  certum  in  dubium  revocetur.  Atqui 
certum  est  sanctos  pro  nobis  intercedere  eorumque  invocationem  esse  licitam. 
Ergo  modi  ignoratio,  quo  sancti  nostras  cognoscant  preces,  non  est  ratio  suf- 
ficiens  negandi  hanc  veritatem  catholicam. 

2.  Eoque  minus  quod  constat  sanctos,  quantum  satis  est  ad  intercedendum, 
nostras  novisse  necessitates.  Eadem  enim  hac  in  re  videtur  esse  eorum  con- 
ditio,  quae  angelorum.  Atqui  angeli  quae  nos  speetant  cognoscunt.  Nam  a. 
haec  sciunt  vel  ipsi  daemones,  alioquin  explicari  nequeunt  ea,  quae  de  eorum 
legimus  tentationibus  et  infestationibus.  Idem  b.  colligitur  ex  th.  138  de  an- 

gelorum  circa  nos  custodia;  patet  c.  ex  iis,  quae  Christus  narrat  de  gaudio 
angelorum  super  uno  peccatore  poenitentiam  agente  Luc.  15,  7;  cf.  Tob.  12, 
12  ;  Apoc.  5,  8  etc.  Quare  d.  hanc  sanciorum  cognitionem  patres  fere  in  om- 
nibus  de  eorum  intercessione  effatis  supponunt.  Et  sane  e.  si  Deus  nonnullis 
sanctis  jam  hic  in  terris  concessit,  ut  cognoscerent  cordium  secreta:  eo  magis 
id  concedit  beatis,  si  haec  cognitio  in  eorum  cedat  gloriam. 

3.  Neque  adeo  impervius  est  modus,  quo  coelites  invocantium  audiant 
preces.  Et  in  primis  a.  cum  Hieronymo  adversus  Vigilantium  similia  ob- 
jicientem  n.  6  reponimus :  »TuDeo  leges  pones?  Tu  apostolis  vincula  injicies, 
ut  usque  ad  diem  judicii  teneaniur  custodia,  nec  sint  cum  Domino  suo,  de 
quibus  scriptum  est  (Apoc.  14,  4):  Sequuntur  Agnum,  quocunque  vadit?  Si 
Agnus  ubique,  ergo  et  hi,  qui  cum  Agno  sunt,  ubique  esse  credendi  sunt.  Et 
cum  diabolus  et  daemones  toto  vagentur  in  orbe  et  celeritate  nimia  ubique 
praesentes  sint,  martyres  post  effusionem  sanguinis  sui  arca  operientur  inclusi 
■et  inde  exire  non  poterunt  ?  «  Neque  b.  improbabilis  est  modus,  quem  proponit 
concilium  senonense  (a.  1528)  decr.  13:  »Etsi  neque  desint  nobis  angeli 
Gabriele  Danielis,  Raphaele  Tobiae  haudquaquam  segniores,  qui  nobis  ab  ex- 
ordio  precum  nostrarum  assideant,  ut  illis  mox  offeranl,  quorum  suffragia 
imploramus  etc. «  Vel  c.  cum  Augustino  de  cura  ag.  promortuis  c.  15  sta- 
tuas :  »Possunt  etiam  spiritus  mortuorum  aliqua,  quae  hic  aguntur,  quae  ne- 
cessarium  est  eos  nosse  et  quae  necessarium  non  est  eos  non  nosse  non  solum 
praeterita  vel  praesentia,  sed  etiam  futura  Spiritu  Dei  revelante  cognoscere ;  * 
quod  d.  ducibus  Gregorio  M.  Mor.  XII,  1  4  et  Thom  a  2.  2.  q.  83  a.  4  ad  2 
concilium  senonense  c.  14  probat :  » Sed  quam  sit  (figmentum  de  sanctorum 
ignorantia  hac  in  re)  non  modo  veritati,  sed  Scripturis  quoque  dissonum,  facile 
intelligit,  qui  beatis  pervium  esse  non  ignorat  omniforme  illud  divinitatis  spe- 
culum,  in  quo  quidquid  eorum  intersit,  illucescat. «  Neque  e.  desunt  theologi, 
qui  cum  Lessio  de  summo  Bono  II,  10  contendant,  virtutem  luminis  gloriae 
ad  preces  nostras  cognoscendas  se  protendere.  »Quod  si  in  quiete  nocturna, 
inquit  Ambrosius  de  excessu  fr.  I,  73,  vinculis  adhuc  corporeis  inhaerentes 
et  quasi  inter  carceraria  religatae  claustra  membrorum,  possunt  tamen  animae 
altiora  et  dicreta  perspicere  :  quanto  magis  spectant  haec,  cum  jam  puro  aether- 
eoque  sensu  nulla  corporeae  labis  impedimenta  patiuntur  ?  *  Cf.  T  h  o  m  a  s  suppl. 
q.  72  a.  1.2;  Petavius  de  incarn.  XIV,  16;  Becanus  op.  t.  5  opusc.  1  c.  5  : 
Scheffmacher  ep.  4. 

727.  Thesis  CCLXXXI.  Sanctis  in  coelo  regnantibus  cultns  re- 
ligiosus  a  civili  distinctus  eoque  major,  latria  vero  multo  inferior, 
licite,  honeste  pieque  exkibetur. 

Declaratio.  1.  Cultus  tres  complectitur  actus:  a.  actum  intel- 
1  e  c  t  u  s,  quo  alterius  praerogativa  agnoscitur  dignaque  obsequio  judica- 
tur;  b.  actum  voluntatis,  quo  judicium  intellectus  approbamus  atque 
decernimus,  cognitam  alterius  excellentiam  nostramque  subjectionem 
propter  excellentiam  practice  profiteri;  c.  actum  externum  con- 
gruum,  quo  internos  hosce  actus  exprimimus.  Ex  quibus  secundus 
maxime  proprius  est  et  essentialis;  primus  enim  actus  potest  esse  sine 
cultu;  tertius  etiam  cum  irrisione.  Cf.  Bellarminus  de  beat.  SS.  c.  12. 

Unde  patet  a.  cultum  inniti  veritate,  hinc  b.  esse  debitum,  cum 
veritas  norma  esse  debeat,  secundum  quam  agamus.  Quocirca  c.  nulla  est 
societas  saltem  culta,  in  qua  non  aliquis  vigeat  erga  praestautiora  membra 
cultus  ejusdem  indoli  respondens.  Quare  d.  praejudicio  colligimus,  etiam  in 
Ecclesia,  quae  regnum  est  veritatis,  esse  cultum,  qui  debita  proportione  re- 
spondeat  dotibus,  quae  in  nobilioribus  ejusdem  membris  refulgent.  A  cultu 
distingue  honorem,  quem  s.  Thomas  ].  2  q.  2  a.  2  definit  »signum  et 
testimonium  quoddam  illius  excellentiae,  quae  est  in  honorato.*  Deus  enim 
honorat,  sed  non  colit  sanctos.  Cultus  est  honor  cum  submissione,  qua 
alterius  superioritatem  saltem  in  aliqua  praerogativa,  nostramque  erga  ipsum 
submissionem  sub  respectu  hujus  excellentiae  profitemur. 

2.  Excellentia  autem  propter  quam  quis  colitur,  est  vel  increata  et 
absoluta  perfectio,  quae  est  solius  Dei,  vel  quaedam  ejusdem  participatio 
creata  ordinis  sive  naturalis  sive  supernaturalis,  quae  iterum  dividitur  in 
rationes  admodum  diversas.  Porro  excellentia  increata  et  perfectio  su- 
pernaturalis  et  naturalis  toto  differunt  genere,  nec  conveniunt  nisi  ana- 
logice.  Quare  merito  cultus  pro  diversitate  excellentiae,  propter  quam 
exhibetur,  alius  atque  alius  est.  Gultus,  qui  soli  Deo  propter  infinitam  et 
increatam  excellentiam  est  deferendus,  usu  ecclesiastico  non  sine  funda- 
mento  biblico  Deut.  6,  13  appellatur  Xctrpefa,  et  nunc  nomen  adoratio 
ad  eum  designandum  restringitur,  etsi  illud  sicut  et  vox  graeca  supooxoviQaic 
per  se  et  apud  pluresscriptoresveteresmultolatius  patet1).  Omisso  cultu 
civili  ob  excellentiam  naturalem,  et  altero  sacro,  cujus  objectum  formale 
seu  motivum  est  dignitas  muneris  et  characteris  supernaturalis :  cultus, 
qui  creaturis  defertur  ob  excellentiam  supernaturalem  in  ordine  sanctifi- 
cationis  et  conjunctioniscumDeoaddistinctionem  a  Xatpeia  usuloquendi 
ecclesiastico  dicitur  <  ooXsia,  quia  sancti  sunt  SoOXoi  Dei.  Quia  vero  Dei 
matri  tum  ob  sublimiorem  sanctitatem  et  gloriam  prae  omnibus  creaturisr 
tum  ob  ejus  singularem  cum  Verbo  incarnato  conjunctionem  cultus  debe- 
tur  in  gradu  excellentiori,  ideo  is  dicitur  a  theologis  orcspdooXsia. 

Merito  ergo  Leibnitius  in  systemate  theol.  (ed.  Moguntiae  1825)  pag. 
184  »Itaque  censent  viri  pii  et  prudentes,  dandam  esse  operam,  ut  omnibus 
modis  discrimen  infinitum  atque  immensum  inter  honorem,  qui  Deo  debetur 
et  sanctis  exhibetur,  quorum  illum  latriam,  hunc  duliam  post  Augustinum 
theologi  vocant,  non  tantum  inculcetur  audientium  ac  discentium  animis,  sed 
etiam  externis  signis,  quoad  licet,  ostendatur. <<c  Undepatet,  ineptam  esse  pro- 
testantium illationem :  secundum  Scripturas  soli  Deo  honor  et  gloria  et  latria 
etc.  est  deferenda.  Quivis  ergo  sanctorum  cultus  prohibetur.  Est  enim  illatio 
a  specie  ad  genus.  Vel  enim  verba  illa  quam  latissime  et  generice  accipiuntur, 
et  tunc  ne  filiis  quidem  licet  honorare  et  colere  parentes,  quamvis  scriptum  sit 
Ex.  20,  12:  Honora  patrem  tuum  et  matrem  tuam;  quod  si  hoc  asserere  ab- 
surdum  est,  patet  verba  esse  intelligenda  de  specie  quadam  cultus  scil.  de 


')  Cf.  de  hisce  vocibus  Trom  belli  cle  cultu  SS.  diss.  1  c.  3;  Petavius  XV, 
1  s. ;  Thomassinus  X L,  l . 

suprema.  Atqui  ultro  fatetur  catholica  Ecclesia  editisque  sanxit  canonibus, 
ne  quis  sanctis  ejusmodi  tribuat  cultum.  Aera  igitur  verberant  adversarii,  qui 
haec  et  similia  corradunt  Scripturae  effata.  Cf.  s.  Thomas  in  3.  d.  9  q.  2  a.  1. 

3.  Non  est  cur  offendantur  protestantes,  si  cultus  duliae  dicitur  r  e- 
ligiosus.  Etsi  enim  religionis  objectum  est  Deus,  cultus  tamen  ille  dici 
poterit  religiosus  a.  negative,  quatenus  non  est  cultus  mere  civilis; 
b.  positive  et  reductive,  quia  mediate  refertur  in  Deum,  qui  colitur  in 
sanctis  suis;  c.  derivative,  quia  cultus  Dei  sponte  sua  in  sanctos  ut- 
pote  ejus  amicos  et  familiares  redimdat. 

4.  Perfectio,  quae  est  objectum  cultus  formale,  vel  inest  objecto, 
quod  colitur  (quod  triplici  modo  fieri  posse  diximus  t.  II  n.  56 13),  vel  in 
objecto  cultus  immediato  nulla  est  perfectio  absoluta  cultu  digna,  sed 
tantum  relatio  ad  objectum,  quod  per  se  colitur,  sive  ob  specialem  con- 
nexionem  et  conjunctionem,  sive  ob  ipsius  repraesentationem :  illud  habe- 
tur  in  ligno  verae  crucis  et  in  reliquiis,  hoc  in  imaginibus.  Hinc  distinctio 
in  cultum  absolutum  et  relativum:  ille  defertur  objecto,  cui  inest 
ipsa  perfectio  et  ratio  cultus:  hic  objectis,  quorum  pretium  pendet  exre- 
latione  et  connexione  cum  objecto  in  se  colendo  vel  ex  hujus  repraesen- 
tatione. 

5.  Denique  cum  homo  constet  anima  et  corpore,  cultus  interior 
sponte  sua  exterius  se  prodit  et  pro  diversitate  cultus  interioris  exterior, 
qui  ab  illo  informatur,  est  vel  latriac,  vel  duliae,  vel  hyperduliae. 
Cum  autem  non  tanta  suppetat  homini  varietas  signorum  externorum, 
quae  reverentiam  exprimant  internam :  ideo  fieri  potest,  ut  iisdem  signis 
externis  Deus  et  sancti  colantur,  nec  tamen  inde  sequitur,  eundem  illi  et 
his  tribui  cultum ;  sicut  neque  ex  eo,  quod  et  de  Deo  et  de  creatura  prae- 
dicetur  xo  esse  vel  bonitas  etc,  sequitur,  16  esse  vel  bonitatem  univoce 
affirmari  de  Deo  et  de  creaturis. 

728.  Demonstratio.  1.  Praetermisso  argumento  haud  inefficaci, 
quod  petitur  ex  cultu  licite  tributo  prophetis  et  angelis  Dei  (vel  ei,  qui  pu- 
tabaturDei  angelus)  Num.  22,  31;  Jos.  5,  15;  Jud.  13,  16;  3.  Reg.  18,  7; 
4.  Reg.  2,  15,  provocamus  ad  praxim  Ecclesiae  et  fidelium,  qui  in  pri- 
mis  religionis  christianae  exordiis  praecipue  martyres  colebant  colligendo 
summa  sollicitudine  eorum  reliquias,  celebrando  solemniter  rituque  reli- 
gioso  martyrii  diem  anniversarium,  excitando  aras,  memorias,  templa 
super  eorum  sepulcra,  eos  invocando,  hymnis  celebrando,  sacrificium  in 
eorum  memoriis  offerendo  etc.  Quod  vero  Ecclesia,  quod  fideles  jam 
primis  seculis  sponte  sua  fecerunt  nemine  reclamante  nisi  infideli  vel 
haeretico,  quod  eo  magis  invaluit,  quo  latius  Ecclesia  diffundebatur  nul- 
lisque  obstaculis  in  sua  praepediebatur  explicatione :  id  religioni  christia- 
nae  et  Ecclesiae  veluti  connaturale  et  congenitum  ejusque  spiritui  con- 

sentaneum  censeri  debet,  non  secus  ac  rationi  humanae  cultus  quidam 
humanus,  societati  civili  cultus  civilis  est  conveniens  (cf.  n.  727  ^). 

2.  Neque  illicitum  erit  Deum  imitari.  Atqui  Deus  sanctos  honorat, 
imo  glorificat  1.  Reg.  2,  30:  Quicunque  glorificaverit  me,  glorificabo  eam. 
Licebit  ergo  et  nobis  pro  modulo  nostro  honorare,  glorificare  sanctos,  qui 
sunt  amici  et  domestici  Dei.  »Refertur  enim,  inquitserm.  4  Petrus  ven., 
hoc  totum  ad  gloriam  Dei,  cujus  judicio  in  omnibus  concordans  Ecclesia. 
eos  multipliciter  studet  honorare  in  terris,  quos  ineffabiliter  ab  illo  credit 
glorificari  in  coelis.*  'Ne  illi  sunt  miri  servi  Dei,  qui  negligunt  eos,  quos 
eorum  Dominus  honorat,  quique  putant  se  esse  eo  religiosiores,  quo 
magis  sunt  erga  Dei  amicos  inculti ! 

3.  Imo  sanctorum  cultus  intime  nectitur  cum  cultu  Dei,  ex  hoc  ve- 
luti  redundat,  ita  ut  verus  Dei  cultus  vix  concipi  possit  absque  sanctorum 
cultu.  Sicut  enim  honor,  qui  regiae  defertur  majestati,  in  ejus  redundat 
ministros,  amor  Dei  in  proximum:  ita  verus  Dei  cultus  redundat  in  Dei 
amicos  illosque  omnes,  in  quibus  refulgent  participationes  earum  per- 
fectionum,  propter  quas  adoramus  Deum. 

»Christum,  scribit  ecclesia  srnyrnensis  in  ep.  demart}Tio  s.  Polycarpi 
n.  17,  utpote  Dei  Filium  adoramus,  martyres  tamquam  Domini  discipulos  et 
imitatores  merito  diligimus  (dilectione,  quae  est  praecipuum,  quod  alteri  offerri 
possit,  obsequium,  quaeque  se  prodebat  cultu  religioso,  qui  ibidem  describitur) 
propter  eximiam  ipsorum  erga  Regem  et  magistrum  suum  benevolentiam, 
quorum  utinam  et  nos  fiamus  consortes  ac  discipuli. *  —  Egregie  Jo.  Dama- 
scenus  or.  3  de  imag.  n.  33:  »Quemadmodumigitur  sancti  vere  sunt  dii,  non 
quidem  natura,  sed  quatenus  participes  ejus  sunt,  qui  natura  est  Deus ;  ita 
quoque  adorantur,  non  quod  suapte  natura  sint  adorandi,  sed  quoniam  illum, 
qui  pro  natura  sua  adorandus  est,  in  seipsis  habent.  Ferrum  ignitum  secun- 
dum  naturam  suam  ejusmodi  non  est,  ut  tangi  nequeat  et  urat,  sed  quia  par- 
ticeps  factus  est  ignis,  cujus  natura  est  ut  urat.  Adorantur  itaque  quatenus 
gloriam  a  Deo  adepti  sunt,  et  quia  ab  ipso  acceperunt,  ut  essent  adversariis 
terribiles,  et  erga  eos,  qui  ad  ipsos  confugerent,  benefici,  imo  tamquam  Dei 
famuli  et  ministri  quique  propter  suam  caritatem  liberum  apud  ipsum  acces- 
sum  habeant.  Quamobrem  eos  adoramus,  quia  rex  ipse  colitur,  cum  famulum 
suum,  quem  diligit,  non  regis  instar,  sed  tamquam  obsequentem  ministrum 
benevolumque  amicum  cernit  adorari.  *  Nemo  offendatur  voce  adorationis 
rcpoaxovTjais,  qua  Joannes  designat  nostrum  erga  sanctos  cultum:  ea  enim 
vox  laxioris  significationis  est  apud  graecos,  quam  adorationis  nomen  apud 
latinos:  significationem  enim  genericam  habet  apud  illos  (et  in  s.  Scriptura) 
sicut  nomen  cultus. 

4.  Hinc  una  patrum  est  vox,  quia  vox  veritatis,  tantum  abesse,  ut 
cultus  sanctorum  in  Dei  cedat  injuriam,  ut  potius  Deum  in  sanctis  cola- 
mus :  sicut  dilectio  proximi  post  et  propter  Deum  non  adversatur  dilec- 
tioni  Dei  super  omnia,  sed  hujus  potius  est  fructus  genuinus,  quo  vera 
sinceraque  Dei  caritas  dignoscitur.   »Quidquid,  inquit  Maximus  vercell. 

in  serm.  de  s.  Eusebio,  erga  electos  Dei  devotionis  impendimus,  Deo 
totum,  qui  electos  suos  santificat,  exhibemus.« 

5.  Denique  cultus  ille  honestus  et  pius  est,  quo  docemur,  quid  aman- 
dum  aestimandumve  sit,  quidque  fugiendum ;  quo  efficaciter  ad  virtutum 
studium  provocamur ;  quo  fovetur  sanctorum  communio,  excitatur  humili- 
tas,  orandi  fiducia  etc.  Atqui  hi  sunt  fructus  maxime  genuini  cultus  sanc- 
torum.  Inscite  ergo  is  damnatur.  Cf.  Petavius  XIV,  10  ss. ;  Trom- 
belli  t.  2  diss.  6;  Thomassinus  XII.,  qui  1.  XI,  6  concedit  angelorum 
cultum  minus  invaluisse  primis  Ecclesiae  seculis ;  cujus  facti  rationem 
repetit  ex  quadam  oeconomia:  »ex  angelorum  enim,  inquit,  quam  ex 
martyrum  honore  proclivius  erat  calumniari,  plures  a  nobis  coli  deos;* 
Oswald  sect.  2  c.  3  §  4. 

729.  Tlicsis  CCLXXXII.  lieliquiarumcultusfcvjusvestigiajain 
in  divinis  reperiuntur  literis,  plenissimo  traditionis  testimonio  ac 
rationis  lumine  fidei  illustratae  suffragio  comprobatur. 

Deinoiistratio  p.  L    »Reliquiarum   nomine,  inquit   Perrone 

c.  1  n.  82,  severiori  sensu  seu  primario  sanctorum  exuvias,  cineres,  ossa 
etc,  sensu  autem  latiori  seu  secundario  quidquid  ex  iis,  quae  ad  eos  per- 
tinuerunt  ac  de  se  aptum  est  ad  piam  eorundem  sanctorum  excitandam 
memoriam,  significare  consuevimus.»  Harum  autem  cultum  esse  pium  at- 
que  licitum  definivit  conc.  tridentinum  sess.  25;  et  professio  fidei 
trid.  credendum  exigit,  sanctorum  reliquias  esse  venerandas.  Provocare 
autem  licet  ad  Act.  19,  11  ss. :  Virtutes  non  quaslibet  faciebat  Deus  per 
manus  Pauli,  ita  ut  etiam  super  languidos  deferrentur  a  corpore  ejus  su- 
daria  et  semicinctia:  et  recedebant  ab  eis  languores,  et  spiritus  nequam 
egrediebantur ;  in  quibus  vestigia  saltem  hujus  cu3tus  reperimus.  Patet 
enim  inde  a.  fideles  tunc  temporis  maximo  in  pretio  habuisse  res  quas- 
dam  ad  illos  spectantes,  qui  charismatum  copia  abundabant;  eo  usque 
b.  progressam  esse  venerationem,  ut  eas  supernaturali  virtute  censuerint 
praeditas,  non  quidem  ratione  sui,  sed  ratione  illius,  ad  quem  pertinue- 
rant;  Deum  c.  per  ejusmodi  reliquias  mira  contulisse  beneficia,  ideoque 

d.  testimonio  authentico  fideles  confirmasse  in  pia  illarum  veneratione 
atque  ad  eam  velut  provocasse. 

730.  Demonstratio  p.  II.  Omissis  quam  plurimis  patrum  effatis. 
qui  et  hujus  cultus  factum  testantur,  et  ipsum  impense  commendant,  ad 
unum  provocamus  Hieronymum,  qui  eum  data  opera  adversus  Vigi- 
lantium  tuetur  provocans  in  primis  ad  praxim  sensumque  fidelium.  »Ergo 
sacrilegi  sumus,  ita  ille  n.  5,  quando  apostolorum  basilicas  ingredimur? 
Sacrilegus  fuit  Constantius  imperator,  qui  sanctas  reliquias  Andreae. 
Lucae  et  Timothei  transtuiit  Constantinopolim,  apud  quas  daemones  ru- 

giunt,  et  inhabitatores  Vigilantii  illorum  se  sentire  praesentiam  confi- 
tentur?  Sacrilegus  dicendus  est  et  nunc  Augustus  Arcadius,  qui  ossa  b. 
Samuelis  longo  post  tempore  de  Judaea  transtulit  in  Thraciam?  Omnes 
episcopi  non  solum  sacrilegi,  sed  et  fatui  judicandi,  qui  rem  vilissimam 
et  cineres  dissolutos  in  serico  et  vase  aureo  portaverunt?  Stulti  omnium 
ecclesiarum  populi,  qui  occurrerunt  sanctis  reliquiis  et  tanta  laetitia, 
quasi  praesentem  viventemque  prophetam  cernerent,  susceperunt,  ut  de 
Palaestina  usque  Ghalcedonem  jungerentur  populorum  examina  et  in 
Christi  laudes  una  voce  resonarent?« 

731.  Denionstratio  p.  III.  1.  Ratio  nequit  non  approbare  cultum, 
quem  Deus  innumeris  comprobat  miraculis  et  collatis  munerat  gratiis. 
Atqui  Deus  reliquiarum  cullum  innumeris  confirmavit  miraculis  collatis- 
que  gratiis  muneravit.  Hoc  patres  sec.  praesertim  IV.  et  V.  testantur 
unanimes.    Cf.  Petavius  XIV,  13. 

Ita  ex.  gr.  scribit  Theodoretus  serm.  8  de  cur.  affect.  graec. :  > Quod 
vero  compotes  votorum  fiant  qui  fideliter  petunt  (ad  sanctorum  sepulcra),  pa- 
lam  testantur  illorum  donaria  curationem  indicautia.  Alii  enim  oculorum,  alii 
pedum,  alii  manuum  simulacra  suspendunt  ex  argento  aurove  confecta  .  .  . 
Haec  autem  morborum  depulsionem  indicant,  cui  testandae  ab  iis  posita  sunt, 
qui  sanitatem  receperunt;  horum  porro  virtus  Deum  eorum  verum  esse  Deum 
testatur. *  Quam  sibi  similis  quovis  seculo  catholica  pietas !  — Quare  Cyrillo- 
nas  in  carmine  pro  festo  omnium  SS.  ad  a.  39  6  (cf.  Bickell  Ausgewahlte  Ge- 
dichte  der  syr.  KV,  Kempten  1872  p.  17):  »Ossa,  inquit,  sanctorum  tuorum 
facta  sunt  a  te  thesaurus  ditissimus :  immensae  divitiae  tunc  reconditae  sunt 
in  pugillo  cinerum  ipsorum;*  et  Hieronymus  ep.  46  n.  8:  »Et  martyrum 
ubique  sepulcra  veneramur,  et  sanctam  favillam  oculis  apponentes,  si  liceat, 
etiam  ore  contingimus:  et  monumentum,  in  quo  Dominus  conditus  est,  quidam 
existimant  negligendum?  Si  nobis  non  credimus :  credamus  saltem  diabolo  et 
angelis  ejus :  qui  quotiescunque  ante  illud  de  obsessis  corporibus  expelluntur, 
quasi  in  conspectu  tribunalis  Christi  stantes  contremiscunt,  rugiunt  et  sero 
dolent  crucifixisse,  quem  timeant  etc. «    Cf.  verba  Augustini  I.  n.  92  a. 

732.  Quod  si  adversarii  de  horum  miraculorum  dubitant  veritate  vel  ea 
negant,  audiant  a.  Damascenum  F.  0.  IV,  15:  »Nemo  credere  respuat.  Si 
enim  ex  rupe  et  duro  saxo  aqua  in  eremo  prosilivit  volente  Deo  et  ex  maxilla 
asini  Samsoni  sitienti:  ex  martyrum  reliquiis  unguentum  suaveolens  (scil.  be- 
neficia)  emanare  incredibile  est?  Nullo  pacto  iis,  qui  sciunt  virtutem  Dei  et 
ab  ipso  habitum  sanctis  honorem. *  Suspecta  est  dein  b.  nobis  haec  responsio, 
quod  jam  ariani  ea  sunt  usi  adversus  catholicos  provocantes  ad  martyrum 
miracula,  teste  Ambrosio,  qui  refert  ep.  22  n.  16,  »eos  negare  martyrum 
merita,  quorum  opera  etiam  daemones  confitentur.  Sed  hoc  non  mirum,  si 
quidem  tanta  est  incredulorum  perfidia,  ut  tolerabilior  sit  diaboli  plerumque 
confessio.  Dicebat  enim  diabolus :  Jesu,  Fili  Dei  vivi  etc,  et  cum  haec  audi- 
rent  judaei,  ipsi  tamen  Filium  Dei  denegabant  .  .  .  Ariani  dicunt:  Non  sunt 
i«ti  martyres,  nec  diabolum  torquere  possunt,  nec  aliquem  liberare,  cum  tor- 
menta  daemonum  ipsorum  voce  (ad  martyrum  scil.  sepulcra,  proinde  reliquias) 
probentur  ac  beneficia  martyrum  remediis  sanctorum  et  absolutorum  indiciis 

declarentur. «  Suspecta  est  c,  quod  eadem  ratio,  quae  impellebat  arianos,  ut 
hoc  uterentur  effugio,  impellere  ad  idem  videtur  adversarios.  »Neque  enim, 
inquit  Ambrosius  1.  c,  aliter  eorum  operibus  inviderent,  nisi  fidem  in  his 
fuisse  eam,  quam  isti  non  habent,  judicarent. «  Sed  d.  quo  jure,  qua  fronter 
exigere  possunt,  ut  ips;s  potius  gratis  post  tot  secula  horum  miraculomm 
veritatem  negantibus  credamus,  quam  tot  sanctis  patribus  testibus  coaevis  et 
saepe  oculatis  et  auritis?  Si  eorum  negetur  veritas,  jam  nutat  omnis  certi- 
tudo  historica  et  humana.  Si  ergo  vera  suntmiracula,  si  Deus  universam  cogit 
naturam  sanctorum  venerari  reliquias,  quis  harum  audebit  impugnare  cultum  ? 
»Quid  enim,  inquit  Thomassinus  XII,  4  §  1,  cum  ad  appulsum,  cum  ad 
contactum  sacratissimi  pulveris  fugiunt  morbi,  difflantur  pestes,  ejulant  dae- 
mones,  mortes  vanescunt,  vita  recidiva  redit,  quid  istud  est,  nisi  totius  na- 
turae  obsequium  et  adoratio?*  Quare  concludimus  cum  Isidoro  pelusiota 
ep.  I,  55:  »Si  te  istud  offendit,  quod  cinerem  S9.  martyrum  propter  eorum 
erga  Deum  caritatem  atque  constantiam  honore  afficiamus,  eos,  qui  ab  ipsis 
medicinam  accipiunt,  interroga  et  quot  morbis  remedium  afferant,  intellige. 
Sic  fiet,  non  modo  id,  quod  a  nobis  fit,  non  irrideas  cavillisque  incessas,  verum 
etiam,  quod  recte  et  cum  laude  fit,  imiteris.* 

733.  2.  Accedunt  gravia  et  rationi  consentanea  colendi  SS.  reli- 
quias  motiva,  quae  recenset  s.  Maximus  serm.  88  de  nat. ss. MM. :  »Ho- 
noro  in  carne  martyris  exceptas  pro  Ghristi  nomine  cicatrices;  honoro 
pro  confessione  Domini  sacratos  cineres;  honoro  in  cineribus  semina 
aeternitatis ;  honoro  corpus,  quod  mihi  Deum  meum  ostendit  diligere, 
quod  me  propter  Deum  mortem  docuit  non  timere.  Gur  non  honorem 
corpus  illud,  quod  reverentur  et  daemones  ?  quod  afflixerunt  in  supplicio. 
sed  glorificant  in  sepulcro  ?  Honoro  itaque  corpus,  quod  Christum  hono- 
ravit  in  gladio,  quod  cum  Ghristo  regnabit  in  coelo.* 

3.  Quid  deinde  rationi  christianae  magis  consonum  et  usu  quoti- 
diano  apud  omnes  gentes  cultas  magis  receptum,  quam  quod  scribit  hoc 
de  argumento  Augustinus  deciv. Dei  I,  13?  »Non  contemnenda et ab- 
jicienda  sunt,  ita  ille,  corpora  defunctorum,  maximeque  iustorum  atque 
fidelium,  quibus  tamquam  organis  et  vasis  ad  omnia  bona  opera  sanctus 
(al.  sancte)  usus  est  Spiritus.  Si  enim  paterna  vestis  et  anulus  ac  si  quid 
hujusmodi  tanto  carius  est  posteris,  quanto  ergaparentesmajoraffectusi 
nullo  modo  ipsa  spernenda  sunt  corpora,  quae  utique  multo  familiarius 
atque  conjunctius,  quam  quaelibet  indumenta,  gestamus.«  Quo  argu- 
mento  utuntur  etiam  Jo.  Damascenus  F,  0.  IV,  15  et  Leontius 
serm.  5  adv.  judaeos  in  conc.  nicaeni  act.  4  relatus.  Et  sane  quo  cul- 
tior  aliqua  societas,  ea  majori  pietate  et  sollicitudine  prosequitur  reliquias 
majorum  de  patria  bene  meritorum.  Hinc  musea  archaelogica,  in  quibus 
asservantur  virorum  celebrium  arma,  instrumenta,  vestes  etc.  Neve  quis 
excipiat,  inde  tantum  sequi  cultum  quendam  humanum  et  civilem,  non 
vero  religiosum  esse  reliquiis  exhibendum.  Nam  cultum  reliquiarum 
sanctorum  esse  religiosum  patet  ex  motivis  supernaturalibus,  quibus 

innititur  et  quae  a  s.  Maximo  audivimus;  ex  modo,  quo  reliquiae 
sanctorum  jam  a  remotissima  antiquitate  solebant  coli :  prodebat  enimse 
hic  cultus  multiplici  ritu  religioso ;  ex  i  n  d  o  1  e  societatis,  in  qua  coluntur. 
4.  Gultus  ille  censeri  nequit  impius  et  idololatricus,  qui  hinc  quidem 
eloquens  est  demonstratio  triumphi  a  Christo  de  idololatria  relati,  omni- 
potentis  ejusdem  virtutis  atque  divinitatis,  inde  vero  efficax  ad  omne  vir- 
tutum  genus  provocatio.  Ejusmodi  est  reliquiarum  cultus.  Frequens  est 
Chrysostomus  in  expoliendo  hoc  argumento. 

»Sepulcra  eorum,  inquit  hom.  26  in  2.  Cor.  n.  5,  quiCrucifixo  servierunt, 
regias  aulas  splendore  vincunt,  non  tantum  magnitudine  aut  pulchritudine 
aedificiorum;  nam  hac  etiam  parte  illa  superant;  sed,  quod  multo  majus  est, 
coeuntium  studio  et  alacritate.  Nam  et  ille,  qui  purpuram  gestat,  ad  sepulcra 
illa  se  confert,  ut  ea  exosculetur,  abjectoque  fastu  supplex  stat  sanctosque 
obsecrat,  ut  ipsi  apud  Deum  sibi  praesidio  sint:  atque  ut  et  tentoriorum  opi- 
ficem  et  piscatorem  fato  functos  patronos  habeat,  precibus  is  contendit,  qui 
diademate  cinctus  est.  Ergone  dic,  quaeso,  horum  Dominum  mortuum  dicere 
audebis,  cujus  servi,  etiam  defuncti,  eorum,  qui  universo  orbi  imperant,  pa- 
troni  sunt?*  Cf.  inPs.  48;  in  1.  quod  Christus  sit  Deus ;  Theodoretus 
serm.  8  de  curandis  graec.  effect.  eloquentissime  disserens,  et  alii  apud  Tho- 
massinum  XII.  1.  2;  s.  Thomas  3  p.  q.  25  a.  6;  Oswald  sect.  2  c.  4. 

734.  Corollarium  I.  De  cruce  dominica.  —  Omnia,  quae  cultus 
reliquiarum  probant  pietatem  et  honestatem,  ostendunt  etiam,  inter  re- 
liquias  omnes  eas  maxime  esse  colendas,  quae  pertinuerunt  ad  Christum, 
nominatim  lignum  illud,  in  quo  salus  mundi  pependit.  Hinc  Damasce- 
nus  F.  0.  IV,  11:  »Hoc  itaque  pretiosum  sane  ac  venerabile  lignum,  in 
quo  se  Christus  pro  nobis  hostiam  obtulit,  uti  ss.  corporis  atque  sangui- 
nis  tactu  sanctificatum  jure  debet  adorari :  clavique  item  et  lancea,  et  in- 
dumenta  et  sacrae  ejus  mansiones  h.  e.  praesepe,  specus  salutaris,  Gol- 
gatha,  vivificum  sepulcrum,  Sion  ecclesiarum  arx  et  similia.*  Quam  au- 
tem  vulgatus  fuerit  olim  hic  cultuspatetexCyrilli  hieros.  cat.  10 n.  18: 
»Lignum  illud  sanctum  crucis  testatur  (Christum  esseDeum),  quodhodie 
apud  nos  cernitur  et  per  eos,  qui  cum  fide  particulam  ex  illo  capiunt.  to- 
tum  isthinc  orbem  terrarum  fere  replevit.«  Cf.  cat.  4.  —  Si  vero  nova- 
tores  curn  gentilibus  (neque  enim  horum  in  impugnanda  Ecclesia  catho- 
lica  societatem  horrent,  iisdemque  exceptionum  naeniis  delectantur) 
quaerunt,  quare  non  alia  quoque  quae  Christus  tetigerit,  colantur  ut  ex. 
gr.  asinus,  cui  insedit  (quo  exemplo  usi  suntjudaeietgentiles  apud  auc- 
torem  qq.  ad  Antiochum  inter  opp.  Athanasii):  respondemus,  horum 
cavillorum  evanescere  futilitatem,  si  ad  hominum  mores  legesque  honoris 
attendimus,  secundum  quas  ea  tantum  honore  afficimus.  quae  quandum 
decoris  speciem  prae  se  ferunt,  nec  in  ullam  possunt  facetorum  hominum 
dicacitatem  incurrere :  ut  significatur  vel  in  ipsa  reliquiarum  definitione. 
quam  n.  728  dedimus.    Cf.  Petavius  XV,  8. 

735.  Corollariuui  II.  De  peregrinationibus.  —  Cum  Deus  per  re- 
liquias  SS.  mirabilia  operetur  atque  beneficia  elargiatur,  hoc  ipso  fideles 
ad  veneranda  SS.  sepulcra  invitat  et  propemodum  allicit,  atque  ita  fautor 
est  piarum  peregrinationum.  Quantum  hae  rationi  christianae  et  spiritui 
vere  religioso  congruae  sint,  bene  ostendit  Jonas  aurel.  1.  3  de  cultu 
imag.  adv.  Glaudium  taurin.  (Migne  106,  367  s.),  qui  postquam  probavit 
Deum  jarn  in  V.  T.  auctorem  fuisse  peregrinationum,  prosequitur:  »Qui- 
bus  omnibus  docemur,  non  improbandos  nec  more  tuo  stultos  insipien- 
tesque  appellandos  esse  eos,  qui  devotionis  augmentandae  gratia  inter- 
cessionisque  per  suffragia  quaerendae  apostolorum  adeunt  limina:  quia 
credimus,  quod  per  haec  non  solummodo  eorum  mentibus  adolescat  amor 
circa  divini  cultus  servitutem,  sed  etiam  laboris  sui  atque  itineris,  quae 
subire  volunt,  intentione  divini  amoris,  mercede  donentur.  Sane  est  etiam 
proprium  humanae  menti  non  adeo  compungi  ex  auditis  sicut  ex  visis. 
Sicut  enim,  teste  beato  Hieronymo,  melius  Scripturas  divinas  intel- 
ligit,  qui  nomina  locorumatquecivitatumperagrando  circuit:  ita  creden- 
dum  est  eos  amplioris  posse  fieri  devotionis,  qui  loca  apostolorum  adeuntr 
et  in  alio  quidem  audiunt  uuumquemque  eorum,  in  alio  autem  tortum,  in 
alio  decollatum,  aut  certe  crucifixum,  alibi  vero  terrae  mandatum  oculis 
etiam  corporeis  perlustrant.* 

736.  TliesiS  CCLXXXIII.  Sacrarum  imaginum  usum  ac  vene- 
rationem,  quam  Scriptura  nullatenus  absolute  prohibct,  piam  lici- 
tamque  esse,  Ecclesiae  traditione  insigni  necnon  sano  rationis  chri- 
stianae  judicio  comprobatur. 

DeclaratlO.  Nonnulla  prae  oculis  sunt  habenda,  ut  difficultates,  quae 
remorari  possint  demonstrationem,  in  antecessum  solvantur: 

1.  Aliud  est  imago,  aliud  idolum  £i§o)Xov:  imago  ab  imitando  dicitmv 
idolum  vero,  etsi  etymologice  quamlibet  formam  vel  figuram  sonat,  ex  usu 
loquencli  profano  designat  secundum  Suidam  similitudinem  umbratilem  et 
apparentem  corporis  speciem:  ex  usu  vero  loquendi  ecclesiastico  secundum 
Henr.  Stephanum  (in  thesauro)  simulacrum  numen  aliquod  (scil.  falsum) 
repraesentans,  quod  honore  cultuque  dignamur.  Quare  hoc  sensu  toties  ha- 
betur  idolum,  quoties  vel  ipsum  simulacrum  hahetur  pro  Deo,  vel  numen 
refert  non  exstans,  vel  rem  creatam,  quae  Dei  instar  hahetur.  Merito  ergo 
dixit  Paulus  1.  Cor.  8,  4:  Nihil  est  idolum  in  mundo,  idolum  scil.  vel  est  fig- 
mentum  vel  figmentum  repraesentat. 

2.  Unde  liquet  sanctorum  imagines  et  repraesentationes  Dei  syrnbolicas 
non  esse  idola,  neque  qui  illas  venerantur  idololatras,  eoque  minus,  quod  ca- 
tholici  ne  sanctis  quidem,  nedum  eorum  imaginibus,  latriae  deferant  cultum. 
Ceterum,  ut  id  ohiter  hic  notemus  idololatriae  calumnia  in  catholicos  jacta, 
quam  recoquunt  pro  more  novatores  sec.  XVI.,  hene  rejicitur  in  concilio 
oecumenico  VII.  act.  4:  »Dic  mihi,  quomodo  sumus  idololatrae,  quietipsa 
ossa  et  cinerem  et  pannos  et  sanguinem  et  tumulum  martyrum  ideo  honora- 
mus  et  adoramus,  quia  idolis  non  sacrificaverunt  ?  «  Veneratio,  quam  imaginibus 

^exhibemus,  relativaest:  »nam  imaginis  honor,  inquit  concilium  oecumenicum 
VII.,  ad  primitivum  (7rpeordro7iov)  transit,  et  qui  adorat  (i.  e.  colit)  imaginem, 
adorat  in  ea  depicti  subsistentiam  (oTidataaiv).  *  Imagines  ergo  non  sunt  co- 
lendae,  ut  docet  concilium  tridentinum  sess.  25,  »quod  credatur  inesse 
aliqua  in  iis  divinitas  vel  virtus,  propter  quam  sint  coiendae,  vel  quod  ab  iis 
sit  aliquid  petendum,  vel  quod  fiducia  in  imaginibus  sit  ponenda,  veluti  olim 
fiebat  a  gentibus,  quae  in  idolis  spem  suam  collocabant:  sed  quoniam  honos, 
qui  eis  exhibetur,  refertur  ad  prototypa,  quae  illae  repraesentant ;  ita  ut  per 
imagines,  quas  osculamur  et  coram  quibus  caput  aperimus  et  procumbimus, 
€hristum  adoremus  et  sanctos,  quorum  illae  similitudines  gerunt,  veneremur.  * 
3.  Neque  praetereundum  illud  Petavii  XV,  13  n.  1,  »imagine3  ex 
eorum  per  se  genere  esse,  quae  a8id<popa  nominantur,  h.  e.  quae  ad  salutem 
omnino  necessaria  non  sunt,  nec  ad  substantiam  religionis  attinent:  sed  in 
potestate  sunt  Ecclesiae,  ut  ea  vel  adhibeat  vel  ableget  pro  eo  atque  satius 
decreverit.*  Quare  quamvis  certum  sit,  illas  non  licere  injuria  afficere;  quam- 
vis  de  fide  sit,  earum  cultum  utilem,  licitum  atque  pium  esse  x),  unde  profi- 
temur  in  profess.  tridentina:  ^Firmissime  assero,  imagines  Christi  ac  Dei- 
parae  semper  Virginis,  nec  non  aliorum  sanctorum  habendas  et  retinendas  esse, 
atque  eis  debitum  honorem  atque  venerationem  impertiendam : «  poterittamen 
Ecclesia  pro  opportunitate  illarum  usum  venerationemque  moderari.  Hinc 
etiam  cum  judaei  in  idololatriam  essent  admodum  proni,  rarior  fuit  in  syna- 
goga  imaginum  usus ;  et  cum  primis  Ecclesiae  seculis,  quando  tot  ex  genti- 
libus  ad  Christi  fidem  convertebantur,  non  omne  periculum  cultus  idololatrici 
imaginibus  exhibendi  abesset:  mirum  videri  non  debet,  si  rarior  esset  earun- 
dem  usus  et  cultus ;  si  creverit  cessante  illo  periculo ;  si  varius  fuerit  diversis 
in  ecclesiis  et  pro  adjunctorum  diversitate:  si  qui  patres  rigidiores  hac  in  re 
fuerint.  Ceterum  hujus  varietatis  ratio  alia  haud  spernenda  debet  repeti  ex 
ipsa  Ecclesiae  conditione.  Vigentibus  enim  saevissimis  persecutionibus  certe 
non  adeo  splendidus  potuit  esse  in  genere  cultus  externus  et  in  specie  ima- 
ginum  usus,  sicut  tempore  pacis,  cum  imperatores  protegercnt  foverentque 
Ecclesiam  et  haec  jam  abundaret  divitiis.  Quae  si  prae  oculis  habeantur,  om- 
nes  fere  exceptiones  ex  patribus,  praesertim  ex  eorum  silentio  vel  ex  rariori 
imaginum  usu  aut  commendatione  petitae,  solvuntur. 

737-  Hac  occasione  subtiliores  quasdam  quaestiones  scholasticas  attin- 
gemus.  Triplex  scil.  est  theologorum  sententia  de  cultu  ss.  imaginibus 
exhibendo.  Alii  contendunt,  imaginem  in  se  nullo  modo  esse  colendam, 
sed  solum  coram  imagine  et  per  imaginem  colendum  esse  exemplar.  —  Alii 
contra  censent,  eundem  honorem  deberi  imagini  et  exemplari,  sed  huic  cultum 
absolutum,  illi  relativum.  Cf.  s.  Thomas  3.  p.  q.  25  a.  3.  —  Tertia  opinio 
inter  has  ambas  media  est,  statuitque  imagines  in  se  esse  honorandas,  honore 
tamen  minori  quam  ipsum  exemplar,  nullam  ergo  imaginem  latriae  cultu  esse 
adorandam.  Singulis  opinionibus  videtur  aliquid  esse  concedendum  pro  varia 
imaginis  consideratione.    Potest  enim  imago  considerari  a.  materialiter, 


»)  Hoc  saepius  ab'  Ecclesia  fuit  definitum,  ut  in  conc.  oecumenicis  VII.  act.  4 
■et  7  (cf.  Denzinger  Enchiridion  n.  243  ss.) ;  VIIL.  act.  3  et  10  (Migne  129,  151) 
et  trid.  sess.  25;  a  Gregorio  III.  (Migne  128, 1025)  et  Nicolao  I.,cujus  verba 
lecta  fuere  in  conc.  oec.  VIII.  act.  8  (ib.  129,  127).  De  adversariis,  qui  imaginum 
•usum  cultumque  impugnarunt  cf.  Petavius  XV,  1 1 . 

prouti  est  res  aliqua  subsistens ;  ita  considerata  imagine  nullus  ei  debetur 
cultus,  ut  prima  statuit  opinio.  Potest  1).  imago  considerari  formaliter  in 
actu,  ut  ajunt,  signato,  ut  est  res  sacra  cultui  divino  deputata.  Ita  considerata 
imagine,  cultus  ei  debetur,  secl  minor  quam  prototypo,  qui  analogice  et  re- 
ductive  ad  eam  pertinet  cultus  speciem,  seu  ex  ea  redundat,  quae  debetur 
exernplari;  eo  ipso  enim  quod  exemplaria  tali  prosequimur  cultu,  honoris  non 
nihil  redundat  in  eorum  imagines.  Qua  in  re  consentimus  tertiae  opinioni,  cui 
favent  et  Ecclesiae  definitiones,  quae  cum  statuant  imagines  esse  venerandas, 
eo  ipso  innuunt,  eas  in  se  honore  esse  dignas,  scil.  quatenus  sunt  repraesen- 
tationes  exemplaris  in  se  colendi  consecretae  cultui  divino.  Nunquam  tamen 
dicendum  est  aliquam  imaginem  esse  sive  colendam  cultu  absoluto,  sive  ad- 
orandam  cultu  latriae,  imo  hoc  prorsus  est  negandum,  ut  patet  tum  ex  actis 
concilii  nicaeni,  tum  quia  is  loquendi  modus  oftendit  aures  christianas,  ut 
ex  controversiis  sec.  VIII.  excitatis  in  Occidente  occasione  decreti  nicaeni 
male  intellecti  patet,  Considerari  denique  potest  c.  imago  formaliter  in  actu 
exercito  seu  reduplicative  ut  sistens  coram  nobis  ipsum  exemplar,  atque 
ita  dici  potest,  eundem  illis  tribui  cultum,  qui  exemplari  defertur,  sed  im- 
proprie  et  per  accidens :  tunc  enim  cultus  per  imaginem  transit  ad  exemplar, 
seu  cultus  externus  tendit  immediate  in  imaginem,  internus  vero  expressus 
externo  signo  in  prototypon ;  qui  videtur  sensus  opinionis  secundae. 

738.  Deinonstratio  p.  I.  Princeps  (sed  misellum)  argumentum, 
quo  sec.  VIII.  i c o n o m a c h i,  et  horum pedissequi  novatores  sec. XVI. 
adversus  ss.  imaginum  usum  cultumque  usi  sunt,  petitur  ex  Ex.  20,  4  s. : 
Non  facies  tibi  sculptile,  neque  omnem  similitudinem ,  quae  est  in  coelo  de- 
super,  et  quae  in  terra  deorsum,  nec  eorum,  quae  sunt  in  aquis  sub  terra. 
Non  adorabis  ea,  neque  coles:  ego  sum  Dominus  Deus  tuus  fortis  etc. 
Verum  1.  vel  haec  verba  universalissime  accipiuntur  vel cum debita 
restrictione:  primum  adversarii  tueri  non  possunt,  alioquin  et  ipsi 
quotidie  peccarent  pingendo  vel  sculpendo  imagines.  Quare  ea  de  certa 
tantum  imaginum  specie  et  usu  debent  intelligi :  adversariorum  autem 
erit  demonstrare  illo  praecepto  comprehendi  et  prohiberi  sanctorum 
imagines,  quod  nunquam  evincent.  Sane  2.  omnia  suadent  damnari  1.  c. 
usum  cultumque  idolorum:  suadet  a.  contextus,  nam  antea  et 
postea  sermo  est  de  idolis  omniaque  ad  unum  spectant  praeceptum,  quo 
tria  de  idolis  prohibentur,  ne  habeantur,  ne  fiant,  ne  colantur;  b.  loci 
par  alleli  Lev.  26, 1;  Deut.  6,  13  col.  Ps.  96,  7  et  versio  graeca,  quae 
habet  eioxoXov;  c.  adjuncta  historica:  dicta  enim  haecsunt  post  egres- 
sum  ex  Aegypto,  ubi  judaei  idola  omnis  generis  viderant;  quare  cum 
Moyses  totus  in  eo  sit,  ut  unius  Dei  cultum  inculcet,  necessarium  plane 
erat,  ut  deterreret  a  construendis  idolis.  Cf.  D  a  m  a  s  c  e  n  u  s,  qui  saepius 
hanc  interpretationem  ex  contextu  confirmat,  ut  or.  1  de  imag.  n.  8 ;  or. 
2  n.  7  et  20;  or.  3  n.  4  etc.  Sed  concesso  etiam  3.  prohiberi  judaeis 
omnem  imaginum  usum  cultumque.  probandum  esset,  praeceptum  hoc 
esse  absolutum,  obligans  quovis  tempore  etiam  christianos.   Quaedam 

enim  judaeis  prohibita  fuere  ex  ratione  paedagogica,  qua  cessante,  eadem 
permissa  sunt  christianis  tamquam  jam  adultis.  Ad  rem.  Jo.  Damasce- 
nus  or.  1  de  imag. :  » Judaeis  igitur,  inquit,  quoniam  ad  simulacra  colenda 
propensiores  erant,  haec  jussa  sunt.  Nos  autem,  quibus,  ut  theologice 
loquar,  datum  est,  ut  superstitiosum  errorem  fugientes  et  veritatem 
cognoscentes  pure  cum  Deo  versemur  eique  soli  latriam  offeramus  et 
perfectas  divinae  notitiae  divitias  assequamur,  infantiamque  praetereuntes 
in  virum  perfectum  evadamus,  non  sumus  amplius  sub  paedagogo,  quippe 
qui  discernendi  vim  a  Deo  atque  habitum  consecuti  sciamus,  quid  imagine 
exprimi  possit,  quid  non  possit*  Ceterum  4.  vel  in  V.  T.  habentur 
vestigia  usus  cultusque  imaginum.  Collatis  enim  variis  effatis,  discimus 
viguisse  usum  imaginum  symbolicarum  Dei,  Christi  et  angelorum,  cujus- 
modi  fuere  arca  foederis,  cherubim,  serpens  aeneus,  permittente,  imo 
approbante  et  jubente  Deo ;  his  vero  exhibitum  fuisse  cultum,  quem  Deus 
non  solum  non  prohibuit,  sed  et  probavit  sumptis  poenis  de  ejus  con- 
temptoribus. 

Cf.  Ex.  25,  18  s.;  Nurn.  21,  8  s.  col.  Jo.  3,  14;  Jos.  7,  6;  1.  Eeg.  G,  19; 
2.  Reg.  6,  6;  Ps.  98,  5.  Utuntur  hoc  argumento  Jo.  D  amas  cenus  or.  1  de 
imag.  n.  15  (qui  or.  3  n.  26  ostendit  Deum  primum  fuisse,  qui  fecerit  imagi- 
nem)  et  Gregorius  II.  ep.  1  adLeonemlsaur.,  cujus  verhaprobat  Hadria- 
nus  I.  in  ep.  ad  Carolum  M.  (Migne  98,  1278).  In  prirnis  vero  hujus  ponti- 
ficis  epistola  56  (Mig.  96,  1215 — 1234)  ad  Constantinum  et  Irenem  estcon- 
sulenda,  in  qua  ss.  imaginum  usum  fuse  ex  Scripturis  et  traditione  probat; 
Leontius  episc.  serm.  5  pro  christianorum  apologia  contra  judaeos  lectusin 
conc.  oecumenico  VII.  act.  4  (Migne  129,  292  ss.).    Cf.  Knoll  §  808  ss. 

739.  Demonstratio  p.  II.  Ad  comprobandum  ss.  imaginum  usum 
cultumque  ex  traditione  theoretica  et  practica  plurima  documenta  re- 
ferunt  jam  Hadrianusin  epist.  ad  Carolum  M.  et  Damascenus  in 
fine  or. 3  de  imag.  Traditionem  practicam  alta  testantur  voce  tot  ima- 
gines  et  rerum  sacrarum  symbola,  quae  ex  coemeteriissubterraneisquo- 
tidie  ad  adversariorum  confusionem  eruuntur.  Dein  jam  Tertullianus 
haereticus  hujus  usus  testis  est,  cum  flocci  faciens  catholicorum  argu- 
mentum  pro  recipiendis  lapsis  petitum  ex  repraesentatione  Christi  sub 
symbolo  boni  pastoris  scribit  de  pudic.  c.  7:  »Procedant  ipsae  picturae 
calicum  vestrorum,  si  vel  in  illis  perlucebit  interpretatio  pecudis  illius;* 
et  c.  10:  »Si  forte  patrocinabitur  pastor,  quemincalicedepingis.*  Theo- 
doretus  vero  refert  hist  rel.  c.  26:  »Ferunt  maxima  in  Roma  celebrem 
adeo  virum  (Simeonem  Stilitam)  esse,  ut  in  omnibus  officinarum  vesti- 
bulis  parvas  ejus  imagines  statuant,  tutelam  ex  his  quamdam  sibi  et  prae- 
sidiumcomparantes.*  Pro  traditione  theoretica  sufficiat  nobis  interim 
Cyrillus  alex.  in  Ps.  113, 16:  »Etiamsi  facimus  imagines  piorum  homi- 
num,  non  tamen  ut  eas  adoremus  tamquam  deos,  sed  ut  iis  inspectis  ad 

ipsorum  aemulationem  impellamur:  ideo  autem  Christi  imaginem  faci- 
mus,  ut  mens  nostra  acl  illius  amorem  excitetur.«  Ad  ea  vero  explicanda, 
quae  ex  patribus  in  contrarium  adducuntur,  sufficiant  quae  supra  dixi- 
mus  n.  736 3;  nec  nonquae  jam  respondit  Damascenus  or.  2  de  imag. 
n.  17:  »Quocirca  quae  tu  in  contrarium  adducis  loca,  probatam  apud  nos 
imaginum  venerationem  non  crimini  vertunt,  sed  gentium  eas  ut  deos 
colentium  mores  arguunt.«    Cf.  Perrone  c.  5. 

740.  Demonstratio  p.  III.  Ratio  quoque  christiana  imaginum  ap- 
probat  usum  cultumque.  Licet  enim  1.  sanctorum  imagines  mente  con- 
cipere,  verbis  eos  veluti  depingere  et  postquam  eos  sub  forma  sensibili 
nobis  repraesentavimus,  colere.  Licebit  ergo  eosdem  etiam  exterius  co- 
loribus  depingere  atque  materia  aliqua  exprimere  et  per  ejusmodi  imagi- 
nes  colere.  Ut  enim  inculcat  Damascenus  or.  1  n.  13  et  saepe  afibi, 
quod  sunt  verba  pro  auribus,  sunt  colores  pro  oculis :  sicut  ergo  verbis 
sanctos  possumus  venerari,  ita  et  imaginibus  et  per  imagines.  Quam  ra- 
tionem  probat  conc.  oecumenicum  VIII.  a.  869  can.  3:  »Sacram  D. 
N.  J.  Christi  effigiem  eadem,  qua  s.  Evangelia  veneratione  colendam  sta- 
tuimus.  Ut  enim  per  syllabas  in  Evangeliis  scriptas  salutem  consequuntur 
omnes,  ita  per  imagines  arte  coloribusque  pictas  et  expressas  docti  juxta 
et  indocti  ex  objecta  re  utilitatem  capiunt.  Quaecunque  enim  in  syllabis 
oratio,  haec  in  coloribus  pictura  docet.«  Quare  sicut  sanctorum  bio- 
graphiae  sunt  licitae,  ita  et  eorum  imagines.  Idem  enunciat  Grego- 
rius  M.  ep.  XI,  13:  »Quod  legentibus  Scriptura,  hoc  idiotis  praestat 
pictura  credentibus,  quia  in  ipsa  etiam  ignorantes  vident,  quid  sequi  de- 
beant,  in  ipsa  legunt,  qui  literas  nesciunt.«    Cf.  conc.  trident.  sess.  25. 

Accedunt  alia  patruru  hunc  in  sensum  praeclara  dicta.  »Locum  martyris 
laudandi,  inquit  s.  Basilius  hom.  17  in  s.  Barlaam  n.  3,  cedamus  linguis 
magnificentioribus,  atque  vocaliores  doctorum  tubas  ad  id  praeconium  invitemus. 
Exsurgite  nunc  mihi,  o  praeclari  athleticorum  gestorum  pictores.  Mutilatam 
hujus  ducis  imaginem  artibus  vestris  adornate.  Coronatum  athletam  obscu- 
rius  a  me  depictum  solertiae  vestrae  coloribus  illustrate.  Velim  abeam  victus 
a  vobis  egregia  martyris  facta  pictura  repraesentaturis :  gaudeam  tali  hodie 
per  vestram  dexteritatem  victoria  superatus.  Videam  manus  et  ignis  inter  se 
luctam  a  vobis  accuratius  expressam:  videam  luctatorem  in  vestra  imagine 
splendidius  depictum.  Plorent  daemones  ob  martyris  victorias  per  vos  hodie- 
que  prostrati.  Manus  ardens  et  victrix  denuo  eis  ostendatur.  Depingatur  in 
tabella  et  certaminum  praefectus  Christus«.  Quem  parallelismum  urgent  et 
Gregorius  II.  ep.  10  ad  Germanum  CP.  et  Nicolaus  I.  ep.  4  (Mig.  119, 
777).  Eum  vidit  pro  more  suo  etiam  Leibnitius  in  syst.  theol.  pag.  140 
scribens:  »Coram  imagine  externa  adorare  non  magis  reprehendendum  est, 
quam  adorare  coram  imagine  interna,  quae  in  phantasia  nostra  depicta  est; 
nullus  enim  alius  usus  est  externae  imaginis,  quam  ut  interna  expressior  fiat.« 
Quare  egregie  Damascenus  explicans  quaedam  s. B a s i  1  i i  de  Spiritu  s.  c.  1 8 
Hurter,  Compend.  theologiae  III,   11.  ed.  44 

verba  or.  1  (Mig.  94,  1163)  adversarios  ironice  ita  alloquitur:  »Ex  duplici 
natura  sum  conditus:  sicque  id,  quod  visu  cernitur,  aspiciens,  illud  veneror 
non  tamquam  Deum,  sed  tamquam  venerandae  rei  venerabile  simulacrum. 
Sed  tu  quidem  fortasse  sublimior  es  atque  a  materia  remotior,  ac  supra  corpus 
incedens  ceu  nullo  carnis  pondere  gravis,  id  omne  despicis,  quod  in  aspectum 
cadit.  Ego  vero  homo  cum  sim  et  corpore  vestitus  cum  iis,  quae  sancta  sunt, 
corpore  versari  cupio  eaque  oculis  contueri.  Tu  qui  praecelsus  es,  humilis 
sensus  mei  rationem  habe,  ut  tuam  ipse  serves  celsitudinem ! «  Quam  bene 
dictum  etiam  in  novatores  sec.  XVI.,  qui  generatim  in  suis  innovationibus 
cordis  affectusque  humani  sunt  penitus  obliti,  unde  omnis  eorum  cultus  tetro 
inficitur  frigore. 

2.  Neque  spernenda  est  ratic-ex  humana  consuetudine  usuque  pe- 
tita,  qua  utitur  conc.  oecumenicum  VII.  act.  1:  »Si  regum  laureataet 
iconas  missas  ad  civitates  vel  regiones  obvii  adeunt  populi  cum  cereis  et 
incensis,  non  cera  perfusam  tabulam,  sed  imperatorem  honorantes: 
quanto  magis  oportet  in  ecclesiis  Christi  Domini  nostri  iconam  depingi 
Salvatoris  Dei  nostri,  et  intemeratae  matris  ejus  omniumque  sanctorum 
et  beatorum  patrum  et  studiosorum  virorum?« 

741.  Sckolioil  I.  Si  excipias,  conc.  francofordiense  synodi  ni- 
caenae  II.  definitionem  de  ss.  imaginum  cultu  reprobasse,  notes,  eam  damna- 
tionem  ortam  esse  ex  errore  facti.  Putavit  enim  illa  synodus,  barbara  acto- 
rum  versione  decepta,  cum  pluribus  occidentalibus,  concilium  nicaenum  decre- 
visse  ss.  imaginibus  adorationem  secundum  latriam,  quae  defertur  ss.  Trini- 
tati.  Errore  patefacto  galli  et  germani  decretum  nicaenum  postmodum  admi- 
serunt.  Cf.  Nat.  Alexander  diss.  6  in  sec.  VIII.  —  Quod  si  quidam  occiden- 
tales,  ut  auctor  librorum  carolinorum  (qui  scripti  sunt,  utvidetur,  nomine 
CaroliM.,  innotuerunt  vero  sec.  XVI),  minus  honorifice  de  ss.  imaginum  cultu 
loquuntur  eumque  minus  sapiunt:  id  ortum  est  ex  detestatione  erroris  certe 
gravis,  quem  per  ignorantiam  graecis  tribuebant:  non  autem  propterea  eo 
tempore  rejectus  fuit  in  Occidente  omnis  usus  cultusque  imaginum  secundum 
genuinum  Ecclesiae  sensum,  ut  patet  ex  scriptoribus  illius  temporis,  ut  ex 
praeclaro  Dungali  reclusi  1.  contra  Claudium  taurinensem  (Migne  105, 
459 — 529);  ex  liturgia  feria  VI.  hebdomadis  majoris  tunc  vigente  in 
adoratione  crucis,  de  qua  cf.  Amalarius  de  eccles.  offic.  I,  14  (ib.  1028); 
ex  Jona  aurelianensi  1.  3  de  imag.  cultu  (Migne  106,  331  s.)  etc.  Cf.  KL. 
7,  189. 

742.  Scholion  II.  De  signo  cnieis.  —  Jam  olim  verae  Ghristi  Do- 
mini  cruci  impensum  fuisse  cultum,  supra  vidimus  n.  734.  Verum  prae- 
terea  a  remotissima  jam  aetate  invaluit  pius  religiosusque  usus  imagi- 
n  i  s,  in  primis  vero  s  i  g  n  i  crucis.  Innumera  sunt  de  hoc  patrum  testi- 
monia. 

1.  Frequentiam  hujus  usus  testatur  Tertullianus  de  corona 
mil.  c.  3:  »Ad  omnem  progressum  atque  promotum,  ad  omnem  aditum 
et  exitum,  ad  vestitum  et  calceatum,  ad  lavacra  et  mensas,  ad  lumina,  ad 
cubilia,  ad  sedilia,  quaecunque  conversatio  nos  exercet,  frontem  crucis 

signaculo  terimus.  Harum  et  aliarum  disciplinarum,  si  legem  expostules 
Scripturarum,  nullam  invenies ;  traditio  tibi  praetendetur  auctrix,  consue- 
tudo  confirmatrix  et  fides  observatrix.«  Hinc  Hieronymus  ep.  22  n.  37 
Eustochio  virgini  praecipit:  Ad  omnem  actum,  ad  omnem  incessum 
manus  pingat  Domini  crucem;*  et  Ambrosius  ep.  72  n.  12:  »Sed  jam 
levi  cirumcisionis  dolore  non  opus  est  christiano  populo,  qui  mortem 
Domini  circumferens  per  m  o  m  e  n  t  a  singula  fronti  propriae  mortis  con- 
temptum  inscribit,  utpote  qui  sciat  sine  cruce  Domini  salutem  se  habere 
non  posse.« 

2.  Solemnis  praeterea  fuit  illius  usus,  cum  adhiberetur  in  sacra- 
mentorum  confectione  et  liturgia.  Omnia  per  illud  perficiuntur,  ait 
Chrysostomus  hom.  54  in  Matth.,  quae  ad  nos  spectant.  Si  regene- 
rari  oporteat,  crux  adest:  si  mystico  illo  cibo  nutriri,  si  ordinari  et  si 
quidvis  aliud  faciendum,  ubique  nobis  adest  hoc  victoriae  symbolum. 
Idcirco  et  domi  et  in  parietibus  et  in  fenestris  et  in  fronte  et  in  mente 
illam  cum  multo  studio  depingimus.  Hoc  quippe  signum  est  nostrae  sa- 
lutis,  communis  libertatis  et  mansuetudinis  Domini.* 

3.  Ideo  autem  signi  crucis  usus  erat  adeo  universalis,  frequens,  so- 
iemnis,  quod  censebatur  admodum  salutaris,  »nam  solo  crucis  signo 
adhibito,  fraudes  daemonum  omnes  repelluntur,*  asseverat  s.  Athana- 
s i u s  de  incarn.  n.  47  ;  utilitatemque  exponit  1.  c.  Ghrysostomus:  » Gum 
igitur  te  signas,  totum  crucis  argumentum  cogita,  exstingue  iram  omnes- 
pue  pravos  affectus.  Cum  te  signas,  multa  fiducia  frontem  tuam  reple,  libe- 
ram  facito  animam . . .  Neque  enim  simpliciter  illam  digito  efformare  opor- 
tet,  sed  prius  voluntate  et  multa  fide.  Si  hoc  modo  illam  in  facie  tua  de- 
pinxeris,  nullus  impurorum  daemonum  contra  te  stare  poterit,  cum  ensem 
videat,  quo  vulnus  accepit ;  cum  gladium  videat,  quo  letali  plaga  perfossus 
est  .  .  .  Ne  itaque  te  pudeat  tanti  accepti  boni,  ne  Christum  tui  pudeat, 
quando  veniet  cum  gloria  sua  et  hoc  signum  ante  Christum  videbitur  ipsis 
solaribus  radiis  splendidius.*    Cf.  hom.  4  c.  judaeos  et  gent. 

4.  Merito  hinc  idem  s.  doctor  in  1.  quod  Christus  est  Deus,  ex  tanta 
hujus  signi  celebritate,  quam  per  orbem  est  adeptum,  crucis  victoriam 
depraedicat  infertque  Christi  missionem  divinam  n.  9. 

5.  Cum  ergo  novatores  sec.  XVI.  crucis  signum  negligant,  aversen- 
tur,  fere  horreant :  dissensus  tam  evidens  et  palpabilis  a  vita  practica 
antiquitatis  christianae,  conjectura,  imo  argumentum  est,  eos  deviasse 
etiam  a  fide  et  religione  verae  Christi  Ecclesiae,  quae  sane  floruit  sec.  IV. 
III.  II.  Quare  repetieris  verba  gravia  J  o  n  a  e  aurel.  contra  Claudium  taur.  1. 1 
(Mig.  106,  333):  »Ut  quid  crucis  vexillum  exhorrescis?  Nescisne,  quia 
daemonum  est,  ejusdem  crucis  vexillum  exhorrescere  ?  Quidrogo  sorduit 

tantum  tibi  crux  Ghristi?  Puto  sane,  si  te  cruce  Ghristi  redemptum  fide- 
liter  credidisses,  nunquam  te  intestum  ejus  inimicum  et  exsecratorem  at- 
que  abdicatorem  constituisses.  Per  crucem  namque  mortis  auctor  supera- 
tus  est,  et  mortalibus  vita  reddita  est1).* 

743.  Quare  concludimus  hanc  dess.  imaginibusdisputationemverbis 
Joannis  Damasceni,  quibus  absolvit  tertiam  de  imaginibus  orationem 
n.  41:  »Quamobrem,  fratres,  in  petra  fidei  et  Ecclesiae  traditionibus  insi- 
stamus,  nec  terminos  transferamus,  quos  sancti  patres  posuerunt.  Neve 
illis  locum  demus,  qui  novarum  rerum  cupidi,  sanctae  catholicae  et  apo- 
stolicae  Dei  Ecclesiae  aedificium  demoliri  nituntur.  Nam  si  ejusmodi 
licentia  volenti  cuilibet  detur,  totum  Ecclesiae  corpus  sensim  destruetur. 
Nequaquam  fratres,  nequaquam  dilecti  Ecclesiae  filii,  matris  vestrae  pu- 
dori  parcite.  Ornatu  illam  suo  ne  spolietis.  Hanc  suscipite,  quae  per  me 
vos  alloquitur.  Discite,  quid  de  ipsa  Deus  dicat :  Tota  pulchra  es,  amica 
mea}  et  macula  non  est  in  te  (Gant.  4,  7).  Solum  Creatorem  et  rerum 
opificem  Deum  adoremus,  cui  latriae  cultum  exhibeamus  tamquam  Deo 
pro  sua  natura  adorando.  Sanctam  quoque  Dei  Genitricem  adoremus, 
non  tamquam  Deum,  sed  tamquam  Dei  matrem  secundum  carnem :  ad 
hoc  omnes  sanctos,  ceu  electos  Dei  et  amicos,  quibus  facilis  ad  ipsum 
patet  aditus,  adoremus.  Nam  si  reges,  qui  interitui  obnoxii  sunt,  quin  imo 
plerumque  impii  et  peccatores,  necnon  praefectos  a  regibus  constitutos, 
et  imagines  ipsorum,  homines  adorant:  quanto  magis  oportet  Regem  re- 
gum,  qui  solus  per  naturam  suam  Dominus  est.  adorare,  ejusque  famulos 
et  amicos,  qui  cupiditat.ibus  suis  imperarunt,  universique  orbis  principes 
constituti  sunt,  qui  contra  daemones  et  languores  potestatem  acceperunt: 
qui  regno  illo,  quod  non  corrumpetur,  nec  dissipabitur,  una  cum  Christo 
potituri  sunt:  quorum  umbra  sola  morbos  et  daemones  in  fugam  ageJbat* 

744.  ScholiOIl  practicum.  Quae  in  hac  sectione  exposuimus,  facile 
in  concionem  convertas.  Et  I.  quidem  in  exponenda  sanctorum  commu- 
n  i  o  n  e  considerari  possunt  hujus  communionis  amplitudo,  vitalitas,  mo- 
mentum. 

1.  Amplitudo  inde  patet,  quod  ad  eam  a.  spectant  Ecclesia  trium- 
phans,  quae  constat  non  solum  ex  hominibus  sanctis,  sed  ed  angelis  beatis, 
ecclesia  qm:e  in  purgatorio   mundatur,   ecclesia  in  terris  militans.    Qua  occa- 

•)Cf.  Petrus  ven.  tract.  adv.  petrobruss.  Mig.  J89,  771  — 87.  Imaginum 
ss.  Trinitatis  rarior  fuit  olim  usus.  Repraesentatio  Dei  Patris  non  videtur  adhibita 
antesec.  X. ;  cf.  Engels  Die  Darstellung  Gottes  des  Vaters,  der  Engel  in  der 
Malerei,  Luxemburg  1894.  Repraesentationis  Spiritus  s.  subcolumbae  symbolomen- 
tionem  facit  sec.  V.  Paulinus  nolanus.  Cf.  quae  de  hoc  argumento  fuse  et  eru- 
dite  disserit  B  e  n  e  d  i  c  t  u  s  XIV.  in  ep.  ad  episc.  augustanum  a.  1745,  quam  reperies 
in  Fleurii  H.  E.  78,  532  ss.  ed.  Aug.  Vind.  a.  1790,  et  prop.  69  syn.  pistoriensis 
a  Pio  VL.  damnata.  Ex  positis  pxincipiis,  quantum  satis  est,  vindicari  poterit  et 
usus  et  cultus  harum  imaghram  symbolicarum,  et  simul  ratio  reddi  rarioris  usus. 

sione  ponderetur  non  tantum  membrorum  numerus,  sed  et  l).  eorum  va- 
rietas,  C.  perfectio,  d.  pulchritudo  incipiendo  ab  infimo  hominum 
justorum  et  ascendendo  usque  adangelorum  reginam,  Dei  genitricem  Mariam. 
quibus  omnibus  praeest  Christus  Jesus,  cui  Pater  coelestis  omnia  subjecit  suh 
pedibus  ejus :  et  ipsum  dedit  caput  supra  oninem  Ecclesiam,  quae  est  corpus  ip- 
sius  et  plenitudo  ejus  Eph.  ],  22  s.  (t.  I  n.  20S).  Quam  amplum  regnum  quam- 
que  nobile. 

2.  Vitalitatem  cerne  a.  ex  capitis  praestantia,  cujus  divitiis  uni- 
versum  irrigatur  corpus,  ut  ostendimus  ibid. ;  b.  ex  symbolo,  sub  quo  passim 
exhibetur  hoc  regnum  Christi,  haec  sanctorum  unio  et  communio,  scil.  ex  sym- 
bolo  corporis,  quod  fusius  exsequitur  Paulus  l.Cor.  12,  12  ss.  col.  n.  717; 
C.  ex  lege  caritatis,  qua  SS.  communio  regitur,  animatur,  fovetur,  utprae- 
clare  ostendit  s.  B  e  r  n  a  r  d  u  s  n.  7 1  7  l ;  7 1 9  s.  Colligitur  d.  exinde,  quod  quam 
plurima  revera  redundant  bona  ex  membris  perfectioribus  in  ea,  quae  metam 
terminumque  nondum  sunt  adepta.  Kedundant  enim  in  nos  tot  commoda, 
quae  consequuntur  bona  opera,  quorum  sancti  sunt  auctores,  doctrina  ab  ipsis 
propagata,  bona  exempla  data,  quae  nos  ad  eorum  excitant  imitationem,  ora- 
tiones  (n.  7 1 8),  satisfactiones  superabundantes,  quae  per  indulgentias  in 
fideles  derivantur  (11.  5  23;  526g),  commiseratio  et  sollicitudo  de  nostra  salute 
(n.  7  17). 

3.  Momentum  communionis  SS.  inde  conj.ce,  quod  ea  motivum  efficax 
est,  quo  incitemur  a.  ut  d  i  g  n  i  reddamur  tanto  consortio :  particeps  ego  sum 
omnium  timentium  te  et  custodientium  mandata  tua  Ps.  118,  63;  ut  reddamur 
b.  capaces  et  i  d  0  n  e  i  percipiendi  bona,  quae  in  membra  hujus  communionis 
redundant;  ut  aemulemur  c.  illorum  virtutem  et  qua  membra  viva  et  utilia 
intendamus  bonum  commune  secundum  institutionem  s.  Pauli  1 .  Cor.  12,  1 4  ss. 
atque  ideo  nitamur  quam  maxime  esse  aliis  utiles. 

7  45.  II.  Ex  SS.  communione  sponte  sua  sequitur  1.  sanctorum  pro  no- 
bis  intercessio:  nam  in  corpore  bene  ordinato,  cujusmodi  profecto  estcor- 
pus  Christi,  idipsum  pro  invicem  sollicita  sunt  membra:  et  si  quid  patitur 
unum  membrum,  compatiuntur  omnia  membra  1.  Cor.  12,  25  s.  (n.  717  s.) 

2.  Sequitur  sanctorum  i  n  v  0  c  a  t  i  0,  quae  a.  naturae,  rationi,  fidei  est 
consona;  quae  b.  majestatem  Dei  extollit,  virtutem  honorat,  humilitatem  fovet 
(n.  72l);  quae  C.  Christi  liberalitatem  commendat  (n.  723),  virtutis  praemium 
depraedicat,  ad  imitationem  provocat. 

3.  Sequitur  sanctorum  cultus:  nam  a.  nulla  societas  culta  sine  cultu: 
cultissima  autem  societas  communio  sanctorum  (n.  727);  b.  sanctorum  com- 
munio  regitur  caritate  (n.  71 92):  nobilissimus  cultus  continetur  exhibitione 
caritatis,  hinc  etiam  Deus  in  primis  exigit  dilectionem :  Diliges  Dominum  Deum 
tuum  ex  toto  corde  tuo  etc.  Matth.  22,  37.  C.  Membra  sequantur  necesse  est 
capitis  exemplum  :  sed  Christus  caput  servos,  milites,  ministros  fideles  honorat : 
Quicunque  glorificaverit  me;  glorificabo  eum  1.  Reg.  2,  30.  Sanctorum  cultus 
supponit  sanctitatis  studium,  docet  quid  sit  colendum,  aestimatione  dignum, 
quid  pretium  habeat  pro  aeternitate:  hinc  virtutis  aemulationem,  in  obsequio 
divino  fervorem  alacritatemque  fovet  atque  accendit  (n.  728).  Demumd.teste 
Paulo  in  corpore  bene  ordinato  si  gloriatur  unum  membrum,  congaudent  omnia 
membra  ].  Cor.  12,  26.  Insignis  vero  cultus  est  gaudium  de  alterius  gloria. 
Cf.  Oswald  Eschatol.  s.  2  c.  3  §  6. 

745a.  III.  Porro  ex  sanctorum  cultu  quot  redundant  in  fideles  commoda. 
Docet  enim  ille  1.  quid  sit  cultu  dignum,  hinc  aestimandum  magnique  facien- 
dum.  Ad  imitationem  2.  omnisque  virtutis  studium  excitat  atque  incendit. 
Manifestat  3.  sanctorum  communionem  nosque  illorum  esse  conservos,  conci- 
ves,  confratres.  Provocat  4.  ad  humilitatem,  cum  videamus  nos  illis  esse  adeo 
dissimiles.  Invitat  5.  ut  accedamus  ad  Sion  montem  et  civitatem  Dei  viventis, 
Jerusalem  coelestem  et  multorum  millium  angelorum  frequentiam,  et  Ecclesiam 
primitivorum,  qui  conscripti  suntincoelis,  et  judicem  omnium  Deum,  et  spiritus 
justorum  perfectorum  Hebr.  12,  22  s. 

746.  Cultus  reliquiarum  populo  christiano  secundum  dicta  th.  282 
facile  commendari  potest.    Eum  enim  commendat 

1.  sana  ratio,  quae  se  prodit  a.  moribus  hominum  (n.  7333);  I).  popu- 
lorum  usu,  qui  quo  cultiores  sunt,  virorum  de  patria  meritorum  reliquias 
magni  aestimant  (hinc  musea  nationalia),  ipsa  indigentia  naturae  rationalis 
ad  sensibilia  et  ad  absentium  oblivionem  adeo  pronae,  quae  ideo  eget  rebus, 
quibus  sanctorum  memoria  servetur  et  foveatur.    Eum  commendat 

2.  christiana  ratio  tot  suggerens  (n.  7332)  motiva  colendi  reliquias, 
quae  temere  reprobantur  vel  negliguntur.    Commendat 

3.  solemnis  Dei  approbatio  tot  miraculis  reliquiarum  contactu,  praesentia, 
occasione  patratis,  de  quibus  recolantur,  quae  diximus  n.  731  s. 

4.  Commendat  hunc  cultum  fructus  et  utilitas,  quae  illum  consequitur. 
Est  enim  a.  practica  professio  dogmatis  de  resurrectione  gloriosa  corporum 
SS. ;  est  b.  visibilis  demonstratio  triumphi  a  Christo  de  idololatria  relati 
(n.  7334);  est  C.  anticipatio  quaedam  et  umbra  illius  gloriae,  qua  quondam 
secundum  corpus  fruentur  sancti  in  coelo;  est  d.  provocatio  ad  sectanda  tan- 
torum  heroum  vestigia,  imitandas  eorum  virtutes;  est  e.  giatiarum  actio  re- 
lata  de  beneficiis,  quae  ex  sanctorum  gestis  et  exemplis  in  Ecclesiam  universam 
et  in  nos  redundarunt:  est  f.  obsequium  ipsis  merito  impensum  pro  gloriaet 
gratia,  qua  modo  apud  Deum  fruuntur;  est  g.  glorificatio  ipsius  Dei,  qui  est 
mirabilis  in  sanctis  suis,  quique  celebratur  in  servis  suis.  Cultum  tot  bonis 
redundantem  negligere  vel  spernere  oscitantis  est  animi. 

747.  IV.  Cum  frequens  sit  apud  fideles  usus  signi  crucis,  proderit 
populum  christianum  instruere  de  hujus  signi  momento,  est  enim  signum 
fidei,  spei  ancora  et  alimentum  caritatis  Est  1.  signum  fidei:  est  enim 
a.  tessera,  qua  nos  distinguimus  non  solum  a  gentilibus  et  judaeis.  sed  et 
a  protestantibus,  ideoque  nos  probamus  genuinam  sobolem  primorum  christiano- 
rum,  qui  et  ipsi  tam  libenter  usi  sunt  hac  tessera.  Merito  autem  b.  est  tessera 
christianorum,  qui  ea  se  profitentur  discipulos  Christi,  qui  pependit  in  cruce. 
Neque  C.  est  professio  solum  discipulatus  Christi,  sed  summae  fidei  christianae, 
quae  in  primis  versatur  circa  mysterium  redemptionis  per  mortem  Salvatoris 
secundum  illa  s.  Pauli  1.  Cor.  2.  2:  Non  enim  judicavi  me  scire  aliquid  inter 
vos,  nisi  Jesum  Christum  et  hunc  crucifixum  ;  praesertim  vero  d.  si  addatur 
pro  pio  fidelium  usu  invocatio  ss.  Trinitatis  in  formando  ipso  signo  crucis. 
Verum  e.  crucis  signum  non  solum  est  professio  fidei  christianae,  sed  et  ex- 
terna  ejusdem  confessio,  qua  non  erubescimus  Filium  hominis  ejusque 
Evangelium,  estque  jugis  monitus  praecepti  solemnis  Christi  Luc.  9,  23:  Si 
quis  vult  post  me  venire,  abneget  semetipsum,  et  tollat  crucem  suam  quotidie  et 
sequatur  me. 

2.  Signum  crucis  est  spei  ancora:  profitemur  enim  eo  a.  in  cruce  sa- 
lutem  nostram  repositam  esse ;  per  illud  b.  attrahere  nitimur  in  nos,  nostra 
negotia  vitamque  universam  gratiain  etbenedictionem,  cujus  crux  exstitit  fons 
uberrimus ;  illo  C.  nos  munimus  adversus  daemonis  insidias. 

3.  Signum  crucis  alimentum  est  caritatis,  quatenus  a.  in  memoriam 
revocat  omnem  illius  caritatem,  qui  dilexit  me  et  tradidit  semetipsum  pro  me 
G-al.  2,  20;  quatenus  b.  nos  provocat,  ut  et  ipsi  crucem  nostram  ex  amore 
erga  ipsuni  feramus,  nam  Christo  pro  nobis  passo  ei  nos  eadem  cogitatione 
armari  oportet  1 .  Petr.  4,  1  ;  quatenus  C.  illo  monemur,  ut  omne  quodcunque 
facimus  in  verbo  aut  in  opere,  omniain  nomine  D.  N.  J.  Christi  gratias  agentes 
Deo  et  Patri  per  ipsum,  faciamus  Coloss.  3,  17.  Denique  d.  frequenti  illius 
usu  testamur  ipsum  esse  insigne  (Wappen)  nostrum  atque  sequimur  Paulum 
dicentem :  Mihi  autem  absit  gloriari,  nisi  in  cruce  D.  N.  J.  Christi ;  per  quem 
mihi  mundus  crucifixus  est,  et  ego  mundo  Gal.  6,  14.  Cf.  n.  742  et  praeclara 
patrum  ad  haec  illustranda  testimonia  opusc.  XI,  99  ss.  a. 

748.  »Facturi  igitur  finem1)  modumque  cursui  imponentes  bravium 
postulamus,  non  aurum  argentumve  seu  etiam  secularis  aurae  laudisque 
favorem  mundanae;  verum  ab  illo  remunerari  petimus,  cui  servire  regnare 
est,  de  quo  et  a  quo  diximus,  quidquid  bene  diximus.  De  cetero  ab  illis, 
qui  hoc  opus  lecturi  sunt,  si  quis  tamen  hoc  captus  amore  leget,  de  omis- 
sis  vel  non  sane  dictis  veniam  postulamus,  ut  et  de  bene  dictis  Deo  grates 
persolvat  eumque  pro  nobis  imploret,  quatenus  viam  universae  carnis 
ingressuri,  praesto  habeamus  defensorem  nostrum  misericordem  et  pium 
Dominum  Jesum  Ghristum,  cui  est  honor  et  gloria  cum  Patre  et  Spiritu  s. 
per  omnia  secula  seculorum.   Amen.* 


')  Verba  sunt  Gualteri  de  Castelhone,  insulani,  praepositi  canonicorum 
tornacensium  (11.  ab  a.  circ.  1160 — 1200  vel  ultra  etiam),  quibus  suum  contra  ju- 
daeos  tract.  absolvit  (M  i  g  n  e  209,  458). 

hujus  festum  6182. 
Attributionis  subjectum  I  praef.  n. 

II.  a. 
Attributum  divinum  II,  23  a;  num 
unum  sua  notione  alterum  includat46  ; 
distinctio  inter  attributa  divina  41. 
Attritionis  notio  III,  472 ;  sufficit  in 
sacramento  poenitentiae  473 ;  an  ad 
eam  requiratur  dilectio  initialis  476; 
ex  attrito  fieri  contritum  471. 


Anctoritatie  via  quam  accommodata 
humano  generi  ad  discendum  I,  7;  auc- 
toritas  Dei  qua  ratione  cognoscitur  461 ; 
fidei  objectum  qua  ratione  473. 

Augustinianorum  sententia  de  gia- 
tia  victrice  III,  113. 

Augustinus  explicatur  de  Ecclesiae 
membris  I,  243 ;  de  haereticis  239;  de 
cognitione  Dei  II,  13 ;  de  scientia  me- 
dia  763 ;  in  quaestione  de  voluntate  Dei 
salutifera  II,  102.  1044;  de  praedesti- 
natione  124;  de  creatione  2692;  de 
donis  naturae  debitis  3453. 346. 351 ;  de 
libero  arbitrio  peccato  amisso  393 ;  de 
origine  necessitatis  gratiae  III,  40 ;  de 
necessitate  caritatis  ad  bene  agendum 
51 ;  de  axiomate :  infidelium  opera  sunt 
peccata  III,  55 ;  de  gratiae  necessitate 
ad  non  peccandum  63 ;  de  praecepto  fa- 
ciendae  et  perficiendae  justitiae  64 ;  de 
gratiae  universalitate  83 ;  quid  saepe  in- 
telligat  nomine  caritatis  n.  51.94;  vel 
delectationis  131 2;  de  gratiae  efficacia 
III,  123,  quo  sensu  provocet  ad  Dei  omni- 
potentiam  in  hac  explicanda  130;  de 
adjutorio  quo  et  sine  quo  non  133;  de 
reali  praesentia  in  eucharistia  337.  357 5 
s. ;  de  eucharistiae  necessitate  ad  salu- 
tem  394;  de  sacramento  poenitentiae 
478 ;  de  timore  inferni  4754 ;  de  rom. 
pontificis  infallibilitate  I,  434d. 

Augustini  testimonia  de  Ecclesia  I, 
187. 1976. 2205 ;  de  ejus  visibilitate  1995; 
de  Ecclesia  corpore  Christi  207  ss. ;  de 
ejus  catholicitate  3093  s. 

Aureolalll,  689. 

Authentiae  notio  I,  31. 177;  ea  quoad 
Scripturae  versionem  declaranda  est  ab 
Ecclesia  178  ;  v.  vulgata. 


B  a  j  i  errores  circa  statum  protoparentum 
II,  3104. 

Baptismi  sacramentum  III,  302 ;  typi 
et  nomina  303  ;  quando  institutus  305 2 ; 
effectus  305 4 ;  materia  remota  306 ; 
proxima  307;  forma  309;  haec  quam 
efficax  ad  probandam  Spiritus  s.  divini- 
tatem  II,  168 ;  peccatum  originale  403 ; 
baptismi  minister  III,  31 1 ;  necessitas 
317;  quando  haec  inceperit  ib.,  quo 
sensu  peccata  postea  commissa  deleat 
478;  de  baptismo  in  nomine  Christi 
310 ;  baptismus  in  igne  3055. 

Beati  vident  Deum  III,  674;  non  tamen 
comprehendunt  II,  18 ;  peccare  non  pos- 
sunt  III,  685;  unde  hoc  oriatur  686. 

Beatificatiol,  279. 

Beatitudo  quid  sit  III,  673;  yariae 
divisiones  ib. ;  consistit  modo  in  visione 
Dei  674 ;  complectitur  amorem  et  gau. 

dium  684 ;  inaequalis  pro  ratione  meri- 

torum    687 ;    est   aeterna   685 ;   variae 

quaestiones    684;    quam    magna    691; 

v.  visio. 
Bellarmini  opinio  de Ecclesiae catho- 

licitate  minus  probanda  I.  312. 
Beneficia  Ecclesiae  in  humanum  ge- 

nus  I,  218. 
B  e  r  n  a  r  d  i  (s.)  de  conceptione  b.  MariaeV. 

doctrina  II,  601. 
B  i  1 1  o  t  de  causalitate  sacramentorum  III, 

264a;    de    sacrificio    missae   4192;    de 

unione  hypostatica  II,  519. 
S.  Bonaventurae  doctrina  de  cogni- 

tione  Dei  II,  13. 
Bonitas  Dei  in  incarnatione  II,   443b. 

447-. 

Cabillonensis  concilii  (II.)  can.  33  de 
confessione  explicatur  III,  495. 

C  a  j  e  t  a  n  i  de  parvulis  sine  baptismo  mo- 
rientibus  sententia  111,  662 3. 

Calvinianorum  de  voluntate  Dei  saluti- 
feraerrorll,  97;  de  praedestinatione  106. 

C  a  n  o  n  i  s  variae  significationes  1,  170  a. ; 
canon  Scripturae  tridentinus  authen- 
ticus  170;  ad  traditionem  expressus  172; 
probari  nequit  criteriis  internis  165  ;  ne- 
que  ex  solis  Scripturis  168;  traditione 
probandus  167. 170;  judaeorum  veterum 
1722  a;  controversiae  de  eo  173. 

Canonizatio  SS.  I,  279. 

Captivitas  diaboli  II,  39 14. 

Caritatis  perfectae  motivum  III,  468 ; 
criterium  ib.  a ;  quando  ex  toto  corde 
466:  caritatis  multiplex  acceptio  apud 
Augustinum  512;  »sine  caritate*  quid 
significet  514. 

Caro  Christi  vera  II,  471;  ex  Maria  V. 
474 ;  quam  conveniens  id  fuerit  447;  cur 
patres  ejus  libenter  faciant  mentionem 
480 ;  carnis  resurrectio  III,  843 ;  v.  re- 
surrectio. 

Catechumeni  non  pertinent  ad  Eccle- 
siae  corpus  I,  230  ;  pertinere  possunt  ad 
animam  ib. 

Catholicae  appositum  quam  antiquum 

I,  304 ;  proprium  verae  Ecclesiae  305. 
310,  quae  cum  rom.  pontifice  commu- 
nione  jungitur  307;  notio  genuina309; 
minus  probanda  312. 

Catholicitatis  notio  I,    309;   minus 

probanda  312. 
Catholico  quare  dubitare  non liceat  de 

fide  I,  479 ;    catholici   germani  descri- 

ptio  2643. 
C  a  u  s  a  e  notio  et  discrimen  a  principio 

II,  171  a;  physica  et  moralis  III,  259; 
principalis  et  instrumentalis,  ib.;  cau- 
sae  matrimoniales  spectant  ad  Eccle- 
siam  III,  627. 


Censura  theologica,  I,  508;  variae  spe- 
cies  509.  510;  obligat  sub  gravi  511: 
Ecclesia  in  ea  ferenda  infallibilis  ib. 

C  e  p  h  a  s  cui  restitit  Paulus  I,  364. 

Certitudinis   ab  evidentia  discrimen 

I,  95;  quaerequiratur  ad  credendum469. 
Chalcedonense  concilium  1, 385 ;  405  \ 
Chabauty  opinio  singularis  III,  712a. 
Character  sacramentalis  LU,  270:  quid 

sit  275;  quo  sensu  perennis  2778:  quo- 
tuplici  modo  signum  277 ;  quale  sig- 
num  301. 

Chiliasmus  III,  706. 

Christiani  quo  sensu  dicantur  sacer- 
dotes  III,  546. 

C  hristi  exsistent.'aI,29:persO!iaeimago 
332  a :  67;  de  se  te^timonium  55  ;  de  sua 
missione  triplex  30:  multiplex  54;  va- 
ticinia  in  eo  adimpleta41;  ab  ipso  edita 
65;  miracula  57;  quare  haec  subinde 
non  tanti  fecerit  60  ;  cf.  miracula;  mors 
vera  64 ;  resurrectio  63 ;  fides  in  ipsam 
non  illusioni  tribuenda  63 ;  doctrma 
praestans  68  ;  ipso  suae  missionis  exitu 
probatur  Messias  77 ;  exemplum  quam 
sublime  I,  67 ;  quam  efficax  II,  4474. 

Christus  verus  est  Deus II,  467 ;  et  verns 
homo  471  ;  verum  habuit  corpus  472: 
ex  Maria  V.  474 ;  quo  sensu  fuerit  semen 
David  476  ;  cur  se  dixerit  filium  hominis 
477 ;  fuit  afrectibus  et  miseriis  obnoxius 
482 ;  conditione  naturae  486 ;  eorum  dis- 
crimen  a  nostris  483.  485 ;  habuit  ani- 
mam  478 ;  eamque  rationalem  479  ;  na- 
turarum  unio  in  ipso  488 ;  unitas  per- 
sonae489;  duae  naturae  520;  illustratur 
ex  unione  animae  cum  coipore  522  ;  du- 
plex  operatio  et  voluntas  525 ;  libertas 
530;  quomodo  concilietur  cum  impec- 
cabilitate  ib. ;  unus  operans  529  ;  ope- 
rationes  theandricae  527  ;  est  composi- 
tus  531 ;  filius  Dei  naturalis  537;  hujus 
filiationis  ratio  539 ;  nura  clici  possit 
creatus  543 ;  servus  544 ;  praedestinatus 
545  ;  homo  triduo  mortis  534;  fuit  im- 
munis  a  peccato  actuali  546;  originali 
547  ;  a  concupiscentia  548  ;  quam  ne  as- 
sumere  quidem  potuit  549 ;  fuit  impec- 
cabilis  550;  sanctus  sanctitate  substan- 
tiali  552  ;  plenus  gratia  554 ;  fruebatur 
visione  beatifica  556 ;  quae  non  exclu- 
debat  doloris  sensum  et  tristitiam  557  ; 
plenus  fuit  scientia  infusa  558 ;  habuit 
et  acquisitam  560  ;  quo  sensu  profecerit 
ib. ;  quomodo  ignoraverit  diem  judicii 

II,  161:  est  adorandus  562;  v.  incar- 
natio,  Filius  Dei. 

Christus  mediator  II,  635:  sacerdos 
637 ;  ab  ipsa  conceptione  638 ;  obtulit 
sacrificium  in  cruce  640 :  pro  nobis  sa- 
tisfecit  650;  quomodo  sibi  6534;  secun- 

dura  quam  naturam  654;  operum  ejus 
valor  655.  656 ;  pro  onmibus  est  mor- 
tuus  660 ;  quo  sensu  pro  ii*  etiam,  qui 
jam  damnati  erant  663;  ad  mferos  de- 
scendit  665;  II  [,  745;  est  sacerdos  in 
aeternum  II,  669;  secundum  ordinem 
Melchisedech  670;  III,  4103;  unicus  ssa- 
cerdos  III,  413;  quomodo  pro  mundo 
non  oraverit  II,  101;  pro  nobis  inter- 
pellat  667 ;  ejus  munus  triplex  II,  635  ; 
num  angclis  meruerit  672 ;  Ecclesiae 
caput  1, 207;  243  a;  ejus  inEcclesiam  infiu- 
xus  208 ;  arcta  cum  Ecclesia  unio  209:  in 
persona  fidelium  loquitur  II,  1582: 
1, 209c ;  sine  Ecclesia  adaequate  concipi 
nequit  1,  209d  ;  cum  Adamo  comparatur 
II,  360.  368 ;  est  etiam  legislator  1Q,  222. 

Christus  totus  in  eucharistia  III,  373 ; 
adorandus  397;  ejus  corpus  vereineu- 
charistia  praesens  est  334  ss. ;  ejus  cor- 
pus  aliter  in  coelo,  aliter  in  eucharistia 
3573 ;  multis  in  locis,  et  totum  in  sin- 
gulis  particulis  III,  348 ;  non  est  sub- 
,]ectum  accidentium  374  ;  v.  eucharistia. 

Ohrysologi  verba  de  primatu  I,  3683. 

Chrysostomus  vindicatur circa dogma 
de  unitate  Christi  II,  496 ;  de  gratiae 
gratuitate  III,  70 ;  de  peccato  originali 
II,  373'-' ;  de  confessionis  necessitate  III, 
493 :  de  visione  beatifica  III,  675 ;  de 
sanctorum  invocatione  724;  praeclara 
testimonia  de  Ecclesia  I,  65.  197*.  209. 

C  i  r  c  u  m  c  i  s  i  o  utrum  conferret  gratiam 
ex  opere  operato  III,  2784. 

Circuminsessio  inpersonisdivinisll, 
190;  in  Christo  513. 

Circumscriptive  esse  alicubi  II,  53. 

Circumsessio  daemoniaca  II,  428. 

C 1  a  v  i  u  m  potestas  quid  significet  I,  354; 
Petrocollata351 :  eollata  Ecclesiae  III, 
436 ;  estjudicialis  III,  443;  differta  jure 
baptizandi  437 :  vel  annunciandi  remis- 
sionem  peccatorum  438 ;  est  ministe- 
rialis  442;  efficax  remissionis  peccato- 
rum  438 ;  et  quidem  omnium  post  bap- 
tisma  commissorum  444 ;  bifariam  pa- 
tet440  ;  qui  ejusministri  506;  qui  inde 
habent  jus  imponendi  satisfactiones440; 
necessarius  recursus  adeandem477;  v. 
absolutio. 

C  lericinomine  quis  significetur  111,543; 
clericorum  distinctio  a  laicis  544 ;  quae 
efficitur  ritu  visibili  547. 

Coelibatus  innititur  exemplo  Christi 
et  apostolorum  III,  577 ;  antiquae,  imo 
apostolicae  originis  578 ;  etiam  in  Ori- 
ente  servatus  579;  quain  conveniens  580; 
utilis  vel  societati  581 ;  inepte  propter 
quorundam  lapsum  impugnatur  582. 

Cognitio  Dei  triplex  II,  20; genesis  21; 
quo  sensu  naturalis,  congenita  9 ;  non 


est  in  hac  vita  lmmediata  11  ;  cognitio 
creaturarum  matutina  et  vespertina247. 

Comma  joannem  I,  ep.  5  v.  7  num  au- 
thenticum  I,  182 l. 

Commanicatio  idiomatum  II,  567; 
ejus  radix  568  ;  regulae  570  ;  quaedam 
inter  Christum  et  Ecclesiam  I,  209c. 

C  o  m  m  u  n  i  o  sub  utraque  specie  non  est 
necessaria  III,  395  ;  communionis  indig- 
nae  peccatum  3503  a;  v.  eucharistia. 

0  om  m  u  n  io  ecclesiastica,  quid  includat 
III,  4553;  cum  rom.  pontifice  tessera 
orthodoxiae  I,  307.  379.  419. 

Communio  sanctorum  III,  71 7  ss. 

Comprehensio  II,  16. 

Conceptio  immaculata  Mariae  V.  II, 
587  ;  probatur  589  ;  ejus  festum  590. 

C  o  n  c  il  i  u  m  oecumenicum  I,  269  :  quo 
sensu  Ecclesiae  repraesentatio  ib. ;  con- 
ditiones  ad  illucl  requisitae  ib. :  ejus  in- 
fallibilitas  270  ;  non  pendet  a  fidelium 
acceptatione  271;  criteria  ad  dignoscen- 
das  definitiones  infallibiles  I,  504;  est 
admodum  utile  2843.  430  ;  non  tamen 
prorsus  necessarium  271.  428.  430;  non 
est  supra  rom.  pontificem  399 ;  juscon- 
vocandi  competitrom.  pontifici  402  ;  et 
praesidendi  404;  illudque  confirmandi 
405  ;  quo  sensu  confirmetur  a  concilio 
particulari  496 2;  ab  imperatoribus  4063; 
quo  sensu  subjecerint  definitiones  rom. 
pontificum  examini  433 ;  agnoverunt 
primatum  rom.  pontificis  382.  388.  404. 
4053.  407  ss.;  concilia provincialia  quan- 
do  authentice  docere  possint  5142 ;  de 
eorum  approbatione  503  a ;  absque  pon- 
tifice  non  suntmedium  efficiendae  uni- 
tatis  334 ;  conciliorum  variae  classes  I, 

-     269  a. 

C  o  n  c  i  o  n  n  m  argumenta  :  Angeli  custo- 
des  II,  424 ;  Character  sacramentalis  III, 
301 ;  Christi  missio  divina  ex  vaticiniis 
I,  41.  65;  ex  proprio  testimonio  55;  ex 
ipsius  miraculis  56  ;  resurrectione  63  ; 
vita  et  doctrina  67;  gentium  conversione 
et  judaeorum  reprobatione  70;  aliisque 
motivis  107;  de  ejus nativitate  11,463; 
Coelum  seu  coelestis  beatitudo  III,  692. 
Communio  sanctorum  III,  745.  Confes- 
sionis  utilitas  III,  487 ;  Cor  Jesu  II,  566 ; 
Creatio  II,  258a  ss.  Crucis  sacrificium  II, 
643;  signum  III,  742.  747;  CultusSS. 
III,  746.  Dei  infinitas  II,  27;  immensitas 
55;  bonitas  443-;  4475;  providentia  964; 
cf .  II,  229  ;  258 ;  Ecclesiae  praestantia  I, 
186.  2U4.  218.448  s.  Eucharistiae  prae- 
stantia  III,  325  ss.:  effectus  387;  Evange- 
liorum  genuinitas  et  authentia  I,  31  ss. ; 
Fidei  praestantia  1, 454. 481 3.  52 1 2;  fides 
estrationalis493;  517  ss. ;  rationem  per- 
ficit  494.  Gratiae  praestantia  II L,  2. 17 1  ss. 

241  ss. ;  universalitas  79.  20  :  operandi 
modus  2  a ;  91  ss.;  Hominis  dignitasll, 
286.  306.  Indulgentiae  III,  535  ;  Infalli- 
bilitas  romani  pontificis  I,  340,  407  ss. 
443.  452.  lnfernus  III,  691 ;  poenarum 
in  eo  gravitas  650.  691;  aeternitas 
657  :  Jesus  triumphator  nobilis  1, 104  ; 
S.  Joseph  II,  616;  Mariae  dignitas  1L, 
578.  626  ss. ;  gratiae  plenitudo  584 ;  im- 
maculata  conceptio  587.  Matrimonium 
III,  634.  Mors  ill,  690.  Mysteria  I,  3. 
488.  Peccatum  II,  396  ;  Poenitentiae  sa- 
cramentumllL,  537;  Primatusl,  451  ss. ; 
337.  Protoparentum  laetissima  conditio 
II.  352  ;  lapsas  396.  Providentia  II,  964. 
Purgatorium  III,  668.  671.  693;  Reli- 
gionis  christianae  veritas  I,  79.  83.  87. 
89. 92. 105  ;  Reliquiarum  cultus  111,  733. 
746  :  Resurrectio  mortuorum  III,  705  ; 
697;  Revelationis  utilitas  1, 7  ;  commen- 
datio  103 ;  Sacerdotii  praestantia  III, 
583  ss. ;  Sacramentorum  praestantia  III, 
245 ;  Sanctorum  intercessio  III,  718. 
745;  invocatio  744;  cultus  727.745; 
Trinitatis  mysterium  II,  229.  ss. 

Conclusio  ex  revelatis  an  sit  de  ficle  I, 
5023 ;  theologica  ib. 

Concordia  ecclesiae graecae cum latina 
incanonel,  1724;desacramentisIIL,297. 

Concupiscentia  II,  329  :  duplex  di- 
stingui  potest  329 4 :  utrum  sit  mala 
329" ;  quo  sensu  dicatur  peccatum  ib. ; 
quo  sensu  alliciat  ad  peccatum  ib.;  est 
defectus  naturalis  ib. ;  3412.  3513;  ea 
carebant  protoparentes  331 ;  non  est 
peccatum  originale  379 ;  quo  sensu  di- 
catur  materiale  peccati  originalis  39 12 
vel  per  eam  propagari  pecc.  originale 
390*. 

Concursus  Dei  ad  omnes  operationes 
necessarius  II,  258. 

Confessionis  peccatorum gravium ne- 
cessitas  III,  481 ;  omnium  peccatorum 
485  ;  facta  483<*.  489  ;  praeceptum  ib. ; 
ea  praecipi  non  potuit  auctoritate  hu- 
mana  484 ;  ejus  congruentia  487;  prae- 
mittenda  eucharistiae  490  ;  quo  sensu 
soli  Deo  facienda  492 ;  laicis  olim  facta 
509  ;  utrum  a  Nectario  abrogata  491 ; 
peccatorum  venialium  488. 

Confirmationis  sacramentum  III, 
320  ;  minister  323 :  materia  324. 

Congregationum  romanarum  aucto- 
ritas  I,  515. 

Consensus  fidelium  criterium  verita- 
tis  revelatae  I,  140 ;  II,  5895. 

Conser\atio  rerum  II,  258. 

Consortium  divinae  naturae  per gra- 
tiam  III,  1 93. 

Constantiensis  concilii  sess.  4  et  5 
I.  440. 


Constantinopolitana  ecclesia rom. 
pontificis  primatum  agnovit  L,  375.  377. 
405  *. 

Consubstantialitas  personarum 
divinarum  II,  185 ;  hujus  notio  ib. 

Consultationes  ad  sedem  apost.  di- 
rectae  quam  frequentes  I,  372 ;  418. 

Consummatio  rerum  duplex  1LL.635: 
mundi  694;  quae  hanc  comitabuntur 
694;  variae  sententiae  de  tempore 
695  a. 

Contritio  quid  ILL,  459 ;  perfecta  cuin 
voto  sacramenti  justificat  460;  etiam 
virtuaiis  459  a ;  quare  adhuc  confiten- 
dum  463 ;  non  requiritur  temporis  du- 
ratio  467,  neque  intensio  465 :  quando 
sit  ex  toto  corde  466  ;  pertecta  non  est 
necessaria  in  sacramento  poenitentiae 
469  ;  imperfecta  472  ;  v.  attritio. 

Controversiarum  judex  L.  117.  257; 
eas  dirimendi  methodus  I,  123.  134. 

C  o  r  d  i  s  Jesu  cultus  legitimus  IL.  566  ; 
quare  tam  utilis  5667. 

C  o  r  p  u  s  Ecclesiae  I,  224. 

Cosmogonia  mosaica  ab  incredulis 
impugnatur  II,  267  ;  sed  frustra  268  ; 
praecipuae  opiniones  de  ea  269 ;  colla- 
tio  cum  gratiae  operatione  III,  2  a. 

C  r  e  a  r  e  quid  significet  II,  237. 

Creationis  notio  II,  237 ;  dogrna  238 ; 
veritas  est  rationalis  241 ;  creatio  non 
est  unius  personae  242:  solius  Dei  est 
244 ;  ejus  finis  248 :  creatio  ab  aeterno 
nequit  admitti  266 ;  num  ratione  de- 
monstrari  possit  241. 

Creaturarum  a  Deo  discrimen  1L.  48: 
creatura  crearenequit245 ;  numaliqua 
reparare  potuerithumanum  genus  457- 

C  r  e  d  i  b  i  1  e  et  credendum  quid  50 1  \ 

Criteria  revelationis  I,  17;  externain- 
ternis  praeferenda  18 ;  quae  potiora  ib.; 
secundaria  94. 

Crucis  lignum  III,  734;  signum  et 
imago  742.  747. 

Cultus  notio  III,  727;  species  ib.;  sanc- 
torum  728;  absoLutusetreLativus  7274; 
imaginum  739;  reliquiarum  729.  746; 
fructus  ex  sanctorum  cultu  colligen- 
dus  745a. 

Cypriani  controversia cum Stephano I. 
297.  434;  utrum  diaconis  concesserit 
jus  absolvendi  a  peccatis  III,  508:  verba 
de  unitate  Ecclesiae  I,  220 ; 

Cyrillus  alex.  vindicatur  II,  500. 

D  a  e  m  o  n  u  m  exsistentia  II,  413 ;  condi- 
tio  post  lapsum  II,  416;  III,  642;  infe- 
statio  II,  425;  malitia  adversus  huma- 
num  genus  III,  588;  v.  obsessio,  magia, 
eorum  expulsio  quam  frequens  olim  I, 

921;  quo  sensu  daemon  ligatus  III,  712; 

sanctorum  reliquias  timent  731. 
Damnatorum  poenae  III,  650;  aeter- 

nae  657  :  nulla  redemptio  658 ;  vel  re- 

laxatio  ib.  a. ;  tristis  conditio  interna 

661 ;    quare   dicatur    eorum    conditio 

mors  6583 ;  orationes  ipsis  non  prosunt 

ib.2  v.  infernus. 
D  a  n  i  e  1  i  s  vaticinium  de  70  hebdomadis 

I,  46, 
Darwini  theoria  II,  272. 
Debitum   physicum  et  morale  II,  317; 

proximum  et  remotum  contrahendi  pec- 

catum  originale  II,  587. 
Definitio   concilii  qua  late  pateat  I, 

504 ;  ex  cathedra  407. 
Definitive  esse  alicubi  II,  53. 

D  e  i  exsistentiarationecognoscibilisII,5; 
num  credi  possit  I,  473 ;  qua  via  cogno- 
scatur  II,  6.  20  s. ;  et  quidem  facile  7 ; 
probatur  15  ;  argumenta  pro  ea  potiora 
14;  Dei  cognitio  quam  utilisl;  non  im- 
mediata  11:  vel  innata  10;  Deusestin- 
comprehensibilis  If,  17;  invisibilis  III, 
6783 ;  quadamtenus  cognoscibilis  II,  19 ; 
ineffabilis  22 ;  quo  sensu  anonymus  23 ; 
ejns  nomen  praecipuum  27.  28;  Deus 
est  infinitus  27;  simplicissimus  31 ;  etsi 
triuus  199;  actus  purissimus  33;  ejus 
essentia39;  quidsit374;  admittipotest 
in  eo  rationis  distinctio  41  ;  distinguitur 
se  toto  a  creaturis48;  ejuspulchritudo 
51 :  est  immensus  II,  52  ;  specialiter  ali- 
quibus  in  locis  praesens  56 ;  immutabilis 
57  ;  aeternus  62 ;  est  spiritus  64;  omnipo- 
tens66  ;  oraniscius7l ;  praescius  futuro- 
rum  liberorum  72 ;  et  conditionatorum 
75:  est  summa  veritas  78 ;  malum  morale 
nequit  velle  84 ;  potest  tamen  permit- 
tere  87 ;  liber  89 ;  in  creando  254 ;  soks 
potest  creare  244;  quid  eum  ad  crean- 
dum  moverit  250 ;  quo  sensu  creationis 
iinis  252 ;  omnia  propter  semetipsum 
operatur  253;  v.  creatio  ;  vult  omnium 
salutem  99;  est  unus  natura  II,  182; 
trinus  132. 180  ;  Deus  (Filius)  dici  potest 
natus,  passus  II,  495.  567 ;  ejus  veracitas 
non  cognoscitur  primum  ex  revelatione 
I,  462 ;  revelanti  est  credendum  471 ;  et 
quidem  super  omnia  475 ;  Dei  nomen 
quid  significet  II,  226.  Cf.  Scientia,  vo- 
luntas,  Ubertas,  reprobatio,  praedestina- 
tio,  Trinitas. 

Descensus  Christi  ad  inferos  II,  665 ; 
III,  645. 

Deuterocanonici  libri  I,  171.  172; 
eadem  eorum  cum  protocanonicis  auc- 
toritas  176. 

Diabolus  quo  sensu  ligatus  III,  712; 
diaboli  captivitas  II,  3914;  v.  daemones. 


Diaconatus  instiiutionis    est   divinae 

111,  553;  praestantiaib.2;  sacramentum 

554. 
Diaconi  III,  553:    absolvere  nequeunt 

508  ;  utrum  a  presbyteris  ordinari  pos- 

sint  5623  a. 
Diaconissae  III,  553  a. 
Diesmosaici  quales  II,  269. 
Dilectionisex  toto  corde  praeceptum 

III,  466  v.  amor. 
D  i  s  c  r  e  t  i  o  per  gratiam  III,  128. 
Dispositio  quid  III,  674;  quae  requi- 

ratur  ad  justificationem  137  ss. ;  duplex 

151';  hujus  pretium  morale  152. 
Distinctio realis et rationis II, 41 ;  aliae 

species  ib.  a ;  rationis  in  Deo  admittenda 

42;  secundum  considerationem  499. 
D  i  v  o  r  t  i  u  m  quoad  mensam  et  thorum 

III,  624. 
Doctores  Ecclesiae  I,  130. 
D  o  c  t  r  in  a  e  christianae  praestantial,  68s,; 

doctrina   catholica  quae  I,  506;  varia 

acceptio  ib. 
Dogmatum    stadium   triplex   I,    1494. 

1736;  explicatio  1492;  quid  requiratur 

ad  dogma  498  ss. ;  hoc  non  semper  ex 

vetustissimis  patribus  probandum  134. 
Dominiuin  Dei  II,  70. 
D  o  n  a  s.  Spiritus  III,  206  ;  infunduntur  in 

justificatione  198. 
D  o  n  a  r  i  a  olim  ad  ss.  sepulcra  oblata  III, 

731. 
D  o  t  e  s  beatorum  III,  689  ;  corporis  glo- 

riosi  703. 
D  u  b  i  u  m  de  fide  num  permissum  I,  478  s. 
Duliae  cultus  III,  7272. 

Ecclesiae  nominis  notio  1,  189 ;  exsi- 
stentia  192;  instituta  a  Christo  192; 
quando  coeperit  195  ;  ejus  praestantia  I, 
186.  2114.  448  s. ;  figurae  187;  paradiso 
comparatur  II,  396 l  f. ;  mira  cum  Christo 
analogia  I,  188.  204  ss.  449;  et  cum 
Maria  ib. ;  confertur  navi  197* ;  peren- 
nitas  196;  visibilitas  198;  finis  202 : 
Christus  in  ea  continuat  missionem 
suam  1862;  204;  jus  habet  ut  ubique 
esse  possit  226 ;  quot  commoda  ex  ea 
redundent  in  societatem  humanam  218 ; 
est  societas  194;  perfecta  215;  super- 
naturalis  205  ;  corpus  206 ;  Christi  207  ; 
mysticum  210;  plenitudo  Christi  208; 
vocatur  Cbristus  207;  regitur  Spiritu 
Christi  208.  2111;  est  templum  Spiri- 
tus  s.  186  a;  intima  cum  Christo  unio 
209 ;  et  quaedam  idimatum  communi- 
catio  ib. ;  extra  eam  non  est  salus  I, 
211 2.  219.  232;  quoplus  quis  eam  amat, 
eo  magis  participat  Spiritum  s.  211 3; 
mater  nostra  2205 ;  qui  eam  non  habet 
matrem,  non  habet  Deum  patrem  ib. ; 

quo  sensu  non  est  hujus  mundi  2 12  a ;  est 
distincta  a  societate  civili  212 ;  ab  eaque 
independens  21 14.  216.  217.  259;  ejus  ad 
hanc  relatio  218;  est  distincta  a  secta 
philosophica  213;  a  synagoga  214;  di- 
citur  regnum  coelorum  212  a;  est  reg- 
num  Dei  in  terra  448;  Ecclesiae  ma- 
teria  remota  2243.  225;  quomodo 
Deus  malis  etiam  in  bonum  Ecclesiae 
utatur  2254 ;  anima  et  corpus  Ecclesiae 
224 ;  illa  latius  patet  231 :  quinam  spec- 
tent  ad  Ecclesiam  233 ;  ad  e,us  animam 
227.  229 ;  non  excluduntur  ab  Ecclesia 
peccatores  240 ;  ejus  causa  exemplaris 
201;  formalis  247;  ministerialis  248. 

E  c  c  1  e  s  i  a  inaequalis  1, 248  ;  ejus  potestas 
triplex  scu  duplex  255 ;  competit  ei 
jus  docendi  256 ;  damnandi  doctrinas 
dissonas  258.  508;  ferendi  censuras 
de  doctrina  511;  proscribendi  et  ap- 
probandi  libros  260;  in  docendo  est 
infallibiiis  262;  quod  probatur  sine 
circulo  vitioso  265 ;  est  infaliibilis  in 
sancienda  disciplina  277;  in  appro- 
bandis  ordinibus  religiosis  278;  in  ca- 
nonizatione  sanctorum  279  ;  in  factis  et 
textibus  dogmaticis  280 ;  unica  est  I, 
286;  in  se  una  287.  329;  in  fide  288; 
hujusque  professione  290 ;  liturgia  291 ; 
una  esse  debet  unitate  corpor  s  292 ; 
quando  ea  laedatur  297 ;  exigit  prima- 
tum  335 ;  v.  unitas  ;  est  sancta  299.  242 ; 
catholica  304 ;  quo  sensu  315.  311,  hinc 
polyglotta  310  *;  apostolica  313;ejus 
notae  309.  319;  duplici  modo  remit- 
tere  potest  peccatum  111,  441.  514; 
nunquam  absolute  denegavit  veniam 
alicui  peccato  452 ;  neque  habet  jus 
454;  poliet  jure  statuendi  impedi- 
menta  matrimonii  Il[,  626;  judicandi 
causas  matrimoniales  627 ;  non  ex  con- 
cessione  principum  629  ;  sola  pollet  hoc 
jure  631;  potest  ab  iis  dispensare  633; 
nunquam  diu  in  terris  felix  III,  710  ;  non 
est  biceps  I,  367. 

Ecclesiaead Scriptura.rn  relatio  v. Scrip- 
tura.  Qui  non  habet  Ecclesiam  matrem, 
non  habet  Deum  patrem  I,  2205 ;  trium 
ecclesiarum  figmentum  196. 

Ecclesia  romana  vera  est  Ecclesia  I, 
101 ;  2262;  246;  308;  450 ;  huic  compe- 
tunt  notae  Ecclesiae  verae  321 ;  somnia 
protestantium  de  ejus  defectione  322  a; 
nunquam  defecit  322 3;  undique  im- 
pugnata  83  ;  laetissima  nunc  conditio 
ib. 

Ecclesiae  graecae  cum  latina  con- 
spiratio  circa  s.  Scripturae  canonem  I, 
1734. 

Efficacia  duplex  gratiae  III,  85 l ;  sa- 
cramentorum  254;  cf.  sacramenta. 


Electi  in  Scriptura  quos  designent  II. 
114'. 

Eleemosyna  quam  satisfactoria  III. 
5022. 

Eliae  reditus  III,  694. 
Eminenter  inesse  II,  26. 

Episcopatus  est  sacramentum  III,  566; 
502 2;  v.  episcopi. 

Episcopi  distinguuntur  a  presbyteris 
III,  557 ;  divinae  sunt  institutionis  559 ; 
presbyteris  superiores  558 ;  et  quidem 
jure  divino  560;  eorum  praerogativae 
561 ;  spectant  ad  Ecclesiae  constitutio- 
nem  559 ;  soli  ordinare  possunt  562 : 
sunt  confirmationis  ministri  ordinarii 
III,  323;  sunt  doctores  authentici  1, 262  ss. 
271.  514;  jure  proprio  sedent  in  con- 
cilio  268 2.  269;  si  conspirant  sunt  in- 
fallibiles  268.  272  ;  singulis  non  est  con- 
credita  unitatis  ecclesiasticae  custodia 
333;  neque  eorum  coetui  334;  quando 
judicarepossint  defide  514';  unio  cum 
episcopo  quam  necessaria  I,  2544. 

Epistola  ad  Hebraeos  canonica  I,  174. 
E  s  a  u  quo  sensu  odio  habitus  a  Deo  II,  122. 
Esse  purum  li,  273. 

E  s  s  e  n  t  i  a  II,  39  a ;  528 ;  physica  et  me- 
taphysica  Dei  39.  40 ;  in  Deo  idem  cum 
exsistentia  35  ;  rationem  habet  esse  ab- 
soluti  et  relativi  198. 

Eucharistiae  varia  nomina  III,  325 l ; 
sacramentum  398;  figurae  346;  prae- 
stantia  325  ss. ;  compendium  mirabi- 
lium  incarnationis  327  ;  miracula,  quae 
eam  comitantur  348 ;  comparatio  cum 
aliis  sacramentis  326 ;  cum  incarnatione 
327 ;  rationes  institutae  eucharistiae 
349  ;  momentum  practicum  328 ;  non  est 
figura  corporis  Christi  339 ;  35 26 ;  quo 
sensu  subinde  figura,  signum  dicatur 
ib.  353.  3574 ;  3844 ;  vel  panis  342  vel 
memoriale  344  ;  dissensus  patrum  a  pro- 
testantibus  de  eucharistia  III,  351  ss. ; 
inde  alia  dogmata  probant  355 ;  in  ea 
realiter  est  corpus  Christi  III,  332  ss. ; 
v.  transubstantialio ;  accidentia  quare 
maneant  3548,  nonrepugnant  379 ;  ejus 
effectus  non  est  remissio  peccatorum  385: 
sed  gratiae  conservatio  et  incrementum 
3S6 ;  num  prosit  infantibus  3862;  alii 
effectus  387  ;  specialis  unio  388 ;  resur- 
rectionis  nostrae  causa  quo  sensu  355 '•'.. 
390  ;  est  moraliter  necessaria  ad  salutem 
III,  393;  non  tamen  sub  utraque  specie 
395  ;  Christus  in  ea  est  adorandus  395  ; 
qua  reverentia  recipienda  350 • ;  modus 
deea  loquendi  357 2.  348 ;  est  sacrificium 
405 2;  v.  missa. 

E  u  g  e  n  i  i  IV.  decretum  I,  441 . 

Evangeliorum  genuinitas  1,31;  au- 

thentia33;  incorruptio  34;   Evangelii 

discrimen  a  lege  III,  222. 
Excoecati  non  privantur  omni  gratia 

III,  82. 
Excoecatio  III,  81 ;  quo  sensu Deo  ad- 

scribatur  ib. 
Excommunicati  sintne  extra  Eccle- 

siam  I,  238. 
Exomologesis  III,  480  a. 
Extra  ecclesiam  non  est  salus  I,  21 12. 

219.  232. 
Extrema  unctio  III,  538 ;  materia  et 

forma  ib. ;  est  sacramentum  540  ;  effec- 

tus  541. 

F  a  c  i  e  n  t  i  quod  est  in  se  Deus  non  de- 

negat  gratiam  III,  71.  805. 
F  a  c  t  a  dogmatica  I,  280 ;  Ecclesia  in  iis 

est  infallibilis  ib. ;  magica  II,  4362. 
Facundus   hermaniens.  de  eucharistia 

explicatur  III,  384*. 
F  i  d  e  1  i  u  m  consensus  quanti  momenti  I, 
140;  II,  5F95;  quo  sensu  fideles  sint  di- 
vinitus  edocti  I,  2534 ;  sancti  241 ;  laici 
a  clericis  distinguuntur  248 ;  III,  542. 
F  i  d  e  s  in  genere  quam  necessaria  in  omni 
ordine  I,  7.  98  a ;  christiana  quam  prae- 
stans  I,  454.  5l7ss. ;   continetur  intel- 
lectus  assensu  456  ;  quali  475  ss. ;  ejus 
motivum  ibrmale  458  ;   extrinsecum  et 
intrinsecum  467  a ;  discrimen   ab   aliis  \ 
mentis  assensibus  459;  ejus  genesis  ob-  ] 
scura  455 ;  quales  scopuli  in  ea  espli- 
canda  vitandi  468;  469  a.;  objectum  ma-  ] 
teriale  501.  502 l.  505;  contineturassensu 
libero  476  ;  num  libera  essepossit,  si  re- 
velatio  sit  evidens  477  a;  96;  fidei  cer- 
titudo  486  ;  obligatio  474.  479 ;  et  qui- 
dem  evidens  99;  ad  credendum  requiri- 
tur  certitudo  facti  revelationis  I,  461 ; 
qualis  469 ;  discrimen  in  hoc  a  virtuti- 
bus  moralibus  472  ;  fides  christiana  su- 
pernaturalis  454 l '.  480  ss. ;  hinc  requiri- 
tur  gratia  ad  eam  480  ss.  47l;  fides  su- 
pernaturalis   semper  vera  485;  hujus 
discrimen  a  fide  naturali  484;  est  libera 
1,  476;   fidei  analysis  488;    certitudo 
475.  486  ;  fides  ab  Ecclesia  discenda  I, 
108.  114.  117.  121  ss. 
F  i  d  e  s  non  adversatur  rationi  I,  487.  493; 
nec  rationis  juribus  I,  4934 ;  rationem 
excedit  488 ;  etiam  excultam  489 ;  ra- 
tione  non  caret  493 ;  ejus  postulata  4934; 
est  secundum  rationem  493 ;  hanc  juvat 
494;    ad  altiorem  scientiam  provehit 
495  ;  simul  esse  potest  cum  scientia  460; 
ad  fidem'_catholicam  requiritur  Eccle- 
siae  propositio  498;  fides  divina,  ca- 
tholica,  ecclesiastica  499 :  fides  expli- 
cita  et  implicita  I,  149 l ;  III,  142  ;  quo- 


modo  crescere  aut proficere possit 1, 151 ; 
quomodo  eadem  in  V.  et  N.  T.  1512; 
fidei  proximum  5103. 

F  i  d  e  i  universalitas  et  unitas  postulat 
authenticum  magisterium  I,  116  s. : 
quid  ad  unitatem  requiratur  289.  290. 
505  ;  summi  facienda  293.  294  ;  quid  ei 
adversetur  297  ;  fidei  examen  ad  rom. 
pontificem  spectat  379.  382.  4082.  421  ; 
v.  unitas. 

F  i  d  e  s  est  necessaria  I,  521 x ;  ad  justifica- 
tionem  111,  141 ;  necessitate  medii  ib. ; 
quae  sint  credenda  143 ;  sola  fides  non 
justificat  147;  153;  quo  sensu  absque 
operibusjustificetl58;  initium,  funda- 
mentum  et  radix  justificationis  153; 
non  est  necessaria  ad  opus  ethice  bo- 
num  III,  52  ;  infusa  non  amittitur  quo- 
vis  peccato  2235 ;  sed  peccatis  oppositis 
223° ;  fides  puerorum  I,  470. 

Figuli  exemplum  a  Paulo  adhibitum 
ii,  1225. 

Filiatio  adopti  va  per  pratiam  III,  188. 

FiliiDei  Gen.  6,  2  II.  410. 

F  i  1  i  o  q  u  e  merito  additum  symbolo  II, 

179. 
F  i  1  i  u  s  Dei  naturalis  seu  genitus  II,  135; 
ejus  praerogativae  137;  primogenitus 
omnis  creaturae  143 ;  Deus  148 ;  apud 
Patrem  ]  50;  non  tamen  a  se  163;  quare 
rarius  in  Scriptura  dicatur  Deus  L594 ; 
nunquam  a  se  152;  est  aeternus  140. 
149;  actus  purus  156;  Patri  consub- 
stantialis  146-.  186  ;  ejusdem  cum  ipso 
operationis  191 ;  omnia  per  ipsum  facta 
153;  omnia  portatl37a;  principium 
Spiritus  sancti  171 4 ;  quo  sensu  ignora- 
verit  diem  judicii  161 ;  factus  II,  144  s.; 
obedierit  Patri  1962 ;  minor  Patre  159  ; 
portio  Patris  ]965;  per  Filium  quid 
significet  1913;  quo  actu  a  Patre  geni- 
tus  203 ;  an  voluntate  1963 ;  cur  non 
gignat  ipse  filium  210;  nomina  propria 
222  ;  Scriptura  triplici  modo  de  eo  lo- 
quitur  II,  1582. 

F  i  1  i  u  m  decuit  incarnari  II,  444 ;  solus 
est  incarnatus  461 ;  cur  assumpserit 
naturam  humanam  447 ;  ex  femina  448: 
nativitate  non  fuit  maculatus  449 ;  cf. 
Christus,  mcarnatio,  Verbum. 

F  i  n  i  s  multiplex  II,  248 ;  mundi  249  ;  Dei 
in  creando  250 ;  Ecclesiae  I,  202 ;  na- 
turae  rationalis  duplex  III,  1. 

Florentini  concilii  definitio  de  rom. 
pontifice  1,  388;  exponitur  391  ss. 

F  o  r  m  a  sacramentorum  non  est  concio- 
natoria  III.  282. 

Formaliter  inesse  II,  26. 

Formatae  literae  I,  309  a. 

Fratres  Christi  II,  613. 

Frobschammer  error  circa  raysteria 
I,  488"' ;  cle  auimarum  origine  II,  280. 

F  r  u  c  t  u  s  generalis,  specialis,  specialis- 
sirnus  sacrificii  missae  III,  430. 

Generatianismu  s  rejicitur  II,  282. 

Generatio  Filii  II,  135 ;  ab  aeterno  140: 
consectaria  ejus  146  ;  quomodo  differat 
a  spiratione  206;  Yerbi  triplex  1961. 

G  e  n  t  i  u  m  conversio  motivum  credibili- 
tatis  I,  71. 

G  e  n  u  s  humanum  ab  Adamo  propaga- 
tum  II,  274;  ejus  aetas  276 ;  conveniens 
fuit  ut  redimeretur  prae  angelis  II,  4 1 6. 

Gloriatio  quo  sensu  prohibitalll,  129. 

Gratiae  praestantia  III,  2;  multiplex 
acceptio  4;  partitio  in  creatam  et  in- 
creatam  5  ;  in  naturalem  et  supernatu- 
ralem  6  ;  theologicam  et  philosophicam 
ib.  a ;  in  supernaturalem  quoad  sub- 
stantiam  et  quoad  modum  235 ;  gratiam 
Dei  et  Christi  8  ;  internam  et  e^xternam 
9;  quae  intime  sunt  connexae  20;  in 
gratum  facientem  et  gratis  datam  10 ; 
actualem  et  habitualcm  11.14;  operan- 
tem  et  cooperantem,  excitantem  et  ad- 
juvantem  etc.  21;  medicinalem  et  ele- 
vantem  23;  efficacem  et  sufficientem  236; 
proxime  vel  remote  sufficientem  74. 

Gratia  distmguitur  a  concursu  III,  14; 
consistitin  ilJustratione  etinspiratione 
15;  immediata  17;  ipsius  est  praeve- 
nire  et  praeparare  voluntatem  III,  91 ; 
quo  modo  hoc  praestet  93 ;  subjective 
et  objective  99;  gratiae  in  libertatem 
infiuxu  93.  108.  111  ;  subministrat  vir- 
tutem  96  s.  123;  non  necessitat  108; 
varia  de  gratiae  efficacia  systemata 
111 :  duplex  gratiae  efficacia  85;  non 
est  ex  se  efficax  115 ;  quo  tamen  sensu 
gratia  ex  se  efficax  possit  admitti  131 ; 
qua  ratione  Deus  faciat  ut  faciamus 
123:  trahat  124;  non  omnis  gratia  est 
invicta,  sed  reddere  potest  invictum 
130° ;  neque  actus  causa  adaequata  III, 
106 ;  discrimen  inter  gratiam  ante  et 
post  lapsum  133;  exsistit  gratia  suffi- 
ciens  III,  85. 

G  r  a  t  i  a  est  gratuita  III,  68 ;  necessaria 
est  ad  omnes  actus  salutares  29 :  ad  fi- 
dem  I,  480  ;  ad  ipsum  fidei  initium  III, 
32  ;  partes  gratiae  in  fidei  genesi  I,  471; 
gratia  supernaturalis  necessaria  estlll, 
343 ;  necessitate  absoluta39;  non  ta- 
men  gratia  sanctificans  49  ;  necessaria 
est  gratia  ad  perseverandum  41 ;  ad  ca- 
venda  omnia  peccata  et  vincendas  ten- 
tationes  47 ;  non  tamen  ad  omne  opus 
ethice  bonum  58.  61 ;  justis  omnibus 
datur  gratia  ad  servanda  praecepta  74 ; 
omnibus  hominibus  datur  g-ratia  ad  sa- 


lutem  III,  79;  in  ejus  distributione  in- 
aequali  latet  mysterium  73 ;  aliud  est 
gratiam  dare  et  aliud  eam  accipere  etc. 
83*. 

G  r  a  t  i  a  justificationis  est  habitualis  III, 
167:  forma  et  qualitas  170;  ejus  prae- 
stantia  171  ss. ;  eminet  inter  omnes 
gratias  176  ;  effectus  formaies  II,  340  : 
III,  171  ss.;  deletpeccata  172;  consistere 
nequit  cum  peccato  gravi  173;  qualis 
oppositio  cum  peccato  171;  facit  gra- 
tos  175;  justos  182;  pulchros  184;  Chri- 
sto  similes  186 ;  filios  Dei  adoptivosl89 ; 
divinae  naturae  consortes  193;  reddit 
opera  bona  meritoria  195.  231 ;  effectus 
secundarii  196:  merito  luoi  confertur 
185  ;  differt  ab  habitu  caritatis  211  s. ; 
ejus  proprietates  214  ss. ;  est  perennis 
1966 ;  in  aequalis  in  diversis  et  in  eodem 
subjecto  ib. ;  in  quo  consistat  ejus  aug- 
mentum  215  ;  ex  se  perennis  1966  ;  est 
amissibilia  218 ;  quovis  peccato  mortali 
2183  ;  non  minuitur  219  ;  est  bonum  su- 
pernaturale  II,  340 ;  nura  creetur  111, 
213  v.justificatio. 

G  r  a  t  i  a  sacramentalis  [II,  269,  reviviscit 
268 ;  v.  sacramentum. 

Gratiani  opinio  de  confessione  III,  495. 

Gratuitas  gratiae  III,  67. 

Gregorius  M.  quo  sensu  noluerit  dici 
episcopns  universalis  I,  392  ;  nyssenus 
de  unitate  personarum  divinarum  II. 
192*. 

Giintheri  error  de profectu cognitionis 
in  Ecclesia  1, 152  ;  de  notione  fidei  459° : 
personae  II,  512;  de  visione  Dei,  qua 
caruerit  Christus  556 ;  de  libertate  Dei 
in  creando  LI,  254 ;  de  anima  forma 
corporis  293. 

H  a  b  i  t  u  s  III,  202  ;  variae  divisiones  ib. ; 
infusus  2023 ;  habitus  in  justificatione 
infunduntur  208 ;  infusi  peccato  amit- 
tuntur  2234 ;  non  tamen  fides  et  spes 
2235. 

Haeresis  I,  297.  510;  ut  incurritur. 
non  requiritur  semper  solemnisJCccle- 
siae  definitio  5062. 

H  a  e  r  e  t  i  c  l  qui  I,  233.  236.  237  ;  dici  ne- 
queunt  catholici  305 ;  ab  auctoribus 
suis  nomen  habent  306  ;  sunt  extra  Ec- 
clesiam  235.  239,  de  eorum  salute  quid 
tenendum  219.  221  a  ;  de  occultis  quid 
tenendum  237  ;  materiales  ad  Ecclesiae 
animam  spectare  possunt  236;  haeretici 
ambiebant  rom.  pontificis  communio- 
nem  380  ;  a  sede  apostolica  damnari  so- 
lebant  382.  421 ;  de  defunctis  quid  ju- 
dicandum  2193  a;  2212  a. 

Harnack  mira  opinio  de  unitate  fidei 
],  335  a. 

H  e  b  d  o  m  a  d  a  e  Danielis  I,  47.  48. 

H  e  n  o  c  h  nondum  mortuus  III,  638. 

H  e  n  r  i  c  i  gand.  de  causalitate  sacramen- 
torum  III,  264. 

Hermesii  error  de  mysteriis  I,  490-; 
de  fide  4595 ;  480 ;  de  motivo  fidei  467  ;  \ 
de  protoparentum  statu  II,  3166 ;    de  ! 
peccato  originali  380 ;  de  gratiae  ne-  : 
cessitate  III,  32  ;  II,  480  ;  de  infantibus 
sine  baptismo  decedentibus  111,  662 5.  ! 

Hierarchia  III,  552  ;  est  divinae  insti- 
tutionis  567. 

Hieronymi  dictum  de  epistola  ad  He- 
braeos  I,  174 ;  de  Apocalypsi  175  ;  de 
discrimine  inter  episcopos  et  presby- 
teros  III,  568  ss. 

Hilarii  pictav.  doctrina  de  passione 
Christi  II,  487. 

Hirscher  refellitur  H,  202  \ 

H o di e  quid  significet  in  Deo  II,  138. 

Homo  revelationis  est  capax  I,  6;  ejus 
obligatio  ad  inquirendam  veritatem  15 ; 
ejus  praestantia  II,  252.  287.  303 ;  con- 
stat  anima  et  corpore  294 ;  est  ad  ima- 
ginem  Dei  300 ;  ejus  conditio  primitiva 
II,  311.  326  ss. ;  absque  gratia  ethice 
bene  agere  potestlll,  58;  homines  spe- 
cie  non  differunt  II,  2754 ;  omnes  ab 
Adamo  descendunt  275  ;  num  etiam  se- 
cundum  corpus  immediate  aDeo  fuerit 
creatus  273 ;  absque  gratia  creari  potuit 
344 ;  absque  integritate  345  ;  et  malis 
physicis  obnoxius  347 ;  in  statu  natu- 
rae  purae  348. 
Honorius  P.  nullam  edidit  definitio- 
nem  I,  435  :  neque  errorem  docuit  436 ; 
neque  propter  haeresim  fuit  damnatus 
437  ;  ejus  damnatio  similis  Petri  repre- 
hensioni  438. 
Hormisdae  formula  I,  408 ' .  41 9C. 
H  u  m  i  I  i  t  a  t  i  s  necessitas  ad  theologiae 

studium  I  n.  VII. 
Hypostasis  quid  II,  216;   506;   ejus 
discrimen  a  natura  508.  509:  eamsub- 
sistere  in  aliqua  natura  quid  significet 
507  ;  ejus  nomen  505  a ;  v.  persona. 

Jacob  dilexi,  Esau  odio  habui  II,  122». 
J  a  c  o  b  i  vaticinium  Gen.  49. 1,  42. 
J  a  h  n  refellitur  I,  176. 
J  a  n  s  e  n  i  i  prop.  1 .  III,  74 ;  pr.  3.  III,  108. 
110. 

Idea  Dei  innata  rejicienda  II,  10;  ideae 

divinae  774  a. 
Identitatis    principium    in    mysterio 

ss.  Trinitatis  II,  200  s. 
Idiomatum  communicatio  II,  567  ;  ejus 

radix  568 ;  regulae  570. 
Idolumquidlll,  7361. 


J  e  j  u  n  i  u  m  quareadeo  satisfactoriumltl, 

502 2. 
Ignis  inferni  verus  III,  651;  quomodo 

cruciet  spiritus  654. 
Io-norantia  Dei  invincibilis admitti ne- 
°quit  II,  8 ;  ignorantia  quo  sensu  spectet 

ad  materiale  peceati  originalis  391 2. 
Illustratio  mentis  duplex  III.  17. 
Imago  Dei  in  homine  II,  300;  imaginis 

notio  in  divinis  II,  224 ;  imagines  sanc- 

torum  colere  licet  III,  738:  quo  cultu 

737 ;  hujus  cultus  utilitas  740;  imagines 

Dei  742 5  a. 


II. 

Immensitatis    divinae   notio 

fructus  inde  colligendi  55. 
Immortalitas   sensu    pleno  soli  Deo 

competit  II,  584. 
Immutabilitatis  divinae  notio  II,  57; 

conciliatur  ea  cum  creatione  II,  60;  cum 

libertate  divina  90 ;   cum  incarnatione 

460 ». 
Impanationis    theoria    absurda    III, 

365<\ 
I  m  p  e  d  i  m  e  n  t  a  matrimonium  dinmen- 
tia   ab  Ecclesia    constitui  possunt  III, 
626  ;  ab  ea  sola  631 ;  potest  ipsa  in  iis 
dispensare  633. 

I mp  e r  a t o r  e  s  carent  jure  convocandi 
concilia  oecumenica  I,  4024 ;  quo  sensu 
iispraesederint404;  ea  confirmavermt 
406 3 ;  confirmant  suo  suffragio  rom.  pon- 
tificis  primatum  381 ;  v.  principcs. 

Impetratio  III,  673. 

Impotentia  physica  I,  11  a. 

Incarnationis  convenientia  II,  442. 
447;  et  quidem  Filii  444;  ex  virgme 
448;  facta  est  tempore  congruo  450; 
non  fuit  absolutenecessaria451 :  neque 
in  bypothesi  creationis  452 ;  vel  lapsus 
Adami  453;  vel  reparationis  454;  quo 
sensu  necessaria  455  ;  num  futura  fuis- 
set,  si  Adamus  non  peccasset  II,  458 ; 
possibilitas  illustratur  459 ;  opus  com- 
mune  Trinitatis  461;  ejus  finis  634; 
fructus  463;  praedicta  tuit  469;  v. 
Christus. 

Increduli  quomodo  tractandi  1,  102; 
eorum  mala  fides  ib. ;  II,  2724. 

Index  librorum  prohibitorum  I.  260. 

Indifferentia  religiosa  quam  exitia- 

lis  1,221.  . 

Indulgentiarum  notio  III,  519;  jus 
Ecclesiae  eas  concedendi  524 ;  quis  pos- 
sit  eas  daie  526.  528 ;  ex  justa  causa 
534 :  iis  non  remittuntur  peccata  530 ; 
neque  solum  poenitentiae  canonicae 
531 ;  sed  poenae  Deo  debitae  532 ;  con- 
tinentur  absolutione  et  solutione  533 ; 
earum  utilitas  535;  quomodo  prosint 
animabus  in  purgatorio  536;  varius  con- 
ferendi  modus  525  a. 

Induratio  111,81;  quo  sensu  Deo  ad- 
scribatur  ib. ;  induratio  Pharaonis  II, 
1223;  induratisDeus  non  omnem  dene- 
gat  gratiam  III,  82. 

Infallibilitas  Ecclesiae  I,  256  ss. ; 
ejus  notio  284;  activa  et  passiva  262; 
subjectum  267.  444;  objectum  273.  507  ; 
comparatione  illustratur  275  a ;  rom. 
pontificis  407 ;  sequitur  ex  ipso  primatu 
340;  ex  aliis  veritatibus  407.  411.  442  ; 
hoc  dogma  quo  sensu  novum  408 ;  de- 
finitionis  opportunitas  443;  in  factis  et 
textibus  dogmaticis  I,  281.  283 ;  in  ca- 
nonizatione  SS.  279 ;  in  approbatione 
ordinum  religiosorum  278;  in  sancien- 
da  disciplina  277. 

Infantes  peccato  originali  obnoxii  II, 
375 ;  quo  sensu  dicantur  sancti  a  Paulo 
ib. :  quo  sensu  Deus  eos  velit  salvos  fieri 
II,  103.  105;  baptizari  possuntlll,  312; 
et  obligari  acl  servandas  sponsiones  in 
baptismo  factas  315;  sine  baptismo  de- 
cedentes  pereunt  662  ;  sed  non  videntur 
pati  poenam  ignis  III,  664:  eorumcon- 
ditio  665;  num  in  statu  originali  insigni 
scientia  praediti  II,  3333. 

Inf  ernus  III,  648;  quadruplex  ib. ;  ex- 
sistit  649 ;  negatur  ex  daemonis  seduc- 
tione  6495  a;  quam  horrendus  650.691; 
verus  in  eo  ignis  652 ;  poenae  inaequa- 
les  655 ;  aeternae  657 ;  nulla  ex  eo  re- 
demptio  658 ;  nec  relaxatio  ib.  a ;  quare 
dicaturmors  6583 ;  locus  656. 

Infestatio  diabolica  II,  426;  ejus  spe- 
cies  ib. :  cf.  daemones. 

I  n  f  i  d  e  1  i  s  quis  1,  233  ;  infidelium  opera 
quo  sensu  peccata  III,  55;  ipsis  datur 
gratia  80 ;  quando  79 ;  quomodo  ipsis 
sit  provisum  III,  141 ;  II,  105a. 

Infiniti  notio  II,  26. 

Ingeniti  notio  II,  221 2. 

Inhabitatio  Spirituss.injustisIII,  198. 

lnquisitiol,  223  a. 

Inspirationis  notio  I,  159fi;  non  est 
mera  assistentia  161 ;  vel  approbatio 
subsequens  162 ;  non  extenditur  ad  sin- 
gulas  voces  1595.  163;  neque  ad  solam 
libri  substantiam  160 ;  non  exigit  sem- 
per  revelationem  1594 ;  non  excludit 
industriam  humanam  1593 ;  conciliari 
nequit  cum  errore  ib. ;  probanda  est 
criterio  164;  non  mere  interno  165; 
hoc  non  est  apostolatus  scriptoris  166; 
constare  nequit  traditione  mere  humana 
169;  sed  solum  divina  167;  inspiratio 
Scripturae  probatur  158. 

Inspir  atio  voluntatis  III ,  16.  19;  non 
continetur  sola  caritate  94. 

Institutio  juventutis  non  est  prorsus 
abEcclesiae  auctoritate  independens  I, 
259. 

H  u  r  t  e  r ,  Compend.  theologiae  III,   1 1 


Integritatis  notio  II,  330  :  ea  praediti 
erant  protoparentes  331 ;  est  indebita 
345. 

Intellectus  catholicus  1,  125:  norma 
est  interpretationis  s.  Scripturae  126. 

Intellectus  divini  perfectio  II,  77. 

Intentio  in sacramentorum administra - 
tione  requisitalll,  292;  non  sufficit  ex- 
terna  295. 

Intercessio  sanctorum  III,  718;  pro 
animabus  in  purgatorio  722 ;  anima- 
rum  in  purgatorio  pro  nobis  ib. ;  non 
adversatur  dogmati  de  Christo  media- 
tore  723. 

Interpellatio  C  hri  sti  II,  667. 

Intolerantia  religiosa  I,  221 6 :  s.  Jo- 
annis  Evang.  222d ;  Henrici  VIII.  223  a  ; 
triplici  jure  Ecclesia  intolerans  esse  po- 
test  223. 

Invocatio  sanctorum  III,  721;  anima- 
rum  in  purgatorio  7223 ;  quo  sensu  Deus 
solus  invocandus  sit  724. 

Joannes  XXII  de  beatitudine  SS.  III, 
647. 

S.  Joseph  semper  virgo  II,  613:  digni- 
tas  ejus  616. 

J  o  s  e  p hi  Flavii  de  Christo  testimonium 
I,  573. 

Judae  nomen  quid  significet  in  V.  T. 
I,  433. 

J  u  d  a  e  i  exspectabant  Messiam  I,  35 ;  va- 
ticiniis  innixi  36 ;  quare  per  orbem  di- 
spersi  38;  tristis  eorum  conditio  73; 
quia  Messiam  i.  e.  J.  Christum  non  re- 
ceperunt74;  eorum  incredulitas  nihil 
probat  66;  fides  de  s.  Scriptura  154. 

Judex  controversiarum  1,257;  non  est 
Scriptura  117;  infallibilis  esse  debet 
2636.  340. 

J  u  d  i  c  i  u  m  particulare  III,  640 ;  mox  ex- 
secutioni  mandabitur  641;  quare  uni- 
versale  instituatur  713;  quare  hujus 
saepius  fiat  mentio  646 ;  num  in  eo  mani- 
festentur  peccata  jam  deleta  714. 

Jurisdictionis  potestas  III,  510 ;  ne- 
cessaria  est  ad  absolvendum  511;  etiam 
a  peccatis  venialibus  ib. 

Justificare  quid  significet  III,  108. 

Justificationis  notio  III,  181;  falsa 
169;  prima  et  secunda  ib. ;  ea  peccata 
delentur  III,  160  ;  185  ;  renovatur  pecca- 
tor  163;  ejus  cum  opere  sex  dierum  ana- 
logia  2  a ;  ea  non  consistit  in  imputa- 
tione  justitiae  Christi  165;  causa  illius 
formalis  164;  reliquae  causae  212;  non 
gradatim  efficitur  169;  effectus  for- 
males  171  ss.  v.  gratia  justificationis ; 
infunduntur  in  ea  virtutes  III,  208 ;  ad 
eam  requiritur  dispositio  137 ;  qualis 
138;  ea  duplex  esse  potest  151*  j  non 
sufficit  sola  fides  147  ;  dispositio  ad  eam 

ed.  46 

est  meritoria  de  congruo  152;  tamen 
justificatio  dici  debet  gratuita  156;  quo 
sensu  debita  dici  possit  II,  6533. 

Justitiae  notio  et  varia  acceptio  III, 
178;  partitiones  178;  generalis  ib. ; 
commutativa,  distributiva,  legalis  ib. ; 
divina  quantum  distetab  humana  6593; 
quomodo  servata  in  incarnatione  II, 
4433  c. 

J  u  s  t  u  s  quoque  indiget  gratia  actuali  III, 
37;  ad  perseverandum  41 ;  nequitvitare 
omnia  peccata  43 ;  omnibus  datiyr  gratia 
ad  salutem  necessaria  75 ;  justi  tenen- 
turpraeceptis221;  quae  ipsis  sunt  pos- 
sibilia  220;  sunttemplum  Spirituss.  198 ; 
nesciuntcertitudine  infallibili  suam  jus- 
titiam  216 ;  satisfacere  possunt  de  con- 
digno  III,  5023;  et  merere  235;  quid 
merere  possint  238 ;  gratia  excidere  pos- 
sunt  223;  eorum  animae  mox  in  coelum 
post  mortem  recipiuntur  III,  644;  dis- 
crimen  inter  justos  N.  et  V.  T.  199.  645; 
num  justi  V.  T.  fuerint  filii  Dei  1902; 
justus  quare  non  gignat  justum  II,  387. 

Laici  baptizare  possunt  III,  311;  ipsis 
olim  etiam  facta  est  confessio  509 ;  a 
clericis  distinguuntur  542 ;  I,  248. 

L  a  n  g  e  n  refellitur  circa  Ecclesiae  regi- 
men  I,  2505  a. 

Lazari  resuscitatio  figura  sacramenti 
poenitentiae  III,  470. 

Lectio  s.  Scripturae  quo  sensu  inter- 
dicta  I,  184. 

L  e  o  ni  s  M.  epist.  ad  Flavianum  I,  433. 

Lessius  de  forma justificationis III,  190  ; 
de  essentia  sacrificii  eucharistici  III, 
4192. 

L  e  x  mosaica  non  sufficiebat  ad  salutem 
III,  135;  differentia  ab  Evangelio  222; 
naturalis  servari  nequit  absque  auxilio 
divino  47. 

Libelli  martyrum  III,  526;  libellus  re- 
pudii  apud  hebraeos  613. 

Liber  vitae  II,  1235;  liber  canonicus  et 
sacer  num  idem  I,  157  a. 

Liberius  Pont.  I,  435  a. 

Libertatis  notio  III,  87;  essentia  et 
sufficientia  88 l ;  gradus  varii  89  ;  liber- 
tas  peccandi  non  est  perfectio  884 ;  li- 
bertas  Dei  II,  89.  254;  conciliatur  cum 
ejus  immutabilitate  90;  et  libertas 
Christi  cum  ejus  impeccabilitate  II.  530 ; 
libertas  non  fuit  amissa  per  peccatum 
392;  sed  attenuata  3915;  libertas  gra- 
tiae  III,  8911:  evangelica  220;  quo  sensu 
augeri  vel  minui  possit  90:  non  consti- 
tuit  hypostasis  rationem  II,  5102. 

L  i  b  r  i  protocanonici  et  deuterocanonici  I, 
171;  nullmn  inter  eos  discrimen  176; 


libros  approbare  vel  prohibere  est  Ec- 

clesiae  260  s. 
L  i  m  b  u  s  III,  656  a.  648 ;  conditio  infan- 

tium  non  baptizatorum  in  eo  664  ss. 
L  o  c  i  theologici  I.  proleg.  X  a. 
Lotio  pedum  quare  non  sit  sacramen- 

tum  111,  3005. 
L  u  m  e  n  gloriae  III,  681. 
Lutheri  de  reali  praesentia  in  eucha- 

ristia  confessio  insignis  III,  330 ;  de  b. 

Maria  V.  II,  581 3.  589 l  a;  de  primatu 

romanae  ecclesiae  I,  339  a. 
L  u  x  praeclarum  gratiae  symbolum  III, 

185. 

M  a  g  i  a  II,  435  ;  magiae  crimen  possibile 
436  ;  facta  magica  ib. 

Magisterium  Ecclesiae  competit  I, 
256;  quam  aptum  ad  propagandam 
doctrinam  Christi  I,  116;  necessarium 
251 ;  a  patribus  assertum  121 ;  infalli- 
bile  262 ;  ejus  subjectum  267  ss.  514 : 
objectum  273  ss.  507. 

Magnetismi  phaenomena  II,  437; 
quam  diversa  a  Christi  miraculis  I,  62. 

Maria  Dei  genitrix  II,  573;  momentum 
hujus  professionis  574 ;  et  disputationis 
573;  summa  Mariae  dignitas  578.  622: 
mirabilium  complexio  5807 ;  relatio  ad 
ss.  Trinitatem  578 ';  sanctis  praestantior 
5784 ;  mater  nostra  5783 ;  num  Scriptura 
de  ea  adeo  sileat  581 ;  cur  a  Christo 
mulier  compellata  582:  ejus  typi  579d  ; 
gratia  plena  584;  gratiae  omnium  sanc- 
torum  in  ipsa  586 ;  pars  quam  habuit 
in  redemptione  II,  620 ;  cum  Eva  com- 
paratio  593;  analogia  cum  Christo  II, 
ib.5  622;  cum  Ecclesia  I,  188 1\  media- 
trix  ad  mediatorem  II,  6202 ;  ita  salu- 
tatur  ab  antiquitate  623 ;  gratiarum  ca- 
nalis  62 14 ;  mediatio  ejus  non  obscurat 
Christum  625  ;  excellit  sanctorum  me- 
diationem  624 ;  ejus  laus  Deo  grata,  574. 
622;  ejus  cultus  munimentum  fidei  in 
Christi  divinitatem  573. 

M  a  r  i  a  immaculate  concepta  II,  587  :  ra- 
tiones  congruentiae  588  ;  consensus  fi- 
delium  dehac  veritate589:  ejusfestum 
592  ;  idea  patrum  de  ejus  puritate  592 ; 
excepta  a  lege  peccati  originalis  596 ; 
aliter  tamen  ac  Christus  599 ' ;  quo  sen- 
su  redempta  5884.  5968 ;  quo  censu  caro 
ejus  caro  peccati  5922;  mundata  ib. ; 
immunis  a  peccato  actuali  604 ;  et  con- 
cupiscentia  606 ;  virgo  in  partu  II,  608 ; 
quo  sensu  aperta  ejus  vulva  610  ;  virgo 
post  partum  611;  virginitatis  votum 
emisit  ib.3 ;  cur  desponsata  614 ;  ejus 
mors  617;  assumptio  in  coelum  618; 
exempl:irpraesertimsexusfeminei62l3. 

Martyrium  supplet  baptismum  ILI, 
317 ;  quare  non  sit  sacrificium  1L,  645. 

ilartyrum  constantia  motivum  credi- 
bilitatis  I,  89 ;  differentia  inter  eos  et 
milites  91 ;  vel  sectarum  martyres  ib. ; 
martyrum  intercessio  pro  lapsis  efficax 
III,  526. 

Maternitas  Dei  sitne  praef erenda  filia- 
tioni  adoptivae  II,  583. 

Matrimonii  notio  III,  587 ;  christiani 
descriptio  593c ;  non  est  sequela  peccati 

II,  3314;  ejus  honestas  III,  589;  est  sa- 
cramentum  590.  600;  coram  Ecclesia 
celebrandum  5912.  5902;  re  non  distin- 
guitur  a  contractu  inter  christiano«  594; 
est  contractus  sui  generis  595 ;  mini- 
ster  sunt  contrahentes  596 ;  materia  et 
forma  599 ;  quam  conferat  gratiam  600 ; 
matrimonium  haereticorum  est  sacra- 
mentum  5983 ;  errores  dei  pso  588;  unde 
tot  errores  adversus  ipsum  ib. 

M  a  t  r  i  m  o  n  i  u  m  excludit  polygamiam 

III,  601 ;  est  indissolubile  609 ;  etiam 
ex  institutione  primitiva  601 ;  et  jure 
naturae  611;  etiam  in  casu  adulterii 
614;  infidelium  solvitur  si  una  pars  ad 
fidem  convertitur  etc.  619;  ratum  sol- 
vitur  religionis  professione  621 ;  ex  gra- 
vi  causa  pontificis  dispensatione  623 ; 
quoad  thorum  justis  de  causis  fieri  po- 
test  divortium  624 ;  Ecclesiae  potestas 
statuendi  impedimenta  dirimentia  6^6; 
ea  fruitur  jure  proprio,  non  ex  princi- 
pum  concessione  629 ;  ei  soli  competit 
631 ;  sicut  et  jus  dispensandi  in  impe- 
dimentis  633:  matrimonium  plurimum 
Ecclesiae  debet  6298  a. 

Mediatio  Christi  qualis II,  635 ;  Mariae 
620  ss. :  sanctorum  III,  723. 

Medium  scientiae  divinae  II,  79. 

Melchisedechi  sacrificium  111,  4103 ; 
sacerdotium  secundum  ejus  ordinem  ib. 

Membri  Ecclesiae  varia  consideratio  I, 
243 :  membrorum  variae  species  ib. ; 
conditiones  ut  quis  sit  Ecclesiae  mem- 
brum  234. 

M  e  r  i  t  u  m  III,  67.  225  ;  personae  et  ope- 
rum  ib. ;  congruum  et  condignum  67  ; 
hujus  conditiones  226  ss. ;  num  actus 
externus  augeat  rationem  meriti  228 ; 
requiriturstatusgratiae231;  statusviae 
231 2;  acceptatio  Dei  232  ;  rfquiraturne 
specialis  relatio  in  Deum  229;  num  de 
ejus  ratione  sit  difficultas  2272;  supra 
condignum  compensatur  233 ;  conditio- 
nes  ad  meritum  congruum  234;  meriti 
objectum  238 ;  merita  reviviscunt  239. 

M  e  s  s  i  a  s  a  judaeis  exspectatus  I,  35  ;  a 
prophetis  praedictus  40 ;  jam  advenit 
44;  est  Christus  Jesus  41. 


Methodus  disputandi  cum  incredulis  I, 
102.  265  ;  cum  protestantibus  123.  265  ; 
tradendidoctrinam  revelatam  omnibus 
accommodatum  116;  peremptorie  diri- 
mendi  controversias  123. 
Millenariorum  error  III,  706  ss. 
Ministerii  ecclesiastici  exsistentia  I, 
248 ;  institutio  divina  250 ;  necessitas 
251;  perennitas  254;  auctoritas  2.">5  ; 
medium  propagandae  doctrinae  Christi 
115. 
Ministri  Ecclesiae  indigent  missione 

I,  314.  3272. 
Miraculi  notio  I,  19;  variae  species 
ib. ;   diftert  a  supernaturali  II,  32l3; 
possibilitas  I,  20;  utilitas  21 ;  sunt  cri- 
teria  revelationis  23  :  dignosci  possunt 
24  s. ;  gentilium  miracula  27;  miracu- 
lorum  Christi  veritas  historica  57 ;  phi- 
losophica  58 ;  relativa  59 ;  discrimen  a 
magnetismi   phaenomenis   62;    quare 
Christus  ea  subinde  minoris  fecerit  60 ; 
miraculis  probatur  veritas  revelationis 
christianae92;  eorum  charisma  duratin 
Ecclesia  I,  303 :  quare  modo  rariora  93. 
Missae  sacrificium  III,   403;   suadetur 
conjecturis  405 ;    probatur   traditione 
406 ;  divinis  literis  408 ;  jam  oblatum 
apostolorum  tempore  412;  consistit  in 
consecratione    utriusque   speciei  416; 
est  sacrificium  relativum  417;  variae 
de  ejus  essentia  sententiae  419:  ejus 
relatio  ad  sacrificium  crucis  413;  quae 
ejus  victima420;  participatio  spectat 
ad  integritatem  41 6 ;  offerre  licet  etiam- 
si  populus  non  communicet  421 ;  mini- 
ster  primarius  Christus  422  ;  secunda- 
rius  solus  sacerdos  423 ;  est  propitia- 
torium   425;    alii    fructus   427;    missa 
privata  421. 
M  i  s  s  i  o  necessaria  ministris  Ecclesiae  I, 
314;  ordinaria  et  extr.iordinaria  I,  327; 
utraque  carent  protestantes  ib. ;  mis- 
sionis  in  divinis  notio  II,  1692. 
M  i  v  a  r  t  i  i  opinio  de  productione  corpo- 
rum  protoparentum  II,  173;  de  inferni 
poenis  III,  6583  a. 
M  o  h  a  m  m  e  d  a  n  a  e  sectae  celeris  pro- 
pagatio  nil  probat  I,  82 ;  neque  ejus 
conservatio  86. 
Monarchia  ox>tima  regiminis  forma  I, 

3353. 
M  o  n  o  p  h  y  s  i  t  a  r  u  m  errores  II,  520. 
M  o  r  s  Christi  vera  I,  64 ;  verum  sacrifi- 
cium  II,  640 ;  ejus  fructus  648.  661 ;  pro 
omnibus  oblata  660;  mors  triplex  III, 
637 ;  mortis  descriptio  ib. ;  num  admitti 
possit  exceptio  638;  finem  statui  viae 
imponit  639.  • 

M  o  t  i  v  a  credibilitatis  non  sunt  motiva 
fidei  I,  467;  potiora  41  ss.;   101 ;  106; 

46* 

Philosophia  magisterio  ecclesiastico 
obnoxia  I,  276.  491 ;  ejus  ad  revelatio- 
nem  relatio  ib.  491.  497;  quo  sensu 
christiana  dici  possit  ib. 

Philosophorum  insufficientia  ad  do- 
cendos  homines  1, 13 ;  quantum  distent 
a  Christo  684. 

Plenitudo  gratiae  triplex  II,  585. 

P  o  e  n  a  non  omnis  remittitur  remissa 
culpa  1LI,  497;  redimi  potest  bonis 
operibus  498;  damni  et  sensus  651. 

Poenitentiae  sacramentum  III,  513  ; 
collatio  cum  baptismo  514;  materia 
517;  necessitas  ad  reraissionem  pecca- 
torum  obtinendam  458.  514f;  absque 
spe  obtinendae  veniae  ab  Ecclesia  agi 
nequit4553.  4;  quo  sensu  una  concede- 
batur  457 ;  v.  clavium  potestas  ;  con- 
tritio.  stationes  455 3. 

Polyandria  est  contra  naturam  III, 
601a. 

Polygamia  lege  divina  prohibita  601 ; 
jure  naturae  contraria  603;  et  institu- 
tioni  originali  602  ;  permissa  tamen  in 
V.  T.  605 ;  successiva  licita  607. 

Pontifices  romanos  potiri  primatu 
probatur  vel  ex  facto  I,  337. 451 ;  et  qui- 
dem  jurisdictionis  339  ;  eorum  prima- 
tus  adscribi  nequit  causis  naturalibus 
338 ;  successores  sunt  Petri  370 ;  undi- 
que  fuerunt  consulti  372.  418 ;  recur- 
sus  ad  eos  374  ss.  379 ;  vel  haeretico- 
rum  380  ;  appellationes  375  ;  de  episco- 
pis  judicant  377  s. ;  eminent  in  haere- 
sum  damnatione382.421;  eorum  agendi 
ratio  383 ;  cura  de  pauperibus  ib. ; 
sollicitudo  de  universa  Ecclesia  383; 
primatum  exercent  in  Ecclesiam  CP. 
374.  375.  376.  382.  383«;  promulgabant 
tempus  celebrandi  paschatis  383c ;  in- 
vigilabant  canonum  custodiae  383d ; 
approbante  piscoporum  electiones  383°; 
concilia  approbant  et  cassant4053;  vi- 
carios  constituunt  ib.b ;  eorum  decreta 
quantae  auctoritatis  41 9d ;  placeto  non 
obnoxia396c;  eorum  testimonium  in 
causa  propria  quare  magni  momenti 
1,371;  cur  aliqui  mali  divinitus  per- 
missi  338 3. 

Pontifex 'roinanus  jure  divino  pollet 
primatu  I,  386 ;  in  universum  orbem 
392  a ;  plenitudine  potestatis  338.  397. 
4083;  vere  episcopalis  391 ;  universalis 
392  ;  ordinariae  395  ;  immediatae  396  ; 
supremae  398;  jdenae  397;  est  centrum 
unitatis  I,  394.  419 ;  unio  cum  ipso  sig- 
num  catholicitatis  307.  381.  394 ;  judex 
supremus  in  Ecclesia  398.  4082;  super 
concilium  399 ;  ab  eo  appellare  non 
licet  400 ;  ipsius  est  concilia  convocare, 
confirmare,  eis  praesidere  402  :  infalli- 


bilis  est  340.  407;  ejus  fides  norma 
orthodoxiae  381.  419;  independenter  a 
consensu  Ecclesiae  424;  num  ut  per- 
sona  privata  possit  esse  haereticus  422 ; 
possitne  dici  episcopus  universalis  393 ; 
quam  opportuna  infallibilitatis  defini- 
tio  433 ;  ea  negata  nutat  Ecclesiae  in- 
fallibilitas  41  lc.  445;  ejus  auctoritas 
sufficit  ad  dirimendas  controversias 
419.  428;  430c:  qua  ratione  eorum  epi- 
stolae  examini  subjectae  433:  num  sit 
de  fide  hunc  esse  Ecclesiae  primatem  I, 
502-;  fruitur  plena  immunitate  perso- 
nali  446 ;  decet  eum  frui  et  principatu 
ib. ;  quam  beneficus  ejus  primatus  452  ; 
v.  primatus. 

Possessio  daemoniaca  II,  428 ;  v.  ob- 
sessio. 

Potentia  et  actus  II,  32  ;  potentia  ab- 
soluta  et  ordinata  69 ;  obedientialis  324. 

Potestas  jurisdictionis  et  ordinis  III, 
510;  illa  est  triplex  I,  255  a;  potestas 
solvendi  et  ligandi  III,  436 ;  v.  clavium 
potestas ;  non  derivatur  ab  Ecclesia  in 
pontificem  I,  258.  396 :  Ecclesiae  inde- 
pendens  a  potestate  civili  I,  2163.  217; 
fruitur  potestate  coactiva  I,  255  a; 
quales  sint  praerogativae  potestatis 
ecclesiasticae  ib.  a. ;  potestas  ordinaria 
395  a. 

Praeadamitae  refelluntur  II,  274. 

Praecepti  observatio  quoad  substan- 
tiam  et  quoad  modum  III,  47  a ;  prae- 
cepta  non  sunt  impossibilia  75'.  804. 
220. 

Praedestinati  non  spectant  imme- 
diate  et  soli  ad  Ecclesiam  I,  227 ;  nu- 
merus  II,  1233;  si  non  es  praedestinatus, 
fac  ut  praedestineris  ib.  1135. 

Praedestinationis  notio  II,  110: 
errores  et  variae  sententiae  de  ea  111; 
ad  gloriam  est  post  praevisa  merita 
gratiae  113;  pendet  quadamtenus  a 
nobis  123  ;  est  certa  ib. ;  mysterium  in 
quo  sit  ib.fi ;  quare  plures  videantur 
docere  praed.  ante  praevisa  merita  128; 
praedestinatio  Christi  II,  545. 

Praedicata  abstracta  et  concreta  II, 
37 ;  quam  apte  de  Deo  praedicentur 
promiscue  ib. 

Praedicatio  ecclesiastica  est  norma 
credendi  I,  121'.  125;  interpretationis 
s.  Scripturae  126. 

Praemotio  physica III,  112;  quo sensu 
concedi  possit  100. 

Praescientia  Dei  non  ad  versatur  li- 
bertati  II,  73. 

Praescriptionis  argumentum  III, 
297.  332. 

Praesentia  realis  corporis  Christi  in 
eucharistia  a  quibus  negata  III,  330  : 

probatur  multiplici  argumento  332 ;  ef- 
ficitur  verbis  Christi  369  ;  qualis  sit  372. 
376  ;  est  permanens  377  ;  v.  eucharistia. 

P  r  a  e  t  e  r  n  a  t  u  r  a  1  e  II,  32 1 * ;  plura  dona 
Adami  fuere  praeternaturalia  341. 

Presbyteratus  est  sacramentum  III, 
556. 

Pr esby  teri  distinguuntur  a  diaconis 
III,  555 ;  et  ab  episcopis  557. 

P  r  i  m  a  sedes  a  nemine  judicatur  I,  439. 

P  r  i  m  a  t  u  s  multiplex  I,  341 ;  primatus 
jurisdictionis  probatur  fidei  analogia  I, 
335.  339;  quid  de  eo  tenendum  328. 
342  ;  ejus  jura  339.  388  ss. ;  quae  non 
circumscribuntur  verbis  conc.  floren- 
tini  ib. ;  est  perennis  368 ;  centrum 
unitatis  I,  307.  394.  419  ;  complectitur 
plenitudinem  potestatis  episcopalis 
391  ;  universalis  392  ;  in  universum  or- 
bem  ib.  a  ;  ordinaiiae  395  ;  immediatae 
396  ;  supremae  398 ;  exigit  infallibili- 
tatem  340 ;  ejus  explicatio  384 ;  quo 
jure  annexus  sedi  romanae  387  ;  mag- 
num  beneficium452  ;  exceptionibus  re- 
spondetur  384  ;  v.  pontifex  romanus. 

Principes  laici  non  habent  jus  in  Ec- 
clesiam  I,  2163.  330.  396.  4063 ;  carent 
jure  statuendi  impedimenta  dirimentia 
matrimonium  fidelium  III,  631. 

Privilegium  paulinum  III,  619. 

Probabilitas  sufficit  ad  virtutem, 
non  ad  fidem  I,  472. 

Processiones  divinae  II,  215;  quot 
211 ;  earum  termini  personae  209  ;  pro- 
cessio  Spiritus  s.  quare  non  sit  gene- 
ratio  206. 

Profectus  revelationis  nullus  in  N.  T. 

I,  148;  qualisadmittipossitquoad  cog- 
nitionem  religiosam  151 ;  prae  aposto- 
lis  1523  a-.  motiva  4955  a. 

Propositio  Ecclesiae  necessaria  ad 
fidem  catholieam  I,  498 ;  qualis  503 ; 
quomodo  innotescat  504;  propositio 
particularis  universali  revelata  con- 
tenta  num  sit  de  fide  502  - ;  haeretica, 
erronea  etc.  510. 

Proposituin  Dei  II,  118 ;  non  peccan- 
di  de  cetero  num  debeat  esse  explici- 
tum  III,  459  a. 

Proprietates  personarum  divinarum 

II,  1972;  non  obstant  aequalitati  188. 
Protectio  Dei  est  gratia  externa  III,  9. 
Protestantismi   rapida   propagatio 

nil  probatl,  82;  tristissima  conditio  119. 
Protestantium  coetus  non  sunt  vera 
Ecclesia  I,  101.  226.  325;  ipsi  sunt  rei 
schismatis  294;  sibi  contradicunt  119. 
144".  169';  III,  3133;  carent  unitate 
aliisque  notis  verae  Ecclesiae  I,  32; 
missione  327 ;  utuntur  argumento  com- 
muni  omnibus  haereticis  324 l;  eorum 


somnia  de  Ecclesiae  romanae  defec- 
tione  I,  322 3  a ;  cui  causae  tribuenda 
honesta  eorum  vita  325 2  a. 

Protoparentes  immediate  a  Deo  cre- 
ati  II,  272 ;  etiam  quoad  corpus  273 ; 
non  in  statu  infantili  334  :  doctrina  ca- 
tholica  de  ipsis  311:  et  errores  310: 
gratia  erant  praediti  326  ;  ab  ipsa  crea- 
tione  328:  dono  integritatis  329  ;  scien- 
tia  332  ;  morti  non  erant  obnoxii  335  ; 
erant  felices  337 ;  laetissima  conditio 
352  ;  haec  dona  erant  supra  et  praeter 
naturam  378;  transiissent  in  posteros 
358;  peccarunt3552;  graviter  ib.3;  num 
potuerint  errare  vel  peccare  venialiter 
333. 

Providentia  Dei  II,  93  ;  ei  non  adver- 
satur  mali  permissio  94;  vel  malorum 
bonorumque  inaequalis  distributio  96. 

P  u  d  o  r  in  confessione  cavendus  III,  483; 
de  concupiscentia  II,  35 18. 

Pueri  quomodo  ad  fidem  perveniant  I. 
470. 

Purgatorii  exsistentia  111,668;  poe- 
nae  672  ;  num  verus  ignis  ib. ;  duratio 
ib.7 ;  locus  ib. ;  qualis  in  fine  mundi 
672 7 ;  hoc  dogma  rationi  quam  con- 
sonum  668'.  671.  693. 

R  a  t  i  o  non  nimis  deprimenda  I,  468  : 
praecedit  in  triplici  ordine  fidem  476  ; 
cognoscere  potest  Dei  exsistentiam  II, 
5  ;  non  est  autonoma  1,  9  ;  neque  fons 
parallelus  revelationi  490  ;  juvatur  re- 
velatione  I,  7;  494;  habitus  ad  reve- 
lationem  497 ;  et  circa  hanc  munera 
496;  ejus  de  eucharistia  judicium  III, 
379. 

Rationalistarum  errores  I,  4902. 

Rebaptizare  quam  ingens  crimen  III. 

•   270 2. 

R  e  d  e  m  p  t  i  o  in  cruce  consummata  II, 
664 ;  cur  morti  Christi  potissimum  ad- 
scribatur  657  ;  quo  sensu  excedat  rui- 
nam  671 ;  ejus  ubertas  argumentum 
divinitatis  Christi  673. 

R  e  g  i  m  e  n  Ecclesiae  cujus  formae  I,  366; 
quale  optimum  3533. 

Regula  fideil,  108.  498. 

Regulae  loquencli  de  Deo  II.  38;  de 
Trinitats  207.  208.  227  ;  de  Christo  570  : 
de  eucharistia  III,  357.  384. 

Relationes  divinae  II,  217;  relatio 
operum  in  Deum  III,  65.  229 ;  relatio 
Ecclesiae  ad  societatem  civilem  I,  218. 

Religionis  notio  I,  15  ;  christianae  ra- 
pida  per  orbem  propagatio  1,  79;  in- 
victa  constantia  83;  fructus  insignes  87; 
religio  christiana  nunquam  abrogabi- 
tur  I,  147  ;  non  est  evolutio  religionum 
praecedentium  94  a:  v.  revelatio,Ecclesia. 

Reliquiae  III,  729 ;  earum  cultus  lici- 
tus  ib. ;  commendatur  746  ;  quam  mira- 
bilis  Deus  in  sanctorum  reliquiis  731. 

Remedium  naturae  III,  251 2;  num con- 
ferret  gratiam  ex  opere  operato  278 5. 

Remissionis  peccatorum  causa  for- 
malis  III,  172;  media  multa  494. 

Reordinatio  illicita  III,  563;  caere- 
monialis  5642. 

Reparatio  humani  generis  absque  in- 
carnatione  possibilis  II,  454;  facta  or- 
dine  analogico  quo  lapsus  593 l ;  v.  re- 
demptio. 

Repletive  esse  in  loco  II,  53. 

Reprobatio  positiva  ante  praevisa 
peccata  rejicienda  II,  106;  etiam  nega- 
tiva  109. 

R  e  p  u  d  i  i  libellus  apud  hebraeos  III,  6 1 3. 

Reservatio  casuum  111,  512. 

Restitutio  damnatorum  (a.KO%azazza<3i$) 
rejicienda  III,  6584. 

Resurrectionis  Christi  veritas  histo- 
rica  I,  63;  quomodo  ea  sit  causa  justi- 
ficationis  II,  664  a ;  resurrectio  carnis 
dogma  fundamentale  III,  696 ;  proba- 
tur  697 ;  ejus  congruentia  698 ;  univer- 
salitas  et  unitas  669  ;  carnis  identitas 
701 ;  acriter  impugnata  702  ;  dotes  cor- 
poris  gloriosi  703:  resurrectio  prima 
712 7 ;  num  naturalis  704. 

Revelatio  quid  sit  I,  5 ;  quotuplex  ib. ; 
varii  gradus  ib.  a. ;  ejus  possibilitas  6 ; 
utilitas  7;  necessitas  10.  19;  veritatum 
rationalium  11  ;  est  supernaturalis  14; 
ejus  inquirendae  obligatio  15  ;  criteria 
17 ;  criterium  non  est  positiva  cum  ra- 
tione  convenientia  490 ;  revelationis 
factum  28  ss. ;  non  evidens  96 ;  certum 
tamen  97 ;  ipsa  evidenter  est  credibilis 
98  ;  et  credenda  99 ;  in  Ecclesia  catho- 
lica  101 ;  ejus  fontes  108;  qua  ratione 
propaganda  1 14 ;  ab  Ecclesia  discenda 
121 ;  nulla  alia  exspectanda  147.  196; 
non  habet  amplius  objectivum  incre- 
mentum  148 ;  aliter  atque  aliter  con- 
tinentur  in  ea  veritates  1492 ;  quomodo 
explicari  possit  ib. ;  ejus  profectus  ib. ; 
151;  scopuli  in  eo  urgendo  cavendi 
1514. 

Revelationis  factum  certo  cognosci 
debet,  ut  credere  possimus  1, 463;  quare 
472 ;  non  tamen  certitudine  summa,  sed 
sufficit  moralis  469  ;  pro  pueris  qualis 
470  ;  revelatio  christiana  abundat  mo- 
tivis  credibilitatis  469* ;  contmet  my- 
steria  I,  448 :  habitus  ad  rationem  491 ; 
cujus  est  norma  ib. ;  non  adversatur 
philosophiae  497 ;  vel  rationi  487 ;  quid 
ea  contentum  dici  possit  I,  149.  501 ; 
formaliter  vel  virtualiter  revelatum  ib. ; 
quot  modis  aliquid  cum  ea  connexum 


507;   quid  de  revelationibus  privatis 

dicendum  500 ;   revelatio  num  neces- 

saria  ad  inspirationem  I,  1544. 
Reviviscentia  meritorum  III,   239; 

gratiae  268;   peccatorum  non  admit- 

tenda  240. 
Richerii  errores  refelluntur  I,  249  s. ; 

255  a;  351. 
Roma  ]ocuta,  causa  finita  est  I,  421  a. 
Romani  episcopi  v.  pontifices  romam, 

primatus. 
Rosmini  errores  II.  11;  202.  254;  Ilt, 

366«.  3731.  392. 
Rousseau  de  Christo  testimonium  I, 

332  a. 
R  u  p  e  r  t  i  tuit.  opinio  de  eucharistia  III, 

3654  a. 

Sacerdos  minister  est  potestatis  cla- 
vium  III,  506;  duplici  modo  remittere 
potest  peccata  514d  :  vide  absolutio  ;  est 
judex  443.  481 ;  medicus  483b  ;  ejus  est 
confiteritibus  imponere  satisfactionem 
499 ;  offerre  sacrificium  missae  422a. 

Sacerdotium  secundum  ordinem  Mel- 
chisedech  III,  411 ;  sacerdotii  dignitas 
583  ss. 

Sacramentalia  III,  279  :  eorum  auc- 
tor  ib. ;  effectus  ib. 

Sacramenti  significatio  III,  248 ;  no- 
tio  249 ;  sacramentorum  praestantia 
245 ;  eonvenientia  252 ;  exsistentia  ante 
Christum  251 ;  conferunt  gratiam  vi 
ritus  254;  ex  opere  operato  258;  sunt 
operationes  vicariae  Christi  263 ;  qui- 
bus  inest  pretium  supernaturale  263 ; 
hinc  causae  morales  263;  quo  sensu 
physicae  262  ;  conferunt  gratiam  sanc- 
tificantem  III,  267 ;  pro  ratione  dispo- 
sitionis  ib.5 ;  num  sacramenta  vivorum 
conferantsubinde  gratiam  primam  ib.4; 
num  gratia  sacramentalis  reviviscat 
268  ;  tria  imprimunt  characterem  270. 

S  a  c  r  a  m  e  n  t  a  N".  et  V.  T.  quomodo  dif- 
ferant  III,  278;  num  haec  conferant 
gratiam  ex  opere  operato  ib.2 ;  sacra- 
mentorum  causae  280  ;  constant  mate- 
ria  et  forma  ib. ;  de  distinctione  inter 
sacramentum,  rem  sacramenti,  et  sa- 
cramentum  et  rem  sacr.  simul.  281 ;  eo- 
rum  auctor  III,  285  ;  per  institutionem 
immediatam  286;  valor  non  pendet  a 
probritate  288 ;  vel  fide  ministri  290 ; 
v.  intentio;  eorum  numerus  297;  hujus 
numeri  congruentia  299 ;  ordo  digni- 
tatis  302a. 

Sacrificii  notio  et  significatio  II,  641 
s. ;  111,  400;  in  quo  differat  a  sacra- 
mento  III,  40 13;  num  quilibet  insti- 
tuere  et  offerre  possit  sacrificium  402  ; 
sacrificium  crucis  II,  640;  hujus  prae- 

stantia  643 ;  aetio  sacrifica  quae  645 ; 
fructus  650 ;  v.  missa. 

Salus  nonnisi  per  Christum  III,  136; 
non  est  salus  extra  Ecclesiam  I,  219. 

Sanctitas  Ecclesiae  I,  242.299;  sub- 
stantialis  Christi  II,  552. 

Sanctorum  communio  III,  717 ;  hujus 
momentum  744;  intercessio  718;  in- 
vocatio  721 ;  non  adversatur  dignitati 
Christi  Mediatoris  723  ;  sancti  nostras 
necessitates  cognoscunt  III,  726  ;  quo- 
modo  ib. ;  cultus  eorum  licitus  729 ; 
quo  sensu  fideles  dicantur  sancti  241. 

Sanguis  Christi  num  manserit  triduo 
mortis  hypostatice  unitus  VerboII,  535. 

Sapientia  in  incarnatione  II,  443d. 

Satisfactionis  notio  II,  648";  distin- 
guitur  a  merito  III,  520  a ;  conditiones 
requisitae  502 ' ;  satisfactio  Christi  II, 
650;  abundans  651;  ejus  valor  655 ; 
fuit  condigna  secundum  rigorem  justi- 
tiae  658;  non  excludit  nostrum  6533. 
III,  5024 ;  quae  ipsius  satisfactioni  in- 
nititur  ib. ;  peccatores  fideles  tenentur 
satisfacere  III,  496 ;  opera  satisfactoria 
praecipua  5022 ;  satisfactio  in  sacr.  poe- 
nitentiae  imponenda  499 ;  non  debet 
praecedere  absolutionem  500 ;  sacra- 
mentalis  operatur  ex  opere  operato 
5023 ;  satisfactiones  nostrae  aliis  appli- 
cari  possunt  523  ;  supereffluentes  sanc- 
torum  spectant  ad  thesaurum  Eccle- 
siae  521 ;  quomodo  concurrant  cum 
satisfactionibus  Christi  in  indulgentiis 
533*. 

S  c  h  i  s  m  a  crimen  gravissimum  I,  293 l ; 
quod  nulla  ratione  excusari  potest  294 ; 
quando  formale  233 ;  schisma  occiden- 
tale  298. 

Schismatici  quinam  sint  I,  233 ;  sunt 
extra  Ecclesiam  234. 

Scholarum  auctoritas  I,  138 ;  scholae 
publicae  in  societate  christiana  non 
sunt  prorsus  independentes  ab  Eccle- 
siae  auctoritate  I,  259. 

Scientiae  divinae  partitiones  II,  81 ; 
perfectio  77 ;  medium  79 ;  scientia  me- 
dia  II,  75.  813;  matutina  et  vespertina 
774  a ;  scientia  Christi  II,  558. 

S  c  o  tu  s  vindicatur  III,  2682  a  ;  doctrina 
de  materia  sacramenti  poenitentiae 
517. 

Scripturae  s.  nomine  quid  significe- 
tur  I,  155 ;  quid  nomine  partis  157  a; 
ejus  praestantia  I,  145.  1 53 ;  exsistentia 
154;  auctor  Deus  157;  inspiratio  159; 
dictatio  verborum  num  necessaria  163 ; 
inerrantia  160;  canon  170;  obscuritas 
1833 ;  lectio  ab  Ecclesia  moderanda  184; 
habitus  inter  eam  et  Ecclesiam  183; 
non  est  controversiarum  judex  I,    117; 


neque  medium  propagandae  doctrinae 
Christi  118;  indiget  interprete  1 17 ;  non 
est  absolute  necessaria  1184 ;  12 16 ;  edi- 
tiones  ante  Lutherutn  frequentes  184a  ; 
exponenda  ad  normam  praedicationis 
ecclesiasticae  121".  126;  non  complecti- 
tur  totum  revelationis  depositum  144 ; 
quo  tamen  sensu  sufficiens  dici  possit 
1461 ;  doctrina  de  ipsa  ex  traditione  est 
haurienda  143. 168;  quo  sensu  adscribat 
Deo  membra  et  affectus  II,  59  ;  v.  canon. 

Sectarum  propagatio  celeris  nihil  pro- 
bat  I,  82  ;  neque  earum  diuturna  con- 
servatio  86. 

S  e  d  e  s  apostolica  nunquam  maculata  I, 
408 l ;  undique  consulta  372.  417  ;  sedes 
prima  a  nemine  judicatur  439 ;  v.  pon- 
tifex  romanus. 

S  e  n  s  u  s  specificativus  et  reduplicativus 
II,  537  a  ;  objectivus  et  formalis  II,  47  ; 
divisus  et  compositus  III,  117. 

Sigillum  confessionis  III,  513. 

Significare  II,  226  a. 

S  i  g  n  u  m  crucis  III,  734.  747. 

Simplicitatis  notio  II,  30  ;  simplici- 
tas  Dei  31 ;  incarnatione  non  laeditur 
II,  461  *. 

S  i  n  u  s  Abrahae  III,  646  a. 

Societas  civilis  caret  jure  in  Ecclesiam 
I,  2163.  330.  396.  4063 ;  perfecta  quae 
215. 

Socinianorum  error  de  Christi  sacri- 
ficio  II,  646 ;  et  satisfactione  649. 

Somnambulismi  magnetici  phaeno- 
mena  suspecta  II,  437  ss. 

Species  eucharisticae  objectiva  reali- 
tate  gaudent  III,  374  ;  subjecto  carent 
ib. ;  quare  maneant  3548 ;  quomodo  ex- 
plicentur  375  ;  iis  corruptis  quid  fiat 
368. 

Spiratio  Spiritus  s.  quare  non  sit  ge- 
neratio  II,  206 ;  activa  quare  non  con- 
stituat  personam  218. 

Spiritismi  phaenomena  II,  437;  dif- 
ferunt  a  miraculis  I,  62  ;  videntur  facta 
magica  II,  439. 

S  p  i  r  i  t  u  s  s.  est  Deus  II,  164 ;  omniscius 
166f ;  a  Patre  Filioque  distinguitur  164: 
et  procedit  169.  207 ;  num  a  Filio  dis- 
tingueretur,  si  ab  eo  non  procederet 
173 ;  ea  relatione  refertur  ad  Filium, 
qua  hic  ad  Patrem  II,  1733 ;  quo  sensu 
principaliter  a  Patre  176 ;  per  Filium 
177.  297;mediante  Filio  procedat207a; 
quare  non  sit  Filius  206 ;  quare  dicinon 
possit  pater  Christi  46lb  ;  ejus  praero- 
gativae  166;  nomina  225;  quo  sensu  dici 
possit  verbum  Filii  2236 ;  num  dici 
possit  imago  Patris  224 ;  quo  actu  spi- 
retur  205 ;  habitat  in  justis  III,  197: 
etiam  V.  T.  199 ;  ejus  invocatio  in  li- 

turgiis  orientalibus  non  est  forma  con- 

secrationis  III,  371 ;  vocis  spiritus  mul- 

tiplex  notio  II,  298. 
S  t  a  t  u  s  notio  II,  325  ;  varii  status  ib. ; 

status  naturae  purae  348 ;  est  possi- 

bilis  349  ;  originalis  justitiae  II,  325  a  ; 

status  legis  naturae  III,  251  a. 
S  u  a  r  e  z  de  motivo  fidei  I,  461 ;  de  essen- 

tia  sacrificii  missae  III,  4183. 
8  u  b  j  e  c  t  u  m  attributionis  I,  proleg.  II  a. 
Subsistentia  II,  503  a ;  507. 
S  u  b  s  t  a  n  t  i  a  II,  503  a  ;  prima  et  se- 

cunda  505  ;  sitne  possibilis  supernatu- 

ralis  III,  682 2. 
Suffragia  pro  defunctis  III,  669. 
Supernaturalis   notio    genuina   II, 

317;  falsa  316.  323;  partitiones  321. 
Sapx>onere  quid  significet  II,  326  a. 
S  u  p  p  o  s  i  t  u  m  II,  503  a. 
S  y  1 1  a  b  u  s  quid  de  eo  tenendum  I,  513. 
Synagogae    diuturna   conservatio   I, 

38.  86  ;  fueritne  infallibilis  262. 

Tentationum  victoria  exigit  gratiam 
III,  47. 

Tertullianus  explicatur  cirea  mira- 
cula  I,  56;  de  discrimine  laicorum  a 
clericis  III,  146 3;  de  venia  quibusdam 
peccatis  negata  refellitur  III,  455  l; 
sophista  546 3  a. 

Testamentum  V.  abrogatum  I,  92; 
quomodo  differat  a  novo  111,  222.  278. 

T  e  x  t  u  u  m  originalium  s.  Scripturae  au- 
thentia  I,  180  ;  textus  dogmaticus  282  ; 
Ecclesia  in  eo  dijudicando  infallibilis 
283. 

T  h  e  o  d  o  r  e  t  u  s  ad  sedem  appellat  apo- 
stolicam  I,  375. 

Theologiae  notio  I,  proleg.  1 ;  natu- 
ralis  et  revelata  2.  5  ;  variae  partitiones 
ib.  2.  8 ;  divisioib.  9. 10  ;  differt  a  fide  6 ; 
num  sit  scientia  4 ;  est  sapientia  ib. ; 
dispositiones  ad  eandem  7 ;  objectum 
2  ;  munus  ib. ;  studium  quale  esse  opor- 
teat  ib.  7  a  ;  theologia  positiva  2  ;  scho- 
lastica  ib.  3  ;  unde  hujus  nomen  ib.  a  ; 
fundamentalis  seu  generalis  et  specia- 
lis  8.  9 ;  symbolica  6  a ;  comparativa 
2965  a;  unita  et  distincta  II,  2. 

Thesaurus  Ecclesiae  III,  520  ;  ad  eum 
spectant  etiam  satisfactiones  superef- 
fluentes  sanctorum  521. 

Thomae  auctoritas  I,  139;  vindicatur 
adversus  Dollinger  de  infallibilitate 
rom.  pontificis  429;  de  immaculata 
conceptione  II,  602  ;  de  voluntate  Dei 
antecedenti  et  consequenti  II,  91 ;  de 
praedestinatione  II,  125;  doctrina  de 
unione  in  Christo  508* ;  de  ministro 
matrimonii  III,  5973 ;  de  visione  Dei 
683;  de  gratia  efficaci  121. 


T  h  o  m  i  s  t  a  r  u  m  sententia  de  gratia  effi- 
caci  III,  112. 

Timor  inferni  bonus  III,  475;  servilis 
4751 ;  timoris  variae  species  ib. 

Tolerantia  religiosa respuendal,2215: 
politica  quo  sensu  permissa  ib. 

T  o  n  s  u  r  a  III,  573  a. 

Totalitas  ad  amorem  Dei  perfectum 
requisita  III,  466. 

Tractus  Patris  III,  124. 

Traditionis  notio  I,  110.  125  ;  propria 
112;  variae  species  1 11 ;  regulae  ad  eas 
discernendas  I,  lll7;  ratio  incorruptae 
conservationis  122  ;  ejus  vis  et  auctori- 
tas  1217.  124;  canales  129  ;  prior  Scri- 
ptura  tempore  142 ;  ordine  cognitionis 
143;  plura  continet  quam  Scriptura 
145  ;  quo  sensu  oralis  112.  122;  magis 
necessaria  quam  Scriptura  118*.  145. 

Transubstantiatio  III,  360  ;  spectat 
ad  fidem  359  ;  probatur  363  ;  analogiis 
illustratur  364 ;  erroneae  explicationes 
366. 

Trichotomia  reprobatur II,  294 ;  quo 
sensu  possit  admitti  298. 

Trinitatis  mysterium quanti momenti 
II,  129.  229  ss. ;  summa  130  ;  adumbra- 
tur  in  V.  T.  180  ;  probatur  135  ;  excedit 
rationis  captum  202  ;  analogiis  illustra- 
tur  18410.  203  ss.;  medium  inter  judais- 
mum  et  gentilismum  1843 ;  nulla  in  ea 
realis  compositio  198;  non  adversatur 
rationis  principiis  201 ;  ejus  repraesen- 
tatio  III,  742  a. 

Tritheismus  rejicitur  II,  182. 

Ubiquistae  refelluntur  II,  571 . 

U  n  a  natura  Dei  Verbi  incarnata  II,  500. 

U  n  i  o  in  Christo  qualis  II,  488  ;  substan- 
tialis  II,  497 ;  secundum  hypostasim 
501.  513  ;  inconfusa  520  ;  perennis  536  ; 
utrum  etiam  mortis  tempore  533  ;  cum 
sanguine  535  ;  a  conceptionis  exordio 
532  ;  illustratur  unione  animae  et  cor- 
poris  II,  522. 

Unitas  Dei  qualis  II,  182  ss. ;  unitas  in 
Trinitate  analogiis  illustratur  18410: 
unitate  trium  hominum  qua'  ratione 
192;  unitas  Ecclesiae  qualis  I,  286  ss.; 
exigit  medium,  quo  efficiatur  I,  329 : 
hoc  non  est  s.  Scriptura  117 ;  non  sunt 
principes  laici  330  ;  neque  ipse  fidelium 
coetus  331 ;  neque  singuli  episcopi  333 ; 
neque  horum  coetus  334 ;  sed  unus  su- 
premus  pastor  335 ;  unitas  fidei  quid 
exigat  289.  2974. 

U  n  u  s  de  Trinitate  crucifixus  est  II,  572. 

Vaticinium  I,  19;  possibile  est  22: 
genuini  criterium  26 ;  vaticinia  mes- 
siana  sunt  genuina  37.  39  ;  praecipua 

40:  in  Christo  adimpleta  41.  53:  vati- 
cinia  Christi  65  ;  vaticinium  jacobeum 
42  ;  Danielis  46  :  Aggaei  49  ;  exceptio- 
nes  contra  vaticinia  53. 
Vasquez  de  sacrificio  missae  III,  4191. 

V  e  r  b  u  m  est  aeternum  II,  1 49 ;  Patri 
consubstantiale  II,  150  :  Deus  151  ;  Ver- 
bi  analogia  cum  verbo  mentis  nostrae 
223':  discrimen  223*;  quam  aptum 
nomen  2232 ;  hujus  nominis  vis  2231  : 
quare  processio  sit  generatio  204  ;  in- 
carnatione  non  mutatum  II,  460 l ;  ne- 
que  maculatum  449  ;  assumpsit  natu- 
ram,  non  personam  numanam  517;  num 
assumere  potuerit  naturam  irrationa- 
lem  445  r° ;  quare  assumpserit  humanam 
447 ;  unitum  carni  mediante  anima  II, 
502  :  Verbi  illapsus  in  naturam  assump- 
tam  513 :  nunquam  ab  ea  se  separavit 
533 :  incarnatio  illustratur  compara- 
tione  cum  verbo  ore  prolato  II,  2235 ; 
v.  incarnatio ;  Filius  Dei. 

V  e  r  i  t  a  s  revelata  in  ecclesia  particulari 
obscurari  potest  I,  1493 ;  diverso  modo 
continetur  revelationis  deposito  ib.*. 
152 ;  implicite  et  explicite  revelata  149 l. 

V  e  r  s  i  o  itala  I,  180  ;  versionum  antiqua- 
rum  authentia  qualis  ib. 

Vincentii  lirinensis  regula  I,  150. 

V  i  r  g  i  n  i  t  a  s  christiana  excellit  virgini- 
tati  Vestalium  I,  873  a. 


V  i  r  t  u  a  1  i  t  e  r  inesse  II,  26. 

V  i  r  t  u  s  quid  III,  204  :  variae  divisiones 
205  ;  virtutes  intellectuales  ib. ;  cardi- 
nales  ib. ;  theologicae  2053;  infusae 
206- :  virtutis  partes  subjectivae  et  po- 
tentiales  2054  a:  praeposterae  notiones, 
ib.  a. :  infunduntur  in  justificatione 
208;  earum  ad  gratiam  relatio  211: 
virtus,  quam  gratia  confert  III.  97. 

Visio  beatifica  est  supernaturalis  III. 
678  ;  ejus  varia  nomina  677  ;  num  na- 
turaliter  appeti  possit  682  :  num  major 
sit  post  resurrectionem  646-. 

Vita  Dei  II,  65. 

Vocationis  gratia  III,  84. 

Voluntas  Dei  malum  nequit  velle  II , 
85 ;  potest  permittere  87 :  ejus  parti- 
tiones  91 :  in  antecedentem  et  conse- 
quentem  ib.;  in  efficacem  et  inefficacem 
92  ;  ea  nunquam  est  victa  ib. :  benepla- 
citi  et  signi  ib. :  salutifera  est  univer- 
salis  99  ss. ;  qualis  104  ;  quoad  infantes 
105:  quoad  gentes  105a:  duplex  in 
Christo  II,  525  ;  voluntatis  gratia  prae- 
paratae  est  gratiae  consentire  III,  101 : 
eaque  uti  102:  num  virtute  propria 
concurrat  ad  actum  salutarem  105. 

V  vi  1  g  a  t  a  e  nomine  quae  versio  intelli- 
gatur  I,  179  :  authentia  178  ;  quo  gradu 
181  ss. :  vulgata  magni  fit  vel  a  prote- 
stantibus  1826. 

